
Umjetnost  u doba  teorije 

Šonja  Briski  Uzelac 


Promjena  paradigme  znanja 

Krajem  20.  stoljeća  općeprihvaćena  sintagma  umjetnost  u doba  teorije  ne  podrazumijeva  tek 
melankolična  zapažanja  da  više  ne  živimo  u jednom  a priori  zajedničkom  svijetu,  nego  i spoznajnu 
argumentaciju  koju  je  još  Heidegger  savršeno  predočio,  a većina  epistemologa,  na  ovaj  ili  onaj 
način,  dalje  razradila.  Svu  je  povijesnu,  filozofsku  i teorijsku  argumentaciju  sadržanu  u naznačenoj 
promjeni  epistemološke  paradigme  Gaston  Bachelard  sažeo  u dojmljivu  rečenicu:  “Ništa  nije 
dano,  sve  je  izgrađeno”.  Iza  njegovog  iskaza  stoji  smisao  mnogobrojnih  teorijskih  diskursa  što 
govore  o propitivanju,  razgradi vanj u i preobrazbi  koordinatnog  sustava  epohe  modernizma,  koji 
je  održavao  moć  velike  metapriče  o univerzalnosti  kao  ideji  vodilji  koja  je  bila  u stanju  obuhvatiti 
i određivati  teorijsko  znanje  i praktično  djelovanje  cijele  epohe.  Iznova  otkrivena  Nietzscheova 
najava  smrti  “apsolutnog  subjekta”  (stajališta  apsolutne  istine)  označila  je  istodobno  pojavu 
“razbijenog  subjekta”  (stajališta  radikalnog  relativizma:  nema  jedne  jedine  istine,  istine  “po  sebi”, 
nego  samo  više  istina,  odnosno  “interpretacija”).  Mnogostruki  se  subjekt,  otvoren  prema  drugosti, 
oslobodio  prinude  objektivnosti,  koja  na  kraju  krajeva  i samu  sebe  poima  tek  u odnosu  na  teorijsku 
konstrukciju  koju  je  stvorio  subjekt  modernog  prosvjetiteljstva.  Time  je  signalizirao  proces 
višestrukog  preokreta  i napuštanja  jedinstvenosti  racionalizma  te  njegovog  scijentizma  i označio 
prijelaz  prema  mnoštvu  konkretnih  paradigmi  (pa  i paradigmi  racionalnosti),  odnosno  pluralizmu 
jezika,  modela  i postupaka.  No  raspadanje  jedinstva  i cjeline  znanja  u kasnom  modernizmu 
postavlja  pitanje  o odlikama  i statusu  današnjeg  znanja,  o novim  tehnologijama  koje  dolaze  i 
utječu  na  njegovu  internu  specifičnost  i vanjske  zahtjeve.  Dok  je  moderno  znanje  imalo  formu 
jedinstva  na  temelju  vodeće  ideje  koja  ga  legitimira,  suvremenu  situaciju,  naprotiv,  odlikuje 
popuštanje  stege  jedinstva,  ne  samo  “gubitak  središta”  nego  i “razlaganje  cjeline”,  kada  je  “totalitet 
kao  takav  postao  neupotrebljiv,  pa  je  tako  došlo  do  oslobađanja  dijelova”,1  fragmentacije  kao 
preduvjeta  pojave  postmodernog  pluralizma. 

No,  to  ne  znači  da  se  čežnja  za  izgubljenom  cjelinom  i središtem  znanja  lako  prekidala,  jer  ona 
još  uvijek  tinja  u okoštalom  idealu  pozitivnog,  “objektivnog”  znanja  nasuprot  onom 
“interpretativnom”.  Od  predstavnika  generacije  bečkog  kruga  (Robert  Musil,  Karl  Kraus,  Adolf 
Loos,  Hcnnann  Broch,  Max  Dvorak,  Hans  Sedlmayr,  Ludvvig  Wittgenstein  itd..)  na  prekretnici 
19.  i početkom  20.  stoljeća  koji  su  držali  do  nostalgične  perspektive  jedinstva,  jedino  Wittgenstein 
nije  završio  u pozitivizmu  koji  je  razvila  “bečka  škola”  (i  Bečka  škola  povijesti  umjetnosti),  jer 
je  svojim  istraživanjem  “jezičnih  igara”  naznačio  perspektivu  (i  poststrukturalističku)  kraja  20. 
stoljeća  s kojom  ima  posla  suvremeni  svijet,  a posebno  njegove  pojmovne  i interpretativne 
strategije. 


Status  pojmova 

Ovo  početno  naglašavanje  promjena  u dvadesetostoljetnom  spoznajnom  prostoru  i njegovoj  mreži 
označavajući!)  odnosa  u funkciji  je  razjašnjavanja  kontroverzi  oko  značenja  pojma  moderno , što 

1 Vidi:  Wolfgang  \Vclsch.  Vas  ere  postmoderne  Moderne,  Akademie  Verlag,  Berlin,  1993. 

je  od  bitnog  značaja  za  kritičko-povijesnu  perspektivu  njegovog  suvremenog  preispitivanja,  jer 
mnogi  od  nas,  kada  počinju  govoriti  o “modernoj”  umjetnosti,  vjeruju  daje  ovaj  pojam  ne  samo 
sam  po  sebi  razumljiv  nego  i jedinstven  te  jednoznačan.  Da  tome  nije  tako  govori  ejelokupna 
rasprava  s područja  kritike,  estetike,  povijesti  umjetnosti  i teorije  koja  se  sve  vrijeme  odvijala  u 
rasponu  od  ključnih  koncepata  modernog , modernizma  i modernosti , bilo  kao  pripremna, 
prijelazna  ili  obavezna  faza  “za  velike  kritičke  sinteze  i konstrukcije  u budućnosti”,2  do  koncepata 
“postmodemog  stanja”  (J.-F.  Lyotard)3  i “naše  postmoderne  moderne”  (W.  Welsch).4  Kada  se 
teorijskih  termina  rasprave  o modernizmu  poduhvatio  Charles  Harrison,5  njene  je  okvire  sveo  na 
ključne  kategorije  koje  omogućavaju  strukturni  opis  složene  realnosti.  Ne  ulazeći  u osnovnu 
dijalektiku  umjetničkog  stvaralaštva  (staro-moderno)  općenito  određenu  dvjema  stalno 
suprotstavljenim  težnjama,  jedne  prema  kanonizaciji  (norme,  vrijednosti,  tradicije,  podražavanja) 
i druge  prema  novumu  (originalnost,  sloboda,  suvremenost,  napredak),  Harrison  je  kritičkom 
razlikovanju  ovih  termina  postavio  povijesne  (prostorno-vremenske)  i teorijske  granice. 

U umjetničko-povijesnom  diskursu  one  se  očituju  u primjeni  pojma  modernizam  na  jedan  od  tri 
različita,  premda  međusobno  povezana  načina,  ovisno  o interesima  i ciljevima  reprezentacije 
problema.  Ovom  prilikom  ćemo  ostaviti  po  strani  prvi  i najrasprostranjeniji  način  primjene  tog 
pojma  za  označavanje  stanja  kulture  koje  proističe  iz  širih  ekonomskih,  tehnoloških  i političkih 
promjena  (“modernizacija”),  ali  i skupa  stavova  koji  ih  prate  (sklonost  i iskustvo  “modernosti”), 
a koji  se  ponajprije  prepoznaje  u tematskoj  zaokupljenosti  problemima  i prizorima  “modernog 
doba”,  čije  je  okvire  već  na  početku  20.  stoljeća  postavio  Georg  Simmel  u eseju  Metropola  i 
moderni  život.  No  kada  je  riječ  o drugoj  polovini  istog  stoljeća,  “moderno”  je  umjetničko  djelo 
i kao  “djelo-stvar”  i kao  “estetski  objekt”  već  potpuno  diferencirano  razdvojeno  u “kolektivnoj 
svijesti”,  pa  se  gotovo  paralelno  koriste  i kodiraju  dva  značenja  modernizma,  koja  istodobno 
izdvajaju  i označavaju  dva  oblika  umjetničke  prakse  kao  relevantne  za  dano  vrijeme.  Ova  značenja 
svojim  konceptualnim  okvirima  bitno  određuju  i “odmjeravaju”  status  i značaj  umjetničkih 
zbivanja,  implicirajući  stanje  neprestane  intelektualne  i teorijske  “budnosti”,  da  parafraziram 
kritičara  i teoretičara  iz  kasnih  šezdesetih,  Michaela  Frieda.6 

Za  razliku  od  prvog  značenja,  općeg  evociranja  i reprezentacije  čitavog  spektra  modeme  društvene 
egzistencije,  drugi,  više  diferenciran  pojam  modernizma  vrijednosno  je  bio  usmjeren  na  izdvajanje 
one  “dominantne”  tendencije  u modernoj  kulturi  svoga  doba  koja  ukazuje  na  njenu  modernističku 
liniju,  odnosno  njenu  koncentriranost  na  samokritičke  postupke  okrenute  preispitivanju  granica 
discipline  i vlastitog  medija.  Pridjcvski  oblik  ovog  modernizma  je  dakle  “modernistički”,  a ne 
tek  “moderan”,  i označava  estetski  formalizam  kao  specifični  pristup  umjetničke  prakse  u području 
visoke  umjetnosti,  a nasuprot  njenih  akademskih  i konzervativnih  oblika,  ali  također  i svih  oblika 
popularne  i masovne  kulture  te  kiča.  U ovakvom  je  kritičko-teorijskom  pristupu  posebno 
apostrofirana  općenita  pokretačka  uloga  umjetničke  avangarde,  no  to  što  se  ona  mijenjala  i što  je 
neprestano,  od  povijesne  preko  neoavangarde  do  postavangarde,  pomicala  granice  samokritičnosti, 
a time  i proširivala  pojam  umjetnosti,  taj  je  bitni  avangardni  aspekt  bio  zanemaren  u ovom  pristupu. 
Kada  je  Clement  Greenberg,  najutjecajniji  zagovornik  čisto  modernističke  koncepcije,  definirao 
poziciju  umjetničke  autonomije,  on  je  određuje  kao  zaokupljenost  “područjem  kompetencije”, 
odnosno  estetskim  iskustvom  i standardima  u odnosu  prema  zahtjevima  “čistoće”  i jedinstvenosti 
medija.  Kada  je  u pitanju  slikarska  praksa,  on  ističe  da  upravo  “plošnost,  đvodimenzionalnost 


* Kako  je  još  krajem  šezdesetih  godina  rekao  Adrian  Marino  u raspravi  Modem,  Modernistu,  Modemitate , Fditura  Pcntru  Literatura 
Univcrsala,  Bucuresti,  1969. 

1 Prema:  Jean-Franvois  Lvotard.  La  Condition  postmoderne,  Rapport  sur  le  savoir.  Pariš,  1979. 

4 Wolfgang  VVelsch,  Unsere  postmoderne  Moderne,  Akademe  Verlag,  Berlin,  1993. 

' Charles  Harrison.  Modernist n.  Tate,  London.  1997.  Također  Charles  Harrison  and  Paul  Wood,  cd.  Ari  in  Theorv , 1900  - 2000  An 
Anthohgv  o/Chctnging  ldeas.  Blackwell,  Cambridge,  Mass.,  2002. 

6 Miehael  Fried,  Ari  and  Objecthood,  u:  M inima l Art:  A Crticnl  Anthologv.  ed.  by  Gregory  Battcock.  Dutton,  Ne\v  York  , (1967)  1968. 

predstavlja  jedini  uvjet  koji  slikarstvo  ne  dijeli  s bilo  kojom  drugom  umjetnošću”.7  Ovako  određena 
medijska  priroda  slike  zahtjevom  za  “vjernošću  sebi”  postaje  paradigmom  redukcije  u apstrakciji 
kojoj  je  trebalo  težiti  kao  ekskluzivnoj  vrijednosti  ili  “estetskoj  formi  vrline  i integriteta”,  što 
zauzvrat  kvalificira  takvu  slikarsku  praksu  kao  visoku  modernističku  umjetnost. 

Iz  ovakvog  se  shvaćanja  umjetnosti  kao  visoko  specijalizirane  i autonomne  paradigme  razvijala 
kritika  kao  aspekt  prakse  modernističke  ideologije,  ali  i teorije.  Značenje  modernizma  u smislu 
modernističke  kritičke  teorije  na  vrhuncu  je  aktualnosti  početkom  šezdesetih  godina,  kao  referentni 
okvir  ideja,  sudova,  vjerovanja  i očekivanja  o prioritetima  modernističke  kulture.  Referenca  za 
potencijal  kritičke  relevantnosti  pojedinačnog  autorskog  doprinosa  bila  je  njegova  “originalnost”, 
kako  u usporedbi  s modernim  tradicijama  slikarstva  odnosno  kiparstva,  tako  i s “pukim 
novotarijama”  masovne,  potrošačke  ili  popularne  kulture.  Uspostavljanje  razlike  između 
modernističke  umjetničke  tendencije  i modernističke  kritike  imalo  je,  doduše,  i uži  disciplinarni 
interes  izgradnje  autonomnog  pragmatičnog  jezika  opisivanja,  tumačenja  i vrjednovanja,  kojim 
se  podržava  pojam  “modernističke  tendencije”  što  gaje  tako  gorljivo  u američkoj  kritici  zastupao 
Grcenberg.  On  je,  dakako,  težio  poistovjećivanju  kritičarskog  djelovanja  s aktivnom  ulogom  u 
izdvajanju  i isticanju  originalnih  dostignuća  “samosvjesno  moderne”  i “kvalitetno  značajne 
umjetničke  iorme”.  No,  visoki  vrijednosni  kriterij  greenbergovskog  pristupa  (stupanj  dosezanja 
radikalne  redukcije  i autorefleksivnog  pročišćenja  jezika  apstraktne  umjetnosti)  nije  bio  dovoljna 
brana  da  u središte  modernističke  ideologije  (“čistoća  medija”)  ne  prodru  pitanja  poput  onog  što 
gaje  formulirala  europska  praksa,  kritika  i teorija:  da  li,  doista,  istinski  kritički  potencijal  kulture 
počiva,  kao  što  ovaj  tip  modernista  priželjkuje,  u estetskoj  autonomiji  umjetnosti  u odnosu  na 
uznemirujuća  pitanja  individualne  i društvene  egzistencije. 

Dok  je  modernizam  kao  osnovni  kohezivni  pojam  bio  i dalje  u upotrebi,  unutar  nedodirljive 
modernističke  kule  od  bjelokosti  počele  su  se  javljati  napukline,  jer  je  već  povijesna  situacija 
modernizma  šezdesetih  počela  demantirati  reduktivističku  logiku  koncepta  visokog  modernizma 

0 autonomiji  (apstraktnog)  umjetničkog  djela  kao  dominantne  epohalne  tendencije.  Premda  ova 
logika  pripada  tradiciji  modernizma,  koja,  može  se  reći,  započinje  šezdesetih  godina  19.  stoljeća 
s Eduardom  Manetom  i vrhunce  doživljava  nakon  stoljetnog  analitičkog  istraživanja,  formalizacije 

1 objektivizacije  umjetničkog  jezika,  ova  “neprikazivačka  linija”  moderne  umjetnosti  i njen 
“analitički  pristup”s  nisu,  međutim,  vodili  jednoznačnoj  i pravocrtnoj  logici  razvitka,  što  je 
pokazala  pojava  različitih  skupina  novih  umjetničkih  simptoma  te  njihovih  interpretacija.  Postalo 
je  očitim  da  rigidnost  ove  estetičke  teorije  i ideologije  iskrivljuje  živu  sliku  različitih  projekata 
modernosti  u umjetnosti  modernizma  upravo  kada  se  ona  opisuje  kao  koherentan,  cjelovit  i 
zatvoren  umjetnički  koncept.  Istina  je  bila  bliža  nekoherentnoj  i mnogostrukoj  slici  o potencijalima 
kritičke  relevantnosti  modernizma,  koja  podcrtava  i identificira  istodobno  različite  stajališne 
točke  te  oblike  njegovih  kritičkih  programa  i pozicija,  iako  “u  to  vrijeme  nije  bilo  potpuno  jasno 
što  su  djelotvorne  alternative  dominantnoj  tradiciji,  a što  su  njeni  ogranci  i produžeci” 
(Art&Language).  U svakom  slučaju,  prijelomni  trenutak  je  bila  pojava  neoavangarde  (fluksus, 
hepening,  neodada,  neokonstruktivizam,  novi  realizam  itd..)  koja  je  otvorila  autokritičku  raspravu 
o smislu  estetske  autonomije  umjetnosti,  prije  svega,  vlastitim  prekoračivanjem  granica  visoko 
modernističkog  pojma  umjetničkog  djela,  ali,  dakako,  i dalje  nasuprot  umjerenom  modernizmu 
kao  dominantnoj  građanskoj  ideologiji  kulture  i umjetnosti.  Prvenstveno  kao  kritika  ostvarivanja 
(estetskog)  projekta  visokog  modernizma,  ona  u fokus  rasprave  uvlači  umjetnost  kao  objekt  i 
kontekst.  Dakle,  kritiku  zasniva  na  preispitivanju  određenja  umjetnosti  samo  na  osnovi  morfoloških 


7 O tome  raspravlja  u tekstovima:  Clement  Grcenberg,  Avant  Garde  and  Kitsch  ( 1 939);  Modernist  Painting  ( 1 960);  Complains  ofan  Ari 
CV///V  (1967),  u:  Grcenberg,  The  Collected  Fssays  and  Crticmns,  cd.  by  John  O'Brian,  4 vols.,  University  ofChicago  Press,  Ćhicago. 
1986-93.  cit.  str.  X7. 

* Filiberto  M cima.  La  Linea  Analitica  Dell  ’Arte  Moderna.  Le  Figure  e le  leone,  Giulio  Einoudi  Editore,  1 975. 

autonomnih  aspekata  umjetničkog  djela  te  isključivanja  širih  kontekstualnih  i jezičnih  aspekata, 
istodobno  razvijajući  teorijsku  svijest  da  su  svi  “estetski  objekti”  strukturalno  “višestruko 
kodirani*"'  ideologijom,  znanjem,  svijetom  umjetnosti  i kulture. 

U široj  duhovnoj  klimi  vladavine  strukturalizma,  semiotike  i lingvistike  (R.  Jakobson,  L.  Althusser, 
F.  de  Saussure,  R.  Barthes,  Ch.  Morris,  U.  Eco,  M.  Foucault,  C.  Todorov  itd.),  koju  je  filozof 
Richard  Rorty  nazvao  generalnim  “lingvističkim  zaokretom”  u humanističkim  znanostima,  osobito 
je  praksa  konceptualne  umjetnosti  doprinijela  da  se  na  umjetnički  jezik  ne  gleda  više  kao  na 
prirodni,  intuitivni  potencijal  umjetnikovog  subjekta  nego  kao  na  područje  osobitog  znanja  koje 
generira  teorijski  pristup.  Prijelomna  točka  nastaje  kada  sama  umjetnička  praksa  postaje  teorijski 
zasnovana  i prožeta  praksa  (“koncepti”,  “teorijski  objekti”),  a kada  umjetnički  jezik  dobiva 
značajke  metajezika,  jezika  kojim  umjetnost  govori  o samoj  internoj  problematici  umjetnosti 
kao  paradigme.  Nastala,  dakle,  ne  kao  kraj  epohe  modernizma  nego  kao  kritika  modernističkog 
nerazumijevanja  konceptualne,  teorijske  i kulturalne  determinacije  pojma  umjetnosti,  konceptualna 
umjetnost  je  pokrenula  pitanje  stoje  danas  umjetnost.  Na  taj  izazov  vremena  ni  povijest  umjetnosti 
nije  bila  imuna,  što  je  rezultiralo  postupnom  kritičko-teorijskom  transformacijom  ove  discipline, 
odnosno  promoviranjem  potrebe  “nove  povijesti  umjetnosti”.10  Kada  je  na  prijelazu  šezdesetih  u 
sedamdesete  došlo  do  pojačavanja  “disciplinarne  krize”,  odnosno  do  intenziviranja  kritičke 
refleksije  o umjetnosti,  njenoj  povijesti  i njenoj  (re)prezentaciji,  ona  se  uglavnom  odvijala  na 
marginama  povijesno-umjetničkog  diskursa,11  sve  do  polovine  sedamdesetih,  kada  je  došlo  do 
oštrog  zaokreta.  O tome  govori  Hubert  Damish  kao  o kraju  “velikog  razdoblja”  povijesti  umjetnosti 
(što  se  završilo  s “Warburgovim  institutom”),  s argumentacijom  da  je  tradicija  ove  discipline 
postala  “potpuno  nesposobnom  da  obnovi  svoju  metodu”  po  uzoru  na  teorijski  razvoj  u ostalim 
područjima  znanja.12 

No,  već  je  na  prijelazu  sedamdesetih  u osamdesete  započela  integracija  kritičke  teorije  u diskurs 
povijesti  umjetnosti  (u  užem  disciplinarnom  smislu)  s promocijom  novih  pristupa  i projekata, 
odnosno  novih  jurisdikcija  za  izvještavanje  o njihovim  rezultatima,  čime  su  otvoreni  i potpuno 
novi  istraživački  prostori  umjetnosti.  Proširenje  teorijskog  diskursa  u ovim  prostorima  potvrđuje 
krajem  osamdesetih  Norman  Bryson  koji  je,  među  ostalima,13  zaslužan  da  je  taj  proces 
prevrednovanja  počeo  dopirati  i do  disciplinarnog  središta  profesije  (ma  koliko  ona  pokazivala 
izrazitu  otpornost  prema  kritičkoj  teoriji  interpretacije):  “Više  nema  razloga  za  sumnju:  povijest 
umjetnosti,  koja  je  tako  dugo  zaostajala  za  ostalim  disciplinama,  i koja  se  od  svih  humanističkih 
znanosti  razvijala  možda  najsporijim  tempom  i posljednja  čula  za  promjene  koje  su  se  događale 


**  Prema:  Jan  Mukarovsky.  Art  as  Semiological  Faci.  u.  Catiigram:  Essavs  in  lite  NewArt  Hisioryfrom  France , ed.  by  Norman  Bryson, 
Cambridge  Univcrsity  Press,  Cambridge.  1988. 

"'Terminološka  formulacija  koja  jc  nakon  prve  pojave  (T.  J.  Clark  u:  Times  Litcrary  Supplement,  24.  5.1974.)  ušla  u širu  upotrebu. 

" Svctlana  and  Paul  Alpers.  Ul  Pictura  Noesis ? Cnticism  in  Literarv  Studies  and  Ari  Historv,  “Ncvv  Literary  HistoryM  3,  1972.;  Kurt  A. 
Poster.  Criiicul  Historv  of  Art.  or  Transfiguration  oj  Values,  “Ne\v  Lilernry  History"  3,  1972. 

i:  Hubert  Damisch.  Semiotics  and  fconographv,  u:  The  Tell-tale Sigu:  A Survev of  Semiotics , ed.  by  Thorr.as  A.  Sebeok.,  Petcr  De  Ridder 
Press.  Lisse,  Nethcrlands.  1975. 

1 ' Louis  Marin.  Towards  a Theorv  oj  Reading  in  ihe  lisna!  A ris:  Poussin  s The  Arcadian  Shepherds,  u:  The  Reader  in  the  Test:  Essavs 
on  Audience  and Interprctation,  cd.  by  Sušan  Suleiman  and  Inge  Crosman,  Princeton  University  Press,  Princeton,  1 9X0:  Norman  Bryson, 
(I  ord  and  Image:  French  Painting  of  the  Ancien  Regime,  Cambridge  University  Press,  New  York,  1981 ; Henry  Zemer,  ed..  The  Crisis 
in  the  Discipline.  "Art  Joumar,  42,  1 982;  Wolfgang  Kcinp,  Hg.,  Der  Anteil  des  Belrachters:  Rezeptionsdsthetische  Studien  zar  Malerei 
des  19.  Jahrhunderts , Mcander.  Munich,  1983;  Oskar  Batschmann.  Einfiirttng  in  der  kunstgeschtliche  Hcrmcneutik . \Vissenschaftliche 
Buchgesellschaf;.  Darmstadt,  1984;  A. I-  Rees  and  R.  Borzello,  The  New  Art  History , Camden,  London,  1986;  David  Sumrners. 
Intentions  in  the  Historv  of  Art.  “Ncw  Litcrary  History'\  1 7,  1986;  f lans  Belting,  The  End  oj  the  Historv  oj  Art?,  University  ofChicago 
Press,  Chicago.  1987,  Hal  Foster,  ed..  Vision  and  Visuality.  Dia  Art  Foudation  in  Contemporarv  Čahure , no.  2,  Bay  Press,  Scattlc. 
1988;  Stephcn  Bann,  The  True  Une:  On  Vi  su  a I Representation  and  the  IVestern  Tradition,  Cambridge  University  Press,  Ne\v  York, 
1989;  David  Frccdbcrg.  The  Posver  ojhnages:  Sludies  in  the  History  and  Theory  of  Response,  Univcrsity  ofChicago  Press,  Chicago. 
1989;  Donald  Preziosi.  Rethinking  Art  Historv:  Sieditations  on  a Coy  Science,  Yale  lJniversity  Press.  Ncw  Havcn,  1989.  i dr. 

14  Iz  predgovora:  Norman  Bryson,  ed.,  Caltigram:  Essavs  in  the  New  Art  Historv pom  France,  Cambridge  Uni  versity  Press,  Cambridge. 
1 988.  Njegova  ranija  utjecajna  knjiga:  N.  Bryson,  Vision  and  Painting:  The  Logic  of  the  Gaze,  Yale  Univcrsity  Press.  Ncw  Havcn,  1983. 

čak  i među  njenim  najbližim  susjedima,  konačno  se  počinje  mijenjati”.14  Dinamični  forum  teorijske 
refleksije  umjetnosti  naglo  je  rastao  osamdesetih,  kada  su  u njene  diskurzivne  prostore  prodirali 
i kulturni  stavovi  i procesi  njihovog  viđenja,  odabira,  interpretacije,  te  otuda  i uvjeti  konstituiranja 
umjetničkih  djelovanja,  njihove  povijesti,  konteksti  i auditoriji,  s namjerom  da  se  sagledaju  iz 
mnogostrukih,  različitih,  drugačijih,  razbijenih  ili  razmrvljenih  perspektiva.  No,  i pod  utjecajem 
ponovnog  zaokreta  u humanističkim  znanostima,  ovoga  puta  “slikovnog  zaokreta”  (W.J.T. 
Mitchell),15  linearni  je  interpretativni  logocentrizam  počeo  znatno  uzmicati  pred  snagom  slike, 
odnosno  njenog  komplementa  - pogleda.16  Dakako,  to  je  vrijeme  koje  su  već  obilježile 
poststrukturalističke  teorije  i interaktivni  pristupi,  ali  i nepregledna  razlivenost  i krajnja 
fragmentamost  pluralističke  i polivalentne  umjetničke  prakse,  ali,  to  je  priča  koja  tek  slijedi. 

Primjer  interpretativne  strategije:  intertekstualno  i interaktivno  čitanje 
umjetnosti 

Za  razliku  od  tradicije  modernističkih  pristupa  koji  ističu  autonomiju  umjetničkog  djela  te 
naglašavaju  njegove  formalne  kvalitete,  ‘neprozirne  intuicije'  ili  estetski  ukus,  razvijaju  se  nove 
teorijske  strategije  kontekstualnog  pristupa  koje  obrađuju  pojave  i pojmove  unutar  složenih 
interkontekstualnih  odnosa  umjetničke  i tekstualne  prakse,  umjetničke  teorije  i teorije  kulture. 
One  se  u svijetu  umjetnosti  i teorijskog  diskursa  pojavljuju  kada  postmodemistički  paradoks 
postaje  relevantnim  suvremenim  polazištem,  s kojeg  se  nastoji  razjasniti  suodnos  pozicije  subjekta 
realizatora  (autora,  umjetnika,  proizvođača)  i pozicije  subjekta  potrošnje  (recepcije,  uživanja, 
razumijevanja,  interpretacije),  koji  čini  mogućom  komunikaciju  i razmjenu  umjetnosti.  Primjer 
te  nove  strategije  evidentan  je  u metodskom  pristupu  Miška  Šuvakovića,  kojim  se  razjašnjava 
pitanje  čemu  teorija  u “čitanju”  umjetnosti  danas.  Polazeći  od  koncepta  fragmentiranog  subjekta 
“čitača”,  koji  omogućava  suvremenu  komunikaciju  i razmjenu  umjetnosti,  Šuvaković  od  kasnih 
sedamdesetih  pa  do  danas  pokazuje  zaokupljenost  kompleksnom  situacijom  modernog  te 
postmodemog  “svijeta  umjetnosti”,  u kojemu,  po  vlastitim  riječima,  već  “izgovoriti  riječ 
UMJETNOST  istodobno  znači  indeksirati  i praksu  umjetnosti  i fenomen  umjetnosti  i koncept 
umjetnosti  i paradigmu  umjetnosti  i strukturu  umjetnosti  i povijest  umjetnosti  i svijet  umjetnosti 
i specifičnu  diferenciranu  umjetničku  disciplinu  i ...” 

Stajalište  da  značenje  umjetnosti/umjetničkog  djela  nije  dano  po  sebi,  nije  ontološko  tek  po 
predmetu  nego  da  nastaje  u kulturi  i svijetu  koji  služe  kao  ‘mehanizam’  proizvodnje  vrijednosti, 
značenja  i smisla,  teško  je  prelazilo  inertne  disciplinarne  granice.  Bez  konteksta  koji  bi  priznavao 
promjene  u interpretaciji  umjetnosti,  ovaj  oblik  govora  o paradoksu  “stvaranja”  te  tumačenja 
umjetnosti  i autorsko  sustavno  njegovanje  tog  oblika  govora  činio  se  u vlastitoj  sredini  kao 
eksces  u disciplini  jezičnog  i pojmovnog  rada.  Priznanje  da  taj  diskurs  polazi  od  danas  već 
nezaobilazne  središnje  misli  europske  hermeneutike  i analitičke  filozofije  prema  kojoj  se  čovjek 
rađa  “usred  jezika”,  te  je  tako  i jezična  praksa  usred  umjetnosti,  najprije  je  uspostavljeno  u 
problematici  konceptualnog  rada,  u vrijeme  kada  više  nije  bilo  nužno  “stvarati”  umjetničko  djelo 


,$  W.J.  Thomas  Mitchell,  Picture  Theory:  Essavs  on  Verbal  and  Fisual  Representation,  University  of  Chicago  Press,  Chicago,  1994. 
Njegova  rana  utjecajna  knjiga  W.J.T.  Mitchell,  cd.,  The  Language  of  Images,  The  University  of  Chicago  Press,  Chicago  and  London, 
1974(1975,1977,1980). 

16  Micke  Bal  and  Norman  Bryson.  Semiotics  and  Art  History%  Art  Bulletin.  73,  1991;  Norman  Bryson,  Ann  Holly  Michael  and  Keith 
Moxey,  eds.,  Fisual  Theory:  Painting  and Interpretation , HarperCollins,  New  York,  1991 ; Rosalind  Krauss,  The  Optical  Unconscious, 
MIT  Press,  Cambridgc,  Mass.,  1993;  Martin  Jay,  Downcast  Eyes : The  Denigration  of  Fision  in  Twenthielh-century  French  Thought , 
University  of  Califomia  Press,  Berkeley  and  Los  Angeles,  1993;  Norman  Bryson,  Ann  Holly  Michel  and  Keith  Moxey,  eds.,  Fisual 
Culture:  Images  and  Interpreta  tions,  University  of  Chicago  Press,  Chicago,  1 994;  Keith  Moxey,  The  Praciise  ofTheory:  Poststructuralism, 
Cultural  Politics  and  Art  History,  Comell  University  Press,  Ithaca,  1 994;  Peter  Bmnette  and  David  Wills,  eds.,  Deconstruction  and  ihe 
Visua!  Arts:  Art.  Media,  Architecture,  Cambridge  UP,  Cambndge,  1 994;  Teresa  Brennan  and  Martin  Jay,  eds.,  Vision  in  Context:  Historical 
and  Contemporary  Perspectives  on  Sight,  Routledge,  London,  1 996;  Donald  Preziosi,  The  Art  of  Art  History,  Oxford  UP,  Oxford,  1998; 
Robert  S.  Nelson,  cd.,  Fisuality  before  and  beyond  the  Rennaissance:  Seeing  as  Others  Saw , Cambridge  UP,  New  Vork,  2000.,  itd. 

nego  je  bilo  dovoljno  promatrati  i dokumentirati  promatranje  jezične  prakse  umjetnosti  i svijeta.17 
Stav  da  aspekti  umjetnosti  i teorije  nisu  razdvojeni,  “nisu  nešto  posebno,  odvojeno  ili,  čak, 
nespojivo,  nego  su  konstitutivni  elementi”,  prelazi  s razine  koncepta  na  razinu  analitičkog  pristupa, 
u kojemu  se  umjesto  redukcije  objektivne  stvarnosti  na  sliku-model  ili  redukcije  objekta  na 
koncept  izdvaja  analitička  metodologija  koja  djeluje  u prostorima  apstraktnog/spoznajnog  odnosno 
procesa/činjenica,  što  dakako  zahtijeva  teorijsko  istraživanje  različitih  područja  i metodologija 
izvan  umjetnosti,  kao  što  su  filozofija  (klasična  i analitička),  logika,  teorija  spoznaje,  lingvistika, 
semiotika,  antropologija  i druga  područja  znanosti  i kulture. 

Nakon  prodora  konceptualne  umjetnosti  te  njene  kritike  grcenbergovskog  modernizma  koji  je 
izričito  isključivao  teoriju  i govor  o umjetnosti  iz  prostora  prosuđivanja  umjetnosti,  pokazalo  se 
kako  i interpretacija  umjetnosti  mora  provesti  preispitivanje  vlastitih  ideoloških  i konceptualnih 
granica.  Šuvakovićev  se  pristup  najprije  oslanja  na  predavanja  Ludwiga  Wittgensteina  i njegovo 
preispitivanje  granica  jezika  u kojima  filozofija  nastaje:  odbacivanjem  metafizike,  čija  se  velika 
pitanja  drže  povijesno  mrtvima,  legitimnom  zadaćom  filozofije  postaje  problematiziranje  vlastite 
jezične  prakse.  Analogno  se  počinje  problematizirati  i govor  estetike  o velikim  temama  kao  što 
su  lijepo,  ružno,  umjetničko.  S oslanjanjem  na  analitičku  estetiku,  koja  je  nastala  u ovom  okrilju, 
i na  njeno  preispitivanje  institucije  govora  i semantičkog  djelovanja  umjetničkog  djela  i svijeta 
umjetnosti,  Šuvakovićev  se  pristup  razvija  u okvirima  smisla  tekstualne  prakse  konceptualne 
umjetnosti  kao  “projekta  u jeziku”  (redefiniranje  umjetnosti  po  uzoru  na  teorijske  modele  jezika), 
koji  je  praktično  bio  usmjeren  proširivanju  osnova  za  istraživanje  umjetnosti.  Posebno  ga  zanimaju 
konceptualistička  ishodišta  u kritici  estetskog  formalizma,  ona  koja  su,  ukorijenjena  u kritičkoj 
teoriji  razvijenoj  u britanskoj  tradiciji  analitičke  filozofije,  vodila  preko  koncepcije  metajezika 
Bertranda  Russella  do  novog  Čitanja  umjetnosti.  Ono  je  ustvrdilo  kako  “objekt”  umjetnosti  nije 
“zatvoren”  (formalan  i vizualan)  nego  je,  prema  iskazu  Charlesa  Harrisona  i grupe  Art&Language, 
“stvaranje  umjetnosti  i neke  vrste  teorije  umjetnosti  često  isti  proces”,  posebno  od  kada  su 
umjetnici  više  usmjerili  pozornost  na  uvjete  apstraktnih  jezičnih  konstrukcija,  upotrebe  predmeta, 
na  situacije  ili  događaje,  nego  na  oblikovni  predmet  i njegovu  vizualnu  morfologiju.  No,  to  je 
otvaralo  nova  područja  interpretativne  tekstualne  prakse  koja  je  išla  prema  daljnjim 
transformacijama  konceptualnog  pristupa  jeziku  umjetnosti:  od  metajezika  kao  objektivnog 
modela  s jasno  naznačenim  razlikama  subjekta  i objekta-jezika,  preko  shvaćanja  da  nema  čistog 
metajezika  (Lacan,  Derrida,  Barthes,  Deleuze  i Guattari  itd.),  prema  uspostavljanju  diskurzivnog 
i lociranju  vizualne  pojavnosti  u područje  tekstualnosti:  logike  teksta,  fenomenologije  teksta, 
kontemplativnosti  teksta,  poetike  teksta...  Izazovima  novog  čitanja  pozicije  subjekta  teksta  te 
statusa  teksta  u suvremenoj  umjetničkoj  praksi,  Miško  Šuvaković  je  odgovorio  nelinearnim 
uranjanjem  u različita  područja  rasprave,  koja  su  paradigmatična  po  dinamici  u konfrontacijama 
različitih  modela;  no  i po  fascinaciji  postmodemom  pretpostavkom  da  su  čovjek  i njegov  svijet 
određeni  povijesnom  i aktualnom  prisutnošću  jezika.  Ne  kao  “prirodnog”,  nego  kao  posredno  i 
fragmentarno  danog,  u zrcaljenju  jezika  u jeziku,  čija  je  metafora  biblioteka  ili  arhiva,  ili  u 
njegovom  radu  kroz  citate,  kolaže,  montažu,  dekonstrukciju... 

U posljednjoj  se  četvrtini  20.  stoljeća  pristup  umjetnosti  uslojavao,  gotovo  u onoj  mjeri  u kojoj 
su  nove  teorijske  snage  filozofskog  pragmatizma,  egzistencijalne  fenomenologije,  hermeneutike, 
dekonstrukcije  i drugih  pristupa,  podrivale  hegemoniju  “objektivne”,  odnosno  reducirane 
znanstvene  spoznaje  te  stvarale  osnovu  za  koegzistentne  interpretacije  i pluralnost  istina.  Granice 
do  kojih  se  danas  pojam  stvarnosti  proširuje  i umnožava  vrijede  po  analogiji  i za  umjetnost, 
odnosno  njezino  promišljanje  i istraživanje.  Spoznaja  da  je  racionalizacija  znanja  reducirala 


17  M.  šuvaković  je  bio  član  konceptualne  Grupe  143  (1975.-1980.),  čija  je  prva  izložba  održana  u Zagrebu  (Galerija  Nova,  1976.), 
također  suosnivač  “neformalne  teorijske"  Zajednice  za  istraživanje  prostora  ( 1 982.- 1 989.),  koja  je  djelovala  preko  neovisnog  teorijskog 
časopisa  Mentalni  prostor,  čiji  je  bio  urednik  (1982.-1985.). 

kompleksni  kontekstualni  karakter  ljudskog  iskustva  vodila  je  suprotnom  procesu:  povezivanju 
i pokazivanju  međusobnog  prožimanja  nekadašnjih  kategorija  Inih  razlika.  U tom  je  smjeru  estetika 
najviše  odmakla  od  tradicije  koja  veliča  kontemplativni  razum  i sumnjičava  je  prema  “tijelu 
teksta”;  njen  interpretativni  diskurs  danas  pokriva  široko  polje  teorijskih  pristupa  i sredstava  te 
aspekata  zajedničke  supstance  iskustva.  U ovaj  novi  smjer  estetike  ubraja  se  i razgranato  teorijsko- 
kritičko  djelovanje  Miška  Šuvakovića  koje  dosljednim  interpretativnim  pristupom,  gotovo 
tehnicistički  pregnantnom  formom  iskaza  osebujnom  tekstualnom  praksom  nadvladava  okvire 
jednosmjernih  disciplinarnih  tokova,  dekonstruirajući  ih  restrukturiranjem  diskursa  u indeksno 
znanje.  U središtu  te  aktivnosti  su,  prije  svega,  teorije  u/o  umjetnosti  locirane  u proširenom 
estetičkom  diskursu  i usmjerene  na  kritičko  čitanje  zamisli  modeme/postmodeme,  koje  prate  i 
primjeri  “tekstualnih  pogleda”  na  umjetničku  praksu. 

Teorijske,  posebno  poststrukturalističke  eksplikacije  složenosti  statusa  jezika  pokazale  su  da 
tekst  ne  samo  da  nije  iznad  svog  vremena  nego  tek  u njemu  uspostavlja  smisao  i značenja,  pokazuje/ 
opisuje  odnose  s kontekstom  kojem  pripada,  s egzistencijom  različitih  prostora  spoznaje, 
kontemplacije,  percepcije,  iskustva,  te  postaje  fenomenom  kao  “teorijski  objekt”,  “tekst-tijclo”, 
“događaj”.  Paradigmatični  iskaz  Kathy  Acker,  koja  djeluje  u području  dekonstruktivističke  teorije 
umjetnosti,  dobro  ilustrira  tendenciju  nove  “antropologije  značenja”:  “...ja  ne  pišem  ni  povijest 
umjetnosti  ni  kritiku  nego  samo  izvorni  tekst,  jezikom  koji  daje  uvijek  više  od  onoga  o čemu 
govori  ...”  (1982.).  Šuvakovićev  diskurs  upućuje  upravo  na  ovaj  proces  “transfiguracije” 
(premještanje  koje  preobražava  smisao)  u kasnom  modernizmu,  kojim  se  uvodi  pojam  o 
postmodemom  pluralizmu,  o dekonstrukciji  modela  visoko  specijaliziranih  ili  estetiziranih  jezika, 

0 uživanju  smisla  teorije  koja  dekonstruira  metajezik  do  njegovih  medijskih,  tekstualnih  i 
metafizičkih  prvostupanjskih  granica.  Tako  je  novo  čitanje  estetike,  prema  Šuvakovićevom 
tumačenju,  istodobno  gradnja  specifičnih  mogućih  estetičkih  svjetova  koji  sinkrono  (u  vremenu) 

1 paralelno  (u  prostoru)  konstituiraju  moguće  interpretativne  svjetove  (krugove)  estetike  kao 
teorije  umjetnosti  i teorije  kulture  (teorija  u umjetnosti  i teorija  u kulturi).  Tako  se  odmakom  od 
povijesne  formacije  estetike,  kao  i pojma  podjele  znanosti  općenito,  uvodi  termin  teorija  čime  se 
označava  parcijalni  govor  o fragmentamim  problemima  i tematizacijama,  što  stvara  mrežu  “scena 
teorije”  koje  govore  o odnosima  neusporedivih  razlika,  bez  davanja  velikih  “epohalnih”  odgovora. 
Iz  iskustva  tog  obrata,  Šuvakovićev  je  diskurs  teorijski  a ne  znanstveni,  budući  da  znanost  tretira 
kao  objekt-jezik  viših  metajezika.  Međutim,  ovaj  se  pristup  ne  odriče  znanstvenih  postupaka, 
osobito  onih  koji  pripadaju  formalnim  znanostima  (logika,  semiotika  itd.),  te  od  njih  preuzima 
“povjerenje  u činjenice”.  S druge  strane,  od  postmodeme  teorije  preuzima,  po  vlastitom  iskazu, 
“nepovjerenje  u činjenice  ili  uvjerenje  daje  svaka  činjenica  ideološka  kolektivna  interpretacija ”, 
uz  tvrdnju:  Taj  raskol  između  činjenice  kao  znanstvene  činjenice  i činjenice  kao  postmodeme 
teorijske  interpretacije  uvažavam  kao  materijalni  kriterij  promatranja  svakog  umjetničkog 
PROBLEMA.  Lociram  ga  i specificiram  kao  znanstvenu  (pozitivnu,  eksternalnu,  invarijantnu) 
činjenicu  i zatim  pokazujem  kako  se  invarijantna  činjenica  mijenja  u različitim  interpretativnim 
mogućim  svjetovima  teorije , umjetnosti  i kulture . 

U ovakvoj  “revitalizaciji”  analitičke  estetike  koja  sintetizira  modernističke  granične  vrijednosti 
kako  u teoriji  tako  i u umjetničkoj  produkciji,  u središtu  je  pozornosti  odnos  umjetničke  činjenice 
kao  realne  invarijante  i kao  simboličkog  relativnog  poretka  interpretacije,  koju  Šuvaković  izvodi 
eksplikacijom  paradigmi  dvaju  mitskih  figura  filozofije  i umjetnosti  20.  stoljeća,  Ludvviga 
Wittgensteina  i Marcela  Duchampa.  Oni  su  se,  svaki  u svojem  području  a gotovo  u isto  vrijeme, 
bavili  “granicama”  jezika  u kojem  nastaje  mišljenje  i doveli  do  onog  što  se  patetično  nazivalo 
“krajem”  filozofije,  odnosno  umjetnosti.  Svojim  se  postupcima  u umjetnosti  Duchamp  ukazuje 
kao  paradigmatski  izvor  radikalne  umjetnosti  XX.  stoljeća  upravo  wittgensteinovskim  stavom: 
“značenje  je  upotreba  u jeziku”.  Uvođenjem  strategije  umjetničke  odluke  i izbora,  umjetnik  nije 

isključivi  “stvaralac”,  izumitelj  formi  i predmeta,  nego  postaje  subjekt  koji  označava , odnosno 
“upotrebljava”  predmete,  oblike  ponašanja  ili  fragmente  ideologija  u određenim  kontekstima,  u 
određenoj  klimi  svijeta  umjetnosti  i kulture  gdje  se  konstituiraju  značenja  i smisao. 

Problem  estetike  kao  teorije  u smislu  interpretativnog  pristupa  fokusirao  je  Arthur  C.  Danto 
tezom  koju  izražava  sintagma  svijet  umjetnosti , što  je  postala  glavnim  metodološkim  uporištem 
pristupa  poput  Šuvakovićevog.  Da  bi  se  shvatilo  neko  umjetničko  djelo,  ono  se  mora  sagledati 
kao  sastavni  dio  šireg  sustava  ili  “svijeta”.  Međutim,  metodološke  implikacije  estetičkih  ili 
povijesno-umjetničkih  procedura,  kako  su  ih  eksplicirali  strukturalisti,  pa  i Danto,  imaju 
dalekosežne  posljedice  na  razumijevanje  samih  disciplina  estetike  ili  povijesti  umjetnosti  i njihove 
postupke  interpretiranja.  Ta  teza  iznesena  šezdesetih  godina  u tekstu  Svijet  umjetnosti  govori  o 
“konstruiranoj”  prirodi  umjetnosti:  “Vidjeti  nešto  kao  umjetnost  zahtijeva  nešto  što  ne  može  oko 
vidjeti  - atmosferu  teorije  umjetnosti,  znanje  povijesti  umjetnosti:  jedan  svijet  umjetnosti”.  I 
dalje:  “Svijet  treba  biti  spreman  za  određene  stvari,  svijet  umjetnosti  ništa  manje  nego  stvarni 
svijet.  To  je  uloga  teorije  umjetnosti,  danas  kao  i uvijek,  da  učini  mogućim  svijet  umjetnosti  i 
umjetnost.”18  Ono  što  se  identificira  imenom  umjetnost  moguće  je  tek  u povijesnom  svijetu  koji 
nudi  određenu  (ne  bilo  koju)  teoriju  “svijeta  umjetnosti”  i “umjetničkog  djela”:  teoriju  postojanja 
(ontologija),  teoriju  gledanja  (recepcija),  teoriju  stvaranja  (poetika),  teoriju  interpretacije 
(filozofija)  i teoriju  upotrebe  (upotreba  je  “praktična”  pokazna  interpretacija  odnosa  predmeta, 
umjetnosti  i filozofije).  Pozivanje  na  gledište  Dantoa  da  interpretacija  konstituira  umjetničko 
djelo,  odnosno  da  umjetničko  djelo  i interpretacija  nisu  na  različitim  stranama,  zapravo  je 
potvrđivanje  glavnog  poststrukturalističkog  pitanja:  da  li  doista  postoji  jedan  definitivni  način 
identificiranja  konteksta  u koji  treba  postaviti  umjetničko  djelo?  Ili  potvrđivanje  glavne 
poststrukturalističke  teze:  interpretacija  umjetničkih  djela  je  u potpunosti  otvoren  proces. 

Budući  daje  današnji  svijet  potpuno  decentriran,  bez  velikog  središnjeg  i jedinstvenog  nazora 
kao  “prirodnog”  okruženja  i umjetnik  mora  uvijek  iznova  stvarati  svoj  kontekst,  svoj  smisao  i 
značenja,  referencijalno  ili  teorijsko  polje.  Šuvaković  se  posebno  bavi  aspektom  uspostavljanja 
mreže  teorijskih  pogleda,  te  je  opširno  razradio  usporedbe  između  tri  tipa  govora  o/u  umjetnosti: 
prvi  je  nazvao  teorija  umjetnosti , drugi  teorija  umjetnika  i treći  teorija  u umjetnosti.  Prvi  se  tip 
odnosi  na  specifične  teorije  o umjetnosti  koje  govore  iz  vlastitih  disciplinarnih  pristupa  (filozofije, 
estetike,  sociologije,  povijesti  umjetnosti,  kritike...).  Drugi  se  odnosi  na  govor  umjetnika 
(umjetničke/likovne  poetike),  nastao  u prvoj  polovini  20.  stoljeća,  kojim  se  nastoje  spoznati 
predodžbe  i intuicije,  odrediti  ideje  i razviti  projekte  na  kojima  se  konstituira  umjetnički  rad 
(također  u književnosti,  glazbi,  kazalištu  itd.).  Treći  tip  karakterizira  razdoblje  kasnog  modernizma 
i postmodeme,  u kojem  se  prostori  kulture  pune  diskursima,  pa  je  teorija  u umjetnosti  skup 
govora  na  koje  se  umjetnik  izravno  ili  posredno  poziva,  pritom  ih  koristeći  u formiranju  radova 
i objašnjavanju  njihovih  značenja.  To  je  zapravo  proizvodnja  diskursa  koji  pripadaju  samoj 
umjetnosti,  ali  koji  je  ne  određuju  njezinim  esencijalističkim  nego  relativističkim,  kulturološkim 
svojstvima;  ona  daju  predmetu  recentnu  vrijednost,  status  ili  značenje  umjetničkog  djela. 

No,  putovi  razumijevanja  umjetnosti  su  rijetko  kada  izravni;  ne  zato  što  krivo  ili  ispravno  ulazimo 
i izlazimo  iz  interpretativnih  krugova/svjetova  te  smo  istodobno  na  početku  i kraju  intuicija  ili 
njihovih  prodora  u teoriju.  Svijet  megakulture  kasnog  modernizma,  osobito  postmodeme,  je 
fragmentarne  i fraktalne  strukture,  zavodljive  i opscene  prirode,  pa  danas,  prema  riječima 
Šuvakovića,  “teorija  postoji  u onom  smislu  u kojem  sudjeluje  u konstituiranju  svijeta  umjetnosti. 
Refleksija,  produkcija  i konstituiranje  su  spojeni  u jedinstveni  preplet.”  Stoga  je  razumljivo  što 
se,  s jedne  strane,  Šuvaković  zanima  za  rubna  i zglobna  područja,  kada  su  u pitanju  likovne 
umjetnosti  “za  granice  likovnog-jezičnog,  likovnog-vizualnog,  likovnog-konceptualnog, 

l*  Arthur  C.  Danto.  The  Artworld,  Journal  of  Philosophy,  61,  1964. 

vizualnog-mentalnog,  vizualne  semantike-likovne  sintakse  itd.”,  a s druge,  stoje  i sam  ulazio, 
diskontinuirano  i cksccsno,  u područja  vizualne  prakse,  iz  kojih  je  opet  najčešće  izlazio  preko 
teorije.  Istodobno  uspostavljajući,  suprotstavljajući  i preplićući  epistemološke  efekte  modernizma 
i postmodemizma,  njihove  diskurse  i simptome,  nastajalo  je  njegovo  opredjeljenje  za  otvorenu 
formu  teksta,  za  produkciju  Pojmovnika  koncipiranog  kao  zbirka  ili  registar  pojmova  koji  se 
mogu  Čitati  i međusobno  povezivati  po  različitim  kriterijima  (povijesnih  kronologija , odnosa 
pojava  i pokreta,  disciplinarnih  i medijskih  srodnosti,  teorijskih  korespondencija.  Te  se 
metodološke  pretpostavke  temelje  na  interpretativnoj  strategiji  koja  paralelno  koristi  više  različitih 
diskurzivnih  modela,  što  odgovara  postmodemoj  kulturi  koja  nije  jedinstveni  projekt  niti  homogeni 
fenomen  (premda  se  na  kraju  ni  modernizam  nije  pokazao  mogućim  kao  cjeloviti  projekt). 


Ta  se  strategija  pokazala  vrlo  uspješnom  u pristupu  koji,  koristeći  naznačene  procedure,  nema 
namjeru  ovladati  scenom  aktualne  umjetničke  prakse  u cjelini  (recimo,  da  bi  se  potvrdile  vlastite 
teorije  ili  dana  historizacija)  nego  se  posvećuje  pojedinim  njenim  aspektima,  linijama  ili 
individualnim  praksama  koje  su  djelovale  u određenom,  za  taj  pristup  zanimljivom  području 
autokritike  ili  problematizacije,  koje  zrcali  odsjaje  velikih  tema  i suodnosa  ranog  ili  kasnog 
modernizma  i kraja  stoljeća,  ali  i određene  suptilne  detalje  ili  fragmente  poput  “zakrivljenosti, 
neoštrina,  bodova,  šavova,  rezova,  odslika”...  Asimetrični  pogled  u interpretativnim  zahvatima, 
također  i nasuprot  matične  struje,  “nemoguće  povijesti”  ili  prešutnog  znanja  okruženja  u kojem 
djeluje,  glavna  je  oznaka  ove  individualizirane  strategije  teorijskog  čitanja,  koje  svoje  pravo  na 
drukčije  čitanje  pretvara  “u  još  jednu  priču  o umjetnosti”.  Međutim,  upravo  neusporedivost  razlika 
postaje  dovoljnim  razlogom  da  se  jedna  po  jedna  priča,  povijesne  ili  recentne  scene  ispituju, 
opisuju  i interpretiraju;  dakako,  u svaku  je  ugrađen  trag  interpretativne  teorije  i njene  upletenosti 
u polje  strukturalističko-poststrukturalističkih  “jezičnih  igara”  iz  druge  linije  jezičnog  obrata 
koji  ne  govori  o uzročnim  odnosima  nego  o transgresiji  i arbitramosti  znaka. 


Interpretativni  profil  teoretičara-nomada  obilježava  “uživanje  smisla  umjetnosti”,  Čiji  putovi  nisu 
jednosmjerni  i jednoznačni,  niti  vode  izravno  iz  tradicije  humanističkih  znanosti  i filozofije. 
Detektiranje  punktova  i prepleta  njegovih  označiteljskih  mreža,  koje  su  izvedene  iz  svijeta 
umjetnosti  u egzistencijalnom,  povijesnom  i paradigmatskom  smislu,  razotkriva  neobičnu 
dinamiku  teorijskog  profila  koji  se  oslanja  na  interpretativnu  spregu  teorije  i umjetnosti  u diskursu 
primijenjene  ili  performativne  estetike;  što  znači  upotreba  estetike  kao  interpretativne  discipline 
u svijetu  umjetnosti,  a ne  kao  disciplinarnog  područja  filozofije.  A taje  njena  zavodljiva  upotreba, 
prema  Šuvakoviću,  “definicija  ne  za  sva  vremena  i sve  povijesti,  ali  pogodna  upravo  za  današnju 


situaciju,  i može  glasiti:  estetika  je  teorijski  intertekstualni  i interaktivni  prolaz  kroz  prisutnosti, 
odsutnosti,  identifikacije,  razlike  i raskole  aktualnih  svjetova  umjetnosti , drugim  riječima,  ona 
je  teorijska  produkcija  mogućih  osnova  za  konstituiranje  umjetničke  produkcije  i diskursa  koji 
djeluju  paralelno,  sinkrono  ili  integrirano  s umjetničkim  produkcijama.  Estetika  je  danas  u funkciji 
umjetničke  produkcije  i kritike  na  djelu”. 


Ovaj  se  prolaz  kao  središnja  referentna  ideja  Šuvakovićevog  teorijskog  pristupa  potvrđuje  u 
njegovoj  moći  samouvjerenog  kretanja  kroz  danas  tako  prošireni  svijet  i pojam  umjetnosti  s 
obzirom  na  činjenice  umjetničke  produkcije  i interpretativne  teorije  koje  su  imanentne  kritici, 
teoriji  umjetnosti,  povijesti  umjetnosti,  filozofiji,  kulturalnim  studijima.  U tom  je  smislu  i koncept 
Pojmovnika  sa  intertekstualnim  sažimanjima  interaktivni  prolaz  kroz  povijesne  i aktualne  svjetove 
umjetnosti.  Ova  strategija  gleda  na  povijest  umjetnosti  20.  stoljeća  kao  na  paradoksalnu  povijest 
neprestanog  uzdizanja  i osporavanja  univerzalnog  diskursa  modeme,  koji  je  svoj  pobjedonosni 
hod  započeo  početkom  prošlog  stoljeća  zalaganjem  za  projekt  modemosti  kao  prekida  s tradicijom, 
uvažavanja  aktualnog  novuma  i neprekinute  linije  napretka.  U rasponu  od  povijesnih  avangardi, 
kao  radikalne  i ekscesne  izvidnice  modernizma,  pa  do  postmodeme  kao  kritike  modernističkog 

pojma  umjetnosti  te  isključivosti  njenog  visokog  formalističkog  estetizma,  ne  postoji  jednoznačni 
formacijski  hod  koji  bi  tvorio  pravocrtni  povijesni  niz.  Po  tome  se  osobito  izdvaja  druga  polovina 
stoljeća  za  koju  postaje  karakterističnom  babilonska  situacija  na  svjetskoj  umjetničkoj  sceni, 
dijalektika  suočavanja,  raskola  i miješanja  jezika  i medija,  podjednako  dominantnih  i marginalnih 
do  nepregledne  fragmentamosti,  što  je  u krajnjem  ishodu  priroda  obrata  paradigme  modeme 
umjetnosti. 

No,  ni  to  nije  bio  jednosmjerni  proces.  U razdoblju  druge  polovine  stoljeća,  na  prijelazu  iz 
kasnog  industrijskog  u postindustrijsko  doba  novih  informatičkih  tehnologija,  paradigma  je 
umjetnosti  višeznačno  posredovana  globalnim  makrokulturnim  fenomenima,  gotovo 
koegzistentnom  dominacijom  moderne  i postmodeme  megakulture  i njihovim  složenim 
međuodnosima  (uzajamne  kritike  i osporavanja,  korigiranja  i multipliciranja,  fikcionalizacija  i 
katastrofičnih  dovršenja,  prepletanja  i prenošenja  iz  jednih  u druge  okvire  itd.).  Status 
(modernistički)  umjetničkog  djela  je  izgubio  auru  Umjetnosti  (u  metafizičkom  smislu  tog  pojma, 
kao  autonomnog  i autentičnog  stvaranja  ex  nihilo>  kreacije  iz  neprozirnih  unutarnjih  intuicija  i 
poriva  i si.),  te  je  postao  neodvojivim  (postmodemistički  status)  od  diskursa  “svijeta  umjetnosti”. 
Time  ni  nova  kritička  ili  teorijska  interpretacija  djela  nije  tek  posredovanje  “viška”  značenja  i 
smisla,  pa  i vrijednosti,  čitanje  onoga  što  oko  ili  uho  vidi  ili  čuje,  nego  produkcija  okvira  {frarne, 
context ),  mape  znanja,  interaktivnog  prolaza  kroz  odnose  unutar  složenog  sistema  umjetnosti  i 
uzajamnog  djelovanja  oblika  izražajne  prakse,  “institucije  umjetnosti”  (Peter  Biirger),  te 
integralnih  megakultumih  procesa.  No  svi  su  referentni  pojmovi  određeni  svojstvima  metodskog 
pristupa,  koji  u umjetnosti  i kulturi  našeg  doba  ističe  prožimanje  i interaktivno  djelovanje 
umjetničke  prakse  i teorijskog  diskursa,  umjetnosti  i drugih  područja  znanja  (estetike,  semiotike, 
sociologije  kulture  itd.). 

Poststrukturalistički  gledano,  “tekst”  umjetničkog  djela  može  se  pojaviti  samo  kao  materijalna 
tvorevina  pojmljiva  u kontekstima,  u mreži  intertekstualnih  odnosa,  a ne  tek  kao  njegovo 
“objektivno  svojstvo”.  Dok,  recimo,  formalistička  teorija  pripisuje  djelu  izloženom 
intertekstualnim  odnosima  objektivnost  visokog  stupnja,  čime  se  naglašava  autonomija  umjetnosti 
koja  se  potom  naknadno  interpretira,  dotle  se,  u uvjetima  decentriranosti  univerzalnog  interteksta, 
multipliciraju  modeli  njegovog  funkcioniranja.  Jednostavno  nema  homogenog  i određenog 
značenja,  jer  je  ono  ovisno  o promjenljivim  uvjetima  komunikacije,  odnosno  (sve  brže)  razmjene 
i transformacije  značenja  u društveno-komunikativnim  procesima  (sistemima  i praksama 
produkcije  značenja  i smisla).  Gubitkom  jedinstvene  osnove  značenja  odvija  se  postupni  gubitak 
jedinstva  subjekta,  jer  u načelu  homogeno  “ja”  isključuje  mogućnost  lutanja  u beskrajnoj  mreži 
raslojavajućih  značenja,  što  je  toliko  ugrozilo  integritet  supstancijalističkog  pojma  umjetničkog 
djela  visokog  modernizma  daje  postalo  moguće  prekoračiti  granice  njihovom  dekonstrukcijom 
u intertekstualnim  procesima.  To  je  prekorači vanje  upućeno  na  stav  da  djelo  u likovnim 
umjetnostima  nije  tek  zatvoreni  vizualni  model  koji  se  estetski  kontemplira  kao  doživljaj  lijepog 
ili  harmoničnog,  ekspresivnog  ili  originalnog.  Danas  je  ono,  poput  simptoma,  trag  označavanja 
što  otkriva  znakove,  u smislenoj  relaciji  s drugim  znakovnim  sustavima  (kulturna  antropologija, 
povijest  umjetnosti,  masovni  mediji,  modeli  ideologija  itd..),  različitih  paradoksa  suvremenog 
postojanja,  čime  i samo  djelo  postaje  osobitom  vrstom  teorijskog  objekta.  Tako  je 
poststrukturalistička  kritika  modernizma  pripremila  temelje  za  otvorenost  postmodeme 
megakulture,  nasuprot  pristupu  formalističko-strukturalističkih  teorija  prema  kojima  je  tekst 
značenjski  sklop  fiksiran  znacima  s jedinstvenom  unutrašnjom  organizacijom  koja  ga  preobražava 
u strukturalnu  cjelinu  nadređenu  pojedinim  znacima,  te  zatvorenu  prema  izvantekstualnim 
strukturama.  Stoga  su  i pojmovi  iz  nepreglednih  nizova  prepletanja  svjetova  umjetnosti  onoliko 
intertekstualni  koliko  i njihovi  svjetovi,  a time  su  i mogući  kao  fragmentarni  i promjenljivi  modeli 
izražavanja  i prikazivanja. 

Poststrukturalistički  kritički  pristupi  tekstu  (teorija  znakovnih  sustava,  teorija  dekonstrukcije, 
teorijska  psihoanaliza,  teorija  rizoma,  teorija  simulacije,  teorija  tekstualnog  pisanja,  teorija  roda, 
postkolonijalizma,  itd.)  ukazali  su  da  ne  postoji  objektivan  i egzaktan  jezik,  oslobođen  od 
ideološkog,  kulturološkog,  rodnog,  spolnog  i drugih  upisa  subjekta,  pa  stoga  nema  ni  potpuno 
originalnog  i izvornog  teksta  (Barthes);  svaki  je  tekst  satkan  od  bezbroj  fragmenata,  fraza,  obrazaca 
i izraza  iz  opće  baštine  prirodnog  jezika.  Zapravo,  tekst  nastaje  iz  drugih  tekstova  (Derrida), 
premještanjem  u označiteljskoj  tekstualnoj  praksi;  element-znak  svakim  smještajem  dobiva 
drugačija  značenja,  nudi,  sažima  ili  razvija  novu  interpretaciju.  Proces  transformacije  teksta  u 
tekst  govori,  dakle,  o otvorenom  nizu  proizvodnje  značenja. 

Proširenje  zamisli  intertekstualnosti  na  vizualne  umjetnosti,  odnosno  pojma  “tekst”  na  sliku,  ne 
odnosi  se  tek  na  jednostrano  intcrtckstualno  povezivanje  vizualnog  i jezičnog  (riječi  i slike)  u 
integralnu  vizualno-značenjsku  cjelinu.  Radi  se,  u osnovnom  obliku,  o tekstu  kao  otvorenom 
prostoru  transfiguracije,  reinterpretacije,  produkcije  i razmjene  značenja  između  vizualnog  objekta 
i promatrača  (teorija  pogleda).  Slijedimo  li  dalje  pristup  koji  se  oslanja  na  poststrukturalistički 
pojam  intertekstualnosti,  a nazovimo  ga  ovom  prilikom  općenito  kontekstualističkim  pristupom, 
pratimo  pomak  i aktualni  zaokret  kojim  su  umjetnost,  njena  povijest,  kritika  i teorija,  zašle  u 
decentrirano  polje  intertekstualnosti,  dakako,  s pogledom  na  ekstratekstualne  kontekste  i 
transtekstualna  pridavanja  značenja.  Metodologija  ovog  snažnog  zaokreta  zasniva  se  na  već 
naznačenim  polaznim  premisama  o općoj  relativizaciji  vrijednosti  i značenja  u suvremenoj  kulturi, 
nepostojanju  cjelovite  društveno-integrativne  svijesti  (“jakih”  sistema  filozofije,  estetike  itd.) 
nego  “samo  fragmentarnih  praksi  koje  povezuju  vizualne  i govorne  jezike  u medijskoj  praksi 
oblikovanja  nove,  umjetne  realnosti”,  nove  subjektivnosti  koja  funkcionira  “unutar  kulture  kao 
jedine  subjektu  dostupne  realnosti  i prirode”,  te  “dovođenja  na  istu  razinu  modela  visoke 
umjetnosti,  teorije  i masovnog  medijskog  spektakla”  itd.  Također,  ne  treba  zaobići  ni  utjecaj 
lacanovskog  pristupa;  “pokazivanje  da  se  u umjetničkom  radu  pojavljuju  elementi  teorijskog 
govora  i da  se  u teorijskom  govoru  pojavljuje  rad  želje,  nesvjesnog,  subjektivnosti,  seksualnosti 
i fragmentamosti”. 

Dakle,  kao  najistaknutija  polazna  točka,  poststrukturalistička  je  metoda,  teorija  i praksa  dala  ne 
samo  nove  poetičke,  retoričke,  značenjske  i vrijednosne  kriterije  nego  je  jasno  dovršila 
epistemološki  rez  u drugoj  polovini  XX.  stoljeća.  Paradigma  Pojmovnika  je  upravo  detektiranje 
nepovratnih  promjena  u paradigmi  znanosti  19.  stoljeća,  koje,  u odnosu  na  “zastaijeli”  pojam 
znanosti  o umjetnosti  (jedinstvena  i cjelovita  paradigma  znanja),  označavaju  znanost  koja  izgleda 
kao  daje  riješila  sve  fundamentalne  probleme  te  postaje  korisnikom  vlastite  aktualnosti,  povijesti 
ili  moći  produkcije  i potrošnje  značenja,  smisla  ili  vrijednosti.  To  novo  stanje  “post-znanosti”  ne 
znači  anti-znanost  ili  ne-znanost  nego  se,  kao  kritika  u modernizmu  uspostavljenih  metajezičkih 
hijerarhija  i kao  izbor  intertekstualnih  registara  diskursa  u postmodemoj  kulturi,  promijenio  pristup 
znanosti,  premda  su  zadržane  njene  procedure.  Umjesto  znanosti , koristi  se  termin  teorija  jer  je 
prihvatljiviji  za  lociranje  fragmentarnih  problema  i tematizacija,  budući  da  značenja  umjetničkih 
djela  već  uvelike  pripadaju  različitim  kontekstima  umjetnosti  i kulture  te  su  u raznorodnim 
međusobnim  odnosima  upotrebe,  razmjene,  prikazivanja,  preoblikovanja  itd.  Od  avangarde  i 
neoavangarde  naovamo,  toliko  se  prekoračuju  granice  zatvorenog  umjetničkog  djela  (od 
Duchampa,  koji  je  svoju  strategiju  odredio  kao  postupak  promjene  konteksta  predmeta  čime  se 
mijenja  i njegov  značenjski  te  vrijednosni  status,  sve  do  zamisli  i aspekata  “eklektičke” 
interkontekstualnosti  posljednjih  desetljeća  20.  stoljeća),  da  se  one  potpuno  otvaraju,  čak  do 
rušenja  stabilnih  značenjskih  i medijskih  okvira  prezentacije  djela  i njihovih  preklapanja  s drugim 
proizvodima  kulture. 

Premda  su  ovakvi  epistemološki  efekti  ugrađeni  u novu  interpretativnu  strategiju,  odnosno,  u 
koncept  Pojmovnika  kao  fragmentamog  indeksnog  teksta  o umjetnosti  i teoriji  XX.  stoljeća,  ona 

jednostranu  ne  zagovara  modernizam,  postmodemizam  ili,  pak,  “drugu  modemu1".  Naime,  laj  je 
pristup  naprosto  okvir  koji  pruža  mogućnost  korištenja  teorijske  aparature,  koja  je  istodobno  i 
dovoljno  opća  i konkretno  primjenjiva,  tako  da  paralelno  uspostavlja,  suprotstavlja  i preklapa 
različite  diskurzivne  modele,  sa  svim  njihovim  epistemološkim,  teorijskim,  metodološkim  i drugim 
implikacijama,  U njima  se  zrcale  kako  raskolničke  hipoteze  aktualnog  vremena  tako  i njegova 
rizomatičnost,  koja  uživa  vlastiti  smisao  na  više  različitih  diskursa;  taj  je  užitak  osobito  čitljiv  u 
tkanju  pojmovnickog  teksta. 


No  njegovi  se  rizomatičm  prepleti,  obrati,  čvorovi,  tkanja  (Jat.  textus  i textura  su  u korijenu  riječi 
tekst),  koji  konstituiraju  interp relativne  svjetove  (krugove)  sinkrono  (u  vremenu)  i paralelno  (u 
prostoru),  ali  ne  licgemonijski  (u  središtu)  nego  rubno,  oslanjaju  na  tri  diskurzivna  modela.  Prvi 
se  odnosi  na  model  kulturalnih  studija  čiji  pristup  nije  vezan  ni  za  jednu  pojedinačnu  umjetničku 
disciplinu  niti  teorijsku  formaciju  nego  za  šire  znanstveno  područje  propitivanja  složenih  odnosa 
podudarnosti  i razlike,  u kojemu  se  lociraju,  opisuju,  objašnjavaju  i tumače  teme  i pojave.  Drugi 
je  model  mape  s indeksima,  po  uzom  na  rad  grupe  Art&Language  i Charlesa  Harrisona  u kojem 
se  lociraju,  opisuju  i tumače  fragmentirane  pojavnosti  i pojmovnosti  kasnomodemističke  i 
postmodeme  kulture  i umjetnosti,  a zatim  povezuju  abecednim  redom,  što  omogućava  izravno 
intertekstualno  i interaktivno  čitanje  {termini  Julie  Kiisteve),  Dakako,  tu  je  i utjecajni  koncept 
knjige  Deleuzea  i Guattarija  izveden  iz  njihove  teorije  ri zorna  (and genealogija,  mnoštvo  točaka 
koje  su  u međusobnom  odnosu).  Treći  je  model  performativne  teorije,  kao  model  operativnog 
kretanja  kroz  različite  teorijske  sustave  i pokretanja  označiteljskih  mehanizama  umjetnosti  i 
kulture.  Jednom  riječju,  ova  se  strategija  metodološkog  pristupa  ne  drži  modela  znanosti  koji 
ima  linearnu  strukturu  s jedinstvenim  horizontom  znanja  s kojeg  taj  model  nastoji  postati 
dominantnom  (univerzalističkom)  paradigmom,  U suvremenoj  kulturalnoj  rekon figuraciji  điskursi 
ne  postoje  kao  izolirana  značenja;  njih  karakterizira  neprestano  nomadsko  kretanje  u 
referencijalnom  polju  (intertekstualni  i i nterkon tekstualni  odnosi  razmjene,  premještanja, 
preoblikovanja,  dekonstrukcije  ... ),  te  nema  sigurnog  zaposjedanja  teritorija,  područja  moći  i 
vladanja.  Jer,  značenja  su  bez  središta,  Šire  se  poput  otvorene  mreže  ili  krivudaj  u poput  zemljovida 
i njihova  je  interpretacija  posve  neograničeni  proces. 


No,  na  sreću,  živimo  u dobu  u kojem  je  izazovno  i uzbudljivo  baviti  se  umjetnošću,  jer  se  u 
interaktivnom  pristupu  djelovanje,  bilo  ono  umjetničko  ili  informatičko,  zasniva  na  zajedničkoj 
premisi  da  se  inputi  s obje  strane  međusobno  podržavaju,  odnosno  da  je  na  djelu  strategija 
“uzvraćenog  pogleda1'. 

Teme  moderne  i postmoderne  umjetnosti 

Ješa  Denegri 


Zbirka  mnogobrojnih  i raznorodnih  jedinica  u ovom  Pojmovniku  po  unaprijed  zadanom  kriteriju 
abecednog  reda  dozvoljava,  barem  u krajnje  sažetom  i sumarnom  nacrtu,  i neki  drugi  mogući  okvir  ili 
poredak  koji  bi  zbirku  ovih  jedinica  uklapao  u vremenski,  dakle  povijesni  slijed  zbivanja  i problema 
u području  kojim  se  ovaj  Pojmovnik  bavi,  a to  je  umjetnost  i teorija  umjetnosti  XX.  stoljeća.  Pokušati 
skicirati  taj  nacrt  dakako  je  veoma  nezahvalan  posao  budući  da  neizbježno  valja  računati  s neprijatnim 
pojednostavljenjem  rasprave  o vrlo  složenim  pitanjima,  no  to  je  zadatak  kojega  se  trebalo  prihvatiti 
zbog  olakšanog  uvođenja  u ovo  skoro  neiscrpno  gradivo  što  se  ne  mora  čitati  redom  kojim  se  jedinice 
u Pojmovniku  nižu,  štoviše,  uputnije  i praktičnije  je  čitati  ih  napreskok,  izdvojeno,  istrgnuto  iz  cjeline, 
naprosto  prema  funkcionalnim  potrebama  samog  čitatelja.  Osim  tog  krajnje  otvorenog  sklopa  cjeline 
ovoga  gradiva  postoji  ijedan  drugi,  nazovimo  ga  uvjetno  povijesnim  sklopom  umjetnosti  XX.  stoljeća, 
jer  to  je  zapravo  ona  materija  i tematika  o kojoj  ovaj  Pojmovnik  na  sebi  svojstveni  način  govori  ili  ga 
je  takvim  u suštini  moguće  shvatiti. 

Umjetnost  XX.  stoljeća  kao  povijesno  razdoblje 

Danas  u osvit  novog  stoljeća  (i  milenija)  vremenski  raspon  1900.-2000.  može  se  smatrati  dovršenim 
umjetničkim  razdobljem  ili  razdobljem  povijesti  umjetnosti  za  obilježavanje  kojega  je  kao  generalna 
odrednica  usvojen  pojam  modema,  s dodatnim  pojmom  postmodema  pri  kraju  toga  razdoblja.  U 
povijesti  umjetnosti  i kulture  (od  prethistorije  do  suvremenosti)  jedno  stoljeće  nije,  dakako,  odviše 
dugi  period,  no  kada  je  u pitanju  XX.  stoljeće  nema  dvojbe  da  je  to  vrijeme  kao  nijedno  prethodno 
bilo  ispunjeno  mnogobrojnim  i intenzivnim  zbivanjima  i događajima,  kako  u globalu  tako  i u pojedinim 
kulturnim  sredinama.  Stoga  je  skoro  nemoguće  to  razdoblje  povijesno  sagledati  i cjelovito  obraditi  na 
odgovarajući  način.  Ali,  daje  to  razdoblje  moguće  misliti  povijesno  ukazuje  nepregledno  gradivo 
(primami  izvori,  sekundama  literatura)  koje  je  u ovoj  i o ovoj  skoro  neiscrpnoj  produkciji  tijekom 
cijelih  stotinu  godina  nastalo.  To  gradivo  svjedoči  o frenetičnom  intenzitetu  promjena  i stalnom  širenju 
dijapazona  i repertoara  izražajnih  jezika,  oblikovnih  postupaka,  tehnika,  medija,  rodova,  tematika, 
disciplina  i kategorija  u umjetnosti  XX  stoljeća,  a sve  to  ovisno  o jednako  intenzivnim,  napregnutim, 
konfliktnim,  kontroverznim  kulturnim,  socijalnim,  političkim,  jednom  riječju  povijesnim  prilikama  u 
kojima  je  ta  golema  umjetnička  produkcija  nastala. 

Izvori  modeme  umjetnosti 

Povijest  umjetnosti  XX.  stoljeća  sklopljena  je  kao  niz  uzastopnih  vremenskih  etapa  i problemskih 
poglavlja  što  se  smjenjuju  i prožimaju  ovisno  o brojnim  vanjskim  i unutrašnjim  okolnostima  i njihovim 
• posrednim  ili  neposrednim  uplivima  na  zasnivanja,  razvoje,  kulminacije,  postupna  iscrpljenja  i završetke 
pojedinih  umjetničkih  pokreta,  poetika  i ideologija.  Nasljeđujući  od  kraja  XIX.  stoljeća  pionirske 
tekovine  rane  povijesne  modeme  kao  perioda  što  ga  Argan  naziva  “izvorima  modeme  umjetnosti”,  a 
u koje  spadaju  impresionizam,  postimpresionizam,  skup  velikih  protagonista  Cezanne-VanGogh- 
Gauguin-Munch,  simbolizam,  art  nouveau  i ukupna  složena  situacija  “oko  devetstote”,  u XX.  stoljeće 
umjetnost  ulazi  s inovativnim  pokretima  kao  što  su  fovizam,  kubizam,  ekspresionizam  (ili,  točnije 
rečeno,  ekspresionizmi),  najraniji  stadij  apstrakcije,  dakle  odreda  s pojavama  što  na  tragu  prethodnih 
otvaranja  dovode  do  krajnjih  konzekvenci  za  to  vrijeme  ekstremno  modernističke  koncepcije  slikarstva 

i skulpture,  nagovješćujući  uvođenjem  kubističkog  kolaža  i asambaža  još  radikalnije  tehničke  postupke, 
te  šireći  srodne  problemske  tematike  na  susjedna  područja  arhitekture,  industrijskog  dizajna  i 
primijenjene  umjetnosti.  Iako  se  tadašnji  umjetnički  život  prvenstveno  odvija  u velikim  metropolama 
i u nacionalnim  sredinama,  prirodi  umjetnosti  koja  nosi  atribute  rane  modeme  svojstveno  je  prekoračenje 
granica  zatečenih  kulturnih  ambijenata  s težnjom  da  modema  umjetnost  postane  integralnim  europskim 
fenomenom  koji  najavljuje  i izražava  novo  doba  u znaku  civilizacijskog  napretka.  Arganovim  riječima, 
“umjetnost  prvog  desetljeća  našeg  stoljeća  pokazuje  zajedničko  modernističko  stremljenje  time  što 
nastoji  izraziti  i veličati  novu  koncepciju  rada  i progresa” 

Ključnim  tekovinama  rane  modeme  mogu  se  smatrati  svojstva  slikovnog  predočavanja  koja  bitno 
mijenjaju  i inoviraju  likovnu  strukturu  i simboličko  značenje  umjetničkog  djela  nakon  što  je  to  djelo 
definitivno  izgubilo  religijsku  ili  socijalno  apologetsku  namjenu  i postalo  pojedinačnim  izričajem 
modernog  umjetnika  kao  samostalne  jedinke,  često  na  margini  društvenih  hijerarhija.  Takva  svojstva 
imaju  slikovni  prikazi  modernog  i suvremenog  života,  slike  kao  naglašena  subjektivna  viđenja  i vizije 
svijeta,  slike  kao  analitička  ustrojstva  konstitutivnih  likovnih  elemenata,  slike  kao  projekcije 
umjetnikovog  psihološkog  stanja  uz  uporabu  simbola  s onu  stranu  vidljive  stvarnosti,  te  kao  krajnja 
konzekvenca  prethodnih  svojstava,  slike  Kandinskog,  Kupke,  Mondriana  i Maljeviča  koje  će  - po 
prvi  put  u povijesti  umjetnosti  - biti  moguće  kao  djelomična  ili  potpuna  apstrakcija,  čak  i kao  krajnja 
nepredmetnost,  dakle  kao  autonomni  umjetnički  entitet  koji  postoji  i djeluje  kao  usporedna  realnost  s 
realnim  svijetom  izvan  same  slike. 

Povijesne  avangarde 

Osim  apstrakcije  kao  mogućnosti  opstanka  umjetničkog  djela  mimo  izravnog  predmetnog  prikaza, 
umjetnost  XX.  stoljeća  poznaje  još  jedan  fenomen  kakav  ne  postoji  u zatečenoj  umjetničkoj  tradiciji. 
To  je  fenomen  avangarde  kao  izrazito  antitradicionalističkc  formacije  koja  osim  inoviranja  umjetničkih 
jezika  i operativnih  postupaka  teži  ciljevima  znatno  dalekosežnijim  od  spomenutih.  Teži,  zapravo, 
radikalnim  preuređenjem  svijeta  umjetnosti  navijestiti,  izvršiti  ili  barem  potaći  koijenito  preuređenje 
Šireg  društvenog  i političkog  ustrojstva,  sežući  sve  do  preuređenja  mnogobrojnih  činilaca  i samih 
običaja  svakidašnjeg  života.  Ranim  avangardama,  koje  danas  nazvamo  povijesnim,  kao  što  su  prije 
svih  futurizam  i futurizmi,  ekspresionizam,  i ekspresionizmi,  potom  dadaizam,  vorticizam,  nadrealizam, 
ruski  i istočnoeuropski  pokreti  kao  neoprimitivizam,  lučizam,  kubofuturizam,  suprematizam, 
konstruktivizam,  produktivizam,  unizam,  aktivizam,  poetizam,  zenitizam,  svojstveno  je  poistovjećivanje 
ili  tijesno  približavanje  umjetnosti  i života.  Drugim  riječima,  život  umjetnika  postaje  ili  teži  postati 
estetska  egzistencija;  prerasta  u umjetničko  ponašanje  i postojanje,  a u krajnjoj  konzekvenci  u toj 
utopijskoj  projekciji  cijelo  društvo  trebalo  bi  biti  i djelovati  kao  totalno  umjetničko  djelo.  Pokretima 
povijesnih  avangardi  svojstveno  je  i da  nisu  monodisciplinami  (isključivo  ili  prvenstveno  slikarski 
kao  što  su  to  bili  pokreti  ranog  modernizma  fovizam  i kubizam),  nego  svoju  ideologiju  protežu  i na 
sve  ili  barem  na  većinu  umjetničkih  disciplina  (arhitekturu,  dizajn,  literaturu,  teatar,  film,  fotografiju, 
dakle  na  cijelu  materijalnu  i duhovnu  okolinu),  a svoju  ideologiju  u javnosti  objelodanjuju  posredstvom 
brojnih  manifesta  što  ih  sastavljaju  začetnici  a potpisuju  mnogi  učesnici  ovih  pokreta.  Izlazeći 
svojevoljno  izvan  uske  estetske  sfere  umjetnosti  i uplićući  se  u svakidašnji  društveni  život,  pokreti 
povijesnih  avangardi  neizbježno  stupaju  u izravne  ili  neizravne  odnose  s konkretnim  snagama 
realpolitike,  trpeći  udarce  ali  i bivajući  prisvojenim,  što  u oba  slučaja  pridonosi  slabljenju  a onda  i 
definitivnom  kraju  prvotnog  avangardnog  zanosa.  Tematika  konfliktnih  i kontroverznih  odnosa  između 
umjetničkih  avangardi  i političkih  prilika  u konkretnom  povijesnom  času,  sudbina  avangardi  u tim 
prilikama,  pitanje  razloga  za  neispunjenja  i debakle  avangardnih  projekata,  uz  generalna  svojstva 
avangardnih  pokreta  kao  specifičnih  kulturnih  formacija  s izrazitim  socijalnim  i političkim 
reperkusijama  - čime  se  iz  različitih  rakursa  sagledavanja  problema  bave  povjesničari  i teoretičari 
avangardi  Poggioli,  Biirger,  Flaker,  Szabolcsi  i dr.  - dakle  sve  što  se  odnosi  na  fenomen  avangardi 

pripada  najuzbudljivijim  i najdramatičnijim  poglavljima  u cjelokupnoj  povijesti  umjetnosti  prve 
polovice  XX.  stoljeća. 

No  ako  je  avangardni  projekt  preuređenja  ukupne  stvarnosti  ostao  neispunjen  ukazujući  se  danas 
velikom  utopijom  novovjekovne  kulture,  brojne  operativne  i oblikovne  tekovine  umjetničkih 
eksperimenata  povijesnih  avangardi  temeljito  će  preobraziti  izražajne  jezike  i tehničke  postupke  u 
daljem  odvijanju  XX.  stoljeća.  Iz  tih  tekovina  proizlaze  statusi  umjetničkog  djela  kao  konstrukcije  od 
realnog  materijala  u realnom  prostoru  (u  ruskom  konstruktivizmu  i njegovim  posljedicama), 
umjetničkog  djela  kao  nakupine  odbačenih  i isluženih  predmeta  svakidašnje  uporabe  (Merza, 
Schvvittersa),  umjetničkog  djela  kao  gotovog  industrijskog  produkta  odlukom  umjetnika  uvedenog  u 
sakrosanktni  svijet  umjetnosti  (ready-made  Duchampa),  umjetničkog  djela  kao  tvorevine  novih 
tehničkih  medija  (fotografija,  fotomontaža,  film  kod  futurista,  konstruktivista,  dadaista,  nadrealista), 
umjetničkog  djela  koje  nadilazi  unikatni  i jednokratni  objekt  i postaje  dio  ili  cjelina  prostornog 
arhitektonskog  životnog  i radnog  ambijenta  (u  De  Stijlu  i Bauhausu)  itd.  Ukratko,  sva  napuštanja 
klasičnih  rodova  slikarstva  i skulpture  u ime  novih  izražajnih  tehnika,  što  će  snažno  obilježiti  umjetničke 
prakse  XX.  stoljeća  imaju  svoje  izvore,  početne  primjene  i pionirske  stadije  u umjetnosti  (“ne- 
umjetnosti’\  “anti-umjetnosti”)  pojedinih  protagonista  i pokreta  radikalnih  povijesnih  avangardi. 

"Povratak  redu"  kao  reakcija  na  radikalizam  avangarde 

Ali  nipošto  se  cijela  problemski  relevantna  umjetnost  u prvoj  polovici  XX.  stoljeća  nije  odvijala 
jedino  u krilu  radikalnih  povijesnih  avangardi.  Štoviše,  u istom  razdoblju  javlja  se  i umjetnost  čiji  je 
ideal  slikarstvo  izvan  izvanjskih  formativnih  osobina  modemosti  (pittura  metafisica  De  Chirica  i 
futurističkog  otpadnika  Carraa),  da  bi  se  početkom  dvadesetih  godina  osjetio  poziv  za  “povratak 
redu’-  (retour  a l’ordre,  rappel  a l’ordre,  ritomo  al  ordine,  richiamo  all’ordine),  ugledanje  na  tradiciju 
prikazivanja  vidljivog  izgleda  ljudskog  lika  i predmetnog  svijeta  u brojnim  varijantama  realizama,  od 
kojih  se  neki  priklanjaju  lijevim  političkim  snagama  i ideologijama  kao,  na  primjer,  njemačka  Neue 
Sachklichkeit  i hrvatska  Zemlja,  dok  su  drugi  inklinirali  neoklasicističkim  restauracijama  apolitičkog 
ili  čak  otvoreno  desničarskog  ideološkog  predznaka.  Razlozi  tih  reakcija  na  radikalizam  ranog 
modernizma  i povijesnih  avangardi  nalaze  se,  između  ostaloga,  u psihološkim  raspoloženjima  širokih 
krugova  tadašnjih  umjetnika  osvjedočenih  da  se  poslije  strahovite  traume  Prvog  svjetskog  rata  i najave 
globalne  socijalne  revolucije  građansko  društvo  prividno  konsolidiralo,  što  je  umjetnike  navodilo  na 
traženje  stabilnijih  iješenja  u obraćanju  lokalnim  tradicijama,  konstantnim  žanrovima  slikarstva  i 
načinima  slikanja,  odnosno  u obraćanju  pouzdanim  umjesto  opovrgnutim  estetskim  vrijednostima. 
Upravo  na  osnovi  tih  simptoma  ukazuje  se  u modernoj  umjetnosti  zakonitost  osciliranja  između 
ekstremnih  iskoraka  i reakcija  na  takve  iskorake,  što  će  se  ponavljati  i kasnije,  dakako  uvijek  u drugačijim 
pojavnim  oblicima. 

Uplitanje  politike  u postojanje  modeme  umjetnosti 

Oscilacije  između  umjetničkih  revolucija  i restauracija  ukazuju  se,  dakle,  kao  imanentni  proces  u 
naravi  umjetnosti  XX.  stoljeća,  no  ono  što  je  bilo  suštinski  protivno  samoj  naravi  umjetnosti  jest 
nasilno  nametanje  vladajuće  (državne,  partijske)  ideologije  u obliku  umjetnosti,  kao  tridesetih  godina 
u sklopu  totalitarnih  političkih  poredaka  fašističke  Italije,  te  unutar  nacističke  Njemačke  i komunističkog 
Sovjetskog  Saveza.  Nigdje  i nikada  kao  tada  modema  umjetnost  nije  bila  i izvrgnuta  tako  opasnoj  i 
okrutnoj  represiji,  a razlozi  te  represije  nedvojbeno  potvrđuju  postojanje  snažnih  slobodarskih  i 
emancipatorskih  potencijala  u samoj  suštini  modeme  umjetnosti.  Ugrožena  u svojem  opstanku,  modema 
umjetnost  se  u takvim  prilikama  održala  u oazama  slobodnog  izražavanja,  a u jednoj  od  takvih  oaza, 
u povodu  Svjetske  izložbe  u Parizu  1937.,  Picasso  će  izvesti  Guemicu,  najmoćniju  antimilitarističku 
alegoriju  u povijesti  modeme  umjetnosti.  Grubo  uplitanje  politike  u život  i postojanje  umjetnosti  i 
izričiti  angažman  umjetnika  kao  odgovor  na  političke  izazove  su  konkretne  činjenice  koje  potvrđuju 

daje  u suvremenom  svijetu  kontekst  politike,  izravno  ili  još  češće  neizravno,  neizbježni  kontekst 
mimo  kojega  se  sudbina  umjetnosti  XX.  stoljeća  ne  može  sagledati,  niti  je  mimo  toga  konteksta 
moguće  razumjeti  motivacije  i značenja  te  umjetnosti. 

Nova  umjetnička  geografija  poslije  Drugog  svjetskog  rata 

Da  su  u modemom  svijetu  političke  prilike  bitno  utjecale  na  umjetnička  zbivanja  dokazuju  i krupne 
promjene  na  karti  umjetničke  geografije  kao  posljedice  Drugog  svjetskog  rata.  Egzil  brojnih  značajnih 
europskih  umjetnika  (među  kojima  su  Mondrian,  Emst,  Leger,  Chagall,  Masson,  Tanguy,  također  i 
Breton  kao  rodonačelnik  nadrealizma)  u Sjedinjene  Američke  Države  pred  izbijanje  ili  tijekom  rata 
bit  će  veliki  stimulans  novoj  posljeratnoj  generaciji  koja  će  svojim  autentičnim  prilozima  apstraktnog 
ekspresionizma  i akcionog  slikarstva  po  prvi  put  u povijesti  umjetnosti  uvesti  američku  umjetnost  u 
red  vodećih  umjetničkih  sredina.  U Europi,  pak,  gdje  će  Pariz  i u pedesetim  godinama  zadržati  mjesto 
vodećeg  umjetničkog  centra,  situacija  poslije  1950.  obilježena  je  povratkom  na  scenu  slobodnog 
umjetničkog  života  zemalja  kao  što  su  Njemačka  i Italija  u kojima  je  u prethodnom  razdoblju  modema 
umjetnost  bila  izvrgnuta  torturi  totalitarne  politike.  U okolnostima  hladnog  rata  i blokovske  podjele 
svijeta,  odnos  prema  modernoj  umjetnosti  ima  ulogu  ideološkog  oružja:  dok  se  u zapadnom  bloku 
modema  umjetnost  podržava  kao  znak  demokratskog  političkog  ustrojstva  ovih  društava,  u istočnom 
bloku  se  pod  dominacijom  Sovjetskog  Saveza  ta  umjetnost  osuđuje  i nameće  se  ideologija 
socijalističkog  realizma.  U tadašnjoj  Jugoslaviji  smjena  socijalističkog  realizma  poslijeratnim 
modernizmom  je  izravno  povezana  sa  promjenom  državnog  političkog  kursa  1948.  Postupno, 
povezivanjem  sredina  i pojedinaca,  zahvaljujući  periodičnim  međunarodnim  priredbama  (gdje  je 
ključna  uloga  venecijanskog  Biennala  i kasselskih  Documenta),  kao  i na  razne  druge  organizacijske 
načine,  isprepliće  se  gusta  mreža  poslijeratnog  međunarodnog  svijeta  umjetnosti  pobjedničkog 
modernizma,  svijeta  u kojem  će  vladati  težnja  da  taj  svijet  bude  tijesno  povezan  i zajednički,  s krajnjim 
ciljem  da  nova  umjetnička  geografija  objedinjuje  mnogobrojne  jezike,  ustanove  i aktere  suvremenog 
svijeta  umjetnosti. 

Umjetnost  u uvjetima  hladnog  rata 

Prvi  poslijeratni  međunarodni  umjetnički  jezik  je  američki  apstraktni  ekspresionizam  i europski 
enformel.  Iako  nastaju  u sredinama  koje  su  s različitim  posljedicama  izišle  iz  katastrofalnih  prilika 
Drugog  svjetskog  rata  (Amerika  kao  dobitnik,  Europa  kao  žrtva),  tom  umjetnošću  vlada  zajednički 
osjećaj  egzistencijalne  nelagode  umjetnika  kao  usamljenog  pojedinca  neuklopljenog  i neuključenog 
u matične  tokove  suvremenog  društva.  Apstraktni  ekspresionizam  i enformel  zapravo  su  duhovna 
klima  epohe,  stanje  svijesti  kriznog  prijelaznog  povijesnog  razdoblja  koje  još  uvijek  nosi  ožiljke 
izazvane  ratnim  i ranim  poslijeratnim  hladnoratovskim  zbivanjima.  Vjera  u neprestani  napredak 
civilizacije  i društva  koja  je  nosila  povijesne  avangarde  ovdje  je  okončana  u atmosferi  umjetničkog 
skepticizma  i defetizma.  Otuda  umjetnik  američkog  apstraktnog  ekspresionizma  i europskog  enformela 
ni  u što  drugo  više  nema  povjerenja  osim  u vlastite  krhke  subjektivne  moći  koje  iskazuje  izravnim 
upisom  geste  ruke  na  platno  ili  akcijom  tijela  u platnu.  Barem  kada  je  riječ  o europskom  enformelu, 
filozofski  i književni  korelat  ove  umjetnosti  je  egzistencijalizam,  duhovni  srodnik  mu  je  teatar  apsurda, 
svim  tim  pojavama  zajednička  je  spoznaja  da  se  suvremeni  svijet  nalazi  na  samom  vršku  oštrice 
između  mogućnosti  konačne  propasti  i daljnjeg  opstanka  koji  nikada  više  neće  nositi  nekadašnju 
idealističku  perspektivu  “optimalne  projekcije”  optimističke  budućnosti. 

Umjetnost  u uvjetima  masovnog  društva 

Izlazeći  iz  najzaoštrenije  krize  hladnoga  rata,  zapadni  svijet  se  u prvom  posljeratnom  desetljeću  i 
ulaskom  u slijedeće  materijalno  i ekonomski  postupno  obnovio  toliko  da  se  od  šezdesetih  moglo 
govoriti  o “društvu  obilja”,  “potrošačkom  društvu”,  “masovnom  društvu”,  a u tom  sklopu  i o masovnoj 

kulturi,  kao  i o kulturi  i umjetnosti  u uvjetima  masovnog  društva.  Aktualni  proces  na  međunarodnoj 
umjetničkoj  sceni  šezdesetih  godina  jest  reakcija  na  apstraktni  ekspresionizam  (prema  Greenbergu; 
After  Abstract  Expressionism,)  i prevladavanje  enformela  (Oltre  l’informale,  prema  Arganu)  kao 
tipičnim  umjetničkim  strujama  prethodnoga  razdoblja  hladnoga  rata,  a ta  reakcija  i prevladavanje  su 
u znaku  novih  operativnih  tehnologija  i korištenja  novih  ikoničkih  prikaza  predmetne  stvarnosti 
karakteristične  za  suvremeno,  masovno  društvo.  Umjetnik  formiran  i aktivan  u masovnom  društvu 
više  se  ne  osjeća,  kao  njegov  prethodnik  iz  pedesetih,  otuđenim  i suprotstavljen  im  životnim  uvjetima 
u kojima  djeluje.  Naprotiv,  usvaja  ih,  smatra  ih  normalnim,  čak  i uzornim,  u svakom  slučaju  barem 
podnošljivim,  u krajnim  konzekvencama  jedino  mogućim  za  profesionalno  obavljanje  umjetničke 
prakse.  Umjetnost  u masovnom  društvu  prihvaća,  dakle,  tehnološku  okolinu  u kojoj  nastaje,  ali  to  ne 
čini  s nekadašnjim  entuzijazmom  povijesnih  avangardi,  nego  sa  znatno  hladnijim  stavom  pragmatičara 
koji  drugačije  životne  prilike  osim  onih  u zatečenoj  stvarnosti  ne  poznaje,  ne  traži  niti  priželjkuje, 
nego  se  u njima  snalazi  i s njima  računa  kao  sa  svojim  neizbježnim  socijalnim  i egzistencijalnim 
kontekstom.  Kada  pak  dođe  do  prvih  otpora  spram  takvoga  konteksta,  to  neće  biti  u ime  neizvjesnih 
vizija  budućnosti  nego  u ime  konkretnog  kritičkog  odnosa  usmjerenog  ka  razobličavanju  pojedinih 
anomalija  i deformacija  postojeće  realnosti. 

Tipične  postcnformclnc  umjetničke  prakse  šezdesetih  “uzimaju  u obzir  opći  antropološki  uvjet  što  ga 
sve  određenije  karakterizira  tehnološki  razvoj  i njegove  dvije  osnovne  dimenzije,  tj.  sjedne  strane 
industrijska  produkcija,  a s druge  strane  masovna  potrošnja”  (Menna).  Prvu  skupinu  tih  praksi  Čini 
obnovljeni  poslijeratni  zapadnoeuropski  konstruktivizam  ili  neokonstruktivizam  u varijantama  optičke, 
geštaldičke,  programirane,  kinetičke,  luminokinetičke  umjetnosti,  umjetnosti  pokreta  Nove  tendencije 
(promoviranog  upravo  u Zagrebu  tijekom  šezdesetih),  sve  do  prvenstveno  američke  post- 
ekspresionističke  nove  apstrakcije  u jeziku  i mediju  slikarstva.  Drugu  skupinu  ovih  praksi  čini 
obnovljena  predmetna  umjetnost  šezdesetih  u kojoj  su  neo-dada.,  pop  art,  novi  realizam,  nova  i narativna 
figuracija,  odnosno  njihove  brojne  modifikacije  ovisne  o lokalnim  društvenim  i kulturološkim  uvjetima 
u kojima  nastaju  (što,  na  primjer,  najbolje  pokazuju  tipološke  razlike  između  britanske  i američke 
verzije  pop  arta).  lako  naizgled  izrazito  suprotstavljene  (na  osnovi  odbacivanja  ili  usvajanja  predmetnog 
prizora)  obje  skupine  umjetničkih  praksi  ipak  su  međusobno  ideološki  srodne  po  tome  što  mimo  bilo 
kakve  idealizacije  shvaćaju  umjetničko  djelovanje  kao  konkretnu  operativnu  intervenciju  sredstvima 
koja  umjetniku  pruža  suvremeno  masovno  društvo,  dakle  po  tome  što  se  umjetnost  očituje  kao  potpuno 
svjetovna,  nimalo  metafizička  aktivnost  koja  kao  takva  funkcionira  i smisao  postojanja  nalazi  u 
prihvaćenoj  stvarnosti  visokorazvijenog  zapadnog  industrijskog  i postindustrijskog  masovnog  društva. 


Umjetnost  u uvjetima  "velikog  odbijanja" 

Od  sredine  do  kraja  šezdesetih  vjera  u daljnju  svrsishodnost  takvog  društva  našla  se  pod  sumnjom, 
potom  pod  udarom  “velikog  odbijanja”  i “velike  oluje  šezdesetosme”  (termini  Lucija  Collettija). 
Simptomaticno  je  da  nositelji  tog  otpora  nisu  bile  tradicionalističke  ljevičarske  antikapitalističke  snage, 
pogotovo  ne  one  iz  politički  suprotstavljenog  tabora  realnog  socijalizma  i komunizma,  nego  naprotiv, 
manjinske  omladinske,  studentske  i intelektualne  skupine  unutar  samog  zapadnog  društva,  medu  njima 
i krugova  umjetnika  istih  naraštaja,  srodnih  životnih  i ideoloških  opredjeljenja.  Stoga  je  ta  revolucija 
bila  u krajnjoj  konzekvenci  revolucija  ponašanja,  običaja,  senzibiliteta,  mentaliteta,  načina  življenja, 
morala.  Bila  je  i vrsta  “kulturne  revolucije”  (dakako  drugačije  od  one  istoimene  kineske  iako  ponekad 
pretjerano  ponesene  njezinim  parolama  i uzorima).  Jedino  u takvom  sklopu  socijalnih  i psiholoških 
prilika  moguće  je  sagledati  i razumjeti  krupne  promjene  što  se  od  sredine  šezdesetih  odvijaju  u polju 
tadašnjih  umjetničkih  pojava  i praksi.  Promjena  krupnih  prije  svega  zbog  koijenite  preobrazbe  pojma 
i izgleda  umjetničkog  djela  koje  više  nije  čvrsti  materijalni  objekt  (poput  slike  i skulpture)  i kao  takav 
podložan  estetskom  i likovnom  vrednovanju,  nego  se  od  statusa  produkcije  umjetničkog  objekta 
težište  prenosi  na  subjekt  umjetnika,  na  njegovu  osobu,  fizičko  prisustvo  u trenutku  izvršenja 

umjetničkog  čina,  kao  i na  udio  mentalnih  odluka  u promišljanju,  ali  ne  obavezno  i u materijalnoj 
realizaciji  umjetničkih  djela.  Osim  čestog  korištenja  ne-tehnoloških  i prirodnih  sredstava,  sve  do 
umjetničkog  interveniranja  na  tlu,  daleko  izvan  urbanih  naselja,  u novoj  umjetnosti  šezdesetih  i 
sedamdesetih  se  intenzivno  koriste  i tehnološka  sredstva  kao  što  su  fotografija,  film  i video,  ali  ne  više 
s ideološkim  zanosom  nekadašnjih  tehnofila  nego  s ležemošću  uporabe  tehnologije  kao  uobičajenog 
umjetničkog  pomagala. 

Vrste,  modaliteti  i varijante  umjetnosti  sa  sve  manjim  udjelom  fizičke  i materijalne  komponente 
umjetničkog  objekta  i prijenosa  težišta  na  subjekt  umjetnika,  pojava  i procesa  čiji  je  prvi  stadij  u 
Fluksusu  i hepeningu,  nazivani  su  siromašnom  umjetnošću  (Arte  povera),  akcionom  umjetnošću  (čija 
je  najdrastičnija  verzija  “bečki  akcionizam”),  tjelesnom  umjetnošću  (Body  Art),  umjetnošću  ponašanja 
i umjetnošću  performansa  (Performance  Art)  umjetnost  zemlje  (Land  Art),  procesualnom  umjetnošću 
(Process  Art),  te  napokon  u krajnjem  stadiju  dematerijalizacije  umjetničkog  objekta  i njegovog  svođenja 
na  jezik,  konceptualna  umjetnost  (Conccptual  Art),  kojoj  prethodi  redukcija  objekta  na  elementarne 
geometrijske  oblike  (Minimal  Art),  a slijedi  slikarstvo  nazvano  analitičkim  (Analitische  Malerei)  i 
fundamentalnim  (Fundamental  Painting).  Operativni  postupci  ovih  umjetničkih  struja  pozivaju  se  na 
izvore  u pojedinim  tekovinama  povijesnih  avangardi,  a povijesni  predak  čije  djelo  postaje  neiscrpni 
fundus  ideja  i invencija  umjetnika  šezdesetih  i sedamdesetih  jest  Duchamp.  Zbog  alternativnog 
ponašanja  takvih  umjetnika  i njihovih  težnji  da  sudjeluju  u preobrazbi  zatečenih  društvenih  odnosa 
širenjem  raspona  umjetničkih  praksi  do  njihove  dostupnosti  svakome,  uplivom  na  odgoj  umjetnika  i 
publike  (na  primjer  Beuysov  “prošireni  pojam  umjetnosti”  i njegovo  shvaćanje  umjetnosti  kao  “socijalne 
plastike”),  umjetnički  pokreti  šezdesetih  i sedamdesetih  godina  posjeduju  svojstva  neoavangardi, 
“posljednjih  avangardi  “ i postavangardi.  No  sve  njih  od  povijesnih  avangardi  razlikuje  definitivno 
odsustvo  svake  utopijske  projekcije,  kao  i svijest  da  umjetnost  još  jedino  može  mijenjati  samu  sebe  i 
umjetnika  kao  njenog  tvorca,  ali  više  ne  može  bitno  utjecati  na  suvremeno  masovno  društvo  u kojem 
se  umjetnost  i umjetnik  nalaze  pod  čvrstim  okriljem  vrlo  razvijenog  institucionalnog  “sustava 
umjetnosti”  (opisanog  u tekstu  Arte  e sistema  dell ' arte  Bonita  Olive,  1975,),  kao  društvenog  sklopa  u 
kojemu  apsolutno  vladaju  odnosi,  interesi  i zakonitosti  tržišta  u sprezi  s utjecajem  masovnih  medija, 
a sve  to  je  društveni  kontekst  u kojem  suvremena  umjetnost  nastaje,  koristi  se  i troši  poput  bilo  kojeg 
drugog  merkantilnog  produkta  i predmeta. 

Postmoderna  kao  kulturna  dominanta  kasnog  kapitalizma 

Ovaj  (pod)naslov  parafraza  je  naziva  Jamesonovog  teksta  Postmodernizam  ili  kulturna  logika  kasnog 
kapitalizma  iz  1984.  Taje  formula  jedna  od  najsažetijih  definicija  i oznaka  fenomena  koji  zbog 
pretjerane  uporabe  i najrazličitijih  interpretacija  pojmova  postmoderna  i postmodernizam  danas  nije 
nimalo  lako  svesti  na  njihovo  karakteristično  značenje.  No  bez  obzira  na  moguća  tumačenja,  nema 
dvojbe  kako  je  posrijedi  fenomen  koji  zahvaća  cijelu  kulturu  odmaklog  XX.  stoljeća  i koji  se  odvija 
u društvu  što  se  osim  navedenog  u Jamesonovom  tekstu  (kasni  kapitalizam)  označuje  još  i kao 
postindustrijsko,  posttehnološko,  posthladnoratovsko,  postpovijesno,  postpolitičko,  postideološko, 
postutopijsko,  hiperproizvođačko,  hiperpotrošačko,  hipermedijsko,  informacijsko,  kibemetsko, 
semiotičko  društvo  ili,  jednostavnije,  naziva  se  i društvom  aktualnog  “post-doba”  (kovanicu,  vjerojatno 
zbog  pretjerane  uporabe  prefiksa  post,  uvodi  Bemstein).  Ali  ma  kako  ga  se  nazvalo  i označilo,  sigurno 
je  da  cjelokupna  struktura  takvog  društva  generira  kulturu  svojstvenu  krajnje  disperzivnom 
civilizacijskom  kontekstu  u kojemu  nastaje,  a u tom  sklopu  nalazi  se  i mjesto  vizualnih  umjetnosti 
razdoblja  kraja  stoljeća  (i  kraja  milenija). 

Ako  su  pojmovi  postmoderna  i postmodernizam  svojstveni  ukupnom  liku  epohe,  kao  i kompleksu 
kulture  i umjetničkih  disciplina  spomenutoga  razdoblja,  pojam  transavangarda  (početno  samo  talijanska, 
potom  internacionalna)  uži  je  termin  primijenjen  prvenstveno  na  likovnu  umjetnost  osamdesetih. 
Tvorac  tog  termina  Bonito  Oliva  tvrdi  da  transavangarda  “predstavlja  prevladavanje  avangardne 

dogme,  tj.  avangarde  shvaćene  kao  optimističko  eksperimentiranje  novim  tehnikama  i materijalima, 
organizirane  na  vjeri  u linearni  razvitak  povijesti,  pa  tako  i umjetnosti,  od  povijesnih  avangardi  s 
početka  stoljeća  do  naših  dana...  Radi  se  o ponovnom  zasnivanju  umjetnosti  koja  djeluje  na 
manirističkim  principima  citiranja  i temelji  se  na  kulturnom  nomadizmu  i stilističkom  eklekticizmu”. 
Shodno  ovoj  definiciji  ‘‘konstelacija  transavangarda”,  koja  podrazumijeva  sve  pojave,  vrste  i podvrste 
umjetnosti  od  osamdesetih,  kao  što  su  istoimena  talijanska  transavangarda  petorice  slikara,  potom 
njemački  neoekspresionizam  (Heftige  Malerei,  Neue  Wilde),  američki  New  Image,  Bad  Painting  i 
Pattcm  Painting,  britanska  nova  skulptura,  francuska  Figuration  libre,  tipični  talijanski  fenomeni  kao 
što  su  anakronizam  ili  slikarstvo  memorije,  hipermanirizam  hipemeoklasicizam,  učeno  slikarstvo,  ali 
i razne  deklarativne  retro  pojave  u Istočnoj  i Srednjoj  Europi  kao  što  su  Soc-art,  Neue  Slovvenische 
Kunst  i dr,  koje  se  mogu  sagledati  kao  simptomi  i činioci  u velikom  kompleksu  kulture  i umjetnosti 
“povratka”  kao  cikličke  zakonitosti  povijesti  umjetnosti  koja  se  u XX.  stoljeću  izražava  u rasponu  od 
metafizičkog  slikarstva  i realizama  dvadesetih  i tridesetih  do  postmodemizma  osamdesetih  godina. 
Najznačajnije  tekovine  ovog,  do  krajnih  granica  relativiziranog  postmodemističkog  pluralizma 
suprotnog  modernističkoj  i naročito  avangardističkoj  ekskluzivnosti  očituje  se  u provokativnoj 
Baudrillardovoj  tvrdnji:  “Modemost  više  ne  postoji:  sve  je  aktualno  i sve  je  retro.  Moderno  i 
tradicionalno,  sa  svojom  jasnom  i razgovijetnom  suprotnošću,  ustupili  su  mjesto  aktualnom  i onom 
Što  je  retro,  suprotnost  kojih  se  više  ne  razaznaje”. 


Umjetnost  u uvjetima  kulturne  globalizacije 

Još  u osamdesetim  došlo  je  do  uočljivog  smirivanja  i snižavanja  temperature  umjetničkih  očitovanja, 
što  je  u kritičkoj  terminologiji  toga  trenutka  bilo  naznačeno  prelaskom  od  neoekspresionizma  ka 
neekspresionizmu  (Celant),  od  “vruće”  ka  “hladnoj  “ transavangardi  (Bonito  Oliva),  javila  se  struja 
novog  geometrijskog  slikarstva  (Neo  geo)  s otvorenim  pozivanjem  na  prerađivanja  i simulacije 
modernističkih  izvora,  a za  pojedine  umjetničke  pojave  ovog  prijelaznog  razdoblja  primjenjuje  se 
paradoksalni  termin  “hladni  barok”  (Barilli).  Unutar  ali  i nasuprot  prevladavajuće  postmodemističke 
duhovne  klime  istupit  će  i teoretičari  koji  će  iz  svojih  prethodnih  pozicija  čak  zagovarati  “obnovu 
modernog  projekta”  (Menna),  “drugu  modemu”  (Klotz),  “modemu  poslije  postmodeme”  (Brejc). 
Od  dominacije  slikarstva  i skulpture  u umjetnosti  rane  postmodeme,  umjetničke  prakse  druge  polovine 
osamdesetih  i tijekom  devedesetih  pretežno  su  u znaku  novih  tehničkih  medija  koji  uvjetuju 
reproduktivni  (umnoženi)  umjesto  jednokratnog  (unikatnog)  statusa  umjetničkog  djela.  Naročito  na 
američkoj  umjetničkoj  sceni  opstale  su  i ojačale  tekovine  konceptualizma,  pojam  novi  konceptualizam 
devedesetih  odnosi  se  na  pojave  čiji  operativni  postupci  udružuju  mentalno  u načinu  propozicioniranja 
i masmedijsko  u načinu  realiziranja  umjetničkog  rada.  Novi  konceptualizam  devedesetih  može  se, 
dakle,  tumačiti  kao  sprega  iskustava  ranog  konceptualizma  s masmedijskim  ikonografijama  razvijenog 
potrošačkog  društva  kraja  stoljeća.  Posrijedi  je  vrsta  konceptualističkog  pop-arta  koji  nalazi  pristalice 
naročito  među  mlađim  umjetnicima  svih  sredina  nepovratno  zahvaćenih  procesima  sveprisutne  i ubrzane 
medijalizacije.  Različito  od  prethodnog  i prvobitnog,  novi  konceptualizam  bavi  se  načinima  na  koje 
se  u jezik  umjetnosti  uvode  vizualni  narativi  povezani  s političkom,  društvenom,  kulturnom,  ekološkom, 
antropološkom,  pojedinačnom  egzistencijalnom  stvarnošću.  Umjetnici  porijeklom  i djelovanjem  iz 
različitih  regija,  u posljednje  vrijeme  sve  više  iz  Azije,  naročito  iz  Kine,  kao  i iz  ostalih  zemalja 


Trećeg  svijeta,  iz  bivših  socijalističkih  i komunističkih  zemalja  Istočne  i Srednje  Europe  poslije  pada 


Berlinskog  zida,  uz  daleko  najbrojnije  i nadalje  sa  Zapada,  predstavljaju  ravnopravne  i punopravne 


učesnike  globalne  umjetničke  scene  pri  kraju  stoljeća.  Sve  to  svjetsku  umjetničku  scenu  čini  potpuno 


i definitivno  pluralističkom,  podjednako  otvorenom  za  sve  tradicije  i sve  aktualne  izričaje,  što 


problematiku  suvremene  umjetnosti  uklapa  u tekuće  trendove  zagovaranja  multikulturalizma  i kulturne 
globalizacije.  Ipak,  nedvojbeno  je  da  umjetnost  upravo  okončava  svoje  stogodišnje  trajanje  na  kraju 
stoljeća,  u stanju  totalne  disperzije,  entropije,  ali  i daljim  opstankom  nad  ponorom  koji  se  otvara  pred 

neizvjesnošću  pitanja  kako  će  umjetnost  u budućnosti  izgledati  i što  će  sve  umjetnost  značiti  i označavati 
u sljedećem,  za  sada  potpuno  nesagledivom  i neodredivom  razdoblju.  No  ovime  je  jedan  povijesni 
ciklus  priveden  svome  zaključku:  započeo  je  smjelim  inovacijama  ranog  modernizma  i radikalizmom 
avangardi,  nastavljen  i preusmjeren  u poslijeratnim  neo-  i postavangardama,  doveden  u pitanje  s 
transavangardom,  napokon  dovršava  se  tako  što  u suvremenom  masovnom  društvu  duhovni  nasljednici 
nekadašnje  alternativne  kulture  i umjetnosti  postaju  akteri  središnje  i čak  hegemone  orijentacije 
multikulturalnog  realizma  kao  umjetničkog  mainstreama  na  samom  kraju  stoljeća. 

Svijet  moderne  i postmodeme  umjetnosti  u sprezi  prakse  i teorije 

Bonito  Oliva  je  tvorac  pojma  i zastupnik  teze  o strategiji  djelovanja  “sustava  umjetnosti”  pod  kojim 
podrazumijeva  da  se  život  umjetnosti  u modemom  (i  postmodemom)  dobu  odvija  u vrlo  tijesnoj 
sprezi  umjetničke  prakse  i ostalih  ustanova  i funkcija  koje  omogućavaju  izlaganje,  podržavaju, 
financiraju,  interpretiraju,  propagiraju  i uživaju  tekovine  te  prakse  (galerijsko-muzcjska  mreža,  tržište, 
javno  i privatno  kolekcionarstvo,  teorija,  kritika,  povijest  umjetnosti,  tiskani  i elektronski  masovni 
mediji,  upućena  i šira  publika).  Danto  je  pak  tvorac  pojma  “svijet  umjetnosti”  (Art  world)  pod  kojim 
podrazumijeva  da  umjetnički  fenomen  ne  čini  samo  materijalno  djelo  nego  i njegova  poetika,  kao  i 
ostala  kritičko- teorijska  dogradnja  toga  djela  koja  je  konstitutivno  ugrađena  u djelo  a nije  tek  njegova 
u odnosu  na  samo  djelo  odvojena  i naknadna  pratnja.  Oba  pojma  i njihova  tumačenja  uvjerljivo 
pokazuju  i dokazuju  daje  kontekst  umjetničke  produkcije  u modemom  (i  postmodemom)  dobu  bitan 
koliko  i ta  produkcija;  štoviše,  da  umjetničku  produkciju  nije  moguće  shvatiti  mimo  konteksta  (društvene 
okoline,  političkih  prilika,  kulturne  razine,  umjetničkih  tradicija,  ideoloških  uvjerenja,  ekonomskih 
transakcija,  medijskih  promocija)  nastanka  i javnog  korištenja  umjetnosti. 

Još  u ranom  stadiju  modernizma  i u prvim  avangardama  evidentna  je  pojava  zametka  “sustava 
umjetnosti”  izraženog  kao  potpora  dalekovidnih  pojedinaca  koji  materijalno  (kao  galeristi  i kao 
kolekcionari)  i duhovno  (kao  idejni  suborci)  podržavaju  usamljeničke  napore  umjetnika  ili  zajedničke 
nastupe  umjetničkih  skupina.  Usporedno  s poviješću  umjetničkih  pravaca  teče  i povijest  umjetničke 
kritike  čije  slavne  stranice  prvi  ispisuju  najčešće  pjesnici,  Baudelaire,  Apollinaire,  Marinetti,  Breton, 
od  kojih  su  posljednja  dvojica  ujedno  i tvorci  manifesta  pokreta  (fiiturizam,  nadrealizam)  koje  predvode 
ne  samo  poetički  i ideološki  nego  također  organizaciono  i politički.  Poslije  1950.  umjetničku  klimu  i 
gotovo  sve  umjetničke  pokrete  potiču  i podržavaju  njima  bliski  kritičari  uvjereni  u potrebu 
uspostavljanja  međunarodne  umjetničke  scene,  kao  i zauzimanja  što  je  moguće  istaknutijih  pozicija 
na  toj  sceni.  Read,  Grohmann,  Haftmann,  Venturi,  Dorfles,  Marchiori  zagovornici  su  kozmopolitskog 
modernizma,  kao  posrednika  europske  umjetničke  integracije  u uvjetima  poslijeratne  obnove.  U Americi 
će  Rosenberg  i Greenberg  prvi  interpretirati  akciono  slikarstvo  i apstraktni  ekspresionizam,  u Europi 
Tapie  će  zasnovati  teoriju  enformela  kao  “druge  umjetnosti”  (Un  Art  autre),  tijesnu  vezu  enformela  s 
filozofijom  egzistencijalizma  analizira  Sartre  u čuvenom  eseju  o Wolsu,  Ecu  dugujemo  spoznaju  o 
enformelu  u znaku  ideje  “otvorenog  djela”.  Da  u širem  ozračju  enformela  još  uvijek  može  opstati 
apstrakcija  koja  nije  raskinula  sve  spone  s pejsažom  i prirodom  ukazuju  Ragon  tezom  o “apstraktnom 
pejzažizmu”  (Le  paysagisme  abstrait)  i Arcangeli  tezom  o “posljednjem  naturalizmu”  (L’Ultimo 
naturalismo).  Situaciju  “poslije  enformela”  najavio  je  Argan  izložbom  Qltre  1 ’informale,  San  Marino 
1963.,  vodeće  postenformelne  orijentacije  su  neo-dada  (New-Dada),  britanski  i američki  pop-art, 
(koji  prvi  podržavaju  kritičari  Alloway,  Swenson,  Rosenblum,  Lippard;  pariški  novi  realizam 
internacionalnog  sastava  učesnika  (Le  nouveau  realisme,  Restany),  nova  figuracija  (La  nouvelle 
figuration,  Ragon),  La  nuova  figurazione  (Crispolti),  najnovija  figuracija  (La  figurazionc  novissima, 
Calvesi,  Vivaldi),  narativna  figuracija  (La  figuration  narrative,  Gassiot-Talabot),  mehanička  umjetnost 
(Mec-art,  Restany),  sve  u okrilju  predmetne  i figurativne  umjetnosti  šezdesetih,  te  pokret  Nove 
tendencije  (Argan,  Apollonio,  Menna,  Meštrović),  kinetička  umjetnost  (Popper),  nova  apstrakcija, 
postslikarska  apstrakcija  (Post-painterly  Abstraction,  Greenberg),  slikarstvo  tvrdih  rubova  (Hard  Edge, 

Langsner),  u okviru  apstraktne  umjetnosti  šezdesetih.  Na  masmedijski  optimizam,  scijentizam  i 
tehnicizam  umjetnosti  šezdesetih  krajem  istog  desetljeća,  u klimi  kontestacije  1968.,  reagirat  će  struje 
odbacivanja  umjetničkog  djela  kao  materijalnog  (a  time  i tržišnog)  objekta,  kao  što  su  američka  anti- 
forma  (Anti-form,  Morris),  post-minimalistička  (Post-minimalism,  Pincus-Witten)  i talijanska  siromašna 
umjetnost  (Arte  povera,  Celant),  da  bi  krajnju  konzekvencu  dematerijalizacije  dosegla  umjetnost 
koncepta  (Concept  Art)  i konceptualna  umjetnost  (Conceptual  Art)  koju  osim  kritičara  (Millet,  Harrison) 
promoviraju  i umjetnici  kao  protagonisti  tih  shvaćanja  (Flynt,  LeWitt,  Kosuth,  Burcn,  Burgin, 
Art&Language).  Promotivna  kritika  vratit  će  se  na  umjetničku  scenu  s postmodemističkim  trendovima 
osamdesetih  kao  što  su  transavangarda  (La  Transavanguardia,  Bonito  Oliva),  Magico  primario  (Caroli), 
Pittura  colta  (Mussa),  Pittura  fresca  (Medved),  Baroques  *80  (Millet),  Bad  Painting  (Tucker),  Pattcm 
Painting  (Perreault),  Post-human  (Deitch)  itd.  No  osim  kritike  u sprezi  s promocijom  aktualnih 
umjetničkih  praksi,  kritika  u poslijeratnom  razdoblju  odigrala  je  ne  manje  bitne  uloge  u tumačenjima 
pojedinih  umjetničkih  fenomena  i procesa,  gdje  osim  navedenih  djeluju  i Steinberg,  Kozloff,  Kuspit, 
Fried,  Buchloch,  Krauss,  Crimp,  Clark,  Foster,  Owens,  Danto,  Gablik,  McEwilley,  Clair,  Pleynet, 
Lebensztein,  Szeemann,  Hofmann,  Kultermann,  Imdahl,  Calvesi,  Boatt,  Groys,  te  pripadnice 
anglosaksonske  feminističke  kritike  kao  što  su  Nochlin,  Linker,  Pollock,  Garb  i dr. 

Svijet  modeme  i postmodeme  umjetnosti  živi,  dakle,  u vrlo  tijesnoj  sprezi  umjetničkih  praksi  i 
interpretativnih  mehanizama  kritike  i teorije.  Recepcija  oblikovnog  i ikonografskog  repertoara  te 
umjetnosti  je  nemoguća  bez  neophodnog  poznavanja  njene  verbalne  i tekstualne  dogradnje.  No  još 
važnije  je  da  su  umjetničke  prakse  prožete  i ispunjene  teorijom,  teorija  Često  generira  umjetničke 
prakse,  teorijsko  znanje  je  suvremenim  umjetnicima  potrebno  barem  koliko  i poznavanje  operativnih 
tehničkih  i medijskih  postupaka.  Dovoljno  je  podsjetiti  da  bez  uvida  u filozofska  i parafilozofska 
učenja  njihovog  vremena  nije  moguće  shvatiti  teorijske  sustave  rane  apstrakcije  Kandinskog,  Mondriana 
i Maljeviča,  a time  ni  genezu  i suštinu  njihovih  opusa.  Osim  povijesti  umjetnosti,  osnova  na  kojoj 
počivaju  i znanja  suvremenih  umjetnika  i teoretičara  su  filozofija,  psihologija,  sociologija,  kulturologija, 
a oblasti  tog  znanja  su  discipline  i koncepti  mišljenja  kao  Što  su  fenomenologija,  psihoanaliza, 
lingvistika,  egzistencijalizam,  strukturalizam,  poststrukturalizam,  semiologija,  hermeneutika,  teorija 
i ideologija  masovnih  medija.  Autori  koji  se  citiraju  ili  parafraziraju  u poetičkim  spisima  umjetnika  i 
u tekstovima  teorije  i kritike  su,  između  ostalih,  Freud,  Wittgenstein,  Adomo,  Benjamin,  Marcuse, 
Habermas,  Arendt,  Lacan,  Barthes,  Foucault,  Denida,  Deleuze,  Guattari,  Lyotard,  Kristeva,  Baudrillard, 
Žižek,  Virilio,  Jameson,  Eco,  Vattimo,  McLuhan,  Flusser.  U sustavu  modeme  i postmodeme  umjetnosti 
djelo  (umjetnika,  teoretičara,  kritičara,  organizatora  umjetničkih  priredbi,  kao  i svih  ostalih  sudionika 
toga  svijeta)  jest  generator  i nositelj  označiteljskih  praksi  i postupaka  označavanja.  Među  tim  praksama 
i postupcima  nema  hijerarhije  po  oblastima  nego  jedino  po  vrijednostima  i uplivima  njihovog  društvenog 
i kulturnog  djelovanja.  To  djelo  može  biti  oblik  ali  i tekst,  slika  (u  najširem  medijskom  smislu  tog 
pojma)  ali  i čin  umjetničkog  ponašanja,  ideološka  pozicija  i moralni  stav  umjetnika  i teoretičara, 
njihova  uloga  u kulturi  i mjesto  u društvenoj  sredini.  Riječju,  politika  njihovog  javnog  učinka,  a 
upravo  iz  svih  ovih  (i  još  niza  ostalih)  načina  postojanja  i djelovanja  svijeta  modeme  i postmodeme 
umjetnosti  i njezinih  mnogobrojnih  aktera  bit  će  moguće  shvatiti  smisao  relevantnih  pothvata  koji 
čine  neponovljivu  povijesnu  ali  i još  uvijek  aktualnu  stvarnost  toga  svijeta  u upravo  završenom  XX. 
stoljeću. 

Suvremena  umjetnost  i teorija 

Miško  Šuvaković 


Centralni  problem  svake  suvremene  filozofije,  teorije  i interpretativne  povijesti  umjetnosti  je 
kritička  artikulacija  i kritička  deartikulacija  mnogostrukosti  i višeznačnosti  umjetnosti,  kulture, 
društva  i,  svakako,  teorije  u aktualnosti  i povijesti.  Ova  knjiga  prezentira  istraživanja,  analize, 
objašnjenja,  interpretacije  i rasprave  nekontrolirane  mnogostrukosti  umjetnosti:  svijeta  umjetnosti, 
institucija  umjetnosti,  povijesti  umjetnosti,  umjetnika,  umjetničkog  djela,  recipijenta  umjetnosti 
i teorija  umjetnosti  XX.  stoljeća. 


Knjiga  koja  se  sada  otvara  pred  Vama  je  zbirka  pojmova  (koncepata  i paradigmi)  koji  identificiraju 
i zastupaju  umjetnost  i teoriju  od  kraja  XIX.  do  početka  XXI.  stoljeća.  Namjera  i cilj  mojeg  rada 
na  pojmovniku  je  bila  uspostavljanje  iscrpnih  i detaljnih  opisa,  objašnjenja,  interpretacije  i rasprave 
suvremene  internacionalne  umjetnosti  i teorije  kroz  razlike  ( difference ),  odlaganja/razluke 
( dijferAnce ),  fragmentacije,  neusporedivosti  i konkurentnosti  međusobno  povezanih  umjetničkih 
i teorijskih  produkcija  XX.  stoljeća. 


Knjiga  je  pisana  kao  pojmovnik.  Nije  izvedena  kao  razvojni  tekst  kronološki  povezanih  narativa, 
tj.  kao  konzistentna  pripovjedna  povijest  nego  je  postavljena  kao  arhiv  problemskih  koncepata 
poredanih  po  abecednom  redu  u strukturi  indeksacije.  Knjiga  je  zamišljena  i ostvarena  kao  otvorena 
i interaktivna  arhiva  pojmova  koji  se  mogu  čitati  i međusobno  indeksno  povezivati  ili  sučeljavati 
po  različitim  kriterijima  povijesnih  kronologija,  odnosa  pojava  i pokreta,  disciplinarnih  i medijskih 
srodnosti,  teorijskih  problema  ili  diskurzivnih  korespondencija. 


Ovakvim  izborom  pojmova  prate  se,  prije  svega,  pojave  u likovnim  umjetnostima  i njihovim 
evolucijama  od  slikarstva,  skulpture  i grafike  do  interdisciplinarnih  i višemedijskih  područja 
umjetničkog  rada  u performance  artu,  digitalnoj  umjetnosti  i hetero-medijskoj  umjetnosti  u doba 
kulture.  Posebna  pažnja  se  poklanja,  konceptualnim  i paradigmatskim  korespondencijama 
pojedinih  fenomena  likovnih  umjetnosti  i drugih  umjetničkih/kulturalnih  disciplina  kao  što  su 
arhitektura,  dizajn,  film,  kompjutorska  multimedija,  muzika,  opera,  ples,  popularne  umjetnosti, 
spektakl,  teatar,  video,  itd. 


Izborom  pojmova  prate  se  složeni  intertekstualni  odnosi  estetike,  filozofije  umjetnosti,  teorije 
umjetnosti,  teorije  umjetnika,  znanosti  o umjetnostima  (filmologija,  muzikologija,  teatrologija), 
društvenih  znanosti  i složenog  i heterogenog  polja  poststrukturalističkih  teoretizacija  i njihovih 
evolucija  ili  njima  konkurentskih  pojava  kao  što  su  teorijska  psihoanaliza,  teorija  kulture,  teorija 
masovnih  medija,  novi  historicizam,  biopolitika.  Cilj  mi  je  bio  suočiti  složene  i mnogostruke 
odnose  povijesnih  umjetničkih  praksi  i teorija  izvan,  u ili  o umjetnosti.  Zato  je  ova  knjiga  pisana 
o odnosima  (klizanjima,  hrapavostima,  konfrontacijama,  suglasnostima,  otporima,  suočavanjima, 
spajanjima  i fatalnim  razdvajanjima)  između  teorije  i umjetnosti. 

Pojmovniku  umjetnosti  XX.  stoljeća  prethodila  su  dva  ranija  pojmovnika  Postmoderna  (73 pojma) 
(Beograd,  1995.)  i Pojmovnik  moderne  i postmoderne  likovne  umetnosti  i teorije  posle  1950 
(Beograd  i Novi  Sad,  1999.).  S ove  dvije  knjige  prešao  sam  interpretativni  ne-linearizirani  put 
od  kritičnog  mjesta  ovdje  i sada  do  reinterpretiranja  pojava  XX.  stoljeća  kao  specifičnog 
povijesnog  područja  zastupanja,  proučavanja  i prezentacije  odnosa  umjetnosti  i teorije. 

Zašto  XX.  stoljeće?  Mogući  su  različiti  odgovori.  Ali,  onaj  koji  me  je  vodio  kroz  ovo  sporo  i 

akribično  pretraživanje  heterogenih  i fragmentarnih  događaja  i narativa  u i iz  umjetnosti  i teorija 
je:  umjetnosti  i teorije  XX.  stoljeća  su  u mnogostrukim,  kontroverznim,  paradoksalnim  i ekscesnim 
pojavama  omogućile  razumijevanje  dijakronijskih  i sinkronijskih  mehanizama  i institucija 
konstituiranja  društvenih  i kulturalnih  materijalnih  praksi  u autonomna  područja  umjetnosti  i 
obrate  autonomija  umjetnosti  u heterogena,  fragmentarna  i razlikujuća  područja  kulturalnog  i 
društvenog  rada,  borbi,  ponašanja,  identificiranja  i izvođenja  individualnih  i kolektivnih 
egzistencija  u zapadnoj  kulturi.  Drugim  riječima,  konceptualna,  paradigmatska  i diskurzivna 
analiza  umjetnosti  i teorija  XX.  stoljeća  izvodi  teorijske  modele  kojima  se  mogu  proučavati 
različite  povijesne  i geografske  formacije  kulturalnih  pojava  koje  možemo  nazvati  ‘umjetnošću’ 
od  grčke  klasične  skulpture  V.  stoljeća  do  južnoameričkih  piramida,  afričkih  maski  ili 
mikrokulturalnih  produkcija  campa,  adolescentskih,  rodnih,  klasnih  ili  etničkih  urbanih  kultura. 

Pisati  o umjetnostima  i teorijama  u XX.  stoljeću  znači  pisati  o velikoj  makro  ili  mega  kulturi 
modeme  i njenom  ubrzanom  modelu,  često  nazvanom  modernizam.  Povijest  umjetnosti  i teorije 
XX.  stoljeća  je  povijest  uspona,  hegemonija,  progresivnih  emancipacija,  mogućnosti,  ali  i kriza, 
padova  i poraza  modernizma.  Ovom  se  knjigom  interpretativno  arhiviraju  pojmovi  koji  referiraju 
modernoj  i njenim  mnogostrukim  pojavnostima  kao  što  su:  modernizam,  avangarda,  umjereni 
modernizam,  umjetnosti  totalitarnih  režima  (socijalistički  realizam,  fašistička  umjetnost, 
nacionalsocijalistička  umjetnost),  visoki  modernizam,  neoavangarda,  socijalistički  modernizam, 
kasni  modernizam,  postavangarda,  postmodema,  postmodemizam,  eklektični  postmodemizam, 
tehnoumjetnost/tehnokultura,  umjetnost  u doba  kulture. 

Za  razliku  od  njemačkog  teoretičara  Petera  Biirgera  koji  neoavangardu  poslije  Drugog  svjetskog 
rata  interpretira  kao  repliku  velikih  radikalnih  inovacija  povijesnih  avangardi,  prije  svega  dade, 
moja  teza  glasi:  avangarda  prije  i neoavangarda  poslije  Drugog  svjetskog  rata,  odnosno, 
postavangarda  na  kraju  XX.  stoljeća,  nemaju  isti  povijesni  status  i umjetničku  poziciju  s obzirom 
na  megakulture  koje  ih  okružuju: 

(1)  povijesne  avangarde  krajem  XIX.  stoljeća  i početkom  XX.  stoljeća  karakterizira  inovacijski 
i predvodnički  zamah  kojim  se  probijaju  i otkrivaju  novi  svjetovi  umjetnosti  i kulture  na  kojima 
će  se  temeljiti  nastupaj uća  građansko-kapitalistička  modema  kultura  i umjetnost;  drugim  riječima 
povijesne  avangarde  prvih  desetljeća  XX.  stoljeća  su  prethodnice  modernizma,  a 

(2)  neoavangarde  karakterizira  emancipatorsko,  kritičko,  korektivno,  eksperimentalno  i ekscesno 
djelovanje  u uspostavljenoj  i dominantnoj  kulturi  visokog  internacionalnog  modernizma  kao 
kulturi  razvijenog  industrijskog  hladnoratovskog  kapitalizma  ili  realsocijalizma,  dok 

(3)  postavangarde  karakterizira  kritičko,  dckonstruktivno,  ciničko,  simualacijsko  ili  zavodničko 
odnošenje  prema  dominantnoj  kulturi  postindustrijskog,  postsocijalističkog  i postkolonijalnog 
medijski  globalizirajućeg  svijeta  u posljednjim  desetljećima  XX.  stoljeća. 

Avangarde  su  djelovale  destrukcijom  i prevladavanjem  građanske  tradicije  XIX.  stoljeća  u ime 
modemosti  koja  je  tek  trebala  nastupiti.  Avangarde  su  radikalni  modernizam  (Peter  Biirgcr)  ili 
vrhunac  modernizma  (Dubravka  Oraić-Tolić).  Avangarde  reprezentiraju  suštinske  aspekte 
modernizma,  a to  su  ideja  projekta  i napretka  (Clement  Greenberg,  Giulio  Carlo  Argan,  Filiberto 
Menna,  Jiirgen  Habermas). 

Naprotiv,  neoavangarde  su  imanentna  kritika,  korekcija  ili  doslovna  realizacija  kritičnih 
mogućnosti  modernizma.  Neoavangarde  ne  prethode  modernizmu,  nisu  prethodnica  nego  skeptički 
i anarhistički  problematiziraju  njegove  moći,  dogme,  mitologizacije,  ograničenja  i anomalije. 

Postavangarde  su,  pak,  simulakrumske  metastaze  modernizma  koje  iz  njegovih  povijesnih  i 
aktualnih  produkcija  reorganiziraju  arhive  premještenih,  razlučenih  i problematičnih  mogućnosti 
nestabilnih  odnosa  društva,  kulture  i umjetnosti  u doba  globalizirajućc  medijske  produkcije,  ne 
samo  reprezentacija  svijeta  nego  i samog  svijeta  ma  što  i kakav  on  bio. 

Modernizam  je  u prvoj  polovini  XX.  stoljeća  bio  obilježen  dramatičnim  uspješnim  ili  neuspješnim 
preobrazbama  građanskog,  prije  svega  klasnog  kapitalističkog  društva  u industrijsko,  prije  svega 
masovno  kapitalističko  potrošačko  društvo  (Theodor  W.  Adomo,  Walter  Benjamin,  Benjamin  H. 
D.  Buchloch).  Avangarde  su  bile  vrsta  umjetničkog  aparatusa  koji  je  simbolički  razarao  registre 
klasnog  društva,  obećavajući  heterogeno  polje  umjetničkih  i kulturalnih  razlikovanja  i raskola 
karakterističnih  za  masovno  potrošačko  društvo.  Zaista,  rezultati  povijesnih  avangardi  su  postali 
softver  (Lev  Manovič)  masovnog,  medijskog  i potrošačkog  društva  na  kraju  XX.  stoljeća  kroz 
integraciju  avangardnih  taktika  i strategija  u masovni  sistem  propagande  i masovno  univerzitetsko 
obrazovanje. 


Modernističku  umjetnost  poslije  Drugog  svjetskog  rata,  prema  Charlesu  Harrisonu,  treba 
promatrati  kao  specifičan  efekt  blokovske  podjele  svijeta  i hladnog  rata.  Kao  dva  paradigmatska 
pola  modernizma  ukazuju  se:  (1)  zapadni  modernizam,  zasnovan  na  autonomiji  umjetničkih 
disciplina  i proklamiranom  estetskom  formalizmu,  i (2)  istočni  socijalistički  realizam,  zasnovan 
na  realističkom  prikazivanju  i političkim  funkcionalnim  i utilitarnim  naddeterminacijama 
umjetnosti  i kulture.  Zapadni  modernizam  se  može,  zatim,  pratiti  kroz  dva  suprotstavljena  toka: 
prvi  dominantni  i vladajući  tok  ukazuje  da  je  umjetničko  stvaranje  zasnovano  na  neprozirnim 
intuicijama,  koje  prethode  teorijskim  i ideološkim  konvencijama,  koje  mu  se  naknadno  pripisuju 
kao  opisi,  objašnjenja  i interpretacije,  a drugi,  alternativni  i kritički  tok,  nazovimo  ga  kritički  ili 
radikalni  modernizam,  pokazuje  da  teorijske  i ideološke  pretpostavke  kulture  konstituiraju 
smislene,  značenjske,  vrijednosne  i iskustvene  okvire  iz  kojih  umjetnost  nastaje  i iz  kojih  nastaju 
umjetničke  intuicije.  Dominantni  modernizam  pretpostavlja  formalne  kvalitete  djela  i estetski  ili 
umjetnički  ukus  konceptualnom,  teorijskom  i ideološkom  znanju  o umjetnosti,  a radikalni 
modernizam  suprotstavlja  kritičko,  destruktivno,  eksperimentalno,  teorijsko  i interdisciplinarno 
estetskom  formalizmu  i autonomiji  medija  izražavanja.  Prvi  tok  reprezentiraju  pokreti,  tendencije 
i pojave  kao  što  su  apstraktni  ekspresionizam,  lirska  apstrakcija,  enformel,  postslikarska 
apstrakcija.  Drugi  tok  reprezentiraju  pokreti,  tendencije  i pojave  kao  što  su  neodada,  novi  realizam, 
fluksus,  minimalna  umjetnost,  konceptualna  umjetnost.  Konceptualna  umjetnost  u povijesnim 
raspravama  ima  paradoksalni  status:  ( 1 ) posljednjeg  modernističkog  pokreta  u kojem  je  došlo  do 
konačne  redukcije  pojavnosti  djela  (dcmaterijalizacija  umjetničkog  objekta,  umjetnost  kao  teorija); 
(2)  prvog  postmodemističkog  pokreta  u kojem  je  došlo  do  kritike  i problematiziranja  svih  velikih 
dogmi  modernizma  (interdisciplinarnost,  intertekstualnost,  produkcija  umjesto  stvaranja,  zamisao 
umjetnika  ili  autora  umjesto  slikara  i kipara,  negacija  autonomije  umjetnosti,  teorijska 
interpretacija  u okvirima  umjetničke  prakse). 

Odnos  modeme  i postmođeme  kulture,  odnosno  modernističke  i postmodemističke  umjetnosti, 
očituje  se  kao  složen  i višeznačan  odnos  megakultura  koji  se  ne  može  promatrati  kao  jednostavna 
pravocrtna  dijalektika  smjene  pokreta  (artova  i izama)  nego  kao  prepletanje  ili,  čak,  recikliranje 
različitih  modela  (oblika  prikazivanja,  izražavanja  i diskurzivnog  naddeterminiranja  kultura). 
Teza  glasi:  ne  postoji  jednostavna  smjena  modeme  postmodemom,  mega-kulture  mega-kulturom 
nego  se  u protuiječnostima  modeme  nalaze  ishodišta  postmodemističkih  pluralnih  strategija 
(Achille  Bonito  Oliva,  Jean-Frangois  Lyotard,  Charles  Harrison).  Zato  postmodemu  istovremeno 
opisujemo  i kao  megakulturu  koja  smjenjuje  (dolazi  poslije  moderne)  i koja  se  prepliće  s 
modemom  (Wolfgang  Welsch),  tvoreći  različite  odnose:  međusobnih  negacija,  kritike, 
katastrofičnih  dovršenja  povijesti  umjetnosti  (Arthur  C.  Danto),  korigiranja,  multipliciranja, 
fikcionalizacija,  prenošenja  iz  okvira  visoke  elitne  kulture  (ezoterična  modema)  u masovnu  kulturu 
elektronskih  medija  (egzoterična  modema). 

Ali,  već  se  razdoblje  nakon  pada  Berlinskog  zida  ne  identificira  kao  postmoderna  ili  kao 
postpovijesno  doba.  Govori  se,  kontraverzno,  o epohi  nepreglednosti,  o epohi  globalizma  (Michael 
Hardt,  Tony  Negri),  o epohi  multi  ili  trans  kulturalnosti.  Ukazuje  se  na  preobrazbu  stvarnih  ili 

prividnih  autonomija  modernističkih  i postmodemističkih  umjetničkih  praksi  u medijske  kulturalne 
prakse  kulture  (Victor  Burgin,  Hal  Foster,  Lev  Manovič,  Boris  Groys,  Marina  Gržinić). 

Modernu  i postmodemu  kulturu  promatrao  sam  kroz  suodnose  umjetničkih  i teorijskih  efekata  u 
njihovoj  povijesno  promjenjivoj  i otvorenoj  produkciji,  razmjeni  i potrošnji  smisla,  značenja  i 
vrijednosti.  Metodološke  pretpostavke  pisanja  (konstituiranja  pojmovnika)  izvedene  su  iz  zamisli 
svijeta  umjetnosti  koji  je  zasnovao  američki  estetičar  Arthur  C.  Danto,  i pojma  intertekstualnosti 
u polju  označiteljskih  praksi,  koji  su  postavili  francuski  strukturalisti  i poststrukturalisti  okupljeni 
oko  časopisa  Tel  Quel , prije  svih  Julia  Kristeva.  Teza  glasi:  umjetnost  druge  polovine  XX.  stoljeća 
određuje  odnos  umjetničke  prakse  i teorijskih  diskursa,  odnos  koji  pokazuje  kako  se  iz 
produktivnih  elemenata  umjetnosti  i okružujućih  glasova  svjetova  umjetnosti  i kulture 
uspostavljaju  smisao,  značenja  i vrijednosti  umjetnosti.  Napomena:  ako  odnos  (preplet)  umjetnosti 
i teorije  karakterizira  svaku  umjetničku  povijesnu  formaciju,  onda  umjetnost  XX.  stoljeća 
karakterizira  i čini  izuzetnom  tematizacija  i manifestiranje  tog  unutrašnjeg  metafizičkog  odnosa, 
tj.  odnosa  umjetnosti  i teorije.  Prema  Arthuru  C.  Dantou,  umjetnost  nije  samo  ono  što  se  pojavljuje 
pred  okom  nego  i znanje  povijesti  umjetnosti  i poznavanje  teorija  kulture  koje  okružuju  umjetničko 
djelo  u svoj  njegovoj  mnogostrukosti.  Proučavanje  jednog  povijesnog  razdoblja  umjetnosti,  zato, 
nužno  nameće  istraživanje  i raspravu  teorija  (znanosti,  estetike,  filozofije,  teorije  kulture, 
ideologije,  teorije  i povijesti  umjetnosti,  kritike,  teorije  umjetnika)  koje  su  konstitutivni  aspekt 
umjetnosti  ili  kulture  koja  okružuje  umjetnost.  Istraživanje  i rasprava  pojmova  suvremene 
umjetnosti,  kako  sam  ih  proveo,  zasnivaju  se  na  uočavanju,  opisivanju,  objašnjavanju  i 
interpretiranju  intertekstualnih  odnosa  između  pojmova  žargona  svijeta  umjetnosti,  formativnih 
pojmova  teorija  o umjetnosti  i teorija,  odnosno,  diskursa  izvan  umjetnosti.  Drugim  riječima, 
proučavanje  umjetnosti  i teorije  u XX.  stoljeću  je  proučavanje  dramatičnih  konfrontacija  i raskola 
između  neusporedivih  ili  usporedivih  diskurzivnih  praksi  (Michel  Foucault)  i njihovih  pokrenutih 
strojeva  (Gillcs  Deleuze  i Felix  Guattari),  Cilj  mi  nije  bio  dati  izvorna  i opće  važeća  korektna 
određenja  pojmova  na  osnovi  (nekih)  univerzalnih  povijesnih,  estetičkih  ili  filozofskih  kriterija 
ili  uvjerenja  kao  idealiteta  nego  pokazati  kako  se  određeni  pojam  mijenja  i preoblikuje  tijekom 
premještanja  kroz  različite  svjetove  teorije,  kulture  i umjetnosti  označiteljski  (Jacques  Lacan)  ili 
tekstualno  (Jacques  Derrida),  subvertirajući  univerzalnost  ili  je  čineći  potencijalnom  (Giorgio 
Agamben)  mogućnošću  (Alain  Badiou)  svake  pojedinačne  umjetničke  ili  teorijske  akcije.  Danas 
gotovo  da  i nema  nevinih  i izvornih  pojmova  koji  se  mogu  doslovno  i jednoznačno  izreći 
(definirati),  danas  baratamo  trajektorijima,po&re/w'm  mapama  i promjenjivim  registrima  indeksa 
koji  omogućavaju  kretanje  kroz  povijest  upotrebe  i primjene  jednog  pojma  u njegovom 
preoblikovanju  od  svakodnevnih  žargona  umjetnika  prema  kritici,  povijesti  i teoriji  umjetnosti 
ili  od  teorije,  kritike  i povijesti  umjetnosti  prema  svakodnevnici  žargona  svijeta  umjetnosti  i 
kulture,  odnosno  od  specifičnih  teorijskih  disciplina  (semiotike,  teorijske  psihoanalize, 
hermeneutike,  dekonstrukcije,  sociologije,  novog  historicizma,  studija  kulture,  biopolitike)  prema 
umjetničkoj  praksi  i obratno. 

univer'sal,  a.  [ME.  and  OFr.  universel ; L. 
universalis , universal,  from  universus,  uni- 
versal, lit.,  turned  into  one;  unus , one,  and 
versum , pp.  of  vertere , to  turn.) 

1.  of  or  relating  to  the  universe;  extenđing 
to  or  comprehenđing  the  whole  number,  quan- 
tity,  or  space;  pertaining  to  or  pervading  ali 
or  the  whole;  all-embracing;  all-reaching;  as, 
universal  ruin ; universal  good ; universal  benev- 
olence. 

The  universal  cause, 

Acts  not  by  partial,  but  by  general  laws. 

— Pope. 


ABC  umjetnost.  ABC  umjetnost  je  rcduktivna  i 
multimedijalna  umjetnička  praksa  karakteristična  za 
američku  neodadu,  pop  art  i minimalnu  umjetnost 
ranih  60-ih  godina.  Termin  je  uvela  kritičarka  Barbara 
Rose  1 965.  Zamisao  ABC  umjetnosti  suprotstavljena 
je  dominantnom  greenbergovskom  modelu  moder- 
nističke umjetnosti.  Dok  se  dominantna  linija  moder- 
nizma zasnivala  na  zamislima  medijske  i ideološke 
autonomije  apstraktnog  slikarstva  i skulpture,  zamisao 
ABC  umjetnosti  težila  je  umjetničkim  eksperimentima 
i prekoračenjima  granica  slikarstva,  kiparstva,  glazbe, 
plesa,  književnosti  i filozofije.  Ishodišta  ABC  umjet- 
nosti su  u slikarskom  redukcionizmu  suprematista 
Kazimira  Maljeviča,  u konstruktivističkoj  i redukti- 
vističkoj  struji  Bauhausa  (1919.-1933.)  i u dadaistič- 
kim  strategijama  ready-madea  Marccla  Duchampa.  U 
teorijskom  smislu,  bitne  su  zamisli  jezičkih  igara 
analitičkog  filozofa  Ludvviga  Wittgensteina  i književ- 
nog eksperimenta  francuskog  novog  romana.  Pred- 
stavnici ABC  umjetnosti  su  muzičar  La  Monte  Young, 
pop  umjetnik  Andy  Warhol,  koreograf  Mcrce 
Cunningham,  slikar  Frank  Stella,  predstavnici  mini- 
malne umjetnosti  Carl  Andrc,  Dan  Flavin,  Donald 
Judd. 

LITERATURA:  Battcl,  Rose2 

Administrativni  status  umjetničkog  djela.  Vidi: 
Status  umjetničkog  djela 

Agonija  modernizma.  Agonija  modernizma  jedna  je 
od  katastrofičnih  interpretacija  posthistorijske, 
retrogradne,  melankolične  i antiutopijske  kulture  i 
umjetnosti  na  kraju  XX.  stoljeća.  Postmodcma  kultura 
i umjetnost  ne  opisuju  se  kao  nova  epoha  poslije 
moderne  ili  kao  prijelazna  (trans)  epoha  između 
modeme  i budućnosti  nego  kao  katastrofični  kraj 
modeme.  Agonija  modernizma  načelno  se  u teoriji 
prikazuje  dvojako:  ( 1 ) kao  ekstatički  dekadentni  kraj 
stoljeća  (fin  de  sičele)  kojim  se  rekonstruiraju  ili 
simulacijski  prikazuju  različite  krajnje  točke  uspona 
civilizacije  od  helenizma  kao  kraja  antičke  civilizacije, 
preko  renesanse  kao  dovršenja  kršćanskog  pogleda 
na  svijet  do  simbolizma  i secesije  kao  kraja  buržoaskog 
XIX.  stoljeća,  i (2)  kao  tehnokatastrofični  ili  post- 
atomski  završetak  modernističkog  projekta  tehno- 
loškog napretka.  Neki  autori  ironično  pišu  o post- 
modemizmu  kao  o starenju  modernizma. 
Postmoderna  kultura  i umjetnost  nazivaju  se 


katastrofičnom  kulturom  jer  nastaju  kao  slom 
dominantne  paradigme  modernizma,  a ne  kao  njezina 
evolucija  ili  revolucionarna  preobrazba.  Katastrofične 
naznake  se  prepoznaju  u velikoj  energetskoj  krizi 
sedamdesetih,  u inflatornim  tendencijama  i recesiji  u 
svjetskoj  ekonomiji,  u poremećenom  svjetskom 
poretku  poslije  raspada  istočnog  bloka,  u etničkim, 
nacionalnim  i teritorijalnim  ratovima  u postkolo- 
nijalnom  i postkomunističkom  svijetu,  u religioznim 
fundamentalističkim  tendencijama,  u jačanju  eks- 
tremne desnice,  konzervativizma  i nacionalizma  u 
demokratskim  zemljama,  u lokalnim  nuklearnim 
katastrofama  koje  imaju  svjetske  posljedice.  Kraj  XX. 
stoljeća  ne  tumači  se  kao  veliko  obećanje  novog  svijeta 
nego  kao  surovi,  anakroni  i eruptivni  povratak  povijes- 
nih kataklizmi. 

Dok  se  modema  razvijala  kao  povijesno  usmjereni 
projekt  permanentnih  progresivnih  povijesnih  revo- 
lucija i evolucija,  postmodcma  se  ukazuje:  (1)  kao 
sinkronijsko  stanje  bjesomučne  proizvodnje  i pot- 
rošnje aktualnosti,  i (2)  kao  arbitrarna  upotreba 
povijesnih  primjera  (prikaza,  vrijednosti,  izraza)  bez 
određenog  povijesnog  smisla  u eklektičnom  citiranju, 
kolažiranju  i montaži  aktualnosti.  Za  razliku  od 
modeme  koja  anticipira,  utopijski  i ideološki  projicira 
budućnost,  postmoderna  se  retrogradno  vraća  u 
prošlost  koju  lingvistički  i semiološki  prikazuje  kao 
jednako  vrijednu  sadašnjosti.  Bez  projekta  budućnosti 
i smisla  aktualnosti,  ona  je  melankolična  kultura. 
Razlozi  kojima  se  objašnjava  ovakvo  stanje  mogu  se 
svrstati  u četiri  grupe:  ( 1 ) agonija  modernizma  je  izraz 
kontradikcija  kapitalizma  i njegove  hiperproizvodne 
i hiperpotrošačke  moći,  (2)  agonija  modernizma  je 
izraz  sloma  socijalističkih  (lijevih)  utopija  promjene 
svijeta,  (3)  agonija  modernizma  je  slom  modernistič- 
kih tehnokratskih,  birokratskih  i materijalističkih 
osnova  društvene  reprodukcije,  tj.  izraz  duhovne 
dekadencije  i regresije  zapadnog  koncepta  društva,  i 
(4)  postmodemizam  nije  agonija  modernizma  nego 
su  izraziti  relativizam,  arbitramost  i povijesna  ne- 
orijentiranost  posljedice  evolucije  demokratskog  pro- 
cesa koji  se  potvrđuje  time  što  je  sve  za  svakoga 
moguće  u svakom  trenutku  i na  svakom  mjestu. 
Agonija  modernizma  kao  civilizacijske  katastrofe 
alegorijski  se  prikazuje  u znanstvenofantastičnoj  prozi 
i filmu,  performansu  i neokonceptualnim  ambijentima. 
Karakteristični  primjeri  su:  film  o besmislenom  nasilju 
Stanleya  Kubricka  Paklena  naranča,  film  o post- 

atomskoj  anticivilizaciji  Ridleyja  Scotta  BladeRunner, 
cyberpunk  roman  Williama  Gibsona  Neuromanser, 
kritička  jezička  poezija  Jamesa  Shcrryja  OurNuclear 
Heritage  ili  ekstatički  fototekstualni  ambijenti  Barbare 
Kruger  i fotografske  simulacije  Cindy  Sherman. 

LITERATURA:  Belldl.Bcms3,  Bcms4,  Brooks2,  Debi,  Gillal, 
Lasci,  Lashl,  Lyo6,  Shcrrl,  Umctnl,  Umetnos2,  UmetnostI 

Aikoničko.  Aikonički  vizualni  znak  uspostavlja 
značenja  na  temelju  konvencije  ili  uobičajenosti,  a ne 
na  temelju  vizualne  sličnosti  i perceptivne  analogije 
vizualnog  izgleda  znaka  i objekta  na  koji  on  ukazuje. 
Termin  je  izveden  kritikom  zamisli  ikoničkog  znaka 
u praksi  i teoriji  apstraktne  umjetnosti. 

Umjetničko  djelo  (slika,  skulptura,  film,  fotogram) 
aikoničko  je  ako  je  njegovo  značenje  određeno 
aikoničkim  znakovima  i njihovim  odnosima  u 
vizualnom  umjetničkom  djelu.  Za  umjetnost  XX. 
stoljeća  karakteristična  su  tri  tipa  aikoničkih  znakova: 

(1)  apstraktni  aikonički  znakovi;  (2)  formalni  aikonički 
znakovi;  (3)  paraikonički  znakovi. 

Apstraktni  aikonički  znakovi  svojstveni  su  aps- 
traktnom slikarstvu  prvih  desetljeća  XX.  stoljeća  i 
definiraju  se  kao  znakovi  nastali  slikovnom  ili 
skulpturalnom  transformacijom  i redukcijom 
ikoničkog  znaka.  Apstraktni  aikonički  znakovi 
svojstveni  su  apstraktnoj  umjetnosti  prve  polovine 
XX.  stoljeća. 

Formalni  aikonički  znakovi  svojstveni  su  konkretnom, 
geometrijskom  i strukturalističkom  slikarstvu, 
skulpturi,  filmu  i fotografiji.  Formalni  aikonički  znak 
nije  nastao  transformacijom  ikoničkog  vizualnog 
znaka  nego  konstrukcijom  vizualne  i likovne  forme 
iz  logičkih,  matematičkih  ili  semiotičkih  zamisli, 
konvencija  i shema. 

Paraikonički  znak  svojstven  je  posta vangardi,  od 
konceptualne  umjetnosti  do  postmodernizma. 
Paraikonički  znak  je  ikonički  znak  koji  na  osnovi 
vizualne  sličnosti  ili  konvencionalne  običajnosti 
prikazuje  druge  znakove  i znakovne  strukture 
izražavanja  i prikazivanja  kulture  i svijeta  umjetnosti. 
LITERATURA:  Meni,  Men8,  Milij2,  Rot6,  Šuv54,  Šuv55,  Šuv56 

Akcija.  Akcija  je  intencionalna  tjelesna  radnja, 
činjenje  ili  ostvarivanje  događaja  u umjetnosti. 
Razlikuju  se:  ( 1 ) akcija  čiji  je  rezultat  umjetničko  djelo; 

(2)  prezentacija  akcije  kao  umjetničkog  djela. 

Svako  umjetničko  djelo  rezultat  je  akcije  umjetnika 
ili  izvođača  koji  realiziraju  zamisao  i plan  umjetnika. 
Pojam  akcije  određuje  se  zamislima  stvaranja, 
produciranja  i izvedbe  umjetničkog  djela.  Stvaranje 
je  izuzetni  čin  povezivanja  složenih  duhovnih, 
psiholoških,  intelektualnih,  spoznajnih  i formalnih 


moći  u tehničkom  i materijalnom  procesu  nastajanja 
umjetničkog  djela.  Produciranje  je  organizacijska 
aktivnost  planiranja,  proizvodnje  i prezentacije 
umjetničkog  djela  u svijetu  umjetnosti.  Izvedba  je 
konkretni  zanatski,  tehnološki  i medijski  proces  izrade 
umjetničkog  djela. 

U određenim  umjetničkim  djelima  proces  realizacije 
je  objekt  o kojem  umjetničko  djelo  govori  i koji 
prikazuje.  Američki  kritičar  Harold  Rosenbergje40- 
ih  godina  uveo  termin  akcionog  slikarstva  da  bi 
označio  i opisao  slikarske  eksperimente,  na  primjer 
dripping  slikarstvo  Jacksona  Pollocka.  Zamisao 
akcionog  slikarstva  naglašava  egzistencijalni  i 
formalni  čin  realizacije  djela,  drugim  riječima, 
realizacija  slike  ima  karakter  performansa  i rituala. 
Prezentacija  akcije  kao  umjetničkog  djela  svojstvena 
je  hepeningu,  akcionizmu,  body  artu  i performansu. 
U naznačenom  kontekstu  akcija  je  prostorno- 
vremenski  događaj  koji  umjetnik  (slikar,  kipar) 
koncipira  i realizira  napuštajući  područje  stvaranja 
završenih  umjetničkih  djela  kao  objekata.  Umjetnik 
je  i subjekt  i objekt  prezentacije  događaja.  Umjetničko 
djelo  se  gleda  kao  događaj  ili  se  rekonstruira  tek- 
stualnom, fotografskom,  filmskom  i video  doku- 
mentacijom. Prema  Allanu  Kaprovvu  zamisao  he- 
peninga  je  nastala  iz  “akcionog  slikarstva”,  od- 
bacivanjem završenog  objekta  i usredotočivanjem  na 
pojavnost  akcije  kao  događaja  s materijalima, 
otpadcima,  predmetima  potrošačkog  društva  ili 
oblicima  individualnog  i kolektivnog  ponašanja.  U 
body  artu  akcija  je  usmjerena  na  fiziološke,  motorne  i 
psihološke  potencijale  tijela  umjetnika,  a u perfor- 
mansu ona  je  predstava  koja  se  odvija  tijekom 
događaja,  u rasponu  od  tjelesnog,  preko  ritualnog,  do 
teatarskog  čina.  Austrijski  predstavnici  hepeninga, 
body  arta  i performansa  60-ih  i 70-ih  godina  svoj  su 
rad  nazivali  akcionizam. 

LITERATURA:  Battc6,  Fergl.  GoId4,  Gold5.  Hafl , Henrl . Kult2, 
Perfl.Vcrl 

Akcionizam.  Akcionizam  je  naziv  za  procesualne 
umjetničke  radove  i događaje  u kojima  umjetnik 
(slikar,  kipar)  ima  ulogu  autora  i sudionika.  Njemački 
i austrijski  umjetnici  i kritičari  upotrebljavali  su  termin 
akcija  da  bi  označili  događaje  koji  su  u anglosak- 
sonskom kontekstu  nazivani  hepening,  body  art  i 
performans.  Bečkim  akcionizmom  (njem.  Wiener 
Aktionismus)  nazivaju  se  akcije  austrijskih  umjetnika 
Giinthera  Brusa,  Arnulfa  Rainera,  Otta  Muhla, 
Hermanna  Nitscha,  Rudolfa  Schwarzkoglera  i dr. 
Njihove  akcije  su  hepeninzi  i performansi  ritualnog 
karaktera,  u kojima  se  ljudsko  tijelo  koristi  kao  sred- 
stvo postizanja  ekspresivno  simboličkog  događaja. 

Akcije  u kojima  uz  umjetnika  sudjeluje  i publika  bliske 
su  zamisli  hepeninga,  a akcije  koje  se  realiziraju  u 
obliku  ritualne  predstave,  u kojima  je  umjetnik  i 
subjekt  i tjelesni  objekt,  bliske  su  body  artu  i per- 
formansu. Za  bečki  akcionizam  60-ih  i 70-ih  godina 
bitno  je  preusmjeravanje  od  ekspresionističkog  i 
nadrealističkog  slikarstva  i skulpture  tjelesnoj  gesti, 
realnosti  činjenja,  upotrebi  neumjetničkih  materijala, 
radu  s tjelesnim  mogućnostima  i granicama  bola.  Bol 
koju  umjetnik  izaziva  je  realna  bol.  Krv  koja  u 
predstavi  curi  po  nagim  tijelima  sudionika  životinjska 
je  krv.  Vrijeme  trajanja  akcije  je  realno  vrijeme  živog 
događaja,  a ne  sažeto  vrijeme  kazališne  i filmske 
naracije.  Akcije  su  oblikovane  po  uzoru  na  ritualne 
antičke  orgije.  Hermann  Nitsch  je  s grupom  Orgijski 
misterijski  teatar  realizirao  događaje  u kojima  su  se 
ritualni  oblici  ponašanja  preplitali  s psihoanalitičkim, 
nadrealističkim  i ekspresionističkim  sadržajima.  Otto 
Muhi  preobražavao  je  svoj  rad  od  autodestruktivnog 
ekspresivnog  hepeninga  u životnu  aktivnost,  ostva- 
rujući sintezu  umjetnosti  i života.  On  je  osnivač  i 
karizmatski  vođa  A A komune.  RudolfSch\varzkogler 
je  vlastitim  tijelom  ostvarivao  samoubilačke  auto- 
destruktivne  akcije  izražavajući  fantazam  kastracije. 
Giinther  Brus  je  svoje  nago  tijelo  sadomazohistički 
povređivao  i ekshibicionistički  izlagao,  ukazujući  na 
granice  erosa  i thanatosa.  Amulf  Rainer  je  gestualnim 
ekspresionističkim  crtačkim  intervencijama  na  foto- 
grafijama realizirao  radove  koji  povezuju  slikovno- 
gestualne  učinke  apstraktnog  ekspresionizma  i foto- 
dokumentamost  body  arta.  Gestualnim  slikarskim 
potezima  intervenirao  je  na  fotografijama  svojeg  tijela 
i lica,  ali  i na  pornografskim  fotografijama,  foto- 
grafijama posmrtnih  maski  i reprodukcijama  ekspre- 
sionističkih umjetničkih  djela. 

Rad  bečkih  akcionista  je  80-ih  godina  vodio  obnovi 
slikarstva  kroz  slikovnu  reinterpretaciju  realiziranih 
akcija.  Nitsch  je  izlagao  velike  komade  platna  s 
tragovima  životinjske  krvi  upotrebljavanih  u ritualima. 
Nitschove  slike  s krvlju  su  i dokumenti  njegovih  akcija 
i ekspresionistička  djela  snažne  direktne  slikovne 
gestualnosti.  Brusov  ekspresivni  i nadrealni  figurativni 
crtež  integriranje  u narativni  erotizirani  tekst.  Rainer 
je  crtačke  gestualne  intervencije  na  fotografijama, 
povezane  s njegovim  osobnim  iskustvom  tjelesnosti, 
mimetički  povezao  s ekspresionističkim  djelima  iz 
povijesti  umjetnosti:  intervenirao  je,  na  primjer,  na 
Van  Goghovim  autoportretima.  Nitsch,  Brus  i Rainer 
su  postmodemistički  povezali  zamisli  akcije  (he- 
peninga, body  arta  i performansa)  iz  60-ih  i 70-ih 
godina  sa  zamislima  i slikovnim  rješenjima  srednjo- 
europske secesije  i ekspresionizma,  stoje  rezultiralo 
simboličkim  reprezentacijama  kraja  Zapada,  krize 


modernog  subjekta,  neurotizirane  seksualnosti,  ideala 
nasilja  i autodestrukcije. 

LITERATURA:  Fuc2, Go!d4,  Gold5,  Kop3.  Kult2. Niti,  Ver! 

Akcionizam,  novi  ruski.  Ruskim  akcionizmom 
naziva  se  provokativno,  šokantno  i ekscesno  dje- 
lovanje ruskih  umjetnika,  performera,  tijekom  90-ih 
godina.  Različito  od  Soc  Arta  i umjetnosti  perestrojke, 
njihov  rad  se  ne  odvija  u području  dekonstruktivnih 
simboličkih  prikaza  popularne  zapadne  kulture  i 
masovne  realsocijalističke  kulture  nego  u domeni 
konkretne,  doslovne  i destruktivne  akcije  u središtu 
svijeta  (kulture,  institucija,  društva,  objekta).  Oleg 
Kulik  nastupa  kao  pas  (nag  je,  vezan  lancem,  grize, 
laje)  ili  se  erotski  igra  sa  životinjama.  Aleksandar 
Brener  je  bojom  iz  spreja  oštetio  Maljevičevu  sliku  u 
Stedelijk  muzeju  u Amsterdamu,  itd.  Etika  ovih 
umjetnika  je  etika  totalizirajuće  doslovnosti  koja 
reflektira  “prazno  realno”  postsocijalističkog  beznađa. 
Njihove  geste,  potpuno  individualne  i paranoične, 
razaraju  idilu  “stabilne”  postmodeme  kulture  poslije 
pada  Berlinskog  zida,  ukazujući  da  iza  simboličkog 
postoji  samo  ponor  arbitrarne,  otuđene  i artificijelne 
egzistencije.  Umjetnik  živi  i demonstrira  negativnu 
etiku  koja  je  doslovna  “biološka  istina”  naspram  svake 
simboličke  laži  ili  privida  “normalne”  kulture.  Njihov 
darvinizam  je  surov  i inteligentno  obesmišljavajuči, 
komercijalan  i postpolitički,  samorazarajući  i 
fetišistički.  To  je  izazov  ili  osveta  zapadnom  svijetu  i 
Rusiji  za  socijalistički  realizam,  staljinizam, 
perestrojku  i neoliberamo  beznađe  postsocijalizma. 
LITERATURA:  I.ukSl, Mani fl, Ruski 

Akciono  slikarstvo.  Akcionim  slikarstvom  se,  prema 
Haroldu  Rosenbergu  (1952.),  naziva  slikarska  praksa 
američkih  umjetnika  40-ih  i 50-ih  godina  XX  stoljeća 
koji  su  slikarsko  platno  postavili  kao  mjesto  direktne 
slikarske  intervencije.  Termin  se  prvenstveno  odnosi 
na  slikarstvo  Jacksona  Pollocka,  Hansa  Hofmanna, 
Willema  de  Kooninga  i Bametta  Newmana,  premda 
je  primjenjiv  i na  druge  slikare  apstraktnog  ekspre- 
sionizma (Franz  Kline,  Robert  Mothenvell),  lirske 
apstrakcije  (Georges  Mathieu,  Hans  Hartung), 
cnformela  (Antoni  Tapies,  Ivo  Gattin)  ili  grupe  Gutai 
(Kazuo  Shiraga,  Saburo  Murakami).  Prema  Rosen- 
bergu akciono  slikarstvo  se  razlikuje  od  različitih 
tendencija  ekspresionizma  i apstrakcije  po  tome  što 
nije  vođeno  rješavanjem  oblikovnih  problema  kom- 
pozicije slike  nego  direktnim  tjelesnim  i bihevioralnim 
činom  slikara  u kontaktu  s prikazom  na  površini: 
“Ovim  umjetnicima  je  zajednički  koncept  stvaranja 
zasnovan  na  osjećaju  da  ništa  nije  vrijedno  slikanja. 
Ni  predmet,  ali  također  ni  ideja.  Po  njihovom 

mišljenju,  aktivnost  umjetnika  je  postala  primarna”. 
U toj  aktivnosti  Pollock  je  otkrio  ono  što  je  nazvao 
kontaktom.  Kontakt  je  izvjesno  stanje  u kojem  je 
umjetnik  vođen  samim  prikazom  u procesu  stvaranja, 
bez  prethodno  zamišljenog  predmeta,  prikaza  ili  traga 
kao  cilja.  Slikarsko  platno  nije  tretirano  kao  podloga 
slikarskog  upisa  ili  ekran  projekcije  fantazma  nego 
kao  arena  slikareve  borbe  s materijalom,  prostorom  i 
mjestom.  Značajne  su  dokumentarne  fotografske 
snimke  Hansa  Namutha  koje  prikazuju  Jacksona 
Pollocka  za  vrijeme  procesa  slikanja  na  platnu 
položenom  na  podu  ateljea. 

LITERATURA:  Artla23,  Auip4,  Den98,  Den99,  Fcrl,  Fer6,  Fergl, 
Ohl,  Posle),  Rosenb3,  Rossl,  Sandl 

Akritička  kritika.  Akritička  kritika  je  metoda  kritike 
zasnovana  na  organizacijskom,  dokumentarnom  i 
impersonalnom  prikazivanju  umjetničkog  rada. 
Termin  je  1970.  uveo  talijanski  kritičar  Germano 
Celant  da  bi  ukazao  na  zahtjeve  koje  siromašna  i 
konceptualna  umjetnost  postavljaju  kritičaru,  polazeći 
od  teze  Sušan  Sontag  da  svaka  subjektivna  inter- 
pretacija umjetnosti  i umjetničkog  djela  predstavlja 
nasilnički  akt.  Osnovni  zadatak  kritičara  je  doku- 
mentiranje događaja  iz  svijeta  umjetnosti,  a ne 
analiziranje,  interpretiranje  i vrednovanje  umjetničkih 
djela.  Kritičar,  kao  i umjetnik,  nije  zaokupljen  etičkim 
i estetičkim  karakterom  svojeg  objekta  nego  vlastitim 
činjenjem  i djelovanjem  u konkretnim  umjetničkim  i 
društvenim  uvjetima.  Traži  se  zajednički  nastup  kritike 
i umjetnosti  budući  da  kritika  želi  surađivati,  a ne  biti 
povlaštena  interpretativna  disciplina  izvan  aktualnog 
svijeta  umjetnosti.  Kritički  rad  dobiva  novu  aktivnu 
dimenziju:  umjesto  prosuđivanja  ili  utvrđivanja, 
kritičar  postaje  sudionik  u artikulaciji  novog  pokreta 
ili  koncepta  umjetničkog  istraživanja  i izražavanja. 
Kritika,  međutim,  ne  postaje  umjetnost  nego  se 
uspostavlja  kao  dokumentaristička  praksa  koja  skuplja 
podatke  o radu  umjetnika  ili  pokreta.  Ona  potiče 
umjetnost,  izaziva  njezin  govor,  a odbacuje  svoj.  Ona 
nudi  dokumentarno  i informacijsko  djelovanje  koje 
omogućava  direktno  shvaćanje  umjetničkog  dje- 
lovanja. Nova  sredstva  kritike  su  ne  samo  riječ,  nego 
i film,  fotografija,  knjiga,  magnetofon,  časopis, 
izložba.  Celant  je  1970.  godine  u Genovi  osnovao 
Informacijski  dokumentacijski  arhiv,  čiji  je  cilj  bio 
promoviranje,  praćenje  i dokumentiranje  konceptualne 
i siromašne  umjetnosti.  U duhu  akritičke  kritike  Celant 
je  realizirao  više  izložbi  siromašne  umjetnosti:  izložbu 
i knjigu  posvećenu  siromašnoj  umjetnosti  (1969.), 
retrospektivnu  izložbu  Picra  Manzonija  (Rim,  1971 .) 
i studiju  posvećenu  knjizi  kao  umjetničkom  djelu 
(1971.).  Krajem  60-ih  i ranih  70-ih  godina  u duhu 


akritičke  kritike  djelovale  su,  izme|u  ostalih  Lucy 
Lippard  i Biijana  Tomić. 

LITERATURA:  Ćela  I , Cela2,  Ccla3,  Dcnl4,  Dcn92,  LipplO,  Sont2, 
Sus2,  Toml , Tom2,  Tom6,  Tom7,  Šuv  14.  Šuv75 

Akromija.  Akromije  (aehrome)  su  monokromne  slike- 
kao-objekti  koje  je  realizirao  talijanski  umjetnik  Piero 
Manzoni.  On  dolazi  do  koncepta  i realizacija  serije 
slika  načinjenih  od  primarnih  materijala  istražujući, 
diskutirajući  i dekonstruirajući  slikarstvo  Yvesa 
Kleina,  Alberta  Burnija  i Lucia  Fontane.  Na  akromi- 
jamajc  radio  od  1957.  do  1962.  godine.  Godine  1956. 
napustio  je  figurativno  slikarstvo  preusmjeravajući  se 
na  izvođenje  (performing)  slika  s ugrađenim  objektima 
te,  zatim,  slika  monokromnog,  rasterskog  ili  objektnog 
karaktera.  Manzoni  je  izvodio  slike  tako  što  je  na 
površini  (monokromnoj  ili  površini  bliskoj  mono- 
kromiji)  postavljao  različite  svakodnevne  objekte 
(škarice,  pribadače,  čeličnu  vunu,  organske  tkanine, 
vatu).  Slike  su  paradoksalni  ne-estetski  i nc-izražajni 
kolaži  kojima  se  provocira  i subvertira  enformelistička 
univerzalna,  a subjektivno  izražajna,  gesta  upisa 
utemeljena  u atmosferi  egzistencijalizma  i psihološki 
motiviranih  interpretacija.  Manzoni  u slikama  iz  1956. 
i 1957.  provodi  inventivne  zahvate  subvertiranja  i 
kritike  modernističkih  mitova  (individualnosti, 
originalnosti,  upisa,  psihološke  univerzalnosti  izraza). 
Njegov  napad ndi  mitologiju  modemosti  je  manifestno 
demonstriran  u slici  Milano  - Mitologia  iz  1956.  Na 
toj  slici  uvodi  pisane  riječi  “Milano”  i “Mitologia”. 
Na  očigledan  način  konfrontira  univerzalnu  i 
individualnu  mitologiju  izraza  u slikama.  Subvertira 
potencijalnost  egzistencijalnog  izraza  i zasniva  jezik 
izvođenja  koji  je  konzekvenca  direktnog  indivi- 
dualnog ljudskog,  ali  predočivog,  bihevioralnogčina. 
U tekstu  Per  la  seoperta  di  ima  zona  di  immagini 
manifestno  zapisuje:  “U  ovom  kontekstu  jasno  je  da 
se  ne  možemo  više  baviti  simbolizmom  i deskripcijom, 
sjećanjima,  maglovitim  utiscima,  djetinjstvom, 
pikturalnošću,  sentimentalizmom:  sve  se  to  mora  u 
potpunosti  isključiti.  Isto  treba  postupiti  i sa  svakim 
hedonističkim  ponavljanjem  tvrdnji  koje  su  već 
istrošene,  budući  daje  čovjek  koji  se  i dalje  poigrava 
mitovima  koji  su  već  otkriveni  esteta  i nešto  još  gore 
od  toga.  Apstrakcije  i reference  moraju  se  u potpunosti 
izbjeći.  U našoj  slobodi  izmišljanja  moramo  uspjeti 
konstruirati  jedan  svijet  koji  se  može  mjeriti  samo  u 
vlastitim  terminima.”  (1957.).  Njegove  slike  se  više 
ne  shvaćaju  kao  prostor  na  koji  treba  projicirati  ljudsku 
mentalnu  scenografiju.  Slikaje  doslovni  fizički  prostor 
slobode  u kojem  se  traga  za  otkrićima  prvih  slika.  Slike 
su  apsolutne  onoliko  koliko  je  to  moguće,  što  se  ne 
može  procjenjivati  po  onome  Što  one  bilježe,  ob- 

jašnjavaju  i izražavaju  nego  samo  po  onome  što  jesu: 
one  jesu.  Manzonijev  diskurs  nije  jednostavno 
programski  kao  što  je  to  bilo  u avangardnim  mani- 
festima nego  je  paradoksalno-dekonstruktivan,  budući 
da  on  u razmišljanju  i pisanju  o umjetnosti  istovremeno 
mistifikatorski  i demistifikatorski  pokazuje  granice 
onoga  za  što  se  zalaže:  za  samu  sliku  koja  ispada  iz 
semantičkog  polja  konstruiranja  pripovjedne  ili 
simbolične  fikcije.  Prema  Germanu  Celantu,  Manzoni 
je  dao  ime  akromija  tim  slikama  ujesen  1 957.  Ukazao 
je  da  njegov  interes  nije  usmjeren  na  materijal  (kao  u 
slučaju  Burrija),  niti  na  monokromnu  boju  (kao  kod 
Kleina  i Fontane)  nego  na  koncept  prostora  lišenog 
bilo  kakve  slike/prikaza,  bez  obzira  da  lije  u pitanju 
čista  boja>  znak  ili  materijal.  Manzoni  je  bio  usmjeren 
na  primami  prostor.  Njegove  slike  su  rađene  na 
gipsanoj  podlozi  i platnu  prekrivenom  kaolinom.  Rane 
akromije  očituju  utjecaj  autokritike  enformelističke 
geste  i postenformelističkog  poništavanja  geste  kao 
autentičnog  izraza.  Manzoni  u slikama  iz  1 958.  i 1 959. 
godine  istražuje  materijale  i materijalne  odnose 
primarnog  prostora  podloge  i površine.  Slike  su  sve 
manje  determinirane  vizualnim  karakterom,  a više 
podređene  konceptu  istraživanja  primamosti  prostora 
i primamosti  pikturalnih  odnosa  unutar  binarnog  para 
opozicija:  podloga-površina.  On  radi  sa  složenim 
povijesno  pročišćenim  konceptima  i razgrađenim 
modernističkim  fenomenima  podloge  i površine. 
Njegov  slikarski  rad  je  povezan  s postenformelističkim 
traganjima  Gruppo  Nucleare  (Biasi,  Colucci, 
Manzoni,  Sordini,  Verga).  Grupa  1957.  objavljuje 
manifeste  Za  organsko  slikarstvo  ( Per  una  pittura 
otganica)  i Manifest  protiv  stila  ( Manifesto  contm  lo 
stile)  koji  potpisuju  Arman,  Baj,  Bemporad,  Bertini, 
Calonne,  D'Angelo,  De  Micheli,  Yvcs  Klein, 
Theodore  Koenig,  Amaldo  i Gio  Pomodoro,  Rcstany 
i drugi.  U seriji  slika  nastaloj  tijekom  1960.  godine 
Manzoni  ispituje  modele  rastera,  tj.  strukturiranja 
podloge-površine  u mrežu  pravokutnika  ili  kvadrata. 
Osim  toga  radi  s različitim  materijalima,  na  primjer,  s 
vatom  i kobalt  kloridom.  Time  uspostavlja  relativni 
odnos  između  slike  i objekta.  Slika  postaje  vrsta 
objekta,  a objekt  potencijalno  nagovještava  granice 
slike.  Relativizacijom  morfoloških  osobina  slike,  na 
primjer,  slike  od  staklene  ili  pamučne  vune,  Manzoni 
prelazi  od  slike  kao  produkta  na  koncept  umjetničkog 
čina  i,  zatim,  na  koncept  ponašanja  umjetnika. 
Koncept  ponašanja  ili  izvođenje  koncepta  ponašanja 
postaju  važniji  od  efekta  ponašanja,  tj.  od  pozicio- 
niranja  i pokazivanja  umjetničkog  djela.  Umjetničko 
djelo  je  indeks  kojim  se  ukazuje  i dokumentira  proces 
izvođenja  koncepta  ponašanja.  Manzonijevo  pona- 
šanje postaje  diskurs  umjetnika,  govora  {parole)  u 


prvom  licu,  u kojem  se  gube  objekti.  Manzoni  nizom 
postslikarskih  ili  izvanslikarskih  radova  prelazi  s 
pozicije  slikara  (stvaraoca)  na  poziciju  umjetnika  kao 
autora  koncepta  i izvođača  bihevioralnih  situacija  i 
događaja.  Nastaju  potpuno  različite  postducham- 
povske  realizacije:  ispisana  slova  ABCD  nazvana 
Alfabet  (1958.),  mapa  Irske  (serigrafije,  1958.), 
izloženi  listovi  kalendara  za  mjesec  rujan  od  1 . do  30. 
(1959.),  otisci  prstiju  (1960.),  napuhani  balon  nazvan 
Umjetnikov  dah  (1960.),  kutija  u kojoj  je  Linija  19- 
69  m (1959.),  Linija  beskrajne  dužine  (1969.), 
fotografija  koja  dokumentira  iscrtavanje  linije  duge 
7200  m,  ostavljanje  traga  (otiska  prsta)  na  ljusci  jaja 
(1960.),  izrada  postamenta  s konturama  stopala 
Magična  osnova  (1961.),  akcija  potpisivanja  akta 
nazvana  Živa  skulptura  (1961.),  izrada  konzervi  s 
umjetnikovim  izmetom  Umjetnikova  govna  (1961.), 
itd...  Ovim  djelima,  Manzoni  ukazuje  na  primjene 
duehampovskih  procedura  i taktika  realizacije  ready- 
madca.  Zatvoreni  koncept  umjetničkog  djela  kao 
oblikovane  forme  preobražava  se  u otvoreno  umjet- 
ničko djelo  koje  nije  određeno  formom  ili  binarnom 
opozicijom  forma-anti forma  nego  upotrebom  objekta, 
intervencijom  umjetnika,  ostavljanjem  traga  bihe- 
vioralnog  tijela,  itd.  Manzoni  pažnju  poklanja 
dvostrukom  statusu  umjetnika:  (a)  umjetniku  kao 
instituciji  koja  ima  određene  kompetencije  i 
mogućnosti,  i (b)  umjetniku  kao  mistifikatoru/ 
demistifikatoru  koji  na  osnovi  ekskluzivnog  statusa 
autonomije  umjetnosti  izvodi  društveno  neočekivane 
ili  skandalozne  geste  koji  po  automatizmu  svijeta 
umjetnosti  i kulture  bivaju  prihvaćeni,  kodificirani  i 
vrednovani.  Prema  Ješi  Denegriju  Manzoni  oko  svoje 
osobe  ne  stvara  nikakvu  mističnu  auru:  umjesto  tajnih 
rituala,  on  obavlja  radnje  s jakim  demistificirajućim 
nabojem,  osjećajući  da  je  sam  status  umjetnosti  u 
povijesnom  trenutku  u kojem  djeluje  sporan,  da  je 
doveden  u krizu  neprestanim  promjenama  tehnika  i 
postupaka.  U Manzonijevim  poduhvatima  (prven- 
stveno u limenkama  s izmetom  umjetnika)  estetsko  i 
umjetničko  se  potpuno  razdvajaju:  ovdje  doista  nije 
riječ  o estetskim  vrijednostima  ali  jest  o činu  koji  ima 
(ili  može  imati)  osobine  umjetničke  intencionalnosti, 
makar  je  radikalno  dovodi  u pitanje.  Dok  Yves  Klein 
teži  mitizaciji  vlastite  osobe  umjetnika,  Manzoni  teži 
demitizaciji,  iako  ne  i krajnjem  dokidanju  pojma  i 
pojavnosti  umjetnosti.  Ironija,  provokacija,  stalno  i 
brzo  trošenje  su  odlike  Manzonijeve  prakse. 
LITERATURA:  Argl,  Arg2.  Azl , Buc8,  Den4, Mansol,  Manzl 

Aktivizam  mađarski  Aktivizam  je  naziv  za  mađarski 
avangardni  pro-dadaistički  i konstrukti vistički  pokret 
koji  je  osnovao  i vodio  Lajos  Kassak  od  1 9 1 5.  Pokret 

je  dobio  naziv  po  književno-političkom  časopisu  A 
Tett  (. Akcija ) koji  je  Kassak  osnovao  1915.  Časopis  je 
bio  anarhističkog,  revolucionarnog  i antimilita- 
rističkog usmjerenja.  Bio  je  zabranjen  1916.  godine, 
a nakon  zabrane  Lajos  Kassak  je  osnovao  časopis  Ma 
{Danas).  Časopis  Ma  je  započeo  pod  utjecajem 
ekspresionizma  i njemačkog  časopisa  Der  Sturrn  da 
bi  se  zatim  razvijao  prema  specifičnim  aktivističkim 
varijantama  dadaizma  i konstruktivizma.  Nakon  pada 
mađarske  sovjetske  republike  Ma  se  izdaje  u Beču, 
gdje  je  prvi  inozemni  broj  objavljen  1920.  Laszlč 
Moholy-Nagy  je  bio  povjerenik  časopisa  Ma  u Berlinu 
od  travnja  1921.  U Beču  je  bio  formiran  mađarski 
emigrantski  krug  umjetnika.  Iz  časopisa  Ma  su  se 
izdvojili  novi  umjetnički  i politički  orijentirani  časopisi 
Akasztott  Ernber  {Obješeni  čovjek ),  Egyseg  {Jedinstvo) 
i Ek  (Klin). 

Mađarski  aktivizam  je  imao  bitne  odlike  srednjo- 
europskih avangardi,  a to  znači  daje  bio  organiziran 
kao  dinamični  i eklektični  pokret  koji  se  izdvajao  iz 
mitske  atmosfere  ekspresionizma  i razvijao  kao 
kritička  i IjeviČarska  praksa  srodna  subverzivnoj  dadi 
i konkretno-utopijskom  konstruktivizmu.  Riječ 
aktivizam  je  označavala  heterogeni  skup  moder- 
nističkih i progresističkih  zamisli  o brzini,  aktivnom 
djelovanju  u društvu,  preobrazbama  aktualnosti, 
razaranju  tradicije  i buđenju  duha  modemosti.  Vođa 
pokreta  Lajos  Kassak  bio  je  radničkog  porijekla,  od 
autodidakta  razvio  se  u interdsiciplinamog  umjetnika. 
Započeo  je  kao  književni  postekspresionistički 
eksperimentator  da  bi  ubrzo  postao  pisac  manifesta, 
slikar,  grafičar,  konstruktor,  aktivist,  propagandist, 
izdavač,  fotograf,  itd.  U prvom  razdoblju  djelovanja 
pokreta  u Budimpešti  u njemu  je  surađivao  Ja- 
nos  Mattis  Teutsch.  Njegove  ekspresionističke  slike, 
skulpture  i grafike  su  činile  prvu  izložbu  pokreta  Ma 
iz  1917.  U Beču  su  s pokretom  Ma  bili  povezani 
Laszlć  Moholy-Nagy,  Sandor  Barta,  Andor  Simon, 
Bela  Uitz,  Sandor  Bortnyik,  Jolan  Simon,  Lajos 
Kassak,  Erzsi  Ujvari,  Emo  Kallai.  L&szl6  Moholy- 
Nagy  se  poslije  kratkog  boravka  u Beču  nastanio  u 
Berlinu  ( 1 920.-1 923.),  da  bi  zatim  postao  profesor  na 
Bauhausu  u Weimaru.  Moholy-Nagy  je  sudjelovao  u 
uređivanju  časopisa  Ma  i preorijentiranju  pokreta 
prema  sovjetskom  i njemačkom  konstruktivizmu. 
Postao  je  jedan  od  vodećih  europskih  konstruk- 
tivističkih  umjentika  koji  je  sudjelovao  u stvaranju 
internacionalnog  konstruktivizma  i modernizma 
tijekom  20-ih  i 30-ih  godina.  Emo  Kallai  je  bio 
teoretičar  pokreta  Ma  i jedan  od  prvih  autora  koji  je 
pisao  o djelima  Liszla  Moholy-Nagyja.  Farkas  Moln&r 
je  studirao  na  Bauhausu  od  1921.  do  1926.  Nije  bio 
član  pokreta  aktivista,  premda  je  s njima  surađivao  i 


objavljivao  tipografska  djela,  arhitektonske  projekte 
i teorijske  eseje  u časopisu  Ma.  Sandor  Barta  je  poslije 
prekida  s Kassakom  osnovao  časopis  Obješeni  čovjek 
(1922.-1923.).  Bartin  časopis  je,  naspram  Kassaka  i 
njegovog  ekspanzivnog  eksperimentalizma,  razvijao 
kritičku  i nihilističku  praksu  koja  je  oscilirala  između 
ekspresionizma  i dade,  a formulirala  se  u okvirima 
proleterske  kulture. 

Aktivistički  pokret  oko  časopisa  Ma  je  utjecao  na 
Aleksićcvu  dadu  i Micićev  zenitizam  u Kraljevini 
Jugoslaviji  tijekom  ranih  20-ih  godina.  Dadaističke 
prakse  umjetnika,  koji  su  se  nastanili  u Vojvodini  u 
vrijeme  desničarske  diktature  u Mađarskoj  nakon 
sloma  radničke  revolucije,  obilježile  su  širenje 
Kassakovih  i Bartinih  političkih  i umjetničkih  ideja. 
Između  ostalih,  na  liniji  aktivizma  i dade  djelovali  su 
Zoltan  Csuka,  Janos  Csuka,  Arpad  Lang,  Floris  Mikes, 
Ember  Zoltdn,  Endre  Arato,  Sandor  Barta,  Sšndor 
Haraszti,  Aladar  Komjat,  Miklos  Fischer.  Časopis  Ut 
{Put)  je  izlazio  u Novom  Sadu  od  1 922.  do  1 925.  Bio 
je  pod  Kassakovim  aktivističkim  utjecajem.  Pokrenut 
jedada-klub  i dada-matinejeu  Subotici  1922.  Također 
su  u subotičkom  časopisu  Hirlap  (1921.)  objavljivani 
dadaistički  tekstovi,  umjetnička  djela  i komentari. 

LITERATURA:  Đcnsol,  Denso2,  Cinl,  Dadal,  Dcn26.  Golubol, 
Golubo2,  Kassl,  Kass2,  Kass3,  Madžl,  Passl,  Pa$$2,  Pass3 

Aktualna  umjetnost.  Vidi:  Suvremena  umjetnost 

Alegorija.  Alegorija  je  metaforičko  (nedoslovno) 
značenje  rečenice,  za  razliku  od  metaforičnog  značenja 
pojedinih  riječi.  U teoriji  književnosti  tekst  se  naziva 
alegorijskim  kada  se  njegova  značenja  kao  cjeline 
razlikuju  od  doslovnih  značenja  pojedinih  rečenica. 
U povijesti  likovnih  umjetnosti  alegorijom  se  naziva 
prikazivanje  apstraktnih  pojmova,  misli,  ideja, 
religioznih  poruka,  vrijednosti  i duhovnih  stanja  koja 
nemaju  direktni  i doslovni  vizualni  prikaz.  U for- 
malno-likovnom  smislu  terminom  alegorije  određuje 
se  mimetička  slika  ili  skulptura  čija  su  primarna, 
doslovna  i narativna  značenja  temelj  kojim  se  nago- 
vješćuje općenitije,  pomaknuto  ili  simboličko  zna- 
čenje. Karakteristični  primjer  alegorije  u slikarstvu  je 
slika  Fillippa  Otta  Rungea  Umjetnikovi  roditelji 
(1806.),  na  kojoj  prikaz  umjetnikovih  roditelja  i djece 
u vrtu  s biljem  služi  kao  osnova  alegorijskog 
prikazivanja  univerzalnog  organskog  procesa  rasta  i 
umiranja.  U pitanju  je  romantičarska  koncepcija 
cikličnosti  života  i smrti  prikazana  krugom  koji  na 
slici  čine  roditelji  (starost),  biljke  (onostrana  pove- 
zanost života  i smrti)  i djeca  (rađanje  života).  Ale- 
gorijska umjetnost  se  razvija  od  antike,  srednjeg  vijeka 
i baroka  do  romantizma. 

U sto  godina  modernizma  alegorija  je  kao  posredujući 
model  svedena  na  tehnički  termin  ili  je  potpuno 
zanemarena  odbacivanjem  narativnih  modela  iz- 
ražavanja u ime  doslovnog  ili  čisto  likovnog 
izražavanja  i uspostavljanja  značenja  umjetničkog 
djela.  Apstraktna  umjetnička  djela  u rasponu  od  djela 
pionira  apstrakcije  nastalih  početkom  XX.  stoljeća, 
preko  geometrijske  apstrakcije,  apstraktnog  ekspre- 
sionizma, postslikarske  apstrakcije  i minimalne  umjet- 
nosti nealegorijska  su  djela.  Primjeri  alegorijskog  rada 
mogu  se  naći  u ranim  i atipičnim  modernističkim 
postupcima.  Na  primjer,  francuski  slikar  Gustave 
Courbet  poslužio  se  modelom  alegorije  da  bi  proveo 
samokritiku  ideologije  realističke  umjetnosti  kao 
doslovnog  i direktnog  prikazivanja  svijeta.  U naslovu 
slike  Unutrašnjost  mojeg  atelijera,  istinita  alegorija 
u kojoj  je  sažeto  sedam  godina  mojeg  umjetničkog 
života  (1854.-1855.)  Courbet  je  zamisao  alegorije 
upotrijebio  kako  bi  pokazao  daje  njegov  realizam  stil 
i model  prikazivanja  kojim  umjetnik  pripovijeda  o 
životu  i svijetu,  a ne  doslovno  prikazivanje  svijeta  i 
događaja.  Peter  Biirger  primijenio  je  zamisao  alegorije 
na  interpretacije  avangardne  umjetnosti,  pozivajući 
se  na  estetičku  teoriju  Waltera  Bcnjamina.  Prema 
Biirgeru,  Benjaminovo  rehabilitiranje  pojma  alegorije 
imalo  je  značajnu  ulogu  u suvremenoj  estetici.  On  je 
pokazao  da  forma  (osjetilima  dostupno)  i duhovno 
značenje,  tj.  objekt  i subjekt,  nisu  stopljeni  u 
jedinstvenu  organsku  cjelinu.  Alegorija  se  u modernoj 
i avangardnoj  umjetnosti  pojavljuje  kao  model  koji 
omogućuje  napuštanje  metafizičkih  pretpostavki 
idealističke  estetike  i da  razdvojenost  (necjelovitost) 
koja  vlada  životima  modernih  ljudi  postane  konstitu- 
tivnim principom  iskustva  umjetnosti.  Cilj  alegorije 
u avangardi  nije  prikazivanje  duhovnog,  onostranog 
i nadosjetilnog  kao  što  je  to  bilo  u tradicionalnoj 
umjetnosti.  Njezin  je  cilj  pokazati  daje  svako  značenje 
umjetni  spoj  i poredak  likovnih,  jezičkih  i mentalnih 
aspekata  koji  međusobno  nisu  prirodno  nužno  po- 
vezani. Avangardna  alegorija  je  umjetna  tvorevina  koja 
pokazuje  da  su  sva  značenja  kulture  umjetne,  ideološki 
i konceptualno  određene  pojave. 

Američki  teoretičar  postmodemizma  Craig  Owens  je 
tradicionalnu  i modernističku  zamisao  alegorije 
transformirao  u model  postmodemističke  dekon- 
strukcije  naracije.  Prema  Owensu  su  alegorijske  slike 
prisvojene  slike,  Što  znači  da  ih  umjetnik  ne  izmišlja  i 
da  za  njih  ne  proizvodi  nova  značenja.  Postmodemi 
umjetnik  alegorik  polaže  pravo  na  raznovrsna  značenja 
iz  kulture  i povijesti,  postavljajući  se  kao  interpretator 
koji  povezuje  njihove  različite  značenjske  okvire, 
vrijednosti  i uloge.  Postmodemi  umjetnik  ne  traži 
izvorno  značenje  slike  nego  ukazuje  na  putove 


transformacije  i prevođenja  značenja.  U tom  je  smislu 
alegorijsko  umjetničko  djelo  otvoreno,  nedovršeno, 
ponovljivo  i fragmentarno.  Alegorijska  slika  je  hijero- 
glif,  rebus  i zagonetka  u intertekstualnom  odnosu  s 
drugim  slikama,  tekstovima,  filmovima,  skulpturama, 
ideološkim  predodžbama.  Različito  od  tradicionalne 
likovne  alegorije,  postmodemistička  alegorija  ne 
prikazuje  univerzalne  odnose,  duhovna  stanja,  svijet 
onostranog  i metafizičke  vizije  posredstvom  svako- 
dnevnih pojedinačnih  slikovnih  prizora.  Ona  prikazuje 
postupak  prisvajanja  i upotrebe  postojećih  povijesnih 
likovnih  i književnih  značenja  uspostavljanjem, 
najčešće  nekonzistentne,  vizualne  naracije.  Za  sred- 
njovjekovnog, baroknog  ili  romantičarskog  slikara 
alegorija  je  bila  model  izražavanja  i priopćavanja 
nedoslovnih,  neprikazivih  i neizrecivih  sadržaja,  a za 
postmodernog  umjetnika  alegorija  je  semiološka 
formula  kojom  prikazuje  transformacije  vizualnih 
značenja  u semiotička  i lingvistička  značenja  i obratno. 
Postmodemistička  alegorija  je  dekonstrukcija  ale- 
gorije, što  znači  da  alegorijski  umjetnički  radovi  ne 
proizvode  značenje  nego  ukazivanjem  na  kompleksne 
mogućnosti  produkcije  značenja  slike  i slikarstva 
dovode  u pitanje  uobičajenu,  prirodnu,  uobičajenu  i 
totalizirajuću  prihvatljivost  umjetničkih  značenja. 
Pokazuje  se  da  značenje  umjetničkog  djela  nije 
posljedica  izravnog  perceptivnog  i estetskog  doživljaja 
nego  složenog  odnosa  postojećih  značenjskih  sistema 
kulture  i povijesti. 

Postmodemistička  alegorija  se  razvija  u različitim 
tendencijama  postavangardne  i postmodemističke 
umjetnosti:  (1)  u land  art  instalacijama  Roberta 
Smithsona  koji  prikazuje  kako  se  prirodni  ambijent 
transformira  u veliku  alegoriju  evolucije  prirodnog 
svijeta  i u instalacijama  Josepha  Bcuysa  koji,  koristeći 
trošne  organske  materijale,  ukazuje  na  kozmičke 
zakone  transformacije  energije  i time  ritualno 
alegorizira  političku  moć  individue;  (2)  u zidnim 
slikama  s riječima  Lawrencea  Weinera,  Roberta 
Banyja  i Josepha  Kosutha;  kod  njih  se  zapisi  na  zidu 
pojavljuju  kao  lingvistički  rebusi  koji  alegorijski 
naznačuju  granice  iskustva  vizualne  percepcije;  (3)  u 
transavangardnim  i neoekspresionističkim  slikama 
Juliana  Schnabela  i Francesca  Clcmcntca,  koji 
ironično  razgrađuju  velike  alegorijske  teme  povijesti 
umjetnosti;  (4)  u fotografskim,  filmskim  i video- 
radovima  neokonceptualnih  i tehno-umjetnika,  koji 
pokazuju  kako  se  stvara  eklektično,  fragmentarno  i 
medijski  određeno  značenje  masovne  kulture 
spektakla  (John  Baldessari,  Cindy  Sherman,  Barbara 
Kruger,  Richard  Prince,  Bili  Viola,  Dara  Bimbaum). 
Zamisao  postmodemističke  alegorije  je  inicirao  i do 
modela  razradio  američki  konceptualni  umjetnik  John 

Baldessari  u kultnom  radu  Pmklete  alegorije,  Obojene 
rečenice  (Blasted  AIlegories,  1978.).  Rad  je  izveden 
kao  serija  fotografija  nastalih  snimanjem  sekvenci 
popularnih  TV  serija.  Fotografije  su  kolorirane  i na 
njima  su  ispisane  riječi.  Redoslijed  fotografija  je 
izveden  iz  odnosa  riječi  i vizualnog  prikaza  koju 
fotografija  uspostavlja.  Redoslijed  fotografija  i riječi 
nagoviješta  da  rad  “priča  priču”,  iako  se  ona  ne  može 
potpuno  rekonstruirati.  Serija  fotografija  jezička  je  igra 
koja  pokazuje  relativnost  značenja,  nekonzistentnost 
smisla  i nemogućnost  naracije.  Bitan  je  još  jedan 
alegorijski  moment:  Baldessari  svojim  radom  ale- 
gorizira  doslovna  narativna  značenja  televizijskog 
filma,  pokazujući  da  je  osnovni  alegorijski  motiv 
postmodemog  čovjeka  elektronski  svijet  slika,  različito 
od  srednjovjekovnog  alegorijskog  umjetnika,  kojem 
je  osnovni  alegorijski  motiv  bio  prirodni  pejzaž. 

LITERATURA:  Bald2,  Benj7,  Brug2,  Burg2,  MarinH,  Oliv4,  Oliv5, 
01iv6,  Oliv  1 1 , Ow  1 , Ow2,  Rosenb  I , Schef2,  Šuv24,  \Vallis  1 , Wallis2 

Alijenacija.  Alijenacija  (otuđenje)  je  društveno  stanje 
subjekta  u kojem  su  mu  vlastite  želje,  fantazije,  oblici 
ponašanja,  ideologije,  religiozna  uvjerenja  i proizvodi 
njegovog  rada  postali  strani  i nedokučivi.  Alijenacijom 
se  naziva  stanje  i osjećaj  razdvojenosti,  razlike  i raskola 
između  subjekta  i njegove  egzistencije,  drugih  sub- 
jekata, objekata,  prirode  i društva. 

Za  razliku  od  modernističkih  teorija  alijenacije  (Karl 
Marx)  koje  govore  o proizvodnom  “rascjepu”  ili 
“hijatusu”  Čovjeka  i objekta,  kasnomodemističke 
teorije,  prema  Jeanu  Baudrillardu,  ukazuju:  (1)  da  se 
u središtu  svijeta  ne  nalazi  više  želja  subjekta  nego 
sudbina  objekta,  i (2)  da  više  nismo  u drami  alijenacije 
nego  u ekstazi  komunikacije. 

Baudrillard  ukazuje  na  pomak  od  subjekta  prema 
objektu.  Nestaje  san  o prekorači vanj u i mogućoj 
subverziji  kodova.  Iščezava  nostalgija  za  simboličkim 
poretkom,  koja  potječe  iz  primitivnih  društava  ili 
povijesnog  otuđenja.  Više  se  ne  ukazuje  na  rascjep 
subjekta  i objekta  karakterističan  za  industrijsku 
epohu,  nego  objekt  preuzima  inicijativu  u uspostav- 
ljanju smisla  želje,  moći  i razmjene  objekta  želje  i 
sebe  kao  objekta  želje  Drugog).  Objekt  pretvara 
subjekt  u objekt  objekta.  Nije  u pitanju  egzistencijalna 
situacija  subjekta  u objektivnom  poretku  svijeta,  nego 
objektivna  situacija  predmeta  uvučenih  u vlastitu  igru 
(kombinatoriku  pojavljivanja  i razmjene).  Subjekt  je 
privid  u odnosu  na  prisutnost  objekta. 

Baudrillard  ukazuje  na  pomak  od  drame  alijenacije 
prema  ekstazi  komunikacije,  koja  je  opscena.  To  više 
nije  opscenost  onoga  što  je  skriveno,  potisnuto  i 
mračno,  naprotiv;  to  je  opscenost  vidljivog,  previše 
vidljivog,  vidljivijeg  od  onoga  što  je  vidljivo,  to  je 


opscenost  nečega  što  nema  tajni,  nečega  stoje  potpuno 
rješivo  pomoću  informacije  i komunikacije.  Shema- 
tizirano: (1)  uzrok  alijenacije  više  nije  ljudski  rad  i 
odvajanje  subjekta  od  objekta  koji  proizvodi,  (2)  takva 
alijenacija  je  prevladana  djelovanjem  objekta  (kao 
informacije,  kao  sistema  informacija)  na  subjekt. 
Subjekt  je  taj  odvojeni  “objekt”  koji  proizvodi 
ekstatički  (elektronski,  ekranski,  telekomunikacijski, 
virtualni)  sistem  objekta  (ili  informacija). 
Baudrillardov  koncept  pomaka  od  alijenacije  prema 
komunikaciji  nije  razotuđenje  nego  hiperalijenacija 
koja  je  medijski  (elektronski)  dovedena  do  “ekstaze” 
(svijet  objekata-informacija  proizvodi  za  sebe  subjekte 
koji  su  objekti).  Već  u strukturalizmu  subjekt  se  ne 
opisuje  i ne  interpretira  kao  izvorna  instanca  nego  kao 
izvedeni  fenomen.  Na  primjer,  Jacques  Lacan  određuje 
subjekt  kao  “ono  što  se  zastupa  u igri  upućivanja  dva 
označitelja.”  Doslovno,  subjekt  više  nije  samo  biološki 
organizam.  U baudrillarovskom  smislu  subjekt  jc 
sistem  objekata  povezanih  u kibemetski  regulacijski 
sistem  interfaceima  između  biološkog  organizma  i 
elektronskog  stroja.  Subjekt  je  kiborg,  a riječima 
Donnc  Haraway  “kiborg”  je  hibrid  stroja  i biološkog 
organizma.  Paul  Virilio  piše  o tijelu  koje  postaje 
uključeno  ili  priključeno  u sistem  komunikacije.  On 

0 subjektu  govori  kao  o “terminalskom  građaninu” 
kojeg  više  nije  moguće  odrediti  prostornim  i 
vremenskim  parametrima  tijela  i kretanja  tijela  u 
prostoru,  nego  brzinom  produkcije,  razmjene  i 
primanja  informacija. 

LITERATURA:  Adol,  Ado5,  Alt2,  Baudl,  Baud2,  baud3,  Baud5, 
Baud6.  Baud7,  Baud8,  BaudlO.  Baudl 4,  Bek l,  Cowl,  Damnja4. 
Dcrrl  5.  L;ij  1 , Frank  l , Kolal , Mor  l , Pae  l , Pac2,  Petrovi , Sart  l , Vicr2. 
Vier4, Vri 

Alkemija.  Alkemija  (gr.  hemeia)  jc  naziv  za  mnogo- 
brojna učenja  o rukovanju  promjenama  materije  u 
skladu  s ciljevima  simboličkih  zamisli  odnosa  mikro 

1 makro  kozmosa.  Alkemija  se  naziva  misterijski zanat , 
a smatra  se  i jednim  od  henmetičkih  učenja.  Mitskim 
osnivačem  hermetičkih,  zapadnih  i određenih 
bliskoistočnih  učenja  smatra  se  Hermes  Trismegist 
(Triput  najveći).  On  je  prema  grčkim  predajama  bio 
egipatski  čudotvorac  i pisac  Herm etike,  magijskog 
teksta  pisanog  grčkim  jezikom.  Postoje  različiti 
alkemijski  sistemi:  aleksandrijska,  arapska,  zapadna 
ili  europska,  budistička  i dalekoistočne,  prije  svega, 
kineska  alkemija.  Carl  Gustav  Jung  je  razradio  složene 
odnose  između  alkemijskih  tradicionalnih  učenja  i 
psihoanalitičkih  interpretacija  nesvjesnog  ( Psycho - 
logie  urni  Alchemie,  1944.).  Cilj  njegovih  istraživanja 
je  bilo  ukazivanje  na  sličnosti  između  interpretacije 
psihičkih  podataka  i interpretacije  alkemijskih  simbola 

koji  zastupaju  preobrazbe  materije.  Tijekom  XX. 
stoljeća  interes  za  alkemiju  su  pokazali  umjetnici,  od 
pionira  apstrakcije  (František  Kupka,  Vasilij  Kan- 
dinski)  preko  dadaista  Marcela  Duchampa  i nadrealista 
Andrea  Bretona,  Salvadora  Dalija  i Maxa  Emsta  do 
poslijeratnih  umjetnika  kao  što  su  Yves  Klein,  Joseph 
Bcuys,  Eric  Orr,  Vladimir  Dodig  Trokut  i Marina 
Abramović. 

LITERATURA:  Abs  l , Arim  I , Beli8.  Beli9.  Cab  1 , Jun  I , Jun2,  Jun3, 
Jun4,  Jun5,  KusplO.  Mofl,  Mof2.  Rcgl,  Rin4,  Tu3,  Tu4 

Alternativna  umjetnost.  Alternativna  umjetnost  je 
umjetnost  utemeljena  na  kritici,  podrivanju,  destrukciji 
i parodiranju  dominantne  umjetnosti,  kulture  i ideo- 
logije određenog  društva.  Zasniva  se  na  zamislima 
kritičkog  projekta  promjene  umjetnosti,  kulture  i 
društva.  Pojam  alternativne  umjetnosti  povezan  je  s 
pojmovima  alternativne  kulture  i kulture  marginalnih 
grupa.  Alternativnom  kulturom  naziva  se  kultura  koja 
se  izdvaja  iz  dominantnog  tijeka  društva,  suprot- 
stavljajući mu  se  u egzistencijalnom,  vrijednosnom, 
estetskom  i ideološkom  smislu.  Pojam  alternativne 
kulture  blizak  je  zamislima  kontrakulture.  Alter- 
nativnoj kulturi  svojstveno  je  konfliktno  ili  nekon- 
fliktno traganje  za  drukčijim  svijetom,  kulturom  i 
umjetnošću,  a za  kontrakulturu  eksces,  konflikt  i otpor 
dominantnoj  kulturi.  Alternativnom  kulturom  se 
nazivaju  kulture  mladih:  rock  kultura,  punk  kultura, 
hippy  kultura.  Kultura  marginalnih  grupa  je  kultura 
zatvorenih  zajednica  u okvirima  dominantne  kulture, 
naroda,  države.  Kulture  marginalnih  grupa  su,  na 
primjer,  kulture  etničkih  zajednica,  feminističkih 
pokreta,  homoseksualnih  grupa,  religioznih  sekti, 
komuna  mladih. 

Pojam  alternativne  umjetnosti  više  je  sociološkog  nego 
estetičkog  karaktera.  Upotrebljava  se  od  sredine  60- 
ih  godina  za  označavanje  diskontinuiteta  u hegemoniji 
modernističkog  i tehnokratskog  koncepta  napretka  u 
zapadnim  društvima.  Alternativnom  umjetnošću  na- 
zivaju se  neoavangardni  i postavangardni  eksperimenti 
u likovnim  umjetnostima,  kazalištu,  filmu,  književ- 
nosti, glazbi,  kao  i primjeri  multimedijalnih  umjet- 
ničkih istraživanja. 

LITERATURA:  Ault  1 , Beli6,  Drag  I,Erj8,Gržl,  grž9,  Grž2 1 , Grž22, 
Miloš  1,  Pari.  Roszl 

Alternativni  rock.  Alternativni  rock  (Alternative  rock 
ili  Alternative  music)  je  naziv  za  žanr,  stil  ili  taktike 
nekomercijalne  rock  muzike  koja  je  orijentirana  protiv 
populističke  masovne  i potrošačke  mainstream  rock  i 
pop  muzike.  Karakterizira  je  odbacivanje  komerci- 
jalnih tema  i formi  popularnog  mainstream  rocka  i 
zalaganje  za  umjetničko  istraživanje  i izražavanje. 


Alternativni  rock  je  umjetnička  muzička  produkcija 
koja  u medijskoj  i popularnoj  kulturi  ukazuje  na 
autonomna  područja  umjetničkog  eksperimenta, 
autentičnih  izraza  i problematiziranja  političkog, 
rasnog,  rodnog,  generacijskog  i etničkog  drugog. 
Alternativnim  rockom  se  naziva  muzika underground 
umjetnosti  i kontrakulture  u kasnim  60-im  i 70-im 
godinama  a nastaje  u Velikoj  Britaniji  i SAD  kasnih 
60-ih  godina  XX.  stoljeća.  U kasnim  70-im  i ranim 
80-im  svrstavaju  se  u alternativni  rock  britanski  punk 
i njegove  američke  varijante,  odnosno,  kasnije  post- 
punk  i new  wavc  varijante  (grupe  Pere  Ubu,  Devo,  X, 
B-52,  Brinsley  Schvvarz,  Graham  Parker,  Elvis 
Costello).  Punk  kultura  se  smatra  primjerom  radikalne 
alternativne  kulture.  Grunge  bandovi  iz  kasnih  80-ih 
i 90-ih  godina  koji  izvode  grubu  i agresivnu  muziku 
se  također  klasificiraju  kao  pojave  alternativnog  rocka 
(grupe  Green  Day , Pearl  Jam , Nirvana , Bush).  T. 
Kirschner  smatra  da  se  termin  alternative  rock  odnosi 
na  različite  pojave  u rock  muzici,  pri  čemu  hard  rock 
(grupe  Small  Faces , The  Who , Bad  Company , Deep 
Purple , Roger  Daltry,  Robert  Plant,  Axl  Rose)  smatra 
središnjom  pojavom.  U 90-im  godinama  alternativni 
rock  postaje  tržišna  kategorija. 

LITERATURA:  Bcnnl.  Fiskel.Garol,  Milkel,  Shul, 

Aluzivni  znak.  Aluzivni  znak  se  svojim  vizualnim 
izgledom  predmetno,  optički,  vizualno  ili  konven- 
cionalno oslanja  na  pojavu  koju  prikazuje.  Aluzivni 
znakovi  su  prikazi  koje  se  očituju  u vizualnom  izgledu 
znaka  i u pojmu  (mentalnoj  predodžbi)  onoga  što  znak 
prikazuje,  a zasnivaju  se  na  predmetnoj,  optičkoj, 
vizualnoj,  konceptualnoj  ili  konvencionalno  identi- 
ficiranoj sličnosti.  Aluzivni  likovni  znakovi  su 
semiotički  elementi  i strukture  elemenata  koji  omogu- 
ćavaju nastanak:  (1)  likovne  alegorije  kao  prikaza 
apstraktnih  pojmova,  misli,  ideja,  moralnih  kategorija 
i duševnih  stanja  s personificiranim  figurama,  (2) 
likovnog  simbola  kao  aluzivno-konvencionalnog 
prikaza  grupe  pojmova  i ideja,  tj.  simbol  svoja 
značenja  može  istovremeno  stvarati  svojim  vizualnim 
izgledom  (vizualnom  motiviranošću)  i konven- 
cionalnim odnosima,  i (3)  likovne  ilustracije  kao 
prikaza  koji  stvara  semantičku  iluziju  (likovno 
prikazivanje  složenih  situacija,  događaja,  priča). 
Pojam  aluzivnog  znaka  je  općenitiji  od  pojma 
ikoničkog  znaka,  drugim  riječima,  aluzivni  znak  je 
znak  motiviran  određenom  sličnošću  ili  namjerom  da 
svojim  vizualnim  izgledom  prikazuje  (znakovno 
zastupa)  realne,  ali  i apstraktne  pojave  i mentalne  slike. 
LITERATURA:  Rot6 

Ambalaža.  Vidi:  Pakiranje. 

Ambijentalna  umjetnost  Ambijentalna  umjetnost 
(engl.  environmental  art)  temelji  se  na  artikulaciji 
cjeline  otvorenog  i zatvorenog  prostora  kao  umjet- 
ničkog djela.  Ambijentalno  umjetničko  djelo  je  djelo 
koje  ne  koristi  prostor  kao  pasivni  omotač  oko 
predmeta  nego  ga  tretira  kao  sastavni  dio  djela. 
Ambijent  održava  i prikazuje  kontinuitet  površine, 
obujma  i prostora. 

Ambijentalna  umjetnost  ima  odlike  totalnog  umjet- 
ničkog djela  (njem.  Gesamtkunstwerk)  jer  se  u njoj 
povezuju  različiti  fenomeni  (prostor,  svjetlost,  zvuk, 
predmeti,  kretanje  promatrača)  i različite  vrste 
umjetnosti  (skulptura,  slikarstvo,  arhitektura,  muzika, 
kazalište,  performans,  film).  Ambijentalna  umjetnost 
nastala  je  evolucijom  i sintezom  više  različitih 
umjetnosti  u prostorno  umjetničko  djelo.  Na  primjer: 
( 1 ) iz  evolucije  apstraktnog  ekspresionizma  (dripping 
slikarstvo  Jacksona  Pollocka)  i avangardnih  i 
neoavangardnih  kazališnih  eksperimenata  nastaju 
ambijentalni  radovi  i hepcninzi  američke  neodade 
(Allan  Kaprow);  (2)  iz  evolucije  skulpture  od 
modernističke  skulpture  preko  konstrukcija,  objekta, 
asamblaža  i ready-madea  do  instalacija  nastaju 
ambijentalni  radovi  land  arta,  siromašne  umjetnosti, 
konceptualne  umjetnosti;  (3)  iz  postmodemističkih 
arhitektonskih  eksperimenata  i arheološko-povijesnih 
rekonstrukcija  nastaju  ambijenti  horizontalne  plastike; 
(4)  iz  muzičkih  eksperimenata  Johna  Cagea  nastaju 
zvučni  ambijenti  neodade,  fluksusa,  hepeninga  i 
postmodeme  umjetnosti;  (5)  iz  kazališnih  ekspe- 
rimenata i istraživanja  scene,  na  primjer  iz  ambi- 
jentalnog  kazališta  Richarda  Schechncra  ili  postmo- 
demističke  scenografije  Roberta  \Vilsona  i Jana 
Fabrea,  nastaju  ambijentalne  realizacije  scenskog 
karaktera  likovnih  i kazališnih  umjetnika  (Wilson, 
Fabre,  Lawrence  Weiner);  (6)  iz  proznanstvenih  i 
tehnoloških  eksperimenata  s prostorom,  svjetlošću  i 
mehaničkim  strukturama  nastaju  svjetlosni  i kinetički 
ambijenti  neokonstruktivizma. 

Radovi  ambijentalne  umjetnosti  su  stalni  postavi  ili 
postavi  čije  je  trajanje  određeno  trajanjem  izložbe.  U 
odnosu  na  širi  prostorni  okvir  razlikuju  se  ambijenti 
u arhitektonskom  interijeru,  ambijenti  u urbanom 
prostoru  i ambijenti  u prirodi.  Ambijent  kao  prostorno 
djelo  može  biti  zatvorena  prostorija  koja  nije  u odnosu 
s okolnim  prostorom  ili  otvorena  struktura  koja 
korespondira  s užim  i širim  okolnim  prostorom.  Na 
primjer,  svjetlosni  ambijenti  kalifomijskih  ambi- 
jentalnih  umjetnika  Jamcsa  Turrella,  Douglasa  Whe- 
elera,  Roberta  Invina,  Marie  Nordman  ili  minimalista 
Dana  Flavina  najčešće  su  kratkotrajni  postavi  za 
trajanja  izložbe.  Kada  su  svjetlosni  ambijenti 
realizirani  u praznim  prostorijama  s umjetnim 


(neonskim  ili  laserskim)  svjetlom,  oni  su  autonomni 
u odnosu  na  ostale  prostorije  galerije  i u odnosu  na 
vanjske  svjetlosne  fenomene.  U okviru  preispitivanja 
raznih  vrsta  ambijentalnog  svjetla,  Turrell,  Invin, 
Nordman  i Whccler  su  u zatvorene  prazne  prostorije 
umjesto  umjetnog  svjetla  propuštali  prirodno 
fokusirano  ili  nefokusirano  svjetlo.  Takvi  radovi  su  u 
arhitektonskom  smislu  zatvoreni,  ali  u smislu 
ambijentalnog  svjetla  su  otvoreni  prirodnoj  svjetlosti. 
Sasvim  suprotnog  karaktera  su  land  art  ambijenti 
Roberta  Smithsona  i Michaela  Heizera,  koji  su 
integrirani  u prirodno  okruženje.  Smithsonov  Spiralni 
nasip  (1970.)  ambijentalni  je  rad  koji:  (1)  ulazi  u 
pejzaž  i postaje  njegov  dio;  (2)  geometrijski  i 
materijalno  mijenja  topologiju  ambijenta  (umjetni 
nasip  u jezeru);  (3)  izgled  i konfiguracija  nasipa 
mijenja  se  ovisno  o plimi  i oseki  jezera,  tijekom  dana 
i noći,  odnosno  godišnjih  doba. 

Povijest  ambijentalne  umjetnosti  može  se  pratiti  u 
skladu  s razlikovanjem  avangardne,  neoavangardne  i 
postavangardne  umjetnosti. 

Za  avangardnu  umjetnost  od  početka  XX.  stoljeća  do 
Drugog  svjetskog  rata  (ambijenti  futurista,  dadaista, 
konstruktivista  i nadrealista)  karakteristično  je 
uvođenje  inovacija  iz  paradigmi  skulpture,  slikarstva 
i kazališta.  Futuristički,  dadaistički  i nadrealistički 
ambijenti  asamblažnog  tipa  nastali  su  gomilanjem  i 
povezivanjem  neuobičajenih  predmeta  u sjedi- 
nj  avaj  ući  prostor  interijera.  Tipičan  primjer  jc  Merzbau 
( 1 930.- 1 932.)  dadaista  Kurta  Schwittersa.  Futuristički 
i dadaistički  ambijenti  su  provokativni,  neuobičajeni 
prostori,  a nadrealistički  ambijenti  asamblažnih 
struktura  uzrokuju  neuobičajeni  psihološki  i erotski 
osjećaj  promatrača.  Konstruktivistički  ambijenti  ruske 
avangarde,  grupe  De  Stijl  i Bauhausa  težili  su  na  nivou 
koncepta,  plana  ili  realizacije,  racionalnom  i 
tehničkom  integriranju  likovnih  umjetnosti  i 
arhitekture  u cjelovito  umjetničko  djelo  nove  tehničke 
civilizacije.  Konstruktivistički  ambijenti  utopijski  teže 
integriranju  u arhitektonske,  urbanističke  i industrijske 
prostore. 

Neoavangardni  ambijenti  50-ih  i 60-ih  godina  nastaju 
u okviru  neodadaističkih,  fluksus,  novorealističkih, 
popartističkih  i neokonstruktivističkih  realizacija. 
Neodadaistički,  fluksus  i novorealistički  ambijenti 
nastali  su  povezivanjem  dadaističkih  asamblažnih 
rješenja,  duehampovskih  strategija  rcady-madea  i 
postupaka  akcionog  slikarstva.  Neodadaistički,  fluksus 
i novorealistički  ambijenti  su  istovremeno  ambijentalni 
umjetnički  radovi  i prostori  događaja  (hepeninga). 
Karakteristični  primjeri  su  ambijenti  Allana  Kaprowa, 
Claesa  Oldenburga,  Edvvarda  Kienholza,  Yvesa  Kleina 
i Armana.  Popartistički  ambijenti  su  prostori  koji, 

doslovno  ili  prenaglašeno,  prikazuju  urbani  potrošački 
svijet  robnih  kuća,  supermarketa,  trgovačkih  centara, 
stanova  srednje  klase,  otpada.  Značajni  su  radovi 
Andyja  Warhola,  Jamesa  Rosenquista,  Toma  Wesscl- 
manna,  Georgea  Segala.  Neokonstruktivistički 
ambijenti  mogu  se  klasificirati  u tri  grupe:  ( 1 ) optički, 
(2)  kinetički  i (3)  arhitektonski  ambijenti.  Optički 
ambijenti  su  prostorije  u kojima  su  zidovi  prekriveni 
geometrijskim  reljefima  ili  slikama  koje  stvaraju 
vizualnu  iluziju  kretanja,  treperenja,  dubine.  Optički 
ambijenti  mogu  biti  prostori  ispunjeni  promjenjivim 
ili  nepromjenjivim  umjetnim  svjetlom.  Karakteristični 
su  radovi  Nicolasa  Schoffera,  Jesusa  Raphaela  Sota, 
Julija  Le  Parca,  grupe  Zero,  Ljerke  Šibenik.  Kinetički 
ambijenti  su  prostori  određeni  mehanizmima  u 
pokretu,  pri  čemu  mehanizam  i njegov  optički  efekt 
determiniraju  prostor  kao,  na  primjer,  apsurdni  strojevi 
Jeana  Tinguelyja,  Takisova  Magnetska  polja  ( 1 969.), 
kibemetičke  instalacije  Tsai  Ven-Jinga  ( 1 967.- 1 968.), 
luminoplastike  (1967.-1968.)  Aleksandra  Smeća. 
Neokonstruktivistički  arhitektonski  ambijenti  su 
sinteze  umjetničkih  tehnoloških  eksperimenata  i 
arhitektonskih  utilitarnih  zahtjeva.  Karakteristični 
primjeri  su  kompjutorski  kontrolirani  svjetlosni 
sistemi  u urbanim  prostorima  Vladimira  Bonačića  i 
arhitektonski  projekti,  modeli  i realizacije  Vjenceslava 
Richtcra. 

Postavangardni  ambijenti  nakon  60-ih  godina  složeni 
su  prostorni,  vremenski,  perceptivni,  bihevioralni  i 
semantički  sistemi  artikulacije  umjetnih  i prirodnih 
prostora. 

U prvom  razdoblju  postavangardne  umjetnosti,  kasnih 
60-ih  i 70-ih  godina,  formulira  se  pojam  ambijentalne 
umjetnosti.  To  jc  autonomna  umjetnička  disciplina 
istraživanja  i realiziranja  prostora  u umjetnosti.  Djela 
prvog  perioda  su  ahistorijska,  što  znači  da  su  umjetnici 
problemu  prostora  pristupali  kao  nehistorijskom 
fenomenu  i konceptu.  Ambijent  je  definiran  kao  skup 
aktualnih  činjenica  dostupnih  direktnoj  percepciji. 
Direktnom  percepcijom  ne  naziva  sc  pasivna  vizualna 
estetska  kontemplacija  umjetničkog  djela  (predmeta) 
koje  se  nalazi  ispred  promatrača  nego  ulazak  u 
ambijent,  kretanje  u njemu  i ostvarivanje  bihevioralnih 
situacija  aktivne  tjelesne  spoznaje  i istraživanja 
prostora. 

U drugom  postavangardnom  i postmodemističkom 
periodu,  nakon  70-ih  godina,  ambijentalno  umjetničko 
djelo  je  povijesno  i značenjski  definirani  sistem 
prostorno-perceptivne  artikulacije.  Povijesnim 
određenjem  ambijentalnog  djela  naziva  se  uspostav- 
ljanje interpretativnih  odnosa  konkretnog  ambijenta  i 
povijesti  skulpture,  povijesti  arhitekture  i urbanizma, 
arheologije,  etnologije,  kazališta  i rituala.  Značenj- 


skom  određenošću  ambijentalnog  djela  naziva  se 
semantički  potencijal  konkretnih  radova,  što  znači  da 
se  elementi  ambijenta,  njihovi  prostorni  i drugi 
fenomenalni  aspekti  promatraju  ne  samo  kao  vizualni, 
plastički,  materijalni,  prostorni,  vremenski  ili  svjet- 
losni aspekti  nego  i kao  značenjski  (simbolički, 
arhetipski)  vrijedni  aspekti. 

Postavangardnoj  umjetnosti  svojstveno  je  šest  tipova 
ambijentalnog  rada:  (1)  ambijenti  procesualne 
umjetnosti  (land  art,  carth  art,  siromašna  umjetnost, 
antiform  umjetnost,  zvučni  ambijenti,  svjetlosni 
ambijenti);  (2)  ambijenti  minimalne  i postminimalne 
umjetnosti;  (3)  tekstualni  ambijenti  konceptualne 
umjetnosti  (konceptualna  arhitektura);  (4)  multi- 
medijalni ambijenti  (filmske,  dijapozitiv,  laserske  i 
video  instalacije  i ambijenti);  (5)  metaspiritualni 
ambijenti  (horizontalna  plastika,  umjetnost  komuna, 
slikarsko-kiparski  eklektični  prostori  transavangarde 
i neoekspresionizma  80-ih  godina);  (6)  tehnološki 
ambijenti  (virtualni  i cyber  prostori)  postmodemizma 
80-ih  i 90-ih  godina  (neokonceptualna  umjetnost, 
postmodemistička  tehnološka  umjetnost,  simula- 
cionizam,  umjetnost  u doba  kulture). 

LITERATURA:  Arch  1 , Beard  1 . Beli  1 1 , Đattc  1 , Berle  I , Berle2,  Bih3, 
Bih  10,  Cela2,  Cela6.  Cela7,  Den4,  Dcnl5,  Hcnrl,  Kaprl,  Kraus2, 
Krausl2.  Kams20,  Lippl,  Lipp5,  Lipp9,  LipplO,  Luc6,  Petrol, 
Petro6,  Posle  I , Sonf  1 , šuv  1 0,  Šuv84,  Tom  1 3 

Ambijentalni  teatar.  Ambijentalni  teatar  jc  smjer  u 
teatarskoj  umjetnosti  u kojem  se  teatarsko  djelo 
određuje  i karakterizira  cjelinom  prostora  u kojem  se 
događaj  izvodi.  Izabrani  ili  konstruirani  prostor  se 
fenomenološki  i semantički  organizira  za  događaj  koji 
je  funkcija  izgleda,  poretka  i efekata  prostome  cjeline. 
U tradicionalnom  smislu  razlikuju  se:  (1)  teatar  kao 
scena  (arhitektura  i dekoracija  scene),  (2)  teatar  kao 
arhitektura  (zgrada  u koju  je  smještena  institucija 
teatra),  i (3)  teatar  kao  otvoreni  prostor  (urbanistički 
ili  prirodni  prostor  kao  mjesto  realizacije  teatarskog 
događaja).  Status  i prioritet  prostora  u avangardama 
se  mijenja:  ambijent  nije  samo  sredina  (estetska, 
narativna  ili  dekorativna)  u kojoj  se  izvodi  predstava 
ili  ostvaruje  događaj.  Ambijent  i ambijentalni  aspekti 
(objekti)  postaju  akteri  ili  nosioci  predstave  i događaja 
{Impresije  Afrike  /Impressions  d'Afrique/  Raymonda 
Roussela  iz  1911.),  ili  središnja  pojavnost  (tema- 
tizacija)  predstave  {Ples  u prostoru  /Prikazivanje 
prostora  figurom/  Oskara  Schlemmera  iz  1927.). 
Pojam  ambijentalni  teatar  uveo  je  teoretičar  i praktičar 
američkog  eksperimentalnog  teatra  Richard  Schech- 
ner.  Punina  prostora,  beskrajni  načini  na  koje  sc 
prostor  može  artikulirati  i pokrenuti  čine  osnovu 
ambijentalne  teatarske  scenografije.  Takav  prostor  je 

polazište  za  rad  s izvođačima-glumcima.  Prvi  scenski 
princip  ambijcntalnog  teatra  je  kreiranje  i rekreiranje 
cjelokupnog  teatarskog  prostora:  očiglednih  pros- 
tornih domena,  prostora  u prostorima,  prostora  koji 
sadrže,  obuhvaćaju,  dodiruju  ili  se  odnose  na  sva 
mjesta  gdje  se  nalazi  publika  i/ili  izvođač.  Svi  prostori 
su  aktivno  uključeni  u aspekte  predstave.  Prostor 
dobiva  određeni  kritički  karakter  “subjekta”  ili 
“retoričke  figure”  koja  zastupa  nešto  nalik  subjektu  u 
teatarskom  događaju.  Pojam  ambijentalnog  teatra 
može  se  i proširiti  (antropološke  studije  Richarda 
Schechnera,  Eugenija  Barbe,  Petera  Brooka,  Jerzyja 
Grotowskog  ili  psihoanalitičke  studije  Anthonyja 
Howella)  i redefinirati  kao  antropološki  ambijent  ili 
psihoanalitički  prostor  ( druga  scena).  Koncept 
antropološkog  ambijenta  ne  označava  samo  puninu 
ili  totalitet  scenskog  prostora  nego  i njegovu 
uzglobljenost  semantičkim,  ikonografskim,  koreo- 
grafskim, scenografskim  i medijskim  sredstvima  u 
prostor  kulture  u kojoj  teatarsko  djelo  ili  performans 
nastaju.  Totalitet  prostora  je  antropološka  (ljudska) 
cjelovitost  izraza,  reprezentacije,  značenja  i smisla  koja 
strukturalno  povezuje  scenu  i kulturu  koju  ona 
prikazuje  (transformira,  transfigurira).  Antropološki 
ambijent  performansa  ritualni  je  intertckstualni  model 
uvođenja  i suočavanja  različitih  kontekstualnih  nivoa 
u jednoj  predstavi:  prostor  scene,  prostor  kretanja, 
semantički  prostor  kulture  koja  se  ritualizira  (na 
primjer,  zanimanje  za  hinduističke  ili  zenovske  rituale 
Grotowskog,  Schechnera,  Barbe).  Antropološki 
ambijent  uvijek  je  višeslojna  struktura  razlikovanja 
nivoa  egzistencije.  Na  primjer,  upotrebom  jednog 
pokreta  iz  indijskog  plesa  Kathakalia  prostor  se 
determinira  prenesenim  ali  ipak  konkretiziranim 
egzistencijalnim  činom.  Istovremeno  se  indijski 
kulturni  prostorni  kod  transfigurira  u postmoder- 
nistički  europski  teatarski  kod  tjelesnog  rada. 
Suočavanje  europskog  postmodemog  prostornog 
teatarskog  koda  s indijskim  katahali-kodom  (koji 
prikazuje  preobrazbe  od  etničkog  rituala  do  suvre- 
menog egzotičnog  plesa)  situacija  je  raskola  upravo  u 
onom  smislu  u kojem  Jean-Fran<?ois  Lyotard  ukazuje 
da  u postmodemim  jezičnim  igrama  ne  može  doći  do 
razrješenja  nego  se  otvaraju  uvijek  novi,  antropološki 
raskoli  nomadske  i nestabilne  subjektivnosti  i 
racionalnosti  postmodemog  umjetnika.  Postmodemi 
umjetnik  je  nomad  koji  (transestetski)  prelazi  preko 
različitih  i nespojivih  kodova  povijesnih  i aktualnih 
kultura  i civilizacija. 

U postmodemom  teatru  s obzirom  na  pristup  prostom 
nastaju  dvije  usporedne  tendencije:  (1)  upotreba 
ambijentalnog  rješenja  kao  fenomenološkog  i 
strukturalnog  poretka  generiranja  (izvođenja) 


predstave  (istovremeno  korištenje  više  različitih  scena 
u Wilsonovim  predstavama  Einstein  na  plaži , 1976. 
ili  Građanski  ratovi , 1985.),  i (2)  redukcija  događaja 
na  situaciju  (događaj  postaje  odsutni  označitelj)  u 
ambijentima  koji  više  ne  pripadaju  samo  umjetnosti 
teatra;  na  primjer,  likovno-ambijentalna  djela  Jana 
Fabrea  Hej,  kakva  ugodna  ludost!  (1988.)  i Wilsona 
/W  (1993.). 

LITERATURA:  Archl,  Barba4,  Brcchlsl,  Carlsl,  Fabl,  Groti. 
Hcnrl,  Innl,  Joval,  Jukl,  Kaprl,  Kosi,  Krisl5,  Leh2,  Odi.  Rostl, 
Sche3,  Wilsonrl 

Amblematska  umjetnost.  Amblematska  umjetnost  je 
slikarstvo  zasnovano  na  prikazivanju  znakova, 
simbola  i obilježja  kao  izdvojenih,  izoliranih  oblika. 
Razlikuju  se  tri  pristupa:  (l)  prikazivanje  amblema 
potrošačkih  proizvoda  (naljepnice  na  robi,  trgovački 
znakovi),  grbova  i zastava  u pop  artu  (Jasper  Johns, 
Robert  Indiana,  Andy  VVarhol);  (2)  konstruiranje 
geometrijskih  struktura  koje  se  istovremeno  mogu 
shvatiti  kao  neprikazivačke  forme  (apstraktni  oblici) 
i kao  elementarni  znakovi  i simboli  (koncentrični 
krugovi  kao  mete,  pruge  kao  simboli  puta,  zvijezde  i 
križevi  kao  religiozni  i politički  amblemi)  u slikarstvu 
obojenog  polja  i slikarstvu  tvrdih  rubova  (Frank  Stella, 
Kenncth  Noland);  (3)  postmodemistička  (neokon- 
ceptualistička,  neekspresionistička  i simulacijska) 
upotreba  magijskih,  religioznih,  političkih,  medijskih 
i potrošačkih  amblema  kao  značenjski  ispražnjenih  i 
potrošenih  simbola  koji  imaju  još  jedino  oblik  (Matt 
Mullican,  Mladen  Stilinović,  Barbara  Kruger). 
Popartistički  pristup  amblemu  je  apologetski,  tj. 
izražava  divljenje  prema  svijetu  tržišnih  simbola  i 
znakova  koji  se  potvrđuju  i prikazivanjem  u 
popartističkim  djelima.  U slikarstvu  tvrdih  rubova  i 
obojenog  polja  amblemi  su  jednostavni  geometrijski 
oblici  koji  se  koriste  kao  neutralni  i neekspresivni 
uzorci  u ispitivanju  i razvijanju  primarnih  oblika,  tj. 
amblemi  su  reducirani  na  likovnu  formu.  U postmo- 
demizmu  amblemi  se  promatraju  kao  mrtvi  znakovi  i 
tragovi  koji  označavaju  potrošeni  smisao  u društvenoj 
razmjeni  dobara,  vrijednosti,  ideologija. 

LITERATURA:  Golds  1 , Lipp  l , Nik  1 

Amerika.  Amerika  (Sjevernoamerički  kontinent. 
Sjedinjene  Američke  Države  /USA/)jc  alegorija  novog 
svijeta,  obećane  zemlje,  novog  središta  kulture  i 
umjetnosti,  svjetske  atomske  sile,  jedine  velesile 
poslije  pada  berlinskog  zida  i potpune  realizacije 
postmodeme  civilizacije. 

Kao  novo  središte  kulture  i umjetnosti  Amerika  se 
uspostavlja  kasnih  30-ih  godina,  kada  veliki  broj 
europskih  avangardnih  umjetnika  dolazi  u SAD: 

Laszlo  Moholy-Nagy,  Piet  Monđrian,  Josef  i Anni 
Albers,  Xanti  Schawinsky,  Fritz  Lang,  Thomas  Mann, 
Andrć  Breton,  Andre  Masson,  i drugi.  Tijekom  40-ih, 
50-ih  i 60-ih  godina  uspostavlja  se  praksa  i teorija 
američkog  modernizma  (u  slikarstvu,  poeziji,  filmu) 
kao  novi  internacionalni  jezik.  Mnogi  autori,  posebno 
lijeve  orijentacije,  o američkoj  visoko  modernističkoj 
umjetnosti  govore  kao  o novoj  hegemoniji  u kulturi  i 
umjetnosti.  Hegemonija  američke  umjetnosti  traje  do 
kraja  70-ih  godina,  kada  dolazi  do  postmodemističkog 
eklektičkog  obrata  s transavangardom  i neoekspre- 
sionizmom  (povratak  povijesnim  vrijednostima 
europskog  slikarstva).  Sredinom  80-ih  godina 
dominacija  američke  umjetnosti  se  ponovo  uspostavlja 
u rasponu  od  neo  geo  slikarstva  preko  tehno  estetike 
(tehnopoezija,  tchnotcatar,  simulacionizam,  virtualni 
prostori). 

Karakteristično  je  da  poststrukturalistička  univer- 
zitetska i kritička  teorija  od  Rolanda  Barthcsa  i 
Jacquesa  Lacana  preko  Julije  Kristeve  i Jacqucsa 
Derridae)  do  Jeana  Baudrillarda,  Gillesa  Deleuzea, 
Fćlixa  Guattarija  i Paula  Virilia  postaje  teorija 
postmodernizma  tek  prijenosom  iz  europskog 
intelektualnog  u američki  proizvodni,  potrošački  i 
informacijski  okvir  masovne  kulture:  (1)  post- 
strukturalistička teorija  u europskom  kontekstu  je 
kritička  postlingvistička  i postsemiološka  teorija  koja 
transformira  kritički  referencijalni  tekst  u tekstualnost 
kao  oblik  proizvodnje  značenja,  smisla,  vrijednosti  i 
ideologije,  (2)  poststrukturalistička  teorija  u kulturi 
SAD  je  postmodemistička  teorija  čija  se  nekontro- 
lirana tekstualna  produktivnost  zapanjujuće  podudara 
s eruptivnom  proizvodnom  i potrošačkom  egzisten- 
cijom američkog  kasnog  kapitalizma.  Ono  što  u 
europskom  kulturnom  prostoru  predstavljaju  po- 
vijesne naddeterminacije  ideologije,  to  su  u ame- 
ričkom prostoru  aktualna  masovna  kultura  i nadde- 
terminacija  proizvodnje  i potrošnje  (roba  i infor- 
macija). 

Za  Jeana  Baudrillarda  Amerika  je  alegorijska  slika 
simulacijskog  hiperrealnog  društva,  nalik  gigantskom 
hologramu  time  stoje  ukupna  informacija  sadržana  u 
svakom  pojedinačnom  djelu.  U tekstu  Amerika  prolazi 
kroz  njezine  registre  prostora,  vremena,  putovanja, 
prikazivanja,  zavođenja,  opscenosti,  erotizma, 
proizvodnje  i potrošnje,  da  bi  zasnovao  model  društva 
eksplicitno  različitog  od  društava  homogenosti, 
zgusnutosti  i povijesne  povezanosti  kakva  su  istočno 
i zapadno  europska.  Poanta  njegove  rasprave  je 
ukazivanje  na  pomak  iz  povijesnog  u aktualno  društvo, 
iz  modernog  društva  u hipermoderno  društvo, 
odnosno,  iz  kulture  želje  i traženja  objekta  za  želju,  u 
kulturu  ekstatičke  i opscene  potrošnje.  Mitska  moć 


Kalifornije  je  u mješavini  totalnog  oslobođenja  i 
vrtoglave  mobilnosti,  u hiperrealnom  scenariju 
pustinja,  autocesta,  oceana  i sunca:  “Jedino  tu  postoji 
taj  blještavi  spoj  radikalne  nekulture  i takve  prirodne 
ljepote,  čuda  prirode  i apsolutnog  privida...”  Amerika 
se  prikazuje  kao  “svijet”  u kojem  se  gube  jasne  razlike 
između  prirode  (tijela),  urbanističkih  zona  (makro- 
polisa,  kakav  je  na  primjer  Los  Angeles)  i virtualnih 
ekranskih  slika  (simulacijski  elektronski  sistemi 
komunikacije). 

Jean-Fran<;ois  Lyotard  u romanu  Pacifički  zid  govori 
o iluziji  ili  zidu  od  kristala  koji  ograđuje  Kalifomiju  u 
vlastitom  blagostanju.  Kalifomijaje^/nmfa  Amerike 
(Amerika  za  Ameriku).  Dok  je  Barthes  o Japanu 
govorio  kao  o imperiju  znaka,  o Americi  se  može 
govoriti  kao  o imperiju  označitelja.  Totalitet  svih 
proizvodnih  i potrošačkih  snaga  u rasponu  od  robe 
(objekta)  preko  spektakla  (masovne  kulture)  do  iluzija 
(virtualnih  elektronskih  prikaza)  aktualizira  se  bez 
povijesti  (prošlosti)  i bez  utopije  (budućnosti)  kao 
total izirajuća  vječna  sadašnjost. 

LITERATURA:  Barrol,  Bartl,  Baudl,  Baud7,  Baud8,  BaudlO, 
Baud  1 2,  Baud  1 3,  Buc8,  Ccla8.  Geyh  1 , Guilb  1 , Harr  14.  Hass2,  Hunt  1 , 
Karol,  Kicrl,  KusplS,  LipplS,  Lotr I , Lolr2,  Lyo8,  Oliv2,  Pinl, 
Sawi  I , Say I , Sillim I . Sit2,  Šuv42,  Tashl , Žiž 1 5.  Žiži 6 

Anakronisti.  Anakronizam  ili  slikarstvo  memorije  je 
postmodernističko  figurativno  slikarstvo  nastalo 
krajem  70-ih  i početkom  80-ih  godina.  Termin  je  uveo 
talijanski  kritičar  Maurizio  Calvesi.  Anakronizam  je 
pseudoklasicističko  slikarstvo  budući  da  ne  teži 
idealima  klasicizma,  što  znači  postizanju  antičke 
cjelovitosti  nego  subjektivnoj  simulaciji  i slikarskoj 
interpretaciji  slikovnih,  ikonografskih  i semiotičkih 
rješenja  renesansnog,  manirističkog,  baroknog, 
klasicističkog  i neoklasicističkog  slikarstva.  U odnosu 
na  povijest  europskog  slikarstva  anakronizam  je 
metaslikarstvo.  Temelji  se  na  citatima,  mimezisu 
mimezisa  i simulacijama  velikih  tema  europskog 
slikarstva:  mitološke  scene  s Jupiterom,  Orfejcm  i 
nimfama,  pejzaži,  arhitektonski  eksterijeri  i interijeri, 
povijesne  scene.  U renesansi,  manirizmu,  baroku, 
klasicizmu  i neoklasicizmu  anakronisti  otkrivaju, 
proučavaju  i iz  povijesne  memorije  oslobađaju 
najbujnije  manifestacije  mitološkog  imaginarija. 
Suočavanje  subjektivnog  slikarevog  sjećanja  s 
povijesnim  znanjem  predstavlja  očaravajuće  tkivo, 
čaroliju,  unutrašnje  vrijeme  i unutrašnji  ritam 
slikarstva.  Srodni  termini  i termini  koji  variraju  termin 
anakronističko  slikarstvo  su:  ( 1 ) učeno  slikarstvo  (tal. 
pitura  colta)  Itala  Musse;  (2)  hipermanirističko 
slikarstvo  (tal.  arte  ipermanicrista)  Itala  Tomassonija. 
Ti  termini  ukazuju  na  kontrolirane,  racionalizirane  i 

narativno-mimetičke  slikarske  strategije  koje  su 
svjesno  historiziranc,  suprotstavljene  spontanosti  i 
slučaju  karakterističnom  za  neoekspresionizam  i 
transavangardu.  Anakronističko  slikarstvo  ne  suprot- 
stavlja se  transavangardi  na  nivou  sadržaja  slike, 
budući  da  oba  pokreta  teže  simulaciji  i citatu  tema  iz 
povijesti  umjetnosti  nego  na  razini  metode  realizacije 
djela.  Anakronističko  slikarstvo  teži  idealu  klasičnog 
zanata  mimetičkog  slikarstva,  a transavangarda 
ekspresionističkom  nekonzistentnom  povezivanju  raz- 
ličitih slikarskih  oblika  prikazivanja,  od  mimetičkog 
do  apstraktnog.  Predstavnici  anakronističkog  slikar- 
stva su  talijanski  slikari  Carlo  Maria  Mariani,  Roberto 
Bami,  Ubaldo  Bartolini,  Omar  Galliani,  Stefano 
di  Stasio,  Marco  Antonio  Tanganelli. 

LITERATURA:  Calv2,  Den50,  Den53,  Den54,  Stipl,  Vcscl 

Analitička  estetika.  Analitička  estetika  je  grana 
analitičke  filozofije  koja  konceptualnim,  lingvističkim 
i semiotičkim  modelom  opisuje,  objašnjava  i inter- 
pretira estetiku,  teoriju  umjetnosti,  kritiku  i umjetničku 
praksu. 

Analitička  estetika  je  nastala  kasnih  30-ih  i 40-ih 
godina  razvojem  Wittgensteinovih  filozofskih  i 
estetičkih  teza  utemeljenih  u filozofiji  svakodnevnog 
govora.  Osnovne  Wittgensteinove  zamisli  na  koje  su 
se  pozivali  britanski  estetičari  su:  (1)  filozofske 
probleme  treba  prevesti  na  razinu  problema  svako- 
dnevnog govora  i vidjeti  kako  se  pojmovi  kao  što  su 
biće,  bit  ili  svijet  upotrebljavaju  u svakodnevnom 
govoru;  (2)  probleme  umjetničke  kritike  i teorije 
umjetnosti  treba  promatrati  kao  jezičke  i konceptualne 
probleme;  (3)  značenja  umjetničkog  djela  i diskursa 
kritike  su  jezičke  igre,  čija  pravila  i oblike  formuliranja 
treba  proučavati  i opisivati.  Analitička  estetika  40-ih  i 
50-ih  godina  razvijala  se  kao  metakritika,  što  znači 
da  su  objekti  njezinih  analiza  diskursi  kritike,  povijesti 
i teorije  umjetnosti.  Za  analitičku  estetiku  velike  teme 
klasične  europske  estetike  bile  su  metafizičke  bes- 
mislice, logički  i jezički  paradoksi. 

Centralna  tema  analitičke  estetike  do  sredine  60-ih 
godina  bila  je  problematizacija  statusa  umjetničkog 
djela,  a omiljeni  primjer  ready-madei  Marcela  Du- 
ehampa.  Da  bi  se  objasnilo  kako  je  moguće  da  se  jedan 
izvanumjetnički  predmet  prihvati  kao  umjetničko 
djelo,  ponuđene  su  tri  teorije:  zamisao  otvorenog 
koncepta,  teorija  svijeta  umjetnosti  i institucionalna 
teorija  umjetnosti. 

Prema  Morrisu  Weitzu  ne  postoji  jedinstvena  esen- 
cijalistička  definicija  umjetnosti  nego  tehničke 
definicije  kojima  se  opisuju  i određuju  pojedine 
umjetnosti,  njihove  povijesti  ili  konkretni  primjeri.  U 
tom  smislu  umjetnost  treba  shvatiti  kao  otvoreni  i 


promjenjivi  koncept  sličnih  jezičkih  igara,  a ne  kao 
utvrđen,  precizan  i dovršen  sistem  klasificiranih 
osobina  umjetničkog  djela. 

Teorija  svijeta  umjetnosti  Arthura  Dantoa  pokazuje 
da  umjetničko  djelo  nije  samo  ono  što  se  pojavljuje 
pred  okom  nego  i poznavanje  povijesti  umjetnosti  i 
aktualnih  događanja  u svijetu  umjetnosti.  Danto 
umjetničko  djelo  tumači  kao  predmet  koji  nije  određen 
samo  pikturalnim  i plastičkim  aspektima  nego  i 
interpretacijama  koje  ga  uvode  u svijet  umjetnosti  i 
određuju  kao  umjetničko  djelo.  Danto  eksplicitno  tvrdi 
da  nema  umjetničkog  djela  bez  interpretacije,  a daje, 
poslije  Duchampa,  svojstvo  umjetnosti  i pojavljivanje 
umjetničkog  djela  u ulozi  interpretatora  prirode  i 
povijesti  umjetnosti. 

Institucionalna  teorija  Gcorgea  Dickieja  razrađuje 
pojam  svijeta  umjetnosti  i uvodi  tezu  da  bilo  koji 
artefakt  (stvoren  i načinjen  predmet)  može  biti 
prihvaćen  kao  umjetničko  djelo  ako  se  predstavnici 
institucija  iz  svijeta  umjetnosti  (galerije,  muzeji, 
umjetnički  časopisi,  sveučilišne  katedre)  dogovore  i 
objasne  zašto  nekom  artefaktu  dodjeljuju  status 
umjetničkog  djela. 

Analitička  estetika  60-ih  i 70-ih  godina  bila  je  u znaku 
konceptualne,  intcncionalne  i semiotičke  analize 
sistema  umjetnosti  Richarda  Wollheima,  Josepha 
Margolisa  i Nelsona  Goodmana.  Wollhcim  je  uveo 
termin  minimalna  umjetnost  i pokazao  kako  filozofska 
teorija  može  aktivno  sudjelovati  u događanjima  u 
svijetu  umjetnosti.  Wollheim  i Margolis  zastupali  su 
tezu  da  je  temeljna  odrednica  umjetničkog  rada 
intencija  (namjera).  Umjetnički  rad  može  imati 
različite  oblike  pojavnosti  (skulptura,  slika,  fotografija, 
instalacija,  performans),  ali  svi  umjetnički  radovi 
nastaju  namjerno,  Nelson  Goodman  ponudio  je 
zamisli  jezičke  analize  vizualnih  umjetnosti  i glazbe. 
Njegova  je  teza  da  se  pikturalni  sistemi  (slikarstvo), 
iako  nemaju  odlike  lingvističkih  modela,  mogu 
tumačiti  kao  simbolički  jezički  sistemi.  Goodman  je 
razrađivao  probleme  vizualnog  prikazivanja  i vizualne 
semantike,  pitajući  se  u kojim  uvjetima  i na  temelju 
kojih  svojstava  neka  slika  prikazuje  predmet  iz  svijeta 
i stječe  svoja  značenja.  Njegov  odgovor  je  nomi- 
nalistički i relativistički:  nominalistički  je  jer  smatra 
da  značenja  umjetničkog  djela  nisu  prirodna  i po  sebi 
razumljiva  nego  da  umjetnici,  kritičari  i publika  uče  i 
prihvaćaju  pravila  vizualnog  prikazivanja  formulirana 
u danoj  kulturi;  a relativistički  je  zato  što  uvažava 
postojanje  različitih  kultura,  a time  i različitih  sistema 
vizualnog  prikazivanja  i uspostavljanja  značenja. 

Od  kraja  70-ih  godina  analitičku  estetiku  sjedne  strane 
potiskuje  međunarodna  dominacija  poststruktu- 
ralističkih  teorija  književnosti,  slikarstva,  fotografije 

i filma  dok,  s druge  strane,  tada  nastaju  njena  velika 
sintetička  djela  (VVollheim,  Goodman,  Danto,  Mar- 
golis).  Jedna  od  najznačajnijih  teorija  analitičke 
estetike  je  rasprava  Richarda  Wollheima  o slikarstvu 
kao  umjetnosti.  On  je  metode  intencionalnc  i 
konceptualne  analize  suprotstavio  institucionalnoj 
relativističkoj  teoriji  umjetnosti.  Analizom  europskog 
slikarstva  od  renesanse  do  sredine  XX.  stoljeća  on 
postavlja  pitanja  prirode,  uloge  i smisla  slikarstva  kao 
umjetnosti  (sistema  likovnog  oblikovanja). 

Tijekom  80-ih  godina  nastaju  dva  nova  smjera  u 
analitičkoj  estetici:  teorija  prikazivanja  i kognitivna 
estetika.  Teorija  prikazivanja  nastala  je  kritičkim 
čitanjem  Goodmanovih  i Wollheimovih  analiza 
vizualne  percepcije  i semantike.  Flint  Schier  je  razvio 
opću  teoriju  koncepata  vizualnog  prikazivanja.  Vanda 
Božičević  razvila  je  sistematiku  filozofskih  i estetskih 
problema  vizualnog  prikazivanja  i razumijevanja 
značenja  slikarstva,  fotografije  i zrcalne  slike, 
povezujući  hermeneutička  i analitička  interpretativna 
rješenja.  Istraživanja  Flinta  Schiera  i Vande  Božičević 
mogu  se  označiti  i terminom  filozofija  slike. 

Termin  kognitivna  estetika  upotrijebio  je  filozof 
Matjaž  Potre  ukazujući  na  mogućnost  primjene  ideja 
psiholoških  i kognitivnih  istraživanja  vizualne 
percepcije  i jezika  u analizi  umjetničkog  djela.  U 
okviru  kognitivne  estetike  razlikuju  se  smjerovi:  (1) 
koji  žele  percepciju,  doživljaj  i razumijevanje 
umjetničkog  djela  protumačiti  na  temelju  unutrašnjih 
(fizioloških,  mentalnih,  psiholoških  i duhovnih) 
osobina  umjetnika  i promatrača;  (2)  koji  žele 
percepciju,  doživljaj  i razumijevanje  umjetničkog  djela 
protumačiti  na  temelju  vanjskih  (prostornih,  svjet- 
losnih, predmetnih)  aspekata  umjetničkog  djela. 
Umjetničko  djelo  se  interpretira  ukazivanjem  na 
evoluciju  pcrceptivnih  i tehničko-reprezentativnih 
sposobnosti  subjekta. 

LITERATURA:  Altiel,  Barretl,  Braml.  Carrollnl,  Carrolln2, 
Carrolln4,  Cohl,  Cole  I,  Dani,  Dan2,  Dan3,  Dan4,  Dan5,  Dan6, 
Dan  7,  Dan  1 1 , Dick  I , Elt  1 , Fem  I , Festini  1 , Good  1 , Good2,  Good3, 
Good4,  Good5,  Good6,  Good7,  GoodK,  Good9,  Gyd  l , Ise  l , Kenn  1 , 
Margl.  Marg2,  Marg3,  Mar^4,  Shusl.  Shus2,  Sym2,  Sym3,  Szl, 
Šuv54,  Šuv55,  Šuv56,  Šuv63.  Wartl,  Wcitl,  Wittl,  Wiu2,  Witt3, 
Witt4,  NVollh  1 , Wollh2,  Wollh3,  Wollh4,  Wo))h5 

Analitička  filozofija.  Analitička  filozofija  je  filozofska 
škola  u okviru  koje  je  istraživanje  diskursa  filozofije  i 
specijalističkih  disciplina  zasnovano  na  kritičkoj, 
konceptualnoj,  logičkoj  i lingvističkoj  analizi.  Nastala 
je  početkom  XX.  stoljeća  iz  filozofskih  studija  jezika, 
logike  i matematike.  Začeci  analitičke  filozofije  su  u 
filozofskim  analizama  i studijama  njemačkog 
matematičara  Gottlieba  Fregea,  Ludwiga  Wittgen- 
steina,  Bertranda  Russclla,  austrijskih  filozofa  pri- 


padnika bečkog  kruga  logičkog  pozitivizma,  među 
kojima  je  najutjecajniji  Rudolph  Camap.  Vodeći 
predstavnici  analitičke  filozofije  su  britanski  filozofi 
Gilbcrt  Ryle  i John  Langshaw  Austin,  te  američki 
filozofi  Willard  Van  Orman  Quine,  John  Searle  i 
Donald  Davidson.  Analitička  filozofija  razvijala  se 
tijekom  XX.  stoljeća  pretežno  u anglosaksonskim 
zemljama,  premda  se  ne  mogu  zanemariti  ni  doprinosi 
poljske  filozofije  jezika,  finske  analitičke  filozofije, 
njemačkih  hermeneutičkih  tumačenja  analitičke 
filozofije.  U Jugoslaviji  je  od  60-ih  godina  Beograd 
postao  centar  analitičke  filozofije.  Značajni  su  radovi 
u diskursu  analitičkog  marksizma  Mihajla  Markovića, 
logike  Aleksandra  Krona  i Svetlane  Knjazeve,  kao  i 
kasnije  kritičke  filozofske  studije  jezika  i teorije 
spoznaje  Aleksandra  Pavkovića,  Nikole  Graheka  i 
Đorđa  Vidanovića.  U Ljubljani  i Zadru  nastale  su  80- 
ih  godina  analitičke  filozofske  škole  kognitivne 
psihologije,  čiji  su  vodeći  predstavnici  Matjaž  Potrč  i 
Nenad  Miščević. 

U okviru  analitičke  filozofije  bitni  su  sljedeći  smjerovi: 
(1)  filozofija  jezika  (filozofija  znanstvenih  jezika, 
filozofija  svakodnevnog  govora,  filozofija  govora, 
teorija  značenja);  (2)  filozofija  logike;  (3)  teorija 
spoznaje;  (4)  filozofija  psihologije  (filozofija 
percepcije,  filozofija  uma,  kognitivna  teorija);  (5) 
analitička  estetika.  Analitička  filozofija  izvela  jc, 
zajedno  s književnoteorijskim  slovenskim  forma- 
lizmom, njemačkom  hermeneutičkom  filozofijom  i 
francuskim  strukturalizmom  i poststrukturalizmom, 
veliki  jezički  obrat  XX.  stoljeća.  Ma  koliko  se 
navedene  škole  razlikovale  i bile  rivalske  u teorijskom 
smislu,  njihova  zajednička  osnova  je  stav  da  se 
problemi  znanosti,  kulture,  ideologije  i umjetnosti 
mogu  istraživati  metodama  lingvistike,  semiotike  i 
filozofije  jezika. 

Analitički  filozofi  nisu  se  posebno  bavili  problemima 
umjetnosti.  Bili  su  više  zainteresirani  za  pitanja  i protu- 
rječja formalnih  i prirodnih  znanosti,  odnosno,  svako- 
dnevnog govora.  U izravnom  odnosu  s analitičkom 
filozofijom,  tj.  čitanjem  i primjenom  analitičkih  meto- 
da, razvile  su  se  analitička  estetika,  konceptualna  um- 
jetnost i analitička  umjetnost.  Analitička  estetika  je 
filozofska  disciplina  nastala  u okviru  analitičke  filozo- 
fije. Konceptualna  umjetnost  i analitička  umjetnost 
nastale  su  primjenom  konceptualnih,  logičkih,  lingvis- 
tičkih i semiotičkih  metoda  analitičke  filozofije  na  ana- 
lizu umjetnosti  u okviru  konteksta  umjetničkog  rada. 

LITERATURA:  Aust  1 , Aust2,  Ayc I , Blac I , Devit I , Marg I , Marti  1 . 
Mi$4,  Mi$6,  Miš7,  Mi68,  Qul,  Qu 2,  Wittl.  Witl2,  Wiu3,  Witt4 

Analitička  propozicija.  Analitička  propozicija  je 
propozicija  Čija  vrijednost  počiva  isključivo  na 

definicijama  simbola  koji  je  grade.  Umjetničko  djelo 
je  analitička  propozicija  ako  su  njegova  značenja 
određena  formalnim  definicijama  elemenata  koji  ga 
grade,  odnosno,  definicijama  simbola  koje  sadrži  ili 
pravilima  konteksta  iz  kojeg  je  izvedeno. 

Pojam  analitičke  propozicije  u umjetničku  praksu  uveo 
je  američki  konceptualni  umjetnik  Joscph  Kosuth  u 
tekstu  Umjetnost  poslije  filozofije  (1969.).  Prema 
Kosuthu  umjetnička  djela  su  analitičke  propozicije  jer 
ne  pribavljaju  informacije  o činjenicama  nego 
pokazuju  umjetnikovu  intenciju:  “Prema  tome, 
umjetnost  je  stvarno  a priori  (to  je  upravo  ono  što  je 
Donald  Judd  mislio  kada  je  rekao  da  ako  neko  to  zove 
umjetnošću,  onda  to  stvarno  jest  umjetnost)’’. 
Umjetničko  djelo  shvaćeno  kao  analitička  propozicija 
ne  opisuje  ponašanje  fizičkih  ili  duhovnih  predmeta 
nego  izražava  formalne  definicije  umjetnosti  ili 
formalne  posljedice  te  definicije.  Kosuthovo  djelo 
Jedan  i tri  stolca  ( 1 965.)  primjer  je  umjetničkog  djela 
kao  analitičke  propozicije.  Propoziciji  stolac  odgo- 
varaju tri  izraza  propozicije:  vizualni  izraz  (fotografija 
koja  prikazuje  stolac),  predmetni  izraz  (sam  stolac)  i 
jezički  izraz  (iječnička  definicija  pojma  “stolac”).  Zato 
umjetnik  kao  analitičar  nije  direktno  zainteresiran  za 
fizička  svojstva  stvari.  Njega  zanimaju  načini:  1) 
kojima  bi  se  umjetnost  mogla  konceptualno  razvijati, 
i 2)  kako  osposobiti  propozicije  za  logično  praćenje 
tog  razvoja. 

LITERATURA:  Aycl,  Duv2,  Kant2,  Ko$ti2,  KosuS,  Kosu  1 2,  Kosu  14 

Analitička  skulptura.  Analitička  skulptura  je  naziv 
umjetničkih  radova  u kojima  se  ljudsko  tijelo  koristi 
kao  objekt  izlaganja  i intervencije  kako  bi  se  demon- 
strirala i istražila  priroda  skulpture,  transformacija 
medija  skulpture,  odnos  skulpture  i tijela,  umjetnika  i 
modela,  ali  i da  bi  se  prikazali  oblici  mišljenja  o 
skulpturi  u postobjektnoj  umjetnosti.  Termin  je  blizak 
terminima  analitički  body  art  i živa  skulptura.  Termin 
je  upotrijebio  i demonstrirao  konceptualni  umjetnik 
Neša  Paripović.  Na  festivalu  Performans  susreti  u 
Studentskom  kulturnom  centru  u Beogradu  1978. 
izveo  je  performans  Primjeri  analitičke  skulpture. 
Performans  je  izveden  bez  publike  i dokumentiran  s 
42  fotografije  koje  su  zatim  izložene  kao  serija 
sekvenci.  Serija  fotografija  prikazuje  umjetnika  kako 
usnama  dodiruje  nagu  žensku  figuru  po  zamišljenoj 
spirali  oko  nje.  Paripović  se  koristi  fotografijom  da  bi 
vizualnim  mctajczikom  govorio  o skulpturi  i odnosu 
modela  i umjetnika  u povijesti  modernizma.  U 
sintagmi  analitička  skulptura  on:  (1)  pod  analitičkim 
podrazumijeva  vizualni  metajezik  fotografije  kojim 
govori  o umjetnosti  skulpture;  (2)  pod  skulpturom 
podrazumijeva  svijet  umjetnosti  ili  svijet  skulpture 


modernizma  o kojem  govori  vizualnim  jezicima 
fotografije. 

U drugoj  polovini  70-ih  godina  Boris  Demur  je 
provodio  analitička  istraživanja  slike,  skulpture,  teksta, 
fotografije  i tjelesnog  kretanja.  Istraživao  je  primame 
odnose  tijelo-materijal,  materijal-prostor  i prostor- 
vrijeme  koji  se  mogu  promatrati  u referentnom  odnosu 
s konceptom  i fenomenom  skulpture.  Karakteristična 
istraživanja  su  bila  usmjerena  proučavanju  odnosa 
ruka-šljunak,  tijelo-kamen,  itd. 

LITERATURA:  Balj3,  Grupa  I , Huni , Pari  l.  ŠuvS,  Šuv73 

Analitička  linija  moderne  umjetnosti.  Analitička 
linija  modeme  umjetnosti  je  historicistički  koncept 
kojim  je  Filiberto  Menna  izložio  projekt  rekonstrukcije 
jedne  od  mogućih  razvojnih  linija  umjetnosti  XX. 
stoljeća  suglasno  zamislima  analitičkog  istraživanja 
umjetnosti.  Kriterije  odabira  te  povijesne  linije  pri- 
mijenio je  u skladu  s:  ( 1 ) definiranjem  pojma  analitičke 
umjetnosti  u konceptualnoj  umjetnosti;  (2)  proširi- 
vanjem pojma  analitička  umjetnost  na  globalni  opis 
reduktivističkih  stilova  i metoda  u umjetnosti  XX. 
stoljeća.  Analitičkom  linijom  je  nazvao  djela  u rasponu 
od  poentilizma  Georgesa  Seurata  ( 1 859.- 1 89 1 .),  preko 
reduktivnog  i apstrahirajućeg  analitičkog  kubizma  i 
radikalne  apstrakcije  između  dva  rata,  do  minimalne 
umjetnosti,  primarnog  slikarstva,  konceptualne 
umjetnosti  i hiperrealizma.  Tako  koncipirana  slika 
razvoja  umjetnosti  XX.  stoljeća  temelji  se  na  dva 
ideološka,  a to  znači  i vrijednosna  kriterija:  (1)  na 
kontinuitetu  i povijesnoj  determiniranosti  razvoja 
modeme  umjetnosti  u XX.  stoljeću;  (2)  na  razvoju 
radikalne  modeme  umjetnosti  u XX.  stoljeću  sve 
većim  apstrahiranjem,  koji  rezultira  radikalnim 
konceptualnim,  autorefleksivnim  i semiotičkim 
formalizmom.  U Menninoj  interpretaciji  konceptualna 
umjetnost  i njezin  analitički  smjer  prikazuju  se  kao 
posljedice  razvoja  apstraktne  umjetnosti.  Kao  ana- 
litička umjetnost,  konceptualna  umjetnost  je  vrhunac 
modernističke  umjetnosti  i zaokružuje  evoluciju 
apstraktne  umjetnosti.  Ideja  zaokruživanja  omogućava 
povijesno  povezivanje  specifičnih  stilova  i pokreta  u 
jedinstvenu  sliku  povijesti  umjetnosti  XX.  stoljeća. 
Ideju  analitičke  umjetnosti  iniciranu  metodološkim 
potencijalom  analitičke  filozofije  Menna  redefinira  i 
razvija  u smjeru  strukturalističke  i semiološke  teorije. 
Analitička  umjetnost  se  metodološki  povezuje  s 
velikim  strukturalističkim  obratom  koji  se  iz  ling- 
vistike proširio  na  različite  discipline:  antropologiju, 
psihoanalizu,  književnu  teoriju,  teoriju  mode,  filo- 
zofiju, religiju  i umjetnost.  Preorijentiranje  analitičke 
umjetnosti  od  analitičke  filozofije  prema  struk- 
turalizmu rezultira  napuštanjem  skeptičke  meta- 

teorijske  analize,  što  je  bitna  karakteristika  anglo- 
saksonskog konceptualizma,  i uvođenjem  konstruk- 
tivnih semiotičkih  i semioloških  istraživanja.  Za 
Mennu,  koji  slijedi  tradiciju  europskih  avangardi, 
neoavangardi  i proznanstveni  strukturalistički  ideal 
formalnog  istraživanja,  konceptualističke  analize  su 
izrazi  sinteze  umjetnosti  i znanosti.  Ta  se  sinteza  u 
konceptualnoj  umjetnosti  ne  zasniva  samo  na 
tehničkom  razvoju  metoda  realizacije  umjetničkog 
rada  nego  i na  teorijskom  metodološkom  redefiniranju 
pojma  umjetnosti.  Teorijski  i konceptualno,  sinteza 
znanosti  i umjetnosti  ostvaruje  se  semiotičkom  i 
semiološkom  teorijom  umjetnosti  i odgovarajućim 
interpretativnim  metasemiotičkim  teorijama.  Umjet- 
nički rad  je  objekt  analize  u proznanstvenom  drugo- 
stupanjskom istraživanju  strukturalnih  zakonitosti 
stvaranja,  pojavnosti  i recepcije  umjetničkog  djela  i 
umjetnosti. 

LITERATURA:  Den72.  Meni,  Men2.  Men3, Men4,  Men5,  Mcn6, 
Men7,  Šuv5,  Šuv55 

Analitička  umjetnost.  Analitička  umjetnost  je  umjet- 
nička praksa  zasnovana  na  istraživanju  spoznajne, 
konceptualne  i jezičke  prirode  umjetnosti.  Razlikuju 
se  Četiri  određenja  analitičke  umjetnosti:  ( 1 ) definicije 
analitičke  umjetnosti  izražene  analitičkom  pro- 
pozicijom, tautologijom  i logičkom  ispraznošću  u 
konceptualnoj  umjetnosti;  (2)  definicije  analitičke 
umjetnosti  koje  razjašnjavaju  uvjete  i razloge  primjene 
metoda  analitičke  filozofije  u konceptualnoj  umjet- 
nosti; (3)  formalističke  lingvističko-semiotičke 
definicije  analitičke  umjetnosti  u postminimalnoj  i 
postkonceptualnoj  umjetnosti;  (4)  projekt  analitičke 
linije  u umjetnosti  XX.  stoljeća.  Ideja  analitičke 
umjetnosti  nema  odlike  stila  ili  pokreta  nego  značajke 
spoznajno-teorijskog  (epistemološkog)  rada  u um- 
jetnosti. 

Termin  analitičke  umjetnosti  primijenili  su  oko  1 970. 
konceptualni  umjetnici  Terry  Atkinson  iz  grupe 
Art&Language , Mel  Ramsdcn  i lan  Bum  iz  The 
Society  for  Theoretical  Ari  and  Analyses.  Njihovo 
određenje  analitičke  umjetnosti  srodno  je  definiciji 
umjetničkog  rada  kao  analitičke  propozicije  koncep- 
tualnog umjetnika  Josepha  Kosutha.  Umjetnički  rad 
je  analitički  kada  je  određen  konceptima  logičke 
ispraznosti,  tautologije  i analitičke  propozicije. 
Umjetnički  rad  je  logički  isprazan  ako  njegova 
istinitost  ne  ovisi  o referentnim  odnosima  prema 
objektima  iz  realnog  svijeta  nego  o načinu  na  koji  su 
njegovi  elementi  strukturalno  lingvistički,  semiotički 
ili  logički  povezani  u smislenu  cjelinu.  Umjetnički 
rad  je  tautologija  jer  se  ne  može  osporiti  empirijskim 
promatranjem,  tj.  postoji  identičnost  umjetničkog  rada 


i njegove  definicije  ili  opće  definicije  umjetnosti. 
Umjetnički  rad  je  formalna  posljedica  definicije 
umjetnosti,  a samim  tim  je  i analitička  propozicija. 
Umjetnički  rad  je  analitička  propozicija  jer  govori  da 
je  umjetničko  djelo  izraz  definicije  umjetnosti  na  koju 
se  umjetnik  direktno  ili  indirektno  poziva,  a ne 
njegovog  iskustva.  Umjetnički  rad  nije  izraz  unu- 
trašnje nužnosti  ili  odraz  svijeta  nego  pokazuje  kako 
je  i na  koji  način  izveden  iz  definicija  umjetnosti  i 
kako  se  odnosi  prema  konceptualnim,  logičkim, 
jezičkim  i semiotičkim  aspektima  umjetnosti  i svijeta 
umjetnosti. 

Analitički  umjetnički  radovi  konceptualne  umjetnosti 
su  metajezički  modeli  sadržaji  kojih  su  koncepti  i 
postupci  realizacije  umjetničkog  djela  i svijeta  um- 
jetnosti. Po  uzoru  na  metajezik,  analitička  umjetnost 
se  uspostavlja  i kao  teorija  umjetnosti.  Budući  daje 
određena  teorijskim  aspektima,  analitička  umjetnost 
se  odnosi  na  teoriju  ideja,  posebno  na  metalogiku, 
filozofiju  jezika,  lingvistiku,  semiotiku  i analitičku 
filozofiju.  Analitička  filozofija  je  za  konceptualne 
umjetnike  biblioteka  ili  arhiv  shema,  modela,  formula 
i analitičkih  postupaka,  koji  su  poslužili:  (1)  stvaranju 
analitičkih  umjetničkih  radova  (teorijskih  objekata)  i 
(2)  teorijskom  istraživanju  i raspravi  o prirodi 
umjetnosti. 

LITERATURA:  Artla  1 , Artla2,  Artla3,  Artla4,  Artla5,  Artla6,  Artla7, 
Artla8,  Artla9,  ArtlalO,  Artla  1 1 , Men  1 , Men2,  Men3,  Mcn4,  Mcn5, 
Mcn6,  Mcn7,  Šuv5,  Šuv55 

Analitički  teatar.  Analitički  teatar  je  naziv  za  različite 
primjere  britanske  umjetnosti  osamdesetih  godina 
nastale  povezivanjem  postmodemističke  tcatralnosti 
i retorike  s kritičkim  i istraživačko-analitičkim 
aspektima  konceptualne  umjetnosti.  Teatralnost  se 
pronalazi:  (1)  u retoričkoj,  plastičkoj,  pikturalnoj  i 
reprezentativnoj  prenaglašenosti  i likovnom  bogatstvu 
umjetničkog  djela;  (2)  u citatnoj  i kolažno-montažnoj 
dekonstrukciji  tradicionalnih  oblika  prikazivanja,  tj. 
umjetničko  djelo  prikazuje  kako  se  odnosi  prema 
drugim  umjetničkim  djelima  iz  povijesti  umjetnosti  i 
popularne  kulture;  (3)  u odnosima  promatrača  i djela. 
Promatrač  ne  stoji  ispred  djela  nego  ulazi  na  scenu  na 
kojoj  je  smještena  skulptura,  slika,  instalacija,  serija 
fotografija,  itd.  izvodeći  svoj  perceptivni  performans. 
Značenja  umjetničkog  djela  uspostavljaju  se  per- 
ceptivnim  performansom,  što  znači  čin  suprot- 
stavljanja značenja  uspostavljenih  u umjetničkom 
djelu  i promatračeve  interpretacije  i reakcije  na  njih. 
Termin  analitički  teatar  upotrijebili  su  kritičari  Milena 
Kalinovska  i Michael  Newman  u povodu  istoimene 
izložbe  održane  1987.-1988.  gdje  su  bili  izloženi 
radovi  Ed\varda  Allingtona,  grupe  Art&Langaage, 

Helen  Chadwick,  Jamesa  Colemana,  TonyjaCragga  i 
Richarda  Deacona. 

LITERATURA:  Kali  1 

Analitičko  slikarstvo.  Analitičko  slikarstvo  je  for- 
malistički,  autorefleksivni  i proteorijski  smjer  u 
slikarstvu.  U analitičkom  slikarstvu  slika  nije  cilj  nego 
sredstvo  istraživanja  i prikazivanja  prirode  slikarstva 
kao  umjetnosti.  Ono  je  formalističko  zato  što  proces 
slikanja  i prikazivanje  procesa  slikanja  oblikuju  po 
uzoru  na  formalne  modele  semiotike.  Slika  izravno 
prikazuje  svoju  vizualnu  i konceptualnu  strukturu. 
Sadržaji  analitičkog  slikarstva  nisu  izvan  kon- 
ceptualne, logičke  i likovne  problematike  slikanja, 
izlaganja  i recepcije  slike.  Analitičko  slikarstvo  je 
autorefleksivno  zato  što  se  na  temelju  pojavnosti  slike 
mogu  rekonstruirati  putovi  njezinog  nastanka  i okviri 
mišljenja  o realizaciji  slike.  Analitičko  slikarstvo  je 
proteorijsko  budući  da  realizacija  slike  u njemu  vodi 
od  teorijskih  teza,  koncepata  i propozicija  slike  i 
slikarstva  prema  konkretnoj  slikarskoj  praksi. 

U povijesnom  smislu  analitičko  slikarstvo  nastaje 
istovremeno  postminimalizmom  i konceptualnom 
umjetnošću.  Po  usmjerenosti  na  strukturalne,  logičke, 
semiotičke,  sintaktičke  i konceptualne  probleme 
vizualnog  oblikovanja  blisko  je  postminimalnoj 
umjetnosti.  Prema  mediju  realizacije  razlikuje  se:  (1) 
postminimalna  umjetnost  određena  u pojavnom  i 
medijskom  smislu  kao  postslikarska  disciplina  jer  je 
realizirana  u formi  dijagrama,  instalacije  i per- 
formansa; (2)  analitičko  slikarstvo  utemeljeno  u 
povijesti,  kontekstu  i mediju  slikarstva.  Konceptualnu 
umjetnost  i analitičko  slikarstvo  povezuje  interes  za 
autorefleksiju,  konceptualnu,  logičku,  semiotičku  i 
sintaktičku  analizu;  a razlikuju  se  po  tome  što  je 
konceptualna  umjetnost  usmjerena  na  sustavna 
istraživanja  opće  prirode  umjetnosti,  svijeta  umjetnosti 
i kulture,  a analitičko  slikarstvo  na  slikarstvo  kao 
podsistem  svijeta  umjetnosti.  U smislu  formalno- 
likovnog  rješavanja  plohe  analitičko  slikarstvo  pripada 
apstraktnoj  umjetnosti.  Za  razliku  od  dominantnih 
linija  apstraktne  umjetnosti,  cilj  analitičkog  slikarstva 
je  prikazivanje  i slikarsko  interpretiranje  aspekata 
slikarstva  kao  umjetnosti  i specifične  vrste  tehničko- 
empirijskog  i intclektualno-konceptualnog  znanja. 
Varijante  pojma  analitičko  slikarstvo  su  pojmovi 
primamo  ili  fundamentalno  slikarstvo  i elementarno 
slikarstvo.  Primamo  slikarstvo  više  pažnje  posvećuje 
direktnom  i doslovnom  izlaganju  slikarskog  materijala 
(boja,  gestualni  trag,  podloga,  tekstura)  nego  kon- 
ceptualnoj, logičkoj,  semiotičkoj  i sintaktičkoj  analizi 
slike  i slikarstva.  Elementarno  slikarstvo  analizom 
slikarstva  (pojam  analiza  treba  doslovno  shvatiti  kao 


razlaganje)  teži  uočavanju  elementarnih,  nedjeljivih 
likovnih  elemenata  bitnih  za  definiranje  prirode  slike 
i slikarstva. 

U teorijskom  smislu  analitičko  se  slikarstvo  oslanja 
na  teorije  jezičkog  obrata,  a to  znači  na  analitičku 
filozofiju  i njezine  modele  tautologije,  logičke  ispraz- 
nosti i analitičke  propozicije,  odnosno  na  struk- 
turalizam, poststrukturalizam,  psihoanalizu,  kritičku 
teoriju  i semiologiju.  U ideološkom  smislu  anglo- 
saksonsko analitičko  i fundamentalno  slikarstvo 
apolitično  je  i nastavlja  tradiciju  modernističke 
apolitične  umjetnosti.  Europsko  analitičko,  primamo 
i elementarno  slikarstvo,  posebno  u Francuskoj  i Italiji, 
politički  je  usmjereno,  što  znači  da  sliku  i praksu 
slikanja  promatra  kao  prostor  analize  ideoloških  moći 
u području  slikarstva  i kao  oblik  intelektualne 
subverzije  autonomije  modernističkog  slikarstva  i 
tržišnog  sistema  umjetnosti.  Anglosaksonsko  ana- 
litičko slikarstvo  usmjereno  je  na  slikarsku  vizualnu 
raspravu  formalnih  slikarskih  aspekata  slike  i sli- 
karstva, a europsko  na  ideološki  i smisleni  okvir 
slikarskog  stila,  žanra,  ideološkog  utvrđivanja  likovnih 
značenja  i psihoanalitičke  prirode  subjekta  slikarskog 
čina  i recepcije  slike.  Predstavnici  anglosaksonskog 
analitičkog  i fundamentalnog  slikarstva  su:  Robcrt 
Ryman,  Agncs  Martin,  Brice  Marden  i Alan  Charlton. 
Predstavnici  europskog  analitičkog,  primarnog  i 
elementarnog  slikarstva  su:  grupa  BMPT  (Daniel 
Buren,  Olivier  Mosset,  Michel  Parmentier,  Niele 
Toroni),  grupa  Support-Surface  (Vincent  Bioulčs, 
Eouis  Cane,  Mare  Devade,  Jean-Pierre  Pinccmim 
Claude  Viallat),  Giorgio  Griffa,  GianfrancoZappcttini. 
U Jugoslaviji  se  analitičko  slikarstvo  razvijalo  od 
1974.  do  1980.  godine.  Razlikuju  se  Četiri  pristupa, 
koji  nemaju  međusobne  Čvrste  granice:  ( 1 ) analitičko 
slikarstvo  kao  oblik  konceptualne  analize  prirode 
slikarstva  i umjetnosti  karakteristično  za  rad  Gergelja 
Urkoma  i Borisa  Demura;  (2)  primamo  slikarstvo  kao 
analiza  materijalnih  aspekata  slikarstva  karakteristično 
za  Jusufa  Hadžifejzovića,  Milivoja  Bijelića,  Antu 
Rašića,  Damira  Sokića,  Savu  Valentinčiča,  Tuga 
Sušnika,  Radu  Kundačinu;  (3)  elementarno  slikarstvo 
i političke  problematizacije  sistema  vrijednosti  svijeta 
umjetnosti  svojstvene  radu  Raše  Todosijevića, 
Radomira  Damnjanovića  Damnjana,  Željka  Kipkea; 
(4)  arhetipsko  slikarstvo  kao  oblik  elementarnog 
slikarstva  u kojem  se  osnovni  likovni  elementi  slike  i 
slikarstva  interpretiraju  kao  arhetipski  simboli 
karakteristično  za  Andraža  Šalamuna  i Zorana 
Bclića  W. 

LITERATURA:  Abal , Brej3,  Den  1 9,  Den22,  Dcn  25,  Den39,  Dcn92, 
Denl05.  Devi,  Dev2,  Kasi,  Millct3,  Millet4,  P!ey2,  Ryml,  ryir)2t 
Sainl,Šuv26,  §uv55 

Analogija.  Analogija  je  odnos  sličnosti  i podudarnosti. 
Analogija  je  odnos  dva  različita  sistema,  pojave  ili 
predmeta  koji  se  uspostavlja  na  njihovoj  koncep- 
tualnoj, predmetnoj,  vizualnoj  ili  zakonomjernoj 
sličnosti  i srodnosti. 

U logici  je  analoški  zaključak  izveden  iz  pojedinačnih 
ili  posebnih  aspekata  o nekim  drugim  pojedinačnim 
ili  posebnim  aspektima  kao  sličnim.  U lingvistici  i 
semiotici  analogija  se  definira  kao  načelo  pravilnosti 
i zakonomjernosti  u jeziku  (npr.  stvaranje  izvedenih 
riječi  i složenih  simbola  na  osnovi  već  postojećih 
kombinacija). 

U likovnoj  kritici  se  analoškim  prosuđivanjem  djela 
naziva  razmatranje  i vrednovanje  umjetničkog  djela 
na  temelju  njegovih  sličnosti,  dodirnih  točaka  i 
zajedničkih  osobina  s drugim  djelom.  U mimetičkom 
slikarstvu  riječ  je  o odnosu  slike  i prikazanog  predmeta 
zasnovanom  na  njihovoj  vizualnoj  analogiji  ili 
vizualnoj  sličnosti.  Između  skulpture  i predmeta  koji 
ona  prikazuje  postoji  vizualna  i predmetna  analogija 
ili  sličnost.  Sistemi  su  podudarni  kada  su  u svim 
elementima  i odnosima  elemenata  identični,  a analogni 
su  kada  su  u nekim  bitnim  aspektima  slični.  Definicija 
analogije  ili  sličnosti  kao  korespondiranja  i podu- 
daranja  svojstava  otvara  dva  pitanja:  (1)  koliko  je 
zajedničkih  svojstava  potrebno  da  bi  se  slika  i predmet 
koji  ona  prikazuje  smatrali  sličnim;  (2)  da  li  su  sva 
zajednička  svojstva  podjednako  važna  za  utvrđivanje 
sličnosti?  Najprije  je  potrebno  utvrditi  karakteristike 
bitnih  sličnosti,  a zatim  njihovu  prirodu.  Predmet  i 
slika  koja  ga  prikazuje  nisu  slični  po  kriteriju  pred- 
metnosti,  jer  je  predmet  trodimenzionalna  stvar,  a slika 
ravna  površina.  Oni  su  slični  vizualno,  što  znači  da  su 
slični  samo  u određenim  vizualnim  aspektima,  na 
primjer,  vizualnog  oblika  predmeta  u prostoru  i 
vizualnog  oblika  konture  ili  projekcije  predmeta  na 
površini.  Sličnost  vizualnog  oblika  predmeta  i njegove 
slike  je  sličnost  u nekim  svojstvima  koja  postoje 
između  prostornog  trodimenzionalnog  predmeta  i 
njegove  projekcije  u ravnini.  U filozofiji  percepcije  i 
prikazivanja  proces  opažanja  sličnosti  nije  opisan  kao 
rezultat  uspoređivanja  zajedničkih  svojstava  nego 
proces  uspostavljanja  odnosa  na  osnovi  kriterija 
apstrahiranja  i zaključivanja.  U tom  smislu  analogija 
ili  sličnost  između  predmeta  i slike  utvrđena  je  pro- 
cesom grupiranja  i klasificiranja  svojstava  odabranih 
kao  istaknuta  ili  karakteristična  svojstva  sličnosti.  Neki 
teoretičari,  na  primjer  Nelson  Goodman,  govore  o 
sličnosti  umjetničkog  djela  i prikazanog  predmeta  kao 
o odnosu  koji  se  uspostavlja  na  temelju  navika  i 
pravila.  Mimetička  umjetnost  se  zasniva  na  meta- 
fizičkom definiranju  analogije  između  predmeta 
prikazivanja  i slike  koja  prikazuje  predmet  kao 


univerzalnog  zakona  prikazivanja.  Mimetička 
umjetnost  teži  prikazivanju  i definiranju  vizualnih 
analogija  (sličnosti  u nekim  aspektima)  kao  empi- 
rijskih podudarnosti  u svim  aspektima.  Moderna 
umjetnost,  od  rane  apstrakcije  do  apstraktnog 
ekspresionizma,  lirske  apstrakcije  i enformela,  teži 
određivanju  mimetičkih  formi  prikazivanja  kao 
analognih  formi,  koje  se  zatim  mogu  transformirati 
do  primarnih  likovnih  odnosa,  a da  pritom  zadrže 
prepoznatljivost  osnovnog  motiva.  Pokazuje  se  da  se 
odnos  analogije,  koji  se  primamo  zasniva  na  vizualnoj 
sličnosti  prikaza  i originala,  može  formulirati  kao 
kompozicijsko  pravilo,  koje  više  nema  direktan  i 
doslovan  odnos  s polaznim  predmetom  nego  s 
konceptom  prikazivanja  predmeta,  tj.  znanjem  o 
prikazivanju  i percepciji  predmeta.  Ovdje  je  riječ  o 
analoškom  mišljenju.  To  mišljenje  teži  uspostavljanju 
odnosa  (korespondencija)  između  primjera  i zatim 
izvođenju  pravila  prosuđivanja  ili  prikazivanja  koja 
se  mogu  primjenjivati  u općim  slučajevima.  Analoš- 
kim mišljenjem  se  ne  osigurava  točnost  prosuđivanja, 
ali  se  osigurava  raznovrsnost  uspoređivanja  i mo- 
gućnost prikazivanja  različitih  fenomena  na  sličan 
način.  Na  primjer,  na  temelju  analoškog  mišljenja 
mogu  se  uspostaviti  odnosi  između  renesansnog 
portreta,  dječjeg  crteža  glave,  kubističkog  i ekspre- 
sionističkog portreta,  budući  da  se  u tim  različitim 
prikazima  mogu  izdvojiti  bar  neke  vizualne  i kom- 
pozicijske  sličnosti,  odnosno  mogu  se  izdvojiti  slična 
pravila  komponiranja  koja  su  na  različitim  stupnjevima 
apstrahiranja  osnovnog  oblika. 

U teorijama  vizualne  percepcije  uvode  se  pojmovi 
analogne  vizualne  informacije  i digitalne  informacije. 
Analogna  vizualna  informacija  je  vizualni  fenomen 
koji  na  temelju  vizualnih  aspekata  i sličnosti  s izvorom 
svjetlosti  ili  površinom  koja  reflektira  svjetlost  tvori 
vizualni  prikaz.  Analogna  vizualna  informacija 
uspostavlja  svoja  značenja  na  temelju  vizualne 
sličnosti  s fenomenom  koji  zastupa  u perceptivnom 
procesu.  Digitalna  informacija  je  vizualni,  zvučni  ili 
mentalni  poredak  koji  na  temelju  pravila  prikazivanja 
označava  pojavu,  predmet  ili  situaciju  na  koju  se 
odnosi.  Digitalna  informacija  je  strukturirana  kao 
jezička  informacija:  ona  ne  uspostavlja  svoja  značenja 
na  temelju  vizualnog  odnosa  sličnosti  s predmetom 
koji  zastupa  u percepciji  nego  na  temelju  konvencije 
i pravila  prosuđivanja.  Razliku  između  analognog  i 
digitalnog  kodiranja  informacija  ilustrira  način  na  koji 
se  slika  jabuke  (koja  nosi  informaciju  daje  to  jabuka) 
razlikuje  od  jezičke  izjave  daje  to  jabuka.  Postupak 
izdvajanja  pojma  iz  analogne  slike  (prikazi,  infor- 
macije) zasniva  se  na  oslobođenju  od  suvišnih 
informacija  koje  nosi  analogni  prikaz.  Opisani  proces 

naziva  se  digitalizacija  ili  konceptualizacija.  Prema 
filozofu  Fredu  Drctskcu  prelaženje  od  osjetilne  do 
kognitivne  predodžbe,  tj.  od  viđenja  predmeta  do 
shvaćanja  daje  određeni  predmet  specifični  predmet 
(od  viđenja  jabuke  do  shvaćanja  da  je  pred  okom 
jabuka)  temelji  se  na  sistematskom  ljuštenju  kom- 
ponenata informacije  (u  odnosu  na  veličinu,  boju, 
orijentaciju,  okruženje)  koje  čine  iskustvo  o predmetu 
(jabuci)  fenomenalno  bogatim.  Cilj  izdvajanja 
komponenata  vizualne  informacije  je  izdvajanje 
digitalne  komponente  koja  tvrdi  daje  taj  predmet  pred 
okom  jabuka. 

LITERATURA:  Božič4,  Boži46,  Drctl.  Gom4,  Goodl,  Good2. 
Good7,  Roci,  Sos  1 , Šuv49,  Šuv52,  Šuv56 

Analogna  informacija.  Analogna  informacija  us- 
postavlja značenja  (prenosi  poruku)  na  osnovi 
kvalitativnih  i kvantitativnih  osobina  signala.  Ana- 
logna informacija  ovisi  o prirodi  signala.  Na  primjer, 
visina  živinog  stupca  u termometru  analogno  prikazuje 
temperaturu.  Analoške  umjetnosti  su  mimetičko  sli- 
karstvo, mimetički  teatar,  fotografija,  film  i televizija. 
Zasnivaju  se  na  referencijalnom  i ikoničkom  odnosu 
reprezentacije  i objekta  koji  se  prikazuje.  Analognom 
(ili  analoškom)  kulturom  naziva  se  kultura  koja  svoje 
spoznaje,  religiozna  uvjerenja  i ideološke  poglede 
zasniva  na  induktivnom,  empirijskom,  referencijalnom 
i mimetičkom  stjecanju,  izražavanju  i razvijanju  znanja 

0 svijetu  (prirodi  i društvu). 

LITERATURA : Andc  1 , Bart2 1 , Dret  1,  Holtzl,  Mano  l , Weib  1 

Androgin.  Androgin  ili  hermafrodit  je  dvospolno 
ljudsko  biće.  U starim  europskim  i istočnjačkim 
kulturama  androgin  je  arhetipski  simbol  koji  sim- 
bolizira božansko  jedinstvo,  ravnotežu  muških  i 
ženskih  snaga,  ravnotežu  suprotnosti,  jedinstvo 
unutrašnjeg  i vanjskog,  iskonsku  neodređenost, 
dvojnost.  Simbol  androgina  pojavljuje  se  u alkemiji, 
gdje  se  kamen  mudraca  naziva  Rebis,  tj.  dvostruko 
biće  koje  nastaje  spajanjem  sumpora  i žive. 
Korištenje  pojma  androgin  u modernoj  i postmodemoj 
umjetnosti  razlikuje  se  od  korištenja  pojmova  travestija 

1 transvestija.  Travestija  označava  bilo  kakvo  preo- 
blačenje i prerušavanje,  transvestija  erotski  nagon  za 
preoblačenjem,  najčešće  homoerotskog  karaktera,  a 
simboli  androgina  ukazuju  na  arhetipsko  i mitsko 
karakteriziranje  dvospolnog  bića  nastalog  spajanjem 
različitih  spolova. 

Jedan  od  prvih  radova  na  temu  androgina  u avan- 
gardama je  fotografija  Marcela  Duchampa  preo- 
bučenog u žensku  odjeću  iz  1921.  Fotografija  je 
nazvana  Rrose  Selavy  (englesko  ime  koje,  izgovoreno 
francuski  i djelomično  sricano,  nosi  skriveno  značenje 


“Eros  je  život”)  i temelji  se  na  alkemijskoj  igri 
promjena  i spajanja  spolova.  Simbol  androgina 
korišten  je  u nadrealizmu:  u slikama  Maxa  Emsta  i 
Salvadora  Dalija.  U postmodemizmu  80-ih  i 90-ih 
godina  (transavangarda,  neoekspresionizam,  post- 
modemistički  performans  i video)  reprezentacije 
androgina  pojavljuju  se  kao  simboli  simulakruma.  U 
prostoru  simulacije  tjelesnost  i seksualnost  ukazuju 
se  u simboličkoj  i alegorijskoj  razmjeni  erotskih 
kodova  koji  miješaju  realnost  seksualnosti  s erotskim 
fantazijama.  Simboliku  androgina  koristili  su  i 
postmodemistički  umjetnici  Francesco  Clementc, 
Salome,  Georg  Baselitz,  Rebecca  Horn,  Laurie 
Anderson,  David  Bowie,  Urs  Liithi. 

LITERATURA:  Androl,  Brooks2.  Knol . Tu3,  Zollal 

Angažirana  umjetnost.  Angažirana  umjetnost  je 
umjetnička  praksa  čiji  je  zadatak  i smisao  realizacija 
političkog  ili  etičkog  ideala  i programa.  Ona  se 
suprotstavlja  zamislima  autonomije  umjetnosti,  što 
znači  da  su  estetski  i umjetnički  kriteriji  umjetničkog 
djelovanja  podređeni  političkim  ili  etičkim  zahtjevima. 
U modernoj  umjetnosti  permanentno  su  suprot- 
stavljene orijentacije  koje  se  zalažu  za  angažiranu 
umjetnost  i one  koje  teže  autonomiji  umjetnosti.  Za 
rani  modernizam,  tijekom  druge  polovice  XIX. 
stoljeća,  specifično  je  suočivanje  Baudelaireovih 
teorijskih  postavki  o autonomiji  umjetnosti  (umjetnost 
radi  umjetnosti)  i Courbetovih  egzistencijalnih  stavova 

0 ulozi  umjetnika  i umjetnosti  u političkoj  borbi  i 
revoluciji.  Tijekom  XX.  stoljeća  izdvojila  su  se  četiri 
specifična  pristupa  angažiranoj  umjetnosti:  (1) 
ljevičarski;  (2)  desničarski;  (3)  individualističko- 
anarhistički;  (4)  teorijsko-kritički  pristup. 

Razlikuju  se  dva  modela  angažirane  ljevičarske 
umjetnosti:  ( 1 ) kritički  model;  i (2)  model  prikazivanja 
ideoloških  značenja,  vrijednosti  i ciljeva.  Kritički 
model  umjetničkog  djelovanja  temelji  se  na  sub- 
verzivnom, analitičkom  i kritičkom  preispitivanju  i 
prikazivanju  društvenih  i političkih  uvjeta,  institucija 

1 vrijednosti  u kojima  umjetnik  djeluje.  Kritički  modeli 
umjetničkog  rada,  razvijani  u dadaizmu,  nadrealizmu, 
neodadi,  fluksusu,  konceptualnoj  i semio  umjetnosti: 
( 1 ) nastajali  su  pod  utjecajem  ljevičarske  i anarhističke 
teorije  (Bakunjin,  Proudhon,  Trocki,  Walter  Benjamin, 
kritička  teorija  frankfurtske  škole,  situacionizam, 
strukturalizam),  ali  nisu  bili  u službi  komunističke 
partije  ili  institucija  realkomunističkih  sistema;  (2) 
težili  su  radikalnom,  eksperimentalnom  i inter- 
disciplinarnom umjetničkom  izrazu  svojstvenom 
avangardama,  neoavangardama  i postavangardama. 
Ljevičarskom  konceptu  umjetnosti,  zasnovanom  na 
modelima  prikazivanja  ideoloških  značenja,  vrijed- 

nosti  i ciljeva,  svojstveno  je  postizanje  propagandno- 
političkog  i edukativnog  cilja.  Ta  umjetnostjc  u službi 
revolucionarne  borbe  za  ostvarenje  komunističkog 
društva  (sovjetski  konstruktivizam  20-ih  godina, 
nadrealizam,  socijalni  kritički  realizam  u slikarstvu 
30-ih  i 40-ih  godina,  socijalistički  realizam)  i njegovog 
uspostavljanja  kao  dominantne  kulture.  Revolucio- 
narna umjetnost  prvenstveno  se  zasniva  na  postupcima 
prikazivanja.  Modeli  prikazivanja  su  utemeljeni  u 
tradicionalnim  mimetičkim  modelima  prikazivanja. 
Razlikuju  se  tri  modela  umjetnosti  mogućeg  predznaka 
desničarske  umjetnosti:  (1)  modernistička  forma- 
listička  građanska  umjetnost,  koja  teži  visokom 
estetizmu  i autonomiji  umjetnosti  u odnosu  na  politiku, 
etiku  i religiju;  takva  vrsta  umjetnosti  je  protiv 
angažirane  umjetnosti  i lijeve  i desne  orijentacije;  (2) 
umjetnost  koja  prikazuje  i izražava  značenja, 
vrijednosti  i uvjerenja  građanskog  i potrošačkog 
društva  (pop  art,  hiperrealizam,  transavangarda);  (3) 
radikalna  desničarska  umjetnost  koja  svojim 
sredstvima  izražavanja  i prikazivanja  podržava  i 
simboličko-alcgorijski  prikazuje  rasne,  nacionalne  i 
klasne  ideale  totalitarne  države  i oligarhije  na  vlasti 
(kasni  futurizam  kao  službena  umjetnost  fašističke 
Mussolinijeve  Italije,  nacionalsocijalistička  umjetnost 
Njemačke  30-ih  godina,  nacionalističke  postko- 
munističke  umjetnosti  kasnih  80-ih  i 90-ih  godina). 
Individualističko-anarhistički  koncepti  ukazuju  da 
umjetnik  djeluje  po  individualnim  etičkim  i iz  njih 
izvedenim  političkim  vizijama  o transformaciji  po- 
jedinca i društva  kroz  preobrazbu  pojedinca  i umjet- 
nosti. Umjetnik  pruža  otpor  i podriva  dominantnu 
kulturu  i politiku  (politički  angažman  umjetnika 
tijekom  60-ih  godina;  specifični  koncept  socijalne 
skulpture  Josepha  Beuysa).  Individualno-anarhistički 
koncept  povezan  je  sa  zamislima  alternativne 
umjetnosti,  kontrakulture  i marginalnih  zajednica. 

Za  teorijsko-kritički  pristup  bitna  su  preispitivanja  i 
rasprave  o povijesnim,  političkim,  ideološkim, 
ekonomskim  i društvenim  uzrocima  i uvjetovanosti 
umjetničkog  rada  (teorijski  rad  francuskih  slikara 
okupljenih  u grupi  Support-Surface  i oko  časopisa 
Peinture  - Cahiers  theoriques,  kasni  analitičko- 
marksistički  konceptualizam  grupe  Art&Language , 
kritički  antibirokratski  rad  njemačko-američkog 
konceptualnog  umjetnika  Hansa  Haackea). 

LITERATURA:  Ado4,  Ado5,  Bate  l , Bax  1 , Dorf3,  Ellio  1 . Eps  l , Krj  1 , 
Erj4,  Frascl,  Frasc2,  Groy  1 , Harrl  5,  Harr3 1 , Harr33,  Harr45,  Kola2. 
Mor4,  Sart  1 , Sart2,  Sart3,  Sart4,  Vr  1 , NVillct  1 , Willet2 

Anomalija«  Anomalija  je  nešto  nepravilno,  nešto  što 
odstupa  od  navika,  običaja  i zakona.  U teoriji  um- 
jetnosti 70-ih  i 80-ih  pojam  anomalije  uveli  su 


pripadnici  grupe  Art&Language  i njihov  suradnik, 
povjesničar  umjetnosti  Charles  Harrison  da  bi  naglasili 
da  veliki  i totalizirajući  kulturološki  sistemi,  kao  što 
je  modernizam,  sadrže  proturječne  i apsurdne  aspekte. 
Na  primjer,  američki  modernizam  40-ih,  50-ih  i ranih 
60-ih  godina  definiranje  kao  autonomna  i neideološka 
umjetnost  demokratskog  društva,  a proturječnost  je  u 
tome  što  je  njezin  autonomni  i prividno  neideološki 
karakter  određen  ideološkom  prirodom  američkog 
kapitalističkog  društva  i hladnoratovskom  suprot- 
stavljenošću  američke  građanske  modernističke 
umjetnosti  s jedne  strane  i revolucionarnog  socija- 
lističkog realizma  Sovjetskog  Saveza  s druge  strane. 
Art&Language  predlaže  da  se  otkrivene  anomalije 
modernističke  umjetnosti  i kulture  ne  samo  teorijski 
istraže  nego  i da  budu  osnova  za  produkciju  kritičke  i 
subverzivne  umjetnosti.  U tom  kontekstu  nastaju 
njihove  slike  iz  serije  Portret  V.  I.  Lenjina  u stilu 
Jacksona  Pollocka  ( 1 980.).  Tim  slikama  oni  ironično 
i parodijski  suočuju  ideološke  teme  socijalističkog 
realizma  s formalnim  tehnikama  apstraktnog 
ekspresionizma.  Oni  slikarski  prikazuju  prirodu 
modernističke  anomalije. 

LITERATURA:  Arlla25,  Artla26,  Hart9.  Harrl  7,  Han-22 

Anonimne  skulpture.  Anonimnim  skulpturama 
naziva  se  zajednički  rad  na  fotografskom  bilježenju, 
klasificiranju  i prikazivanju  industrijskih  građevina 
njemačkih  konceptualnih  umjetnika  Bemda  i Hille 
Becher.  U serijama  dokumentarnih  fotografija  oni  su 
snimali:  ulaze  u rudnike,  vodotomjeve,  plinske 
rezervoare,  visoke  peći,  silose,  benzinske  crpke,  stu- 
pove dalekovoda,  rafinerije.  Njihovi  radovi  pripadaju 
konceptualnoj  umjetnosti  budući  da  su  određeni:  (1) 
konceptualnim  lociranjem  i klasificiranjem  anonimnih 
građevinskih  objekata  karakterističnih  za  industrijsku 
epohu;  (2)  fotografskim  objektivnim  ekspresivno 
neutralnim  dokumentarnim  snimanjem  objekata;  (3) 
prezentacijom  serija  fotografija  koje  anonimne  i često 
napuštene  industrijske  objekte  prikazuju  i označuju 
kao  skulpture.  Njihove  fotografije  su  drugostupanjski 
vizualni  metajezici  fotografije  o industrijskoj 
arheologiji  i arhitekturi,  koja  se  odlukom  umjetnika 
označava  kao  umjetničko  kiparsko  djelo. 
LITERATURA:  Bcch l , Bech2 

Anonimni  konceptualni  umjetnik.  Anonimni 
konceptualni  umjetnik  naziv  je  za  strategije  i oblike 
ponašanja  koje  umjetnik  provodi  negirajući  zamisli, 
predodžbe  i mit  individualnog  umjetnika  i odustajući 
od  njih. 

Goran  Trbuljak  je  sintagmom  anonimni  konceptualni 
umjetnik  označio  umjetničke  radove  kojima  je  de- 

struirao  vrijednosni  status  osobnog  imena  umjetnika. 
Polazeći  od  stava  da  je  osnovna  povijesna  i tržišna 
odrednica  identiteta  umjetnika  njegovo  ime,  umjesto 
umjetničkog  djela  izlagao  je  zapisanu  i nepotpisanu 
sintagmu  “anonimni  konceptualni  umjetnik”.  Godine 
1972.  realizirao  je  seriju  radova  šaljući  poznatim 
europskim  galerijama  zahtjev  za  izlaganje.  Zahtjev  nije 
pratila  uobičajena  bio-bibliografija  umjetnika  nego  je 
bio  potpisan  frazom  anonimni  umjetnik.  Na  te  zahtjeve 
galerije  su  uglavnom  odgovorile  negativno.  Rad  po- 
kazuje činjenicu  da  galerije  ne  prihvaćaju  realizaciju 
izložbe  na  temelju  koncepta  izložbe  nego  na  temelju 
statusa  umjetnika  u kulturi  čiji  jc  zaštitni  znak  njegovo 
ime.  Težeći  destrukciji  osnovnih  pojmova  svijeta 
umjetnosti,  on  je  na  izložbama  izlagao  rečenice  “Za 
umjetnost  bez  umjetnika,  bez  kritike  i bez  publike”  i 
“Ne  želim  pokazati  ništa  novo  i originalno”  (1971.). 
Na  samostalnoj  izložbi  održanoj  1977.  u Galeriji 
Studentskog  kulturnog  centra  u Beogradu  izložio  je 
fotokopije  kuverata  pisama  koja  su  mu  bila  upućena, 
a na  kojima  je  bilo  pogrešno  napisano  njegovo  ime  ili 
prezime.  Tim  radom  destruirao  jc  vlastiti  status  vo- 
dećeg jugoslavenskog  i hrvatskog  konceptualnog 
umjetnika. 

LITERATURA:  DenlOS,  Stip6,  Sus2,  Su$3. Trbl,  trb2, Trb3, Trb4 

Antičasopis.  Antičasopis  (magazin,  novine,  almanah) 
je  časopis  koji  izdaje  umjetnik  i koji  ima  status 
umjetničkog  djela.  Zamisao  antičasopisa  srodna  je 
zamisli  knjige  umjetnika.  Antičasopis  ne  ostvaruje 
osnovnu  funkciju  časopisa  da  informira  i objavljuje 
tekstove  (eseje,  studije,  statemente)  nego  u okviru 
zamisli  časopisa  realizira  vizualni,  vizualno-tekstualni, 
tekstualni  ili  predmetno-prostomi  umjetnički  rad. 
Antičasopisi  su  nastali  u futurizmu  i dadaizmu  prvih 
desetljeća  XX.  stoljeća.  Poslije  Drugog  svjetskog  rata 
antičasopisi  su  nastajali  unutar  pokreta  neodade, 
fluksusa  i vizualne  poezije.  U tipografskom  smislu 
antičasopisi  su  izvedeni  tako  da  destruiraju  utilitarnu 
funkciju  časopisa,  preobražavajući  ga  u umjetnički 
predmet.  Primjeri  antičasopisa  su  Dada  (Zurich, 
1918.),  391  (New  York,  1919.),  Dada  Tank  (Zagreb, 
1 922.)  Dada  Jazz  (Zagreb,  1 922. ),  Dada  Jok  (Zagreb, 
1922.),  Gorgona  (Zagreb,  1961.-1966.),  Fhvcus  l 
yearbox  (Wicsbaden,  1963.-1964.),  almanah 
Pericarežeracirep  (Ljubljana,  1967.),  Rok  (Beograd, 
1969.),  Maj  75  (Zagreb,  1978.),  P.S . ( Post  Scriptum , 
Zagreb,  1989./ 

LITERATURA:  Hen  I . Oliv 1 5.  Šim2,  Šuv33.  $uv79,  Zab4 

Antiesencijalizam.  U filozofsko  estetičkom  smislu 
antiescncijalizam  je  kritički  stav  o nepostojanju  nužnih 
i određujućih  aspekata  nekog  kulturalnog  artefakta  kao 


umjetničkog  djela.  Umjetničko  djelo  nije  određeno 
suštinskim  svojstvima  umjetnosti  nego  kontek- 
stualnim, funkcionalnim  ili  instrumentalnim  odred- 
nicama statusa  objekta,  situacije  ili  događaja  kao 
umjetničkog  djela.  Karakteristični  primjeri  moder- 
nističkog antiesencijalizma  su  zamisli  otvorenog 
koncepta  Morrisa  Weitza,  svijeta  umjetnosti  Arthura 
Dantoa,  institucionalne  teorije  Georgea  Dickieja, 
funkcionalizma  Nelsona  Goodmana,  mimikrijskog 
izdajništva  Achillea  Bonita  Olive,  umjetničkog  djela 
kao  funkcije  konteksta  Josepha  Kosutha  ili  modela 
arbitramosti  vizualnog  medijskog  znaka  Victora 
Burgina. 

Antiescncijalizmom  se  u postmodemoj  teoriji  naziva 
kritički  stav  da  ne  postoje  određujuća  bitna  svojstva 
fenomena  realnosti,  istine,  značenja,  jastva,  subjekta 
ili  identiteta.  Realnost,  istina,  značenja,  jastva,  subjekt 
ili  identitet  se  interpretiraju:  (a)  kao  arbitrarne  i 
slučajne  pojave  na  osnovi  de  saussureovske  zamisli 
arbitramosti  elemenata  znaka,  (b)  kao  društvene, 
kulturalne  ili  teorijske  konstrukcije,  i (c)  kao  tehno- 
loški simulakrumi  postmodeme  medijske  i masovne 
kulture.  Karakteristični  antiesencijalistički  pristup 
postmodemih  teorija,  posebno  onih  karakterističnih 
za  prijelaz  70-ih  u 80-te  godine  XX.  stoljeća,  zasniva 
se  na  razlaganju  i relativizaciji  svakog  supstancijalnog 
identiteta,  odnosno,  na  ukazivanju  na  simboličke  igre 
iza  prividno  čvrstih  i konzistentnih  identiteta.  Drugim 
riječima,  dolazi  do  rastakanja  supstancijalnog  iden- 
titeta u mrežu  nesupstancijalnih,  različitih  odnosa. 

LITERATURA:  Burgin7,  Dani,  Dickl,  Eagl,  Goodl,  Good2, 
Good3,  Good4,  Good5,  Good6,  Good7,  GoodS,  Good9,  Gyol. 
Kcmpcl,  Kosu!  4,  Postmol,  Postmo2.  Po$tmo3,  Postmo4,  PostmoS. 
Postmoderl , Postmodemizam  1 . Shus2,  Šuv54,  Šuv55,  Šuv56,  Žiž29 

Antifilm.  Antifilmom  se  nazivaju  istraživanja  auto- 
nomija filmske  umjetnosti  u odnosu  na  književnost  i 
teatar.  Mihovil  Pansini  je  uveo  koncept  antifilma  na 
istraživačkom  festivalu  (GHFF)  održanom  u Zagrebu 
1963.  godine.  U krajnjem  smislu  antifilm  odbacuje 
poruku,  priču,  dijaloge,  metaforu,  kontinuirano 
vrijeme  i prostor,  kao  i svaku  težnju  za  trajnošću. 
Antifilm  izlazi  izvan  granica  filmskog  i postaje  čisti 
vizualno-akustički  fenomen.  Antifilm  jc  umjetnost 
oslobođene  audiovizualne  fenomenologije  i struk- 
turiranje filmskog  eksperimentalnog  djela  koje  treba 
stvaraoca  i gledaoca  osloboditi  svake  tradicije.  Zamisli 
antifilma  su  izvedene  iz  kritičkog  čitanja  repertoamog 
filma  i reaktualiziranja  avangardnog  filma,  novog  vala 
u filmu,  underground  i strukturalnog  filma.  Koncept 
antifilma  je  bio  izveden  u teorijskom  okviru  kasnog 
egzistencijalizma  i ranog  strukturalizma.  Na  zag- 
rebačkoj umjetničkoj  sceni  na  prijelazu  50-ih  u 60-te 

godine  bio  je  naglašen  postegzistencijalistički  duh 
antiumjetnosti  i apsurda:  Knifer  je  zasnovao  koncept 
antislike,  Krist]  je  istraživao  antiprozu,  a Pansini  je 
radio  na  antifilmu  ( Piove,  1958.;  Zahod , 1963.;  K-3 
ili  čisto  nebo  bez  oblaka , 1965.;  Scusa  signorina, 
1965.  i Dvorište , 1965.). 

LITERATURA:  Curi  I , Pans  I , Stojan4 

Antiform  umjetnost  Antiform  umjetnost  (engl.  anti- 
form  art)  je  umjetnost  zasnovana  na  destrukciji  stabilne 
forme  i Gestalta  objekta. 

Američki  kipar,  performans  umjetnik  i teoretičar 
Robert  Morris  utemeljio  je  1968.  godine  antiform 
umjetnost  kao  oblik  procesualne  umjetnosti.  Antiform 
umjetnost  je  nastala  Morrisovom  samokritikom 
formalizma  i strukturalističke  orijentacije  minimalne 
umjetnosti.  U antiform  umjetnosti  umjetnik  ostvaruje 
radove  (instalacije  i događaje)  poštujući  prirodne  i 
tehnološke  karakteristike  materijala,  ne  namećući 
oblikovanju  materijala  intelektualni  poredak,  logiku 
strukturiranja  i geometrijski  Gestalt.  Morris  je  izveo 
rad  Oblak  pare  (1969.)  izlažući  proces  isparavanja,  a 
radio  je  i s neoblikovanim  materijalom,  na  primjer, 
filcom.  U tekstu  Antiform  odredio  je  radove  s filcom: 
“Slučajno  nabacana,  labilno  naslagana  gomila  visi  i 
daje  prolaznu  formu  materijalu.  Slučajnost  je 
prihvaćena,  neodređenost  se  podrazumijeva,  jer  će 
premještanje  dovesti  do  drugog  prostornog  rasporeda. 
Oslobađanje  od  unaprijed  stvorenih  krajnjih  formi  i 
rasporeda  predmeta  pozitivan  je  zahtjev.  Rad  odbija 
stalnu  estctizaciju  oblika.” 

U povodu  radova  s masnoćom  i otpadnim  materijalima 
Richard  Serra  je  naglasio  autorefleksivni  smjer 
antiform  umjetnosti:  umjetnički  rad  koji  ističe  proces 
ne  ukazuje  na  završeno  djelo  nego  na  proces  rada  i 
akciju  njegovog  izvođenja.  Postupak  stvaranja 
osnovna  je  funkcija,  sadržaj  i značenje  rada.  Serra  je 
radio  s rastopljenim  olovom,  željezničkim  pragovima 
i životinjama.  U više  galerijskih  instalacija  radio  je  s 
čelikom,  realizirao  statične  postave  čeličnih  ploča  u 
čijoj  prostornoj  ravnoteži  dominantnu  ulogu  ima  sila 
teže.  Radeći  sa  sistemima  ravnoteže  metalnih  ploča, 
Serra  je  demonstrirao  djelovanje  sile  teže,  urav- 
notežujuće  odnose  predmeta  i granične  uvjete  statičke 
ravnoteže,  a ne  vizualne  Gestalte  i strukture. 
Antiform  umjetnost  je  po  vizualnim,  materijalnim, 
procesualnim  i prostornim  karakteristikama  bliska 
talijanskoj  siromašnoj  umjetnosti  i instalacijama 
njemačkog  umjetnika  Josepha  Beuysa.  Temeljna 
razlika  između  američke  antiform  umjetnosti  sjedne 
strane  i europske  siromašne  umjetnosti  i Beuysovih 
eksperimenata  s druge,  zasniva  se  na  ideološkom  i 
spiritualnom  stavu.  Američki  umjetnici  rade  na 


pragmatičan  način,  izravno  s materijalima  i ener- 
gijama, ne  uspostavljajući  simbolička  i alegorijska 
značenja.  Europski  umjetnici  oslanjaju  se  na  velike 
mističke  i religiozne  sisteme,  preobrazujući  trošne 
materijale  i primame  energetske  procese  u simboličke 
i alegorijske  prikaze  mističkih  vizija  i ideoloških 
uvjerenja. 

LITERATURA:  Brcj4,  Ćela  I,  Cela2,  Com2,  Kraussl9,  Krauss20, 
Morri  l , Morri2,  Morri3,  Mom4 

Antiiluzionizam.  Antiiluzionizam  je  kritika  prika- 
zivanja realnog  svijeta  ili  pripovjednih  fiktivnih 
modela  svijeta,  fantazije,  mitologije  ili  književnosti 
iluzionističkim  ikoničkim  kompozicijskim  struk- 
turama. Iluzionističke  ikoničke  kompozicijske 
strukture  su  likovna  djela  koje  uspostavljaju  odnos 
između  umjetničkog  djela  i predmeta,  prostora  ili  bića 
na  osnovi  vizualne  sličnosti  koja  bi  trebala  nago- 
vijestiti i dočarati  vizualnu  podudarnost  slike  i objekta 
prikazivanja.  U idealnom  slučaju  vizualna  iluzija  treba 
prevariti  promatrača  i onemogućiti  mu  da  razlikuje 
objekt  i njegovu  sliku.  U zapadnoj  europskoj  tradiciji, 
iluzionističke  kompozicijske  strukture  zasnivaju  se  na 
shemama  perspektivnog  prikazivanja  trodimen- 
zionalnog prostora  i trodimenzionalnih  tijela  na 
površini  slike,  odnosno  na  mimetičkim  pretpostav- 
kama prikazivanja  svijeta.  Kritika  iluzionizma 
započela  je  u postimpresionizmu  i analitičkom  ku- 
bizmu,  a razrađena  je  u konkretizmu,  visokom 
grccnbcrgovskom  modernizmu  (slikarska  apstrakcija, 
postslikarska  apstrakcija)  i minimalnoj  umjetnosti. 
Teorijska  kritika  iluzionizma  započela  je  kritikom 
prikazivanja  (mimetičke  koncepcije  umjetnosti),  tj. 
pokazivanjem  i argumentacijom  da  umjetničko  djelo 
jest  umjetničko  djelo  i kada  ne  prikazuje  realni  svijet 
ili  fiktivne  zamisli  mogućih  svjetova.  Pojam 
prikazivanja  ne  može  se  poistovjetiti  s iluzionističkim 
prikazivanjem  (prividnom  vizualnom  i likovnom 
podudamošću  vizualnog  prikaza  i prikazanog 
predmeta).  Cilj  kritike  iluzionističkog  prikazivanja  je 
uvođenje  razlike  između  slike  i prikazanog  predmeta, 
što  znači  prekidanje  mitskog  identiteta  (nerazlučenosti, 
ne  razlikovanja)  simbola  i njegovog  referentnog 
objekta  u perceptivnom  i estetskom  doživljaju.  Kritika 
iluzionizma  pokazuje  da  slika  može  biti  slična  svijetu, 
ali  da  svijet  nije  sličan  slici.  U analitičkoj  estetici 
filozof  Nelson  Goodman  dokazivao  je  da  vizualna 
sličnost,  kao  i iluzionizam,  nisu  prirodne  perccptivno- 
optiČke  karakteristike  umjetničkog  djela  i ljudskih 
pcrccptivnih  sposobnosti  nego  oblici  simboličkog  rada 
(likovni  simbolizam)  utemeljeni  na  konvencijama  i 
navikama  prihvaćanja  određenih  oblika  kao  oblika 
realnog  prikazivanja. 

U konkretizmu  se  antiiluzionizam  zasniva  na  stavu 
da  su  slika  i skulptura  konkretni  materijalni  objekti 
čiji  likovni  i estetski  učinci  ovise  isključivo  o 
materijalnom  poretku  pred  okom  promatrača.  Prema 
Theu  van  Doesburgu:  (1)  umjetnost  mora  biti 
određena  i projektirana  na  konceptualnom  planu  prije 
njezine  likovne  realizacije;  (2)  umjetničko  djelo  ne 
smije  preuzimati  prirodne  oblike;  (3)  iz  umjetnosti 
moraju  biti  isključeni  senzualnost,  sentimentalnost, 
liričnost,  dramatičnost  i simbolizam;  (4)  slika  mora 
biti  napravljena  od  čistih  plastičkih  elemenata,  tj.  od 
površina  i boja;  (5)  konstrukcija  slike  mora  biti 
jednostavna  i vizualno  kontrolirana;  (6)  tehnika 
realizacije  djela  mora  biti  mehanička.  Konkretizam 
isključuje  kako  mimetički  ikonički  iluzionizam 
prikazivanja  svijeta,  tako  i vizualne  optičke  efekte, 
čime  se  postiže  jednoznačnost,  direktna  prisutnost  i 
konkretnost  djela.  Termin  konkretizam  se  od  30-ih 
godina  primjenjuje  na  apstraktna  geometrijska  i 
reduktivna  umjetnička  djela  koja  pokazuju  materijalnu 
i vizualnu  strukturu  na  izravan  i doslovan  način. 
Poslije  Drugog  svjetskog  rata  termin  konkretna 
umjetnička  djela  primjenjuje  se  i na  reduktivnu 
geometrijsku  apstrakciju,  čiji  je  vodeći  predstavnik 
bio  Max  Bili,  kao  i na  sva  apstraktna  neprikazivačka 
i antiiluzionistička  djela,  na  primjer  Jeana  Arpa, 
Vaši  lija  Kandinskog,  Pieta  Mondriana,  Antoinea 
Pevsnera  i Thea  van  Doesburga. 

Kritika  iluzionizma  u visokom  modernizmu  temelji 
se  na  stavu  da  treba  doći  do  čistog  i autonomnog  pojma 
slike.  Modernistički  pojam  slike  zasniva  se  na  bitnom 
svojstvu  slike,  tj.  na  plošnosti.  Iluzionizam  u slikarstvu 
odvraća  pažnju  od  bitnih  aspekata  slike  i pikturalnosti, 
pa  ga  treba  reducirati  i odbaciti.  Autokritičkom 
analizom  prirode  slikarstva  slikar  odstranjuje  iz 
slikarstva  iluzionističke  mimetičke  i optičke  aspekte. 
U minimalnoj  umjetnosti,  koja  se  naziva  i doslovna 
umjetnost,  iluzionizam  se  odbacuje  kao  svojstvo 
europske  umjetničke  tradicije  koja  nudi  posredno 
iskustvo  svijeta  (predmeta,  prostora).  Minimalna 
umjetnost  omogućava  izravnost  doslovnost  i 
empirijsku  provjerljivost  promatračevog  iskustva  u 
konkretnom  materijalno-predmetnom  svijetu. 
Umjetničko  djelo  ne  prikazuje  svijet,  ne  izražava 
emocije  i ne  simbolizira  ljudsko  znanje.  Ono  je 
materijalna  i prostorna  činjenica.  Promatrač  ga 
doživljava,  iskušava  i spoznaje  izravno,  suočujući  se 
s prostornim  i materijalnim  aspektima  djela  koje 
percipira  krećući  se  oko  objekta  ili  kroz  ambijent  ili 
instalaciju. 

LITERATURA:  Billl,  Božič7,  Carlsul,  Gom2,  Greenl,  Green6, 
Harrl3 


Antikatalog.  Antikatalog  je  umjetnički  izložbeni 
katalog  koji  ima  funkciju  iskazivanja  političkog  stava. 
Uobičajena  funkcija  umjetničkog  izložbenog  kataloga 
je  da  dokumentarno  i teorijski  predstavi  publici 
umjetnika,  grupu  umjetnika  ili  izložena  djela. 
Antikatalog  je  realizirao  Joseph  Kosuth  s umjetnicima 
pripadnicima  sindikalnog  udruženja  Umjetnička 
zajednica  za  kulturnu  promjenu  1 977.  godine,  kako 
bi  inicirao  politizaciju  svijeta  umjetnosti.  Politizacijom 
kataloga,  galerije,  muzeja  i svijeta  umjetnosti  u 
konceptualnoj  i političkoj  umjetnosti  uspostavlja  se 
kritička  analiza  društvenih  mehanizama  koji 
omogućavaju  kontrolu  produkcije  značenja  i 
vrijednosti  u svijetu  umjetnosti. 

LITERATURA:  HarT22.  Kosu7,  Kosu  14 

Antimuzej'  Antimuzej  je  koncept,  asamblaž,  ambijent 
i performans  koji  se  temelji  na  destrukciji,  parodiranju 
i deestetizaciji  muzejskih  funkcija  izlaganja, 
dokumentiranja  i čuvanja  umjetničkih  djela.  Postoje 
četiri  koncepcije  antimuzeja:  (1)  izrada  kutija,  mini- 
muzeja  u kojima  umjetnik  sabire  karakteristične 
primjerke  svojeg  rada  ili  radova  drugih  umjetnika;  (2) 
destrukcija  muzejskog  prostora  i umjetničkog  djela; 
(3)  izlaganje  i kolekcioniranje  vrijednih  umjetničkih 
djela  i bezvrijednih  predmeta  svakodnevnice,  pri  čemu 
se  ista  važnost  poklanja  umjetničkom  djelu  i 
trivijalnom  predmetu;  (4)  kopiranje  umjetničkih  djela 
radi  parodijske  simulacije  muzejskog  postava. 
Zamisao  antimuzeja  je  karakteristična  za  futurizam, 
dadu,  nadrealizam,  neodadu,  fluksus,  konceptualnu  i 
postkonceptualnu  umjetnost. 

Po  Jcanu  Clairu,  na  prijelazu  iz  XIX.  u XX.  stoljeće 
javljaju  se  antimuzej ske  ideologije,  koje  nastaju  u 
anarhističkim  krugovima.  Anarhisti  (Pierre-Joseph 
Proudhon,  Georges  Sorel,  Peter  Kropotkin)  napadali 
su  muzej  kao  građansku  ustanovu  koja  umjetnost 
izdvaja  iz  života,  lišavajući  je  smisla.  Proudhon  je  o 
muzeju  govorio  kao  o muzeju  nekropoli,  grobu  i 
skupini  mrtvih  djela.  Marinettijev  futuristički  manifest 
iz  1909.  iznosi  glasovitu  kritiku  muzeja.  Prvi  primjeri 
antimuzeja  su  kutije  Marccla  Duchampa:  Kutija  u 
koferu  1914.  ( 1 9 14.)  i Zelena  kutija  ( 1 934.),  u kojima 
je  on  sakupljao  i arhivirao  svoje  bilješke,  skice  i 
multiple  svojih  originalnih  i minijaturiziranih  radova. 
Idejama  antimuzeja  i antimuzejskim  strategijama 
bavili  su  se  Ben  Vautier,  George  Brecht,  Tetsumi  Kudo, 
Marcel  Broodthaers,  Mangelos,  Hans  Haacke,  Vla- 
dimir Dodig  Trokut,  DaliborMartinis,Tadej  Pogačar, 
anonimni  umjetnik  iz  Beograda  i New  Yorka,  grupa 
Irwin. 

LITERATURA:  Amsl,  Buc3,  Buc8.  Cavl,  Cla2,  Gr/21,  Gr222. 
Grž23,  Kip6,  Mij3,  Schwarza  I , Sus2,  Sus3,  5uv  1 1 2 

Antislika.  Antislika  je  slika  u kojoj  se  negiraju 
kontekstualni,  konvencionalni,  povijesni,  likovni  i 
konceptualni  aspekti  slikarstva  kao  umjetnosti. 
Opisivanje,  interpretacija  i prihvaćanje  slike  kao 
antislike  nije  utemeljeno  na  svojstvima  slikarstva 
univerzalnim  u svim  epohama,  stilovima  i pokretima 
u umjetnosti.  Opisivanje  slike  i njeno  proglašavanje 
antislikom  uvijek  je  određeno  specifičnim  povijesnim 
kriterijima  na  osnovi  kojih  se  neka  površina  određuje 
ili  negira  kao  slika.  Ako  se  u tradicionalnom  smislu 
slika  definira  kao  mimetička,  iluzionistička  i likovno 
strukturirana  površina,  tada  je  svaka  apstraktna  slika 
antislika.  Ako  se  modernistička  slika  definira  kao  slika 
u kojoj  su  naglašeni  plošni,  likovni  i neprikazivački 
(apstraktni)  aspekti,  tada  se  antislikom  naziva  slika 
koja  ističe  svoju  objektnost  naspram  plošnosti  ili  se 
iz  plohe  slike  izdvajaju  trodimenzionalni  plastički 
elementi  koji  ulaze  u prostor.  Primjer  antislike  u 
odnosu  na  modernističko  slikarstvo  su  slikc-objekti 
američkog  slikara  Franka  Stelle  iz  prve  polovine  60- 
ih  godina.  Njegove  slike  nisu  pravokutnog  ili 
kvadratnog  oblika  nego  predmeti  cik-cak  obrisa, 
peterokuta,  kruga,  slova  T.  One  se  ne  izlažu  kao  slike 
na  zidu  nego  kao  oslikani  predmeti  na  zidu.  Julije 
Knifer  je  svoje  cmo-bijele  slike  meandra  nazvao 
antislikama  jer  je  dominantni  aspekt  njegovog 
slikarstva  koncept  monotonosti,  egzistencijalne 
dosljednosti  i perceptivno-mentalne  usredotočenosti. 
Prema  Kniferu  antislika  nastaje  upotrebom  mini- 
malnih slikarskih  sredstava,  naglašavanjem  vizualnih 
kontrasta  i uspostavljanjem  monotonog  vizualnog 
ritma.  Mangelos  se  bavio  graničnim  područjima 
umjetnosti  i antiumjctnosti.  Karakteristična  antidjela 
su  serije:  Tabula  rasa  (1954.-1966.),  Antipeinture 
( 1 95 1 .- 1 956.),  Negation  de  la  peinture  (1 95 1 .- 1 956.). 
Kasnih  50-ih  i ranih  60-ih  antislike  su  stvarali 
umjetnici  koji  pripadaju  pojavi  “poslije  enformela”: 
Yves  Klein,  Piero  Manzoni,  članovi  grupe  Zero , 
Robert  Ryman. 

LITERATURA:  Arg2,  Den22.  Den  1 02.  Den  105,  Kni  1.  Kni2,  Kni3, 
Marno  l,  Manzl,  Roscnbl,  Stip2,  Stip8. 

Antiumjetnost.  Antiumjetnost  su  avangardni,  neo- 
avangardni  i postavangardni  (1)  pristupi  umjetnosti 
koji  umjetnost  u povijesnom  i egzistencijalnom  smislu 
interpretiraju  kao  disciplinu  koja  je  u svojem  razvoju 
došla  do  kraja;  (2)  pristupi  umjetnosti  kojima  se 
spajanjem  umjetnosti,  života,  politike,  seksualnosti  i 
svakodnevnog  ponašanja  negiraju,  razaraju  i odbacuju 
tradicionalni  i uobičajeni  oblici  umjetničkog  rada. 
Ideja  antiumjctnosti  začeta  je  u ekspresionizmu  i 
futurizmu,  da  bi  kao  termin  bila  formulirana  u dadi 
(1917.).  Smatra  se  daje  kovanicu  antiumjctnosti  uveo 


Marccl  Duchamp.  Za  njega  je,  paradoksalno,  zamisao 
antiumjctnosti  bila  i (1)  jezička  igra;  (2)  i zahtjev  za 
oslobođenjem  od  estetskog;  (3)  i uvođenje  intelek- 
tualnog u umjetnost.  Dada  je  nazivana  anti umjetnošću 
zato  što  su  umjetnici  vjerovali  da  svojim  činom 
razbijaju  okvire,  kanone  i vrijednosti  sistema  modeme 
umjetnosti  i kulture,  odnosno  zato  što  su  vjerovali  da 
se  njihov  rad  odvija  izvan  okvira  umjetnosti,  u prostoru 
kulturološke,  političke,  moralne  i egzistencijalne 
provokacije.  Tendencija  negacije  smisla,  funkcija  i 
epohalne  utemeljenosti  umjetnosti  svoj stvena  je  i 
sovjetskoj  revolucionarnoj  konstruktivističkoj 
umjetnosti  između  1917.  i 1930.  godine.  Sovjetski 
konstruktivisti  su  svoj  rad  vidjeli  kao  iskorak  iz  čiste 
umjetnosti  u industrijsko  oblikovanje  i preuređivanje 
životne  sredine. 

Termin  antiumjetnost  primjenjuje  se  i na  pokrete  nakon 
Drugog  svjetskog  rata,  kao  što  su:  neodada,  fluksus, 
hepening,  procesualna  i konceptualna  umjetnost. 
Neodada,  fluksus,  hepening  i procesualna  umjetnost 
nazivaju  se  antiumjetnošću  jer  negiraju  autonomiju 
svijeta  umjetnosti.  One  u umjetnost  uvode  situacije 
konkretnog  života,  a životne  situacije  koriste  kao 
materijal  umjetničkog  rada,  prelazeći  iz  estetskog 
stvaranja  u političku  akciju.  Konceptualna  umjetnost 
može  se  smatrati  oblikom  antiumjctnosti  budući  da 
se  u njoj  tradicionalna  umjetnost  u teorijskom  smislu 
preispituje.  U konceptualnoj  umjetnosti  se  u kontekst 
stvaranja  umjetnosti  uvodi  teorijski  i filozofski  diskurs, 
što  se  interpretira  kao  povijesni  obrat  iz  umjetnosti  u 
filozofiju,  koji  dovršava  povijest  umjetnosti. 
Paradoksalnost  pojma  antiumjetnosti  izrazio  je 
Giulio  Carlo  Argan  u povodu  djelovanja  Piera 
Manzonija,  rekavši  da  danas  svatko  može  stvarati 
umjetnost,  ali  samo  pravi  umjetnik  može  raditi 
antiumjetnost  i neumjetnost. 

LITERATURA:  Aig2 , Bannl,  Battc2,  Bih3,  Cabl,  Duvl,  Duv2, 
Gav3,  Gav5,  Mcy3,  Mijl,  Mor5,  Richterl,  Sanol,  Schwarzal 

Antropološka  umjetnost.  Antropološka  umjetnost  je: 
(1)  umjetnost,  mitologija,  arhitektura  i rituali  koje 
stvaraju  narodi  i civilizacije  izvan  europskog 
povijesnog  okvira  i koje  europska  kultura  otkriva, 
istražuje,  objašnjava  i interpretira  disciplinama  kao 
što  su  etnologija  i kulturna  antropologija;  (2)  umjetnost 
koju  su  stvarali  ambijentalni  i performans  umjetnici, 
rekonstruirajući  i simulirajući  egzotične  i povijesne 
civilizacijske  uzorke  arhitekture,  rituala,  mitologije 
(arheološka  umjetnost,  etnološka  umjetnost,  hori- 
zontalna plastika,  umjetnost  i pretpovijest);  (3) 
teorijski  smjer  konceptualne  umjetnosti  utemeljen  u 
primjeni  antropoloških  kontekstualnih  analiza. 
Termine  antropološke  umjetnosti  i umjetnika  kao 

antropologa  uveo  je  Joseph  Kosuth  da  bi  označio 
umjetničku  praksu  koja  istražuje  svijet  umjetnosti  i 
kulturu  na  sličan  način  na  koji  antropolog  istražuje 
nepoznatu  kulturu. 

Najčešća  upotreba  termina  antropološka  umjetnost 
odnosi  se  na  ambijentalnc  i performans  radove  kojima 
se  rekonstruiraju  i simuliraju  egzotični  i povijesni 
civilizacijski  uzorci.  Radovi  antropološke  umjetnosti 
mogu  se  svrstati  u pet  grupa:  ( 1 ) rad  s prethistorijskim 
kulturama  (neolit,  megalitska  arhitektura,  keltska 
tradicija);  (2)  rad  s dalekoistočnim  kulturama  (zcn  i 
tibetanski  budizam,  taoizam,  tantra  i hinduizam);  (3) 
rad  sa  sjevemoameričkim  i južnoameričkim  indijan- 
skim kulturama;  (4)  rad  s australskom  kulturom 
Aboridžina;  (5)  rad  s marginalnim  kulturama  u anglo- 
curopskom  kulturnom  okviru  (meksička,  porto- 
rikanska  i crnačka  kultura  u SAD,  grafiti  i ulična 
kultura  suvremenih  megalopolisa,  feministička 
kultura,  kultura  adolescenata,  svijet  zatvora,  bolnica). 
U području  antropološke  umjetnosti  djeluju:  Robert 
Morris,  Charles  Simonds,  Robert  Smithson,  An- 
ne  i Patrick  Poirier,  Michael  Singer,  Tim  Rollins, 
Zoran  Belić  W.,  Marina  Abramović,  Edita  Schubert. 

LITERATURA:  Ari  1 . Beli8,  Bumh4,  Fari  1 , Kosu5,  Kosu6,  Lipp  1 4, 
Lippl5. 1.ippl6,  Rub2,  Schel,  Sche4,  Sonl,  Tu3,  Tumerl 

Antropozofija.  Antropozofijom  se  naziva  učenje 
Rudolfa  Stcinera  nastalo  odvajanjem  od  Teozofske 
škole  Helene  Blavatsky  1913.  godine  u Beču.  Rudolf 
Steiner  je  antropozofiju  definirao  kao  naučavanje  o 
duhovnom  razvoju  čovjeka.  Današnje  sjedište 
antropozofskog  društva  je  u Domachu  u Švicarskoj. 
Steinerovo  učenje  se  zasniva  na  ezoteričnom  pro- 
učavanju čovjeka  kao  povijesnog  i razvojnog  bića. 
Prema  tom  učenju  najvažniji  zadatak  čovjeka  je  razvoj 
duha:  "...  sav  kulturalni  život  i duhovno  nastojanje 
ljudi  ima  za  cilj  da  ‘ja’  postane  gospodar.”  Antro- 
pozofija se  kao  spiritualna  znanost  razvijala  u 
različitim  područjima  od  političke  ekonomije, 
agrikulture,  obrazovanja  do  umjetnosti  (slikarstva, 
kiparstva,  arhitekture,  glazbe,  poezije  i plesa).  Rudolf 
Steiner  je  projektirao  dvije  zgrade  Goetheanum  (1914. 
i 1928.)  za  sjedište  antropozofskog  pokreta  po 
principima  oblikovne  metamorfoze.  Svaka  od  tih 
zgrada  je  bila  zamišljena  kao  cjelovito  umjetničko 
djelo  ( Gesmatkunstwerk ) kroz  koje  se  objedinjavao 
svakodnevni  život,  antropozofsko  učenje  i različite 
umjetnosti.  Steiner  je  realizirao  simbolističke  skulpture 
većih  formata  i vitraže  za  te  zgrade.  Razvio  je  novi 
spiritualni  ples  nazvan  euritmija.  Antropozofsko 
slikarstvo  na  osnovi  Steinerovog  učenja  razvila  je 
švedska  umjetnica  Hilma  Af  Klint  poslije  1908. 
godine.  Njezin  se  rad  razvijao  između  simbolizma  i 


apstrakcije  s razrađenim  antropozofskim  shemama  i 
dijagramima.  Steiner  je  svojim  učenjima  utjecao  na 
slikarstvo  Vasilija  Kandinskog  u periodu  djelovanja 
grupe  Plavi  jahač  i u vrijeme  nastanka  apstraktnog 
slikarstva  (1911.-1914.).  Stcincrov  pred-teozofski  i 
antropozofski  socijalno-reformatorski  i političko- 
ekonomski  rad  je  utjecao  na  Josepha  Bcuysa  poslije 
Drugog  svjetskog  rata.  Beuys  je  zamisli  socijalne 
skulpture  izveo  iz  Steinerovih  učenja  o trostrukom 
socijalnom  poretku.  Njegova  predavanja  o evoluciji 
materije  i o stvaralačkom  uređenju  društva  iz  70-ih 
godina  su  nastala  na  razvoju  Steinerovih  koncepcija  i 
njihovom  povezivanju  s teorijama  nove  ljevice, 
anarhizma  i ekologije. 

LITERATURA:  ĐeliS.  Bcli9,  Biasl,  Fanl,  Rinl,  Rin2.  Rin3,  Rin4, 
Srp  1 , Tis2,  Tu3,  Tu4,  Wij  I 

Apstraktna  figuracija.  Apstraktna  figuracija  je  smjer 
lirske  apstrakcije,  enformela  i apstraktnog  ekspresio- 
nizma utemeljen  na  ekspresivnom,  modificiranom  i 
reduciranom  prikazivanju  ljudske  figure.  Naslikana 
figura  je  slobodna  forma  ili  deformacija  ikoničkog 
znaka  figure  asocijativno  prepoznatljive  kao  ljudska 
figura.  Apstraktna  figuracija  je  strategija  asocijativne 
apstrakcije. 

U europskoj  lirskoj  apstrakciji  i enformelu  apstraktnu 
figuraciju  su  razvijali  Wols,  Jean  Fautrier,  Jean 
Dubuffet,  internacionalna  grupa  COBRA.  Fautrier 
slika  seriju  slika  Taoci  (1943.).  Figura  je  oblikovana 
gustom  bojom  povezanom  ljepilom  i gipsom.  Površina 
se  pretvara  u sugestivno  polje  iz  kojeg  se  pojavljuju 
strukture  tvari  koje  podsjećaju  na  glave,  lica  i tijela. 
Dubuffet  je  radio  u tehnici  hautes  pates:  površina  je 
debeli  sloj  mješavine  ljepila,  pijeska  i asfalta.  Dubuffet 
je  po  njoj  crtao  figure  koje  su  svojom  naivnošću, 
nedoradenošću  i brutalnošću  podsjećale  na  slučajne 
crteže  na  zidovima.  Groteskne  glave,  maske,  figure, 
predjeli,  čovječuljci  i škrabotine  pretvarali  su  površinu 
slike  u paradoksalne  prikaze  koji  su  istovremeno  bili 
svjetovi  dječje  mašte  i prostori  osjećanja  užasne 
egzistencijalne  drame  modernog  čovjeka.  Članovi 
grupe  COBRA  su  radili  ekspresivnim  i akcionim 
izvođenjem  slikane  deformirane  figure.  Na  primjer, 
brutalna  i gruba  forma  u slikarstvu  Asgcra  Joma  trebala 
je  pokazati  egzistencijalni  grč  i mučninu  modernog 
umjetnika  kasnih  40-ih  i ranih  50-ih  godina. 

U američkom  apstraktnom  ekspresionizmu  asocija- 
tivna apstrakcija  i apstraktna  figuracija  predstavljaju 
rani  prijelazni  period  od  ekspresionističke  i post- 
nadrealističke  umjetnosti  40-ih  godina  u apstraktni 
ekspresionizam  čistih  reduktivnih  formi.  Rane 
Pollockove  slike  Plamen  (1937.)  ili  Totem  U (1947.), 
pa  čak  i temeljno  djelo  apstraktnog  ekspresionizma 

realizirano  tehnikom  drippinga  Plavi  stupovi  ( 1 952.), 
sadrže  asocijativne  forme  koje  ukazuju  na  figuru  i 
figuralnu  kompoziciju.  Slike  Arshilea  Gorkyja, 
Williama  Baziotesa,  Adolfa  Gottlieba,  Roberta 
Mothervvella,  PhilipaGustona  i Willemade  Kooninga 
koriste  figuralnc  asocijativne  modele.  Willem 
de  Kooning  je  razvio  cjelovitu  poetiku  apstraktne 
figuracije;  razvijajući  od  1951.  godine  opsesivnu 
tematizaciju  ženske  figure.  Iz  snažnih  i kontrastnih 
gestualnih  nanosa  debelih  slojeva  boje  pojavljuje  se 
figura  žene:  demonskog  i erotskog  bića.  Figuralna 
forma  žene  nije  nastala  po  modelu  ili  nekom  općem 
tipu  žene  nego  iz  procesa  slikanja.  De  Kooning  je 
postigao  apstraktni  gestualni  trag  fragmentacijom 
ljudskog  lika  i improvizacijama  s razdvojenim 
dijelovima  tijela,  odnosno,  s višeznačnošću  slobodne 
geste  koja  je  istovremeno  trag  boje  s kista  i figura  u 
polju  slike. 

LITERATURA:  Andre2,  Cobr  1 , l lafl , Tu  1 

Apstraktna  umjetnost.  Apstraktna  umjetnost 
označava  apstraktno  slikarstvo,  apstraktnu  skulpturu, 
apstraktne  fotografije,  apstraktni  film,  itd.  Pridjev 
apstraktno  označava  nemimetička  i neprikazivačka 
umjetnička  djela.  Umjetničko  djelo  je  apstraktno  ako 
njegova  pojavnost  i značenja  nisu  određeni  prika- 
zivanjem bića,  predmeta,  situacija  ili  događaja. 
Apstraktno  umjetničko  djelo  određeno  je  procesom 
stvaranja,  materijalnom  i prostornom  strukturom  svoje 
pojavnosti  ili  aikoničkim  semiotičkim  aspektima. 
Ako  se  apstraktno  umjetničko  djelo  razmatra  s 
obzirom  na  uvjete  i proces  nastanka,  razlikuje  se  šest 
pristupa:  apstrahirajući,  ekspresionistički,  konstruk- 
tivistički,  konkretistički,  formalistički  i semiotički. 
Apstraktna  slika  je:  ( 1 ) nastala  procesom  apstrahiranja 
u kojem  se  mimetički  prikazivački  oblici  deformiraju, 
transformiraju  i preoblikuju  slobodnim  gestualnim 
potezima  ili  geometrijskim  oblicima;  (2)  ekspresio- 
nistička ako  se  interpretira  kao  izraz  unutrašnjih 
duhovnih  i psiholoških  stanja,  kao  trag  umjetnikova 
duhovnog  i psihološkog  doživljaja;  (3)  konstruk- 
tivistička  ako  je  njezina  kompozicija  strukturirana  u 
skladu  s pravilima  matematičkog  konstruiranja  ili 
procedurama  konstruiranja  utvrđenim  u arhitekturi, 
građevinskoj  i tehnici  strojarstva;  (4)  konkretistička 
ako  je  proizvedena  kao  artefakt,  kao  umjetni  predmet 
čija  je  estetska  kvaliteta  posljedica  materijalne, 
strukturalne  i prostome  pojavnosti;  (5)  formalistička 
ako  su  njezina  kompozicija  i oblici  izvedeni  iz  pravila 
slikarstva  i umjetnosti;  formalističko  apstraktno 
slikarstvo  je  nastalo  kao  rezultat  istraživanja  prirode 
slikarstva  i formuliranja  pravila,  koncepata  i modela 
slikarstva  koji  su  specifični  i autonomni  aspekti 


slikarstva  kao  umjetnosti;  (6)  semiotički  određena  ako 
je  njezina  kompozicija  uspostavljena  kao  aikonička 
znakovna  struktura. 

U literaturi  se  spominju  termini  organska  apstrakcija, 
vitalistička  apstrakcija  i geometrijska  apstrakcija. 
Organskom  apstrakcijom  nazivaju  se  apstraktne  slike 
i skulpture  čija  forma  direktno  ili  indirektno  asocira 
na  opće  organske  (biološke)  oblike.  Vitalističkom 
apstrakcijom  nazivaju  se  apstraktne  slike  i skulpture 
koje  likovnom  formom  nagovješćuju,  metaforiziraju 
i simboliziraju  ljudski  razlog  postojanja,  herojski  čin 
i sintezu  kulture  i prirode.  Geometrijskom  apstrak- 
cijom se  naziva  apstraktno  slikarstvo  i skulptura  čije 
su  likovne  forme  izvedene  iz  pravila  geometrije  ili  su 
realizirane  geometrijskim  shemama.  Geometrijska 
apstrakcija  obuhvaća  djela  suprematizma,  konstruk- 
tivizma, konkretizma,  neokonstruktivizma,  minimalne 
umjetnosti,  neo  geo  slikarstva. 

Razlikuju  se  sljedeći  stupnjevi  evolucije  apstraktne 
umjetnosti:  (1)  otkriće  apstrakcije,  (2)  razvoj 
apstraktne  umjetnosti  između  dva  svjetska  rata,  (3) 
evolucija  modernističke  apstrakcije  nakon  Drugog 
svjetskog  rata,  (4)  kritika  i dekonstrukcija  apstrakcije 
u minimalnoj  i konceptualnoj  umjetnosti  i (5) 
apstrakcija  u postmodemizmu. 

LITERATURA:  Abs  1 , Aup3,  Aup4,  Bač  1 , Bann  1 , Barrl , BaŠ2,  Bate  1 , 
Bel,  Bo\v3,  Bow5,  Božič5,  Com4,  Dabl,  Den6,  Den55,  Ferl,  Friedl, 
Gav],  Greatl,  Grcen3,  Grž5,  Harr32,  Harr33,  Harr43,  Hellvvel, 
Holtzml,  Hunt6,  Jaf2,  Kani,  Kan2,  Kan3,  Lavi,  Malcvl,  Malcv3. 
Medo  14,  Mij2,  Milnl,  Morgal,  Posle  1,  Prot4,  Prot6,  Prot7,  Ragi. 
Russi  1 , Sar  1 , Seuphor  1 , Šuv7 1 , Šuv89,  Tu  1 , Tu3,  Turim  1 

Apstraktna  umjetnost,  otkriće.  Otkriće  apstraktne 
umjetnosti  najavljeno  je  u kasnim  impresionističkim 
slikama  Claudea  Moneta,  postimpresionističkim 
pejzažima  Paula  Cćzannea,  poentilističkim  kompo- 
zicijama Gcorgesa  Scurata,  analitičkom  kubizmu 
Pabla  Picassa  i Georgesa  Braquea,  futurističkim 
kompozicijama  Giacoma  Balle.  Oko  1910.  Češki  slikar 
František  Kupka  došao  je  do  apstraktne  kompozicije 
uspostavljanjem  analogija  između  likovne  slikarske  i 
muzičke  kompozicije,  a francuski  slikar  Robert 
Delaunay  proučavanjem  svjetlosnih  fenomena  i načina 
njihovog  prikazivanja. 

Prvim  apstraktnim  slikama  smatraju  se  slike  Vasilija 
Kandinskog  nastale  između  1910.  i 1914.  Kandinski 
je  i teorijski  utemeljio  ideju  i praksu  apstraktnog 
slikarstva  tekstom  O duhovnom  u umjetnosti  (1910.) 
i knjigom  Točka  i linija  u ravnini  (1926.).  Pred  Prvi 
svjetski  rat  i za  vrijeme  rata  ideje  i realizacije 
apstraktnog  slikarstva  i skulpture  su  ostvarili  ruski 
umjetnici  Kazimir  Maljevič,  Vladimir  Tatljin  i Naum 
Gabo,  te  osnivači  grupe  De  Stijl  (Piet  Mondrian, 
Theo  van  Docsburg  i Georges  Vantongerloo).  Tali- 

janski  profuturisti  Amaldo  Ginna  i Bruno  Corra  su 
tijekom  1911.  snimili  seriju  prvih  apstraktnih  filmova. 
U teorijskom  smislu  razvoj  apstraktne  umjetnosti  se 
odvijao  u eklektičnom  i intuitivnom  povezivanju 
raznorodnih  umjetničkih  teorija,  proznanstvenih 
objašnjenja  i mističkih  interpretacija,  u rasponu  od 
ideja  likovne  autonomije  umjetničkog  djela,  preko 
ukazivanja  na  ideje  materijalizma,  industrijske 
proizvodnje,  teorije  relativnosti,  Gestalt  psihologije  i 
lingvističkog  formalizma  do  ideje  o četvrtoj  dimenziji, 
teozofiji  i antropozofiji. 

LITERATURA:  Absl.  Bačl,  Barrl,  Ferl,  Gavl,  Grcati,  Harr32, 
HaiT43,  Holtzm  l , Kan  1 , Kan2,  Kan3.  Lah  I . Malev  1 , Ma)ev3 . Posle  1 , 
Rinl,  Rin2,  Rin3,  Rin4,  Šuv89,  Tu3 

Apstraktna  umjetnost,  pojave  između  dva  rata. 
Razvoj  apstraktne  umjetnosti  između  dva  rata 
određuju  tri  aspekta:  (1)  formiranje  pokreta  i škola 
apstraktne  umjetnosti;  (2)  dominacija  konstruk- 
tivističkih  i konkretističkih  koncepcija  apstraktne 
umjetnosti;  (3)  širenje  koncepta  apstrakcije  iz 
slikarstva  i skulpture  na  fotografiju,  film,  dizajn  i 
arhitekturu. 

Zajednica  De Stijl  djeluje  u razdoblju  1917.-1 920.  kao 
grupa  nizozemskih  umjetnika  i arhitekata,  da  bi  se 
dvadesetih  godina  transformirala  u međunarodni 
konstruktivistički  pokret  u kojem  su,  uz  osnivače, 
surađivali  francusko-njemački  slikar  i kipar  Jean  Arp, 
ruski  suprematist  i konstruktivist  E1  Lissitzky, 
njemački  dadaist  i konstruktivistički  filmski  autor 
Hans  Richter.  De  Stijl  je  ponudio  dva  značajna 
koncepta  apstraktne  umjetnosti:  (1)  Mondrianov 
koncept  neoplasticizma,  zasnovan  na  metafizičkoj 
deduktivnoj  teoriji  slikarstva  kao  izraza  apsolutnog 
likovnog  i geometrijskog  poretka  realnog  svijeta;  i (2) 
van  Doesburgov  koncept  elementarizma,  zasnovan  na 
dekonstrukciji  neoplastičkog  kompozicijskog  sistema 
vertikalnih  i horizontalnih  linija  s osnovnim  bojama 
uvođenjem  dinamičkih  dijagonalnih  linija.  Van 
Doesburg  je  ijedan  od  začetnika  konkretizma. 

U Njemačkoj  je  djelovala  eksperimentalna  umjetnička 
i arhitektonska  škola  Bauhaus  (1919.-1 933.),  u kojoj 
je  koncept  apstraktne  umjetnosti  bio  okosnica 
nastavnog  plana  i teorijskih  formulacija.  Bauhaus  je 
započeo  ekspresionističkim  konceptom  totalnog 
umjetničkog  djela  (Gesamtkunstwerk),  da  bi  se 
tijekom  20-ih  godina  transformirao  u konstruk- 
tivističku  školu.  Johannes  Itten,  Vasilij  Kandinski  i 
Paul  Klee  su  u Bauhausu  razradili  teorijske  sisteme 
apstraktnog  slikarstva.  Koncepti  slikarstva  i skulpture 
teorijski  su  razrađeni  u izdanjima  Bauhaus  biblioteke 
i prošireni  na  fotografiju,  film,  kazalište  svjetlo,  balet, 
tipografiju,  dizajn  i arhitekturu.  Značajnu  ulogu  u tome 


je  imao  mađarski  konstruktivist  Laszlo  Moholy-Nagy, 
koji  je  konstruktivizam  Bauhausa  doveo  do  univer- 
zalnog principa  vizualnog  oblikovanja.  Značajni  su 
njegovi  eksperimenti  s fotogramima,  apstraktnim 
filmom  i,  tijekom  30-ih  godina,  s kinetičkom 
skulpturom.  On  je  fotograme  definirao  kao  apstraktne 
fotografije  nastale  bez  fotografskog  aparata,  direktnim 
svjetlosnim  intervencijama  na  fotopapiru.  Osim 
Moholy-Nagyja,  pioniri  apstraktne  fotografije  su 
njemački  dadaist  Christian  Schad,  američki  dadaist 
Man  Ray,  fotografkinja  Lee  Miller  i fotograf 
Francis  Joscph  Bruguicre. 

U Rusiji  je  pred  Prvi  svjetski  rat  definiran  koncept 
apstrakcije  u kubofuturističkom  pjesništvu,  slikarstvu 
suprematizma  i slikarstvu,  skulpturi,  dizajnu,  ar- 
hitekturi i fotografiji  konstruktivizma.  Za  revolucije  i 
građanskog  rata  suprematizam  i konstruktivizam  su 
se  institucionalizirali  u umjetničkim  školama, 
institutima  i proizvodnim  grupama.  Značajne 
sovjetske  avangardne  Škole  i instituti  su:  moskovski 
SVOMAS  (Prve  slobodne  umjetničke  radionice)  i 
VHUTEMAS  (Viša  umjetničko-tehnička  radionica), 
UNO  VIS  (Slobodna  državna  umjetnička  radionica  u 
Vitebesku),  Muzej  za  umjetničku  kulturu  i GINHUK 
(Državni  institut  za  umjetničku  kulturu)  u Lenjin- 
gradu.  Kazimir  Maljevič  je  u suprematizmu  razvio 
radikalnu  slikarsku  apstrakciju  direktnog  predočivanja 
osjećaja  bespredmetnosti,  čiji  je  paradigmatski  primjer 
slika  Bijelo  na  bijelom  (1918.).  Suprematizam  se 
razvijao  u tri  etape:  ( l ) razvoj  slikarskog  suprematizma 
u razdoblju  pred  Prvi  svjetski  rat;  (2)  razvoj  teorije 
suprematizma  kao  formalne  teorije  likovnog  obli- 
kovanja, transformacije  slikarskih  stilova  i utopijske 
filozofije  suprematističkog  svijeta;  (3)  primjena 
formalne  suprematističke  teorije  na  rekonstrukciju 
povijesnog  figurativnog  slikarstva.  Konstruktivizam 
se  razvijao  u grupama  koje  su  težile  prevladavanju 
granica  slikarstva  i skulpture  uvođenjem  konstruktivne 
metode  oblikovanja  u industriju,  dizajn  i arhitekturu. 
Konstruktivisti  su  govorili  o smrti  umjetnosti, 
nastupajućoj  industrijskoj  eri  i idealima  komunističke 
revolucije.  Vodeći  konstruktivisti  bili  su  Vladimir 
Tatljin,  Aleksandar  Rodčenko,  Varvara  Stepanova. 

U jugoslavenskoj  umjetnosti  između  dva  rata  djelovali 
su  postkubisti  Ivan  Radović,  Sava  Šumanović  i Jovan 
Bijelić,  dadaist  Mihailo  Petrov,  zenitist  Jo  Klck  te 
Avgust  Čemigoj,  koji  je  u Trstu  predvodio  grupu 
slovenskih  konstruktivista. 

LITERATURA:  Abs  1 , Aup3,  Aup4,  Bač  1 . Bann  1 , Ban  l , Baš2,  Bate  1 , 
Bel , Bow3,  Bow5,  BožičS,  Com4,  Dabl , Ferl , Friedl , Gavl , Grcati , 
Green3,  Harr32,  Harr43,  Hellwc  1 , Holtzm  1 , Jaf2,  Kan  l , Kan2,  Kan3, 
Lav  1 , Malev  1 . Malev3,  Medo  1 4,  Mij2,  Miln  1 , Morga  I , Posle  1 , Prot4. 
Prot6,  Prot7,  Ragi,  Russil,  Sari,  Šuv89,  Tu3,  Turim  1 

Apstraktna  umjetnost,  pojave  modernizma  poslije 
Drugog  svjetskog  rata.  Poslije  Drugog  svjetskog  rata, 
između  1945.  i 1965.,  apstraktna  umjetnost  razvijala 
se  u širim  okvirima  egzistencijalizma,  visokog 
modernizma  i neoavangarde.  Pokreti  lirska  apstrakcija, 
apstraktni  ekspresionizam,  akciono  slikarstvo  i 
enformel  mogu  se  označiti  terminom  egzistenci- 
jalističke ili  ekspresionističko  slikarstvo.  U formalnom 
smislu  povezuje  ih  ekspresivna  gesta,  ideja  slike  kao 
traga  duhovnog  i psihološkog  doživljaja,  odsutnost 
prepoznatljivog  mimetičkog  motiva,  organska  likovna 
forma  i duhovni  okvir  egzistencijalističke  filozofije. 
Oni  sintetiziraju  iskustva  ekspresionističke  i geo- 
metrijske apstrakcije  prije  Drugog  svjetskog  rata  s 
rukopisom  nadrealističkog  automatizma.  Lirska 
apstrakcija  je  europski  pokret  zaokupljen  direktnim 
gestualnim  izrazom,  koji  apstraktnu  formu  trans- 
formira u zapis  ili  znak  koji  ukazuje  na  egzistencijalnu 
dramu  ljudskog  bića.  Vodeći  predstavnici  su:  Wols, 
Georges  Mathieu,  Hans  Hartung,  Pierre  Soulages, 
Jackson  Pollock,  Willem  de  Kooning,  Franz  Kline, 
Barnett  Newman,  Mark  Rothko,  Ad  Reinhardt, 
Alberto  Burri,  Lučio  Fontana,  Antoni  Tapies,  kao  i 
Edo  Murtić,  Ivo  Gattin,  Vlado  Kristl,  Mića  Popović. 
Apstraktna  skulptura  se  40-ih  i 50-ih  godina  razvijala 
kao  organska,  metaforična  i vitalistička  apstrakcija, 
čiji  je  vodeći  predstavnik  Henry  Moore. 

Slikarstvo  i skulpturu  visokog  modernizma  razvijali 
su  umjetnici  čiji  je  rad  nastao  kritikom  lirske 
apstrakcije,  apstraktnog  ekspresionizma  i enformela. 
Visoki  modernizam  je  ostvaren  u monokromnim 
slikama  većih  dimenzija.  Riječ  je  o pravim  mono- 
kromijama,  slikama  realiziranim  u jednoj  boji  i tonu, 
ravnomjernim  nanošenjem  paste.  Uz  prave  mono- 
kromije  nastaju  i slike  s nagoviještenom  ili  razvijenom 
geometrijskom  strukturom  integriranom  u mono- 
kromno  polje  slike.  Vodeći  predstavnici  mono- 
kromnog  slikarstva  u europskom  slikarstvu  su  Yves 
Klein,  Piero  Manzoni  i njemačka  grupa  Zero.  U 
američkom  slikarstvu  monokromije  i strukturalne 
evolucije  slikovne  površine  karakteristične  su  za 
umjetnike  koji  su  djelovali  između  apstraktnog 
ekspresionizma  i minimalne  umjetnosti.  Njihov  rad 
označuje  se  terminima  postslikarska  apstrakcija, 
slikarstvo  obojenog  polja  i slikarstvo  tvrdih  rubova. 
Određen  je  redukcijom  iluzionističkih  i ekspre- 
sionističkih oblika  izražavanja  na  čista  i autonomna 
likovna  rješenja.  Predstavnici  su:  Ellsworth  Kelly, 
Morris  Louis,  Julius  Olitski,  Kenneth  Noland,  Frank 
Stella. 

U skulpturi  se  konstituiranje  visokog  modernizma 
može  pratiti  kroz  redukciju  i pročišćavanje  vita- 
lističkih,  organskih  i metaforičnih  formi,  što  znači  kroz 


ostvarivanje  strukturalnog  poretka  autonomne  likovne 
forme.  Značajni  su  radovi  američkog  kipara  Davida 
Smitha,  britanskih  umjetnika  pripadnika  pokreta  nova 
generacija,  među  kojima  se  izdvaja  Anthony  Caro, 
kao  i beogradske  kiparice  Olge  Jevrić,  zagrebačkih 
kipara  Ivana  Kožarića,  Branka  Ružića,  Vojina  Bakića, 
Vjenccslava  Richtera. 

U okvirima  neoavangarde  50-ih  i 60-ih  godina 
apstraktna  umjetnost  se  razvijala  u ncokonstruk- 
tivizmu  i konkretnoj  poeziji.  Za  razliku  od  egzisten- 
cijalističke i ekspresionističke  apstrakcije  i apstrakcije 
visokog  modernizma,  u neoavangardi  su  strategije 
apstraktne  umjetnosti  proširene  izvan  područja  sli- 
karstva i skulpture  na  grafiku,  ambijentalnu  umjetnost, 
fotografiju,  film,  književnost,  sinteze  umjetnosti  i 
tehnologije. 

Minimalna  i konceptualna  umjetnost  60-ih  i 70-ih 
godina  se  u historicističkim  studijama  interpretiraju 
kao  krajnji  stupnjevi  evolucije  apstraktne  umjetnosti. 
Objekti  i instalacije  minimalne  umjetnosti  tumače  se 
kao  rubni  ili  krajnji  primjeri  apstraktne  umjetnosti, 
jer  skreću  pažnju  s pojavnosti  konzistentnog  objekta 
koji  se  estetski  kontemplira  na  stvarni  prostor  u kojem 
se  djelo  nalazi  i u koji  promatrač  mora  zakoračiti  da 
bi  to  djelo  percipirao,  spoznao  i doživio.  Odnos 
konceptualne  i apstraktne  umjetnosti  je  problematičan: 
(1)  ako  se  konceptualna  umjetnost  definira  kao 
dematerijalizacija  umjetničkog  objekta,  interpretira  se 
kao  krajnja  instanca  redukcije  u apstraktnoj  umjetnosti, 
a (2)  ako  se  definira  kao  istraživanje  prirode  koncepta 
umjetnosti,  interpretira  se  kao  kritika  apstraktne 
umjetnosti,  budući  da  vizualnom  pretpostavlja 
konceptualnu  i jezičku  determiniranost  umjetničkog 
rada.  Analitičko,  primamo  i elementarno  slikarstvo 
nastaju  autorefleksivnim  sintezama  istraživačkog  rada 
konceptualne  umjetnosti  i metoda  apstraktnog 
reduktivnog  slikarstva. 

LITERATURA:  Absl,  Artla23,  Aup3,  Aup4,  ClarkS,  Dabl,  Den6, 
Den55,  Fcrl , Green3,  Grecn4,  Green6,  Grž5,  Harr33,  Hofl,  Hunt6, 
KusplO,  Lipp8,  Lipp9,  Luc3,  Millei4,  Posle  1,  Prot4,  Prot6,  Prot7, 
Rag  1 , Rcst  1 , Rosenb3,  Ross  1 . Rushi  1 , Sand  1 , Šuv7 1 , Tu  1 , Tu3 

Apstraktna  umjetnost,  postmoderna.  Dekon- 
strukcija  apstraktne  umjetnosti  u postmodemizmu  je 
izvedena:  (1)  ukazivanjem  da  razlike  između 
mimetičke  (figurativne,  prikazivačke)  i apstraktne 
umjetnosti  nisu  bitne  nego  formalne  i stilske,  zbog 
čega  nastaje  eklektičko  povezivanje  aspekata  ap- 
straktnih i mimetičkih  stilova  u jednom  slikarskom, 
kiparskom,  foto  ili  video  djelu  (transavangarda, 
neoekspresionizam,  simulacionizam);  (2)  simulacijom 
modela  apstraktne  umjetnosti,  na  temelju  koje  se 
razotkrivaju  i prikazuju  skrivene  metafizičke,  vrijed- 

nosne  i značenjske  osnove  originalnih  apstraktnih 
stilova  (neogeo,  britanska  nova  skulptura,  modernizam 
nakon  postmodernizma).  Karakteristična  su  dela 
Franka  Stelle,  Gcrharda  Richtera,  Julija  Knifera, 
Helmuta  Federlea,  Juliana  Opiea,  Seana  Scullyja,  kao 
i Duje  Jurića,  grupe  Verbumprogram,  Tuga  Šušnika, 
Ante  Jerkovića,  Dragomira  Ugrena. 

LITERATURA:  Absl,  Brodi.  Dabl,  Dcn55,  Dcn70,  Den94,  Den95, 
Dcn84,  Dcn  1 04,  Den  1 05,  Gcom  I , Hu  1 , Luć  I . Mand  l . Postmodeme  I , 
Brcj8,  Brcj9,  Brcj  1 6,  Brej20,  Schmi  I , Stein7,  Ug2 

Apstraktni  ekspresionizam.  Apstraktni  ekspresio- 
nizam je  umjetnost  (slikarstvo,  skulptura,  grafika) 
izražavanja  duhovnih,  psihičkih  i egzistencijalnih 
osjećaja,  vizija  i predodžbi  apstraktnim  formama. 
Termin  je  prvi  upotrijebio  pionir  apstraktnog  slikarstva 
Vasilij  Kandinski  20-ih  godina,  kada  je  govorio  o 
slikarstvu  unutrašnje  nužnosti.  Američki  kritičar 
Robert  Coates  je  1945.  godine  terminom  apstraktni 
ekspresionizam  označio  rad  američkih  slikara.  Danas 
se  termin  u prvom  redu  odnosi  na  rad  američkih 
apstraktnih  slikara  i kipara  40-ih  i 50-ih  godina,  koji 
su  ostvarili  sintezu  apstraktne  i ekspresionističke 
umjetnosti:  NVilliam  Baziotcs,  VVillem  de  Kooning, 
Arshile  Gorky,  Adolf  Gottlieb,  Philip  Guston,  Hans 
Hofmann,  Franz  Kline,  Robert  Mothcnvell,  Bamett 
Nevvman,  Jackson  Pollock,  Ad  Reinhardt,  Mark 
Rothko,  Clyfford  Still,  Bradley  Walker  Tolmin,  Helen 
Frankenthaler,  Mark  Tobey,  Cy  TWombly,  Richard 
Stankiewicz,  David  Smith,  John  Chambcrlain,  Mark 
di  Suvero. 

Analogni  terminu  apstraktni  ekspresionizam  su:  ( 1 ) 
akciono  slikarstvo  (engl.  action  painting)  koji,  prema 
Haroldu  Rosenbergu,  označuje  gestualnost  i značaj 
čina  (akcije)  slikanja;  (2)  apstraktni  imažisti  (engl. 
abstract  imagists),  oznaka  za  rad  reduktivnih  ap- 
straktnih slikara  koji  odbacuju  gestualnost  i rade  na 
obojenom  monokromnom  polju  (Bamett  Ne\vman, 
Mark  Rothko,  Clyfford  Still,  Ad  Reinhardt,  Robert 
Mothenvell);  (3)  apstraktni  impresionizam  (engl. 
abstract  imprcssionism)  prema  Elaine  de  Kooning 
označava  slike  s jednakim  tragovima  poteza  kista  koji 
stvaraju  optički  efekt  sličan  impresionističkom 
slikarstvu,  odnosno  označuje  slike  koje  se  razlikuju 
od  grubih  pojedinačnih  znakovnih  poteza  akcionog 
slikarstva  i stvaraju  optičke  efekte  boja;  (4)  sublimirana 
ili  uzvišena  apstrakcija  (engl.  abstract  sublime, 
american  sublime)  prema  Robertu  Rosenblumu 
označava  velika,  herojska  i snažna  djela  metafizički 
orijentiranih  apstraktnih  ekspresionista  kao  što  su 
Jackson  Pollock,  Bamett  Newman,  Mark  Rothko, 
Clyfford  Still;  (5)  njujorška  škola  varijanta  je  termina 
apstraktni  ekspresionizam. 


Apstraktni  ekspresionizam  je  nastao  krajem  Drugog 
svjetskog  rata  u New  Yorku.  Za  njegov  nastanak 
karakteristična  je  sinteza  apstraktne  umjetnosti  i 
ekspresionizma  pod  utjecajem  nadrealističkog 
automatizma.  Od  apstraktne  umjetnosti  preuzete  su 
čiste  forme  koje  nemaju  referencu  (porijeklo)  u svijetu 
nego  su  produkti  likovne  imaginacije  umjetnika. 
Značajni  su  utjecaji  njemačkog  slikara  i pedagoga 
Hansa  Hofmanna,  koji  je  djelovao  u New  Yorku. 
Ekspresionizam  je  preuzet  u obliku  koji  je  Kandinski 
formulirao  u ideji  izraza  unutrašnje  nužnosti,  koja  se 
ostvaruje  deformacijom  i apstrahiranjem  likovne 
forme.  Nadrealizam  je  ponudio  tehniku  psihičkog 
automatizma,  gestualnog  stvaranja  utemeljenog  na 
sviješću  nekontroliranom  djelovanju.  Preko  nad- 
realizma došao  je  i utjecaj  meksičkih  slikara  folklomo- 
arhetipskog  smjera. 

U teorijskom  smislu  za  nastanak  apstraktnog  eks- 
presionizma značajno  je:  (l)  proučavanje  i utjecaji 
primitivnih  umjetnosti  izvaneuropskih  kultura, 
posebno  američkih  Indijanaca  (totemi,  maske, 
dekorativne  kozmologijske  šare);  (2)  nadrealistička 
poetika  Andrea  Bretona,  Freudova  psihoanaliza 
(nesvjesno)  i Jungova  teorija  arhetipa  (kolektivno 
nesvjesno,  univerzalni  simboli);  (3)  utjecaji  francuske 
egzistencijalističke  filozofije  koja  govori  o ljudskoj 
individualnoj  drami  življenja  (osamljenost,  ekstaza, 
depresija). 

Apstraktni  ekspresionizam  obilježava  suočivanje 
individualnog  proživljavanja  ljudske  drame  i ambicije 
stvaranja  velikog  herojskog  gestualnog  znaka  koji  će 
obilježiti  modemu  epohu.  Apstraktni  ekspresionizam 
ima  tri  faze:  (1)  rano  razdoblje  znakovnog  auto- 
matskog pisma  tijekom  40-ih  godina;  (2)  pionirski 
inovacijski  period  utemeljivanja  nove  poetike 
akcionizma,  znakovne  geste,  obojenog  polja  i tehnike 
drippinga  od  sredine  40-ih  do  ranih  50-ih  godina;  (3) 
klasično  razdoblje  visokog  modernizma  koje  označava 
samokritičko  pročišćavanje  slike  do  obojenog  polja 
tijekom  50-ih  i 60-ih  godina. 

Rano  razdoblje  karakteriziraju  jaki  utjecaji  nadrea- 
lizma i zasnivanje  slike  kao  polja  pisma.  Iz  gustih 
nanosa  boje  izdvajaju  se  apstraktni  znakovi  (simboli 
ili  prazni  gestualni  znakovi),  figure  (ljudske,  totemske, 
fantastičke).  U slici  se  otkriva  prostor  i scena 
fantastičkog  događaja  znakova.  Primjeri  takvih  djela 
su  slike  A.  Gorkyja  Vrt  u Sočiju  (1941 .),  de  Kooningov 
Mračni  zdenac  (1948.),  Pollockov  Noćni  plesač 
(1944.). 

Pionirski  inovacijski  period  obilježen  je  stvaranjem 
novih  tehnika  i radikalnim  pročišćavanjem  polja  slike. 
Franz  Kline  i Robert  Mothenvell  snažnim  su  gestu- 
alnim  potezima  slikali  velike  znakove  na  mono- 

kromnoj  površini,  stvarajući  jasan  odnos  i razliku 
podloge  (monokromije)  i znaka  (traga  geste).  Znak 
koji  razvija  apstraktni  ekspresionizam  nastao  je 
modifikacijom  ikoničkog  (prikazivačkog)  znaka.  Znak 
se  zatim  transformira  u arhetipski  univerzalni  simbol, 
koji  je  reduciran  do  ispražnjenog  gestualnog  likovnog 
znaka.  Bamett  Newman  je  reducirao  stilizirane  prikaze 
stabla  (C oneord,  1949.)  do  monokromnih  površina  s 
diskretnim  vertikalnim  prugama  ( Onement  no.  6, 

1 953.).  U Nc\vmanovu  radu  slika  postaje  strukturalni 
poredak  obojenih  polja,  čije  granice  tvore  liniju  ili 
poredak  koji  nastaje  razdvajanjem  obojenih  površina 
diskretnim  prugama. 

Klasični  period  nastaje  samokritičkom  analizom 
postupka  slikanja  i slikarske  forme,  polja  i znaka. 
Prema  Clementu  Greenbergu,  u apstraktnom  eks- 
presionizmu dolazi  do  radikalne  redukcije  kontrasta 
formi.  Slika  postaje  reducirana,  monokromna  i plošna. 
Ona  potvrđuje  svoju  likovnu  plošnost  i sve  vrijednosti 
crpi  iz  nje.  To  je  slikarstvo  herojsko  i kontemplativno, 
budući  da  nastaje:  (1)  na  platnima  velikih  monumen- 
talnih dimenzija;  (2)  uspostavljanjem  primarnih 
obojenih  i formalnih  odnosa;  (3)  izražavanjem 
transcendentnih  vrijednosti  ljudskog  duha.  Newman 
govori  o “uzvišenom  u slikarstvu”,  Rothko  o 
“transcendcntnom”,  a Still  o “otkrivenjima”.  Ad 
Reinhardt  ostvaruje  kolorističke  monotonalne 
eksperimente  crnim,  tamnoplavim,  zelenim  i crvenim 
raster  slikama.  Njegov  je  rad  blizak  učenjima  zena  i 
teži  uspostavljanju  analogije  između  (1)  nepred- 
stavljačke  kao-monokromne  površine  i (2)  prazne 
svijesti  budističke  meditacije.  Mark  Rothko  je 
realizirao  seriju  tamnih  monokromnih  slika  za  kapelu 
u Institutu  za  religiju  i ljudski  razvoj  u Houstonu 
(1971.),  ostvarivši  ideal  transcendentnog  izraza  koji 
odgovara  osjećaju  i doživljaju  univerzalne  religioz- 
nosti. Rothkove  slike  tamnim  bojama  ostvaruju 
monokromno  polje  u monokromnom  polju.  One  su 
rezultat  bavljenja  unutrašnjom  svjetlošću  slike,  tj. 
svjetlost  nestaje  u slici,  a oko,  koje  kontemplira  sliku, 
otkriva  njene  tragove.  Klasični  apstraktni  ekspre- 
sionizam je  umjetnost  visokog  modernizma  jer  je 
transcendentne  vrijednosti  ljudskog  duha  izrazio 
autonomnom  evolucijom  i pročišćenjem  slikarskih 
sredstava:  kroz  likovni  karakter  plohe. 

Skulptura  apstraktnog  ekspresionizma  nastala  je 
paralelno  sa  slikarstvom  i karakterizira  je:  (1) 
uspostavljanje  totemskog  modusa  kao  arhetipskog 
kompozicijskog  poretka  skulpture  (David  Smith);  (2) 
jaki  gestualni  potezi,  na  primjer  u skulpturi  od 
gužvanog  lima  (John  Chamberlain);  (3)  kiparske 
konstrukcije  koje  se  gestualno  i ekspresivno  protežu 
u prostor,  tj.  kiparske  su  metafore  prostorne  geste 


(Mark  di  Suvero).  Skulptura  apstraktnog  ekspresio- 
nizma temelji  se  na  kiparskim  metaforizacijama 
materijala,  gesti,  ostvarenju  vitalnosti,  formiranju 
znaka  i ostavljanju  traga.  Skulpture  apstraktnog 
ekspresionizma  su  materijalni,  prazni  znakovi  koji 
zasijecaju  prostor. 

LITERATURA:  AshtI,  Aup4,  Cag8,  Frascl,  Gav2.  Hunti,  Hunt3, 
Hunt4,  Johnson  1,  Kraus4,  Ohl,  Posle  l ,Rosenb3,  Rossl,  Rushil. 
San  1 , Sand  l , Sawi  1 , Tu  1 , Tu3,  Wald3 

Apstraktni  impresionisti.  Vidi:  Apstraktni  ekspre- 
sionizam 

Apstraktni  pejzaž.  Apstraktni  pejzažje  paradoksalni 
primjer  lirske  apstrakcije  pariške  škole.  Karakteriziraju 
ga  asocijativne,  gestualne  i slobodne  forme  koje 
vizualno  podsjećaju  na  pejzaž,  najavljuju  pejzažnu 
atmosferu  ili  su  izvedene  redukcijom  pejzažnih 
prizora.  Termin  je  uveo  francuski  kritičar  Michel 
Ragon  1956.  godine.  Prema  Ragonu,  mnogi  slikari 
koje  se  smatra  apstraktnima  zaokupljeni  su  pejzažom. 
Oni  nanose  boju  u više  slojeva,  čime  se  imitira 
struktura  tla,  kamena,  kore  drva;  neke  od  njihovih  slika 
podsjećaju  na  pejzaž  promatran  s visine,  pri  čemu  se 
konkretni  oblici  pretvaraju  u apstraktne  strukture. 
Beverloo  van  Comeille  slika  asocijativne  forme  koje 
podsjećaju  na  geološke  oblike  inspirirane  putovanjima 
po  Sahari,  Jean  Messagier  oker  i zelene  kompozicije 
koje  podsjećaju  na  pješčane  sprudove,  a Amalove  slike 
ukazuju  na  strme  obale.  Termin  se  može  primijeniti 
na  rad  slikara  Johna  F.  Koeninga,  Martina  Barrea,  Zao 
Wou-Kija,  Pierrea  Jacoba  Tal  Coata,  Maric-Helene 
Vieire  da  Silve.  U hrvatskom  slikarstvu  primjenjiv  je 
na  rad  Otona  Glihe  i Frane  Šimunovića,  u slovenskom 
slikarstvu  na  rad  Zorana  Mušiča,  a u srpskom 
slikarstvu  na  rad  Stojana  Čelića  ili  rane  radove 
Radomira  Damnjanovića  Damnjana. 

LITERATURA:  Rag  I . Rag2,  Rag3,  Sli  1 

Apsurd.  Apsurd  je  logički  nemoguć,  besmislen  iskaz, 
diskurs,  tekst  ili  bilo  koja  druga  prezentacija  (vizualna, 
zvučna,  prostorna).  U egzistencijalističkoj  filozofiji 
Alberta  Camusa  40-ih  i 50-ih  godina  pojam  apsurda 
nema  logički  smisao  nego  smisao  opisa  osjećaja 
odsutnosti  smisla  i povijesne  situacije  ljudskog 
otuđenja. 

U logičkom  i semantičkom  smislu  terminom  apsurdna 
umjetnička  djela  mogu  se  nazvati  crteži  i grafike 
nizozemskog  slikara  M.  C.  Eschcra  i belgijskog 
nadrealista  Renea  Magrittea.  Njihovi  crteži,  grafike  i 
slike  se  nazivaju  apsurdnim  jer  u okvire  mimetičkog 
slikarstva,  od  kojeg  se  očekuje  prikazivanje  realnosti, 
unose  one  optičke,  logičke  i semantičke  elemente  koji 

vizualnu  prezentaciju  čine  proturječnom  iskustvu, 
racionalnom  i logičkom  rasuđivanju.  Escher  prikazuje 
ruku  koja  crta  ruku  koja  nju  crta,  tijek  vode  suprotan 
gravitaciji,  arhitekturu  sa  stupovima  koji  remete  logiku 
perspektivnog  prikazivanja  više  ili  manje  udaljenih 
predmeta.  Magrittcove  nadrealističke  kompozicije 
kompleksnije  su  u semantičkom  smislu  jer  se 
apsurdnim  vizualnim  prikazima  koriste  da  bi  sugerirale 
rad  fantazma.  On  slika  cipele  s nožnim  prstima,  portret 
žene  čije  jc  lice  njezin  torzo,  itd. 

U okviru  egzistencijalističkog  shvaćanja  apsurda 
apsurdom  sc  naziva  stav  i osjećaj  nepostojanja 
egzistencijalnog  smisla;  osjećaj  tjeskobe,  mučnine, 
bezizlaznosti,  stiješnjenosti,  neuklopljcnosti, 
potrošenosti,  depresije,  itd.  Kao  duhovni  i psihološki 
problem  apsurd  se  razrađuje  u postnadrealizmu, 
apstraktnom  ekspresionizmu  i enformelu.  U post- 
nadrealizmu mimetičkim  se  formama  narativnog 
slikarstva  vizualnim  jezikom  pripovijeda  o događajima 
i situacijama  apsurdnosti  života.  U apstraktnom 
ekspresionizmu  i enformelu  slika  jc  trag  i dokument 
umjetnikovog  čina  kojim  on  izražava  aikoničkim 
znakovima  i simbolički  označuje  osjećaje  otuđenosti, 
besmisla,  mučnine,  depresije.  Slikarstvo  post- 
nadrealizma,  apstraktnog  ekspresionizma  i enformela 
je  introspektivno;  ono  se  formulira  kao  vizualni  govor 
o psihološkim  i duhovnim  stanjima.  Umjetničko  djelo 
je  trag,  dokument  i simbol  umjetnikovog  doživljaja 
apsurdnosti  egzistencije. 

Kao  psihološki  i sociološki  problem  otuđenja 
karakterističan  za  kasni  modernizam  i postmodemo 
društvo,  apsurd  jc  prisutan  u neodadi,  pop  artu,  body 
artu  i neokonceptualizmu,  u kojima  su  njegove 
manifestacije  bihevioralne,  a ne  introspektivne,  budući 
da  ne  govore  o psihološkim  i duhovnim  stanjima  nego 
pokazuju  ponašanje  umjetnika  i njegove  odnose  prema 
predmetnom  svijetu  i kulturi.  Neodada  i pop  art 
razvijaju  ready-made  i primjenjuju  ga  na  kontekstu- 
aliziranje  i prikazivanje  potrošačkog  svijeta  u kojem 
su  umjetnik  i ljudski  subjekt  otuđeni  potrošači 
mehaniziranog  i birokratiziranog  društva.  Prema 
takvom  društvu  neodada  pokazuje  kritički  stav, 
razarajući  institucionalne  okvire  upotrebe  i potrošnje 
predmeta,  dok  pop  art  neutralno  i dokumentarno 
prikazuje  svijet  predmeta  i potrošnju  roba  u svoj 
njihovoj  otuđenosti.  Body  art  se  može  smatrati 
realizacijom  egzistencijalističke  filozofije  apsurda,  jer 
se  u njemu  umjetnik  pojavljuje  kao  subjekt  i objekt 
umjetničkog  čina  i time  sebe  izlaže  direktnom, 
medijski  neposrednom,  sučeljavanju  s nanošenjem 
boli,  depresijom,  samoubojstvom  i granicama 
egzistencijalne  artikulacije  društvenog  subjekta.  U 
neokonceptualizmu,  kao  postmodemističkom  pokretu, 


pitanja  apsurda,  smisla,  besmisla,  mučnine  i otuđenosti 
postavljena  su  jezikom  medija  masovne  kulture 
(reklame,  video,  televizija,  glazba,  časopisna 
karikatura,  urbani  ambijenti)  ne  da  bi  se  prikazao 
direktni  i realni  osjećaj  apsurdnosti  života,  kao  što  je 
to  bilo  u apstraktnom  ekspresionizmu,  enformelu, 
neodadi  ili  pop  artu,  nego  da  bi  se  pokazalo  kako 
osjećaj  apsurda  funkcionira  kao  znakovna  struktura, 
tekst  ili  vizualni  prikaz  u različitim  modelima 
prikazivanja  postmodemog  društva.  Neokonceptua- 
lizain  pokazuje  da  apsurd  nije  u životu  nego  u oblicima 
prikazivanja  kojima  društvo  stvara  sliku  o sebi  i koju 
prihvaća  kao  vlastitu  realnost. 

LITERATURA:  Ga2,  Hofsl,  Innl.  Iol.!o2,  Camusl,  Šuv47 

A.R.  grupa.  Grupa  A.R.  (revolucionarni  umjetnici) 
vezana  je  za  rascjep  pro-konstruktivističke  grupe 
slikara  i arhitekata  Praesens  koja  je  djelovala  u Varšavi 
i Poznanju  između  1926.  i 1939.  Iz  grupe  Praesens 
su  istupili  WIadyslaw  Strzeminski,  Katarzyne  Kobro 
i Henryk  Stazewski  i osnovali  novu  grupu  kojoj  su  se 
pridružili  pjesnici  Julian  Przybos  i Jan  Brzekowski. 
Program  grupe  je  objavljen  u tekstu  “Izvještaj  grupe 
A.R. . br.  1”  tiskan  u obliku  letka  1930.  Objavljeni  su 
principi  organske  povezanosti,  sažetosti  i logičnog 
oblikovanja  u svim  umjetnostima.  Strzeminski  se 
zalagao  ne  samo  za  radikalizaciju  umjetničkog  eks- 
perimenta nego  i za  politički  angažman  i odgovornost 
modernog  umjetnika.  Razvijao  je  pedagošku  teoriju 
koja  se  zasnivala  na  teoriji  prostora  i kontekstualnih 
društvenih  aspekata  rada  na  prostoru.  W!adyslaw 
Strzeminski  i Katarzyne  Kobro  su  objavili  knjigu 
Kompozicija  prostora.  Proučavanje  vremensko- 
prostornog  ritma.  Članovi  grupe  A.R.  su  se  bavili 
teorijom  i praksom  tipografije  i tipografskih 
istraživanja,  kao  i stvaranjem  zbirke  internacionalne 
modeme  umjetnosti.  W!adyslaw  Strzeminski  i Jan 
Brzekowski,  koji  je  živio  u Parizu,  realizirali  su  projekt 
osnivanja  međunarodnog  muzeja  modeme  umjetnosti. 
Strzeminski  jc  muzej  vidio  kao  permanentnu 
pedagošku  i emancipacijsku  instituciju  kojom  se 
uspostavlja  i razvija  ne  samo  umjetnost  nego  i 
‘umjetnička  kultura'.  Muzej  je  zasnovan  na 
poklonima,  a osnovan  je  između  1 930.  i 1 932.  u gradu 
Lridžu  koji  je  tada  imao  socijalističku  upravu.  Izložba 
djela  za  novi  muzej  jc  otvorena  u Gradskoj  kući  u 
Lodžu  u ožujku  1932.  Kolekciju  je  činilo  75  djela 
umjetnika  kao  što  su  Max  Emst,  Jean  Arp,  Willi 
Baumeister,  Femand  Leger,  Amedee  Ozenfant,  Enrico 
Prampolini,  Kurt  Schwitters,  Michel  Seuphor, 
Theo  van  Doesburg,  Georges  Vantongerloo,  Alexan- 
derCalder,  AlbertGleizes,  Pablo  Picasso,  kao  i većina 
poljskih  avangardista,  među  kojima  je  bio  i Sta- 

nislaw  Ignacy  Witkiewicz.  Grupa  A.R.  je  priredila  i 
međunarodnu  izložbu  tipografije  1931.  U okviru 
izdavačke  djelatnosti  objavljena  je  serija  teorijskih 
knjiga  i knjiga  eksperimentalne  poezije.  Grupa  je 
prestala  djelovati  1936.  kada  je  objavljen  posljednji 
tom  A.R.  izdanja. 

LITERATURA:  Bannl,  Bcnsol,  Benso2,  Bois3,  Konstpl,  Sir/ 1 

Arbitrarno.  Arbitraran  (proizvoljan)  je,  prema 
Ferdinandu  de  Saussureu,  odnos  između  elemenata 
(pojma  i akustičke  slike)  lingvističkog  znaka.  U 
semiološkom  smislu,  na  primjer,  prema  Rolandu 
Barthesu  ili  Jacquesu  Lacanu,  arbitraran  je  odnos 
elemenata  (označenog  i označitelja)  bilo  kojeg  znaka 
(lingvističkog,  modnog,  bihevioralnog,  slikarskog, 
muzičkog,  alkemijskog,  ideološkog).  Pri  tome 
arbitramost  ne  označava  samo  slučajni  spoj  označitelja 
i označenog  nego,  najčešće,  motivirani  spoj.  Moti- 
viranost se  može  objasniti  na  različite  načine  kao 
vizualna  (simbol  pravde  je  vaga,  a ne  automobil), 
zvučna  (kod  onomatopeje  postoji  akustička  veza 
između  zvuka  i vrijednosti  koju  označeno  iskazuje), 
kao  psihološka,  povijesna  i kontekstualna  (određenim 
kontekstima  je  svojstvena  upotreba  određenih 
fenomena  specifičnih  značenja,  na  primjer,  bijela 
odjeća  je  znak  žalosti  u Indiji,  a cma  u Europi). 
Umjetnička  djela  predmodemizma,  modernizma  i 
postmodemizma  razlikuju  se  u definiranju  arbit- 
ramosti:  (1 ) tradicionalna  mimetička  djela  (slikarstva, 
romana,  drame,  filma)  su  eksplicitno  motivirana 
“ideološkom  naddetcrminiranošću  ikoničkog 
horizonta  prikazivanja*'  (sličnost,  iluzionizam), 
odnosno  pravilima,  navikama  ili  paradigmatskim 
primjerima  sličnosti  i razlike  djela  i zbilje,  (2)  mo- 
dernistička, posebno  djela  radikalnog  nemimetičkog 
stvaranja,  motivirana  su  na  drugostupanjskom  (ili 
metani vou),  na  primjer,  Yve-Alain  Bois  u raspravi 
apstraktnog  modernističkog  slikarstva  pokazuje  da 
ono  nije  arbitrarno  u smislu  potpune  proizvoljnosti 
nego  je  u pitanju  motivirana  arbitramost  koju 
karakteriziraju  esencijalizam  (težnja  prema  primarnom 
i autonomnom  svojstvu  umjetničkog  djela)  i histo- 
ricizam (orijentirani  razvoj  autokritičkog  istraživanja 
osnovne  discipline  i razvoja  apstrakcije),  i (3)  u 
postmodemizmu  se  zamisao  arbitramosti  dovodi  do 
“poetičkog  principa’’  koji  pokazuje  da  je  svaki 
lingvistički  ili  semiološki  sistem  relativna,  nestabilna, 
fragmentarna  i promjenama  otvorena  kulturološka 
tvorevina.  U postmodemizmu  se  ideja  arbitramosti 
razvija  do  principa  ili  formule  razlike,  drugim  riječima, 
jedan  tekstualni,  slikovni  ili  bihevioralni  element  ne 
postoji  po  sebi  ili  po  nekim  ontološkim  aspektima, 
nego  time  Stoje  različit  od  drugih  elemenata  i svoja 


trenutna  svojstva  dobiva  na  osnovi  relativnog  i tre- 
nutnog odnosa  s drugim  elementima.  Na  primjer,  kada 
jezički  pjesnik  Charles  Bemstein  ispisuje  niz  stihova: 
Da  lije  Papa  Poljak?  Da  lije  3+5  jednako  5+3? 

Da  lije  Lincoln  sahranjen  u Velikoj  planini?  Da  li 
je  Južni  Bronx  WASP*  enklava?  Da  li  će  ovo 
goijcti  na  451°F?  Da  lije  Napoleon  predsjednik 
Bahama?  Da  lije  komunizam  završen?  ... 
proizvoljni  odnos  izrečenih  pitanja  nije  izraz  njegove 
subjektivnosti,  igre  slučaja,  nadrealnog,  irealnog  ili 
želje  za  postizanjem  neočekivanog,  ludičkog  i estet- 
skog efekta  spajanjem  nespojivog,  nego  prikazivanje 
kulturološke  arbitramosti  postmodemog  multikul- 
turalnog  društva  u kojem  se  suočavaju  međusobno 
različiti  i neuvjetovani,  dakle  arbitrarni  konteksti. 
Arbitramost  je  karakteristika  proizvodnje  i funkcio- 
niranja smisla,  a ne  izraz  skrivenog  i tajanstvenog 
smisla  (kao  kod  simbolista  ili  nadrealista). 

Pojam  arbitramosti  u postmodemoj  teoriji  je  predmet 
semioloških  rasprava  (kasni  Barthesovi  tekstovi)  preko 
rasprava  političkog  i pravnog  sistema  (Emesto  Laclau, 
Claude  Lefort,  Jean-Fran<?ois  Lyotard,  Jacques  Der- 
rida,  Jelica  Šumič-Riha)  do  analize  tehno  sistema  (Jean 
Baudrillard,  Paul  Virilio,  Donna  Haraway). 

U semiološkom  smislu  arbitramost  je  osnova  iz  koje 
sc  izvodi  postmodema  retorička  i ritualna  produk- 
tivnost. Drugim  riječima,  književni  tekst,  umjetnička 
slika  ili  modni  predmeti  nisu  određeni  svojom 
referentnom  funkcijom  ili  morfološkim  ontološkim 
aspektima  (broja  slogova,  odnosa  podloge  i onoga  što 
slika  prikazuje,  dužinom  suknje)  nego  produktivnošću 
izgleda  (figurama  poze),  smisla,  značenja  i vrijednosti. 
U političkom  smislu  razvijeno  demokratsko  društvo 
je  društvo  u kojem  su  moć,  zakoni  i znanje  radikalno 
arbitrarni,  ali  motivirani.  Demokratsko  društvo  je 
scena  nekontroliranih  i arbitrarnih  situacija  i događaja. 
Drugim  riječima,  demokratsko  društvo  ne  zasniva  se 
na  nužnosti  volje  vođe,  povijesne  zakonitosti  ili 
biološke  povezanosti  nego  na  osnovi  dogovora, 
ugovora  i pravila  koja  se  izvodi  iz  dogovora  i ugovora. 
Pravila  su  arbitrarne  i motivirane  “propozicije”  koje 
dogovaraju  pripadnici  različitih  interesnih  konteksta 
(nacionalnih,  etičkih,  klasnih,  ideoloških,  religioznih, 
spolnih,  ekonomskih).  Prema  Lefortu  demokraciju 
karakterizira  radikalni  nedostatak,  “prazno  mjesto 
moći”.  Društvena,  politička  ili  ekonomska  moć  je 
lokalna,  decentralizirana,  heterogena,  višeznačna  i 
privremena.  U postmodemom  demokratskom  društvu 
postoji  više  sinkronih  političkih  modela.  U kolektivnoj 
i individualnoj  svijesti  pojmovi  kao  što  su  pravda, 
istina,  pravo  na  nešto  i moć  upravljanja  shvaćaju  se 
kao  arbitrarne  i relativne  kategorije  o kojima  se  odlu- 

čuje,  a ne  kao  univerzalne  i nepromjenljive  ontološki 
utemeljene  istine.  Laclau  temeljnim  problemom 
aktualne  političke  teorije  smatra  uspostavljanje  odnosa 
prema  univerzalnoj  kritici  esencijalizma,  fundamen- 
talizma, hegemonizma  i totalitarizma. 

U tehno-sistemima  komunikacije,  prikazivanja  i 
artikulacije  životne  sredine  arbitramost  se  realizira 
trojako:  (1)  arbitramost  znači  pokoravanje  pravilu 
(upravljanja,  regulacije,  kodiranja,  prikazivanja),  a nc 
zakonu  (naglašava  se  kulturološka  artificijelnost 
svakog  tehnosistema,  tj.  različiti  softveri  se  realiziraju 
prema  različitim  pravilima,  a ne  različitim  prirodnim 
zakonima),  (2)  arbitramost  znači  simulacijsku  obradu 
podataka,  a ne  obradu  podataka  zasnovanu  na 
analognom  modelu,  odnosno  obrada  podataka 
zasnovana  na  modelu  je  izvedena  iz  odnosa  reference 
(originala)  i lingvističkog  ili  slikovnog  prikaza 
reference  (kopije,  reprezentacije),  a obrada  podataka 
zasnovana  simulacijom  ne  poštuje  referencijalne 
odnose  nego  tehničke  (sintaktičke)  mogućnosti 
produktivnog  kombiniranja  označenog  i označitelja 
bez  poštovanja  ontoloških  odnosa,  i (3)  arbitramost 
znači  metafizički  koncept  po  kojem  ljudska  egzi- 
stencija nije  određena  božanskim  zakonima  ili 
zakonima  prirode  nego  kompleksnošću  informacijskih 
mreža  koje  subjekt  prezentira  (prikazuje,  zastupa)  za 
druge  informacijske  mreže. 

LITERATURA:  Andcl,  Baud7,  Baud9,  BaudlO,  Baudl  I,  Baudl2, 
Đaud  1 4,  Bems2,  Bems3,  Bems4,  BemsS,  Bois2.  Boš  1 , Coy  I . Heg  1 , 
Holtz  1 , Lyo  1 4,  Mano  1 , Markov  1 , Sos  1 , Šumi  l , Šumi2 

Arheologija  znanja.  Arheologija  je  znanstvena 
disciplina  otkrivanja,  istraživanja  i tumačenja 
materijalnih  ostataka  prošlosti.  Sigmund  Freud  je 
upotrijebio  pojam  arheologija  kao  metaforični  prikaz 
potisnutih  ili  skrivenih  slojeva  svjesnog/nesvjesnog. 
Freud  je  upotrijebio  zamisao  grada  i arheološkog 
predočavanja  grada,  na  primjer  Rima,  da  bi  prikazao 
slojevite  odnose  svjesnog  i nesvjesnog. 

Michel  Foucault  je  uveo  pojam  arheologije  znanja  da 
bi  metaforično  imenovao  metodu  filozofskog  i 
teorijskog  istraživanja  strukturiranja  znanja  u spe- 
cifično lociranim  i ograničenim  povijesnim  razdob- 
ljima. Time  je  napravljen  obrat  od  opće  homogeni- 
zirajuće  povijesti  ideja  u povijest  diskontinuiranog 
slojevitog  strukturiranja  mišljenja  i spoznaja. 
Foucaultova  arheologija  znanja  je  vođena  analitičkom 
težnjom  rekonstruiranja  uvjeta  mogućnosti  ljudskih 
predodžbi,  spoznaja  i jezičkih  tvorevina  u pojedinim 
povijesnim  razdobljima  (slojevima  epistema). 
Arheologija,  zato,  ne  nastoji  odrediti  misli,  predodžbe, 
slike,  teme  i opsesije  koje  se  kriju  ili  pokazuju  u 
diskursima  nego  same  diskurse,  tj.  diskurse  kao  prakse 


podložne  pravilima.  Arheologija  ne  teži  uočavanju  i 
interpretiranju  neprekidnih  prolaza  koji  povezuju 
diskurse,  naprotiv,  njezin  problem  je  određivanje 
diskursa  u njihovoj  specifičnosti,  pokazivanje  po  čemu 
je  igra  koja  primjenjuje  pravila  nesvodljiva  na  bilo 
koju  drugu,  praćenje  duž  njihovih  vanjskih  rubova  i 
bolje  omeđivanje.  Arheologija  se  ne  ravna  prema 
suverenom  liku  djela,  ona  ne  traži  zagonetnu  točku  u 
kojoj  individualno  i društveno  prelaze  jedno  u drugo. 
Arheologija  određuje  tipove  i pravila  diskurzivnih 
praksi  svojstvenih  pojedinačnim  djelima.  Zato, 
arheologija  nije  povratak  samoj  tajni  porijekla 
predmeta,  nego  sistemski  opis  jednog  diskursa- 
predmeta.  Za  Foucaulta  područja  istraživanja  su 
iznutra  homogena,  a između  sebe  su  heterogena. 
Drugim  riječima,  arheologija  ne  uspostavlja  konti- 
nuitet između  različitih  područja  (renesanse,  klasičnog 
ili  modernog  doba)  nego  ih  promatra  kao  zatvorene 
diskurzivne  svjetove.  U tom  okviru  istraživanja  nastala 
su  Foucaultova  djela  Povijest  ludila  u doba  klasicizma 
{Historie  de  la  Foile  -AT  Age  Classique , 1961.)  ili 
Riječi  i stvari  ( Les  Mots  et  Les  Choses  - Une 
Archeologie  des  Sciences  Humaines , 1966.). 
Autokritiku  postupka  arheologije  znanja  izveo  je 
Michel  Foucault  oko  1975.,  preuzimajući  zamisao 
genealogije  iz  Nietzscheove  filozofije  ( Genealogija 
morala ).  Foucault  je  razvio  tehnike  premještanja  i 
razgradnje  opažanja,  osjećaja  i pojmova  u nevidljive 
sklopove  diskontinuiranih  nizova,  tragova  i odnosa  u 
trenutku  kada  je  počeo  istraživati  mehanizme  moći. 
Moć  za  njega  nije  neutralno  područje  istraživanja  nego 
interventno  i interaktivno  područje  koje  djeluje  na 
poziciju  istraživača-arheologa.  Cilj  genealogije  je 
rekonstrukcija  aktualne  pozicije  arheologa  i njegovih 
procedura,  imenovanja,  klasifikacija,  tumačenja. 
Foucaultova  analiza  je  usmjerena  na  kritiku  i 
razgradnju  stajališta  konstituiranog  u zapadnom 
humanizmu  od  prosvjetiteljstva  do  danas.  Na  primjer, 
foucaultovska  rasprava  primijenjena  na  koncept  istine. 
Istinu  predočava  kao  skup  reguliranih  procedura  za 
proizvodnju,  zakon,  raspodjelu,  stavljanje  u opticaj  i 
funkcioniranje  izričaja.  Istina  je  kružno  vezana  za 
sisteme  moći  koji  ju  proizvode  i podržavaju  i za  učinke 
moći  koje  ona  inducira  i koji  nju  reproduciraju.  Režim 
istine  nije  jednostavno  ideološki  ili  nadstrukturalan, 
on  je  uvjet  stvaranja  i razvoja  društvenih  formacija 
(kapitalizma,  realnog  socijalizma).  Zato  temeljno 
političko  pitanje  nije  ono  o iluzijama  ili  ideologiji  kao 
iskrivljenoj  realnosti  nego  o samoj  istini  i njenim 
strukturama  u društvenom  području  moći. 

LITERATURA:  Ars3,  Carro  1 , Fcny2.  Fou  1 , Fou2,  Fou4,  Fou5,  Fou6, 
Fou7,  Fou8,  Fou9,  Fou  1 1,  Fou  12,  Fou  1 3,  Fou  1 5,  Fou  18,  Mi$2 

Arheološka  umjetnost.  Vidi:  Antropološka  umjet- 
nost, Horizontalna  plastika,  prethistorija 

Arhetip.  Arhetip  je  prauzorak  i temeljna  predodžba, 
motiv,  slika,  ikonografsko  rješenje  i simbol.  Arhetip 
može  biti  vizualni,  govorni,  pisani  ili  zvučni  simbolički 
izraz.  Ideja  arhetipa  uvedena  je  u umjetnost  iz  dva 
šira  povijesna  i kulturološka  okvira:  (1)  iz  psihoana- 
litičke teorije  kolektivno  nesvjesnog  Carla  Gustava 
Junga  i (2)  iz  antropoloških,  arheoloških,  povijesno- 
umjetničkih  i semioloških  istraživanja  simboličkih 
sistema  izražavanja  u starim  civilizacijama  Europe, 
Azije,  Afrike  i Novog  svijeta.  Na  ideju  arhetipa 
pozivaju  se  umjetnici  i teoretičari  umjetnosti  koji 
umjetnost  tumače  kao  sistem  simboličkog  izražavanja 
univerzalnih  prirodnih,  religioznih,  civilizacijskih  i 
individualno-psiholoških  značenja,  vrijednosti  i moći. 
U modernizmu  i postmodemizmu  razlikuju  se  četiri 
sistema  arhetipskog  izražavanja:  (1)  izražavanje 
arhetipa  u mimetičkom  narativnom  slikarstvu  eks- 
presionizma (Franz  Mare,  Emil  Nolde),  nadrealizma 
(Max  Emst,  Andrć  Masson,  Salvador  Dali,  Vane  Bor) 
i postmodemizma  (transavangarda,  neoekspresio- 
nizam:  Francesco  Clemente,  Sandro  Chia,  Anselm 
Kiefer),  gdje  se  arhetip  otkriva  u vizualnoj  i likovnoj 
priči  i poruci  koju  slika  nosi,  (2)  izražavanje  arhetipa 
u apstraktnom  slikarstvu,  od  rane  apstrakcije  Vasilija 
Kandinskog  preko  automatizma  nadrealista  do 
američkog  apstraktnog  ekspresionizma  Jacksona 
Pollocka,  Franza  Klinea,  Bametta  Ne\vmana  i Marka 
Rothka,  gdje  se  arhetip  definira  kao  vizualni  aikonički 
geometrijski  ili  gestualni  znak,  (3)  izražavanje  arhetipa 
u kiparskim  radovima  u rasponu  od  skulptura 
Constantinea  Brancusija  Početak  svijeta  (1924.)  ili 
Beskonačni  stup  ( 1 930.)  do  ambijentalnih  radova  land 
arta  i horizontalne  plastike  60-ih  i 70-tih  godina 
(Robert  Smithson,  Michael  Heizer,  Richard  I.ong, 
Hamish  Fulton)  i (4)  direktno  izražavanje  arhetipske 
ritualne  simbolike  u body  artu  (Terry  Fox),  perfor- 
mansu (Joseph  Beuys,  Marina  Abramović),  ambi- 
jentalnoj  umjetnosti  (Joseph  Beuys,  Walter  De  Maria, 
Agnes  Denes,  Marko  Pogačnik,  Zoran  Belić  W.)  i 
feminističkoj  umjetnosti  (Judy  Chicago,  Nancy  Spero, 
Louise  Bourgeois). 

U mističkom  konceptualizmu  i metaspiritualnoj 
umjetnosti  arhetip  je  tretiran  kao  znak  koji  treba 
istražiti  i teorijski  obraditi  u semiotičkom,  psiho- 
loškom i socijalnom  smislu.  Značajan  je  teorijski  rad 
nazvan  Diplomski  rad  Davida  Neza,  člana  grupe 
OHO,  u kojem  je  istraživao  temeljne  geometrijske 
ccntrične  strukture  linija  i njihovu  vezu  s arhetipom. 
Mirko  Radojičić,  pripadnik  novosadske  grupe  Kod, 
istraživao  je  arhetipske  strukture  u prirodi,  na  primjer 


u seriji  fotografija  Struktura  rasta  - krug I-X(\915.) 
prikazao  je  razvoj  cvijeta,  pri  čemu  se  stvara  oblik 
kruga.  Prema  Radojičiću,  arhetip  se  pojavljuje  u 
umjetničkim  djelima  jer  ljudi  djelom  žele  izraziti 
određenu  situaciju,  sliku,  ideju.  Arhetip  se  u djelu 
može  pojaviti  i upotrijebiti  nesvjesno  ili  svjesno  i imati 
funkciju  simbola  ili  znaka.  Upotreba  arhetipa  kao 
simbola,  naglašava  Radojičić,  karakteristična  je  za 
tradicionalnu  umjetnost.  U suvremenoj  umjetnosti 
prevladava  upotreba  arhetipa  kao  znaka.  Vizualne 
umjetnike  zanima  svojstvo  arhetipa  stvaranja  takvih 
prikaza  motiva  koji  se  mogu  razlikovati  u detaljima,  a 
da  pritom  ne  izgube  osnovni  oblik.  U beogradskoj 
konceptualističkoj  Grupi  143  arhetip  je  analiziran  kao 
formalno  konstruiran  vizualni  znak  koji  autorc- 
fleksivno  pokazuje  genezu  strukture  i značenja 
vizualnog  oblika.  Njemački  ambijentalni  umjetnik 
VVolfgang  Laib  radio  je  instalacije  s prirodnim 
organskim  materijalima  (mlijeko,  peludni  prah) 
uspostavljajući  kružni  tijek  simbolizacije  od 
bezoblične  izložene  prirodne  materije  do  mističkog 
simbola  ritualnog  prostora.  Anish  Kapoor  je  realizirao 
skulpture  i instalacije  koje  rekonstruiraju  i reinter- 
pretiraju  tantričke  i budističke  skulpturalne  i arhi- 
tektonske modele,  stvarajući  kompleksna  simbolička 
prostorna  djela.  O njegovim  skulpturama  se  u kritici 
piše  kao  o posudama  skrivenog  simboličkog  smisla. 

LITERATURA:  Abs  I , Abr3,  Abr4,  Beli9,  Beli8,  Bole  1 , Juni , Jun2, 
jun3,  Jun4,  Jun5,  KusplO,  Lippl5,  Pcj2,  Pcj3,  Rcgl,  Rinl,  Rin4, 
Rushi  1 , Šuv  1 1 , Suv38,  Tu3 

Arhi-pismo.  Arhi-pismo  je  hipotetička  teorijska 
konstrukcija  Jacquesa  Derridae  pomoću  koje  se 
raspravlja  izvorni  odnos  govora  i pisma:  (1)  počevši  s 
prvim  velikim  tekstom  zapadne  metafizike  govor  je 
bio  privilegiran  kao  suštinski  jezik,  (2)  fonetsko  pismo 
se  većinom  tumačilo  kao  reprezentacija  govora,  (3) 
zapadni  fonocentrizam  se  zasnivao  na  hijerarhiji  koja 
je  glas  razumijevala  kao  nematerijalan,  povezan  sa 
sviješću  (logosom,  istinom),  a pismo  kao  tragično  ali 
potrebno  krivotvorenje  inteligibilnog  u osjetilno,  tj. 
preobrazbu  ideje  u tijelo  i materiju,  (4)  ova  hijerarhija, 
koju  Derrida  naziva  logocentrizmom,  osnova  je 
zapadne  metafizike  i osnova  izgradnje  svih  karak- 
terističnih opozicija  (označitelj-označeno,  izraz- 
sadržaj,  tijelo-duh),  (5)  fonetsko  pismo  je,  međutim, 
prema  filozofiji  dekonstrukcije  mit  (pismo  nikada  nije 
bilo  jednostavni  prijepis  govora),  (6)  govorom,  daleko 
od  bilo  koje  čiste  samoprisutnosti,  upravlja  sistem 
razlika  koje  čine  jezik,  (7)  zato  postoje  različiti  modusi 
koji  prethode  podjeli  govora  i pisma,  (8)  razluka 
(differance)  konstituira  svaki  znak  (uključujući  i 
vokalni)  kao  trag,  i (9)  arhi-pismo  je  “ono”  što  prethodi 

hijerarhijskoj  izgradnji  odnosa  govora  i pisma,  drugim 
riječima,  bivajući  produktivna  razlika  ono  formira 
njihov  zajednički  korijen  iz  kojeg  nastaju  sve  kasnije 
metafizičke  opozicije  (prije  svega  opozicija  znaka  i 
značenja).  Teoretičar  umjetnosti  Yve-Alain  Bois 
analogno  pojmu  “arhi-pisma”  uspostavlja  pojam  “arhi- 
crteža”  kao  zajedničkog  izvora  opozicije  crteža  i boje. 
Bois  metafizičke  opozicije  modernističkog  slikarstva 
razrješava  prvobitnom  razlikom  (arhi-crtežom)  koja 
prethodi  razlikovanju  crteža  i slike  i proizvodi  njihove 
moguće  povijesne  divergencije. 

LITERATURA:  Bois2,  Bois3,  Derrl 

Arhitektura.  Arhitektura  se  u antičkoj  i renesansnoj 
tradiciji  definira  kao  umjetnost  građenja  (ars 
aedificandi),  odnosno,  umjetnost  prisvajanja  i 
proizvođenja  ili  reguliranja  i oblikovanja  ljudskog 
prostora  u cjelini  i življenja  na  tom  području. 
Arhitektura  je  danas  primijenjena  znanost  zasnovana 
na  sintezama  ili  interdisciplinarnim  odnosima 
tehničkih  znanosti,  primijenjenih  umjetnosti, 
industrijskog  dizajna  i “visoke  umjetnosti”.  Arhi- 
tektura je  u užem  smislu  praksa  suodnosa  umjetnosti 
i tehnike  materijalnog  planiranja,  projektiranja, 
građenja  i artikuliranja  javnog  i privatnog  životnog 
prostora,  tj.  univerzalnog  i partikulamog  svako- 
dnevnog konteksta  ili  svijeta.  Arhitektura  kao 
društvena  praksa  umjetnosti  u europskoj  tradiciji  ima 
funkcije  uspostavljanja,  građenja  ili  izvođenja 
autonomnog,  tj.  djelomično  ili  naizgled  autonomnog, 
odnosno,  prividno  neutilitamog  i dominantno  estetski 
centriranog  objekta  ili  odnosa  objekata  (staništa, 
prostora,  građevine,  kompleksa  građevina,  grada, 
regije).  Najčešće  se  o arhitekturi  govori  kao  o 
projektiranju  objekata  svakodnevnog  života  ili  kao  o 
urbanističkom  planiranju  i artikuliranju  mikro-  i 
makro-životnog  prostora. 

Arhitektura  kao  društvena  umjetnička  i tehnička 
praksa  je  diskurzivna,  ideološka  i politička  povijesno 
i geografski  određena  praksa.  Zasnovana  je  na  razvoju, 
sintezama  ili  suočavanjima  manualnog,  zanatskog, 
industrijskog,  dizajnerskog  i medijskog  reguliranja  i 
dereguliranja  životne  realnosti. 

Arhitektura  kao  diskurzivna  praksa  je  govor  ili 
manifestacija  posebnih  društvenih  institucija 
artikulacije,  proizvodnje,  kontrole  i potrošnje  životnog 
prostora,  odnosno,  života  u artikuliranom,  ogra- 
ničenom i izvedenom  prostoru.  Arhitektonski  rad  ili 
efekti  arhitektonskog  rada  su  izvedeni  u okviru 
društvenih  institucija  koje  uspostavljaju,  pokazuju  i 
kontroliraju  karakteristična  povijesna  i geografska 
društvena  oblikovanja  životnih  formi,  znanja,  iden- 
titeta, značenja  i vrijednosti  u realizaciji  i potrošnji 


životnog  prostora  i vremena.  Arhitektura  kao  insti- 
tucija, disciplina,  praksa  ili  objekt,  je  diskurs  zato  što 
konstruira  vizualno-prostorne  i egzistencijalne 
individualne  i kolektivne  interpelacije  i identifikacije 
povijesnog  i geografskog  društva,  odnosno,  društ- 
venog subjekta. 

Arhitektura  je  ideološka  praksa,  jer  su  arhitektonska 
proizvodnja  i potrošnja  materijalni  instrumentalni  i 
funkcionalni  čimbenici  društvene  i kulturalne, 
odnosno,  političke  i državno-pravne  realnosti 
svakodnevnice  svakog  povijesnog  i geografskog 
društva.  Arhitektura  nije  mimezis  društvene  realnosti 
nego  bazični  instrument  konstituiranja  i izvođenja 
društvene  realnosti  u njenoj  konkretnosti  i univer- 
zalnosti. Na  primjer,  socrealistička  arhitektura  nije 
mimezis  realnog,  postojećeg  i prisutnog  prostora  u 
revolucionarnim  realsocijalističkim  društvima  nego 
način  na  koji  realsocijalistička  društva  kroz  svoje 
institucije  pretpostavljaju,  izvode  i javno  ili  privatno 
nastanjuju  potencijalni  ili  idealni  arhitektonski 
artikulirani  prostor  kroz  koji  se  interpretira  i identificira 
rcalsocijalistički  identitet  vladajuće  radničke  klase  i 
njene  predvodnice,  tj.  komunističke  partije.  Ili,  na 
primjer,  urbanistički  koncept  gradića  u prirodnom 
okruženju  ili  megalopolisa  kao  složenog  tehnološkog 
sistema  naspram  prirode  nije  samo  izraz  koncepata  o 
životu  u prirodi  ili  naspram  prirode  nego  je  način 
ideološke  kontrole  i regulacije  oblika  ljudske 
egzistencije  u specifičnom  svijetu  koji  je  realnost 
svakodnevne  individualne  i kolektivne,  javne  i 
privatne,  egzistencije. 

Arhitektura  je  politička  društvena  praksa  jer  je 
zasnovana  na  praktičnom  institucionalnom  izvođenju 
ideologije  stvarne  ili  idealne  svakodnevnice  odre- 
đenog društva  kroz  konkretne  procedure  i izvođenja 
estetskog  poretka,  utilitarnog  smisla,  materijalne 
ekonomije,  instrumentalne  tehnike,  organizacijske 
racionalnosti,  upravne  birokratske  kontrole  i,  svakako, 
strukturiranja  moći  u povijesnom  i geografskom 
društvu.  Politički  karakter  arhitekture  nije  određen 
samo  odnosom  arhitekture  i makro-društvene  moći, 
na  primjer,  odnosom  feudalne  proizvodnje  i kon- 
cipiranjem mjesta  lociranja  gotičke  katedrale  ili 
karakterom  kasnokapitalističke  postindustrijske 
proizvodnje  i urbanističkog  koncipiranja  mega- 
lopolisa. Politički  karakter  arhitekture  je  određen  i 
političkim  interpretiranjem  i determiniranjem  naizgled 
autonomnih  neutilitamih  arhitektonskih  iješenja  kao 
označitcljskih  anticipacija  društvenog  (geografskog, 
rasnog,  rodnog,  etničkog,  klasnog,  svakodnevnog) 
identiteta. 

LITERATURA:  AgrI,  Bcnja2,  BenjaS,  Bruni.  Cacl,  Defl,  Dodl, 
Erj7,  Erjll,  Framl,  Fram2,  Gaul,  Ghirl,  Gossl.  Groszl,  Hayl, 


68 


I Iolli2,  Jenc  1 , Jcnc2,  Jcnc3.  Klo  l , Klo2,  Koo  1 , Koo2,  Koo3 , I.ams  I , 
Lcal,  MenlO,  Mešl3,  Nesl,  Pae5,  Pensl,  Perl,  Per2,  Pcr3,  Pcvl, 
Rot  1 3,  Schwarzl . Tafl . Venturi  1 , Vjrt  1 , Wint  l . Wolfl , Wolf2 

Arhitektura  modernizma.  Arhitektura  modernizma 
nastaje  tehnološkom,  cstctičkom  i umjetničkom 
evolucijom  modeme  arhitekture  kroz  kasno  XVIII.  i 
XIX.  stoljeće.  Modemu  arhitekturu  karakterizira 
uspostavljanje  autonomnih  estetsko-tehnoloških 
rješenja  svjetovnog  i urbanog  životnog  prostora  u 
epohi  nacionalno-buržoaskog  industrijskog  društva. 
Arhitektura  modernizma  tijekom  prve  polovine  XX. 
stoljeća  nastaje  kao  revolucionarni  iskorak  iz 
evolutivnog  modernog  razvoja  prema  novom  ili 
inovativnom  modernizmu  zasnovanom  na  teorijama 
i praksama  ubrzanog  industrijskog  razvoja,  dominaciji 
uloge  industrijskog  dizajna  i projektivno-utopijskim 
zamislima  umjetničkih  avangardi  i njihovih  utjecaja 
ili  integracija  na  arhitekturu.  Drugim  riječima, 
arhitektura  modernizma  je  nastala  kao  ekspanzijski 
proces  restrukturiranja  političke  moći  na  mikro  i makro 
razini,  ali  i kao  određeni  model  kolektivnog  identiteta 
koji  je  kodiran  kapitalističkom  i internacionalno 
orijentiranom  društvenom  praksom.  U najužem  smislu 
arhitektura  modernizma  nastaje  kao  zahtjev  za 
sintezom  modernog  života  kroz  integrativne  medije 
arhitekture.  Walter  Gropius  je  proklamirao  koncept 
arhitekture  kao  oruđa  integracije  ili  sinteze  različitih 
umjetnosti  u novo  jedinstvo  (1919.)  i time  reaktu- 
alizirao  wagnerovsku  zamisao  Gesamtkunshverka 
kroz  arhitekturu.  Le  Corbusier  je  proklamirao 
utopijsku  viziju  budućeg  svijeta  do  kojeg  treba  doći 
kroz  arhitekturu  kao  događaj.  Na  primjer,  on  je 
ukazivao  na  ulogu  nebodera  kao  objekta  kroz  koji  se 
sintetiziraju  arhitektura  i urbanizam  u stvaranju 
dinamičnog  događaja  svakodnevnog  modernog  života 
( 1 937.).  Različito  od  Gropiusovog  i Le  Corbusierovog 
apolitičnog  tehnicizma,  drugi  direktor  Bauhausa 
Hannes  Meyer  je  proklamirao  funkcionalizam 
zasnovan  na  formuli:  umjetnost  i arhitektura  su 
funkcije  ekonomije,  izgradnja  je  tehnički,  a ne  estetski 
ili  umjetnički  problem.  Budući  da  je  arhitektura 
ekonomski  i tehnički  problem  ona  je,  zapravo,  politički 
problem  i dio  političke  revolucionarne  prakse 
promjene  aktualnosti.  Ludwig  Mies  van  der  Rohe, 
treći  direktor  Bauhausa,  je  u kontekstu  u kojem  su  na 
internacionalnom  planu  djelovali  Gropius,  Le 
Corbusier,  Frank  Lloyd  Wright,  Erich  Mendelsohn, 
Hans  i Wassili  Luckhardt,  anticipirao  zamisli 
internacionalnog  stila  u duhu  bauhausovskog 
redukcionizma  (slogan  less  is  motv)  kao  univerzalnog 
modernističkog  principa.  Koncept  internacionalnog 
stila  je  promoviran  na  izložbi  modernističke  arhi- 


tekture u Muzeju  modeme  umjetnosti  u New  Yorku 
1931.  Radikalni  koncept  modernističke  arhitekture  i 
internacionalnog  stila  je  nakon  Drugog  svjetskog  rata, 
prije  svega  u SAD  i SSSR-u,  postao  dominantni 
koncept  razvijene  industrijske  kapitalističke  i 
realsocijalističke  proizvodnja  geometrijski  kom- 
paktnih i modularnih  sistema  masovne  gradnje  (Le 
Corbusier,  Walter  Gropius,  Mies  van  der  Rohe, 
Charles  Eames,  Pierre  Koening,  Richard  Neutra, 
Skidmore,  Owings  i Merrill,  Philip  Johnson,  Kenzo 
Tange). 

Po  Charlcsu  Jcncksu,  modernističku  arhitekturu 
između  1920.  i 1970.  godine  određuje  šest  velikih 
smjerova  ili  tradicija: 

(1)  idealistička  tradicija  zasnovana  na  društvenom 
idealizmu,  odnosno,  humanističkom  liberalizmu  i 
utopizmu,  povjerenju  u tehnološki  napredak  i 
racionalnu  sintezu  života,  umjetnosti  i arhitekture  (Le 
Corbusier,  Mies  van  der  Rohe,  Gropius,  Thco  van 
Doesburg,  Gerrit  Rictveld,  Aldo  van  Eyck,  Louis 
Kahn,  James  Stirling); 

(2)  samosvjesna  tradicija  dovodi  idealizam  moder- 
nizma do  preispitivanja  univerzalnih  oblikovnih 
principa  iz  povijesti  arhitekture  i umjetnosti  u novim 
medijima  i tehnologijama  (neoklasicistička  arhitektura 
20-ih  i 30-ih,  arhitektura  new  deala  30-ih,  fašistička 
arhitektura  20-ih  i 30-ih,  nacistička  arhitektura  30-ih 
i 40-ih  godina); 

(3)  intuitivna  ili  ekspresionistička  tradicija  zasnovana 
na  subjektivnom  izrazu  i osobnim  nekanonskim 
oblikovnim  konceptima  (Bruno  Taut,  Otto  Frei,  Felix 
Candela,  Hans  Scharoun,  Jom  Utzon); 

(4)  logička  tradicija  izvedena  na  preciznim  formalnim 
konceptima  sistemskog  ili  modularnog,  odnosno, 
strukturalistički  orijentiranog  projektiranja  (kasni  Le 
Corbusier,  Buckminster  Fuller,  Picr  Luigi  Nervi, 
Kishko  Kurokawa,  Kenzo  Tange); 

(5)  nesamosvijesna  tradicija  zasnovana  na  revitalizaciji 
funkcionalističke  arhitekture  XIX.  stoljeća,  indust- 
rijskog dizajna  i kontroliranog  racionalnog  projekti- 
ranja i građenja  (američka  i sovjetska  arhitektura  50- 
ih  i 60-ih  godina:  Matthew  Johnson  Marshall); 

(6)  aktivistička  tradicija  zasnovana  na  eksperi- 
mentalnim pro-  ili  post-avangardističkim  principima 
oblikovanja  javnog  i privatnog  prostora  (Vladimir 
Tatljin,  Aleksandar,  Leonid  i Viktor  Vesnin,  Georgij 
Kroutikov,  Jakov  Čemikov,  Konstantin  Mcljnikov, 
Mozes  Ginzburg,  J.  P.  Jungman),  odnosno,  takozvana 
siromašna  arhitektura  kao  oblik  arhitektonske  gerile  i 
divlje  gradnje  u odnosu  na  arhitekturu  bogatog 
multikapitalističkog  društva  Zapada  (Tcntt  City  u 
Bostonu,  komuna  Hog  Farm  Drop  City  u Arizoni, 
divlja  naselja  na  periferiji  Lime). 

Arhitekturu  modernizma  karakteriziraju  ove  velike 
meta-priče  utopijskog,  političkog,  tehnološkog  i 
egzistencijalnog  emancipiranja  na  način  univer- 
zalizirajuće  internacionalne  svakodnevnice.  Jancks 
konstatira  zajedničke  postavke  navedenih  šest 
tradicija:  “Na  primjer,  ideja  o umjetničkoj  slobodi  i 
autonomiji  je  prisutna  u samosvjesnoj,  idealističkoj  i 
intuitivnoj  tradiciji,  dok  je  ideja  o društvenoj  jed- 
nakosti zajednička  aktivističkoj,  nesamosvjesnoj, 
logičkoj  i idealističkoj  tradiciji.  Sloboda  i jednakost - 
dualizam  koji  je  na  ideološkom  planu  nepostojan,  a u 
praksi  teško  ostvariv,  ali  koji  sam  sebe  učvršćuje,  kad 
se  jednom  realizira,  budući  da  politička  sloboda  čuva 
socijalizam,  a jednakost  dopušta  da  se  razvije  puna 
demokracija”.  Jancksov  pregled  je  dominantno 
centričan  u zapadnoeuropskom  i angloameričkom 
smislu.  Naspram  ovih  teza  o novoj  emancipiraj ućoj 
arhitekturi  moguće  je  izdvojiti  niz  atipičnih,  ali  ipak 
konstitutivno  modernističkih  transgeografskih  i 
transkulturalnih  pozicija: 

(a)  retro-pozicija  povezana  s obnovama  povijesnih 
tradicija  u europskim  buržoaskim  društvima  (različiti 
nacionalni  i internacionalni  neoklasicizmi:  Erich 
Mendelsohn,  Fritz  Hoger,  Michel  de  Klerk,  Jože 
Plečnik),  zatim, 

(b)  potencijalne  velike  koncepcije  herojske,  sublimne, 
imperijalne  i integrativne  arhitekture  u totalitarnim 
režimima  30-ih  godina  - boljševička  arhitektura  (Jakov 
Čemikov,  Mozes  Ginzburg,  braća  Vesnin),  fašistička 
arhitektura  (Adalberto  Libera,  Enrico  Del  Debbio, 
Luigi  Moretti,  Marcello  Piacentini),  nacistička  arhi- 
tektura (Adolf  Hitler,  Albert  Speer,  Heinrich  Tes- 
senow), 

(c)  modernističke  konstitucije  i evolucije  sovjetske 
arhitekture  od  30-ih  do  ranih  70-ih  godina,  s posebnim 
utjecajima  na  razvoje  arhitekture  u državama  Istočnog 
ili  realsocijalističkog  bloka  (poljska,  češka,  mađarska, 
istočnonjemačka,  jugoslavenska,  rumunjska,  bugar- 
ska, kubanska,  vijetnamska,  iračka)  arhitektura, 

(d)  regionalne  zapadne  pozicije  obilježene  odstu- 
panjima od  internacionalnih  stilova  u ime  lokalnih  i 
partikulamih  geografskih,  rasnih  i etničkih  identi- 
fikacija (Aldo  van  Eyck,  James  Stirling  i Hermann 
Hertzberger)  ili  kritički  regionalizam,  pojam  Kennetha 
Framptona  iz  70-ih,  kao  kritika  internacionalnog 
univerzalizirajuaeg  modernizma  u ime  identifikacije 
lokalnog  (odnosi  se  na  djela  Marija  Botte,  Tadaoa 
Andoa  i Joma  Utzona), 

(e)  izvan  europske  i izvan  američke  arhitekture,  na 
primjer;  modernistička  akademska  arhitektura  u 
kolonijalnim/postkolonijalnim  (Indija,  Tanzanija)  ili 
visokorazvijenim  državama  Trećeg  svijeta  (Japan, 
Singapur,  Australija,  Novi  Zeland),  i kolonijalna 


arhitektura  koju  su  radili  zapadnjaci  po  zemljama 
Afrike,  Azije,  Oceanije,  Dalekog  Istoka,  Latinske 
Amerike. 

LITERATURA:  Agr  1 , Bauh  1 , Bay  1 , Benja2,  Benja5,  Benso  1 , Brun  1 , 
Cac  1 ,Coo  1 , Cour  1 , Defl , Dcn4 1 , Dod  l , Ellio  1 , Enci  1 , Eps  1 , Fram2, 
Fried  1 , Gau  I , Ghirl , Goss  1 , Grcat  1 . Grop  I , Hay  1 , 1 Iolli2,  Jaf2,  Jenc  1 , 
Jenc2,  Jcnc3,  Johnsol,  KIol,  Klo2,  Kool,  Koo2,  Koo3,  Kreč2, 
Lamsl,  Leal,  MenlO,  Mešl3, Nesl.  Pae5,  PensI,  Perl. Pcr2,  Per3, 
Pcvl,  Rotl3,  Schlel,  Schvvarzl,  Sus8,  Tafl,  Vcnturil,  Wil!etl, 
Willet2,  Winl,  Wintl 

Arhitektura  postmodernizma.  Termin  postmodema 
je  izveo  Joseph  Hudnut  pišući  o postmodernoj  kući 
(1949.)  i Nikolaus  Pevsner  je  u tekstu  Arehitecture  in 
Our  Time.  The  Anti-Pioneers  (1966.)  izložio  kritiku 
modernističkih  arhitekata  koji  se  nisu  uklapali  u veliku 
i kanonsku  meta-priču  modernizma.  Anticipacijama 
arhitekture  postmodernizma  mogu  se  smatrati  ne- 
tipični, regionalni,  anomalijski,  višeznačni,  nekanon- 
ski  i nekonzistentni  primjeri  modernističke  arhitekture: 
Kuća  majolike  Otta  Wagnera  u Beču  (1898.-1899.), 
arhitektonska  djela  Antonija  Gaudija  u Barceloni  u 
prvom  desetljeću  XX.  stoljeća,  Zgrada  Goldmana  i 
Salatscha  Adolfa  Loosa  u Beču  (1910.-1911.), 
Einsteinova  kula  Ericha  Mendelsohna  u Potsdamu 
(1917.-1921.),  vila  Ludwiga  Wittgensteina  u Beču 
(1929.),  ali  i vila  na  slapovima  za  Edgara  J.  Kaufman- 
na  u Bear  Runu  u Pcnnsylvaniji  (1935.-1939.)  Fran- 
ka Lloyda  Wrighta. 

Arhitektura  postmodernizma  ili  postmodema  arhi- 
tektura je  kao  odrednica  izvedena  u tekstovima 
arhitekta  Roberta  Stema  i povjesničara  arhitekture 
Charlesa  Jencksa  oko  1975.  Stem  i Jencks,  svatko  na 
svoj  način,  ovim  su  terminom  ukazali  na  estetičku, 
poetičku,  tehnološku  i kulturološku  kritiku  racio- 
nalnosti, funkcionalizma  i univerzalizma  visokomo- 
demističke  arhitekture  internacionalnog  industrijskog 
kapitalizma.  Stem  i Jencks  su  termin  postmodema 
preuzeli  iz  književnosti  i primijenili  na  arhitekturu. 
Uspostavljanjem  koncepta  postmodeme  arhitekture 
pojmovi  postmodema  i postmodemizam  ulaze  u Širu 
upotrebu  i postaju  određujući  za  novu  eklektičnu  i 
postpovijesnu  epohu  poslije  modeme.  Jencksov  pojam 
postmodeme  arhitekture  označava: 

(a)  kritiku  modernističkog  elitizma  i zalaganje  za 
postmodemi  populizam,  odnosno,  za  relativiziranje 
granica  visoke  i popularne  kulture,  umjetnosti  i 
arhitekture, 

(b)  kritiku  modernističkog  historicizma  zasnovanog 
na  idejama  o permanentnom  purističkom  razvoju  ili 
napretku  arhitekture  i društva,  odnosno  ukazivanju 
na  postpovijesni  i eklektični  karakter  postmodeme 
arhitekture, 

(c)  kritiku  visoko  modernističke  kanonske  jednoznač- 

nosti  u ime  zalaganja  za  pluralizam  funkcija,  značenja 
i ciljnih  korisničkih  grupa,  tj.  svaka  postmodema 
građevina  je  barem  dvostruko  kodirana  a to  znači  da 
je  višeznačna  i da  je  upućena  različitim  društvenim 
slojevima. 

Jencks  je  u knjizi  Jezik  postmodeme  arhitekture 
( 1 977.)  ukazao  na  primjere  anticipiranja  postmodeme 
u evokacijama  povijesnih  oblikovnih  arhitektonskih 
praksi  (Paolo  Portoghesi,  Berthold  Lubetkin,  Robcrt 
Venturi)  tijekom  50-ih  i 60-ih  godina.  Također, 
postmodemu  karakteriziraju  neuobičajene  metafizike 
i metaforička  upotreba  materijala  i oblika  (Charles  W. 
Moore,  Minoru  Takejama,  Stanley  Tigcrman,  Federigo 
Zuccaro,  Charles  Jencks).  Postmodeme  gradnje  su  i 
djela  Petera  Eisenmana,  Roberta  Sterna,  Johna 
Hagmanna. 

Paralelno  ovim  odrednicama  i kriterijima  postmo- 
demosti  Kenneth  Frampton  razvija  koncepte  kritičkog 
regionalizma  i retrogarde:  “Arhitekturu  se  danas  može 
podržati  kao  kritičku  praksu  samo  ako  zauzme  poziciju 
retmgarde  (arriere- garde),  odnosno  ako  se  u jednakoj 
mjeri  udalji  od  prosvjetiteljskog  mita  progresa  i od 
reakcionarnog,  nerealističkog  impulsa  povratka 
arhitektonskim  oblicima  predindustrijske  prošlosti” 
(1983.).  Prvi  zadatak  je  dekonstrukcija  svjetske 
kulture,  a drugi  zadatak  je  kritika,  zasnovana  na  sintezi 
kontradikcija,  univerzalnosti  civilizacije.  Framptonov 
zahtjev  je  u konkretnom  smislu  značio  (a)  kritiku  čiste 
vizualnosti  zasnovane  na  metafizici  optičke  geo- 
metrijske perspektive  i (b)  ulazak  u područje  kom- 
pleksnosti i višeznačnosti  osjetilnc  percepcije,  na 
primjer,  suodnosa  vizualnosti  i taktilnosti.  S druge 
strane,  njega  su  zanimali  efekti  otpora  specifičnog 
mjesta-lokaliteta  globalizirajućim  i hegemonim 
taktikama  modernističke  univerzalizacije  kao 
poništavanja  specifičnosti  konkretnog  geografskog 
mjesta. 

Prema  Heinrichu  Klotzu  modernistička  arhitektura 
(Gropius,  Lc  Corbusier)  bila  je  usmjerena  odbacivanju 
autonomije  arhitekture  i sinteze  arhitekture  i života. 
Sinteza  umjetnosti  i života  je  imala  za  posljedicu 
redukciju  fikcionalnosti  na  doslovnost  elemenata  u 
arhitekturi.  “Povijest  modeme  arhitekture  je  proces 
sužavanja  pluralističkog  obilja  značenja  na  početku 
do  funkcionalističke  ispražnjenosti  od  značenja  u 
kasnoj  modernoj”.  Ključni  prekid  s modemom,  prema 
Klotzu,  izvodi  Robert  Venturi  s kućom  Vanne  Venturi 
u Chestnut  Hillu  u Pennsylvaniji  1962.-1964.  Ven- 
turijevu  građevinu  karakteriziraju  aluzije  na  povijesne 
građevinske  oblike,  nejasnost  složenih-formalnih 
odnosa,  odustajanje  od  jasnih  elementarnih  tijela 
geometrije.  Klotz  osim  Venturijevih  razmatra  djela 
Charlesa  Moorea,  Franka  Gchryja  i grupe  SITE 


(Sculpture  in  the  Envimnment).  Građevine  grupe  SITE 
realizirane  kao  tržni  centri  korporacije  R£5T(Houston, 
1975.)  manifestni  su  primjeri  deartikuliranja 
arhitekture  kao  funkcionalnog  objekta  i artikulacije 
arhitekture  kao  fikcionalnog  objekta.  Time  je 
arhitektonsko  djelo  postavljeno  kao  interpretacija  i 
komentar:  povijesnog,  regionalnog,  arheološkog, 
cijelog,  završenog  ili  nezavršenog,  odnosno  ruševnog. 
Arhitektura  je  višeznačni  materijalno-prostomi  tekst 
koji  se  događa  korisniku  ili  promatraču  u teritorija- 
lizaciji (zahvaćanju,  markiranju)  i deteritorijalizaciji 
(relativiziranju,  poništavanju)  životnog  ambijenta. 
Jedna  od  posebnih  poetičkih  pojava  postmodeme 
arhitekture  je  dekonstruktivizam  u arhitekturi  ili 
dekonstruktivistička  arhitektura.  Pojam  dekonstrukcije 
je  preuzet  iz  filozofije  Jacquesa  Derridae  u trenutku 
kada  je  postao  velika  transnacionalna  moda  u teoriji 
umjetnosti  i kulture,  književnosti,  slikarstva,  skulpture, 
mode  odijevanja  i filma  početkom  80-ih  godina  XX. 
stoljeća.  To  je  jedinstven  slučaj  da  se  arhitektonska 
pojava  (pravac,  pokret,  tendencija)  imenuje  nazivom 
filozofskog  postupka  ili  pokreta.  Prevođenje  filozofije 
u arhitekturu  i arhitekture  u filozofski  diskurs  je 
područje  premještanja,  višeznačnih  korespondencija 
verbalnog  i vizualnog,  vizualnog  i prostornog, 
metaforičnog  i alegorijskog,  prisutnog  i odloženog. 
Razlika  između  filozofskog  i arhitektonskog  diskursa 
stvara  nestabilan  i interpretacijama  otvoren  teritorij. 
Za  dekonstruktivizam  u arhitekturi  jc  karakteristično 
izvođenje  karakterističnog  antiesencijalizma  i 
relativizma  u odnosu  na  velike  povijesne  kanone 
oblikovanja  u tradiciji  modernizma.  Karakteristično 
je,  također,  uspostavljanje  relativnih  odnosa  između 
marginalnih  i dominantnih  koncepcija  aktualnog 
arhitektonskog  oblikovanja  prema  povijesnim,  geo- 
grafskim i klasnim  sistemima  gradnje.  U dekon- 
struktivizmu  se  problematizira  racionalistički  funk- 
cionalizam  i istražuju  se  principi  pluralnosti  arbitrarnih 
i decentriranih  mogućnosti  izražavanja,  prikazivanja 
i oblikovanja.  Dekonstruktivističko  arhitektonsko 
djelo  se  ukazuje  kao  otvorena  višemedijska  inter- 
tekstualna  proizvodnja  potencijalnog  životnog  svijeta 
kao  složene  mape  nekonzistentnih  i decentriranih 
fragmenata,  citata,  uzoraka  ili  simulakruma.  U 
formalno-oblikovnom  smislu  dekonstruktivistička 
građevina  je  heterogeni  nestabilni  poredak  bez  centra, 
s relativnim  odnosima  interijera  i eksterijera,  odnosno, 
gestalta  i detalja.  Dekonstruktivistička  arhitektura  se 
zasniva  na  relativiziranju  granica  između  arhitek- 
tonskog i kiparskog.  Predstavnici  dekonstruktivističke 
arhitekture  su  Frank  Gehry,  Zaha  Hadid,  Bernard 
Tschumi,  John  Hejduk,  Peter  Eisenman,  Rem  Kool- 
haas.  Tschumijev  Pare  de  la  Villette  u Parizu  između 

(realiziran  između  1982.  i 1990.)  primjer  je 
programskog  dekonstruktivističkog  djela  zasnovanog 
na  destabilizaciji  “neuokvirenih”  formi,  odlaganju 
semantičkog  djelovanja  arhitekture  i kritici  moder- 
nističke izvjesnosti  građenja.  Jacques  Derrida  je,  pišući 

0 ovom  djelu,  ukazao  daje  dekonstrukcija  stvar  otpora 

1 opiranja  stabilnim  i kanonskim  pretpostavkama 
građenja  (konstruiranja,  izvođenja,  postavljanja, 
odlaganja).  Tschumijev  projekt  Glass  Video  Gallery 
iz  Groningena  je  dinamična,  transparentna  građevina 
koja  djeluje  kao  novi  medijski  stroj.  Gehry  je  The  Vitra 
Design  Museum  u Weil  am  Rhein  u Njemačkoj  ili 
Guggenheim  Museum  u Bilbaou  (1991. -1997.) 
realizirao  kao  vizualni  heterogeni  prostor  deccntriranih 
i pomaknutih  geometrijskih  formi  s nekonzistentnim 
odnosom  unutrašnjeg  i vanjskog  prostora.  Koolhaas 
je  dekonstrukciju  izvodio  kao  postupak  odlaganja  i 
izlaganja  otvorenog  i arbitrarnog  arhitektonskog 
produkta  kroz  koji  se  suočavaju  fikcionalnost  i 
doslovnost  reccptivnog  iskustva.  Karakterističan 
primjer  heterogenog  tekstualiziranja  arhitektonskog 
zdanja  je  Vitla  dell  ’Ava  u St.  Claudu  u Parizu  (1991 .). 
Arhitektura  postmodemizma  se  krajem  XX.  i 
početkom  XXI.  stoljeća  identificira  kroz  teorije  koje 
ukazuju  na  polje  produkcijskih  nepreglednosti 
različitih  arhitektonskih  produkcija  kao  identifikacija 
kulturalnih  mikro-  i makro-identiteta.  Može  biti  riječi 
o postsocijalističkoj  arhitekturi,  postkolonijalnoj 
arhitekturi,  regionalnoj  arhitekturi,  globalističkoj 
arhitekturi,  queer  arhitekturi,  itd.  Postsocijalistička 
arhitektura  (Dimitrij  Veličkin,  Vladimir  Tjurin,  Attila 
Kovacs,  Gabor  Bachman)  nastaje  na  tragovima 
suočavanja  socrealističke,  neoklasične,  zapadne 
postmodeme  i rane  buržoaske  nacionalne  arhitekture 
iz  epohe  prije  komunističke  revolucije  ili  okupacije. 
Dok  je  zapadna  postmodema  arhitektura  eklektična  u 
smislu  navođenja  stilskih  estetskih  arhitektonskih 
uzoraka,  postsocijalistička  arhitektura  90-ih  godina 
je  eklektična  u smislu  navođenja  ideoloških  modela  i 
funkcija  reprezentacije.  Karakterističan  primjer  je 
interijer  i eksterijer  zgrade  muzeja  nacističke  i 
komunističke  diktature  Terror  Haza  (2002.)  Attile 
Kovacsa  u Budimpešti. 

LITERATURA:  Agrl,  Benja2,  BenjaS,  Bruni,  Defl , Dod I , Erj7, 
Erjll,  Foul7,  Framl,  Fram2,  Gaul,  GhirI,  G&ssl,  Grosz2,  Hayl, 
Holli2,  Jam8,  Jenc3,  Klol , Klo2,  Kool,  Koo2,  Koo3,Lamsl,  Leal, 
Nesl,  Papi,  Pap2,  Raj2,  Rotl3,  Schwarzl,  Tafl,  Vcnturil,  VVintl, 
Yurl 

Arhitektura,  teorije.  Teorije  arhitekture  su  različite 
filozofske,  estetičke,  poetičke,  tehničke,  humanističke, 
društvene  i kulturološke  teorije  tumačenja  arhitekture 
kao  djela,  prakse  ili  institucije.  Konceptualizacija 
arhitekture  kao  normativne  poetičke  discipline,  a ne 


zbira  predstavljenih  građevina,  anticipira  Vitruvije  u 
De  arehiteetura  libri  decem  iz  I.  stoljeća  n.  e.,  a zasni- 
va Leon  Battista  Albcrti  u De  re  aedificatoria  ( 1 450.). 
U povijesti  teorija  o arhitekturi  mogu  se  izdvojiti 
karakteristična  usmjerenja  od  povijesti  teorija 
arhitektonskog  djela  do  teorije  kulture  kao  rasprave 
arhitektonskih  društvenih  praksi. 

Povijesti  i teorije  arhitektonskih  djela  razvijane  su  u 
odnosu  s arheologijom,  poviješću  i teorijom  likovnih 
umjetnosti  (Johann  Joachim  Winckelmann,  Heinrich 
Wolfflin,  Paul  Frankl,  Ervvin  Panofsky,  Louis  Marin). 
Povijesti  i teorije  arhitektonskih  djela  se  zasnivaju  na 
definiranju  konceptualne,  fenomenalne,  funkcionalne 
i stilske  posebnosti  arhitektonskog  djela  kao  kul- 
turalnog i estetskog  artefakta.  Razlikovanje  arhitek- 
tonskog djela  od  arheološkog  artefakta  i likovnog 
umjetničkog  djela  je  poseban  filozofsko-teorijsko- 
povijesni  problem.  Odnosno,  karakterističan  problem 
fenomenološkog,  poetičkog,  estetičkog  i kulturalnog 
razlikovanja  je  povezan  s povijestima  relativnih 
razlikovanja  arhitektonskog  i skulpturalnog  djela:  (a) 
arhitektura  kao  skulptura,  na  primjer,  većina 
arheoloških  arhitektonskih  djela  koja  su  za  suvre- 
menog promatrača  izgubila  svoje  svakodnevne, 
političke  i religiozne  funkcije  se  iz  povijesne 
perspektive  promatraju  i tumače  kao  estetski  artefakti 
ili  umjetnička,  skulpturalna  djela;  (b)  mnoga 
arhitektonska  javna,  monumentalna,  spomenička  i 
memorijalna  djela  imaju  funkcije  skulpture,  tj.  objekta 
meta-dmštvenih  funkcija  (reprezentiranje  političke, 
religiozne,  svakodnevne  politike),  (c)  kroz  povijest 
se  može  pratiti  dug  konceptualni,  tehnološki, 
arhitektonski,  skulptorski  i kulturalni  proces  izdvajanja 
skulpture  iz  arhitekture:  od  izdvajanja  objekta  od 
zgrade  do  izvođenja  koncepta  posebnih  područja 
arhitektonskog  i kiparskog  umjetničkog  rada;  (d) 
modernističke,  avangardističke  i postmodemističke 
relativizacije  odnosa  skulpture  i arhitekture  kroz 
ambijentalnu  umjetnost  i instalacije. 

Povijest  arhitektonskih  teorija  kao  poetike.  Teorija 
arhitekture  kao  poetika  govori  o načinima  građenja  i 
postojanja  arhitektonskog  djela.  Teorija  arhitekture  kao 
autopoetika  govori  o tome  kako  arhitekt  (Leon  Battista 
Albcrti,  William  Morris,  Otto  VVagner,  Walter  Gropius, 
Aldo  Rossi,  Peter  Eisenman,  Robert  Venturi,  Rem 
Koolhaas)  autorefleksivno  i pro-teorijski  identificira 
i tumači  svoje  praktične  projektantske  i graditeljske, 
odnosno,  estetičke  i umjetničke  intencije,  vizije, 
hipoteze,  koncepte,  postupke  i djela.  Poetička  teorija 
arhitekture  je  konstitutivna  za  arhitektonsku  praksu  i 
arhitektonsku  pedagogiju.  Arhitektonska  implicitna 
poetika  je  poetička  teorija  koja  se  može  izvesti  iz 
arhitektonskih  djela.  Arhitektonska  cksplicitna  poetika 

je  poetička  teorija  koja  je  verbalno  izvedena  paralelno 
arhitektonskim  djelima.  Arhitektonska  implicitna  i 
eksplicitna  poetika  nisu  tek  dodatak  arhitektonskoj 
praksi,  one  su  konstitutivni  instrument  artikulacije 
umjetničkog  i tehničkog  projektiranja,  građenja  i 
organiziranja  životnog  prostora. 

Povijest  i teorija  arhitektonskih  formi  je  povijest 
poetika  arhitektonskih  vizualnih  i konstruktivnih 
oblika  i praksi  oblikovanja  konkretnog  ili  idealnog 
arhitektonskog  djela  (Gottfried  Semper,  Fricdrich 
Hoffstadt,  Camillo  Sitte,  Otto  Wagner,  Frank  LIoyd 
Wright,  Le  Corbusier,  Mies  van  dcr  Rohe).  Teorija 
arhitektonskih  formi  se  zasniva  na  konceptu  daje  bitna 
odrednica  arhitektonskog  djela  estetski  oblik  gra- 
đevine ili  urbanističkog  poretka  grada.  Pri  tome, 
estetsko  podrazumijeva  analitičko-sintetički  koncept 
i pojavnost  lijepog  (estetske  vrijednosti)  i funkcio- 
nalnog kao  stilske  mogućnosti.  Stilska  mogućnost 
označava  estetsko-oblikovne  sličnosti  koje  su  društ- 
veno i politički  kodirane,  a odnose  se  na  različita 
arhitektonska  djela  određene  epohe  ili  tradicije. 
Teorija  arhitekture  kao  estetika  govori  o estetskim 
pojavama,  estetičkim  teorijama  i filozofskim 
tumačenjima  značenja  i kanoniziranih  ili  nekano- 
niziranih  vrijednosti  recepcije  (promatranja,  nasta- 
njivanja, potrošnje)  arhitektonskog  djela.  Filozofska 
estetika  arhitekture  govori  o ontološkim  pitanjima 
arhitekture  (kako  arhitektura  postoji  kao  univerzalna 
praksa  ili  efekt  te  prakse:  Hegel,  Martin  Heidegger, 
Roman  Ingarden),  o fenomenološkim  pitanjima  (kako 
se  arhitektonsko  djelo  pojavljuje  u osjetilnoj  spoznaji 
i pojmovnom  predočavanju:  Nicolai  Hartmann, 
Mauricc  Merlcau-Ponty)  ili  o epistemološkim 
pitanjima  (na  koji  način  arhitektonska  praksa, 
arhitektonske  institucije  i arhitektonska  djela  sudjeluju 
u konkretnoj  ili  idealnoj  simboličkoj  ili  kognitivnoj 
interpretaciji  ljudske  spoznaje:  Emst  Cassirer,  Nelson 
Goodman,  Richard  Scruton,  Heinz  Paetzold, 
VVolfgang  VVelsch).  Na  primjer,  metafizički  funda- 
mentalno ontološki  koncept  arhitekture  kao  građenja 
i stanovanja  postavio  je  Martin  Heidegger  (1951.). 
Prema  Heideggeru,  poduhvat  mišljenja  o građenju  i 
stanovanju  nije  usmjeren  na  građenje  sa  stanovišta 
gradnje  i tehnike  ili  tehnologije  nego  na  građenje  koje 
slijedi  do  onog  područja  kojem  pripada  sve  ono  što 
jest,  a to  je  područje  metafizičkih  pitanja  o biću. 
Heidegger  je  pozivajući  se  na  jezik  ukazao  na  tri 
momenta:  ( I ) da  je  građenje  stanovanje,  (2)  da  je 
stanovanje  način  na  koji  smrtnici  postoje  na  zemlji,  i 
(3)  da  se  građenje  kao  stanovanje  razvija  u građenje, 
koje  njeguje  rast  nečega,  i u građenje  koje  podiže 
zdanja.  Filozofski  problem  je,  za  njega,  u tome  da 
“dok  god  ne  budemo  mislili  o tome  da  je  svako 


građenje  samo  po  sebi  - stanovanje,  mi  nećemo  biti 
kadri  da  na  zadovoljavajući  način  pitamo , a kamoli 
da  prikladno  odlučujemo  o tome  stoje  u svojoj  suštini 
građenje  zdanja.  Mi  ne  stanujemo  zato  što  smo  gradili 
nego  gradimo  i gradili  smo,  ako  stanujemo,  to  jest 
ako  jesmo  kao  stanovnic?' . Fundamentalno  filozofsko 
pitanje  o arhitekturi  je  pitanje  o ljudskoj  egzistenciji: 
“ Osnovna  crta  stanovanja  jeste  pošteđivanje.  Ona 
prožima  stanovanje  u čitavom  njegovom  obimu.  Taj 
nam  se  obim  ukazuje  čim  pomislimo  na  to  da 
čovjekovo  biće  počiva  na  stanovanju,  i to  u smislu 
obitavanja  smrtnika  na  zemlji.” 

Povijest  arhitektonskih  tehnika  i tehnologija  (Pierrc 
Francastel,  Amold  Hauser)  je  dijakronijsko  lociranje 
i tumačenje  uvjeta  i sredstava  za  oblikovanje, 
konstruiranje,  izvođenje  i proizvodnju  arhitektonskih 
djela.  Povijest  arhitektonskih  tehnika  i tehnologija  se 
može  razlikovati  kroz  evoluciju  od  manualnog  i 
zanatskog  građenja  (L.  B.  Alberti,  W.  Morris)  preko 
industrijskog  inženjerskog  projektiranja  i proizvodnje 
(Gottfried  Semper,  Otto  VVagncr,  Walter  Gropius, 
Hannes  Meyer)  do  postindustrijskog  dekonstruk- 
tivističkog,  tehnoestetskog  ili  kibemetskog  dizaj- 
niranja virtualnih  svjetova  (Paul  Viri  lio,  Peter  Eisen- 
man,  Bernard  Tschumi). 

Povijest  naturalizacija  teorijskih  diskursa  o arhitekturi 
kasnog  XX.  stoljeća  izveden  filozofijom,  huma- 
nističkim znanostima  i teorijama,  odnosno,  izvođenje 
među-  ili  poli-žanrovskog  polja  teorija  o arhitekturi 
kao  društvenoj  ili  kulturalnoj  praksi  je  karakteristična 
za  epohu  arhitekture  u doba  teorije  ili  za  arhitekturu 
kao  kulturalnu  produkciju  (Manfredo  Tafuri,  Hcnri 
Lefebvre,  Bernard  Tschumi,  Peter  Eisenman, 
Charles  A.  Jencks,  Rcm  Koolhaas,  Kenneth  Frampton, 
Jiirgen  Habermas,  Michel  Foucault,  Fredric  Jameson, 
Jacques  Derrida,  Wolfgang  Welsch,  Jean  Baudrillard, 
Paul  Virilio).  Riječ  je  o različitim  teorijskim  inter- 
pretacijama: arhitekture  i drugih  umjetnosti,  arhi- 
tekture i teorije  roda,  arhitekture  i nacionalnih  iden- 
titeta, arhitekture  i aktualne  politike,  arhitekture  i 
ideologije,  arhitekture  i geografije,  postkolonijalne 
arhitekture,  psihoanalitičkog  tumačenja  arhitekture, 
semiologije  arhitekture,  itd. 

LITERATURA:  Agrl,  Benja2,  BenjaS,  Bruni,  Cacl,  Defl,  Dođi. 
Erj7,  Erjll,  FramI,  Fram2,  Gaul,  Ghirl,  Gdssl,  Groszl,  Hayl, 
Holli2,  Jencl,  Jenc2,  Jcnc3,  Klol,  Klo2,  Kool,  Koo2,  Koo3,Lamsl, 
Leal,  MenIO,  Me$13,  Nesl,  Pae5,  Pensl,  Perl,  Per2,  Pcr3,  Pcvl. 
Rot  1 3,  Sđnvarz  1 , Tafl , Vcnturi  1 . Virt  1 , Wint  l , Wolf  1 , WoIf2 

Arhitektura  u doba  teorije.  Sintagma  arhitektura  u 
doba  teorije  ukazuje  na  raspravu  o ulozi  i funkcijama 
teorije,  tj.  teorijskih  identifikacija,  u proizvodnji, 
razmjeni  i potrošnji  arhitekture,  tj.  konstruiranja  i 
izvođenja  životnog  svijeta.  Poststrukturalističke  teorije 

s varijantnim  usmjerenjima  prema  teoriji  medija,  teoriji 
tijela,  teoriji  pogleda,  pragmatizmu,  hermeneutici, 
psihoanalizi,  tehnotcoriji,  novoj  fenomenologiji, 
teorijama  kulture  ili  biopolitici  tvore  obrat  od 
tumačenja  arhitekture  kao  iskustveno  centriranog 
problema  estetsko-formalno-utilitarno-tehničkog 
izvođenja  životnog  prostora.  Po  tim  novim  hetero- 
genim pristupima  arhitektura  je  najčešće  interpretirana 
kao  složeni  višemedijski  materijalni  tekstualni 
događaj.  Ona  je  višemedijska  jer  se  promatra  ne  samo 
kao  pasivni  prostor  nastanjivanja  nego  kao  heterogeni 
ideološki  instrumentarij  konstituiranja  interaktivnog, 
životnog  i komunikacijskog  društvenog  trenutka  i 
društvenih  realnosti.  Arhitektura  je  materijalna,  ne 
samo  po  tome  što  se  oblikuje  građevinski  materijal  za 
gradnju  nego,  prvenstveno,  po  tome  što  je  deter- 
minriana  društvena  praksa  planiranja,  izvedbe  i 
gradnja  društvene  realnosti.  Arhitektura  je  tekstualna 
jer  je  strukturirana  kao  sistem  znakova  u složenim 
komunikacijskim  i egzistencijalnim  događajima. 
Tekstualna  je  u onom  smislu  u kojem  je  tekst  modus 
proizvodnje  vizualnih,  verbalnih,  bihevioralnih, 
prostornih,  ekranskih,  objektnih,  itd.  značenja.  Ona 
je  događaj  jer  se  višemedijska  tekstualna  pojavnost 
arhitekture  odigrava  u vremenskim  intervalima 
konstituiranja  individualne  i kolektivne  svako- 
dnevnice. 

Arhitektura  nije  estetski  i estetički  idealitet  izveden 
analogno  konceptu  autonomnog  modernističkog 
umjetničkog  djela.  Arhitektura  je  instrument  i efekt 
instrumental izacije  konstituiranja  pluralne  (po  Jean- 
Fran<?oisu  Lyotardu)  ideološki  odredive  realnosti  (po 
Louisu  Althusseru).  Ona  je  događaj  specifičnih 
kritičnih  društvenih  praksi  (teorije  označiteljske  prakse 
prema  Juliji  Kristevoj)  i pozicioniranja  subjekta  u polju 
razlikovanja  subjektivnosti  i racionalnosti  (psiho- 
analitičke teorije  u tradiciji  Jacquesa  Lacana). 
Arhitektura  je  materijalni  simptom  konstituiranja 
društvenog  i političkog  (po  Fredricu  Jamesonu, 
Martinu  Jayju,  Slavoju  Žižeku,  Borisu  Groysu), 
seksualnog  (različite  frojdovske  i lacanovske  tradicije, 
studije  kulture),  običajnog  (teoretizacije  arheologije 
znanja  prema  Michelu  Foucaultu),  tehnološkog 
(prema  Jeanu  Baudrillardu,  Paulu  Viriliu,  Fćlixu 
Guattariju)  ili  umjetničkog  (prema  Victoru  Burginu) 
diskursa.  Arhitektura  je  i poligon  uspostavljanja 
relativnih  kulturalnih  pozicija  između  civilizacijskih 
centara  i margina  (od  Derridaine  dekonstrukcije 
metafizike  do  postkolonijalnih  kritičkih  studija 
Edwarda  Saida). 

Postmodemističke  teorije  arhitekture  se  ukazuju  kao 
otvaranja  poststrukturalističkih  pristupa  u društvenom 
okviru  koji  sebe  identificira  kao  posthistorijski  i 


postmetajezički.  To  znači  da  se  interpretacija 
arhitekture  ne  izvodi  u odnosu  na  kontinuiranu  i 
usmjerenu  povijest  razvoja  modernosti;  Charles 
Jencks  piše  o smrti  modeme  arhitekture.  Interpretacija 
arhitekture  izvodi  se  u odnosu  na  različite  i 
nekonzistentne  povijesne  i geografske  arhitektonske 
i umjetničke  tragove  koji  postaju  referentni,  kako  za 
postmodemog  arhitekta  (Aldo  Rossi,  Robert  Venturi, 
John  Hejduk,  Bernard  Tschumi,  Peter  Eisenman, 
Charles  A.  Jencks,  Rem  Koolhaas,  Michael  Graves, 
Richard  Rogers,  Renzo  Piano,  Arata  Isozaki),  tako  i 
za  teoretičara  koji  prelazi  preko  fenomenalnih  ili 
tekstualnih  prezentacija  arhitekture  u polju  kulturalne 
analize  (Georges  Bataille,  Roland  Barthes,  Michel 
Foucault,  Jacqucs  Dcrrida,  Felix  Guattari,  Gilles 
Deleuze,  Jean-Fran^ois  Lyotard,  Jean  Baudrillard, 
Paul  Virilio,  Fredric  Jameson).  Postmodema  teorija 
arhitekture  (Charles  Jencks)  prvenstveno  se  bavi 
mekim,  slabim  ili  tangencijalnim  (Ignasi  de  Solžt- 
Morales),  a to  znači  viŠeznačnim  i dcccntriranim 
prepoznavanjem  i poetičkim  sugeriranjem  eklektičnog 
citatnog  i kolažnog  interpretiranja  relativnih 
kontekstualizacija  (Aldo  Rossi,  Michael  Graves, 
Charles  Moore)  i dekontckstualizacija  (Frank  Gchry, 
Zaha  Hadid,  Daniel  Liebeskind)  arhitektonskog  djela 
u postpovijesnom,  informacijsko-medijskom  ili 
globalizirajućem  društvu  u kojem  se  paradoksalno 
suočavaju  regije,  multikulturalni,  internacionalni  i 
nomadski  uzorci  (Jacques  Derrida,  Bernard  Tschumi). 
Teorijska  interpretacija  je  nomadska,  što  znači  da  se 
ukazuje  u permanentnom  premještanju  ili  odlaganju 
(i differAnce ) stajališta/gledišta  arhitektonske  proiz- 
vodne i teorijske  interpretacije.  Pri  tome,  teorijska 
interpretacija  nije  veliki  metajezik  sinteza  novog 
kanona  gradnje,  kakav  je  bio  kod  arhitekata-teoretičara 
modeme  (Gropius,  Le  Corbusier,  Wright).  Naprotiv, 
u pitanju  je  mnoštvo  prolaznih,  plutajućih  i prijelaznih 
diskursa  koji  istovremeno  tumače  pitanja  o arhitekturi 
i stvaraju  atmosferu  arhitekture  u postmodemoj 
tehnološkoj  epohi  (Rem  Koolhaas,  Frank  Gehry, 
Bernard  Tschumi,  Antoine  Predock). 

Arhitektura  je  u kulturalnim  studijima  (culturai 
studies)  važan  uzorak  za  proučavanje,  interpretiranje 
i proizvodnju  mogućnosti  prikazivanja  mikro- 
socijalnih  i svakodnevnih  izvedbi,  funkcija  i efekata 
produciranja  životnog  prostora  u globalnom  post- 
industrijskom  i postblokovskom  svijetu.  Kulturalni 
studiji  prelaze  s makro  socioloških  proučavanja 
arhitekture  kao  društvenog  i povijesnog  fenomena 
hegemone  zapadne  civilizacije  na  pitanja  o mikro- 
strukturama  i mikrokonstrukcijama  kulturalnih  iden- 
titeta (geografskog,  rasnog,  etničkog,  regionalnog, 
klasnog,  religioznog,  rodnog,  generacijskog  itd.). 

Raspravom  konteksta  arhitekture,  od  mikro  ćelije  sobe 
do  makro-geopolitičkog  urbanizma,  dolazi  se  do 
problematizirala  kako  se  u specifičnom  artificijelnom 
prostoru  konstruiraju,  reflektiraju  ili  predstavljaju 
različiti  kulturalni  identiteti  (Mary  McLeod,  Zeynep 
Čelik).  Na  primjer,  kako  se,  etnički  ili  profesionalno 
statusni,  odnosno,  rodni  ( gender ) individualni  i 
mikrokolektivni  identiteti  izvode  u odnosu  na  intimni 
ili  javni  arhitektonski  prostor  (Lynne  Breslin,  Sušan 
Torre).  Također,  kulturalni  studiji  problematiziraju 
uvjete  prijenosa  geografskih  arhitektonskih  identiteta 
iz  kulture  u kulturu.  Kulturalni  studiji  su  grupe  teorija 
koje  imaju  interpretativnu  akademsku  funkciju  ali  i 
poetičku  funkciju  u arhitektonskom  stvaranju  te 
funkciju  instrumenta  aktualne  globalizirajućc  politike 
(Michael  Hardt,  Toni  Negri). 

Teorije  tehnokulture  polaze  od  globalne  preobrazbe 
suvremenog  svijeta  kroz  elektronsku  ili,  metaforično 
rečeno,  digitalnu  obradu,  konstrukciju  i izvođenje 
novog  artificijelnog  tehno-svijeta.  Novi  artificijelni 
tehno-svijet  nije  projektivna  metafora  budućeg  društva 
i njegove  arhitekture  nego  sama  aktualnost  u kojoj 
živi  i djeluje  suvremeni  Čovjek.  Taj  svijet  je  svijet  koji 
posredovanjem  pomagala  (strojeva,  instrumenata, 
proteza)  prelazi  iz  faze  obrade  prirodnih  resursa  u 
materijalne  proizvode  i,  zatim,  iz  faze  proizvodnje, 
distribucije,  razmjene  i potrošnje  informacija  u 
konstruirani  svijet  modifikacija  ljudskog  bića,  u biće 
koje  je  u feed-back  odnosima  s tehnološkim  siste- 
mima. Tehnoteorije  postavljaju  bazičnu  zamisao  da 
je  i prirodni  svijet  ljudska  medijska  konstrukcija  ili, 
barem,  artikulacija.  Arhitektura  se  više  ne  tumači  kao 
skup  proizvedenih  objekata  nego  kao  sistem  strojeva 
koji  realiziraju  aktualnu  i virtualnu  egzistencijalnu 
realnost  ljudskog  tijela  koje  postaje  kibemetički 
integrirano  u životni  prostor  (Gilles  Deleuze,  Jean 
Baudrillard,  Paul  Virilio).  Postavljaju  se  pitanja  o 
cyborgu,  virtualnoj  realnosti  ( Virtual  Reality ),  slo- 
ženim elektronsko-arhitektonskim  protezama  kojima 
ljudsko  tijelo  biva  produženo  u prostomo-vremenskim 
mogućnostima  egzistencije.  Tchnoteorija  kao  da 
pokazuje  daje  povijesna  arhitektura  postala  materijal 
za  softverske  simualcije  realnog  i fikcionalnog 
prostora  egzistencije. 

LITERATURA:  Agrl,  Bcnja2,  Benja5,  Bruni,  Cacl,  Defl,  Dodl, 
Brj7,  Etjll,  Framl,  Fram2,  Gaul,  Ghirl,  Gdssl,  Groszl,  Hayl, 

[ Iolli2,  Jcnc  1 , Jer»c2,  Jenc3,  Klo  1 , Klo2,  Koo  1 , Koo2,  Koo3,  Lams  1 , 
VlenlO,  Me$13,  Nesl,  Pae5,  Pcnsl,  Perl,  Per2,  Per3,  Pcvl,  Rotl3, 
5chwarz  1 , Tafl , Venturi  1 , Virt  1 , Wint  1 , Wolfl , Wol  f2 

Art  brut.  Art  brut , tj.  sirova  umjetnost,  prema 
francuskom  enformcl  slikaru  Jcanu  Dubuffetu 
označava  umjetničko  djelo  koje  stvaraju  ljudi  ne- 
iskvareni umjetničkom  kulturom.  Za  njih  oponašanje 


ima  malen  ili  nikakav  značaj,  tako  da  autori  izvode 
sve  (teme,  materijale,  sredstva  izražavanja,  ritmove, 
rukopis)  iz  vlastite  svijesti  i podsvijesti,  a ne  iz  tradicije 
klasične  ili  moderne  umjetnosti.  Ideja  sirove  um- 
jetnosti izvedena  je  iz  niza  avangardističkih  i 
modernističkih  ideja  koje  karakteriziraju  francusku 
kulturnu  tradiciju  XIX.  i XX.  stoljeća:  od  ideala 
primitivizma  Paula  Gauguina,  preko  naivne  umjetnosti 
Carinika  Rousseaua,  do  automatizma  nadrealizma  i 
nadrealističkog  zanimanja  za  neumjetničke  proizvode 
(poezija,  crteži  zatvorenika  i duševnih  bolesnika)  koji 
otkrivaju  pravu  prirodu  nesvjesnog.  Dubuffctov 
interes  za  sirovu  umjetnost  proizlazi  iz  takve  tradicije, 
a usmjerenje  i prema  zahtjevima  lirske  apstrakcije  i 
enformela  za  nadvladavanjem  akademske  kvalitete 
dobre  i učene  forme. 

Prikupljanje  sirove  umjetnosti  Dubuffet  je  počeo  1 945. 
u Švicarskoj  i Parizu.  Na  tom  poslu  s njim  je  surađivao 
Slavko  Kopač.  Dubuffet  je  sakupljao  marginalna  djela 
duševnih  bolesnika,  zatvorenika  i diletanata.  On  je 
naglašavao  daje  kriterij  selekcije  autentična  oslobo- 
đena mašta,  nesputani  stvaralački  čin,  odsustvo 
imitacije  i učenosti.  Stvaraocima  takvih  djela  bitno  je 
direktno  i spontano  izražavanje,  a ne  postizanje 
umjetničkog  i estetskog  dojma  kod  promatrača. 

U galeriji  Druen  u Parizu  održana  je  1949.  izložba 
pod  nazivom  Art  brut  iznad  kulturnih  umjetnosti  koju 
je  priredio  Jean  Dubuffet,  a prikazana  je  zbirka  sirove 
umjetnosti  koju  su  činila  djela  duševnih  bolesnika 
Aloisea,  Gastona  Difa  ili  Adolfa  Wolflija,  ali  i drugih 
neškolovanih  stvaralaca,  na  primjer  rudara  Augustina 
Lesagea  i staretinara  Pascala  Maisonneuvea.  Zbirka 
je  u Lausanni  od  1976.  izložena  kao  stalni  postav. 
Krajem  40-ih  godina  Jean  Dubuffet  je  razvio  tehniku 
grube  i brutalne  obrade  površine  slike  koja  se  sastoji 
od  plastične  mješavine  ljepila,  pijeska  i asfalta.  Grubo 
modeliranim  oblicima,  slučajnim  ogrebotinama  i 
mrljama  on  je  stvarao  fantastičke  narativne  prizore 
grotesknih  likova  i figura.  Mrvio  je  materijal,  raz- 
mazivao ga,  sušio  ga,  grebao,  rezao,  strugao  ili  škrabao 
po  njemu.  Tako  su  nastale  grube  površine  slične  starim 
oguljenim  i napuklim  zidovima  ili  pustinjskom  tlu. 
On  stvara  arhetipsko  slikarstvo  izraza  kolektivne 
podsvijesti,  ali  i slikarstvo  usamljenog,  izoliranog  i 
egzistencijalno  ugroženog  pojedinca.  Njegovo 
slikarstvo  je  slikarstvo  koje  teži  izvornosti,  maštovi- 
tosti i akademskoj  nesputanosti  art  bruta  i koje 
slikarstvo  art  bruta  transformira  iz  marginalne  kulture 
u visoku  umjetnost. 

LITERATURA:  Čc)cb4,  Hafl,  Harr45,  Luc2,  Ragl,Rag2,  Rag3 

Art  Deco.  Art  Deco  je  retrospektivu  i naziv,  koji  je 
uveo  britanski  kritičar  Bevis  Hillier  60-ih  godina  za 


75 


postavangardni  dekorativni  stil  u umjetnosti,  dizajnu 
i arhitekturi  20-ih  i 30-ih  godina  XX.  stoljeća.  Pojave 
koje  se  danas  nazivaju  Art  Deco  u svoje  vrijeme  su 
nazivane  modernistički  stil  ili  Style  Moderne. 
Sintagma  Art  Deco  je  izvedena  iz  naziva  izložbe 
Exposition  Internationale  des  Arts  Decoratifs 
Industriels  et  Modernes  održane  u Parizu  1925.  Na 
izložbi  je  sudjelovala  dvadeset  i jedna  država. 
Njemačka  nije  bila  pozvana,  pa  Bauhaus  nije  bio 
zastupljen  premda  je  njegov  utjecaj  bio  sveprisutan. 
Le  Corbusier  je  sa  svojim  timom  dizajnirao  Pavillon 
de  L'Espirit  Nouveau  kao  programatsko  djelo 
modernističke  sinteze  arhitekture,  dizajna  i umjetnosti. 
Art  Deco  nastaje  u francuskoj  kulturi  kao  emancipirani 
modernistički  ukus  za  novo  i visokoestetizirano,  da 
bi  ubrzo  postao  internacionalni  stil  moderne 
proizvodnje  i potrošnje.  Art  Deco  je  postavangardni 
stil  ili  moda  budući  da  se  u njemu  na  eklektičan  način 
povezuju:  (1)  avangardni  rezultati  u oblikovanju 
nastali  iz  kubizma,  orfizma,  purizma,  futurizma  i 
konstruktivizma,  (2)  težnje  za  modernizacijom 
svakodnevnog  života  - slavi  se  urbani  život,  sport 
(teniska  prvakinja  Suzanne  Lenglen),  automobilizam, 
avijacija,  masovna  potrošnja,  turizam  i zabava,  (3) 
utjecaji  japanske,  afričke,  egipatske  i južnoameričke 
primijenjene  umjetnosti  - egzotika  i izbor  egzotičnih 
motiva  bitnih  za  modernog  kozmopolitskog  čovjeka, 
(4)  razrade  dekorativnih  motiva  u slikarstvu  (Pablo 
Picasso,  Femand  Lćger,  Robert  Delaunay,  Tamara  de 
Lempicka),  (5)  nastanak  urbane  modeme  fotografije 
(Man  Ray,  Lee  Miller),  (6)  razvoj  grafičkog  dizajna 
(Cornelius  Kees  van  Dongen),  scenskog  dizajna 
(Femand  Leger),  dizajna  odijevanja  (Sonia  Delaunay, 
Paul  Poiret,  Paul  Caret),  dizajna  namještaja  (Pierre 
Chareau,  Le  Corbusier,  Pierre  Jeanneret),  i industrij- 
skog dizajna  (7)  kanonizacije  modernističke  arhi- 
tekture kao  internacionalnog  stila  (Le  Corbusier),  (8) 
razvijanje  popularne  i masovne  kulture:  visoko 
nakladni  Časopisi,  plakati  (Cassandre,  Erte),  svjetleće 
reklame,  radio,  repertoami  film  (igrani  kultni  film  King 
Kong ),  nosači  zvuka,  robne  kuće  ( La  Samaritaine  u 
Parizu),  (9)  opsesivna  prisutnost  muzičkog  i plesnog 
jazza  (grupa  La  Revne  Nčgre ),  šansone  (Maurice 
Chcvalier),  egzotičnog  kabareta,  popularnog  plesa 
(Joscphine  Baker,  sestre  Dolly)  i modernog  baleta 
(Ballets  Russes  kojim  je  rukovodio  Sergej  Djagiljev). 
Art  Deco  prvi  put  na  moderan  način  povezuje  visoki 
estetizam,  potrebe  i zahtjevi  masovne  i popularne 
kulture  s konceptima  agresivnog  i sveprisutnog 
komercijalnog  djelovanja.  Preuzimaju  se  funkcio- 
nalistički  i formalistički  koncepti  i rješenja,  prije  svega, 
kubizma,  Bauhausa  i sovjetskog  konstruktivizma  da 
bi  se  ostvarila  masovna  proizvodnja  u razvijenim 


kapitalističkim  društvima  koja  prelaze  iz  stadija 
građanskog  društva  u stadij  masovnog  potrošačkog 
društva.  Na  primjer,  Femand  Leger  ističe  da  vizualno 
oblikovanje  treba  podrediti  mehanomorfnoj  forma- 
lizaciji.  U dizajnu  se  pojavljuje  fenomen  stylinga  koji 
se  zasniva  na  svjesnoj  i namjernoj  sintezi  umjetničkog 
projektiranja  i masovnih  medija  potrošačke  kulture  u 
konstruiranju  internacionalne  mode  življenja.  S druge 
strane,  postupci  Art  Deco  umjetnika  i dizajnera  su 
srodni  i koncepcijama  tada  aktualnog  neoklasicizma 
u slikarstvu,  teatru,  filmu  i muzici.  Tamara  de  Lem- 
picka je  razvila  novu  maniru  slikarstva  kroz  neokla- 
sične  i Art  Deco  stilizirane  figure,  prije  svega  ženskih 
modela,  obećavajući  pogled  na  svijet  urbanog  gla- 
mura:  “Moj  cilj  je:  nikada  kopija.  Stvori  novi  stil, 
svijetle,  izvanredne  boje,  i osjećaj  za  eleganciju  kod 
modela.”  U tom  razdoblju  u Parizu  žive  i djeluju  brojni 
umjetnici  izgubljene  generacije  (romanopisci  Emest 
Hemingway,  Francis  Scott  Fitzgerald  i Henry  Miller, 
pjesnik  Ezra  Pound,  pjesnikinja  Gcrtrude  Stein). 

LITERATURA:  Bate  I,  Baycrl.  Bentonl,  Dcn4l,  Johnsol,  Kimi, 
Legl,Penl 

Art  Nouveau.  Art  Nouveau  (nova  umjetnost)  je  naziv 
za  dekorativne,  sintetičke,  eklektične  i prijelazne 
europske  kulture  i njima  odgovarajuće  arhitektonske, 
dizajnerske  i umjetničke  prakse  između  1 880.  i 1914. 
U upotrebi  su  različiti  nazivi:  secesija  (Sezessions- 
still  /stil  odvajanja/)  u Beču,  Jugendstil  (mladalački 
stil)  u Njemačkoj,  Modernista  u Kataloniji,  ‘modemi 
stil’  ( Modem  Style ) ili  ‘slobodni  stil’  (Stile  Liberty)  u 
Engleskoj  i Francuskoj.  Termin  Art  Nouveau  potječe 
od  naziva  prodavaonice  Samuela  Binga  koja  je 
otvorena  u Parizu  krajem  1895.  Art  Nouveau  je 
neobičan  i često  kontradiktoran  spoj  nacionalnih 
građanskih  kultura  i uspostavljanja  internacionalnog 
modernizma.  O kulturi,  arhitekturi,  dizajnu  i um- 
jetnosti Art  Nouveaua  može  se  govoriti  kao  o proto- 
modemizmu  jer  se  zasniva  na  izvođenju  modernog, 
tj.  aktualnog  stila  stvaranja  i ukusa  recepcije,  odnosno, 
ukusa  i stila  življenja  u modemom  urbanom  društvu. 
O Art  Nouveau  kulturi,  arhitekturi,  dizajnu  i umjetnosti 
se  može  govoriti  i kao  o proto-postmodemoj,  jer  dolazi 
do  isticanja  eklektičnih,  heterogenih,  prijelaznih  i 
povijesno  sintetizirajućih  stvaralačkih  praksi  u kojima 
se  visoka  i popularna  kultura  spajaju  u novo  jedinstvo. 
Terminom  Art  Nouveau  se  označava  složena  kul- 
turalna atmosfera  oko  1900.  koju  karakterizira 
atmosfera  kraja  stoljeća,  odnosno,  dekorativna  sinteza 
arhitekture,  dizajna  i visoke  umjetnosti  u modelima 
primijenjenih  umjetnosti  (dizajn  eksterijera,  interijera, 
namještaja,  odjeće,  predmeta  svakodnevne  upotrebe). 
Traganjem  za  modemom  dekorativnošću  kao  izrazom 

modernog  načina  života  suočavaju  sc  na  cklektičan 
način  različiti  stvaralački  obrasci  kasnog  romantizma, 
imprcsionizma,  post-  i neo-impresionizma,  pokreta 
Arts  and  Crafts,  prerafaelita,  simbolizma,  lokalnih 
nacionalnih  akademizama,  orijentalizama,  daleko- 
istočnih umjetnosti,  antičkih  mediteranskih  kultura, 
tradicionalnih  europskih  zanata  i modeme  industrijske 
proizvodnje.  Atmosfera  Art  Nouveaua  je  individua- 
listička  i subjektivistička,  premda  je  uvijek  usredo- 
točena na  modemu  građansku  urbanu  kulturu.  Umjet- 
ničke forme  koje  karakteriziraju  Art  Nouveau  su 
artificijclne,  stilizirane,  s razrađenim  odnosima  cjeline 
i detalja,  omamentalne  i površno  simboličke,  tj. 
istovremeno  metafizički  nematerijalne  i transparentno 
materijalne.  U tom  smislu  je  Oscar  Wilde  pisao: 
“Umjetnost  je  istovremeno  površina  i simbol”. 

Art  Nouveau  se  u slikarstvu  i grafici  vezuje  za 
umjetnike  kao  što  su,  između  ostalih,  James 
McNeill  Whistler,  Dante  Gabriel  Rossetti,  Edward 
Burne- Jones,  Charles  Ricketts,  Walter  Crane,  Pierre- 
Cćcile  Puvis  de  Chavannes,  Paul  Gauguin,  Henri  de 
Toulouse-Lautrec,  Odilon  Redon,  Maurice  Denis, 
Edvard  Munch,  George  Minne,  Ferdinand  Khnopff, 
Jan  Toorop,  Henry  van  de  Velde,  Gustav  Klimt,  Egon 
Schiele,  Alfons  Mucha,  Leon  Bakst,  Aubrey  Beard- 
slcy,  Vasilij  Kandinski,  Ferdinand  Hodler,  Oskar 
Kokoschka,  kao  iMirko  Rački,  Tomislav  Krizman, 
Tone  i France  Kralj.  Karakteristična  manira  linijskog 
crteža  stiliziranih  figuralnih  prikaza  tijela  je  u erotskim 
crtežima  ostvario  Bcardsley.  Gustav  Klimt  je  razradio 
poseban  bečki  simbolistički  i dekadentno  erotični 
štimung  u dekorativnim  figurativnim  slikama  složenih 
odnosa  iluzionističkih  trodimenzionalnih  figurativnih 
prikaza  ljudskog  tijela  i plošnog  omamentalnog,  a to 
znači  dekorativnog  prikaza  odjeće  ili  interijera  i 
eksterijera.  Na  primjer,  slika  Zlatna  ribica  (1901.- 
1902.).  Egon  Schiele  je  suptilno  psihološki  tonirano 
iješavao  portrete,  autoportrete  ili  heteroseksualne  i 
homoseksualne  grupne  portrete  anticipirajući  eks- 
presionističke postupke  i teme.  Henri  de  Toulouse- 
Lautrec  je  razradio  novi  žanr  promotivnog  litografskog 
plakata  kojim  su  reklamirane  kavane  i kabareti  Pariza 
krajem  XIX.  stoljeća.  U skulpturi  su  značajni 
predstavnici  Auguste  Rodin,  Paul  Gauguin,  Franz 
Metzner,  George  Minne,  Herman  Obrist,  Gustav 
Vigcland,  Constantine  Brancusi,  Jacob  Epstein,  kao  i 
Ivan  Meštrović,  Tomo  Rosandić.  Rodin  je  stvorio  novu 
skulpturu  koja  na  promatrača  treba  djelovati  oslo- 
bođenom i vitalnom  materijom,  na  primjer  Balzacov 
spomenik  modeliran  oko  1 902.  Paul  Gauguin  je  u nizu 
malih  skulptura  i reljefa  s početka  XX.  stoljeća 
povezao  egzotične  simbol ističke  teme  i repetitivnu 
dekorativnost,  na  primjer  u reljefu  Kuća  uživanja , 


1901.  Ivan  Meštrović  je  realizirao  bogat  kiparski  opus 
u secesijskom  i postsecesijskom  stilu.  Radio  je 
skulpture  od  male  portretne  ili  religiozne  plastike 
( Bogorodica  s Isusom ) do  monumentalne  skulpture 
{Zdenac  života,  Udovica , Karijatide)  i spomeničke 
arhitekture  (projekt  Vidovdanskog  hrama)  kojima  je 
uobličen  hrvatski,  panslavenski  i proto-jugoslavenski 
identitet  u prvim  desetljećima  XX.  stoljeća.  U 
arhitekturi  su  nastala  brojna  djela  svojstvena  modernoj 
epohi  koju  karakterizira  eklektična  atmosfera  Art 
Nouveaua:  izložbena  zgrada  Secesije  u Beču 
Josepha  Marie  Olbricha  (1897.-1898.),  zgrada  za 
Goldmana  i Salatscha  u Beču  Adolfa  Loosa  (1910.- 
1911.),  kuća  majolike  u Beču  Otta  Wagncra  (1898.- 
1899.),  ulazi  u pariški  metro  Hectora  Guimarda 
(1900.),  kuća  Tassel  u Bruxellesu  Victora  Horte 
(1892.-1893.),  Park  Giiell  (1900.-1914.)  i crkva 
Sagrada  Familia  (1883-1926.)  Antonija  Gaudija  u 
Barceloni,  Akademija  lijepih  umjetnosti  u Weimaru 
Henryja  van  de  Veldea  (1904.-191 1).  U Sloveniji  je 
secesijski  stil  građenja  razradio  arhitekt  Jože  Plečnik, 
u Hrvatskoj  arhitekti:  Vjekoslav  Bastl,  Aladar 
Baranyai,  Rudolf  Lubynski,  Ignjat  Fischer,  Viktor 
Kovačić,  Lav  Kalda  i drugi,  dok  je  u Srbiji  utjecaj 
secesije  bio  zastupljen  u djelima  Dragiše  Brašovana. 
Dizajn  interijera  je  realizirao  James  McNeill  Whistler, 
na  primjer,  dekoracije  za  Peacockovu  sobu  Ley- 
landove  rezidencije  u Londonu  (1 876.-1 877).  Karak- 
teristični su  interijeri  Victora  Horte,  Gustavea  Serru- 
rier-Bovyja,  Henryja  van  de  Veldea,  Gerrita  Willcma 
Dijsselhofa.  Dizajnom  namještaja  su  se  bavili 
Henry  van  de  Velde,  Richard  Riemerschmid,  Antoni 
Gaudi,  dizajnom  stakla  i keramike  Emilc  Gallć, 
Emest  Baptiste  Leveille,  Victor  Prouve  i Gcorgcs 
Hoenstchel,  nakita  Renć  Lalique  i Wilhelm  Lucas  von 
Cranach. 

LITERATURA:  Brette  l.Cacl,  Curtis  I . Fram2,  Gossl , Ignj  I , Jcnc  I , 
Pcns  I , Pcr  I . Per2,  Schmu  I , Straj  l , Taf  1 

Art&Language.  Art&Language  je  grupa  umjetnika 
i teoretičara  osnovana  1968.  godine  u CoventTyju,  u 
Velikoj  Britaniji.  Fondacija  Art&Language  Press 
osnovana  je  iste  godine,  a prvi  broj  časopisa  Art- 
Language  objavljen  je  u svibnju  1969.  Grupu  su 
osnovali  Terry  Atkinson,  David  Bainbridge,  Michael 
Bald\vin  i Harold  Hurrell.  Kasnije  su  joj  se  priključili 
povjesničar  umjetnosti  Charles  Harrison  i vodeći 
njujorški  konceptualni  umjetnik  Joseph  Kosuth.  S 
radom  Art&Language  bio  je  povezan:  (1)  rad  grupe 
The  Societyfor  Theoretical  Art  and  Analyses  iz  New 
Yorka,  u kojoj  su  djelovali  lan  Bum,  Mel  Ramsden  i 
Roger  Cutforth;  (2)  rad  nekolicine  studenata 
umjetničke  škole  u Coventryju,  a David  Rushton  i 

Philip  Pilkington  su  objavljivali  časopis  Analytical 
Ari.  Oblici  djelovanja  grupe  Art&Language  bili  su 
različiti:  grupa  umjetnika,  izdavačka  zajednica, 
institut,  kompanija,  fondacija,  umjetničko  - politički 
pokret  i zajednica  dvojice  slikara. 

U razdoblju  od  1966.  do  1974.  članovi  grupe  su 
individualno  ili  zajednički  razvijali  pristup  karak- 
terističan za  analitičku  konceptualnu  umjetnost, 
polazeći  od  kritičke  teorije  engleske  analitičke 
filozofije.  Razgovor  i raspravu  o umjetnosti  postavili 
su  izvan  prostora  stvaranja  umjetničkih  djela. 
Pozivajući  se  na  pojam  paradigme , pokazali  su  daje 
umjetnost  otvorena  povijesti  ideja,  a da  se  povijest 
ideja  zasniva  na  povijesti  jezika.  Pojava  teorijskog 
govora  kao  umjetničkog  rada  nije  rezultat  pojedno- 
stavljujuće  dematerijalizacije  umjetničkog  objekta 
nego  složenih  promjena  u semiotičkoj  strukturiranosti 
konteksta  i jezika  svijeta  umjetnosti.  Prvi  radovi  grupe 
izvedeni  su  kao  teorijski  objekti:  Okviri  (Air  Show  i 
Air  ConditioningShow,  1 966.-67.),  Francuska  armija 
(1967.),  Map  to  not  indicate...  (1967.),  Vitle  Equals 
Text  ( 1 967.),  Apstraktna  umjetnost  ( 1 968.),  Lachemv 
eksperiment  (1970.).  Teorijski  objekt  je  umjetničko 
djelo  čiji  smisao  nije  ispunjenje  estetskog  ili 
umjetničkog  dojma  nego  analiza,  rasprava  i prika- 
zivanje teorijskih  problema  svijeta  umjetnosti. 
Art&Language  je  u svijet  umjetnosti  kasnog 
modernizma  uveo  teorijski  govor  o umjetnosti  i o 
odnosu  umjetnosti,  teorije  ideja  i ideologije.  Cilj 
Art&Languagea  nije  bio  da  se  od  teorije  ideja 
(filozofije  i ideologije)  stvara  umjetnost,  intelektualni 
ready-made  nego  (1)  razaranje  modernističke 
autonomije  svijeta  umjetnosti;  (2)  stvaranje  teorije  u 
svijetu  umjetnosti,  odakle  je  u doba  grccnbcrgovskog 
visokog  modernizma  bila  isključena.  Prijelazom  na 
problematiku  teorijskog  govora  i pisanja,  njihov  rad 
dobiva  svojstva  metajezičkih  i metateorijskih 
istraživanja  umjetnosti.  Nastaju  teorijski  tekstovi 
Status  i prioritet  (1970.),  Vrlo  apstraktni  kontekst 
(1970.)  i De  Legibus  Naturae  (1971.). 

Između  1972.  i 1974.  godine  središnji  problem  rada 
Art&Languagea  bio  je  diskurzivni  prostor  razgovora 
i polemika  suradnika  grupe  i publike,  odnosno 
raspravljanje  ideologija,  estetike  i diskursa  moder- 
nističkih umjetničkih  škola.  Formalni  model  dijaloških 
pozicija  sugovornika  i načina  uzajamnog  učenja  bio 
je  izložen  u obliku  indeksa  i mape.  Instalacije 
Art&Languagea  na  izložbama  Documenta  5 (Kassel, 
1972.)  i Nova  umjetnost  (London,  1972.)  realizirane 
su  u obliku  arhiva  i biblioteke  s kartotekom,  pri  čemu 
je  publika  pomoću  indeksa  mogla  pratiti  i povezivati 
sadržaje  razgovora,  čitanja  i istraživanja  članova 
Art&Languagea.  Na  tako  zadan  formalni  model 


odnosa  govornih  subjekata  zajednice  A rt&Language 
je  primijenio  aparaturu  lingvistike,  modalne  logike, 
pragmatike  i kritičke  teorije  frankfurtske  škole.  Cilj 
njihovih  istraživanja  i rasprava  bio  je  opisivanje, 
objašnjavanje  i interpretiranje  “jezika  umjetnosti” 
kojim  se  služe,  sporazumijevaju,  samoodređuju  i 
određuju  pripadnici  svijeta  umjetnosti  (umjetnici, 
studenti  umjetnosti,  teoretičari  umjetnosti). 
Sredinom  70-ih  godina  većina  članova  grupe 
usmjerena  je  raspravama  ideološkog  govora  i pisma 
svijeta  umjetnosti  i kulture.  Oni  su  djelovali  u području 
političke  umjetnosti.  Raspravu  okvira  umjetnosti  i 
kulture  povezali  su  s marksističkom  filozofijom: 
historijskim  materijalizmom,  teorijom  realizma, 
kritičkom  teorijom  frankfurtske  škole,  maoizmom, 
novom  ljevicom.  Utjecaj  njujorškog  dijela  grupe 
postao  je  oko  1975.  značajan  po  aktivizmu  i broju 
članova.  Njihovo  je  djelovanje  bilo  na  granici 
teorijskog  promišljanja  politike  i političkih  akcija. 
Grupa  je  pisala  kritičke  tekstove  o galerijskom  i 
sistemu  institucija  kulture,  objavljivala  proglase  i 
pozivala  na  bojkot  institucija  sistema  umjetnosti.  U 
njujorškom  dijelu  grupe  ubrzo  je  stvoreno  više 
međusobno  sučeljenih  frakcija:  grupa  oko  časopisa 
The  Fox,  International-Local,  Red  Herring. 

Od  sredine  70-ih  godina  Art&Language  je  u svoj  do 
tada  pretežno  tekstualno-tcorijski  rad  sve  više  uvodio 
vizualne  materijale,  čija  je  ikonografija  odgovarala 
socrealističkim  propagandnim  plakatima,  crnoj 
fašističkoj  propagandi,  vizualnoj  ikonografiji  političke 
umjetnosti.  Na  izložbi  Dijalektički  materijalizam 
(1974.)  realizirane  su  formalne  tipografske  strukture 
s jezičkim  zapisom  riječi  Surf  u duhu  sovjetskog 
konstruktivizma.  Ilustracije  za  časopis  Art&Language 
rađene  su  na  način  ratnih  crteža  iz  Prvog  svjetskog 
rata  ( 1 976.).  Velika  zidna  slika  Ils  donnent  leur  Sang : 
donnez  votre  Travail  ( Oni  daju  svoju  kr\>:  vi  dajte  svoj 
rad)  iz  1977.  nastala  je  preuzimanjem  motiva  plakata 
kojim  su  nacističke  vlasti  u Francuskoj  1 942.  pozivale 
radnike  da  održe  industrijsku  proizvodnju.  Instalaciju 
Flags for  Organisations  ( 1 978.)  čine  zastave  i politički 
program  nepostojeće  političke  partije.  Vizualni  radovi 
političkih  značenja  bili  su  usmjereni  subverziji 
modernističke  apolitičke  umjetnosti.  Art&Language 
je  demonstrirao  kako  se  ideološka  uvjerenja, 
vrijednosti  i značenja  upotrebljavaju,  preobražavaju, 
naglašavaju  ili  potiskuju  u kulturi  kasnog  kapitalizma. 
Od  kraja  70-ih  godina  članstvo  grupe  Art&Language 
svodi  se  na  stvaralačku  suradnju  Michaela  Baldvvina 
i Mela  Ramsdena,  kao  i na  sudjelovanje  u diskusijama 
povjesničara  umjetnosti  Charlesa  Harrisona.  Grupa 
provodi  kritiku  modernističke  teorije  i prakse 
apstraktnog  slikarstva  i modernizma.  Temeljno 

polazište  grupe  je  daje  umjetnost  spoznajno,  a ne  samo 
kulturološki  značajna.  Spoznajni  aspekti  slikarstva 
određeni  su  materijalno-povijesnim  odnosima  slike  i 
objektivne  stvarnosti  izvan  slike.  U tom  kontekstu 
iznose  stav  da  realizam  nije  pitanje  korespondencije 
ni  konvencija  korespondencije  nego  procesa  kritičke 
analize  i korigiranja  načina  i modela  prikazivanja  u 
slikarstvu.  Oni  pokazuju  da  ekspresivna  značenja  slike 
nisu  određena  autobiografskim  i psihološkim  sta- 
vovima nego  uzročnim  uvjetima  stvaranja  slike.  Izjava 

0 tome  što  slika  izražava  istovremeno  je  i izjava  o 
njezinoj  povijesti,  njezinom  uzročnom  i generativnom 
karakteru.  Slikarstvo  Art&Languagea  može  se  pratiti 
u tri  etape:  (1)  slikarstvo  u funkciji  dekonstrukcije 
teorijskog  statusa  grupe  u odnosu  prema  parodijskim 

1 ironijskim  vizualnim  raspravama  socrealističke  i 
modernističke  ikonografije  i ideologije  izražavanja; 
(2)  slikarstvo  kao  vizualni  diskurs  o intelektualnoj  i 
umjetničkoj  povijesti  Art&Languagea\  (3)  rekon- 
strukcija modernističkog  slikarstva  uspostavljanjem 
transformacija  slikovno-mimetičkih  motiva  u 
apstraktne  motive,  i obratno.  Nastaju  ironični  i 
parodijski  Portreti  V.  I.  Lenjina  u stilu  Jacksona 
Pollocka  (1980.),  slike  atelijera  grupe  A rt&Language 
slikane  ustima  ili  slikane  kao  da  su  slikane  ustima 
(1982.-1983.),  slike  muzejskih  interijera  u kojima  se 
rekapitulira  povijest  Art&Languagea  (1985.-1988.), 
serija  slika  Taoci  (nakon  1989.)  kojima  se  stvaraju 
djela  koja  su  istovremeno  i ikonička  i aikonička 
(prikazivačka  i apstraktna),  slike  Index  ( 1 992.- 1 993.) 
po  motivima  Courbctove  pomografsko-realističke 
slike  Izvor  svijeta  ( 1 866.).  Prema  Charlesu  Harrisonu 
i Paulu  Woodu,  postkonceptualno  slikarstvo 
Art&Languagea  nije  odustajanje  od  kritičke  prakse 
ni  transformacija  kritičke  prakse  u umjetničko-estetsku 
produkciju  nego  pokušaj  da  se  umjetnička  i estetska 
proizvodnja  slika  (predstavljanje)  uspostavi  kao  oblik 
kritičke  prakse. 

LITERATURA:  Albe  I , Albe2,  Ali  I , Artla  I , Artla2,  Artla3,  Ar1la4, 
ArtlaS,  Artla6,  Artla7,  Artla8,  Artla9,  Artla  10,  Artlall,  Artlal2. 
Artla  1 3,  Artla  1 4,  Artla  1 5,  Artla  1 6,  Artla  1 7,  Artla  1 8,  Artla  1 9,  Artla20, 
Artla2 1 , Artla22,  Artla23,  Artla24,  Artla25,  Artla26,  Buc4,  Burni, 
Bum2,  Conl,  Con2,  Cor»3,  Foxl,  Fox2,  Fox3,  Harr  6.  Harr9,  Harr 
ll.Harr  17,  Harr  21.  Harr  22,  Harr  23,  Harr  24,  Harr  25,  Harr  26, 
Harr  27,  Harr  28,  Harr  29,  Harr  30,  Harr  44,  Kalil,  Meni,  Meyl, 
Schlal , Šuv27,  Šuv55,  Šuv63 

Artefakt  Artefakt  je  umjetno  napravljen,  proizveden, 
stvoren  ili  označen  predmet.  Umjetničko  djelo  je  arte- 
fakt budući  daje  napravljeno,  proizvedeno,  stvoreno 
ili  označeno  radom  umjetnika.  Kad  se  kaže  da  je 
umjetničko  djelo  napravljeno,  ukazuje  se  na  manualni 
i zanatski  karakter  njegove  izrade.  Umjetničko  djelo 
je  proizvedeno  ako  je  nastalo  u industrijskom  procesu 


obrade  materijala.  Kad  se  kaže  daje  umjetničko  djelo 
stvoreno,  ukazuje  se  na  izuzetni  čin  egzistencijalnog 
i materijalnog  otjelotvorenja  djela.  Umjetničko  djelo 
je  nastalo  označavanjem  ako  se  prirodni  ili  umjetno 
stvoren  predmet  označi  imenom  “umjetničko  djelo”  i 
time  uvede  u svijet  umjetnosti  i kulture. 

LITERATURA:  Dan2,  Dan3,  Dan4,  Dickl,  Stati,  Šuv54,  Šuv55, 
Šuv56 

Artificijelizam.  Artificijclizam  su  kao  zamisao  i 
praksu  traženja  nove  ili  drugačije  realnosti  slikarskog 
djela  razvili  češki  umjetnici  Jindrich  Štyrsky  i Toyen 
(Marie  Čerminova)  u Parizu  1926.  godine. 

Štyrsky  i Toyen  su  bili  vodeći  umjetnici  praškog 
avangardnog  pokreta  Devetsil.  Sudjelovali  su  na 
značajnoj  međunarodnoj  avangardističkoj  izložbi 
L'Art  d’aujourd'hui  u Parizu  1925.  Odbijajući  se 
priključiti  tada  vodećim  trendovima  geometrijske 
apstrakcije  i nadrealizma,  tragali  su  za  vlastitim 
umjetničkim  trendom  koji  su  nazvali  artificijelizam 
(, l’artificialisme ).  Izlagali  su  u različitim  galerijama, 
da  bi  projekt  zaokružili  nastupom  na  izložbi  u Galerie 
Vavin  krajem  1 927.  Objavili  su  manifest  artificijclizma 
1928.  U artificijelizmu  se  slikarsko  djelo  doživljava 
kroz  poetske  učinke  slikane  heterogene  površine. 
Poetsko  prema  njihovom  shvaćanju  ne  znači  književno 
(pjesničko  ili  narativno)  nego  stvaralački  slobodno 
kao  što  je  slobodno  i direktno  električno  iskrenje. 
Slikar  postaje  pjesnik  kroz  slikarstvo  oslobađajući 
vlastite  emocionalne  slike.  Slikareva  imaginacija 
razmotava  sjećanja  na  sjećanja  koja  više  nisu  uhvaćena 
u zamku  logike  pamćenja  i iskustva.  Slikar  je  os- 
lobođen svakodnevnog  iskustva  i stvara  lirsku  at- 
mosferu i pokreće  individualni  senzibilitet.  Pri  tome 
umjetničko  djelo  nastaje  u slikarevoj  svijesti.  Štyrsky 
i Toyen  su  slikali  tako  što  su  nanosili  boju  preko 
različitih  predmeta  kao  što  su  lišće,  kristali  šećera, 
spiralno  izrezana  kora  jabuke,  itd.  Preuzeti  materijali 
iz  konkretne  realnosti  u slici  dobivaju  nov  izgled  i 
djelovanje  na  promatrača.  Svoje  su  slike  uspoređivali 
s mikro-fotografskim  snimcima  realnog  svijeta,  a neki 
kritičari  su  njihova  djela  povezivali  s efektima 
apstraktno-konkretnog  svjetlosnog  traga  rayograma 
Mana  Raya.  Bitan  aspekt  njihovog  slikarstva  je  bila 
transparentnost  boje.  Štyrsky  i Toyen  su  nakon 
dovršenja  avangardnih  eksperimenata  počeli  istraživati 
slikarske  tehnike  ili  postupke  poetskog  provociranja 
odnosa  materijalne  realnosti  i fikcionalnosti  slike 
slikarstva. 

LITERARTURA:  Andl , Deveti , Dluhl , Toyl , $tyrl 

Artificijelno.  Artificijelno  je  svojstvo  koje  nosi  svaki 
ljudski  čin  u rasponu  od  doživljaja  i spoznaje  preko 

prikazivanja  i izražavanja  do  svakodnevnog  pona- 
šanja, seksualnih  običaja  i mode,  drugim  riječima,  do 
egzistencije.  Artificijelnom  ne  prethodi  neko  prvobitno 
(mitsko)  prirodno  jedinstvo  koje  se  nastankom  civi- 
lizacije raspada  na  komplementarne  parove  prirodnog 
i artificijelnog  (neprirodnog  ili  umjetnog).  Prirodno  i 
artificijelno  nisu  komplementarni  parovi  koji  čine 
idealnu  cjelinu  (JEDNO).  Metaforički,  ne  postoji 
podudaranje  kruga  prirode  i kruga  kulture,  uvijek 
nastaje  neki  presjek  koji  sc  ne  može  svesti  na  ideal  ili 
ideologiju  cijelog.  Odnosno,  nema  prirodnog  znaka, 
nego  je  svaki  znak  bilo  kojeg  medijskog  prikazivanja 
i izražavanja  (vokalni,  lingvistički,  slikarski,  filmski, 
modni,  kulinarski  znak)  uvijek  artificijelna  tvorevina. 
S estetskog  stajališta  svaki  ljudski  artefakt  (proizvod) 
je  artificijelan,  arbitraran  i kontekstualno  motiviran. 
Slika  ili  roman  nisu  prirodni,  po  sebi  razumljivi  izrazi 
ili  prikazi  spoznaje  ili  doživljaja  svijeta  nego  specifične 
kulturološke  artificijelne  paradigme  izražavanja  ili 
prikazivanja  svijeta  ili  načina  prikazivanja.  Realistička 
slika,  naturalistički  roman,  socijalni  film  ili  apstraktna 
slika,  metaprozni  roman  ili  strukturalni  film  artifi- 
cijelne su  tvorevine.  Poetička  karakteristika  postmo- 
demih  djela  je  direktno  i neskriveno  prikazivanje  i 
izražavanje  vlastite  sintaktičke,  semantičke,  prag- 
matičke i medijske  artificijelnosti.  U tehnološkoj 
umjetnosti  zamisao  i fenomen  artificijelnosti  strojnim, 
elektronskim  ili  kibemetičkim  efektima  prikazuje  i 
izražava  bitna  svojstva  ljudskog  bića  (želju,  zado- 
voljstvo, percepcija,  odnos  prema  prostoru  i vremenu, 
odnos  prema  Drugom).  Odnosno,  pokazuje  se  daje 
bit  ljudskog  bića  artificijelna  tvorevina  konstituiranja 
hipoteza  i reprezentacija  subjekta  društva,  kulture  i 
umjetnosti.  Subjekt  nije  mimezis  prirodnog  poretka 
svijeta  (analogna  struktura)  nego  je  mimezis  mimezisa 
(prikazivanje  prikazanog:  mimezis  kulture  i kultura 
simulacija),  a to  znači  digitalna  struktura. 

LITERATURA : Alfi , Andc  1 . Bari  5.  Boš  1 . Coy  1 . Fos  1 , Mans  1 . Heg  1 , 
Postmol,  Postmo2,  Postmo3,  Postmo4.  PostmoS 

Artikl.  Vidi:  Reizam,  OHO,  grupa 

Asamblaž.  Asamblažom  (assemblage)  se  nazivaju 
trodimenzionalni  umjetnički  objekti  nastali  spajanjem 
raznorodnih  predmeta  i materijala.  Između  kolaža  i 
asamblaža  postoji  analogija:  asamblaž  je  trodi- 
menzionalni predmetni  kolaž.  Kolaž  nastaje  mon- 
tažom dvodimenzionalnih  slikovnih  i tekstualnih 
fragmenata,  a asamblaž  montažom  trodimenzionalnih 
predmeta,  dijelova  predmeta  i dvodimenzionalnih 
slikovnih  i tekstualnih  fragmenata.  Asamblaž  je  kao 
oblik  umjetničkog  oblikovanja  nastao  u kubizmu, 
futurizmu  i dadaizmu,  a primjenjivanje  u nadrealizmu, 


neodadi,  fluksusu,  pop  artu,  novom  realizmu  i post- 
modemoj  umjetnosti. 

Strategiju  asamblaža  postavio  je  Marcel  Duchamp 
ready-madcima  koji  su  nastajali  spajanjem  upotrebnih 
industrijski  ili  zanatski  proizvedenih  predmeta. 
Asamblaže  su  radili  kubist  Pablo  Picasso,  američki 
avangardni  slikar  i fotograf  Man  Ray,  dadaist  Kurt 
Schvvitters,  nadrealisti  Andre  Masson,  Salvador  Dali, 
Meret  Oppenheim,  Rene  Magritte,  Joan  Miro,  ame- 
rički neoavangarđni  umjetnik  Joseph  Comell,  kao  i 
novi  realisti,  neodadaisti  i pop  umjetnici  Arman, 
Daniel  Spoerri,  Robert  Rauschenberg,  Christo, 
Edward  Kienholz,  Leonid  Šcjka,  postmodemisti  Bili 
Woodrow,  Matt  Mullican. 

LITERATURA:  Golds  1 , Kapr  l , Koz2,  Kraus3,  Luc5,  Mou  1 . Rub  1 . 
Scutl,  Subo2 

Asimetrični  drugi.  Asimetrični  Drugi  je  drugi  koji  je 
uvijek  vanjski  i asimetričan  subjektu.  Naglasak  je  na 
asimetriji  odnosa  “ja”  i “ti”.  Taj  odnos  nije  reverzibilan, 
on  nameće  i održava  destabilizaciju  znanja  o inter- 
subjektivnom  polju  odnosa. 

Zamisao  “asimetričnog  Drugog”  uveo  je  fenomenolog 
Emmanuel  Levinas  u teološkim  i etičkim  studijama, 
a u kontekstu  dekonstrukcije  razradio  ih  je  Jacqucs 
Derrida  i time  pripremio  za  postmodemu  raspravu 
statusa  subjekta  i Drugog.  Derrida  je  svojim 
kompleksnim  i pluralnim  djelom  (arheologijom 
zapadnih  metafizika)  anticipirao  više  smjerova  anglo- 
američkih postmodemizama:  kako  para-formalne 
književno  teorijske  rasprave  “poslije  nove  kritike” 
(Jejlska  škola)  ili  “ljevičarske  kritičke  diskurse”  koji 
dekonstruiraju  načine  prikazivanja  ideoloških  re- 
prezentacija i prezentacija  masovne  kulture  (kritička 
teorija  osamdesetih  godina),  tako  i “konzervativne 
(desne)  diskurse”  koji  vode  rekonstrukciji  (i  de- 
konstrukciji)  etičkog  i teološkog  diskursa  (jedna  od 
poetičkih  linija  u devedesetima).  Otvorena  i nestabilna 
filozofska  linija  koju  čine  Jacques  Derrida,  Rodolphe 
Gaschć,  Emmanuel  Levinas  i Martin  Heidegger  je 
jedna  od  linija  dekonstrukcije  koja  vodi  “konzerva- 
tivnom biću”  kasnog  doba  koje  u transcendentnom, 
etičkom  i estetičkom  pronalazi  izvore  spekulativnog 
metaforičnog  i alegorijskog  govora  o subjektu.  Logika 
izvođenja  pojma  asimetričnog  drugog  kao  osnove 
etičkog  i teološkog  pisma  može  se  pratiti  u sljedećim 
etapama:  (1)  o jeziku  se  misli  kao  o sistemu  pomoću 
kojeg  se  uokviruju  i stvaraju  prikazi  i tematizacije 
svijeta,  odnosno,  pomoću  kojeg  sc  svijet  reducira  na 
naše  propozicije,  (2)  jezik  uvijek  ostaje  izvan  svijeta, 
on  ne  daje  sebe  svijetu  (jezik  je  događaj  u kojem  svijet 
manifestira  sebe,  ali  kao  događaj  on  ostaje  vanjski  u 
odnosu  na  svijet),  (3)  ako  ljudi  komuniciraju  pomoću 

jezika,  sam  jezik  ostaje  nekomunikativan,  on  je 
samodovoljan,  zatvoren,  pruža  otpor  pristajanju, 
apsolutno  nam  je  stran,  (4)  jezik  nije  “instrument” 
pod  našom  kontrolom,  (5)  iskustvo  jezika  znači  prekid 
subjektivnosti  i susretanje  licem  u lice  s “nečim 
drugim”  što  se  prema  Celanu  može  nazvati  “die  ganz 
Anderen  Sache”,  (6)  ali  upravo  je  jezik  kao  nešto 
vanjsko  i strano  i subjektu  i svijetu  to  što  uvodi 
asimetriju  između  drugoga  i mene  (“Moje  ja  ne  potječe 
od  drugog,  drugi  se  događa  meni.”),  (7)  to  je  mjesto 
na  kojem  se  uvodi  etičko  - drugi  nema  svoje  mjesto, 
svoje  vrijeme,  svoju  bit,  on  je  samo  njegov  zahtjev  i 
moja  dužnost.  Zamisao  asimetričnog  Drugog  je 
osnova  teološkog,  etičkog  i estetskog  obrata.  Zamisao 
dužnosti  je  ključna.  Dužnost  na  koju  Levinas  misli  ne 
oslanja  se  na  neko  pravo  koje  sam  ja,  ili  koje  smo  mi, 
prethodno  ozakonili.  Ako  me  drugi  obavezuje,  to  nije 
stoga  što  on  ima  pravo  na  to,  koje  sam  mu  ja,  direktno 
ili  indirektno  dao.  Moja  sloboda  nije  izvor  njegovog 
prava:  nismo  dužni  zato  što  smo  slobodni,  i zato  što 
je  tvoj  zakon  moj  zakon,  nego  zato  što  tvoj  zahtjev 
nije  moj  zakon,  zato  što  sam  na  udaru  drugoga  (“Dakle 
ja  sam  odgovoran  i ne  smijem  brinuti  o odgovornosti 
drugoga  za  mene.”). 

Koncepti  metafizičke,  rodne,  etničke,  rasne,  klasne 
ili  životne  drugosti  su  bitni  za  avangardističke  (Marcel 
Duchamp,  Francis  Picabia,  Hannah  Hoch,  Claude 
Cahun)  i postmodemističke  (Adrian  Pipcr,  Cindy 
Sherman,  Matthew  Bamey)  akcije,  produkcije  i oblike 
ponašanja.  Umjetnica  ili  umjetnik  je  taj  koji  sebe 
identificira  kao  drugoga  u odnosu  na  dominantni  jezik, 
ponašanje,  norme  ili  stvaranje  u građanskom  i 
potrošačkom  društvu. 

LITERATURA:  Cha3,  Đak  l,  Derr3,  Foul7,  Hanl,  Hopl,  Lac7, 
Levinas  1 , Levinas2,  Mcc2,  Ow4,  Rici , Šuv75,  Tod6.  Tuck2,  Vergl 

Asocijacija.  Asocijacija  označava  povezivanje  pre- 
dodžbi na  taj  način  da  pojava  određene  predodžbe 
izaziva  u svijesti  drugu  predodžbu.  U psihologiji  se 
asocijacijom  ideja  naziva  mentalni  proces  u kojem 
jedna  vizualna  pojava  neposredno  izaziva  prisjećanje 
na  neku  drugu  pojavu,  na  primjer,  stijena  svojim 
oblikom  podsjeća  na  ljudsku  glavu  ili  mrlja  tinte  na 
pticu.  U poetičkom  smislu  asocijacije  mogu  biti:  (1) 
slučajne,  kada  umjetnik  stvara  slobodne  oblike  bez 
namjere  da  oni  podsjećaju  na  nešto,  ali  promatrači  u 
njima  prepoznaju  prirodne  ili  umjetne  oblike,  (2) 
namjerne,  kada  umjetnik  svjesno  stvara  naoko 
slobodne  oblike  očekujući  da  oni  promatrača  podsjete 
na  nešto  određeno  i nedvosmisleno;  karakteristična 
je  upotreba  slobodnih  apstraktnih  oblika  koji  se  mogu 
prepoznati  kao  seksualni  i erotski  oblici  i simboli,  i 
(3)  namjerne,  kada  umjetnik  svjesno  stvara  prividno 


slobodne  oblike  koji  su  višesmisleno  obećavajući  i 
motivirani  tako  da  različiti  promatrači  mogu  pre- 
poznati različite  prikaze,  ovisno  o situaciji  u kojoj 
percipiraju  umjetnički  rad  ili  ovisno  o svojim 
političkim,  moralnim,  običajnim  i estetskim  staja- 
lištima. Asocijativnost  umjetničkog  rada  je  određena 
istovremeno  motiviranošću  likovnog  oblika,  ali  i širim 
kontekstom  u kojem  se  djelo  pokazuje  i interpreta- 
cijama koje  ga  prate. 

Slobodne  asocijacije  su  postale  poetičko  načelo  u 
nadrealističkoj  i postnadrealističkoj  poetici  i povezane 
su  s idejama  automatskog  pisanja,  crtanja  i slikanja. 
Automatski  crtež  ili  slika  nastaju  kao  umjetničko  djelo 
namjerno  načinjeno  bez  svjesne  kontrole  pokreta  i 
kompozicije.  Automatska  umjetnička  djela  nastaju 
kao:  ( 1 ) individualni  umjetnički  radovi  umjetnika  koji 
se  pri  realizaciji  djela  autotelepatski  ili  narkotički 
oslobađaju  svjesnih  namjera  i kontrole,  (2)  umjetnički 
radovi  koji  nastaju  slučajno,  na  primjer,  slučajnim 
prolijevanjem  boje  ili  upotrebom  mehaničkog  kretanja 
nekog  stroja  za  nanošenje  boje  ili  ostavljanje  traga  i 
(3)  kolektivni  umjetnički  radovi,  gdje  sudionici 
stvaralačke  seanse  zajednički  djeluju  bez  međusobnog 
dogovora  stvarajući  nekontroliranu  strukturu  slike  ili 
crteža.  Forme  nastale  automatskim  postupkom  su 
“slobodne  forme”,  koje  se  asocijativno  povezuju  s 
oblicima  iz  sjećanja,  snova,  fantazija,  narkotičkih 
vizija  ili  prirode.  Metoda  asocijativnog  prepoznavanja 
oblika  je  postupak  semantiziranja  nemimetičkih 
likovnih  kompozicija.  U nadrealizmu  se  dodjeljivanje 
značenja  postupkom  slobodnih  asocijacija  tumačilo 
kao  otkrivanje  psihoanalitičkog  nesvjesnog. 
Asocijativna  apstrakcija  je  zajednička  oznaka  za 
primjere  lirske  apstrakcije,  apstraktnog  ekspresio- 
nizma i enformela  koji  slobodne  forme  koriste  kao 
osnovu  asocijativnog  razumijevanja  i doživljaja 
umjetničkog  djela.  Cilj  asocijativne  apstrakcije  nije 
stvaranje  “čistih”  apstraktnih  formi  nego  prikazati 
apstraktne  forme  na  takav  način  da  motiviraju  različite 
slobodne  doživljaje:  (1)  u apstraktnoj  formi  se 
prepoznaje  konkretan  motiv  (predmet,  ljudska  figura 
ili  portret,  životinja,  biljka),  (2)  u apstraktnoj  formi 
prepoznaje  se  neki  opći  oblik  kao  što  je  oblik  ptice, 
životinje,  ženskog  tijela,  pejzažne  kompozicije, 
premda  ne  ukazuje  na  konkretnu  pticu,  životinju,  tijelo 
ili  prostor  pejzažnog  prikazivanja.  Slika  Jacksona 
Pollocka  Sjenke  (1948.)  karakterističan  je  primjer 
modernističke  asocijativne  slike.  Slika  je  apstraktna, 
međutim,  njezine  forme  i kompozicijska  struktura 
istovremeno  podsjećaju  na  znakove  hijcroglifskog 
pisma,  indijanske  crteže  na  pijesku  i figuralne  kom- 
pozicije. Ni  jedna  od  motiviranih  asocijacija  nije  do 
kraja  provedena,  pa  djelo  ostaje  značenjski  i doživ- 

ljajno  otvoreno  za  razumijevanje  i reakciju  promatrača. 
Ideja  otvorenog  djela  koje  se  dovršava  činom  recepcije 
i asocijativnim  uspostavljanjem  motiviranog  značenja 
jedna  je  od  bitnih  odlika  modernističke  apstrakcije 
nakon  Drugog  svjetskog  rata. 

Pojam  motiviranosti  svojstven  je  i postmodemoj  um- 
jetnosti. Različito  od  visoke  modernističke  apstraktne 
umjetnosti,  postmodemistička  asocijativnost  nije 
utemeljena  na  primamim  oblicima  ili  apstraktnim 
kompozicijama  nego  na  upotrebi  kompozicijskih 
modela,  ikonografskih  iješenja,  fragmentarnih  citata 
i kopija  koje  motiviraju  promatrača  na  prepoznavanje 
u jednom  umjetničkom  djelu  nekog  drugog  djela  iz 
povijesti  umjetnosti  ili  drugih  umjetničkih  disciplina 
(književnosti,  filma,  fotografije).  Asocijativna  djela 
se  razlikuju  od  doslovnih  citata,  kolaža  i montaža  po 
tome  što  referenca  na  druga  djela  doslovna.  Promatrač 
nije  sasvim  siguran  je  li  njegova  asocijacija  uzro- 
kovana djelom  ili  njegovim  gledištima  i predispozi- 
cijama s kojima  pristupa  djelu.  U postmodemom 
umjetničkom  djelu  transavangarde  i neoekspre- 
sionizma  likovna  forma  se  ne  koristi  kao  osnova 
asocijativno  stvaranja  značenja  nego  su  kompozicijska 
i ikonografska  rješenja  likovne  forme  s njihovim 
značenjima  perceptivna  i tekstualna  osnova  ukazivanja 
i podsjećanja  na  druga  umjetnička  djela.  Slika 
Franccsca  Clementea  Dva  slikara  (1980.)  primjer  je 
postmodemističke  asocijativne  motivacije.  Slika  je 
mimetička  i prikazuje  ikonički  ono  što  prikazuje:  dva 
naga  slikara  u svađi  u pejzažu.  Asocijativna  je  zato 
što  je  slikana  po  različitim  stilskim  obrascima,  iako  ni 
jedan  ne  prikazuje  doslovno.  Slika  istovremeno 
podsjeća  na  primitivističku  i romantičarsku  sliku. 
Promatrač  može  imati  samo  slobodne  asocijacije  o 
njezinom  stilskom  statusu,  ne  može  je  odrediti  i 
pročitati  na  konzistentan  i cjelovit  način.  Njezina 
stilska  nekonzistentnost  i necjelovitost  posljedica  je 
umjetnikovih  ideja  o nejedinstvu  i necjelovitosti 
povijesnih  umjetničkih  stilova. 

LITERATURA:  Amh2,  Gligor2,  Merle2,  Na  1.  Posle  1,  Read3,  Roci 

Asocijativna  apstrakcija.  Vidi:  Apstraktni  figuralisti, 
Apstraktni  pejzaž,  Asocijacija,  Slobodne  forme, 
Figuralno 

Aura.  Aura  ili  jedinstvena  vrijednost  autentičnog 
umjetničkog  djela  utemeljena  je  u ritualu  u kojem  je 
imala  svoju  izvornu  i prvu  upotrebnu  vrijednost.  Aura 
se  može,  zato,  definirati  kao  jednokratna  pojava  daljine 
ma  koliko  bila  blizu.  Drugim  riječima,  to  je  formulacija 
kultne  vrijednosti  umjetničkog  djela  u kategorijama 
prostomo-vremenskog  opažanja:  “Daleko  je  suprotno 
onome  stoje  blizu.  Bitno  daleko  je  nedosežno.  Nedo- 


sežnost  je  zapravo  glavna  vrijednost  kultne  slike.  Po 
svojoj  prirodi  ona  je  daleko  ma  koliko  bila  blizu. 
Blizina  koju  sugerira  njegova  materija  ne  uklanja 
daljinu,  koja  ostaje  i nakon  njegove  pojave”  (W. 
Benjamin). 

Aura  je,  prema  Walteru  Benjaminu,  i ono  što  nestaje 
uslijed  tehničke  reprodukcije  umjetničkog  djela.  Znači 
da  je  aura  negativna  kvalifikacija  reproduciranog 
umjetničkog  djela.  U doba  tehničke  reprodukcije 
umjetničkog  djela  propada  njegova  aura.  Dekonstruira 
se  pretpostavljena  neponovljivost  produkcije, 
jedinstvenost  umjetničkog  djela  i vrijednost  autentič- 
nosti. Taj  proces  je  vrlo  složen  i višeznačan.  Prvo, 
reprodukcijska  tehnika  izdvaja  reproducirano  iz 
područja  tradicije.  Umnožavajući  reprodukciju, 
njezina  pojava  postaje  mnogostruka.  Dopuštajući 
reprodukciji  da  ide  u susret  potrošaču  u bilo  kojoj 
situaciji,  reprodukcijska  tehnika  aktualizira  repro- 
ducirano. Suvremena  tehnika  reproduciranja  poništava 
tradicionalne  vrijednosti  kulturalnog  nasljeđa:  “Taje 
pojava  najočitija  u velikim  povijesnim  filmovima.  Ona 
stječe  sve  više  pozicija,  pa  kad  Abel  Gance  1927. 
oduševljeno  uzvikuje:  Shakespeare , Rembrandt, 
Beethoven  raditi  će  filmove...  sve  legende,  sve 
mitologije,  svi  mitovi,  svi  začetnici  religija,  jest  sve 
religije...  čekaju  svoje  uskrsnuće  u filmu,  a heroji 
navaljuju  na  vrata , tada  on,  vjerojatno  i ne  sluteći  što 
to  znači,  poziva  na  temeljitu  likvidaciju”.  Tehnička 
reprodukcija  umjetničkog  djela  po  prvi  put  u svjetskoj 
povijesti  oslobađa  djelo  njegove  parazitske  egzisten- 
cije u ritualu.  Reproducirano  umjetničko  djelo  sve  više 
postaje  reprodukcija  umjetničkog  djela  namijenjena 
rcproduciranju.  Fotografska  ploča  omogućava 
mnoštvo  kopija,  a pitanje  o originalnoj  kopiji  je 
besmisleno.  Ali,  u trenutku  kad  se  odstrani  mjerilo 
autentičnosti  u umjetničkoj  proizvodnji,  mijenja  se 
cjelokupna  funkcija  umjetnosti.  Njeno  utemeljenje  u 
ritualu  nadomještava  drugačija  praksa:  utemeljenje  u 
politici. 

Prema  Theodoru  Adomu,  koji  dijalektički  tumači 
Benjaminovu  teoriju,  nije  samo  sada  i ovdje  umjet- 
ničkog djela  (Jctzt  und  Hier  des  Kunstvverks)  ono  što 
čini  njegovu  auru,  nego  i ono  što  u njemu  uvijek 
nadilazi  njegov  karakter  čiste  datosti,  njegov  sadržaj. 
I zato,  tvrdi  Adomo,  ne  može  se  to  ukinuti  i htjeti 
umjetnost.  Tu  se  uočava  ključni  paradoks  Benjami- 
novog  i Adornovog  mišljenja:  Adornov  pojam 
umjetnosti  ipak  opstoji  u domeni  specifičnog 
fenomenologijskog  djelovanja  unutar  elitne  i masovne 
kulture,  a Benjamin  prelazi  s fenomenologijskog 
djelovanja  na  političke  efekte  masovne  kulture: 
“Masovnoj  reprodukciji  posebno  odgovara  reproduk- 
cija masa”.  Politička  dimenzija  tehničke  reprodukcije 

su,  prema  Eduardu  Čađavi,  tehnike  reprodukcije 
(fotografije,  filma)  koje  masi  omogućavaju  da  sebe 
gleda  u lice,  da  sebe  vidi  kako  vidi,  kao  da  gleda  u 
ogledalo.  I u toj  složenoj  medijskoj  razmjeni  između 
umjetnosti,  kopije  i mase  ukazuje  se  bitna  razlika 
između  buržoaskog,  nacističkog  i kritičkog  pogleda 
na  umjetnost.  Za  buržoasko  društvo  umjetnost  je  sama 
fenomenalnost  umjetničkog  radi  umjetnosti,  zapravo, 
Baudelaireovo  l'art pour  l’art,  drugim  riječima,  privid 
posebnosti  autentične  umjetnosti  izvan  mase.  Za 
nacističko  društvo  umjetnost  je  sredstvo  estetizacije 
politike  i realizacije  totaliteta  društva  kao  spektakla. 
Za  Benjaminovu  kritičku  teoriju  cilj  je  politizacija 
umjetnosti:  “Pojmovi  koje  prvi  put  uvodimo  u teoriju 
umjetnosti  razlikuju  se  od  uobičajenih  po  tome  što  su 
neupotrebljivi  za  ciljeve  fašizma.  Upotrebljivi  su, 
međutim,  za  formuliranje  revolucionarnih  zahtjeva  u 
politici  umjetnosti”. 

LITERATURA:  Ado5,  Benjl,  Bcnj2,  Bcnj3,  Bcnj4,  BenjS,  Bcnj6, 
Benj7,  Kadi 

Autobiografska  umjetnost  Autobiografskom  um- 
jetnošću (tekstom,  performansom,  filmom  ili  insta- 
lacijom) nazivaju  se  umjetnička  djela  koja  pokazuju, 
prikazuju  ili  govore  o svojem  autoru  (njegovom 
identitetu,  načinu  života,  fantazmima,  fikcijama, 
iskustvima).  Klasična  autobiografska  djela  su  dnev- 
nički, introspektivni  ili  memoarski  zapisi  koji  otkrivaju 
tajni,  javni  ili  stvaralački  život  umjetnika,  filozofa  ili 
ratnika.  PostmodcmistiČka  autobiografska  djela  nas 
vraćaju  samom  činu  pisanja,  javnom  samopokazivanju 
(ekshibicionizmu)  ili  dokumentarnoj  rekonstrukciji 
fragmenata  vlastitog  života,  pri  čemu  u prvi  plan  ne 
izlaze  priče,  podaci,  činjenice  ili  fantazmi  nego  jezik 
pisanja,  samopokazivanja  ili  dokumentarnog  rekon- 
struiranja.  Stvaranje  postmodemističkog  autobio- 
grafskog umjetničkog  djela  je  neka  vrsta  jezičke  igre, 
a jezička  igra  je  “životna  aktivnost”  iz  koje  nastaje 
djelo  i koja  govori  o stvaranju  djela  ili  stvarnim  i 
fikcionalnim  doživljajima.  Kada  se  kaže  da  Barthcsov 
pseudo-esej  Roland  Barthes  po  Rolandu  Barthesu , 
prozna  “jezička”  pjesma  Lyn  Hejinian  Moj  život , 
dekonstruktivistički  erotski  romani  Kathy  Acker,  Tame 
Janowitz  ili  Davida  Leavita,  mistifikacije  vlastitog 
djetinjstva  dokumentarnim  fotografskim  instalacijama 
Christiana  Boltanskog  ili  performansi  označeni 
sintagmom  “javni  performansi:  privatna  sjećanja” 
Laurie  Anderson  i Julie  Hayward  izvode  narativne 
reprezentacije  subjektivnosti  kroz  “životnu  aktivnost”, 
dolazi  se  do  središta  postmodemističkog  mišljenja,  a 
to  je  “hipotetički  subjekt”.  Barthes  piše  “Ja  ne  kažem: 
Ja  ću  opisati  sebe”,  nego  “Ja  pišem  tekst  i nazvat  ću 
ga  R.  B.”  Postmodemi  subjekt,  pa  time  i subjekt 


umjetnika,  pisca,  teoretičara  književnosti  nije  “biće 
od  krvi  i mesa”  nego  konstruirana  ili  simulirana 
hipoteza  o subjektu  pisanja  ( ecriture ).  Hipoteza  o 
subjektu  postoji  kao  mimezis  drugih  hipoteza  iz 
povijesti  književnosti,  umjetnosti,  filma,  masovne 
kulture,  politike  ili  tipizirane  trivijalne  svakodnevnice. 
Sva  ta  autobiografska  djela  su  djela  o hipotezi  subjekta 
koji  je  “od”  književnosti,  teorije,  likovnih  umjetnosti, 
performansa  ili  filma.  Za  razumijevanje  postmoder- 
nističke  autobiografije  bitna  jc  Lacanova  teza  “Nema 
metajezika!”,  što  znači  da  autobiografija  nije  pri- 
vilegirani objektivni  diskurs  nego  jezik  u koji  se 
upisuju  fragmentarne  hipoteze  životne  igre  i želje  da 
se  jezikom  dosegne  biće,  na  primjer,  pisanja. 
Postmodemističke  književne  ili  teorijske  auto- 
biografije su  primjeri  “mekog,  rasutog  i ffagmentamog 
pisma”,  budući  da  su  kruženje  od  metajezika  (govora 

0 govoru,  govora  o fantazmima  o sebi,  govora  o 
prikazivanju  sebe)  do  prodora  subjektivnosti, 
hipotetičnosti,  želje,  ekshibicionizma,  prikazivanja 
drugog  i vlastitih  reprezentacija  u diskursu  drugog,  u 
metajezik.  Postmodemističke  autobiografije  su 
najčešće:  ( 1 ) dekonstrukcije  teorijskog  diskursa  (R. 
Barthes,  roman  Samuraj  Julije  Kristeve),  (2)  primjeri 
feminističkog  diskursa  i diskursa  različitih  marginalnih 
grupa  koje  ne  pripadaju  dominantnoj  kulturi  i 
“diskursu  gospodara”  (etničkih,  homoseksualnih, 
političkih  mikrokultura),  (3)  mimezisi  diskursa  i 
reprezentacija  popularne  kulture  (dnevnici-proza 
Laurie  Anderson  iz  sedamdesetih  godina)  i (4) 
ironijske,  ludičke  i simulacijske  projekcije  indivi- 
dualnih mitologija  postmodemog  umjetnika,  kritičara 

1 teoretičara  (Victor  Burgin,  Gary  Indiana,  Trinh  T. 
Min-ha,  David  Wojnarowicz,  Sherric  Lovine,  Adrian 
Piper,  kao  i Željko  Jcrman,  Vlado  Martek). 

LITERATURA:  Ackl,  Alp2,  Ban 1 8,  Bart20,  Bart22,  Cabl,  Cix2, 
Cix3,  Cix4,  Cix5,  Epst  1 , Fuller  1 , Goldl , GoId4,  Gold5,  Jerm2,  Jerm3, 
Jonl,  Jon2,  Kord5,  Kordll.  Phl,  Ph2,  Sanol.  Szl,  Šuv  75,  Šuv  73, 
Šuv8 1 , Vujano3,  Wallis  1 , Wallis2,  Wau  I 

Autoerotizam.  Autoerotička  umjetnička  djela  su  slike, 
skulpture,  fotografije,  filmovi,  video  radovi,  body  art 
akcije  i performansi  u kojima  umjetnik  prikazuje  i 
pokazuje  čin,  nagovještaj  ili  atmosferu  spolnog 
samozodovoljavanja.  Body  art  i performans  umjetnici 
izlažu  svoje  tijelo  narušavajući  granicu  privatnog  i 
javnog,  umjetničkog  i seksualnog,  fiziološkog  i 
estetskog.  Bođy  art  umjetnik  Vito  Acconci  masturbirao 
je  pred  publikom.  Drugom  prilikom  je  realizirao  rad 
Ljubljenje  (1970.)  u kojem  je  ružem  namazao  usta  i 
ljubio  svoju  ruku  ostavljajući  na  njoj  otisak.  Zatim  jc 
ruku  otirao  o litografski  kamen  pomoću  kojeg  je 
štampao  otiske  otiranja  ruke.  Akciju  je  dokumentirao, 

a dokumentaciju  izložio.  Performans  umjetnica  Lynda 
Bcnglis  je  realizirala  video  rad  Sada  ( 1 973.)  u kojem 
je  iz  profila  snimljena  glava  autorice  koja  ljubi  svoj 
portret  projiciran  na  velikom  video  monitoru. 
Karakteristični  primjeri  su  radovi  Friederike  Pezold, 
Brucea  Naumana,  Lucasa  Samarasa,  Luigija  Ontanija, 
Milcnka  Matanovića,  Sanje  Iveković,  itd. 

LITERATURA:  Alfi,  Ackl.Bartll,  Fou4,  Fou7.  Fou8,  Fou2 1 , Jon  1 , 
Jon2,  Kop3.  Krau$2,  LuclO,  I’h2,  Šuv  109,  Veri 

Autohistorizacija.  Autohistorizacija  je  diskurzivna  i 
vizualna,  najčešće  ironična  interpretacija  kojom 
umjetnik  svoj  rad  klasificira  i procjenjuje  u odnosu 
na  povijest:  ( 1 ) da  bi  ukazao  na  svoje  mjesto  u povijesti 
umjetnosti  ili  (2)  da  bi  teorijski  ili  ironijski  prob- 
lematizirao važeći  interpretativni  poredak  povijesti 
umjetnosti.  Za  umjetnike  konceptualne  umjetnosti  i 
postmodemizma  područje  rada  nije  samo  produkcija 
umjetničkih  djela  nego  i rad  s vrijednosnim,  zna- 
čenjskim  i političkim  aspektima  historizacije  u 
umjetnosti  i kulturi.  Ideja  autohistorizacije  je  karak- 
teristika ponašanja  i djelovanja  postpovijesnih 
umjetnika,  koji  povijesti  pristupaju  kao  arhivu,  depou 
ili  imeniku  s klasificiranim  vrijednostima,  značenjima, 
ulogama  i umjetničkim  statusima.  Autohistorizacijom 
umjetnik  ne  postiže  realne  vrijednosti  nego  pokazuje, 
s humorom  ili  bez  njega,  da  nema  realnih  povijesnih 
vrijednosti. 

S modelima  autohistorizacije  radili  su  Ben  Vautier, 
Salvo,  Braco  Dimitrijević,  Guglielmo  Achille  Ca- 
vellini.  Njihovi  postupci  zasnivaju  se  na  dva  kon- 
ceptualna zahvata:  (1)  na  historizaciji,  tj.  umjetnik 
donosi  odluku  daje  neka  osoba,  neko  mjesto  ili  neka 
situacija  od  povijesne  važnosti;  na  primjer,  Dimi- 
trijević je  na  umjetničkim  i izvanumjetničkim 
lokacijama  postavljao  natpise  “Ovo  bi  moglo  biti 
mjesto  od  historijskog  značaja’’  (1975.)  i (2)  na 
autohistorizaciji,  kada  umjetnik  vlastiti  rad,  vlastiti 
društveni  život  ili  povijesnu  poziciju  povezuje  sa 
životom,  djelom  i povijesnim  vrijednostima  velikih 
umjetnika  (pisma  Salva  i Cavellinija). 

LITERATURA:  Balj2,  Cav l , Dim2,  Damnj  1 . Damnj2.  Lipp 1 0 

Autokritika.  Autokritikom  se  u teoriji  modernizma 
Clementa  Greenberga  naziva  preispitivanje  prirode 
slikarstva  s ciljem  pročišćavanja  i otklanjanja  neslikar- 
skih  aspekata  u umjetnosti  slikarstva.  Prema  Green- 
bergu,  zadatak  slikaraje  u okvirima  svoje  prakse  otkriti 
i odstraniti  ne-slikarske  aspekte  (plastički,  mimetički 
i iluzionistički  aspekti).  Rezultat  autokritike  slikarske 
prakse  je  autonomno  i autentično  slikarsko  umjetničko 
djelo  definirano  kao  apstraktna,  slikovna  i dvodimen- 
zionalna  površina.  Ideja  autokritike  odnosi  se  na 


slikarstvo  apstraktnog  ekspresionizma  40-ih  i 50-ih 
godina,  kao  i na  postslikarsku  apstrakciju  60-ih. 
LITERATURA:  Grccn  1 , Grccn6,  Grcenl  3 

Autonomija  umjetnosti.  Autonomija  umjetnosti 
označava  status  umjetnosti  kao  specifične  i posebne 
discipline,  profesije  i sfere  kulture.  Ideja  autonomije 
umjetnosti  povezuje  se  s velikom  diobom  disciplina 
u doba  prosvjetiteljstva  (XVIII.  stoljeće),  kada  se 
integralni  kršćanski  koncept  europske  kulture  razložio 
na  autonomne  sfere  društvenog  života  i produkcije: 
religiju,  politiku,  etiku,  znanost,  proizvodne  djelatnosti 
i umjetnost. 

Ideja  autonomije  umjetnosti  ima  pet  konceptualnih  i 
povijesnih  određenja:  (1)  umjetnost  radi  umjetnosti 
(franc.  l'art  pour  l'art):  smisao  i priroda  umjetnosti  u 
ranom  buržoaskom  društvu  pronalazi  se  u njezinoj 
estetskoj  posebnosti  i ostvarivanju  estetskog  za- 
dovoljstva, (2)  ideološka  i politička  autonomija:  u 
umjetnosti  se  i kulturi  ostvaruje  odbacivanjem  utili- 
tarnih zahtjeva  društva  u kojem  nastaje  i postignućem 
umjetničkih  značenja,  ciljeva  i vrijednosti,  (3)  me- 
dijska autonomija:  zamisao  autonomije  umjetnosti 
primjenjuje  se  na  pojedinačne  umjetničke  discipline  i 
medije,  pa  se  govori  o autonomiji  slikarstva,  skulpture, 
filma,  poezije,  (4)  ekonomska  autonomija:  u pitanju 
je  borba  umjetnika  u tržišnim  kapitalističkim  odnosima 
za  nezavisnost  formalnih,  značenjskih  i vrijednosnih 
potencijala  umjetničkog  rada  i (5)  teorijska  autono- 
mija: zahtjev  za  istraživanjem  prirode  umjetnosti  u 
kontekstu  i svijetu  umjetnosti,  a ne  izvanumjetničkim 
teorijskim  disciplinama. 

LITERATURA:  Frascl,  Habl.  Hab4,  Hab5,  Harrl2,  HaiTl  3.  Harr33, 
Harr45 

Autor.  Autor  je  umjetnik  čiju  zamisao  i projekt 
umjetničkog  djela  mogu  realizirati  i druge  osobe 
(profesionalci,  publika  ili  slučajno  izabrani  suradnici). 
Zamisao  autora  svojstvena  je  kasnom  industrijskom 
društvu  u kojem  proizvodni  odnosi  određuju 
profesionalnu  podjelu  rada  i razdvajanje  intelek- 
tualnog od  proizvodnog  rada.  U konceptualnoj 
umjetnosti  pojam  “autor’’  označava  umjetnika  koji 
istražuje  prirodu  umjetnosti  pomoću  drugostu- 
panjskog diskursa  i teorijskog  objekta. 

LITERATURA:  Art1a22.  Bart17,  Bart20,  Fuo5,  Groy2.  Silv3, 
Vujano3, 

Autorefleksivna  umjetnost.  Autorefleksivnom 
umjetnošću  naziva  se  umjetnička  pro-teorijska  praksa 
koja  predočava  postupke  stvaranja  i funkcioniranja 
umjetničkog  djela  i umjetnosti.  Može  se  reći  da  svako 
umjetničko  djelo  “govori’’  (predočava,  prikazuje, 

zastupa)  i o tome  kako  sc  ukazuje  njegovo  uobli- 
čavanje,  kako  je  nastalo  i kako  djeluje.  Ali,  tek 
određeni  radovi  pokazuju  pojavnost,  postupke  for- 
muliranja i različite  putove  funkcioniranja  umjet- 
ničkog rada  kao  vlastiti  “sadržaj”.  Pitanje  auto- 
refleksije  je  pitanje  sadržaja.  Uobičajena  zamisao 
sadržaja  ukazuje  na  reference  djela  i nekog  mogućeg 
svijeta  izvan  rada.  Autorcfleksivni  radovi  sc  zasnivaju 
na  doslovnom  razumijevanju  riječi  “sadržaj”.  Sadržaj 
umjetničkog  rada  je  ono  što  sadrži  rad  koji  se  ukazuje 
pred  nama,  a on  doslovno  sadrži  aspekte  svoje 
pojavnosti,  posljedice  procesa  nastajanja  i potencijalna 
polazišta  djelovanja  u svijetu  (umjetnosti,  kulturi, 
društvu  i prirodi).  Smisao  tako  definiranog  sadržaja 
je  spoznaja  prirode,  okvira,  metoda,  stavova,  vri- 
jednosti i funkcija  umjetničkog  rada.  Autorefleksija 
je  specifičan  način  prikazivanja  ili  “odražavanja” 
umjetničkog  rada  (slike,  performansa , glazbenog 
događaja,  teksta,  itd.),  postupka  njegovog  stvaranja  i 
načina  funkcioniranja.  Cvetan  Todorov  autorefleksiju 
određuje  sljedećom  shemom:  “Umjetnost  dvadesetog 
stoljeća  otkrila  je  to  svagdašnje  svojstvo  umjetnosti: 
djelo  priča  o vlastitom  stvaranju,  ono  što  jedno  platno 
iznosi,  to  je  kako  je  izrađeno;  tekst  kako  je  napisan.” 
Zamisao  autorefleksije  nije  koherentna,  što  znači  da 
je  u različitim  radovima  naglasak  na  različitim 
razinama  autorefleksije:  ( 1 ) pojavnost  djela  prikazuje 
pojavnost  djela,  (2)  pojavnost  djela  otkriva  procese 
produkcije  djela,  (3)  transformacija  djela  (predmeta) 
u proces  dana  kao  egzistencijalno  iskustvo,  (4)  proces 
je  metoda  kojom  se  usavršava  i,  metaforično  rečeno, 
transcendira  djelo,  (5)  pojavnost  djela  demonstrira 
funkcije  djela  u odnosu  na  subjekt  umjetnika, 
subjektivnost  promatrača,  okvire  mikrokulture  kojoj 
umjetnik  pripada,  okvire  šire  kulture,  ideologije  i općih 
aksioloških  modela.  Ako  pojavnost  umjetničkog  rada 
prikazuje  svoju  pojavnost,  tada  se  govori  o prika- 
zivanju prikazanog  i prikazivanju  konstrukcije. 
Suština  rada  je  samo  prikazivanje  i konstruiranje. 
Prikazivanje  prikazanog  eksplicira  načine  na  koje  se 
referentni  odnos  slike  ili  teksta  uspostavlja  u nekom 
mogućem  svijetu  i načine  na  koje  referentni  odnos 
povezuje  referencu  (predmet  koji  se  prikazuje)  i sliku 
ili  tekst.  Prikazivanje  konstrukcije  pokazuje  kako  se 
odnosi  slike  ili  teksta,  strukture  slike  ili  teksta,  i pravila 
(pretpostavki,  konvencija)  konstrukcije  uspostavljaju 
u nekom  mogućem  svijetu.  Kada  umjetnički  rad 
prikazuje  način  na  koji  prikazuje  ili  na  koji  je 
konstruiran,  odnosno,  na  koji  egzistiraju  elementi  i 
odnosi  konstrukcije,  on  poprima  aspekte  drugo- 
stupanjskog (meta)  djela  budući  da  locira,  specificira 
i objašnjava  djelo  i u širem  smislu  umjetnost. 
Problematika  pojavnosti  djela  koja  ukazuje  na  proces 


produkcije  djela  razrješava  se  na  dva  načina:  (a) 
postavljanjem  procesa  produkcije  rada  na  mjesto  djela, 
čin  produkcije  djela  se  redefinira  u samo  djelo  i (b) 
završeni  rad  (slika,  tekst)  formalno  specificira 
stupnjeve/korake  realizacije  djela,  a pojavnost  rada 
se  ukazuje  kao:  ( 1 ) trag  procesa  iz  koga  sc  proces  može 
konceptualno  rekonstruirati  i (2)  specifikacija  procesa, 
tj.  rad  specificira  i na  drugostupanjskoj  razini 
eksplicira  karakter  i prirodu  procesa  nastanka  djela. 
U pitanju  je  redefiniranje  i otklon  statusa  umjetničkog 
djela  od  “artefakta”  u proces  ili  događaj  koji  se 
prezentira  na  mjestu  sa  značenjima  i vrijednostima 
artefakta.  Status  umjetničkog  djela  dat  kao  prvo- 
stupanjska  pojavnost  redefinira  se  prvostupanjskim 
mogućnostima  realizacije  pojavnosti  rada  u drugo- 
stupanjsku teorijsku  pojavnost.  Pretpostavka  da  nije 
bitno  djelo  ili  konačni  rezultat  nego  egzistencijalni 
čin,  iskustvo  i svijest,  temelji  se  na  stavu  da  je 
umjetnost  istraživanje,  način  života  ili  igra,  a djelo 
samo  jedno  od  pomoćnih  sredstava  istraživanja, 
življenja  ili  igre.  Karakteristična  je  pozicija  da 
problem,  inspiraciju  i zadatak  treba  egzistencijalno 
prevladati,  a ne  preobraziti  u proizvod.  U tom  smislu 
je  G.  C.  Argan  ukazao  na  razvoj  modeme  umjetnosti 
u smjeru  istraživanja.  Prema  Aiganu  rezultat  ne  mora 
biti  dostignut  ili  možda  nije  vrijedan  spomena  ili  jc 
prevladan  u času  kada  se  smatra  da  je  dostignut,  tj. 
proces  se  verificira  kao  model  mišljenja,  rada,  ili 
ponašanja.  Germano  Celant  u raspravi  o “siromašnoj 
umjetnosti”  i njezinoj  postobjektnoj  karakterizaciji 
utvrđuje  da  su  činovi  (performansi,  akcije)  umjetnika 
svjesne  identifikacije  realnosti,  akcije  i mišljenja  kroz 
neprekidno  verificiranje  umjetnikovog  mentalnog  i 
fizičkog  postojanja.  Autor  se  postavlja  u središte 
između  ideje  i materije,  postajući  isključivi  protagonist 
događaja  integrirajući  se  s aktualnošću  kroz 
neposredan  razvoj  u vremenu  i prostoru.  Bez  obzira 
da  li  je  direktno  ili  indirektno  ekspliciran,  proces 
postaje  važan,  jer  se  djelo  kroz  njega  razvija 
materijalno,  tehnički  i konceptualno.  Proces  realizacije 
rada  je  osnova  na  kojoj  se  on  utvrđuje  i razvija, 
prekoračuje  granice  ili  ih  utvrđuje.  Pollock  je  govorio 
da  stvara  djelo  poput  prirode.  Nasuprot  njemu,  Warhol 
je  pisao  da  radi  poput  stroja:  u tom  je  slučaju  proces 
verifikacija  djela,  njegovo  transcendiranje  od  “običnog 
materijalnog  predmeta”  u “vrijedan  predmet  posebnog 
čina”.  Ideja  remek-djela  sc  iz  područja  vrednovanja 
objekta  (slike,  skulpture)  pomiče  u područje  vred- 
novanja posebnog  herojskog  ili  mitskog  čina  umjet- 
nika. Djelo  nije  vrijedno  po  tome  što  je  objekt  nego 
po  tome  što  jc  nastalo  na  poseban  način,  Što  ga  je 
stvorio  značajan,  velik,  nadaren  ili  autentični  subjekt. 
A “izuzetni  subjekt”  je  hipoteza  koja  nastaje  iz  Van 

Goghovog  ludila,  snage  Pollockove  kvazi-ritualne 
geste  ili  bičevanja  površine  slike/predmeta  u Gatti- 
novim  enformclističkim  radovima.  Autorcflcksivna 
analiza  funkcija  umjetničkog  djela  iskazuje  se  na  dva 
načina:  (a)  umjetnički  rad  ili  neki  potencijalni  proces 
analogan  je  simptomu,  tj.  otkriva  mehanizme  koji 
upravljaju  radom,  usmjeravaju  ga,  najavljuju  i utvrđuju 
njegova  značenja  i vrijednosti,  i (b)  umjetnički  rad 
pokazuje  kako  se  mijenjaju  njegova  značenja,  a da  se 
pri  promjenama  funkcija  rada  ne  mijenja  feno- 
menologija (pojavnost)  samog  rada.  U oba  slučaja 
umjetničko  djelo  jc  srodno  eksperimentalnoj  situaciji 
u kojoj  se  simuliraju  i demonstriraju  složene  zna- 
čenjske,  aksiološke,  psihološke  i socijalne  dimenzije 
svijeta  umjetnosti.  Rad  je  postavljen  kao  prvo- 
stupanjska  situacija  (simptom,  eksperiment,  primjer), 
da  bi  se  na  drugostupanjskoj  razini  otkrili,  pokazali  i 
objasnili  efekti  prvostupanjske  situacije. 

Zamisao  i realizacije  autorefleksije  uspostavljaju  se  u 
širokom  rasponu  od  formalnih  shema  površinskih 
mehanizama,  preko  modela  transformacije  značenja, 
do  zamisli  umjetničkog  djela  kao  “labirinta”  (arhiva, 
biblioteke).  Zamisao  umjetničkog  djela  kao  “labirinta” 
ukazuje  se  kada  se  umjetničko  djelo  konstituira 
analogno  intertekstualnom  području  njegovog  odnosa 
s drugim  umjetničkim  djelima  ili  diskursima  teorije 
ideja,  ideologije,  religije,  itd.  Autore fleksivni  rad  se 
pojavljuje  kao  mapa  putova  jednog  “složenog 
labirinta”  koji  se  korak  po  korak  otkriva  u percepciji 
pojavnosti  i značenja  u odnosima  s drugim  značenjima 
i pojavnostima.  Umjetnički  rad  je  kao  djelo  “o 
umjetnosti”  proizveden  na  osnovi  drugih  umjetničkih 
djela  koja  su  citirana,  montirana  i uvođena  primjenom 
različitih  poetičkih  postupaka.  Djelo  odgovara 
zahtjevima  poststrukturalističkih  shema  prekoračenja 
rascjepa  diskursa  i slike.  Autorefleksivni  umjetnički 
rad  ne  govori  o samom  procesu  realizacije  nego  o 
označiteljskoj  praksi  unutar  intertekstualnih  odnosa 
koji  prethode  i uokviruju  proces  realizacije  i mišljenja 
V’  i “o”  procesu  realizacije  umjetnosti.  Polazeći  od 
Michela  Foucaulta,  o umjetničkom  se  djelu  može 
govoriti  kao  o primjerku  pogodnom  za  “arheološku 
rekonstrukciju”  označiteljskih  moći  povijesti  umjet- 
nosti, povijesti  subjekta,  povijesti  teksta,  povijesti 
slike,  itd. 

Artla7,  Artla8,  Artla9,  ArtlalO,  Artlal  1,  Artlal2,  Artlal 3,  Artla 1 4. 
Artlal  5.  Artlal6,  Artlal  7,  Artla  1 8,  Artlal9,  Artla20,  Artla2 1 , Artla22, 
Artla23,  Aitla24,  Artla25,  Artla26,  Brej4,  Breto2,  Buc4,  Buc  1 5,  Celal , 
Cela2,  Ce!a4,  Ccla  6,  Cela9,  Franzel , I:uo5,  Green6,  Green  1 3,  Kosu4, 
Kosul 4,  Legg l , Lipp5,  Lipp  1 0,  Mcn  1 , Mcn2,  Mcn3,  Mcn6,  Mcn7, 
Mer>8,  Mcyl,  Millctl,  Millct2,  Mo^g  l,  Morg6,  Nal,  Ohl,  Schlal, 

Autorefleksija,  poetička  definicija.  Poetička  de- 
finicija autorefleksije  pokazuje  daje  umjetničko  djelo 
određeno  aspektima  subjekta  (uma,  duha,  psihe, 
nesvjesnog)  koji  mu  prethode,  koje  izražava  i koje 
referira.  Poetička  definicija  autorefleksije  je  nepos- 
redna posljedica  značenjske  i verifikacije  smisla 
“apstraktnih  umjetničkih  djela”  koja  ne  referiraju  na 
aktualni  svijet  ili  čije  reprezentacije  nisu  date  na 
konzistentan  način  suglasno  uobičajenom  iskustvu  ili 
narativnom  okviru  (ekspresionizma,  nadrealizma). 
Apstraktna  geometrijska  slika  (na  primjer,  Ivana 
Picelja,  Julija  Knifera),  ekspresionistički  gestualno 
deformirani  lik  žene  (Willema  de  Kooninga), 
škrabotina  automatskog  crteža  (Andrea  Massona)  ili 
nelogična  i neempirijska  priča  fantastičke  slike  (Maxa 
Emsta,  Salvadora  Dalija)  ne  mogu  se  interpretirati 
pozivanjem  na  sličnost  slike  i prikazanog  “originala” 
iz  svijeta,  na  vezu  rada  i kanonizirane  fikcije  (povijesni 
događaj,  mitska  priča,  biblijska  scena),  nego  se 
verificiraju  na  drugi  način.  Drugi  načinje  pomak  ne 
samo  referentnih  odnosa  s jednog  objekta  na  drugi, 
nego  i transformacija  samog  čina  uspostavljanja 
referentnog  odnosa.  Slika  ili  tekst  ne  prikazuju 
aktualno  stanje  stvari  svijeta  nego  su  izraz  unutrašnjih 
stanja  subjekta.  Zamisao  “izraza”  razlikuje  se  od 
zamisli  “prikazivanja”,  time  što  se  prikazivanje  zasniva 
na  pikturalnoj  sličnosti,  ikoničkoj  vezi  ili  rekon- 
strukciji invarijanti  viđenog  u svjetlu  ambijenta,  a izraz 
na  zamisli  “traga”  unutarnjeg  svijeta  (duha,  duše, 
psihe,  nesvjesnog).  “Trag”  može  biti  ostatak  nekog 
čina,  njegova  posljedica  ili  znak.  Arbitramost  zna- 
kovne karakterizacije  traga  važnija  je  od  sličnosti  ili 
pikturalne  podudarnosti  s originalom.  Zamisao  traga 
povezuje  se  s onim  aspektima  koji  se  ne  mogu  vizualno 
prikazati  nego  se  tek  sekundarno  mogu  razumjeti  ili 
doživjeti  posrednim  modelima  ponašanja.  Aspekti  koji 
se  ne  mogu  direktno  percipirati  su  “unutrašnja  stanja 
i procesi  subjekta”  koji  se,  ovisno  o aktualiziranoj 
teoriji,  određuju  kao  “unutrašnja  nužnost”,  “psihičko”, 
“duhovno”,  “nesvjesno”,  “paranoično”,  itd.  Referentni 
odnos  slike  koja  “ne  prikazuje”  i unutrašnjih  stanja 
subjekta  uspostavlja  se  u danom  mogućem  svijetu  u 
kojem  umjetnik  i promatrač  sudjeluju  u uspostavljanju 
konvencija  izraza.  Bez  konvencija  ne  možemo  utvrditi 
kontekst  i značenja  “izraza”.  Način  uspostavljanja 
referentnog  odnosa  slike  i unutrašnjih  stanja  je  bliži 
uspostavljanju  referentnih  odnosa  teksta  i svijeta  u 
književnosti,  nego  slike  i svijeta  u prikazivačkom 
slikarstvu.  On  se  zasniva  na  “odnosu”  koji  se  uvodi 
arbitrarno  ili  konvencionalno,  koji  postaje  “prirodno” 
prihvatljiv  i razumljiv.  Naznačeni  skok  iz  materi- 
jalnosti  slike  u um,  duh,  nesvjesno,  psihu,  itd.  dis- 
kontinuiran je,  rascjep  “duha  i materije”  popunjava 

se  diskurzivnim  naznakama,  kao  u primjerima 
automatskog  crteža  i teksta  u nadrealizmu.  Polazna 
konvencija  automatskog  crteža  i teksta  je  zasnivanje 
na  neusmjerenom  i nekontroliranom  crtanju/pisanju 
koje  je  trag  nesvjesnog.  Da  bi  trag  bio  prepoznat  kao 
učinak  nesvjesnog,  nesvjesno  mora  odgovarati 
pretpostavljenom  scenariju:  “Breton  je  klasificirao 
sedam  kategorija  identifikacije:  (1)  kontradikcije;  (2) 
reprezentacije  u kojima  je  jedan  od  termina  skriven; 
(3)  reprezentacije  koje  su  uvedene  pomoću  metafore 
ali  ne  funkcioniraju  prema  mogućnostima  koje  se 
sugeriraju  metaforom;  (4)  reprezentacije  koje  imaju 
karakter  halucinacije;  (5)  reprezentacije  koje  aps- 
traktnim skrivaju  konkretno;  (6)  reprezentacije  koje 
uključuju  negaciju  nekih  elementarnih  fizičkih 
svojstava;  i (7)  reprezentacije  koje  provociraju  smi- 
jeh.” Očit  je  paradoks  između  zahtjeva  za  neusmje- 
renim i nekontroliranim  škrabanjem  (crtanjem, 
pisanjem)  i propisanim  kriterijima.  Naznačeni 
paradoks  je  lako  pokazati  i na  primjerima  ekspre- 
sionističkih slika  u kojima  se,  na  primjer,  ludilo 
umjetnika  povezuje  s deformacijom  oblika  i likova 
na  slici.  Paradoks  se  može  razumjeti  na  tri  načina:  (a) 
prihvaća  se  prešutna  konvencija  koja  povezuje 
neusmjerenost  i tipiziranost  ikonografske  sheme,  (b) 
pokazuje  se  daje  to  još  jedan  od  paradoksa  promatra- 
nog pokreta  (nadrealizma,  ekspresionizma),  drugim 
riječima,  paradoks  poetičke  strukture  se  prihvaća  kao 
još  jedan  od  primjera  paradoksalnosti  pokreta,  i (c) 
paradoks  se  kritički  locira,  pokazuje  se  da  su  veze 
slike  i uma  kvazi-uzročne,  odnosno  daje  ustanovljena 
sukladnost  diskurzivni  produkt  ili  fikcija. 
Metodološke  funkcije  autorefleksijc  razradio  je  kritičar 
Clcmcnt  Greenberg  u eseju  Modernist  Painting.  U 
tekstu  se  definiraju  i tumače  osnove  modernizma  i 
modernističkog  slikarstva.  Greenberg  interpretira  ame- 
ričko slikarstvo  visokog  modernizma  od  apstraktnog 
ekspresionizma  do  postslikarske  apstrakcije.  Green- 
berg izvodi  porijeklo  ideje  modernizma  od  Kantovog 
ustanovljenja  autokritičke  tendencije  u filozofskoj 
analizi.  Tipična  modernistička  autokritička  metoda  je 
izvedena  kao  imanentna  unutrašnja  analiza  specifičnih 
i autonomnih  disciplina:  “Mislim  daje  bit  modernizma 
u tome  što  upotrebljava  karakteristične  metode 
discipline  da  bi  kritizirao  samu  disciplinu  - ne  da  bije 
podrivao  nego  čvrsto  utvrdio  u svojem  području 
kompetencije.”  Kriterij  kompetencije  je  određen 
usredotočenošću  na  autorefleksivnu  spoznaju  prirode 
discipline  i njezinih  suštinskih  aspekata.  Kompetentan 
rad  je  određen  postupcima  koji  su  imanentni 
odgovarajućoj  specifičnoj  disciplini,  što  znači  da  se 
filozofska  kompetencija  razlikuje  od  kompetencije 
rada  u znanosti  i umjetnosti,  a da  se  kompetencije 


slikarstva  razlikuju  od  kompetencija  poezije,  kazališne 
umjetnosti,  kiparstva  ili  filozofije:  “Zato  svaka 
umjetnost  treba  biti  ustanovljena  kao  čista.  U svojoj 
čistoći  ona  pronalazi  potvrde  svojih  kvaliteta  i svoje 
nezavisnosti.  Čistoća  znači  samodefiniranje,  a 
poduhvat  autokritike  u umjetnosti  postaje  u punom 
smislu  riječi  samodefiniranje.”  Greenberg  zatim 
definira  bitne  aspekte  modernističkog  apstraktnog 
slikarstva,  ukazujući  na  stav  da  realistička  i iluzio- 
nistička  umjetnost  prikriva  prirodu  medija.  Nasuprot 
tome,  modernizam  skreće  pažnju  na  medij  i bitna 
svojstva  umjetnosti.  Autokritička  analiza  medija  locira 
specifičnosti  područja  i granica  medija.  Autokritička 
analiza  slikarstva  determinira  područje  i granice 
slikarstva  kao  specifične  discipline.  Utvrđivanje 
kompetencije  slikarstva  je  autokritičko  eliminiranje 
metode,  aspekata  i efekata  koji  nisu  tipični  za 
slikarstvo  i njemu  imanentne  tehnike.  Bitni  i imanentni 
aspekt  slikarstva  je  plošnost  slike  - time  modernističko 
slikarstvo  pruža  otpor  reprezentativnom,  perspek- 
tivnom modusu  i koncepcijama  slike  kao  objekta. 
Greenberg  naglašava  da  spoznaja  bitnih  normi  i 
konvencija  slikarstva  ograničava  uvjete  pod  kojima 
se  “markirana”  površina  iskušava  i doživljava  kao 
slika.  Prije  nego  što  se  postavi  za  objekt  pikturalnc 
umjetnosti,  u modernističkom  slikarstvu  se  “književna 
tema”  prevodi  u optičke,  dvodimenzionalne  karak- 
terizacije,  drugim  riječima,  potenciraju  se  specifično 
slikarske  kvalitete.  Autokritička  analiza  specifične 
discipline  je  autorefleksivni  proces  razvijanja 
koherentnih,  konceptualno  zatvorenih  sistema  koji  se 
usavršavaju  u smjeru  autonomije  i posebnosti 
pojedinih  umjetnosti.  Naznačena  metodološka 
koncepcija  je  formalistička  budući  da  značenja 
umjetničkog  rada  određuje  internim  odnosima  bitnih 
aspekata  medija  i njihovom  direktnom  recepcijom. 
Ona  je  estetičko-formalistička  jer  su  intencije 
produkcije  usmjerene  estetskim  učincima  a ne 
spoznaji,  komunikaciji,  ideološkim  funkcijama,  itd. 
Spoznaja  granica  i prirode  medija,  na  primjer, 
slikarstva,  u funkciji  je  postizanja  estetskog  učinka 
recepcije  čiste  pojavnosti  pikturalne  površine. 
Greenberg  naglašava  da  autokritičnost  modernističkog 
slikarstva  nije  teorijski  orijentirana,  odnosno,  da  nije 
demonstracija  teorijskih  propozicija  nego  spontani, 
podsvjesni  i individualni  proces:  “Ponavljam  da 
modernistička  umjetnost  ne  nudi  teorijske  demon- 
stracije. Prije  bi  trebalo  reći  da  ona  sve  teorijske 
mogućnosti  konvertira  u empirijske,  na  taj  način 
nenamjerno  testirajući  relevantnost  svih  teorija  o 
umjetnosti  u odnosu  na  aktualnu  praksu  i iskustvo 
umjetnosti.”  Naglašavanje  empirijskog  naspram 
teorijskog,  funkcije  spontanosti,  podsvijesti  i indi- 

vidualnosti,  kod  Greenberga  nema  karakter  avan- 
gardističkog  proboja  racionalističkih  okvira  kulture 
ili  provokacije  aktualnih  vrijednosti,  niti  povratak 
ishodišnoj  primitivnoj  slobodi  divljaka  i djeteta.  U 
pitanju  je  jedna  od  mogućih  realizacija  kantovske 
“bezinteresnosti”  estetičkog  doživljaja.  Za  Greenberga 
“bezinteresnost”  estetičkog  doživljaja  znači  “čistoću” 
estetskog  doživljaja  i iskustva,  a “čistoća”  estetskog 
doživljaja  i iskustva  znači  autonomiju  i “začahurenost” 
estetskog  doživljaja  i iskustva  u odnosu  na  druge 
doživljaje,  iskustva  i spoznaje.  Kada  se  naznačeni 
lanac  određenja  primijeni  na  stvaranje  umjetničkog 
djela,  tada  se  produkcija  otkriva  kao  spontani  i teorijski 
neusmjereni  rad  sa  specifičnostima  umjetničke 
produkcije  koje  se  empirijski  pročišćavaju  u 
autorefleksiji.  Greenbergova  teorija  autore  fleksije 
pruža  efikasnu  metodu  i podršku  konkretizacijama 
autokritičkog  pročišćavanja  medija,  posebno  aps- 
traktnog nercferencijalnog  slikarstva  (od  apstraktnog 
ekspresionizma  do  postslikarske  apstrakcije).  Poetički 
model  autore  fleksije  nije  nužno  sadržan  u samom  radu. 
Autorefleksivni  podaci  o mentalnom,  duhovnom, 
psihičkom  ili  nesvjesnom  su  dio  diskurzivne, 
autopoetičke  verifikacije  i nadgradnje  umjetničkog 
rada.  U pitanju  je  ukazivanje  na  povijest  rada,  uvjete 
njegovog  nastanka  i “mjesto”  porijekla.  Metodološki 
model  autorefleksije  u greenbergovskoj  interpretaciji 
je  postupak  koji  prethodi  radu,  izvodi  se  u obliku 
zaključaka  o postupcima  stvaranja  rada  i primjenjuje 
se  u postupcima  autokritičkog  razjašnjavanja  i 
formuliranja  specifičnog,  čistog  i autonomnog  medija. 
Postupak  stvaranja  slike  može  se  prepoznati  i naslutiti 
u njenoj  pikturalnoj  pojavnosti,  kao  u Pollockovim 
“dripping”  slikama,  ali  to  nije  nužni  zahtjev.  Nasuprot 
poetičkom  i metodološkom  modelu  autorefleksije,  u 
konceptualnoj  umjetnosti  je  autorefleksija  postavljena 
u središte  prezentacije  rada:  (1)  u jednom  slučaju  su 
postupak  stvaranja  i djelo  izjednačeni,  (2)  u drugom 
slučaju  rad  je  diskurzivna  i konceptualna  prezentacija 
postupka  stvaranja  djela  u rasponu  od  formalne,  preko 
značenjske  do  mentalne  ili  spiritualne  karakterizacije, 
i (3)  u trećem  slučaju  autorefleksivno  određenje 
postupaka  koji  prethode  djelu,  pojavnosti  djela  i 
funkcija  djela  se  ukazuje  kao  uvod  u teorijski  pristup 
analizi,  objašnjenju  i interpretaciji  rada. 

LITERATURA  :Alex  I,  Aig4,  Artla23,  Aup4,  Brctol,  Brcto2,Cacrl, 
Freel , Grecn3,  Green4,  Green6,  Green  1 3,  Franzel , Holli6,  Kraus  14, 
Kue2,  Lipp5,  Lipp9,  Na  I , Oh  I 

Autorefleksija  u konceptualnoj  umjetnosti.  Auto- 
refleksivni postupak  je  u konceptualnoj  umjetnosti 
dobio  dvije  povezane  funkcije:  (a)  funkciju  trans- 
formacije prvostupanjskog  umjetničkog  djela  u 


drugostupanjski  umjetnički  rad,  pri  čemu  je  objekt 
drugostupanjskog  umjetničkog  rada  kompleks  uvjeta, 
zamisli,  proces  stvaranja  djela,  i (b)  funkciju  trans- 
formacije djelovanja  umjetnika  iz  područja  produkcije 
djela  ili  prvostupanjskih  pojavnosti,  u područje 
analize,  objašnjavanja  i interpretacije  ili  drugo- 
stupanjskih postupaka.  Sadržaj  djela  postaje  način  na 
koji  je  ono  napravljeno,  tj.  rad  govori  o načinu  na  koji 
je  napravljen  i prezentiran.  Način  na  koji  rad  govori  o 
vlastitom  nastajanju  i prezentaciji  ukazuje  se  kroz 
zahtjeve  za  minimalnom  racionalizacijom  “misterija” 
stvaranja  umjetnosti.  Zahtjev  za  minimalnom  ra- 
cionalizacijom, koji  se  ostvaruje  uspostavljanjem 
koherentnosti  intencija  umjetnika,  postupka  i djela, 
zadobiva  karakterističnu  kritičku  dimenziju  time  što 
izuzetni  čin  stvaranja  postavlja  u okvire  racionalizacije 
i adekvatne  diskurzivne  deskripcije.  Kritički  potencijal 
konceptualističkog  autorefleksivnog  rada  se  očituje  u 
razotkrivanju  mistifikacija,  prešutnih  znanja, 
romantičarskih  shema,  itd.  koje  čin  stvaranja 
umjetnosti  prikazuju  kao  izuzetan,  mitski  čin  rada 
nesvjesnog,  intuitivnog,  vizionarskog,  itd.  U 
konceptualnoj  umjetnosti  autorefleksija  je  primamo 
usmjerena  na  dva  područja:  ( 1 ) formalnu  specifikaciju 
postupaka,  njihovu  mehaniku  i logiku,  i (2)  značenjske 
aspekte  postupka  i mogućnosti  konzistentnog 
povezivanja  postupka  i djela,  drugim  riječima, 
postavlja  se  pitanje  konzistentnosti  značenja  konteksta 
u kojem  umjetnik  producira  rad  i značenja  koja  se 
mogu  pročitati  u radu.  Formalna  analiza  procedura, 
tj.  njihove  mehanike  i logike,  postupak  je  određenja 
rada  u terminima  specifikacije  i deskripcije  formalnih 
stupnjevitosti  procedure  realizacije  rada  i njima 
korespondirajućih  konceptualizacija.  Jedinstveni  čin 
produkcije  djela  razlaže  se  na  etape  realizacije  i 
ukazuje  na  konceptualne  funkcije  pojedinih  etapa. 
Analiza  značenjskih  aspekata  postupka  zasniva  se  na 
stavu  daje  svaki  čin  u kulturi,  a time  i u umjetnosti, 
značenjski  determiniran.  Analiza  značenja  zasnovana 
na  autorefleksiji  polazi  od  teze  da  se  značenja 
umjetničkog  rada  ne  mogu  pročitati  iz  pojavnosti  rada 
nego  iz  postupaka  koji  mu  prethode.  Značenje  djela 
otkriva  se  rekonstrukcijom  procesa  uspostavljanja 
djela,  pri  čemu  se  razlikuju  bitna  područja  analize: 
(a)  analiza  razloga  i namjera  da  se  načini  takav,  a ne 
drugačiji  rad,  (b)  analiza  konteksta  (okruženja,  okvira) 
u kojem  rad  nastaje,  a zamisao  konteksta  se  uspostavlja 
od  vrlo  uskog  skupa  uvjerenja  i znanja  umjetnika,  do 
složene  interkontekstualne  analize  svjetova  umjetnosti 
i teorije  ideja,  (c)  analiza  egzistencijalnih  okvira  i 
produkcija  situacije  u kojoj  su  egzistencijalni  uvjeti 
važniji  od  samog  djela,  drugim  riječima,  umjetnički 
rad  je  tek  sredstvo  u postizanju  egzistencijalne  situacije 

(događaja,  okruženja,  komunikacije,  itd.).  Navedeni 
tipovi  analize  razlikuju  se  po  kontekstu  u kojem  se 
uspostavljaju,  odnosno  po  tipu  razloga.  Jedan  čin  ili 
gesta  tijelom  u prostoru  galerije,  ovisno  o kontekstu- 
alnim aspektima,  može  se  rekonstruirati:  (a)  for- 
malnom analizom  pokreta  tijela,  (b)  kao  oslobođenje 
erotske  energije,  (c)  meditativni  Čin,  (d)  politička 
provokacija  itd.  Naznačeni  pravci  su  određeni 
autonomnim  povijestima,  značenjskim  potencijalom, 
formalnim  skupom  sukladnosti  ‘‘mehanike”  i 
“semantike”  djelovanja.  U teorijskoj  konceptualnoj 
umjetnosti  postupak  autorefleksije  je  omogućio  da  se 
djelovanje  i produkcija  umjetnika  izlože  posredstvom 
hijerarhija  diskursa  o diskursu  i diskursa  prema 
diskursu.  Kompleksnu  “smjesu”  diskurzivnih  i 
nediskurzivnih  pojavnosti  umjetničkog  rada  uspostav- 
ljena hijerarhijska  struktura  tretira  kao  sistem  dis- 
kurzivno obrađenog  materijala,  čije  se  intertekstu- 
alnosti  mogu  specificirati  i izložiti  mapom  referentnih 
odnosa  prema  djelu,  svijetu,  kulturi,  teoriji  ideja, 
željama,  uvjerenjima,  itd. 

Artla  1 3,  Artla  14,  Artla  1 5,  Artla  1 6,  Artlal  7,  Artla  1 8,  Artlal  9,  Artla20, 

Avangarda,  definicija  pojma.  Avangarda  je  naziv  za 
nadstilsku,  radikalnu,  eksccsnu,  kritičku,  eksperimen- 
talnu, projekti vnu,  programsku  i interdisciplinarnu 
praksu  u umjetnosti.  Beskompromisno  i ekstremno 
gledište  i djelovanje  umjetnika  u umjetnosti,  kulturi  i 
društvu  naziva  se  radikalnim.  Radikalizam  avangard- 
nog umjetnika  očituje  se  u njegovom  nepristajanju  na 
tradicionalnu  umjetnost,  građansku  kulturu  i društvo. 
Ekscesni  su  oni  umjetnički  radovi  čija  pojavnost, 
izgled,  smisao  i značenja  provociraju  i šokiraju 
građansko  društvo.  Ekscesi  mogu  biti  estetski,  moralni 
i politički.  Impresionizmu,  postimpresionizmu, 
fovizmu,  suprematizmu  i kubizmu  svojstven  je  estetski 
eksces  ostvaren  destrukcijom,  transformacijom  ili 
kršenjem  estetskih  normi  likovnog  oblikovanja  i 
mimetičkog  prikazivanja  u slikarstvu  i skulpturi. 
Moralni  eksces  je  svojstven  ekspresionizmu,  dadi  i 
nadrealizmu,  gdje  je  umjetnički  rad  ili  ponašanje 
umjetnika  razlog  za  kršenje  moralnih  nazora  i tabua 
građanskog  društva.  Na  primjer,  seksualnost  je:  (1) 
za  ekspresionizam  tema  introspekcije  i sablažnjiva 
javna  ispovijest  kroz  slikarstvo  i skulpturu;  (2)  za  dadu 
sredstvo  izravnog  provociranja  i kršenja  društvenih 


normi  i uobičajenih  oblika  ponašanja;  (3)  za  nad- 
realizam sadržaj  iskazivanja  nesvjesnog  koje  je  u 
buržoaskom  društvu  potisnuto  s javne  scene.  Politički 
eksces  je  svojstven  futurizmu,  dadi,  kasnom  eks- 
presionizmu 30-ih  godina,  konstruktivizmu,  zeni- 
tizmu.  Politički  eksces  je  oblik  umjetničkog 
izražavanja  kojim  umjetnik  narušava  autonomiju 
umjetnosti  da  bi  ona  postala  politički  utjecajan  i 
aktivan  činilac.  Eksces  je  često  bila  ideološki 
neartikulirana  gesta  umjetnika,  koja  gaje  određivala 
kao  egzotičnog  društvenog  pojedinca  kojem  je  sve 
dozvoljeno  (umjetnik  kao  boem).  Pridavanjem 
kritičkog  i političkog  statusa  eksces  je  postao 
osmišljeni  postupak  provokacije  i destrukcije 
autonomije  modernističke  umjetnosti  i buržoaske 
kulture. 

Eksperimentalni  status  umjetnosti  ukazuje  da  cilj 
djelovanja  u umjetnosti  nije  zanatsko  stvaranje, 
stvaranje  ili  proizvodnja  umjetničkog  djela  nego 
istraživanje  i promjena  prirode  umjetnosti.  Eksperi- 
ment nastaje  istraživanjem  medija,  materijala,  metoda 
i ideologija  umjetničkog  rada.  Na  primjer,  radikalni 
eksperiment  preobražava  umjetnike  konstruktivizma 
u tehničare  i istraživače.  U avangardnoj  umjetnosti 
djelo  kao  napravljeni  objekt  gubi  značaj,  a eksperiment 
i istraživanje  dobivaju  središnju  važnost. 
Avangardna  umjetnost  se  zalaže  za  potpunu  preo- 
brazbu umjetnosti,  kulture  i društva,  zbog  čega  ima 
projektivni  karakter.  Idejom  projekta  definira  se 
ideološki,  vrijednosni  i značenjski  smisao  avan- 
gardističkog  djelovanja.  Pojam  optimalne  projekcije 
uveo  je  Aleksandar  Flaker.  Optimalnom  projekcijom 
se  naziva  kretanje  i biranje  optimalne  varijante 
umjetničkog  rada  u prevladavanju  zbilje. 

Avangarda  je  interdisciplinarna  budući  da  avangardni 
umjetnički  radovi  ne  nastaju  u okviru  definiranih  i 
autonomnih  medija  i disciplina.  Oni  nastaju 
prekoračenjem,  kritikom  i destrukcijom  granica 
medija,  disciplina  i žanrova  umjetnosti.  Avangardni 
umjetnički  rad  ili  pokazuje  granice  medija  (od 
impresionizma  do  apstraktne  umjetnosti)  ili  ih 
prekoračuje  proizvodeći  citatne,  kolažne,  asamblažne 
i ready-made  predmete,  situacije,  događaje  i tekstu- 
alne strukture  (dada,  konstruktivizam).  Zamisao 
avangardnog  umjetničkog  rada  proširuje  se  na 
raznorodne  umjetničke  metode,  materijale,  oblike 
ponašanja,  međužanrovska  određivanja  i odnose 
umjetničkih  disciplina.  Klasifikacijske  sintagme  kao 
što  su  književna  avangarda,  slikarska  avangarda, 
kiparska  avangarda,  muzička  avangarda  ili  filmska 
avangarda  tek  su  pobliže  oznake,  a ne  korektne 
identifikacije,  jer  je  avangardna  umjetnost  inter- 
medijalna,  međužanrovska  i interdisciplinarna  nad- 

stilska  formacija  koja  povezuje  i ruši  granice  um- 
jetničkih disciplina. 

U teoriji  i povijesti  modeme  umjetnosti  avangarda  se 
kontekstualno  definira  na  tri  različita  načina:  (1)  kao 
vodeća  snaga  i predvodnica  povijesnog  razvoja  mo- 
dernizma; (2)  kao  nadstilski  pojam  koji  označava 
radikalne,  ekscesne,  kritičke,  projektivne,  eksperi- 
mentalne i interdisciplinarne  pokrete  od  sredine  XIX. 
do  kraja  30-ih  godina  XX.  stoljeća;  (3)  kao  nadstilski 
pojam  koji  označava  radikalne,  ekscesne,  kritičke, 
projektivne,  eksperimentalne  i interdisciplinarne 
umjetničke  strategije  XX.  stoljeća. 

LITERATURA:  Ash  1 , Bate  1 , Biirg  1 , Buc5,  Buc8, 1)ev3,  Ejj2,  Eij  1 5, 

Avangarda  i modernizam.  Avangarda  je  vodeća 
formacija  povijesnog  razvoja  modernizma.  Pojam 
modeme  obuhvaća  kulturu  zapadnih  društava  od 
sredine  XVIII.  stoljeća  do  danas.  Pojam  modernizma 
označava  umjetnost  modernog  društva,  što  znači 
progresivni  razvoj  i osuvremenjivanje  tradicije  um- 
jetnosti kroz  projekt  modemosti.  Modernistička 
umjetnost  jc  umjetnost  industrijskog  društva,  visoke 
profesionalizacije,  kulturne,  političke  i estetske 
autonomije.  Avangardna  umjetnost  je  radikalna, 
ekscesna  i eksperimentalna  umjetnost  u kontekstu 
modernizma. 

Rasprava  o statusu,  funkcijama  i efektima  svake 
avangarde  nije  usmjerena  pitanjima  o tome  koja  su 
pojavna  ili  konceptualna  svojstva  karakteristična  za 
avangardno  umjetničko  djelo,  ponašanje  avangardnog 
umjetnika  ili  njegov  privatni/javni  život.  Naprotiv, 
bitna  su  pitanja  o instrumentalnim  mogućnotima  ili 
realizacijama  avangarde  kao  interventne  materijalne 
umjetničke  prakse  između  ili  naspram  dominantnih  i 
marginalnih  područja,  praksi  ili  paradigmi  unutar 
povijesnih  ili  aktualnih  kultura.  Drugim  riječima, 
avangardne  umjetničke  prakse  se  povijesno  tumače 
kao  preobrazbe  umjetničkih,  kulturalnih  i društvenih 
otpora,  ograničenja  i prekida  unutar  dominantnog, 
homogenog  ili  dominantnog  umjetničkog,  kulturalnog 
i društvenog  okružja.  Teorija  avangardi,  zato,  mora 
prijeći  s ontoloških  ili  fenomenoloških  pitanja  o 
postojanju  ili  pojavnosti  umjetničkog  djela  (formula: 
S je  P ) na  instrumentalna  pitanja  o funkcijama, 
izvođenjima  i efektima  umjetničke  prakse  u određe- 
nom povijesnom  i geografskom  društvu  (formula:  S 
izvodi  P ili  P je  interaktivni  odgovor  na  S).  Teorija 
avangardne  umjetnosti  je  tranzicijska  teorija  inter- 
pretativnih  rekonstruiranja  relativnih  ili  mogućih 
odnosa  margine  i središta  u određenoj  kulturi  i društvu 


kroz  aktualnosti  umjetničke  interventne  proizvodnje, 
razmjene  i potrošnje  objekta  zadovoljstva,  uživanja, 
identificiranja,  subjektiviziranja,  ali  i moći,  vladanja, 
izmicanja  i premještanja,  odnosno,  razlikovanja  prvog 
i drugog,  našeg  i tuđeg,  lokalnog  i internacionalnog, 
tradicionalnog  i inovativnog,  povijesnog  i ahisto- 
rijskog,  moćnog  i nemoćnog,  lokalnog  i globalnog, 
stvarnog  i realnog,  naprednog  i reakcionarnog  itd.  Zato 
se  govori  o različitim  ili  sličnim  avangardama  u 
različitim  povijesnim  razdobljima,  odnosno  o raz- 
ličitim avangardama  u sinkronijskim  presjecima 
aktualnih  ili  mogućih  povijesti. 

Modema  kasnog  XVIII.  i XIX.  stoljeća  je  bila  u 
velikoj  mjeri  određena  konstitutivnim  lancem 
uspostavljanja  zapadnog  građanskog  društva  kao 
društva  hijerarhijske  klasne  strukture  i hibridnog 
područja  društvenog  proizvodnog  rada.  Prema 
Habermasu  ideja  modemosti  je  usko  povezana  s 
razvojem  europske  umjetnosti,  ali  ono  što  se  naziva 
projektom  modemosti  izbija  u prvi  plan  tek  kad  se 
oslobodimo  uobičajene  koncentriranosti  na  umjetnost. 
Pozivajući  se  na  ideje  Maxa  Webera,  Habermas  je 
kulturnu  modemost  okarakterizirao  kao  razdvajanje 
suštinskog  razuma  izraženog  u religiji  i metafizici  na 
tri  nezavisna  područja.  To  su:  znanost,  moral  i 
umjetnost.  One  su  se  izdvojile  raspadom  cjelovitih 
pogleda  na  svijet  religije  i metafizike.  Od  XVIII. 
stoljeća  problemi  naslijeđeni  od  tih  starijih  pogleda 
na  svijet  mogu  se  rasporediti  s obzirom  na  specifične 
kriterije:  istinu,  normativnu  ispravnost,  autentičnost  i 
ljepotu.  Tada  su  se  mogli  tretirati  i kao  pitanja  znanja, 
pravde  i morala  ili  ukusa.  Znanost,  teorije  morala, 
pravna  znanost,  te  proizvodnja  i kritika  umjetnosti 
mogli  su  se  redom  institucionalizirati.  Svako  područje 
kulture  moglo  jc  odgovarati  kulturnoj  profesiji  u kojoj 
bi  se  problemi  tretirali  kao  posao  posebnih  eksperata. 
Profesionalizirano  tretiranje  kulturne  tradicije 
postavlja  u prvi  plan  unutrašnje  strukture  svake  od  tri 
dimenzije  kulture.  Tu  se  javljaju  strukture  kognitivno- 
instrumentalne,  moralno  praktične  i estetsko-izražajne 
racionalnosti,  svaka  od  njih  pod  kontrolom  specijalista 
koji  se  čine  spremnijim  slijediti  logiku  u ovim 
posebnim  područjima  od  ostalih.  Rezultat  je  sve  veća 
udaljenost  kulture  eksperata  od  kulture  šire  publike. 
Ono  što  postaje  kultura,  kroz  specijalizirani  tretman 
ne  postaje  neposredno  i nužno  sastavni  dio  svako- 
dnevne prakse.  Uz  kulturnu  racionalizaciju  ove  vrste, 
povećava  se  opasnost  da  će  svijet  života  čija  je 
tradicionalna  suština  već  izgubila  na  vrijednosti, 
postati  sve  siromašniji.  Projekt  modemosti  koji  su  u 
XVIII.  stoljeću  formulirali  filozofi  prosvjetiteljstva, 
sastojao  se  u njihovim  naporima  usmjerenim  razvoju 
objektivne  znanosti,  univerzalno  morala  i prava  i 

nezavisne  umjetnosti  u skladu  s njihovom  unutrašnjom 
logikom.  Istovremeno,  cilj  ovog  projekta  bio  je 
osloboditi  kognitivne  potencijale  svake  od  navedenih 
oblasti  ezoteričnog  oblika.  Filozofi  prosvjetiteljstva 
željeli  su  iskoristiti  to  nagomilavanje  specijalizirane 
kulture  za  obogaćivanje  svakodnevnog  druStvenog 
života.  Konstituiranje  hijerarhijske  klasne  strukture 
zapadnih  građanskih  društava  je  vodilo  vertikalnom 
razlikovanju  umjetničkih  praksi  visoke  i niske  um- 
jetnosti i kulture  po  kriterijima  razlikovanja  ‘same 
umjetnosti’  kao  identifikacijske  prakse  visoke  ili 
visokih  klasa  i umjetnosti  koja  nije  sama  nego  je  u 
polju  kulturalnih  i društvenih  funkcija  unutar 
svakodnevnice  kao  prakse  potrošnje  ili  zabave  unutar 
radničke  ili  nižih  klasa.  Visoka  umjetnost  se  stvarala/ 
izvodila  kao  autonomno  estetska  praksa  ponude 
transpovijesnog  i transgeografskog  bitno  estetski 
orijentiranog  umjetničkog  djela  izvan  i iznad 
svakodnevnice,  a niska  umjetnost  se  izvodila  i stvarala 
kao  instrumentalna  i time  utilitarna  produkcija 
trivijalne  atmosfere  zabave  i potrošnje  kao  regulacije 
života  unutar  svakodnevnice.  Izgradnja  hibridnog 
polja  društvenog  proizvodnog  rada  je  vodila  raz- 
likovanju korisnog  i lijepog  radnog  učinka,  a zatim  i 
razlikovanju  rada  kao  artikulacije  radnog  proizvodnog 
vremena  i rada  kao  artikulacije  slobodnog  uživa- 
lačkog/potrošačkog  vremena.  Neke  profesije  su  zato 
konstituirane  kao  prakse  rada  za  realizaciju  artikulacije 
slobodnog  uživalačkog/potrošačkog  vremena,  a među 
njih  se  svrstala  i umjetnost  kao  artikulacijski 
instrument  izuzetnog  slobodnog  vremena  za  više 
društvene  klase  i trivijalnog  slobodnog  vremena  za 
niže  društvene  klase.  Zamisao  remekdjela  nije  bila 
samo  u techne  ili  poesis  koje  stoji  iza  izvedenog 
slikarskog,  kiparskog,  teatarskog  ili  muzičkog  djela 
nego  i u njegovoj  funkciji  za  posebnu  namjenu 
izuzetnog  estetskog  uživanja,  točnije,  doživljaja, 
naspram  i iznad  trivijalnog  svakodnevnog  zado- 
voljstva i potrošnje.  U tom  smislu  modernistička 
umjetnost  je  bila  instrument  produkcije  onog  izvan/ 
preko  realnosti  u stvaranju  same  realnosti  kao 
izuzetnosti  novog  identiteta:  identiteta  građanina. 
Fikcionalnost  modeme  umjetnosti  je  bila  instrument 
izvođenja  identiteta  realnosti  kao  aktualnosti  klasnog, 
a to  znači  hijerarhijskog  građanskog  društva.  U toj 
funkcionalnosti  modernizma  kao  izuzetnog  i auto- 
nomnog  područja  slobodnog  ili  autentičnog  stvaranja 
krije  se  iskliznuće  koje  je  vodilo  konceptu  i praksama 
avangardi.  Jer,  visoka  i niska  umjetnost  su  bile 
strukturirane  kao  opozicije,  nekada  sasvim  udaljene 
nekada  približavane,  ali  one  su  se  međusobno 
podržavale  u stvaranju  stroge  hijerarhije  razlika  unutar 
klasnog  društva  i njegovih  materijalnih  društvenih 


praksi.  Avangarda  je  nastala  u okvirima  visokog 
modernizma  i nastajala  je  najčešće  trostruko:  (1)  kao 
stvaranje  krize  unutar  visokog  modernizma,  gdje  je 
očigledna  analogija  s radom  kapitalizma  koji  sam 
proizvodi  vlastite  krize  ili  svojim  radikalnim,  često 
nekontroliranim  oblicima  proizvodnje,  razmjene  i 
potrošnje  izaziva  društvene  krize  da  bi  iz  njih  izašao 
ojačan  novim  sredstvima  za  proizvodnju,  razmjenu  i 
potrošnju  regulirane  i deregulirane  svakodnevnice;  (2) 
kao  eksperimentalni  razvoj  visokog  modernizma, 
ovdje  je  očigledan  paradoks:  modernizam  je  sebe 
uvijek  postavljao  kroz  kanonizaciju  visoko  estetskih 
vrijednosti  koje  su  kočile  ili  samo  zamrzavale 
napredak,  a avangarde  su  u odnosu  na  dominantnu 
modernističku  klimu  kanonskih  (vječnih,  univerzalnih, 
tj.  transpovijesnih,  transsubjektivnih  i transgeo- 
grafskih)  determinanti  preuzimale  ulogu  eksperi- 
mentalnog ili  inovativnog  prostora  u ime  i za  moder- 
nizam, tj.  modernizam  jc  stvarao  u svom  proizvodnom 
tijelu  prostor  drugosti  koji  je  činio  mogućim  njegov 
istodobni  razvoj  i kanonizaciju;  (3)  kao  kritika,  pro- 
vokacija, subverzija  ili  destrukcija  modernističkih 
kanona,  tj.  kao  reakcija  na  total izirajuću  i kanonsku 
viziju/verziju  modernizma  kao  dominantne  kulture, 
ovdje  se  uočava  kritični  problem  sličnosti,  konku- 
rentnosti i razlika  između  avangarde  kao  antimi- 
metizma  i kritičkog  realizma  (tj.  mimetizma)  kao 
političkog  subvertiranja  modernističke  bezfunkcio- 
nalnosti  umjetnosti. 

Drugim  riječima,  već  same  različite  povijesne  avan- 
garde (simbolizam,  ekspresionizam,  kubizam,  futu- 
rizam,  dada,  konstruktivizam,  nadrealizam)  imaju 
paradoksalnu  mnogostrukost  odnosa  s modernizmom 
i u fenomenološkom  (pojavnost  djela),  konceptualno- 
poetičkom  (način  postavljanja  djela  kao  umjetnosti)  i 
funkcionalnom  (instrumentalni  odnos  djela  prema 
kulturi  i društvu)  smislu. 

Modernizmi  i materijalne  prakse  unutar  modemizama 
XX.  stoljeća  mogu  se  prikazati  i tumačiti  različitim 
interpretativnim  modelima  historiziranja.  Modeli 
historiziranja  vode  od  greenbergovskog  ciljno-usmje- 
renog,  historicističkog  i esencijalističkog  modernizma 
preko  katastrofičkog  i revolucionarnog  modela  smjene 
umjetničkih  paradigmi  na  liniji  Thomasa  Khuna  i 
grupe  Art&Languagea,  do  potpuno  disperzivnih  i 
anarhičnih  postmodemističkih  koncepcija  dominacije 
sinkronijskog  nad  dijakronijskim,  postpovijesnog, 
metastazirajućeg  eklekticizma,  višeregistarskog 
arhivarstva,  medijskog  otuđenja  kroz  taktike  ne- 
ekspresivnosti,  ahistorijske  teorije  umjetnosti  unutar 
kulturalnih  studija  određene  indeksacijama  presjeka 
elitne  i popularne  umjetnosti  i kulture.  S druge  strane, 
mogu  se  konstruirati  interpretativni  modeli-mape 

indcksiranih  sučeljavanja  unutar  velike  i razuđene 
mega-modemističke  paradigme  od  kraja  XIX.  stoljeća, 
na  primjer:  (1)  mjesto  i uloga  boemije  i avangarde 
kao  autonomnog  teritorija  nefunkcionalnog  rada  a time 
i života  u instrumentalnom  i proizvodnom  građanskom 
društvu  u europskim  kulturama  do  Prvog  svjetskog 
rata;  (2)  povijesne  avangarde  kao  prethodnica  novih 
stadija  unutar  građanskog  modernističkog  društva  na 
prijelazu  XIX.  u XX.  stoljeće;  (3)  povijesne  avangarde 
kao  provokacija  i otpor  dominantnom  i vladajućem 
građanskom  društvu  i njegovom  hegemonističkom 
univerzalizmu  u prvim  desetljećima  XX.  stoljeća;  (4) 
povijesne  avangarde  kao  projekt,  optimalna  projekcija 
ili  utopija  apokaliptičke,  idealne  ili  nove  umjetnosti, 
kulture  ili  društva;  (5)  povijesne  avangarde  kao 
mehanizam  (relacijski  instrument)  preobrazbe  visokog 
građanskog  modernizma  u masovnu  medijsku  kulturu 
koja  nastaje  20-ih  godina  XX.  stoljeća;  (6)  para- 
doksalno: povijesne  avangarde  kao  idealistički  projekt 
modernog  građanskog  društva  koji  se  društveno 
realizira  kroz  totalitarne  režime  20-ih  i 30-ih  godina 
XX.  stoljeća,  ali  istovremeno  i avangarde  kao  ekscesni 
projekt  modernog  kriznog  građanskog  društva  koji 
postaje  simbolička  žrtva  totalitarnih  režima  i njihovih 
hipermodemističkih  redukcija  ideje  modemosti;  (7) 
hladnoratovske  konfrontacije  blokovskih  kultura,  tj. 
angažiranog  i partijski  orijentiranog  umjetničkog 
stvaranja  na  Istoku  i autonomnog,  individualistički 
orijentiranog  modernističkog  stvaranja,  razmjene  i 
recepcije  umjetnosti  na  Zapadu;  (8)  razlikovanje  (a) 
modela  elitnih,  autonomnih  i umjetničkih  produkcija 
unutar  visokog  modernizma,  naspram  (b)  neo- 
avangardnih  kritičkih,  alternativnih  i subverzivnih 
produkcija  u umjetnosti  i kulturi,  i (c)  medijske 
proizvodnje  zabave  u popularnoj  umjetnosti  i kulturi; 
(9)  uspostavljanja  masovne  totalizirajuće  industrije 
popularne  zabave  kasnog  kapitalizma  u kojoj  dolazi 
do  dekonstrukcije  napetosti  između  visoke  i elitne 
kulture  arbitrarnim  preobrazbama  umjetnosti  u popu- 
larnu kulturu  i tematiziranjima  masovne  kulture  kroz 
visoku  umjetnost. 

Odnos  povijesti  i aktualnosti,  preciznije:  dijakronije  i 
sinkronije,  određen  je  suparničkim  narativima  koji 
govore  o bitnosti  ovog  ili  onog  lica-identitcta  um- 
jetnosti, odnosno,  ovog  ili  onog  lica-identiteta  teorije. 
Zato  je  bitno  polazište:  nema  jedne  koherentne  i 
integrativne  povijesti  XX.  stoljeća,  nego  je  riječ  o 
mnoštvu  konkurentskih  interpretativnih  narativa  koje 
nazivamo  povijestima  ili  prihvaćamo  kao  povijest 
Danas  pravi  problem  povijesne  analize  i interpretacije 
nije  stvaranje  konzistentne  i hegemone  integrativne 
slike  povijesnih  nizova  događaja  nego  izvođenje, 
dekonstruiranje,  identificiranje  i interpretiranje  mnošt- 


va konkurentskih  povijesnih  narativa  i,  posebno, 
načina  izvođenja  reference  od  narativa  prema  doga- 
đajima umjetnosti  i od  događaja  umjetnosti  prema 
narativima  u teorijama  kulture.  To  znači  da  su 
problematizirani  višesmjerni  interpretativni  potezi 
diskurzivnih  identifikacija  prema  nediskurzivnim 
sredinama.  Time  nije  promijenjen  samo  status 
umjetničkog  djela  (slike,  skulpture)  u tekst  nego  i 
status  slikara  i kipara  u status  umjetnika  kao  autora. 

LITERATURA:  Atg3,  Ash  1 . Bate  1 , Brej9,  Bui^l , But^3,  Buc5,  Buc8, 
Clark  1 , Clark2,  Clark6,  Dev3,  Doc6,  Erj2,  Erj  1 5,  Erj22,  Flak2,  Flak9, 
Fos6,  Frie4,  Greatl,  GreenS,  Groyl,  Grž9,  Guilbl,  Habl,  Hab4, 
Hab5,  Harrl5,  Harr23,  Harr3l.  Harr32,  Harr33,  Harr43,  Harr45, 
Jenc4,  Kos3,  Krefl , Kref3,  Lyo5,  Mann  1 . Menn8,  Mcnn  10,  Menn  1 1 , 
01iv2, 01iv7,  Or3,  Or6.  Or7,  Or9,  Pae3,  Pogg  1 , Plcy  l . Say  I , Szab  1 , 
Šuv57,  Šuv80,  Šuv89,  Šuv92,  Te$I,  Te§2,  Tori.  Waldrl,  Wattc2, 
Woo2  , Woo6,  Woo8,  VVoolO 

Avangarda  i XX.  stoljeće.  Avangarda  je  nadstilski 
pojam  koji  označuje  radikalne,  ekscesne,  kritičke,  pro- 
jektivne,  eksperimentalne  i interdisciplinarne  umjet- 
ničke strategije  XX.  stoljeća.  Odnos  modernizma  i 
avangarde  se  tijekom  XX.  stoljeća  mijenjao.  Razlikuju 
se  tri  karakteristična  modela  odnosa  avangardi  i 
modernizma:  (1)  rane  avangarde  (od  sredine  XIX. 
stoljeća  do  početka  Drugog  svjetskog  rata);  (2) 
neoavangarde  (od  kraja  Drugog  svjetskog  rata  do 
1968.);  (3)  postavangarde  (nastaju  poslije  1968.). 
Rane  avangarde  ili  povijesne  avangarde  su  pret- 
hodnica modernističke  umjetnosti  i kulture.  Radi- 
kalnim ekscesima  i eksperimentima  one  iniciraju 
projekt  nove  umjetnosti,  društva  i kulture,  koji  se 
medijskim  i proizvodnim  snagama  modernizma 
prihvaća  i transformira  u masovnu  kulturu  i umjetnost 
visokog  modernizma.  Pojam  ranih  avangardi  odgovara 
Biirgerovom  konceptu  avangarde. 

Neoavangarda  je  nastala  kada  je  modernistička  kultura, 
koja  je  bila  na  vrhuncu,  utvrdila  dominantne  vri- 
jednosti i modele  izražavanja.  Ona  je  nastala  kao 
kritika  modernističke  dominacije  u kulturi  i njezinih 
modela  autonomije  umjetnosti,  apolitičnosti,  apstrakt- 
nog formalizma,  estetskog  formalizma  i jasnog 
razlikovanja  visoke  modernističke  elitne  umjetnosti  i 
masovne  modernističke  popularne  umjetnosti  i 
kulture.  Dok  je  rana  avangarda  razvijala  projektivne 
moći  idealne  utopije,  neoavangarda  je  uspostavljala 
modele  kritičkog  rada  i konkretne  utopije. 
Postavangarda  je  naziv  za  mnoštvo  međusobno 
različitih  pokreta  od  kraja  60-ih  godina,  u kojima  se 
teorijski  i praktično  kritički  preispituje  povijesno 
naslijeđe  modernizma  i avangardi.  Postavangardu 
karakterizira:  (1)  nepostojanje  utopijskog  mišljenja 
(kritika  utopijskog  u avangardama  i neoavanagrdama); 
(2)  teorijski  razrađena  ideološka  i lingvističko- 

scmiološka  analiza  prirode  umjetnosti  i kulture;  (3) 
prakticiranje  avangardnih  i neoavangardnih  radi- 
kalnih, ckscesnih  i eksperimentalnih  postupaka  u 
novim  medijskim  modelima  izražavanja.  Postavan- 
garda  se  manifestira  različitim  tendencijama:  (1) 
teorijska  kritika  modernizma  (konceptualna  umjetnost, 
semio  umjetnost);  (2)  simulacija  avangardnih  i 
neoavangardnih  strategija  u postmodemoj  medijskoj 
kulturi  spektakla  (neokonceptualizam,  simula- 
cionizam);  (3)  istodobna  simulacija  avangardnih 
strategija  i antiavangardističkih  modela  izražavanja  u 
totalitarnim  društvima  (retroavangarda,  umjetnost 
perestrojke);  (4)  razvijanje  konceptualnih  i medijskih 
postupaka  kojima  se  projiciraju  nove  ekstatičke  utopije 
postmodemog  društva  i njegove  umjetno  stvorene 
tehnološke  kulture  (modema  poslije  postmodeme, 
tehnološka  umjetnost). 

LITERATURA:  Bate  1 , Biirg  l , Fos6,  Frasc2,  Harr3 1 . Harr32,  Harr33, 
Harr45, Or3,  Or6,  Sayl,  Szabl, Šuv92, Tori 

Avangarda  i postmoderna.  Avangarda  i postmodema 
su  različite  teorijske,  umjetničke  i egzistencijalne 
formacije  i formulacije  unutar  umjetnosti  i kulture  XX. 
stoljeća.  Međutim,  to  ne  znači  da  pojmovi  “avangarda’' 
i “postmodema”  ne  stvaraju  specifične  odnose.  Odnosi 
avangarde  i postmodeme  su  višeznačni  i kontroverzni 
i zato  ih  treba  razmotriti  kroz  karakteristične  primjere. 
Neki  autori  smatraju  da  je  pojam  postmodeme  kao 
posthistorijske  formacije  suprotstavljen  pojmu  avan- 
garde (radikalnom  modernizmu  zasnovanom  na  ideji 
nekontroliranog  razvoja  ili  napretka)  time  što  post- 
modema nije  određena  konceptom  projekta  (napre- 
dovanja, umjetničke  ili  književne  revolucije),  dos- 
lovnog nefikcionalnog  izraza,  eksperimenta  i ekscesa. 
Takvi  autori  postmodemu  vide  kao  arbitrarnu  fik- 
cionalnu  postpovijesnu  upotrebu  (citat,  simulakrum, 
mimezis)  povijesnih  tekstualnih  tragova  kulture  i 
umjetnosti,  a time  kao  povijesnu  suprotnost  avangardi 
kao  karakteristično  modernističkoj  utopijskoj  for- 
maciji. 

Drugi  autori  pojmu  avangatde  suprotstavljaju  pojam 
rettvavangatde.  Prema  njima  prikazi,  izrazi,  značenja 
i vrijednosti  avangardne  i modeme  umjetnosti  su  mrtvi 
znakovi  dovršenih  kultura  i povijesti  umjetnosti. 
Umjetnost  retroavangarde  je  umjetnost  u kojoj  se 
koriste  mrtvi  znakovi  avangardi  i revolucionarnih 
ideologija  (komunizam,  fašizam,  nacionalsocijalizam, 
modernizam)  da  bi  pokazao  njihovu  istrošenost, 
odnosno,  da  bi  ukazao  na  traumatična  mjesta  modeme 
kulture  (na  Zapadu)  i socrealističke,  odnosno,  post- 
socijalističke  kulture  (na  Istoku).  Prema  Marini 
Gržinić,  pisano  u povodu  likovnih  umjetnosti  a 
primjenljivo  i na  druge  umjetnosti,  retroavangarda  je 


produkcija  vizija  i realizacija  topografije  vremenske 
petlje  sadašnjosti  kao  sutrašnje  prošlosti : “U  takvom 
slučaju,  stroj  koji  producira  značenje  je  u suprotnosti 
priči  o racionalnom  znanstvenom  progresu  koji  je 
povezan  s progresivnom  politikom,  na  strani  a- 
modemog  pogleda  (Bruno  Latour)  koji  ustrajava  na 
odsutnosti  početka,  prosvjećenosti  i dovršenosti.” 
Treći  autori  razlikuju  pojmove  avangarda,  neoavan- 
garda  i postavangarda  u odnosu  na  megakulturc 
modernizma  i postmodemizma.  Shematski:  (1)  pret- 
hodnica modeme  - avangardom  se  naziva  kompleksna 
zbirka  ekscesnih,  eksperimentalnih  i interdisci- 
plinarnih pojava,  pokreta  ili  individualnosti  koje 
prethode  modernizmu  kao  dominantnoj  kulturi  ili 
predvode  modernističke  povijesne  evolucije  i revo- 
lucije od  sredine  XIX.  stoljeća  do  kasnih  30-ih  godina 
XX.  stoljeća,  (2)  korekcija  i kritika  dominantnog 
modernizma  u doba  hladnoratovske  podjele  svijeta  - 
neoavangardom  se  naziva  zbir  ckscesnih,  eksperi- 
mentalnih i interdisciplinarnih  pojava,  pokreta  ili 
individualnih  praksi  koje  u okviru  razvijenog  (visokog 
na  Zapadu  i umjerenog  na  Istoku)  modernizma 
autokritički  problematiziraju  njegove  dogme,  odnos- 
no, utopijske  projekte  ranog  modernizma  i avangardi 
dovode  do  ideološke,  tehnološke,  urbanističke  i um- 
jetničke realizacije  u konkretnim  društvenim  okol- 
nostima (tehnološka  umjetnost  kasnih  50-ih  i 60-ih 
godina),  a (3)  upotreba,  brisanje  i potrošnja  avan- 
gardnih efekata,  produkata  i tragova  - pojam  post- 
avangarde  se  definira  trojako:  (a)  kao  zbirni  naziv  za 
različite  cksccsnc  (kritičke  i meta)  pristupe  povijesti 
avangardi  i povijesti  modernizma  od  kasnih  60-ih 
godina  do  danas,  (b)  kao  naziv  za  retro-avangardne  i 
postromantičarske  ili  postklasicističke  dramske  i 
scenske  pristupe  povijesnim  tragovima  (mrtvim 
znacima)  avangardi  na  prijelazu  70-ih  u 80-e  godine  i 
(c)  kao  naziv  za  eksperimentalne,  tehnološke,  me- 
dijske, ekstatičke  i kritičke  pristupe  odnosima  visoke 
i masovne  kulture  na  prijelazu  80-ih  u 90-e  godine 
(tehnoumjetnost  i tehnoestetika). 

Četvrti  autori  polaze  od  pretpostavke  da  su  aspekti 
avangardnog  djelovanja,  produkcije  i ponašanja 
određeni  “transhistorijski”  aspekti  koji  se  mogu  naći 
u različitim  povijesnim  razdobljima,  odnosno,  da  se 
Avangarda  i avangardno  odnose  kao  Romantizam  i 
romantično  ili  Klasicizam  i klasično.  Tako  postavljena 
pretpostavka  omogućava  da  se  povijesne  formacije 
modernih  i postmodemih  megakultura  identificiraju 
posredstvom  aspekata  Avangarde  i avangardnog  - 
viđenog  kao  eksces,  eksperiment,  kritika  i inovacija, 
odnosno,  kao  transgresije  koja  preuzima  mogućnosti 
u okviru  same  umjetnosti  i u odnosu  umjetnosti  i 
svijeta. 

Za  neke  autore  termini  “modernizam",  “avangarda"  i 
“postmodernizam"  neupotrebljivi  su  kao  oznake 
globalnih  kretanja  i formulacija  u umjetnosti  i kulturi. 
Povijest  umjetnosti  nije  uređeni  niz  srodnih  ili 
različitih  pojava  nego  interpretativna  mapa  “kaotično 
razbacanih"  (arbitrarnih  i slučajnih)  međusobno 
neusporedivih  pojava.  Mogu  se  suočavati  neke  pojave 
XVI.,  XIX.  ili  XX.  stoljeća  i pronalaziti  njihove 
sličnosti  ili  razlike,  ali  one  ne  vode  otkrivanju 
povijesnih  zakona  ili  poredaka  megakultura  nego 
uočavanju  da  u svakom  periodu  postoje  predvodničke, 
dominantne,  ckscesne,  subverzivne,  apologetske, 
uživalačke,  prijestupničke,  alternativne  ili  kritičke 
prakse.  Zato  se  termin  “avangarda",  nehistorijski, 
upotrebljava  za  označavanje  ekscesnih  i subverzivnih 
pojava,  odnosno,  transgresivnih,  umjetničkih  postu- 
paka različitih  epoha,  bez  namjere  da  se  one  podrede 
nekom  povijesnom  opravdavanju  ili  povezivanju.  U 
tom  smislu  moguće  je  usporediti  avangardne  prozne 
eksperimente  Jamesa  Joycea  i Johna  Bartha  ili  foto- 
kolažno  političke  postupke  Johna  Heartfielda  i Barbare 
Kruger,  prizivanje  znakova  slikarstva  Mladena 
Stilinovića,  Kazimira  Maljeviča  i E1  Lissitzkog, 
pjesničke  verbalno-vizualne  figure  Alekseja  Kručo- 
niha  i Vlade  Marteka,  itd.  Drugim  riječima,  avangarda 
nije  povijesna  “firma",  “formacija"  ili  “formulacija" 
nego  trenutni  odnos  u sistemu  moći  i vrijednosti, 
zapravo,  umjetničko  i teorijsko  taktičko  relativiziranje 
odnosa  centra  i margine  u društvu,  kulturi  i umjetnosti. 
U tom  smislu  su,  danas,  prijestupničke  i “avangardne” 
one  strategije  umjetnika  koje  su  kozmopolitske, 
internacionalne  ili  transnacionalne  u ksenofobičnoj 
nacionalnoj  kulturi  (kao  što  su  tipične  kulture  post- 
socijalističkih  društava),  ali  i one  strategije  koje 
štafelajnoj  slici  prizora  suprotstavljaju  drastičnu 
materijalnu  konfiguraciju  ili  dramatične  bihevioralne 
strategije.  Također,  neki  anglosaksonski  autori,  na 
primjer,  Henry  M.  Sayrc  i Hal  Foster,  pojam  avangarde 
koriste  kao  otvoren  i promjenljiv  indeksni  pojam  kojim 
označavaju  i postmodemističke  ekscesnc,  eksperi- 
mentalne i interdisciplinarne  (intermedijske,  inter- 
tekstualne,  intersubjektivne)  oblike  izražavanja,  pri- 
kazivanja, komuniciranja  ili  djelovanja  u svijetu 
kulture  i umjetnosti.  Za  njih  avangarda  nije  povijesno 
umjetnička  kategorija  u smislu  Biirgerovog  pojma 
“povijesnih  avangardi"  koji  se  odnosi  na  prvu 
polovinu  XX.  stoljeća  nego  relativno  prigodna  oznaka 
(naljepnica,  indeks)  za  imenovanje  umjetničkog  rada 
koji  se  ukazuje  kao  anomalija,  transgresija  ili  eksces 
u odnosu  na  aktualnu  dominantnu  kulturu  nakon 
visokog  modernizma. 

LITERATURA:  Biirg4,  Buipn7,  Burgin  1 2,  Eps  1 , Fos  1 , Fos2,  Fos6. 

Avangarda,  jugoslavenska.  Jugoslavenskom  avan- 
gardom se  naziva  mnoštvo  ekscesnih,  eksperime- 
ntalnih, intermedijalnih  i interdisciplinarnih  pojava  u 
međuprostoru  književnosti  i likovnih  umjetnosti  na 
slavenskom  jugu  (Srbija,  Hrvatska,  Slovenija,  Bosna 
i Hercegovina)  između  1918.  i 1935.  godine.  U 
južnoslavenskom  kulturnom  prostoru  su  se  tijekom 
20-ih  i ranih  30-tih  godina  formirale  specifične 
avangardne  kulture  kao  što  su  srpska,  hrvatska  i 
slovenska  avangarda.  Međutim,  one  nisu  bile  među- 
sobno izolirane  nego  su  određene  intertekstualnim  i 
intersubjektivnim  razmjenama  i utjecajima.  Knji- 
ževnici i umjetnici,  kao  što  su  Stanislav  Vinaver, 
Antun  Gustav  Matoš,  Tin  Ujević,  Mihailo  Petrov, 
Branko  Ve  Poljanski,  Ljubomir  Micić,  Jo  Klek  (Josip 
Seissel),  Dragan  Aleksić,  Miroslav  Krleža,  Marko 
Ristič,  Avgust  Čemigoj  i Vlado  Habunek,  djelovali 
su  u prostorima  srpske,  hrvatske  ili  slovenske  kulture 
stvarajući  protok  ideja,  polemičke  situacije  i akcije 
koje  čine  otvoreni,  nestabilni,  nekonzistentni  i sa- 
žimajuće-proširujući  svijet  avangarde  u Jugoslaviji. 
Umjetnička  i kulturna  situacija  na  slavenskom  jugu 
prije  Prvog  svjetskog  rata  je  složena:  (1)  Kraljevina 
Srbija  je  zemlja  u kojoj  se  uspostavlja  nacionalna 
umjereno-modernistička  kultura  i vrijednosti  gra- 
đanskog društva,  pod  utjecajem  francuske  kulture,  a 
(2)  Slovenija,  Hrvatska,  Vojvodina,  Bosna  i Herce- 
govina su  bile  u Austrougarskoj  - njihov  kulturni  milje 
je  određen,  s jedne  strane,  buđenjem  nacionalnih 
kultura  i traženjem  nacionalnih  identiteta,  a,  s druge 
strane,  megakultumim  okvirom  srednjoeuropske 
modeme  (kozmopolitizam  i eklekticizam  koji  nastaje 
pod  utjecajima  Beča,  Budimpešte,  Munchena,  Berlina, 
Praga).  To  je  period  uobličenja  i realizacije  političke  i 
kulturne  ideje  jugoslavenstva  kao  projekta  buduće 
zajednice  južnoslavenskih  naroda.  Između  1910.  i 
1918.  nastaju  avangardne  pojave  koje  su  anticipirale 
tada  suvremene  modernističke  i avangardne  ideje 
(postimpresionizam,  simbolizam,  secesija,  futurizam, 
ekspresionizam),  ali  se  nisu  formirale  u avangardne 
pokrete.  Prva  kretanja  prema  avangardi  u južnosla- 
venskim zemljama  očituju  se  u Austrougarskoj  od 
1910.  do  1917.  U časopisu  Ljubljanski  zvon  (1909.) 
Friderik  Juvančić  piše  o futurističkim  manifestima  i 
Marincttijevoj  školi.  Futuristički  manifest  je  djelo- 
mično preveden  i u časopisu  Savremenik  (Zagreb, 
1909.).  Pjesnik  i anarhist,  član  Mlade  Bosne,  Dimitrije 
Mitrinović  u Bosanskoj  vili  (Sarajevo,  1913.)  ob- 
javljuje Esteličke  kontemplacije  u kojima  iznosi  ideje 
bliske  njemačkom  ekspresionizmu  i talijanskom 

futurizmu  stvarajući  svoju  estctičko-ctičku  viziju  nove 
umjetnosti  i kulture.  Tijekom  1914.  godine  boravi  u 
Munehenu,  gdje  po  svjedočenju  Paula  Kleea,  drži 
predavanje  o novoj  umjetnosti  analizirajući  ekspre- 
sionističko  i apstraktno  slikarstvo  Vasilija  Kandinskog. 
Tada  nastaju  i njegova  prva  suočavanja  s teozofskom 
mišlju.  Započinje  rad  na  projektu  međunarodnog 
političko-duhovnog  pokreta  Osnove  budućnosti  za  čije 
osnivanje  mu  podršku  pruža  Kandinski.  U Zadru  je 
Joe  (Joso)  Matošić  1914.  godine  pripremao  izdavanje 
futurističkog  časopisa  Zvrk,  koji  nije  ugledao  svjetlo 
dana.  Kao  pripadnici  futurističke  grupe  spominju  se 
Anton  Aralica  i Antun  Gustav  Matoš.  Futuristički 
diskurs  se  ostvaruje  u poeziji  Janka  Polića  Kamova  i 
Matoša.  Miroslav  Krlcža  je  u časopisu  Suvremenik 
objavio  1917.  Hrvatsku  rapsodiju  u kojoj  osporava 
nacionalnu  mitologiju  i poetiku  hrvatske  secesije  i 
stvara  optimalnu  projekciju  kozmopolisa  nago- 
vještavajući avangardne  težnje  prema  totalnom 
umjetničkom  djelu.  Časopisi  A.  B.  Šimića  Vijavica 
(1917.-1918.)  i Juriš  (1919.)  srodni  su  ekspre- 
sionističkim kretanjima  i djelovanju  njemačkog 
časopisa  Der  Stuvrn.  Krleža  i Cesarec  su  objavljivali 
ekspresionistički  časopis  Plamen  (191 9.).  U Kraljevini 
Srbiji  anticipacije  ekspresionizma,  futurizma  i 
kubizma  nalaze  se  u poeziji  Stanislava  Vinavera 
(Telegrafski  soneti , 1 9 1 1 . i Manifest  ekspresionističke 
škole,  1920.)  i u idejama  boemije  i mita  ukletog 
umjetnika  (Sima  Pandurović  i Vladislav  Petko- 
vić  Dis).  Slikarski  postimpresionizam  (sezanizam)  i 
ekspresionizam  hrvatskih  i srpskih  slikara  pred  i 
tijekom  Prvog  svjetskog  rata  (Marino  Tartaglia,  Zlatko 
Šulentić,  Ljubo  Babić,  Petar  Dobrović,  Nadežda  Pet- 
rović)  prije  označava  kretanje  u okvirima  europskog 
slikarskog  modernizma,  nego  anticipaciju  radikalnog, 
manifestnog  ekspresionizma  i avangarde. 

Nastankom  Kraljevine  SHS  i,  nešto  kasnije,  Kraljevine 
Jugoslavije,  uobličuju  se  kulturni  prostori  Ljubljane, 
Zagreba  i Beograda,  a uspostavljaju  se  i njihovi  čvršći 
međusobni  odnosi.  U kultumo-političkom  smislu 
Kraljevinu  SHS  i kasnije  Kraljevinu  Jugoslaviju, 
karakterizira  uspostavljanje  buržoaskog  građanskog 
društva,  konstituiranje  umjerenih  nacionalnih 
modemizama,  međunacionalne  napetosti  i rivalstvo, 
kao  i uspostavljanje  međunarodnih  veza  i uključivanje 
u internacionalna  politička,  ekonomska  i kulturna 
kretanja.  U takvim  uvjetima  nastaju  avangardni  pokreti 
jasnih  programskih  postavki  koji  se  ekscesno  izdvajaju 
iz  modernističke  matice.  Prvi  pravi  avangardni  časopis 
je  Svetokret  - List  za  ekspediciju  na  sjeverni  pol 
čovjekovog  duha  koji  je  objavio  Virgil  Poljanski 
(Branko  Micić,  Branko  Ve  Poljanski)  u Ljubljani 
1921.  Časopis  je  u cjelini  njegovo  djelo  i eksplicitno 


je  kozmopolitskog  i jugoslavenskog  karaktera  (objavio 
gaje  Srbin  iz  Hrvatske  prodadaistički  intervenirajući 
u slovenskoj  kulturi). 

U Zagrebu  1921.  godine  Ljubomir  Micić  pokreće 
internacionalni  časopis  Zenit,  manifestno  zasnivajući 
novi  avangardni  pokret  koji  će  tijekom  šestogodišnjeg 
rada  imati  odlike  ekspresionizma,  futurizma,  dadaizma 
i konstruktivizma.  Na  jugoslavenskom  kulturnom 
prostoru  Micićev  rad  karakterizira  paradoksalno  i 
polemičko  suočavanje  i sukobljavanje  hrvatske  i 
srpske  kulture  i nacionalnih  ideologija.  Zenitizam  je 
nastao  i od  1921.  do  1923.  djelovao  u Zagrebu,  a od 
1924.  do  1926.  u Beogradu.  Tijekom  1922.  godine  u 
Zagrebu  objavljena  su  dva  dadaistička  internacionalna 
časopisa  Dragana  AleksićaZWtf  Tank  i DadaJazz , a 
Branko  Ve  Poljanski  objavljuje  antidadaistički  Časopis 
Dada  Jok.  U Dada  Tanku  i Dada  Jazzu  surađivali  su 
značajni  umjetnici  europske  dade:  Tristan  Tzara,  Kurt 
Schwitters,  Richard  Huelsenbcck.  Aleksić  uvodi 
pojam  jugo-dade  ukazujući  na  gradove  dadaističkih 
događanja  (matineja):  Zagreb,  Beograd,  Osijek, 
Vinkovce,  Novi  Sad,  Ljubljanu  i Split.  Pjesnik  August 
Cesarec  je  kao  delegat  Komunističke  partije  Jugo- 
slavije boravio  u SSSR-u  krajem  1923.  i početkom 
1924.  godine.  Za  lijevi  proavangardni  časopis  LEF\e 
napisao  informaciju  LEF  u Jugoslaviji,  a u Književnoj 
republici  (Zagreb,  1924.)  je  objavio  tekst  Suvremeni 
ruski  slikari.  Umjetnost  u revoluciji  i apstrakcija  u 
umjetnosti.  Kandinski,  Maljevič,  Tatljin.  U tom  tekstu 
Cesarec  je  iznio  radikalnu  lijevu  kritiku  modeme  i 
avangardne  umjetnosti  ukazujući  na  probleme 
recepcije  avangardnih  djela  u masovnoj  socijalističkoj 
kulturi,  tj.  u radničkoj  klasi.  Hrvatski  nadrealizam 
nastaje  kasnih  tridesetih  godina.  Za  razliku  od  beo- 
gradskog, ne  formira  se  kao  pokret  nego  ima  odlike 
individualnih  poetika,  ostvarujući  se  kroz  djelovanje 
kazališnog  režisera  Vlade  Habuneka  koji  je  bio 
povezan  s beogradskim  nadrealistima,  arhitekta  Josipa 
Seissela  (pravo  ime  zenitista  Joa  Kleka)  u njegovoj 
postzenitističkoj  fazi  i pjesnika  bliskih  nadrealizmu 
Šime  Vučetića  i Drage  Ivaniševića,  dok  kasnije  vodeća 
ličnost  hrvatskog  nadrealizma  postaje  Radovan  Ivšić. 
Srpsku  avangardu  20-ih  godina  karakteriziraju 
suprotstavljeni  tijekovi:  (1 ) djelovanje  zenitista  braće 
Micić  i dadaista  Dragana  Aleksića  od  1923.  ova  se 
tendencija  može  odrediti  kao  beogradska  avangarda 
Srba  iz  Hrvatske,  i (2)  srpska  (beogradska)  avangarda 
nastala  iz  preispitivanja  modernističkih  tendencija,  čiji 
tijek  vodi  od  časopisa  Putevi  (1922.-1924.)  preko 
almanaha  Crno  na  belo  (1924.),  Hipnos  (1922.- 
1923.),  Svedočanstva  (1924.-1925.),  50  u Europi 
(1928.)  do  beogradskog  nadrealističkog  pokreta 
(i Nemoguće  ( 1 930.),  Nadrealizam  danas  i ovde  (1931.- 

1932.),  nadrealistička  izdanja,  itd.).  Beogradska 
avangarda  se  formira  kao  specifični  prostor  avan- 
gardne kulture  koji  nastaje  izdvajanjem  iz  moder- 
nističke matice  autonomno  književnog  eksperimenta. 
Ona  se  razvija  kroz  mnoštvo  katastrofičkih,  ekscesnih, 
inovirajućih  i intermedijalnih  prodadaističkih  do- 
gađaja, realizacija  i akcija,  a završava  sc  kao 
postavangarda  uspostavljanjem  i nadilaženjem 
nadrealizma.  Ljubomir  Micić  1 924.  godine  u muzičkoj 
školi  Slanković  organizira  Prvu  Zenitovu  među- 
narodnu izložbu  nove  umjetnosti  na  kojoj  su  sud- 
jelovali: Peeters,  Lozowick,  Balsamadžiev,  Bojadžiev, 
Delaunay,  Arhipenko,  Kandinski,  Lissitzky,  Fore- 
tić  Vis,  Gccan,  Jo  Klek,  Petrov,  itd.  Zenitisti  Micić, 
Mikac  i Poljanski  sudjeluju  kao  predstavnici  jugo- 
slavenske avangarde  na  međunarodnoj  Izložbi 
revolucionarne  umjetnosti  Zapada  u Moskvi  1926. 
U Vojvodini  (Novi  Sad  i Subotica)  je  20-ih  godina 
djelovao  postekspresionistički,  aktivistički  i pro- 
dadaistički  pokret  jugoslavenskih  Mađara  okupljenih 
oko  avangardnog  časopisa  na  mađarskom  jeziku  Ut 
( Put  1922.-1925.).  Časopis  Ut  je  bio  blizak 
mađarskom  aktivizmu  Lajosa  Kassaka,  dok  su 
subotički  dadaisti  okupljeni  oko  dada  kluba  i akcionog 
programa  dada  matineja  (Zoltan  Csuka,  Endre  Aratć, 
Arpad  Lang,  Mikl6s  Fischer)  bili  bliski  dadaizmu 
Sandora  Barte.  Subotički  dadaisti  su  bili  u direktnom 
kontaktu  sa  zenitizmom  i Aleksićevim  dadaizmom. 
U Sloveniji  su  avangardna  kretanja  povezana  s 
časopisima  Svetokret  (1921.),  časopis  Antona 
Podbevšeka  Rdeči  pilot,  (1922.),  Ljubljansko  zvono , 
Novi oder(\ 924.)  i Tank ( 1 927.- 1 928.)  Ferde Dclaka, 
ali  i s pjesničkim  eksperimentima  Srečka  Kosovela 
( 1 926.)  i likovnim  konstruktivističkim  eksperimentima 
Avgusta  Čemigoja  u Ljubljani  (1924.)  i Trstu  ( 1 925.- 
1 929.).  Poljanski  je  održao  zenitistička  večernja  u 
travnju  1925.  u Mestnom  domu  u Ljubljani.  Kao  bio 
pariški  suradnik  časopisa  Tank  Ljubomir  Micić  je 
pokušao  obnoviti  ideje  zenitizma.  Čemigoj  je  pohađao 
jedan  semestar  kod  Vasilija  Kandinskog  i Ldszla 
Moholy-Nagyja  na  Baultausu  u Weimaru.  Osim 
Čemigoja  na  Baultausu  su  se,  po  podacima  u Bauhaus 
arhivu,  školovali  sljedeći  umjetnici  iz  Jugoslavije: 
Marija  (Maša)  Baranyai,  Otti  Berger,  August 
Bohutinsky,  Selman  Selmanagić  i Ivana  Tomljcnović. 
U Trstu  je  Čemigoj  osnovao  konstruktivističku  grupu 
u kojoj  su  surađivali  Giorgio  Carmelich,  Eduard 
Stcpančič,  Zorko  Lah,  Josip  Vlah,  Ivan  (Giovanni) 
Poljak  i Tea  Čemigoj.  Čemigojeva  konstruktivistička 
grupa  je  ostvarila  radikalni  likovni  konstruktivistički 
izraz  koji  se  po  svojim  iješenjima  može  usporediti  s 
rezultatima  konstruktivizma  Bauhausa  i sovjetskog 
konstruktivizma  E1  Lissitzkog.  U Trstu  i Gorici 


djelovala  je  i futuristička  grupa  Pokret  futurista 
Julijske  krajine  čelu  s Giorgiom  Carmelichcm, 
Emiliom  Mariom  Dolfijem  i Pocarinijem,  s kojom  je 
surađivao  slovenski  avangardni  umjetnik  Milko 
Bambič. 

Jugoslavenska  avangarda  pripada  malim  ili  nepara- 
digmatskim  avangardama  srednjoeuropskog  kruga, 
srodna  je  češkoj,  mađarskoj  i rumunjskoj  avangardi. 
Karakterizira  ju  osjećaj  duha  vremena  i nomadsko 
kretanje  u području  ostvarenih  umjetničkih  sloboda. 
Nije  stvoren  specifičan  pojam  jugoslavenske  ili 
balkanske  avangarde,  iako  su,  naročito  kod  Micića, 
postojale  takve  ambicije.  Specifičnosti  se  mogu 
izdvojiti  i prepoznati  u intertekstualnom,  intersli- 
kovnom  i intermedijalnom  prekoračenju  granica 
književnosti  i umjetnosti.  Zajednička  odlika  hrvatske, 
srpske  i slovenske  avangarde  je  inicijalni  moment 
književnih  eksperimenata  koji  se  kroz  realizacije 
časopisa  kao  umjetničkog  djela  transformiraju  u 
avangardni  intertekstualni  i poližanrovski  model 
izražavanja.  Temeljne  odrednice  povijesti  jugo- 
slavenske avangarde  od  1921.  do  1932.  označavaju 
časopisi  Svetokret , Zenit , Dada  Tank , Dada  Jazz , Dada 
Jok , Ut,  Hipnos,  50  u Europi , Rdeči  pilot , Novi  oder , 
Tank,  almanah  Nemoguće  i Nadrealizam  danas  i ovde. 
Navedeni  časopisi  nisu  samo  književna  djela  ili 
književni  posrednici  sa  specifičnom  likovnom 
tipografijom  nego  i intertekstualne  i interslikovne 
eksperimentalne  tvorevine  koje  formiraju  specifični 
avangardni  model  tekstualno-vizualnog  izražavanja. 
Časopis  je  avangardni  umjetnički  proizvod  ili 
avangardno  djelo.  On  je  osnovni  medij  i prostor 
intervencije  jugoslavenskih  avangardi  između  dva 
svjetska  rata.  Stvaralački  i aktivistički  postupci 
jugoslavenskih  avangardista  imaju  sličnu  evoluciju  u 
rasponu  od  ekspresionističke  i revolucionarne 
povišene  pjesničke  retorike  manifesta,  karakteristične 
za  duhovnu  klimu  traume  i drame  Prvog  svjetskog 
rata,  do  kolažno-montažnih  tehnika  povezivanja  slike 
i riječi  u međužanrovsku  tvorevinu  vizualnog  teksta 
(vizualna  poezija,  kolaži  i montaže),  dizajna  časopisa 
i knjiga  umjetnika  (dadaisti,  zenitisti,  nadrealisti, 
konstruktivisti).  Razlikuju  se  tri  koncepta  uspostav- 
ljanja značenja  kolažno-montažnih  djela:  (1)  radom 
umjetnika  destruiraju  sc  i parodiraju  utilitarna  značenja 
i vrijednosti  jezika  i likovnih  prikaza  (dadaistički 
pristup),  (2)  spajanjem  dadaističke  i konstruktivističke 
vizualno-oblikovne  estetike  s temama  iz  popularne 
kulture  (reklame,  radio,  filmska  umjetnost)  umjetničko 
djelo  postaje  simbol  i metafora  moderne  kulture 
(futurizam,  zenitizam,  konstruktivizam),  i (3)  alogička, 
automatska,  simulacijska  i bezznačenjska  vizualna  ili 
književna  kolažno-montažna  djela  se  tumače  kao  izrazi 

nesvjesnog>  sna,  potisnute  seksualnosti,  ali  i političke 
razlike  u odnosu  na  građansku  ideologiju  (nadrealisti). 
Kod  nekih  autora  očituje  se  i kretanje  od  knjiže  vno- 
likovnih  eksperimenata  prema  para-teatarskim  ekspe- 
rimentima (performansu):  zenitističke  večernje  u 
Zagrebu,  Beogradu,  Ljubljani,  Petrinji,  Topuskom  i 
Sisku,  dadaističke  matineje  i akcije  u Pragu,  Zagrebu, 
Osijeku,  Vinkovcima,  Beogradu,  Novom  Sadu, 
Subotici,  futurističko-konstruktivistički  kazališni 
eksperimenti  Delaka  u Ljubljani  i Gorici.  Jugosla- 
vensku avangardu  karakteriziraju  rivalski  odnosi  i 
polemički  sukobi  avangardista  i modernista,  zenitista 
i dadaista,  zenitista  i nadrealista,  avangardnih  i 
socijalno  angažiranih  umjetnika,  partijske  i izvan- 
partijske  intelektualne  ljevice.  Pokrete  ili  grupe 
predvode  jake  osobnosti:  (1)  zenitizam  - Ljubomir 
Micić,  (2)  dadaizam  - Dragan  Aleksić,  (3)  hipnizam  - 
Rade  Drainac,  (4)  konstruktivizam  - Avgust  Čemigoj, 
(5)  nadrealizam  - Marko  Ristić.  Često  se  cijeli  pokret 
identificira  s radom  jedne  osobe,  tako  je  Dragan 
Aleksić  bio  dada-čovjek  ili  nosilac  cjelokupnog 
pokreta,  a Ljubomir  Micić  je  bio  vođa  i u pojedinim 
periodima  jedini  dosljedni  zenitist  koji  je  okupljao 
vanjske  suradnike.  Marko  Ristić  je  bio  organizator  i 
najaktivniji  beogradski  nadrealist,  a u tradiciji  nadrea- 
lističkog  pokreta  bio  je,  poput  Bretona,  i autoritarni 
voda  ( traumatični  otac).  Utopijske  ideje  totalnog 
umjetničkog  djela  (gesamtkunstwerka)  u jugosla- 
venskim avangardama  bile  su  samo  manifestni  stavovi 
i utopijske  ili  projektivne  sklonosti  {novo  doba  Mitri- 
novića,  kozmopolis  Krleže,  barbarogenij  i balkani- 
zacija Europe  Micića,  zeniteum  Joa  Kleka),  za  razliku 
od  paradigmatskih  avangardi  kao  što  su  ruska  i nje- 
mačka avangarda,  gdje  se  težilo  konkretnoj  realizaciji 
totalnog  umjetničkog  djela  kroz  arhitekturu  (zgrada 
Bauhausa),  teatar  (matematički  ples  Oskara  Schlem- 
mera),  monumentalnu  skulpturu  (Tatljinov  spomenik 
Trećoj  intemacionali)  i javne  masovne  spektakle  i 
kazališne  eksperimente  (umjetnost  LEF-a). 

S ideološkog  stajališta  jugoslavenske  avangarde  su 
lijeve  avangarde,  što  znači  ( 1 ) da  su  direktno  partijsko- 
politički  ili  indirektno  manifestno  povezane  s mark- 
sizmom i komunističkom  partijom,  (2)  da  su  kritički 
subverzivne  u odnosu  na  vrijednosti,  značenja  i 
modele  izražavanja  modernog  građanskog  građan- 
skog društva  i njegove  kulture,  i (3)  da  su  antiauto- 
ritame,  anarhične  i ekscesne  po  svojim  specifičnim  i 
avangardnim  karakteristikama  (ideali  slobode,  razlike, 
drugosti).  Međutim,  treba  ukazati  i na  globalne  razlike: 
(1)  Krleža  i krug  intelektualaca  povezanih  s njim  se 
određuje  kao  izvanpartijska  ljevica  kritičkih  moder- 
nističkih intelektualaca,  (2)  Alcksićev  dadaizam  je  u 
estetskom  smislu  lijevi  jer  je  radio  s jezičkim  oblicima 


izražavanja  ustanovljenim  u lijevom  dadaizmu,  iako 
se  ni  programski  ni  praktično  politički  ne  određuje  i 
ne  svrstava  u ljevicu,  (3)  Micićev  zenitizam  ima 
paradoksalne,  eklektične  i ekscesne  ideološke  karak- 
teristike, u najopćenitijem  smislu  se  može  odrediti  kao 
anarhistički  pristup  koji  se  služi  različitim  strategijama 
provokacije  u okviru  velikih  ideologija  panslavizma, 
nacionalizma,  ničeanskog  nadčovjeka,  boljševičke 
revolucionarne  retorike,  trockizma  i anarhističke 
nomadske  strategije  permanentne  promjene  gledišta, 
oblika  izražavanja,  vrijednosti  i ideologija,  (4) 
beogradski  nadrealizam  počinje  kao  umjetnost 
građanskog  visoko  estetiziranog  modernizma  da  bi 
se  krajem  dvadesetih  i početkom  tridesetih  teorijski 
zasnovao  kao  ffojdomarksizam,  a sredinom  tridesetih 
izveo  autokritiku  modernizma  i avangarde  preobra- 
žavajući se  u revolucionarnu  umjetnost  socijalističkog 
realizma,  (5)  Kosove),  Delak  i Čemigoj  se  programski 
deklariraju  kao  lijevi,  revolucionarni  i konstruk- 
ti vistički  umjetnici,  (6)  niz  postavangardnih  časopisa 
Mladina  (Ljubljana,  1924.-1928.),  Večnost  (1926.), 
Nova  Literatura  (Beograd,  1928.-1930.),  Stožer 
(Beograd,  1930.-1933.),  Kritika  (Zagreb,  1924.- 
1 928.),  Danas  (Zagreb,  1934.)  i Pečat  (Zagreb,  1939.- 
1940.)  označavaju  kretanje  u okvirima  socijalne  lijeve 
i kritičke  umjetnosti  kasnih  20-ih  i 30-ih.  Lijevi 
časopisi  se  razlikuju  po  političko-estetskoj  orijentaciji, 
na  primjer:  (1)  Nova  Literatura  Pavla  Bihaljija,  Ota 
Bihaljija  i Branka  Gavelle  zadržava  avangardistički 
dadaistički  dizajn  kolažno-montažnog  karaktera  i 
zanimanje  za  avangardni  eksperiment  i visoku 
modernističku  umjetnost  (Pavle  Bihalji  je  radio 
fotomontaže  za  časopis  i Nolitova  izdanja  slično 
funkcionalističkom  dizajnu  Johna  Heartfielda),  (2) 
časopisi  koji  su  podržali  harkovsku  liniju  socija- 
lističkog realizma  su  Stožer , Literatura  (Zagreb,  1931.- 
1933.)  i Kultura  (Zagreb,  1933.),  a karakterizira  ih 
projekt  proleterske  umjetnosti  i književnosti,  što  znači 
kritika  modernizma  i avangarde  kao  izraza  građanske 
dekadencije,  (3)  Krležin  časopis  Danas  ima  odlike 
modernističkog  kritičkog  glasila  koji  se  s podjed- 
nakom sigurnošću  kreće  kroz  rasprave  modernizma, 
avangarde,  socijalističkog  realizma.  Dizajnerska 
rješenja  korica  Minervinih  izdanja  Krležinih  i 
Erenburgovih  knjiga,  srodna  Bihaljijevim  foto- 
montažama,  radio  je  zagrebački  umjetnik  Franjo  Bruck 
ostvarujući  karakteristične  rakurse  i montažne 
strukture  konstruktivističke  fotografije. 

Sredinom  tridesetih  razvijaju  se  i desna  (konzervativna 
i,  često,  profašistička)  kultumo-umjetnička  usmje- 
renja, gdje  je  prije  riječ  o tendenciji  ili  sklonosti  prema 
desnim  konzervativnim  vrijednostima,  nego  o par- 
tijskom radu.  To  se  odnosi  na  književno  političko 

djelovanje  autora  bivših  modernista  i avangardista 
okupljenih  oko  časopisa  Ideje  Miloša  Cmjanskog  u 
kojem  su,  između  ostalih,  surađivali:  Svetislav 
Stefanović,  Todor  Manojlović  i Stanislav  Vinaver.  U 
okviru  književne  i umjetničke  desnice  40-ih  pojavljuje 
se  i Micićev  nacionalistički  časopis  Srbijanstvo  u 
kojem  objavljuje  Manifest  srbijanstva.  Ali,  Micić  je 
uvijek  bio  dosljedan  svojem  ekscesnom  nomadizmu, 
jer  poslije  prvog  i jedinog  broja  prekida  javni 
angažman  i sljedećih  trideset  godina,  sve  do  smrti, 
bira  estetiku  šutnje. 

LITERATURA:  Bensol,  Bcnso2,  Beri.  Boji,  Bri4,  Bužl,  Den34, 
Dcn96,  Denl02,  Ekspl,  Erj2,  F.rj4,  Eij6,  Flak2,  Flak9,  Fost4, 
Golubol , Golubo2,  Hor2,  Jov  l , KoŠč4,  KošČ5.  Košč6,  Krcč  I , , Krcf3, 
Ladl , Male  1 , Mar kuš  1 , Or3,  Or6,  Pass  1 , Prot4,  Proi5.  Prot6,  Prot7, 
Subo  5,  Subo6,  Sus6,  Šimićl , Šimić2,  Šuv33,  Šuv34,  Šuv79,  Šuv80, 
Šuv89,  Šuvl31,  Teši,  Tcš2,  Ug3,  Vodi,  Vuć2,  Zab7 

Avangarda,  povijesna.  Povijesna  avangarda  je 
nadstilski  pojam  koji  označuje  radikalne,  ekscesne, 
kritičke,  eksperimentalne,  projektivne  i intermedijske 
pokrete  od  sredine  XIX.  do  kraja  30-ih  godina  XX. 
stoljeća.  Avangarda  je  nadstilski  pojam  zato  što  nije 
definirana  kao  specifičan  slučaj,  pokret,  škola  ili  moda 
nego  kao  skup  različitih  slučajeva,  pokreta,  škola  ili 
moda  koje  imaju  radikalne,  kritičke,  eksperimentalne, 
projektivne  i intermedijske  karakteristike.  Kao  zbirni 
pojam  avangarda  je  povijesno  određena  jer  je 
svojstvena  nekonzistentnosti  i proturječnostima 
industrijskog  buržoaskog  društva  i njegove  moder- 
nističke kulture.  Fenomen  avangarde  nastao  je  u 
francuskoj  kulturi  sredinom  XIX.  stoljeća,  kada  su  se 
modernistički  ideali  autonomije  umjetnosti  pokazali 
kao  ograničenja  permanentnog  radikalnog  razvoja  i 
transformiranja  umjetnosti.  Prvih  desetljeća  XX. 
stoljeća  avangardna  umjetnost  je  nastajala  u različitim 
nacionalnim  kulturama:  Francuska  (impresionizam, 
postimpresionizam,  fovizam,  kubizam,  dada,  nad- 
realizam), Italija  (futurizam),  Njemačka  (ekspresio- 
nizam, dada,  konstruktivizam),  Rusija  (simbolizam, 
neoprimitivizam,  kubofuturizam,  konstruktivizam, 
suprematizam).  Švicarska  (dada).  Nizozemska 
(ncoplasticizam  De  Stijla,  dada),  Engleska  (vortici- 
zam,  nadrealizam),  Sjedinjene  Američke  Države 
(ekspresionizam,  dada,  nadrealizam),  Japan  (dada), 
Poljska  (ekspresionizam,  konstruktivizam,  unizam), 
Čehoslovačka  (kubizam,  dada,  konstruktivizam  i 
nadrealizam),  Jugoslavija  (ekspresionizam,  kubizam, 
zenitizam,  dada,  konstruktivizam,  nadrealizam). 
Paradigmatskim  avangardama  se  nazivaju  francuske, 
talijanske,  njemačke  i ruske  avangarde  u prvim 
desetljećima  XX.  stoljeća.  U povijesti  umjetnosti  se 
u vezi  s povijesnim  avangardama  koriste  i termini: 
srednjoeuropske  avangarde  i centralnoeuropske 


avangarde.  Srednjoeuropskim  avangardama  se  na- 
zivaju avangardne  prakse  u kulturama  koje  su  bile 
pod  utjecajem  Austrougarske,  tj.  terminom  srednjo- 
europske avangarde  se  nazivaju  austrijske,  češke, 
slovačke,  mađarske,  hrvatske,  slovenske,  vojvođanske 
avangarde.  Centralnoeuropskim  avangardama  se, 
prema  povjesničaru  umjetnosti  Timothyju  O.  Ben- 
sonu,  nazivaju  avangardne  prakse  koje  su  nastajale 
između  utjecajnih  sfera  Moskve  i Pariza,  tako  da  se 
centralnoeumpskim  avangardama  nazivaju  poljske 
(Poznanj,  Varšava,  todž,  Krakov),  njemačke  (Berlin, 
Dessau,  Weimar),  češke  (Prag),  austrijske  (Beč), 
mađarske  (Budimpešta),  rumunjske  (Bukurešt), 
slovenske  (Ljubljana),  hrvatske  (Zagreb)  i srpske 
(Beograd)  avangarde.  Srednjoeuropske  i centralno- 
europske avangarde  su  takozvane  male  ili  nepara- 
digmatske  avangarde,  a to  znači  da  ih  karakteriziraju 
intelektualne  umjetničke  prakse  lijeve  ili  desne 
orijentacije,  najčešće  povezane  s objavljivanjem 
avangardnih  časopisa  kao  središnjeg  medija.  Za  ove 
avangarde  je  karakteristična  evolucija  od  ekspre- 
sionizma preko  dade  i konstruktivizma  do  nadrealizma 
i Ijevičarskog  političkog  aktivizma.  Karakteristična  je 
uloga  umjetnika  koji  predvodi  umjetnički  pokret  i 
pokret  se  identificira  s njegovim  životom  i djelom 
(Wladyslaw  Strzeminski  u Poljskoj,  Karei  Teige  u 
Češkoj,  Lajos  Kassak  u Mađarskoj  i Austriji,  Avgust 
Čemigoj  u Sloveniji  i Italiji,  Ljubomir  Micić  i Dragan 
Aleksić  u Hrvatskoj  i Srbiji). 

U vrijeme  Prvog  svjetskog  rata  i u 20-im  godinama 
nacionalne  avangarde  se  povezuju  i nastaje  ideja 
internacionalnog  jezika  umjetnosti.  Avangarda  je 
kompleksan  odnos  međunarodnih  jezika  umjetnosti, 
a nacionalne  avangarde  se  promatraju  u odnosu  prema 
međunarodnim  kretanjima.  Kraj  avangarde  datira 
početkom  30-ih  godina,  kada  su  u Sovjetskom  Savezu, 
Njemačkoj  i Italiji  utvrdili  vlast  totalitarni  boljševički, 
nacionalsocijalistički  i fašistički  režimi.  U Sovjetskom 
Savezu  avangardna  je  umjetnost  politički  likvidirana 
u ime  socijalističkog  realizma  i ostvarenja  komu- 
nističkog društva.  U Njemačkoj  je  uništavana  kao 
“izopačena  i degenerirana  umjetnost”  u ime  nacionalne 
i rasne  kulture  koja  se  vraćala  idealima  romantizma  i 
klasicizma.  U Italiji  je  futurizam  prošao  dug  proces 
transformacije  od  avangardnog  pokreta  prije  Prvog 
svjetskog  rata  do  službene  državne  fašističke  um- 
jetnosti 20-ih  i 30-ih  godina. 

Petcr  Biirgcr  definirao  je  avangardu  kao  specifičan 
umjetnički  pokret  u kulturi  ranog  XX.  stoljeća,  Čija  je 
funkcija  kritika  i provokacija  institucija  umjetnosti  i 
kulture  buržoaskog  društva  i negacija  autonomije 
umjetnosti  i kulture.  U formalnom  smislu  on  je 
avangardni  umjetnički  rad  opisao  i definirao  ter- 

minima:  (1)  novo , koji  ukazuje  na  ekscesnost 
umjetničkog  rada  i traganje  za  umjetničkim  iješenjima 
drukčijim  od  uobičajenih  i u kulturi  normiranih;  (2) 
slučajnost , koji  ukazuje  da  su  avangardistički  radovi 
nastali  kao  rezultat  slučaja,  ali  i namjernim  radom  sa 
slučajnošću;  (3)  alegorija , koji  ukazuje  na  višeznač- 
nost,  pomaknutost  značenja  i pretjerano  naglašavanje 
metaforičkih  odnosa  u avangardističkim  radovima;  (4) 
montaža , kojim  se  označuje  način  stvaranja  nekon- 
zistentnog  umjetničkog  rada  povezivanjem  vizualnih 
i tekstualnih  fragmenata.  Za  Biirgera  je  avangarda 
povijesno  završen  projekt,  specifičan  za  rano  XX. 
stoljeće.  Eksperimentalne,  kritičke  i intermedijalne 
umjetničke  pokrete  poslije  Drugog  svjetskog  rata,  na 
primjer  neoavangardu,  tumači  kao  institucionalizaciju 
izvornih  avangardističkih  namjera. 

LITERATURA:  Alexl,  Ashl,  Batcl,  Behl,  Bensol,  Benos2,  Birl, 
Bow2,  Bow3,  Bow5,  Bow6,  Burg  1 , Buc5,  Caerl,  Cawsl,  Chal, 
Comp  l , Coo  I , Dad  1 , Demo  1 , F.llio  1 , Eps  1 , Erj2,  Eij4,  Flak  l , Flak2, 
Flak3,  Flak4,  Flak5,  Flak6,  F)ak7,  Flak8,  Flak9,  Flak  10.  Flak  11, 
Flak  1 2,  Flak  1 3,  Falk  1 4,  Flak  1 5.  Flak  1 6,  Fost  l , Fost2,  Fost3,  Fost4, 
Frecl,  Gamml.  Greatl,  Grecn5.  Groyl,  Harr31.  Harr32.  Han-33, 
Hanr45,  Huclsl,  Jani,  Jcnc4,  Jon3,  Kos3,  Krausl4,  Krefl,  Kref3, 
Krefl  3 , Kue  1 , Kue2,  Lyo5,  Mann  1 , Miln  1 , Nauma  1 , Or3,  Or6,  Or7, 
Or9,  Pae3,  Pleyl,  Richterl,  Riesl,  Rowl,  Rubi,  Sawl,  Sawil, 
Szabl,  Šuv57,  Šuv80,  Šuv89,  Šuv92,  Tashl,  Tc5l,  Te$2,  Waldrl, 
Wattc2,Wcissl,  Wool,Woo2 

Avangardna  muzika.  Pojam  avangardne  muzike  se 
uspostavlja  u odnosu  na  kritiku,  subverziju  ili 
prevladavanje  povijesnih  i tradicionalnih  produkcija 
umjetničke  muzike  u XX.  stoljeću,  ali  i u odnosu  na 
pozicioniranje  prema  interdisciplinarnim  avangardnim 
umjetničkim  praksama  književnosti,  slikarstva,  filma, 
kazališta,  plesa,  opere.  Avangardnom  muzikom  se 
nazivaju  u najširem  smislu  (1)  radikalne  specifično 
muzičke  inovacijske  prakse,  (2)  interdisciplinarne  i 
eksperimentalne  muzičke  prakse,  (3)  izvanmuzičke 
ili  antimuzičke  umjetničke  prakse,  (4)  postavangardne 
i retroavangardne  muzičke  produkcije. 

Inovacijske  muzičke  prakse  su  one  koje  su 
zasnovane  na  istraživanju  i progresivnom  razvijanju 
specifičnih  visoko  estetskih  i formalno-tehničkih 
muzičkih  problema  unutar  povijesti  autonomija 
umjetničke  muzike  (Claude  Debussy,  Arnold 
Schonberg,  Alban  Berg,  Anton  Wcbcrn,  Igor 
Stravinski,  Olivier  Messiaen,  Geoige  Antheile,  Dmitrij 
Šostakovič,  Charles  Ives,  Henry  Cowell,  Karlheinz 
Stockhausen,  Pierre  Boulez,  Luciano  Berio,  Luigi 
Nono,  Bruno  Madema,  Gyorgy  Ligeti,  Krzysztof 
Penderecki,  Witold  Lutoslawski,  Dubravko  Detoni, 
Milko  Kclcmen,  Ivo  Malec,  Vinko  Globokar, 
Aleksandar  Obradović,  Srđan  Hofman).  Inovacijske 
muzičke  prakse  se  ukazuju  kao  (a)  muzički  pravci  ili 
muzičke  varijante  interdisciplinarnih  umjetničkih 


avangardnih  pravaca  i tendencija  - impresionizam 
(Debussy,  La  Mer,  1 903.- 1 905),  ekspresionizam  (rani 
Schonberg,  Envartung  op . 17,  1909.),  egzotizam 
(Messiaen,  Turangaltla-symhonie,  1946.-1948.), 
barbarizam  (Stravinski,  Buđenje  proljeća,  1911.- 
1913.),  aps-trakcija  (Schonberg,  Komad  Op.  23, 

1 920. - 1 923.),  dadaizam  i nadrealizam  (Satie,  Sonatine 
bureau-cratique,  1917.  ili  Le piege  de rneduse , 1913.- 

1 92 1 . ),  neoklasicizam  (Stravinski,  Pulcinella,  1919.- 
1920.  ili  Kralj  Edip,  1926.-1927.;  Satie,  Socrate, 
1918.;  Hon-negger,  Antigona,  1924.-1927.;  Poulenc, 
Cocardes,  1919.),  (b)  vrlo  različiti  i gotovo 
neusporedivi  novi  kompozitorski  i izvođački  koncepti 
i tehnike  - atonalnost  (Schonberg,  Pet  orkestarskih 
komada,  1910.-1911.;  Berg;  Webem),  dodekafonija 
(Schon-berg,  Op.  25,  1921.-1923.),  serijalizam 
(Schonberg  Op.  23-24 , 1 923;  Webem;  Milton  Babbitt; 
Messiaen),  integralni  serijalizam  (Stockhausen, 
Kreuzspiel , 1951.;  Boulez,  Structures,  1 95 1 .- 1 952., 
1956.-1961.),  konkretna  muzika  (SchaefFer,  Etude 
violette,  1 948.  ili  Svmphonie  pour  un  homme  seul, 
1950.-1951.),  elektronska  muzika  (Varčse,  Poeme 
electronique,  (1958.);  Stockhausen,  Elektronische 
Studien,  1953.  ili  Kontakte,  1959.-1960;  Boulez, 
Repons , 1 980.,  Cage,  Cartridge  Music , 1 960.;  Tudor, 
Reunion,  1968.;  Pauline  Oliveros,  I of  VI,  1966.), 
aleatorika  (Boulez,  Eclat/multiples , 1965.),  slučaj 
(Cage,  Music  of  Changes , 1951.),  izvođenje  klastera 
(Cowell,  The  Tides  of  Manaunaun,  1914.),  itd. 
Inovacijske  muzičke  prakse  su  identificirane  termi- 
nima nova  muzika,  modema  muzika  ili  modernistička 
muzika  od  početka  XX.  stoljeća  do  Drugog  svjetskog 
rata.  Karl  Linke  i S.  Friedlaender  (1911.)  koriste  pojam 
nova  muzika  u smislu  distanciranja  od  muzičkog 
romantizma.  Paul  Bekker  definira  pojam  nove  muzike 
u tekstu  Neue  Musik  objavljenom  1919.  godine. 
Theodor  Adomo  u knjizi  Filozofija  nove  muzike 
(1949.)  definira  retrospektivno  pojam  nove  muzike 
(neuen  musik)  u odnosu  na  kompozitorske  prakse 
Schonberga  i Stravinskog.  U slučaju  Schonberga 
pojam  nove  muzike  interpretativno  približava  zna- 
čenjima pojma  avangarde:  “Preobražavanje  muzičkih 
elemenata,  nosioca  izraza,  u materijal,  koje  se  prema 
Schonbergu  neprekidno  odvija  tijekom  čitave  povijesti 
muzike,  postalo  je  danas  toliko  radikalno  da  dovodi  u 
pitanje  mogućnost  samog  izraza.”  Stuckenschmidt  je 
koristio  sintagmu  ‘avangardni-blok1  (Avantgard- 
Block)  za  muziku  Anthcilea  i Cowella  oko  1 928.  Jedan 
od  paradoksa  inovacijske  muzike  kasnih  10-ih  i 20- 
ih  godina  je  bio  povratak  redu  i konstituiranje 
ncoklasičnog  pristupa  muzici  (Fcrruccio  Busoni, 
Stravinski,  francuska  Šestorka:  Georges  Auric,  Louis 
Durey,  Arthur  Honnegger,  Darius  Milhaud,  Francis 


99 


Poulenc  i Germainc  Tailleferre).  Neoklasicizam  se 
može  razumjeti  na  više  načina:  kao  sinteza  avan- 
gardističkih  istraživanja  muzike  (Busoni,  Stravinski), 
kao  dekonstrukcija  avangardi  u okrilju  modernističkog 
tumačenja  muzičke  povijesti  i tradicije  (Satie,  grupa 
Šestrorka),  odbijanje  ili  prevladavanje  modernizma 
(Prokofjev,  Hindemith). 

Inovacijske  muzičke  prakse  neposredno  poslije 
Drugog  svjetskog  rata  se  identificiraju  terminom 
avangarda  ili  avangatdna  muzika.  Te  muzičke  prakse 
se  nazivaju  avangardom  ( 1 ) u smislu  istraživanja  novih 
medija,  prije  svega  elektronske  muzike  (Schacffcr, 
Stockhausen,  Boulez,  Cage),  (2)  u smislu  razvijanja 
strogih  proznanstvenih  (pro-matematičkih)  postupaka 
komponiranja  muzičkog  djela,  na  primjer,  u inte- 
gralnom serijalizmu  (Stockhausen,  Boulez),  (3)  u 
smislu  konceptualiziranja,  komponiranja  i izvođenja 
otvorenog  muzičkog  djela  (Berio,  Nono,  Stock- 
hausen), prema  tumačenju  Umbcrta  Eca,  (4)  u smislu 
komponiranja  zasnovanog  na  aleatorici  (Boulez)  i 
slučaju  ( chance ; Cage)  i (5)  u smislu  radikalnog 
analitičkog  i kritičkog  odbacivanja,  preispitivanja  ili 
inoviranja  muzičke  tradicije  kod  Stockhausena, 
Bouleza  ili  Kagela,  na  primjer,  po  tumačenjima  W. 
Zilligua,  J.  E.  Berendta  i W.  Kliippelholza.  Avangardne 
muzičke  prakse  poslije  Drugog  svjetskog  rata  su 
institucionalno  artikulirane  kroz  Internationale 
Ferienkurse  fur  Neue  Musik  (Internacionalni  ljetni 
tečajevi  za  novu  muziku)  u Darmstadtu  koje  je 
pokrenuo  Wolfgang  Steinecke  1946.  godine.  Ti  su 
tečajevi  bili  centar  nove  istraživačke  muzičke 
avangarde  koja  je  prolazila  kroz  integralni  serijalizam, 
aleatoriku  i nova  tehnološka  istraživanja  koja  su  vodila 
elektronskoj  muzici.  Na  prijelazu  40-ih  u 50-e  godine 
predavali  su  Rene  Leibowitz,  Peter  Stadlen,  Olivier 
Messiaen,  a među  studentima  su  bili  Stockhausen, 
Nono,  Goeyvaerts,  Madema.  Sredinom  50-ih  godina 
tečajeve  su  počeli  voditi  Stockhausen,  Boulez, 
Madema,  Nono,  Berio  i Pousseur.  John  Cage  je  stigao 
u Darmstadt  1958.  godine.  Drugi  važan  centar 
institucionalizacije  avangardne  muzike  je  JRCAM 
(Institut  de  Recherche  et  de  Cootdination  Acoustiquef 
Musique  - Institut  za  istraživanja  i koordinaciju 
akustike/muzike).  IRCAM  je  institut  za  istraživanje  i 
produkciju  kompjutorske  muzike.  Pierre  Boulez  je 
osnovao  institut  1977.  i bio  je  direktor  do  1992. 
Koncept  IRCAM-a  se,  po  Boulezu,  zasnivao  na 
ostvarivanju  kreativnog  dijaloga  muzike,  znanosti  i 
tehnologije.  Jedan  od  malobrojnih  avangardnih  i 
eksperimentalnih  muzičkih  festivala  u Istočnoj  Evropi 
je  osnovan  pod  nazivom  Muzički  biennale  u Zagrebu 
1961.  godine.  Jedan  od  inicijatora  i pokretača  Bijenala 
je  bio  hrvatski  kompozitor  Milko  Kelemen.  Prvi 


Bijenale  je  programski  povezivao  povijesne  avangar- 
de (Berg,  Honnegger,  Webem)  s novim  avangardama 
(Ligcti,  Kagcl,  Tudor,  Stockhausen,  Sakač,  Cage)  50- 
ih  i 60-ih  godina.  Na  Bijenalima  su  nastupali 
internacionalni,  hrvatski,  slovenski  i srpski  kompo- 
zitori kao  što  su  Igor  Stravinski,  Dmitrij  Šostakovič, 
Mauricio  Kagel,  John  Cage,  Morton  Feldman, 
Branimir  Sakač,  Olivier  Messiaen,  Pierre  Schaefter, 
Karlheinz  Stockhausen,  Luigi  Nono,  Dubravko 
Detoni,  Lojze  Lebič,  Paul  Pignon,  Vladan  Rado- 
vanović,  Iannis  Xenakis,  Ivo  Malec,  Vinko  Globokar, 
Luciano  Berio,  Dictcr  Schnebel,  Steve  Reich,  Tan 
Dun,  Michael  Nyman  i dr.  Također  su  bili  značajni 
nastupi  izvođačkih  ansambala  i solista,  između  ostalih: 
pijanista  Davida  Tudora,  violončelista  Mstislava 
Rostropoviča,  mezzosopranistice  Cathy  Bcrbcrian, 
ansambla  Acezantez , performera  Alvina  Luciera, 
performerice  Meredith  Monk. 

Interdisciplinarne  i eksperimentalne  muzičke 
prakse  su  zasnovane  na  istraživanju,  destrukciji, 
dekonstrukciji  i napuštanju  estetske,  umjetničke  i 
medijske  autonomije  umjetničke  zapadne  muzike  i 
dovršenosti  muzičkog  djela  u doba  visokog  moder- 
nizma. Ove  prakse  ne  nastaju  u autonomnom  svijetu 
muzike  nego  u otvorenom  području  interdisciplinarnih 
heterogenih  umjetničkih  eksperimenata  povijesnih 
avangardi  (Eric  Satic,  Luigi  Rusollo,  Edgard  Varese) 
i neoavangardi  (Pierre  Schaeffer,  John  Cage,  Earle 
Brown,  Christian  Wolff,  Morton  Feldman,  David 
Tudor,  Karlheinz  Stockhausen,  Luciano  Berio, 
Mauricio  Kagel,  Iannis  Xenakis,  Dubravko  Detoni, 
Vinko  Globokar,  Vladan  Radovanović).  Pojam 
neoavangarde  ovdje  označava  da  interdisciplinarne  i 
eksperimentalne  prakse  kasnih  40-ih,  50-ih  i 60-ih 
godina  nisu  replika  povijesnih  avangardi  ili  prethod- 
nice nastajuće  faze  visokog  modernizma  nego 
radikalna  kritika,  subverzija  ili  realizirana  drugost  u 
odnosu  na  visoki  muzički  i umjetnički  modernizam. 
U formalnom  smislu  - muzičke  neoavangarde  ne 
karakterizira  napuštanje  muzike  nego  istraživanje  i 
identificiranje  granica  same  muzike  i muzike  kao 
produkcije  u okviru  složenog  kritičnog  inter- 
disciplinarnog i eksperimentalnog  istraživanja  i 
traganja  za  novom  muzikom.  Takva  su,  na  primjer, 
Stockhausenova  višemedijska  ili  intennedijska  djela 
Mikrophonie  /-//  ( 1 964.- 1 965.)  ili  otvoreno  djelo  A us 
Den  Sieben  Tagen  (1968.). 

Pojam  eksperimentalne  muzike  se  prema  Johnu  Cageu 
odnosi  na  muzička  i umjetnička  djela  koja  su 
zasnovana  na  slučaju,  točnije  na  ulozi  neintencionalnc 
akcije  i procesa  u koncipiranju  i izvođenju  djela.  Za 
Cagea  eksperimentalna  muzika  je  muzika  kompo- 
nirana u ekscesnoj  i heterogenoj  tradiciji  Erica  Satiea 

i Marcela  Duchampa.  Michacl  Nyman  (1974.)  je 
pojam  eksperimentalne  muzike  primijenio  na 
cageovsku  ncoavangardnu  tradiciju  istraživanja 
muzike  i izlaženja  izvan  tradicije  i konteksta  muzičkog 
stvaranja  (Cage,  Music  for  Marcel  Duchamp , 1947.; 
Feldman,  Pmjection , 1950.-1951.,  Brown  Dvadeset 
pet  strana  za  1 do  25  klavira , 1953.;  WolfF,  Duo  za 
violine , 1950.;  Brecht,  Drip  Music  ( Drip  Event), 
1959.-1962.;  La  Monte  Young,  Composition  1 960 No. 
2,  1960.;  Ashley,  Fancy>  Free  ( lllusion  Model  IV ), 
1971.;  Cardew,  Jesen  ' 60-e , 1 960;  La  Monte  Young  i 
Marian  Zazeela,  The  Theatre  of  Eternal  Music  in  a 
psychodelic , 1970.;  Terry  Riley,  Keyboard  Studies 
(1963.);  Philip  Glass,  Music  in  12  Parts,  1970.;  Steve 
Reich,  4 Organs  1970.).  Za  Nymana  je  koncept 
eksperimentalne  muzike  suštinski  različit  od  koncepta 
europske  avangardne  muzike  koja  je  po  njemu  bila  i 
u najradikalnijim  primjerima  (Boulez,  Stockhausen) 
usmjerena  uspostavljanju  i održavanju  muzičkog  djela 
kao  primjera  umjetnosti  muzike.  Na  primjer,  za 
Bouleza  je  slučaj  bio  dio  ljudskog  egzistencijalnog 
ludsitičkog  čina  u prostoru  muzičkih  stvaralačkih 
procedura,  a za  Cagea  je  slučaj  ( ehance ) bio  element 
oslobođenja  ili  nadvladavanja  intencionalnosti  i 
ukazivanja  na  mogućnosti  da  muzika  nastaje  na  način 
kao  što  djeluje  priroda. 

IZVANDISCIPLINARNE  ILI  ANT1MUZIČKE  PRAKSE  SU  različi- 
te inovativne,  interdisciplinarne,  eksperimentalne  i 
ekscesne  umjetničke  produkcije  koje  su  nastajale 
kompozitorskim  ili  izvođačkim  činovima  koji  su  vodili 
izvan  muzičkog  stvaranja  u smjeru  antiumjctnosti, 
dade,  neodade  i fluksusa.  Rusollova  muzika  buke  ili 
bruitizam  (Muzika  buke:  grad  koji  se  budi , oko  1913.) 
ili  postkubistička  i protodadaistička  muzika  Satiea 
(performans  djela:  Parade  iz  1 9 1 7.  i Relache  iz  1 924.; 
ili  djelo  Vexations  iz  1893.  u kojem  je  predviđeno  da 
se  jedan  pasaž  ponovi  840  puta)  ili  Duchampova 
muzika  Erratum  Musical  (1913.)  bila  je  svakako 
pokretačka  anticipacija  neoavangardnih  napuštanja 
autonomno  i isključivo  muzičkog  sistema  izražavanja. 
Cage  je  kompozicijom  za  klavir  4 ’33n(  1952.),  koju 
je  izveo  pijanist  David  Tudor,  postavio  muzičko  djelo 
kao  djelo  performance  arta.  Kompozicija  4' 33"  se 
zasniva  na  trostrukom  istupanju  iz  uobičajenog 
muzičkog  stvaranja:  (1)  izvedeno  je  djelo  koje  je 
komponirano  s tišinom/tišinama,  (2)  umjesto  zvučnog 
događaja  ponuđen  je  institucionalno  prepoznatljivi 
postupak  prepoznatljiv  za  izvođenje  muzike  ali  bez 
proizvođenja  zvuka,  i (3)  muzički  sistem  je  upotri- 
jebljen na  način  duehampovskog  ready-madea.  Izvan- 
ili  anti-muzička  djela  su  stvarali  pripadnici  europskog, 
američkog  i japanskog  fluksusa  koji  su  slijedili 
tendenciju  Cageovih  eksperimenata:  Joscph  Beuys, 


George  Brecht,  Dick  Higgins,  La  Monte  Young,  Ge- 
orge  Maciunas,  Robert  Filliou,  Ben  Patterson,  Ta- 
kehisa  Kosugi,  Henry  Flynt,  Robert  Watts,  Nam  June 
Paik,  Charlotte  Moorman,  Giuseppe  Chiari,  Vinko 
Globokar,  Vladan  Radovanović,  Miša  Savić,  Lazarov 
Miodrag  Pashu  i dr. 

PoSTAVANGARDNE  MUZIČKE  PRODUKCIJE  SU  Započete  na 

nekoliko  planova  tijekom  70-ih  godina:  (a)  uspostav- 
ljanjem minimalne  muzike  (Raily,  Glass,  La  Monte 
Young,  Reich,  a na  prostorima  nekadašnje  Jugoslavije 
grupa  Opus  4)  kao  razvijene  muzičke  prakse  kojom 
počinju  istraživanja  novih  kompozicijskih,  izvođačkih 
i medijskih  potencijalnosti  muzike  poslije  neoavan- 
gardnih fluksus  ekscesa,  (b)  razvojem  minimalne 
muzike  prema  složenim  muzičkim  formama,  žan- 
rovima ili  disciplinama  (na  primjer,  operna,  vokalna  i 
instrumentalna  muzika  Glassa,  Efinstein  on  theBeach , 

1976.  ili  La  Belle  et  la  Bqte , 1995.;  Reicha  i Beryl 
Korot,  Three  Tales , 1998.-2002.;  Cagea,  Europeras 
1&2,  1987.;  Meredith  Monk,  Atlas,  1991.;  Nymana, 
muzika  za  Film  Petera  Greenawayja  The  Draughst- 
man's  Contract  (1982.)  ili  Prosperos  Book  (1990.); 
Johna  Adamsa,  Nixon  in  China,  1987.;  Louisa 
Andriessena,  De  Stijl , 1 984.- 1 985.)  tijekom  posljednja 
tri  desetljeća  XX.  stoljeća,  (c)  okretom  avangardnih 
kompozitora  integralnog  serijalizma  prema  narativnim 
i fikcionalnim  funkcijama  muzičkog  izraza  i muzičkog 
prikazivanja  (Stockhausen,  Mantra , 1969.-1970.  ili 
Sirius,  1 975.- 1 977.;  Ligeti,  Le  Grand  Macabre,  1974.- 

1977. ;  Berio,  Voci,  2001.),  (d)  narušavanjem  čvrstih 
granica  između  visoke  umjetničke  muzike  i popularne 
masmedijske  muzike,  odnosno,  između  žanrova 
visoke  i popularne  muzike  (na  primjer,  filmske  i 
koncertne  muzike)  u kasnom  kapitalizmu  (The  Velvet 
Underground\  David  Bowie;  Brian  Eno;  Lou  Reed; 
Laurie  Anderson,  United  States , 1979.-1983.;  Ma- 
donna;  John  Zom,  Špil  lane,  1986.,  Kristallnacht , 

1 992.,  ili  Masada , 1 993.-1 997.),  i (e)  retroavangardne 
muzike  koja  nastaje  u uvjetima  kasnog  i post 
socijalističkog  provociranja  i dekonstruiranja  stabilnih 
identiteta  popularne  muzike,  visoke  umjetničke 
muzike,  utilitarne  muzike  totalitarnih  sistema, 
alternativnog  rocka  i eksperimentalnih  istraživanja  u 
područjima  performans  arta,  spektakla  i video- 
umjetnosti  (grupa  Laibach , grupa  Borghesia). 

LITERATURA:  Barba  I , BIol . Bloc2.  Cagl , Cag2,  Cag3,  cag4,  Cag5, 
Cag6,  Cag7,  Cag8,  Duchwl,  Erj8,  Gligo2,  GIigo3,  Goldb5,  Gril, 
Kahl,  Kah2,  Kosi,  Kos6,  Koll,  Lep2,  Linl,  Locl,  Mcc2,  Monrl, 
MontI,  Musi,  Nyml,  01ivl4,  Rcchl,  Savi l,  Savi2,  Shawl,  Shul, 
Šuv  131,  Vcs  1 , Ves3,  Zeg  1 

Avangardni  teatar.  Avangardni  teatar  se  uspostavlja 
kritikom,  istraživanjem,  subverzijom,  destrukcijom, 
prevladavanjem,  dekonstrukcijom  ili  simulacijom 

povijesnih  granica  dramskog  kao  mimetičkog  teatra 
tijekom  XX.  stoljeća.  Avangardni  teatar  se  uspostavlja 
pozicioniranjem  prema  interdisciplinarnim  avan- 
gardnim umjetničkim  praksama  književnosti,  sli- 
karstva, skulpture,  filma,  muzike,  plesa,  opere  i novih 
medijskih  umjetnosti.  Moguće  je  razlikovati  avan- 
gardni, neoavangardni  i postmodemi  teatar  s obzirom 
na  odstupanja  od  dominantnih  nacionalnih  i interna- 
cionalnih tradicijskih  ili  umjereno-modemističkih 
praksi  dramskog,  baletnog/plesnog,  muzičkog  i 
opernog  teatra. 

Avangardnim  teatrom  u smislu  povijesnih  avangardi 
nazivaju  se:  (1)  avangardni  eksperimenti,  ekscesi  i 
provokacije  u odnosu  na  dramski  teatar,  i (2)  avan- 
gardne subverzija  i destrukcije  dramskog  teatra,  baleta/ 
plesa  i opere  odnosno,  (3)  izvođenje  pluralnog 
interdisciplinarnog  polja  umjetničkih  činova  i akcija 
koje  su  kasnije  interpretirane  kao  performance  art. 
Na  prijelazu  od  simbolizma  do  ekspresionizma  nastaju 
teatarske  eksperimentalne  prakse  koje  kroz  rekonsti- 
tuciju  opere  teže  Gesamikunstwerku  u opusu  Richarda 
Wagnera,  odnosno,  problematizaciji  teatarskog 
doživljaja  kod  Mauricea  Maeterlincka,  Adolpha 
Appie,  Gordona  Craiga  ili  Alfreda  Jarryja,  odnosno, 
u plesu  su  bila  karakteristična  anti-baletna  istraživanja 
IsadoreDuncan,  Ruth  St.  Denis.  U ekspresionističkom 
teatru  dolazi  do  obrata  od  scenskog  bihevioralnog 
prikazivanja  dramskog  teksta  prema  scenskom 
bihevioralnom  izražavanju  pred-dramskog  (emocio- 
nalnog, psihičkog,  duhovnog)  radom  Augusta 
Strindberga,  Franka  Wedckinda,  Oskara  Kokoschke, 
Autrćlien-Marie  Lugne-Poa,  Emsta  Tollera.  Walter 
Hasenclever  je  1916.  godine  upotrijebio  termin 
ekspresionistički  teatar  za  dramski  teatar  budućnosti 
u kojem  se  traga  za  duhovnom  scenom.  U okviru 
ekspresionističkog  teatra  karakteristična  su  koreo- 
grafska istraživanja  Jacquesa  Dalcrozea,  Rudolfa  von 
Labana,  Mary  Wigman.  Na  prostorima  nekadašnje 
Jugoslavije  mogu  se  spomenuti  istraživanja  Mage 
Magazinović,  Ane  Maletić,  Mete  Vidmar,  Pie  i Pina 
Mlakara.  Futuristički  teatar  i performance  art 
obuhvaćaju  večernje  akcije  (futurističke  večeri  - 
serate ),  eksperimente  s javnim  čitanjem  poezije  F.  T. 
Marinettija  Zang  Tumb  Tumb  ( 1 914.),  prokabaretnim 
događajima  nazivanim  futuristička  događanja  (skica 
Umberta  Boccionija,  1911.),  plesom  Valentine  de 
Saint-Point  Pjesma  atmosfere  (1913.),  izvođenjima 
buke  na  strojevima  za  stvaranje  buke  Luigija  Rusolla 
(1913.),  predstave  sa  živim  izvođačima  i marionetama 
Enrica  Prampolinija  i Franca  Casavole  (1927.).  U 
ruskom  kubofuturizmu  su  nastajala  različita  eksperi- 
mentalna djela  (čitanja  poezije  Vladimira  Maja- 
kovskog,  kabaretska  i cirkuska  izvođenja,  na  primjer, 


klauna  Lazarenka),  među  kojima  se  izdvaja  opera 
Pobjeda  nad  suncem  (1913.)  Mihaila  Matjušina, 
Kazimira  Maljcviča  i Alekseja  Kručoniha.  Plesni 
eksperimenti  su  bili  vezani  za  trupu  Sergcja  Djagiljeva 
i plesače  Mihaila  Fokina  i Nižinskog,  a karakteristična 
su  i kasnosimbolistička  plesna  transscksualno 
orijentirana  istraživanja  Ide  Rubenstcin.  Sovjetski 
revolucionarni  teatar  20-ih  nastaje  u širokom 
dijapazonu  estetizacije  i politizacije  svakodnevnice 
od  post-kubofiiturističkog  teatra  (dramski  tekstovi 
Majakovskog  i Daniela  Ivanoviča  Harmsa)  preko 
eksperimentalnog  konstruktivističkog  (Nikolaj 
Foregger,  Teatar  proletkulta,  Sergej  Mihajlovič 
Tretjakov,  grupa  Modra  bluza)  i mehaničkog  teatra 
(Vsevold  Mejerhold)  do  modernističkog  postavan- 
gardnog  dramskog  teatra  (Bulgakov),  socrcalističkog 
dramskog  teatra  i parateatarskih  socijalističkih 
svetkovina  ( Ploveči  agitacijski  teatar  Crvena  zvijezda 
iz  1920.).  Eksperimenti  zasnovani  na  živom  izvođenju, 
koji  se  vezuju  za  dadu,  počinju  s Cabaret  Voltaire 
(Hugo  Bali,  Emmy  Hcnnings,  Marcel  Janco,  Tristan 
Tzara)  u Ziirichu  1916.  Sophie  Taeuber  je  konstruirala 
lutke  za  scensko  izvođenje  (Zurich,  1918.).  Pred- 
dadaističke  i pred-nadrealističke  teatarske  eksperi- 
mente u Francuskoj  su  radili  Alfred  Jarry  ( Ubu  Roi , 
1896.),  Raymond  Roussel  ( Impressions  d'Afriquey 
1 9 1 1 .)  i Eric  Satie  (Le  Pičge  de  Meduse , 1913.).  Djelo 
Erica  Satiea,  Pabla  Picassa,  Jeana  Cocteaua  i Leonida 
Massinea  Parada  (1917.)  označilo  je  prijelaz  od 
kubizma  dadi,  nadrealizmu  i neoklasicizmu,  a u isto 
vrijeme  i prijelaz  od  dramskog  teatra  scenskom 
spektaklu  izvedenom  po  uzoru  na  kabaret  i cirkus. 
Postkubistička  i protodaistička  i nadrealistička  djela 
su  bile  izvedbe  tekstova  G.  Apollinairea  Les  Mamelles 
de  Tiresias  (1917.)  i Les  Maries  de  la  Tour  Eiffel 
(1921 .).  Osim  niza  dadaističkih  i protonadrealističkih 
zabava  i festivala  u ranim  20-im  kao  ključno 
eksperimentalno  i višemedijsko  djelo  pojavljuje  se 
izvedba  Francisa  Picabije  Relache  ( 1 924.)  u kojoj  su 
sudjelovali  Eric  Satie  kao  kompozitor,  Marcel 
Duchamp  i Man  Ray  kao  izvođači,  a film  Picabije  i 
Renća  Claira  Entr’acte  je  bio  dio  predstave. 
Nadrcalistički  i postnadrealistički  teatar  je  poetički, 
teorijski  i redateljski  razradio  Antonin  Artaud  (LeJet 
de  sangy  1927.).  Artaud  je  tijekom  20-ih  i 30-ih 
razradio  koncept  teatra  okrutnosti , a njegovo  ključno 
poetičko  djelo  je  Kazalište  i njegov  dvojnik  (Le  theatre 
et  son  double , 1938.)  u kojem  anticipira  razvoj  anti- 
dramskog  ili  post-dramskog  fenomenalističkog  teatra. 
Zamisao  okrutnosti  Artaud  uvodi  1932.,  a kasnije  o 
njemu  piše:  “Bez  elementa  okrutnosti  u osnovi  svake 
predstave  kazalište  nije  moguće.  U stanju  degeneracije 
u kojem  se  nalazimo,  metafizika  će  se  upravo  kroz 

kožu  vratiti  u duhove”.  Utjecaji  nadrealizma  i 
egzistencijalizma  se  mogu  uočiti  u dramskom  teatru 
Jeana  Geneta,  Femanda  Arrabala  ili  Radovana  Ivšića. 
Nakon  ekspresionizma  u Njemačkoj  tijekom  20-ih 
godina  dolazi  do  razvoja  konstruktivističkih 
eksperimenta  u Bauhausu  sa  značajnim  istraživanjima 
matematičkog  plesa  Oskara  Schlemmera  ( Figural 
Cabinet  /,  1 922.- 1 923.,  Gestualni ples , 1 926.,  Ples  u 
prostoru , 1927.  i Metalni  ples , 1929.)  i teatra  svjetla 
koji  su  zasnovali  Ludwig  Hirschfeld-Mack  i Kurt 
Schwerdtfeger  ( Reflektivne  svjetlosne  kompozicije , 
1 923.-1 924.).  Laszl6  Moholy-Nagy,  Farkas  Molnšr  i 
Walter  Gropius  su  se  zalagali  za  novi  totalni  teatar  za 
koji  su  radili  projekte  i makete  (1927.).  Paralelno 
konstruktivizmu,  kao  postekspresionistički  teatar 
nastao  je  eksperimentalni  dramaturški  i redateljski  rad 
Bertolda  Brechta  koji  je  u duhu  nove  objektivnosti 
( Die  Neue  Sachlichkeit)  i kritičkog  Ijevičarskog 
mišljenja  o umjetnosti  razvio  koncept  novog 
političkog  teatra  u modemom  građanskom  društvu. 
Koncept  političkog  teatra  je  razradio  njemački  lijevo 
orijentirani  redatelj  Erwin  Piscator,  tragajući  za 
modelima  proleterskog  teatra.  U sličnom  okviru 
mišljenja  kritičke  i emancipatorske  ljevice  nastao  je  i 
složeni  postekspresionistički  dramski  opus  Miroslava 
Krleže  tijekom  20-ih  i 30-ih  godina  XX.  stoljeća. 
Eksperimentalnim  teatrom  su  se  u Sloveniji  bavili 
konstruktivisti  Avgust  Čcmigoj  i Ferdo  Delak,  u 
Hrvatskoj  avangardisti  zenitisti  Jo  Klek,  Ljubomir 
Micić,  Branko  Ve  Poljanski  te  scenograf  Sergije 
Glumac,  a u Srbiji  su  djelovali  subotički  dadaisti, 
zenitist  Ljubomir  Micić,  dadaist  Dragan  Aleksić, 
nadrealist  Marko  Ristić  i kompozitor  Miloje  Mi- 
lojević. 

Razvoj  radikalnog  modernističkog  teatra  poslije 
Drugog  svjetskog  rata  se  odvijao  u egzistencija- 
lističkom angažiranom  dramskom  teatru  (Jean  Paul 
Sartre),  zatim  u egzistencijalističkom  teatru  apsurda 
(Albert  Camus),  koji  je  u formalno-eksperimentalnom 
smislu  bio  zamijenjen  teatrom  ili  anti-tcatrom  apsurda 
(Samuel  Beckett,  Arthur  Adamov,  Eugene  lonesco, 
Jean  Genet). 

Neoavangardnim  teatrom  nazivaju  se:  (a)  ekscesna, 
eksperimentalna  i emancipatorska  istraživanja  i 
produkcije  neverbalnog  ili  bihevioralnog  teatra,  (b) 
interdisciplinarna  istraživanja  ambijentalnog  teatra,  (c) 
sistemska  eksperimentalna  istraživanja  laboratorijskog 
teatra,  (d)  eksperimentalni,  minimalni  ili  post-modemi 
ples,  (e)  para-teatarska  istraživanja  ( event , hepening, 
akcije,  body  ari , perfonnance  art)  u institucijama  ili 
naspram  institucija  teatra.  Rane  naznake  neoavan- 
gardnih  izvođačkih  umjetnosti  naznačene  su  na 
eksperimentalnoj  umjetničkoj  školi  Black  Mountain 


College  s plesačkim  eksperimentima  Xantija  Scha- 
winskog  (Danse  Macabre , 1938.)  i višemedijskim 
izvođačkim  djelima  Johna  Cagea,  Mercea  Cunning- 
hama,  Buckminstera  Fullera  u predstavi  prema  Ericu 
Satieu  The  Ruse  of  the  Medusa  (1948.),  odnosno, 
djelom  Untitled  Event  iz  1952.  u kojem  su  simultano 
izvodili  nepovezane  događaje  John  Cage,  Merce 
Cunningham,  Robert  Rauschenberg,  David  Tudor, 
Charles  Olson,  Mary  Caroline  Richards,  Jay  Watt. 
Tijekom  predavanja  Johna  Cagea  na  New  Schoolfor 
Social Research  u New  Yorku  ( 1 956.)  oformio  se  krug 
autora  koji  su  neo-dadaistički  istraživali  granice  ili 
druga  područja  muzike  i teatra:  Allan  Kaprovv,  Jackson 
Mac  Low,  George  Brecht,  A1  Hansen,  Dick  Higgins. 
Allan  Kaprow  je  izveo  koncept  hepeninga  (djelo  18 
Iiappenings  in  6 Parts , 1959.).  Dick  Higgins  je  radio 
na  mixedmedia  i na  intermedijskoj  umjetnosti  i teatru, 
a Robert  Rauschenberg  je  izveo  plesni  mixed-media 
performans:  Pelican  (1963.),  Claes  Oldenburgjc  izveo 
niz  hepeninga  (A utobodies,  1963.,  Washes,  1965.),  a 
John  Cage  je  postavio  audio-vizualni  performans  bez 
scenarija  Variations  5 (1965.).  Ann  Halprin  je 
pokrenula  eksperimentalnu  plesnu  grupu  Dancers 
IVorkshop  Company  1955.  u San  Franciscu  koja  je 
prethodila  eksperimentalnom  plesnom  centru  Judson 
Dance  Theater  (Robert  Dunn,  Yvonne  Rainer,  Trisha 
Brown,  Steve  Paxton,  Simone  Forti,  David  Gordon, 
Lucinda  Childs)  osnovanom  1962.  u New  Yorku. 
Europski  neoavangardni  teatar  započinje  redateljsko 
teorijskim  radom  Tadeusza  Kantora  i Jcrzyja 
Grotowskog  u Poljskoj,  odnosno,  istraživanjima 
engleskog  redatelja  Petera  Brooka.  Kantor  razrađuje 
koncepte  nultog  teatra , Grotovvski  siromašnog  teatra , 
dok  Brook  ukazuje  na  logiku  praznog  prostora  u 
teatru.  Grotowski  utemeljuje  principe  bihevioralnog 
tjelesnog  i neverbalnog  teatra.  Na  razradi  bihevio- 
ralnog i pararitualnog  teatra  radi  talijanski  redatelj 
Eugenio  Barba.  Američki  neoavangardni,  prije  svega 
bihevioralni  tjelesni  i neverbalni  teatar  nastaje  tijekom 
60-ih  godina  kroz  istraživanja  redatelja  i teoretičara 
Richarda  Schechnera,  Richarda  Foremana,  Herberta 
Blaua,  Juliana  Bečka  i Judith  Maline  iz  The  Living 
Theater , grupe  Bread  and  Puppet , itd.  U američkom 
neoavangardnom  teatru  razvijaju  se  eksperimentalni, 
emancipatorski,  destruktivni  i dekonstruktivni 
prostupci  nadvladavanja  dramskog  teatra  u ime  novog 
neo-teatra  kao  poligona  formalnih,  političkih, 
antropoloških  i bihevioralnih  istraživanja  ljudske 
egzistencije  i društvenih  odnosa.  Kritika  ekonomskog 
sistema  kapitalizma  {The  Living  Theater ),  kritika 
anglosaksonskog  kapitalističkog  morala  (Schechne- 
rova  The  Perfonnance  Group ) ili  kritika  društvene 
normalnosti  (Forcmanov  Ontological-Hysteric 

Theater ),  odnosno  rata  u Vijetnamu  (na  primjer,  R.  C. 
Daviš  proklamira  gerilski  teatar , 1969.)-  Schechner 
konceptualizira  zamisao  ambijentalnog  teatra  (Envi- 
romental  Theater ) 1968.  godine.  Iz  ovih  složenih 
eksperimentalnih  i emancipatorskih  kretanja  nastaju  i 
zamisli  antropološkog  teatra  koji  se  razvija  od 
Goffmanovih  i Tumerovih  mikro-socioloških  zamisli 
preko  Schechnerove  teorije  performansa  do  Brooko- 
vih  i Barbinih  rekonstrukcija  izvancuropskih  rituala  i 
obreda.  Teorijsku  potporu  razvoju  neoavangardnog 
teatra  i performance  arta  omogućio  je  američki 
časopis  TDR  ( The  Drama  Review)  koji  su  od  1965. 
uređivali  Richard  Schechner  i Michael  Kirby.  Na 
prostorima  druge  Jugoslavije  koncepti,  djela  i stavovi 
neoavangardnog  teatra  su  prezentirani  na  beograd- 
skom festivalu  BITEF  (Beogradski  internacionalni 
teatarski  festival)  koji  je  osnovan  1967.  godine 
organizatorsko-teorijskim  djelovanjem  Mire  Trailović 
i Jovana  Ćirilova.  Na  BITEFU  su  gostovale  značajne 
neoavangardne  teatarske  i performans  grupe  i autori: 
Teatar  Laboratorium  iz  Wroclawa  s Jerzyjem 
Grotovvskim,  The  Living  Theater  iz  New  Yorka,  The 
Performance  Group  Richarda  Schechnera,  Bread  and 
Puppet  Theater  iz  New  Yorka,  La  Mama  iz  New 
Yorka,  Kosa  ( Hair ) u adaptaciji  Bore  Ćosića  i režiji 
Mire  Trailović  i Zorana  Ratkovića,  hepening  grupe 
OHO,  Filoktet  Heinera  Miillera  u režiji  Hansa 
Lietzaua,  Theatre  Laboratorie  Vicinal  iz  Bruxellesa. 
Neoavangardni  teatarski  eksperimenti  su  u drugoj 
Jugoslaviji  nastajali,  prije  svega,  u slovenskom 
kulturnom  prostoru  s ludički  i post-reistički  orijenti- 
ranim grupama:  Eksperimentalni  teatar  Glej , grupa 
Pekama , grupa  Pupilija  Ferkeverk  i Mladinski  teatar 
iz  Ljubljane.  Na  slovenskoj  ncoavangardnoj  sceni  su 
djelovali:  Lađo  Kralj,  Dušan  Jovanović,  Ljubiša  Ristić, 
Tomaž  Kralj,  Ivo  Svetina,  Matjaž  Kocbek. 
Postmodemi  teatar  nastaje  složenim  i kontroverznim 
procesima  preobrazbe  neoavangardnih  emancipa- 
torsko  aktivističkih  i visokomodemističkih  razrađenih 
estetskih  pristupa  teatru  u praksu  teatarskog  i 
performerskog  prikazivanja  unutar  relativnih  odnosa 
visoke  i popularne  kulture.  Ne  postoji  jedan  model, 
stil  ili  manira  postmodemog  teatra  nego  mnoštvo 
lokalnih  taktika  i strategija  djelovanja  u teatru  kao 
postpovijesnoj  instituciji.  Postmodemi  teatar  se  može 
interpretirati  kroz  dinamičan  odnos  centriranja  i 
decentriranja,  odnosno  regulacije  i deregulacije  u 
odnosu  na  performance  ari.  Tako  je  Josette  Feral  pisala 
da  teatar  stvara  strukture  koje  performans  dekonstruira 
(1982.).  Postmodemi  teatar  se  može  promatrati  kroz 
nekoliko  karakterističnih  smjerova  od  sredine  70-ih 
godina:  (i)  postavangardni  teatar  kao  rekonstrukcija 
scenskog  interdisciplinarnog  (1)  intermedijskog 


audiovizualnog  spektakla  (Robcrt  Wilson,  A Letter 
for  Quen  Victoria  /1 974./,  Einstein  on  the  Beach  / 
1976./,  Hamlet  Machine  l\  977.- 1982./,  Civil  Wars  / 
1984./),  (2)  post-modemi  ples  nastao  evolucijama 
eksperimentalnog  i minimalističkog  plesa,  odnosno, 
razvojem  tanztheatera  (Pina  Bausch,  Merce  Cunning- 
ham,  Trisha  Bro\vn,  Laura  Dean,  Lucinda  Childs, 
Molissa  Fenley,  grupa  Sankai  Juku,  William  Forsythe, 
Meg  Stuart,  Annc  Teresa  de  Keermaeker  i Rosas , 
grupa  En  Knap  i Iztok  Kovač),  (3)  postmodemi 
eklektični  teatar  kao  rekonstrukcija,  simulacija  ili 
dekonstrukcija  fikcionalnog  i narativnog  tradicio- 
nalnog ili  modernog  ili  popularnog  teatra  (grupa 
JVooster,  Jan  Fabre,  Tomaž  Pandur),  (4)  retroavan- 
gardni  teatar  (Dragan  Živadinov  i Gledališče  Sester 
Scipion  Našice ),  (5)  antropološki  teatar  (Eugenio 
Barba),  (6)  alternativni  teatar  ( Kugla-Glumište  u 
Zagrebu  70-ih,  Teatar  Anria  Monro  i Teatar  FV  u 
Ljubljani  80-ih,  kao  i Dah  teatar  i Plavo  pozorišle  u 
Beogradu  90-ih),  (7)  teatar  i performans  u doba  kulture 
80-ih  i 90-ih:  etnički  teatar  i performans  (El  Teatro 
de  la  Esperanza , Santa  Barbara ),  feministički  teatar 
i performans  ( Theatre  du  Soleil , Hćlčne  Cixous  i 
Ariane  Mnouchkine),  gay  teatar  i performans  (Coco 
Fusco,  Tim  Miller,  Bob  Flanagan,  Franko  B.,  Douglas 
Messerli),  lezbijski  teatar  i performans  (Annie 
Sprinkle,  Ursula  Martinez,  Siren  Theatre  Company), 
queer  tetar  i performans  (Sacred  Naked  Nature  Girls, 
Anthony  Howell),  kao  i različite  varijante  regionalnih- 
geografskih  ili  transgeografskih  teatara  ili  performans 
grupa  s mikropolitičkim  usmjerenjima  ( Odin  teatar  i 
njegovi  ogranci,  G6mez-Pena,  Akram  Khan  Corn- 
pany),  (8)  postdramskim  teatrom  je  po  Hansu  Thiesu 
Lechmannu  zbirno  nazvan  neverbalni  teatar  (Peter 
Brook,  Richard  Schneckner,  Robert  Wilson,  Meredith 
Monk,  Lucinda  Childs,  Jan  Fabre),  novi  ples  (Rosas, 
William  Forsythe,  Meg  Stuart),  nova  opera  (Robert 
Wilson,  Philip  Glass,  John  Adams,  Louis  Andrcisscn) 
i performance  art  od  neoavangarde  do  postmodeme, 
(9)  novi  dramski  teatar,  nova  britanska  drama,  nova 
europska  drama  (Šarah  Kane,  Mark  Ravenhill, 
Anthony  Neilson,  kao  i Ivana  Sajko,  Biljana 
Srbljanović),  (10)  nova  avangarda  ili  tehnoteatar: 
digitalni  teatar,  intemet-teatar,  cyber-teatar,  bio- 
tehnološki  teatar  (Stelarc,  Orlan,  Ron  Athey,  Desktop 
Theater , ABC,  Hamnet  Players,Artificial  Stage , Igor 
Štromajer,  Marko  Peljhan),  (11)  teatar  u epohi 
performance  arta  (Marina  Abramović,  Jill  Sigman, 
grupa  BadCo , Emil  Hrvatin,  Marko  Košnik,  Jerome 
Bel,  Mlrten  Spinberg,  Bojan  Đorđcv),  (12)  teorijski 
teatar  ili  performans  umjetnost  (John  Cage,  Joseph 
Beuys,  Richard  Schneckner,  Richard  Forman,  Emil 
Hrvatin,  Jćrome  Bel,  M&rten  Spanberg,  TA/Z-centar). 

Za  razvoj  teatra,  plesa  i performance  arta  na  pro- 
storima nekadašnje  Jugoslavije  od  kasnih  70-ih  do 
početka  XXI.  stoljeća  bitno  je  promotivno  djelovanje 
festivala  BITEF  u Beogradu  i EUROKAZ  u Zagrebu. 
Na  EUROKAZ-u  je  prikazivana  i podržavana  linija 
postdramskog  teatra  od  neoavangarde  do  postmo- 
demog  teatra,  plesa,  parateatra,  poližanrovskih  istra- 
živanja i performance  arta.  Interaktivni  odnos  teorije 
teatra  i performance  arta  s umjetničkim  praksama 
uspostavljen  je  djelovanjem  ljubljanskog  časopisa 
Maska , zagrebačkog  časopisa  Frakcija  i beogradskog 
Časopisa  TkH  tijekom  90-ih  i ranih  godina  XXI. 
stoljeća. 

Balet,  ples,  igra  i performans.  Balet  je  scenska 
predstava  koju  Čine  retorički  normirani  i mimetički 
zastupljeni  tjelesni  pokreti  uz  glazbu.  U povijesnom 
smislu  balet  kao  umjetnost  nastaje  iz  plesa  estetskim 
određivanjem  tjelesnih  pokreta  i posebnog  (prikazi- 
vačkog  i izražajnog)  odnosa  normiranih  tjelesnih 
pokreta  i glazbe.  Kao  zasebna  institucija  umjetnosti 
između  glazbe  i teatra,  nastaje  u renesansi  i razvija  se 
do  početka  XX.  stoljeća,  kada  nastaju  modernističke 
(avangardne)  kritike  estetske  i iz  nje  izvedene 
fikcionalne  normativnosti  baleta  kao  umjetnosti.  Balet 
kao  umjetnost  naddeterminira  teorija  mimezisa  kao 
estetski  horizont  razumijevanja  i njegovog  doživljaja, 
koja  najčešće  ne  označava  doslovno  prikazivanje  nego 
sugeriranje  (i  izražavanje)  glazbom  i tjelesnim 
pokretom.  Ideja  mimezisa  označava  veliku  meta  priču 
koja  omogućava  da  se  neikonički  ili  nercprczentacijski 
aspekti  stilizirane  tjelesne  geste  i glazbe  postave, 
komuniciraju  i prihvaćaju  kao  sugeriranje  određenog 
ikoničkog  poretka  naracije  i fikcionalnog  svijeta. 
Pojmovi  “igra”  i “ples”  mogu  se  prihvatiti  kao 
sinonimni,  varijantni  ili  različiti  termini:  (J)  igra  - 
označava  tjelesni  pokret' koji  prethodi  baletu  ili,  ako 
je  normiran  u umjetnosti  baleta,  tada  je  strukturalni 
aspekt  baleta  - na  primjer,  igra  (klasična)  je  skup 
retorički  determiniranih  pokreta,  propisanih, 
razvrstanih  i korištenih  u baletu  kao  umjetnosti;  ali, 
termin  igra  se  koristi  i u smislu  ludizma  (neutilitamog 
tjelesnog  kretanja,  zabave,  oslobođenja  i pokazivanja 
ljudskog),  ali  i u smislu  analogije  Wittgensteinovoj 
zamisli  jezičke  igre  (oblika  ponašanja,  izražavanja) 
koji  prethodi  jezičkom  (lingvističkom)  strukturiranju 
i ima  odlike  životne  aktivnosti,  i (2)  ples  je  scenski  ili 
izvanscenski  (ritualni,  ludistički,  umjetnički)  izraz  ili 
oblik  ponašanja  koji  čine  tjelesni  pokreti  i muzika, 
pri  čemu  taj  izraz  ili  oblik  ponašanja,  najčešće,  nije 
podudaran  s normama  baleta  kao  umjetnosti,  odnosno, 
odnos  glazbe  i tjelesnih  pokreta  može  biti  potpuno 
arbitraran,  kontekstualan,  sinkronijski  i dijakronijski 
motiviran  i sugestivan. 

Odnosi  igre,  plesa  i baleta  ukazuju  se  u sljedećim 
povijesnim  odnosima:  (1)  arhaični  ritual  u kojem  se 
ne  razlikuju  magijsko  djelovanje,  igra,  ples  i glazba, 
drugim  riječima,  norme  magijskog,  igre,  plesa  i glazbe 
su  norme  rituala,  (2)  ritual  u kojem  se  diferenciraju 
magijske  i religiozne  radnje,  igra,  ples  i glazba,  drugim 
riječima,  dolazi  do  razdvajanja  ritualnih  i estetskih 


normi,  (3)  obred  je  ritual  u kojem  se  magijsko 
zamjenjuje  običajnim,  (4)  igra  je  ono  što  prethodi  plesu 
i iz  čega  se  ples  pod  određenim  povijesnim  i 
zemljopisnim  uvjetima  konstituira,  drugim  riječima, 
razdvajaju  se  estetske  i umjetničke  norme,  (5)  balet 
kao  umjetnost  normiranih  retoričkih  mogućnosti  se 
izdvaja  iz  igre  i plesa,  drugim  riječima,  norme  baleta 
kao  posebne  institucije  umjetnosti  se  redefiniraju  u 
okvirima  estetskih  normi,  odnosno,  opće  (nediferen- 
cirane estetske  norme)  pronalaze  svoj  pojedinačni 
identitet  (institucionalni  izraz  baleta  kao  umjetnosti), 
(6)  u avangardama  se  balet  podvrgava  unutrašnjoj  ili 
vanjskoj  kritici,  i to  na  sljedeće  načine:  (a)  kritika 
mimetičke  i retoričke  naddeterminacije  zapadnog 
baleta,  (b)  kritika  formalno-estetskih  normi  baleta  kao 
autonomne  institucije,  (c)  traganje  za  ontološkim 
svojstvima  (esencijalistički  zahvat)  baleta  kao 
umjetnosti,  i ukazivanje  na  razlike  od  književnosti 
(kako  baletom  ispričati  književni  sadržaj)  i glazbe  kao 
konstitutivne,  ali  ipak  druge  umjetnosti  u odnosu  na 
igru  i ples,  (d)  odbacivanje  flkcionalnih  efekata 
baletnog  djela  u ime  njegove  OVDJE  i SADA  prisutne 
pojavnosti  kao  situacije  (naglašavanje  statičnih 
odnosa)  i događaja  (naglašavanje  dinamičkih, 
procesualnih,  vremenskih  odnosa)  u minimalnom 
plesu,  (e)  u minimalnom  plesu  dolazi  i do  metaba- 
letnog  reduktivnog  zahvata. 

0 baletu,  plesu  i igri  može  se  govoriti  u odnosu  na 
pojam  performansa.  Pojam  peifonnance  (performans) 
upotrebljava  se  trostruko:  (1 ) kao  naziv  za  izvođenje 

1 izvođačke  umjetnosti,  (2)  kao  naziv  za  djela 
zasnovana  na  konceptu  performativa,  drugim  riječima, 
na  konceptu  postizanja  značenja  koje  proizlazi  iz 
tjelesnog  čina  a ne  iz  semantičke  poruke,  i (3)  kao 
naziv  za  specifičnu  akciju  umjetnika  {performance  art) 
koju  izvodi  pred  publikom  i u kojoj  je  umjetnik  (autor 
djela)  i izvođač  djela. 

Balet  je  uobičajeno  performans  u prvom  (a)  i drugom 
(b)  smislu.  Ples  {Dance)  i igra  ( ludus , game , dance) 
mogu  biti  performans  u prvom,  drugom  i trećem 
smislu.  Na  primjer,  minimalni  ples  je,  najčešće, 
performans  u drugom  i trećem  smislu,  jer  su  umjetnik, 
izvođač  i autor  jedna  te  ista  osoba,  odnosno,  jer  se  ne 
izvodi  jedan  vanjski  tekst  kao  scenski  događaj  nego 
se  scenski  događaj  prezentira  kao  doslovni  tjelesni 
nereferencijalni  događaj  baš  te  scene  i tog  trenutka. 
Postmoderni  ples  80-ih  i 90-ih  godina  vraća  se 

zamislima  performansa  u prvom  smislu  (a)  i 
rekonstruira  posredno,  a ne  doslovno  izvođenje. 

LITERATURA : Au  l . Bad  l , Bane  l , Bane2,  Barbar  I , Cart  l . Cohe  I , 

Bauhaus.  Bauhaus,  škola  za  arhitekturu,  dizajn  i 
vizualne  umjetnosti  osnovana  u Weimaru  1919. 
godine.  Bauhaus  je  nastao  spajanjem  Visoke  škole  za 
likovne  umjetnosti  i Visoke  škole  za  primijenjenu 
umjetnost. 

Sjedište  Bauhausa  je  od  1919.  do  1924.  bilo  u Wei- 
maru,  od  1925.  do  1930.  u Dessauu,  a od  1932.  do 
1933.  u Berlinu.  U djelovanju  Bauhausa  karakteristič- 
na su  tri  perioda  određena  upravom  Waltera  Oropiusa, 
Hannesa  Mcycra  i Ludwiga  Mies  van  der  Rohea. 
Nakon  1945.  Bauhaus  je  znatno  utjecao  na  razvoj 
arhitekture,  dizajna,  slikarstva,  fotografije,  filma, 
skulpture  i teorije  umjetnosti.  U SAD  ideje  i projekti 
Bauhausa  nastavljeni  su  djelovanjem  škola:  TheNew 
Bauhaus  Chicago , 1937.-1938.),  School  of  Design, 
Chicago,  1939.-1940.)  i Black  Mountain  College 
(osnovan  1 933.).  Američka,  a poslije  drugog  svjetskog 
rata  i europska  industrija,  omogućile  su  primjenu  ideja 
i projekata  industrijskog  dizajna  i arhitekture.  Pokreti 
neokonstruktivizma,  novih  tendencija,  kinetičke  i 
programirane  umjetnosti  su  50-ih  godina  obnovili 
konstruktivističke  zamisli  i projekte  umjetnika  s 
Bauhausa. 

Walter  Gropius  je  1919.  godine  objavio  Program 
Bauhausa,  a iste  godine  je  održana  prva  sjednica  vijeća 
majstora  na  kojoj  su  osim  Oropiusa  bili  Lyonel 
Feininger,  Johannes  Itten,  Gerhard  Marcks  i drugi. 
Do  1 923.  godine  na  rad  Bauhausa  presudno  su  utjecali 
Gropius  i Itten.  Gropiusova  polazišta  su  socio- 
utopijske  i ideje  humaniziranja  industrije,  sistemsko 
proučavanje  arhitekture,  umjetnički  pokreti  s kraja 
XIX.  i početka  XX.  stoljeća  (Arts  and  Crafts,  Art 
Nouveau,  secesija  i ekspresionizam).  Okvir  ekspre- 
sionističko-vitalističkog  koncepta  određuje  rani 
Gropiusov  pristup  idejama  totalnog  umjetničkog  djela 
(Gesamtkunstwerk).  U prvom  manifestu  Bauhausa 
određene  su  temeljne  pretpostavke  sinteze  umjetnosti 
kroz  arhitekturu:  “Konačni  cilj  vizualnih  umjetnosti 
je  cjelovita  zgrada.”  Kritika  autonomije  umjetnosti  i 
umjetnika,  definira  program  Bauhausa  kao  društveni 
projekt.  Od  1919.  do  1923.  godine  Gropius  je  ideju 
jedinstva  umjetnosti  i zanata  transformirao  u zamisao 
jedinstva  umjetnosti  i tehnologije. 

Johannes  Itten  je  umjetničkim,  teorijskim  i peda- 
goškim radom  bitno  utjecao  na  program  Bauhausa. 
Njegove  su  ideje  analogne  Gropiusovim,  s težištem 
na  umjetničkoj  nastavi,  teoriji  i produkciji.  Itten  je 


organizirao  uvodni  ili  pripremni  tečaj  koji  je  bio 
okosnica  Bauhausa,  a uključivao  je  osnove  prou- 
čavanja forme  i materijala.  Ittenovo  proučavanje  i 
prakticiranje  orijentalno-mističkih  doktrina,  kao  što 
je  perzijski  mazdaizam  u interpretaciji  poljsko- 
američkog  tipografa  Otomana  Hanisha,  koji  je 
povezao  zoroastrizam,  rano  kršćanstvo  i budizam  kroz 
stroge  meditativne  vježbe,  utjecali  su  na  njegove 
pedagoške  stavove  i predavanja.  Za  prvo  razdoblje 
Bauhausa  (1919.-1923.)  značajno  je  povezivanje 
duhovnih  tradicija  njemačkog  romantizma  s teozo- 
fijom,  istočnim  religijama  i idealima  srednjovjekovnog 
graditeljstva.  Ekspresionističke  tumačenje  djela  i 
odnosa  djela  i subjekta  u Ittenovim  eksperimentima  i 
pedagoškoj  metodi  pripremnog  tečaja  zasniva  se  na 
tri  stupnja  pokretanja  doživljaja. 

Nastava  se  u Bauhausu  odvijala  u radionicama  koje 
su  učenici  pohađali  nakon  završenog  pripremnog 
tečaja.  Nastavni  program  je  bio  najcjelovitiji  u 
dessauovskom  razdoblju  Gropiusove  uprave  i sastojao 
se  od  dvije  grupe:  ( 1 ) praktična  nastava  u radionicama 
za  drvo,  metal,  boju,  tkanje  i tisak,  kojima  je  dodano 
proučavanje  materijala  i alata,  knjigovodstva,  financija 
i ugovornog  prava;  (2)  praktična  i teorijska  nastava  o 
formi  obuhvaćala  je:  opažanje  (znanost  o materijalima, 
proučavanje  prirode),  reproduciranje  viđenog 
(geometrijske  projekcije,  konstruiranje,  tehničko 
crtanje  i izrada  modela  trodimenzionalnih  struktura)  i 
dizajn  (proučavanje  prostora,  broja),  čemu  je  dodana 
nastava  iz  teorije  umjetnosti  i znanosti.  Studij  ima  tri 
stupnja:  (1)  pripremni  uvodni  tečaj  u trajanju  dva 
semestra,  (2)  opći  tečaj  u jednoj  od  radionica  uz 
pripremni  tečaj  oblikovanja  s osnovama  arhitekture  u 
trajanju  šest  semestara,  i (3)  nastava  arhitekture  u tri 
semestra. 

Nakon  Ittenovog  odlaska  iz  Bauhausa  1923.  godine 
pripremni  tečaj  su  preuzeli  Laszlo  Moholy-Nagy  i 
Joscf  Albers  koji  su  ga  odredili  kao  eksperimentalno 
istraživačku  radionicu  usmjerenu  proučavanju 
osnovnih  principa  oblikovanja  i tehnologije  materijala. 
Prema  Albersovim  riječima,  tečaj  je  bio  usmjeren  na 
unutrašnje  snage  i praktične  mogućnosti  materijala  i 
vodio  je  oblikovanju,  odnosno  od  kolaža  do  montaže. 
Istraživanja  Moholy-Nagyja  i Albersa  težila  su 
definiranju  eksperimenta,  tj.  rada  s vizualnim 
fenomenima  pomoću  racionalno  determiniranog 
proznanstvenog  ili  protehničkog  specificiranja, 
denotiranja  i shematiziranja  problema  oblikovanja. 
Istraživanja  su  pretežno  formalna,  jer  su  zasnovana 
na  skupu  pravila  i njima  uspostavljenoj  kombinatorici 
vizualnih  elemenata.  Princip  ekonomičnosti  odnosio 
se  na  racionalno-rcduktivne  sheme  konstruiranja 
formi,  tj.  na  minimalnu  upotrebu  materijala  u 

postizanju  očekivanog  efekta.  Ekonomičnost  obli- 
kovanja se  zasnivala  na  formalističkim  i tehnicističkim 
idejama,  s ciljem  isključivanja  spontanosti,  intui- 
tivnosti i slučaja,  što  je  uzrokovalo  uspostavljanje 
formalne  ekonomičnosti  oblikovanja  kao  estetskog 
kriterija  i kriterija  funkcionalnosti.  S druge  strane, 
zamisao  ekonomičnosti  potječe  i iz  teorije  percepcije: 
teorija  Gestalta  zasnovana  je  na  zamisli  totaliteta, 
cjelina  kao  takva  postoji,  njezina  vrijednost  nije 
jednaka  sumi  dijelova,  odnosno  opažanje  totaliteta  teži 
najboljoj  mogućoj  formi,  pri  čemu  su  dobre  forme 
jednostavne,  pravilne,  simetrične  i konzistentne. 
Savjet  Bauhausa  je  1924.  osnovao  grupu  za  arhi- 
tekturu. Jedno  od  njezinih  prvih  ostvarenja  je  bio 
projekt  eksperimentalne  kuće  na  kojem  su  Gropius  i 
Adolf  Meyer  radili  kao  arhitekti,  a Georg  Muchc  kao 
dizajner.  Zgradu  Bauhausa  u Dessauu  Gropius  je 
projektirao  prema  zahtjevima,  idejama  i funkcijama 
nove  škole  za  vizualne  umjetnosti  i arhitekturu: 
otklonjena  je  simetrična  fasada,  treba  se  kretati  oko 
zgrade  da  bi  se  shvatio  trodimenzionalni  karakter 
arhitektonske  forme  i funkcije  prostora. 

Od  1922.  u Bauhausu  su  prisutne  zamisli  kon- 
struktivizma. Tih  godina  je  u Weimaru  živio  i osnivač 
De  Stijla  Theo  van  Docsburg.  U njegovoj  kući  su  se 
okupljali  njemački  umjetnici,  pripadnici  De  Stijla, 
dadaisti,  konstruktivisti  i studenti  Bauhausa.  On  je  u 
Weimaru  1922.  organizirao  internacionalni  skup 
Konstrukti  vis  lička  internacionalna  stvaralačka  radna 
zajednica  na  kojoj  su,  između  ostalih,  nastupili:  u ime 
mađarske  konstruktivističke  grupe  MA  Moholy-Nagy, 
u ime  sovjetskog  konstruktivizma  E1  Lissitzky,  Hans 
Richter,  Wemer  Graeff  i drugi.  Između  van  Doesburga 
i umjetnika  Bauhausa  postojalo  je  rivalstvo,  ali  i 
međusoban  utjecaj.  Dolaskom  Moholy-Nagyja  za 
predavača  u Bauhausu  je  došlo  do  radikalnog 
preokreta  prema  konstruktivizmu,  koji  je  podržao  i 
Gropius,  predlažući  novi  koncept  škole:  “Umjetnost  i 
tehnologija  - novo  jedinstvo!”  koji  određuje  Bauhaus 
kao  modernističku  školu.  Ideološki  okvir  jedinstva 
umjetnosti  i tehnologije  tijekom  20-ih  godina  se 
različito  preusmjeravao:  od  ideološke  neutralnosti 
socioutopijskog  i socijaldemokratskog  karaktera  do 
marksističkog  i boljševičkog  stava.  Između  1926.  i 
1 928.  pod  upravom  Moholy-Nagyja  radionica  za  metal 
je  postala  uspješna  proizvodna  jedinica  u kojoj  se 
radilo  na  primjeni  čelika  i sintetskih  materijala  u izradi 
namještaja  i predmeta  za  kućnu  upotrebu.  Fraza 
Bauhaus  stil  proistekla  je  iz  djelovanja  i istraživanja 
Moholy-Nagyja  u radionici  za  metal. 

Gropius  je  u veljači  1928.  napustio  Bauhaus,  s njim  i 
Moholy-Nagy,  Bayer,  Brauner,  a nešto  kasnije  i 
Schlemmer.  Novi  direktor  je  postao  Hannes  Meyer 


koji  je  od  1927.  vodio  odjel  za  arhitekturu.  Mcycr  je 
objedinio  zamisli  funkcionalizma,  tehničko-produkti- 
vističkog  karaktera  s ljevičarsko-materijalističkom 
ideologijom,  kritički  se  odredivši  prema  eklekticizmu 
i pluralizmu  dotadašnjeg  Bauhausa.  Njegove  postavke 
su  usmjerene  na  arhitekturu,  a arhitektonski  koncept 
je  produkt  formule:  funkcija  - ekonomija.  Funkcija 
podrazumijeva  usuglašenost  arhitektonskog  produkta 
s potrebama  modernog  društva,  a ekonomijom  način 
usuglašavanja  arhitekture  i materijalne  osnove  društva. 
Time  su  estetski  i umjetnički  kriteriji  reducirani  na 
stav  da  je  funkcionalnost  kuće  u suprotnosti  s 
umjetničkim  komponiranjem .”  Meyerova  funkcio- 
nalistička  pozicija  je  srodna  antiumjctničkim  i 
revolucionarnim  stavovima  ruskog  konstruktivizma: 
“Umjetnost  je  mrtva,  neka  živi  tehnologija.”  No 
transformacija  Bauhausa  nije  u potpunosti  provedena 
jer  je  1930.  smijenjen  s funkcije  direktora  škole.  Iste 
godine  je  i Paul  Klee  prešao  na  Akademiju  u 
Dtisseldorf  gdje  je  predavao  do  1933. 

Direktor  Bauhausa  1930.  postaje  Mies  van  der  Rohe. 
Zbog  ekonomskih  teškoća  mijenja  program  studija  i 
spaja  radionice  i odjel  za  arhitekturu  u radionicu  za 
gradnju  i dogradnju,  reklamu,  fotografiju  i tekstil.  U 
Dessauu  su  nacionalsocijalisti  zatvorili  Bauhaus  1. 
listopada  1932.  godine.  Da  bi  održao  školu, 
Mies  van  der  Rohe  je  preselio  Bauhaus  u Berlin,  gdje 
je  djelovao  kao  privatni,  nezavisni  institut.  Predavanja 
su  se  oslanjala  na  program  iz  Dessaua,  ali  se  praktična 
nastava  zbog  nedostatka  opreme  nije  izvodila.  Nastavu 
iz  arhitekture  su  održavali  Mies  van  der  Rohe  i 
Ludwig  Hilberseimer,  a tehničku  obuku  su  vodili  Alcar 
Rudelt  i Friedrich  Engemann.  Lilly  Reich  je  vodila 
odjel  za  unutrašnji  dizajn  i tekstil,  a Hinnerk  Scheper 
radionicu  za  zidno  slikarstvo.  Albers  je  vodio 
pripremni  tečaj,  a Kandinski  je  predavao  umjetničko 
projektiranje  i vodio  jc  slikarsku  klasu.  Odjel  za 
komercijalnu  umjetnost  i fotografiju  vodio  je  Walter 
Peterhans,  a tečaj  pisanja  Thaddaus  Hoyer  i Rudelt. 
Nastava  u berlinskom  Bauhausu  trajala  je  jedan 
semestar.  Bauhaus  je  na  početku  ljetnog  semestra  1. 
travnja  1933.  zatvoren.  Mies  van  der  Rohe  je  pokušao 
obnoviti  dozvolu  za  rad  škole  i ona  je  2 1 . srpnja  1 933. 
odobrena,  ali  su  dva  dana  prije  njezinog  izdavanja 
profesori  i studenti  Bauhausa  donijeli  odluku  o 
prekidanju  rada  škole. 

S prostora  nekadašnje  Jugoslavije  na  Bauhausu  su 
studirali:  Marija  Baranyai  (Lambert),  Otti  Berger, 
Avgust  Černigoj,  August  Bohutinsky,  Selman 
Selmanagić  i Ivana  Tomljenović.  Manifest  konstruk- 
tivističke grupe  KURJ  (Konstruktiv-Utilitar-Rational- 
Intemational)  sastavljen  na  Bauhausu  u Weimaru 
1922.  godine  bio  je  objavljen  u novosadskom  pro- 

dadaističkom  časopisu  Ut  u prosincu  1922.  Manifest 
grupe  KURI  su  potpisali  Farkas  Molnar,  Henrik  Stefan, 
Hugo  Johann,  Andor  Weininger,  Kurt  Schmidt,  Otto 
Umbehr,  Paul  Herber,  \V.  Menzel,  Walter  Herzger, 
Fram  Hessler,  Otto  Kahler,  Heinrich  Koch,  R. 
Kossnik,  Georg  Teltscher,  Rudolf  Pariš,  Riisztem 
Scmich,  L.  Čačinović. 

LITERATURA:  Bauh  l , Bauh2,  Bay  1 , Dcn4 1 , Enci  I , Framc2,  Goss  l , 
Grop  I , Hah  1 , Itt2,  Jenc  1 , Kan3,  Klee  1 , Klee2,  K.Iee3,  K.OŠČ5,  Košč6, 
Kuchl,  MenlO,  Mohl,  Pcr2,  Peri,  Pcvl,  Schlel,  Scnle2,  Šuv30, 
Šuv89.  Wechl,  WiIIetl,  Willel2,  Winl 

Bauhaus  i teorija  umjetnika.  Bauhaus  je  značajan 
za  nastanak  i razvoj  teorije  umjetnika.  Ukazuju  se  tri 
pristupa:  (1)  pristup  pedagoškom  radu,  što  je  bio 
osnovni  zahtjev  umjetničke  škole,  (2)  izvođenje 
poetičkih  i teorijskih  modela  iz  eksperimenata  i 
pedagoškog  rada,  i (3)  definicija  Bauhausa  kao  jednog 
od  internacionalnih  središta  avangardne,  apstraktno- 
konstruktivističke  i modernističke  umjetnosti.  Teorija 
Bauhausa  nije  koherentni  i monolitni  sustav  pro- 
mišljanja umjetnosti.  Teorijske  osnove  i kontekst 
mišljenja  utemeljeni  su  u ekspresionističkom  kul- 
turnom krugu,  socijalno  utopističkim  kretanjima  i 
konstruktivističkoj  umjetnosti.  Razvijena  su  tri 
aksiološka  sistema:  (a)  metafizički  sistem  koji 
vrijednost  djela  tumači  duhovnom  (simboličkom, 
kontemplativnom)  realizacijom,  a karakterističan  je 
za  rani  Bauhaus  i autore  poput  Ittena,  Kandinskog  i 
Kleea,  (b)  tehno-estetski  sistem  koji  vrijednost  djela 
interpretira  formalnim,  materijalnim  i tehničkim 
aspektima  reduciranog  i ekonomično  oblikovanog 
vizualnog  djela,  karakterističan  za  Gropiusa,  Albersa 
i Moholy-Nagyja,  i (c)  funkcionalistički  sistem  koji 
vrijednost  djela  nalazi  u usklađenosti  umjetničkog  ili 
arhitektonskog  produkta  sa  zahtjevima  suvremene 
tehnološke,  urbane,  ekonomske  ili  ideološke  struk- 
turiranosti,  karakterističan  za  Hannesa  Meyera. 
Analiza  pedagoškog  rada  u Bauhausu  ukazuje  na  tri 
područja:  (1)  na  teoriju  pripremnog  tečaja  kao  opću 
teoriju  vizualnog  oblikovanja,  (2)  na  teoriju  slikarstva 
i skulpture,  i (3)  na  teoriju  novih  medija:  teoriju  scene 
Oskara  Schlemmera  i filma,  fotografije  i reklame 
Laszla  Moholy-Nagyja.  Jednosemestralni  pripremni 
tečaj  Kandinskoga  zasnivao  se  na  proučavanju 
elemenata  apstraktne  forme  i analitičkom  crtanju. 
Istraživanje  elemenata  apstraktne  forme  odvijalo  se 
kroz  teorijski  uvod  o analizi  elemenata  apstraktne 
forme  u XIX.  stoljeću,  teoriju  boje,  teoriju  oblika  i 
teoriju  boje  i oblika.  Kroz  teoriju  boje  se  analiziralo 
pojedine  boje,  sistem  boja,  međusobne  odnose  i 
kontraste  efekata  i slaganja  boja.  U teoriji  oblika  dana 
je  analiza  pojedinih  oblika,  sistema  oblika,  među- 


sobnih odnosa  i kontrasta  oblika,  njihovih  efekata  i 
slaganja.  Kroz  teoriju  boje  i oblika  izloženi  su  odnosi 
boja  i oblika  i njihovo  uklapanje  s obzirom  na  kon- 
traste i slaganje.  Metodologija  se  zasnivala  na 
predavanjima,  vježbama  studenata,  diskusijama 
projekata  i vježbama  analize.  Kandinski  je  od  Četvrtog 
semestra  održavao  i tečaj  slobodnog  slikarstva.  Meto- 
da slikanja  zasnivala  se  na  strukturalno-tehničkim 
vježbama  prikazivanja  objekata  koje  su  studenti  sami 
birali  ili  koje  im  je  predavač  zadavao,  grupnoj  analizi 
i zajedničkoj  kritici  rada,  te  raspravi  osnovnih  zakona 
strukture  i smisla  rada.  Metoda  Kandinskog  utemeljuje 
postupke  apstrahiranja  oblika  od  reprezentacije  do 
apstraktne  sheme  u ravnini.  Rješavanje  apstraktne 
sheme  je  uspostavljeno  kao  teorija  kompozicije. 
Teoriju  oblikovanja  Kandinski  je  objavio  u knjizi 
Punkt  und  Linie  zu  Flache. 

Oskar  Schlemmerje,  između  ostalog,  predavao  i vodio 
dva  važna  nastavna  i produktivna  područja  na 
Bauhausu:  anatomiju  pod  nazivom  Čovjek  i kazališnu 
radionicu  Bauhaus  scena.  U koncepciji  kazališta  i 
čovjeka  skeptički  je  suočio  metafizički  koncept  s 
prirodno-znanstvenim  pogledom.  U nacrtu  za  rad  i 
proučavanje  Čovjeka  i Scene  razrađenom  po  tjednima 
polazi  od  kozmičkog  čovjeka.  Schlemmerov  kozmički 
čovjek  je  prirodno-znanstveno  opisani  čovjek,  a ne 
organsko  arhetipsko  biće  blisko  romantizmu  i 
goetheovskoj  tradiciji.  Schlemmerje  svoje  tečajeve 
potkrijepio  čvrstom  filozofskom  osnovom  koja  prati 
povijest  filozofije  i omogućava  definiranje  pojmova 
o porijeklu  čovjeka,  definiranje  koncepta  biologije, 
psihologije  i filozofije,  kao  i pojam  supstance. 
Teorija  scene  u Bauhausu  je  utemeljena  u Schlem- 
merovom  programu  nastave  i tekstu  Matematika  plesa, 
kao  i u zajedničkoj  knjizi  Schlemmera,  Moholy- 
Nagyja  i Moln&ra  Bauhaus  Scena.  Schlemmerov 
koncept  scene  i scenske  umjetnosti  nastao  je  pod 
utjecajem:  (1)  ekspresionističkog  kazališta  - prije 
Schlemmerovog  preuzimanja  scenske  radionice, 
kazalište  u Bauhausu  je  vodio  ekspresionistički  slikar 
Lothar  Schreyer,  pripadnik  grupe  Sturm;  (2)  narodnog 
(primitivnog)  kazališta,  (3)  ideje  totalnog  umjetničkog 
djela,  tj.  sinteze  različitih  umjetnosti  kroz  scenu. 
Schlemmer  je  u knjizi  Bauhaus  scena  dao  detaljan 
strukturalno-tabelami  prikaz  odnosa  kazališta,  kulta  i 
narodnog  veselja.  Povijest  kazališta  je  povijest 
promjena  čovjekovog  lika,  a kako  je  znak  modernog 
vremena  apstrakcija,  to  je  i scenski  rad  u znaku 
apstrakcije.  Schlemmerova  teorija  i njezina  scenska 
praksa  izvedene  su  iz  transformacija  ravnina  u prostor, 
kao  i iz  reduciranja  organskog  kontinuiteta  pokreta 
ljudskog  tijela  na  mehaničke  (u  metaforičnom  smislu 
strojne)  kretnje.  Odnosom  između  prostora  i mehanike 

tijela  uspostavljenom  u nizu  crteža  i dijagrama 
ostvaruje  se  totalitet  događaja.  Rješenje  prostora  je 
tendiralo  osnovnim  geometrijskim  konceptima  i 
njihovim  vizualizacijama,  a kretanje  tijela  se  realiziralo 
njegovim  smještanjem  u kostim  (ili  drugo  tijelo)  lutke, 
čime  je  naglašena  artificijelnost  i definiran  mehanički 
isprekidani  pokret.  Događaj  na  sceni  je  bio:  (a) 
bavljenje  scenom,  (b)  artikulacija  događaja  (s  mini- 
malnom naracijom)  i (c)  pretvaranje  događaja  na  sceni 
u spektakl  kabareta,  cirkusa  ili  pučke  svečanosti. 
Radovi  Gestualni ples  i Trijadični  balet  su  realizacije 
teorijskih  shema  scene  i događaja  na  sceni.  Schlem- 
merova  teorija  scene  kroz  mehanicistička  i apstraktna 
rješenja  objedinjuje  aspekte  pučke  ili  zabavne 
umjetnosti  i aspekte  i kontekste  visoke  eksperi- 
mentalne umjetnosti  u koncept  modemosti. 

Laszlo  Moholy-Nagy  je  osim  različitih  konstruk- 
tivističkih  istraživanja  u Bauhausu  razvio  u knjizi 
Slikarstvo  fotografija  film  teoriju  fotografije  i filma, 
polazeći  od  eksplicitnih  konstruktivističkih  pret- 
postavki definiranja  novog  medija  i njegove  kreativne 
primjene  u produkciji  umjetnosti  i dizajnu  upotrebnih 
i funkcionalnih  reprezentacija,  tj.  u reklami. 
Zaključnu  etapu  teorijskih  interesa  u Bauhausu  čini 
serija  knjiga  koje  su  priredili  i objavili  Walter  Gropius 
i Laszlo  Moholy-Nagy.  Prva  serija  od  osam  knjiga 
objavljena  je  1925.  godine:  Walter  Gropius  Inter- 
nacionalna arhitektura , Paul  Klee  Pedagoška  biljež- 
nica, Eksperimentalna  kuća  Bauhausa , Scena  Bau- 
hausa , Piet  Mondrian  Novi  dizajn , Theo  van  Doesburg 
Principi  neoplastičke  umjetnosti , Novi  rad  radionice 
Bauhausa  i Laszl6  Moholy-Nagy  Slikarstvo,  foto- 
grafija i film.  Drugih  Šest  knjiga  objavljeno  je  u 
različitim  izdanjima:  Vasilij  Kandinski  Točka  i linija 
u površini , J.  J.  P.  Oud  Nizozemska  arhitektura , 
Kazimir  Maljevič  Neobjektni  svijet , Walter  Gropius 
Bauhausbauten , Albert  Gleizes  Kubizam  i Laszlo 
Moholy-Nagy  Arhitektonski  materijali.  Dvadesetak 
knjiga  je  bilo  pripremljeno  za  objavljivanje,  ali  zbog 
materijalnih  razloga  nisu  objavljene.  Ta  izdavačka 
djelatnost  ukazuju  na  intenciju  stvaranja  inter- 
nacionalnog jezika  umjetnosti,  paradigmatskih 
primjera  mišljenja  i djelovanja  u umjetnosti  i 
promoviranje  teorijskog  rada  umjetnika  kao  osnovne 
teorije  epohe  modernizma. 

LITERATURA:  Rauh  I , Bauh2,  Bay  1 , Den4 1 , Doe  l , Enci  1 , Framc2, 
Gdssl , Gropl , Hah  I , Iu2,  Jenc  1 , Kan3,  Klce  1 , Klec2,  Klce3,  KoŠćS, 
Ko5£S6,  Kuchl,  Malev3,  McnlO,  Moh  l,  Per2,  Pe:3,  Pevl,  Schlel, 
Schlc2,  Šuv30,  Šuv89,  NVillet  I . Willei2,  Win  l 

Bazična  struktura.  Bazična  struktura  je  vizualna 
binama  i simetrična  struktura.  Pojam  bazične  strukture 
uveo  je  David  Nez  u teorijskom  projektu  Diplomski 


rad ( 1 97 1 .- 1 972.)  da  bi  opisao  krajnji  doseg  redukcije 
u vizualnim  umjetnostima.  Za  njega  je  bazična  struk- 
tura rezultat  redukcije  složenih  vizualnih  struktura 
utvrđenih  u likovnim  umjetnostima  i u direktnom 
perceptivnom  iskustvu  svijeta,  ali  i polazište  za 
rekonstrukciju  složenih  vizualnih  i značenjskih 
kulturoloških  sustava.  U formalnom  smislu  bazična 
struktura  je  geometrijska,  simetrična  i binama,  a po 
značenju  univerzalni  arhetipski  simbol  poretka  svijeta 
(prirode  i svemira). 

Diplomski  rad  Davida  Neza  prvi  je  kompleksni 
teorijski  rad  u slovenskoj  i jugoslavenskoj  kon- 
ceptualnoj umjetnosti.  Diplomski  rad  realiziranje  kao 
teorijski  tekst,  sustav  geometrijskih  strukturalnih 
crteža  i prostorna  instalacija.  Nez  je  sintetizirao 
istraživanja  grupe  OHO , koja  su  u kritici  nazvana 
“transcendentalnim  konceptualizmom”,  razradivši 
problem  strukturalnih  veza  formalnih  geometrijskih 
modela  i kompleksnih  arhetipskih  značenja.  On  je 
izložio  rezultate  usporedne  analize  binamo-sime- 
tričnih  modela  i simboličkog  sistema  mandale. 
LITERATURA:  Brej4,  Dcnl3,  Nez  I, Nez2,  Šuv9,  Šuvl  10, Zab4 

Bazični  esej.  Bazični  esej  ili  metakritička  rasprava 
prirode,  smisla  i funkcija  umjetničke  kritike.  Pojam 
je  prvi  upotrijebio  konceptualni  umjetnik  Vladimir 
Kopicl,  član  novosadske  Grupe  (3. 

Po  Kopiclu  metoda  kritike  mora  odgovarati  prirodi 
djela,  Što  znači  da  kritičar  nastoji  tumačiti  djelo  njim 
samim  i dijagnosticirati  stupanj  u kojem  umjetnik 
koristi  mogućnosti  medija  u kojem  radi,  ukazujući  na 
lanac  postupaka  koji  određuju  kritički  pristup:  djelo 
zahtijeva  kritiku,  kritičar  izriče  kritiku,  kritika  pokazuje 
što  djelo  jest  i kakvo  djelo  jest.  Pritom:  ( 1 ) razmatrano 
djelo  sadrži  mogućnost  pogreške;  (2)  kritika  dopušta 
djelu  da  sadrži  mogućnost  pogreške;  (3)  kritika 
ukazuje  na  to  da  postoji  pogreška;  (4)  kritika  ne  smije 
sadržavati  mogućnost  pogreške;  (5)  kritika  mora  biti 
nepogrešiva;  (6)  kritika  sadrži  određenu  metodu;  (7) 
metoda  kritike  mora  odgovarati  strukturi  djela.  Kopicl 
je  metaraspravu  kritike  formulirao  u obliku  tekstu- 
alnog umjetničkog  rada,  čime  je  oblikovao  tezu  da  su 
djela  konceptualne  i tekstualne  umjetnosti  dana  po 
uzoru  na  hijerarhiju  metajezika  (jezika  o jeziku). 
LITERATURA:  Kopl.  Rado2,  Rado4,  Šuv65 

Beat  generacija.  Beat  generacija  ( Beat  Generation) 
ili  Beat  pokret  naziv  je  za  kontrakulturu  ili  alternativnu 
kulturu  u američkom  hladnoratovskom  društvu  50-ih 
i 60-ih  godina  XX.  stoljeća.  Beat  generacija  je  pojava 
kontrakulture  u odnosu  na  dominantnu  puritansku 
kulturu  anglosaksonskog  antikomunistički  orijen- 
tiranog društva  50-ih  i ranih  60-ih  godina.  Ona  se 


no 


samoidentificira  kao  tajanstvena,  drugačija,  neupo- 
trebljiva ili  direktno  demokratska  kultura,  odnosno, 
neki  je  kritičari  nazivaju  otpadničkom  kid turom, ponio 
kulturom , kulturom  droge , kulturom  slobodne 
homoseksualnosti  i heteroseksualnosti . Jedan  od 
vodećih  pjesnika  i aktera  beat  kulture  Allen  Ginsberg 
govorio  je  o bitnicima  kao  onima  koji  ne  žele  raditi  za 
novac,  nositi  oružje,  ubijati  ljude,  zapravo,  kao  o 
onima  koji  misle  i vjeruju  na  vlastit  način  u direktnom 
demokratskom  ophođenju.  Jack  Kerouac  je  izgradio 
model  životne  spontanosti  i otvorenosti  koja  prati 
slobodne  devijacije  i asocijacije  uma.  Beat  kultura  je 
prije  svega  vezana  za  umjetničke  kvartove  North 
Beach  u San  Franciscu,  Venicc  Wcst  u Los  Angelesu 
i Greenvvich  Village  u New  Yorku.  Prozni  pisci  i 
pjesnici  beata  su  bili:  Jack  Kerouac,  Allen  Ginsberg, 
Peter  Orlowsky,  VVilliam  Burroughs,  Gregory  Corso, 
J.  C.  Holms,  Neal  Cassidy,  Lavvrence  Ferlinghetti, 
Gary  Snyder,  Philip  Whalen,  Michael  McClure. 
Ginsbeig  je  organizirao  svoje  prvo  čitanje  poeme  Urlik 
( Ho\vel ) u Six  Gallery  u San  Franciscu  1955.  godine. 
Ferlinghetti  je  osnovao  nezavisnu  izdavačku  kuću  i 
knjižaru  City  Lights  Bookshop.  Beatničku  poeziju 
karakterizira  svakodnevni  žargonski  govor  (govor 
narkomana,  homoseksualaca,  mladih,  anarhista,  rok  i 
jazz  muzičara),  razaranje  visokomodemističkih 
kanona  eliotovske  i poundovske  pjesničke  tradicije, 
javno  iznošenje  privatnih  psihodeličnih  i seksualnih 
iskustava,  namjerno  provociranje  anglosaksonskog 
puritanizma,  otvaranje  prema  drugim  marginalnim 
rasnim,  etničkim,  generacijskim  ili  političkim 
kulturama.  Njihova  poezija  je  govorna  poezija  koja 
se  javno  čita  ili  govori  u galeriji,  klubovima  i na 
ulicama.  Ferlinghetti  je  beat  poeziju  nazvao  uličnom 
poezijom  ( Street  Poetry).  0 beat  poeziji  se  može 
govoriti  i kao  o performans  poeziji  (Performance 
Poetry ) jer  je  pisana  za  javno  improvizacijsko  i 
akciono  izvođenje.  Beat  proza  je,  najčešće,  bihe- 
vioralna,  autobiografska,  cinička,  putnička,  spontana, 
s nepoštovanjem  čvrste  narativne  strukture.  Kerouac 
objavljuje  romane  Mexico  City  Blues  (1959.)  ili 
Usamljeni  putnik  (1956.).  U bitničkom  stvaralaštvu 
se  paradoksalno  suočavaju  svakodnevni  žargoni, 
narko-fantazije,  pararituali  i paraspiritualizam  od 
meksičkih  do  indijskih  kultova,  slavljenje  iracio- 
nalnosti i trivijalnosti,  anarhizam,  homoseksualizam 
i antiformalistički  pjesnički  eksperiment. 
LITERATURA:  Đu4.  Hass2,  Ivanišl,  Kierl,Mess2 

Bečka  grupa.  Bečka  grupa  ( Die  Wiener  Gruppe , 
Wriener  Dichtergnippe)  je  intermedijalna  egzisten- 
cijalistički orijentirana  post-dadaistička  i proto- 
akcionistička  grupa  austrijskih  umjetnika.  Karak- 


teristični neoavangardni  oblici  djelovanja  grupe  su: 
javna  izvođački  orijentirana  čitanja  poezije,  tjelesne  i 
bihcvioralne  akcije  umjetnika,  hepening,  pisanje  i 
kolažiranje  neverbalnih  tekstova,  izrada  medijskih 
kolaža  (kolaž  kao  trag  medijskih  reprezentacija), 
snimanje  eksperimentalnih  filmova  i izvođenje  jazz  i 
eksperimentalne  muzike.  Grupa  je  osnovana  1 952. 
godine  suradnjom  pjesnika  Hansa  Carla  Artmanna, 
arhitekta  Friedricha  Achleitnera,  pjesnika  i eksperi- 
mentalnog kompozitora  Gerharda  Ruhma,  violinista, 
pjesnika,  redatelja  i akcionista  Konrada  Bayera,  jazz 
muzičara  Osvvalda  Wienera.  Članovi  grupe  su 
eklektički  koristili  pjesničke  eksperimentalne  postupke 
preuzete  iz  ruskog  formalizma  i dadaističke  poezije, 
povezujući  ih  s kibemetičkim,  znanstvenim,  teorijskim 
i filozofskim  konceptima  Norberta  Wienera  i Ludwiga 
Wittgensteina.  Članovi  grupe  su  reaktualizirali 
traumatične  i cenzurirane  teme  (nacizam,  rasizam, 
seksizam)  austrijskog  društva  i kulture,  težeći 
ekscesnom  i šokantnom  djelovanju  na  javno  mnijenje 
Beča.  Hans  Carl  Artmann  je  eksperimentirao  s 
dijalektičkom  proširenom  poezijom.  Njegova  pro- 
širena poezija  je  bila  povezana  s eksperimentalnom 
konkretističkom  i vizualnom  poezijom  urbanog 
izražavanja.  Gerhard  Ruhm  je  projektirao  verbalne  i 
zvučne  radove  Apsolutna  poezija  (1952.-1953.), 
Fonička  poezija  (1952.-1956.),  Poezija  pisana 
pisaćim  strojem  ( 1 954.- 1957.),  Novinski  kolaži  ( 1 955.- 
1964.)  itd.  Konrad  Bayer  je  eksperimentirao  s 
konkretističkom  i topološkom  poezijom.  Izvršio  je 
samoubojstvo  1964.  Oswald  Wiener  je  objavio  Cool 
manifesto  ( 1 954.)  koji  su  potpisali  ostali  članovi  grupe. 
Uništio  je  sva  svoja  umjetnička  djela  1962.  godine  i 
počeo  raditi  na  eksperimentalnom  proznom  djelu 
Poboljšanje  Centralne  Europe  ( Die  Verbesserung  von 
Mitteleuropa)  koje  je  objavio  1969.  Bio  je  direktor 
Olivetti  Corporation  od  1963.  Fluksus  umjetnik 
George  Maciunas  je  izveo  njegovo  djelo  In  Memoriam 
to  Adriano  Olivetti  1963.  U Berlinu  je  djelovao  kao 
anarhistički  guru  tijekom  kasnih  60-ih  i ranih  70-ih. 
Kao  konzultant  radi  na  projektima  razvoja  umjetne 
inteligencije  u Britanskoj  Kolumbiji  tijekom  80-ih. 
Postao  je  profesor  Poetike  i vizualne  estetike  na 
akademiji  u Dusseldorfu  1992.  godine. 

Članovi  grupe  su  pisali  zajedničke  pjesničke  tekstove, 
organizirali  dva  književna  kabareta  (Achleitner,  Bayer, 
Ruhm,  Wiener,  Artmann)  tijekom  1958.  i 1959.  U 
drugom  su  kabaretu  Achleitner,  Bayer,  Riihm  i Wicncr 
svoja  scenska  čitanja  radikalizirali  do  bihevioralnih 
akcija  koje  se  mogu  usporediti  s hepeninzima,  fluksus 
festivalima  i proto-performance  artom.  Njihova 
izvođenja  su  bila  agresivni,  destruktivni  i erotizirani 
neoavangardistički  akcionizam.  Pionirski  su  uveli 


111 


anarhistički,  politizirani  i erotizirani  akcionizam  koji 
je  provocirao  dominantni  provincijalni  i umjereni 
modernizam  poslijeratnog  Beča. 

LITERATURA:  Buc  1 6,  Weib3,  Wie  1 

Besformno  (fr.  informe;  engl.  formless).  Besfominim 
se  naziva  stanje  materije  koje  prethodi  formi,  odnosno, 
umjetničkom  oblikovanju.  Pojam  je  uveo  Georges 
Bataille  u postnadrealističkom  Kritičkom  rječniku 
objavljenom  u časopisu  Documents  (1929.-1930.); 
“Rječnik  bi  trebalo  početi  od  točke  kada  se  više  ne 
bavi  značenjem  nego  samo  upotrebom  riječi.  Tako 
besformno  nije  samo  pridjev  s određenim  značenjem 
nego  termin  koji  služi  za  odbacivanje,  koji  podra- 
zumijeva opći  zahtjev  da  sve  treba  imati  formu.  Ono 
što  on  označava  nema  nikakva  prava  prema  bilo  kojem 
smislu,  i svugdje  je  zgažena  poput  pauka  ili  gusjenice. 
Da  bi  akademici  bili  zadovoljni,  univerzum  se  mora 
oblikovati.  Cjelina  filozofije  nema  drugog  kraja  na 
vidiku:  ona  smješta  salonski  kaput  na  ono  Što  jest; 
salonski  kaput  matematičara.  Tvrditi  s druge  strane 
da  univerzum  nije  nalik  ničemu  i da  nije  ništa  drugo 
do  besformna  svota  zahtjeva  da  je  univerzum  nešto 
nalik  pauku  ili  sluzava  pljuvačka”.  Pojam  besformno 
su  u 90-im  godinama  Rosalind  Krauss  i Yve-Alain 
Bois  koristili  kao  interpretativni  model  pomoću  kojeg 
su  ispitivali  granične  primjere  modeme  umjetnosti. 
Oni  su  paradigmatskim  pojmovima  visokog  moder- 
nizma Greenbergove  orijentacije,  kao  što  su  vertikalno, 
vizualno,  trenutno,  iskreno,  plošno,  autonomno, 
pikturalno  i pročišćeno,  suprotstavili  područje 
besformnog  koje  karakterizira  horizontalnost,  osnovni 
materijalizam,  puls  i entropija.  Prema  Rosalind  Krauss 
njihov  projekt  je  usmjeren  na  istraživanje  alternativa 
purističkom  visokom  modernizmu  u umjetnosti  XX. 
stoljeća,  koje  pronalazi  u Duchampovim  rotoreljefima, 
Picassovim  kolažima  od  otpadaka,  Arpovim  rezanim 
papirima,  Giacomettijcvim  horizontalnim  skulp- 
turama, Twomblyjevim  gestualnim  slikama  s riječima, 
Warholovim  slikama  otisaka  donova  cipela  u plesu  ili 
hodu,  Oldenburgovim  metaforičnim  objektima  i 
skulpturama,  Beuysovim  naslagama  s masnoćama, 
Rauschenbergovim  lažnim  monokromijama,  Fonta- 
ninim  rezovima  i ubodima,  Wolsovim  fotografijama 
larvi,  rezanim  papirnatim  trakama  Lygie  Clark, 
fotografijama  hrane  Cindy  Sherman,  itd.  Besformno 
nije  osnova  novog  umjetničkog  stila  ili  načina 
izražavanja  nego  simptom  koji  pokazuje  razliku, 
transgresiju,  otklon  i drugačiju  točku  gledišta  i 
konceptualiziranja  u umjetnosti  modernizma.  Prema 
Boisu,  batailleovsko  besformno  je  poput  prvog 
principa  koji  definira  ono  stoje  isključeno  iz  zapadne 
metafizike. 


Ješa  Denegri  i Miško  Šuvaković  su  na  izložbama 
Tendencije  devedesetih : hijatusi  modernizma  i 
postmodernizma,  Retoričke  figure  devedesetih . 
Figurabilno  Transparentnost  Optičko  Fikcionalno 
Besformno  i Prestupničke  forme  devedesetih  pri- 
mijenili pojmove  “besformno”  ili  “antiforma”, 
odnosno,  “anti-antiforma”  da  bi  ukazali  na  imanentnu 
kritiku  formalizma  nove  skulpture,  novog  slikarstva  i 
tehnoumjetnosti  u radovima  umjetnika  Nikole 
Pilipovića,  Marije  Vaude,  Tanje  Ristovski.  Drugim 
riječima,  odnos  forme  i besformnog  predočenje  kao 
hermeneutičko  interpretativno  kruženje  između 
umjetničkih  djela  koje  dolazi  do  svojeg  kraja 
(gubljenja  forme)  ili  prekida  forme  (hijatusa  forme  i 
neforme),  i pokazuje  ga  kao  označiteljski  poredak.  U 
poetičkom  smislu,  tj.  smislu  realizacije  umjetničkog 
djela,  pojmovi  antiforma  i besformno  odnose  se  na 
postavke  Roberta  Morrisa,  a u metafizičkom  smislu 
na  Batailleov  pojam,  preciznije  na  uključivanje  i 
isključivanje  iz  zapadne  metafizike  oblika  i obli- 
kovanja. 

LITERATURA:  Batal,  Bata3,  Batcl,  Fcr5,  hindl,  Hind2,  Holli2, 
Krauss  16,  Krauss  18,  Krauss  19,  Krauss  20,  Polli22,  Stoci,  Šuv72 

Biblioteka,  arhiv,  muzej.  Biblioteke,  arhivi  i muzeji 
kao  artificijelno  tekstualno  okruženje  ljudskog  svijeta 
bitna  su  tema  postmoderne  umjetnosti  i kulture. 
Umjetnost,  kultura  i civilizacija  tumače  se  kao 
beskrajni  labirint  u kojem  su  nagomilani  spisi,  knjige, 
predmeti,  slike,  sjećanja  i tragovi  povijesti.  Za 
postmodemu  cjelokupna  povijest  je  prisutna  i 
dostupna,  iako  je  istovremeno,  kao  u labirintu  ili  snu, 
na  dohvat  ruke  i izmiče. 

Prvobitnu  zamisao  “biblioteke  kao  svijeta  kojeg  čini 
neodređeni  i možda  beskrajni  broj  soba”  iznio  je 
sredinom  pedesetih  godina  Jorge  Luis  Borges  u priči 
Babilonska  biblioteka.  Peter  Sloterdijk  u eseju- 
predavanju  Poetika  započinjanja  (Poetik  des 
Anfangens)  razmatra  “pješčanu  knjigu”  iz  jedne 
Borgesove  priče.  Pješčana  knjiga  je  knjiga  bez  početka 
i kraja.  Ona  je  istovremeno  neodoljivi  izazov  za  svakog 
čitaoca  i nepodnošljiva  mora.  Ona  alegorijski  ukazuje 
na  teškoću  započinjanja,  teškoću  na  koju  nailazi  svaki 
“knjigoljubac”  i “postmodemi  pripovjedač”  (filozof, 
teoretičar,  pisac,  umjetnik).  Ona  je  alegorija 
nemogućeg  početka  postmoderne  misli , a to  znači 
čitanja.  Umberto  Eco  se  u romanu  Ime  ruže  poslužio 
modelom  biblioteke  da  bi  svoja  povijesna  i semiotička 
istraživanja  estetike  srednjeg  vijeka  preobrazio  u 
višeslojnu  priču  o Aristotelovoj  izgubljenoj  drugoj 
knjizi  poetike  o komičnom.  Aristotelova  izgubljena 
knjiga  postaje  fiktivni  mimezis  Ecovih  teorija  i 
fantazija  o velikom  književno-povijesnom  gubitku. 

Ecove  fantazije  su  fantazije  povjesničara  književnosti, 
bibliotekara  i kolekcionara  knjiga  i rukopisa  koji 
vlastito  kreativno  pisanje  preobražava  u mimezis 
povijesnih  tragova  pisanja,  odnosno  u mimezis 
mimezisa  teksta. 

Michel  Foucault  u knjizi  Arheologija  znanja  krajem 
60-ih  godina  uvodi  pojam  “arhiv”  Pojam  “arhiv” 
istovremeno  je  izraz  strukturalističke  kritike  povijes- 
nog predočavanja  i poststrukturalističke  kritike 
strukturalističkog  sinkronijskog  historicizma  koji  se 
odriče  utjecaja  spoznaje  “historijskih  tragova”. 
Foucault  o “arhivu”  piše:  “Pod  tim  izrazom  ne 
podrazumijevam  sumu  svih  tekstova  koje  neka  kultura 
čuva  kao  dokument  svoje  vlastite  prošlosti  ili 
svjedočanstvo  svojeg  održanog  identiteta.  Ne  pod- 
razumijevam ni  ustanove  koje  omogućavaju  da  se  u 
danom  društvu  zabilježe  i sačuvaju  diskursi  koje  treba 
zadržati  u pamćenju  i održati  ih  uvijek  raspoloživim. 
Ovdje  je  prije  riječ  o onome  što  čini  da  se  tolike  stvari, 
rečene  od  tolikih  ljudi  tijekom  tolikih  tisućljeća,  nisu 
pojavile  samo  prema  zakonima  mišljenja  ili  samo 
prema  igri  slučajnih  okolnosti,  i da  one  nisu  samo 
naznaka,  na  razini  verbalnih  performanci,  onoga  što 
se  moglo  dogoditi  u poretku  duha  ili  u poretku  stvari, 
nego  su  se  te  rečene  stvari  pojavile  zahvaljujući  cijeloj 
jednoj  igri  odnosa  svojstvenih  diskurzivnoj  razini,  i 
da  one,  umjesto  da  predstavljaju  priključene  likove, 
pomalo  slučajno  nakalemljene  na  nijeme  procese, 
nastaju  prema  specifičnim  pravilnostima,  to  jest, 
ukratko,  da  ako  ima  rečenih  stvari,  njihov  neposredni 
razlog  ne  treba  tražiti  u stvarima  koje  su  tu  rečene, 
niti  u ljudima  koji  su  ih  izrekli,  nego  u sistemu 
diskurzivnosti  i njegovim  iskaznim  mogućnostima  i 
nemogućnostima.”  Za  Foucaulta  je  “arhiv”  prije  svega 
zakon  onoga  što  može  biti  rečeno,  sistem  koji  uređuje 
pojavu  iskaza  kao  pojedinačnih  događaja.  Ovime  je 
izvedena  kritika  humanističkog  koncepta  koji  se 
zasniva  na  pretpostavci  da  je  iskaz  uvijek  posljedica 
mišljenja  ili  određenog  individualnog  identiteta. 
Drugim  riječima,  iskaz,  znanstveni  tekst,  filozofski 
diskurs  ili  umjetničko  djelo  (likovno,  filmsko, 
glazbeno,  teatarsko)  nije  trag  subjekta  koji  ga  iskazuje 
iskazujući  sebe  ili  svoju  ljudsku  bit  nego  je  posljedica 
sistema  (poretka  diskursa)  u kojem  se  tekst  ili  djelo 
izriče  ili  realizira.  Po  Gillesu  Deleuzeu  sam  Foucault 
je  “novi  arhivar”.  On  ga  opisuje  sljedećim  riječima: 
“Novi  arhivar  postavljenje  u gradu.  Ali  da  lije  stvarno 
postavljen?  Ne  radi  li  po  vlastitom  nahođenju? 
Zlobnici  tvrde  da  je  predstavnik  jedne  tehnologije, 
jedne  strukturalne  tehnokracije.  Jedni  koji  svoju 
glupost  smatraju  duhovitom,  tvrde  da  je  Hitlerov 
doušnik;  ili  da  bar  vrijeđa  prava  čovjeka  (ne  mogu 
mu  oprostiti  stoje  objavio  smrt  čovjeka).  Drugi  tvrde 


da  je  prevarant  koji  se  ne  oslanja  ni  na  kakav  sveti 
tekst  i koji  takoreći  uopće  ne  citira  velike  filozofe. 
Neki  opet  sebi  kažu  da  je  nešto  novo,  bitno  novo, 
rođeno  u filozofiji  i da  to  djelo  krasi  ljepota  koju  on 
osporava:  ljepota  prazničnog  jutra”.  Deleuze  čitaoca 
uvodi  u svijet  u kojem  “Foucault”  podrazumijeva 
odnos  diskursa  koji  se  identificiraju,  osporavaju, 
verificiraju  i razmjenjuju.  Zamisao  “arhiva”  ukazuje 
na  promjenu  u razumijevanju  samog  “svijeta”  od 
svijeta  stvari  ili  svijeta  fenomena  ili  prirode  u “svijet” 
koji  je  efekt  odnosa  diskursa  i njihovih  izricanja  unutar 
sistema  koji  je  subjektu  neprirodni  vanjski  svijet. 

U vizualnim  umjetnostima  zamisao  “muzeja”  kao 
skladišta  predmeta  i kao  svijeta  u kojem  se  događa 
životni  performans  umjetnika  i promatrača  inicirana 
je  Duchampovim  kutijama  (na  primjer  Zelena  kutija, 
1934.),  u kojima  je  skupljao  svoje  radove  stvarajući 
minijaturna  skladišta  između  škrinje,  knjige  i 
imaginarnog  muzeja.  Beogradski  slikar  Leonid  Šejka 
je  izrađivao  asamblaže  i slikao  skladišta  i smetlišta 
prikazujući  tragove  i ostatke  nestajućeg  svijeta 
moderne  potrošačke  kulture.  Joseph  Bcuys  je 
realizirao  instalacije  i ambijente  s nađenim  predmetima 
i ritualnim  skulpturama,  rekonstruirajući  šamanistički 
obredni  svijet  predmeta.  Beuysova  “socijalna 
skulptura”  kao  politička  preobrazba  društva  kroz 
umjetnost  jest  dokidanje  muzeja  jer  je  društvo  postalo 
“estetski  fenomen”.  Dok  je  modernist  Andre  Malraux 
maštao  o “imaginarnom  muzeju”  kao  fikcionalnoj 
kolekciji  koja  svijet  prevodi  u “intelektualni”  i 
“duhovni”  muzej,  umjetnici  postmodernc  su  od 
muzeja  i biblioteke  preuzimali  moć  kolekcioniranja  i 
interpretacije,  pretvarajući  umjetničko  djelo  u mimezis 
muzeja.  Njihove  interpretacije  su  pokazale  daje  svijet 
postmoderne  “globalno  selo”  (sve  je  dostupno  u 
prostoru)  i “biblioteka,  muzej”  (sve  je  dostupno  iz 
povijesnog  vremena).  Postmodema  kultura  se  tumači 
kao  “trenutak”  u kojem  se  prelamaju  tragovi  povijesti, 
ekstaze  sadašnjosti  i fantazije  prošlosti  u odnosu  na 
“sisteme”  ili  “produkcije”  prikazivanja. 

LITERATURA:  Borgl,Dc!e5,  Fou,  Fou4,  Fou7, Fou8, Fou9, Foul3, 
Foul8,  Fou21,  Hass3,  Ivanjl,  Kcmpcl,  Kip4,  Kip6,  Postmol, 
Postmo2,  Poslmo3,  Po$tmo4,  Postmo5,  Postmodemizam  I , Šuv68, 
Wel$ch  1 , Welsch5,  NVallisl,  WaIIis2 

Biblioterapija.  Biblioterapija  je  klasifikacija  filo- 
zofskih tekstova  koja  je  putokaz  za  kritičko  praćenje 
konteksta  i sadržaja  razgovora  i čitanja  tekstova 
suradnika  grupe  Art&Language.  Termin  su  uveli 
konceptualni  umjetnici  David  Rushton  i Philip 
Pilkington.  Rushtonov  i Pilkingtonov  tekst  Biblio- 
terapija metajezički  je  rad  budući  da  ne  ukazuje  na 
pojedinačne  probleme  i teme  razgovora  u Art&Lan- 

guageu  nego  na  kontekste  razgovora.  Bibliografiju 
čine  djela  analitičke  filozofije,  filozofije  jezika, 
filozofije  matematike  i logike. 

LITERATURA:  Artlal3,  ArtlaM,  Harr9,  Harr22 

Bihevioralna  umjetnost  Vidi:  Performans,  Ponašanje 

Binarna  struktura.  Binama  stmktura  je  zatvoreni 
poredak  koji  čine  dva  međusobno  različita  ili  suprotna 
elementa.  Karakteristične  su  tri  ideje  binarne  strukture: 
(1)  konceptualna,  (2)  vizualna,  (3)  simbolička. 
Konceptualna  binama  stmktura  je  svojstvena  teoriji 
umjetnosti.  Teorijska  objašnjenja  i interpretacije 
zasnivaju  se  na  parovima  suprotnosti:  pikturalno  i 
plastičko,  vizualno  i diskurzivno,  značenjsko  i 
formalno,  apstraktno  i figurativno,  metaforično  i 
metonimijsko. 

Vizualna  apstraktna  binama  stmktura  svojstvena  je 
geometrijskoj  apstrakciji,  minimalnoj  umjetnosti,  land 
artu,  body  artu  i konceptualnoj  umjetnosti.  Karak- 
terističan primjer  vizualne  binarne  strukture  je  par 
pozitiv-negativ. 

U geometrijskom  slikarstvu  čest  je  slučaj  da  se 
kompozicija  slike  stmkturira  suprotstavljanjem  dva 
suprotna  oblika  ili  boje.  Julije  Knifer  zasniva  slike  na 
kontrastu  crnog  i bijelog,  vertikalnog  i horizontalnog. 
U sličnom  području  vizualne  binarne  strukturalne 
modele  crnog  i bijelog  te  horizontalnog  i vertikalnog 
stvara  i Aurelija  Nemur.  Vlado  Kristl  je  oko  1959. 
godine  realizirao  seriju  gestualno-geometrijskih  slika 
određenih  shemom  negativa  i pozitiva.  U skulpturi  se 
zamisao  pozitiva  i negativa,  odnosno  suprotstav- 
ljenosti  ili  superponiranja  elemenata  binarnog  para 
realizira  odnosom  kalupa  i odljeva,  konkavne  i 
konveksne  forme.  Karakteristični  su  primjeri  skulpture 
Komplementarne  forme  (1956.-1957.),  Konkavne 
komplementarne  forme  (1959.)  i Dvočlani  skup 
(1972.)  Olge  Jevrić. 

Land  art  umjetnik  Michael  Heizer  realizirao  je  makro 
projekt  Dvostruki  negativ  (1969.-1970.)  u pustinji 
Nevade.  Dvostruki  negativ  je  koncipiran  tako  da 
posjetilac,  stojeći  u jednom  od  dva  duboka,  nasuprotna 
i simetrična  usjeka  u pustinji,  gleda  u drugi  usjek  preko 
dubokog  jarka  između  njih  kako  bi  dobio  potpunu 
predodžbu  o tlu  i prostom  u kojem  se  nalazi. 

David  Nez  je  realizirao  kompleksan  teorijski  rad 
posvećen  analizi  binarnih  bazičnih  stmktura.  Miško 
Šuvaković  ( Grupa  143)  zasnovao  je  sustav  vizualnih 
formalnih  sintaktičkih  jezika  na  formuli  binarnog  para 
“F  i nc-F”  (1975.),  koju  je  zatim  vizualizirao 
strukturalnim  odnosima  crnog  i bijelog,  pune  i 
prekinute  linije,  pozitiva  i negativa  fotografije, 
tjelesnim  radovima  s udisanjem  i izdisanjem  zraka, 


mirovanjem  i kretanjem  tijela.  Konceptualna  um- 
jetnica Maja  Savić  izradila  je  seriju  crteža  Binarne 
relacije  u skupu  crno  bijelo  (1976.)  da  bi  pokazala 
moguće  binarne  transformacije  u kvadratnom  sistemu. 
Simbolička  binama  stmktura  nastaje  suprotstav- 
ljanjem ili  razlikovanjem:  (1)  apstraktnih  geomet- 
rijskih elemenata;  (2)  mimetičkih  figura  ili  figuralnih 
prikaza;  (3)  predočivanjem  događaja.  Suprotnosti  i 
razlike  zasnovane  na  binarnim  strukturama  definiraju 
se  kao  izrazi  duhovnih  stanja,  spoznaje  poretka  svijeta, 
prirode  i kozmičkih  zakonitosti.  Tipične  binarne 
simboličke  strukture  su:  ( 1 ) znakovi  Yina  (-  -)  i Yanga 
( — ),  spirale,  križevi,  (2)  mimetičke  slike  koje 
prikazuju  dijete  i starca,  muškarca  i ženu,  noć  i dan, 
svjetlo  i tamu. 

LITERATURA:  Beardl , Beli9,  Brej4,  Den58,  Den  102,  Nezl . Nez2. 
Novetl,  Novct2,  Novct3,  Sus5,  Su$7,  Tendl,  tend2,  Šuv5,  Šuvl  6, 
Šuv65,  Šuv71,  Zab4 

Biopolitika.  Bipolitika  je  po  Michelu  Foucaultu,  bila 
nužni  aspekt  konstituiranja  i razvoja  kapitalizma. 
Zasnivala  se  na  kontroliranom  uvođenju  tijela  u aparat 
proizvodnje  i prilagođavanjem  “fenomena  pučanstva 
ekonomskim  procesima”.  Biopolitici  su  bile  potrebne 
metode  povećavanja  snage,  sposobnosti,  života  u 
općem  smislu,  a da  pri  tome  nije  otežano  podči- 
njavanje naroda.  Biopolitika  se  stoga  javlja  u XVIII. 
stoljeću  kao  tehnika  izvođenja  moći  prisutna  na  svim 
razinama  društva.  Ona  koristi  različite  društvene 
institucije  kao  što  su  porodica,  škole,  sveučilišta, 
vojska,  policija,  bolnice,  ali  i institucionalne  arti- 
kulacije higijene,  radnog  i slobodnog  vremena,  javnog 
i privatnog  života,  mikro-  i makro-dmštvenosti,  hije- 
rarhijskog uređenja  društva,  itd.  Prema  Foucaultu: 
“Usklađivanje  gomilanja  ljudi  s gomilanjem  kapitala 
i artikulacija  rasta  ljudskih  skupina  prema  ekspanziji 
proizvodnih  snaga  i diferencijalnoj  raspodjeli  profita 
djelomično  su  omogućeni  provođenjem  bio-moći, 
njezinim  mnogovrsnim  oblicima  i postupcima.  Zapos- 
jedanje živog  tijela,  njegovo  vrednovanje  i distri- 
butivno upravljanje  njegovim  snagama  bili  su  u tom 
trenutku  nužni”.  Preuzimanje  brige  za  život,  više  nego 
teror  i nasilje  zakona,  je  ono  što  moći  daje  pristup 
tijelu.  Ako  se  pritisci  koji  dovode  do  međusobnog 
prožimanja  životnog  kretanja  i povijesnih  procesa 
mogu  nazvati  bio-poviješću,  tada  bi  izrazom  bio- 
politika trebalo  označiti  ono  što  život  i njegove 
mehanizme  uvodi  u područje  cksplicitnih  računa,  a 
moć-znanje  uzima  kao  činitelja  preobrazbe  ljudskih 
Života. 

Biopolitika  je  skup  tehnika  kojima  se  društvena  moć 
realizira  kroz  artikulaciju  organizacije  društvenog, 
javnog  i privatnog  života.  Pri  tome  razvojem  kapita- 

lizma  biopolitika  prerasta  preuzimanje  odgovornosti 
oblikovanja  pojedinačnog  tijela  i suočava  se  s odlu- 
čivanjem o životu  i smrti  velikih  skupina  ljudi,  odnos- 
no same  ljudske  vrste.  I zato  Foucault  naglašava: 
“Život  je  sada  postao  ...  objekt  moći.”  Po  Hardtu  i 
Negriju,  najviša  funkcija  te  moći  je  potpuno  oku- 
piranje  života,  a njen  prvenstveni  zadatak  je  uprav- 
ljanje životom.  Tako  se  bio-moć  odnosi  na  stanje  u 
kojem  je  proizvodnja  i obnavljanje  samog  i cjelo- 
kupnog života  najvažnije  u toj  moći. 

Suvremenom  biopolitičkom  teorijom  se  bave  Michacl 
Hardt,  Toni  Negri,  Giorgio  Agamben,  Thomas  Lemke, 
Maurizio  Lazzarato.  Biopolitička  teorija  se  poziva  na 
nova  Čitanja  kritike  kapitalizma  Karla  Marxa,  shizo- 
analize  Gillesa  Deleuzea  i Felixa  Guattarija  i kon- 
stituira se  kroz  imanentnu  kritiku  arbitrarnosti  i 
pluralnosti  poststrukturalističkih  teorija,  postpo- 
vijesnosti  i antiesencijalizma  postmodemih  teorija, 
odnosno,  funkcionalnog  neoliberalnog  usmjeravanja 
kulturalnih  studija  od  kritičke  teorije  prema  teorijama 
projektiranja  novog  svjetskog  poretka.  Negrijeva  i 
Hardtova  teorija  biopolitike  je  u knjizi  Imperij  (2000.) 
razvijena  kao  kritika  postblokovskog  globalizma. 
Primjena  biopolitičke  teorije  na  raspravu  povijesti  i 
aktualnosti  umjetnosti  očituje  se  u obratu  od  prou- 
čavanja umjetnosti  u području  estetskih  i autonomno 
umjetničkih  funkcija  prema  istraživanju  funkcija 
umjetnosti  u konstruiranju  i konstituiranju  indivi- 
dualnog i kolektivnog  društvenog  tijela  i miljea. 
Umjetnost  se  stoga  u tom  kontekstu  ne  tumači  kao 
autonomno  područje  lijepog  ili  autonomno  područje 
slobodnog  nego  kao  još  jedna  tehnika  realizacije  moći 
i artikulacije  javnog  i privatnog  svijeta. 

LITERATURA:  Bio  1 , Fou2,  Fou4,  Fou7,  Fou8,  Fou9,  Fou  1 1 , Fou  1 2, 
Fou  1 3,  Fou  1 4,  Fou  1 5,  Fou  1 6,  Fou  1 9,  Fou2 1 , Fou23,  Groy3,  Grž30, 
Grž32,  Hardl,  Hard2,  Šuvl22 

Biotehnologija  i kultura.  Điotehnologija  ili  bio- 
tehno-politika  je  skup  stavova,  vrijednosti,  odluka, 
postupaka,  tehnika  i efekata  koje  zastupaju  i proizvode 
sistemi,  institucije  i subjekti  unutar  postmodeme 
kulture,  stvarajući  složene  regulativne  i deregulativne 
tehnološke  odnose  organizam-tijelo,  organizam-tijelo- 
individua,  individua-društvo,  društvena  grupa-indi- 
vidua,  društvena  grupa-društvo  kao  cjelina,  individua- 
tijclo,  individua-bolest,  bolest-društvena  grupa,  bolcst- 
društvo,  tijelo-organizam-stroj,  klonirano  tijelo,  ge- 
netski mutirano  tijelo,  odnos  tijela  i virusa,  itd.  Bio- 
tehnologija se  zasniva  na  cyber  i genetskim  tehno- 
logijama i diskursima  biomedicinskih  i biotehničkih 
institucija.  Od  sredine  XX.  stoljeća  biotehnološki 
diskursi  se  konstituiraju  oko  različitih  skupova 
uvjerenja,  tehnologija  i praksi  koje  destabiliziraju 


tradicionalnu  simboličku  privilegiranost,  hijerarhijsku 
strukturiranost  i poziciju  ekskluzivnog  organskog 
tijela.  Biomedicinsko  i biotehničko  tijelo  postaje 
semiološki  cyber-sistem,  kompleksno  područje 
produkcije  materijalnih  efekata,  značenja,  smisla  i 
vrijednosti.  Organsko,  tehnološko  i tekstualno  se 
preklapaju,  definirajući  biotehnički  subjekt.  U društ- 
vima kasnog  kapitalizma  biotehnologija  postaje  jedan 
od  modusa  definiranja  statusa  subjekta  u društvu, 
raspodjele  moći,  uspostavljanja  kontrole,  nadziranja 
i kriterija  razlikovanja  (zdravo-bolesno,  zdravo-dobro- 
moralno-politički  pozitivno  i,  obratno,  bolesno-zlo- 
nemoralno-politički  negativno).  Uvedene  u svako- 
dnevni život,  biotehnologija,  znanost  i visoka 
tehnologija  postaju  dominantne  karakteristike  za 
identifikaciju  subjektivnosti  i racionalnosti  egzisten- 
cije upravo  u funkcijama  društva  kroz  koje  su  djelovale 
religija  (predmodernizam)  i politička  ideologija 
(modernizam). 

Biotehnologija  se  ne  tumači  kao  objektivni,  racionalni 
(idealno  znanstveni)  sistem  tretiranja  tijela  i organizma 
subjekta  društva  i kulture,  nego  kao  instrumentalni  i 
funkcijski  sistem  koji  proizvodi  tijelo  i organizam  kao 
subjekt  društva  i kulture  (funkcije  dijeta,  trčanja, 
aerobika,  rituala  porodičnog  uzimanja  vitamina). 
Biotehnologija  je  povezana  s različitim  društvenim 
oblicima  kontrole  i normiranja.  Kaže  se  da  tijelo  nije 
rođeno  nego  proizvedeno.  Organizam  koji  postaje 
subjekt  društva  proizveden  je  suglasno  diskursima  i 
institucionalnoj  suradnji  koja  mu  daje  značenja, 
smisao  i mjesto  u mapi  društvenih  odnosa  i razmjena. 
Biotehnološke  koncepcije  se  mogu  prepoznati  u 
performansima  Hannah  Wilkc  (djelo  Intra-Venus , 
1993.),  Stelarca  (kibemetska  ruka:  Treća  ruka,  1976.- 
1980.),  u performansima  Orlan  (zahvati  plastične 
kirurgije  na  tijelu  umjetnice:  Omnipresence , 1993.), 
u performansima  i video  radovima  Matthewa  Bameya 
(regulacija  tijela  i elektronskog  sistema:  Blind 
Perineum , 1 99 1 .),  performansima  Zorana  Todorovića 
(upotreba  dijelova  ljudskog  tijela  kao  hrane,  kraj  90- 
ih),  skulpture  Oron  Catts,  Ionat  Zurr  i Guyja  Ben- 
Aryja  (izvođenje  skulptura  s vlaknastim  mikro- 
organizmima koji  se  razmnožavaju,  razvijaju  i šire, 
1 990.),  instalacije  Eduarda  Kaca  (rad  s fluorescentnim 
zelenim  zecom,  Geneza , 2000.),  kao  i djelima  Heli 
Rckulc,  Lucy  Orta,  Egle  Rakauskaite,  Rona  Atheyja, 
kao  i Andreje  Kulunčić. 

LITERATURA:  Alfi , Andcl , Bumh6,  BumhS,  Grž  1 1 , Gnž25,  Grž27, 
Grž28,  Grž30,  Harl,Incl 

Black  Mountain  College.  Black  Mountain  College 
je  eksperimentalna  škola  za  razvoj  cjelovite  stvaralačke 
ličnosti  nastala  u duhu  New  Deal  reformi  i decen- 

tralizacije  američkog  školstva  30-ih.  College  je  bio 
smješten  u blizini  Ashcvillca  u Sjevernoj  Carolini. 
Osnovali  su  ga  John  Andrew  Riče  i Theodore  Dreier. 
Na  školi  je  bilo  devet  predavača  i dvadeset  dva 
studenta,  koji  su  uglavnom  došli  s Rollins  Collegea 
na  Floridi.  College  je  bio  vlasništvo  nastavnika,  a 
studenti  su  imali  važnu  ulogu  u upravnim  i orga- 
nizacijskim poslovima.  Nastavno  osoblje  i studenti 
su  sudjelovali  u radnim  programima  škole,  na  primjer, 
u izgradnji  campusa.  Nastavni  program  se  odvijao  kroz 
regularnu  nastavu  i ljetne  radionice  ( Summer  Insti- 
tutes).  Prvih  osam  godina  škola  je  bila  smještena  u 
Blue  Ridgeu  u blizini  sela  Black  Mountain.  Student 
Norman  Weston  je  vodio  farmu.  Od  1933.  na  Black 
Mountain  Collegeu  predavali  su  profesori  Bauhausa 
JosefiAnni  Albcrs.  Ubrzo  poslije  njih  na  Black 
Mountain  College  je  došao  i Xanti  Schawinsky, 
student  Bauhausa  koji  je  eksperimentirao  s novim 
plesom,  kazalištem  i dizajnom.  Godine  1941 . College 
je  preseljen  u vlastiti  campus  na  Lake  Edenu.  Prvu 
verziju  projekata  campusa  napravili  su  bauhausovci 
Walter  Gropius  i Marcel  Breuer,  a konačnu  američki 
arhitekt  Alfrcd  Lawrence  Kocher.  Prve  ljetne  sesije 
su  održane  1944.  godine.  U povodu  sedamdesetog 
rođendana  kompozitora  Amolda  Schonberga  okupili 
su  se  značajni  kompozitori  i izvođači  modeme  muzike. 
Na  Black  Mountain  Collegeu  su,  između  ostalih, 
boravili  slikari  Amedee  Ozenfant,  Lyonel  Feininger, 
Robert  Motherwell  i Fannie  Hillsmith,  a tijekom  40- 
ih  godina  nastavu  su  održavali:  Mary  Caroline 
Richards  iz  književnosti,  Albert  William  Levi  iz 
filozofije,  John  Wallcn  iz  psihologije,  David  H. 
Corkran  iz  povijesti,  Ilya  Bolotowsky  iz  umjetnosti, 
Theodore  Rondthaler  iz  povijesti  i latinskog  jezika, 
Trude  Guermonprez  iz  tkanja,  Max  Wilhelm  Dehn  iz 
matematike,  Josef  Albcrs  iz  slikarstva  i Anni  Albers 
iz  dizajna  tekstila.  Mnogi  studenti  umjetnosti  dolazili 
su  u College:  Arthur  Penn,  Kenneth  Noland,  Robert 
Rauschenberg,  James  Leo  Herlihy,  Ruth  Asawa. 
tijekom  ljetne  sesije  1948.  predavali  su:  John  Cage, 
Merce  Cunningham,  Willem  de  Kooning,  Beau- 
mont  i Nancy  Newhall  i Buckminster  Fuller.  Poslije 
unutrašnjih  konflikata  Anni  i Josef  Albers,  Theodore 
Dreier  i drugi  članovi  prvobitnog  nastavnog  osoblja 
napustili  su  College.  Pjesnik  Charles  Olson,  koji  je 
predavao  na  Collegeu  1948.-1949.,  postaje  vodeća 
figura  Collegea  do  zatvaranja  1957.  Kao  predavače 
doveo  je  pjesnike  Roberta  Creeleyja  i Roberta  Dun- 
cana.  Bio  je  pokrenut  časopis  Black  Mountain  Review 
s Creeleyjem  kao  urednikom,  tijekom  ljeta  Franz 
Kline,  Ben  Shahn,  Robert  Mothenvcll  i Jack  Tvvorkov 
su  podučavali  slikarstvo,  John  Cage  muziku,  Merce 
Cunningham  ples,  a Peter  Voulkos,  VVarren  MacKen- 


zie  i Daniel  Rhodes  keramiku.  Njegovane  su  i 
razvijane  ideje  30-ih  kao  stoje  komunarstvo,  kolek- 
tivni rad  na  farmi,  radni  fizički  program,  samoupravna 
organizacija  studija.  Hladnoratovska  klima  u SAD  nije 
bila  pogodna  za  rad  Collegea  tijekom  50-ih.  Dio 
studenata  je  otišao  s Robertom  Duncanom  i Olsonom 
u San  Francisco.  College  je  zatvoren  u ožujku  1957. 
godine. 

Utjecaj  Johna  Cagea  na  Collegeu  bio  je  znatan  od 
1952.  godine.  Održao  je  predavanje  o doktrini  Huang 
Po  o univerzalnom  umu  kao  anticipaciju  večernjeg 
performansa  u ljeto  1952.  Serija  bijelih  slika  Roberta 
Rauschenberga  je  bila  postavljena  u prostoru  izvo- 
đenja performansa.  Cage  jc  čitao  tekst  o odnosima 
zen  budizma  i muzike  s referencama  prema  tekstovima 
mistika  Meistera  Eckharta.  Zatim  je  izvedena  kom- 
pozicija s radio  aparatom.  Rauschenberg  je  puštao 
stare  snimke  s ploča,  a pijanist  David  Tudor  je  svirao 
na  prepariranom  klaviru.  Olson  i Mary  Caroline 
Richards  su  čitali  poeziju.  Cunningham  je  plesao, 
kompozitor  Jay  Watt  je  svirao  egzotične  instrumente, 
itd.  Ovo  je  bio  jedan  od  prvih  anarhističkih  događaja 
(event).  Cagea  su  studenti  slijedili  u New  School  for 
Social  Research  u New  Yorku  gdje  je  predavao  od 
1956. 

Black  Mountain  College  je  bilo  mjesto  suočavanja 
koncepata  europske  avangarde  i pokretanja  procesa  u 
američkoj  višemedijskoj  i neodadaističkoj  ncoavan- 
gardi  40-ih  i 50-ih  godina.  Na  Black  Mountain 
Collegeu  su  utemeljene  osnove  američke  neoavan- 
garde:  (a)  eksperimentalni  odnos  umjetnosti  i života, 
(b)  suočavanje  europskih,  američkih  i dalekoistočnih 
političkih  i filozofskih  ideja  u reformiranju  svako- 
dnevnice, (c)  interdisciplinarno  povezivanje  različitih 
umjetničkih  praksi  u interaktivne  nedeterminirane 
događaje  s umjetnicima  i publikom,  i (d)  kritika 
visokog  elitističkog,  ekspresionističkog  i egzisten- 
cijalistički orijentiranog  modernizma  u ime  bihe- 
vioralnog  aktivizma. 

LITERATURA:  Hvar  I.  Hahl,  Gold3,  Harml,  Heddl,  Katzl 

Blok,  grupa,  časopis.  Grupa  Blok  je  osnovana  u 
Lodžu  1922.  Grupu  je  osnovao  slikar  i kipar  Wla- 
dyslaw  Strzeminski  koji  je  tijekom  Prvog  svjetskog 
rata  surađivao  s Kazimirom  Maljevičem.  Strzeminski 
i Witold  Kajruksztis  su  u poljsku  kulturu  prenijeli 
utjecaje  sovjetskog  konstruktivizma,  a Henryk  Berlevvi 
i Tcresa  Žamovver  su  održavali  veze  s berlinskom 
galerijom  Der  Sturm.  Prvi  broj  časopisa  Blok  je 
objavljen  u ožujku  1924.  Program  časopisa  i grupe 
Blok  je  objavljen  1924.  Proklamiraju  novu  konstruk- 
tivističku  umjetnost:  “Blok  predstavlja  ljude,  oku- 
pljene u borbenoj  grupi,  koje  povezuje  zajednička 

ideja  o apsolutnoj  konstrukciji”.  Za  njih  pojam  kon- 
strukcije, preuzet  iz  građevinske  tehnike  i arhitekture, 
označava  zahtjeve  za  funkcionalnim  odnosima  forme, 
jasnoćom  izražavanja  i korištenjem  aritmetike  i 
mehanike.  Tvrdili  su  da  umjetničko  djelo  mora  biti 
logično  kao  stroj.  Koncepti  industrijskog  i tehnološkog 
društva  su  bili  temeljne  pretpostavke  njihove  poetike 
koja  je  vodila  od  umjetnosti  prema  kulturi.  Ključni 
tekst  je  Što  je  konstruktivizam?  (Blok  br.  6-7,  1924.) 
u kojem  se  obrazlaže  teorija  utilitarizma,  a to  znači 
teorija  o umjetnosti  u epohi  tehničkog  izvođenja 
životne  stvarnosti.  Strzeminski  je  u tekstu  B-2  (Blok 
br.  8-9)  izložio  teoriju  ‘unizma’.  Mieczyslaw  Szczuka, 
koji  je  vjerojatno  i autor  teksta  Što  je  konstruktivizam? 
zalagao  se  za  utilitarizam,  odnosno  za  stvaranje 
umjetnosti  koja  će  ostvariti  ljudske  potrebe  prema 
zahtjevima  društva.  Naprotiv,  Strzeminski  se  u 
‘unizmu’  zalagao  za  autonomnu  umjetnost  koja  će 
diktirati  model  društvenog  poretka.  Nakon  toga  dolazi 
do  sukoba  u grupi.  Brojevi  časopisa  Blok  iz  1 925.  su 
uglavnom  posvećeni  arhitekturi  i kazalištu.  Posljednji 
broj  1 1 časopisa  Blok  bavio  se  Međunarodnom 
izložbom  arhitekture  koja  je  u Varšavi  održana  1926. 
LITERATURA:  Bann) , Bensol , Benso2,  Bois3,  Konstpl,  Strzl 

Bloomsbury  grupa.  Bloomsbury  grupa  je  otvorena  i 
neformalna  grupa  prijatelja  koju  su  činili  modernistički 
ili  postimpresionistički  slikari,  romanopisci,  teoretičari 
i ljubitelji  umjetnosti  između  1905.  i 1940.  Grupa  je 
započela  okupljanje  u krugu  Thobyja  Stephena  i 
njegovih  sestara  Virginije  i Vanesse  u Bloomsburyu 
u Londonu  1905.  U grupi  su  se  družili  i surađivali 
Lytton  Strachcy,  Virginia  i Lconard  Woolf,  Cli- 
ve  i Vanessa  Bell,  Maynard  Keynes,  Duncan  Grant, 
Saxon  Sydney-Tumer  i Roger  Fry,  te  E.  M.  Forster, 
Gerald  Shove,  James  i Marjorie  Strachey,  David 
Gamett,  Francis  Birrcll,  Adrian  i Thoby  Stephen. 
Roger  Fry  je  1913.  pokrenuo  Omega  radonicu  (Omega 
Workshop)  koja  je  podržavala  rad  mladih  moder- 
nističkih umjetnika  i koja  je  djelovala  do  1919. 
Pripadnike  grupe  su  povezivali  stavovi  o važnosti 
umjetnosti,  poklanjanje  pažnje  estetskom  uživanju, 
društveni,  politički  i filozofski  skepticizam,  tolerantni 
odnos  prema  seksualnim  normama  u buržoaskom 
društvu.  Etika  i estetika  autora  Bloomsburya  je  bila 
vrsta  privatnog  uvida  u modernističke  revolucije  i 
evolucije  nakon  postimpresionizma  i predstavlja 
alternativu  herojskom  modernizmu  Jamcsa  Joycca, 
Ezre  Pounda  i Wyndhama  Lewisa.  Roger  Fry  i Clive 
Bell  su  razvili  modernističku  teoriju  umjetnosti 
zasnovanu  na  tumačenju  postimpresionizma.  Roger 
Fry  je  u An  Essays  on  Aesthetics  (1909.)  ukazao  na 
odvojenost  umjetnosti  od  aktualnog  života.  Za  njega 


je  umjetnost  bila  izraz  emocija  zatvoren  u sebe,  koji 
ne  oponaša  forme  nego  ih  stvara.  Slikarstvo  Paula 
Cćzannea  je  bilo  uzor  tom  načinu  mišljenja.  Fry  je  u 
eseju  Art  and  Life  (1917.)  artikulirao  temeljni 
modernistički  i antiklasički  stav  da  s novom 
indiferentnošću  prema  prikazivanju  modemi  umjetnik 
postaje  manje  zainteresiran  za  sredstva  i potpuno 
nezainteresiran  za  znanje.  Bell  i Fry  su  razrađivali 
pojam  značajne  forme  (significant  fornt)  koji  su 
preuzeli  od  A.  C.  Bradleyja.  Time  je  utemeljen 
modernistički  estetski  formalizam.  Fry  je  organizirao 
postimpresionističke  izložbe  francuskih  umjetnika  u 
Londonu  1910.  i 1912.  Virginia  Woolf  je  pisala 
romane  u koj  ima  se  bavila  temom  izražavanja  ženskog 
identiteta.  Duncan  Grant  se  bavio  dizajnom  i 
slikarstvom  u dekorativnoj  postimpresionističkoj 
maniri.  Vanessa  Bell  je  slikala  postimpresionističke, 
fovističke  i ekspresionističke  slike.  Roger  Fry  je 
dizajnirao  namještaj.  Sastavni  dio  kulture  Bloomsbury 
grupe  bio  je  dio  unutrašnje  dinamike:  prepiske, 
rasprave,  ljubavi,  zavođenja,  dizajniranja  životnih 
prostora,  dendizam,  usamljenost,  otuđenost  i 
modemost. 

LITERATURA:  Anscl , Bell  1 , Hanl  2,  Han32.  Harr45 

BMPT.  BMPTje  grupa  slikara  (Daniel  Buren,  Olivier 
Mosset,  Michel  Parmentier,  Niclc  Toroni)  koja  je 
provodila  kritiku  krize  visokog  modernizma  u 
francuskoj  umjetnosti  60-ih  godina  XX.  stoljeća. 
Grupa  BMPT  je  počela  djelovanje  izložbom  na  Salon 
de  la  Jeune  Peinture  u Musee  d’  Art  Modeme  u Parizu 
u siječnju  1967.  godine.  Polazište  ovih  slikara  bilo  je 
odbacivanje  visokomodemističkih  kvaliteta  slikarskog 
djela  i prepoznatljivog  upisa  slikara  kao  autora  djela. 
Svi  su  izvodili  slikarske  intervencije  na  istim  for- 
matima. Buren  je  slikao  vertikalne  crvene  i bijele 
pruge,  Mosset  je  slikao  crni  krug  na  bijeloj  podlozi, 
Parmentier  je  oslikavao  horizontalni  rub  sivom  i 
bijelom  bojom,  a Toroni  je  ostavljao  pravilne  plošne 
plave  tragove  kista  na  bijelom  platnu.  Ovi  slikari 
poništavaju  formu,  kompoziciju  i status  slike  kao 
originala.  U statementu  ( 1 969.)  su  proklamirali  da  nisu 
slikari  jer  je  slikarstvo  igra,  primjena  kompozicijskih 
pravila,  zamrzavanje  kretanja,  prikazivanje  objekata, 
odskočna  daska  za  imaginaciju,  ilustracija  duha, 
prosuđivanje,  put  prema  kraju,  način  davanja  estetske 
vrijednosti  cvijeću,  ženama,  erotizmu,  svakodnevnici, 
umjetnosti,  dadaizmu,  psihoanalizi  i ratu  u Vijetnamu. 
Buren,  Mosset,  i Toroni  su  idućih  godina  radili  na 
istim  slikama  i fenomenu  iste  ili  ponovljive  slike. 
Buren  je  pisao  da  ga  zanima  mjesto  izlaganja  i da 
istražuje  kako  se  isti  slikarski  motiv  pojavljuje  na 
različitim  mjestima,  tj.  kontekstima.  Izlagao  je  slike  s 

vertikalnim  monokromnim  prugama  na  različitim 
mjestima  (muzej,  galerija,  ulica,  stan,  prozor,  hodnik). 
Paralelno  slikarskoj  praksi  razvio  je  i postsitua- 
cionističku  kritičku  teoriju  institucija  umjetnosti, 
posebno  muzeja. 

LITERATURA:  Baud4,  Buc  10,  Buri , Bur2,  Bur3,  Bur4,  Bur5,  Con2, 
Con3,  Francul,  Mossl 

Body  art.  Body  art  je  oblik  djelovanja  i rada  s ljudskim 
tijelom  u procesualnoj  umjetnosti.  Body  art  čine  radovi 
umjetnika  koji  svoje  tijelo  ili  tijelo  druge  osobe  izravno 
upotrebljavaju  kao  objekt  umjetničkog  rada.  U bio- 
loškom, fiziološkom,  psihološkom  i socijalnom  smislu 
ljudsko  tijelo  postaje  sredstvo,  materijal  i nosilac 
imenovanja,  djelovanja  i priopćivanja  namjera  i ideja 
umjetnika.  Tijelo  umjetnika  ili  sudionika  u reali- 
zacijama body  arta  isključivi  je  nositelj  događaja. 
Umjetnik  ne  radi  s prikazima  nego  s konkretnim 
fiziološkim,  psihološkim  i bihevioralnim  situacijama. 
Body  art  je  poslije  1966.  sinkrono  nastao  u 
Sjedinjenim  Američkim  Državama  i Europi.  Njegova 
pretpovijest  seže  do  rcady-madea  i eksperimenata  s 
vlastitim  tijelom  Marcela  Duchampa  (radovi  Tonsure, 
1919.  i RroseSelavy,  1920.-1921.).  Istraživanja  poslije 
Drugog  svjetskog  rata  na  Black  Mountain  Collegeu  u 
SAD,  umjetnika  neodade,  hepeninga  i fluksusa,  kao  i 
individualna  postenformel  istraživanja  Yvesa  Kleina 
i Piera  Manzonija  stvorila  su  osnovu  za  nastanak  body 
arta.  Body  art  nastaje  u urbanom  postindustrijskom 
društvu,  gdje  su  primame  funkcije  ljudskog  tijela 
otuđene  i pomaknute  na  margine  simboličkog 
prikazivanja  i upotrebe  tijela.  U početku  se  umjetnici 
nisu  bavili  složenim  i spekulativnim  odnosima  tijela  i 
rituala  nego  primamim,  infantilnim  i elementarnim 
činovima  (hodanje,  pravljenje  grimasa,  nanošenje  boli, 
češkanje  nosa,  štipanje).  Režija  događaja  je  minimalna, 
djelovanje  se  temelji  na  direktnim  uzročno-poslje- 
dičnim  činovima,  poštuje  se  prirodni  tijek  i trajanje 
događaja,  a naracija  je  reducirana.  Radovi  se  pre- 
zentiraju kao  događaji  i situacije  s publikom  ili  bez 
nje  ili  posredstvom  tekstualne,  dijagramske,  foto, 
filmske  i video  dokumentacije.  Cilj  body  art  umjetnika 
je  postizanje  predestetskih  i predumj etničkih  aspekata 
činjenja  i ponašanja  umjetnika,  odnosno  svođenje 
složenog  estetskog  i umjetničkog  smisla  umjetničkog 
djela  na  egzistencijalni  estetski  smisao,  značenje  i 
vrijednost.  Razlikuju  se:  analitički,  ekspresivni  i 
bihevioralni  body  art. 

Analitički  body  art  je  formuliran  primjenom  zamisli 
ready-madea  i tautologije.  Ljudsko  tijelo  je  objekt 
umjetnosti  i kroz  različite  operacije  s tijelom  ispituju 
se  i tautološki  demonstriraju  pojavnost  i funkcije  tijela. 
Umjetnik  utvrđuje,  odabire  i postavlja  obične  i neo- 


bične funkcije  ljudskog  tijela  kao  umjetnički  rad. 
Primjeri  analitičkog  body  arta  ukazuju  na  provjeru 
tautoloških  odnosa:  tijelo  = tijelo,  ruka  = ruka, 
pljuvačka = pljuvačka,  ranjavanje  = ranjavanje,  kretnja 
dijelom  ili  cjelinom  tijela = tjelesni  pokret.  Tautologija 
je  sredstvo  kojim  umjetnik  naglašava  doslovnu, 
nemetaforičnu  upotrebu  ljudskog  tijela  i procesa  u koje 
je  ono  uključeno  kao  materijala  i fenomena.  Tijelo  je 
Činjenica  i pristupa  mu  se  kao  oruđu  ili  mjestu. 
Postupak  kojim  se  ono  koristi  kao  oruđe  ukazuje  na 
učinke  tijela.  Dennis  Oppenhcim  je  u realizaciji 
umjetničkog  rada  koristio  svoja  stopala  ostavljajući 
njima  tragove  na  pijesku.  Klaus  Rinkc  je  svojim 
tijelom  podupirao  zid,  gredu,  održavao  ravnotežu. 
Tijelo  kao  mjesto  uvjetuje  rad  na  tijelu,  na  njemu  se 
izvodi  radnja,  ono  je  podloga,  ono  se  deformira  ili 
povređuje.  Bruce  Nauman  je  radio  s grimasama  lica, 
koje  je  zatim  hologafski  snimao  i izlagao  ( 1 968.).  Ideja 
tijela  kao  mjesta  povezuje  body  art  i land  art. 
Oppcnheim  je  radio  usporedo  na  zemlji  i na  tijelu.  U 
radu  Povratna  situacija  ( 1 97 1 .),  s popratnim  tekstom 
“Inicirao  sam  kretanje  koje  je  moj  sin  Eric  preveo  i 
vratio  meni”,  koristio  je  tijelo  kao  mjesto  ispisivanja: 
ne  gledajući,  iscrtao  je  liniju  na  leđima  svojeg  sina, 
dok  je  sin,  ne  gledajući,  iscrtao  liniju  na  očevim  leđima 
prateći  njegovo  kretanje  ruke  pri  crtanju.  U radu 
Identično  istezanje  (1976.)  Oppenhcim  je  povećane 
snimke  otisaka  desnog  palca  (svog  i Ericovog)  izveo 
kao  makro  crtež  na  tlu  parka,  transformirajući  mikro 
sliku  dijela  ljudskog  tijela  u makropejzažnu  instalaciju. 
Rad  čeških  body  art  umjetnika  (Karei  Miler,  Petr 
Štembera,  Jan  Mlčoch)  zasniva  se  na  tautološkim 
gestama  (disanje,  skupljanje  prašine  s pločnika  rukom, 
nanošenje  bola,  izdisanjc)  koji  imaju  ijednu  skrivenu 
političku  poruku  - pokazuju  koliko  je  egzistencijalni 
svijet  socijalističkog  čovjeka  sužen  i sveden  na 
minimalne  geste,  Činove  i dosege.  Predstavnici  ana- 
litičkog body  arta  su:  ( 1 ) američki  umjetnici  Dennis 
Oppenheim,  Bruce  Nauman,  Terry  Fox,  Dan  Graham; 
(2)  europski  umjetnici  članovi  grupe  OHO,  Karei 
Miler,  Petr  Štembera,  Klaus  Rinke,  Franz  Erhard 
Walther,  Rasa  Todosijević,  Grupa  143. 

Ekspresivni  (ili  ekspresionistički)  body  art  je  ritualni, 
terapijski  ili  egzistencijalni  performans.  Tijelo 
umjetnika,  elementarni  procesi  s tijelom  ili  eksccsni 
oblici  ponašanja  (autoerotizam,  otuđenost,  sadizam, 
mazohizam,  narcizam,  travestija,  homoerotizam) 
postaju  sredstvom  izražavanja  unutrašnjih  stanja 
umjetnika.  Umjetnik  se  lišava  posrednika  (slikarstva 
i skulpture)  da  bi  izravnim  činom  i manipulacijom 
tijela  provocirao  i izrazio  osjećaj  egzistencijalnog 
užasa,  straha  i potisnutih  emocija  i želja.  Gina  Pane 
je,  na  primjer,  žiletom  povlačila  linije  po  svojem  dlanu 

oslobađajući  potisnutu  seksualnu  energiju.  Njezin  rad 
je  izraz  “ženske  agresije”,  koja  je  prije  svega  usmjerena 
prema  sebi  (vlastitom  tijelu),  za  razliku  od  “muške 
agresije”,  koja  je  usmjerena  tijelu  drugoga.  Pred- 
stavnici bečkog  akcionizma  su  u ritualima  povezivali 
primarnu  ekspresivnu  upotrebu  tijela  s tradicijom 
njemačkog  slikarskog,  književnog  i kazališnog 
eksperimenta.  Laszlo  Kerekes  je  1 973.  izveo  više  body 
art  akcija  izrazito  ekspresivnog  karaktera.  U jednom 
od  radova  gutao  je  bijelu  masu  kreme  za  brijanje.  Time 
je  nadraživao  organizam  do  stupnja  mučnine  i 
povraćanja.  Marina  Abramović  je  od  1973.  do  1975. 
izvela  seriju  radova  pod  nazivom  Ritam,  u kojima  je 
ispitivala  fizičke  mogućnosti  svojeg  tijela.  U radu 
Ritam  10  (1973.)  brzo  je  zabadala  nož  između  prstiju 
lijeve  ruke  i svaki  put  kad  bi  se  porezala  uzimala  je 
drugi  nož.  U radu  Ritam  <7(1 975.)  postavila  je  na  stol 
razne  predmete:  nož,  lanac,  žilet,  ružu.  Sjedila  je  na 
stolcu  kraj  tog  stola,  a publika  je  pratećim  tekstom 
bila  pozvana  da  predmete  sa  stola  upotrijebi  na  njoj. 
Akcija  je  trajala  šest  sati.  Od  1975.  Marina  Abramović 
je  surađivala  s njemačkim  umjetnikom  Ulayem.  Na 
Bijenalu  u Veneciji  1976.  izveli  su  rad  Relacije  u 
prostoru\  jedan  sat  sudarali  su  se  nagim  tijelima.  Od 
1977.  godine  njihov  se  rad  počeo  približavati 
ritualnom  performansu.  Body  art  akcije  Marine 
Abramović  temelje  se  na:  (1)  provokativnom  činu 
kojim  se  demonstrira  individualna  ili  kolektivna 
potisnuta  agresija;  (2)  ispitivanju  fizičke  i psihičke 
izdržljivosti  ljudskog  tijela. 

Bihevioralni  body  art  temelji  se  na  demonstraciji 
elementarnih  oblika  ponašanja,  a ljudsko  tijelo  je 
osnovni  nosilac  radnje.  Vito  Acconci  je  izveo  rad 
Proces  praćenja  (1969.)  u kojem  je  tijekom  23  dana 
na  ulici  birao  osobu  koju  bi  pratio.  Gilbert  & George 
su,  odjeveni  poput  činovnika,  ponavljali  tipične  radnje 
predstavnika  engleske  srednje  klase.  Pijući  pivo  u 
pubu  ili  prisustvujući  otvorenju  izložbe,  oni  se  u 
jednom  trenutku  ukoče  i određeno  vrijeme  ostanu  u 
zamrznutom  pokretu.  U radu  Prekrivanje  mojeg  lica: 
geste  moje  bake  (1973.)  Nancy  Wilson  Kitchel  je 
rekonstruirala  tipične  neurotične  ženske  pokrete  i 
geste.  Posebnu  liniju  bihevioralnog  body  arta 
predstavljaju  transformer  radovi,  temeljeni  na  travestiji 
i homoerotizmu.  Predstavnici  bihevioralnog  body  arta 
tijekom  posljednja  tri  desetljeća  su:  Lygia  Clark,  Vito 
Acconci,  Ben  Vautier,  Annette  Messager,  Luigi 
Ontani,  Katharina  Sieverding,  Urs  Liithi,  Hannah 
Wilke,  Ana  Mendieta,  Paul  McCarthy,  Stelarc,  Orlan, 
Ron  Athey,  Franko  B.,  Elke  Krystufek,  Yasumasa 
Morimura. 

LITERATURA:  Abrl , Abr2,  Abr3.  Abr4,  Accl . Alfi , B3<lo3.  Battc6, 
Blockl,  Carls5,  Cela6,  Ccla7,  Chenl,  Cla5,  Dcn9I,  Dcn92,  Exl, 


Feigl,GoId2,GoId5,  Henrl,Howl,  Jonl,  Jon2,  Kaprl,Kop3,  Kosi, 
Ktay  I , Ku!t2,  Lipp  1 0,  Lipp  1 2,  Lipp  1 4,  Lipp  1 5,  Naum  1 , Naum2,  Op  l , 
Perfl . Pcrfo  1 , Ph  l , Ph2,  Ph3,  Radov  1 0,  Richtcrb  1 , Srp4,  Srp5,  Ver  I 

Boja.  Boja  je  efekt  u oku  izazvan  svjetlom  emitiranim 
iz  nekog  izvora  ili  reflektiranjem  neke  površine.  Boja 
je  fizičko  svojstvo  svjetlosti  određeno  frekvencijom 
(valna  dužina)  emitirane  ili  reflektirane  svjetlosti. 
Različite  frekvencije  svjetlosti  u ljudskom  organu  vida 
stvaraju  dojmove  različitih  boja.  Na  primjer,  raz- 
laganjem sunčeve  bijele  svjetlosti  kroz  prizmu  nastaje 
neprekidni  spektar  boja. 

Proučavanje  sistema  boja  započinje  krajem  XVII. 
stoljeća  i razvija  se  sve  do  danas.  Fenomeni  i sistemi 
boja  proučavaju  se  u fizici  (optika),  psihologiji 
percepcije,  teoriji  forme,  tehnologiji  likovnog  mate- 
rijala, teoriji  elektronske  “ekranske”  slike,  teoriji 
umjetnosti,  semiotici,  semiologiji  i estetici. 
Avangardni  umjetnici  i teoretičari  apstraktnog 
slikarstva  u prvoj  polovini  XX.  stoljeća  bavili  su  se 
sistematizacijom  boje  kao  optičkog,  značenjskog, 
psihološkog  i duhovnog  fenomena.  U tom  razdoblju 
nastaju  teorije  boje  Johanncsa  Ittena,  Vasilija 
Kandinskog,  Paula  Kleea,  Kazimira  Maljeviča, 
Mihaila  Matjušina. 

U drugoj  polovini  XX.  stoljeća  značajne  su  semiološke 
i semiotičke  teorije  boje,  po  kojima  je  boja  značenjski 
i strukturalni  element  vizualnih  jezika  umjetnosti. 
Prema  teoretičaru  umjetnosti  i semiotičaru  Braci 
Rotaru:  (l)  boja  je  prirodni  fizički  fenomen  koji  se 
opaža  i spoznaje  osjetilom  vida;  (2)  priroda  boje  je 
takva  da  omogućuje  percepciju  predmeta  koji 
isijavaju,  odbijaju  ili  propuštaju  svjetlost;  (3)  zbog 
razlikovanja  pojedinačnih  boja  može  se  govoriti  o 
strukturi,  kombinaciji  i montaži  boja;  (4)  montaže  i 
kombinacije  boja  formulirane  su  po  određenim 
pravilima  koja  proizlaze  iz  fizičko-perceptivnih 
svojstava  boje  i iz  kodova  pojmovno  smislenih 
strukturiranja  boja.  U umjetničkom  djelu  boja  se 
pojavljuje  kao  likovni  znak  koji  može  imati  čisti 
pikturalni  karakter,  socijalno  značenje,  alegorijsku 
značenjsku  nadgradnju  ili  može  biti  individualni  izraz 
i prikaz  psiholoških  i duhovnih  stanja  umjetnika  ili 
promatrača.  U pojedinim  pokretima  modeme  i post- 
modeme  umjetnosti  funkcije  boje  su  fenomenološki  i 
značenjski  različite. 

U lirskoj  apstrakciji,  apstraktnom  ekspresionizmu  i 
enformelu  boja  je:  (1)  svojstvo  izražajnog  (ekspre- 
sivnog) materijala  koje  ima  svoju  likovnu  i značenjsku 
autonomiju  u odnosu  na  druge  likovne  fenomene;  (2) 
sredstvo  simboličkog,  arhetipskog  i mitskog  izra- 
žavanja univerzalnih  civilizacijskih  vrijednosti;  (3) 
sredstvo  simboličkog  i arhetipskog  izražavanja  indi- 

vidualnih  i subjektivnih  psiholoških  i duhovnih  stanja; 
(4)  dekorativni  element  rješenja  plohe  slike.  Na 
primjer,  obojene  strukture  u slikarstvu  Jacksona 
Pollocka  nastale  prolijevanjem  boje  tvore  aikoničke 
znakove  koji  ukazuju  na  simbole  indijanske 
dekorativne  tradicije,  na  unutrašnja  emotivna  stanja 
umjetnika  i na  sam  proces  razlijevanja  slikarske  boje 
kao  tekuće  tvari.  Nasuprot  Pollocku,  u slikarstvu 
Bametta  Newmana  i Marka  Rothka  monokromnim 
prekrivanjem  površine  boja  akumulira  osjećaj 
uzvišenog  i bespredmetnog. 

U enformel  slikarstvu  Tapiesa  ili  Gattina  boja  je 
svojstvo  materijala  koji  se  deformira  procesom  slikanja 
ili  toplinsko-mehaničkom  intervencijom  na  površini 
slike.  U enformel  i postenformel  spacijalističkim 
eksperimentima  Lucia  Fontane  boja  je  “fizička  snaga” 
koja  pokreće  novu  umjetnost.  Tvar,  boja  i zvuk  su 
fenomeni  čija  simultana  evolucija  omogućuje 
transformacije  slikarstva  i skulpture  u umjetnost 
objekta  i u ambijentalnu  umjetnost.  Fontana  boju 
definira  kao  element  prostora.  Prostomu  dimenziju 
boje  on  ostvaruje  u:  (1)  monokromnim  slikama  s 
rezovima,  koji  naglašavaju  materijalnost  namaza 
nasuprot  prostornosti  boje,  gdje  površina  istovremeno 
propušta  i reflektira  svjetlost;  (2)  instalaciji  Svijećnjak 
s neonskim  cijevima;  (3)  u ambijentalnim  radovima 
Crni  ambijent  i Bijeli  ambijent , u kojima  ukazuje  na 
ideju  crnog  i bijelog  svjetla.  U eksperimentima 
umjetnika  nakon  enformela  boja  i svjetlo  postaju 
izdvojeni  fenomeni  u monokromnim  slikama  (plava 
boja  Yvesa  Kleina,  bijela  Piera  Manzonija,  crna  Julija 
Knifera),  odnosno  u ambijentalnim  kinetičkim  i 
lumino  ambijentima  (grupa  Zeroy  grupa  GRAV,  Ivan 
Picelj).  Yves  Klein  je  plavu  boju  (Kleinovo  kozmičko 
plavo)  definirao  kao  kozmički  princip  i simbol.  Crnu 
boju  meandra,  slično  Adu  Reinhardtu  koji  radi  s 
monokromijama  i rasterima,  Julije  Knifer  opisuje  kao 
poništavanje  boje. 

U geometrijskoj  apstrakciji  boja  je  dekorativni  ili 
formalno-sintaktički  aspekt  geometrijske  površine  i 
oblika.  Ona  je  formalni  aspekt  koji  se  povezuje  s 
drugim  formalnim  aspektima  u stvaranju  strukturalnog 
poretka.  U konkretizmu  boja  se  opisuje  kao  konkretno 
materijalno  svojstvo  površine,  predmeta  ili  prostora. 
U postslikarskoj  apstrakciji  i slikarstvu  obojenog  polja 
boja  je  aspekt  plohe  i plošnog  prostiranja  kojim  se 
ostvaruje  autonomni  pikturalni  učinak.  Do  mono- 
kromne  plohe  ili  plohe  utemeljene  na  elementarnoj 
kombinaciji  nekoliko  boja  umjetnik  dolazi  auto- 
kritičkim  i reduktivističkim  pročišćavanjem  palete  ili 
načina  upotrebe  boja,  koji  ukazuju  na  svijet  izvan  slike 
i slikarstva. 

U pop  artu  boja  je  artificijelni  strukturalni  element 


koji  je  izgledom  i značenjima  analogan  boji  in- 
dustrijskih predmeta  ili  reklamnom  grafičkom  dizajnu. 
Popartisti  najčešće  nanose  boju  na  platno  ili  objekte 
mehaničkim  sredstvima  karakterističnim  za  indust- 
rijsku obradu  predmeta. 

U minimalnoj  umjetnosti  boja  je  tretirana  kao 
konkretni  i doslovni  aspekt  predmeta  i prostora:  (1) 
naglašen  je  materijal  od  kojeg  je  načinjen  predmet, 
koji  nije  obojen  nego  je  istaknuta  njegova  prirodna 
struktura  i boja  (Robert  Morris,  Richard  SerTa);  (2) 
predmet  je  struktura  ili  element  prostome  instalacije, 
koji  se  boji  u bijelo  da  bi  se  poništila  njegova  prirodna 
ili  osnovna  boja,  a istakla  aikonička  artificijelna 
strukturalna  funkcija  (Robert  Morris);  (3)  naglašen  je 
industrijski  karakter  predmeta,  koji  je  obojen 
sintetičkim  industrijskim  bojama  (Donald  Judd);  (4) 
Dan  Flavin  je  realizirao  instalacije  s neonskim  cijevima 
da  bi  boju  svjetlećeg  predmeta  suprotstavio  ambi- 
jentalnoj  svjetlosti;  (5)  u svjetlosnim  ambijentima 
kalifomijskih  umjetnika  (Eric  Orr,  Maria  Nordman, 
Robert  Irvvin,  James  Turrell)  boja  nije  aspekt  predmeta 
nego  kvaliteta  ambijentalne  svjetlosti  koja  ispunjava 
prostor  i transformira  ga  u izuzetni  prostor  optičkih 
fenomena  i metafizičkog  doživljaja  bestjelesne 
realnosti  (boja  svjetla  je  i konkretni  aspekt  prostora  i 
simbol  bespredmetnosti). 

U postminimalnoj  i konceptualnoj  umjetnosti  boja  je 
element  matematičke  kombinatorike  ili  objekt  tauto- 
loškog  imenovanja.  Sol  LeWittje  oko  1970.  realizirao 
seriju  strukturalnih  radova  s kombinacijama  boja.  Boja 
je  element  sintaktičke  kombinatorike,  a ne  likovna  i 
estetska  kvaliteta.  U zidnim  geometrijskim  pattern 
slikama  iz  80-ih  godina  LeWitt  podjednako  naglašava 
konceptualnu  (logičku,  indeksnu)  upotrebu  boje  i 
njezinu  slikovno-estetsku  funkciju  preobrazbe 
arhitektonskog  prostora.  Joseph  Kosuth  je  realizirao 
tautološke  radove  u kojima  je  tekst  govorio  o boji 
zapisa.  Rad  Jedna  boja,  pet  pridjeva  (1966.)  tekst  je 
koji  čini  riječ  “pridjev”  zapisana  na  pet  jezika,  crvenim 
slovima  načinjenim  od  fluorescentnih  cijevi.  Kosuth 
pristupa  boji  analogno  filozofskoj  analizi  jezičkog  i 
mentalnog  predočivanja  boje  u tekstovima  Ludwiga 
Wittgensteina. 

U analitičkom  slikarstvu  boja  je  najčešće  reducirana 
na  crnu,  bijelu  i sivu.  Redukcija  tradicionalnog 
slikarskog  kolorita  u tom  je  slikarstvu  posljedica 
zahtjeva  da  se  slika  svede  na  “kostur”  ili  strukturu 
koja  otkriva  i pokazuje  logiku  slikarskog  postupka.  U 
analitičkom  slikarstvu  nije  bitan  koloristički  efekt 
plohe  nego  mogućnost  prikazivanja  strukturalnog 
postupka  povezivanja  i smještanja  boja  na  plohu 
likovnom  kompozicijom.  Francuski  slikari  pripadnici 
grupe  Support-Surface  koriste  boju  kao  znakovni 

element  semiološkog  poretka  slikarstva.  Oni  su 
simulacijom  i dckonstrukcijom  upotrebe  boje  kod 
Matissea  ili  američkih  apstraktnih  ekspresionista 
(Rothka,  Newmana,  Mothervvella,  Pollocka)  pokazali 
kako  se  boja  iz  čistog  optičkog  fenomena  pretvara  u 
znak  kulture. 

U postmodernizmu  ranih  80-ih  godina  (trans- 
avangarda  i neoekspresionizam)  boja  je  ponovo 
uvedena  u slikarstvo,  gdje  se  koristi  da  bi  se 
dekonstruirala  upotreba  boje  u povijesti  slikarstva,  a 
ne  da  bi  se  prikazali  optički  fenomeni  prirode,  izrazile 
emocije  ili  pokazali  harmonijski  odnosi  palete.  U 
interpretacijama  boje  u transavangardi  i neocks- 
presionizmu  bitan  je  i psihoanalitički  akcent:  čin 
slikanja  opisuje  se  kao  proces  uživanja  u slikanju,  a 
boji  se  pridaju  erotska  značenja  (vlažna,  ljepljiva, 
prekrivajuća,  topla,  hladna,  transvestitska). 

U postmodernizmu  kasnih  80-ih  i ranih  90-ih  godina 
boja  je  tretirana  u smislu  semiotičkog  značenjskog 
elementa  koji:  (1)  prikazuje  i simbolizira  kolorit 
apstraktne  geometrijske  umjetnosti  avangardi  i 
ncoavangardi  (neo  geo  slikarstvo);  (2)  prikazuje  i 
simbolizira  boje  tehnološkog  svijeta  postmodemizma, 
posebno  artificijelni  kolorit  video  i kompjutorskih 
ekrana  (neokonceptualizam,  simulacionizam);  (3) 
dekonstruira  plastičku  autonomnu  pojavnost  skulpture 
ili  instalacije  uvođenjem  slikovnih  obojenih 
elemenata,  pri  čemu  su  ti  elementi  vizualni  citati  iz 
povijesti  umjetnosti,  dizajna,  arhitekture  i književnosti 
(britanska  nova  skulptura). 

LITERATURA:  Batlcl,  Bcl,  Hcrl,  Lcggl,  Lippl,  Poslel, 
Postmodeme  1 , Rot  I , Rot6,  Russ  I , Vas  1 

Bolest.  Bolest  je  jedna  od  tema  prikazivanja  i 
izražavanja  u likovnim  umjetnostima.  Umjetnosti  XX. 
stoljeća  svojstveno  je  nekoliko  pristupa  bolesti:  (1) 
prikazivanje  bolesti  u slici,  skulpturi,  fotografiji,  filmu; 

(2)  simulacija  stanja  bolesti  u body  artu  i performansu; 

(3)  mitologizacija  bolesti  kao  univerzalnog  simbola; 

(4)  interpretacija  umjetničkog  djela  na  osnovi  psiho- 
loških i psihijatrijskih  opisa  duševnih  bolesti;  (5) 
umjetnost  kao  terapijski  sistem. 

Prikazivanje  bolesti  u slici,  skulpturi,  fotografiji  i filmu 
je  prikazivanje  nevizualnih  stanja  i procesa  vizualnim 
sredstvima.  Bolest  se  prikazuje  posredno,  prika- 
zivanjem ponašanja  bolesnika  i atmosfere  u kojoj 
bolest  nastaje  i djeluje.  Karakteristični  primjeri 
prikazivanja  bolesti  u modernom  slikarstvu  su 
autoportreti  Rogera  de  la  Frcsnayja  koji  je  posljednjih 
godina  svojeg  života  pratio  razvoj  tuberkuloze, 
slikajući  svoje  izmučeno  lice. 

Umjetnost  kao  terapijski  sistem  ima  dugu  tradiciju  u 
šamanističkim,  alkemijskim  i magijskim  sustavima. 


Karakteristična  su  liječenja  bojama  i vizualnim 
oblicima  antropozofski  usmjerenih  autora  pokreta  New 
Age  (Novo  doba).  Boje  i vizualni  oblici  shvaćaju  se 
kao  cncigetski  izvori  koji  utječu  na  bolesnika  i dovode 
do  njegovog  izlječenja.  Američka  performans 
umjetnica  Ann  Halprin  je  tijekom  60-ih,  pod  utjecajem 
Gestalt  psihoterapije  Fritza  Perlsa,  realizirala 
hepeninge  u kojima  je  publika  bila  i sudionik  i pacijent 
terapijskog  ritualnog  rada. 

Nizozemski  body  art  umjetnik  Ben  d’Armagnac  je 
tijekom  performansa  sebe  dovodio  u takvo  psihičko  i 
fiziološko  stanje  da  je  povraćao,  gubio  svijest  i 
ravnotežu.  U njegovim  performansima  bolest  je  po- 
javnost umjetničkog  rada.  On  je  simulirao  i provocirao 
realna  psiho-fiziološka  stanja  bolesti  u kontekstu 
umjetnosti,  čime  je  zamisao  ready-madea  proširio  na 
bolest  kao  fenomen  ljudskog  postojanja.  Marina 
Abramović  je  realizirala  performans  Ritani  2 ( 1 974.), 
u kojem  se  služi  svojim  tijelom  isključivo  kao 
sredstvom  manifestiranja  psiho-fizioloških  reakcija 
poslije  uzimanja  tableta  za  liječenje  akutne  shizo- 
frenije. 

Mitologizacija  bolesti  kao  univerzalnog  simbola  bila 
je  svojstvena  umjetnosti  i književnosti  kasnog  XIX.  i 
prve  polovine  XX.  stoljeća,  kada  je  tuberkuloza 
postala  simbol  smrti.  Slična  preokupacija  bolešću 
dogodila  se  i pojavom  AIDS-a  80-ih  godina.  AIDS- 
om  je  bio  pogođen  umjetnički  svijet,  naročito  njujorška 
umjetnička  scena.  U umjetničkom  postmoder- 
nističkom  radu  AIDS  je  tretiran  dvojako:  (1)  kao 
univerzalni  simbol  totalnosti  neizbježne  smrti, 
analogno  tretiranju  tuberkuloze;  (2)  cmancipacijskim 
ukazivanjem  na  AIDS  kao  bolest  koja  se  ne  odnosi 
samo  na  rizične  socijalne  skupine  (homoseksualce, 
narkomane,  hemofiličare)  nego  je  problem  društva  u 
cjelini.  Kanadska  grupa  General  Idea  realizirala  je 
krajem  80-ih  i početkom  90-ih  godina  nekoliko  radova 
koji  problematiziraju  simbolizacije  AIDS-a  u kulturi. 
Slika  AIDS  nastala  je  parodiranjem  poznate  pop- 
artističke  ikone  Roberta  Indiane  Love  (Ljubav).  Čla- 
novi grupe  su  kopirali  Indianinu  sliku,  ali  su  umjesto 
riječi  “ljubav”  napisali  riječ  “AIDS”.  Njihov  drugi  rad 
je  instalacija  s divovskim  kopijama  pilula  za  tretman 
bolesnika  od  AIDS-a  (1991.).  Derek  Jarman  je  snimio 
film  Plavo  (Blue,  1993.)  koji  tijekom  75  minuta  tra- 
janja pokazuje  plavi  ekran.  Trajanje  plavog  na  ekranu 
prati  glas  koji  govori  o bolesti  od  AIDS-a,  umiranju  i 
smrti:  “Moja  retina  je  udaljeni  planet.  Ovaj  scenarij 
izvodim  već  šest  godina.  ...  Moj  vid  se  nikada  neće 
vratiti.  ...  Virus  napreduje,  nemam  više  prijatelja  .... 
Izgubio  sam  vid. ...  Neću  pobijediti  u borbi  s virusom. 
...  Bespomoćan  sam.  Ne  mogu  ga  vidjeti.  Samo  zvuk. 
U kaosu  slika  ja  ti  predočavam  univerzum  plavog”. 

Interpretacija  umjetničkog  djela  na  temelju  psiho- 
loških i psihijatrijskih  opisa  duševnih  bolesti,  odnosno 
predodžba  o umjetniku  kao  ludi,  orakulu  ili  intro- 
vertiranom duševnom  bolesniku  jedan  je  od  mitova 
europske  modernističke  tradicije  iniciranih  u ro- 
mantizmu, a razvijen  do  tipičnog  modela  u ekspresio- 
nizmu. U ncockspresionističkim  i transavangardis- 
tičkim  simulacijama  modernističkog,  avangardnog  i 
ekspresionističkog  slikarstva  i skulpture  ideja  o um- 
jetniku kao  duševnom  bolesniku  prikazana  je  kao 
stilski  obrazac  ekspresionističkog  slikarstva.  Bolest 
se  ne  prikazuje  kao  psiho-fiziološko  stanje  nego  kao 
simulacija  ekspresionističke  ikonografije  i oblika 
prikazivanja.  Karakteristični  primjeri  postmoder- 
nističke  simulacije  duševne  bolesti  su  autoportreti 
Francesca  Clcmcntea.  Hannah  Wilkc  je  u performansu 
Intra-Venus  (1993.)  fotografski  dokumentirala  stanja 
modifikacije  svojeg  tijela  koje  je  bilo  izloženo  me- 
dicinskom tretmanu  karcinoma  ( iymphoma ) posljed- 
njih mjeseci  njezinog  života.  Također  je  radila  ak- 
varele, tjelesne  kolaže,  skulpture  od  medicinskih  pred- 
meta. Sva  su  ta  djela  bila  posthumno  izložena  u Ronald 
Feldman  Gallery  u New  Yorku  1 994. 

LITERATURA:  Abr2,  Alfi , Braid2,  Cos  I , Cri3,  Fuo2.  Fuo2 1 , Grž8, 
Harl,  Harr32,  Jonl,  Jon2,  Kov2,  Krauss21,  K.uspl6,  Ph3,  Sont5, 
Sont7,  St  1 

Brzina.  Brzinom  se  mogu  karakterizirati  civilizacijski 
stupnjevi,  egzistencijalni  i simbolički  odnosi  prema 
prostoru  i vremenu.  Razlikuju  se  četiri  oblika  civili- 
zacijskog stupnjevanja  s obzirom  na  brzinu:  (1) 
statična  civilizacija  - civilizacija  bez  brzine,  zasnovana 
na  mitskom  vremenu  ili  trajanju  bez  promjena 


(idealizirano  arhaično  vrijeme,  na  primjer,  Atlantidc 
ili  Hopi  Indijanaca),  (2)  biološka  brzina  - brzina 
ratarskih  kultura  određenih  godišnjim  ciklusima  rasta 
biljnog  svijeta  i biološkom  dužinom  trajanja  života 
životinja  i ljudi,  (3)  mehanička  brzina  - brzina 
modernog  doba  koja  je  uvjetovana  mehaničkim  radom 
jednostavnih  mehanizama  (mlin,  vjetrenjača,  sat)  ili 
složenih  strojeva  (automobil,  avion,  raketa),  i (4) 
elektronska  brzina  - brzina  postmodernog  doba 
zasnovana  na  telekomunikacijskom  prijenosu  in- 
formacija brzinom  svjetlosti  (elektromagnetskih  va- 
lova). Zamisao  brzine  kao  simbola  i sredstva  iden- 
tifikacije nastala  je  u renesansi,  a razrađivana  je  od 
futurizma  kao  umjetnosti  brzine  modernog  doba,  do 
filma  u čiju  fenomenologiju  (24  sličice  u sekundi)  ulazi 
svojstvo  mehaničke  izmjene  slika.  U postmodemoj 
kulturi  brzina  je,  paradoksalno,  maksimalna  i odluču- 
juća. Paul  Virilio  određuje  pojam  tele-prisutnosti  koji 
označava  bivanja  svagdje  u istom  vremenu.  Kompju- 
torske mreže,  satelitski  televizijski  programi  i ki- 
bemetski  sistemi  omogućavaju  da  se  vrijeme  i prostor 
sažimaju  i prenose  istovremeno  i svugdje.  Kontinuum 
realnog  vremena  i prostora  postaje  diskretni  (digitalni 
prikaz)  u virtualnom  (ekranskom)  prostoru  i virtu- 
alnom vremenu  (apsolutnoj  sadašnjosti  i isto-vrc- 
menosti).  Zamisao  i realizacija  tele-prisutnosti  dovodi 
do  krize  pojavnosti  vremena  (trajanja)  i prostora  (ši- 
renja), pokazujući  daje  ideja  integralnog  (prostomo- 
vremenskog  kontinuuma)  fragmentirana  (svedena  na 
fraktalc). 

LITERATURA:  Andel.  Dele6,  Dclcl8,  Gržll,  Grž30,  Lisl, 
Markov  1 , Tis  I , Vir  1 , Vir2,  Vir3,  Vir4 


Cinički  realizam.  Cinički  realizam  je  naziv  za  kinesku 
kasno-socijalističku  umjetnost  (slikarstvo,  instalacije), 
koja  nastaje  oko  1989.  godine.  Karakterizira  ga 
paradoksalni  eklektični  spoj  američkog  pop  arta 
(analogije  fotorealizmu,  pop  ikonama),  socrealističkog 
kineskog  slikarstva  (od  tipičnog  “sublimnog”  socija- 
lističkog realizma  prema  “populističkom”  realizmu 
kineske  maoističkc  kulturne  revolucije),  tradicio- 
nalnog kineskog  slikarstva  (suvremeni  kineski  folklor, 
grotesknost  chen  /zen/  slikarstva,  prozirnost  formi 
taoističkog  slikarstva  i populistički  izraz  konfu- 
cijanizma)  i utjecaji  sovjetske  umjetnosti  perestrojke 
(Soc  Art,  konceptualna  umjetnost).  Pojedini  autori 
kineski  “cinički  realizam”  identificiraju  kao  komer- 
cijalnu verziju  “kineske  avangarde”  koja  nastaje  kao 
trostruko  parodiranje  zapadnog  kiča,  egzotike  kineske 
tradicije  i socijalističkog  populizma. 

Pojam  “kineska  avangarda”  ne  odgovara  pojmu 
“avangarda”  u europskom  i američkom  smislu,  nego 
označava  sinkrono  povezane  projekte  prozapadne 
modernizacije  i aktualiziranja  tradicionalne  nacionalne 
kulture  u postmaoističkoj  epohi  kasnog  socijalizma. 
Na  primjer,  Minglu  Gao  o kineskoj  avangardi  80-ih 
godina  govori  kao  sučeljavanju  dva  bitna  “neraz- 
likovanja” unutar  kineske  kulture.  Prvo,  riječ  je  o 
temporalnom  nerazlikovanju  smjene  modernizma 
postmodemizmom.  Modernizam  i postmodemizam 
se  predočuju  kao  istovremene  pojave  otvaranja  Zapadu 
i zapadnoj  subjektivnosti  (modema)  i predočavanju 
ponovno  aktualiziranog  vlastitog  nacionalnog 
identiteta  (postmodema).  Drugo,  riječ  je  o bitnom 
nerazlikovanju  identiteta  modernizma  kao  elitne 
umjetnosti  od  postmodemizma  kao  umjetnosti  do- 
minantne popularne  ili  masovne  umjetnosti.  Postmo- 
dema se  tumači  kao  aktualna  i pojačana  modemost. 
Predstavnici  nove  kineske  umjetnosti  djeluju  u 
širokom  rasponu  slikarstva,  fotografije,  videa, 
instalacija,  konceptualne  umjetnosti,  grafike.  Vodeći 
predstavnici  su,  između  ostalih,  Wang  Guangyi,  Wu 
Shanzhuan,  Xu  Bing,  Liu  Wei,  Fang  Lijun  i Yu  Hon. 
LITERATURA:  Chinal,  Erjl9,  Gaol.  Jianl 

Cinizam.  Cinizam  je  egzistencijalni  i bihevioralni  stav 
(polazište,  iskaz)  kojim  subjekt  izriče,  izražava  ili 
demonstrira  svoju  hladnu  i otuđenu  sumnju,  skepsu  i 
nemogućnost  identifikacije  prema  objektu  s kojim  se 
sam  identificira  ili  s kojim  ga  drugi  identificiraju.  U 


antičkim  vremenima  cinikom  ( kinik ) se  smatralo 
svojeglavca  ili  moralista  koji  provocira  na  svoju  ruku, 
izvan  univerzalnih  ili  općeprihvaćenih  kriterija  i 
konvencija.  Novovjekovni  kršćanski  cinizam  je  vrsta 
realističkog  de-iluzionizma,  ironiziranja  etike  i društ- 
venih konvencija,  odnosno,  taktika  lišavanja  ideala. 
Prema  Sloterdijku  suvremeni  buržoaski  cinik  je 
prosječni  i masovni  tip,  jer  industrijsko  društvo  proiz- 
vodi ogorčenog  samoživca  kao  masovni  tip.  Modemi 
cinik  nije  onaj  po  strani  nego  je  integrirani  asocijalni 
tip.  Cinik  se  identificira  sa  subjektom  ideologije,  zna 
da  djeluje  u području  određenom  ideologijom  i daje 
“subjekt”  po  tome  što  ga  ideologija  čini  takvim  kakav 
jest.  Pritom,  zna  daje  ta  određujuća  ideologija  lažna 
ili  konstruirana  slika  svijeta. 

Ako  je  ironija  bila  strategija  avangardi  i neoavangardi, 
cinizam  je  strategija  i taktika  postmodemizma,  tj. 
postmodemog  subjekta  (umjetnika,  teoretičara).  Post- 
modemi  cinizam  je  tako  rad  (ponašanje,  iskazivanje, 
stvaranje)  unutar  sistema  kulture  koji  se  zasniva  na 
stavu  daje  svaka  pozicija  određena  tek  unutar  sistema, 
da  nema  legitimne  vanjske  pozicije  s koje  se  može 
obavljati  kritika  čistih  ruku  i neutralnog  pogleda. 
Jedino  što  subjekt  može  je  pristajanje  na  sistem  i zatim 
rad  s njegovim  mehanizmima,  relativiziranje  njegovih 
granica,  pretpostavki,  postavljanje  pitanja  o njima, 
demonstriranje  apsurdnosti  sistema,  itd.  Cinizam  je 
oblik,  način,  taktika  ili,  čak,  strategija  očiglednog 
ponašanja,  djelovanja  ili  govora  bez  iluzije,  obećanja, 
ideala,  odbijanja  ili  pristajanja.  Cinizam  je  blizak 
ironiji,  ali  za  razliku  od  nje,  nije  prosvjetiteljski  (tj.  ne 
nudi  emancipaciju,  napredak),  ali  nije  ni  nihilistički 
(tj.  ne  negira  svaki  smisao)  nego  pokazuje  daje  svaka 
uklopljenost  (normiranost,  normalnost  ili  prirodnost) 
znak  za  stvarnu  ncuklopljenost.  Cinizam  ne  ostavlja 
poziciju  cinika  neutralnom,  niti  transcendentnom. 
Paradigmatski  primjeri  ciničkog  rada  u umjetnosti  su 
c amp  i punk.  U campu  se  subjekt  ekstatički  i bez- 
rezervno identificira  s masovnom  kulturom  (ponaša 
se,  oblači  se,  govori  i želi  suglasno  njenim  vrijed- 
nostima) pokazujući  je  kao  kulturu  otuđenosti,  kiča, 
bezrazložnog  smisla,  prividne  zabave,  ubijanja 
vremena,  itd.  Punk>  na  primjer,  u ranom  djelovanju 
slovenske  muzičke  grupe  Laibach,  doslovna  je  iden- 
tifikacija s totalitarnim  ideologijama  (fašizam,  naci- 
zam, staljinizam),  bez  uobičajene  prividne  distance 
ili  traganja  za  legitimnošću  (višim  razlozima,  oprav- 

danjima,  idealima).  Akter  punka  je  šokantno  doslovni 
i bezrazložni  subjekt  totalitarizma  koji  nc  ostavlja 
mogućnost  sumnje.  U dosljednosti  prianjanja  uz 
totalitarizam  istovremeno  ga  i razobličava.  NSK,  Novi 
kolektivizam,  Invin  i grupa  Laibach  nisu  ironizirali 
ili  subvertirali  neonacistički  način  ponašanja  i djelo- 
vanja nego  je  u doslovnom  ponašanju  i pristajanju  na 
neonacistički  im  age  činila  besmislenim  njegovo 
postojanje. 

LITERATURA:  Eij  1 9,  Jac  1 , SIolS,  Walli$  1 , Walli$2,  Žiž6 

Citat.  Citat  je  doslovni  navod  (kopija,  imitacija, 
reprodukcija)  jednog  umjetničkog  djela,  njegovog 
fragmenta,  stilske  karakteristike,  kompozicijskog 
načela  i postupka  u drugom  umjetničkom  djelu.  To  je 
likovno-označiteljski  postupak  prenošenja,  kojim  se 
uspostavlja  umjetna  i retorički  naglašena  podudarnost 
jednog  umjetničkog  djela  s drugim,  odnosno  jednog 
umjetničkog  djela  (slika,  skulptura,  performans,  am- 
bijent, fotografija)  s drugim  sistemom  označivanja 
(slika,  skulptura,  fotografija,  film,  ambijent,  video  rad, 
reklama,  književni  tekst,  kazališna  predstava,  religi- 
ozni ili  politički  tekst).  Citatni  umjetnički  rad  ima  tri 
stupnja  organizacije:  (1)  prvostupanjski  izgled  djela, 
čiji  je  sastavni  dio  citat;  (2)  drugostupanjski  karakter 
djela,  kojim  ono  ukazuje  da  je  u odnosu  s nekim 
drugim  umjetničkim  djelom  ili  sustavom  označivanja; 
(3)  trećestupanjska  karakteristika  djela,  koja  ukazuje 
da  je  preuzeti  citat  reinterpretiran  (preimenovan, 
objašnjen)  premještanjem  u novi  kontekst.  U likovnom 
umjetničkom  djelu  citat  nikada  nije  samo  autonomna 
likovna  konstrukcija  nego  je  uvijek  i značenjski 
određen  postupak.  Postupak  citiranja  sličan  je  pos- 
tupcima kolažiranja,  montaže  i ready-madea.  Od  njih 
se  razlikuje  po  naglašenoj  doslovnosti  i dosljednosti 
preuzimanja  i navođenja  djela  ili  fragmenta  upravo 
kao  navoda  (kopija,  imitacija  ili  reprodukcija). 
Razlikujemo  pet  citatnih  postupaka:  (1)  citiranje 
umjetničkih  djela  istog  tipa,  tj.  citatni  odnos  se 
uspostavlja  između  djela  iste  umjetničke  vrste 
književnost  - književnost,  film  film,  slikarstvo  - 
slikarstvo,  što  znači  da  se  u slučaju  slikarstva  govori 
o intcrslikovnim  odnosima  između  dva  likovna 
umjetnička  djela;  (2)  citiranje  vlastitih  umjetničkih 
djela,  fragmentarnih  rješenja,  postupaka  ili  stilskih 
obrazaca,  drugim  riječima;  umjetnik  u kasnijim 
djelima  navodi  (kopira,  imitira,  reproducira)  iješenja 
iz  svojih  ranijih  djela  (takvi  postupci  su  karakteristični 
za  različite  umjetnike  kao  što  su  rani  modernisti  Pablo 
Picasso,  Giorgio  de  Chirico  ili  kasni  modernisti  Jasper 
Johns  i Frank  Stella);  (3)  citiranje  metastavova 
(manifest,  statement,  teorijski  zapisi  o umjetnosti  ili 
tekstovi  iz  filozofije,  ideologije,  religije)  u okviru 


umjetničkog  djela;  na  primjer,  većina  tekstova 
konceptualne  umjetnosti  koji  su  pisani  zbog  izlaganja 
citati  su  teorijskih  konstrukcija  filozofije,  semiotike  i 
lingvistike  kao  umjetničkog  djela;  (4)  citiranje 
umjetničkih  djela  iz  drugih  umjetničkih  disciplina,  na 
primjer,  citiranje  reklamnog  dizajna  u pop  artu  ili 
fotografskog  prikaza  (slike)  ili  filmskog  kadra  u 
hiperrealističkom  slikarstvu;  (5)  citiranje  izvan- 
umjetničkih  prikaza,  izraza,  oblika  ponašanja,  tekstova 
ili  slika  u umjetničkom  djelu;  na  primjer,  citiranje 
ambalaže  industrijskih  proizvoda  u pop  artu;  citiranje 
karikatura,  viceva  i pop  ikonografije  u neokonceptu- 
alizmu  ili  citiranje  građanskog  ponašanja  i odijevanja 
u performansima  Gilberta  & Georgea.  Avangardistički, 
neoavangardistički  i postavangardistički  citat  ima 
ulogu  značenjske  provokacije  i destrukcije  tradicio- 
nalne i visokomodemističke  organske  cjelovitosti, 
likovne  čistoće,  reduktivnosti  i intuitivne  originalnosti 
na  kojoj  se  temelji  umjetničko  djelo. 

U postmodemoj  umjetnosti  od  kasnih  70-ih  godina 
ideja  citata  dobiva  povlašteno  mjesto  u strategijama 
stvaranja  umjetničkog  djela.  Povlašteni  postmodcr- 
nistički  status  citata  zasniva  se:  (1)  na  ideji  postmo- 
demističkog  umjetničkog  djela  kao  eklektičnog  spoja 
(navoda  ili  citata)  cjelina  i fragmenata  drugih  umjet- 
ničkih djela;  (2)  na  citiranju  kao  postupku  kojim  se 
potvrđuje  prikazivački  i narativni  karakter  umjet- 
ničkog djela  (slika,  skulptura,  fotografija,  video  rad, 
film,  performans);  (3)  na  citiranju  kao  postupku 
uspostavljanja  interslikovnih  i intertekstualnih  odnosa 
između  različitih  označiteljskih  sustava  (glasovi 
umjetnosti,  popularna  kultura,  politika).  Značajna 
citatna  umjetnička  djela  ostvarili  su  talijanski  umjetnici 
transavangarde  Franccsco  Clemente,  Mimmo  Pala- 
dino  i Sandro  Chia  stvarajući  sliku  kao  mrežu  ili  mapu 
citata  kompozicijskih  rješenja,  ikonografskih  shema, 
pripovjednih  obrazaca,  simboličkih  izraza  i ekspre- 
sivnih obrada  plohe  iz  povijesti  europske  umjetnosti. 
Američki  slikari  David  Salle  i Julian  Schnabel  su 
razvili  koncept  citatnosti  do  parodijskog  suočivanja 
suprotnih,  često  međusobno  isključujućih  modela 
izražavanja:  apstraktnu  geometrijsku  kompoziciju, 
realistički  pejzaž,  pornografski  ili  medicinski  crtež, 
renesansnu  ili  barkonu  ikonografiju. 

LITERATURA:  Brejl6,  Brej20,  Citl,  Dcn50,  Dcn54,  Doc3,  Ferrl 
Mak2,  Ori,  Or4,  Or5,  Schwar7.1,  Tayl 

Cobra.  Grupa  COBRA  (KOpenhagen  BRivcelles 
Amsterdam)  osnovana  je  1948.  godine  u Parizu 
inicijativom  belgijskog  pjesnika  i esejista  Christiana 
Dutremonta.  Prestala  je  djelovati  1951.  godine.  U 
grupi  su,  između  ostalih,  surađivali  Asger  Jom,  Karei 
Appel,  Constant,  Egylla  Jacobsen,  Carl-Henning 

Pcdcrson.  COBRA  je  djelovala  kao  međunarodna 
eksperimentalna  grupa.  Njezini  su  se  članovi  pozivali 
na  ekspresionističku  tradiciju  i bliski  su  postnad- 
realizmu,  u teorijskom  smislu  su  se  pozivali  na 
marksizam,  kolektivizam  i umjetnost  za  narod.  Karei 
Appel  je  razvijao  kritičko,  politički  orijentirano  sli- 
karstvo, na  primjer,  jednu  je  sliku  posvetio  pogubljenju 
Ethel  i Juliusa  Rosenberga,  optuženih  za  špijunažu  u 
New  Yorku  1 953.  U amsterdamskom  Stedelijk  muzeju 
je  održana  izložba  International  Exhibition  of  expe- 
rimental  Art  COBRA  1949.  Constant  i Appel  su 
surađivali  u situacionističkoj  intcmacionali. 

Članovi  grupe  COBRA  su  djelovali  u području  između 
apstrakcije  (lirske  apstrakcije,  enformela)  i ekspresivne 
figuracije,  ukazujući  na  relativnost  podjele  na  figura- 
tivnu i apstraktnu  umjetnost.  Njihovo  slikarstvo  je  ute- 
meljeno u naivnom,  pojednostavljenom,  karikatural- 
nom  i narativnom  crtežu  i kompoziciji.  Koristili  su 
intenzivne,  čiste  boje  i težili  dekorativnim  učincima. 
Koristili  su  univerzalne  arhetipske  simbole  života  kao 
Što  su  ptica,  maska,  Sunce,  Mjesec,  zvijezde,  zamci, 
brodovi.  Željeli  su  sliku  pretvoriti  u prikaz  duše,  sna  i 
mita.  Zalagali  su  se  za:  (1)  spontano  slikarsko  stvara- 
nje, (2)  neočekivane  stvaralačke  geste  tijekom  procesa 
realizacije  slike  i (3)  dramsko-narativne  i banalne  efek- 
te izražene  slikarskim  sredstvima  (gestom,  bojom, 
figurom). 

LITERATURA:  Ander2,  Cobrl,  Depl,  Luci,  Mcd3,  Poslel,  Sussl 

Crveni  peristil.  Crveni  peristil  je  aktivistička  i 
postobjektnoj  umjetnosti  usmjerena  grupa  umjetnika 
osnovana  u Splitu  1966.  koja  je  djelovala  do  1974. 
godine.  Naziv  grupe  je  nastao  po  akciji  koju  je  grupa 
izvela  u noći  između  10.  i 1 1 . siječnja  1968.  Akcija  se 
zasnivala  na  bojenju  u crveno  peristila  unutar 
Dioklecijanove  palače.  U grupi  su  surađivali  Pavao 
Dulčić,  Toma  Čaleta,  Slaven  Sumić,  Nenad  Đapić, 
Radovan  Kogej,  Srđan  Blažević,  Vladimir  Do- 
dig  Trokut  te  brojni  nepoznati  suradnici.  U vrijeme 
osnivanja  grupe  u njoj  su  bili  učenici  Škole  za 
primijenjenu  umjetnost  i Pedagoške  akademije.  Grupu 
je  karakterizirao  subverzivni  i destruktivni  pristup 
karakterističan  za  urbanu  kritičku  umjetnost  60-ih. 
Njihov  rad  jc  bio  obilježen  akcijama  čiji  je  cilj  bio 
provociranje  javnog  mnijenja  Splita,  izazivanje 
ekscesa,  individualna  emancipacija  i anarhični 
individualizam.  U njihovom  radu  su  se  eklektički 
povezale  taktike  undergmund  ponašanja,  nove  ljevice, 
hipijevstva,  slobodne  seksualnosti,  magije,  bitničkog 
ponašanja,  upotrebe  droge,  fluksusovskog  pomicanja 
pažnje  s djela  na  akciju  i čin.  Njihove  akcije  su  bile: 
postavljanje  balona  na  raskršću  ulica,  pakiranje  stabala 
na  Giardinima,  bojenje  vode  u fontani  na  Rivi,  bojenje 


Peristila.  Nakon  raspada  grupe  samostalnu  aktivnost 
je  nastavio  Vladimir  Dodig  Trokut  u području  para- 
magijskih  akcija,  instalacija  i koncepata. 

LITERATURA:  Milovl,  Sus2,  Su$3 

Cyberprostor.  Cyberprostor  ( cyberspace ) jc  termin 
koji  je  uveo  pisac  William  Gibson  u romanu 
Neuromanser(  1 984.),  jednom  od  ključnih  ostvarenja 
cyberpunk  literature.  Po  njemu  je  cyberprostor 
virtualno  apstraktno  okruženje  u kojem  ekonomske 
informacije  mogu  biti  vizualizirane  kao  geometrijske 
strukture.  Termin  opisuje  artificijelni  prostor  generiran 
u kompjutorskim  programima.  Cyberprostor  se 
definira  kao  trodimenzionalno  područje  u kojem  se 
odvijaju  kibernetske  povratne  veze  (feedback)  i 
kontrola.  Cyberprostor  se  naziva  i virtualnom 
realnošću,  VR  ili  artificijelnom  realnošću.  Zamisao 
cyberprostora  se  ostvaruje  povratnom  vezom  između 
korisnikovog  senzomog  sistema  i cyberprostora 
korištenjem  interakcije  u realnom  vremenu  između 
fizičkih  i virtualnih  tijela.  U fenomenološkom  i 
metafizičkom  smislu  cybcrprostor  suočava:  ( 1 ) biće  i 
nebiće  (biološki  organizam  i strojni  sistem),  (2)  fizički 
prostor  (TU  prisutnosti)  i ekranski  simulacijski  ptvstor 
(simboličke  prisutnosti,  što  znači  egzistencijalne 
odsutnosti/odloženosti),  i (3)  realno  vrijeme  (vrijeme 
fizičkih  i bioloških  procesa)  i strojno  vrijeme  (vrijeme 
elektronskog  i simboličkog  sažimanja).  U cyber- 
prostoru  dolazi  do  relativiziranja  odnosa  samostalnosti 
i nesamostalnosti  čovjeka  i stroja.  Narušena  je 
autonomija  biološkog  organizma  (organska  zatvorena 
cjelina).  Fizički  prostor  koji  je  u eklektičkom  post- 
modemizmu  imao  sve  funkcije  mimezisa  mimezisa 
teksta,  sada  postaje  relativni  prostor  promjenjivih 
presjeka,  regulacija  i deregulacija  mogućnosti. 
Cyberprostor  je  nomadski  prostor  u smislu  u kojem 
ne  postoji  konačna  morfološka  (ontološka)  iden- 
tifikacija identiteta  (figure  i tijela,  ekrana  i svijeta, 
softvera  i duha).  Identitet  je  veličina  koja  se  regulira  i 
u sistem  vraća  kao  pozitivna  ili  negativna  povratna 
veza , a ne  kao  izvorni  (esencijalni)  podatak  kojim 
započinje  fundamentalna  pojavnost  sistema. 

LITERATURA:  Andc  1 , Aro  I , Bent  l , Braid2,  Bumh8,  Coy  1 , Druck  l . 
Gan  1 , Gibsw  1 , Hans  1 , Har  l , Pcnle  l , Pau  l , Rush  1 , Grž  1 9,  Markov  1 , 
Morsl,  Žiž24 

Cyberpunk.  Cyberpunk  (cyberpunk  literary  move- 
ment ) je  eklektični  pokret  u okviru  znanstveno 
fantastične  (SF)  književnosti  80-ih  godina  XX. 
stoljeća.  Cyberpunkom  se  označava  književnost  koja 
tematizira  ekstatički,  biotehnološki  i narkotički  svijet 
kompjutorskih  igrača  i igara.  Termin  cybcr  je  preuzet 
iz  kompjutorske  terminologije  i označava  regulacijske 

ili  interaktivne  biološke  i kompjutorske  sisteme. 
Odnos  ljudskog  bića  (tijela,  organizma,  psihe)  i 
umreženog  kompjutora  je  jedna  od  centralnih  tema 
cyberpunk  književnosti.  Termin  punk  ukazuje  na 
brutalnu  kulturu  mladih  u epohi  kompjutorskog  nasilja 
(videospotovi,  kompjutorske  igre).  Termin  su  upo- 
trijebili književni  kritičari  da  bi  opisali  roman  Williama 
Gibsona  Neummancer  (1984.),  a primijenjen  je  i na 
djela  pisaca  Brucca  Stcrlinga,  Johna  Shirleyja,  Pat 
Cadogen  i Elizabeth  Vonarburg.  Termin  cyberspace 
je  prvi  put  upotrijebljen  u Gibsonovom  djelu,  da  bi 
kasnije  bio  primijenjen  u tumačenju  kompjutorskih 
interaktivnih  sistema  VR-a  (Virtual  Reality).  Cyber- 


space  je  u Gibsonovom  romanu  opisan  kao  haluci- 
natomi  prostor  prisutan  u iskustvu  milijuna  kompju- 
torskih korisnika.  Drugim  riječima,  cyberspace  je 
prostor  u kojem  se  potencijalno  neograničen  broj 
informacija  iz  kompjutora  uvodi  u ljudski  sistem. 
Cyberpunk  književnost  je  nastala  pod  utjecajem  filma 
Blade  Runner , književnih  produkcija  Williama  S. 
Burroughsa,  Thomasa  Pynchona,  Raymonda  Chan- 
dlera tfilm  noira  i psihološke  SF  kontrakulturalne 
produkcije  iz  kasnih  60-ih:  J.  G.  Ballarda,  Philipa  K. 
Dicka  i Samuela  Delanyja. 

LITERATURA:  Andel,Gibswl,Gibsw2 

Četiri  elementa.  Prema  Empedoklu  korijen  svih  stvari 
su  četiri  elementa  (voda,  vatra,  zrak,  zemlja).  Stvari 
nastaju  spajanjem  i miješanjem  tih  elemenata  na 
osnovi  afiniteta.  Broj  4 je  u različitim  tradicijama 
arhetip  kojim  se  označavaju  bitni  aspekti  pojavnosti 
svijeta.  To  je  simbol  materije,  koji  je,  prikazan  kao 
kvadrat,  simbol  racionalnog.  Pojavljuje  se  u različitim 
arhetipskim  modelima  izražavanja  i prikazivanja:  četiri 
strane  svijeta,  četiri  vjetra,  četiri  Mjesečeve  mijene, 
četiri  godišnja  doba,  četiri  elementa,  četiri  tempera- 
menta, četiri  rijeke  u raju,  četiri  slova  u božjem  imenu 
(YHVH).  Kada  se  broj  4 pojavljuje  u umjetničkom 
djelu  kao  brojčani  zapis  ili  je  vizualno  prikazan 
kvadratom,  ima  status  simbola.  Kada  se  taj  broj 
pojavljuje  u umjetničkom  djelu  prikazom,  na  primjer, 
pejzaža  (nebo  kao  zrak,  sunce  kao  vatra,  more,  jezero 
ili  rijeka  kao  voda  i tlo  kao  zemlja),  tada  ima  karakter 
metafore  ili  alegorije.  U modernoj  umjetnosti  broj  4 
prvenstveno  je  simbol,  kao  na  primjer,  u Maljevičevim 
kvadratima  (Bijelo  na  bijelom,  191 8.  ili  Crni  kvadrat 
1920.).  U američkoj  i ruskoj  teozofskoj  literaturi  broj 
4 se  pojavljuje  kao  zamisao  četvrte  dimenzije.  Ona  je 
teozofska  tvorevina  američkog  arhitekta  Claudea 
Bragdona  i ruskog  mislioca  P.  D.  Uspenskog,  koja 
polazi  od  vremena  kao  četvrte  dimenzije  prostora 
(zahvaljujući  metaforičnom  razumijevanju  teorije 
relativnosti)  i razvija  se  u veliku  alegorijsku  viziju 
višedimenzionalnog  svijeta.  Četvrta  dimenzija  ukazuje 
na  težnju  kretanja  prema  beskonačnosti:  iz  ravnog, 
dvodimcnzionalnog  prostora  slike  u trodimenzionalni, 
fizički,  euklidski  prostor  i iz  trodimenzionalnog, 
fizičkog  prostora  u četverodimenzionalni,  dinamični 
prostor.  Ta  shema  se  može  razvijati  do  N-dimen- 
zionalnih  beskrajnih  prostora  ili  viših  duhovnih 


svjetova.  Mističko  učenje  Uspenskog  temelji  se  na 
duhovnoj  evoluciji  svijesti  koja  postaje  sposobna 
obuhvatiti  i spoznati  višcdimenzionalne  prostore. 

U umjetnosti  nakon  Drugog  svjetskog  rata  interes  za 
četiri  elementa  pokazali  su  umjetnici  postenformel 
umjetnosti,  procesualne  umjetnosti,  land  arta,  body 
arta,  siromašne  i konceptualne  umjetnosti:  Yves  Klein, 
Joseph  Beuys,  Tenry  Fox,  Eric  Orr,  Pino  Pascali,  Jannis 
Kounellis,  Marko  Pogačnik,  Marina  Abramović, 
Zoran  Belić  W.  Za  njih  četiri  elementa  predstavljaju 
primjeren  model  jer:  (1 ) omogućuju  neposredan  rad  s 
četiri  konkretna  fizička  fenomena  (voda,  vatra,  zrak  i 
zemlja),  a ne  s njihovim  likovnim,  simboličkim  ili 
alegorijskim  prikazima  kao  u tradicionalnoj  umjet- 
nosti; (2)  rad  s četiri  konkretna  fizička  elementa 
omogućuje  im  prelaženje  estetske  granice  umjetnosti, 
ostvarujući  situacije  koje  su  isto  toliko  umjetničke 
koliko  i ritualne,  magijske,  alkemijske,  ekološke  i 
egzistencijalne.  Četiri  elementa  su  osnova  uspostav- 
ljanja hijerarhije  značenja,  od  konkretnih  empirijskih 
značenja  do  simboličko-alegorijskih  značenja  ezo- 
terije.  Marko  Pogačnikje  radio  s konkretnim  pojavama 
vatre,  zraka,  zemlje  i vode  tijekom  1969.  Nakon  1970. 
razvio  je  kozmološke  zamisli  (koncepte,  projekte)  koji 
se  oslanjaju  na  simboličke  vrijednosti  prikazivanja  i 
iskustva  osnovnih  elemenata. 

LITERATURA:  Brej4,  Brej6,  Ker3,  Oho8,  Oho9,  Šuvl  10 

Čitanje.  Vidi:  Recepcija 

Čovjek  OHO,  Vidi:  OHO,  grupa,  Reizam,  Trans- 
cendentalni konceptualizam,  Usklađivanje  senzi- 
biliteta 


Dada.  Dada  je  naziv  za  internacionalni,  aktivistički, 
anarhistički,  nihilistički,  ludistički  i provokativni 
umjetnički  pokret  koji  je  u Europi,  Sjedinjenim 
Američkim  Državama  i Japanu  djelovao  tijekom 
Prvog  svjetskog  rata  i ranih  20-ih  godina  XX.  stoljeća. 
Dada  je  otvoreni  i heterogeni  pokret  koji  nije  uspo- 
stavljen kao  izam  ili  stil  nego  kao  mnoštvo  različitih 
anarhističkih  i umjetničkih  taktika  djelovanja  i oblika 
ponašanja  kojima  su  provocirane,  subvertirane  i 
destruirane  vrijednosti,  norme,  oblici  izražavanja  i 
prikazivanja,  oblici  ponašanja,  komunikacije,  proiz- 
vodnje, razmjene  i potrošnje  u buržoaskom  društvu  i 
njegovoj  umjerenoj  ili  visokomodernističkoj 
umjetnosti.  Pojam  dade  odgovara  pojmu  anti- 
umjetnosti  i antiumjctničkog  djelovanja  i ponašanja. 
U dadi  dolazi  do  negiranja  i odbacivanja  pojma 
umjetnosti  i umjetničke  autonomije  u ime  aktivizma  i 
biheviorizma  s izvorima  od  političkog  pozicioniranja 
u Njemačkoj  do  apolitičkog  dendizma  u Francuskoj. 
Zato  se  pojam  dade  kao  antiumjetnosti  može  prikazati 
dvostruko:  (a)  kao  antiumj etničko  djelovanje  kojim 
se  negira  autonomija  umjetnosti  i umjetnost  se 
transformira  u anarhopolitičko  subverzivno  djelovanje 
u kulturi  i društvu  (njemačka  i češka  dada)  i (b)  kao 
antiumj  etničko  djelovanje  koje  pojam  antiumjetnosti 
određuje  kao  metaumjetnički  čin,  gestu,  oblik 
ponašanja  ili  taktiku  koju  može  provoditi  samo 
umjetnik  u svjetovima  umjetnosti  i kulture  - Marcelu 
Duchampu  se  pripisuju  riječi  da  antiumj etnost  može 
stvarati  samo  umjetnik  (francuska  dada). 

Riječ  dada  označava  razne  stvari  i ništa,  od  ironične 
potvrde  “da  da”  do  “dade  kao  dadilje  i starije  sestre” 
do  “dječjeg  konjića”  ili  “praznog  spoja  slova  koja  se 
ritmički  ponavljaju”. . . Riječ  dada  je  značenjski  prazna 
i najčešće  se  u manifestima  dade  nalazi  tumačenje  da 
riječ  dada  ništa  ne  znači,  daje  ona  “luda  igra  ništavila, 
u kojem  su  izmiješani  svi  najveći  problemi”.  Zato  se 
riječ  dada  može  tumačiti  samo  na  drugostupanjskom 
nivou  kao  naziv  ili  indeks  za  heterogene  anarhističke 
umjetničke  pojave.  Otkriće,  stvaranje  i uvođenje  riječi 
dada  se  pripisuje  raznim  autorima:  Hugu  Ballu, 
Tristanu  Tzari,  Richardu  Huelsenbecku,  itd. 

Pokret  dada  je  nastao  u u Zurichu  1916.  godine 
osnivanjem  Cabaret  Voltaire  u ulici  Spiegelgasse  br. 
1 . U Cabaret  Voltaire  su  surađivali  umjetnici  različitih 
disciplina,  stvarajući  otvoreno  i neodređeno  područje 
izražavanja,  ponašanja,  djelovanja,  aktivnosti  i 
provokacije:  Hugo  Bali,  Emmy  Higgins,  Richard 


Huelsenbeck,  Tristan  Tzara,  Marcel  Janco,  Hans  Arp. 
U Cabai-etu  su  surađivali  umjetnici  koji  su  se  u vrijeme 
Prvog  svjetskog  rata  sklonili  u neutralnu  Švicarsku; 
dezerteri,  anarhisti,  pobunjenici,  usamljenici,  revo- 
lucionari. U Cabaret  Voltaire  je  došlo  do  obrata  od 
kabareta  kao  idealnog  mjesta  spoja  visoke  i popularne 
kulture  na  kraju  XIX.  i početkom  XX.  stoljeća,  na 
primjer  u ekspresionizmu,  do  koncepta  novog 
interdisciplinarnog  i izvanmedijskog  načina  djelovanja 
i ponašanja  umjetnika  anarhista,  provokatora  i 
akcionista.  U dadi  dolazi  do  obrata  od  kabaretske 
zabave  u kamevalizaciju  i politizaciju  svakodnevnice 
umjetnika. 

Dada  se  širi  po  Europi  i svijetu  tijekom  kasnih  10-ih  i 
ranih  20-ih  godina,  postajući  internacionalni  pokret  i 
mreža  različitih  anarhističko-umjetničkih  grupa, 
pojava  ili  individualnih  praksi.  Na  primjer,  u Berlinu 
dadu  predvode  Richard  Huelsenbeck,  Raoul  Haus- 
mann,  u Hannoveru  djeluje  dada-čovjek  Kurt 
Schwittcrs,  u Kolnu  Max  Emst  i Johannes  Baargeld. 
Osim  njih  u Njemačkoj  su  djelovali  i John  Heartficld 
i Hannah  Hoch,  a u Nizozemskoj  i Njemačkoj 
Theo  van  Doesbuig,  u Parizu  Eric  Satie,  Tristan  Tzara, 
Marcel  Duchamp  i Francis  Picabia,  u New  Yorku 
Alfred  Stieglitz,  Marcel  Duchamp,  Man  Ray,  Elsa  von 
Freytag-Loringhoven,  u Pragu  Karei  Teige,  u 
Budimpešti  Laj  os  Kassak,  u Zagrebu  Dragan  Aleksić, 
u Beogradu  Dragan  Aleksić  i Zvczdan  Vujadinović. 
Ruski  kubofuturizam  je  po  bio  akcionističkom 
gestualizmu  srodan  dadi  i dadaističkim  ekspe- 
rimentima. Branko  Ve  Poljanski  je  koncipirao  zamisao 
antidade  kao  još  radikalniju  negaciju  svakog 
dadaističkog  čina  i geste. 

Prema  Peteru  Biirgeru,  dada  je  paradigmatski  primjer 
radikalnog  avangardističkog  djelovanja  i ponašanja: 
(a)  ukazivanje  da  umjetničko  djelo  nije  pojedinačni 
komad  (slika,  skulptura,  pjesma,  kazališni  komad) 
nego  da  je  pravo  i bitno  “umjetničko  djelo  dade” 
ponašanje  i djelovanje  umjetnika  - zato  je  dada 
bihevioralna  umjetnost,  (b)  uspostavljanje  scenskih  i 
izvanscenskih  ili  parateatarskih  oblika  ponašanja  od 
kabareta  preko  festivala  do  akcije  umjetnika,  što  je 
kasnije  nazvano  pretečom  ili  primjerom performance 
arta  (po  RoseLee  Goldberg),  (c)  prekoračivanje 
disciplinarnih  i medijskih  granica  tradicionalnih 
umjetničkih  disciplina,  na  primjer,  prekoračivanje 
verbalne  poezije  vizualnim  pjesničkim  ili  verbalnim 
pjesničkim  eksperimentima,  prekoračivanje  slikarstva 

i skulpture  primjenom  kolaža  i montaže,  odnosno 
stvaranjem  assemblagea  i ready-madea , (d)  upotreba 
novih  masovnih  medija  (film  i radio),  (e)  upotreba 
tiskanog  materijala  (plakat,  almanah,  časopis)  kao 
sredstva  umjetničkog  izražavanja  i komuniciranja 
(knjiga  kao  umjetničko  djelo,  časopis  kao  umjetničko 
djelo  - poznati  dadaistički  Časopisi  su  Dada,  391 , 
Merz,  Dada  Tank),  (f)  ukazivanje  da  tipografska 
iješenja  časopisa  i knjiga  nisu  dekoracija  časopisa  nego 
konstitutivni  znak  i sadržaj  časopisa  jednakovrijedan 
tekstualnom  materijalu,  (g)  upotreba  manifesta  kao 
sredstva  umjetničkog  izražavanja  i novog  medija 
umjetničkog  komuniciranja,  i (h)  preobrazba  sva- 
kodnevnice u umjetničko  ponašanje  i umjetničkog 
ponašanja  u svakodnevni  život.  Također  je  bitno  uočiti 
da  u dadi  dolazi  do  razaranja  utilitarnog  govora  na 
primame  nekomunikativne  iskaze  (glasovi,  proiz- 
voljno kombinirane  riječi,  slogovi  ili  slova).  Razaranje 
riječi  prirodnog  jezika  se  u ekspresionizmu  tumačilo 
kao  izraz  unutrašnjih  individualnih  doživljaja,  u 
futurizmu  kao  način  prikazivanja  suvremene  tehničke 
ubrzanosti,  brzine  i pokreta,  u ruskom  kubofuturizmu 
kao  traganje  za  novim  jezikom  ili  novim  mogućnostima 
jezika  ili  transracionalnim  jezikom,  u nadrealizmu  je 
bilo  posljedica  automatskog  čina  (govora,  pisanja, 
geste)  koji  izmiče  kontroli  svijesti  i otkriva  učinke 
nesvjesnog,  a u dadi  je  bilo  uvjetovano  političkim 
zamislima  negacije  utilitarnog  i time  subvertiranjem 
kriterija  značenja  u kulturi  i društvu. 

Dadu  karakterizira  grupni  rad  koji  nije  kolektivistički 
u smislu  laboratorijskog  zajedničkog  rada  u kon- 
struktivizmu nego  kaotična,  ludistička,  revolucionarna 
i aktivistička  suradnja  različitih  individualnosti.  Za 
dadu  jc  također  karakteristično  da  se  u nekim 
kulturama  (gradovima,  državama)  jedan  autor  čovjek- 
dada,  usamljenik  koji  pokreće  dadaistički  časopis  ili 
provodi  dadaističke  aktivnosti  povezuje  i komunicira 
s drugim  dadaistima  ili  dadaističkim  grupama.  Tako 
Kurt  Schwitters,  Karei  Teige  ili  Dragan  Aleksić  grade 
složenu  dadaističku  aktivnost  i njihov  individualni  rad 
ima  odlike  djelovanja  grupe  ili  pokreta.  U političkom 
smislu  dada  se  može  tretirati  kao  ljevičarska  praksa, 
jer  je  usmjerena  kritici  i subverziji  postojećeg  društ- 
venog stanja,  premda  su  je  komunističke  partije  često 
kritizirale  kao  dekadentnu,  građanski  neopredijeljenu 
i anarhističku.  Odrediti  dadu  kao  anarhističku  je 
moguće  zato  što  dada  kritizira,  negira  i subvertira 
društvene  norme,  zalažući  se  za  pravo  na  drugost, 
individualnost  i decentriranost  u odnosu  na  opće 
društvene  norme  ili  kolektivne  (etničke,  nacionalne, 
klasne)  norme.  Zato  se  avangardnost  i umjetnička 
anarhičnost  dade  može  odrediti  dvostruko:  (1)  kao 
inovatorstvo  kojim  se  u poetičkom  i političkom  smislu 


prekoračuju  granice  disciplina  i podjele  rada  u kulturi 
i umjetnosti,  i (2)  kao  provokacija,  negacija  i kritika 
uspostavljenih,  normiranih  i kanoniziranih  vrijednosti 
građanskog  društva  i njegovog  modernizma  od  kič 
svakodnevnice  preko  umjerenog  modernizma  (gra- 
đanski realizam,  intimizam,  esteticizam),  do  velikih 
modernističkih  estetskih  inovacija  (ekspresionizam, 
fovizam,  kubizam,  apstraktna  umjetnost). 

Dada  je  utjecala  na  različite  umjetničke  pokrete,  tako 
daje  neposredno  bila  povezana  s konstruktivizmom, 
mađarskim  aktivizmom  i Micićevim  zenitizmom,  a 
pariška  dada  se  kasnih  20-ih  godina  pretopila  u 
nadrealizam.  Nakon  drugog  svjetskog  rata  dada  je 
utjecala  na  nastanak  američke  neodade,  internacio- 
nalnog fluksusa,  francuskog  novog  realizma,  mini- 
malne i konceptualne  umjetnosti.  U postmodemoj 
kulturi  dada  se  tumači  kao  jedan  od  temeljnih  stilova 
(modela  izražavanja,  oblika  ponašanja  ili  antiestetskog 
oblikovanja)  XX.  stoljeća. 

LITERATURA;  Beh  1 , Bir  1 , Cab  1 , Dad  1 , Duv  I , Duv2,  Fost  1 , Fost2, 
Fost3,  Fost4,  Free  1 , Gamm  1 , Gav3,  Gold2,  Hoc  I , Hu«ls  I . Jon3,  Jov  1 , 
Kuci,  Kue2,  Moul,  Nauma l,  Or8,  Richterl,  Rub2,  Sanol,  Sawl, 
Schvvarzal,  \Villetl , Willct2,  Wool.  Woo2 

Datiranje  umjetničkog  djela.  Datiranje  umjetničkog 
djela  standardno  je  označivanje  slike,  skulpture  ili 
grafike  datumom  izrade.  Osim  datumom  izrade, 
uobičajeno  je  označivanje  umjetničkog  djela  i pot- 
pisom umjetnika.  Potpis  i datum  su  kodovi  za  iden- 
tifikaciju autorstva  i vremena  nastanka  djela.  U avan- 
gardi, neoavangardi,  postavangardi  i postmodemizmu 
došlo  je  do  parodiranja,  destrukcije  i dekonstrukcije 
konstitutivnih  aspekata  umjetničkog  djela;  u tom 
smislu  su  se  problematizirali  potpis  i datiranje. 
Marcel  Duchamp  je  ready-made  Fontana  (1917.) 
potpisao  imenom  direktora  tvornice  koja  je  proizvela 
pisoar  koji  je  on  upotrijebio  kao  ready-made,  a rad  je 
datirao  godinom  izlaganja.  Pretpostavlja  se  daje  ruski 
avangardni  umjetnik  Kazimir  Maljevič  postsupre- 
matističke  figurativne  slike  iz  kasnih  20-ih  i 30-ih 
godina  datirao  kao  predsuprematističke. 

Japanski  konceptualni  umjetnik  On  Kawara  svoj  je 
rad  iz  1966.  odredio  postupcima  datiranja.  Na  površini 
slike  krupnim  je  brojevima  i slovima  ispisao  datum 
nastanka  slike,  tako  da  ona  prikazuje  zapis  datuma 
svojeg  nastanka.  Prijateljima,  galeristima  i kustosima 
je  slao  telegrame  i razglednice  s datumom  i vremenom 
kad  se  probudio  ili  porukom  “Još  sam  živ.” 
Beogradski  postmodemi  umjetnik  Goran  Đorđević 
realizirao  je  djela  u kojima  je  antidatirao  kopije  slika 
iz  povijesti  modeme  umjetnosti,  stvarajući  fakto- 
grafsku i povijesnu  konfuziju  koja  parodira  zbrke  u 
datiranju  u povijesti  umjetnosti  i tržišnom  sistemu 

umjetnosti.  Umjetnikova  je  namjera  da  tržišnu  i histo- 
riografsku pometnju  u svijetu  suvremene  umjetnosti 
dovede  do  alegorijskog  postmodemističkog  kaosa. 

LITERATURA:  Anderl,  Conl,Con2,  Con3,  Duvl,  Duv2,  Đorđ$c7, 
Grt2 1 , Grž22,  Mij2,  Sano  1 

Definicije  umjetnosti.  Definicije  umjetnosti  su 
određenja  pojma  umjetnosti  zasnovana  na  opisu, 
objašnjenju  i interpretaciji  umjetnosti  kao  stvaralačkog 
i društvenog  fenomena.  Zadatak  estetike,  filozofije  i 
teorije  umjetnosti  je  opća  definicija  umjetnosti, 
odnosno  definicije  pojedinih  specifičnih  umjetnosti  i 
njihovih  disciplina. 

Razlikuju  se  tri  pristupa  definiranju  umjetnosti:  (1) 
suglasno  tradiciji  i tradicijom  utvrđenih  zamisli  općeg 
pojma  umjetnosti  i umjetničkih  disciplina;  (2)  na 
temelju  materijalnih,  medijskih  i morfoloških  aspekata 
umjetničkog  djela;  (3)  na  temelju  konceptualnog, 
stilskog,  vrijednosnog  i značenjskog  prepoznavanja 
konteksta  pojavnosti  umjetničkog  djela  i rada 
umjetnika. 

Definiranje  umjetnosti  suglasno  tradiciji  ili  materijal- 
nim, medijskim  i morfološkim  aspektima  umjetničkog 
djela  zasnovano  je  na  ideji  zatvorenog  koncepta. 
Zatvoreni  koncept  je  opća  zamisao  umjetnosti  ili 
pojedinih  disciplina  koju  određuje  konačan  i dovoljan 
broj  aspekata  na  temelju  kojih  se  može  reći  što  jest  a 
što  nije  umjetnost,  slikarstvo,  skulptura,  poezija. 
Prema  tipičnoj  definiciji  slikarstva,  utemeljenoj  na 
zatvorenom  konceptu  u smislu  tradicije,  slikarstvo  je 
umjetnost  iluzionističkog  mimetičkog  prikazivanja 
svijeta  ili  zamisli  svijeta.  Prema  toj  definiciji, 
apstraktno  slikarstvo  ne  može  se  prihvatiti  kao 
slikarstvo  i umjetnost.  Naprotiv,  modernistička 
definicija  slikarstva  utemeljena  na  medijskoj 
autonomiji  i morfološkoj  specifičnosti,  određuje 
slikarstvo  kao  umjetnost  postizanja  čistog  likovnog 
estetskog  učinka,  što  znači  da  je  slika  dvodimen- 
zionalna  ravna  površina  na  kojoj  se  komponiraju 
slobodni,  apstraktni  gestualni  tragovi  boja  ili 
geometrijski  oblici.  U modernističkom  smislu  tradicija 
zapadnog  mimetičkog  i iluzionističkog  slikarstva  je 
tek  pretpovijest  umjetnosti  slikarstva. 

Za  teoriju  avangardne,  neoavangardne  i postavan- 
gardne  umjetnosti  bitan  je  otvoreni  koncept  kao 
osnova  redefiniranja  pojma  umjetnosti.  Otvoreni 
koncept  zasniva  se  na  stavu  da  su  koncepti  umjetnosti 
povijesno,  kontekstualno  i konceptualno  promjenjivi, 
višeznačni  i raznovrsni.  Američki  analitički  estetičar 
Morris  Weitz  je  50-ih  godina  kritički  definirao  opći 
pojam  umjetnosti,  pokazujući  da  su  opće  definicije 
umjetnosti  utemeljene  na  zatvorenim  konceptima 
besmislene  i da  su  jedino  moguće  parcijalne  definicije 


specifičnih  disciplina,  u specifičnom  vremenu  i 
kontekstu.  Weitz  definira  umjetnost  analogno  jezičkim 
igrama  Ludvviga  Wittgensteina,  što  znači  da  se  pravila 
i aspekti  jedne  umjetničke  discipline  mogu  mijenjati, 
pri  čemu  svaka  promjena  umjetničkog  koncepta 
zahtijeva  njegovo  redefiniranje.  Drugim  riječima,  ne 
treba  umjetnost  prilagođavati  definicijama  nego 
definicije  umjetnosti  treba  revidirati  u skladu  s 
razvojem  i transformacijama  umjetnosti,  a jedan  od 
temeljnih  primjera  u Weitzovoj  je  teoriji  ready-made 
Marcela  Duchampa. 

Neoavangardnoj  i postavangardnoj  umjetnosti  (od 
neodade  i fluksusa,  preko  konceptualne  umjetnosti 
do  postmodeme)  nije  svojstveno  samo  djelovanje  u 
svijetu  umjetnosti  ili  proizvodnja  umjetničkih  djela 
nego  i istraživanje,  analiza  i rasprava  prirode 
umjetnosti.  Za  neodadaiste  i fluksus  umjetnike,  na 
primjer  Georgea  Maciunasa,  Henryja  Flynta  ili 
Vladana  Radovanovića  nije  bitno  samo  izvesti  gestu, 
izložiti  ideju  i prekoračiti  granice  medija  nego  i 
definirati  prirodu  svojeg  rada  i strukturu  '‘nove 
umjetnosti”  u kojoj  djeluju.  Maciunas  je  crtao  i 
ispisivao  tablice  i grafikone  koji  prikazuju  povijest 
avangardi  od  dade  do  neodade  i fluksusa.  Za 
konceptualnu  umjetnost  analiza  i rasprava  o 
definicijama  umjetnosti  su  središte  umjetničkog  rada. 
Joseph  Kosuth  je  pokazao  da  između  definicije 
umjetnosti  i umjetničkog  djela  postoji  izravan  odnos, 
tj.  da  su  umjetnička  djela  izrazi  ili  formalne  posljedice 
definicije  umjetnosti.  Konceptualnoj  umjetnosti 
svojstvena  su  dva  relativistička  pristupa  definiranju 
umjetnosti:  (1)  umjetnost  se  definira  kao  otvorena, 
nestabilna  i promjenjiva  ideja  zasnovana  na  formalnim 
jezičkim  igrama;  (2)  umjetnost  se  definira  kao  otvoren, 
nestabilni  i promjenjivi  kontekst  uvjetovan  poviješću 
i aktualnošću  svijeta  umjetnosti,  kulture  i društva.  U 
teoriji  postmodemizma  je  kritikom  logocentričnog 
općeg  pojma  umjetnosti  došlo  do  njegovog  odbaciva- 
nja. Pojam  umjetnosti  moguć  je  samo  kao  fragmentar- 
ni i prolazni  model  izražavanja  i prikazivanja.  U 
tekstovima  Victora  Burgina  odbacuje  se  zahtjev  za 
definiranjem  umjetnosti  kao  posebne  discipline  i 
ukazuje  se  na  činjenicu  da  je  u postmodemoj  kulturi 
moguće  definirati  samo  specifične  oblike  prikazivanja 
pojavnosti,  značenja  i vrijednosti  kulture.  Postmoder- 
nističke  reprezentacije  i oblici  izražavanja  uvjetovani 
su  zakonitostima  označiteljskih  moći  kulture  koje  vla- 
daju i reprezentacijama  popularne  kulture,  masovnih 
medija,  rocka,  mode,  pornografije,  arhitekture, 
dizajna,  ekonomija,  političkog  marketinga,  itd. 

LITERATURA:  Bartl6,  Dani,  Dan2,  Dan5,  Davi,  Dickl,  Duv2, 
Heid  1 , Kenn  1 , Ma^g3,  Rosen2,  Shus2,  Stat  l , $uv63,  Weit  1 , Wollh  1 

Dekolaž.  Dekolaž  je  jedna  od  metoda  novog  realizma 
koja  se  temelji  na  plakatima  strgnutim  sa  zidova  i 
ograda.  Govorilo  se  o ‘‘umjetnosti  poderanih  plakata”. 
Ta  umjetnost  je  začeta  40-ih  godina  radom  Raymonda 
Hainsa  i Jacquesa  de  la  Villeglća.  Nazivali  su  ih 
afišistima  (fr.  affiches  lacćrćs  = poderani  plakati),  a 
težili  su  postizanju  apstraktnih  dojmova  deranjem 
plakata.  Mimmo  Rotella  je  ranih  60-ih  taj  postupak 
primijenio  u kvazipopartističkoj  maniri,  usredotočivši 
se  na  reklamu.  Površine  reklama  su  poderane, 
pohabane  i stare.  Zato  dekolaži,  za  razliku  od  pop 
arta,  imaju  kritički  karakter  izbora  i intervencije 
pomoću  materijala  popularne  kulture  (plakati, 
reklame,  dijelovi  političkih  tekstova).  Dekolaž  je  citat 
stvarnosti  koji  neutralni  modernistički  ili  apologetski 
popartistički  izraz  preobražava  u aktivan  odnos  prema 
realnom  svijetu. 

Muzika  dekolaža  je  zvuk  koji  nastaje  prilikom 
destrukcije  predmeta.  Nju  je  ranih  60-ih  definirao 
njemački  fluksus  umjetnik  Wolf  Vostell  da  bi  označio 
destruktivne  akcije  umjetnika  u kojima  nastaju 
raznovrsni  zvukovi.  Prema  Vostellu,  muzika  dekolaža 
je  nastajala  prilikom  njegovih  akcija  u kojima  je  trgao 
kolaže,  razbijao  televizor,  demolirao  kuću,  rušio  zid 
ili  razbijao  žarulju.  Njegov  je  rad  politički  usmjeren 
negiranju  granica  umjetnosti  i života:  “Život  je 
umjetničko  djelo,  umjetničko  djelo  je  život!”  (1961 .). 
LITERATURA:  Bih5,  Fergl,  Lippl , Luc5,  OlivI 5,  Rest2,  Rcst3 

Dekonstrukcija.  Dekonstrukcija  je  poststruktura- 
listički  filozofski  i teorijski  pristup  raspravi,  akribičnoj 
kritici,  analizi,  prikazivanju  i simulaciji  uvjeta,  granica, 
paradoksa  i prirode  filozofskog  diskursa.  Dekon- 
strukciju  je  kasnih  60-ih  godina  utemeljio  francuski 
filozof  Jacques  Derrida.  Tijekom  70-ih  ona  je 
prihvaćena  na  američkim  sveučilištima  i razvijala  se 
kao  kritička  teorija  književnosti.  Značajan  je  pionirski 
rad  Jejlske  škole,  čiji  su  predstavnici  Paul  De  Man, 
Harold  Bloom  i Geoffrey  Hartman.  Krajem  70-ih  i 
tijekom  80-ih  godina  ideja  dekonstrukcije  je  pri- 
mijenjena na  teoriju  i praksu  arhitekture,  filma, 
likovnih  umjetnosti  i kazališta,  na  teoriju  kulture, 
potrošačkog  društva,  feminizma  i ideologije.  Pod 
utjecajem  dekonstrukcije  u likovnim  umjetnostima 
razvijali  su  se  postmodemistički  pokreti:  transavan- 
garda,  novi  barok,  neo  geo,  britanska  nova  skulptura, 
dekonstruktivistička  arhitektura  i neokonceptualizam. 
Teorija  dekonstrukcije  polazi  od  kritike  zapadne 
metafizike  koja  se  temelji  na  semantičkoj  povezanosti 
jezika  i svijeta.  Ona  pokazuje  da  značenja  diskursa 
filozofije,  znanosti,  ideologije,  psihoanalize  i knji- 
ževnosti nisu  prirodna  značenja  nego  proizvodi 
specifičnih  povijesnih  diskursa  kulture.  Istina  se  ne 


otkriva  u metafizičkim  odnosima  svijeta  i jezika  nego 
u mogućnostima  prikazivanja  jezika  jezikom.  Dekon- 
strukcija je  kritika  jakog  cjelovitog  diskursa  koji  teži 
jednoj  istini  i utvrđenom  metajezičkom  i teorijskom 
poretku.  U diskursu  dekonstrukcije  ne  čuje  se  samo 
jedan  glas  (boga,  gospodara,  stvoritelja,  muškarca, 
oca)  nego  više  raznorodnih,  međusobno  različitih  i 
odloženih  (differAnce)  glasova  koji  problematiziraju, 
relativiziraju,  oponašaju  i odlažu  jaki  logocentrični 
subjekt  zapadne  metafizike.  Dekonstrukcijom  se 
naziva  filozofija  “slabih”,  “pluralnih”  i “decentriranih” 
diskursa.  Za  Derridau  je  ishodišni  oblik  pisma 
(ecriture)  i teksta  književnost,  pa  stoga  i filozofski 
diskurs  razvija  retoričkim  oblicima  književnog  pisma. 
Smatra  da  umjetnost  nastupa  poslije  filozofije  i da  se 
kroz  umjetnost  razotkriva  priroda  filozofije.  U retorici, 
viŠeznačnom  bogatstvu  pisma,  manirističkom  citiranju 
povijesnih  stilova  i eklektičnom  povezivanju  žanrova, 
fragmenata  i osobnih  izraza,  kao  i općih  mjesta  kulture, 
pokazuje  se  da  je  umjetnost  zrcalo  koje  odražava  i 
prikazuje  kaos  zapadne  metafizike. 

Uvijek  se  polazi  od  zatečenog.  ‘Ja’  ili  ‘mi’  je  već 
zatečeno  u svijetu/jeziku  ili  pismu  koji  je  postojao 
prije  tog  ‘ja’  ili  ‘mi’.  U toj  zatečenosti  se  izvodi  fatalno 
i obećavajuće  uvijek  kojeg  nema  izvan  pojedinačnog 
čina  intervencije  odlaganja  (pojam  differAnce  možemo 
prevesti  i terminom/konceptom  razluka)  na  zatečenim 
prisutnim  fragmentima  aktualnosti.  Biti  subjekt  znači 
biti  zatečen  među  tragovima  čiji  rubovi  nisu  oštri,  čije 
površine  nisu  sasvim  transparente,  a čija  je  prisutnost 
zabrinjavajuće  nesigurna. 

Dekonstrukcija  je  bila  moda  ili  skup  moda  od  teo- 
rijskog posthistoricizma  kasnih  70-ih  do  političkog 
globalizma  90-ih,  kada  je  postala  filozofska,  teorijska, 
umjetnička,  arhitektonska,  dizajnerska  ili  bihevioralna 
moda,  a to  znači  nesigurna,  otvorena  interpolacijama 
i sklona  premještanjima  atmosfera  interventnog 
izvođenja  u različitim  hibridnim  kontekstima  društva. 
Postoje  različita  dekonstruktivistička  tumačenja 
dekonstrukcije.  Derrida  je  tim  terminom  baratao  u 
različitim  situacijama  ili  istovremeno  na  različite 
načine,  narušavajući  definiciju  mogućnostima 
interpretacija:  “Jedna  od  glavnih  uloga  onoga  što  se  u 
mojim  tekstovima  zove  ‘dekonstrukcija’  upravo  je 
ograničavanje  ontologije,  a prije  svega  ovog  indikativa 
prezenta  trećeg  lica  S je  F*  (“Pismo  japanskom 
prijatelju”).  Izbjegavanje  preciznog  definiranja 
dekonstrukcije  je  izvedeno  iz  dva  razloga:  (1)  dekon- 
strukcija se  može  interpretirati  kao  oblik  prevođenja 
(premještanja,  decentriranja,  zamjene)  jezika  i 
tekstualnih  prikaza  pojmova  zapadne  metafizičke 
ontologije  čime  se  ona  i (pojmovno)  mijenja  ili  odlaže 
ili  razlaže  kroz  prezentaciju  i ponudu  različitih 

tekstualnih  zastupanja  mišljenja  i pisanja,  i (2) 
dekonstrukcija  nije  eksplicitno  eksplanatomi  model 
filozofskog  diskursa  nego  je  i ubrzani  produktivni 
(kvaziepistemološki)  model  praksi  koje  konstituiraju 
svjetove  filozofije,  teorije  književnosti  i povijesti 
umjetnosti,  ona  dijelom  preuzima  funkcije  produk- 
tivnog društvenog  rada  čiji  učinci  nisu  samo  ekspla- 
natomo-epistemološki  nego  su  i estetski,  književni, 
bihevioralni,  tj.  kulturalno  interventni.  O dekonstruk- 
ciji  se  govori  kao  o praksi/praksama  intervencije 
unutar  zapadne  filozofske  retorike  i kao  o produkti- 
vnim ponudama  novih  ili  drugačijih  retorika.  Derrida 
je  interventnost  dekonstrukcije  eksplicitno  postavio: 
“Dekonstrukcija,  insistirao  sam  na  tome,  nije  neutral- 
na. Ona  inter\>enira ” (1971.).  Odlika  dekonstrukcije 
je  uspostavljanje  odnosa  retoričkih  i estetskih  učinaka 
izvođenja  pisma  i teksta  unutar  složenih  konteksta 
zastupanja  i zastupajućeg  odlaganja  tragova  drugih 
pisma/tekstova.  Derrida  je  pisao  daje  dekonstruiranje 
istovremeno  strukturalistički  i antistrukturalistički  čin 
(ponašanje,  izvođenje,  praksa,  djelatnost,  interven- 
cija). Ona  pokazuje  hibridnost  i ambivalentnost  svakog 
kulturalnog  poretka  u njegovim  arbitramostima  i 
motivacijama  arbitramosti.  Kad  se  poredak  raščla- 
njuje, dekomponira,  transfiguralno  pomiče,  raslojava, 
decentrira,  marginalizira,  hegemonizira,  centrira, 
homogenizira,  odnosno  razlaže,  razlikuje  i odlaže  - 
tada  poredak  pokazuje  zakone  (pretpostavke,  hipoteze, 
pravilnosti)  i atmosferu  poretka  kao  složene  arheo- 
logije nanosa  i naslaga  kulturalnog  sinkronijskog  i 
dijakronijskog  smisla.  U tom  smislu  je  dekonstrukcija 
filozofija  nanosa  ili  naslaga  smisla.  Takvi  tekstovi 
nemaju  samo  funkciju  da  dovedu  do  nove  spoznaje  o 
poretku  i njegovoj  razgradnji  ili  rekonstrukciji  na 
tragovima  razgradnje  nego  da  i performativno  i 
obavezno  interventno,  demonstriraju  način  dezinte- 
gracije i integracije  pisma  zapadne  metafizike,  čime 
ulaze  u problem  osnovnog  oblika  pisanja,  koje 
prethodi  filozofskom  pisanju:  pisanja  u književnosti 
ili  pisanja  kao  umjetnosti.  Dekonstrukcija  zadobiva 
karakteristike  postfilozofske  aktivnosti  premda  se  ne 
odriče  filozofije  kao  otvorenog  polja  određenih  prava. 
Derrida  decidirano  govori  o pravu  na  filozofiju  (O 
pravu  na  filozofiju),  premda  raskida  naizgled  prirod- 
no prožimanje  filozofije  i znanosti,  problematizirajući 
nepodrazumijevajuću  prirodnost  episteme  osloba- 
đanjem tekstualnog  potencijala  književnog  i svakog 
drugog  umjetničkog  pisanja. 

LITERATURA:  Brun  1 , Brun2,  Brun3,  Carro  1 , Cix3,  Cix6,  CuIIer2, 
Dcrrl,  Dcrr2,  Derr3,  Derr4,  DerrS,  Derr6,  Dcrr7,  Derr8,  Derr9, 
DerrlO,  Dcrrll,  D<rrl2,  Derrl3,  Derrl4,  Derrl5,  Descl,  Erjl, 
Ferryl,  Feny3,  Fikl,  Hartm2,  Lotrl,  Lotr2,  Mclvl,  Mclv2,  Milici, 
Murr2,  Nor2,  Pap),  Šuv60,  Šuvl08,  Šuvl09,  Ulm6,  Ves4 


Dekonstrukcija  i umjetnost.  Karakterističan  je 
prijelaz  s verbalnog  pisma  ( ecriture ) filozofije  i 
književnosti  na  sisteme  pisanja  u umjetnostima 
( građevina , glazba,  slika,  film  ili  performans  kao 
pismo).  U pretpostavkama  dekonstrukcije,  na  primjer, 
uočavaju  se  analogije  tekstualnog  i slikovnog. 
Pretpostavljajući  sliku  (fotografiju,  sliku  slikarstva, 
filmski  kadar)  kao  polje  suočavanja  tekstova  različitog 
karaktera  dekonstruktivistička  rasprava:  (1)  locira 
mrežu  različitih  produkcija  koje  govore  (tj.  diskursa) 
i koje  se  pojavljuju  u jednom  slikovnom  zapisu,  i (2) 
prekida  normalizirane  označiteljske  (jezičke)  eko- 
nomije, pokazujući  kako  se  značenja  konstituiraju  i 
transformiraju  stvarajući  razlike/razluke  (strukturalne 
i temporalne  odnose).  U dekonstrukciji  se  problema- 
tizira iluzija  o samorazumljivoj,  metafizičkoj  ili 
nominalističkoj  uvjetovanosti  hibridnih  veza  ozna- 
čitelja  i označenog  slike  i slikarstva  kao  prakse.  U 
teoriji  umjetnosti  dekonstruktivističko  traženje  razlika 
tekstualnih  (ili  njima  analognih  vizualnih,  prostornih, 
vremenskih)  aspekata  i odlika  slike  postaje  diskurzivna 
proizvodnja  značenja,  odnosno,  proizvodnja  ‘razlika’ 
i ‘razluka’  koje  su  posljedice  suočavanja  složenih  i 
arbitrarnih,  kulturom  određenih  diskursa  zapadnog 
slikarstva  (metafizike  slike  kao  konstituanta  sli- 
karstva). Proizvodnja  značenja,  utemeljena  u teoriji 
dekonstrukcije  ili  njenim  specifičnim  primjenama  (u 
teoriji  književnosti,  teoriji  slikarstva,  teoriji  arhitekture, 
muzikologiji,  teatrologiji  ili  teoriji  filma),  može  se 
prenijeti  u područja  umjetničke  produkcije  kao 
materijalne  označiteljske  prakse  i postati  poetički 
produktivni  model  za  tekstove  (doslovno  rečeno: 
tkanja  / lat . textus!)  slikarstva,  arhitekture,  glazbe, 
teatra,  filma,  itd.  Slikari  na  rubovima  modeme  ili 
poslije  modeme  ne  izvode  sliku  kao  koherentni  sistem 
samih  osjetilnih  vizualnih  prikaza  nego  je  konstruiraju 
kao  heterogena  i hibridna  polja  različitih/odloženih 
slikovnih  modusa  mnogostrukih  referentnih  konteksta 
i povijesti,  realizirajući  eklektični  model  zasnovan  na 
postupcima  montaže  i kolaža.  U tom  smislu  teorija 
dekonstrukcije  dobiva  značajni  produktivni  poetički 
potencijal  kojim  se  modernistička  osjetilna  (optička, 
vizualna)  centriranost  djela  izmješta  u polje 
nestabilnih,  decentriranih  mogućnosti  suočavanja 
vizualnih,  verbalnih,  prostornih,  tjelesnih  tekstova. 

U umjetnosti  na  granicama  modeme  i poslije  modeme 
filozofija  dekonstrukcije  se  primijenjuje  kao  teorijska 
i praktična  procedura  intervencije  među  tragovima 
kulture:  “Trag  je  brisanje  sebe,  vlastite  prisutnosti,  on 
je  konstituiran  prijetnjom  ili  tjeskobom  zbog  svojeg 
neizbježnog  nestajanja,  zbog  nestajanja  svojeg 
nestajanja.  Neizbrisiv  trag  nije  trag,  to  je  puna 
prisutnost,  nepomična  i nepokvarljiva  supstancija,  sin 

Boga,  znak  parusije,  a ne  seme,  to  je  smrtna  klica” 
(Derrida,  Freud  i scena  pisanja).  Kao  teorijska  metoda 
izvedena  u svjetovima  umjetnosti  ona  je  razlaganje, 
relativizacija,  rekonstrukcija  i intertekstualno  para- 
doksalno suočavanje  jakih,  ali  decentriranih,  teorijskih 
dogmatskih  modela  modernizma,  avangardi  i neo- 
avangardi.  Ona  je  i brisanje  filozofije.  Kao  što  filo- 
zofija dekonstrukcije  mimikrijski  preuzima  govor  za- 
padne metafizike,  na  primjer,  Heideggerove  herme- 
neutike,  Freudove  psihoanalize  i Wittgensteinove 
filozofije  jezika,  tako  teorije  umjetnosti  utemeljene 
na  shemama  dekonstrukcije  preuzimaju  povijesno 
suprotstavljene  diskurse  romantizma,  modernizma, 
avangarde,  neoavangardc,  nove  objektivnosti  i ma- 
sovne kulture,  suočavajući  ih  u njihovim  dometima  i 
porazima,  konzistentnostima  i paradoksima,  istinama 
i fikcijama,  centriranim  odbojnim  moćima  i decentri- 
ranim  zavodljivim  nemoćima.  Dekonstrukcija  je  i 
filozofsko  - narcističko  uživanje  - da  filozofija  može 
preko  teorije  preuzeti  mogućnosti  umjetnosti:  pisanja. 
Kao  praktični  proces  izvođenja  djela  u umjetnosti 
dekonstrukcija  ima  poetički  i interventni  karakter.  Ona 
je  višeznačna  i hibridna  kontekstualna  teorija  pomoću 
koje  se  realizira  smisleni  okvir  umjetničkog  rada  i koja 
pruža  implicitne  ili  eksplicitne  sheme  i modele  za 
realizaciju  umjetničkog  djela.  Dok  je  modernistička 
umjetnost  autokritičkom  analizom  medija  (slikarstvo, 
skulptura)  težila  logocentričnim  čistim  i/ili  auto- 
nomnim oblicima  umjetničkog  izražavanja  kao 
tragovima  egzistencijalnog  upisa,  a konceptualna 
umjetnost  kritičkom  analizom  jezika  i prirode 
umjetnosti  težila  idealnim  konzistentnim  autokritičkim 
i autorefleksivnim  diskursima  o umjetnosti  i svijetu 
umjetnosti,  dekonstrukcija  u umjetnosti  se  ukazuje  kao 
hibridni  postupak  suočavanja  raznorodnih  (razli- 
kujućih  i odloženih)  stilskih,  žanrovskih,  ikono- 
grafskih  i kompozicijskih  aspekata  u jednom  djelu  koje 
nije  više  cijelo  (pas  tout).  Dekonstrukcija  ne  teži 
razrješenju  i izdvajanju  idealne  reprezentacije  (modela 
slike,  skulpture,  fotografije,  zgrade,  grada,  perfor- 
mansa, filma,  muzike,  teksta)  nego  ukazuje  na  to  da 
različite  prakse  umjetničkog  izražavanja  stječu 
značenja  odnosima  s drugim  povijesnim  ili  aktualnim 
modelima.  U formalnom  smislu,  umjetnička  djela 
nastala  implicitnim  ili  eksplicitnim  pozivanjima  na 
dekonstrukciju  su  brikolaži,  parafraze,  citati,  kolaži 
ili  montaže  realizirani  suočavanjem  raznorodnih 
medijskih,  značenjskih  i vrijednosnih  proizvoda 
umjetnosti  i kulture  na  način  tekstualne  hibridnosti  u 
materijalnoj  praksi  pisanja.  Derridain  interes  za 
umjetnost,  na  primjer  slikarstvo  (Antonin  Artaud, 
Valerio  Adami)  nije  simetrični  interes  umjetnika  u 
modi  za  dekonstrukciju.  Primjeri  dekonstrukcije-kao- 


mode  u slikarstvu  i vizualnim  umjetnostima  su  neka 
djela  Marca  Devadea,  Louisa  Canea,  Francesca 
Clementea,  Davida  Sallea,  Barbare  Kruger,  Roberta 
Longa,  Matta  Mullicana,  Richarda  Princea,  Cindy 
Sherman,  Josepha  Kosutha,  kao  i Nese  Paripovića, 
Raše  Todosijevića,  Mladena  Stilinovića,  Vlade 
Marteka,  Žcljka  Kipkea,  Bojana  Gorcnca,  Zorana 
Belića  W.  Franccsco  Clcmente  prostor  slike  oblikuje 
suočavanjem  ekspresionističke  geste,  renesansne 
perspektive  i ikonografije  hinduističkog  slikarstva 
XVIII.  stoljeća  ili  zenbudističkog  slikarstva.  Mo- 
delima grafičkog  dizajna  reklama  i marketinga  Barbara 
Kruger  ironijski  i parodijski  dekonstruira  tipične 
mitove  potrošačkog  društva  koje  određuje  različite 
subjektivnosti  muškarca  i žene.  Neša  Paripović  izlaže 
monumentalne  nadrealističke  i ekspresionističke  zidne 
slike  posredstvom  fotografije.  Time  što  sliku  posreduje 
fotografijom,  govori  o velikim  temama  zapadne 
umjetnosti,  preuzimajući  njezine  “vizualne  jezike”  i 
negirajući  samu  prirodu  slikarstva.  Detaljan  primjer 
dekonstrukcije  kao  instrumenta  umjetničkog  istraži- 
vanja su  Kosuthove  instalacije.  Njegove  instalacije 
su  vizualne  i tekstualne  scene  na  kojima  se  suočuju 
brisani  tragovi  filozofije,  slikarstva  i skulpture, 
analogno  Derridainom  konceptu  scene  jezika  kao 
scene  analogne  Freudovoj  sceni  nesvjesnog.  Nekon- 
zistentno,  proturječno  i fragmentirano  suočavanje 
izraza  velikih  sistema  zapadne  metafizike,  kao  što  su 
filozofija  i umjetnost,  rezultira  dekonstrukcijom 
idealizirane  cjelovitosti  kulture  i umjetnosti  kao 
legitimnog  i sigurnog  horizonta  smisla.  Na  primjer, 
Welchman  ukazuje  da  su:  (a)  Kosuthovi  radovi  pisani 
na  raznim  jezicima  i da  naglašavaju  zamisao  i proces 
prevođenja , i (b)  da  su  zasnovani  u odnosu  prema 
Derridainoj  koncepciji  prevođenja  kao  interventnog 
čitanja,  tj.  kao  pisanja.  Derrida  prevođenje  predočava 
kao  proces  interpretativne  re-artikulacije,  prije  nego 
kao  lingvističku  tehniku  posredovanja  ili  dešifriranja 
sadržaja.  Prevođenje  je  ponuda  partikulamih  razlika, 
nepotpunih  ugovora  i koncenzusa  pri  re-artikuliranju 
unutar  potencijalno  beskrajnog  konteksta  značenjskih 
mogućnosti  i njihovih  hibridizacija  i odlaganja. 
Kosuth  je  istraživao  mogućnosti  prevođenja  time  što 
je  ispitivao  tri  bitne  mogućnosti  izvođenja  prijevoda: 
(1)  prevođenje  verbalnog  u vizualno  ili  vizualnog  u 
verbalno  (Jedan  i tri  stolca , 1966.),  (2)  modificiranje 
verbalnog  ili  vizualnog  značenja  promjenom  konteksta 
prezentacije  teksta  ( Tekst/Kontekst , 1979.),  i (3) 
konstruiranje  prostome  scene  za  izvođenje  hibridnih 
vizualnih  i verbalnih  necjelovitosti  koje  se  ponašaju 
kao  analogije  radu  nesvjesnog  ili  radu  nesvjesne  scene 
(Zetv  & Not , 1985.). 

Na  primjer,  Kosuthove  instalacije  nazvane  Zero&  Not 

su  zasnovane  na  rcartikulaciji  arhitektonskog  interijera 
u tekstualni  ambijent  Povećani  Freudovi  psihoana- 
litički tekstovi  (najčešće  tekst  o nesvjesnom),  koji  je 
precrtan,  tiskanje  u formi  tapeta  kojima  su  prekriveni 
zidovi  izložbenog  prostora.  U instalaciji  Zero  & Not 
ponavljaju  se  dva  bitna  modusa  Freudovih  psihoa- 
nalitičkih izvođenja:  (1)  ponavljanje  (tapeta  s otis- 
nutim odlomkom  Freudove  Psihopatologije  svako- 
dnevnog života  se  ponavlja  u prekrivanju  zidova  sobe) 
i (2)  potiskivanje,  skrivanje  ili  autocenzuriranje 
metaforizira  precrtavanjem  otisnutog  teksta.  Ponav- 
ljanje i precrtavanje  ukazuju  na  zamisao  druge  scene 
upravo  onako  kako  je  Derrida  opisuje  u raspravi  Freud 
i scena  pisanja  (1967.):  “Tako  Freud  izvodi  za  nas 
scenu  pisanja.  Slično  svima  onima  koji  pišu.  I slično 
svima  onima  koji  znaju  kako  da  pišu,  on  uspostavlja 
scenu  duplicirajući,  ponavljajući  i obmanjujući  sebe 
na  sceni.  Freud  je  taj  kojem  ćemo  mi  dozvoliti  da  nam 
kaže  što  se  na  sceni  igra  za  nas.  I od  koga  ćemo 
posuditi  skriveni  epigraf  koji  tiho  upravlja  našim 
Čitanjem.’*  Kosuth  u instalaciju  uvodi  ambivalentnosti 
koje  su  analogne  ambivalentnostima  Freudovog  teksta 
ili  Derridainog  čitanja  Freudovog  teksta  u referiranju 
na  nestabilna  predočavanja  nesvjesnog.  Tekst  je 
izložen  čitanju  i tekst  je  precrtan,  pa  je  bliži  ponudi  za 
gledanje  nego  za  čitanje.  Tekst  je  trag.  Trag  je  brisan. 
Tekst  je  na  zidu  a ne  u knjizi,  pa  je  prostor  s tekstom 
istovremeno  i knjiga  u prostoru,  ali  i scenografija  za 
izvođenje  mogućnosti  ili  obećanja  nesvjesnog.  Kako 
je  u pitanju  prostor,  gledalac/čitalac  je  na  sceni  koja 
je  scena  čitanja  koje  se  ne  može  izvršiti,  pa  upućuje 
na  jednu  drugu  scenu  iz  Freudove  knjige  o nesvjes- 
nom. Kosuth  u psihoanalizu  ne  ulazi  kao  pacijent  ili 
analitičar-liječnik,  on  od  psihoanalize  ne  konstruira 
simulakrum-događaje  analize  nego  personalizirane 
moduse  psihoanalitičkog  rada  apstrahira  do  bezlične, 
označiteljski  uvjetovane  uokvirenosti  djelovanja 
tekstova  kulture:  “Subjekt  pisanja  ne  postoji,  ako  pod 
tim  podrazumijevamo  neku  suverenu  usamljenost 
pisca.  Subjekt  pisanja  je  sistem  odnosa  među 
slojevima:  čarobne  bilježnice,  psihičkog,  društva, 
svijeta.  Unutar  ove  scene  nemoguće  je  pronaći 
punktualnu  jednostavnost  klasičnog  subjekta”.  Kosuth 
prelazi,  za  nas  gledaoce/čitaoce,  putove  od  psihoana- 
lize do  dekonstrukcije,  tj.  od  Freudovog  analitičkog 
do  Derridainog  dekonstruktivnog  rada  na  mnogo- 
strukoj neuhvatljivosti  svakog  pojedinačnog  kon- 
teksta. Kosuth  uvodi  i rekonstituira  psihoanalitičke 
odnose  i učinke  kao  kulturalne,  odnosno,  izvodi  ih 
kao  pokazne  mehanizme  transfiguracija  značenja  u 
kulturi  kao  pokretnom  prazniku  tekstova. 

LITERATURA:  Brun I , Brun2,  Brvn3,  Carrol . Cix3,  Cix6,  Cu1lcr2, 
Derrl,  Denr2,  Derr3,  Derr4,  Dcrr5,  Dcrr6,  Dcrr7,  Derr8,  Denr9, 


DerrlO,  Derrl  I,  Derrl2,  Derrl3,  Derrl4,  DerrlS,  Descl,  Erjl. 
Ferryl,Fcrry3,  Fikl,  Hartm2,Kosul3,Kosul4,  Lotrl,Lotr2,Melvl, 
Melv2.  Miljćl,Murr2,  Nor2,  Papi,  Pap2,  Šuv60,  Šuvl08,  Šuvi 09, 
Ulm6,Vcs4,Wclchm2 

Dematerijalizacija  umjetničkog  objekta.  Dcma- 
terijalizacija  umjetničkog  objekta  odnosi  se  na  um- 
jetničke radove  fluksusa,  neodade,  procesualne, 
minimalne,  postminimalne  i konceptualne  umjetnosti. 
Ti  se  radovi  temelje  na:  (1)  akciji  i performansu,  pri 
čemu  umjetnički  rad  nije  predmet,  instalacija  ili 
ambijent  nego  čin  i događaj;  (2)  zamjeni  vizualnog 
umjetničkog  djela  (predmeta,  instalacije,  ambijenta  i 
performansa)  konceptom  umjetničkog  djela  formu- 
liranim u obliku  teksta,  dijagrama  ili  fotografske 
dokumentacije;  (3)  izlaganju  vizualnih  umjetničkih 
radova  (struktura)  koji  su  određeni  konceptualnim, 
logičkim  i lingvističkim,  a ne  vizualnim  aspektima; 
(4)  izravnom  ili  neizravnom  izlaganju  nevizualnih 
fenomena  (toplina,  miris,  radioaktivno  zračenje, 
telepatska  komunikacija,  vrijeme);  (5)  radu  umjetnika 
s idejama,  diskurzivnim  formulacijama,  lingvistikom, 
semiotikom  i teorijom  umjetnosti.  Termin  dcmatc- 
rijalizacije  umjetničkog  objekta  uvela  je  1968.  godine 
američka  teoretičarka  umjetnosti  Lucy  Lippard. 
Krajem  60-ih  i početkom  70-ih  godina  razvile  su  se 
dvije  interpretacije:  (1 ) dematerijalizacija  umjetničkog 
objekta  označuje  proces  radikalne  redukcije  umjet- 
ničkog objekta,  čiji  je  krajnji  cilj  idealistički  koncept 
ideje  umjetnosti,  jezika  umjetnosti,  zamisli  umjet- 
ničkog djela;  (2)  dematerijalizacija  umjetničkog 
objekta  je  tehnički  termin  teorije  umjetnosti  kojim  se 
označuju  primjeri  umjetničkog  rada  čiji  rezultat  nisu 
umjetnički  predmeti  u tradicionalnom  smislu. 

LITERATURA:  Albcl,  Albe2,  Conl,  Con2,  Con3,  Lipp4,  Lipp5, 
Lipp7,  Lipp  1 0,Mey  1 , Morg  1 

Demistifikacija.  Demistifikacija  je  postupak  kojim 
umjetnik  teorijskim  i praktičnim  sredstvima  ukazuje 
na  zablude,  neistine,  mitove,  ideološka  ograničenja  i 
prešutne  konvencije  svijeta  umjetnosti  i kulture. 

U konceptualnoj  umjetnosti  demistifikacija  je  teorijska 
autokritička  i autorefleksivna  analiza  jezika,  koncepata 
i logike  umjetničkog  rada  i diskursa  svijeta  umjetnosti, 
nastala  po  uzoru  na  autokritiku  i autoterapiju  filo- 
zofskih diskursa  koje  je  provodio  analitički  filozof 
Ludwig  Wittgenstein.  Konceptualnim,  logičkim, 
lingvističkim  i povijesnim  analizama  demistifikacija 
treba  pokazati  uzroke  i oblike  iskazivanja  umjetničkih, 
ideoloških  i teorijskih  protuiječja,  paradoksa  i zabluda 
u suvremenoj  kulturi. 

U postmodernizmu  je  postupak  demistifikacije 
određen  lacanovskim  psihoanalitičkim  određenjima 
simptoma.  Umjetnik  svoj  rad  postavlja  kao  simptom. 

što  znači  da  umjetničko  djelo  realizira  u svijetu 
zabluda,  neistina,  mitova  i ideoloških  ograničenja,  da 
bi  ironijski  i parodijski  introspektivno  likovnim  sred- 
stvima govorio  o društvenim,  političkim,  kulturnim  i 
umjetničkim  mistifikacijama.  Za  razliku  od  konceptu- 
alnog, postmodemi  umjetnik  polazi  od  stava  da  nije 
moguće  ukloniti  paradokse  i mistifikacije  svijeta 
umjetnosti  i kulture.  Moguće  ih  je  spoznati,  karikirati 
i dckonstruirati,  a to  znači  proći  kroz  njih  pokazujući 
njihovu  prirodu. 

LITERATURA:  Artlall,  Conl,  Con2,  Con3,  Damnjl,  Damnj2, 
Harr9,  Harr22,  Harr44,  Kosu  1 4,  Olivl,  01iv2,  Sus2,  Su$3 

Denotacija.  Vidi:  Retorika  slike 

Deregulacija.  Deregulacija  je  efekt  u složenim 
sistemima  (informacijskim  mrežama,  društvenim 
organizacijama,  oblicima  komunikacije)  u kojima 
sveprisutna  tehnološka,  ideološka  i semiološka 
regulacija  izaziva  suprotni  efekt  od  očekivanog 
(nepovezanost,  neuvjetovanost,  neusuglašenost, 
grešku,  gubitak  odnosa  subjekt-objekt).  Deregulacija 
je  povratni  efekt  svih  naddeterminiranih  racionalnih 
poduhvata  nametanja  sveobuhvatnog  poretka  i moći. 
Deregulacija  se  ukazuje  u masovnoj  “strategiji 
ravnodušnosti”  (potrošača  koji  postaju  objekti  vlastite 
želje  za  potrošnjom  roba,  vrijednosti,  informacija, 
prikaza),  prirastu  proizvodnje  koji  ima  svoju  logiku 
neovisnu  o društvenim  potrebama,  protoku  novca  koji 
se  ne  može  kontrolirati  i usmjeravati,  u jednoličnosti 
života  ili  u ideološkoj  naddeterminaciji  svakog  aspekta 
života.  Deregulacija  se  psihološki  metaforizira  kao 
jednoličnost,  ravnodušnost  i dosada  koja  nastaje  iz 
viška  smisla,  informacija  i vidljivosti.  Jean  Baudrillard 
to  stanje  opisuje  kao  uranjanje  mase  u ekstatičku 
ravnodušnost,  u pornografiju  informacije,  u “slijepu 
točku”  koja  neutralizira  i poništava  smisao  egzis- 
tencije, pretvarajući  subjekt  u objekt.  Subjekt  je 
izgubio  kontrolu  nad  stvarima,  tamo  gdje  je  računao 
na  njihovu  stalnost  susreće  neočekivane,  inverzne  i 
asimetrične  efekte  sebe  kao  objekta.  Takva  je  slika 
ljudske  kobi,  fatalnosti  objektivnog  preokreta, 
objektnog  povratnog  djelovanja  svijeta  na  subjekt  koji 
postaje  žrtva  vlastite  moći  upravljanja  svijetom. 

LITERATURA:  Andc  I , Aro  1 , Baud  I , Baud2,  Baud3,  Baud4,  Baud5, 
Baud6,  Baud7,  Baud8,  Baud9,  Baud  10,  Baudll,  Baud 1 2,  Baud  13, 
Baud  1 4,  Baud  1 5,  Coy  1 , Druck  1 , Markov  l , Penle  1 , 

Desetljeća.  Desetljeća  ili  dekade  u povijesti  umjetnosti 
XX.  stoljeća  opisuju  se  i interpretiraju  kao  približni 
okviri  specifičnih  makrokarakterizacija  umjetničkih 
stilova,  pokreta,  tendencija,  pojava,  grupa  i indivi- 
dualnih umjetničkih  praksi.  Najčešće  se  koriste 


sljedeće  oznake:  prvo  desetljeće  ( 1 90 1 .- 1 9 1 0.),  drugo 
desetljeće  (1911.-1920.),  treće  desetljeće  ili  20-te 
godine  (1921.-1930.),  četvrto  desetljeće  ili  30-te 
godine  ( 1 93 1 .- 1 940.),  peto  desetljeće  ili  40-te  godine 
( 1 94 1 .- 1 950.),  šesto  desetljeće  ili  50-tc  godine  (1951.- 
1960.),  sedmo  desetljeće  ili  60-te  godine  (1961.- 
1 970.),  osmo  desetljeće  ili  70-te  godine  ( 1 97 1 .- 1 980.), 
deveto  desetljeće  ili  80-te  godine  (1981.-1 990.),  deseto 
desetljeće  ili  90-tc  godine  (1991.-2000.). 

U povijesti  suvremene  umjetnosti  ideji  desetljeća  se 
metodološki  pristupa  trostruko:  (1)  specificiraju  se, 
bez  selekcije,  prisutni,  aktivni  i utjecajni  stilovi, 
pokreti,  tendencije,  pojave,  grupe  i individualne 
umjetničke  prakse;  s ciljem  što  iscrpnijeg  lociranja  i 
opisa  svih  pojava  jednog  razdoblja  (dekade);  (2)  teži 
se  specificiranju  dominantnog  stila,  pokreta, 
tendencije,  pojave,  grupe  ili  individualne  umjetničke 
prakse;  ukazivanjem  na  duh  vremena  (njem.  Zeitgeist)\ 
(3)  ukazivanjem  na  smjene  umjetničkih  paradigmi 
kroz  dijalektičke  napetosti  između  dominantnih 
stilova,  pokreta,  tendencija,  pojava,  grupa  i individu- 
alnih praksi  tijekom  desetljeća  ili  smjene  desetljeća 
specificiraju  se  srodni  stilovi,  pokreti,  tendencije, 
pojave,  grupe  ili  individualne  umjetničke  prakse. 
Slijedi  pregled  desetljeća  s dominantnim  stilovima, 
pokretima,  tendencijama,  pojavama,  grupama  i 
individualnim  praksama. 

Prvo  desetljeće  karakteriziraju  utjecaji  i razrade  stilova, 
pokreta,  tendencija  i grupa  s kraja  XIX.  stoljeća: 
simbolizam,  secesija,  postimpresionizam  ili  neoimpre- 
sionizam,  primitivizam.  Za  konstituiranje  pojma 
modeme  umjetnosti  i modernog  slikarstva  posebnu 
važnost  ima  postimpresionistički  rad  Paula  Cezannea, 
a u skulpturi  Augustea  Rodina.  Početkom  stoljeća 
nastaju  i novi  pokreti,  kao  što  su  ekspresionizam 
(1905.),  fovizam  (1905.),  kubizam  (1906.-1908.). 
Svaki  od  njih  teži  preobrazbi  mimetičke  (figurativne) 
tradicije  u ekspresivnu  (ekspresionizam  i fovizam)  i 
konstruktivnu  (kubizam)  praksu.  Značajni  su  utjecaji 
izvaneuropskih  “primitivnih”  umjetnosti:  japanske 
grafike,  bliskoistočne  umjetnosti  i afričke  skulpture. 
Prvo  desetljeće  karakterizira  razdvajanje  modernizma 
kao  dominantne  umjetničke  (slikarske,  kiparske, 
grafičke)  prakse  i avangarde  kao  programatske, 
ekscesne,  eksperimentalne,  intermedijalne  i inter- 
disciplinarne umjetničke  prakse. 

Drugo  desetljeće  označuje  nastajanje  i razvoj  svih 
važnijih  avangardnih  pokreta:  ekspresionizam,  ku- 
bizam, futurizam  (191 0.),  orfizam  (1912.),  rajonizam 
(1913.),  kubofuturizam  (1913.),  suprematizam 
(1913.),  konstruktivizam  (1914.),  neoplasticizam 
(191 7.),  dada  (191 7.),  purizam  (191 8.),  koncipiranje 
postupaka  ready-madea  i asamblaža  oko  1913. 

(Marcel  Duchamp),  kao  i nastanak  apstraktne 
umjetnosti  između  1911.  i 1913.  godine  (František 
Kupka,  Vasilij  Kandinski,  Piet  Mondrian,  Theo  van 
Doesburg,  Kazimir  Maljevič).  To  se  desetljeće  može 
opisati  kao  doba  velikih  umjetničkih  avangardnih 
revolucija  koje  se  podudaraju  s povijesnim  lomovima 
izazvanim  Prvim  svjetskim  ratom,  sovjetskom 
boljševičkom  revolucijom  i europskim  revolucijama 
koje  su  uslijedile  nakon  Prvog  svjetskog  rata  (nje- 
mačka i mađarska  revolucija). 

Treće  desetljeće  (20-te  godine)  obilježava:  (1) 
utvrđivanje  modernizma  kao  dominantne  masovne  i 
industrijske  kulture  Zapada;  (2)  internacionalizacija 
avangardi,  od  paradigmatskih  avangardi  (francuska, 
njemačka,  talijanska,  ruska  ili  sovjetska)  do  nepara- 
digmatskih  (američka,  nizozemska,  mađarska,  češka, 
poljska,  srpska,  hrvatska,  slovenska,  rumunjska, 
bugarska);  (3)  akademiziranje  avangardi  osnivanjem 
avangardnih  škola  ( Bauhaus  u Njemačkoj  1919., 
SVOMAS,  VHUTEMAS  i UNOV1S  u Sovjetskom 
Savezu  osnovani  poslije  1918.);  (4)  formiranje 
međunarodnog  konstruktivističkog  pokreta  (1922.); 
(5)  preobrazba  dade  u nadrealizam  (1924.)  i širenje 
nadrealizma  u druge  zemlje;  (6)  tendencije  povratka 
redu  (fr.  retour  a Vordre)  paralelne  su  avangardnim 
procesima  tijekom  prvog  i drugog,  a na  vrhuncu  su  u 
trećem  desetljeću;  karakteristični  su  antimodemistički 
pristupi,  na  primjer,  metafizičkog  slikarstva  (oko 
1910.)  i individualni  obrati  od  apstraktnog  slikarstva 
prema  figurativnoj  umjetnosti  (Gino  Severini,  Carlo 
Carr&,  Francis  Picabia,  Kazimir  Maljevič,  Aleksandar 
Rodčenko). 

Četvrto  desetljeće  (30-te  godine)  karakterizira:  (1) 
razvoj  i dominacija  internacionalne  masovne  mo- 
dernističke kulture  pod  utjecajem  američkog  stila 
života  (od  avangardi  prema  umjerenom  i masovnom 
modernizmu);  (2)  dovršenje  avangardnih  eksperi- 
menata integracijom  avangardnog  futurizma  u 
fašističku  umjetnost  u Italiji,  političkom  likvidacijom 
avangardi  u nacističkoj  Njemačkoj  i boljševičkom 
SSSR-u,  kao  i estetskim  i političkim  neutraliziranjem 
avangardnih  ideja  u demokratskim  zapadnoeuropskim 
zemljama;  (3)  širenje  nadrealizma  kao  međunarodnog 
pokreta;  (4)  nastajanje  socijalno  realističkih  (kritičkih) 
i socijalističko-realističkih  (utopijskih,  projektivnih) 
tendencija  u američkoj,  europskoj  i sovjetskoj 
umjetnosti;  (5)  emigriranje  avangardnih  i moder- 
nističkih umjetnika  iz  Sovjetskog  Saveza  i Njemačke 
u demokratske  zemlje  Zapada,  prije  svega  u 
Francusku,  Veliku  Britaniju  i Sjedinjene  Američke 
Države  (osnivanje  postkonstruktivističkih  grupa 
Circle  et  Carre  u Parizu  1930.,  Abstraction-Creation 
u Parizu  1 932.,  Circle  u Londonu  1937.);  (6)  osnivanje 


avangardnih  i modernističkih  škola  u Sjedinjenim 
Američkim  Državama  {Black  Mountain  College 
1933.,  New  Bauhaus  1937.)  koje  su  omogućile 
prenošenje  avangardnih  iješenja  u američki  industrij- 
ski i masovno-medijski  modernizam,  kao  i začetke 
neoavangardnih  tendencija  {Black  Mountain  College 
postaje  centar  novih  likovnih,  pjesničkih,  kazališnih  i 
glazbenih  avangardi  koje  će  se  razviti  poslije  Drugog 
svjetskog  rata). 

Peto  desetljeće  (40-te  godine)  u znaku  je  Drugog 
svjetskog  rata.  Prekidaju  se  internacionalni  tijekovi 
modernizma.  Dolazi  do  velike  seobe  modernih  i 
avangardnih  umjetnika  u Sjedinjene  Američke  Države. 
To  je  doba  kada  New  York  počinje  od  Pariza  i drugih 
europskih  metropola  (Rim,  Berlin,  London)  preuzi- 
mati ulogu  umjetničkog  središta.  U SAD  se  nakon 
1942.  formira  apstraktni  ekspresionizam  kao  prvi 
američki  stil.  Apstraktni  ekspresionizam  eklektički 
nastaje  pod  utjecajem  europskog  apstraktnog 
slikarstva,  nadrealističkog  automatizma  i meksičkog 
folklornog  fantastičkog  slikarstva.  Razvojem  ap- 
straktnog ekspresionizma,  koji  u početku  ima 
egzistencijalističke  pretpostavke,  oblikuju  se  ideje 
visokog  modernizma  i autonomije  umjetnosti.  Poslije 
Drugog  svjetskog  rata  u Europi  se  obnavljaju 
apstraktni  stilovi  (geometrijska  apstrakcija)  i 
pojavljuju  novi  kao  Što  su  enformel  i lirska  apstrakcija 
(kasne  40-te  godine).  Neke  ideje  i učinci  nove 
avangarde  naslućuju  se  i u Europi  i u Americi,  ali  još 
nisu  definirane  pojave,  pokreti,  tendencije  ili  stil.  Na 
duhovnom  planu  to  je  vladavina  egzistencijalističke 
filozofije  i drama  izoliranog  pojedinca. 

Šesto  desetljeće  (50-te  godine)  obilježava  politički  i 
ekonomski  prosperitet  i hladnoratovska  podjela  svijeta 
na  istočni  i zapadni  blok.  U istočnom  se  kao 
dominantna  umjetnost  i estetika  utvrđuje  socijalistički 
realizam,  čime  dolazi  do  radikalnog  prekida  s 
predratnim  modernizmima  i avangardama  u Češkoj, 
Poljskoj,  Mađarskoj,  Jugoslaviji,  Rumunjskoj, 
Bugarskoj.  Na  Zapadu  se  modernizam  uspostavlja  kao 
globalna  i međunarodna  masovna  kultura,  a visoki 
modernizam  postaje  estetički  kontekst  nove, 
ekskluzivne  i autonomne  modernističke  umjetnosti. 
U grubom  određenju,  koje  se  često  susreće  u 
povijestima  tog  razdoblja,  o 50-im  godinama  se  govori 
kao  o epohi  egzistencijalizma  u filozofsko-estetskom 
smislu  i o epohi  enformela  (Europa)  ili  apstraktnog 
ekspresionizma  (SAD)  u umjetničkom  smislu. 
Međutim,  u preciznijim  razradama  50-te  se  ukazuju 
kao  znatno  složenije  jer  se  tada,  osim  dominantnih 
modernističkih  tendencija  (enformel,  tašizam,  lirska 
apstrakcija,  apstraktni  ekspresionizam),  razvijaju  i 
konstituiraju  neoavangardne  kritike  i radikalizacije 

modernizma  u rasponu  od  kinetičke  umjetnosti,  letriz- 
ma,  postnadrealizma  i umjetnosti  nakon  enformela 
(Europa)  do  neodade,  hepeninga  i fluksusa  (SAD). 
Zato  se  50-te  godine  mogu  prikazati  i okarakterizirati 
dijalektičkom  napetošću  između  visokog  modernizma 
(dominantne  umjetnosti  i kulture)  i neoavangarde 
(ekscesne  i kritičke  umjetnosti). 

Sedmo  desetljeće  (60-te  godine)  je  razdoblje  vrhunca 
modernizma  i početka  njegovog  kraja.  U istočnom 
bloku  socijalistički  realizam  se  postupno  zamjenjuje 
umjerenim  modernizmom  (estetiziranim  i mekim 
figurativnim  i apstraktnim  slikarstvom  i skulpturom). 
Dolazi  do  neoavangardnih  ekscesa  koji  imaju  političku 
i umjetničku  težinu  u SSSR-u  (neokonstruktivistička 
i hepening  grupa  Dviženije),  u Čehoslovačkoj 
(hepening,  vizualna  poezija),  u Poljskoj  (ekspresio- 
nizam, neodada),  u Jugoslaviji  (postnadrealizam, 
konkretna  poezija,  reizam,  vizualna  poezija,  hepening, 
mixed  media,  nove  tendencije).  Na  Zapadu  se  ideje 
visokog  modernizma  dovode  do  estetičkog  kanona 
(teorija  modernističkog  slikarstva  Clementa  Green- 
berga),  a apstraktni  ekspresionizam  se  imanentnim 
slikarskim  autokritikama  preobražava  u visokostili- 
zirana  redukcionistička  djela  (u  slikarstvu  post- 
slikarska  apstrakcija,  u skulpturi  nova  britanska 
skulptura).  Reakcije  na  estetiku  i praksu  visokog 
modernizma  mnogobrojne  su  i složene.  U Europi  se 
ostvaruju  pokretima  novog  realizma,  hepeninga, 
fluksusa,  akcionizma,  novih  tendencija,  kinetičke 
umjetnosti,  neokonstruktivizma,  kompjutorske 
umjetnosti,  narativne  figuracije,  vizualne  i konkretne 
poezije,  situacionističke  teorije  i prakse,  siromašne 
umjetnosti,  procesualne  umjetnosti,  land  arta  i 
konceptualne  umjetnosti.  U Sjedinjenim  Američkim 
Državama  nastaju:  (1)  unutarslikarske  reakcije  na 
visoki  modernizam  (neodadaističko  slikarstvo  Jaspera 
Johnsa  i Roberta  Rauschenberga,  slikarstvo  tvrdih 
rubova,  uobličena  platna,  sistemsko  slikarstvo);  (2) 
postkiparski  eksperimenti  (ambijentalna  umjetnost, 
minimalna  umjetnost,  kinetička  ili  tehnološka* 
umjetnost,  antiform  umjetnost,  procesualna  umjetnost, 
body  art);  (3)  obnova  prikazivanja  u slikarstvu  i 
skulpturi  narušavanjem  granica  visoke  i popularne 
umjetnosti  (pop  art);  (4)  postminimalna  i postkon- 
ceptualna  umjetnost  kao  oblik  dcmatcrijalizacije 
umjetničkog  objekta  i kritike  ideja  visokog  moder- 
nizma. Neki  autori  60-te  godine  smatraju  vrhuncem 
međunarodne  dominacije  američke  umjetnosti.  Kao 
dominantni  pokreti  u međunarodnoj  se  umjetnosti 
najčešće  ističu  neokonstruktivizam  kao  tehnološka 
umjetnost,  postslikarska  apstrakcija  kao  krajnji  i 
eksplicitni  primjer  modernističkog  redukcionizma, 
minimalna  umjetnost  kao  prekoračenje  disciplinarnih 


granica  slikarstva  i skulpture,  i pop  art  kao  izraz 
masovnog  potrošačkog  društva.  Pojedine  pojave, 
pokreti  i tendencije  se  u kritici  i teoriji  umjetnosti 
uočavaju  u međusobnim  opozicijama:  ( 1 ) kao  suprotni 
polovi  američkog  kasnog  urbanog  modernizma  ističu 
se  minimalna  umjetnost  (apstraktno)  i pop  art 
(figurativno);  (2)  antiform  umjetnost  je  nastala  kao 
autokritika  minimalne  umjetnosti;  (3)  narativna 
figuracija  i kapitalistički  realizam  su  europske  kritičko 
ironijske  parafraze  političke  neutralnosti  i bezidejnosti 
američkog  pop  arta;  (4)  siromašna  umjetnost  je 
reakcija  na  tehnološki  idealizam  novih  tendencija  i 
neokonstruktivizma;  (5)  francuski  novi  realizam  i 
umjetnost  nakon  enformela  je  multimedijalna  reakcija 
na  slikarski  individualizam  i ekspresivnost  enformela 
i apstraktnog  ekspresionizma.  Pojedini  autori  1968. 
godinu,  sa  studentskim  pobunama  i kretanjima, 
označuju  kao  kraj  modernizma  i početak  nove 
umjetničke  klime  nakon  modeme. 

Osmo  desetljeće  (70-te  godine)  identificira  se  kao 
razdoblje  poslije  1968.,  pluralističko  desetljeće  u 
kojem  nema  dominantnih  stilova,  tendencija,  pokreta 
i pojava.  Uvjetno  gaje  moguće  podijeliti  u tri  perioda: 
(1)  za  prvu  polovinu  70-ih  godina  karakteristične  su 
autorefleksivne,  analitičke  i konceptualne  prakse: 
analitička  umjetnost  i teorijska  konceptualna 
umjetnost,  analitički  ili  tautološki  body  art,  performans 
i individualne  mitologije,  fotografija,  film  i video 
umjetnika,  instalacije  i ambijentalna  umjetnost, 
analitičko  ili  fundamentalno  slikarstvo;  (2)  za  sredinu 
70-ih  godina  karakteristične  su  pojave  postkon- 
ceptualne  umjetnosti,  performansa,  instalacija, 
horizontalne  plastike,  antropološka  i arheološka 
umjetnost,  narativna  fotografija,  semio  umjetnost, 
analitičko  slikarstvo,  feministička  umjetnost,  politička 
umjetnost  i teorija  umjetnika;  (3)  kraj  70-ih  obi- 
lježavaju horizontalna  plastika  koja  spaja  fikcionalnost 
i narativnost  figurativne  umjetnosti  s ambijentalnom 
umjetnošću  i performansom,  različite  slikarske 
dekonstrukcije  minimalne,  postminimalne  i konceptu- 
alne umjetnosti  kao  što  su  neo  neo,  pattem  slikarstvo, 
loše  slikarstvo,  new  image  i rani  primjeri  neoekspre- 
sionizma  i transavangarde.  U određivanju  70-ih  godina 
razlikuju  se  tri  pristupa:  (1)  desetljeće  je  određeno 
konceptualnom  umjetnošću  kao  posljednjom  moder- 
nističkom ili  prvom  postmodemističkom  umjetničkom 
praksom;  drugim  riječima,  konceptualna  umjetnost  se 
tumači  kao  teorijska  kritika  modernističke  umjetnosti 
i kao  anticipacija  nastupajuće  postpovijesne 
postmodeme;  (2)  desetljeće  se  tumači  kao  pluralna 
epoha  fragmentarnih  svjetova  i umjetničkih  praksi,  a 
zamisao  performansa  kao  konceptualne,  interme- 
dijalne  i bihevioralne  prakse  ističe  se  kao  dominantni 

ili  paradigmatski  oblik  umjetničkog  izražavanja, 
prikazivanja  i ponašanja  u različitim  umjetnostima, 
tendencijama  i pojavama  (od  književnosti,  preko 
glazbe  i teatra,  do  vizualnih  umjetnosti);  (3)  desetljeće 
se  tumači  kao  prijelomno  u odnosu  na  modernizam, 
pri  Čemu  se  naglašava  ona  umjetnička  praksa  koja 
ističe  obnovu  fikcionalnosti,  narativnosti  i prikazivanja 
(narativna  fotografija,  horizontalna  plastika,  neo  neo, 
loše  slikarstvo,  new  image,  neoekspresionizam  i 
transavangarda). 

Deveto  desetljeće  (80-te  godine)  u znaku  je  post- 
modeme  kulture  i postmodemizma  kao  stila  ili  zbira 
različitih  umjetničkih  tendencija,  pojava  i individu- 
alnih umjetničkih  praksi.  U ideološkom  smislu  80-te 
godine  se  označavaju  neokonzervativizmom  (napuš- 
tanje kritičkog  i subverzivnog  djelovanja  u kulturi  i 
umjetnosti,  povratak  predmodemim  vrijednostima  i 
tradiciji,  sumnja  u ideju  napretka,  modemosti,  kritičkih 
moći  umjetnosti  i projekta).  U teorijskom  smislu  80- 
te  godine  karakterizira  pomak  od  kritičkih  teorija 
(kritička  teorija  frankfurtskog  kruga,  nova  ljevica, 
situacionizam,  filozofija  jezika,  lijevi  strukturalizam 
i poststrukturalizam)  prema  eklektičkim  interpreta- 
tivnim  teorijama  koje  govore  o kraju  subjekta,  kraju 
povijesti,  filozofskom  relativizmu,  ffagmentamosti 
svakog  sustava  ili  jezičke  igre,  semiološkom  pri- 
kazivanju (kasni  poststrukturalizam:  lacanovska 
psihoanaliza,  Derridaina  dekonstrukcija,  liotardovski 
raskol,  baudrillardovski  simulacionizam)  i erotizi- 
ranom  uživanju  u manualnosti  slikanja  i kiparskog 
rada.  Slika  se  tumači  kao  ekran  projiciranja  želje, 
narcizma  i uživanja,  a skulptura  kao  simboličko  tijelo 
Drugog,  kroz  koje  se  projiciraju  fantazije  i hipoteze 
različitih  povijesnih  subjektivnosti.  U umjetničkom 
smislu  80-te  godine  se  označuju  dekonstrukcijom 
metafizike  modernističke  umjetnosti,  historijskim 
eklekticizmom,  citatnošću,  kolažnim  postupcima, 
montažom,  nomadizmom,  fikcionalnošću  i narativ- 
nošću.  Pritom  treba  razlikovati  tri  postmodema  vala 
80-ih:  (1)  prvi,  koji  je  započeo  kasnih  70-ih,  a završio 
polovinom  80-ih,  temelji  se  na  obnovi,  simulaciji  i 
produkciji  slikarske  i,  ijeđe,  kiparske  fikcionalnosti, 
narativnosti  i prikazivanja,  odnosno,  na  eklektičnom 
simuliranju  različitih  regionalnih  i marginalnih 
slikarskih  stilova  (new  image,  trans-avangarda, 
neoekspresionizam,  novi  divlji,  anakronizam,  retro- 
avangarda)  u odnosu  na  međunarodni  modernizam; 
(2)  drugi,  koji  je  započeo  sredinom  80-ih,  a traje  i 90- 
ih  godina,  označen  je  umjetničkim  nomadizmom 
(transnacionalno,  transhistorijsko,  transseksualno, 
transekonomsko)  u smislu  lakog  kretanja  kroz  različite 
umjetničke,  kulturne  i medijske  discipline,  kritikom 
ncoeskpresionističkih  slikarskih  praksi,  neekspresiv- 


nošću,  medijskom  fikcionalnošću,  simulacionizmom, 
eklektičnim  i nekonzistentnim  korištenjem  postupaka 
konceptualne  umjetnosti  i pop  arta  (neekspresionizam, 
neokonceptualna  umjetnost,  post  pop  art,  simulacio- 
nizam) i (3)  treći,  formuliran  sredinom  80-ih  godina, 
koji  je  ubrzo  postao  internacionalni  jezik  nove 
skulpture;  nastao  je  kao  imanentna  kritika  britanske 
visokomodemističke  skulpture  (nove  modernističke 
skulpture  i,  posebno,  djela  Anthonyja  Caroa),  a 
karakterizira  ga  dekonstrukcija  modernističke 
autonomije  skulpture  uvođenjem  ready-madea  i 
asamblažnih  aspekata,  slikarskih  elemenata  razradom 
fikcionalnih,  simboličkih  i narativnih  plastičkih 
formulacija.  U istočnom  bloku  dolazi  do  povijesnog 
kraja  realsocijalizma  zahvaljujući  nagovještajima 
reformatorske  demokratizacije,  ali  i nagovještajima 
mogućih  obnova  političkih  i religioznih  totalitarizama. 
Tijekom  80-ih  nastaju  soc  art,  umjetnost  perestrojke  i 
retroavangarda  kao  oblici  dekonstrukcije  socija- 
lističkog realizma,  obećavanih  ideala  i idealizacija  pop 
arta  i konceptualne  umjetnosti.  U pitanju  je 
autokritička  i samoironijska  umjetnost,  koja  eklektične 
i fikcionalne  likovne  tvorevine  tumači  kao  simptome 
razotkrivanja  ideoloških  i etičkih  mistifikacija.  U 
istočnoeuropskim  zemljama  80-ih  godina  nastaje  i 
specifična  retro  umjetnost  koja  se  vraća  nacionalnim 
i religioznim  korijenima,  odnosno  predmodemističkim 
oblicima  izražavanja  i prikazivanja.  Po  svojim 
likovnim  karaktcrizacijama  ta  je  umjetnost  bliska 
fašističkoj,  nacionalsocijalističkoj  i socrealističkoj 
umjetnosti  i zato  se  može  nazvati  nacionalrealizam. 
Deseto  desetljeće  (90-e  godine)  karakteriziraju:  (1) 
kritika  eklektičnog  i fikcionalnog  postmodemizma, 
što  se  očituje  u ponovnom  otvaranju  velikih  moder- 
nističkih tematizacija  subjekta,  projekta,  autonomije 
slike  i skulpture,  instalacije,  impersonalnosti,  utopije, 
spiritualnosti  i ideologije  (modernizam  nakon 
postmodemizma,  druga  modema);  (2)  ekstatička 
primjena  kibemetičkih  simulacijskih  tehnologija  u 
masovnoj  kulturi,  čime  se  narušavaju  granice  između 
visoke  umjetnosti,  popularne  umjetnosti  i masovne 
kulture,  zapravo  umjetnost  postaje  masovna  kultura 
virtualnih  realnosti,  (3)  razlikovanju  umjetnosti  kao 
kulture  u društvima  kasnog  kapitalizma  (prvi  svijet), 
u društvima  tranzicijskog  postsocijallizma  (drugi  svijet) 
i u postkolonijalnim  društvima  (trećn  svijet),  i (4)  obrat 
od  umjetnosti  kao  autonomne  discipline  prema 
kulturalnim  produkcijama,  odnosno,  piše  se  i govori 

0 umjetnosti  u doba  kulture.  Te  pozicije  obilježavaju 

1 osnovne  napetosti  90-ih  godina:  napetost  između 
elitne  umjetnosti,  koja  teži  umjetničko-estetskoj 
autonomiji  i umjetnosti  koja  postaje  oblik  kulture 
(multikulturalnost,  kulturalni  aktivizam,  postfemi- 


138 


nizam,  virtualne  realnosti,  interaktivne  kompjutorske 
mreže).  Dok  je  u modernoj  umjetnosti  postojala 
napetost  između  autonomije  umjetnosti  (modernizam, 
apstrakcija)  i umjetnosti  kao  ideologije  ili  umjetnosti 
kao  života  (avangarda),  90-ih  godina  život  postaje 
kulturalno  tehnološki  mimezis  umjetnosti  i medijskih 
prikaza  kulture,  a ideologija  oblik  ekstatičkog  i 
opscenog  zavođenja  u potrošnji  povijesnih  i aktualnih 
informacija  (prikaza)  realnosti. 

LITERATURA:  Batcl.  Brejl  I,  Brettel,  Brewl.  Buc8.  Buel.Caul, 
Crow3,  Curtis  1,  Četrl , Ćubl , Den46,  Den50,  Den7 1 , Den78,  Den8 1 , 
Dcn87,  Den88, Den89,  Den92, Dcn93,  Dcn94, Dcpl, Elliol,  Falgl, 
Fcrryl,  Gossl,  Harr31,  Harr32,  Harr33,  Harr45,  Hunti,  Huxl, 
Johnso  1 , Kers  1 , Košč4,  Ko§č7,  Luc  1 , Luc  1 0,  Luk$2,  Nauina2,  Pariš  1 , 
Paris2,  Paris3,  Pinti,  Prot4,  Prot5,  Prot6,  Prot7,  Proti  1,  Sayl, 
Schmu  1 , Stepa  1 , Stip7,  Šuv62,  Šuv69,  Šuv72,  Šuv9 1 , Tcš 1 , Thom  1 , 
Turrw  1 , Woodh  1 , \Villet  1 , Willet2,  Zeit  1 

Desimbol  iza  čija.  Desimbolizacijaje  postupak  kojim 
se  značenja  vizualnog  prikazivanja  (mimetičke  slike, 
vizualnog  arhetipa,  simbola  ili  znaka)  reduciraju  na 
vizualnu  pojavnost  čija  su  značenja  formalna, 
tehnička,  likovna.  Konkretistička  umjetnost,  post- 
slikarska  apstrakcija,  slikarstvo  obojenog  polja  i 
analitičko  slikarstvo  umjetničke  su  prakse  slikovnih  i 
plastičkih  desimbolizacija.  Naime,  značenja  slike  i 
skulpture  ne  mogu  se  interpretirati  odnosima 
umjetničkog  djela  i prikazanih  predmeta  (kao  u 
mimetičkoj  umjetnosti)  ni  utvrđenim  simboličkim 
konvencijama  (kao  u apstraktnoj  umjetnosti)  nego 
formalnim  odnosima  točaka,  linija,  površina  i boja  u 
slikarstvu,  ili  prostora,  mase,  obujma  i konstrukcije  u 
skulpturi.  Rezultat  desimbolizacije  je  umjetničko  djelo 
čija  su  značenja  određena  njegovom  materijalnom 
pojavnošću.  Značenja  plave  ili  cme  monokromne  slike 
su  značenja  pojavnosti  plavo  ili  cmo  oslikane  površine, 
a značenja  kvadrata  ili  kruga  su  značenja  pojavnosti  i 
izgleda  kvadrata  i kruga  u polju  slike. 

LITERATURA:  Lipp6,  Lipp7,  Lipp9,  Posle  1 

De  Stijl.  De  Stijl  je  naziv  nizozemske  grupe  i njezinog 
časopisa.  Grupa  je  djelovala  od  1 9 1 7.  do  1 93 1 . godine 
u području  slikarstva,  skulpture,  arhitekture,  knji- 
ževnosti i teorije  plastičkog  oblikovanja.  Dometi 
prakse  i teorije  De  Stijla  su  konstruktivističke  metode 
oblikovanja  i teorijske  osnove  neoplasticizma.  Osni- 
vač i vodeća  osobnost  grupe  je  avangardni  umjetnik 
(slikar,  kipar,  pjesnik,  organizator,  teoretičar)  Theo  van 
Doesburg.  Suosnivači  su:  Piet  Mondrian,  Vilmos 
Huszar,  Robert  van’t  Hoff,  Bart  van  der  Leck, 
Jacobus  Johannes  PietcrOud,  Georges  Vantongerloo 
i Jan  Wils.  U pokretu  su  sudjelovali  i Jean  (Hans)  Arp, 
Comelis  van  Eesteren,  El  Lissitzky,  Gcrrit  Rietvcld, 
Sophie  Taeuber-Arp,  Hans  Richter,  Anthony  Kok.  Prvi 


broj  časopisa  De  Stijl  objavljenje  u listopadu  1917., 
a posljednji  je  objavila  Nelly  van  Doesburg  1932. 
godine  kao  memorijalni  broj  posvećen  Theu  van 
Doesburgu.  Theo  van  Doesburg  je  bio  organizator, 
aktivist  i vođa  grupe  De  Stijl,  a Piet  Mondrian  je  autor 
teorije  neoplastiezma.  Za  De  Stijl  je  karakteristična 
interdisciplinarnost  i pokušaj  primjene  primarnih 
teorijskih  definicija  izvedenih  iz  vizualnih  umjetnosti 
na  različite  discipline:  poeziju,  glazbu,  balet,  kazalište. 
Mondrian  je  tako  u eseju  Neo-Plasticizam:  realizacije 
u glazbi  objavljenom  1922.  u časopisu  De  Stijl  pred- 
lagao koncept  neoplastičke  glazbe  i neoplastičkog 
kazališta,  stvarajući  univerzalnu  neoplastičku  osnovu 
svih  umjetnosti.  U grupi  su  surađivali  autori  različitih 
opredjeljenja:  slikari  i kipari  (van  Doesburg,  Mon- 
drian, van  der  Leck,  Vantongerloo),  arhitekti 
(van  Eesteren,  Oud,  Wils,  van  Doesburg),  pjesnik 
(Kok),  dizajneri  (Rietveld),  a njemački  dadaist  Hans 
Richter  je  eksperimentirao  s filmom.  Hans  Jaffe  je  u 
nizu  tekstova  pisao  da  cilj  i koncepcije  De  Stijla  nisu 
bile  isključivo  umjetničke,  nego  su  bile  usmjerene 
formiranju  novog  stila  života:  “Slike  i građevine  De 
Stijla  ne  žele  samo  pročistiti  umjetnički  rad  nego  i 
prolaze  percepcije,  duh  opažanja.  Umjetnost  De  Stijla 
teži  da  bude  model  budućeg  života.”  Filiberto  Menna, 
koji  je  u koncept  analitičke  umjetnosti  uključio  i De 
Stijl,  definira  ga  kao  utopijski  društveni  projekt. 
Djelovanje  De  Stijla  odvijalo  se  u dva  razdoblja:  (1) 
od  1917.  do  1920.,  i (2)  od  1920.  do  1931.  Prvom 
razdoblju  je  svojstvena  koherentnost  i stvaranje 
grupnog  okvira  plastičkog  oblikovanja  i promišljanja 
umjetnosti.  Od  početka  20-ih  godina  utjecaj  De  Stijla 
se  širi,  ali  kohezijske  sile  članova  slabe.  U literaturi 
nalazimo  različite  datume  koji  govore  o kraju  De  Stijla. 
Mondrian  je  još  1920.  govorio  da  De  Stijl  više  ne 
postoji.  Pet  godina  kasnije  došlo  je  do  raskola  između 
Mondriana  i van  Doesburga,  koji  je  potaknut  van 
Doesburgovom  teorijom  slikarstva  nazvanom 
elementarizam.  Tijekom  druge  polovine  20-ih  godina 
De  Stijl  je  više  m^del  mišljenja  i stvaranja  umjetnosti 
koji  je  van  Doesburg  aktivistički  širio  po  Europi  nego 
kontinuirani  rad  grupe  umjetnika.  Godina  van  Does- 
burgove  smrti  srrptra  se  godinom  kraja  djelovanja  De 
Stijla.  \ 

Teorija  umjetnosti  De  Stijla  je  zasnovana  na  dva 
naizgled  proturječna  izvora:  (1)  formalističkom 
redukcionizmu  koji  je  kubističku  transformaciju 
reprezentativnih  (prikazivačkih)  modusa  slikarstva 
doveo  do  logičkog  kraja  (čiste  plastičnosti)  i (2) 
razvoju  neoplastičkih,  na  teozofskim  osnovama 
postavljenim  zamislima.  Analizirajući  De  Stijl,  Robert 
Welsh  izdvaja  tri  činioca  koja  su  dovela  do  formiranja 
grupe.  Prvi  i osnovni  je  nizozemska  kulturna  tradicija 

u rasponu  od  apstraktnosti  pejzaža  do  činjenice  da  se 
teorija  i praksa  De  Stijla  mogu  vidjeti  kao  jedan  od 
oblika  protestantske  ikonoklastiČnosti  koji  iz  okvira 
umjetnosti  nije  samo  prognao  svece  i svete  legende 
nego  i prirodu.  Drugi  je  to  što  su  članovi  Dc  Stijla 
pred  Prvi  svjetski  rat  eksperimentirali  s anti- 
naturalističkim  i proto-apstraktnim  oblicima  izraža- 
vanja. Mondrian  je  oko  1913.  izgradio  vlastiti  stil 
preko  Art-Nouveaua,  pointilizma  i kubizma.  Van 
Doesburg  je  između  1912.  i 1914.  eksperimentirao  s 
kubističkim,  futurističkim  i ekspresionističkim 
oblicima  izražavanja,  a van  der  Leck  je  između  1913. 
i 1915.  razvio  kvazi-apstraktni  stil  zasnovan  na 
slikanju  figuralnih  kompozicija  uklopljenih  u 
dvodimenzionalne  geometrijske  odnose  i korištenju 
tri  osnovne  boje  uz  dodatke  cme  i bijele.  Treći  je 
činilac,  prema  Welshu,  ideja  o suradnji  umjetnika 
različitih  profila  (zanata)  koja  potječe  iz  pokreta  kao 
što  su  Art  Nouveau  i Arts  and  Crafls. 

Van  Doesburg  je  namjeravao  pokrenuti  časopis  koji 
je,  vjerojatno  pod  utjecajem  futurizma  htio  nazvati 
Prava  linija , da  bi  zatim  zahvaljujući  sugestijama 
budućih  suradnika  i nizozemskog  arhitekta  H.  P. 
Đerlagea  usredotočio  pažnju  na  zamisao  stila  kao 
apsolutnog  koncepta.  On  je  termin  De  Stijl  prvi  put 
upotrijebio  u pismu  vanderLecku  u svibnju  1917. 
Prema  Welshu  član  De  u nazivu  De  Stijl  označava  da 
je  to  najbolji,  a možda  i jedini  modernoj  umjetnosti  i 
kulturi  primjereni  stil. 

Bitno  je  razjasniti  i važnost  Mondrianove  povezanosti 
s teozofijom.  Mondrian  se  pridružio  teozofskom 
pokretu  1909.  godine.  Tijekom  1915.  i 1916.  družio 
se  s utjecajnim  nizozemskim  teozofom  i matematiča- 
rom M.  H.  J.  Schoenmaekersom,  Stoje  znatno  utjecalo 
na  konstituiranje  teorije  neoplasticizma.  Temeljna 
pretpostavka  neoplastičke  teorije  je  zasnivanje  čisto 
plastičkih  vizualnih  formi  usuglašavanjem  suprotnosti. 
Tako  nastaje  neoplastički  rad  ili  apstraktno-realni  rad. 
Mondrian  definira  neoplasticizam  kao  usuglašavanje 
suprotnih  sila  koje  stvaraju  osnovnu  strukturu  uni- 
verzuma. Usuglašavanjem  ovih  suprotnosti  (njihovom 
ravnotežom)  neoplastički  rad  dobiva  savršenu 
harmoniju  i nosi  direktno  iskustvo  apsolutnog  i 
univerzalnog.  Prikazivačka  (mimetička)  umjetnost 
prikriva  bitne  i realne  aspekte  svijeta,  zato  je 
neoplastička  umjetnost  apstraktno-realna.  Ona  u 
apstraktnim,  što  znači  univerzalnim  odnosima  otkriva 
pravu  realnost  svijeta.  Zamisao  da  je  prikazivačka 
(mimetička)  umjetnost  ne-realna  potječe  iz  teozofskih 
tumačenja  indijskih  učenja  daje  svijet  koji  nazivamo 
objektivnom  realnošću  subjektivna  iluzija.  Suprotno 
subjektivnoj  iluziji,  pisao  je  dr.  Schoenmaekers,  mi 
želimo  proniknuti  u prirodu  tako  da  nam  se  otkrije 


unutrašnja  konstrukcija  stvarnosti.  Drugim  riječima, 
premda  je  priroda  ćudljiva,  promjenljiva  i raznovrsna, 
ona  uvijek  u osnovi  funkcionira  s apsolutnom,  tj. 
plastičkom  pravilnošću.  S druge  strane,  bitna  je  i 
suštinski  usmjerujuća  zamisao  duhovne  evolucije, 
kako  je  to  izrazila  Helena  Blavatsky.  Welsh  smatra  da 
je  za  De  Stijl  bitan  i interes  za  Hegelov  koncept 
povijesti.  Van  Doesburg  je  u prvom  broju  De  Stijla 
uveo  zamisao  “nove  svijesti  o ljepoti’’  koju  je  objasnio 
kao  Čisti  odnos  duha  vremena  i sredstava  izražavanja. 
Ovakva  formulacija,  naglašava  Welsh,  korespondira 
Hegelovom  viđenju  povijesnog  razvoja.  Mondrian  i 
van  Doesburg  su  u esejima  objavljivanim  u De  Stijlu 
referirali  prema  Hegelovoj  shemi  povijesnog  uzroka 
izrečenoj  shemom  teza-antiteza-sinteza.  Bitan  aspekt 
teorije  De  Stijla  je  i ideja  nove  tehnologije,  izražena 
zamislima  arhitekture,  dizajna  i tipografije.  Teorija  De 
Stijla  i njezini  poetički  aspekti  (aspekti  usmjereni 
produkciji  umjetničkih  djela)  polaze  od  univerzalnog 
usuglašavanja  suprotnosti,  da  bi  se  realizirali  kroz 
teoriju  forme,  boje,  percepcije,  oblikovanja,  ali  i 
utopijske  društvene  promjene. 

Za  razvoj  slikarstva  De  Stijla  najznačajniji  su  kubizam 
i futurizam.  Mondrian  je  naglašavao  evoluciju 
kubističke  linije,  jer  je  koncept  kubizma  odgovarao 
konstruiranju  statičkih  odnosa  ravnoteže  i usuglaše- 
nosti  suprotnosti,  zasnivajući  kompoziciju  na  strogoj 
shemi  vertikalnih  i horizontalnih  linija  koje  formiraju 
mrežu  (raster).  Smatrao  je  da  sve  umjetnosti  teže 
estetskoj  plastičnosti  odnosa  individualnog  i uni- 
verzalnog, subjektivnog  i objektivnog,  prirode  i duha. 
Van  der  Leck  je  druga  važna  osobnost  slikarstva  De 
Stijla.  On  je  do  1918.  naslikao  niz  apstraktnih  slika, 
da  bi  zatim  ostvario  sintezu  neoplastičke  apstrakcije  i 
mimetičke  umjetnosti  u novom  monumentalnom  i 
dekorativnom  slikarstvu,  koje  izražava  skeptički  stav 
prema  modernističkim  ambicijama  i idealima  van 
Doesburga  i Mondriana. 

Slikarski  rad  Thea  van  Doesburga  je  bio  pod  utjecajem 
Mondrianove  teorije  i prakse,  te  se  poslije  ranih  lutanja 
u Dc  Stijlu  razvijao  prema  strogoj  apstrakciji 
zasnovanoj  na  rasporedu  plošnih  pravokutnih 
obojenih  površinal  Različito  od  Mondriana,  aktivis- 
tički  i nemirni  van  poesburgov  duh  nije  se  zadovoljio 
razvojem  jednog  utemeljenog  (deduktivnog)  slikar- 
skog sistema.  On  je  tražio  alternative  i sučeljavanja  s 
dinamizmom  futurizma,  kompozicijskim  i struktu- 
ralnim eksperimentima  ruskog  konstruktivizma  i 
relativiziranjem  koncepta  forme  u dadaizmu.  Bitni 
aspekti  razumijevanja  slikarstva  De  Stijla  mogu  se 
uočiti  kada  se  mondrianovski  koncept  neoplasticizma 
usporedi  s doesburgovskom  teorijom  elementarizma. 
De  Stijl  je,  kao  tipična  avangardna  grupa  (i  pokret), 

težio  interdisciplinarnosti  i realizaciji  u različitim 
umjetničkim  disciplinama.  Uloga  arhitekture  je  od 
početka  bila  važna  i utemeljena  je  u utopijskim 
projektima  i vizijama  objedinjavanja  umjetnosti  i 
života.  Metodološki,  većina  koncepcija  De  Stijla 
izvedena  je  iz  slikarstva  i arhitekture.  Slikarstvo 
Mondriana  i skulptura  Vantongerlooa  bile  su  usmje- 
rene projektiranju  prostora.  Van  Doesburg  je  djelovao 
i kao  arhitekt.  Potpisnici  prvog  manifesta  su  bili  i 
arhitekti  Robert  van’t  Hofifi  Wils,  a surađivali  su  Oud, 
Rietveld  i van  Eesteren.  U početnom  periodu  na  rad 
grupe  znatno  je  utjecao  američki  arhitekt  Frank  Lloyd 
Wright.  Koncept  Wrightove  arhitekture  zasniva  se  na 
ideji  oblikovanja  prostora  kao  bezgranično  otvorene 
forme,  što  je  u određenom  smislu  korespondiralo 
rasterima  neoplastičkih  slika.  Tijekom  1913.  Hoffje 
radio  za  Wrighta  u Sjedinjenim  Američkim  Državama, 
a u literaturi  se  spominje  da  su  arhitekti  De  Stijla  bili 
bliže  Wrightovom  konceptu  nego  teoriji  neoplasti- 
cizma.  Bitne  su  i veze  arhitekture  Bauhausa  i De  Stijla. 
Odstupanja  od  koncepta  neoplasticizma  uklapala  su 
se  u ideju  internacionalnog  jezika  arhitekture. 
Arhitektonski  projekti  su  u rasponu  od  dizajna  i 
unutrašnje  dekoracije  do  projektiranja  kuća  i 
urbanizma.  Najpoznatiji  primjer  arhitekture  De  Stijla 
je  kuća  Schroeder  koju  je  Rietveld  projektirao  1923. 
godine,  slijedeći  van  Doesburgove  teorijske  postavke 
iz  teksta  Prema  plastičkoj  arhitekturi.  Osim  arhi- 
tektonskih radova,  značajni  su  i eksperimenti  u 
oblikovanju  interijera,  jer  su  ishodišta  kasnije 
umjetnosti  ambijenata.  Ističu  se  Mondrianov  atelje  u 
Parizu  (1926.-1931.),  nacrti  za  predvoije  amster- 
damskog  sveučilišta,  Cafe  Aubette  u Strasbourgu 
(1927.),  itd.  Jedan  od  karakterističnih  primjera 
neoplasticizma  u dizajnu  je  namještaj  Gerrita 
Rietvelda.  Nova  tipografija  De  Stijla  eklektični  je 
primjer  kombiniranja  dadaističkih,  suprematističkih, 
konstruktivističkih  i neoplastičkih  principa  u opremi 
knjiga  i oblikovanju  vizualno-tekstualnih  radova. 

LITERATURA:  Abs  1 , Bann  t , Ban-1 . Broos  t , Carisu  1 . Com4,  Doe  1 , 
Dabl,  Ferl,  Fer3,  Framl,  Fricdl,  Gdssl,  Harr32,  Holtzml,  Jaf2, 
JaD,  Mondl,  Mond2,  Šuv89,  Tul,  Weetshl 

De  Stijl  i teorija  neoplasticizma.  Za  Mondrianovu 
neoplastičku  teoriju  slikarstva  i umjetnosti  bitan  je 
deduktivni  aspekt,  tj.  postavljanje  i definiranje 
pretpostavki  i pravila  iz  kojih  se  izvodi  slikarska 
praksa.  O ovim  pretpostavkama  i pravilima  Mondrian 
piše  kao  o zakonima,  što  je  suglasno  njegovom 
uvjerenju  da  je  otkrio  apstraktno-realnu  prirodu 
umjetnosti  i da  je  on  zapravo  realist.  U tom  smislu 
Mondrianove  teorije  treba  shvatiti  i kao  duhovno 
otkriće  zakona  oblikovanja  i izvorne  pojavnosti  svi- 


jeta. Njihovo  provođenje  znači  usuglašavanje  s nuž- 
nošću. Mondrianov  diskurs  nije  analitički  nego  sinteti- 
čki, on  ne  propozicionira  nego  otkriva,  povezuje  i pri- 
općava određenu  iskustvenu  ili  kontempliranu  datost. 
Van  Doesburg  već  u ranim  tekstovima  naglašava 
intencije  analize.  Na  primjer,  u knjizi  Principi 
neoplastičke  umjetnosti,  skicirane  1917.  a objavljene 
1925.  u nakladi  Bauhausa,  Mondrianovom  sin- 
tetičko-deduktivnom  diskursu  suprotstavlja  drugo- 
stupanjski diskurs  analize.  Prvi  je  zadatak  definiranje 
statusa  samog  diskursa  kojim  se  služi,  te  iznosi  kritiku 
uobičajenih  stavova  da  su  modemi  umjetnici  previše 
teorijski  orijentirani.  Prema  van  Doesburgu  teorija 
nastaje  kao  nužna  posljedica  kreativne  aktivnosti  i zato 
umjetnici  ne  pišu  o umjetnosti  nego  iz  umjetnosti.  Van 
Doesburg  razlikuje  dvije  vrste  govora  o umjetnosti: 
(a)  govor  o umjetnosti  koji  nastaje  izvan  konteksta 
umjetnosti  (na  primjer  u estetici)  i (b)  govor  o 
umjetnosti  koji  nastaje  u samom  kontekstu  umjetnosti. 
Govor  koji  nastaje  iz  konteksta  umjetnosti  ima  funkcije 
identične  umjetničkom  djelovanju,  drugim  riječima, 
postavlja  i rješava  probleme  umjetnosti.  Teorija  i 
praksa  neoplasticizma  nisu  dvije  različite  oblasti  rada 
umjetnika  jer  je  teorija  neoplasticizma  nastajala 
sinkrono  praksi,  rješavanjem  ključnih  pitanja 
neprikazivačke  umjetnosti.  Cilj  van  Doesburgovih 
analiza  nije  dostizanje  elemenata  (atomskih  oblika) 
umjetnosti  nego  stvaranje  osnove  za  egzaktnu  sintezu. 
Različito  od  Mondriana,  čije  su  teorije  pretežno  (a) 
sinkronijske  (koncentriraju  se  na  trenutak  konstitu- 
iranja neoplasticizma)  i (b)  fenomenološke  (razmatraju 
danu  pojavnost  ishodišnih  zakonitosti  oblikovanja  i 
pojavnosti  svijeta),  van  Doesburg  naglašava  povijesnu 
dimenziju  transformacija,  pri  čemu  se  u elementa- 
rističkoj  teoriji  kao  jedan  od  stupnjeva  evolucije 
modeme  umjetnosti  javlja  neoplasticizam.  U frag- 
mentu elementarističkog  manifesta  Slikarstvo  i 
skulptura.  Elementarizam  (fragment  manifesta)  van 
Doesburg  defini/a  bitne  pojmove  teorije  prema 
dijakronijskim  i feinkronijskim  kriterijima.  Termin 
“kontra”  kompozicija  analogan  je  Marinettijevom 
terminu  anti-statlčka  slika.  Ostali  termini  bitni  za 
elementarizam  su\oprirođivanje  ili  transprirodnost  i 
neoplasticizam  (novi  plasticizam).  Oprirođivanjc  ili 
transprirodnost  se  javlja  kao  transformacija  materijala 
posredstvom  tehnologija  modernog  doba,  što  kores- 
pondira neprikazivačkom  karakteru  suvremene  um- 
jetnosti. Pogrešna  su  tumačenja  daje  neoplasticizam 
povezan  s plastičkim  problemima  trodimenzionalnog 
oblikovanja.  Neoplasticizam  za  De  Stijl  označava 
apstraktnu  strategiju  oblikovanja  i usuglašavanja 
suprotnosti.  Termin  apstraktno  nije  ni  jasan  ni 
precizan.  Apstrahiranje  je  prema  van  Doesburgu 

duhovna  operacija,  koja  naspram  spontanosti  emocija, 
određene  (estetske)  vrijednosti  izolira  iz  realnih 
objekata.  Konceptualni  problem  se  javlja  kada  se  tako 
apstrahirane  (izolirane)  vrijednosti  primijene  u 
vizualnom  oblikovanju  kao  čista  konstruktivna  sred- 
stva, čime  ponovo  postaju  realna.  Zato  je  apstraktno 
povezano  s realnim.  Za  van  Doesburga  je  Mondri- 
anova  fraza  apstraktno-realno  sretno,  ali  prijelazno 
rješenje.  Zadatak  umjetnika  je  usredotočiti  se  na 
realno,  a termin  realno  ovdje  ne  znači  realistički 
prikazano  (mimctičko)  nego  ukazuje  na  konkretnost 
sredstava  i postupaka  stvaranja  umjetničkog  djela. 
Paralelno  sinkronijskoj  konceptualnoj  analizi, 
van  Doesburg  uspostavlja  i dijakronijsku  četvero- 
stupanjsku  liniju  evolucije  slikarstva:  (1)  klasična 
simetrična  kompozicija,  (2)  kubistička  koncentrična 
kompozicija,  (3)  neoplastička,  periferijalna  kompozi- 
cija, i (4)  elementarna  (antistatička)  kontra  kompo- 
zicija. Elementarna  (antistatička)  kontrakompozicija 
dodaje  vertikalno-horizontalnoj  periferijalnoj  kompo- 
ziciji neoplasticizma  dijagonalnu  dimenziju.  U ele- 
mentarističkoj  kompoziciji  uravnoteženost  ima  manje 
važnu  ulogu.  Svaki  plan  formira  dio  perifernog  pros- 
tora, a konstrukcija  je  uspostavljena  kao  fenomen  ten- 
zije, prije  nego  kao  fenomen  odnosa  površina.  Na  ovim 
formalnim  osnovama  van  Docsbuig  je,  analogno  teori- 
ji neoplasticizma,  razvijao  opću  teoriju  umjetnosti. 

LITERATURA:  Carlsu  1 , Doe  1 , Fried  I , Holtzm  1 , Jaff2,  Jaff3,  Mond  1 , 
Mond2,  Weelshl,  Šuv89 

Destrukcija.  Destrukcija  je  postupak:  (1)  diskur- 
zivnog razaranja  utilitarnih  funkcija  jezika,  vrijednosti, 
značenja,  ideologije,  estetskih  i etičkih  normi  svijeta 
umjetnosti  i kulture;  (2)  fizičkog  razaranja  objekta 
umjetnosti  u rasponu  od  predmeta  (slike,  skulpture) 
do  ljudskog  tijela,  oblika  ponašanja  i modela  izra- 
žavanja. Kao  način  djelovanja  umjetnika  destrukcija 
je  uvedena  u ranim  avangardama.  Njezina  zamisao  je 
svojstvena  avangardi,  neoavangardi  i posta vangardi. 
Destrukcija  ima  poetičku,  skeptičku  i nihilističku 
funkciju  u radu  umjetnika. 

Poetička  funkcija  destrukcije  je  razaranje  dominantnih 
vrijednosti  stilova,  žanrova  i oblika  izražavanja  da  bi 
se  na  ruševinama  “starog  svijeta”  izgradila  nova  umjet- 
nost, kultura,  društvo  i čovjek.  Ta  funkcija  destrukcije 
svojstvena  je  konstruktivizmu  i nadrealizmu. 
Skeptičke  funkcije  destrukcije  izrečene  su  stavom  da 
uzdržavanje  od  pozitivnog  uvjerenja  i poetičkog 
ijcšcnja  umjetniku  omogućuje  izbjegavanje  mistifi- 
kacije,  paradoksa  i zabluda  tradicionalne  umjetnosti 
ili  dominantne  ideologije  modernizma.  Skepticizam 
kao  teorijsko  polazište  svojstven  jc  konceptualnoj 
umjetnosti  i njenoj  teorijskoj  razgradnji  humanističke 


estetike.  Konceptualna  umjetnost  u svojem  radikalnom 
obliku  pokazuje  skeptičku  dimenziju  rada  time  što 
odustaje  od  stvaranja  umjetničkog  djela  i pristupa 
razvijanju  unutarumjetničke  kritičke  i analitičke 
rasprave  o prirodi  umjetnosti,  svijeta  umjetnosti, 
kulture  i ideologije. 

Nihilističke  funkcije  destrukcije  temelje  se  na  stavu 
daje  svaki  umjetnički,  etički  i politički  čin  besmislen, 
lažan  i mistificirajući,  odnosno  daje  zadatak  umjetnika 
negirati  i razarati  svaku  predloženu  produktivnu 
osnovu  rada  u umjetnosti  i kulturi.  Nihilistički  stav  je 
svojstven  dadi,  neodadi,  fluksusu,  ekspresionističkom 
body  artu  i postmodemizmu.  Nihilizam  je  u njegovoj 
radikalnoj  formi  bilo  teško  provesti  i zato  se  govori: 
(1)  o nihilističkim  aspektima  djelovanja  ekspresio- 
nističkih body  art  umjetnika  (samoranjavanje, 
samokažnjavanje);  (2)  o nihilističkim  namjerama  u 
neodadi  i fluksusu  kao  kritici  zapadnog  proizvodnog 
i potrošačkog  društva. 

LITERATURA:  Alfi , Bih4,  Bouig  1 , Con  1 , Con2,  Con3,  Dad  1 , Dak  1 , 
Dorf3,  Fostl,  Fost2,  Fost3,  Fost4,  Heid4,  Henr2,  Kaprl,  Kult2,  Lcc2, 
Luci,  LuclO,  Veri 

Deteritorijalizacija.  Deteritorijalizacija  je  u post- 
marksističkoj  i postpsihoanalitičkoj  terminologiji  i 
paradoksalnoj  metaforizaciji  Gillesa  Deleuzea  i Fćlixa 
Guattarija  kretanje  premještanja.  Deteritorijalizacija 
se  događa  u povijesnim  formacijama  prijenosom  moći 
s porodice  ili  etnosa  koji  drži  određeni  teritorij,  na 
despota  (označitelja  svih  označitelja:  “Označitelj,  to 
je  znak  koji  jc  postao  znak  znaka,  budući  da  je 
despotski  znak  zamijenio  teritorijalni  znak”).  Ali, 
deteritorijalizacija  kapitalizma  se  odvija  u suprotnom 
smjeru,  odvija  se  od  središta  prema  periferiji  (od 
Zapada  prema  trećem  svijetu:  “Istina  je  da  se  prvobitna 
akumulacija  kapitala  nije  dogodila  jednom  u osvitu 
kapitalizma  nego  jc  permanentna  i ne  prestaje  se 
reproducirati”  i “U  isto  vrijeme  dok  se  kapitalistička 
deteritorijalizacija  odvija  od  središta  prema  periferiji, 
dekodiranje  flukseva  na  perfieriji  se  odvija  svoje- 
vrsnom “dezartikulacijom”  koja  osigurava  propast 
tradicionalnih  sektora...”).  Deteritorijalizacija  je  i 
premještanje  vrijednosti  od  “vrijednosti  zemlje”  prema 
“vrijednosti  proizvedene  strojem”,  odnosno,  deterito- 
rijalizacija je  premještanje  vrijednosti  od  “vrijednosti 
proizvedene  strojem”  prema  “vrijednosti  generiranoj 
u informacijskim  mrežama”. 

Modeli  deteritorijalizacije  kasnih  80-ih  i ranih  90-ih 
godina  (neposredno  prije  i poslije  pada  Berlinskog 
zida)  postaju  kompleksni:  (1)  deteritorijalizacijom  se 
naziva  informacijsko-kibemetički  sistem  koji  prostor 
planeta  i vrijeme  egzistencije  i povijesti  sažima  u 
digitalni  kod  i vrijeme  njegovog  prenošenja  (brzina 

svjetlosti),  odnosno,  preobrazba  svih  “geo”  teritorija 
“realnog  svijeta”  u ekranske  virtualne  “teritorije” 
(privide,  simulacije),  (2)  zamisao  pluralnog  (multi- 
kulturalnog)  društva  zasnovanog  na  poklapanju  u 
vremenu  i prostoru  različitih  i asimetričnih  (etnički, 
religiozno,  ideološki,  seksualno)  mikrosocijalnih 
grupacija,  drugim  riječima,  jedan  teritorij  je  označen 
s više  različitih  znakova  posjedovanja,  (3)  citiranje, 
montaža  i simulacija  različitih  povijesnih  (u  smislu 
prošlih)  ili  utopijskih  (u  smislu  budućih)  projekata 
umjetnosti,  kulture  i društva  u aktualnom  društvu,  na 
primjer,  razvijanje  tržišne  ekonomije  u bivšim 
komunističkim  društvima  i uspostavljanje  državnog 
vlasništva  i samoupravnih  odnosa  u kasnim  kapita- 
lističkim društvima.  To  razdoblje  karakteriziraju  i 
marginalni  periferijski  reverzibilni  procesi  teritorija- 
lizacije: svi  tipovi  fundamentalizama(od  filozofskog 
esencijalizma  preko  nacionalnih  identifikacija  do 
religioznog  povratka  ishodištu,  izvoru,  korijenima) 
oblici  su  fantazmatske  teritorijalizacije  kroz  uspos- 
tavljanja kontinuiteta  i homologija  između  prostora, 
vremena  i znaka  (kao  reprezenta  specifične  predodžbe) 
i svi  oblici  zamjene  jednog  totalitarizma  drugim 
totalitarizmom  (svođenje  realne  ili  fikcijske  deterito- 
rijalizacije  na  konačni  zatvoreni  teritorij  totalitarizma). 

LITERATURA:  Ande  I , Bogu  I , Dole  I , Dele2,  Dele6,  Dclc9,  Dclc  1 0, 
Dele  18,  Markovi 

Devčtsil  grupa.  Avangardna  grupa  ili  umjetnički  savez 
Devčtsil  osnovana  je  u Pragu  1920.  i djelovala  je  do 
1931.  godine.  Predsjednik  udruženja  bio  je  V.  Vančura, 
teoretičar  i portparol  Karei  Teige,  a zapisničar  Adolf 
Hoffmeister.  Istodobno  je  pokrenut  i Časopis  Orfej  kao 
glasilo  mlade  generacije.  Kroz  grupu  je  prošlo 
šezdesetak  autora  različitih,  ali  prvenstveno  avan- 
gardističkih  opredjeljenja:  Artuš  Čemik,  František 
Muzika,  Viteslav  Nezval,  Zdenčk  Peššnek,  Jaroslav 
Rossler,  Jaroslav  Seifert,  Jindrich  Štyrsky,  Toyen, 
Karei  Venčk,  i drugi.  Umjetnici  okupljeni  oko 
Devetsila  prešli  su  put  od  češkog  kubizma  preko  dade, 
konstruktivizma  i nadrealizma  do  angažirane  pro- 
leterske umjetnosti.  Njihovi  eksperimenti  su  se  kretali 
od  kubistiČkog  slikarstva,  konstruktivističke  skulpture 
i modernističke  arhitekture  preko  plastičkih  i foto- 
grafskih kolaža  i montaža  do  akcija  i angažiranog 
umjetničkog  aktivizma.  U arhitekturi  su  djelovali 
Bedfich  Feuerstein,  Jaroslav  Fragner,  Bohumil  Slama, 
Vit  Obrtel,  Jcromir  Krejcar,  Josef  Havliček,  Karei 
Honzik.  Karei  Teige  je  bio  vodeći  teoretičar  i istraživač 
novih  umjetničkih  i političkih  strategija  i taktika  u 
češkoj  umjetnosti  20-ih  godina.  Razrađivao  je 
dadaističke,  konstruktivističke,  nadrealističke  i 
politički  angažirane  oblike  prikazivanja  i izražavanja, 


emancipirajući  češku  kulturu  od  umjerenog  estetizi- 
ranog  modernizma  prema  radikalnoj  i subverzivnoj 
umjetnosti  kritičke  modeme,  tj.  avangarde.  Teige  je 
uspostavio  kritički  odnos  između  teorije  umjetnosti  i 
umjetničkog  stvaranja,  objedinjujući  vlastitim 
djelovanjem  taktike  umjetnika,  teoretičara  i aktivista. 

LITERATURA:  Andl,  Birl,  Chvl,  Deveti,  Dluhl,  Krcf6.  Lahl, 
Pass3,  Pesi,  Taji,  Walkcrl 

Dezinformacija.  Dezinformacija  je  umjetnički  rad  čija 
vizualna  pojavnost  i značenjska  struktura  stvaraju 
zabunu,  namjerno  iskazujući  očito  neistinit  stav,  unose 
informacijski  poremećaj  i ukazuju  na  lingvistički  i 
logički  paradoks.  Nastaje  unošenjem  poremećaja 
između  izloženog  jezičkog  značenja  i njegove  vizualne 
reference.  Cilj  poremećaja  je  omogućiti:  (1)  kritiku 
uobičajenih  i konvencionalnih  značenjskih  odnosa  u 
svijetu  umjetnosti,  koji  se  prihvaćaju  kao  sami  po  sebi 
razumljivi  i prirodni,  naglašavanjem  njihove 
konvencionalnosti;  (2)  subverziju  (šok,  zbunjenost) 
u recepciji  umjetničkog  djela,  koja  se  zasniva  na 
uobičajenom  prešutnom  znanju  i prihvaćanju 
konvencija  svijeta  umjetnosti  i kulture;  (3)  estetski 
učinak  neočekivanog  obrata  u značenjskoj  konstelaciji 
djela.  Modelima  dezinformacije,  tj.  stvaranjem 
poremećaja  između  jezičkog  iskaza  i njegove  vizualne 
reference  bavili  su  se  konceptualni  umjetnici:  Daniel 
Buren,  Shusaku  Arakavva,  Joseph  Kosuth,  kao  i 
Mangelos,  Braco  Dimitrijcvić,  Goran  Trbuljak,  Raša 
Todosijević,  Goran  Đorđević. 

Termin  dezinformacije  kao  poetički  model  razradio 
je  Radomir  Damnjanović  Damnjan  da  bi  demistifici- 
rao vrijednosti,  ideologiju  i zahtjeve  modernističke 
umjetnosti  i kulture.  Primjer  rada  s dezinformacijom 
je  grupni  portret  (fotografija,  1 973.)  tehničkog  osoblja 
Studentskog  kulturnog  centra  s umjetnikom  uz  poprat- 
nu informaciju  da  su  na  fotografiji  slavni  postavan- 
gardni  umjetnici  Daniel  Buren,  Joseph  Beuys  i Sol 
LeWitt.  Drugi  primjer  je  serija  slika  s monokromatski 
obojenim  površinama,  pri  čemu  je  na  podlozi  jedne 
boje  napisan  naziv  druge  boje,  čime  se  uvodi  značenj- 
ski  poremećaj  između  jezičkog  zapisa  (naziva  boje)  i 
reference  (obojene  površine  na  koju  se  zapis  odnosi). 
LITERATURA:  Damnj  l , Damnj2,  Dimi , Dim2,  Sus2,  Sus3 

Digitalna  informacija.  Digitalna  informacija  us- 
postavlja svoja  značenja  (prenosi  poruku)  na  osnovi 
formalnih  pravila  kombiniranja  elemenata  koji  čine 
signal,  pri  čemu  svojstva  signala  ne  ulaze  u poruku. 
Na  primjer,  brojevi  0 i 1 konvencionalno  mogu 
zastupati  poruke  koje  se  na  osnovi  pravila  mogu 
odnositi  na  bilo  što  (brojanje,  život  i smrt,  količinu 
tekućine,  potvrdu  ili  negaciju  iskaza). 

U filozofskim  raspravama  pojam  analognog  i 
digitalnog  može  se  upotrijebiti  metaforično.  Slika  ili 
fotografija  koja  prikazuje  jabuku  može  se  nazvati 
analognim  prikazom  jabuke,  budući  da  se  na  osnovi 
određenih  vizualnih  sličnosti  utvrđuje  da  slika  ili 
fotografija  prikazuje  jabuku.  Drugim  riječima,  izgled 
slike  ili  fotografije  ulazi  u proces  prijenosa  informacije. 
Rečenica  na  engleskom,  hrvatskom  ili  kineskom  jeziku 
koja  izriče  propoziciju  “Jabuka  je  crvena”  se  može 
nazvati  digitalnim  prikazom  jabuke  jer  svojim 
izgledom  (materijalnim  svojstvima  govora),  bilo  da 
je  riječ  o izgovaranju  ili  zapisu  rečenice,  ne  prenosi 
informaciju  o jabuci.  Digitalni  prikaz  prenosi 
informaciju  na  osnovi  formalnih  pravila  upotrebe 
lingvističkih,  semioloških  ili  nekih  drugih  elemenata. 
U informacijskim  teorijama  percepcije  proces  stjecanja 
znanja  iz  percepcije  opisuje  se  kao  proces  izvođenja 
digitalne  iz  analogne  informacije.  Jedna  jabuka  se 
opaža  posredstvom  analogne  svjetlosne  informacije 
koja  stiže  na  retinu  oka.  Pojam  jabuke  se  izvodi  iz 
analogne  informacije  “ljuštenjem”  njezinog  bogatog 
informacijskog  sadržaja  s namjerom  da  se  dođe  do 
informacije  da  je  to  što  se  vidi  jabuka.  Proces 
digitalizacije  je  proces  oslobađanja  od  suvišnih 
informacija  da  bi  se  došlo  do  pojma  ili  koncepta. 
Digitalne  umjetnosti  su  apstraktno  slikarstvo, 
književnost  i glazba.  One  ne  prikazuju  svijet  na  osnovi 
analoških  relacija  pojavnosti  djela  i izgleda  objekta 
prikazivanja.  Odnos  objekta  i djela  je  konvencionalan. 
U postmodemoj  teoriji  uvodi  se  pojam  “simulacijskih 
umjetnosti”.  Simulacijska  umjetnost  može  biti  pri- 
kazivačka  (mimetička)  ili  neprikazivačka  (apstraktna) 
fotografija,  film,  televizijski  snimak,  slika,  skulptura, 
roman,  pjesma  ili  muzičko  djelo  koje  je  nastalo 
digitalnom  (kompjutorskom)  obradom  uzorka.  Pri 
tome  polazni  uzorak  može  biti  i analogna  struktura 
(struktura  nastala  po  uzoru,  na  osnovi  sličnosti  s 
realnim  predmetima)  i digitalna  struktura  (generirana 
iz  formalnih  pravila).  Preobrazbe  polazne  strukture 
mogu  biti,  ovisno  o korisničkom  softveru,  vođene  od 
analognog  prema  digitalnom  i od  digitalnog  prema 
analognom  predočavanju.  Simulacijski  prikazi  su 
virtualni  prikazi  ili  virtualne  realnosti. 

Digitalnom  kulturom  se  naziva  kultura  čije  se 
spoznaje,  religiozna  uvjerenja  i ideološki  pogledi 
zasnivaju  na  konvencionalnim,  shematskim,  deduk- 
tivnim,  nerefcrencijalnim  i nemimetičkim  oblicima 
stjecanja,  izražavanja  i razvijanja  znanja.  Postmodema 
kultura  se  u njezinim  tehno-informacijskim  evolu- 
cijama može  definirati  kao  digitalna  kultura. 

LITERATURA:  Bell l,  BSl,  Coyl,  Dnctl,  Gržl4,  Holtzl,  Kelel, 
Komp  1 , Neg  1 , Pan  1 , Weib  1 


Digitalna  umjetnost.  Digitalna  umjetnost  je  umjet- 
nička praksa  ostvarena  digitalnom,  većinom  kompju- 
torskom obradom  podataka  različitog  porijekla  i vrste. 
Gotovo  sinonimno  pojmu  “digitalna  umjetnost” 
upotrebljava  se  pojam  “kompjutorska  umjetnost”. 
Pojmom  “digitalna  umjetnost”  za  razliku  od  pojma 
“kompjutorska  umjetnost”,  želi  se  ukazati  na 
specifičnosti  digitalne  obrade  podataka  u odnosu  na 
analognu  (manualno-osjetilnu,  mehaničku,  tj. 
analognu)  obradu  podataka.  Digitalna  obrada  slike  i 
zvuka  postupak  je  generiranja  nove  slike  (zvuka)  ili 
transformacije  postojećih  slika  (zvukova)  digitalnim 
računalom.  Digitalnom  kulturom  se  naziva  masovna 
medijska  kultura  kraja  XX.  i početka  XXI.  stoljeća, 
zasnovana  na  društvenoj  proizvodnji,  razmjeni, 
recepciji  i potrošnji  posredovanoj  digitalnim 
računalom  ili  mrežama  digitalnih  računala.  Digitalna 
umjetnost  obuhvaća:  kompjutorsku  umjetnost, 
kibemičku  umjetnost,  cyber  umjetnost,  VR  umjet- 
nost, umjetnost  kompjutorske  multimedije,  kao  i 
digitalizacije  tradicionalnih  umjetnosti:  digitalnu 
fotografiju,  digitalni  film,  digitalni  dizajn  zvuka, 
digitalnu  muziku,  digitalni  teatar,  digitalnu  operu,  itd. 

LITERATU  RA:  Aest  1 , Ande  l , Aro  l , Bell  l , Beni  1 , Boš  1 , Bumh  1 , 
CoyI,  DretI,  Druckl,  Gržl4,  HoUzl,  Kelel,  Kompl,  Neg l,  Pan l, 
Weibl 

Dijagram.  Dijagram  je  formalni  model  vizualno- 
tekstualnog  prikazivanja  koji  je  začet  u alkemiji  i 
magiji,  a u modernoj  epohi  je  jedno  od  osnovnih 
sredstava  prikazivanja  prirodnih  i društvenih  pojava 
u znanosti.  On  ima  funkcije  objašnjavanja  i 
pokazivanja,  koje  se  ostvaruju  povezivanjem  vizualnih 
i diskurzivnih  načina  prikazivanja.  Dijagram  je 
vizualno-tekstualna  struktura  kojom  umjetnik 
prikazuje,  objašnjava  i opisuje  svoj  stav,  nevizualne 
fenomene,  psihološke  i duhovne  odnose  pripadnika 
umjetničke  grupe,  svijeta  umjetnosti  ili  kulture, 
strukturalne  odnose  jezika  umjetnosti  i ideologije. 
Joseph  Beuys  je  dijagramima  izlagao  političku  teoriju 
transformacije  zapadnog  društva  nazvanu  socijalna 
skulptura.  Marko  Pogačnik  je  formu  dijagrama  razvio 
kao  metodu  teorijske  rasprave  o:  (1)  duhovnim 
odnosima  pripadnika  grupe  OHO\  (2)  formalnim 
odnosima  medija  izražavanja  i komunikacije  u 
umjetnosti;  (3)  složenim  simboličkim  i semantičkim 
sadržajima  ekološkog  i duhovnog  rada  s prirodnim  i 
urbanim  ambijentima  (liječenje  zemlje). 

LITERATURA:  Con  1 , Con2,  Con3,  Tis2,  Zab4 

Dimenzije  umjetničkog  djela.  Dimenzije  umjet- 
ničkog djela  su  aspekti  prostome  prezentacije  slike, 
skulpture,  instalacije,  ambijenta  ili  performancea. 
Razlikuju  se:  ( 1 ) veličina  djela  (engl.  siže);  (2)  stvarna 

veličina  prikazanog  objekta  u djelu;  (3)  virtualna 
veličina  prikazanog  objekta  u djelu;  (4)  proporcionalni 
odnosi  objekata  prikazanih  u djelu.  Razlikuju  se 
dimenzije  djela  koje  postoje  na  “intiman  način”  (odnos 
djela,  dimenzija  i promatrača  u tradicionalnoj  zapadnoj 
umjetnosti)  i dimenzije  koje  postoje  na  “javni  način”, 
ulazeći  u tjelesni  i bihevioralni  prostor  (minimalna 
umjetnost,  ambijentalna  umjetnost,  instalacije). 

Slika  i skulptura  su  malih  ili  minijaturnih  dimenzija 
kada  su  manje  od  ljudskih  dimenzija  ili  su  dimenzija 
knjige.  Srednjih  dimenzija  su  djela  veličine  čovjeka 
ili  one  koja  ne  zahtijeva  kretanje  promatrača  da  bi  se 
djelo  percipiralo.  Umjetnička  djela  srednjih  dimenzija 
su  galerijskog  ili  muzejskog  formata.  Velikih  di- 
menzija su  umjetnička  djela  koja  dva  do  deset  puta 
premašuju  ljudske  dimenzije.  Da  bi  bila  percipirana, 
promatrač  se  mora  kretati  uz  njih,  kroz  njih  ili  oko 
njih.  Monumentalne  skulpture  su  spomenici  i 
spomenički  kompleksi  ( Josef  Thorak  u epohi  nacizma 
i Barbara  Hepworth  u epohi  visokog  modernizma),  a 
u slikarstvu  su  to  najčešće  murali  na  zidovima  zgrada 
(Diego  Rivera).  Instalacije  i ambijenti  su  velikih 
dimenzija  jer  se  očekuje  da  će  promatrač  ući  i kretati 
se  kroz  njih.  Dimenzije  instalacija  i ambijenata  su  od 
sobnih  dimenzija  (ateljea,  galerije),  preko  dimenzija 
trga,  ulice  ili  parka  (arhitektonske  i urbanističke 
dimenzije)  do  geografskih.  Marko  Pogačnik  je  tijekom 
80-ih  realizirao  mrežu  skulptura  u dolini  rijeke  Vipave, 
čime  je  uobličio  instalaciju  u geografskom  kompleksu 
i geografski  prostor  transformirao  u kiparsku 
instalaciju.  Dimenzije  prostora  performansa  su  u 
rasponu  od  dimenzija  ljudskog  tijela  na  kojem 
umjetnik  intervenira  do  dimenzija  geografskih 
prostora.  Performans  Marine  Abramović  i Ulaya 
Projekt  na  velikom  Kineskom  zidu  ( 1 988.)  obuhvaćao 
je  prostor  od  nekoliko  tisuća  kilometara.  Marina 
Abramović  je  krenula  s jednog  kraja  zida,  a Ulay  s 
drugog,  da  bi  se  sreli  na  sredini  zida. 

Rad  na  slikama  većeg  formata  (tri  do  pet  metara) 
pojavljuje  se  u apstraktnom  ekspresionizmu,  kada 
slikarsko  platno  postaje  mjesto  intervencije  umjetnika. 
U postmodemizmu  (transavangarda,  neoekspresio- 
nizam  i neo  geo  slikarstvo)  veći  formati  slika  su  uve- 
deni kao  ekran  projekcije  slikarskog  fantazma,  a ne 
mjesto  izražavanja  ili  prikazivanja.  Velike  dimenzije 
slikarskog  platna  mogu  se  razumjeti  i kao  mimezis 
filmskog  ekrana. 

LITERATURA:  Bauci , Davi3,  Gligor2,  Gligor5,  Krausl2,  Lipp9 

Direktna  umjetnost  Vidi:  Akcionizam 

Diskretni  modernizam.  Diskretnim  modernizmom 
sc  nazivaju  pojave  u umjetnosti  80-tih  i 90-tih  godina 


koje  nastaju  kao  kritika  ili  reakcija  na  eklektični 
ekspresivni  postmodemizam  80-tih  godina.  Termin 
diskretni  u sintagmi  diskretni  modernizam  označava 
da  se  pažnja  teoretičara,  kritičara  i kustosa  pomiče  s 
postmodernističke  ekshibicionističke  i ekstatičke 
scene  ekspresije  u međuprostoru  masovne  i visoke 
umjetnosti  na  interna,  posebna,  izuzetna  i često 
tehničko-konceptualna  pitanja  same  umjetnosti  (slike, 
skulpture,  instalacije,  fotografije,  video  slike),  medija, 
materijala,  svijesti  o umjetnosti  ili  uvjeta  recepcije. 
Termin  modernizam  u sintagmi  diskretni  modernizam 
označava  da  se  interpretacija  usmjerava  s povijesnih 
tragova  (baroka,  klasicizma,  ekspresionizma,  meta- 
fizičkog slikarstva)  dostupnih  slikarstvu  posredstvom 
citatno-kolažnih  tehnika  na  pitanja,  probleme,  tehnike 
i teme  modernizma  (forma,  energija,  prostor,  skulp- 
tura, materija,  individualnost,  subjektivnost,  objek- 
tivnost). 

LITERATUERA:  Stepa  1,  Ug2 

Diskurs.  Diskurs  je  razgovor,  govor  i izlaganje  misli 
govornim  i pisanim  jezikom.  Diskurs  je  semiotička 
radnja  koja  smješta  značenje  u vremensko-prostomu 
situaciju  gdje  netko  za  nekoga  proizvodi  značenje.  U 
strukturalizmu  i poststrukturalizmu  diskurs  je  jedan 
od  osnovnih  pojmova  kojim  se  označava  povezivanje 
mišljenja,  govornog  i pisanog  jezika  u smislen  i 
značenjski  kontekst  teksta.  Drugim  riječima,  diskurs 
je  govor  konteksta  iz  kojeg  se  govori,  piše  ili  komu- 
nicira. U analitičkoj  filozofiji  jezika  i hermeneutici 
diskursom  se  naziva  namjeran  govor  i pismo  drugog 
stupnja  (metajezik)  o svakodnevnom,  prirodnom 
govoru  i pismu  ili  prvostupanjskom  govoru  i pismu 
specijalističkih  disciplina  (umjetničke  kritike,  zna- 
nosti, religije,  književnosti).  Diskurs  ima  deskriptivne 
(opisuje),  eksplanativne  (objašnjava)  i interpretativne 
(daje  moguća  tumačenja)  funkcije. 

Diskursom  se  nazivaju  lingvistička,  semiotička  i 
semiološka  sredstva  institucionalne  i ideološke 
komunikacije  jezika  u upotrebi,  kojima  se  služe 
povijesno  različite  socijalne  i profesionalne  institucije 
zapadne  kulture  (diskurs  umjetnosti,  pravni  diskurs, 
medicinski  diskurs,  politički  diskurs).  Razlikuju  se: 
( 1 ) diskurs  svijeta  umjetnosti;  (2)  diskurs  umjetničkog 
čina;  (3)  diskurs  umjetničkog  djela. 

Diskurs  svijeta  umjetnosti  i diskurs  institucija 
umjetnosti  je  drugostupanjski  intencionalno  usmjereni 
govor  i pismo  (metajezik)  kojim  jedan  svijet  umjet- 
nosti izražava,  iskazuje,  opisuje,  objašnjava  i inter- 
pretira svoje  stajalište  i ideologiju  u odnosu  na  um- 
jetnost, povijest  umjetnosti,  kulturu  i društvo.  Diskursi 
svijeta  umjetnosti  su  diskurs  dadaista,  diskurs  kon- 
ceptualnih umjetnika,  diskurs  modernista,  diskurs 

postmodemista,  diskurs  muzeja  ili  kustosa,  diskurs 
sveučilišta  ili  profesora  povijesti  umjetnosti,  diskurs 
umjetničkih  časopisa.  Tu  vrstu  diskursa  čine  i diskursi 
dominacije,  moći,  institucionalnog  poretka,  stilskog 
poretka,  žanrovskih  određenja. 

Diskurs  umjetničkog  djela  je  varijanta  termina  vizualni 
metajezik.  Diskurs  umjetničkog  djela  je  značenjski 
učinak  (poruke,  sadržaji,  semiotički  odnosi,  itd.)  koji 
pokazuju  žanrovske,  stilske,  ikonografske  i autore- 
fleksivne  aspekte  umjetničkog  djela.  On  vizualnim 
(likovnim,  skulpturalnim,  prostornim,  materijalnim, 
strukturalnim)  aspektima  pokazuje  i priopćuje  um- 
jetnikovo  stajalište,  vrijednosti,  ideologiju,  kontekstu- 
alnu pripadnost. 

Diskurs  umjetničkog  čina  - ponašanje,  tjelesne  geste, 
mimika,  način  života  i odnos  prema  postupku  stvaranja 
umjetničkog  djela  - posredno  ukazuje  na  umjetnikove 
intencije,  uvjerenja,  stajališta,  ideologiju,  vrijednosti 
i kontekstualnu  pripadnost.  Na  primjer,  diskurs  um- 
jetničkog čina  ekspresionističkog  i neokonstrukti- 
vističkog  umjetnika  su  različiti.  Snažno,  gestualno  i 
svojeručno  pristupanje  izradi  umjetničkog  djela  eks- 
presionista  govori  o njegovim  uvjerenjima  vezanim 
uz  izravno  izražavanje  i prikazivanje  emocionalnih  i 
duhovnih  stanja.  Međutim,  otuđene,  tehnokratske  i u 
društvenu  podjelu  rada  integrirane  aktivnosti  neo- 
konstruktivističkog  umjetnika,  pokazuju  da  on  sebe 
doživljava  kao  autora  i projektanta  umjetničkog  djela, 
a ne  kao  manualnog  izvršitelja. 

LITERATURA:  Burgin  1 0,  Beli  1 2,  Cob  l , Carro  1 , Ec5,  Fik  I , Johan  1 , 
Foul,  Fou2,  Fou4,  Fou5,  Fou7,  Fou8,  Fou9,  Foul  l,  Foul2,  Foul3, 
vl5,  Foul 8,  Foul 9,  Miš2.  Miš3,  Miš4,  Šuv88 

Diskurzivna  analiza.  Diskurzivna  analiza  je,  prema 
Michelu  Foucaultu,  široko  područje  rasprave  tehnika 
iskazivanja,  interpretacije,  zastupanja  i prikazivanja 
društvenih  i povijesnih  oblika  uspostavljanja  identiteta 
znanja  u Zapadnoj  kulturi.  Foucault  pokazuje  da 
njegov  cilj  nije  bila  analiza  same  društvene  moći  nego 
izvođenje  jedne  povijesti  različitih  načina  iden- 
tificiranja ljudskog  bića  kao  subjekta  u kulturi.  Drugim 
riječima,  razmatrao  je  načine  kojima  se  ljudska  bića 
preobražavaju  u subjekte  u rasponu:  (a)  od  identifi- 
kacije subjekta  u diskursima  znanosti  (u  lingvistici, 
ekonomiji,  povijesti,  biologiji,  medicini),  (b)  kroz 
prakse  dijeljenja  ( le  pratiques  divisantes)  unutar 
samog  subjekta  (lud-normalan,  zdrav-bolestan,  zao- 
dobar,  itd.)  i (c)  opisivanjem  i interpretiranjem  preo- 
brazbe ljudskog  bića  u subjekt  (na  primjer,  prepozna- 
vanje ljudskog  bića  kao  subjekta  seksualnosti). 

Za  Foucaulta  diskurs  je  način  na  koji  se  znanje 
uspostavlja  i artikulira  u društvu  posredstvom  različitih 
institucija.  Diskurs  u jednom  društvu  ima  funkciju 


uspostavljanja  identiteta  i moći  kroz  njegove  insti- 
tucije, ali  i funkcije  subvertiranja  te  moći.  Foucaultova 
analiza  pokazuje  kako  društvene  i povijesne  institucije 
(od  bolnica  preko  umjetničkih  galerija  do  klubova  za 
zabavu)  stvarno  funkcioniraju  i kako  se  subjekt 
posredstvom  njih  identificira,  razlikuje,  suprotstavlja 
i,  u krajnjem  slučaju,  postoji. 

Ako  se  umjetnost  (od  književnosti,  kazališta  i filma 
do  slikarstva  i glazbe)  u najširem  smislu  shvati  kao 
oblik  diskursa  tada  se,  analogno  Wittgensteinovom 
zapažanju  “daje  granica  mojeg  jezika  granica  mojeg 
svijeta”,  diskurs  vidi  kao  granica  umjetnosti.  Pri  tome 
se  diskursom  ne  naziva  samo  mimetički  (referencijalni 
govor,  prikazivanje  ili  izražavanje  znanja  umjetnosti) 
nego  i činjenica  da  umjetničko  djelo  (čak  i ono  izvan 
verbalnog,  naj apstraktnijeg  i najautonomnijeg  djela 
apstraktnog  slikarstva,  apsolutne  glazbe  ili  vizualne 
poezije)  proizvodi  određena  značenja  koja  ga  čine 
prepoznatljivim  (mišljenim,  određenim)  kao  umjet- 
ničkog djela. 

Prema  Victoru  Burginu  diskurs  gospodara , termin  iz 
teorijske  lacanovske  psihoanalize,  je  diskurs 
umjetnosti  koji  ima  institucionalni  poredak,  prisutnost 
i djelovanje.  Diskurs  gospodara  je  diskurs  koji  stvara 
i strukturira  polje  onoga  što  se  može  misliti  i onoga 
što  se  može  imenovati,  opisati,  objasniti  i interpretirati. 
Prije  Kandinskog  bilo  je  apstraktnih  slika,  ali  on  je 
stvorio  diskurs  (odnos  slike,  govora,  pisma  i teorije) 
koji  je  omogućio  identifikaciju  apstraktnog  slikarstva, 
odnosno  uspostavljanje  prešutnih  znanja  i intuicija  u 
svijetu  diskursa  apstraktne  umjetnosti.  Prije  Cagea 
kompozitori  su  koristili  šum  i tišinu  (pauzu),  ali  on  je 
postavio  sam  fenomen  tišine  kao  glazbeni,  poetički  i 
metafizički  fenomen  i učinio  ga  je  slušljivim  i 
otvorenim  interpretaciji  (drugom  diskursu). 

LITERATURA:  Burgin  1 0,  Beli  1 2,  Cob  l , Carro  I , Ec5,  Fik  l . Johan  1 , 
Foul,  Fou2,  Fou4,  Fou5,  Fou7,  Fou8,  Fou9,  Foul  1,  Foul2,  Foul3, 
vi 5.  Foul 8.  Foul 9,  Mi$2,  Miš3,  MiS4,  Šuv88 

Diskurzivna  analiza  glazbe.  Diskurzivna  analiza 
glazbe  pokazuje  daje  “diskurs”  način  na  koji  je  znanje 

0 glazbi  artikulirano  u konkretnom  povijesnom 
društvu  i društvenim  institucijama.  Diskurzivne 
prakse,  prema  Michelu  Foucaultu,  karakteriziraju  se 
izdvajanjem  konteksta  objekata,  definiranjem  jedne 
zakonite  perspektive  za  predmet  spoznaje,  utvrđiva- 
njem oblika  za  razradu  koncepta  i teorije:  “Diskurzivne 
prakse  nisu  naprosto  načini  proizvodnje  diskursa.  One 
se  uobličuju  na  tehničkim  skupovima,  u institucijama, 
u shemama  ponašanja,  u tipovima  prijenosa  i difuzije, 
u pedagoškim  oblicima  koji  ih  u isto  vrijeme  nameću 

1 održavaju.”  Uspostavljanje  diskurzivnog  odnosa 
filozofije  glazbe,  muzikologije  i glazbe  je  način 

kontekstualizacije  (smještanja  identifikacije)  ili 
dekontekstualizacije  (premještanja  i multipliciranja 
identifikacija)  kojim  institucija  filozofije  glazbe, 
institucija  muzikologije  i institucija  glazbe  zastupaju 
glazbeno  djelo  i konstitutivne  ili  posredne  tekstove  o 
glazbi  kao  umjetnosti  ili  djelatnosti  u okviru  kulture. 
Diskursi  filozofije  glazbe  su  institucije  posredovanja 
koje,  analogno  iječniku  Louisa  Althussera,  zastupaju 
glazbu  i svaki  govor  ili  pismo  o glazbi  u području 
filozofskog,  znanstvenog,  društvenog  i teorijskog 
predočavanja  znanja.  Filozofija  glazbe  u odnosu  na 
muzikologiju  ( Musikwissenschaft ),  kako  je  konstitu- 
irana tijekom  XIX.  stoljeća,  zastupa  glazbu  kao 
specifični  poredak  (ili  efekt)  specijaliziranog  znanja 
ili  diskursa  o glazbi  i glazbenom  u području 
strukturiranja  poretka  (hijerarhije)  predočavanja 
znanja  “same”  znanosti  (muzikologije).  Tada  dolazi 
do  očiglednog,  povijesno  nužnog  razdvajanja  imagi- 
narnog (glazbenog  predočavanja  izvan  teritorija 
lingvističkog  jezika)  od  znanstvenog  (muzikološke 
konceptualizacije  koja  mora  naći  riječi  za  glazbu). 
Filozofija  glazbe  time  osigurava  “svoj  ulog”  (filozofski 
ulog  legitimnosti  vanjskog  metaporetka  znanosti  o 
umjetnosti)  kao  ulog  znanstvenosti  same  znanosti 
(muzikologije  kao  znanosti  u odnosu  na  njoj  vanjski 
objekt:  glazbu).  Tijekom  XIX.  stoljeća  kompetencije 
teorije  glazbe,  muzikologije  i filozofije  glazbe  bivaju 
razgraničene  u odnosu  na  glazbu  kao  umjetnost,  koja 
je  predočena  kao  teritorij  bez  razgraničenja  jer  su 
prema  očekivanju  vještina  ( techne ),  znanje  ( epistemci ) 
i uživanje  (jouissance)  neraskidivo  povezani  u polju 
stvaranja  imaginarnog  glazbe.  Imaginarno  glazbe  je 
identificirano  kao  nerazlučenost  subjektivnosti  i 
racionalnosti  u predočavanju  tonom,  odnosno,  na  tonu 
izgrađenim  autonomnim  sistemima  posredovanja 
objekta  uživanja  i znanja. 

Naprotiv,  teorijski  pristupi  koji  polaze  od  primjena 
lanca  interpretacija  koji  čine  književni  formalizam, 
strukturalizam  i poststrukturalizam,  ukazuju  da  je 
glazba  diskurs  iako  ne  mora  biti  i “jezik”  u smislu 
analognom  lingvistici.  Glazba  nije  organizirana  po 
uzoru  na  lingvistički  utilitarni  jezik  nego  je  to  otvoreni, 
ali  ipak  sistemski  odnos  između:  (a)  glazbe  kao 
zvučnog,  prostornog,  vremenskog  i osjetilnog  doga- 
đaja (fenomena),  (b)  strukture  koja  zastupa  glazbu  - 
takva  struktura  je  ono  obilježje  čujnog  koje  pomoću 
predlingvističkog  izbora  omogućava  da  se  to  čujno 
prevede  u jezik,  i (c)  diskurzivne  institucije  - 
konstitutivnog  poretka  znanja  i moći  koji  identificiraju 
glazbu  kao  umjetnost,  kulturu  i kontekst  društvenog. 
Na  primjer:  djela  apsolutne  glazbe  nisu  “komponira- 
na” po  pravilima  strukturiranja  lingvističkih  primjera- 
jezika  {parole , govor)  i po  modelima  predočavanja 


sistema  lingvistike  (odnosa  parole-langue).  Ali, 
apsolutna  glazba  je  “materijalni  način”  posredovanja 
individualnog,  društvenog,  geografskog  i povijesnog 
znanja  koji  je  konceptualno  usporediv  s načinom 
posredovanja  znanja  lingvističkim  jezikom.  Glazba 
nije  nešto  (tehnika)  što  je  izvan  ili  naspram  diskur- 
zivnog znanja,  čemu  se  znanje  naknadno,  posredstvom 
lingvističkog  značenja  pridodaje  kao  izraz  propozicija, 
objašnjenje,  interpretacija  ili  rasprava,  odnosno,  kao 
strani  i naknadni  višak  vrijednosti.  Zato  se  na  glazbu 
mogu  primijeniti  riječi  Jacquesa  Tacana  o psihoana- 
litičkoj tehnici:  “Mi,  pak,  tvrdimo  da  se  tehnika  ne 
može  shvatiti,  pa  prema  tome  ni  ispravno  primijeniti, 
ako  se  ne  poznaju  pojmovi  na  kojima  je  zasnovana. 
Naš  zadatak  će  biti  da  pokažemo  da  ovi  pojmovi 
dobivaju  svoj  puni  smisao  samo  kada  se  orijentiraju 
na  područje  jezika,  samo  kada  se  uređuju  prema 
funkciji  govora.” 

John  Cagc  u otvorenim  djelima  (glazbe,  poezije, 
slikarstva  i životne  aktivnosti)  kao  da  pokazuje  da 
glazba  i umjetnost  nisu  nešto  dano  po  sebi  (posebna 
ontološka  prisutnost)  nego  ono  što  se  izvršenjem 
upisuje  u trenutak  vremena  i zatim  ostaje  kao  trag  koji 
prekrivaju  drugi  tragovi  društva.  Prema  Richardu 
Leppertu,  Cageov  pristup  tišini  čini  očiglednim  status 
glazbe  kao  diskursa:  “Moja  poanta  je:  muzički  diskurs 
nužno  i prethodi  i prekoračuje  semantički  kvocijent 
bilo  kojeg  pojedinačnog  glazbenog  teksta.  Glazbeni 
diskurs  djeluje,  drugim  riječima,  čak  i u tišini.  Tu  je 
činjenicu  briljantno  artikulirao  John  Cage,  koji  je 
ostvario  specifičnu  upotrebu  ljudskog  pogleda  kao 
uzročnika  problematiziranja  glazbene  tišine:  “Trebali 
ste  biti  tamo  da  biste  vidjeli  tišinu  i da  biste  znali  daje 
ono  što  se  dogodilo  bilo  nemuzički  muzičko.  Ako 
glazbeni  diskurs  funkcionira  čak  i u tišini,  može  li 
značenje  ovog  tihog  presedana  biti  demonstrirano? 
Kako?” 

LITERATURA:  Bare  l , Kram  1 , Krim  l . Lep  1 , Lep2,  Mccla  l , Mccla2, 
Mccla3,  Nat  l , Said2,  Schwarzd  l , Schwaral2,  Shep  l , Subot  l , Subot2, 
Šuv88 

Diskurzivno.  Diskurzivni  aspekti  vizualnog  umjet- 
ničkog djela  su  elementi  koji  određuju  njegova  zna- 
čenja i narativni  sadržaj  te  povezuju  njegovu  vizualnu 
pojavnost  sa  semiotičkim  i lingvističkim  poretkom 
kulture. 

U tradiciji  zapadne  umjetnosti  umjetnička  djela  ispu- 
njavaju diskurzivne  funkcije  mimetičkom  (pokaznom 
i prikazivačkom)  organizacijom  likovnog  poretka  slike 
i skulpture.  Alegorija,  vizualna  metafora  i vizualni 
jezik  su  oblici  uspostavljanja  diskurzivnih  funkcija 
(vizualnog  govora)  umjetničkog  djela. 

Umjetnička  djela  apstraktne  umjetnosti  su  nediskur- 

zivna  budući  da  su  njihova  značenja  određena 
vizualnom  pojavnošću  samog  predmeta  ili  strukture 
predmeta,  a ne  funkcijama  prikazivanja,  narativne 
organizacije  ili  upotrebom  lingvističkih  i semiotičkih 
aspckata.  U avangardama,  neoavangardama  i 
postavangardi  razrađen  je  specifičan  model  rada  s 
diskurzivnim  aspektima:  u pikturalno  ili  plastičko 
umjetničko  djelo  uvedeni  su  diskurzivni  elementi 
(znakovi,  simboli,  slova,  brojevi,  riječi  ili  fragmenti 
tekstova)  koji  su  vidljivi  u dvojnosti  vizualne  pojav- 
nosti zapisa  i semiotičke  ili  lingvističke  komunikacije 
značenja.  Djela  konceptualne  umjetnosti  su  diskur- 
zivne realizacije  (tekstovi)  koje  se  izlažu  kao  djela 
likovnih  umjetnosti:  tekst  je  ispisan  na  zidu  galerije, 
rječnička  definicija  je  snimljena  i povećana  za 
izlaganje,  teorijski  esej  napisan  je  pisaćim  strojem  i 
uokviren. 

Djela  postmoderne  su  diskurzivna  budući  da  se 
vizualno  umjetničko  djelo  (od  slike  do  filma)  definira 
kao  vizualni  tekst  koji  nastaje  postupcima  citata, 
montaže  i kolažiranja  različitih  značenjskih  primjera 
iz  povijesti  umjetnosti  i kulture.  Za  postmodemizam 
je  bitno  da  su  aspekti  umjetničkog  djela  podređeni 
zahtjevima  suočivanja,  povezivanja  i transformiranja 
značenja,  čime  umjetničko  djelo  vizualnim,  semio- 
tičkim  i lingvističkim  sredstvima  “govori”  o nastajanju 
i transformiranju  značenja  umjetnosti  i kulture. 
Pokazuje  se  da  ne  postoje  nove  forme  i nova  značenja 
umjetničkog  djela  nego  samo  nove  transformacije, 
kombinacije  i varijacije  povijesnih  značenja  aku- 
muliranih u kulturi.  Kad  američki  postmodemi  slikar 
David  Salle  u istoj  slici  suočuje  kompoziciju  geo- 
metrijske apstrakcije,  crtež  stripa  i hiperrealistički 
naslikanu  golu  žensku  figuru  iz  pornografskog 
časopisa,  teži  paradoksalnom  suočivanju  i naglaša- 
vanju različitih  oblika  i formula  stila,  žanra  i slikarskog 
“govora”  (diskurzivnosti). 

LITERATURA:  Balm4,  Balm5,  Balm6,  Bryl,  Bry3,  Bry5,  Johanl, 
Motsl , Šuv33,  Šuv40,  Šuv63 

Dizajn.  Dizajnom  (design)  se  u najopćenitijem  smislu 
označava  bilo  koji  projekt  i proces  projektiranja 
kulturalnih  artefakata.  Termin  dizajn  se  prevodi  kao 
oblikovanje  ili  vizualno  oblikovanje.  U užem  smislu 
dizajnom  se  naziva  umjetnička  i tehnička  disciplina 
projektiranja  objekata  za  masovnu  industrijsku 
proizvodnju.  Dizajn  treba  razlikovati  od  unikatnog  ili 
maloserijskog  oblikovanja  umjetničkih  objekata 
primijenjenih  umjetnosti,  upravo  po  tome  stoje  kao 
disciplina  usmjeren  masovnoj  industrijskoj  proiz- 
vodnji estetiziranih  proizvoda  za  svakodnevni  javni  i 
privatni  život  u kulturi  i društvu.  Dizajn  kao  pro- 
jektiranje za  masovnu  industrijsku  proizvodnju 


pojavljuje  se  krajem  XVIII.  stoljeća,  da  bi  se  kroz 

XIX.  stoljeće  razvio  u definirano  područje  rada.  U 
početku  je  dizajn  bio  povezan  s arhitektonskim 
projektiranjem  svakodnevnih  prostora  i objekata.  U 

XX.  stoljeću  dolazi  do  burnog  i totalizirajućcg  razvoja 
dizajna.  Početkom  XX.  stoljeća  evolucija  oblikovanja 
je  bila  vezana  (1)  za  procese  otvaranja  primijenjenih 
umjetnosti  industriji  (Secesija,  Art  Nouvcau,  Art  De- 
co)  i (2)  za  eksperimentalna  interdisciplinarna 
područja  avangardističkih  istraživanja  umjetničkog  i 
primijenjenog  oblikovanja  u smjeru  konstruktivistićke, 
industrijske,  racionalističke  i funkcionalističke 
proizvodnje  (Bauhaus,  Dc  Stijl,  sovjetski  umjetnički 
instituti  VHUTEMAS,  UNOVIS,  GINHUK)  tijekom 
20-ih  godina.  U drugoj  polovini  XX.  stoljeća,  u epohi 
visokog  modernizma,  dizajn  postaje  definirana 
interdisciplinarna  profesija  uključena  u sve  oblike 
društvenog  života  kroz  povezanost  industrijske  i 
informacijske  proizvodnje  i tržišne  razmjene.  Krajem 
XX.  stoljeća,  razvojem  digitalnih  tehnologija,  o 
dizajnu  se  govori  kao  općim  strategijama  i brojnim 
taktikama  artikulacije  ideološke  materijalne  sfere 
privatnog  i javnog  života.  Dizajn  postaje  osnovna 
tehnika  projektiranja  i kontrole  simulacijske 
proizvodnje  kulturalne  i društvene  realnosti.  U takvoj 
situaciji,  u epohi  umjetnosti  u doba  kulture,  dizajn  se 
tumači  kao  tehnika  kulturalnog  oblikovanja,  arti- 
kulacije, kontrole,  postavljanja,  poništavanja,  skri- 
vanja, regulacije  i dcregulacije  svakodnevnog  javnog 
i privatnog  života. 

Umjetničko- tehnička  disciplina  dizajna  je  tržišno 
orijentirana,  što  znači  da  se  zasniva  na  složenim 
interdisciplinarnim  pristupima  analizi  tržišta,  pre- 
dikaciji  budućeg  projektiranja  i proizvodnje  na  osnovi 
potreba,  zahtjeva  ili  usmjeravanja  tržišta,  analizi 
ekonomske  dobiti,  analizi  estetskih  karakteristika  koje 
se  smatraju  umjetnički,  kulturalno  i tehnički  optimal- 
nim, projektiranju  koncepta  i vizualne  realizacije 
koncepta  objekta,  projektiranju  načina  proizvodnje, 
distribucije,  prodaje,  recepcije  i potrošnje  objekta  ili 
pojava.  Razlikuju  se  različite  discipline  u okviru  općeg 
pojma  dizajna:  industrijski  dizajn  (najopćenitiji 
pojam),  dizajn  odjeće,  dizajn  namještaja,  dizajn 
interijera  i eksterijera  u okviru  arhitektonskih 
kompleksa,  scenski  dizajn,  grafički  dizajn,  dizajn 
reklama,  dizajn  kompjutorskih  audiovizualnih  slika, 
dizajn  zvuka.  U suvremenoj  teoriji  medijske  popularne 
kulture  govori  se  i o meta-dizajnu  ili  dizajnu  infor- 
macijskog post-industrijskog  društva  koji  se  bavi 
javnim  ili  medijskim  događajima,  svakodnevnicom, 
svakodnevnim  ponašanjem,  odnosno,  pojam  dizajna 
se  proširuje  na  različita  područja  organizacije,  pro- 
mocije, regulacije  i kontrole  djelovanja  u suvremenoj 

kulturi,  pa  se  u političkom  i marketinškom  smislu 
govori  o dizajniranju  umjetničkog  djela  kao  pojave 
masovne  kulture,  dizajniranju  informacija,  dizajni- 
ranju javnog  mnijenja,  dizajniranju  lika  političara, 
dizajniranju  relativnih  rodnih  identiteta,  dizajniranju 
ponašanja,  dizajniranju  vjerovanja,  dizajniranju  želje. 

LITERATURA:  Albrl , Bayer  I , Brew  I , Dcn4l , Dorf4,  Dorf6,  Galj2, 
Gllel,  IU2,  Meš9,  MeS15,  Papa3,  Pevl,  Thol,  Walk4,  Wclsch2, 
Woodhl 

Događaj.  Vidi:  Akcija,  Fenomenologija  događaja, 
nova  fenomenologija,  Hepening,  Performans, 
Procesualna  umjetnost.  Vrijeme 

Dogma  95.  Dogma  95  {Dogme  95)  je  grupa  filmskih 
redatelja  osnovana  u Kopenhagenu  u proljeće  1995. 
godine.  U grupi  su  surađivali  Lars  von  Tricr,  Thomas 
Vinterberg,  S0ren  Kragh-Jacobson.  Grupa  je  objavila 
proglas  ili  skup  pravila  redateljskog  djelovanja 
Obećanje  nevinosti  koju  su  potpisali  von  Trier  i 
Vinterberg.  Ta  pravila  su  bila  ideološke  i poetičke 
dogme  koje  su  definirale  filmsku  praksu  izvan  i 
naspram  studijskog  i žanrovskog  filma.  Deset  točaka 
koje  su  proklamirali  glase:  (1)  snimanje  se  odigrava 
na  konkretnoj  lokaciji,  (2)  slika  i zvuk  se  ne  snimaju 
odvojeno,  (3)  kamera  je  nošena  u ruci,  (4)  film  mora 
biti  u boji,  bez  dodatnog  osvjetljenja,  (5)  optički  rad  i 
filtcri  su  zabranjeni,  (6)  film  ne  smije  sadržavati 
površne  akcije  (na  primjer,  ubojstva,  trgovinu 
oružjem),  (7)  vremensko  i geografsko  otuđenje  je 
zabranjeno,  tj.  film  se  odigrava  ovdje  i sada,  (8) 
žanrovski  film  je  neprihvatljiv,  (9)  filmski  format  mora 
biti  35  mm,  i (10)  redatelj  ne  smije  biti  podržavan. 
Ovakav  koncept  filmske  režije  je  imao  dvostruki 
kritički  otklon  od  komercijalnog  žanrovskog  i 
studijskog  filma,  ali  i od  novoljevičarskog  kritičko- 
utopijskog  filma  60-ih,  prije  svega,  od  novog  vala  i 
novovalne  projekcije  kozmetičkog  kraja  filma. 
Redatelji  su  željeli  disciplinirati  i kanonski  izvesti  film 
kao  determinirano  djelo:  “Disciplina  je  odgovor... 
moramo  staviti  naše  filmove  u uniformu  jer  će 
individualni  film  biti  dekadentan  po  definiciji”. 
Predvidivost  dramaturgije  postaje  njihova  bitna 
taktika.  Filmovi  koji  su  nastali  u okviru  Dogme  95  su 
djela  Larsa  von  Triera  The  Idiots  {Idioter  to  me), 
Thomasa  Vintcnbcrga  Celebration  {Fes ten),  S0rena 
Kragh-Jacobsona  Mifune , Jean-Marca  Barra  Lovers  i 
Kristiana  Levringa  The  King  is  A live. 

LITERATURA:  Govl,  Gov3,  Hjol,  Kellyrl,  Romi,  Stevl 

Dokumentacija.  Dokumentacija  su  tekstualni, 
dijagramski,  foto,  filmski  i video  radovi  fluksusa, 
procesualne  umjetnosti,  performansa  i konceptualne 


umjetnosti  kojima  umjetnik  posreduje  i izlaže  infor- 
macije o svojem  djelovanju  u svijetu  umjetnosti,  kul- 
turi i prirodi.  Ideja  dokumentacije  je  karakteristična 
za  pripadnike  umjetničkih  postavangardnih  pokreta: 
(1)  čije  realizacije  imaju  strukturu  događaja  i 
ograničeno  vrijeme  trajanja  (hepening,  body  art, 
performans);  (2)  koji  svoj  rad  realiziraju  izvan 
umjetničkih  institucija  u urbanim  ili  prirodnim 
prostorima  (ekološka  umjetnost,  land  art,  horizontalna 
plastika,  ulična  umjetnost);  (3)  čiji  je  rad  definiran 
kao  autorefleksivno  istraživanje  prirode  umjetnosti, 
postupka  realizacije  umjetničkog  rada  ili  oblika 
komunikacije  u svijetu  umjetnosti  i kulture  (kon- 
ceptualna umjetnost,  analitičko  slikarstvo).  Zadatak 
dokumentacije  je  doslovno  i činjenično  odrediti, 
opisati,  objasniti  i prikazati  proces  realizacije 
umjetničkog  rada  ili  djela. 

LITERATURA:  Conl,  Con2,  Con3,  Groy3,  Kay2.  Kosu8.  Lipp5, 
Lipp7,  Lipp9,  LipplO.  Morgl,  Morgl  1 

Doslovno.  Doslovnim  {literaty)  se  u minimalnoj  i 
proccsualnoj  umjetnosti  60-ih  godina  karakteriziraju 
umjetnički  radovi  koji  nisu  napravljeni  ni  kao  slika  ni 
kao  skulptura  nego  kao  doslovno  i direktno  prisutni 
objekt  koji  potvrđuje  svoju  materijalnu,  prostomu  i 
vremensku  prisutnost.  U modernističkom  slikarstvu  i 
skulpturi,  prema  Clementu  Greenbergu  i Michaelu 
Friedu,  pikturalna  površina  ili  skulptura  Ini  objekt  nije 
doslovna  površina  ili  trodimenzionalno  tijelo  nego 
površina  i predmet  koji  zastupaju  ili  tek  provociraju 
metaforu,  estetsko,  simboličko,  emocionalno,  itd.  Time 
što  je  pikturalna,  površina  nosi  posrednu  izuzetnu 
vrijednost  slikarstva  koja  se  doživljava  i spoznaje 
osjetilnim  (vizualnim)  putem.  Naprotiv,  prema 
Donaldu  Juddu  specifični  objekt  je  umjetničko  djelo 
koje  pokazuje  svoju  materijalnu  i prostomu  prisutnost 
bez  simboličkih,  estetskih  i fikcionalnih  funkcija.  U 
statementu  on  naglašava  da  njegova  serija  čeličnih 
kocki  ne  izražava  neki  skriveni  univerzalni  (na  primjer, 
religiozni  ili  racionalni)  red  nego  doslovno  pokazuje 
samo  čelične  kocke  poredane  u jednostavni  niz.  U 
postmodemoj  umjetnosti  nakon  80-tih  godina  oprečni 
se  par  doslovno  i nedoslovno  Često  upotrebljava  kao 
indeks  kojim  jedno  djelo  ukazuje  na  svoje  reference 
prema  kasnom  modernizmu  (došlo vnost)  ili  prema 
tradiciji,  modernizmu  i postmodemom  simulacio- 
nizmu  (ncdoslovnost).  Postmodemu  umjetnost  ka- 
rakterizira intencija  poništavanja  doslovnog  i,  zatim, 
argumentiranje  stava  da  ni  jedan  element  u kulturi  ne 
može  biti  pokazan  kao  doslovan,  time  što  je  uvijek  u 
odnosu  s drugim  elementima  kulture.  U umjetnosti 
90-ih  se  rekonstruiraju  ili  korigiraju  određene  stra- 
tegije minimalne  umjetnosti.  Pri  tome  se  pokazuje  da 

doslovnost  specifičnog  objekta  minimalne  umjetnosti 
u postmodcmoj  postaje  znak  za  odnos  prema  nedos- 
lovnom  (metaforičnom,  simboličnom  i alegorijskom), 
a ne  samo  doslovna  prisutnost  materije,  objekta  ili 
instalacije. 

LITERATURA:  Baltcl,  Com2,  Fer8,  Frie2,  Frie3,  Judl,  Kosul4, 
KuspS,  Mcyc  I , Morri3 . Morri4 

Doživljaj  umjetničkog  djela.  Vidi:  Recepcija 

Drama  prevođenja.  Drama  prevođenja  je  demonstra- 
cija postmodemističkih  diskontinuitcta,  prekida, 
razlika,  heterogenosti  i hiatusa  između  subjekata 
komunikacije,  odnosno  između  teksta  (slike,  filma, 
pjesme,  skulpture,  fotografije,  instalacije)  i subjekta 
(umjetnika,  promatrača,  slušaoca,  sudionika). 

U modernističkoj  teoriji  je  važila  dogma  o ncprcvodi- 
vosti  efekata  umjetničkog  djela  (ma  što  ono  bilo)  na 
lingvistički  jezik.  Prema  toj  dogmi  efekti  koje  pro- 
izvodi umjetničko  djelo  umnogome  nadilaze  seman- 
tičke mogućnosti  jezika  opisa,  objašnjenja  i inter- 
pretacije. Naprotiv,  postmodemistička  teorija  polazi 
od  stava  da  se  svi  umjetnički  efekti  mogu  identificirati 
tek  ako  su  u polju  semantičkih  ili  simboličkih  vrijed- 
nosti (značenja),  odnosno  da  su  svi  efekti  umjetnosti 
(pikturalnost,  plastičnost,  iluzionizam,  vremenski 
aspekti,  emocionalni  učinci)  strukturirani  po  uzoru  na 
lingvistički  tekstualni  sistem.  Pri  tome  identificiranje 
efekta  djela,  suglasno  lingvističkim  značenjima,  nije 
proces  uspostavljanja  direktne  i nevine  korespon- 
dencije nego  složeni  proces  koji  se  zasniva  na  ugradnji 
različitih  interpretativnih  točaka,  gledišta,  vrijednosnih 
sistema.  Postmodemi  prijevod  nije  hermeneutički, 
budući  da  odbacuje  zamisao  prvobitnog  (izvornog) 
teksta  (djela,  konteksta)  čiji  smisao  interpretacijom 
treba  otkriti.  Transformacija  efekata  djela  na  lin- 
gvistička značenja  jc  semantičko  umnožavanje  djela 
u jeziku  i jezika  u jezicima  suvremene  kulture. 
Semantičko  umnožavanje  djela  u jeziku  i jezika  u 
jezicima  suvremene  kulture  realizira  se  kroz  sljedeće 
tipove  prevodilačkih  zahvata:  (1)  ugradnja  točke 
gledišta  u prijevod  je  postupak  kojim  prevodilac 
(osoba  koja  komunicira,  kritičar,  antropolog,  gledalac) 
u djelo  ugrađuje  svoja  značenja  i vrijednosti,  (2) 
kontekstualni  prijevod  se  zasniva  na  uvjerenju  da  svaki 
kontekst  osigurava  specifična  i jedinstvena  značenja 
koja  treba  interpretirati  suglasno  kontekstu  upotrebe, 
odnosno,  prijevod  je  rekonstrukcija  smisla  konteksta 
koji  se  promatra,  (3)  transfiguriranje  je  postupak 
prenošenja  djela  iz  konteksta  u kontekst,  pri  čemu  se 
njegovo  značenje  pokazuje  kao  mapa  značenja  koje 
djelo  zadobiva  prenošenjem  i smještanjem  iz  konteksta 
u kontekst,  (4)  produktivni  prijevod  je  prijevod  koji 


se  zasniva  na  tekstualnoj  proizvodnji  smisla,  prevo- 
dilac nadograđuje  osnovni  tekst  (djelo)  prepuštajući 
se  produktivnim  potencijalima  jezika. 

Pojedina  postmodema  umjetnička  djela  se  zasnivaju 
na  prikazivanju  mehanizama  prevođenja  u postmoder- 
noj  kulturi.  Na  primjer,  američki  prozni  pisac  Ray- 
mond  Federman  koristi  postupke  produktivnog  prije- 
voda. On  je  bilingvalni  pisac:  piše  na  francuskom  i 
engleskom  jeziku.  Vlastitu  bilingvalnost  potencira  u 
proznim  tekstovima  koji  su  djelomično  pisani  na 
engleskom  a djelomično  na  francuskom,  tako  da 
rečenica  koja  započinje  na  engleskom  završava  na 
francuskom  i obratno.  Jezički  pjesnici  Charles  Ber- 
nstein,  Bruce  Andrews  i Ron  Silliman  u pjesničkom 
tekstu  suočavaju  različite  žargone,  ideološke  idiolekte 
i tehničke  jezike  (na  primjer,  jezik  rada  s kompjuto- 
rima), tako  daje  pisanje  pjesme  suočavanje  različitih 
jezika,  a čitanje  je  uspostavljanje  prevodilačkih 
interpretacija  između  različitih  jezika,  jezičkih  stup- 
njeva (prvostupanjski  jezik,  metajezik),  žargona  i 
konstrukata.  Joseph  Kosuth  u kasnim  poststruktura- 
lističkim  djelima  radi  s različitim  oblicima  prevođenja: 
zamjena  vizualnih  izraza  propozicijama,  prevođenje 
s vizualnog  na  lingvistički  jezik  i obratno,  uspostav- 
ljanje korespondencija  ili  paradoksalnih  korespon- 
dencija između  različitih  jezičkih  igara,  prevođenje  s 
lingvističkog  jezika  na  drugi  lingvistički  jezik,  prijevod 
kao  interpretacija  i interpretacija  kao  poništavanje 
izvornog  značenja,  upotreba  filozofskog  teksta  kao 
umjetničkog  objekta. 

Na  kulturološkom  planu  zamisao  prevođenja  u 
postmodemoj  kulturi  pokazuje  sljedeće  aspekte:  (1) 
prevođenje  je  aproksimativni  oblik  komunikacije  koji 
je  nužan,  ali  nikada  ne  može  biti  potpuna  razmjena  i 
razumijevanje,  (2)  prevođenje  se  realizira  i po  vertikal- 
noj osi  različitih  društvenih  jezika  (tehničkih,  profesio- 
nalnih, klasnih,  regionalnih  i nacionalnih)  i po  hori- 
zontalnoj osi  (prvostupanjskih  nacionalnih  jezika),  (3) 
simultana  egzistencija  različitih  jezika  i njihovih  vari- 
janti je  odlika  postmodemog  multikulturalnog  društva 
zasnovanog  na  pluralnom  uvažavanju  razlika,  i (4)  ni 
jedan  jezik  bilo  kojeg  tipa  nije  zatvoren,  stabilan  i 
univerzalan  produktivni  modus  društva  nego  prom- 
jenljiv, intertekstualan  i produktivni  sistem  proizvod- 
nje kompleksnih  prikaza  imaginarnog,  simboličkog  i 
realnog  koje  konkretno  društvo  stvara  za  sebe. 

LITERATURA:  Goldsl,  Derr3,  Derr4,  Dcrr6,  Derr8,  DerrlO,  Kosu8, 
Kosu  1 3,  Kosu  1 4,  Kosu  1 5,  Wcin2,  Welchm2 

Dripping  painting.  Pollock  je  razvio  tehniku  rasipanja 
boje  (dripping painting)  preko  cijele  površine  platna 
(all-over  drip  paintings).  Hodao  je  po  platnu  ras- 
prostrtom po  podu  i iz  probušene  kante  rasipao  boju. 

Nastali  tragovi  su  tragovi  snažnog,  gotovo  nasilnog 
kretanja  umjetnika  i njegove  geste,  a rezultat  je 
obojeno  polje  slike.  Dok  su  nadrealisticki  automatski 
crteži  i slike  Massona  i Emsta  utemeljeni  na  kon- 
centriranim konturama  i linijskim  strukturama,  Pol- 
lockove  slike  izazivaju  all-over  efekt.  Na  Pollockovim 
velikim  dripping  slikama,  na  primjer,  Number  1 iz 
1948 ..Autumn  Rhythm  iz  1950.  ili  Blue  Poles  iz  1953., 
linije  nastale  prskanjem  i curenjem  boje  isprepliću  se 
u gusto  tkivo  emulzije  boje,  tako  da  nije  moguće  pratiti 
bilo  koju  od  njih.  Nastaje  likovni  prostor  isprepletenih 
linija,  mrlja  i tragova  koji  se  ravnomjerno,  potencijalno 
beskrajno  širi  u svim  pravcima  plohe  slike.  Pollockove 
slike  polja  najavljuju  i usmjeravaju  novu  praksu 
umjetničkog  djelovanja:  umjetnik  nije  samo  stvaralac 
nego  akter  koji  svojim  činom  u prostorno- vremen- 
skom kontinuumu  (svojim  hepeningom,  performan- 
som) stvara  djelo.  Njegove  slike  se  zato  mogu  proma- 
trati i kao  dokumenti  izvođenja  njegove  slikarske 
egzistencije  i rituala,  a ne  samo  kao  estetsko  umjetnički 
proizvodi.  Po  tome  je  Pollockovo  djelovanje  u 
povijesti  modeme  umjetnosti  XX.  stoljeća  pionirsko 
i bitno  inovativno. 

LITERATURA:  Artla25.  Aup4,  Den98.  Dcn  99,  Fcrt,  Frasc  1 , Gav2, 
GreenI,Ohl,Tul 

Droga.  Droga  je  u umjetnosti  zastupljena:  (1)  kao 
stimulativno  sredstvo  za  poticanje  neobičnih,  eg- 
zotičnih i potisnutih  fantazija  koje  se  prikazuju  u 
umjetničkom  djelu  (postnadrealizam,  fantastičko 
slikarstvo,  psihodelična  umjetnost);  (2)  kao  sredstvo 
kojim  se  provociraju  i ispituju  tjelesne  i psihičke  moći 
(body  art);  na  primjer,  Marina  Abramović  je  tijekom 
performansa  koristila  svoje  tijelo  kao  sredstvo 
manifestiranja  psihofizioloških  reakcija  nakon 
uzimanja  preparata  za  liječenje  akutne  shizofrenije; 

(3)  zbog  postizanja  ritualnog  transa  u performansima; 

(4)  kao  način  govorenja  o povezivanju  umjetnosti  i 
života  kroz  rad  s prirodnim  svijetom.  Na  primjer, 
fluksus  umjetnik  Hermann  de  Vries  izveo  je  rad  Ovo 
sam  što  sam  ( 1 985.)  kao  ispis  imena  svih  biljaka  koje 
je  tijekom  života  uzimao,  a na  prvom  su  mjestu  bile 
biljke  koje  su  mu  omogućile  da  postane  svjestan  ovog 
svijeta  (kanabis);  (5)  kao  element  životnih  situacija 
(droga  kao  karakterizacija  nekih  od  svjetova  umjet- 
nosti: underground  umjetnost,  hipi  umjetnost,  kontra- 
kultura,  rock  kultura,  njujorški  svijet  umjetnosti 
postmodeme). 

U kulturološkom  smislu  razlikuju  se:  (1)  predmoder- 
nistički  pristup  narkoticima  kao  stimulatorima  egzo- 
tičnih izvancuropskih  civilizacija,  tj.  pisac,  slikar, 
muzičar,  znanstvenik  i putnik  je  izuzetni  pojedinac 
koji  sebi  dopušta  neuobičajene  uvide  i doživljaje 


nedostupne  “normalnim  građanima”  (uloga  droge  u 
životu  umjetnika  viktorijanske  ere  u Velikoj  Britaniji 
ili  francuskih  umjetnika  iz  druge  polovine  XIX. 
stoljeća);  (2)  modernistički  pristup  je  prosvijećeni 
pristup  nepoznatom,  korisnik  droge  je  uživalac, 
znanstvenik  koji  eksperimentira  na  sebi  i antropolog 
koji  ulazi  u nepoznatu  kulturu;  na  primjer,  pisac 
Aldous  Huxley  i mistik  Alain  Watts  su  izvodili 
psihodeličke  eksperimente  na  sebi  radi  dostizanja 
novog  unutarnjeg  pogleda  na  oblike  svijesti  i zane- 
marene religijske  tradicije,  a apstraktni  slikar  Henri 
Michaux  je  eksperimentirao  s meskalinom  da  bi 
postigao  višu  osjetljivost  osjetila  i pustio  da  se  to  stanje 
taloži  u crtežima  nazvanim  psihogrami\  (3)  kasno- 
modemistički  pristup  narkoticima  kasnih  60-ih  ozna- 
čuje uvjerenje  da  eksperimenti  s drogom  mijenjaju 
svijest  korisnika  koji  time  postaje  revolucionarni  i 
subverzivni  sudionik  u pobunama  protiv  moder- 
nističke otuđenosti  i birokratizacije  društva.  Tako  se, 
na  primjer,  Timothy  Leary  60-ih  godina  zalagao  za  to 
da  psihodeličko  iskustvo  preraste  u totalnu  i auto- 
nomnu kulturu;  svoje  djelovanje  nazvao  je  “neurolo- 
gijska politika”;  (4)  preko  rock  kulture  i masovne 
industrije  zabave  droga  je  70-ih  postala  roba  masovne 
otuđene  potrošnje  (trenutak  ekstaze  u sivoj  svako- 
dnevnici); (5)  postmodemistički  pristup  drogi  karak- 
terizira paradoksalno  tragično  suočivanje  droge  s 
AIDS-om,  simulacijom  opscene  dekadencije  na  kraju 
stoljeća,  potiskivanjem  organskih  stimulusa  digitalnim 
simulacrumom  svijesti  i traganjem  za  totalnim 
uživanjem,  oslobođenim  smisla  i cilja. 

LITERATURA:  Abr4,  Bcli8,  Mor5,  Roszl,  Rosz2,  Walk3,  Wa!k4 

Druga  linija.  Druga  linija  su,  prema  Jesi  Denegriju, 
radikalni,  ekscesni,  kritički,  analitički,  subverzivni  i 
ekstremni  primjeri  modernističke  umjetnosti  u Jugo- 
slaviji od  završetka  Prvog  svjetskog  rata  do  danas. 
Druga  linija  nije  stilski  ili  jezički  totalizirajući  model 
deskripcije  i interpretacije  avangardi,  neoavangardi  i 
postavangardi  nego  otvoreni  koncept  kojim  se  na- 
glašuje  produktivno,  konceptualno  i ideološko  od- 
stupanje od  dominantnih  estetskih  i umjetničkih 
tendencija  umjerenog  modernizma  i konzervativnog 
postmodernizma,  specifičnih  za  jugoslavenske 
kulturne  prostore.  Etapa  avangardi  određena  je 
djelovanjem  pokreta  dade,  zenita  i konstruktivizma 
između  1920.  i 1930.  godine,  etapa  neoavangardi 
djelovanjem  grupa  Exat  51  i Gorgona , kao  i 
pripadnika  pokreta  enformela  i novih  tendencija 
između  50-ih  do  kasnih  60-ih,  a etapa  postavangardi 
pojavama  procesualnc  umjetnosti,  body  arta, 
performansa  i konceptualne  umjetnosti,  odnosno 
kritičkim,  subverzivnim  i ekstremnim  primjerima 

postmodemizma  (rctroavangarda,  modernizam  poslije 
postmodemizma)  80-ih  i 90-ih  godina. 

LITERATURA:  Den47.  Den69, 1)6:174,  Den92,  Denl02,  Denl05 

Druga  moderna.  Druga  modema  je  “nova  modema” 
koja  nastaje  obnovom  modeme  poslije  društvene, 
političke  ili  umjetničke  krize.  Prema  Heinrichu  KJotzu 
modema  je  zajednički  pojam  za  povijest  umjetnosti 
XX.  stoljeća,  što  znači  daje  i postmodema  kao  revizija 
modeme  dio  povijesti  modeme.  Prema  njemu,  post- 
modema ne  znači  uništenje  moderne  nego  kraj 
avangardne  dogmatike.  Dosadašnji  povijesni  tijek 
estetske  modeme  obilježava  nekoliko  epohalnih  struja: 

( 1 ) avangarda  (klasična  modema  - internacionalni  stil), 

(2)  diktatorski  klasicizmi  reakcije  (umjetnost  u fa- 
šističkoj Italiji,  nacionalsocijalističkoj  Njemačkoj, 
realsocijalističkom  SSSR-u),  (3)  poslijeratna  modema 
(50-e  godine  u Europi  i Americi),  (4)  arhitektonski  ili 
graditeljski  funkcionalizam  i (5)  postmodema. 

Šesta  faza  za  Klotza  predstavlja  drugu  modemu  i ona 
obilježava  kraj  XX.  stoljeća.  Pojam  druga  modema 
nije  nov  u njemačkoj  teoriji  umjetnosti.  Djelomično 
se  odnosi  i na  umjetnost  50-ih  godina  i trebao  je  poslije 
likvidacije  modemosti  u nacionalsocijalističkom 
Trećem  Reichu  označiti  novo  rođenje  modeme  (Karl 
Ruhberg).  Prema  Klotzu,  druga  modema  označava 
umjetnost  za  koju  je  postmodema  kao  umjetnički  stil 
povijesna  prošlost.  Preciznije,  on  ukazuje  na  procese 
u zapadnoj  umjetnosti  nakon  sredine  80-ih  godina, 
odnosno,  na  primjere  nove  apstrakcije  u slikarstvu 
(neo  geo),  dekonstruktivizma  u arhitekturi  i tehnološke 
umjetnosti  (fotografija,  video,  film,  masovni  mediji, 
kompjutori). 

LITERATURA:  Brej9,  Klo2,  Den85,  Ugl,  Ug2,  Šuv68,  \VelschI, 
Welsch5 

Druga  scena.  Druga  scena  je  psihoanalitički  koncept 
(metafora,  model)  kojim  se  opisuje  mjesto  pojavnosti 
(djelovanja)  nesvjesnog.  Prema  Jacquesu  Lacanu 
nesvjesno  je,  slijedeći  Sigmunda  Freuda,  označiteljski 
lanac  koji  se  negdje  (na  drugoj  sceni)  ponavlja  i 
ustrajava  ukrštajući  se  u urezima  što  mu  ih  nude  stvarni 
govor  i razmišljanje  koje  mu  on  (Freud)  upućuje. 
Kritiku  aristotelovskog  mimezisa  Jacques  Derrida  je 
zasnovao  na  metaforičnom  uvođenju  koncepta  “scene 
pisanja”.  Metafora  “scene  pisanja”  je  izvedena  iz 
Freudove  koncepcije  “nesvjesnog  kao  druge  scene”. 
Derrida  je  ukazao  da  Freud  za  nas  izvodi  scenu  pisanja. 
Kao  svi  koji  pišu  i kao  svi  oni  koji  znaju  kako  pisati, 
Freud  duplicira  scenu,  ponavlja  i iznevjerava  sebe  na 
sceni  za  nas.  Freud  je  onaj  kojem  dozvoljavamo  da 
kaže  koju  scenu  izvodi  za  nas  i od  njega  tada  posuđuje- 
mo skriveni  epigraf  koji  tiho  upravlja  našim  čitanjem. 


Nesvjesno  je  druga  scena  za  scenu  naše  svakodnevne 
realnosti.  Scena  pisanja  je  druga  scena  u odnosu  na 
tradicionalni,  cjeloviti  i narativno  dovršeni  i homogeni 
model  mimetičkog  teksta  (uvod,  razrada,  zaključak 
ili  prolog,  epilog).  Dovršenosti  tradicionalnog  mime- 
tičkog teksta  Derrida  suprotstavlja  performans  pisanja 
na  sceni  pisanja.  Drugim  riječima,  tekst  postaje  scena 
na  kojoj  se  događa  preobrazba  diskurzivnog  nara- 
tivnog materijala  (poretka  označitelja  i označenih)  u 
hipotezu  subjekta  koja  proizvodi  moguće  putove 
čitanja  i interpretacije.  Hipoteza  subjekta,  kao  i putovi 
čitanja  i interpretacije,  nisu  konačni,  stabilni  i kodi- 
ficirani aspekti  teksta  nego  otvoreni  i promjenljivi 
trenuci  u suočavanju  jednog  teksta  s drugim  tek- 
stovima (intertekstualni  nivo).  Tekst  slikarstva,  drame, 
poezije  ili  filma  izvodi  se  zato  uvijek  na  dvije  scene: 
(1)  na  prvoj  sceni  pojavnosti  i izgleda  djela  i (2)  na 
drugoj  sceni  pogleda-čitanja-pisanja  (ako  bismo 
nastavili  ulančavanje  potencijalnih  scena,  tada  bi  treća 
scena  bila  scena  nesvjesnog  strukturiranog  kao  jezik). 
“Nesvjesno  teatra”,  “nesvjesno  filma”  ili  “nesvjesno 
poezije”  moguće  su  analogije  “političkom  nesvjes- 
nom” (Fredrica  Jamesona)  ili  “optičkom  nesvjesnom 
slikarstva”  (Rosalind  Krauss).  Nesvjesno  teatra  je 
skriveni  poredak  “teatarske  umjetnosti”  i utječe  na 
strukturiranje  “prve”  ili  “prednje”  scene  teatarske 
racionalnosti  i subjektivnosti  teksta,  govora,  ponaša- 
nja, ambijentalnog  poretka,  medijskog  rada.  Nesvjesno 
filma  je  skriveni  poredak  “filma  kao  umjetnosti”  i 
utječe  na  strukturiranje  “prve”  ili  “prednje”  scene 
filmske  racionalnosti  i subjektivnosti  teksta,  govora, 
strukturiranja  ekrana,  pokreta,  reza,  montaže,  kadra, 
odnosa  svjetla,  figura  i zvuka. 

LITERATURA:  Dcrr6,  Dobi,  Krol,  Morg3,  Sr2,  Šuv33,  Šuv58 

Druga  skulptura.  Druga  skulptura  se  odnosi  na 
primjere  dckonstrukcijc  zamisli  skulpture  u jugosla- 
venskim neoavangardama  i postavangardama  (1961.- 
1 980.).  Dekonstrukcija  skulpture  je  postupak  relativi- 
zacije,  razlaganja  i transformacije  modernističkog 
koncepta  skulpture  definiranog  kao  autonomni, 
skulpturalni  i prostorni  medij  izražavanja.  Dekon- 
strukcija skulpture:  (1)  uvodi  strukturalni  princip 
organizacije  prostora;  (2)  vodi  transformaciji  skulpture 
kao  predmeta  u prostomu  instalaciju  i ambijent, 
odnosno  vodi  transformaciji  skulpture  kao  predmeta 
u proces  realizacije  predmeta,  rada  s predmetima, 
fenomenima  prirode  ili  ljudskim  tijelom;  (3)  pojavnost 
skulpture  zamjenjuje  tekstualnim  teorijskim  analizama 
pojma  fizičkog  i mentalnog  prostora  u duhu  kon- 
ceptualne umjetnosti. 

LITERATURA:  Den47,  Šuv8 

Drugi.  Drugi  je  pojam  poststrukturalističke  i 
postmodemističke  kritike  tradicionalne  logocentrične 
humanističke  metafizike  subjekta  umjetnosti. 
Tradicionalna  logocentrična  humanistička  metafizika 
zasniva  se  na  dogmi  o postojanju  nadređenog  subjekta 
(boga,  gospodara,  oca,  stvaraoca)  koji  je  izvan 
umjetničkog  djela.  On  stvara  umjetničko  djelo,  a ono 
govori  o njemu.  Postmodemistička  teorija,  naprotiv, 
pokazuje  daje  subjekt  hipoteza  koja  nastaje  u jeziku, 
a da  bi  se  jezička  hipoteza  prihvatila  kao  subjekt,  mora 
postojati  Drugi  (drugo  biće,  druga  hipoteza)  kojem  je 
ona  upućena.  Subjekta  nema  izvan  jezika,  on  je 
proizveden  u jeziku  i jezikom  se  upućuje  drugom. 
Pojam  drugog  je  uveo  francuski  psihoanalitičar 
Jacques  Lacan,  a razrađen  je  u poststrukturalističkoj 
teoriji  Rolanda  Barthesa,  Michela  Foucaulta,  Julije 
Kristeve,  Philippea  Sollersa,  Cvetana  Todorova  i 
Jacquesa  Derridae. 

Prema  Lacanu  je  u tom  smislu  označitelj  ono  što 
zastupa  (prikazuje)  subjekt  za  neki  drugi  označitelj. 
Dakle,  umjetničko  djelo  je  ono  što  zastupa  (prikazuje) 
subjekt  za  neko  drugo  umjetničko  djelo.  Umjetničko 
djelo  postoji  tako  što  je  u pojavnim  i značenjskim 
odnosima  prema  drugim  umjetničkim  djelima.  Svaka 
lacanovska  rasprava  o umjetničkom  djelu  razlikuje 
prostor  strukturiranja  subjekta  i djelovanja  Drugog. 
Barthesova  teza  o “smrti  autora”  proizlazi  iz  ideje 
Drugog.  Predmet,  tekst  ili  događaj  je  umjetničko  djelo 
tek  po  tome  stoje  upućeno  Drugom.  Drugi  ga  svojom 
recepcijom  (percepcijom,  čitanjem)  dovršava,  a kako 
umjetničko  djelo  nije  upućeno  samo  jednom  Drugom 
nego  mnogima  u kulturi  ili  povijesti  kulture,  djelo  ima 
beskrajno  mnogo  dovršetaka.  Umjetničko  djelo  ne 
nastaje  prikazivanjem  ili  odražavanjem  realnog  svijeta 
prirode  i kulture  nego  prikazivanjem  i odražavanjem 
jezičkih  i vizualnih  (narativnih,  likovnih)  izraza  i 
primjera  iz  povijesti  umjetnosti  i kulture,  jer  su  povijest 
umjetnosti  i kultura  uvijek  odlagalište  ili  arhiv  u kojem 
umjetnik  pronalazi  Drugog  kojem  se  obraća  i koji  ga 
čini  mogućim. 

LITERATURA:  Bart7,  Biti4,  Inrl,  Lac6,  !ac7,  Lcvinasl,  Levinas2. 
Šuv50,  Šuv75,  To<k>6 

Drugostupanjska  umjetnička  praksa.  Vidi:  Meta- 
umjetnost 

Duchampovska  tradicija.  Vidi:  Dada,  Njujorška 
Dada,  Fluksus,  Konceptualna  umjetnost,  Neodada, 
Ready-made 

Duh  vremena.  Duh  vremena  (njem.  Zeitgeist)  je 
koncept  objašnjavanja  i tumačenja  umjetnosti  sa  sta- 
jališta daje  umjetničko  djelo  određeno  intelektualnom 


atmosferom  i klimom  mišljenja  u kojima  nastaje. 
Prema  njemačkom  filozofu  i povjesničaru  kulture 
Wilhelmu  Diltheyju,  teza  o duhu  vremena  ukazuje  na 
to  da  se  u svakoj  povijesnoj  epohi  sve  manifestacije 
društvenog  života  mogu  objasniti  iz  jedinstvenih 
“povijesnih”  osnova,  pa  je  to  razlog  što  se  govori,  na 
primjer,  o romantizmu  u glazbi,  likovnim  umjet- 
nostima, književnosti  i filozofiji.  Obnova  zamisli  o 
duhu  vremena  pojavila  se  početkom  80-ih  godina 
pojavom  postmodemističkog  neoekspresionizma. 
Suprotstavljajući  se  modernističkom  konceptu  i pro- 
jektu progresa,  linearnog  razvoja  povijesti  umjetnosti 
i redukcionizma  kao  osnovne  estetiČke  norme, 
njemački  i talijanski  teoretičari  postmodemizma  vratili 
su  se  ideji  duha  vremena.  Ako  se  prihvati  teza  da 
neockspresionističko  slikarstvo  izražava  epohu  i duh 
postmodemističke  ekspresivnosti,  eklektičnosti, 
manualnosti,  erotizirane  dekadencije,  subjektivnosti 
i regionalno-nacionalne  koncepcije  kulture,  ono  se 
više  ne  tumači  kao  produkt  krize  modernizma,  re- 
gresije projekta  progresa  i tržišne  korupcije  umjetnika 
nego  kao  realnost  nastupajuće  epohe.  Postmodema 
nije  samo  još  jedan  stil  ili  pokret  nego  epohalni  obrat 
u povijesti  Zapada,  koji  označava  jedno  veliko  “sada” 
u kojem  je  simbolički  zastupljena  i u koji  je  smještena 
cjelokupna  povijest  umjetnosti  i kulture. 

LITERATURA:  Zcitl . Zcitgl 

Dviženije.  Dviženije  (pokret,  kretanje)  je  neoavan- 
gardistička  eksperimentalna  umjetnička  grupa  koja  je 
djelovala  u područjima  od  kinetičke  umjetnosti  preko 
utopijskih  ambijentalnih  projekata  do  ludizma  i 
hepeninga,  a osnovana  je  na  inicijativu  Leva  Nusbeiga 
u Moskvi  1 962.  godine.  Tijekom  petnaest  godina  rada 
u njoj  su  surađivali  Galina  Bitt,  Pavel  Burdukov, 
Viktor  Buturlin,  Tatjana  Bistrova-Grigoijeva,  Galina 
Golovejko,  Vladimir  Galkin,  Aleksandar  Grigorjev, 
Anatolij  Kričnikov,  Jurij  Lopakov,  Klaudija  Nedelko, 
Francisco  Infante,  Natalija  Prokuratova,  Ljudmila 
Orlova,  Vjačeslav  Ščerbakov  i Viktor  Stepanov.  U 
početku  je  istraživački  rad  grupe  referirao  iskustvima 
ruskog  i sovjetskog  avangardnog  konstruktivizma. 
Polazeći  od  konstruktivizma,  suradnici  grupe  su  razvili 
neokonstruktivističku  kinetičku  i paraarhitektonsku 
praksu.  Grupa  je  nastupala  na  izložbama  Nova 
Tendencija  3 1965.  i Tendencije  5 1973.  u Zagrebu. 
Prema  Enricu  Crispoltiju  rad  grupe  se  odvijao  u dvije 
faze.  U prvoj  se  provode  konstruktivistička  i optičko- 
kinetička  istraživanja  i konstruiranja  modela  i makro 
objekata  za  javne  prostore  uz  upotrebu  novih 
materijala.  U drugoj  fazi,  koju  karakterizira 
istraživanje  ludičkih  sistema  i modusa  ponašanja, 
počinje  složeni  projekt  IBKS  (Artificijelna  bioničko- 

kinetička  okolina).  IBKS  je  zasnovan  na  utopijskim 
konceptima  i projektima  artikulacije  životnog  mikro  i 
makro  prostora.  Cilj  grupe  nije  bio  samo  egzaktna 
realizacija  objekata  i ambijenata  nego  konstrukcija 
složenih  egzistencijalno  simboličkih  životnih  cjelina. 
Dio  utopističke  i znanstveno  fantastičke  (SF)  pro- 
dukcije, koju  nije  bilo  moguće  realizirati  u suvreme- 
nim medijima  i tehnologijama  u realsocijalističkom 
SSSR-u,  članovi  grupe  su  bilježili  kroz  scenografsko 
slikarstvo.  Tijekom  70-ih  godina  su  realizirane  ludičke 
situacije  i događaji  u zatvorenim  i otvorenim  pro- 
storima koje  su,  s jedne  strane,  bile  produžetak 


kinetičkih  istraživanja  prelaskom  s konstruiranja 
dinamičkih  objekata  na  izvođenje  bihevioralnih 
događaja  (hepening,  event),  a s druge  strane,  bile  su 
pod  utjecajem  američkog  hepeninga  i ludičkih 
pararituala  hipi  kulture.  Nakon  prestanka  rada  grupe 
1976.  godine,  Nusberg  je  nastavio  umjetnički  rad  u 
Parizu.  Njegov  kasniji  rad  je  bio  zasnovan  na 
arhiviranju  produkcija  i koncepata  grupe  Dviženije, 
kao  i pokušajima  realiziranja  neostvarenih  utopijskih 
projekata. 

LITERATURA:  Den28.  Den30,  Denl02,  Henrl,  Novet2,  Novet3, 
Nusl,  Pahl 


Earth  works.  Temin  carth  works  se  koristi:  (1)  kao 
sinonim  termina  land  art  (radovi  na  zemlji);  (2) 
označuje  umjetničke  radove  procesualne  umjetnosti 
u kojima  se  zemlja,  pijesak,  rude,  minerali,  kamen  i 
otpadci  koriste  u realizaciji  prostornih  instalacija  u 
prirodnom  ili  galerijskom  prostoru.  Earth  works  su 
instalacije  koje  nastaju  prelaženjem  značenjskih  i 
medijskih  granica  modernističke  skulpture  i razvi- 
janjem duehampovskih  postupaka  ready-madea  prema 
skupljanju  i izlaganju  nađenog  prirodnog  ili  umjetnog 
materijala  u predoblikovanom  stanju.  Earth  works 
radovi  su  po  svojoj  neoblikovanosti  srodni  realiza- 
cijama siromašne  umjetnosti  i antiform  umjetnosti. 
Amarillo  Ramp(\913.)  Roberta  Smithsona  i Double 
Negative  (1969.-1970.)  Michaela  Heizera  su  ujedno 
land  art  radovi  jer  su  izvedeni  na  tlu  u prirodnom 
pejzažu  i earth  works  stoga  što  su  načinjeni  od 
materijala  (kamen,  zemlja)  uzetih  s tla,  iz  prirodnog 
ambijenta.  Tipični  earth  works  su  radovi  Waltera 
De  Marie  50  kubičnih  metara  zemlje  (1968.)  i 
Skulptura  pet  kontinenata  (1987.).  On  je  prostor 
galerije  ispunio  zemljom,  odnosno  kamenom,  izloživši 
ispunjenost  galerije  kao  umjetnički  rad.  Zemlja  ili 
kamen  koji  ispunjavaju  prostor  u galeriji  svoj 
“umjetnički  smisao’'  dobivaju  skretanjem  pažnje  s 
predmeta  (slike  ili  skulpture)  koji  se  unose  u prostor 
galerije,  ostajući  uvijek  od  njega  odvojeni,  na  sam 
prostor  galerije.  Robert  Smithson  je  na  izložbi  Earth 
Art  Show  (1969.)  izložio  kutije  s kamenjem.  Izlagao 
je  i minerale,  rude  i stijene  prožimajući  geologiju  i 
umjetnost.  Karakterističan  rad  je  instalacija  sa  zrcalima 
i pješčarom  iz  okna  u Sandy  Hooku  (1968.). 

LITERATURA:  Beard  I , Brow  1 , Cela2,  Junt7,  Hob  I , Holt  l , Hunt7, 
LipplO,  Sonfl 

Eat  works.  Eat  works,  umjetnost  uzimanja  hrane, 
umjetnički  radovi  koji  se  temelje  na  prikazivanju 
uzimanja  hrane  ili  prikazivanju  i izlaganju  hrane  kao 
umjetničkog  objekta.  U nadrealizmu  i postnadrealizmu 
prikazivanje  hrane  i rituali  uzimanja  hrane  imaju 
funkcije  simulacije  oralnog  erotizma  i kanibalizma. 
U pop  artu  hrana  je  korištena  kao  simbol  otuđenog 
potrošačkog  društva:  prikazivana  je  ambalaža  u kojoj 
se  prodaje  hrana,  slikani  su  izlozi  s tortama,  mesom  i 
povrćem.  Claes  Oldenburg  je  izrađivao  velike  plas- 
tične objekte,  galerijskih  ili  arhitektonskih  dimenzija, 
koji  prikazuju  hamburger,  sendvič  ili  lizalicu.  Andy 
VVarhol  je  snimio  film  Jedenje  (1963.)  u kojem  je 


dokumentaristički  prikazan  čin  uzimanja  hrane.  Bečki 
akcionisti  Hermann  Nitsch  i Otto  Muhi  realizirali  su 
hepeninge  u kojima  je  sirova  hrana  (krvavo  meso, 
iznutrice)  korištena  kao  materijal  ritualnog  orgijas- 
tičkog  djelovanja.  Ann  Halprin  je  u duhu  Gestalt 
terapije  organizirala  hepeninge  u kojima  su  ljudi  kroz 
kolektivne  rituale  uzimanja  hrane  bili  uključeni  u 
psihoterapijske  situacije.  Body  art  umjetnik  Terry  Fox 
je  mijesio  kruh,  čime  je  rekonstruirao  primami  alke- 
mijski ritual  transformacije  energije  i materije.  Dennis 
Oppenheim  je  usporedo  izložio  fotografije  koje  ga 
prikazuju  kako  jede  kolače  u obliku  ljudskog  tijela 
(mladenčići)  i medicinsku  mikro  fotografiju  izmeta. 
Mladen  Stilinović  je  izveo  seriju  fotografija  na  kojima 
je  prikazana  noga  koja  udara  kruh.  Rad  je  provokacija 
i eksces:  ( l ) u socijalističkom  društvu  u kojem  se  hrana 
prikazuje  kao  dragocjeni  proizvod  vrijednih  ruku 
radnika;  (2)  u kršćanskom  društvu  u kojem  je  kruh 
simbol  Kristovog  tijela. 

LITERATURA : Gid  I , Hcnrl , Kult2 . Luc  I . Ver  I 

EgoEast.  EgoEast  je  naziv  za  neformalni  grupni 
projekt  usmjeren  neokonceptualističkim  istraživa- 
njima aktualne  kulture  poslije  pada  Berlinskog  zida. 
Projekt  je  iniciran  i realiziran  izložbom  “EgoEast: 
hrvatska  umjetnost  danas”  (Zagreb,  1992.).  U 
EgoEast-u  su  surađivali:  Aleksandar  Ilić,  Željko 
Božičević,  Ivica  Franić,  Ivana  Keser,  Davor  Pavelić. 
Projekt  EgoEasta  karakterizira  istraživanje  funk- 
cionalnih/nefunkcionalnih objekata,  suočavanje 
dizajniranja  objekta  i umjetničke  upotrebe  objekta 
(postupci  ready-madea)  i odnos  vizualnog  i verbalnog 
u odnosu  na  ambijentalne  situacije.  Umjetnici  Ego- 
Easta su  radili  s dvojnošću  umjetničkog  djela:  kao 
informacije  i osjetilnog  fenomena.  Pritom  su  objekte, 
instalacije,  tekstove,  dokumente,  novine,  itd.  tretirali 
kao  simulakrume  masovne  ili  svakodnevne  kulture. 
Njihov  rad  je  primjer  umjetnosti  u doba  kulture, 
drugim  riječima,  umjetničko  djelo  nije  autonomni 
estetski  objekt  nego  indeks,  pokazatelj,  simptom  ili 
simulakrum  medijske,  potrošačke  i javne  kulture 
suvremenih  društava. 

LITERATURA:  Egol , Ego2,  StipS 

Egzistencijalizam.  Egzistencijalizam  je  filozofski 
smjer  koji  u središte  stavlja  promišljanje,  raspravu  i 
prikazivanje  smisla  ljudskog  postojanja.  Egzisten- 
cijalistička filozofija  tvrdi  da  postojanje  i život  čovjeka 

(njegova  egzistencija)  prethode  njegovoj  biti.  Egzi- 
stencijalizam se  razvija  od  kasnih  20-ih  do  kraja  50- 
ih  godina.  Razlikuje  se:  (1)  predegzistencijalizam 
sjevernjačke  filozofije  Kierkegaarda,  Nietzschea  i 
ekspresionističke  umjetnosti  na  početku  XX.  stoljeća, 
(2)  njemački  egzistencijalizam,  svojstven  kritici  i 
reviziji  tradicionalne  metafizike  bitka,  formuliran  u 
Heideggerovom  djelu;  (3)  francuski  egzistencijalizam 
Sartrea,  Camusa,  Simone  de  Beauvoir  i Merleau- 
Pontyja,  koji  je  teorija  smisla  ljudskog  postojanja  i 
otuđenja  u modemom  dobu,  a istovremeno  i poetička 
osnova  književne  i umjetničke  produkcije. 
EkspresionistiČko  slikarstvo  njemačke  grupe 
DieBriicke  (1905.-1913.)  navijestilo  je  egzistenci- 
jalizam u slikarstvu.  Ono  prikazuje  tjeskobu,  mučninu, 
traumu,  odsustvo  smisla  i ishodišta  ljudskog  bića 
deformacijom  ljudske  figure  i simboličkom  upotrebom 
boja  u izražavanju  psiholoških  i duhovnih  stanja. 
Apstraktni  ekspresionizam,  lirska  apstrakcija  i enfor- 
mel  u pravom  smislu  su  egzistencijalističke  umjetnosti, 
jer  su  duhom  vremena,  značenjima  i vrijednostima 
povezane  s egzistencijalističkom  filozofijom.  Za  ap- 
straktni ekspresionizam,  lirsku  apstrakciju  i enformel 
površina  slike  nije  ekran  za  projiciranje  mašte  ili 
prikazivanja  svijeta  nego  mjesto  na  kojem  umjetnik 
ostavlja  trag  svojeg  egzistencijalnog  bivanja  i činjenja 
u svijetu.  Slikarsko  platno  postaje  mapa  tragova 
(putova)  ljudskog  direktnog  izražavanja  gestom, 
bojom,  formom,  materijalom.  Bit  umjetničkog  djela 
nije  u njegovoj  materijalnoj  strukturi  i pojavnosti  nego 
u tome  što  dokumentira  dramu  ljudskog  bića. 

Termin  egzistencijalno  povezuje  se  s radovima  neo- 
dade,  fluksusa,  body  arta,  performansa,  ali  ga  to 
kontekstualno  ne  povezuje  s egzistencijalističkom 
filozofijom  nego  s prikazivanjem  i pokazivanjem 
ponašanja  i djelovanja  umjetnika.  Umjetnike  ne 
zanima  bavljenje  univerzalnim  osjećajima  ili  spoznaja 
ljudske  egzistencije  nego  rad  sa  specifičnim  i 
konkretnim  vidovima  ljudskog  ponašanja  i postojanja 
u prirodi,  društvu,  kulturi  i umjetnosti.  Egzistencija 
umjetnika  i sudionika  u “događanjima  umjetnosti” 
postala  je  umjetničko  djelo  kojem  više  nisu  potrebni 
posrednici.  Steći  iskustvo  o umjetničkom  djelu  ili 
umjetnosti  ne  znači  da  ono  pasivno  djeluje  na 
promatrača  koji  ga  percipira  i čita  nego  da  sudionici 
događaja  (od  umjetnika  do  publike)  umjetnost  žive, 
prisvajaju,  grade,  razaraju  i razumijevaju. 

LITERATURA:  Asht  1 , 1 Icid6,  Camus  1 , Posle  1 , Proh  I , Sart  l , San2, 
Sart3,Sart4 

Eklekticizam.  Eklekticizam,  način  stvaranja  umjet- 
ničkog djela:  (1)  kojim  umjetnik  proizvodi  nekon- 
zistentan  model  izražavanja,  konstruiranja,  prikazi- 


vanja i označivanja;  (2)  kojim  bira  elemente  i frag- 
mente iz  ostalih,  međusobno  različitih  sistema,  koje 
povezuje  (montira)  u novu  cjelinu;  (3)  kojim  mijenja 
točku  gledišta  (poantu)  djela,  oblike  ponašanja  i 
djelovanja,  preuzimajući  različite,  raznovrsne  i ne- 
spojive modele  iz  povijesti  umjetnosti,  kulture, 
znanosti  i religije.  Odnos  suprotstavljenosti  eklekti- 
cizma i antieklekticizma  bitna  je  odrednica  moder- 
nizma, kako  na  razini  individualnog  rada,  tako  i na 
razini  međuodnosa  avangardnih  i modernističkih 
pokreta.  Picassova  slika  Gospođice  iz  Avignona 
( 1 907.)  tipičan  je  primjer  modernističkog  eklektičnog 
spoja  nekonzistentnih  stilskih  obrazaca:  modernistič- 
kog cezanneovskog  geometrizma  prikazivanja  ljud- 
skog tijela  i shematskog  etnografskog  prikazivanja 
crnačkih  maski.  To  rano  kubističko  djelo  suprot- 
stavljeno  je  konzistentnim  stilskim  rješenjima  analitič- 
kog kubizma,  na  primjer:  geometriziranim  plošnim 
slikama  Portret  Ambroisea  Vollarda{  1909.-1910.)  ili 
Kartaš  (1913.-1914.).  Slikarsko  suprematističko  djelo 
Kazimira  Maljeviča  primjer  je  izuzetne  slikarske 
konzistentnosti  i antieklektičnosti,  ali  njegova  teorija 
suprematizma  je  primjer  eklektičkog  spajanja 
nespojivog.  On  je  povezao  radi  kal  izacije  kubističkog 
i futurističkog  likovnog  izraza  s tada  aktualnim 
psihološkim  teorijama  percepcije,  boljševičkom 
ideološkom  retorikom,  teozofskim  učenjima  koja  su 
nastala  spajanjem  pravoslavlja,  zapadne  teozofije  i 
budizma  i,  konačno,  s ruskim  književnim  forma- 
lističkim  teorijama.  Konstruktivizam  je  težio  likovnoj 
konzistentnosti  vizualne  forme,  dok  je  nadrealizam 
nastajao  kao  eklektički  spoj  dadaističke  destrukcije 
autonomije  umjetničkih  medija,  psihoanalitičkih 
tehnika,  marksističke  ideologije,  alkemijskih  i 
magijskih  rituala. 

Eklekticizam  je  temeljna  odrednica  postmodemističke 
umjetnosti  80-ih  godina.  Ideja  eklekticizma  uvedena 
je  u umjetnički  rad:  (1)  iz  kritike  greenbergovske 
modernističke  teorije,  koja  je  težila  autonomiji  sli- 
karstva i njenom  likovnom  pročišćavanju;  (2)  iz  kritike 
teorijskog  i praktičnog  purizma  minimalne  i kon- 
ceptualne umjetnosti;  (3)  iz  stava  da  postmodemizam 
80-ih  godina  označuje  kraj  povijesti,  napretka  i 
projekta  umjetnosti  i kulture,  zbog  čega  je  cjelokupna 
povijest  umjetnosti  i kulture  otvorena  i dostupna 
postmodemom  umjetniku.  Postmodemizmu  je  svoj- 
stven stav  o nepostojanju  prirodnog,  osobnog  i 
izvornog  gledišta,  pristupa  umjetnosti  i načina  stva- 
ranja umjetnosti  te  da  svako  umjetničko  djelo  nastaje 
kao  odraz,  citat  i kolaž-montaža  ostalih  umjetničkih 
djela,  umjetničkih  pokreta  i epoha.  Takvo  umjetničko 
djelo  ne  može  biti  konzistentan,  autonoman  i izvorni 
izraz  umjetnika  nego  eklektički  spoj  umjetnikovog 

stvaranja  i kretanja  po  povijesti  umjetnosti,  kulturi  i 
civilizaciji.  U talijanskoj  transavangardi  i njemačkom 
neoekspresionizmu  ideja  eklekticizma  je  dominantno 
načelo  stvaranja.  Umjetničko  djelo  istovremeno  po- 
staje interpretacija  povijesnih  primjera  umjetnosti  i 
montaža  suprotstavljenih  stilskih  shema,  ideja,  tipičnih 
ikonografskih  znakova  i narativno-anegdotskih 
vizualnih  priča.  Slike,  skulpture  i instalacije  Francesca 
Clementea,  Mimma  Paladina,  Enza  Cucchija,  Davida 
Šalica,  A.  R.  Pencka,  kao  i De  Stila  Markovića,  grupe 
Alter  Imago , Laszla  Kerekesa,  Željka  Kipkea,  Mrđana 
Bajića,  Jožc  Slaka,  Andraža  Šalamuna,  Tuga  Šušnika 
primjeri  su  eklekticizma  u formalnom  likovnom, 
stilskom  i značcnjskom  smislu.  Clementeova  mo- 
numentalna slika  Dva  slikara  (1980.)  primjer  je 
postmodemističkog  eklekticizma.  Slika  je  triptih  u 
kojem  su  prva  dva  dijela  (lijevi  i srednji)  u tradiciji 
pejzažnog  slikarstva  zasnovanog  na  shematizmu 
renesansne  linearne  perspektive,  a treći  (desni)  u stilu 
plošnog  fovističkog  pejzažnog  slikarstva.  Figure  koje 
prikazuju  dva  naga  muška  tijela  (slikare)  u maniri  su 
primitivističkog  slikarstva  i ekspresionističke  figura- 
cije 30-ih  godina.  Djelo  nije  samo  likovni  efekt  nego 
i unutarslikarska  rasprava  različitih  i raznorodnih 
modusa  prikazivanja  i izražavanja. 

LITERATURA:  Baril2,  Brcj8,  Citl,  Den50,  Oliv4,  Oliv  5,  Oliv  6, 
Oliv  7,  Oliv  9,  Oliv  1 1 , Oliv  1 2,  Oliv  1 3,  Oliv  14,  Pley4,  Schwarzl 

Eklektički  postmodemizam.  Eklektički  postmodemi- 
zam  nastaje  kasnih  70-ih  i ranih  80-ih  godina  kao 
postpovijesna  umjetnost  prikazivanja  povijesnih 
tragova  na  nehistorijski  (sinkronijski)  način.  Eklektički 
postmodemizam  tijekom  prve  polovine  80-ih  ozna- 
čava srodne  pojave  i tendencije  u umjetnosti:  loše 
slikarstvo,  pattern  slikarstvo,  anakronizam,  neo  neo, 
transavangardu,  neoekspresionizam,  novi  barok. 
Pojam  je  utemeljen  u eklektičkoj,  antimodemoj  i 
postmodemoj  arhitekturi  sredinom  70-ih  godina,  kada 
je  arhitekt  i teoretičar  arhitekture  Charles  Jencks  pre- 
uzeo pojam  postmodema  iz  književnosti  i primijenio 
ga  na  dekonstruktivnu  i eklektičnu  kritiku  modernizma 
u arhitekturi.  Eklektička  postmodema  arhitektura 
započinje  kritikom  funkcionalnosti,  elitizma  i stilske 
jednoznačnosti  (konzistentnosti,  koherentnosti)  mo- 
dernističke arhitekture  Wrighta,  Gropiusa,  Le  Corbusi- 
era  i Mies  van  der  Rohca.  Eklektička  postmodema 
arhitektura  se  definira  kao  “jezik”  koji  se  koristi  različi- 
tim “tragovima”  i “stilskim  kodovima”  omogućavajući 
dekonstruktivne  spojeve  tradicionalnog  i modernog, 
elitnog  i populističkog,  internacionalnog  i regio- 
nalnog, estetskog  i funkcionalnog,  završenog  i.  ne- 
završenog. starog  i novog,  cijelog  i necijelog,  građenog 
i rušenog. 


Eklektička  postmodema  označava  umjetnost  i kulturu 
poslije  “povijesti  modernizma”  i historicističkog 
(razvojnog)  određivanja  modernizma  kao  perma- 
nentnog napretka.  Postpovijesna  epoha  kraja  XX. 
stoljeća  uvjetovana  je  odsutnošću  projekta  napretka, 
eklektičkim  citiranjem  i montažom  povijesnih  tragova 
i relativističkom  neobaveznošću  nomadskog  ili 
izvanstilskog  djelovanja  i izražavanja  u umjetnosti, 
prije  svega  slikarstvu  i skulpturi.  Neki  autori  o eklek- 
tičkom postmodemizmu  govore  kao  o “povratku 
slici”,  “povratku  manualnom  zanatu”  ili  “tjelesnom 
uživanju  u slikanju  i kiparenju”.  Povijest  umjetnosti  i 
kulture  se  smatra  svojevrsnim  depoom  (arhivom, 
bibliotekom,  muzejom)  mogućnosti,  tragova  i upo- 
trebljivih ikoničkih,  indeksnih  i simboličkih  prikaza  i 
izraza,  a ne  nužnošću  odvijanja  (razvoja,  opadanja, 
nestajanja)  suvremene  kulture  i umjetnosti.  Eklektički 
postmodemizam  se  zasniva:  ( 1 ) na  povratku  manu- 
alnoj tradiciji  slikarstva  i skulpture,  (2)  na  zanimanju 
za  figuraciju,  fikcionalnost  i fragmentarnu  naraciju, 
(3)  na  simulaciji  ekspresionističkog  subjektivnog, 
osobnog,  demonskog,  ekstatičkog,  narativnog  (pripo- 
vjednog), fikcionalnog,  automatskog  i nesvjesnog 
likovnog  govora , i (4)  na  zahtjevu  da  slika  postane 
tijelo  estetskog  i erotskog  uživanja  slikara  dok  slika  i 
promatrača  dok  nju-sliku-skulpturu  promatra  kao 
zavodničko/zavedeno  objektno-tijelo  u odnosu  na 
vlastito  osjetilno-tijelo.  U postmodemističkom  slikar- 
stvu sve  postaje  dozvoljeno  i moguće,  a na  sličnim 
osnovama  se  razvija  i skulptura.  Ova  eklektička 
umjetnost  je  umjetnost  katastrofe  smisla,  narušavanja 
racionalnosti,  povijesnog  determinizma  i progresa 
umjetnosti. 

LITERATURA:  Arg  10,  Baril2,Brcj8,Citl,Ncubl,  Den44,  Dcn50. 
Doc3,Ko$Č3,  Kusp2,  Kusp7,  Lušt,  01iv4,  Oliv  5,  Oliv  6,  Oliv  7, 
Oliv 9, Oliv  II, Oliv  t2, Oliv  13, Oliv  14,  Pley4, Schvvarzl 

Ekološka  umjetnost  Ekološka  umjetnost  temelji  se 
na  izravnom  i aktivnom  radu  sa  životnom  sredinom  i 
odnosima  prirode  i artificijelnog  svijeta  kulture. 
Ekologija  je  znanost  o životnoj  sredini,  o usklađivanju 
prirode  i umjetnog  svijeta  kulture.  Razlikuju  se:  (1) 
kasni  modernistički  koncept  ekološke  umjetnosti 
utemeljen  na  neokonstruktivističkim  kibemetičkim 
eksperimentima;  (2)  postavangardni  koncept  ekološke 
umjetnosti  utemeljen  na  kritici  modernističkog 
projekta  transformacije  prirode  u umjetni  svijet 
kulture,  proizvodnje  i potrošnje;  (3)  postmodemistički 
tehno-estetički  rad  s virtualnim  ili  cyber  prostorima. 
Kasni  modernistički  koncept  ekološke  umjetnosti, 
utemeljen  na  neokonstruktivističkim  kibemetičkim 
eksperimentima,  polazi  od  određenja  ekologije  kao 
znanosti  koja  se  bavi  životnim  procesima,  transfor- 

macijama  energije  i utilitarnom  organizacijom  ma- 
kroambijenata  prirode.  Simbiotičkim  povezivanjem 
prirode,  ljudskog  i životinjskog  tijela,  energetskih 
procesa  i ambijentalnih  situacija  i umjetnih  tehno- 
loških sustava  stvara  sc  utopijski,  novi  svijet  kiber- 
netičkog  doba.  Za  neokonstruktivizam,  spoj  prirodnog 
i umjetnog  u dinamički  sustav  umjetničkog  djela 
krajnji  je  domet  estetske  sinteze  života,  umjetnosti, 
kulture  i prirode.  Hans  Haacke  je  od  1963.  do  1969. 
realizirao  više  ekoloških  modela.  Njegov  rad  se  naziva 
ambijentalna  filozofija  sistema,  jer  radi  s cikličnim  i 
razvojnim  prirodnim  procesima,  uspostavljajući 
povratne  sprege  (feedback)  između  prirodnog  procesa 
i umjetnog  ambijenta.  U radu  Kocka  za  kondenzaciju 
( 1 963.- 1 965.)  proces  kondenzacije  vodene  pare  odvija 
se  u kocki  od  pleksiglasa,  a u radu  Inkubator  za  piliće 
(1969.)  izložen  je  sistem  inkubatora  s jajima. 
Postavangardni  koncept  ekologije,  zasnovan  na  kritici 
modernističkog  projekta  transformacije  prirode  u 
artificijelni  svijet  kulture,  proizvodnje  i potrošnje, 
iniciranje  oko  1968.  godine  u doba  pobune  mladih, 
komuna,  hipi  pokreta,  ideala  povratka  prirodi.  Eko- 
loški pokret  teži  povratku  prirodnom  redu  i skladu 
čovjeka  i prirode.  U land  artu,  earth  works  i hori- 
zontalnoj plastici  prepoznaje  se  ekološka  namjera 
prodora  u divlju  prirodu  (land  art  Roberta  Smithsona) 
i zenovskog  uklapanja  u prirodni  ambijent  (Hamish 
Fulton,  Richard  Long).  Tijekom  70-ih  godina  u 
zapadnim  zemljama  nastaju  ekološki  pokreti  (zeleni) 
čija  se  ideologija  temelji  na  zaštiti  prirodne  sredine, 
obuzdavanju  tehnološke  ekspanzije,  postizanju  sklada 
između  kulture  i prirode.  Nastaju  kao  protestne  grupe, 
političke  stranke,  lokalne  i vjerske  komune,  a obi- 
lježavaju ih  ljevičarske  ideje  o kritici  kapitalizma  i 
potrošačkog  društva,  ali  i desničarske  ideje  povratka 
prirodi,  religijskom  i mitskom  skladu  prirode  i čovjeka. 
Joseph  Beuys  je  svoj  rad  temeljio  na  pretpostavkama 
antropozofske  ekonomije,  marksističkog  aktivizma, 
romantičarske  sinteze  umjetnosti  i života,  da  bi  kroz 
ideje  socijalne  skulpture  utjecao  na  usklađivanje 
prirode  i kulture  u povijesnoj  preobrazbi  društva  kroz 
umjetnost.  Družina  v Šentpasu  (1971.)  provodila  je 
kompleksan  istraživački  rad  mikroambijentalnih 
(prirodna  ili  urbana  lokacija),  makroambijentalnih 
(geografskih)  i planetarnih  ekoloških  sistema.  Marko 
Pogačnik  (grupa  OHO , Družina  vŠempasu)  razvio  je 
model  liječenja  zemlje  kao  metodu  obnove  i res- 
tauriranja ekološki  uništenih  lokacija  (industrijske 
zone,  napušteni  površinski  rudnički  kopovi).  Njegov 
pristup  ekologiji  temelji  se  na  sintezi  tradicionalnih 
duhovnih  učenja,  ambijentalne  umjetnosti  i suvre- 
menih škola  ezoterije.  Rad  realizira  kao  permanentnu 
pejzažnu  instalaciju  s grubo  tesanim  kamenjem. 


arhetipskim  simbolima  koje  postavlja  na  karakte- 
ristična mjesta  u prostoru  koja  pronalazi  rašljama. 
Postmodemistički  tehno-estetički  rad  s virtualnim  ili 
cyber  prostorima  temelji  se  na  uvjerenju  daje  cjelo- 
kupna priroda  uvedena  u kibemetički  sustav  proiz- 
vodnje nove  realnosti.  Postmodema  tehnološka  umjet- 
nost opisuje  umjetno  stvoreno  tijelo  (kiborg)  i umjetni 
prostor  (cybcr  prostor,  virtualni  prostor)  kao  ekološke 
(eko)  sisteme  (ambijente,  performanse)  koji  svijet 
preobražavaju  u opscenu  scenu  ili  ekranski  prikaz 
ekstaze  spektakla.  U postmodemom  društvu  ekološki 
sustav  postaje  scena  ili  ekran  za  prikazivanje,  pro- 
jekciju ili  simulaciju  novog  svijeta  masovne  kulture  u 
kojoj  su  i priroda  i društvo  (prirodno  i umjetno)  tele- 
vizijske ili  ekranske  informacije,  čime  se  vrijeme  i 
prostor  sažimaju  u trenutni  planetarni  kontinuum. 

LITERATURA:  Ande  1 , Bent2,  Bloo  1 . Bumh8,  Gibs  I , Krie2,  Lipp  1 5, 
Pog6,  Tuis2,  Vir4 

Ekotehnika.  Ekotehnikom  se  nazivaju  različite 
tehnike  upravljanja,  regulacije  i kontrole  prirodne  ili 
umjetne  životne  sredine.  Riječ  je  o modernističkoj 
definiciji  rada  s ekološkim  (okružujućim)  parametrima 
prirode  i kulture.  Kada  se  ekotehnikom  nazivaju 
različite  tehnike  i ideologije  proizvodnje  i potrošnje 
životne  sredine  i životnih  procesa,  riječ  je  o post- 
modemističkoj  definiciji.  Ona  ukazuje  na  ljudski  svijet 
ili  životnu  sredinu  kao  proizvod  posredstvom  kojeg 
suvremeno  društvo  stvara  i troši  svoj  “svijef ’.  Eko- 
okoliš  ili  “svijet”  nije  više  prirodni  (modernizam),  ali 
ni  transcendentni  (zapadna  humanistička  tradicija), 
okružujući  i sveobuhvatni  poredak  nego  nestabilni, 
otvoreni,  otuđeni  i artificijelni  poredak  utvrđen  tehno- 
loškim zahtjevima  i postupcima  transformiranja  (preo- 
brazbe) i transfiguriranja  (premještanja)  vrijednosti. 
Kao  oblik  političke  djelatnosti  preuređenja  “svijeta” 
ekotehnika  se  zasniva  na:  (1)  planetarnoj  tehnologiji 
(tehnologiji  koja  omogućava  gotovo  beskrajne  trans- 
formacije i transfiguracije  energije,  dobara  (mate- 
rijalnih vrijednosti),  rada,  roba,  informacija)  i (2) 
svjetskoj  ekonomiji  (ekonomiji  koja  omogućava  eks- 
panzivnu proizvodnju,  razmjenu  i potrošnju  vrijed- 
nosti). Postmodema  ekotehnika  nije  pozitivna  znanost, 
ona  je  oblik  strateške  političke  tehnike  i ekonomije 
određen  trenutnim  vladanjem  proizvodnjom,  razmje- 
nom i potrošnjom  stvarnih  ili  simboličkih  vrijednosti. 
“Svijet”  više  nije  vanjština  (transcendentna  ili  prirod- 
na) nego  objekt  društvene  proizvodnje,  razmjene  i 
potrošnje.  Ekotehnika  nije  određena  pozitivnim  pro- 
jektom kontrole  i održanja  svijeta  nego  pluralnim, 
višeznačnim  situacijama  u kojima  postoje  i zahtjevi 
za  očuvanjem  prirodne  sredine  i nekontrolirana  po- 
trošnja “prirodnog”  okoliša.  Na  djelu  su  istovre-meno 

i ekološki  idealizam  (očuvati  prirodu)  i ekološka 
hipokrizija  (priroda  je  objekt  ljudske  potrošnje  kao 
bilo  koji  artefakt). 

LITERATURA:  Aestl,  Andel,  Aro  I.  Baud8,  Baud  1,0,  Baudll, 
Baud  1 2,  Baud  1 3,  Bausd  1 4,  Braid2,  Coy  1 , Druck  1 , Markov  1 , Mors  1 , 
Vit.  Vir2,Vir3,  Vir4 

Ekran.  Ekran  je  površina  na  koju  se  projicira  ili  na 
kojoj  se  formira  slika.  Razlikuju  se  četiri  upotrebe 
pojma  ekran:  (1)  ekran  sa  svjetlosnom  slikom  - 
ekranska  površina  nastaje  kada  se  na  neku  površinu 
pomoću  svjetlosnog  izvora  projicira  sjena,  sjena 
predmeta  na  koji  pada  svjetlo,  ili  filmski  ili  fotografski 
dijapozitiv  (filtcr  kroz  koji  prolazi  svjetlost);  ekran  sa 
svjetlosnom  slikom  je  zasnovan  na  zamisli  analognog 
prikaza  oblika  oblikom,  (2)  ekran  sa  elektronskom 
slikom  - ekran  s elektronskom  slikom  je  elektronska 
cijev  pomoću  koje  se  analogno-digitalna  informacija 
prikazuje  kao  vizualni  prikaz;  elektronski  ekran  je 
povezan  s elektronskim  sistemom  koji  obraduje  ili 
generira  informacije  ili  algoritme  u formi  vizualnog 
(analognog)  prikaza,  (3)  psihoanalitička  metafora 
ekrana  - psihoanalitička  lacanovska  metafora  ekrana 
definira  fantazmu  kao  ekran  koji  odvaja  subjekt  od 
realnosti,  odnosno,  ekran  se  ukazuje  kao  sama  forma 
nesporazumijevanja,  nemogućeg  sporazumijevanja  i 
nemogućeg  viđenja  Realnog,  i (4)  Baudrillardova 
simulacijska  metafora  ekrana  - Baudrillardova  me- 
taforizacija  ekrana  je  postlacanovska  i simulacijska, 
jer  ekran-fantazam  “vidi”  i interpretira  kao  jedini 
mogući  objekt  koji  se  upisuje  na  mjestu  pojavnosti 
humanističkog  subjekta  i objekta.  Kada  Baudrillard 
kaže  da  je  objekt  danas  u središtu  svijeta,  time 
podrazumijeva  da  ekran  zauzima  mjesto  koje  su  u 
humanističkim  interpretacijama  zauzimali  objekt  i 
subjekt  (njihovi  odnosi). 

LrrERATURA:  Ang  1 , Band  11 , Band  1 4,  Belt  1 , Bor  1 , Brun3,  Gore  1 , 
Gržl4, Gržl5,  Hcgl,  Lac6,  Murrl,  Panl,  Sr2,  Šuvl  14 

Ekran  i slikarstvo.  Zamisao  ekrana  u slikarstvu 
pojavljuje  se  pod  utjecajem  lacanovske  psihoanalize, 
a razrađivali  su  ga  semiolozi  slikarstva  Jean-I.ouis 
Schefer,  Marcelin  Pleynet  i Braco  Rotar.  Polazi  se  od 
stava  da  površina  slike  nije  direktni  mimezis  svijeta 
(prizora)  nego  pikturalna  materija  u vidnom  polju 
proizvodi  semantičke  efekte  te  je  time  slika  uvijek 
postavljena  kao  semantička  prijevara , a ne  kao 
“oprobavanje”  i “provjera”  realnosti.  Svaki  figurativni 
prikaz  ili  prizor  nije  je  odrediv  u cjelini  svoje  po- 
javnosti i beskonačno  je  polisemičan.  Površina  slike 
se  u metaforičnom  semiološkom  smislu  može  opisati 
kao  ekran  koji  omogućava  beskrajna  prelaženja  pog- 
ledom površine  slike  i uspostavljanja  čitanja.  Čitanje 
je  resemantizacija  pogleda.  Pikturalna  površina  slike 


imenovana  kao  ekran  nije  ništa  drugo  nego  analogija 
fantazmu,  što  će  reći  “okvir”  koji  za  svaki  subjekt 
uvjetuje  skupinu  njegovih  prikaza  (representations). 
Fantazam  se  u teorijskoj  psihoanalizi  definira  kao 
ekran  koji  odvaja  subjekt  od  prave  i simbolički 
neodredive  i neuhvatljive  realnosti.  Odnos  slike  i 
onoga  što  ona  prikazuje  i izražava  nikada  nije  direktan 
i doslovan  nego  je  posredovan  tekstom  (tekstom 
kulture)  ili  fantazmom  (pojedinačnim  ljudskim  od- 
vajanjem subjekta  od  realnosti).  U tom  smislu  slika 
doslovno  ne  prikazuje  realnost  ili  neke  aspekte  svijeta 
(misao,  emociju,  Boga,  političku  moć,  želju)  nego  ih 
prikazuje  posredstvom  teksta  na  koji  referira  (biblijski 
tekst,  politički  tekst,  ljubavno  pismo).  Prema  Bojanu 
Gorencu  “Prije  oblikovanja  ekrana  u slici  valja  se 
suočiti  s ekranima  pred  slikom,  spoznati  raznorodnost 
viđenja  i stvari,  što  znači  prepoznati  vlastiti  užitak  u 
slici.”  Time  sc  želi  ukazati  na  otklon  od  doslovnosti 
boje  na  podlozi  slike  koja  u slikarstvu  postaje 
pikturalna  površina  koja  prikazuje  i omogućava 
predočavanje  unutrašnjeg  ili  vanjskog  svijeta.  Drugim 
riječima,  između  površine  slike  i oka  koje  jc  promatra 
u procesu  promatranja  i viđenja  uspostavlja  se  jedan 
“fikcionalni  ekran”  oko  kojeg  se  odigrava  uživanje  u 
slici  i slikarstvu. 

LITERATURA:  Gorel,  Marin7,  Rot8,  RotlO,  Schef2,  ScheD, 
Šuvl 37 

Ekranska  obrada  površine.  Ekranskom  obradom 
površine  se  označava  strojni  (industrijski)  postupak 
obrade  površine  čelika  (prokrom)  do  visokog  zrcalnog 
sjaja.  Rad  sa  skulptorskom  površinom  visokog  sjaja, 
zamućenošću  ili  izbrušenošću  anticipirao  je  američki 
modernistički  kipar  David  Smith.  Zrcalna  ili  ekranska 
obrada  površine  u skulptorskim  radovima  umjetnika 
80-ih  i 90-ih  godina  najčešće  se  uspostavlja  da  bi  se: 
(1)  proizvedeni  objekt  identificirao  kao  visoko 
industrijski  proizvod  fine  obrade , (2)  proizvedeni 
objekt  suprotstavio  manualnoj  obradi  i (3)  da  bi  se 
površina  objekta  istovremeno  pokazala  kao  konkretna 
materijalna  površina  (označiteljskog  poretka)  i kao 
potencijalna  površina  fikcionalnih  iluzionističkih 
odraza  (kao  virtualni  prostor). 

LITERATURA:  Krausl,Kraus3,Šuv58 

Ekscentrična  apstrakcija.  Ekscentrična  ili  pomak- 
nuta apstrakcija  jc,  prema  Lucy  Lippard,  naziv  za 
primjere  kiparskog  rada  s primamim  organskim  ili  ni- 
organskim-ni-geometrijskim  oblicima.  U galeriji 
Fishbach  (New  York,  1966.)  organizirala  je  izložbu 
Brucea  Naumana,  Eve  Hesse  i Keitha  Sonniera  pod 
nazivom  Ekscentrična  apstrakcija. 

Zamisao  ekscentrične  apstrakcije  zasniva  se  na  kritici 

estetičkog  formalizma  postslikarske  i geometrijske 
apstrakcije  i minimalne  umjetnosti  koja  tada  nastaje. 
Ekscentričnoj  apstrakciji  je  svojstven  osobni  izraz, 
narušavanje  pravilnosti  polaznih  geometrijskih  oblika, 
destrukcija  vizualnog  Gestalta  i ukazivanje  na 
crotičnost  nastalih  oblika.  Eva  Hesse  je  koristila 
sintetičke  plastične  materijale  kao  što  su  polietilen  i 
fiberglas.  Postupak  je  temeljila  na  uspostavljanju 
geometrijske  skice  objekta  koji  je  u realizaciji  na- 
rušavan djelovanjem  fizičkih  sila  (gravitacija,  toplina), 
nestabilnom  prirodom  korištenog  materijala  (elastič- 
nost, savitljivost,  tvrdoća,  mekoća)  i automatskim 
gestama. 

LITERATURA:  Lipp3,  Lipp8,Lipp9, Naumi 

Eksperimentalna  muzika.  Eksperimentalnom  mu- 
zikom se  naziva  istraživačka,  ekscesna  i emanci- 
pacijska  praksa  komponiranja,  izvođenja,  slušanja  i 
teorijskog  tumačenja  američke  neoavangardne  muzike 
od  40-ih  do  kasnih  70-ih.  Pojam  eksperimentalne 
muzike  uveo  jc  John  Cage  1955.  godine.  Cage  je  iz 
egzistencijalizma  i japanskog  zen  budizma  teorijski  i 
praktično  preuzeo  problematizaciju  ljudskog  stva- 
ralačkog, interventnog,  ali  i receptivnog  bivanja  u 
svijetu,  a kada  je  riječ  o muzici  u svijetu  koji  se  sluša 
i gleda.  Muzičko  djelo  je  stoga  ponuđeno  kao  otvoreni 
koncept  i otvoreno  djelo  unutar  prostora  i vremena 
ljudskog  bivanja.  Od  slikarskog  apstraktnog  eks- 
presionizma, prvenstveno  od  Jacksona  Pollocka, 
preuzeta  je  zamisao  važnosti  akcije,  čina  i geste  kao 
središnjeg  i određujućeg  aspekta  umjetničkog  djela. 
S druge  strane,  Cage  se  oslanja  na  različite  nomadske 
eksperimente  kompozitora  Erica  Satiea  i slikara 
Marcela  Duchampa.  Od  njih  preuzima  dadaističku 
gestu  kao  određujući  stvaralački  čin.  Više  nije  bitno 
muzičko  djelo  kao  rezultat  kompozitorskog  i izvo- 
đačkog stvaralačkog  čina  nego  je  bitan  proces 
izvođenja  koji  je  neodvojiv  od  egzistencijalnih 
situacija  umjetnika.  Zato  jc  nova  ili  cageovski 
orijentirana  muzika  eksperimentalna.  Usmjerena  je  na 
egzistenciju  i ponašanje,  a ne  na  cilj  (zatvoreno  djelo 
kao  kulturalni  produkt).  U svojim  tekstovima  od  50- 
ih  do  90-ih  godina  Cage  je  utemeljio  zamisao  muzike 
koja  se  nikada  ne  zaustavlja,  koja  je  determinirana 
slučajem  i koja  se  kao  umjetnička  egzistencijalna 
aktivnost  pojavljuje  kao  antimuzički  ili  muzički 
događaj  (na  primjer,  djelo  4'33”  iz  1952.  ili  brojne 
verzije  prepariranog  klavira),  kao  performans 
(izvođenje  događaja  koji  nema  striktno  muzičke 
karakteristike,  igra  šahom,  ples,  teatarski  postav),  kao 
svakodnevni  život  (miješenje  kruha,  branje  gljiva, 
razgovor,  šetnja),  ali  i kao  realizacija  vizualnog  djela 
(Cageovc  grafike),  pjesničkog  djela  (razvoj  prakse  i 


teorije  mezostiha),  višemedijskog  umjetničkog  djela 
(objekti,  instalacije,  video  djela)  ili  teorijskog  pisanog 
ili  govornog  čina  (dnevnici  i predavanja).  Ovakvim 
konceptom  jc  određena  otvorena  i promjenljiva 
životna  praksa  koja  je  po  svojoj  biti  politička,  etička, 
religiozna  i umjetnička,  a pri  tome  je  jasno  i očito 
teatralizirana:  “Kamo  idemo  odavde?  Prema  teatru. 
Ta  umjetnost  podsjeća  na  prirodu  više  nego  muzika. 
Osim  ušiju  imamo  i oči,  a dok  smo  živi  naš  je  posao 
da  ih  koristimo.” 

Pojam  eksperimentalne  muzike  kao  povijesne  i para- 
stilskc  kategorije  jc  upotrijebio  engleski  muzikolog  i 
kompozitor  Michael  Nyman  početkom  70-ih. 
Nymanov  pojam  eksperimentalna  muzika  ukazuje  na 
dvije  bitne  odrednice:  (1)  na  razliku  američke 
eksperimentalne  muzike  od  europske  avangardne 
muzike  od  40-ih  do  60-ih  godina,  i (2)  na  razvojnu 
liniju  cageovske  tradicije  u drugoj  polovini  XX. 
stoljeća.  Američka  eksperimentalna  i europska 
avangardna  muzika,  osim  mnogih  važnih  zajedničkih 
koncepcija  karakterističnih  za  neoavangardnu  kritiku 
i prevladavanje  zatvorenosti  i elitizma  visokog 
modernizma,  razlikuju  se  po  tome  što  (a)  europska 
avangardna  muzika  (Pierre  Boulez,  Karlheinz 
Stockhausen,  Luciano  Berio,  Luigi  Nono)  od  40-ih 
do  60-ih  godina  pripada  složenom  procesu  otvaranja 
i razvoja  imanentno  muzičkih  problema  u epohi  nove 
znanosti  i tehnike  (integralni  serijalizam,  aleatorika, 
elektronska  i kompjutorska  muzika),  dok  američka 
eksperimentalna  muzika  teži  performativnom  odnosu 
s muzikom  i izlaženju  iz  striktnih  autonomnih  okvira 
muzike  u područje  eksperimentalne  multimedijske  ili 
intermedijske  umjetnosti.  Cageovska  tradicija  se 
razvijala  od  neodadaizma  (John  Cage,  Mcrcc  Cun- 
ningham)  i eksperimentalnosti  njujorške  muzičke 
škole  (Morton  Feldman,  Earle  Brown,  Christian  WolfF, 
John  Cage,  David  Tudor)  preko  fluksusa  (George 
Brecht,  La  Monte  Young,  Dick  Higgins,  Jackson 
Mac  Low,  George  Maciunas,  Nam  June  Paik,  Char- 
lotte  Moorman)  do  elektronske  muzike  (John  Cage, 
David  Tudor,  La  Monte  Young,  Robert  Ashley,  Alvin 
Lucier),  muzike  indeterminizma  (Toshi  Ichiyanagi, 
Robert  Ashley,  Christian  Wolff,  Comelius  Cardew, 
Scratch  Orchestra)  do  minimalne  muzike  (La  Monte 
Young,  Terry  Riley,  Philip  Glass,  Stcve  Reich). 

LITERATURA:  Barbari,  Bio l,  Bloci,  Borni,  Cagl,  Cag2,  Cag3, 
Cag4,  Cag6,  Cag7,  Cag8,  Duchw  1 , Fricdm  1 , Gri  1 , Gri3,  Gri4,  Holm  1 . 
Jonesl,  Karol,  Locl,  Mccla2,  Moritzl,  Musi,  Njyml,  Reich  1, 
Schncbl 

Eksperimentalna  muzika  i teorija  kompozitora. 

Razlika  američke  eksperimentalne  muzike  i europske 
nove  (avangardne,  modeme)  muzike  može  se  pokazati 

na  razlici  statusa  teorije  kompozitora  Amolda  Schdn- 
berga  i Johna  Cagea. 

Amold  Schonberg  je  izveo  izuzetnu  revoluciju:  doveo 
je  u pitanje  tonalni  sistem  i ponudio  stvaralački  i 
teorijski  odgovor  ukazivanjem  na  zamisao  atonalne 
muzike.  Intertekstualni  odnos  njegove  rasprave 
muzike  i njegovog  kompozitorskog  stvaralaštva  je 
nefilozofski  i usmjeren  je  protiv  shvaćanja  estetike 
uobičajenog  krajem  XIX.  i početkom  XX.  stoljeća: 
“Ako  mi  pođe  za  rukom  da  učenika  naučim  zanatskoj 
strani  naše  umjetnosti  potpuno,  bez  ostatka,  kako  to 
uvijek  može  stolar,  bit  ću  zadovoljan.  A bio  bih 
ponosan  kada  bih,  varirajući  jednu  poznatu  izreku, 
smio  reći:  učenicima  komponiranja  oduzeo  sam  lošu 
estetiku,  ali  sam  im  za  uzvrat  dao  dobar  zanatski  nauk.” 
Schonberg  je,  kaže  Carl  Dalhaus,  odbacio  kao  suvišan 
diskurs  metafizike  muzički  lijepog  i ponudio  je 
potpuno  različite  diskurse  o muzici:  diskurs  pedagoga, 
diskurs  teoretičara  muzike,  diskurs  muzikologa, 
diskurs  kompozitora  i,  svakako,  diskurs  zastupanja 
konceptualizacije  preobrazbe  (dekonstrukcije)  tonalne 
u atonalnu  muziku.  Međutim,  Schonberg  je  pravi 
modernist,  a to  znači  daje  njegova  teorija  autonomni 
sistem  artikulacije  diskurzivnog  smisla  koji  slijedi 
nakon  i izvan  stvaralačkog  muzičkog  čina.  Schon- 
bergovo  djelo  je  autonomno  u odnosu  na  njegov 
diskurs  i njegov  diskurs  je  vanjska  rasprava  muzike, 
gotovo  znanstvena  (muzikologija,  teorija  muzike). 
Naprotiv,  u opusu  Johna  Cagea  od  40-ih  do  90-ih 
godina  odvija  se  drugačiji  proces:  teorija  na  djelu.  U 
Cageovom  djeluje  došlo  do  razvoja  koji  je  vodio  izvan 
muzike  ili,  drugim  riječima,  do  razvoja  muzike  kao 
proširene  djelatnosti  koja  može  biti  u intertekstualnom 
odnosu  s muzikom  Drugog,  drugim  umjetnostima  ili 
oblicima  diskurzivnog  izražavanja  i prikazivanja.  To 
što  nastaje  kao  teorijski  diskurs  može  se  identificirati 
kao:  (1)  metamuzika  kao  necijela  egzistencijalna 
aktivnost  - govori  se  o premještanju  odrednica 
ontoloških  određenosti  muzike  (intencionalnog 
izražavanja  zvukovima)  u teorijsko-tekstualni  diskurs 
o muzici  koji  se  realizira  na  mjestu  i u uvjetima  u 
kojima  se  očekuje  izvođenje  muzičkog  djela 
(intencionalnog  stvaranja  ili  izvođenja  strukturiranih 
zvukova)  - kao  da  muzika  (institucija)  zastupa  posebno 
filozofsko  ili  teorijsko  u kontekstu  muzike  (institucije) 
u odnosu  na  njoj  vanjski  filozofski  i teorijski  diskurs; 
(2)  predavačka  poezija  ( lecture  poetry)  - govori  se  o 
premještanju  iz  jedne  umjetničke  discipline  (muzike) 
u drugu  umjetničku  disciplinu  (poeziju)  i to  ne  bilo 
koju  poeziju  nego  avangardnu  poeziju  koja  poetski 
(izražajni)  karakter  diskursa  suočava  s fragmentima 
ili  tragovima  metajezika  o umjetnosti,  politici, 
egzistenciji,  religiji:  i (3)  tekstualna  produkcija  - 


govori  se  o tekstu  koji  nije  ni  muzika  ni  poezija  nego 
tekstualna  produktivnost  u umjetnosti,  a reći  daje  tekst 
produktivnost  - da  toj  definiciji  priđemo  postupno, 
prvo  izvana,  kroz  njezin  normativni  aspekt  - znači  da 
tekstualno  pismo  pretpostavlja,  kao  svoju  taktiku, 
osujećivanje  deskriptivne  orijentacije  jezika  i uoča- 
vanje postupka  koji  stvara  prostor  za  puni  zamah 
njegove  generativne  sposobnosti  - drugim  riječima, 
određeni  tekst  umjetnosti  zastupa  muziku  za  druge 
tekstove  muzike,  umjetnosti  (poezije,  književnosti), 
teorija  umjetnosti  i kulture,  filozofije,  itd. 

Schonberg  stvara  vanjski  autonomni  metatekst  o 
muzici  koji  ima  relativno  konzistentnu  strukturu 
opisivanja,  objašnjavanja  i interpretacije.  Diskurs 
kompozitora  se  konstituira  u međuprostoru  razliku- 
jućeg  fenomena  muzike,  diskursa  muzikologije  i 
mišljenja  filozofije.  Cage,  naprotiv,  produktivnost 
teksta  postavlja  kao  otvoreni  eklektički  intertekstualni 
odnos  pisma  iz  muzike  kao  svijeta  umjetnosti  koje 
postupcima  umjetnosti  (otvorene  i neodređene 
discipline  prikazivanja,  izražavanja  i činjenja)  pre- 
uzima glasove  religije  kao  svijeta  egzistencije  (Dai- 
setzTeitaro  Suzuki),  politike  kao  svijeta  egzisten- 
cijalnih i bihevioralnih  uvjerenja  (David  Thoreau)  i 
filozofije  kao  svijeta  postupaka  u jeziku  (Lud\vig 
Wittgenstein).  Pri  tome  preuzimanje  glasova  religije, 
politike  i filozofije  nije  postmodemi  citat  (arbitrarno 
preuzeti  i navedeni  glas  Drugog  iz  arhiva  ili  labirinta 
tekstualnih  hipoteza),  ali  ni  modernistička  eksplikacija 
mota  ( statementa , uvjerenja  ili  diskurzivnog  veri- 
ficiranja čina)  nego  akt  ili  akcija  u tekstu  (analogija 
performativnog  akta  ili  govornog  čina).  Zato  se  u 
slučaju  Cageovih  tekstova  (pismo)  ili  predavanja 
(govor)  može  iznijeti  teza  o teoriji  na  djelu.  Značenje 
određenog  teksta,  na  primjer,  teksta  Predavanje  o 
ničemu  (1959.)  nije  značenje  teksta  kao  zatvorenog 
sistema  konzistentnih  značenja,  ali  nije  ni  značenje 
teksta  koji  uspostavlja  arbitrarne  ili  nužne  odnose  s 
drugim  tekstovima  umjetnosti,  kulture  ili  teorije,  nego 
značenje  riječi  koje  dobivaju  značenje  činom  izvršenja 
(zapisivanja,  izgovaranja,  mentalnog  predočavanja, 
semantičkog,  sintaktičkog  ili  tipografskog  zastupanja 
u pisanju  ili  u čitanju). 

LITERATURA:  LITERATURA:  Barbari.  Blol.  Bloci.  Borni, 
Boulezl,  Cagl,  Cag2,  cag3,  cag4,  Cag6,  Cag7,  Cag8,  Duchwl, 
Fricdml,  Gril,  Gri3,  Gri4,  Holml,  Jonesl,  Karol,  Locl,  Mccla2, 
Moritz  1 , Mus  1 , Nat2,  Njym  1 , Rcich  1 . Schncb  I , Ves  1 , Ves2 

Eksperimentalna  umjetnost.  Eksperimentalna 
umjetnost  je  zasnovana  na  projektu,  istraživanju  i 
inovaciji.  Projekt  eksperimenta  je  plan  i program 
istraživanja  pravila  realizacije,  pojavnosti,  funk- 
cioniranja i prezentacije  umjetničkog  rada.  Projekt  kao 

zamisao  rada  u umjetnosti  prethodi  realizaciji 
umjetničkog  djela  i osigurava  mu  konceptualni, 
metodološki,  značenjski  i vrijednosni  kontekst. 
Istraživanjem  se  nazivaju  postupci  umjetničkog  rada 
čiji  rezultat  nije  proizvodnja  umjetničkog  djela, 
značenja  ili  estetskog  učinka  nego  spoznaja  prirode 
umjetnosti.  Smisao  istraživanja  u umjetnosti  otkriva 
se  u spoznaji  koja  proizlazi  iz  djela.  Konceptom 
istraživanja  uvode  se  u umjetnost  znanstvene  metode 
istraživanja  pojavnosti  vizualnih  fenomena  (psiho- 
logija percepcije,  optika),  zakona  vizualnog  obliko- 
vanja (teorija  Gestalta,  geometrija,  matematika, 
semiotika,  inženjersko  projektiranje),  novih  materijala 
i medija  (tehnologija  materijala,  elektronika,  kiber- 
netika)  i konceptualne  prirode  umjetnosti  (semiotika, 
semiologija,  lingvistika,  analitička  filozofija, 
strukturalizam).  Rezultat  istraživanja  je  inovacija  koja 
umjetniku  omogućuje  proširivanje,  transformiranje  i 
pronalaženje  novih  postupaka,  materijala  i medija 
realizacije  umjetničkog  rada.  Eksperimentalna  um- 
jetnost se  naziva  i laboratorijskom  umjetnošću.  Ona 
je  karakteristična  za  konstruktivizam  i neokonstruk- 
tivizam. 

LITERATURA:  Ai^4,  Bcns  l , Bcnt  l , Bumh  I , Bumh2,  Bumhć,  Cag  1 , 
Curt  I , Friz  I , Henr  I , Holm  I , Kapr  I , Kclc  1 , Kelc2,  Kir  l , Kos  1 , Kull2, 
Nyml,Sohl,Tu2, 

Eksploatacija  mrtvih.  Eksploatacijom  mrtvih  naziva 
se  postmodernističko  djelovanje  u doba  kasnog 
socijalizma  koje  dekonstruira  umjetničke  i ideološke 
simbole.  Ukazuje  se:  (1)  na  upotrebu  i iskorištavanje 
(eksploataciju)  mrtvih  slikarskih  i umjetničkih  poetika: 
suprematizma,  socijalističkog  realizma  i geometrijske 
apstrakcije,  i (2)  na  upotrebu  simbola  križa  i zvijezde 
koji  su  prvobitno  predstavljali  čovjeka,  zatim  su  postali 
simboli  religije  i ideologije,  a danas  su  znakovi  na 
nadgrobnim  pločama.  Radovi  Mladena  Stilinovića  u 
ciklusu  Eksploatacija  mrtvih  su  slike  malih  formata 
na  kojima  su  u maniri  suprematizma,  geometrijske 
apstrakcije  i socrealizma  naslikani  simboli  križa  i 
zvijezde,  ispisane  ideološke  parole,  trivijalne  fraze  i 
umjetnikovi  komentari.  Stilinovićev  rad  je  dekon- 
struktivan  jer  trivijalne  i uobičajene  klišeje  političkih, 
ideoloških  diskursa  i likovnih  reprezentacija  pokazuje 
u njihovoj  formalnoj  ogoljenosti  i istrošenosti. 
Zamisao  eksploatacije  mrtvih  znakova  zasniva  se  na 
općem  autopoctičkom  iskazu  ‘Tema  mog  rada  je  jezik 
politike,  odnosno  prelamanje  tog  jezika  u svako- 
dnevnici. Ovi  radovi  nisu  izmišljeni.  Volio  bih  slikati. 
Slikam,  ali  slika  me  izdaje.  Pišem,  ali  napisano  me 
izdaje.  Slike  i riječi  pretvaraju  se  u ne  moje  slike,  ne 
moje  riječi  i to  je  ono  za  što  se  želim  izboriti  ovim 
radom  - za  ne  moju  sliku.  Ako  je  jezik  (boja,  slika, 


itd.)  vlasništvo  ideologije,  želim  i ja  postati  vlasnikom 
takvog  jezika,  želim  ga  misliti  s konzekvencama.  Tu 
se  ne  radi  ni  o kritici  ni  o dvosmislenosti.  Ono  što  mi 
se  nameće,  nameće  se  kao  pitanje,  kao  iskustvo,  kao 
posljedica.  Ako  boje,  riječi,  materijali  imaju  više 
značenja,  koje  je  ono  koje  se  nameće,  što  ono  znači  i 
da  li  znači  ili  je  prazan  hod,  varka.  Pitanje  je  kako 
manipulirati  onim  što  te  manipulira,  tako  očigledno, 
tako  drsko,  ali  ja  nisam  nedužan  - ne  postoji  umjetnost 
bez  posljedica.”  {Tekst  nogom,  1 984.)  i na  posebnom 
ukazivanju  na  razgradnju  idealizma  postmodemog 
eklekticizma  80-ih  godina:  “Još  nešto:  eksploatacija 
mrtvih  znakova  podrazumijeva  i jednu  praksu  koju 
vjera  i ideologija,  a osamdesetih  godina  i jedan  dio 
umjetnosti  čini,  to  jest  eksploatira  mrtve  vjere, 
ideologije  i slikarske  poetike  na  najneodgovomiji, 
najagresivniji,  najdosadniji  način.  Tako  ja  preuzimam 
tu  praksu  i radim  jedan  dio  svojih  radova  (jedan  dio 
ne).  Ja  ništa  ne  izmišljam  nego  jednostavno  presli- 
kavam takvu  praksu.  Naravno  kad  vjera,  ideologija 
ili  umjetnost  žele  oživjeti  neku  mrtvu  vjeru,  ideologiju 
ili  umjetnost,  ne  govori  se  o eksploataciji  mrtvih  već 

0 revivalu,  tradiciji,  nostalgiji,  zanatu. . . Naravno,  sve 
je  to  istina,  ali  ako  se  želi  eksploatirati  mrtvac  mislim 
daje  potrebna  svijest  o brutalnosti  takvog  čina  i mrtvilu 
mrtvaca,  a također  da  se  taj  čin  odnosi  na  onoga  tko 
eksploatira  mrtve”  (1988.).  Stilinovićeva  umjetnička 
strategija  se  ukazuje  u dvostrukosti:  (a)  postmo- 
demističke  upotrebe  i kontekstualnih  premještanja 
postojećih  - povijesnih  i arhiviranih  znakova,  po 
njemu,  mrtvih  znakova,  i (b)  dekonstrukcije  i decen- 
triranja  brutalnosti  takve  postmoderne  strategije 
eklektične  neodgovornosti  i upotrebe  i premještanja 
tragova  prošlosti  (obnova,  remakea,  revivala).  Zato 
on  kao  umjetnik  dekonstruira  dekonstrukciju. 
Teoretičarka  umjetnosti  Marina  Gržinić  je  njegove 
umjetničke  strategije  tumačila  kao  postupke  koji  se 
uklapaju  u širi  pojam  retroavangarde,  a to  znači  retro- 
ciničkog  identificiranja  i pokazivanja  umjetničkog 
postupka  i djela  kao  “kritičnog  simptoma”  modeme  i 
postmoderne  umjetnosti,  kulture  i društva. 
LITERATURA:  Etj  1 9.  Nik  1 , Stili3,  Stili  4 

Ekspresionistička  umjetnost.  Ekspresionistička 
umjetnost  je  zbirni  naziv  za  različite  ekspresionističke 
pokrete  i individualne  prakse  u umjetnosti  XX.  sto- 
ljeća. Ekstatička  je  i temelji  se  na  uvjerenju  da  umjetnik 
umjetničkim  djelom  može  izravno  izraziti  emocije, 
stoga  se  bavi  izražavanjem  unutarnjih  psiholoških, 
duhovnih  i egzistencijalnih  stanja  umjetničkim  činom 

1 djelom.  Ekspresionističke  umjetničko  djelo  je  trag 
umjetnikovog  manualnog  ili  tjelesnog  čina  koji 
ukazuje  na  njegova  unutrašnja  stanja. 

Krajem  XIX.  i početkom  XX.  stoljeća  koncepcija 
slikarstva  kao  umjetnosti  prikazivanja  podvrgnuta  je 
kritici  i zamijenjena  je:  (1)  konceptom  ekspresije 
(izraza),  tragom  egzistencijalnog  (duhovnog,  psi- 
hičkog, socijalnog)  čina  umjetnika,  tj.  slika  i skulptura 
nisu  prikaz  svijeta  prirode  ili  društva  nego  dokument 
umjetnikovog  unutarnjeg  doživljaja  svijeta  prirode, 
društva  ili  jastva  kao  subjekta;  (2)  konceptom  kon- 
strukcije kao  racionalnog  projektiranja  i proznan- 
stveno-tehničke  proizvodnje  umjetničkog  djela  kao 
predmeta  i strukture.  Umjetnost  XX.  stoljeća  obilje- 
žena je  napetošću  i konkurencijom  konstrukti vističkih 
i ekspresionističkih  tendencija.  Razlikuju  se  sljedeći 
modeli  ekspresionističkih  umjetnosti:  ( 1 ) prethodnici 
ekspresionizma  proistekli  iz  postimpresionizma, 
simbolizma  i art  nouveaua  na  prijelazu  XIX.  u XX. 
stoljeće:  Vincent  van  Gogh,  Paul  Gauguin,  Ćmile 
Bernard,  Edvard  Munch,  Egon  Schiele,  Loviš  Corinth; 

(2)  francuski  fovizam  u prvom  destljeću  XX.  stoljeća: 
Henri  Matisse,  Andre  Derain,  Maurice  de  Vlaminck; 

(3)  njemački  ekspresionizam  prvih  desetljeća  XX. 
stoljeća  - (a)  grupa  Die  Briicke:  Ernst  Ludwig 
Kirchner,  Erich  Hcckel;  (b)  Der  Blaue  Reiter:  Franz 
Mare,  Vasilij  Kandinski,  Paul  Klee;  i (c)  autori  pove- 
zani s dadom  i novom  objektivnošću  Max  Beckmann, 
Georg  Grosz,  Otto  Dix);  (4)  internacionalni  utjecaji 
ili  razvoji  ekspresionizma  prvih  desetljeća  XX. 
stoljeća:  Georges  Rouault,  Oskar  Kokoschka,  Chaim 
Soutine,  kao  i Tone  i France  Kralj,  Veno  Pilon,  Milan 
Steiner,  Marino  Tartaglia,  Vilko  Gecan,  Zlatko 
Šulentić,  Milivoj  Uzelac,  Nadežda  Petrović,  Jovan 
Bijelić;  (5)  apstraktni  ekspresionizam  (Jackson 
Pollock,  Franz  Kline),  lirska  apstrakcija  (Wols,  Hans 
Hartung)  i enformel  (Jean  Fautrier,  Alberto  Burri,  Ivo 
Gattin)  40-ih,  50-ih  i ranih  60-ih  godina  XX.  stoljeća; 
(6)  ekspresionistička  linija  body  arta  tijekom  60-ih  i 
ranih  70-ih  godina  (Hermann  Nitsch,  Gina  Pane, 
Marina  Abramović);  (7)  neoekspresionizam  prve 
polovine  80-ih  godina  kao  eklektična  umjetnost 
postmodeme  ere  (Georg  Baselitz,  Anselm  Kiefer, 
Francesco  Clemente,  Julian  Schnabel). 

Fovizam  (fr.  les  fauves = zvijeri)  je  nastao  u Francuskoj 
kao  reakcija  na  ekstemalistički  impresionizam,  a 
nastoji  emocije  izraziti  jakim  bojama  i narušenim 
ikoničkim  formama.  U fovizmu  su  metodološki 
riješeni  svi  bitni  likovni  modeli  izražavanja  emocije 
(od  deformacije  forme,  slobodnog  gestualnog  traga, 
čistih  boja  kao  izraza  emocionalnog),  koji  će  postati 
bitni  za  ekspresionističku  umjetnost.  S dnige  strane, 
u fovizmu  nije  bilo  teorijskih  formulacija  ekspre- 
sionističke estetike  i duhovne  klime  koju  će  formulirati 
srednjoeuropski  i njemački  ekspresionizam.  Pred- 
stavnici fovizma  su  Henri  Matisse,  Albcrt  Marquet, 


Henri  Manguin,  Charles  Camoin,  Jean  Puy,  Raoul 
Dufy,  Andrć  Derain,  Maurice  de  Vlaminck. 
Ekspresionizam  (njem.  Expresionismus)  je  prvih 
desetljeća  XX.  stoljeća  nastao  kao  pokret  u slikarstvu, 
skulpturi,  grafici,  arhitekturi,  književnosti,  kazalištu  i 
filmu.  Karakterističan  je  za  srednjoeuropski  kulturni 
krug,  posebno  za  njemačku  kulturu.  U knjizi  Problem 
forme  u gotici  (1912.)  Wilhelm  Worringer  je  razvio 
model  “sjevernjačke  romantične  umjetnosti”  kao 
“transcendentalnog  gotičkog  izraza  svijeta”.  Po 
Worringeru  volja  za  uobličavanjem  je  izraz  čovje- 
kovog odnosa  sa  svijetom,  a u sjevernim  krajevima 
taj  je  svijet  svojom  surovošću,  hladnoćom  i mrakom 
navodio  umjetnika  na  osjećaje  nesigurnosti  i straha. 
Razvoju  ekspresionizma  kao  duhovne  klime  svojst- 
veni su  mislioci  krize  građanskog  društva  i modernog 
doba  kao  što  su:  Friedrich  Nietzsche,  Sdren  Kier- 
kegaard,  Dostojevski,  ali  i mistički  teozofi  kao  što  su 
Helena  P.  Blavatsky,  Rudolf  Steiner,  Annie  Besant  i 
Charles  Leadbcater.  Ekspresionistički  čovjek  može  se 
usporediti  s Nietzscheovim  dionizijskim,  ekstatičkim 
tipom  čovjeka,  s Titanom  koji  želi  riješiti  pitanje 
vlastitog  odnosa  sa  Svemirom  (mikro  i makro- 
kozmičkim).  Modele  avangardnog  ekspresionizma 
nude:  ( 1 ) grupa  Die  Briicke , ( 1 905 .- 1 9 1 3 .);  (2)  grupa 
Der  Blaue  Reiter  (1913.-1914.);  (3)  socijalni 
ekspresionizam  20-ih  godina.  Ekspresionizam  grupe 
Die  Briicke  je  sirov  i,  u psihološkom  smislu,  ne- 
posredni izraz  oslobođene  gestualnosti.  Oslobođena 
gesta  ostvaruje  deformaciju  mimetičkih  ikoničkih 
formi,  koje  postaju  nositelj  emocionalnog  izraza.  Taj 
se  ekspresionizam  temelji  na  eklektičkom  izboru 
tematizacija,  od  autoportreta  preko  pejzaža  i mrtve 
prirode  do  mitoloških  scena  i halucinogenih  prikaza, 
koje  izražavaju  tjeskobna  i traumatska  psihološka 
stanja  i određen  je  duhovnim  horizontom  sjever- 
njačkog romantizma.  Osnivači  grupe  su  Ernst  Ludwig 
Kirchner,  Fritz  Bleyl,  Erich  Heckel  i Karl  Schmidt- 
Rottluff,  a s njom  su  surađivali  Emil  Nolde,  Otto 
Miiller,  Emst  Barlach.  Djelovanje  grupe  Der  Blaue 
Reiter  vezano  je  za  južnu  Njemačku  i za  kozmopolitski 
Munchen,  u kojem  se  spajaju  sjevernjački  njemački 
romantizam  i slavenski  misticizam,  eklekticizam  i 
apstraktni  formalizam.  Taj  je  ekspresionizam  so- 
fisticiran, intelektualan  i proteorijski,  a prožima  kako 
slikarstvo,  tako  i glazbu  i književnost.  Spiritualni 
ekspresionizam  umjetnika  grue  Der  Blaue  Reiter 
temelji  se  na  stiliziranim  formama  koje  mimetički 
poredak  preoblikuju  u znakovni  simbolički  model 
likovnog  zapisa,  u apstraktne  forme  u kojima  se 
početni  motiv  još  može  naslutiti  i u čiste  likovne 
apstraktne  forme  u kojima  se  početni  motiv  prika- 
zivanja ne  može  prepoznati.  Ekspresionistička  forma 

je  za  umjetnike  grupe  Der  Blaue  Reiter  izraz  unutarnje 
nužnosti.  Poetiku  spiritualnog  ekspresionizma 
razradio  je  Vasilij  Kandinski  u tekstu  O duhovnom  u 
umjetnosti  ( 1 9 1 1 .).  U grupi  Der  Blaue  Reiter  djelovali 
su  Vasilij  Kandinski,  Franz  Mare,  Alcxey  von 
Jawlensky,  Paul  Klee,  Gabriele  Miinter,  Alfred  Kubin. 
Politički  i kritički  orijentirani  ekspresionizam  20-ih 
godina  zasniva  se  na  naglašenim  karikiranim  i 
deformiranim  oblicima,  razvijenoj  naraciji  i političkoj 
poruci.  Socijalni  kritički  karakter  ekspresionizma 
naznačen  je  već  u radu  grupe  Die  Briicke , da  bi  poslije 
Prvog  svjetskog  rata,  djelovanjem  Georga  Grosza, 
Maxa  Beckmanna  i Otta  Dixa,  evoluirao  u političku 
umjetnost  koja  ekspresionističke  modele  uvodi  u 
kritičko  i,  u dadaističkom  smislu,  destruktivno 
razaranje  građanskih  i totalitarnih  vrijednosti  i 
ideoloških  zamisli.  Za  nastanak  i razvoj  umjetnosti 
ekspresionizma  važan  je  doprinos  Edvarda  Muncha, 
Egona  Schielea,  Georgesa  Rouaulta,  Oskara  Ko- 
koschke,  Chaima  Soutinea,  kao  i Nadcždc  Pctrović. 
Apstraktni  ekspresionizam  40-ih  i 50-ih  godina  je 
internacionalni  stil  koji  nastaje  u Europi  (lirska 
apstrakcija,  grupa  COBRAy  enformel),  SAD  (akciono 
slikarstvo,  visoki  modernizam),  Japanu  (grupa  Gutai ). 
Apstraktni  ekspresionizam  karakterizira  duhovna 
klima  nakon  Drugog  svjetskog  rata:  (1)  otuđenje  i 
usamljenost  modernog  čovjeka;  (2)  egzistencijalistička 
filozofija  i književnost;  (3)  Jungova  psihološka  teorija 
arhetipa;  (4)  radikalna  redukcija  kompozicije  slike  na 
sliku  kao  mjesto  traga  geste  (lirska  apstrakcija,  akciono 
slikarstvo)  ili  na  sliku  kao  bezoblični  predmet 
(enformel).  Priroda  slikarskih  inovacija  apstraktnog 
ekspresionizma  otkriva  se  u stavu  da  slika  ne  prikazuje, 
odnosno  da  se  unutarnja  stanja  i doživljaj  svijeta  ne 
mogu  direktno  prikazati  nego  da  je  slika  samo  ap- 
straktni trag  umjetnikovog  “slikarskog  ponašanja”, 
koje  posredstvom  apstraktnih  znakova  (arhetipova) 
ukazuje  na  umjetnikov  duboki  duhovni  i egzisten- 
cijalni doživljaj.  Apstraktni  ekspresionizam  je  u 
određenom  smislu  formalistička  umjetnost,  jer  nastaje 
preispitivanjem  ekspresivnog,  apstraktnog  i nadrea- 
lističkog  naslijeđa  modernizma,  a ne  izravnom  evo- 
lucijom mimetičke  forme  od  deformacija  ikoničkih 
znakova  do  apstraktnih  gestualnih  tragova.  Pred- 
stavnici apstraktnog  ekspresionizma  su  Jackson 
Pollock,  Wols,  Willem  de  Kooning,  Franz  Kline,  Hans 
Hartung,  Mark  Tobey,  Antoni  Tapies,  Georgcs 
Mathieu,  Clyfford  Still,  Mark  Rothko,  Bamctt  New- 
man,  Jiro  Yoshihara,  Atsuko  Tanaka. 
Ekspresionistička  linija  body  arta  nastala  je  početkom 
70-ih  godina  unošenjem  ekspresivnih  (traumatskih, 
erotskih,  sadomazohističkih  i orgijastičkih)  gesti  i 
oblika  ponašanja  u tjelesne  akcije  i performans 


umjetnika.  Za  razliku  od  slikarskog,  kiparskog, 
književnog,  kazališnog  i filmskog  ekspresionizma, 
body  art  odbacuje  posrednike  u izražavanju  emocija, 
nudeći  izravni  realni  egzistencijalni  događaj.  Dok  u 
kazalištu  glumac  svojim  ponašanjem  prikazuje 
emocije  književnih  junaka,  u body  artu  umjetnik  radi 
s vlastitim  postojećim  emocijama  i oblicima 
ponašanja. 

Neoeksprcsionizam  krajem  70-ih  i 80-ih  godina  je 
umjetnost  postmodeme  ere  i nastaje  kao  simulacija 
slikarskih  i književnih  ekspresionizama.  U umjet- 
ničkom djelu  prikazuju  se  različiti  oblici  izražavanja 
tipični  za  ekspresionističke  umjetnosti  XX.  stoljeća. 
Neoekspresionizam  je  jezička  i slikarska  igra  eks- 
presionističkim modelima  izražavanja,  pri  čemu  se  oni 
od  ekstatičke  umjetnosti  dekonstniiraju  u umjetnost 
kao  stil  ili  modu  prikazivanja  postupaka  izražavanja. 

LITERATURA:  Aup4,  Bartol,  Hksl,  Ekspl,  Kan2,  Konsl,  Kusp2, 
Kusp7,  Lcyl,  Mcn8,  Expl,  Folgl,  Harr32,  Micl.  Posle  1,  Rosenbl, 
Rub2,  Stani,  Tu3,  Veri,  Wi!lctl,  Willet2,  Zwl 

Ekstaza.  Ekstaza  se  definira  kao  mentalno  stanje  koje 
se  odlikuje  dubokom  zamišljenošću  uz  ukidanje 
osjctilnc  osjetljivosti  i motorike.  Ekstazom  se  u 
antičkoj  Grčkoj,  kršćanstvu  i islamu  naziva  neod- 
ređeno stanje  opsjednutosti  koje  čini  da  subjekt  nije 
svjestan  vanjskih  osjetilnih  podražaja.  Grčka  riječ 
ekstasis  označava  pomicanje,  pomicanje  i skretanje, 
da  bi  se  zatim  primjenjivala  na  nered,  lutanje  duha, 
uznemirenost.  Pojedini  autori  govore  o ekstazi  kao 
opsjednutosti,  zanosu  ili  unutrašnjem  (psihičkom, 
duševnom,  duhovnom)  sjedinjavanju  s nečim  što  je 
izvanosjetilno.  Gilbert  Rougct  “ekstazom”  naziva 
vrstu  ljudskih  stanja  drugačijih  od  normalno-sva- 
kodnevnih,  u koja  se  dospijeva  u tišini,  nepomičnosti 
i samoći,  dok  riječju  “trans”  označava  ljudska  stanja 
koja  se  postižu  u buci,  uznemirenosti  i društvu.  U 
ekstazi  se  kompleksno  polje  odnosa  subjekta  i Drugog 
svodi  na  jednu  dimenziju  opčinjenosti  Drugim. 
Razlikuju  se:  ( 1 ) tradicionalna  transcendentna  ekstaza, 
(2)  modema  ekstaza  diferenciranog  subjekta  i (3) 
postmodema  tehno  ekstaza  masovne  kulture.  Tra- 
dicionalna transcendentna  ekstaza  je  opčinjenost 
“unutrašnjim”  (duhovnim,  duševnim,  psihološkim) 
spajanjem  ili,  točnije,  utapanjem  u velikom,  vanjskom, 
nematerijalnom,  nedosegnutom  ali  anticipirajućem 
Drugom  (božanstvu,  boginji,  Bogu,  demonu,  vragu, 
anđelu,  panu,  energiji).  Ekstaza  donosi  uživanje  koje 
se  specificira  kao  estetski,  kontemplativno-molitveno- 
religiozni  ili  religiozno-erotski  zanos,  opčinjenost  i 
spajanje  kroz  nadilaženje  tjelesno-osjetilnog.  U 
tradicionalnoj  transcendentnoj  ekstazi  kao  da  postoji 
identičnost  religiozno-mističkog,  psihodeličnog,  crot- 


164 


skog  i estetskog  zanosa.  Transcendentna  ekstaza  je 
umjetničkim  djelom  prikazana,  ne  i izražena.  Ona  je 
prikazana  kao  estetizacija  erotske  opčinjenosti  (na 
primjer  orgazma)  njezinom  idealizacijom  do  odnosa 
tjelesnog-subjekta-i-bestjelesnog-Drugog.  Idealizacija 
je  najčešće  izvedena  postavljanjem  erotskog  zanosa, 
opčinjenosti  ili  spajanja  kao  osnove  alegorijskog 
prikazivanja.  U alegoriji  erotsko  prestaje  bivati  indi- 
vidualno (ontološki  povezano  s pojedinačnim  ljud- 
skim biološkim  seksualnim)  i postaje  univerzalno 
(lingvistički  ili  semiotički  povezano  s religioznim, 
mitskim,  mističkim).  Jedno  od  velikih  djela  zapadne 
umjetnosti  koje  tematizira  transcendentnu  ekstazu  je 
mramorna  skulptura  Gianlorenza  Beminija  Ekstaza 
svete  Tereze  (1645.-1652.). 

Modema  ekstaza  diferenciranog  i autonomnog  sub- 
jekta je  opčinjenost,  opsjednutost  ili  uživanje  u ili  s 
egzistencijalnim  (znanstveno  i socijalno  odredivim) 
asimetričnim  Drugim.  Modemi  subjekt  je  izdvojen  iz 
transcendentnog  kontinuuma  univerzuma  (kozmo- 
gonije,  teogonije)  pokazujući  se  kao  usamljena  i 
izdvojena  jedinka.  Modemi  subjekt  je  subjekt  Drugog 
društva,  a ne  Drugog  svijeta  (prirode  ili  kozmosa). 
Zamisao  modeme  ekstaze  je  nekonzistentna:  ( 1 ) pojam 
ekstaze  se  identificira  s erotskom  i seksualnom  eksta- 
zom u tjelesnom  uživanju  (ekshibicionizam,  voajeri- 
zam,  fetišizam,  autoerotizam,  heteroseksualnost, 
homoseksualizam),  (2)  pojam  ekstaze  se  identificira 
s psihodeličnim  iskustvima  (alkohol,  droga),  (3)  pojam 
ekstaze  se  identificira  s političkim  odnosima  subjekta, 
kolektiva  i univerzalne  ideje  (ekstaze  fašizma,  na- 
cionalsocijalizma i komunizma),  (4)  idealizirani  pojam 
ekstaze  kao  uživljavanja  u umjetničko  djelo,  op- 
činjavanja  umjetničkim  djelom  ili  uživanja  u umjet- 
ničkom djelu  kao  apstraktnom  i autonomnom  izrazu 
ljudske  biti,  (5)  pojam  ekstaze  se  identificira  s uživ- 
ljavanjem  u atmosferu  masovne  potrošačke  kulture, 
od  potrošnje  i posjedovanja  robe  do  sudjelovanja  u 
masovnom  spektaklu  (sportska  natjecanja,  rock 
koncerti,  javni  nastupi  filmskih,  modnih  ili  muzičkih 
zvijezda).  U modernoj  kulturi  ekstaza  se  umjetničkim 
djelom  izražava,  a ne  samo  prikazuje.  To  znači  daje 
umjetničko  djelo  “indeks’*  koji  umjetnik  posreduje 
(postavlja)  između  sebe  i društva.  Na  primjer,  um- 
jetnici modeme  ekstazu  prikazuju  metaforom  (vanjski 
izraz  lica  ili  ponašanje  je  znak-trag  unutrašnjeg 
doživljaja  ekstaze)  i doslovno  (kada  se  doslovno  izlaže 
i pokazuje  tijelo  u ekstazi:  tijelo  u hepeningu,  body 
artu,  tjelesnom  teatru,  oralnoj  poeziji,  underground 
filmu,  pornografskom  filmu). 

Postmodema  tehno-ekstaza  masovne  potrošačke 
kulture  je  hiperekstaza  (ekstaza  ekstaze)  koja  se 
zasniva  na  sljedećim  formulacijama:  (1)  ekstaza  nije 


ni  transcendentno  ni  fizičko  stanje  subjekta  nego  oblik 
vanjskog  kulturološki  naddertcrminiranog  prika- 
zivanja (efekta  simboličke  i imaginarne  medijske 
proizvodnje  odnosa  između  subjekta  kao  objekta  i 
Drugog  kao  objekta),  (2)  ekstaza  je  efekt  prikazivanja 
kojim  se  eklektički  prikazuju  (komuniciraju)  različiti 
simbolički  i imaginarni  efekti  povijesnih  tragova 
(memoriranih  kodova)  uživanja  vanjskog  objekta,  (3) 
efekt  prikazivanja  ostvarenje  estetskim  i anestetskim 
elektronskim  (interaktivnim)  povezivanjem  subjekta 
i Drugog,  pri  čemu  su  subjekt  i Drugi  hipoteze  iden- 
titeta koji  im  medijski  sistem  pruža  kao  mogućnosti 
izbora,  (4)  estetsko  povezivanje  je  ono  koje  mediji 
ostvaruju  preko  uobičajenih  osjetilnih  prezentacija 
(slika,  tekst,  zvuk,  dodir,  miris),  a anestetsko  pove- 
zivanje je  ono  koje  mediji  ostvaruju  preko  kiber- 
netičkih  rcgulacijskih  odnosa  između  ljudskog  tijela, 
elektronskih  proteza  (interfacea)  i virtualnog  prostora 
i mreže,  i (5)  odnos  subjekta  i Drugog  nije  odnos 
egzistencijalnog  subjekta  i transcendentnog  Drugog 
ili  dvaju  bioloških  subjekata,  nego  odnos  objekta  i 
objekta,  što  znači  da  se  i subjekt  i Drugi  u regula- 
cijskim  sistemima  medija  pojavljuju  kao  objekti- 
znakovi  (tokeni)  u proizvodnji  simboličkih  i ima- 
ginarnih efekata  (zastupnika)  .ekstaze.  Prema  Jeanu 
Baudrillardu,  kada  se  sve  funkcije  dokinu  u jednoj 
jedinoj  dimenziji,  dimenziji  komunikacije,  nastaje 
ekstaza.  Kada  se  svi  događaji,  svi  prostori,  sva  sjećanja 
dokidaju  u jednoj  jedinoj  dimenziji  informacije,  na- 
staje opscenost.  Baudrillard  naglašava:  “Mi  više  nismo 
u drami  alijenacije,  mi  smo  u ekstazi  komunikacije.  A 
ta  ekstaza  je  opscena.  Opsceno  je  ono  što  onemogu- 
ćava svaki  sljedeći  pogled,  svaku  sliku,  svako  repre- 
zentiranje.  Nije  seksualnost  jedina  koja  postaje 
opscena:  danas  postoji  čitava  pornografija  informi- 
ranja i komuniciranja,  pornografija  elektronskih 
mreža,  funkcija  i objekata  u njihovoj  čitljivosti, 
njihovoj  promjenljivosti,  njihovoj  raspoloživosti, 
njihovoj  uređenosti,  njihovom  prinudnom  značenju, 
njihovoj  performativnosti,  njihovim  grananjima, 
njihovoj  polivalentnosti,  njihovoj  slobodi  govora...  (...) 
Toplu  i seksualnu  opscenost  zamjenjuje  hladna 
komunikacijska  opscenost.”  Dok  je  za  tradicionalnu 
transcendentalnu  ekstazu  asimetrično  i posredno 
alegorijsko  prikazivanje  slikarstva,  skulpture,  glazbe, 
poezije  i proze  način  oblikovanja  opsjednutosti,  za 
modemu  ekstazu  to  su  metafora  i doslovnost  izraza 
egzistencijalnog  i bihevioralnog  ljudskog  tijela,  a za 
postmodemu  to  je  asimetrična  pluralna  i eklektička 
simulacija  simboličkog  i imaginarnog  poretka  efekata 
ekrana  i mreže  kao  objekata  na  mjestu  subjekta 
(zapravo,  ljudskog  bića). 

Ako  bismo  pojam  ekstaze  promatrali  kao  politički 

oblik  identificiranja  (razmjene  vrijednosti)  subjekata 
povijesne  kulture,  tada  bi  se  mogla  izvesti  sljedeća 
shema:  (1)  ekstaza  je  politički  kod  tradicionalnog 
teološkog  poretka  svijeta  (Bog-Drugi,  asimetrični 
transcendentni  odnos,  subjekt),  (2)  ekstaza  je  politički 
kod  modernog  poretka  društva  (subjekt,  asimetrični 
egzistencijalni  odnos,  drugi  subjekti  ili  društvo  kao 
zbir  subjekata),  i (3)  ekstaza  je  politički  kod  post- 
modemog  tehno-medijskog  (kibemetičkog  i biopoli- 
tičkog)  poretka  interaktivnih  deteritorijaliziranih 
mreža  (objekt-Drugi,  asimetrični  tehnološki  odnos, 
subjekt  koji  je  objekt).  Ekstaza  u političkom  smislu 
može  biti  i sredstvo  dominacije  kojim  društvo  (državni 
ili  religiozni  poglavar,  državne  i birokratske  institucije) 
ograničava,  usmjerava  i zadovoljava  subjekt  pret- 
varajući ga  u roba  vlastitih  želja  (opsesija,  opsjed- 
nutosti, zadovoljstva),  a može  biti  i subverzivno 
sredstvo  emancipacije,  otpora  i revolucije  kada  pro- 
vocira, razara  i mijenja  dominantne  i represivne  načine 
proizvodnje,  razmjene  i potrošnje  “opscsivnc  fatalne 
privlačnosti”. 

LITERATURA:  Baćl,  Baud5,  Baud7,  BaudB,  BaudlO,  Baudl2, 
Baudl  3,  Baud  1 4.  Baud  1 5,  Elij  I , Freu3,  Reg  1 , Rougl , Tu3,  \Vcelsh  1 

Ekstenzionalno.  Ekstenzionalno  umjetničko  djelo 
pokazuje,  prikazuje  ili  označuje  predmet,  situaciju, 
događaj,  pojavu  ili  biće  realnog  svijeta.  Kubistička 
geometrijska  slika  Pabla  Picassa  Portret  Ambroisea 
Vollarda  ( 1 909.-1 9 1 0.)  ekstenzionalno  je  umjetničko 
djelo  jer  prikazuje  postojeću  i konkretnu  osobu,  bez 
obzira  na  to  što  nije  realizirana  mimetičkim  i ilu- 
zionističkim  sredstvima  postizanja  vizualne  sličnosti 
slike  i lika  portretirane  osobe.  Naprotiv,  grafika  I.ucasa 
Cranacha  Starijeg  (XVI.  si)  Iskušenja  svetog  Antuna, 
premda  riješena  sredstvima  mimetičkog  prikazivanja, 
iluzionizma  i kompozicijom  zasnovanoj  na  pers- 
pektivi, nije  ekstcnzionalna  jer  prikazuje  fikcionalna 
bića  (čudovišta,  monstrume)  mašte  i mitologije,  a ne 
realnog  svijeta. 

LITERATURA:  Artla7,  Miš7,Mi$8,  Potrt6,  Potrt7,  Potrć9,  Potrt  10, 
Potrti  l,  Šuv63 

Eksternalizam.  Ekstemalističke  teorije  umjetnosti 
objašnjavaju  pojavnost,  značenja  i funkcije  umjet- 
ničkog djela  na  temelju  aspekata  izvan  umjetničkog 
djela.  Teorije  Art&Languagea,  koje  objašnjavaju 
umjetničko  djelo  na  osnovi  povijesti  umjetnosti  i 
društva  su  ekstemalističke,  jer  ga  tumače  na  temelju 
kontekstualnih,  povijesnih,  političkih  i ekonomskih 
činjenica  izvan  umjetničkog  djela.  Ekstemalističke 
teorije  psihologije  likovnih  umjetnosti  objašnjavaju 
percepciju  umjetničkog  djela  na  osnovi  izvanjskih 
aspekata  svijeta,  na  primjer  ambijentalne  svjetlosti  koja 


okružuje  slikara  dok  slika  ili  svjetlosne  informacije  iz 
okolnog  svijeta  prima  i transformira  u motiv  pri- 
kazivanja. Umjetnička  djela  su  ekstemalistička  ako 
značenja  i smisao  ostvaruju  vizualnom  i prostomo- 
vremenskom  pojavnošću  i izgledom.  Djela  minimalne 
umjetnosti  su  ekstemalistička  zato  što  su  im  značenja 
određena  materijalnošću,  oblikom  i prostornim  ras- 
poredom, a ne  izražavanjem  unutarnjih  stanja  um- 
jetnika (ekspresionistička  umjetnost)  ili  prikazivanjem 
mentalnih  struktura  mišljenja  i predočivanja  (post- 
minimalna  i konceptualna  umjetnost). 

LITERATURA:  Artla7,  Miš7,  Mi§8,  PotrČ6,  Potrt7,  Potrć9,  Potrt  10, 
Potrti  l,  Šuv63,Wollh2 

Elektronska  proteza.  Elektronska  proteza  je  meta- 
forični naziv  za  elektronske  uređaje  (interface)  koji 
povezuju  biološki  organizam  s elektronskim  kiber- 
netičkim  regulacijskim  sistemom.  Termin  je  uveo 
francuski  urbanist  i teoretičar  kulture  Paul  Virilio  da 
bi  opisao  složene  odnose  subjekta  i novog  artifici- 
jelnog  elektronskog  (kibemetičkog)  okruženja.  Pojam 
je  izveden  iz  zamisli  funkcija  kibemetičke  rukavice, 
odijela  i kacige  koji  omogućavaju  komunikacijski  i 
regulacijski  odnos  između  subjekta  (igrača)  u fizičkom 
prostoru  i trans  formacijskih  interaktivnih  prikaza  u 
virtualnom  ekranskom  prostoru  kompjutora.  Razlikuju 
se  sljedeća  značenja  pojma  elektronske  proteze:  (1) 
elektronska  proteza  kao  dio  opreme  u procesu  rada 
(proizvodnja,  informatika,  medicina)  ili  u situacijama 
igre  (zabava)  u virtualnom  prostoru  kompjutora  (dos- 
lovno značenje),  (2)  elektronska  proteza  kao  posrednik 
u ostvarivanju  anestetskog  iskustva  (doživljaja  koji 
nije  vezan  za  osjetilnu  recepciju  tradicionalne  estetike: 
vid,  sluh,  dodir),  (3)  elektronska  proteza  (elektronski 
burzovni  ili  ekonomski  sistem)  kao  posrednik  u raz- 
mjeni društvenih  vrijednosti,  (4)  elektronska  proteza 
kao  posrednik  u sažimanju  prostornih  i vremenskih 
distanci  urbanog  i planetarnog  prostora  i vremena 
(satelitski  prijenosi  i kompjutorske  mreže). 

Ideologiju  elektronskog  povezivanja  je,  ne  bez  ironije, 
potpuno  precizno  odredila  Donna  Haraway:  “Radije 
bih  bila  kiborg  nego  boginja.”  Njezina  izjava  je 
istovremeno  apologija  tehnološkoj  artikulaciji  sub- 
jekta i feministički  subverzivni  stav  koji  prekida 
ideologiju  mitskog  i prirodnog  poretka  identificiranja 
žene  kao  objekta  u podjeli  rada  i vrijednosti.  S druge 
strane,  metafore  elektronske  proteze  omogućuju 
prikazivanje  apokaliptičkog  društva  izoliranih  jedinki. 
Kasni  modernizam  60-ih  i ranih  70-ih  godina,  od- 
nosno, rani  postmodemizam  kasnih  70-ih  i ranih  80- 
ih  karakterizira  zamisao  masovne  kulture  spektakla. 
Ta  kultura  je  kultura  mase  (egzoteričnog  uživanja 
unutar  različitih  društvenih  grupa).  Riječ  je  o pri- 

vidnom  zajedništvu  ostvarenom  na  osnovi  kulta 
masovne  potrošnje.  Kasna  postmodema  ili  tehno- 
postmodema  situacija  spektakla  (fikcionalnog  scen- 
skog ili  scensko-ekranskog  potrošačkog  zajedništva) 
razbija  to  zajedništvo  i svodi  čovjeka  na  izoliranu 
jedinku  koja  se  nalazi  ispred  svoga  ekrana.  Prema 
Baudrillardu  “Privatna  telematika:  svatko  je  postavljen 
za  komande  jednog  hipotetičkog  stroja,  izoliran  u 
stanju  savršene  suverenosti,  na  beskrajnom  odstojanju 
od  svakog  izvornog  univerzuma, ...  (...)  Ove  igre  ne 
podrazumijevaju  više  igru  na  sceni,  u zrcalu,  igru 
izazova  ili  drugosti  - one  su  prije  ekstatičke,  usam- 
ljeničke  i narcističke.  Uživanje  tu  više  nije  uživanje  u 
scenskoj  ili  estetskoj  manifestaciji  ( seductio ),  nego 
uživanje  u čistoj  opčinjenosti,  nasumičnoj  i psiho- 
tropičnoj  (, subductio ).  (...)  Jedna  je  stvar  izvjesna:  ako 
nas  je  scena  zavodila,  opscenost  nas  opčinjava.  (...) 
prevelika  brzina  svega,  kružni  promiskuitet  svake 
stvari,  opkoljavaju  ga  i prodiru  u njega  bez  otpora,  a 
da  ga  nikakav  prsten,  nikakva  aura,  čak  ni  oko  vlastitog 
tijela,  ne  štiti.” 

LITERATURA:  Alfi , Andc  I . Baud  I , Baud2,  Baud3,  Baud4,  BaudS, 
Baud6,  Baud7,  Baud8,  Baud9,  Baud  10,  Baudll,  Grž27,  Grž28, 
Grž30.  Jon2,  Viri . Vir2,  Vir3,  Vir4 

Elektronska  umjetnost.  Elektronska/elektronička 
umjetnost  je  termin  kojim  se  označuju  umjetnički 
radovi  realizirani  elektroničkim  uređajima  i u 
elektroničkim  sustavima  (radio,  televizija,  video, 
sintesajzer,  sampler,  kompjutor,  displcj,  monitor, 
terminal,  holografija).  Razlikuju  se  dva  pristupa:  (1) 
konstruktivistički  i neokonstruktivistički  eksperimenti 
s elektrotehnikom;  (2)  postmodemistička  tehnološka 
umjetnost. 

Konstruktivistički  i neokonstruktivistički  pristup 
elektronskoj  umjetnosti  je  pionirski,  istraživački  i 
utopijski.  Elektronički  uređaji  i sustavi  koriste  se  u 
realizaciji  umjetničkih  djela  u rasponu  od  istraživanja 
i realizacije  umjetne  (video)  slike  do  kinetičkih, 
zvučnih,  vizualnih  i prostornih  sistema.  Za  konstruk- 
tivizam 20-ih  i 30-ih  godina  električna  energija  je 
utopijski  san  o kojem  se  govori  i koji  se  projicira  u 
mogući  svijet  budućeg  modernog  društva.  Različiti 
elektronički  sustavi,  od  svjetlosnih  uređaja  do 
kompjutora,  su  za  neokonstruktivizam  realnost  koju 
treba  istražiti  i produktivno  razviti  u model  izražavanja 
modernog  čovjeka  50-ih  i 60-ih  godina.  Da  bi  stvarao 
artificijelni  svijet  modernog  doba  i proveo  elektro- 
ničku estetizaciju  stvarnosti,  umjetnik  preuzima 
funkcije  znanstvenika  i inženjera.  Fluksus  umjetnici, 
na  primjer  Nam  June  Paik,  koristili  su  elektroničke 
uređaje  na  paradoksalan  način  - izokretanjem 
neokonstruktivističkog  povje-renja  u tehnologiju  u 


ludističke  situacije,  ironijske  stavove  o modernoj 
tehnologiji  i u zenovske  paradokse  (koan),  od  kojih 
se  očekuje  šok  i prosvjctljenje. 

U postmodernizmu  SO-ih  i 90-ih  godina  svijet 
elektronike  je  okvir  realnosti  koja  okružuje  i prožima 
svaki  oblik  života.  Život  bez  elektronike  je  nemoguć, 
ona  je  granica  samog  života  (od  pokućstva,  preko 
sistema  informacija  i komunikacija  do  medicine). 
Elektronika  je  umjetna,  simulacijska  realnost  koja  za 
postmodemog  čovjeka  proizvodi  njegove  vlastite 
predodžbe,  simbole,  pripovijesti  i istine.  Video  nije 
samo  posrednik  slike  nego  i element  prostornih 
instalacija,  sudionik  performansa  kojem  se  umjetnik 
obraća.  Kompjutor  je  simbol  “drugog  uma”  odvojenog 
od  biološkog  organizma,  ali  i sredstvo  koordinacije  i 
upravljanja  kompleksnim  procesima  realizacije 
umjetničkog  djela.  Kompjutorska  i video  slika,  kao 
oblici  animacije  prostora  i vremena,  izrazi  su  svijeta 
u kojem  je  svaka  slika  odraz  drugih  umjetnih  slika. 
Postmodema  elektronička  umjetnost  pokazuje  užase, 
zadovoljstvo,  otuđenost,  umjetni  crotizam  i totalnu 
sveprisutnost  simuliranih  istina  posttehnološkog 
društva.  Primjer  postmodemističke  elektroničke 
umjetnosti  je  elektronički  umjetnički  tekst  koji  nastaje 
evolucijom  tekstualne  prakse  konceptualne  umjetnosti 
i postmodemističke  tehnološke  umjetnosti.  Elektro- 
nički displej  i ekran  su  sredstvo  posredovanja  teksta 
(izlaganje),  ali  i znak  konteksta  koji  tekst  ne  definira 
samo  kao  zapis  misli  umjetnika  nego  i kao  elektro- 
ničku sliku  ekvivalentnu  reklamnim,  prometnim, 
ideološkim  i urbanističkim  slikama.  Američka 
ncokonccptualna  umjetnica  Jenny  Holzer  je  veći  dio 
svojeg  rada  utemeljila  na  elektroničkom  tekstu.  Rad 
iz  Serije  preživljavanja  (1985.-1986.),  izveden  na 
Times  Squareu  u New  Yorku,  čini  tekst  “Zaštitite  me 
od  onoga  što  želim”.  Realiziran  elektronskim 
displejem  većih  dimenzija,  rad  na  paradoksalan  i 
ironijski  način  sučeljava  osobni  poziv  u pomoć,  koji 
se  može  shvatiti  i kao  parodiranje  psihologije 
potrošačkog  društva  s mjestom  (centar  potrošačkog 
megalopolisa)  i načinom  izlaganja  (upotrebom 
elektroničkog  displeja  koji  je  tipičan  za  reklame). 

LITERATURA:  Arte  I , Bent  1 , Bumh  1 6,  Ele  1 , Grž  1 4,  Hofl , Holm  1 , 
Kai  l , Love  l , Penn  1 , Popp3 

Elementarno  slikarstvo.  Vidi:  Analitičko  slikarstvo 

Energija.  Energija  je  jedan  od  osnovnih  pojmova 
fizike  ijedan  od  oblika  pojavnosti  materijalnog  svijeta 
U umjetnosti  i teorijama  umjetnosti  termin  energija 
se  upotrebljava  metaforično:  (1 ) duhovna  ili  psihička 
energija  je  potencijal,  snaga  ili  moć  umjetnika  u 
prikazivanju  i izražavanju  prikaza  svijeta,  vlastitih 

vizija,  estetskog,  vlastite  osobnosti  (Vasilij  Kandinski, 
Jackson  Pollock,  Hans  Hartung);  (2)  umjetnik  koristi 
pojam,  predodžbu  ili  konkretnu  primjenu  pojavnosti 
energije  kao  metaforu  i simbol  složenih  nevidljivih 
psihičkih,  duhovnih,  socijalnih  i povijesnih  odnosa, 
transformacija  i oblika  pojavnosti  svijeta  (John  Cagc, 
Joseph  Beuys,  Marko  Pogačnik,  Marina  Abramović); 
(3)  umjetničko  djelo  prikazuje  oblike  pojavnosti 
fizičke  energije,  na  primjer  boja  u slikarstvu  je 
reprezent  svjetlosti  i topline  (impresionizam,  pos- 
timpresionizam,  monokromije  Yvesa  Kleina);  (4) 
kinetički  (Takis)  i procesualni  umjetnici  (Robcrt 
Morris,  Richard  Serra,  Robert  Barry)  rade  primje- 
njujući konkretnu  fizičku  energiju  pokretnih  meha- 
nizama, vatre,  topline,  svjetlećih  tijela,  uravnoteženja 
masa,  slobodnog  pada  tijela  u gravitacijskom  polju, 
radioaktivnog  zračenja. 

LITERATURA:  Encrl.  Encrgl,  LipplO,  Lippl 5,  Luci,  Mangl, 
ManiD 

Enformel.  Enformel  ili  druga  umjetnost  (fr.  un  art 
autre)  nazivi  koje  je  uveo  francuski  teoretičar 
umjetnosti  Michcl  Tapie  da  bi  opisao  apstraktno 
negeometrijsko  slikarstvo  materije.  Enformel  je 
vrhunac  tendencija  negeometrijskih  i gestualnih 
razvoja  lirske  apstrakcije  na  europskom  kulturnom 
horizontu  50-ih  godina.  Termin  tašizam  (fr.  tache  = 
mrlja)  koji  je  uveo  francuski  pisac  Pierre  Gućguen 
blizak  je  terminu  enformel.  Tašizam  označava 
bezoblične  i spontano  nastale  kompozicije  mrlja  i 
gestualnih  tragova. 

Enformel  se  u povijesti  umjetnosti  tumači  dvojako: 
( 1 ) kao  spontana  umjetnost  izražavanja  zasnovana  na 
amorfnim  i bezobličnim  stanjima  plohe  slike  ili 
materijalnim  konfiguracijama  nastalim  destrukcijom 
plohe  slike;  (2)  termin  enformel  ne  označava  amorfna 
i bezoblična  stanja  materije  nego  neformalno  stva- 
ralaštvo ili  stvaralaštvo  s druge  strane  forme,  pri  čemu 
je  forma  ono  što  se  u enformelu  odbacuje,  razara  i 
nadilazi,  model  likovnog  oblikovanja  utemeljen  u 
racionalističkim  pokretima  geometrijske  apstrakcije 
avangardi  prije  Drugog  svjetskog  rata.  U vrijeme 
nastajanja  enformel  je  interpretiran  kao  druga 
umjetnost  s obzirom  na  avangardu  i iz  avangarde 
izvedenu  modernističku  tradiciju  i kulturu  umjet- 
ničkog, kulturnog,  društvenog  i medijskog  projekta  i 
progresa.  Kada  se  promatra  s povijesne  distance, 
enformel  je  umjetnost  europskog  egzistencijalističkog 
visokog  modernizma  50-ih  godina.  To  je  umjetnost 
poslije  avangarde  pa  stoga  ima  karakteristike 
individualnog  izraza.  U teorijskom  smislu  enformel 
je  obilježen  idejama  egzistencijalističke  filozofije 
(individualnost,  tragičnost,  izuzetnost,  dramatičnost. 


nedostatak  smisla  i središta)  i fenomenologije  (djelo 
kao  pojavnost  izraza  bića,  perceptivna  pojavnost  koja 
svojom  vizualnom  posebnošću  nadilazi  jezičke  okvire 
izražavanja).  Enformel  je  usporedan  filozofskim  i 
proznim  tekstovima  Sartrea  i Camusa,  poeziji  Celana 
i Michauxa,  kazalištu  apsurda  Becketta  i Ionescoa. 
Prema  Arganu  enformel  pripada  vremenu  ideološke 
oskudice,  a to  znači  vremenu  krajnje  socijalne  izolacije 
umjetnika  koji  vjeruje  još  jedino  u etičku  ispravnost 
vlastitog  individualizma. 

Enformel  je  nastao  u okvirima  pariške  škole  sredinom 
40-ih  godina.  Početke  enformcla  označavaju  samo- 
stalne izložbe  Jeana  DubufFeta,  Jeana  Fautriera  i 
Wolsa.  Michel  Tapić  je  teorijski  pojam  enformela 
formulirao  1 952.  godine.  Kao  međunarodni  stil  razvija 
se  50-ih  godina,  a vrhunac  predstavlja  izložba  na 
Bijenalu  u Veneciji  1958.  Protagonisti  enformela  su 
Lučio  Fontana,  Henri  Michaux,  Arshile  Gorky,  Hans 
Hartung,  Jackson  Pollock,  Alberto  Burri,  Emilio 
Vedova,  Georges  Mathieu,  Antoni  T&pies,  K.  R.  H. 
Sonderborg,  kao  i Božidar  Jelenić,  Ivo  Gattin,  Eugen 
Feller,  Marijan  Jcvšovar,  Josip  Vaništa,  Vlado  Kristl, 
Đuro  Seder,  Ferdinand  Kulmer,  Janez  Bemik,  Rudolf 
Kotnik,  Branislav  Protić,  Mića  Popović,  Branko 
Filipović  Filo. 

U okviru  umjetnosti  enformela  djelovalo  je  nekoliko 
generacija  umjetnika  različitih  motivacija  i pristupa 
slici.  U enformelu  nije  postojala  jedinstvena  i 
zajednička  teorijska  podloga  nego  mnoštvo  indivi- 
dualnih poetika  koje  ocrtavaju  aproksimativni 
horizont.  Giulio  Carlo  Argan  je  postavio  kritički 
usmjereno  pitanje  da  li  je  enformel  umjetnost 
predlingvističkog  stadija,  budući  da  je  slikarska 
aktivnost  svedena  na  primarnu  gestu  i na  rad  s 
amorfnim  materijalima.  Argan  je  bezoblični  i amorfni 
pred-jezički  enformel  opisao  riječima:  “Enformel  želi 
da  umjetničko  djelo  kao  apsolutna  prisutnost  bude 
čitavo  od  iskustva  u činu,  bez  evociranja,  sjećanja  ili 
zalaganja  za  budućnost;  Čisti  čin  egzistencije,  slobodan 
od  svake  namjere  kao  i od  svake  refleksije  a posteriori; 
djelo  enformela  je  apsolutno  otuđenje:  ono  teži  u 
drugom  reproducirati  iskustvo  koje  se  izražava  u 
njegovom  rađanju  eliminirajući  tako  svaku  razliku  u 
kvaliteti”.  Naprotiv,  Umberto  Eco  je  u analizama 
enformela  pokazao  da  enformel  zadržava  određene 
razine  jezičke  artikulacije.  Prema  Ecu  u slikarstvu 
enformela  se  ipak  može  otkriti  zastupljenost  pravila  i 
sistema  reference,  iako  različitih  od  uobičajenih.  U 
nekim  se  djelima  enformela  ispod  ili  iznad  tehničkog 
sloja  otkrivaju  ideološki  aspekti,  mikrofizički  sloj  u 
koji  umjetnik  ugrađuje  kod.  Taj  kod  se  bira  kao  model 
po  uzoru  na  koji  će  se  strukturirati  fizički,  tehnički  i 
semantički  slojevi  djela,  ali  ne  tako  da  djelo  predlaže 

likovna  značenja  prikaza  nego  da  bi  se  oblikovale 
forme  (makar  i bezoblične)  koje  se  mogu  prepoznati. 
Na  temelju  tog  likovnog  koda  razlikuju  se  Wolsove 
mrlje  od  Fautrierove  površine,  Dubuffetovi  slojevi  od 
Pollockovih  dripping  (rasipajućih)  tragova.  Forme  ili 
konfiguracije  materije  enformela  konstituiraju  se  na 
znakovnoj  razini,  iako  ti  znakovi  nisu  jasni  ili  čitljivi. 
Ako  se  prihvati  Ecovo  tumačenje,  enformel  nije  samo 
slikarstvo  materije  nego  i znakova,  u rasponu  od 
praznih  likovnih  znakova  preko  osnovnih  znakova  do 
figurativnih  refleksija  (asocijativna  razina).  Talijanski 
teoretičar  umjetnosti  Renato  Barilli  je  retrospektivno 
predložio  dva  pojma:  “vrući”  i “hladni”  enformel.  On 
je  predložio  uspostavljanje  kontinuiteta  između 
povijesnog  enformela  50-ih  (“vrući”  enformel)  i novih 
umjetničkih  pojava  (postobjektna  umjetnost, 
siromašna  umjetnost,  procesualna  umjetnost, 
performans)  70-ih  godina  (“hladni”  enformel).  Tim 
su  pojavama,  prema  Barilliju,  srodni  fizičnost, 
materijalnost,  tjelesnost,  procesualnost  i svjetovnost, 
što  ih  odvaja  od  racionalizma  povijesnih  avangardi  i 
neoavangardi.  U postmodemoj  epohi  enformel  se 
pojavljuje  u citatima  transavangardnih  i ncocksprc- 
sionističkih  pojava,  ali  i u pojavama  koje  80-ih  slijede 
enformel. 

Za  umjetnost  enformela  bitan  je  postupak  realizacije 
djela.  Djelo  je  doslovna  posljedica  procesa  realizacije 
koju  svojim  izgledom  pokazuje  i otkriva.  Ne  postoji 
jedinstven  postupak  enformel  stvaralaštva:  ( 1 ) postoje 
djela  koja  su  bliska  akcionom  slikarstvu  i lirskoj 
apstrakciji  po  svojem  spontanom,  brzom  i auto- 
matskom izrazu;  (2)  postoje  djela  koja  su  rezultat 
mehaničkog,  konkretnog  i neizražajnog  (neekspre- 
sivnog)  rada  s materijalima  i postupcima  oblikovanja 
materijala  (topljenje  asfalta,  savijanje  lima,  upotreba 
žbuke)  koja  se  oslanjaju  na  slučaj;  (3)  postoje  djela 
koja  su  rezultat  pažljivog  likovno  sofisticiranog  izbora, 
povezivanja  i preoblikovanja  materijalnih  konfigu- 
racija. Djela  enformela  ne  mogu  se  identificirati  s 
formalističkom  distinkcijom  figuracija  - apstrakcija. 
Neka  djela,  na  primjer  Wolsa  i Dubuffeta,  imaju 
aspekte  i figuralnog  i apstraktnog  rada  s materijalom. 
Karakteristični  i radikalni  primjeri  enformela  mogu 
se  objasniti  individualnim  poetikama  autora  kao  što 
su  Jean  Fautricr,  Antoni  T&pies,  Albcrto  Burri  i Ivo 
Gattin.  Jean  Fautrier  koncipira  i anticipira  inicijalne 
elemente  enformela  u seriji  slika  Taoci  (1942.),  u 
kojima  se  asocijativne  figure  naziru  u materiji  guste, 
s ljepilom  i gipsom  pomiješane  i špahtlom  debelo 
nabačene  boje.  Pomoću  tih  materijala  površina  slike 
se  pretvara  u sugestivno  i asocijativno  materijalno 
polje,  čija  je  materijalna  konfiguracija  naznačena  i 
potencirana  tragovima  i nanosima  boje  nožem.  On  je 


pridonio  prevladavanju  kubističkog  i apstraktno 
geometrijskog  akademizma,  otvarajući  sliku  mate- 
rijalnom radu  na  njenoj  površini.  Antoni  'TCipies  je 
svoju  avanturu  enformela  počeo  u Parizu  između 
1950.  i 1954.  godine,  polazeći  od  Dubuffetovih 
“sirovih”  rješenja  površine  slike  koja  podsjećaju  na 
površinu  starog  oguljenog  zida.  Za  razliku  od 
Dubuffeta,  on  oslobađa  sliku  asocijativnih  figuralnih 
nagovještaja,  realizirajući  je  kao  konkretni  amorfni 
materijalni  poredak.  Gipsom,  ljepilom  i pijeskom  na 
površini  slika  stvara  zrnast  i slojevit  reljef.  Reljefnost 
površine  slike  daje  plohi  kvalitetu  taktilnosti.  T&piesov 
postupak  se  temelji  na  nanošenju  materijala  na 
podlogu,  probijanju  slojeva  žbuke,  grebanju  boje, 
bušenju  rupa,  grebanju  znakova,  stavljanju  mokre  boje 
na  suhu  zrnastu  podlogu,  upotrebi  gotovih  materijala 
(lim).  Za  svoj  rad  kaže  da  pokreće  materije;  cilj  mu  je 
da  tupa  i troma  materija  progovori  izražajnom  snagom. 
Očekuje  se  da  će  materija  izazvati  estetsko-umjetnički 
učinak.  Albcrto  Burri  je  od  1 952.  započeo  rad  koji  se 
može  označiti  kao  umjetnost  enformela.  Njegove  slike 
su  sastavljene  od  starih  krpa  i ostataka  vreća.  Poderani 
i umrljani  ostaci  vreća  su  formirali  neočekivano  i 
dramatično  likovno  polje.  Konci  i uzice  su  povezivali 
ostatke  tkanina,  a boja  je  prodirala  između  šavova. 
Površina  tkanine  bila  je  istovremeno  i konkretni 
materijal  i nešto  što  pokriva  (skriva)  tijelo  slike.  Jedna 
od  slika  iz  1954.  godine  sastoji  se  od  velike  tamne 
plohe  prekrivene  ostacima  gotovo  raspadnute  vreće. 
Zategnuta  tanka  užad  nagovještava  prenapregnuti 
pokret  prema  rubovima  slike.  Metaforično  likovno 
kretanje  prema  pokrivanju  slike  i istovremena 
nepokrivenost  površine  ukazuju  na  bezoblični  prazni 
prostor  i metaforički  govore  o ništavilu.  Enformel 
slikarstvo  zagrebačkog  slikara  Ive  Gattina  između 
1956.  i 1961.  godine  predstavlja  jedan  od  najra- 
dikalnijih zahvata  u prevladavanju  formalnog 
karaktera  likovne  kompozicije  i destrukciji  forme, 
oblika  i Gcstalta  slike  kao  tijela.  U slici  Blokovi  no.  2 
(1956.)  geometrijske  površine-mrlje  izvedene 
slobodnom  rukom  gube  se  u debelom  namazu  cme 
podloge  (brusni  kit,  pigment,  vosak,  pijesak,  platno). 
Na  slici  Crna  površina  (1957.)  površina  nastala 
prekrivanjem  platna  pigmentom  i smolom  obrađena 
je  grebanjem  vertikalnih  linija.  Djela  Crvena  rupa  s 
dvije  usjekotine,  Slobodna  površina  1 ( 1 960.)  i Cr\>ena 
površina  s tri  rupe  (1961.)  postaju  potpuno  bezob- 
lična, i to  ne  po  uređenju  površine  slike  nego  po 
transformaciji  “tijela  slike”  (kvadratna,  pravokutna 
površina)  u obojenu  gomilu  jute  i smole.  Slika  postaje 
amorfno  tijelo  (materijalna  konfiguracija).  Time  je 
enformel  doveden  do  konačnog  slikarskog  i kon- 
ceptualnog kraja.  Prijeđena  je  granica  slikarstva  i 

dostignuta  idealna  bezoblična  gomila  ili  konfiguracija 
materijala.  Krajem  70-ih  Gattin  je  izveo  remake 
(ponovni  pogled  na  enformel,  postenformel)  pod 
snažnim  utjecajem  fundamentalnog  slikarstva  i 
siromašne  umjetnosti.  Nastaju  djela,  tj.  slike  koje  su 
udarane  oštrilom  za  kosu  (slika  je  trag  udaraca)  i 
površine  bušene  iglom,  odnosno  objekti  kao  što  su 
čavlom  grebeni  kamen,  čekićem  udarani  granit. 

LITERATURA:  Argfc,  Derv4,  Den27,  Den42,  Ec2,  Hafl , Infl , Luc  I , 
Rag3,  Sandl,  Tapl 

Entropija.  Entropija  je  termin  termodinamike  i 
teorijske  fizike  koji  je  definiran  kao  mjera  za 
vjerojatnost  stanja  predmeta  i sistema  predmeta  ili  kao 
kvantitativna  mjera  za  stupanj  nereda  u fizičkom 
sistemu.  Zakon  entropije  govori  o energiji  koja  se 
tijekom  fizičkih  procesa  nepovratno  gubi.  Termin 
entropija  su  iz  termodinamike  preuzeli  osnivači 
kibemetike  Norbert  Wiener  i Pavel  Florensky, 
psiholog  i teoretičar  vizualne  percepcije  Rudolf 
Amheim,  kao  i teoretičari  teorije  informacija  Umberto 
Eco  i Max  Bensc.  U kibcmctici  se  entropijom  naziva 
mjera  za  neorganiziranost  u kibemetičkom  sistemu. 
U teoriji  informacija  entropijom  se  naziva  mjera 
neodređenosti  i nepredvidivosti  pri  izboru  i kom- 
biniranju komunikacijskih  jedinica  u procesu  komu- 
nikacije. U psihologiji  vizualne  percepcije  entropija 
se  uvodi  prilikom  definiranja  općeg  pojmom  vizualne 
forme,  koji  govori  o vjerojatnim  ili  mogućim  stanjima 
vizualnog  sistema  čija  cjelovita  pojavnost  i opažanje 
ne  ovise  o svojstvima  vizualnih  elemenata  nego  o 
njihovim  međusobnim  i promjenjivim  odnosima. 
Rudolf  Amheim  ukazuje  da  zamisao  entropije  nije 
samo  model  znanstvenog  objašnjenja  pojavnosti 
vizualne  forme  u percepciji  nego  i poetički  princip 
karakterističan  za  suvremenu  umjetnost.  Entropija  je 
poetička  karakteristika  umjetničkih  radova  zasnovanih 
na  kolažu,  montaži,  asamblažu,  ekspresivnosti  geste, 
uvođenju  slučajnosti.  U hepeninzima  su  sudjelovali 
umjetnici  i publika  i nikada  se  nije  točno  znalo  što  će 
tko  učiniti  i kako  će  reagirati.  John  Cagc  je  komponirao 
muzičko  djelo  Muzika  promjena  I-  VI  ( 1 95 1 .)  tako  što 
je  odluke  o korištenju  zvučnih  modela  donosio 
primjenom  drevne  kineske  tehnike  proricanja  sudbine 
Ji  Djing.  U neokonstruktivističkoj  kompjutorskoj 
umjetnosti  kompjutor  na  temelju  slučaja  “sam”  bira 
vizualne  elemente  i njihove  kombinacije;  zadani  su 
mu  samo  početni  programski  uvjeti.  Kipar  Robert 
Smithson  je  ukazao  na  složene  nevizualne  prirodne 
sisteme  (kristalizacije,  sedimentacije,  starenja, 
raspadanja)  koji  se  mogu  opisati  modelima  teorije 
skupova,  topologije  i kristalografije,  i na  njihov  odnos 
prema  kiparskim  eksperimentima  koji  u prividnom 


geometrijskom  redu  prikrivaju  zamrznute  trenutke 
beskrajno  složenih  transformacija  oblika.  Poparti- 
stičko  djelo  Andyja  Warhola  Marilyn  x 9 (1967.) 
primjer  je  entropije  u kibemetičkom,  informacijskom 
i pcrceptivnom  smislu.  Entropija  prikaza  jednog  te 
istog  lika  posljedica  je  tehničkih  mogućnosti  serigrafije 
kao  primitivnog  kibemetičkog  sistema  kojim  se 
beskrajno  povećava  broj  kombinacija,  varijacija  i 
transformacija  boja  lika,  a forma  lica  (kontura 
dobivena  s fotografije)  ostaje  nepromijenjena.  U 
informacijskom  smislu  riječ  je  o entropiji,  jer  se  isti 
portret,  informacija  o jednom  te  istom  liku,  prezentira 
u devet  mogućnosti,  od  kojih  svaka  unosi  nove 
informacije  (jedanput  je  lice  plavo,  a drugi  put  crveno) 
koje  ne  pridonose  prenošenju  jednoznačne  poruke  o 
liku  glumice  nego  onemogućavaju  svaku  izravnu  i 
jednoznačnu  informaciju.  U vizualno  - perceptivnom 
smislu  riječ  je  o entropiji,  jer  je  svaki  od  devet  portreta 
Marilyn  Monroe  samo  jedan  od  mogućih  slučajeva 
vizualnog  poretka  koji  prije  ukazuje  na  ostale 
mogućnosti  pojavnosti  lika  nego  na  samo  lice  koje 
prikazuje,  premda  sc  ono  prepoznaje  u svakoj 
mogućnosti. 

LITERATURA:  Amhl,Amh2,  Bens4.  Pet4,Smith1 

Epistemološki  anarhizam.  Epistemološki  anarhizam 
se  zasniva  na  uvjerenju  da  modemi  sistemi  znanosti  i 
filozofije  znanosti  proizvode  kriterije  koji  ograni- 
čavaju, onemogućavaju  i institucionalno  podređuju 
druge  oblike  izražavanja,  razumijevanja  i objaš- 
njavanja svijeta.  Znanost  se  tumači  kao  skup  formalnih 
i empirijskih  zakona,  pravila,  modela  istraživanja  i 
prikazivanja  svijeta  koju  moderno  društvo  prihvaća 
kao  paradigmatsku  sliku  i naddeterminaciju  na 
mjestima  gdje  su  se  u tradiciji  nalazile  metafizičke 
istine.  Epistemološki  anarhizam,  na  primjer  Paula 
Feyerabenda,  polazi  od  unutar-teorijske  autokritike 
znanstvene  metodologije  i kriterija  znanstvenog  rada 
(filozofskih  deskripcija  i interpretacija  znanosti)  da 
bi  se  proširio  na  kritiku  institucionalnih  modela  i 
efekata  znanosti  na  kulturu  i društvo  u cjelini.  In- 
stitucionalna kritika  modela  znanosti  pokazuje  kako 
se  prirodni  zakoni  i formalna  pravila  znanstvenog  rada 
transformiraju  u metateorijske  konstrukcije,  društvene 
kriterije  istine  i uvjete  egzistencije.  Feyerabend  je 
zasnovao  kritiku  europocentrizma  ili  šovinizma 
znanstvene  samointerpretacije,  autoritarnog  mišljenja 
i prikazivanja. 

Radikalna  interpretacija  epistemološkog  anarhizma  i 
filozofskog  relativizma  vodi  od  kasne  modernističke 
kritičke  teorije  prema  postmodemističkom  mekom 
pismu  koje  prelazi  prag  književnosti  i medija.  Različiti 
autori,  kao  što  su  teoretičar  književnosti  Ihab  Hassan 

ili  filozof  Gianni  Vattimo,  postmodemističku  sub- 
verziju modernizma  vide  u kršenju  konzistentnosti 
važećih  interpretativnih  diskursa.  Slogan  Evetjthing 
goes ! (sve  prolazi)  ima  tri  konkretna  efekta:  ( 1 ) ukazuje 
na  epistemološki  nihilizam  po  kojem  je  u svakom 
zrelom  civilizacijskom  stadiju  značenje  i smisao 
funkcija  retoričkih,  a ne  epistemoloških  verifikacija 
(istina  jc  kategorija  kulture,  kao  što  su  i značenje, 
vjerovanje,  intuicija),  (2)  ukazuje  na  mekoću  više- 
značnog  pluralnog  pisma  po  uzoru  na  pismo  Drugoga 
(žene,  marginalca,  izvaneuropejca,  homoseksualca)  i 
(3)  ukazuje  da  teorijski  diskursi  u kasnom  vremenu, 
kada  novih  epistemoloških  pomaka  nema,  pažnju 
usmjeravaju  na  sebe  (pismo),  a put  prema  samom 
pismu  (mjestu  pisma)  vodi  preko  praga  književnog 
diskursa. 

Po  Vattimu  teorijski  zadatak  postmodeme  je  otkriti  i 
pripremiti  teren  za  ultra  ili  postmetafizičke  šanse 
planetarne  tehnologije.  To  će  se  ostvariti  ponovnim 
uspostavljanjem  kontinuiteta  između  tehnologije  i 
tradicije  Zapada.  Vattimo  se  poziva  na  Heideggerovu 
tezu  o tehnici  kao  kontinuitetu  i ostvarenju  zapadne 
metafizike.  Dospjeti  do  svoje  suštine,  nakon  gubljenja 
determinanti  koje  je  osigurala  metafizika,  moguće  je 
ukidanjem  razlika  između  subjekta  i objekta.  Kako 
su  subjekt  i objekt  konsolidirali  pojam  realnosti, 
njihovim  ukidanjem  čovjek  ulazi  u područje  koje 
oscilira  i koje  se  po  Vattimu  može  zamisliti  kao  svijet 
olakšane  realnosti.  Zato  je  manja  razdvojenost  između 
istine  i fikcije,  informacije,  slike.  U takvom  svijetu 
ontologija  u pravom  smislu  riječi  postaje  herme- 
neutika.  Metafizički  pojmovi  objekta  i subjekta  gube 
svoju  težinu,  može  se  govoriti  o slaboj  ontologiji  kao 

0 jedinoj  mogućnosti  izlaska  iz  metafizike.  Prih- 
vaćanje-ozdravljenje-distorzija  postmodeme  nema 
ništa  zajedničko  s kritičkim  prevladavanjem  karak- 
terističnim za  modernizam.  Po  njemu  postmodema 
misao  traži  novi,  oslabljeno  novi  početak.  Vattimo  sluti 

1 nagovještava  novu  povijest  i time  postmodemu  vidi 
kao  jedan  od  privilegiranih  izlaza  koji  vode  u 
neodređenost  i arbitramost  vremena  poslije  modeme. 
Apokaliptički  Baudrillardov  diskurs  sličnim  punktu- 
acijama  i indeksiranjima  slika  i pojmova  nudi  potpuno 
diferenciranu  sliku  aktualnosti  (TU  prisutnosti). 
Suvremena  društva,  pod  pritiskom  smisla,  informacije 
i transparentnosti,  prekoračila  su  graničnu  točku,  a to 
je  točka  neprestane  ekstaze:  društva  (masa),  tijela 
(gojaznost),  seksa  (opscenost),  nasilja  (strah),  in- 
formacija (simulacija).  Suvremena  društva  su  u 
ekstatičkom  prekoračenju  vlastitih  granica  i zato  se 
stvari  više  ne  mogu  pomiriti  sa  svojom  suštinom  (ovo 
je  pozicija  krajnjeg  antiesencijalizma).  Dok  Vattimo 
iz  kvaziontološkog,  (on  ga  naziva  slabom  ontolo- 


gijom), izvodi  ideju  novog  početka,  Baudrillard 
konstatira  efekte  beskrajnog  produženja  trajanja 
(poslije  kraja  povijesti).  Opčinjenost  je  strast  bez  tijela 
koja  posjeduje  pogled  bez  predmeta,  pogled  bez  slike. 
Ništa  se  nije  dogodilo,  a mi  smo  time  prezasićeni. 
Jedni  izvode  komediju  opscenosti  i pornografije 
(zapadna  društva),  a drugi  izvode  komediju  birokracije 
i ideologije  (komunistička  društva).  Opscenost  počinje 
kad  više  nema  iluzije,  kad  sve  postane  providno  i 
neposredno  vidljivo,  kad  je  sve  izloženo  sirovoj  i 
neumoljivoj  svjetlosti  informacije  i komunikacije. 
Pornografija  nastaje  kada  hladna  komunikacijska 
opscenost  zamjenjuje  toplu,  privatnu,  skrivenu  i 
seksualnu  opscenost.  Promiskuitet  seksualnosti  je 
organski,  unutrašnji  i tjelesni.  Promiskuitet  koji  vlada 
na  komunikacijskim  mrežama  je  promiskuitet 
površnog  zasićenja,  neprestanog  traženja,  uništavanja 
međuprostora.  Ono  što  ostaje,  stoje  invarijanta,  iako 
joj  se  ne  može  jasno  razaznati  ontološki  poredak,  je 
ekran  (čisti  ekran,  čista  površina  koja  upija  i usisava 
mreže  utjecaja).  Svijet  ekrana  jc  apokaliptički  svijet 
koji  je  izgubio  želju  subjekta  i prepustio  se  sudbini 
objekta.  Sudbina  objekta  nije  ironija  subjekta  pred 
objektivnim  poretkom,  nego  objektivna  ironija  stvari 
uvučenih  u vlastitu  igru  kojima  subjekt  više  nije 
potreban.  Sudbina  objekta  je  uvijek  fatalna  zato  što 
fatalno  uvijek  predskazuje  kraj  na  samom  početku, 
ono  je  prethodnica  kraja  koji  ima  za  posljedicu 
izokretanje  poretka  uzroka  i posljedica.  Ekran  kao 
organ  medijske  mreže  upravo  to  i čini:  remeti  poredak 
uzroka  i posljedice.  Smisao  objekta  stoga  uvijek 
izmiče  subjektu  i fatalno  ga  iznevjerava. 

LITERATURA:  Baud8,  BaudlO,  Baudl4,  Feyl,  Fey2,  Hassl,  Hass2, 
Hass3,  Postmol,  Postmo2,  Postmo3,  Postmo4,  PostmoS, 
Postmodemizam  1 , Vat  1 

Epoha  teorije.  Epohom  teorije  se  naziva  razdoblje 
nakon  krize  visokog  modernizma  60-ih  godina, 
odnosno  razdoblje  decentriranja  i dekonstrukcije 
modernističkih  metajezika  društva,  politike,  kulture, 
tehnike,  umjetnosti  i arhitekture.  Epoha  teorije 
započinje  krizom  filozofije  i estetike.  Kriza  filozofije 
i estetike  je  kriza  integrativnog  i metalegitimnog 
diskursa  kojim  se  objedinjuju  autonomna  znanja, 
iskustva  ili  rješenja  pojedinačnih  umjetničkih 
disciplina  prema  općem  i univerzalnom  znanju.  Opće 
i univerzalno  znanje  je  objekt  proučavanja  filozofije. 
Pojedinačna,  fragmentarna  i izolirana  znanja,  zapravo, 
neusporedive  jezičke  igre,  objekti  su  proučavanja 
društvenih,  kulturalnih  i umjetničkih  teorija.  Naspram 
filozofije  kao  integrativne  teorije  postavljaju  se 
nesistemske  teorijske  prakse  posebnih  društvenih  i 
kulturalnih  područja  djelovanja:  eksperimentalna 

praksa  i teorija  književnosti  (časopis  Tel  Quelt 
američka  metaproza,  John  Barth,  Kathy  Acker  i 
language  poezija,  Charles  Bemstein);  znanost  i teorija 
o književnosti  (Jejlska  škola:  Paul  de  Man,  ali  i 
individualni  autori:  Umberto  Eco,  Roland  Barthes, 
Gćrard  Gcnctte,  Marjorie  Pcrloff,  Vladimir  Biti); 
teorija  i praksa  slikarstva  i vizualnih  umjetnosti  (grupa 
Support-Surface,  Mare  Devade,  grupa  Art&Lan- 
guage , Charles  Harrison,  Joseph  Kosuth,  Jean-Louis 
Schefer,  Rosalind  Krauss,  Benjamin  Buchloh),  teorija 
filma  (francuska  teorija  i angloamerički  studiji  filma: 
časopis  Cahiers  du  Cinema  i Screen),  teorije  rodnih 
identiteta  (teorija  roda,  ženski  studiji,  gay  studiji, 
lezbijski  studiji,  queer  studiji:  Helene  Cixous,  Julia 
Kristeva,  Judith  Butler),  teorije  moći  (biopolitika: 
Giorgio  Agamben,  Michael  Hardt,  Boris  Groys, 
Marina  Gržinić),  teorije  diskursa  (američka  nova 
muzikologija,  Sušan  McClary,  teorija  i studij  kulture: 
Edward  Said,  Donna  Hara\vay),  teorije  ideologije 
(Fredric  Jamcson,  Martin  Jay,  teorijska  psihoanaliza: 
Slavoj  Žižek,  Mladen  Dolar),  teorije  arhitekture 
(Bernard  Tschumi,  Rem  Koolhaas),  teorije  izvođačkih 
umjetnosti  (časopis  TDR,  Richard  Schechner,  Herbert 
Blau,  Jon  McKcnzic,  časopis  Maska , Emil  Hrvatin, 
časopis  Frakcija , Scrgej  Goran  Pristaš,  časopis  TkH, 
Ana  Vujanović).  Teorija  više  nije  vanjski  meta- 
orijentirani  pristup  tumačenju  umjetnosti  i kulture 
nego  fragmentarna  kontekstualizacija  znanja  unutar 
paradigmi  kulture  i umjetnosti.  Ovakvo  shvaćanje 
teorije  razvija  se  u heterogenom  području  teorijskih 
produkcija  poststrukturalizma  u kasnim  60-im,  70- 
im  i 80-im  godinama  XX.  stoljeća. 

Iz  različitih  teorijskih  pristupa  imanentnoj  kritici 
strukturalizma  - od  semiologije  Rolanda  Barthesa  i 
teorije  označiteljskih  praksi  i intertekstualnosti  Julije 
Kristeve  preko  teorije  ideologije  Louisa  Althussera  i 
teorijske  psihoanalize  Jacquesa  Lacana  do  dekon- 
strukcije  Jacquesa  Derridae,  shizoanalize  Gillesa 
Deleuzea  i Felixa  Guattarija,  simulacionizma  Jeana 
Baudrillarda,  teorije  diskursa  Michela  Foucaulta  ili 
pikturalne,  skulpturalne  i arhitektonske  semiologije 
Jean-Louisa  Schefera  i Louisa  Marina  - razvijaju  se 
posebne  teorije  arhitekture,  kulture  i umjetnosti. 
Takozvana  francuska  teorijaje  nastala  kao  sofisticirani 
kritički  i autokritički  sveučilišni  diskurs  u atmosferi 
krize  strukturalizma.  Recepcija  francuske  teorije  u 
anglosaksonskom  svijetu  (časopis  Semiotext/e/)y  ali  i 
u zemljama  drugog  postsocijalističkog  i trećeg 
postkolonijalnog  svijeta,  naziva  se  poststruktura- 
lističkom  teorijom.  Ona  se  tijekom  80-ih  i ranih  90-ih 
razvijala  u smjeru  teorija  postmodemizma,  kulturalnih 
studija,  teorija  tehnokulture  i biopolitike. 

Neki  autori  o kraju  90-ih  godina  XX.  i početku  XXI. 


stoljeća  govore  kao  o epohi  poslije  teorije  ili  post- 
teoriji.  Pojam  post-teorije  se  vezuje  za  tezu  o prijelazu 
iz  epohe  teorije  u epohu  kulture  ili  epohu  medija.  Neki 
teoretičari  (Murray,  Perloff)  govore  o teoriji  u doba 
medija  ili  medijskoj  realizaciji/derealizaciji  teorije  u 
svijetu  medijskih  slika.  S druge  strane,  post-teorijom 
(Fost-Theory)  se  nazivaju  proznanstvene  kogniti- 
vističke  i/ili  historicističke  reakcije  na  aktualnu 
akademsku,  kulturalnu  i umjetničku  dominaciju  teorija 
poslije  strukturalizma. 

LITERATURA:  Ada  I.  Aerttl,  Barki,  Beli3,  Bcli5,  Bcli8,  Beli  10, 
Biri  1 , Brooksa  1 . Brun3,  Bry4,  Bne  1 . Burgin7,  But3,  Carro  1 . Carro5, 
Coh2,  Epstl,  Ffl,  Ff2, Fort2,Ilarr33, Harr45, Hayl,  Hcrrol,  Hopl. 
Jagl,  Landol,  Laul,  Lotrl,  Maca  I,  Mantil,  Mitchl,  Owl,  Sche2, 
Šuv63,  Šuv68,  Šuvl09,  Taylorl,  Thol,  Ulm5,  Vujano6,  Vujano9, 
Wallisl , \Vallis2,  Waul 

Erotika  i seksualnost.  Erotsko  je  simbolički  izražena, 
prikazana  i realizirana  seksualna  želja,  strast,  umijeće 
vođenja  ljubavi,  postizanje  zadovoljstva.  Erotsko  je 
kulturom  uobličena  i simbolizirana  seksualnost. 
Seksualnost  je  biološka  i psihološka  manifestacija 
spolnosti  i reprodukcije  vrste.  Po  Georgesu  Batailleu 
erotizam  je  odrođen  transgresijom  (prijestupom) 
seksualnih  normi,  običaja  ili  tabua  u okviru  nekog 
društva.  Erotizam  nastaje  u obratu  iz  okvira  zabrane 
u područje  neograničenog  i negativnog  izazova, 
privlačenja  i uživanja.  Prema  ranom  Baudrillardu 
subjektivnost  erotizma  svojim  zastupanjima,  po- 
micanjima i zamjenama  prikriva  stvarnost  seksa. 
Parafrazirajući  Artauda,  Baudrillard  određuje  erotizam 
kao  metafiziku  koja  se  vraća  u duh  putem  kože.  Prema 
kasnom  Baudrillardu  erotizam  se  podređuje  zavo- 
đenju, privlačenju  i usredotočivanju.  Shoshana 
Felman  u raspravi  paradigmatskog  lika  Don  Juana 
govori  o erotskom  kao  o igri  ili  pozivu  na  svečanost. 
Michael  Hardt  ukazuje  da  režiser  Pier  Paolo  Pasolini 
ukazuje  da  erotizam  ne  ovisi  o transgresiji  nego  od 
izlaganju  (exposure)  mesa.  Izlaganje  mesa/svjetlosti 
(flesh)  je  čin  pozitivnog  izbijanja  (emanacije)  erotskog. 
U začecima  modeme  umjetnosti  u drugoj  polovini 
XIX.  stoljeća,  od  realizma  do  postimpresionizma, 
erotika  i seksualnost  su  inspiracija,  sadržaj  i objekt 
prikazivanja  u slikarstvu  i skulpturi.  Modemi  umjetnik 
je  egzotični  subjekt  građanskog  puritanskog  društva 
koji  slobodno  izražava  i prikazuje  erotske  i seksualne 
sadržaje.  On  izražava  i prikazuje  potisnute  erotske  i 
seksualne  želje  i fantazije  normalnog  građanina.  Na 
Monie  Veriid  u Asconi  osnovana  je  1900.  vegeta- 
rijanska, mistička  i anarhistička  komuna,  čiji  su  se 
ideali  zasnivali  na  preobrazbi  svakodnevnog  života 
kroz  umjetnost,  s težnjom  reformi  kulture  tijela 
(nudizam),  emancipaciji  žena,  slobodnoj  seksualnosti. 
Erotskim  tematizacijama  su  se  početkom  stoljeća 

bavili  slikari  Alfons  Mucha,  Gustav  Klimt,  Egon 
Schiele. 

Za  avangardu  su  erotika  i seksualnost  područje 
društvene  provokacije  i destrukcije  građanskih 
moralnih  normi.  U dadaističkom  performansu  Relache 
Večeras  nema  predstave),  Pariz,  1924.  projicirana  je 
slika  golih  tijela  Adama  i Eve;  Adamu  svoje  tijelo 
posuđuje  Duchamp.  On  je  realizirao  i nekoliko 
transvestitskih  radova,  na  primjer  fotografije  nastale 
prerušavanjem  u žensku  osobu.  U filmu  Entr'acte 
Renća  Claira  pojavljuje  se  dadaist  Picabia  s bradom, 
odjeven  u balerinu.  U nadrealizmu  i postnadrealizmu 
erotika  i seksualnost  se  interpretiraju  psihoanalitički, 
što  znači:  (1)  da  se  tragovi,  izrazi  i simboli  erotike  i 
seksualnosti  pronalaze  u književnom  tekstu,  slici  i 
skulpturi;  (2)  da  nadrealističko  umjetničko  djelo 
nastaje  prevladavanjem  stečenih  i nesvjesnih  erotskih 
i seksualnih  ograničenja;  (3)  da  se  prevladavanje 
erotskih  i seksualnih  ograničenja  postiže  automa- 
tizmom u pjesničkom  i likovnom  izražavanju, 
prikazivanjem  fantazija,  snova,  narkotičkih  vizija  ili 
upotrebom  predmeta  koji  imaju  seksualna  i erotska 
značenja  (fetiša).  Dok  je  dadaizam  pristupao 
seksualnom  i erotskom  kao  području  realnog  tje- 
lesnog, psihičkog  i moralnog  činjenja,  nadrealizam 
se  prvenstveno  bavio  erotskim. 

Za  neodadu,  fluksus  i underground  umjetnost  erotsko 
i seksualno  su  područje  dominantnog  interesa  i 
djelovanja.  Njihov  pristup  pripada:  (1)  seksualnoj 
revoluciji  kasnih  50-ih  i 60-ih  godina;  (2)  začecima 
masovne  i popularne  kulture  u kojima  erotsko  i 
seksualno  postaju  vrijednost  društvene  razmjene 
dobara.  Cjelokupna  epoha  je  određena  protuiječnošću 
emancipatorske  seksualne  revolucije  mladih  i po- 
trošačke masovne  kulture  utemeljene  na  eksploataciji 
erotskih  simbola.  Za  fluksus  i neodadu  bitna  je 
oslobođena  i desimbolizirana  seksualnost,  tj.  kon- 
kretno i doslovno  prikazivanje  tijela  i seksualnog  čina. 
Ann  Halprin  je  realizirala  hepeninge  u kojima  su  se 
sudionici  i publika  svlačili  i dodirivali,  a cilj  je  bio 
oslobađanje  od  stida,  otuđenosti,  straha  od  drugog. 
Suprotno  purističkoj  i emancipatorskoj  liniji,  očituje 
se  i eskalacija  provokativnog  rada  koji  erotsko  vidi 
kao  izvor  ( 1 ) dekadentnog  života  više  građanske  klase 
i njezine  pervertirane  dosade  ( Warholovi  underground 
filmovi  s grupnim  seksom,  autoerotizmom,  homo- 
seksualizmom (homoerotična  umjetnost),  drogom  i 
mimezisom  pornografskog  prikazivanja  seksualnog  i 
erotskog);  (2)  ritualnog  orgijastičkog  i mitskog  rada  s 
tijelom;  rituali  bečkih  akcionista;  (3)  individualnog 
neurotičnog  i psihotičkog  ponašanja  (rad  sa  spermom 
japanskog  umjetnika  Tetsumija  Kudoa  ili  hepeninzi  s 
umjetnim  falusima  umjetnica  Carolce  Schneemann  i 


Yayoi  Kusame).  U body  artu  i performansu  dolazi  do 
sinteze  avangardističkih  i neoavangardističkih  pristupa 
seksualnom  i erotskom.  Za  analitički  body  art  ljudsko 
tijelo  je  biološki  i fiziološki  sustav  tautološkog  poretka, 
umjetnici  se  zanimaju  za  tijelo  kao  objekt.  U eks- 
presionističkom body  artu  i performansu  nago  tijelo, 
seksualni  odnosi  i erotske  situacije  korišteni  su  kao 
simboli  izražavanja  želje,  traume,  demonskog, 
zavodničkog.  Rad  Andraža  Šalamuna  (grupa  OHO) 
Kama  sutra  ( 1 969.)  je  serija  fotografija  koja  prikazuje 
gola  tijela  umjetnika  i žene  u pozama  iz  Kama  sutre. 
Rad  je  neutralna  specifikacija  i dokument  tjelesnih 
odnosa,  a ne  erotska  fotografija.  Feministička  umjet- 
nost 70-ih  bavi  se  ženskom  erotikom  i seksualnošću 
suočavajući  predodžbe  koje  proizvodi  svijet  muškarca 
(dominantna  kultura  Zapada)  i potisnute,  otkrivene  i 
oslobođene  predodžbe  ženske  seksualnosti.  Marina 
Abramović  je  sredinom  70-ih  godina  izvela  seriju 
performansa  i video  radova  u kojima  je  svoje  tijelo 
izlagala  autodcstrukciji  i sadističkom  i mazohističkom 
nasilju,  razarajući  mit  o nježnoj  i slaboj  ženi. 

Erotsko  je  jedna  od  velikih  tema  i simulakruma 
postmoderne  umjetnosti.  Ono  je  u potpunosti 
potisnulo  seksualno,  pokazujući  da  želja,  ispunjenje 
želje  i seksualni  čin  djeluju  u opscenom  simboličkom 
prostoru  posredovanih  bioloških,  psiholoških, 
duhovnih,  ekonomskih  i političkih  odnosa,  oblika 
izražavanja  i postizanja  zadovoljstva.  Postmoder- 
nizmu  80-ih  i 90-ih  svojstvena  su  tri  pristupa  erotskom: 
( 1 ) erotsko  slikarstvo;  (2)  kolaž,  citat  i montaža  erotske 
simboličke  opscene  atmosfere  iz  povijesti  umjetnosti; 
(3)  simulacija  erotskih  prizora  i simbola  iz  svijeta 
masovne  kulture  i pornografije.  Umjetnik  opisuje 
slikarski  čin  kao  erotski  čin  postizanja  zadovoljstva  u 
slikanju.  Vlažnost  boje  koja  se  nanosi  na  platno  postaje 
metafora  erotskog  uživanja.  Erotsko  zadovoljstvo  i 
zadovoljstvo  u slikarstvu  su  jedno  te  isto  ispunjenje 
erotske  želje.  Francuski  poststrukturalistički  slikar 
Mare  Devade  zapisuje  da  u slikarstvu  nema  tekstu- 
alnog odnosa  nego  samo  seksualnih  opsesija  koje 
reagiraju  na  svaki  potez  kista.  Slikarski  kolaži,  citati  i 
montaže  erotske  simboličke  atmosfere  iz  povijesti 
umjetnosti  središte  su  rada  transavangardnih  um- 
jetnika, koji  slikarskim  činom  povezuju  seksualne 
opsesije  s prizorima,  motivima,  scenama  i žanrovskim 
rješenjima  prikazivanja  erotskog  u europskoj  sli- 
karskoj tradiciji.  Erotsko  nije  simbolizacija  konkretnog 
subjekta  (umjetnika,  modela)  nego  kolaž  i semantička 
mreža  izraza  i simbolizacija  erotskog  u povijesti 
slikarstva.  Slika  Mimma  Paladina  Plenilunio  II  (tal.= 
puni  mjesec,  1981.),  na  kojoj  je  prikazana  scena 
ljubavnog  čina  životinje  i ljudskog  bića,  ne  prikazuje 
konkretno  biće  i životinju  nego  biće  i životinju  koji 

su  mimezis  modernističkih  ekspresionističkih  figura, 
a seksualni  čin  je  simbol  erotizacije  odnosa  slikara  i 
slikarskog  platna.  Simulacija  erotskih  prizora  iz  svijeta 
masovne  kulture  i pornografije  je  u parodijskom 
smislu  realizirana  u slikama  Davida  Sallea,  za  kojeg 
je  erotsko  masovne  kulture  jedan  od  žanrovskih 
simbola  i oblika  stvaranja  vizualne  reprezentacije  koje 
upisuje  u cinične  i parodijske  spojeve  s drugim 
simbolima  postmodemog  doba  (umjetnosti,  politike, 
svakodnevnice,  potrošnje).  Na  izložbi  Cher  PeitUre 
(Pariz,  2002.)  izvedena  je  i konstruirana  jedna  povijest 
erotskog  figurativnog  slatkog  slikarstva  hetero-  i ho- 
moerotskog  karaktera.  Ishodišta  te  povijesti  su  locirana 
u postdadaističkom  opscenom  i opsesivnom  slikar- 
skom djelu  Francisa  Picabije.  Osim  Picabijinih  slika, 
izložena  su  djela  modernističkih  i postmodemističkih 
slikara  koji  su  se  bavili  temama  seksualnog,  erotskog, 
ljubavnog,  heteroseksualnog,  homoerotskog,  javnog, 
privatnog,  između  ostalih:  Bernarda  Buffeta,  Sigmara 
Polkea,  Alexa  Katza,  Martina  Kippenbergera,  Johna 
Currina,  Glcnna  Browna,  Nca  Raucha,  Kaia  Althoffa, 
Luča  Tuymansa,  Bruna  Perramanta,  Carole  Benzaken, 
Kurta  Kaupera,  Elizabeth  Peyton,  Briana  Calvina, 
Sophie  von  Hellermann  i Petera  Doiga. 

Visoko  estetizirano  fotografsko  djelo  Roberta  Mapple- 
thorpea  kojim  se  prikazuju  erotski  simboli  njujorškog 
svijeta  popularne  kulture  i umjetnosti  (goli  bilderi, 
dijelovi  tijela  snažne  muskulature  razodjeveni  ili 
odjeveni  u crnu  kožnu  odjeću  s puno  metala,  cvijeće, 
portreti  umjetničkih  zvijezda)  glorificiraju  simbolički 
posredovanu  seksualnost  novog  Babilona.  Da  bi 
opscenost  s filmskog  ekrana  simulirao  na  slikarskom 
platnu,  Eric  Fischl  prikazuje  scene  s nudističkih  plaža, 
usamljene  žene  s psima,  gola  ženska  tijela  i djecu.  Na 
fotografijama  Cindy  Sherman  rekonstruirane  su  scene 
iz  holivudskih  filmova  50-ih  godina  ili  prizori  tra- 
dicionalnog slikarstva;  indeksirajući  elementi  su,  na 
primjer,  umjetni  nos  ili  dojka.  Ona  ljudski  erotizam 
pretvara  u erotizam  proizvedenog  umjetnog  tehno- 
loškog tijela  ili  simulakruma.  Tekstovi  Kathy  Acker 
kolažiraju  govor  i pismo  eseja,  pornografske  pri- 
povijesti, psihoanalitičke  ispovijesti,  teoretičnost 
konceptualne  umjetnosti  i retoriku  dekonstrukcije. 
Barbara  Kruger  u tekstualnim  instalacijama  koristi 
erotizirane  izraze  i fraze  svakodnevnog  žargona  i 
žargona  reklama,  da  bi  diskurse  potrošačkog  svijeta 
dovela  do  značenjske,  vrijednosne  i ideološke  ispraz- 
nosti. Za  postmodemizam  erotsko  i seksualno  nisu 
područje  provokacije,  emancipacije  ili  autoanalize 
nego  područje  fatalističkog,  ciničkog  i parodijskog 
prepuštanja  opscenom  simboličkom  izražavanju  i 
zadovoljenju  otuđene  postpovijesne  civilizacije.  Sim- 
bolika AIDS-a  tijekom  80-ih  godina  postaje  jedan  od 


kodova  kojim  se  obilježava  granica  smisla  seksualnosti 
i erotike  postmodemog  doba.  Postmodemo  doba  80- 
ih  i 90-ih  godina  je  doba  paradoksalne  civilizacije  koja 
dokida  ograničenja,  cenzure  i autocenzure  u prika- 
zivanju erotskog  i seksualnog  njihovim  uvođenjem  u 
totalizirajuću  masovnu  kulturu,  kao  i civilizacije  u 
kojoj  se  budi  konzervativizam  i puritanizam  novog 
religioznog  fundamentalizma. 

LITERATURA:  Abr  I , Agr  1 , Alex  1 , Alfi , Alpl , And  1 , Barn  1 , Bart  1 1 , 
Bartl2,  Batal,  Batcl,  Bergml,  Brejl,  CacrL  Cha2,  Cla5,  Cla7, 
Coop  1 , Coopers  1 , Coop  I , Coopers  1 , Ex  1 , Feh  1 , Ext  1 , Felm3,  Gold  1 , 
Gold2,  Gold5,  Grž27,  Holli2,  Jonl,  Jon2,  Jon3,  Krausl4,  Kuhnl. 
Lani,  Laql,  Linkl,  Link2,  Lippl2,  Lucl2,  Lucl3,  Lucl4,  Lucl5, 
Mcclal,  Pult  1 , Salel,  Sawl,  Srp4,  Veri,  Wcltol,  Zollal, Žiž25 

Erotska  fotografija  u avangardama.  Erotske  foto- 
grafije u avangardama  nastajale  su  najčešće  iz  tri 
razloga:  (1)  kao  emancipacijske  taktike  otkrivanja  i 
oslobođenja  ljudske  seksualnosti  sputane  u građan- 
skom društvu,  (2)  kao  transgresivne  geste  provociranja 
javnog  mnijenja  i moralnih  normi,  i (3)  kao  izrazi  ili 
tragovi  perverznog  uživanja  koje  demonstrira  moć 
želje  i polje  požude. 

Rane  avangarde  (1905.-1917.)  otkrivaju  seksualnost 
i uobličuju  je  u erotski  kod  imaginarnog  (slika, 
skulptura,  fotografija)  i simboličkog  kroz:  (1)  raz- 
rađivanje intimnog  i suptilnog  odnosa  umjetnika  i 
modela  (na  primjer,  Matisseovi  autoportreti  s 
modelom),  pri  čemu  umjetnik  ne  simbolizira  svoje 
tijelo  u erotskoj  igri  nego  simbolizira  i imaginarnim 
prikazuje  ili  izražava  svoju  želju  i pogled,  a rezultat 
je  uvijek  posredovano  djelo  (kreacija  dana  kao  crtež 
ili  slika),  (2)  ukazivanje  na  egzotičnu  asimetričnu 
drugu  kulturu,  erotski  objekt  je  uvijek  asimetrični  i 
egzotični  Drugi  koji  ne  može  biti  mjesto  grijeha  nego 
mjesto  nesputanog  uživanja  i čuda.  Na  primjer,  scena 
iz  Kirchnerovog  ateljea  (191 0.),  gdje  se  ukazuju  naga 
crna  tijela  Čedne  i istovremeno  opskurne  egzotike, 
obećava  da  će  erotsko  biti  nevino  kao  što  je  nevina 
priroda  (seksualnost)  dalekih  svjetova  izvan  kršćan- 
skog utjecaja,  ali  da  će  biti  i izazov  slikareve  želje. 
Nasuprot  Kirchnerovom  prividu  nevine  prirode  uka- 
zuje se  artificijelna,  sofisticirana  i opscena  gesta 
Mihaila  Larionova  i Natalije  Gončarove  koji  redu- 
ciraju seksualnost  (prirodnost  suočavanja  spolova)  i 
prikazuju  erotski  kod  (simboličke  naslage  kulture  u 
kojima  se  odvija  futuristički  javni  život  iz  kojeg 
izbijaju  razlike  roda  modernog  građanskog  društva). 
Fotografija  je  iz  filma  Drama  u Kabaretu  br.  13 
(1913.)  koji  alegorizira  futuristički  život  u njegovim 
raskošnim,  dekadentnim,  provokativnim,  erotiziranim 
i ekscentričnim  manifestacijama  izraza  novog  (mo- 
dernog) doba.  Fotografija  Aleksandra  Rodčenka  Ljilja 
Brik  ( 1 924.)  nastala  je  desetak  godina  kasnije  u duhu 

konstruktivističke  fotografije  (formalno  rješavanje 
kuta /rakursa/  snimanja  i kontrasti  svjetla).  Erotski  kod 
se  prikazuje  kao  isječak  iz  života  svijeta  umjetnosti, 
trenutak  ili  situacija  tijela  koje  postaje  simbol  određene 
epohe  i njene  emancipacije.  To  je  fotografija  koja  se 
svojom  erotskom  preciznošću  (ekscentrične  i opscene 
individue)  suprotstavlja  puritanizmu  bezgrešnih 
retoričkih  figura  staljinističke  socijalrealističke  iko- 
nografije (vojnici,  radnici,  seljaci,  sportaši). 

U avangardama  20-ih  i 30-ih  godina  više  nema 
inovacijske  naivnosti  prezentiranja  fantazma  egzotične 
kulture  ili  umjetnosti  kao  egzotičnog  svijeta  koji  se 
opsceno  nudi  na  mjestu  želje  drugog.  Na  primjer, 
umjetnik  dadaizma  retorički  i teatarski  izlaže  svoje 
tijelo  ili  kompleksnu  poliseksualnu  bihevioralnu 
situaciju.  Duchamp  transvestitskom  figurom  poze 
nazvanom  Rrose  Selavy>  (1920.-1921.)  pozira  Manu 
Rayu  i transformira  umjetnika  kao  stvaraoca  u 
umjetnika  kao  aktera  (performera),  ukazujući  na 
nestabilne  ontološke  granice  roda  (gender ).  Njegove 
reference  su  trostruke:  homoerotske,  alkemijske  i 
ludističke.  Ludistička  gesta  postaje  legitimnost  govora 
o tabuu  roda.  Duchamp  kao  Adam  u Picabijinoj 
predstavi  Relache  (1924.)  ili  Picabia  kao  balerina  u 
filmu  Renea  Claira  Entr'acte  ( 1 924.)  ludizam  dovode 
do  meta-čina  (metaludizma  ili  igre  igrom),  pokazujući 
kako  kodovi  institucija  teatra,  filma,  baleta,  povijesti 
slikarstva  ili  biblijskog  teksta  postaju  materijal 
(igračke)  intervencije  umjetnika  u tkivu  društva.  Rad 
Mana  Raya  Sjenka  na  torzu  Lee  Miller  (1930.) 
formalni  je  kasni  dadaistički  eksperiment  sa 
svjetlosnim  pismom  koje  preobražava  tijelo  (torzo)  u 
plastički  efekt.  Spomenik  de  Sadeu  (Monument  to  de 
Sade,  1933.)  Mana  Raya  je  nadrealistički  vizualno- 
erotski  tekst  koji  opsceno  i šokantno  suočava  formu 
križa  (crtež  križa  na  fotografiji)  i anatomski  detalj 
(stražnjicu).  U pitanju  je  vizualna  igra  s križem  koji 
prati  morfologiju  ljudskog  tijela,  ali  je  istovremeno  i 
simbol  kršćanstva  i falusni  znak.  Fotografija  Mana 
Raya  s nagim  modelom  (Meret  Oppenheim)  iz  1 933. 
je  visokomodemistički  estetizirani  snimak  koji  erotski 
potencijal  tijela  transformira  od  nadrealističkog 
označiteljskog  okidača  u autonomni  modernistički 
retorički  kod  (koji  će  u 50-im  i 60-im  godinama  postati 
aspekt  masovne  modernističke  kulture).  Slično  Manu 
Rayu,  Lee  Miller  kao  profesionalni  fotograf  povezuje 
postdadaistički  eksperiment  (Akt  u pokretu  naprijed, 

1931. ),  nadrealističke  emancipacije  i hedonizam 
življenja  (Nusch  i Paul  Eluard,  Roland  Penrose,  Man 
Ray  i Ady,  1937.)  i modne  fotografije  (Autoportret, 

1932. ).  U fotografiji  iz  Cocteauovog  filma  Krv 
pjesnika  ( 1930.)  ona  se  ukazuje  kao  kip  koji  dodiruje 
Enrique  Rivicro.  Ova  fotografija  je  karakteristični 


nadrealistički  alegorijski  prikaz  kojim  se  indeksira  (ne 
i pokazuje)  potisnuti  erotski  kod  (od  objekta  želje  do 
objekta  kao  fetiša).  Američke  umjetnice  Georgia 
O’Keeffe  i Elsa  von  Freytag-Loringhoven  dizajnirale 
su  androgine  (biseksualne,  poliseksualne,  travestirane) 
likove.  Za  njih  je  fotografija  bila  način  dokumentarnog 
indeksiranjabihevioralnosti  i preoblikovanja  identiteta 
unutar  svakodnevnice.  Francis  Joseph  Burguiere  je 
bio  profesionalni  fotograf  eksperimentator  koji  razvija 
fotografsku  retoriku  od  ekspresionističke  vizualne 
naracije  preko  dadaističkih  provokativnih  snimaka  do 
apstraktne  kolažno-montažne  fotografije.  Serija 
fotografija  Put  (1923.-1925.)  uključuje  dva  aspekta: 
(1)  formalni  - od  profesionalne  fotografije  dobrih 
kontrasta  koja  prikazuje  režiranu  ekspresionističku, 
dadaističku  ili  nadrealističku  scenu,  do  fotomontaža, 
i (2)  semantički  - fotografskim  sredstvima  proizvodi 
prikaz  ili  izraz  skrivene,  traumatične  ili  fantazmatske 
autoerotične  želje.  Kolaži  Hannah  Hoch  Iz  etnograf- 
skog muzeja  i Strana  ljepota  (1929.)  intervencije  su 
koje  nastaju  kolažno-montažnim  povezivanjem 
heterogenih  fotografija.  One  pokazuju  da  čin 
premještanja  vizualnog  elementa  iz  jednog  konteksta 
u drugi  dovodi  do  transformacije  i imaginarnog  i 
simboličkog  efekta  novonastalog  djela.  Ona  svojim 
djelom  ne  stvara  erotski  kod  nego  transfigurira 
(premješta  i smješta)  postojeće  erotske  kodove, 
stvarajući  ironični  meta-erotski  otklon  od  objekta  želje. 
Ironični  meta-erotski  kod  je  kolažna  fotografska 
dekonstrukcija  modernističkih  vrijednosti,  na  primjer, 
egzotičnog  i ekspresivnog.  Hans  Bellmer  postao  je 
poznat  po  fetišističkim  asamblažima  nastalim 
destrukcijom  ženskih  lutaka.  Bellmer  je  radio  i 
fotografije  svojih  mehaničkih  i artificijclnih  žena,  na 
primjer,  fotografije  iz  serije  Lutka  (La  Poupee)  ( 1 934.). 
Neposredno  nakon  drugog  svjetskog  rata  on  realizira 
seriju  fotografija  koje  prikazuju  žensku  masturbaciju 
(Bez  naziva,  1946.).  Ove  pornografske  fotografije 
ukazuju  na  fenomen  muškog  pogleda  i muškog 
uživanja  i kontroliranja  u ženskom  autoerotizmu. 
Eksperimenti  Laszla  Moholy-Nagyja  Negativ  i pozitiv 
nagog  tijela  (1927.-1929.)  i Pozitiv  i negativ  nagog 
tijela  (1931.)  formalističke  su  konstruktivističke 
vježbe  s binarnim  parom  pozitiv-negativ  (cmo-bijelo). 
Za  Moholy-Nagyja  nago  tijelo  nije  ni  emancipacijski 
ikonički  znak  niti  kompleksan  erotski  kod  nego  jedan 
među  hiljadama  sličnih  ili  različitih  zanimljivih 
ojekata.  Redukcija  erotskog  koda  Moholy-Nagyja  na 
vizualni  kod  kontrasta  pokazuje  da  konstruktivistički 
princip  neutralizacije  ekspresije  (izražaj nosti,  emo- 
cionalnog, želje)  vizualnog  djela  može  biti  izveden  i 
s cksplicitno  erotskim  ikoničkim  reprezentacijama.  Da 
rigorozna  redukcija  i formalne  intencije  ne  moraju  biti 

jamac  neutralizacije  erotskog  očitavanja  pokazuje 
lucidni  primjer  koji  navodi  Rosalind  Krauss  u eseju 
Foto-grafski  uvjeti  nadrealizma  (1981 .),  uspoređujući 
fotografiju  Florence  Hcnri  Autoportret  ( 1 928.)  i Mana 
Raya  Spomenik  de  Sadeu  (Monument  to  de  Sade) 
(1933.).  Njezina  fotografija  je  realizirana  u kontekstu 
Bauhaus-fotografijc,  što  znači  da  su  korišteni  optički 
i geometrijski  kompozicijski  aspekti  koji  stvaraju 
artificijelni  strukturalni  prostor.  Pravokutno  vertikalno 
ogledalo,  ispred  ogledala  stol  od  dasaka  s vidljivim 
spojevima,  ispred  ogledala  dvije  sjajne  kugle  koje  se 
dodiruju  i koje  dodiruju  ogledalo.  U ogledalu  se  na 
kraju  stola  vidi  polu-figura  umjetnice.  Vrlo  neutralna 
scena.  Međutim,  Rosalind  Krauss  zapaža  da  osim 
tipičnih  strukturalnih  problema  (ravnina,  punoća, 
simetrija,  asimetrija,  zrcalno)  postoji  još  jedan  bitan 
moment.  Ogledalo  nije  samo  površina  odraza  nego  i 
sredstvo  uokvirivanja  scene  na  gotovo  identičan  način 
na  koji  falusoidni  križ  na  Man  Rayovoj  fotografiji 
uokviruje  stražnjicu.  Okvir  jc  falički  znak  čija  je 
erotska  konotacija  naglašena  (indeksirana)  kuglama. 
Pri  tome,  dok  Rayov  rad  intencionalno  pokreće 
mehanizme  uspostavljanja  erotskog  koda,  fotografija 
Florence  Henri  čini  to  tek  sekundarno,  izmičući  u 
konstruktivnom  principu.  Prodor  označitelja  u 
označeno  (uokvirivanje  koje  zadobiva  simboličku 
vrijednost)  je  okidač  koji  ukazuje  na  djelovanje 
erotskog  koda  iza  privida  konstruktivne  neutralnosti 
i estetske  reduktivnosti.  To  dokazuje  da  se  erotski  kod 
kao  poredak  fotografije  ne  realizira  samo  kroz 
tematizaciju  nego  i kroz  strukturu. 

U francuskom  nadrealizmu  djeluje  veći  broj  fotografa 
i fotografkinja  koji  se  bave  seksualnošću,  erotizmom, 
perverzijom  i rodnim  identitetom.  To  su  Mauricc 
Tabard,  Raoul  Ubac,  Brassai,  Jacques-Andrć  Boiffard, 
Salvador  Dali,  Andrć  Kertćsz,  Rogcr  Parry,  Bili 
Brandt,  Umbo,  Dora  Maar  i Claude  Cahun.  Utjecaji 
filozofskih  dekonstrukcija  erotizma,  koje  je  zasnovao 
Georges  Bataille,  mogu  se  otkriti  u fotografijama 
Boiffarda  Palac  (1929.)  i njegovim  maskiranim 
figurama  ( 1 930.).  Claude  Cahun  je  razvila  specifičan 
fotografski  jezik  dokumentirajući  svoju  svako- 
dnevnicu i uspostavljajući  mogućnosti  fotografskog 
konstruiranja  i rekonstruiranja  lezbijskog  identiteta. 
Ona  je  snimala  autoportrete,  prizore  s maskiranim 
tijelom  ili  mikrosocijalne  i mikropsihološke  atmosfere 
autoerotizma,  uživanja  žene  i ženskog  pogleda.  S 
Marccl  Moore  je  realizirala  fotokolaže  složenih 
simboličkih  poruka  i konstrukcija  lezbijskog  identiteta. 
Češka  i jugoslavenska  (hrvatska,  srpska,  slovenska) 
avangarda  20-ih  i 30-ih  godina  su  ne-paradigmatske 
avangarde  koje  nastaju  na  rubovima  internacionalnih 
jezika.  One  su  bile  pravovremeni  ekscesi  (na  primjer, 


fotografije  beogradskih  nadrealista)  ili  sinteze 
razlikujućih  avangardnih  efekata  u pro-konceptualnim 
kolažno  montažnim  rješenjima  (konstruktivni  modeli 
Františeka  Drtikola,  nadrealistički  kolaži  Karela 
Teigea  i fotografije  Vaclava  Zykmunda).  Kolaži 
(1925.-1929.)  Vane  Bora  su  fantastičke  kompozicije 
s višeslojnom  nadrealističkom  semantikom,  a 
fotogrami  (1928.)  asocijativne  pred-simboličke 
strukture  koje  prije  anticipiraju  produktivnu  moć 
fantazma  nego  što  je  pokazuju  i prikazuju.  Međutim, 
upotreba  fotografskog  medija  kao  sredstva  konstitu- 
iranja erotskog  koda  i koda  thanatosa  na  izuzetan  jc 
način  realizirana  u nekoliko  foto-radova:  Vlado 
Habunek  ( 1 929.),  Jedna  minuta  prije  zločina  (1935.), 
Milča  Josimović  ( 1 936).  Portreti  Vlade  Habuneka  su 
karakteristična  djela  produkcije  homoerotskog  koda 
(homoerotske  atmosfere)  minimalnim  sredstvima 
(izbor  rakursa,  uloga  sjene  i grimase).  Fotografija 
Nikole  Vuča  Bez  naziva  ( 1 930.)  je  jednostavan  portret 
žene  koji  se  gradi  oko  njenog  profila.  Ali,  tu  su 
izvedena  dva  neočekivana  indeksiranja:  ( 1 ) rez  nastao 
snimanjem  kojim  se  reže  dio  lica  žene  (nos,  oči,  usta, 
brada)  i (2)  znatna  vizualna  prisutnost  čipke  u 
perceptivnom  polju.  Rez  simbolički  ukazuje  na 
cenzuru  sna  - na  lik  koji  izmiče  (znati  da  je  netko 
viđen,  ali  njegovo  lice  izmiče  viđenju,  skriva  se  od 
želje  koja  traži  identitet  za  svoj  objekt).  Fotografski 
rez  je  sredstvo  kojim  se  simulira  san  u svoj  njegovoj 
enigmatičnosti.  U psihoanalitičkim  interpretacijama 
slikarstva  (na  primjer,  Jure  Mikuža  u knjizi  Podoba 
roke,  1983.)  čipka  je  simbolički  prikaz  prisutnosti/ 
odsutnosti  ženskog  spolnog  organa.  I zato  vrlo 
dekorativna,  gotovo  omamentalna  pojavnost  Čipke  na 
fotografiji,  u psihoanalitičkom  čitanju  postaje  znak 
genitalnog.  Fotografija  Franje  Mosingera  L'Horreur 
(1933.)  prikazuje  čin  nasilja,  brutalnosti  i agresivnosti. 
Energija  libida  kao  daje  preusmjerena  na  prizivanje 
bola,  na  udar  i ranjavanje.  Dvije  karakteristične 
fotografije  Františeka  Drtikola  Akt  (1925.)  i Kom- 
pozicija (1931.)  su  primjeri  konstruktivističke  preo- 
brazbe tijela  kao  erotskog  koda  (ili  traga  u uspos- 
tavljanju vizualnog  teksta)  u konstruktivistički  poredak 
forme  (polutorzo  kao  međuprostor  kružnog  omotača 
i vertikalne  plohe)  i svjetlosne  dematerijalizacije  forme 
(tijelo  i sjena  u apstraktnom  konstruktivnom  prostoru 
bijelih  ploha  i crne  podloge).  Fotografije  Vaclava 
Zykmunda  nastale  između  1933.  i 1945.  nadrealistička 
su  ikonografska  kodiranja  fantazma.  Fantazam  (sna, 
vizije)  kao  efekt  želje  prevodi  se  u režiranu  scenu  koja 
se  snima  i koja  postaje  zastupnik  fantazma  u svijetu 
umjetničkih  slika.  Zykmundove  fotografije  su  nara- 
tivne, kompleksno  simboličke  (veze  simbola  stvaraju 
metaforijske  i alegorijske  prikaze).  Nadrealistički 


176 


kolaži  Karcla  Tcigea  nastali  između  1935.  i 1951. 
godine  su  velike  sinteze  avangardnih  kolažno- 
montažnih  tehnika  kojima  se  stvara  registar  prezen- 
tacija od  ironične  igre  nespojivog  i paradoksalno 
spojenog  preko  usredotoči vanj a na  rad  erotskog  koda 
do  konstrukcije  fantastičkog-erotiziranog  prizora. 
Teigeove  kolaže  karakterizira:  (1)  kvantiteta,  što 
ukazuje  na  njihovu  serijalnost  i označiteljsku  prirodu, 
i (2)  meta-kodiranje  erotskog  - ne  kao  otkrića  ili 
emancipacije  nego  kao  beskrajnog  i jednako  vrijednog 
ponavljanja  erotskih  vizualnih  ikoničkih  fragmenata 
u neočekivanim  spojevima.  Serija  fotokolaža  Em  ii  i 
dolazi  do  mene  u snu  ( 1 933.)  Jindricha  Štyrskog  jedna 
je  od  najradikalnijih  erotskih  alegorija  avangardi  koja 
s elementima  pornografskog  usredotočivanja  na  geni- 
talije estetizira  i veliča  heteroseksualni  odnos. 

Na  kraju  avangardnih  tematizacija  erotskog,  seksual- 
nog i rodnog  nalaze  se  svakako  djela  Marcela  Ducham- 
pa  nastala  u vrijeme  neoavangardi  od  kasnih  40-ih  do 
60-ih  godina.  U tom  kontekstu  može  se  promatrati  i 
Duchampovo  djelo  Etant  donnes  ( 1 946.- 1 966.):  slože- 
na instalacija  kojom  se  prikazuje  fantazija  suočavanja 
seksualnosti  i nasilja,  žrtve  i uživaoca.  Karakterističan 
primjer  je  i fotografija  s nagim  modelom  u igri  šaha. 
Fotografija  prikazuje  muzejski  prostor  s Ducham- 
povim  djelima  Veliko  staklo  i raznim  ready-madeima. 
U prvom  planu  je  stol  sa  šahovskom  pločom  i figura- 
ma. Za  stolom  sjede  dva  lika:  tada  već  stari  Duchamp 
u crnom  odijelu  s cigarom  ispred  bijelih  figura  i naga 
žena  ispred  crnih  figura.  Duchampovo  lice  se  vidi,  a 
ženino  ne.  Duchamp  je  izrazito  cm,  a žena  je  izrazito 
bijela.  Fotografirana  scena  je  puna  poremećaja,  poma- 
ka i iskrivljenja.  Prvo,  umjetnik  i model  su  u moderni- 
stičkoj, prije  svega  francuskoj  tradiciji  izvan  javnog 
prostora  (u  ateljeu).  Ovdje  su  u javnom  prostoru,  s 
identičnim  statusom  umjetničkog  djela.  Drugo,  privid- 
no su  i žena  i Duchamp  subjekti,  tj.  igrači  na  sceni. 
Prividno,  jer  Duchamp  i ženu  kao  subjekt  i sebe  kao 
profesionalnog  igrača  šaha  koristi  kao  objekte  vlastitog 
opscenog  izlaganja  intelektualne  moći  umjetnika  ko- 
jom upravlja  kodovima  kulture.  Žena  je  na  fotografiji 
erotski  kod,  ali  ona  govori  nešto  potpuno  drugo  od 
onoga  što  bi  govorio  uobičajeni  erotski  kod  fotografije, 
a to  je  da  Duchamp  stvara  opscenu  scenu  da  bi  prika- 
zao moć  umjetnika  da  bude  opscen  na  sceni.  Ovdje 
erotsko  (spol,  rod,  seksualno)  nisu  elementi  umjetniko- 
ve  želje,  drame,  emancipacije,  samooslobođenja  ili 
ironije  nego  ciničko  sredstvo  uspostavljanja  moći 
umjetnika:  nesvjesno  postaje  optičko  nesvjesno 
fotografije,  a optičko  nesvjesno  postaje  političko 
nesvjesno  moći  umjetnika,  koji  pokazuje  da  više  nema 
tajni  u optičkoj  igri  egzistencije  umjetnika. 
LITERATURA:  Ade  I,  Bauh2,  Birl,  Bolti , Bo\v5,  Bow6,  Burgin6, 


Didi2,  Dluhl,  F.lliol,  Engl,  Frizl,  Gamml,  Gav4,  GoId2,  Gold5. 
Jon2,  Jon3,  Kov7,  Kraus8,  Krausl4,  Krausl6,  Micl,  Modi,  Mohl. 
Pult  1 , Saw  I , Tod  1 , Tod3 , VValker  1 , Weier2,  VVillet  1 , Willet2 

Esej.  Esej  je  privilegirani  prijelaz  iz  književnog  pisma 
u metajezik  (diskursa  iz ...  u diskurs  o ...  i teorije  iz ... 
u diskurs  o ....),  ali  i privilegirani  procjep  ( hiatus ) u 
tijelu  metajezika  kroz  koji  se  rasipa  konzistentnost 
teorije  postajući  “prah”  (prvo stupanj sko  pismo) 
književnosti.  Esej  kao  praksa  pripada  interpretativnim 
(hermeneutičkim)  kruženjima  iz  jezika  u metajezik  i 
obratno.  Ali,  u pitanju  su  i iskoraci.  Na  primjer,  Martin 
Heidegger  s pravom  nagovještava  pristup  razumije- 
vanju: “Očitavanje  razumijevanja  izgrađuje  vlastitu 
mogućnost.  Izgrađivanje  razumijevanja  nazivamo 
izlaganje.  U njemu  razumijevanje  prisvaja,  razumi- 
jevajući, ono  svoje  razumljeno”  (Bitak  i vrijeme). 
Ludwig  Wittgenstein  provokativno  i autoterapijski 
obećava:  “Moji  stavovi  se  rasvjetljavaju  time  što  ih 
onaj  tko  me  razumije  na  kraju  priznaje  kao  besmislene 
kada  se  kroz  njih,  po  njima,  preko  njih  popeo  van. 
(On  mora  takoreći  odbaciti  ljestve  pošto  se  po  njima 
popeo.)  On  mora  ove  stavove  prevladati,  tada  će 
ispravno  vidjeti  svijet.  0 čemu  se  ne  može  govoriti,  o 
tome  se  mora  šutjeti”  (Tractatus  logico-philoso- 
phicus).  Roland  Barthes  ukazuje  na  uživanje  u pisanju 
(i,  svakako,  čitanju):  “Zadovoljstvo  u tekstu  ...  ono 
može  reći:  nikada  se  ne  pravdati,  nikada  se  ne 
objašnjavati.  Ono  nikada  ništa  ne  poriče".  (Zado- 
voljstvo u tekstu).  Jacques  Derrida  demonstrira  inter- 
pretativno  kruženje  i prekide  kruženja  pitanjima 
(pitanje  na  pitanje):  “Stoje  književnost?  I,  prije  svega, 
što  znači  pisati ? Pitanje  je  kako  činjenica  pisanja  može 
poremetiti/uznemiriti/problematizirati  pitanje  što jesti 
i čak  što  to  značil  Drugim  riječima,  kada  i kako  upis 
postaje  književnost  i što  se  pojavljuje  kada  se  to 
dogodi?  Kome  i čemu  zahvaljujući  se  to  događa?  Što 
se  događa  između  filozofije  i književnosti,  znanosti  i 
književnosti,  politike  i književnosti,  teologije  i 
književnosti,  psihoanalize  i književnosti?  ...  Ova 
pitanja  su  izazvana  željom:  zašto  me  upis  tako 
fascinira,  zaokuplja  i određuje?  Zašto  sam  tako 
fasciniran  književnim  pristupom  upisu?”  ( Writing  and 
Difference).  Charles  Harrison,  u povodu  postkon- 
ceptulnog  slikarstva  grupe  Art&Language,  usredo- 
točuje pažnju  na  potencijal  prekida:  “Za  drugo- 
stupanjski diskurs,  kao  i za  mnoge  druge  stvari,  bilo 
je  karakteristično  to  što  jc  posjedovao  potencijal  za 
prekid  hcrmencutičkih  krugova.  Hcrmeneutički  kru- 
govi naše  kulture  su  možda  tek  marginalna  pitanja 
hermeneutike,  značenja  kao  takvih.  To  su  manipu- 
lacijski  krugovi,  Art&Language  je  producirao  vlastite 
produktivne  hijerarhije,  vlastite  prvostupanjske 

hijerarhije.  One  su  potencijalni  krugovi  i nisu  oslo- 
bođene od  manipulacije.  Ali  takvi  krugovi  su  se 
ponovo  stvarali  da  bi  bili  prekinuti.  Kultura  ne  podrža- 
va te  spiralne  prekide.  To  je  kultura  instrumentalnih 
manipulativnih  krugova”  (The  orders  of  Discourse: 
The  Artists  Studio). 

Esej  je  samo  pismo:  ni-proza-ni-poezija  nego  pismo 
od  pisma  (tekst  od  teksta  i tekst  među  tekstovima). 
Književni  esej  je  žanr  književnog  pisma  i zato  je 
književni  esej  najbliže  samom  pismu,  mnogo  bliže 
nego  što  je  to  estetički  esej,  esej  o filmu,  esej  o glazbi, 
esej  o slikarstvu  ili  skulpturi,  esej  o teatru,  esej  o 
arhitekturi  ili  esej  tehnoestetskih  studija.  Esej  o estetici, 
esej  o filmu,  esej  o glazbi,  esej  o slikarstvu  ili  skulpturi 
ili  esej  o teatru  moraju  nadići  svoj  medij  da  bi  postali 
jezik  i to  jezik  pisma.  Oni  moraju  premostiti  rascjep 
ili  zijev  (hiatus),  često  i provaliju,  između  nediskur- 
zivnosti  muzičkih  tonova/šumova,  svjetlosnih  slika, 
scenske  prostomosti-tjelesnosti-vremenitosti,  piktu- 
ralne  i skulpturalne  materijalnosti  i jezika  koji  ostaje 
zabilježen  kao  govor  o nečemu.  Filozofski,  pa  i 
estetički  esej,  srodan  je  književnom  eseju  (zasnivaju 
se  na  istom  mediju  - pismu),  ali  da  bi  se  filozofski 
esej  vratio  samom  pismu  (prešao prag  pisma,  naslutio 
ili  prikazao  biće  pisma  i pisanja)  nužno  je  da  iz  krute- 
konzistentne  metarasprave  ili  metaanalize  prijeđe  u 
meko  pismo  koje  nosi  individualizirani  kod  subjektiv- 
nosti i neodređenosti  u otporu  racionalnosti  logosa  ili 
formalizmu  konzistentnog  izvođenja  teorije.  Esej  je 
uvijek  označen  napetošću  između  nomadske  sub- 
jektivnosti prelaženja  mape  svijeta  jezika  i teritorijalne 
racionalnosti  lociranih  kriterija  jasnoće,  konzi- 
stentnosti,  kontekstualnog  smisla,  istine,  funkcio- 
nalnosti i pragmatičnih  vrijednosti.  Esej  obećava 
otvorenost,  iako  ne  mora  biti  otvoren  ni  u konceptu- 
alnom ni  u tekstualnom  smislu.  Neodređenost  (od 
arbitrarnosti  preko  slučaja  do  subjektivnosti  i 
konceptualne  otvorenosti  popisa  svojstava  eseja)  ulazi 
u samu  bit  esejističkog  žanra  koji  kao  da  neposredno 
otkriva  samoodređujuće  aktivnosti  čovjekovog  duha 
(logocentrična  dimenzija  eseja),  pisma  (decentrirana 
lingvistička  i semiološka  dimenzija  eseja  koja  više  nije 
mimezis  govora,  a koji  jest  mimezis  misli)  ili  tekstu- 
alne razmjene  (intertekstualna  dimenzija  eseja). 
TheodorW.  Adomo  ukazuje  na  istovremenu  otvo- 
renost i zatvorenost  eseja.  On  kaže  daje  esej  ujedno  i 
otvoreniji  i više  zatvoren  no  što  se  to  sviđa  tradicio- 
nalnom mišljenju.  Otvoreniji  je  utoliko  ukoliko  svojim 
sklonostima  negira  sistematiku,  a toliko  je  samo- 
dovoljniji  koliko  se  strože  pridržava  tog  negiranja. 
Esej  razdire  teorije  koje  su  mu  blizu:  njegova 
tendencija  je  uvijek  tendencija  likvidaciji  mnijenja, 
pa  i onoga  kojim  sam  počinje:  “Esej  je  ono  stoje  bio 


od  početka,  kritička  forma  par  exellence\  i to  kao 
imanentna  kritika  duhovnih  tvorevina,  kao  kon- 
frontacija onoga  što  one  jesu  s njihovim  pojmom,  kao 
kritika  ideologije  (Esej  o eseju).  Teoretičar  post- 
moderne  i postsocijalizma  Mikhail  N.  Epstein 
paradoksalnost  eseja  vidi  u njegovoj  mogućnosti  ili, 
tek,  potencijalu  dokazivanja  i uvjeravanja.  Sada  se 
pokazuju  ta  mnogostruka  lica  eseja:  (1)  lice  pisma 
koje  uživanje,  bez  opravdanja,  stavlja  na  prvo  mjesto 
- esej  može  nalikovati  “govoru”  markiza  de  Sadea, 
Georgesa  Bataillea,  kasnog  Rolanda  Barthesa,  Pierrea 
Klossowskog  ili  Philippea  Sollersa,  (2)  lice  kritičkog 
postupka  analize  i rasprave  - kritička  teorija  sa  svim 
svojim  otvorenim  distinkcijama  moguća  je  najčešće 
samo  kao  esej  od  Waltera  Benjamina  preko  Adoma 
do  Martina  Jayja  ili  Victora  Burgina),  ali  i (3)  lice 
izgradnje  samoodređivanja  (Epstein)  ili  samoterapije 
(\vittgensteinovci  od  Art&Languagea  do  teoretičara 
poezije  Charlesa  Bemsteina  i Marjorie  Perloff). 

Ta  uočena  i nesvodljiva  različitost  i multipliciranost 
lica  eseja  odlučnije  čin  istupanja  iz  hermeneutičkog 
kruga,  čin  koji  suštinski  determinira  prirodu  eseja.  Esej 
zahtijeva  umijeće,  često  i verbalnu  akrobatiku  istu- 
panja iz  kruga.  U eseju  se  kao  najveće  i najdublje  tajne 
ljudske  prirode  izazivaju,  provociraju  ili  rješavaju 
akrobatskim  gestama  filozofskih  obrata  i višeznačnosti 
koje  se  prepoznaju  u retoričkim  figurama  pisma 
(pisanja)  književnosti. 

Esej  je  modernistička  tvorevina  koja  nastaje  kao 
autonomni  žanr  preobražaja  ni-poezije  i ni-proze  u 
govor  o svemu  mogućem  na  ovom  ili  drugim  fikcio- 
nalnim  svjetovima.  U tome  se  krije  paradoks  moder- 
nističkog eseja:  biti  autonoman  žanr  i ne  biti  ni  ovo 
ni  ono  u strogom  disciplinarnom  smislu.  Postignuta 
žanrovska  autonomija  ne  uspostavlja  osnovu  za 
konstituiranje  institucije.  U tom  smislu,  na  primjer, 
Adomo  zaključuje  da  nas  jedan  pogled  u književnost 
modeme  uči  da  esej  prodire  u umjetničke  vrste  koje 
su  mu  do  sada  zatvarale  svoja  vrata.  Modernistički 
esej  anticipira  horizont  intertekstualnosti,  njezine 
moći,  efekte,  formalne  postupke,  ali,  pri  tome  se 
intertekstualnost  ne  postavlja  kao  zakon  tekstualnosti. 
Intertekstualnost  izbija  iz  glasova  i njihovog  zapisi- 
vanja kod  pjesnika  Hljebnikova,  Eliota  i Pounda,  kod 
nadrealista  Bretona,  kod  redatelja  Artauda  i slikara 
Kandinskog,  Klcea,  Maljeviča,  odnosno,  kompozitora 
Schonberga  i Stravinskog. 

Modernistički  esej  ima  povijest  dugu  skoro  Četiri 
stoljeća:  (1)  započinje  kao  poučni  traktat/ogled  ( glas 
anticipirajuće  prosvjećenosti,  glas  znanstvenika) 
razumijevanja  i poduke  iz  duhovnih  znanosti,  samog 
života  i književnosti,  (2)  dostiže  vrhunac  kao  auto- 
nomni žanr  govora  (pisma)  u prvom  licu  (JA),  govora 

koji  iz  neprozirnosti  intuicija  modernog  stvaraoca 
postaje  govor  o stvaranju,  djelovanju,  doživljaju, 
promjeni  i kontemplaciji  svijeta,  društva,  umjetnosti, 
subjektivnosti,  duhovnosti,  i (3)  završava  svoj  životni 
vijek  žanra  kao  intertekstualni,  poližanrovski  i 
nestabilni  ( kao  shizofreni,  kao  nomadski)  zbir 
nekonzistentnih  glasova,  formula  i naracija  kasnog 
doba  u kojem  se  povijest  (dijakronija,  povijest, 
povijesna  naracija)  projicira  u fikcionalnu  moć 
sinkronije  (aktualnosti,  suvremenosti).  Modernistički 
esej  je  izmicanje  neobaveznosti  prozne  meditacije  i 
obaveznosti  pozitivističkog  traganja  za  znanošću  o 
književnosti,  posebnim  znanostima  o umjetnosti 
(muzikologijom,  filmologijom,  teatralogijom)  ili 
znanstvenom  filozofskom  estetikom.  Esej  trazi  pravo 
na  glas  jednog  individualiziranog,  inteligentnog  i 
samorazumijevajućeg  JA.  Prema  Mikhailu  N. 
Epstcinu,  paradoks  esejističkog  mišljenja  sastoji  se  u 
tome  što  se  individualnost  koja  podliježe  dokazivanju 
dokazuje  upravo  time  Čime  i treba  biti  dokazana  - 
samom  sobom.  Individualno,  inteligentno  i samo- 
razumijevajuće  JA  modemima  je  svjesno  pogubnosti 
znanstvene  hegemonije  i represije  (traženja  da 
umjetnost  postane  znanost),  ali  i površnosti  pseudo- 
klasicista,  pararomantičara  i tradicionalnih  anti- 
modemista  koji  umjetnika  vide  kao  priglupu,  jed- 
nostavnu, ograničenu,  isključivo  osjetilnu  i samo-ne- 
razumijevajuću  životinju.  Modernistički  esej  se 
inteligentno  interpolira  između  znanosti  i subjek- 
tivnosti. 

Esej  u visokom  modernizmu  (kasne  40-e  - rane  60-e) 
postaje  esej  autonomnog  transcendentnog  subjekta 
koji  ideju  jastva  (ja  koje  izriče  hipoteze  o identitetu) 
preobražava  u govor  o jeziku  kao  svijetu  po  sebi  i za 
sebe  (kozmogonija  jezika  jezikom).  Pjesnik  Robert 
Duncan  u poeziji,  romanopisac  i filozof  Sartre  u prozi, 
filozof  i pisac  Camus  u filozofiji,  psihoanalitičar  Lacan 
u psihoanalizi,  etnolog  Levi-Strauss  u struk- 
turalističkoj kulturnoj  antropologiji,  Heisenberg  u 
teorijskoj  fizici,  Clement  Greenberg  u teoriji  modernog 
slikarstva,  de  Beauvoir  u feminizmu,  kompozitori 
Stockhausen  ili  Cage  u glazbi,  grade  esej  kao 
“transcendentni”  svijet  jezika  o jeziku  poezije,  proze, 
filozofije,  psihoanalize,  antropologije,  fizike, 
slikarstva,  glazbe,  feminizma,...  Transcendentnost 
eseja  je  moć  pisma  da  predteorijskim,  postteorijskim 
ili  parateorijskim  pismom  prikaže,  nasluti  i dočara 
atmosferu  (doživljaj,  iskustvo,  fascinaciju.  dramu, 
traumu)  prirode  poezije,  proze,  filozofije,  psi- 
hoanalize, antropologije,  fizike,  glazbe,  slikarstva  ili 
feminizma.  Visokomodemistički  esej  je  razrađen, 
kompleksan,  dubok,  subliman  i filozofičan.  Terminom 
filozofičan  ukazuje  se  na  ekonomičnost  pisma  koja 


ukazuje  na  filozofske  teme  i postupke,  ali,  pri  tome, 
ne  ulazi  u područja  filozofskog  diskursa. 
Postavangardni  esej  druge  polovine  60-ih  i 70-ih  je 
bijeg  (destrukcija  i,  zatim,  dekonstrukcija)  od 
transcendentnog  esejističkog  modusa  pisma  o jeziku - 
svijetu  ili  svijetu  od jezika.  Bijeg  od  transcendentnog 
esejističkog  modusa  označava:  (1)  kritiku  teorijskih 
fundamentalnih  osnova  (ontologije)  neprozirnosti 
intuicija  i njihove  transcendencije  u modernističkom 
eseju,  (2)  subverziju  transcendentnc  logike  jezika- 
svijeta  (univerzalnog  jezičkog  okruženja)  upotrebom 
taktičko-razomih  modela  tautologije,  logičke  ispra- 
znosti, jezičke  igre  i formalne  inovacije  (primjeri  od 
eseja  koji  prati  novi  roman  ranih  i sredine  50-ih  preko 
teorije  teksta  autora  okupljenih  oko  časopisa  Tel  Quel 
do  konceptualne  umjetnosti  i začetaka  metaproze),  (3) 
radikalnu  izmjenu  fenomenologije  eseja  u kon- 
ceptualnoj umjetnosti  (Art&Language)  - od  eseja  kao 
govora  o u esej  kao  autore Jleksivnu  analizu  eseja  u 
likovnim  vizualnim  umjetnostima,  pri  tome  se  esej 
ne  čita  u knjizi  ili  časopisu  nego  se  gleda  i tek  zatim 
čita  na  mjestu  na  kojem  bi  se  gledala  slika  na  izložbi, 
i (4)  preobrazba  moći  pisma  o u moć  proizvodnje 
pisma  i to  ne  bilo  kojeg  pisma  nego  ideološkog, 
revolucionarnog  i kritičkog,  psihoanalitički  ero- 
tiziranog  pisma  šezdesetosmaške  pobune  i pos- 
tšezdesetosmaške  autoanalize  ideološkog  jastva  ( Tel 
Que f). 

Pismo  eseja  postaje  političko  i seksualno  (Roland 
Barthes,  Victor  Burgin).  Moć  pisma  je  model  refe- 
rencijalnog  diskursa  zasnovanog  na  odnosu  pismo, 
referenca  (referencijalna  relacija)  i referent  (objekt 
izvan  pisma  na  koji  se  pismo  odnosi),  a moć 
proizvodnje  pisma  je  strategija  subverzije  referen- 
cijalnc  relacije,  čime  pismo  stječe  svoju  arbitrarnu 
nemotiviranu  naddeterminaciju  ponude  značenja, 
smisla  i vrijednosti  (takav  tekst  stvara  fikcionalni 
modalni  poredak  svijeta). 

Postmodemistički  esej  je  poližanrovsko  vraćanje 
pismu,  rasipanje  praha  jezika,  razvezivanje  čvorova 
tkanja  tekstualnog  ( textus ) pisanja  i gledanje  unazad 
iz  neudobnosti  metajezika  u udobnost  (želju,  uživanje, 
zadovoljstvo)  književnog  pripovjednog  ili  poetskog 
pisma.  Postmodemo  traganje  za  udobnošću  je  fatalno 
(nema  neizvjesnosti),  opsceno  (erotizirano  do  feti- 
šizma ili  pornografskog  izraza),  nemotivirano  (ne 
postoje  nužni  odnosi  nego  samo  arbitrarne  i sto- 
hastičke,  slučajne  kombinatorike)  i postavljeno  kao 
mogući  svijet  teksta  (tekst  je  mimezis  mogućih 
svjetova  umjetnosti,  kulture,  znanosti,  filozofije, 
ideologije).  Dok  je  postavangardni  esej  bio  kritika  i 
subverzija  modernističkog  eseja  i pisma,  post- 
modernistički  esej  je  beskrupulozna,  opscena. 

ekstatička  i cinička  tekstualna  potrošnja  samoga  pisma 
i njegovih  mogućnosti  prikazivanja*  izražavanja  i 
izlaganja.  Postmodemistički  esej  koristi  tragove  upisa 
i prijepisa  pisma  da  bi  govorio  o pismu  bez  izvora 
(tekst  bez  porijekla  u duhu/duši,  filozofija  bez  porijekla 
dana  kao  razbijeno  zrcalo  filozofije  multikulturalizma, 
umjetnost  bez  porijekla  kao  nomadski  geografski  i 
povijesni  stroj  na  kraju  XX.  stoljeća).  U post- 
modemističkom  eseju  je  sve  sadržano  (cjelokupna 
povijest)  upravo  tu  i sada  u fraktalnom  komadu  teksta. 
Postmodemistički  esej  (Victor  Burgin,  Kathy  Acker, 
Hćlčne  Cixous)  se  ne  razlikuje  mnogo  od  post- 
modernističke  skulpture  (Anish  Kapoor)  - on  je 
posuda  skrivenog  simboličkog  smisla.  Skriveni 
simbolički  smisao  nije  ništa  drugo  do  proizvodni  rad 
jezika  bez  referencijalne  obaveze,  ali  ne  bilo  koji  rad 
nego  nekontrolirani  rad  uobličavanjajezičkih  komada 
koji  su  fraktali  (elementi  teksta  koji  prividno  u 
pojedinačnom  pokazuju  strukturu  odraza  cjeline). 
Cjelina  i fragmenti  cjelina  su  tvorevine  koje  odražavaju 
svoju  neprirodnost  (hiperrcalnost).  Fraktalnost 
postmodernistićkog  eseja  je  poližanrovska  zato  što 
on  nastaje  u slobodnom  međuprostoru  sinkronog 
povezivanja  i prikazivanja  poezije  i proze  i filozofije 
i povijesnih  formacija  eseja  i diskursa  drugih  disciplina 
(filozofije,  znanosti,  psihoanalize,  sociologije,  logike, 
lingvistike,  kulturalnih  studija,  muzikologije,  filmo- 
logije).  U fraktalnom  eseju  postmodeme  nema  subjek- 
ta (ja,  jastva),  ali  postoji  mnoštvo  hipotetičkih  semio- 
loških  konstrukcija  i odnosa  prikazanih  subjektivnosti. 
Ti  komadi  subjektivnosti  nisu  nastali  iz  neprozirnosti 
intuicija  biološkog  bića  ili  egzistencijalnog  bića 
(projiciranog  egzistencijalističkom  filozofijom)  nego 
iz  simboličkog,  imaginarnog  i realnog  rada  označitelja 
medija  koji  u istu  ravninu  mrtvog  mora  dovodi  i 
retoriku  visoke  kulture  i plebejsku  retoriku  (žargon, 
sleng)  masovne  kulture.  Ezoterični  i egzoterični 
modusi  plutajućih  diskursa  pletu  mreže  (mapa,  rizom) 
smisla,  značenja  i vrijednosti. 

Feministički  esej  postaje  neizvjesni  paradigmatski 
okvir  otvorenog,  nestabilnog  i promjenama  usmje- 
renog pisanja  u polju  otvorene  identifikacije:  “Spi- 
sateljičino  JA  u tekstu,  koje  je  tako  često  u eseju  u 
prvom  planu  kao  manifestno  mišljenje  autora,  obično 
je  skriveno  u takvom  labirintu  različitih  stilova  i 
glasova  daje  čitalac  u nedoumici  o autoričinom  stavu. 
Tekst  se  poigrava  čitaocem.  Da  bi  ušao  u igru,  čitalac 
često  mora  biti  spreman  odustati  od  svojeg  ustaljenog 
načina  čitanja.  To  nije  uvijek  lako.  Mnogi  od  nas  su 
navikli  birati  tekstove  koji  se  uklapaju  u naš  način 
razmišljanja  i prilagodavanja  našim  čitalačkim 
potrebama”  (Margaret  Brigman  o Hćlčne  Cixous). 
Jezik  feminističkog  eseja  izbjegava  govoriti  o on- 


tologiji spola  iii  roda , nego  radije  u skrivalici  govora 

0 mravima  i ljubavnicima  ukazuje  na  nemoguće  cijelo 
identiteta  racionalnosti  i subjektivnosti.  Jedino  je 
monolog  moguć  i,  upravo,  monolog  u dva  glasa 
(Hćlčne  Cixous,  Jacqucs  Derrida)  pokazuje  kako  polje 
Drugog  čini  mogućim  jedan  glas  (“...  želja  subjekta 
je  želja  Drugog...”)  : ‘‘Moram  ti  nešto  reći:  bojim  tc 
se.  Ti  si  mi  silno  blizak.  Znam  te.  Poznajem  te  sve  do 
tamo  gdje  ti  ne  poznaješ  samoga  sebe.  Počinjem 
govoriti  opasne  stvari,  ali  drugačije  ne  mogu.  Vidjela 
sam  te,  čitala,  gledam  te  u tvojim  tekstovima:  vidim 
kako  hodaš,  sporim  i tihim  koracima,  kako  se  ogle- 
davaš na  sve  strane,  vidim  kako  predviđaš.  Tvoj  glas 
u tekstu  je  vidovit,  sumnjičavo  i zorno  predviđanje,  a 
tako  uviđavan.  Poznajem  te,  kažem,  i znam  da  je  to 
opasno.  Kao  sina  jedne  majke,  kao  očeva  sina,  kao 
oca  jednog  drugog  sina.  A zatim,  tu  je  i onaj,  da  se 
vratim  mojoj  temi,  onaj  obrezani.  Ono  obrezano.  Neću 
vam  reći  ništa  novo  ako  kažem  da  je  cirkumcizija , 
obrezanost,  upisana  u svim  Jacquesovim  tekstovima. 
Svi  ti  sjajni  filozofski  tekstovi,  filozofski  pod  navod- 
nicima, ali  također  i istinski  filozofski  tekstovi,  za 
mene  su  tek  dio  divovske  priče,  djela  koje  je  u svojem 
oklijevanju  najšašaviji,  najopasniji,  najhrabriji  auto- 
biografski pothvat  našeg  vremena.”  (Hćlčne  Cixous 
govori  Jacquesu  Derridai)  i ‘‘Evo  mi,  dakle,  Helene 
prepušta  riječ.  Ostavlja  me  samog  s govorom:  moglo 
bi  se  reći  da  mi  DAJE  riječ.  Jer,  postoji  razlika  između 
DATI  i PREPUSTITI  riječ.  Dati  riječ  je  nešto  kao 
dati  lozinku  ili  natuknicu.  Što  znači  dati  početnu  riječ, 
dati  riječ?  Je  li  to  isto  Što  i dati  neku  stvar?  Sigurno 
nije  baš  isto,  jer  riječi  nisu  stvari  na  način  onih  ostalih, 

1 ne  dajemo  ih  na  isti  način.  Ili  ih  ne  dajemo  uopće,  ili 
je  to  pak  jedina  stvar  na  svijetu  koja  se  doista  može 
dati.  Davanje  riječi,  je  li  to  davanje  pjesme,  darivanje 
pjesme,  kao  što  bi  kazao  Mal larme?  Je  li  to  davanje 
lozinke,  odavanje  tajne?  Večeras  se  sve  čini  da  smo  si 
nas  dvoje  dali  riječ,  iako  to  nismo  učinili,  smatrajući 
unaprijed  daje  neizvodivo  govoriti  dogovorno  o raz- 
lici. Ona  je  nepredvidiva  i uvijek  počinje  s nepredvi- 
divim.  To  znači  i da  naše  rečenice  valja  dešifrirati  kao 
spolnu  razliku,  iako  ona  ostaje  i dalje  nepredvidiva 
kao  što  je  to  i samo  tijelo  riječi,  ono  označiteljsko,  la 
letre\  tijelo  riječi  koju  dajemo  neprevodivo  je  kao  i 
spolna  razlika”  (Jacques  Derrida  govori  Hćlčne 
Cixous). 

LITERATURA:  Ack  l , Ado8,  Artla  1 , Artla7,  Artla  1 1 , Artlal  9,  Artla20, 
Artla2 1 , Bart2,  Bart3,  Bart4,  Bart5,  Bartl6,  Bartl7,  Bart  19,  Bart22, 
Benj2,  Cix3,  Cix5,  Dcrr3,  Dcrr4,  Derr8,  Eps2,  Ff2,  Harrl  1 , Harr45, 
Ker  1 , Kop  1 , Wollis  1 , Wollis2,  Witt3 

Estetička  teorija.  Estetička  teorija  nastaje  u okvirima 
filozofskog  konteksta,  interesa  i zahtjeva  (Adomo). 

Filozofija  je  u povijesnom  smislu  “kontekst”  (polazni 
okvir,  polazna  povijest  i horizont)  estetike  u kojem  se 
ona  definira,  u odnosu  na  koji  gradi  autonomne 
diskurzivne  institucije  i kojeg,  pod  određenim  uv- 
jetima, prevladava,  destruira  ili  dekonstruira.  Estetika 
je  filozofska  disciplina  čiji  jc  objekt:  (1)  činjenica 
(informacija,  podatak,  data)  prirode  dobivena  os- 
jetilnom  spoznajom,  odnosno,  hipotetička  ili  fik- 
cionalna  činjenica  koju  filozofski  (estetički)  diskurs 
stvara  mišljenjem  (interpretacijom,  raspravom) 
moguće  osjetilne  spoznaje;  (2)  prirodno  i artificijelno 
lijepo  (lijepo  u kulturi  i umjetnosti;  hipotetičko, 
fikcionalno  ili  idealno  lijepo),  i (3)  umjetnost  (um- 
jetničko djelo,  umjetničko  stvaranje,  različite  funkcije 
umjetnosti  u kulturi,  svijet  umjetnosti,  povijest 
umjetnosti;  hipotetičke,  fikcionalne  ili  idealne 
koncepcije  umjetničkog,  umjetnosti  ili  umjetničkog 
djela,  itd). 

Kao  filozofska  disciplina  estetika  se  obično  ukazuje 
kroz  sljedeće  sisteme  interpretacije  ili  njihove 
međuodnose:  (a)  kao  filozofska  estetika  (filozofska 
teorija  različitih  orijentacija  koja  se  bavi  postojećim 
ili  idealnim  osjetilnim  doživljajem  i osjetilnom 
spoznajom,  činjenicama  prirode,  lijepim  i umjetnošću 
u najopćenitijem  smislu),  i (b)  kao  filozofija  umjetnosti 
(filozofska  teorija  različitih  orijentacija  koja  se  bavi 
umjetnošću  kao  svojim  dominantnim  idealnim, 
konkretno  aktualnim  ili  povijesnim  problemom). 
Estetiku  je  utemeljio  Immanuel  Kant,  određujući 
pristupe  i interpretacije  autonomnog  pojma  lijepo  i 
umjetnost  ( Kritika  rasudne  snage),  a Hegel  redefinira 
estetiku  kao  filozofiju  povijesti  umjetnosti  unutar 
sistema  filozofskih  disciplina  ( Estetika  /-///).  Po 
Arthuru  C.  Dantou  se  estetička  teorija  ili  filozofija 
umjetnosti  treba  baviti  konkretnim  i primijenjenim 
istraživanjem  “umjetničkog  djela”  ( artwork ),  “svijeta 
umjetnosti”  (artworld)  i “povijesti  umjetnosti”  (ideja 
filozofije  povijesti  umjetnosti)  u dvostrukosti  vanjskog 
interpretatora  i povijesnog  sudionika  koji  sudjeluje  u 
uspostavljanju  konstitutivnih  uvjeta  stvaranja, 
razmjene  i recepcije  umjetničkog  djela.  Za  Dantoa 
umjetnost  nije  samo  ono  što  oko  vidi  ili  uho  čuje 
(određena  specijalizacija  osjetila)  nego  i znanje 
povijesti  umjetnosti,  estetike,  humanističkih  znanosti, 
odnosno  ona  jc  uvijek  “svijet  umjetnosti”. 

Polazeći  od  općeg  filozofskog  pojma  estetike  kao 
rasprave  umjetnosti  koja  proizvodi  (stvara)  pojmove 
i termine  o umjetnosti,  estetika  je  filozofska  disciplina 
višestupanjskog  diskurzivnog  karaktera  čiji  je  plan  ili 
sadržaj  predočavanje:  (a)  umjetnosti,  diskursa  o 
umjetnosti  i diskursa,  koncepata  i termina  diskursa  o 
umjetnosti,  i (b)  pojmova  koji  nastaju  identificiranjem, 
opisivanjem,  poopćavanjem,  upotrebom  ili  evolucijom 


diskursa,  termina  i pojmova  umjetnosti  i svijeta 
umjetnosti. 

Na  toj  osnovi  estetička  teorija  se  može  definirati  i 
interpretirati  na  sljedeće  načine:  (1)  filozofska 
(epistemiološka  ili  gnoseološka  i kognitivna)  rasprava 
oblika  osjetilne  spoznaje  svijeta  (prirode  i kulture)  u 
rasponu  od  prirodno  lijepog  (što  pripada  njezinoj 
tradiciji  i prethistoriji)  do  hipcrrealnog  (što  pripada 
postmodemim  koncepcijama  postojanja  svijeta  kao 
predočavanja  svijeta  koji  svoju  vlastitu  realnost 
proizvodi  pomoću  tehnoloških  medija).  (2)  fenome- 
nologija rasprava  pojavljivanja  estetskog,  umjetničkog 
i onog  što  karakterizira  kulturu.  Estetika  je  kao 
ontologija  rasprava  postojanja  i prisutnosti  estetskog, 
umjetničkog  i onog  Što  karakterizira  kulturu.  Kao 
fundamentalna  ontologija  estetika  je  rasprava  po- 
stojanja bića  estetskog,  umjetničkog  i onog  što 
karakterizira  kulturu.  Pri  tome:  (a)  fenomenologija 
označava  proučavanje  odnosa  “osjetilnog  pojav- 
ljivanja” (recepcije,  percepcije)  estetskog,  umjetničkog 
i kulturnog,  a (b)  ontologija  se  bavi  problemom 
postojanja  (od  porijekla  do  prisutnosti  ili  odsutnosti) 
estetskog,  umjetničkog  i kulturnog,  (c)  kada  se 
zamisao  postojanja  promatra  u metafizičkom  smislu 
(bića,  bitka,  prvotnog  izvora),  riječ  je  o filozofskoj 
(fundamentalnoj)  ontologiji,  i (d)  kada  se  zamisao 
postojanja  promatra  u formalnom  ili  empirijskom 
smislu  interpretacije  morfologije  (izgleda,  strukture, 
kompozicije,  pojavnosti,  forme)  estetskog,  umjet- 
ničkog i kulturnog,  tada  se  govori  o primijenjenoj 
estetici  ili  istraživanju  ontologije  umjetničkog  djela 
ili  estetskog  fenomena  u teoriji  umjetnosti,  muziko- 
logiji,  kritici,  itd.  (3)  Estetika  kao  aksiologija  ili 
filozofija  vrijednosti  istražuje  i raspravlja  (a)  opći 
pojam  vrijednosti  (lijepo,  dobro,  ružno)  i vrednovanja 
u prirodi  i kulturi  (umjetnički  lijepo,  umjetnički 
vrijedno,  ukus),  (b)  specifične  pojavnosti,  funkcije  i 
efekte  vrijednosti  u umjetnosti  i kulturi  (estetski  lijepo, 
uzvišeno,  vrijedno,  čisto,  kič,  ružno,  uživanje,  zado- 
voljstvo) i (c)  u metaestetskom  smislu  samu  mo- 
gućnost bavljenja  vrijednošću  u estetici,  filozofiji  i 
specifičnim  znanostima  i teorijama  o umjetnosti.  (4) 
Filozofija  umjetnosti  je  filozofija  čiji  je  objekt  opći 
pojam  umjetnosti  ili  specifične  povijesne  i aktualne 
formacije  umjetnosti.  (5)  Metaestetika  kao  kritička 
rasprava  diskursa  ili  teorija  o umjetnosti  i kulturi.  (6) 
Filozofija  izražavanja  (ekspresije)  i prikazivanja 
(reprezentacije)  je  identifikacija,  opis,  objašnjenje, 
tumačenje,  interpretacija  i rasprava  oblika  izražavanja 
i prikazivanja  u umjetnosti,  kulturi,  politici,  itd. 

LITERATURA:  Altiel , Ag2,  Bahtl , Barretl , Baz4,  Benja3,  Bens3, 
Berlel,  Božič2,  Bourrl,  CarrolM,  Cazl,  Colel,  Crol,  Čačl, 
Damnja3,  Dan  t , Dan2,  Dan3,  Dan4,  Dess  l , Dick  l , Ec4,  Elt  l , Erj  1 2. 

Erjl6,  Feml,  Grlil,  Grli2,  Grli3,  Gr)i4,  Grž30,  Hartl,  Heg2,  Isel, 
Kanti,  Kant2,  Kant3,  Kennl,  Kogl,  Margl,  Marg2,  Marg3,  Marg4, 
Milij2,  Mor4,  Morpl,  Ndl,  Peml,  Potrč9,  Shus2,  Shus4,  Šupi  I, 
Šuv63,Šuv97,  Uzi,  Wcitl 

Estetički  formalizam.  Estetički  formalizam  je  teorija 
likovnih  umjetnosti  koja  polazi  od  stava  da  su  likovni, 
estetski,  značenjski  i vrijednosni  aspekti  umjetničkog 
djela  određeni  samim  umjetničkim  djelom:  njegovom 
materijalnošću  i imanentnim  strukturalnim  odnosima 
likovnih  elemenata.  Osnove  estetičkog  formalizma  su 
estetička  teorija  “Čiste”  vizualnosti  Konrada  Fiedlera 
i teorija  forme  u likovnoj  umjetnosti  Adolfa  von 
Hildebranda  na  kraju  XIX.  stoljeća.  Formalističko 
istraživanje  je  stilističko  ispitivanje  i stvaranje  likovne 
gramatike.  Formalni  integritet  umjetničkog  djela,  tj. 
njegova  cjelovitost,  estetski  je  efekt  koji  stvara  dojam 
jasnoće,  snage  i životnosti. 

Formalistička  estetika  likovnih  umjetnosti  Clivca  Bella 
i Rogera  Fryja  nastaje  kao  postimpresionistička 
modernistička  teorija  vizualnog  oblikovanja  10-ih 
godina  XX.  stoljeća.  Oni  definiraju  pojam  značajne 
forme.  Značajna  forma  je  odnos  elemenata  (kom- 
binacija linija,  boja,  oblika  i volumena)  koji  izazivaju 
estetsko  uzbuđenje.  Značajna  forma  je  sve  ono  što  se 
nalazi  na  slikarskom  platnu,  nije  u funkciji  mimetičkog 
prikazivanja  i uzrokuje  estetski  doživljaj.  Slika  je 
definirana  kao  unutarnja  likovna  organizacija. 
Izražajna  funkcija  likovnih  formi  postiže  se  time  što 
su  one  uređene  i kombinirane  prema  određenim 
nepoznatim  i tajanstvenim  zakonima.  Ovu  Bellovu 
misao  Fry  je  razradio  definirajući  koncept  “čiste”  i 
autonomne  modernističke  likovnosti  tvrdnjom  da 
nezainteresiranost  za  prikazivanje  uzrokuje  i ne- 
zainteresiranost za  tehnička  sredstva  i samo  znanje. 
Za  Fryja:  ( I ) prikazivanje  je  deskriptivno  prikazivanje; 
(2)  tehnička  sredstva  služe  deskriptivnom  i imita- 
tivnom  prikazivanju;  (3)  znanje  nastaje  opažanjem, 
na  način  prirodnih  znanosti.  Bellova  i Fryjova  for- 
malistička estetika  vodi  autonomnom,  apstraktnom 
likovnom  umjetničkom  djelu  utemeljenom  na  spe- 
cifičnim formama. 

Vrhunac  formalističke  estetike  je  teorija  moder- 
nističkog slikarstva  Clemcnta  Grecnbcrga  koja  se 
razvijala  od  kasnih  40-ih  do  ranih  60-ih  godina, 
povezana  s apstraktnim  ekspresionizmom  i postsli- 
karskom  apstrakcijom.  Greenbergova  formalistička 
teorija  slikarstva  temelji  se  na  sljedećim  tezama:  (1) 
umjetnička  slika  je  autonomna,  apstraktna,  dvodi- 
menzionalna  likovna  površina;  (2)  cilj  umjetničkog 
rada  je  postizanje  čiste  likovnosti,  što  se  ostvaruje 
autokritikom  metoda  i oblika  izražavanja  koje 
umjetnik  provodi;  (3)  autokritičkom  empirijskom 
analizom  slikar  odstranjuje  iz  svojeg  rada  aspekte 


drugih  umjetnosti;  (4)  umjetnost  je  pitanje  iskustva,  a 
ne  principa,  što  znači  da  se  umjetnik  oslanja  na 
direktno  iskustvo  rada  s materijalima  slikarstva,  a 
promatrač  na  svoje  vizualno  iskustvo  i direktni  estetski 
doživljaj  slike.  U Greenbergovoj  interpretaciji  estetski 
formalizam  apstraktnog  slikarstva  najviši  je  empirijski 
i teorijski  domet  razvoja  modeme  umjetnosti. 

Teorija  likovnih  umjetnosti  koja  se  razvijala  u kon- 
ceptualnoj umjetnosti  je  antiformalistička  i nastaje  na 
osnovi  kritike  Greenbergovog  estetskog  formalizma. 
Postmodemističke  teorije  80-ih  i 90-ih  godina  su 
antiformalističke  teorije  koje  se  bave  transformacijama 
značenja  likovnog  i vizualnog  umjetničkog  djela. 

LITERATURA : Bell  1 , Fid  I . Frasc  I , Frasc2,  Fry  I , Green  1 , Green3, 
Green4,  Green6,  Green  1 0,  Green  1 1 , Green  1 2,  Green  1 3,  Green  1 5, 
Harrl2,  Harr33,  Harr45,  Morp3,  Morp4 


Estetika.  Estetika  je  filozofska  disciplina  koja  izučava 
osjetilnu  spoznaju,  odnosno  lijepo  i umjetnost.  U užem 
smislu  estetikom  se  naziva:  (1)  opća  metajezička 
filozofska  teorija,  koja  izučava  osjetilnu  spoznaju, 
vrijednosne  kategorije  prosuđivanja  i tradicijom 
određena  područja  estetskog  (područje  lijepog);  (2) 
opća  metajezička  filozofska  teorija  (filozofija 
umjetnosti),  koja  izučava  umjetnički  lijepo,  pojam  i 
smisao  umjetnosti,  odnosno  teorije  umjetnosti  (poe- 
tiku, teoriju  umjetnika,  kritiku,  povijest  umjetnosti, 
sociologiju  umjetnosti,  semiotiku  umjetnosti,  psi- 
hologiju umjetnosti);  (3)  skup  pravila,  oblika  izra- 
žavanja, normi  upotrebe  umjetničkih  medija,  vri- 
jednosti i ciljeva  izražavanja  i stvaranja  koje  je 
zajedničko  pripadnicima  jednog  stila,  pokreta  i grupe 
ili  koje  jedan  umjetnik  razvija  u okviru  svojeg  opusa. 
Zato  se  govori  o estetici  lirske  apstrakcije  koja  je 
različita  od  estetike  postslikarske  apstrakcije  ili  estetike 
minimalne  umjetnosti.  U likovnim  umjetnostima 
estetskim  se  naziva  likovni  fenomen  koji  izaziva  estet- 
ski učinak  (npr.  doživljaj  lijepog)  ili  koji  zadovoljava 
kriterije  estetičke  teorije.  Estetičkim  se  nazivaju 
teorijske  konstrukcije  kojima  se  uspostavljaju  analize 
filozofskog  pojma  “lijepo”,  definiraju  estetski 
vrijednosni  kriteriji,  pravila,  filozofske  interpretacije 
umjetničkog  rada  ili  teorije  umjetnosti.  Ako  je 
umjetničko  stvaralaštvo  prvostupanjski  umjetnički 
jezik  svijeta  umjetnosti,  onda  je  jezik  kritike  i teorija 
umjetnosti  drugostupanjski  jezik,  metajezik  o 
prvostupanjskim  jezicima  umjetnosti,  a diskurs 
estetike  je  meta-meta  jezik  ili  N-to  stupanj ski  jezik, 
koji  raspravlja  o različitim  oblicima  izražavanja  i 
komuniciranja  u svijetu  i povijesti  umjetnosti.  Estetika 
se  u odnosu  na  svoj  objekt  dijeli  na:  (1)  filozofsku 
estetiku  koja  se  bavi  općim  filozofskim  pitanjima 

(pojma  lijepog,  snagom  prosudbe,  jezika  estetike, 
pojma  umjetnosti,  pojma  stvaranja,  smisla  umjetnosti) 
a ne  posebnim  problemima  umjetnosti  ili  lijepog  u 
kulturi  i prirodi;  primjeri  takve  estetike  su  estetička 
teorija  Immanuela  Kanta  i Nicolaija  Hartmanna;  (2) 
primijenjenu  estetiku  koja  se  bavi  konkretnim 
tematizacijama  pojma  lijepog  u kulturi,  umjetnosti  i 
prirodi,  odnosno  razvija  se  kroz  specijalizirane 
estetičke  studije  umjetničkih  disciplina:  filozofija 
slikarstva,  estetika  filma,  filozofija  književnosti, 
ambijentalna  estetika,  estetika  muzike. 

Estetiku  kao  filozofsku  disciplinu  formulirao  je 
njemački  filozof  A.  G.  Baumgarten  u XVIII.  stoljeću. 
To  je  disciplina  modernog  doba  i označava  određivanje 
posebnog  autonomnog  područja  spoznaje  i doživljaja 
poslije  raspada  jedinstvenog  kršćanskog  svjetonazora. 
Javlja  se  usporedno  zasnivanju  autonomnih  područja 
i postupaka  etike,  političke  teorije,  umjetnosti  i znano- 
sti u doba  prosvjetiteljstva.  Povijest  filozofije  i estetike 
pokazuje  da  se  pojam  estetike  može  primijeniti  na 
različite  europske  i izvaneuropske  teorije,  doktrine  i 
filozofske  modele  koji  su  se  od  antičkih  vremena  bavili 
pojmom  lijepog  i poetičkim  raspravama  o umjetnosti. 
Tradicionalni  estetički  problemi  su  lijepo,  umjetnost, 
ukus,  estetski  doživljaj  i iskustvo,  prosudba  vrijednosti 
umjetničkog  djela,  forma,  stvaralaštvo,  imitiranje. 

Za  razdoblje  nakon  1950.  godine,  kao  i za  razvoj 
umjetnosti  visokog  modernizma,  karakteristične  su 
sljedeće  estetičke  škole:  (1)  egzistencijalistička 
estetika,  koja  se  temelji  na  izučavanju,  analizi  i raspravi 
subjekta  i subjektivnosti  modeme  epohe,  tj.  pitanja 
izražavanja  (ekspresije)  jastva,  otuđenosti  i ljudske 
drame  (Jean  Paul  Sartre,  Albert  Camus);  (2)  mark- 
sistička estetika,  koja  se  temelji  na  analizi  društvenih 
uvjeta  i odnosa  u kojima  umjetničko  djelo  nastaje, 
koje  prikazuje  i u kojima  se  doživljava  i spoznaje; 
marksistička  estetika  je  revolucionarni  pristup 
umjetničkom  prikazivanju  i doživljaju  koji  ističe 
prednost  akcije  (rada  i društvenog  praksisa)  nad 
estetskom  kontemplacijom  i estetičkom  spoznajom 
(Gorgy  Lukacs);  (3)  fenomenološka  estetika,  koja  se 
temelji  na  analizi  i raspravi  estetskog  fenomena, 
estetskog  doživljaja  i estetičke  svijesti;  fenomenološki 
opis,  analiza  i rasprava  razlikuju  se  od  običnog  opisa, 
analize  i rasprave  time  što  zanemaruju  egzistencijalna 
određenja  stvari  i objašnjenja  običnog  iskustva, 
usmjeravanjem  prema  čistom  estetskom  fenomenu, 
tj.  intencionalnom  predmetu,  sagledavajući  njegovu 
bit  (Martin  Heidcggcr,  Roman  Ingarden,  Maurice 
Merleau-Ponty,  Michel  Dufrene,  Milan  Damnja- 
nović);  (4)  hermeneutička  estetika,  koja  se,  prema 
svojem  osnovnom  zadatku,  bavi  mogućnostima 
definiranja  općeg  pojma  i primjenama  filozofskog 


diskursa  na  razumijevanje  umjetničkog  djela  ili 
tekstova  o umjetnosti;  u izvedenom  smislu  estetika  se 
mora  utopiti  u hermeneutiku  da  bi  mogla  pravilno 
procijeniti  iskustvo  umjetnosti  (Hans  Georg  Gadamer, 
Paul  Ricoeur);  (5)  analitička  estetika,  koja  je  kritička 
metajezička  teorija  i koja  konceptualnim,  logičkim, 
lingvističkim  i semiotičkim  modelima  analizira 
diskurse  svijeta  umjetnosti,  tj.  jezik  umjetnosti,  jezik 
kritike  i jezike  teorija  umjetnosti  (Morris  Weitz,  Nelson 
Goodman,  George  Dickie,  Arthur  C.  Danto);  (6) 
estetika  teorije  informacija,  koja  je  proznanstvena, 
strukturalistički  usmjerena  estetička  teorija  čiji  je 
zadatak  opisivanje,  objašnjavanje  i interpretiranje 
postupaka  stvaranja,  izgleda  i procesa  komunikacije 
umjetničkog  djela  i estetike  informacije  struktu- 
ralističkim, statističkim,  kibemetičkim,  informatičkim 
i semiotičkim  modelima  (Umberto  Eco,  Max  Bense, 
Abraham  Moles);  (7)  semiotička  estetika,  koja  je 
formalistička  filozofska  teorija  i koja  smatra  da  se 
umjetničko  djelo  može  prikazati  kao  model  ili  poredak 
znakova  kojima  se  uspostavljaju  specifična  estetska 
značenja  i efekti  (Charles  Morris,  Jan  Mukafovsk^, 
Abraham  Moles,  Max  Bense,  Umberto  Eco,  Jurij 
Lotman);  (8)  semiološka  estetika,  razvijeni  stupanj 
semiotičke  estetike  utemeljen  na  uvjerenju  da 
umjetničko  djelo  nije  završeni  znakovni  sustav  nego 
tek  jedan  tren  u praksama  označivanja  koje  uspostavlja 
subjekt  ili  društvena  grupa;  drugim  riječima,  se- 
miološka estetika  proučava  društvene  prakse  pro- 
izvodnje i recepcije  značenja  u ostvarivanju  spe- 
cifičnih estetskih  i umjetničkih  efekata  (Roland 
Barthes,  Julia  Kristeva,  Louis  Marin,  Jean-Louis 
Schefer,  Braco  Rotar);  (9)  formalistička  estetika 
visokog  modernizma,  koja  je  estetika  likovnih 
umjetnosti  i koja  umjetničko  djelo  promatra  kao 
zatvoreni  autonomni  sustav  estetsko-umjetničkih 
vrijednosti  koje  se  ostvaruju  postizanjem  čiste 
pikturalne  vrijednosti  u slikarstvu  ili  čiste  skulpturalne 
vrijednosti  u skulpturi  (Clement  Greenberg);  (10) 
neomarksistička  estetika  60-ih  i ranih  70-ih  godina, 
koja  se  temelji  na  kritičkoj  teoriji  društva  frankfurtske 
Škole,  na  preispitivanju  pojma  modemosti  i stvaranju 
novoljevičarskog  pojma  novog  senzibiliteta  kao 
prevratničkog  umjetničko-estetskog  potencijala 
revolucionarne  promjene  društva  (Theodor  Adomo, 
Herbert  Marcuse,  Stefan  Morawski,  Giulio  Carlo 
Argan,  situacionisti,  Heinz  Paetzold);  (11)  psiho- 
analitička estetika,  koja  je  izvedena  iz  psihoanalize 
Sigmunda  Freuda,  a temelji  se  na  interpretaciji 
umjetničkog  djela  kao  izraza  ili  traga  nesvjesnog 
(Sigmund  Freud,  Carl  Gustav  Jung,  Jacques  Lacan, 
Emst  H.  Gombrich,  Richard  Wollheim,  Slavoj  Žižek). 
U razdoblju  od  1950.  do  kraja  60-ih  godina  odvija  se 

paradoksalan  proces  nastajanja  velikog  broja  estetičkih 
škola  i kritike  estetike,  odnosno  dovršenja  estetike  kao 
teorijske  discipline.  Kraj  ili  smrt  estetike  označava: 
(1)  dovršenje  modernističkog  koncepta  autonomije 
umjetnosti  nastajanjem  interdisciplinarnih  i proteo- 
rijskih  umjetničkih  pokreta  krajem  60-ih,  (2)  ten- 
denciju prekoračenja  granica  umjetnosti,  teorije  um- 
jetnosti i estetike  utopijskom  sintezom  umjetnosti  i 
njezinih  teorija,  te  života,  etike  i ideologije;  (3)  u 
okviru  samih  estetičkih  teorija  javlja  se  kritika  velikih 
aksioloških  i interpretativnih  sustava  filozofije  i 
estetike,  odnosno  dominacije  relativističkog  i anti- 
escncijalističkog  tumačenja  estetike  kao  filozofije 
umjetnosti  i filozofije  umjetnosti  kao  praktične  i 
operativne  teorije  umjetnosti  ili  autokritike  sistemskog 
teorijskog  mišljenja. 

Postmodemistička  estetika  kao  teorijska  sistemska 
filozofija  ne  postoji.  Međutim,  karakteristične  su:  (1) 
teorije  umjetnosti  koje  preuzimaju  interpretativne 
metafunkcije  filozofskog  diskursa  (Charles  Harrison, 
Donald  Kuspit,  Marcelin  Pleynet),  (2)  filozofski 
pristupi  koji  provode  analize  pojedinih  parcijalnih  i 
fragmentarnih  problema  umjetnosti  i osjetilnog 
doživljaja  svijeta  (Wolfgang  Welsch);  (3)  filozofske 
strategije  dekonstrukcije  diskursa  metafizike,  pa  u tom 
smislu  i estetike,  tj.  estetika  je  poligon  ili  tekstualni 
prostor  dekonstrukcije  i arheologije  značenja  u 
povijesti  filozofskog  pisma  (Jacques  Derrida,  Jejlska 
škola,  Rosalind  Krauss,  Norman  Bryson);  (4)  para- 
estetske  strategije  istraživanja  i rasprave  granica  teorije 
umjetnosti  i kulture,  odnosno  rasprave  modela  pri- 
kazivanja smisla,  značenja  i vrijednosti  u post- 
modemističkim  ili  povijesnim  sustavima  jezičkih 
igara,  svjetovima  i kulturama  (David  Carroll,  Victor 
Burgin,  Jean-Fran<?ois  Lyotard,  Jean  Baudrillard);  (5) 
strategije  teatralizacije  i estetizacije  filozofskog 
diskursa,  čime  se  interpretativne  i objašnjavaj  uče 
funkcije  estetičkog  teksta  (govora  i pisma)  tvore  kao 
književni  erotizirani  i estetizirani  diskurs  demon- 
striranja filozofskih  principa  ili  estetskog  doživljaja 
teorijskog  teksta  (Peter  Sloterdijk,  Gianni  Vattimo). 

Estetika  gustog  postavljanja  slika.  Estetika  gustog 
postavljanja  slika  predstavlja,  po  Željku  Kipkeu, 
postmodemističke  zidne  instalacije  u kojima  su  slike 
manjeg  formata  postavljene  na  zidu  jedna  iznad  druge 
i jedna  pokraj  druge,  tvoreći  fragmentarne  kolažne 


slikovne  površine  koje  prekrivaju  zid.  Svaki  takav 
postav  je  remake,  mimezis  i rasprava  Maljevičevog 
postava  suprematističkih  slika  na  izložbi  0,10 
posljednja  futuristička  izložba  (St.  Pctersburg,  1 9 1 5.). 
Zamisao  estetike  gustog  postavljanja  slika  izvedena 
je  iz  zapažanja  da  se  jedinstveno,  cjelovito  i totalizi- 
rajuće  područje  slikarskih  prikaza  svijeta  i izražavanja 
duha  raspalo  na  likovne  fragmente,  koji  više  likovno 
i značenjski  razdvajaju  nego  što  ispunjavaju  prostor. 
Instalacija  je  imaginarna,  promjenjiva  scenografija 
teatralizacije  slikarstva.  Primjeri  estetike  gustog 
postavljanja  slika  su  i instalacije  grupe  Invin  i radovi 
Mladena  Stilinovića. 

LITERATURA:  Kip5 

Estetika  kao  teorija.  Estetika  kao  teorija  je  način 
predočavanja  i interpretiranja  jezičkih  sistemskih  i 
nesistemskih  reprezentacija  osjetilnog,  lijepog, 
umjetnosti.  Pojam  teorija  u najopćenitijem  smislu 
označava  diskurs  pisma  koji  predočava  (identificira, 
specificira,  opisuje,  objašnjava,  interpretira  ili  ras- 
pravlja) neki  ekstenzionalni  ili  intenzionalni  objekt. 
Teorija  je  oblik  pisma  ili  prikazivanja  diskursa 
pismom.  Stoga  su  svi  diskursi  znanosti  i filozofije 
teorijski  diskursi.  Pri  tome  treba  razlikovati  tri  upo- 
trebe pojma  teorija : (1)  reći  da  su  znanost  i filozofija 
teorijske  znači  pokazati  da  se  zasnivaju  na  postupcima 
tekstualne  identifikacije,  upisa,  specifikacije,  opisa, 
objašnjenja,  tumačenja,  interpretacije  i rasprave,  (2) 
reći  za  neki  diskurs  daje  teorija  o nečemu  znači  da  se 
u okviru  znanosti,  filozofije  ili  umjetnosti  formulira 
jedan  konzistentan  diskurs,  (jezik)  koji  identificira, 
specificira,  opisuje,  objašnjava,  tumači,  interpretira  i 
raspravlja  određeni  (izdvojen,  pokazan)  problem 
(pojam,  fenomen,  objekt,  temu),  i (3)  nazvati  određene 
discipline  ili  potpuno  specifične  diskurse  teorijskim, 
znači  da  su  diskursi  i njihovi  tekstualni  prikazi  ili 
produkcije  određeni  metajezik  ili  poredak  metajezika 
kojim  se  objekt,  problem,  fenomen,  pa  i moda  opisuje, 
objašnjava,  tumači  i,  prije  svega,  interpretira  bez 
obaveze  ili  mogućnosti  znanstvene  verifikacije  ili 
polaženja  od  filozofske  tradicije  mišljenja  ili  filo- 
zofskih interpretativnih  institucija  (filozofskih  intu- 
icija, intencija  i interesa). 

U tom  smislu  mnoštvo  teorija  o umjetnosti  (teorija 
umjetnosti)  nije  proisteklo  iz  znanstvenih  zahtjeva 
(znanstvene  potvrde)  niti  interesa  filozofije  (prika- 
zivanja duha  ili  uma  koji  interpretativno  zahvaća, 
zastupa  i predočava  umjetničko  ili  estetsko)  nego  iz 
praktičnog  i konkretnog  diskurzivnog  ili  tekstualnog 
susreta  s problemima  umjetnosti  koji  se  nisu  mogli 
objasniti  na  drugi  način  nego  istraživanjem  i stva- 
ranjem novog  diskursa  (tipa  teksta  ili  diskursa)  o 

umjetnosti.  U ovom  smislu  teorijski  tekst  nije  prikaz 
misli  ili  duha  nego  prikaz  nekog  drugog  teksta  ili 
složenih  intertekstualnih,  interdisciplinarnih,  inter- 
mcdijskih  i intersubjektivnih  odnosa  u umjetnosti  i 
kulturi.  “Estetika  kao  teorija”  ukazuje  na  teorije  koje 
su  izvedene  iz  lingvističkih  i nelingvističkih  tekstova 
(upisa  i tragova)  svijeta  umjetnosti  (sinkronija)  i 
povijesti  umjetnosti  (dijakronija). 

Teorijski  diskurs  i njegova  tekstualna  pojavnost  su 
produktivnost,  što  znači  da  teorijski  diskurs  (ili  tekst) 
kao  svoju  taktiku  pretpostavlja  razaranje  deskriptivne 
orijentacije  jezika  i uvođenje  jednog  postupka  koji 
stvara  prostor  za  puni  zamah  njegovih  generativnih 
(unutartekstualnih  ili  međutekstualnih)  sposobnosti. 
Na  ovaj  način  postavljen  pojam  “teorija”  u odnosu  na 
umjetnost  odgovara  zamislima  “svijeta  umjetnosti” 
Arthura  Dantoa.  Učinjen  je  pomak  od  predmeta  koji 
je  načinjen  kao  umjetničko  djelo  i koji  je  time  stoje 
dostupno  osjetilima  ujedno  nešto  što  nije  konceptualno 
predočeno,  u nešto  što  je  i osjeti  Ino  i konceptualno 
predoči  vo  kao  transcendentni  (interpretativni  vanjski) 
odnos:  kao  svijet  umjetnosti.  Danto  to  iskazuje  na 
sljedeći  način:  “Nijedna  od  ovih  stvari  (umjetničkih 
djela),  ne  bi  bila  umjetničko  djelo  bez  teorija  i povijesti 
svijeta  umjetnosti.” 

U postmodemim  teorijama  koje  se  jednim  svojim 
dijelom  identificiraju  kao  antiteorijske , pokazuje  se 
da  nije  moguće  stvarati  velike  sisteme  objašnjenja  i 
interpretacije  (kao  što  je  Hegelova  estetika)  ili  zas- 
novati egzaktne  znanosti  o umjetnosti  po  uzoru  na 
prirodne  ili  formalne  znanosti,  nego  da  postoje  samo 
teorije  za  specifičnu  upotrebu.  Američki  estetičar  i 
teoretičar  književnosti  Morris  Weitz  ranih  50-ih  godina 
je  u eseju  Uloga  teorije  u estetici  želio  pokazati  da 
estetika  nije  moguća  kao  velika  sistemska  teorija  koja 
će  jednim  teorijskim  iješenjem  riješiti  (« obuhvatiti ) sve 
probleme.  Estetika  je  moguća  kao  mnoštvo  pojedi- 
načnih, posebnih  i necjelovitih  teorija  zasnovanih  za 
posebnu  situaciju  i namjenu.  Weitz  je  uočio  da  su 
estetike  XEX.  i prve  polovine  XX.  stoljeća  težile  općem 
pojmu  umjetnosti  i umjetničkog,  najčešće  ga  izvodeći 
iz  jedne  umjetničke  discipline  i primjenjujući  ga  zatim 
na  sve  umjetnosti  svih  povijesnih  razdoblja.  Prema 
Weitzu  je  to  besmisleno,  jer  ako  se  tvrdi  daje  osnovno 
svojstvo  umjetnosti  “dobra  forma”  (prema  Rogeru 
Fryju  i Cliveu  Bellu)  izvedeno  iz  slikarstva,  kako  se 
ono  može  primijeniti  na  glazbu  ili  književnost, 
odnosno,  ako  se  pretpostavlja  da  su  određena  djela 
ekspresivna  (izražavaju  emociju),  nc  mogu  se  sva 
umjetnička  djela  opisati  kao  izražavanje  emocije  jer 
ona  mogu  prikazivati  nešto  ili  biti  autonomna  neiz- 
ražajna  konstrukcija  ili  kompozicija.  Drugi  problem 
koji  Weitz  zapaža  je  da  se  pojam  romana  izveden  iz 


francuskog  realističkog  romana  XIX.  stoljeća  teško 
može  primijeniti  na  tekstove  Franza  Kafke  ili  Jamesa 
Joycea,  odnosno,  analogno  ovom  pitanju  je  pitanje 
kako  pod  isti  naziv  glazbe  svesti  tonalnu  i atonalnu 
glazbu  ili  Haydnove  fuge  i tišinu  Johna  Cagea? 
Pokušavajući  riješiti  ove  i slične  probleme  Weitz 
zapaža  da  velika  sistemska  teorija  ili  filozofija 
umjetnosti  nije  moguća,  ali  da  postoje  teorije  za 
posebnu  namjenu  koje  pokazuju  kako  se  u okviru 
jedne  umjetnosti  ili  umjetničke  tradicije  ili  kulture 
rješavaju  specifični  problemi  razumijevanja  što 
umjetnost  jest  a što  nije.  Ne  postoji  opći  popis  osobina 
i interpretacija  što  je  umjetnost  {priroda  umjetnosti) 
nego  postoje  teorijske  konstrukcije  koje  anticipirajući, 
sinkrono  ili  post  festum  identificiraju  i specificiraju 
što  je  specifično  umjetničko  djelo  ili  njihov  odnos. 
Za  svako  djelo  ili  “obitelj”  sličnih  djela  možemo 
napraviti  liste  karakterističnih  svojstava,  koja  ne 
moraju  vrijediti  za  drugu  “obitelj”  djela,  itd.  Dva- 
desetak godina  nakon  Weitzovih  modernističkih 
rasprava  niz  teoretičara  postmodeme,  na  čelu  s Jean- 
Fran^oisom  Lyotardom,  polaze  od  stava  da  više  nema 
dominantnog,  legitimnog  i sveobuhvatnog  metajezika 
i da  nije  moguće  govoriti  o jedinstvenoj,  hijerarhijski 
određenoj  estetici  i filozofiji  nego  o specifičnim 
teorijama  (jezičnim  igrama)  koje  su  usmjerene  na 
specifične  probleme  i primjere  prikazivanja  (opisi- 
vanja, objašnjavanja,  interpretiranja  i rasprave)  u 
kulturi.  Stav  da  više  nema  metajezika  (Jacques  Lacan) 
ne  znači  negaciju  postojanja  svakog  “jezika  o jeziku” 
nego  pokazuje  da  taj  “jezik  o jeziku”  nije  legitimni 
sveobuhvatni  nadređeni  “jezik  zakon”  (Kantov  um , 
Hegelova  historija , Marxova  klasa  ili  Heideggerov 
bitak)  nego  tehničko  sredstvo  specifične  interpretacije 
ili  “jezička  igra”  među  drugim  jezičkim  igrama 
interpretacije.  Odnosno,  u tekstovima  Jacquesa 
Derridae  dekonstruira  se  zamisao  cjelovitosti  teorije. 
Ističe  se  da  svaka  teorija  koja  teži  dominaciji  (uspo- 
stavljanju sebe  kao  čvrste,  zasnovane  i samozaŠtićene 
pozicije  ili  sistema  koji  funkcionira  i zato  stabilizira 
nanose  značenja  i smisla)  postiže  to  sjedinjavanjem. 
No  težnja  sjedinjavanju  (sveobuhvatnosti,  cjelovitosti, 
završenosti)  destabilizira  je  do  određenog  stupnja. 
Usprkos  sebi  i svojim  težnjama  ona  ispušta  nešto,  biva 
dovedena  u pitanje  od  drugih  teorija,  što  stvara 
konfliktnu  situaciju  u kojoj,  kada  teorija  argumentira 
protiv  drugih  teorija,  u isto  vrijeme  argumentira  i protiv 
vlastite  sveobuhvatnosti.  Ovo  ne  znači  daje  nemoguće 
izvesti  ili  postaviti  neku  teoriju  nego  daje  nemoguće 
zatvoriti  i dovršiti  područje  teorije  kao  cjeline.  Drugim 
riječima,  nema  teorije  koja  je  pobijedila  sve  druge 
teorije  i uspostavila  stabilan,  legitiman  i dominantan 
sistem  ili  hijerarhiju  metateorija. 

U postmodemoj  teorija  i umjetnost  postoje  u para- 
lelnom odnosu  i da  se  međusobno  prikazuju  (zastu- 
paju, posreduju)  postupcima  citata,  kolaža,  montaže, 
simulacije.  U ovim  primjerima  estetika  postaje  teorija 
umjetnosti  i to  teorija  umjetnosti  koja  konstituira 
umjetničku  praksu  unutar  specifične  kulture.  Stoga 
estetika  poprima  oblike  teorije  umjetnosti,  a teorija 
umjetnosti  se  ukazuje  kao  diskurs  specifičnih  kultura. 

Estetika  kao  znanost  Estetika  kao  znanost  se  uvodi 
i definira  kada  mišljenje  o “osjetilnoj  spoznaji”,  ima 
vanjski  objekt  (ekstcnzionalni  objekt;  vanjski  objekt 
u prirodi  ili  kulturi),  odgovarajuću  metodologiju  (ili 
barem  konzistentnost  postupaka  identificiranja, 
verifikacije  činjenica,  opisivanja,  objašnjavanja  i 
interpretacije)  i strukturu  znanstvene  discipline, 
paradigme  i institucije.  Ako  je  estetika  znanost,  njezin 
je  objekt  proučavanja  (identificiranja,  opisivanja, 
objašnjavanja,  interpretiranja  i rasprave)  diskursu 
vanjski  objekt:  (1)  Njezin  objekt  je  dostupan  osje- 
tilnom  spoznajom  vanjskog  svijeta  (svijeta  prirode  i 
svijeta  kulture),  što  znači  da  proučava  činjenice 
osjetilne  spoznaje  (empirijska  estetika),  procese  i 
oblike  ostvarivanja  osjetilne  spoznaje  (estetika  kao 
epistemologija)  i nosioce  osjetilne  spoznaje  (estetika 
kao  kognitivna  znanost  i filozofija).  U specifičnom 
slučaju  znanosti  o književnosti  Roman  Jakobson  piše 
da  predmet  književne  znanosti  nije  književnost  nego 
književna  činjenica,  tj.  ono  što  određeno  djelo  čini 
književnim  djelom.  Slijedom  navedenog,  predmet 
estetike  kao  znanosti  nisu  priroda,  kultura  i umjetnost 
nego  estetička  činjenica,  što  znači  ono  što  određeni 
predmet  (situaciju,  događaj)  prirode,  kulture  i 
umjetnosti  čini  estetičkim  predmetom  (2)  Njezin  su 
“objekt”  proučavanja  podaci  (informacije,  činjenice) 
koje  osjetilna  spoznaja  identificira  i stavlja  na  ras- 
polaganje subjektu  (tada  se  estetika  bavi  spoznajom 
vanjskog  svijeta  ili  u tradicionalnom  smislu  prirodno 
i artificijelno  lijepim,  odnosno,  u modemom  smislu: 
umjetničkim  kao  umjetničkim  u okviru  kulture  ili 
društva,  a u određenim  slučajevima  kao  i onim  što  je 
suprotstavljeno  prirodi). 

Na  ovaj  način  određen  pojam  znanstvena  estetika 
izveden  je  iz  Baumgartenovog  shvaćanja  estetike  kao 
znanosti  o “osjetilnoj  spoznaji”.  Pojam  znanosti  je 
ovdje  uspostavljen  po  uzoru  na  prirodno-znanstveni  i 
može  se  približiti  pojmu  psihologije  opažanja 


(eksperimentalna  psihologija  i njoj  odgovarajuća 
eksperimentalna  estetika)  i fizike  (lijepo  kao  vanjski 
fenomen  prirode). 

Znanstvena  estetika  je  ekstenzionalna  i esencija- 
listička.  Ona  je  ekstenzionalna  jer  se  zasniva  na 
stavovima  daje  njezin  objekt  vanjski  objekt  teorijskom 
diskursu,  drugim  riječima,  njezin  objekt  je  aspekt, 
element  ili  fenomen  svijeta,  a ne  teorijska  konstrukcija 
ili  izraz  unutrašnjih  (fikcionalnih,  teorijskih)  repre- 
zentacija i konstrukcija  subjekta.  Znanstvena  estetika 
je  esencijalistička  jer  polazi  od  stava  da  u svijetu 
postoje  svojstva  (svojstva  svijeta,  svojstva  dostupna 
osjetilnim  putem,  svojstva  umjetničkog  djela)  koja 
estetička  teorija  otkriva,  opisuje,  objašnjava  i inter- 
pretira eksperimentalnim  i teorijskim  postupcima. 

U širem  smislu  estetika  kao  znanost  zasniva  se  na  tri 
pristupa  ili  oblika  izražavanja  i prikazivanja:  (1) 
empirijskim  radom  s osjetilnim  činjenicama  svijeta 
ili  činjenicama  umjetnosti  - njezin  je  zadatak  identi- 
ficirati, specificirati,  opisati,  objasniti,  interpretirati  i 
raspravljati  činjenice  i teorijske  reprezentacije  činje- 
nica na  istinit  način,  (2)  na  mišljenju  o identificiranim 
činjenicama  koje  se  zatim  povezuju  s postojećim 
pojmovima,  pojmovnim  izrazima  (terminima, 
tekstovima)  i interpretativnim  modelima  činjenica  i 
mogućnosti  njihovog  objašnjenja  i interpretacije  na 
istinit  način,  i (3)  na  uspostavljanju  teorijskih  rasprava 
koje  intertekstualno  povezuju  različite  modele  empi- 
rijskog rada  i mišljenja  o empirijskom  radu  u složenije 
teorijske  odnose  i predočavanja. 

Naspram  prirodoznanstvenog  određenja  estetike  ili 
određenja  koje  je  analogno  prirodoznanstvenom 
određenju  estetike,  pojam  znanosti  se  uvodi  i kao 
pojam  “formalne  znanosti”  ili  po  uzoru  na  pojam 
formalne  znanosti  (matematika,  logika,  lingvistika, 
semiotika,  teorija  informacija,  kibemetika  i semio- 
logija).  Pojam  “estetika”  izvodi  se  polazeći  od  pojma 
estetskog,  lijepog  ili  umjetničkog.  Smatra  se  da  ovi 
pojmovi  nisu  samo  ckstenzionalni  (izvan  teorije), 
esencijalistički  (postojeći  u svijetu)  i realni  (nezavisni 
o teoriji)  nego  i mogući  produkti  kulture  i ljudskog 
manualnog  i intelektualnog  rada.  Drugim  riječima, 
pojam  estetsko,  pojam  lijepo  i pojam  umjetničko 
smatraju  se:  (1 ) produktima  kulture  koje  estetika  kao 
znanost  otkriva,  identificira,  opisuje,  objašnjava  i 
tumači,  odnosno,  (2)  produktima  same  estetike  kao 
znanosti,  filozofije  i teorije  koja  formulira  pojam  i 
područje  primjene  tog  pojma  na  specifične  produkte 
kulture,  odnosno  pojmovi  estetsko,  lijepo  i umjetničko 
su  teorijske  konstrukcije  (intenzionalni  objekti)  koje 
estetika  kao  znanost  proizvodi  u svojim  diskurzivnim 
praksama  i pripisuje  određenim  činjenicama  kulture  i 
umjetnosti. 

Polazeći  od  formalnih  znanosti,  estetika  traži  načine 
prikazivanja  svojih  tcmatizacija  posredstvom  tih 
znanosti,  tako  da  se  o lijepom  govori  suglasno:  (a) 
matematičkim  modelima  (proporcije,  harmonije, 
simetrije,  statistike),  (b)  o umjetnički  dobrom  kao  o 
konzistentnom  ili  nekonzistentnom  u smislu  logike, 
odnosno,  razlikovanjem  prvostupanjskog  i drugo- 
stupanjskog jezika  o jeziku  (estetike  o diskursima 
znanosti  ili  teorija  ili  filozofija  o prirodi,  kulturi  ili 
umjetnosti),  (c)  o estetskom  ili  umjetničkom  tekstu 
koji  se  opisuje  modelima  lingvistike  (modelima 
produkcije  značenja  zasnovanim  na  prirodnim  go- 
vornim jezicima)  ili  modelima  semiotike  (modelima 
produkcije  značenja  na  artificijelnim  nelingvističkim 
jezicima). 

Estetika  kao  humanistička  ili  društvena  znanost  ili 
estetika  kao  teorija  konstituirana  je  po  uzoru  na 
društvene  znanosti  (sociologija,  psihologija,  etno- 
logija, povijest,  povijest  umjetnosti,  studije  kulture  / 
culturc  studies/,  studije  roda/gender  studies/,  politička 
teorija,  posebne  filozofske  discipline:  filozofija  jezika, 
antropološka  filozofija,  etika,  epistemologija,  her- 
meneutika)  zasniva  se  na  relativno  arbitrarnim  i spe- 
kulativnim deskripcijama,  objašnjenjima  i inter- 
pretacijama koje:  ( 1 ) iz  opisa  činjenica  izvode  raspravu 
mogućih  pojavnosti,  efekata  i učinaka  estetskog  i 
umjetničkog,  ili  (2)  iz  uvjerenja  koje  zadana  disciplina 
uspostavlja  pristupanju  raspravi  specifičnih  aspekata, 
na  primjer,  društvenih  funkcija  i efekata  estetskog  i 
umjetničkog  u aktualnom  zapadnom  društvu  (socio- 
logija umjetnosti,  studije  kulture,  sociološki  zasnovana 
estetika)  ili  društvene  funkcije  u povijesnim  for- 
macijama ili  u izvaneuropskim  kulturama  (etno  ili 
geoestetika,  filozofija  povijesti  umjetnosti). 

L1TERARTURA:  LITERATURA:  Altie  I , Ag2,  Bahtl , Barrci  I , Baz4, 
Benja3,  Bcns3,  Berle  l , Božič2,  Bounr  I , Cam>1ln4,  Caz  I , Cole  1 , Cro  I , 
Čač  1 , Damnja3,  Dan  1 , Dan2,  Dan3,  Dan4,  Dcss  I , Dick  1 , Ec4,  Elt  1 , 
Erj  1 2,  Erj  1 6,  Fcm  1,  Grli  1 , Gr1i2,  Gr!i3,  Grli4,  Grž30,  Hart  1 , Heg2, 

I sci,  Kanll,  Kant2,  Kant3.  Kennl,  Kogl.  Margl,  Marg2,  Marg3, 
Marg4,  Milij2,  Mor4,  Morpl,  Ndl,  Peml.  Potrč9,  Shus2,  Shus4, 
Šupi  1 , Šuv63,  Šuv97,  Uzi , Wcit  l 

Estetika,  primijenjena.  Primijenjena  estetika  u naj- 
općenitijem smislu  označava  zamisao  estetike  kao 
filozofije,  znanosti  i teorije  koja  identificira,  opisuje, 
objašnjava,  interpretira  i raspravlja  ekstenzionalni 
(izvan-filozofski)  objekt  prirode,  kulture  i umjetnosti. 
Primijenjena  estetika  se  može  definirati  kao  primjena 
filozofske  estetike  i opće  filozofije  umjetnosti  na 
proučavanje  prirode,  kulture  i umjetnosti,  ali  i kao 
kritika  filozofske  intcnzionalne  estetike  koja  nužno 
ne  razmatra  konkretizacije  i specijalizacije,  posebno, 
kulture  i umjetnosti.  Estetika  kao  filozofska  disciplina 
prirodu,  kulturu  i umjetnost  promatra  u odnosu  na 


interpretativne  kriterije  filozofskih  interesa.  Ovdje 
interes  označava  gledišta,  pristupe,  zajednička  pre- 
šutna znanja  i vrijednosti,  uobičajene  pristupe  pola- 
zištima, identifikaciji,  opisu,  objašnjenju,  tumačenju, 
interpretaciji  i raspravi,  odnosno,  uspostavljanje, 
argumentiranje  i pozivanje  na  one  autoregulacione 
aspekte  koji  potvrđuju  status  filozofije  kao  autonomne 
aktualne  i povijesne  discipline.  Naprotiv,  u pri- 
mijenjenoj estetici  se  polazi  od  toga  da  smisao  filo- 
zofskog rada  nije  samo  zastupanje  “filozofskog 
znanja”  ili  “uživanje  u mudrosti”  nego  i mogućnost 
praktične  i konkretne  primjene  tog  znanja  (polazišta, 
postupaka  argumentiranja,  konceptualizacija)  u 
uvjetima  koji  nisu  filozofski  nego  iskazuju  interese 
drugačijeg  teorijskog  ili  umjetničkog  karaktera.  Tada 
se,  u tradicionalnom  smislu,  filozofija  može  razumjeti 
kao  velika  tradicija  koja  pruža  kontekstualne,  meto- 
dološke i semantičke  aspekte  uspostavljanja  “diskursa 
o”  ili  “diskursa  iz”  umjetnosti.  Drugim  riječima, 
filozofija  se  metaforički  može  zamisliti  kao  idealno 
“teorijsko  tijelo”  s kojim  se  moraju  uspoređivati  sva 
druga  teorijska  tijela  znanosti  o umjetnosti  ili 
specijalističkih  teorija  o i iz  umjetnosti.  U modemom 
smislu,  filozofija  se  može  razumjeti  kao  dovoljno  opći 
i heterogeni  kontekst  i zbir  teorijskih  oruđa  koja 
omogućavaju  da  se  analogno  njoj  stvaraju  specifične 
metajezičke  hijerarhije  (umjetnost  kao  jezik,  kritika 
kao  jezik  o jeziku  umjetnosti,  teorija  umjetnosti  i 
povijest  umjetnosti  kao  jezik  o kritici  i jeziku 
umjetnosti,  filozofija  umjetnosti  kao  “filozofski  jezik” 

0 jeziku  teorije  i povijesti  umjetnosti,  kritike  i same 
umjetnosti,  a estetika  kao  N-ti  metajezik  o svim 
prethodnim  jezicima).  U postmodernom  smislu 
filozofija  se  može  identificirati  kao  jedna  “obitelj” 
sličnih  diskursa  koji  su  u arhivima  ili  registrima  kulture 
relativno  arbitrarno  postavljeni.  Drugim  riječima, 
pojedinačne  teorije  postmodeme  kulture  i umjetnosti 
filozofiji  pristupaju  kao  završenoj  disciplini  koju  pod 
određenim  uvjetima  mogu  koristiti  u postupcima 
inteipretacije.  Time  filozofija  gubi  svoj  posebni  status 
zastupnika  legitimnosti  znanosti  i teorija  o umjetnosti 

1 postaje  otvorena  “zbirka”  mogućih  postupaka 
opisivanja,  objašnjavanja,  interpretiranja  i ras- 
pravljanja umjetnosti  i diskursa  o umjetnosti. 
Također  se  razlikuju  “primijenjena  estetika”  kao  meta- 
teorija  razvijena  u kulturalnim  studijima  ( culture  stu- 
dies),  glazbe  (muzikologije),  filma  (filmologije),  kaza- 
lišta (teatrologije),  likovnih  umjetnosti  (likovne  kritike, 
teorije  umjetnosti,  povijesti  umjetnosti),  primijenjenih 
umjetnosti  i dizajna,  ili  posebnih  studija  ambijentalne 
estetike  ( environmental  aesthetics)y  geocstetike, 
estetike  svakodnevnog  života,  feminističke  estetike, 
estetike  tijela,  proizvodne  estetike,  itd. 

“Primijenjenom  estetikom”  se  označavaju  i teorijske 
strategije  intertekstualnosti,  tumačenja  i interpretacije 
koje  konstituiraju  posebne  teorijske  i znanstvene 
discipline,  modele,  primjere,  prakse  ili  sisteme  kojima 
se  istražuju,  a u određenim  poetičkim  slučajevima  i 
omogućavaju  umjetničke  prakse.  Primijenjena  estetika 
stoga  nije  neko  pojedinačno  idealno  područje 
objektivnih  interpretativnih  diskursa,  nego  estetika  na 
djelu,  što  znači  pristup  umjetnosti  i kulturi  koji  ne 
samo  objašnjava  ili  interpretira  nego  i stvara  samu 
kulturu  i umjetnost,  jer  umjetnosti  i kulture  nema  bez 
interpretacije.  U pitanju  su  praktični  postupci  odre- 
đivanja područja  samog  umjetničkog  rada  (kako  on 
postaje  mišljen  pod  određenim  uvjetima  i kako  se 
mogućnost  njegovog  mišljenja  otjelovljuje  i multi- 
plicira interpretacijama  kritike,  muzikologije,  povijesti 
umjetnosti,  itd.).  Ovakav  je  status  primijenjene  estetike 
ili  estetike  na  djelu  potpuno  legitiman  u književnoj 
teoriji  ili  znanosti  o književnosti,  gdje  ne  postoji 
medijski  diskontinuitet  između  supstancije  književnog 
umjetničkog  stvaranja  i supstancije  teorijskog 
interpretativnog  rada.  U disciplinama  koje  karakte- 
rizira supstancijalni  diskontinuitet  umjetnosti  (glazbe, 
slikarstva,  kiparstva,  filma,  kazališta)  i teorijskog 
interpretativnog  rada,  postavlja  se  dodatni  zahtjev  da 
primijenjena  estetika  mora  pružiti  interpretativni 
diskurs  koji  stvara  i potvrđuje  legitimnost  odnosa 
intertekstualnosti  teorije,  intermuzikalnosti  glazbe  kao 
umjetnosti  ili  interpikturalnosti  slikarstva  kao 
umjetnosti. 

LITERATURA:  Altiel,  Ag2,  Bahtl,  Barretl,  Baz4,  Bcnja3,  Bens3, 
Berlel,  Božič2,  Bourrl,  CarToIln4,  Cazl,  Cole  l,  Crol,  CaČl, 
Damnja3,  Dan  I , Dan2,  Dan3,  Dan4,  Dcss  I , Dick  I , Ec4,  El  1 1 , Eij  1 2, 
Erj  16,  Feml,  Grlil,  Grli2,  Grli3,  Grli4,  Grž30,  Marti,  Heg2,  Isel, 
Kant  I , Kant2,  Kant3,  Kenn  1 , Kog) , Marg  I , Marg2,  Marg3,  Maig4, 
Milij2,  Mor4,  Morpl.  Ndl,  Peml,  Potrč9,  Shus2,  Shus4,  Šupi  l, 
Šuv63,  Šuv97,  Uzi , Weit  1 

Estetika  šutnje.  Estetika  šutnje,  egzistencijalni,  etički 
ili  ideološki  stav  i način  života  umjetnika  kojim  on 
prekida  javno  nastupanje,  izlaganje  i sudjelovanje  u 
svijetu  umjetnosti  i kulture.  Umjetnik  prekida  komu- 
nikaciju sa  svijetom  umjetnosti  i time  izražava  svoj 
protest,  suprotstavljanje  i neprihvaćanje  uloge  koju 
mu  nameću  društvo,  kultura  i svijet  umjetnosti.  Prema 
Sušan  Sontag  umjetnik  se  šutnjom  izbavlja  robovanja 
svijetu  koji  se  postavlja  kao  zaštitnik,  stranka,  potrošač, 
suparnik  i arbitar  njegovog  djela.  Prema  teoretičaru 
postmodeme  Ihabu  Hassanu,  šutnja  je  izraz  različitih 
strategija  umjetnika:  od  avangardne  antiumjetnosti, 
preko  individualne  perverzije  ili  duhovnog  zadub- 
ljivanja  do  društvene  pobune. 

Arthur  Rimbaud  prestao  se  baviti  poezijom  i otišao  u 
Etiopiju  da  bi  se  obogatio  trgujući  robljem.  Ludvvig 


Wittgenstein  je  nakon  objavljivanja  prve  filozofske 
knjige  Tractatus  Logico  Philosophicus , za  koju  je 
vjerovao  daje  riješila  sva  pitanja  filozofije,  napustio 
filozofiju  da  bi  joj  se  kasnije  vratio.  Njegova  su  djela 
objavljena  tek  poslije  njegove  smrti.  Marcel  Duchamp 
je  dio  života  proveo  kao  profesionalni  igrač  šaha. 
Članovi  konceptualističke  grupe  OHO  ( 1 966.- 1971.) 
prekinuli  su  djelovanje  u svijetu  umjetnosti  na  vrhuncu 
umjetničke  karijere  1971.  i osnovali  poljoprivrednu  i 
duhovnu  komunu  u selu  Šempas.  Ješa  Dcncgri  iz- 
dvojio je  umjetnički  opus  člana  te  grupe  Davida  Neza 
za  paradigmatski  primjer  radikalnog  umjetničkog 
djelovanja  u okvirima  postobjektne  umjetnosti:  dosti- 
zanje cjelovitog  projekta  umjetnosti  i,  kada  je  on 
konceptualno  i egzistencijalno  završen,  napuštanje 
rada  u umjetnosti. 

LITERATURA:  Dcnl  3,  Hass3,  Sontl 

Estetsko.  Estetsko  je  svojstvo  svijeta  i umjetničkog 
djela  koje  ih  čini  lijepim,  ugodnim,  dobrim,  simet- 
ričnim, harmoničnim,  kvalitetnim,  vrijednim,  ukus- 
nim, zavodljivim,  ljupkim,  konzistentnim. 

U tradicionalnim  teorijama  umjetnosti  estetsko  je 
objektivno  i o promatračevom  umu  neovisno  svojstvo 
svijeta  ili  umjetničkog  djela.  Slika  sadrži  estetska 
svojstva:  (1)  jer  je  napravljena  u skladu  s kompozi- 
cijskim  geometrijskim  zakonitostima  koje  stvaraju 
idealne  odnose  i oblike;  (2)  jer  djelo  prikazuje  uni- 
verzalnu bit  svijeta,  bića,  boga;  (3)  jer  djelo  izražava 
unutarnju  nužnost,  sabranost  i uzvišenost  umjetnika, 
itd. 

U talijanskoj  renesansi,  na  početku  modernog  doba, 
nastaje  pojam  “lijepa  umjetnost”.  U ranom  moder- 
nizmu tijekom  XIX.  stoljeća  estetsko  je  definirano 
kao  autonomno  umjetničko  estetsko  (umjetnički  li- 
jepo), a estetski  doživljaj  je  doživljaj  umjetnički 
lijepog.  Razlika  estetskog  i umjetničkog  razvija  se  u 
teoriji  umjetnosti  Konrada  Fiedlera  i općoj  znanosti  o 
umjetnosti  Maxa  Dessoira. 

U avangardama  i neoavangardama  pojam  estetskog 
namjerno  se  razara,  dolazi  do  odbacivanja  estetskog 
prosuđivanja  umjetničkog  djela  i do  traganja  za  ostalim 
svojstvima  umjetnosti  koja  ne  moraju  biti  estetska 
(likovno,  funkcionalno,  životno,  ideološko,  spoznajno, 
terapeutsko).  U avangardama  (dada)  i neoavan- 
gardama (neodada,  fluksus)  težilo  se  estetskoj 
neutralnosti  (odsutnost  estetskog)  ili  antiestetizmu 
(izlaganju  ružnog  i neugodnog). 

U postmodernizmu  estetsko  je  dekonstruirano. 
Dekonstruirati  estetsko  ne  znači  odbaciti  ga  i negirati 
nego  pokazati  da  ono  nije  svojstvo  predmeta,  situacija, 
događaja,  bića  i njihovih  mogućih  odnosa  nego 
produkt  kulture,  teorija  i velikih  religioznih,  filo- 

zofskih,  umjetničkih  i političkih  sistema.  Paradok- 
salnost  postmodemizma  je  u tome  da  se  u jednom 
djelu  estetske  kvalitete,  koje  pripadaju  različitim 
sistemima  kulture  i umjetnosti,  suočuju  s antieste- 
tizmom  avangardi  i neoavangardi.  U postmodemizmu 
dolazi  do  rekonstrukcije  estetike.  Prema  njemačkom 
estetičaru  Wolfgangu  Wclschu  estetsko  je  središnja 
kategorija  suvremene  epohe,  a Mario  Pemiola  se 
zalaže  za  obnovu  estetike  nakon  modernističkih 
dovršenja  estetike  i ukidanja  estetskog. 

LITERATURA:  Damnja3,  Heg2,  Kant3.  Morpl,  Pcml,  Šuv63, 
Welsch4 

Etika.  Etika  je  filozofska  disciplina  koja  se  bavi 
proučavanjem  i analizom  moralnih  vrijednosti  i 
raspravom  o njima,  što  znači  normiranjem  praktičnog 
životnog  djelovanja  čovjeka.  Etičko  je  ono  djelovanje 
koje  je  u skladu  s moralnim  pravilima,  tj.  s raz- 
likovanjem dobra  i zla.  Razlikuju  se  univerzalističke 
i antiuniverzalističke  koncepcije  etike.  Univerza- 
lističke koncepcije  etike  konstruiraju  etičku  teoriju  kao 
univerzalističku,  a to  znači  kao  transhistorijsku  i 
transgeografsku.  Antiuniverzalističke  teorije  inter- 
pretiraju etičke  norme  kao  teorijske,  političke  ili 
egzistencijalne  konstrukte  ovisne  o geografskim  i 
povijesnim  uvjetima  i okolnostima.  U suvremenoj 
kulturi  postoje  različite  teorije  etike.  Na  primjer, 
Habermas  kao  mislilac  kritičke  teorije  frankfurtskog 
kruga,  izvodi  etiku  neprekinute  komunikacije, 
poštujući  ideal  univerzalne,  transparentne  inter- 
subjektivne  zajednice.  Foucault,  teoretičar  kasnog 
strukturalizma  i biopolitike,  zastupa  koncept  obrata 
od  univerzalističke  etike  prema  cstctizaciji  etike,  tj. 
pojedinačni  subjekt,  bez  pozivanja  na  univerzalna 
pravila,  izgrađuje  vlastiti  način  vladanja  sobom  i time 
stvara  sebe  kao  subjekt.  Althusserova  etika  proizlazi 
iz  njegove  marksističko-strukturalističke  teorije 
ideologije  kao  sistema  iluzija,  odnosno  pogrešnih 
identifikacija,  prepoznavanja  i izjavljivanja.  Premda 
je  A lthusser  odbacivao  koncept  otuđenja,  Slavoj  Žižek 
ga  identificira  kao  filozofa  etike  otuđenja,  jer  razrađuje 
mehanizme  konstruiranja  zastupanja  društvene 
realnosti.  Lacan,  kao  teoretičar  psihoanalize,  zasniva 
etiku  separacije.  Etika  separacije  sc  zasniva  na  tome 
da  se  ne  smije  popustiti  pred  vlastitom  željom,  a to 
znači  da  se  ne  smije  izbrisati  udaljenost  između 
Realnog  i njegovih  pokušaja  simbolizacije.  U 
radikalnom  smislu,  etika  teorijske  psihoanalize  sc 
zasniva  na  stavu  da  je  nesvjesno  automat  (mrtvo, 
besmisleno  slovo)  za  kojim  se  um  nesvjesno  (sans  le 
savoir ) povodi.  Iz  tog  konstitutivno  besmislenog 
Zakona,  piše  Žižek,  proizlazi  da  mu  sc  moramo 
pokoravati  ne  stoga  što  je  pravedan,  dobar  ili  bla- 


gotvoran nego  naprosto  stoga  što  je  zakon.  Ta 
tautologija  artikulira  začarani  krug  autoriteta  zakona, 
činjenice  da  konačno  utemeljenje  autoriteta  zakona 
leži  u procesu  njegovog  iskazivanja.  Na  primjer, 
običajno  pravo  je  u potpunosti  pravedno  iz  jedno- 
stavnog razloga  što  je  prihvaćeno,  a svatko  tko  bi  mu 
pokušao  pronaći  prvo  počelo  uništio  bi  ga.  Postlaka- 
novac  Alain  Badiou  izvodi  novu  univerzalističku  etiku 
kao  kritiku  Lacanovog  stava  da  se  ne  smije  popustiti 
pred  vlastitom  željom  kao  konstrukciju  idealnog 
etičkog  modela  za  nadljudske  ili  fikcionalnc  likove 
kao  što  su  Antigona,  Edip,  Thomas  More.  Badiouova 
univerzalistička  etika  zasniva  se  na  ideji  da  treba 
produžiti  ili  nastaviti  dalje  pod  svaku  cijenu  i da  se  ne 
smije  odustati  od  istine.  Od  rizika  zla  ga  oslobađa 
razlučivanje  (“Ne  brkaj  istinu  i grešku”),  a s druge 
strane,  da  bi  se  izbjegla  unifikacija  moći  ili  tota- 
litarizam, nastaje  otpor  ideji  totalne  ili  objektivne 
istine.  Zato  ne  postoje  univerzalni  kriteriji  ljudskih 
prava,  jer  ono  što  je  univerzalno  ljudsko,  uvijek  je 
ukorijenjeno  u pojedinačnoj  ljudskoj  istini.  Univer- 
zalno pri  tome  nije  ideal  za  identifikaciju  pojedinačnog 
nego  je  univerzalno  aktualno  ili  potencijalno  svojstvo 
pojedinačnog. 

Rasprave  o odnosima  između  umjetnosti  i etike 
ukazuju  na  njihovu  složenost  i suprotstavljenost:  (1) 
etičkim  se  naziva  umjetnički  rad  koji  je  u skladu  s 
moralnim  normama  društva  u kojem  nastaje  (model 
građanske  umjetnosti);  (2)  etičkim  se  naziva 
umjetnički  rad  koji  je  usklađen  s umjetnikovom 
ljudskom  i umjetničkom  prirodom,  koji  je  dosljedan  i 
konzistentan  pretpostavkama  i idejama  individualnog 
umjetnika  (visoki  modernizam);  (3)  etičkim  sc  naziva 
umjetnički  rad  koji  razotkriva,  podriva  i ne  pristaje 
na  norme  građanskog  društva,  ideološke  tabue  i 
konvencije  tržišnog  sistema  (avangarda,  neoavangarda 
i postavangarda);  (4)  etičkim  se  naziva  umjetnički  rad 
koji  se  slaže  s ideološkim  stavom  partijskog 
rukovodstva  i ideologijom  klasne  revolucionarne 
borbe  (model  realsocijalističkog  društva).  Za 
avangardne  i neoavangardne  umjetničke  pokrete  bitan 
je  stav  o jedinstvu  estetskog  i etičkog  koji  je  fonnulirao 
analitički  filozof  Ludwig  Wittgcn$tein  (“Etika  i 
estetika  su  jedno!”).  Taj  stav  se  u umjetničkoj  praksi 
shvaća  dvostruko:  ( 1 ) estetički  i etički  stavovi  su  izvan 
umjetničkog  djela  i govora  o umjetnosti;  (2) 
avangardni  i neoavangardni  umjetnik  svojim  radom  i 
životom  ostvaruje  sintezu  estetskog  i etičkog  (sklonost 
totalnom  umjetničkom  djelu). 

Pojam  etičkog  određen  je  u avangardama  kao:  (a) 
eksces,  provokacija  i proboj  normi  građanskog  društva 
(dada,  nadrealizam);  (b)  simboličko  izražavanje 
univerzalnih  zakona  ljudskog  humaniteta  i utopijskog 

ostvarenja  jedinstva  umjetnosti  i života  (De  Stijl, 
Bauhaus,  suprcmatizam).  U neoavangardama  je  linija 
ekscesnog  rada  umjetnika  zaoštrena  (neodada)  ili  je 
dovedena  do  praktičnog  emancipatorskog  djelovanja 
umjetnika  koji  kroz  umjetnost  mijenja  i svijet  i umjet- 
nost (fluksus,  neokonstruktivizam).  Za  ncoavangardne 
umjetnosti  60-ih  godina  osnovni  etički  princip  postaje 
zahtjev  da  umjetnik  djeluje  konkretno  emancipatorski, 
prekoračujući  seksualne,  političke  i estetske  tabue 
građanskog  društva.  Za  teorijsku  konceptualnu 
umjetnost  “etičko”  je  problem:  (1)  formalne  lin- 
gvističke analize  etičkog  (etičkih  propozicija)  u svijetu, 
kao  i u povijesti  umjetnosti  i kulturi;  (2)  marksističkog 
prevladavanja  etičkog  kao  filozofske  i društvene 
kategorije  koja  je  podređena  ideološkim,  ekonomskim 
i društvenim  zakonitostima. 

U postmodernizmu  umjetnik  je:  (l)  autor  kojeg 
određuju  profesionalne  i institucionalne  norme 
društvene  podjele  rada  i razmjene  vrijednosti,  a ne 
etički  ili  ideološki  ciljevi;  (2)  varalica  koji  svojom 
amoralnošću  izdajnika  stječe  moć  i slavu;  (3)  simptom, 
što  znači  da  umjetnik  izlaže  sebe  iskušenjima, 
moralnim  i ideološkim  dilemama,  izazovima  i 
situacijama  praktičnog  djelovanja,  pri  čemu  se 
dokumentarno  ili  parodijski  otkrivaju  paradoksi, 
mistifikacije,  porazi,  uzleti  i prijevare  svijeta  um- 
jetnosti; (4)  reprezentant  fragmentamog  etičkog 
poretka  specifičnog  za  marginalne  zajednice  (femi- 
nistice, mladi,  homoseksualci,  nacionalne  i rasne 
manjine). 

LITERATURA:  Artla8,  Bad  1 , Braid3,  Copj2,  Fon  1 5,  Fricdl , Lacl  0. 
Lacll,  Witt3,  Wrigl,  Zup2,  Zup4,  Zup5,  Žiž26,  Žiž28,  Žiž29 

Etika  psihoanalize.  Etika  psihoanalize  se  uspostavlja 
radi  uvođenja  mjerila  ljudskog  djelovanja  u teorijskoj 
psihoanalizi:  ne  smije  se  popustiti  pred  svojom  željom. 
Jacques  Lacan  je  predavanjima  naslovljenim  Etika 
psihoanalize  (1959.-1960.)  učinio  obrat  od  razma- 
tranja “strukture”  prema  problematiziranju  “Realnog”; 
od  dijalektike  želje  prema  inerciji  uživanja  ( jouis - 
sance\  od  simptoma  kao  kodirane  poruke  prema 
“sintomu”  ( sinthome ) kao  pismu  prožetom  uživanjem, 
od  “nesvjesnog  strukturiranog  kao  jezika”  prema 
Stvari  u njegovom  srcu  prema  jezgri  jouissance  koja 
pruža  otpor  svakom  simbol iziranju. 

Prema  Lacanu  “želja  kao  takva  nema  objekta  u 
stvarnosti”.  Lacan  nastoji  točno  odrediti  razloge  ovog 
izostanka  realnog  otjelovljenja  želje.  On  pokazuje 
želju  kao  nešto  suštinski  povezano  s nedostatkom 
kojeg  se  ne  može  nadomjestiti  realnim  objektom. 
Objekt  nagona  može  biti  samo  metonimijski  objekt 
samog  objekta  želje.  Nagon  nije  nužno  zadovoljen 
svojim  objektom.  Zato:  “Želja  se,  dakle,  nužno  ponovo 


rađa  istovjetna  sama  sebi,  na  podlozi  nedostatka  koji 
je  ostavila  Stvar,  na  takav  način  da  se  ta  praznina 
konstituira  u isti  mah  i kao  ono  što  uzrokuje  želju  i 
kao  ono  na  stoje  želja  usmjerena.”  Želja  je  nedostatak 
u biću. 

Naspram  kantovskog  kategoričkog  imperativa,  Lacan 
postavlja  de  Sadeovski  imperativ,  koji  nalaže  uživanje. 
Uživanje,  a ne  zadovoljstvo.  Evo  te  uvodne  pro- 
pozicije: “Ja  imam  pravo  uživati  u tvojem  tijelu;  to 
pravo  ću  i ostvariti  i pri  tome  me  ništa  neće  spriječiti 
da  tu  utolim  sve  prohtjeve  koji  mi  padnu  na  pamet.” 
De  Sadeovska  propozicija  isključuje  uzajamnost  i 
suprotna  je  kantovskoj  definiciji  braka  kao  “udruži- 
vanja dviju  osoba  suprotnog  spola  radi  uzajamnog  i 
doživotnog  posjedovanja  spolnih  svojstava”  i spolnog 
odnosa  “spolno  općenje  je  uzajamna  upotreba  spolnih 
organa  i moći  dvaju  ljudskih  bića.”  Kantovska  logika 
teorije  morala,  kao  teorija  transcendentne  slobode, 
odnosi  se  isključivo  na  subjekt.  Kao  razumno  biće 
kantovski  subjekt  je  autor  moralnog  zakona;  kao 
slobodno,  to  jest  autonomno  biće,  on  je  izvršilac 
zakona,  što  ga  suočava  s kategoričkim  imperativom; 
a kao  biće  obdareno  dobrom  voljom  podvrgava  se 
zakonu.  Subjekt  je,  prema  tome,  istovremeno  autor 
zakona,  izvršilac  zakona  i netko  tko  se  zakonu 
podvrgava:  “opće  pravilo  svih  prizora  koje  de  Sade 
opisuje  je  prisutnost  žrtve  (koja  je  podvrgnuta  zakonu), 
mučitelja  (koji  izvršava  zakon)  i nekog  trećeg  (koji 
kaže:  vrši  svoju  dužnost,  to  jest  onaj  koji  propisuje 
zakon).”  Prema  Lacanu  sadeovski  fantazam  je 
bipolaran.  Jedan  pol  je  subjekt  kao  izvršilac  zakona, 
a drugi  polje  Drugi,  koji  je  u isti  mah  autor  (izvor) 
zakona  i netko  tko  je  podvrgnut  zakonu.  Subjekt  kao 
izvršilac  zakona  (mučitelj)  svodi  se  na  ono  što  Lacan 
naziva  objektom  a (petit  a).  Moralni  zakon  se  us- 
postavlja upravo  u ovom  cijepanju  subjekta,  prema 
Lacanu:  “...  bipolarnost  u kojoj  se  ustanovljava 
moralni  zakon  upravo  je  ovo  cijepanje  subjekta  koje 
se  opcracionalizira  iz  čitave  intervencije  označitelja: 
naime,  od  subjekta  koji  izriče  iskaz  do  predmeta 
iskaza.  Moralni  zakon  nema  drugog  načela.” 
Psihoanaliza  se  treba  snabdjeti  teorijom  diskursa  koji 
se  nalazi  između  znanja  i želje.  A to  je  moguće  samo 
kroz  autokritiku  želje  znanosti  (želje  psihoanalize  kao 
znanosti).  Ali,  tu  se  pojavljuje  i ključni  paradoks,  jer 
po  Lacanu  nema  načina  da  spoznamo  da  li  nesvjesno 
postoji  izvan  psihoanalize,  odnosno,  da  li  postoji 
diskurs  između  znanja  i želje,  odnosno,  da  li  se 
identificira  bipolarnost  u kojoj  bi  trebao  nastati  moralni 
zakon.  Stoga  psihoanaliza  traži  vještinu:  “Nema 
topologije  kojoj  nije  potrebno  oslanjanje  na  neku 
vještinu”.  Da  li  i želja  traži  vještinu?  Ili  postoji  drugi 
put,  a to  je  identificirati  se  s vlastitim  simptomom,  s 

kruženjem  oko  vlastitog  simptoma.  Ili  uživanje 
(Jouissance)  biva  zamijenjeno  "uživanjem  smisla" 

( fouissens )?  A to  su  upravo  sva  ona  mjesta  na  kojima 
se  suvremena  teorija  kulture  i medija  otvara  raspravi. 
U slikarstvu  to  je  pitanje  na  koji  način  uživanje  u 
slikanju  ili  gledanju  slike  subvertira  ili,  barem  pruža 
otpor  simboličkom  uobličavanju  pikturalne  površine. 
To  je  ono  uzmicanje  simboličkog  (nesimboliziranje, 
aikoničnost)  koja  se  prepoznaje  u slikama  Jacksona 
Pollocka,  Marka  Rothka,  Bametta  Newmana,  kao  i 
Vlade  Kristla,  Marijana  Jevšovara.  U studijama  filma 
obrat  od  semiološke  analize,  na  primjer,  Christiana 
Metza,  vodi  preko  rasprave  označitelja  (pogleda  Igazel 
i glasa  /voicef)  prema  pitanjima  o “filmskom  objektu” 
(cinematic  object ) kao  pogledu  i glasu  u tekstovima 
Pascala  Bonitzera  i Michela  Chiona. 

LITERATURA:  Aćl,  Badl.  Copj2,  LaclO,  I.acll,  Potrči.  Potrč3, 
Potrč4,  Wrigl,  Zup2,  Zup4,  Zup5,  Žiž26,  Žiž28,  Žiž29 

Etika  želje.  Vidi:  Etika  psihoanalize. 
Europa-Amerika.  Vidi:  Kritika,  Transatlantski  dijalog 

Europa  konzervativnog  postmodernizma.  Postmo- 
dema  Europa  producira  apokaliptičku,  retrogardnu, 
ekstatičku  i erotiziranu  postmodemu  parahistorijsku 
kulturu  koja  osjećaj  kraja  stoljeća  tipičan  za  sim- 
bolizam i secesionizam  na  prijelazu  XIX.  u XX. 
stoljeće  mimetički  prikazuje  i realizira  novim  me- 
dijima (ekranske  reprezentacije,  elektronski  mediji, 
komunikacijske  mreže).  Osjećaj  kraja  stoljeća  se 
akumulira  kao  sistem  hedonističkih,  dekadentnih, 
erotiziranih,  perverznih  i neokonzervativnih  dis- 
kurzivnih i medijskih  slika  koje  pokazuju  kako  je  moć 
gospodara  (političkog,  intelektualnog,  umjetničkog) 
postala  velika  alegorija  stvaranja  Drugog  (biti 
istovremeno  provincijalac  i kozmopolit,  puritanac  i 
sudionik  erotskih  tj el esn ih-j ezički h-s likovnih  igara). 
Apolitična  subjektivnost  i ideološki  birokratski 
mehanizam  proizvodnje  moći  ili  subverzije  moći, 
subverzija  i apologija  moći  su  u postmodemizmu  u 
zavodničkom  zagrljaju  paradoksa,  krika,  užasa). 
Alegorijski  Drugi  transvestitski  se  ukazuje  u 
nestabilnim  digitaliziranim  i ekraniziranim  obličjima 
filozofa  Nietzschea,  psihoanalitičara  Freuda,  filozofa 
Wittgensteina,  slikara  Klimta,  kompozitora  Skijabina, 
pripovjedača  Musila,  mislioca  Bataillea,  znanstvenika 
Pierrea  Klossowskog,  romanopisca  Sollcrsa,  ali 
postoje  i trenuci  u kojima  se  ukazuje  i kao  obličje 
Staljina,  Mussolinija  i Hitlera. 

Europski  postmodemizam  je  europocentričan  u smislu 
fetišiziranja  europske  povijesti  i njezinog  centriranja 
kao  dominantnog  koda,  ne  samo  europskih  povijesnih 


narativnih  formacija  nego  i svake  druge  moguće 
povijesne  narativne  formacije.  Civilizacijski  prostor 
‘Orijenf  ili  geografski  kontinent  ‘Amerika’  ili  životinja 
‘Kengur’  su  ‘Orijent’,  ‘Amerika’  ili  ‘Kengur’  samo 
po  tome  što  bivaju  otkriveni.  Smisao  europske  povi- 
jesti kao  totalizirajućeg  zakona  (Hegel)  ili  frag- 
mentamog  traga  (Derrida)  se  uživa  kao  izvor  mogućeg 
kraja  stoljeća  i kraja  povijesti.  Povijest  postaje  posjed 
(ono  što  se  ima)  i time  zaista  postaje  prošlost  (arhiv, 
memorija,  kod,  sablast,  duh).  Derrida  uživa  Mancove 
sablasti  i pošasti  koje  više  ne  vitlaju  Europom.  Kraj 
XIX.  stoljeća  se  u tom  smislenom  okviru  očekivanja 
centrira  u središte  svakog  mimezisa  i svakog  otklona 
od  mimezisa  mimezisa,  čime  prikazivanje  objekta  želje 
postaje  prikazivanje  prikazanog  simboličkog 
otjelotvorenja  želje  društvenih  (jezičkih)  igara  XIX. 
stoljeća. 

Karakteristični  primjeri  su  francuska  semiologija 
slikarstva  (Louis  Marin,  Jean-Louis  Schefcr)  i post- 
modemističko  slikarstvo  ranih  80-ih  godina  (anakro- 
nizam, transavangarda,  novi  historicizam). 

U francuskoj  teoriji  poslije  modeme  80-ih  i 90-ih 
postoji  jaka  historicistička  struja  (od  prošlosti  kao  zbira 
arbitrarnih  tragova  do  uređenog  poretka  osobnog 
(subjektivnog)  smisla  povijesne  naracije)  semiologa 
slikarstva  i kulture.  Sjajnim  analizama  semioloških 
sistema  prikazivanja  u umjetnosti  slikarstva  Marin  i 
Schefer  su  bili  predvodnici  ahistorijskog  struk- 
turalizma kasnih  60-tih,  ali  su  svoje  interese  kasnije 
usmjerili  lucidnom,  u određenom  smislu  pesi- 
mističkom  povratku  logici  narativnog  povijesnog 
prikazivanja.  Novi  historicizam  je  modus  inter- 
pretativne  produkcije  povijesnog  znanja  (smisla 
prikazivanja  povijesnog  u pikturalnim  sistemima). 
Kako  je  povijest  modeme  završena  (zato  je  riječ  o 
postpovijesnom  historicizmu)  i kako  je  objekt 
modeme  izgubljeni  objekt  (zato  je  riječ  o teoriji 
prikazivanja  povijesnog,  o psihoanalitičkom  opi- 
sivanju izgubljenog  objekta,  lacanovskog  objekta 
malog  a),  oni  su  semiološku  ahistorijsku  teoriju  na 
različite  načine  preobrazili  u interpretativni  retorički 
sistem  čitanja  pretpovijesti  i geneze  modemosti  (XVII. 
i XVIII.  stoljeće).  Njihov  historicizam  je  povijesni 
pesimizam  uzglobljen  na  mjestu  odsutnosti  aktualnog 
povijesnog  objekta  (želje,  uživanja  Ipleasure,  jouis- 
sance/). Oni  govore  o želji  Drugog  (povijesnog 
Drugog  na  početku  modeme  Europe)  na  mjestu  gdje 
bi  se  očekivala  aktualna  želja  kasne  moderne  ili 
postmodeme. 

U postmodemističkom  slikarstvu  (transavangarda, 
neoekspresionizam,  anakronizam)  umjetnost  slikar- 
stva se  definira  kao  vizualni  govor  (retorika,  citat, 
kolaž,  montaža,  simulacija)  o slikarskim  modelima 

prikazivanja  i izražavanja  simboličkih,  arhetipskih, 
narativnih  i alegorijskih  tema  zapadne  tradicije 
(renesansa,  barok,  manirizam,  klasicizam,  roman- 
tizam, simbolizam,  futurizam,  metafizičko  slikarstvo, 
ali  i alkemija,  magija,  okultizam,  opsceni  erotizam, 
travestija).  Postmodemističko  slikarstvo  je  eklektički 
pokušaj  obnove,  ali  i parodiranja  i dekonstrukcije, 
velikog  mimetičkog  slikarstva  Zapada,  koje  obećava 
transcendentni  obrat  od  pikturalnog  prema  nevid- 
ljivom (duhovnom,  ideološkom,  erotskom).  Obećanje 
transccndcntnog  obrata  sc,  paradoksalno,  ostvaruje 
kao  uživanje  smisla  slikarstva,  ali  i kao  uživanje  samog 
čina  slikanja  u svoj  njegovoj  erotskoj  ili  autoerotskoj 
naddeterminiranosti  (kontroli  i deregulaciji).  Karak- 
teristični primjer  ranog  postmodemističkog  meta  (ili 
učenog)  pristupa  slikarstvu  je  talijanski  anakronizam. 
Anakronizam  ili  slikarstvo  memorije  je  postmo- 
demističko europocentrično  figurativno  slikarstvo 
nastalo  krajem  sedamdesetih  i početkom  osamdesetih 
godina.  Anakronizam  je  pseudo-klasicističko  sli- 
karstvo, budući  da  ne  teži  idealima  klasicizma  (ni 
obnovama  klasicizma  koje  odlikuju  neoklasicizme), 
odnosno  postizanju  fikcionalizirane  antičke  cjelovi- 
tosti (idealnog  CIJELOG,  UNIVERZALNOG, 
PRISUTNOG),  nego  subjektivnoj  (subjektivnost  kao 
hipoteza  iskliznuća  racionalnosti)  simulaciji  i 
slikarskoj  interpretaciji  slikovnih,  ikonografskih  i 
semiotičkih  rješenja  renesansnog,  manirističkog, 
baroknog,  klasicističkog  i neoklasicističkog,  ali  i 
metafizičkog  slikarstva.  Anakronizam  je  meta- 
slikarstvo  u odnosu  na  europsko  povijesno  slikarstvo. 
Zasniva  se  na  citatima,  mimezisu  mimezisa  i simu- 
lacijama  velikih  tema  europskog  slikarstva  kao  što  su 
mitske  scene  s Jupiterom,  Orfejom  i nimfama,  pejzaži, 
arhitektonski  antički  eksterijeri  i interijeri,  povijesne 
scene  (gozbe,  orgije,  bitke,  meditacije).  Fikcionalno 
uživljavanje  u pikturalnu  figuru  kao  da  je  stvarno 
ljudsko  tijelo  ili  njegov  odraz,  zatim,  uživanje  smisla 
figure  na  mjestu  uživanja  smisla  tijela.  Pokazuje  se 
europocentrična  moć  uspostavljanja  ili  evociranja 
kohezijskih  sila  između  mita  i povijesti  (povijesti  na 
mjestu  mita  i mita  na  mjestu  povijesti).  U renesansi, 
manirizmu,  baroku,  klasicizmu  i neoklasicizmu 
anakronisti  otkrivaju,  proučavaju  i iz  povijesne 
memorije  oslobađaju  najbujnije  (ekstatičke  erupcije, 
polucije)  manifestacije  mitske  (i  svakako  mitomanske) 
imaginacije.  Ali,  njihova  imaginacija  nije  psihološka 
(dubinska)  nego  površinska  i bihcvioralna  poput 
zrcalne.  Oni  pokazuju  kako  se  moderno  shvaćena 
ideologija  vraća  osjetilnosti  i figuralnosti  mita. 
Ideologija  gubi  svoj  projektivni  karakter  i preuzima 
funkcije  neokonzervativnog  uspostavljanja  fikcio- 
nalne  naracije  na  mjestu  očekivane  apstrakcije  (aps- 


trakcija kao  strategija  organiziranja  egzistencije). 
Suočavanje  potpuno  subjektivnog  i nemotiviranog 
slikarevog  sjećanja  (vizualnog  sjećanja)  s povijesnim 
znanjem  ostvaruje  iluziju  očaravajućeg  tkiva  (tkanja 
slikarstva),  čarolije,  unutrašnjeg  vremena  i unutrašnjih 
ritmova  gestualnosti  slikarstva.  Biti  očaran  i biti  “kao” 
očaran.  Metafora  (ono  kao)  pojačava  i retorički 
preobražava  neoklasicistički  prizor  u postmodemi 
pikturalni  glas.  S druge  strane,  povjesničar  umjetnosti 
Jean  Clair  kroz  interpretativne  mogućnosti  postmo- 
demog  prikazivanja  rekonstruira  imaginacije  eu- 
ropskog tijela  (marginalnog,  centriranog,  željenog, 
bolesnog,  sanjanog,  odbačenog,  umirućeg).  Slikarsko 
platno  postavljeno  kao  ekran  fantazma  i tijelo  koje  je 
u slikarstvu  uvijek  samo  figura  (metafora,  alegorija 
tijela)  povezuje  u rekonstrukcijama  marginalnih 
europskih  povijesnih  identiteta,  ukazujući:  “Jednom 
kada  zahvatite  problem  lica,  tj.  kada  se  nađete  licem  u 
lice,  vi  se  vraćate  natrag  metafizici.  Ponovo  iščitavate 
Emmanuela  Levinasa.”  Zapravo,  europski  konzer- 
vativni postmodcrnizam  je  pokušaj  da  se  kroz 
figurativno  slikarstvo  i skulpturu  i njihove  posredničke 
funkcije  zahvati  danas  decentrirano,  metafizičko 
pitanje  odnosa  Ja-Ti,  odnosa  s drugim  i Drugim  u sebi, 
u vlastitom  tijelu. 

LITERATURA:  Baudl,  Baud6,  Baud7,  Baudl2,  Baudl3,  Baudl5, 
Cla3,  Cla5,  Cla6,  Habl,  Hab3,  Hab5,  Han  I,  Lcvinasl,  Levina$2, 
Dctt9,  Dcrrl4,  Dcrrl5,  Wollen2 

Europske  velike  međunarodne  izložbe.  Velike 
europske  međunarodne  izložbe  karakteristični  su 
model  “europske  kulturne  strategije”  stvaranja 
internacionalne  i transnacionalne  umjetničke  scene  u 
različitim  razdobljima  XX.  stoljeća.  Usporedba  četiri 
potpuno  različite  kategorije  internacionalnih  izložbi: 
Venecijanski  bijenale  ( Biennale  di  Venezia ),  kasselska 
Documenta , Pariški  bijenale  mladih  ( Biennale  de 
Pariš:  manifestation  Internationale  des  jeunes  ar- 
tistes)  i transnacionalna  Manifesta  {Manifesta  pod 
naslovima  Foundation  european  Art  Manifestation  i 
European  biennialfor  contemporary  art),  ukazuju  se 
četiri  potpuno  različita  politička  modela  “realnosti”  i 
“identiteta”  umjetnosti. 

Bijenale  u Veneciji  je  konstituiran  u epohi  preobrazbe 
nacionalnih  modernističkih  kultura  u internacionalni 
jezik  velike  europske  i,  zatim,  euro-američke 
modemosti  {Modernizma  s velikim  “M”).  U tom 
smislu,  struktura  Bijenala  je  “riješena”  (projektirana) 
kao  odnos  nacionalnih  paviljona  i internacionalne 
izložbe.  Organizacijskom  strukturom  Bijenala  sc 
ponavlja  (rekreira)  trenutak  inicijacije  modernističke 
umjetnosti  XX.  stoljeća,  odnosno  preobrazbe  nacio- 
nalnih buržoaskih  modemosti  u internacionalni jezik 

modernizma . To  rekreiranje  “prvobitne”  preobrazbe 
modeme  (njezinih  posebnih  nacionalnih  obećanja  i 
identiteta)  u hegemoni  i jedinstveni  internacionalni 
modernizam  središnji  je  “glas”  (efekt)  svih  izložbi, 
ma  koliko  one  bile  različite  i ma  koliko  postavljale 
specifičan  estetički,  poetički  ili  umjetnički  problem  u 
danom  povijesnom  trenutku.  Venecijanski  bijenale 
potpuno  je  u znaku  dijalektike  modernizma  (kako  je 
“ona”  već  pretpostavljena  kod  Hegela):  (1)  teza,  (2) 
antiteza,  i (3)  sinteza.  Teza  je  nacionalna  modemost 
(pojedinačni,  često  “folklorni”  ili  “hegemoni” 
paviljoni).  Antiteza  je  internacionalni  modernizam 
(internacionalna  izložba  ili  izložbe;  u pitanju  je  norma 
ili  kanon  trenutka).  Sinteza  je  izuzetno  individualno 
djelo  umjetnika  pojedinca  (nosioca  nagrade,  pred- 
vodnika nove  pojave,  stvaraoca  u nadilaženju  vlastitog 
nacionalnog  horizonta)  koji  svoju  umjetničku,  tj. 
stvaralačku  originalnost,  genijalnost  ili  veličinu 
izražava  obratom  nacionalnog  u internacionalno 
velikog  planetarnog  modernizma. 

Kasselska  Documenta  kao  institucija  nastaje  poslije 
Drugog  svjetskog  rata,  kada  je  veliki  hegemoni 
modernizam  dominantna,  sveobuhvatna  kultura  suv- 
remene autonomije  umjetnosti.  Umjesto  nacionalnih 
selekcija  postoji  internacionalni  izbor  velikih 
umjetnika , koji  direktno  ne  zastupaju  određenu  naciju, 
kulturu,  čak  ni  pokret,  pojavu  ili  stil  nego  “brisane 
tragove”  pokreta  i stila  pokazuju  ( transcendiraju ) kao 
izraze  velikog  individualnog  umijeća,  nadahnuća, 
snage,  transgresije  ili  prodornosti  individualnog 
umjetnika  modernista.  Takav  umjetnik  govori , 
odnosno,  njegova  djela  govore  jezikom  prepoznatljive 
internacionalne  modemosti  (jezikom  pariške,  nju- 
jorške  ili  neke  druge  hegemone  škole)  koja  sebe 
prikazuje  kao  sam  izvor  aktualne  umjetnosti  i 
umjetničkog.  Takav  umjetnik  je  paradigmatski  uzorak 
stvaraoca: 

- po  uzoru  na  prirodu  - Pollock  je  jednom  rekao  “Ja 
stvaram  kao  priroda” 

- po  uzoru  na  stroj  - Warhol  je  jednom  rekao  “Ja 
stvaram  kao  stroj” 

- po  uzoru  na  društvo  - Beuys  je  djelovao  kao  što 
djeluje  društvo  (društveni  organizam,  društveno  biće: 
politička  životinja ). 

Izložbe  Documente  su  nedijalektičke  i ahistorijske. 
Nedijalektičke  jer  ne  ukazuju  na  obrat  nego  na  TU- 
prisutnu,  izoliranu  i idealiziranu  snagu  i moć  samog 
umjetnika  individualca  ili  samog  umjetničkog  remek- 
djela  koje  nadilazi  vlastiti  kontekst.  Ahistorijske  su 
jer  ne  rekonstruiraju  povijest  nego  lociraju  trenutak 
(interval,  segment,  točku,  prošiveni  bod)  povijesti  kao 
izuzetni  trenutak  pojavljivanja  velikog  umjetnika  i 
njegovog  djela  (na  primjer,  na  Documenti  7,  kada 


postmodema  preuzima  izuzetnost  potisnute  modeme 
i omogućava  rekonstituiranje  “slabog”,  “mekog”  ili 
“pluralnog”  subjekta  postmodeme  po  uzom  na  jaki 
modernistički  subjekt  vladajućeg  umjetničkog  tržišta). 
Drugim  riječima,  slabi  subjekt  postmodeme  je  preuzeo 
efekte  jakog  subjekta  i poništio  sebe.  Tipični  primjeri 
su  statusni  obrati  Clemcntea  ili  Kiefera  u velike 
majstore  zapadnog  slikarstva.  Ali,  to  se  događa  i kada 
se  promoviraju  novi  pokreti  (postobjektna  umjetnost 
na  Documenti  V)  ili  zastupaju  “reprezentacije”  kulture 
(Documenta  X).  Čak  i Documenta  X,  kojom  se 
obećava  i povijest  modemosti  i njezina  kultura  kao 
politika  ili  sama  društvenost,  biva  dovedena  do 
izuzetnog  koda  posebnosti  idealiteta  umjetnosti  koja 
jest  “iz”  ili  “od”  transcendiranja  političkog  i 
povijesnog  u umjetničko.  Povijest  i dijalektika  se 
upisuju  u sinkroniju  idealiteta.  Documenta  X je 
pokazala  obrat  reprezentacija  političkog,  društvenog 
ili  kulturnog  u visoki  estetizam  umjetnosti  koji  čuva 
svoju  autonomnost  i tržišnu  posebnost,  čak  i kada 
prividom  dokumentarnog  predočavanja  europskih 
realnosti  eksplicitno  zastupa  politiku,  društvo  i kulturu. 
Pariški  bijenale  mladih  je  projekt  međunarodnih 
izložbi  iniciran  1959.  godine.  Zamišljen  je  s 
dvostrukim  zahtjevom:  omogućiti  permanentno 
uvođenje  mladih  umjetnika  (“svježe  krvi”)  različitog 
nacionalnog  porijekla  na  internacionalno  pariško 
tržište  umjetnosti  i obnoviti  moć  umjetničke  metropole 
kakva  je  Pariz  bio  od  sredine  XIX.  stoljeća  do  kraja 
Drugog  svjetskog  rata.  Ta  obnova  trebala  je  označiti 
pokušaje  da  se  pariško  umjetničko  tržište  suprotstavi 
velikom  novom  središtu  suvremene  umjetnosti  kakav 
je  New  York  i “protutežu”  konkurentskim  europskim 
gradovima  s velikim  internacionalnim  izložbama  kao 
što  su  Venecija  ili  Kassel.  Prvobitno  je  Bijenale  mladih 
bio  zamišljen  kao  tipična  modernistička  izložba  s 
nacionalnim  selekcijama,  da  bi  se  od  kraja  60-ih 
rekonstituirao  kao  internacionalna  izložba  s inter- 
nacionalnim selektorima-kustosima  i izabranim  umjet- 
nicima. Kompleks  pojava  kakav  predstavlja  Bijenale 
mladih  odražava  i,  istovremeno,  konstituira  kretanje 
kroz  pariški  krizni  i akademizirani  visoki  modernizam 
(od  enformela,  apstraktnog  ekspresionzima,  nove 
figuracije,  novog  realizma,  do  novih  tendencija),  preko 
ekscesnog  kasnog  modemzima  (konceptualna  um- 
jetnost, intervencije  umjetnika,  film  i novi  mediji)  do 
postmodernih  pojava  (pluralizam  kasnih  70-ih  / 
“umjetnost  bez  presedana”/,  performance  art,  novo 
eklektičko  slikarstvo  i skulptura).  Međutim,  za 
Bijenale  mladih  nikada  nije  pronađen  pravi  profil 
izlaganja  aktualnosti  preživljavanja  i nadilaženja 
modernizma,  pa  je  zato  simbolički  kraj  doživio  po- 
četkom 80-ih  godina  s vrhuncem  postmodemističkog 

dekonstruiranja  institucija  i paradigmi  modemosti  i 
njezinih  oblika  zastupanja  umjetnika,  tržišta  i 
umjetničkog  identiteta.  Postmodemi  regionalizam  i 
deteritorijalnost,  narušavanje  stabilnog  odnosa 
internacionalnog  jezika  metropole  i marginalnih  jezika 
umjetnosti  periferije,  subvertirali  su  svaku  konceptu- 
alnu i političku  namjeru  obnove  metropole  ili  prije- 
stolnice umjetnosti  kakav  je  Pariz  nekada  bio. 
Različito  od  navedenog,  Manifesta  nastaje  sredinom 
90-ih  godina  s ekspliciranim  političkim  zahtjevom,  u 
trenutku  pretvaranja  blokovske  (binarne)  Europe  u 
postblokovsku  (heterogenu  ili  pluralnu)  Europu  nakon 
pada  Berlinskog  zida.  Tu  se  ukazuju  tri  bitna,  ali 
neizvjesna  zahtjeva:  (1)  uspostavljanje  mogućnosti 
izložbene,  umjetničke  i kulturne,  što  znači  i političke 
komunikacije  (razmjene)  između  povijesno  razdvo- 
jenih (možda  i neusporedivih)  kultura  Istočne  i 
Zapadne  Europe,  ali  ukazivanje  na  relativne  odnose 
margine  i centra  unutar  same  Zapadne  Europe  kao 
paradigmatskog  uzorka,  (2)  identificiranje  identiteta 
(a  identitet  je  uvijek  diskurzivna,  kulturom  nad- 
determinirana  tvorevina)  preobrazbe  internacionalne 
visoke  umjetnosti  u transnacionalnu  ( mullikulturalnu ) 
umjetnost  poslije  pada  Berlinskog  zida  (tj.  trenutka 
kada  se  postmodemizmi  kasnog  kapitalizma,  za- 
padnoeuropskih retromarginalnih  kultura  i post- 
socijalizma  susreću  u obećanju  “otvorenog  društva”), 
(3)  status  umjetnosti:  umjetnost  više  nije  ponuđena 
kao  posebna  (autonomna  i idealna)  sfera  (kontekst) 
stvaranja  ili  proizvodnje,  razmjene  i recepcije 
artefakata  (umjetničkih  djela)  nego  je  narušena  očita 
granica  između  umjetnosti  i kulture  - slijedom 
navedenog,  Manifesta  nije  prezentacija  velikih  djela 
(remek-djela)  aktualnog  trenutka  nego  arhivinanje 
(smještanje  u registre)  artefakata  (tragova,  informacija, 
medijskih  rekodiranja)  kulture  aktualnosti  na  mjestu 
i očekivanju  umjetnosti.  \ 

Dok  se  Venecijanski  bijenale  ukazivao  kroz  dijalek- 
tičku napetost  nacionalnog  i internacionalnog,  Docu- 
menta  kroz  ahistoricizam  i antidijalektičnost  indi- 
vidualnog umjetničkog  stvaranja,  a Pariški  bijenale 
mladih  kroz  pokušaje  revitalizacije  povijesne  mo- 
dernističke prijestolnice  kakva  je  bio  Pariz,  Manifesta 
je  koncipirana  kao  pregledni  i pokazni  odnos 
arbitrarnih  registara,  ili  odnos  indeksiranja  i mapiranja 
mogućnosti  prikazivanja  lokalne  (posebne,  specifične, 
neusporedive)  kulture  diskurzivnim  strojevima  i 
medijskim  mogućnostima  masovne  kulture  kasnog 
kapitalizma.  Kasni  kapitalizam  je  mehanizmima 
svojeg  predočavanja  i prikazivanja  upisan  u prividnu 
nekonfliktnost  zastupanja  razlika  i raskola  kultura 
(različitih  kultura)  Europe  na  kraju  XX.  stoljeća. 


venecijanskog  Bijenala , Documente,  pariškog  Bije- 
nala mladih  i Manifeste  u odnosu  na  internacionalno 
umjetničko  tržište  i utilitarne  zahtjeve  nacionalnih 
kultura.  Venecijanski  bijenalom  omogućeno  je  da  se, 
barem  ekskluzivno  i simbolički,  usporedno  izlože 
formulacije  nacionalnog  “kulturnog”  (nacionalni 
paviljoni)  i internacionalnog  “tržišnog”  (postavi  velike 
internacionalne  izložbe),  modernizma  i postmo- 
demizma.  Documentaje  bila  izložba  internacionalnog 
“tržišnog”  modernizma  i postmodernizma.  Na 
Documenti  se  odigravala  ključna  verifikacija  um- 
jetnika koji  iz  lokalne  nacionalne  kulture  ili  adoles- 
centskog  životnog  doba  prelazi  u visoki  i veliki  svijet 
internacionalne  umjetnosti  i njezinog  galerijskog  i 
muzejskog  zastupništva.  Pariški  bijenale  mladih  je  bio 
prizivanje  internacionalizma  unutar  središta  ili 
metropole.  Naprotiv,  s Manifestom  je  nastala  potpuno 
nova  situacija:  (1)  stvorena  je  visoka  internacionalna 
druga  liga  umjetnika,  a to  znači  da  je  u političkoj 
preobrazbi  internacionalnog  hegemonizma  u 
multikulturalizam  nastajuće  globalizacije  bilo 
potrebno  stvoriti  “pokretnu”  i “otvorenu”  instituciju 
koja  će  na  globalnom  planu  integrirati:  (a)  mlade 
umjetnike,  (b)  umjetnike  marginalnih  zapadno- 
europskih kultura  koje  nisu  “velike”  (kao  što  su 
njemačka,  francuska,  talijanska  i eventualno  ruska),  i 
(c)  umjetnike  tranzicijskih  nekada  istočnoeuropskih 
kultura,  a da  se  (2)  pri  tome  ne  izazove  udar  ili,  barem, 
poremećaj  u stabilnom  tržišnom  sistemu  identifikacije 
i egzistencije  velikih  Majstora  modernizma  i 
postmodernizma  koji  konstituiraju  svijet  umjetnosti 
ili,  grubo  rečeno,  prvu  majstorsku  ligu  umjetnika 
modeme  i postmodeme;  kao  da  je  stvoren  među- 
prostor između  visoke  autonomne  umjetnosti  koja 
gradi  svijet  velikih  i epohalnih  djela  i izabrane  i 
uspostavljene  umjetnosti  koja  zastupa  i prikazuje 
trenutne  interese  posebnih  kultura  i njihovih  identiteta; 
(3)  zapravo,  prvi  put  u XX.  stoljeću  se  u Europi  u 
svijetu  (institucije,  činovnici)  visoke  autonomne  umjet- 
nosti uspostavlja  prostor  za  nastajanje  utilitarne 
umjetnosti  koja  je  drugačija  od  njega  i ne  ugrožava 
ga  nego  ga  potvrđuje  u njegovoj  izuzetnosti, 
snabdijevajući  ga,  vrlo  kontrolirano  i selektivno, 
svježom  krvlju  (mladim  ili  drugim  umjetnicima)  koji 
ga  jačaju,  ali  ne  dovode  u pitanje. 

LITERATURA:  Argl,  Biennl,  Doci,  Doc2,  Doc3,  Doc4,  Doc5, 
Doc6,  Doc7,  Košč7,  Manifl , Manif2,  ManiO,  Oliv  1 6,  Parib3,  Poli  1 , 
Sedl,  Šuvl04,  Šuvl05,  šuvl  19 

Exat  51.  Exat  51  je  naziv  umjetničke  grupe  koja  je 
djelovala  u kontekstu  geometrijskog  apstraktnog 
slikarstva  i neokonstruktivizma  u Zagrebu  između 
1950.  i 1956.  godine.  U grupi  su  surađivali  arhitekti 

Vjenceslav  Richter,  Bemardo  Bemardi,  Zdravko 
Bregovac,  Zvonimir  Radić,  Božidar  Rasica  i Vladimir 
Zarahović,  slikari  Vlado  Kristl,  Ivan  Picelj  i Alek- 
sandar Smec.  Grupu  Exat  51  karakterizira  ncoavan- 
gardistički  kritički  stav  prema  dogmama  visokog 
modernizma  (autonomije  umjetnosti,  ekspresivnosti, 
egzistencijalne  determinacije  djela,  slobodne  geste, 
intuitivnog  stvaranja).  U manifestu  Exata  51  se  uvjeti 
proizvodnog  i društvenog  standarda  proglašavaju 
bitnim  za  stvaranje  umjetnosti,  narušavanje  granica 
između  visoke  i primijenjene  umjetnosti,  značaj 
kolektivnog-grupnog  rada,  pojam  progresa  i 
aktiviranje  likovnog  života.  Manifest  sadrži  kritiku 
socrealitičkog  dogmatizma  i zalaganje  za  apstraktnu 
umjetnost:  grupa  Exat  “smatra  da  metode  rada  i 
principi  na  području  ne  figurativne  odnosno  tzv. 
apstraktne  umjetnosti  nisu  izraz  dekadentnih  težnji 
nego  naprotiv  vidi  mogućnost  da  se  studijem  tih 
metoda  i principa  razvije  i obogati  područje  vizualnih 
komunikacija  kod  nas”.  Grupu  Exat  51  karakterizira 
sklonost  istraživanju  apstraktnog,  geometrijskog  i 
konstruktivnog  likovnog  djela  na  egzaktan  i racionalan 
način.  Razvoj  rada  grupe  Exat  51  vodio  je  od 
reduktivne  i konstruktivne  plošne  apstrakcije  u tradiciji 
avangardnog  sovjetskog  slikarstva  20-ih  ili  holand- 
skog  De  Stijla  20-ih,  do  složenih patterna  i optički  ili 
kinetički  realiziranih  slika  i objekata.  Ivan  Picelj  je 
slikao  reduktivne  plošne  i formalne  kompozicije  koje 
su  referirale  na  povijesne  uzore  avangardi  E1 
Lissitzkog  i Mondriana  (U  čast  El  Lissitzkom,  1956.) 
i time  je  precizno  konceptualizirao  svoju  “neo” 
poziciju.  Vlado  Kristl  je  razvio  radikalnu  redukciju 
likovne  kompozicije  na  vizualnu  sintaktičku  strukturu 
i redukciju  strukture  na  monokromnu  površinu. 
Božidar  Rašica  je  istraživao  mogućnosti  trans- 
formiranja organskih  u geometrijske  oblike  i primjene 
slikarskih  rešenja  na  scenografiju.  Aleksandar  Smec 
je  razvio  koncept  optičke  ili  retinalne  geometrijske 
apstrakcije  i započeo  pionirska  luminokinetička 
istraživanja.  Arhitekti  Exata  51  (Bemardi,  Bregovac, 
Radić,  Richter)  su  razvijali  koncepcije  i praksu 
radikalnog  arhitektonskog  modernizma  u avan- 
gardističkoj  tradiciji  Bauhausa  (Gropius,  Meyer,  Mies 
van  der  Rohe),  De  Stijla,  odnosno,  sovjetskih 
konstrukti  vi  sta.  Vjenceslav  Richter  je  u razdoblju 
Novih  tendencija  (1961.-1973.)  razvio  složenu 
konstruktivističku  praksu  programskog  oblikovanja 
optičkih  djela  (slike,  objekti,  skulpture,  arhitektura). 
Umjetničku  (uređenje  interijera,  postavi  sajmova  i 
izložbi)  i arhitektonsku  koncepciju  Exata  51 
karakterizira  razvijeni  i radikalizirani  modernizam  i 
svijest  o modernoj  kao  otvorenom  i progresivnom 
projektu  razvoja  vizualne  kulture  i vizualnih  ko- 


munikacija. Teoriju  Exata  su  razvijali  Vjenceslav 
Richter  (Prognoza  životne  i likovne  sinteze  kao  izraza 
naše  epohe),  Zvonimir  Radić  (Značenje  plastičke 
realnosti),  Bemardo  Bemardi  (O  problematici  pri- 
mijenjene umjetnosti  i o značenju  inicijativne  izložbe 
Prvi  zagrebački  trijenale).  Teorija  grupe  je  nastala: 
(1)  iz  njihove  potrebe  da  projektiraju  novi  utopijski 
svijet  modemosti  i revitalizirane  avangarde,  i (2)  iz 
nužnosti,  kako  je  to  naglasio  Ivan  Picelj,  ne  samo  da 
se  stvore  djela  nego  da  se  ona  i obrane”.  Grupa  Exat 
5/ je  u kontekstu  realnog  socijalizma  ostvarila  jednu 
od  rijetkih  radikalnih  neoavangardnih  produkcija  nove 
modernističke  plastičnosti  i konstruktivnosti. 
Umjetnici  Exata  su  anticipirali  pokret  Novih 
tendencija  i kulturu  vizualnih  komunikacija. 

LITERATURA:  Dcn38,  Dcn55,  Den74,  Denl02,  Denl04,  Dcnl05, 
Sus5,  Su$7,  Sus8 

Ezoterički  i egzoterički  modernizam,  EzoteriČkim 
modernizmom  se  naziva  povijesni  modernizam 
zasnovan  na  idealima  autentičnosti  i autonomije 
visoke  umjetnosti  u odnosu  na  kulturu  (svako- 
dnevnicu, masovnu  potrošnju),  politiku  i religiju. 
Termin  ezoterički  ukazuje  na  posebnost  i izuzetnost 
modernističke  umjetnosti  u odnosu  na  masovnu 
kulturu  zabave,  ideologije  i potrošnje.  Sintagmi 
ezoterički  modernizam  sinonimno  se  upotrebljava 
termin  visoki  modernizam.  Ezoterički  modernizam 
utemeljenje  esencijalistički,  što  znači  da  se  uvažavaju 
specifične  bitne  odlike  umjetničkih  disciplina  i razlike 
koje  iz  toga  proizlaze.  Ezoterički  modernizam  određen 
je  remek-djelima  (Joyceov  roman  Uliks,  Eliotova 
poema  Pusta  zemlja,  Schonbergova  muzička  djela  Pet 
klavirskih  kompozicija,  Pollockova  slika  Jesenji  ritam , 
Wellesov  film  Građanin  Kane)  i prirodom  uteme- 
ljenog i autorefleksivnim  putem  pročišćenog  medija 
izražavanja. 

Egzoteričkim  modernizmom  naziva  se  kompleks 
pojava  u kulturi  i umjetnosti  poslije  visokog  mo- 
dernizma koje  predstavljaju  njegovu  kritiku,  korekciju, 
primjenu  i masovnu  potrošnju.  Egzoteričkim 
modernizmom  naziva  se  umjetnost  koja  se  zasniva 
na:  (1)  preobrazbi  (transformaciji)  i premještanju 
(transfiguraciji)  rezultata,  vrijednosti,  prikaza,  izraza 
i ciljeva  visoke  (modernističke)  umjetnosti  u područja 
masovnih  medija  i potrošnje,  ali  i upotreba  komuni- 
kacijskih kanala,  oblika  izražavanja  i prikazivanja 
masovne  kulture  u područjima  visokog  (elitnog) 
umjetničkog  eksperimenta  i produkcije.  Na  primjer, 
performans  umjetnica  Laurie  Anderson  rock  koncert 
(tipičnu  formu  masovne  kulture)  realizira  kao  um- 
jetnički performans  (forma  kasno-modemističkog 
eksperimenta  u okviru  visoke  umjetnosti).  Slikar  Andy 

Warhol  je  proizvode  masovne  potrošnje  koristio  kao 
motive  i objekte  umjetničkog  izraza.  John  Baldessari, 
Barbara  Kruger,  Cindy  Sherman  i Jenny  Holzer  koriste 
medije,  teme  i ikonografiju  popularne  kulture 
(reklame,  časopisi,  grafički  dizajn,  televizijske  serije, 
holivudski  film)  za  realizacije  djela  visoke  umjetnosti. 
Režiser  David  Lynch  radi  s višesmjernim  kretanjima 
iz  visoke  umjetnosti  u popularnu  i obratno,  unoseći  u 
karakteristični  autorski  film  elemente  televizijskih 
serija  i melodramskih  žanrovskih  kodova,  odnosno, 
tipičnu  televizijsku  seriju  radi  s elementima  visoke 
umjetnosti  (autorskog  filma).  Egzoterički  modernizam 
je  zasnovan  na  antiesencijalističkom  (ne  postoje  ni 
medijske  ni  žanrovske  suštinske  odrednice  umjet- 
ničkog izraza)  i pluralističkom  (postoji  više  od  jednog 
gledišta  i kriterija)  stavu.  Sintagmi  egzoterički  mo- 
dernizam sinonimno  se  upotrebljavaju  termini  post- 
modema  i postmodemizam. 

Umjesto  razlikovanja  modernizma  i postmodemizma 
(moderne  i postmodeme)  ukazuje  se  na  razliku 
ezoteričkog  i egzoteričkog  modernizma  kada  sc 


modernizam  i postmodemizam  ne  tumače  kao 
posebne,  međusobno  suprotstavljene  megakulture  ili 
povijesne  etape  nego  kao  povezani  oblici  izražavanja 
i prikazivanja.  Upotreba  termina  modernizam  i 
postmodemizam  ukazuje  na  razlikovanje  povijesnih 
megakultura,  a upotreba  termina  ezoterički  i egzo- 
terički modernizam  ukazuje  na  razlikovanje  speci- 
fičnih umjetničkih  i kulturoloških  strategija  (žanrova, 
stilova,  tendencija,  postupaka).  Egzoterička  modema 
nije  suprotstavljena  modemi,  odnosno  nije  antimo- 
demizam,  ali  ni  njezin  jednostavni  i konzistentni 
produžetak  (nastavak,  rezultat).  Ona  je,  prije  svega, 
upotreba  i potrošnja  utvrđenih  značenja  i vrijednosti 
ezoteričke  modeme.  Upotreba  i potrošnja  ontoloških 
invarijanti  modeme  pokazuje  sposobnost  postmodeme 
da  producira  relativne  (nestabilne  i otvorene)  odnose 
u umjetnosti  i kulturi.  Odnosno,  gdje  je  modema  bila 
jednoznačno  i ishodišno  određena,  postmodema  je 
relativna  i pluralna. 

LITERATURA:  Kempel,  Lyo6,  Lyol2,  Lyol4,  Welschl.  Welsch4, 
Welsch5 

Fantastički  realizam.  Vidi:  Fantastičko  slikarstvo. 
Figurativna  umjetnost,  Nova  figuracija,  Postnad- 
realizam 

Fantastičko  slikarstvo.  Fantastičko  slikarstvo  poslije 
Drugog  svjetskog  rata  anticipirano  je  fantastičkim 
slikama  pionira  nadrealizma  Yvesa  Tanguyja,  Maxa 
Emsta,  Salvadora  Dalija,  Paula  Delvauxa,  Renea 
Magrittea.  Fantastičko  slikarstvo  obnovom  naracije  i 
pseudomimetičkog  akademskog  prikazivanja  postaje 
umjetnost  obnove  figuracije  i narativno-književnog 
mišljenja  o slici  i slikarstvu.  Tema  slike  (snovi,  fan- 
tazije, halucinacije,  erotički  ili  apokaliptički  prizori) 
određuje  nadrealni  karakter  slike.  Pseudo-mimetičko 
prikazivanje  zasnovano  na  iluzionističkom  perspek- 
tivnom prostoru  i kvazirealističkom  prikazivanju 
figura  i predmeta  retorički  naglašava  nestvarni, 
alegorijski  i fikcionalni  karakter  prikazanog  ili 
konstruiranog  prizora.  Fantastička  umjetnost  poslije 
Drugog  svjetskog  rata  nije  nasljednica  nadrealističke 
umjetnosti,  nego  estetizirajuća  antimodemistička 
evolucija  fantastičkog  smjera  avangardnog  nadrea- 
lizma. Taj  smjer  karakterizira:  ( 1 ) veza  likovnog  i knji- 
ževno-narativnog  prikazivanja,  tj.  obnova  fikcio- 
nalnosti  i ilustrativnosti  u modemom  slikarstvu  i (2) 
odbacivanje  modeme  apstraktne  umjetnosti  u ime 
figuracije  i tradicionalnog  akademskog,  tj.  klasi- 
cističkog ili  renesansnog  zanata.  U Pariškoj  školi  je 
postojao  postnadrealistički  fantastički  smjer  u sli- 
karstvu 40-ih  i 50-ih  godina  XX.  stoljeća:  Pierre 
Molinier,  Toyen,  Gerard  Tisserand,  Jean  Benoit, 
Aristide  Caillaud,  Pierre  de  Maria,  Monique  Qatteau, 
Nora  Mitrini,  Dado  Đurić,  Uroš  Tošković,  Ljuba 
Popović,  Vladimir  Veličković.  U SAD  su  djelovali 
David  Hare,  Jackson  Pollock,  Gordon  Onslow  Ford, 
Joseph  Komell.  U Italiji  su  djelovali  Sergio  Vacchi  i 
Mattia  Moreni.  Južnoamerička  fantastika  u prozi 
(Jorge  Luis  Borges,  Octavio  Paz)  i slikarstvu  (Ro- 
berto  Sebastidn  Matta  Echauren,  Diego  Rivera,  Frida 
Kahlo)  nastaje  sintezom  folklornog  i nadrealističkog 
prikazivanja  egzotičnog  svijeta  magije,  fantazije  i 
rituala  od  kasnih  30-ih  godina.  U Austriji  kasnih  40- 
ih  godina  nastaje  Bečka  škola  fantastičkih  realista  čiji 
su  predstavnici  Emst  Fuchs,  Erich  Brauer,  Wolfgang 
Hutter,  Rudolf  Hausner,  Anton  Lehmden.  Fantastički 
realisti  primjenjuju  narativno-književni  pristup  temi 
(erotske  teme,  voajerski  pogled  slikara,  prizori  strave, 
religiozno-magijska  atmosfera)  i upotrebu  akademskih 


tehnika  prikazivanja.  U Beogradu  se  fantastičko 
slikarstvo  razvijalo  oko  grupe  Mediala  od  sredine  50- 
ih  godina.  Mediala  prethodi  i tijekom  60-ih  godina  se 
uključuje  u novu  figuraciju.  Fantastičko  slikarstvo  u 
Beogradu  započinje:  ( 1 ) kao  reakcija  na  modernističku 
apstrakciju  (enformel),  (2)  kao  traženje  alternative 
socijalističkom  realizmu  i njegovim  optimističnim  i 
utilitarnim  temama,  prikazivanjem  monstruma,  ras- 
padanja, traumatskih  sjećanja  na  rat  ili  u potpuno 
drugačijem  smislu  idealnih  prostora  (zamak,  terasa, 
grad),  (3)  kao  njegovanje  tradicionalnog  zanata,  tj. 
kao  obnova  ideala  renesansne  sinteze  umjetnosti  (ide- 
ali integralnog  slikarstva)  i (4)  kao  traženje  kontakta 
s umjetnošću  Zapada,  prije  svega,  fantastikom  Pariške 
škole.  Fantastičko  slikarstvo  u Beogradu  razvijali  su: 
Bogoljub  Jovanović,  Mića  Popović,  Miodrag-Dado 
Đurić,  Leonid  Šejka,  Olja  Ivanjicki,  Vladimir  Veličko- 
vić, Ljuba  Popović,  Miro  Glavurtić.  Karakterističan 
primjer  fantastičkog  slikarstva  su  radovi  Dade  Đurića, 
koji  od  kasnih  50-ih  boravi  u Parizu.  Fantastičkc  teme 
slika  Bikini  (1954.),  Građanski  rat  (1967.)  i Velika 
plava  plaža  (1969.)  Đurić  rješava  paradoksalnim 
povezivanjem  akademskog  zanata  s efektima  art  bruta, 
postižući  fikcionalnu  atmosferu  otuđenosti,  užasa, 
demonskog  zla  koje  je  istovremeno  i univerzalno 
arhetipsko  zlo  fantazije  visoke  modemistričke  umjet- 
nosti i rekonstrukcija  osobnog,  lokalnog  folklornog 
doživljaja  zla  i razaranja  u Drugom  svjetskom  ratu. 
Fantastičko  slikarstvo  žena  umjetnica  je  karakterizirala 
izrazita  erotska  autorefleksivnost,  autoerotizam,  raz- 
dvajanje javnog  i privatnog  pogleda,  suočavanje  tijela 
koje  gleda  i tijela  koje  je  gledano,  prikazivanje  homo- 
erotskog  fantazma.  Izdvajaju  se  djela  slikarica:  Leo- 
nore  Carrington,  Leonor  Fini,  Kay  Sage,  Fride  Kahlo, 
Dorothee  Tanning,  Remedios  Varo,  Toyen,  Louise 
Bourgeois,  Marianne  van  Hirtum,  Marie  Izquierdo. 

LITERATURA:  Alcx  1 . Bate  l , Caerl . Cha2,  Cla5,  Depl , Don  1 , Ga2, 
Herrel,  Kalal,  Luc2,  Prot5,  Proti  I,  Rubi,  Sawil,  Subol,  Suiti  1 , 
Šejl,  Šej3,  Tashl 

Fantazam.  Fantazam  u zapadnoj  tradiciji  označava 
“imaginarni  svijet  i njegov  sadržaj”  u koji  je  pjesnik 
ili  neurotičar  uronjen.  Psihoanaliza  ukazuje  na  razliku 
između  sanjarenja  i “nesvjesnih  fantazija”  (nesvjesnog 
scenarija).  Prema  lacanovskoj  teorijskoj  psihoanalizi, 
fantazam  je  čvor  u kojem  se  spajaju  želja  i nagon, 
želja  i njezin  imaginarni  objekt,  odnosno,  fantazam  je 
mjesto  gdje  se  uspostavlja  odnos  subjekta  i njegovog 

manjka.  Lacanovski  fantazam  nije  “sanjarenje”, 
“romantično  nesvjesno”,  “fantazija  u kojoj  borave 
noćna  božanstva”,  kao  što  je  to  slučaj  u jungovskoj 
tradiciji  arhetipa.  Naprotiv,  fantazam  je  “nesvjesni 
scenarij”,  tj.  poredak  označitelja  koji  se  odvija  kao 
događaj  i efekt.  Fantazam  je  struktura  koja  konstituira 
subjekt.  Kako  nema  subjekta  izvan  jezika  (i  nesvjesno 
postoji  kao  jezik;  subjekt  je  hipoteza  u jeziku) 
fantazam  je  struktura  koja  konstituira  jezik.  Ako 
fantazam  konstituira  jezik,  konstituira  i simptom  i 
umjetničko  djelo.  Fantazam  pripada  redu  imaginarnog 
i zato  stapa  (povezuje,  preklapa,  prosi va,  tka)  raz- 
norodne elemente  u jedinstveni  pripovjedni  tekst. 
Istovremeno,  fantazam  je  i prepreka  koja  ometa 
primaoca  u upisivanju  u označiteljski  lanac  diskursa, 
dostizanju  istine  i smisla  diskursa.  Fantazam  može 
biti  prikazan  kao  vizualna  ili  diskurzivna  slika.  Slika 
koja  prikazuje  fantazam  uvijek  ima  dvije  razine:  (1) 
“tabloa”  koji  reprezentira  vizualnu  strukturu  čija  se 
bit  može  opisati  riječima  (prevesti  u govor  ili  pismo, 
odnosno,  iz  govora  i pisma  u metajezik)  i (2) 
“hijeroglifa”  koji  reprezentira  neizrecivo,  manjak,  tj. 
ono  što  ispada,  biva  izgubljeno,  nesimbolizirano, 
“rupu”. 

Po  semiološkoj  pro-psihoanalitičkoj  teoriji  slikarstva 
Jean-Louisa  Schefera  i Brace  Rotara,  fantazam  je 
“okvir”  koji  za  svaki  subjekt  uvjetuje  njegove  mo- 
gućnosti prikazivanja  i predočavanja  prikazivanja. 
Lacanovski,  fantazam  se  definira  kao  “ekran”  koji 
odvaja  subjekt  od  realnosti,  odnosno,  prepoznaje  se 
kao  sama  “forma”  nesporazuma.  Stoga  bilo  koja  slika 
zapadnog  slikarstva  (od  Giottovih  fresaka  preko 
Giorgioneovog  otkrića  slike  kao  pikturalnog  ekrana 
ili  Courbetovog  predočavanja  realnog  društvenog 
života  u buržoaskoj  Francuskoj  do  modernističkih 
slika  u kojima  se  uspostavlja  neprikazivački  odnos 
podloge  i površine  /od  impresionizma  do  postslikarske 
apstrakcije/)  nije  pristupanje  vanjskom  svijetu  “kroz” 
slikarstvo,  nego  je,  naprotiv,  razdvajanje  subjekta  i 
viđenog  svijeta  kroz  vizualne  konstrukcije  slikarstva. 
Kao  ekran  (fantazam)  slika  je  barijera  ili  pregrada 
između  subjekta  i svijeta  koji  gleda.  On  ne  vidi  svijet 
kakvim  jest,  nego  uokviren  fantazmom  i prikazan 
posredstvom  slikarstva. 

Zamisao  fantazma  je  svojstvena  postmod  crnoj  naraciji, 
budući  da  slika,  fotografija,  film,  prozni  ili  poetski 
tekst,  kazališno  ili  glazbeno  djelo  pokazuju  strukturu 
raspada  organskog  jedinstva  djela  na  “tablo”  i 
“hijeroglif ’.  Postmodema  priča  sc  pripovijeda,  ali  ne 
da  bi  bila  ispričana  nego  da  bi  se  ukazalo  na 
pozadinsku  scenu  koja  se  ne  može  vidjeti,  odnosno, 
na  nesvjesni  scenarij  koji  proizvodi  imaginarni  i 
simbolički  red  “mogućeg  svijeta”.  Postmodema 


kultura  je  nastala  preobrazbom  “označiteljske  kulture” 
modernizma  u “kulturu  željenog  objekta”.  Fantazam 
omogućava  da  se  “odsutni”  ili  “nemogući  objekt  želje” 
(prema  Jacquesu  Lacanu  “objekt  malo  a”)  predoči  ili 
zastupa  audiovizualnim  medijima  i da  se  iz  tog 
predočavanja  proizvede  “hipotetički”  (mehanički, 
elektronski,  informacijski,  vizualni,  akustički  i jezični) 
subjekt  koji  ima  svoj  arbitrarni  i otuđeni  “automatizam 
rada”. 

LITERARTURA:  Baml,  Buig4,  Burg6,  Butg7,  But4,  Davi2,  Dolar3, 
Dolar4,  Groszl,Grž20,Kauffl,  Lacl,  Lac2,  Lac3,  Lac4,  Lac5,  Lac6, 
Lac7,  Lac8,  Lac9,  LacIO,  Lacl  I,  Lacl 2,  I.acl3,  Miller2,  Murrl, 
Part  1 , Potrč  1 , Šuv94,  Šuv  1 1 4,  Vcrg  l , Wrig  1 , Žiž4,  Žiž5,  Žiž  1 0, 2iž  1 4, 
Žiž  1 5,  Žiž  1 6,  Žiži 7,  Žiž 1 8.  Žiž23,  Žiž24,  Žiž29 

Fašizam,  fašistička  umjetnost  i arhitektura.  Fašizam 
je  politički  pokret  i oblik  državne  vlasti  zasnovan  na 
autoritetu  nacionalne,  korporativne  i imperijalno 
orijentirane  države  i njenog  vođe  Benita  Mussolinija. 
Fašizam  je  nastao  poslije  Prvog  svjetskog  rata  u Italiji 
i moguće  je  izdvojiti  više  faza  razvoja:  (1)  od  1919. 
do  1922.  godine  fašizam  je  bio  eklektični,  kaotični  i 
pragmatični  pokret  kojeg  je  Benito  Mussolini  us- 
mjeravao u različitim  pravcima  od  socijalizma,  sin- 
dikalizma,  pacifizma,  internacionalizma,  ratnog  huš- 
kanja  do  anarhizma,  (2)  poslije  dolaska  na  vlast  1 922. 
godine  (marš  na  Rim)  uspostavlja  državnu  strukturu 
bez  jasno  profiliranih  političkih  pozicija,  (3)  Mussolini 
uspostavlja  fašističku  državu  1 925.  fašistička  država 
je,  po  teoretičaru  fašizma  Alfredu  Roccu,  bila  jaka, 
modema  i nacionalna  država  u kojoj  su  povezivane 
zamisli  kapitalizma  u društveno-ekonomskoj  sferi  sa 
sindikalističkom  kontrolom  i uređenjem  države,  (4) 
do  ukidanja  parlamentarnog  sistema  dolazi  1938.  - 
Mussolini  uspostavlja  totalitarni  društveni  poredak  po 
uzom  na  nacionalsocijalistički  režim  u Njemačkoj,  (5) 
poslije  Mussolinijevog  pada  1943.,  dolazi  do  us- 
postavljanja marionetskog  režima  pod  kontrolom 
nacističke  Njemačke.  Prema  Giovanniju  Gentileu  s 
fašizmom  je  uspostavljen  organski  tip  države,  koji  se 
realizira  korporativnim,  kontroliranim  sindikalnim 
odnosom  između  pojedinca  i države.  Mussolini  je, 
također,  bio  zainteresiran  za  obnovu  Rimskog  imperija 
i fašističku  Italiju  je  projektirao  kao  moderan  Imperij. 
Fašistička  imperijalna  ideologija  je  davala  pojedincu- 
građaninu  razlog  za  njegovo  postojanje  i djelovanje, 
drugim  riječima,  moć  države  je  shvaćana  kao  od- 
rednica društvenog  individuuma.  Talijanski  fašizam 
nije  bio  orijentiran  rasizmu  i antisemitizmu  sve  do 
početka  Drugog  svjetskog  rata. 

Prema  Mussoliniju  umjetnost  je  trebala  reflektirati  sam 
život.  Refleksija  života  kroz  umjetnost  se  realizirala 
kroz  neoklasični  projekt  modeme  imperijalne  um- 
jetnosti. Došlo  je  do  eklektičnog  povezivanja  futu- 

rističkog  avangardnog  hiper-modemizma,  europskog 
racionalističkog  funkcionalističkog  modernizma  s 
različitim  varijantama  neoklasicizma  koje  je  trebalo 
povezati  s tradicijom  antičkog  Rima.  U fašističkoj 
Italiji  su  djelovala  tri  modernistička  umjetnička  i 
arhitektonska  pokreta  (futurizam,  nuovocentizam  i 
racionalizam),  sva  tri  pokreta  su  se  integrirala  u 
fašističko  društvo. 

Futuristički  umjetnici  su  svojom  militantnom  reto- 
rikom anticipirali  ili  prihvaćali  aktivistički,  militantni 
i totalizirajući  pristup  fašističke  propagande.  Marinetti 
je  namjeravao  od  futurizma  stvoriti  službenu  fašističku 
talijansku  umjetnost.  Talijanski  estetičar  i antifašist 
Benedetto  Croce  je  futurizam  označio  kao  izvor 
fašizma.  Enrico  Crispolti  smatra  da  se  rani  futurizam 
ne  može  smatrati  etapom  pred-fašizma,  a daje  “drugi 
futurizam”  u epohi  fašizma  20-ih  i 30-ih  godina  bio 
djelomice  integriran  u tokove  dominantne  talijanske 
politike  fašizma,  premda  se  s njom  ne  može  potpuno 
poistovjetiti.  U tom  smislu  Ješa  Denegri  futurizam  u 
političkom  smislu  smatra  simptomom  paradoksalnog 
i konfliktnog  odnosa  umjetnosti,  kulture  i vlasti  u 
modemi  XX.  stoljeća.  U duhu  korporativnosti,  nastao 
je  i Futuristički  umjetnički  sindikat  1923.  U okviru 
futurizma  20-ih  djelovali  su,  osim  Marinettija, 
pripadnici  druge  generacije  futurizma  Aldo  Fiozzi, 
Fillia  (Luigi  Colombo),  Enrico  Prampolini,  Ivo  Pan- 
naghi,  Nicolaj  Diulgheroff.  Njihovo  djelovanje  se 
preorijentiralo  od  rane  futurističke  estetike  brzine  i 
militantnog  anarhizma  u funkcionalističku  estetiku 
stroja  s odlikama  profašističkog  aktivizma.  Futuristički 
eksperimenti  u arhitekturi  (Diulgheroff)  su  nazivani 
ambijentalnom  skulpturom  više  nego  arhitekturom. 
Ambijcntalna  skulptura  je  reprezentirala  moder- 
nističku industrijaliziranu,  totalitarnu  artikulaciju 
životnog  prostora  (Diulgheroff,  Zgrada  sa  stano- 
vima, 1927.  ili  Kuća  Mazzotti  u Albisoli,  193 1 .). 
Nuovocento  (novo  doba)  je  zasnovan  na  povratku 
redu.  Kontinuitet  tradicije  i integriranje  tradicije  u 
modernistička  rješenja  su  osnovne  odrednice 
arhitekture  (Piero  Poratluppi).  Slikar  Mario  Sironi  je 
realizirao  slike  u duhu  nuovocentizma  ( L’Allieva , 
1 924.)  težeći  obnovi  portretnog  slikarstva  po  uzom 
na  renesansu  (Leonardova  Mona  Lisa)  s moder- 
nističkim intervencijama  (neprirodnost,  plošnost).  U 
sličnoj  neoklasičnoj  maniri  radili  su  Gino  Severini  i 
Felice  Casorati  tijekom  20-ih  i 30-ih  godina. 
Racionalistički  pokret  u arhitekturi  nastao  je  u Milanu 
1926.  Pokret  je  bio  zasnovan  na  radikalnom  funk- 
cionalizmu  i odstranjivanju  dekoracije.  U pokretu  su 
surađivali  Giovanni  Muzio,  Bruno  De  Finetti,  Adal- 
berto  Libera,  Giuseppe  Pagano,  Gino  Levi-Montalcini, 
Dullio  Torres,  Enrico  Del  Debbio,  Luigi  Morctti. 


Jedno  od  najvećih  i najsloženijih  arhitektonskih 
fašističkih  zdanja  je  bio  Mussolinijcv  forum  (II  Foro 
Mussolini),  započet  1928.  godine.  Funkcija  Mussoli- 
nijevog  foruma  je  bila  pedagoška  i politička,  a to  znači 
daje  grad  sporta  bio  predviđen  za  fizičko  i moralno 
obrazovanje  mladih.  Forum  se  nalazio  u sjevernom 
dijelu  Rima  i uključivao  je  Mramorni  stadion, 
Akademiju  za  fizičko  obrazovanje,  Mussolinijev 
spomenik.  Izgradnja  je  bila  povjerena  arhitektu  Enricu 
Del  Debbiu,  a kompleks  je  završio  arhitekt  Luigi 
Moretti.  Realizacija  tog  arhitektonskog  kompleksa  se 
pozivala  na  antičku  rimsku  tradiciju  i označavala  je 
modernistički  zahtjev  za  novom  vitalnom  sintezom 
arhitekture  i skulpture.  Karakteristična  zdanja  u duhu 
fašizma  su  i Kongresna  palača  (Pallazzo  dei  Con- 
gressi)  Adalberta  Libere  iz  1937.  i Palača  talijanske 
civilizacije  (Palazzo  della  civilta  Italiana)  iz  1937.- 
1938. 

LITERATURA:  Ap2,  Bcr^  1 , Den45,  Ita  I , Lis  1 , Preci  1 , Tis  I , Willet  I 

Fatalno.  Fatalno,  sudbinom  određeno,  neizbježno, 
zlokobno.  U tradiciji  fatalno  označava  onu  vanjsku, 
asimetričnu  i drugu  prirodu,  božansko  ili  neizgo- 
vorljivo  koje  upravlja  čovjekom  i njegovim  životom. 
Fatalno  je  neizbježno.  U fatalnom  kao  ponoru  nestaje 
nada.  Ali,  fatalno  je  na  izvjestan  način  i privlačno 
(silovito).  U predantičkim  kulturama  fatalno  je  izraz 
moći  kaosa  svijeta  u koji  je  utopljen  bespomoćni 
čovjek  koji  u zvjezdanom  nebu  ili  šumu  lišća  još  ne 
može  otkriti  red  prirode  i volju  bogova.  Za  mitske 
kulture  antike  fatalno  se  strukturira  do  izvjesnog 
poretka  smisla  koji  daju  bogovi.  Kasnije  ono  postaje 
dovoljno  apstraktno  i neuhvatljivo,  što  će  voditi  prema 
katarzi  u grčkoj  tragediji.  U kršćanskoj  kulturi  fatalno 
proizlazi  iz  asimetričnog,  transcendentnog  poretka 
božanskog  koji  je  izvan  čovjeka,  ali  ga  čini  mogućim 
i prisutnim.  Za  modernog  čovjeka  poslije  prosvje- 
titeljstva fatalno  je  nekontrolirana  moć  prirode  ili 
neregulativna  nužnost  zakona  povijesti  ili  tek 
otkrivena  logika  moći  proizvodnih  strojeva  industrij- 
ske ere. 

Pojam  fatalnog  određuje  postmodemu  kulturu.  Prema 
Baudrillardu  “fatalne  strategije”  su  vođene  općim 
zaokretom  prema  sferi  znaka,  simulakruma  i 
simulacije,  sferi  povratnosti  svih  znakova  u sjeni 
zavođenja  i smrti.  Stoga  se  u središtu  svijeta  više  ne 
nalazi  želja  subjekta  nego  sudbina  objekta,  U smislu 
tehnokulture  fatalno  uvijek  predskazuje  kraj  na  samom 
početku,  ono  je  prethodnica  kraja  posljedica  kojeg  je 
izokretanje  poretka  uzroka  i posljedice.  Fatalističko 
izokretanje  uzroka  i posljedice  nije  moguće  u fizičkim, 
prirodnim  ili  biološkim-egzistencijalnim  sistemima 
nego  samo  u sistemima  s povratnom  spregom, 

mogućnošću  regulacije  i deregulacije.  Drugim 
riječima,  relativnost  uzroka  i posljedice  moguća  je  u 
katastrofi  ili  u sistemima  softverskog  programiranja  i 
prikazivanja  mogućeg  svijeta  (hiperrealnosti). 
Katastrofa  i softver  su  ono  što  ocrtava  granice  fatalnog. 
Ali,  i katastrofa  i softver  su  predvidivi  u trenutku  kada 
svijet  privida  i svijet  realnosti  više  nisu  dva  svijeta. 

LITERATURA:  Ande  1 . Baud8,  Baud  1 0,  Baud  1 2.  Baud  1 3 , Baud  1 4, 
Baudl5 

Feedback.  Feedback  ili  povratna  veza  je  termin  iz 
automatskog  upravljanja  koji  kazuje/pokazuje  kako 
jedan  sistem  regulacije  utječe  na  uzrok  pojave 
(informacije)  koja  se  u njega  uvodi.  Drugim  riječima, 
pojam  feedbacka  označava  utjecaj  izlaznog  signala 
na  ulazni  signal.  Zamisao  feedbacka  ima  četiri  nivoa: 
(1)  nivo  algoritma:  načina  na  koji  se  matematički  ili 
dijagramski  opisuje  utjecaj  posljedice  na  uzrok,  (2) 
nivo  hardvera:  način  realizacije  matematičkog  ili 
dijagramskog  djelovanja  posljedice  na  uzrok  po- 
sredstvom mehaničkog,  elektronskog  ili  bio-elek- 
tronskog  sistema,  (3)  nivo  ontologije:  pokazuje  se 
kako  prirodni  odnos  uzroka  i posljedice  koji  ima 
jednosmjerni  tijek  po  vremenskoj  osi  prošlo-sadašnje- 
buduće  biva  simuliran  i prikazan  u obratu  redoslijeda, 
tj,  posljedica  mijenja  sam  uzrok,  i (4)  nivo  metafizike: 
ako  posljedica  mijenja  svoj  uzrok,  da  li  tada  subjekt 
ima  utjecaja  na  asimetričnog  transcendentnog  Dru- 
gog? 

Zamisao  feedbacka  se  u modernoj  kulturi  formulira  u 
proizvodnim  sistemima  i uvodi  se  u sisteme  obrade 
informacije.  Zamisao  feedbacka  se  u postmodemoj 
tehnokulturi  razvija  do  interaktivnih  sistema  (od 
kompjutorskih  mreža  do  kiborg  sistema  i time  do 
produkcije  realnosti  u kojoj  više  ne  postoji  objektivna 
(modernistička)  distanca  subjekta  i objekta.  Subjekt  i 
objekt  su  označitelji  koji  primaju  funkciju  subjekta 
ili  objekta,  ovisno  o danom  sistemu  igara  (na  koji  način 
se  povezuju  uzrok  i posljedica  ili  na  koji  način  uzrok 
preuzima  funkcije  posljedice,  a posljedica  funkcije 
uzroka).  Zato  se  vrlo  različite  discipline,  kao  što  su 
informatika,  biomedicinske  znanosti,  proizvodnja, 
ekonomija  razmjene  i potrošnje  materijalnih  proizvoda 
ili  ekonomija  želje,  pokazuju  kao  sistemi  s moguć- 
nošću povratnog  djelovanja.  Ali,  sistem  u kojem  ne 
postoji  logika  odnosa  uzroka  i posljedice  nego 
kombinatorika  odnosa  uzroka  i posljedice,  gubi 
mogućnost  identificiranja  etike  i u kantovskom  i u 
desadeovskom  smislu.  Regulacija  nije  etički  određena 
(zakon  i pokoravanje  zakonu)  nego  označiteljski 
naddeterminirana  (svaki  se  označitelj  može  isto- 
vremeno ponašati  po  različitim  zakonima  i preuzimati 
svako  označeno).  Kulturu  arbitrarnih,  slučajnih  ili 


neočekivanih  povratnih  utjecaja  na  uzrok  metaforički 
možemo  nazvati  kulturom  cyberpunka : nema  bitne 
razlike  između  dobra  i zla,  života  i smrti,  reference  i 
prikaza,  bića  i nebića,  realnog  i imaginarnog, 
imaginarnog  i simboličkog. 

LITERATURA:  Andcl,  Baudl4,  Bensl,  Bentl,  Bin7,  Bumh6, 
Baud  1 4,  Ec4,  Grtl  l,  Košn I , Mole  1 

Feministička  umjetnost.  Feministička  umjetnost  je 
naziv  za  umjetnički,  pretežno  aktivistički,  rad  žena 
umjetnica  koje  svoje  zamisli  i ostvarenja  poistovjećuju 
s uvjerenjima  feminističkih  pokreta  ili  s pojmom 
posebnog  ženskog  stvaralaštva  u umjetnosti  i kulturi. 
Tim  terminom  označuju  se  umjetnička  djela  koja  se 
bave  socijalno-političkim  položajem  žene  u društvu  i 
kulturi,  statusom  žene  umjetnice,  seksualnošću  žene, 
psihologijom  žene.  Ženska  umjetnost  (engl.  womens 
art)  koristi  se  kao  naziv  za  umjetničke  radove  koje 
stvaraju  žene  umjetnice  bez  obzira  zastupaju  li 
feminističke  vrijednosti,  uvjerenja  i značenja  ili  ne. 
Nastanak  feminističkih  pokreta  datira  od  prvih 
primjera  borbe  za  egzistencijalnu,  političku,  pro- 
fesionalnu i društvenu  ravnopravnost  žena  u XIX. 
stoljeću.  Feminističkim  pokretima,  a i konceptu 
feminističke  umjetnosti  prethodio  je  rad  umjetnica, 
književnica  i žena  mislilaca:  Charlotte  Bronte,  Isadore 
Duncan,  Natalije  Gončarove,  Varvare  Stepanove, 
Ljubov  Popove,  Gertrude  Stein,  Virginije  Woolf,  Sonie 
Delaunay,  Hannah  Hoch,  Tamare  de  Lempicke,  Lee 
Miller,  Meret  Oppenheim,  Simone  de  Beauvoir, 
Georgijc  O’Keeffe,  Louise  Nevclson,  Agncs  Martin, 
Eve  Hesse,  Lygie  Clark.  U feminističkim  pokretima 
najčešće  je  nastajala  umjetnost  uvjetovana  zahtjevima 
prikazivanja  i izražavanja,  edukativnim  funkcijama  ili 
terapeutskim  radom. 

Tijekom  60-ih  godina  niz  umjetnica  bliskih  neoavan- 
gardi  (neodada,  fluksus,  hepening)  izlaže  ekscesnu, 
provokativnu  i erotiziranu  umjetnost  oslobađanja  i 
emancipacije  ženskog  jastva.  Od  ranih  60-ih  godina 
Carolee  Schneemann  radi  erotizirane  i provokativne 
hepeninge  i filmove  u kojima  se  prikazuje  golo  žensko 
tijelo,  uspostavljaju  arhetipski  odnosi  ženskog  tijela  i 
zmije,  ženska  fiziološka  stanja,  ostvaruju  orgijastičke 
situacije.  Yoko  Ono  realizira  provokativne  filmove  u 
duhu  fluksus  događaja,  preuzimajući  ulogu  režisera 
"muškarca".  Japanska  umjetnica  Yayoi  Kusama 
realizira  instalacije  s umjetnim  falusima,  pretvarajući 
svijet  seksualnosti  u košmami  provokativni  eksces  i 
psi-hoanalitičku  igru  ženske  želje  i kastracijskog  kom- 
pleksa. Ann  Halprin  je  realizirala  terapijske  hepeninge 
u duhu  Gestalt  terapije.  Balerina  i koreografkinja 
Yvonne  Rainer  je,  nakon  faze  minimalističkog  baleta, 
djelovala  u području  feminističkog  filma.  Austrijska 

hepening  umjetnica  Valic  Hxport  realiziralaje  mikro- 
socijalne  situacije  u kojima  je  publika  provocirana 
njezinom  ženskom  seksualnošću;  publika  je,  na 
primjer,  trebala  dodirivati  njene  gole  grudi  u javnom 
prostoru. 

Tijekom  70-ih  godina  se,  u okviru  postkonceptualne 
umjetnosti,  iz  body  arta  i performansa  razvilo  više 
novih  oblika  izražavanja  i istraživanja  odnosa 
umjctnik-društvo-priroda.  U kritici  su  korišteni  nazivi 
umjetnost  ponašanja,  autobiografska  umjetnost,  govor 
umjetnika  u prvom  licu  i narativna  fotografija.  Tim 
pristupima  svojstvena  je  analiza  političkog  govora  i 
statusa  političkog  govora  u umjetnosti,  pri  čemu  je 
bilo  naglašeno  djelovanje  subjektivnih  učinaka 
(emotivni,  seksualni,  intuitivni,  nesvjesni).  Umjetnice 
kao  Adrian  Piper,  Ree  Morton,  Mary  Miss,  Judy  Chi- 
cago,  Rosemarie  Castoro,  Yvonne  Rainer,  Mary  Beth 
Edelson,  Nancy  Spero,  Nancy  Wilson  Kitchel,  Lynda 
Benglis,  Friederike  Pezold,  kao  i Katalin  Ladik,  Sanja 
Iveković  i Marina  Abramović  su  u središte  svojeg 
umjetničkog  rada  postavile  status  žene  umjetnice, 
ulogu  subverzije  i provokacije  u muškom  sustavu 
kulture.  Koristile  su  različite  medije,  postupke  i 
situacije,  od  sadomazohističkih  performansa  Marine 
Abramović  i arhaičnih  rituala  Mary  Beth  Edelson, 
preko  transformer  transvestitskih  akcija  Lynde  Benglis 
do  teorijskih  rasprava  Lucy  Lippard.  Većinu  spo- 
menutih autorica  povezuje  reakcija  na  postojeći  muški 
sustav  vrijednosti,  a ne  jedinstvena  umjetnička 
poetička  i estetska  koncepcija  i politička  ideologija. 
Reakcija  se  kod  pojedinih  autorica  očituje  kao  prekid 
s muškom  civilizacijom,  ali  i kao  kretanje  prema 
posebnoj  ženskoj  umjetnosti.  Ulrike  Rosenbach  u 
performansima  i video  projektima  povezuje  simbole 
žene  i ženskog  iz  mitologije  i povijesti  umjetnosti  (npr. 
Amazonke  ili  Meduzina  glava)  s osobnim  procesima 
i stanjima  (odnos  s vlastitim  djetetom),  tj.  privatnim, 
naglašeno  ženskim  simbolima  spolnosti.  Kod  drugih, 
na  primjer  u radu  Marine  Abramović,  postoji  napor 
iskušavanja  tjelesnih,  fizioloških  i duhovnih 
mogućnosti.  Friederike  Pezold  radi  na  energiji  libida 
u kontekstu  psihoanalitičkih  interpretacija  i upotrebe 
ženskog  tijela  (genitalije,  erogene  zone)  kao  objekta 
plastičkog  video  oblikovanja.  Većina  radova  ozna- 
čenih u kritici  terminima  feministička  umjetnost  ili 
ženska  umjetnost  ukazuje  da  i umjetnost  i žene  pružaju 
mnogo  više  nego  što  zapadna  kultura  od  njih  očekuje. 
Postfeminizam  ili  postmodernistički  feminizam 
utemeljenje  u francuskoj  poststrukturalističkoj  teoriji 
(Julia  Kristeva,  Luče  Irigaray).  Postfeminizam  pokreće 
teorijske  probleme  koji  ulaze  u područje  psihoanalize, 
socijalnog  rada,  estetskog,  političkog  i filozofskog 
promišljanja  statusa  subjekta  (subjektivnosti  i 


racionalnosti)  žene.  Ženska  spolnost  se  promišlja  u 
terminima  razlike  i drugosti,  odnosno  sa  stajališta 
ženskog  pisma,  ženskog  prikazivanja  muškog  i 
ženskog  tijela,  emocija,  želje,  uživanja,  poslušnosti, 
drame,  represije  i racionalnosti.  Postfeministička 
umjetnost  (film,  književnost,  kazalište,  vizualne 
umjetnosti)  nastala  je  u promijenjenoj  društvenoj  i 
umjetničkoj  klimi:  (1)  za  razliku  od  feminizma  60-ih 
i 70-ih  godina,  napuštaju  se  revolucionarne  Ijevičarske 
ideje  i utopijska  emancipacija;  (2)  provokacija  i eksces 
zamjenjuju  se  dekonstrukcijom  i poližanrovskom 
reinterpretacijom  mehanizama  prikazivanja  spolnosti 
u reklamama,  medijima,  ekonomiji,  umjetnosti. 

LITERATURA:  And  1 , Bam  1 , Braid  l , Braid2,  Brooksa  I , But  1 , But2, 
But3,  But4,  But5,  Caml,  Časci,  Chal,  Cha2,  Cha3,  Codl,  Copj2, 
Dupl,  Elwl,  Felm3,  Feml,  Flaxl,Grosl,Harl,  Isal,  Kolbl,  Kolel, 
Lippl2,  Lippl4,  Lippl 5,  Lucl4,  Malloyl,  Markovi,  Nicl,  Koci, 
Ow4,  Ph2,  Ph3,  Polio  1,  Pollo2,  Pollo3,  ain3,  Say2,  Sawl,  Shol, 
Stal,  VVittigl,  Woml 

Feministički  performans  kao  teorijski  problem. 

Feminističkim  i/ili  ženskim  performansom  nazivaju 
se  različite  akcije  i događaji  koje  autorski  postavljaju 
i izvode  žene  (umjetnice).  Ženski  performans  tema- 
tizira  tijelo,  čin,  ponašanje,  pa  i sam  Život,  kao  ženski 
čin  određen  specifičnim  drugim  (razlikujućim)  pogle- 
dom na  svijet  od  dominantnog  muškog  koncipiranja 
zapadne  civilizacije.  Drugi  pogled  na  svijet  se 
koncipira  kao  otklon  od  centra  prema  margini  društ- 
vene, kulturne  i umjetničke  dominacije.  Od  onoga  da 
ona  vidi  svijet  na  način  na  koji  to  konstruira  muška 
racionalnost-subjektivnost,  dolazi  se  do  toga  da  se 
svijet  postavlja,  rekonstruira  i resemantizira  za  pogled 
koji  ne  razlikuje  centar  i marginu.  Određena  tajan- 
stvena haptička  dinamika  uvodi  se  u pogled  koji 
obuhvaća  tijelo,  koje  više  nije  idealno  platonovsko 
geometrizirano  tijelo  muške  estetike  ili  idealizirano 
glatko  i ravno  falusno  tijelo  muške  erotike,  nego 
biologija  na  djelu,  odnosno,  tijelo  koje  pokazuje  svoje 
organe,  fiziološke  procese  i psihološke  efekte.  Kemija, 
fiziologija  i psihologija  su  suprotstavljene  idealiziranoj 
anatomiji  i njezinoj  ekspresivnoj  izražajnosti.  Para- 
frazirajući riječi  Julije  Kristeve  o ženskom  pismu,  može 
se  o ženskom  performansu  reći  da  se  u tim  događajima 
vidi,  osjeća  i dodiruje  - bilo  da  oni  odišu  popust- 
ljivošću,  nježnošću,  zlom,  zavodljivošću  ili  užasom  - 
tijelo  koje  je  sastavljeno  od  organa  u kretanju.  Kao  da 
su  afekti  koji  određuju  odnose  među  pojedincima  i 
društveni  programi  kojima  upravlja,  metaforično 
govoreći,  idealitet  falusa  u njima  svedeni  na  tekućine 
i unutrašnje  organe  koje  je  ranija  kultura  simbolički 
prikrivala.  Ekspresija  karakteristična  za  retoriku  muške 
tjelesne  gestualnosti,  biva  zamijenjena  biopolitikom: 
zavodničkim  organima  koji  funkcioniraju  (proizvode, 

izlučuju,  mijenjaju  se,  šire,  razmnožavaju),  a to  znači 
tijelom  koje  je  u oduzimanju  (ili  poništavanju)  velikog 
metadiskursa  tijela  i u upisivanju  pojedinačne  ras- 
kolničke  priče  ovdje  i sada.  Ženski  performans  se  zas- 
niva na  otimanju  događaja  od  povijesti  i njezinih  glat- 
kih naddeterminacija  identiteta,  glasa  i uloge.  Ili, 
sasvim  trivijalno,  ženski  performans  koji  je  izvorno 
(metafizički)  izvan  scene  povijesti  kao  da  tu  scenu 
biologizira  pretvarajući  univerzalizam  zapadne  povi- 
jesne politike  i kulture  u pojedinačno,  izdvojeno  i 
neusporedivo  prezentiranje  iskustva  uživanja  ili  patnje. 
Ženski  performans  je  performans  u domeni  direktne  i 
doslovne  biopolitike  bez  posebnog  projekta  “ženskog 
identiteta”,  a feministički  performans  je  u domeni 
posredničke  i nedoslovne  (simboličke,  metaforičke, 
alegorijske)  biopolitike  koja  se  od  poetičkog  fantazma 
formulira  u određenu  jednokratnu  ideologiju  (fan- 
tazam  preveden  u efekte  uvjerenja  o posebnom  statusu 
unutar  identiteta  spola  /sex/  i roda  /gender/).  U 
povijesti  modeme  umjetnosti  i teatra  razlikuju  se  tri 
faze  ženskog  performansa:  (1)  predfeministički 
performans  koji  nastaje  ili  kao  privatni  ženski  ritual 
izvan  prostora  muškog  pogleda  ili  se  odvija  na  način 
muškog  pogleda  (velike  utopije  avangardi)  - aktiv- 
nosti, djela  i filmovi:  Varvare  Stepanove,  Hannah 
Hoch,  Claude  Cahun,  Maye  Deren,  (2)  feministički 
performansi  koji  nastaju  kao  javni  ritual  kritike 
kapitalističke  (ali  i realsocijalističke)  ekonomije 
pogleda  i njegovih  simboličkih  naddeterminacija  u 
maniri  nove  ljevice  - razlikuje  se  smjer  koji  vodi:  (a) 
kritici  i subverziji  društvene  (muške,  kapitalističke, 
realsocijalističke)  podjele  rada  i uloga  u društvu 
performansi  Valie  Export  i Hannah  Wilke,  (b) 
sadomazohističkoj  retorici  iskazivanja  užasa  nad 
spolnim  identitetom  (Hćlčne  Cixous:  “Njihov  spol  ih 
još  i sada  zastrašuje.  Kolonizirali  su  im  tijelo  u kojem 
se  nisu  usudile  uživati.”)  - Gina  Pane  i Marina 
Abramović,  (c)  produkciji  fikcionalnih  simboličkih 
shema  u transcendentnom  (traganje  za  arhetipskim 
izvorima  umjetnosti,  društva,  kulture,  ženskog 
identiteta;  na  primjer,  teza  Lucy  Lippard  o odnosu 
modeme  i neolitske  umjetnosti  kao  decentriranja 
muški  naddeterminirane  povijesti  modemosti)  - 
performansi  Carolee  Schneemann,  Mary  Beth  Edel- 
son,  Ana  Mendieta,  (3)  postfeministički  performansi 
nastaju  u osvojenom  polju  asimetrija  i transgresija 
Drugog,  što  znači  da  se  ostvaruje  kao  istraživanje, 
realizacija  ili  djelovanje  poststrukturalističke  teorije 
kao  poetike  prezentacije  (prikazivanja)  raskola  ženske 
subjektivnosti  i racionalnosti  u odnosu  na  diskursima 
prekrivenu  biologiju  tijela  kao  fenomena,  teksta  ili, 
samog  događaja  (spektakla  u pogledu  žene)  - djela  i 
performansi  Cindy  Sherman,  Laurie  Anderson,  Nan 


Goldin,  Carrie  Mae,  kao  i Katalin  Ladik,  Sanje 
Iveković,  Vlaste  Delimar,  Tanje  Ostojić. 

Među  karakterističnim  modelima  performansa  koji 
koncipiraju,  postavljaju  i izvode  žene,  kao  postfe- 
minističke  realizacije  ističu  se:  (1 ) performansi  kojima 
se  tematizira  status  žene  (od  metafizičkog  identiteta 
Drugog  preko  uloge  žene  u suvremenom  društvu  do 
izražavanja  feminističkih  uvjerenja  ili  širih  teorijskih 
rekonfiguracija  dominantne  poetike,  filozofije, 
politike,  psihoanalize),  (2)  performansi  kojima  se 
tretiraju  moći,  funkcije,  efekti  i ishodišta  fenome- 
nologije i semiologijc  ljudskog  (ženskog,  muškog  i 
dječjeg)  tijela,  odnosno,  tretiranje  tijela  kao  središnjeg 
strukturalnog  poretka  egzistencije  i djelovanja,  (3) 
performansi  kojima  se  provociraju  politička  pitanja 
značenja,  smisla,  vrijednosti  i funkcija  fantazma 
(ideologije)  u društvu,  povijesti,  specifičnim  geo- 
grafskim kulturama,  multikulturalnom  društvu  i 
marginalnim  zajednicama  (zajednice  mladih,  homo- 
seksualne zajednice,  hendikepirani,  bolesni,  etničke  i 
rasne  zajednice  u velikim  gradovima),  (4)  performansi 
kojima  se  izražava  proboj  i otklon  od  visokog 
ezoteričnog  i elitnog  galerijskog  performansa  kasne 
modeme  (karakterističnog  za  muški  identitet  um- 
jetnika) prema  privatnom  performansu  i,  u drugom 
smjeru,  prema  popularnoj  masovnoj  kulturi  spektakla 
i medijskog  prikazivanja,  (5)  performansi  karakte- 
rističnog terapijskog  karaktera,  najčešće  nastali  spo- 
jem feminističkog  aktivizma  i učenja  u tradiciji 
an t ips i h ij atrij e , odnosno,  pod  utjecajima  lacanovske 
psihoanalize  ili  teoretizacija  sh izoanalize  Guattarija  i 
Deleuzea,  (6)  performansi  koje  određuje  poetika 
transvestizma  (od  estetike  maskiranja  do  transsek- 
sualnosti),  (7)  performansi  koji  pripadaju  lezbijskom 
aktivizmu,  i (8)  tehnoperformansi  u kojima  se  radi  s 
Drugim  od  Drugog,  ako  je  žena  za  muškarca  asi- 
metrični Drugi,  tada  je  stroj  (kibemetski  sistem, 
kompjutorska  mreža,  planetarni  satelitski  prijenos) 
asimetrični  Drugi  i za  muškarca  i za  ženu.  Karakte- 
ristično djelo  koje  pokriva  različite  potencijalnosti 
feminističkog  umjetničkog  rada  i performansa  je  djelo 
Carrie  Mae  Ogledalce,  Ogledalce  (1987.-1988.). 
Suočene  su  fotografija  mlade  djevojke  cme  boje  kože 
ispred  ogledala  i teksta:  “Cma  žena,  koja  gleda  u 
ogledalo  pita:  Ogledalce,  ogledalce,  tko  je  najljepši 
na  svijetu?  Ogledalo  odgovara:  Snjeguljica,  ti  cma 
kučko,  i ne  zaboravi  to! ! ! 

LITERATURA:  Ander$on4,  Blockl,  But l,  Casel,  Chenl,  Dan8, 
Elw  1 , Ferg  I , Foste  I , Gold  1 , Gold2,  Gold5,  Groš  1 , Isa  1 , Jon  1 , Jon2, 
LippU,  Meki,  Park l,  Phl,  Ph2,  Ph3,  Rcinl,  Woml 

Fenomen.  Fenomen  je  ono  što  se  pojavljuje  za  osjetila 
i što  se  zatim  predočava  u svijesti.  Fenomen  je  nešto 

što  se  pokazuje  i osjetilima  predočuje  svijesti,  što  je 
otkriveno  u svijetu  i predočeno  u svijesti.  U filo- 
zofskom smislu  fenomen  je  ono  što  pokazuje  i otkriva 
sebe  na  sebi  samom.  U svakodnevnom  govoru  i u 
svijetu  umjetnosti  fenomenom  se  naziva  ono  što  se 
opaža  osjetilima,  što  ima  vizualni  i likovni  izgled,  što 
se  pojavljuje  kao  objekt  u svijetu,  što  se  percipira, 
razumijeva  i o čemu  se  govori. 

LITERATURA:  Čač4,  Damnja2,  Damnja6,  Damnja7.  Heidl,  Heid2, 
Heid3,  Heid6,  Husst,  Lyo4 

Fenomenologija.  Fenomenologijaje  filozofski  smjer 
koji  istražuje  značenja  i smisao  pojavnosti  svijeta. 
Fenomen  je  ono  što  se  pojavljuje  u svijesti,  nešto  što 
se  pokazuje  i osjetilima  predočuje  svijesti,  što  je 
otkriveno.  U filozofskom  smislu  fenomen  je  ono  što 
pokazuje  i otkriva  sebe  na  sebi  samom.  U svako- 
dnevnom govoru  i u žargonima  svijeta  umjetnosti 
fenomenom  se  naziva  ono  što  se  opaža  osjetilima,  što 
ima  vizualni  i likovni  izgled,  što  se  pojavljuje  kao 
objekt  u svijetu,  što  se  percipira,  razumijeva  i o čemu 
se  govori.  Pojam  fenomenologije  uveden  je  u 
njemačkoj  filozofiji  XVIII.  stoljeća  tekstovima  J.  H. 
Lamberta,  u modemom  smislu  definirao  gaje  Edmund 
Husserl  na  prijelazu  XIX.  u XX.  stoljeće.  Za  Husserla 
je  fenomenologija  prije  svega  istraživanje  značenja  i 
smisla,  tj.  znanost  o bitnom  (eidetska  fenomenologija), 
jer  se  bavila  čistim  esencijama  (biti),  a ne  realnim 
egzistencijama,  tj.  stvarima  i činjenicama.  Fenome- 
nologiju kao  znanost  o biti  Husserl  ubrzo  nadilazi  i 
razvija  učenje  o sagledavanju  biti  ili  o svijesti  koja 
opaža  bit  sa  stajališta  transcendentalne  feno- 
menologije. Husserlova  fenomenologija  pokazuje 
načine  spoznaje  svijeta,  a ne  samu  spoznaju.  Svijest 
je  uvijek  usmjerena  na  nešto  i zato  je  intencionalna. 
Zadatak  fenomenologije  je  ispitivanje  sadržaja  svijesti 
kako  bi  se  otkrila  njena  bit  (eidos).  Do  spoznavanja 
biti  dolazi  se  redukcijom,  tijekom  koje  se  isključuje 
sve  ono  što  u strukturi  svijesti  nije  bitno  za  objekt. 
Redukcijom  se  objekt  svijesti  oslobađa  prirodnih 
(praktičnih)  stavova,  povijesnih  i društvenih 
karakterizacija  i teorijskih  predznanja.  Ovaj  proces  je 
intuitivan,  a intuicija  je  refleksija  intelekta  koja  nastaje 
na  temelju  evidencija  svijesti.  Zato  je  fenomenologija 
znanost  o čistim  fenomenima,  tj.  o fenomenima  koji 
su  spoznajućem  subjektu  neposredno  opažajno  dati 
kao  istiniti,  i to  na  apsolutan  način.  Nj  ihova  vrijednost 
nije  ograničena  samo  na  ljudsku  spoznaju,  jer  bi  to, 
po  Husserlu,  već  bio  izvor  relativizma.  Taj  spozna- 
vajući  subjekt  je  transcendentalno  ja.  Zato  Husserl 
svoju  filozofiju  naziva  transcendentalni  idealizam. 
Nastavljači  Husserlove  fenomenologije  su  Eugen  Fink 
i Ludvvig  Landgrebe.  Kritiku  Husserlove  transcen- 


dentalne fenomenologije  razvili  su  Hedvvig  Conrad- 
Martius  i Roman  Ingarden,  kao  i pripadnici  gottingen- 
skog  kruga  fenomenologa  Nicolai  Hartmann  i Moritz 
Geiger.  Oni  su  se  zalagali  za  eidetsku  ontološku 
fenomenologiju.  Fenomenologiju  akta  dopunili  su 
fenomenologijom  predmeta.  Hermeneutičku  feno- 
menologiju razvio  je  Martin  Heidegger.  U Francuskoj 
su  razvoju  fenomenologije  pridonijeli  Paul  Riklar, 
Michcl  Dufrene,  Jean  Paul  Sartre,  Maurice  Merlcau- 
Ponty  i Emmanuel  Levinas.  U bivšoj  Jugoslaviji 
fenomenološkim  se  studijama  bavila  Zagorka  Mićić, 
koja  je  studirala  kod  Husserla  i Finka.  Fenomenološku 
estetiku  razvijali  su  i Ivan  Focht,  Tine  Hribar,  Dušan 
Pirjavec,  Milan  Damnjanović,  Danko  Grlić  i Vanja 
Sutlić. 

Fenomenološkom  estetikom  naziva  sc  primjena 
fenomenološke  filozofije  na  proučavanje,  istraživanje 
i raspravu  estetskih  problema  i umjetnosti.  Prve 
primjene  fenomenologije  u estetici  izveo  je  W.  Conrad 
oko  1908.  godine,  koji  je  svoj  rad  posvetio  prou- 
čavanju estetičkog  predmeta.  Proučavao  je  predmet  u 
glazbi,  književnosti  i likovnim  umjetnostima,  da  bi 
izveo  opći  pojam  estetičkog  objekta.  Opći  estetički 
objekt  nije  bilo  koji  objekt  nego  idealni  objekt. 
Umjetničko  djelo  i estetički  objekt  nisu  identični. 
Prema  Conradovom  učenju,  postoji  određena  točka 
gledišta  koja  omogućuje  adekvatno  promatranje,  na 
primjer  likovnog  umjetničkog  djela.  U estetičkom 
djelu  postoji  povlašteni  položaj,  za  razliku  od  običnog 
svakodnevnog  predmeta,  koji  omogućuje  bezbroj 
opažaja,  a nijedan  od  njih  nije  naglašen  ili  dominantan. 
U estetičkom  promatranju  objekta  zastaje  se  na  samom 
opažanju,  za  razliku  od  praktičnih  situacija,  u kojima 
se  opažanje  pretvara  u razumijevanje  i uporabu.  Prvu 
sustavno  zasnovanu  ideju  fenomenološke  estetike 
uspostavio  je  i razvio  poljski  estetičar  Roman 
Ingarden,  polazeći  od  analize  književnog  djela,  a s 
ciljem  da  obuhvati  i druge  umjetnosti.  Ingardenov  cilj 
je  utemeljenje  jedne  real-ontologije,  koja  je  suprot- 
stavljena Husserlovom  transcendentalnom  učenju. 
Ingarden  ispituje  način  postojanja  umjetničkih  djela. 
Umjetnička  djela  su,  po  njemu,  Čisto  intencionalne 
predmetnosti.  Ako  se  umjetnička  djela  zasnivaju  u 
realnosti,  tj.  u realnim  stvarima  ili  procesima  koje 
umjetnik  oblikuje,  i ako  se  konkretiziraju  u estetskom 
doživljaju  promatrača  kao  estetski  vrijedan  objekt, 
onda  ona  ne  postoje  ni  kao  realna  psihička  bića  ni  kao 
idealna  bića  po  sebi  nego  je  njihovo  postojanje 
kvazircalno.  Te  pretpostavke  omogućuju  prijelaz  od 
slike  realnog  predmeta  koji  umjetnik  oblikuje  do  slike 
umjetničkog  djela  kao  intencionalne  tvorevine,  koja 
se  zasniva  u realnosti  slike  stvari,  ali  se  od  nje  bitno 
razlikuje.  “Slika  predmet”  je  realna  stvar,  načinjena 

od  ovog  ili  onog  materijala  (drvo,  platno).  “Slika 
umjetničko  djelo”  je  čudesna  višeslojna  tvorevina 
povezana  sa  “slikom  predmetom”,  ali  ipak  nije  njezin 
realni  dio,  ni  izbor  njenih  osobina.  Ona  ima  vlastite 
osobine  i dijelove,  koji  se  ne  mogu  naći  u “slici 
predmetu”.  Shvaćanje  “slike  umjetničkog  djela”  je 
utemeljeno  u osjetilnom  opažanju  u tom  smislu  što  se 
najprije  opaža  “slika  predmet”.  Ali,  shvaćanje  “slike 
umjetničkog  djela”  nadilazi  opažaj  “slike  predmeta”. 
Značajne  su  fenomenološke  estetičke  studije  Nicolaija 
Hartmanna  s početka  40-ih  godina,  koji  feno- 
menološku  poziciju  karakterizira  sljedećom  shemom: 
dok  je  u idealističkoj  estetici  naglasak  na  ideji  koja  se 
pojavljuje  u osjetilnom  i dok  u empirizmu  prevladava 
osjetilno  nad  idealnim,  u fenomenološkoj  estetici  riječ 
je  o samom  odnosu  pojavljivanja.  Posebna  struktura 
estetičkog  objekta  omogućuje  da  se  uz  opažaj  osjeti  Ine 
pojave  objekta  u isti  mah  obuhvate  i ncosjctilne 
vrijednosti  i značenja.  Hartmann  govori  o dvostrukoj 
slojevitosti  estetičke  analize:  svako  estetičko 
proučavanje  ide  prema:  (a)  estetičkom  predmetu  i (b) 
činu  svijesti  kojim  se  shvaća  taj  predmet,  a ti  se  pravci 
zatim  dijele  na:  (1)  proučavanje  strukture  objekta  i 
njegovog  vrijednosnog  karaktera,  odnosno  (2)  na 
proučavanje  čina  kojim  promatrač  prima  estetički 
predmet  i čina  kojim  se  proizvodi  taj  predmet.  To 
široko  područje  Hartmann  sužava  na  proučavanje 
strukture  predmeta,  promatranja  i uživanja.  Michel 
Dufrene  je  estetičku  fenomenologiju  zamislio  kao 
ontologiju  umjetnosti.  Estetički  predmet  određuje  kao 
nešto  što  postoji  “po-sebi-za-nas”.  Umjetničko  djelo 
se  može  razdvojiti  na  osjctilnu  materiju,  prikazani 
svijet  i izraz.  Fenomenološku  estetiku  proširuje 
antropološkim  i povijesnim  razmatranjima.  Središnji 
pojam  Dufreneove  fenomenologije  je  estetsko 
iskustvo,  definirano  kao  metafizičko  iskustvo:  “Ono 
aktualizira  vraćanje  bića  u svijetu  izvornom,  drugom 
biću  subjekta,  osnovi  što  se  druži  s mogućnostima  iz 
koje  (osnove)  može  izroniti  jedan  drugi  svijet”. 
Estetsko  iskustvo  predstavlja  izvorno  iskustvo  koje 
prethodi  razlučivanju  na  subjekt  i objekt:  iskonsko 
iskustvo  svijeta. 

Heideggcr  nije  napisao  estetiku,  iako  su  njegova 
razmišljanja  obilježila  temeljne  rasprave  estetike  i 
umjetnosti  u XX.  stoljeću.  Osnovna  misao  njegove 
ontologije  je  vrijeme  kao  horizont  bitka.  Bitak  je 
shvatljiv  jedino  s obzirom  na  vrijeme.  Ono  je  horizont 
svakog  razumijevanja  i tumačenja  bitka.  Njegovo 
učenje  o zaboravljanju  bitka  je  povijesno  zbivanje, 
određeno  temeljnim  metafizičkim  zbivanjem  kao 
sudbinom.  Ljepota  je  za  Heideggera  način  na  koji 
istina  postoji  u svojoj  biti.  Umjetničko  djelo  postoji 
samo  zato  da  bi  se  ispunila  istina  koja  je  bitak. 


Umjetnost  je  zato  samo  “postavljanje-istine-u-djclo”. 
Djelo  nije  stvar,  jer  jc  u njemu  “zbivanje-istine-na- 
djelu”.  Uloga  umjetnika  u stvaranju  djela  postaje 
pasivna  i beznačajna.  Bitno  je  da  je  djelo  stvoreno: 
“Upravo  u velikoj  umjetnosti,  a samo  o njoj  je  ovdje 
riječ,  umjetnik  ostaje  prema  djelu  nešto  indiferentno, 
gotovo  kao  prohod  koji  sama  sebe  ništi  radi  ishoda 
djela”.  Heidcggcrov  utjecaj  se  prostire  od  heideggeri- 
janstva  Kurta  Riezlera,  preko  Sartreovog  egzi- 
stencijalizma, do  dekonstrukcije  metafizike  Jacquesa 
Derridae  i inestetike  Alaina  Badioua. 
Fenomenološka  teorija  umjetnosti  temelji  se  na 
estetskoj  kontemplaciji,  udubljivanju  i razumijevanju 
doživljaja  umjetničkog  djela.  Fenomenološka  teorija 
umjetnosti  prostire  se  od  teorije  umjetničkog  predmeta 
(kao  objekta  višeslojne  pojavnosti  i izgleda),  preko 
teorije  vizualne  percepcije  do  teorija  recepcije.  Za 
fenomenološku  teoriju  umjetnosti  je  bitno  razu- 
mijevanje djela  kao  dovršene  i specifične  cjeline  koja 
od  običnog  predmeta  postaje  umjetničko  djelo. 
Umjetničko  djelo  i polje  opaženog  u umjetnosti 
usmjereno  je  na  kvalitete  (svojstva)  i vrijednosti 
(aksiološka  dimenzija),  koji  su  po  svojoj  prirodi  bitno 
različiti  od  opažanja  svijeta  i prirode.  Receptivnom  i 
teorijskom  koncentracijom  na  pojavnost  i izgled  djela 
fenomenologija  potvrđuje  modernističke  težnje 
posebnosti  i autonomiji  umjetničkog  djela  (autonomija 
slike,  skulpture,  ambijenta).  Razlikuju  se  tri  perioda  i 
vrste  utjecaja  fenomenologije  na  teoriju  i praksu 
umjetnosti:  (1)  fenomenološka  teorija  umjetnosti  u 
Njemačkoj  do  Drugog  svjetskog  rata;  (2)  utjecaj 
fenomenologije  i egzistencijalizma  na  teoriju  i praksu 
lirske  apstrakcije  i enformela  od  40-ih  do  druge 
polovine  50-ih  godina;  (3)  zanimanje  za  Husserlovu 
fenomenološku  redukciju  svijesti  u konceptualnoj  i 
postkonceptualnoj  umjetnosti  70-ih  godina. 
Fenomenološka  misao  za  njemačku  kulturu  znači 
bitno  filozofsku  teoriju,  ali  i širi  duhovni  horizont 
razumijevanja  umjetnosti  i kulture.  Pod  njezinim 
utjecajem  nastaje  znanost  o likovnim  umjetnostima 
koja  proučava  umjetničko  djelo  kao  cjelovit  i zatvoren 
sustav  pojavnosti.  Nastaju  studije  boje,  forme  i 
simbola.  Avangardna  i modernistička  umjetnička 
praksa,  od  ekspresionizma  do  Bauhausa , nastaje  na 
duhovnom  horizontu  fenomenologije.  Teorija 
likovnog  oblikovanja  Paula  Kleea,  Johannesa  Ittena, 
Vasilija  Kandinskog,  Oskara  Schlcmmcra  i Josefa 
Albersa  radi  s fenomenološkim  pojmovima  uobli- 
čivanja, pojavnosti  i izgleda  likovne  forme,  kao  i 
sviješću  o likovnoj  formi. 

Utjecaj  fenomenologije  na  duhovnu  klimu,  kritičke  i 
teorijske  interpretacije  lirske  apstrakcije  i enformela 
40-ih  i 50-ih  očituje  se  kroz  prizmu  francuske 

egzistencijalističke  filozofije,  a to  znači  kroz  posredno 
razumijevanje  Hcideggcrove  filozofije,  koje  se 
odražava  u nastojanju  da  se  čistom,  autonomnom  i 
samosvojnom  egzistencijalnom  gestom  nanošenja 
boje,  ostavljanjem  traga  alata  ili  obradom  površine 
dođe  do  izvornog  iskustva  (prva  svijest  o tome  što 
djelo  jest,  što  oko  vidi).  Tijekom  50-ih  utjecaj  Merleau- 
Pontyjeve  filozofije  percepcije  stvara  temelj  za 
uvođenje  strukturalističkog  mišljenja  i za  epohu  koja 
slijedi  enformel.  Zanimanje  za  fenomenologiju  u 
kasnijoj  konceptualnoj  umjetnosti  vraća  se  Husser- 
lovoj  fenomcnološkoj  redukciji  svijesti.  Pojedini 
konceptualni  umjetnici  analizom  teksta  i tekstualnosti 
žele  prikazati  i modelirati  fenomen  svijesti.  Robert 
Barry  istražuje  odnose  zapisa  riječi  i pojavnosti  svijeta. 
Vladimir  Kopicl  piše  tekst  koji  je  “analogija”  toka 
svijesti  koja  promatra  sebe  kako  se  uobličuje  u misao 
i zapis  misli.  lan  Wilson  reducira  tekst  na  stanje  ni- 
prikazivanja-ni-neprikazivanja  same  jezičke  pojav- 
nosti da  bi  došao  do  bitnog  (posljednjeg  traga  jezika  i 
svijesti).  Ncnad  Petrović  fenomenološkim  metodama 
izvodio  je  transformaciju  umjetnosti  kao  stvaralačke 
i proizvodne  djelatnosti  predmetnog  svijeta  u kontem- 
placiju stanja  svijesti  u svijetu  umjetnosti  (umjetnost 
kao  transcendentalna  aktivnost). 

LITERATURA:  Čač4,  Damnja2,  Damnja6.  Damnja7,  Derr7,  Heidl, 
Hcid2,  Heid3,  Hcid6.  tlussl,  Lyo4,  Merlel,Mcr!c2,Mcrlc3,Mićl, 
Petrol,  Petro3,  Pctro4,  Petro5,  Petro6,  Petro7,  Potrči  l,  Uzi 

Fenomenologija  događaja,  nova  fenomenologija. 

Fenomenologija  događaja  ili  nova  fenomenologija  je 
okvirni  naziv  za  različite  autokritike  semiologije, 
lingvističkog  centrizma  i prevlasti  interpretacije 
oznaČitelja  u kasnom  poststrukturalizmu.  Nova 
fenomenologija  se  tiče  post-heideggerovskog  interesa 
za  događaj  ( Ereignis ).  Guattarijevski  i deleuzeovski 
događaj  je  određen  permanentnim,  ali  diskonti- 
nuiranim trajanjem:  beskrajna  varijacija,  kontinuirana 
metamorfoza,  mutacija,  tok  (flux),  kretanje,  pokretni 
strojevi,  promicanje,  film,  trajanje,  teritorijalizacija  i 
deteritorijalizacija,  suodnos,  rizom.  Za  filozofiju 
Jacquesa  Derridae  događaj  je  razluka  (differAnce): 
događaj  temporalnog  odlaganja  i premještanja 
prisutnog  kroz  pismo/pisanje  (ecriture).  Lacanovski 
interes  za  događaj  je  određen  prijelazom  s taktike 
tumačenja  označitcljske  topologije  na  propitivanje 
objekta  (na  primjer,  “malo  a”)  i njegovog  funk- 
cionalnog nemogućeg  ili  nedostajućeg  mjesta, 
odnosno,  na  istraživanje  suptilnih  i složenih  odnosa 
subjekta  i drugog,  odnosno  na  raspravu  uloge  Realnog 
kao  onoga  što  izmiče  simbol izacij i,  ali  u nju  prodire 
kao  traumatična  nad-dctcrminacija.  Za  Slavoja  Žižeka 
događaj  je  ono  što  je  vanjsko  tekstu,  ono  što  se  kao 


događaj  ukazuje  kao  intervencija  materijalnog  poretka 
(prošiveni  bod,  Realno,  kastracija,  objekt,  nesvjesno) 
u sistemima  tekstualnog,  odnosno,  simboličkog 
posredovanja.  Alain  Badiou  se  pojavljuje  kao  filozof 
koji  obnavlja  filozofiju  kroz  mišljenje  o pristupanju 
događaju  koji  se  začinje:  “Ti  događaji,  u svakoj  od 
generičkih  procedura,  danas  uvjetuju  filozofiju.  Naš 
je  zadatak  proizvesti  pojmovno  uobličenje  sposobno 
za  njihovo  prihvaćanje,  koliko  god  ono  bilo  zasad 
slabo  imenovano,  ako  ne  i utvrđeno  ...  Valja,  naime, 
proizvesti  pojmove  i pravila  misli,  možda  i prije 
svakog  eksplicitnog  spominjanja  tih  imena  i po- 
stupaka, možda  sasvim  blizu  njih,  ovisi,  ali  oni  moraju 
biti  takvi  da  se  preko  tih  pojmova  i pravila  naše  vrijeme 
može  predočiti  kao  vrijeme  u kojemu  se  s mišlju 
dogodilo  ono  što  se  nikad  nije  dogodilo  i Što  nadalje 
svi  mogu  dijeliti  čak  i ako  je  ne  poznaju,  jer  je  jedna 
filozofija  za  sve  uspostavila  zajednički  zaklon  toga 
dogodilo-se”.  U kasnim  Foucaultovim  tekstovima 
događaj  je  biopolitička  artikulacija  (oblikovanje, 
regulacija,  kontrola)  tijela-uma,  tj.  individuuma  u 
konkretnom  društvenom,  kulturalnom,  povijesnom  i 
geografskom  prostoru  kapitalizma.  Grupe  živih  bića 
se  konstituiraju  kao  populacija  kroz  artikulaciju 
zdravlja,  higijene,  stanovanja,  svakodnevnice,  rada, 
podjele  društvenih  uloga,  odnosom  prema  političkoj 
moći.  Giorgio  Agamben  ukazuje  na  složenu  zamisao 
događaja  forme-života,  kao  života  koji  nikada  ne  može 
biti  odvojen  od  svoje  forme,  tj.  života  u kojem  je 
nemoguće  izolirati  nešto  poput  pukog  ili  golog  života. 
Filozofi  biopolitike,  od  Foucaulta  preko  Agambena 
do  Tonija  Negrija  i Michaela  Hardta,  ukazuju  na 
kritičnu  i kritičku  pojavnost  događaja  ili  nizova 
događaja  proizvodnje  života. 

S novog  fenomenološkog  gledišta,  na  primjer, 
pojavnost  tijela  u svijetu  je  određena  prijelazom  sa 
semiotičkog  predočavanja  tijela  kao  označiteljskih 
anticipacija  značenjskih  figura  na  predočavanje 
efekata  pojedinačnih  tijela  (strojeva)  u procesu 
artikulacije  pojedinca  ili  proizvodnje  života.  Odnosno, 
govori  se  o predočavanju  događaja  u kojem  je  ne - 
samo-tijelo  ili  događaj  koji  je  izvođenje  ne-samog- 
tijela.  Sintagma  ne-s  amo -tijelo  znači  da  se  tijelo  ne 
pojavljuje  kao  samo  tijelo  iza  naslaga  pojava  sjena 
(Platon),  privida  svakodnevnice  (Heidegger), 
diskurzivnih  praksi  (Foucault),  tragova  kulture 
(Derrida)  ili  tekstova  povijesti  (Kristeva).  Tijelo  je 
nešto  začinjuće,  otpočinjuće,  ono  što  čini  i djeluje, 
proizvodeće  ili  ponašajuće  između  mnogih  poten- 
cijalnosti.  Potencijalnosti  nisu  samo  značenja,  niti 
samo  složeni  identiteti  nego  i osjetilne/tjclesne 
pojavnosti  izvan  kontrole  u otvorenom  i neodređenom 
svijetu.  Tijelo  nije  označitelj,  a to  znači  priprema  za 

jedno  slovo,  jedan  znak,  jedan  kod  Jednu  riječ  ili  jedan 
tekst  - tijelo  nije  označitelj  za  utvrdi vo  značenje  koje 
će  poslužiti  iščitavanju  identiteta  tijela.  Tijelo  je 
bihcvioralni  stmj  u kojem  fluksevi  sadržaja  i izraza 
pojavljivanja  i posredovanja  tijela  tu-i-tamo-tada, 
ovdje-i-sada  ili  tu-između  ne  ovise  o označitelju.  Tijela 
su  za  nas,  najčešće,  tijela-između.  Ona  su  uhvaćena  u 
događanju  doživljaja,  komunikacija  i fizičko/osjctilno/ 
tjelesnih  suočavanja  flukseva  presječenih  poten- 
cijalnostima  koje  postoje  i vode  različitim  neuspo- 
redivim registrima  prepoznavanja  i identificiranja 
tijela.  Svako  pojedinačno  tijelo  je  u mnogostrukosti 
presjeka  različitih  flukseva:  tijekova  pojavljivanja  i 
odvijanja.  Nema  tijela  jednog  ili  baš  tog  centriranog 
identiteta.  Pojedinačno  tijelo  je  istovremeno  u 
različitim  identitetima  koje  izražava  i koje  kroz 
izražavanje  konstruira:  rasnim,  etničkim,  rodnim, 
klasnim,  generacijskim,  profesionalnim,  itd. 

LITERATURA:  Agi,  Ag2.  Ag3,  Ag4,  Cirž32,  Badl,  Bad2,  Bad4, 
Bad  1 0,  Dele3,  Dele4,  DeleS,  Dele6,  Dele9.  Delell,  Dclc  1 2,  Dclc  1 6, 
Delel7,  Delel8,  Hallwl,  Hard2,  Massul,  Pronl,  Žiž32 

Fetiš  i fetišizam.  Fetiš  je  načinjeni,  materijalni 
predmet  za  koji  se  vjeruje  daje  nastanjen  duhovima, 
mrtva  stvar  za  koju  se  vjeruje  da  posjeduje  magijsku 
moć.  U širem  smislu  fetiš  je  predmet  kojem  je  čovjek 
odan , posvećen  i kojeg  obožava. 

U najopćenitijem  smislu  fetišizam  je  odnos  čovjeka  i 
objekta.  Fetišizam  je  obožavanje  fetiša.  Razlikuju  se 
četiri  koncepcije  fetišizma:  ( 1 ) fetišizam  u religioznom, 
magijskom  ili  mističkom  smislu,  (2)  fetišizam  u 
seksualnom  smislu,  (3)  fetišizam  u ekonomskom 
smislu  i (4)  fetišizam  u masovnoj  kulturi. 

Fetišizam  u religioznom,  magijskom  ili  mističkom 
smislu  oslanja  se  na  vjerovanje  da  predmet  posjeduje 
stanovitu  moć  djelovanja  na  druge  predmete,  na  druga 
bića  ili  na  bića  izvan  svijeta  ljudi.  Mogu  se  razlikovati 
tri  tipa  fetišizma:  (a)  fetišizam  prethistorije,  na  primjer 
neolitskih  kultura,  (b)  fetišizam  izvaneuropskih 
nehistorijskih  ili  suvremenih  kultura  i (c)  fetišizam 
europskih  ezoteričnih  i magijskih  tradicija  (alkemija, 
okultizam,  magija)  koje  su  disidentske  u odnosu  na 
dominantnu  kršćansku  tradiciju.  Karakteristično  je  da 
se  u XX.  stoljeću  tradicija  religioznih,  magijskih  i 
mističkih  fetiša  prenosi  u područje  estetskog  i 
umjetničkog.  Moć  fetiša  se  doživljava  kao  estetski/ 
umjetnički  izraz  ili  efekt,  odnosno  funkcije  fetišizma 
se  ostvaruju  kao  reprezentacije  (kubizam;  na  primjer, 
Picassova  slika  Gospođice  iz  Avignona)  ili  kao 
rekonstruirani  ili  simulirani  efekti  fetiša  (nadrealizam; 
prije  svega,  Bretonovi  paramagijski  predmeti). 
Fetišizam  u seksualnom  smislu  označava  usmjeravanje 
spolne  želje  upotrebom  predmeta , najčešće  odjeće, 


osobe  drugog  ili  istog  spola  kao  objekta  želje. 
Upotreba  predmeta  se  tumači  kao  zamjena  objekta 
želje  objektom  koji  ukazuje  na  objekt  želje,  gdje  se 
razlikuju  stavovi  da  fetiš  poprima  funkcije  simbo- 
ličkog ili  imaginarnog  ili  samog  realnog.  Fetiš  ukazuje 
na  genitalno  i zamjenjuje  ga.  Po  drugim  autorima,  fetiš 
je  ono  od  Drugog  (drugi  koji  postaje  objekt)  ili  onaj 
neobični  spoj  gdje  se  magijsko  i seksualno  spajaju  u 
izražavanju  želje.  Ali,  fetišizam  je  i dio  normalne 
seksualnosti  ili  graničnih  erotičkih  igara  kao  trojni 
odnos  ja-objekt-ti.  Fetišizam  postoji  kao  uživanje  radi 
uživanja,  jer  uživanje  ne  služi  ničemu.  U modernoj  i 
postmodemoj  kulturi  seksualni  fetišizam  biva  doveden 
do  estetskog  i umjetničkog,  analogno  magijskom. 
Time  se  pokazuje  kako  u modernoj  i postmodemoj 
kulturi  umjetnost  postaje  komunikacijski  kanal  koji 
čini  spoj  opscenog  i normalnog.  Umjetničkom 
estetizacijom  perverzno  se  preobražava  u kulturni  kod, 
što  znači  da  se  prevodi  u simboličko  područje  razmjene 
estetske  vrijednosti  i potrošnje  privida  slobode. 
Ekonomski  fetišizam  nastaje  modernim  industrijskim 
dobom  i proizvodnjom.  Roba  nije  posrednik  u odnosu 
među  ljudima  (između  proizvođača  i potrošača)  nego 
ljudi  postaju  sredstvo  za  razmjenu  stvari.  Više  nije  u 
pitanju  odnos  ljudi  prema  stvarima  nego  odnos 
proizvoda  posredstvom  ljudi.  Proizvod  svojim 
kretanjem  u svijetu  počinje  vladati  međuljudskim 
odnosima  i stvarati  situaciju  za  ljudsko  biće.  Početnu 
instancu  uočavanja  i kritike  robnog  fetišizma  us- 
postavlja Karl  Marx,  a krajnju  instancu  takvog  procesa 
opisao  je  Jean  Baudrillard  tvrdnjom  da  se  u središtu 
svijeta  više  ne  nalazi  želja  čovjeka  nego  sudbina 
predmeta.  Svijet  objekata  (roba)  subjekt  doživljava 
nerazumljivim,  traumatičnim  i besmislenim,  ali  takvim 
da  ga  kao  subjekt  više  ne  može  dijalektizirati. 
Fetišizam  u masovnoj  kulturi  tumači  se  posredstvom 
metaforične  upotrebe  magijskog,  seksualnog  i 
ekonomskog  fetišizma,  što  znači  kroz  simulaciju  fetiša 
kao  objekta  i individualne  i grupne  želje.  Fetiš  nije 
više  objekt  (roba,  proizvod)  nego  sistem  informacija 
ili  medijskih  reprezentacija  informacija  u polju 
imaginarnog.  Neodređenost  fetiša  može  biti  i tijelo 
glumice  (Marilyn  Monroe  u modernizmu  ili  Madonna 
u postmodernizmu)  i novi  dizajn  automobila/ 
motocikla  ili  novi  proizvod  sapuna,  rublja,  nakita, 
pribora  za  jelo  ili  namještaja.  Svaki  od  ovih  proizvoda 
(tijela  žene  svedenog  na  objekt  ili  objekta  podignutog 
na  stupanj  bića)  je  objekt  koji  u sistemu  zamjene 
subjekta  objektom  pokazuje  moć  multipliciranja, 
prelaženja  (trans)  ili  zamjene.  Kritiku  fetišizma  u 
modernoj  kulturi  postavili  su  pripadnici  kritičke  teorije 
frankfurtskog  kruga,  a na  umjetnost  su  je  primijenili 
Theodor  W.  Adomo  i Walter  Benjamin.  Na  primjer, 

Adorno  ukazuje  na  regresiju  modeme  glazbe  na 
tjelesnu  percepciju:  kao  fetišistička,  ta  glazba  dovodi 
do  regresije  slušanja  na  tjelesno  primanje. 

Logiku  fetišizma  precizno  opisuje  pojam  objekta  u 
lacanovskoj  teorijskoj  psihoanalizi,  gdje  je  pre- 
poznatljiva i analogija  s Marxovim  čitanjem  robnog 
fetišizma:  (1)  jedan  objekt  zastupa  subjekt  za  neki 
drugi  objekt,  (2)  za  jedan  objekt  svaki  drugi  objekt 
može  zastupati  subjekt  (3)  jedan  objekt  zastupa  subjekt 
za  sve  druge  objekte. 

Ako  bismo  navedene  sheme  primijenili  na  tumačenje 
suvremenog  postmodemog  društva  (od  Adoma  i 
Benjamina  prema  Baudrillardu),  moglo  bi  se  reći  da 
je  svako  uživanje  postalo  fetišističko  jer  subjekt  više 
ne  susreće  drugi  subjekt  nego  samo  objekti  koriste 
subjekt  da  bi  se  suočili  s drugim  objektima.  Nadalje, 
u sistemu  kompjutorskih  mreža  objekti  stupaju  u 
odnose  s objektima  bez  subjekta. 

LITERATURA:  Alexl,  Ado2,  Batcl,  Cacrl.  Knu$14,  Kue2,  Piel, 
Rubi,  Vukol,  Žiž9 

Figura.  Figura  je  likovni  prikaz  ljudskog  ili  živo- 
tinjskog tijela  u slikarstvu  i skulpturi.  Pojam  figure 
određuju  četiri  aspekta:  ( 1 ) zamisao  figure  u slikarstvu 
i skulpturi  analogna  je  stilskoj  figuri  (prijenosnom 
značenju)  u književnoj  teoriji  i retorici,  budući  da 
stilizirano  i posredno  prikazuje  ljudsko  ili  životinjsko 
tijelo,  tj.  figura  kao  prikaz  uvijek  je  metonimijski, 
metaforički,  alegorijski  ili  personificirajući  prikaz 
ljudskog  ili  životinjskog  tijela;  (2)  stilizirano  i po- 
sredno prikazivanje  ljudskog  tijela  moguće  je  zato  što 
su  slika  ili  kip  ikonički,  aluzivni,  indeksni  ili  simbolički 
znakovi  za  tijelo,  a ne  doslovna  ili  zrcalna  prisutnost 
tijela  na  slici  ili  skulpturi;  (3)  figura  kao  znak  ili 
struktura  znakova  prikazuje  konkretno,  idealno  ili 
neko  opće  ljudsko  ili  životinjsko  tijelo  na  temelju 
vizualne  sličnosti  (aluzivni,  ikonički  znak),  prepoznat- 
ljivih nagovještaja,  analogija  ili  asocijacija  (indeksni 
znak)  ili  konvencionalnih  pretpostavki,  dogovora  i 
navika  (simbol);  (4)  aluzivni,  ikonički,  indeksni  i 
simbolički  znakovi  prikazivanja  figure  nisu  bilo  koji 
znakovi  nego  vizualni  i,  još  uže,  likovni  (slikarski, 
kiparski)  znakovi  prikazivanja.  Zamisao  figure  zasniva 
se  na  konceptima  sličnosti  i razlike.  Figurativna  slika 
ili  skulptura  u idealnom  smislu  teži,  u skladu  s 
mimetičkom  tradicijom  realizma,  iluziji  predmetne 
podudarnosti  figure  na  slici  ili  figure  skulpture  s 
ljudskim  ili  životinjskim  tijelom.  Figura  slikarstva  je 
doslovni  ili  nedoslovni  opis  konkretnog  ljudskog  ili 
životinjskog  tijela.  Iluzija  predmetne  podudarnosti 
figure  i tijela  ostvaruje  se  njihovom  vizualnom  i 
iluzionističkom  sličnošću.  Predmetna  podudarnost 
nije  moguća,  moguća  je  samo  vizualna  sličnost,  zato 


što  postoji  samo  jednosmjerni  (asimetrični)  odnos 
sličnosti:  figura  slike  ili  skulpture  može  biti  vizualno 
slična  tijelu,  ali  tijelo  nikada  ne  može  biti  slično  figuri 
na  slici  ili  skulpturi.  Stupnjevi  razlika  tijela  i figure 
širokog  su  raspona,  od  primame  ontološke  razlike 
vizualne  sličnosti  i tjelesno-predmetne  podudarnosti 
u tradicionalnom  europskom  slikarstvu  do  transfor- 
macija i modifikacija  figure  u kubizmu,  kubofu- 
turizmu,  ekspresionizmima.  Umjetnost  Zapada  se  do 
modernizma  temeljila:  (1)  na  konvencijama  sličnosti 
i iluzionističke  podudarnosti  figure  i tijela;  (2)  na 
pozadinskom  podtekstu  (mitski,  religiozni,  znanstveni 
tekst)  koji  je  podržavao  uvjerenja  da  likovna  figura 
prikazuje  konkretno  ljudsko  i životinjsko  tijelo. 
Transformacije  realističke  iluzionističke  slike  prika- 
zivanja tijela  kao  figure  slikarstva  u figuru  kao 
slobodnu  formu  u ekspresionizmima  transformacija 
je  ikoničkog  i aluzivnog  znaka  koji  skriva  svoju 
znakovnost  pokazujući  se  kao  zrcalna  slika  (optički 
odraz),  u pravi  modernistički  znak  koji  pokazuje  da 
likovna  figura  uvijek  prikazuje  sebe  kao  znak  za  neko 
tijelo.  Figure  se  na  slici  ne  čitaju  same  po  sebi  nego 
kroz  odnos  s tekstom  (smisleno-značenjskim 
odnosima  slike  i kontekstom  u kojem  slika  nastaje)  i 
koji  ih  iskazuje.  Figurativni  kod  je  znakovna 
karakterizacija  likovne  forme  koja  se  prepoznaje  kao 
figura  bez  obzira  na  svoju  iluzionističku  predmetnu 
ili  vizualnu  sličnost,  odnosno  različitost  s tijelom  koje 
prikazuje.  Takav  figurativni  kod  je:  (1)  mreža  privida 
između  svijeta  u kojem  se  nalaze  tijela  i predmeti,  i 
slike  na  čijoj  se  površini  figure  nalaze;  (2)  mreža 
kombinacija  površina  i perspektivnih  kompozicija 
kojima  se  prikazuje  (ostvaruje)  privid.  Svojstvo 
likovne  figure  je  dostupnost  opisivanju  (pripisivanju 
opisa),  tj.  figurativni  poredak  slike  ili  skulpture  je  po 
sebi  otvoren  opisivanju  kao  bilo  koji  događaj  ili 
situacija.  Figurativni  poredak,  međutim,  nije  po  sebi 
zadan  nego  se  mora  misliti  i doživjeti  iz  figuralnog, 
tj.  intelektualnog  i tekstualnog  horizonta  koji  je 
pozadinska  teorija  ili  ideologija  prihvaćanja  likovne 
forme  za  figuru.  Svaka  figura  slikarstva  ili  skulpture 
je  paradoks:  izgleda  kao  svijet,  a razumijeva  se  kao 
tekst.  Suvremene  teorije  slikarstva  i vizualnog  prika- 
zivanja, od  Nelsona  Goodmana  do  Jean-Louisa  Sche- 
fera  i Louisa  Marina,  pokazuju  da  figura  na  slici  nije 
optičko-zrcalni  lik  nego  likovni  poredak  koji,  prije 
svega,  prikazuje  sistem  jezika  kojim  su  okruženi 
slikarstvo  i skulptura.  Gilles  Deleuzc  je  pojam  figure 
razradio  na  primjeru  engleskog  slikara  Francisa 
Bacona.  Forma  ili  znak  ne  postaju  figura  slikarstva 
na  temelju  sličnosti  tijelu  koje  prikazuju  nego  na 
temelju  svojeg  odnosa  s drugim  znacima  slikarstva  i 
jezika  kulture  u kojoj  slikar  uobličuje  formu  (figuru) 

kao  znak  slikarstva.  Figura  slikarstva  ili  skulpture 
predstavlja  granicu  (graničnu  površinu)  između  dva 
estetska  prostora:  (1)  estetskog  prostora  teksta,  koji 
omogućuje  da  se  likovna  forma  percipira  i pročita  kao 
Figura  koja  prikazuje  tijelo;  (2)  estetskog  prostora 
pojavnosti  i izgleda  površine  slike  koji  sebe  pokazuje 
kao  udvostručivanje  (zrcaljenje)  netekstualnog  svijeta. 
Granica  tih  dvaju  estetskih  prostora  je  rezultat 
prešutnog  ili  javnog  semantičkog  (značenjskog)  kom- 
promisa uspostavljenog  u svijetu  umjetnosti  između 
umjetnika,  teoretičara  umjetnosti  i promatrača.  Us- 
postavljeni kompromis  omogućuje  značenjsko  i 
smisleno  vrednovanje  figure  kao  prikaza  tijela.  Slika 
je  označeni  prostor  tako  da  se  figura  u slici  doseže 
preko  opisa  i imenovanja,  čime  se  jezički  (tekstualno) 
uobličuje  zamisao,  mentalna  predodžba,  jezička  slika 
predmeta  ili  tijela  koje  slika  prikazuje. 

Prema  povjesničaru  umjetnosti  Juri  Mikužu  razlikuju 
se:  prikaz  figure,  metaprikaz  figure,  metafiguralni 
prikaz  i figuralni  prikaz.  Prikaz  figure  ima  objektivnu 
vrijednost  i nastaje  u društvima  u kojima  umjetnik 
ima  zadatak  prikazati  i bilježiti  ono  što  vidi  oko  sebe. 
Naslikana  figura  je  prozirni  znak  koji  ima  svoju 
referencu  (predmet  ili  biće)  na  koje  se  odnosi  svojim 
vizualnim  izgledom.  Prikaz  figure  u slici  likovnim 
jezikom  priopćuje  vizualna  svojstva  predmeta, 
ljudskog  ili  životinjskog  bića.  Metaprikaz  figure 
realizira  se  zbog  ideoloških  ili  religioznih  zahtjeva. 
Metaprikaz  figure  ili  prizora  s figurama  ne  označuje 
konkretnu  situaciju  s predmetima,  ljudima  ili  ži- 
votinjama nego  metaforično  i alegorijski  izražava 
vizije,  religiozne  dogme,  političke  ideale.  Metafi- 
guralnim  prikazom  na  prikriven  način,  realističkim, 
prividno  narativnim  prikazom  figure  ili  odnosa  figura, 
umjetnik  iskazuje  svoju  subjektivnu  istinu  i osobno 
viđenje  objektivnog  svijeta.  Figura  na  slici  postaje 
simbol  umjetnikove  subjektivnosti.  Figurabilni  prikaz 
je  rezultat  modeme  umjetnosti.  Slikarstvo  postaje 
autorefleksivno  i time  svjesno  svojeg  medija,  prirode 
prikazivanja  i umjetničkog  jezika.  Figura  moder- 
nističkog figurabilnog  prikaza  slobodno  raspolaže 
najrazličitijim  mogućim  likovnim  oblicima,  od 
mimetičkih  do  apstraktnih,  pri  čemu  je  ne  ograničava 
obveza  “prikazivanja”,  tj.  uspostavljanja  referentnog 
odnosa  između  figure  na  slici  i tijela  ili  predmeta  u 
svijetu. 

Potrebno  je  razlikovati  pojam  i status  figure  u 
predmodemizmu,  modernizmu  i postmodemizmu:  (1 ) 
predmodemistička  figura  je  likovna  forma  koja  je 
zrcalni,  deskriptivni  i analoški  poredak  površine  slike 
uspostavljen  na  temelju  vizualne  sličnosti  s tijelom 
čovjeka  i životinje;  (2)  modernistička  figura  je  likovna 
forma  koja  pokazuje  daje  forma  i znak;  narušavanjem 


korespondencija  utemeljenih  na  vizualnoj  sličnosti, 
ona  iskazuje  i naglašava  znakovnu  (aluzivnu, 
ikoničku,  indeksnu  i simboličku)  prirodu  artefakta; 
(3)  postmodemistička  figura  je  likovna  znakovna 
forma  koja  pokazuje  da  je  odraz,  izraz  ili  označeni 
poredak  prikazivanja  ljudskog  ili  životinjskog  tijela  u 
slikarstvu,  skulpturi,  književnosti,  mitologiji,  religiji, 
filozofiji  i masovnim  medijima.  Postmodemističke 
teorije  figure  pokazuju  da  nijedna  figura  u slikarstvu 
ili  skulpturi  nije  odraz  konkretnog  ljudskog  ili  živo- 
tinjskog tijela  nego  izraz  i prikaz  oblika  prikazivanja 
u slikarstvu  i skulpturi,  književnosti  i znanstvenim 
modelima  viđenja  ljudskog  i životinjskog  tijela.  Za 
postmodeme  umjetnike  figura  u slikarstvu  ne  pri- 
kazuje kako  stvari  u svijetu  izgledaju  nego  kako  slikari 
vide  svijet  i kako  jezik,  vizualni  i likovni  prikazi 
povijesti  umjetnosti,  kulture,  masovnih  medija  i 
znanosti  stvaraju  način  gledanja  slikara  i promatrača. 

LITE  RATURA : Alp  1 , Alp2,  Are  1 , Bac  1 , Buc  I , Chcr  1 , Cla5.  Den5, 
Dev4,  Didil,  Garl,  Gassil,  Genel,  Gene4,  Harr28,  Luci 6.  Lyol, 
Maiinl,  Marin7,  Mcdvl3,  Mik4,  Noviprl,  Oliv  12.  Ort2,  Re$t3, 
RotlO,  Rot  1 1 , Schcf2,  Subol , Šuv72,  Šuv78,  Šuvl09,  Suvl  1 1 , Vrdl 

Figurabilno.  Figurabilnim  se  naziva  zamisao  moći  i 
sama  moć  konceptualiziranja  izražavanja  i prikazi- 
vanja na  osnovi:  (a)  likovne  figure  (prikazano  stvarno 
ili  fikcionalno  tijelo  na  plohi  slike),  (b)  retoričke  figure 
(figure  kao  oblika  proizvodnje  posredujućeg  ver- 
balnog značenja  o tijelu,  objektu,  svijetu),  i (c)  reto- 
ričke likovne  figure  (proizvodnje  posrednih  (meta- 
foričnih i alegorijskih)  značenja  pikturalnim  ili 
skulpturalnim  formama  koje  su  nastale  kao  prikazi 
stvarnog  ili  fikcionalnog  tijela  ili  transformacijom 
formi  koje  reprezentiraju  ljudsko,  životinjsko  ili 
fikcionalno  tijelo).  Stoga  se  figurabilnim  označava 
mišljenje  (predočavanje,  prosuđivanje,  razumijevanje 
i fikcionaliziranje)  o figuri  i figurativnom  prikazivanju, 
izražavanju  i posredovanju  u umjetnosti  i kulturi. 

LITERATURA:  CIa5,  Dev4,  Garl,  Genel,  Genc4,  Lyol,  Marini, 
Mik4,  Olivl  2,  RotlO,  Rot  1 1 , Schefl,  Šuvl  1 1 

Figuralno.  Figuralno  je  kompozicija  slike  ili  skulpture 
koja  se  zasniva:  ( 1 ) na  načelima  stvaranja  figurativnih 
mimetičkih  slika  ili  skulptura  u tradiciji  zapadne 
figurativne  umjetnosti  s figurama  koje  predstavljaju 
ljudska  i životinjska  tijela;  (2)  na  načelima  stvaranja 
figurativnih  mimetičkih  slika  ili  skulptura,  ali  se  na 
slici  ne  pojavljuju  figure  koje  predstavljaju  ljudska  ili 
životinjska  tijela  nego  izmišljena  fantastična  bića  ili 
slobodne  ekspresivne  ili  geometrijske  forme. 

Za  modemu  i postmodemu  umjetnost  figuralno  je 
metaforični  koncept  komponiranja  slike  ili  skulpture 
po  uzom  na  figurativno  slikarstvo  ili  skulpturu,  a ne 
koncept  figurativne  umjetnosti.  Granice  između 

figurativne  i apstraktne  umjetnosti  u kasnom  mo- 
dernizmu i postmodemoj  umjetnosti  narušavaju  se 
ukazivanjem  na  to  da  je  kompozicija  uvijek  klišej 
prikazivanja  i izražavanja,  bez  obzira  na  to  ukazuje  li 
se  kao  prikaz  (mimezis),  izraz  (ekspresija)  ili  kon- 
strukcija (apstraktno  ili  konkretističko  djelo).  Figural- 
ne  modernističke  kompozicije  kao  ncfigurativne  slike 
temeljene  na  figurativnom  kompozicijskom  klišeju  u 
kasnom  nadrealizmu  anticipiraju:  (1)  fantastički 
pejzaži  Yvesa  Tanguyja  Sunce  na  jastuku  ( 1 937.);  (2) 
fantastički  ni-apstraktni-ni-figurativni  interijeri  i 
prostori  Joana  Miroa.  U umjetnosti  nakon  Drugog 
svjetskog  rata  figuralno  načelo  komponiranja  za- 
stupljeno je  u enformel  slikama  Wolsa,  djelima 
apstraktnog  ekspresionizma  VVillema  de  Kooninga  i 
kasnog  Jacksona  Pollocka,  odnosno  međunarodne 
grupe  COBRA.  Figuralni  princip  komponiranja  bitan 
je  za  apstraktnu  figuraciju  i figurativni  geometrizam, 
gdje  se  slobodno  ekspresivne  forme  (Pollock,  Wols, 
Asger  Jom)  ili  geometrijske  kompozicije  apstraktnih 
plošnih  ili  perspektivno  iluzionističkih  slikovnih 
prostora  (Stojan  Čelić)  stvaraju  po  principima 
mimetičkog  (prikazivačkog)  figurativnog  načela 
komponiranja  plohe.  U skulpturi  je  figuralnost 
naznačena  u:  (1)  Brancusijevim  idealizacijama 
figurativnog  oblika,  a razvijena  do  plastičkog  načela 
oblikovanja  u Beskrajnom  stupu  (1930.),  gdje  je 
vertikalni  modus  ljudske  figure  transformiran  u 
apstraktnu  formu  stupa;  (2)  organskim  oblicima  Jeana 
Arpa  i Henryja  Moorea  koji  su  apstraktne  forme,  ali 
uspostavljaju  asocijativnu  i deskriptivnu  vezu  s 
organskim  životinjskim  i ljudskim  formama;  (3) 
vertikalnim  totemskim  strukturama  američkog 
modernista  Davida  Smitha  iz  50-ih  godina,  koje  su 
nastale  kao  geometrijske  apstraktne  forme,  ali  ih 
vertikalna  kompozicija,  na  primjer  paralelopipeda, 
semantički  i kompozicijski  povezuje  s modusom  figure 
i integrira  u zapadnu  kiparsku  tradiciju.  Hiperrea- 
lističko  slikarstvo  i veristička  skulptura  pokazuju 
relativnost  figuralnog  kompozicijskog  klišeja:  (1) 
hiperralističke  slike  i verističke  skulpture  su  figu- 
rativna djela  utemeljena  prije  svega  na  doslovnom 
prikazivanju  ljudske  figure,  ali  (2)  nisu  figuralna, 
budući  da  njihov  kompozicijski  kliše  najčešće  pro- 
izlazi iz  kompozicijsko-tehničkog  klišeja  fotografije, 
filmske  i televizijske  slike,  a ne  figurativnog  slikarstva. 
U postmodemoj  umjetnosti  (new  image,  transavan- 
garda,  neoekspresionizam)  pojam  figuralnog  je 
određen:  (1)  terminima  slikarske  i kiparske  metafore 
i alegorije,  gdje  je  figuralni  kompozicijski  poredak 
naznaka  da  je  slika  mimezis  mimezisa  slikarstva, 
odnosno  da  se  slobodna  forma  u slici  i skulpturi  može 
metaforično  i alegorijski  povezati  s bilo  kojim  pri- 


kazom iz  povijesti  slikarstva  i skulpture  (Francesco 
Clemente,  Georg  Baselitz);  (2)  terminima  simulacije, 
tj.  slika  je  ekran  na  kojem  se  nedosljedno  (u  meta- 
foričnom smislu  shizofreno)  projiciraju  fragmenti 
slika,  prikaza  i jezičkih  izraza  koji  okružuju  postmo- 
demog  čovjeka  (kasni  Jasper  Johns,  David  Salle, 
Julian  Schnabel). 

LITERATURA:  Alp  1 , Alp2,  Are  1 . Bac  I , Buc  1 , Cher  1 . Cla5 , Dcn5, 
Dev4,  Didil,  Garl,  Gassil,  Genel,  Gene4,  Harr28,  Luci 6,  Lyol, 
Marini,  Marin7.  Medvl3,  Mik4,  Noviprl,  01ivl2,  Ort2.  Re$t3, 
Rot  1 0,  Rot  1 1 , Schcf2,  Subo  1 , Šuv72,  Šuv78,  Šuv  1 09,  Šuv  1 1 1 , Vrd  1 

Figurativna  umjetnost.  Figurativna  umjetnost, 
slikarstvo  i skulptura  utemeljeni  su  na  likovnim 
kompozicijama  čiji  je  osnovni  element  figura  kao 
prikaz  ili  znak  predmeta,  ljudskog  ili  životinjskog 
tijela.  Kao  varijanta  termina  figurativna  umjetnost 
koristi  se  termin  predmetna  umjetnost.  U tipološkom 
smislu  figurativna  umjetnost  je:  (1)  doslovno- 
prikazivačka  umjetnost  ako  je  njezin  cilj  ostvariti 
likovnim  sredstvima  što  veću  vizualnu  sličnost 
prikazivanog  predmeta  ili  tijela  s figurom  na  slici;  (2) 
narativno-figuralna  umjetnost  ako  je  njezin  cilj  da 
doslovnim  ili  nedoslovnim  prikazivanjem  prikaže 
konkretne  ili  izmišljene  situacije  i događaje;  (3) 
simboličko-alegorijska  umjetnost  ako  je  njezin  cilj  da 
doslovnim  ili  nedoslovnim  prikazivanjem  konkretnih 
ili  izmišljenih  situacija  i događaja  ispriča,  prikaže  i 
nagovijesti  velike  mitološke,  religiozne,  etičke, 
ideološke  ili  privatne  teme;  (4)  figuralno-ekspresivna 
ili  izražajna  umjetnost,  ako  je  njezin  cilj  da 
prikazivanjem  konkretnih  ili  izmišljenih  situacija  i 
događaja,  odnosno  konkretnih  ili  izmišljenih  predmeta 
ili  tijela,  izrazi  unutrašnja  psihološka  i duhovna  stanja 
umjetnika. 

Figurativnu  umjetnost  obilježavaju  četiri  modela 
organizacije  likovne  kompozicije:  prikazivanje, 
tematizacija,  sadržaj  i značenje.  Za  figurativnu 
umjetnost  prikazivanje  je  postupak  uspostavljanja 
značenjskog  i vizualnog  odnosa  između  kompozicije 
slike  ili  skulpture  i realne  ili  izmišljene  situacije  i 
događaja,  koje  se  ostvaruje  vizualnom  sličnošću 
umjetničkog  djela  i prikazivane  situacije,  odnosno 
uspostavljanjem  pravila  prikazivanja  (pravilo  odnosa 
umjetničkog  djela  i svijeta  ili  djela  i drugog  umjet- 
ničkog djela,  iskaza,  teksta,  znanstvenog  modela). 
Figurativna  slika  je:  (1)  realistička  ako  se  doslovno  i 
direktno  podudara  s predmetima  i tijelima  u svijetu; 
(2)  interslikovna  ako  se  podudara  s figurama  i pri- 
kazima predmeta  drugih  slika;  (3)  intertekstualna  ako 
korespondira  s opisima  predmeta,  tijela  i figura  u 
tekstovima  književnosti,  mitologije,  religije,  znanosti, 
teorije  slikarstva.  Tematizacija  je  postupak  konceptu- 

alnog  jezičkog  formuliranja  (zamišljanje,  uobličivanje, 
označivanje)  scene  i događaja  koji  se  prikazuju  kao 
teme  slike  ili  skulpture.  Tematizacija  započinje  kao 
opis  stvarnog  ili  izmišljenog  događaja  ili  situacije,  a 
ostvaruje  se  kao  likovna  kompozicija  odnosa  figura 
ili  odnosa  figura  i prikazanih  prostora  (perspektive, 
planova,  podloge).  Sadržaj  (siže)  figurativne  slike  je: 
(1)  zbroj  figura  koje  prikazuju  predmete  i tijela  na 
slici;  (2)  jezički  opis  koji  se  može  pripisati  slici  ili 
izvesti  iz  odnosa  figura  i kompozicije  slike,  a govori 
o situacijama  i događajima  koji  se  prikazuju.  Svaka 
figurativna  slika  ima  tri  značenjske  razine:  ( 1 ) značenja 
slike  kao  slike  slikarstva,  tj.  slika  pokazuje  i “govori” 
da  je  umjetničko  djelo  (površina  na  kojoj  je  inter- 
vcnirano  slikarskim  sredstvima);  (2)  doslovna 
značenja  ako  se  može  uspostaviti  direktno  korespon- 
dirale slike  i predmeta  i tijela  koji  se  prikazuju;  (3) 
nedoslovna  značenja  (metaforična,  alegorijska, 
simbolička)  ako  značenje  slike  nije  doslovno  nego  je 
upotrijebljeno  da  bi  se  izrazilo  nešto  drugo;  na  primjer, 
slika  djeteta  i starca  ne  mora  biti  samo  doslovni  prikaz 
konkretnih  osoba  nego  i alegorija  života,  rasta, 
umiranja,  odnosno  kozmičkog  ciklusa  nastajanja  i 
nestajanja. 

Za  modemu  umjetnost  nakon  50-ih  godina  karak- 
teristični su  figuralni  pristupi  prikazivanju  predmeta  i 
tijela.  Njih  obilježava  stav  da  slika  ne  korespondira  s 
objektom  prikazivanja  nego  ga  označuje,  izražava 
odnos  umjetnika  prema  objektu  prikazivanja  i 
pokazuje  da  je  prikazivanje  praksa  stvaranja 
specifičnih  znakova  kojima  se  razotkriva  priroda  i 
težnja  umjetnosti  prikazivanju  svijeta  ili  fantazije.  Za 
umjetnost  toga  doba  karakteristični  su  sljedeći 
figurativni  slikarski  trendovi  i pokreti:  ( 1 ) socijalistički 
realizam  u Istočnoj  i Srednjoj  Europi,  uspostavljen 
na  modelima  sovjetskog  socrealističkog  slikarstva  30- 
ih  i 40-ih  godina,  a formuliran  na  pseudoklasičnim  i 
pseudoromantičarskim  shemama  prikazivanja  i 
tematizacijama  optimalne  projekcije  socijalističke 
izgradnje,  kolektivnog  života,  novog  komunističkog 
čovjeka  (Vera  Muhina,  Aleksandar  Gerasimov);  (2) 
socijalistički  realizam  francuskih  slikara  40-ih  i 50-ih 
godina,  dominantno  kritičkog  karaktera,  nastao  iz 
suočavanja  kritike  modernističke  autonomije  um- 
jetnosti, ideologije  francuske  Komunističke  partije  i 
egzistencijalističkog  doživljaja  modernističke  izo- 
lirane subjektivnosti  (Femand  Leger,  Pablo  Picasso, 
Andrć  Fougeron,  Boris  Taslitzky,  Gerard  Singer);  (3) 
apstraktna  figuracija  kasnih  40-ih  i 50-ih  godina 
(apstraktni  ekspresionizam,  lirska  apstrakcija), 
utemeljena  na  ekspresionističkoj  gestualnoj  defor- 
maciji i modifikaciji  doslovnih  mimetičkih  prikaza 
figure  i predmeta  (Willem  de  Kooning,  grupa  COBRA , 


kasni  Pollock);  (4)  egzistencijalistička  figuracija  40- 
ih  i 50-ih  godina,  temeljena  na  dramatičnom, 
ekspresivnom  i arhetipskom  figuralnom  izrazu  (Fran- 
cis  Bacon  i Gabrijel  Stupica  u slikarstvu,  Alberto 
Giacometti  u skulpturi);  (5)  fantastički  realizam  40- 
ih  i 50-ih  godina,  definiran  kao  fantastička  postnad- 
realistička  umjetnost  i razvijan  kao  slikarstvo  fan- 
tastičkih  figuralnih  prikaza  nasilja,  strave,  traumatičnih 
scena,  pseudoklasicističke  kompozicije  (bečki 
fantastički  realisti  i Emst  Fuchs,  beogradska  Mediala, 
Dado  Đurić,  Ljuba  Popović,  meksičko  fantastičko  i 
angažirano  slikarstvo  Fride  Kahlo  i Diega  Riverc); 
(6)  nova  figuracija  60-ih  i 70-ih  godina  (narativna 
figuracija,  pop  art,  kapitalistički  realizam),  nastala  kao 
splet  različitih  tendencija  koje  se  vraćaju  figuraciji 
provodeći  kritiku  apstraktne  umjetnosti  i prikazujući 
novu  medijsku  realnost  i subjektivnost  potrošačkog 
društva;  (7)  psihodelična  umjetnost  zapadne  obale 
Sjedinjenih  Američkih  Država,  utemeljena  u 
povezivanju  apstraktne  i figurativne  umjetnosti 
oslanjanjem  na  tematizacije  i kompozicijsko- 
ikonografska  rješenja  stripa,  grafičkog  dizajna  u pop 
kulturi  i crtanog  filma;  (8)  hiperrealizam  (fotorealizam, 
veristička  skulptura)  kasnih  60-ih  i 70-ih  godina, 
temeljen  na  doslovnom  i slikarski  preciznom  pri- 
kazivanju realnosti,  odnosno  na  slikarskoj  simulaciji 
prikazivanja  na  fotografiji  i filmu;  (9)  feministička  i 
homoerotična  figuracija  kasnih  60-ih  i 70-ih  godina, 
razvijana  kao  marginalna  praksa  prikazivanja  erotskih, 
psiholoških  i socijalnih  sadržaja  vezanih  za  temati- 
zaciju  ženske  borbe  za  građanska  prava,  ženske  i 
homoerotične  seksualnosti  (Lynda  Benglis,  Nancy 
Spero,  Alice  Neel,  David  Hockney,  Barryl  Cook);  ( 1 0) 
marginalni  i regionalni  neointimizam  i neoromanti- 
zam,  specifičan  za  periferne  sredine  u kojima  umjetnik 
prikazuje  svoj  mali,  beznačajni,  udobni  i intimni  svijet 
zadovoljstva,  osamljenosti  i neshvaćene  modemosti 
(Ree  Morton,  Joseph  Raffael,  Stephen  Posen,  kao  i 
Slobodanka  Matić,  Boris  Jesih);  ( 1 1 ) postkonceptua- 
listička  figuracija  (crna  propaganda)  kasnih  70-ih, 
zasnovana  na  rekonstrukciji  socrealističkog,  fašistič- 
kog i nacističkog  slikarstva  kao  politički  eksces  u mo- 
dernističkom svijetu  zapadnoeuropske  i američke 
umjetnosti  ( Art&Language , Carole  Conde  i Karl 
Beveridge,  kao  i Zoran  Popović);  (12)  nova  slika 
postmodemizma  kasnih  70-ih  i ranih  80-ih  godina. 
Nova  slika  započinje  kao  povratak  figuraciji  i kritika 
modernističke  apstraktne  autonomije  umjetnosti, 
konccptualističkog  angažiranog,  intelektualnog  i 
teorijskog  pristupa  koji  dovršava  povijest  umjetnosti. 
Termin  nova  slika  označava  više  različitih  figurativnih 
tendencija,  kojima  je  zajednički  postpovijesni  interes 
za  prikazivanje  prikazanog.  Figuracija  postmodemiz- 

ma  je  figuralna  strategija  citata,  kolaža,  montaže  i 
simulacije  oblika  prikazivanja  u povijesti  umjetnosti, 
avangardama  i masovnoj  kulturi.  Kompleks  nove  slike 
obuhvaća  figuraciju  lošeg  slikarstva,  new  imagea, 
transavangarde,  neockspresionizma,  anakronizma, 
umjetnosti  grafita,  retroavangarde. 

LITERATURA:  Alp  1 , A)p2,  Are  1 , Bac  1 . Buc  1 . Chcrl , Cla5,  Dcn5, 
Dev4,  Didil,  Garl,  Gassil,  Gcncl,  Gcnc4,  Harr28,  Luci 6,  Lyol, 
Marini,  Marin7,  Medvl3,  Mik4,  Noviprl,  01ivl2,  Ort2,  Rest3, 
Rot  1 0,  Rot  1 1 , Schef2,  Subo  1 , Šuv72,  Šuv78,  Šuv  1 09,  Šuv  1 1 1 , Vrd  1 

Figurativni  geometrizam.  Vidi:  Apstraktni  figura- 
lizam,  Geometrijska  apstrakcija 

Fikcija.  Fikcija  je  svojstvo  umjetničkog  djela  koje 
prikazuje  i izražava  zamišljene  i izmišljene  objekte, 
bića,  situacije,  događaje,  odnosno  misaone  kon- 
strukcije koje  nemaju  referencijalni  odnos  s realnim 
svijetom.  U likovnim  umjetnostima  razlikuje  se  pet 
karakterističnih  pristupa  fikcionalnom:  (1)  fikcio- 
nalnim  se  nazivaju  tradicionalna  umjetnička  djela  koja 
su  izvedena  po  uzoru  na  mimetička  umjetnička  djela, 
ali  ne  prikazuju  stvarne  objekte,  bića  i događaje, 
drugim  riječima,  djela  koja  prikazuju  mitološke, 
religiozne  i alegorijske  teme,  (2)  fikcionalnim  se 
nazivaju  umjetnička  djela  ekspresionizma  i nadrea- 
lizma koja  izražavaju  i prikazuju  unutrašnja  stanja 
umjetnika  (vizije,  fantazije,  snove,  trans,  maštanja), 
(3)  razvojna  linija  apstraktne  umjetnosti  od  pionirskih 
djela  nastalih  početkom  XX.  stoljeća  do  minimalne 
umjetnosti  smatra  se  antifikcionalnom,  budući  da  se 
iz  umjetničkog  djela  izbacuju  prikazivački  (mime- 
tički),  izražajni  i iluzionistički  elementi  i aspekti,  a 
ističu  konkretni  i doslovni  elementi  izgleda  i pri- 
sutnosti djela  u prostoru  i vremenu,  (4)  postmodema 
kasnih  70-ih  i 80-ih  zasniva  se  na  obnovi  fikcionalnosti 
u slikarstvu  i skulpturi  (neo  neo,  loše  slikarstvo,  new 
image,  transavangarda,  neoekspresionizam,  novi 
divlji,  anakronizam,  retroavangarda),  pri  Čemu  se 
fikcionalnost  vidi  kao  mimezis  mirnezisa,  odnosno 
citatno,  kolažno,  montažno  i simulacijsko  prikazivanje 
modela  fikcionalizacija  iz  povijesti  umjetnosti,  (5) 
postmodemističke  geometrijske  ili  progeometrijske 
tendencije  ili  pojave  (pattem  slikarstvo,  neo  geo,  nova 
britanska  skulptura,  modernizam  poslije  postmo- 
demizma)  označuju  se  kao  fikcionalizacije  geometrije 
i apstraktnog  slikarstva,  što  znači  da  geometrijski 
motivi,  fragmenti,  kompozicijska  ili  strukturalna 
rješenja  nisu  likovne  činjenice  (konkretni  izrazi, 
konstrukcije,  tragovi)  nego  prikazi  zamišljanja  i 
medijskog  simuliranja  geometrije  (geometrija  kao 
jezik,  geometrija  kao  geometrijski  prikaz). 

LITERATURA:  Bordl,  Frie2,  Fedl,  Geyhl,  Grž2l,  Klo2,  Lani, 
Mchl,  Sm  l , Šumi2,  Wau  1 , Žiž3 


Film,  institucionalno  prikazivanje.  Film  institu- 
cionalno prikazuje  tako  što  ugrađuje  i utvrđuje 
fenomenološki  (mentalni  i tjelesni)  odnos  ekrana  i 
gledaoca  premještajući  funkcije  fantazma  iz  indivi- 
dualnog unutrašnjeg  događaja  (doživljaja)  u vanjski 
poredak  kolektivnog  odnosa  filmske  industrije  (od 
proizvođača  filma  do  distributera  i pojedinačne 
projekcijske  dvorane  i svake  pojedinačne  pozicije 
kinematografskog  stolca  i ekrana)  i svakog  pojedinog 
gledaoca.  Film  se  stoga  može  definirati  kao  umjetničko 
djelo  koje  se  institucionalno  (na  primjer,  institucija 
holivudskog  filma,  institucija  francuskog  novog  vala, 
institucija  feminističkog  filma  ili  pojedini  režiseri  kao 
institucije  filmskog  autorskog  subjekta  od  D.  W. 
Griffitha,  Sergeja  Ejzenštejna,  F.  W.  Mumaua,  Fritza 
Langa,  Renea  Claira,  Luisa  Bunuela,  preko  Johna  For- 
da,  Alfreda  Hitchcocka,  Ingmara  Beigmana,  Jean-Luca 
Godarda,  Dušana  Makavejeva,  Andreja  Tarkovskog 
do  Davida  Lyncha,  Yvonne  Rainer,  Dereka  Jarmana, 
Petera  Greenawayja,  Krzystofa  Kićslovvskog,  ili  Quen- 
tina  Tarantina,  Jima  Jarmuscha,  Terryja  Gilliama,  Da- 
vida Finchera,  Larsa  von  Triera,  Toma  Tykwera)  upi- 
suje na  mjesto  potencijalnog,  očekivanog  ili  slučajnog 
individualnog  fantazma  gledaoca.  Time  film  gradi 
paradoksalni  upis  prikaza  ili  simulacije  fantazma  za 
veliki  broj  međusobno  nepovezanih  pojedinaca 
(gledaoci  filma  u velikim  gradovima,  gledaoci 
holivudskog  filma  mogu  biti  i kineski  radnici  i 
srednjoeuropski  građani  i američki  farmeri  s dalekog/ 
divljeg  Zapada).  Svi  oni  znaju  da  film  nije  fantazam, 
ali  ga  upisuju  na  mjesto  očekivanja  fantazma  i na 
ekranu  ga  očekuju  kao  efekt  fantazma.  Na  primjer, 
kada  Alfred  Hitchcock  u filmu  Psiho  (1960.) 
upotrebljava  montažne  prijelaze  (pretapanja),  on 
producira  semantički  kontinuum  između  prizora 
realnog  svijeta,  očekivanog  fantazma  i psihološki 
tempirane  anticipacije  buduće  drame  (zločin,  per- 
verzija, strah).  Formalna  sredstva  u vizualnom 
prikazivanju  dobivaju  semantičke  funkcije  i,  zatim, 
funkcije  retoričkog  i sugestivnog  pojačanja  kadra,  niza 
sekvenci  ili  postavljenog  narativnog  toka  događanja 
u koji  se  superponira  kadar  ili  niz  kadrova  - sekvenci 
- priče. 

LITERATURA:  Avt  1 , Bmn3,  Hay\v  l , Kod  1 , Mullerl , Mul  v l , Murrl , 
Parki  1 , Sini  I , Žiž  1 0,  Žiž  1 4,  Žiži  5,  Žiž 1 8 

Film,  prikazivanje.  Filmsko  djelo  prikazuje  nešto, 
ako  je  to  nešto  njegov  referent  (ono  vanjsko  djelu  na 
što  djelo  referira  svojim  izgledom,  strukturalnim 
odnosima  elemenata  i potencijalnim  značenjima). 
Referent  može  biti  realni  referent  (stvar,  biće,  situacija 
ili  događaj  realnog  svijeta)  ili  fikcionalni  referent 
(fikcionalni  objekt  fantazije,  teksta,  slikarstva,  teatra, 

teorije,  ideologije  znanosti,  religije,  mitologije).  Fc- 
nomenološka  (perceptivna)  relativnost  realnog  i fik- 
cionalnog  referenta  može  se  pokazati  usporedbom 
geometrijske  strukture  koncentričnih  i ekscentričnih 
krugova  u optičkom  filmu  Anernic  cinema  (1926.) 
Marcela  Duchampa  i više  puta  eksponirane  sekvence 
koja  prikazuje  umnoženi  detalj  oka  u filmu  Hansa 
Richtera  Filmska  studija  (1926).  Filmsko  djelo 
prikazuje  realni  ili  fikcionalni  objekt,  situaciju  ili 
događaj  tako  što  ga  pokazuje,  opisuje  ili  označava. 
Realni  ili  fikcionalni  referent  ima  svoj  kontekst  koji 
determinira  orijentacije  prikazivanja,  tako  da  filmsko 
prikazivanje  može  biti: 

( 1 ) prikazivanje  realnih  događaja  (dokumentarni  film) 
- fikcionalna  sredstva  filma  su  u funkciji  idealnog 
doslovnog  prikazivanja  (pokazivanja), 

(2)  prikazivanje  događaja  realiziranog  za  snimanje 
(analogije  scenskom  događaju,  interslikovni  i 
intertekstualni  odnos  scenske  i filmske  fikcionalnosti), 

(3)  prikazivanje  tematizacija,  sadržaja  i efekata  drugog 
umjetničkog  djela,  u slučaju  igranog  filma  suštinska 
je  os  književno  prikazivanjc-filmsko  prikazivanje, 
drugim  riječima,  svako  prikazivanje  u igranom  filmu 
može  se  opisati  intertekstualnim  odnosom  filma  kao 
diskursa  i književnog  djela  koje  je  lingvistički  diskurs, 
pa  i odnosima  filma-nesvjesnog,  filma- fantazma, 
filma-sna,  filma-vizije,  filma-sjećanja, 

(4)  prikazivanje  drugog  filmskog  djela  u rasponu  od 
doslovnog  prikazivanja  filmske  projekcije  u filmu 
preko  remakea  (reinterpretacije)  do  filmske  temati- 
zacije  jednog  žanra  drugim  žanrom, 

(5)  prikazivanje  postupka  filmskog  prikazivanja  u 
rasponu  od  postupaka  snimanja  preko  tematizacija 
(dramske  obrade)  do  postupaka  montaže,  i 

(6)  uspostavljanje  interfilmskih  (analogno  pojmu  inter- 
tekstualno  i interslikovno)  odnosa  između  različitih 
oblika  (i  iz  njih  izvedenih  modela)  prikazivanja. 

Ako  je  interfilmsko  prikazivanje  uspostavljeno  (pre- 
nošenje jednog  filmskog  oblika  prikazivanja  u drugo 
filmsko  prikazivanje  i prenošenje  jednog  filma  ili 
filmskog  fragmenta  u drugi  film,  filmski  fragment  ili 
odnos  fragmenata),  tada  film  može  postati  neka  vrsta 
hermeneutičkog  kruženja  između  različitih  filmskih 
produkata  (i  njihovih  konccptualizacija).  Takva  djela 
su,  na  primjer,  film  Twin  Peaks  Firv  Walk  with  Me 
(1992.)  Lyncha  ili  film  Wittgenstein  (1993.)  Dereka 
Jarmana.  Djelo  je  klizeći  označi  telj  koji  kao  pnošiveni 
bod  (point  de  capiton  u lacanovskoj  teorijskoj  psi- 
hoanalizi) aktivira  kodove  ili  kodirane  prikaze  drugih 
djela  filozofskog-slikarskog-filmskog  (Wi ttgenstein) 
ili  fantastičkog-detektivskog-populamog-autorskog 
filma  (Twin  Peaks  Fire  Walkwith  Me).  Interpretativno 
kruženje  se  uvodi  u film  i pokazuje  se  hermeneutička 


moć  filma.  Filmsko  djelo  ima  potencijalnu  inter- 
pretativnu  moć  kao  i bilo  koje  drugo  umjetničko  djelo 
ili,  još  dalje,  diskurs  eseja,  filozofije,  teorije  ...  jer 
umjetničko  filmsko  djelo  nij e stvar  zatečena  Tu  nego 
društveni  proizvod  koji  pokazuje  spojeve  i odnose 
jezičkih  igara  i predložaka  da  TO  i TO  bude  viđeno 
na  TAJ  i TAJ  način. 

LITERATURA:  Bartl9,  Bož£7,  Brun3,  Bui£in4,  Burgin6,  Gid2, 
Kapi . Kod  1 , Kuhn  1 , Lan  1 , Link  1 , Link2,  Lot4,  Metz  1 , Metz3, 

Metz4,  Mulv  1 , Murr  1 , Schi  1 , Sm  l , Stojan  1 , Šuv  1 09,  Šuv  1 28,  Turko  1 , 
Turko3,  Vreli,  ŽižlO,  Žižl4,  Žižl5,  Žiži  8 

Film,  prikazivanje  manjka.  Film  prikazuje,  odnosno, 
zastupa  manjak,  zato  što  u svakom  filmu  od  nijemog 
filma  (Lang,  Vertov,  Ejzenštcjn,  Clair)  preko  kung-fu 
filma  (Bruce  Lee)  do  europskog  autorskog  filma 
(Bergman,  Wajda,  Godard,  Truffaut,  Makavcjev, 
Wenders,  Almodćvar)  postoji  odnos  razlikovanja  i 
izmicanja  između  filmske  hipoteze  (interpretacije 
uspostavljene  gledanjem  ili  slušanjem  ili  lingvističkim 
dešifriranjem)  i onoga  što  film  bezuvjetno  ispušta, 
skriva-ili-potiskujc,  ne  može  dovesti  do  vidljivog, 
čujnog  ili  izrečenog.  Suštinski  ritam  filmske  glazbe 
koja  je  pratila  nijemi  film  je  odnos  manjka  i skrivanja 
traga  zvuka  u samom  mediju,  ali  i sredstvo  podrške 
narativnom  (naslućivanju  diskurzivnog).  Dinamičkoj 
ontologiji  filma  (ontologiji  zasnovanoj  na  prikazivanju 
i realizaciji  ili  proizvodnji  vizualnog  događaja)  su- 
protstavlja se  dinamička  (najčešće  ritmička,  u inter- 
medijskom  smislu  montažna)  ontologija  arbitrarno 
dodijeljene  vanjske  glazbe.  Za  nijemi  film  zvuk  je  bio 
nemogući  uvijek  vanjski  i asimetrični  poredak.  To  je 
tek  jedan  nivo  Ne  Cijelog.  Igrani  film  rijetko  radi  s 
cijelim  vremenom  prikazanog  događaja.  Češće 
uspostavlja  fikcionalno  filmsko  vrijeme  sažimanja  ili 
protezanja  fikcionalnog  događaja  u filmskom 
događaju.  U filmu  postoji  vrijeme  koje  nije  prikazano 
i koje  ne  može  biti  prikazano,  a koje  se  interpretira 
filmom.  Zato  je  Warhol  s filmovima  o spavaču  ( Sleep , 
1963.)  ili  o građevini  ( Ernpire  State  Building , 1964.) 
koristio  dugo  nefilmsko  vrijeme  realnog  kao  statičnog 
pogleda  (ne  samo  da  gledam  nego  i zurim).  Zatim, 
granice  kadra  su  granice  svijeta  i time  film  uvijek 
reducira  optički  i vizualni  totalitet  na  odabrani  i 
izdvojeni  okvir  za  gledanje  i postizanje  smisla. 
Uvođenjem  montaže  u organizaciju  filmske  vizual- 
nosti  kontinuum  prirodne  naracije  ili  iskustva  per- 
cepcije vizualnog  događaja  razbija  se  na  arbitrarne, 
motivirane  ili  uzročne  (ali  fragmentirane)  sekvence 
povezivanja  koje  ispuštaju  iskustveni  predočeni  svijet 
i uvode  formalni  poredak  povezivanja,  ne  više 
perceptivnih  događaja  ili  elemenata  perceptivnih 
događaja  nego  strukturalnih  elemenata  filma  kao 

umjetnosti  i društvenog  ugovora  koji  prati  tu  um- 
jetnost. Ako  se  obratimo  lacanovskoj  psihoanalizi  tada 
sve  što  film  prikazuje  razumijevamo  u funkciji  onoga 
što  ne  prikazuje  (manjka,  odloženog  smisla, 
potrošenog  smisla,  potisnutog,  obrisanog  traga, 
zapravo,  fragmenti  ranog  ne  cijelog:  Pas  Tout).  Film 
ne  pokazuje  Realno  (sam  označitelj  nego  simboličko 
koje  se  uređuje  (strukturira)  oko  Realnog  (oko  oz- 
načitelja)  tvoreći  prikazivanje.  Uvijek  je  riječ  o 
Drugom,  a ne  o onome  što  se  vidi.  Zato  je  filmsko 
prikazivanje  ugradnja  interpretativne  točke  gledišta 
(prosudbe,  opredjeljenja,  stava,  izbora,  zavođenja, 
ugovaranja)  koja  ništa  ne  interpretira  nego  blokira 
pravu  i prvu  interpretaciju.  Blokira  se  simboličko 
djelovanje,  premda  se  ne  poništava,  simbol  pokazuje 
svoje  simboličke  utjecaje,  drame  i poraze.  Lynchov 
Plavi  baršun  (Blue  Velvet)  upotrebom  žanra  (to  je 
njegova  drugostupanjska  ili,  čak,  ready-made  pozicija 
u odnosu  na  povijest  filma  i prisutnosti  filmskih 
žanrova)  kao  da  izvana  asimetrično  interpretira  žanr 
kriminalnog  filma,  a,  zapravo,  blokira  svaku  in- 
terpretaciju seksualnosti  koja  izbija  iz  onog  Realnog 
od  filma.  Odnos  žanra  (kao  tekstualnog  okvira)  i 
seksualnosti  (efekta  želje)  je  dekonstruktivan:  ukazuje 
se  kao  slojevita  filmska  interpretacija  žanra  seksu- 
alnošću i seksualnosti  žanrom  u prikrivanju  seksu- 
alnosti kao  suštinske  ontološke  osnove  (izvora 
umjetničkog  i filmskog  djela).  Uživanje  seksualnosti 
se  pokazuje  kao  uživanje  izmicanja  konačnog  smisla. 
Bezrazložna  i neinterpretirana  seksualnost  Lynchovog 
Plavog  baršuna  ostaje  ono  što  se  ponavlja  (beskrajno 
ponavlja),  ali  ne  kazuje  i ne  iskazuje  ništa,  gotovo  na 
identičan  način  kao  što  se  pojavljujući  ne  iskazuje  u 
Freudovom  primjeru  Fort  da!  Slično,  majka  je  u 
Hitchcockovom  filmu  Psiho  onaj  manjak  koji  pokreće 
i opravdava  narativni  tok  filma,  premda  ništa  ne  može 
opravdati,  objasniti  i pokazati.  Slično  u Pticama 
bezrazložnost  nasilja  same  prirode  pticu  (ili  jato  ptica) 
smješta  u domenu  označitcljskog,  a ne  simboličkog 
poretka.  Nasilje  u filmovima  Fassbindera  ili 
Makavcjcva  je  uvijek  motivirano,  a to  znači  podređeno 
poretku  simboličkog  ideološkog  registra  i aparata,  ono 
je  izraz  i prikaz  društvenih  političkih  konstelacija.  Ako 
se  usporedi  nasilje  u Fordovim  vesternima,  ono  je 
nemotivirano  (nevino  bezrazložno,  arbitrarno  ili  po 
sebi  bezrazložno  razumljivo  i pravedno),  drugim 
riječima,  idealizirano  do  prirodnosti  (kao  stoje  sama 
priroda  normalna  u svojoj  prisutnosti  ili  odsutnosti,  u 
svojem  graditeljstvu/rađanju  ili  rušilaštvu/katastro- 
fičnosti,  tako  je  i nasilje  vesterna  jednostavno  tu,  bez 
potrebe  da  se  govori  o odsutnom  smislu).  Hitch- 
cockovc  Ptice  odsutnost  smisla  holivudskog  filma 
ogoljuju  do  očigledne  odsutnosti.  Zato  je  njegov  film 


simptom  filmske  industrije  prikazivanja:  on  postav- 
ljanje označitclja  dovodi  do  klišeja.  Očigledna  odsut- 
nost, odsutnost  smisla,  pokazuje  se  kao  eksplikacija 
svake  odsutnosti  (svakog  manjka,  skrivenosti,  cenzure, 
zaborava,  potiskivanja,  precrtavanja  ili  brisanja). 

LITERATURA:  Avtl,  Bartl9,  Burgin4,  Burgin6,  Chionl.  Chion2, 
Dolar3,  Lau  1 , Mulv  1 , Murr  1 , Kap  I ,Lau  1 , Mast  1 , Sint  1 , Sm  1 , Vrd  1 , 
ŽižlO,  Žiži  4,  Žiži  5,  Žiži  8 

Film,  semantika  prikazivanja.  Moguće  je  izvesti  i 
jednu  općenitiju  semantičku  teoretizaciju:  film  je 
prikazivanje  prikazivanja  (mimezis  mimezisa)  zato  što 
ne  prikazuje  samo  ono  što  oko  vidi  (prizor,  tijelo, 
odnos  tijela  u prizoru,  događaj,  prikazivanje  događaja 
i pripovijedanje  o događaju,  kronologiju  smjenjivanja 
prizora)  nego  i ono  što  se  vizualno  ne  može  prikazati 
i doživjeti  (bol,  strast,  smrt,  zadovoljstvo,  orgazam, 
misli,  božansko,  općeljudsko,  ideologiju,  etiku, 
nesvjesno,  fantaziju,  ono  što  oko  želi  vidjeti  ali  nikad 
u životu  ne  vidi,  itd.).  Na  primjer,  Hitchcock  je  u filmu 
Sjever-sjevetvzapad  (1959.)  radio  s vizualnom  ne- 
predvidivošću,  Lynch  u filmu  Plavi  baršun  (Blue 
Velvet,  1986.)  prikazuje  ženu  kao  simptom  muškog 
identiteta  i potencijalizira  posrednu  i skrivenu  logiku 
ženskog  uživanja.  Semantička  vrijednost  filma  može 
se  pokazati  trostruko  (1)  kao  vizualno  posredovanje 
ne-vizualnog  ili  ukazivanje  na  ono  što  je  vizualnoj 
percepciji  nedostupno,  (2)  kao  zvučno  (zvukovi, 
glazba,  buka,  šumovi)  pojačavanje  ne-vizualnog  ili 
posredovanje  ni-vizualnog-ni-lingvističkog,  i (3)  kao 
lingvistička  semantička  vrijednost  u rasponu  od  do- 
slovnog govora  s referentom  preko  doslovnog  ili 
nedoslovnog  verbalnog  i vizualnog  pripovijedanja  (od 
pripovjednog  diskursa  ili  dijaloga  do  metaforičnih  ili 
alegorijskih  efekata  vizualne  naracije)  do  različitih 
strategija  uspostavljanja  interpretativne  točke  gledišta 
(od  fikcionalizacije  teme  do  simulacije  smisla  i 
značenja).  Postojanje  različitih  nivoa  semantizacije 
(različitog  ontološkog  ustrojstva  događaja  ili  prizora 
ili,  čak,  samog  tijela)  ukazuje  na  film  kao  na  sistem 
razlika  (razlikovanja).  Kod  Hitchcocka  ili  Lyncha  ne 
gleda  se  samo  dano  stanje  pripovijesti  ili  filmskog 
događaja  nego  uspostavljanje  nestabilnih,  prom- 
jenjivih, interpolacijama  otvorenih  mogućnosti  razli- 
kovanja vizualnog,  zvučnog  i verbalno-lingvističkog 
s pojedinačnim  grananjima,  varijacijama,  nedos- 
ljednostima i slučajnostima  efekata  prikazivanja. 
Hitchcock  direktno  pokazuje  kako  se  trivijalna  i gruba 
priča  razlikuju  (odvijanje  radnje,  anegdotske  situacije) 
i sofisticirani  (do  detalja  razrađeni)  vizualni  događaj, 
a zatim  se  pokazuje  kako  vizualni  događaj  prodire 
kao  označitelj  u trivijalnu  priču,  mijenjajući  njezin 
metaforični  i alegorijski  opseg  semantičkog  djelo- 

vanja.  Raymond  Bcllour  o filmu  Sjever -sjeverozapad 
zapisuje:  “ North  by  Northwest  točno  objašnjava 
hitchcockovsku  dijalektiku  iskušenja  koja  junaka  - 
junake  - vodi  od  enigme  njenom  razrješenju  (raspletu), 
od  pogreške  njenom  priznanju.  To  što  sc  ta  dijalektika, 
polazeći  od  početne  zablude,  koja  i uvjetuje  realnost 
iskušenja,  koristi  zajedničkom  sudbinom  muškarca  i 
žene,  samo  upućuje  na  to  daje  to  centralni  motiv  djela, 
ishodište  i izmicanje.  U tome  što  Hitchcock  ovdje 
priznaje  nadmoćnost  zavođenja,  ironične  prevlasti 
nevjerojatnog  da  bi  se  jednim  okretajem  zavrtnja  bolje 
približio  logici  svakodnevnog,  uočavam  samo  poja- 
čavanje apstrakcije  u kojoj  se,  polazeći  od  zadovoljstva 
primjerenog  bljeskanju  smisla,  odlučnije  otkriva  zakon 
hitchcockovske  fabule,  spajanje  moralnosti  i per- 
verzije” i:  “Stoga  je  priča,  ono  što  obično  zovemo 
filmskom  pričom,  uvijek  razdijeljena  između  čisto 
narativne  površine  i dubine  sistema  cjeline.  Između 
ova  dva  postoje  mnogobrojni  sistemi,  segmentalni, 
inter  i intra-segmentalni,  koji  beskrajno  obnavljaju 
fragmentarnu  sliku  te  dubine.”  i,  zatim;  “Hitchcock 
se  ponovo  pojavljuje  u taksiju:  iskazujući  da  ako  žena 
nije  dostupna  autoru,  iskazivaču  (koji  ne  može  ući  u 
autobus  na  početku)  ona  je  dostupna  junaku  (elipsa  u 
finalnom  vlaku)  samo  kroz  sublimirani  fantazam  koji 
je  kao  imaginarni  objekt  filma  ulog  i za  režisera  koji 
ga  radi  i za  gledaoca  koji  ga  gleda.  On  tako  nudi  jednu 
sliku  želji  analize:  sliku  same  analize.”  Zato  se  film 
može  gledati  kao  proizvodnja  razlika.  Često  se  gleda 
pogled  koji  gleda  pogled  (holivudski  filmovi 
pedesetih:  gledamo  kako  žena  gleda  muževljev 
pogled,  pogled  djeteta  koji  gleda  pogled  odraslih, 
gledamo  pogled  voajera  koji  gleda  pogled  ljubavnika 
ili  pogled  zavođenja  Drugog,  pogled  fotografa  koji 
subjekt  preobražava  u objekt,  pogled  slikara  koji  se 
oslobađa  samog  pogleda  ponirući  u pikturalnu  ma- 
teriju slikarstva)  i tada  je  pogled  uzorak  za  uspostav- 
ljanje razlika  između  vizualnog  i lingvističkog  zašto 
(posjedovanja,  uživanja,  gubitka,  straha,  radosti, 
pronalaženja,  skrivanja,  spolnosti).  Razlika  (ili  sistem 
razlika)  je  uspostavljena  uspostavljanjem  pogleda  koji 
se  gleda  iz  scene  u scenu.  Film  Fetera  Greenawayja 
Criačev  ugovor  (1982.)  je  film  o pogledu  crtača,  o 
pogledu  koji  je  historiziran  trenutkom  i time  kodiran 
za  vrlo  različite  situacije  seksualnog,  porodičnog  i 
političkog  prepoznavanja  (identificiranja,  opisivanja). 
Pogled  se  skriva  u povijesno  preopterećenu  naraciju 
(narativno  usredotočuje  na  detalje  koji  ometaju 
sintagmatski  tok  cjeline)  da  bi  bio  doveden  od 
osjetilnog  do  ugovornog  (od  prirode  koja  se  pokazuje 
do  kulture  koja  prihvaća  ili  ne  prihvaća  strano  tijelo, 
koja  sebe  održava,  brani  i,  konačno,  zatvara  za  pogled 
crtača).  Tu  se  sudaraju  dva  velika  sistema  prikazivanja: 


(a)  modernistički  sistem  okulocentrizma  koji  nastoji 
filmsku  sliku  odvojiti  od  efekata  naracije  i upisati  u 
samo  vizualno,  i (b)  tradicionalni  sistem  kontinuiteta 
mit-naracija  (usmene  priče,  razgovora,  ali  i književnog 
pisma:  roman)  koji  prodire  u vizualnu  strukturiranost 
filma  i kao  da  teži  prevlasti  fikcionalnoga  nad  njom. 

LITERATURA:  Avtl,  Bartl9,  Božič?,  Brun3,  Burgin4,  Burgin6, 
Gid2,  Haywl,  Kodl,  Kuhnl,  Lani,  Linkl,  Link2,  Lot4,  Metzl, 
Met7.2,  Metz3,  mctz4,  Mulvl.  Murrl,  Pasol,  Pelrov2,  Schil,  Sml, 
Stojanl,  Stojan2,  Šuvl09,  Šuvl28,  Turkol,  Turko3,  Vrdl,  ŽižlO, 
Žiži  4,  Žiži  5,  Žiži  8 

Film,  vizualno  prikazivanje.  Film  je  vizualno 
prikazivanje,  čak  i kada  je  apstraktan  (optički)  ili 
ekspresivan.  Postoji  doslovnost  fotografskog  meha- 
ničkog odražavanja  i zamrzavanja  (zahvaćanja  traga) 
optičkog  poretka  ispred  kamere  ili  u montažnom  po- 
tencijalno arbitrarnom  poretku.  Time  se  ontologija 
prikazivanja  utvrđuje  i smješta  kao  suštinska  nad- 
determinacija  ili  horizont  viđenja.  Ali,  postoji  i 
invarijantni  optički  odnos  filmske  trake  i ekrana: 
optičko  postavljanje  jedne  sličice  (sekvence,  kadra) 
na  drugo  prostorno  mjesto.  Ta  medijalna  pozicija 
gledaoca  između  filmske  trake  u projektoru  i slike  na 
ekranu  ispod  informacijski  bogatog  invarijantnog  i 
varijantnog  snopa  svjetla  izuzetan  je  ontološki  poredak 
koji  razlikuje  gledanje  filma  od  gledanja  fotografije 
ili  slikarske  kompozicije  ili,  čak,  samog  prizora 
(interijera/eksterijera,  tijela/tjelesnosti).  Na  primjer, 
Dimitrij  Kirsanov  je  u filmu  Menilmontant  (1924.) 
montirao  relativno  nezavisne  sekvence  (glava,  ruka 
sa  sjekirom,  glava)  u naglašen  ekspresivni  događaj, 
Man  Ray  je  u filmu  Emak  Bakia  (1926.)  montirao 
apstraktne  forme  u kontinuirani  ili  diskontinuairani 
apstraktni  optički  izražajni  događaj,  Paul  Shartis  je  u 
filmu  Peace  Mandala/End  War  (1967.)  strukturalno 
montirao  ikoničke  (seksualne  poze  muškarca  i žene, 
ali  i samoubilačko  prislanjanje  pištolja  na  čelo)  i 
aikoničke  (čista  površina)  sekvence  u diskontinuirani 
pripovjedni  optički  niz,  Tom  Tykwer  je  u filmu  Run 
Lola  Run  (1998.)  konzistentni  narativni  tok  filma 
razbio  montažama  fragmentarnih  varijanti  završetka 
priče.  Ovi  postupci  prikazivanja  se  mogu  povezati  sa 
zamislima  nesvjesnog.  Analogija  s nesvjesnim,  ako 
se  poslužimo  Lacanovim  modelima  je:  (a)  film 
strukturalno  postoji  prije  nego  što  gledalac  prijeđe  prag 
viđenja,  (b)  film  svojom  ne  motiviranošću  u gledaocu 
i svojim  vizualno-značenjskim  diskontinuiranim 
poretkom  utjecaja  na  gledaoca  uspostavlja  status 
analogan  statusu  nesvjesnog  (to  se  grubo  i metaforično 
naglašava  time  što  se  filmska  traka  u odmotavanju  i 
namotavanju  nalazi  iza  promatrača,  što  postoji  kao 
poredak  smisla  koji  nije  utemeljen  u promatraču  i koji 
postoji  kao  takav  prije  nego  što  promatrač  prijeđe 

njegov  perceptivni  i smisleni  prag),  (c)  između 
filmskog  gledaoca  i filmskog  događaja,  koji  se, 
zapravo,  zbio  na  drugom  mjestu,  postoji  aktualna 
perceptivna  interakcija  TU  prisutnosti,  i,  konačno,  (d) 
filmski  događaj  na  ekranu  postaje  barijera  između 
pogleda  i Realnog  (analogija  fantazmu  kao  barijeri 
između  subjekta  i svijeta).  Zatim,  i apstraktnije  film 
prikazivanje  zato  Što  djelo  nije  direktna  i konkretna 
prisutnost  filmske  materije,  čak  i kad  se  direktno 
intervenira  na  filmskoj  traci  nego  uspostavljeni, 
posredni  optički  poredak  (međuprostor  i svjetlosni 
događaj  projekcije)  kojim  se  povezuju  projektor  i 
ekran  i time  se  konkretni  poredak  trake  transformira 
u prikaz  (posredovanu  sliku  konkretistički  obrađenog 
celuloida).  Ekspresija  (shvaćena  kao  izražavanje 
emocija)  je  oblik  prikazivanja,  zato  što  ne  postoji 
direktni  uzročni  lanac  između  emocionalnog  stanja 
umjetnika  (režisera  ili  glumca)  i emocionalnog  stanja 
gledaoca  nego  je  posredovani  institucionalni  poredak 
prikazivanja  izražavanja  emocija  (ponašanje  drugog 
(glumca)  prikaz  izraza  emocija).  Ali,  prema  Felixu 
Guattariju  nesvjesno  se  u filmu  ne  očituje  na  isti  način 
kao  na  psihoanalitičkom  kauču:  ono  izmiče  diktaturi 
označavajućeg,  ne  svodi  se  na  činjenicu  jezika,  ono 
više  ne  priznaje,  kako  to  čini  psihoanalitički  transfer, 
klasičnu  dihotomiju  komunikacije  - govornik  i 
slušalac.  Nesvjesno  se  u filmu  očituje  na  osnovi 
semiotičkog  ustrojstva  (postavljanja)  inaginamog 
(vizualno-zvučni  prikaz),  nesvodljivog  na  jednu 
sintagmatsku  vezu  koja  bi  ga  mehanički  disciplinirala, 
i koja  bi  ga  strukturiraia  prema  strogo  formaliziranim 
planovima  izraza  i sadržaja.  Film  je  sačinjen  iz 
neoznačavajućih  semiotiČkih  karika  intenziteta 
pokreta,  mnoštva  koje  temeljno  teži  umaknuti 
označavaj ućem  nadzoru  i koje  - na  drugom  mjestu, 
modelira  filmska  sintagmatika  koja  im  određuje 
žanrove,  koja  na  njima  kristalizira  likove  i stereotipe 
ponašanja  tako  da  ih  čini  homogenim  vladajućim 
semantičkim  poljima.  Ta  dominacija  izraza  nad 
sadržajem  svjesno  obilježava  granicu  moguće 
usporedbe  između  represije  nesvjesnog  u filmu  i 
psihoanalizi. 

Film  umjetnika.  Film  umjetnika,  filmsko  umjetničko 
djelo  koje  realiziraju  likovni  umjetnici,  šireći  prostor 
vizualnih  istraživanja,  ispitujući  likovno  kroz  medij 
filma,  istražujući  prirodu  filma  sa  stajališta  likovnih 
umjetnosti  i radeći  u području  različitih  umjetnosti, 
odnosno  dokumentirajući  procese,  land  art  instalacije, 


body  art  akcije,  performanse  i konceptualne  zamisli. 
Terminima  avangardni,  neoavangardni  i postavan- 
gardni  film  označuju  se  filmovi  izvan  konteksta  filma 
kao  društvene  proizvodnje  zabave-spektakla;  gdje  je 
film  autonomna  umjetnička  disciplina  (modernističke 
filmske  umjetnosti).  Avangardni,  neoavangardni  i 
postavangardni  filmovi  u svojoj  povijesnoj  protežnosti 
od  oko  1910.  godine  do  suvremenosti  nastaju  kao  fil- 
movi umjetnika  (slikara,  kipara,  pjesnika,  performera) 
i kao  filmovi  filmskih  umjetnika  (glumaca,  režisera, 
montažera,  animatora).  Avangardne,  neoavangardne 
i postavangardne  filmove  određuju:  (1)  aspekti 
intermedijalnosti  u formalno-medijskom  smislu  i 
intertekstualnosti  u značenjskom  smislu.  U formalnom 
smislu  film  objedinjuje  vizualne  i diskurzivne 
umjetnosti,  a u značenjskom  su  avangardni,  nco- 
avangardni  i postavangardni  filmovi  rasprava  i dijalog 
s drugim  filmovima,  slikarstvom,  književnošću, 
muzikom,  teatrom  i procesualnim  umjetnostima;  (2) 
nestabilnost  produktivne  prakse  - avangardni,  neo- 
avangardni i postavangardni  filmovi  su  iskorak  iz 
uobičajene  prakse  slikara,  kipara,  pjesnika,  muzičara 
ili  filmskog  radnika  koji  postaju  umjetnici  i autori, 
(3)  eksperimentalnost  - avangardni,  neoavangardni  i 
postavangardni  filmovi  su  način  istraživanja  izražajnih 
i produktivnih  sredstava  umjetnika  ili  pokušaj  da  se 
umjetničko  djelo  medijski  definira  kao  otvoreni 
koncept  (slika  u pokretu,  muzika  svjetlosti,  dokument 
događaja,  strukturalni  prostomo-vremenski  poredak 
ili  vizualni  (prostomo-vremenski)  znakovni  sistem 
(tekst));  (4)  konceptualnost  - avangardni,  neoavan- 
gradni  i postavangardni  filmovi  su  konceptualni 
filmovi,  budući  da  film  ne  samo  da  ostvaruje  vizualni 
(prostomo-vremenski)  događaj  pred  okom  ili  nosi 
svjetlosnu  informaciju  (priča  priču)  već  “govori"  i o 
tome  kako  je  i zašto  dan  kao  film  i zastoje  i kako  film 
dan  kao  umjetnost. 

Avangardni  film  je  filmski  eksperiment  nastao 
paralelno  s avangardnim  pokretima  u razdoblju  od 
ranih  futurističkih  eksperimenata  (1910.)  do  nad- 
realističkog  filma  30-ih  godina  (u  Europi)  i američkog 
filmskog  eksperimenta  do  početka  Drugog  svjetskog 
rata.  Europski  avangardni  film  prvenstveno  je  nastajao 
kao  film  umjetnika.  Granična  područja  se  nalaze  u: 
(1)  njemačkom  ekspresionističkom  filmu,  u kojem 
postoji  paralelizam  umjetničke  avangarde  i inovacija 
u okviru  filma  kao  autonomne  umjetnosti  (Fritz  Lang, 
F.  W.  Murnau);  (2)  sovjetskom  revolucionarnom 
filmskom  eksperimentu  (Sergej  Ejzenštejn,  Dziga 
Vertov).  Američki  avangardni  film  je  primamo  eksces 
i inovacija  u okviru  filmskog  svijeta  i tek  sekundarno 
se  može  govoriti  o međuodnosima  s eksperimentom 
u drugim  umjetnostima.  U konceptualnom  i konteks- 

tualnom  smislu  avangardni  film  određuju:  (1) 
vizualno-optička  tendencija;  (2)  konstruktivistička 
tendencija;  (3)  destruktivno-parodijska  dadaistička 
tendencija;  (4)  narativno-simulacijska  tendencija.  U 
vizualno-optičkoj  tendenciji  polazi  se  od  filma  kao 
optičkog  prostomo-vremenskog  fenomena.  Film  je 
slika  (u  smislu  slikarstva),  kojoj  je  dodan  aspekt 
pokreta  u prostoru  i vremenu.  Razlikuju  se  dva  smjera: 
(1)  vizualno-optička  izmjena  slika  filma  kao 
specifičnog  ambijentalno-svjetlosnog  fenomena 
nosilac  je  događaja  i vizualno-optičkim  događajem 
se  iscrpljuje  (rani  eksperimenti  futurista  Amalda  Ginne 
i Bruna  Corrc,  Oskara  Fischingera,  dadaista  Marcela 
Duchampa  i Hansa  Richtera);  (2)  film  nije  izveden 
kao  konkretan  vizualno-optički  medij  nego  je 
upotrijebljen  kao  reprezentativni  medij,  a vizualno- 
optički  elementi  su  elementi  artificijelne  scenografije 
(interijer  ili  eksterijer)  u koji  se  smješta  naracija 
(filmovi  postkubista  Femanda  Lćgera  Mehanički  balet 
1924.  i dadaista  Francisa  Picabije  i Renea  Claira 
Entracte  1924.).  Karakteristične  su  podudarnosti  s 
glazbom  (zato  se  govori  o muzici  boja  ili  svjetla),  ali 
i s apstraktnim  i konkretnim  slikama.  Konstruk- 
tivistička tendencija  razrađuje  konkretan  vizualno- 
optički  događaj  samog  filmskog  medija,  ali  ga  ne 
tretira  kao  čisti  vizualno-optički  fenomen  nego  kao 
znak  ili  strukturu  znakova  (tekst)  urbanog  i indus- 
trijaliziranog svijeta.  Konstruktivistički  film  ne  polazi 
od  dogme  o autonomiji  umjetničkog  djela  i vizualnosti 
nego  od  stava  da  je  vizualni  apstraktni  znak  simbol 
urbanog,  modernog  i tehničkog  svijeta.  Kon- 
struktivistički  film  definira  se  kao  totalno  umjetničko 
djelo  (Gesamtkunstwerk),  tj.  vizualno-optički, 
akustički  i semantički  “vizualni  diskurs”  o aktualnom 
umjetno  stvorenom  (industrijskom)  svijetu  (Laszlo 
Moholy-Nagy,  Hans  Richter,  Walter  Ruttmann). 
Destruktivna  parodijska  tendencija  proteže  se  od 
ekspresionističkog  teatra  i futurističkih  festivala,  preko 
dadističkog  i kubofuturističkog  kabareta  do  ranih 
nadrealističkih  anegdotskih  situacija.  Ta  se  tendencija 
temelji  na  reprezentativnom  potencijalu  filmskog 
jezika  i na  kolažno-montažnom  ukidanju  prirodnog 
(vremenski  i semantički  konvencionalnog)  tijeka 
naracije  u filmu  (Rene  Clair,  Francis  Picabia,  Man 
Ray,  Dragan  Aleksić).  Destruktivnim  se  naziva 
ukidanje  logičke  konzistentnosti  vremenskog  i 
semantičkog  tijeka  naracije,  a parodijskim  smisao  tog 
ukidanja.  Cilj  parodijskih  elemenata  (apsurd,  šala, 
ironija,  groteskna  provokacija)  je  visoke  estetske 
vrijednosti  umjetnosti  i kulture  prikazati  kao 
svakodnevni  vizualni  govor  i,  još  dalje,  kao  profanu 
umjetnost  u odnosu  na  dogme  i mistifikacije  visoke 
umjetnosti  modernističke  kulture.  U formalnom  smislu 


parodijsko-destruktivna  tendencija  se  koristi  različitim 
oblicima  filmskog  diskursa  (elementi  burleske,  “nor- 
malne” filmske  narativne  reprezentacije,  vizualno- 
optički  fenomeni,  dokumentarni  snimci),  ali  ih  u tekst 
filma  povezuje  na  narativno  i logički  nekonzistentan 
način.  Narativno-simulacijska  tendencija  se  u 
europskom  avangardnom  filmu  povezuje  s nad- 
realizmom, a u američkom  s dekonstrukcijom  naracije 
“komercijalnog”  filma  i nadrealističkim  utjecajima 
(Robert  Flaherty,  Slavko  Vorkapić,  James  Sibley 
Watson,  Mclville  Webbcr,  Maya  Dcrcn).  Dckon- 
strukcija  naracije  “komercijalnog”  filma  je  proces 
razaranja  i premještanja  semantičkih  aspekata  tipičnih 
za  igrani  film  koji  se  prikazuje  u kinematografima, 
što  znači  ukidanje  referencijalnog  prirodnog  modela 
naracije  (poštovanje  vremenske  logike  događaja  koji 
se  pripovijeda,  introspekcija,  retrospektivna  rekon- 
strukcija događaja)  i uvođenje  eksplicitno  nepri- 
kazivačkih  modela  koji  vizualnu  sliku  ili  vizualni  tijek 
događaja  i radnje  povezuju  u skladu  s namjerama 
autora.  Za  narativno-simulacijsku  tendenciju  bitna  su 
dva  aspekta:  ( 1 ) kolažno-montažna  struktura  filmskog 
djela  je  u funkciji  postizanja  ekskluzivnog  i egzotičnog 
značenjskog  potencijala,  analognog  značenjima  koja 
se  pripisuju  snu,  fantaziji,  halucinaciji  [Andaluzijski 
pas,  1927.  Salvadora  Dalija  i Luisa  Bufiuela);  (2) 
značenja  filmskog  djela  su  simulacije  (kolažno- 
montažne  rekonstrukcije,  citatne  reinterpretacije) 
umjetno  stvorenog  svijeta  književnosti,  slikarstva, 
filma,  kazališta,  što  znači  da  je,  na  primjer,  nad- 
realistički  film  uvijek  metafilm  (film  o filmu)  u odnosu 
na  “komercijalni”  film,  kazališnu  predstavu,  sliku  ili 
roman  (Jean  Cocteau:  Le  Sang  d'  un  Poete,  1930.). 
Neoavangardni  film  ili  eksperimentalni  film  nakon 
Drugog  svjetskog  rata  ima  nekoliko  različitih  i često 
paralelnih  povijesti.  Prvo,  u pitanju  je  niz  filmova 
određenih  formatom  8 mm,  16  mm,  video  djela  i 
televizijskog  filma.  Neoavangardni  film  nije  film  za 
kinodvorane  nego  film  specijaliziranih  kinematografa, 
profesionalnih  ili  amaterskih  kinoklubova,  sistema 
galerija-muzeja,  festivala,  posebnih  televizijskih 
programa  i sveučilišnog  filmskog  diskursa.  Neoavan- 
gardni film  je  određen  time  da  je  eksperimentalan  i 
proširen.  Eksperimentalnim  filmom  se  označava 
zamisao  filmske  inovacije,  kako  u području  koncepta, 
tako  i medijskih  potencijala  filma.  Osnovna  pozicija 
eksperimentalnog  filma  je  da  filmsko  djelo  nije 
konačni  rezultat  i cilj  (film  nije  estetski  proizvod)  nego 
stadij  u razvoju  filmskih  sredstava.  Proširenim  filmom 
se  naziva  eksperimentalni  film  koji  proširuje  medijske 
i konceptualne  okvire  filma.  Na  primjer,  riječ  je  o 
projekciji  filma  na  više  ekrana,  kombiniranju  filmske 
animacije  i igranog  ili  dokumentarnog  materijala, 

uvođenju  filma  kao  strukturalnog  ili  semantičkog 
elementa  hepeninga  i performansa.  Za  prošireni  film 
je  koncept  filma  otvoren  žanrovskoj  i poližanrovskoj 
inovaciji.  Neoavangardni  film  se  javlja:  (1)  kao 
eksperiment  u okviru  filmskih  institucija;  (2)  kao 
eksperiment  umjetnika  u teatru,  književnosti,  likovnim 
umjetnostima;  (3)  kao  eksperiment  u međuprostorima 
tih  disciplina.  Filmski  eksperiment  umjetnika 
korespondira  s različitim  neoavangardnim  pokretima 
kao  što  su  postnadrealizam  (Maya  Deren),  pop  art, 
neodada  i underground  (Andy  Warhol),  fluksus  (Yoko 
Ono),  antiumjetnost  i antifilm,  kao  europska  varijanta 
neodade  i undergrounda  (Dušan  Makavejev,  Kokan 
Rakonjac,  Mihovil  Pansini,  Tomislav  Gotovac,  Vinko 
Rozman,  Valie  Export,  Otto  Muhi),  apstraktni  film 
(Oskar  Fischinger,  James  Whitney),  neokonstruk- 
tivizam,  kompjutorska  umjetnost  i strukturalni  film 
(Hollis  Frampton,  Michael  Snow,  Peter  Kubelka, 
Malcolm  Le  Grice).  Underground  film  pripada  na- 
rativno simulacijskoj  postnadrcalističkoj  tendenciji  u 
modelima  visokourbaniziranog  popartističkog  i rock 
pogleda  na  svijet.  Underground  film  je  eksces  i reakcija 
na  visoki  estetizam  kasnog  protestantskog  puritanskog 
modernizma.  Neokonstruktivistički  film  realizira 
ideale  i projekte  predratnih  avangardi,  koji  su  bili  tek 
utopijski  (tehnokratski)  projekti  za  neku  buduću 
filmsku  tehnologiju.  On  se  ostvaruje  u području 
strukturalnog,  optičkog  i kompjutorskog  filma. 
Postavangardni  film  je  tendencija  i “nekomercijalnog” 
i “komercijalnog”  filma  zasnovana  na:  (1)  filmskoj 
metaraspravi  i kolažno-montažnoj  dekonstrukciji 
filmskih  rješenja  avangardnog  i neoavangardnog 
filma;  (2)  odbacivanju  filmske  naracije  (prvo  razdoblje 
postavangardnog  filma)  i dekonstruktivnoj  reviziji 
naracije  u postmodemističkom  filmu  (drugo  razdoblje 
postavangardnog  filma);  (3)  kritici  visoko  moder- 
nističke autonomije  filmskog  medija  filmskim  ili  video 
eksperimentom  u međuprostorima  filma,  kazališta, 
književnosti,  slikarstva,  skulpture  i procesualnih 
umjetnosti;  (4)  definiranju  filma  terminima  jezika 
umjetnosti  i semiotičkog  sistema  umjetnosti. 
Postavangardni  film  je  prvenstveno  film  shvaćen  kao 
umjetnost,  a u užem  smislu  film  umjetnika. 

Prvo  razdoblje  postavangardnog  filma  karakterizira 
konceptualistički  film,  koji  je  realiziran  ili  kao  film  (8 
mm  i 1 6 mm)  ili  kao  video  rad.  U početnom  su  periodu 
film  umjetnika  i video  umjetnost  činili  jedinstveno 
polje  rada  da  bi  70-ih  godina  došlo  do  razdvajanja 
filma  umjetnika  i video  umjetnosti.  Termin  konceptu- 
alni film  označuje  film  umjetnika.  Konceptualnim 
filmom  pokazuju  se  zamisao  (koncept)  ili  oblici 
formalizacije  zamisli  u raspbnu  od  sintaktičke  do 
narativno-semantičke  razine.  Razlikuju  se  sljedeće 


funkcije:  (1)  film  je  dokument  rada  s predmetom, 
situacijom,  događajem  ili  subjektom,  tj.  dokument 
body  art  akcije,  performansa,  autorefleksivno 
bilježenje  nastajanja  ili  funkcioniranja  djela  (Dennis 
Oppenheim,  Jan  Dibbets,  Robert  Smithson,  Michael 
Heizer,  Bruce  Nauman,  gupa  OHO,  Grupa  šestorice 
autora);  (2)  film  je  strukturalni  sintaktičko-semantički 
rad  s jezikom  filma  ili  jezikom  umjetnosti;  kon- 
ceptualnim aspektima  realizacija  filma  se  ne  razlikuje 
od  realizacije  analitičkog  konceptualističkog  rada,  tj. 
teorijskog  objekta  (Waltcr  de  Maria,  Richard  Long, 
Vito  Acconci,  kao  i Mladen  Stilinović,  Zoran  Popović, 
Neša  Paripović);  (3)  film  je  diskurzivni  drugo- 
stupanjski (meta)  oblik  analize  i rasprave  o pojmu 
umjetnosti,  semantici  ideologiji  i teoriji  umjetnosti 
(Lawrence  VVeiner,  Vladimir  Kopicl,  Art&Language, 
kao  i Zoran  Popović,  Grupa  143).  Dok  sintaktičko- 
semantički  filmski  rad  pokazuje  bitna  svojstva  prirode 
(koncepta  i jezika)  umjetnosti,  diskurzivni  drugo- 
stupanjski (meta)  film  govori  o bitnim  spoznajnim  i 
ideološkim  svojstvima  umjetnosti  i njenim  pojav- 
nostima. Za  razliku  od  avangardnog  filma,  konceptu- 
alistički film  nema  karakter  ekscesa  i destrukcije 
filmske  naracije  i ne  izaziva  estetski  šok,  a za  razliku 
od  neoavangardnog  filma  ne  pokazuje  opsesivnu 
posvećenost  tehnološkim  mogućnostima  filma 
(strukturalni  i kompjutorski  film)  i utopijskoj  životnoj 
igri  fluksusa  ili  otuđenoj  artificijelnosti  ispražnjene 
geste  neodadaizma.  Konceptualistički  film  pomiče 
interes  s estetskog  ekscesa  i šoka,  permanentne 
medijske  inovacije  i proboja  estetskog  u egzis- 
tencijalno na  konceptualno-spoznajni  plan  analize 
uvjerenja,  znanja,  postupaka,  pravila,  vrijednosti  ili 
intertekstualnih  kanala  djelovanja  i mišljenja  u 
umjetnosti  i o umjetnosti.  Konceptualistički  film  jc 
intelektualni  i interpretativni  “vizualni  diskurs”  u 
umjetnosti  i o umjetnosti.  On  ne  istražuje  optičku 
strukturu  filma  nego  procese  i putove  konceptualnog 
i fenomenološkog  koncipiranja  filma  kao  teksta.  Film 
se  (film  = tekst)  poima  kao  filmska  produktivnost 
značenja  koje  se  ostvaruje  unutar  određenog  smisla 
(istraživanja  prirode  umjetnosti,  definicija  umjetnosti 
i konstruiranja  umjetničkih  propozicija). 

Drugo  razdoblje  postavangardnog  filma  je  period 
postmodemističkog  filma.  To  je  film-diskurs(ili  film- 
tekst),  što  pokazuje  da  proizlazi  iz  konceptualističkog 
filma  i poststrukuralističke  metafizike  teksta.  On  je 
umjetnički  film,  budući  da  nastaje  iz  vizualnih  diskursa 
o umjetnosti.  Postmodcmistički  film  je  semantička 
dekonstrukcija  povijesti  umjetnosti  i povijesti  filma. 
Bez  obzira  na  to  je  li  film  za  galerije  ili  kino  dvorane, 
zasniva  se  na  visokom  profesionalizmu  realizacije  i 
radu  s filmskom  naracijom.  Dok  jc  konceptualistički 

film  doslovno  radio  s “kosturom  diskursa”  umjetnosti, 
usredotočujući  se  na  spoznajne  sheme  o umjetnosti, 
postmodernistički  film  radi  s “mesom  diskursa’1 
(primjerom,  pričom,  erotikom,  ideologijom,  alego- 
rijom), kružeći  od  metafilma  do  filma  priče  i od 
fragmentarne  filmske  priče  do  metafilma.  Postmo- 
demistički  film  rekonstruira  modele  prikazivanja  i 
pripovijedanja,  ali  ne  da  bi  uspostavio  tradicionalni 
mimezis  (odnos  filma  i svijeta)  nego  da  bi  utvrdio 
poststrukturalistički  mimezis  mimezisa  (jezikom  filma 
odražavaju  se  jezici  filma,  slikarstva,  književnosti, 
žargoni  masovne  kulture).  Za  postmodernistički  film 
ne  postoji  izravni  semantički  (refcrcncijalni)  pristup 
svijetu  nego  je  on  posredan,  tj.  on  je  prikazivanje 
oblika  prikazivanja.  Formalni  elementi  kadriranja, 
svjetlosti,  montaže  i likovnosti  modernističkog  filma 
u funkciji  su  posredovanja  priče  i postizanja  estetskog, 
često  nc-diskurzivnog  doživljaja  djela.  Formalni 
elementi  i efekti  postizanja  estetskog  doživljaja  u 
postmodemističkom  filmu  su  sredstva  dekonstrukcijc 
jasne,  logične  i pravocrtne  naracije.  Cilj  izuzetne  i 
prenaglašene  (barokne)  estetičnosti  postmoder- 
nističkog  filma  je  pokazati  smisao  neprirodnog  u 
umjetnosti.  Ona  ne  odbacuje  estetsko  u umjetnosti  kao 
što  to  puristički  čini  konceptualni  film  nego  ga  razlaže. 
Dckonstruira  estetsko  u umjetnosti  na  identičan  način 
na  koji  filozofija  dekonstrukcijc  dckonstruira  meta- 
fiziku. Ona  ne  odbacuje  metafizički  diskurs  nego 
stilski  i retorički  pretjerano  naglašava  “jezik”  meta- 
fizike, koja  time  prelazi  prag  književnosti.  Ona  govori 

0 granicama  same  metafizike.  Vizualnim  diskursima 
filma,  a prije  svega  njegovom  likovnošću,  postmodemi 
film  prenaglašava  i retorički  koristi  estetske  vizualne 
potencijale  iz  povijesti  umjetnosti,  predstavljajući  ih 
kao  značenja  u međusobnom  odnosu. 

U tipološkom  smislu  postmodemi  film  je  među- 
žanrovski  određen,  što  znači  da  je  između  inter- 
tekstualnosti  i interslikovnosti.  Njegovu  je  preciznu 
tipologiju  teško  odrediti,  budući  da  funkcionira  kao 
prelaženje  i reinterpretiranje  tipoloških  područja  ne 
samo  filma  nego  i drugih  umjetnosti.  Uvjetno  se 
razlikuju  tri  tipa  postmodemističkog  filma:  (1)  film 
čije  nestabilno  polje  značenja  pokriva  primjere  iz 
povijesti  civilizacije,  kulture  i umjetnosti  (filmovi 
Dereka  Jarmana  o Caravaggiju  i Wittgenstcinu,  film 
Marine  Abramović  o performansu  na  Kineskom  zidu); 
(2)  film  koji  radi  s fascinacijama  i opsesivnim 
pristupima  urbanoj  postmodemističkoj  kulturi  ma- 
sovnih medija  u rasponu  od  ideala  (simbolizacija) 
visoke  kulture  do  ideala  (simbolizacija)  popularne  i 
masovne  kulture  (Feter  Greenaway,  Dara  Bimbaum  i 
Bili  Viola);  (3)  film  koji  radi  s ideološkim  diskursima 

1 predstavljanjima  dominantnih  i marginalnih  grupa 


aktualnih  kultura,  čije  su  tipične  teme  spol,  rasa, 
seksualnost,  moć,  feminizam,  homoseksualizam 
(feministički  film  Yvonnc  Rainer,  homoseksualni 
filmovi  Dereka  Jarmana). 

LITERATURA:  Arta2.  Bret  1 . C!air2,  Curt  I . Dako2.  Festival  1 . Gid  1 , 
Gid2,Greel,Grupal,Ili2.Jar2,Kenel,  Kip3,  Kuc2. Milost,  Mohl, 
Moritzl.Novakol,  Pansl,  Pctril,  Penl.  Rici,  Roudl,  Schol. Sehrl. 
Shcrl,  Sit  1 . S:t2,  Sus  1 . Sus2.  Sus3.  Šm  73,  Šuv  1 09,  Šuv ! 28,  Turim  1 , 
Tyl . Vorl,  Vuči,  Vuč2.  \Vitt5,  Yol 

Filmski  žanr.  Filmski  žanr  je  skup  srodnih  filmskih 
djela,  pri  čemu  je  srodnost  postavljena  određenim 
teorijskim  ili  empirijskim  proizvodnim  ili  receptivnim 
kriterijem  usporedbe  i klasificiranja  filmskih  djela. 
Prema  Anti  Pcterliću,  filmski  žanr  je  skup  filmova 
određen  jedinstvom  specifične  građe  (unutrašnje 
forme)  i specifičnih  filmskih  oblika  (vanjske  forme). 
Zatim,  žanr  se  definira  kao  struktura  koja  podržava 
grupe  filmova  dajući  im  društvene  temelje,  stvarajući 
specifičnu  vezu  sistematičnosti  struktura  popularnog 
filma  i individualnih  autorskih  opusa.  Žanr  se  definira 
i kao  uzor,  forma  ili  stil  koji  nadilaze  pojedinačne 
filmove  i povezuju  filmske  stvaraoce  u konstrukciji  i 
gledaoce  u čitanju  filma.  U ruskom  formalizmu  je 
izvedena  opća  definicija  filmskog  žanra:  filmski  žanr 
je  skup  kompozicijskih,  stilskih  i narativnih  sredstava 
povezanih  sa  specifičnim  semantičkim  materijalom  i 
emocionalnim  naglašavanjem,  ali  potpuno  u okviru 
specifičnog  sistema  umjetnosti  - sistema  filma 
(Piotrovski).  Po  pristupima  kulturalne  teorije  žanr  nije 
samo  tip  filma  nego  i potcncijalnost  gledaočevih 
očekivanja  i pretpostavki,  na  primjer,  o tome  kako  će 
se  film  završiti  (Steve  Neale).  Žanr  je  usmjerenje 
institucionalnog  diskursa  kojim  se  filmsko  djelo 
producira  u specifičnom  klasifikacijskom  smjeru. 
Filmski  žanr  je  efekt  u procesu:  produkcije,  marketinga 
i potrošnje. 

Prema  Neveni  Daković  filmska  djela  mogu  se  kla- 
sificirati po  različitim  kriterijima.  Prema  gradi  i tehnici: 
dokumentarni,  igrani,  animirani  film,  po  svrsi  i temi: 
propagandni,  obrazovni,  triler,  drama.  Uži  pojam 
filmskog  žanra  označava  igrane  narativne  filmove 
(feature  fiction  film),  pa  je  vestern  određen  pričom 
smještenom  u stroge  prostorno-vremenske  okvire 
divljeg  Zapada,  mjuzikl  je  definiran  izrazom,  pje- 
vačko-plesnim  brojevima,  a gangsterski  i policijski 
film  imaju  junake  preciziranog  zanimanja  i društvenog 
statusa.  Filmski  žanr  je  kao  kanonska  odrednica 
filmske  produkcije  utvrđen  filmskom  proizvodnjom 
u velikim  holivudskim  studijima  od  30-ih  do  kasnih 
50-ih  godina.  Žanrovska  politika  filmske  produkcije 
je  od  60-ih  godina  realizirana  u niskobudžetnoj 
filmskoj  produkciji  i,  kasnije,  u televizijskim 
produkcijama  filmova  i scrijala.  Suvremeni  režiseri, 

prema  Hrvoju  Turkoviću,  ne  osjećaju  žanrovska 
pravila  kulturalno  obvczujućim.  Oni  žanr  tretiraju  kao 
povijesni  tip  proizvodnje  filmova  koji  nudi  zgodne 
obrasce  za  slobodnu  obradu.  Meta-žanrom  sc,  zato, 
naziva  preuzimanje  gotovih  uzoraka  iz  povijesti 
filmskih  žanrova  - likovi,  kostimi,  fabule  - i slobodno 
poigravanje  tim  uzorcima  prema  kriterijima  suvre- 
menog ukusa  i rcžiserove  autorske  namjere. 

Na  primjer,  u filmskoj  produkciji  90-ih  godina  XX. 
stoljeća  nalaze  se  brojni  žanrovski  i mctažanrovski 
primjeri  i njihove  kombinacije:  politički  triler  (Oliver 
Stone  JFK , 1991.),  triler  (Jonathan  Demme  The 
Silence  of  the  Lambs , 1991.),  ženski  road  movie 
(Ridley  Scott,  Thelma  & Louise,  1991.),  akcioni  SF 
film  (James  Cameron,  Terminator  2:  Judgment  Day , 

1991 . ),  erotski  triler  (Paul  Vcrhocvcn,  Basic  Instinct , 

1992. ),  kriminalistički  film  (Abel  Ferrara,  Bad 
Lieutenant,  1992.),  komični  SF  (Tim  Burton  Batman 
Returns , 1992.),  akcijski  film  (Stcvcn  Spielberg 
Jurassic  Park,  1993.),  drama  (Jonathan  Demme 
Philadelphia , 1993.),  melodrama  (Krzystof  Kićs- 
lowski  Three  Colours:  Blue , 1993.),  satirični  road 
movie  (Oliver  Stone  Natura l Born  Killers , 1994.), 
gangsterski  film  (Quentin  Tarantino  Pulp  Fiction , 
1994.),  povijesni  film  - drama  (Patrice  Chereau  la 
Reine  Margot , 1994.),  animirani  film  (Roger  Allers, 
Rob  Minkoff  The  Lion  King , 1 994.),  SF  (Terry  Gilliam 
Twelve  Monkeys,  1 995.),  vestern  (Jim  Jarmusch  Dead 
Man , 1995.),  tragikomedija  (Jan  Sverak  Kolja,  1996.), 
ljubavni  film  (Baz  Luhrmann  Romeo  & Juliet , 1 996.), 
drama  triler  (David  Cronenberg  Crash , 1996.),  film 
katastrofe  (James  Cameron  Titanic,  1997.),  ljubavni 
akcijski  film  (Tom  Tykwer,  Run  Lola  Run , 1998.), 
ratni  film  (Terrence  Malick  The  Thin  Red  hine,  1998.), 
horor  film  (Stephen  Norrington,  Blade,  1998.), 
ljubavni  i kostimirani  film  (John  Madden,  Shake- 
speare  in  Love , 1998.),  SF  kompjutorski  film  (An- 
dy  i Larry  Wachowski  Matrix , 1 999.),  film  borilačkih 
vještina  (Ang  Lee,  Crouching  Tiger,  Hidden  Dragon , 
2000.),  mjuzikl  melodrama  (Lars  von  Trier,  Dancer 
in  the  Dark , 2000.). 

LITERATURA:  Avt  1 . Dako  1 , Gov3.  Parki  1 , Mullcrl , Stev  1 , Žiži  0, 
Žižl4,  Žiži  6,  Žiž27 

Filmsko  pismo.  Pojam  pismo  (ecriture)  se  prim- 
jenjuje, u proširenom  smislu,  na  sve  tragove  pri- 
kazivanja, izražavanja,  ostavljanja  traga,  upisivanja, 
imenovanja,  prijenosa  informacije,  komunikacije. 
Filmskim  pismom  se  može  nazvati  oblik  produkcije, 
smještaja  vizualnog  ili  audiovizualnog  traga  koji  ima 
odnos  prema  uvjetima,  efektima  i karakterističnim 
načinima  priopćavanja,  izražavanja  ili  prikazivanja  u 
umjetnosti  i kulturi.  Pojam  filmskog  pisma  se  može 


uvesti  sljedećim  nizom  gradacija  (stupnjevanja, 
priopćavanja,  izražavanja  i prikazivanja):  (1)  intencija 
- budući  daje  film  uvijek  intencionalni  produkt,  on  je 
i tekstualni  produkt  koji  je  svjetlosno  zapisan 
kamerom  ili  dopisan  montažnim  postupkom  pove- 
zivanja sekvcnci  vizualnih  i zvučnih  tragova,  (2)  film 
je  pismo  zato  što  je  trag,  film  je  istovremeno  i sačuvani 
trag  svjetla  i trag  premještanja  vizualnih,  zvučnih  i 
vremenskih  elemenata  iz  jednog  konteksta  u drugi  (isti 
događaj  na  ulici  i na  filmskom  ekranu  nije  isti, 
odnosno,  događaj  opisan  u romanu,  prikazan  na  slici 
i na  filmu  nema  isti  modus  izgleda  i pojavnosti  nego 
je  ono  što  se  prenosi  iz  jednog  konteksta  u drugi  - 
trag  prijenosom  iz  konteksta  u kontekst  prikazivanja 
u semantičkom  i fenomenološkom  smislu  nešto  dobiva 
i nešto  gubi),  (3)  film  je  pismo  zato  što  je  oblik 
produkcije  značenja,  smisla  i vrijednosti  smještanjem 
jednog  elementa  (traga)  iz  konteksta  u kontekst, 
odnosno,  ako  slijedimo  Jean-Louisa  Schefera,  slika 
nije  više  slika  predmeta,  nego  slika  procesa  rada  u 
proizvodnji  slike,  a to  znači  da  filmski  prikaz  više 
nije  prikaz  ( representation ) objekta,  situacije  ili 
događaja  nego  prikaz  rada  (prakse,  procedure,  života) 
u proizvodnji  filmskog  prikaza,  (4)  film  je  pismo  zato 
što  se  ne  pojavljuje  kao  konačni  skup  znakova,  kao 
konačni  i utvrđeni  tekst  nego  kao  procesuirani  trag 
proizvodnje,  razmjene  i potrošnje  (recepcije)  znakova, 
odnosno,  kao  način  prikazivanja  cjelokupnog 
otvorenog  značenjskog  polja  koje  filmski  subjekt 
uspostavlja  audiovizualno  govoreći  filmskim  pred- 
stavama o realnom  ili  fikcionalnom  svijetu  i time 
ukazuje  na  svoj  ontološki  i epistemološki  izbor 
(snimljeni  film  je  tragtog  izbora,  ali  i trag  svega  onog 
što  izbor  izostavlja,  ispušta,  skriva,  gubi,  precrtava, 
briše,  odlaže). 

Zamisao  filmskog  pisma  se  uočava  u paralelizmu:  (a) 
vizualnog  filmskog  pisma,  (b)  narativnog  filmskog 
pisma  kao  mimezisa  književnog  pisma  i (c)  postmo- 
dema  tematizacija  pisma  kao  hipotetičkog  subjekta  i 
objekta  filmskog  prikazivanja.  Na  primjer,  problem 
pisma  se  postavlja  u filmovima  Petera  Greenawayja 
Prosperos  Books  (199 1 ) i Pillo\v  book  (1995.).  U filmu 
Pillow  Book  u pitanju  je  neočekivani  spoj  filmskog 
pisanja  po  dnevniku  japanske  dvorske  dame  iz  X. 
stoljeća,  po  suvremenoj  priči  o Japanki  Nagiko,  po 
oku-dodiru-tijelu  engleskog  encikolopedista,  itd. 
Zamisao  pisma  postaje  postmodema  alegorijska  mapa 
za  filmsko  pisanje  o rukopisu  u različitim  kulturalnim 
sistemima.  Zamisao  pisanja  se  postavlja  u odnos  prema 
tijelu  kao  objektu,  kao  akteru,  subjektu,  tragu  pisma, 
kao  pisanju  (svjetlom,  tijelom,  pisaljkom,  samim 
pismom),  kao  tragu  pisma,  itd.  Teška  čitljivost 
narativnih  slojeva  njegovog  filma,  koja  se  zasniva  na 

intertekstualnom  simboličkom  uslojavanju  razlika 
tragova  pisma,  slikovnosti  i govora,  je  raspršeni  kod 
koji  promatrača  usredotočuje  na  samo  filmsko  pismo 
(pisanje  audiovizualnim  tekstovima).  Kada  pisanje  u 
slikama  ne  preuzima  funkcije,  nego  efekte  u ima- 
ginarnom pisanju  riječima  (znakovima  kaligrafskog 
japanskog  pisma  i zapadnog  narativnog  pisma)  tada 
filmsko  pismo  postaje  alegorija  pisma  kao  izvora 
umjetničkog  djela.  Greenaway  pokazuje  kako  se 
pitanje  izvora  umjetničkog  djela  premješta  iz  tra- 
dicionalnog zapadnog  humanističkog  metafizičkog 
usredotočivanja  na  fenomenološki  odnos  tijela  prema 
zemlji  (Heidegger)  u odnos  prema  pismu  (pisanju, 
pišućem  tijelu)  među  audiovizualnim  i bihevioralnim 
tekstovima.  Pragmatika  filmskog  pisma  preuzima 
ritualnu  simboličku  igru  samim  filmskim  pismom 
(pisanjem  slikama,  pisanjem  u slikama).  Ontologija 
filmskog  pisma  je  dinamička  ontologija : zato  što  se 
događaj  prikazuje  događajem  i zato  što  se  vrijeme 
uvodi  kao  ono  što  oblikuje  događaj,  što  se  prikazuje  i 
ono  što  ne  može  biti  do  kraja  prikazano,  ali  što  pokreće 
različite  moguće  razlike. 

LITERATURA:  Bettl,Brun2,Gid2,  Ha/vvLMurrl 

Filter.  Filter  je  za  talijanskog  umjetnika  Francesca 
Lo  Savija  optički  i simbolički  odnos  prozirnosti  i 
neprozirnosti  materijala.  Njegov  opus  pripada 
umjetnosti  nakon  enformela,  na  prijelazu  iz  50-ih  u 
60-te  godine,  a bavi  se  odnosima  prostora  i svjetlosti. 
Izdvajaju  se  tri  grupe  istraživanja:  ( 1 ) filteri;  (2)  modeli 
potpune  artikulacije  i (3)  artikulacije  površine.  Prostor 
i svjetlost  za  Lo  Savija  nisu  odvojeni  fenomeni  nego 
međuodnosi  pojavnosti  koje  je  eksperimentalno 
istraživao.  Prostor  je  razmatran  u matematičkim 
(geometrijskim)  terminima,  a svjetlost  u području 
perceptivnog  i emocionalnog  iskustva.  Zamisao 
prostora  je  izražena  simboličkom  formom  kvadrata,  a 
svjetlosti  simboličkom  formom  kruga.  Fizički  odnos 
prostora  i svjetlosti  uspostavlja  se  na  slikama  od  papira 
i kao  njihov  simbolički  odnos,  na  primjer  u slici 
Dinamični  filter.  Varijacija  intenziteta.  Prostor  svjet- 
lost (1959.).  Filteri  Francesca  Lo  Saviasu  bijeli  i oker 
listovi  papira  složeni  tako  da  u jednom  trenu  pretegne 
prozirnost,  a u drugom  neprozirnost.  U filterima  je 
sintetički  sabran  optički  tijek  koji  nosi  optičku 
energiju,  ali  i izraz  simboličke  racionalizacije.  Listovi 
papira  (filteri)  nisu  tragovi  umjetničke  geste  ili  izrazi 
njezine  unutrašnje  snage  nego  optički  prostori.  U knjizi 
Prostor  svjetlost  Franccsco  Lo  Savio  jc  govorio  o još 
jednom  bitnom  aspektu  filtera,  a to  je  manualnost. 
On  je  probleme  matematike  (prostor)  i fizike  (svjetlost) 
rješavao  kroz  umjetnost,  koristeći  svoje  ruke  i 
najjednostavnija  tehnička  sredstva  da  bi  stvorio 


prostomo-svjetlosne  efekte.  Stoga  njegov  rad  ima 
kontemplativnu,  a ne  tehnološku  dimenziju.  Filteri  su 
istovremeno  demonstracije  teorema  i umjetnički 
radovi.  Oni  započinju  kao  plošne  strukture,  a zatim 
se  realiziraju  kao  prostorni  objekti.  Iz  kvadrata  se 
izvodi  kocka,  a iz  kruga  sfera,  odnosno  uspostavljaju 
se  odnosi  njihovih  elemenata  {Potpuna  artikulacija , 
1962.). 

LITERATURA:  Argl2,Cc!a5,  Mussl.  Saviol 

Filozofija.  Filozofija  je  vještina  mišljenja  ili  u 
doslovnom  smislu,  prema  starogrčkoj  tradiciji,  ljubav 
prema  mudrosti.  Modema  filozofija  se  uspostavlja  kao 
intelektualna  djelatnost  klasificiranja  i razumijevanja 
klasificiranog  i disciplinarno  identificiranog  znanja  - 
od  francuskog  (Diderot,  Rousseau)  i njemačkog  (Kant, 
Schelling,  Hegel)  prosvjetiteljstva  XVIII.  stoljeća,  do 
arheologije  znanja,  genealogije  i diskurzivne  analize 
Michela  Foucaulta.  U dugoj  europskoj  tradiciji 
modernog  filozofskog  mišljenja  filozofija  jc  definirana 
kao  kritička  praksa  unutar  filozofskog  mišljenja. 
Kantova  filozofija  je  kritika  samog  mišljenja  sred- 
stvima, strukturama  i mogućnostima  filozofskog 
mišljenja.  Prema  Hegelu  filozofija  je  istraživanje 
odnosa  filozofije  prema  duhovnim  tendencijama 
aktualnosti  i preformuliranje  tradicije  suvremenim 
zahtjevima.  Marx  je  u tezama  o Feuerbachu  (11.  teza) 
proklamirao  preobrazbu  filozofije  kao  kritičke 
aktivnosti  mišljenja  u kritičku  intervenciju  i promjenu 
društva.  Nietzscheova  filozofija  je  autorefleksivna 
kritička  životna  aktivnost  samorazumijevanja  mislećeg 
ja  u svijetu  konkretnog  života.  Prema  Martinu 
Heideggeru  filozofija  je  kritika  odsutnosti  metafizičke 
legitimnosti  mišljenja  u modernim  vremenima.  Po 
Theodoru  W.  Adomu,  $ gledišta  kritičke  teorije, 
filozofija  je  paradoksalna  tvorevina  koja  ima  odlike 
struke  (znanosti,  discipline),  ali  i odlike  koje  je 
razlikuju  od  posebnih  znanosti  (neodređenog  polja 
mišljenja).  Zato  se  filozofija  treba  baviti  stvarima  koje 
su  bitne,  bitne  za  svakog  Čovjeka  i koje  se  ne  mogu 
razriješiti  podjelom  rada  u zapadnom  društvu,  a 
pogotovo  ne  podjelom  rada  unutar  pojedinih  znanosti. 
Za  Ludwiga  Wittgcnstcina  filozofija  je  metakritika 
odnosa  mišljenja  i znanstvenih  ili  svakodnevnih  jezika, 
odnosno,  jezik  filozofije  je  metajezik  kojim  se  provodi 
kritika  anomalija,  bolesti,  logičkih  i konceptualnih 
pogrešaka  same  filozofije  u povijesti  i aktualnosti 
jezičkih  upotreba.  Prema  Gillesu  Deleuzeu  i Felixu 
Guattariju  filozofija  je  vještina  formiranja,  prona- 
laženja i proizvodnja  pojmova  (concepts).  U 
althusserovskoj  teoriji  filozofija  je  praksa  posre- 
dovanja između  posebnih  znanosti  i općih  znanja. 
Različito  od  znanosti,  filozofija  nema  svoj  objekt  nego 

uzima  posebne  objekte  znanosti  (od  fizike  preko 
psihoanalize  do  muzikologije,  znanosti  o likovnim 
umjetnostima,  teatrologije,  filmologije,  znanosti  o 
književnosti)  i postavlja  pitanja  o odnosu  tih  objekata 
i općih  sposobnosti,  vještina,  oblika  i praksi  znanja. 
Prema  Jacquesu  Derridai  filozofija,  i to  filozofija 
dekonstrukcije,  pokušava  kroz  sva  odlaganja, 
nesigurnosti,  relativiziranja  odnosa  margine  i centra, 
premještanja  mišljenja  o izvoru,  suočavanja, 
preuzimanja  mišljenja,  pisanja  i diskursa  metafizike, 
itd.,  ponovo  aktualizirati  filozofiju.  Pri  tome,  ta 
aktivnost  nije  neutralna,  ona  intervenira  kao  pismo 
(ecriture)  u složenim  odnosima  tekstova  različitih 
institucija  (filozofije,  politike,  prava  i književnosti)  i 
njihovih  tekstualnih  hegemonija.  Derridain  post- 
kritički  stav  se  zasniva  na  zamisli:  “Reći  da  se  sve  to 
može  dekonstruirati  ne  svodi  se  na  to  da  se  diskva- 
lificira, negira,  porekne  ili  prevlada,  da  se  uspostavi 
kritika  kritike  (kao  što  su  se  pisale  kritike  Kantove 
kritike  čim  se  ona  pojavila)  nego  da  se  njena 
mogućnost  misli,  polazeći  sa  suprotne  strane,  od 
genealogije  rasuđivanja,  volje,  svijesti,  ili  djelatnosti, 
binarne  strukture,  itd .”. 

Prema  Nenadu  Miščeviću  analitika  filozofskog  teksta 
ukazuje:  (1)  da  nema  unaprijed  dane  definicije 
filozofije  i filozofskog  smisla,  kao  ni  filozofskog 
besmisla,  (2)  daje  smisao  samo  jedna  od  komponenti 
sklopa  kojim  se  analitika  bavi,  (3)  da  treba  proučavati 
funkcioniranje  filozofskog  teksta  na  različitim 
razinama  i s različitih  stajališta,  (4)  da  je  tekst 
dinamična  struktura  koju  tvore  odnosi  podčinjavanja, 
dominacije  i potiskivanja,  (5)  daje  spor  oko  slova  i 
duha  u tekstu  spor  između  različitih  čitanja  ili,  pak, 
različitih  širih  ili  užih  tekstova,  (6)  da  se  napetost  oko 
nazivlja  javlja  na  presjeku  naslijeđenih  ili  tra- 
dicionalnih značenja  naziva  i diferencijalne  vrijednosti 
koju  naziv  poprima  unutar  danog  sistema,  (7)  da 
filozofski  tekst  treba  proučavati  pogledom  na  druge 
vrste  diskursa,  i (8)  da  je  povijest  filozofskog  teksta 
povijest  njegovih  recepcija. 

Kriza  filozofije  nakon  60-ih  godina  XX.  stoljeća 
određena  je  oduzimanjem  ili  gubljenjem  prava  glasa 
filozofskog  mišljenja  kao  hijerarhijskog  i legitimnog 
meta-predočavanja  mišljenja  o samom  znanju  ili  o 
općem  znanju.  Paul  De  Man  je  pisao  o posebnim 
teorijama  (književnosti,  umjetnosti,  kulture)  koje  ne 
zahtijevaju  potvrdu  legitimnosti  od  filozofske  meta- 
hijerarhije.  Jean-Frangois  Lyotard  je  pisao  o raskolu  i 
krizi  velikih  filozofskih  metajezika  u epohi  post- 
modeme.  Sylvčr  Lotringer  i Sandc  Cohen  zastupaju 
tezu  daje  francuska  filozofija  ili  francuska  misao  (fran. 
pensee ) Althussera,  Derridae,  Lacana,  Foucaulta, 
Deleuzea  i Guattarija  u američkoj  kulturi  prihvaćena 


i redefinirana  kao  francuska  teorija  (French  Theory). 
Time  je  misao,  tj.  filozofija,  dekontekstualizirana  i 
rekontekstualizirana  kao  aktualna,  otvorena,  nesta- 
bilna, fragmentarna,  interpretativna  i arbitrarna  praksa 
teorijskih  interpretacija  koje  su  izvan  polja  kanonske 
akademske  anglosaksonske  filozofije. 

Ponovni  cksplicitno  iskazani  interes  za  filozofiju  je 
postavio  francuski  matematičar  i filozof  Alain  Badiou, 
koji  je  proistekao  iz  lacanovskc  teorijske  psihoanalize. 
Suvremeni  filozofi,  piše  Badiou  u Manifestu  za 
filozofiju  (1989.),  tvrde  kako  filozofija  nije  moguća, 
da  je  dovršena,  da  zagovara  drugo  od  sebe  same. 
Philippe  Lacoue-Labarthe  piše  da  “Više  ne  treba  željeti 
filozofiju”.  Lyotard  izjavljuje  da  je  filozofija  kao 
arhitektura  srušena.  Da  lije,  pita  se  Badiou,  pisanje  o 
ruševinama,  mikrologija  ili  ispisivanje  grafita  (Lyo- 
tardova  metafora  za  stil  suvremene  misli),  još  u bilo 
kakvom  odnosu  s filozofijom,  odnosno,  da  lije  Lacan 
bio  antifilozof?  S druge  strane,  kako  protumačiti  da 
Lyotard  govori  o prisutnosti  samo  kroz  komentare 
slikarstva,  zašto  je  posljednja  velika  Deleuzeova  knjiga 
posvećena  filmskoj  umjetnosti,  a Lacoue-Labartheova 
ili  Gadamerova  posljednja  knjiga  pjesniku  Celanu,  tj. 
zašto  Derrida  poseže  za  dramskim  piscem  Gcnetom? 
Gotovo  svi  ti  filozofi  tragaju  za  nekim  zaobilaznim 
pisanjem,  za  posrednim  osloncem,  za  dvosmislenim 
referentom,  kako  bi  se  na  pretpostavljenom  nena- 
stanjivom  mjestu  filozofije  zbila  neka  pritajena 
preobrazba  mjesta.  Badiou  razlog  za  filozofsko 
napuštanje  filozofskog  mjesta  nalazi  u filozofskom 
preuzimanju  krivnje  za  ulogu  i mjesto  filozofije  u 
političkim  i egzistencijalnim  krizama  XX.  stoljeća, 
na  primjer,  krivnja  za  angažman  i traganje  za  konačnim 
rješenjima  Martina  Heideggera  u doba  nacizma. 
Đadiouov  odgovor  ne  polazi  od  teze  da  je  filozofija 
moguća  u svim  vremenima  nego  od  stava  da  treba 
istražiti  uvjete  u kojimaje  ona  moguća  suglasno  svojoj 
svrsi:  “Uvjeti  su  filozofije  transverzalni,  na  djelu  su 
ujednačene  procedure  prepoznatljive  iz  velike  daljine, 
čiji  su  odnosi  prema  misli  relativno  nepromjenljivi. 
Ime  te  nepromjenljivosti  jasno  je:  riječ  je  o istini”. 
Zato,  je  Badiouov  suvremeni  pojam  filozofije  zapravo 
pojam  mišljenja  kroz  mnogostrukost  istine.  Badiou 
smatra  daje  filozofija  misao  o mišljenju  samom,  tj. 
filozofija  je  razumijevanje  uvjeta  pod  kojima  se 
mišljenje  izvodi  u različitim  registrima.  Metaforično 
govoreći,  za  njega  je  filozofija  disciplina  koja  se  bavi 
uvjetima  u kojima  beskraj  postaje  prolazan.  Filozofija 
je  multilokalna,  što  znači  da  se  pitanja  o univerzalnom 
postavljaju  kroz  lokalne,  lokalizirane  iskaze  spe- 
cifičnih misaonih,  tekstualnih  ili  životnih  registara. 
Badiouova  filozofija  je  nova  fenomenologija  mišljenja 
jer  filozofsko  mišljenje  tumači  kao  događaj  u mislima. 

koji  filozofski  napor  određuje  kao  komponiranje 
vlastitih  uvjeta  mišljenja  u događaju  mišljenja. 
Badiouova  filozofija,  od  70-ih  do  kasnih  90-ih  godina 
XX.  stoljeća,  nastaje  kao  složena  multiregistarska 
filozofija  matematike,  ontologije,  subjekta,  etike, 
politike,  dramskog  teatra,  baleta/plesa,  poezije. 

LITERATUR:  Adam  1 , Ado  1 0,  Ado  1 1 , Ag  I , Ag2,  Ag3,  Ag4,  Aust  1 , 
Badl,  Uad2,  Bad3.  Bad4,  Bcigmal,  Blacl,  Božici  1,  Bta2,  Cass2, 
Delel  1 , Dele  1 4,  Derrl  1 , Dese  1 , Devit  1 , Dolar2,  Fenry  1 , Fod  1 , Fod2, 
Fou  1 , Fou  1 3,  Hali  w 1 , Hans  1 , Heg  1 , Heid  1 6.  Hint  1 , Howells  1 , Kant2, 
Kellnl,  Kolal,  Kuklal,  Mački.  Melvl,  Mićl,  MiloS2,  Mi§2,  Miš3, 
MI54,  Mi$6,  Miš7,  MišK,  Nor  1 , Petrovićgl . Potrč6,  Potre  1 0,  Potrt  1 1 , 
Pron  1 , Qu  1 , Qu2,  Reic  1 , Rort  1 , Rort2,  Taj  lorm  1 , Vr  1 , Vra  l , White  1 , 
Witt3,Zip5,Željl,Žiž5,Žiž9, 

Filozofija  jezika.  Filozofija  jezika  je  filozofska 
disciplina  koja  se  bavi  jezikom.  Filozofijom  jezika 
se,  u specifičnom  smislu,  nazivaju  filozofski  pristupi 
pojedinačnim  lingvističkim  ili  nelingvističkim 
jezicima  ili  općem  pojmu  jezika,  odnosno,  filozofski 
pristupi  zasnovani  na  tumačenju  filozofskih  problema 
kao  problema  jezika.  Filozofijom  jezika  se  ne  uzima 
u obzir  samo  jezik  nego  i onaj  koji  se  služi  jezikom. 
Ako  se  lingvistički  jezik  smatra  paradigmatskim 
primjerom  jezika  tada  se  u filozofskim  istraživanjima 
uzima  u obzir  i proučavanje  onih  simboličkih 
djelatnosti  koje  su  u bitnim  crtama  srodne  ili  slične 
jeziku.  Filozofija  jezika  ima  dugu  pretpovijest 
posrednog  bavljenja  jezikom  od  Platona  do  Nietz- 
schea.  Filozofija  jezika  kao  neposredno  bavljenje 
jezikom  kao  filozofski  centriranim  problemom 
obilježjejc  XX.  stoljeća:  u takozvanom  lingvističkom 
obratu  u hermeneutici  (Martin  Heidegger,  Hans  Georg 
Gadamer,  Ernst  Tugendhat),  analitičkoj  filozofiji 
(Ludwig  Wittgenstein,  John  Langshaw  Austin, 
Willard  Van  Orman  Quine,  Donald  Davidson,  Saul 
Kripke,  Nenad  Miščević),  strukturalizmu  (Claude 
Lćvi-Strauss,  Jacques  Lacan),  scmiotici  (Susanne 
Langer,  Charles  Morris,  Umberto  Eco),  semiologiji 
(Roland  Barthes),  poststrukturalizmu  (Julia  Kristeva, 
Jacques  Derrida,  Michel  Foucault).  Posebne  filozofske 
discipline  koje  se  bave  jezikom  su:  teorija  značenja, 
teorija  znanja,  kognitivna  teorija,  teorija  diskursa, 
teorija  interpretacije  i teorija  recepcije. 

LITERATURA:  Bart]4,  Benv2,  Blacl , Cassl , Covvl , Dclc2,  Derrl, 
Dctt2,  Derr3,  Dcrr4,  Derr5,  Devit l,  Felm2,  Good7,  Hjel,  Kri$5, 
Krisl2,  Lyo7,  Marti l,  Miš3,  Miš4,  Mi56,  Pae5,  Potrt6,  Qul,  Qu2, 
Škl,  Todo2,  Todo3,  Wittl , Witt2,  Witt3,  Witt4 

Filozofija  kao  umjetnost.  Filozofija  kao  umjetnost 
jedan  je  od  modela  rane  konceptualne  umjetnosti. 
Obilježava  ga  stav  da  umjetnici  rade  s jezicima  svijeta 
umjetnosti  dovodeći  ih  u odnose  s jezicima  filozofije, 
znanosti  i ideologije.  Razlikuju  se  dva  pristupa:  (1) 
proširivanjem  pojma  ready-madea  od  postupka 


proglašavanja  izvanumjetničkog  predmeta  umjet- 
ničkim djelom  prešlo  se  na  proglašavanje  teorijskih 
objekata  znanosti  i filozofije  umjetničkim  djelima 
konceptualne  umjetnosti  (Bernard  Venet,  rani  radovi 
Art&lMnguagea );  (2)  uvođenjem  filozofskih  analiza, 
spekulacija  i rasprava  u svijet  umjetnosti  ostvaruje  se 
eksces  u kulturološki  dominantnom  modernističkom 
svijetu  umjetnosti,  iz  kojeg  je  teorijski  govor  o 
umjetnosti  bio  isključen  (Joseph  Kosuth,  Art&Lan- 
guage,  Mel  Ramsden,  lan  Bum,  Grupa  Kod  i Grupa 
(3,  Grupa  143). 

Primarna  upotreba  filozofije  kao  ready-madea 
realizirana  je  u seriji  radova  Bernarda  Veneta,  u kojima 
je  u galerijskom  prostoru  izlagao  predavanja 
znanstvenika  i filozofa  kao  specifičan  filozofski  i 
znanstveni  sadržaj.  U ranim  tekstovima  Art&Lan- 
guagea  doslovno  su  prenošene  rasprave  analitičkih 
filozofa  i strukturalističkih  teoretičara  (Naslov jednak 
tekstuy  1967.),  a u kasnijim  radovima,  ranih  70-ih,  u 
okviru  svijeta  umjetnosti  i umjetničkih  škola  vođene 
su  rasprave  po  modelima  filozofskog  analitičkog 
govora  o jeziku,  prikazivanju  i interpretaciji  umjetnosti 
(De  Legibus  Naturae,  1971.). 

LITERATURA:  Artlal  I,  Artla21,  Kosu2,  Kosu4,  Kosu8,Ko9sul4, 
Meyl,  Rado2 

Filozofija  poslije  umjetnosti.  Filozofija  poslije 
umjetnosti  ostvarena  je  kao  aktualizacija  hegelijanskih 
teza  o smrti  ili  kraju  umjetnosti. 

Po  tradicionalnoj  i humanističkoj  koncepciji,  na 
primjer  heideggerovskog  smjera,  bitni  je  smisao  umjet- 
nosti u moderno  doba  izgubljen  njezinim  racionalno 
konstruktivnim,  intelektualnim,  autopoetičkim  i 
proteorijskim  razvojem.  Zadatak  filozofije  i estetike 
je  govor  o izvornom,  prvobitnom  smislu  umjetnosti. 
Prema  teoriji  kraja  umjetnosti  Arthura  Dantoa 
umjetnost  je  krajem  XIX.  stoljeća  riješila  sve  probleme 
prikazivanja  i povijesno  dovršila  jedan  oblik 
postojanja  umjetnosti.  Tijekom  XX.  stoljeća  umjetnost 
je,  s jedne  strane,  postala  subjektivna  razvijajući  se 
kroz  različite  ekspresionističke  tendencije,  a,  s druge 
strane,  proteorijska  razvijajući  se  od  autopoetičkog 
rada  umjetnika  u filozofski  govor  o prirodi  umjetnosti. 
Prema  ambijentalnom  umjetniku  i estetičaru  Nenadu 
Petroviću  povijest  zapadne  umjetnosti  vodila  je 
transformaciji  umjetničkog  djela  kao  materijalnog 
predmeta  u duhovni  filozofsko  kontemplativni  model 
sinteze  spoznaje  i doživljaja  svijeta.  Promišljanje 
umjetnosti  preobražava  se  u filozofsku  kontemplaciju 
prirode  svijeta  iz  konteksta  umjetničke  povijesti  i 
aktualne  egzistencije. 

LITERATURA:  Dani,  Dan3,  Dan4,  Dan7,  Grli3,  Heg2,  Pctrol, 
Petro2,  Pctro3,  Pctro4,  Petro5,  Pctroć,  Pctro7,  Petro8,  Pollin  1 

Filozofija  slike.  Filozofija  slike  je  teorija  koja  raz- 
matra: ( 1 ) pojam  slike  kao  opći  filozofski  objekt  i nije 
direktno  povezana  s pojmom  umjetničke  slike;  (2) 
pojam  umjetničke  slike  i slikarstva. 

Slika  kao  opći  filozofski  pojam  ukazuje  na  prikaz 
(reprezentaciju)  koja  odražava  ili  prikazuje  realno  biće, 
predmet,  situaciju,  događaj  ili  apstraktni  objekt. 
Razlikuju  se  četiri  karakteristična  filozofska  koncepta 
slike:  optička,  perceptivna,  mentalna  i apstraktna. 
Optička  slika  je  mehanički  odraz  vidljivog  nastao 
refleksom  svjetla  na  površinama  vode,  stakla,  ogledala 
i mrežnici  oka,  bez  udjela  ljudskog  rada.  Optička  slika 
je  prirodni  fenomen  koji  podliježe  fizičkim  zakonima 
prostiranja  svjetlosti  i psihofiziologije  subjekta 
vizualne  percepcije.  Perceptivna  slika  podrazumijeva 
opažaj,  doživljaj  vidljivog  oblikovan  ljudskom 
sposobnošću  opažanja  i razumijevanja.  Perceptivna 
slika,  za  razliku  od  optičke,  nije  mehanički  odraz  nego 
namjerni  izbor  vidljivog,  strukturiran  percepcijskim  i 
jezičkim  pravilima  i zakonima.  Mentalnom  slikom 
nazivaju  se  doživljaji  vizualnog  karaktera  dostupni 
introspektivnim  putem.  Filozofski  problem  definiranja 
mentalne  slike  je  otvoren,  jer  osim  introspektivnih 
uvida  i pokušaja  stvaranja  teorijskih  konstrukta 
(modela  mentalnih  slika),  ne  postoje  empirijski  dokazi 

0 njezinom  postojanju.  Apstraktnom  slikom  nazivaju 
se  formalni  filozofski,  logički  i matematički  modeli 
uspostavljanja  odnosa  preslikavanja  između  dva  tijela, 
matematička  skupa  ili  apstraktna  konceptualno 
konstruirana  objekta,  pri  čemu  je  jedan  original,  a drugi 
izveden  operacijom  vizualnog,  geometrijskog  ili 
logičkog  preslikavanja  originala.  Svaku  sliku  određuju 
dva  odnosa:  ( 1 ) odnos  prema  originalu  koji  prikazuje 
(slika  je  model  i prikaz  originala);  (2)  jezički,  logički 
ili  vizualni  izgled  slike,  koja  je  specifična  činjenica  u 
odnosu  na  druge  slike,  predmete  i činjenice. 
Filozofija  umjetničke  slike,  filozofija  slikarstva,  filma, 
fotografije  ili  videa  bavi  se  problemom  slike  izvedene 
manualnim  ili  medijskim  radom  umjetnika.  Umjet- 
ničku sliku  obilježava  namjera  da  bude  načinjena  kao 
umjetnička  slika  i vizualni  izgled  primjeren  estetskim 

1 umjetničkim  kriterijima  definiranja  koncepta  slike  i 
umjetnosti  u svijetu  umjetnosti  ili  u povijesnom 
razdoblju.  S ontološkog  stajališta,  tj.  stajališta 
postojanja  slike  kao  stanja  materijala  i oblika 
pojavnosti  površine,  razlikuju  se:  ( l ) fotografska  slika, 
nastala  fotografskim  svjetlosno-kemijskim  procesom; 
(2)  grafička  slika,  nastala  likovnim  manualno 
mehaničkim  ili  kemijskim  oblikovanjem  površine 
(crtanje,  slikanje,  otiskivanje);  (3)  elektronička  slika, 
nastala  generiranjem  artificijelne  elektroničke  vizualne 
strukture  obradom  fotografske  ili  video  slike,  odnosno 
stvaranjem  čiste  elektroničke  slike  na  temelju  aspekata 


medija  (kompjutorska  i video  slika);  (4)  pokretna 
filmska  slika  (svjetlosno-kemijski  dobivena  serija  slika 
koja  se  mehanički  linijski  pomiče  u vremenu)  i video 
slika,  zasnovana  na  elektroničkom  zapisu  svjetlosnog 
traga.  Semantički  pojam  slike  ukazuje  na:  ( 1 ) značenja 
slike  proizvedena  uspostavljanjem  podudarnosti 
između  slike  i predmeta  koji  prikazuje  na  temelju 
vizualne  sličnosti  ili  konvencija  prikazivanja;  (2) 
značenja  slike  proizvedena  određenjem  slike  kao 
strukture  znakova,  simbola  ili  ikonografski  kodiranih 
prikaza  (engl.  images);  (3)  značenja  slike  određena 
umjetno  stvorenim  konvencijama  i pravilima  upotrebe 
slike  kao  predmeta  ili  likovne  danosti  u kontekstu 
umjetnosti  i kulture.  Povezivanje  ontološkog  i se- 
mantičkog određenja  slike  ostvaruje  se  vizualnim 
izgledom  slike.  Vizualnost  slike  je  empirijski  horizont 
slikarstva  i definira  se  kao  osjetilna  artikulacija  slike. 
Na  toj  artikulaciji  gradi  se  semantička  ideološka 
artikulacija  slikarstva  kao  umjetnosti  i oblika  iz- 
ražavanja i produkcije  značenja  u kulturi.  Vizualnost 
kao  posrednik  je  oblik  specifičnog  umjetničkog 
povezivanja  ontoloških  i semantičkih  aspekata  slike 
u kodiranu  cjelinu. 

Filozofija  slike  razvijena  je  u nekoliko  smjerova:  (1) 
fenomenologija  slike  se  bavi  doživljajem,  izgledom, 
pojavnošću  i recepcijom  vizualnih  slika;  (2)  ontologija 
slike  bavi  se  definiranjem  statusa  i smisla  slike  kao 
predmeta  i statusom  odnosa  slike  kao  predmeta  i 
drugih  predmeta  koje  ona  prikazuje;  (3)  filozofija 
psihologije  slike  bavi  se  pitanjima  vizualne  percepcije, 
mentalnog  predočivanja  vizualnih  slika,  doživljajem 
umjetničkog  djela  i odnosima  mentalnih,  perceptivnih 
ili  optičkih  slika  i vizualnog  izgleda  svijeta;  (4) 
semantika  slike  objašnjava  uspostavljanje  i funk- 
cioniranje značenja  slike  u kulturi  i razumijevanje 
značenja  slike  kao  specifičnog  tipa  značenja  ili  kroz 
odnose  značenja  slike  i neslikovnih  prikaza  (akus- 
tičkih,  jezičkih,  mentalnih);  (5)  semiotika  i semiologija 
slike  bave  se  interpretacijom  slike  kao  strukture 
znakova  i strukturalnih  odnosa  znakova  (modela 
označivanja,  produkcije  značenja  vizualnim  slikama) 
u svijetu  umjetnosti  i kulture;  (7)  filozofija  prikazivanja 
(reprezentacije)  bavi  se  lingvističkim,  semiotičkim, 
semiološkim,  hermeneutičkim  i psihološkim  inter- 
pretacijama prikazivanja  u tekstualnim  ili  slikovnim 
modelima  (slikarstvo,  film,  fotografija,  moda,  reklame, 
vjerski  i mistički  dijagrami  i formule);  (8)  filozofija 
recepcije  istražuje  oblike  recepcije  umjetničkog  djela 
i njezinu  ulogu  u izgradnji  (dovršetku)  umjetničkog 
djela;  (9)  estetika  slike  ili  filozofija  slikarstva  bave  se 
estetskom  i filozofskom  interpretacijom  umjetničkog 
djela  (slike)  i slikarstva,  objedinjujući  prethodne 
pristupe  i modele  analize  radi  traženja  i objašnjavanja 

opće  prirode  slike  i slikarstva.  Filozofija  slike  može 
biti  definirana  i kao  filozofija  slikarskog  stila  kada 
raspravlja  o aktualnom  svijetu  slikarstva,  ili  kao  filozo- 
fija povijesti  umjetnosti  kada  raspravlja  o povijesti 
slikarstva.  U najopćenitijem  smislu  zadatak  estetike 
ili  filozofije  slikarstva  nije  interpretacija  pojedinačne 
slike,  stila  ili  umjetnosti  nego  analiza  i rasprava  po- 
vijesnih i aktualnih  filozofskih  i kritičkih  teorija  slike 
ukazivanjem  na  njihove  razlike,  podudarnosti,  inter- 
tckstualne  odnose,  zablude,  otkrića  i granice  razumije- 
vanja. 

Da  bi  neka  slika  bila  objekt  filozofske  analize,  nužno 
ju  je  definirati  kao  filozofski  teorijski  objekt.  Slika  je 
filozofski  teorijski  objekt  kada  je  opisana,  objašnjena 
i interpretirana  terminima  i modelima  filozofskog 
diskursa.  Slika  se  kao  vizualni  fenomen  prevodi  u 
govorni  i pisani  tehnički  jezik  filozofije.  Prevođenje 
slike  u govorni  ili  pisani  tehnički  jezik  filozofije  nije 
jedinstven  i cjelovit  postupak.  Naprotiv,  filozofskih 
interpretacija  slike  ima  onoliko  koliko  i filozofskih 
gledišta,  odnosno  škola.  Dok  se  u fenomenološkoj 
teoriji  slika  promatra  kao  uzrok  cjelovitog  prostorno 
vremenskog  događaja  i doživljaja  koji  prožimanjem 
vizualnih  vrijednosti  slike  i osjetilnih  sposobnosti 
subjekta  uvijek  nadilazi  mogućnost  jezičkog  opisa,  u 
semiotiČkoj  filozofiji  slika  je  analogna  tekstu  ili  jeziku 
i može  se  potpuno  interpretirati  formalnim  aparatom 
ikonografije,  lingvistike,  semiotike,  semiologije  i 
teorije  teksta.  Jedan  od  karakterističnih  primjera  filo- 
zofskih nedoumica  o pojmu  i statusu  slike  je  analiza 
apstraktne  slike.  Sa  stajališta  ontološke  filozofije  slike 
apstraktna  slika  može  biti  opisana  kao  neslika  ili 
antislika,  budući  da  se  ontološki  status  slike  poisto- 
vjećuje s ontološkim  statusom  prikazanog  predmeta, 
kojeg  na  slici  nema.  Ontološka  filozofija  taj  problem 
rješava:  ( 1 ) nepriznavanjem  apstraktnog  slikarstva  za 
umjetnost;  (2)  poistovjećivanjem  bitka  slike  (njezine 
ontološke  suštine)  s platnom  i materijalnom  činjenič- 
nošću  slike  kao  predmeta;  (3)  uvođenjem  institucio- 
nalnih kriterija  na  temelju  kojih  se  kaže  da  apstraktno 
slikarstvo  ne  zadovoljava  bitne  ontološke  kriterije,  jer 
ne  prikazuje  predmet  i ne  ostvaruje  ontološku  odre- 
divost  pikturalnc  plohe,  ali  se  dogovorom  predstavnika 
svijeta  umjetnosti  (institucija  umjetnosti)  apstraktna 
slika  prihvaća  kao  umjetničko  djelo  slikarstva  u proši- 
renom i otvorenom  smislu.  Ontološki  paradoks  aps- 
traktnog slikarstva  se  za  semiotičku  i semiološku  teo- 
riju ne  postavlja  Jer  obje  teorije  i prikazivačke  i nepri- 
kazivačke  slike  tumače  kao  oblike  ikonografskog  ili 
znakovnog  zapisa  koji  se  u filozofskoj  aproksimaciji 
može  poistovjetiti  sa  značenjskom  produktivnošću 
teksta. 

LITERATURA:  Amh3,  Balm4.  BalmS,  Batsl,  Bcnjal,  Božić  1, 


BožiČ4.  Božić5,  Božičć,  Božič7,  BožiČlO,  BrcjlO,  Bri2,  Brokdl, 
Bnin  1 , Bry  I,  Bry2,  Bry3,  Br4,  Bry5,  Bula3,  Carrolln5,  Čać5,  Derr5, 
Fos4,  Gibsl , Gled  1 , Hcrbl , Jay2,  Jay3,  Krauss  1 6,  Kuhn  1 , Lac2,  Iac6, 
Marini , Marin2,  Marin3,  Marin4,  Marin5,  Marin6,  Marin7,  Marin8, 
Marin9,  MarinlO,  Medol,  Mcdo2,  Mcdvl3.  Mik9.  MiklO,  Mikl  1. 
Mitch3.  Mitch5,  Mox2,  Pley2,  Schefl,  Schef2,  ScheO,  Schef4, 
Scbcf5,  Schef6,  Schef7,  Schi  1 , šej  1 , Šuv28,  Šuv40,  Šuv48,  Šuv52, 
Šuv53,  Šuv89,  Taylor  1,  Zab3 

Filozofija  umjetnosti.  Filozofija  umjetnosti  je  filo- 
zofska disciplina  unutar  koje  se  tematizira,  opisuje, 
objašnjava  ili  interpretira  intenzionalni  (mišljenjem 
predočeni)  ili  ekstenzionalni  (postojeći,  povijesni) 
pojam  umjetnosti,  svijeta  umjetnosti,  povijesti 
umjetnosti  i različitih  diskursa  o umjetnosti.  Filozofija 
umjetnosti  nastaje  iz  filozofske  estetike  usmjeravanjem 
“teorijske  pažnje”  na  problem  umjetnosti  i njegovo 
filozofsko  prikazivanje  (opisivanje,  objašnjavanje, 
interpretiranje,  raspravu).  Da  bi  filozofija  umjetnosti 
nastala  i razvijala  se,  od  Hegela  i Schellinga  preko 
Theodora  W.  Adoma  do  Arthura  C.  Dantoa,  bilo  je 
potrebno  da  se  opći  pojam  “estetike”  kao  filozofije  ili 
znanosti  o spoznaji  osjctilnog  i lijepog  (umjetnost  je 
viđena  kao  poseban  slučaj  lijepog)  transformira  u 
“filozofsko  zastupanje  umjetnosti”.  Time  je  filozofija 
umjetnosti  uspostavila:  (a)  posebno  područje  bavljenja 
(“umjetnost”  u najširem  smislu  riječi),  (b)  kompe- 
tencije (filozofsko  poznavanje  povijesne  ili  aktualne 
umjetnosti),  i (c)  filozofsku  instituciju  (specifičan  oblik 
filozofskog  diskursa  različit  i od  diskursa  estetike  u 
njezinom  prvobitnom  smislu  kako  ga  definira  Alex- 
ander  Baumgarten  ili,  radikalnije,  Immanucl  Kant). 
Filozofija  umjetnosti  kao  posebna  autonomna  insti- 
tucija razlikuje  se  od  estetike  po  tome  što  ne  proučava 
niti  raspravlja  opći  pojam  osjctilne  spoznaje  (spoznaje 
lijepog,  odnosno,  ukus)  i od  teorije  umjetnosti  po  tome 
što  zadržava  filozofske  kompetencije  u odnosu  na 
konkretnu  praksu  umjetnosti.  To  znači  daje  filozofija 
umjetnosti  opća  filozofska  misao  ili  teorija  o 
umjetnosti  (idealnoj  teorijski  konstruiranoj  zamisli 
umjetnosti,  povijesti  umjetnosti,  aktualnoj  umjetnosti, 
mogućoj  umjetnosti  budućnosti,  odnosno,  o razliku- 
jućim  diskursima  o umjetnosti).  Cilj  filozofije  um- 
jetnosti je  utvrđivanje  i potvrđivanje  filozofske  meta- 
legitimnosti  diskursa  o umjetnosti  u odnosu  na 
estetiku,  teorije  umjetnosti  i samu  umjetnost,  drugim 
riječima,  filozofija  umjetnosti,  uobičajeno,  ne 
uspostavlja  novo  znanje  o umjetnosti  nego  čini 
mogućim  uvjete  i okolnosti  u kojima  se  uspostavljaju 
odnosi  značenja,  smisla  i vrijednosti  umjetnosti  i 
svakog  diskursa  o umjetnosti  (institucionaliziranog 
znanja  o umjetnosti). 

Filozofija  umjetnosti  nema  direktan  predmet  spoznaje, 
on  postoji  samo  preko  poretka  znanosti  i teorija 

umjetnosti.  Ali,  ona.  želi  svoj  predmet  i oko  predmeta 
želje  se  vodi  filozofska  borba.  Analogno  Louisu 
Althusseru,  filozofija  zastupa  umjetnost  u domeni 
znanja,  odvajajući  imaginarno  od  znanstvenog  i time 
postaje  potvrda  legitimnosti  znanstvenosti  samih 
znanosti  i teorija  o umjetnosti.  Filozofija  umjetnosti 
svojim  zastupanjem  čini  legitimnim  svako  drugo 
zastupanje  umjetnosti  diskursom  (od  kritike  preko 
posebnih  znanosti  do  estetike). 

Tako  određene  granice  između  estetike,  filozofije 
umjetnosti  i teorije  umjetnosti  su  jasne  i čvrste,  što 
čini  idealiziranu  shemu  odnosa.  Istraživanja  kon- 
kretnih primjera  pokazala  bi  da  se  pojmovi  “estetika” 
i “filozofija  umjetnosti”  često  upotrebljavaju  kao 
sinonimi  ili  srodni  termini,  a da  “teorije  umjetnosti”  i 
posebne  filozofije  umjetnosti  (filozofija  glazbe,  filo- 
zofija slikarstva,  filozofija  dizajna,  filozofija  knji- 
ževnosti, filozofija  filma  i kazališta)  imaju  srodne 
metode,  ciljeve  i rezultate,  odnosno,  da  su  barem  u 
intertekstualnim  odnosima  razmjene  interpretativnih 
mogućnosti. 

Razvoj  i preobrazba  filozofije  umjetnosti  mogu  se 
načelno  promatrati  kroz  sljedeće  tematizacije:  ( 1 ) opća 
filozofija  umjetnosti  koja  promišlja  najopćenitiji  ili 
idealni  (intenzionalni)  pojam  umjetnosti  ili  opće 
pojmove  posebnih  umjetnosti  kakve  su,  na  primjer, 
filozofije  umjetnosti  Hcgela  i Schcllinga.  Pri  tome  se 
opća  filozofija  umjetnosti  ne  bavi  pojedinačnim 
umjetnostima  nego  svime  što  je  zajedničko  različitim 
umjetnostima,  izvodeći  ih  iz  jedinstvenog  izvora 
(pojma,  misli,  ideje),  a “suština”  ili  neko  posebno 
“svojstvo”  umjetnosti  se  interpretira  u odnosu  prema 
filozofiji;  (2)  filozofija  posebnih  umjetnosti  (filozofija 
glazbe,  filozofija  slikarstva,  filozofija  kiparstva, 
filozofija  dizajna,  filozofija  književnosti,  filozofija 
kazališta,  filozofija  baleta,  filozofija  opere,  filozofija 
filma,  filozofija  popularne  umjetnosti,  filozofija 
kulture,  filozofija  povijesti  umjetnosti,  filozofija 
prikazivanja,  filozofija  recepcije,  itd.).  Pri  tome  se 
filozofija  umjetnosti  ne  određuje  kao  opće  mišljenje 

0 pojedinačnom  umjetnosti  nego  kao  primjenjivi 
metajezik  ili  diskurs  o posebnoj  umjetničkoj  disciplini 

1 praksi,  što  znači  da  se  filozofija  umjetnosti  definira 
kao  dvostruka  artikulacija  ili  posredovanje  znanja  o 
filozofskim  interpretacijama  umjetnosti  i o filozof- 
skom posredovanju  znanja  o umjetnosti;  (3)  filozofija 
posebnih  diskursa  o umjetnosti  (filozofija  kritike, 
filozofija  teorije  umjetnosti,  filozofija  posebnih  i općih 
znanosti  o umjetnostima).  Pri  tome  se  filozofija 
umjetnosti  opisuje  kao  (a)  kritika  diskursa  o umjetnosti 
kada  ih  analizira,  opisuje,  objašnjava,  interpretira  i 
raspravlja  u odnosu  na  ustanovljene  metakriterije 
filozofije,  uočavajući  njihove  greške,  anomalije, 


mistifikacije,  itd,  (b)  terapija  diskursa  o umjetnosti 
kada  autorefleksivno  unutar  samog  diskursa  o um- 
jetnosti ili  metakritički  (analiziranom  diskursu  vanj- 
skim metakriterijem)  dani  tekst  korigira  ili  usavršava, 
ili  (c)  dekonstrukcija  diskursa  o umjetnosti  kada  kao 
vanjski  (drugi)  diskurs  u odnosu  na  diskurs  inter- 
pretacije umjetnosti  preuzima  njegove  postupke  pri- 
kazivanja (opisivanja,  objašnjavanja,  interpretacije  i 
rasprave),  da  bi  se  ukazalo  na  metafizičke  granice, 
prešutna  znanja  i vrijednosti,  odnosno,  namjere,  ciljeve 
i rezultate  samog  diskursa;  i (4)  pokazuje  se  da  u 
postmodemoj  pojam  umjetnosti  više  nije  autonomno 
područje  ili  institucija  izražavanja,  prikazivanja  ili 
stvaranja  nego  daje  u pitanju  postojanje  međuprostora 
ili  pretapanje  umjetnosti  u produkcije  masovne 
kulture,  čime  filozofija  umjetnosti  postaje  filozofija 
kulture  ili  posebnih  djelatnosti  kulture  (filozofija 
prikazivanja,  filozofija  izražavanja,  filozofija  kiča, 
filozofija  potrošnje,  filozofija  mode,  filozofija  kontrole 
i menadžmenta  u kulturi),  a time  se  autonomna 
koncepcija  modeme  filozofije  umjetnosti  narušava  i 
postaje  vrsta  opće  filozofije,  čime  se  vraća  u područje 
posebne  i nepostojane  estetike  koja  se  definira  kao 
znanost  ili  teorija  recepcije,  potrošnje,  želje,  moći, 
uživanja  i konstituiranja  unutar  kulture. 
Uspostavljanje  posebnih  filozofija  umjetnosti  (filo- 
zofija glazbe,  filozofija  slikarstva,  filozofija  kiparstva, 
filozofija  književnosti,  filozofija  kazališta,  filozofija 
baleta,  filozofija  opere,  filozofija  filma,  filozofija 
popularne  umjetnosti,  filozofija  kulture,  filozofija 
povijesti  umjetnosti,  filozofija  prikazivanja,  filozofija 
recepcije,  filozofija  kritike,  filozofija  znanosti  o umjet- 
nosti, filozofija  teorije  umjetnosti)  odvija  se  na  dvije 
razine:  ( 1 ) kao  uspostavljanje  filozofije  umjetnosti  u 
okvirima  neke  filozofske  škole  (njemačkog  filo- 
zofskog idealizma,  pozitivizma,  pragmatizma,  mark- 
sizma, fenomenologije,  hermeneutike,  egzisten- 
cijalizma, analitičke  filozofije,  dekonstrukcije  ili  širih 
interdisciplinarnih  teorijskih  formacija  kao  što  su 
strukturalizam,  semiotika,  semiologija,  poststruk- 
turalizam,  postmodeme  teorije)  ili  u okvirima 
specifičnih  filozofskih  disciplina  (metafizike,  onto- 
logije, epistemologije,  filozofije  percepcije/recepcije, 
aksiologije,  teorije  značenja),  i (2)  kao  uspostavljanje 
filozofije  umjetnosti  u odnosu  na  (a)  specifične 
umjetnosti  (filozofija  glazbe,  filozofija  slikarstva, 
filozofija  kiparstva,  filozofija  književnosti,  filozofija 
kazališta,  filozofija  filma,  filozofija  dizajna,  itd.),  (b) 
specifične  prakse  u okviru  umjetnosti  koje  kores- 
pondiraju različitim  umjetničkim  disciplinama,  na 
primjer,  filozofija  romantizma,  filozofija  ekspre- 
sionizma, filozofija  dade,  odnosno,  filozofija  avan- 
garde, modernizma  ili  postmodemizma  nastaje  kao 

interdisciplinarna  rasprava  određenih  mahvformacija 
u okvirima  povijesti  umjetnosti,  i (c)  specifičnih  pos- 
tupaka umjetnosti,  na  primjer,  filozofija  prikazivanja, 
izražavanja,  stvaranja  ili  recepcije  nastaje  u odnosu 
na  konkretnu  umjetnost  ili  u odnosu  na  sinkronijske  i 
dijakronijske  odnose  različitih  umjetnosti. 

LITERATURA:  Ag2,  Adol,  Bad5,  Bad6,  Bad7,  BadlO.  Bcnjal, 
Benja2,Cacl,CarTOllnl,  CarTOlln4,  Damnja3,  Dan3,  Dar>4,  Dan 1 2, 
Detl,  Erjl6,  Etjl7,  Eijl8,  Hcg2,  Hribal.  Kcnnl,  Kopičl,  Langer2, 
Lot2.  Margl,  Marg2,  Nan3,  Šuv97,  Pejol 

Fluksus.  Fluksus  (Fluxus)  je  neoavangardni  pokret 
koji  je  djelovao  u Sjedinjenim  Američkim  Državama 
i Europi  od  1962.  godine.  Umjetnost  fluksusa  karak- 
terizira intermedijalnost,  tj.  rad  u glazbi,  performansu, 
asamblažu,  poeziji,  hepeningu  i različitim  umjetničko- 
životnim  oblicima  ponašanja.  Fluksus  pripada  dada- 
ističkoj  i postduchampovskoj  tradiciji  umjetničkog 
aktivizma  i direktnog  djelovanja  u spajanju  života  i 
umjetnosti.  Fluksus  je  blizak  neodadi,  hepeningu, 
mixcd  media  i eksperimentima  u vizualnoj  poeziji. 
Počeci  fluksusa  su  u avangardnoj  školi  Black  Moun- 
tain  Collegevt  Sevemoj  Karolini  i nastavi  Johna  Cagea 
na  New  School  for  Social  Research  u New  Yorku  od 
1956.  do  1958.  godine.  Cageovi  studenti  su  postali 
vodeći  predstavnici  neodade  i fluksusa:  Geoige  Brecht, 
Dick  Higgins,  Jackson  Mac  Low,  Allan  Kaprow  i A1 
Hansen.  Između  1958.  i 1960.  nastaju  hepening  i 
asamblaž  kao  evolucija  duehampovskih  ready-made 
strategija  upotrebe  izvanumjetničkih  predmeta  kao 
umjetničkih  djela.  Hansen  radi  na  prostomo-vre- 
menskoj  umjetnosti,  a Mac  Low  i Higgins  zamisao 
slučaja  (slučajnosti)  primjenjuju  u poeziji  i eksperi- 
mentalnom kazalištu.  George  Maciunas  sve  te  različite 
akcije  i događanja  uobličuje  u novi  internacionalni 
pokret  nazvan  fluksus.  Maciunas  djeluje  u Sjedinjenim 
Američkim  Državama  i u Njemačkoj,  gdje  se  susreće 
s njemačkom  akcionom  muzikom  i dekolažom. 
Susreće  umjetnike  kao  što  su  Nam  June  Paik,  Wolf 
Vostell,  Joseph  Beuys,  Ben  Vautier.  Maciunas  je  orga- 
nizirao više  fluksus  festivala  (Fešta  Fhvcoru),  koji  su 
se  oslanjali  na  tradiciju  dadaističkih  kabareta,  a 
realizirani  su  u rasponu  od  avangardnih  muzičkih 
koncerata  i čitanja  poezije  do  projekcija  i hepeninga. 

1962.  i 1963.  održano  je  više  festivala  u Njemačkoj, 
Danskoj,  Švedskoj  i Francuskoj.  U Ncw  Yorku  su 
akcije  organizirali  George  Brecht  i Robert  Watts.  Od 

1963.  vodeći  umjetnici  se  posvećuju  izdavačkoj 
djelatnosti.  La  Monte  Young  i Jackson  Mac  Low 
objavljuju  fluksus  zbornik  nazvan  Jedna  antologija 
( 1 963.),  Maciunas  pokreće  Fluxus  godišnjak  ( 1 962.- 

1964.  i 1968.),  a Vostell  publicira  dekolaže.  Godine 
1 964.  Higgins  osniva  izdavačku  kuću  Sornething  Else 


Press.  Pored  navedenih  autora  u fluksusu  su  djelovali 
Henry  Flynt,  Ken  Friedman,  Emmett  Williams, 
Giuseppe  Chiari,  Robert  Filliou,  Earle  Brown,  Walter 
de  Maria,  Yoko  Ono,  Robert  Morris,  Robert  Watts. 

U formalnom  su  smislu  djela  fluksusa  otvoreni  i ne- 
konzistentni  multimedijalni,  intermedijalni,  dekolažni 
i mixed  media  radovi  (akcije)  i oblici  ponašanja. 
Mnoga  djela  neodredivog  medijskog  karaktera  su 
dvostruko  realizirana:  (1)  kao  kratke  upute  za 
izvođenje  rada  (opis  kako,  što  i zašto  činiti  u prostoru 
i vremenu);  (2)  kao  izvođenja  ili  događaji  pred 
publikom  (festivali,  hepeninzi,  koncerti,  akcije). 
Tipična  fluksus  uputa  je,  na  primjer,  tekst  Robcrta 
Fillioua  Ne-komad  #/:  “To  je  komad  koji  nitko  ne 
smije  gledati.  To  jest,  nedolazak  publike  čini  komad. 
Kao  i vrlo  veliko  reklamiranje  spektakla  preko  novina, 
radija,  televizije,  privatnih  poziva,  itd.  Nikome  ne 
smije  biti  rečeno  da  ne  dođe.  Nikome  ne  bi  trebalo 
reći  da  stvarno  ne  treba  doći.  Nikoga  ne  smijemo 
spriječiti  da  dođe,  ni  na  koji  način! ! ! Ali  nitko  ne  smije 
doći,  inače  nema  komada.  To  jest,  ako  gledaoci  dođu, 
komada  nema.  A ako  nijedan  gledalac  ne  dođe,  opet 
nema  komada...  Hoću  reći,  kako  god  okrenete,  komad 
je  tu  ali  je  to  ne-komad’\  Takvi  tekstovi  mogu  se 
nazvati  i konceptima,  jer  predviđaju  i u jezičkoj  formi 
zamišljaju  i projektiraju  umjetnički  rad.  Oni  se 
razlikuju  od  koncepata  konceptualne  umjetnosti 
budući  da  su  radovi  prvog  stupnja,  a ne  teorijski 
metarad  s jezikom.  Fluksus  umjetnici  rade  s jezikom 
i zamislima  izraženim  jezikom  kao  primamim,  do- 
slovnim i izravno  korištenim  materijalom  direktne  um- 
jetničke gestualne  i bihevioralne  intervencije.  Koncep- 
tualni umjetnici  koriste  jezik  i ideje  u metajezičkom 
smislu  izlazeći  iz  svijeta  stvaranja  i djelovanja,  tj. 
analizirajući  i raspravljajući  o jeziku  i zamislima 
umjetnosti  kao  o teorijskim  objektima.  U fluksusu  se 
radi  s umjetnošću  kao  ideiom,  a u knnreptualnoj  um- 
jetnosti S idejom  kao  idpjnpi  nmjptnnsti  II  fluksUSU 
jednaku  važnost  i tretman  imaju  Maciunasovi  dija- 
gramski  programi  festivala,  fluksus  festivala  (događa- 
ji), police  s fluksus  knjigama,  sviranje  ili  nesviranje 
muzičkih  instrumenata  (Nam  June  Paik  i čelistica 
Charlotte  Moorman),  snimanje  beskrajnih  ponovljenih 
radnji  na  film,  snimanje  nagih  tijela  (Yoko  Ono). 
Zamisli  fluksusa  slične  su  neodadi;  pojedine  se  autore 
može  identificirati  i kao  neodadaiste  i kao  fluksusovce. 
Bitna  razlika  između  ta  dva  pokreta  je  u emocionalnom 
i ideološkom  karakteru.  Neodada  je  hladna  i spe- 
cifikatorska  aktivnost  konstatiranja  činjenica  i činjenja. 
Neodadaisti  bez  ekspresivnih  gesti  izvode  svoj  rad  s 
materijalima,  predmetima  i tragovima  potrošačke 
visokomodemističke  kulture.  Radovi  Allana  Kaprowa, 
Jaspera  Johnsa  i Roberta  Rauschenberga  ne  odnose 

se  na  politiku  i političko  nego  su  usmjereni  na  kritike 
visoko  modernističke  kulture  i umjetnosti.  Fluksus, 
naprotiv,  ima  vitalistički,  egzistencijalni,  spiritualni  i 
politički  karakter.  Zasniva  se  na  sljedećim  društveno 
emancipatorskim  pozicijama:  (1)  život  je  umjetničko 
djelo,  umjetničko  djelo  je  život;  (2)  fluksus  radi  kako 
s medijima  zapadne  kulture  (tradicija  glazbe,  elek- 
tronika, film,  video,  izdavaštvo),  tako  i s budističkim 
i zenovskim  konceptima  svijesti,  slučaja,  prosvjetljenja 
(od  fluksus  akcija  se  umjesto  estetskog  uživanja 
očekuje  zenovsko  probuđivanje);  (3)  fluksus  ostvaruje 
ljevičarsku  revolucionarnu  političku  viziju  avangardi 
da  kroz  umjetnost  i promjenu  pojedinca  treba 
promijeniti  društvo.  Prema  Georgeu  Brechtu  pokret 
fluksus  se  sastoji  od  pojedinaca  koji  su  vrlo  različiti 
po  svojoj  osobnosti  i radu,  ali  upadljivo  sličnih  po 
ljudskom  pristupu,  žestokoj  borbi  protiv  gluposti,  tuge 
i nedostatka  smisla,  što  predstavlja  ranu  suvremenog 
života,  a za  ostvarivanje  svijeta  u kojem  će  spontanost, 
radost  i humor,  nova  vrsta  uzvišene  mudrosti  (mnogi 
umjetnici  su  prošli  kroz  zen  budizam),  kao  i istinska 
pravda  i društveno  blagostanje  i dobrobit  (mnogi 
fluksusovci  su  ljevičari)  postati  svakodnevnica. 
Fluksus  je  emancipatorski  pokret,  budući  da  se  zalaže 
za  individualnu  i društvenu  promjenu  koja  se  ostvaruje 
estetizacijom  svakodnevnice  i deestetizacijom 
umjetnosti.  Fluksusom  se  bave  umjetnici,  neumjetnici, 
antiumjetnici,  angažirani  ili  apolitički  umjetnici, 
pjesnici  ne-poezije,  ne-plesači  koji  plešu,  glumci  i ne- 
glumci.  Stoga  je  fluksus  dijalektičan,  jer  njegovi 
stvaraoci  suočavanjem  suprotnosti  žele  ostvariti  nove 
životne,  duhovne  i političke  kvalitete  (drugosti). 

Od  kraja  50-ih  godina  širom  Europe  odvijaju  se 
procesi  intermedijskog  i mixed  media  djelovanja  koji 
se  mogu  usporediti  s fluksusuom  i neodadom,  iako  u 
vrijeme  nastanka  nisu  bili  povezani  s njima.  To  su: 
francuski  novi  realizam,  Jean-Jacques  Lebel,  Manzo- 
nijevo  postenformel  ponašanje  i govor  umjetnika  u 
prvom  licu,  letrizam,  situacionizam,  češki  hepening 
(Milan  Knižak),  zagrebačka  grupa  Gorgona , rad  beo- 
gradskih umjetnika  Vladana  Radovanovića  i Leonida 
Šejke,  kao  i publikacije  romanopisca  Bore  Ćosića 
i časopis  Rok  i kolažna  i citatna  knjiga  Mixed Media). 
U Japanu  se  fluksus  strategijama  približavaju  neki 
pripadnici  grupe  Gutaiy  ali  i Tetsumi  Kudo  i Yayoi 
Kusama. 

LITERATURA:  Bloc2,  Cagl,  Ćosl,  Ćos3,  Dossl,  Frank3,  Fcrgl, 
rivi , Gotd2,  Gold5,  Henl , Hcnrl , Higgl . Higg2,  Jon2,  Kapci  .Kosi , 
Kuli2,  Montl,  Mont2,  Morg4,  Nyml,  Olivl  5,  Rothcnl,  Rothen2, 
šhaw  1 , Soh  1 , Stani  1 , Šuv  1 09,  Vos  1 

Fluksus  i glazba.  Kao  interdisciplinarni  umjetnički 
?okret  fluksus  je  bio  orijentiran  glazbenom  eksperi- 


mentu. Glazba  je  u fluksusu  određena  s nekoliko 
usporednih,  protuiječnih  pristupa  istraživanju  i de- 
monstriranju granica  glazbe:  (1)  medija  glazbe  - 
suštinsko  je  pitanje  da  lije  glazba  određena  medijima 
stvaranja,  izvođenja,  prenošenja,  bilježenja  i prijema 
(recepcije  glazbe)  ili  su  potpuno  različiti,  međusobno 
neusporedivi  mediji  mogući  unutar  glazbe  ako  postoji 
odgovarajuća  konceptualna  naddeterminacija  razloga 
i načina  upotrebe  tih  posebnih  medija,  (2)  koncepta 
glazbe  - ponuđen  je  odgovor  da  status  “nečega” 
(pjevanja,  sviranja,  komponiranja,  slušanja  glazbe  s 
radija,  trčanja,  pljuvanja,  smijanja  ili  vođenja  ljubavi) 
ima  status  glazbe  (glazbene  umjetnosti)  ako  postoji 
koncept  koji  omogućava  da  se  “nešto  neizvjesno” 
interpretira  kao  glazbena  umjetnost  (kao  glazba  i kao 
umjetnost),  (3)  fenomena  glazbe  - glazba  je  ono  što 
se  pojavljuje  pred  osjetima  (sluha,  vida,  dodira),  ali 
nije  nužno  usmjereno  samo  na  sluh  i doživljaj  slušne 
pojave  nego  ima  potpuno  različite  i promjenama 
otvorene  tendencije  vizualnom,  haptičkom,  seksu- 
alnom, ludističkom,  političkom  ili  religioznom,  (4) 
paradigme  glazbe  - glazba  kao  umjetnost  je  određena 
složenost  (odnos,  struktura,  praksa)  koja  objedinjuje 
različite  medijske,  konceptualno-interpretativne, 
fenomenološke  i institucionalne  mogućnosti,  zato  su 
umjetnici  fluksusa  usmjereni,  ne  toliko  na  sami  zvučni 
događaj  (fenomen  izvođenja  i recepcije  zvučne  kom- 
pozicije) glazbe,  koliko  na  rad  na  paradigmi  glazbe; 
zapravo  je  paradigma  glazbe  “predmet”  njihovih 
intelektualnih,  tjelesnih,  bihevioralnih,  emotivnih, 
spiritualnih  i političkih  preokupacija,  akcija  i 
intervencija,  i (5)  diskurzivnih  institucija  glazbe  - sve 
ove  aktivnosti  u glazbi,  s glazbom  i na  glazbi  nisu 
izvedene  “nevino”,  što  znači  da  se  svaka  gesta  um- 
jetnika fluksusa  prepoznaje  kao  gesta  provociranja 
onih  diskurzivnih  predodžbi  koje  identificiraju  glazbu 
kao  glazbu,  kao  umjetnost,  kao  kulturu  i kao  svijet; 
drugim  riječima,  muzika  se  ukazuje  u demistifi- 
kacijama ideologije  (projekta  realnosti)  glazbe  kao 
umjetnosti  i kao  kulture  u odnosu  na  životnu  aktivnost 
pojedinca. 

Ispitivanje  granica  glazbe  kao  medija,  koncepta, 
fenomena,  paradigme  i diskurzivne  institucije  ima 
svoju  povijest  koju  je  George  Maciunas  izveo  iz 
apstraktne  kaligrafije  i letrizma  (vizualnih  tipografskih 
istraživanja  ontologije  lingvističkog,  vizualnog  i 
muzičkog  pisma),  iz  futurističkih  i bruitističkih 
glazbenih  eksperimenata  tijekom  povijesnih  avan- 
gardi, kao  i recepcijom  i glazbenom  preradom  njihovih 
rezultata  u djelima  Edgara  Varčsea,  i iz  dadaističkog 
teatra  i njegovih  evolucija  do  hepeninga.  Na  ovim 
mogućnostima  uspostavljena  muzika  fluksusa  eks- 
perimentalno se  razvijala:  (1)  kao  dijagramsko 

predočavanje  zamisli  (koncepta)  glazbe  kao  glazbeno 
ili  umjetničko  djelo,  (2)  kao  dijagramsko  predočavanje 
fenomena  (događaja  s fenomenom  zvuka)  glazbe  kao 
glazbeno  ili  umjetničko  djelo,  (3)  kao  “ tape  muzika”, 
odnosno,  kao  glazba  koja  je  stvarana,  izvođena  i 
slušana  posredstvom  elektronskog  snimanja  tona, 
tišine,  šuma  i buke,  (4)  kao  ‘‘muzički  teatar”,  pri  čemu 
je  obrat  izveden  od  glazbe  koja  sugerira  dramsku 
radnju  u teatru  (modernistička  pozicija  o funkcijama 
glazbe  u teatru),  preko  postavljanja  čina  stvaranja  ili 
izvođenja  glazbe  kao  javnog  scenskog  ili  izvan- 
scenskog  događaja  (što  se  odnosi  na  zamisli  aps- 
traktnog ekspresionizma  da  je  djelo  trag  izvođenja 
djela)  do  akcije  ili  hepeninga  gdje  su  muzički, 
izvanmuzički  (svakodnevni,  javni,  tajni,  privatni, 
slučajni)  zvuci  čimbenici  situacije  ili  događaja  zajedno 
s bihevioranim,  vizualnim,  haptičkim,  itd,  (5)  kao 
umjetnost  koncepta  ( concept  art)  koja  se  bavi  za- 
mislima (plan  djela),  konceptima  (pojmovna  i verbalna 
formulacija  plana  djela)  ili  idejama  (složenim  od- 
nosima zamisli  i koncepta)  glazbe  kao  fenomena 
(događaja  u prostoru  i vremenu),  paradigme  i insti- 
tucije. 

Fluksus  glazba  se  ukazuje  kao  niz  problemskih  zahvata 
u odnos  glazbe  i drugih  umjetnosti  (poezije,  slikarstva, 
skulpture,  teatra,  filma).  Dok  je  u visokom  moder- 
nizmu svaka  umjetnička  disciplina  (glazba,  teatar, 
slikarstvo,  skulptura,  film)  težila  posebnosti  i auto- 
nomiji, postupci  umjetnika  fluksusa  su  bili  usmjereni 
razaranju  granica  umjetničkih  disciplina  i,  metaforički, 
otvaranju  njihovih  ontologija,  Ovdje  je  potrebno 
navesti  niz  povijesnih  koraka  koji  su  doveli  do  potpune 
otvorenosti  umjetničkog  (teatarskog,  glazbenog)  djela 
u doba  fluksusa:  (1)  u povijesnim  avangardama  (od 
ekspresionizma,  futurizma,  bruitizma,  konstruk- 
tivizma, dadaizma  i nadrealizma)  napadano  je  um- 
jetničko djelo  kao  fenomenološki  cjeloviti  predmet, 
situacija  ili  događaj  i pri  tome  su  uvedene  nove  tehnike 
kolaža  (grubog  semantički  neorijentiranog  povezi- 
vanja heterogenog  materijala),  montaže  (sofisticiranog 
semantički  orijentiranog  povezivanja  heterogenog 
materijala  u novu  smislenu  cjelinu)  i ready-madea 
(uvođenja  izvanumjetničkih  “pojava”  u kontekst 
umjetnosti  kao  umjetničkog  djela),  (2)  u muzičkoj 
avangardi  poslije  drugog  svjetskog  rata  došlo  je  do 
realizacije  i koncipiranja  otvorenog  umjetničkog  djela 
(na  primjer,  eksperimenti  Pierrea  Bouleza,  Karlheinza 
Stockhausena  i Johna  Cagea),  gdje  je  muzička  kom- 
pozicija (zasnovana  na  strukturalno-scrijalnim  nače- 
lima) “otvarana”  (a)  prema  mogućnostima  da  muzičko 
djelo  ne  bude  završena  cjelina  (komad)  u organskom 
smislu  nego  struktura  koja  se  potencijalno  može  dalje 
razvijati  u zvučnom  ili  konceptualnom  smislu,  (b) 


prema  mogućnostima  da  muzičko  djelo  bude  završeno 
ili  dovršeno  intervencijom  izvođača  sa  ili  bez  utjecaja 
kompozitora,  (c)  prema  mogućnostima  da  muzičko 
djelo  bude  završeno  ili  dovršeno  osjetilnim,  kon- 
ceptualnim ili  fizičkim  (tjelesnim,  bihevioralnim,  glaz- 
benim) učešćem  slušalaca  (gledalaca),  i (d)  prema 
mogućnostima  da  se  praksa  glazbenog  stvaranja  uvede 
u druge  disciplinarne  i medijske  eksperimente  (teatra, 
performansa,  radija,  filma,  videa  i kompjutora),  (3)  u 
fluksusu  se  napuštaju  kompozicijski  (odnos  tonalnog 
prema  metafizici  mimezisa)  i strukturalni  (serijalni 
formalno-konstruktivni)  principi  stvaranja,  izvođenja 
i recepcije  muzičkog  djela,  koje  se  razumijeva  kao 
otvoreno  djelo  koje  opstoji  na  efektima  “izvođenja” 
situacije  i događaja  posredstvom  heterogenih  “ele- 
menata” (elemenata  koji  potječu  iz  glazbe,  skulpture, 
poezije,  svakodnevnice,  prirode  i kulture). 

Drugim  riječima,  glazbena  djela  fluksusa  su  per- 
formansi (događaji)  ili  koncepti  (tekstovi)  kojima  se 
djeluje:  unutar  svijeta  glazbe,  u svijetu  umjetnosti  ili 
društvu.  Karakteristični  primjeri  su:  “Muzika  kapi: 
Zajedno  ili  više  izvođenja.  Izvor  tekućine  koja  kapa  i 
prazna  vaza  su  tako  postavljene  da  voda  pada  u vazu” 
(George  Brecht,  1959.),  “Solo  za  dirigenta:  Dirigent 
ulazi  i duboko  se  klanja  prema  publici.  On  ostaje  u 
položaju  naklona  dok  izvodi  različite  geste  rukama 
na  podu,  kao  što  su:  vezuje  žnirance  na  cipelama, 
izvlači  čarape,  odjećom  briše  cipele,  skuplja  trunje  s 
poda,  itd.  Performans  završava  kada  se  dirigent  uspravi 
i izađe”  (George  Maciunas,  1965.),  ili  “Glazba  za  dva 
izvođača:  U zatvorenoj  sobi  prolaze  dva  sata  u tišini. 
(Oni  mogu  činiti  što  god  žele  osim  razgovarati)” 
(Mieko  Shiomi,  1963.).  Glazbeno  djelo  u fluksusu 
postoji  kao  “trag”  ili  “dokument”,  odnosno  “odloženi 
zvuk”  ili  omogućavanje  i emancipiranje  perfor- 
mativnih  mogućnosti  i situacija  umjetnika  (George 
Brecht,  George  Maciunas,  La  Monte  Young,  Mieko 
Shiomi).  Muzičko  djelo  je  djelo  po  egzistencijalnom 
izvođenju  ili  odigravanju  događaja  ili  njegovom 
konceptualnom  predočavanju,  a ne  po  kompozicijskim 
ili  strukturalnim  naddeterminacijama  glazbe  kao 
umjetnosti  u tradiciji  Zapada.  Zato  je  John  Cage  za- 
pisao: “glazba  se  nikada  ne  zaustavlja,  mi  smo  oni 
koji  je  isključe...” 

LITERATURA:  Bloc2,  agi , Nym  1 , Oliv  1 5,  Shawl , Šuvl09 

Forma,  Forma  je  oblik,  kroj,  lik,  vanjska  strana,  kalup, 
uzor,  model.  Često  se  pojam  forme  definira  kao 
suprotnost  pojmu  sadržaja.  Prema  općoj  definiciji 
forma  je  za  osjetila  oblikovana  materijalna  pojavnost 
umjetničkog  djela  ili  način  na  koji  djelo  postoji.  Forma 
postoji  kao  materijalna,  perceptivna,  semantička, 
estetska  i umjetnička  činjenica,  odnosno,  stvoreno  i 

prisutno  stanje  stvari,  ali  i pojavnost  (fenomen),  izgled 
i prcdočivost  umjetničkog  i estetskog.  Pojam  forme 
se  obično  definira  na  tri  nivoa:  ( 1 ) kao  činjeničnost, 
prisutnost,  izgled  i pojavnost  umjetničkog  djela  koja 
čini  moguće  uspostavljanje  i djelovanje  svih  aspekata 
djela,  (2)  kao  određeni  pojedinačni  poredak,  pravilo 
poretka  ili  efekti  poretka  koji  čini  umjetničko  djelo  ili 
se  pojavljuje  u okviru  njega,  i (3)  kao  specifični 
konceptualni,  medijski,  materijalni  i perceptivni  okvir 
koji  čini  mogućim  pojavljivanje,  postojanje  i recepciju 
djela.  Estetičar  Ivan  Focht  je  definirao  pojam  forme 
na  dvadeset  i četiri  načina:  ( 1 ) forma  kao  formalnost, 
(2)  forma  kao  modus,  (3)  forma  kao  medij,  (4)  unu- 
trašnja forma,  forma  kao  prooformljenost,  (5)  vanjska 
forma,  (6)  transcendentna  forma,  (7)  imanentna  forma 
- forma  kao  morfe  u Aristotelovom  smislu,  (8)  forma 
u Kantovom  smislu,  (9)  forma  u Herbartovom  smislu, 
(10)  forma  kao  stil,  (11)  forma  kao  species  odnosno 
genus,  ( 1 2)  estetička  forma,  (13)  fonna  kao  formacija, 
(14)  forma  kao  izraz  sadržaja,  (15)  forma  kao  igra  - 
formalizam,  (16)  forma  kao  odsutnost  sadržaja,  (17) 
forma  kao  ukras,  ( 1 8)  forma  kao  opseg,  kontura,  ( 1 9) 
forma  kao  iskaz  - formulacija,  (20)  forma  kao 
kristalizacija  sadržaja  - oformljenost,  (21)  forma  kao 
manifestacija,  (22)  forma  kao  način  ponašanja  u 
životu,  (23)  forma  kao  klasifikacija,  odnosno 
kategorizacija  sadržaja,  i (24)  forma  kao  red  ili 
poredak. 

Pristupi  umjetničkoj  formi  se  razlikuju:  (a)  u tradiciji 
gdje  se  forma  određuje  kao  najčešće  mimetičko  ili 
prikazivačko  sredstvo  za  uspostavljanje  i prijenos 
mogućih  tcmatizacija  i informacija  (izraz,  prikaz),  (b) 
u modernoj,  gdje  se  forma  pretpostavlja  kao  specifična 
suštinska  odrednica  autonomnog  umjetničkog  djela, 
bez  obzira  da  li  se  ona  interpretira  fenomenološki 
(naglasak  na  pojavljivanju  forme  pred  osjetilima  i za 
osjetila),  psihološki  (naglasak  na  perceptivnim  i 
poetičkim  aspektima  subjekta  doživljaja  ili  stvaranja 
forme)  ili  semiotički  (forma  kao  jedan  pred-znakovni 
sistem  ili  sintaktički  poredak,  forma  kao  nosilac  znaka 
ili  označitelj  i forma  kao  znak  ili  struktura  znakova, 
tj.  kao  tekst),  i (c)  u postmodemoj,  gdje  se  forma 
interpretira  kao  povijesni  obećani  poredak,  kod  ili 
semantički  vrijedan  tekst  koji  nosi  značenja  svojeg 
porijekla  ili  trenutnih  kontekstualiziranja  u eklektičnim 
umjetničkim  produkcijama.  Za  postmodemu  je  bitna 
definicija  Josepha  Kosutha  da  se  forma  ne  mora 
mijenjati,  a da  se  njena  značenja  mogu  mijenjati.  Može 
se  postaviti  teza  da  u povijesti  umjetnosti,  bez  obzira 
da  li  se  radi  o tradiciji,  modernoj  ili  postmodemoj, 
postoji  tenzija  između  teorijskih  pozicija  koje  formu 
interpretiraju  kao  središnji  problem  svakog  umjet- 
ničkog čina  ili  produkcije  i teorijskih  pozicija  koje 


formu  tumače  samo  kao  posrednika  proizvodnje  i 
komunikacije  značenja,  smisla,  vrijednosti,  zado- 
voljstva ili  transcendentnog  doživljaja. 

LITERATURA:  Ag4,  Blin I . Božič3,  Ejhl.  ErjlO,  Fochl,  Jami, 
Krauss3,  Langer  1 , Lcvis2,  Morp3,  Morp4,  Pclcl , Pem3,  Peti ,Prij  1 , 
Rot6,  Schn  1 , Šuv48,  Šuv  49 

Formalistička  kritika.  Vidi:  Estetički  formalizam. 
Formalizam,  Kritika 

Formalizam.  Formalizam  je  znanstvena,  filozofska  i 
estetička  koncepcija  zasnovana  na  stavu  daje  zadatak 
teorije  istraživanje  forme  (oblika).  Michel  Foucault 
smatra  da  se,  razmotri  li  se  neobična  sudbina  for- 
malizma u XX.  stoljeću,  od  slikarstva  preko  muzi- 
kologije,  etnologije  i arhitekture  do  teorijskih  dis- 
ciplina, očituje  da  je  formalizam  jedan  od  najutje- 
cajnijih teorijskih  pravaca  XX.  stoljeća.  On  tvrdi  da 
formalizam  kao  širi  duhovni,  spoznajni,  teorijski  i 
kulturni  fenomen  predstavlja  duh  vremena  modeme 
epohe  i da  ima  isti  značaj  koji  su  za  opću  kulturu  XIX. 
stoljeća  imali  romantizam  i pozitivizam.  Pojam 
formalizma  identificira  se  s pojmom  modernizma  i 
zato  se  formalizam  tretira  kao  jedan  od  bitnih 
modernističkih  teorijskih  procesa.  Formalizam  se 
zasniva  na:  modernističkom  postkantovskom  sistemu 
shvaćanja  da  su:  (1)  područja  ljudske  spoznaje 
autonomna  područja,  s posebnim  i karakterističnim 
zakonima,  pravilima  i načinima  iskazivanja;  (2) 
formalni  sistemi  (područja)  ne  ovise  o prikazivanju 
vanjskog  svijeta  ili  zakona  prirode  i ljudskog  iskustva 
nego  o formalnim  jezičkim,  konceptualnim  i logičkim 
pravilima  kojima  se  uređuje  i upravlja  ljudska  spoznaja 
i institucije  spoznajnog  rada  (teorija,  filozofija, 
znanost);  (3)  ljudska  spoznaja  i njezini  autonomni  ili 
referencijalni  modeli  mogu  se  prikazati,  aproksimirati, 
opisati  i objasniti  modelima  konstruiranim  na  osnovi 
pravila  i hipoteza,  a zatim  pripisani  konkretnim  fe- 
nomenima u svijetu.  Za  umjetnost  formalizam  isto- 
vremeno predstavlja  i teoriju  umjetnosti  i konkretnu 
poetiku  ili  duhovno  okružje  u kojem  umjetnost  nastaje. 
Sa  stajališta  estetike  i teorije  umjetnosti  formalistička 
se  misao  može  prikazati  kroz:  ( 1 ) estetički  formalizam 
likovnih  umjetnosti  Konrada  Fiedlera  i Adolfa  von 
Hildebranda,  nastao  krajem  XIX.  stoljeća,  utemeljen 
na  istraživanju  pojma  i pojavnosti  autonomne  likovne 
forme;  (2)  estetički  likovni  formalizam  britanskih 
teoretičara  umjetnosti  Clivea  Bella  i Rogera  Fryja 
prvih  desetljeća  XX.  stoljeća,  usmjeren  na  stvaranje 
modernog  pojma  autonomne  likovne  forme  (spe- 
cifične likovne  forme);  (3)  ruski  formalizam  (1915.- 
1928.)  utemeljen  kao  književna  teorija  (Boris  Ejhen- 
baum,  Viktor  Šklovski,  Roman  Jakobson,  Jurij 

Tinjanov),  ali  uspješno  primjenjivan  i na  likovne 
umjetnosti,  film  i kazalište;  po  riječima  teoretičara 
Borisa  Ejhenbauma  formalizam  je  uspostavio  novi 
pojam  forme  (jezičke  forme),  koji  je  zatim  primijenjen 
na  analizu  postupaka  stvaranja  umjetničkog  djela  i 
njegovog  funkcioniranja  u svijetu  i kulturi;  (4)  direktne 
ili  indirektne  anticipacije  i primjene  ruskog  formalizma 
na  teoriju  likovnih  umjetnosti  postsimbolička  teorija 
umjetnosti  Nikolaja  Kulbina,  teorija  kompozicije, 
površine,  kompozicije  u kubizmu  Davida  Burljuka, 
teorija  boja  Mihaila  Matjušina  i teorija  adicionog 
elementa  (karakteristični  znak  slikarskog  stila)  Ka- 
zimira Maljeviča;  (5)  formalna  istraživanja  likovnog 
u europskim  avanagardama  između  dva  svjetska  rata: 
teorija  forme,  kompozicije,  progresija  i likovnog 
prikazivanja  zasnovana  na  Bauhausu  (Vasilij  Kan- 
dinski,  Paul  Klee,  Laszlo  Moholy-Nagy,  Johannes 
Itten,  Josef  Albers);  (6)  američka  semiotička  post- 
peirceovska  estetika  Charlesa  Morrisa  i Susanne 
Langer  (kraj  30-ih,  sredina  50-ih  godina),  utemeljena 
na  pojmu  znaka  i umjetničkog  djela  kao  odnosa 
znakova  u prikazivanju  estetske  vrijednosti;  (7)  ame- 
rička formalistička  modernistička  estetika  slikarstva 
Clementa  Greenberga  (od  kasnih  40-ih  do  sredine  60- 
ih  godina),  utemeljena  na  pojmu  autonomije  slike  i 
slikarstva,  odnosno  traganju  za  osnovnim  aspektima 
slikarstva  koje  ono  ne  dijeli  s drugim  umjetničkim 
disciplinama;  (8)  formalističko  slikarstvo  i skulptura 
razvijaju  se  u okviru  umjetničkih  pokreta  kao  što  su 
slikarstvo  obojenog  polja,  postslikarska  apstrakcija, 
slikarstvo  tvrdog  ruba  i minimalna  umjetnost  60-ih 
godina,  primjenjujući  ili  kritizirajući  Greenbergovu 
formalističku  estetiku;  (9)  europska  formalistička 
estetička  misao  nakon  ruskog  formalizma,  u rasponu 
od  praškog  lingvističkog  kruga  i češke  semiotike  Jana 
Mukarovskog  do  francuskog  strukturalizma;  (10) 
francuski  strukturalizam,  utemeljen  na  teoriji  ruskog 
formalizma,  strukturalnoj  desaussureovskoj  lingvi- 
stici, kritici  fenomenoloških  analiza  i rasprava,  kao  i 
formalnom  sinkronijskom  izučavanju  etnoloških, 
psihoanalitičkih  i lingvističkih  sustava  kroz  razvoj 
semiotike  i semiologijc  (Claudc  Levi-Strauss,  Jacqucs 
Lacan,  Roland  Barthes);  (11)  paralelno  francuskom 
strukturalizmu  tijekom  50-ih  i 60-ih  godina  nastaje 
niz  teorijskih  formalističkih  i strukturalističkih  škola 
kao  što  su  semiotička  teorija  Tartuske  škole  (Lotman, 
Uspenski)  i teorija  informacija  i informacijska  estetika 
(Umberto  Eco,  Abraham  Moles,  Max  Bense);  (12) 
primjenom  semiotičke  teorije  i informacijske  estetike 
nastaju  vizualna  istraživanja  oblikovanja  predmeta, 
prostora,  pokreta  i optičkih  fenomena  u neokon- 
struktivizmu,  novim  tendencijama,  kinetičkoj,  kom- 
pjutorskoj i kibemetičkoj  umjetnosti;  (13)  lingvi- 


stičko-semiotičkim formalizmom  naziva  se  skup 
semiotičkih,  semioloških,  informacijskih  i kiber- 
netičkih  teorija  kao  i logičke,  sintaktičke  i semantičke 
analize  utemeljene  u analitičkoj  filozofiji  jezika  i 
estetici;  (14)  lingvističko  semiotička  formalna  is- 
traživanja pojma  jezika  i paradigme  umjetnosti 
primijenjena  su  u postminimalnoj,  konceptualnoj  i 
semio  umjetnosti  krajem  60-ih  i tijekom  70-ih  godina, 
ali  u tim  je  pokretima  provedena  i radikalna  kritika 
likovne  formalističke  estetike,  od  Fiedlera  preko  Bella 
do  Greenberga;  (15)  formalističkim  radom  mogu  se 
nazvati  i različite  istraživačke  i stvaralačke  prakse  u 
umjetnosti  koje  nisu  striktno  vezane  za  formalističku 
teoriju:  geometrijska  apstrakcija  nakon  Drugog  svjet- 
skog rata,  sistemsko  slikarstvo,  fundamentalno  sli- 
karstvo, analitičko  slikarstvo,  nova  britanska  skulp- 
tura, neo  geo  i postformalizam,  pojava  koja  odgovara 
postmodemizmu  koji  slijedi  modernizam. 

LITERATURA:  Bek  1 , Bow2,  Erj  1 0,  Ejh  1,  Flakt,  Green  1 , Green3, 
Green6,  Green7,  Green  10,  Green  1 1,  Green  12,  Green  13,  Green  15, 
Grž5,  Hartml,  Morp4,  Peti,  Solal,  Šuv  19,  Wollhm5 

Fotoambijent  Fotoambijent  je  cjeloviti  prostor  čiji 
su  prostorni  i značenjski  aspekti  određeni  fotografijom 
ili  projekcijom  dijapozitiva. 

Fotografija  nije  samo  slika  izložena  u prostoru  nego 
slika  koja  onim  što  prikazuje,  svojim  prostornim 
dimenzijama,  smještajem  i odnosom  prema  drugim 
prostornim  aspektima  određuje  prostor.  Fotoambijenti 
se  temelje  na  uspostavljanju  kontinuiteta  između 
onoga  što  fotografija  prikazuje  u plohi  i trodimen- 
zionalnog prostornog  svijeta.  Prividni  kontinuitet 
fotografije  i trodimenzionalnog  prostomo-predmetnog 
svijeta  uspostavlja  se  posredstvom  značenjskih  odnosa 
fotografskog  prikaza  i prostornog  izgleda  ili  na  temelju 
nekog  formalnog  konstruktivnog,  kolažnog,  citatnog 
ili  montažnog  principa.  Fotoambijent  i fotoinstalacija 
se  razlikuju  po  tome  što:  (l)  u fotoambijentu 
fotografija  ima  ulogu  nositelja  prostome  artikulacije 
okružujuće  cjeline;  na  primjer  fotografijama,  pla- 
katima ili  projekcionim  površinama  prekriven  je  čitav 
prostor;  (2)  u fotoinstalaciji  fotografija  je  tek  jedan 
od  elemenata  postavljenih  u prostoru.  Fotoambijente 
ili  instalacije  realiziraju  Jan  Dibbets,  Tim  Head, 
Christian  Boltanski,  Mike  Kelley,  Barbara  Kruger, 
Kryzstof  Wodiczko,  Victor  Burgin,  Helen  Chadvvick, 
James  Coleman,  kao  i Željko  Jcrman,  Maja  Savić. 
LITERATURA:  Golds  I,  Heal,  Kali  1 , New  I 

Fotografija.  Fotografiju  kao  papir,  karton  ili  plastiku 
sa  slikom  koja  je  svjetlosno  kemijski  izazvana  i 
fiksirana  na  površini,  opisuju  navodi:  (1)  fotografija 
je  optička  slika  (prikaz),  (2)  fotografija  je  slika,  (3) 

fotografija  je  umjetnička  slika  i (4)  fotografija  je 
vizualni  nestandardni  značenjski  vrijedan  zapis 
(vizualni  znak  ili  struktura  vizualnih  znakova,  tj. 
vizualni  tekst).  Optičkom  slikom  naziva  se  optički 
odraz  vidljivog  koji  ne  nastaje  radom  subjekta  i nije 
rezultat  njegovih  namjera.  Zrcalnom  slikom  naziva 
se  odraz  lika  u zrcalu,  na  glatkoj  površini  vode, 
ulaštenog  metala,  itd.  Zrcalna  slika  postoji  bez  subjekta 
kao  što  postoje  različiti  predmeti,  situacije  ili  prirodni 
događaji.  Fotografija  podsjeća  na  zrcalnu  sliku,  ali  se 
i razlikuje  od  nje.  Zrcalna  slika  je  trenutni  odraz,  a 
fotografija  je  proizvod:  selekcija  traga  svjetlosti  i 
fizičko-kemijska  obrada  traga  svjetlosti.  Zrcalna  slika 
je  izvan  intencionalnog  polja  subjekta,  a fotografija 
je  uvijek  u intencionalnom  polju  barem  četiri  subjekta: 

(1)  subjekta  koji  je  projektirao  fotografski  aparat 
određenog  formata  (tako  da  slika-negativ  nastaje  kao 
pravokutnik  ili  kvadrat),  (2)  subjekta  koji  je  snimio 
fotografiju  i time  iz  potencijalno  beskrajnog  poretka 
svjetlosnog  okruženja  izdvojio  (odabrao)  upravo  taj 
kadar  (ograničenu  strukturu  svjetlosnih  invarijanti), 
(3)  subjekta  koji  je  izradio  fotografiju  iz  negativa  (u 
boji,  cmo-bijelo,  zadržavajući  kadar  negativa  ili  ga 
mijenjajući  umanjivanjem  ili  povećavanjem  fotogra- 
fije) i (4)  subjekta  koji  je  gledalac,  a prvi  gledalac  je 
fotograf.  Ono  što  povezuje  fotografiju  kao  sliku  i 
zrcalnu  sliku  uzročni  je  (fizičko-optički)  lanac  između 
originala  i fotografije  (reference  i njezine  slike-odraza). 
Zrcalnu  sliku  možemo  razumjeti  kao  prirodni  znak 
(ono  što  prethodi  ikoničkom  znaku,  iz  čega  se  može 
izvesti  aluzivni  i,  zatim,  ikonički  znak),  a fotografiju 
kao  aluzivni  i ikonički  znak  proizveden  fizičko- 
kemijskim  uzročnim  postupkom.  Fotografija  kao 
umjetnička  slika  fenomen  je  drugog  stupnja  i (me- 
ta)fenomen  u odnosu  na  fotografiju  kao  sliku.  U od- 
nosu na  fotografiju  kao  sliku  ona  ima  višak  značenja 
koji  može  proizlaziti  iz  njezinog  izgleda  (iz  toga  što 
je  slika  nečega,  Stoje  vizualna  datost),  ali  i iz  njezinih 
funkcija  (perceptivnog,  prijenosnog,  ikonografskog 
ili  retoričkog  koda).  Po  tradicionalnim  teorijama 
fotografija  može  biti  umjetnička  slika  samo  na  osnovi 
utvrđenih  morfoloških  karakteristika.  Fotografija  je 
umjetničko  djelo  jer  su  njezini  morfološki  vizualni 
aspekti  takvi,  da  se  ona  na  osnovi  njih  prihvaća  kao 
produkt  umjetnosti  i estetski  vrijedan  predmet. 
Fotografija  se  može  interpretirati  i na  druge  načine: 
kao  ikonički  model  (tekst),  kao  informacijski  vizualni 
sistem  (sredstvo  komunikacije),  kao  generator 
estetskih  doživljaja,  kao  apstraktna  kompozicija,  kao 
prijenosnik  umjetničkog  koncepta,  kao  estetski 
predmet.  S relativističkog  (nemorfološkog)  stajališta 
status  fotografije  kao  umjetničke  fotografije  određen 
je:  (1)  institucionalnim  sporazumom  o tome  da  li  da 


se  konkretna  fotografija  prihvaća  ili  ne  kao  umjetničko 
djelo,  (2)  utvrđivanjem  konteksta  i namjera  njezinog 
autora,  odnosno,  da  li  je  nastala  u kontekstu  i s 
namjerama  da  bude  umjetnički  rad  ili  ne,  (3)  različitim 
strategijama  označavanja  - upotrebom  fotografije  kao 
umjetničkog  djela,  indeksiranjem  fotografije  njezinim 
naslovom,  intertekstualno-slikovnim  povezivanjem 
fotografije  i teksta  koji  definira  njezin  status,  odnosom 
fotografije  i slikarstva. 

LITURATURA:  Adcl,  Arml,  Arm2,  Baki,  Baql,  Bart22.  Ba§8, 
Nauhl,  Beli4,  Bcnj5,  Bemil,  Beni,  Birl.  Bolti,  Božič8,  Burgin3, 
Burgin4,  Burgin5,  Burgin6,  Burgin9,  Cartie  1 , Dan8,  Dan  1 0,  Den  1 7, 
Dcn23,  Den33.  Den37,  Den40,  Dcn75,  Didi2,  Đorđl,  Kc6,  Knyl, 
Fcnzl,  Fotol,  Fotogl,  Freunl,  Frizl,  Gcml,  Jcnnl,  Kadi,  Konl, 
Kov6,  Kov7,  Koz4,  Krausl4,  Kuzl,  Lovi,  Miti,  Modi,  Mohl, 
Mot$9,  Ncusl,  Ncus2,Ncus3,01,  Pešćl,  Phol,  Prisl,  Pult  1 , Rorl, 
Say3,  Sont3,  Sont4,  Sql,  Stip3,  Šuv67,  Tij4,  Tim3,  Todl,  Tod2, 
Tom  1 0.  NValkcrl,  Weier2,  West  1 , Witk  1 

Fotografija  kao  umjetnost.  Fotografija  kao  umjetnost 
je  rad  u mediju  fotografije  koji  likovni  umjetnici  rea- 
liziraju ( l ) proširujući  područja  vizualnih  istraživanja; 

(2)  ispitujući  likovno  kroz  fotografiju;  (3)  istražujući 
prirodu  fotografije  sa  stajališta  likovnih  umjetnosti; 
(4)  fotografski  dokumentirajući  situacije  i događaje 
procesualnc  umjetnosti,  land  art  instalacije,  body  art 
akcije  i performanse;  (5)  ostvarujući  konceptualne 
zamisli  i narativne  fotografske  prikaze.  “Fotografija 
kao  umjetnost”  ili  “fotografija  umjetnika”  razlikuje 
se  od  “umjetničke  fotografije”  time  što  njezin  cilj  nije 
stvaranje  estetskog,  vizualnog  ili  likovnog  fotograf- 
skog djela  nego  fotografiju  koristi  kao  sredstvo  eks- 
perimentiranja, istraživanja  i dokumentiranja  jezika, 
koncepta  i prirode  umjetnosti. 

Od  početka  XX.  stoljeća  nastaju  fotografski  eks- 
perimenti likovnih  avangardnih  umjetnika.  Oni  se 
odvijaju  u sferi:  ( 1 ) nadrealističke  fotografije  (Eugčne 
Atget,  Man  Ray,  Jacques-Andrć  BoifTard,  Hans  Bel- 
lmcr,  Raoul  Ubac,  Maurice  Tabard,  Dora  Maar,  Claude 
Cahun,  Brassai,  Jindrich  Štyrsky,  František  Vobecky, 
Vaclav  Zykmund,  kao  i Vane  Bor,  Nikola  Vučo),  (2) 
fotomontaže  i fotograma  (od  ekspresionista  i futurista 
do  nadrealista:  Stanislaw  Ignacy  Witkiewicz,  Amaldo 
Ginna,  Man  Ray,  Lee  Miller,  Hannah  Hoch,  John 
Heartfield,  Karei  Teigc,  kao  i Vane  Bor,  Marko  Ristić); 

(3)  fotografskog  konstruktivističkog  eksperimenta  s 
rakursima  snimanja  i osvjetljenjem  (Aleksandar 
Rodčenko,  Laszlo  Moholy-Nagy,  Francis  Joscph 
Bruguiere,  Jaromir  Funke,  Jaroslav  Rossler,  Josef 
Sudek,  František  Drtikol,  Ivana  Tomljcnović);  (4) 
snimanjem  i dokumentiranjem  životnih  ili  performans 
situacija  umjetnika  (Marcel  Duchamp).  Duchamp  je 
koristio  medij  fotografije  kao  sredstvo  govora  um- 
jetnika u prvom  licu,  puštajući  da  ga  fotografiraju  te 

tako  nastaju  prva  remek-djela  fotografije  umjetnika. 
Na  fotografiji  Tonzura  (1919.)  snimljen  je  njegov 
potiljak;  kosa  na  potiljku  obrijana  je  u obliku  zvijezde. 
Na  fotografiji  Rrose  Selavy  (1921.),  koju  je  snimio 
Man  Ray,  Duchamp  je  transvestitski  preodjeven  u 
žensku  odjeću.  U kolažu  Monte  Carlo  Bond{\924.) 
zalijepljena  je  fotografija  na  kojoj  su  Duchampovo 
lice  i kosa  prekriveni  pjenom  za  brijanje.  Kosa  je 
pjenom  uobličena  u rogove,  te  lice  ima  demonski  izraz. 
Nakon  Drugog  svjetskog  rata  snimljena  je  fotografija 
koja  prikazuje  Duchampa  kako  igra  šah  s nagim 
modelom.  Fotograf  Ugo  Mulas  je  60-ih  snimio  seriju 
njegovih  portreta  otkrivajući  Duchampovu  privatnost, 
odnosno  puštajući  ga  da  fotografijom  govori  o vlastitoj 
subjektivnosti:  kako  šeta  gradom,  stoji  iznad  šahovske 
ploče  u parku,  kako  se  nalazi  među  svojim  djelima  ili 
promatra  fotografiju  na  kojoj  igra  šah  s nagim  mo- 
delom pušeći  cigaru.  U poslijeratnim  umjetničkim 
pokretima  kao  sredstvo  umjetničkog  izražavanja 
fotografija  je  primjenjivana  u postnadrealizmu,  fluk- 
susu,  neodadi  i pop  artu  (Alcxandr  Hackenschmied, 
Yoko  Ono,  Robert  Filliou,  Robert  Rauschenberg,  An- 
dy  Warhol,  Richard  Harni lton).  Krajem  60-ih  i tijekom 
70-ih  godina  fotografija  kao  umjetnost  ili  fotografija 
umjetnika  postaje  poseban  umjetnički  i fotografski 
žanr.  Postoji  više  vrsta  realizacija  fotografije  kao 
umjetnosti. 

Fotografija  u funkciji  dokumenta.  Fotografijom  se 
snimaju  i dokumentiraju  događaji  i situacije  pro- 
cesualne  umjetnosti,  akcije  umjetnika  (akcionizam, 
body  art,  performans),  privremene  instalacije  u prirodi 
ili  urbanom  prostoru  (land  art,  horizontalna  plastika), 
odnosno  sve  umjetničke  situacije  postobjektne  um- 
jetnosti čije  je  trajanje  kratko,  koje  su  neponovljive 
ili  ostvarene  na  udaljenim  i nepristupačnim  mjestima. 
Fotografija  se  koristi  na  dokumentaran,  informativan 
i estetski  neutralan  način.  Promatrač  iz  fotografije  i 
popratnog  teksta  treba  rekonstruirati  umjetnički 
proces,  situaciju  ili  događaj.  Takvim  fotografskim 
radom  bavili  su  se:  Robert  Smithson,  Walterde  Maria, 
Michael  Heizer,  Bruce  Nauman,  Terry  Fox,  Vito 
Acconci,  Dennis  Oppenheim,  Richard  Long,  Hamish 
Fulton,  Franz  Erhard  Walther,  grupa  OHOy  Grupa 
143 , grupa  Bosch+Boschy  Marina  Abramović. 
Fotografija  kao  sredstvo  “govora  " umjetnika  u prvom 
licu.  Fotograf,  slučajni  snimatelj  ili  sam  umjetnik 
pomoću  daljinskog  okidača  na  fotoaparatu  snima  svoje 
tijelo  ili  ponašanje  u mikrosocijalnim  situacijama. 
Umjetnik  izvodi  privatni  performans  stvarajući  re- 
žirane scene  zabilježene  fotografijom  (pojedinačni 
snimak  ili  serija  sekvenci).  Te  fotografije  nemaju  status 
dokumenta  nego  samostalnog  umjetničkog  rada  kojim 
umjetnik  govori  o sebi,  svijetu,  umjetnosti,  seksu- 


alnosti, konvencijama  ponašanja,  politici.  Fotografije 
u seriji  su  konceptualno  povezane,  estetski  neutralne 
i jasno  ocrtavaju  sferu  subjektivnog  izraza  i ponašanja. 
U tom  su  području  djelovali:  Vito  Acconci,  Gilbcrt  & 
George,  Karei  Miler,  Jan  Mlčoch,  Petr  Štembera, 
Laurie  Andcrson,  Natalia  L.  L.,  Katharina  Sieverding, 
Mary  Kelly,  Urs  Liithi,  kao  i Neša  Paripović,  Era 
Milivojević,  Raša  Todosijević.  U serijama  fotografija 
koje  prikazuju  kako  obavlja  beznačajne  radnje  (rukom 
čisti  pločnik,  čita  knjigu,  reže  kruh)  Karei  Miler  govori 
o svojem  malom  svijetu  bez  nade,  u kojem  su  moguće 
jedino  minimalne  geste.  Katharina  Sieverding  foto- 
grafijom bilježi  transvestitske  preobrazbe  spola.  Laurie 
Anderson,  Mary  Kelly  ili  Natalia  L.  L.  fotografijom 
konceptualiziraju  ženski  “glas  ili  izraz”;  gdje  je 
fotografija  medij  izražavanja  ženske  subjektivnosti 
(feministički  foto-diskurs).  Više  autora  koristi  instant 
ili  polaroid  fotografiju  (fotografija  nastaje  odmah  po 
snimanju)  da  bi  zabilježili  svoje  trenutne  privatne, 
subjektivne  i erotske  fantazije:  Lucas  Samaras, 
Ray  van  Dusen,  kao  i Ljubomir  Šimunić. 

Fotografija  je  model  konceptualne  analize  jezika, 
prirode,  postupaka  stvaranja  i razumijevanja  umjet- 
nosti. Edvvard  Ruscha  u serijama  fotografija  tvori 
koncepte  vizualnog  značenja.  Na  primjer,  u knjizi 
fotografija  Mali  izvori  vatre  i mlijeko  (1964.)  stvara 
semantički  obrat  koji  se  ostvaruje  i vizualno  i jezički 
u naslovu  rada:  (1)  u knjizi  se  nižu  fotografije  izvora 
vatre  (let  lampa,  plinska  pećnica,  šibice);  (2)  posljednja 
je  fotografija  čaše  mlijeka  koja  može  biti  shvaćena 
dvojako,  što  i je  poanta  Ruschinog  rada:  mlijeko  kao 
suprotnost  vatri  (nešto  što  nema  fizičke  i značenjske 
veze  s vatrom)  i mlijeko  kao  tekućina  koja  se  grije  na 
vatri.  Rad  Josepha  Kosutha7e</a/i  i tri  stolca  (1965.) 
zasniva  se  na  upotrebi  fotografije  kao  izraza  riječi 
“stolac”:  stolac  je  prikazan  fotografijom,  izložen  kao 
predmet  i dana  je  njegova  iječnička  (jezička)  definicija. 
Fotografijom  Korekcija  perspektive  (1969.)  Jan 
Dibbets  prikazuje  kvadrat  dobiven  uklanjanjem 
površinskog  sloja  trave.  Iskopana  površina,  međutim, 
nije  kvadratnog  oblika  nego  se  na  fotografiji  vidi  kao 
kvadrat,  budući  da  je  četverokutni  oblik  nastao  od- 
govarajućim položajem  aparata  i perspektivnom 
zakrivljenošću  u fotoaparatu.  Dibbets  je  primjenjivao 
sljedeće  aspekte:  (1)  optički  fizički  zakon  na  kojem 
se  temelji  rad  fotoaparata;  (2)  tradicionalni  model 
perspektive  kao  osnovno  kompozicijsko  načelo  u 
slikarstvu;  (3)  ideja  land  art  intervencije  na  tlu.  Rad 
Black  Brook  (1975.)  Robert  Barry  je  ostvario  kao 
projekciju  serije  dijapozitiva;  naizmjenično  su  se 
smjenjivali  dijapozitivi  potoka  i oni  s apstraktnim 
pojmovima.  Barry  je  snimao  potok  Black  Brook  od 
izvora  do  ušća  u rijeku.  Prateći  dijapozitive,  promatrač 

slijedi  tijek  potoka  i konceptualizira  vrijeme  hoda.  U 
seriji  dijapozitiva  Četiri  godišnja  doba  ( 1 976.-1977.) 
konceptualizirao  je  paralelne  tijekove  vremena  pro- 
jekcije i izmjene  godišnjih  doba.  U serijama  fotografija 
industrijske  arhitekture  (tornjevi,  cisterne,  tvornice) 
Bemd  i Hilla  Becher  fotografijom  konceptualiziraju 
fenomen  zgrade,  prostora,  industrijske  arhitekture. 
Grupa  143  radila  je  autore fleks i vne  fotografske 
radove.  Snimane  su  sekvence  različitih  tjelesnih  ili 
materijalnih  procesa.  Svaka  sekvenca  je  bila  element 
na  osnovi  kojeg  je  interpretiran  i teorijski  objašnjavan 
stvarni  događaj  i njegova  semiotička  (sintaktička) 
formalizacija  u niz  sekvenci.  Neša  Paripović  je  rea- 
lizirao serije  fotografija  u kojima  je  medij  fotografije 
koristio  kao  vizualni  metajezik  kojim  se  govori  o 
umjetniku  i njegovom  statusu  (umjetnik  u stvaranju, 
umjetnik  u kontemplaciji,  umjetnik  i model).  Foto- 
grafija kao  vizualni  metajezik  označuje  sposobnost 
semantiziranja  ne  samo  doslovno  prikazanog  pred- 
meta, bića,  situacije  ili  sekvence  događaja  nego  i 
njihove  posredne  kulturološke,  značenjske  i institu- 
cionalne odrednice. 

Fotografija  je  sredstvo  preispitivanja  fotografskog 
medija.  Fotografija  se  ne  istražuje  u smislu  razvijanja 
novih  tehničkih  efekata  i kvalitete  snimanja  i foto- 
kemijske  obrade  nego  u smislu  tautološkog  poka- 
zivanja da  fotografija  jest  fotografija,  odnosno  da 
fotografija  pokazuje  jedino  svoje  tehničke,  materijalne 
i konceptualne  mogućnosti.  John  Hilliard  je  u ranim 
radovima  istraživao  postupke  snimanja.  U radu  Deset 
protrčavanja  kraj  fiksirane  točke  od  1/500  do  1 
sekunde  (1971.)  Hilliard  je  postupao  po  sljedećem 
principu:  (1)  za  svaku  dužinu  ekspozicije  (od  1/500 
do  1 sekunde)  snimio  je  dvije  fotografije;  (2)  jednu 
fotografiju  je  snimio  protrčavajući  s fotoaparatom 
pored  fotoaparata  na  stativu;  (2)  drugu  fotografiju  je 
fotoaparatom  na  stativu  snimio  njegov  suradnik  i na 
njoj  je  prikazan  umjetnik  u trenutku  protrčavanja  pored 
nepomičnog  aparata.  Time  je  ostvaren  zatvoreni  sistem 
snimanja,  a izgled  fotografija  određen  je  dužinom 
ekspozicije.  Serija  fotografija  govori  o konceptu  i 
realizaciji  koncepta  fotografije.  Zato  postoji  tautološki 
identitet  između  onoga  što  fotografija  prikazuje, 
njezinog  izgleda  i procesa  snimanja.  Zagrebački 
umjetnici  Željko  Jerman,  Mladen  Stilinović  i Fedor 
Vučemilović  su  1976.  izveli  niz  radova  upotreb- 
ljavajući fotografski  materijal  kao  primami  i tautološki 
materijal  umjetničke  intervencije.  Željko  Jerman  je 
doslovno  izložio  nesnimljeni  film,  neosvijetljeni  foto- 
papir  i ambalažu  foto-materijala.  Fedor  Vučemilović 
e osvijetlio  kutiju  punu  foto-papira  i tako  osvijetljeni 
papir  kemijski  obradio.  Osvijetljeni  papiri  na  vrhu 
jcutije  su  bili  crni  (osvijetljeni),  a papiri  s dna  kutije 


bijeli  (neosvijetljeni).  Mladen  Stilinović  je  izložio  rad 
100%  fotografija  koji  se  sastojao  od  lista  foto-papira 
s pravokutnim  izrezom  na  sredini.  Fotografija  je  sve 
ono  što  ulazi  u vidno  polje  promatrača,  obrubljeno 
okvirom  od  foto-papira. 

Zamisli  fotografije  umjetnika  razvijane  su  i u području 
fotoobjekta,  fotoambijenta,  holografije  i narativne 
fotografije.  Fotoobjekti,  fotoambijenti  i holografije  su 
tehnički  okviri  rada  primjenjivani  u različitim  umjet- 
ničkim istraživanjima  (koncepti,  govor  umjetnika  u 
prvom  licu,  dokumenti).  Narativna  fotografija  se  raz- 
vila kao  podžanr  i tendencija  fotografije  kao  umjet- 
nosti. Zasniva  se  na  pripovjednoj  snazi  fotografije  i 
pripovjednom  međuodnosu  fotografije  i tekstualnog 
rada.  Vodeći  predstavnici  narativne  fotografije  kao 
modela  izražavanja  izvedenog  iz  konceptualne 
umjetnosti  su:  John  Baldessari,  William  Wegman, 
Boyd  Webb,  RogerCutforth,  James  Collins,  Christian 
Boltanski,  Victor  Burgin,  Martha  Rossler,  Radomir 
Damnjanović  Damnjan. 

Postmodcma  fotografija  umjetnika  ili  fotografija  kao 
umjetnost  razvijala  se  u neokonceptualnoj  umjetnosti, 
neoekspresionizmu,  post  pop  artu,  neokonceptualizmu 
i umjetnosti  simulacionizma  i obilježava  je:  (1) 
upotreba  modela  fotografskog  izražavanja  i estetike 
karakteristične  za  visokoprofesionalnu  modnu  i rek- 
lamnu fotografiju,  tj.  istovremena  veza  s umjetnošću 
pop  arta  i grafičkim  dizajnom;  (2)  jasno  razrađeni 
konceptualni  model  prikazane  scene  i upotreba 
fotografije  kao  vizualnog  metajezika  kojim  se  govori 
o fotografiji  kao  umjetničkom  djelu,  simulaciji 
umjetno  stvorene  realnosti  i vrijednostima  masovne 
kulture;  (3)  upotreba  fotografije  kao  jezika  nove 
subjektivnosti  (erotski,  feministički  ili  homoseksualni 
govor,  potrošačka  želja);  (4)  upotreba  simboličkih, 
metaforičkih,  alegorijskih  i narativnih  modela  pri- 
kazivanja (rad  s modelima  prikazivanja  na  filmu,  u 
stripu,  reklamama,  televizijskim  serijama,  rock  di- 
zajnu). Fotografija  se  izlaže  kao  fotografija  (uokvirena 
na  zidu),  kao  objekt  i dio  asamblaža,  u obliku  ins- 
talacija i ambijenata,  uz  korištenje  dija,  video  ili 
filmske  projekcije.  Predstavnici  postmodemističke 
fotografije  su:  John  Baldessari,  RobertMapplethorpe, 
Jeflf  Wall,  Cindy  Sherman,  Barbara  Kruger,  Richard 
Prince,  Šarah  Charlesworth,  Judith  Barry,  Shcrric 
Levine,  Victor  Burgin,  Bernard  Bayonnettc,  kao  i Go- 
ranka Matić,  Talent,  Vlasta  Delimar,  grupa  Weekend 
Art,  Boris  Cvjetanović,  Ana  Šerić,  Renata  Poljak,  Dan 
Oki,  Ivan  Marušić  Klif. 

LITERATURA:  Adel,  Aim2,  Baki,  Bald2,  Baljl,  Batcl,  Bauh2, 
Beli4,  Bir  I , Buc  1 4,  Buig  l , Burgin3,  Burgin  1 1 , Bui^in  1 2,  Cha  I , Dad  1 , 
Damnjl,  Dan8,  DanIO,  Dcnl7,  Den23,  Den37,  Den40,  Den75, 
Đorđl,  Enyl,  Frizl,  Fult2,  Gamm  1 , Golds  1 , Golds3,  Hillil,  Hocl, 

Ili2,  Jerml,  Jcrm2,  Jcrm3,  Jon3,  Kargl,  Kov6,  Kov7,  KrausS, 
Kraus  1 4,  Kraus  1 6,  Kraus  1 7,  Kue2,  Fenz  1 , Foto  I , Hah  1 , Kon  l , Kuz  I , 
Mart4,  Medkl,  Micl,  Modi,  Mohl,  Morg9,  Neusl,  Neus2,  Neus3, 
Niki,  Phol,  Prisl,  Pultl,  Rici,  Rorl,  Sawl,  Say3,  Shcrl,  Sher2, 
Slili  1,  Stip3,  Šuv67,  Šuv73,  Šuvl29,  Tij4,  Tim3,  Tod2,  Tom  10, 
Walker  1 , Witk  1 , Zab4 

Fotografija,  teorija.  Teorije  fotografije  razmatraju 
fotografske,  umjetničke,  estetske,  semiotičke,  se- 
miološke,  povijesne  i kulturološke  aspekte  fotografije 
kao  medija  ili  tehnike,  modela  prikazivanja  i iz- 
ražavanja, kao  i vrste  visoke  i popularne  umjetnosti. 
U teorijama  i studijama  fotografije  poslije  Drugog 
svjetskog  rata  najčešća  su  dva  smjera:  (1)  polazi  se 
od  stava  daje  osnovno  svojstvo  fotografije  tehnička 
sposobnost  vjernog  prikazivanja  svijeta;  prema 
Edwardu  Westonu  fotografija  je  najbolji  način 
priopćavanja  činjenica  i (2)  fotografija  se  tumači  kao 
tehnički  medij  koji  dozvoljava  izražavanje  subjek- 
tivnih pogleda  i ostvarivanje  eksperimentalnih 
zahtjeva  (Sušan  Sontag).  Andre  Bazin  je  zastupao 
ontološku  (morfološku)  teoriju  fotografije,  ukazujući 
na  ideje  kamere  kao  nevinog  oka  koje  doslovno  pri- 
kazuje svijet.  Prema  Bazinu  sve  umjetnosti  zasnivaju 
se  na  čovjekovoj  prisutnosti,  jedino  fotografija  djeluje 
na  promatrača  kao  prirodna  pojava,  “kao  cvijet  ili 
ledeni  kristal  čija  je  ljepota  neodvojiva  od  njihovog 
porijekla”  Originalnost  fotografije,  po  Bazinu,  temelji 
se  na  njezinoj  bitnoj  objektivnosti.  Bazinova  teorija 
kasnije  je  modificirana  ontologijom  modela,  što  znači 
ukazivanjem  da  se  objektivno-fotografsko  (tehničko) 
nadograđuje  subjektivnim  (autorskim  učinkom). 
Edgar  Morin  je  fotografiju  opisao  kao  fizičku  sliku 
bogatu  psihičkim  svojstvima.  Sušan  Sontag  u 
fotografiji  ne  vidi  produženo  oko  subjekta  koji  snima 
nego  je  kamera  produžena  ruka  svijesti.  Fotografija 
nije  samo  rezultat  gledanja  nego  i dokaz  što  je  sve 
vrijedno  gledanja.  Fotografija  je  svjesni  čin  izbora 
slike,  ona  pruža  potvrdu  daje  prije  trenutka  snimanja 
morala  postojati  formirana  svijest  o onome  što  se 
snima  i što  se  time  želi  prikazati.  Sušan  Sontag  zato 
tvrdi  da  su  fotografije  tumačenja  svijeta  u istoj  mjeri 
u kojoj  su  to  slike  i crteži.  Ona  fotografiju  vidi  kao 
nadrealistički  medij.  Ono  što  fotografiju  čini 
nadrealnom  je  neprecivi  patos  poruka  iz  prošlog 
vremena,  izvodeći  pesimistički  stav  iz  pogleda  na 
prošlost  koju  fotografija  prikazuje.  Fotografije  naziva 
melankoličnim  predmetima  koji  autentično  prikazuju 
ljudsku  prolaznost.  Njezin  pesimizam  potvrđuje  i 
argumentira  fotografski  rad  američke  fotografkinje 
Diane  Arbus,  koja  fotografski  sugerira  svijet  u kojem 
su  svi  međusobno  stranci,  zatečeni  u svojoj  samoći, 
nakaznosti,  subjektivnosti,  perverziji  (fotografije 
nakaza,  transvestita,  slučajnih  prolaznika,  nudističkih 


kampova).  Sušan  Sontag  svjedoči  daje  Diane  Arbus 
sam  čin  snimanja  osjećala  kao  nešto  nedolično,  kao 
agresivnu  gestu  prodora  u intimni  svijet  slučajnih 
modela. 

Gillo  Dorfles  zasniva  semiotički  pristup  fotografiji, 
ukazujući  na  njezin  ikonički  karakter.  Fotografija  je 
ikonički  znak  jer  u sebi  sadrži  vidljive  osobine 
predmeta  koji  prikazuje.  U fotografiji  se  razlikuju 
razina  očitosti  (prepoznatljivosti)  predmeta  kao  razina 
vjerna  prikazu  realnosti  i razina  značenja,  koja  upućuje 
na  različite  ambijentalne,  znanstvene,  umjetničke, 
društvene  i političke  sadržaje.  Fotografija  je  dvostruko 
artikulirana  jer  osigurava  prijelaz  od  referencijalnog 
(doslovnog)  nivoa  prikazivanja  na  znakovni  (posredni) 
nivo  prikazivanja.  U semiotičkim  istraživanjima 
fotografije  Umberto  Eco  razlikuje  više  kodova  koji 
upravljaju  viđenjem  i razumijevanjem  fotografije. 
Perceptivni  kodovi  uspostavljaju  osnovne  fizičke 
uvjete  gledanja.  Kodovi  prepoznavanja  određeni  su 
memorijom,  inteligencijom  i dništvenim  okvirima. 
Kodovi  prijenosa  određeni  su  tehničkim  medijem 
(razlika  crteža,  fotokemijske  slike  i televizijske 
svjetlosno-elektronske  slike).  Tonalni  (konotativni) 
kodovi  određeni  su  materijalnim  svojstvima  prezen- 
tiranog znaka  i dodaju  fotografiji  specifična,  parcijalna 
i sekundama  značenja.  Ikonički  kodovi  zasnovani  su 
na  perceptivnim  aspektima  sukladno  kodovima 
prenošenja.  Ikonički  kodovi  mogu  biti  figure,  znakovi 
i seme.  Figure  su  subjektivni  pozadinski  odnosi, 
svjetlosni  kontrasti  i geometrijske  kompozicije. 
Znakovi  su  grafičke  strukture  ili  elementi  koji  nešto 
denotiraju  (pokazuju  nos,  oko,  nebo  ili  apstraktne 
modele  kao  što  su  simboli).  Seme  su  prikazi  (engl. 
images)  ili  ikonički  znakovi  (čovjek,  konj)  koji 
formiraju  složene  ikoničke  fraze  (konj  u profilu,  ptičji 
pogled  na  kuću).  Ikonografski  kodovi  su  složeni, 
kulturološki  određeni  znakovi  (seme);  ne  prikazuju 
čovjeka,  djevojku  ili  konja  nego  kralja,  vilu,  pegaza. 
Roland  Barthes  je  u razdoblju  strukturalizma  analizom 
fotografije  pokušao  zasnovati  gramatiku  znakova  i 
odrediti  fotografski  jezik  kao  retoriku  slike.  Re- 
vidirajući svoja  ranija  strukturalistička  gledišta, 
Barthes  u knjizi  Svijetla  komora  (1980.)  fotografiju 
tumači  kao  poruku  bez  koda  (bez  općeg  skupa  pravila 
na  kojima  se  grade  fotografske  poruke).  On  fotografiju 
vraća  iskustvu  gledanja,  ali  ne  bilo  kojeg  gledanja  nego 
pogleda  na  minuli  (prošli)  svijet.  Taj  pogled  je  isto- 
vremeno i naivni  (nevini)  pogled  oka  i sofisticirana 
igra  značenjima  i sjećanjima  koja  budi  fotografska 
slika.  On  se  igra  fenomenološkim  povratkom  stvarima: 
razlikama  onoga  što  vidi,  što  zna  i na  što  emocionalno 
reagira.  Ono  što  je  kasnih  40-ih  izgledalo  kao  tehnički 
trijumf  fotografije,  za  Barthesa  predstavlja  njezin 

poraz:  “Fotografija  je  žrtva  svoje  nadmoći;  budući  da 
ima  reputaciju  doslovnog  prepisivanja  stvarnog  ili 
dijela  stvarnog,  ne  pitamo  se  previše  o njezinoj 
istinskoj  snazi,  o njenim  istinskim  uplitanjima.  Imamo 
dvostruko  viđenje  fotografije  koje  je  svaki  put 
neumjereno  ili  pogrešno.  Ili  je  pak  zamišljamo  kao 
čisto  prepisivanje,  mehaničko  i točno,  stvarnog ...  Ili 
pak,  u drugoj  krajnosti,  zamišljaju  je  kao  vrstu  zamjene 
za  slikarstvo.”  Po  Barthesu  predmet  koji  se  fotografira 
prividno  je  prirodan,  jer  gaje  fotograf  odabrao.  Optički 
sistem  aparatajedan  je  od  mogućih  sistema  naslijeđen 
iz  tradicije  perspektive.  Semiologu  sve  navedeno 
ukazuje  da  fotografija  predstavlja  ideološki  izbor  u 
odnosu  na  prikazani  predmet.  U reviziji  semiologije 
fotografije  Barthes  utvrđuje  da  se  kao  konačna  istina 
pojavljuje  Smrt,  a ne  ideologija.  Fotografija  je  svjedok 
vlastite  subjektivnosti.  Ona  se  ne  uzima  kao  kopija 
stvarnog  nego  kao  uobličavanje  prošlog  stvarnog,  kao 
magija,  a ne  umjetnost.  Barthes  analizu  zaključuje 
paradoksalnim  zapažanjem,  koje  će  nagovijestiti 
postmodemističku  interpretaciju  fotografije:  “Luda  ili 
mudra?  Fotografija  može  biti  jedno  ili  drugo:  mudra 
ako  njezin  realizam  ostane  relativan,  umjerenih 
estetskih  ili  empirijskih  navika  (listati  neki  časopis 
kod  frizera  ili  zubara);  luda,  ako  je  taj  realizam 
apsolutan,  i,  uvjetno  rečeno,  izvoran;  vraćajući  u 
zaljubljenu  i prestrašenu  svijest  samo  pismo  Vremena: 
u pravom  smislu  revulzivan  pokret  koji  preokreće  tok 
stvari,  a koji  bih  na  kraju  nazvao  fotografska  ekstaza.” 
Postmodemistička  teorija  fotografije  je  poststruk- 
turalistička,  što  znači  da  se  zasniva  na  transformaciji 
vizualnog  izgleda  fotografije  u značenja  i trans- 
formaciji relativnih  kulturoloških  značenja  u više- 
značne  interpretacije  izgleda  fotografije.  Nastaju 
ekstatičkc  situacije  u kojima  svaka  fotografija  ima  više 
izgleda,  jer  izgled  nije  samo  ono  što  se  vidi  nego  i 
kompleks  značenja  i smisla  koji  prekriva  fotografiju. 
Postmodemistička  teorija  fotografije  zasniva  se  na 
lacanovskoj  psihoanalizi  koja  fotografiju  tumači  kao 
rascjep  simboličkog  (semantičkog,  jezičkog,  poj- 
movnog), imaginarnog  (slikovnog,  prikazanog,  po- 
kaznog) i realnog  (onoga  što  ne  može  biti  zahvaćeno 
jezikom  i što  pripada  označiteljskom  materijalnom  i 
pozadinskom  poretku  fotografije  izvan  slike).  Foto- 
grafija kao  označiteljski  poredak  ne  prikazuje  svijet 
nego  anticipira  viđenje  svijeta  kao  svijeta  i time 
fotografije  kao  slike  svijeta. 

LITERATURA:  Bari  19,  Bart22,  B«nj4,  Benj5,  Bcttl,  Bolti,  Božič8, 
3urgin6,  Den37,  Ec6,  Freun  1 , Kad  1 , Koz4,  Miti,  01,  Sont3,  Sont4, 
Waltol 

Fotogram.  Fotogram,  kako  ga  zove  Laszlo  Moholy- 
Nagy,  ili  rayogram,  prema  Manu  Rayu,  je  apstraktna 


fotografija  napravljena  bez  fotografskog  aparata 
osvjetljavanjem  predmeta  postavljenih  na  foto-papir 
ili  kretanjem  svjetlosnog  izvora  iznad  foto-papira 
(Christian  Schad).  Fotogrami  su  stvarani  u dadaizmu 
kao  destrukcija  fotografskog  mimetičkog  prikaza,  u 
konstruktivizmu  kao  konstruktivno-plastički  feno- 
meni, a u nadrealizmu  kao  automatske  slobodne  aso- 
cijativne forme.  Fotogrami  su  kombinirani  s foto- 
montažama  i dorađivani  solarizacijom  (Man  Ray  i Lee 
Miller).  Vane  Bor  realizirao  je  niz  fotograma  auto- 
matskog i asocijativnog  karaktera.  Željko  Jerman  je 
razvio  poseban  tip  fotograma  nastalih  slikanjem 
fiksirom  po  osvijetljenom  fotografskom  papiru,  a 
realizirao  je  i radove  sa  svjetlosnim  otiscima  svojeg 
tijela  na  kemijski  nerazvijanom  foto-papiru.  Njemački 
eksperimentalni  fotograf  Floris  Ncususs  nomadski  je 
istraživao  različite  strategije  fotograma  (kao  otisak, 
trag,  plastički  znak,  tautologija).  Napisao  je  i jednu 
od  najopsežnijih  knjiga  o fotogramima. 

LITERATURA:  Đorđ  1 , Fori , Moh  1 , Neus2,  Neus3 

Fotomontaža.  Fotomontaža  je  vizualno  fotografsko 
umjetničko  djelo  nastalo  kolažno-montažnom  ob- 
radom fotografskih  snimaka.  Ideja  fotomontaže  nastala 
je  istovremeno  fotografiji.  Kao  posebna  umjetnička 
disciplina  i grana  fotografske  umjetnosti,  fotomontaža 
nastaje  u avangardama  prije  Drugog  svjetskog  rata 
(futurizam,  dada,  konstruktivizam  i nadrealizam). 
Pioniri  fotomontaže  su  (1)  futuristi  Antonio  Giulio 
Bragaglia  i Amaldo  Ginna;  (2)  dadaisti  Man  Ray, 
Hannah  Hoch,  Raoul  Hausmann,  Georg  Grosz,  John 
Heartfield;  (3)  konstruktivisti  Laszlo  Moholy-Nagy, 
Aleksandar  Rodčenko,  Varvara  Stepanova,  E1  Lis- 
sitzky,  Waclaw  Szpakowski,  Francis  Joseph  Bru- 
guiere;  (4)  nadrealisti  Max  Emst,  Rene  Magritte, 
Florence  Henri,  Herbert  Bayer,  kao  i Marko  Ristić, 
Vane  Bor. 

Fotomontažom  se  označuje  više  različitih  postupaka 
kolažno-montažne  obrade  fotografskog  snimka:  (1) 
višestruko  eksponirani  negativ,  tj.  na  jednu  ploču  ili 
jedan  negativ  snimi  se  više  snimaka,  tako  da  nastaje 
preklapanje  slika  (Bragaglia,  Ginna,  Szpakowski);  (2) 
kombiniranje  fotograma,  višestrukog  eksponiranja  i 
drugih  optičkih  efekata  (Moholy-Nagy,  E1  Lissitzky, 
Mirko  Lovrić,  Floris  Neususs);  (3)  rezanje  fotografija 
i drugog  vizualnog  materijala  (crtež,  tekst,  novinski 
isječci),  njihovo  kolažiranjc  i montiranje  u novu 
likovnu  cjelinu  koja  se  zatim  izlaže  kao  kolaž  ili 
reproducira  fotografskim  ili  grafičkim  tehnikama  (da- 
daisti, konstruktivisti,  nadrealisti,  Ivan  Tabaković,  Jan 
Dibbets,  Mladen  Stilinović);  (4)  slikanje  razvijačem  i 
fiksirom  po  fotografskom  papiru  (Željko  Jerman);  (5) 
primjena  tehnika  montaže  razvijenih  u grafičkom 

dizajnu,  filmu  i televiziji  radi  stvaranja  kolažno- 
montažnih  koncepata;  najčešće  uspostavljanjem 
odnosa  fotografije  i teksta  (John  Baldessari,  Victor 
Buigin,  Barbara  Kruger);  (6)  kompjutorska  (digitalna) 
obrada  fotografske  slike. 

LITERATURA:  Adel,  Bril,  Đorđl,  Fori,  Frizl.  Geml,  Golds3, 
Mohl,  Neu$2,  Ncus3,  Tisi 

Fotoobjekt  Fotoobjekti  su  trodmcnizonalni  predmeti 
na  čijim  površinama  su  zalijepljene,  otisnute  ili  foto- 
kemijskim  postupkom  postavljene  fotografije,  od- 
nosno asamblaži  čiji  je  konstruktivno-kolažni  element 
fotografija.  Fotoobjekt  ukazuje  na  transformaciju 
trodimenzionalnog  svijeta  koji  se  fotografski  snima  u 
dvodimenzionalnu  sliku  (fotografiju)  i dvodimen- 
zionalne  slike  u trodimenzionalni  predmet.  Fotoobjekt 
nije  bilo  koji  trodimenzionalni  predmet  nego  predmet 
koji  nosi  aspekte  fotografskog  prikazivanja.  Paradok- 
salnost  razlike  i povezanosti  konkretno  predmetnog  i 
fotografski  prikazanog  određuje  prirodu  umjetničkih 
radova  ostvarenih  kao  fotoobjekti.  Prve  primjere  foto- 
objekata  realizirao  je  Marcel  Duchamp  1921.  godine 
u ready-madeu  Belle  Haleine,  Eau  de  Voilette.  Naslov 
tog  rada  proistekao  je  iz  komercijalnog  naziva  kolonj- 
ske vode  Belle  Heleine,  Eau  de  Violette,  što  uz  fotogra- 
fiju Duchampa  odjevenog  kao  Žena  (na  naljepnici) 
otvara  bogat  ironični  niz  vizualno-jezičkih  tropa. 
Tijekom  50-ih  godina  nastaje  niz  fotoobjekata 
(asamblaža)  američkog  umjetnika  Josepha  Comella 
zasnovanih  na  ugrađivanju  i montaži  fotografije  u tro- 
dimenzionalni predmet  u obliku  kutije  (Blue  Medici, 
1950.).  Fotografija  je  smještena  u kutiju,  unoseći  u 
konkretni  trodimenzionalni  predmet  iluzionističku 
dimenziju  fotografske  slike.  Karakterističan  primjer 
fotoobjekta  je  rad  Marcela  Broodthaersa  Autoportret 
u bokalu  (1966.).  U staklenu  posudu  s poklopcem 
stavljena  je  cmo-bijela  fotografija,  portret  umjetnika 
s cigarom,  savijena  u valjak  tako  da  prati  oblik  posude. 
Zakrivljenost  fotografije  koja  prati  oblik  posude  čini 
portret  neobičnim,  karikiranim  i deformiranim.  In- 
stalacija fotoobjekata  Victora  Burgina  posvećena 
Bretonovoj  junakinji  Nadji  koristi  objekt  s fotograf- 
skim površinama  kao  dvostruki  fetiš:  fetiš  nadrea- 
lističkog  lika  i fetiš  opredmećenja  nepredmetne  fan- 
tazije. U neokonceptualnoj  umjetnosti  80-ih  i 90-ih 
godina  model  fotoobjekta  je  često  korišten  da  bi  se 
pokazao  perfekcionizam  izrade  fotoobjekata  kao  fetiša 
potrošačke  kulture  (Barbara  Bloom:  Vladavina 
narcizma , 1988.),  da  bi  se  naglasila  ekspresija  foto- 
grafije izvođenjem  na  predmetima  većih  dimenzija 
(feministički  aktovi  Helen  Chadwick)  ili  dramatika 
fotografski  prikazane  scene  (Christian  Boltanski). 

LITERATURA:  Asp  1 . Kapr  1 , Koz2,  Mou  I . New  1 , Newm  1 , Sout  1 


Fotorealizam.  Vidi:  Hiprercalizam 

Fovizam.  Fovizam  (ff.  les  fauves  - divlje  zvijeri)  je 
nastao  1904.  godine  u Francuskoj  kao  reakcija  na 
pozitivistički  i iskustveni  impresionizam,  odnosno, 
proznanstveni  neoimpresionizam  Georgesa  Seurata  i 
racionalizam  Paula  Cezannea.  Naziv  je  izveden  iz 
negativnog  kritičkog  komentara  Louisa  Vauxcellesa 
mramornih  skulptura  Alberta  Marqueta  koje  su  bile 
izložene  sa  slikama  Charlesa  Camoina,  Andrea  De- 
raina,  Henrija  Manguina,  Hernija  Matissea  i Mauri- 
cea  de  Vlamincka  na  pariškom  Jesenskom  salonu 
1 905.  godine. 

Pokret  su  činili  mladi  slikari  okupljeni  oko  Matissea 
koji  su  učili  slikarstvo  kod  simbolističkog  slikara 
Gustavea  Moreaua  na  Ćcole  des  Beaux-Arts  u Parizu. 
Zajednički  rad  Matissea,  Deraina  i Vlamincka  je  bio 
pod  snažnim  utjecajem  Van  Gogha  čija  je  retrospektiva 
održana  u galeriji  Bemheim-Jeune  u Parizu  1901. 
Vlaminck  je  tragao  za  novim  jezikom  pikturalnog 
izražavanja,  a Matisse  i Derain  za  novim  osjećajem 
ravnoteže  i harmonije  istražujući  nove  mogućnosti 
spontanog  slikarskog  izraza.  U fovizmu  se  nastoje 
izraziti  emocije  jakim  čistim  bojama  i narušenim  ili 
stiliziranim  ikoničkim  formama,  zato  je  njihov  rad 
nazivan  divljim.  Fovističko  slikarstvo  karakterizira 
dostignuta  uočljiva  plošnost,  čime  se  postulira 
modernistički  stav  o bitnosti  pikturalne  obrade 
površine.  Prikazivanje  prostornih  udaljenosti  ostva- 
reno je  odnosom  ravnih  ploha,  tj.  planova.  Naglašeno 
je  pojednostavljenje  prikazane  ljudske  ili  životinjske 
figure.  Kompozicija  je  dekorativna,  a to  znači  stili- 
zirana, jasno  izvedena  i obrađena  s naglašenim 
prazninama  i upisanim  omamentalnim  strukturama. 
Teme  su  intimističke:  aktovi,  orijentaliziranc  ženske 
figure,  autoportreti,  mrtve  prirode,  pejzaži,  interijeri. 
Slikarsku  atmosferu  fovizma  karakterizira  privatnost, 
subjektivnost,  anticipacija  novog  ukusa  modemosti. 
U fovizmu  su  metodološki  riješeni  svi  bitni  likovni 
modeli  izražavanja  emocije:  od  deformacije  forme, 
slobodnog  gestualnog  traga,  čistih  boja  kao  izraza 
emocionalnog,  koji  će  postati  bitni  za  ekspresio- 
nističku umjetnost.  Na  primjer,  Matisseov  portret 
Andrea  Deraina  (1905.)  ili  Derainov  portret  Matissea 
(1905.)  zasnivaju  se  na  bitnim  postignućima 
ekspresionističkog  izraza:  jakim  gestama  i čistim 
bojama  dočarava  se  psihički  odnos  slikara  i modela. 
Matisse  je  slikama  Crvena  plaža  ( 1 905.),  Bonheurde 
vivre  (1905.-1906.)  Razgovor  (1909.),  Ples  (1909- 
10.),  ili  Crveni  studio:  lssy-les-Moulineaux  (1911.) 
razradio  karakterističnu  dekorativnu  kompoziciju 
figure,  eksterijera  i interijera.  Za  Crveni  studio  na 
crvenoj  plohi  (osnova  kao  ekran)  raspoređeni  su 

ikonički  dekorativno  izvedeni  pikturalni  znakovi  koji 
prikazuju  predmete  iz  ateljea.  Maurice  de  Vlaminck 
je  pejzažom  Bougival  (1905.)  jakim  čistim  bojama 
(crvena,  žuta,  zelena)  dočarao  psihološki  motivirano 
djelovanje  pejzaža.  S druge  strane,  u fovizmu  nije  bilo 
teorijskih  formulacija  ekspresionističke  estetike  i 
duhovne  klime  koju  će  formulirati  srednjoeuropski  i 
njemački  ekspresionizam.  Fovistička  istraživanja 
izraza  su  bila  završena  oko  1 907.  godine,  kada  Matisse 
razvija  složeni  slikarski  sistem  dekorativnog 
izražavanja  kojim  utemeljuje  osnovnu  liniju  intimizma 
(Žena  ispred  akvarija,  1921.-1923.)  i dekorativnosti 
(Dekorativna  figura  na  omamentalnoj podlozi  /Figure 
decorative  sur fond  ornamental/ , 1 925.- 1 926.)  Pariške 
škole.  Predstavnici  fovizma  su  Henri  Matisse,  Albert 
Marquet,  Henri  Manguin,  Charles  Camoin,  Jean  Puy, 
Raoul  Dufy,  Andrć  Derain,  Maurice  de  Vlaminck. 
tijekom  formiranja  fovističke  grupe  djelovalo  je  i 
nekoliko  umjetnica  koje  su  eksperimentirale  sa  sličnim 
izražajnim  pikturalnim  sredstvima:  Emilie  Charmy, 
Jacquelinc  Marval,  Marie  Laurencin  i,  nešto  kasnije, 
Sonia  Delaunay  Terk. 

LITERATURA:  Bate  I , Bois2,  Bois3,  Brcttel . Gaig3,  Harr32,  Harr43, 
Harr45,  Perry2,  Plcy5,  Read2,  Read3,  Stani 

Fragmentarno  i fraktali.  Fragmentarno  i fraktali  su 
dobili  karakteristično  značenje  u postmodemoj  teoriji, 
kulturi  i umjetnosti.  U postmodemističkim  pristupima 
teoriji,  umjetnosti  i kulturi  polazi  se  od  stava  da  su 
značenja  i vrijednosti  kulture  i umjetnosti  fragmentarni 
i nekonzistentni  produkti.  Fragmentamost  (nedovr- 
šenost, necjelovitost,  nelegitimnost  metajezika)  i 
nekonzistentnost  (neusuglašenost)  svakog  totali- 
zirajućeg  sistema  je  svojstvo  koje  postmodema  teorija 
razrađuje  u rasponu  od  logike  i matematike  (kritika 
konzistentnosti  deduktivnog  formalnog  sistema)  preko 
umjetnosti  (kritike  autonomije  apstraktnog  slikarstva) 
do  politike  (sloma  totalitarnih  jednopartijskih  sistema). 
Fraktalna  geometrija  je  matematička  teorija  koja 
opisuje  i oblikuje  prirodne  i artificijelne  kaotične  i 
nepravilne  sisteme.  Nasuprot  euklidskim,  fraktalni 
oblici  su  promjenljivi  i nepravilni  u svakom  (mikro, 
makro)  mjerilu.  Fraktalni  oblici  $c  mogu  pronaći  u 
prirodi  (struktura  rasta  paprati  i karfiola,  oblaci, 
erozivni  predjeli)  i u digitalnim-kompjutorskim 
umjetno  generiranim  i simulacijski  nastalim  slikama. 
Zamisao  fraktala  je  metafizička  metafora  artificijelnih, 
nepravilnih  i beskrajno  promjenljivih  simulacijskih 
struktura  (od  strukture  svijesti,  izražavanja,  do 
percepcije  prirode  i umjetničkog  djela).  Prema  Jeanu 
Baudrillardu  transcendencija  je  razbijena  u tisuće 
fragmenata,  koji  su  kao  komadići  zrcala  u kojima  se 
još  uvijek  može  uhvatiti  vlastiti  lik.  Fraktalni  objekt 


se  odlikuje  time  što  su  sve  informacije  karakteristične 
za  taj  objekt  uključene  u najmanje  pojedinosti. 
Fraktalni  subjekt  je  jastvo  koje  se  raspada  u mnoštvo 
sićušnih  istovjetnih  ega.  On  teži  podudaranju  sa  svojim 
dijelovima  - on  je  istodobno  Cijelo  i mnoštvo  u kojem 
se  odražava  Cijelo  i zato  je  uvijek  Ne  Cijelo  (odraz 
cjeline  u pojedinačnom).  Beskrajno  izjednačavanje 
čovjeka  sa  samim  sobom  se  ostvaruje  beskrajnim 
umnožavanjem  elektronske  slike.  Želja  je  usmjerena 
na  nove,  beskrajne,  kinetičke,  numeričke,  fraktalne  i 
artificijelne  slike.  Objekt  želje  je  slika  slike.  U tim  sli- 
kama kao  i u pornografskim  slikama  ne  traži  se  ima- 
ginarno carstvo  nego  vrtoglavica  i uzbuđenje  njihove 
površnosti  (površine  kože,  površine  ekrana). 

LITERATURA:  Barl4,  Baudll,  Buc5,  Mandl,  Miti,  Ncgl,  Paul, 
Potrč3,  Potrć4,  Wcibl 

Francuski  novi  val  u filmu.  Francuski  novi  val  (La 
Nouvelle  Vague)  je  naziv  za  djelovanje  i produkciju 
grupe  francuskih  filmskih  radnika  (redatelja, 
teoretičara,  kritičara)  koji  su  između  1958.  i 1964. 
promovirali  novi,  teorijski  orijentirani  i kritički 
usmjereni  film.  U tom  razdoblju  su  nastala  32  filma. 
Jezgru  tog  otvorenog  pokreta  činili  su  Fran<?ois 
Truffaut,  Jean-Luc  Godard,  Claude  Chabrol,  Jacques 
Rivette  i Eric  Rohmer.  Svi  su  oni  surađivali  u 
teorijskom  časopisu  Cahiers  du  Cinema , u kojem  je 
Rohmer  bio  urednik  nakon  Andrea  Bazina.  Zalagao 
se  za  film  koji  će  prije  biti  misao  nego  akcija.  Chabrol 
je  osnovao  poduzeće  AJYM  koje  je  financiralo  prve 
filmove  navedenih  redatelja.  Novi  val  nastaje  kritikom 
francuskog  repertoamog  filma  40-ih  i 50-ih  godina 
orijentiranog  na  rad  u studiju.  Obnovom  nekih 
koncepcija  francuskog  filma  30-ih  godina,  prije  svega 
reinterpretacijom  filmskih  poetika  Jeana  Vigoa  i Jcana 
Renoira.  Značajni  su  utjecaji  talijanskih  redatelja 
neorealizma  Roberta  Rossellinija  i Vittoria  De  Sice. 
Osnovni  redatelj ski  postupci  novog  vala  povezani  su 
s filmskom  i teorijskim  interpretacijom  i provokacijom 
holivudskog  filma.  Pozivali  su  se  na  djela  Alfreda 
Hitchcocka,  Nicholasa  Raya  i Howarda  Hawksa  koje 
su  smatrali  ‘autorima’  (auteurs)  iako  su  radili  za  velike 
filmske  kompanije  u okviru  žanrovskih  podjela.  Priv- 
lačio ih  je  stil  holivudskog  filma,  a ne  njegovi  kanoni. 
Kritičari  i teoretičari  okupljeni  oko  časopisa  Cahiers 
du  Cinema  kasnih  50-ih  počinju  i sami  snimati  fil- 
move. Oni  su  međusobno  surađivali  i međusobno  asis- 
tirali u realizaciji  filmova.  Radili  su  s novom  i lakšom 
filmskom  tehnikom  koja  je  omogućavala  rad  izvan 
filmskog  studija  i realizaciju  jeftinijih  filmova.  Njihova 
filmska  istraživanja  su  bila  povezana  s egzistenci- 
jalističkom filozofijom,  kritikom  estetski  orijentirane 
fenomenologije,  konceptima  novog  romana  (nouveau 

roman),  Ijevičarskim  idejama  i nastajućim  struktura- 
lističkim i poststruktuarlističkim  teorijama.  Temeljni 
interes  redatelja/autora  novog  vala  je  bio  snimanje  fil- 
mova koji  problematiziraju  filmske  konvencije,  norme 
i kanone,  pokazujući  film  kao  specifično  audio- 
vizualno pro-teorijsko  i kritičko  pismo  ( ecriture ).  Ka- 
rakteristični primjeri  novog  vala  su:  Truffautov  400 
Udaraca  (. Les  Qnatre  Cent  Coups,  1959.),  Godardov 
Do  posljednjeg  daha  (A  Bout  de  Souffle , 1 959.),  Chab- 
rolov  Le  Beau  Serge  ( 1 958.),  Ri  vetteov  La  Religieuse 
(1965.)  i Rohmerov  Le  Signe  du  lion  (1959.). 
LITERATURA:  Godi,  Milnel,  Masti,  Parki  I,  Roudl,  Silv2 

Fundamentalizam.  Fundamentalizmom  u najopće- 
nitijem smislu  naziva  se  namjerno  usmjerenje  na 
osnove,  temelje,  ishodišta  ili  porijeklo  nekog  učenja, 
skupa  uvjerenja,  znanosti,  religije,  političke  dogme, 
itd.  Pojam  fundamentalizma  se  posljednjih  desetljeća 
pojavljuje  u različitim  disciplinama  i diskursima  kul- 
ture. Filozofski  fundamentalizam  označava  povratak 
temeljnim  filozofskim  pitanjima  (ontologiji)  naspram 
kasnomodemističkog  i postmodemističkog  interesa 
za  kontekstualne  i kulturne  uvjete,  istine  i značenja. 
Filozofski  fundamentalizam  je  i traganje  za  europskim 
porijeklom  i izvorima  filozofije,  odnosno  u estetici 
umjetničkog  djela  naspram  kasnomodemističkih  i 
postmodemističkih  stavova  da  filozofija  nema  je- 
dinstveno humanističko-antičko  stablo  nego  formu 
rizomatičnog  spleta  međusobno  neusporedivih  kultura 
(na  primjer,  azijske  filozofije  naspram  europskih).  U 
političkom  smislu  fundamentalizmom  se  naziva 
povratak  ili  isticanje  osnovnih  dogmi  jednog  ideo- 
loškog ili  političkog  sistema,  pokreta  ili  učenja. 
Fundamentalističke  karakteristike  imaju  politički 
zahtjevi  koji  traže  povratak  osnovnim  parolama  fran- 
cuske buržoaske  revolucije  (sloboda,  jednakost, 
bratstvo)  ili  pozivaju  na  povratak  Marxu  ili  Lenjinu, 
ali  i oni  pristupi  koji  pozivaju  na  povratak  samom 
izvornom  nacionalnom  identitetu  i volji  naroda.  U 
religioznom  smislu  fundamentalizmom  se  nazivaju 
pozivi  ili  učenja  o povratku  na  osnovna  religijska 
učenja:  povratak  Kuranu  (islamski  fundamentalizam), 
povratak  Kristu  ili  novom  zavjetu  (kršćanski  fun- 
damentalizam) ili  povratak  bizantskom  porijeklu 
pravoslavlja  (pravoslavni  fundamentalizam),  itd.  U 
umjetnosti  se  fundamentalizam  pojavljuje  ili  kroz 
odnose  umjetnosti  i filozofskih,  političkih  ili  religi- 
oznih učenja  ili  kroz  kritike  relativizma  i multikul- 
turalizma postmodeme. 

U postmodemoj  kulturi  ideje  fundamentalizma  se 
pojavljuju:  (1 ) kao  odgovori  ili  reakcije  na  dominantni 
relativizam,  arbitramost,  pluralizam  i multipliciranost 
postmodeme  kulture,  (2)  kao  anakrone  i retrogradne 


težnje  povratku  na  predmodeme  povijesne  društvene 
formacije  i (3)  kao  tendencija  da  se  očuvaju  disci- 
plinarne autonomije  i specifičnosti  posebnih  disci- 
plina, budući  da  u postmodemoj  kulturi  dolazi  do 
preobrazbe  većine  humanističkih  znanosti  (socio- 
logija, psihoanaliza,  povijest  umjetnosti,  itd.)  u neo- 
dređeno polje  kulturalnih  studija  (cultural  studies). 
LITERATURA:  Grossl,  MiŠ8,  Said3 

Fundamentalno  slikarstvo.  Fundamentalnim  sli- 
karstvom se  naziva  slikarska  praksa  kasnih  60-ih  i 
70-ih  godina  zasnovana  na  ontološkoj  (način  po- 
stojanja) i morfološkoj  (pojavnost  postojanja)  analizi 
i produkciji  slike  koja  pokazuje:  (a)  doslovnu  mate- 
rijalnu pikturalnu  morfologiju  (primamo,  elementarno 
ili  fundamentalno  slikarstvo  - na  primjer,  djela  Roberta 
Rymana),  (b)  postupke  manualnog  izvođenja  djela 
(primamo,  elementarno  i autorefleksivno  slikarstvo  - 
na  primjer,  djela  Borisa  Demura),  (c)  logiku  konci- 
piranja i izvođenja  slike  (analitičko  ili  konceptualno 
slikarstvo  - na  primjer,  djela  Gergelja  Urkoma),  (d) 
ideološke,  psihoanalitičke  i interpretativne  mogućnosti 
slikarstva  kao  medija,  discipline  i povijesnog  sistema 
(poststrukturalističko  slikarstvo  - Mare  Devade,  Louis 
Cane)  i (e)  arhetipske  ili  simboličke  elementarne 
tragove  izraza  kontemplacije  ili  tjelesne  akumulacije 
(na  primjer,  djela  Andraža  Šalamuna,  Željka  Kipkea). 
Status  fundamentalnog  slikarstva  ili  sličnih  pojava 
(analitičko,  primamo,  elementarno  slikarstvo)  danas 
se  različito  interpretira.  Prema  nekim  autorima  fun- 
damentalno slikarstvo  je  kraj  modernističkog  projekta 
formalne  evolucije  i redukcije  prikazivanja  u slikar- 
stvu, a postmodemističko  eklektičko  slikarstvo  za- 
snovano na  ikoničkom,  indeksnom  i simboličkom 
(alegorijskom)  prikazivanju  je  reakcija  na  njega.  Po 
drugim  autorima  fundamentalno  slikarstvo  je  nekon- 
zistentni  zbir  različitih  strategija  koje  se  ne  mogu  svesti 
na  zajednički  nazivnik:  neki  slikari  postižu  krajnje 
esencijalističke  dosege  u redukciji  prizora  unutar 
pikturalnog  polja  kao  fenomena  ili  institucije  (Louis 
Cane  ili  Brice  Marden).  Drugi  ogoljenu  i pokazanu 
formu  slike  postavljaju  kao  simptom  ideološke  i 
povijesne  analize  slikarstva  u zapadnoj  kulturi  (Mare 
Devade),  dok  treći  na  nultoj  granici  materijalnog  traže 
odraze  transcendentnog  ili  egzistencijalnog  (Emerik 
Bernard,  Tugo  Sušnik,  Željko  Kipke,  Marijan  Mol- 
nar).  Zato  je  za  neke  autore  fundamentalno  slikarstvo 
u odnosu  na  temeljnu  razliku  postobjektne  kon- 
ceptualne umjetnosti  i slikarskog  eklektičnog  postmo- 
demističkog slikarstva  most,  prolaz,  sklopka  ili  proboj 
(shift)  između  ta  dva  suprotstavljena  pola  kritike  i 
preobrazbe  modeme. 

LITERATURA:  Allo5,  Aup3,  Bois2,  Brcj3,  Brejl6,  brej20.  Devi, 

3cv2,  Dev3,  Dev4,  Dev5,  Denl9,  Dcn22,  Den25,  Dcn39,  Doc3, 
F rancu  1 , Grž5,  Hessl , Kus  1 , Men3,  M i)  let,  3,  Millet4,  Mussl , Rodi , 
m I , Sus2,  Sus3,  Sys  l , Šuv  1 37,  Zab  1 , Zab2 

Futurizam.  Futurizam  je  umjetnički  pokret  nastao  u* 
Italiji  1909.  godine  kao  skup  raznorodnih  i graničnih 
umjetničkih  aktivnosti  (eksperimenti  u poeziji, 
slikarstvu,  skulpturi,  Filmu,  kazalištu,  glazbi)  kojima 
e uveden  novi  (suvremen,  moderan,  prethodnički) 
pnstup  stvaranju  i izražavanju  umjetnosti  u industrij- 
skoj epohi  pokreta,  brzine  i artificijelnosti.  Pokret  je 
osnovao  pjesnik  Filippo  Tommaso  Marinetti,  a u 
grupi-pokrctu  su,  između  ostalih,  surađivali  umjetnici 
Carlo  Carr&,  Giacomo  Balla,  Umberto  Boccioni,  Luigi 
Rusollo,  Gino  Severini  i Balilla  Pratella.  Futurizam 
;e  paradigmatski  primjer  avangardnog  umjetničkog 
pokreta,  budući  da  nastaje  kao  “borbena  grupa” 
umjetnika  koja  se  utopijski  i revolucionarno  sup- 
rotstavlja umjetničkoj,  kulturnoj  i političkoj  tradiciji 
također,  svoju  djelatnost  zasniva  kao  istraživačku, 
interdisciplinarnu  i prevratničku. 

Važnu  aktivnost  futurista  čini  pisanje,  objavljivanje  i 
proklamiranje  manifesta.  Prvi  Osnivački  manifest 
• uturizma  (1909.)  je  objavio  F.  T.  Marinetti.  U 
manifestu  je  objavljen  kraj  stare  umjetnosti,  muzeja, 
akademija  i arhiva.  Proklamirana  je  nova  epoha 
revolta,  rata,  stroja  i brzine.  Tradiciji  i povijesti  je 
suprotstavljena  aktualnost  i snaga  modernih  vremena. 
Dinamično  i dinamizam  su  postala  bitna  obilježja 
života  i umjetnosti.  Rat  je  glorificiran  kao  sredstvo 
oslobođenja  novoga  od  stega  staroga.  Umberto 
Boccioni,  Carlo  Carra,  Luigi  Rusollo,  Giacomo  Balla 
i Gino  Severini  su  objavili  Manifest  futurističkog  sli- 
karstva (1910.)  i Tehnički  manifest  futurističkog 
slikarstva  (1910.).  Pratella  je  objavio  Manifest futuris- 
tičkih muzičara  (1910.),  Antonio  Giulio  Bragagliaje 
objavio  Manifest futurističkogfotodinamizma  (1911.), 
Boccioni  je  objavio  Tehnički  manifest  futurističke 
skulpture  (1912.),  Bruno  Corra  je  objavio  Manifest 
apstraktnog  filma  - kromatske  muzike  (1912.),  itd. 
Futurističke  koncepcije  nove  izražajnosti  u umjetnosti 
su  inicirane  eksperimentiranjem  u poeziji  i razaranjem 
utilitarnog  sintagmatski  povezanog  jezičkog  izraza  u 
glasovne  kombinacije  ili  tipografske  vizualne  ras- 
porede riječi  i slogova.  Na  primjer,  Marinetti  je  u pjes- 
mi Zang  Tumh  Tumb  (1914.)  riječi  i slogove  upotreb- 
ljavao kao  tipografske  jedinice  koje  je  vizualno  varirao 
i postavljao  na  neuobičajen  način  na  stranici.  Napravio 
le  iskorak  od  vezanog  prema  slobodnom  stihu  i od 
slobodnog  stiha  prema  tipografskoj  vizualnoj  poeziji 
koja  je  osnova  fonetske  ekspresije.  Futuristička  poezija 
ie  bila  eksperimentalni  zahvat  na  pjesničkom  tekstu  i 
pokušaj  da  se  pjesnički  tekst  oslobodi  estetskih  i 


mimetičkih  verbalnih  kvaliteta,  odnosno  pokušaj  da 
se  pažnja  u poeziji  prebaci  sa  značenja  riječi  na 
materijalne  nosioce  značenja  (glasove,  vizualne 
grafičke  znakove).  Nastojalo  se  otkriti  novi  modemi  i 
strojni  karakter  govora  i pismu. 

Rad  u slikarstvu  i skulpturi  zasnivao  se  na:  (a) 
odbacivanju  akademskog  mimetičkog  slikarstva 
(njegovih  formi  i tema:  statične  kompozicije,  mrtve 
prirode,  akta)  u ime  novog  strojnog  izraza  i pri- 
kazivanja na  način  strojnog,  i (b)  koncipiranju  slike 
kao  prikaza  i izraza  nove  industrijske  kulture  di- 
namizma  (pokreta  i brzine).  Drugim  riječima,  Balla, 
Boccioni,  Severini  i Carrii  su  radili  na  prikazivanju 
pokreta  i brzine  u statičnom  prostoru  slike  i skulpture. 
Talijanski  futurizam  se  u slikarstvu  generički  može 
identificirati  kao  proširenje  impresionističkog  na- 
turalizma,  jer  traži  da  se  prevladaju  jednostavni  osjećaji 
prirode  ograničeni  na  impresije plain  aira  i obuhvate 
dojmovi  iz  industrijskog  života  i modernog  društva. 
Značaj  vanjskog  dojma  je  bio  temeljan  za  futurističku 
koncepciju  novog  prikazivanja  i izražavanja.  Na 
primjer,  Ballina  slika  Dinamizam  psa  na  uzici  (1912.) 
prikazuje  psa  u pokretu  tako  da  se  pokret  prikazuje 
umnožavanjem  prikaza  psećih  nogu.  Pokret  je 
prikazivan  tako  što  su  dijelovi  koji  se  kreću  (noge, 
ruke,  kotači)  prikazivani  na  platnu  u raznim  fazama 
kretanja.  Ovdje  je  vidljiv  utjecaj  filma  i filmskog 
prikazivanja  na  slikarstvo.  Zato  u futurizmu  uzorak 
prikazivanja  za  slikarstvo  i skulpturu  nije  priroda  nego 
su  to  mehaničke  (filmske)  reprezentacije  pokreta.  U 
skulpturi  je  tijelo  aproksimirano  linijama  sila  koje 
prikazuju,  nagovještavaju  ili  dočaravaju  pokret,  na 
primjer,  Balline  skulpture  Razvoj  boce  u prostoru 
(1912.-1913.),  Sinteza  ljudskog  dinamizma  (1912.), 
Jedinstvene  forme  kontinuiteta  u prostoru  (1913.)  ili 
Boccionijeva  šaka  (1915.).  Filmom  su  eksperi- 
mentirali Bragaglia  i Corra  anticipirajući  tehnike 
animacije  (animiranog  filma)  i “muzike  boja”,  da  bi 
prikazali  i analizirali  fenomene  pokreta  i pokretnog 
svjetla.  Futuristički  teatar  je  nastao  iz  usmenog 
izvođenja  poezije  i preuzimanja  cirkusa  ili  kabareta 
kao  mjesta  umjetničkog  čina.  Zatim  se  razvijao  u 
smjeru  novog  plesa  ili  umjetničkog  akcionizma 
(preteče  performansa).  Futuristička  glazba  (glazba 
šuma  i buke,  fVanc.  bruitisme ) je  koncipirana  kao 
glazba  zvučanja  strojeva.  Futurističkom  glazbom 
bavio  se  Luigi  Rusollo  koji  je  konstruirao  strojeve, 
uređaje  i instrumente  za  proizvodnju  šumova  i buke. 
Kraj  futurizma  kao  avangardnog  pokreta  povezuje  se 
s Prvim  svjetskim  ratom  koji  je  bio  vrijeme  realizacije 
njihovih  ideala  o ratu  kao  pročišćenju  i obnovi  društva 
i suočavanje  sa  surovom  stvarnošću.  Futuristički 
pokret  nastavio  je  djelovati  nakon  rata  u lokalnim 

talijanskim  uvjetima,  a u vrijeme  fašizma  postaje 
svojevrsna  službena  umjetnost. 

Futurizam  je  nastao  iz  evolucija,  preobrazbi  i mo- 
dernizacija imprcsionizma,  postimprcsionizma,  ku- 
bizma  i,  djelomice,  ekspresionizma.  U trenutku  nasta- 
janja bio  je  povezan  s francuskom  kubističkom  um- 
jetnošću i teorijom,  na  primjer,  značajna  je  recepcija 
kubizma  Guillaumea  Apollinairea  u Parizu.  Karakte- 
ristični su  utjecaji  futurističkog  načina  slikanja  na  fran- 
cuske postkubiste  Fcmanda  Legera,  Roberta  i Soniu 
Delaunay  koji  su  istraživali  prikazivanje  svjetla  i 
pokreta.  Vorticizam  nastao  pod  vodstvom  Percy- 
ja  Wyndhama  Lcvvisa  bio  je  engleska  varijanta  futu- 
rizma.  Theo  van  Doesburg  je  pod  utjecajem  futurizma 
uveo  dinamične  dijagonalne  kompozicijske  odnose  u 
statične  horizontalno-vertikalne  neoplastičke  kompo- 
zicije De  Stijla.  Recepcija  futurizma  u Rusiji  je  re- 
zultirala nastankom  avangardnog  interdisciplinarnog 
(pjesničkog,  teatarskog,  slikarskog,  muzičkog)  pokreta 
kubofuturizma. 


Utjecaji  futurizma  u Hrvatskoj  se  mogu  pronaći  u 
zadarskom  časopisu  Zvrk  (1914.)  koji  je  pripremao 
pjesnik  Joso  Matošić.  Riječki  slikar  i kipar  Romolo 
Vcnucci  i fotografkinja  Anita  Antoniazzo  stvaraju  djela 
u duhu  futurizma.  Anita  Antoniazzo  eksperimentira  s 
fotogramima  i dvostrukim  ekspozicijama.  Ljubomir 
Micić  osnivač  i urednik  časopisa  Zenit  (Zagreb,  Beo- 
grad; 1921.-1926.)  je  održavao  suradničke  i prija- 
teljske veze  s talijanskim  futuristima  i Marinettijem. 
Pjesnik  i slikar  Branko  Vc  Poljanski  je  u listopadu 
1925.  polemizirao  o fašizmu  s Marinettijem  u Parizu 
{Zenit  br.  37,  Beograd,  1925.).  Predstavnici  sloven- 
skog konstruktivizma  koji  djeluju  u Trstu  i Primorskoj 
bili  su  pod  utjecajem  futurističkog  dinamizma  (Avgust 
Čemigoj,  Eduard  Stipančič). 

LITERATURA:  Ap2,  Bergl,  Cela7,  Den45,  Flak  1 3,  Gold4,  Ital, 
Liši,  Perlof2,  Petrl,  Subo5,Ti$l 


Galerija  kao  umjetničko  djelo.  Galerija  kao 
umjetničko  djelo  naziv  je  za  umjetničke  intervencije  i 
istraživanja  koja  se  odnose  na  institucionalni,  estetski, 
vrijednosni  i izložbeni  kontekst  galerije.  Yves  Klein 
je  realizirao  rad  Le  Vide  (Prazno)  1958.  izloživši 
praznu  galeriju.  Nasuprot  njemu  Arman  je  realizirao 
ambijentalni  rad  Puno ; izložio  je  prostor  galerije 
ispunjen  od  poda  do  stropa  odbačenim  predmetima. 
Mel  Bochncr  je  mjerio  dimenzije  galerije  i ispisivao 
njihove  vrijednosti  na  zidove  (1969.).  David  Nez 
(grupa  OHO)  realizirao  je  rad  V galeriji  je  otkrivena 
električna  instalacija  (1969.),  a Milenko  Matanović 
(grupa  OHO)  je  aktivirao  dimnu  bombu  i ispunio 
dimom  galerijski  prostor.  Mirko  Radojičić  ( Grupa 
Kod)  zamislio  je  projekt  prema  kojem  bi  se  na  zidu 
galerije  nacrtali  svi  slojevi  zida:  boja,  žbuka,  cigle. 
Miroslav  Mandić  (grupa  Kod  napisao  je  tekst  Galerija 
( 1 970.),  u kojem  je  redefinirao  pojam  galerije  u smislu 
galerije  kao  umjetničkog  djela.  Povjesničarka  um- 
jetnosti Ida  Biard  pokrenula  je  galeriju  pod  nazivom 
Galerija  stanara  (1972.-1976.).  Njezin  je  rad  bio 
definiran  kao  alternativa  galerijskom  tržišnom  sistemu. 
Umjetnici  su  svoje  radove  slali  na  poste-restante  u 
Diisscldorf,  Pariz,  Zagreb,  New  York,  a Ida  Biard  bi 
ih  izlagala  u svojem  stanu,  u prozorima  i u izlozima 
na  javnim  mjestima.  Fenomen,  koncept,  instituciju  i 
funkcije  galerije  kritički  su  preispitivali  Daniel  Buren, 
Art&Language , Joseph  Kosuth,  Goran  Trbuljak, 
Braco  Dimitrijević,  a u umjetnosti  u doba  kulture  s 
mentalnim  reprezentacijama  galerijskog  prostora 
bavio  se  Tomo  Savić-Gecan. 

LITERATURA:  Biarl , Cela7,  Den52,  Hop4,  Klein! , Klcin2,  Lippl  0, 
Mandić2,  Rich2,  Sus4,  Šuv65,  Zab4 

Galerija  stanara.  Galerija  stanara  je  naziv  za 
alternativnu  otvorenu  komunikacijsku  galeriju  i 
galerijsku  praksu  koja  se  odvijala  u različitim 
izvaninstitucionalnim  prostorima  Pariza  i Zagreba  od 

1972.  do  1976.  Kritičarka  Ida  Biard  je  razvila 
dugogodišnju  kustosku  praksu  organiziranja  izložbi 
u različitim  prostorima,  ukazujući  na  relativnost 
odnosa  javnog  i privatnog,  odnosno,  uobičajenog  i 
neuobičajenog  izložbenog  prostora.  Također  je 
pokrenula  projekt  French  Window  (Pariz,  1972.- 

1 973. )  s izložbama  u prozorima,  tj.  izložbama  koje  se 
usmjerene  slučajnoj  publici  na  ulici.  Autor  naziva 
French  Window  je  konceptualni  umjetnik  Goran 
Trbuljak,  a taj  naziv  ukazuje  na  duehampovsku 


tradiciju  provokativnog  i subverzivnog  ponašanja,  jer 
referira  poznatom  Duchampovom  ready-madeu  Fresh 
Widow  (1 920.)  koji  se  igra  kovanicom  French  Window. 
Ida  Biard  je  svoj  kritičko-kustoski  rad  započela  u 
krugu  grupe  Penzioner  Tihomir  Simčić  (Trbuljak, 
Dimitrijević).  Njezin  rad  korespondira  s ranim 
kritičkim  antiinstitucionalnim  istraživanjima  situa- 
cionista,  akritičke  kritike  Germana  Celanta  ili  Daniela 
Burena.  Djelovala  je  u smjeru  demokratizacije 
umjetnosti,  a to  znači  da  je  surađivala  s mladim 
umjetnicima  koji  nisu  uklopljeni  u tržišni  sistem.  U 
rad  Galerije  stanara  su  uključeni  umjetnici  čija  djela 
prelaze  okvire  estetskog  i nalaze  se  u etičkom.  To  nije 
bio  samo  protest  protiv  građanskih  koncepcija 
vrijednosti  umjetničkog  djela,  nego  i način  otkrivanja 
mogućnosti  načina  komuniciranja  umjetničkog  rada 
koji  nije  tržišne  naravi.  U tom  smislu  je  Galerija 
stanara  predlagala  “Moralni  ugovor”  po  kojem  je 
sudionik  (umjetnik)  imao  obavezu  analizirati  odnos 
mjesta  gdje  izlaže  s izloženim  radom,  i objasniti  ciljeve 
svojeg  rada  u određenom  izložbenom  prostoru.  U 
njenoj  galeriji  su,  između  ostalih,  izlagali  Goran 
Trbuljak,  Pierre  Hubert,  Daniel  Buren,  Cadere,  An- 
nette  Messager,  Radomir  Damnjanović  Damnjan,  Jan 
Dibbets,  Christian  Boltanski,  Balint  Szombathy.  Rad 
Galerije  stanara  je  prekinut  1976.  godine  time  što  je 
Ida  Biard  objavila  štrajk  prouzrokovan,  po  njoj, 
problematičnim  i licemjernim  ponašanjem  konceptu- 
alnih umjetnika  i njihovim  uključivanjem  u tržište  i 
sistem  visoke  umjetnosti.  1981.  godine  obnavlja  rad 
Galerije  stanara. 

LITERATURA : Biar  1 , Fren  1 , Golst  1 , Sus2,  Sus3 

Gay  umjetnost.  Gay  umjetnost  je  umjetnost 
izražavanja,  prikazivanja  i konstruiranja  individualnog 
i kolektivnog  muškog  homoseksualnog  identiteta  u 
okviru  kulture  i društva.  Gay  umjetnost  se  razlikuje 
od  homoerotske  umjetnosti  po  tome  što  je  homo- 
erotsko  izražavanje,  prikazivanje  i konstruiranje  samo 
jedan  od  aspekata  izražavanja,  prikazivanja  i kon- 
struiranja složenog  individualnog  i kolektivnog  gay 
identiteta,  odnosno  povijesnog,  aktualnog  i svako- 
dnevnog načina  života  i ponašanja.  Gay  umjetnost  se 
iz  potisnute,  tajne,  druge  ili  marginalne  homoseksualne 
umjetnosti  re-konstituira  kao  javna  umjetnička  praksa 
od  70-ih  godina  XX.  stoljeća.  To  se  zbiva  u vrijeme 
zakonskih  priznavanja  prava  na  javnu  egzistenciju  ne- 
heteroseksualnim  rodnim  opredjeljenjima  i kada  do- 


laži  do  uspostave  akademskih  i aktivističkih  diskursa 
teorije  roda,  gay,  lezbijskih  i queer  studija.  Suvremena 
gay  kultura  i umjetnost  se  temelji  na  biopolitičkim 
teorijama  Michela  Foucaulta.  Foucaultovo  tumačenje 
gay  kulture  vodi,  s jedne  strane,  historiziranju  i 
legitimizaciji  gay  identiteta  i zastupanja  gay  identiteta 
kroz  zapadnu  povijest  društva,  a s druge  strane, 
pomaku  identifikacije  gay  osobe  (društvene  individue 
i subjekta)  od  izvršioca  homoseksualnog  seksualnog 
čina  na  osobu  specifičnog  složenog  životnog  stila  i 
mnogostrukog  društvenog  identiteta.  U teoriji  um- 
jetnosti značajne  su  gay  teoretizacije  Craiga  Owensa, 
Douglasa  Crimpa,  Jonathana  D.  Katza.  21a  nastanak  i 
diferencijaciju  gay  umjetnosti  i kulture  važan  je 
kulturalni  i umjetnički  aktivizam  i teorijski  rad 
usmjeren  protiv  homofobije  nastale  u 80-im  i 90-im 
godinama  kao  posljedica  reagiranja  postmodemih 
neokonzervativnih  građanskih  i političkih  snaga  na 
liberalizaciju  javnog  demonstriranja  homoseksualnih 
rodnih  identiteta,  ali  i na  pojavu  AIDS-a  i povezivanje 
AIDS-a  s homoseksualizmom.  Zato  gay  umjetnost  ima 
izraziti  društveni  karakter,  budući  da  sc  njome  iskazuju 
prava  homoseksualnih  individua  i kolektiva  na  javno 
izražavanje  identiteta;  razrađuju  se  mehanizmi  gay 
identifikacija  u heteroseksualnoj  i homoseksualnoj 
umjetnosti;  prezentiraju  se  oblici  života  i ponašanja  u 
homoseksualnim  zajednicama;  uspostavlja  se  kritička 
analiza  homofobije  i društveno  konstruiranog  i 
izvedenog  straha  od  AIDS-a;  dekonstruira  se  sistem 
klasifikacija  homoseksualnosti  kao  perverzije  i bolesti; 
prikazuje  se  homoseksualna  želja,  uživanje,  strah, 
zazomost  (abject),  pogled,  vizualni  izgled;  uspostavlja 
se  heterogeno  polje  diferencijacija  gay  estetike  (od 
estetike  campa  do  estetike  tehnokulture  90-ih);  izvodi 
se  gay  povijest  i teorija  umjetnosti  kao  reinterpretacija 
homoseksualne  umjetnosti  u europskoj  povijesti 
umjetnosti.  Također,  za  razumijevanje  gay  umjetnosti 
i kulture  je  bitno  razumijevanje  opozicije  visoke  i 
popularne  gay  umjetnosti  i kulture.  Popularna  gay 
umjetnost,  slično  popularnoj  umjetnosti  dominantne 
heteroseksualne  kulture,  ima  funkciju  regulacije 
slobodnog  vremena,  ali  i političke  ponude  fantaz- 
matskih  objekata  uživanja  i objekata  klasne,  gene- 
racijske i,  svakako,  rodne  identifikacije.  Visoka  gay 
umjetnost  ima  više  smjerova:  (a)  jezikom  visoke 
modernističke  i postmodemističke  umjetnosti  izvod 
se  gay  narativ  o životu,  identitetu,  politici,  prirodi, 
svijetu  (Francis  Bacon,  Lucien  Freud,  David  Hockney, 
Salome,  Martin  Kippenberger,  Derek  Jarman),  (b) 
visoka  gay  umjetnost  koja  iz  partikulamog  izraza  ili 
prikaza  gay  identiteta  izvodi  univerzalne  umjetničke 
i estetske  vrijednosti  unutar  dominantne  hetero- 
seksualne kulture  Zapada  (Cy  Twombly,  Robcrt 


Wilson,  Jan  Fabre,  Francesco  Clemente,  Felix  Gon- 
zalcs  Torrcs),  (c)  visoka  gay  umjetnost  koja  ne  referira 
gay  upisima,  izrazima  ili  prikazima  u djelu,  a u gay 
umjetnost  se  svrstava  po  gay  stilu  života  umjetnika 
(John  Cage,  Jasper  Johns,  Robert  Rauschenbeig,  I^rry 
Rivers),  (d)  gay  umjetnost  koja  relativizira  odnose 
visoke  i popularne  umjetnosti  i kulture  (Andy  Warhol, 
Robcrt  Mapplethorpe),  (e)  gay  umjetnost  koja  iz 
područja  visoke  i popularne  umjetnosti  provodi 
subverziju  dominantnih  heteroseksualnih  estetskih, 
etičkih  i političkih  kanona  umjetničkog  izražavanja  i 
prikazivanja  (Gilbert  & George,  Jiirgen  Klauke,  Paul 
McCarthy). 

Otvorena  teorijska  dvojba  gay  teorije  i umjetnosti  je 
da  li  su  heteroseksualna  i homoseksualna  umjetnost 
određene  heteroseksualnim  ili  homoseksualnim 
suštinski  različitim  identitetima  i njihovim  izrazima, 
odnosno  da  li  su  heteroseksualna  i homoseksualna 
umjetnost  izrazi  određujuće  suštine  različitih  ljudskih 
bića  ili  su  konstrukcije  individualno-društvenih 
izvođenja  identiteta  ljudskih  bića  kroz  umjetnost  u 
kulturi.  Najčešća  su  dva  oprečna  odgovora:  (1)  he- 
teroseksualna i homoseksualna  umjetnost  i kultura, 
kao  i identiteti  na  kojima  se  zasnivaju,  dva  su  svijeta 
koja  grade  mnoštvo  nad-determinirajućih  i neuspo- 
redivih bioloških,  psiholoških,  individualnih,  društ- 
venih i kulturalnih  razlika,  i (2)  heteroseksualna  i 
homoseksualna  umjetnost  i kultura,  kao  i identiteti  na 
kojima  se  zasnivaju,  povijesno  i aktualno  su  prožete 
kulturalne  i umjetničke  prakse  koje  se  mogu  odrediti 
tek  međusobnim  usporedbama,  razlikovanjima  i 
interpretacijama  društvenih  i kulturalnih  mehanizama 
konstruiranja  različitih  rodnih  identiteta  i njihovih 
interpelacija. 

LITERATURA:  Alfi , Alp  1 , Alp2,  Are  1 , Ars3,  Bergm  l , Brett  l , Cherl , 
Cla5,  Coop  1 , Coopers  I , Cri3,  Delc3,  Dcm  I , Ext  I , Fou4,  Fou7,  Fou8, 
Georl,  Gr?.8,  Jagl,  Jar2,  Jonl,  Jon2,  Katl,  Kraus21,  Lani,  Laul, 
Luc  1 2,  Ow2,  Ow5,  Princ  1 , Roth2,  Sie  1 , Tuck2,  Ver  1 , Wallis  1 , Wallis2 

Geografska  karta.  Geografska  kartaje  prikazani 
odnos  prostornih  pozicija  (geografska  karta,  plan 
grada).  U metafizičkom  i fantastičkom  slikarstvu  se 
motiv  geografske  karte  najčešće  pojavljuje  kao  sim- 
bolički prikaz  ljudske  mogućnosti  konceptualizacije 
svijeta  (geografskog  makro  prostora)  ili  kao  simbol 
složenosti  svijeta.  U procesualnoj  umjetnosti  ( land ari , 
earth  works)  zemljovid  ima  funkciju  dokumentarnog 
indeksnog  materijala  kojim  se  ukazuje  na  mjesto 
realizacije  instalacije  ( land  art)  ili  na  mjesto  odakle 
je  uzet  materijal  za  izlaganje  u galeriji  ( earth  works). 
U konceptualnoj  umjetnosti  geografska  karta  je 
korištena:  (a)  u funkciji  ready-madea  (geografski 
prikaz  makroprostora  se  koristi  kao  umjetničko  djelo). 

(b)  kao  sredstvo  dematerijalizacije  umjetničkog 
objekta  koje  pokazuje  da  umjetničko  djelo  nije  realna 
geografska  lokacija  nego  njezin  geografski  prikaz  na 
karti  (koncept,  a ne  fenomen).  Mangelos  (Dimitrije 
Bašičević)  je  ispisivao  paradoksalne  protokon- 
ceptualističke  tekstove  na  površini  jednobojnog 
(crnog,  zlatnog,  bijelog)  globusa.  Njegovo  djelo  Le 
manifeste  sur  la  maehine  (1977.-1978.)  je  primjer 
deteritorijaliziranog  globusa  koji  je  upotrijebljen  kao 
mjesto  konceptualizacije.  Drugim  riječima,  na  mjestu 
teritorija  postoji  upis  ideje.  Vlado  Martekje  realizirao 
grafike  na  kojima  su  prikazivana  decentrirana  značenja 
geografske  karte,  na  primjer,  na  karti  je  prikazana  dr- 
žava Jugoslavija  (prepoznatljiv  oblik),  a umjesto  geo- 
grafskih regija  napisana  su  imena  umjetnika.  Geo- 
grafska karta  je  korištena  kao  znak  kojim  se  uvodi  u 
proces  preoznačavanja. 

LITERATURA:  Harr7,  Holt  1 , JanY7,  KoSČ  1 0, 1 .ipp  1 0,  Stip8,  Šuv  1 24 

Geometrija.  Geometrija  je  matematička  disciplina 
nastala  mjerenjem  zemlje  koja  se  razvila  u disciplinu 
apstraktnog  prikazivanja,  modeliranja  i opisivanja 
prostora,  prostornih  oblika  i njihovih  odnosa.  Za 
antičku  matematiku  bitne  su  dvije  tendencije:  (1) 
pitagorejska,  koja  geometriju  vidi  kao  sustav  sim- 
boličkih elemenata  i odnosa,  tj.  geometrijski  oblici  i 
njihovi  prostorni  odnosi  se  shvaćaju  kao  brojčani  ili 
vizualni  reprezentanti  božanskih  i prirodnih  pojava; 
(2)  euklidska,  koja  geometriju  vidi  kao  formalni  sustav 
prikazivanja  prostora,  prostornih  oblika  i njihovih 
odnosa.  U modernoj  matematici  geometrija  je 
utemeljena  kao  apstraktna,  formalna  i deduktivna 
teorija  prikazivanja,  konstruiranja  i opisivanja  općih 
matematičkih  (tipoloških)  prostora.  U zapadnoj  je 
tradiciji  geometrija  zastupljena  u arhitekturi  i 
vizualnim  umjetnostima  kao  metodologija  realizacije 
kompozicije  arhitektonskog  i umjetničkog  djela,  ali  i 
kao  dekorativni  uzorak  (ornamentika)  koji  se  uklapa 
u arhitekturu,  mimetičku  sliku  ili  skulpturu.  Modeli 
simetrije,  zlatnog  reza  i proporcije  razvijeni  su  do 
strukturalne  osnove  komponiranja  likovnog  djela. 
Geometrija  je  postala  gramatika  vizualnog  oblikovanja 
a time  i osnova  teorije  forme.  U izvancuropskim 
civilizacijama  geometrijske  sheme  mandale  u indij- 
skom tantrizmu  i geometrijska  ornamentika  islama 
predstavljaju  zaokružene  i u likovnom  i u seman- 
tičkom smislu  visokorazvijene  sustave  simboličkog  i 
magijskog  izražavanja. 

Geometrijska  apstrakcija  je  inicirana  u postim- 
presionizmu  i kubizmu,  koji  mimetičke  ikoničke 
znakove  (lik  žene,  oblik  gitare)  formiraju  geomet- 
rijskim oblicima.  Ta  se  vrsta  apstrakcije  razvijala 
počevši  od  uspostavljanja  analogije  između  vizualnih 


geometrijskih  shema  i muzičkih  struktura  ili  geo- 
metrijskih shema  i mističkih  simboličkih  sustava, 
preko  konstruktivističkog  prikazivanja  tehno-geo- 
metrijskog  poretka  u tehnici  i matematici  ili  postizanja 
čistog  optičkog  efekta  u neokonstruktivizmu  do 
upotrebe  geometrijskog  oblika  i struktura  kao  vizualno 
neutralnih  modela  koji  skreću  pažnju  s vizualne 
pojavnosti  djela  na  njegov  koncept,  plan  i projekt 
(postgeometrijska  apstrakcija,  minimalna  umjetnost, 
postminimalna  umjetnost,  konceptualna  umjetnost). 
Pattem  slikarstvo  i neo  geo  umjetnost  su  simulacijske 
geometrijske  prakse  postmodemizma. 

LITERATURA : Aup  1 , Barr  l , Dab  l , Den6,  Dcn20,  Den26,  Den  1 02, 
Geoml,  Hul,  JaO,  Konstl,  Lawl,  Lipp9,  Luč  l,  MandI,  Marku  1, 
Pac2,  Pcdl,  Pog5,  Posle l,  Postmodemel,  Proti  1,  Sus5,  Šimićl, 
Šuv89 

Geometrijska  apstrakcija.  Geometrijska  apstrakcija 
je  umjetnost  vizualnog  i likovnog  oblikovanja 
utemeljena  na  konstruiranju  geometrijskih  oblika  i 
struktura.  Obilježava  je:  (1)  upotreba  geometrijskih 
oblika,  (2)  razvijanje  geometrijskih  načela  kom- 
poniranja slike  i skulpture;  (3)  njegovanje  tehničke  i 
industrijske  egzaktnosti  realizacije  projekta  umjetn- 
ičkog djela;  (4)  estetska  primamost,  čistoća  i jedno- 
značnost;  (5)  njegovanje  Čistog  pogleda  i jasnog 
mišljenja. 

Kubizam  (Picasso,  Braque)  i postkubizam  (grupa 
pariških  Purista,  Robert  Delaunay)  nagovješćuju 
geometrijsku  apstrakciju.  Kao  poseban  smjer  u 
apstraktnoj  umjetnosti  geometrijska  apstrakcija  je 
razrađena  u djelima  pionira  apstraktnog  slikarstva 
FrantiŠeka  Kupke,  Kazimira  Maljeviča,  Vladimira 
Tatljina,  Aleksandra  Rodčenka,  Vasilija  Kandinskog, 
Nauma  Gaboa,  Pieta  Mondriana,  Thea  van  Doesburga, 
Georgesa  Vantongerlooa.  Za  njih  je  značajan  meta- 
fizički pristup  geometriji  kao  izrazu  skrivenog  uni- 
verzalnog poretka.  U razdoblju  između  dva  svjetska 
rata  geometrijska  apstrakcija  bila  je  uzrok  nastanka 
dva  značajna  i utjecajna  pokreta:  ( 1 ) konstruktivizma 
kao  umjetnosti  industrijskog  doba  i ere  strojeva, 
utemeljene  na  konstruiranju  kompozicije  slike  i 
skulpture  po  uzorima  konstruiranja  u strojarskoj 
tehnici  i građevinarstvu  (Tatljin,  E1  Lissitzky,  Ljubov 
Popova,  Laszlo  Moholy-Nagy,  Josef  Albers,  Avgust 
Čemigoj);  (2)  konkretizma  kao  radikalne  moder- 
nističke umjetnosti  koja  sliku  i skulpturu  reducira  do 
čistog  materijalnog  estetskog  predmeta,  tj.  predmeta 
koji  pokazuje  daje  predmet  (Theo  van  Doesburg,  Max 
Bili).  Tridesetih  godina,  po  prestanku  djelovanja 
Bauhausa  i ruskih  konstruktivističkih  škola  i instituta, 
centar  razvoja  geometrijske  apstrakcije  postao  je  Pariz. 
U tom  gradu  nastale  su  utjecajne  umjetničke  grupe 

Circle  et  Carre  i Abstraction-Creation,  značajne  po 
definiranju  geometrijske  apstrakcije  kao  među- 
narodnog modernističkog  jezika. 

Neposredno  poslije  Drugog  svjetskog  rata  geomet- 
rijska (hladna)  apstrakcija  razvijala  se  u duhu  geo- 
metrijske tradicije  i purističkih  ideala  čistoće  i eg- 
zaktnosti.  U Sjedinjenim  Američkim  Državama,  pod 
utjecajem  Laszla  Moholy-Nagyja  i Novog Bauhausa, 
Josefa  Albersa  i Pieta  Mondriana,  nastaje  nova 
geometrija  koja  je  suprotstavljena  dominantnom 
trendu  apstraktnog  ekspresionizma.  U Švicarskoj 
počinje  djelovati  konkretistički  pokret  (njem,  Konkrete 
Kunst ),  čiji  je  začetnik  Max  Bili,  a najznačajniji 
predstavnik  u poslijeratnom  periodu  Richard  Paul 
Lohse.  Max  Bili  je  1949.  razradio  koncept  matema- 
tičkog načina  mišljenja  u modernoj  umjetnosti. 
Njegova  temeljna  teza  ukazuje  na  to  da  za  geomet- 
rijsku apstrakciju  više  nije  bitan  postupak  apstrahiranja 
i upotrebe  geometrijskih  oblika,  nego  razvoj  ma- 
tematičkog mišljenja  i metodologije.  Bili  je  svoju 
metodu  demonstrirao  u slikama  gdje  je  rasporedio 
valere  boja  prema  serijskom  uzorku.  Lohse  je  raz- 
rađivao problem  vizualizacije  numeričkih  veličina  i 
progresija  u kvadratnom  sistemu,  radeći  s programi- 
ranim obojenim  strukturama.  Za  švicarsku  umjetnost 
bitna  su  i kasna  geometrijska  istraživanja  Johannesa 
Ittena,  jednog  od  velikih  pionira  apstraktne  umjetnosti. 
On  je  od  40-ih  do  60-ih  godina  istraživao  sisteme  reda- 
nereda.  U Francuskoj  je  geometrijska  apstrakcija 
nastala  u krugu  umjetnika  okupljenih  oko  Salon  des 
Realities  Nouvelles  i galerije  Denise  Renć.  Vodeće 
ličnosti  Pariške  škole  geometrijske  apstrakcije  su 
Auguste  Herbin,  Rihard  Mortensen,  Michel  Seuphor 
i Victor  Vasarely,  te  članovi  grupe  Espace:  Andrć  Bloc, 
EdgarPillet  i Jean  Dewasne.  Francusku  geometrijsku 
apstrakciju  40-ih  i ranih  50-ih  karakterizira  reduk- 
tivistička  evolucija  kubističke  kompozicije  i struk- 
turalno usuglašavanje  geometriziranih  prostornih 
planova.  Djelo  Victora  Vasarelyja  može  se  smatrati 
paradigmatskim  primjerom  geometrijske  apstrakcije 
poslije  Drugog  svjetskog  rata.  Njegov  rad  od  kasnih 
četrdesetih  obilježava:  ( 1 ) sinteza  geometrijskih  istra- 
živanja predratnih  avangardi;  (2)  novo  geometrijsko  i 
programirano  promišljanje  vizualnog  oblikovanja;  (3) 
razvoj  geometrijskih  vizualnih  rješenja  oblikovanja 
na  temelju  novih  tehnologija  i materijala.  U njegovom 
postupku  riječ  je  o izboru  malog  broja  elementarnih 
geometrijskih  formi  (vizualna  abeceda)  koje  se  prema 
izabranim  algoritmima  (vizualna  primarna  gramatika) 
sklapaju  u vizualni  sistem.  Svaki  takav  sistem  može 
se  razvijati  bezbrojnim  permutacijama  i transfor- 
macijama. Cilj  tih  operacija  nije,  kao  kod  predratnih 
geometrijskih  umjetnika,  mistička  ili  utopijska  vizija 


novog  svijeta  nego  eksplikacija  logičkih  mogućnosti 
vizualnog  oblikovanja  i postizanje  novih  estetskih 
efekata,  tipičnih  za  modemu  industrijsku  civilizaciju. 
U Engleskoj  se  razvija  individualni  postkonstruk- 
tivistički  rad  Bena  Nicholsona,  Victora  Pasmorea  i 
Barbare  Hepvvorth.  Skulpture  Barbare  Hepvvorth 
pripadaju  graničnoj  tradiciji  geometrijske  (hladne)  i 
vitalističke  (organske,  tople)  apstrakcije  i time  se 
podudaraju  s istraživanjima  Jeana  Arpa.  U Njemačkoj 
je  djelovala  grupa  sljedbenika  Bauhausa  na  Hoch- 
schule  fur  Gestaltungu  Ulmu.  Njemačka  geometrijska 
apstrakcija  nastajala  je  i pod  snažnim  utjecajem 
švicarskog  konkretizma  i Billovih  teorija  geometrijske 
umjetnosti.  U Italiji  je  djelovala  grupa  MAC  ( Movi - 
mento  arte  concreta).  U Hrvatskoj  je  značajan 
pionirski  rad  zagrebačke  grupe  Exat  51  koja  je  sin- 
tetizirala iskustva  avangardne  geometrijske  apstrakcije 
Bauhausa  i ruskog  konstruktivizma  s “novim  is- 
traživačkim i duhom  sinteze  pedesetih”.  U srpskoj 
umjetnosti  geometrijska  apstrakcija  je  bila  nagoviješ- 
tena radom  Ivana  Tabakovića,  Bogoljuba  Jovanovića, 
Stojana  Ćelića  i Miodraga  Protića,  a u potpunosti  je 
ostvarena  u slikarstvu  Radomira  Damnjanovi- 
ća  Damnjana  60-ih  godina.  Doba  od  1950.  do  1960. 
je  na  europskoj  umjetničkoj  sceni  proteklo  u kon- 
frontacijama između  geometrijskih  (hladnih,  racio- 
nalnih, programiranih)  i lirskih  (toplih,  egzisten- 
cijalnih, akcionističkih)  tendencija.  Krajem  50-ih 
prevladali  su  lirska  apstrakcija,  enformel  i apstraktni 
ekspresionizam.  Geometrijske  slikare  smatralo  se 
nosiocima  apstraktnog  akademizma  ili  modernog 
klasicizma. 

Zamisli  geometrijske  apstrakcije  su  integrirane  i u skup 
umjetničkih  tendencija  koje  se  nazivaju  neokon- 
struktivizam,  umjetnost  poslije  enformela  i nove 
tendencije.  Ti  pokreti  djelomično  su  zasnovani  na 
razumijevanju  i prevladavanju  geometrijske  aps- 
trakcije u slikarstvu  i skulpturi.  Oni  imaju  geo- 
metrijski, sistemski  i strukturalni  karakter,  ali  se  od 
geometrijskog  slikarstva  i skulpture  razlikuju  po 
napuštanju  likovnog  slikarskog  i kiparskog  rada  i 
dosezanju  novih  medija,  materijala  i tehnologija 
(kinetička  umjetnost,  luminoplastika,  kompjutorska 
umjetnost,  kibernetička  umjetnost).  Pojam  geo- 
metrijske kompozicije  zamjenjuje  se  konceptom 
strukturalnog  modela.  Geometrijska  apstrakcija  bila 
je  put  prema  strukturalnom  i strukturalističkom 
mišljenju  o vizualnim  fenomenima.  Radi  se  o novim 
oblikovnim  postupcima  programirane  i kibemetičke 
umjetnosti.  Geometrijski  motivi  su  temelj  sustavnog 
mišljenja,  ali  ne  i krajnji  cilj  estetskog  ili  metafizičkog 
dosega.  Na  tom  polju  djelovali  su  Julio  Lc  Pare  i 
Grupa  GRAV \ grupa  Zero , kao  i Ivan  Picelj,  Juraj 

Dobrović,  Vjenceslav  Richter,  grupa  Dviženije.  Rad 
geometrijski  orijentiranih  umjetnika  kao  što  su  Fran- 
cesco  Lo  Savio,  Julije  Knifer,  Ad  Reinhardt  ili  Agnes 
Martin  pripada  geometrijskom  smjeru  poslije  en- 
formela  i apstraktnog  ekspresionizma.  Ti  umjetnici 
zadržavaju  ručni  slikarski  rad,  a geometrijski  poredak 
se  doživljava  kao  egzistencijalni  i metafizički  izraz 
slikarske  kontemplacije.  Njihovo  slikarstvo  se  reducira 
do  znaka  (znak  kvadrata  i kruga  Lo  Savija  ili  meandra 
Knifera)  ili  do  rasterskog  (mrežnog)  poretka  (Rein- 
hardt, Martin,  Picelj). 

Postgcometrijska  apstrakcija  je  skup  pojava  na  ame- 
ričkoj i međunarodnoj  umjetničkoj  sceni  60-ih  godina 
koja  obuhvaća  pojave  od  slikarstva  obojenog  polja  i 
tvrdih  rubova  do  minimalne  i postminimalne  umjet- 
nosti. Te  tendencije  nazivaju  se  “postgeometrijskim, 
budući  da  je  geometrija  povod  ili  polazište  za  kon- 
ceptualno razumijevanje  i prcdočivanje  strukture  i 
strukturalnog  poretka”.  Geometrija  je  za  njih  samo 
pomoćno  sredstvo  postizanja  vizualne  neutralnosti  i 
neekspresivnosti. 

Pattem  slikarstvo  i neo  geo  umjetnost  geometrijske 
su  prakse  postmodemizma  nastale  eklektičnim, 
parodijskim  i simulacijskim  suočivanjem:  (1 ) klasične 
europske  tradicije  ornamenta  u kojoj  su  geometrijski 
oblici  čista  dekoracija;  (2)  metafizičkih  dosega  geo- 
metrijske apstrakcije  između  dva  svjetska  rata;  (3) 
minimalističke  i postminimalističkc  upotrebe  geomet- 
rije kao  tautološkog  strukturalnog  modela.  Geomet- 
rijska apstrakcija  je  za  postmodemu  umjetnost  jedan 
od  mogućnih  jezika  umjetnosti  koji  treba  značenjski, 
smisleno  i vrijednosno  razgraditi  do  praznog 
medijskog  znaka. 

LITERATURA:  Aupl,  Bannl,  Bani,  Dabl,  Den6,  Den20,  Den26, 
Den71,  Denl02,  Gcoml,  Hul,  Jaf3,  Konstl,  Lipp9,  Luči,  Mandl, 
Marku  1 , Pog5,  Posle  I , Postmodeme  1 , Prot  1 1 , Sus5,  Šimić  l , Šuv89 

Gesta.  Gesta  je  ekspresivni  i simbolički  pokret  tijelom 
ili  dijelom  tijela.  Razlikuju  se:  ( 1 ) geste  koje  prethode 
umjetničkom  djelu;  (2)  geste  koje  se  realiziraju  kao 
umjetnički  rad.  Geste  koje  prethode  umjetničkom  djelu 
su  pokreti  ruke  i tijela  kojima  se  pokreće  kist  ili  špahtla 
tijekom  slikanja  ili  modeliranja. 

Gesta  izražava  emociju,  koordinaciju  oka,  uma  i 
pokreta,  unutrašnju  nužnost.  Funkcija  geste  i gestu- 
alnog  traga  središnji  je  problem  ekspresionističkog 
(Vasilij  Kandinski,  Emil  Nolde)  i neoekspresionistič- 
kog  slikarstva  (Georg  Baselitz,  Anselm  Kiefer).  Gesta 
je  izraz  unutrašnje  nužnosti,  tjeskobe,  seksualnosti, 
zadovoljstva  u slikanju,  koncentracije,  tjelesne  snage. 
U apstraktnom  ekspresionizmu  (Jackson  Pollock, 
Franz  Kline,  Edo  Murtić)  gestualni  trag  dobiva  status 
znaka,  on  predstavlja  slikarev  duhovni  i psihološki 


život  za  slikarstvo  i publiku.  Kaligrafija  i rukopis  kao 
modernističko  i postmodemističko  umjetničko  djelo 
(crteži  i slike  Paula  Kleea  ili  Franza  Klinea,  konceptua- 
listički  i postkonceptualistički  zapisi  Hannc  Darboven, 
Neše  Paripovića,  Zorana  Belića  W.,  Istoka  Šmajsa, 
Marice  Prešić,  Jelene  Perić)  nastaju  uvođenjem  gestu- 
alnog  ekspresivnog  pokreta  u normirana  pravila  i 
postupke  dekorativnog  i utilitarnog  pisma.  Zapis 
pisma  ili  znaka  ne  ostvaruje  estetska  značenja  samo 
lingvističkim  ili  semiotičkim  funkcijama  nego  i svojim 
vizualnim  izgledom. 

U neodadi,  hepeningu,  fluksusu,  body  artu  i perfor- 
mansu gesta  umjetnika  u prostomo-vremenskom 
okviru  događaja  postaje  umjetnički  rad.  Umjetnik  ne 
izlaže  gestualne  tragove  nego  čin  tjelesnog  izražavanja. 
Prezentacijom  gestualnog  čina  izlažu  se  i istražuju: 
mehanika  tjelesnog  pokreta,  psiho-motoričke  koordi- 
nacije, kompleksni  bihevioralni  oblici  nediskurzivne 
komunikacije,  ali  i oblici  direktnog  izražavanja  i 
neposredovane  ekspresije  u ekspresionističkom  body 
artu  (Amulf  Rainer,  Marina  Abramović,  Gina  Pane). 

LITERATURA:  Aup4,  Den67,  lrig3,  Jon2,  Kull2,  Legr2,  Naul, 
Sandl,  špl,  Šuvl9,  Veri, 

Gestalt.  Gestalt  je  vizualni  oblik  ili  forma.  Teoriju 
Gestalta  kao  strukturalnu  teoriju  percepcije  uveli  su 
1912.  Max  Wertheimer,  Wolfgang  Kohler  i Kurt  Kof- 
ka.  Osnovni  zakoni  Gestalta  su  totalitet  i ekonomič- 
nost. Zakon  totaliteta  glasi:  opažajna  cjelina  je 
kvalitativno  različita  od  zbroja  njenih  dijelova.  Zakon 
ekonomičnosti  ili  dobrih  formi  glasi:  opažajne  cjeline 
tendiraju  poprimanju  najbolje  moguće  forme,  jed- 
nostavnosti, pravilnosti,  simetričnosti,  kontinualno- 
sti  i tvorbi  od  srodnih  elemenata. 

U umjetnosti  XX.  stoljeća  pristup  teoriji  Gestalta  vodio 
je:  ( 1 ) osnivanju  teorije  likovne  forme  na  avangardnim 
školama  ( Bauhaus  i instituti  ruske  avangarde);  (2) 
primjeni  zakona  Gestalta  u stvaranju  djela  geomet- 
rijske apstrakcije  (konstruktivizam  i neokonstrukti- 
vizam);  (3)  problematiziranju  zakona  Gestalta  u 
minimalnoj  umjetnosti.  Destrukcija  zakona  Gestalta 
u minimalnoj  umjetnosti  ostvarena  je  transformacijom 
dvodimenzionalne  ili  trodimenzionalne  vizualne 
strukture  u linijsku  seriju  uzastopnih  elemenata,  koja 
prije  ostvaruje  logički  i lingvistički  poredak  sintagme 
nego  poredak  podređen  zakonima  vizualne  percepcije. 
Američki  umjetnik  Robert  Morris  je,  izlažući  modu- 
larne skulpture  sredinom  60-ih  razradio  problem 
dekonstrukcije  Gestalta  u minimalnoj  umjetnosti. 
Kada  moduli  (kocke,  paralelopipedi)  grade  cjeloviti 
predmet,  govorimo  o jakom  Gestaltu,  a kada  su  raz- 
dvojeni i međusobno  udaljeni  u prostoru  kao  elementi 
instalacije  koji  se  ne  mogu  obuhvatiti  pogledom  iz 

jedne  točke  promatranja,  oblikuju  slabi  Gestalt,  iako 
svaki  pojedinačni  element  (modul)  gradi  svoj  jaki 
Gestalt.  Morrisa  nije  zanimalo  iznošenje  primjera 
jakog  ili  slabog  Gestalta  kao  umjetničkog  djela,  nego 
analiza  i prikazivanje  transformacija  jakog  u slabi  i 
obratno.  On  je,  naime,  želio  ukazati  na  konceptualne 
i mentalne  posljedice  i paradokse  transformacije 
Gestalt  struktura. 

LITERATURA:  Amh2,  Dcn63,  Denl02,  Gibsl,  Gom2,  Monri2, 
Mom3,  Morri4,  Pia2,  Roci,  Roc2,  Vizi 

GeŠtaltistička  umjetnost  Vidi:  Geometrijska  aps- 
trakcija, Gestalt,  Neokonstruktivizam,  Nove  ten- 
dencije, Optička  umjetnost 

Going-on.  Going-on  je  geslo  grupe  Art&Language 
kojim  njezini  članovi  ukazuju  na  činjenicu  daje  njihov 
rad  neprekidno  istraživanje,  problematizacija  i ras- 
prava prirode  umjetnosti,  dijaloga  u svijetu  umjetnosti, 
te  intertekstualnih  odnosa  jezika  umjetnosti  i teorije 
ideja,  ideologije  i povijesti.  Za  grupu  Art&Language 
analiza  i rasprava  o umjetnosti  su  strategije  kon- 
struiranja teorijske  mape,  čiji  su  segmenti  specifični 
teorijski  i praktični  problemi  (status  umjetničkog  djela, 
odnos  umjetnosti  i teorije,  jezik  umjetnosti,  pitanje 
ideologije).  Cilj  rađate  grupe  nije  istraživanje  totaliteta 
svakog  pojedinačnog  problema  (segmenta)  nego 
naznačivanje  njihovog  smislenog  okvira  i odnosa 
prema  drugim  segmentima  (konceptualnim  i jezičkim 
problemima). 

LITERATURA:  Afhlal4,  Artlal  5,  Han9,  Harr22,  Šuv55 

Gorgona.  Gorgona  je  neformalna  umjetnička  grupa 
koja  je  djelovala  u kontekstu  umjetnosti  poslije 
enformela,  kleinovskog  novog  realizma,  fluksusa  i 
neodade  u Zagrebu  od  1959.  do  1966.  godine.  Gor- 
gona nije  bila  u pravom  smislu  umjetnička  grupa  koja 
promovira  svoje  koncepte,  poetiku,  politiku,  umjet- 
ničku produkciju  ili  estetiku  nego  neka  vrsta  “djelo- 
mice tajnog  društva”  koje  u svojem  djelovanju  po- 
vezuje umjetničku  produkciju  (stvaranje  djela), 
razgovore  i život  njenih  članova  kroz gorgonski  duh. 
U Gorgoni  je  potpuno  razrađeno  relativiziranje  odnosa 
privatnog  i javnog,  doslovnog  i mistificiranog, 
individualnog  i kolektivnog.  Umjetnici  i teoretičari 
Gorgone  su  na  lucidan  i kritički  način  tretirali  odnos 
individualnog  i manifestacija  kolektivnog. 

U Gorgoni  su  surađivali  i družili  se  slikari  Marijan 
Jevšovar,  Julije  Knifer,  Đuro  Seder  i Josip  Vaništa, 
kipar  Ivan  Kožarić,  arhitekt  Miljenko  Horvat,  povjes- 
ničari umjetnosti  Dimitrije  Bašičević  i Radoslav  Putar, 
sociolog  i teoretičar  umjetnosti  Matko  Meštrović,  te 
Ivo  Steiner  i Slobodan  Vuličević.  Gorgonu  karak- 


terizira osjećaj  za  radikalni  modernizam,  razumije- 
vanje krize  enformela  i egzistencijalizma,  kritika 
objekta  kao  završenog  produkta-djela  umjetnosti, 
osjećaj  za  apsurd,  crni  humor  i metafizičku  ironiju, 
nihilizam,  individualna  etičnost  naspram  političnosti 
i traganje  za  drugim  u umjetnosti.  Ovim  sklonostima 
Gorgona  se  svrstava  u red  pojava  koje  pripadaju 
kretanjima  posle  enformela  i težnji  da  se  prijeđe  s 
egzistencijalne  na  bihevioralnu  poziciju  umjetničkog 
djelovanja,  odnosno,  s pozicije  djela  na  poziciju 
životne  aktivnosti  ili  jezičke  igre.  Gorgona  je  u raznim 
aktivnostima  (časopis,  druženje,  likovna  djela,  izložbe, 
koncepti,  akcije)  srodna  djelovanju  Yvesa  Kleina, 
Piera  Manzonija  ili  grupe  Zero.  Po  načinima  mani- 
festiranja  ponašanja  umjetnika  bliska  je  i fluksusu, 
premda  se  od  fluksusa  razlikuje  po  tome  što  nije 
politički  aktivistička  i popularizatorska  nego,  naprotiv, 
hermetična,  elitistička  i dendijevska.  Grupa  Gorgona 
je  nastala  u vrijeme  nastanka  pokreta  Novih  tendencija 
i neki  njeni  članovi  su  bili  istaknuti  teoretičari 
(Meštrović,  Putar)  ili  sudionici  (Knifer)  tog  pokreta. 
Odnos  Gorgone  i Novih  tendencija  je  uspostavljen 
prvom  izložbom  NT  koja  je  uključila  vrlo  različite 
pojave  od  umjetnosti  poslije  enformela  do  nco- 
konstruktivizma.  Po  Neni  Baljković,  oblici  djelovanja 
Gorgone  se  mogu  svesti  na  tri  skupine  problema:  (1) 
izložbe  u Studiju  G,  (2)  objavljivanje  publikacije 
Gorgonay  i (3)  koncepti,  projekti,  različiti  oblici 
umjetničkog  komuniciranja. 

Izložbama  u prostoru  Studija  G (Salona  Šira  radionica 
za  uokvirivanje  u Preradovićevoj  ulici  u Zagrebu), 
ukazano  je  na  bitna  kretanja  u slikarstvu  i skulpturi 
od  tvrdih  rubova  i minimal  arta  do  materijalističke  i 
ezoterične  monokromije.  Tu  su  od  1961.  do  1963. 
godine  održane  izložbe:  grupna  izložba  članova 
Studija  G (Feller,  Kožarić,  Maeda,  Rabuzin,  Skuijeni, 
Šoštarić,  Vasarely),  Ivan  Rabuzin,  Marijan  Jevšovar; 
Eugen  Feller,  Julije  Knifer,  Đuro  Seder,  Fran<?ois 
Morellet,  grupna  izložba  članova  Studija  G,  Radomir 
Damnjanović  Damnjan,  Modem  Style  (izložba  sece- 
sije) i Picro  Dorazio. 

Ono  što  karakterizira  slikarska  djela  članova  Gorgone 
je  namjera  stvaranja  antislike  kroz  monotonost  (Kni- 
fer), monokromiju  (Jevšovar)  i primame  gestualne 
tragove  i forme  (Seder,  Horvat,  Vaništa).  U skulpturi 
Ivan  Kožarić  radi  s konceptualizacijama  skulptorske 
sintakse  i semantike,  a to  znači  izvođenjem  kiparskog 
djela  kao  uzorka  koji  zastupa  koncept  skulpture, 
objekta  ili  instalacije.  Za  gorgonaško  slikarstvo  i 
kiparstvo  je  bitno  i inovativno  ukazivanje  na  pomak 
od  “slikarskog  ili  skulptorskog  ukusa  i zanata”  prema 
“konceptu  slike  i skulpture”.  Na  primjer,  Josip  Vaništa 
je  pikturalnu  sliku  zamijenio  verbalnim  opisom  u 

đjelu-tekstu  nazvanom  Slika  (1964.):  “Vodoravni 
format  platna.  Širina  180  cm,  visina  140  cm.  Cijela 
površina  bijela.  Sredinom  platna  vodoravno  teče 
srebrna  linija  (širina  1 80  cm  visina  3 cm)”. 

Časopis  Gorgona  je  primjer  časopisa  kao  umjetničkog 
djela  ili  antičasopisa,  a ne  prijenosnika  informacija  o 
umjetničkom  djelu,  svijetu  i povijesti  umjetnosti. 
Objavljeno  je  jedanaest  brojeva  časopisa  Gorgona  od 
1961 . do  1966.  Prvi  broj  je  uredio  Josip  Vaništa  tako 
što  se  na  svih  devet  strana  časopisa  ponavlja  fotografija 
s hladnim,  neživopisnim  motivom.  Drugi  broj  je  izveo 
Julije  Knifer  kao  beskonačni  meandar  tako  što  je 
listove  publikacije  s grafičkim  elementima  meandra 
spojio  u kružni  niz.  Ostale  brojeve  su  izveli:  Josip 
Vaništa  (br.  3),  Victor  Vasarely  (br.  4),  Ivan  Kožarić 
(br.  5),  Josip  Vaništa  (br.  6),  Miljenko  Horvat  (br.  7), 
Harold  Pinter  (br.  8),  Dieter  Rot  (br.  9)  i Josip  Vaništa 
(br.  10,  br.  1 1 ).  Piero  Manzoni  je  izveo  tri  projekta  za 
realizaciju  jednog  broja  Gorgone  s otiscima  prstiju 
pod  zajedničkim  nazivom  Potvrde,  koji  nije  realiziran. 
Josip  Vaništa  je  objavljivao  časopis  Postgorgona  80- 
ih  godina. 

Posebna  aktivnost  grupe  Gorgone  su  bili  projekti  i 
koncepti.  Zamisao  gorgonaških  projekata  i koncepata 
korespondira  tekstualnim  djelima  fluksusa  a anticipira 
neke  tekstualne  i bihevioralne  radove  konceptualne 
umjetnosti.  Njihove  konceptualne  radove  karakterizira 
zamjena  vizualnog  verbalnim  (grupni  rad  Kolektivno 
djelo,  1963.),  isticanje  ironijskog  stava  prema  javnim 
institucijama  (Julije  Knifer;  Molba  Jugoslavenskoj 
akademiji  znanosti  i umjetnosti  - Zagreb ),  izvođenje 
apsurdnih  deskripcija  (grupni  rad  Komisijski  pregled 
proljeća,  1962.  ili  rad  Ivana  Kožarića  Utikač,  1963.), 
upotreba  sredstava  komunikacije  kao  načina  umjet- 
ničkog izražavanja  (oglasi,  pozivnice,  natpisi,  plakati), 
izvođenje  mentalnih  predodžbi  kao  tekstova  ( Misli 
za  pojedine  mjesece),  itd.  Izuzetno  djelo  gorgonaške 
reduktivnosti,  konceptualnosti  i kontemplativnosti  je 
papirić  s crnim  rubom  na  kojem  jc  pisalo  “gorgonska 
crna”.  U okviru  Gorgone  je  djelovao  i Dimitrije 
Bašičević  Mangelos  koji  je  sudjelovao  u gorgonaškim 
druženjima  ali  nije  pokazivao  ili  izlagao  svoje  radove 
(nostories,  tablice,  globuse).  Time  je  potencirao  vlas- 
titi ekskluzivni  status  “velikog  umjetnika  mistifikacije” 
koji  je  odredio  kao  marginu  u odnosu  na  marginalno, 
tajno  ili  drugo  mjesto  grupe  Gorgona  u hrvatskom 
visokom  modernizmu  i neoavangardi  60-ih. 

LITERATURA:  Berol,  Den27,  Dcn47,  Dcn69,  Den74,  Den  97, 
Denl02,  Dcnl05,  Dimn2.  Gatti2,  Kni2,  Kni3,  Mako3,  Piql,  Stip2, 
Stip8,  Sus2,  Sus3,  Šuv33,  Šuv34,  Šuv5 1 

Govor  umjetnika  u prvom  licu.  Govor  umjetnika  u 
prvom  licu  je,  prema  Jesi  Denegriju,  oblik  ponašanja 


i aktivnosti  umjetnika  kojima  on  izravno,  bez  um- 
jetničkog djela  kao  posrednika,  izražava  svoje  indivi- 
dualne etičke,  političke,  duhovne  i egzistencijalne 
stavove.  Zamisao  govora  umjetnika  u prvom  licu 
ukazuje  na  pomicanje  interesa  s umjetničkog  djela  na 
umjetnika,  na  situaciju  u kojoj  on  tjelesno,  psihološki, 
socijalno,  intelektualno  i duhovno  postaje  subjekt  i 
objekt  djelovanja  u svijetu  umjetnosti.  Govor  umjet- 
nika u prvom  licu  svojstven  je  neodadi,  fluksusu, 
bihevioralnoj  umjetnosti,  body  artu,  performansu  i 
političkoj  umjetnosti  60-ih  i 70-ih  godina:  Radomir 
Damnjanović  Damnjan,  Neša  Paripović,  Tomislav 
Gotovac,  Sanja  Iveković,  Dalibor  Martinis,  Mladen 
Stilinović,  Željko  Jerman,  Vlado  Martek,  Vlasta 
Delimar. 

LITERATURA:  Den2 1 , Den49,  Veri 

Govorna  poezija.  Govorna  poezija  je  zasnovana  na 
semantičkoj  upotrebi  ljudskog  glasa,  govornog  čina  i 
socijalne  govorne  situacije.  U evropskim  avangardama 
početkom  XX.  stoljeća,  govornu  poeziju  su  prakti- 
cirali: F.  T.  Marinctti,  Hugo  Bali,  Raoul  Hausmann, 
Aleksej  Kručonih.  U europskim  neoavangardama  su 
se  govornom  poezijom  bavili:  Isidore  Isou,  Fran<?ois 
Dufrčne,  Henri  Chopin,  kao  i Josip  Stošić,  Vladan 
Radovanović,  Katalin  Ladik.  U američkoj  eksperi- 
mentalnoj umjetnosti  i poeziji  od  60-ih  godina  opći 
termin  govorna  poezija  (engl.  talkingpoetry)  upotreb- 
ljava se  za  poetske  performanse  Davida  Antina,  Je- 
romea  Rothenberga,  Jacksona  Mac  Lowa  i Johna 
Cagca  koji  se  zasnivaju  na  činu  izgovaranja  i bihe- 
vioralno-govomog  izvođenja  verbalnog  teksta.  Antin 
za  svoju  poeziju  koristi  termin  govorna  pjesma  (talk 
poeni),  a Cage  poezija  kao  predavanje  (lecture poetry). 
Govorna  poezija  se  zasniva  na  semantički  definiranom 
tekstu  (simboličkom,  narativnom,  eksplanatomom, 
interpretativnom,  demonstrativnom),  koji  se  izgovara- 
njem (intonacija,  boja  i visina  glasa,  tempo,  ritmika, 
vrsta  žargona)  i performansom  (mimika,  tjelesne  geste, 
bihevioralne  situacije,  prateća  glazba)  realizira  kao 
govorni  čin  i govorna  situacija.  Zamisao  govornog 
čina  se  prema  analitičkom  filozofu  Johnu  Searleu 
zasniva  na  uvjerenju  da  govoriti  nekim  jezikom  znači 
sudjelovati  u obliku  ponašanja  uređenom  nekim 
pravilima.  Izgovoreni  tekst  pjesme  u govornom 
performansu  ne  gradi  konzistentno  značenje  suglasno 
jednom  sistemu  pravila  (pravilu  istinitosti  kod 
referencijalnog  značenja  ili  pravilu  funkcionalne 
ovisnosti  kod  kontekstualnog  značenja).  Govorni 
pjesnik  se  podjednako  služi  i referencijalnim  i 
kontekstualnim  značenjima,  pri  čemu  sam  čin 
izgovaranja  (pragmatička  dimenzija  jezika)  kao  do- 
minantna estetska  činjenica  preoblikuje  semantičke 

efekte  referencijalnih  i kontekstualnih  značenja. 
Govorna  poezija  je  često  transgresivna  u odnosu  na 
utilitarni  svakodnevni  govor  ( ordinary  language). 
Govor  kao  aktivnost  mijenja  smisao  koji  bi  zapisani 
tekst  imao.  Govorna  situacija  koju  pjesnik  ostvaruje 
sinteza  je  ambijenta  i događaja  koji  transgresivno 
prodiru  u nagovješteno  i obećano  značenje  zapisanog 
teksta.  Značenjske  funkcije  govorne  poezije  mogu  biti 
i performativne,  što  znači  da  se  činom  izgovaranja 
smisao,  funkcija  i značenje  izgovorenog  (izgovorenih 
riječi)  ostvaruje  i ispunjava  (naredbe,  isprike,  magijske 
šifre,  zavođenje,  trans).  Govorna  poezija  vraća  poeziju 
ritualnom  i šamanističkom  činu,  ali  i aspekte  ritualnog 
i šamanističkog  čina  transfigurira  u neoavangardni  i 
postavangardni  performans  redefiniranja  zatvorene 
estetske  autonomije  zapadne  modernističke  poezije  u 
otvorenost,  neodređenost  i nestabilnost  govora  u 
postmodemi.  Modema  poezija  je  nastajala  kao  povijest 
pisma  (pisanja)  koja  je  stjecala  svoju  autonomiju  u 
odnosu  na  izgovorenu  i otpjevanu  misao  ili  emociju, 
prekidajući  kontinuum  logocentričnih  naddetermi- 
nacijamisli-govora-i-pisma.  Nasuprot  tome,  govorna 
poezija,  među  drugim  pismima  poezije,  vraća  pismo 
govoru,  izgovaranju,  ponašanju  i,  zatim,  umu  ili  emo- 
cijama govorećeg  (kao  scenskog)  subjekta.  Zato 
pjesma  mora  djelovati  u svijetu,  njezina  struktura  mora 
biti  iskušana  u intersubjektivnom  ili,  čak,  širem  kon- 
tekstu društva.  Govorna  poezija  je  dio  određenog  eko- 
sistema (ambijentalnog  poretka,  atmosfere,  u okviru 
kojeg  se  pjesnik  kreće,  ponaša,  govori  i živi)  i ne- 
izvjesne politike  tijela  koja  postoji,  čini,  djeluje  i 
realizira  se  kroz  komunikacijske  kanale:  psihološkog 
sugeriranja,  biološkog  pokretanja,  kozmološkog 
očekivanja  i obraćanja,  fizičkog  djelovanja,  političkog 
uspostavljanja.  Govorna  poezija  Antina,  Rothenberga, 
Mac  Lovva  i Cagca  je  transgresivna  i u odnosu  na 
modernizam  jer  razara  njegove  autonomije  pisma,  ali 
je  i neuklopljena  u nekonfliktni  postpovijesni  post- 
modemizam  jer  se  ne  odriče  utopijskih  intencija  i 
ljudske  egzistencijalne  borbe  i iskustva.  Suglasno 
Cageovoj  općoj  koncepciji  umjetničkog  djela  kao 
procesa  i umjetnosti  kao  životnog  iskustva  - govorna 
poezija  može  se  razumjeti  kao  beskrajna  aktivnost  bez 
početka,  sredine  i kraja,  koja  je  usmjerena  posebnoj 
ljudskoj  situaciji. 

LITERATURA:  Cagl,  Cag2,  Cag3,  Cag4,  Cag5,  Cag6,  Cag7, 
Morris  I,  Pcrlofl,  PerloflS.  Radovi  4,  Savil.  Say5 

Govorna  umjetnost  Govorna  umjetnost  je  oblik 
konceptualne  umjetnosti  zasnovan  na  govoru,  go- 
vornom Činu,  govornoj  komunikaciji  i informacijama 
o govornoj  komunikaciji.  Pojam  govorna  umjetnost 
uveo  je  konceptualni  umjetnik  lan  Wilson  oko  1968. 


godine.  Namjera  je  govorne  umjetnosti  da  se  formalni 
i konceptualni  postupci  razvijeni  u apstraktnoj 
umjetnosti  (slikarstvu)  primijene  na  jezik.  Onje  objekt 
likovnih  i vizualnih  umjetnosti  otvorio  lingvističkim 
i egzistencijalnim  mogućnostima.  WiIson  naglašava 
da  govorna  komunikacija  i govorna  komunikacija  kao 
umjetnost  rade  s konceptima  koje  nije  neophodno 
vizualizirati,  nego  ih  je  dovoljno  izgovoriti.  Činom 
izgovaranja  koncept  se  u potpunosti  ostvaruje  i 
direktno  komunicira.  Wilsonov  rad  karakteriziraju  tri 
momenta:  (1)  govorom  se  izriče  koncept  umjetnika, 
umjetnikova  zamisao  ne  postaje  vizualni  fenomen 
nego  propozicija,  (2)  unošenje  govora  u vizualne 
umjetnosti  je  ostvareno  postupkom  analognim 
proglašavanju  ready-madea,  tj.  jedan  nevizualni  i 
nelikovni  fenomen  je  proglašen  umjetničkim  djelom 
i (3)  činjenica  daje  govorni  Čin  ili  razgovor  realiziran 
za  Wilsona  je  važnija  od  onoga  što  umjetnik  ima  reći. 
Wilson  je  jedno  vrijeme  izlagao  samo  informacije  o 
tome  da  je  razgovor  održan  ili  da  će  biti  održan: 
Razgovor  lana  Wilsona  i Fernanda  Spillemackersa 
održan  je  23.  siječnja  1972.  ili  Na  dan  28.  04.  1977. 
u 8 sati  i 30  minuta  u Van  Abbe  muzeju,  Eindhoven, 
lan  Wilson  će  izložiti  diskusiji  Platonovu  episte- 
miologiju  Parmenida. 

LITERATURA:  Dcni  1 , Mey2,  Šuv55,  Wi1son  1 . Wi1son2,  Wilson3 

Grafit.  Grafit  je  slika,  crtež  ili  tekstualni  zapis  na  zidu 
u javnim  prostorima:  na  ulici,  u podzemnoj  željeznici, 
toaletu.  To  je  neumjetnički  proizvod  nastao  kao  oblik 
individualnog  i grupnog  izražavanja  u visoko  urba- 
niziranoj kulturi.  Slike,  crteži  ili  tekstualni  zapisi 
grafita  funkcioniraju  kao:  (1)  oblik  komunikacije 
pojedinca  ili  marginalne  grupe  sa  širom  kulturom;  (2) 
društveni  protest  i provokacija  u javnom  prostoru;  (3) 
vandalsko  uništavanje  javnih  i povijesnih  građevina. 
Grafit  nosi  poruku  koja  može  biti  politička,  seksualna, 
osobna  ili  određena  prešutnim  pravilima  komunikacije 
marginalne  grupe  u kojoj  nastaje. 

Tijekom  XX.  stoljeća  grafitima  su  se  bavili  umjetnici 
koji  su  tragali  za  privatnim,  primitivnim,  nagonskim  i 
automatskim  izražavanjem,  od  Paula  Kleea  i Pabla 
Picassa  do  Jeana  Dubuffeta,  Cyja  Twomblyja,  Bena 
Vautiera  ili  Sigmara  Polkea.  Za  Kleea  i Picassa 
primitivni,  arhaični,  etnološki  ili  urbani  zidni  crtež 
motiv  je  slikarske  intervencije  koji  se  transponira  u 
visoku  umjetnost.  Dubuffet  je  u strategijama  art  bruta 
i u enformel  kompozicijama  tragao  za  slikom  koja 
prethodi  slikarstvu.  Površinu  i strukturu  slike  gradio 
je  po  uzoru  na  materijalnu  slojevitost  zida.  Po  takvoj 
površini  urezivao  je  gestualnu  i arhetipsku  figuru. 
Krajem  70-ih  i početkom  80-ih,  obnovom  i reinter- 
pretacijom slikarstva  u postmodemizmu  transavan- 

garde  i neoekspresionizma,  pojavljuje  se  slikarstvo 
koje  je  mimezis  grafita  - galerijske  slike  nastaju  kao 
estetizacije,  slikarske  reprezentacije,  citati  i simulacije 
ulične  umjetnosti  grafita.  Uvođenjem  ulične  popularne 
umjetnosti  umjetnici  ukidaju  autonomiju  visoke 
umjetnosti  i brutalnost  ulične  umjetnosti  protesta, 
rokerske  ekscentričnosti  ili  seksualnog  oslobađanja 
prevode  u estetizam  visoke  galerijske  umjetnosti. 
Grafit  je  predložak  razvoja  lošeg  slikarstva  i njegovih 
neoekspresionističkih  razrada  u slikarstvu  novih 
divljih.  Predstavnici  umjetnosti  grafita  su,  između 
ostalih,  američki  slikar  Keith  Haring  i Jean-Michel 
Basquiat,  francuski  umjetnici  braća  Ripoulin,  nje- 
mački umjetnik  A.  R.  Penck,  kao  i Tomislav  Gotovac. 
LITERATURA:  Doc3,  Harno  1,  Haril,  Schwl 

Gram.  Gram  je  osnovni  element  pisma.  Prema  fran- 
cuskom filozofu  dekonstrukcije  Jacquesu  Derridai,  ni 
jedan  element  ne  može  funkcionirati  kao  znak  bez 
upućivanja  na  neki  drugi  element  koji  nije  jednostavno 
zastupljen  u jeziku.  Lančano  povezivanje  elemenata 
čini  da  svaki  element  jezika  predstavlja  trag  (odraz, 
reprezentaciju)  ostalih  elemenata  jezika.  Budući  daje 
svaki  element  jezika  trag  ostalih  elemenata,  on  se  od 
njih  razlikuje  upravo  onoliko  koliko  se  razlikuju  ori- 
ginal i kopija.  Jezik  je  igra  tragova  i razlika.  Lančano 
povezivanje  elemenata  čini  tekst  koji  nastaje  trans- 
formacijom ostalih  tekstova:  ujednom  tekstu  ogledaju 
se  svi  ostali  tekstovi.  Pojmovi  gram,  trag  i razlika  os- 
novni su  pojmovi  filozofije  dekonstrukcije.  Francuski 
poststrukturalistiČki  teoretičar  slikarstva  Marcelin 
Pleynet  u tekstu  Slikarstvo  i strukturalizam  (1968.), 
primijenio  je  na  slikarstvo  Derridaine  teorijske  sheme 
razvijene  u teoriji  jezika  (pisma).  Gram  je  osnovni 
element  slike  koji  dobiva  smisao  tako  u prostornom  i 
slikovnom  odnosu  s drugim  elementima  slike  i 
slikarstva.  Svaki  element  slike  je  trag  drugih  slika,  od 
kojih  se  razlikuje.  Slika  ne  može  biti  originalni, 
direktni,  izvorni  i nevini  proizvod  prirodnog  slika- 
revog  oka,  nego  je  uvijek  neka  vrsta  vizualnog  teksta 
koji  nastaje  transformacijom  drugih  slika,  vizualnih 
tekstova  slikarstva,  diskursa  povijesti  umjetnosti  i 
kulture. 

LITERATURA:  Derrl,  Derr2,  Derr4,  PIey6,  Ulml 

GRAV  (fr.  Groupe  de  Recherche  d’Art  Visuel). 

Grav,  grupa  za  vizualna  istraživanja,  odnosno,  za 
istraživanja  lumino-kinetičkih  ludičkih  situacija  i 
događaja,  djelovala  je  u Parizu  od  1960.  do  1968. 
godine.  U prvoj  se  fazi  rada  zalagala  za  kolektivna 
proznanstvena  istraživanja  svjetla  i pokreta  u 
umjetnosti.  U drugoj  fazi  prešla  je  na  istraživanja 
ludičkih  sistema  (sistema  igara,  kreativnog  ponašanja, 


otvorenog  interventnog  i interaktivnog  luminoki- 
netičkog  spektakla),  a to  znači  na  istraživanja  uloge 
gledalaca  u izvođenju  umjetnosti.  Grupu  Grav 
karaketrizira  radikalan  kritički  stav  prema  tržištu 
umjetnosti  i buržoaskoj  kulturi.  U Manifestu  grupe 
objavljenom  1966.  godine  proklamira  se:  istraživanje 
varijacija,  progresija,  reflektiranja,  transformacija 
struktura,  projekcije  i rotacije  svjetla  u posebnim 
situacijama  (svjetlosne  kutije)  ili  u prostorima  (la- 
birinti, ambijenti,  dvorane  za  igru).  Njihova  namjera 
da  angažiraju  gledaoca  je  određena  sljedećim  zah- 
tjevom: “Nije  riječ  o tome  da  grupa  stvori  djelo  koje 
će  imati  svjetlost  kao  sadržaj,  ili  da  realizira  neki 
superspektakl,  nego  da  putem  izazivanja,  mijenjanjem 
okolnih  uvjeta,  vizualnom  agresijom,  direktnim 
pozivom  na  aktivno  sudjelovanje,  igrom  ili  postav- 
ljanjem u neočekivane  situacije,  direktno  utječe  na 
ponašanje  publike  i da  umjetničko  djelo,  ili  spektakl, 
zamijeni  situacijom  u razvoju  koja  poziva  gledaoce 
na  sudjelovanje”.  Sudjelovanje  publike,  po  njima, 
treba  voditi  prevladavanju  tradicionalnih  buržoaskih 
društvenih  ciljeva  za  posjedovanjem  i uživanjem  u 
umjetnosti.  Umjetnost  postaje  prostor  aktiviranja 
ponašanja  publike  i njihove  preobrazbe  u aktere.  U 
grupi  Grav  djelovali  su,  između  ostalih,  Horacio 
Garcia-Rossi,  Francisco  Sobrino,  Joel  Stein,  Yvaral, 
Fran^ois  Morellet,  Julio  Le  Pare. 

LITERATURA:  Bentl,  Bih6.  Bih7,  BihS,  BihlO,  Com3,  Dcnl02, 
Parci,  Posle  I,  Popp2,  Sharl 

Gravitacija.  Vidi:  Energija,  Težina 

Greenbergovski  formalizam.  Greenbergovskim 
formalizmom  se  naziva  vrhunac  formalističke  estetike 
i teorija  modernističkog  slikarstva  koju  je  razvio 
američki  kritičar  Clement  Greenberg  od  kraja  40-ih 
do  ranih  60-ih  godina.  Greenbergovski  formalizam  je 
povezan  s apstraktnim  ekspresionizmom  i postslikar- 
skom  apstrakcijom.  Greenbergova  formalistička 
teorija  slikarstva  je  zasnovana  na  sljedećim  tezama: 
(1)  umjetnička  slika  je  autonomna  u medijskom  i 
semantičkom  smislu,  apstraktna  i dvodimenzionalna 
pikturalna  površina,  (2)  cilj  umjetničkog  rada  je  pos- 
tizanje čiste  pikturalnosti,  što  se  ostvaruje  samokri- 
tikom metoda  i oblika  prikazivanja  i izražavanja,  (3) 
samokritičkom  empirijskom  analizom  slikar  iz  vlas- 
titog rada  odstranjuje  aspekte  drugih  umjetnosti  i po- 
stiže čistu  (autonomnu)  formu  (plošni  neiluzionistički 
osjetilni  poredak),  (4)  umjetnost  je  stvar  iskustva,  a 
ne  principa,  što  znači  da  se  umjetnik  oslanja  na  di- 
rektno iskustvo  rada  s materijom  slikarstva,  a pro- 
matrač na  svoje  vizualno  iskustvo  i direktni  estetski 
(osjetilni)  doživljaj  slike.  U Greenbergovoj  interpre- 

taciji  estetski  formalizam  apstraktnog  slikarstva  je 
najviši  empirijski  i teorijski  domet  razvoja  modeme 
umjetnosti.  Karakteristična  su  tri  tipa  kritike  Green- 
bergovih  teorija:  (a)  u minimalnoj  umjetnosti  kritika 
se  zasniva  na  obratu  od  statičkog  estetskog  doživljaja 
pikturalne  plohe  (promatrač  je  ispred  djela)  na 
performativni  doživljaj  doslovnog  odnosa  materijala, 
objekta,  prostora  i vremena  (promatrač  prolazi  kroz 
djelo),  (2)  u konceptualnoj  umjetnosti  kritika  pokazuje 
da  nema  idealne  autonomije  umjetničkog  djela  (djelo 
je  društveni  proizvod)  i da  je  umjetničko  djelo  po- 
sljedica koncepta  ili  teorijskih  propozicija,  i (3)  u 
eklektičnom  postmodemizmu  sve  postavke  green- 
bergovske  teorije  se  relativiziraju,  dekonstruiraju  ili 
odbacuju  u ime  pikturalne  ili  skulpturalne  fikcio- 
nalnosti,  iluzionizma,  posrednosti,  prevage  prikazi- 
vanja nad  izražavanjem. 

LITERATURA:  Clark4,  Den98,  Frasc3,  Han9,  Harrl2,  HarrM, 
Harr22,  Han33,  Green  1 , Grccn3,  Grecn4,  GrccnS,  Green6,  Green7, 
Green  1 0,  Green  1 1 , Grccn  1 2,  Grccn  13,  Grccn  1 4,  Green  1 5 

Grupa  143.  Grupa  143  je  djelovala  od  1975.  do  1980. 
godine  u Beogradu  kroz  individualna  i kolektivna 
istraživanja  prakse  i teorije  umjetnosti.  Rezultate 
istraživanja  je  objavljivala  u unikatnim  ili  nisko- 
nakladnim  knjigama  i časopisima  ( Katalog  143 , 
1 975.-77.).  U grupi  su  surađivali  Biljana  Tomić,  Miško 
Šuvaković,  Jovan  Čekić,  Paja  Stanković,  Maja  Savić, 
Neša  Paripović,  Vladimir  Nikolić,  Mirko  Dilberović, 
Nada  Seferović,  Bojana  Burić,  Dejan  Dizdar  i drugi. 
Grupa  je  izlagala  u Zagrebu,  Parizu,  Modeni,  Kopru. 
Članovi  grupe  su  sredinom  70-ih  godina  redefinirali 
pojam  analitičkog  umjetničkog  rada,  povezujući 
zamisli  slavenskog  (ruskog  i češkog)  lingvističkog 
formalizma  s analitičkom  filozofijom.  Pretpostavlja 
se  da  se  svaki  umjetnički  rad,  bez  obzira  na  medijsku 
realizaciju,  može  zamisliti  i teorijski  prikazati  kao 
formalni  sintaktičko-semantički  koncept  i model,  što 
znači  da  se  može  opisati  modelima  forme,  postupka  i 
funkcija.  Umjetnički  rad  Grupe  143  teorijski  je  objekt 
načinjen  kao  prilog  analizi  koncepta  umjetnosti.  On 
je  analitički  teorijski  objekt  budući  da  pokazuje:  (1) 
svoju  vizualnu  i jezičku  formu  (strukturalno  semi- 
otička  dimenzija);  (2)  postupak  kojim  je  načinjen 
(autorefleksivna  dimenzija  umjetničkog  rada);  (3) 
funkcije  kojima  su  određena  njegova  značenja  i 
vrijednosti  u kulturi  (semantička,  ideološka  i ak- 
siološka  dimenzija).  Formom  se  naziva  pojavnost  i 
izgled  umjetničkog  rada.  Forma  može  biti  vizualna, 
bihevioralna,  diskurzivna,  prostorna  i vremenska,  pri 
čemu  se  pretpostavlja  daje  njezina  unutrašnja  struktura 
definirana  kao  sintaktičko-semantička  veza  jezičkih 
(lingvističkih,  semiotičkih)  i vizualnih  elemenata. 


Strukturu  linija,  boja,  riječi,  zvukova,  predmeta,  do- 
gađaja, prostornih  aspekata  ili  njihovih  kombinacija 
moguće  je  prikazati  sintaktičkim  pravilima  formalnog 
odnosa  elemenata  i semantičkim  odnosima  uspostav- 
ljanja značenja.  Postupkom  se  naziva  procedura 
stvaranja,  izrade  ili  proizvodnje  umjetničkog  djela. 
Postupak  ukazuje  na  strukturalne  i vrijednosne  odnose 
formalnog  i tehnološko-medijskog  tijeka  realizacije 
rada  i koncepta  koji  determinira  metodologiju  um- 
jetnika. U radu  Grupe  143  postupak  je  uvijek 
autorefleksivan,  jer  pokazuje  i prikazuje  faze  i logiku 
stvaranja  umjetničkog  djela.  Prijelaz  na  pitanje 
funkcija  događa  se  u trenutku  kada  se  formalna 
struktura  umjetničkog  rada  i njegov  koncept  dovedu 
u intertekstualne  odnose  s drugim  tekstovima  i 
diskursima  svijeta  umjetnosti,  kulture,  teorije  ideja  i 
ideologije.  Uočavanjem,  opisom,  objašnjenjem  i 
interpretacijom  forme,  postupka  i funkcije  umjetnosti 
konstruiraju  se  interpretativne  mape  umjetničkog  rada 
i njegovog  strukturalnog,  značenjskog  i vrijednosnog 
okruženja. 

LITERATURA:  Den29,  Dcn  36,  Den  37,  Dcn  48,  Dcn  75,  Den92, 
Grup  I , Grup2,  Grup3,  Gr\ip4,  Pari3,  Savi , Sus2,  Šuv2,  Šuv3,  Šuv4, 
Šuv5,  Šuv6,  Šuv8,  Šuvl6,  Šuv33,  Šuv73,  Šuv75,  TomlO,  Tomll, 
Tom  12 

Grupa  šestorice  autora.  Grupa  šestorice  autora 
(Vlado  Martek,  Mladen  Stilinović,  Željko  Jerman, 
Boris  Demur,  Sven  Stilinović  i Fedor  Vučemilović) 
je  djelovala  od  1975.  do  1980.  godine  u Zagrebu. 
Njihov  rad  je  postavangardan  zato  što  povijesno 
nastaje  poslije  posljednje  avangarde  (Novih  tendencija 
60-ih  i početka  70-ih  godina),  i zato  što  povijesne 
avangarde,  neoavangarde  i ranu  konceptualnu 
umjetnost  transfigurira  (premješta)  i transformira 
(preobražava)  tematizirajući  svoje  mentalne,  kon- 
ceptualne, egzistencijalne,  umjetničke,  ideološke  i 
teorijske  pretpostavke.  Djelovanje  Grupe  šestorice 
autora  je  u hrvatskoj  umjetnosti  70-ih  godina  obi- 
lježeno dvostrukim  raskolom:  (a)  razvijanje  ne- 
dizajnerskih,  anti-konstruktivističkih  i subjektivnih  (ali 
ne  i ekspresionističkih)  postupaka  koji  dekonstruiraju 
utopijske  modernističke  i konstruktivističke  vrijed- 
nosti industrijske  estetike  pokreta  Novih  tendencija 
(od  pokreta  Novih  tendencija  preko  Hit  parade  i 
djelovanja  plastičara  do  urbanog  intervencionizma 
grupe  Tok),  i (b)  korigiranje  rane  konceptualne 
umjetnosti  (Goran  Trbuljak,  Braco  Dimitrijcvić)  na 
prijelazu  60-ih  u 70-te  njihova  se  korekcija  koncep- 
tualne umjetnosti  zasnivala  na  stavu  da  je  svaki  pa  i 
skeptički,  subverzivni  i kritički  stav  {statement)  tek 
jedan  mogući  ideološki,  estetički,  umjetnički,  etički, 
bihevioralni  ili  egzistencijalni  svijet  (upis  u svijet). 

Zato  je  za  njih  bilo  nužno  razlikovati  sljedeće  pa- 
radigmatske metode  izvođenja  umjetničkog  djela 
unutar  kasnog  modernizma:  (1)  proizvodnju,  (2) 
metakritiku,  i (3)  produkciju.  U Novim  tendencijama 
(Ivan  Picelj,  Vjenceslav  Richter,  Vladimir  Bonačić, 
Juraj  Dobrović)  modernistička  zamisao  stvaranja 
srodna  lirskoj  apstrakciji,  akcionom  slikarstvu  i 
enformelu  redefinirana  je  suglasno  projektiranju  i 
programiranju  sličnom  industrijskoj  proizvodnji. 
Umjesto  o manualnom  stvaranju  govori  se  o tehničkoj 
proizvodnji  i laboratorijskom  pro-znanstvenom 
istraživanju.  U ranoj  konceptualnoj  umjetnosti  (Goran 
Trbuljak,  Braco  Dimitrijević)  istovremeno  su  pro- 
blematizirane  i strategije  stvaranja  (modernizam)  i 
proizvodnje  (Nove  tendencije).  Ukazano  je  da  su  to 
prvostupanjske  prakse  ponude  proizvoda.  Konceptu- 
alni umjetnici  su  ponudili  drugostupanjske  ili  N-to 
stupanj ske  metakritičke  stavove  ( statemente ) na 
mjestima  na  kojima  je  modernizam  nudio  nijemost 
čistog  i autonomnog  stvaranja,  a Nove  tendencije 
glasove  konstruktivne  utopije  novog  doba.  U kasnoj 
konceptualnoj  (ili  postkonceptualnoj)  umjetnosti 
Grupa  šestorice  ukazuje  da  ne  postoji  ni  jedna  pri- 
vilegirana metoda  (stvaranje,  proizvodnja,  metajezik) 
nego  da  umjetnik  uspostavlja  trenutne  produkcije 
fragmentarnih  mogućih  svjetova.  Produkcijom  se 
nazivaju  postupci,  metode,  procedure,  medijske  ili 
polimedijske  taktike  stvaranja,  proizvodnje,  meta- 
kritike,  simulacije,  prikazivanja,  ponašanja  i izra- 
žavanja. Produkcija  se  ne  odnosi  na  pojedinačno  djelo 
.li  koncepciju  nego  na  paradigmu  djela  i paradigmu 
koncepcije  odnosa  umjetnika  i društva.  Raznovrsni 
produkti  (objekti,  kolaži,  tekstovi,  crteži,  akcije,  akcije- 
.zložbe,  časopis,  knjige  umjetnika,  instalacije)  Grupe 
šestorice  su  modeli  mogućih  svjetova  umjetnosti  i 
ideologije,  a to  znači  uzorci,  simptomi  ili  prošiveni 
nodovi  (point  de  capiton ) kojima  se  remeti  polje 
normalnosti  i uobičajenosti  nastajanja,  distribucije, 
-azmjenc,  recepcije  i potrošnje  umjetnosti  u modemom 
društvu  kasnog  socijalizma.  Drugim  riječima:  (a) 
sonceptualizam  Trbuljaka  i Dimitrijevića  se  zasnivao 
-a  iznošenju  stava  (metakritike)  o umjetnosti  ( Tr - 
-uljak:  Ne  želim  pokazati  ništa  novo  i originalno, 
.971.),  a (b)  kasni  konceptualizam  Grupe  šestorice 
>e  zasnivao  na  stvaranju  situacija  ili  produkata  koji 
?okazuju  kako  vrlo  različiti  stavovi  (ideologije) 
?ostaju  umjetnost  (pojedinačno  značenje)  i obratno. 
Njihov  rad  nije  gradio  jedan  diskurzivni  nivo  nego 
. izualno-semantički  registar  različitih  značenja, 
postupaka  i vrijednosti  u kretanju  od  pojedinačnog 
:pćem  i od  općeg  pojedinačnom  (hermeneutika 
‘.ruženja  i proizvodnje  ekscesnih  prekida). 
Dielovanje  Grupe  šestorice  nije  kontrakultura  ili 


alternativa  u smislu  urbanog  undergtvunda , umjet- 
nosti ulice  i periferije  nego  poremećaj  u tkivu  visoke 
umjetnosti  i dominantne  ideologije  umjerenog  soci- 
jalističkog društva.  Njihov  rad  nije  kritički  u smislu 
konceptualističke  kritike  institucija  umjetnosti  s 
distance  i objektivnosti  metajezika  nego  je  kritički  u 
smislu  prodiranja  u tkanje  tekstova  umjetnosti,  kulture 
i ideologije.  Distanca  između  umjetnika  i društva  se 
gubi.  Oni  prodiru  u svijet  umjetnosti  preuzimajući 
konzekvence  svojih  učinaka.  Mladen  Stilinović  će 
precizno  iskazati  poantu  njihovog  rada  riječima 
“Nema  umjetnosti  bez  posljedica.”  U njihovim  vrlo 
raznorodnim  radovima  sc  izdvaja  precizna  kon- 
ceptualna strategija:  iznijeti  na  površinu,  tj.  pokazati 
privid  dubine  i aktualizirati  površnost  svake  dubine 
duha,  estetike,  umjetnosti,  svakodnevnice,  ideologije. 
Njihov  rad  ne  teži  pokazivanju  transcendentne  dubine 
duha,  estetike,  umjetnosti,  svakodnevnice  i ideologije 
nego  da  su  transcendentne  definicije  i indeksi  koje 
normalna  i normativna  umjetnost  modernizma  nosi 
logocentrički  prividi  strukturirani  na  površini  jezika 
trivijalnih,  banalnih,  logički  ispraznih,  tautoloških, 
formalnih,  lingvističkih  i politički  razumljivih  istina 
unutar  društvene  svakodnevnice. 

Grupa  šestorice  je  pribjegavala  raznim  taktikama  (iz- 
ložbe-akcije,  elementarizam,  tautologija,  analitičnost, 
dekonstrukcijc  ideologije)  djelovanja  na  javnoj  sceni. 
Izložbe-akcije  su  realizirane  u izvanumjetničkim 
prostorima  kao  provokacije  i ekscesi  suočavanjem 
ekskluzivnog  umjetničkog  čina  i različitih  oblika 
urbanog  života.  Elementarizam  je  za  njih  bio  rad  s 
osnovnim  aspektima  fenomena  (djela,  medija,  čina) 
u njegovom  predsimboličkom  stadiju.  Postupci 
istraživanja  ili  rasprave  elementarizma  su  se  provodili 
u mediju  fotografije  (izložba  Jermana,  Mlade- 
na i Svena  Stilinovića  i Vučemilovića  u Galeriji  Nova, 
1 976.)  svođenjem  fotografije  kao  sistema  prikazivanja 
i produkcije  značenja  na  materijalni  poredak  ili  trag 
doslovnog  postupka.  Također,  njihovi  radovi  su  bili 
analitički  i tautološki.  Karakteristični  primjeri  su 
tekstovi  koji  pokazuju  kako  su  zapisani  (Boris  Demur 
Rad  u svakom  trenutku  može  biti  završen  i Rad  u 
svakom  trenutku  može  biti  završen  / Ra...,  1977.)  ili 
tekst  koji  je  izveden  u fotografskom  mediju  i govori  o 
tome  kako  je  izveden  ili  imenovan  (Jermanova  Ele- 
mentarna fotografija,  1977.  - na  foto  papiru  su 
fiksirom  ispisane  riječi  “elementarna  fotografija”  koje 
govore  o statusu  izvedenog  zapisa).  Boris  Demur  je 
tautološke  i analitičke  postupke  demonstrirao  u 
slikarstvu.  Analitičko  slikarstvo  je  primjena  konceptu- 
alističke tautološke  i procesualne  sheme  na  građenje 
slike  i dokumentiranje  ili  prikazivanje  postupka 
izvođenja  slike  (Demurovi  radovi  Bojom  nategnuto 

platno,  1 977.,  Struktura  poteza  u odnosu  na  segmen- 
taciju plohe,  1 977.,  Slikano  na  ukošenoj plohi,  1 978.). 
Najvažnije  područje  rada  grupe  je  bilo  usmjereno  na 
dekonstrukciju  ideologije  kasnog  socijalizma  kao 
horizonta  društvenog  određenja  u rasponu  od  velike 
politike  do  politike  svakodnevnice  (Mladen  Stilinović, 
Napad  na  moju  umjetnost  je  napad  na  socijalizam  i 
napredak,  1977.  ili  Vlado  Martek,  Svako  uzimanje 
pisaljke  u ruku  čin  je  poštenja,  1 976.  ili  Željko  Jerman, 
Ovo  nije  moj  svijet,  1978.). 

Grupa  Šestorice  je  objavljivala  ručno  izvođeni  časopis 
Maj  75  koji  je  izlazio  od  1978.  do  1984.,  ukupno 
sedamnaest  brojeva,  a 1990.  godine  je  objavljen 
jubilarni  broj  Ex-Maj  75  u nakladi  od  50  primjeraka. 
Pokretanjem  časopisa  Grupa  šestorice  se  otvorila 
zagrebačkoj  alternativnoj  umjetničkoj  sceni,  čime  je 
stvorena  situacija  za  povezivanje  umjetnika  koji  su 
bili  naspram  dominantne  umjereno  modernističke 
umjetnosti.  Time  je  došlo  do  politiziranja  umjetničkog 
rada  i pokušaja  političko-umjetničkog  organiziranja 
na  zagrebačkoj  umjetničkoj  sceni.  Rezultat  tih  ak- 
tivnosti je  bio  projekt  Radne  zajednice  umjetnika  (ini- 
cirane 1 978.),  a izložbe  su  organizirane  u ateljeu  Sanje 
Iveković  i Dalibora  Martinisa  (Mesnička  ulica  br.  12). 
Kasnije  je  u sklopu  HDLU-a  osnovana  sekcija 
Proširenih  medija  i osnovana  je  galerija  PM  (Prostor 
Proširenih  medija).  U ovim  projektima  su  surađivali: 
Boris  Demur,  Vladimir  Dodig  Trokut,  Ivan  Dorogi, 
Ivan  Ladislav  Galeta,  Tomislav  Gotovac,  Vladimir  Gu- 
dač, Sanja  Iveković,  Željko  Jerman,  Željko  Kipke, 
Antun  Maračić,  Vlado  Martek,  Dalibor  Martinis, 
Marijan  Molnar,  Goran  Petercol,  Rajko  Radovanović, 
Mladen  Stilinović,  Sven  Stilinović,  Josip  Stošić, 
Goran  Trbuljak  i Fedor  Vučemilović.  Kasnije  se  pri- 
ključuju: Vlasta  Delimar,  a izlažu  Mangelos,  Pino 
Ivančić,  Mitjana  Zorić,  Boro  Ivandić,  Darko  Šimičić, 
Zlatko  Kutnjak.  Teorijsko-kritičku  podršku  Radnoj 
zajednici  daje  kritičarka  Branka  Stipančić. 

LITERATURA:  Balj3,  Dcn  1 05,  Grupa  1 , Hun  1 , Jerm  1 , Jerm2,  Jerm3, 
Marti,  Mart2,  Mart3,  Mart4,  Niki,  Stilil,  Stili3,Stili4,  Sus2,  Sus3, 
Stip5,  Šuv29,  Šuv50,  Šuvl03,  Šuvl24 


Gutai  grupa.  Gutai  grupa  (Gutai  udruženje  umjet- 
nika: Gutai  Bijutsu  Kyokai)  osnovana  je  u gradu 
Ashiya  u Japanu  1954.  godine.  Grupu  je  predvodio 
Jiro  Yoshihara.  Članovi  grupe  su  započeli  rad  u 
području  akcionog  slikarstva,  enformela  i lirske  aps- 
trakcije, povezujući  američke  i francuske  moder- 
nističke utjecaje  s tradicijom  japanskog  zen  slikarstva. 
Daljnji  razvoj  je  grupu  vodio  naglašavanju  tjelesnih 
akcija  umjetnika.  Akcionizam  članova  grupe  se 
razvijao  od  akcije  slikara  u procesu  slikanja,  blisko 
akcionom  slikarstvu  Jacksona  Pollocka  ili  akcionizmu 
lirskog  ekspresionista  Georgesa  Mathieua,  do  sa- 
mostalnih akcija  kao  umjetničkih  događaja  (izložbe- 
akcije  Gutai  umjetnost  na  pozornici , Tokyo  i Osaka 
1957.).  Akcionizam  i izvođenje  umjetničkih  događaja 
(events,  hepening)  približilo  ih  je  japanskoj  dadaistič- 
koj  tradiciji  iz  prve  polovine  XX.  stoljeća  i američkoj 
neodadaističkoj  umjetnosti  na  prijelazu  50-ih  u 60-e 
godine.  Jiro  Joshira  je  radio  apstraktne,  na  gestualnim 
tragovima  zasnovane  slike.  Shozo  Shimamoto  je  radio 
slike  s rupama  (oko  1950.).  Atsuko  Tanaka  je  radila 
lumino-kinetičku  odjeću  za  svoje  akcije  ( Električna 
odjeća , 1956.).  Kazuo  Shiraga  je  radio  dramatične 
para-zenovske  tjelesne  akcije,  kao  na  primjer,  Izazov 
blata  (1955.)  ili  Molim  Vas  uđite  (1955).  Saburo 
Murakami  agresivne  i autodestruktivne  tjelesne  akcije, 
na  primjer.  Probijanje  kroz  mnoge  barijere  od  papira 
(1956.).  Njihovo  slikarstvo  je  podržao  francuski 
kritičar  i promotor  enformela  Michel  Tapie,  dok  je 
njihov  rad  na  akcijama  i događajima  teorijski  tumačio 
američki  osnivač  hepeninga  Allan  Kaprovv.  Grupa  je 
objavljivala  časopis  Gutai  (1955.-1965.).  U grupi  su 
surađivali:  Kazuo  Shiraga,  Saburo  Murakami,  Akira 
Kanayama,  Atsuko  Tanaka,  Shozo  Shimamoto  i drugi. 
LITERATURA: Gut I,  Fergl,  Fost4,  Kaprl 


Hamlet.  Osim  što  je  lik  Shakespeareove  drame, 
Hamlctje  i paradigmatski  fikcionalni  primjer  (simbol, 
metafora,  alegorija)  konstruiranja  statusa,  funkcija, 
pojavnosti  i cfekata  egzistencije  nesigurnog,  zapravo, 
egzistencijalno  neuzglobljenog,  zapadnog  subjekta. 
Hamlet  se  pojavljuje  u razmatranjima  Bdipovog 
kompleksa  Sigmunda  Freuda  (Tumačenje  snova)  i u 
predavanjima  Jacquesa  Lacana  Želja  i njena  inter - 
pretacija  održanim  1958.  i 1959.  godine.  Rasprava 
Hamleta  zasnovana  u kontekstu  psihoanalize  za  teorije 
postmodeme  postaje  značajna  budući  da  ukazuje  na 
hipotezu  subjekta,  na  hipotetičkog  subjekta,  na 
semantički  i egzistencijalni  rascjep  između  ljudskog 
bića,  socijalne  individue,  tekstualnog  subjekta  i 
književnog  lika. 

Tri  su  moguće  koncepcije  razumijevanja  Hamleta:  ( 1 ) 
Modernistička  - Hamlet  je  klasični  lik  jednog 
klasičnog  djela  i zato  on  svojom  univerzalnošću, 
složenošću  i višeznačnošću  ukazuje  na  različite 
izvanvremenske  hipotetičke  ili  stvarne  subjekte  ili 
aspekte  ličnosti.  (2)  Psihoanalitička  - upotreba 
Hamleta  u psihoanalizi  je  posezanje  za  pogodnim 
interpretativnim  primjerom  za  subjekta,  a književni 
ili  mitski  likovi  su  zahvalniji  svojim  semantičkim 
bogatstvom  ili  urušavajućim  prazninama  identiteta  od 
stvarnih  pacijenata;  i (3)  Poststrukturalistička-  Hamlet 
ie  fikcionalna  hipoteza  i moramo  biti  svjesni  daje  on 
tek  fikcionalna  tvorevina  ili  konstrukcija.  Lacan  kaže: 
“Posebno  izdvajam  jednu  jednostavnu  zdravo- 
razumsku  primjedbu  koja  veli  da  mi,  kad  sebi  po- 
stavljamo najdublja  pitanja  o Hamletovom  karakteru, 
zanemarujemo  činjenicu  da  on  nije  stvarna  ličnost”. 
Karakterističan  je  fragment  Lacanovog  razmišljanja 
o Hamletu  kao  književnom/dramskom  djelu  i Hamletu 
kao  književnom/dramskom  liku,  koji  će  voditi  onom 
suštinskom  čvoru  (zapletu)  fikcije,  naracije  i sub- 
jektivizacijc  u postmodernističkim  teorijskim  i 
književno  teatrološkim  hipotezama.  Lacan  kaže  daje 
Hamlet  kazališno  djelo  koje  se  najčešće  postavlja  kao 
zagonetka,  misterij,  kao  nešto  što  nadilazi  naše 
razumijevanje  subjekta:  “On  nas  uzbuđuje  zbog  mjesta 
koje  nudi  problematičnom  u našem  odnosu  prema 
vlastitoj  želji.  To  nam  djelo  na  eminentan  način, 
maksimalno,  nudi  te  dimenzije  razvitka,  odjeka.”  (...) 
"Uostalom,  čini  nam  se  da  proničemo  u osobnu 
Shakespeareovu  dramu,  a ona  nam  izmiče.”  Iz  tih  teza 
Lacan  izvodi  odgovor:  “Mogućnost  postojanja  Shake- 
speareove drame  iza  Hamleta  je  sekundama  u odnosu 


na  strukturu  Hamleta.  Upravo  je  ta  struktura  od- 
govorna za  djelovanje  Hamleta.  To  tim  više,  što  je 
Hamlet,  kako  se  autori  metaforično  izražavaju,  lik  čija 
nam  dubina  nije  poznata,  ne  samo  zbog  našeg 
neznanja.  On  je  lik  komponiran  od  praznog  mjesta  na 
koje  možemo  situirati  naše  neznanje.”  (...)  “Situirano 
neznanje  nije  nešto  potpuno  negativno.  Situirano 
neznanje  nije  ništa  drugo  do  predstavljanje  nesvjesnog. 
To  je  ono  što  daje  Hamletu  njegov  domašaj  i snagu.” 
Između  postmodemih  književnih  likova  i subjekta 
(književno-teorijskog  ili  filozofskog  interpretativnog 
smještaja  lika)  postoji  zijev  ( hiatus ) koji  se  može 
opisati  i tumačiti  Lacanovim  čitanjem  Hamleta. 
Postmodemi  lik  je  nešto  (što  djeluje  preko  simbo- 
ličnog na  imaginarno),  za  kojeg  je  mogućnost  po- 
stojanja drame  pisca  iza  djela  (teksta,  proze,  poezije) 
sekundama  u odnosu  na  strukturu  samog  djela. 
Upravo  ta  materijalna  struktura  određuje  djelovanje 
djela  i njegovih  artificijelnih  i arbitrarnih  likova.  To 
tim  više  Što  je  svaki  književni  postmodemi  lik,  lik 
čija  nam  dubina  nije  poznata,  ne  samo  zbog  našeg 
neznanja.  Postmodemi  književni  lik  je  komponiran 
od  praznog  mjesta  na  koje  možemo  situirati  naše 
neznanje.  To  prazno  mjesto  na  koje  možemo  situirati 
naše  neznanje  je  multiplicirano  (umnoženo),  pojačano 
i prenaglašeno  retoričkim  arbitrarnim  interpolacijama 
različitih  nekonzistentnih  prikaza  ( representations ). 
Situirano  neznanje  nije  ništa  drugo  nego  predstav- 
ljanje i zastupanje  nesvjesnog  koje  je,  po  Lacanu, 
strukturirano  kao  jezik  i koje  djeluje  na  jezike  svjes- 
nog situiranja  znanja  i identiteta.  To  je  ono  što 
postmodernom  umjetničkom  djelu  daje  njegov 
domašaj  i snagu.  Postmodemo  književno  djelo  po- 
kazuje, paradoksalno,  daje  svaka  dubina  lika  površina 
strukturiranja  jezika  te  da  je  svako  ljudsko  biće,  da  bi 
ušlo  u jezik  i time  postalo  kod  kulture,  dano  u ar- 
bitramosti  i trostrukom  nesuglasju:  (1)  egzistencije 
bića,  (2)  hipotetičkog  lika  bilo  kojeg  diskursa,  i (3) 
interpretativnog  subjekta  teorije  kroz  koju  se  kultura 
identificira. 

Simboličku,  metaforičku  i alegorijsku  funkciju  Ham- 
leta čine  promatrači  u međuodnosu  dramskog  teksta, 
psihoanalitičke  interpretacije  i književnog  postmo- 
demog  stvaranja  lika.  Ova  shema  se  može  primijeniti 
i na  druge  umjetnosti:  u teatru  (Hamlet mašina  Heinera 
Miillera  i Roberta  Wilsona),  u filmu  (likovi  u djelima 
režisera  od  Hitchcocka  i Godarda  do  Lyncha,  Greena- 
wayja  ili  Jarmana),  u poeziji  (glasovi  identiteta  u 

jezičkoj  poeziji  Charlesa  Bemsteina,  Jamesa  Sherryja, 
Rona  Sillimana),  u prozi  (strukturiranja  likova  od 
Joycea  do  Kathy  Acker),  u slikarstvu  (likovi  Francesca 
Clementea,  Davida  Šalica,  Erica  Fischela)  itd. 

LITERATURA:  Ack  1 , Frcn2,  Ivc2,  Jam5,  Jam6.  Jam8,  Jam  1 1 . Kord  1 , 
Lac2,Oliv9,OlivlO,  Tunel,  Wrigl,  Wallisl,  Wallis2 

Hard  edge.  Hard  edge  ili  slikarstvo  oštrog  ruba 
označava  slike  čija  je  kompozicija  zasnovana  na 
osnovnim  dvodimenzionalnim  plošnim  geometrijskim 
oblicima  koji  se  protežu  od  ruba  do  ruba  slike  pre- 
krivajući cijelo  platno.  Pojam  je  uveo  kritičar  Jules 
Lengsner  1959.  da  bi  označio  djela  apstraktnih 
kalifomijskih  slikara  Carla  Benjamina,  Lorser  Fei- 
tclson,  Fredericka  Hammcrsleyja  i Johna  McLaughlina 
koji  su  se  zalagali  za  geometrijsko  slikarstvo  naspram 
tada  vladajućeg  akcionog  slikarstva  i enformela. 
Kritičar  Lawrence  Alloway  je  zamisao  slikarstva  tvrdih 
rubova  redefinirao  i uveo  kao  oznaku  za  slikarstvo 
ranih  60-ih  godina  zasnovano  na  tretiranju  površine 
slike  kao  jedinstvene  geometrijske  forme.  Upo- 
trijebljeni osnovni  dvodimcnzionalni  plošni  oblici  su 
geometrijske  konture  pravolinijskih  i oštrih  rubova 
(trake,  kvadrati,  trokuti,  pravokutnici)  u dva  ili  tri  tona. 
Slikarstvo  hard  edge  je  postgeometrijsko  slikarstvo: 
( 1 ) zato  što  se  ne  zalaže  za  racionalističku  metafiziku 
geometrijske  apstrakcije  nego  teži  redukciji  simb- 
oličkog geometrijskog  poretka  na  direktni  i jedno- 
stavni plošni  odnos  kontura  (bez  prednjih  i stražnjih 
planova,  bez  odnosa  pozadine  i forme,  bez  iluzio- 
nizma), (2)  zato  što  upotrijebljeni  primami  oblici  često 
izgledaju  kao  povećani  ili  izdvojeni  oblici  industrijski 
proizvedenih  predmeta.  Hard  edge  slikarstvo  ka- 
rakterizira kritička  unutarslikarska  reakcija  na  umjet- 
ničku i estetsku  dominaciju  apstraktnog  ekspre- 
sionizma, ali  i poznavanje  strategija  pop  arta.  Mnoga 
djela  slikarstva  tvrdih  rubova  izgledaju  kao  da  su 
nastala  redukcijom  mimetičkih  aspekata  pop  artističkih 
slika.  Slikarstvo  tvrdih  rubova  jc  blisko  slikarskim 
tendencijama  slikarstva  obojenog  polja  i postslikarska 
apstrakcija,  a neposredno  prethodi  minimalnoj 
umjetnosti.  Karakterizira  ih  reduktivnost,  anti iluzi- 
onizam i vizualna  primamost.  Najznačajniji  pred- 
stavnici slikarstva  tvrdih  tubova  su  A1  Held,  Ellsworth 
Kelly,  Kenneth  Noland  i Morris  Louis,  kao  i Radomir 
Damnjanović  Damnjan,  Juraj  Dobrović. 

LITERATURA:  Allol,  Allo3,  Allo4,  Allo5,  HattcI.Gossl,  Lipp9, 
Meycij  1 

Hepening.  Hepening  (engl.  happening)jeprostomo- 
vremenski  događaj  u kojem  sudjeluju  umjetnici  i 
publika,  provodeći  prethodno  zamišljeni  scenarij  ili 
ostvarujući  slučajne,  nerežiranc  i spontane  situacije. 


Hepening  je  interaktivni,  multimedijalni,  interme- 
dijalni  i mixed  media  umjetnički  rad,  koji  sc  razvijao 
u neodadi  i fluksusu,  a prethodi  zamislima  body  arta 
i performansa.  Hepening  obilježava:  (1)  prenošenje 
slikarskih  strategija  akcionog  slikarstva  u prostomo- 
vremenske  događaje;  Allan  Kaprow  je  pisao  da  je, 
slijedeći  Jacksona  Pollocka,  razvio  tehniku  akcionog 
kolaža  koja  sc  temeljila  na  razbacivanju  velikih 
komada  vrlo  različitog  materijala  (staniola,  slame, 
platna,  novina)  po  prostoru;  (2)  stvaranje  pokretnih 
skulptura,  tj.  istraživanje  pokreta  u skulpturi  vodilo 
jc  u dva  smjera:  tehnološkim  modelima  kinetičke 
umjetnosti  i tjelesnim  radovima  umjetnika  temeljenim 
na  kretanju  ljudskog  tijela  u prostoru;  (3)  otvaranje 
modernističkih  teatarskih  formi  spontanim  i slučajnim 
događajima,  brisanje  granica  između  redatelja,  glumca 
i publike;  o hepeningu  se  govori  kao  o teatarskoj 
skulpturi;  na  primjer,  Claes  Oldenburg  zapisuje  da 
pozornica  postaje  mjesto  na  kojem  on  slika,  a da 
hepening  kao  umjetnička  disciplina  nastaje  kada  slikari 
i kipari  ulaze  u kazalište  noseći  sa  sobom  svoja 
uvjerenja  i postupke  rada  s predmetima;  (4)  težnja 
utopijskim  idealima  prožimanja  života  i umjetnosti, 
što  znači  da  se  hepening  ne  definira  kao  realizacija 
spektakla  nego  kao  svojevrsni  simptom  koji  provocira 
učesnike  i specifične  neočekivane  i nekontrolirane 
životne  situacije  i oblike  ponašanja.  U tehničkom 
smislu  hepeningje  određen  proširenjem  zamisli  reađy- 
madea  na  cjelokupnost  ponašanja  umjetnika  i publike, 
odnosno  proširenjem  i prenošenjem  zamisli  kolaža  i 
asamblaža  s razine  slike  i objekta  na  razinu  prostomo- 
vremenskog  događaja.  U hepeningu  se  kolažira 
životna  aktivnost  umjetnika  i publike,  a istovremeno 
se  njihovo  svakodnevno  ponašanje,  nazori  i vrijednosti 
unose  u umjetnički  događaj  kao  ready-made.  Zamisao 
para-hepeninga,  tj.  primjene  iskustava  hepeninga  na 
filmski  i kazališni  eksperiment,  ostvarene  su  radom: 
(1)  njujorškog  udruženja  New  American  Cinema 
Group,  filmovima  velike  dužine  (24  sata)  Andyja 
Warhola  i kinoplastikom  Stana  Vanderbeeka,  koja 
počiva  na  upotrebi  više  projektora  istovremeno;  (2) 
kazališnih  grupa  The  Living  Theater , Dionizije  69. 
Hepeningje  iniciran  istraživanjima  na  Black  Mountain 
Collegeu  u Sjevernoj  Karolini  i NewSchool forSocial 
Research  u New  Yorku.  Od  sredine  50-ih  godina  na 
Cageovim  se  predavanjima  na  New  School  for  Social 
Research  eksperimentiralo  sa  slučajnim  i nenamjernim 
akcijama.  Tijekom  1958.  i 1959.  godine  zamisao 
hepeninga  uobličena  je  u prostomo-vremenske  do- 
gađaje, koji  su  u to  vrijeme  nazivani  teatarski  komadi, 
performansi,  igre  i totalna  umjetnost.  Jedan  od  prvih 
javnih  hepeninga  je  rad  Allana  Kaprowa  18  hepeninga 
u 6 dijelova,  realiziran  u Reuben  Gallery  u New  Yorku 

1959.  godine.  Prema  Kaprowu,  hepeningje  namjerno 
komponirana  forma  teatra  u kojem  razni,  logički 
nepovezani  elementi  kao  što  je,  pored  ostalih,  ne- 
režirana  glumačka  djelatnost,  tvore  segmentne  struk- 
ture. Izdvajaju  se  dva  aspekta  hepeninga:  alogičnost 
prezentirane  cjeline,  kojom  upravlja  spontana  reakcija 
sudionika,  i segmentna  struktura,  koja  hepening 
određuje  kao  mehanički  zbir  događaja,  a ne  logični  i 
konzistentni  narativni  tijek.  Oba  su  rezultat  osnovne 
strategije  koja  se  temelji  na  destrukciji  i odbacivanju 
naracije,  odustajanju  od  utvrđenih  likova  i stabilnih 
pripovjednih  veza  između  njih.  Američki  hepening 
karakterizira  ispunjavanje  prostora  industrijskim 
proizvodima  koji  istovremeno  pokazuju  prostor  kao 
smetlište  i robnu  kuću,  a povezan  je  s neodadom  i 
fluksusom.  Nagomilavanje  predmeta  povezano  je  sa 
stvaranjem  umjetnih  zvukova  i buke  (zvuk  kosilice, 
motora  kamiona,  usisivača,  glasovi).  Svi  ti  elementi 
prostor  i događaj  pretvaraju  u sliku  - kolaž  modernog 
potrošačkog  društva.  Predstavnici  američkog 
hepeninga  su  Allan  Kaprow,  Red  Grums,  Robcrt 
Whitman,  Jim  Dine,  Claes  Oldenburg,  Ann  Halprin, 
Carolec  Schneemann,  Yvonne  Rainer,  Alex  Hay, 
Robert  Rauschenberg,  Robert  Morris,  Dick  Higgins. 
Europski  hepening  nastao  je  evolucijom  novog 
realizma  i fluksusa.  Vodeći  predstavnici  su:  Wolf 
Vostell,  Joseph  Beuys,  Franz  Erhard  Walther,  Danici 
Pomerel,  Ben  Vautier,  Jean-Jacques  Lebel,  bečki 
akcionisti  (Otto  Muhi,  Hermann  Nitsch,  Giinther 
Brus),  Milan  Knižak,  grupa  Dviženije , kao  i članovi 
grupe  Mediala  Vladan  Radovanović  i Leonid  Šcjka, 
grupa  OHOy  Tomislav  Gotovac.  Posebnu  struju  čini 
japanski  hepening,  koji  povezuje  rezultate  američke 
neodade  s japanskom  zen  tradicijom  i istočnjačkim 
erotskim  ritualima.  Iniciran  je  radom  grupe  Gutai , a 
razvijali  su  ga  Yayoi  Kusama  i Tetsumi  Kudo.  Razlike 
između  američkog,  europskog  i japanskog  hepeninga 
su:  ( 1 ) američki  hepening  radi  s proizvodima  bogatog 
industrijskog  i potrošačkog  društva,  usmjeravajući 
svoj  kritički  potencijal  na  otkrivanje  i pokazivanje 
apsurdnosti  svakodnevnice,  pri  čemu  se  ne  izvode 
političke  konzekvence;  (2)  europski  hepening  djeluje 
u neoanarhističkoj  tradiciji  lijevih  ideologija  (mark- 
sizam) i svoj  politički  potencijal  usmjerava  kritici 
kapitalističkog  građanskog  društva,  odnosno  u 
Istočnoj  Europi  hepening  se  ukazuje  kao  borba  za 
umjetničke  slobode  u okviru  realsocijalističkog 
totalitarizma;  (3)  japanski  hepening  nastaje  kao 
egzotični  i egocentrični  eksces  umjetnika  koji  ri- 
tualizira  duhovne  i seksualne  aspekte  ponašanja 
umjetnika. 

LITERATURA:  Battc6,  Ferg  1 . Gold2,  Gold5,  Henrl , Kaprl , Kir  1 , 
Kosi,  Kult2,  Luc6,  Mori,  Sohi,  Šuvl05 


Hardver.  Hardver  (engl.  Hardware)  je  konkretan 
predmet  (elektronska  struktura,  uređaj)  koji  omo- 
gućava da  se  softver  (simbolički  poredak  izvršenja) 
realizira  u procesu  unošenja,  obrade  i iznošenja 
podataka.  Hardver  je  elektronska  struktura  koja  ima 
odredivu,  konačnu  i specifičnu  ontologiju.  Hardver 
je  nešto  što  kao  da  ima  tijelo.  I to  tijelo  kao  da  podliježe 
fizičkim  zakonima.  Ontologija  hardvera  je  materija- 
listička morfologija  utemeljenja  realnog  prostora  i 
vremena.  U estetskom  smislu  hardver  je  fizičko  tijelo 
posrednika  ili  otjelotvorenje  retoričke  figure  koja 
instrumentalno  čini  mogućim  efekte  umjetničkog  i 
estetskog.  Efekti  hardvera  prikrivaju  ga  i čine  ga 
nevidljivim.  Hardver  je  ontološki  određen  (ima  ma- 
terijalnu morfologiju),  dok  su  efekti  koje  proizvodi 
kvaziontološki  (kao  da  su  ontološki  premda  nemaju 
morfološku  obavezu  vanjske  reference)  ili  simulacijski 
(nisu  ni  kao  da  su  ontološki  nego  se  zasnivaju  na 
intencionalnim  simulacijskim  efektima  koji  nemaju 
ni  hipotetičku  ni  fikcionalnu  moguću  vezu  s vanjskim 
materijalnim  svijetom).  Hardver  se  nalazi  u realnom 
prostoru  i vremenu,  a njegovi  efekti  u fikcionalnom, 
simboličkom  ili  imaginarnom  (odnosno,  virtualnom), 
proizvedenom  prostoru  i vremenu.  Proizvodnja  (u 
industrijskom  društvu  proizvodnja  objekta)  postaje 
produkcija  (efekta,  situacije,  iluzije,  odnosa,  infor- 
macije, prikaza). 

Da  li  se  hardver  u performativnom  smislu  može  opisati 
kao  postav  koji  iz/zaziva  uspostavljanje,  postavljanje 
efekta  koji  se  odigrava  i u vlastitom  strojnom  vremenu 
i u našem  realnom  vremenu ? Hardver  ukazuje  na 
pomak  od  označitelja  na  stroj  i gledajući  hardver  mi 
uvijek  gledamo  nešto  drugo  od  onoga  što  vidimo. 
Vidimo  tok  (flux):  toplote  (razmjena  energije), 
mehaničkog  rada  (preobrazbe  objekta  u objekt), 
simbola  (značenja  u smisao  i smisla  u vrijednost),  itd. 
Hardver  je  mogućnost  proizvodnje  i potrošnje  onog 
što  je  potpuno  drugačije  od  hardvera.  Znanje  koje  je 
u humanističkoj  tradiciji  Zapada  bilo  koherentno  i 
univerzalno,  a u moderno  doba  okrenuto  subjektu 
(rađanju  subjekta  u prosvjetiteljstvu  XVIII.  stoljeća  i 
smrti  subjekta  u kasnom  modernizmu  60-ih  godina 
XX.  stoljeća),  danas  je  tehničko  znanje  o efektima 
hardvera. 

LITERATURA:  Ande  1 , Holtz  1 , Lando  1 , Maricov  1 , Neg  1 , Reicha  1 , 
Weibl 

Hermeneutika.  Hermeneutika  je  vještina  razumije- 
vanja i interpretacije  teksta.  Hcrmeneutikom  se  naziva 
znanstveno  izlaganje  pravila  i postupaka  koji  otkrivaju 
smisao  i značenja  koja  je  autor  želio  dati  svojem  tekstu. 
Prema  Wilhclmu  Diltheyju,  hermeneutika  je  osnovna 
metoda  u humanističkim  znanostima.  Ona  se  definira 

kao  tehnologija  razumijevanja  tekstualno  fiksiranih 
iskustvenih  iskaza,  što  znači  daje  refleksija  o uvjetima 
razumijevanja  i tehničkim  mogućnostima  tumačenja. 
Nastala  je  iz  interpretacije  antičkih  i ranokršćanskih 
izvornih  tekstova  i komentara.  Prema  Martinu  Hei- 
deggeru,  razumijevanje  teksta  mora  se  zasnivati  na 
iskustvenom  znanju  o onome  što  je  predmet  ra- 
zumijevanja i time  se  interpretacijom  uvijek  opisuje 
(stupa  u)  hermeneutički  krug.  Hermeneutičko  ra- 
zumijevanje teksta  kreće  se  u logički  nedopuštenom, 
ali  zatvorenom  i plodnom  hermeneutičkom  krugu  koji 
kao  temeljni  zakon  spoznaje  u humanističkim  zna- 
nostima, mora  odrediti  svaku  hermeneutičku  re- 
fleksiju. Hermeneutički  krug  ukazuje  se  u dvostrukom 
smislu:  pojedinačno  se  može  razumjeti  samo  na 
temelju  odgovarajuće  cjeline,  ali  i cjelina  se  može 
razumjeti  tek  na  temelju  pojedinačnog.  Smisao  do 
kojeg  dolazi  hermeneutička  interpretacija  nije 
egzaktna  prirodnoznanstvena  činjenica,  nego  je 
određen  artikulacijom  razumljivog  izlaganja,  tj.  smisao 
je  ono  u čemu  se  zadržava  razumljivost  nečega.  Zato 
je  za  hermeneutiku  srž  koja  se  može  razumjeti  sam 
jezik.  Za  Heideggera  filozofija  je  univerzalna  fe- 
nomenološka  ontologija,  koja  polazi  od  hermeneutike 
tubitka,  a ta  je,  kao  analitika  egzistencije,  utvrdila 
završetak  niti  vodilje  čitavog  filozofskog  zapitivanja 
ondje  odakle  ono  izvire  i čemu  se  vraća.  Pojam 
hermeneutike  kao  opće  filozofsko-estetičke  metodo- 
logije razradio  je  Hans  Georg  Gadamer.  Prema  nje- 
govom mišljenju  hermeneutika  se  mora  definirati  tako 
da  obuhvati  čitavu  sferu  umjetnosti.  Kao  što  je  po- 
trebno interpretirati  svaki  pojedinačni  tekst,  tako  treba 
omogućiti  da  hermeneutika  obuhvati  razumijevanje 
svakog  umjetničkog  djela  (književnog,  likovnog, 
muzičkog,  kazališnog).  Hermeneutička  svijest  dobiva 
obuhvatnu  širinu  koja  premašuje  širinu  estetske 
svijesti,  tj.  estetika  se,  prema  Gadameru,  mora  utopiti 
u hermeneutiku,  koja  u cjelini  mora  biti  tako  određena 
da  pravilno  ocjenjuje  iskustvo  umjetnosti.  Razu- 
mijevanje se  mora  zamisliti  kao  dio  smislenog  do- 
gađaja u kojem  se  formira  i ispunjava  smisao  svih 
iskaza  umjetnosti.  Razumijevanje  umjetničkog  djela 
je  povijesno  uvjetovano;  umjetnički  se  rad  ne  može 
prosuđivati  ako  se  ne  uzme  u obzir  njegova  povijest. 
Hermeneutička  teorija  omogućuje  iskorak  u povijesni 
proces  razumijevanja  bez  idealiziranja  povijesnog 
gledišta  i pozicije  interpretatora.  Razumijevanje  je 
uvijek  ograničeno  i pristup  biti  umjetničkog  rada  je 
djelomičan.  Uvodi  sc  pojam  horizonta  teškoće  između 
prošlog  i sadašnjeg  gledišta.  Interpretator  se  kreće  po 
horizontu  sadašnjeg,  ali  istovremeno  u sebi  nosi  prošli 
horizont  (povijesno  prenesene  podatke  i interpre- 
tacije). Suvremenom  promatraču  sc  umjetnički  rad 


pojavljuje  kao  prošli  horizont  koji  treba  povezati  sa 
svojim  sadašnjim  razumijevanjem.  U metodološkom 
smislu  karakterističnom  za  hermeneutičke  pristupe 
povijesti  umjetnosti,  promatranje  umjetničkog  djela 
temelji  se  na  prepoznavanju  njegovog  mjesta  u ori- 
ginalnom kontekstu  stvaranja.  Kontekst  stvaranja 
mora  se  globalno  razmotriti  razumijevanjem  društ- 
venih, kulturnih  i umjetničkih  odnosa.  Samo  djelo, 
njegova  likovna  i znakovna  (ikonološka)  struktura, 
analogna  strukturi  teksta,  mora  se  interpretirati  s 
obzirom  na  povijesni  i u odnosu  na  sadašnji  horizont 
gledatelja.  Za  Gadamerovu  hermeneutiku  bitan  je  stav 
da  sc  istinsko  razumijevanje  jezika  suprotstavlja  ideji 
jezika  kao  arbitrarnog  sistema  simbola,  tj.  da  se 
suprotstavlja  ideji  o riječi  kao  pukom  znaku  koji 
proizvoljno  upućuje  na  predmet.  Gadamer  ukazuje  na 
to  da  su  riječ  i predmet  ontološki  povezani.  Tvrdi  da 
riječ  nije  samo  znak,  nego  daje  u teško  shvatljivom 
smislu  svojevrstan  odslik  (njem.  Abbild).  Odnos  riječi 
i predmeta  Gadamer  ne  interpretira  kao  semantički, 
nego  kao  ontološki  odnos.  Njegovo  shvaćanje  slike 
može  se  opisati  na  primjeru  odnosa  zrcalne  slike  i 
predmeta.  Upozorava  da  se  slika  u zrcalu  ne  naziva 
slučajno  slikom  (Bild),  a ne  odslikom  (Abbild),  jer  se 
u zrcalu  pojavljuje  samo  bivstvujuće  u slici.  Pozivajući 
se  na  magijsko  poistovjećivanje  slike  s predmetom, 
na  ikonoklazam  i sakralni  pojam  prikazivanja, 
Gadamer  dokazuje  ontološku  supripadnost  slike  i 
predmeta,  umjetnosti  i stvarnosti,  tj.  onoga  prikazati 
se  i biti.  Slika  kao  prikaz  (Darstellung)  zbilje  nije  nešto 
odvojeno  od  zbilje,  nego  je,  naprotiv,  uvijek  prikaz 
zbilje.  Drugi  je  primjer  Gadamerova  teorija  fotografske 
slike,  koju  tretira  kao  odslik.  Funkcija  odslika  je 
posredovanje  odslikanog,  upućivanje  na  predmet  koji 
odslikava.  Takva  interpretacija  fotografije  sugerira  da 
odslik  treba  shvatiti  kao  nešto  različito  od  predmeta 
koji  se  prikazuje,  kao  nešto  što  upućuje  na  predmet. 
Fotografija  se  uspoređuje  s prozimošću  znakova,  s 
direktnošću  i doslovnošću  referencijalne  funkcije 
jezika,  u kojoj  se  ne  obraća  pažnja  na  samo  postojanje 
znaka,  nego  se  njime  direktno  i doslovno  upućuje  na 
ono  što  označuje,  tj.  na  predmet.  Direktno  upućivanje 
na  predmet  kod  odslika  ima  tu  specifičnost  u odnosu 
na  znak  time  što  je  predmet  na  koji  se  ukazuje 
(referira),  zahvaljujući  sličnosti,  ipak  prisutan  u od- 
sliku.  Stoga  odslik  sadrži  proturječje  između  svog 
bitka  i svog  značenja,  ali  tako  da  se  ono  ukida  u njemu 
samom  zahvaljujući  sličnosti  s predmetom.  Proturječje 
na  koje  Gadamer  ukazuje  potvrđuje  dvojnu  prirodu 
fotografije  kao  optičke  (mehanički,  fizikalno-kemijski 
stvorene)  slike  i grafičke  slike  (slike  koja  ima  svoje 
autonomne  vizualne  kvalitete  različite  od  kvalitete 
predmeta  koji  prikazuje).  Slučaj  umjetničke  fotografije 

Gadamer  ne  smatra  odslikom,  nego  slikom  koja  nešto 
kazuje  o praliku  i iz  odslikanog  izdvaja  nešto  čega 
nema  u pukom  pogledu  na  njega.  Ostvarujući  estetsku 
funkciju,  fotografija  prestaje  funkcionirati  kao  odslik 
i počinje  privlačiti  pažnju  na  vlastiti  bitak,  stječući 
ontološki  status  usporediv  s ontološkim  statusom 
umjetničke  slike. 

U povijesti  umjetnosti  hermeneutička  se  metoda 
razvija  u krugu  ideja  i istraživanja  od  Abyja  Warburga, 
preko  Envina  Panofskog  do  poststrukturalističkih 
interpretatora  slikarstva,  za  koje  je  svijet  slika,  usprkos 
kaotičnoj  pojavnosti,  uređeni  svijet.  Za  svijet  slika 
moguće  je  napisati  povijest  umjetnosti  kao  povijest 
slika.  Hermeneutička  metoda  se  razvija  interpre- 
tacijom i razumijevanjem  sadržaja  i značenja  um- 
jetničkih djela  (slika,  skulptura).  Interpretaciju 
određuju:  predmet,  način,  predznanje  i kontrolni 
princip  interpretacije.  Razlikuju  se  tri  predmeta 
inteipretacije:  ( 1 ) primami,  pojavni  ili  prirodni  sadržaj 
se  otkriva  identifikacijom  čistih  formi,  tj.  konfi- 
guracijom linija  i boja  koje  predstavljaju  prirodne 
predmete  kao  što  su  ljudska  bića,  životinje,  biljke, 
kuće;  (2)  sekundarni  ili  konvencionalni  sadržaj  se 
otkriva  prepoznavanjem  likova  i situacija  prikazanih 
slikom  u odnosu  na  mitologiju,  religiju  i književnost; 
(3)  bitno  značenje  ili  sadržaj  otkriva  se  utvrđivanjem 
osnovnih  principa  koji  pokazuju  bitni  stav  jedne 
nacije,  razdoblja,  klase,  religije  ili  filozofskog  smjera, 
koji  se  nesvjesno  izražavaju  u jednoj  osobnosti  i 
kondenziraju  u jednom  djelu.  Predznanje  za  inter- 
pretaciju zasniva  se  na  praktičnom  iskustvu  poz- 
navanja predmeta  i događaja,  poznavanju  književnih 
izvora  (tema  i ideja),  odnosno  na  intuiciji  sinteze  koja 
očituje  poznavanje  bitnih  težnji  ljudskog  duha. 
Kontrolni  princip  ostvaruje  se  kroz  povijesni  horizont 
poznavanja:  (1)  povijesti  stila,  uvid  u način  na  koji  se 
pod  promjenjivim  povijesnim  uvjetima  predmeti  i 
događaji  izražavaju  formama;  (2)  povijesti  tipova,  uvid 
u način  na  koji  se,  pod  promjenjivim  povijesnim 
uvjetima  specifične  teme  ili  ideje  izražavaju  pred- 
metima i događajima;  (3)  povijesti  kulturnih  simptoma 
ili  simbola,  uvid  u način  na  koji  se,  pod  promjenjivim 
povijesnim  uvjetima,  bitne  težnje  ljudskog  duha 
izražavaju  specifičnim  temama  i idejama. 
Poststrukturalistička  hermeneutika  je  ujedno  dekon- 
strukcija  europske  metafizike  izvornog  smisla  karak- 
teristične za  tradicionalnu  hermeneutiku  i interpre- 
tacija likovnog  i vizualnog  umjetničkog  djela  (slika, 
skulptura,  fotografija,  film,  televizijska  slika)  analogna 
tekstu.  Njezinom  razvoju  pridonijela  su  granična 
hermeneutičko-strukturalistička  istraživanja  Paula 
Ricoeura  i dekonstruktivističke  metode  Jacquesa 
Derridae,  koji  je  uspostavio  odnose  između  Heideg- 


gerove  heremeneutike  i strukturalističkih  semioloških 
modela.  Uopćeno  govoreći,  novu  hermeneutiku  obi- 
lježava vjera  u jezik  (jezik  u najširem  analogijskom 
smislu).  To  je  vjerovanje  da  jezik,  koji  nosi  simbole  i 
lingvističke  ili  likovne  predodžbe,  više  govori  ljudima 
nego  što  ljudi  govore  njime,  tj.  da  su  ljudi  rođeni  usred 
jezika  (Ricoeur).  Ali  kako  jezik,  na  primjer  jezik 
slikarstva,  nije  lingvistički  odrediv,  to  osnovno 
sredstvo  opisivanja  i interpretiranja  slike  postaje  se- 
miološko  modeliranje.  Na  primjer,  francuski  teoretičar 
Jean-Louis  Schefer  polazi  od  ikonoloških  studija 
Envina  Panofskog  da  bi  zasnovao  interpretativnu  i 
deskriptivnu  semiološku  teoriju  figurativnog  sli- 
karstva. Hermencutičku  teoriju  slikarstva  razvijali  su: 
Gottfried  Boehm,  Oskar  Batschman,  Max  Imdahl, 
Andr&s  Renyi. 

Lucidan  primjer  slobodne  primjene  hermeneutičkog 
mišljenja  je  zamisao  prekida  hermeneutičkog  kruga 
engleskog  povjesničara  umjetnosti  Charlesa  Harri- 
sona,  prema  kojem  je  konceptualna  umjetnost  nastala 
krajem  60-ih  uspostavljanjem  interpretativnih  krugova 
u svijetu  umjetnosti  visokog  modernizma.  Time  je 
konceptualna  umjetnost  prekinula  normalni  interpreta- 
tivni  krug  (redoslijed)  koji  je  postojao  između  um- 
jetničkih djela  (nijemost  slike  i skulpture)  i jezika 
kritike  koja  im  je  dodjeljivala  značenje  i smisao. 
Konceptualna  umjetnost  je  proizvodila  vlastite  in- 
terpretativne  krugove,  pretvarajući  umjetničku  praksu 
u vlastiti  hermeneutički  postupak.  Mnogi  interpreta- 
tivni  modeli  (krugovi)  grupe  Art&Language  uspostav- 
ljeni su  da  bi  se  pokazali  kao  nedovoljni,  apsurdni, 
ekscesni,  odnosno  da  bi  ih  umjetnici  prekinuli  svojim 
radom.  Povratak  slikarstvu  krajem  70-ih  godina  za 
Art&Language  predstavlja  prekid  teorijskog  interpre- 
tativnog  kruga  uspostavljenog  sredinom  60-ih,  koji 
je  trajao  do  sredine  70-ih  godina.  Prijelaz  metajezika 
interpretativne  teorije  umjetnosti  na  prvotne  jezike 
slikarstva  označio  je  prekid  interpretativnog  kruga 
konceptualne  umjetnosti. 

LITERATURA:  BožiC7,  Bri2,  Čač3,  Ćač4,  Damnja7,  Frank  1 , Gad  l , 
Gad2,  Gad3,Goml,  Harr8,  Harrll,  Harr22,  Heid4,  Hermel,  Hufl, 
Kons3,  Moxl,  Pan2,  Pelcl,  Pelc2,  Ricol, Uri 

Hermetično  umjetničko  djelo.  Hermetično  umjet- 
ničko (zatvoreno  umjetničko)  djelo,  slika,  objekt, 
instalacija,  ambijent,  video  rad  ili  performans,  čija  se 
značenja  i smisao  ne  mogu  prepoznati  i razjasniti 
izravno  iz  samog  djela.  Razlikuju  se  tri  tipa  herme- 
tičnih umjetničkih  djela:  (1)  umjetnička  djela  čija  se 
značenja  i smisao  mogu  otkriti  tek  otkrivanjem  šireg 
konteksta  u kojem  djelo  nastaje  i interpretacijom  djela 
na  temelju  šifri  koje  pruža  kontekst;  (2)  umjetnička 
djela  čija  su  značenja  i smisao  skriveni  u njihovoj 

novoj  (neuobičajenoj)  formalnoj  likovnoj  strukturi, 
koju  treba  razjasniti  i iz  nje  izvesti  razlog  postojanja 
djela  i njegovog  značenja;  (3)  umjetnička  djela  čija 
su  značenja  i smisao  skriveni  u njegovoj  narativnoj, 
alegorijskoj,  metaforičnoj  i simboličkoj  strukturi.  Sud 
da  je  neko  djelo  hermetično  povijesno  je  i kontek- 
stualno relativan.  Većina  djela  avangardi,  neoavan- 
gardi  i postavangardi  su  u vrijeme  svojeg  nastanka 
proglašavana  hermetičnim,  tj.  značenjski,  smisleno  i 
vrijednosno  zatvorenim  i nedostupnim  široj  kulturi  i 
publici.  Širenjem  područja  masovne  medijske  prezen- 
tacije umjetnosti  u kulturi  i područja  suvremenog 
obrazovanja  (osuvremenjivanja  općeg  i profesio- 
nalnog obrazovanja),  prošireni  su  kriteriji  razum- 
ljivosti umjetničkog  djela.  Postmodemoj  kulturi  pos- 
lije 80-ih  svojstveno  je  da  se  djela  visoke  umjetnosti, 
uobičajeno  opisivana  kao  hermetična,  već  u trenucima 
svojeg  nastanka  prezentiraju  masovnim  medijima  i 
da  posredstvom  umjetničkog  tržišta,  sustava  muzeja  i 
izdavaštva  postaju  dostupna  najširim  slojevima  kul- 
ture. Postoje  umjetnička  djela  koja  su  po  namjerama 
umjetnika  hermetična  i time  zatvorena  za  široku 
komunikaciju.  Takva  se  djela  najčešće  realiziraju  iz 
četiri  razloga:  (1)  umjetnik  se  bavi  kompleksnim 
medijskim,  morfološkim  i konceptualnim  radom  tako 
da  razumijevanje  njegovog  djela  zahtijeva  poznavanje 
znanstvene,  filozofske  i političke  teorije  (radovi 
kibemetičke  i kompjutorske  umjetnosti  neokonstrukti- 
vizma,  teorijski  objekti  konceptualne  umjetnosti,  djela 
semio  umjetnosti);  (2)  umjetnik  razvija  subjektivne 
ili  privatne  sustave  izražavanja  ili  pokušava  svoje  djelo 
i život  razvijati  izvan  bilo  kakvog  javnog  sustava, 
neprestano  mijenjajući  strategije  rada  i izražavanja; 
(3)  umjetnik  se  bavi  proučavanjem,  rekonstrukcijama, 
simulacijama  i aktualnim  formama  mističkog  rada 
(meditacija,  magijski  rituali,  alkemijski  procesi, 
kozmološke  vizije),  tako  da  razumijevanje  i doživ- 
ljavanje njegovog  rada  zahtijeva  da  publika  poznaje 
kontekst  na  koji  se  on  poziva  ili  se,  u ekstremnim 
primjerima,  od  publike  očekuje  da  prođe  obuku  (ana- 
logno mističkoj  inicijaciji)  kako  bi  mogla  kontempli- 
rati  rad  ili  u njemu  sudjelovati  (performansi,  ambijen- 
talni  radovi);  (4)  umjetnik  namjerno  stvara  radove  čija 
su  značenja  zatvorena  i nedostupna  profesionalnoj  ili 
široj  publici  da  bi  provocirao  i dokidao  uobičajene 
norme  prezentiranja  i razumijevanja  umjetničkog 
djela,  odnosno  umjetnik  želi  pokazati  da  ne  postoje 
prirodne,  normalne  i nepromjenjive  norme  razum- 
ljivosti i oblika  doživljaja  djela  (radovi  neodade,  fluk- 
susa,  konceptualne  umjetnosti  i umjetnosti  postmo- 
demizma). 

LITERATURA:  Ado5,  Goldsl , Harr45 


Hermetizam.  Hermetizam  je  naziv  za  tajna  zapadna 
magijska  i alkemijska  učenja.  Tradicionalno  se 
hermetizam  povezuje  s antičkim  učenjima  Hermesa 
Trismegista  ili  egipatskog  boga  Thota.  Hermetički 
spisi  nastali  su  istovremeno  gnosticizmu,  helenističkoj 
alkemiji  i neoplatonizmu.  Pored  pripadanosti  grčkoj 
tradiciji,  očituju  i utjecaje  egipatske  astrologije.  U 
židovsko-kršćanski  svijet  uneseni  su  preko  neoplato- 
nizma.  U srednjem  vijeku  se  vjerovalo  da  su  Hermes 
Trismegist,  Mojsije,  Platon  i Krist  ista  osoba.  U 
talijanskoj  renesansnoj  kulturi  hermetizam  doživljava 
procvat  i ima  znatan  utjecaj  na  slikarstvo,  skulpturu  i 
arhitekturu  koje  su  nastajale  pod  pokroviteljstvom 
obitelji  Medici.  Renesansni  znanstvenik  Marsilio 
Ficino  ostvario  je  renesansni  hermetizam  kao  sintezu 
velike  magije  koju  su  činili  neoplatonizam,  alkemija, 
astrologija,  magija  i kabala.  Švicarski  protestantski 
znanstvenik  Isaac  Casaubon  u XVII.  stoljeću  je 
pokazao  da  su  hermetički  spisi  nastali  nakon  pojave 
kršćanstva.  Djelovanjem  teozofskog  društva  i Her - 
metic  Orderof  the  Golden  Dawn  (Hermeličkog poret- 
ka zlatne  zore)  hermetizam  doživljava  preporod  u 
XIX.  stoljeću.  Utjecaj  hermetizma  na  modernu 
umjetnost  XX.  stoljeća  je  ostvaren:  (1 ) istraživanjem 
sinestezijskih  efekata  slikarstva  Pamele  Smith 
početkom  XX.  stoljeća;  ona  je  bila  pod  snažnim 
utjecajem  londonske  rosenkreuzerske  grupe  Hermetic 
Order  of  the  Golden  Dawn;  (2)  teozofskim  proučava- 
njima  pionira  apstraktnog  slikarstva  (Vasilija 
Kandinskog,  Pieta  Mondriana,  Františeka  Kupke);  (3) 
bavljenjem  alkemijom  (alkemijskim  simbolizmom) 
dadaista  Marcela  Duchampa;  (4)  eklektičnim 
bavljenjem  nadrealista  (Andrć  Breton,  Andrć  Masson) 
nesvjesnim  i podsvjesnim.  U umjetnosti  druge 
polovine  XX.  stoljeća  hermetizam  preko  ro- 
senkreuzerstva,  alkemije,  astrologije,  neoplatonizma 
i antropozofije  posredno  utječe  na  rad  francuskog 
umjetnika  Yvesa  Kleina,  njemačkog  umjetnika 
Josepha  Beuysa,  ambijentalne  umjetnice  Alice  Aycock, 
performans  i ambijentalnog  umjetnika  Zorana 
Bclića  W.  Djela  u duhu  hermetizma  su  akcije  Yvesa 
Kleina  u kojima  on  radi  slike  mlazom  plamena  (1961.) 
i radovi  sa  zlatom  ( 1 962.)  u kojima  je  prodavao  zlato. 
Ti  radovi  izražavaju  želju  da  se  dosegne  nevidljivo  i 
nematerijalno,  ali  ne  simboličkim  planom  slikarstva, 
nego  neposrednim  iskustvom  ritualnog  i magijskog 
djelovanja.  Instalacije  Alice  Aycock  Stroj  koji  stvara 
svijet  (1979.),  Kako  uhvatiti  proizvedenog  duha 
(1979.)  ili  Teorija  univerzalne  uzročnosti  (Vrijeme/ 
stvaranje  stroja ) (1982.)  su  tehno-spiritualni  radovi 
kojima  se  rekonstruiraju  stvarni  ili  konstruirani 
izmišljeni  strojevi  u duhu  srednjovjekovnog  i 
renesansnog  hermetizma.  Stroj  nije  samo  mehanička 

konstrukcija  dijelova  nego  misteriozni  objekt  stvaranja 
nevidljivog  i misterioznog  stanja  svijeta. 

LITERATURA:  Ayc  1 , Boy  1 , Klein  1 , Klei.n2,  Mce  1 , Fej  1 , pcj2,  Tu3, 
Yal 

Heteroseksualni  identitet  u kulturi  i umjetnosti. 

Heteroseksualni  identitet  je  dominantan  i hegemon 
povijesni  društveni  i kulturalni  identitet  zapadne 
civilizacije  koji  se  postavlja  kao  izvorni  u odnosu  na 
druge  identitete  (rasni,  etnički,  nacionalni,  klasni, 
profesionalni,  kulturalni).  Heteroseksualni  identitet  se 
često  prikazuje  kao  konzistentni  identitet,  premda  se 
najčešće  radi  o heterogenom  polju  identifikacija  roda 
(muškog,  ženskog)  koje  ima  konstitutivne  odnose  s 
drugim  oblicima  seksualne  želje,  uživanja,  zadovo- 
ljenja ili  ponašanja  kao  što  su  autoerotizam,  biseksu- 
alnost,  fetišizam,  sadomazohizam.  Teorije  hetero- 
seksualnog identiteta  sc  kroz  povijest  razvijaju  kao 
ontološke  teorije  ili  teorije  o prirodnoj  razlici,  budući 
da  za  osnovu  heteroseksualnog  identiteta  uzimaju 
biološku  osnovu  oplodnje  i iz  nje  izvode  univerzalne 
modele  heteroseksualnih  odnosa  (ljubavnog/bračnog 
para,  porodice,  emocionalnosti,  ljubavi,  moći). 
Polazna  ontologizacija  bioloških  razlika  u osnovi 
koncepta  heteroseksualnosti  omogućava  konstruiranje 
različitih  društvenih  uloga  i funkcija  muškarca  i žene 
u povijesnim  klasnim  društvima  od  antike  preko 
feudalnog  srednjeg  vijeka  do  modernih  i postmodemih 
vremena  u suglasju  s razvojem  sredstava  za  proizvod- 
nju i razmjenu  društvenih  dobara  u makro  i mikro 
društvenim  odnosima.  Suglasno  uspostavljenoj 
stabilnoj  razlici  rodova,  njihovih  uloga  i funkcija  u 
društvu,  u zapadnim  kulturama  su  uspostavljeni 
kriteriji  prosuđivanja  normalnog  i nenormalnog, 
odnosno  prirodnog  i neprirodnog  ljudskog  odnosa, 
pri  čemu  su  normalno  i prirodno  često  smatrani 
sinonimima.  Odnos  prema  heteroseksualnom  i homo- 
seksualnom se  mijenjao  kroz  povijest.  U antičkom 
grčkom  i rimskom  svijetu  homoseksualnost  je  bila 
konstituent,  paralelno  heteroseksualnosti,  javnog 
seksualnog  života  građana.  U srednjovjekovnom 
feudalizmu  je  uspostavljena  matrica  heteroseksualnog 
odnosa  suglasno  kršćanskim  modelima  uređenja 
individualnog  i kolektivnog  života,  s potiskivanjem  i 
prikrivanjem  homoseksualnosti.  U renesansi  i baroku 
biseksualnost  jc  bila  jedan  od  aspekata  tajnog 
seksualnog  života  heteroseksualnog  društva.  Čvrsta  i 
neprozirna  opozicija  heteroseksualno  - homosek- 
sualno uspostavila  se  u doba  prosvjetiteljstva  kon- 
stituiranjem heteroseksualnog  buržoaskog  društva  s 
jasnim  distinkcijama  normalnog  i nenormalnog 
ponašanja,  javnog  i privatnog  života,  radnog  i 
slobodnog  vremena  u odnosu  na  sistem  proizvodnje  i 


vlasništvo  nad  kapitalom,  odnosno,  dominantnom 
muškom  heteroseksualnom  kontrolom  i regulacijom 
društvenih  odnosa.  Većina  heteroseksualnih  identifi- 
kacija je  smatrana  neproblematičnom  i po  sebi 
razumljivom.  Tek  uspostavom  feminističkih,  ženskih, 
rodnih,  gay,  lezbijskih  i queer  studija  u drugoj  polovini 
XX.  stoljeća,  postavljaju  se  pitanja  o konstruiranju  i 
izvođenju  seksualnih  i rodnih  identiteta.  Neki 
teoretičari  roda  (gender)  nastoje  pokazati  da  je 
ontološki  predočena  biološka  osnova  rodnih  razlika 
također  kulturalni  konstrukt  ili  kulturalna  interpretacija 
u polju  društvenih  uspostavljanja  moći.  U tom  smislu 
je  Judith  Butler  modificirala  pojam  zazomo  (abject), 
koji  jc  preuzela  od  Julije  Kristeve,  kako  bi  teoretizirala 
heteroseksualnost  kao  princip  koji  pozicionira  homo- 
seksualnost u zazomo  (abject)  da  bi  konstituirala  samu 
sebe.  U suvremenoj  materijalističkoj  i konstrukti- 
vističkoj  teoriji  kulture  heteroseksualnost  se  proučava 
i tumači  kao  jedan  od  sistema  rodnih  identifikacija  u 
relaciji  s drugim  kulturalnim  i društvenim  identi- 
fikacijama kao  što  su  rasna,  etnička,  klasna  ili  pro- 
fesionalna. Time  se  pokazuje  da  heteroseksualnost, 
kao  ni  homoseksualnost,  ne  gradi  homogeno  polje 
identifikacija  i da  i heteroseksualni  i homoseksualni 
identiteti  imaju  različite  pojavnosti,  uloge  i funkcije, 
ovisno  o rasnim,  etničkim,  klasnim  ili  profesionalnim 
identifikacijama. 

Teorija  i filozofija  heteroseksualnosti  je  razvijana  u 
psihoanalizi,  od  Freudove  psihoanalize  do  Lacanove 
teorijske  psihoanalize  i suvremenih  razvoja  teorijske 
psihoanalize  Jacques-Alaina  Millera,  Slavoja  Žižeka, 
Renate  Salecl  i Alaina  Badioua.  Alain  Badiou  s novom 
filozofijom  odnosa,  ljubavi  i seksualnosti,  odnosno 
identiteta  odnosa  muškarca  i žene,  smatra  se  naj- 
značajnijim predstavnikom  suvremene  filozofije 
hetero-seksualnosti  i njezinog  redefiniranja  u svijetu 
mnogostrukosti. 

Heteroseksualna  interpretacija  izraza  emocija  ili 
prikaza  svijeta,  tijela  ili  ljudskog  društva  je  jedan  od 
dominantnih  kanona  zapadne  umjetnosti  u odnosu  na 
koji  se  prepoznaju  i drugi  kriteriji,  na  primjer,  kriteriji 
homoseksualnog  kao  marginalnog  izražavanja  i 
prikazivanja.  Heteroseksualni  kriterij  interpretacije 
izražavanja  i prikazivanja  u zapadnoj  umjetnosti  je 
dominantno  kriterij  izveden  na  mjestu  ili  s mjesta 
dominantnog  muškog  identiteta  ( Jan  van  Eyck,  Gior- 
gione,  Tizian,  Rubens,  Rembrandt,  Velasquez,  Le 
Nain,  Gainsborough,  Courbet,  Manet,  Renoir,  Degas, 
Madox  Brown,  Kirchner,  Picasso,  Fischel,  Koons), 
premda  postoje,  marginalni  u odnosu  na  muški, 
primjeri  izvođenja  ženskog  heteroseksualnog 
identiteta  izražavanja  i prikazivanja  (Sofonisba 
Anguissola  ArthemisiaGentileschi,  Elisabetta  Sirani, 

Judith  Leystei\  Rebeca  Solomon,  Mary  Cassatt, 
Gabriele  Miinter,  Carolee  Schneemann,  Vlasta 
Delimar).  Pri  tome  heteroseksualno  prikazivanje  i 
izražavanje,  na  primjer,  u slikarstvu  ukazuje  na  dva 
aspekta:  (a)  heteroseksualne  teme  (porodica,  seksualni 
ili  društveni  odnos  muškarca  i žene,  majčinstvo, 
očinstvo,  djetinjstvo),  (b)  heteroseksualne  objekte 
identifikacije  (mitološki,  religiozni  i svakodnevni 
prizori,  figure  ili  idealiteti  kroz  koje  se  heteroseksualne 
identifikacije  realiziraju),  (c)  heteroseksualne  objekte 
uživanja  koji  mogu  biti  heteroseksualni,  homo- 
seksualni, biseksualni,  fetišistički,  sadomazohistički, 
ali  koji  sudjeluju  u stvaranju  seksualnog  fantazma 
heteroseksualaca,  (d)  heteroseksualne  teme  koje  se 
izvode  kao  univerzalni  simboli  Ijudskog/ljudskih 
identiteta,  (e)  pojedinačne  ili  opće  teme  društva, 
kulture  ili  umjetnosti,  koje  ne  izgledaju  povezane  sa 
seksualnošću,  ali  zastupaju  univerzalni,  hegemoni 
horizont  heteroseksualnog  identiteta  i kroz  njega 
realiziranog  klasnog  građanskog  društva. 

LITERATURA:  Abr4,  Anđl,  Badl,  Baml,  Bartll,  Batal,  Frcnl. 
Jon2,  Kuhn  1 , Lac2,  Lac4,  Lac6,  Lac  1 0,  Lan  1 , Link  1 , Link2,  Luc  1 3, 
Miller2,Richl,  Sale  1 , Schneel.Zcrl,  Žiž25, 

Heuristika.  Hcuristika  je  sobom  motivirano  istra- 
živanje koje  se  zbog  nedostatka  preciznog  programa 
ili  algoritma  istraživanja,  odvija  od  primjera  do  prim- 
jera metodom  pokušaja  i pogrešaka. 

Prema  estetičaru  Maxu  Benseu  heuristika  označava 
princip  istraživanja  ili  istraživanje  istraživanja  u smislu 
kreativnog  programa.  Heurističko  istraživanje  je 
istraživanje  sveukupnosti  razmatranja  i postupaka 
traženja  i iznalaženja  novih  spoznaja.  Ono  obuhvaća 
spekulativne,  formalne,  eksperimentalne  i hipotetičke 
postupke  planskog  rješavanja  postavljenih  problema. 
Heurističko  istraživanje  unaprijed  uzima  u obzir 
mogućnost  pogreške,  neistine,  zablude.  Put  heu- 
rističkog istraživanja  nije  utemeljen  na  sistemu  pravila 
nego  na  otkrivanju,  potvrđivanju  i odbacivanju 
postignutog.  S teorijom  informacija  i semiotikom, 
heuristika  predstavlja  osnovu  kibemetičke  i kom- 
pjutorske umjetnosti,  odnosno  znanstvene  istraživačke 
estetike. 

Članovi  grupe  Art&Language  su  postupke  istraži- 
vanja, analize  i rasprave  umjetnosti  metodom  is- 
pitivanja pojedinačnih  primjera,  odnosno  metodom 
pokušaja  i pogrešaka  nazvali  heurističkim.  Njihov  rad 
na  teoriji  kao  umjetnosti  i teoriji  umjetnosti  između 
1967.  i 1972.  godine  ima  karakter  heurističkog 
istraživanja  jer  se  temelji:  (1)  na  istraživanju  poje- 
dinačnih primjera  i paradoksa  umjetničkog  rada,  a ne 
na  stvaranju  opće,  logički  konzistentne  teorije  ili 
gramatike  umjetnosti;  (2)  na  preuzimanju  pojedinih 


metoda  različitih  teorijskih  disciplina  (filozofija  jezika, 
logika,  semiotika,  teorija  informacija,  kibemetika)  i 
njihovoj  specifičnoj  primjeni  u posebnim  slučajevima 
istraživanja;  (3)  na  stvaranju  umjetničkih  radova  kao 
teorijskih  objekata  {Mapa  koja  ne  uključuje...,  1 967.; 
Naslov  jednak  tekstu , 1967.;  Ključ  za  22  predikata: 
francuska  armija , 1967.;  Lacherov  sistem,  1968.- 
1 969.;  Kibernetički  umjetnički  rad,  1969.),  kojima  se 
jedan  izolirani  umjetnički  problem  locira  i prikazuje 
kao  teorijski  formulirani  objekt.  Svojstvo  heurističke 
metode  je  mogućnost  istraživanja  i napredovanja  u 
istraživanju  korigiranjem  postignutog.  Međutim, 
heurističkom  metodom  se  ne  omogućuje  opći  smisleni 
(metateorijski)  okvir  koji  svakom  istraživaču  unaprijed 
jamči  uspjeh  na  polju  koje  istražuje.  Heuristička 
istraživanja  su  prije  zbirka  primjera,  deskripcija  ili 
bilježaka  fragmentarne  i trenutne  vrijednosti,  nego 
teorijski  sustav  utvrđenog  smisla,  značenja  i 
vrijednosti.  Art&Languagea  je  više  autokritička 
i kritička  praksa  analize  jezika  umjetnosti  i svijeta 
umjetnosti  nego  zasnivanje  cjelovite  teorije  umjetnosti 
i estetike. 

LITERATURA:  Artlal  8,  Artla2 1,  Bcns6,  Scy2,  Šuv54,  Šuv55,  Šuv56. 

Hiatus.  Hiatus  je  zijev,  šupljina,  prekid  veze.  Hiatus 
(zijev)  je  pojam  hermeneutike  (Martin  Heidegger)  i 
označava  uvijek  prisutnu  razliku  subjekta  i objekta, 
bića  i stvari,  zapravo,  ono  što  horizont  smisla  ispušta, 
prekid  hermeneutičkog  (interpretativnog  kruga). 
Heideggerovim  riječima,  nije  odlučujuće  istupiti  iz 
kruga  interpretacije  nego  u njega  stupiti  na  pravi  način. 
Pitanje  o horizontu  (smislu)  je  posljednje  pitanje  koje 
iziskuje  odgovor  i mišljenje  se  zaustavlja  na  horizontu, 
ali  upravo  u tom  zaustavljanju  ono  tek  stvarno 
zatreperi  jer  ga  zahvati  bol.  Ova  bol  ne  samo  da  uzdrma 
ovaj  ili  onaj  horizont  nego  se  zbog  nje  pojavljuje  zijev 
u horizontu  kao  takvom.  Zijev  nas  neprestano  izbacuje 
iz  horizonta  (smisla),  pa  time  i hermeneutičkog  kruga. 
U hermencutički  krug  stupamo  na  pravi  način  samo 
tako  što  iz  njega  neprestano  istupamo  (Tine  Hribar). 
Po  Charlesu  Harrisonu  odnosi  u modernističkom 
slikarstvu  čine  zatvoreni  interpretativni  ili  herme- 
neutički  krug  (slikarsko  djelo-naspram-diskursa  in- 
terpretacije). Engleska  grupa  Art&Language  je  u 
razdoblju  konceptualne  umjetnosti  izvela  prekid 
uobičajenog  hijerarhijskog  interpretativnog  odnosa 
slikarskog  djela  i teorije  o slikarstvu,  postavljajući 
teorijski  diskurs  na  mjestu  na  kojem  se  očekivalo 
umjetničko  djelo  (slika,  skulptura),  tijekom  djelovanja 
u konceptualnoj  umjetnosti  Art&Language  je  pro- 
ducirao interpretativne  (hermeneutičke)  krugove  me- 
tajezika  o umjetnosti  i metajezika  o mctajczicima  o 
umjetnosti,  kulturi  i politici,  izlazeći  iz  neposrednog 

područja  stvaranja  djela.  Započinjući  slikarsku  praksu 
krajem  70-ih  godina  oni  su  još  jednom  pokazali  kako 
se  pojavljuje  i producira  prekid  (hiatus)  hermeneu- 
tičkog  kruga , ali  tada  prekid  mctajczičkog  diskursa 
nastaje  kao  posljedica  manualne  prvostupanjske 
slikarske  prakse  na  mjestu  osvojenog  konceptua- 
lističkog  pro-teorijskog  rada. 

Miško  Šuvaković  je  u povodu  izložbe  Tendencije 
devedesetih:  hijatusi  modernizma  i postmodernizma 
(Novi  Sad,  1990.)  iz  hcrmcneutičke  baštine  i pa- 
radoksa konceptualne  umjetnosti  izabrao  riječ  hiatus. 
Autor  se  poslužio  njenim  prevedenim  značenjima 
riječi  zijev  i,  zatim,  invcrzno  čitano:  vez,  pokazujući 
kako  se  naprslina,  prekid  i iskorak  pojavljuje  ne  samo 
u figurama  modeme  nego  i u figurama  postmodeme. 
Vez  kao  mreža  s čvorovima  i rupama,  vez  kao  metafora 
nedijalektičkog  prepleta  niti  pripovijedanja  i vez  kao 
prekrivanje  iz  kojeg  nešto  ispada.  Hiatus  kao  prekid 
hermeneutičkog  kruga  i problcmatiziranje  horizonta 
(smisla)  dominantne  i vladajuće  paradigme  umjetnosti. 
Vez  kao  mreža  hermeneutičkih  krugova  i hiatusa 
(prekida)  hermeneutičkih  krugova.  Umjesto  ontologije 
(hiatus  je  prekid)  prikazuje  se  kvaziontologija  (hiatus 
kao  prekid,  kao  odsutnost,  kao  negativna  prisutnost). 
Činjenica  daje  postmodema  kultura  utvrdila  kao  svoje 
dominantne  istine  (kriterije  eklektičnosti  i pluralnosti), 
institucije  (oblike  odnosa  identifikacije  i verifikacije 
istine)  i područja  (moguće  svjetove  izražavanja, 
prikazivanja  i komunikacije)  omogućila  je  na  te- 
orijskom planu  sljedeće:  (1)  postavljanje  pitanja  o 
pogledu  i interpretaciji  u odnosu  na  modernizam  i 
modernizmu  vanjske  i asimetrične  pozicije  vladajućeg 
postmodernizma,  i (2)  početak  dekonstrukcije  ho- 
rizonta vladajućeg  postmodernizma  i njegovih  pr- 
vobitnih povijesnih  formulacija  kao  eklektičnog 
postmodernizma  ili  egzoteričnog  modernizma.  Kon- 
frontirati modemu  i postmodemu  kao  nešto  dovoljno 
različito  znači  opisati  i,  zatim,  interpretirati  hiatus 
(rupu,  prazninu,  teritorij,  posjed,  opseg,  zonu,  figuru, 
argument,  funkciju,  gramatički  član,  fantazam,  fikci- 
ju, ideologiju,  iskorak)  kao  smisleni  razlog  za  post- 
modemu naspram  modeme.  Bavljenje  hijatusom 
modeme  i postmodeme  je,  zapravo,  obrada  među- 
prostora ili  razlike  tih  područja,  horizonta  (smisla)  i 
razmaka.  Razmak  znači  i nešto  što  ostavlja  dovoljno 
prostora  da  se  prođe  između  zuba  (čeljusti)  smisla  i 
modeme  i postmodeme,  ali,  također  omogućuje  da  se 
istodobno  suoče,  dovedu  u interpretativnu  kores- 
pondenciju i modema  i postmodema  kao  kultura  oko 
umjetnosti  i kao  stil  iz  umjetnosti. 

LITERATURA:  Gadi,  Harr9,  Harrll,  Harr22,  Heidl,  Hermel, 
Šuv6l,Šuv69 


Hiperestetsko.  Hiperestetskim  se  naziva  umjetničko 
djelo  ili  atmosfera  kulture  koja  ekstatički  i opsceno 
proizvodi,  prikazuje  i izražava  istodobne  ali  različite 
estetske  (osjetilno-tjclcsne),  umjetničke  i političke, 
složene  efekte  po  uzoru  na  tehnološke  artificijelne 
sisteme  kao  što  su,  na  primjer,  hipertekst  (tekst  među 
tekstovima,  metaforično,  elektronski  tekstualni  pro- 
miskuitet), kiborg-ontologija  (ontologija  odsutnog 
označitelja,  ontologija  ekranskog,  holografskog  ili 
teleplanetamog  ili  mrežnog  prostora  bez  uporišta  u 
odslikavanju  realnosti  svijeta  prirode),  multiekranska 
projekcija  (sinkronost  različitih  ekranskih  mimezisa 
koji  negiraju-subvertiraju  tiraniju-nužnost  prostornog 
razmaka  i tiraniju-nužnost  trajanja  realnog  vremena), 
ili  tclcmarketing  (produkcija,  razmjena  i potrošnja  u 
teleprostoru  i televremenu  odnosa  i efekata  baze  i 
nadgradnje). 

Karakteristični  primjeri  hiperestetskog  rada  su 
fotografije  Cindy  Shcrman,  filmovi  Petera  Greena- 
wayja,  video  radovi  Marine  Gržinić  i Aine  Šmid, 
kazališna  djela  i opere  Roberta  Wilsona  i Philipa 
Glassa,  muzička  djela  Johna  Zorna,  poezija  Charlesa 
Bemsteina,  tekstualne  instalacije  Joscpha  Kosutha, 
koncerti  Laurie  Anderson,  performansi  Stelarca.  Oni 
u jednom  djelu  (fotografiji,  filmu,  muzičkom  djelu, 
pjesmi,  instalaciji)  generiraju  mehanizme  proizvodnje 
različitih  estetika  (ne  izraza  estetike  nego  mehanizma 
produkcije  svijeta  umjetnosti  i svijeta  estetike).  Pri 
tome  su  naglašeni  poremećaji,  na  primjer,  plastički 
nos  ili  dojka  (tjelesni  metaforični  dodatak)  u radovima 
Cindy  Sherman.  Nos  ili  dojku  treba  usporediti  s 
analizama  proteze  Paula  Virilia  i širenjem  metafore 
proteze  do  kibemetičkog  ili  mrežnog  interaktivnog 
prostora.  Poremećaji  su  indeksi  kojima  se  estetička 
artificijelnost  izvornog  konteksta  prenaglašava  do 
retorike  simulakruma.  Bemstein  se  u pjesničkim 
tekstovima  podjednako  služi  tehno-estetskim  žar- 
gonom 90-ih  i passe  žargonom  masovne  kulture  50- 
ih  ili  kritičkim  terorističkim  diskursom  nove  ljevice 
60-ih.  Svi  ti  poremećaji  su  semantičke  tekstualne 
proteze  ekvivalentne  tjelesnim  dodacima  kojima  se 
služi  Cindy  Sherman. 

Prikazi  teorijskog  u djelima  Cindy  Sherman,  Charlesa 
Bemsteina  ili  Josepha  Kosutha  dobivaju  snagu 
fatalnog  znaka , neumitnijeg  od  stvarnosti  koja  nas 
možda  štiti,  pisao  bi  Baudrillard,  od  neumitne 
stvarnosti  ili  od  užasa  svijeta  koji  anticipira  označitelja 
(pisao  bi  Lacan). 

Hiperestetika  nije  efekt  transfiguracije  (premještanja) 
ili  transformacije  (preobrazbe)  humanističkih  teorija, 
nego  je  teorija  kulture  generirana  u refercncijalnom  i 
metodološkom  smislu  kao  konstrukt,  izraz  i efekt 
medijskog  sistema  postmodemih  društava.  U prošlosti 

se  teorija  mislila,  u modernoj  teorija  sc  pisala,  a u 
postmodemoj  teorija  se  medijski  proizvodi  (kao  što 
se  proizvode  vizualne  digitalne  slike,  okviri  hiperteksta 
ili  prostome  holografske  iluzije  cyberprostora,  od- 
nosno, video  spot).  Teoriju  u doba  medija  karakterizira 
pomak  od  teorije  kao  pisanja  u teoriju  kao  produkciju 
simboličko-imaginamih  prikaza  (elektronskih  di- 
gitaliziranih slika).  U cyberprostoru  nije  potrebno 
opisati  kako  vidite  svijet,  društvo  ili  njihove  prikaze 
(modele),  možete  ih  vizualno  i kinestetički  proizvoditi 
(pokazati)  kao  virtualne  realnosti.  Hakeri  obično  tvrde: 
“Ne  zanima  me  sadržaj  nego  sam  kompjutor.”  U tom 
smislu  teoretičara  u doba  medija  ne  zanima  samo 
sadržaj  teorije,  nego  prije  svega  njezini  pred  ili  post 
znakovni  (označiteljski),  sintaktički  (formalno 
konstitutivni  topološki)  i fenomenološki  (pojavni) 
učinci  koje  diskursi  ne  oblikuju  u tekst  nego  u:  (1) 
hipertekst  (mnoštvo  tekstova  koji  se  međusobno  mogu 
arbitrarno  povezivati  i presijecati  u kompleksne 
intertekstualne  odnose),  (2)  sistem  virtualnih 
vizualnih,  prostornih  i vremenskih  prikaza  koji 
izgledaju  kao  fizički  (vizualni)  prikazi,  premda  nastaju 
u prostoru  bez  ontoloških  uporišta  (laser,  ekran)  i bez 
ontoloških  uporišta  prikazivanja  (ne  prikazuje  se  nego 
se  generira). 

LITERATURA:  Andel,  Arol,  BaudS,  BaudlO,  Bandi 3,  Baudl4, 
Boš  1 , Coy  1 , Dmck  1 , Holtz  I , Kro  1 , Lando  1 , Neg  1 , Penlel . Šuv  1 1 8 

Hipermanirizam.  Vidi:  Anakronisti 

Hipermodernizam.  Hipermodemizam  je  naziv  za 
postmodemu,  ali  ne  postmodemu  kao  antimodemu 
ili  kao  egzoteričnu  (popularnu)  modemu,  nego  za 
modemu  koja  je  medijski,  konceptualno  i retorički 
usavršena,  pojačana  i dovedena  do  egzaltacije,  ali  u 
nekim  slučajevima  i do  ubrzane  potrošnje,  uživanja, 
razmjene,  promiskuiteta,  entropije  ili  metastaze. 
Povijesni  modernizam  XX.  stoljeća  postaje  objekt  koji 
se  usavršava  (tehnološka,  konceptualna  razina)  i 
pojačava  (retorička  razina).  Prefiks  hiper  označava 
realizaciju  modeme  u onim  tehnološkim,  kulturo- 
loškim i povijesnim  uvjetima  koji  su  bili  nezamislivi 
i neostvarivi  u povijesnom  modernizmu.  U tom  smislu 
može  se  reći  da  su  djela,  na  primjer,  povijesnog 
konstruktivizma  20-ih  godina  bila  manualni  projekti 
i modeli,  odnosno  prototipovi  za  buduću  industrijsku 
proizvodnju,  dok  su  djela  neokonstruktivizma  50-ih  i 
60-ih  bila  laboratorijski  uzorci  ili  prototipovi  stvarne 
tehnološke  realizacije  visoke  umjetnosti,  a za  post- 
konstruktivnu  umjetnost  90-ih  umjetnička  djela  su 
proizvodi  ( dizajn  ili  artefakt  kulture)  i oblici  ne- 
kontrolirane (metastaza,  promiskuitet)  potrošnje 
dobara  masovne  kulture.  Drugim  riječima,  djela 


hipermodemizma  (djela  Jeffa  Walla,  Nan  Goldin, 
Cindy  Sherman,  Lauric  Simmons,  Judith  Barry, 
Barbare  Kruger,  Matta  Mullicana,  braće  Dino- 
sa  i Jakea  Chapmana,  Matthewa  Bameya,  kao  i Darka 
Fritza,  Aleksandra  Ilića,  Ivane  Keser)  postaju  reali- 
zacije visoke  umjetnosti  koje  su  bile  neostvarive  u 
industrijskoj  modemi  usmjerenoj  na  proizvodnju  robe 
(predmeta),  što  znači  da  im  je  bila  potrebna  složena  i 
višesmislena  podrška  nove  informacijske  tehnologije 
i odgovarajuće  ekranske  kulture. 

LITERATURA:  F.gol,  Ego2.  Kro  I.  Šuv68.  Šuv69,  Šuv70,  Šuv72, 
Šuv  1 1 8,  VVelsch  1 , Wclsch4,  Wclsch5 

Hiperrealizam.  Hiperrealizam  je  umjetnost  (slikar- 
stvo i skulptura)  doslovnog  realističkog  prikazivanja 
po  uzoru  na  fotografsko  prikazivanje.  Kao  pojava 
formulirao  se  tijekom  60-ih  i 70-ih  godina.  U Europi 
se  koristi  termin  hiperrealizam,  a u anglosaksonskom 
svijetu  fotorealizam  i veristička  skulptura  (engl.  Verist 
Sculpture).  Hiperrealizam  je  nastao  kao  umjetnost 
realističkog  prikazivanja  i ostvarenja  novih  tehničkih 
medijskih  mogućnosti  slikarstva  (akrilne  boje,  air 
brush,  kopiranje  s dijapozitiva  i fotografije).  Povijesni 
hiperrealizam  nastaje  povezivanjem:  (1)  slikarske 
tradicije  realizma  XIX.  i XX.  stoljeća;  (2)  poparti- 
stičkih  prikaza  urbane  potrošačke  kulture  u slikarstvu; 
(3)  reakcijom  na  modernističku  apstrakciju  (nedo- 
statak svakog  prikazivanja)  i konceptualistički  tekstu- 
alni, teorijski  i intelektualni  rad. 

Hiperrealizam  se  u kritici  i teoriji  umjetnosti  70-ih 
tumači  kao:  ( 1 ) izraz  ekonomskih  i estetskih  potreba  i 
snaga  građanskog  potrošačkog  sloja  kasnog  moder- 
nističkog društva;  (2)  pozitivistički  realizam  koji  teži 
razvijanju  novih  sredstava  prikazivanja  i preuzimanju 
fotografskih  mogućnosti  doslovnog  prikazivanja 
realnog  svijeta;  (3)  tautološki  realizam  koji  doslovnim 
prikazivanjem  fotografskog  prikazivanja  uspostavlja 
odnos  identiteta  (tautologiju)  između  umjetnosti 
slikarstva  i medija  fotografije.  Prema  Fiiibertu  Menni 
tautološkim  karakterom  i dovođenjem  do  krajnjih 
granica  denotativnih  (prikazivačkih)  moći  jezika 
slikarstva  hiperrealizam  se  u specifičnom  smislu 
uključuje  u kompleks  pojava  analitičke  umjetnosti. 
Kao  što  minimalna  umjetnost  pokazuje  predmet  kao 
doslovni  predmet,  kao  što  konceptualna  umjetnost 
ogoljuje jezik  i pokazuje  daje  umjetničko  djelo  izraz 
definicija  umjetnosti,  tako  hiperrealizam  ništa  ne 
govori  o svijetu  nego  o prikazivanju  prikazanog. 
Većina  hiperrealista  se  koristi  fotografijom  kao  im- 
personalnim i objektivnim  polazištem  prikazivanja. 
Nije  riječ  o mistifikaciji  fotografije  kao  specifičnog 
uzorka  svijeta  ili  najrealnijeg  prikaza,  nego  o sli- 
karskom prikazivanju  jedne  površine  (fotografija)  na 

drugoj  površini  (slika).  Hiperrealiste  zanimaju  tehnički 
problemi  prijenosa  fotografije  na  platno,  postizanje 
Što  prirodnijeg  izgleda  površine,  iluzionistička  nag- 
lašenost  trodimenzionalnosti.  Svi  dijelovi  slike 
tretiraju  se  kao  podjednako  važni.  Nije  nužno  da  se 
na  površini  prepoznaju  potez  i trag  slikanja.  Foto- 
grafija je  sredstvo  postizanja  vizualne  doslovnosti  i 
eliminacije  likovno-ekspresivnc  subjektivnosti  izraza. 
Da  bi  se  održala  neutralnost  izraza  i naglašena 
doslovnost,  biraju  se  trivijalni  motivi:  urbani  interijeri 
i eksterijeri  poznati  iz  pop  arta,  automobili  i motocikli, 
lica,  tijela,  različiti  tržišni  proizvodi.  Zapaža  se  i bitan 
paradoks:  (1)  predmeti  na  mehanički  način  uzrokuju 
izgled  fotografije,  kao  i vizualne  doživljaje  promatrača, 
dakle,  predmeti  se  vide  kroz  fotografije;  (2)  nasuprot 
tome,  predmeti  ne  uzrokuju  slike  mehanički,  nego  na 
jedan  Ijudskiji  način,  koji  uključuje  umjetnika,  dakle 
kroz  sliku  se  ne  vidi  predmet,  nego  kako  je  slikar  vidio 
i prikazao  predmet;  (3)  hiperrealisti  prikazuju  taj 
mehanički  način  uzrokovanja  i suočuju  ga  sa  svojom 
slikarskom  ljudskošću,  teže  njezinom  nadilaženju  i 
dostizanju  mehaničkog  izraza  fotoaparata.  Američki 
slikar  Chuck  Close  razvio  je  prepoznatljivi  stil  i 
eksplicitno  istakao  neke  od  formalnih  problema 
hiperrealizma.  Close  se  specijalizirao  za  slikanje 
portreta  (glava)  velikog  formata  (oko  2x2,5  m). 
Njegove  slike  su  izvedene  velikom  preciznošću,  tako 
da  su  pore  kože  jasno  i detaljno  prikazane.  Veliko 
povećanje  glave  ne  Činije  manje  realnom,  nego  manje 
sličnom  portretiranoj  osobi.  Korištenje  fotografskog 
aparata  i tehnike  izrade  fotografije  omogućuje  da  se  i 
najmanja  slika  poveća  do  monumentalnih  dimenzija, 
čime  se  pitanje  realnih  i iskustvenih  mjera  maksimalno 
relativizira,  jer  kod  fotografije  promatrač  nije  siguran 
u realne  proporcije  predmeta.  Close  je  istovremeno 
portretist  ljudskih  likova  i slikar  koji  prikazuje 
fotografiju  (moć  fotografskog  prikazivanja).  Da  bi  to 
naglasio,  on  ne  reproducira  samo  idealnu  doslovnost 
prikaza  koju  fotografija  ostvaruje  nego  i optičke  greške 
nastale  pri  snimanju  (neoštrost,  zakrivljenost, 
deformacija).  Close  pokazuje  bitno  ograničenje 
svakog  realizma,  a to  je  da  je  on  uvijek  tehnika  pri- 
kazivanja, a ne  doslovna  pojavnost  i izgled  svijeta. 
Veristička  skulptura  kiparski  je  ekvivalent  hiperrea- 
lističkom  (fotorealističkom)  slikarstvu.  Ona  se  zasniva 
na  postizanju  što  veće  iluzionističke  sličnosti  između 
skulpture  (predmeta)  i ljudskog  tijela  (organizma). 
Uobičajeno  se  realizira  izradom  otisaka  tijela  i 
lijevanjem  kipa  u fiberglasu  ili  poliesteru.  Predstavnici 
verističke  skulpture  su  John  de  Andrea  i Duane 
Hanson.  Na  tehničkom  planu  realizacije  tih  kipara 
proizlaze  iz  popartističkih  skulptura  i instalacija 
Georgea  Segala,  ali,  za  razliku  od  Segala,  koji  je 


kipovima  ostavljao  umjetni  status  otuđenog  lika  koji 
nestaje,  de  Andrea  i Hanson  su  težili  doslovnoj  kopiji 
(vizualnoj  i predmetno  tjelesnoj  podudarnosti)  koja 
je  naglašena  upotrebom  odjeće.  Karakterističan  pri- 
mjer je  Hansonova  skulptura  - instalacija  Žena  s 
kolicima  iz  samoposluživanja  (1969.).  Prikazana  je 
doslovna  figura  žene,  uobičajenih  ljudskih  dimenzija. 
Figura  je  odjevena  u pravu  odjeću  i naslonjena  je  na 
prava  kolica  s namirnicama  iz  samoposluživanja.  Te 
skulpture  izazivaju  efekt  nelagode  i susreta  s ne-bićem 
u obličju  bića.  Psihološki  efekt  je  uračunat  u rad. 
Ekspresija  tih  skulptura  ne  proizlazi  iz  likovne  gestu- 
alnosti  i subjektivnosti  umjetničkog  izraza,  nego  iz 
poremećenog  odnosa  realnost-predodžba-iluzija- 
realnost. 

Predstavnici  hiperrealizma  su:  Robert  Bechtle,  Clau- 
dio  Bravo,  John  Clem  Clarke,  Chuck  Close,  Malcolm 
Morley,  Richard  McLean,  Robert  Cottingham,  Ralph 
Goings,  John  de  Andrea,  Duane  Hanson.  U jugo- 
slavenskoj umjetnosti  hiperrealistički  pristup  karak- 
terizira radove:  Franca  Mcsariča,  Miće  Popovića,  Petra 
Đorđevića,  Milana  Blanuša,  Vladimira  Jovanovića, 
Jadranke  Fatur. 

LITERATURA:  Artla25,  Balj  I , Bas  1 , Battc4,  Buc  14,  Dok  1 . G«no3, 
Kala  1 , Kult3,  Luc9,  Mas  1 , Men  I , Mcn4,  Pren  1 , Rich2,  Walto  1 

Hiperrealnost.  Hiperrcalnost  je  rezultat  ili  efekt 
procesa  simulacije,  a to  znači  simulakrum  koji  ne 
potječe  iz  osjetilne  realnosti,  ali  je  naizgled  realniji  ili 
prirodniji  od  te  realnosti.  Realnost  se  povlači  u korist 
imaginarnog,  koje  je  realnije  od  realnog.  Realnije  od 
realnog  je  hiperrealno.  Ono  je  stvoreno  slikama, 
simboličkim  posredovanjima,  kompjutorskim  simu- 
lacijama  ili  sistemom  prikazivanja  bez  referenci  u 
svijetu.  Prikaz  koji  nastaje  je  produkt  artificijelnog  i 
arbitrarnog  medijskog  svijeta.  Hiperrealnost  je  realnost 
subjekta  kulture  koji  je  postao  objekt  U hiperrcalnosti 
postmodeme  kulture  ne  postoji  realnost,  ali  ni  iluzija 
nego  beskrajna  proizvodnja  arbitrarnih  značenja  i 
imaginarnih  prikaza.  S modelima  hiperrealnosti  su 
radili  Richard  Prince,  Cinđy  Sherman,  Robert  Longo, 
Barbara  Kruger,  Jeff  Wall. 

LITERATURA:  Baud7,  Baud8,  BaudlO,  Baudl  I . Baudl2,  Baudl  3, 
Baudl4,  Baudl  5 

Hipertekst.  Hipertekst  (hypertext)  je  informacijska 
tehnologija  (hardver  i softver)  zasnovana  na  indi- 
vidualnim blokovima  teksta  ili  leksijama  koji  se 
elektronski  nelinearno  povezuju  u moguće  nove 
tekstove.  Tradicionalni  logocentrični  tekst  je  zasnovan 
na  mimezisu  (orijentiranom  prikazivanju)  sintag- 
matske  (linearne)  strukture  govora  i misli  čiji  je  govor 
mimezis.  Sintagmatska  ili  linearna  struktura  govora 

je  ona  koja  prati  vremensku  os  uzastopnih  jedinica 
govora,  pri  čemu  jc  svaka  jedinica  određena  vlastitim 
mjestom  u linearnom  nizu,  tj.  odnosom  s elementom 
koji  joj  prethodi  i elementom  koji  slijedi.  Moder- 
nistički tekst  (autonomija  teksta)  je  zasnovan  na 
tipografskoj  dvodimenzionalnoj  (površinskoj) 
organizaciji  tragova  mimezisa  govora,  odnosno, 
tragova  drugih  tekstova.  Dok  tradicionalni  tekst  (dat 
kao  pismo)  slijedi  samo  vremensku  logiku  izraženu 
prostornim  nizom,  moderni  tekst  se  zasniva  na 
vremenskoj  i na  prostornoj  logici  topologije  (koja 
postaje  topografija  i,  konačno,  utilitarna  tipografija) 
pisma.  Dvodimenzionalna  (površinska)  topologija 
odnosa  tekstualnih  elemenata  ili  tragova  prikazuje  se 
modelom  mape  ili  mreže.  Fostmodemi  hipertekst 
(konkretni  sistem  tekstova  obrađen  računalom  ili 
metafora  postmodemog  višedimenzionalnog  pove- 
zivanja tekstova  koji  mimetički  nisu  povezani  s 
govorom)  je  sistem  nelinearnih  povezivanja  (inter- 
tekstualnih  razmjena)  po  više  različitih  kriterija  ili  osi 
orijentacije  ili  ekrana  ( prozora ) prezentacije.  Određeni 
tekst  ili  element  teksta  moguće  je  povezati  (inter- 
tekstualno)  sa  svim  drugim  tekstovima  s kojima  se 
intencionalno,  značenjski  i smisleno  može  dovesti  u 
odnos.  Nelinearnost  hiperteksta  se  ukazuje  kao 
subverzija  prostornog  i vremenskog  principa  orga- 
nizacije teksta  ili  tekstualnih  odnosa.  Formalno,  model 
hiperteksta  (kao  hardver  i softver)  osigurava  okružja 
(i hypertext  environments)  za  tekstualna  povezivanja. 
Okružje  koje  hipertekst  osigurava  je  dinamičko 
okružje  (tekstualnih  događaja,  a ne  tekstualnog  zapisa/ 
fiksiranja  statičnih  tragova).  Metaforično,  struktura 
hiperteksta  se  opisuje  i interpretira,  prema  Georgu  P. 
Landowu,  konceptima  intertekstualnosti  (Julia  Kri- 
steva),  višeglasnosti  (Mihail  Bahtin),  mreža  moći 
(Michel  Foucault),  rizoma  ili  nomadizama  (Gilles 
Deleuze,  Fćlix  Guattari).  Služeći  se  psihoanalitičkim 
konstrukcijama  koncept  hiperteksta  možemo  opisati 
i kao  totalizirajući  tekstualni  promiskuitet  (prožimajući 
odnos  razmjene  svakog  teksta  sa  svakim  mogućim 
tekstom). 

U filozofskom  smislu,  koncept  hiperteksta  subvertira 
zatvoreni  autonomni  ontološki  definirani  tekst 
pokazujući  daje  tekstualno  stanje  (ili  poredak  značenja 
i smisla)  trenutni  odnos  teksta  (bilo  kojeg  teksta)  sa 
svim  drugim  mogućim  tekstovima  kulture.  Zato  se 
više  ne  govori  o tekstu  kao  konačnom  rezultatu  ili 
djelu,  nego  se  o rezultatu  ili  djelu  govori  kao  o 
trenutnom  odnosu  različitih  tekstova  dovedenih  u 
trenutni  odnos  na  osnovi  nekog  izabranog  pojedi- 
načnog kriterija.  Kriterij  je  uvijek  pojedinačan, 
arbitrarni  ili  motivirani  stav  ili  propozicija  koja 
omogućava  istovremeno  suočavanje  tekstova  raz- 


ličitog porijekla  (umjetnički  tekst,  znanstveni  tekst, 
teorijski  tekst,  religiozni  tekst,  itd.).  U hipertekstu- 
alnom  sistemu  jedan  tekst  ili  leksija  je  istodobno 
označitelj  (ono  što  se  povezuje  u beskrajne  lance  koji 
prethode  svakom  značenju  i smislu)  i znak  (efekt 
označiteljskih  anticipacija  u razmjeni  značenja  i 
smisla).  U metafizičkom  smislu  se  pojam  granica 
jezika  dovodi  u pitanje,  budući  da  se  pokazuje  daje 
svaka  jezička  (=  tekstualna)  granica  samo  trenutni 
odnos  pozvanih  ili  upotrijebljenih  instrumentalnih 
tekstualnih  odnosa.  Hipertekst  pokazuje  da  nijedan 
tekst  nije  završeni  tekst  nego  da  se  nastavlja,  produžava 
ili  umnožava  u tekstualnom  kretanju  od  teksta  do 
teksta  (metaforično,  po  Donni  Harraway,  hipertekst 
je  tekstualna  elektronska  proteza).  Hipertekst  je  u 
doslovnom  smislu  element  novog  tekstualnog  svijeta 
(po  Baudrillardu  hiperrealnosti)  i usko  je  povezan  s 
konceptima  virtualne  realnosti  i kiboiga.  U idealnom 
slučaju  hipertekst  uzima  neke  funkcije  autora 
(hypertextual  author-funetion ) i tada  sam  sebe 
intencionalno  zastupa  i prikazuje  u virtualnom  ili 
cyberprostoru. 

Hipertekst  se  može  upotrijebiti  u teorijskom,  a zatim 
i u filozofskom  radu . Prvo,  može  poslužiti  pokazi- 
vanju odnosa  između  tekstova-teza  i tekstova- 
argumenata  na  različitim  nivoima  sinkronijskog, 
dijakronijskog,  značenjskog  ili  kontekstualnog 
dokazivanja  ili  pobijanja.  Drugo,  može  uspostaviti 
odnose  i učiniti  dostupnim  (tekstualno  prisutnim)  sve 
referentne  tekstove  rasprave  (povijest  filozofije  ili,  šire, 
povijest  pisma;  postaje  tekstualno  TU  prisutna).  Treće, 
gradi  putanje  (routines)  koje  nisu  putanje  mišljenja 
nego  izmjenjive  putanje  softverskog  poretka  (ili 
trenutno  izabrane  putanje  neke  lokalne  jezičke  igre 
intertekstualnosti).  I četvrto,  pojam  filozofskog 
dijaloga  se  postavlja  kao  unutartekstualna  razmjena 
kojom  se  svaki  tekst  može  povezati  s nekim  drugim 
tekstom,  drugim  riječima,  osim  moje  intencionalnosti 
(intencionalnosti  autora)  pojavljuju  se  prividne 
(simulacijske)  intencionalnosti  hipertekstualnog 
sistema.  To  znači  da  se  teorijsko  ili  filozofsko  JA 
suočava  s intencijama  različitih  drugih  JA  tekstualnih 
produkcija  i time  postaje  objekt  tekstualne  prakse. 
LITERATURA:  Andel,  Đordl,  Landol 

Historicizam.  Historicizam  tumači  povijest  društva, 
kulture  i umjetnosti  kao  pravilni  zakonomjerni 
razvojni  niz  ili  evoluciju.  On  otkriva  historijski 
determinizam,  a to  znači  sudbinu,  historijske  zakone 
ili  plan  evolucije  i progresa.  Modernističke  teorije  su 
historicističke  zato  što  razvoj  modeme  umjetnosti 
tumače  kao  pravilnu  i neprekidnu  evoluciju  slikarstva 
i skulpture,  od  mimetičkog  prikazivanja  do  apstrakt- 

nog  izražavanja,  odnosno  zato  što  smjenu  umjetničkih 
nastojanja  pojedinih  pokreta  interpretira  kao 
progresivni  razvoj  prema  autonomiji  umjetnosti. 
Povjesničari  umjetnosti  Charles  Harrison  i Fred  Orton 
objašnjavaju  historicizam  modernizma  ukazujući  da 
je  modernizam  skup  uvjerenja  o praksi,  kritici  i 
povijesti  umjetnosti,  tj.  o predodžbama,  vrijednostima 
i tehnikama  prikazivanja  i njihovom  povijesnom 
razvoju. 

Termin  historicizam  razlikuje  se  od  termina  historizam. 
Prema  estetičaru  Milanu  Damnjanoviću  historicizam 
je  pogrešno  stajalište  koje  apsolutizira  princip  po- 
vijesnosti,  a historizam  je  opravdano  stajalište  koje 
taj  princip  vidi  na  djelu  u područjima  kulture,  društva 
i umjetnosti  kao  bitan,  ali  ne  i apsolutan  princip.  Sa 
stajališta  historizma  sve  pojave  su  date  na  vremenski 
način,  a njihovo  se  biće  pojavljuje  u vremenu. 
LITERATURA:  Ara  l,  Damnja3,  Dai>4,  HarrlO,  Harr)6 

Hit  parada.  II it  parada  je  bio  naziv  zajedničkog 
nastupa  u kojem  su  sudjelovali  Mladen  Galić,  Ante 
Kuduz,  Ljerka  Šibenik  i Miroslav  Šutej,  usmjerenog 
realizaciji  ambijentalnih,  ludističkih  i procesualnih 
djela  u Galeriji  Studentskog  centra  u Zagrebu  1967. 
godine.  Hit  parada  je  u hrvatskoj  umjetnosti  60-ih 
godina  odredila  aktivistički  i protokonceptualni 
prijelaz  od  umjetnosti  Novih  tendencija  (proznanst- 
venog  pogleda  na  umjetnost  kao  istraživanje)  prema 
minimalnoj  i postobjektnoj  umjetnosti  (ambijentalnoj, 
konceptualnoj  i procesualnoj  ludističkoj  umjetničkoj 
praksi).  Prijelaz  od  Novih  tendencija  postobjektnoj 
umjetnosti  je  zapravo  prijelaz  od  egzaktnog  objekta 
kao  proizvoda  (slika,  skulptura,  instalacija)  na 
ludistički  objektni  prostor  ( envimnmental  art , event 
art).  Na  Hit  paradi  publika  je  uvedena  u igru  s 
izloženim  eksponatima  i time  je  izložba  umjetnika  kao 
statična  situacija  transformirana  u ludistički  događaj 
{event). 

LITERATURA:  Den55,  Denl02,  Denl05,  KoSčl,  Sus2,  Sus3 

Hladna  apstrakcija.  Vidi:  Apstraktna  umjetnost, 
Geometrijska  apstrakcija 

Hodanje  kao  umjetnost.  Hodanje  kao  umjetnost 
objedinjuje  aspekte  performansa  (kretanje  umjetnika 
u prirodnom,  urbanom  ili  galerijskom  prostoru)  i 
ambijentalne  umjetnosti  (označivanje  prostora  činom 
hodanja).  Rane  radove  s hodanjem  realizirali  su  body 
art  umjetnici  Dennis  Oppenheim,  ostavljajući  tragove 
stopala  u pijesku;  Bruce  Nauman,  mjereći  koracima 
prostoriju  i Terry  Fox,  ostavljajući  azbestne  tragove 
cipelama  po  podu  galerije.  Poetiku  hodanja  kao 
umjetnosti  ostvarili  su  engleski  land  art  umjetnici 


Richard  Long  i Hamish  Fulton.  Oni  su  preuzeli  ideale 
britanskih  viktorijanskih  putnika  pješaka  koji  su 
prelazili  nepoznata  egzotična  prostranstva  Afrike  i 
Azije,  i konceptualno  ih  uobličili  u strategiju  ponašanja 
umjetnika.  Za  putovanja  započetih  u Engleskoj,  a 
kasnije  realiziranih  širom  svijeta,  oni  su  hodanje 
dokumentirali  označivanjem  etapa  putovanja  na 
kartama,  fotografiranjem  pejzaža  ili,  u slučaju  Longa, 
ostavljanjem  kiparskih  tragova  (krugovi,  linije  od 
kamena,  pruća).  Fulton  vlastiti  hod  doživljava  kao 
kontemplativno  pražnjenje  duha  i primanje  nepos- 
rednog djelovanja  prirode  (sunce,  vjetar,  kiša).  Long 
je  započeo  jednostavnim  vježbama.  Hodajući  više  puta 
u jednoj  liniji  po  travi  (Engleska,  1968.),  ostavljao  je 
trag  u obliku  linije,  ugažene  staze.  Kasnije  je  hodanje 
u egzotičnim  prostorima  definirao  kao  polazište  iz 
kojeg  izvodi  kompleksne  horizontalne  kiparske 
instalacije,  koje  u podtekstu  ukazuju  na  njegova 
putovanja.  U radu  Bezbrojne  stijene  (1983.)  doku- 
mentirao je  faze  pješačenja  po  himalajskim  pro- 
stranstvima centralnog  Nepala,  tako  stoje  fotografirao 
prostor  ispred  sebe.  Promatrajući  serije  fotografija, 
gledatelj  dobiva  iluziju  kretanja  u prostoru.  Novo- 
sadski konceptualni  umjetnik  i pjesnik  Miroslav 
Mandić  je  80-ih  pokrenuo  projekt  Ruža  lutanja , koji 
se  zasniva  na  hodanju  europskim  smjerovima  kretanja 
između  izabranih  lokacija  koje  su  najčešće  određene 
mjestom  života  ili  smrti  značajnih  nacionalnih  i 
svjetskih  književnika.  Marina  Abramović  i Ulay  su 
realizirali  kompleksan  višemjesečni  performans 
Projekt  za  veliki  Kineski  zid  (1988.).  Umjetnici  su 
krenuli  pješke  s različitih  strana  Kineskog  zida  da  bi 
se  sreli  na  njegovoj  sredini.  Putovanje  je  doku- 
mentirano fotografski,  filmski  i televizijskim  sate- 
litskim prijenosom.  Za  njih  je  hod  bio  suočivanje  s 
povijesnim  arhetipskim  modelima  stare  kineske 
civilizacije  i ispitivanje  ljudske  izdržljivosti. 

LITERATURA:  Abr4,  Aup2,  Fucl,  Fultl,  Futi2,  LonI,  Mandić3, 
Mandić4,Tiš2 

Holizam.  Holizam  je  gledište  po  kojem  pojave  u 
prirodi,  kulturi,  teoriji  ili  umjetnosti  stječu  značenja  i 
vrijednosti  mjestom  u cjelini  Čiji  su  funkcionalni, 
egzistencijalni,  konceptualni  ili  vizualni  element. 
Značenja  u kulturi  i umjetnosti  ne  uče  se  postupno, 
nego  učenjem  cjeline  jezika  kulture  ili  vizualnih 
značenjskih  sistema  umjetnosti.  Prevođenje  jednog 
značenjskog  sistema  u drugi  obavlja  se  kao  proces 
prevođenja  cjeline  (značenjskog  konteksta  ili  okvira), 
a ne  kao  prevođenje  pojedinačnih  izoliranih  značenja. 
Značenja  elemenata  likovnog  umjetničkog  djela 
(točka,  linija,  površina,  tekstura,  boja,  masa,  prostor, 
figura,  gestualni  trag)  nisu  određena  pojedinačnim 

značenjima  elemenata  nego  mjestom  i funkcijom 
elementa  u cjelini  umjetničkog  djela.  S holističkog 
stajališta  likovni  elementi  nisu  pravi  znakovi  nego 
vizualni  elementi  bez  značenja,  koji  postaju  značenjski 
vrijedni  činom  smještaja  u umjetničko  djelo  i odnosom 
s drugim  elementima  i njihovim  kompozicijskim  i 
strukturalnim  odnosima  u svijetu  i povijesti  umjet- 
nosti. Ako  se  zamisao  holizma  uopći,  može  se  reći  da 
značenje  jednog  umjetničkog  djela  (slike,  skulpture, 
instalacije,  ambijenta,  performansa)  nije  određeno 
samim  umjetničkim  djelom  nego  mjestom  umjet- 
ničkog djela  u svijetu  i povijesti  umjetnosti.  S ra- 
dikalnog holističkog  stajališta  umjetničko  djelo  je 
prazan  znak  (bez  značenja  po  sebi),  koji  značenja  i 
smisao  zadobiva  time  Što  je  nastao  u svijetu  umjetnosti 
ili  što  se  interpretacijama  dovodi  u odnose  s drugim 
djelima  povijesti  umjetnosti.  Holističko  stajalište  je  u 
modernističkoj  i postmodemističkoj  umjetnosti  po- 
stavljeno kao  poetički  okvir  umjetničkog  rada  u dva 
slučaja:  (1)  predmeti,  bića,  situacije,  oblici  ponašanja, 
institucije  i društveni  odnosi  postaju  umjetničko  djelo 
zato  što  se  smještaju  u kontekst  svijeta  umjetnosti, 
čime  im  se  nameće  značenje  umjetničkog  rada  (pristup 
je  karakterističan  za  duehampovsku  tradiciju  rcady- 
madea);  (2)  umjetnik  konstruira  cjelovite  zatvorene 
sisteme,  modele  prezentacije  holističkog  pogleda  na 
svijet;  na  primjer,  djela  ambijentalne  umjetnosti  stva- 
raju prostome  zatvorene  cjeline  (totaliteti,  holistički 
modeli),  a djela  kibemetičke  umjetnosti  koriste  um- 
jetno stvorene  susteme  koji  bi  trebali  modelirati  pri- 
rodne cjeline  i procese  (kibemetički  umjetnički  radovi 
Hansa  Haackea  s mikroklimom  stvaraju  cjelovite 
zatvorene  ekološke  sisteme).  Poseban  tip  lingvističkih 
holističkih  istraživanja  su  radovi  konceptualnog 
umjetnika  Josepha  Kosutha  koji  se  bavi  mehanizmima 
stvaranja  značenja  u kulturi.  Ti  mehanizmi  pokazuju 
da  značenja  (govorni  jezik,  vizualni  prikazi,  reklame, 
politički  plakat,  oblik  ponašanja)  nastaju  djelovanjem 
kulture  i imaju  određeno  i prepoznatljivo  značenje 
samo  u kulturi  u kojoj  nastaju.  Granice  jezika  uvijek 
su  granice  svijeta  u kojem  umjetnik,  gledatelj, 
teoretičar  živi  i djeluje.  U seriji  projekata  Text/Context 
(1979.)  Kosuth  je  izlagao  tekstove  na  javnim  pro- 
storima (ti^,  ulica,  galerija)  koji  govore  o odnosu  teksta 
i konkretnog  kulturološkog  konteksta  (prostora)  u koji 
su  smješteni,  ukazujući  na  relativna  kulturološka 
značenja  umjetničkog  rada.  Značenja  umjetničkog 
rada  su  funkcija  konteksta  u kojem  se  djelo  izlaže. 

LITERATURA:  Bcnt  1 , Coy  1 , Kosu9,  Marti2,  Miš7,  Miš8,  Potrt  1 0, 
Potrt  1 1 , Šuv63 

Holografija.  Holografija  je  trodimenzionalni  vizualni 
prikaz  ostvaren  laserskim  zracima.  Holografiju  je 


pronašao  fizičar  Dennis  Gabor  1948.  godine.  Holo- 
grafska  slika  je  skladište  svjetlosnih  valova.  Da  bi 
snimljeni  objekt  postao  vidljiv,  potrebno  je  te  valove 
aktivirati.  To  se  postiže  osvjetljavanjem  površine 
holografske  snimke  laserskom  svjetlosnom  zrakom 
pod  odgovarajućim  kutom.  Dobiveni  vizualni  prikaz 
snimljenog  predmeta  je  vizualna  iluzija  trodimen- 
zionalnog predmeta  i prostora.  Holografija  se  pos- 
ljednjih trideset  godina  razvija  kao  autonomna  um- 
jetnička disciplina  koja  objedinjuje  iskustva  foto- 
grafije, ambijentalne  umjetnosti  i luminoplastike.  U 
svijetu  postoji  nekoliko  muzeja  holografske  umjet- 
nosti. Rani  holografski  radovi  su  snimke  američkog 
body  art  umjetnika  Brucea  Naumana  Prva  holografska 
serija  (pravljenje  grimasa)  (1968.),  Druga  holograf- 
ska serija  (1969.),  kao  i fotografske  studije  grimasa, 
odnosno  mogućnosti  upotrebe  lica  kao  materijala 
izražavanja  ideja  za  holografske  realizacije.  Holo- 
grafske strukture  s tekstom  realizirao  je  američki 
umjetnik  Richard  Kostelanetz,  prenoseći  u holografski 
medij  modele  izražavanja  zasnovane  na  konkretnoj 
poeziji. 

LITERATURA : Bent  1 , Beny  1 , Holo  1 , Kos5,  Kult2,  Naum  1 , Naum2, 
Wilhl, 

Homoerotičnost  Homoerotičnost  ili  homoerotična 
umjetnost,  umjetnost  prikazivanja  i izražavanja 
homoseksualnih  (gay,  lezbijskih,  biseksualnih) 
erotskih  emocija,  fantazija  i mikrosocijalnih  odnosa. 
Određena  je  temom  (seksualno-erotičnim  odnosom 
pripadnika  istog  spola),  pa  tek  onda  medijskim  i 
stilskim  rješenjima  u slikarstvu,  fotografiji,  filmu, 
performansu  i književnosti.  Homoerotična  umjetnost 
može  biti:  (1)  umjetnost  prikazivanja  i izražavanja 
erotskih  sadržaja  i tema  (svakodnevnice,  emocionalnih 
odnosa,  seksualnih  odnosa);  (2)  realistička  umjetnost, 
često  i naivno  amaterska  umjetnost  prikazivanja  ži- 
votnih situacija  mikrosocijalnih  i marginalnih 
homoseksualnih  zajednica,  grupa,  društava;  (3)  uni- 
verzalna visoka  modernistička  ili  postmodemistička 
umjetnost,  s doslovnim  ili  prikrivenim  homoerotičnim 
sadržajima,  odnosno  umjetnost  koja  se  interpretira  kao 
homoerotična  ne  po  svojem  izgledu,  značenjima  i 
vrijednostima  nego  po  biografiji  umjetnika  koji  je 
stvara.  Homoerotična  umjetnost  70-ih  i 80-ih:  (1)  u 
metafizičkom  smislu  povezuje  se  s alkemijskim 
predodžbama  androgina;  (2)  u bihevioralnom  smislu 
ima  karakter  travestije  (preoblačenje,  maskiranje, 
šminkanje);  (3)  u izražajnom  smislu  može  biti 
realistička  (prikazuje  realnost  homoseksualnih 
zajednica)  ili  ekspresivna  (izražava  homoerotične 
emocije);  (4)  u postmodemističkom  smislu  ukazuje 
se  kao  simulacija  seksualnosti  trećeg  ili  N-tog  spola, 

tj.  ukazuje  se  kroz  tendenciju  simulacijskog  brisanja 
spolnih  granica  i prikazivanja  spolnosti  kao  spektakla, 
ekstaktičke  društvene,  modne  ili  medijske  igre. 
Predstavnici  umjetnosti  s homoerotičnim  naznakama 
u slikarstvu  su  Gustave  Courbet,  Gustave  Caillebotte, 
Francis  Picabia,  Georgia  O’KeefTe,  Maric  Laurcncin, 
Katherine  S.  Dreier,  Juliette  Rochc,  Florine  Stetthei- 
mer,  Frida  Kahlo,  Alice  Neel,  Francis  Bacon,  Lucien 
Freud,  Larry  Rivers,  Cy  Twombly,  Jasper  Johns, 
Robert  Rauschenberg,  Andy  Warhol,  Eric  Fischel, 
Francesco  Clemente,  Salome,  Delmas  Howe  i Barryl 
Cook,  u fotografiji  Hannah  Hoch,  Claude  Cahun, 
Robert  Mapplethorpe,  Joel-Peter  Witkin,  u umjet- 
ničkom filmu  i svakodnevnom  ponašanju  Andy 
Warhol,  Dcrck  Jarman,  Peter  Greenaway,  u perfor- 
mansu Marcel  Duchamp,  Elsa  von  Freytag-Loring- 
hoven,  Gilbert  & Georgc,  Urs  Liithi,  Gmppo  Zaj , 
Lynda  Benglis. 

LITERATURA:  Alfi , Alp  I , Alp2,  Are  l , Ars3,  Betgm  1 , Brctt  1 , Cla5, 
Coopl,  Coopersl,  Dele3,  Dcml,  Extl,  Fou4,  Fou7,  Fou8,  Georl, 
Grž8,  Jagl,  Jar2,  Jonl,  Jon2.  Kat  I,  Kraus21,  Lani,  Laul,  Luci  2, 
Ow2,Ow5,  Princ  1,  Roth2,  Siel,  Tuck2,  Veri,  Wallisl,  Wallis2 

Horizontalna  plastika.  Horizontalna  plastika  su 
kiparski  i ambijentalni  umjetnički  radovi  u prirodnom 
ili  urbanom  prostoru.  Tlo  na  kojem  se  postavlja  rad, 
okolna  priroda  i arhitektura  čine  bitne  elemente  djela. 
Horizontalna  plastika  je  nastala  70-ih  godina  evo- 
lucijom land  arta  i ambijentalne  umjetnosti.  To  je 
kasnomodemistička  sinteza  života  i umjetnosti, 
odnosno  sinteza  umjetnosti  i arhitekture  u totalno 
umjetničko  djelo.  Termin  je  uveo  njemački  kritičar 
Manfred  Schneckenburger  da  bi  označio  umjetnička 
djela  zasnovana  na  radu  s prostorom,  iskustvom  i 
doživljajem  prostora,  performansom  u prostoru  i 
memoriranim  simboličkim  prostorima.  Takav  pristup 
prostoru  Schneckenburger  naziva  plastika  kao  djelatna 
forma,  budući  da  je  djelo  dinamičan  suodnos 
umjetnikovog  činjenja,  prostome  situacije  i per- 
ceptivnog  performansa  promatrača.  Zamisao  hori- 
zontalne plastike  nastaje  napuštanjem  vertikalnog 
totemskog  ili  figuralnog  kiparskog  modusa  u ime 
horizontalnog  pejzažnog  modusa.  Realizacije 
horizontalne  plastike  očituju  utjecaj  arhitekture  i 
urbanizma.  U povijesti  arhitekture  umjetnici  pronalaze 
civilizacijske  uzorke  koje  rekonstruiraju,  simuliraju  i 
transformiraju  u aktualna  djela.  Primjeri  prethis- 
torijskih megalitskih  građevina,  staništa  sjevemoame- 
ričkih  Indijanaca,  egipatske  i južnoameričke  piramide, 
zen  vrtovi  ili  peruanski  misteriozni  crteži  na  tlu  bitni 
su  za  razumijevanje  horizontalne  plastike.  Carl  Andre 
opisao  je  nastanak  horizontalne  plastike  ovako:  “Bilo 
le  vrijeme  kada  su  ljude  zanimale  brončane  korice 


mača  kipa  slobode  na  otoku  Bedloe.  Zatim  je  došlo 
vrijeme  kada  se  umjetnici  nisu  više  bavili  brončanim 
koricama  nego  Eifellovom  željeznom  konstrukcijom 
koja  nosi  kip.  Sada  ih  zanima  otok  Bedloe”.  Hori- 
zontalna plastika  razlikuje  se  od  land  arta  po  tome  što 
se  land  art  bavi  prostornim  instalacijama  u interakciji 
s prirodnim  fenomenima,  a horizontalna  plastika 
prostornim  instalacijama  kao  simboličkim  modelima 
uobličivanja  prostora. 

Zamisao  horizontalne  plastike  razvija  se  u dva  smjera: 
(1)  prema  psihološkoj  konstrukciji  prostora  kao 
djelatne  forme;  (2)  prema  simboličkim  arhetipskim 
uobličivanjima  prostora,  koja  ukazuju  na  povijest 
civilizacija.  Psihološka  konstrukcija  prostora  je 
subjektivni  plastički  govor  umjetnika  o doživljaju 
prostora,  ali  i prostor  doživljaja  (djelatna  percepcija) 
publike.  Steći  iskustvo  nekog  djela  horizontalne 
plastike  znači  živjeti  ga,  prisvojiti  ga,  proći  kroz  njega 
tijelom,  a ne  samo  pogledom.  Richard  Scrra  ukazao 
je  da  ti  radovi  postavljaju  tijelo  čovjeka  kao  mjeru  u 
odnosu  na  neodređenost  zemlje.  Alice  Aycock  je 
realizirala  rad  Labirint  ( 1 972.).  Da  bi  promatrač  vidio 
i doživio  djelo,  mora  ući  u stvarni  labirint  i proći  kroz 
njega,  odnoseći  se  prema  njemu  tjelesno,  psihološki  i 
intelegibilno.  Simbolički  arhetipski  pristup  prostoru 
povezuje  čin  umjetnika,  datost  prostora  (arhitektura, 
ambijent,  instalacija)  i perceptivni  performans 
promatrača  s memoriranim  civilizacijskim  modelima 
uobličivanja  prostora.  Robert  Morris  realizirao  jc 
monumentalnu  megalitsku  građevinu  nazvanu 
Opservatorij  (1977 .).  To  nije  samo  oblikovani  prostor 
koji  prikazuje  megalitsku  arhitekturu  nego  i funk- 
cionalni prostor  koji  modemom  čovjeku  nudi  mo- 
gućnost megalitskog  promatranja  astronomskih 
pojava,  kao  što  je  izlazak  Sunca  najkraćeg  i najdužeg 
dana  u godini.  Marko  Pogačnik  je  tijekom  80-ih 
godina  realizirao  nekoliko  horizontalnih  instalacija, 
koje  je  definirao  sljedećim  riječima:  “Horizontalnom 
skulpturom  nazivam  skulpturu  koja  svoje  elemente 
svjesno  raspoređuje  horizontalno  po  prostoru  tako  da 
stoje  u odnosu  prema:  1)  strukturi  prirode  ili  urbane 
sredine  u koju  se  postavljaju,  2)  energetskom 
organizmu  zemlje  na  kojoj  stoje,  3)  kruženju 
svemirskih  tijela  u nebeskom  prostoru  nad  njom”. 
Pogačnikovo  određenje  horizontalne  plastike  ukazuje 
na  tri  smislena  okvira:  ( 1 ) prostor  direktnog  doživljaja, 
koji  odgovara  modernističkom  shvaćanju  smisla  i 
funkcije  umjetničkog  djela;  (2)  prostor  ekološke 
sinteze  i liječenja  zemlje,  koji  odgovara  postmo- 
demističkom  interesu  za  usuglašivanje  modeme 
kulture  i prirode;  (3)  prostor  povijesnih  odnosa  prema 
megalitskoj  tradiciji,  uspostavljanjem  odnosa  s tlom  i 
nebeskim  tijelima.  Osim  navedenih  autora,  u području 

horizontalne  plastike  djelovali  su:  Charles  Simonds, 
Michael  Singer,  Dani  Karavan,  Richard  Long,  Sušan 
Hiller,  Mary  Miss,  Bili  Važan,  Richard  Fleischner. 

LITERATURA:  Aycl.  Doc2,  Krausl2,  Lippl5,  Morri3,  SchnI, 
ŠuvlO,  Tom  13 

Horizontalni  modus.  Horizontalni  modus  izlaganja, 
postavljanja  i realiziranja  umjetničkog  djela  (skulpture, 
instalacije,  slike)  povezan  je  s kritikom  i subverzijom 
modernističkog  vertikalnog  ili  totemskog  modusa  kipa 
ili  Figure  karakterističnog  za  kiparsku  mimctičko- 
figurativnu  tradiciju  Zapada.  U modernističkoj 
skulpturi  se  razlikuju  dvije  tendencije:  (1)  ona  koja 
vodi  od  kipa  ili  totema  prema  figuri,  od  figure  prema 
figurabilnom,  i od  figurabilnog  prema  vertikalnom 
strukturiranju  nereferencijalne  ili  aikoničke  vitalne 
forme  (karakteristično  je  djelo  Davida  Smitha),  i (2) 
ona  koja  vodi  od  kipa  ili  rasporeda  kipova  u prostoru 
prema  horizontalnom  aranžmanu  skulpturalnih 
elemenata  (rani  nadrealistički  Alberto  Giacometti  i 
predminimalistički  Tony  Smith). 

Horizontalni  modus  se  u skulpturu  uvodi  iz  više 
izvanskulptorskih  konteksta:  (a)  iz  arheologije, 
etnostudija  (izvaneuropske  kulture,  takozvane 
primitivne  kulture),  arhitekture,  urbanizma  i vrtne 
umjetnosti,  gdje  se  arhitektonski  horizontalni  modus 
uvodi  kao  paradigmatska  forma  skulptorskog  po- 
stavljanja (land  art  i horizontalna  plastika),  (b)  iz  teatra, 
gdje  se  horizontalna  koncepcija  scene  i scenskog 
postavlja  kao  osnova  realizacije  i aranžiranja  skulp- 
torskog poretka,  odnosno,  skulptura  se  ne  određuje 
kao  objekt  oko  kojega  se  promatrač  kreće,  nego  prostor 
u kojem  se  događa  izvođenje  (performans)  ili  tjelesna 
recepcija  rasporeda  i odnosa  objekata,  (c)  iz  moder- 
nističke formalističke  kritike  metafizičke  vertikale 
(hijerarhije)  transcendencije  u ime  horizontalnosti 
recepcije  i ponašanja,  i (d)  iz  kritike  vertikalnog 
modusa  kao  zastupnika  duhovnog  ili  idealnog  uz- 
dignuća,  ukazivanjem  na,  prema  Georgesu  Batailleu, 
prisutnost  niskog  i primamo  materijalnog  kao  izvora 
libidinalne  energije.  Alberto  Giacometti  je  realizirao 
niz  karakterističnih  skulpturalnih  modusa  u djelima 
Glava/Pejzaž  ( 1 930.- 1 93 1 .),  Projekt  za  prolaz  ( 1 930.- 
1 93 1 .),  Viseća  kugla  ( 1 930),  Kruženje  (1931.),  Šiljak 
u oko  (1932.),  Cvijet  u opasnosti  (1933.).  Ova  djela 
podtekstualno  korespondiraju  Batailleovim  nadrea- 
lističkim  postavkama  o iskliznuću  iz  vertikalnog 
modusa  u horizontalnu  distribuciju  materije  i energije. 
Giacometti  ukazuje  na  horizontalnost  pogleda  koji  više 
nije  usmjeren  optičkom  geometrijskom  ocrtavanju 
figure  nego  rasutom  prostiranju  pogleda  u hori- 
zontalnom modusu  skulptorskog  modela  svijeta.  Pri 
tome,  pogled  nije  nevini  aseksualni  izvršilac  estetskih 


zahtjeva  za  uživanjem  u,  prema  Kantu,  bezinteresnom 
lijepom  nego  je  provokacija  neodređenih  seksualnih 
emocija  koje  se  odnose  na  nesvjesne  želje. 

U postmodemi  se  pojam  horizontalnosti  izvodi  kao 
reakcija  na  tipizirane  i formalizirane  skulptorske 
vertikale  europske  tradicije  i visokog  modernizma,  ali 
u metaforičnom  smislu  u pitanju  su  i ukazivanja  na 
horizontalne  odnose  u prijenosu  informacija  (mreža, 
mapa,  ne-hijerarhijski  odnosi  u rizomu).  Horizontalna 
distribucija  u postmodemoj  teoriji  vodi  od  istraživanja 
povijesti  umjetnosti  istraživanju  i raspravi  horizon- 
talnih geografskih  kultura.  U tom  smislu  se  umjetnost 
predočava  kao  vertikalni  modus,  a kultura  kao  hori- 
zontalni modus.  Na  primjer,  feministički  orijentirana 
povjesničarka  umjetnosti  Grisclda  Pollock  uvjet  žen- 
skog (condition  of  women)  postavlja  kroz  dvostruki 
pogled  na  umjetnost:  generacijski  i geografski. 
Generacijski  pogled  se  odnosi  na  povijest  i pitanja  o 
razlici  u odnosu  na  povijesno  identificiranje  ženskog, 
feminističkog,  seksualnog  i prikazivačkog.  Naprotiv, 
geografsko  je  prostorna  slika  koja  omogućava 
predočavanje  razlike  kultura  i specifičnih  lokacija  koje 
su  društvene  i političke. 

LITERATURA:  Aycl,  Doc2,  Kraus3,  Krau$4,  Krau$7,  Krau$8, 
Krausl2,  Krausl6,Kraus20,  Lipp  14,  LippIS,  Morri3,  Polio  l,  Pollo2, 
Schnl,Šuvl0,Toml3 

Hrana.  Vidi:  Eat  vvorks 

Humor.  Humor  je  efekt  (raspoloženje  praćeno  smi- 
jehom) koji  uzrokuje  umjetničko  djelo.  U umjetnič- 
kom djelu  rijetko  se  pojavljuje  kao  samostalan  izraz, 
a povezan  je  s:  (1)  dosjetkom  ili  vicem  (prikazivanje 
smiješnog  i šaljivog  događaja  i situacije);  (2)  komikom 
(pojava  koja  izaziva  smijeh  i temelji  se  na  oponašanju, 
karikiranju,  situaciji  zabune  i omaške);  (3)  satirom 
(umjetničko  djelo  na  duhovit  i ironičan  način  izlaže 
kritiku  društva  i ljudskih  mana);  (4)  groteskom  (ka- 
rikaturalno  fantastična  i iskrivljena  slika  stvarnosti, 
koja  istovremeno  izaziva  komične  i zastrašujuće 
osjećaje);  (5)  ironijom;  (6)  parodijom;  (7)  paradoksom. 
U avangardama  humor  se  ostvaruje:  ( 1 ) umjetničkim 
djelom  (komični  i groteskni  likovi  u slikarstvu  Paula 
Kleea  kao  izraz  primame  arhetipske  naivnosti  djeteta 
i umjetnika  koji  želi  promatrati  svijet  očima  djeteta, 
kroz  smijeh  i sa  strahom;  gdje  je  humor  metafizička 
iskrivljenost  prikazivanja  svijeta  i time  sredstvo 
ekspresije);  (2)  oblicima  ponašanja  umjetnika  u 
fiiturizmu  i dadaizmu,  gdje  umjetnik  razara  obrasce 
visoke  umjetnosti  humorom  popularne  kulture 
(dadaistički  kabaret  Huga  Balla  i Emmy  Hennings  u 
Ziirichu,  1917.;  maskiranjc  Gcorga  Grosza  mrtvačkom 
maskom  kao  dada  smrt,  Duchampove  transvestitske 

akcije  docrtavanja  brkova  na  reprodukciji  slike  Mona 
Lisa  Leonarda  da  Vincija  i poziranja  u ženskoj  odjeći 
(Rose  Selavy,  1920.-1921.);  (3)  nadrealističkim  raz- 
radama funkcija  vica  i omaške  u psihoanalizi,  tj.  šala 
i omaška  se  ukazuju  kao  mjesta  na  kojima  se  otkriva 
učinak  nesvjesnog  i potisnute  seksualnosti.  Zato  je 
nadrealistički  humor  povezan  s erotskim,  šokantnim, 
paradoksalnim  i psihički  nestabilnim.  Uloga  humora 
u fluksusu  krajem  50-ih  i tijekom  60-ih  godina  u 
funkciji  je  zenovskog  prosvjetljenja,  Što  znači  da  se 
smijehom  ostvaruje  duhovno  prosvjetljenje  i preo- 
bražaj umjetnika  i publike.  U hepeningu  je  humor  dat 
u funkciji  igre  (igra  razveseljava  i dovodi  u komične 
situacije)  ili  ima  psihoterapeutsku  funkciju  u 
hepeninzima  Ann  Halprin.  U postavangardama,  od 
konceptualne  umjetnosti,  preko  performansa,  do 
postmodemističkih  modela  izražavanja  (transavan- 
garda,  neoekspresionizam  i simulacionizam),  humor 
je  povezan  s kritičkom  ironijom,  parodijom  i razot- 
krivanjem umjetničkog  i egzistencijalnog  apsurda. 
Smijeh  postavangarde  i postmodeme  je  ironični  smijeh 
skeptika  i nihilista  koji  je  svjestan  apsurdnosti  i 
otuđenosti  aktualnog  svijeta. 

U teoriji  postmodemizma  navode  se  klasifikacije 


humora  u skladu  s tematizacijom  moći,  hrane,  novca, 
odjeće,  pokućstva,  političkih  simbola,  seksualnosti, 
erotike,  umjetnosti,  religije,  bolesti,  smrti.  Karakte- 
ristični primjeri  humome  tcmatizacije  umjetnosti  su: 
(1)  crtež  autoportreta  u maniri  karikature  Bena 
Vautiera,  s natpisom:  “Ne  želim  raditi  umjetnost,  ja 
želim  biti  sretan.”;  (2)  slika  Jorga  Immendorffa  Muzej 
moderne  umjetnosti  (1988.)  na  kojoj  je  prikazan 
prijem  kojem  prisustvuju  značajni  modemi  umjetnici 
u stilu  Groszovog  socijalno  ekspresionističkog 
slikarstva  kasnih  20-ih  godina;  (3)  panoi  Richarda 
Princea  na  kojima  su  prikazane  povećane  novinske 
karikature  ili  zapisani  vicevi  (crni  humor);  (4)  f- 
otografije  Williama  Wegmana,  koje  prikazuju  životinje 
i ljude  u apsurdnim  situacijama  ili  životinje  u ljudskim 
situacijama  (ispred  televizora,  u krevetu,  u haljinama), 
(5)  performansi  Vlaste  Delimar  koji  provociraju 
seksualne  navike  i običaje  u suvremenom  post- 
socijalističkom  društvu,  (6)  rad  Tomislava  Gotovca  s 
apsurdnim  inverzijama  između  umjetnosti  i por- 
nografije. 

LITERATURA:  Bćhl,  Gold2,  Gold5,  Ili2,  Imil,  Klee2,  Kunstl, 
Kunsi2,01ivl4,Šimil 


I 


Ideja.  Vidi:  Koncept,  Umjetnost  kao  ideja,  Umjetnost 
kao  ideja  kao  ideja 

Identitet  Identitet  je  cilj  ili  efekt  psihološkog  i 
društvenog  procesa  kojim  se  subjekt  poistovjećuje  s 
drugim  stvarnim  ili  idealnim  subjektom,  određenim 
aspektima  stvarnog  ili  idealnog  drugog  subjekta, 
stvarnom  ili  idealnom  društvenom  grupom,  odnosno 
određenim  kriterijima  i prikazima  kriterija  individu- 
alne ili  društvene  prepoznatljivosti.  Proces  poisto- 
vjećivanja je  određen  dvama  aspektima:  (a)  izjavom 
o poistovjećivanju,  i (b)  izvođenjem  poistovjećivanja. 
Identiteti  mogu  biti  različiti:  ljudski,  rodni,  rasni, 
klasni,  porodični,  plemenski,  etnički,  nacionalni, 
generacijski,  profesionalni,  kulturalni,  ekonomski,  itd. 
Teorije  strukturalizma  i poststrukturalizma  su  se 
pretežno  bavile  pitanjem  statusa  i funkcija  subjekta, 
kao  i pitanjima  o nastanku,  smrti,  kraju,  nestajanju  ili 
dekonstrukciji  subjekta  u tekstu,  kulturi  i društvu. 
Kulturalni  studiji  i teorije  prelaze  s teorijske  strategije 
interpretacije  subjekta  na  teorijske  taktike  interpre- 
tiranja individualnih  i društvenih  identiteta.  Razlikuju 
se  esencijalističke  i antiesencijalističke  koncepcije 
identiteta.  Esencijalističke  koncepcije  polaze  od  teze 
da  su  individualni  i društveni  identiteti  određujuća 
svojstva  ili  odnosi  neovisni  o stavu  subjekta  o njima. 
Antiesencijalističke  teorije  identiteta  polaze  od  teze 
da  su  individualni  i društveni  identiteti  društvene 
konstrukcije  ovisne  o teorijskim  interpretacijama. 
Suvremeni  filozofi  (Michel  Foucault,  Jacqucs  Derrida, 
Jean-Fran?ois  Lyotard,  Gilles  Deleuze,  Felix  Guattari, 
Alain  Badiou)  polaze  od  toga  da  nije  dovoljno 
problematizirati  jedan  identitet  (rasni,  rodni,  etnički, 
klasni)  nego  da  se  mora  preispitivati  istovremenost 
mnogostrukih  identiteta  kojima  određeni  subjekt 
raspolaže,  koje  prihvaća,  koje  izvodi  ili  od  kojih 
odustaje.  Sa  stanovišta  teorijske  psihoanalize  izra- 
žavanje, preuzimanje,  izvođenje  ili  konstruiranje 
određenog  identiteta  je  bitno  koliko  i odustajanje  od 
nekog  drugog  identiteta.  U tom  svjetlu  subjekt  se  može 
definirati  kao  mnogostrukost  izražavanja,  izvođenja, 
raspolaganja,  prihvaćanja  i konstruiranja  aktualnih  ili 
potencijalnih  identiteta. 

Sa  stanovišta  teorije  kulture  umjetničko  djelo  se  tumači 
kao  tekst  kroz  koji  se  izražava  ili  konstruira  specifičan 
individualni  ili  društveni  identitet.  Umjetničko  djelo 
se  pokazuje  kao  kulturalni  proizvod  koji  zastupa 
realizirane  ili  potencijalne  individualne  ili  društvene 


identifikacije,  odnosno,  umjetničko  djelo  u konkret- 
nom povijesnom  i geografskom  društvu  sudjeluje  u 
konstruiranju  mogućnosti  identifikacije.  Razlikuju  se 
dva  pristupa:  ( 1 ) esencijalistički,  koji  umjetničko  djelo 
tumači  kao  mimezis  ili  izraz  društva,  i (b)  antiesen- 
cijalistički,  koji  umjetničko  djelo  vidi  kao  konstituenta 
mogućeg  individualnog  ili  društvenog  identiteta,  a 
time  i društva. 

LITERATURA:  Barki,  Đlockt,  Butl,  But2,  But4,  Cla5,  Daviš  1, 
Gross  1 , Kov3,  Lan  1 , Meyer  I , Morli  1 , Nels  1 , Saw  1 , Šuv86,  We)sch3 

Ideologija.  Ideologija  je  u političkom  i kulturološkom 
smislu  relativno  povezan  i definiran  skup  zamisli, 
simboličkih  i imaginarnih  predodžbi,  vrijednosti, 
uvjerenja  i oblika  mišljenja,  ponašanja,  izražavanja, 
prikazivanja  i djelovanja  koji  je  zajednički  članovima 
socijalnih  grupa,  pripadnicima  političkih  stranaka, 
državnih  institucija  ili  društvenih  klasa.  Pojam 
ideologije  se  u literaturi  uvodi  na  više,  često  jednako- 
vrijednih i varijantnih,  često  i proturječnih  načina:  (1) 
ideologija  je  skup  pozitivnih  i pragmatičnih  uvjerenja, 
vrijednosti,  oblika  ponašanja  i djelovanja  zajedničkih 
grupi  teoretičara  ili  praktičara,  odnosno  pripadnika 
kulture  ili  određene  diferencirane  formacije  u okvirima 
kulture,  (2)  ideologija  je  skup  pogrešnih  predodžbi, 
lažnih  uvjerenja  i efekata  iluzija  zajednički  pripad- 
nicima društvenog  sloja,  klase,  nacije,  političke  stran- 
ke, specifične  kulture  ili  svijeta  umjetnosti,  koji 
projicira  mogući,  aktualni  i trenutni  svijet  egzistencije, 
(3)  ideologija  je  skup  simboličkih  i imaginarnih, 
arbitrarnih  i artificijelnih  efekata  koje  proizvodi  sistem 
medija  na  mjestima  očekivane  realnosti,  ideologija 
postavlja  nas  za  objekt  među  objektima  potrošnje, 
zavođenja  i ekstaze,  odnosno  ideologija  medijskom 
realizacijom  postaje  tehno-multiplicirana  nova  re- 
alnost (hiperrealnost),  (4)  ideologija  je  u biti  fantaz- 
matska  konstrukcija  koja  služi  kao  podrška  našoj 
realnosti , drugim  riječima,  ona  je  iluzija  koja  struk- 
turira  efektivne  društvene  odnose  i maskira  traumatske 
socijalne  podjele  ili  konfrontacije  koje  ne  mogu  biti 
simbolizirane,  zato  je  funkcija  ideologije  da  nas 
opskrbi  podnošljivom  društvenom  realnošću,  (5) 
ideologija  je  okružujuće  polje  fenomena  koje  se 
pojavljuje  pred  našim  tijelima  i pojmovnost  koja  prati 
to  pojavljivanje  čineći  subjekt,  društvo,  kulturu, 
umjetnost,  (6)  ideologija  je  mnoštvo  značenja, 
predodžbi  i oblika  produkcije  značenja  i predodžbi 
koja  određenu  kulturu  nužno  ili  motivirano  povijesno 

određuju  preobražavajući  je  iz  nereguliranog  (ili 
podreguliranog ) sistema  u regulirani  (ili  nad- 
regulirani)  sistem  proizvodnje,  razmjene,  potrošnje  i 
uživanja  smisla,  robe,  proizvodnje,  razmjene,  po- 
trošnje, informacija,  moći,  predstavljanja  predodžbe, 
(7)  ideologija  je  skriveni  (prešutni,  nevidljivi, 
dubinski)  poredak  koji  determinira  određeno  društvo 
ili  društvenu  formaciju  bez  obzira  da  li  se  ona 
izjašnjava  ili  ne  u skladu  s njom  kao  ideologijom,  (8) 
ideologija  je  racionalna  verifikacija  (legitimizacija) 
postojećeg  poretka,  (9)  ideologija  nije  sama  realnost 
nego  regulacijski  odnos  ili  sistem  predodžbi  koje 
ostvaruje  ili  nudi  državni  aparat,  institucije  svako- 
dnevnog života,  (10)  ideologija  je  trenutno  iskustvo 
čovjeka  i svijeta,  (11)  ideologijom  se  nazivaju 
značenja,  smisao  i vrijednosti  strukture  moći  koju 
određena  društvena  formacija  ili  društvo  u cjelini 
prakticira  ili  kojem  teži , ali  (12)  ideologija  je  i sistem 
znakova  i označitelja  kojima  se  jedno  društvo  postavlja 
u odnos  prema  bilo  kojem  drugom  sistemu  znakova  i 
označitelja  i time  se  postavlja  u odnos  prema  bilo 
kojem  drugom  društvu,  pa  čak  i u odnos  prema  samom 
sebi  kao  društvu,  kulturi,  svijetu  itd. 

Louis  Althusser  je  redefinirao  ideologiju  kao  prika- 
zivanje imaginarnih  odnosa  individue  prema  njezinim 
realnim  uvjetima  egzistencije.  Tako  definirana 
ideologija  ima  materijalnu  egzistenciju.  Althusser  iz 
ovako  postavljene  materijalističke  osnove  izvodi 
zaključke:  (a)  da  nema  prakse  koja  je  omogućena 
ideologijom  i koja  se  odvija  kroz  ideologiju,  i (b)  da 
nema  ideologije  osim  one  koja  je  od  subjekta  i za 
subjekte.  U tom  smislu  ideologija  je  sistem  prikaza 
koji  interpelira  (izjašnjava)  individue  kao  subjekte. 

U lacanovskoj  teorijskoj  psihoanalizi,  korak  dalje  od 
Althussera,  ukazuje  se  da  uloga  ideologije  nije  da 
subjektu  ponudi  točku  bijega  iz  njegove  realnosti  nego 
da  mu  ponudi  samu  društvenu  realnost  kao  bijeg  od 
neke  traumatične  realne  jezgre.  Jer,  prema  Lacanu, 
fantazam  nije  nešto  suprotstavljeno  realnosti  nego  je 
to  posljednji  oslonac  onoga  što  se  naziva  realnost. 
Prema  Slavoju  Žižeku:  “Ista  je  stvar  s ideološkim 
snom,  s definicijom  ideologije  kao  snolike  kon- 
strukcije koja  nam  ne  dopušta  da  vidimo  realno  stanje 
stvari,  realnost  kao  takvu.  Uzalud  se  pokušavamo 
osloboditi  ideološkog  sna  otvarajući  oči  i pokušavajući 
vidjeti  realnost  kakva  doista  jest,  odbacujući  ideološke 
naočale:  kao  subjekti  takvog  postideološkog,  objek- 
tivnog, trezvenog  pogleda,  oslobođenog  takozvanih 
ideoloških  predrasuda,  kao  subjekti  pogleda  koji  vidi 
stvari  kakve  doista  jesu,  u potpunosti  ostajemo  svjesni 
našeg  ideološkog  sna.  Jedini  način  na  koji  se  možemo 
osloboditi  svojih  ideoloških  snova  je  sukobiti  se  s 
Realnim  naše  želje  koje  se  javlja  u tim  snovima”.  Stoga 


je  konačan  oslonac  ideološkog  učinka,  načina  na  koji 
ideološka  mreža  označitelja  drži  subjekt,  besmislena 
predideološka  jezgra  uživanja.  U ideologiji  nije  sve 
ideologija,  tj.  ideološko  značenje  nego  je  upravo  taj 
višak  posljednji  oslonac  ideologije.  Prema  Žižeku 
postoje  dva  komplementarna  postupka  kritike  ideo- 
logije: (a)  diskurzivna  kritika  ideologije  se  zasniva  na 
demonstriranju  kako  je  ideološko  polje  rezultat 
montaže  heterogenih  lebdećih  označitelja,  njihove 
totalizacije  uplitanjem  određenih  čvorišnih  točaka,  i 
(b)  drugi  postupak  kritike  ideologije  cilja  na  jezgru 
uživanja,  na  to  kako  ideologija  artikulira,  implicira, 
manipulira  i proizvodi  predideologijsko  uživanje 
strukturirano  u fantazmu. 

U kasnim  modernističkim  i postmodemističkim 
teorijama  ideologija  se  ne  definira  kao  prirodni  sistem 
nego  kao  oblik  društvene  simboličke  proizvodnje 
zamisli,  vrijednosti  i uvjerenja.  Ideološki  sistem  čine: 
(1)  simboličke  reprezentacije  zamisli,  vrijednosti  i 
uvjerenja;  (2)  subjekt  koji  je  društveno  proizveden  za 
te  simboličke  reprezentacije;  (3)  društvena  djelatnost 
u kojoj  subjekt  ideologije  izražava,  prikazuje  i provodi 
zamisli,  vrijednosti  i uvjerenja. 

Ideologijom  umjetnosti  nazivaju  se  relativno  cjeloviti 
sistemi  estetskih,  umjetničkih,  tržišnih  i političkih  za- 
misli, vrijednosti,  uvjerenja,  metoda  stvaranja  i prezen- 
tacije djela  u institucijama  kulture  i svijeta  umjetnosti. 
Vizualna  ideologija  je  kombinacija  formalnih  i 
tematskih  elemenata  likovnog  umjetničkog  djela  kroz 
koju  se  izražavaju  zamisli,  vrijednosti,  uvjerenja 
umjetnika,  grupe  umjetnika,  umjetničkog  pokreta, 
institucija  svijeta  umjetnosti  ili  političke  ideologije. 
Pojam  ideologijay  u povijesnom  smislu,  znači  fiksi- 
ranje različitih  statusa  fantazma  ili,  općenito,  uvjerenja 
(fantazam  doveden  do  jezika  indeksacije  u jeziku 
svakodnevnice):  (a)  u tradiciji  ideologija  je  gotovo 
kao  prirodni  svijet  u koji  je  zaronjen  subjekt  i koji 
svoju  ideološku  naddeterminiranost,  determiniranost 
i poddeterminiranost  vidi  tek  kroz  transcendentne 
(kvazitranscendentne)  mogućnosti  razlikovanja  unu- 
trašnjeg i vanjskog  identiteta  (bivstvovanja);  (b)  u 
modernizmu  ideologija  je  vanjska  i instrumentalno 
nametnuta  velika  priča  (metajezik)  o prošlosti 
(dijalektika  povijesti),  sadašnjosti  (fenomenologija 
ljudskog  duha)  i budućnosti  (sve  utopijske  priče  o 
boljem  novom  svijetu  od  kršćanskog  disidentstva  i 
teozofije,  preko  socijalutopizma  i marksizama  do  new 
agea  i pokreta  mladih  krajem  60-ih);  (c)  u postmo- 
demizmu  ideologija  je  fragmentarna  lokalna  ili  po- 
jedinačna ili  transgresivna  (prijestupnička)  priča  koja 
je  brisani,  odloženi  ili  premješteni  trag  utopije 
(fantazma)  ili  brisani,  odloženi  ili  premješteni  trag 
identiteta  (prodor  prvostupanjskog  jezika  predo- 

čavanja  u legitimnost  metajezika  gospodara,  gubljenje 
granica  razumljivosti  između  jezika  misli,  privatnog 
jezika,  prešutnog  znanja  paradigme  i javnog  jezika). 
Reći  daje  ideologija  poredak  označitelja  (označiteljski 
ekran)  znači  da  se  u postmodemim  društvima  zna- 
čenja, smisao  i vrijednosti  jedne  društvene  formacije 
ne  identificiraju  s utvrđenim  stabilnim  znakom 
(predviđenim,  motiviranim  i metajezički  legitimnim 
odnosom  označenog  i označitelja)  nego  s prije- 
stupničkim  (transgresivnim)  anticipacijama  mogućih 
značenja,  smisla  i vrijednosti  koje  jedan  označitelj  ili 
označiteljski  poredak  dopušta  i,  češće,  nudi  ili  čak 
nameće.  Zato  su  ideologije  postmodemih  društava  ili 
društvenih  formacija  tek  trenutne  mogućnosti 
zavođenja , ekstaze  ili  travestije.  Postkapitalistička 
društva  ideologiju  pokazuju  kao  eklektične  travestije 
(maskiranja,  preoblačenja,  imitiranja)  ekonomske 
ekstaze  proizvodnje,  razmjene,  akumulacije  i potrošnje 
kapitala  (ili  informacija  na  mjestima  efekata  kapitala). 
Postsocijalistička  društva,  naprotiv,  ideologiju  poka- 
zuju kao  eklektične  trenutne  travestije  (maskiranja, 
preoblačenja,  imitiranja)  ideološke  i religiozne  ekstaze 
proizvodnje,  razmjene,  akumulacije  i potrošnje  ideo- 
loških vrijednosti  prošlosti  (ili  nestabilnih,  promjen- 
ljivih i izmjenljivih  ideoloških  predodžbi  tradicije). 
Odnos  ideologije  i umjetnosti  nije  jednostavan,  pre- 
mda se  ona  u normalnom  (ili  uobičajenom)  iskustvu 
pokazuje  kao  ono  trenutno,  po  sebi  dano  i TU  prisutno. 
Možemo  promatrati  četiri  situacije  ideološkog  odnosa 
i umjetnosti: 

(1)  umjetnost  je  ono  što,  da  bi  bilo  stvoreno  (nap- 
ravljeno, proizvedeno,  producirano),  doživljeno,  prih- 
vaćeno i identificirano  kao  umjetnost  biva  efekt  ideo- 
loškog tipa  (regulacije  ili  dercgulacije  između  okružja, 
identiteta  i opisivanja  tog  identiteta)  - ovu  definiciju 
možemo  nazvati  ideologijom  umjetnosti  ili  ideolo- 
gijom u umjetnosti , 

(2)  umjetnost  je  jedan  od  mogućih  konteksta, 
konteksta  koji  nisu  neutralni,  u kojima  se  pojavljuje, 
izražava  i pokazuje  materijalni  poredak  kojim  društvo 
biva  realizirano  i prepoznato  kao  specifično  povijesno 
ili  geografsko  društvo  - ovu  definiciju  možemo  nazvati 
društvenom  ideologijom  umjetnosti, 

(3)  umjetnost  je  u ideološkom  smislu  mogući  odnos 
(rcgulacijski  ili  deregulacijski)  između  ideologije 
umjetnosti  i društvene  ideologije,  drugim  riječima, 
umjetnost  nastaje  kao  naturalizacija  ili,  čak, 
denaturalizacija , simboličkog  poretka  umjetnosti  u 
interaktivnom  odnosu  sa  simboličkim  poretkom 
društva  (kao  odnos  pojedinačnog-osjetilnog  i uni- 
verzalnog duha  u tradiciji,  kao  odnos  pojedinačnog 
proizvoda  i legitimnog  metajezika  u modernizmu  i 
kao  odnos  produkcije  mogućeg  svijeta  i dostupnih 


naracija  u postmodemizmu),  i (4)  umjetnost  je  u 
ideološkom  smislu  proizvodnja  ideološkog  kao  es- 
tetskog učinka,  drugim  riječima,  pojedine  umjetničke 
produkcije  u modernizmu  (avangarda,  ncoavangarda 
i postavangarda)  i umjetnost  postmodeme  (posthisto- 
rijska  eklektična  umjetnost  i tehnoestetska  umjetnost) 
postaju  oblici  prikazivanja,  izražavanja  i produciranja 
izuzetnih,  izoliranih  i artificijelnih  situacija  u kojima 
se  odigrava  naturalizacija  ili  denaturalizacija  simbo- 
ličkog poretka,  odnosno  regulacija  i deregulacija 
odnosa  ideologije  umjetnosti  i društvene  ideologije 
kao  umjetničkog  rada. 

Pojmom  ideologije  kao  kontekstom  umjetničkog 
istraživanja  kulture  i društva  bave  se:  Victor  Burgin, 
grupa  A rt&Language,  Hans  Haacke,  Jorg  Immendorff, 
Barbara  Kruger,  Komar  i Melamid,  lija  Kabakov,  Ivan 
Cjupka,  kao  i grupa  Irvvin,  Igor  Štromajcr,  Mladen 
Stilinović,  Vlado  Martek,  Tomislav  Gotovac. 

LITERATURA:  Alt  I,  Alt2,  Alt3,  Arg9,  Blaul,  Boci,  Cow2,  Ec3, 
Erjl,  Eij4,  Grž20,  Hadjl,  Kriml,  McšII,  Mijl,  Mitch3,  Pctrov2, 
Rotl3,  Sala  l , Suboti,  Šuvl  02.  2iž6,  Žižl7,Žiž30 

Ideologija  izdajnika.  Ideologija  izdajnika  je  pojam 
kojim  je  talijanski  teoretičar  umjetnosti  Achillc  Bonito 
Oliva  opisao  ulogu  umjetnika-intelektualca  u suvre- 
menoj umjetnosti.  Umjetnik-intelektualac  je  izdajnik, 
jer  osjeća  i spoznaje  svoju  marginalnu  i kriznu 
poziciju.  On  se  krizi,  moralnoj  hipokriziji  i ideološkom 
totalitarizmu  ne  suprotstavlja  utopijskim  vizijama  i 
projektima  ili  praktičnim  prevratničkim  djelovanjem 
nego  ironičnim,  parodijskim  i apsurdnim  gestama  koje 
su  dio  njegovog  vlastitog  ponašanja  i govora,  kao  i 
citiranja  tuđih  postupaka  pri  stvaranju  djela.  Prema 
Olivi  umjetnik-intelektualac  je  netko  tko  zamišlja  sebe 
kao  izdajnika,  ali  nikada  aktivno  ne  djeluje.  Pojam 
izdajnika  Oliva  je  zasnovao  kroz  raspravu  umjetnosti 
i kulture  manirizma,  ali  o tome  piše  s pozicije  teo- 
retičara suvremene  umjetnosti  koji  uspoređuje  epohu 
manirizma  i suvremenu  umjetnost.  Umjetnik  mani- 
rizma je  izdajnik  zato  što  koristi  postojeći  stil  koji 
citira  i iznevjerava  prevodeći  ga  u parodijsku  i iro- 
nijsku  reprezentaciju.  Umjetnik  manirist  citira  rene- 
sansnu linearnu  perspektivu,  koja  je  za  njega  sim- 
bolički prikaz  svijeta  i čovjeka  koji  je  u njegovom 
središtu.  On  je  iskrivljuje  i modificira,  čineći  je 
pretjerano  naglašenom,  policentričnom  i asimet- 
ričnom. Kritički  i skeptički  umjetnici,  od  Marcela 
Duchampa  do  konceptualnih  umjetnika,  preuzimali 
su  ulogu  izdajnika  ironijski  i parodijski  modificirajući 
dominantne  institucionalne  modele  svijeta  umjetnosti: 
umjetnika,  umjetničko  djelo,  vrijednosne  kriterije.  Na 
prijelazu  70-ih  u 80-te  godine  Oliva  je  uveo  koncept 
transavangarde  kao  neomanirističke  umjetnosti  koja 

citatom,  kolažom  i montažom  modificira,  parodira, 
ironizira  i iznevjerava  modele  izražavanja  i prikazi- 
vanja u zapadnoj  umjetnosti,  od  renesanse  do  avan- 
garde i visokog  modernizma. 

LITERATURA:  Den73,  Olivl  2.  OlivI  3 

Ikona.  Ikona  je  u najopćenitijem  smislu  slika-znak 
(poredak  ikoničkih  znakova)  koja  odslikava  (doslovno 
zrcali),  prikazuje  (metafizički  zastupa)  ili  ukazuje 
(magijski  ili  psihološki  indeksira)  nekoga  ili  nešto  u 
stvarnom  ili  fikcionalnom  svijetu.  U europskoj  tradiciji 
ikonom  se  naziva  i slika  koja  prikazuje  i time  zastupa 
transcendentno,  na  primjer,  božanstvo  ili  sveca.  U 
modernoj  i postmodemoj  kulturi  se  ikonom  metafo- 
rično nazivaju  slike  koje  prikazuju  uobičajene, 
fetišizirane  ili  pomodne  teme,  likove  ili  objekte 
masovne  popularne  kulture  i umjetnosti.  Na  primjer, 
Warholovi  portreti  Marilyn  Monroe  ili  Elisabeth 
Taylor  su  pop-ikone.  Autoportreti  ili  figurativni  kipovi 
Jeffa  Koonsa  na  kojima  je  prikazan  u seksualnom 
odnosu  Cicciolinom  su  postmodeme  ikone. 

LITERRATURA:  Brej  1 , Cala  1 , Golds  I , Fiske  l , Grf6,  Lipp  1 , Liv  l , 
Mcn4,  Sr3,  Usp2,  Vari 

Ikonički  znak.  Ikonički  znak  je  vizualna  jedinica  koja 
uspostavlja  značenja  pokazivanjem  i prikazivanjem 
objekta  na  koji  se  odnosi.  Između  ikoničkog  znaka  i 
njegovog  referentnog  objekta  (objekta. na  koji  se 
odnosi,  koji  zastupa  i prikazuje)  postoji  vizualna 
sličnost  Mimetičko  slikarstvo  se  temelji  na  ikoničkim 
znakovima  i njihovim  smislenim  odnosima,  koji 
odgovaraju  odnosima  bića,  predmeta,  situacija  i 
događaja  u svijetu.  U teorijama  vizualnog  prikazivanja 
razlikuju  se  dva  suprotstavljena  pristupa:  ( 1 ) ikonički 
znak  se  definira  kao  znak  koji  je  uzročno  povezan  s 
predmetom  ili  bićem  koje  prikazuje  i zato  su  njegova 
značenja  neovisna  o kontekstu  prezentacije  i recepcije, 
tj.  ikonički  znak  se  može  razumjeti  direktno  i prirodno, 
bez  pozivanja  na  kontekst  upotrebe  ikoničkog  znaka 
ili  ranija  objašnjenja  ikoničkog;  (2)  ikonički  znak  se 
definira  ovisno  o kontekstu  u kojem  se  pokazuje:  u 
jednom  kontekstu  može  biti  ikonički  znak,  a u drugom 
aikonički  znak,  odnosno  prihvaćanje  znaka  kao 
ikoničkog  znaka  je  posljedica  pravila  upotrebe 
znakova  prikazivanja,  koje  utvrđuje  umjetnik,  svijet 
umjetnosti  i kultura. 

Prema  semiolozima  slikarstva  kao  što  su  Umberto  Eco, 
Jean-Louis  Schefer  ili  Braco  Rotar  ikonički  kod 
(karakteristični  vizualni  poredak  prikazivanja)  ima  dva 
vida:  (1)  ikonički  kod  je  sistem  ikoničkih  znakova 
koji  proizlaze  iz  percepcije;  (2)  ikonički  kod  je 
znakovni  poredak  realiziran  na  grafičkim  konven- 
cijama koje  pripadaju  retorici.  Schefer  i Rotar  u svojim 


semiologijama  slikarstva  pokazuju  povezanost  em- 
pirijske razine  vizualnog  i ideološke  naddeterminacije, 
koja  vizualno  pretvara  u tekst  Vizualnost  je,  prema 
Rotaru,  empirijski  vidik  slikarstva  ostvaren  osjetilnom 
artikulacijom.  Međutim,  upravo  na  toj  empirijskoj 
artikulaciji  gradi  se  ideološka  artikulacija  umjetnosti. 
Zato  ikonički  kod,  tj.  znakovni  poredak  koji  svojom 
vizualnom  sličnošću  nešto  prikazuje,  nije  izravni 
naivni  izraz  percepcije  nego  spekulativni  vidik  sli- 
karstva kao  umjetnosti  i retoričkog  likovnog  govora. 
Teoriju  mimezisa  ne  treba  promatrati  samo  kao  model 
stvaranja  umjetnosti  i percepcije  umjetnosti  i svijeta 
nego  kao  oblik  ideološke  nadgradnje  (determinacije) 
kojom  se  ograničava  i usmjerava  recepcija  (opažaj, 
doživljaj,  čitanje)  i razumijevanje  umjetničkog  djela. 

LITERATURA:  Balm4,  BalmS,  Bart7,  Benv2,  Bry  1 , Bry5,  ClarkedI , 
Cobl,  Ec5,  Marin5,  Marin6,  Met>4,  Peirl,  Rotl,  Rot3,  Rot6,  Rot8, 
Scheffc,  Šuv74,  Turko2 

Iluzionizam.  Vidi:  Antiiluzionizam,  Prikazivanje 

Impersonalno  umjetničko  djelo.  Impersonalno 
umjetničko  djelo  je  umjetnički  rad  (« artwork ) koji  ne 
pokazuje,  ne  zastupa,  ne  prikazuje  i ne  izražava 
specifični  izdvojeni  psihološki,  društveni  ili  umjetnički 
identitet  umjetnika  (subjekta,  individuuma,  bića), 
drugim  riječima,  to  je  umjetnički  rad  koji  ne  zastupa 
subjektivnost  svojeg  autora.  Najčešće  impersonalni 
umjetnički  rad  nije  realizirao  umjetnik  (autor)  neg© 
slučajno  izabrani  suradnik-realizator  ili  namjerno 
izabrani  suradnik-realizator-tehničar.  Umjetnik  u tom 
slučaju  stvara  koncept  (zamisao  djela)  i projekt  djela 
(način  realizacije  djela).  U tradicionalnoj  umjetnosti 
do  modeme  zamisao  impersonalnosti  je  rezultat 
djelovanja  više  autora  (kao  u slučaju  mitoloških  djela) 
ili,  na  primjer,  religiozne  dogmatike  koja  poništava 
individualnu  razliku  i učinak  (kao  u slučaju  pravo- 
slavnih ikona).  U modernoj  umjetnosti  impersonalnost 
je  posljedica  uvjerenja  da  umjetnik  treba  otkriti 
nadosobne  karakterizacije  djela  koje  omogućavaju 
njegovu  vizualnu,  likovnu,  pikturalnu,  skulpturalnu 
ili  plastičku  ekspresiju  nezavisno  o identitetu  umj- 
etnika i traga  njegove  ruke  (konstruktivizam,  karak- 
terističan je  primjer  Ldszla  Moholy-Nagyja  koji  je 
realizirao  slike  telefonom  diktirajući  upute  za  pro- 
izvodnju djela  nadzorniku  u tvornici  za  izradu  reklama 
pomoću  milimetarskog  papira  i kataloga  boja).  U 
postmodemi  zamisao  impersonalnosti  proizlazi  iz 
zamisli  kraja  subjekta  ili  smrti  autora,  odnosno,  iz 
zamisli  da  u umjetnosti  ne  postoji  biološki  ili 
egzistencijalni  subjekt  koji  ostavlja  svoje  tragove 
(koncept  ekspresije  kao  suštinske  karakterizacije 
umjetničkog  čina)  nego  daje  subjekt  umjetnosti  tek 

jedna  diskurzivna,  pikturalna  ili  ekranska  tekstualna 
hipoteza  koja  postaje  znak  identiteta  kada  se  označitelj 
upiše  u označeno  povijesti  umjetnosti  i kulture. 

LITERATURA:  Bann  1 , Bart  1 6,  Bart  1 7,  Lipp5,  Lipp6,  Lipp7,  Lipp9, 
LipplO,  Posle  I 

Impresionizam.  Impresionizam  je  slikarski  pravac 
nastao  u Francuskoj  između  1 867.  i 1 880.  kao  reakcija 
na  neoklasicistički  i romantičarski  akademizam.  Za 
impresionizam  je  karakteristično  individualizirane  pri- 
kazivanje doživljaja  prirodnog  svjetla,  svjetla  ekste- 
rijera i interijera.  Riječ  impresija  označava  osjetilni 
dojam  vanjskog  svijeta.  Umjetnost  impresionizma  se 
zasniva  na  prikazivanju  impresije  ili  osjetilnog  dojma 
svjetlosnog  događaja  ili  prizora  ispred  slikarevog  oka. 
Impresionisti  su  se  zalagali  za  direktno  slikanje  u 
prirodnom  ili  urbanom  predjelu  izvan  ateljea.  Termin 
plein  air  označava  slikanje  na  otvorenom,  direktno  u 
prirodi  s brzim  prilagođavanjcm  atmosferskim  i 
svjetlosnim  promjenama.  Naziv  pravca  impresionizam 
se  vezuje  uz  sliku  Claudea  Moneta  Impression,  soleil 
levant  (Impresija,  izlazak  sunca)  iz  1 872.  Naziv  se  u 
početku  koristio  kao  negativna  identifikacija,  da  bi 
kasnije  postao  bitna  poetička  odrednica  tog  inicijalnog 
modernističkog  pravca.  Osim  slikarstva,  zamisao 
impresionizma  se  primjenjuje  na  skulpturu  (Auguste 
Rodin),  glazbu  (Claude  Debussy),  poeziju  (Stćphane 
Mallarmć),  filozofiju  (Henri  Bergson). 
Impresionizam  se  smatra  avangardnim  pravcem  jer  je 
nastao  kao  pokret  s kritičkim  naznakama  prema  domi- 
nantnoj akademskoj  umjetničkoj  praksi  i bio  je  ne- 
gativno prihvaćen  na  službenim  pariškim  izložbama- 
salonima  i u dnevnim  novinama.  U povijesti  modeme 
umjetnosti  interpretira  se  kao  prvi  modernistički  ili 
osnovni  modernistički  pravac  u umjetnosti.  Impre- 
sionizmu  prethode  razvoj  realizma  Gustavea  Courbeta 
(na  primjer,  slika  Djevojka  s galebom  ili  Djevojka  na 
vodenom  biciklu  iz  1865.),  naturalizam  slikara  Bar- 
bizonske  škole  (Thćodore  Rousseau,  Charles  Dau- 
bigny,  Jean-Fran<?ois  Millet)  i postuliranje  postrea- 
lističke  modemosti  Edouarda  Maneta  ( Olimpija  i 
Doručak  na  travi , 1863.,  Frulaš , 1866.,  Doručak  u 
ateljeu , 1869.).  Impresionizam  je  dobio  i podršku 
francuskih  angažiranih  pisaca  toga  doba  J.-A.  Cas- 
tagnaryja,  Emesta  Chesneaua  i Emilea  Zole. 
Impresionizam  se  može  tumačiti  kao  karakteristični 
modernistički  građanski  i urbani  umjetnički  pravac. 
Zasniva  se  na  zamislima  autonomije  umjetnosti, 
odnosno,  umjetnosti  radi  umjetnosti  (/  ari  pour  l 'ari ) 
koje  je  zastupao  Charles  Baudelaire.  Impresionist  je, 
također,  ako  slijedimo  razvoj  Baudelaireovih  zamisli, 
slikar  modernog  života.  Impresionistički  slikari  pri- 
kazuju svijet  koji  vidi  čovjek  iz  grada.  Impresionistički 


slikari  ne  slikaju  cjelovitu,  organsku  ili  kozmogonijsku 
viziju  prirode  nego  individualni  vizualni  dojam  okol- 
nog svijeta.  Impresionisti  tom  svijetu  pristupaju  kroz 
prikazivanje  svjetla  koje  je  istovremeno  u području 
subjektivnosti  i proznanstvenosti.  Impresionistički 
slikari  nisu  slikari  prirode  nego  slikaju  prirodu  kao 
što  slikaju  i urbani  prostor  iz  svoje  građanske  indi- 
vidualne pozicije  promatrača  (Camille  Pissarro, 
Proljeće,  1868.-1889.).  Priroda  za  njih  nije  univer- 
zalna prisutnost  u svakodnevnici  nego  vanjski  svijet 
u odnosu  na  grad,  u koji  oni  odlaze  radi  zabave  i 
odmora.  Impresionističko  slikarstvo  postaje  važan 
ideološki  reprezent  konstituiranja  buržoaske  kontrole 
životnog  vremena  i njegove  podjele  na  radno  i 
slobodno,  javno  i privatno  vrijeme.  Zato  su  česte  teme 
impresionista  šetnje  i izleti  u prirodu  (Edouard  Manet, 
Na  čamcu  lEn  Bateaul , 1874.,  Claude  Monet,  La 
Grenouillere , 1869.),  prizori  iz  kavana  (Auguste 
Renoir,  Bal  au  Moulin  de  la  Galette , 1 876.),  kabareta 
i kazališta  (Eva  Gonzales,  Loža  u Theatre  des  Italienes, 
1 874.  ili  Mary  Cassatt,  Žena  u crnom  u operi , 1 879.). 
Impresionističkim  slikarstvom  se  stvaraju  vizualni 
prikazi  slobodnog  vremena  i ljudskog  bivanja  u njemu, 
ijeđe  su  to  scene  iz  radnih  prostora:  radnici  na  poslu 
(Claude  Monet,  Nosači  ugljena  ILes  Dechatgeurs  du 
Charbonl,  1875.,  Gustave  Caillcbotte,  Strugači  par- 
keta /Les  raboteurs  de  parquet/,  1875.),  pralje  i žene 
koje  glačaju  (Edgar  Degas,  Blanchisseuse,  silhouette , 

1 874),  prostitutke  (Auguste  Renoir,  Gabriela  s ružom , 
1911.),  plesačice  i balerine  (Edgar  Degas,  L'Etoile , 
1878.).  Pojavljuju  se  i teme  modernog  industrijskog 
doba,  Claude  Monet  slikom  Unutrašnjost  željezničke 
stanice  Saint-Lazare  iz  1877.  prikazuje  prostor  is- 
punjen dimom  parnih  lokomotiva.  S druge  strane,  u 
impresionističkom  slikarstvu  se  očituju  razlike  prika- 
zivanja muškog  i ženskog  identiteta,  kroz  teme,  arti- 
kulacije muškog  ili  ženskog  pogleda,  tijela,  poze, 
društvene  uloge,  javnih  i privatnih  lica  građana  i gra- 
đanki. Na  primjer,  mogu  se  usporediti  slike  s intimnim 
prizorima  muških  kupača  Caillebottea  i žena  kupačica 
Degasa,  kao  i razlike  u prikazivanju  majčinstva  u 
slikama  Mary  Cassatt  i Augustca  Rcnoira  iz  80-ih 
godina  XIX.  stoljeća. 

Impresionističko  slikarstvo  se  razvijalo  kroz  različite 
žanrove:  pejzaž  (Claude  Monet,  Effect  d' Aulom  ne  a 
Egenteuil , 1873.),  gradski  eksterijeri  (prizori  s ulica: 
Gustave  Caillebotte,  Le  Poni  de  1’ Europe,  1876.  i 
Pariška  ulica:  kišni  dan,  1 877.,  ili  Claude  Monet,  Rue 
Monioigueil,  1878.)  i interijeri  (privatni  i javni  prostori 
svakodnevnog  građanskog  života:  Edgar  Degas, 
Poslije  kupanja,  1885.-1890.  ili  Mary  Cassatt ,Lydia 
sjedi  u loži,  nosi  bisernu  ogrlicu,  1879.),  portreti  i 
autoportreti  (Edouard  Manet,  Portret  fcmila  Zole, 

1 868.),  aktovi  (Auguste  Renoir,  Kupačica  se  briše , 
1888.),  mrtve  prirode  (Paul  Cezanne,  Plava  vaza , 
1885.-1887.).  Neke  su  slike  rađene  u serijama  da  bi 
se  bilježile  promjene  svjetla,  na  primjer,  Monctovc 
slike  katedrale  u Rouenu  nastale  između  1 892.  i 1 894. 
Monetov  ciklus  Lopoči  (Nympheas)  nastao  između 
1900.  i 1923.  čine  posljednje  velike  slike  impresio- 
nizma  koje  anticipiraju  apstrakciju. 

Impresionizam  u Hrvatskoj  sc  javlja  u djelima  Ema- 
nuela  Vidovića  oko  1897.-1898.,  a nešto  kasnije  i u 
djelima  Mališe  Glišića,  Vlaha  Bukovca  i Celestina 
Medovića.  Slovenski  impresionisti  Rihard  Jakopič, 
Ivan  Grohar  i Matija  Jama  nastupili  su  na  Prvoj 
slovenskoj  umjetničkoj  izložbi  u Ljubljani  1900.  U 
Srbiji  impresionizam  se  pojavljuje  u djelima  Bctc 
Vukanović,  Milana  Milovanovića,  Koste  Milićevića 
i Nadežde  Petrović. 

LITERATURA:  Ban  I , Clark  I , Clark6,  Frasc2,  Gar  l , Her  1 , Harr3 1 , 
Moneti,  Rcad2,  Read4,  Wardl 

Indeks.  Indeks  je,  u Peirceovoj  semiotici,  znak  koji 
se  odnosi  na  pojavu  koju  označuje  tako  što  je  stvarno 
njome  uzrokovan,  tj.  uspostavlja  svoja  značenja  na 
temelju  fizičkih  odnosa  s predmetom  koji  označuje. 
To  jc  znak  koji  se  javlja  uz  označeni  objekt,  na  primjer 
pojava  simptoma  bolesti,  vjetrokaz  koji  pokazuje 
pravac  vjetra,  pokret  rukom  kojim  se  ukazuje  na  nešto, 
otisci  stopa  u snijegu,  sjena  predmeta. 

Indeks  je  abecedni  popis  pojmova,  imena,  biobiblio- 
grafskih  i kataloških  podataka  u knjigama,  biblio- 
tekama, arhivima  i muzejima. 

Zamisao  indeksa  razvijala  se  od  1971  .-1975.  godine 
u grupi  Art&Language . Indeks  i mape  indeksa  su 
modeli  kojima  su  članovi  te  grupe  označivali,  opisivali 
i interpretirali  međusobne  teorijske  pozicije  i teorijske 
intertekstualne  odnose  s filozofijom,  lingvistikom, 
logikom  i politikom.  Indeksi  i mape  indeksa  omogu- 
ćuju članovima  grupe  i publici  da  se  u čitanju  i ra- 
zumijevanju različitim  putovima  i kriterijima  za  izbor 
puta  kreću  po  tekstovima,  temama,  sadržajima  i po- 
ljima interesa  Art&Languagea.  Zamisao  indeksa  je 
izvedena  iz  modela:  (1)  smisao  umjetničkog  rada  u 
grupi  Art&Language  nije  produkcija  umjetničkih  djela 
nego  razgovor  o umjetnosti;  (2)  zato  definicija  grupe 
glasi:  Art&Language  je  zajednica  u kojoj  je  osoba  X 
član  grupe  zato  što  uči  od  osobe  Y;  (3)  trenutna  pozicija 
svakog  člana  grupe  u procesu  učenja  prikazuje  se 
točkom  na  mapi,  tj.  mapa  razgovora  u grupi  Art&Lan- 
guage je  shematski  prikaz  odnosa  sugovornika. 
Bavljenje  problemom  indeksa  usmjerilo  je  članove 
zajednice  analizi  uvjeta  u kojima  zajednica  umjetnika 
upotrebljava,  mijenja  i proizvodi  značenja.  Logičkom 
implozijom  (logička  unutrašnja  eksplozija)  označuje 


se  rad  grupe  Art&Language  u razdoblju  između  1 972. 
i 1975.  godine,  kada  su  formalno  logičke  analize 
procesa  učenja,  značenjskih  i ideoloških  odnosa 
njezinih  članova  provođene  modelima  lingvistike, 
modalne  logike,  semantike  i pragmatike  prirodnih 
jezika.  Modalnom  logikom  naziva  se  logička  analiza 
nužnih,  mogućih,  nemogućih  i slučajnih  uvjeta  je- 
zičkog  sistema  (ili  mogućeg  svijeta).  U grupi  Art&Lan- 
guage opisivali  su  uvjete  i situacije  razgovora  i čitanja 
u odnosu  prema  odgovarajućem  teorijskom  kontekstu, 
povijesnim  uvjetima  i ideološkim  pretpostavkama. 
Tekstovi  te  grupe  postali  su  zapisi  logičkih  formula  i 
shema  indeksa  koji  ukazuju  na  mogući  diskurzivni 
prostor  razgovora  unutar  svijeta  umjetnosti.  Na  izložbi 
Documenta  5 (Kassel,  1972.)  izložili  su  prvu  ins- 
talaciju indeksa.  Uobičajena  instalacija  indeksa  je 
realizirana  kao  arhiv  koji  čine:  (1)  plakat  s pravilima 
klasificiranja  i čitanja;  (2)  kartoteka  u kojoj  su  defi- 
nirana mjesta  tekstova  i njihovi  odnosi  s drugim 
tekstovima  i temama;  (3)  povećani  tekstovi  izloženi 
na  zidovima.  Publika  jc  pomoću  plakata  učila  snalaziti 
se  u kartoteci,  a kartoteka  je  na  osnovi  izabranog  ili 
ponuđenog  kriterija  omogućivala  pronalaženje 
određenog  teorijskog  teksta  za  čitanje. 

U serijama  slika  Index:  The  Studio  at  3 Wesley  Place 
(1982.)  i Inde. r:  Incident  in  a Museum  (1985.-1986.) 
Michael  Baldwin  i Mel  Ramsden  slikarskim  su 
sredstvima  reinterpretirali  konceptualističke  analize, 
teorijske  teme  i povijesne  anegdote  grupe  Art&Lan- 
guage. Termin  indeks  u naslovima  slika  označuje  da 
su  one  vizualni  popis,  registar  ili  arhiv  tema  iz  inte- 
lektualne povijesti  te  grupe.  U slikama  iz  serij e Atelje 
prikazani  su  članovi  grupe,  značajni  radovi  iz  različitih 
razdoblja,  knjige  koje  su  čitali. 

Američka  teoretičarka  umjetnosti  Rosalind  Krauss  je 
pojam  indeks  preuzela  iz  Peirceove  semiotike.  Ona 
polazi  od  Duchampovih  slika  Tu  M{  1 9 1 8.)  i The  Bride 
Stripped  Bare  by  Her  Bachelors,  F.ven  (The  Latge 
Glass)  ( 1 9 1 5.- 1 923.)  koju  naziva  panoramom  indeksa, 
jer  Duchamp  na  slici  ne  prikazuje  stvarne  ready-made 
objekte  nego  njihove  sjene  ili  indeksne  znakove.  U 
Duchampovom  radu  prepoznaje  se  kretanje  od  realnih 
predmeta  prema  njihovim  indeksnim  pojavama  i od 
dokumenta  (indeksa)  prema  umjetničkom  djelu.  U tom 
se  smislu  mogu  razumjeti  i rayogrami  Mana  Raya, 
koji  su  indeksni  znakovi,  budući  da  nastaju  tako  što 
se  na  fotografski  papir  postavi  predmet  koji  osvjet- 
ljavanjem ostavlja  na  papiru  svoj  foto-trag.  Taj  trag  i 
predmet  značenjski  su  povezani  fizikalno-kemijskim 
procesom.  Tipično  umjetničko  djelo  70-ih  godina  je 
fotografija  povezana  s indeksnim  funkcijama.  Rad 
Dennisa  Oppenheima  Identiteti  rastezanja  (1975.) 
zasniva  se  na  prijenosu  otiska  palca,  a otisak  je  indeks 


275 


koji  se  povećava  i fiksira  linijama  na  asfaltu.  Značenja 
tog  rada  su  određena  izlaganjem  indeksnog  znaka 
(otiska),  pri  čemu  je  informacija  o prostornoj  instalaciji 
prenesena  fotografskom  dokumentacijom,  dijagra- 
mima i otiskom  palca,  koji  su  izloženi  u galeriji. 

LITERATURA:  ArtlaM,  Artlal5,  ArtlalK,  Clarkedl,  Kraus9, 
KrauslO,  Harr7,  Harr28,  Todo2.  Todo3. 

Independent  Group.  Independent  Group  ili  IG 
(Grupa  nezavisnih)  je  osnovana  i djelovala  u duhu 
poslijeratne  britanske  modernizacije,  a to  znači 
uspostavljanja  masovnog  potrošačkog  društva  i nje- 
gove umjetnosti.  Grupu  su  anticipirali  kritičari  i 
promotori  britanskog  modernizma  Roland  Penrose  i 
Herbert  Read.  IG  je  bila  otvorena  grupa  s prom- 
jenjivim članstvom.  Rad  IG  je  bio  povezan  s ICA 
C Institute  of  Contemporary  A rt,  London).  Richard 
Lannoy  je  organizirao  tri  razgovora  u ICA  u travnju 

1952.  Reyner  Banham  je  imenovao  suradnju  mlađih 
kritičara,  umjetnika,  dizajnera  i arhitekata  pod  nazivom 
Young  Independent  Group  u kolovozu  1952.  Upravni 
odbor  ICA  je  podržao  IG.  Prvi  javni  istup  grupe  bio 
je  u povodu  predavanja  Reynera  Banhama  o Le 
Corbusieru  u ICA.  Reyner  Banham  je  održao  pre- 
davanje o utjecaju  tehnologije  na  umjetnost  u ICA 

1953.  Na  izložbi  Paralele  umjetnosti  i života  (1953.) 
prezentirana  su  djela  i koncepti  članova  7G.  Grupa  je 
brojala  između  četrnaest  i dvadesetidva  člana  1955. 
U grupi  su  surađivali  kritičari  Lavvrence  Alloway  i 
Reyner  Ban-Cordell,  umjetnici  Magda  Cordell, 
Richard  Hamilton,  Nigel  Henderson,  John  McHale, 
Eduardo  Paolozzi  i William  Tumbull,  arhitekti  Geof- 
frey  Holroyd,  Alison  i Peter  Smithson,  James  Stirling, 
Colin  St.  John.  Theo  Crosby,  svojevrsni  pridruženi 
član  IG-a,  publicirao  je  koncepte,  statemente  i projekte 
članova  IG  u časopisu  Architectural  Design , a 
organizirao  je  i izložbu  This  Is  Tomorrow  (White- 
chapel  Art  Gallery,  1 956.),  koja  se  smatra  posljednjim 
nastupom  grupe.  Djelovanje  članova  IG  krajem  50- 
ih  i početkom  60-ih  postaje  sve  više  individualno. 
Independent  Group  je  nastala  u specifičnom  trenutku 
preobrazbe  britanskog  društva  kao  kolonijalnog 
buržoasko  klasnog  imperija  u moderno  masovno 
potrošačko  društvo  razvijenog  kapitalizma  u epohi 
hladnog  rata.  Lawrence  Alloway  je  razvoj  moder- 
nističke umjetnosti  u hladnoratovskom  britanskom 
društvu  razvijenog  kapitalizma  opisao  kao  situaciju 
nastanka  estetike  izobilja  (Aesthetics  of  Plenty> ), 
ukazujući  na  razlike  između  britanske  i američke 
popularne  umjetnosti  i kulture.  Novu  poslijeratnu 
neoavangardu  50-ih  karakteriziralo  je  prevladavanje 
ekspresionizma,  kubizma,  nadrealizma  i konstruk- 
tivizma u smjeru  umjetnosti  koja  će  biti  umjetnost 


epohe  urbanog  života  i izobilja,  znači  umjetnost  koja 
proizlazi  iz  masovne  proizvodnje  i potrošnje  i koja 
masovnu  potrošnju  kritički  ili  apologetski  zastupa. 
Takva  umjetnost  je  nastajala  kroz  različite  sinteze  ur- 
banog slikarstva,  skulpture,  dizajna  i arhitekture  s 
indirektnim  utjecajima  nadrealizma  i konstruktivizma. 
Karakteristični  su  utjecaji  znanstveno  fantastičke  (SF) 
literature,  filma,  dizajna  svakodnevnih  predmeta.  Po- 
sebno je  tretiran  problem  potrošačke  kulture  (Lawren- 
ce  Alloway,  Personal  Statement,  1957.)  i značenje 
masovne  kulture  i masovnih  medija  (Lawrence 
Alloway,  The  Arts  and  the  Mass  Media,  1958.). 
Richard  Hamilton  je  analizirao  bitna  svojstva  nove 
popularne  umjetnosti  i kulture  ukazujući  da  je  ona: 
prijelazna,  ekspanzivna,  jeftina,  masovno  proizvo- 
đena,  orijentirana  na  mlade,  duhovita,  seksi,  glamuroz- 
na, efektna  i iznad  svega  uključena  u veliki  business 
(1957.).  IGjc  anticipirala  preobrazbe  estetike,  poetike 
i produkcije  elitnog  individualističkog  visokoestetskog 
modernizma  (enformela,  apstraktnog  ekspresionizma) 
40-ih  i ranih  50-ih  u umjetnost  masovne  potrošačke 
kulture,  a to  znači  anticipirane  su  specifičnosti  umjet- 
ničke pojave  u nastajanju  nazvane  pop  art.  Termin 
pop  art  je  uveo  Lawrence  Alloway  u odnosu  na  ak- 
tualnu britansku  umjetnost  i dizajn,  da  bije  ubrzo  pri- 
mijenio na  dominantni  razvoj  pop  arta  u SAD.  S druge 
strane,  Alloway  je  bio  svjestan  presudnog  utjecaja  i 
specifičnosti  američke  popularne  kulture  (časopisi, 
filmovi,  dizajn,  način  potrošačkog  života)  i povratnog 
utjecaja  američkog  pop  arta  na  britansku  umjetničku 
scenu.  Richard  Hamilton  je  kroz  evoluciju  figurativ- 
nog i apstraktnog  slikarstva  došao  do  karakterističnih 
pop  tješenja,  njegova  rana  djela  su:  kolaž  Just  what  is 
it  that  makes  today’shomesso  dijferent,  so  appealing? 
( Ono  što  čini  današnji  dom  tako  različitim , tako  priv- 
lačnim, 1 956.),  kolaž  s portretom  Josipa  Broza  Tita 
Collage  of the  Senses  (Kolaž  osjeta , 1 956.),  slika  Hom- 
mage  a Chrysler  Corp  (1957.)  ili  slika  i kolaž  $he 
(1958.-1-961.).  Nigel  Henderson  je  realizirao  brojne 
fotokolaže  s političkim  temama  vezanim  za  radničke 
četvrti  Londona,  na  primjer,  Coronation  Day,  Bethnal 
Green,  East London  (1953.)  ili  Screen  (Ekran,  1949.- 
1952.  i 1960.).  John  McHale  je  radio  kolaže  i karak- 
terističan primjer  kritičkog  tematiziranja  utjecaja 
američke  kulture  je  Machine-Made  America  I ( 1 956.- 
1957.).  Eduardo  Paolozzi  je  u složenoj  eklektičkoj 
umjetničkoj  produkciji  povezivao  nadrealizam,  enfor- 
mel,  novu  figuraciju  i pop  art.  Njegovi  rani  kolaži  iz 
kasnih  40ih  godina  tematiziraju  poslijeratnu  atmosferu 
popularnog  ukusa  (kič,  trash,pulp ),  na  primjer,  / was 
a Rich  Man  š Plaything  (Bila  sam  igračka  bogataša , 
oko  1947.). 

LITERATURA:  Allo7,  Al!o9,  Lippl,  Luc7,  Luc8,  Robi 

Individualne  mitologije.  Individualne  mitologije, 
prema  Haraldu  Szccmannu,  označuju  postupke,  oblike 
ponašanja  i teme  kojima  umjetnik  izražava  svoj 
privatni,  subjektivni,  opsesivni  i krhki  svijet.  Zamisao 
individualnih  mitologija  uvedena  je  na  izložbi  Do- 
cumenta  5 (Kassel,  1 972.),  da  bi  se  konceptualističkim 
teorijskim  istraživanjima  i hiperrealističkoj  bezličnosti 
suprotstavio  subjektivni  svijet  umjetnika  i govor 
umjetnika  u prvom  licu. 

Individualne  mitologije  svojstvene  su  Josephu  Beuy- 
su,  koji  je  radio  s političkim  vizijama  epohalne 
promjene  društva  (socijalna  skulptura).  Beuys  je  svoju 
individualnu  mitologiju  razvio  težeći  da  njegovi 
simboli  promatračima  akcija  budu  potpuno  jasni  i da 
se  mogu  identificirati.  Tako  je,  na  primjer,  po 
njegovom  mišljenju  razdijeljeni  križ  simbol  razdva- 
janja Istoka  od  Zapada,  a polukriž  simbol  ponovnog 
ujedinjenja  Europe  i Azije.  Za  razliku  od  Beuysa,  koji 
je  radio  s velikim  simbolima  integriranim  u vlastitu 
individualnu  mitologiju,  Christian  Boltanski  radi  s 
fetišima  i uspomenama  na  vlastito  djetinjstvo.  U 
kasnijim  radovima,  tijekom  80-ih,  kada  počinje  raditi 
s dokumentarnim  fotografijama  židovske  djece 
pobijene  u Drugom  svjetskom  ratu,  Boltanski  ale- 
gorizira  sentimentalna  i osobna  sjećanja. 

Szeemann  je  individualne  mitologije  primijenio  i na 
vlastiti  teoretičarski  rad.  Poslije  izložbe  Documenta 
5 prestao  je  promovirati  aktualna  događanja  na 
umjetničkoj  sceni,  realizirajući  izložbe  - spekulacije 
o individualnim  sklonostima,  opsesijama  i utopijama. 
Izložba  postaje  priča  koju  on  pripovijeda  povezujući 
umjetnička  djela  različitih  epoha  i autora  u alternativnu 
povijest.  U Bernu  je  realizirao  izložbu  posvećenu 
svojem  djedu  koji  je  bio  frizer  i doživio  98  godina. 
Na  izložbi  Monte  Veritd  (1978.)  prikazao  je  doku- 
mentarni materijal  komune  koja  je  postojala  u Asconi 
početkom  stoljeća.  Izložbom  Sklonost  totalnom  um- 
jetničkom djelu  ( 1 983.)  reinteipretirao  je  povijest  um- 
jetnosti XX.  stoljeća,  ukazujući  na  opsesivne  sinteze 
različitih  umjetnosti  i povezivanja  umjetnosti,  du- 
hovnih i političkih  pokreta.  Szeemannov  rad  je  post- 
modemističko  iščitavanje,  citiranje  i kolažiranje  um- 
jetničkih djela,  ideologija,  mitova  i opsesija. 
LITERATURA:  Den52,  Doci,  Szccl , Szec2,  Szee3,  Szee4 

Information  room.  Information  room  je  naziv  serije 
ambijentalnih  radova  konceptualnog  umjetnika  Jo- 
sepha  Kosutha  realiziranih  1970.,  u kojima  je  izlagao 
knjige,  časopise  i tekstove  iz  teorije  umjetnosti,  filo- 
zofije, lingvistike  i logike.  Knjige,  časopisi  i tekstovi 
nisu  izlagani  kao  umjetnička  djela  nego  kao  modeli 
posredovanja  informacija  o općim  teorijskim  pita- 
njima. Umjetnost  kao  disciplina  proizvodnje  umjet- 


ničkih djela  transformirana  je  u intelektualni  prostor 
upotrebe  (ready-made,  madc  ready)  i razmjene  in- 
formacija, čitanja  i teorijske  rasprave.  Kosuthove  sobe 
s informacijama  mogu  se  interpretirati  kao  djelo  koje 
označuje  kraj  umjetnosti,  jer  je  umjetnost  postala  skup 
informacija  o teorijskom  mišljenju. 

LITERATURA:  Dan4,  Kosu2,  Kosu4,  Kosu8,  Kosu  12,  Kosu  14, 
Mcyl 

Inovacija.  Vidi:  Avangarda,  Eksperimentalna  umjet- 
nost, Istraživanje,  Neoavangarda 

Instalacija.  Instalacija  je  prostorni  raspored  slika, 
skulptura,  objekata  i konstrukcija.  Ona  nije  jednostavni 
skup  predmeta  nego  prostorno  ovisan  odnos  barem 
dvaju  dijelova  s mogućnošću  različitih  rasporeda. 
Američki  umjetnik  Robcrt  Morris  je  kiparsku  insta- 
laciju Bez  naziva  ( 1 967.)  realizirao  s tri  geometrijska 
tijela  u obliku  slova  L,  koja  su  na  izložbama  pos- 
tavljana u različite  prostome  međuodnose,  čineći 
različite  instalacije.  Kiparsku  instalaciju  njemačkog 
kipara  Ulricha  Ruckriema  Bez  naziva  (1978.)  čine 
četiri  kamene,  grubo  tesane  gromade.  U tom  se  radu 
očituje  prijelaz  od  skulpture  do  instalacije:  (1)  jedna 
kamena  gromada  bila  bi  komad  ili  skulptura;  (2)  četiri 
komada  stvaraju  prostor  (prostorni  raspored).  In- 
stalacija se  razlikuje  od  ambijenta  time  što  se  određuje 
rasporedom  komada,  a ne  artikulacijom  cjeline  i 
totaliteta  prostora.  Ona  može  biti  prostorni  postav 
slika,  fotografija,  projekcionih  filmskih  ekrana  ili 
ekrana  za  diapozitive,  video  monitora,  skulptura, 
objekata,  ready-madea  ili  multimedijalni  postav. 
Instalacija  talijanskog  transavangardnog  umjetnika 
Mimma  Paladina  Ples ! Ples!  (1979.)  ukazuje  na  pri- 
jelaz od  plohe  slike  u prostor,  stvarajući  tako  slikarsko- 
skulpturalnu  scenografiju.  Instalacija  u prostoru 
galerije  i muzeja  postaje  scena  na  kojoj  se  odvija 
performans,  budući  da  se  promatrač,  da  bi  je  per- 
cipirao, mora  kretati  po  njoj  i kroz  nju.  Instalacije 
mogu  biti  postavi  u zatvorenom  prostoru  galerije, 
otvorenom  prostoru  muzejskog  ili  gradskog  parka,  u 
urbanim  i prirodnim  prostorima.  Permanentne 
instalacije  su  stalni  postavi  koji  su  dio  urbanog 
ambijenta,  prirodnog  pejzaža  ili  izuzetnog  interijera 
javnih  institucija,  muzejske  ili  privatne  zbirke  (Donald 
Judd,  Isamu  Noguchi,  Richard  Serra,  Michael  Heizer, 
kao  i Marko  Pogačnik,  Ivan  Kožarić). 

LITERATURA:  Battcl,  Cclal,  Cela7,  Christovgl,  Colpl,  Coml, 
Fos7,  Frie2,  Holzl,  Hop4,  Kosul8,  Meyeijl,  Moig3,  Schnl,  Šuv8, 
Šuv58,Toml3 

Institucionalna  teorija  umjetnosti.  Vidi:  Status 
umjetničkog  djela 

Integralno  slikarstvo.  Integralno  (cjelovito)  slikarstvo 
je  metafizička  doktrina  kojom  je  beogradski  slikar 
Leonid  Šcjka  označio  i odredio  ideale  obnove  re- 
nesansne likovne  cjelovitosti  prikazivanja  i doživljaja 
svijeta.  Zamisao  integralnog  slikarstva  Šejka  je  izveo 
na  prijelazu  50-ih  u 60-te  godine  iz  tri  domene  pro- 
mišljanja zapadne  umjetnosti:  (1)  iz  kritike  frag- 
mentarne, neprikazivačke,  individualne,  egzis- 
tencijalističke i apstraktne  umjetnosti  enformela  kao 
dovršenja  zapadne  metafizike  slikarstva;  (2)  iz 
humanističkog  pogleda  na  svijet  koji  objedinjuje  etiku 
i estetiku  (Chardin,  Heidegger,  ruska  pravoslavna 
mistička  tradicija),  a realizira  se  prikazivanjem 
predmetnog  svijeta  u slikarstvu;  (3)  iz  paradoksalne  i 
nerazriješene  borbe  između  modernosti  (akcije, 
asamblaži,  objekti)  i postmodemosti  (slikarstvo  kao 
molitva).  Prema  Šejki  integralno  slikarstvo  je  slikarev 
prikaz  cjeline  objektivne  stvarnosti,  cjeline  prirode, 
prikaz  i vizija  svijeta.  U Šejkinom  radu  mogu  se 
izdvojiti  tri  težnje  i izraza  prema  integralnom  ili 
cjelovitom.  Prvo:  ostvaruje  se  narativna  dimenzija 
idealnog  prostora  prikazanog  pomoću  linearne 
perspektive  i predmetnog  svijeta.  U slikama  zamka, 
soba  i terasa  Šejka  ostvaruje  likovno-narativnu 
pripovijest  o traženju  grada  (ideal  zamka).  Cjelovitost 
slika  se  dostiže  i posvećenošću  činu  slikanja,  tj. 
slikanje  je  vrsta  molitve.  Drugo:  objektima  (slike, 
kutije,  asamblaži)  teži  se  konkretnoj  predmetnoj 
polimaterijalnosti,  gdje  dolazi  do  integriranja 
unutrašnjeg  i vanjskog  prostora.  Objektima  koje  radi 
od  sredine  50-ih  do  sredine  60-ih  Šejka  prelazi  put  od 
postnadrealističkih  fetiša  do  radova  bliskih  novom 
realizmu  i fluksusu.  Treće:  cjelokupna  njegova  životna 
djelatnost  predstavlja  integriraj uće,  skupno  umjetničko 
djelo.  Pojedinačna  djela  (slike,  objekti,  akcije)  samo 
su  tragovi  cjelovite  i složene  umjetnosti  života. 
LITERATURA:  Denl,  Den78,  Kuki,  Medi,  Subol, 
Subo2,  Subo3,  Subo4,  Šejl,  Šej2,  Šej3,  Šuv35 

Intencionalno.  Intencionalno  je  svojstvo  koje  ukazuje 
da  je  svijest  uvijek  usmjerena  prema  nečemu.  U 
tradicionalnoj  teoriji  umjetnosti  (Aristotel)  tvrdi  se  da 
u svijesti  umjetnika  ideja  djela  intencionalno  prethodi 
djelu.  U diskursima  svijeta  umjetnosti  intencionalnim 
se  naziva:  (1)  svojstvo  ljudskog  uma  ili  ljudskih 
produkata  da  posjeduju  sadržaj  i odnose  se  na  nešto  u 
vanjskom  svijetu;  (2)  namjera  da  se  nešto  učini,  izrazi, 
prikaže. 

Umjetničko  djelo  je  intencionalno  ako  ima  narativni 
sadržaj  i ako  se  odnosi  na  svijet  izvan  sebe.  Ono  je 
intencionalno  budući  daje  usmjereno  na  pokazivanje, 
prikazivanje  i posredovanje  označavanja:  (1)  zamisli 
ili  prikaza  bića,  predmeta,  situacija  i događaja  svijeta; 


(2)  psiholoških  i duhovnih  stanja  (emocija,  uvjerenja, 
vrijednosti,  apstraktnih  zamisli). 

Zamisao  intencije  (namjere)  postala  je  značajna  za 
objašnjavanje  umjetničkog  rada  kada  je  pažnja  um- 
jetnika i teoretičara  umjetnosti  pomaknuta  s umjet- 
ničkog djela  (proizvedenog  objekta)  na  čin  i proces 
njegovog  proizvođenja.  Na  primer,  Francis  Picabia 
demonstrira  intenciju  da  prikaže  djevojku  kao  mašinu 
(Francis  Picabia,  Fille  nee  sans  mere,  1916-18.). 
Duchampov  ready-made  je  prvo  umjetničko  djelo  koje 
je  načinjeno  da  bi  pokazalo  i interpretiralo  značaj 
umjetnikove  namjere.  Ready-made  pokazuje  da  je 
namjera  umjetnika  bila  transformirati  izvanumjetnički 
predmet  u izuzetni  predmet  svijeta  umjetnosti.  For- 
malističkc  teorije  i estetike  sva  značenja  umjetničkog 
djela  iščitavaju  iz  njegove  materijalne  ili  semiotičke 
pojavnosti  i strukture,  a psihološke  intencionalne 
teorije  umjetnosti  polaze  od  zapažanja  da  je  um- 
jetničko djelo  tek  trag  jednog  procesa  u čijem  se 
ishodištu  nalaze  namjere  umjetnika  da  ga  napravi  ili 
izvede.  Intencionalnost  je  jedna  od  osnovnih  odrednica 
umjetničkog  djela:  svako  umjetničko  djelo  je 
načinjeno  s namjerom  da  bude  umjetničko  djelo 
(Wollheim).  Umjetnički  rad  prikazuje  intencije 
(namjere)  umjetnika  koje  promatrač  rekonstruira:  ( 1 ) 
izravno  iz  djela;  (2)  na  temelju  odnosa  umjetničkog 
djela  i stavova  umjetnika  (statementa,  izjava, 
intervjua).  Intencionalni  kriterij  ispravne  (istinite) 
interpretacije  umjetničkog  djela  glasi:  istinita  in- 
terpretacija umjetničkog  djela  je  ona  koja  potvrđuje 
intencije  (namjere)  umjetnika.  Autorcflcksivna  um- 
jetnička djela  su  ona  koja  vizualnom  strukturom 
pokazuju  i prikazuju  proces  svojeg  nastanka,  a time  i 
namjere  umjetnika  koji  ga  stvara. 

LITERATURA:  Bax4,  Kuspl,  Ku$p4,  Miš7,  Miš8,  Potrt6,  Potrč7, 
Potrč9,  Savile  I , Šuv63,  Wollhl , Wollh2,  Wolln4 

Intenzionalno.  Intenzionalno  je  ono  umjetničko  djelo 
čija  značenja  nisu  određena  prikazivanjem  bića, 
predmeta,  situacija  ili  događaja  realnog  svijeta. 
Intenzionalna  su:  ( l ) apstraktna  umjetnička  djela  čija 
su  značenja  određena  odnosima  likovnih  elemenata, 
tj.  formalnim  pravilima  građenja  vizualne  strukture; 
(2)  figurativna  prikazivačka  umjetnička  djela  zas- 
novana na  ikoničkim  znacima  ili  načinjena  po  uzoru 
na  mimetičko  slikarstvo  i skulpturu  ako  su  bića, 
predmeti,  situacije  i događaji  koje  prikazuju  plod 
fantazije.  Iz  stava  konceptualne  umjetnosti  da  je 
umjetničko  djelo  izraz  definicija  umjetnosti,  a ne 
iskustva  ili  unutrašnjih  psiholoških  i duhovnih  stanja 
proizlazi  da  su  sva  umjetnička  djela  intenzionalna. 
Značenja  umjetničkog  djela  su  određena  formalnim 
odnosima  unutar  tog  djela,  pravilima  svijeta  umjetnosti 

iz  kojih  nastaju  i mjestom  umjetničkog  djela  u 
kontekstu  umjetnosti  i povijesti  umjetnosti. 

LITERATURA:  Artla7,  Anla25,  Drctl , Gib* l , Miš7.  Miš8,  Potrč6, 
Potrč9,  Potrč  10,  Potrč  1 1 , Šuv63 

Interaktivna  umjetnost.  Interaktivnom  umjetnošću 
se  u općem  smislu  naziva  umjetnički  rad  zasnovan  na 
odnosu  stimulusa  koji  nudi  umjetnik  i konstitutivne 
reakcije  publike  na  taj  stimulus  tijekom  izvođenja  rada. 
Svako  umjetničko  djelo  je  interaktivno  djelo  u es- 
tetskom smislu,  jer  je  upućeno  estetskoj  reakciji 
promatrača  ili  slušaoca.  Roland  Barthes  piše  o smrti 
autora,  naglašavajući  ulogu  čitaoca  (gledaoca, 
slušaoca)  u receptivnom  dovršenju  djela.  Međutim, 
neka  djela  su  zasnovana  na  sudjelovanju  publike,  tj. 
publika  reagira  na  predložak  umjetnika  i svojim 
ponašanjem  i djelovanjem  izvodi  ili  dovršava  djelo 
(Ecov  pojam  otvorenog  djela  primjenjiv  na  glazbu 
Luciana  Beria  ili  Karlheinza  Stockhausena  ili  zamisao 
hepeninga  Allana  Kaprowa). 

Pojam  interaktivnog  umjetničkog  djela  ili  interaktivne 
umjetnosti  se  danas  koristi:  (1)  za  umjetnička  djela 
izvođena  na  umreženom  kompjutoru  (Worldwide 
Web),  odnosno  za  internet  art  ili  net.art;  ili  (b)  za 
cybersisteme  gdje  postoji  hardverska  i softverska 
povratna  veza  (feed-back ) između  kompjutorskog 
sistema  i primaoca  koji  intervenira  na  ponuđenom 
djelu.  Interaktivno  umjetničko  djelo  je,  zato,  djelo  čiji 
je  konstitutivni  aspekt  intervencija  primaoca 
posredovanjem  odgovarajućeg  tehnološkog  sistema. 
LITERATURA:  Bart  1 7,  Bourr  1 , Bumh7,  Cve7,  Ec  1 , 
Grah  1 , Gray  1 , Har  1 , Haus  1 , Paulc  1 , Rush  1 

Interkontekstualno.  Vidi:  Kontekstualno 

Intermedijsko.  Intermedijskim  se  naziva  umjetničko 
djelo  u futurizmu,  dadi,  konstruktivizmu,  nadrealizmu, 
neodadi,  fluksusu,  konceptualnoj  umjetnosti, 
postkonceptualnoj  umjetnosti  i postmoderni  koje 
nastaje  premještanjem  umjetničkog  koncepta  (zamisli, 
projekta)  izjednog  oblika  medijske  realizacije  u drugi, 
odnosno,  povezivanjem  više  medija  u jednoj 
realizaciji.  Pojam  je  nastao  u fluksusu  i pripisuje  se 
Dicku  Higginsu.  Vizualna  pjesma  je  intermedijsko 
djelo  jer  povezuje  medij  slikarstva  i medij  književnosti. 
Status  instalacije  je  primjer  intermedijskog  rada, 
budući  da  instalacija  po  sebi  nije  umjetnički  medij 
nego  odnos  različitih  umjetničkih  medija,  produkata 
ili  efekata  u prostoru  intervencije.  Djela performance 
arta  su  intermedijska  jer  nastaju  povezivanjem 
različitih  medija  teatra,  likovnih  umjetnosti,  video 
umjetnosti,  književnosti,  glazbe. 

LITERATURA:  F1ak9,  Gold2,  Gold4,  Henrl.  Higgl , Higg2,  Hunt7, 


KaprI,  Kosi,  Koz2,  Luc5,  I.uc6,  Mako2,  Radov5.  Radovi 3. 
Radov  1 9,  Rcm  l , Rcm2,  Scnt I , Sonfl 

Internacionalna  umjetnost.  Internacionalna  umjet- 
nost je  mnoštvo  stilova,  tendencija  ili  pokreta  u 
umjetnosti  koji  u istom  vremenu  stvaraju,  prihvaćaju 
i realiziraju  umjetnici  iz  različitih  nacionalnih  kultura. 
Modema  umjetnost  je  nastala  krajem  XIX.  stoljeća  u 
Francuskoj,  sa  svim  odlikama  nacionalne  buržoaske 
umjetnosti.  Razvojem  avangardnih  pokreta  ekspre- 
sionizma, dade  i konstruktivizma  formira  se  pojam 
internacionalne  umjetnosti  i internacionalnog  mo- 
dernizma. Radom  grupe  De  Stijl  i umjetničke  avan- 
gardne škole  Bauhaus  zamisao  internacionalne  um- 
jetnosti dobiva  i svoj  programatski  oblik.  Interna- 
cionalizam je  povezan  s:  (1)  razvojem  buržoaskog 
društva  u smjeru  društvene  podjele  rada  i pojave 
internacionalnog  kapitala;  (2)  ljevičarskim  idejama 
internacionalizma,  svjetske  revolucije  i prevlasti 
klasnog  nad  nacionalnim.  U Dusseldorfu  je  1922. 
godine  održan  Pnn  kongres  Internacionalnih  pro- 
gresivnih umjetnika  na  kojem  su  sudjelovali  europski 
dadaisti  i konstruktivisti.  Nakon  Drugog  svjetskog  rata 
zamisao  internacionalne  umjetnosti  prihvaćena  je  u 
Sjedinjenim  Američkim  Državama,  gdje  umjetnički 
eksperimenti  ruske  avangarde,  De  Slijla  i Bauhausa 
postaju  osnove  modernističkog  internacionalnog  stila 
apstraktne  umjetnosti,  arhitekture  i dizajna.  Tijekom 
60-ih  godina  nastaje  sintagma  “svijet  je  globalno  selo”, 
koja  ne  označuje  samo  razvoj  internacionalne  um- 
jetnosti nego  i internacionalnu  kulturu.  Nove 
tendencije,  nastale  u Zagrebu  1 960.,  bile  su  jedna  od 
rijetkih  internacionalnih  umjetničkih  pojava  koja  je 
inicirana  u Istočnoj  Europi  u doba  hladnog  rata. 
Konceptualna  umjetnost  je  nastala  kao  internacionalna 
umjetnička  tendencija  u drugoj  polovini  60-ih  godina, 
ali  je  ranih  70-ih  kritička  linija  konceptualne  um- 
jetnosti provela  kritiku  internacionalne  umjetnosti, 
uočavajući  u njoj  aspekte  američke  hegemonije  u 
kulturi  i kulturnog  imperijalizma.  Postmodemizam  80- 
ih  godina  interpretiran  je  kao  skup  nacionalnih  i re- 
gionalnih umjetničkih  pokreta  koji  se  vraćaju  lo- 
kalnim, nacionalnim  modelima  izražavanja,  esteti- 
kama  i vrijednostima  koje  je  internacionalna  umjetnost 
potisnula.  Transavangarda  se  vraća  talijanskom  fu- 
turizmu, metafizičkom  slikarstvu,  manirizmu  i re- 
nesansnoj umjetnosti  naglašavajući  aspekte  južnjačke 
mediteranske  kulture.  Njemački  ncoekspresionizam 
nastaje  reinterpretacijom  sjevernjačke  romantičarske 
tradicije,  ekspresionističke  umjetnosti,  nacional- 
socijalističke  umjetnosti  i germanskih  mitova.  Pov- 
ratak regionalnom  i lokalnom  bio  je  kratkotrajan  i već 
se  sredinom  80-ih  godina  govori  o internacionalnoj 

transavangardi  i internacionalnim  aspektima  neo- 
ekspresionizma  kao  eklektičkim  transkultumim  pok- 
retima. Kraj  80-ih  i početak  90-ih  obilježava  para- 
doksalno suočavanje  eklektičke  visokoestetizirane  in- 
ternacionalne umjetnosti,  nacionalnih  stilova  i anacio- 
nalnih individualnih  i subjektivnih  ekscentričnih 
koncepcija,  koje  se  podjednako  suprotstavljaju 
internacionalnom  i nacionalnom  totalitarizmu. 

LITERATURA:  Aspl,  BadoS,  Bannl,  Brcttcl,  Crow2,  HarrU, 
Han45,  Hegyl,  Hcrmi,  Hopl,  Mij3,  Ncwl,  OlivS,  Parisl,  Paris2, 
Paris3,  Readl,  Read2,  Rcda4,  Stani,  Stil,  Zayl 

Internalizam.  Intemalističke  teorije  umjetnosti  objaš- 
njavaju pojavnost  i značenja  umjetničkog  djela  na 
temelju:  (1)  unutrašnjih  konstitutivnih  aspekata  um- 
jetničkog djela  ili  (2)  unutrašnjih  psiholoških  i du- 
hovnih aspekata  umjetnika. 

Objašnjenja  umjetnosti  na  temelju  unutrašnjih  kon- 
stitutivnih aspekata  umjetničkog  djela  su  formalistička. 
Formalistička  objašnjenja  polaze  od  stava  da  je 
umjetnost  kao  sustav  pojavnosti,  značenja  i vrijednosti 
isključivo  određena  umjetničkim  djelom,  o kojem  se 
ne  može  reći  iz  kojih  je  razloga  načinjeno,  što  je  njegov 
autor  mislio  ili  osjećao,  u kojem  je  odnosu  s drugim 
djelima  iz  povijesti  umjetnosti.  Utvrditi  se  može  jedino 
kako  prikazano  djelo  izgleda  promatračevom  oku,  što 
ga  čini,  kakvi  su  njegovi  strukturalni  odnosi  i koja 
značenja  proizlaze  iz  konkretnih  materijalnih  skulp- 
turalnih  ili  slikarskih  aspekata  i odnosa. 

U objašnjenjima  umjetnosti  na  temelju  unutrašnjih 
psiholoških  i duhovnih  aspekata  subjekta  umjetnosti 
polazi  se  od  stava  da  je  svako  umjetničko  djelo  pro- 
izvod ljudskog  rada  i da  prikazuje  zamisli,  uvjerenja, 
predodžbe  i vizije  umjetnika.  Bez  obzira  da  lije  slika 
realistički  prikaz  pejzaža,  fantastični  prizor  ili  aps- 
traktna geometrijska  konstrukcija,  ona  je  trag  i do- 
kument ljudskog  mišljenja,  emocija,  intuicije,  mo- 
gućnosti zamišljanja,  prikazivanja  i manualnog  uo- 
bličavanja  mentalnih  predodžbi.  Pejzaž  na  slici  nije 
nastao  zrcaljenjem  svijeta  prirode  na  površini  slike 
nego  tako  što  ga  je  umjetnik  prikazao  kroz  svoje 
modele  viđenja  i doživljaja.  Umjetnici  koji  imaju 
različite  modele  viđenja  i doživljaja  svijeta  prikazat 
će  isti  krajolik  na  različite  načine.  Primjeri  intenzio- 
nalno  koncipirane  umjetnosti  su  ekspresionizam, 
nadrealizam  i konceptualna  umjetnost.  Ekspresio- 
nizam je  intenzionalna  umjetnost,  budući  da  se  zasniva 
na  stavu  daje  umjetničko  djelo  (likovno,  književno, 
filmsko  ili  dramsko)  izraz  i egzistencijalni  trag 
unutrašnjeg  doživljaja.  Nadrealizam  i postnadrealizam 
su  intenzionalna  umjetnost,  jer  se  zasnivaju  na  kon- 
ceptu nesvjesnog  i otkrivaju  ga  u vizualnim  i jezičkim 
formulacijama.  Automatski  tekstovi  i crteži  su  zapisi 


koji  nastaju  direktnim  iskazivanjem  nesvjesnog. 
Fantastično  slikarstvo  prikazuje  snove,  mitske  i 
arhetipske  slike  ili  vizije  koje  nastaju  pod  utjecajem 
narkotika  ili  ritualnog  transa.  U postminimalnoj  i 
konceptualnoj  umjetnosti  pažnja  je  usmjerena  na 
nevizualno:  (1)  Sol  LcWitt  je  govorio  da  njegove 
geometrijske  strukture  može  percipirati  i slijepac, 
budući  da  su  vizualni  aspekti  njegovih  radova 
doslovno  vizualizirane  ideje,  koncepti;  (2)  Robert 
Barry  je  izlagao  tekstove  koji  govore  o njegovim 
unutrašnjim  doživljajima,  na  primjer:  “Za  trajanja 
izložbe  pokušat  ću  telepatski  komunicirati  umjetnički 
rad...”  ili  “Nešto  što  sam  jednom  znao,  ali  što  sam 
sada  zaboravio”  (1969.);  (3)  Marko  Pogačnik  je 
istaknuo  da  je  približavanje  grupe  OHO  metafizici 
bilo  motivirano  nastojanjem  da  se  fond  polazišta  za 
stvaranje  umjetničkih  koncepata  što  manje  pronalazi 
u fenomenima  prirode,  a što  više  u dubinskim 
dimenzijama  ljudskog  duha;  (4)  Grupa  Kod  iznijela 
je  ideju  o nevidljivoj  umjetnosti;  (5)  lan  Wilson 
zasnovao  je  i teorijski  obradio  koncept  nevizualne 
apstrakcije;  (6)  Grupa  143  je  istraživala  zamisao 
mentalnih  konstrukcija. 

LITERATURA:  Fodl,  Fod2,  Miš8,  Potr«,  Šuv63 

Internet  umjetnost.  Internet  umjetnost  ili  net.um- 
jetnost  (net.art)  je  naziv  za  umjetnička  djela  ostvarena 
komunikacijskom  tehnologijom  zasnovanom  na 
kompjutorskoj  mreži  (net)  i multifunkcionalnom 
korisničkom  softveru  koji  omogućava  interaktivnu 
intervenciju  korisnika  u hipertekstualnom  okruženju 
Uobičajeno  je  da  se  za  rad  u kontekstu  internet  um- 
jetnosti konstruira  ili  obradi  web  stranica  (prezen- 
tacijski  multimedijski  poredak  ili  stranica),  hiper- 
tekstualni  poredak  više  web-stranica  i mogućnost 
interaktivne  komunikacije  između  velikog  broja  ko- 
risnika, a to  znači  intervencije  u intemet-prostoru. 
Internet  umjetnost  ili  net.umjetnost  je  umjetnost 
složenih  multipliciranih  i mnogostrukih  sistema 
prikazivanja,  posredovanja,  izražavanja  i konstruiranja 
unutar  otvorenog,  nestabilnog  i interaktivnog  prostora 
povezivanja  fizičkog  i virtualnog  svijeta  u procesima 
fikcionalizacije  i defikcionalizacije,  doslovnosti  i 
alegoričnosti,  neposrednosti  i posrednosti.  U internet 
umjetnosti  dolazi  do  realizacije  multimedijske 
umjetnosti,  a to  znači  umjetnosti  koja  je  istovremeno 
ovisna  o regulacijskom  procesu,  usmjerena  jednom 
osjetilu  i svim  potencijalnim  osjetilima.  Drugim  rije- 
čima, u internet  umjetnosti  se  relativizira  tradicionalni 
humanistički  razlikovni  odnos  osjetilnog,  simboličkog 
i konceptualnog,  budući  da  se  osjetilno,  simboličko  i 
konceptualno  fenomenaliziraju  kroz  interaktivnu 
softversku  i hardversku  tehnologiju. 

Internet  umjetnost  karakterizira:  ( 1 ) prezentacija  um- 
jetničkog materijala  na  mreži  posredovanjem  hiper- 
tekstualno  aranžiranih  web  stranica,  (2)  višesmjerna 
komunikacija  putem  mreže,  odnosno,  multimedijsko 
komuniciranje  umjetničkih  stavova,  poruka,  djela,  (3) 
konstruiranje  i izvođenje  interaktivnog  umjetničkog 
događaja  ili  procesa  u intemet-prostoru  (prostoru 
različitih  komercijalnih  i nekomercijalnih  mreža),  (4) 
interaktivni  umjetnički  događaj  ili  proces  može  biti 
komunikacijska  razmjena  informacija  i reakcija  ili 
intervencija  na  informacije,  (5)  interaktivni  umjetnički 
događaj  ili  proces  može  biti  složeni  cybcr-događaj 
(hardversko  i softversko  regulacijsko,  deregulacijsko 
i komunikacijsko  povezivanje  različitih  bioloških 
organizama  i mrežnih  sistema  posredovanjem  cyber- 
tehnologije),  (6)  upotreba  intemeta  i interveniranja 
preko  mreže  kao  softverske  proteze  kojom  se  fizičko 
tijelo  umjetnika,  gledaoca  ili  suradnika  proširuje  kroz 
fizičko-virtualne  prostore  omogućene  kompjutorskom 
multimedijom  i cyber  sistemima,  i (7)  interaktivni 
umjetnički  događaj  ili  proces  može  biti  kritička  i 
subverzivna  politička,  ekonomska,  kriminalna,  de- 
struktivna, autodestruktivna  i dekonstruktivna  meta- 
aktivnost  s manipulacijom  medija  komunikacije  i 
interakcije  u sistemu  umrežavanja  institucija  globalnog 
društva. 

Lev  Manovič,  teoretičar  novih  medija,  govori  o novoj 
avangardi  90-ih  godina  XX.  stoljeća,  jer  novi  mediji 
predstavljaju  novi  stadij  avangarde.  Novi  status 
avangarde  se  zasniva  na  kompjutorskoj  materijalizaciji 
vizija  povijesnih  avangardi.  Po  Manoviču,  različite 
inovacije  povijesnih  avangardi  kao  što  su  kolaž, 
montaža,  nova  tipografija,  odnos  slike  i riječi, 
dijalogizam  ili  intertekstualnost,  doživljavaju  potpunu 
realizaciju  u kompjutorskim  i mrežnim  tehnologijama 
(na  primjer,  raščlanjivanje  slika,  3D  vizualizacija, 
hiperlinkovi).  U tom  smislu,  vizije,  namjere,  procesi, 
postupci,  efekti  i rezultati  povijesnih  avangardi  postaju 
materijal  visokotehnološkog  procesuiranja  u kom- 
pjutorskoj, odnosno  internet  umjetnosti  90-ih. 

Mnogi  aspekti  inetmet  umjetnosti  i kulture  su 
anticipirani  u cyberpunk  romanima  \Villiama  Gibsona 
{Neuromancer,  1984.).  Onje  uveo  termin  cyberspace 
(cyberprostor)  i termin  VR  (Virtual  Reality)  u vremenu 
prije  kraja  rata  zvijezda  i uvođenja  kompjutorske 
tehnologije  u masovnu  proizvodnju  i popularnu 
kulturu  potrošnje.  Apokaliptički  prikazi  narkotičke, 
totalizirajućc,  entropijski  deregulativne,  militantne, 
anarhične  i globalizirajuće  net.kulture  su  prikazani  u 
filmovima  Twelve  Monkeys  Terryja  Gilliama,  1 995.)  i 
The  Matrix  režisera  Andyja  i Larryja  Wachowskog, 
1999.).  Internet  umjetnost  u suvremenim  globali- 
ziranim  i neglobaliziranim  kulturama  tumači  se  na 


različite  načine:  (1)  kao  apologija  i realizacija  um- 
jetnosti i kulture  u odnosu  sa  suvremenom  korpo- 
racijskom internacionalnom  privredom  i njenim  glo- 
balističkim  pretenzijama  (Nicholas  Negroponte),  (2) 
kao  nova  tehnologija  demokratizacije  i komunikacije 
u globalnom  planetarnom  društvu  (Nicholas  Neg- 
roponte, Bili  Gates),  (3)  kao  sredstvo  ekstatičkog 
proširenja  osjetilnih  i tjelesnih  raspona  djelovanja, 
uživanja  i potrošnje  (cyber  gurui  Timothy  Leary,  Jason, 
Lanier,  Roy  Ascot,  Richard  Kriesche),  (4)  kao  kritička, 
anarhistička  i subverzivna  praksa  u borbi  protiv 
političkih  i ekonomskih  hegemonija  kasnog  zapadnog 
kapitalizma  ( Zapatisti , Lev  Manovič,  CAE  /Critical 
Art  Ensemble/),  (5)  kao  apokaliptička  interpretacija 
tehnologije  derealizacije  subjekta  i prevlasti  objekta 
nad  subjektom  (Jean  Baudrillard,  Paul  Virilio). 
Internet  umjetnost  ili  net.  umjetnost  je  nastala 
početkom  90-ih  godina.  U njoj  djeluju  John  Simon, 
Tony  Oursler,  Cheryl  Donegan,  Matt  Mullican,  Jake 
Tilson,  Zapatistiy  kao  i Vuk  Ćosić,  Marko  Pcljhan, 
Marko  Košnik,  Igor  Štromajer,  Andreja  Kulunčić, 
Darko  Fritz). 

LITERATURA : Andc  1 , BoS  l , Dig  1 , Đord2,  Grž  1 1 , Holtzl , Mano  1 , 
Paulc  1 , VujanoS,  Www  1 , Www2,  Www3,  Www4,  Www5,  Www6, 
Www7 

Internet  teatar  i performance.  Internet  teatar  se 
konstituira  u okviru  tradicije,  povijesti,  prakse  i 
institucije  teatra,  koristeći  internet  kao  konstitutivni 
element  - što  znači  ne  kao  podatno  sredstvo  lo- 
gocentričnog  prijenosa  ideja,  nego  materijalnim 
specifičnostima  intemeta  kao  medijske  društveno- 
kulturalne  prakse.  Cyberformance  (cyber  + perfor- 
mance) je  pojam  koji  je  koncipirala  cyberumjetnica 
Helen  Varley  Jamieson.  U širem  smislu  se  odnosi  na 
izvedbu  u virtualnom  prostoru  intemeta,  tj.  on-line 
okruženju.  U specifičnom  smislu  se  odnosi  na  izvedbu 
koja  suočava  živo  performersko  tijelo  i ekransku  sliku. 
Materijalna  scena  na  kojoj  se  realizira  je  kompjutorski 
ekran  s dizajniranim  2D  ili  3D  scenografijama  i 
avatarima.  Avatari  su  izvođači  internet  teatra  u vir- 
tualnom okruženju.  To  mogu  biti  animirane  figure 
ljudi,  životinja,  mitoloških  likova,  materijalnih  pred- 
meta, fotografije,  snimci  živih  performera  ili  njihove 
kombinacije.  Shvaćanja  avatara  uključuju  raspon  od 
avatara  kao  ekranskog  zastupnika  performera  do 
avatara  kao  performera.  Umjetnik/ca  internet  teatra  je 
kasno-postmodemi  umjetnički  status-funkcija,  različit 
od  tradicionalno-modemističkog  Umjetnika-genija 
koji  kreira  ex  nihilo.  Pojavljuje  se  nakon  smrti  Autora 
(Barthes,  Foucault)  kao  umjetnik-operater  koji  kom- 
binira označiteljske  mreže  (slike,  zvukove,  tonove; 
umjetnička  djela,  dramske,  političke,  teorijske  tek- 

stove,  privatne  zapise  itd.)  u umjetničko  djelo  kao 
pojedinačan  a umrežen  označiteljski  stroj.  Publika 
cyberformancea  je  potencijalno  vrlo  heterogena  i 
nepredvidljiva,  jer  je  čine  korisnici/c  kompjutora,  koji 
s bilo  koje  lokacije,  uglavnom  u određeno  vrijeme, 
dolaze  na  internet  mjesto  gdje  se  izvodi  performans. 
Interaktivni  cvberformance  se  zasniva  na  improvizaciji 
u realnom  vremenu  i strukturiranje  kao  otvoreno  djelo 
(prema  Ecu  i/ili  prema  poststrukturalistima).  U per- 
formansu publika  je  pozvana  ne  samo  da  prati  nego  i 
da  direktno,  interaktivno  sudjeluje  u izvođenju  i time 
određuje  ili  u određenoj  mjeri  utječe  na  događanje  i 
značenje  djela. 

Internet  teatar  se  uspostavlja  u drugoj  polovini  90-ih 
godina,  kao  jedna  od  praksi  umjetnosti  u doba  kulture. 
Kao  praksa  teatra  u doba  kulture,  internet  teatar  suo- 
čava svoj  socio-kultumo-umjetnički  svijet  s nizom 
pitanja  i problema,  kao  što  su:  korištenje  i interpre- 
tiranje kulturne  tradicije,  odnosi  tradicionalnih  i su- 
vremenih društvenih  i umjetničkih  koncepcija, 
suočavanje  globalnih  i lokalnih  društvenih  paradigmi, 
funkcije  visoke  umjetnosti  u doba  masovnih  medija, 
novi  status  umjetničkog  djela  (u  pomaku  od  elitnog 
umjetničkog  predmeta  prema  artefaktu  kulture), 
pozicije  umjetnika  kao  kulturnog  radnika  (koji  nije 
kreator  djela  nego  operater  intertekstova  iz  globalnog 
arhiva  semiotičkog  društva). 

Iako  nije  strukturiran  kao  homogeno  polje  oko  je- 
dinstvene paradigme,  internet  teatar  nastaje  kao 
varijanta  teatra  nakon  smrti  teatra , po  Salazarovoj 
logici  smrti  opere;  dakle,  kao  teatar  koji  koristi  po- 
vijest, djela,  znanja  i koncepte  teatra  kao  primami 
materijal  rada.  Slijedom  navedenog,  može  se  smatrati 
postteatrom,  u smislu  Manovičeve  definicije  novih 
medija. 

Među  grupama  i umjetnicima  koji  djeluju  na  tom 
području  ističu  se:  Desktop  Theater.  ffamnet  Plavers, 
Plaintext  Performers,  Avatar  Bodv  Collision,  He- 
len Varley  Jamieson,  Karla  Ptacek  (Artificial  Stage), 
Igor  Štromajer.  Teorijska  aparatura  koja  nastaje  oko 
internet  teatra  i srodnih  koncepcija  je  vrlo  razvijena. 
U tom  okviru  izdvajaše  filozofsko-teorijski  rad  Bojane 
Kunst  i teorijsko-praktični  rad  Helen  Varley  Jamieson. 

LITERATURA:  Anđe  1 , Boš  l , Dig  l , Đorđ2,  Grž  1 1 . Holtz  l , Manol , 
Paulcl,  Vujano8,  Wwwl , Www2,  Www3,  W\vw4,  W\vw5,  Www6, 
Www7 

Interpikturalno.  Interpikturalnim  se  naziva,  analogno 
intertekstualnom  i interslikovnom,  suočavanje,  pre- 
mještanje, smještanje  i odnošenje  u fenomenološkom 
(perceptivnom),  formalnom  (kompozicijskom,  struk- 
turalnom) i semantičkom  (značenjskom,  semiotičkom, 
semiološkom)  smislu  dviju  ili  više  slika  iz  povijesti 


slikarstva.  Interpikturalnim  u poetičkom  smislu  nazi- 
va se  postupak  doslovnog  (citat,  montaža)  ili  nedos- 
lovnog  (simulacija,  transfiguracija,  mimezis  mimezisa) 
prikazivanja  jednog  slikarskog  djela  ili  njegovog 
fragmenta  ili  kompozicijskog  principa  ili  gestualnog 
postupka  u drugom  slikarskom  djelu.  Interpikturalno 
se  približava  intertekstualnom  kad  se  jednim  sli- 
karskim djelom  prikazuju  tematizacije  (sadržaj,  zna- 
čenja, smisao)  drugog  slikarskog  djela.  Interpikturalno 
se  razlikuje  od  intertekstualnog  kada  se  prikazuju  ili 
citiraju  formalni  i perceptivni  aspekti  jednog  slikar- 
skog djela  u drugom  slikarskom  djelu. 

LITERATURA:  Bryl,  Bry3,  Bry4,  Bula3.  Marini, Marin2, Marin3. 
Marin4,  Marin5,  Marin6,  Marin7,  Marin8.  Marin9,  PIcy6,  Rot  1 , Rol3, 
Rot(>,  Rot8,  Schcfl,  SchcG,  SchcG  Schcf4,Schef5,  Schef6,  Schef? 

Interpretacija.  Interpretacija  je  objašnjenje  i tuma- 
čenje koje  sadrži  eksplicitno  gledište  i stav  osobe  koja 
objašnjava  i tumači. 

Interpretacija  je  meta-govor  i meta-jezik,  po  struktura- 
lističkom shvaćanju,  jer  unosi  sistem  razumljivosti  u 
nerazumljivo  kao  sistem  pravila  koji  omogućava 
shvaćanje  tog  nerazumljivog  teksta.  Prema  Braci 
Rotaru  može  se  govoriti  o tri  razine  interpretacije 
umjetničkog  djela,  na  primjer,  slike  slikarstva:  (1) 
čitanje  i raspoznavanje  značenjske  artikulacije  slike 
determinirane  ikonološkim  poljem  u kojem  se  us- 
postavlja prikaz,  tj.  značenjska  artikulacija  slike  je 
razumijevanje  slike  kao  umjetničkog  djela;  (2)  po- 
vijesni diskurs  u kojem  se  stilski  ili  ikonološki  razvoj 
prezentira  kao  samorazvoj  umjetnosti  kao  pojma  i 
vrijednosti,  što  znači  da  se  povijest  umjetnosti  ponaša 
kao  praksa  pripovijedanja  o umjetničkim  djelima  ili 
skupovima  umjetničkih  djela,  i (3)  diskurs  umjetničke 
kritike  koja  postu  lira  mjerila  govora  i prosudbe  o 
umjetnosti. 

Međutim,  interpretacija  slike  je  uvijek  fragmentarna  i 
polazi  od  fragmenata  između  opažanja  i čitanja. 
Interpretacijom  se  pokušava  rekonstruirati  razbijeni, 
odvojeni,  odbačeni,  izgovoreni  ili  naslikani  tekst  (sli- 
ka). Interpretacija  je  zato  proizvodnja  mogućnosti  za 
razumijevanje. 

Objasniti  umjetničko  djelo  znači  razjasniti  što  ono  jest, 
kako  je  nastalo,  zašto  je  nastalo,  kako  izgleda,  u 
kakvom  je  odnosu  prema  životu  umjetnika,  aktualnim 
stilovima  i pokretima.  Objašnjenje  teži  objektivnom 
razjašnjenju  prirode  umjetnosti  i umjetničkog  djela. 
Interpretacija  prikazuje  umjetničko  djelo  s određene 
točke  gledišta,  s obzirom  na  kontekst  tumačenja.  Kada 
se  govori  o umjetnosti  i interpretaciji,  razlikuju  se  tri 
pristupa:  (1)  interpretacije  umjetničkog  djela  koje 
pružaju  umjetnici,  kritika,  povijest  umjetnosti,  teorija 
umjetnosti  i estetika;  one  su  izvanjske  u odnosu  na 

samo  djelo  i čine  njegov  diskurzivni  svijet  ili  zna- 
čcnjski  okvir,  čijim  se  posredovanjem  umjetničko 
djelo  prihvaća  i razumijeva;  (2)  mimetička  umjetnička 
djela,  od  pećinskih  crteža  preko  renesansnih  slika  do 
postmodemističkih  umjetničkih  djela,  su  interpretacije 
prirode  ili  kulture,  budući  da  svako  umjetničko  djelo 
sadrži  točku  gledišta  umjetnika  i njegov  stav  o svijetu 
i kulturi;  (3)  avangardni,  neoavangardni  i postavan- 
gardni  umjetnički  radovi  nisu  samo  izrazi  ili  proizvodi 
umjetnika  nego  i reinterpretacije  statusa  predmeta, 
situacije  ili  događaja  kao  umjetničkog  rada.  Arthur 
Danto  je  pisao  da  Duchampovi  ready-mađei  inter- 
pretiraju predmete  iz  svakodnevnice  kao  izuzetne 
predmete  svijeta  umjetnosti.  Prema  njegovom  mišlje- 
nju, ne  postoji  umjetničko  djelo  bez  interpretacije.  Ona 
je  konstitutivni  element  svakog  predmeta,  situacije  ili 
događaja  koji  se  prihvaća  i definira  kao  umjetničko 
djelo.  Avangardni  umjetnici  ne  prihvaćaju  pojam  um- 
jetničkog djela  kao  zatvoreni  koncept  nego  ga  svakim 
novim  radom  interpretiraju,  upisujući  svoju  točku 
gledišta  u definiciju  koju  ono  izražava  i prikazuje. 

Za  postmodemističko  slikarstvo,  koje  se  zasniva  na 
povezivanju  različitih  stilskih,  narativnih  i simboličkih 
zamisli,  karakteristično  je  uvjerenje  da  umjetničko 
djelo  treba  prikazivati  više  istovremeno  zastupljenih 
interpretacija.  Postmodemi  subjekt,  umjetnik,  nije 
pripadnik  cjelovitog  i jedinstvenog  pogleda  na  svijet. 
On  je  hipotetički  subjekt  koji  nastaje  u suočavanju 
eklektičkih  i raznorodnih  interpretativnih  mogućnosti 
u okviru  djela.  Achille  Bonito  Oliva  ukazuje  na  to  da 
suvremeni  umjetnik  djeluje  u prijelaznoj  epohi  koja 
nema  povijesnog  usmjerenja,  pa  tako  ni  dosljedne 
interpretacije,  što  znači  da  su  sve  povijesne  inter- 
pretacije umjetnosti  jednako  dostupne  i otvorene 
slikarskim  spekulacijama, 

LITERATURA:  Bann3,  Bann4,  Božić?.  Bry4,  Carolln2,  Dam3,  Dan5, 
Harrl6,Hermel,  KrauslS.  Krau$16,  Moxl 

Interslikovno.  Interslikovno  se  odnosi  na  post- 
modemističku  interpretaciju  po  kojoj  slika  kao  um- 
jetničko djelo  nastaje  kroz  odnose  s drugim  slikama 
aktualnog  slikarstva  ili  povijesti  slikarstva.  Slika  nije 
proizvod  nevinog  oka  i izravnog  prirodnog  čina 
izražavanja.  Ona  dobiva  značenja  tako  što  nastaje  u 
svijetu  umjetnosti  i što  je  suočena  s drugim  slikama  s 
kojima  je  u formalno  likovnim  i značenjskim  odno- 
sima. Interslikovno  se  uspostavlja  na  temelju  znanja 
o postupcima  i prirodi  slikarstva,  tj.  citiranjem,  ko- 
lažiranjem,  montažom,  simulacijom  i prijenosom 
konkretnih  kompozicijskih  i ikonografskih  rješenja 
slike  ili  općih  naznaka  slikarskog  stila.  U postmo- 
demističkoj  teoriji  80-ih  godina  iznosi  se  zamisao  da 
ie  svaka  slika  mimezis  (odslikavanje,  prikazivanje) 


drugih  slika.  Reći  da  su  formalno  likovni  i značenjski 
aspekti  slike  interslikovni  znači  da  je  ona  mimezis 
mimezisa.  Svaka  slika  je  mimezis  mimezisa,  budući 
da  ne  prikazuje  samo  temu,  bića,  predmete,  događaje, 
apstraktne  oblike  ili  gestualne  tragove  nego  i meha- 
nizme, sheme  i postupke  izražavanja,  prikazivanja  i 
označivanja  u slikarstvu  kao  umjetnosti.  Svaka  slika 
je  više  povezana  sa  slikarstvom  (drugim  slikama)  nego 
sa  svijetom  koji  prikazuje  ili  izražava. 

Interslikovnim  ili  intervizualnim  se  naziva,  analogno 
intertekstualnom,  suočavanje,  odnos,  razmjena,  pre- 
mještanje ili  smještanje  u fenomenološkom  (percep- 
tivnom),  formalnom  (kompozicijskom,  strukturalnom) 
i semantičkom  (značenjskom,  semiotičkom,  semio- 
loškom)  smislu  više  vizualnih  slika  (ili  više  vizualnih 
sadržaja)  različitog  medijskog  porijekla  (slikarska 
djela,  fotografije,  video  slike,  filmske  slike,  kompju- 
torske slike).  Interslikovnim  se  naziva  i vizualno 
prikazivanje  i zastupanje,  u najširem  smislu  riječi, 
filma  u slikarstvu,  slikarstva  u filmu,  slikarstva  u 
fotografiji,  filma  u fotografiji,  fotografije  u filmu,  itd. 

LITERATURA:  Bcnja  1 . Beri  1 . Brun  1 , Burgir>4,  Burgin6,  Burgin7, 
Bry4,  Fos4.  Glcd  I , Hcrbl , Jay2,  Jay3,  Marin4,  Mitch5,  Mox2,  Pollo2, 
Šuv48,Taylorl 

Intersubjektivnost.  Intersubjektivnost  je  komuni- 
kacija između  više  subjekata.  Termin  potječe  iz 
Husserlove  transcendentalne  fenomenologije. 

Jedna  od  dominantnih  interpretacija  modernističke 
umjetnosti  ukazuje  da  se  umjetnost  odnosi  na 
originalno,  osobno  i subjektivno  izražavanje,  da  um- 
jetnik govori  i izražava  se  vlastitim  i privatnim  jezikom 
koji  se  razlikuje  od  svih  ostalih  jezika  i oblika  iz- 
ražavanja. Grupa  Art&Language  je  krajem  60-ih  i 
početkom  70-ih  godina  provela  kritiku  individualizma 
i subjektivizma  na  engleskim  modernističkim  um- 
jetničkim školama,  pokazujući  da  se  umjetničko 
obrazovanje  ne  temelji  na  privatnim  subjektivnim 
jezicima  koji  su  izvan  teorijskog  promišljanja  i 
dijaloga.  Terry  Atkinson  je  pisao  da  Art&Language 
želi  uspostaviti  intersubjektivne  odnose  medu  stu- 
dentima umjetnosti  razgovorom  o umjetnosti  i us- 
postavljanjem odnosa  umjetnosti  i drugih  disciplina 
(kulture,  znanosti,  filozofije,  politike).  Time  zajednica 
umjetnika  ili  zajednica  predavača  i studenata  na 
umjetničkim  školama  postaje  govorna  zajednica.  U 
govornoj  zajednici  uspostavljanjem  intersubjektivnih 
odnosa  osobna  i privatna  uvjerenja,  znanja,  intuicije  i 
prešutna  pravila  izražavanja  postaju  javni  diskurs. 
Članovi  grupe  Art&Language  su  pisali  da  je 
uvažavanje  javne  paradigme  i odbacivanje  privatnog 
jezika  osnovna  metodološka  teza  grupe.  U peda- 
goškom smislu  zalagali  su  se  za  uspostavljanje  in- 

tersubjektivnih  odnosa  pogodnih  za  učenje  meto- 
dologije umjetnosti. 

LITERATURA:  Artla6,  Damnja2,  Harr22,  Scy2 

Intertekstualno.  Intertekstualnim  se  naziva  zna- 
čenjski  odnos:  (1)  dvaju  ili  više  tekstova;  (2)  teksta  i 
vizualnog  umjetničkog  djela;  (3)  bilo  kojeg  ljudskog 
proizvoda  i jezičkih  i semiotičkih  sistema  (prirodnog 
jezika,  književnosti,  filozofije,  ideologije,  slikarstva). 
Zamisao  intertekstualnog  uveli  su  francuski  post- 
strukturalisti  Roland  Barthes,  Julia  Kristeva,  Jacques 
Derrida  i Philippe  Sollers  okupljeni  oko  časopisa  Tel 
Quel  krajem  60-ih  godina.  Intertekstualno  je  70-ih  i 
80-ih  postalo  jedan  od  bitnih  modela  prikazivanja, 
objašnjavanja,  interpretiranja  i proizvodnje  umjet- 
ničkog djela  kao  teksta. 

Prema  strukturalističkim  teorijama  tekst  je  značenjski 
sklop  fiksiran  znakovima,  suprotstavljen  izvan- 
tekstualnim  strukturama.  Tekstu  je  svojstvena  unu- 
trašnja organizacija  koja  ga  pretvara  u strukturalnu 
cjelinu  nadređenu  pojedinačnim  znacima.  Pojam 
teksta  treba  razlikovati  od  rečenice  (fraze,  sintagme)  i 
paragrafa  (tipografske  jedinice  koja  se  sastoji  od  više 
rečenica).  Tekst  se  može  podudarati  sa  zapisom  jedne 
riječi,  rečenicom  ili  knjigom.  Određuju  ga  značenjska 
autonomija,  strukturalna  cjelovitost  i zatvorenost  u 
odnosu  na  druge  oblike  izražavanja. 
Poststrukturalističke  teorije  teksta  nastale  su  kao 
kritika  strukturalizma,  ukazivanjem  daje  svaki  tekst 
satkan  od  bezbroj  fragmenata,  fraza,  obrazaca  i izraza 
koji  su  opće  vlasništvo  prirodnog  jezika,  tako  da  nema 
originalnog  i izvornog  teksta  (Barthes).  Iz  Derridaine 
teze  da  tekst  nastaje  iz  drugih  tekstova  (koncept 
intertekstualnosti)  i iz  stava  da  element-znak 
smještanjem  u tekst  dobiva  drugačija  značenja  od  onih 
koja  je  primamo  ili  u drugim  tekstovima  imao,  izvodi 
se  zamisao  da  je  tekst  oblik  otvorene  proizvodnje 
značenja.  Tekst  je  etapa  u označiteljskom  procesu 
transformacije  teksta  u tekst.  On  proizvodi  značenja. 
Tekstualno  pismo  pretpostavlja  taktiku  onemo- 
gućivala deskriptivne  orijentacije  jezika  i uvođenje 
postupka  koji  stvara  prostor  za  puni  zamah  njegovih 
proizvodnih  moći.  Svaki  tekst  stvara  procijep  između 
prirodnog  jezika,  koji  čini  njegov  površinski  sloj  i 
cjelokupnosti  značenja,  koja  se  uspostavljaju  u njemu 
kao  umjetničkom,  filozofskom,  religijskom  ili 
političkom  tekstu.  Pojam  intertekstualnog  kazuje  da 
se  u svakom  tekstu  nalaze  drugi  tekstovi,  budući  da 
ih  on  upija,  premješta,  nudi  novu  interpretaciju, 
sažima,  razvija  i preoblikuje. 

Konceptualni  umjetnik  Victor  Burgin  uveo  je  termin 
fotografski  tekst  da  bi  ukazao  na  značenjski  potencijal 
fotografije.  Između  mnogih  intertekstualnih  odnosa 


koje  fotografija  ili  bilo  koji  drugi  vizualni  prikaz 
(image)  gradi,  bitni  su  odnosi  sa  samim  jezikom.  Ti 
odnosi  ne  moraju  biti  proizvod  svjesnog  djelovanja 
umjetnika,  ali  se  nužno  uspostavljaju  činom  recepcije 
(čitanja  i razumijevanja)  svake  slike.  Na  primjer,  tanini 
ili  svijetli  dijelovi  slike  nisu  indiferentne  činjenice 
percepcije  nego  su  opterećeni  značenjima  koja  su  im 
dana  u društvenoj  upotrebi.  Svaka  slika  se  nalazi:  (1) 
u interslikovnom  odnosu,  jer  se  likovno  i ikonograf- 
ski  nalazi  u odnosu  s drugim  slikama,  čijom  tran- 
sformacijom nastaje;  (2)  u interkontekstualnom 
odnosu,  jer  se  ukazuje  kao  prezentacija  značenja  kon- 
teksta u kojem  je  nastala  i jer  se  njena  značenja 
mijenjanju  izlaganjem  u različitim  svjetovima  umjet- 
nosti i kulture;  (3)  u intertekstualnom  odnosu,  jer  nije 
puki  vizualni  fenomen  nego  značenjski  sistem  koji  se 
nalazi  u odnosima  ukazivanja  na  opće  jezičke  zamisli 
ili  njihove  specifične  formulacije  u kulturi,  knji- 
ževnosti, ideologiji,  religiji.  Intertekstualni  aspekti 
slike  se  mogu  pročitati,  razumjeti  i interpretirati 
prirodnim  jezikom. 

Proširenjem  pojma  teksta  na  vizualna  umjetnička  djela 
tekst  se  ne  definira  kao  objekt  nego  kao  otvoreni  pro- 
stor transformacije,  reinterpretacije,  produkcije  i raz- 
mjene značenja  između  vizualnog  objekta  (slike,  foto- 
grafije, skulpture,  filma)  i Čitatelja  ili  promatrača.  Pre- 
ma teoretičarki  umjetnosti  Kate  Linker  zamisao  teksta 
primjenjuje  se  na  fotografiju,  film,  reklame  i ostale 
oblike  produkcije  i razmjene  značenja  u kulturi.  Inter- 
tekstualno-vizualnim  umjetničkim  radovima  nazivaju 
se  slike,  kolaži,  fotografije,  filmovi,  objekti  i ambijenti 
nastali  intertekstualnim  povezivanjem  vizualnog  i je- 
zičkog  (riječi  i slike)  u integralnu  vizualnu  i značenjsku 
cjelinu.  Za  pop  art,  fluksus,  konkretnu  poeziju,  sli- 
karstvo poststrukturalizma  (grupa  Support-Surface ), 
konceptualnu  umjetnost  i različite  postmodemističke 
citatne  i kolažne  kombinacije  jezika  i slike  (neokon- 
ceptualizam)  ideja  intertekstualnosti  je  poetička  teorija 
ili  model  na  temelju  koje  se  grade  i stvaraju  umjetnička 
djela  nekonzistentne  i otvorene  vizualne  i značenjske 
strukture.  Likovno  umjetničko  djelo  je  mimezis  ili 
odraz  drugih  umjetničkih  djela  (književnih,  likovnih, 
filmskih),  a sam  čin  odražavanja  je  stvaranje  teksta 
koji  semantički  i vizualno  prikazuje  druge  tekstove, 
slike,  filmske  kadrove,  reklame. 

LITERATURA:  A bal,  Bart2,  Bart3,  Bait  1 6,  Bart  1 7,  Beli  1 0,  Bory  1 , 
Buigin6,  Burgin7,  Carrol , Cix3,  Dcrr3,  Dcrr4,  Dese  1 , Đu2,  Ffl , FE, 
Frank  1 , Kris  I , Kxis2,  Kris3,  Kri$4,  Kris5,  Kris6,  Kris  19,  Link  1 , Link2, 
Lot5,  Mako2,  Moral , Otsen  1 , Soller3,  Šuv20,  Šuv33,  Šuv34,  Šuv79, 
Šuv87,  Todo2,  Todo3,  TodoS,  Wahlfl 

Intervencija.  Intervencija  je  čin,  akcija  ili  postupak 
kojim  se  mijenja  postojeći  poredak  stvari  (umjetničkog 
djela,  prirodnog  ili  arhitektonskog  ambijenta,  urbanih 

situacija).  Zamisao  i realizacije  intervencije  su  temelj 
strategije  procesualne  umjetnosti,  postobjektne 
umjetnosti  i dematerijalizacije  umjetničkog  objekta. 
Cilj  djelovanja  umjetnika  nije  stvaranje  umjetničkog 
djela  nego  promjena  fragmenata  ili  totaliteta  stvarnosti. 
Duchampovi  ready-made  objekti  su  prvi  primjeri 
intervencije.  Ready-madc  L.H. O.  O.  Q ( 1 9 1 9.)  nastao 
je  intervencijom  na  reprodukciji  slike  Leonarda 
da  Vincija  Mona  Lisa.  Intervencija  se  sastojala  u 
docrtavanju  brkova  i brade  na  licu  Mona  Liše  i 
ispisivanju  zagonetnih  slova  L.H.O.O.Q.,  koja 
sricanjem  daju  naglašeno  podrugljiv  smisao  cjeline. 
David  Nez  (grupa  OHO)  prepravljao  je  alpski  pejzaž 
tako  što  je  u njega  postavljao  zrcala.  Milenko 
Matanović  (grupa  OHO)  puštao  je  u rijeku  Ljubljanicu 
zmiju  dugačku  više  metara,  načinjenu  od  drvenih 
letvica  povezanih  konopcem.  Braco  Dimitrijević  je  u 
gradskim  prostorima  na  javnim  zgradama  postavljao 
velike  fotografije  Prolaznik  kojeg  sam  slučajno  sreo 
(1971.),  subvertirajući  političke  funkcije  javnog 
postavljanja  fotografija  realsocijalističkih  partijskih 
vođa.  Jagoda  Kaloper  je  realizirala  projekt  Mirna  3 
(1971.)  obojivši  put  i most  preko  rijeke  Mirne  kod 
Motovuna.  Između  1970.  i 1973.  za  grupu  zagrebačkih 
plastičara  zamisli  intervencije  postale  su  okvir 
djelovanja  umjetnika  u urbanom  prostoru.  Njihove 
intervencije  Akcija  total  ( 1 970.),  Mogućnosti  za  1971. 
i Guliver  u zemlji  čudesa  (1971.)  su  objedinjavale 
djelovanje  u procesualnoj  i postobjektnoj  umjetnosti, 
kritiku  funkcionalističkc  arhitekture  i dizajna.  U grupi 
su  djelovali:  Sanja  Iveković,  Boris  Bučan,  Gorki 
Žuvela,  Dalibor  Martinis,  Dean  Jokanović,  Jagoda 
Kaloper,  Davor  Tomičič,  Goran  Trbuljak,  Braco 
Dimitrijević,  Ivan  Kožarić,  Petar  Dabac.  Ekipa  za 
akciju  i anonimnu  atrakciju  A 3 iz  Beograda  izvela  je 
niz  intervencija  u urbanom  prostoru:  Autobus  ( 1 973.) 
je  akcija  nošenja  modela  autobusa,  a Oranje  (1973.) 
je  akcija  s plugom  kojim  se  simbolički  oru  ulice. 
Radomir  Damnjanović  Damnjan  realizirao  je  seriju 
Intervencije  (1972.)  koristeći  kancelarijske  formulare 
na  kojima  je  docrtavao  linije  mijenjajući  strukturu 
tabele.  Tim  radom  je:  (1)  provodio  akcije  slične 
intervencijama  u urbanom  prostoru,  ali  za  to  nije 
koristio  područje  arhitekture  i dizajna  nego  simbole 
birokracije;  (2)  dekonstruirao  svoj  status  moder- 
nističkog geometrijskog  slikara,  parodirajući  geo- 
metrijsko slikarstvo  intervencijama  na  adminis- 
trativnim formularima. 

LITERATURA:  Den88,  Den92,  Denl02,  Dcnl05,  Koščl,  Sus2, 
Sus3,  Šuv65,Timl 

Intuicija.  Intuicija  je  neposredni  uvid  u stanje  stvari. 
Razlikuju  se:  ( 1)  predmodemistički,  (2)  modernistički, 


(3)  konceptualistički,  (4)  postmodemistički  koncept 
intuicije. 

U predmodernizmu  intuicija  je  definirana  kao 
direktno,  spontano,  subjektivno  i nadahnuto  opažanje 
zamisli,  sadržaja  i biti,  bez  sudjelovanja  osjctilnog 
opažanja  ili  svjesnog  refleksivnog  mišljenja.  Umjetnik 
stvara  djelo  iz  nadahnuća,  ne  poznajući  na  racionalan 
način  svoja  polazišta  i njihove  izvore  (Paul a Mo- 
dersohn-Becker,  Emst  Ludwig  Kirchner,  Erich  Hec- 
kel,  Franz  Mare).  Svojom  izuzetnošću  čin  stvaranja 
umjetničkog  djela  nadilazi  racionalne  pretpostavke  i 
objašnjenja  prirode  umjetnosti. 

U modernizmu  se  pojam  intuicije  zasnivao  na  uv- 
jerenju daje  ona  polazna  spoznaja  očite  istine  na  kojoj 
se  gradi  racionalno  znanje.  Iz  intuicije  umjetnik  for- 
mulira polazišta  svojeg  rada.  Na  pretpostavkama  čije 
porijeklo  i prirodu  ne  preispituje,  on  razvija  racionalne 
formalne  metode  i postupke  stvaranja,  proizvođenja  i 
interpretacije  umjetničkog  djela.  Francuski  struk- 
turalist i teoretičar  slikarstva  Marcelin  Pleynet  izveo 
je  kritiku  pedagoškog  i teorijskog  rada  Vasilija  Kan- 
dinskog  i Paula  KJeea.  Kandinski  i Klee  svoj  su  rad 
zasnivali  na  modernističkim  intuicijama,  a to  znači 
da  nisu  ispitivali  značenjska  i povijesna  ishodišta 
svojeg  rada  nego  su  na  prihvaćenim  intuicijama 
(očitim  metafizičkim  pretpostavkama,  općim  istinama, 
metaforičnim  opisima  duha,  emocija  i prirode)  kao 
osnovi  razmišljanja  i istraživanja  razvili  autopoetičku 
i pedagošku  teoriju  vizualnog  oblikovanja  i slikarstva. 
Kritički  pristup  konceptualne  umjetnosti  pokazuje  da 
pojam  intuicije  nije  individualni  uvid  nego  da  su 
intuicije  provjereno  i zajedničko  vlasništvo  (znanja, 
uvjerenja)  članova  uspješne  grupe,  a početnik  ih  stječe 
obrazovanjem  kao  dijelom  pripreme  za  članstvo  u 
grupi.  Intuicije  su  jezički  i spoznajno  odrediva 
uvjerenja  koja  su  izraz  profesionalnog,  tržišnog, 
teorijskog,  vrijednosnog  i političkog  konteksta  u 
kojem  umjetnik  djeluje.  Grupa  Art&Language  je 
autorefleksivnom  analizom  umjetničke  grupe  i in- 
stitucija umjetničkog  obrazovanja  istraživala  društ- 
vene uvjete  i mehanizme  intersubjektivnosti,  tj.  pri- 
hvaćanja i diobe  intuicija  u svijetu  umjetnosti. 
Zapisujući  da  umjetnost  postoji  jedino  kao  kontekst, 
konceptualni  umjetnik  Joseph  Kosuth  kazuje  da  su 
intuicije  umjetničkog  rada  proizvod  lingvističkih  i 
semiotičkih  odnosa  unutar  konteksta  umjetnosti. 

U postmodemizmu  se  pojam  intuicije  definira  kao 
jezička  i likovna  hipoteza  koja  nastaje  citatom,  ko- 
lažom, montažom  ili  simulacijom  drugih  jezičkih  ili 
likovnih  tvorevina  u preobrazbi  ljudskog  bića  koje  je 
izvan  umjetničkog  djela,  u hipotetičko  biće  ili  subjekt 
o kojem  djelo  govori  i koje  prikazuje.  Izvor  djela  nije 
u onostranom,  biološko-psihološkom  subjektu  ili 

intersubjektivnim  odnosima  umjetničkih  zajednica 
nego  u složenim  povijesnim,  jezičkim,  likovnim, 
medijskim  i društvenim  mehanizmima  prikazivanja, 
koje  stvaraju  hipoteze  umjetnika,  svijeta  i povijesti 
umjetnosti.  Intuicije  postmodemizma  su  eklektične, 
fragmentarne,  višeznačne,  nestabilne  i otvorene 
promjenama.  Drugim  riječima,  intuicije  nisu  osnova 
racionalnosti  nego  je  racionalnost  samo  jedna  od 
mogućnih  i prihvaćenih  hipoteza  koja  stvara  i 
omogućuje  pojam  intuicija. 

LITERATURA;  Artlalć,  Band8,  Bandl4,  GreenlO,  Grecnll, 
Green  1 2.  Greenl  3,  Green  1 5, 01iv4,  Oliv5,  Oliv6,  Pley5,  Rin  1 , Tu3 

Ironija.  Ironija  je  apsurdno,  duhovito,  parodijsko, 
podrugljivo  ili  cinično  ponašanje,  govor,  izražavanje 
i prikazivanje  koje  znači  suprotno  od  onoga  što  govori 
i prikazuje.  Ona  je  element  prijestupnog,  narativnog  i 
retoričkog  likovnog  ili  tekstualnog  izražavanja. 
Mangelos  je  djelima  iz  serije  Fenomen  Picassa  ( 1 967.- 
1972.)  ironijski  problematizirao  status  i funkcije 
remekdjela,  genijalnog  umjetnika  i neupitnog  statusa 
velike  umjetnosti.  Na  primjer,  pokraj  reprodukcije 
detalja  Picassove  slavne  slike  Guernica  napisao  je 
“99%  čovječanstva  ne  poznaje  ovu  sliku”.  Mange- 
losova  ironija  je  s jedne  strane  izraz  egzistencijalne 
usamljenosti  umjetnika  na  margini,  a s druge  strane 
spoznajni  mehanizam  provociranja  dominantnih 
znanja,  statusa  i vrijednosti.  Slike  grupe  Art&Lan- 
guage  Portret  V.  /.  Lenjina  u stilu  Jacksona  Pollocka 
(1980.)  ironično  i mistifikatorski  suprotstavljaju  oblike 
izražavanja  apstraktnog  ekspresionizma  i tematizacije 
slikarstva  (portret  partijskog  vođe)  socijalističkog 
realizma.  Art&Language  ironičnim  spojem  nespojivih 
ideoloških  i kulturoloških  aspekata  umjetničkog  djela 
ukazuje  na  prešutne  pretpostavke  umjetničkog  svijeta 
zapadnog  i istočnog  bloka  u doba  hladnog  rata. 
Dragoljub  Raša  Todosijević  u tekstu  Edinburška 
izjava:  tko  profitira  od  umjetnosti,  a tko  pošteno 
zarađuje  (1975.)  ironično  navodi  različite  sudionike 
svijeta  umjetnosti,  od  radnika  koji  rade  u tvornici  boja 
i Čuvara  muzeja,  preko  rođaka,  znanaca  i ljubavnica 
umjetnika  do  kritičara  i kustosa,  da  bi  pokazao 
bezizlazni  ekonomski  položaj  umjetnika  u samoup- 
ravnom socijalističkom  društvu.  Serijom  fotografija 
Umjetnik  radi  (1978.),  koje  prikazuju  umjetnika  u 
krevetu  dok  spava,  Mladen  Stilinović  ironizira  i kari- 
kira modernističke  dokumentarne  fotografije  i filmove 
koji  prikazuju  umjetnika  (Picasso,  Pollock,  Hartung) 
u trenutku  stvaranja.  U formi  nekrologa  i epitafa  Gil- 
bert  & Georgc  autoironijski  govore  o sebi  u radu  koji 
se  sastoji  od  njihovih  foto-portreta  s tekstom:  “Oni 
nisu  bili  dobri  umjetnici 7 Oni  nisu  bili  loši  umjetnici  / 
Ali,  moj  Bože,  oni  su  bili  umjetnici''  (1973.). 


Uloga  ironije  u ncoavangardama  i postavangardama 
je:  (1)  prosvjetiteljska,  jer  treba  pobuditi  novo  i 
neočekivano  iskustvo,  tj.  da  slično  ženu  dovede  do 
prosvjetljcnja  i emancipacije  publike  (fluksus,  neo- 
dada);  (2)  kritička,  budući  da  joj  je  zadatak  probuditi 
kritičku  svijest,  ukazati  na  društvenu  hipokriziju,  na 
estetske,  spoznajne  i ideološke  mehanizme  kulturnih 
moći  i dominacije  (konceptualna  umjetnost);  (3) 
nihilistička,  jer  kod  osobe  kojoj  je  upućena  treba 
izazvati  osjećaj  odsutnosti  velike  teorije,  dominantnih 
istina,  stabilnih  estetskih,  etičkih  i ideoloških  vri- 
jednosti i pogleda  na  svijet  (postmodemizam,  neo- 
konceptualizam). 

LITERATURA:  Gcorl,  Harrl7,  Harr22,  Niki,  Stilil,  Stip2,  Stip5, 
Stip8,  Stoj  I , Todos4 

Istraživanje.  Istraživanje  je  skup  postupaka  otkri- 
vanja, razvijanja,  opisivanja,  objašnjavanja  i inter- 
pretiranja funkcija,  metoda,  vrijednosti  i smisla  um- 
jetnosti. Umjetnički  rad  definiran  kao  istraživanje  je 
skup  postupaka  kojima  umjetnik  postavlja  i odgovara 
na  pitanje  što  je  umjetničko  djelo,  kako  se  stvara  i 
kako  djeluje  u svijetu.  Prihvatiti  istraživanje  kao  radni 
postupak  u umjetnosti  znači  priznati  da  umjetnost  ima 
spoznajnu  i teorijsku  moć,  da  postavlja  i rješava 
probleme  ili  da  se  sama  postavlja  pred  umjetnika  kao 
problem  koji  treba  riješiti.  Razlikuju  se  zamisli  is- 
traživanja u:  (1)  neokonstruktivizmu,  (2)  konceptu- 
alnoj i neokonceptualnoj  umjetnosti. 

U neokonstruktivizmu  je  istraživanje  izvedeno  u duhu 
prirodnih  i tehničkih  znanosti.  U znanstvenom  istra- 
živanju pronalazi  se  metodološki  vodič  koji  ostvaruje 
vezu  između  umjetnosti  i spoznaje.  Umjetnik  ute- 
meljuje rad  kao  eksperimentalno  i teorijsko  istra- 
živanje vizualnih  fenomena,  a to  znači  postupaka 
stvaranja  i percepcije  djela.  On  se  poziva  na  metode 
matematičkog  konstruiranja  geometrijskih  oblika, 
optike,  psihologije  vizualne  percepcije,  kompjutorskih 
znanosti  i tehnologije  materijala.  Istraživačka  um- 
jetnost ne  nalazi  svoj  smisao  u umjetničkom  djelu  kao 
krajnjem  rezultatu  procesa  stvaranja  ili  proizvodnje 
nego  u procesu  istraživanja.  Rezultat  istraživanja  ne 
mora  biti  postignut,  možda  nije  ni  spomena  vrijedan 
ili  je  možda  prevladan  u trenutku  kad  se  smatra  daje 
postignut.  Proces  istraživanja  se  pokazuje  kao  model 
mišljenja,  rada  i ponašanja  umjetnika.  Cilj  neokon- 
struktivističkog  istraživanja  nije  prijenos  znanstvenih 
metoda  u umjetnost  nego  razvoj  estetskog  u mo- 
demom industrijskom  društvu. 

U konceptualnoj  umjetnosti  zamisao  istraživanja 
preuzeta  je  iz  Filozofskih  istraživanja  Ludwiga  Wit- 
tgensteina.  Cilj  umjetnika  je  analiza  prirode  um- 
jetnosti. Kao  što  filozof  istražuje  prirodu  filozofije  u 

kontekstu  filozofije,  tako  i umjetnik  istražuje  prirodu 
umjetnosti  u kontekstu  prakse  i teorije  umjetnosti. 
Umjetničkim  djelima,  svijetu  umjetnosti  i teorijama 
umjetnosti  umjetnik  pristupa  kao  terapeut  koji  uočava, 
opisuje,  objašnjava,  interpretira,  razobličava  i liječi 
karakteristične  umjetničke  i teorijske  zbrke.  Koncep- 
tualna umjetnost  polazi  od  stava  da  umjetničko  djelo 
nije  samo  predmet  nego  i interpretacija  koja  predmet 
opisuje  i objašnjava  kao  umjetničko  djelo.  Zbog  toga 
su  istraživanja  konceptualne  umjetnosti  usredotočena 
na  lingvističke  i semiotičke  odnose  vizualnih  fe- 
nomena i njihovih  interpretacija.  Joseph  Kosuth  je 
60-ih  i ranih  70-ih  godina  izveo  seriju  radova  pod 
nazivom  Istraživanja.  Projekt  Drugo  istraživanje 
(1968.)  realiziranje  u četrdeset  tri  rada.  Najopćenitiji 
nivo  rada  čini  Sinopsis  kategorija  u kojem  su  kla- 
sificirani apstraktni  pojmovi:  egzistencija,  relacija, 
kvantiteta,  poredak,  broj.  Pojedini  fragmenti  iz 
sinopsisa  su  izdvajani  i objavljivani  u prostoru  za 
novinske  reklame,  tiskani  na  reklamnim  panoima  uz 
ceste  i emitirani  na  televiziji.  Drugo  istraživanje  je 
zamišljeno  kao:  (1)  transformacija  vizualnog  objekta 
u tekst  koji  čine  apstraktni  pojmovi;  (2)  analiza 
transformacije  apstraktnih  pojmova  promjenom 
njihovog  konteksta,  tj.  prenošenjem  iz  znanosti  u 
umjetnost;  (3)  analiza  promjene  značenja  umjetničkog 
rada  konceptualne  umjetnosti  njegovim  izlaganjem  u 
različitim  kontekstima  svakodnevnice,  gdje  se  po- 
javljuju u formi  reklame  i informacije.  Austrijska 
ncokonceptualna  umjetnica  Barbara  Holub  koristi 
termin  osobno  istraživanje  (engl.  personal  inves- 
ligation)  da  bi  suočila  dva  različita  koncepta  istra- 
živanja u postmodemoj  umjetnosti:  (1)  istraživanje 
ponašanja  analogno  detektivskoj  istrazi  uobličenoj  u 
kriminalističkim  filmovima  (model  popularne  kul- 
ture); (2)  konceptualističko  istraživanje  jezičkih  igara 
(model  visoke  umjetnosti). 

LITERATURA:  Arg4,  Bcns6,  Dcn2.  Kclcl,  Kompl , Ko$u4,  KosuR, 
nosu  1 3,  Kosu  14,  Wit(2 

Izložba.  Izložba  je  oblik  prezentacije  (izlaganja, 
pokazivanja)  umjetničkog  rada  u galerijskom  ili 
muzejskom  prostoru.  U koncepcijskom  smislu  raz- 
likuju se:  (1)  samostalne  izložbe,  na  kojima  jedan 
umjetnik  prikazuje  svoj  aktualni  rad  (izložba  rad)  ili 
cjelokupni  opus  (retrospektivna  izložba);  (2)  grupne 
izložbe  na  kojima  grupa  umjetnika  ili  više  autora 
prikazuju  radove  koji  nisu  nužno  međusobno  povezani 
t revijalna  izložba)  ili  su  povezani  konceptom  i temom 
izložbe  (konccpcijska  tematska  izložba);  (3)  autorske 
izložbe;  (4)  izložbe  kao  umjetnički  rad.  Autorskom 
izložbom  se:  (1)  prikazuje  aktualni  problem  um- 
etnosti,  tj.  teze,  stavovi  i teme  aktualne  umjetničke 


produkcije;  (2)  rekonstruira  i reinterpretira  neka  epoha, 
stil,  pokret,  koncept,  uloga  umjetnika  i grupe;  (3) 
projicira  (predviđa)  nastupajuća  epoha,  promovira 
novi  pokret,  oblik  izražavanja,  moda,  uloga  umjetnosti 
u kulturi.  Izložba  kao  umjetnički  rad  je:  ( I ) galerijski 
ili  muzejski  postav  koji  nije  samo  zbir  međusobno 
autonomnih  izloženih  umjetničkih  djela  nego  in- 
stalacija, a to  znači  smišljeno  organiziran  prostor  u 
kojem  su  umjetnička  djela  u konceptualnom  i li- 
kovnom odnosu;  (2)  postav  koji  je  realizirao  teoretičar 
umjetnosti,  ali  čiji  cilj  nije  prikazivanje  izloženih  djela 
ili  teorijske  teze  nego  izražavanje  tim  djelima  osobne 
i privatne  emocije,  fantazam,  sjećanje,  pripovijest;  (3) 
postav  koji  je  realizirao  umjetnik  preuzimajući 
funkcije  kritičara,  kustosa  ili  povjesničara  umjetnosti 
da  bi  razjasnio  teorijske  probleme  promatranja 
umjetnosti  iz  umjetničke  prakse  ili  strategijom  ready- 
madca  preobrazio  svijet  galerije  i muzeja  (djela  iz 
muzejskog  depoa,  način  izlaganja  djela  ili  izložbeni 
prostor)  u svoje  metaumjetničko  djelo. 

LITERATURA:  Aal . Den52,  Groy2,  Groy3,  Groy4,  Mij3,  Šuv ! 1 9, 
Šuvl26 

Izložbe  akcije.  Izložbe  akcije  su  postavi  umjetničkih 
radova,  realizacije  procesa  i performansi  koncep- 
tualnih umjetnika  pripadnika  grupe  Šestorice  autora 
iz  Zagreba:  Mladena  Stilinovića,  Vlade  Marteka, 
Borisa  Demura,  Željka  Jermana,  Svena  Stilinovića  i 
Fedora  VuČemilovića,  nastali  od  1975.  do  1979. 
Izložbe  akcije  realizirane  su  u izvanumjetničkim 
prostorima  kao  provokacije  i ekscesi,  suočivanjem 
ekskluzivnog  umjetničkog  čina  i različitih  oblika 
urbanog  života.  Zamisao  izložbe  kao  statičkog  postava 
radova  u galeriji  i muzeju  transformirana  je  u događaj. 
Izlagali  su  u središtu  urbanog  života  (trg),  na  mjestima 
za  odmor  i rekreaciju  (kupalište),  u novim  stambenim 
naseljima  bez  ikakvih  kulturnih  sadržaja,  u institu- 
cijama kulture  (predvorje  Filozofskog  fakulteta). 
Svaka  od  izložbi  akcija  bila  je  rad  sa  specifičnom 
socijalnom,  urbanom  i institucionalnom  situacijom. 
LITERATURA:  Balj3,  DenIOS.  Grupa  1,  Huni . Sus2,  Sus3 

Izražavanje.  Izražavanje  (ekspresija)  je  oblik  zapi- 
sivanja, pripovijedanja,  prikazivanja  ili  ostavljanja 
traga  kojim  umjetnik  iskazuje  svoj  unutrašnji  doživljaj 
(psihološko  i duhovno  stanje).  Zamisao  izražavanja 
je  suprotstavljena  zamislima  mimetičkog  prikazivanja 
svijeta,  tj.  konvencionalnog  simboličkog  prikazivanja 
i označavanja  predmeta,  situacija,  događaja  ili  bića, 
time  što  se  izražavanje  definira  kao  kršenje  javnih 
konvencija  prikazivanja  svijeta  zajedničkih  pripad- 
nicima svijeta  umjetnosti  i kulture  da  bi  se  došlo  do 
traga  izvornog,  iskrenog  i subjektivnog  unutrašnjeg 

doživljaja  i iskustva  umjetnika.  Modernistička 
umjetnost  se  identificira  sa  zamislima  izražavanja, 
budući  da  se  djela  postimpresionizma,  ekspre- 
sionizma, fovizma  i apstraktne  umjetnosti  poisto- 
vjećuju sa  subjektivnim  narušavanjem  mimetičkih 
obrazaca  i konvencija  prikazivanja  svijeta.  Zamisao 
izraza  povezuje  se  s otuđenim  modernim  čovjekom 
koji  ne  govori  o svijetu,  mitskom  jedinstvu  svijeta  i 
prirode,  cjelini  subjekta  i objekta  nego  o užasu  izoli- 
ranosti i unutrašnjeg  preživljavanja  egzistencijalne 
drame.  Likovna  sredstva  (boja,  linije,  površine,  mrlje, 
gestualni  tragovi,  deformirani  mimetički  prikazi 
ljudskog  lika,  krajolika)  postaju  znakovi  kojima 
umjetnik  govori  o unutrašnjim,  najdubljim  i iskrenim 
osjećajima  i iskustvima.  Apstraktni  ekspresionizam 
se  temelji  na  zamisli  da  se  univerzalni  uvid  u emocije 
i unutrašnji  psihički  i duhovni  doživljaj  može  izravno 
i jezički  neposredno  izraziti  apstraktnim  oblicima,  pri 
čemu  slika  postaje  mjesto  (trag)  izražavanja  ljudske 
drame.  Za  apstraktni  ekspresionizam  slika  je  sredstvo 
izražavanja  osjećaja.  Clement  Greenberg  je  pisao  da 
su  estetski  sudovi  o slikarstvu  izravni,  trenutni,  in- 
tuitivni, nenamjerni,  subjektivni  i da  su  rezultat  is- 
kustva, a ne  konvencija  i znanja. 

Kritika  ekspresionističkih  teorija  umjetnosti  u ok- 
virima modeme  umjetnosti  i njezine  teorije  izvedena 
je  u konstruktivizmu;  subjektivnom  i protiv  pravila 
usmjerenom  izrazu  suprotstavlja  se  teza  daje  vizualno 
oblikovanje  praksa  objektivnog  projektiranja  likovnih 
i slikovnih  odnosa,  neovisno  o direktnom  tragu 
pokreta  ruke  umjetnika  i njegovih  unutrašnjih  osjećaja. 
U teoriji  umjetnosti  i estetici  60-ih  i 70-ih  godina 
kritika  ekspresionizma  utemeljena  je  na  sljedećoj 
problematizaciji:  “Postoji  li  uzročna  povezanost 
između  unutrašnjeg  doživljaja  umjetnika,  kompozicije 
slike  ili  skulpture  i emocija  promatrača?”  Odgovor  je 
bio  negativan  i ukazivao  je  daje  trag  izraza  umjetnika 
ili  prikazivanje  unutrašnjih  psiholoških  i duhovnih 
stanja  metaforični  primjer.  Estetičar  Nelson  Goodman 
je  pisao  da  je  izraz  metaforično  prikazivanje.  Izraz 
tuge  je  metaforična  tuga,  a metaforična  tuga  nije 
doslovna  nego  simbolična  tuga.  Iz  tih  pretpostavki 
izveden  je  stav  da  je  ekspresionistička  umjetnost 
umjetnost  simbola  (metaforičnih  prikaza,  znakova, 
pikturalnih  ili  skulpturalnih  zapisa)  kojima  umjetnik, 


na  temelju  osobnih;  prešutnih  ili  javnih  pravila  svijeta 
umjetnosti,  označuje  i prikazuje  svoja  unutrašnja 
psihološka  i duhovna  stanja,  stvarajući  jezik  eks- 
presionizma. Iz  stava  da  je  ekspresionizam  jezik 
prikazivanja  i označivanja  izvedena  su  tri  stava:  (1) 
likovnim  djelom  nije  moguće  izravno  izraziti  unu- 
trašnja psihološka  i duhovna  stanja,  pa  teorije 
ekspresionizma  i zamisao  izraza  treba  odbaciti  i tražiti 
druge  osnove  za  razvijanje  i stvaranje  umjetnosti 
(racionalna  konstrukcija  za  neokonstruktivizam, 
primamost  oblika  i zasnivanje  koncepta  objekta  u 
minimalnoj  umjetnosti,  uloga  znanja  i istraživanja  za 
konceptualnu  umjetnost);  (2)  likovnim  djelom  nije 
moguće  izravno  izraziti  unutrašnja  psihološka  i 
duhovna  stanja,  pa  teorije  i praksu  slikarskog  i ki- 
parskog ekspresionizma  treba  odbaciti  i tražiti  druge 
oblike  izražavanja  koji  ne  zahtijevaju  medijske 
posrednike,  a u tom  smislu  ekspresionistički  body  art 
i performans  u neposrednim  tjelesnim  gestama  vide 
mogućnost  neposrednog  izražavanja  duha;  (3)  post- 
modemističke  teorije  neoekspresionizma  (transavan- 
garda,  njemački  neoekspresionizam)  prihvaćaju  tezu 
da  je  ekspresionistička  umjetnost  s početka  XX. 
stoljeća  stvorila  vizualni  jezik  ekspresionizma  i da 
nema  jezički  i simbolički  neposrednog  izraza  emocija, 
ali  je  ekspresionizam  prihvatljiv  kao  stil  i oblik 
likovnog  govora  o metaforičnom  prikazivanju  unu- 
trašnjih psiholoških  i duhovnih  stanja  u umjetnosti. 
Postmodemističke  teorije  neoekspresionizma  ne 
tumače  izraz  kao  izravni  i iskreni  čin  posredovanja 
emocija  nego  kao  slikarstvom  stvorene  posredne 
oblike  metaforičnog  prikazivanja  (vizualnog  jezika) 
o emocijama  i osjećajima.  Neoekspresionističko 
slikarstvo  i skulptura  definiraju  se  kao  umjetnost  koja 
odražava  (mimetički  prikazuje)  konvencije,  odnose  i 
oblike  izražavanja  u ekspresionističkoj  umjetnosti. 
Umjetnički  prikazi  osjećaja  boli,  mučnine  i otuđenosti 
nisu  prikazi  prirodnih  bioloških  i psiholoških  feno- 
mena nego  obrasci  i sheme  kroz  koje  čovjek  prihvaća, 
vidi  i prikazuje  sebe  u kulturi. 

LITERATURA:  Alticl , Artla23,  Eks  1 , Ekspl , Folg  1 , Good4,  Good7, 
Konsl,  Kusp7,  Massul,  Sandl 

Izvođačke  umjetnosti,  vidi:  Performing  arts 

Jejlska  škola  (Yale  School).  Jejlsku  školuje  formiralo 
nekoliko  teoretičara  književnosti:  Harold  Bloom,  Paul 
de  Man,  Geoffrey  Hartman  i J.  Hillis  Miller  na 
sveučilištu  Yale  ranih  70-ih  godina.  Škola  je  formirana 
na  teorijskoj  recepciji  i transformaciji  filozofske 
dekonstrukcijc  Jacquesa  Dcrridae.  Neki  autori  Jejlsku 
školu  interpretiraju  kao  otvorenu  poststrukturalističku 
recepciju  francuskog  kasnog  strukturalizma  i kao 
začetak  anglosaksonskog  poststrukturalizma.  Drugi 
autori  pokazuju  da  Jejlska  škola  nije  poststruk- 
turalistička  nego  da  njeni  članovi  u određenim 
periodima  djelovanja  korespondiraju  Derridainim 
koncepcijama.  Paul  de  Man  je  medu  navedenim 
autorima  najdosljedniji  Derridain  sljedbenik  i teo- 
retičar koji  je  razvio  specifično  usmjerenje  dekon- 
strukcije  prema  problcmatizaciji  književnog  teksta. 
Recepcija  Derridainc  dekonstrukcije  je  usmjerena 
razvijanju  književno  teorijskih  i kritičkih  metoda 
problcmatiziranja  modernističkog  idealizma  i for- 
malizma, takozvane  nove  kritike  (New  Criticism).  U 
Jejlskoj  školi  dolazi  do  preobrazbe  Derridainih 
deccntriranih  postupaka  dekonstrukcije  u književno- 
teorijsku  kritičku  metodu  analize  i rasprave  čitanja, 
tj.  Čitljivosti  i nečitljivosti,  književnog  teksta  (Paul 
de  Man,  Allegories  of  Reading , 1979.).  Bloom, 
de  Man,  Hartman  i Hillis  Miller  su  razvili  različite, 
često  konkurentske  metode  kritičkog  pisma  ( ecriture ) 
kojima  se  dekonstruira  formalistička  pozicioniranost 
i centriranost  modernističkog  čitanja  književnog  teksta 
i bliskog  čitanja  (close  reading)  kroz  problematizirale 
gramatičkih,  retoričkih  i stilskih  karakterizacija  i 
otpora  unutar  opozicije  pisanja  i čitanja. 

LITERATURA:  Bek  l,  Biti6,  Bloom  I,  Coh2,  Cullcrl,  Cu!ler2, 
Hartml,  Hartm2,  Hillis  I,  Mani.  Man2,  Milici,  Milić2 

Jezička  igra.  Jezička  igra  je,  prema  mišljenju  Ludwiga 
VVittgcnsteina,  jednostavniji  način  upotrebe  znakova 
od  načina  na  koji  se  upotrebljavaju  znakovi  složenog 
svakodnevnog  govornog  i pisanog  jezika.  Proučavanje 
jezičkih  igara  je  istraživanje  primitivnih  formi  jezika 
(sportske  i kockarske  igre).  Četiri  su  bitna  aspekta 
jezičkih  igara:  (1)  pravila  igre  nisu  po  sebi  legitimna 
nego  su  stvar  javnog  ili  prešutnog  sporazuma  među 
igračima,  (2)  bez  pravila  nema  igre,  a najmanjom 
promjenom  pravila  mijenja  se  i priroda  igre,  (3)  iskaz, 
izraz  ili  način  upotrebe  predmeta  treba  promatrati  kao 
potez  u igri  i (4)  ne  postoje  bitna  svojstva  koja 
definiraju  igru  nego  samo  mnoštvo  sličnosti  i analogija 


među  igrama.  Analitički  estetičar  Morris  Weitz  je  50- 
ih  godina  uspostavio  analogiju  između  umjetnosti  i 
jezičkih  igara.  On  smatra  da  nc  postoje  bitna  svojstva 
zajednička  različitim  umjetnostima:  operi,  romanu  ili 
slici,  odnosno  klasičnom  romanu  i avangardnim 
tekstovima  ili  mimetičkom  slikarstvu  i kubističkom 
kolažu.  Svaku  vrstu  umjetnosti  treba  promatrati  kao 
posebnu  jezičku  igru,  što  znači  kao  skup  pravila  i 
postupaka  koji  se  na  temelju  tih  pravila  povlače. 
Promjenom  nekih  od  pravila  mijenja  se  priroda  jezičke 
igre.  Ne  postavlja  se  pitanje  da  li  je  avangardni  tekst 
roman  ili  kubistički  kolaž  slika  nego  kako  promijeniti 
pravila  jezičke  igre  romana  ili  slikarstva  da  bi  se 
avangardni  tekst  prihvatio  kao  roman,  a kubistički 
kolaž  kao  slika.  Ako  se  umjetnost  opisuje  zamislima 
jezičke  igre,  tada  se  nc  promatraju  materijalni  aspekti 
umjetničkog  djela  nego  njegove  konceptualne  od- 
rednice. Zadatak  estetike  nije  definiranje  opće  teorije 
umjetnosti  nego  ispitivanje  različitih  koncepata 
umjetnosti  i uvjeta  u kojima  se  oni  korektno 
upotrebljavaju  u jezičkoj  igri  umjetnosti. 

Jezička  igra  je  za  konceptualnu  umjetnost  na  prijelazu 
60-ih  u 70-te  godine  postala  ključna  metoda  trans- 
formacije umjetničkog  rada.  Umjetnik  se  prestao  baviti 
oblikovanjem  predmeta  i njegovom  vizualnom  mor- 
fologijom, usmjerujući  pažnju  na  uvjete  upotrebe 
predmeta,  situacije,  događaja  ili  apstraktnih  jezičkih 
konstrukcija  u jezičkoj  igri  umjetnosti.  Kad  Joseph 
Kosuth  izlaže  rad  Jedan  i tri  stolca  ili  Jedna  ili  tri 
kutije  (1965.),  njegovo  djelo  nisu  stolac,  kutija, 
fotografija  ili  kopija  iječničke  definicije  riječi  stolac, 
odnosno,  kutija,  nego  jezička  igra  u kojoj  on  jednu  te 
istu  propoziciju  (zamisao  stolca)  izlaže  na  tri  različita 
načina:  kao  trodimenzionalni  predmet,  sliku  predmeta 
i njegovu  jezičku  definiciju.  Zamisao  stolca  ili  kutije 
pokazana  je  izravno,  otvoreno,  a nc  skriveno  u 
slikarskom  ili  kiparskom  motivu.  Na  promatraču  je 
da  analitički  odredi  njezin  odnos  prema  sva  tri  načina 
prikazivanja,  kao  i njihove  međusobne  odnose,  te  da 
u sebi  oblikuje  konceptualno  djelo.  U Kosuthovom 
radu  nije  bitno  ono  što  se  pokazuje,  umjesto  stolca 
može  biti  kutija,  staklo  ili  bilo  što  drugo,  nego  način 
na  koji  se  objekt  i njegovi  prikazi  upotrebljavaju  u 
jezičkoj  igri.  Umjetnik  prestaje  biti  stvaralac  i 
proizvođač  i postaje  jezički  djelatnik,  budući  da  su 
jezik  i djelatnost  kojom  je  protkan  jezička  igra. 
Francuski  teoretičar  postmoderne  Jean-Fran<?ois 
Lyotard  je  krajem  70-ih  preuzeo  Wittgensteinovu 

zamisao  jezičkih  igara  da  bi  razradio  pojam  post- 
modemog  umjetničkog  djela.  Prema  Lyotardu  za 
razumijevanje  umjetnosti  bitan  je  problem  pravila  Jer 
bez  pravila  nema  umjetnosti.  Postmodemi  umjetnici 
paradoksalno  rade  bez  pravila  da  bi  kroz  umjetnički 
rad  (jezičku  igru  ili  igru  umjetnosti)  uspostavili  pravila 
onoga  što  će  biti  načinjeno  ili  učinjeno.  Pokazuje  se 
da  su  igra  umjetnosti  i igra  znanja  različite.  Umjetnost 
se  ne  može  jednom  zauvijek  spoznati,  jer  uvijek  nastaje 
na  novim  ili  drugačijim  pravilima  koje  umjetnik  stvara 
svojim  radom.  Svaki  postmodemistički  umjetnički  rad 
je  proizvod  nove  jezičke  igre  i novih  pravila.  U post- 
modemom  društvu  između  estetsko-ekspresivnih, 
moralno-praktičnih  i teorijskih  jezičkih  igara  ne  postoji 
mogućnost  komunikacije  i razmjene,  budući  da  svaka 
jezička  igra  slijedi  svoja  pravila  i putove  upotrebe  tih 
pravila,  a to  znači  da  u postmodemi  nije  moguće 
stvoriti  velika,  opća  i totalizirajuća  znanja.  Lyotard 
podržava  kritičke  jezičke  igre  umjetnosti  koje  nastoje 
razbiti  logiku  dobrih  formi,  neposredne  komunikacije 
i općih  istina  da  bi  se  sačuvala  specifičnost  i izdvo- 
jenost jezičkih  igara  umjetnosti.  Za  njega  su  avan- 
gardna i postmodema  umjetnost  politički  značajne 
stoga  što  stalno  preispituju  i dovode  u sumnju  svoje 
temelje  eksperimentirajući  s novim  strategijama  i 
oblicima,  ne  znajući  unaprijed  kamo  ih  nova  igra  vodi. 
Konceptualni  umjetnik  Mladen  Stilinović  je  ispitivao 
paradoksalne  jezičke  igre  izvođenja  globalne  ideo- 
logije i svakodnevnice  u kasnom  socijalizmu,  l ime 
je  pokazao  da  pitanja  o jezičkoj  igri  nisu  samo  stvar 
filozofske  logike  nego  indeksiranja  paradoksa  svako- 
dnevne egzistencije  u svijetu  političkih  igara  prema 
javnim  i prešutnim  pravilima. 

LITERATURA:  Altie  1 , Barret  1 , Bram  1 , Kosu  1 2,  Kosu  1 4,  Kosu  1 5, 
KuspS,  Lyo6,  Lyol4,  Niki,  PerlofS,  Prinz  1 , Sz  1 , Šuv63,  Šuv77,  \Vitt  I , 
Weitl 

Jezička  poezija.  Jezička  poezija  (language  poetry) 
je  pjesnički  pokret  u SAD  aktualan  70-ih  i 80-ih 
godina.  Jezička  poezija  je  zasnovana  na  pretpos- 
tavkama: (1)  poeziju  karakteriziraju  jezik  i rad  s 
jezikom,  (2)  rad  s jezikom  poezije  ukazuje  na 
materijalnu  prirodu  jezika  (sintaksu,  semantiku, 
pragmatiku,  kao  i društvene  kontekste),  i (3)  jezik  nije 
čista  forma  bezinteresnog  nevinog  pjevanja  (auto- 
nomnog  pjesničkog  i lirskog  stvaranja  /pjevanja, 
govora,  pisanja/)  nego  oblik  politički  usmjerenog  i 
društvenim  kontekstom  uvjetovanog  pisma,  odnosno 
iz  jezika  se  može  izvesti  i njime  prikazati  ideološki 
smisao  stvaranja,  čitanja  i upotrebe  pjesničkog  teksta. 
Po  Charlesu  Bemsteinu  jezik  je  materijal  mišljenja  i 
pisanja,  odnosno,  jezik  nije  odvojen  od  svijeta  nego 
je  sredstvo  kojim  se  konstituira  svijet.  Jezički  pjesnici 


smatraju  da  pjesnički  diskurs  nije  izražavanje  riječima 
individualnog  subjekta  (subjektivnosti)  govora  nego 
stvaranje  tog  subjekta  od  konkretnih  diskursa  kulture, 
društva,  povijesti,  politike  i seksualnosti.  Zato,  po 
njima,  nema  prirodnog,  po  sebi  razumljivog  stila 
pisanja.  Ne  postoji  prirodni  položaj  ili  zvuk  poezije. 
Svaki  element  je  u odnosu  s drugim  elementima 
kulture.  Poezija  je  beskrajno  polje  premještanja  i 
političke  borbe  diskursa. 

Jezička  poezija  je  nastala  kao  alternativni  i kritički 
projekt  preispitivanja  i dovršenja  američkog  poetskog 
modernizma  (od  Gcrtrudc  Stcin,  Williama  Carlosa 
Williamsa  i Louisa  Zukofskog  do  Black  Mountain 
Collegea  i Roberta  Creeleyja),  odnosno,  ona  je  an- 
ticipacija pjesničkog  postmodemizma.  Jezičkoj  poeziji 
je  svojstven  paralelizam  praktičnog  rada  s jezikom 
poezije  i teorijskog  formalno-jezičkog  i političkog 
semantičkog  istraživanja.  U teorijskom  smislu  jezičku 
poeziju  karakterizira  čitanje  filozofskih  tekstova 
Ludwiga  Wittgensteina  kao  književnog  pisma, 
ukazivanje  na  filozofiju  jezika,  prihvaćanje  neo  i post 
marksističke  kritike  društva  i prihvaćanje  dekon- 
struktivnih  metoda  simulacije  i razgradnje  žargona, 
žanrova,  stilskih  obrazaca  i paradigmatskih  estetskih 
vrijednosti  američkog  modernizma.  Ranoj  jezičkoj 
poeziji  70-ih  svojstven  je  sintaktičko-formalistički 
pristup  jeziku  kao  semiološkom  sistemu  produkcije 
značenja,  a jezičkoj  poeziji  80-ih  svojstveno  je 
dekonstruktivno  preuzimanje  poližanrovskih,  žar- 
gonskih  i stilskih  shema  kao  oblika  tematizacije  i 
simulacije.  Predstavnici  jezičke  poezije  su  Charles 
Bemstein,  Ron  Silliman,  Lyn  Hejinian,  Barrett  Wattcn, 
Bruce  Andrevvs,  James  Sherry,  Alan  Davies,  Douglas 
Messerli,  Michael  Davidson,  Rachel  Blau  DuPlessis, 
Juliana  Spahr. 

LITERATURA:  Andrevvl,  Andrew2,  Andrew3,  Bemsl,  Bcms2, 
Bcms3,  Bcms4,  BemsS,  Bems6,  Đu3,  Đu4,  Hej  1 , Mcssl,  Sherrl, 
\Vattel 

Jezička  umjetnost.  Vidi:  Jezik,  Konceptualna  um- 
jetnost, Neokonccptualna  umjetnost,  Postkonceptu- 
alna  umjetnost,  Poststrukturalizam,  Riječ  i slika,  Scene 
jezika,  Semiologija  slikarstva,  Tekstualna  umjetnost, 
Teorija  umjetnika,  Umjetnost 

Jezik.  Jezik  je  sustav  (struktura  ili  praksa)  izražavanja, 
prikazivanja  i komunikacije  određen  sintaksom, 
semantikom  i pragmatikom.  Pravila  sintakse  govore 
o formalnom  poretku  elemenata  i strukturi  jezika. 
Pravila  semantike  govore  o značenjima  jezika.  Pravila 
pragmatike  govore  o praktičnim  uvjetima  upotrebe 
sustava  izražavanja,  prikazivanja  i komunikacije  u 
društvenim  intersubjektivnim  odnosima.  Smisao  po- 

stojanja  bilo  kojeg  sustava  (strukture  ili  prakse) 
izražavanja,  prikazivanja  i komuniciranja  je  stvaranje 
i posredovanje  značenja.  Razlikuju  se  tri  vrste  jezika: 
(1)  prirodni  jezik,  (2)  umjetni  jezik  i (3)  metajezik. 
Prirodni  ili  povijesni  (lingvistički,  verbalni,  dis- 
kurzivni) jezik  na  temelju  normiranih  pravila  sintakse, 
semantike  i pragmatike,  a ne  vizualne  ili  zvučne 
pojavnosti,  označuje  bića,  predmete,  situacije,  do- 
gađaje ili  apstraktne  zamisli.  Prirodni  jezici  su  hrvatski, 
engleski,  francuski. 

Artificijelni  jezici  ili  jezičke  igre  su  stvoreni  sustavi 
(strukture,  prakse)  imenovanja,  izražavanja,  prika- 
zivanja i komunikacije  koji  se  ne  temelje  na  općim 
lingvističkim  gramatikama  i abecedama  nego  na 
proizvoljno,  subjektivno  ili  specifično  namjenski 
izabranim  i konstruiranim  pravilima  upotrebe 
elemenata.  Upotrijebljeni  elementi  mogu  biti  znakovi 
abecede  prirodnog  jezika,  specifični  normirani  zna- 
kovi znanosti  (logike,  matematike,  kibernetike), 
zvučni  znakovi  muzike,  vizualni  znakovi  likovnih 
umjetnosti  ili  bilo  koji  drugi  fenomeni  upotrijebljeni 
u funkciji  izražavanja,  prikazivanja  i komunikacije. 
Kada  se  umjetni  jezik  tretira  kao  sustav  znakova,  onda 
se  njime  bavi  semiotika.  Vizualni  jezici  likovnih 
umjetnosti  su  specifična  vrsta  artificijclnih  jezika. 
Metajezik  je  jezik  koji  imenuje,  izražava,  prikazuje  i 
komunicira  informacije  o općim  idejama  jezika  ili  o 
nekom  pojedinačnom  i specifičnom  jeziku. 
Denotativna  funkcija  jezika  je  ostvarena  kada  jezik 
prikazuje  i time  označuje  bića,  predmete,  situacije, 
događaje  i apstraktne  zamisli.  Rečenica  tipa  "Stol  je 
crne  boje"  je  denotativna,  jer  označuje  i time  prikazuje 
predmet  Konotativne  funkcije  jezika  su  ostvarene  time 
što  jezik  ne  izražava,  ne  prikazuje  ili  ne  komunicira 
samo  izravna  denotativna  nego  i osobna,  specifična 
ili  asocijativna  značenja.  Riječ  "vatra"  u denotativnom 
smislu  za  sve  ljude  označuje  isti  fenomen,  a u 
konotativnom  smislu  za  kuhara,  metalurga  ili  palikuću 
ima  sasvim  različita  značenja. 

Jezik  o umjetnosti  označuje  govor  i pismo  (engleski, 
hrvatski)  čiji  je  objekt  umjetnost.  Jezik  o umjetnosti 
čine  govor  i pismo,  tj.  diskurs  umjetnika,  teoretičara 
umjetnosti,  galerista,  kustosa  i publike.  Razlikuju  se 
tri  tipa  jezika  o umjetnosti:  ( 1 ) uobičajeni  jezici  svijeta 
umjetnosti  su  specifični  dijalekti  ili  žargoni  svako- 
dnevnice tipični  za  razgovore  umjetnika.  Razlikuju 
se,  na  primjer,  žargoni  ili  dijalekti  umjetnika  pop  arta, 
ncokonstruktivizma,  konceptualne  umjetnosti  ili 
transavangarde,  odnosno,  zagrebačkih,  pariških  ili 
njujorških  umjetnika,  (2)  specijalizirani  tehnički  jezici 
svijeta  umjetnosti  izvedeni  iz  konkretne  umjetničke 
prakse  i (3)  teorijski  diskursi  od  poetike  i teorije 
umjetnika  preko  kritike  i povijesti  umjetnosti  do 


filozofije  umjetnosti  i estetike.  Jezik  o umjetnosti  nije 
vanjski  dodatak  umjetničkom  radu  nego  sastavni  dio 
umjetničke  prakse. 

Jezik  u umjetnosti  je  sistem  (struktura  ili  praksa) 
imenovanja,  izražavanja,  prikazivanja  i komunikacije 
u svijetu  umjetnosti  i kulture  ostvaren  umjetničkim 
djelom.  Jezik  u umjetnosti  je  prirodan  jezik,  umjetni 
jezik  ili  metajezik  s denotativnim  i konotativnim 
funkcijama  kojima  umjetnik  ostvaruje  svoju  zamisao. 
Jezik  u umjetnosti  ima  denotativne  funkcije  kada 
vizualno  pokazuje,  prikazuje  ili  označuje  bića,  pred- 
mete, situacije,  događaje,  apstraktne  zamisli,  vizije  ili 
snove.  Konotativne  funkcije  posjeduje  kada  vizualne 
reprezentacije  ili  konstrukcije  koristi  u okviru 
umjetničkog  djela  da  bi  njima  izrazio,  prikazao  ili 
komunicirao  neko  posebno  značenje.  Na  primjer,  na 
slici  Siva  abeceda  (1960.)  Jaspera  Johnsa  naslikana 
slova  imaju  konotativnu  funkciju,  jer  izražavaju  ideju 
o jeziku  kao  objektu  umjetnosti.  Kad  postmo- 
demistički  slikar  David  Salle  na  istoj  slici  prikazuje 
geometrijsku  apstraktnu  kompoziciju  i erotski  prikaz 
nage  žene,  on  ih  koristi  u konotativnoj  funkciji 
prikazujući  modele  prikazivanja,  a ne  stvarajući 
apstraktnu  ili  erotsku  sliku.  Jezik  u umjetnosti  može 
biti  bilo  koji  vizualni  sistem  (točaka,  linija,  površina, 
predmeta,  predmetnih  i prostornih  odnosa,  tjelesnih 
gestualnih  pokreta)  koji  je  izveden  s namjerom  da  bude 
umjetničko  djelo,  da  bi  se  izrazile,  prikazale  i ko- 
municirale umjetničke  zamisli. 

Jezik  umjetnosti  je  strukturalna,  značenjska  i vri- 
jednosna povezanost  jezika  o umjetnosti  i jezika  u 
umjetnosti.  Jezik  umjetnosti  je  produkcija,  komuni- 
kacija i recepcija  značenja  koje  umjetničko  djelo 
izražava,  prikazuje  i komunicira  na  temelju:  (1) 
vizualnog  izgleda  i (2)  kontekstualnog  i povijesnog 
mjesta  u svijetu  i povijesti  umjetnosti. 

Tradicionalna  umjetnost  nije  imala  svijest  o sebi  kao 
jeziku  nego  je  vlastitu  sposobnost  stvaranja  značenja 
vidjela  kao  aspekt  likovnog  prikazivanja  i oblikovanja 
u službi  izražavanja  i komunikacije  umjetničkih, 
religioznih  i političkih  zamisli.  Avangardnoj  um- 
jetnosti je  svojstveno  otkriće  daje  umjetnost  jezik  ili 
barem  sustav  (struktura,  praksa)  formirana  analogno 
općoj  zamisli  jezika.  Kazimir  Maljevič  je  dodatnim 
elementom  (“znak  kulture  koji  u slikarstvu  nastaje 
karakterističnim  korištenjem  ravne  i zakrivljene 
linije”)  nagovijestio  zamisao  sintaktičkog  poretka  slike 
i koda  umjetničkog  stila.  Marcel  Duchamp  je  rcady- 
made  objektima  pokazao  kako  se  predmeti  mogu 
upotrebljavati  kao  jezički  elementi,  slično  riječima  i 
rečenicama.  Duchampova  strategija  promjene  zna- 
čenja predmeta  mijenjanjem  konteksta  njegove 
upotrebe  odgovara  Wittgensteinovom  konceptu 

značenja  utvrđenom  u analitičkoj  filozofiji  jezika: 
“Značenje  jedne  riječi  je  njezina  upotreba  u jeziku”. 
U kubističkim,  futurističkim,  kubofuturističkim, 
dadaističkim,  zenitističkim,  konstruktivističkim  i 
nadrealističkim  djelima  dolazi  do  kolažnog  povezi- 
vanja zapisa  teksta  na  prirodnom  jeziku  i slikovnog 
rješenja  plohe  slike,  čime  se  diskurzivni  i vizualni 
jezici  povezuju  u novu  cjelinu. 

U neoavangardama  zamisao jezikaje  model  realizacije 
umjetničkog  djela.  U vizualnoj  poeziji  i neokon- 
struktivizmu  pažnjaje  usmjerena  na  formalna  jezička 
pravila  strukturiranja  umjetničkog  djela,  tj.  na  zamisao 
sintaktičkog  poretka  vizualne  strukture.  Stvaranjem 
primarnih,  umjetnih  i formalnih  jezika  težilo  se  od- 
bacivanju starog  humanističkog  i metafizičkog  pri- 
povjednog jezika,  umjesto  kojeg  je  trebao  nastati  novi 
jezik  planetarne,  medijske  i komunikacijske  umjet- 
nosti. Teorija  informacija  je  pokazala  da  se  vizualna 
umjetnička  djela  mogu  tretirati  kao  primami  infor- 
macijski sistemi  specifičnog  estetskog  koda.  Iako  je 
oslobođeno  svakog  narativnog  sadržaja  (prikazivanja 
svijeta  ili  pripovijedanja),  formalno  sintaktičko  djelo 
vizualne  poezije  i neokonstruktivizma  prenosi  spe- 
cifičnu vizualnu  informaciju,  čiji  je  učinak  estetski 
doživljaj  samog  čina  razumijevanja  apstraktne  poruke. 
U konkretnoj  poeziji,  neodadi  i fluksusu  se  utilitarne 
zamisli  i funkcija  prirodnog  jezika  reduciraju  do 
jezičkog  materijala  (slova,  sintagme,  riječi,  znaka, 
glasa,  označenog  i označitelja).  Neoavangardni  jezički 
eksperimenti  ne  nastaju  samo  kao  intuitivni  proboji 
tradicionalne  umjetnosti  nego  su  povezani  i s ključnim 
teorijskim  raspravama  filozofije  jezika,  semiotike, 
semiologije,  teorije  vizualnih  medija,  komunikacija  i 
strukturalizma.  Oni  pripadaju  jezičkom  obratu  XX. 
stoljeća.  Jezičkim  obratom  ili  jezičkom  revolucijom 
naziva  se  tendencija  u humanističkim  i društvenim 
znanostima  objašnjavanja  i interpretacije  znanstvenih 
pojava  i problema  na  temelju  modela  filozofije  jezika, 
lingvistike,  semiotike,  semiologije  i teorije  infor- 
macija. 

Konceptualnu  umjetnost  karakterizira  projekt  teo- 
rijskog i praktičnog  redefiniranja  umjetnosti  po  uzoru 
na  teorijske  modele  jezika.  Taje  umjetnost  započela 
upotrebom  jezika  kao  umjetničkog  djela  pretvarajući 
Duchampov  koncept  ready-madea  u koncept  upotrebe 
diskurzivnih  i artificijelnih,  teorijskih  jezičkih  modela 
kao  objekta  umjetnosti.  U konceptualnoj  umjetnosti 
vizualni  jezik  i jezik  umjetnosti  elementi  su  složenih 
kulturoloških  mapa  u kojima  jezik  postoji  ukazujući 
na  druge  jezike.  Radovi  konceptualne  umjetnosti 
izražavaju  i prikazuju  složene  formalne,  značenjske  i 
teorijske  odnose  jezika  koji  se  susreću  u svijetu  um- 
jetnosti i određuju  značenja  umjetničkog  djela  i 


umjetnosti.  Oni  su  metajezički  radovi,  budući  da  po- 
kazuju, prikazuju  i izražavaju  prirodu  jezika  umjet- 
nosti. 

Teorije  postmodeme  polaze  od  metafizičkih  pret- 
postavki daje  svijet  određen  povijesnom  i aktualnom 
prisutnošću  jezika.  Jezik  u društvu,  kulturi  i umjetnosti 
nije  jednostavno  i direktno  prisutan  nego  je  frag- 
mentarno dan  odslikavanjem  jezika  u jeziku,  kroz 
citate,  kolaže  i montažu.  Ni  jedan  aspekt  kulture  ne 
ispušta  se  iz  djelovanja  jezika.  Za  postmodemog 
čovjeka  jezik  je  jedina  priroda.  Roland  Barthes  pisao 
je  da  osluškuje  brujanje  jezika  kao  što  su  stari  Grci 
osluškivali  brujanje  prirode.  Povijesna  nasljeđa  um- 
jetnosti, proizvodi  modernizma,  avangardi  i neoavan- 
gardi  čudesna  su  promjenjiva  priroda  koju  umjetničko 
djelo  (od  teksta  preko  slike  i skulpture  do  filma  i 
performansa)  odslikava,  označuje  i simulira. 

LITERATURA:  Ayel,  Bart7,  Ban  14,  Bazi,  Bcnvl,  Benv2,  Beni, 
Blac  1 . Cass  1 , Cob  1 , Cow  1 , Delc2,  Devit  1 , Eco5,  Elt  l , Felm2,  Hje  1 , 
Kraus  1 5,  Kris2,  Kris5,  Kris  1 2,  Marti  1 , Mitch  1 , Metz2.  Mctz3,  Miš2, 
Mi53,  Miš4,  Miš6,  Mi$7,  Pasol,  Potrtć,  Rotl,  Slot4,  Sojan2.  Sosl, 
Šk  1 , Todo2,  Todo3,  Witt2,  Wi«3 

Jugoslavenska  umjetnost.  Jugoslavenska  umjetnost 
je  naziv  za  umjetnost  nastalu  u Hrvatskoj,  Crnoj  Gori, 
Bosni  i Hercegovini,  Makedoniji,  Sloveniji  i Srbiji 
između  1 9 1 8.  i 1 99 1 . godine.  Jugoslavenska  umjetnost 
se  može  promatrati  kao:  (1)  institucionalni  zbir 
različitih  i međusobno  neovisnih  nacionalnih  um- 
jetnosti, (2)  kao  složeni  međuodnos  različitih  nacio- 
nalnih umjetnosti  u određenim  međusobnim  razmje- 
nama i zajedničkom  području  djelovanja  i (3)  kao 
povijesno  cjelovit  model  prevladavanja  nacionalnih 
umjetnosti  i prijelaza  u novo  jedinstva,  tj.  u jugosla- 
vensku umjetnost  Detaljne  bi  analize  pokazale  da  su 
u razdoblju  od  1918.-1991.  postojale  i djelovale  sve 
tri  navedene  koncepcije. 

Povijest  jugoslavenske  umjetnosti  može  se  promatrati 
u pet  etapa: 

( 1 ) umjetnosti  južnoslavenskih  naroda  koje  izražavaju 
i stvaraju  jugoslavensku  ideju  prije  stvaranja  zajed- 
ničke države  1918.  godine, 

(2)  jugoslavenska  umjetnost  između  1918.  i 1941. 
godine  određena  zajedničkim  djelovanjem  srpske,  hr- 
vatske i slovenske  umjetnosti  na  formiranju  međuna- 
rodno orijentiranog  modernizma  i avangardi, 

(3)  umjetnost  u vrijeme  Drugog  svjetskog  rata,  nacio- 
nalne, međusobno  odijeljene  umjetnosti,  umjetnost  u 
egzilu  i socijalistički  realizam  kao  umjetnost  NOB-a 
i nove  Jugoslavije, 

(4)  jugoslavenska  umjetnost  u razdoblju  između  1 945. 
i 1991.  godine  u rasponu  od  etatističke  socijalističke 
jugoslavenske  umjetnosti  do  nacionalnih  umjetnosti 
i umjetnosti  internacionalne  orijentacije, 

(5)  skupni  naziv  za  nacionalne  umjetnosti  bivših 
jugoslavenskih  zemalja  poslije  1991 ; umjesto  termina 
jugoslavenska  umjetnost  upotrebljavaju  se  termini: 
umjetnost  bivših  jugoslavenskih  zemalja  i eks-jugo- 
slavenska  umjetnost, 

(6)  umjetnost  treće  Jugoslavije;  od  1991.  do  2000. 
godine  se  termin  jugoslavenska  umjetnost  odnosi  na 
umjetnost  Srbije,  Vojvodine,  Kosova  i Cme  Gore. 
Jugoslavenskoj  umjetnosti  u razdoblju  1945.-1991. 
godine  bila  je  zajednička  povijesna  evolucija  od  so- 
cijalističkog realizma  do  modernizma  i postmo- 
demizma.  To  znači  da  se  50-ih  godina  dogodio  zaokret 
od  dominantnog  utilitarnog  socijalističkog  realizma 
prema  socijalističkom  estetizmu  i umjerenom  mo- 
dernizmu, koji  izražavaju  interese,  vrijednosti  i uvje- 
renja novog  postrevolucionamog  birokratskog  i teh- 
nokratskog  sloja.  Hrvatsku  srpsku,  i slovensku  kulturu 
obilježava  nastanak  neoavangardnih  i postavangardnih 
tendencija  koje  su  surađivale  i zajednički  izlagale. 
Razlike  su  u sljedećem:  (1)  makedonsku  kulturu 
karakterizira  umjereni  lirski  modernizam  s izrazitim 
balkanskim  folklornim  i mitološkim  nasljeđem,  (2) 
crnogorsku  kulturu  karakterizira  umjereni  moderni- 
zam figurativnog  i fantastičkog  karaktera,  (3)  bo- 


sansko-hcrccgovačku kulturu  sjedne  strane  obilježava 
umjereni  modernizam  s jakim  socijal-realističkim  tra- 
govima, a s druge  strane  mješavina  islamske,  katoličke 
i pravoslavne  tradicije,  (4)  za  hrvatsku  kulturu  karak- 
teristično je  postojanje  naive,  umjerenog  modernizma, 
visokog  modernizma,  neoavangardi,  postavangardi  i 
postmodeme,  a značajan  je  razvoj  apstraktne  um- 
jetnosti (od  lirske  apstrakcije  do  enformela)  i neokon- 
struktivizma,  (5)  slovensku  kulturu  obilježava  jaka 
ekspresionistička  tradicija  i njezina  realizacija  od 
umjerenog  do  visokog  modernizma,  kao  i djelovanje 
neoavangarde,  postavan garde  i postmodeme  umjet- 
nosti, (6)  srpsku  kulturu  karakterizira  postojanje 
umjerenog  modernizma,  visokog  modernizma,  neo- 
avangarde, postavangarde  i postmodemizma,  a zna- 
čajne tendencije  su  intimi zam,  fantastika  s novom 
figuracijom,  enformel,  neodadaistički  pristupi  i kon- 
ceptualna umjetnost. 

LITERATURA:  Beol,  Beo2,  Beo3,  Beo4.  Bco5.  Denl5.  Den81. 
Fral,  Jugl,  Jug2,  Košč7,  Prot4.  ProtS,  Prot7.  Proti  1,  Šuvl31 

Jungovska  estetika.  Vidi:  Arhetip,  Psihoanaliza 

Junk  art.  Vidi:  Hepcning,  Neodada,  Otpad 

Kaligrafsko  slikarstvo.  Kaligrafsko  slikarstvo  je 
slikarstvo  temeljeno  na  gestualnom,  slobodno  i 
ekspresivno  rukom  naslikanom  likovnom  znaku. 
Kaligrafski  likovni  znak  je  prepoznatljiv  kao:  ( 1 ) čisti 
grafički  znak  bez  odnosa  prema  drugim  znacima  ili 
objektima;  (2)  grafički  znak  koji  je  ili  doslovni  prikaz 
ili  transformacija  znakova  istočnjačkog  (kineskog, 
japanskog  ili  arapskog)  pisma;  (3)  aluzivni  znak  koji 
na  razini  vizualne  metafore  podsjeća  na  strukturu 
organskog  rasta  (list  i grananje  biljke).  Kaligrafski 
znak  ima  odlike  arhetipskog  magijskog  znaka  koji  je, 
prema  jungovskom  učenju,  temelj  formiranja  ljudske 
svijesti.  On  je  trag  i posljedica  doživljenog  unutrašnjeg 
iskustva  u slikarstvu,  koje  se  iskazuje  snažnom, 
reduciranom  i direktnom  slikarskom  gestom. 
Kaligrafsko  slikarstvo  u umjetnosti  XX.  stoljeća  je 
anticipirano  djelom  Vasilija  Kandinskog  (grafički  čisti 
znakovi),  Paula  Kleea  (prikazivanje  i transformacija 
kaligrafskih  pisama)  i Johannesa  Ittena  (gestualni 
crteži  nastali  tijekom  meditativne  vježbe). 

Poslije  Drugog  svjetskog  rata  razvijaju  se  tri  kon- 
cepcije kaligrafskog  slikarstva:  (1)  izravno  preuzi- 
manje određenog  (arapskog,  japanskog,  kineskog) 
kaligrafskog  pisma  i njegovo  preoblikovanje  u 
gestualnom  apstraktno-ekspresionističkom  slikarstvu 
40-ih  i 50-ih  godina  (Mark  Tobey,  Morris  Graves, 
Thomas  Merton,  Henri  Michaux,  grupa  Gutai)y  (2) 
reduktivistički  pristup  ekspresionističkom  slikarstvu 
(apstraktni  ekspresionizam,  lirska  apstrakcija,  ta- 
šizam),  čime  se  dolazi  do  čistih  likovnih  znakovnih 
struktura  ili  grafičkih  znakova  u obojenom  monokrom- 
nom  polju;  tako  nastali  znakovi  podsjećaju  na 
kaligrafiju  i mogu  se  shvatiti  kao  modernistički, 
formalni  prazni  kaligrafski  znakovi  nepostojećih  pi- 
sama (Franz  Kline,  Jackson  Pollock,  Robert  Mother- 
well,  Hans  Hartung,  Pierre  Soulages,  Antoni  T&pies), 
(3)  pristup  kaligrafskom  pismu  u postkonceptualnoj 
umjetnosti  70-ih,  unutar  kojeg  umjetnici  istražuju 
izvaneuropske  kulture  i u formi  ready-madea  pre- 
uzimaju kaligrafske  znakove  povijesnih  kultura  ili  ih 
određuju  kao  elemente  performansa  (slikanje  ka- 
ligrafskih znakova  po  fotografijama-dokumentima 
body  art  akcija  Amulfa  Rainera,  korištenje  kaligrafskih 
znakova  kao  scenografije  za  performanse  Joane  Jonas 
ili  slikanje  kaligrafskog  znaka  nakon  ritualne  kon- 
templacije u radu  Zorana  Belića  W.). 

LITERATURA:  Legr2,  Naul , Sog  1 , Šuv  1 9.  Tu3 


Kapitalistički  realizam.  Kapitalistički  realizam  je 
naziv  za  parodijsku  kritiku  pop  arta  ranih  60-ih  godina 
u Njemačkoj.  Termin  su  uveli  njemački  umjetnici 
Gerhard  Richtcr,  Sigmar  Folke  i Konrad  Fischer-Lueg. 
Kapitalistički  realizam  ima  sljedeće  odlike:  ( 1 ) nastaje 
kao  parodiranje  američkog  pop  arta  i njegove  recepcije 
u Europi,  (2)  slikarstvo  i grafika  se  prihvaćaju  kao 
kritičko  narativno  sredstvo  prikazivanja  i parodiranja 
stvarnosti  potrošačke  kulture  (bliskost  s francuskom 
narativnom  figuracijom),  (3)  ukazuje  se  na  tipično 
njemački  problem  suočavanja  estetika  istočnonje- 
mačkog socijalističkog  realizma  i zapadnonjemačkog 
i američkog  potrošačkog  pop  arta.  Drugim  riječima, 
Richter  je,  došavši  iz  Istočne  Njemačke,  gdje  je  bio 
pod  utjecajem  socijalističkog  realizma,  zapadni  pop 
art  i angažiranu  umjetnost  doživio  kao  manifestaciju 
iste  umjetničke  sveobuhvatne  represivne  ideologije  u 
uvjetima  drugog  društvenog  i ekonomskog  poretka. 
Karakteristični  primjeri  su  slika  Trostruki  porU'et: 
Picasso,  Fougeron,  Gerasimov  (1959.)  i izložba- 
performans  Demonstracija  za  kapitalistički  realizam 
(Dusseldorf  1 963.)  koju  je  izveo  s Konradom  Fischer- 
Luegom.  Richterov  rad  se  iz  koncepcije  kritičkog 
realizma  razvio  u strategiju  slikarskog  doslovnog 
kopiranja  fotografija.  Njegov  razvoj  nije  vodio  fo- 
torealističkom  slikarstvu  nego  kritičkom  ukazivanju 
na  Činjenicu  daje  slikarstvo  mrtvo  i da  u njegovom 
mrtvilu  (neprozirnosti)  nestaje  i fotografski  realizam. 
Polkeov  pristup  se  razvio  u nomadski  rad  koji  se 
istovremeno  odvija  u slikarstvu  i izvan  njega.  Njegovi 
radovi  paradoksalno  i ironijski,  u formi  jezičke  igre, 
suprotstavljaju  tematizacije  kiča,  visoke  modernističke 
umjetnosti,  parapsihologije  i ljevičarske  kritike 
zapadnog  potrošačkog  društva. 

LITERATURA:  Baljl,  Buc7,  Buci 4,  Grassl,  Lippl,  Richl,  Rich2 

Kasni  kapitalizam.  Kasnim  kapitalizmom  se  nazivaju 
ekonomski  razvijena  kapitalistička  društva  i kulture 
takozvanog  prvog  svijeta  (Zapadna  Europa,  Sjeverna 
Amerika,  pacifički  bazen).  Pojam  kasnog  kapitalizma 
uveo  je  američki  postmarksistički  teoretičar  kulture 
Fredric  Jameson,  ukazujući  na  stadij  kapitalizma  koji 
nastaje  preobrazbom  industrijske  proizvodnje  u 
informacijsku  oiganizaciju  društva.  Kasni  kapitalizam 
određuje:  (a)  prevlast  sinkronijskog  umjesto  dija- 
kronijskog,  (b)  razvojni  kontinuum  proizvodnje, 
razmjene  i potrošnje  robe  i informacija,  (c)  dominantna 

uloga  masovne  kulture  kao  naddeterminacije  sva- 
kodnevnice, politike,  uživanja,  potrošnje  i zabave,  (d) 
zamjena  internacionalne  (hegemonijske)  kulture 
transnacionalnim  komunikacijskim  i nomadskim 
odnosima  po  uzoru  na  transplanetamu  mrežnu  ko- 
munikaciju i transnacionalnu  i multinacionalnu 
ekonomiju,  (0  decentriranje  i slabljenje  političkog 
subjekta,  koji  postaje  subjekt  potrošnje  vrijednosti, 
uživanja  fikcionalnih  objekata  želje  i masovne  zabave 
koja  se  vremenom  preobražava  u mrežnu  komu- 
nikaciju ( safesex , cyberestetika,  interaktivni  odnosi), 
(g)  preobrazba  građanskog  društva  u sistem  anonim- 
nog birokratskog  i tehnokratskog  upravljanja,  od 
proizvodnje  preko  informatike  do  biopolitike  ili  multi- 
kulturalnih  međusobno  neusporedivih  zajednica.  U 
Sjedinjenim  američkim  državama  kasni  kapitalizam 
je  paradigmatski  primjer  tehnosimulacijske  produkcije 
realnosti.  Tipični  oblici  umjetničkog  rada  su  tehno- 
umjetnost  interaktivne  komunikacije  i zabave,  neo- 
konceptualna  umjetnost  prividnog  autokriticizma  i 
umjetnost  multikulturalizma  (transcendiranog  i 
socijaliziranog  pluralizma).  Kasni  kapitalizam  u 
Zapadnoj  Europi  nastaje  paradoksalnim  spojem  visoke 
tehničke  produkcije  realnosti  i mimezisa  povijesnih 
prikaza  realnosti  u europskoj  tradiciji  (imperijalizam, 
kolonijalizam,  dekadencija),  a tipične  forme  umjet- 
ničkog izraza  su  instalacija  i ambijenti  koji  su  izvedeni 
iz  retroslikarskih  formulacija  transavangarde,  neo- 
baroka,  neoekspresionizma,  itd.  Kasni  kapitalizam  u 
pacifičkom  bazenu  je  ekstatički,  hedonistički  i zavod- 
nički spoj  zapadne  tehnologije  i orijentalne  egzotike 
u jednoj  dosad  neviđenoj  retoričko-eklektičnoj  pro- 
dukciji hiperrealnosti:  realnosti  realnije  od  realnog. 
Tehno-medijski  i urbanistički  karakter,  na  primjer, 
Tokija  se  ukazuje  kao  spoj  eklektične  simulacijske 
hiperrealnosti  u kojoj  se  prepliću  i prožimaju  egzotika 
Orijcnta  i suvremena  medijska  proizvodnja  mogućih 
svjetova  aktualnosti.  Idealna  umjetnost  ovakvog 
sistema  je  umjetnost  kiborga  ili  tijela  dovedenog  do 
savršenstva  stroja  i savršenstva  stroja  do  tjelesne 
prisutnosti  (postojanja).  Kasni  kapitalizam  multiplicira 
svoje  idealne  prikaze  (hiperrealnosti),  pokazujući  kako 
se  pojam  društvenog  konflikta  gubi  u i jezičkim  igrama 
anonimne  tehno-birokracije  ili  ekstatičke  potrošnje 
značenja,  smisla,  vrijednosti  i oblika  prikazivanja.  Po 
Guyju  Dcbordu prikaz  (image)  je  postao  krajnji  oblik 
robnog  postvarenja. 

LITERATURA:  Adam l.  Debi,  Fosl,  Fo$6,  Hardl,  Jam2,  Jam3, 
Jam4,  Jam5,  Jam6,  Jam8,  Mcd3,  Tuck2 

Kasni  modernizam.  Kasnim  modernizmom  se  naziva 
umjetnost  kasnih  60-ih  i ranih  70-ih  godina  20. 
stoljeća,  u kojoj  dolazi  do  kritike  ezoterične,  elitističke 


i idealizirane  autonomije  umjetnosti  visokog  mo- 
dernizma razvijanjem  intermedijalnih,  intertekstualnih 
i interslikovnih  produkcija  u književnosti,  glazbi, 
filmu,  likovnim  umjetnostima  i kazalištu.  U knji- 
ževnosti nastaje  francuski  novi  roman,  u glazbi  post- 
cageovska  minimalna  glazba,  u filmu  francuski 
godardovski  novi  val,  u likovnim  umjetnostima 
postobjektna  umjetnost,  a u kazalištu  ambijentalno 
kazalište.  U okvirima  umjetničke  prakse  nastaju 
teorijske  produkcije  čiji  je  cilj  pokazati  da  teorija 
nastaje  u domenama  nijemosti  umjetnosti  visokog  mo- 
dernizma (konceptualna  umjetnost,  grupa  Art&Lan- 
guage),  odnosno  daje  slikarstvo  efekt  posredovanja 
teksta  ( Peinture  - Cahiers  theoriques : Mare  Dcvade, 
Louis  Gane).  Zamisao  posredovanja  teksta  se  raz- 
rađuje na  sljedeći  način:  (a)  slikarstvo  nije  moguće 
bez  teksta,  gledajući  unatrag,  tekst  je  taj  koji  stvara 
slikarsku  umjetnost,  pa  to  vrijedi  i za  tradicionalno 
slikarstvo  koje  usprkos  svojim  pretenzijama  ne  uka- 
zuje na  realnost  nego  na  tekst,  posebno  na  religiozni 
tekst,  i (b)  teorija  se  nije  smatrala  primjerenim 
objašnjenjem  rada  nego  paralelnim  i istovremenim 
ponašanjem  u odnosu  na  slikarski  rad. 

LITERATURA:  Brej8,  Brejl6.  Brej20,  Caul.  Den84,  Gold5,  Grž5. 
Harrl4,  Harr22,  Harr33,  Hopl,  Hoptl,  Rcst3,  Rodi,  Šuv92 

Kibernetička  umjetnost.  Kibemetička  umjetnost  je 
neokonstruktivistička  tendencija  zasnovana  na  upotre- 
bi kibemetičkih  sistema  u vizualnim  umjetnostima. 
Kibemetika  je  opća  teorija  o dinamičkim  sistemima 
upravljanja,  tj.  znanost  o kontroli  i komunikaciji 
između  organskog  svijeta  i stroja,  a utemeljio  ju  je 
američki  matematičar  Norbert  Wiener  neposredno 
nakon  Drugog  svjetskog  rata.  Ona  proučava  složene 
kompjutorske  sisteme  upravljanja  i prenošenja 
informacija,  istražujući  cjelokupnost  odnosa  čovjeka 
i stroja.  Kibemetika  je  interdisciplinarna  znanost, 
budući  da  povezuje  teoriju  informacija,  semiotiku, 
elektroniku,  lingvistiku,  kompjutorske  znanosti, 
biologiju,  psihologiju  i sociologiju. 

U kibemetičkoj  estetici  Abraham  Moles  razmatra 
metode  proširivanja  ljudskih  kreativnih  umjetničkih 
potencijala  i znanstvenog  istraživanja  umjetničke 
kreativnosti  kibemetičkim  simulacijskim  modelima, 
kojima  se  rekonstruiraju  postupci  stvaranja  u um- 
jetnosti. Moles  je  realizirao  teorijske  modele  koji 
prikazuju:  (l)  umjetnog  slušatelja  ili  gledatelja  koji 
bira  između  vanjskih  pojava  svijeta  na  temelju  kriterija 
teorije  percepcije,  (2)  strojeve  kao  pojačala  inteli- 
gencije pri  razvijanju  umjetničke  ideje  u procesu 
stvaranja  umjetničkog  djela,  (3)  simulacije  procesa 
komponiranja  na  temelju  analize  postojećih  djela. 
Kibemetička  umjetnost  je  nastala  u okvirima  nco- 

konstruktivizma  razvojem  kinetičke  skulpture,  kom- 
pjutorske umjetnosti  i integracijom  kinetičkih  i kom- 
pjutorskih elemenata  u složenijim  sustavima  po- 
vezivanja biološkog  svijeta  i svijeta  strojeva.  Svaka 
kinetička  skulptura,  čiji  se  elementi  pokreću  mehanički 
ili  strojno,  predstavlja  primitivan  kibemetički  sustav. 
Francuski  kipar  Nicolas  Schoffcr  prvu  je  prostomo- 
dinamičku,  kibemetičku  i zvučnu  umjetničku  strukturu 
realizirao  1956.  godine.  Ta  struktura  je  stroj  za 
stvaranje  zvuka.  Zvuk  nastaje  kao  reakcija  strukture 
na  ambijentalne  stimulanse.  Filipinac  David  Medclla 
je  radio  s klimatskim  ambijentalnim  modelima,  slično 
ekološko-kibemetičkim  radovima  Hansa  Haackea,  u 
kojima  su  povezivani  biološki  i klimatski  sistemi. 
Čileanac  Enrique  Castrop-Cid  je  organizirao  prvu 
izložbu  robota  1965.  godine.  Kalifomijski  umjetnik 
Charles  Mattox  je  stvarao  mehaničke  (kinetičke) 
skulpture,  koje  nisu  bile  samo  mehanizmi  nego  su 
reagirale  na  izvanjske  stimulanse  i,  ovisno  o reakciji 
na  njih,  ostvarivale  primitivne  oblike  ponašanja.  U 
radu  Oscilator  #5  fotosenzitivan  (1965.)  se  pomoću 
fotoćelije  i svjetlosnog  signala  brzina  osciliranja 
objekta  povećava  što  mu  se  promatrač  više  približava. 
Postmodernističku  teoriju  kibernetike,  određenu 
terminima  cyberspace  (prostor  određen  regulacionim 
odnosima  između  kompjutora  i biološkog  sistema, 
kompjutorski  ekranski  simulacioni  prostor),  kiborg 
(umjetno  tijelo,  robot,  tijelo  simulirano  kompjutorom 
i prikazano  na  ekranu)  i virtualni  prostor,  razvili  su 
teoretičari  postmodemizma  Jean  Baudrillard,  Paul 
Virilio,  Gilles  Deleuze  i Fćlix  Guattari.  Ta  teorija  je 
estetička,  a kibemetičke  sisteme  promatra  kao  medije 
masovne  kulture.  PostmodemistiČka  teorija  cyber 
spacea,  kiborga  i virtualnih  prostora  raspravlja  o 
medijskim,  psihološkim,  reprezentativnim  i društ- 
venim problemima  kibemetičkog  društva  i njegove 
totalizirajuće  sveoubuhvatnosti  koja  prodire  u bio- 
lošku definiciju  subjekta.  Subjekt  više  nije  samo 
biološko  biće  nego  biće  koje  je  interfaceima  (po- 
srednicima) povezano  s elektroničkim  senzorima,  koji 
proširuju  domene  osjetilnih  doživljaja  i s elektro- 
ničkim računarskim  procesorskim  i memorijskim 
jedinicama,  koje  ubrzavaju,  proširuju  i transformiraju 
domene  misaonih,  perceptivnih,  emocionalnih  i 
seksualnih  doživljaja.  Baudrillard  razvija  sociološku 
teoriju  simulacija  i filozofiju  ekrana  (površine  na  kojoj 
se  vizualiziraju  digitalne  sintaktičke  i semantičke 
strukture  kompjutorskih,  televizijskih  i video  sistema). 
Virilio  govori  o sažimanju  vremena  i prostora  u novim 
sistemima  komunikacija,  ukazujući  na  subjekt  kao  na 
biće  s elektroničkim  protezama,  a Deleuze  i Guattari 
o strojevima  želje,  tj.  o psihološkom  efektu  novih 
kibemetičkih  bića  (o  želji  koju  kod  čovjeka  stvara 


stroj).  PostmodemistiČka  kibemetička  teorija,  za 
razliku  od  utopijske  i optimističke  teorije  neokonstruk- 
tivizma,  pod  utjecajem  znanstvenofantastične  knji- 
ževnosti i filma,  vidi  kibemetičko  društvo  kao  apo- 
kaliptičko,  fatalno  i opsceno.  Dok  je  umjetnik  ki- 
bemetičar  u neokonstruktivizmu  preuzimao  ulogu 
znanstvenika  istraživača,  postmodemi  umjetnik 
kibemetičar  je  umjetnik  koji  svoj  koncept  realizira 
posredstvom:  (1)  medija  koji  su  dostupni  velikom 
broju  korisnika  u masovnoj  kulturi,  (2)  tehničara  koji 
njegov  projekt  provode  u djelo.  S kibemetičkim 
sistemima,  između  ostalih,  rade  Jenny  Holzer,  Alan 
Rath  i Catherine  Ikam. 

LITERATURA:  Andel,  Aro  1,  Beni,  Bih7,  Braid2,  BumhS,  DruckI, 
Košn  1 , Markov  1 , Mole  I , Mors  I , Pet2,  Pon3,  Vir2,  Virtual  1 

Kiborg,  Kiborg  (cyborg)  je  artificijelni  (tehnobiološki) 
organizam.  U žargonima  teorije  umjetnosti  i kulture 
razlikuju  se  dva  koncepta:  (1)  tvbot  je  artificijelno 
tijelo  različito  od  drugih  tijela  i izdvojeno  iz  prostora, 
a vođeno  zadatim  algoritmom  biološkog  (ljudskog) 
subjekta,  i (2)  kiborg  je  artificijelni  regulacijski  sistem 
uspostavljen  između  biološkog  organizma  i clek- 
tronsko-mehaničkog  sistema.  U metaforičnom  smislu 
kiborgom  se  naziva  svako  artificijelno  tijelo,  otje- 
lotvorcnje  ili  oprostorenje,  od  video-kompjutorske 
instalacije  preko  mehaničkih  lutaka  ili  bioloških  tijela 
s protezama  do  kibemetičkih  produkata  (robotika)  ili 
znanstveno-fantastičnih  pmjekcija  paramitoloških 
bića  (s  drugih  planeta  ili  proizvedenih  u elektronskim 
i genetičarskim  laboratorijima).  Kiborg  je  metaforično 
biće  neograničenih  mogućnosti  travestiranja  (re- 
gulacijskog  preoblačenja  i maskiranja)  u svijetu 
elektronske  simulacijske  realnosti.  U filozofskom 
smislu  kiborg  je:  (a)  biće  nastalo  sintezom  bića  i nebića 
(metafizika  stroja,  metafizika  drugog  tijela  od  bio- 
loškog tijela,  drugog  života  od  biološkog  života),  (b) 
analitičko  biće  koje  je  posljedica  (hardverska 
realizacija)  analitičkih  propozicija  tehnike  (filozofija 
jezika,  filozofija  stroja),  i (c)  ono  što  pokazuje 
interaktivne  veze  između  prisutnosti  (ontologije), 
izgleda  (morfologije)  i pojavnosti  (recepcije,  po- 
trošnje) prostorno  vremenskog  događaja  artificijelnog 
svijeta  (fenomenologija). 

Mijenjaju  se  odnosi  uzroka  i posljedice,  odnosno, 
sudbine  i fatalnosti.  Uspostavljanje  (Her-stellen)  i 
pred-stavljanje  (Dar-stellen)  preklapaju  se  na  ekranu 
koji  pokazuje  kako  se  protetski  spoj  biološkog  i 
elektronskog  događa  istovremeno  u vremenu  stroja  i 
realnom  vremenu,  odnosno  u fizičkom  i virtualnom 
prostoru.  Ne  samo  da  je  poništena  paradigma  po- 
stavljanja (prisutnosti)  nego  i paradigma  prikazivanja 
(odsutnosti).  Pitanje  granice  organizma  i granice  stroja 

svodi  se  na  pitanje  gdje  počinje  stroj,  a gdje  završava 
organizam?  Granice  su  relativizirane  i ljudsko  biće 
više  ne  osjeća  sebe  kao  završeno  (cjelovito,  organski 
jedinstveno)  tijelo  nego  kao  produženo  tijelo,  ali  i kao 
ono  što  se  nadovezuje  na  stroj.  Nešto  između  tijela  i 
stroja.  To  nešto  je  polazna  epistemološka  razlika. 

UTRATURA:  Andel,  Arol,  Beni,  Bih7,  Braid2,Bumh8,  Druckl, 
KoSn  1 , Markov  1 , Mole  1 , Mors  l , Pet2,  Pon3,  Vir2,  Virtual  1 ' 

Kič.  Kič  je  pscudoumjetnički  fenomen  popularne  i 
komercijalne  umjetnosti,  proizvod  industrijske  re- 
volucije i urbane  masovne  kulture  modernog  gra- 
đanskog društva.  Prema  mišljenju  Hermanna  Brocha 
širenje  kiča  počelo  je  u doba  romantizma,  kada  je 
nastao  rascjep  između  umjetnosti  i publike.  Kič  izmiče 
formalnom  definiranju,  budući  da  lako  mijenja  oblike, 
prilagođava  se  duhu  vremena  i prisutan  je  u naj- 
različitijim  društvenim  simacijama  potrošnje  i zado- 
voljenja želja.  Ideološki  se  kič,  nastao  u socijalističkim 
zemljama  Istočne  Europe  u funkciji  ostvarenja 
komunističke  utopije  (besklasnog  društva  kao  raja  na 
zemlji),  razlikuje  od  potrošačkog  kiča  u zapadnim 
kapitalističkim  zemljama  (potrošačkog  raja:  robna 
kuća,  supermarket  ili  Disneyland).  Teoretičar  mo- 
dernizma Clemcnt  Grccnberg  konstatira  da  je  kič 
mehanički  produkt  i daje  njegovo  djelovanje  određeno 
tipičnim  potrošačkim  klišejima,  tj.  da  se  kič  mijenja  u 
skladu  s promjenama  stilova  umjetnosti,  ali  da  u biti 
uvijek  ostaje  isti.  Kič  se  javlja  kao  stil  života.  Opće 
odrednice  kiča  su  loš  ukus,  vulgarnost,  površnost, 
otrcanost,  sentimentalnost  i sladunjavost,  bez  obzira 
da  je  li  riječ  o predmetima,  životnoj  sredini  ili 
ponašanju.  Gillo  Dorfles  definira  kič  čovjeka  kao 
korisnika  lošeg  ukusa,  koji  misli  da  umjetnost  mora 
pružiti  samo  ugodne,  dopadljive  i zaslađene  utiske. 
Kič  je  tipičan  primjer  krivog  načina  približavanja 
umjetnosti  i kulture  mentalitetu  mase  jezikom  koji  je 
imitacija  autentičnog  umjetničkog  izraza.  Imitacije 
autentičnog  umjetničkog  izraza  se  realiziraju 
mehaničkim  sredstvima  kopiranja  i umnožavanja, 
replikama,  smanjenjem  dimenzija,  prenošenjem  u 
druge  medije,  upotrebom  umjetnih  materijala, 
pojednostavnjenjem  umjetničkih  zamisli.  Kič  nije  loša 
ili  neuspjela  umjetnost  nego  proizvod  potrošačkog 
društva,  a uvjetovanje  hiperprodukcijom  i potrošnjom 
predmeta  i ideja. 

Granice  između  kiča  i umjetnosti  su  nestabilne  i 
otvorene.  Clemcnt  Greenberg  je  ukazao  na  paralclnost 
kiča  i avangarde  kao  suprotnih  polova  modernističke 
kulture.  Avangarda  i kič  su  oblici  koji  koriste  umjetnost 
(zamisao  umjetnosti,  postupke  stvaranja  umjetnosti, 
umjetničke  formule,  umjetničke  predmete)  da  bi 
izrazili  duhovno  stanje  modeme  kulture.  Oni  se 


razlikuju  u tome,  piše  Greenberg,  Što  avangarda  imitira 
proces  stvaranja  i funkcioniranja  umjetnosti,  a kič 
njene  efekte.  U modernističkoj  kulturi  očituju  se 
tendencije  neutralizacije  avangardističkih  provokacija 
i eksperimenata  prevođenjem  njenih  rezultata  u visoku 
kulturu  (visoki  modernizam)  i popularnu  masovnu 
kulturu  (kič).  S druge  strane,  avangarda  (dada, 
nadrealizam),  neoavangarda  (neodada,  fluksus),  pop 
art,  konceptualna  umjetnost  i postmodemizmi  pre- 
ispituju, destruiraju,  dekonstruiraju,  koriste  ili  pa- 
rodiraju elemente  popularne  kič  kulture  (reklame, 
televizijske  serije,  filmovi,  popularna  muzika,  itd.). 
Dada  je  provodila  izravnu  destrukciju  tipičnih  kič 
predmeta,  oblika  ponašanja  kič  čovjeka  i potrošačke 
kulture  industrijskog  masovnog  potrošačkog  društva. 
Nadrealizam  i postnadrealizam  su  istraživali  i re- 
producirali (simulirali)  područja  potisnutih  želja,  fe- 
tišiziranih  predmeta,  površnog  zadovoljstva  svako- 
dnevnice, otkrivajući  u kiču  potisnute  želje  i skrivenu 
seksualnost.  Neodada  i fluksus  su  svojim  interesom 
za  prolaznost  predmeta,  otpade,  smetlišta  i mehanizme 
društvene  potrošnje  razvili  kritičku  i moral ističku 
alternativu  potrošačkoj  eksploziji  masovne  kulture  50- 
ih  i 60-ih  godina.  Pop  art  je  imao  dvostruku  dimenziju: 
bio  je  kritika  potrošačkog  društva  (karikiranje 
predmeta  i odnosa  u potrošačkom  društvu),  ali  i 
svjesna  estetizacija  kiča,  tj.  obrat  od  bezvrijednog 
predmeta  svakodnevne  potrošnje  u umjetničko  djelo. 
Dorfles  je  ranih  70-ih  iznio  tezu  da  se  konceptualna 
umjetnost  može  tumačiti  kao  reakcija  na  umjetnički 
predmet  (umjetničko  djelo)  sveden  na  robu,  kojem  se 
publika  divi  samo  kao  dragocjenom  predmetu  koji  se 
dobro  prodaje  na  tržištu.  Kao  predstavnik  masovne 
kulture  (javnih  medija,  potrošnje  i zabave),  kič  se  u 
postmodemizmu  smatra  jednim  od  bitnih  aspekata 
artificijelnog  okruženja  postmodemog  čovjeka. 
Umjetnička  djela  postmodernizma  imaju  aktivan 
odnos  prema  kiču  preko  strategija  konceptualne 
umjetnosti  (defetišizacija  umjetničkog  predmeta, 
direktna  upotreba  predmeta  kulture,  racionalizacija 
specifičnih  društvenih  odnosa  konzumacije  i po- 
trošnje) i pop  arta  (pretjerano  naglašena  estetizacija 
predmeta,  simulacija  kiča,  parodiranje  potrošačkog 
mentaliteta).  Postmodemizam,  posebno  neokon- 
ceptualizam  (ncekspresionizam,  simulacionizam),  za 
razliku  od  konceptualne  umjetnosti  i pop  arta,  ne 
zauzima  distancu  promatrača,  prikazivača  i kritičara 
nego  ulazi  u svijet  kiča  stvarajući  paradoksalne 
situacije  koje  istovremeno  pokazuju:  (1)  daje 
postmodemistička  umjetnost  mimezis  kiča,  tj.  da 
odslikava  predodžbe,  simbole  i metafore  masovne 
kulture,  koja  je  dominantna  kultura  i realnost 
postmodeme,  (2)  da  se  prema  toj  kulturi  ne  odnosi 

moralistički  i s distancom  nego  je  njezin  dio  koji  je 
dekonstruira,  parodira  i ironizira  iznutra,  (3)  da  kiču 
pristupa  kao  složenom  total izirajućem  društvenom 
sistemu  proizvodnje,  razmjene  i potrošnje  vrijednosti, 
značenja,  životnih  stereotipa,  oblika  mišljenja  i 
doživljaja  sebe  i svijeta.  Za  postmodemizam  loš  ukus, 
vulgarnost,  površnost,  otrcanost,  sentimentalnost  i 
sladunjavost  kiča  nisu  negativne  kvalitete  masovne 
kulture  koje  treba  moralistički  osuditi,  kao  što  su  to 
činile  avangarda  i neoavangarda  nego  aspekti  realnosti 
aktualnog  svijeta,  čiju  metafizičku  prirodu  treba 
razotkriti,  prikazati  i doživjeti. 

LITERATURA:  Ado6,  Adol  5,  Cclb2,  Dorfl , FiskcI , Green8.  Hor3, 
Lippl,  MoIe2,  Vari 

Kineska  kulturna  revolucija.  Kineska  kulturna 
revolucija  je  masovni  i populistički,  partijski 
predvođeni  pokret  čiji  je  cilj  bio  kritika  i revolu- 
cionarna preobrazba  birokratskih  struktura  i statične 
real-socijalističke  postrevolucioname  organizacije 
društva.  Zapravo,  riječ  je  o borbi  za  moć  i utjecaj  u 
kineskoj  komunističkoj  partiji  i društvu.  Pokret  je 
inicirao  predsjednik  Narodne  republike  Kine  Mao 
Zcdong  kroz  borbu  sa  svojim  partijskim  rivalima  Dcng 
Xiaopingom  i Liu  Shaoqiem  početkom  60-ih. 
Kulturnu  revoluciju  karakterizira  radikalno-popu- 
listički  postavljena  zamisao  klasne  borbe  i masovne 
preobrazbe  društva  kroz  aktivističke  revolucionarne 
organizacije  kao  što  su  grupe  ili  jedinice  Cr\>ene  garde. 
Kulturna  revolucija  je  trajala  od  1 966.  do  1 976.  godine 
i dovela  je  do  masovnih  promjena  i razaranja  modernih 
institucija  u kineskom  društvu  razaranjem  statusa 
građanina,  uloge  porodice,  funkcija  kulture,  auto- 
nomija profesija,  itd.  Kulturnu  revoluciju  su  predvodili 
predsjednik  Mao,  Lin  Biao,  Jiang  Qing  i Chen  Boda 
kao  vodeći  teoretičar  od  1965.  Prva  masovna  akcija 
je  bila  uperena  protiv  institucija  Komunističke  partije 
Kine.  Milijunsku  Crvenu  gardu  su  činili  studenti  i 
đaci  koji  su  djelovali  kao  udarna  snaga  Kulturne  revo- 
lucije u obračunima  s političkim  protivnicima.  Maove 
koncepcije  su  objavljivane  u brojnim  propagandnim 
knjigama.  Za  provedbu  Kulturne  revolucije  razvijen 
je  cijeli  sistem  propagande  (plakati,  javni  mitinzi, 
revolucionarne  procesije,  revolucionarni  rituali 
verbalnih  i fizičkih  obračuna  u društvu).  Govorilo  se 
o ‘četiri  velika  prava’:  sloboda  govora,  potpuno 
izražavanje,  pokretanje  velikih  debata  i ispisivanje 
propagandnih  plakata.  Radikalizacija  Kulturne 
revolucije  je  vodila  kaosu  u društvu  koji  se  očitovao 
u individualnoj  nesigurnosti  i poništavanju  građanskih 
sloboda,  ali  i u sukobima  i obračunima  konkurentskih 
grupa  Crvenih  brigada.  Radikalni  period  Kulturne 
revolucije  je  završen  1969.,  nakon  čega  dolazi  do 


konsolidiranja  i institucionaliziranja  unutar  kineskog 
društva  pod  vodstvom  predsjednika  Maoa. 

Recepcija  Kineske  kulturne  revolucije  na  Zapadu  je 
bila  znatna  među  ljevičarski  orijentiranim  neoavan- 
gardnim  i postavangardnim  umjetnicima  60-ih  godina. 

0 kulturnoj  revoluciji  kao  novom  modelu  oslobođenja 
je  pisao  i govorio  američki  kompozitor  John  Cagc 
{John  Cage  Talking  to  Hans  G.  Helms  on  Music  & 
Politics , 1972.)  suočavajući  zamisli  maoizma  i ame- 
ričkog anarhizma.  Do  izuzetne  odlučne  i dramatične 
recepcije  zamisli  Kineske  kulturne  revolucije  je  došlo 
u Francuskoj,  gdje  je  dio  ljevičarske  inteligencije 
prihvatio  programska  i partijska  opredjeljenja 
Kulturne  revolucije  konfrontirajući  se  s birokra- 
tiziranom i prosovjetskom  Komunističkom  partijom 
Francuske  i tada  staromodnom  sartrcovskom 
egzistencijalističkom  ljevicom.  Autori  okupljeni  oko 
časopisa  Tel  Quel , naročito  Philippe  Sollers,  Marcelin 
Pleynet  i Julia  Kristeva,  počeli  su  teorijsko  i praktično 
prenošenje  maoističkih  kontradikcija  u interpretacije 

1 prevladavanje  šezdesetoosmaškog  poraza  ljevice 
tijekom  ranih  70-ih  godina.  Julia  Kristeva  je  objavila 
pro-feminstičku  studiju  o kineskoj  ženi  {Des 
Chinoises\  1 974.),  a Sollers  ključno  djelo  poststruktu- 
ralističkog  materijalizma  Sur  le  materialisme  ( 1 974.). 
Sollers,  Kristeva,  Pleynet,  Barthes  i Wahl  su  posjetili 
Kinu  u svibnju  1974.  Barthes  i Wahl  su  nakon 
povratka  iz  Kine  objavili  u Le  Mondeu  kritiku 
Kulturne  revolucije.  Slikari  Mare  Devade  i Louis  Cane 
okupljeni  oko  časopisa  Peinture  - Cahiers  theoriques 
( 1 97 1 .- 1 975.)  su  zamisli  klasne  borbe  primjenjivali  u 
praksi  i teoriji  slikarstva.  Redatelj  Jean-Luc  Godard 
je  realizirao  filmska  djela  u smjeru  novoljevičarskog 
i maoističkog  rada  {La  Chinoise,  ou  plutćt  a la 
Chinoise , 1967.).  U početku  Kineskoj  kulturnoj 
revoluciji  su  pažnju  posvetili  i teoretičari  i filozofi 
Louis  Althusser,  Roland  Barthes,  Frangois  Wahl, 
Jacques  Derrida,  kao  i neki  lacanovski  orijentirani 
teoretičari.  Maoističku  reinterpretaciju  kasnog,  la- 
canovski orijentiranog  strukturalizma  je  u filozofskom 
smislu  izveo  Alain  Badiou  ( Theorie  de  la  contra- 
diction.  1975.  i Theorie  du  sujet,  1982.)  razradivši 
političku  teoriju  subjekta.  Njegova  poanta  je  da  je 
svaki  subjekt  politički,  a da  se  preobrazba  objekta  u 
subjekt  odigrava  u klasnoj  borbi.  Zapadnu  recepciju 
Kineske  kulturne  revolucije  na  paradoksalan  način 
zaokružuje  postmodemistička  opera  Johna  Adamsa 
Nbcon  in  China  (1987.)  koja  govori  o trenutku  otva- 
ranja Kine  Zapadu.  Adamsova  opera  inicira  postljevi- 
čarski  ili  proto-kapitalistički  postmodemistički  pogled 
na  kinesko-američku  suvremenu  povijest. 

LITERATURA:  Bours  1 , Cag  1 , Dev  1 , Dcv5,  Dcv7,  FcrTy  1 , Ffl , Ff2, 
Hollw2,  Schworz  I . Tan l , Telq  l , Tc!q2 

Kinetička  umjetnost  Kinetička  umjetnost,  umjet- 
nička djela  koja  se  kreću  u prostoru  ili  stvaraju 
. izualnu  iluziju  kretanja.  U kinetičkoj  umjetnosti 
razlikuju  se  tri  vrste  kretanja:  (1)  stvarno  kretanje, 
mobili,  pokretno  osvjetljenje,  mehaničko  strojno 
.<rctanjc,  (2)  virtualno  kretanje,  reakcija  promatračevog 
a ka  na  statične  vizualne  poticaje,  tj.  stvaranje  optičke 
iluzije  kretanja  i vibriranja  statične  vizualne  strukture; 
3)  kretanje  promatrača  ispred  umjetničkog  djela  ili 
manipuliranje  dijelovima  umjetničkog  djela,  čime  ono 
mijenja  oblik  i položaj  u prostoru.  Ciljevi  kinetičke 
umjetnosti  su:  (1)  razvoj  apstraktnih  i konstruktivnih 
tehničkih  metoda  u vizualnom  oblikovanju  kretanja, 
«2)  konstruiranje  mehaničkih,  svjetlosnih  i elektro- 
ničkih sustava  kao  umjetničkog  djela,  (3)  omoguća- 
vanje aktivnog  perceptivnog  udjela  promatrača,  (4) 
sinteza  vizualnih  i dinamičkih  umjetno  stvorenih 
sustava  u spektaklima,  (5)  stvaranje  prostorno- 
vremenski  i vizualno  promjenjivog  okruženja.  Uvo- 
đenjem vremenske  komponente  i transformacijom 
statičnog  likovnog  djela  u dinamički  svjetlosni  događaj 
ili  mehanički  dinamički  objekt  kinetička  je  umjetnost 
proSirila  zamisli  skulpture  i ambijenta.  Zamisli 
kinetičke  umjetnosti  ukazuju  na  modernistički  projekt 
tehničke  preobrazbe  i estetizacijc  suvremenog  svijeta. 
Mobilima  se  nazivaju  statične  skulpture  i objekti  čiji 
se  elementi  mogu  pomicati  i premještati,  čime  se 
mijenja  njihova  struktura,  prostorni  raspored  i vizualni 
izgled.  Robotom  se  nazivaju  mehanička  tijela  koja  se 
kreću  u prostoru  i koja  svojim  izgledom  i ponašanjem 
kibemetički  simuliraju  kretanje  ljudskog  ili  živo- 
tinjskog tijela.  Luminoplastike  su  dinamičke  skulpture 
i objekti  čije  mehaničko  kretanje  uzrokuje  kretanje 
svjetlosti  (dinamičke  svjetlosne  efekte). 

Povijest  kinetičke  umjetnosti  ima  dva  izvora:  (1) 
luminizam  ili  muziku  boja,  (2)  avangardni  futuristički, 
dadaistički  i konstruktivistički  eksperiment. 
Luminizmom  ili  muzikom  boja  naziva  se  umjetnost 
komponiranja  i konstruiranja  dinamičnih  svjetlosnih 
struktura.  Luminizam  je  podvrsta  kinetičke  umjetnosti, 
jer  se  zasniva  na  kretanju  svjetlosti.  Smatra  se  daje 
luminizam  nastao  početkom  XVIII.  stoljeća  kada  je 
svećenik  Louis  Bertrand  Castel  konstruirao  svjetlosne 
orgulje.  Ruski  kompozitor  i teozof  Aleksandar  Skija- 
bin  je  početkom  XX.  stoljeća  radio  na  povezivanju 
zvuka,  svjetlosti  i teatra  u cjeloviti  spektakl.  Oko  1910. 
godine  sa  svjetlosnim  eksperimentima  radili  su 
futuristički  pioniri  apstraktnog  filma  Amaldo  Ginna  i 
Bruno  Corra.  20-ih  godina  značajni  su  eksperimenti 
Thomasa  Wilfreda,  Oskara  Fischingera,  ekspe- 
rimentalne radionice  u avangardnoj  umjetničkoj  školi 
Bauhaus , u kojoj  su  djelovali  Ludwig  Hirschfeld- 
Mack,  Joseph  Hartvvig  i Kuri  Schvverdtfeger.  Oskar 


Fischingcr  se  1936.  nastanio  u Kalifomiji,  gdje  jc 
osnovao  školu  muzike  boja  povezujući  istočna  mis- 
tička ličenja  i suvremenu  tehniku.  S njim  su  surađivali 
James  Whitncy,  Jordan  Belson  i Harry  Smith. 
Zamisao  fizičkog  kretanja  anticipirana  je  i proglašena 
bitnim  aspektom  nove  estetike  u futurističkim  ma- 
nifestima, a u slikarstvu  simbolički  i iluzionistički 
naznačena.  Duchampov  ready-made  Kotač  bicikla 
(1913.)  je  i kinetičko  umjetničko  djelo,  jer  se  kotač 
postavljen  na  stolicu  može  okretati.  Učinak  okretanja 
kotača  i svjetlosnog  poremećaja  uključenje  u zamisao 
i realizaciju  tog  ready-madea.  Njegov  rad  Rotaciona 
stakla  (precizne  optike)  (1920.)  sastoji  se  od  pet 
staklenih  diskova  s naslikanim  koncentričnim 
krugovima  koji  rotiraju  na  istoj  osovini,  stvarajući 
neprekidnu  strukturu  koncentričnih  krugova.  Hans 
Richterje  eksperimentirao  sa  svjetlosnim  fenomenima 
u apstraktnom  filmu.  Vladimir  Tatljin  jc  Spomenik 
Trećoj  internacionali  (maketa,  1919.-1 920.)  zamislio 
kao  rotirajuću  arhitektonsku  konstrukciju.  Naum  Gabo 
realizirao  je  rad  Kinetička  skulptura:  stojeći  val 
(1920.)  uvodeći  vrijeme  u plastičke  umjetnosti  kao 
novi  element.  Moholy-Nagy  je  realizirao  Svjetlosno - 
prostorni  modulator  (1922.-1930.)  kao  složeni 
mehaničko-svjetlosni  sklop.  Alexander  Calder  je  pred 
Drugi  svjetski  rat  konstruirao  elastične  skulpture  koje 
je  pokretalo  strujanje  zraka.  Češki  avangardni  kipar 
Zdenčk  PeŠanek  je  koncipirao,  modelirao  ili  realizirao 
svjetlosno  kinetičke  i neonske  radove  između  1926. 
i 1937.  Njegov  značajan  projekt  je  kinetička  svjetlosna 
plastika  za  Edisonovu  transformatorsku  stanicu  u 
Pragu  iz  1929.-1930. 

Razvoj  kinetičke  umjetnosti  nakon  Drugog  svjetskog 
rata  počinje  sredinom  50-ih  godina  obnovom 
konstruktivističkih  ideja.  Inicijalna  izložba  kinetičke 
umjetnosti  Pokret  održana  je  u galeriji  Denise  Renć  u 
Parizu  1955.  godine.  Sudjelovali  su:  Agam,  Burri, 
Calder,  Duchamp,  Jakobson,  Soto,  Tinguely  i Vasarely. 
Kinetička  umjetnost  u neokonstruktivizmu  nije  više 
samo  projekt  ili  model  utopijskog  djela  nego  tehnički 
mogući  projekt  koji  odgovara  društvenim  proiz- 
vodnim mogućnostima  visokog  modernizma.  Nicolas 
Schoffer  je  razvio  teoriju  spaciodinamizma  i za 
pokretanje  skulptura  koristio  elektroničke  sisteme 
upravljanja.  Za  razliku  od  neokonstruktivista,  Jean 
Tinguely  je  strojnoj  estetici  pristupao  s ironijom, 
stvarajući  strojeve  koji  sami  sebe  uništavaju,  koji 
pjevaju,  crtaju,  nervozno  se  trzaju  ili  izbacuju  lopte. 
Njegov  se  rad  zasniva  na  istovremeno  sistematičnom 
i iznenađujućem  stvaranju  ritmova  mehaničkih 
aliteracija.  Njemačka  grupa  Zem  je  zamisao  kinetičke 
i lumino  skulpture  pretvorila  u ambijent  umjetničkog 
događaja  (hepeninga),  povezujući  konstruktivne 

postupke,  funkcije  igre  i ironične  sadržaje.  Sa 
svjetlosnim  objektima  i ambijentima  eksperimentirala 
je  francuska  grupa  GRA  V ( Groupe  de  Recherche  d’Art 
Visuelle ) radeći  po  uzoru  na  znanstvena  istraživanja  u 
koja  su  uključeni  ludistički  efekti.  Engleska  slikarica 
Bridgct  Riley  radila  je  slike  čija  struktura  valovitih 
linija  izaziva  iluziju  vibracije  površine.  Ona  je  statičke 
poretke  plošnih  slikovnih  Gestalta  koristila  da  bi 
iluzionistički  proizvela  učinak  pokreta  i vibracije. 
Takis  je  eksperimentirao  s magnetnim  sistemima  u 
kojimaje  privlačenje  i odbijanje  magneta  uzrokovalo 
kretanje  strukture  ili  lebdenje  metalnih  komada.  Le 
Pare  je  eksperimentirao  s mobilima  i vibrirajućom 
svjetlošću.  Aleksandar  Smec  je  radio  s mobilima  i 
luminoplastikom,  a Koloman  Novak  sa  svjetlosnim 
ambijentima. 

LITERATURA:  Andl,  Bcntl . Bcnt3,  Bumh9.  Com3,  Den2.  Den57, 
Den58,  Denl02.  KonstL  Kosi,  Luc4,  Parci,  PcSI,  Poppl,  Popp2, 
Sharl,  Sus5,  Sus7,  Sus8,  Šuv96 

Knjiga  umjetnika.  Knjige  umjetnika  (knjiga  kao 
umjetnost)  su  umjetnički  koncepti  avangardi,  neoa- 
vangardi  i postavangadi  realizirani  u mediju  knjige. 
To  je  sredstvo  uobličivanja,  priopćivanja  i otjelo- 
tvorenja  zamisli  umjetnika  koji  su  napustili  postupke 
stvaranja  tradicionalnih  djela  (slika,  grafika,  skulp- 
tura). Prve  knjige  umjetnika  nastale  su  početkom  XX. 
stoljeća  u futurizmu,  kubofuturizmu,  dadi,  konstruk- 
tivizmu, suprematizmu,  zenitizmu  i nadrealizmu. 
Pojam  je  definiran  krajem  60-ih  da  bi  se  opisali  radovi 
neodade,  fluksusa,  konkretne  poezije,  vizualne  po- 
ezije, procesualne  umjetnosti  i konceptualne  um- 
jetnosti. 

Razlikuju  se:  (1)  knjiga-objekt,  (2)  knjiga-rad,  (3) 
knjiga-dokument,  (4)  knjiga-teorijski  objekt. 
Knjiga-objekt  je  svojstvena  neodadi,  fluksusu, 
konkretnoj  i vizualnoj  poeziji.  Engleski  umjetnik  John 
Latham  koristio  je  knjige  kao  elemente  pomoću  kojih 
je  gradio  skulpture.  Slavko  Bogdanović  (grupa  Kod) 
zakivaoje  knjige  čavlima.  IztokGeister  Plamen  (grupa 
OHO)  realizirao  je  Z\ničnu  knjigu  (1967.),  koja  pri 
listanju  stvara  zvuk,  a Marko  Pogačnik  (grupa  OHO) 
Knjigu  artikl  (1966.),  koja  je  sam  predmet.  Vladan 
Radovanović  je  u knjizi  Pustolina  (1968.)  pošao  od 
uobičajenog  modela  knjige  kao  tekstualnog  posred- 
nika, da  bije  pretvorio  u prostorni  rad:  stranice  se  ne 
listaju  nego  čine  traku,  a otvor  na  jednoj  stranici 
omogućuje  čitanje  riječi  na  drugoj.  Pokazuje  se  daje 
tijelo  knjige  otvoren  trans  formacijski  prostor  koji 
knjigu  pretvara  u likovno  djelo,  a likovno  djelo  u 
knjigu. 

Knjiga-rad  pokazuje  sebe  kao  knjigu:  predmetni  i 
značenjski  aspekti  knjige  tautološki  se  pokazuju  kao 


aspekti  umjetničkog  djela.  Iztok  Gcister  Plamen 
realizirao  je  Embrionalnu  knjigu  ( 1 967.)  kao  osnovni 
model  i zametak  svake  knjige:  na  svakoj  stranici  knjige 
piše  ono  što  ona  jest,  tj.  na  prvoj  piše  prva  stranica,  a 
na  zadnjoj  zadnja  stranica.  Mangelosove  knjige  su 
istovremeno  i predmeti  za  gledanje  (vrsta  minijaturne 
skulpture),  vizualne  kaligrafske  strukture  (slike)  i 
knjige  zapisa  misli  umjetnika  za  čitanje.  Sol  LeWitt 
je  model  knjige  koristio  za  prezentaciju  svojih 
koncepcija.  Neke  njegove  knjige  su  knjige-rad,  kao 
na  primjer  Lokacije  linija  (1974.)  i Lokacije  ravnih , 
izlomljenih  & prekinutih  linija  i sve  njihove  kom- 
binacije ( 1 976.),  budući  da  se  prostor  i svojstva  knjige 
koriste  kao  predmet  za  realizaciju  koncepta.  U knjizi 
Lokacije  linija  lijeva  i desna  stranica  čine  par:  na  lijevoj 
stranici  je  tekstualni  opis  položaja  linije  u odnosu  na 
stranicu  knjige,  a na  desnoj  je  izveden  odgovarajući 
crtež  linije.  Njemačka  umjetnica  Hannc  Darboven 
realizirala  je  knjige  zasnovane  na  formalnom  zapisu, 
klasificirane  po  datumima  i sređene  u biblioteku. 
Listanje  knjige  odgovara  kalendarskom  protjecanju 
vremena.  Knjige  Mladena  Stilinovića  i Vlade  Marteka 
su  intervencije  u prostoru  knjige,  koje  formalne 
aspekte  knjige  kao  predmeta  suočuju  s formalnim 
aspektima  knjige  kao  medija  i koje  se  koriste  za 
političku  poruku  koja  dekonstruira  jezik  svakodnev- 
nice i ideološke  diskurse. 

Knjiga-dokument  je  oblik  uređenja  i prezentacije 
dokumentacije  o akcijama  i instalacijama  umjetnika 
u body  artu,  performansu,  ambijentalnoj  umjetnosti, 
land  artu  i horizontalnoj  plastici.  Za  kratkotrajne 
akcije,  neponovljive  geste  ili  instalacije  u udaljenim  i 
nepristupačnim  prostorima  knjiga  postaje  oblik 
dokumentiranja  i posredovanja  informacija  o 
djelovanju  umjetnika.  Knjigc-dokumcntc  s putovanja 
realizirali  su  Richard  Long  i Hamish  Fulton,  a s 
performansa  Joseph  Beuys,  Marina  Abramović  i Ulay. 
Knjige-teorijski  objekti  konceptualne  umjetnosti 
oblikom  i funkcijama,  vizualnim  i tekstualnim 
sadržajem  teorijski  problematiziraju  prirodu,  jezik  i 
mentalno  predočivanje  u umjetnosti.  Takve  knjige  su 
realizirali  Art&Language , lan  Bum,  Mel  Ramsden, 
Mel  Bochner,  Joseph  Kosuth,  Lawrence  Wciner, 
Robert  Barry,  Douglas  Huebler,  lan  Wilson,  kao  i 
Mladen  Stilinović,  Vlado  Martek,  Balint  Szombathy, 
Raša  Todosijcvić,  Grupa  143 . 

Knjige  umjetnika  su  od  početka  stoljeća  do  kraja  70- 
ih  godina  najčešće  realizirane  ručnom  izradom, 
fotokopiranjem  ili  jeftinim  tiskarskim  tehnikama 
(offset)  u malim  nakladama.  U postmodemizmu  80- 
ih  i 90-ih  godina  knjiga  umjetnika  razvija  problemske 
aspekte  predmeta,  rada,  dokumenta  ili  teorijskog 
objekta,  ali  se  način  realizacije  mijenja,  jer  knjiga 

postaje  luksuzni,  ekskluzivni,  visokotiražni  proizvod, 
koji  povezuje  suptilne,  duhovite,  konceptualne  i 
duhovne  zamisli  umjetnika  s oblicima  izražavanja  u 
masovnim  medijima.  Narušavanje  granica  između 
knjige  umjetnika,  monografije  i kataloga  nije  samo 
posljedica  tehničkih  i ekonomskih  promjena  u svijetu 
umjetnosti  nego  i poetički  stav  koji  umjetničko  djelo 
ne  povezuje  samo  s predmetom  nego  ga  vidi  u stalnoj 
medijskoj  transformaciji  od  umjetničkog  djela  kao 
predmeta,  preko  reprodukcije  i informacije  o umjet- 
ničkom djelu  do  reprodukcije  i informacije  koja  po- 
staje autonomno  umjetničko  djelo.  Postmodemističke 
knjige  umjetnika  radili  su  Anselm  Kiefer,  Jiirgen 
Partenheimer,  Francesco  Clemente,  Barbara  Kruger, 
Richard  Prince. 

LITERATURA:  Bool,  Ccla3,  Compl.  Furl.  l.ipplO,  I.yl,  Morg4, 
Ricsl,  Rowl,  Schwal,  Siegl 

Kod.  Kod  je  u lingvistici  skup  kojim  raspolaže  neki 
govornik.  Kod  je  pokazna  povezanost  primjera  i 
pravila  u komunikacijskoj  poruci.  Na  primjer,  u 
porodičnom  žargonu  neka  će  riječ  poprimiti  značenje 
koje  je  razumljivo  samo  članovima  te  porodice  kojima 
ie  taj  kod  poznat.  Kod  jc  u semiotici  znakovni  niz  ili 
sistem  na  koji  upućuje  neka  poruka.  Kod  se  definira 
kao  skup  semiotičkih  ili  semioloških  činjenica  u okviru 
nekog  sekundarnog  sistema  označavanja.  Kod  je 
kombinacija  znakova  koja  omogućava  razumijevanje 
slike,  skulpture,  arhitekture,  pjesme,  glazbe,  odjeće, 
kulinarskih  običaja,  magijskih  formula. 

Vizualna  komunikacija  se  ne  zasniva  samo  na  lin- 
iivističkim  nego  i na  semiotičkim  ili  semiološkim 
vizualnim  porukama  i kodovima.  Po  Umbertu  Ecu 
vizualni  kodovi  su:  (1)  perceptivni  kodovi  - us- 
postavljaju uvjete  efektivne  percepcije,  (2)  kodovi 
prepoznavanja  - uspostavljaju  uvjete  perceptivnog 
prepoznavanja  vizualnih  objekata  (seme:  grupe 
označenih,  na  primjer,  crne  pruge  na  bijelom  kaputu), 

• 3)  kodovi  prijenosa  - uspostavljaju  uvjete  prepoz- 
navanja nosioca  vizualne  poruke  (točke  rastera  kod 
tiskane  fotografije  ili  linije  koje  čine  televizijsku  sliku), 

1 4)  tonalni  kodovi  - uspostavljaju  moguće  varijante 
ili  sisteme  konotacija  na  kojima  se  zasnivaju  moguće 
usporedne  sličnosti  ikoničkih  znakova  s referentnim 
objektima  (na  primjer,  prepoznavanje  vertikalne  linije 
na  površini  slike  kao  ljudske  figure  ili  drveta),  (5) 
’.konički  kodovi  - uspostavljaju  se  na  perceptivnim 
elementima  suglasno  kodovima  prijenosa,  artikuliraju 
>e  kao  figure  (kodirani  grafički  poredak),  znakovi 
zastupnici)  ili  seme  (ikoničke  slike,  na  primjer,  jahač 
na  konju,  naga  žena  u krevetu),  (6)  ikonografski 
kodovi  - uspostavljaju  potencijalne  odnose  označenog 
. označitelja  u ikoničkom  znaku  anticipirajući  složena 


i varijantna  značenja  (na  primjer,  prikazana  zastava 
na  slici  koja  vijori  na  vjetru  može  značiti  patriotizam, 
poziv  u rat,  odnosno,  konjanik  može  biti  putnik,  vitez, 
kauboj,  ratnik,  bjegunac),  (7)  kodovi  ukusa  - us- 
postavljaju se  kroz  različite  varijacije  kao  seme 
prepoznavanja  i prihvaćanja,  odnosno,  usvajanja, 
identifikacije,  dopadanja  i normiranja  vrijednosti  (na 
primjer,  slika  grčkog  hrama  ukazuje  na  univerzalnu 
vizualnu,  arhitektonsku  ili  kozmičku  harmoniju),  (8) 
retorički  kodovi  - uspostavljaju  se  kroz  konvencije, 
navike,  običaje  ili  pravila  komunikacije,  pri  tome,  (a) 
vizualne  retoričke  figure  su  one  koje  se  mogu  svesti 
na  verbalna  značenja,  (b)  vizualne  retoričke  premise 
su  ikonografske  seme  koje  obećavaju  emotivne 
konotacije  (na  primjer,  slika  koja  prikazuje  čovjeka 
koji  stoji  sam  na  ulici  ukazuje  na  usamljenost),  (c) 
vizualni  retorički  argumenti  su  karakteristični  za 
filmsko  prikazivanje  u kojem  odnos  različitih  kadrova 
(slika)  komunicira  složeno  značenje,  (9)  stilistički 
kodovi  ukazuju  na  autorski  identitet  (ljudska  figura 
koja  se  u filmu  udaljava  iz  prvog  plana  i gubi  u daljini 
ukazuje  na  Chaplina)  ili  karakteristični  period 
stvaranja  (krupni  planovi  psihološki  izražajnih  lica  u 
fotografiji  ili  filmu  ukazuju  na  ekspresionističku 
umjetnost),  (10)  kodovi  nesvjesnog  mogu  biti 
ikonički,  ikonološki,  stilistički  ili  retorički,  a ukazuju 
na  specifične  psihološke  situacije,  odnosno,  poten- 
cijalne motivacije  drugog  ili  odsutnog. 

LITERUR A:  Band9,  Bart7,  Benv2.  Cobl , Ec3,  Ec3,  Ec4,  Ec5,  Ec6. 
Kodl.Schcfć 

Kognitivna  estetika.  Kognitivna  estetika  ima 
relativno  autonoman  status  discipline  koja  se  razvija 
u okvirima  široko  shvaćene  tradicije  analitičke  fi- 
lozofije i u direktnim  je  odnosima  s psihologijom 
(psihologija  percepcije,  kognitivna  psihologija) 
primijenjenom  na  područja  estetskog  i umjetničkog. 
Kognitivna  estetika  se,  načelno,  razvija  u tri  smjera: 
(a)  kao  empirijska  disciplina  koja  koristi  rezultate 
empirijskih  kognitivnih  znanosti  u objašnjavanju  i 
interpretiranju  ontologije  estetskog  i umjetničkog,  (b) 
kao  kritičko-teorijska  i filozofska  konceptualna 
nadgradnja  rezultata  empirijske  kognitivne  estetike,  i 
(c)  kao  spekulativna  interpretativna  filozofska  teo- 
retizacija  kognitivnih  problema  estetike,  bez  nužne 
veze  s empirijskom  estetikom  i empirijskim  rezul- 
tatima kognitivnih  znanosti. 

Jedan  od  mogućih  odgovora  na  pitanje  odnosa 
analitičke  estetike  i kognitivne  estetike,  glasi  da  je 
kognitivna  estetika  izvođenje  racionalnog  opisa, 
objašnjenja  i interpretacije  materijalnih  (fizičkih, 
kemijskih,  bioloških,  psiholoških  i,  u neodređenom 
smislu  duhovnih ) nosilaca  određenih  pojava.  Tim 

pojavama  se  bave  estetika  i filozofija  umjetnosti  koje 
su  zasnovane  na  filozofiji  jezika,  spoznajnoj  teoriji  i 
posebnim  filozofijama  percepcije,  izražavanja  (eks- 
presije) i prikazivanja  (representation).  Kognitivna 
estetika  koja  je  orijentirana  na  pitanja  o umjetnosti 
naziva  se  kognitivnom  filozofijom  umjetnosti. 
Kognitivna  filozofija  umjetnosti  predočava:  (1)  opće 
modele  predočavanja  (prikazivanja,  izražavanja)  i 
recepcije  u umjetnosti  i kulturi  bez  promatranja 
posebnih  umjetnosti,  (2)  opće  modele  posebnih 
umjetnosti,  pokušavajući  izdvojiti  posebne  i 
razlikujuće  instance  predočavanja  i recepcije  u 
posebnim  umjetnostima,  drugim  riječima,  konstruirati 
modele  predočavanja  ili  recepcije  u glazbi,  filmu, 
slikarstvu,  književnosti,  itd.  (3)  posebne  modele 
nastajanja  i recepcije  stvarnog  ili  idealnog  umjetničkog 
djela,  (4)  posebne  modele  nastajanja  i recepcije 
pojedinačnog  djela  u odnosu  na  perceptivne, 
emocionalne  i spoznajne  modele  individue  koja  je  na 
neki  način  povezana  (u-odnošena)  s umjetničkim 
djelom,  (5)  razlikovanje  modela  koji  opisuju  niže 
kognitivne  mogućnosti  djela,  njegovog  stvaranja  i 
recepcije  bez  ukazivanja  na  kognitivne  aspekte  djela, 
(6)  anticipiranjc  viših  kognitivnih  aspekata  djela, 
procesa  stvaranja  i recepcije,  i (7)  konstruiranje 
hijerarhijske  strukture  koja  predočava  niže  i više 
kognitivne  aspekte  predočavanja  stvaranja  djela, 
postojanja  djela,  odnosa  djela  i drugih  djela  ili  tekstova 
kulture,  kao  i uvjete  subjektivne  i intersubjektivne 
recepcije. 

LITERATURA:  Dretl,  Fodl,  Fod2,  Kog  I,  Kudi,  Miš8.  Potrčć, 
Potrč7,  PotrčS,  Potrč9,  Potrči  1 , Prij  I,  Slot , Šuv24,  Šuv49,  Suv95, 
Vizi 

Kognitivna  estetika  i muzika.  Kognitivno  orijentirani 
pristupi  muzici  imaju  dugu  povijest  u psihologiji 
muzike  i estetičkim  objašnjenjima  muzike/muzičkog 
posredovanjem  psihološkog  (percepcija,  doživljaj, 
emocije,  muzikalnost,  ukus,  reproduktibilnost  ili 
funkcije  izvođenja).  Problemi  koje  suvremena  estetika 
muzike  postavlja  mogu  se  klasificirati  u sljedeće  grupe: 

( l ) pitanja  postojanja  (ontologije)  muzičkog  djela  kao 
mentalne  predodžbe  (unutrašnjeg  predočavanja 
muzike/zvuka),  kao  zapisa  (notni  ili  neki  drugi 
dijagramski  zapis  muzičkog  djela),  kao  zvučnog 
događaja  koji  izvodi  sam  stvaralac  (kompozitor)  ili 
izvođači  (solist-pjevač,  solist-instrumentalist,  zbor, 
orkestar  ili  bio-tehnološki  (kibemetički)  sistem  kao 
snimak  (audio,  audio-vizualnog,  audio-vizualnog-i- 
haptičkog)  i kao  odnosa  (međuodnosa)  različitih 
oblika  postojanja  muzičkog  djela  (na  primjer,  različite 
funkcije  muzike  u operi:  za  pjevanje,  sugestiju  dram- 
ske radnje,  za  plesanje,  itd.),  (2)  pitanje  muzikalnosti 


(mogućnosti  muzičkog  stvaranja,  rcproduciranja 
muzike,  funkcije  sluha,  modeli  recepcije  i razumi- 
jevanja muzike),  (3)  problem  prikazivanja  {repre- 
sentation) i izražavanja  (expression)  muzičkim  djelom, 
(4)  pitanja  kognitivističkog  predočavanja  uživanja  u 
muzici,  kao  i predočavanje  različitih  viših  kognitivnih 
efekata  muzike  (želja,  erotizam,  interesantnost,  groza, 
uzvišeno,  itd.),  (5)  tematiziranje  uvjeta  stjecanja 
uvjerenja  o izvan-muzičkom  i muzičkom  svijetu 
pomoću  instrumentalnog  dje*a  i vokalno-instru- 
mentalnog  djela,  (6)  pitanje  posebnih  kognitivnih 
odnosa  muzike  s nemuzičkim  ili  djelomično- 
muzičkim  djelima  u kojima  se  pojavljuje  muzika  ili 
na  koja  se  odnosi  muzika:  (a)  problem  prikazivanja 
svijeta  muzike  u slikarstvu  i književnosti  prema 
samom  konkretnom  svijetu  muzike,  (b)  problem 
konceptualnog  odnosa  apsolutne  muzike  i apstraktnog 
slikarstva,  posebno  uloga  muzike  u nastajanju 
apstraktnog  slikarstva,  (c)  kognitivistička  predo- 
čavanja sugestivne  i aluzivne  uloge  muzike  u filmskoj 
umjetnosti,  teatru  i operi,  (7)  pitanje  kognitivističkih 
modela  predočavanja  audio-vizualnog  u novim  me- 
dijskim praksama  (performans,  multimedija,  spektakl, 
video,  kompjutorske  mreže  i njihova  primjena  u 
scenskim  umjetnostima). 

Primjena  kognitivistički  orijentiranih  analiza  na 
muziku  kao  umjetnost  može  se  demonstrirati  na 
primjeru  muzičkog  izraza  (ekspresije).  Izvedeni  su 
najopćenitiji  pristupi:  (1)  radikalni  formalistički: 
muzika  ne  izražava  i,  zato,  ne  predočava  emocije  (tugu, 
radost,  melankoliju,  strast,  želju,  uzvišeno,  grozu, 
ljubav,  mržnju),  drugim  riječima,  pripisivanje  emocija 
muzici  je  uvijek  arbitrarno,  (2)  umjereni  foimalistički: 
ako  u muzici  postoji  nešto  što  na  slušaoca  tijekom 
slušanja  djeluje  kao  emocija  drugog  ili  budi  sjećanja 
na  emociju,  to  je  slučajna  ili  namjerno  izazvana 
posljedica  iz  poretka  muzike  koji  sam  po  sebi  ne 
pokazuje  ništa  drugo  osim  kretanja  zvukova  u 
vremenu  i prostoru,  (3)  ekspresionistički:  muzika 
izražava  i time  predočava  emocije;  ona  to  čini  time 
što  postoji  direktna  (ili  uzročna)  povezanost 
(ulančanost)  između  organizma  (uma,  tijela)  kom- 
pozitora i njegovih  muzičkih  mogućnosti,  zapisa  djela, 
mogućnosti  uživljavanja  i doživljaja  emocija  drugog 
(kompozitora)  od  strane  izvođača  do  recepcije 
slušaoca  koji  je  u stanju  identificirati,  doživjeti  i 
razumjeti  emocije  prvog  u ekspresivnom  lancu  po- 
sredovanja njegovih  duševnih  stanja,  (4)  biologistički: 
muzičko  djelo  ukazuje  na  određene  emocije,  najčešće, 
opće  predodžbe  nekih  emocija,  zato  što  je  muzika 
kretanje  zvukova  u vremenu  koje  je  slično  kretanjima 
unutar  ljudskog  organizma  (unutrašnji  biološki  ritam) 
prilikom  emocionalnog  doživljaja,  što  znači  da  postoji 

sličnost  (usporednost)  između  biološkog  kretanja 
unutar  organizma  i muzičkog  kretanja  zvukova,  (5) 
bihevioralno-pro-kognitivistički:  analogija  se  zasniva 
na  uvjerenju  o usporedivosti  vanjskog  kretanja  tijela 
< njegovog  ponašanja)  u određenom  emocionalnom 
stanju  i kretanja  zvukova  unutar  muzike  i,  zato  muzika 
ne  izražava  propozicije  ili  simboličke  prikaze  o emo- 
cionalnim stanjima  nego  Čini  demonstrativnim  kre- 
tanje koje  ukazuje  na  takva  stanja,  (6)  simbolički: 
muzičko  djelo  ne  izražava  emocije  kompozitora  po- 
sredovanjem izvođača  za  slušaoca  nego  kompozitor  i 
:zvođač  složenim  postupcima  prikazuju  neke  opće  ili, 
rijetko,  posebne  emocije,  simboličkim  poretkom 
muzike  koji  se  zasniva  na  posebnim  muzičkim 
formama,  njihovoj  upotrebi  pod  određenim  uvjetima, 
zajedničkim  navikama  kompozitora,  izvođača  i slu- 
šaoca,  odnosno,  na  kognitivnim  sposobnostima 
subjekata  da  nauče  različite  oblike  posredovanja 
značenja  o vlastitim  ili  o emocionalnim  stanjima 
drugog,  (7)  semiološki:  muzičko  djelo  i muzika  kao 
umjetnost  posebna  su  vrsta  nelingvističkog  jezika 
kojim  se  mogu  posredovati  ili  o-primjeriti  različite 
propozicije  i predodžbe,  odnosno,  složeni  društveni 
odnosi  i posebna  stanja  individue  (emocije,  stavovi), 
drugim  riječima,  muzičko  djelo  se  u recepciji  prima, 
doživljava  i razumijeva  kao  semiološki  tekst. 
LITERATURA:  Kog  I , Slo  1 , $uv95 

Kognitivna  estetika  i slikarstvo.  Rasprava  zasnovana 
unutar  kognitivne  estetike,  na  primjer,  o europskom 
povijesnom  slikarstvu  od  XVII.  do  XIX.  stoljeća 
postavlja  pitanja  i teze  o kognitivistički  orijentiranom 
opisivanju,  objašnjavanju  i interpretiranju  slučajeva 
mimezisa.  Mimezis  je  specifičan  zbir  familija 
:ransparentnog  pikturalnog  prikazivanja.  Trans- 
parentnim  pikturalnim  sistemom  prikazivanja  naziva 
se  slikarska  praksa  koja:  (1)  producira  djelo  koje 
svojim  izgledom  prikriva  postupke  stvaranja,  a 
rokazuje  stvarni  ili  fikcionalni  referent,  (2)  doslovno 
sugestivno,  realistički)  ili  nedoslovno  (simbolički, 
metaforično,  alegorijski)  predočava  prizor  (situaciju 
:li  sekvencu  događaja)  nekog  stvarnog  ili  fikcionalnog 
svijeta  (povijesni  lik,  mitološki  junak,  zmaj,  vila, 
muze),  (3)  stvarni  ili  fikcionalni  svijet  identificira  kao 
povijesni  prizor  na  osnovi  naslova  slike,  navike 
gledanja  predočenih  povijesnih  prizora  ili  refe- 
rencijalnog  odnosa  slike  prema  povijesnim  doga- 
đajima ili  tekstovima  o događajima,  (4)  pikturalni 
poredak  slike  utemeljuje  suglasno  odrednicama 
i ideologiji)  mimezisa  kao  (a)  poredak  koji  je  srodan 
strukturi  geometrijske  perspektive  čime  je  mogućnosti 
percepcije  dodana  mogućnost  geometrijskog 
predočavanja  s obzirom  na  pcrceptivne  i geometrijske 


invarijante  i varijante,  (b)  poredak  koji  kao  da  ima 
neka  svojstva  stvarnog  prizora  svijeta,  na  primjer, 
pogleda  kroz  prozor,  a to  znači  predočavanja  od- 
ređenog invarijantno-varijantnog  svjetlosnog  poretka 
ispred  tijela  i oka  slikara,  (c)  prevođenje  pikturalnog 
geometrijskog  i,  u određenom  smislu,  svjetlosnog 
poretka  u zamrznuti  pikturalni  tekst  koji  se  ne  odnosi 
na  slikaru  aktualni  prizor  nego  na  drugi  tekst  (povijesni 
tekst,  književni  tekst,  drugo  slikarsko  djelo)  ili  na 
memorirane  prikaza  stvarnih  događaja. 

Ono  što  analizu  i raspravu  slikarskog  mimetičkog  djela 
čini  specifičnom  je  uočavanje  da  ono  djeluje  u dva 
različita  kognitivna  registra:  ( 1 ) registar  samog  objekta 
kao  prostomo-materijalnog  predmeta  u odnosu  na 
tijelo  slikara  i tijelo  promatrača;  slikarska  djela  velikog 
formata,  na  primjer,  Pietera  Paula  Rubensa,  Antonisa 
van  Dycka,  Eugčnca  Delacroixa  i Jacques-Louisa 
Davida,  s kojima  se  ljudsko  tijelo  dovodi  u gotovo 
ambijentalni  odnos  (ambijentalni  odnos  plohe  i tijela 
ispred  plohe),  (2)  registar  pikturalnog  poretka  koji  se 
zasniva  na  tri  potencijalna  modela  predočavanja:  (a) 
model  percepcije  svjetlosnog  poretka  slike  u odnosu 
na  svjetlosni  poredak  ambijenta  slikanja,  referentnog 
ambijenta  (na  primjer,  ambijenta  bitke)  i konkretnog 
ambijenta  promatranja  slike  (sobu  u muzeju),  (b) 
poredak  percepcije  geometrijskog  prostornog  poretka 
(poredak  prostora  u prostoru,  prirodnost  ili  nepri- 
rodnost prikazanog  prostora),  i (c)  model  percepcije 
figurativnog  poretka  kao  presjeka  geometrijskog 
poretka  pikturalnog  predočavanja  i kao  tekstualnog 
(semiološkog)  poretka  pikturalne  produkcije  dos- 
lovnog i nedoslovnog  značenja  i smisla. 

Ovi  registri  su  različitih  kognitivnih  funkcija,  premda 
sudjeluju  u jedinstvenom  (integrirajućem)  doživljaju 
ili  razumijevanju  pikturalnog  koje  rezultira  stjecanjem 
određenog  stava  o povijesnom  događaju  koji  je  za- 
stupljen prizorom  (sekvencom).  Rana  kognitivistička 
istraživanja  su  se  odricala  nedoslovnih  značenja  u ime 
predočavanja  doslovnosti  vizualno-pikturalne  per- 
cepcije. Prema  Jamesu  Gibsonu:  “Struktura  slike  je 
srodna  strukturi  geometrijske  perspektive,  a ne 
strukturi  jezika.”  Suvremeni  kognitivistički  odgovor 
može  glasiti  da  je  struktura  slike  srodna  različitim 
struk-turama  (svjetlosnim,  geometrijskim),  što  ulazi 
u područje  rasprava  poput,  na  primjer,  teorije  ambi- 
jentalnc  percepcije  Jamesa  Gibsona,  ali  i da  postoji 
niz  funkcija  pikturalnog  poretka  koje  se  mogu 
usporediti  s efektima  semiotičkog  teksta  ili  odnosima 
svijeta  i lingvističkog  iskaza  što  otvara  niz  složenih  i 
usmjerujućih  mogućnosti  tumačenja. 

LITERATURA:  Dretl,  Fodl,  Fod2,  Kogl,  Kudi,  Miš8.  Potrč6, 
Potrč7,  Potrč8,  Potrč9,  Potrči  1,  Priji , Slol,  Šuv24,  Šuv49.  Šuv95, 
Vizi 

Kolaž.  Kolaž  može  biti:  (1)  likovni  kolaž  ako  se  na 
podlozi  slike  ili  crteža  lijepe  predmeti  ili  dijelovi  dru- 
gih slika,  tipografskog  materijala,  fotografija,  (2)  tek- 
stualni kolaž  ako  se  tekst  sintaktički  (po  svojoj  vizual- 
no-prostomoj  uređenosti)  i semantički  (u  značcnjskom 
smislu)  gradi  od  heterogenih  jezičkih  materijala  (3) 
opća  lingvistička  i semiotička  metoda  stvaranja  umjet- 
ničkog djela  (književnog,  likovnog,  glazbenog,  films- 
kog, kazališnog)  u postmodemizmu.  Postmodemistič- 
ki  kolažni  postupak  se  zasnivi  na  semantičkom  pre- 
mještanju predmeta,  elemenata  predmeta,  postojećih 
ideoloških,  religioznih  i teorijskih  poruka,  fragmenata 
svakodnevnog  govora  i izraza  popularne  kulture  u no- 
vu tvorevinu  kako  bi  se  stvorilo  umjetničko  djelo  koje 
pokazuje  najraznovrsnije  prekide,  a time  i složenu 
višeznačnost,  necjelovitost,  mekoću  i nekonzistentnost 
mišljenja,  osjećanja  i prikazivanja  u postmodemoj 
umjetnosti  i kulturi.  Svojstva  kolaža  su:  (1 ) izdvajanje 
elementa  (materijala,  značenja)  iz  postojeće  cjeline, 
(2)  unošenje  u novu  cjelinu,  (3)  montaža  ili  stvaranje 
strukture  u kojoj  uneseni  element  dobiva  novo  zna- 
čenje, stapajući  se  s elementima  podloge  i mijenjajući 
njezin  vizualni  izgled  i značenje  kao  cjeline. 

Korijeni  likovnog  kolaža  nalaze  se  u pučkom  stva- 
ralaštvu, a kubizam  taj  postupak  uvodi  u svijet  visoke 
umjetnosti.  Pablo  Picasso  i Georges  Braque  načinili 
su  prve  kolaže  oko  1912.  godine.  Elementi  kolaža  su 
bili  raznovrsni:  dio  pletene  stolice,  komadi  drva,  isječci 
iz  novina.  Funkcija  kolaža  u kubističkom  slikarstvu 
je  dvostruka:  (1)  formalna  - kolažni  element  je  u 
analitičkom  i sintetičkom  kubizmu  element  rješavanja 
plohe  kao  autonomne  likovne  strukture,  (2)  značenjska 
- na  primjer,  dio  pletene  stolice  u slici  Pabla  Picassa 
Mrtva  priroda  (1912.)  nije  likovni  prikaz  pletene 
stolice  nego  materijalni  ili  predmetni  citat.  Struktura 
s prikazanim  pletenim  sjedištem  stolice  dio  je  komada 
tapete  s uzorkom  pletera  stolice  (tapeta  je  citat  prikaza 
sjedišta  stolice),  a uže  koje  je  upotrijebljeno  za  obod 
slike  doslovni  je  materijalni  citat  užeta.  Zamisao  kolaža 
srodna  je  zamislima  asamblaža  i ready-madea. 
Asamblaž  je  trodimenzionalni  objektni  kolaž.  Ready- 
madc  se  razlikuje  od  asamblaža,  premda  s njim  dijeli 
doslovno  pokazivanje  neumjetničkih  predmeta,  po 
tome  što  istupa  iz  konteksta  slikarstva  i skulpture 
djelujući  u domeni  umjetničkih  objekata.  U likovnim 
umjetnostima  kolaž  se  može  smatrati  slikarskim 
žanrom  ili  postupkom  građenja  slike  na  načelu  trans- 
semiotičke  citatnosti.  Prema  Dubravki  Oraić,  trans- 
semiotička  citatnost  (doslovno  navođenje,  upotreba) 
je  citatni  odnos  između  umjetnosti  i neumjetnosti. 
Kolaž  se  razvijao  i primjenjivao  u futurizmu,  kubofu- 
turizmu,  konstruktivizmu,  zenitizmu,  nadrealizmu, 
kao  i neoavangardnim  pokretima:  fluksusu,  neodadi. 


hepeningu,  pop  artu  i vizualnoj  poeziji.  U konstruk- 
tivizmu se  kolaž  prvenstveno  koristio  kao  formalni 
likovni  model  oblikovanja,  tj.  kao  strukturalno  pove- 
zivanje međusobno  raznorodnih  elemenata  od  kojih 
se  očekuje  učinak  slikarskog  ili  skulpturalnog  disko- 
ntinuiteta.  U futurizmu,  kubofuturizmu,  dadaizmu  i 
nadrealizmu  kolaž  je  imao  podjednako  naglašene 
semantičko-tekstualne  i likovne  funkcije.  Nastajao  je 
kao  međužanr  ili  postupak  stvaranja  između  knji- 
ževnog i likovnog  djela.  U futurizmu  i kubofuturizmu 
je,  prije  svega,  bio  aspekt  avangardnog  prevrata  i 
stvaranja  novog  područja  umjetničkog  izražavanja,  a 
u dadaizmu  dio  destruktivnih  strategija  razbijanja 
cjelovitih  likovnih  i diskurzivnih  oblika  izražavanja, 
prikazivanja  i komunikacije  u građanskom  društvu. 
U nadrealizmu  je  bio  model  apsurdnog  i egzotičnog 
povezivanja  nespojivog,  od  kojeg  se  očekivao  sličan 
učinak  kao  i od  sna,  u kojem  dolazi  do  alogičkog  i 
fragmentamog  pojavljivanja  i povezivanja  zamisli, 
slika  i sjećanja  koji  nemaju  uporište  u realnosti.  U 
fluksusu  i neodadi  upotrebljavaju  se  modeli  kolaža 
utemeljeni  u predratnim  avangardama  i njihovom 
anarhičnom  širenju  na  različite  oblike  ponašanja  i 
djelovanja  u kulturi.  Hepening  je  doseg  prevladavanja 
slikarskog  i skulpturalnog  asamblaža,  te  ready-madea 
uvođenjem  kolažnih  elemenata  i postupaka  u rad  s 
ambijentima  i događajima.  Hepening  je  umjetnički 
događaj  nastao  bez  scenarija,  slučajnog  i neočekivanog 
tijeka,  u kojem  sudjeluju  umjetnici  i publika.  Allan 
Kaprow,  jedan  od  tvoraca  hepeninga,  definirao  gaje 
kao  akcionu  kolažnu  tehniku.  Hepening  je  nastao 
povezivanjem  kolažnih  neodadaističkih  postupaka  s 
Pollockovim  akcionim  slikarstvom,  tj.  situacijom  u 
kojoj  umjetnik  svoj  čin  nadređuje  djelu.  Kolaži 
neodadaističkih  i popartističkih  umjetnika,  na  primjer 
Roberta  Rauschcnbcrga,  kritika  su  modernističke 
formalističke  estetike  koja  sliku  definira  kao  kon- 
zistentnu  ravnu  i čisto  pikturalnu  površinu.  Rauschen- 
bergov  rad  na  kombiniranim  slikama  (engl.  combine 
paintings)  Lawrcnce  Alloway  označuje  terminom 
estetska  heterogenost.  Termin  “kombinirano’1  prema 
Rauschcnbcrgu  ukazuje  na  složenost  slikarskog  rada 
koja  metaforično  ukazuje  na  složenost  rada  kombajna 
(poljoprivrednog  stroja).  Vizualna  poezija  je  usre- 
dotočena na  međužanrovske  aspekte  kolaža,  pri  čemu 
se  kolažni  elementi  ne  doživljavaju  samo  kao  citati 
izvanumjetničkog  u umjetničkom,  tj.  kao  citati 
diskurzivnog  i tekstualnog  u likovnom  ili  likovnog  u 
književnom  i tekstualnom  nego  i kao  oblik  prika- 
zivanja (odslikavanja,  mimezisa)  modernog  društva 
utemeljenog  na  vizualnim  komunikacijama  (ilustrirani 
časopisi,  film,  televizija,  reklame). 

Pojam  kolaža  u postmodemizmu  ne  može  se  svesti 

na  zamisao  likovnog,  književnog  ili  međužanrovskog, 
jer  je  tu  riječ  o semiološkoj  i lingvističkoj  apstraktnoj 
strategiji  podjednako  ostvarivoj  u umjetničkim  mediji- 
ma, teorijskom  mišljenju  i načinu  života.  Postmodemi- 
stički  kolaž  se  temelji  na  shvaćanju  da  su  različiti  kon- 
teksti umjetnosti,  od  kulture  i svijeta  umjetnosti  do 
umjetničkog  djela,  otvoreni  i dostupni  intertekstualnoj 
i interslikovnoj  razmjeni.  Ne  postoji  originalni  ili  iz- 
vorni kontekst,  vizualni  oblik  ili  značenje  nego  samo 
element  u značenjskoj  razmjeni.  Umjetnik  ne  može 
stvoriti  novo  ili  originalno  umjetničko  djelo  nego  pro- 
vodi transfiguraciju  (premještanje  koje  izaziva  preobli- 
kovanje i promjenu  značenjskih  odnosa)  iz  konteksta 
u kontekst,  iz  umjetničkog  djela  u drugo  umjetničko 
djelo,  iz  svijeta  u umjetnost  i iz  umjetnosti  u svijet, 
budući  daje  svijet  veliki  promjenjivi  kolaž,  a ne  objek- 
tivna realnost  i priroda  neovisna  o radu  i djelovanju 
kulture.  Umjetni  karakter  kolaža,  njegova  jezička  pri- 
roda i učinci,  uvijek  dani  kroz  diskontinuitet,  heteroge- 
nost i strukturalni  odnos  koji  se  lako  može  prekinuti, 
kao  i lakoća  premještanja  iz  konteksta  u kontekst, 
aspekti  su  koji  kulturu  i umjetnost  postmodemizma 
čine  simulakrumom.  U umjetnosti  postmodemizma 
razlikuju  se  dvije  kolažne  strategije:  ( 1 ) kolaž  transa- 
vangarde  i neoekspresionizma,  (2)  kolaž  neokoncep- 
tualizma.  Kolaž  transavangarde  i neoekspresionizma 
je  simulakrum  kolaža,  jer  umjetnik  sliku  ili  skulpturu 
ostvaruje  po  uzoru  na  tehnike  kolažiranja,  citirajući  i 
fragmentarno  premještajući  modele  i oblike  izražava- 
nja i prikazivanja  iz  povijesti  umjetnosti,  ali  pritom 
navedeni  elementi  nisu  doslovno  preuzeti  citati  nego 
su  rukom  naslikani,  tj.  slikarski  prikazani.  Time  su 
transavangarda  i ncockspresionizam  dekonstruirali 
jednu  od  dominantnih  tehnika  modernizma,  vraćajući 
je  na  prag  jezika  slikarstva  i samom  činu  slikanja.  U 
neokonceptualizmu  zamisao  kolaža  je  očuvana  u kon- 
ceptualnom i tehničkom  smislu,  pri  čemu  je:  ( 1 ) kolaž 
shvaćen  kao  citatni  (intertekstualni,  interslikovni)  od- 
nos uspostavljen  između  umjetnosti  i kulture,  tj.  zasni- 
va se  na  prenošenju  tipičnih  oblika  izražavanja  popu- 
larne i masovne  kulture  u umjetnost,  kao  i na  uvođenju 
umjetničkog  djela  u javni  prostor  kulture  (masovni 
mediji,  ulica),  (2)  kolaž  je,  kao  tehnika  prikazivanja, 
izveden  iz  montažnih  tehnika  grafičkog  dizajna,  filma 
i televizijske  montaže,  čime  je  kolažna  tehnika  određe- 
na kao  oblik  proizvodnje  značenja  u masovnoj  kulturi, 
a ne  kao  autonomna  oblikovna  ili  književna  tehnika. 
Postmodemističke  kolažne  strategije  razvijaju  Fran- 
ceseo  Clemente,  Sandro  Chia,  Barbara  Kruger,  Jenny 
Holzer,  Joseph  Kosuth,  kao  i Mladen  Stilinović,  Vlado 
Martek,  Ivana  Keser,  Andrcja  Kulunčić. 

LITERATURA:  Buc5,  Doc7,  Flol . Frycl , Grccn9.  HolTt , Mul,  Or2, 
Pcrlofl.  Taj3,  Ulm3 


Kolektivna  umjetnost  Vidi:  Umjetnička  grupa 

Komad.  Vidi:  Status  umjetničkog  djela 

Kombinirane  slike.  Vidi:  Asamblaž,  Kolaž,  Neodada 

Kompjutorska  umjetnost.  Kompjutorska  umjetnost 
obuhvaća  likovna,  filmska,  video,  glazbena  i tek- 
stualna umjetnička  djela  načinjena  pomoću  kompju- 
tora. Kompjutor  je  mehanički  ili  elektronički  uređaj 
za  obradu  informacija  (jezičkih,  zvučnih,  vizualnih), 
logičkih  operacija  i numeričkih  podataka.  Uobičajeno 
se  kompjutorom  naziva  digitalni  elektronički  uređaj 
koji  čine:  ( 1 ) ulazni  elementi  (tipkovnica  za  unošenje 
teksta,  miš  za  prijenos  komandi,  skener  za  unošenje 
vizualne  slike,  svjetlosna  olovka  za  crtanje  po  ekranu), 
(2)  procesorski  i memorijski  elementi  za  obradu 
unesenih  podataka  i njihovo  čuvanje,  (3)  izlazni 
elementi  (monitor,  koji  daje  vizualnu  sliku  obrađenih 
podataka;  štampači  i ploteri  za  ispisivanje  i crtanje 
grafičkih  struktura;  posrednici  za  povezivanje 
kompjutora  i video  sistema  za  obradu  i snimanje 
animacije;  magnetofoni  i zvučnici).  Postupak  reali- 
zacije kompjutorskog  djela  temelji  se  na  povezivanju 
ulaza  i izlaza.  Naime,  na  ulazu  se  zadaju  željeni 
parametri  koje  kompjutor  obrađuje  po  predviđenom 
algoritmu  (skupu  pravila  i postupaka  na  kom- 
pjutorskom jeziku)  ili  ih  slučajno  bira  na  temelju 
vjerojatnosti  i za  odgovarajući  izlaz  prevodi  kao  sliku 
(za  monitor,  štampač,  ploter  ili  video  uređaj)  ili  zvuk 
(za  zvučnik,  magnetofon).  Kompjutor  ne  može  misliti 
i stvarati  nego  samo  provoditi  ono  što  mu  umjetnik 
zadaje.  Kompjutorska  umjetnost  je  kibemetička 
umjetnost,  jer  nastaje  povezivanjem  i integriranjem 
čovjeka  i stroja  u stvaralačkom  procesu.  Kompjutorska 
grafika  je  oblik  rada  s kompjutorom  u kojem  se  grafički 
primjerci  dobivaju  pomoću  printera  ili  plotera;  često 
se  kompjutorom  realizira  prvi  primjerak  (original),  koji 
se  zatim  umnožava  različitim  grafičkim  tehnikama 
(serigrafija,  offset).  Tipični  primjeri  kompjutorske 
grafike  su  radovi  apstraktne  geometrijske  strukture, 
na  primjer  Allena  Marka,  Edwarda  Zajeca  ili  Zorana 
Radovića,  dok  Petar  Milojević  realizira  mimetičke 
biljne  motive  kompjutorskom  vizualizacijom  nu- 
meričke progresije.  Vladimir  Bonačič  je  pomoću 
kompjutora  upravljao  svjetlosnim  sistemima  koji  su 
bili  samostalni  objekti  ili  dijelovi  arhitektonskih 
cjelina.  Kompjutorom  je  moguće  projektirati  skulp- 
turu, koja  se  zatim  kiparskim  sredstvima  realizira  u 
različitim  materijalima  i tehnikama.  Primjeri  kom- 
pjutorske skulpture  su  trodimenzionalne  zakrivljene 
površine  Charlesa  Csurija  i rotacioni  objekti  Roberta 
Mallcryja.  Kompjutor  je  primjenjivan  u stvaranju 

animiranih  i strukturalnih  apstraktnih  filmova,  u 
konkretnoj  poeziji  i muzičkim  eksperimentima. 
Razlikujemo  dva  perioda  kompjutorske  umjetnosti: 
(l)  neokonstruktivistički  i (2)  postmodemistički. 
Stvaranje  umjetnosti  pomoću  kompjutora  začeto  je 
početkom  60-ih  godina  u ncokonstruktivizmu.  Neo- 
konstruktivistički koncept  kompjutorske  umjetnosti 
zasniva  se  na:  (1)  stavu  da  razvoj  umjetnosti  vodi 
prema  integriraciji  sa  suvremenim  znanstvenim  i 
tehničkim  dostignućima,  (2)  idealima  sinteze  različitih 
umjetnosti  kroz  novu  tehnologiju,  a budući  da  je 
kompjutor  primjenljiv  u različitim  umjetnostima;  on 
jednu  te  istu  zamisao  i program  može  realizirati  kao 
likovno,  glazbeno  ili  filmsko  djelo,  (3)  traganju  za 
egzaktnim  metodama,  zakonima  i oblicima  izražavanja 
u umjetnosti,  dizajnu,  arhitekturi  i spektaklu.  Kom- 
pjutorska umjetnost  je  umjetnost  visokourbaniziranih, 
industrijskih  i informacijskih  društava. 

Usporedo  s kompjutorskom  umjetnošću  nastajala  je  i 
estetička  teorija  kompjutorske  umjetnosti  povezana  s 
konstruktivističkom  teorijom,  teorijom  informacija  i 
kibernetikom.  Teoretičari  neokonstruktivističke 
kompjutorske  umjetnosti  su  Max  Bense,  Umberto 
Eco,  Abraham  Moles,  Boris  Kelemcn.  Kriza  i za- 
miranje kompjutorskih  istraživanja  krajem  60-ih  je 
posljedica:  (1)  neostvarivosti  općih  neokonstruk- 
tivističkih  utopijskih  ideala  sinteze  umjetnosti  i 
znanosti,  (2)  krize  racionalističke  estetike  kao  temelja 
umjetničkog  stvaranja,  (3)  suočavanje  s činjenicom 
da  sc  novi  mediji,  ma  koliko  tehnički  moćni,  mogu 
brzo  iscrpsti  ako  se  umjetnički  rad  zasniva  isključivo 
na  njihovim  formalno-tehničkim  karakteristikama,  a 
ne  na  kritičkom  i konceptualnom  preispitivanju 
njihove  prirode. 

Postmodemistička  kompjutorska  umjetnost  nije  se 
razvila  u pokret  ili  tendenciju  nego  pripada  frag- 
mentamim  postmodemističkim  strategijama  prika- 
zivanja otuđenog  semiotičkog  društva,  njegovih  me- 
dija, oblika  komunikacije  i masovne  potrošnje.  Dok 
je  kompjutorska  umjetnost  neokonstruktivizma 
predstavljala  pionirski  istraživački  rad  znanstvenika  i 
umjetnika  u okviru  novog  i neistraženog  medija, 
kompjutorska  umjetnost  postmodemizma  nastaje  u 
vrijeme  kada  kompjutor  postaje  svakodnevni  alat  i 
predmet  masovne  upotrebe.  Od  korisnika  kompjutora 
ne  očekuje  se  stručno  znanstveno  znanje,  jer  je  pomoću 
postojećih  programa  (grafičkih  editora,  programa  za 
animaciju)  moguće  lako  stvarati  kompleksne  vizualne 
strukture,  koje  se  zatim  projiciraju  i umnožavaju 
visokokvalitetnim  laserskim  printerima,  monitorima 
i video  sistemom.  Uvođenjem  u svakodnevnu  me- 
dijsku praksu  kompjutor  je  postao  element  postmo- 
demog  okruženja.  Zamisao  vizualnog  oblikovanja 


povezuje  se  s konceptom  simulakruma:  umjetničko 
djelo  je  odraz  i prikaz  umjetno  stvorene  stvarnosti  koja 
nastaje  prikazivanjem  prikazanog.  Ne  postoji  kon- 
kretna i direktna  realnost  izvan  kulture  nego  samo 
simbolički  preobražaji  umjetne  stvarnosti  kulture. 
Kompjutor  je  u tom  smislu  jedno  od  aktualnih  sred- 
stava beskrajno  otuđenog  transformiranja  postojećih 
slika  kulture  u nove  simbole,  ali  i kompjutorskog 
povezivanja  različitih  medija  (filma,  videa,  ambijenta, 
instalacije,  fotografije).  Djela  kompjutorske  umjet- 
nosti, bez  obzira  na  pojedinačna  značenja,  simboli  su 
simulacionističke  estetike  i koncepcije  virtualnih 
realnosti.  U postmodernističkoj  kompjutorskoj 
umjetnosti  djeluju:  Dean  Winkler,  Maureen  Nappi, 
Peter  Callas,  Laurie  Anderson,  Jenny  Holzer,  Gary 
Hill,  kao  i Andreja  Kulunčić,  Vuk  Ćosić,  Balint 
Szombathy. 

LITERATURA:  Ande  I , Bent  1 , Kele  1,  Kompj  l , Neg  1 , Ora  1 . Paulc  I , 
Pon3,  Rcichal,  Resi,  Rushl,  Schrl 

Kompozicija.  Kompozicija  likovnog  umjetničkog 
djela  je  spoj  materijalnih  likovnih  elemenata  u vi- 
zualnu smislenu  cjelinu.  Pojam  kompozicije  odnosi 
se  na  vizualnu  i likovnu  cjelovitost,  dovršenost  i 
uobličenost.  Samo  se  cjeline  mogu  smatrati  kompo- 
zicijom. S druge  strane,  kompozicija  nema  homogen 
ili  monolitan  karakter.  Ona  je  dana  kao  odnos  ele- 
menata, a ne  kao  stapanje  elemenata  u novi  inakro- 
element.  Kompozicija  uvijek  pokazuje  odnos  dijela  i 
cjeline. 

Cilj  proučavanja  kompozicije  likovnog  umjetničkog 
djela  jc  opis,  objašnjenje  i interpretacija  umjetničkih 
principa  koji  u umjetničkom  djelu  određuju  njegovu 
vanjsku  (vizualnu,  likovnu)  građu,  odnosno  raspo- 
ređivanje ili  razmještanje  umjetničke  građe  u djelu. 
Umjetničku  strukturu  čine  tri  osnovna  elementa:  (1) 
materijal  umjetničkog  oblikovanja,  izražavanja  ili 
prikazivanja,  (2)  kompozicija  umjetničkog  djela  ili 
smisleni  raspored  materijalne  građe,  (3)  učinak 
umjetničkog  djela  koji  se  u teoriji  različito  tretira:  kao 
emocionalna  obojenost,  značenje,  prepoznatljiv  odnos 
predodžbe  i prikazanog,  estetski  doživljaj,  vrijednost. 
Pojam  kompozicije  je  istovremeno  i shema  (zamisao, 
nacrt,  plan)  rasporeda  materijalne  građe  i ostvareni 
raspored  te  građe  u konkretnom  djelu.  Pojam  kom- 
pozicije određuju  tri  aspekta:  (1)  sastavni  dijelovi 
(elementi  kompozicije),  (2)  faktori  kompozicijskog 
povezivanja,  (3)  načini  povezivanja  sastavnih  dijelova. 
Sastavni  dijelovi  su  elementi  materijalne  građe  (čisti 
materijali),  materijali  definirani  kao  likovni  elementi 
(točka,  linija,  površina,  tekstura,  mrlja,  boja,  volumen, 
masa,  prostor)  i elementi  materijalne  građe  definirani 
kao  likovni  elementi,  u djelu  dani  kao  likovni  znaci 

(ikonički  znakovi,  aikonički  znakovi,  aluzivni  znakovi, 
grafički  znakovi,  figure,  prizori).  Faktori  kompo- 
zicijskog  povezivanja  su  implicitna  ili  eksplicitna 
pravila  sintakse  koja  govore  o odnosima  i smislu 
povezivanja  sastavnih  dijelova  u cjelinu  likovnog 
djela.  Ta  pravila  mogu  biti:  ( 1 ) formalno  likovna,  ako 
se  zasnivaju  na  bezznačenjskom  usuglašavanju 
likovnih  elemenata  na  temelju  njihovog  vizualnog 
izgleda  ili  izvanlikovnog  formalističkog  pravila  (npr. 
vizualizacija  brojčanog  niza),  (2)  formalno  lingvistička 
i semiotička,  ako  se  temelje  na  izvanlikovnim  jezičkim 
pravilima  (daju  se  kao  model  znaka,  simbola,  metafore, 
alegorije,  naracije),  (3)  mimetička,  ako  se  temelje  na 
vizualnoj  sličnosti  ili  korespondenciji  s objektom 
prikazivanja,  (4)  ekspresivna,  ako  se  zasnivaju  na 
izražavanju  emocija  i psihičkih  i duhovnih  stanja. 
Načini  povezivanja  sastavnih  dijelova  su  tehnički  i 
medijski  postupci  realizacije  faktora  kompozicijskog 
povezivanja  sastavnih  dijelova  i razlikuju  se  od  medija 
do  medija,  tj.  različiti  su  za  slikarstvo,  skulpturu,  kolaž, 
fotografiju  ili  film. 

Razlikuju  se  tri  kompozicijska  sistema  slikarstva:  (1) 
tradicionalni  model  kompozicije,  utemeljen  u teoriji 
mimezisa  ili,  u užem  smislu,  na  konceptu  perspektive 
kao  oblika  uređenja  plohe  kojim  se  prikazuje  tro- 
dimenzionalni prostor  (slika  se  vidi  kao  prozor  kroz 
koj  i se  gleda  u svijet  iza  slike),  (2)  modernistički  model 
kompozicije,  zasnovan  na  uvjerenju  da  je  slika 
određena  kao  apstraktna  dvodimenzionalna  sintak- 
tička struktura,  tj.  kompozicija  slike  se  određuje  tako 
da  ističe  podlogu  (konkretnu  površinu)  kao  mjesto 
formalnog  strukturalnog  povezivanja  likovnih  ele- 
menata koji  u svojoj  povezanosti  potvrđuju  izgled 
plohe  (konkretne  materijalne  podloge)  i (3)  postmo- 
demistički  model  kompozicije  koji  je  mimezis  ili 
simulacija  filmskog,  televizijskog  ili  kompjutorskog 
ekrana  tj.  podloga  slike  je  površina  na  koju  se  projicira 
slika,  što  znači  da  je  posmodemistička  kompozicija 
doslovno  ili  ncdoslovno  određena  strukturiranjem 
fotografske  slike,  filmskog  kadra  ili  virtualnog  prostora 
simulacije.  U tradicionalnoj  teoriji  slikarstva  kom- 
pozicija je  sredstvo  prikazivanja,  u modernističkoj 
teoriji  kompozicija  je  sama  sebi  estetski  i umjetnički 
cilj  i vrijednost,  a u postmodemističkoj  teoriji  ona  je 
sredstvo  proizvodnje  značenja. 

LITERATURA:  Bry  1,  Bry3,  Bry4,  Fcml,  Marin2,  Marin3,  Marin5, 
Marin6,  Marin8,  Mox2,  Nclsol,  Schefl,  Schef2,  SchcO,  Schef4, 
Schef5,  Schef6,  Schef7.  Schil.  Usp2,  Uži 

Komuna.  Komuna  je  zajednica  žena,  muškaraca  i 
djece  u kojoj  članovi  ostvaruju  svoje  ekonomske, 
duhovne,  političke,  umjetničke,  seksualne  i obrazovne 
potrebe.  Smisao  komune  očituje  se  u iješavanju 


problema  privatnog  vlasništva  i individualne  slobode 
u okviru  zajednice. 

Uobičajena  podjela  ukazuje  na  religiozne  i svjetovne 
komune.  Religiozne  komune  imaju  u zapadnoj  ci- 
vilizaciji dugu  povijest,  koja  seže  do  židovskih  i 
ranokršćanskih  sekti.  Svjetovne  komune  se  povezuju 
s nastankom  utopijske  misli  u doba  prosvjetiteljstva, 
a razvijaju  se  kao  oblici  reformiranja  i revolucioniranja 
društvenog  života.  Ideali  komunarstva  kao  klice  novog 
društva  doživljavaju  vrhunac  60-ih  godina  XX. 
stoljeća.  One  su  nastajale  iz:  (1)  krize  građanske 
porodice  i odgoja,  (2)  razvoja  grupne  terapije  kao 
oblika  socijalne  psihoterapije,  (3)  hipi  pokreta,  rane 
rock  kulture  i pobune  mladih,  (4)  aktivizma  nove 
ljevice  kao  revolucionarne  ideologije  kasnog  mo- 
dernizma, (5)  ekološkog  aktivizma  kao  težnje  za 
prirodnim  životom,  traganja  za  alternativnim 
tehnologijama,  i (6)  novih  mističkih  pokreta  nastalih 
povezivanjem  istočnih  i zapadnih  religijskih  učenja  i 
praksi. 

Komunu  čini  grupa  ljudi  koja  pokušava  uspostaviti 
novi  model  života  zasnovan  na  viziji  idealnog  društva 
i postizanju  direktne  i konkretne  neotuđene  realnosti. 
Razlikuju  se  komune  zasnovane  na  grupnoj  terapiji 
(komuna  AA  u Austriji  ili  Living  Love  Center  u 
Kalifomiji),  umjetničkom  radu  ( Družina  v Sempasu 
u Sloveniji),  razvoju  alternativne  tehnologije  i 
ekološkom  radu  {BARD,  biotehnička  istraživačka 
zajednica  iz  Velike  Britanije),  mističkoj  preobrazbi 
svijeta  karakterističnoj  za  pokret  new  age  {Findhorn 
u Škotskoj),  itd. 

Za  kulturu  komuna  umjetnost  je  jedan  od  oblika 
izražavanja  kreativnosti  njenih  članova  i stvaranja 
unutrašnjih  mikrosocijalnih  veza  posredstvom  rituala 
(performans,  meditacija,  kolektivna  terapija).  U 
komunama  dolazi  do  preobrazbe  umjetnosti  u 
konkretni  život  i svakodnevnog  života  u izuzetnost 
totalnog  umjetničkog  djela.  Na  istu  estetsku  razinu 
postavljaju  sc  umijeće  pripremanja  hrane,  izrada 
umjetničkih  predmeta,  obrada  zemlje,  politički  ak- 
tivizam,  ekološki  rad,  religiozna  meditacija  i seksu- 
alnost. Za  političke  i religiozne  komune  umjetnost  je 
jedan  od  načina  oblikovanja  novog  svijeta  i društ- 
venosti. Do  povezivanja  komunarskih  ideja  i modeme 
umjetnosti  došlo  je  u teozofskoj  komuni  na  Monte 
Veritr  u Asconi  krajem  XIX.  stoljeća,  gdje  su  početkom 
XX.  stoljeća  kraće  ili  duže  vrijeme  boravili  značajni 
avangardni  umjetnici  Paul  Klee,  J^Jiannes  Itten,  Oskar 
Schlemmer,  baletni  koreografi  Rudolfvon  Laban  i 
Mary  Wigman.  U Austriji  je  krajem  60-ih  djelovala 
komuna  AA  povezana  s bečkim  akcionizmom  i 
psihoterapijskom  metodom  samoizražavanja  koju  je 
razvio  Wilhclm  Rcich.  Komuna  AA  je  bila  autoritarna 

zajednica,  a njezin  karizmatski  vođa  je  bio  Otto  Muhi. 
U Jugoslaviji  je  70-ih  godina  djelovalo  nekoliko 
umjetničkih  komuna:  u Sloveniji  Družina  všempasu 
(1971.-1980.),  gradska  komuna  novosadskih  kon- 
ceptualnih umjetnika  pripadnika  Grupe  (3-Kdd 
(1972.-1973.)  i Porodica  bistri  potok  na  planini 
Rudnik  (1977.-1980.).  Družina  v Šempasu  nastala  je 
kao  umjetnička  komuna,  da  bi  se  ubrzo  preobrazila  u 
duhovnu  zajednicu  i usmjerila  na  ekološki  rad  na 
liječenju  zemlje  sintezom  duhovnih  znanosti,  eko- 
logije, vrtne  arhitekture  i umjetnosti.  Gradska  no- 
vosadska komuna  koju  su  činili  članovi  Grupe  (3- 
Kod  je  nastala  u posthipijevskom  duhu  reformiranja 
svakodnevnice,  ali  i iz  ideala  dematerijalizacije 
umjetničkog  djela,  tj.  ambicije  stvaranja  nevidljive 
umjetnosti  (umjetnost  koja  pripada  mentalnom, 
duhovnom  i životnom).  Porodica  bistri  potok  je 
nastala  kao  duhovni  nasljednik  Grupe  (3-Kod 
povezana  s idealima  new  agea  i ekološkim  radom. 

LITERATURA:  Adi,  Brcj7.  Drakl,  Findl,  Ker3,  Mandil,  Szcc2, 
Szee3,  Šuv65,  Šuv98 

Komunikacija,  Vidi:  Teorija  informacija 

Koncept.  Koncept  je  ideja,  pojam,  zamisao,  misaoni 
plan,  projekt  ili  program.  Analiza  koncepta  je  jedan 
od  osnovnih  metoda  analitičke  filozofije.  Razlikuju 
se  tri  upotrebe  termina:  (I)  koncept  je  element 
mišljenja  koji  tvori  misli,  kao  što  riječi  tvore  govor  i 
pismo,  (2)  koncept  je  zamisao  koja  povezuje  mentalne 
predodžbe  i jezik  i (3)  koncept  je  misaoni  plan,  projekt 
i program  umjetničke  ili  znanstvene  discipline. 
Konceptualna  analiza  utemeljena  u analitičkoj  filo- 
zofiji pripada  razvojnim  linijama  filozofije  jezika  i 
temelji  se  na  stavu  daje  zadatak  filozofa  istraživanje 
strukture  koncepata  bitnih  za  razumijevanje  kulture  i 
svijeta.  Filozofska  konceptualna  analiza  proučava  kon- 
cepte koje  koriste  znanstvenici,  umjetnici,  teoretičari 
umjetnosti,  političari  ili  teolozi,  a ne  Činjenice,  fenome- 
ne, slučajeve  i događaje  na  koje  se  oni  primjenjuju. 
Zadatak  filozofije  umjetnosti  nije  raspravljanje  o 
prirodi  i fenomenu  umjetnosti  nego  o konceptu 
umjetnosti.  Analiza  koncepta  umjetnosti  je  analiza 
misaonih,  jezičkih  i oblikovnih  zamisli,  konteksta, 
vrijednosti  i značenja  fenomena,  svijeta  i povijesti 
umjetnosti.  Estetičar  Richard  Wollheim  je  formulirao 
stav  daje  umjetnost  intencionalno  određena,  što  znači 
da  se  umjetnički  rad  stvara  u skladu  s konceptima. 
Umjetničko  djelo  nije  direktni  ili  slučajni  izraz  i proiz- 
vod umjetnika  nego  smišljen  i usmjeren  projekt  (kon- 
cept) realizacije  predmeta,  situacije,  događaja,  teksta. 
Koncepti  su  umjetnički  radovi  konceptualne  um- 
jetnosti koji  izlažu  i priopćuju  logičku,  lingvističku  i 


semiotičku  strukturu  analize  prirode  umjetnosti  i 
umjetničkog  djela.  Koncept  je  drugostupanjsko 
(metajezičko)  umjetničko  djelo  ili  teorijski  objekt. 
Konceptom  kao  umjetničkim  radom  mijenja  se  status 
umjetničkog  djela  - ono  više  nije  objekt  ili  prostor 
nego  teorijski  i jezički  izraz,  konstrukcija  ili  model 
umjetničkog  djela,  rada  u umjetnosti,  svijetu  um- 
jetnosti i kulture.  Koncepti  se  realiziraju  kao  knjige, 
tekstovi,  dijagrami,  strukture  dijagrama,  fotografije. 
Prvi  koncepti  kao  umjetnički  radovi  imali  su  status 
ready-madea,  tj.  zasnivali  su  se  na  proglašavanju 
teorijskog  diskursa,  teksta  ili  modela  umjetničkim 
djelom.  Zatim  su  realizirani  kao  statementi,  tj.  stavovi 
umjetnika  o umjetnosti.  Složeni  koncepti  su  razvijani 
kao:  (1 ) dokumentacije  ili  projekti  akcija,  proccsualnih 
i ambijentalnih  realizacija  koje  se  ne  mogu  direktno 
percipirati  i (2)  kao  teorijske  realizacije  u analizi  i 
raspravi  prirode  umjetnosti  (koncept  kao  teorijski 
objekt  i teorijski  tekst).  Tipičan  primjer  tekstualnog 
koncepta  je  tekst  američkog  konceptualnog  umjetnika 
Lawrencea  Weinera  iz  1 970.  godine: 

“1.  Umjetnik  može  realizirati  rad. 

2.  Rad  može  realizirati  bilo  tko. 

3.  Nije  nužno  da  rad  bude  realiziran. 

Svaka  od  ovih  mogućnosti  ima  svoju  vrijednost  i svaki 
put  odgovara  namjerama  umjetnika.  Slučajni  primalac 
treba  točno  odrediti  uvjete  realizacije  rada”. 
Dijagramski  koncept  je  rad  Andraža  Šalamuna  (grupa 
OHO)  Čelična  sajla,  staklo,  natezni  vijak  (1970.)  u 
kojem  je  dan  precizni  projekt  prostome  instalacije  u 
kojoj  bi  staklena  pravokutna  ploča  trebala  lebdjeti  u 
zraku  zategnuta  čeličnom  sajlom.  Ovaj  rad  je  izvedeni 
projekt  moguće  instalacije  koja  neće  biti  realizirana. 
Dijagramska  struktura  u potpunosti  determinira  moguću 
prostomo-materijalnu  realizaciju  i zato  jc  Čini  suvišnom. 

LITERATURA:  Albel,  Albe2,  Aubl,  Balm6,  Buc4,  Con3,  Devitl, 
Flyl,  Galliel,  Harr25,  Meyl,  Mor^l,  Shus2,  \Vcitl,  Witt2,  Witt3, 
Wollhl,Wolih4 

Konceptualna  arhitektura.  Konceptualnom  arhi- 
tekturom se  nazivaju:  (a)  utopijska  i konceptom 
predočena,  u pravilu  nerealizirana,  neoavangardna 
arhitektonska  djela  (Buckminster  Fuller),  (b)  nemo- 
gući i subverzivni,  odnosno,  utopijski  modeli  ludis- 
tičke  i revolucionarne  arhitekture  i urbanizma  nastajali 
u situacionističkom  pokretu  (Constant,  Guy  Debord), 

(c)  instalacije  i ambijenti  izvedeni  tekstualnim  dija- 
gramskim  zapisima  u prostom,  na  zidovima  prostorija, 
u konceptualnoj  umjetnosti  (Joseph  Kosuth,  Lawrence 
VVeiner,  Robcrt  Barry,  Sol  LcWitt,  Bernard  Vcnct),  i 

(d)  realizacija  scenskog  prostora  kao  tekstualnog 
ambijentalnog  aktera  predstave  (Robert  Wilson). 

LITERATURA:  Franze  I , Kosul  2.  Kosu  1 3,  Leggl , Lew2,  Moi^3,  Weinl 

Konceptualna  poezija.  Konceptualna  poezija  je 
pjesnička  praksa  koja  među-ili-poližanrovskim 
tekstom*  pjesmom  ili  teorijskim  tekstom  istražuje 
prirodu  jezika  i mišljenja  o poeziji,  književnosti  i 
umjetnosti.  Konceptualna  poezija  je  metajezička 
praksa  budući  da  govori  o jeziku  književnosti  i 
umjetnosti.  Zamisao  konceptualne  poezije  se  izvodi 
iz:  (1)  istraživanja  jezičke  i konceptualne  struk- 
turiranosti  konkretne  i vizualne  poezije  kako  su  je 
definirali  Siegfried  Schmidt  i Mario  Diacono,  i (2) 
tekstualnih  istraživanja  konceptualne  umjetnosti  gdje 
se  tekst  definira  kao  metajezik  (jezik  o jeziku  um- 
jetnosti) koji  je  u relaciji  s jezicima  likovne  umjetnosti, 
književnosti,  filma,  kazališta  ili  glazbe.  Josip  Stošić 
je  u području  konkretizma  istraživao  fenomene  i 
koncepte  riječi  kao  elementa  prostornih  organizacija 
(objekata,  instalacija,  ambijenata).  Vladan  Rado- 
vanović  je  radio  u području  vokovizualnih  istra- 
živanja. Slavko  Bogdanović  (Kod)  je  u zapisima  ideja 
povezao  formu  pjesničkog  diskursa  s konceptom  koji 
je  plan  moguće  akcije  u prostoru  i vremenu.  Miroslav 
Mandić  (Kod)  je  pisao  tautološke  pjesme  o tome  kako 
je  pjesma  napisana  i o njezinoj  semantičko  sintaktičkoj 
strukturi.  Slobodan  Tišma  (Kod)  i Vladimir  Kopicl  i 
Grupa  (3  su  pisali  metajezičke  (metasimboličke  i 
autorefleksivne)  tekstove  koji  istodobno  prikazuju  i 
analiziraju  jezik  kao  materijal  umjetničkog  mišljenja 
i konceptualnog  oblikovanja  misli  (subjekta  diskursa) 
u jeziku.  Oni  grade  hermeneutičke  krugove  preobrazbe 
poezije  u tekstualno  djelo  konceptualne  umjetnosti  i 
metajezika  konceptualne  umjetnosti  u metonimijsko, 
metaforično  i alegorijsko  prvostupanjsko  pjesničko 
pismo.  Slavko  Matković  (Bosch+Bosch)  je  u projektu 
Fotobiografija  Leonida  Matkovića-Idasa  1 903-67  u 
formi  pjesme  tekstualno  interpretirao  obiteljske 
fotografije,  a u radu  Ličnosti  iz  mog  dnevnika  se- 
damdesetih godina  transformirao  je  pjesničku  formu 
ode  u dokumentarne  iskaze  o ljudima  iz  svakodnevnog 
svijeta.  Za  Vladu  Marteka  poezija  nastaje  u jeziku,  a 
ne  u pjesniku.  On  jc  koncept  poezije  provodio  kroz 
različite  vrste  i nivoe:  ( 1 ) tautološke  materijalizacije 
(zapis  na  ogledalu),  (2)  strategije  rcady-madea  (olovka 
zalijepljena  iznad  zapisa  riječi  koja  je  njome  napisana), 
(3)  agitacije  za  poeziju  (plakati  s natpisom  “Čitajte 
pjesme  Branka  Miljkovića”)  i kroz  diskurzivni  jezik 
poezije.  Poezija  Dubravke  Đurić  je  drugostupanjska 
u odnosu  na  konceptualnu  poeziju  sedamdesetih 
godina  i transfigurira  formalno-jezički  potencijal 
pjesničkog  teksta  u arhetipsko  i političko  post- 
feminističko  pismo.  Prema  Dmitriju  Prigovu,  jednom 
od  vodećih  autora  moskovske  konceptualističke  scene* 
ruski  književni  konccptualizam  nastaje  nakon  što  je 
konceptualizam  uspostavljen  u vizualnim  umjet- 


nostima. Ruska  konceptualna  poezija  je  određena 
verbalizacijama  vizualnog  prostora.  Tehnike  ruske 
konceptualne  poezije  su  ready-made  postupci  pre- 
uzimanja postojećih  tekstova,  stilskih  konstrukcija  i 
mrtvih  književnih  klišeja.  Ruska  konceptualna  poezija 
u parodiranim  i dekonstruiranim  fragmentima  jezika 
pronalazi  prosi  vene  bodove  političkog  i spiritualnog 
potencijala  pjesničkog  jezika.  Konceptualna  pjesma 
je  poligon  suočavanja  avangardnog  govora  (ruske 
avangardne  tradicije  ugušene  tridesetih  godina)  i 
socrealističke  retorike  prikazivanja  (dominantne 
sovjetske  kulture).  Konceptualna  pjesma  razotkriva  i 
konceptualizira  potisnuto,  neuzglobljeno,  prekriveno, 
ispušteno  i zagubljeno  mjesto  glasa  književnosti, 
zapravo,  njegovo  Ne-Cijclo.  Osim  Prigova  značajni 
predstavnici  ruskog  konceptualizma  su  Arkadij 
Dragomoščenko,  Lev  Rubinstein  i Aleksej  Parščikov. 

LITERATURA:  BogUI,  Brej2,  Epsl,  Groy5,  Kopl,  Lukšl,  Prigl, 
Schmid  1 , Sot  1 , Šuv65,  Šuv83,  Ti§ma  1 

Konceptualna  umjetnost.  Konceptualna  umjetnost 
je  autorefleksivni,  analitički,  kritički  i proteorijski 
pokret  zasnovan  na  istraživanju  prirode,  koncepta  i 
svijeta  umjetnosti.  Cilj  konceptualnih  umjetnika  nije 
stvaranje  umjetničkih  djela  nego  istraživanje,  analiza 
i rasprava  uvjeta  nastajanja  umjetničkog  djela,  odnosa 
umjetničkog  djela  i lingvističkih  ili  semioloških  jezika 
kulture  i funkcioniranja  umjetnosti  u svjetovima 
kulture,  tržišta  i ideologije.  Umjetnička  djela  koja 
nastaju  u konceptualnoj  umjetnosti  su  koncepti  i 
teorijski  objekti,  a njihov  smisao  je:  (1)  unošenje 
poremećaja  u tradicionalne  i uobičajene  modernističke 
konvencije  stvaranja,  prezentiranja,  recepcije  i po- 
trošnje umjetnosti  i (2)  zasnivanje  teorijskog  istra- 
živanja u umjetničkom  djelovanju,  iz  kojeg  jc  teorija 
bila  isključena.  Konceptualna  um-jetnost  pojavila  se 
kao  umjetnički  pokret  između  1966.  i 1978.  godine. 
Kao  stil,  grupa  stilskih  formacija  ili  pristup  mišljenju 
i stvaranju  umjetnosti  konceptualna  umjetnost  se 
razvijala  tijekom  druge  polovine  70-ih  (postkon- 
ccptualna  umjetnost),  i tijekom  80-ih  i 90-ih  godina 
(neokonceptualizam,  simulacionizam,  neekspresio- 
nizam). 

Povijest  nastanka  konceptualne  umjetnosti  objašnjava 
se  sljedećim  tezama:  ( 1 ) smatra  se  da  se  svako  umjet- 
ničko djelo  iz  povijesti  umjetnosti  temelji  na  konceptu- 
alnom poretku  ideja,  uvjerenja,  vrijednosti,  postupaka 
i značenja,  ali  da  tek  umjetnost  avangardi,  ncoa- 
vangardi  i konceptualne  umjetnosti  tematizira  i ras- 
pravlja koncepte  pojedinačnog  djela  i umjetnosti  kao 
paradigme,  (2)  smatra  se  daje  konceptualna  umjetnost 
posljednji  stadij  (nulta  točka)  redukcionističke  i auto- 
refleksivne estetike  modernizma,  odnosno  da  je 

evolucija  apstraktne  umjetnosti  vodila  višim  stup- 
njevima apstrahiranja  i upotrebi  lingvističkog  jezika 
kao  najapstraktnije  forme  prikazivanja,  (3)  smatra  se 
da  je  razvoj  modeme  umjetnosti,  prevladavajući 
tehnike  i modele  prikazivanja,  sve  jasnije  zahtijevao 
uvođenje  teorijskih  propozicija,  objašnjenja  i inter- 
pretacija, da  bi  sredinom  60-ih  godina  umjetnost 
postala  teorija  i time  doživjela  svoj  povijesni  završetak 
(kraj  umjetnosti)  i (4)  smatra  se  daje  modernistička 
teorija  Clemcnta  Greenberga  tijekom  50-ih  i 60-ih 
godina  isključila  iz  svijeta  umjetnosti  tekstualnu  i 
konceptualnu  analizu  te  stoga  konceptualna  umjetnost 
ne  nastaje  kao  epohalni  kraj  modernizma  nego  kao 
kritika  modernističkog  nerazumijevanja  konceptualne, 
teorijske  i ideološke  determinacije  umjetnosti,  tj. 
slikarstva. 

Konceptualnoj  umjetnosti  svojstveni  su  tekstualni  i 
dijagramski  radovi,  razvijanje  teorijskih  analiza, 
povezivanje  teorije  umjetnika  s analitičkom  filozo- 
fijom jezika  i kritičkim  marksističkim  teorijama  druš- 
tva. Teorija  konceptualne  umjetnosti  nije  autopoetika 
umjetnika  paralelna  stvaralačkom  radu  u slikarstvu 
ili  skulpturi,  kao  u avangardama  između  dva  rata.  U 
konceptualnoj  umjetnosti  se  razvijao  teorijski  rad  koji 
se  odvijao  umjesto  likovne  produkcije  umjetničkih 
djela.  Tipični  rad  konceptualne  umjetnosti  je  tekst 
(esej,  rasprava)  i dijagram  pomoću  kojih  umjetnik 
priopćuje  svoju  zamisao  potencijalnog  umjetničkog 
djela  ili  raspravlja  o općoj  prirodi  umjetnosti. 
Naivnom  konceptualnom  umjetnošću  nazivaju  se 
radovi  zasnovani  na  jednostavnoj  zamjeni  vizualnih 
umjetničkih  djela  tekstualnim  ili  dijagramskim  ra- 
dovima koji  opisuju  i projektiraju  moguće  ili  ne- 
ostvarivo vizualno,  prostorno,  mentalno  ili  vremensko 
umjetničko  djelo. 

Teorijskom  konceptualnom  umjetnošću  nazivaju  se 
tekstovi  i eseji  koji  raspravljaju  o prirodi,  konceptu  i 
smislu  umjetnosti  i njezinog  svijeta.  Teorijska  kon- 
ceptualna umjetnost  je  kritička  i analitička  umjetnost. 
Analitičkom  konceptualnom  umjetnošću  nazivaju  se 
pristupi  analizi  umjetnosti  izvedeni  iz  analitičke 
filozofije  jezika.  Umjetničko  djelo  se  prikazuje  kao 
tautologija  ili  analitička  propozicija. 

Mističkom  konceptualnom  umjetnošću  (Renato 
Barilli)  ili  transcendentalnim  konceptualizmom  (To- 
maž  Brejc)  nazivaju  se  metafizičke  koncepcije  kon- 
ceptualne umjetnosti  koje  redukciju  i dematerija- 
lizaciju  umjetničkog  djela  tumače  kao  usmjerenost 
istraživanju  duhovnih  snaga  i potencijala  umjetnika. 
Umjetnik  se  ne  bavi  svijetom  objekata  nego  svijetom 
intersubjektivnih,  psiholoških  i duhovnih  relacija. 
Ranu  konceptualnu  umjetnost  između  1 966.  i 1971. 
godine  karakterizira  interes  za  lingvističke  i semiotičke 


transformacije  vizualnog  umjetničkog  djela  u tek- 
stualni rad,  tekstualnu  analizu  ili  opću  raspravu  o 
prirodi  umjetnosti.  Rana  djela  su  formalna;  ona 
ukazuju  na  jezičke  (lingvističke  i semiotičke)  aspekte 
umjetnosti,  a ne  na  značenjske,  ideološke  i vrijednosne 
funkcije  umjetničkog  rada. 

Nakon  1971.  uspostavljaju  se  tri  razvojna  tijeka:  (1) 
analize  i rasprave  političkih  mehanizama  i oblika 
djelovanja  institucija  kulture  (umjetnik,  galerija,  mu- 
zej), (2)  rad  na  konceptualnim  tekstualnim  i geometrij- 
skim postminimalističkim  ambijentima  i (3)  primjena 
rezultata  teorijskih  istraživanja  konceptualne  umjet- 
nosti na  specifična  područja  umjetničkog  rada  (analiza 
fotografije,  filma,  slikarstva)  i oblika  izražavanja  i 
prikazivanja  u suvremenoj  kulturi  (moda,  popularna 
umjetnost,  spektakl,  film). 

Iako  je  konceptualna  umjetnost  između  1966.  i 1978. 
godine  imala  karakter  internacionalnog  pokreta  i jezika 
umjetnosti,  očituju  se  razlike  između:  (1)  njujorške 
konceptualne  umjetnosti  koja  razvija  postducham- 
povske  strategije  dematerijalizacije  i defetišizacije 
umjetničkog  objekta  (Robert  Barry,  Lawrence  Weiner, 
Douglas  Huebler,  Joscph  Kosuth,  lan  VVilson),  (2) 
kalifomijske  konceptualne  umjetnosti  koja  nastaje  u 
okviru  ironičnog,  paradoksalnog  i spiritualnog  tre- 
tiranja prikazivanja  modela  izražavanja  (reklame,  tv 
serije,  holivudski  film)  popularne  kulture  (Edward 
Ruscha,  John  Baldessari),  (3)  engleske  konceptualne 
umjetnosti,  nastale  u dijalektičkoj  suprotstavljenosti 
analitičkog  teorijskog  i pedagoškog  rada  grupe 
Art&Language,  semiotičkog  strukturalističkog  istra- 
živanja medija  masovne  kulture  Victora  Burgina  i land 
art  realizacija  Richarda  Longa  i Hamisha  Fultona,  (4) 
francuske  konceptualne  umjetnosti,  koja  je  nastala  kao 
kritika  institucija  umjetnosti  (grupa  BMPT)y  kao  ready- 
made  strategija  korištenja  znanosti  u kontekstu 
umjetnosti  (Bernard  Venet)  ili  parodijska  simulacija 
subjektivnog  statusa  umjetnika  u francuskoj  kulturi 
(Christian  Boltanski,  Jean  Le  Gac),  (5)  njemačke 
konceptualne  umjetnosti,  nastale  iz  poetike  fluksusa  i 
akcionizma  stvaranjem  ezoterične  i transcendentne 
poetike  socijalne  skulpture  Josepha  Beuysa,  ambi- 
jcntalnog  meditativnog  rada  Franza  Erharda  Walthera 
i apsurdnog  i tautološkog  strukturalnog  pisma  Hanne 
Darboven,  (6)  češke  konceptualne  umjetnosti,  po- 
vezane s konkretnom  poezijom  i body  artom,  koja 
stvara  tautološke  radove  čija  značenja  ukazuju  na 
političke  granice  jezika  i egzistencije  u kulturi  realnog 
socijalizma  (Karei  Miler,  Petr  Štembera,  Miroslav 
Klivar),  (7)  ruske  konceptualne  umjetnosti,  koja 
nastaje  u međuprostorima  književnog  i vizualnog 
eksperimenta  i alternativnog  rada  kojim  se  razgrađuju 
značenja  i vrijednosti  socijalističkog  realizma  (soc  art. 

umjetnost  pcrcstrojke)  i revitaliziraju  duhovni  okviri 
ranih  slikarskih  i književnih  avangardi  (Dmitrij  Prigov, 
lija  Kabakov,  Lev  Rubinstein,  Alckscj  Paršnjikov,  Erik 
Bulatov,  Rimma  i Valerij  Gerlovin),  (8)  talijanske 
konceptualne  umjetnosti  povezane  sa  siromašnom 
umjetnošću,  koja  se  realizira  u radovima  s Fibo- 
naccijevim  serijom  brojeva  Marija  Merza,  tekstualnim 
tautološkim  neonskim  instalacijama  Maurizija 
Nannucija,  kao  i tekstualno-numeričkim  konceptima 
Giulija  Paolinija,  Emilija  Prinija  i Vincenza  Agnettija), 
(9)  belgijske  konceptualne  umjetnosti,  koju  predstavlja 
rad  Marcela  Broodthaersa,  koji  je  tragom  slikarstva 
Rcnea  Magrittea  razvio  paradoksalnu  umjetnost 
preispitivanja  zagonetnih  odnosa  riječi  i slike,  riječi  i 
objekta,  slike  i objekta. 

Konceptualna  umjetnost  je  određena  i razvijana  kao 
oblik  proteorijskog  ili  teorijskog  istraživanja  i rasprave 

0 umjetnosti.  Jedna  od  njenih  temeljnih  karakteristika 
je  zahtjev  da  umjetnik  postavi  pitanje  “Što  je  um- 
jetnost?” i “Što  je  konceptualna  umjetnost?”  i da  na 
njega  da  svoj  teorijski  i praktični  odgovor.  Razu- 
mijevanje prirode  konceptualne  umjetnosti,  odnosno 
definiranje  i razjašnjavanje  njezinog  značenja,  smisla 

1 funkcija  jc  zadatak  koji  su  na  svoj  način  iješavali 
umjetnici  i teoretičari. 

Sol  LeWitt  je  1 967.  godine  uveo  pojam  konceptualne 
umjetnosti  da  bi  ukazao  na  pomak  od  minimalne 
umjetnosti,  koja  se  temeljila  na  primamim  vizualnim 
geometrijskim  strukturama  i objektima,  prema 
umjetničkim  djelima  zasnovanim  i izvedenim  iz 
koncepta  ili  ideje  umjetničkog  djela.  LeWittovi 
strukturalni  crteži,  objekti  i instalacije  izvedeni  su  iz 
konceptualnih  strukturalnih  shema.  Prema  LeWittu 
ideja  ili  koncepcija  je  u konceptualnoj  umjetnosti 
najvažniji  aspekt  djela.  Između  ideje  i koncepta 
umjetničkog  djela  postoji  razlika:  (1)  koncept 
podrazumijeva  opće  odredbe  umjetničkog  djela  a (2) 
ideje  su  elementi  koncepta,  tj.  pomoću  ideja  se 
izvršavaju  koncepti;  u krajnjoj  instanci  sama  ideja 
može  biti  umjetničko  djelo.  Kada  umjetnik  radi  u 
području  konceptualnog,  to  znači  da  je  unaprijed 
razradio  sve  zamisli  i iješenja,  a izvođenje  vizualnog 
umjetničkog  rada  (skulpture,  instalacije,  performansa) 
je  mehanički  proces  doslovnog  provođenja  koncepta 
koji  ne  ovisi  o manualnoj  vještini  umjetnika. 
LeWittove  radove  (zidne  crteže)  realizirala  je  publika, 
ili  profesionalni  radnici  (strukture  i instalacije). 
Konceptualna  umjetnost  za  LeWitta  nije  bila  teorijski 
rad,  tcoretizacija  umjetnosti  ili  ilustriranje  teorije  nego 
ispunjenje  namjere  da  umjetnička  djela  mentalno 
postanu  zanimljivima  promatraču. 

Američka  kritičarka  i teoretičarka  konceptualne 
umjetnosti  Lucy  R.  Lippard  je  s Johnom  Chandlerom 


definirala  termin  dematerijalizacije  umjetničkog 
objekta  (1968.)  kao  termin  alternativan  terminu  kon- 
ceptualne umjetnosti.  Termin  dematerijalizacija  um- 
jetničkog objekta  označuje  različite  primjere  um- 
jetničkog rada  u kojima  je  predmetni  karakter  djela 
reduciran  na  proces  s tijelom  ili  materijalima,  oblike 
ponašanja  i dijagramske  i tekstualne  formulacije  u 
rasponu  od  kasne  neodade  i fluksusa,  preko  siromašne 
umjetnosti,  antiform  umjetnosti  i postminimalizma  do 
teorijske  konceptualne  umjetnosti.  Zamisao  dema- 
terijalizacije umjetničkog  djela  izvedena  je  iz  tri 
ideološka  i estetička  zahtjeva:  (1)  da  se  umjetničko 
djelo  kao  materijalni  predmet  u metafizičkom  i idea- 
lističkom smislu  prevlada,  postajući  rad  s fenomenima 
prirode,  ljudskog  duha  i jezikom,  (2)  na  njujorškoj 
umjetničkoj  tržišnoj  sceni  dematerijalizacija  feti- 
šizacije  umjetničkog  djela  u duhu  visokog  moder- 
nizma postaje  oblik  subverzije  statusa  i funkcija 
umjetničkog  djela  i njegovih  ideoloških  i ekonomskih 
vrijednosti  u građanskom  potrošačkom  društvu  i (3) 
zamisao  dematerijalizacije  se  povezuje  s ideologijom 
i duhom  šezdesetoosmaške  pobune  mladih,  novom 
ljevicom,  kontrakulturom,  hipi  pokretom,  femi- 
nizmom. 

Joseph  Kosuth  je  u teorijskoj  raspravi  Umjetnost  pos- 
lije filozofije  (1969.)  pojam  konceptualne  umjetnosti 
definirao  povezujući:  (1)  kritiku  greenbergovske 
formalističke  modernističke  estetike  koja  umjetničko 
djelo  definira  isključivo  pozivajući  se  na  ukus, 
vizualne  i likovne  aspekte  i morfologiju  slikarstva, 
(2)  Duchampove  zamisli  rcady-madea  koje  je  od 
upotrebe  izvanumjetničkih  predmeta  proširio  na 
upotrebu  izvanumjetničkih  ideja,  jezičkih  formulacija 
i tekstova  u kontekstu  umjetnosti  kao  umjetničkog 
djela  i (3)  zamisao  analitičke  propozicije  iz  analitičke 
filozofije.  Prema  Kosuthu  konceptualna  umjetnost  je 
istraživanje  umjetnika  koji  shvaćaju  da  se  smisao 
umjetničkog  djelovanja  ne  svodi  samo  na  stvaranje 
umjetničkih  djela  nego  ga  treba  proširiti  na  istraživanje 
funkcija,  značenja  i načina  upotrebe  propozicija 
umjetnosti  i propozicija  kulture.  Za  Kosutha  je 
konceptualna  umjetnost  metajezička  praksa,  budući 
daje  zadatak  umjetnika  istražiti,  objasniti  i interpre- 
tirati lingvističku  prirodu  umjetničkih  postavki  i pojma 
umjetnosti.  Kosuth  umjetničko  djelo  shvaća  kao 
analitičku  propoziciju  jer  je  ono  formalno  izvedeno 
iz  pojma  i definicija  umjetnosti  kao  što  se  izvode  i 
jezičke  formulacije  (iskazi).  Konceptualni  umjetnik 
nije  zainteresiran  za  fizička  svojstva  umjetničkog  djela; 
njega  zanimaju:  (1)  postupci  kojima  bi  se  umjetnost 
mogla  pojmovno  razvijati  i (2)  uvjeti  u kojima  bi  se 
njegov  rad  (propozicije  ili  djela)  logično  razvijao. 
Analitičke  propozicije  (djela  konceptualne  umjetnosti) 

ne  odnose  se  na  duhovne  i fizičke  aspekte  predmeta 
nego  izražavaju  definiciju  umjetnosti  ili  formalne 
posljedice  definicije  umjetnosti.  Konceptualna  um- 
jetnost jc  za  Kosutha  postfilozofska  aktivnost,  budući 
daje  teorijski  rad  umjetnika  preuzeo  funkcije  i smisao 
estetičkog  filozofskog  istraživanja  umjetnosti.  Ko- 
suthov  konceptualistički  rad  može  se  promatrati  kroz 
četiri  razdoblja:  ( 1 ) od  1 966.  do  1 968;  kada  je  razvijao 
i istraživao  odnose  predmeta  i njihovog  imena,  tj. 
transformaciju  zamisli  umjetničkog  djela  od  predmeta 
u propoziciju  umjetničkog  djela,  (2)  od  1 969.  do  1 973; 
kada  je  definirao  teorijsku  konceptualnu  umjetnost 
kao  postfilozofsku  aktivnost  analitičkog  istraživanja 
i rasprave  o pojmu  umjetnosti  i prirodi  umjetnosti, 
(3)  od  1973.  do  1980;  kada  je  razvio  antropološku 
teoriju  svijeta  i konteksta  umjetnosti,  pokazujući  da 
su  umjetnička  djela  kontekstualno,  a to  znači  politički 
određena  svijetom  umjetnosti,  ekonomskim  odno- 
sima, ideološkim  zahtjevima,  i (4)  nakon  1980.,  kada 
je  razvio  poststrukturalističku  teoriju  značenja  po- 
kazujući da  se  promjenom  konteksta  i kulture  pre- 
zentacije umjetničkog  djela  ne  mijenjaju  njegovi 
formalni  aspekti  nego  njegova  značenja.  U četvrtom 
razdoblju,  koje  se  poklapa  s neokonceptualizmom, 
Kosuth  promatra  umjetnost  kao  oblik  proizvodnje 
značenja  i kulturoloških  transformacija  značenja  od 
konteksta  do  konteksta. 

Engleska  grupa  Art&Language  je  od  1968.  do  1978. 
razvijala  pojam  konceptualne  umjetnosti  i njezinu 
kritiku.  Prema  Terryju  Atkinsonu,  ranom  razdoblju 
konceptualne  umjetnosti  svojstvene  su  dvije  definicije: 

( 1 ) razvoj  djela  nekih  britanskih  i američkih  umjetnika, 
ukoliko  se  prihvate  njihove  intencije,  ne  znači 
prenošenje  funkcije  umjetnika  u funkciju  teoretičara 
umjetnosti  nego  namjeru  umjetnika  da  različite 
teorijske  konstrukcije  prihvati  kao  umjetnička  djela  i 

(2)  u osnovi  konceptualne  umjetnosti  je  pretpostavka 
da  su  stvaranje  umjetnosti  i teorije  umjetnosti  često 
isti  proces.  Prva  definicija  ukazuje  da  umjetnici 
teorijskim,  filozofskim  i lingvističkim  raspravama 
pristupaju  po  principu  ready-madca,  što  znači  da 
postojeće  teorije  prenose  u kontekst  umjetnosti  i tamo 
ih  prezentiraju  kao  umjetnička  djela.  Druga  definicija 
ukazuje  na  mogućnost  da  se  u okviru  svijeta  umjetnosti 
razvije  metajezička  analiza  umjetnosti.  Charles 
Harrison  smatra  da  rad  grupe  s teorijskim  konstruk- 
cijama filozofije  i lingvistike  nije  značio  stvaranje 
filozofije  kao  umjetnosti  ili  pretvaranje  umjetnosti  u 
filozofiju  nego  stvaranje  teorijskog  rada  i mišljenja  u 
svijetu  umjetnosti  iz  kojega  je  teorija  u doba  visokog 
modernizma  bila  isključena,  odnosno,  daje  namjera 
da  se  kritičkim  i teorijskim  metodama  ukaže  na  tipične 
zablude,  paradokse  i iluzije  svijeta  umjetnosti.  Prema 


njegovom  mišljenju,  konceptualna  umjetnost  je  um- 
jetnički eksces  koji  se  zbio  između  američkog  visokog 
modernizma  60-ih  i postmodemističke  umjetnosti  80- 
ih  godina.  Smisao  ekscesa  konceptualne  umjetnosti 
nije  u općoj  i epohalnoj  kritici  umjetničkog  objekta  i 
materijalizma  apstraktne  modernističke  umjetnosti 
nego  u kritici  političkih  i značenjskih  mogućnosti 
modernizma  kao  kulture  kasnog  kapitalizma, 
lan  Bum  i Mel  Ramsden,  osnivači  njujorške  grupe 
The  Society  for  Theoretical  Art  and  Analyses  i bliski 
suradnici  grupe  Art&Language , ukazivali  su  da  je 
lingvističko-semiotički  karakter  konceptualne  um- 
jetnosti bitan  za  njezino  razumijevanje.  Prijelaz  od 
umjetnosti  kao  stvaranja  ili  proizvodnje  predmeta  u 
analitičko-teorijsko  istraživanje  nije  posljedica  dema- 
terijalizacije  umjetničkog  predmeta  ili  jednostavno 
redukcije  materijalnih  aspekata  predmeta  nego  pred- 
meti iz  konceptualne  umjetnosti  nestaju  zbog  suš- 
tinskih promjena  u postupku  i pristupu  značenjskom 
poretku  umjetnosti  i njenog  svijeta.  Za  njih  je  kon- 
ceptualna umjetnost  metajezička  apstraktna  strategija 
redefiniranja  pojma  umjetnosti  i svijeta  umjetnosti. 
Britanski  umjetnik  Victor  Burgin  konceptualnoj  je 
umjetnosti  pristupao  na  dva  načina:  ( 1 ) praktično,  u 
tekstovima-objektima  na  prijelazu  iz  60-ih  u 70-te 
godine  i (2)  teorijski,  u retrospektivnim  analizama 
pojma  konceptualne  umjetnosti,  u kojima  je  ukazao 
na  transformacije  konceptualne  umjetnosti  u post- 
modemističku  teoriju  prikazivanja  i produkcije 
značenja  u suvremenoj  kulturi  (fotografiji,  reklami). 
Burginov  rani  konceptualistički  rad  bio  je  utemeljen 
u pragmatičnim  preispitivanjima  odnosa  teksta  i 
čitatelja,  pri  čemu  tekst  govori  o perceptivnom  (osje- 
tilnom)  odnosu  čitatelja  i teksta  u trenutku  čitanja. 
Cilj  konceptualne  umjetnosti,  prema  njemu,  nije,  kao 
što  se  to  uobičajeno  pogrešno  smatralo,  napustiti 
umjetnost;  konceptualna  umjetnost  nije  bila  jedan  od 
oblika  avangardističke  antiumjetnosti.  Njezin  je  cilj 
bio  otvaranje  vrata  i prozora  muzeja,  tj.  otvaranje  i 
proširivanje  područja  rada  institucija  svijeta 
umjetnosti.  Tijekom  60-ih  godina  umjetnost  se  više 
nije  mogla  definirati  kao  zanatska  djelatnost.  Ona  je 
postala  sustav  jezičkih  praksi  realiziranih  pomoću 
umjetničkih  medija,  ali  nije  bila  njima  ograničena, 
budući  da  su  mediji  bili  tek  pomoćno  sredstvo  pri- 
kazivanja i stvaranja  novih  značenja.  Konceptualna 
umjetnost  je  pomoću  semiotičkih  modela  razmatrala 
socijalne  konstrukcije  (vrijednosti,  značenja,  ideo- 
logije) suvremene  kulture.  Jugoslavenskom  kon- 
ceptualnom umjetnošću  naziva  se  pokret  konceptualne 
umjetnosti  od  1969.  do  1980.  u Kranju,  Ljubljani, 
Novom  Sadu,  Subotici,  Zagrebu  i Beogradu.  Termin 
jugoslavenske  konceptualne  umjetnosti  je  uveo  Ješa 

Denegri  1971.  definirajući  jc  kao:  (1)  dio  međuna- 
rodnog umjetničkog  kretanja,  (2)  urbanu  i eman- 
cipacijsku  umjetnost  koja  pronalazi  smisao  umjet- 
ničkog djelovanja  u novom  načinu  društvenog  i kul- 
turnog ponašanja,  zbog  čega  postaje  alternativa  krizi 
modernističke  umjetnosti,  i (3)  samosvjesnu  auto- 
rcfleksivnu  praksu  otvorenu  različitim  idejnim  po- 
ticajima, od  aktualnih  filozofskih  učenja,  psihologije, 
logike  i teorije  informacija  do  spoznaje  uvjeta  funk- 
cioniranja umjetnosti,  kulture  i društva. 
Jugoslavensku  konceptualnu  umjetnost  obilježava:  (1) 
napuštanje  likovnog  izražavanja  i oblikovanja,  (2) 
zasnivanje  tekstualno-dijagramskih  radova  koji 
autorefleksivno  prikazuju  ideje  i projekte  umjetnika, 
(3)  zanimanje  za  teorijske  tematizacije  prirode 
umjetnosti,  (4)  rad  u grupama,  pri  čemu  sama  grupa 
postaje  objekt  istraživanja  i (5)  otvaranje  svijeta 
umjetnosti  intelektualnom  promišljanju  i djelovanju 
autora  različitog  profesionalnog  profila,  od  likovnih 
umjetnika  i kritičara  do  pjesnika,  filozofa,  lingvista, 
matematičara  i inženjera.  Konceptualna  umjetnost  je 
nastala  na  kritici:  ( 1 ) ideološke  upotrebe  umjetnosti  u 
socijalističkoj  kulturi,  (2)  građanskog  umjerenog 
apolitičnog  i dekorativnog  modernizma,  koji  po- 
četkom 60-ih  postaje  dominantna  umjetnost  u Ju- 
goslaviji i (3)  neoavangardističkih  utopijskih  i tehno- 
kratskih  tendencija  estetske  promjene  društva  i svijeta. 
Kao  i za  većinu  slavenskih  avangardnih,  neoavan- 
gardnih  i postavangardnih  pokreta,  za  jugoslavensku 
konceptualnu  umjetnost  bitan  je  eklektični  spoj 
misticizma,  lijevog  ideološkog  aktivizma  i lin- 
gvističko-semiotičkog  formalizma  realiziran  pos- 
tupcima dematerijalizacije  umjetničkog  djela,  doku- 
mentiranja ponašanja  umjetnika  i analitičkog  teo- 
rijskog istraživanja  i rasprave  o prirodi  umjetnosti. 
Tipičan  umjetnički  rad  jc  papir  A4  formata  s tek- 
stualnim, dijagramskim  i fotografskim  predlošcima  u 
funkciji  autorefleksivne  analize:  ( 1 ) duhovnih  odnosa 
članova  grupe,  individualnog  doživljaja,  arhetipskih 
simboličkih  sistema  iz  povijesti  civilizacija,  (2)  vrijed- 
nosnih, ideoloških  i značenjskih  aspekata  institucija 
umjetnosti  (umjetničkog  djela,  umjetnika,  kritičara, 
galerije,  muzeja)  i (3)  jezika  umjetnosti  posredstvom 
formalnih  modela  lingvistike,  semiotike,  matematike 
i logike.  Jugoslavensku  konceptualnu  umjetnost  su 
karakterizirali  ideološki  sukobi  između  politički, 
duhovno  i analitički  usmjerenih  autora  i grupa. 
Njezin  se  razvoj  odvijao  u tri  razdoblja:  ( 1 ) inovacijski, 
(2)  analitičko-ideološki  i (3)  postavangardni.  Duhovni 
rad  nazvan  transcedentalni  konceptualizam  i 
metaspiritualna  umjetnost  svojstven  je  svim  razdob- 
ljima. Inovacijsko  razdoblje  (1970.-1973.)  karak- 
teriziraju proboj  likovne  prakse,  društveni  eksces  i 


emancipacija  umjetničke  prakse,  tj.  transformacija 
likovno-oblikovnog  rada  u intelektualni,  egzisten- 
cijalni i istraživački  rad.  Analitičko-ideoloŠko  raz- 
doblje (1974.-1978.)  karakterizira  razvoj  teorijskih 
rasprava  o prirodi  jezika  umjetnosti  (analitička  linija) 
i prirodi  ideoloških  i produktivnih  odnosa  u umjet- 
nosti, kulturi  i društvu  (ideološka  linija).  Posta- 
vangardno  razdoblje  ( 1 978.- 1 980.)  označuje:  ( 1 ) unu- 
trašnju autokritiku  konceptualne  umjetnosti  kao  racio- 
nalističke  teorije  koja  jc  izgubila  svoju  konkretnu  um- 
jetničku praksu,  (2)  primjena  istraživanja,  analize  i 
rasprave  o prirodi  umjetnosti  na  specifične  medije  i 
oblike  izražavanja  (fotografija,  video,  slikarstvo, 
skulptura,  ambijenti,  performans)  i (3)  širenje  analitič- 
ke teorijske  rasprave  na  složene  spekulativne  antropo- 
loške, kulturološke  i semiotičke  rasprave  o estetskom 
i etičkom,  kozmološkim  vizijama  i simboličkim  siste- 
mima izražavanja  u istočnim  i zapadnim  kulturama. 
U jugoslavenskoj  konceptualnoj  umjetnosti  djelovale 
su  grupe:  (1)  OHO  (Kranj,  Ljubljana  1966.-1971.): 
Marko  PogaČnik,  Milenko  Matanović,  David  Nez, 
Tomaž  i Andraž  Šalamun,  (2)  Družina  v Šempasu 
(1971.-1983.)  nastala  evolucijom  grupe  OHO,  (3) 
umjetnički  par  Nuša  i Srečo  Dragan,  (4)  Kod  (Novi 
Sad,  1970.):  Mirko  Radojičić,  Slavko  Bogdanović, 
Miroslav  Mandić,  Slobodan  Tišma,  Janez  Kocijančić, 
Peđa  Vranešević,  Branko  Andrić,  Ferenc  Kiss  Jovak, 
(5)  Grupa  (3  (Novi  Sad,  1971.):  Ana  Raković,  Miša 
Živanović,  Vladimir  Kopicl,  Čedomir  Drča,  (6)  Grupa 
(3-Kod  (Novi  Sad,  1971.-1973.):  Čedomir  Drča, 
Vladimir  Kopicl,  Ana  Raković,  Mirko  Radojičić,  Slo- 
bodan Tišma  i Peđa  Vranešević,  (7)  grupa  Penzioner 
Tihomir  Simčić  (Zagreb,  1969.):  Braco  Dimitrijević  i 
Goran  Trbuljak,  (8)  grupa  Bosch+Bosch  (Subotica, 
1969.-1976.):  Balint  Szombathy,  Slavko  Matković, 
Laszlo  Szalma,  Laszlo  Kcrekes,  (9)  neformalna  grupa 
šest  umjetnika  (Beograd,  1971.-1973.):  Marina  Ab- 
ramović,  Era  Milivojević,  Zoran  Popović,  Neša  Pari- 
pović,  Dragoljub  Raša  Todosijević  i Gergelj  Urkom, 
(10)  Verbumprogram  (Ruma,  1974.):  Ratomir  Kulić 
i Vladimir  Mattioni,  (11)  Grupa  143  (Beograd,  1975.- 
1980.):  BiljanaTomić,  Miško  Šuvaković,  Jovan  Čekić, 
Neša  Paripović,  Paja  Stanković,  Maja  Savić,  Vladimir 
Nikolić,  Mirko  Dilberović,  ( 1 2)  Grupa  šestorice  auto- 
ra (Zagreb,  1975.-1980.):  Boris  Demur,  Željko  Jer- 
man,  Vlado  Martek,  Mladen  i Sven  Stilinović,  Fedor 
Vučemilović.  Individualno  su  djelovali:  Radomir 
Damnjanović  Damnjan,  Bogdanka  Poznanović,  Boris 
Bučan,  Ida  Biard,  Goran  Đorđević,  Vladimir  Gudač, 
Dalibor  Martinis,  Zoran  Belić  W.,  Nenad  Petrović  i 
drugi. 

LITERATURA:  Albel,  Albc2,  Artla3,  Artla9.  Artlall,  Artlal9, 
Artla20,  Artla2 1 , Bari  I , Beli4,  Brcj6,  Buc8,  Cela2,  Ccla6.  Christov  1 , 


313 


Conl,  Con2,  Con3,  Corr2,  Dcnll,  DenI2,  Denl3,  Dcnl5,  Dcn34, 
DcnS8,  Den92, 0611101,060103,  DetilOS,  Harr22,  Harr44,  Harr45. 
Lcwl,  Mce3,enl,  Meyl,  Milletl,  Millet2,  Milovl,  Morg],  Morg4, 
Morg6,  Morgl  4,  Prigl , Rado2,  Ram2,  Ram5,  Rossa  1 , Schla  1 , Stepi, 
StipS,  Sus2,  Sus3,  Šuv5,  Šuv54,  Šuv55.  Šuv56,  Šuv65,  Šuvl33. 
Tom7,  VVilson3,  Woo3,  Zab4 

Konceptualni  ples.  Konceptualni  ples  ili  koreografski 
konceptualni  ples  je  naziv  za  kritička  istraživanja, 
dekonstruktivne  prakse  i simulacijske  produkcije 
institucija,  diskursa,  fenomena,  koncepta  i procedura 
koreografije  i plesa/baleta  u Zapadnoj  umjetnosti  90- 
ih  godina  XX.  i početkom  XXI.  stoljeća.  Zamisao 
konceptualnog  plesa  ( think-dance ) se  odnosi  na  rad 
europskih  koreografa,  plesača  i performera  Jćromea 
Bela,  Borisa  Charmatza,  Xaviera  Le  Roya,  Thomasa 
Lehmena,  Toma  Plischkea,  Tina  Sehgala,  Magali 
Desbazeille,  Meg  Stuart,  Gillesa  Touyarda. 

0 konceptualnom  plesu  je  moguće  govoriti  i u odnosu 
na  američki  minimalni  ples  60-ih  i ranih  70-ih  godina, 
prvenstveno  u odnosu  na  koreografska  i izvođačka 
plesna  istraživanja  Yvonne  Rainer,  Trishe  Brovvn  i 
Lucinde  Childs.  Međutim,  njihov  konceptualizam  je 
bio  formalističkog  i autorefleksivnog  karaktera,  a to 
znači  da  su  se  bavile  strukturalnim  ili  serijalnim 
modelima  i efektima  doslovnog  i kritičnog  tjelesnog 
izvođenja  unutar  plesa  kao  kasnomodernističke 
umjetnosti.  Jćromc  Bel,  Boris  Charmatz  ili  Xavier 
Le  Roy  pripadaju  epohi  nakon  poststrukturalizma  i 
kulturalnih  studija,  a to  znači  da  jc  težište  interesa 
prebačeno  s imanentnih  pitanja  samog  plesa  kao 
umjetnosti  na  vanjska  ili  politička,  odnosno,  dis- 
kurzivna pitanja  o plesu  kao  umjetničkoj  instituciji. 
Analitički,  simulacijski  i dekonstruktivni  interes  je 
prebačen  s:  (a)  emancipacijskog  modernističkog 
razvoja  fenomena  plesa  kao  estetskog  događaja  kod 
Mercea  Cunninghama  tijekom  50-ih  godina,  u (b) 
plesni  strukturalni,  antiestetski  i redukcionistički 
model  izvođenja  kao  kod  Yvonne  Rainer  u ranim  60- 
im  godinama  i,  zatim,  (c)  na  problematizacije,  de- 
centriranja,  relativiziranja  i trivijaliziranja  koreografije 

1 izvođenja  plesa  kao  institucije  plesnih  tehnika  kod 
konceptualno  orijentiranih  koreografa  u 90-im  go- 
dinama. Odlučni  napad  na  instituciju  plesa  izveo  je 
Jerome  Bel  promjenom  statusa  plesne  tehnike  koja  se 
izvlači  iz  binarne  suprotstavljajuće  opozicije:  tehnika 
(modernizam)  i antitehnika  (avangarda,  neoavan- 
garda).  Konceptualno  koreografska  i plesna  pozicioni- 
ranja  u Belovim  radovima  (Nom  donne  par  lauteur, 
Jerome  Bel,  Le  dernier  spectacle,  Shiriology,  The 
Show  Must  Go  On , svi  iz  90-ih  godina)  su  primamo 
diskurzivna.  Materijalni  događaj  plesa  se  izvodi  iz 
pokazivanja  koncepata  autora  (koreografa,  plesača  i 
umjetnika),  plesnog  objekta  kao  umjetničkog  djela, 


znakovnosti  ponašanja  izvođača,  kontekstualizacija 
popularne  kulture  i dramaturgije  masovne  razmjene  i 
potrošnje  scenskog  spektakla.  U koreografijama  Jero- 
mea  Bela  institucija  plesa  se  pokazuje,  prema  Ani 
Vujanović,  kao  nestalni  i pokretni  kontekstualni  okvir 
istraživanja.  Le  Royeve  koreografske  preokupacije  su 
istraživačke  i analitičke  u fenomenološkom  smislu. 
One  se  razlikuju  od  teoretične  i konceptualne  dovr- 
šenosti  Belovih  spektakala  po  tome  što  ne  podržavaju 
ciničnu  autoreferencijalnost  tjelesnih  gesta  koje  se  u 
institucionalnim  okvirima  deklariraju  kao  ples.  Le 
Royeve  pozicije  nude  otvoreno  polje  prikazivanja  i 
zastupanja  tijela.  Njegova  tijela  upućena  pogledu 
publike,  nastoje  izmaći  racionalnoj  logocentričnoj  i 
holističkoj  konstrukciji  tijela  kao  organizma  u kar- 
tezijanskoj  opoziciji  um-tijclo.  Ona  se  nude  pogledu 
drugog  tijela  i kao  objekt  i kao  stroj  i kao  tijelo  bez 
organa  (Delcuze  i Guattari)  i kao  subjekt  koji  se 
samokonceptualizira  i odlaže  u procesu  izvođenja. 
Konceptualni  rad  koreografa,  plesača  i izvođača  u 
plesu  90-ih,  prema  Bojani  Cvejić,  uspostavlja  funkcije 
različite  od  onih  koje  je  imala  konceptualna  umjetnost 
u vizualnim  umjetnostima  60-ih  i 70-ih  godina. 
Koreografi  i plesači  razlažu  naslage  esencijalističkih 
predrasuda  o tome  što  je  dobar  predmet  plesa,  da  bi 
iskazali  mogućnosti  otvorenog  koncepta  plesa. 
Ukazuje  se  na  razmak  između  plešućeg  tijela  kao  slike 
(uramljenog  pogleda)  i kao  živog  pokreta  (tijela  koje 
izvodi  ponašanje).  Locira  se  isticanje  površine  ili, 
figurativno,  kože,  kao  mjesta  odvajanja  pokreta  od 
tijela.  Ističe  se  pokret  postavljen  kao  niz  aktualiziranih 
mogućnosti  upisanih  u plesnu  arheologiju  tijela. 
Publika  je  potaknuta  da  gleda  vlastito  promatranje. 
Novi  konceptualno  orijentirani  plesni  umjetnički 
radovi  nastaju  prijelazom  od  plesa  kao  umjetnosti  u 
područje  prezentacije  i istraživanja  vizualnih  medija. 
Koreografije  novog  plesa  se  mogu  prije  zamisliti  u 
prostoru  galerije  nego  u prostoru  definirane  teatarske 
scene-kao-kutije.  Na  primjer,  u UntitledTma  Sehgala 
(2001.)  ne  prezentira  se  samo  izvođenje  plesa  nego  i 
koreografije  iz  imaginarnog  muzeja  plesa.  U Sand 
table  Magali  Desbazeille  & Meg  Stuart/Damaged 
Goods  (2000.)  pokret  je  sveden  na  dodirivanje  slike 
tijela.  U Programme  Court  avec  Essorage  Gillesa 
Touyarda  i Borisa  Charmatza  (200 1 .)  tijelo  je  doslovno 
manipulirano  ciklusima  rada  motora  stroja  za  pranje 
rublja.  Cilj  tih  koreografskih  taktika  je  ukazivanje  na 
otklon  od  plesnog  esencijalizma,  tehnicizma  i esteti- 
zma  prema  konceptualnoj  kritičkoj  i dekonstruktivnoj 
tekstualnoj  manipulativnosti  povijesnim  i aktualnim 
diskursima  plesa  kao  umjetnosti  u doba  kulture. 

LITERATURA:  Caterl,  Cv63.Cv65,  Drami,  Hrv3,Novipl,  Postdl, 
Šuvl  2 1 , Vujano3,  Vujano4.  Vujano6,  Vujano7 


314 


Konceptualno  slikarstvo.  Konceptualno  slikarstvo 
pikturalnim  sredstvima  pokazuje,  prikazuje  i zna- 
čenjski  komunicira  koncepte  slike,  slikarstva,  jezika  i 
umjetnosti.  Svako  se  slikarstvo  ili  slika  zasniva  na 
konceptu  slike,  slikarstva,  prikazivanja,  vizualnog 
jezika,  pikturalnosti,  vizualne  naracije  i slikovnih 
simbola,  ali  koncept  slikarstva  postavljenje  u središte 
tek  nekih  slikarskih  djela.  Konceptualno  slikarstvo  je 
metajezičko,  jer  slikarskim  sredstvima  govori  o slici  i 
slikarstvu,  tj.  o mišljenju  o slici,  slikarstvu  i umjetnosti. 
Zamisao  konceptualnog  slikarstva  je  začeta  u slikama 
Marcela  Duchampa  iz  1 9 1 2.  godine  Aktovi  preoblače 
kralja  i kraljicu  velikom  brzinom  (The  King  and  Queen 
Traversed  by  Nudes  at  High  Speed  i Prolaz  od  dje- 
vice do  mlade  (The  Passage  fivm  Virgin  to  Bride),  u 
kojima  kritizira  modernističko  naglašavanje  fizičke 
strane  slikarstva  i čiste  vizualnosti  specifične  za  im- 
presionizam,  futurizam  i kubizam.  Ducfiamp  je  želio 
vratiti  slikarstvo  u službu  uma  i učiniti  ga  inte- 
lektualnim i narativnim  paradoksom  pikturalnih  formi. 
Naglašavao  je  da  umjetnost  treba  promijeniti  izraz  od 
animalnog  u intelektualni.  Bavljenje  konceptom 
slikarstva  bitno  je  za  pionirsku  apstrakciju  Vasilija 
Kandinskog,  Kazimira  Maljeviča,  Pieta  Mondriana, 
Thea  van  Doesburga.  Rad  belgijskog  slikara  Renća 
Magrittea  specifičan  je  oblik  konceptualnog  slikarstva. 
On  je  na  paradoksalan  način  povezivao  pikturalnu 
narativnu  strukturu  i riječi  prirodnog  jezika.  Na  slici 
Upotreba  riječi  I (1928.-1929.)  naslikao  je  lulu  s 
tekstom  “Ovo  nije  lula”.  Slika  raskrinkava  prirodu 
prikazivačkog  (mimetičkog)  slikarstva  koje  je  željelo 
iluzionistički  poistovjetiti  sliku  predmeta  i predmet 
koji  prikazuje.  Magritte  je  slikao  sliku  koja  nikada 
neće  biti  lula,  budući  da  je  samo  prikaz  lule,  što  je  i 
napisao  na  njoj.  Njegove  slike  ne  prikazuju  nego 
vizualnim  jezikom  govore  o semantičkim  i ontološkim 
granicama  prikazivanja  u slikarstvu. 

Zamisao  konceptualnog  slikarstva  je  nakon  Drugog 
svjetskog  rata  ustanovljena  u američkom  pop  artu 
radom  Jaspera  Johnsa  i Roya  Lichtensteina.  Njihovo 
slikarstvo  je  metajezik  o drugim  oblicima  prikazivanja. 
Johns  je  slikao  brojke  i slova  prikazujući  diskurzivne 
sustave  prikazivanja.  U njegovim  Metama  i Zasta- 
vama (1959.)  tautološki  dolazi  do  poklapanja  slike 
kao  predmeta  i prikazanog  predmeta.  Lichtenstein  je 
svojim  slikarstvom  prikazao  drugu  umjetnost,  tj.  strip 
i time  gradio  metajezički  i metavizualni  odnos  slike  i 
umjetnosti.  Za  većinu  konceptualnih  umjetnika  60-ih 
1 70-ih  godina  konceptualno  slikarstvo  nije  bilo  bitno, 
jer  su  smatrali  daje  slikarstvo  mrtvo  (Joseph  Kosuth) 
i da  treba  razviti  izvanumjetničke  metajezike  (Art &- 
Language ) pomoću  kojih  bi  se  prikazali  i istražili 
koncepti  umjetnosti.  Izuzeci  su:  (1)  rani  radovi  Mela 


Ramsdena,  na  primjer  Tajna  slika  (1967.),  koju  čine 
cma  monokromna  kvadratna  površina  i tekst  “Sadržaj 
ove  slike  je  nevidljiv;  karakter  i dimenzije  sadržaja  se 
drže  u tajnosti,  poznate  su  samo  umjetniku.”,  (2) 
akrilik  slike  Johna  Baldcssarija  koje  čini  bijela  mono- 
kromna površina  s ispisanim  tekstom,  na  primjer 
“Slika  je  vlastita  dokumentacija.”,  (3)  slike  s tekstu- 
alnim paradoksima  Marcela  Broodthaersa,  (4)  zidne 
slike  s riječima  Roberta  Barryja,  (4)  zidno  strukturalno 
slikarstvo  Sola  LeWitta,  (5)  diptisi  Brace  Dimi- 
trijevića;  na  jednoj  slici  je  ispisano  ime  značajne  osobe 
(Lconardo  da  Vinci),  a na  drugoj  ime  slučajnog  pro- 
laznika (Tihomir  Simčić),  itd.  Termin  konceptualno 
slikarstvo  su  kao  oznaku  za  svoj  rad  upotrijebili 
Shusaku  Arakawa  i Julije  Knifer.  Arakawine  slike  su 
vizualizacije  misli  i kao  takve  prikazi  misaonog  polja. 
Njegov  slikarski  projekt  uspostavlja  samosvijest  o 
slikarskoj  vizualizaciji  i ukazuje  se  kao  introspektivni 
uvid  u svijest  o pikturalnom  prostoru.  Julije  Knifer  je 
svoje  slikarstvo  zasnovao  kao  antislikarstvo,  tj. 
negaciju  pikturalnih  prikaza,  optičkih  efekata  i 
vizualne  evolucije.  Njegove  slike  su  konceptualne,  jer 
ih  stvara  iz  koncepta  (duh  kao  pogon  realizacije),  iz 
zamisli  specifične  forme  meandra.  Svaka  slika  je 
pojedinačni  trag  i primjer  realizacije  koncepta:  mi- 
saonog tijeka  preobrazbe  općeg  koncepta  u pojedi- 
načno djelo  i očuvanja  njegove  općenitosti  kao  ideje 
u svakom  pojedinačnom  djelu  (crtežu,  slici  na  platnu, 
zidnoj  slici,  tekstu  o slikarstvu).  Analitičko  slikarstvo 
70-ih  godina  (Robert  Ryman,  Gergelj  Urkom,  Boris 
Demur)  ima  odlike  konceptualnog  slikarstva,  budući 
da  nastaje  utjecajem  konceptualne  umjetnosti  na 
autorefleksivna  istraživanja  koncepta  i prirode  sli- 
karstva kao  umjetničke  prakse. 

LITERATURA:  Anla24.  Artla26,  Brug  l , Con3,  Den9,  Dcn  1 9.  Den22, 
Den32,  Dim2,  Duchl,  Ga2,  Harr22,  Harr44,  Knil,  Kni2.  Kni3. 
Kuspl3, 1.ippl,  Makol,  Ort2,  Rym2,  Urk2 

Konkretizam.  Konkretizam  je  naziv  za  pristup  um- 
jetničkom djelu  kao  samo-prisutnoj  i na  formalno 
doslovan  način  oblikovanoj  ili  strukturiranoj  materiji 
(boji,  čeliku,  zvuku,  grafičkim  zapisima  riječi  i slova). 
Konkretističko  djelo  ne  pokazuje  ništa  drugo  osim 
svojih  materijalnih  svojstava  i poretka.  Ta  svojstva  i 
poredak  su  prisutni  u realnom  prostoru  i vremenu. 
Pojam  konkretizma  je  uveden  razvojem  i kritikom 
pojma  apstraktnog  slikarskog  ili  kiparskog  djela  kao 
onog  što  je  izvedeno  evolucijom  prikazivačke  (mi- 
metičke)  forme  ili  evolucijom  prikazivačkih  (mime- 
tičkih)  znakova.  Pokazuje  se  da  umjetničko  djelo  ne 
nastaje  nužno  iz  evolucijske  preobrazbe,  redukcije  ili 
apstrahiranja  aluzivnog,  mimetičkog  ili  ikoničkog 
prikazivanja  nego  iz  samog  formalistički  i tehnološki 

postavljenog  strukturiranja  likovne  (pikturalnc, 
skulpturalne)  materije.  Pojam  konkretizam  je  uveo 
Thcovan  Doesburg  1930.  godine  u manifestu  kon- 
kretizma:  “Konkretno  slikarstvo,  a ne  apstraktno,  jer 
ništa  nije  konkretnije,  stvarnije  od  jedne  linije,  jedne 
boje,  jedne  površine”.  Zamisli  konkretizma  su  se 
razvijale  od  avangardi  do  neoavangardi  u različitim 
umjetnostima:  (a)  u slikarstvu  i skulpturi  (Theo  van 
Doesburg,  Max  Bili),  (b)  u muzici  (Pierre  Schaeffer), 
i (c)  u poeziji  (Eugen  Gomringcr,  Pierre  Gamier). 
Umjetnici  konkretizma  su,  kao  moderni  ekspe- 
rimentatori,  radili  sa  statusom  i fenomenom  umjet- 
ničkog djela,  s novim  postupcima  i medijima  stvaranja 
umjetničkog  djela  i s novim  sredstvima  prezentacije 
djela.  Umjetnicima  konkretizma  svojstven  je  racio- 
nalan, impersonalan  i poput  laboratorijskog  istraži- 
vački umjetnički  rad.  Max  Bili  je  konstruirao  slike, 
skulpture  i objekte  koji  su  bili  vizualizacije  mate- 
matičkih formula,  a nastala  djela  su  pokazivala 
isključivo  doslovno  pojavljivanje  materijalizirane 
matematike.  Francuski  kompozitor  Pierre  Schaeffer 
je  oko  1948.  godine  uveo  pojam  konkretne  muzike 
(musique  concrete).  Konkretna  muzika  je  ekspe- 
rimentalna tehnika  muzičkog  komponiranja  zasnovana 
na  upotrebi  snimljenih  zvukova  i neobrađenog  grubog 
zvučnog  materijala.  Karakteristični  princip  kompo- 
niranja konkretne  muzike  zasniva  se  na  snimanju 
različitih  prirodnih  ili  artificijelnih  zvukova  i njihovog 
naknadnog  montiranja.  Ovi  zvukovi  mogu  biti 
kombinirani,  mijenjani,  prekrajani  i transformirani 
različitim  efektima.  Završeno  djelo  je  kombinacija 
različitih  zvučnih  efekata  koji  čine  specifični  zvučni 
događaj. 

LITERATURA:  Bann  1 , Bili  1 , Carlsu  I , Colt  I , Cris  I , Den  1 02,  Fricd  1 , 
Jaf3 

Konkretna  poezija.  Konkretna  poezija  je  vrsta 
eksperimentalne  književnosti  koja  istražuje  svoje 
sredstvo,  jezik,  kroz  vizualne,  zvučne  i gestualne 
modele  izražavanja.  Pojam  konkretne  poezije  su 
između  1953.  i 1956.  uveli  Oyvind  Fahlstrom,  Eugen 
Gomringer  i brazilska  grupa  Noigandres  (Augus- 
ta i Haroldo  da  Campos,  Decio  Pignatari).  Teoriju  i 
praksu  konkretne  poezije  razvijali  su  Max  Bense, 
Siegfried  Schmidt,  Adriano  Spatola,  lan  Harni lton 
Finlay,  Jifi  Valoch,  Miroslav  Klivar,  Dick  Higgins, 
Richard  Kostelanetz,  Timm  Ulrichs,  kao  i Vladan 
Radovanović,  Taras  Kermauner,  grupa  OHO,  Denis 
Poniž,  Josip  Stošić,  Darko  Kolibaš,  Biljana  Tomić, 
Miroljub  Todorović,  grupa  Bosch+Bosch , Vojin 
Rešin-Tucić  i drugi. 

Pojam  konkretizam  preuzet  je  iz  likovnih  umjetnosti. 
Uveo  gaje  Theo  van  Doesburg,  a označuje  apstraktna 


umjetnička  djela  koja  pokazuju  svoju  materijalnost  i 
predmetnost.  Značenja  konkretnog  umjetničkog  djela 
su  značenja  njegove  vizualne,  materijalne  i prostome 
pojavnosti  i izgleda.  Prema  Maxu  Benseu  konkretna 
poezija  je  samosvjesna  poezija,  koja  svoju  estetsku 
realnost  priopćuje  jezikom  znakova.  Ti  znakovi  su 
riječi,  no  riječ  se  ne  javlja  kao  konvencionalni  nego 
kao  konstruktivni  nosilac  značenja.  Konkretna  pjesma 
je  ograničena  na  imenice  koje  označuju  konkretne 
predmete  i bića.  Ona  je  tautološka,  jer  doslovno  po- 
kazuje svoj  pojavni,  formalni  i materijalno  konkretni 
poredak.  Ona  tematizira  samu  sebe.  Podudarnost 
oblikovnog  i sadržajnog  temeljni  je  princip  konkretne 
poezije:  “Sadržaj  je  oblik,  a oblik  sadržaj,  oblik  pjesme 
istovremeno  je  i njena  struktura”.  Evolucija  konkretne 
poezije  vodila  je  od  semantičke  u asemantičku 
konkretnu  poeziju.  Polazišta  semantičke  konkretne 
poezije  su  u formalnom  istraživanju  poetskog  zapisa, 
razbijanju  linijskog  stiha  i oblikovanju  vizualne 
strukture  zapisa  uz  uvažavanje  odnosa  oblika  zapisa  i 
semantičkih  vrijednosti.  Asemantička  konkretna 
poezija  naglašava  materijalne  nositelje  poetskog  izraza 
reducirajući  značenjske  aspekte.  Vizualna  konkretna 
poezija  ukazuje  na  vizualne  aspekte  i kvalitete  zapisa 
riječi,  odnosno  na  značenjski  potencijal  koji  proizlazi 
iz  samog  vizualnog  oblika  zapisa.  Konkretna  fono- 
poezija  zasniva  se  na  zvučnim,  glasovnim  i govornim 
aspektima  čina  izgovaranja  riječi  i glasova,  tj.  na 
ukazivanju  na  zvučni  materijal  jezika.  Objektna 
konkretna  poezija  nastala  je  tautološkim  povezivanjem 
trodimenzionalnih  predmeta  i riječi.  Gestualna 
konkretna  poezija  predstavlja  istraživanje  oblika  i 
mogućnosti  poetskog  izražavanja  gestom,  činom, 
akcijom  ili  ponašanjem. 

LITERATURA:  Battl . Bens2,  Bory  L Brej2,  Campol,  Camop2,  Đu5, 
Hori , Kons4,  Pon  l , Pon3,  Schmid3,  Schmid4,  Solt  1 , Šuv36,  Todor3, 
Tom6,  Waldr  1 , \Villiam  I , Zag  l 

Konotacija.  Vidi:  Retorika  slike 

Konstruktivizam.  Konstruktivizam  je  naziv  za  raz- 
ličite pojave  u niskoj,  sovjetskoj  i europskoj  interna- 
cionalnoj umjetnosti  kasnih  10-ih  i 20-ih  godina  XX. 
stoljeća  koje  se  određuju  zamislima  i postupcima 
konstruiranja  i industrijske  proizvodnje  umjetničkog 
djela.  Konstruktivizam  je  nastao  u Rusiji  gdje  taj 
termin  označava  različite  pro-inženjerske  konstruk- 
tivne postupke  stvaranja  umjetničkog  djela.  Naum 
Gabo  i AntoinePevsnersu  objavili  Realistički  manifest 
(1920.)  u kojem  su  proklamirali  novu  realističku 
umjetnost  zasnovanu  na  pro-matematičkom  i gra- 
đevinskom konstruiranju  umjetničkog  objekta.  Vla- 
dimir Tatljin  je  govorio  o “prostornom  konstruk- 

tivizmu”  kao  evoluciji  kubizma  i kubofuturizma. 
Kazimir  Maljevič  je  suprematizam  odredio  kao  praksu 
suprotnu  konstruktivizmu,  premda  je  mnoge  zamisli 
i postupke  konstruktivizma  (reduktivnost,  stroge 
forme,  izvođenje  forme  iz  forme,  rad  za  masovnu 
proizvodnju)  uključio  u praksu  i teoriju  suprematizma. 
E1  Lissitzky  je  koncipirao  proun  (projekt  utvrđenja 
novog)  i radio  je  na  konstruktivnim  sintezama  slike, 
skulpture,  objekta,  ambijenta  i arhitekture.  lija  Eren- 
burg  je  pisao  o internacionalnom  konstruktivizmu. 
Ljubov  Popova,  Varvara  Stepanova  i Aleksandar 
Rodčenko  su  se  zalagali  za  produkcionizam,  a Nikolaj 
Tarbukin  za  umjetnost  strojeva,  itd.  Sovjetski  kon- 
struktivizam je  nastao  iz  ruskog  kubofuturizma  za- 
oštravanjem poetičkih  (od  apstraktno-stvaralačkih 
postupaka  prema  konstruiranju  i proizvodnji)  i po- 
litičkih (smrt  umjetnosti,  preobrazba  umjetnosti  u 
inženjersku  praksu,  realizacija  boljševičke  politike) 
stavova.  Na  primjer,  u produkcionizmu  se  pažnja 
usmjeravala  na  problem  konstrukcije  i to  razradom 
problema  fakture  (organizacije  likovne  površine), 
tektonikc  (efektivnog  iskorištavanja  materijala)  i 
konstrukcije  (oblikotvome  djelatnosti).  U produk- 
tivističkom  konstruktivizmu  dolazi  do  odbacivanja 
tradicije  umjetnosti  i promjene  statusa  umjetnika  od 
stvaraoca  prema  proizvođaču.  Umjetnik  konstruktivist 
postaje  proizvođač  nove  društvene  realnosti.  Za 
razliku  od  futurista  on  ne  izražava  dojam  (doživljaj, 
san)  o mehaničkom  svijetu  strojeva  nego  sudjeluje  u 
njegovoj  realizaciji.  Zato  je  konstruktivizam  utopijski 
projekt.  Na  primjer,  Piva  radna  grupa  konstruklivista 
(Rodčenko,  Stepanova,  braća  Štenberg,  Medunecki, 
Joganson  i Gan)  je  objavila  rat  protiv  umjetnosti  i njene 
estetike  kao  metafizike  stvaranja  i izražavanja.  Jedna 
od  radikalnih  postavki  konstruktivizma  je  izvedena 
na  trećoj  izložbi  OBMOKhU-a  u svibnju  1921.  godine 
djelima  koja  su  demonstrativno  napuštala  “obliko- 
vanje lijepih  formi”  u ime  “konstruiranja  novih 
industrijskih  formi”.  Te  forme  su  bile  doslovne  i 
egzaktne. 

Pod  utjecajem  ruskog  konstruktivizma,  a posebno 
propagandnog  djelovanja  E1  Lissitzkog,  konstruk- 
tivizam u prvoj  polovini  20-ih  godina  postaje  niz 
internacionalnih  umjetničkih  pojava.  Bauhaus  se 
sredinom  20-ih  preorijentirao  od  ekspresionizma  i 
apstrakcije  prema  konstruktivizmu  pod  utjecajem 
Laszla  Moholy-Nagyja  i Thea  van  Doesburga,  osobito 
u vrijeme  uprave  Hannesa  Meyera.  De  Stijl,  posebno 
Theo  van  Doesburg,  prihvaća  zamisli  E1  Lissitzkog  i 
paradoksalno  ih  inkorporira  u teoriju  i praksu  neo- 
plasticizma.  Utjecaji  konstruktivizma  se  očituju  u radu 
češke  avangardne  grupe  Devetsil,  u mađarskom 
aktivizmu,  hrvatskom  i srpskom  zenitizmu,  sloven- 


skom konstruktivizmu  Avgusta  Čemigoja,  itd. 
Theo  van  Doesburg,  E1  Lissitzky  i Hans  Richter  su 
organizirali  Kongres  internacionalnih  progresivnih 
umjetnika  (Diisseldorf,  29.-31.5.1922.)  na  kojem  je 
konstituiran  internacionalni  konstruktivistički  pokret, 
a konstruktivizam  određen  kao  internacionalna 
umjetnost.  Kasnih  20-ih  i 30-ih  godina  konstruk- 
tivizam je  u SSSR-u  bio  ugušen  u ime  vladajućeg 
socijalističkog  realizma,  u Europi  se  transformira  od 
revolucionarne  u eksperimentalnu  umjetnost  (kasni 
De  Stijl,  Bauhaus,  konkretizam,  grupa  Circle,  grupa 
Circle  et  Carre)  koja  je  ulazila  u svijet  visoke  um- 
jetnosti i kontekste  apstrakcije,  kao  i u masovnu 
industrijsku  proizvodnju  zapadnog  kapitalizma. 
Umjetničko  djelo  (slika,  skulptura,  objekt,  instalacija, 
ambijent,  dizajn  tekstila,  dizajn  pokućstva,  grafički 
dizajn,  arhitektura,  fotografija,  film,  poezija)  u 
konstruktivizmu  se  naziva  konstrukcija.  Konstrukcija 
je  rezultat  (proizvod)  postupka  konstruiranja;  ra- 
cionalnog definiranja  (koncipiranja,  planiranja)  i 
egzaktnog  i dosljednog  izvođenja  artificijelne  forme. 
Konstruiranje  kao  postupak  ili  metoda  izvođenja 
forme  je  uveden  i razrađen  u tehničkim  znanostima 
(primijenjena  matematika,  strojarstvo,  arhitektura  i 
građevinarstvo)  i kao  takav  je  primijenjen  na  stvaranje 
umjetničkih  djela.  Konstrukcija  je  najčešće  formalno 
djelo  koje  pokazuje  jedino  svoj  strukturalni  poredak 
elemenata  i,  posredno,  otkriva  logiku  stvaranja 
konstrukcije.  Premda  je  zasnovan  na  formalnom 
izvođenju  umjetničkog  djela,  konstruktivizam  nije 
formalistička  umjetnost,  budući  da  se  ne  zalaže  za 
autonomiju  umjetnosti,  a “formalno  stvaranje  djela” 
smatra  znakom  tehničke  i industrijske  civilizacije  u 
revolucionarnoj  borbi.  Svojim  tipičnim  tehničkim 
izgledom,  umjetničko  djelo  kao  konstrukcija  je  znak 
tehničke  civilizacije,  ono  simbolički  prikazuje  i 
zastupa  vrijednosti,  mogućnosti,  identitet  i ciljeve 
tehničke  civilizacije.  U sovjetskom  konstruktivizmu 
pažnja  je  posvećena  revolucionarnoj  tehničkoj 
civilizaciji  stvaranja  ili  konstruiranja  novog  društva  i 
nove  prirode  za  epohu  komunizma.  Umjetnik  je 
inženjer,  tehnički  realizator  ili  dizajner  nove  svako- 
dnevnice. U zapadnom  konstruktivizmu  se  otkrivaju 
dvije  tendencije:  (1)  ona  koja  vodi  preobrazbi  auto- 
nomije umjetničkog  estetskog  stvaranja  u dizajnersku 
projektantsku  praksu  rada  za  masovnu  industrijsku 
proizvodnju  i potrošnju  - ovaj  ideal  uključivanja 
konstruktora-umj etnika  u industrijsku  proizvodnju  je 
anticipiran  u Bauhausu  i De  Stijlu,  ali  je  u potpunom 
smislu  realiziran  tek  prijenosom  zamisli  konstruk- 
tivizma, prije  svega,  radom  Laszla  Moholy-Nagyja, 
U SAD  kasnih  30-ih  i 40-ih  godina  XX.  stoljeća,  i (2) 
ona  koja  preobražava  radikalni  konstruktivizam  u 

jednu  od  tendencija  apstraktne  umjetnosti  visokog 
modernizma  (grupa  Circle , konkretizam).  Nakon 
drugog  svjetskog  rata  dolazi  do  obnove  nekih  kon- 
struktivističkih  koncepcija  i nastanka  neokonstruk- 
tivizma  kao  istraživačke,  proznanstvene  i tehnokratske 
umjetnosti  neoavangarde. 

LITERATURA : Bann  1 , Bate  I , Bauh  I , Bauh2,  Bay  1 , Coo  1 , Den  1 02, 
FlaklS,  Fricdl,  Grcati,  Grubi , Jaf2,  Jani,  Kargl,  Konstl,  Kreči, 
Lavi,  Marki,  Petril,  Poslel,  Rotzl,  Rowl,  Sus5.  VVcissl,  Winl 

Kontejner.  Kontejner  je  metalna  posuda  većih  di- 
menzija u koju  se  obično  smješta  rasuti  materijal 
(pijesak,  zemlja)  ili  materijal  u komadima.  Upotreba 
kontejnera  je  karakteristična  za  earth  works  radove  i 
djela  siromašne  umjetnosti.  U kontejner  se  smješta 
zemlja,  rude  ili  otpaci  da  bi  se  izložili  u galerijskom 
prostoru.  Kontejner  ostvaruje  dvije  funkcije:  (1) 
omogućava  da  se  rasuti  materijal  izloži  i odvoji  od 
prostora  galerije  i (2)  omogućava  da  se  rasuti  materijal 
ne  preoblikuje  u novu  formu,  budući  da  je  kontejner 
samo  posuda  i ambalaža  u kojoj  se  materijal  nalazi.  U 
kontejneru  se  materijal  izlaže  kao  sam  materijal 
(tautološka  razina)  i kao  neuobličeni  materijal 
(primamo  prirodno  stanje  materijala). 

LITERATURA:  Ccla2,  Hobi,  Holtl,  Hun:7,  LipplO,  Meyerjl 

Kontekst.  Kontekst  je  okvir  ili  okruženje  u kojem  se 
pojavljuje,  nastaje,  upotrebljava,  označuje  i razumijeva 
predmet,  situacija,  događaj,  biće,  jezik,  umjetničko 
djelo  i njegovo  značenje.  Kontekstualne  teorije  zna- 
čenja pokazuju  da  značenje  umjetničkog  djela  i 
djelovanja  ne  određuje  njegova  unutrašnja  struktura 
likovnih  i semiotičkih  aspekata  nego  kontekstu  kojem 
ono  nastaje  i funkcionira. 

Interkontekstualnost  pokazuje  da  značenja  umjet- 
ničkog djela  pripadaju  različitim  kontekstima  um- 
jetnosti i kulture  koja  su  u međusobnim  odnosima 
razmjene,  prikazivanja,  upotrebe,  preobrazbe,  itd. 
Termin  interkontekstualnost,  analogno  terminu  in- 
tertekstualnost,  postao  je  značajan  za  teoriju  i praksu 
umjetnosti  tijekom  60-ih  godina,  kada  su  francuski 
strukturalisti  i poststrukturalisti  Roland  Barthes,  Julia 
Kristeva,  Cvetan  Todorov,  Jacques  Derrida  i Philippc 
Sollers  pokazali  da  znak  ili  tekst  nema  značenja  po 
sebi  nego  ih  stječe  tako  što  se  odnosi  na  druge  tekstove 
ili  znakove. 

Na  primjer,  slika  koja  prikazuje  Bogorodicu  je 
interkontekstualna  tvorevina,  budući  da  u značenj- 
skom  smislu  pripada  kontekstu  umjetnosti  i kontekstu 
religije.  Modernistička  umjetnost  reducira  interkon- 
tekstualnost da  bi  stvorila  specifični  autonomni  kon- 
tekst umjetnosti  (slikarstva,  skulpture,  fotografije).  Za 
avangardu,  neoavangardu  i postavangardu  interkon- 


tekstualnost je  postupak  prekoračivanja  granica 
umjetničkog  djela  i svijeta  umjetnosti.  Marcel  Du- 
ehamp  je  strategiju  ready-madea  odredio  kao  postupak 
promjene  konteksta  predmeta,  čime  se  mijenja  njegov 
značenjski  i vrijednosni  status.  Radovi  konceptualne 
umjetnosti  (tekstovi,  razgovori  i teorijski  objekti)  su 
interkontekstualni  zato  što  su  nastali  zasnivanjem 
filozofske,  lingvističke  i ideološke  rasprave  u kon- 
tekstu svijeta  umjetnosti.  Teoretičar  konceptualne  um- 
jetnosti Charles  Harrison  je  pisao  da  grupa  Art&Lan- 
guage  pokazuje  da  objekt  umjetnosti  nikada  nije 
striktno  formalno  vizualan  nego  da  uvijek  nastaje  pod 
utjecajem  ideja  i informacija  iz  različitih  disciplina. 
Za  američkog  konceptualnog  umjetnika  Josepha 
Kosutha  umjetničko  djelo  je  uvijek  funkcija  konteksta 
svijeta  umjetnosti,  kulture  i društva  u kojem  nastaje; 
zato  je  za  njega  rad  u konceptualnoj  umjetnosti 
analogan  radu  antropologa  (antropološka  umjetnost) 
koji  istražuje  kontekstualne  aspekte  egzotične  i 
nepoznate  kulture.  U postmodemizmu  se  zamisao 
interkontekstualnosti  ogleda  u nepostojanju  stabilnih 
značenjskih  i medijskih  okvira  prezentacije  djela, 
ukidanju  granica  između  umjetničkog  djela  i bilo  kojeg 
drugog  proizvoda  kulture  i u eklektičkom  povezivanju 
raznorodnih  kontekstualnih  i povijesnih  sadržaja. 
Austrijski  teoretičar  umjetnosti  i umjetnik  Peter  VVeibel 
uveo  je  termin  kontekstualne  umjetnosti  (engl,  context 
art)  da  bi  označio  neokonceptualistiČka  istraživanja 
konteksta  kulture  i umjetnosti  tijekom  80-ih  i 90-ih 
godina.  U kontekstualnoj  je  umjetnosti  umjetničko 
djelo  sonda  kojom  umjetnik  testira  različite  seman- 
tičke, receptivne,  kulturološke,  ideološke  i vrijednosne 
situacije.  Ono  se  premješta  iz  konteksta  u kontekst 
preobražavajući  svoja  značenja,  smisao,  vrijednost  i 
sistem  pcrccptivnih  uvjeta. 

LITERATURA:  Artlall,  Blacl,  Harrl2,  Kosu  14,  Kovl,  Marti  1, 
Mattl,  Miš7,  Šuv63,  Todo2,  Todo3,  \Vcibl 

Kontemplacija.  Kontemplacija  je  razmišljanje,  unu- 
trašnja duhovna  usredotočenost,  postizanje  sabranosti 
ili  način  "unutrašnjeg  primanja  poruka  duhovnih  bića". 
Razlikuju  se:  ( 1 ) mistička  kontemplacija,  (2)  filozofska 
meditacija,  (3)  estetska  kontemplacija,  (3)  kontem- 
placija kao  duhovno  stanje  koje  prethodi  stvaranju 
umjetničkog  djela  i (4)  kontemplacija  kao  umjetnički 
rad.  Često  se  termini  kontemplacija  i meditacija  koriste 
kao  sinonimi. 

Mistička  kontemplacija  je  postizanje  unutrašnjeg 
duhovnog  usredotočenj a i sabranosti  pažnje,  odnosno 
način  unutrašnjeg  primanja  poruke  duhovnih  bića 
(anđela,  Boga).  Kršćanska  mistička  teologija  razlikuje 
tri  stupnja  kontemplacije:  (1)  molitvu,  (2)  meditaciju 
ili  razmišljanje  o onome  što  su  autori  molitve  zamislili 

i o duhovnim  porukama  i (3)  stanje  svijesti  usre- 
dotočene na  unutrašnji  doživljaj,  viziju  božanskog  ili 
primljenu  poruku.  U sufizmu,  islamskom  misticizmu, 
kontemplacija  je  stanje  transa  u kojem  čovjek  postiže 
jedinstvo  s Bogom.  U budizmu  je  kontemplacija  ap- 
straktna umjetnost  njegovanja  šutnje.  Apstraktnost 
budističke  kontemplacije  je  izražena  odsutnošću 
konkretnog  predmeta  ili  misli  na  koju  se  usmjeruje 
pažnja,  tj.  isključenjem  misaone  refleksije  iz  do- 
življajnog  toka  svijesti.  Mistička  kontemplacija  se 
može  ostvariti  u svakom  obliku  ponašanja,  iako 
pojedini  duhovni  sistemi  razvijaju  specifične  tehnike: 
kršćanstvo  molitvu,  sufizam  ples  utemeljen  na 
kružnom  rotiranju  tijela  i pjevanju,  budizam  sjedeći 
položaj  tijela,  koncentriranje  pažnje  na  ritam  disanja 
i promatranje  mandale. 

Filozofska  meditacija  je  proces  razmišljanja  i kon- 
centracije na  čistu  misaonu  refleksiju  koja  ne  ovisi  o 
podacima  i informacijama  vanjskog  svijeta.  Estetska 
kontemplacija  je  usredotočenost  pažnje  na  umjetničko 
djelo  ili  prirodno  lijepo.  Ona  je  misaono  i duhovno 
prožimanje  promatrača  i djela  u izravnom  osjetilno- 
duhovnom  doživljaju.  Kontemplirati  umjetničko  djelo 
najčešće  znači  udubiti  se  u njega  i doživjeti  ga  kao 
čisti  estetski  fenomen.  Kontemplacija  umjetničkog 
djelaje  postupak  povratka  samoj  stvari,  tj.  neposrednoj 
pojavnosti  umjetničkog  djela  kao  cjeline,  koja  nastaje 
u svijesti  promatrača.  Kontemplacijom  umjetničkog 
djela  teži  se  brisanju  granice  između  subjekta  i objekta 
estetskog  doživljaja.  Rezultat  estetske  kontemplacije 
nije  novo  znanje  o umjetničkom  djelu  i umjetnosti 
nego  cjelokupnost  doživljaja. 

U tradicionalnim  mističkim  školama  postoji  uvjerenje 
da  umjetnik  stvara  umjetničko  djelo  postizanjem 
duhovne  sabranosti  ili  prijemom  poruke  (Božjeg  glasa, 
telepatske  komunikacije,  inspiracije)  i daje  stvaranje 
umjetničkog  djela  postupak  prevođenja  u vizualni  ili 
nišani  jezik.  Pioniri  apstraktnog  slikarstva  Vasilij 
Kandinski,  Kazimir  Maljevič  i Piet  Mondrian  aps- 
traktno su  slikarstvo  shvaćali  kao  izraz  unutrašnje 
nužnosti,  doživljaj  Čiste  bespredmetnosti  ili  pravu 
nlastičku  realnost  svijeta,  koja  se  otkriva  u kontem- 
plativnoj koncentraciji.  Pritom  se  uspostavlja  analogija 
;zmeđu  redukcije  vizualnih  mimetičkih  prikaza  u 
rdikarstvu  i unutrašnje  redukcije  svijesti  u kontem- 
placiji. Hipi  kulturi  60-ih  i kulturi  ncw  agea  svojstvena 
e grupna  meditacija  koja  je  istovremeno  mistički 
ntual,  oblik  postojanja  komune  i umjetnički  hepening. 
Za  pojedine  performans  umjetnike  (Zoran  Belić  W., 
Marina  Abramović  i Ulay)  karakteristično  je  da  sam 
čin  kontemplacije  ritualiziraju  kao  specifičan  tea- 
•.raliziran  događaj  koji  izvode  pred  publikom.  U takvoj 
. rsti  rada  kontemplativni  unutrašnji  čin  koncentriranja 


pažnje  ostaje  skriven,  ali  se  pokazuju  oblici  ponašanja 
koji  ga  prate  ili  njegovi  vanjski  učinci.  U performansu 
iz  serije  Noćno  prelaženje  mora  ( 1 98 1 .- 1 982.)  Marina 
Abramović  i Ulay  sjedili  su  za  stolom  šuteći  šesnaest 
dana  po  sedam  sati  dnevno.  Na  stolu  su  se  nalazili 
zlatni  bumerang,  2 1 gram  zlatnih  zrna  i živi  piton. 

LITERATURA:  Absl,  Bclil,  Beli7,  Beli8.  Bloo2,  Coyl,  Ker3, 
KusplO,  Pogl  l,  Regl,  Rinl,  Rin4,  Rosenb2,  Tati,  Tu3,  NVattsl 

Kontrolirana  gesta.  Kontrolirana  gesta  označuje 
postmodemističke  unutarslikarske  interpretacije  en- 
formela,  apstraktnog  ekspresionizma  i monokromnog 
slikarstva.  Sredinom  80-ih,  poslije  transavangardnog 
i neoekspresionističkog  povratka  predmodemističkim 
i ranomodemističkim  modelima  figuracije,  dolazi  do 
slikarskog  reinterpretiranja  modernističke  apstrakcije. 
Postmodemističke  slikarske  reinterpretacije  prošlih 
stilova  nisu  strategije  sljedbeništva,  homaggea  ili 
klasicističkog  ponavljanja  ostvarene  umjetničke 
kvalitete  kao  ideala  nego  pokušaj  da  se  kroz  remake  u 
novom  vremenu  doživi  jaka  umjetnička  inspiracija. 
Slikarstvo  kontrolirane  geste  nastaje  u doba  kada  cijela 
Istočna  Europa,  a posebno  Jugoslavija,  doživljava 
duboku  krizu  identiteta,  što  je  pogodno  tlo  za  rekon- 
strukciju mentaliteta  izoliranog,  ugroženog  i osam- 
ljenog pojedinca  karakterističnu  za  egzistencijalističku 
epohu  50-ih.  Slikarstvo  kontrolirane  geste  u for- 
malnom smislu  potencira  odnose  prema  materijalu  i 
primamosti  stvaranja  materijalnog  apstraktnog  znaka. 
U značenjskom  i vrijednosnom  smislu  to  slikarstvo 
najavljuje  mogućnost  obnove  modernističkih 
autorefleksivnih  i reduktivnih  postupaka  u okviru 
postmodemističkih  remakea,  tj.  ukazuje  na  vitalnost 
modernističke  poetike  i estetike.  Riječ  je  o radu 
umjetnika  koji  spoznaje  vlastiti  slikarski  postupak 
(kontrolira  i disciplinira  apstraktnu  gestu)  i rad  učenog 
umjetnika,  za  razliku  od  enformelista  i apstraktnih 
slikara  50-ih  godina  koji  su  bili  intuitivci.  Predstavnici 
su:  Slobodan  Peladič,  Mirko  Zrinšćak,  Ksenija  Mogin, 
Dalibor  Laginja,  Pcrica  Donkov,  Anto  Jerković,  Goran 
Fruk,  Maijan  Gumilar,  Aleksandar  Rafajlović,  Jelena 
Perić,  Brane  Sever. 

LITERATURA:  Dcn67,Šp  I 

Kopija.  Kopijaje  umjetničko  djelo  nastalo  doslovnim 
prikazivanjem  drugog  umjetničkog  djela  s ciljem  da 
ga  (1)  falsificira,  (2)  umnoži  radi  prikazivanja  što 
većem  broju  ljudi  (reprodukcija),  (3)  umnoži  stvarajući 
više  originalnih  primjeraka  djela  (zamisao  multipla  u 
neoavangardama  pokazala  je  da  se  umjetničko  djelo 
može  realizirati  u više  istovjetnih  i jednakovrijednih 
primjeraka)  i (4)  prikaže  kao  prikazivanje  vizualnih 
reprezentacija  kulture. 

Krajem  XIX.  stoljeća  na  početku  modernizma  na- 
puštaju se  klasicističke  zamisli  kopije  kao  osnove 
svakog  umjetničkog  stvaranja.  Zamisli  kopije,  dane 
kroz  koncepte  klasicističkih  idealnih  formi,  kompo- 
zicijske  mimetičke  strukture  i likovne  naracije  od- 
bacuju se  u ime  originalnosti  i neponovljivosti  čistog 
likovnog  izraza.  Kopija  je  postala  značajna  u moder- 
nizmu, usavršavanjem  suvremenih  reprodukcijskih 
medija  (tiskarske  tehnike,  fotografija,  industrijska 
serijska  proizvodnja)  i mogućnošću  da  se  jedan  objekt 
(skulptura,  grafika,  fotografija,  film,  video  rad)  umnoži 
u velikom  broju  istovjetnih  primjeraka.  U industrij- 
skom društvu,  zasnovanom  na  serijskoj  proizvodnji  i 
strojnoj  reprodukciji,  originalnost  umjetničkog  djela 
gubi  smisao,  jer  svako  umjetničko  djelo  postaje 
multipl. 

IJ  postmodemizmuje  zamisao  kopije  i kopiranja  uve- 
dena kao  metoda  mimezisa  mimezisa,  tj.  prikazivanja 
aktualnih  ili  povijesnih  umjetničkih  djela,  svijeta 
umjetnosti  i kulture  u umjetnosti.  Razlikuju  se  um- 
jetnički radovi  utemeljeni  na:  (1 ) doslovnom  kopiranju 
umjetničkih  djela,  (2)  kolažiranju  fragmenata  drugih 
umjetničkih  djela  i (3)  preuzimanju  stila,  oblika 
izražavanja  i prikazivanja.  Giorgio  de  Chirico  je  radio 
kopije  vlastitih  originala  historizirajući  svoj  inovacijski 
i ekscesni  rad  na  području  metafizičkog  slikarstva. 
Radomir  Damnjanović  Damnjan  80-ih  je  godina  radio 
kopije  de  Chiricovih  slika  ukazujući  na  kopiju  kopije. 
Rad  Shcrrie  Levine  ili  Gorana  Đorđcvića  se  tijekom 
80-ih  zasnivao  na  doslovnom  kopiranju  reprodukcija 
i umjetničkih  djela  avangardi  i neoavangardi  s ciljem 
naglašavanja  potrošenosti  i dovršenosti  umjetnosti  kao 
stvaralačke  prakse.  Ncodadaist  i pop  umjetnik  Robert 
Rauschenberg  je  početkom  60-ih  pomoću  fotografije 
i serigrafije  anticipirao  postmodemističke  kolaže 
fragmenatamih  kopija  vizualnog  svijeta.  Slike  Davida 
Sallea  ili  fotokolaži  Barbare  Kruger  su  kolaži  frag- 
menata vizualnih  prikaza  (reklama,  video  spotova, 
ilustracija  u časopisima)  u suvremenoj  potrošačkoj 
kulturi.  Talijanski  anakronisti,  predstavnici  slovenske 
retrogarde  (grupa  fnvin)  ili  Mladen  Stilinović  ne 
kopiraju  pojedinačni  umjetnički  rad  ili  fragmente  vi- 
zualnog svijeta  kulture  nego  metodu,  oblike  prikazi- 
vanja i način  stvaranja  značenja  u renesansnom  i 
manirističkom  slikarstvu  (anakronisti)  ili  u totalitarnim 
umjetničkim  i ideološkim  sistemima  (Invin,  Stili- 
nović). Prikazivanje  zasnovano  na  kopiji  ne  uspos- 
tavlja odnos  slike  prema  svijetu  koji  se  prikazuje  nego 
kod  slikarstva  usmjerujc  postojećim  kodovima  kulture 
i umjetnosti.  Kopija  ne  prikazuje  realnost  svijeta  i 
kulture  nego  kopije  drugih  kopija  koje  kultura  prihvaća 
kao  vlastitu  realnost. 

LITERATURA:  Bar.2.  Bcnj4.  Bryl,  Bry3,  Cclall.  Đorđe7.  HijX. 


Cioldsl,  Gr* I,  Gr/4,  Grž9,  Grž2l.  Grž22,  Gr/23.  KrausS.  OlivV, 
Sin2,  Sin3,  Šuv53 

Koridor.  Koridor  je  ambijentalni  umjetnički  rad  ili 
instalacija  realiziran  kao  prolaz.  Koridor  zahtijeva  od 
promatrača  da  zakorači  u njega  i pokuša  proći. 
Razlikuju  se:  (I)  pravi  koridori  kroz  koje  promatrač 
prolazi  i (2)  pseudokoridori  koji  izgledaju  kao  da 
promatrač  kroz  njih  može  proći,  ali  zapravo  ili  ne  može 
ući  ili  može  ući,  ali  ne  i proći  kroz  njih.  Koridori 
mijenjaju  uobičajenu  percepciju  umjetničkog  djela, 
budući  da  promatrača  prisiljavaju  da  uđe  u prostor  i 
da  se  prema  njemu  ne  odnosi  samo  vizualno  nego  i 
tjelesno.  Karakteristične  primjere  koridora  realizirao 
je  Bruce  Nauman  u seriji  instalacija  Koridori  ( 1 968.- 
1971.)  praveći  prolaze  s dva  vertikalna  zida  kroz  koja 
promatrač  može  ili  ne  može  proći.  Koridori  su 
osvijetljeni  umjetnim  fluorescentnim  svjetlom,  a kraj 
je  otvoren  ili  zagrađen.  Realizirani  su  i koridori  na 
čijem  su  kraju  video  monitori.  Land  art  instalacija 
Michaela  Heizera  Dvostruki  negativ  (1969.)  je 
makroskopski  koridor  urezan  u brdo.  Richard  Serra 
je  radio  s koridorima  u galerijskom,  prirodnom  ili 
urbanom  prostoru.  Zidovi  koridora  napravljeni  su  od 
betonskih  ili  čeličnih  teških  ploča,  koje  ne  stvaraju 
samo  prolaze  u prostoru  nego  i makro  prostor 
ambijenta  u kojem  su  postavljeni  dijele  na  zasebne 
prostore.  Radovi  Richarda  Serre  istovremeno  su  i 
koridori  (usmjerivači  kretanja)  i pregrade  (prepreke 
kretanju).  Karakteristični  primjeri  su  Proboj  (1973.), 
kojeg  čini  šest  betonskih  trokutnih  cik-cak  zidova 
postavljenih  u prirodnom  prostoru  tako  da  obilježavaju 
putanju  kretanja  promatrača,  te  Clara  Clara  (1983.), 
kojeg  čine  dva  kružna  luka  od  čeličnih  ploča  okrenuta 
jedan  drugom  ispupčenim  stranama.  Radovi  Jamesa 
Turrella  Plava  šetnja  ( 1 983.)  i Crveno  kruženje  ( 1 983.) 
svjetlosni  su  ambijentalni  prolazi  gdje  je  koridor 
prostor  za  svjetlost  ili  svjetlosni  kontejner. 

Američka  teoretičarka  umjetnosti  Rosalind  Kraussje 
razvoj  skulpture  XX.  stoljeća,  od  Rodinovih  Vrata 
pakla  (1880.-1917.),  preko  Brancusijcvih,  Ducham- 
povih,  Gaboovih  ili  Giacomettijevih  skulptura  i 
objekata  do  Caroovih  kiparskih  instalacija,  land  arta  i 
ambijenata  kasnih  60-ih  i 70-ih  godina,  interpretirala 
kao  težnju  realizaciji  prolaza  (passage).  Zamisao 
prolaza  za  nju  označuje  nerazdvojivost  prostornih  i 
vremenskih  komponenti  u modernoj  skulpturi.  Prolaz 
u njenoj  terminologiji  ima  metaforično  i doslovno  zna- 
čenje, tj.  ukazuje  na  kiparska  djela:  ( 1 ) koja  nagovje- 
štavaju vremensko  prolaženjc  (vrata,  potencijalno  ili 
konkretno  kretanje  elemenata  skulpture)  i (2)  koja  su 
pravi  koridor  ili  prolaz  kroz  koji  se  promatrač  kreće. 
LITERATURA:  Kraus3.  Krausl  2.  Naum  I . Naum2,  Schn  1 . Sonfl 


320 


Korigirani  modernizam.  Korigiranim  modernizmom 
se  naziva  zamisao  prema  kojoj  su  postmodema  kultura 
i umjetnost  nastale  unutar  procesa  modernizma  i iz 
njegovih  povijesnih  anomalija,  kriza  ili  uspona. 
Smatra  se  da  postmodema  kultura  i umjetnost  nisu 
posebne  formacije  u odnosu  na  megakulturu  mo- 
dernizma. Postmodema  kultura  i umjetnost  post- 
modemizma  se  predočavaju  kao  stadij  unutar 
modernizma.  Na  primjer,  Jean-Fran<?ois  Lyotard  je 
pisao  daje  postmodema  uvid  u granice  modeme.  Jean 
Baudrillard  je  o simulaciji  i simulakrumima  govorio 
kao  karakteristikama  kasnog  modernističkog 
informacijskog  društva.  Heinrich  Klotz  postmodemu 
interpretira  kao  unapređujuću  korekciju  projekta 
modeme,  te  se  postmodema  prikazuje  kao  produžetak 
modeme,  čime  se  u postmodemistički  kao  arhivarski 
ahistoricizam  uvodi  historicistička  koncepcija  pro- 
dužetka, razvoja  ili  promjene.  Wolfgang  Welsch 
ukazuje  da,  kada  se  govori  o odnosu  modeme  i post- 
modeme,  treba  precizirati  o kojoj  se  modemi  i kakvoj 
postmodemi  govori.  I zato  precizira:  “Stoga  se  ona 
(postmodema)  može  nazvati  egzoteričkom  svako- 
dnevnom formom  nekoć  ezoterične  modeme.  Ime 
post-modema  ona  zaslužuje  samo  utoliko  što  nakon 
velikih  inovacija  ove  modeme  te  nakon  prevladavanja 
bolnih  pogoršanja  i sužavanja,  sada  može  koračati 
proširenim  razvitkom  jedne  takovrsne  pluralne 
modeme.” 

LITERATURA:  BaudS,  BaudlO,  Baudl2,  Baudl4,  Fosl,  Klo2,  Lyol, 
Lyo2,  Lyo3,  Lyo5,  Lyo6,  Lyol3,  Lyol4,  OIiv8,  Ug2,  Welschl, 
\Vclsch4,  Welsch5 

Kozmološki  sistem.  Kozmološki  sistem  je  meta- 
mitološki,  simbolički  i arhetipski  model  svemira  koji 
umjetnik:  (1)  stvara  i prikazuje  svojim  djelom,  (2) 
istražuje  kao  oblik  simboličke  prakse  specifične  kul- 
ture i civilizacije  i (3)  uvodi  u preobražaj  kozmičkog 
poretka,  prirode  i svijeta  magijskim,  alkemijskim  i 
ritualnim  postupcima.  Umjetničko  djelo  otkriva 
povezanosti  likovnog  sistema,  procesualnog  umjet- 
ničkog rada,  konceptualističkih  zamisli  i oblika  po- 
našanja umjetnika  i simboličkih  sistema  koji  se  odnose 
na  mikrokozmičke,  makrokozmičke  i kozmičke 
pojave,  uključujući  i društvenu  organizaciju. 

Yves  Klein  je  na  prijelazu  50-ih  u 60-te  proučavao 
istočne  kulture  i kozmogonijske  teorije  slobodnih 
zidara  stvarajući  monokromatskim  slikarstvom  i 
ambijentalnim  radovima  simboličku  individualnu 
kozmogoniju.  Jednom  prilikom  je  zapisao  da  svatko 
tko  slika  prostor  (kozmos)  mora  stvarno  zakoračiti  u 
njega,  ali  to  mora  učiniti  posredstvom  vlastitih 
umjetničkih  sredstava  i individualne  snage.  Joseph 
Beuys  je  u performansu  Euroazija,  34-ti  dio  Sibirske 


simfonije  (1966.)  i kasnijim  predavanjima-perfor- 
mansima  iz  70-ih  godina  na  principima  kozmičke 
evolucije  organskog  i anorganskog  svijeta  zasnovao 
političku  teoriju  evolucije  ljudskog  društva.  David  Nez 
je  realizirao  ambijent  Kozmologija  ( 1 969.)  kojeg  čini 
krug  od  fluorescentnih  cijevi  i žarulja  koja  se  sa  stropa 
spušta  u centar  kruga.  Sudionik  performansa  može 
leći  u krug  tako  da  žarulja  dolazi  iznad  njegovog 
pupka,  koji  je  u sredini  kruga.  Nez  je  konstruirao 
mikrokozmičku  sliku  svemira  stvorivši  prostor  za 
kontemplaciju.  Struktura  ambijenta  odgovara  re- 
nesansnim alkemijskim  i magijskim  mandalama  iz 
europske  tradicije.  Ambijentalni  i performans  umjetnik 
Zoran  Belić  W.  uočio  je  da  u postkonceptualnoj 
umjetnosti  pod  utjecajem  starih  kozmologija  Istoka  i 
Zapada  dolazi  do  stvaranja  kozmoloških  vizija  ali  i 
do  kulturoloških  i semioloških  analiza  kako  samih 
kultura,  tako  i općih  kulturoloških  uvjeta  i preduvjeta 
njihove  geneze.  Postkonceptualnom  pristupu  ostva- 
renom u performansu,  horizontalnoj  plastici  i 
teorijskim  tekstovima  umjetnika  svojstven  je  stav  da 
umjetnik  u umjetničkom  djelu  rekonstruira  i simulira 
mitski  svijet  po  uzoru  na  kozmološke  sisteme.  Nenad 
Petrović  je  na  osnovama  fenomenološke  analize  grčkih 
i indijskih  kozmogonija  i iskustva  ambijentalne 
umjetnosti,  teoriju  umjetnosti  transformirao  u koz- 
mološku  teoriju.  Marko  Pogačnik  u širim  geografskim 
prostorima  gradi  mreže  skulptura  povezujući 
energetske  tokove  zemlje,  svijet  ljudi  i svemir.  Alice 
Aycock  je  konstruirala  složene  mehanizme  koji  su 
primjeri  mehanicističkog  kozmološkog  mišljenja 
svojstvenog  nastanku  europske  znanosti  u kasnom 
srednjem  vijeku  i baroku.  U horizontalnoj  plastici 
nastaju  radovi  astro-arheološkog  karaktera,  zasnovani 
na  rekonstrukciji  megalitskih  građevina  koje  se  odnose 
na  zvjezdani  poredak  neba  ili  energetsku  strukturu 
zemlje  (Robert  Morris,  Dani  Karavan,  Marko  Po- 
gačnik). Wolfgang  Laib  je  realizirao  instalacije  s or- 
ganskim materijalima  (pelud,  mlijeko,  med)  stvarajući 
simboličke  prostome  prikaze  zrcaljenja  makro- 
kozmičkog  u mikrokozmičkom  poretku. 

LITERATURA:  Aycl,  Bcli8,  Beli  12,  Blool,  Brej4,  Doc3,  Ker3, 
Lippl  5,  Petro8,  Tis2,  Wij  1 

Kraj  teorije  umjetnosti.  Kraj  teorije  umjetnosti  je 
trenutak  dovršenja  projekta  modeme  i projekta  teorije 
umjetnosti  kao  autonomne  discipline  koja  se  bavi 
proučavanjem  umjetnosti  kao  specifičnog  fenomena 
kulture.  Victor  Burgin  je  ukazao  da  je  teorija  um- 
jetnosti: (1)  nastala  u doba  prosvjetiteljstva  (XVIII. 
stoljeće)  formiranjem  autonomnih  znanstvenih  dis- 
ciplina, (2)  povezivanjem  metoda  povijesti  umjetnosti, 
estetike  i kritike,  (3)  daje  doživjela  vrhunac  u visokom 

greenbergovskom  modernizmu  60-ih  godina  i (4)  da 
se  kraj  teorije  umjetnosti  dogodio  uobličenjem 
postmodeme  ere  i nastajanjem  teorije  prikazivanja. 
Prema  Burginovom  mišljenju,  u postmodemoj  eri  nc 
može  se  govoriti  o specifičnim  i međusobno  ne- 
ovisnim teorijama  umjetnosti,  mode,  seksualnosti  i 
masovne  kulture  nego  o teorijama  koje  objašnjavaju  i 
interpretiraju  prikazivanje,  stvaranje  i prevođenje 
vizualnih  značenja  u suvremenoj  kulturi.  Takva  teorija, 
začeta  70-ih  godina,  zasniva  se  na  feminizmu, 
marksizmu,  psihoanalizi  i semiotici.  Ona  ukazuje  na 
neostvarivost  modernističke  vizualne  umjetnosti  kao 
oblika  simbolizacije  (označivanja,  stvaranja  značenja) 
neovisnog  o drugim  simboličkim  sistemima  (jezika, 
ideologije,  seksualnosti,  fantazije).  Burginov  rad 
proistekao  je  iz  psihoanalitičke  poststrukturalističke 
teorije  koja  je  kritičko  sredstvo  razumijevanja  vi- 
zualnog prikazivanja  od  klasičnog  slikarstva  do 
reklama.  Njegova  opća  kritička  teorija  prikazivanja, 
koju  karakterizira  pomak  od  teorije  umjetnosti  prema 
teoriji  kulture,  razmatra  oblike  i sredstva  simboličkog 
vizualnog  oblikovanja  društvenosti  i subjektivnosti  u 
postmodemoj  kulturi. 

LITERATURA:  Burgin7,  Burginl  0,  Dan7,  Dan  12,  Hcrro  I 

Kraj  umjetnosti.  Kraj  umjetnosti  je  zamisao  kraja 
umjetnosti  i povijesna  situacija  dovršenja  povijesti 
zapadne  umjetnosti,  inicirana  u Hegelovoj  estetici. 
Prema  njegovom  uvjerenju  umjetnost  je  izgubila  svoju 
raniju  nužnost  i životnost,  budući  da  više  ne  živi  u 
sebi  svojstvenom  mediju,  tj.  osjctilnosti  nego  mnogo 
više  u predočavanju  i mišljenju  o umjetnosti.  U avan- 
gardama i neoavangardama  XX.  stoljeća  zamisao  kraja 
umjetnosti  je  označivala:  (1)  preobrazbu  umjetnosti 
u duhovnu  kontemplativnu  aktivnost  unutrašnjeg 
uvida  ili  u nove  oblike  estetizacije  stvarnosti  svako- 
dnevnice (teozofski  i antropozofski  utjecaji),  (2)  do- 
vršenje buržoaskog  društva  i njegove  društvene  po- 
djele rada,  gdje  umjetnost  u revolucionarnom  raz- 
doblju postaje  sredstvo  klasne  borbe  (propagandna 
umjetnost,  integracija  umjetnosti  i proizvodnje),  a u 
komunističkom  oblik  svakodnevnih  životnih  aktiv- 
nosti čovjeka  oslobođenog  nužnosti  rada  (marksistička 
teorija)  i (3)  kritika  i opstrukcija  buržoaske  moder- 
nističke autonomije  umjetnosti  anarhističkim  širenjem 
područja  umjetničkog  rada  i uvođenjem  umjetnosti  u 
životne  aktivnosti,  spektakl,  društveni  šok  (futurizam, 
ekspresionizam,  dada). 

Za  postmodemu  bitan  je  stav  daje  epoha  modernizma 
(kao  kulture  i umjetnosti)  završena  visokim  moder- 
nizmom. Arthur  Danto  razvio  je  utjecajnu  teoriju  kraja 
umjetnosti  zasnovanu  na  tezama:  ( 1 ) tradicija  zapadne 
umjetnosti  je  mimetička  umjetnost,  a to  znači  da  se 


razvijala  evolucijom  postupaka  i sredstava  prika- 
zivanja svijeta,  (2)  krajem  XIX.  i početkom  XX. 
stoljeća  sva  su  sredstva  prikazivanja  u slikarstvu, 
fotografiji  i filmu  u potpunosti  riješena,  (3)  gubljenjem 
interesa  za  razvoj  prikazivačkih  medija  umjetnost  se 
okrenula  problematici  izražavanja  (ekspresije), 
razvijajući  se  u individualizirane  pristupe  koji  su  se 
mogli  razumjeti  i prihvatiti  samo  interpretacijom 
umjetnika  i kritike,  tj.  svako  umjetničko  djelo  ili  opus 
bio  je  zatvoreni  svijet  za  sebe,  (4)  određena  umjetnička 
djela  su  postala  vlastite  interpretacije,  definirajući  sebe 
kao  umjetničko  djelo  ili  pružajući  nove  definicije 
pojma  umjetnosti,  (5)  umjetnost  je  sve  manje  bila 
zainteresirana  za  pojavnost  predmeta,  a sve  više  za 
teorijsku  raspravu  i interpretaciju  prirode  umjetnosti, 
da  bi  70-ih  konceptualnom  umjetnošću  postala 
teorijska  autorefleksija  o prirodi  umjetnosti.  Prema 
Dantou  kraj  umjetnosti  je  kraj  jednog  oblika  shvaćanja 
umjetnosti,  tj.  zapadne  umjetnosti  kojaje  preobrazbom 
u teoriju  umjetnosti  došla  do  svojeg  disciplinarnog 
zaokruživanja  i završetka.  Na  primjedbu  da  umjetnost 
postoji  i poslije  naznačenog  kraja,  Danto  je  odgovorio 
daje  tu  riječ  o prijelaznom  razdoblju  i traženju  početka 
novog  povijesnog  ciklusa. 

Postmodema  umjetnost  80-ih  i 90-ih  godina  označuje 
se  zamislima  neo  stila  ili  trans  stila,  što  znači  umjetnosti 
izvan  projekta  i razvoja.  Neo  stilovi  se  ukazuju  kao 
eklektičko  preispitivanje  i iskušavanje  vlastite 
umjetničke  i civilizacijske  povijesti,  a trans  stilovi  kao 
traganje  za  novim  početkom  i oblicima  djelovanja. 

U avangardnim,  neoavangardnim  i postavangardnim 
pokretima  u umjetnosti  XX.  stoljeća  djelovali  su 
umjetnici  koji  su  vlastiti  rad  prepoznavali  kao  simptom 
kraja  umjetnosti.  Marcel  Duchamp  se  poslije 
realizacije  svojih  ready-madea  prvih  desetljeća  ovog 
stoljeća  prestao  baviti  umjetnošću.  Kazimir  Maljevič 
je  nakon  Prvog  svjetskog  rata  završio  svoj  supre- 
matistički  slikarski  period,  nakon  kojeg  je  razvijao 
filozofiju  suprematizma  i utopijsku  teoriju  supre- 
matističkog  svijeta.  Ad  Reinhardt  je  60-ih  godina  u 
povodu  svojih  crnih  monokromnih  slika  pisao  da  slika 
posljednje  slike  koje  se  mogu  slikati.  Članovi  grupe 
OHO  su  1971.  napustili  umjetnički  rad  vraćajući  se 
prirodi  i ruralnom  životu  u zemljoradničkoj  komuni. 
Joseph  Kosuth  je  pisao  o smrti  slikarstva  kao  oblika 
umjetničkog  izražavanja.  Konceptualna  umjetnost  je 
kao  teorijska  metajezička  aktivnost  otišla  “iza” 
umjetničkog  djela,  u diskurzivni  svijet  govora, 
teoretizacija  i mišljenja  o umjetnosti.  Transavangarda 
i neoekspresionizam  su  nastali  kao  obnova  slikarstva 
nakon  konceptualističkog  dokidanja  umjetničkog 
djela.  U beogradskoj  teorijskoj  zajednici  ZzlP 
postavljena  je  teza  daje  kraj  umjetnosti  prividni  kraj, 

odnosno  da  umjetnost  kasnog  modernizma  i post- 
modeme  stječe  moć  korištenja  paradigmi  i povijesti 
umjetnosti,  proizvodeći  tako  početak,  razvoj  i kraj 
umjetnosti.  Pritom  početak,  razvoj  i kraj  umjetnosti 
nisu  epohalne  promjene  cjelokupne  umjetnosti  nego 
pojedinačne  strategije  djelovanja  umjetnika,  kritičara 
i teoretičara  umjetnosti. 

LITERATURA:  Burgin7,  Dan4,  Dan7,  Dan  12,  Dan  1 3,  Heg2,  Mann  1 , 
MorS,  Pollinl,  Reinhl,  Rcinh2.  Rose3,Šuv63 

Kristalografija.  Kristalografija  je  znanost  o kris- 
talima. Kristalografija  je  značajna  u ranoj  minimalnoj 
umjetnosti.  Umjetnici  su  istraživali:  (1)  kiparske  oblike 
koji  nisu  ni  geometrijski  ni  organski  i (2)  vizualne 
strukture  zasnovane  na  serijalnom  širenju  i povezi- 
vanju modularnih  elemenata,  kao  što  je  slučaj  s 
ponavljanjem  osnovnog  kristalnog  oblika  u procesu 
kristalizacije.  Lucy  Lippard  je  uočila  vizualne 
analogije  između  minimalističkih  skulptura  i kristalne 
mikrostrukture  minerala.  Uočavajući  prisutnost  reda 
i nereda,  ona  utvrđuje  da  minimalna  umjetnost 
sintetizira  zamisao  reda  iz  geometrijske  umjetnosti  i 
zakon  slučajnosti  iz  dade  i nadrealizma.  Iako  se 
analogije  kristalografije  i minimalne  umjetnosti  mogu 
otkriti  u djelima  Tonyja  Smitha,  Donalda  Judda  ili 
Mela  Bochnera,  direktan  pristup  kristalografiji 
ostvario  je  Robert  Smithson  kroz:  (1)  tekstove  o kri- 
stalima, rudama  i geologiji,  (2)  skulpturu  zasnovanu 
na  odnosima  reda-nereda  i poretka-kaosa,  koji  su 
specifični  za  svijet  kristala,  (3)  earth  works  instalacije, 
izlažući  minerale  u galerijskim  prostorima  i (4)  land 
art  instalacije  u prirodnom  prostoru,  koje  su 
uključivale  prirodne  procese  kristalizacije;  na  primjer, 
spiralni  nasip  Spiral  Jetty  ( 1 970.)  bio  je  u potpunosti 
prekriven  slanim  kristalima,  nakon  što  je  izgrađen  u 
Velikom  slanom  jezeru  u Utahu. 

LITERATURA:  Battc  1 , Hob  1 , Holt  I . I.ipp9 

Kritičar  je  umjetnik.  Kritičar  je  umjetnik  sintagma 
je  koja  iskazuje  stav  o statusu  kritičara  i kritike  u 
modernoj  umjetnosti.  Kritičar  je  sudionik  u svijetu 
umjetnosti,  a ne  objektivni  promatrač  izvan  tog  svijeta. 
Termin  je  prvi  upotrijebio  Charles  Baudelaire.  U 
nastajanju  umjetničke  scene  kao  aktivni  subjekti 
sudjelovali  su  kritičari  Pierre  Restany,  Gcrmano 
Celant,  Achille  Bonito  Oliva,  Lucy  Lippard. 

Donald  Kuspit  sintagmom  kritičar  je  umjetnik  iskazuje 
stav  da  kritika  ne  treba  biti  pratilac  umjetnika  i 
sudionik  u promociji  i posredovanju  njegovog  rada 
nego  savjest  i svijest  umjetnosti.  Kritička  svijest 
počinje  funkcionirati  odbacivanjem  narcističke 
samosvijesti  koja  predstavlja  svojevrsnu  lošu  vjeru  i 
samodovoljnost  modernističkog  umjetnika.  Kritičar 


pokazuje  da  umjetnost  nije  stvaranje  cx  nihilo,  tj. 
neodređenog,  neiskušanog,  iz  neprozirnosti  umjet- 
nikovog  subjekta,  nego  stvaranje  nastalo  kritičkim 
promišljanjem  povijesti  umjetnosti,  ideologije,  inte- 
lektualnih i moralnih  dimenzija  umjetnosti.  Kuspit 
teoriju  kritike  gradi  na  dijalektičkom  obratu,  uka- 
zujući: ( 1 ) da  se  kritičar  mora  odvojiti  od  umjetnika  i 
da  s njim  ne  smije  dijeliti  narcističku  samouvjerenost, 
jer  ga  od  umjetnika  razdvaja  metajezička  pozicija  in- 
terpretatora i subjekta  koji  razumije  prirodu  umjet- 
nosti, ali  (2)  daje  kritičar  i umjetnik,  zato  što  djeluje 
u svijetu  umjetnosti  i otkriva  i razjašnjava  njenu 
specifičnost,  općost,  značenja  i povijesni  horizont. 

LITERATURA:  Baul,  Bari,  Celal,  Cela2,  Cela4,  Dcn79,  Kusp4, 
Olivl,  Rcsl2,  LipplO 

Kritička  teorija.  Kritičkom  teorijom  se  nazivaju 
različite  materijalističke,  postmaterijalističke  ili 
neomaterijalističke  teorije  kritičke  interpretacije 
suvremenog  društva  i kulture  od  hladnoratovskc 
blokovske  podjele  preko  postpovijesnog  postmo- 
demizma  do  postblokovskog  globalizma.  Terminom 
kritička  teorija  se  nazivaju  skeptičke  i interventne 
teorije  zasnovane  na  analizi,  interpretaciji  i raspravi 
društvenih  i kulturalnih  sistema  zastupanja,  prikazi- 
vanja, moći,  vladanja,  izjašnjavanja,  identifikacije, 
uređenja  društva  i kulture,  izvođenja  identiteta,  itd. 
Postkritičkim  teorijama  se  nazivaju  teorije  koje  kritiku, 
odnosno  skeptičku  analizu,  interpretaciju  i raspravu 
zamjenjuju,  decentriraju  ili  dekonstruiraju:  praksama 
i teorijama  zavođenja  (Jean  Baudrillard),  pluralizma 
istina  i raskola  (Jean-Fran^ois  Lyotard),  tekstualnih 
dekonstrukcija  metafizike  (Jacques  Derrida),  uživanja 
u tekstu,  pisanju  ili  pogledu  (Roland  Barthes), 
tehnološke  apokalipse  (Paul  Virilio,  Jean  Baudrillard). 
U najširem  smislu  kritičke  teorije  tijekom  druge 
polovine  XX.  stoljeća  su:  (1)  humanistički  i mar- 
ksistički orijentirane  kritičke  teorije  frankfurtskog 
kruga  (Horkheimer,  Adomo,  Benjamin,  Marcuse)  i 
njihovih  sljedbenika  nakon  30-ih  godina,  (2)  razvoj 
kritičke  teorije  frankfurtskog  kruga  tijekom  druge 
polovine  XX.  stoljeća,  posebno  linija  filozofskih  i 
socioloških  studija  povezanih  s učenjima  komuni- 
kacijske akcije  Jiirgena  Habermasa  od  70-ih,  (3) 
angažirani  humanistički  i kritički  rad  (Jean  Paul  Sartre, 
Theodor  Adomo)  tijekom  40-ih,  50-ih  i 60-ih,  (4) 
teorija  nove  ljevice  kao  razvoj  filozofije  marksizma  u 
visokom  modernizmu  i kasnom  kapitalizmu  (Herbert 
Marcuse)  tijekom  60-ih,  (5)  strukturalistička  kritika 
humanizma  (Claude  Levi-Strauss,  Louis  Althusser, 
Jacques  Lacan,  Roland  Barthes,  kao  i Dušan  Pirjavec, 
Darko  Kolibaš)  tijekom  kasnih  50-ih  i 60-ih,  (6)  kritika 
humanizma  izvedena  iz  postnietzscheovske,  postba- 

tailleovske  i postheideggerovske  kritike  subjekta  (Mi- 
chel  Foucault,  Gillcs  Dclcuze  i Felix  Guattari)  tijekom 
60-ih  i 70-ih  godina,  (7)  strukturalistički  marksizam 
(Louis  Althusser  i njegovi  učenici)  tijekom  60-ih,  (8) 
poststrukturalističke  materijalističke  teorije,  naročito 
althusserovske  i,  kasnije,  pro-maoističke  teorije  (krug 
oko  Tel  Quela : Philippe  Sollers,  Julia  Kristeva,  Mar- 
cclin  Plcynct,  Roland  Barthes)  kasnih  60-ih  i ranih 
70-ih,  (9)  kritička  poetika,  teorija  i praksa  situacionista, 
odnosno,  kritika  društva  spektakla  (Guy  Debord)  tije- 
kom 60-ih,  (10)  postlacanovska  kritička  filozofija  i 
teorija  kapitalizma  (Gilles  Deleuze  i Fćlix  Guattari) 
od  kasnih  60-ih,  (1 1)  poststrukturalističke  teorije  de- 
konstrukcije,  privremeno  lijevo  krilo  Derridaeovske 
dekonstruktivističke  filozofije  (Jacques  Derrida)  od 
60-ih,  ( 1 2)  prevladavanja  kritičke  teorije  i konstitucija 
postkritičkih  teorija  kasnog  modernizma  i postmo- 
demizma  (Roland  Barthes,  Jean-Franpois  Lyotard, 
Jean  Baudrillard,  Paul  Virilio),  (13)  neomarksističke 
anglosaksonske  teorije  kasnokapitalističkog  društva 
(Fredric  Jameson,  Martin  Jay,  Terry  Eagleton)  od  70- 
ih  godina,  (14)  teorije  društva,  kulture  i umjetnosti  u 
kasnom  i post-socijalizmu  (Mikhail  N.  Epstein,  Boris 
Groys,  Pćter  Gyorgy,  Gao  Minglu,  Gerardo  Mosquera, 
kao  i Rastko  Moćnik,  Slavoj  Žižek,  Marina  Gržinić, 
Aleš  Erjavec,  Boris  Buden)  od  80-ih  godina,  ( 1 5)  bri- 
tanska materijalistička  i poststrukturalistička  teorija 
kulture  razvijana  kroz  teoriju  književnosti,  filma,  me- 
dija masovne  kulture,  popularne  kulture,  feminizma, 
rasnih  identiteta  (Raymond  Williams,  Antony  East- 
hope,  Colin  MacCabe,  Laura  Mulvcy,  Judith  William- 
son,  Stuart  Hali,  Richard  Johnson,  John  Fiske)  od  70- 
ih,  (16)  američka  materijalistička  i postmaterijalistička 
teorija  kulture  (Edward  Said,  Richard  Ohmann,  Robert 
Scholes,  Donna  Haraway)  od  70-ih,  ( 1 7)  u okvirima 
teorije  kulture  kritička  teorija  rodnih  identiteta  (Julia 
Kristeva,  Hćlenc  Cixous,  Judith  Butler)  od  70-ih 
godina,  ( 1 8)  u okvirima  teorije  kulture  postkolonijalna 
kritika  (Edward  Said,  Gayatri  Chakravorty  Spivak, 
Homi  Bhabha)  tijekom  80-ih  i 90-ih,  (19)  kritička 
postmarksistička  sociologija  kulture  kao  teorija 
potrošačkog  društva  (Pierre  Bourdieu)  od  70-ih 
godina,  (20)  kritička  estetika  kao  filozofija  kulture 
(Heinz  Paetzold,  Anthony  J.  Cascardi,  Jos  de  Mul,  kao 
i Aleš  Eijavec,  Lev  Kreft,  Nadežda  Čačinović),  (21) 
neo-lacanovska  materijalistička  i kritička  teorija 
kulture  i društva  (Emcsto  Laclau,  Chantal  Mouflfe, 
Alain  Badiou,  kao  i Slavoj  Žižek,  Alenka  Zupančič, 
Mladen  Dolar)  tijekom  80-ih  i 90-ih  godina,  (18) 
biopolitika  i kritika  globalizma  razvijena  u tradiciji 
mišljenja  Michcla  Foucaulta,  Gillesa  Deleuzea  i Fćlixa 
Guattarija  (Toni  Negri,  Michael  Hardt,  Giorgio 
Agamben,  Brian  Massumi)  od  90-ih  godina. 


Jedan  od  teorijskih  problema  definiranja  suvremene 
kritičke  teorije  je  status  poststrukturalizma  kao  kritičke 
ili  postkritičke  ili  antikritičke  teorije.  Može  se  reći  da 
poststrukturalizam  nije  kritička  teorija  revolucionarne, 
interventne  ili  emancipatorske  prakse  jer  se  ne  zalaže 
za  kritičku  intervenciju  i preobrazbu  društva  i kulture. 
Međutim,  iz  usporedbe  teorijske  i filozofske  literature 

0 poststrukturalizmu  mogu  se  izvesti  tri  koncepta:  (a) 
materijalistički  poststrukturalizmi  (althusserovstvo, 
lacanovstvo  i postlacanovstvo,  telquelovska  radikalna 
faza)  i materijalističke  teorije  kulture  su  kritičke  teorije 
društva  i,  naročito,  kulture,  (b)  tekstualni  i tekstološki 
orijentirani  poststrukturalizmi  (Dcrridaina  dekon- 
strukcija,  Jejlska  škola)  su  postkritičke  teorije  in- 
terventne u polju  teksta  kulture  (književnosti,  um- 
jetnosti, filozofije),  (c)  poststrukturalizam  kao  teorija 

1 filozofija  eklektičnog  postmodemizma  kasnih  70-ih 
i ranih  80-ih  godina  ima  status  postkritičke,  antikritičke 
i antiteorijske  neokonzervativne  teorije.  Također 
anglosaksonske  materijalističke  teorije  kulture  su  se 
tijekom  80-ih  i 90-ih  godina  preobrazile  od  kritičke 
teorije  kulture  kasnog  kapitalizma  u konstitutivnu 
teoriju  uređenja  postblokovskog  svijeta  zasnovanog 
na  zamislima  političke  korektnosti,  multi-  ili  trans- 
kulturalnosti. 

LITERATURA:  Ado5,  Agi , Ag2,  Ag3,  Ag4.  Bark  1 , Ban  1 5,  Baod ! 2, 
Bekl,  Buc6,  Buc8,  Canvl,  Cowl,  Cul)cr2,  Delcl,  Dclc5,  Dclc6, 
DclclO,  Delel8,  DerrlO,  Dolari,  Eijl,  Eij  12,  Fou6,  Foul  1,  Foul5, 
Hab  I , Hard  l , Hard2,  Holme4,  Kref2,  Marks  I , Massu  I , Mi$2,  Morli  1 , 
Pir2,  Plcy6,  Slot2,  Slot4,  Slot5,  Šuvl06,  Vej  I , Wellml,  7.up2, 7.up4, 
Zup5,  Žiži,  Žiž3,  ŽižS,  Žiž7,  Žiži 5,  Žiži 7,  Žiž20.  Žiž29,  Žiž30, 
Žiž32 

Kritička  teorija  frankfurtskog  kruga.  Kritička  teo- 
rija, teorijsko  djelovanje  grupe  marksističkih  filozofa, 
sociologa,  socijalnih  psihologa,  ekonomista,  knji- 
ževnih i pravnih  teoretičara  okupljenih  oko  frank- 
furtskog Instituta  za  društvena  istraživanja.  Institut 
je  osnovan  1 924. , a od  1 93 1 . godine  njegov  je  voditelj 
filozof  Max  Horkheimer,  začetnik  kritičke  teorije.  U 
Institutu  su  surađivali:  Herbert  Marcuse,  Theodor  W. 
Adomo,  Erich  Fromm,  Waltcr  Benjamin,  Franz 
Nauman  i drugi.  Po  dolasku  Hitlera  na  vlast  većina 
pripadnika  tzv.  frankfurtske  škole  odlazi  u SAD. 
Poslije  rata  u Frankfurtu  se  obnavlja  rad  škole,  a 
najznačajniji  predstavnik  druge  generacije  je  filozof 
Jiirgen  Habermas. 

Kritička  teorija  je  marksistička  socijalno-filozofska 
analiza  i kritika  modernog  građanskog  društva.  Kri- 
tička teorija  se  razvija  iz  razumijevanja  povijesne  krize 
zapadnog  društva,  koja  je  posljedica  njegove  eks- 
panzivne kapitalističke  tržišne  i potrošačke  prirode. 
Termin  kritika  označuje:  ( I ) teorijsku  metodu  istra- 
živanja i rasprave  legitimnosti  društvenih  znanosti  i 

(2)  odnos  teorije  i povijesne  prakse  društva  i kulture. 
Predstavnici  frankfurtske  škole  napuštaju  klasične 
marksističke  obrasce  tumačenja  društva  kroz  odnose 
baze  i nadgradnje,  odnosno  povijesne  transindivi- 
dualnosti,  postavljajući  problem  modernog  pojedinca 
u središte  pažnje.  Posredstvom  Freudove  teorijske 
psihoanalize  kritička  teorija  je  razvila  teoriju  subjekta. 
Freudomarksizam  je  spoj  psihoanalitičke  teorije 
subjekta  i opće  sociološke  kritike  povijesti,  društvenih 
odnosa  i razmjene  vrijednosti.  Za  razliku  od  domi- 
nantnih marksističkih  orijentacija  (historijski  mate- 
rijalizam, lenjinizam,  staljinizam,  maoizam),  kritička 
teorija  ne  odbacuje  društveni,  kulturni  i umjetnički 
koncept  modemosti.  Ona  razvija  sociološku  teoriju 
modernizma  u rasponu  od  teorije  modernizma,  ma- 
sovne i popularne  kulture,  preko  teorije  novih  medija 
do  visoke  modernističke  umjetnosti,  neoavangarde, 
nove  ljevice,  novog  senzibiliteta  i kulture  mladih. 
Razlikuju  se  sljedeći  teorijski  pristupi  umjetnosti:  (1) 
analiza  i kritička  rasprava  aktualne  umjetničke  prakse 
i kulture  modernizma  (Benjamin),  (2)  estetička  teorija 
modeme  umjetnosti  (Adomo),  (3)  kritička  analiza 
društvenih  mehanizama  uspostavljanja  značenja  i 
vrijednosti  u modernističkoj  kulturi  (Horkheimer, 
Adomo,  Marcuse,  Habermas),  (4)  estetizacija  društva 
kao  oblik  revolucionarne  borbe  u kasnom  kapitalizmu 
(Fromm,  Marcuse)  i (5)  obrana  projekta  modemosti  i 
kritika  postmodernizma  kao  oblika  političkog  i 
društvenog  neokonzervativizma  (Habermas). 
Benjaminov  esejistički  opus  je  gotovo  jedini  relevantni 
marksistički  pristup  umjetnosti  prije  Drugog  svjetskog 
rata  koji  unapređuje  misao  modernizma  i koji  se 
realizira  kao  kritički  projekt  modernog  doba.  U tek- 
stovima Mala  povijest  fotografije  ( 1 93 1 .)  i Umjetničko 
djelo  u razdoblju  tehničke  reprodukcije  (1936.) 
ukazuje  na  specifične  modernističke  nove  medije  i 
njihovu  društvenu  dimenziju,  a u tekstu  Autor  kao 
proizvođač  ( 1 934.)  redefinira  umjetnika  kao  stvaraoca 
u umjetnika  proizvođača. 

Adomova  Estetička  teorija  (1970.)  je  filozofsko-so- 
ciološka  analiza  modernizma  i modeme  umjetnosti 
od  kraja  XIX.  do  sredine  XX.  stoljeća.  On  pažnju 
posvećuje:  (1)  modernističkom  napuštanju  cjelovite 
slike  svijeta  koja  je  dana  u tradicionalnoj  umjetnosti, 
(2)  modernističkoj  fragmentamosti,  (3)  estetskom 
negativizmu,  (4)  ulozi  tehnologije,  kiča  i ideologije  u 
modernoj  umjetnosti.  Posljedica  necjelovitosti  i es- 
tetskog negativizma  modernizma  je  gubljenje  samo- 
razumljivosti  umjetnosti.  U nerazumljivosti  modeme 
umjetnosti  pronalazi  se  novi  smisao  filozofskog 
estetičkog  angažmana. 

Frommov  i Marcuseov  rad  su  sredinom  60-ih  bitno 
utjecali  na  uobličenje  duhovne  klime  68.  Fromm  je 


utjecao  na  traganje  za  alternativnim  i individualnim 
oblicima  društvenosti,  tj.  na  obnovu  subjektivnosti  pod 
utjecajem  psihoanalize  i ezoteričnih  duhovnih  tradicija 
Istoka  i Zapada.  Frommovo  humanističko  učenje 
značajno  je  za  hipi  pokret,  komunarstvo,  ekološke 
trendove  i eklektičke  spojeve  marksističke  revolucio- 
narnosti, misticizma  i terapijske  emancipacije  otu- 
đenog subjekta.  Marcuse  je  ideolog  nove  ljevice, 
odnosno  revolucionarne  prakse  mladih,  prije  svega 
studentske  populacije.  Za  pojam  nove  ljevice,  kako 
je  korišten  sredinom  60-ih,  karakteristična  je:  (1) 
radikalna  suprotstavljenost  kapitalističkom  društvu  ili 
obnovi  predkapitalističkih  oblika  društvene  organi- 
zacije u zemljama  realnog  socijalizma,  (2)  jedinstvo 
teorije  društvene  promjene  i prakse  revolucionarne 
promjene  pojedinca  i društva,  (3)  odsutnost  organi- 
zacionih oblika  djelovanja  (partija)  i traganje  za 
alternativnim  izvaninstitucionalnim  oblicima  politič- 
kog aktivizma,  (4)  uviđanje  da  su  revolucionarna  klasa 
mladi,  a ne  radnička  klasa,  kako  su  tvrdili  klasici 
marksizma,  (5)  pacifizam  i antiratni  aktivizam  u doba 
vijetnamskog  rata,  (6)  uvažavanje  psihološkog  i 
socijalnog  kao  komponenti  revolucionarne  promjene, 
(7)  dokidanje  utopije  njezinom  realizacijom  kroz 
estetizaciju  društva  i društvenih  odnosa.  Ideje  i praksa 
nove  ljevice  doživjele  su  vrhunac  u pobunama  mladih 
1968. 

Habermasove  analize  modernizma  i kritika  post- 
modernizma početkom  80-ih  godina  dokazi  su 
vitalnosti  kritičke  teorije.  Habermas  je  u postmo- 
demističkoj  arhitekturi  i likovnim  umjetnostima  pre- 
poznao obnovu  konzervativizma  i pomak  zapadnih 
društava  prema  političkoj  desnici.  Uočavajući  da 
kapitalizam  ulazi  u novi  razvojni  stadij,  vratio  se 
izvorima  modernizma  i ulozi  društvenog,  političkog, 
kulturnog  i umjetničkog  projekta. 

Utjecaj  kritičke  teorije  frankfurtske  škole  na  teoriju  i 
praksu  neoavangardi  i postavangardi  očituje  se  u 
nekoliko  neovisnih  impulsa:  ( 1 ) utjecaj  kritičke  teorije 
na  teoriju  novih  tendencija,  tj.  na  integraciju  umjet- 
nosti, dizajna,  arhitekture  i suvremene  tehnologije  u 
preobrazbi  životne  sredine,  (2)  kraj  neoavangardne 
modernističke  tehnološke  utopije  obilježen  je 
Frommovim  i Marcuseovim  revolucionarnim  idejama 
krajem  60-ih  godina,  (2)  razvoj  kritičke  teorije  kulture 
i svijeta  umjetnosti  u teorijskim  raspravama 
konceptualnih  umjetnika  sredinom  70-ih  godina  vodio 
je  primjeni  socioloških  studija  kritičke  teorije  u analizi 
umjetničkog  tržišta,  ideologije  kulturnih  institucija  i 
umjetničke  birokracije  ( Art&Language , Joseph 
Kosuth),  (3)  povratak  Benjaminovim  i Adomovim 
analizama  modernizma  u postavangardnoj  kritici 
greenbcrgovske  modernističke  i formalističke  estetike 

tijekom  80-ih  godina  (Victor  Burgin,  Art&Language, 
Charles  Harrison,  Martin  Jay,  Donald  Kuspit).  U 
postavangardnoj  i postmodemoj  teoriji  adomovsko- 
benjaminovska  razmatranja  kulture  i umjetnosti 
povezuju  se  s filozofijom  jezika,  teorijom  vizualnog 
prikazivanja,  dekonstrukcijom  i poststrukturalizmom. 

LITERATURA:  Ado  1 , Ado2,  Ado3,  Ado4,  Ado5,  Ado6,  Ado7,  Ado8, 
Ado9,  Ado  1 0,  Ado  1 1 , Ado  1 2,  Ado  1 3,  Ado  14,  Ado  1 5,  Ado  1 6,  Battc2. 
Bečki,  Bcnjl,  Benj2,  Benj3,  Benj4,  Benj5  Benj6,  Bcnj7,  Biirg3, 
Habl,  Hab2,  Hab3,  Hab4,  Hab5,  Jayl,  Kola6,  KoIa7,  Lcp2,  Marci, 
Marc2,  Marc3,  Marc4,  Pael,  Pae3,  Ruscl,  Savićl,  Schml,  Vejl 

Kritika.  Kritika  je  teorijska  i praktična  disciplina  koja 
inicira,  prepoznaje,  artikulira,  prati,  posreduje  i 
teorijski  interpretira  aktualnu  umjetničku  produkciju 
i život  svijeta  umjetnosti.  Kritika  je  u odnosu  na 
umjetničku  praksu  drugostupanjska  disciplina,  budući 
da  artikulira,  govori  i piše  o umjetnosti,  ali  u odnosu 
na  druge  teorijske  discipline  o umjetnosti  (povijest 
umjetnosti,  sociologiju  umjetnosti,  semiologiju  um- 
jetnosti, estetiku)  ona  je  prvostupanjska  praksa,  jer 
kroz  suradnju  s umjetnicima,  galeristima,  kustosima, 
izdavačima,  publikom  i kolekcionarima  konstituira 
aktualni  svijet  umjetnosti.  Kritika  je  nastala  nastankom 
modeme  kulture  krajem  XVIII.  stoljeća  kada  su,  kao 
posebne  autonomne  discipline,  nastale  estetika  i teorija 
umjetnosti.  Razlikuju  se  dva  osnovna  modela  um- 
jetničke kritike:  (1)  kritika  koja  prati  događanja  u 
umjetnosti  i (2)  kritika  na  djelu. 

Kritika  koja  prati  događanja  u umjetnosti  drugo- 
stupanjska je  teorijska  interpretativna  praksa,  čiji  je 
zadatak  prepoznati  aktualna  događanja  u svijetu 
umjetnosti,  opisati  ih,  objasniti,  interpretirati  i 
vrednovati.  Odnos  između  kritike  i umjetnosti  kon- 
cipira se  kao  odnos  između  produkcije  i potrošačevog 
odaziva  toj  produkciji,  odnosno  proizvodima  preko 
kojih  se  ona  određuje  kao  smislena  značenjska 
djelatnost.  Kritika  je  posrednik  između  umjetnika, 
svijeta  umjetnosti  i kulture.  Djelovanje  kritike  se 
odvija  u području:  (1)  informiranja  svijeta  kulture  o 
zbivanjima  u svijetu  umjetnosti  i (2)  tržišnih, 
umjetničkih  i estetskih  vrednovanja  umjetničkih  djela. 
Kritika  se  razvija  kao  dnevna  novinska  kritika,  kao 
kritika  u stručnim  časopisima,  galerijsko-muzejska 
kritika  i fakultetska  kritika.  Dnevna  novinska  kritika 
je  oblik  tekstualnog  novinarskog  i popularnog  pisanja 
o aktualnoj  izložbenoj  proizvodnji  u svijetu 
umjetnosti.  Stručno  kritičko  pisanje  se  razvija  u 
umjetničkim  Časopisima,  u rasponu  od  informativnih 
preko  povijesnih  do  teorijskih  tekstova.  Predstavnici 
kritike  vezane  za  stručne  časopise  su,  između  ostalih, 
Clement  Grecnberg,  Lucy  Lippard,  Cathcrine  Millet, 
Hal  Foster,  Douglas  Crimp,  Kate  Linkcr  i Craig 
Owens.  Galerijsko-muzejska  kritika  je  oblik  pre- 


zentiranja, opisivanja  i objašnjavanja  aktualne  um- 
jetničke prakse  u institucijama  galerije  i muzeja. 
Galerijska  kritika  je  usmjerena  na  prikaz  aktualnog 
rada,  a muzejska  i na  historizaciju  aktualne  umjetničke 
prakse.  Galerijskom  i muzejskom  kritikom  bave  se 
kustosi  koji  organiziraju  izložbe,  priređuju  kataloge  i 
monografije.  Predstavnici  galerijske  kritike  su,  između 
ostalih,  Germano  Celant,  Harald  Szeemann,  Maurice 
Tuchman,  kao  i Biljana  Tomić,  Jasna  Tijardović, 
Branka  Stipančić,  Igor  Zabel.  Fakultetska  kritika  je 
usmjerena  na:  (1)  obrazovanje  mladih  kritičara,  (2) 
teorijska  i povijesna  objašnjenja  i interpretacije  kojima 
se  aktualna  praksa  prikazuje  u širim  značenjskim  i 
vrijednosnim  okvirima  i (3)  razvijanje  metakritike  ili 
teorije  kritike,  tj.  kritika  se  proučava  kao  posebna 
povijesna  i metodološka  teorijska  disciplina.  Za  fa- 
kultetsku kritiku  karakteristično  je  da  kritičku  meto- 
dologiju povezuje  i razrađuje  u okvirima  teorije 
umjetnosti,  znanosti  o umjetnosti  i estetici.  Pred- 
stavnici te  kritike  su  između  ostalih:  Giulio  Carlo 
Argan,  Filiberto  Menna,  Dora  Ashton,  Rosalind 
Krauss,  Arthur  Danto,  Benjamin  Buchloh,  Donald 
Kuspit,  Max  Imdahl,  Max  Kozloff,  kao  i Jcša  Dcnegri, 
Tomaž  Brejc,  Vera  Horvat  Pintarić. 

Razvoj  kritike  nakon  Drugog  svjetskog  rata  može  se 
pratiti  po  smjenama  pokreta,  stilova  i kulturoloških 
epoha:  (1)  modernistička  kritika  (1945.-1968.),  (2) 
kasnomodemistička  i postavangardna  kritika  (poslije 
1966.)  i (3)  postmodemistička  kritika  (poslije  1979.). 
Modernistička  kritika  se  nakon  Drugog  svjetskog  rata 
razvija  kao  europska  modernistička  kritika  i američka 
visokomodemistička  kritika. 

Europsku  modernističku  kritiku  obilježavaju  spe- 
kulativni spojevi  tehničkih  teorijskih  jezika  (egzisten- 
cijalizam, fenomenologija,  strukturalizam  i kiber- 
netika)  s razrađenom  Ijevičarskom  kritičkom  teorijom 
koja  ima  ishodišta  u kritičkoj  teoriji  frankfurtske  škole, 
situacionizmu,  Althusserovom  strukturalističkom 
marksizmu  i ideologiji  nove  ljevice.  Njezin  razvoj  čine 
tri  faze:  (1)  egzistencijalističko-fenomenološka,  (2) 
konkretno  utopijska  i (3)  strukturalističko-kiber- 
netička.  Egzistencijalističko-fenomenološka  kritika 
svojstvena  je  50-tim  godinama.  Govori  o poslijeratnoj 
krizi  subjektivnosti,  naglašenom  individualizmu 
apstraktnog  ekspresionizma  i enformela,  oblicima 
apstraktne  ekspresije  i vizualnoj  (likovnoj)  percepciji 
koja  umjetničko  djelo  tumači  kao  organski  direktni 
likovni  izraz  egzistencijalne  (ljudske)  nužnosti  i 
drame.  U teorijskom  smislu  bitni  su  utjecaji  Sartreovog 
filozofskog  egzistencijalizma  i Mcrlcau-Pontyjeve 
fenomenološke  teorije  vizualne  percepcije.  Pred- 
stavnici su:  Michel  Tapie,  Michel  Ragon,  Herbert 
Read.  Konkretno  utopijska  etapa  vizionarskog 


326 


modernizma  na  prijelazu  50-ih  i 60-tih  godina  pripada 
kretanjima  od  umjetnosti  poslije  cnformela  prema 
novim  tendencijama  i formulirana  je  kao  društveno 
kritička  teorija  preobrazbe  umjetnosti  u društvenu 
praksu.  Umjetnost  interpretira  kao  realizaciju  etičkog, 
političkog,  tehnološkog  i time  utopijskog  projekta 
modemosti.  Najznačajniji  predstavnici  su:  Giu- 
lio  Carlo  Argan,  Filiberto  Menna,  Gillo  Dorflcs,  Pierre 
Restany,  kao  i Matko  Meštrović.  Strukturalističko 
kibcmetička  kritika  je  teorija  prve  polovine  60-ih 
godina  i karakterizira  ju  proznanstveni  pristup 
interpretaciji  umjetničkog  djela.  Kritičar  i teoretičar 
umjetnosti  preuzimaju  ulogu  znanstvenika  koji 
zasniva  formalnu  ili  egzaktnu  raspravu  likovnih, 
vizualnih,  prostornih  i medijskih  aspekata  djela  i 
njegove  recepcije.  Strukturalistička  kritika  predstavlja 
oblik  diskurzivno-tekstualnog  istraživanja  vizualnih 
fenomena,  paralelno  i analogno  istraživanjima 
likovnih  umjetnika.  Ovaj  pristup  kritici  zasniva  se  na 
teoriji  strukturalizma,  semiotici  i teoriji  informacija. 
Predstavnici  su:  Umberto  Eco,  Max  Bense,  Jack 
Bumham,  Abraham  Moles,  Umbro  Apollonio,  Frank 
Poppcr,  kao  i Boris  Kclcmen  i Oto  Bihalji  Merin. 

Za  razliku  od  europske  kritike,  američka  kritika 
visokog  modernizma  od  kasnih  30-ih  do  1 968.  ima 
dominantan,  homogen  i pravocrtni  razvoj  od 
marksističke  (trockističke)  društveno  i kritički 
orijentirane  kritike  (kasnih  30-ih  i 40-ih)  prema 
likovno-formalističkoj  i apolitičkoj  kritici  visokog 
modernizma.  Kritika  visokog  modernizma  zasniva  se 
na  tezama:  (1)  da  je  likovna  umjetnost  autonomna 
vizualna  apstraktna  disciplina  čijoj  nijemosti  kritika 
svojim  opisima,  objašnjenjima  i vrednovanjima  daje 
glas,  i (2)  da  kritika  stvara  tehnički  jezik  opisivanja, 
interpretacije  i vrednovanja  autonoman  u odnosu  na 
teoriju  književnosti,  ideologiju,  svakodnevni  život, 
etiku  i znanost.  Neposredno  poslije  Drugog  svjetskog 
rata  američka  kritika  se  oslanjala  na  jungovsku  teoriju 
arhetipa  i francuski  egzistencijalizam.  Tijekom  50-ih 
i ranih  60-ih  izgradila  je  autonomni  pragmatični  jezik 
opisivanja,  interpretacije  i vrednovanja  kojim  se  pod- 
ržava apstraktna  umjetnost  i pojam  modemosti.  Za 
nju  je  modemost  doseg  radikalne  redukcije  i autore- 
Ocksivnog  pročišćavanja  apstraktne  umjetnosti.  U 
fenomenalističkom  smislu  ona  se  zalaže  za  čistu  i di- 
rektnu nediskurzivnu  percepciju  umjetničkog  djela. 
Američki  kritički  pragmatizam  odbacuje  metafizičke 
i društvcnopolitičke  spekulacije  u ime  neposrednog 
perceptivnog  iskustva,  doživljaja  i ukusa.  Ukus  je  kate- 
gorija koja  se  ne  može  svesti  na  konceptualno  razu- 
mijevanje djela.  Vodeći  predstavnik  američke  kritike 
visokog  modernizma  je  Clement  Greenberg,  a značajni 
predstavnici  su  Michael  Fried  i Harold  Rosenberg. 


Paralelno  s europskom  i američkom  kritikom  od 
kasnih  40-ih  do  ranih  60-ih  u britanskoj  analitičkoj 
estetici  razvijala  se  metaestetika  definirana  kao 
filozofska  kritika  zabluda,  pogrešaka  i metodoloških 
problema  književne,  likovne  i muzičke  kritike.  Po 
analitičkoj  estetici  zadatak  modeme  estetike  nije 
stvaranje  novih  metafizičkih  teorija  umjetnosti, 
projekata  društveno-umjetničkih  transformacija  ili 
bavljenje  konkretnim  umjetničkim  djelima  nego 
rasprava  i analiza  jezika  kritike,  odnosno  istraživanje 
interpretativnih  mogućnosti  i učinaka  kritike  na 
stvaranje  pojma  modernog  umjetničkog  djela. 
Analitička  metaestetika  je  utjecala  na  američku  novu 
književnu  kritiku  i njenim  posredstvom  na  likovnu 
kritiku  visokog  modernizma.  Utjecaj  književne  nove 
kritike  na  američku  likovnu  kritiku  visokog  moder- 
nizma očituje  se  u shvaćanju  umjetničkog  djela  kao 
cjelovitog  zatvorenog  sustava  vrijednosti  i postupaka 
kritike  kao  autorefleksivne  i autokritičke  prakse  koja 
raskida  s metafizičkim  i spekulativnim  zahtjevima 
tradicionalne  teorije  umjetnosti. 

Kasnomodemistička  i postavangardna  kritika  nastaju 
u Americi  prevladavanjem  estetskog  formalizma 
visokog  modernizma  (greenbergovskc  kritike),  a u 
Europi  radikalizacijom  kritičke  svijesti  i interpre- 
tativnim  stvaranjem  smislenog  okvira  za  postlikovna 
djela.  U okviru  visokomodemističke  estetike  Harold 
Rosenberg,  Lawrence  Alloway  i Donald  Judd  raz- 
matraju granična  područja  modernističke  umjetnosti 
stvarajući  prostor  za  postslikarsku  i postkiparsku 
praksu  minimalne  umjetnosti,  pop  arta  i proccsualnih 
umjetnosti  (neodada,  fluksus,  hepening,  land  art,  body 
art,  anti  fomn  umjetnost).  Za  kasnu  modernističku  i 
ranu  postavangardnu  kritiku  druge  polovine  60-ih  u 
Americi  značajna  su  metakritička  razmatranja  Sušan 
Sontag  protiv  interpretacije  i svijest  o značaju 
teorijskih  tekstova  umjetnika.  Kritičari  zasnivaju 
metode  doslovnog  opisivanja  i dokumentiranja  rada. 
Status  doslovnih  opisa  i dokumentiranje  rada 
umjetnika  i djelovanja  pokreta  analogan  je  statusu 
umjetničkog  djela.  Tako  nastaju  knjige  fotokopija 
Setha  Siegelauba,  koji  skuplja  i prezentira  rad 
konceptualnih  umjetnika  ili  dokumentacije  o 
umjetničkim  događanjima  Lucy  Lippard,  Ursulc 
Meyer,  Kynastona  McShinea  i Willoughbyja  Sharpa. 
Američku  kasnomodernističku  i postavangardnu 
kritiku  70-ih  obilježava  djelovanje  umjetnika  kao 
kritičara  na  djelu  (Robert  Morris,  Joseph  Kosuth,  Mel 
Ramsdcn,  Douglas  Daviš)  i razvoj  fakultetske  kritike. 
Razvoj  američke  fakultetske  kritike  čine  dva 
usmjerenja:  ( 1 ) evolucija  tradicionalne  estetičke  teorije 
(analitička  estetika,  kritička  teorija  frankfurtske  škole, 
psihoanalitička  teorija  umjetnosti,  fenomenološka 

teorija,  estetički  pragmatizam)  u kritičko  osmišljavanje 
i interpretiranje  aktualne  umjetničke  prakse  (Richard 
Wollheim,  Arthur  Danto,  Donald  Kuspit,  Leo  Stein- 
berg)  i (2)  recepcija  francuske  poststrukturalističke  i 
semiotičke  teorije  u kritici  koja  prati  postavangardna 
događanja  (performance,  konceptualna  i ambijentalna 
umjetnost)  70-ih  godina  (njujorški  časopis  October , 
Rosalind  Krauss,  Bcnjamin  Buchloh,  Douglas  Crimp). 
Recepcija  poststrukturalizma  u krugu  autora  oko 
časopisa  October  stvorila  je  prostor  i atmosferu  za 
razvoj  postmodemističke  kritike  80-ih  godina. 
Kasnomodemistička  i postavangardna  kritika  kasnih 
60-ih  i 70-ih  u Europi  je  znatno  raširenija  nego  u SAD. 
Karakterizira  je  nekoliko  međusobno  suprotstavljenih 
i suparničkih  tendencija:  (1)  akritička  kritika  nastaje 
odbacivanjem  spekulativne  i metafizičke  proteorijske 
kritike,  zalaganjem  za  praktično  i dokumentarističko 
djelovanje  kritičara  (Gcrmano  Celant,  Achille  Bonito 
Oliva,  Udo  Kultermann,  Harald  Szeemann,  kao  i 
Biljana  Tomić),  (2)  kritika  kritike,  nastala  je  evo- 
lucijom neoavangardističke  strukturalističke  teorije 
postavljanjem  zadatka  da  kritičar  promatra  i pro- 
blematizira jezik,  kontekst  i povijest  kritike  u skladu 
s tehnikama  strukturalizma,  semiotike,  analitičke 
filozofije,  psihoanalize,  odnosno  kritika  kritike  se 
oslanja  na  tradiciju  europskog  književnog  formalizma 
i strukturalizma  (Filiberto  Menna),  (3)  poststruk- 
turalistička  kritika  nastala  prevladavanjem  struktu- 
ralizma razvija  spekulativne  postsemiotičke,  semio- 
loške,  dekonstruktivne  i lacanovske  psihoanalitičke 
metode  interpretacije  slikarstva  (Marcelin  Pleynet, 
Jean-Louis  Schefer,  Mare  Devade,  kao  i Braco  Rotar), 
(4)  analitičko-marksistička  kritika  nastala  spojem 
postšezdesetoosmaške  novoljevičarske  kritike  društva 
i lingvističko-semiotičkih  proučavanja  jezika 
umjetnosti  (Tim  J.  Clark,  Charles  Harrison,>lr/dZ^- 
guage , Catherine  Millet,  Renato  Barilli,  kao  i Nena 
Baljković)  i (5)  sintetička  kritika  objedinjavanja 
raznorodnih  kasnomodemističkih  i postavangardnih 
tendencija  kasnih  60-ih  i 70-ih  godina  u jedinstveni 
kompleks  “nove  ili  druge  umjetnosti”  (Manfred 
Schneckenburger,  Rudy  Fuchs,  kao  i Ješa  Denegri). 
Postmodemistička  kritika  nastaje  odbacivanjem 
formalne  estetike  visokog  modernizma  i koncepta 
umjetnosti  kao  projekta  revolucionarne  društvene 
promjene  i progresa.  Postmodemistička  kritička 
situacija  je  pluralistička  budući  da  je  karakterizira 
odsustvo  dominantne  tendencije  i otvorenog  teo- 
rijskog, značenjskog  i vrijednosnog  raskola  koji  se  ne 
može  razriješiti  pobjedom  jedne  tendencije.  Ona  se 
razvija  u više  različitih  kritičkih  svjetova:  (1)  post- 
kritika  kao  strategija  kritičara  na  djelu  (Achille  Bonito 
Oliva),  (2)  postkritika  kao  dekonstrukcija  teorijskog 


govora  o umjetnosti  zasnovana  na  pretpostavci  da  je 
likovna  kritika  prešla  prag  književnog  narativnog 
diskursa  (Antonio  D’Avossa,  Lorenzo  Mango,  Harald 
Szeemann,  Kathy  Acker,  Richard  Prince,  kao  i Lidija 
Merenik,  Željko  Kipke),  (3)  postkritika  kao  intro- 
spektivni,  neokonzervativni  i lokalni  diskurs  kojim 
se  provodi  dekonstrukcija  suvremenosti,  interna- 
cionalnog jezika  umjetnosti  i ideje  umjetničkog  i 
društvenog  progresa,  na  primjer,  Jean  Clair  poziva  na 
povratak  figuri  i zanatu,  tražeći  spas  od  modemosti  u 
regionalnom,  lokalnom  i specifičnom  francuskom 
duhu  kulture  i umjetnosti,  a Harald  Szeemann  u 
raspravama  o totalnom  umjetničkom  djelu  ukazuje  na 
nastajanje  srednjoeuropskog  kritičkog  diskursa  u 
kojem  se  spekulativno  metaforički  i alegorijski  pro- 
žimaju postfrojdovske,  postmarksističke  i postantro- 
pozofske  vizije  zatvorenog  svijeta  Srednje  Europe, 
(4)  postkritika  kao  kritička  dekonstruktivna  (post- 
strukturalistička)  teorija  oblika  prikazivanja  realnosti, 
značenja  i vrijednosti  u postmodemom  društvu 
prožimanja  visoke  i masovnomedijske  umjetnosti, 
tipična  za  anglo-američku  kulturu  80-ih  i 90-ih  godina 
(Gregory  Ulmer,  Douglas  Crimp,  Craig  Owens,  John 
Wclchman,  Henry  Sayre,  Andrew  Benjamin),  (5) 
analitičko-postmarksistički  pristup  engleskih  autora 
zasnovan  na  kritičkom  historijskom  realizmu  koji  se 
bavi  problemima  prikazivanja  (društvenih  odnosa, 
ideoloških  vrijednosti,  statusa  subjekta)  kao  modelom 
formiranja  društvenog  subjekta  (svijesti);  pritom  se 
formiranje  specifičnog  tipa  značenja  i oblika  pri- 
kazivanja objašnjava  kao  posljedica  društveno-po- 
vijesne  nužnosti  (Charles  Harrison,  David  Batchelor, 
Paul  Wood,  Griselda  Pollock,  Fred  Orton)  i (6) 
simulacionistička  teorijska  kritika  nastala  na  osnovi 
lacanovske  psihoanalize,  filozofije  jezika  i baudril- 
lardovskih  postkritičkih  teorija  društva,  koja  se  razvija 
kao  govor  o umjetnosti  jezikom  koji  u tijelu  teorije 
simulira  sinkrone  učinke  umjetničkog  i teorijskog  kao 
oblika  realnosti  suvremene  umjetnosti,  za  koju  se  može 
reći  da  je  postmodemistička  verzija  kritike  kritike 
(kasni  Marcelin  Pleynet,  Joseph  Kosuth,  Victor 
Burgin,  Jean-Francois  Lyotard,  Slavoj  Žižek,  druga 
generacija  slovenskih  lacanovaca  (Marina  Gržinić, 
Alenka  Zupančič,  Marcel  Štefančič  jr.). 

LITERATURA:  Ado6,  A11o7,  Alt3,  Atg3,  Balm  1 , Bann4,  Bart5,  Baš  l , 

Kritika  hegemonije  u kulturi.  Kritika  hegemonije  u 
kulturi  ili  kritika  kulturnog  imperijalizma  svojstvena 
e anglosaksonskoj  Ijevičarskoj  teoriji  umjetnosti  70- 
.h  godina.  Kritika  hegemonije  u kulturi  je  teorijska 
analiza,  kritika  i rasprava  mehanizama  moći  i do- 
minacije uspostavljene  na  međunarodnoj  umjetničkoj 
sceni.  Kritička  rasprava  usmjerena  je  na  američki 
kulturni  imperijalizam  nastao  u doba  hladnog  rata, 
koji  je  trajao  od  40-ih  do  70-ih  godina.  U tom  razdoblju 
njujorška  umjetnička  scena  preuzima  primat  u odnosu 
na  europske  centre  (Pariz,  Miinchen,  Berlin).  Us- 
postavljanje američke  kulturne  hegemonije,  prema 
pisanju  Art&Languagea,  ne  znači  samo  estetsko 
ostvarivanje  projekta  visoke  modemosti  autonomijom 
umjetničkog  izraza  i estetikom  apstraktne  umjetnosti 
nego  i uspostavljanjem  moćnog  birokratskog  aparata 
uz  podršku  kapitala  i političkih  interesa  američke 
međunarodne  politike.  Ta  je  grupa  ukazala  na  pre- 
sudnu ulogu  financijera,  muzeja,  izdavača,  umjet- 
ničkih časopisa,  galerija  i kritike  u stvaranju  novog 
stila,  pokreta  ili  značajnog  umjetnika.  Njihov  cilj  je 
argumentiranje  teze  da  su  kultura  i umjetnost  proizvod 
tržišnog  sistema  i njegovih  kulturnih  i političkih 
institucija. 

Kritika  zapadne  hegemonije  u umjetnosti  i kulturi 
dobiva  teorijsku  podršku  postkolonijalnih  studija 
tijekom  80-ih  i 90-ih  godina.  Jezik  nove  kritičke 
umjetnosti  koju  stvaraju  umjetnici  izvan  zapadne 
\ulture,  ali  i za  zapadnu  kulturu,  eklektičan  je,  anar- 
hičan i provokativan.  Koriste  se  kolažno-montažni 
postupci  suočavanja  globalnih,  univerzalnih  i lokalnih, 
regionalnih,  etničkih,  rasnih,  geografskih  identifikacija 
: znakova.  Pri  tome,  umjetnici  trećeg  svijeta  djeluju  u 
prvom  svijetu  (Zapadna  Evropa,  SAD)  ili  su  getoi- 
zirani  u okvirima  etničkih  kultura  u megalopolisima 
zapadnih  država  (SAD,  Engleska).  Karakteristični  su 
pristupi  koje  provode  umjetnici  Georges  Adeagbo, 
Rawi  Aganval,  Kutlug  Ataman,  Zarina  Bhimji,  Yang 
Fudong,  Eyal  Šivan,  Shirin  Neshat. 

LITERATURA:  Artlal?,  Artla20,  Frasscl,  Časci,  Doc6,  Doc7, 
•lardl,  Han9,  Harr  1 4,  Hegc  l , Kip  I . Kosu  1 2,  Krefl  1 . Mosq  l , Ram3, 
3,am4,Tomlil,Žiž27 

Kritika  humanizma.  Kritika  humanizma  je  filozofska 
: teorijska  rasprava  i problematiziranje  statusa  subjekta 
u modernoj  i modernističkoj  kulturi.  Postmoder- 
nističkoj  teoriji  i umjetnosti  je  svojstvena  kritika 
cjelovitog,  centriranog  i organskog  humanističkog 
pogleda  na  svijet  i čovjeka.  Humanistički  pogled  na 
svijet,  razvijan  od  renesansne  rekonstrukcije  hele- 
nističkog humanizma  preko  romantičarske  sub- 
ektivnosti  do  modernističkog  (antropološkog)  pojma 
subjekta  kao  cjelovite,  centrirane  i autonomne  indi- 


vidue, stavlja  čovjeka  u središte  prirode,  civilizacije, 
kulture  i umjetnosti.  Humanizam  kao  ideologija  (po- 
gled na  svijet)  je  otkriće  čovjeka  i svijeta,  odnosno 
rasprava  smisla  čovjeka  (ljudskog)  u središtu  svijeta. 
Subjekt  se  definira  u rasponu  od  definiranja  tjelesnog 
do  tekstualnog  projektiranja  transcendentnog  jastva. 
Subjekt  je  uvijek  u središtu  djela.  Humanističko 
logocentrično  umjetničko  djelo  uvijek  transcendira 
visoke  i posebne  ljudske  vrijednosti  (duha,  etosa,  rase, 
nacije,  klase,  spola).  U postmodemizmu  se  naglašava 
razlika  biološkog/anatomskog  tijela,  društvene  in- 
dividue i njegovog  tekstualnog  statusa  kao  subjekta. 
U modernizmu  postoji  težnja  za  identificiranjem  tijela, 
individue  i subjekta,  koji  postaju  zasebni  sistemi 
identifikacije.  Subjekt  postmodeme  je  proizvod  jezika 
kulture.  On/ona  je  izraz  i reprezentacija  povijesnih  i 
aktualnih  mogućnosti  označavanja,  nanošenih  tragova 
i konstruiranih  modela  prikazivanja  čovjeka  u kulturi 
i umjetnosti.  Može  se  reći  da  svaki  čovjek  (tijelo, 
društvena  individua)  raspolaže  različitim  subjektima: 
subjektima  govora,  pisma,  ponašanja,  prikazivanja, 
zastupanja,  djelovanja.  U postmodemizmu  se 
pokazuje  da  su  velike  humanističke  zamisli  (cje- 
lovitosti, pravde,  istine,  progresa)  ideološki  fantazmi 
koji  stvaraju  ono  (prikaze,  izraze)  što  konkretno 
društvo  prihvaća  kao  svoju  realnost.  Realnost  se 
definira  kao  proizvod  rada  verbalnih  i neverbalnih 
jezika,  a nije,  kao  što  se  u okviru  humanističke  tradicije 
vjerovalo,  produkt  ljudskog  rada,  kontekstualizacijc 
kulture  i povijesti.  Budući  da  postoje  različite 
ideologije,  postoje  i različiti  koncepti  realnosti,  pa  se 
kultura  postmodemizma  naziva  pluralističkom 
kulturom. 

U poetičkom  smislu  kritika  humanističkog  gledišta 
se  ukazuje:  (1)  kao  svođenje  umjetničkog  djela  na 
konkretni  predmet,  situaciju  i događaj,  tj.  kritika 
nastaje  odbacivanjem  poetike  prikazivanja  prema 
kojoj  je  čovjek  zrcalo  u kojem  se  ogleda  svijet  i iz 
čijeg  odraza  nastaje  umjetničko  djelo,  (2)  kao  tvrdnja 
da  intuicije  umjetničkog  djela  nisu  neprozirni,  direktni, 
neprovjcrljivi  i najdublji  uvidi  u istine  ljudskog  pos- 
tojanja i bivanja  nego  prešutna  znanja  i uvjerenja 
zajednička  pripadnicima  određene  kulture,  zajednice, 
stila,  škole  i (3)  kao  razlikovanje  i razdvajanje  um- 
jetničkog, estetskog,  političkog,  formalnog  i aksio- 
loškog  prosuđivanja  u posebna  područja  djelovanja. 
Postmodemističko  djelo  je  sa  stanovišta  humanizma 
ontološki  prazno,  relativistički  proizvoljno  i bez  sub- 
jekta (subjekt  je  samo  hipoteza  u i o jeziku  umjetnosti). 
Sa  stanovišta  postmodemizma  humanistička  tradicio- 
nalna i visokomodemistička  djela  su  iluzija  (privid) 
cjelovitosti  izraza  subjekta,  jer  je  subjekt  konstrukcija 
koja  se  uspostavlja  kroz  produkciju  djela.  Humanizam 

retorikom  prikriva  vlastitu  necjelovitost  (svoje  Ne- 
Cijelo  /Pas-Tout/).  Humanizam  je  jedna  od  ideologija 
zapadnog  svijeta  koju  treba  odbaciti  (reizam,  kon- 
ceptualna umjetnost,  strukturalizam)  ili  koju  treba 
parodijski  dekonstmirati  do  jezičke  igre  ili  retoričke 
vježbe  (transavangarda,  simulacionizmi).  Naličje  hu- 
manizma (šavovi,  rubovi,  bodovi)  je  područje  djelo- 
vanja postmodemog  umjetnika.  Filozofija,  poetika  i 
ideologija  centriranog  subjekta  modeme  je  dovedena 
do  vrhunca  u fenomenološkoj  i egzistencijalističkoj 
filozofiji  40-ih  i 50-ih  godina.  Ona  je  podvrgnuta 
radikalnoj  kritici  u strukturalizmu  i poststrukturalizmu 
time  što  je  zamisli  subjekta  kao  identiteta  i integracije 
tijela-individue-i-đuha  suprotstavila  zamisao  sistema 
ili  prakse  koja  tijelo  određuje  kao  individuu  ili  subjekt. 
O smrti  subjekta  je  govorio  Michel  Foucault  ukazavši 
daje  pojam  subjekta  povijesna  tvorevina  koja  nastaje 
u određenom  trenutku  zapadne  civilizacije  (od  rene- 
sanse do  prosvjetiteljstva)  i nestaje  u drugom  trenutku 
(visoka  i kasna  modema).  Roland  Barthcs  je  pisao  o 
smrti  autora,  ukazujući  da  se  u jednom  književnom 
djelu  nalaze  različite  mogućnosti  identificiranja  hipo- 
teze subjekta  i da  tek  čitalac  svojim  rcceptivnim  i inter- 
pretativnim  radom  dovršava  djelo  i identificira  subjek- 
te. Drugim  riječima,  djelo  ne  određuje  izvor  (autor) 
od  kojeg  djelo  potječe  nego  ponor  (čitalac)  koji  djelo 
dovršava  u praksi  čitanja.  Dušan  Piijavec  je  zamisao 
smrti  subjekta  interpretirao  s pozicija:  (a)  kraja  huma- 
nizma, (b)  prijelaza  s marksizma  i egzistencijalizma 
na  strukturalizam  i (c)  uočavanja  suštinskih  promjena 
u načinima  pisanja  i pripovijedanja  u modemom 
romanu.  Rani  primjer  kritike  humanizma  je  slovenska 
mistička  poezija.  Pjesnici  od  Tomaža  Šalamuna  do 
Istoka  Geistera  Plamena  su  se,  po  Tarasu  Kermauneru, 
sredinom  60-ih  godina  počeli  orijentirati  stvarima. 
Time  su  dovršili  put  koji  je  vodio  kroz  tri  slike  Bitka: 
od  Boga  preko  Čovjeka  do  Stvari.  Zato  više  nema 
subjekta  i objekta.  Umjetnička  djela  nisu  više  sredstvo 
komunikacije  preko  kojih  bi  unutrašnjost  čovjeka 
komunicirala  s unutrašnjošću  drugog  čovjeka.  Riječ 
nema  značenja  koja  joj  je  dao  čovjek,  njen  stvaralac. 
Riječ  jednostavno  jest  jer  svoja  značenja  nosi  kao  i 
bilo  koja  druga  stvar  na  svijetu.  Dok  je  humanizam 
govorio  čovjek  je  lijep,  olovka  je  tanka,  tvida,  cma  i 
šiljasta,  odnos  između  nas  je  neprijateljski,  reizam 
bjesomučno  ponavlja  svoje  jest:  olovka  jest,  čovjek 
jest,  most  jest,  riječ  jest.  U hrvatskoj  kulturi  o smrti 
subjekta  je  vrlo  rano  pisao  Darko  Kolibaš  uočavajući 
načine  konstruiranja  subjekta  u egzistencijalističkoj 
heideggerovskoj  filozofiji,  lacanovskoj  teorijskoj 
psihoanalizi  i derridovskoj  teoriji  subjekta. 

LITERATURA : Baht  1 , Balm6,  Bart  1 7,  Fuo5,  Ferry  1 , Fou  1 , Hum  I , 
Kcrl . Pi  I , Sart  1 , Todo7,  Vujano2,  Žiž5,  Ži/.7, 2ižl9 


Kritika  kritike.  Kritikom  kritike  označio  je  talijanski 
teoretičar  umjetnosti  Filiberto  Menna  autorefleksivno 
razmatranje  kojim  kritičar  preispituje  uzroke  i pos- 
ljedice svoje  aktivnosti  u odnosu  na  kritiku  kao  teo- 
rijsku disciplinu  i umjetnost  kao  objekt  i kontekst 
rasprave.  Kritika  kritike  otvorila  je  raspravu  o vlasti- 
tom statusu  prevladavajući  tradicionalnu  pomoćnu 
ulogu  posrednika  između  umjetničkog  djela  i kulture. 
Kritička  interpretacija  je  govor  koji  preuzima  rizik 
pridavanja  posebnih  značenja  umjetničkom  djelu, 
ukazujući  na  značenja  koja  djelo  proizvodi  i koja  se 
iz  djela  mogu  proizvesti.  Strukturalnim  povezivanjem 
povijesne,  teorijske  i autokritičke  funkcije,  kritičar 
prelazi  put  od  kritike  kao  interpretacije  koja  stvara 
interpretativne  činjenice  do  kritike  kritike  koja  stvara 
kritičku  činjenicu.  Kritika  provodi  stručne  specija- 
lizacije vlastitog  jezika  povezane  s metodama  suv- 
remenih teorija:  lingvistikom,  semiologijom,  semio- 
tikom,  strukturalizmom,  psihoanalizom  i filozofijom 
jezika.  Menna  suočava  dva  zahtjeva:  (1)  kritika  mora 
definirati  teorijsku  razinu  šireg  spekulativnog  gledišta, 
a ne  gledišta  jedne  znanosti  ili  umjetničkog  usmjerenja 
i (2)  kritika  mora  paziti  da  se  ne  dovede  do  eklektičnog 
položaja  u kojem  bi  izgubila  vlastitu  disciplinarnu 
fizionomiju. 

LITERATURA:  Den72,  Mcn6.  Men7,  Men9 

Kritika  modernama.  Kritikom  modernizma  nazivaju 
se  teorije  umjetnosti  koje  dovode  u pitanje  osnovne 
postavke  modernističke  teorije  kulture  i umjetnosti: 
autonomiju  umjetnosti  u odnosu  na  politiku  i kulturu, 
specifičnu  disciplinarnu  različitost  i zatvorenost  poje- 
dinih umjetnosti  (slikarstva,  skulpture,  filma,  književ- 
nosti, kazališta),  projekt  modemosti  i povijesnog  nap- 
retka, pravocrtnu  logiku  smjene  stilova  (izama  i artova) 
i razvoj  redukcionizma  u apstrakciji. 
Predmodemističke  kritike  modernizma  umjetničke  su 
i teorijske  tendencije  koje  nastaju  paralelno  s razvojem 
modernizma,  ali  teže  odbacivanju  projekta  modemosti 
i povratku  na  izvorne,  tradicionalne  i humanističke 
osnove  zapadne  umjetnosti,  tj.  idealima  antičke  i 
kršćanske  cjelovitosti  pogleda  na  umjetnost,  čovjeka 
i prirodu.  Prema  njemačkom  filozofu  Jiirgenu  Haber- 
masu  kritiku  modernizma  utemeljuju:  ( 1 ) stari  kon- 
zervativci  koji  s tugom  promatraju  pad  modernog 
čovjeka,  razdvajanje  znanosti,  morala  i umjetnosti,  a 
zalažu  se  za  povratak  na  pozicije  koje  prethode  mo- 
dernizmu (za  ekologiju,  kozmološku  etiku,  cjelovitost 
pogleda  na  prirodu  i kulturu),  (2)  mladi  konzervativci 
koji  revidiraju  iskustvo  estetike  modernizma  i ukazuju 
na  njezin  poraz  i raspad,  na  pluralni  i decentrirani 
subjekt  postmodeme  epohe,  a instrumentalnom 
razumu  suprotstavljaju  dionizijsku  igru  oslobođenu 

povijesne  nužnosti  i (3)  neokonzervativci  koji  poz- 
dravljaju razvoj  modeme  znanosti  sve  dok  je  ona 
nosilac  tehničkog,  kapitalističkog  napretka  i racionalne 
administracije,  a zalažu  se  za  ograničavanje  znanosti, 
morala  i umjetnosti  na  autonomne  sfere  kojima  se  bave 
stručnjaci  specijalisti  i umjesto  modernističkog  pro- 
gresivnog projekta  kulturnog  napretka  nude  kulturne 
vrijednosti  tradicije.  Primjer  predmodemističke  kritike 
modernizma  su  tekstovi  beogradskog  slikara  Leonida 
Šejke  koji  je  na  prijelazu  50-ih  u 60-tc  razvio  koncept 
integralnog  slikarstva,  tj.  povratka  renesansnom 
zanatu,  oblicima  prikazivanja  i cjelovitom  pogledu  na 
svijet.  Šejkina  kritika  modernizma  je  reakcija  na 
enformel  i razvoj  apstraktne  umjetnosti,  ali  i traganje 
za  izvornim  vrijednostima  europskog  humanizma 
kojem  se  radikalni  modernizam  suprotstavlja. 
Autokritikc  modernističkih  dogmi  autonomije  umjet- 
nosti i formalističke  apstrakcije  ostvarene  su  u avan- 
gardi i neoavangardi.  One  se  zasnivaju  na  kritičkoj 
ideološkoj  analizi  svijeta  umjetnosti  i interdisci- 
plinarnosti kao  prekoračenju  medijskih  granica  sli- 
karstva, skulpture,  književnosti,  kazališta.  Dada  je 
tipičan  primjer  autokritike  modernističkih  dogmi  o 
autonomiji  umjetničkih  disciplina  i umjetnosti  kao 
zatvorenoj  sferi  djelovanja  u odnosu  na  kulturu  i 
društvo.  Dada  je  pokret  radikalnog  i ekstremnog 
modernizma  (urbani,  kritički,  ckscesan,  interdisci- 
plinaran, na  granici  spektakla  i života  kao  umjetnosti) 
i upravo  time  suprotstavljen  modernizmu  kao 
umjerenoj  građanskoj  ideologiji,  kulturi  i umjetnosti. 
Kritika  modernizma  30-ih  godina  XX.  stoljeća  ute- 
meljena u socrealizmu,  nacionalsocijalističkoj  i 
fašističkoj  kulturi,  modernizam  tumači  kao  liberalnu 
i dekadentnu  umjetnost  građanskog  društva.  Mo- 
dernizmu suprotstavlja  predmodemističke  ili  rano- 
modemističke  stilove  (klasicizam,  realizam,  roman- 
tizam) korištene  za  posredovanje  ideoloških  ciljeva  i 
\Tijednosti  komunizma,  nacizma  i fašizma.  Umjetnost 
ima  isključivo  utilitarne  funkcije  pružanja  “optimalne 
projekcije  novog  društva”  (komunističkog  besklasnog, 
nacionalsocijalističkog  nacionalno-arijevskog  i 
fašističkog  imperijalnog).  Sovjetski  revolucionar  Lav 
Trocki  razlikuje  umjetnička  djela  koja  tematski 
prikazuju  revoluciju  i djela  koja  temom  nisu  vezana 
za  revoluciju,  ali  su  njome  prožeta  i iz  nje  proizlaze. 
Prava  “revolucionarna  umjetnost”  nastaje  uteme- 
ljenjem realističke  umjetnosti.  Realistička  umjetnost, 
prema  Trockom,  nije  samo  obnova  ruskog  tradicio- 
nalnog realizma,  ali  ni  eklektični  spoj  realizma  s 
učincima  modernizma  nego  je  prikazivanje  cjeline 
života,  revolucionarne  stvarnosti  i novog  čovjeka. 
Socrealistička,  nacionalsocijalistička  i fašistička  kritika 
modernizma  zasniva  se  na  institucionalnoj,  totalitarnoj 


i ideološkoj  likvidaciji  liberalne  građanske  kulture  i 
umjetnosti.  Riječ  likvidacija  označuje  spaljivanje 
umjetničkih  djela,  proganjanje  umjetnika  i zabranu 
njihovog  javnog  rada. 

Kritika  visokog  greenbergovskog  modernizma,  zapo- 
četa krajem  60-ih  godina,  ishodišni  je  aspekt  anglosak- 
sonske konceptualne  umjetnosti  ( Art&Language , 
njujorška  konceptualna  umjetnost,  na  primjer  Joseph 
Kosuth).  Zasniva  se  na  kritici  formalističke  estetike 
apstraktnog  slikarstva.  Za  Art&Language  visoki 
modernizam  je  umjetnost  hladnoratovske  epohe  koja 
interese  i vrijednosti  zapadnih  kapitalističkih  zemalja 
zasniva  na  suprotstavljanju  socrealizmu  Sovjetskog 
Saveza,  što  znači  da  je  visoki  modernizam  visoko 
specijalizirana  i autonomna  paradigma  slikarstva, 
skulpture,  književnosti.  Za  Art&Language  kritika 
modernizma  nije  samo  kritika  dogmi  o umjetničkom 
stvaranju  nego  i kritika  građanske  ideologije,  uvjerenja 
o umjetničkoj  praksi,  vrijednostima,  tehnikama  pri- 
kazivanja, teoriji  i povijesti  umjetnosti.  Po  njima 
greenbcrgovska  estetika  apstraktnog  slikarstva  svojim 
historicizmom  i dogmatizmom  iskrivljuje  povijesne 
prikaze  epohe.  Na  primjer,  modernistička  teorija 
opisuje  50-te  i rane  60-te  godine  kao  konzistentan  i 
cjelovit  umjetnički  period  koji  se  zasniva  na  razvoju 
apstraktne  umjetnosti  u smjeru  postizanja  autonomije 
medija.  Međutim,  ^vttn^Art&Languageu  to  razdoblje 
odlikuje  nekoherentnost,  jer  su  u tom  vremenu  dje- 
lovali i umjetnici  koji  su  bili  suprotstavljeni  domi- 
nantnoj tendenciji.  Robert  Rauschcnbcrg,  Jasper 
Johns,  John  Cage,  Ad  Reinhardt  i Frank  Stella  su 
stvarali  paradokse,  anomalije,  povijesne  diskon- 
tinuitete,  stilski  i žanrovski  nedefinirana  djela,  čime 
su  se  suprotstavljali  reduktivističkoj  logici  Green- 
bergovc  modernističke  teorije.  Povijesna  situacija  50- 
ih  i 60-ih  godina  prije  je  kaotična  nego  povijesno 
uređena  tendencija.  U to  vrijeme  nije  bilo  jasno  što  su 
djelotvorne  alternative  dominantnoj  tradiciji,  a što 
njezini  ogranci  i produžeci.  Na  primjer,  da  li  su  crne 
slike  Franka  Stelle  iz  1959.  najnoviji  oblik  moder- 
nističke redukcije  ili  označuju  kraj  reduktivističke 
tendencije  i predlažu  novi  način  razmišljanja  o odnosu 
slike  i predmeta.  S druge  strane,  Joseph  Kosuth  kritiku 
zasniva  na  uočavanju  da  su  definicije  umjetnosti  i 
umjetničkog  djela  visokog  modernizma  morfološke, 
tj.  utemeljene  na  uvažavanju  isključivo  likovnih 
aspekata  umjetničkog  djela,  a ne  širih  kontekstualnih 
i jezičkih  aspekata  ideologije  i znanja  o umjetnosti  i 
kulturi. 

Postmodemističke  kritike  modernizma  zasnovane 
krajem  70-ih  i tijekom  80-ih  godina  su  kulturološke; 
one  govore  o kraju  modernističke  epohe  kao  kraju 
povijesnog  i civilizacijskog  razdoblja.  Kraj  moder- 

nističke  epohe  očituje  se  u neostvarenosti  projekta 
permanentnog  progresivnog  razvoja  (modernizacije), 
slomu  velikih  logocentričnih  teorija  (od  kršćanstva, 
preko  imperijalizma  do  komunizma)  i pojavi  semio- 
tičkog  društva.  Pluralističkom  postindustrijskom 
informatičkom  društvu  zasnovanom  na  istovremenosti 
djelovanja  različitih  povijesnih  i aktualnih  ideologija, 
koncepata  proizvodnje,  društvene  razmjene  i estetika, 
nije  cilj  stvaranje  cjelovitog  projekta  društva,  kulture 
i umjetnosti  nego  specifičnih,  lokalnih,  nestabilnih  i 
fragmentarnih  gledišta  i svjetova  umjetnosti.  Post- 
modemističke  kritike  o modernizmu  govore  kao  o 
završenom  periodu,  a o sebi  kao  o prijelaznom  (trans) 
modelu  djelovanja  i postojanja. 

LITERATURA:  Buc8,  Clark  I . Clark6,  Epsl,  Eij  19,  Frascl,  Frasc3, 
Frie4,  Gal,  Harr9,  Harrl2,  HarrH,  HarrlS,  Harr23,  Harr33,  Harr43, 
Huli,  Jam8,  Kosu  1 4,  Kraus8,  Kraus  1 6,  Kraus20,  Kraus2 1 , Kraus22, 
Oliv9,  Ow2,  Postmol,  Postmo2,  Postmo3,  Postmo4,  Postmo5, 
Postmodemizam  1 , Tay  I , VVallis  1 

Kritika  na  djelu.  Kritika  na  djelu  se  pojavljuje  nakon 
Drugog  svjetskog  rata,  kada  kritičar  preuzima  aktivnu 
ulogu  u događanjima  u svijetu  umjetnosti.  Kritičar  na 
djelu  nije  privilegirani  teoretičar  nego  sudionik  ili 
suradnik  u tom  događanju.  Kritičar  kao  sudionik  je 
neposiedni  pratilac  umjetnika,  koji  s umjetnikom 
stvara  atmosferu  nastajućeg  umjetničkog  pokreta. 
Tipični  kritičari  sudionici  su:  Michel  Tapie,  tvorac 
pojma  enformel,  Picrrc  Restany,  koji  je  programski 
artikulirao  događanja  novog  realizma,  Germano 
Celant,  koji  je  stvorio  pokret  siromašne  umjetnosti, 
kao  i i Biljana  Tomić,  koja  je  u beogradskoj  kulturi 
promovirala  nove  trendove,  od  konkretne  poezije, 
preko  konceptualne  umjetnosti  do  nove  skulpture. 
Kritičar  sudionik  na  umjetničku  scenu  iznosi  kritički 
čin  kao  stvaralački  čin,  preoblikujući  svijet  umjetnosti. 
Prema  Achilleu  Bonitu  Olivi,  karakterističnom  pred- 
stavniku i tvorcu  termina  ‘kritičar  na  djelu’,  zadatak 
kritičara  je  da  u sistemu  umjetnosti  izgradi  autonomnu 
i specifičnu  egzistencijalnu  poziciju  i da  preuzme 
ulogu  protagonista  u promociji  umjetnosti  kao 
postmodemog  spektakla.  Riječ  je  o načinu  teatra- 
lizacije  rada  kritičara  koji  se  realizira  u mediju  izložbe, 
gdje  se  sama  izložba  (prve  izložbe  transavangarde  80- 
ih,  Bijenale  u Veneciji  1993.)  tretira  kao  masovni 
medijski  spektakl.  Iz  tišine  prostora  umjetnikovog 
ateljea  djelo  se,  uz  podršku  kritike,  njezinu  inter- 
pretaciju i javnu  medijsku  promociju,  uvodi  u spe- 
ktakularni, kaotični  prostor  javnosti  ne  da  bi  bilo 
neposredno  izloženo,  nego  da  bi  ujedno  postalo 
posrednikom  kojim  kritika  objelodanjuje  vlastitu 
estetsku,  umjetničku,  etičku  i političku  ideologiju,  tj. 
pogled  na  globalne  probleme  umjetnosti  u određenom 
trenutku  aktualnosti  ukupne  civilizacijske  realnosti. 


Kritika  na  djelu  ukazuje  na  promijenjenu  civilizacijsku 
situaciju  krajem  XX.  stoljeća:  ( 1 ) umjetnost  nije  samo 
umjetničko  djelo  nego  i globalni  pogled  na  civilizaciju, 
društvo,  kulturu  i umjetnost  i (2)  kritika  nije  samo 
pratilac  i naknadni  interpretator  umjetničkog  djela 
nego  i aktivni  sudionik  u stvaranju  umjetničkog  djela, 
svijeta  umjetnosti  kao  umjetničkog  djela. 

LITERATURA:  Cela4,  Dcn56,  Dcn68,  Dcn79,  Men6,  Mcn7,  Olivi  I, 
Olivi  3,  Olivi  6 

Kritika  sistema  umjetnosti.  Kritika  sistema  umjet- 
nosti praktična  je  akcija  i teorijska  rasprava  meha- 
nizama pomoću  kojih  svijet  umjetnosti  i kultura  utječu 
na  stvaranje,  vrednovanje  i razumijevanje  umjetnosti. 
Kritika  sistema  umjetnosti  svojstvena  je  konceptualnoj 
umjetnosti:  (1)  rani  konceptualistički  postupci  de- 
materijalizacije  umjetničkog  objekta  se  krajem  60-ih 
u kritici  tumače  kao  oblici  subverzije  institucija  i 
tržišnih  funkcija  svijeta  umjetnosti  i (2)  konceptua- 
lističke  analize  iz  sredine  70-ih  su  usmjerene  na  teo- 
rijsko razjašnjavanje  prirode  i funkcija  sistema  um- 
jetnosti. 

U zapadnim  zemljama  kritika  sistema  umjetnosti  je 
kritika  tržišnog  sistema  koji  čine  financijeri,  muzeji, 
galerije,  kolekcionari  i umjetnički  časopisi.  Ona  se 
zasniva  na:  (1)  demistifikaciji  umjetničkog  objekta 
fetišiziranog  u estetskom  i ekonomskom  smislu  i (2) 
ekscesu  u tržišnoj  razmjeni  kulturnih  vrijednosti. 

U istočnoeuropskim  zemljama  kritika  sistema  umjet- 
nosti je  kritika  političkog  konteksta  uspostavljanja 
značenja  i funkcija  umjetničkog  rada  u kulturi  realnog 
socijalizma.  Rad  istočnoeuropskih  umjetnika  usmjeren 
je:  (1)  razotkrivanju  utilitarizma  u kulturi  koji  je 
povezan  sa  socijalističkim  realizmom  i (2)  kritici 
umjerenog  dekorativnog  modernizma  koji  je  tijekom 
60-ih  zamijenio  socrealizam  u većini  socijalističkih 
zemalja. 

Kritiku  sistema  umjetnosti  provodili  su  Daniel  Buren, 
Hans  Haacke,  grupa  Art&Language  (sredina  70-ih), 
kao  i Braco  Dimitrijević,  Goran  Trbuljak,  Mladen 
Stilinović,  Slavko  Bogdanović  (grupa  Kod),  Miroslav 
Mandić  (grupa  Kod)y  Raša  Todosijević,  Zoran  Popo- 
vić,  Erik  Bulatov,  Genadij  Donskoj,  Petr  Štembcra, 
Zdis!aw  Sosnowski. 

LITERATURA:  Artlal  I , Artlal7,  Artlal9,  Artla20,  Artla2 1 , Balj2, 
Dim  I , Dim2,  Fox  I , Fox2,  Fox3,  Haa  l , Harr8,  Hanr9,  Harr22,  S:ip6, 
Todo3,Todo4,Trbl 

Kriza  umjetnosti.  Kriza  umjetnosti  je  teorijska  za- 
misao ili  stvarna  situacija  svijeta  umjetnosti  u kojoj 
određeni  oblik  umjetničkog  prikazivanja,  izražavanja, 
označavanja,  komunikacije  i mišljenja  postaje  um- 
jetnički, kulturološki  ili  civilizacijski  problematičan, 

tj.  bez  formalno  likovnog,  značenjskog  i vrijednosnog 
smisla.  Zamisao  krize  umjetnosti  je  kulturološki 
relativna,  budući  da  različite  društvene,  kulturne  i 
umjetničke  grupacije  istu  situaciju  svijeta  umjetnosti 
mogu  razumjeti  i doživjeti  kao  krizu  umjetnosti  ili 
kao  progresivni  razvoj. 

Prema  predmodemističkom  hclcnističko-kršćanskom 
konceptu  krize  umjetnosti  umjetnost  Zapada  je  zapala 
u krizu  raspadom  cjelovite  slike  svijeta  antičke  i 
kršćanske  kulture.  Začetak  krize  umjetnosti  očituje 
se  u renesansnom  oslobođenju  umjetnika  od  teoloških 
tema  i dogmi,  u manirističkim  deformacijama  pri- 
kazanih oblika  i u velikoj  diobi  jedinstvenog  krš- 
ćanskog pogleda  na  svijet  u doba  prosvjetiteljstva. 
Prema  predmodemističkom  konceptu  krize,  umjetnost 
s kraja  XIX.  i početka  XX.  stoljeća  napuštanjem 
prikazivanja  realnog  svijeta  i pojavom  apstrakcije 
iznevjerava  bit  umjetničkog  stvaranja  utemeljenu  u 
tradiciji  mimetičke  umjetnosti. 

Prema  avangardističkom  konceptu  krize  umjetnosti 
pionira  apstraktnog  slikarstva  (od  postimpresionizma, 
preko  kubizma  do  apstraktne  umjetnosti),  mimetičko 
slikarstvo  i njegova  dvije  tisuće  godina  duga  tradicija 
su  u formalno  likovnom  i značenjskom  smislu  po- 
trošeni. 

Avangardistički  koncept  krize  umjetnosti  od  futurizma 
do  dadaizma  i konstruktivizma  zasniva  se  na  uvjerenju 
da  je  umjetnost  kao  oblik  stvaranja  dekorativnih 
umjetničkih  djela  prevladana  i da  je  treba  napustiti 
ulaskom  u sam  život  kao  prostor  kreativnog  dje- 
lovanja. 

Ncoavangardistički  koncept  krize  umjetnosti  ute- 
meljenje na  stavu  daje  likovno-estetski  formalizam  i 
reduktivistički  razvoj  modeme  umjetnosti  ograničio 
njezin  dalji  razvoj  i radikalizaciju. 
Postavangardistički  postmodemistički  koncept  krize 
umjetnosti  od  kasne  konceptualne,  preko  transavan- 
zarde  i neockspresionizma  do  neokonceptualizma 
pokazuje  daje  umjetnost  privilegirana  disciplina  koja 
proizvodi  vlastiti  nastanak,  vrhunac,  krizu  i kraj, 
pretvarajući  svijet  umjetnosti  i kulturu  u scenu  na  kojoj 
se  događaju  drame  umjetnosti  i umjetnika. 

LITERATURA:  Foxl, Fox2,  Fox3,  Frascl,  Frasc2, Goldsl,  Hunt5, 
Kala2,  Mor5,  Walli$l 

Krize  modernizma.  Krize  modernizma  su  bile  raz- 
ličite i nastajale  su  radi  ekonomskih  (hiperprodukcija, 
inflacija),  političkih  (revolucije,  kontrarevolucije, 
:otalitami  društveni  sistemi,  svjetski  ratovi,  dominacija 
masovne  kulture)  i umjetničkih  (iscrpljivanje  avan- 
garde, prevlast  umjerenog  modernizma,  kulturni 
lotalitarizam  masovne  kulture)  previranja.  Jedna  od 
najvećih  kriza  modernizma  datira  iz  30-ih  godina:  ( 1 ) 


uspostavljanjem  fašizma  u Italiji  i integracijom  futu- 
rizma u imperijalnu  fašističku  umjetnost,  (2)  uspos- 
tavljanjem nacionalsocijalizma  u Njemačkoj  i bru- 
talnom likvidacijom  modernističke  i avangardne 
umjetnosti,  (3)  utvrđivanjem  staljinizma  u SSSR-u  i 
likvidacijom  ili  integracijom  avangardi  u ime  socija- 
lističkog realizma,  (4)  velikim  ekonomskim  krizama 
i dominacijom  umjerenog  modernizma  u zapadnim 
demokratskim  društvima  (umjetnost  M?w  Deala  u 
SAD,  povratak  redu  u Francuskoj).  Nakon  pokreta 
1 968.  nastupa  nova  kriza  modeme  koja  se  očituje  kako 
u teorijskim  kritikama  modernizma  kao  okvira 
umjetnosti,  kulture  i društva  (časopisi  Tel  Quel> 
Art&Language,  Problemi , Pitanja ) tako  i u dekon- 
strukciji  modernističkog  purizma  i esencijalizma 
uvođenjem  eklektičkog,  citatno-kolažnog  relativizma 
(neo  i post  pojave  eklektične  postmodeme  80-ih). 

LITERATU  RA:  And  I , Artla  1 1 , Bergl , Den45,  Ep  s I.Erjl  9.  Ffl , Ff2, 
Groyl,  Harr33,  Kus2,  Oho2 

Kromatska  apstrakcija.  Vidi:  Monokromija,  Sli- 
karstvo obojenog  polja 

Kubizam.  Kubizam  je  slikarski  i kiparski  moder- 
nistički pravac  (izam)  zasnovan  na  prikazivanju 
vanjskog  svijeta  (grupa  tijela,  ljudsko  tijelo,  glava, 
maska,  torzo,  mrtva  priroda,  krajolik,  arhitektura,  ur- 
bani život,  strojevi),  geometrijski  apstrahiranim  for- 
mama oblikovanim  prema  različitim  (često  umnože- 
nim) točkama  promatranja.  Kubizam  je  nastao  sli- 
karskom evolucijom  i radikalizacijom  perceptivno- 
reprezentativnih  slikarskih  i poetičkih  problema  po- 
stavljenih u postimpresionizmu  Cezannea  kroz  sli- 
karska istraživanja  Pabla  Picassa  i Georgesa  Braquea 
te  se  može  smatrati  post-cćzanneovskom  umjetnošću. 
Polazište  kubizma  je  Cezanneov  stav  o prikazivanju 
prirode  osnovnim  geometrijskim  tijelima  (valjak, 
kugla  i stožac).  Kubizam  je  nastao  u Parizu  između 

1907.  i 1912.  godine,  a između  1914.  i 1925.  postao 
je  utjecajna  internacionalna  pojava.  Nastanak  kubizma 
povezan  je  s djelovanjem  pariške  galerije  koju  je  vodio 
David  Henri  Kahnwcilcr  koji  je  upoznao  Picassa  i 
Barquea.  U neformalnoj  grupi  Groupe  du  Bateau - 
Lavoir  koja  je  formirana  u Picassovoj  kući  u Parizu 

1908.  su  surađivali  Max  Jacob,  Marie  Laurencin, 
Guillaumc  Apollinaire,  Andrć  Salmon,  Maurice 
Reynal,  Juan  Gris,  Gertrude  Stein,  Leo  Stein,  a kasnije 
i Femand  Leger.  Prvu  historizaciju  kubizma  objavio 
je  Apollinaire  u knjizi  Les peintres  cubistes  (Kubisti- 
čki  slikari).  (1913.).  Apollinaire  je  eksperimentirao  s 
vizualnim  aspektima  zapisa  pjesničkog  teksta  (Calli- 
grammes).  Američka  pjesnikinja  Gertrude  Stein  je 
eksperimentirala  s takozvanom  kubističkom  prozom 

i poezijom,  na  primjer,  u poetskoj  prozi  Tender  Buttons 
(1914.).  U esejima  Portreti  trojice  slikara  pisala  je  o 
Cezanneu,  Matisseu  i Picassu  novim  repetitivnim 
verbalnim  jezikom.  Kompozitor  Eric  Satie  je  djelovao 
blisko  kubističkom  krugu  umjetnika.  Satie  je  eks- 
perimentirao s ‘muzikom  namještaja’  ( musique 
d,ameublement)>  istražujući  ulogu  ambijentalnog 
zvuka.  Pcrformans  (ples,  opereta,  kabaret)  Parada 
( 1 9 1 7.)  su  realizirali  Eric  Satie,  Jean  Cocteau,  Leonide 
Massine  i Picasso  u suradnji  s Apollinaireom.  Parada 
je  bila  paradoksalni  postsimbolistički,  kubistički, 
protodadaistički  i protoneoklasični  događaj.  Kostime 
i scenografiju  je  u kubističkoj  maniri  izveo  Picasso. 
U kubizmu  dolazi  do  nekoliko  suštinski  moder- 
nističkih otkrića:  (1)  slika  je  autonomna  površina 
slikarevih  konceptualnih  i manualnih  eksperimenata 
prikazivanjem  mogućnosti  percepcije  - primjeri  su  sva 
Picassova  i Braqueova  kubistička  djela,  (2)  ikonička 
(prikazivačka)  forma  se  aproksimira  idealnim  geo- 
metrijskim oblicima  (valjak,  kugla  i stožac)  ili  nji- 
hovim kombinacijama,  pri  čemu  se  oni  prikazuju  kao 
da  su  istodobno  promatrani  iz  različitih  točaka  - 
primjer  su  pejzaži  Georgesa  Braquea  iz  1908.  i 1909. 
godine,  (3)  postcćzanneovske  geometrijske  forme  se 
uspoređuju  i kombiniraju  s geometrijski  stiliziranim 
prikazima  afričkih  maski,  čime  se  izvodi  karak- 
terističan modernistički  postupak  u traganju  za  drugim 
i egzotičnim  - primjer  je  rana  Picassova  kubistička 
slika  Gospođice  iz  Avignona  ( 1 906.- 1 907.),  (4)  kolaž 
je  tehnika  unošenja  i smještanja  izvanslikarskih 
materijala  ili  predmeta  na  površinu  slike,  (5)  asamblaž 
je  tehnika  unošenja  i smještanja  izvanslikarskih 
materijala  i predmeta  u skulpturu  ili  umjetnički  objekt. 
Kubizam  je  autentični  primjer  modernističkog 
estetskog  ređuktivizma  i formalizma,  što  znači  da  se 
svi  slikarski,  umjetnički  i estetski  efekti  slike,  skulpture 
ili  objekta  izvode  iz  autonomnog  materijalnog  poretka 
slike,  skulpture  ili  objekta.  Kubistički  postupak  je 
estetsko-formalistički  budući  da  slikar  ili  kipar  provodi 
autokritiku  vlastitih  postupaka  prikazivanja  svijeta, 
težeći  idealnim  ili  čistim  slikarskim  i kiparskim 
iješenjima.  U kubizmu  se  ploha  slike  ističe  kao  bitan 
konstitutivni  aspekt  slikarstva  i slikarevih  iješavanja 
forme  na^  plohi.  Neki  povjesničari  umjetnosti  zato  o 
kubizmu  govore  kao  o fasetnom  (facets)  kubizmu 
zasnovanom  na  analizi  prikaza  trodimenzionalnog 
svijeta  slikanim  površinama  ili  planovima,  odnosno, 
fasetama. 

Termini  analitički  i sintetički  kubizam  su  uvedeni  kao 
povijesne  interpretacije  razvojnih  faza  kubizma  tije- 
kom 30-ih  godina  XX.  stoljeća.  Analitički  kubizam 
su  razvijali  Picasso,  Braque  i Juan  Gris  između  1910. 
i 1912.  U analitičkom  kubizmu  se  razvijala  kompo- 


zicijska  koncepcija  kojom  se  slika  koncipira  kao  plošni 
poredak  geometrijskih  kontura,  površina  i kolažiranih 
materijala  različitog  porijekla  koji  ističu  svojstva 
površine  (plošnost,  ravninu,  konturu).  Također  u ana- 
litičkom kubizmu  slikar  razlaže  složene  oblike 
(muzičke  instrumente,  mrtve  prirode,  ljudsko  tijelo) 
na  elementarne  ravne  oblike  na  plohi.  Termin  analitički 
u sintagmi  analitički  kubizam  označava  proces 
prikazivanja  zasnovan  na  jednostavnim  geometrijskim 
plošnim  formama  koje  su  naslikane  bez  iluzije  treće 
dimenzije  i bez  pozivanja  na  perceptivno  iskustvo. 
Sintetički  kubizam  je  zasnovan  na  čvrstim  formama  i 
masivnim  figurama.  Razvijao  se  od  1 9 1 2.  do  početka 
Prvog  svjetskog  rata.  Termin  sintetički  ukazuje  na 
rekonstrukciju  iluzionističkog  prikazivanja  u slici,  što 
odgovara  rekonstruiranju  iskustva  promatranja  slike 
kao  modela  trodimenzionalnog  svijeta.  U literaturi  se 
može  haći  i drugačije  tumačenje  sintetičkog  i 
analitičkog  kubizma,  gdje  se  analitičkim  kubizmom 
nazivaju  rana  djela  koja  na  očigledan  način  pokazuju 
proces  apstrahiranja  trodimenzionalnih  prikaza  svijeta 
i njihovo  razlaganje  na  odnose  ploha  (faseta).  Sin- 
tetičkim kubizmom  se  nazivaju  slikarska  djela  iz- 
vedena kao  ravne  geometrijski  konstruirane  površine 
svijetlih  boja  koje  se  povezuju  s realnošću  kolaži- 
ranjem  elemenata,  najčešće  izrezaka  iz  novina.  Zato 
se  može  zaključiti  da  se  termin  analitičko  upotrebljava 
dvostruko:  (a)  za  predočavanje  redukcije  prikaza  na 
geometrijsku  kompoziciju  ili  slike  kao  prikaza  ( tableu ) 
na  sliku  kao  pojavu  površine  slikarstva  {peinture ),  i 
(b)  za  identificiranje  plošnih  kompozicija  koje  su  bez 
izravne  osjetilne  korespondencije  prikazivanju  svijeta. 
Termin  sintetičko  se  upotrebljava  na  tri  načina:  (1) 
označuje  rekonstrukciju  trodimenzionalnog  svijeta  iz 
analitički  razloženih  plošnih  aikoniČkih  znakova  ili 
oblika,  (2)  označuje  sugeriranje  realnosti  na  osnovi 
uvođenja  kolažnih  elemenata  u apstrahirani  pikturalni 
poredak,  i (3)  označuje  paralelno  ili  simultano 
uvođenje  heterogenih  pikturalnih  i kolažnih  materijala 
u jednom  djelu.  Slijedom  navedenog,  neki  povjes- 
ničari umjetnosti  o ranom  kubističkom  Picasso vom 
radu  zasnovanom  na  pikturalnim  razradama  cćzan- 
neovskih  problema  i utjecajima  afričke  umjetnosti 
govore  kao  o analitičkom  radu,  a o kasnijem  sli- 
karskom razvoju  govore  kao  o herojskom  ili  klasičnom 
periodu,  drugi  o kubizmu,  a posebno  o Picassovim 
radovima,  govore  i u terminima  klasičnog  i rokoko 
kubizma.  ili  govore  o kolažnom  kubizmu.  Prvim  ko- 
lažom se  smatra  Picassova  slika  Mrtva  priroda  (1912.) 
gdje  je  u pikturalnu  površinu  ugrađeno  pleteno  sjedalo 
za  stolce.  Tada  su  nastajale  slike  kao  kolažni  objekti 
(tableau-objet).  Picasso  i Braque  su  razvili  i takozvane 
‘papirnate  kolaže’  (papier  colle)  s namjerom  da 

različite  teksture  materijala  stvore  realnost  u slici  koja 
je  paralelna  s realnošću  prirode  (prema  razgovoru 
Fran<;ois  Gilot  i Carlton  Lake  sa  Picassom,  1965.). 
Time  je  prijeđen  put  od  nađenog  objekta  (trompe 
l'oeil ),  na  primjer  izrezanog  komada  novina  do 
fikcionalnog  objekta  (trompe  l esprit),  na  primjer,  tog 
izrezanog  komada  novina  i postavljenog  kao  znak  za 
vazu. 

U maniri  analize,  sinteze  i kolažiranja  slike  kao  objekta 
nastajale  su  i različite  kiparske  ili  asamblažne 
konstrukcije  Picassa,  Julia  Gonzaleza,  Juana  Grisa, 
Aleksandra  Arhipenka,  Jacquesa  Lipchitza,  Hernija 
Gaudier-Brzeske,  Osipa  Zadkina,  Constantinea 
Brancusija,  Alexandera  Caldcra  i Vladimira  Tatljina. 
Picasso  je  kiparske  modele  razvijao  od  totemskih  djela 
preko  razvojnih  i otvorenih  geometriziranih  formi  do 
protokonstruktivističkih  žičanih  modela  koji  su 
nastajali  pod  utjecajem  Julia  Gonzdleza.  Arhipenko 
je  djelovao  između  futurističkog  dinamizma  i ku- 
bističkog  asamblažiranja.  Brancusi  je  izveo  specifičnu 
postkubističku  visokoestetiziranu  skulpturu  primarnih 
formi-kao-simbola.  Tatljin  je  razvio  kubistički  asam- 
blaž  u smjeru  konstruktivizma,  a Calder  u smjeru 
kinetičke  skulpture.  Lipchitz,  Gaudier-Brzeska  i 
Zadkin  su  stvarali  modernističku  vitalističku  skulpturu 
na  osnovi  kubističkih  eksperimenata. 

Purizam  označava  pristup  geometriziranoj  i stiliziranoj 
slici  kao  racionaliziranom  i dekorativnom  formalno- 
matematičkom  kompozicijskom  problemu.  Albert 
Gleizes  i Jean  Metzinger  su  u knjizi  Du  Cubisme 
zahtijevali  da  se  princip  kompozicije  po  uzoru  na 
prirodu  zamijeni  principom  autonomne  strukture. 
Charles-Edouard  Jeanneret  i Amćdee  Ozenfant  su 
osnovali  Grupu  purista  i objavili  manifest  purizma 
1920.  godine.  Njihove  namjere  su  bile  usmjerene 
stvaranju  umjetničkog  djela  kao  konstrukcije 
racionalnog  razumijevanja  i predočavanja  reda.  Po 
njima  umjetničko  djelo  treba  izazvati  osjetilne  doj- 
move koji  se  odnose  na  matematički  poredak  budući 
da  je  matematički  poredak  univerzalan  i savršen. 
Njihove  kompozicije  su  statične,  stroge,  forme  su 
plošne  ali  još  referencijalne  jer  ukazuju  na  vanjski 
svijet  (najčešće  mrtve  prirode).  Matematičke  i kon- 
struktivne koncepcije  purizma  suprotne  su  Picassovim 
i Braqueovim  iskustvenim,  promatračkim  i persona- 
lizirano  manualnim  slikarskim  gestama.  Umjereni 
kubizam  (ili  kasni  cezannizam)  je  dekorativna,  inti- 
mistički  orijentirana  pro  ili  para-kubistička  slikarska 
praksa  koju  je  prakticirao  i podučavao  Andre  Loth. 
Predstavnici  kubizma  su,  između  ostalih:  Pablo 
Picasso,  Georges  Braque,  Juan  Gris,  Femand  Leger, 
Albert  Gleizes,  Jean  Metzinger,  Charles-Edouard 
Jeanneret,  Amedee  Ozenfant,  Andre  Loth,  Robert 


Delaunay,  Jacques  Vilon,  Raymond  Duchamp-Vilon. 
U hrvatskoj  i srpskoj  likovnoj  kritici  (A.  B.  Šimić, 
Rastko  Petrović)  za  pojave  umjerenog  lothovskog 
kubizma  koristio  se  pojam  konstruktivno  slikarstvo, 
prije  svega  za  djela  Save  Šumanovića.  U Vojvodini  i 
Srbiji  u okviru  kubizma  su  djelovali  Petar  Dobrović, 
Sava  Šumanović,  Jovan  Bijelić,  Ivan  Radović,  Milan 
Konjović,  Balasz  G.  Arp&d,  Mihailo  S.  Petrov,  a u 
Hrvatskoj  Sava  Šumanović,  Vilko  Gecan,  Vinko 
Foretić,  Marino  Tataglia,  Romolo  Venucci,  Sergije 
Glumac,  Šonja  Kovačić-Tajčević,  Juraj  Plančić,  Oton 
Postružnik,  Kamilo  Ružička,  Jo  Klek  (Josip  Seissel), 
Milivoj  Uzelac. 

LITERARTURA:  Amliffl , Apl , Barrl,  Bate  l . Bois2,  BrejlO,  Brcj  14, 
Brette  1 , Dau  1 , Ed\v  1 , Frye  l , Gaig4,  Glei  1 , Gold2,  Harr32,  Harr45, 
Jafl,  Jaf3,  Kraus3,  KrausB,  Kraus23,  Legl,  Male  1,  Meni,  Perlofhl, 
Prot4,  Prot7,  Rat2,  Read2,  Read4.  Roscnb4,  Rotzl,  Stani,  Steil, 
Stcing  1 , Steing2,  Stcing3,  Zclev  l 

Kubofuturizam.  Kubofuturizam  ili  ruski  futurizam 
je  interdisciplinarna  i formalistička  avangardna  pojava 
u poeziji,  slikarstvu,  kazalištu,  muzici  i filmu  od  191 3. 
do  19 1 5.  godine.  Kubofuturizam  je  nastao  u izuzetno 
eklektičnoj  kulturi  carske  Rusije  (Moskva,  Petrograd) 
povezivanjem  kasnog  ruskog  simbolizma,  pro- 
folklomog  primitivizma,  buržoaskog  dendizma  i 
dekadencije,  lijevog  i desnog  anarhizma,  francuskog 
kubizma,  talijanskog  futurizma,  knjiže  vno-teorijskog 
formalizma  i različitih  eksperimenata  u slikarstvu. 
Ruski  kubofuturizam  je  za  razliku  od  talijanskog 
futurizma  bio  mješavina  različitih  društvenih  i du- 
hovnih koncepcija  u rasponu  od  antizapadnjaštva, 
prozapadnjaštva,  boljševizma  kao  materijalističke 
teorije  povijesti  i društva,  teozofskih  misticizama  i 
proznanstvenog  formalizma.  Također,  za  razliku  od 
talijanskog  futurizma  koji  je  uvijek  ostao  na  poziciji 
prikazivanja  vanjskog  dojma  industrijskog  svijeta, 
ruski  kubofuturizam  je  evoluirao  prema  radikalnoj 
apstrakciji  i produktivizmu  od  suprematizma  do 
konstruktivizma.  Kasni  simbolizam  i proto-kubofu- 
turizam  određuje  moderno  i urbano  povezivanje  vi- 
soke i popularne  kulture,  odnosno,  svakodnevnice  i 
medijske  kulture,  kao  i provociranje  rodnih  identiteta 
(pjesnikinja,  filozof  i hostesa  Zinaida  Gippius,  balerina 
Ida  Rubenstein,  pjesnik  David  Burljuk). 

Slikarski  kubofuturizam  karakterizira  istraživanje 
analitičkog  kubizma  Picassa  i Braquea,  upotrije- 
bljenog  i slikanog  kolaža,  futurističkog  prikazivanja 
pokreta  i dinamike,  kao  i uvođenje  verbalnih  frag- 
mentarnih zapisa  u pikturalno  polje  slike.  U okviru 
kubofuturizma  djelovali  su  Natalija  Gončarova,  Mihail 
Larionov,  Olga  Rozanova,  Ljubov  Popova,  Varvara 
Stepanova,  Aleksandra  Ekster,  Vladimir  Tatljin,  Ka- 
zimir Maljevič.  Karakteristična  kubofuturistička  slika 

je  Biciklist  Natalije  Gončarove  (1912.-1913.).  Ma- 
Ijevičeva  laibofu turistička  djela  su:  Krava  i violina 
(1913.),  Portret  /.  V.  Kljuna  (1913.),  i Avijatičar 
( 1 914.).  Popova  je  naslikala  Talijansku  mrtvu  prirodu 
(1914.),  Pijanista  (1914.-1915.),  Ženu  koja  putuje 
(1915.),  Vrč  na  stolu.  Plastička  slika  (1915.).  Roza- 
novaje  izvela  slike:  Vatra  u gradu  (1914.),  Aukcija 
(1914.),  Moderni  filmski  teatar  (Na  ulici)  (1915.). 
Nadežda  Udaljcova  je  naslikala  seriju  slika  na  temu 
restorana  (1915.).  Kubo  futurističke  izložbe  su  bile 
0. 10 Posljednja futuristička  izložba  (Petrograd,  1915.) 
i značajna  post-kubofuturistička  izložba  5x5-25 
(Moskva,  1921.). 

U kazališni  su  djelovali  Matjušin,  Maljevič,  Kručonih, 
Vsevold  Emilevič  Mejerhold,  Nikolaj  Foregger.  Ini- 
cijalno, gotovo  programsko  izvođačko  djelo  kubofu- 
turizma  je  opera  libretista  Kručoniha,  scenografa  i 
kostimografa  Maljeviča  i kompozitora  Matjušina 
Pobjeda  nad  suncem  (1913.).  Matjušin  je  definirao 
intenciju  opere  kao  pobunu  protiv  starog  romantizma 
i praznoslovlja,  kao  i protiv  stare,  uobičajene  predod- 
žbe o Suncu  kao  o ljepoti.  Djelo  je  bilo  agresivno  u 
svom  antiestetizmu  i anarhičnom  zaumu  Kručo- 
nihovog  libreta.  Muzika  se  zasnivala  na  teškim  i 
nejasnim  harmonijama  i disonantnosti  što  jc  podrivalo 
tonalne  osnove.  U glazbu  su  uključeni  zvukovi 
strojeva  i huk  tvornice.  Maljevič  je  oblikovao  stroga, 
ređuktivna  i analitička  vizualna  iješenja  za  kostime, 
scenografiju  i dekoraciju.  Njegove  skice  su  kasnije 
postale  osnova  za  razvoj  aksiomatskog  suprematizma. 
U glazbi  je  djelovao  Mihail  Matjušin,  dok  su  Igor 
Stravinski  s baletom  Posvećenje  proljeća  (1911.- 
1913.)  i Sergej  Prokofjev  sa  Skitskom  suitom  ko- 
respondirali kubofuturističkom  interesu  za  poganski 
primitivizam.  A.  Avramovje  u Simfoniji  parnih  sirena 
i Prokofjev  u Čeličnom  skoku  slijedio  kubofuturističku 
fascinaciju  novim  tehnologijama,  svijetom  strojeva  i 
industrijskim  radom. 

U književnosti  su  djelovali  pjesnici  Andrcj  Beli,  David 
Burljuk,  Vladimir  Majakovski,  Velimir  Hljebnikov, 
Aleksej  Kručonih,  lija  Zdanevič,  Vasilij  Kamenski. 
Burljuk  je  razvijao  simbolističke  aspekte  jezika. 
Majakovski  je  razvio  urbanu,  modemu  i dinamičnu 
revolucionarnu  poeziju  za  gledanje,  čitanje  i slušanje. 
Hljebnikov  i Kručonih  su  razvijali  praksu  i teoriju 
zaumne  ili  transracionalne  poezije.  Hljebnikov  je 
tragao  za  univerzalnim  jezikom  koji  bi  se  zasnivao  na 
razradi  abecede  pojmova  i sistemu  osnovnih  jedinica 
mišljenja.  Eksperimentirao  je  s unutrašnjom  dekli- 
nacijom  riječi,  paronomazijom,  pol  igram  ima,  neolo- 
gizmima, slavenskim  korijenima  riječi  i zaumnim 
jezikom.  Za  Hljebnikova  zaum  je  potencijalno  ra- 
cionalni jezik  koji  je  zametak  budućeg  svjetskog  jezika 


koji  će  biti  podređen  univerzalnosti  brojeva.  Riječ 
zaum  je  Kručonihu  značila  vlastiti  jezik.  Kručonih  je 
djelovao  u grupi  Gileja  (1912.),  u kojoj  je  surađivao 
s Velimirom  Hljebnikovim,  Natalijom  Gončarovom, 
Mihailom  Larionovim.  S Hljebnikovim  je  zajednički 
pisao  pjesme  1912.-1914.  i zastupao  poetiku  pri- 
mitivizma: jezički  arhaizam,  folklorno  stvaralaštvo, 
antiurbana  atmosfera  i anticivilizacijska  tematika. 
Kručonih  od  1913.  godine  surađuje  s Olgom  Roza- 
novom  i Kazimirom  Maljevičem.  Razvija  teoriju  i 
praksu  zauma  i time  se  približava  bespredmetnom 
slikarstvu,  tj.  nereferencijalnoj  glasovnoj/slovnoj 
poeziji.  Služi  se  tehnikama  kolaža  i montaže  u pisanju 
književnog  teksta.  Srodno  književnicima  kubofu- 
turistima  djelovali  su  i književni  teoretičari  forma- 
lističke  škole:  Boris  Mihajlovič  Ejhenbaum,  Vik- 
tor Borisovič  Šklovski,  Jurij  Nikolajevič  Tinjanov, 
Roman  Osipovič  Jakobson.  Po  Borisu  Ejhenbaumu 
( 1 925.)  naziv  formalna  metoda  ne  označava  estetičku 
teoriju  formalizma  ili  metodologiju  koja  vodi  za- 
vršenom znanstvenom  sistemu  nego  zasnivanje  sa- 
mostalne znanosti  o književnosti  i umjetnosti  na 
osnovi  specifičnih  osobina  književnog  materijala.  U 
tom  smislu  ruski  formalisti  su  prešli  od  općeg  pojma 
forme  u njegovom  novom  značenju  na  pojam  pos- 
tupka, i nadalje,  na  pojam  funkcije. 

U kubofuturizmu  je  nastao  novi  umjetnički  žanr,  a to 
je  knjiga  umjetnika.  Pjesnik  Kručonih  i Majakovski 
su  radili  na  brojnim  tipografskim  rješenjima  knjiga  u 
suradnji  sa  slikarima  i slikaricama:  Maljevičem,  Ro- 
zanovom,  Gončarovom,  Kulbinom,  Stepanovom  i E1 
Lissitzkim. 

Gončarova  i Larionov  su  sudjelovali  u kubo futuristički 
dizajniranom  filmu  Drama  u Kabaretu  13  iz  1914. 
godine. 

LITERATURA:  Anderl , Bow3,  Bow5,  Bow6,  Compl , Elliol , Epsl, 
Klak  I , Flak2,  F1ak3,  Flak4.  Flak5,  Flak6,  Flak7,  Flak8,  Flak9,  Flak  1 2, 
Rak  1 3,  Rak  1 4,  Fost4,  Gold2,  Great  I , Jan  I . Leva  I , Male v2,  Mark  1 , 
Mayl,  Mij2,  Mij5,  Mij6,  Milnl,  PerIof2,  Rowl,  Russil,  \Veissl 

Kugla-glumište.  Teatarska  postavangardna  ludistička 
grupa  Kugla-glumište  djelovala  je  u Zagrebu  kasnih 
70-ih  i 80-ih  godina.  Grupa  je  proistekla  iz  imanentne 
kritike  neoavangardnog  elitizma.  Kugla-glumište  nije 
avangardno,  pokusno,  eksperimentalno  kazalište.  Ono 
nije  puka  zavjera  odabranih.  Grupa  jc  aktivistički,  lu- 
distički  i urbano  izvodila  preobrazbe  teatra  kao  insti- 
tucije, fenomena  i koncepta.  Na  eklektičan  način  u 
grupi  se  uočavaju  sučeljavanja  ludizma  i alternativnog 
umjetničkog  rada  naspram  dominantne  kulture,  kao  i 
kolektivizam,  provokativnost,  multimedijalnost,  izvo- 
đenje parateatarskih  događaja.  Djela  Kugla-glumišta 
su  Noć  Vukodlaka  (1975.)  prema  sinopsisu  Branka 

Ivande,  Ljubav  i pamćenje  (1976.)  prema  Dalijevoj 
poemi  Doček  proljeća  (1977.),  Ubojstvo  u lokalu 
( 1 977.),  Mekani  brodovi  ( 1 977.),  Bijela  soba  (1978.). 

LITERATURA:  Kugi 

Kulturalni  radnik.  Kulturalni  radnik  ( cultural 
\vorker)  je  naziv  za  postmodeme  umjetnike  i kritičare 
čiji  je  rad  premješten  iz  područja  autonomnih 
institucija  umjetnosti  u područje  kulture  i prikazivanja 
ili  interpretiranja  mogućnosti  društva  da  vlastite 
vrijednosti  izrazi  i prikazuje  kroz  umjetnost.  Umjetnik 
ili  kritičar  čiji  se  rad  identificira  nazivom  kulturalni 
radnik  polazi  od  stava  da  u postmodemoj  plura- 
lističkoj, medijskoj  i multikulturalnoj  kulturi  umjetnik 
ili  kritičar  nije  vezan  za  autonomne  institucije  um- 
jetnosti, kritike  ili  teorije  umjetnosti  koje  se  smatraju 
povijesno  završenim.  On  radi  unutar  kulture  i s njenim 
mogućnostima  prikazivanja  i izražavanja,  odnosno  s 
njenim  mogućnostima  regulacije  i deregulacije  odnosa 
unutar  svakodnevnice  (mikro  i makropolitike).  Um- 
jetnik i kritičar  prikazuju  realnost  date  kulture,  sud- 
jeluju u njenom  konstituiranju  i koriste  tu  realnost 
kao  materijal  izražavanja,  prikazivanja,  proizvodnje  i 
potrošnje.  Kulturalni  radnik  je  umjetnik  ili  kritičar  koji 
djeluje  u umjetnosti  u doba  kulture  i svoj  umjetnički 
rad  izvodi  kao  pokazni  simptom  događaja  i situacija 
kulture  (Adrian  Piper,  Tim  Rollins,  kao  i Tadej  Po- 
gačar,  Marko  Peljhan,  Tomislav  Gotovac), 
l.iterratura:  Doc7,  Manifl , Manif2,  ManiO,  Morgl3,  Tuck2 

Kulturalni  studiji.  Iako  se  različiti  filozofski  i znan- 
stveni interesi  za  kulturu  i proučavanje  kulture  u 
Zapadnom  društvu  pojavljuju  još  od  antičke  Grčke,  a 
u modemom  smislu  od  XVII.  (Samuel  Puffendorf)  i 
XVIII.  (Johann  Gottfried  von  Herder)  stoljeća,  kul- 
turalni studiji  (eng.  culture  ili  cultural  studies)  u 
suvremenom  smislu  su  vezani  za  zapadni  kontekst 
druge  polovine  XX.  stoljeća.  Kulturalnim  studijima 
se  nazivaju  interdisciplinarne  teorije  koje  proučavaju 
posebne  povijesne  i geografske,  odnosno,  etničke, 
rasne,  rodne,  generacijske  ili  profesionalne  kulture  i 
njihove  karakteristične  probleme  (pitanje  tijela,  et- 
ničkog ili  rasnog  ili  spolnog  identiteta,  svakodnevnice, 
odnosa  mikro  i makropolitike).  Teoriju  kulture  treba 
razlikovati  od  političkih  studija.  Političkim  studijima 
se  naziva  proučavanje  oblika  makro  i meta  političkih 
odnosa  kao  autonomnih  struktura  (politika  kao  auto- 
nomna struktura,  kao  područje  želje,  kao  poredak 
moći,  kao  sistem  hegemonije  ili  sistem  nadređenih 
metajezika)  i interstrukturalnih  odnosa  struktura 
(politika  kao  međuodnos  ideologije,  proizvodnje, 
razmjene,  potrošnje,  akumulacije  kapitala  i moći). 
Kulturalnim  studijima  se,  zato,  nazivaju  interpretativni 


modeli  kojima  se  zahvaćaju  post-političke  situacije,  a 
to  znači  transformacije,  transfiguracije  i transgresijc 
umjetnosti,  svakodnevne  ideologije,  proizvodnje,  raz- 
mjene, potrošnje  i komunikacije  u okvirima  konzis- 
tentnih  i nekonzistentnih  konteksta  ili  podkon- 
tekstualnih  formacija.  Drugim  riječima,  politički 
studiji  su  formulirani  oko  centriranih  i diferenciranih 
ideoloških  i institucionalnih  hijerarhijskih  modela, 
sistema  i formacija  moći  (globalno  govoreći,  mo- 
dernistički model),  a kulturalni  studiji  su  formulirani 
oko  decentriranih,  pluralnih,  diferenciranih,  trans- 
gresivnih,  horizontalnih  i multipliciranih  institu- 
cionalnih modela,  sistema,  jezičkih  igara  i formacija 
moći  kulture  (globalno  govoreći,  postmodemistički 
model  pokazuje  kako  iz  modernističkog  znaka 
ideologije  izbija  označitelj  otvoren  potencijalnim 
transvestitskim  izmjenama  efekata  ponude  znaka). 
Sistemski  razvoj  kulturalnih  studija  može  se  pratiti 
od  50-ih  godina  kada  je  osnovana  katedra  za  kulturalne 
studije  na  School  for  Social  Science  Univerziteta  u 
Birminghamu,  koja  je  zajedno  s Centre  for  Contem- 
porary  Cultural  Studies,  jedan  od  generatora  ove 
teorijske  platforme.  Od  70-ih  i 80-ih  godina  one  se 
prenose  u SAD,  Kanadu,  Australiju,  dijelove  Afrike  i 
Azije,  Zapadnu  i Istočnu  postsocijalističku  Europu, 
pa  se  mogu  smatrati  ijednom  od  velikih  suvremenih 
globalnih  teorijskih  platformi. 

Kulturalni  studiji  su  u početku  bili  eksplicitno  vezani 
za  marksizam  i novoljevičarski  politički  projekt  (u 
Velikoj  Britaniji  za  International  Bolshevism  i So- 
cialist  Zionism,  New  Left  Review , New  Reasoner, 
Universities  and  Left  Review  i New  Left  Clubs).  Od 
80-ih  godina  ulaze  u novu  fazu  i - premda  su  i dalje 
materijalistička  teorija  - nisu  više  vezani  za  mak- 
ropolitičke  projekte  nego  se  realiziraju  kao  partiku- 
lama,  fragmentarna,  ad  hoc  i mikro  istraživanja 
kulturalnih  praksi:  školstva,  sporta,  masovnih  medija, 
masovne  i popularne  kulture  i umjetnosti  itd.  i nji- 
hovog materijalnog  konteksta:  politike,  ideologije, 
povijesti  i društva.  Ta  transformacija  vezana  je  i za 
procese  akadcmizacije  i sistemskog  uključivanja 
studija  kulture  kao  korektivno-kritičke  teorijske  prakse 
u aktualni  društveno-intelektualni  kontekst.  U pos- 
ljednja dva  desetljeća  dolazi  do  njihovog  velikog  za- 
maha i uspostavljanja  kao  jedne  od  vodećih  teorijskih 
platformi  karakterističnih  za  kontekst  globalnog, 
postmodemog  i kasno-postmodemog  društva. 
Suvremeni  kulturalni  studiji  se  smatraju  interdis- 
ciplinarnim, a prema  nekim  autorima,  transdiscipli- 
namim  i antidisciplinamim  teorijskim  područjem. 
Uključuju  različite  podsisteme  koji  sc  bave  posebnim 
problematikama,  ali  ti  podsistemi  nisu  tradicionalne 
znanstveno-teorijske  discipline  nego  teorijske  trans  i 

postdiscipline  ili  McKenziejevi  predavački  strojevi 
(engl.  lecture  machines).  Problematika  kojom  se  su- 
vremeni kulturalni  studiji  bave  su  kulturni  identiteti  u 
najširem  smislu,  a specifičnije  rod,  spol  i seksualnost, 
rasa,  etnicitet  i nacionalnost,  kolonijalni  i postko- 
lonijalni  identiteti,  klasna  pripadnost,  starosna  dob  itd. 
Te  problematike  se  zasnivaju  kroz  različite  društvene 
prakse,  kao  što  su  politika,  ideologija,  povijest,  jezik, 
obrazovni  sistem,  religija,  medicina,  pop  kultura, 
umjetnost,  tradicija,  svakodnevni  život,  slobodno  vri- 
jeme, sport,  masovni  mediji  itd.  Za  njihovo  razmat- 
ranje u okviru  kulturalnih  studija  karakteristično  je 
da  se  svi  ti  sadržaji  promatraju  kao  prakse  kulture  (i  u 
kulturi).  Polazeći  od  toga,  osnovna  konceptualizacija 
kulturalnih  studija  može  početi  određenjem  koje  daje 
Miekc  Bal.  Prema  njoj,  kulturalni  studiji  nisu  analize 
kulture  (kultura  uopće  nije  njihov  objekt)  nego  analize 
različitih  društvenih,  masovno  medijskih,  političkih, 
umjetničkih,  povijesnih,  svakodnevnih  itd.  sadržaja 
promatranih  u kulturi.  Zato,  ako  specifične  objekte 
podsistema  studija  kulture  treba  identificirati  kao 
teorijski  objekt  kulturalnih  studija,  taj  objekt  nije 
kultura  nego  (masovno  medijski,  politički,  umjetnički 
itd.)  mikro  fenomeni-u-kulturi. 

Iako  u fokusu  kulturalnih  studija  nije  umjetnost, 
tijekom  protekla  dva  desetljeća  pojavljuju  se  i kao 
teorijski  okvir  umjetnosti,  ali  kao  umjetnosti  u doba 
kulture.  Razvojem  tog,  u osnovi  materijalističkog 
pristupa,  način  razumijevanja  i pozicioniranja  um- 
jetnosti se  značajno  mijenja.  U fokusu  teorijskih 
interesa  za  umjetnosti  s ovog  aspekta  nisu  umjetnički 
problemi  kao  specifičnosti  autonomnog  i izuzetnog 
konteksta  (modernističkog  svijeta  umjetnosti)  nego 
problemi  prikazivanja,  zastupanja  i konstruiranja 
postupaka  kulture  u umjetnosti:  kulturnih  ponašanja, 
mehanizama,  identiteta  itd.  U tom  procesu  i koncept 
umjetnosti  se  transformira  od  modernističkog  kon- 
cepta s aurom  kao  autonomnog  područja  društva  u 
postmodemistički  koncept  umjetnosti  u doba  kulture. 
Taj  potez  je  vezan  za  opću  preobrazbu  umjetnosti  i 
teorije  umjetnosti  u teoriju,  praksu  i teorijsku  praksu 
rada  na  i u kulturi. 

Obratom  od  znanosti  i filozofije/estetike  umjetnosti  u 
kulturalne  studije  umjetnosti,  dolazi:  (1)  do  razmat- 
ranja različitih  kulturnih  identiteta  posredovanjem 
povijesnih  i aktualnih  umjetničkih  praksi  i (2)  do 
razvijanja  umjetničkih  praksi  kao  simptoma  kulture. 
Time  se  drugostupanjski  diskurs  umjetnosti  preo- 
bražava od  povijesnog  i estetičkog  razmatranja  pro- 
blema umjetničke  prakse  u teoretizaciju  problema 
kulture  u umjetničkoj  praksi,  kao  i u teoretizaciju 
umjetničke  prakse  kao  kulturalne  prakse.  Iz  toga  sc 
razvijaju  različiti  oblici  kulturalnih  studija  kao  teorije 


umjetnosti:  studiji  roda,  feministički,  multi,  inter  i 
transkulturalni  studiji,  studiji  rase,  etniciteta,  nacio- 
nalnih identiteta,  postkolonijalni  studiji  itd. 

LITERATURA:  Bhl,  Bh2,  Balm2,  Barki,  Biti3,  Biti6,  Brooksal, 
Cri3,  Doc7,  Drag2,  Eag2,  Fiskel,  Fos2,  Grossl,  Herbl,  Ibrl,  Jay3, 
Lippl 8,  Morlil,  Mox2,  Ncjl,  Nelsl,  Pa©4,  Pollo2,  Satd3,  Shepl, 
Shohl, Spiv2,  Spiv3, Stal,  Šuv86, Taylorl, Tuck2,  Weksch3 

Kustoske  prakse.  Kustoske  prakse  su  teorijske  i 
praktične  stvaralačke,  posredničke  i birokratske 
aktivnosti  u koncipiranju,  artikulaciji,  organizaciji, 
izvođenju,  kolekcioniranju,  arhiviranju,  dokumenti- 
ranju, predstavljanju  i promociji  koncepcija  umjet- 
nosti, kulture  i politike,  umjetničkog  rada,  umjetnika, 
svijeta  umjetnosti  i povijesti  umjetnosti  kroz  kulturalne 
institucije  i masovne  medije.  Kustoske  prakse  90-ih 
godina  označavaju  utjecaj,  moć  i hegemoniju  mu- 
zejskih, fondacijskih  i izložbenih  institucija  i mreža 
institucija  (muzeji  modeme  i suvremene  umjetnosti, 
galerije,  bijenali,  trijenali,  međunarodne  izložbe,  re- 
gionalne izložbe,  putujuće  izložbe,  festivali  umjet- 
nosti, centri  za  suvremenu  umjetnost)  na  aktualne 
nacionalne  i internacionalne  umjetničke  pojave. 
Utjecaj,  moć  i hegemonija  kustoskih  praksi  u 90-im 
postaje  realizacija  strukturiranog  profesionalnog 
kustoskog  interesa,  a to  znači  kustoske  politike  na 
karakter  suvremene  umjetnosti.  Kustoska  politika  i 
status  kustosa  kao  zvijezde  u svijetu  umjetnosti  očituje 
se  u primjerima  kustoskog  rada  Achillea  Bonita  Olivc 
i Haralda  Szeemanna  na  velikim  izložbama  u okviru 
venecijanskog  bijenala,  odnosno,  Catherine  David  i 
Okwuija  Emvezora  na  Documenti  10  i //,  ili  Rose 
Martincz,  Viktora  Misiana,  Katalin  Neray,  Han- 
sa Ulricha  Obrista,  Roberta  Flecka,  Marie  Lind,  Bar- 
bare Vanderlindenm,  Andrewa  Rentona,  Francesca 
Bonamija,  Ole  Boiunan,  Marie  Hlavajove  i Kathrine 
Rhomberg  na  izložbama  Manifesta  1,  2.  3. 

LITERATURA:  Brejl5,  Bor2,  Dcn52,  Dcn68,  Doci,  Doc2,  Doc3, 
Doc4,  Doc5,  Doc6,  Doc7,  Glavi,  Golstl,  Groy4,  Manifl,  Mani  12, 
Manif3, 01ivl2, 01ivl5,  Stepi,  Sus4,  Szeel,  Szee2,  Szec4,  Szec4, 
Zab8 

Kustoske  prakse  i koncept  balkanske  umjetnosti 
na  početku  XXI.  stoljeća.  Karakterističan  primjer 
interventnih  kustoskih  praksi  na  početku  XXI.  stoljeća 
je  izvođenje  zamisli  balkanske  umjetnosti  kao  modela 
umjetničkog  izražavanja  u procesu  restrukturiranja 
europskih  margina  i centara. 

Balkansku  regiju  ili  regiju  Jugoistočne  Europe  uvjetno 
čine  države  ili  kulture:  Turska,  Grčka,  Bugarska, 
Albanija,  Makedonija,  Kosovo,  Srbija,  Crna  Gora, 
Rumunjska,  Bosna  i Hercegovina,  Hrvatska  i 
Slovenija.  Ne  postoje  jasna  razgraničenja  nego 
preklapanja  Balkana,  Srednje  Europe  i Mediterana. 

Razvojem  kulturalnih  studija  i posebno  postkolo- 
nijalnih  studija  kasnih  80-ih  i 90-ih  godina  XX. 
stoljeća,  dolazi  do  tumačenja  balkanskog  i balkanskih 
identiteta  sa  stanovišta  prikazivanja  odnosa  margi- 
nalnog i centralnog,  kolonijalnog  i kolonijaliziranog, 
odnosno,  hegemonog  i hegemoniziranog  u europskim 
društvima.  Nastaju  takozvani  ‘balkanski  studiji’ 
razvijeni  po  uzoru  na  postkolonijalne  studije  (Marija 
Todorova,  Obrad  Savić). 

Marina  Abramović  je  izvela  performans  Balkan 
Baroque  na.  Bijenalu  u Veneciji  1997.  Kao  kritičko- 
metafizičku  gestu  odavanja  počasti  žrtvama  ratova  90- 
ih.  Uspostavljanjem  složenih  integracijskih  procesa 
u Europi  na  početku  XXI.  stoljeća,  dolazi  i do 
kulturalnih  projekata  integracije  marginalnih  eu- 
ropskih kultura.  Organiziraju  se  tri  velike  međuna- 
rodne izložbe  na  Zapadu  kojima  se  prezentira  su- 


vremena umjetnost  balkanskih  zemalja.  Roger  Co- 
nover,  Eda  Čufer  i Peter  Weibel  su  priredili  izložbu 
ln  Search  of  Balkania  ( Neue  Galerie  Graz  am 
Landesmuseum  Joanneum,  Graz,  2002.).  Harald 
Szeemann  i Karlheinz  Essl  su  postavili  putujuću 
izložbu  Blut  und  Honig  / Zukunft  ist  am  Balkan  ... 
Blood and Honey / Future’s  in  the Balkans  (KJoster- 
neuburg,  2003.).  Renć  Block  je  priredio  izložbu  In 
den  Schluchten  des  Balkan  - Eine  Reportage  ...  In 
the  Gorges  of  the  Balkans  - A Report  (Kunsthalle 
Fridericianum,  Kassel,  2003.).  Sve  tri  izložbe  su  imale 
za  cilj  pokazati  aktualne  umjetničke  prakse  u me- 
đusobno suprotstavljenim  balkanskim  kulturama  i 
ponuditi  novu  platformu  za  dijalog  između  balkanskih 
kultura  i Europe.  Na  tim  izložbama  je  izlagao  veliki 
broj  umjetnika  ncokonceptualne  orijentacije. 
LITERATURA:  Abr4f  Bk>c3,  Conovl , SavićS,  SuboS,  SzeeS,  Šuv  1 34 

Laboratoriji,  teatarski.  Teatarski  laboratoriji  su 
egzistencijalni,  duhovni  i umjetnički  prostor  u kojem 
se  eksperimentalno  i teorijski  istražuje  teatarska 
umjetnost  (gluma,  ples,  režija,  scenografija,  medi- 
tacija, ritualizacija  svakodnevnice).  Teatarski  la- 
boratoriji su  svojstveni  modernizmu  i avangardi 
(istraživanja  psihologije  glumačkog  izvođenja 
Konstantina  Stanislavskog,  eksperimenti  s biome- 
hanikom  VsevoldaMejerholda,  mehaničko-matema- 
tički  balet  Oskara  Schlemmera  u Bauhausu , škole 
plesa  Rudolfa  von  Tabana.  Modernističke  i avan- 
gardne teatarske  laboratorije  karakterizira:  ( 1 ) utopijski 
projekt  teatra  kao  totalnog  umjetničkog  djela 
( Gesamtkunst\verk ) i (2)  poetička  i pedagoška  funkcija 
laboratorija  kao  područja  teorijske  i praktične  pripreme 
za  javni  nastup. 

U neoavangardnom  i postavangardnom  smislu  pojam 
teatarskog  laboratorija  uveo  je  i razradio  poljski 
umjetnik  Jerzy  Grotowski  od  kraja  50-ih  do  ranih  70- 
ih  godina  {Teatar  Laboratorium  iz  Wroclawa  i kasniji 
rad  u SAD).  Rad  Grotowskog  se  odvijao  u forma- 
tivnom periodu  kritičkog  preispitivanja  avangardne 
tradicije , formulacije  siromašnog  teatra  (čistog  teatra) 
krajem  60-ih  i napuštanjem  normalne  teatarske  prakse 
u korist  totalnog  eksperimenta  i istraživanja  graničnih 
područja  rituala  i duhovnih  mikrorelacija  (duhovnog 
i egzistencijalnog  školovanja)  grupe  suradnika 
(početkom  70-ih).  Zamisao  siromašnog  teatra  zasniva 
se  na  transformaciji  teatra  kao  institucije  koja  pro- 
ducira spektakl  u čisti  (autonomni)  teatarski  prostor 
oslobođen  književnosti,  likovnosti  i glazbe.  Kod 
Grotowskog  se  ukazuje  pomak  od  teatra  kao  institucije 
(društvene  ustanove  zabave  ili  autonomnog  umjet- 
ničkog i estetskog  izražavanja)  prema  teatru  kao 
fenomenu  (sistemu  bihevioralno-prostomo-vremen- 
skih  pojava  i njihovog  prikazivanja).  Institucionalna 
autonomija  teatra  uspostavljena  od  renesanse  preko 
prosvjetitelj stva  do  građanskog  teatra  XIX.  i prve 
polovine  XX.  stoljeća,  dovedena  je  nakon  imanentnih 
kriza  smisla,  forme,  značenja  i vrijednosti  unutar 
egzistencijalističkog  dramskog  teatra  u pitanje 
neoavangrdnim  antidramskim  eksperimentima.  U 
okviru  neoavangardnih  eksperimenata  uspostavlja  se 
radikalni  redukcionizam  koji  razara  i stečenu  insti- 
tucionalnu autonomiju  teatra  i vodi  prema  predinsti- 
tucionlnim  nivoima  teatra  kao  umjetnosti,  odnosno, 
prema  teatru  (prostoru,  događaju)  kao-samom- 
fenomenu  (onome  što  se  pojavljuje  i predodžbama 


koje  prate  to  pojavljivanje).  Bitan  je  rad  Grotow$kog 
s glumcima  u kojem  se  oni  podvrgavaju  ne  samo 
tehničko-umjetničkoj  obuci  nego  i sistematskom 
duhovnom  usavršavanju  (posvećeni  glumac).  Pos- 
većeni glumac  nije  više  interpretator  ili  izvođač  nego 
postaje  inicirani  (posvećeni,  probuđeni,  pokrenuti) 
subjekt  konkretne  tjelesno-duhovne  i bihcvioralne 
situacije  na  lociranoj  sceni  u svijetu  i svijetu  lociranom 
kao  sceni.  Teatarski  rad  se  razumijeva  kao  poticaj  za 
istraživanje  i verificiranje  duhovnog  i fizičkog  po- 
stojanja sudionika  u procesu  teatra  kao  umjetnosti. 
Ideja,  duhovno  ili  mentalno  stanje  i intersubjektivni 
odnosi  sudionika  preneseni  u scenski,  kao  scenski  ili 
laboratorijski  ili  izvanteatarski  prostor  postaju  model 
za  činjenično,  fikcionalno  i duhovno  učenje  sudionika. 
Institucije  pisca,  dramaturga,  redatelja,  glumca, 
sccnografa,  kostimografa,  itd.  se  utapaju  u otvorenu  i 
kritičku  instituciju  sudionik-performer. 

Pomak  od  neoavangardnog  (preispitivanje  tradicije 
avangarde  i imanentna  kritika  modernog  teatra)  i, 
kasnije,  postavangardnog  (težnja  prema  teatru-kao- 
fenomenu)  laboratorija  Grotowskog  prema  postmo- 
dernom  teatarskom  laboratoriju-školi-radionici 
(\vorkshop)  izveli  su  Peter  Brook,  The Living  Thealer , 
Petformance  grupa  Richarda  Schechnera,  Odin  teatar 
Eugenija  Barbe,  Teatarski  laboratorij  Vicinal.Atelier 
za  istraživanje  teatra  Georgesa  Balla  (Pariz),  Tenjo 
Sajiki  Laboratory  of  Play  Shujija  Terayame  (Tokio), 
grupa  Sankai  Juku , škola  grupe  The  Ting:  Theater  of 
Mistakes  (London),  itd. 

Razvoj  laboratorijskog  rada  vodio  je  koncipiranju 
teatarske  prakse  kao  metaistraživanja  prirode  i 
koncepta  teatra  kao  umjetnosti  i društvene  prakse 
(metatcatar)  i to:  ( 1 ) formalnim  tjelesnim,  prostornim 
i vremenskim  istraživanjem  diskurzivnog  i nedis- 
kurzivnog  teatra  i preispitivanjem  avangardne  tradicije 
(kasna  neoavangardna  i rana  postavangardna  faza 
tijekom  60-ih  od  Grotowskog  i The  Living  Theater 
do  Odin  teatra  i kasnije  The  Ting:  Theater  of  Mis- 
takes),  (2)  teorijsko  i političko  formuliranje  prirode 
teatarskog  eksperimenta  (postavangardna  faza  na 
prijelazu  60-ih  u 70-te  godine;  karakteristična  je 
politizacija  The  Living  Theatera  i izjednačavanje 
područja  teatarskog  i političkog  djelovanja  u tjelesnom 
i ambijentalnom  događaju),  (3)  kritika  i dekonstrukcija 
ekskluzivne  i autonomne  modernosti  - povratak 
ritualnim  šamanističkim  ostvaren  prekidom  temeljnog 
teatarskog  odnosa  glumca  i publike  (Grotowski), 

istraživanje  etnoteatra  (Schechner)  i izvaneuropskih 
ritualnih,  plesačkih  i teatarskih  ritualno-magijskih 
sistema  (Barba),  čime  je  ustanovljen  poližanrovski, 
pluralistički  i eklektički  teatar  rituala  svojstven  post- 
modemističkom  nomadskom  ili  transkretanju  od  meta- 
teatra  do  pararitualnog  i multikulturalnog  simboličkog 
čina.  Razvoj  laboratorijskog  rada  Richarda  Schechnera 
je  vodio  prema  formiranju  teorijske,  praktične  i 
pedagoške  discipline  nazvane  performance  studies 
(studiji  performansa),  povezane  s izvođačkim  um- 
jetnostima (performing  arts)  i njihovim  pojavama  u 
kulturi,  društvu  i umjetnosti. 

LITERATURA:  Barba  I , Bart>a4,  Bame2,  Biri  1 , Blau2,  Carl$4.  Dragi . 
Gold2,  Gold4,  GoldS,  Grop3,  Grot  1 . Inn  1 , Kay  1 , Kuch  I . Lab  I , Od  l , 
Roosel,  Rostl,  Sabl,  Schcl,  Schc3,  Schc4,  Schlcl,  Šczl,  Šuvl09, 
Vujano6.  Vujano9,  Wellwl 

Laboratorijska  umjetnost.  Vidi:  Eksperimentalna 
umjetnost 

Lacanovska  psihoanaliza.  Vidi:  Poststrukturalizam, 
Psihoanaliza,  Strukturalizam,  Mocbiusova  traka,  Ne- 
cijelo,  Nema  metajezika,  Prošiveni  bod,  Žižekovska 
teorija  kulture  i odnos  prema  umjetnosti 

Land  art.  Land  art  je  naziv  za  instalacije  i ambijente 
koji  se  najčešće  postavljaju  u prirodnom  prostoru,  pri 
čemu  su  materijali  i aspekti  tla  i okružja  bitni  elementi 
rada.  Land  art  je  nastao  krajem  60-ih  godina  u SAD  i 
Europi.  Zamisli  body  arta,  siromašne  umjetnosti, 
antiform  umjetnosti,  carth  worksa  i land  arta  tvore 
pojam  procesualne  umjetnosti.  Rani  land  art  i body 
art  su  bliski  pokreti  u kojima  se  tlo  i ljudsko  tijelo 
koriste  kao  mjesto  intervencije  umjetnika. 

Zamisao  i razvoj  američkog  land  arta  opisao  je  Carl 
Andre,  ukazujući  na  to  da  se  modernistička  skulptura 
razvija  redukcionističkom  logikom,  od  skulpture  kao 
forme,  preko  skulpture  kao  strukture  do  strukture  kao 
mjesta.  Većina  djela  land  arta  je  realizirana  u ne- 
dostupnim prostorima  i moguće  ih  je  vidjeti  samo 
posredstvom  foto  dokumentacije,  filmova  i tekstualnih 
opisa.  Kao  prijenosnik  informacije  o djelima  u 
udaljenim  i izoliranim  prostorima,  dokumentacija 
približava  koncept  land  arta  tekstualnoj  i dokumen- 
tarnoj praksi  konceptualne  umjetnosti. 

Modeli  land  arta  su:  (1)  realizacije  instalacija  velikih 
dimenzija  u prirodnom  pejzažu,  (2)  minimalne  in- 
tervencije i ostavljanje  tragova  u prirodnom  prostoru, 
(3)  sinteza  iskustava  land  arta  sa  simboličkim  po- 
vijesnim i arheološkim  modelima  arhitekture,  vrtnom 
arhitekturom,  monumentalnom  skulpturom  i urbani- 
zmom u horizontalnoj  plastici. 

Realizacije  instalacija  velikih  dimenzija  u prirodnom 


prostoru  svojstvene  su  djelovanju  Carla  Andrea, 
Dennisa  Oppenheima,  Roberta  Smithsona,  Michaela 
Heizera,  Waltera  De  Marie,  Richarda  Serre  i Christa. 
Ta  varijanta  land  arta  specifična  je  za  američki  mit  o 
herojskom  otkrivanju  i osvajanju  nepoznatog  i divljeg 
prostora.  Razlikuju  se:  (1)  postavi  na  tlu  u prirodnom 
ambijentu,  koji  su  formalne,  statične,  materijalno- 
prostome  instalacije,  (2)  postavi  u ambijentu  koji,  osim 
prostornih  i materijalnih  aspekata,  uključuju  i ekološke 
(klima,  plima,  oseka,  flora),  (3)  postavi  kao  specifični 
perceptivni  prostor  koji  mijenja  uobičajeno  percep- 
tivno  iskustvo  promatrača.  U tom  smislu  je,  na  primjer, 
de  Maria  zapisao  “Za  sadržaj  rada  bitan  je  i odnos 
ljudi  prema  prostoru:  mali  broj  ljudi  suočava  se  s 
neizmjerno  velikim  prostorom”. 

Robert  Smithson  je  1969.  godine  izveo:  (1)  seriju 
intervencija  u prirodnom  prostoru  s ogledalima,  (2)  u 
radu  Slijevanje  asfalta  ( 1 969.)  primijenio  je  postupak 
intervencije  (lijevanje  vrućeg  asfalta  iz  kamiona  niz 
padinu  brda)  da  bi  prostorni  odnos  padine  i asfalta 
ostvario  na  tlu  kao  metaforu  vulkanske  lave  i (3)  u 
radu  Djelomično  zatrpana  šupa  za  drva  ( 1 970.)  je 
staru  šupu  prekrivao  zemljom  nudeći  alegoriju 
tektonskih  poremećaja  tla,  rada  vulkana  i entropijskih 
prirodnih  sila  koje  uništavaju  proizvode  civilizacije. 
Između  1970.  i 1973.  godine  realizirao  je  četiri 
instalacije  većih  dimenzija  u prirodnom  prostoru,  koje 
potpuno  definiraju  koncept  land  arta:  (1)  Spiralni 
nasip  (1970.)  je  nasip  u obliku  spirale  dimenzija 
kolnog  puta,  izveden  na  Velikom  slanom  jezeru,  (2) 
Prekinuti  krug  (1971.),  u kojem  sc  zamišljeni  krug 
realizira  kao  lučni  poluotok  koji  ulazi  u vodu  i lučni 
kanal  koji  zasijeca  kopno  (odnos  kopna  u vodi  i vode 
na  kopnu  tvori  arhetipski  binarni  par  suprotnosti),  (3) 
Spiralni  brežuljak  (1971.),  umjetno  brdo  u obliku 
stošca  po  kojem  se  spiralni  put  penje  od  podnožja  do 
vrha,  (4)  Kružna  strma  visoravan  u Amarillu  ( 1 973.), 
nasip  od  zemlje  i kamena  u obliku  tri  četvrtine  kruga, 
koji  se  uzdiže  i na  najvišoj  točki  prekida.  Smithsonovi 
radovi  s tlom,  prirodnim  ambijentom,  njegovom  mi- 
kroekologijom  i geološkim  materijalima  su  modeli  koji 
suočavaju  aspekte  prirodnog  prostora  i njegovih  preo- 
brazbi ljudskom  intervencijom,  koja  postaje  alegorija 
makroskopskih  geoloških  procesa  razvoja  i prebrazbe 
Zemljinc  kore.  Prema  Craigu  Owensu,  Smithson  je 
zaokupljen  prekidom  modernističke  tradicije  cjelovi- 
tog i koherentnog  umjetničkog  djela  i zalaže  se  za 
alegorizaciju  fenomena  prirode  i prirodnih  procesa. 
Instalacije  Michaela  Heizera  nastaju  evolucijom 
kiparskog  modusa  kojim  se  prirodni  prostor  (njegova 
materijalnost,  topologija,  prostorni  odnosi)  mijenja  u 
makroskulptorski  rad.  Karakteristični  su  radovi:  (1)  s 
udubljenjima  u tlu  Komprimirana  linija  (1968.)  ili 

Nesmještene-premještene  mase  (1969.),  u kojem  je  u 
mnogokutnu  rupu  smještena  gromada  stijene  teška  52 
tone,  (2)  monumentalni  rad  Dvostruki  negativ  ( 1 970.), 
nastao  rezanjem  koridora  (udubljenja,  negativa)  u 
brdu,  (3)  makrocrteži  na  tlu  (1970.),  nastali  vožnjom 
motocikla  po  pustinjskom  tlu,  gdje  tragovi  vožnje 
stvaraju  pravilne  kružne  strukture,  (4)  monumentalna 
kvaziarheološka  građevina  Kompleks  jedan  (1974.), 
koja  vodi  realizaciji  fantastičke  arhitekture  i ukazuje 
na  egipatske  i južnoameričke  piramide.  Heizer  je  radio 
s formalnim  odnosima  materijala  i oblika  (zemlja- 
stijena,  zemlja  je  rupa,  stijena  je  ono  što  ispunjava 
rupu),  ali  i s transformacijama  perceptivnih  odnosa 
promatrača  i prostora.  Instalacija  Dvostruki  negativ 
je  koncipirana  tako  da  promatrač,  stojeći  u jednom 
od  dva  duboka,  nasuprotna  simetrična  usjeka  u brdu 
pustinje,  gleda  u drugi  usjek  preko  dubokog  jarka 
između  njih.  Da  bi  se  dobila  potpuna  predodžba  o tlu 
i prostoru,  promatrač  se  mora  kretati  i svoje  tijelo 
dovoditi  u fizičke  i perceptivne  odnose  s dimenzijama 
usjeka  koje  nadilaze  ljudske  dimenzije. 

Djelovanju  Dennisa  Oppenheima  svojstvena  je 
zamisao  traga  kao  makroskopskog  otiska  (povećanja 
ljudskog  traga,  geste)  koji  prekriva  horizontalni  prostor 
u prirodi.  U ranim  radovima  Vremenska  linija  ( 1 968.) 
i Godišnji  prsteni  (1968.)  on  je  ostavljao  tragove  na 
snijegu  vozeći  motorne  sanjke  (linija)  ili  je  lopatom 
skidao  snijeg  s leda  gradeći  strukturu  koncentričnih 
prekinutih  prstena.  U Nebrasca  projektu  (1968.)  je 
na  tlu  ostavljao  tragove  zaoravanjem  pomoću  traktora. 
Na  tlo  je  postavljao  povećane  otiske  palca,  crteže 
svojeg  oca  ili  zapise  riječi. 

Realizacije  Waltera  De  Marie  uspostavljaju  se  kao 
oblik  mentalne  vježbe:  (1)  vizualizacije  makrolinije 
na  tlu  pustinje  Dvije  linije,  tri  kruga  u pustinji  ( 1 969.) 
ili  Crtež  dug  pola  milje  (1969.),  (2)  realizacija  skulp- 
ture koja  se  ne  može  vizualno  percipirati  nego  o njoj 
postoji  informacija  “da  jedan  kilometar  prodire  u 
dubinu  zemlje”  - Vertikalni  kilometar  u zemlji  ( 1 977.), 
(3)  instalacija  Polje  munja  (1977.),  realizirana  je  u 
nedostupnom  prirodnom  prostoru  visokom  tehno- 
logijom; omogućen  je  boravak  male  grupe  posjetitelja 
i predviđeno  je  snimanje  prirodnog  fenomena 
specijalno  konstruiranim  kamerama  velikog  formata. 
Na  površinu  veličine  jedne  kvadratne  milje  postav- 
ljeno je  400  čeličnih  šipaka  koje  tvore  pravokutnu 
mrežu.  Obilazak  instalacije  traje  dva  sata.  Za  mi- 
kroklimu  prostora  karakteristična  su  obilna  atmo- 
sferska pražnjenja  (60  dana  godišnje).  Smisao 
instalacije  je  da  se  iskustvo  percepcije  atmosferskog 
pražnjenja  postavi  u središte  doživljaja  pojedinca  ili 
male  grupe  ljudi,  te  da  se  izazove  njihov  odnos  prema 
velikom  prostoru  i snažnim  silama  prirode. 


Za  razliku  od  američkih  umjetnika  čiji  je  rad  proistekao 
iz  evolucije  minimalističke  skulpture  i performansa, 
rad  Christa  povezan  je  s europskom  avangardom.  On 
je  pošao  od  zamisli  tajanstvenog  Mana  Raya  i 
Duchampa;  zapakiranog  objekta  i ironičnog  pristupa 
umjetničkom  djelu  i društvenim  institucijama. 
Jednostavnu  ideju  pakiranja  Christo  je  proširio  na 
prekrivanje  i pregrađivanje  velikih  prirodnih 
prostornih  cjelina:  dio  obale  oceana  prekrio  je  platnom 
i povezao  špagom  - Omotana  obala  (1970.),  dolinu 
je  pregradio  platnom  - Zavjesa  u dolini  ( 1 970.- 1 972.), 
otok  u jednom  malom  arhipelagu  na  Floridi  okružio 
je  ravnom  platnenom  ljubičastom  strukturom  s 
otvorom  na  sredini  u obliku  i dimenzijama  otoka,  čime 
je  površinu  otoka  ostavio  vidljivom,  ali  ju  je  povećao 
{Okruženi  otoci,  1980.-1983.). 

Minimalne  intervencije  i ostavljanje  tragova  u 
prirodnom  prostoru  kao  oblik  dematerijalizacije 
umjetničkog  objekta  karakteristično  je  za  europsku 
procesualnu  umjetnost.  Intervencija  ne  mijenja  prostor 
i tlo,  tj.  ne  prerasta  u novu  makrokonfiguraciju 
prirodnog  ambijenta  nego  postaje  jedva  vidljiv  ili 
nevidljiv  trag  bivanja  umjetnika  u prostoru.  Najčešće 
su  to  tragovi  koje  vjetar  i kiša  brzo  uništavaju. 
Instalacije  Richarda  Longa  i Hamisha  Fultona  primjeri 
su  elementarnog  čina  u egzotičnom  prostoru  kroz  koji 
umjetnik  putuje  i u kojem  intervenira,  što  fotografski 
i tekstualno  dokumentira.  Intervencija  na  tlu  i s tlom 
tek  je  povod  za  duhovni  i mentalni  doživljaj  eg- 
zistencijalne situacije  čovjeka  u prirodnom  okruženju. 
Putovanje  po  egzotičnim  zemljama  i hodanje  u pejzažu 
temelji  su  njihovog  rada.  Fultonove  fotografije  su 
dokumenti,  jer  su  njegove  intervencije  trenutni  eg- 
zistencijalni Činovi  (hodanje,  trag  u snijegu  ili  krugovi 
u vodi  nastali  bacanjem  kamena)  koje  on  osmišljava 
stavom:  “Moja  umjetnička  forma  je  kratko  putovanje 
ostvareno  hodanjem  u pejzažu”.  Long  intervenira  u 
pejzažu  stvarajući  krugove,  spirale  i kvadrate  od 
kamena,  pruća  i trave.  Svojom  intervencijom  ostvaruje 
izazvanu  situaciju:  ponavljanjem  hoda  u ravnoj  liniji 
po  istoj  putanji  kroz  travu  ostavlja  u njoj  trag  u obliku 
linije  Linija  načinjena  hodanjem  (1967.),  premje- 
štanjem kamena  i njegovim  slaganjem  u geometrijski 
oblik  na  nedostupnom  terenu  gradi  simboličku 
strukturu  Krug  u Irskoj  (1975.)  ili  Stijene  u Japanu 
(1979.).  Longa  zanima  metoda  premještanja,  koja  u 
pronađenom  i premještenom  materijalu  teži  očuvati 
njegovu  bit  Rad  Krug  na  Aljasci  ( 1 977.)  ili  Krug  od 
drva  (1981.)  zasniva  se  na  skupljenom  drvu  koje  je 
izbacila  rijeka  ili  komadima  drva  u koje  je  udario  grom 
i koji  su  postavljeni  u prirodnom  pejzažu  neposredno 
pored  mjesta  gdje  su  pronađeni  ili  izloženi  u galeriji 
kao  prenesena  struktura.  Tijekom  80-ih  Long  je  mulj 

iz  rijeke  premještao  u galerijski  prostor  i nanosio 
rukama  na  bijeli  zid  stvarajući  rukom  kružnu  strukturu 
u kojoj  se  prepoznaju  otisci  dlana  i prstiju  - Krug  od 
mulja  iz  rijeke  Avon  (1985.).  Fultonov  i Longov  rad 
potaknut  je  idealima  britanskih  planinara  i putnika 
pješaka,  ali  i učenjem  zen  budizma  o povezanosti 
čovjeka  i prirode.  Njihov  rad  prate  fotografsko  do- 
kumentiranje, zemljopisne  karte  s naznačenim  trasama 
putovanja,  tekstualni  opisi  putovanja,  poetski  zapisi, 
foto  dokumentacije  i knjige  koje  sabiru  i posreduju 
dokumentaciju  putovanja.  Ideja  vremena  u njihovom 
radu  ukazuje  se  kroz  suočavanje  prirodnog  beskrajnog 
vremena,  egzistencijalnog  vremena  putovanja  i 
simboličkog  civilizacijskog  vremena,  koje  počinje 
protjecati  od  trenutka  ostavljanja  traga  u pejzažu. 
Serija  projekata  grupe  OHO  Lokacije  skorašnjih  OHO 
projekata  u dolini  Save , Zarice,  Dndovke  i Brega  u 
odnosu  s povijesnim  lokacijama  neolitske  naseobine, 
keltskog  brijega,  slovenskog  groblja  i srednjovjekovne 
crkve  (1970.)  realizirana  je:  (1)  intervencijama  u 
prostoru  u odnosu  na  aktualni  prirodni  prostor  i 
povijesne  lokacije,  (2)  kao  oblik  vježbi  i školovanja 
grupe  četiri  umjetnika,  pri  čemu  vježbe  određuju 
njihove  međusobne  odnose  i odnose  s prirodnim 
ambijentom  i svemirom.  Karakteristični  su  projekti 
Milenka  Matanovića  Relacije  sunce  dolina  Zarice  zvi- 
jezda Venera  i Konstelacija  svijeća  na  polju  odgovara 
konstelaciji  zvijezda  na  nebu  30.  IV 1970.  U prvom 
radu  Matanović  izvodi  mentalnu  vježbu,  označujući 
svijećama  ravnu  liniju  koju  bi  gradile  crkva,  zvijezda 
Venera  (u  20  sati  i 15  minuta)  i Sunce  (u  1 8 sati  i 1 5 
minuta).  Ta  linija  je  hipotetička,  jer  se  crkva,  Venera  i 
Sunce  ne  nalaze  na  istoj  liniji  u istom  trenutku.  U 
drugom  radu  na  polju  postavlja  svijeće  čiji  raspored 
predstavlja  raspored  zvijezda  na  nebu. 

Polju  intervencija  pripada  i rad  novosadske  Grupe  Kod 
Apoteoza  Jacksonu  Pollocku  (1970.),  u kojem  je 
<amen  na  tlu  obojen  Pollockovim  dripping postupkom 
nanošenja  boje,  čime  je  slikarski  postupak  prenesen 
j land  art  intervenciju.  Rad  Slavka  Bogdanovića 
Grupa  Kod)  Kaskade  (1970.)  je  rad  s kaskadama 
iskopanim  u zemlji.  U njih  su  prolijevane  boje  koje 
>e  miješaju  pri  otjecanju  iz  kaskade  u kaskadu.  Rad 
člana  grupe  Bosch+Bosch  Laszla  Kerekesa  Interven- 
cija u slobodnom  prostoru  (1971.)  karakterističan  je 
primjer  land  arta.  Na  isušenom  dnu  jezera  Palić  on  je 
izveo  seriju  intervencija  (crtež  bijelog  križa,  paljenje 
.kanina). 

_ TERATURA:  Ayc  l , Be  1 , Bcard  1 , Beli  1! , Bourd  l , Brow  1 , Bumh2, 
bjmh6,  Canl,  Cela2,  Ćela  6,  Ccla7,  Fucl,  Fuli2,  Heissl,  Henrl, 
'obi.  Holi  1 , Hunt7.  Kraus3,  Kraus7,  Krausl2,  Kult2,  LipplO, 
_ pp  1 5,  Mich  1 . Op  1 , Say4,  Schn  I . Smith  1 , Son  1 , Sus2,  Su$3.  Šuv8, 
' j\65,  Toml  3,  Tune l , Ug3,  Zab4 


Laserska  umjetnost.  Laser  je  uređaj  konstruiran 
1960.  godine,  koji  proizvodi  intenzivnu,  monokro- 
matsku,  koherentnu  i fokusiranu  svjetlosnu  zraku. 
Laserska  umjetnost  se  zasniva  na  konstruiranju 
ambijenata,  situacija  i događaja  laserom.  Nastala  je  u 
neokonstniktivizmu  (kinetička  umjetnost,  luminizam) 
i ambijentalnoj  umjetnosti. 

Sredinom  60-ih  godina  američki  umjetnik  Billy  Apple 
pisao  je  o mogućnostima  realizacije  laserskih  prikaza 
u ambijentalnim  umjetničkim  radovima,  a Robert 
Whitman  je  ostvario  više  pionirskih  ambijentalnih 
radova  u Manhattan  Gallery  pomoću  laserskog 
projektora.  S laserom  su  radili  suradnici  Centra  za 
razvoj  vizualnih  studija  pri  Massachusets  institutu  za 
tehnologiju  (Center  for  Advanced  Vtsual  Studies  - 
MIT),  ambijentalni  umjetnici  sa  zapadne  obale 
Sjedinjenih  Američkih  Država,  među  kojima  se 
izdvajaju  radovi  Marie  Nordman  i Erica  Orra. 
LITERATURA:  Bentl,BihlO, Bumh6,  Elel,  Henrl, 
Kult2,  Kraus6,  Love  1 , Penn  1 , Popp  1 , Popp2,  Popp3, 
Sharl,Šuv96,  Tu2 

Lebdenje.  Lebdenje  i let,  tematizacija  zapadne 
umjetnosti,  koja  se  razvijala  od  prikazivanja  anđela  u 
srednjovjekovnom  slikarstvu,  preko  Leonardovih 
nacrta  letećih  strojeva,  do  futurističkog  prikazivanja 
aviona  u letu  u slikarstvu  i postkonstruktivističkih 
letjelica  Vladimira  Tatljina.  Tatljinov  projekt  Letatlin 
(1930.)  nije  pokušaj  prikazivanja  leta  nego  konstru- 
iranja letjelice  kao  umjetničkog  djela.  Belgijski  um- 
jetnik Panamarenko  je  tijekom  60-ih  godina  realizirao 
projekte  letećih  strojeva  i dirižabla.  Yves  Klein  je 
realizirao  rad  Skok  u prazno  (1962.);  fotografija 
(fotomontaža)  prikazuje  skok  umjetnika  s prozora  na 
ulicu.  Warholova  instalacija  Oblaci  { 1966.)  je  cinična 
karikatura  umjetničkog  mita  o letu.  Rad  čine  srebmasti 
jastuci-baloni  napunjeni  helijem,  koji  lebde  po 
prostoriji  pokretani  strujanjem  zraka.  Warhol  ih  je 
nazivao  lebdeće  slike.  Performans  umjetnik  Terry  Fox 
izveo  je  ritualni  meditativni  rad  Lebdenje  ( 1 970.)  bez 
publike,  koja  je  o akciji  obaviještena  kraćim  tekstom 
izloženim  na  vratima  galerije.  Performans  je  zamišljen 
kao  stvaranje  prostora  za  lebdenje.  Zidovi  prostorije 
prekriveni  su  bijelim  papirom,  na  pod  je  postavljen 
kvadrat  od  otpadaka  skupljenih  uz  autoput,  težine  1 ,5 
tone.  Dimenzije  kvadrata  i kruga  u kvadratu  koji  je 
nacrtao  vlastitom  krvlju,  određene  su  dimenzijama 
umjetnikovog  tijela,  čime  je  naznačen  magični  prostor, 
suglasno  srednjovjekovnoj  alkemijskoj  notaciji.  Legao 
je  u sredinu  kruga,  držeći  bočice  s krvlju,  mokraćom, 
mlijekom  i vodom,  tekućinama  koje  izlučuje  ljudsko 
tijelo.  Ležao  je  šest  sati  u krugu,  koncentrirajući  se  na 
svoju  želju  da  poleti. 

Beogradski  ambijentalni  umjetnik  Nenad  Petrović  je 
pojam  lebdenja  izveo  iz  kiparskih  i ambijentalnih 
radova  Ambijenti  lebdjelice  ( 1 976.- 1 979.)  realiziranih 
kao  mitski  model  prvobitnog  stanja  (svemira).  Iz 
simboličkih  kiparskih  i ambijentalnih  realizacija  pojam 
lebdenja  izveo  je  kao  osnovni  pojam  novog  mitološ- 
kog diskursa  umjetnika.  Njegov  rad  se  transformirao 
u teorijsko,  filozofsko  i književno  istraživanje  unu- 
trašnjeg doživljaja  i spoznaje  samog  prostora  kao 
ishodišnog  stanja  svijeta.  Logika  njegovog  razmiš- 
ljanja vodila  je  od  objekta  letjelice  i ambijenta  letjelice 
preko  pojma  lebdenja  (pra-stanja  svih  prostora)  do 
pojma  lebdenja.  Lebdenje  je  jedinstvo  procesa  prostora 
u prostoru  i stanja  lebdenja.  Petrovićeva  mitska  fe- 
nomcnološka  teorija  lebdenja  izvedena  je  iz  kiparskog 
iskustva  transformacije  (dematerijalizacije)  umjet- 
ničkog objekta  i proučavanja  klasičnih  grčkih  i 
indijskih  mitova. 

LITERATURA:  Great  I , Ellio  1 , Klein  1 , Klein2,  Rkh  I , Pctro  1 , Petro2, 
Pctro3,  Pctro4,  Pctro5,  Petro6,  Petro7,  Petro8 

Letrizam.  Letrizam  je  eksperimentalni  neoavan- 
gardistički  pjesnički  pokret  nastao  u Francuskoj  1 945. 
godine.  Letrizam  naglašava  materijalne  osnove 
pjesničkog  zapisa,  glasa  i geste,  tj.  ukazuje  na  slovo, 
hipergrafiju  i estaperiju.  Hipergrafija  ili  superpismo 
koristi  izmišljene  skupove  znakova,  koji  postaju 
materijal  značajan  sam  po  sebi  s obzirom  na  temu, 
ritam  i umjetničku  primjenu,  i nema  više  svrhu 
anegdotsko-romanesknog  pripovijedanja.  Estaperije, 
koje  je  uveo  Isidore  Isou,  još  su  manji  element  od 
slova  (pisma),  bez  značenja  su  i mogu  prikazivati 
druge  znakove.  Letrizam  želi  promijeniti  slikarstvo, 
skulpturu,  poeziju,  roman,  glazbu,  kazalište,  film, 
filozofiju  i znanost.  Za  poslijeratnu  neoavangardu  to 
je  inicijalni  pokret  koji  prethodi  razvoju  konkretne  i 
vizualne  poezije,  a u odnosu  je  sa  slikarstvom  znaka 
u lirskoj  apstrakciji,  djelovanjem  grupe  COBRA  i 
situacionističkim  pokretom.  Situacionizam  je  preuzeo 
formalnu  analizu  letrizma  i dopunio  je  dijalektičkim 
političkim  i psihološkim  interpretacijama.  Vodeći 
autori  letrizma  su  Isidore  Isou,  Roland  Sabatier, 
Fran^ois  Dufrene,  Maurice  Lemaitre. 

LITERATURA:  BoryI,  Conzl,  Estl,  Leti,  Poni,  Pon3,  Radovi 3, 
Šolti,  Williaml 

Lezbijska  umjetnost.  Lezbijska  umjetnost  je 
umjetnost  izražavanja,  prikazivanja  i konstruiranja 
individualnog  i kolektivnog  ženskog  homoseksualnog 
identiteta  u okviru  kulture  i društva.  Lezbijska 
umjetnost  je  grana  feminističke  i postfeminističke 
umjetnosti;  u literaturi  se  nalaze  termini:  lezbijski 
feminizam  i lezbijski  postfeminizam,  radikalni 


feminizam  ili  lezbijski  aktivizam.  Razlikuje  se  od 
homoerotske  umjetnosti  po  tome  što  je  homoerotsko 
izražavanje,  prikazivanje  i konstruiranje  samo  jedan 
aspekt  izražavanja,  prikazivanja  i konstruiranja  slo- 
ženog individualnog  i kolektivnog  lezbijskog  identi- 
teta, odnosno  povijesnog,  aktualnog  i svakodnevnog 
načina  života  i ponašanja.  Lezbijska  umjetnost  se  iz 
potisnute,  tajne,  druge  ili  marginalne  homoseksualne 
umjetnosti  re-konstituira  kao  javna  umjetnička  praksa 
od  70-ih  godina  XX.  stoljeća.  To  se  događa  u 
povijesnom  razdoblju  kada  dolazi  do  zakonskih 
priznavanja  prava  najavnu  egzistenciju  različitim  ne- 
heteroseksualnim  rodnim  opredjeljenjima  i kada  do- 
lazi do  uspostavljanja  akademskih  i aktivističkih 
diskursa  teorije  roda,  gay,  lezbijskih  i queer  studija. 
Suvremena  lezbijska  kultura  i umjetnost  temelji  se  na 
biopolitičkim  teorijama  i filozofiji  Michela  Foucaulta, 
programima  i manifestima  Radicalesbian  collectiva 
(Žene  identificiraju  žene,  1970.),  teoriji  ženskog  pisma 
i biseksualnog  identiteta  Ilćlene  Cixous,  esejima 
Adriane  Rich,  pamfletima  i esejima  Monique  Witting, 
teoriji  izvođenja  konstruktivističke  teorije  rodnih 
identiteta  Judith  Butler,  teorije  medijskog  prikazivanja 
lezbijskog  identiteta  Terese  de  Lauretis,  teorije 
lezbijskog  performansa  Sue-Ellcn  Case,  Peggy  Phelan. 
Danas  su  lezbijski  studiji  dio  ženskih,  feminističkih  i 
kulturalnih  studija. 

Lezbijsku  književnost  stvaraju  pjesnikinja  Gertrude 
Stein,  prozaistica  Virginia  Woolf,  aktivistica  Monique 
Witting,  modernistička  pjesnikinja  Adriane  Rich, 
eksperimentalna  spisateljica  Nicole  Brossard.  U 
vizualnim  i izvođačkim  umjetnostima  djeluju  u 
širokom  rasponu  od  individualne  umjetničke  prakse 
na  relativiziranoj  granici  privatnog  i javnog  (slikarica 
Romaine  Brooks,  slikarica  Marie  Laurencin, 
fotografkinja  i model  Lee  Miller,  fotografkinja  i 
spisateljica  Claude  Cahun,  slikarica  Frida  Kahlo) 
preko  prakse  orijentirane  prema  visokoj  umjetnosti 
(simbolistička  plesačica  Ida  Rubenstein,  dadaistička 
umjetnica  Hannah  Hoch,  performerka  i konceptualna 
umjetnica  Adrian  Piper,  slikarica  Judy  Chicago, 
slikarica  Nancy  Spero,  koreografkinja,  plesačica  i 
filmska  režiserka  Yvonne  Rainer,  performerke  Marian 
Roth  i Orlan,  foto  umjetnica  Duane  Michals)  do 
društveno  i kulturalne  aktivističke  izvođačke  lezbijske 
prakse  (performerke  Collicr  Schorr,  Holly  Hughes, 
grupa  Sacred  Naked  Nature  Girls,  grupa  Split 
Britches).  U lezbijskoj  umjetnosti  se  dekonstruira 
sistem  klasifikacija  homoseksualnosti  kao  perverzije 
i bolesti;  prikazuju  se  ontološki,  esencijalistički,  ali  i 
antiescncijalistički,  konstruktivistiČki  orijentirani 
prikazi  ženske,  lezbijske,  homoseksualna  želje, 
uživanje,  strah,  depresije,  melankolije,  zazomost 

(abject),  pogleda,  onoga  tko  gleda  i onoga  tko  je 
gledan,  vizualnog  i taktilnog  izgleda;  uspostavlja  se 
heterogeno  polje  diferencijacija  lezbijske  estetike,  od 
estetike  ženstvenosti  preko  maskulinizirane  estetike 
do  estetike  poliseksualnosti  i artificijelne  aseksu- 
alnosti.  Također  se  uspostavlja  i razvija  lezbijska  po- 
vijest umjetnosti  kao  reinterpretacija  ženske  i lezbijske 
umjetnosti  u europskoj  kritici,  teoriji  i povijesti  um- 
jetnosti (Lucy  Lippard,  Whitney  Chadwick,  Whitney 
Daviš,  Michael  Camille,  Griselda  Pollock,  Rosalind 
Krauss,  Amelia  Jones). 

LITERATURA:  Braidl.  Braiđ2,  Đroksal , Brcttl,  Buttl,  Đuitt2,  Butt4, 
Caml,  Ca$el,  Dupl,  Felm3,  Flaxl,  Fusl,  Har2,  Isal,  Jay5,  JonI, 
Jon2,  jon3,  Kalci,  Lipp  14,  LipplS,  Markovi,  Mr51.Nicl.Nocl, 
Ow4,  Phl,  Ph2,  Ph3,  Polio  I,  Pollo3,  Rain3,  Roscnthall,  Wittigl 

Libidinalna  ekonomija.  Libidinalna  ekonomija  je  po 
Jean-Fran9oisu  Lyotardu,  mnoštvo  različitih  otpora 
djelovanju  razuma  i logike  unutar  ljudskog  biča. 
Libidinalna  ekonomija  se  može  usporediti  s ekono- 
mijom nesvjesnog/podsvjesnog  u različitim  psiho- 
analitičkim školama.  Lyotardova  zamjerka  marksizmu 
je  bila  da  nije  tematizirao  problem  ‘libida’  ili  ‘unu- 
trašnjih’ otpora  prema  društvenim  instrumentalnim 
procesima.  On  jc,  zato,  ponudio  reviziju  marksističke 
političke  ekonomije  kroz  libidinalnu  ekonomiju. 
Libidinalnim  se  nazivaju  različite  pojave  unutar 
ljudskog  bića  koje  subvertiraju  racionalne,  logične  ili 
pragmatičke  ljudske  akte.  Lyotardova  pro-psiho- 
analitička  kritika  marksizma  je  ukazala  na  zaokret  od 
revolucionarnih  koncepata  nove  ljevice  i materi- 
jalističkog poststrukturalizma  kasnih  60-ih  prema 
problematizaciji  politike  posredovanjem  teorije  želje 
i složenih,  ali  pretpostavljenih  modela  unutrašnjih 
otpora  racionalnosti.  Time  je  izveden  iskorak  iz 
Ijevičarskog  mišljenja  60-ih  prema  desničarskom 
postmodemističkom  razumijevanju  eklektičnih, 
postpovijesnih  i heterogenih  procesa  decentriranja 
modernističkog  subjekta  u 70-im  i 80-im  godinama. 
Za  Lyotarda  je  bitno  pitanje  kako  misliti  politiku  u 
terminima  Želje  i želju  u terminima  politike,  odnosno 
kako  promišljati  Freuda  u konceptima  Marxa  i Marxa 
u konceptima  Freuda.  On  je  namjeravao  izvesti 
kritičko  identificiranje  političkog  karaktera  Freudove 
psihoanalize  i Mancove  političke  filozofije  kroz 
konceptualizacije  želje.  Ta  se  shema  pokazala  pogodna 
za  analizu  višestrukosti  determinacija  umjetničkog 
djela  - na  primjer,  Lyotard  je  zasnivao  kritiku 
Freudovog  teorijskog  djela  pozivajući  se  na  slikarstvo 
Cezannea,  odnosno,  predlagao  je  kritiku  marksističke 
teorije  pozivanjem  na  akciono  slikarstvo  Jacksona 
Pollocka.  Krajnja  konzekvenca  njegove  libidinalno 
orijentirane  analize  je  suočavanje  teoretičara  s vlastitim 


teorijskim  diskursom  i njegovim  složenim  političkim 
i libidinalnim  nad-  i pod-  determinacijama. 
LITERATURA:  Carrol,  Cam>4,  Htj  1 3,  Lyol . Lyo2,  Lyo3.  Radi  l 

Liječenje  zemlje.  Liječenje  zemlje  je  ritualni  i ambi- 
jentalni  rad  s ekološki  ugroženim  gradskim,  prirodnim, 
geografskim  i planetarnim  lokacijama.  Družina  v 
Šempasu  (1971.-1980.)  započela  je  liječenje  zemlje 
sredinom  70-ih  godina  kao  oblik  ritualnog  perfor- 
mansa (kolektivne  meditacije  i plesa)  koji  izvode 
članovi  komune  ili  sudionici  rituala  na  ekološki 
ugroženom  tlu.  Cilj  rituala  je  usuglašavanje  duhovne 
energije  čovjeka,  tla  i kozmosa.  Tijekom  80-ih  godina 
Marko  Pogačnik  je  liječenje  zemlje  povezao  s 
proučavanjem  radiestezije  i primjene  radiestezijskih 
tehnika  na  otkrivanje  negativnih  energetskih  tijekova 
(geopatogenih  mjesta).  Postupak  liječenja  tla  nazvao 
je  litopunktura.  Termin  litopunkture  je  izveden  iz  grčke 
riječi  lithos  (tlo,  zemlja)  i latinske  riječi  punetura 
(ubod).  Litopunkturom  se  naziva  postavljanje  kamenih 
skulptura  na  akupunktume  točke  pejzaža.  Skulpture 
imaju  uklesane  reljefne  dijagrame  kozmograma  i 
kineziograma,  koji  odslikavaju  prostor  u kojem  su 
skulpture  postavljene.  Termin  kineziogram  izveden 
je  iz  grčke  riječi  kinesis  (kretanje)  i označuje  znakove 
koji  nastaju  iz  unutrašnjeg  dijaloga  umjetnika  s 
duhovnim  bićima  prostora  u kojem  se  skulptura 
postavlja.  Različito  od  kozmograma  koji  su  simbolički 
čitljivi,  kineziogrami  su  nečitljivi,  što  znači  da  su 
dostupni  intuitivnom  uvidu  i doživljaju.  Kozmogram 
je  simbolički  i arhetipski  geometrijski  ili  figuralni  crtež 
uklesan  na  kamenoj  površini  skulpture,  koji  kao 
arhetipski  oblik  izaziva  i usmjerava  djelovanje 
kozmičkih  energija. 

Pogačnikov  postupak  liječenja  zemlje  izveden  je  iz 
proučavanja:  (1)  stare  kineske  tehnike  akupunkture 
zemlje  i umijeća  postavljanja  kuća,  nazvane  Feng  šui, 
(2)  europske  megalitske  tradicije  sačuvane  u keltskoj 
mitologiji,  (3)  suvremene  transmisijske  literature,  tj. 
poruka  i tekstova  koji  su  telepatski  primljeni  od  bića 
iz  drugih  dimenzija,  nastalih  intuitivnim  uvidom  u 
unutrašnjost  čovjekovog  bića. 

LITERATURA:  Blool,  Bloo2,Landsl,  LipplS,  Michl,  Pog6.  Pog7, 
Pog8,  Pogll 

Likovna  struktura.  Vidi:  Kompozicija,  Likovni 
diskurs.  Struktura,  Strukturalizam 

Likovna  umjetnost  Likovna  umjetnost,  u izvornom 
smislu  određena  je  ručno  napravljenim  umjetničkim 
djelima  koja  vizualno  pokazuju,  prikazuju  i označuju 
živa  tijela,  predmete,  situacije  i događaje  realnog 
svijeta,  mitologije,  književnosti  i fantazije.  Danas  je 

termin  likovna  umjetnost  zbirni  i opći  naziv  za  sli- 
karstvo, skulpturu  i grafiku,  bez  obzira  na  to  da  li  je 
riječ  o mimetičkoj  ili  apstraktnoj  umjetnosti.  Termi- 
nom likovna  umjetnost  ne  označuju  sc  samo  djela  nego 
i međuodnos  umjetničkih  disciplina.  Karakteristična 
likovna  svojstva  su  pikturalno  i skulpturalno. 

U teoriji  avangarde,  neoavangarde  i postavangarde 
likovnom  umjetnošću  se  nazivaju  pojavni,  značenjski 
i vrijednosni  kontekst,  kao  i povijesna  tradicija 
slikarstva  i skulpture  iz  koje  su  izvedeni  intermedijalni 
eksperimenti  umjetnika  (objekti,  ready-madei,  asam- 
blaži,  instalacije,  ambijenti,  performansi).  Likovna 
umjetnost  je  uži  pojam  od  vizualnih  umjetnosti,  budući 
da  vizualne  umjetnosti  označuju  likovnu  umjetnost 
(slikarstvo,  skulpturu,  grafiku),  fotografiju,  film,  video 
umjetnost,  dizajn,  arhitekturu,  nove  vizualne  multi- 
medijske eksperimente,  kazalište,  operu  i balet. 

U tradicionalnoj  zapadnoeuropskoj  umjetnosti  likovno 
umjetničko  djelo  je  bilo  ilustracija  ili  vizualna  pre- 
zentacija teksta,  prije  svega  religioznog.  Između 
izgleda  slike  i slikarstva  uvijek  je  posredovao  mitološki 
tekst.  Slikarstvo  nije  bilo  moguće  bez  teksta  koji  je 
osmišljavao  preobrazbu  pikturalnog  prikaza  (prizora) 
u likovno,  povijesno,  ideološko  i književno  značenje. 
U modernističkoj  umjetnosti  likovno  umjetničko  djelo 
bilo  je  izraz  težnje  dosezanja  čistog  pojma  i doživljaja 
likovnosti  u slikarstvu  i skulpturi.  Od  slike  se  očekivao 
direktni  doživljaj  nevinog  oka  koje  u samoj  pojavnosti 
i izgledu  djela  nepogrešivo  otkriva  smisao,  značenje  i 
ispunjenje  vrijednosti.  Sa  stajališta  visokog  moder- 
nizma cilj  umjetničkog  rada  je  pročišćavanje  i iz- 
dvajanje čistih  likovnih  (pikturalnih  i skulpturalnih) 
aspekata  u slikarstvu  i skulpturi.  Neka  slika  je 
umjetničko  djelo  slikarstva  tek  kadaje  realizirana  kao 
plošna  i likovna  površina.  Prema  Clementu  Green- 
bergu,  površina  i dvodimenzionalnost  jedina  su  svoj- 
stva koja  slikarstvo  ne  dijeli  s drugim  umjetnostima. 
Za  modernističku  teoriju  nužno  je  ispitivanje  men- 
talnih i duhovnih  slika  koje  likovno  tkivo  pokreće, 
njihovih  međusobnih  odnosa  i njihovih  odnosa  u 
samom  materijalu  (na  primjer,  odnos  boje  i crteža  u 
slikarstvu  Matissea  ili  linije  i prostora  u skulpturi 
Davida  Smitha).  Vizualno  umjetničko  djelo  u post- 
avangardi  i postmodemizmu  neodvojivo  je  od  in- 
terpretacije, a to  znači  da  se  pojavljuje  kao  vrsta 
vizualnog  teksta,  strukture  znakova,  tj.  jezika,  pa  tek 
onda  kao  likovni  fenomen.  Dok  za  visoki  modernizam 
značenja  umjetničkog  djela  proizlaze  iz  pojavnosti  i 
izgleda  njegovog  likovnog  ispunjenja,  za  postavan- 
gardnu  i postmodemističku  umjetnost  likovno  je  tek 
aspekt  posredovanja  značenja,  tj.  likovnost  je  u 
funkciji  ispunjenja  smisla  formuliranja,  priopćivanja 
i funkcioniranja  značenja  umjetničkog  djela.  Likovno 


ne  može  biti  shvaćeno  kao  autonomni  pojam  i fenomen 
odvojen  od  značenjskog,  vrijednosnog  i ideološkog. 
Postavangardni  i postmodemistički  pojam  likovnosti 
je  semiotički,  jer  ukazuje  na  sliku  kao  transformaciju 
materijalnih  (pikturalnih  ili  skulpturalnih)  znakova  u 
kulturološki  razumljiva,  prevodiva  i interpretaciji 
otvorena  značenja. . 

LITERATURA : Bax4,  Bry  I , Bry3,  Bry4,  Bula  1 , Bula3 , Enc  1 , Fid  1 , 
Gligor2,  Gligor5,  Hildl,  Marin5,  Me§6,  Prot2,  Riegl,  Rieg2,Rotl, 
Rot3,  Rot6,  Rot8,  SchefZ  Šuv82,  Vasl 

Likovni  diskurs.  Likovni  diskurs  (slov.  likovna 
govorka)  je  sistem  analogan  sistemu  jezičkih  spo- 
sobnosti, odnosno  mogućnostima  strukturalnih  li- 
kovnih formacija  u cjelini.  Pojam  likovne  govorice 
uveo  je  slovenski  semiotičar  i semiolog  slikarstva 
Braco  Rotar,  primjenjujući  fundamentalnu  lingvističku 
distinkciju  Ferdinanda  de  Saussurea,  po  kojem  je: 
jezička  sposobnost  (fr.  langage)  povezanost  i razlika 
jezičkog  sistema  (fr.  langue,  tj.  jezik)  i konkretnih 
izraza  ili  primjera  sistema  jezika  (fr.  parole,  tj.  govor). 
Rotarovo  istraživanje  je  usmjereno  na  raspravu 
tipologije  struktura  likovnih  formacija  u njihovoj 
cjelovitosti.  On  razlikuje  os  jezika  (sistema,  koda)  i 
os  govora  (vizualni  elementi  formulacije,  repertoar 
pojmova). 

Vizualnost  je  empirijski  vidik  i doseg  slikarstva. 
Likovni  jezik  i govor  analogni  su  prirodnom  lin- 
gvističkom jeziku  i govoru,  ali  se  i razlikuju  od  njega. 
Osnovna  razlika  je  u tome  što  se  prirodni  govor 
(parole)  zasniva  na  fonetskom  (glasovnom,  čujnom), 
a likovni  govor  na  vizualnom.  Likovnom  govoricom 
(langage)  artikuliraju  se  vizualne  pojave,  tj.  ostvaruje 
se  oblikovanje,  izbor  i kombiniranje  formi  i boja  u 
skupine,  kompozicije,  prikaze,  prizore  i slike.  Rotarov 
pojam  likovne  govorice  odnosi  se  na  slikarstvo.  Ona: 

( 1 ) nije  identična  prirodi  nego  je  artificijelna  tvorevina, 

(2)  sebe  određuje  i pokazuje  kao  govor  umjetnosti, 

(3)  stvara  značenja  i komunicira  ih,  (4)  stvara  formalne 
strukture  artikuliranih  osjetilnih  elemenata,  (5) 
omogućava  razlikovanje,  klasi ficiranje  i uređivanje 
vizualnih  elemenata,  (6)  stvara  kombinacije  ili  skupine 
kombinacija  koje  stvaraju  prikaz  (reprezentaciju), 
prizor,  aluzivni  znak,  čisti  znak,  sliku.  Likovni  diskurs 
uspostavlja  značenja  korespondiranjem  slike  i svijeta, 
ali  i ustanovljivanjem  ugovornih  konvencionalnih 
odnosa.  Osnovni  oblik  likovne  govorice  je  likovni  pri- 
kaz, koji  može  biti:  ( 1 ) naturalistički  prikaz,  kadaje 
neposredno  vizualno  povezan  s prirodom  koju  prika- 
zuje, (2)  iluzionistički  prikaz,  kada  je  povezanost  s 
prirodom  skrivena,  (3)  stilizirani  prikaz,  kadaje  razlika 
između  umjetničkog  djela  i prirode  naglašena  i očita. 
Elementi  likovne  govorice  su  znakovi  i boje. 

Znak  je  likovna  struktura.  Razlikuju  se  dva  tipa 
znakova:  čisti  znakovi  i aluzivni  znakovi.  Čisti  znakovi 
su  slova  i oznake  koji  značenje  uspostavljaju  kon- 
vencionalno, a ne  na  osnovi  vizualnih  kvaliteta.  Čisti 
likovni  znak  bi  odgovarao  pojmu  aikoničkog  znaka. 
Na  primjer,  vizualni  znakovi  (slova)  A,  B ili  C 
odgovaraju  glasovima  na  osnovi  lingvističke  kon- 
vencije, a ne  na  osnovi  osjetilne  povezanosti  izgleda  i 
onoga  što  označuju.  Aluzivni  znak  se  vizualnim 
izgledom  oslanja  na  pojavu  koju  prikazuje,  odnosno 
osnovno  svojstvo  aluzivnih  znakova  je  mogućnost 
prikazivanja  (reprezentacija).  Aluzivni  znakovi  su 
prikazi  koji  se  pokazuju  i u vizualnom  izgledu  znaka 
i u pojmu  (mentalnoj  predodžbi)  onoga  što  znak 
prikazuje.  Aluzivni  likovni  znakovi  su  scmiotički 
elementi  i strukture  elemenata  koji  omogućavaju 
nastanak:  ( 1 ) likovne  alegorije  kao  prikaza  apstraktnih 
pojmova,  misli,  ideja,  moralnih  kategorija  i duševnih 
stanja,  s personificiranim  figurama  (2)  likovnog 
simbola  kao  aluzivno-konvencionalnog  prikaza  grupe 
pojmova  i ideja,  tj.  simbol  svoja  značenja  može 
istovremeno  stvarati  vizualnim  izgledom  (vizualnom 
motiviranošću)  i konvencionalnim  odnosima,  (3) 
likovne  ilustracije  kao  prikaza  koji  stvaraju  semantičku 
iluziju  (likovno  prikazivanje  složenih  situacija,  do- 
gađaja, priča).  Pojam  aluzivnog  znaka  je  općenitiji 
od  pojma  ikoničkog  znaka.  Drugim  riječima,  aluzivni 
znak  je  znak  koji  je  vizualnim  izgledom  motiviran  za 
prikazivanje  (znakovno  zastupanje)  pojava  svijeta,  ali 
i apstraktnih  pojava  i mentalnih  slika.  Tako  shvaćen 
pojam  aluzivnog  znaka  obuhvaća  i ikonički  i 
paraikonički  znak. 

Boja  je  osnovni  element  likovne  strukture  i likovne 
povorke,  što  znači  daje  primarna  semiotička jedinica. 
Boja  istovremeno  djeluje  na  različitim  nivoima:  (1) 
boja  je  prirodni  svjetlosni  fenomen  i sama  po  sebi  ne 
nosi  značenjsku  strukturu  koja  vodi  u pojmovni  svijet, 

< 2)  svjetlosna  priroda  boje  omogućava  percepciju 
predmeta,  (3)  moguće  je  govoriti  o strukturama  boja, 
:j.  o kombinacijama  i montaži  boja,  (4)  montaže  i 
kombinacije  boja  ostvaruju  se  po  pravilima  koja 
proizlaze  iz  fizičke  prirode  boje  i kodova  pojmovno 
smislenih  formulacija  likovne  govorice,  (5)  pojmovna 
socijalna  simbolika  boja  zasnovana  je  na  konven- 
cionalnoj, kulturom  određenoj  upotrebi  boja.  Boja 
može  biti  upotrijebljena  kao  čisti  znak  kada  stvara 
značenja  na  osnovi  konvencija,  a kao  aluzivni  znak 
kada  stvara  značenja  na  osnovi  konvencija  i vizualnih 
svojstava,  na  primjer,  vizualne  sličnosti  boje  neba  u 
prirodi  i na  slici. 

Na  opisanim  svojstvima  likovne  govorice  zasniva  se 
likovna  semiotika.  Semiotika  je,  po  Rotaru,  znanost 
c diskursima  i označiteljskim  praksama.  U ishodišnom 


smislu  objekt  semiotike  je  semiotički  diskurs  kao 
materija  koju  semiotika  mora  preraditi.  Budući  da  se 
Rotarova  semiotika  bavi  materijom  semiotike  i 
materijom  likovnog,  ona  je  materijalistička  semiotika 
likovnih  umjetnosti.  Semiotika  likovnih  umjetnosti 
(semiotika  slikarstva)  je  znanost  o ideologiji  semiotike 
kao  znanosti  o ideologiji  likovnih  umjetnosti.  Ideo- 
logija likovne  govorice  ima  dva  nivoa:  (1)  nivo  prak- 
tične ideologije  koja  pokazuje  i utječe  na  ponašanje  i 
doživljaje  ljudi,  (2)  nivo  ideologije  kao  društvenog 
ulaganja  smisla.  Ideološke  dimenzije  se  otkrivaju  na 
metaforično-semantičkoj  razini  likovne  govorice 
(znakovi,  strukture  znakova,  upotreba  boje  kao  znaka) 
i na  sintaktičko-metonimijskoj  razini  koja  prikazuje  i 
pokazuje  umjetnost  kao  povijesnu  i aktualnu  društ- 
venu instituciju  (slikarstvo  je  povijesna  institucija). 
Umjetnička  tvorevina  se  definira  preko  povezanosti 
umjetničkog  djela  i interpretacije.  Interpretacija  se 
uspostavlja  opažanjem  zakonitosti,  tj.  likovnog  koda 
koji  kao  slika  proizlazi  iz  pogleda  na  svijet  (uvjerenja, 
vrijednosti,  značenja)  umjetnika,  promatrača,  svijeta 
umjetnosti  i kulture.  Pojam  umjetnosti  uključuje 
različite  teorijske  i ideološke  prakse  koje  raznorodne 
umjetničke  produkte  povezuju  i prikazuju  kao  cjelinu: 
pojam  umjetnosti  obuhvaća  i književnost,  glazbu, 
likovne,  dramske  i filmske  umjetnosti,  a pojam 
slikarstva  i pećinski  zidni  crtež,  renesansno  slikarstvo 
i kubistički  kolaž.  Prikrivena  tekstualna  mreža  drži 
pojam  i vrijednost  umjetnosti  u svojim  smislenim 
granicama,  stvarajući  iluziju  jedinstvenog  značenja 
koje  omogućava  razlikovanje  umjetničkog  i neumjet- 
ničkog.  Simbolički  i diskurzivni  modeli  umjetnosti 
nisu  apsolutno  slobodni  i autonomni  nego  su  u 
prostoru  djelovanja  naddeterminacije  sociološkog  i 
povijesnog  diskursa  građanske  ideologije.  Prema 
Rotaru,  zadatak  semiotike  je  tematiziranje  ideološke 
naddeterminacije  umjetnosti  koja  je  uobičajeno 
prikrivena  u umjetničkom  djelu,  stvarajući  iluziju  da 
je  nema  ili  daje  umjetničko  djelo  slično  prirodnom 
fenomenu.  Rotarova  materijalistička  semiotička  teorija 
likovnog  je  kritička  teorija  koja  stvara  metode  za 
razumijevanje  društvenih  semiotičkih  (značenjskih, 
vrijednosnih,  ideoloških)  mehanizama  i odnosa  u 
svijetu  umjetnosti  i kulture. 

Prema  Rotaru  temeljni  i suštinski  odnos  je  odnos 
umjetnosti  i umjetničke  kritike.  Odnos  umjetničke 
kritike  i umjetnosti  odnos  je  između  produkcije  i 
potrošačkog  odziva  na  nju,  odnosno  na  njene  pro- 
dukte, preko  kojih  se  ona  određuje  kao  smislena 
značenjska  produkcija.  Kritika  je  komunikacijski 
odziv  (povratna  informacija  ili  feed  back)  na 
umjetnička  djela  i preko  njih  na  umjetnost,  što  znači 
da  se  prema  umjetničkim  djelima  odnosi  kao  re- 

konstrukcija,  interpretacija  i potvrda  posebnosti  smisla 
umjetnosti. 

LITERATURA:  Bry2,  Bry3,  Bry4,  BurginlO,  Harrl  1 , Marin  l , Lyol , 
Schefl,  Schef2,  SchcO,  Schef4, Schcf5, Schef6,  Sml,  Rotl,  Roi3, 
Rot4.  Rol5,  Rot6,  Rot7,  Rot8,  RotlO,  Rotl  I,  Rotl 3,  Šuv6,  Šuv28, 
ŠuvllO 

Lingvistički  i semiotički  formalizam.  Lingvistički  i 
semiotički  formalizam  je  teorijski  pristup  koji  likovne 
i vizualne  aspekte,  modele  i oblike  izražavanja, 
odnosno  likovna  umjetnička  djela,  interpretira:  (1) 
analogno  govornom  i pisanom  jeziku  (lingvistički 
formalizam),  (2)  kao  znak,  znakovni  model  ili 
znakovni  tekst  (semiotički  formalizam),  (3)  kao 
nejezički  i nesemiotički  slikovni  sistem,  Čiji  poredak 
ima  određenu  pravilnost  koja  se  u formalnom  smislu 
može  nazvati  jezikom.  Da  bi  se  likovno  umjetničko 
djelo  interpretiralo  kao  lingvistički  ili  semiotički 
model,  ono  se  mora  formalizirati,  tj.  opisati  i objasniti 
terminima  lingvistike  i semiotike.  Prijelaz  s ling- 
vističkog ili  semiotičkog  opisa  na  opis  slike  nc  može 
se  ostvariti  bez  preobrazbe  pojmova  teorije  umjetnosti, 
ali  i preobrazbe  osnovnih  lingvističkih  i semiotičkih 
pojmova.  Sa  stajališta  lingvističkog  i semiotičkog 
formalizma,  likovno  umjetničko  djelo  prikazuje  se  kao 
sistem  koji  uspostavlja  značenja  na  isti  način  na  koji 
ih  uspostavljaju  prirodni  jezici  ili  artificijelni  sim- 
bolički sistemi  (logika,  matematika).  Formalizirano 
likovno  umjetničko  djelo  promatra  se  kao  sistem 
materijalnih  aspekata  povezanih  poput  jezičkih 
elemenata.  Struktura  ili  kompozicija  umjetničkog  djela 
opisuje  se  kao  sintaktička  struktura  formalnih  veza  i 
transformacijskih  odnosa  elemenata.  Značenja  um- 
jetničkog djela  ne  opisuju  se  kao  efekti  pojavnosti  i 
izgleda  djela  nego  kao  rezultat  semantičkih  veza,  koje 
omogućava  sintaktička  struktura  materijalnih  aspekata 
djela.  Sintaktička  struktura  djela  načelno  omogućava 
tri  tipa  semantičkih  odnosa:  ( 1 ) značenja  djela  su  sam 
izgled,  pravila  povezanosti  i vrsta  odnosa  elemenata 
koji  čine  djelo,  (2)  značenja  djela  su  ostvarena 
likovnim  korespondiranjem  izgleda  djela  i svijeta  koji 
se  djelom  prikazuje,  odnosno  uspostavljanjem 
referentnih  odnosa,  (3)  značenja  djela  su  uspostavljena 
pravilima  upotrebe,  pri  čemu  se  umjetničko  djelo  pro- 
matra kao  jezički  element  (analogija  rečenici,  tekstu 
ili  jezičkoj  igri).  Konstruirani  i opisani  likovni  jezici 
nisu  općevažeći  normirani  jezici  nego  modeli  konstru- 
irani za  specifičnu  i pojedinačnu  upotrebu.  Metaforički 
se  može  govoriti  o gramatici  slike,  ali  ne  i o integralnoj 
gramatici  zapadnog  slikarstva,  modernističkog 
slikarstva,  apstraktnog  ili  figurativnog  slikarstva. 
Lingvistička  formalizacija  likovnog  umjetničkog  djela 
ostvaruje  se  tako  što  se  ono  promatra  kao  oblik 


komunikacije  i uspostavljanja  značenja.  Lingvistički 
opisi  su  zasnovani  na  analogijama,  odnosno  djelo  se 
promatra  kao  određena  vrsta  govora  ili  zapisa.  Po 
lingvističkoj  analogiji,  između  likovnog  djela  i go- 
vornog jezika  postoje  slični  odnosi  kao  između 
govornog  jezika  i pisma.  Likovno  djelo  se  promatra 
kao  arbitrarno,  otvoreno  pismo,  bez  stalnih  i stabilnih 
pravila.  Lingvistička  formalizacija  ukazuje:  (1)  da 
umjetničko  djelo  nema  materijalne  karakteristike 
prirodnih  jezika  (govora  ili  pisma),  ali  (2)  da  logika 
koncipiranja  jezičke  situacije,  postupci  transformacije 
zamisli  (ideje,  koncepta,  projekta,  emocije,  fantazije) 
u vizualnu  strukturu,  funkcije  i zahtjevi  da  se  djelo  u 
recepciji  dešifrira  kao  značenjski  vrijedno,  kazuju  da 
je  likovno  djelo  strukturirano  po  sličnim  pravilima 
po  kojima  se  strukturira  jezik  (govor  i pismo). 
SemiotiČka  formalizacija  se  zasniva  na  teorijskoj 
razradi  i primjeni  lingvističkih  pravila  na  neling- 
vističke  fenomene  (likovne,  glazbene,  poetske,  plesne, 
ritualne).  Semiotika  likovne  elemente  tretira  kao 
znakove  (ikoničke,  aikoničke,  aluzivne,  simbolične, 
indeksne,  grafičke)  i pokušava  u njihovim  znakovnim 
odnosima  otkriti  posebna  i specifična  pravila  oz- 
načivanja koja  vrijede  za  svako  pojedinačno  djelo, 
stil,  školu,  pokret  ili  epohu.  Sa  semiotičkog  stajališta, 
likovno  djelo  se  uvijek  formalno  aproksimira  struk- 
turom znakova,  Što  znači  da  su  mnogi  bitni  materijalni, 
predmetni,  prostorni  i perceptivni  aspekti  djela  zane- 
mareni ili  bar  tretirani  samo  na  značenjskom  nivou, 
odnosno  na  nivou  formalnih  kombinacija  elemenata 
koji  stvaraju  kulturološki  prepoznatljivo  i razumljivo 
značenje.  SemiotiČka  aproksimacija  promatra  likovno 
umjetničko  djelo  kao  znakovni  tekst,  na  sličan  način 
kao  što  to  čini  s filmskim  djelom,  kazališnom  pred- 
stavom, reklamom,  modom,  kulinarstvom  ili  glazbom. 
Semiotički  tekst  kojim  se  opisuje  likovno  djelo  je  oblik 
proizvodnje  vizualnih  likovnih  značenja. 

Lingvistički  i semiotički  formalizam  razlikuje  se  od 
estetskog  formalizma,  na  primjer  Clementa  Green- 
beiga,  po  tome  što:  ( 1 ) umjetnost  interpretira  analogno 
lingvističkim  i semiotičkim  modelima  s jasnom 
konceptualnom  strukturom,  (2)  estetski  modernistički 
formalizam  isključuje  svaku  ulogu  koncepta  u um- 
jetničkom stvaranju  i recepciji,  naglašavajući  značaj 
direktnog  iskustva  i ukusa  umjetnika  i promatrača. 
Karakteristično  je  da  su  američka  i engleska 
konceptualna  umjetnost  provele  kritiku  estetskog 
formalizma,  zasnivajući  lingvističko-semiotički 
formalistički  rad  u umjetnosti  i teoriji  umjetnosti. 

LITERATURA:  Balm3,  Balm4.  BalmS,  Bart7,  Ban  1 5.  Bek  I,  Benv  l , 
Benv2,  Bow2,  Clarkedl,  CobI,  Ec6,  Ejhl,  F.rjlO,  Flakl,  Grž5, 
Hartml,  Jaki,  Johanl,  Kris2,  Kris6,  Krisl9,  Lot4,  Marin5,  Milij2. 
Mo  I , Pet  l , Semi  1 , Semi2,  Sola  l . Sos  1 , Suv  1 9.  Todo2,  Todo3 

[Jrska  apstrakcija.  Lirska  apstrakcija  je  naziv  za 
apstraktno  slikarstvo  zasnovano  na  gestualnosti, 
spontanim  potezima  vođenim  psihičkim  impro- 
vizacijama. U pitanju  je  razrada  i razvijanje  koncepcija 
nadrealističkog  automatskog  izraza  u području 
apstraktnog  ekspresivnog  slikarstva.  Lirsku  apstrak- 
ciju karakterizira  suprotstavljanje  poetici  geometrijske 
apstrakcije.  Pojam  lirske  apstrakcije  uveo  je  francuski 
slikar  Gcorges  Mathieu  1947.  godine,  razmatrajući 
rani  Wolsov  slikarski  rad.  Kasnije  je  taj  pojam 
prihvatio  kritičar  Picrre  Restany,  primijenivši  ga  kao 
zbirni  naziv  za  slikarstvo  apstraktnog  ekspresionizma 
i cnformela  kasnih  40-ih  i 50-ih  godina.  Termin  se 
primenjivao  za  djelovanje  Wolsa,  Hansa  Hartunga, 
Jean-Paula  Riopellea,  Camillea  Bryena,  Jean-Michela 
Atlana,  Jeana  Fautriera,  Hernija  Michauxa,  Pierrea 
Soulagesa,  Arshilea  Gorkyja,  Sama  Francisa,  Philipa 
Gustona,  Jacksona  Pollocka,  a u Jugoslaviji  na  rad 
Petra  Lubarde,  Janeza  Bemika,  Ede  Murtića.  Termin 
lirska  apstrakcija  u američkoj  se  kritici  upotrebljava 
kao  varijanta  apstraktnog  ekspresionizma.  S povijesne 
distance  može  se  reći  da  su  lirska  apstrakcija  i ap- 
straktni ekspresionizam  različite  varijante  istog  egzi- 
stencijalnog i umjetničkog  duha  vremena,  koje  se 
razlikuju  po  specifičnim  kulturološkim  odrednicama. 
Američki  apstraktni  ekspresionizam  je  pragmatičan, 
reduktivan  i usmjeren  doslovnom  nemetaforičnom 
odnosu  gestualnog  čina  i njegovog  znakovnog  traga 
u obojenom  polju.  Europska  lirska  apstrakcija  nastaje 
iz  preispitivanja  europske  predratne  organske  ili  ge- 
stualne  apstrakcije  i nadrealističkih  ideala  spontanosti, 
nekontroliran osti  i automatizma  geste  (Bretonove 
teorije  nesvjesnog  i crteži  i slike  Andrea  Massona). 
Lirska  apstrakcija  je  posljednja  utjecajna  pojava 
Pariške  škole,  koja  je  tijekom  50-ih,  suočavanjem  s 
apstraktnim  ekspresionizmom,  stvorila  internacionalni 
apstraktni  jezik  visokog  modernizma.  Spontanost, 
improvizacije,  gestualnost,  forme  u metamorfozi  i 
automatizam  karakteristike  su  slikarstva  koje  želi 
prevladati  ograničenja  kontrolirane  racionalne  svijesti 
i izraziti  unutrašnja  iskustva,  emocije  i sadržaje. 
Traganje  za  unutrašnjim  iskustvom  i sadržajima  vodi 
stvaranju  novog  likovnog  znakovnog  jezika  slikarstva. 
Taj  se  jezik  razvija  u četiri  smjera:  (1)  prema 
bezobličnim  pastoznim  djelima,  koja  teže  gubljenju 
cjelovite  i homogene  forme  (Atlan),  slikarstvu  tašizma 
: enformela,  (2)  prema  organskim  asocijativnim 
strukturama  nastalim  nanošenjem  pastozne  boje  (boja 
<ao  materija)  ili  gestualnog  rada  koji  teži  metaforičnim 
: alegorijskim  metamorfozama  aluzivnih  znakova 
Wols),  (3)  prema  izdvajanju  čistog  likovnog  (gra- 
:lčkog,  kaligrafskog)  znaka  u obojenom  polju  (Har- 
:ung),  (4)  prema  uvođenju  konstruktivno-strukturalnih 


aspekata  u kompoziciju  kontroliranih  gestualnih  aiko- 
ničkih  znakova,  čime  se  stvaraju  metafizički  struk- 
turirani likovni  prostori  (Vieira  da  Silva,  Nicolas  de 
Stael). 

Po  Geoigesu  Mathieu,  u lirskoj  apstrakciji  skraćuje 
se  vrijeme  između  koncipiranja  djela  (ideje)  i njegovog 
izvođenja.  On  naglašava  da  nije  slikao  brzo  zbog  toga 
što  mu  je  nedostajalo  vremena  ili  da  bi  obarao  rekorde 
nego  zato  što  bi  spora  realizacija  djela  usporila  pokrete, 
unijela  sumnju,  oštetila  čistoću  linija,  sirovost  oblika 
i cjelovitost  djela.  Kao  strategija  likovnog  izražavanja, 
lirska  apstrakcija  izostavlja  tri  tradicionalna  oslonca 
slikarstva:  (1)  ukazivanje  na  prirodu,  (2)  očekivanje 
estetskog  (u  smislu  lijepog)  efekta,  (3)  skicu  kao 
projekt  po  kojem  se  djelo  realizira. 

Javna  realizacija  djela  (slikanje  pred  publikom  ili  pred 
kamerama),  karakteristična  za  Mathieua  i Hartunga, 
proizlazi  iz  suštinskog  pristupa  slikarstvu  kao 
egzistencijalnoj  aktivnosti  i slici  kao  tragu  ljudskog 
čina.  Pojam  lirsko  u ovom  slikarstvu  predočuje 
metaforični  i poetski  odnos  apstraktne  forme  na  slici 
i ljudske  suštine.  Ljudska  suština  za  umjetnost  kasnih 
40-ih  i 50-ih  nije  idealna  transcendentna  suština,  kojoj 
su  težili  pro-teozofski  pioniri  apstrakcije  Kandinski, 
Mondrian  ili  Maljevič.  Ona  je  mračna,  očajnička,  puna 
mučnine  i bezizlaznosti,  na  izvjestan  način  bliska 
duhovnosti  koju  su  dramatično  opjevali  Lautrćamont 
i Rimbaud,  a u aktualnoj  kulturi  egzistencijalizma  40- 
ih  i 50-ih  književno  i filozofski  opisali  Sartre  i Camus. 
U idejnom  i značenjskom  smislu  lirska  apstrakcija  se 
razvijala:  ( 1 ) kao  umjetnost  autentične  osobne  ljudske 
drame  (WoIs),  (2)  kao  umjetnost  obnove  duhovnosti 
kroz  individualno  obraćanje  metafizičkom  onostra- 
nom,  protestantska  i katolička  lirska  apstrakcija  (Jean 
Le  Moal,  Gustave  Singier,  Alfred  Manessier),  (3)  kao 
umjetnost  modernističkog  postizanja  estetske  auto- 
nomije likovnog  (Soulages,  Stael,  grupa  COBRA ),  (4) 
kao  umjetnost  intelektualne  i duhovne  avanture  koja 
prekoračuje  granice  europskog  horizonta,  na  primjer 
kaligrafsko  slikarstvo  (Hartung,  Michaux,  grupa 
Gutai). 

LITERATURA:  Aupl,  Ćclcbl,  Će!eb3,  Ćcleb4,  Hafl,  Kraussl9, 
Krauss20,  Ugr2,  Luci,  Medvl5.  Posle  1 , Prot6,  Prot7,  Proti  1,  Ragi, 
Rag2,  Rag3,  Read2,  Read4,  Sandl,  Slil 

Logička  implozija.  Vidi:  Art&Language,  Indeks 

Logička  ispraznost  Logička  ispraznost  je  posljedica 
formalnih  odnosa  u umjetnosti.  Logika  je  isprazna 
zbog  toga  što  povezuje  rečenice  tako  da  spoj  koji  iz 
tog  povezivanja  proizlazi  bude  istinit  neovisno  o 
istinitosti  pojedinačnih  rečenica.  Rečenica  ili  skup 
rečenica  je  logički  isprazan  kada  one  ne  izražavaju 

svojstva  fizičkih  objekata  i stanja  uma.  Značenja 
logički  isprazne  rečenice  ili  skupa  rečenica  ovise  o 
formalnim  logičkim  i gramatičkim  vezama  rečeničnih 
elemenata.  Zamisao  logičke  ispraznosti  značajna  jc 
za  teorijske  analize  prirode  umjetnosti  provođene  u 
konceptualnoj  i analitičkoj  umjetnosti.  Cilj  analize  i 
rasprave  prirode  umjetnosti  jc  pokazati  da  su  značenja 
umjetničkog  djela  i umjetnosti  određena  definicijama 
umjetnosti  iz  kojih  se  umjetničko  djelo  izvodi  kao 
formalna  tekstualna  ili  likovna  posljedica.  Umjetnost 
je  logički  isprazna  jer  njezina  istinitost  i značenja  ne 
ovise  o odnosu  umjetnosti  i prirode,  društva  i psihe 
nego  o definicijama  umjetnosti  i formalnih  pravila 
stvaranja  umjetničkog  djela.  Umjetničko  djelo  jc 
logički  isprazno  kada  pokazuje  i prikazuje  vlastitu 
formalnu,  likovnu  i konceptualnu  strukturu. 

LITERATURA:  Artlal  5,  Harr28,  Kosu  14,  Šuv2,  Šuv5,  Šuv6,  Wiu3, 
Wril 

Logocentrizam.  Prema  francuskom  filozofu  Jacquesu 
Derridai  logocentrizam  je  metafizika  fonetskog  pisma, 
čija  se  era  proteže  od  Platona  do  Freuda.  Metafizika 
fonetskog  pisma  prikriva  pravu  prirodu,  porijeklo  i 
povijest  pisma,  ukazujući  na  izvore  pisma  u govoru, 
mislima  i subjektu.  Pisanje  (svaki  oblik  upisivanja) 
shvaćalo  se  i tumačilo  tek  kao  posrednik  u kojem  je 
značenje  uvijek  starije  od  zapisa  i prethodi  mu.  Op- 
ćenito, zamisao  logocentričnog  ukazuje  da  se  sva 
značenja  u filozofiji,  književnosti,  filmu,  fotografiji 
ili  slikarstvu  odnose  na  pojedinačno  prisustvo  koje  je 
izvan  njih,  na  primjer  na  autora,  realnost,  povijest, 
duh  vremena  ili  strukturu.  Logocentrizam  se  otkriva 
u izjavama  poput:  “Aristotel  je  mislio  to  i to  u Poetici” 
ili  “Jackson  Pollock  je  izrazio  osjećaj  tragičnog  u 
slikarstvu.”  ili  “Hcpening  je  nastao  u duhu  vremena 
60-ih”. 

U filozofskom  smislu,  Derridaina  dckonstrukcija 
logocentrizma  razgrađuje  porijeklo  filozofije,  koje  se 
u tradiciji  smješta  u govor,  odnosno  govor  povezuje  s 
autorom  i umom.  Dekonstrukcija  govornog  porijekla 
filozofije  omogućava  se  stavom  da  jc  književnost 
privilegirani  prolazu  pisanje  i da  filozofija  raspravom 
i simulacijom  književnog  govora  dolazi  do  same 
prirode  pisanja,  upisa  i pisma. 

Primjena  kritike  logocentrizma  u likovnim  umjet- 
nostima imala  je,  u povijesnom  smislu,  tri  faze:  (1)  u 
trenutku  nastanka  apstraktne  umjetnosti,  s prekidom 
obaveze  da  slika  prikazuje  svijet  ili  po  uzoru  na  svijet 
prikazane  fantazije  i književne  narativne  zamisli,  (2) 
nastankom  konkretističke  i formalističke  umjetnosti 
(slikarstva,  skulpture,  književnosti),  koja  pokazuje  da 
umjetničko  djelo  nije  izraz  unutrašnje  (duhovne, 
psihološke)  nužnosti  umjetnika  i promatračevog 


doživljaja  nego  poredak  formalnih,  materijalnih  i 
jezičkih  odnosa  samog  djela  i preobrazbe  njegove 
likovnosti  u značenja  o njoj,  (3)  tijekom  70-ih  i 80-ih 
godina,  uvođenjem  postmodemističkih  teza  o mi- 
mezisu  mimezisa,  tj.  ukazivanjem  da  slika  i umjetnost 
nastaju  iz  slikarstva  i umjetnosti  prikazivanjem  jezika 
i pojava  umjetnosti.  Kritika  logocentrizma  pokazuje 
da  jezik  (vizualni  jezik,  diskurzivni  jezik,  jezik  glazbe) 
uvijek  predstavlja  i odražava  svijet  jezika,  pri  čemu 
se  jezik  ne  tumači  kao  nešto  izvan  umjetničkog  djela 
nego  kao  poredak  značenja,  upisa,  zapisa,  izvođenja 
ili  izgleda  djela,  odnosno  odnosa  djela  s drugim 
umjetničkim  djelima. 

LITERATURA:  Brun2,  Brun3,  Carro  I , Derr  I , Dcrr2,  Dcrr3.  Derr4, 
Derr6,  Derr8,  Ferry3,  Savić4,  Šuvl08,  Ulml,  Ulm4 

IvOŠe  slikarstvo.  Loše  slikarstvo  (engl.  badpainting) 
je  naziv  figurativnog  i postgeometrijskog  ekspresivnog 
američkog  slikarstva  70-ih  godina.  Termin  je  uvela 
kritičarka  Marcia  Tuckerda  bi  označila  slike  i crteže 
izvedene  u primitivističkoj,  gestualnoj  i površnoj 
maniri,  nasuprot  čistim,  tehnički  precizno  izvedenim 
i dovršenim  djelima  hiperrealizma,  minimalne  i post- 
minimalne  umjetnosti.  Loše  slikarstvo:  (1)  ponovo 
uvodi  slikarski  rukopis  (trag  ruke,  gestu)  u umjetnost 
čime  nagovješćuje  obnovu  ekspresionizma  u novoj 
slici  ( hewimage),  transavangardi,neoekspresionizmu 
i njemačkom  slikarstvu  novih  divljih,  (2)  razrađuje 
modele  i tehnike  figurativnog  narativnog  i humo- 
rističkog  prikazivanja,  ali  i prikazivanja  geometrijskih 
struktura  u ne-estetiziranoj  i ne-purističkoj  maniri,  (3) 
teži  prevladavanju  formalističkih  kriterija  likovne 
kvalitete  koji  se  iščitavaju  iz  samog  djela,  drugim 
riječima,  slika  ili  crtež  su  loše  naslikani  da  bi  se  na- 
glasila nova  subjektivnost.  Zamisli  lošeg  slikarstva 
anticipirane  su  u apstraktnom  ekspresionizmu  Philipa 
Gustona  koji  je  tvrdio  da  su  svi  prizori  pogodni  za 
stvaranje  ozbiljne  umjetnosti.  Primjeri  lošeg  slikarstva 
su  djela  Johnathana  Borofskog,  Sušan  Rothenberg, 
Nicolasa  Africana,  Jennifer  Bartlett. 

Ako  bi  se  loše  slikarstvo  odredilo  kao  oblik  slikarske 
dekonstrukcije  likovnih,  estetskih  i tržišnih  vrijednosti, 
onda  je  američki  slikar  Frank  Stella  loše  slikanim 
slikama  70-ih  razgradio  koncept  slikarstva  koji  je 
razvijao  preko  dvadeset  godina.  Stella  je  50-ih  i 60-ih 
godina  razvijao  slikarstvo  na  granicama  visokomo- 
demističke  estetike  stvarajući  sliku,  ne  kao  dvodimen- 
zionalnu  pikturalnu  površinu  nego  kao  strukturu  (crne 
slike  iz  1959.)  i trodimenzionalni  predmet  (60-e  go- 
dine). Tijekom  60-ih  on  je  geometrijske  slikc-prcdmete 
doveo  do  savršenog  industrijskog  proizvoda.  Njegov 
raskid  s geometrijskim  purizmom  u 70-im  godinama 
nije  vodio  odbacivanju  geometrije  nego  promjeni 

načina  slikanja.  Promjena  načina  slikanja  ogledala  se 
u prostoručnom  potezu,  nenanošenju  boje  po  cijeloj 
konturi,  nedovršenosti  oblika,  itd.  U formalnom  smislu 
Stella  je  slikarstvo  lišio  svih  prepoznatljivih  i tipičnih 
kvaliteta  svojeg  ranijeg  rada.  Zamisao  loše  slikane 
slike  bila  je  osnova  iskoraka  iz  vlastite  historizirane  i 
vrijednosno  utvrđene  prakse.  Ali,  na  ishodišnim  loše 
slikanim  slikama  Stella  počinje  stvarati  novi  rukopis 
i slikarsko  pismo  u kojem  više  nije  bio  geometrijski 
slikar  nego  postmodemistički  tvorac  simulacija  geo- 
metrijskog slikarstva.  Vrhunac  ovakvog  rada,  a to 
znači  dekonstrukcijc  strategije  lošeg  slikarstva  iz  70- 
ih,  predstavljaju  aluminijske  oslikane  skulpture  i reljefi 
iz  80-ih  u kojima  svoj  novi  rukopis  dovodi  do  barokne 
punoće  i cjelovitosti.  U Stellinom  slučaju  zamisao  lo- 
šeg slikarstva  je  stupanj  autokritičkogsamoispitivanja 
i kruženja  kroz  forme  slikovnog  i plastičkog  izraža- 
vanja u postmodemističkom  slikarstvu. 

LITERATURA:  Foxhl.  Hellel,  I.ucll,  Milest,  Ncwil,  Oliv5, 
Ste)la2,Tuckl 

Ludizam.  Ludizam  je  zamisao  umjetnosti  kao  igre. 
I.udističkim  se  nazivaju  tendencije  u umjetnosti  koje 
načela  igre,  igranja,  zabave  i spektakla  postavljaju  za 
osnovu  umjetničkog  rada,  sudjelovanja  u umjetnosti 
i njezine  interpretacije.  Zamisao  igre  određuju  aspekti: 
(1)  igra  je  slobodna  jer  se  sudionik  ne  prisiljava  na 
udio  u njoj,  (2)  igra  je  izdvojeni  događaj  jer  je  ogra- 
ničena vremenskim  i prostornim,  unaprijed  određenim 
granicama,  (3)  tijek  i ishod  igre  neizvjesni  su  i ne  mogu 
se  unaprijed  predvidjeti,  budući  da  se  inicijativi  su- 
dionika daje  određena  sloboda,  (4)  igra  je  nepro- 
duktivna jer  ne  stvara  ni  dobra  ni  bogatstva,  razmjena 
u okviru  igre  uvijek  je  simbolička,  (5)  igra  je  propisana, 
tj.  odvija  se  po  prethodno  utvrđenim  pravilima  koja 
ukidaju  zakone,  norme  i pravila  svakodnevnog  života, 
čime  stvaraju  novu  realnost  igre,  (6)  igra  je  fiktivna 
jer  ju  prati  svijest  o razlikovanju  od  realnosti  i sva- 
kodnevnice, ona  projicira  mogući  svijet  fantazije. 
Futuristički  festivali,  dadaistički  Cabaret  Voltaire, 
zenitističke  večernje,  nadrealističke  seanse  automat- 


skog pisanja,  akcije  i festivali  fluksusa,  hepeninzi, 
kinetičke  skulpture  i ambijenti  u čijoj  preobrazbi 
sudjeluje  publika  i performansi  s publikom  primjeri 
su  ludističkog  koncepta  umjetnosti  budući  da:  (1) 
narušavaju  granicu  između  umjetnika  i publike,  (2) 
umjetnički  rad  je  nerežirani  ili  režirani  događaj  u 
kojem  umjetnici  i publika  izvode  svoju  igru,  (3)  smisao 
događaja  jc  ispunjenje  smisla  igre,  a to  je  razvijanje 
intelekta,  grupna  psihoterapija,  buđenje  stvaralačkog 
interesa  publike  i zabava.  Tipični  primjeri  ludizma  su 
hepeninzi:  (1)  Papirnati  ples  američke  hepening 
umjetnice  i terapeutice  Ann  Halprin  (1963.),  u kojem 
su  se  nagi  sudionici  (umjetnici  i publika)  igrali  kidajući 
papir  u prostoriji  ispunjenoj  gomilom  starog  papira, 
(2)  Vojnikova  igra  češkog  umjetnika  Milana  Knižaka 
(1965.),  u kojem  je  umjetnički  događaj  realizirao  kao 
dječju  igru  rata  uz  sudjelovanje  publike  s drvenim 
mačevima  i papirnatim  kapama,  (3)  hepening  Pasija 
(1968.)  slovenske  grupe  OHO Katalog,  kojije  nazvan 
ludički  spektakl  zasnovan  na  zajedničkoj,  dinamičnoj 
i permanentnoj  igri.  U neokonstruktivizmu  je  postojala 
tendencija  realiziranja  kinetičkih  i ambijentalnih 
prostora  kao  prostora  za  igru  i spektakl,  u kojima  se 
intenziviraju  gledaočevi  osjeti  ili  se  očekuje  njegova 
intervencija  (grupa  GRAV,  Julio  LeParc,  Gabrielle 
De  Vecchi,  Gianni  Colombo).  U neokonstruktivizmu 
je  postojala  tendencija  stvaranja  korisnog  estetiziranog 
prostora,  kao  Stoje  Prostor  za  akcije  FridhelmaKleina, 
koji  je  trebao  preobraziti  klasični  muzejski  prostor  i 
unijeti  novine  u odgojnu  djelatnost  muzeja,  u radu  s 
djecom,  omladinom  i odraslima.  Prostor  za  akcije  je 
opremljen  različito:  kocke  se  mogu  koristiti  za 
građenje,  oslikavanje  i projektiranje  konstrukcija, 
koriste  se  tehnološki  mediji  (foto-aparati,  kamere, 
projektori),  ali  i industrijski  otpaci. 

LITERATURA:  Bih3,  Bih6,  BihlO,  Brej2,  Brej5,  Cail,  Denl02, 
Henrl,  Kaprl,  Kirl,  Kost,  Koščl,  Kult2,  Medv7,  Medv8,  Olivl 2, 
Parci,  Sohi 

Luminizam.  Vidi:  Kinetička  umjetnost,  Laserska 
umjetnost 

Made-ready.  Prema  konceptualnom  umjetniku 
Josephu  Kosuthu  made-readyje  umjetnički  rad  koji 
kolažno  i montažno  povezuje  različite  vizualne, 
tekstualne,  objektne  i prostome  produkte  kulture  i 
pokazuje  kako  kultura  i umjetnost  stvaraju  i trans- 
formiraju značenja.  Pojam  made-ready  izveden  je 
jezičkom  igrom  iz  Duchampovog  koncepta  ready - 
madea.  Cilj  Kosuthovog  rada  od  sredine  70-ih  i 
tijekom  80-ih  godina  je  kroz  umjetnički  rad  pokazati 
i prikazati,  odnosno  dekonstruirati  jezičke  mehanizme 
pomoću  kojih  svijet  kulture  i umjetnosti  uspostavlja, 
upotrebljava  i prevodi  značenja  i vrijednosti.  Primjer 
made-ready  je  rad  Zero&Nothing  (Nula  i ništa)  iz 
1987.  koji  čine  zidne  tapete  s precrtanim  citatima 
Freudovih  tekstova  postavljeni  u prostorijama  tako 
da  prekrivaju  zidove  čineći  konceptualnu  arhitekturu. 
U pitanju  je  dekonstrukcija  mehanizama  uspos- 
tavljanja značenja  u psihoanalizi.  Ovakav  rad  je  ready- 
made  jer  se  zasniva  na  preuzetom  produktu  (Freudo- 
vom  tekstu),  ali  i made  readyjer  citatni  tekst  precrtava 
simulirajući  rad  nesvjesnog  i potiskivanje  iz  sjećanja. 
Precrtani  tekst  se  može  čitati,  ali  čitanje  je  otežano,  a 
na  pojedinim  mjestima  se  tek  naslućuje.  Promatrač  i 
čitalac  Kosuthovog  rada  nalaze  se  u situaciji  tumača 
snova,  tj.  u zidnoj  instalaciji  precrtanog  teksta  otkrivaju 
skrivene  poruke. 

LITERATURA:  KosulO,  Kosu  U,  Kosu  1 2,  Kosul3,  Kosul4 

Mail  art  Mail  art,  poštanska  umjetnost,  alternativna 
je  umjetnička  praksa  zasnovana  na  korištenju  različitih 
oblika  poštanske  komunikacije  (pismo,  brzojav, 
telefon,  faks)  za  izražavanje  i priopćivanje  umjetničkih 
zamisli.  Mail  art  je  nastao  krajem  60-ih  godina  iz 
akcija  fluksusa,  vizualne  poezije  i konceptualne  um- 
jetnosti kao  medijsko  proširenje  konteksta  umjet- 
ničkog rada  i traganje  za  izvaninstitucionalnim  obli- 
cima komunikacije  umjetničkog  rada.  Njujorški  un- 
derground  umjetnik  Ray  Johnson  zasnovao  je  poetiku 
mail  arta  kao  subverzivne  i izvaninstitucionalne 
prakse.  Jedan  od  prvih  primjera  mail  arta  su  radovi 
japanskog  konceptualnog  umjetnika  Ona  Kavvare  koji 
je  prijateljima,  galeristima  ili  muzejskim  kustosima 
slao  telegrame  s porukom  “Još  sam  živ”  ili  “Ustao 
sam  u 7 i 30”.  Mail  art  su  radili  Gilbert  & Gcorge, 
Dick  Higgins,  kao  i David  Nez,  Balint  Szombathy, 
Miroljub  Todorović,  Andrej  Tišma,  Mihajlo  Ristić, 
Radomir  Mašić. 

LITERATURA:  Con3,  Košč  1 , MaS I , Poin  1 , Sus2,  Šuv83,  Ti5l 


Mandala.  Mandala  je  kružna  simbolička  struktura 
razvijena  u tradiciji  indijskog  tantrizma.  Tantra  je 
religiozni  pokret  koji  se  pojavio  u VI.  stoljeću  u Indiji. 
Prihvaćaju  ga  hinduizam,  budizam,  đainizam  i 
kašmirski  šivaizam.  Tantrička  doktrina  predstavlja 
sebe  kao  novi  način  otkrivanja  bezvremenske  istine  i 
razvija  složene  rituale  i simboličke  vizualne  prikaze. 
Mandala  je  koncentrično  strukturiranje  vizualnih 
elemenata  u rasponu  od  geometrijskih  dvodimen- 
zionalnih  figura,  preko  biljnih  i životinjskih  motiva 
do  likova  božanstava.  Shema  organizacije  elemenata 
od  ruba  prema  središtu  je  ostvarena  na  sljedeći  način: 
(1)  vanjski  pojas  čini  jedna  ili  više  koncentričnih 
kružnica,  (2)  upisani  kvadrat  podijeljen  je  na  četiri 
trokuta  u koje  su  upisani  krugovi,  kao  i u centar 
mandale,  a (3)  u njima  su  figure  božanstava  ili  njihovi 
amblemi.  Beskonačan  je  broj  mogućih  varijacija,  neke 
mandale  slične  su  labirintima,  a neke  palačama  s 
vrtovima.  Zamisao  mandale  izvedena  je  u tantrizmu 
iz  yantre.  Yantra  je  jednostavna  geometrijska  kon- 
centrična struktura  (krug,  trokut,  kvadrat)  s upisanim 
amblemom  lotosovog  cvijeta  Riječ  yantra  znači  objekt 
koji  sadrži,  sredstvo  ili  stroj,  tj.  njezin  smisao  i 
utilitarna  funkcija  je  simboličko  koncentriranje  koz- 
mičke snage  koja  proizlazi  iz  prvobitnog  jedinstva  ili 
središta.  Mandala  se  koristi  kao  magijski  element, 
vizualni  uzorak  na  koji  se  usredotočuje  pažnja  tijekom 
meditacije  ili  dekorativni  uzorak.  Oblik  mandale  često 
je  u indijskoj  tradiciji  služio  kao  tlocrt  i princip  gradnje 
svetišta,  na  primjer,  budističkih  stupa.  Stupa  je  umjetno 
brdo  zemlje  u obliku  polukupole  obzidano  opekom 
ili  kamenom,  pozlaćeno,  s vrhom  u obliku  višeslojnog 
suncobrana  do  kojeg  vodi  spiralni  zavojni  put.  U 
Jungovoj  psihološkoj  teoriji  arhetipa  mandalajejedan 
od  univerzalnih  simboličkih  poredaka  koji  je  prisutan 
u različitim  civilizacijama  (azijskim,  kršćanstvu, 
južnoameričkim  kulturama),  ali  i u crtežima  duševnih 
bolesnika.  U tom  smislu  mandala  je  rezultat  psihičkog 
procesa  izraženog  simbolima,  sjedinjujući  suprotnosti 
na  višem  nivou  svijesti.  Proizvodi  spontane  mašte 
nekontrolirani  racionalnom  voljom  postupno  se 
koncentriraju  oko  apstraktnih  koncentričnih  struktura. 
Ako  se  prihvate  Jungove  zamisli  o univerzalnom 
simboličkom  koncentričnom  geometrijskom  poretku 
usuglašavanja  suprotnosti,  tada  se  primjeri  mandale 
mogu  pronaći  u mnogobrojnim  magijskim  i alke- 
mijskim zapisima,  crtežima  i slikama  zapadne  ezo- 
terične tradicije  (dijagrami  Jakoba  Bemea  ili  Roberta 

Fiada).  U modernoj  umjetnosti  motiv  mandale  se 
naslućuje  kod  pionira  apstraktne  umjetnosti  i 
poznavatelja  ezoterične  teozofske  tradicije  Vasilija 
Kandinskog,  Pieta  Mondriana,  Thea  van  Doesburga 
i Františeka  Kupke.  Eksplicitne  primjere  moder- 
nističke mandale  u slikarstvu  ostvarila  je  švedska 
antropozofska  slikarica  Hilma  AfKlint.  Poslije 
Drugog  svjetskog  rata  otkrićem  Istoka,  posebno 
budizma,  interes  za  strukturu  mandale  i njezina 
univerzalna  značenja  razvijaju  se  u beat  poeziji, 
muzičkim  eksperimentima  Johna  Cagea,  u fluksusu, 
minimalnoj  i konceptualnoj  umjetnosti.  Carl  Andre 
je  na  prijelazu  60-ih  u 70-e  godine  realizirao  nekoliko 
instalacija  geometrijskih  oblika  koje  je  nazvao  man- 
dalom. To  su  formalne  strukture  koje  svojom  jed- 
nostavnošću i usuglašenošću  odgovaraju  principima 
strukture  mandale.  Juraj  Dobrović  svoje  je  formalne 
apstraktne  slikarske  kompozicije  i reljefe  zasnovane 
na  simetričnim  strukturama  povezao  s problematikom 
mandale,  iako  njegov  rad  ne  teži  simboličkom 
likovnom  govoru.  Ovi  primjeri  pokazuju  da  princip 
strukturiranja  mandale  može  poslužiti  kao  formalni 
okvir  konstruiranja  aikoničkih  apstraktnih  likovnih 
djela.  Član  grupe  OHO  David  Nez  je  Diplomski  rad 
(1971.-1972.)  na  Likovnoj  akademiji  u Ljubljani 
realizirao  kao  teorijsku  analizu  vizualnih  oblika. 
Pažnju  je  posvetio  zamisli  mandale  kao  univerzalnog 
modela  usuglašavanja  vizualnih  i energetskih  sup- 
rotnosti. Izložio  je  usporednu  analizu  indijskih 
mandala,  mandala  europske  duhovne  tradicije  i 
modernih  umjetničkih  realizacija  s osnovnim  vi- 
zualnim centriranim  strukturama.  Novosadski  kon- 
ceptualni umjetnik  Mirko  Radojičić  (član  Grupe  Kod) 
je  tijekom  70-ih  istraživao  transformacije  geometrijske 
strukture  u strukturu  cvijeta  (što  je  jedan  od  motiva 
mandale)  i zatim  je  u prirodi  pratio  organske  procese 
razvoja  cvijeta  (razvoj  organskog  oblika  od  pupoljka 
do  kruga).  Radojičić  je  zamisao  mandale  postavio  za 
univerzalni  metafizički  princip  uobličavanja  u prirodi. 
On  je  u povodu  svojih  radova  zapisao  da  je  krug 
osnovni  prirodni  oblik,  ali  da  pripada  i duhovnom, 
nematerijalnom  i iracionalnom.  Krug  kao  simbol 
označuje  cjelinu,  nebo,  biće,  sintetički  duh  i aps- 
traktno. Uloga  kruga  je  simboličko  unošenje  du- 
hovnog u likovno  djelo. 

Uz  navedene  primjere  koji  se  bave  principima  for- 
miranja i uobličavanja  vizualne  strukture  suglasno 
zamislima  mandale,  od  60-ih  strukture  mandale  se 
pojavljuju  u psihodeličnom  slikarstvu  i fantastičkom 
slikarstvu  (Lconid  Šejka,  Zoran  Nastić).  U postmo- 
demističkom  slikarstvu  transavangarde  Francesco 
Clcmente  u seriji  tempera  Zemlja,  Glad,  Sunce , 
Mjesec,  Kiša  (1980.)  koristi  koncentričnu  kružnu 


strukturu  mandale  kao  osnovu  figurativne  kompozicije 
slika,  preobražavajući  figuralno-narativnu  scenu  u 
amblem  ili  strukturu  mandale  i strukturu  mandale  u 
fikcionalnu  scenografiju  (pikturalni  prostor)  figuralno 
narativnog  događaja.  Clemente  u slici  istovremeno 
radi  s europskom  ekspresionističkom  tradicijom,  iko- 
nografijom hinduističkog  slikarstva  i strukturalnom 
kompozicijom  zasnovanom  na  modelu  mandale.  U 
suvremenoj  tehnoumjetnosti  se  radi  s modelima  man- 
dale u post-ncwage  istraživanjima  sinteze  digitalnog 
i spiritualnog. 

LITERATURA:  Abs  1 , Artm  1 , Beli8,  Beli9,  Fan  1 . Holtz  1 , Jun2,  Jun3, 
Jun4,  KusplO,  Moritzl,  Regl,  Rinl,  Rin4,  Šuvl  I,  Tu3 

Manifest.  Manifest  je  programatski  tekst  kojim  um- 
jetnik, grupa  umjetnika  ili  umjetnički  pokret  najavljuje 
i objavljuje  umjetničke,  estetske,  političke  i etičke 
namjere  i ciljeve.  Manifest  je  nastao  u ranim  avan- 
gardama početkom  XX.  stoljeća  i imao  je  jak  pro- 
jektivni  naboj.  Rani  manifesti  ekspresionizma,  fu- 
turizma,  dade,  kubofuturizma,  konstruktivizma,  ze- 
nitizma  ili  nadrealizma  su  imali  funkciju  poetičkog  i 
političkog  projektiranja  umjetničke  aktivnosti  u kultun 
i društvu.  Na  primjer,  u ranom  futurističkom  manifestu 
se  proklamira:  “1.  Da  treba  prezreti  sve  oblike 
imitiranja,  a slaviti  sve  oblike  originalnosti.  2.  Da  se 
trebamo  pobuniti  protiv  riječi  harmonija  i dobar  ukus. 
Pomoću  tih  izraza,  koji  su  previše  elastični,  mogla  bi 
se  lako  uništiti  djela  Rembrandta,  Goyc  i Rodina.  3. 
Da  je  kritika  umjetnosti  ili  beskorisna  ili  štetna.  Da 
treba  napraviti  veliko  čišćenje  svih  ustajalih  i okoštalih 
tema  da  bi  se  izrazio  kovitlac  modernog  života  - života 
čelika,  grozničavosti,  gordosti  i vrtoglave  brzine.  (. . .) 
9.  Da  pokret  i svjetlo  uništavaju  materijalnost  tijela” 
(1910.).  Tristan  Tzara  je  davao  višeznačna  i kontro- 
verzna  određenja  dade:  “Sloboda:  DADA  DADA 
DADA,  urlanje  zgrčenih  boja,  prepletanje  suprotnosti 
i svih  protuiječnosti,  groteski,  nedosljednosti:  ŽIVOT” 
(Manifeste  DADA  1918.).  U prvom  manifestu  De 
Stijlaje  proklamirano  “Postoji  jedna  stara  ijedna  nova 
koncepcija  vremena.  Stara  se  zasniva  na  onome  što  je 
individualno,  a nova  na  onome  što  je  univerzalno. 
Borba  individualnog  i univerzalnog  manifestira  se  isto 
tako  u svjetskom  sukobu  kao  i u umjetnosti  našeg 
doba”  (De  Stijl,  1918.).  U programu  sovjetske 
konstruktivističke  ProduktivistiČke  grupe  je  objav- 
ljeno: “1.  Dolje  s umjetnošću.  Neka  živi  tehnika.  2. 
Religija  je  laž.  Umjetnost  je  laž.  (...)  4.  Dolje  s 
čuvanjem  tradicija  umjetnosti.  Neka  živi  konstruk- 
tivistički  tehničar.  5.  Dolje  s umjetnošću,  koja  samo 
skriva  ljudsku  nemoć.  6.  Kolektivna  umjetnost  sadaš- 
njosti je  konstruktivni  život”  (Slogani  konstruktivista , 
1920.). 

Manifest  je  tekstualni  primami  model  iz  kojeg  je 
transformacijom  manifesta  u tekst  analize,  rasprave  i 
poetičko-pedagoškog  izlaganja  nastala  teorija  um- 
jetnika. Forma  manifesta  zadržala  se  do  ranih  60-ih 
godina  u modernističkoj  i neoavangardnoj  umjetnosti. 
Manifesti  u modernističkoj  umjetnosti  od  40-ih  do 
početka  60-ih  godina  najčešće  nisu  imali  formu 
avangardnog  proglašavanja  promjene  umjetnosti  i 
društva  nego  su  bili  individualni  metafizički,  poetski 
i osobni  autopoctički  iskazi  o prirodi  vlastitog  rada, 
doživljaja  umjetnosti  i djelovanja  u svijetu  umjetnosti. 
Razlikuju  se:  (1)  poetski  subjektivni  zapisi  koji  tekst 
formuliraju  kao  pjesmu,  na  primjer,  u Wolsovim 
bilješkama  iz  40-ih  godina  otkriva  se  metaforični 
nagovještaj  amorfnih  (neantropomorfhih)  formi:  “U 
Cassisu  kamenje,  ribe,  stijene  gledane  kroz  lupu, 
morska  sol  i nebo,  navele  su  me  da  zaboravim  važnost 
ljudsku”,  a u poetsko-metaforičnoj  formi  piše  i Ivo 
Gattin:  “Učinak  kreacije  između  / mene  i objekta  je/ 
uzajamno  / proporcionalan  odnosu  / između  bujice  i 
stijene.  / Tražim  svoju  ravnotežu  u / poništavanju 
ponosa  / čovjeka  pred  drugim  / vidovima  žive  ma- 
terije...” (1964.),  (2)  statementi  kao  pragmatični 
stavovi  o konkretnim  pitanjima  umjetnosti  su  svoj- 
stveni američkim  autorima  apstraktnog  ekspresio- 
nizma, na  primjer,  u bilješkama  Jacksona  Pollocka 
čitamo:  “Ideja  o izoliranom  ame-ričkom  slikarstvu, 
vrlo  popularna  u ovoj  zemlji  tijekom  30-ih  godina, 
izgleda  mi  tako  apsurdna  kao  i ideja  stvaranja  čisto 
američke  matematike  ili  fizike...”  (1944.),  i (3) 
metafizičke  i egzistencijalističke  spekulativne  vizije 
su  na  karakterističan  način  realizirane  u Bijelom 
manifestu  (1946.)  Lucia  Fontane:  “Apstrakcija  pro- 
izlazi iz  progresivnog  opadanja  forme.  (...)  Egzis- 
tencija, priroda  i materija  uspostavljaju  savršeno 
jedinstvo  koje  se  razvija  u vremenu  i prostoru.  Pro- 
mjena je  bitan  uvjet  života.  Pokret,  evolucija,  razvoj 
su  osnovni  uvjeti  materije,  a ona  postoji  samo  kroz 
pokret  Njezina  evolucija  je  vječna.  Boja  i zvuk  nalaze 
se  u prirodi  i vezani  su  za  materiju.  Materija,  boja  i 
zvuk,  to  su  fenomeni  čija  simultana  evolucija  čini 
svjesni  dio  nove  umjetnosti  ” 

Za  razliku  od  avangardnih,  neoavangardni  manifesti 
su  imali  strogu  racionaliziranu  formu  programatskog 
ili  tehničkog  teksta  koji  je  doslovno  opisivao  ciljeve  i 
namjere  umjetnika.  Povišeni  retorički  i utopijski  as- 
pekti avangardnih  manifesta  najčešće  se  zamjenjuju 
tehničkim  pretpostavkama,  opisima  i zahtjevima. 
Neoavangardni  manifesti  su  opisi  konkretnih  um- 
jetničkih, političkih  i etičkih  ciljeva  i realizacija  u 
vremenu  ostvarivanja  ili  odbacivanja  utopijskih  fan- 
tazija avangarde.  Izdvajaju  se  četiri  gmpe  neoavan- 
gardnih  manifesta:  ( 1 ) rani  neoavangardni  manifesti, 


(2)  neokonstruktivistički  manifesti,  (3)  neodadaistički 
i fluksus  programi  i (4)  manifesti  konkretne  i vizualne 
poezije. 

Rani  neoavangardni  manifesti  na  prijelazu  40-ih  u 50- 
tc  godine  su  stavovi  konstruktivističkih  umjetnika 
Nauma  Gaboa  O konstruktivnom  realizmu  (1948.), 
Charlesa  Biedermana  Umjetnost  kao  evolucija  vizu- 
alnog znanja  (1948.)  i grupe  Exat  51  (1951.),  koji 
obnavljaju  predratne  konstruktivističke  ideje  i kon- 
cepte geometrijske  apstrakcije  i traže  nove  putove 
evolucije  tih  ideja  i praksi. 

Neokonstruktivistički  manifesti  obuhvaćaju  široki 
raspon  mišljenja  o umjetnosti  u modemom  tehno- 
loškom dobu  od  interesa  za  geometrijsku  apstrakciju, 
preko  tehničkih  proznanstvenih  programa  istraživanja  / 
vizualnih  komunikacija  do  političkih  iskaza  i stavova. 
Primjeri  estetičko-konstruktivističkih  i umjetničko- 
tehničkih  manifesta  su  manifesti  Victora  Vasarelyja 
Kretanje,  bilješke  za  jedan  manifest  ( 1 955.)  i dva  isto- 
imena manifesta  Manifest  Grupe  za  vizualna  istra- 
živanja umjetnosti  (GRAV,  1966.,  1967.).  Vasarelyjev 
manifest  govori  o univerzalnim  estetičkim  kategori- 
jama: “Trenutno  idemo  potpunom  napuštanju  rutine, 
integraciji  skulpture  i osvajanju  dimenzija  superior- 
nijih od  ravnine.  Forma  i boja  čine  jedno.  (...)  Jedinstvo 
je  apstraktna  srž  lijepog,  prvobitni  oblik  senzibiliteta. 
Uskladiti  ih  znači  stvoriti  novu  i uskrsnuti  čitavu 
umjetnost  prošlosti.  (...)  Sutrašnja  umjetnost  bit  će 
opće  dobro  ili  je  neće  biti.”  Manifesti  grupe  GRAV 
govore  o konkretnim  tehničkim  i ideološkim  po- 
zicijama: “Za  ovu  grupu  djelovanje  svjetla  nije  ni 
progres  ni  cilj  za  sebe.  Njezino  korištenje  varira  prema 
predviđenim  situacijama:  varijacije,  progresije, 
reflektiranja,  transformacije  struktura,  projekcije, 
rotirajuće  svjetlo,  neoni,  korišteni  su  izdvojeno  u 
posebnim  situacijama  (svjetlosne  kutije,  neoni),  ili 
uklopljeni  u labirinte  ili  dvorane  za  igru.”  I:  “Iznad 
svega  mi  smo  zainteresirani  za  umnožavanje  djela  koja 
pružaju  raznovrsne  situacije,  bilo  da  stvaraju  neki 
snažan  vizualni  podražaj,  bilo  da  traže  pomicanje 
položaja  gledaoca,  bilo  da  sadrže  u sebi  princip 
transformacije,  bilo  da  zahtijevaju  aktivno  sudjelo- 
vanje gledaoca.  (...)  Publika  bi  mogla  izraziti  svoje 
potrebe  na  drugačiji  način  a ne  posredovanjem  i 
individualnim  uživanjem.”  U manifestima  koji 
pripadaju  razdoblju  poslije  enformela  i koji  obuhva- 
ćaju i neokonstruktivističke  i neodadaističke  strategije 
teksta-mani fešta  on  prestaje  biti  samo  proglas  namjera, 
postajući  i kritičko  sredstvo  razmatranja  prirode 
umjetnosti  i odnosa  umjetnosti  i društva.  U prvom 
broju  časopisa  Azimuth  koji  su  objavljivali  Enrico 
Castellani  i Piero  Manzoni  objavljen  je  tekst  Albina 
Galvana  Slamnati  tigrovi  (1959.)  s kritičkim  sta- 

vovima:  “Jedino  ako  nećemo  grubo  varati  sami  sebe  i 
druge,  ne  možemo  negirati  daje  modema  umjetnost 
postala  velik  posao,  i da  glavni  interesenti  za 
ekonomski  aspekt  tog  posla  (a  to  nisu  umjetnici 
premda  su  izazovi  i za  njih  vrlo  veliki)  ne  propuštaju 
niti  jedan  element  koji  bi  mogao  doprinijeti  da  taj 
posao  bude  unosniji,  sigurniji  i trajniji.”  Talijanska 
Gruppo  T objavila  je  seriju  od  5 manifesta  Miriorama 
(1960.),  na  primjer,  u Miriorami  5 se  ukazuje  na 
sljedeći  kritički  zahtjev:  “Mi  najprije  hoćemo  znati, 
želimo  staviti  naše  građanske  noge  na  nešto  solidno, 
prije  konstituirano;  želimo  imati  formulu  po  kojoj  se 
prosuđuje  svaka  stvar.  Upravo  zato  život  nam  daje 
tako  često  grube  demantije,  a mi  ostajemo  zbunjeni 
kad  naša  sitna,  topla  i ugodna  zgrada  predrasuda  nije 
više  dovoljna.” 

Manifesti  neodade  i fluksusa  imaju  formu  statementa 
(osobne,  subjektivne  izjave),  programskog  nacrta  i 
koncepta  realizacije  umjetničkog  djela  ili  se  tretiraju 
kao  umjetnička  djela  (tekst  manifesta  je  umjetničko 
djelo).  Ove  mogućnosti  su  dio  strategije  koja  na  istu 
razinu  djelovanja  postavlja  ponašanje  umjetnika, 
pisanje  (programsko,  teorijsko,  narativno  ili  poetsko) 
i stvaranje  umjetničkih  djela.  Razrađene  forme 
manifesta  ili  programa  u fluksusu  je  ostvario  George 
Maciunas  nizom  tekstualnih  dijagrama  kojima  opisuje 
strukturu,  povijest  i program  pokreta  fluksus.  Takvi 
programski  nacrti  su  i prvi  program  fluksus  pokreta 
“Pridružen  je  privremeni  plan  sadržaja  fluksusa  i 
fluksus  festivala..  Fluksus...  Provizorni  plan  za 
sadržaje  prvih  šest  realizacija”  ( 1 96 1 .)  i Maciunasovi 
meta-tekstualni  radovi  Prostor  projektiran  u vremenu 
- Grafička  muzika  (1961.)  ili  Vrijeme  projektirano  u 
dvodimenzionalnom  prostoru  POETSKA  GRAFIKA 
prostor  projektiran  u vremenu  GRAFIČKA  MUZIKA 
vrijeme  projektirano  u prostoru  MUZIČKI  TEATAR 
(1962.).  Manifest  Wolfa  Vostella  iz  1965.  je  manifest 
umjetničko  djelo.  Tekst  glasi:  “Pročitajte  ovaj  manifest 
i dekolažirajtc  ga  tako  što  ćete  se  u njemu  oprati  i 
osušiti.  / osjećaj  položaja  je  hepening  je  biti  / osjećaj 
kretanja  je  hepening  je  biti  / osjećaj  naprezanja  je 
hepening  je  biti  / svjesno  kretanje  je  hepening  je  biti, 
itd.” 

Cilj  ovog  teksta  nije  iznošenje  stavova,  namjera  i 
vrijednosti  umjetnika  nego  transformiranje  forme 
manifesta  u otvoreno  umjetničko  djelo.  Otvoreno 
umjetničko  djelo  (manifest  kao  otvoreno  umjetničko 
djelo)  je  tekst  koji  sadrži  određena  značenja  (poruke), 
ali  i propozicije  za  čitaočevu  akciju,  tj.  realizaciju 
hepeninga. 

Manifesti  konkretne  i vizualne  poezije  nastaju  u 
presjeku  književnih  manifesta  (imaju  odlike  književ- 
nog žanra),  avangardističkih  spisa  prije  Drugog 


svjetskog  rata  i elemenata  strukturalističke  teorije 
književnosti  zasnovane  na  semiotici  i teoriji  infor- 
macija. Razlikuju  se  manifesti:  ( 1 ) koji  objavljuju  novi 
program  i pokret  neoavangardnc  poezije  (manifesti 
letrizma,  konkretizma,  vizualne  poezije,  spacijalizma, 
totalne  poezije,  typoezije,  reističke  poezije,  signaliz- 
ma),  (2)  koji  definiraju  novu  metodu  pisanja  i čitanja 
(Vladan  Radovanović  O metodi  pisanja  Pustoline, 
(1968.)  i (3)  napuštaju  formu  manifesta,  razvijajući 
književno  teorijske  rasprave  konkretne  i vizualne 
poezije  (Max  Bense,  Siegfried  Schmidt,  Denis  Poniž). 
Mangelos  je  realizirao  praksu  pisanja  i slikanja  ma- 
nifesta kao  istraživanje  problema  formuliranja  i iz- 
nošenja umjetničkog,  egzistencijalnog,  antropološkog 
ili  filozofsko  metafizičkog  stava.  Manifesti  slovenskog 
retroavangardnog  pokreta  NSK  (Neuc  Slowenische 
Kunst)  iz  80-ih  godina  su  simulakrumi  totalitarnih 
diskursa  prve  polovine  XX.  stoljeća,  od  avangarde 
do  nacizma,  staljinizma  i talijanskog  fašizma.  Into- 
nirani su  izrazito  proklamativno  da  bi  objavili  dra- 
matičnu neuspješnost  i traumatičnog  manifestnog 
govora  zasnovanog  na  idejama  velikog  obećanja. 

LITERATURA:  Abbcl,  Ap2,  Bannl,  Bćhl,  Belel,  Bcnso2,  Beri, 
Bow2,  Bow3,  Breto2,  Denl02,  Dolgl,  Drakl,  Flakl,  Flak2,  Flak9. 
Fostl,  Fost2,  FosG,  Fost4,  Gattl , Han45,  Hoptl,  Jaf2,  Koo2,  Mangl , 
Marki , Massi  1 , Ncu  1 , Ncu2,  Radovi  3,  Radovl9,  Rest2,  Stani  1 , Stil, 
Stili2,  Stip2,  StipS,  Subo5,  Subo6,  Šuv34.  Šuv89,  Šuvl31,  Teši, 
Tcš2,  TcŠ3,  Teš4 

Manifest  kiborga.  Manifest  kiborga  je  tekst  koji  je 
napisala  feministička  teoretičarka  Donna  Haraway. 
Ona  ukazuje  na  prijestup  u odnosu  na  vrstu,  rod  i spol 
utvrđujući  poredak  kiborga:  “Do  kasnog  dvadesetog 
stoljeća,  našeg  doba,  mitskog  doba,  mi  smo  svi  postali 
himere,  izteoretizirani  i fabricirani  hibridi  stroja  i 
organizma;  ukratko  mi  smo  kiborzi.  Kiborg  je  naša 
ontologija;  on  nam  daje  našu  politiku.  Kiborg  je 
kondenzirana  slika  i imaginacije  i materijalne  stvar- 
nosti, ta  dva  povezana  centra  koja  strukturiraju  svaku 
mogućnost  povijesne  transformacije.”  i “Kiborg  je 
odlučno  posvećen  parcijalnosti,  ironiji,  intimnosti  i 
perverziji.  On  je  opozicijski,  utopijski,  i potpuno  je 
lišen  nevinosti.  Više  ne  strukturiran  polaritetom  javnog 
i privatnog,  kiborg  definira  tehnološki  polis  djelomice 
zasnovan  na  revoluciji  društvenih  odnosa  u oikosu, 
kućanstvu.  Priroda  i kultura  su  ponovno  napravljene, 
više  nitko  ne  može  biti  sredstvo  aproprijacije  ili  in- 
korporacijc  drugog.  U svijetu  kiborga  vladaju  odnosi 
kojima  se  cjelina  oblikuje  iz  dijelova,  uključujući  i 
odnose  polariteta  i hijerarhijske  dominacije.”  Ili:  “Tako 
moj  mit  o kiborgu  govori  o transgresiji  granica,  po- 
tentnim fuzijama  i opasnim  mogućnostima  koje  bi 
progresivni  ljudi  mogli  istražiti  kao  dio  nužnog  po- 
litičkog rada  ...  Pa  ipak,  laki  perverzni  zaokret 

perspektive  mogao  bi  nas  bolje  pripremiti  za  za- 
dobivanje  značenja  kao  i drugih  oblika  moći  i užitka 
u tehnološki  posredovanom  društvu."  Poanta  njenog 
proglasa  je  uočavanje  nove  prirode,  artificijelne 
prirode  koja  nastaje  simbiozom  biološkog  i strojnog. 
Društvenu  situaciju  koja  time  nastaje  ona  određuje 
kao  bio-mašinsku  politiku. 

Prijestup  (transgresija)  proizlazi  iz  viška  znanja  i to 
specifičnog  znanja  koje  se  ne  može  svesti  na  okvire 
epistemiologije/gnoseologije  ili  kognitivnih  znanosti 
nego  na  retoričku  (žanrovsku  i stilsku)  mogućnost  teh- 
nike da  proizvodi  znanje  bez  referenta.  Uspostavljanja 
referencijalnih  odnosa  su  u polju  nedoslovnog  ima- 
ginarnog hardverskog  i potvrđivanja  beskonačne 
kombinatorike  simboličkog  (softverskog)  projekti- 
ranja mogućnosti  za  tijelo.  Tehnički  višak  znanja  se 
invertira  u ekonomiju  ili  u ono  mcditacijsko  područje 
koje  Jacques  Lacan  nije  mogao  misliti  u psihoanalizi: 
uživanje  tijela  i uživanje  smisla  su  u prijestupničkom 
stroju  jedno  te  isto  uživanje  (etika  pojedinačnog  bića, 
što  god  ono  bilo  u biohardverskom  smislu,  postaje 
žanr  primijenjene  estetike).  Zato  znanje  kao  tehnički 
ili  tehnološki  višak  postaje  slično  energiji  (flux)  libida 
i uništava  ekskluzivnost  duha  (kontemplacije, 
mišljenja)  u ime  operacionalizma,  semiotički  govoreći, 
sintaktičkog  instrumentalnog  znanja:  “Ali,  alternativa 
nije  cinizam  ili  gubitak  vjere,  tj.  neka  verzija  aps- 
traktnog postojanja,  poput  opisa  tehnološkog  de- 
terminizma koji  strojem  uništava  čovjeka , ili  tekstom 
uništava  smislenu  političku  djelatnost.  Radikalno 
pitanje  je  tko  će  biti  kiborzi;  odgovori  su  stvar 
opstanka.  I čimpanze  i artefakti  imaju  politiku,  zašto 
ne  bismo  i mi?"  Identitet  bića  u feminističkoj  teoriji 
ili  prozi  cyberpunka  ili  biopunka  se  ukazuje  kao 
subverzija  organskog  jedinstva,  ili  same  metafizičke 
prirode  granice  bića.  Subverzija  je  istodobno  osobna 
(status  subjekta)  i univerzalna  (efekti  bića).  Subverzija 
se  odigrava  u polju  ontologije;  i feminizam  i cy- 
berpunk/biopunk  se  usredotočuju  samo  na  pitanja 
ontologije  (postojanja).  Mreža  ili  biće,  život  iz  smrti, 
princeza  ili  stroj?  Paradoksalno,  kao  i u Heideg- 
gerovim  ontološkim  raspravama,  pokazuje  se  da  se  o 
ontologiji  može  govoriti  samo  u posredujućim  me- 
taforama. Metafore  zemlje.  Metafore  stroja.  Metafore 
virusa.  Metafore  mreže.  Metafore  identiteta.  Metafore 
smrti.  Metafore  života  iz  smrti.  Metafore  kozmičkog 
reda.  Metafore  virtualnog  nereda.  Metafore  vanjskog, 
a to  znači  transcendencijc.  “Osloviti  Drugog  u govoru 
znači  primiti  njegov  izraz"  (Levinas),  primiti  izraz 
stroja.  Primiti  izraz  stroja,  ne  znači  biti  stroj  nego  biti 
u polju  Drugog,  u dosegu  stroja. 

LITERATURA:  Anđel , Braiđ2,  Gray  1 , Grž2 1 , Grž27,  Grž33,  Harl , 
Har2 


Manualni  umjetnički  rad.  Manualni  umjetnički  rad 
je  umjetničko  djelo  koje  je  umjetnik  realizirao 
vlastoručno  i koje  izgledom  pokazuje  tragove  um- 
jetnikovog  ručnog  rada.  U modernističkoj  umjetnosti 
su  postojale  dvije  suprotstavljene  koncepcije  izrade/ 
izvođenja  umjetničkog  djela:  (a)  koncepcije  koje  se 
zasnivaju  na  isticanju  manualnosti  kao  traga  ruke/tijela 
(ekspresije,  posebnosti  osobnog  izraza)  i koncepcije 
koje  se  zasnivaju  na  idealima  strojno  proizvedenog 
djela  ili  djela  koje  umjetnik  (autor)  koncipira,  ali  ne 
izvodi  (izvodi  ga  stroj,  profesionalni  izvođači  / 
zanatlije,  industrijski  radnici/  ili  slučajni  sudionici). 
Za  eklektičnu  postmodemu  (loše  slikarstvo,  transavan- 
garda,  neoekspresionizmi,  anakronizam)  ručna  izrada 
umjetničkog  djela  bila  je  istodobno  i poetička  pozicija 
u odnosu  na  impersonalnost  izvedbe  djela  minimalne 
i konceptualne  umjetnosti,  ali  i mimezis  mimezisa 
ljudskog  egzistencijalnog  traga,  odnosno,  traga 
tjelesne  akumulacije  želje  (umjetnik  nije  dramatičnom 
ili  erotiziranom  gestom  prikazivao  svoj  iskreni 
emocionalni  naboj  nego  oblike  izražavanja  i pri- 
kazivanja emocija  iz  povijesti  umjetnosti).  U pojavama 
tehnološke  postmodeme  manualni  trag  se  eliminira 
medijskim  prikazivanjem  ili  se  prikazuje  medijskim 
kao  uzorak  netehničkog  simptoma  u tehničkim 
reprezentacijama.  U djelima  koja  su  povezana  s 
kibemetičkim  sistemima  (odnosima  tijela  i stroja) 
razlika  strojnog  i tjelesnog  ne  postoji,  nije  bitna  ili  je 
zamijenjena  novom  kvalitetom  biotehnološkog  traga, 
odnosno,  sistemske  regulacije  i deregulacije.  U 
radovima  autora  postmodeme  koji  se  identificiraju  sa 
strategijama,  taktikama  ili  procedur-ama  umjetničkog 
nomadizma,  manualni  izraz  se  pojavljuje  paralelno 
tehnološkom  (jedno  djelo  je  tehnološko,  a sljedeće  je 
manualno  ili  se,  čak,  u okviru  jednog  djela  suočavaju 
tehnološko  i manualno).  U pojavama  modernizma 
poslije  postmodernizma  se  manualni  izraz  (nova 
slikarska  apstrakcija),  izraz  upotrebe  alata  (nova 
skulptura)  ili  strojne  proizvodnje  (tehnoumjetnost) 
koristi  sinkrono  kao  sredstvo  produkcije  djela,  ali  i 
kao  znak  (kod,  tekst)  određene  tematizacije  moder- 
nističkih statusa  stvaranja  djela. 

LITERATURA:  Den81,  Dcn93,  Gav2,  Kio2,  Kusl,  Mussl,  Ohl, 
Ryml,Rym2 

Mapa,  mapping.  U konceptualnoj  umjetnosti,  u 
radovima  grupe  Art&Language,  pojam  mapping  je 
korišten  kao  apstraktna  strategija  kojom  se  indeksi 
različitog  porijekla  (indeksi  prirode,  indeksi  kulture, 
indeksi  tekstova,  indeksi  apstraktnih  procedura  mo- 
dalne logike,  indeksi  političkih  stavova)  povezuju  u 
semantički  određene  međusobne  odnose. 

U postmodemoj  mapa  se  koristi  kao  oblik  prikazivanja 

prikazanog  (mimezis  mimezisa ),  kao  metafora  ho- 
rizontalnog (geografskog)  naspram  povijesnog,  kao 
shema  koja  pokazuje  da  se  različiti  aspekti,  fenomeni, 
indeksi,  tekstovi,  prikazi  i citati  mogu  povezati  u 
konvencionalni,  uobičajeni  ili,  čak,  arbitrarni  odnos, 
a ne  sintezu  (novo  jedinstvo).  Deleuze  i Guattari,  na 
primjer,  o Kini  govore  kao  o pokretnoj  mapi , alegoriji 
pokretne  mape  koja  vodi  zamislima  otvorenih, 
promjenljivih  i premještajućih  (transfigurativnih) 
kontekstualizacija.  Značenje  indeksa  ili  znaka  nije 
ontološki  utemeljeno  nego  je  posljedica  relativnog 
mjesta  (pozicije)  indeksa  ili  znaka  na  fikcionalnoj  mapi 
prikazivanja  svijeta,  kulture,  umjetnosti,  memorije, 
emocija,  fantazija,  mogućnosti  pripovijedanja,  itd. 
(Vlado  Martek,  Tadej  Pogačar,  grupa  Irwin).  Fredric 
Jameson  piše  o geoestetskom  analogno  geopolitičkom, 
formulirajući  sisteme  sinkronijskih  kulturnih  i 
civilizacijskih  razlika  i identiteta  naspram  povijesnih 
razlika  i identiteta. 

I. ITT*  RATURA:  Dele  1 . Dclc  1 8,  Grz  10,  Harr7,  Jam7,  Jam  1 0,  Žiž  1 7 

Marginalno.  Marginalna  umjetnost  je:  (1)  u vri- 
jednosnom smislu  beznačajna  i loša  umjetnost,  (2) 
umjetnost  nastala  izvan  dominantnih  umjetničkih 
centara  i stilskih  i žanrovskih  odrednica,  ili  (3) 
umjetnost  marginalnih  društvenih  grupa  (mladi,  žene, 
homoseksualci,  etničke  i rasne  manjine).  Kao  aktualni 
umjetnički  problem  marginalna  umjetnost  se  javlja 
krajem  60-ih  nastajanjem  alternativne  umjetnosti  i 
kulture  mladih:  rock,  hipi  kultura,  ulična  umjetnost, 
umjetnost  komuna,  novoljevičarska  revolucionarna 
umjetnost.  Pojavom  postmodemističkih  pokreta 
transavangarde  i neoekspresionizma  krajem  70-ih 
zamisao  marginalne  umjetnosti  postaje  ključna;  to  nisu 
marginalne  tendencije  nego  tendencije  visoke  um- 
jetnosti koje  koriste  oblike  izražavanja  i prikazivanja 
karakteristične  za  marginalne  umjetnosti. 
Marginalnom  umjetnošću  nazivaju  se  obnovljeni  i 
simulirani  nacionalni,  regionalni  i retrogardni  stilovi 
(talijanska,  mediteranska,  meksička,  sjevernjačka, 
dekorativna  i religiozna  umjetnost)  nastali  u pro- 
vincijskim kulturama  izvan  matice  modernističkog 
pokreta  ili  u velikim  kulturama  (SAD,  Italija,  Nje- 
mačka, Francuska),  ali  izvan  umjetničkih  centara 
(američke  regionalne  umjetnosti).  Jedna  od  dogmi 
postmodemističke  teorije  umjetnosti  glasi  da  više  ne 
postoji  jedinstven  i dominantan  projekt  umjetnosti 
nego  da  umjetničku  situaciju  čine  suprotstavljeni, 
fragmentarni  i marginalni  regionalni,  nacionalni  i 
retrogardni  stilovi.  Istovremeno  obnovi  nacionalnog, 
regionalnog  i retroavangardnog,  u neokonceptualizmu 
tijekom  80-ih  i ranih  90-ih  nastaje  umjetnost  mar- 
ginalnih društvenih  grupa.  To  je  umjetnost  urbanih 


megalopolisa  u kojima  mikro-socijalne  grupacije 
stvaraju  specifičnu  kulturu  kao  jednu  od  tendencija 
postmodemističkog  pluralizma,  a istovremeno  i kao 
vrstu  urbanog  folklora. 

LITERATURA:  Aultl,  Bcli6,  Dragi,  Gyo2,  Miloš  1,  Pcrcl.Tuck2, 
Tupi 

Marksizam.  Marksizam  je  materijalistička  filozofska, 
ekonomska  i ideološka  teorija  inteipretacije  povijesti 
i društvenog  razvoja.  Marksizam  je  skup  različitih 
teorijskih  škola,  partija  i društvenih  sistema  izvedenih 
direktno  ili  indirektno  iz  učenja  Karla  Marxa.  Kao 
revolucionarna  ili  evolutivna  teorija  promjene  društva, 
marksizam  je  modernistička  teorija  zasnovana  na 
idejama  projekta,  progresa  i modemosti  vođenih 
povijesnom  nužnošću  razvoja  proizvodnih  sredstava 
i proizvodnih  društvenih  odnosa.  Kao  ideologija 
uspostavljanja  i održavanja  vlasti  u zemljama  realnog 
socijalizma,  marksizam  označuje  paradoksalne 
društvene  sisteme  zasnovane  na  modernističkom 
projektu  progresa,  predmodemističkoj  autokraciji  kao 
tipu  državne  vlasti  i centraliziranoj  i planskoj 
ekonomiji.  U kulturološkom  smislu  revolucionarni 
marksizam  je  povezan  s umjetničkim  avangardama. 
Uspostavom  vlasti  u neposrednom  postrevolucio- 
namom  periodu,  zasnivanjem  utilitarne  umjetnosti 
socijalističkog  realizma  dolazi  do  likvidiranja  avan- 
gardnih pokreta.  U kasnijem  razvoju  socijalističkog 
društva  nastankom  tehnokratskog  i birokratskog  sloja 
građanstva  prihvaćaju  se  estetizirani,  dekorativni  i 
ideološki  neutralni  oblici  umjerenog  građanskog 
modernizma.  Cjelovita  marksistička  estetika  i teorija 
umjetnosti  ne  postoji,  postoje  različite  fragmentarne 
estetike  i teorije  umjetnosti  koje  se  pozivaju  na  po- 
jedine aspekte  ili  škole  marksizma.  Značajne  mark- 
sističke estetike  su  estetika  socijalističkog  realizma 
Gorgyja  Lukacsa,  modernizma  Waltera  Benjamina, 
neomarksističkog  koncepta  modemosti  Theodora 
Adoma  i Stefana  Morawskog. 

Razlikuju  se:  (1)  revolucionarna  marksistička  teorija 
koja  propisuje  i predviđa  provođenje  revolucije  u svim 
segmentima  društvenog  života  i time  se  podudara  s 
avangardnim  umjetničkim  pokretima  i njihovom 
težnjom  provedbe  revolucije  u umjetnosti  (veze 
kubofuturizma,  konstruktivizma,  suprematizma  s 
boljševičkom  revolucijom;  dadaizma  i socijalnog 
ekspresionizma  s njemačkom  komunističkom  re- 
volucijom poslije  Prvog  svjetskog  rata),  (2)  lijevi 
anarhizam  koji  uvažava  zamisli  individualne  revolu- 
cionarne borbe,  svjetske  revolucije,  individualnog 
misticizma  i novog  čovjeka,  a povezan  je  s umjet- 
ničkim anarhizmom  (u  rasponu  od  Pariške  komune 
do  nove  ljevice)  (3)  trockizam  koji  je  značajan  za 

nadrealističku  lijevu  opciju,  meksičko  slikarstvo  30- 
ih  i 40-ih  godina  i američku  kulturnu  scenu  pred  po- 
četak Drugog  svjetskog  rata,  (3)  teorija  realizma  ili 
socijalističkog  realizma  u birokratskim  realsocija- 
lističkim  sistemima  (od  kulturne  politike  A.  A.  Žda- 
nova  do  Lukacseve  estetike),  (4)  maoizam  koji  je  kao 
totalitarna  varijanta  boljševičkog  revolucionarnog 
koncepta  kroz  kulturnu  revoluciju  integriran  s 
kineskom  autokratskom  tradicijom  i populizmom,  (5) 
različite  neomarksističke  škole  povezane  s teorijom  i 
praksom  neoavangarde  i postavangarde  i (6)  post- 
marksizam  kao  postmodemistička  kritička  teorija 
kulture.  Neomarksizam  obuhvaća  humanističke  i 
kritičke  tendencije  u marksističkoj  teoriji  50-ih,  60-ih 
i 70-ih  godina.  Dvije  su  struje  neomarksizma:  (1)  širi 
kontekst  utjecaja  kritičke  teorije  frankfurtske  škole  na 
Zapadu  i SAD,  koji  vrhunac  doživljava  s novom 
ljevicom  krajem  60-ih,  i (2)  humanistički  orijentirana 
emancipatorska  i disidentska  nova  ljevica  u Istočnoj 
Europi  (praksisovska  filozofija  u Jugoslaviji,  neo- 
marksizam u Poljskoj  i praško  proljeće  u Čeho- 
slovačkoj)  koja  pod  utjecajem  kritičke  teorije  razvija 
humanističko  čitanje  ranog  Marxa,  povezuje  mark- 
sizam s aktualnim  filozofskim  školama  (egzisten- 
cijalizmom, fenomenologijom,  strukturalizmom  i filo- 
zofijom jezika)  i stvara  osnovu  za  teorijsku  liberali- 
zaciju dogmatskog  marksizma  u realsocijalističkim 
društvima.  Neomarksizam  je  povezan  s neoavan- 
gardom  u sljedećim  umjetničkim  pokretima:  (1) 
tendencije  poslije  enformela  (nove  tendencije),  nastale 
kao  oblik  kritike  ideološki  neutralne  individualne, 
subjektivne  i egocentrične  umjetnosti  enformela  i 
apstraktnog  ekspresionizma,  odnosno,  dominantnog 
umjerenog  modernističkog  građanskog  estetizma  i 
tržišta  umjetnosti,  ukazivanjem  na  utopijski  i kritički 
projekt  preobrazbe  Života  i životne  okoline  sintezom 
umjetnosti,  arhitekture  i modeme  tehnologije  (Enzo 
Mari,  grupa  GRAVy  Gruppo  N,  Matko  Meštrović),  (2) 
eklektičko  povezivanje  individualnog  anarhizma, 
marksizma,  kritike  društva  i zen  budizma  u fluksusu  i 
kasnijoj  procesualnoj  umjetnosti,  što  pripada  širem 
okviru  pobune  mladih  1968.  (SAD,  Italija  i Njemačka) 
-John  Cage  je  u povodu  fluksusa  pisao  da  radikalnost 
umjetnosti  nije  određena  njezinom  formom  nego 
njezinom  rušilaČkom  djelatnošću  unutar  danog  društ- 
venog, ekonomskog  ili  političkog  okvira,  a teoretičari 
siromašne  umjetnosti  su  o njoj  govorili  kao  o gerili 
protiv  bogatog  svijeta,  (3)  utjecaj  situacionističke 
estetike  zasnovane  na  kritičkom  marksizmu,  teoriji 
spektakla  i masovnih  komunikacija  na  vizualnu 
poeziju  (ranih  60-ih)  i na  kritičku  praksu  konceptualne 
umjetnosti  Daniela  Burena  i Victora  Burgina  i (4) 
primjena  zamisli  nove  ljevice  krajem  60-ih  i tijekom 


prve  polovine  70-ih  na  strukturalističku  i poststruk- 
turalističku  teoriju  slikarstva  francuskih  autora 
okupljenih  oko  časopisa  Tel  Quel  (slikar  Mare  Devade, 
kritičar  Marcelin  Plcynet),  u grupi  Support-Surface  i 
časopisa  Peinture  - Cahiers  theorigues,  odnosno,  na 
analitički  rad  (analitički  marksizam)  anglosaksonskih 
autora  okupljenih  oko  grupe  Art&Language.  Fran- 
cuski strukturalistički  marksizam  povezan  je  s ot- 
krićem Kine  i maoizmom  koji  je  francuske  intele- 
ktualce i umjetnike  vodio  konfucijanizmu.  Utjecajna 
Althusserova  strukturalistička  revizija  marksizma 
zasniva  se  na  napuštanju  povijesne  uzročne  analize 
društva  uvođenjem  komparativne  metode  proučavanja 
odnosa  između  društvenih  struktura:  različitih  kultura, 
institucija,  ideologija  i jezika,  tj.  između  različitih 
društvenih  sistema  prikazivanja.  Analiza  prakse 
društvenog  prikazivanja  je  podržana  strukturalnim 
lingvističkim  i semiološkim  studijama.  Francuski 
slikar  i teoretičar  Mare  Devade  revolucionarnu  je  kri- 
tiku slikarstva  zasnovao  na  strukturalističkim  načelima 
i idejama  kineske  kulturne  revolucije.  On  izlaže  kritiku 
kompromisa  avangardizma  s tržištem,  kritikom, 
kolekcionarima  i muzejima,  da  bi  traganje  za  novom 
formom  (razvoj  apstraktne  umjetnosti)  definirao  kao 
polje  klasne  borbe  koja  se  u slikarstvu  ostvaruje 
odbacivanjem  i kritikom  idealizma.  Za  Devadea 
revolucionarno  je  slikarstvo  u praktičnom  i teorijskom 
smislu  materijalističko  slikarstvo,  a cilj  teorije  slikara 
je  da  nijemosti  slike  pridoda  teorijski  revolucionarni 
glas.  Analitički  marksizam  grupe  Art&Language 
razvijao  se  u tri  faze:  (1)  rani  marksizam  povezan  s 
tradicionalnim  engleskim  sindikalizmom  i političkom 
borbom  na  umjetničkim  školama,  za  to  vrijeme  je 
karakteristično  geslo  “Ne  Marx  ili  Wittgenstein  nego 
Marx  i Wittgenstein”,  (2)  marksistička  euforija  sre- 
dinom 70-ih  godina,  od  primjene  kritičke  teorije  frank- 
furtske škole  u sprezi  s modalnom  logikom  na  analize 
svijeta  umjetnosti  (engleski  dio  grupe)  do  različitih 
pseudorevolucionamih,  feminističkih,  anarhističkih, 
maoističkih,  trockističkih  i novoljevičarskih  grupa 
(njujorški  dio  grupe),  i (3)  specifični  postmarksizam 
razvijan  od  kraja  70-ih  obnovom  realističke  teorije 
prikazivanja  i raspravom  uzročnosti  stvaranja  značenja 
u modernističkom  slikarstvu.  Analitički  marksizam  je 
spoj  uzročne  kritičke  povijesne  i ekonomske  teorije 
marksizma  i analitičkih  interpretacija  zasnovanih  na 
filozofiji  jezika  i filozofiji  percepcije.  Status  mark- 
sizma u postmodemoj  problematičan  je  i često  mar- 
ginalan: ( 1 ) došlo  je  do  sloma  realsocijalističkih  režima 
u Istočnoj  i Srednjoj  Europi  te  na  Balkanu,  čime  je 
revolucionarna  utopija  novog  društva  dovršena  u siro- 
maštvu, ekonomskom  i kulturnom  kolapsu  i ratovima, 
(2)  postmodemistička  teorija  u rasponu  od  postro- 

mantizma  i neoekspresionizma  do  poststrukturalizma 
okrenuta  je  konzervativnim  društvenim  vrijednostima 
(neokonzervativizmi)  i (3)  postmodemizam  je  zas- 
novan na  kritici  logocentričnih  metateorija  kojima 
pripada  i marksizam  (dekonstmktivistički  poststruk- 
turalizam,  meko  pismo).  Pojam  ljevice  (marksizma)  i 
desnice  (konzervativizma)  u postmodemoj  je  relativan. 
U tom  smislu  filozofija  dekonstrukcije  i njezine 
primjene  u teoriji  kulture,  arhitekture,  književnosti  i 
likovnih  umjetnosti  se  u zapadnoeuropskom  kontekstu 
shvaćaju  kao  neokonzervativne  (prema  Habermasu) 
teorije,  dok  se  u SAD  razvijaju  kao  kritičke  lijevo 
orijentirane  teorije  kulture.  Teorije  i prakse  umjetnosti 
i estetike  zasnovane  na  teoriji  simulakruma  i ekonomiji 
simboličkih  razmjena  Jeana  Baudrillarda,  psihoa- 
nalitičkoj teoriji  rizoma  Gillesa  Deleuzea  i Felixa 
Guattarija,  sociologiji  potrošačkog  društva  Edwarda 
Saida,  filozofiji  kulture  Martina  Jayja,  analizi  knji- 
ževnih i umjetničkih  oblika  izražavanja  i produkcije 
Fredrica  Jamesona  ili  teoriji  vizualnog  prikazivanja 
Victora  Burgina  su  postmarksističke  jer  prihvaćaju 
kritičku  i materijalističku  teoriju  društvenog  (povi- 
jesnog, ekonomskog)  determinizma,  ali  je  povezuju  s 
poststrukturalističkim  teorijama  znaka,  teksta,  po- 
vijesti, prikazivanja,  recepcije  i psihoanalize.  Post- 
marksistička  teorija  formirana  od  70-ih  do  90-ih 
godina  je  kritička  teorija  društvenih  oblika  označivanja 
i prikazivanja  specifičnih  za  masovnu  kulturu  kasnog 
kapitalizma  i njegove  informacijsko-semiotičke  or- 
ganizacije proizvodnje  i razmjene  kulture  i umjetnosti. 
Ona  se  razvija  kroz  specifične  teorije  prikazivanja  u 
slikarstvu,  teoriji  fotografije,  filma  i televizije,  od- 
nosno, kao  teorija  marginalnih  grupa  (feminizam)  ili 
makroskopskih  potrošačkih  sistema. 

LITERATURA:  Alt  I , Alt2,  Alt3,  Bate  1,  Baud7,  Bek  1,  But3,  Clark2, 
Cowl,  Damnja4,  Dele6,  Delel8,  DerrlS,  Eagl,  Eag2,  Eag3,  Egbl, 
Eijl,  Eij4,  Handl,  Harr33,  Jami,  Jam3,  Jayl,  Kola2,  Kref2,  Kref3, 
Lukl,  Lyo2,  Marci,  Marc4,  Marksl,  Mi52,  Mor4,  Paci,  Pac2, 
Petrovi , Petrov2,  Rot  1 1 , Rot  1 3,  Sart  1 , Tan  1 , Tro  1 , Vej  1 , Vri , Žiž  1, 
Žiž3,  Žiž9,  Žižćl7,  Žiž20,  Žiž27,  Žiž29,  Žiž30 

Masovna  kultura  i visoka  umjetnost.  Masovna 
kultura  je  popularna  umjetnost  i kultura  zapadnih 
kapitalističkih  društava  ostvarena  razvojem  industrije 
zabave  (glazba,  film,  spektakl,  turizam)  i masovnih 
informacija  (radio,  televizija,  časopisi,  kompjutorske 
mreže).  Visokom  umjetnošću  naziva  se  ekskluzivna 
modernistička  umjetnost  elitnih  estetskih  vrijednosti 
razvijana  i distribuirana  u svijetu  umjetnosti  (galerije, 
muzeji).  Ishodišta  masovne  kulture  mogu  se  naći  u: 
( 1 ) ekscesima  dade  i egzotičnoj  dandy  kulturi  nad-re- 
alizma,  koji  razaraju  i relativiziraju  vrijednosti  auto- 
nomne visoke  modernističke  umjetnosti,  (2)  razvoju 
modernističkog  stila  Bauhausa  zasnovanog  na  in- 


dustrijskoj masovnoj  proizvodnji  koja  otklanja  granice 
između  visoke  umjetnosti  i masovnog  potrošačkog 
društva,  i (3)  eklektičnoj  mješavini  spektakla,  pri- 
mijenjene umjetnosti,  jazza  i modnih  hitova  popularne 
urbane  kulture  (na  primjer,  Art  Deco  iz  20-ih). 
Evolucija  masovne  kulture  odvijala  se  u više  stadija: 

( 1 ) razdvajanje  radnog  i slobodnog  vremena  u ranom 
građanskom  društvu  XVIII.  i XIX.  stoljeća,  (2) 
uspostavljanje  prvih  oblika  popularne  i masovne 
kulture  u XVIII.  i XIX.  stoljeću  (cirkus,  kabaret,  ope- 
reta, novine),  (3)  ustanovljivanje  rane  industrije  za- 
bave između  dva  svjetska  rata  (radio,  modni  časopisi, 
popularni  koncerti,  dada,  art  deco,),  (4)  razvijanje 
industrije  zabave  kao  internacionalnog  jezika  kulture 
u duhu  američke  potrošačke  kulture  od  kasnih  40-ih 
do  ranih  60-ih  godina,  (5)  suprotstavljanje  dva  rivalska 
oblika  masovne  kulture  krajem  60-ih:  industrije  zabave 
potrošačkog  društva  (američki  model  potrošačkog 
društva  bijele  srednje  klase)  i alternativnih  kulturnih 
pokreta  mladih  (rock  kultura,  situacionistička  re- 
volucija svakodnevnog  života,  utjecaji  istočnih  kul- 
tura, nova  ljevica,  marginalne  grupe),  (6)  prihvaćanje 
i preobrazba  alternativne  rock  kulture  i nešto  kasnije 
punk  kulture  u popularnu  masovnu  kulturu  i umjetnost 
spektakla  tijekom  70-ih  godina,  i (7)  nastajanje 
postmodemističke  kulture  simulakruma  u kojoj  arti- 
ficijelna,  otuđena  i sveprisutna  popularna  umjetnost 
spektakla  postaje  nova  simulirana  elektronska  realnost 
koje  briše  granice  između  scene  i realnosti,  potrošnje 
i informacije,  zabave  i života,  iluzije  i stvarnosti. 
Visoka  modernistička  umjetnost  od  apstraktnog 
ekspresionizma  do  postslikarske  apstrakcije  podržana 
teorijom  modernizma  Clementa  Greenberga  stvara 
jasne  razlike  između  visoke  umjetnosti  slikarske 
apstrakcije  (kazališta,  filma,  književnosti)  i popularne 
masovne  kulture.  Popularna  kultura  u građanskom 
društvu  XVIII.  i XIX.  stoljeća  i potrošačkom  ka- 
pitalističkom društvu  XX.  stoljeća  ima  funkciju 
regulacije  i deregulacije  slobodnog  vremena  (odmora, 
zabave,  mikrodruštvene  identifikacije,  potrošnje,  uži- 
vanja, odmora).  U pitanju  su,  često,  različiti  društveno 
nespojivi  svjetovi.  U reakcijama  na  elitizam  visokog 
modernizma  pop  art  i undeiground  umjetnost  koriste 
oblike  izražavanja,  medije,  komunikacijske  kanale  i 
teme  masovne  kulture  glorificirajući  ih  (pop  art)  ili 
parodijski  dekonstruirajući  (underground,  neodada- 
ističko  krilo  pop  arta).  Umjetnosti  postmodemizma 
svojstveno  je  brisanje  granica  između  masovne  kulture 
i visoke  umjetnosti  čime  je  postmodema  kultura 
prikazana  kao  medijska  simulacija  artificijelnih  sim- 
boličkih i erotiziranih  oblika  ponašanja  i izražavanja. 
Teme  rock  kulture,  filma  i svijeta  spektakla  postaju 
sadržaji  postmodemističkog  slikarstva  i povezuju  se 

s temama  iz  europske  povijesti  umjetnosti.  Na  primjer, 
umjetnički  autobiografski  performans  Laurie  An- 
derson  konstruira  se  kao  multimedijalni  rock  koncert 
koji  je  istovremeno  parodija  svijeta  rock  zvijezda  i 
vrhunski  profesionalno  izvedeni  spektakl.  Kič  i visoke 
estetske  vrijednosti  sinkrono  se  produciraju  u jednom 
te  istom  djelu,  bivajući  istovremeno  parodija  i 
parodirano.  Umjetnici  koriste  sredstva  za  proizvodnju 
masovne  kulture  i odgovarajući  kapital,  čime  svoja 
djela  pretvaraju  u označitelje  (materijalne  produkte) 
epohe  bez  reference  u realnosti,  budući  da  su  sve 
reference  u mehanizmima  proizvodnje,  potrošnje  i 
transformacije  iluzija  postmodemog  doba.  Jean 
Baudrillard  piše  o ekstazi  komunikacije,  tj.  o situaciji 
u kojoj  medijski  prikazi  (zadovoljstva,  kiča,  por- 
nografskog, zabavnog,  društvenog)  posredovanjem 
elektronskih  medija  i drugih  institucija  kulture  postaju 
simbolički  objekti  ispunjenja  želje.  Po  toj  formuli 
nastaju  tipična  djela  postmodemog  doba  koja 
narušavaju  granicu  između  visoke  umjetnosti  i 
masovne  kulture:  (1)  hiperrealističke  skulpture  Jeffa 
Koonsa  prikazuju  ljubavni  čin  umjetnika  i pomo 
zvijezde  Ciccioline,  otklanjajući  granicu  između 
privatnog  i javnog  života,  (2)  jedini  jc  smisao 
neupotrebnih  industrijski  proizvedenih  predmeta 
Individualni  radovi  ( 1 988.)  Allana  McColluma  u tome 
da  su  to  industrijski  proizvedeni  predmeti  koji  u 
bezbroj  varijacija  otkrivaju  prirodu  postmoder- 
nističkog  proizvoda  nastalog  raspadom  znaka  na 
označitelj,  i (3)  foto  autoportreti  Cindy  Sherman 
rekonstruiraju  i simuliraju  portrete  i scene  iz  povijesti 
europskog  slikarstva  (ideali  i vrijednosti  visoke 
umjetnosti)  i parodiraju  ih  plastičnim  tjelesnim 
dodacima  (nos,  dojka),  razarajući  ozbiljnost  i 
cjelovitost  visoke  umjetnosti. 

Matematika  i umjetnost.  Matematika  i umjetnost 
imaju  dugu,  isprepletenu  povijest  od  egipatske,  grčke 
i staroindijske  civilizacije.  Kao  znanost  o geomet- 
rijskim oblicima  i brojevima,  matematika  je  bila 
pomoćno  sredstvo  projektiranja  i komponiranja  li- 
kovnih i arhitektonskih  djela  (geometrijski  oblici  i 
odnosi,  proporcije).  U europskoj  tradiciji  do  modernih 
vremena  matematika  je  bila  dio  slobodnih  umjetnosti 
koje  su  činile:  gramatika,  retorika,  dijalektika,  arit- 
metika, geometrija,  astronomija  i muzika.  U različitim 


ezoteričnim  sistemima  (od  magije  i alkemije  do 
teozofije)  matematičke  sheme  i geometrijski  oblici  su 
simboli  izražavanja  i prikazivanja  univerzalnih 
kozmičkih,  duhovnih  i božanskih  zakona.  Nastankom 
modeme  umjetnosti  (impresionizam,  ekspresionizam) 
matematika  gubi  poetički,  prije  svega  kompozicijski 
značaj  pred  oslobođenim  gestualnim  radom  i slo- 
bodnom kompozicijom.  Neke  matematičke  ideje  bile 
su  posredno  integrirane  u Cćzanneova  proučavanja 
kompozicije  pejzaža  (“tretiranje  prirode  kroz  valjak, 
loptu,  stožac  i sve  to  stavljeno  u perspektivu,  tako  da 
se  svaka  strana  predmeta,  svaki  plan  upravlja  prema 
centralnoj  točki”)  i izučavanje  strukturalnih  odnosa 
boja  i ploha  analognih  muzičkom  jeziku  u postimpre- 
sionističkim  slikama  Georgesa  Seurata.  Kubizam  je 
preuzeo  geometrijske  modele  u metaforičnoj  poe- 
tiziranoj  formi,  stvarajući  geometrijskim  shemama 
novo  perceptivno  iskustvo.  Iz  kubizma  se  oko  1910. 
izdvojila  pariška  grupa  Section  d'Or  pod  vodstvom 
slikara  Jacquesa  Villona  čiji  je  cilj  bio  stvaranje 
slikarstva  zasnovanog  na  odnosima  broja  i mjere. 
Polazišta  su  bila  u Cćzanneovom  radu,  ali  i u har- 
monijskim studijama  boje  Georgesa  Seurata.  Veza 
matematike  i glazbe  kroz  analogijske  i posredne 
primjene  na  komponiranje  geometrijskih  apstraktnih 
postkubističkih  slika  značajna  je  za  rad  Roberta 
Delaunayja  i Františeka  Kupke.  Njihov  pokušaj  da 
brojčani  odnos,  kao  stoje  odnos  zlatnog  reza,  pretvore 
u podlogu  likovnog  djela  predstavlja  razvijanje 
tumačenja  harmonije.  Novo  modernističko  zanimanje 
za  matematiku  povezano  je  s nastankom  konstruk- 
tivizma (sovjetski  konstruktivizam,  De  Stijl,  Bauhaus). 
U konstruktivizmu  matematika  je  poetički  model  koji 
pruža  metode  konstruiranja  egzaktnih,  ekspresivno 
neutralnih  likovnih  struktura,  ali  i simbol  novog 
industrijskog  duha  svojstvenog  modernoj  epohi. 
Razvijaju  se  tri  metode  konstruiranja  prostornih 
objekata:  ( 1 ) slobodno  intuitivno  konstruiranje  objekta 
pomoću  geometrijskih  tijela  ili  prostornih  površina, 
(2)  doslovno  matematičko  (geometrijsko,  brojčano) 
konstruiranje  objekta  u formi  crteža  (projekta  objekta) 
i tehnička  (zanatska,  industrijska)  realizacija  objekta 
prema  nacrtu  (3)  vizualizacija  brojčanih  strukturalnih 
odnosa  (progresija,  serija)  u slikarstvu  i skulpturi. 
Konstruktivističke  pristupe  matematici  modeliranja 
vizualnih  konstrukcija  razvijali  su  braća  Naum  Gabo 
i Antoine  Pcvsner,  Georgcs  Vantongerloo,  Vladimir 
Tatljin,  Aleksandar  Rodčenko,  Max  Bili.  Neovisno  o 
konstrukti vističkim  egzaktnim  zahtjevima,  slikar  Paul 
Klee  je  u Bauhausu  razvio  teoriju  progresija  i njihovih 
vizualizacija.  Klccov  zahvat  je  ostvaren:  formalnim 
proučavanjem  brojčanih  odnosa,  traženjem  sim- 
boličkih ili  prirodnih  ekvivalenata  formalnim  broj- 

čanim  odnosima  i ustanovljivanjem  pravila  vizuali- 
zacije  brojčanih  struktura  u apstraktnom  i znakovno- 
mimetičkom  slikarstvu.  Jedan  od  osnivača  De  Stijla, 
nizozemski  slikar  Piet  Mondrian  je  u duhu  teozofskih 
učenja  postavio  tezu  daje  vidljivi  svijet  subjektivna 
iluzija  iza  koje  se  krije  prava  realnost  koja  se  može 
izraziti  i prikazati  plastičkom  matematičkom  pra- 
vilnošću.  Proučavanje  plastičke  pravilnosti  osnova  je 
Mondrianove  geometrijske  kompozicije,  a matematika 
je  za  njega  oblik  metafizičkog  promišljanja  biti  svijeta. 
Za  modernizam  (geometrijska  apstrakcija),  neoavan- 
gardc  (neokonstruktivizam,  fluksus),  postavangarde 
(minimalna,  postminimalna  i konceptualna  umjetnost) 
i postmodemu  umjetnost  (neo  geo,  postmodema  kom- 
pjutorska umjetnost,  umjetnost  fraktala)  matematika 
je  sredstvo  jezičkog  formuliranja  zamisli  o strukturi 
umjetničkog  djela,  prirodi  umjetnosti  i mogućnostima 
prikazivanja  artificijelnog  simulacijskog  svijeta.  U 
neokonstruktivizmu  matematici  se  pristupalo  na  način 
kako  se  matematikom  bave  inženjeri-projektanti 
(arhitekti,  konstruktori  strojeva,  elektroničari  i kom- 
pjutorski stručnjaci).  Matematika  jc  prihvaćena  kao 
skup  metoda  i znanja  pomoću  kojih  je  moguće 
egzaktno  i formalno  konzistentno  konstruirati  vizualne 
efekte  (optičku  iluziju,  strukturalni  poredak  Gestalta, 
sistem  za  komunikaciju  vizualnih  informacija).  Tri  su 
pristupa  matematičkoj  poetici:  (1)  vizualizacija 
apstraktnih  matematičkih  (brojčanih,  geometrijskih, 
logičkih,  lingvističkih)  shema,  kojom  se  ncvizualni 
koncept  i plan  umjetničkog  djela  vizualno  prikazuje, 
(2)  primjena  matematičkih  modela  (brojčanih  serija, 
zakona  vjerojatnosti,  zakona  upravljanja  iz  kiber- 
netike)  pomoću  kojih  se  upravlja  svjetlosnim,  ki- 
netičkim ili  kompjutorskim  sistemima,  i (3)  primjena 
matematičkog  mišljenja  na  analizu  i raspravu  stvaranja 
umjetnosti,  tj.  umjetničko  djelo  ne  mora  biti  direktna 
vizualizacija  matematičkog  modela  nego  je  posljedica 
matematičkog  mišljenja  kao  mišljenja  o umjetničkom 
oblikovanju.  Za  anarhični  i eklektični  fluksus,  mate- 
matika nije  ideal  egzaktne  znanstvene  konstrukcije 
vizualnog  fenomena  kao  što  je  to  slučaj  u neo- 
konstruktivizmu nego  je  još  jedno  područje  poetizacije 
koje  se  kao  ready-made  uključuje  u umjetnički  rad, 
paralelno  zanimanju  za  zen  meditaciju,  politički 
aktivizam  i seksualnu  emancipaciju.  Fluksus  umjetnik 
Henry  Flynt,  tvorac  termina  umjetnost  koncepta 
razvija  specifični  pristup  matematici.  Po  njemu  je 
umjetnost  koncepta  varijanta  fluksusa  u kojoj  su 
koncepti  materijal  umjetničkog  rada.  Budući  da  su 
koncepti  tijesno  povezani  s jezikom  i matematikom, 
umjetnost  koncepta  jc  povezana  s jezikom  i ma- 
tematikom, odnosno  jezik  i matematika  je  stvaraju.  U 
minimalnoj  i postminimalnoj  umjetnosti  postoji  interes 


za  matematiku  (geometrijske  forme,  modularne 
strukture,  sheme  rastera,  serijalni  modeli  i sistematični 
rad).  Minimalna  i postminimalna  umjetnost  nisu 
zainteresirane  za  matematiku  kao  znanost  nego  koriste 
znanja  koja  pripadaju  općoj  kulturi  modernog  čovjeka. 
Sol  LeWitt  je  pisao:  “Ako  su  upotrijebljene  riječi,  a 
proizlaze  iz  ideja  o umjetnosti,  one  su  umjetnost,  a ne 
literatura;  brojevi  nisu  matematika”.  U minimalnoj  i 
postminimalnoj  umjetnosti  matematičkim  modelima 
se  pristupa:  (1)  kao  jednostavnim  osnovnim  struk- 
turalnim shemama  koje  su  likovno,  ekspresivno  i 
semantički  neutralne  (neekspresivne),  (2)  kao  pri- 
mitivnoj gramatici  na  osnovi  koje  se  stvaraju  pravilni, 
simetrični,  modularni  i monotoni  vizualni  izrazi,  i (3) 
kao  konceptima  koji  su  nadređeni  vizualnom, 
predmetnom  i prostornom  poretku.  Razvoj  postmini- 
malne  prema  konceptualnoj  umjetnosti  ukazao  je  na 
upotrebu  matematičkih  pojmova  i shema  kao  izvora 
paradoksa  na  relaciji  vizualno-konceptualno.  Douglas 
Huebler  je  koristio  paradokse  nacrtne  geometrije  po- 
kazujući da  je  crtež  točke  na  površini  papira  isto- 
vremeno i moguća  projekcija  točke  koja  se  nalazi 
milijun  milja  iza  ravnine  crteža,  jedan  inč  ili  je  na 
samoj  površini  crteža.  Konceptualnoj  umjetnosti 
svojstvena  su  tri  pristupa  matematici  kao  znanstvenoj 
disciplini:  (1)  primjena  matematike  u analizi 
umjetnosti,  tj.  uvođenje  matematičkih  formalnih 
metoda  (matematička  logika,  teorija  skupova)  kao 
umjetnih  jezika  za  analizu  pravila  i postupaka 
generiranja  i transformiranja  vizualnih  i konceptualnih 
struktura  (Mel  Bochner,  Grupa  143 , Goran  Đorđević), 
(2)  prezentacija  matematike  kao  matematike  (znan- 
stvene discipline)  u svijetu  umjetnosti  - francuski 
konceptualni  umjetnik  Bernard  Venet  je  u svijetu 
umjetnosti  izlagao  matematičke  teorije  onako  kako 
se  one  izlažu  u svijetu  matematike,  pretvarajući 
matematiku  kao  znanstvenu  disciplinu  u ready-made 
objekt  umjetničkog  djelovanja,  i (3)  Joscph  Kosuth 
je  konceptualnu  umjetnost  definirao  kao  analitičku 
disciplinu,  što  znači  da  su  umjetnička  djela  (ili 
umjetničke  propozicije)  formalne  posljedice  definicija 
umjetnosti,  na  isti  način  kao  što  su  matematičke  teorije 
formalne  posljedice  definicija,  aksioma  i matematičkih 
teorema  (“U  ovom  kontekstu  umjetnost  ima  sličnosti 
s logikom,  matematikom,  kao  i znanošću  uopće.”) 

U postmodemoj  umjetnosti  (neo  geo,  postmodema 
kompjutorska  umjetnost,  umjetnost  fraktala)  ma- 
tematika se  očituje  kao  jedna  od  postojećih  slika 
(oblika  prikazivanja)  koju  postmodema  umjetnost 
prikazuje  prikazujući  svoj  umjetni  i simulakrumski 
svijet.  Neo  geo  slikarstvo  je  nastalo  prikazivanjem 
geometrijske  umjetnosti  modernizma  i povijesnih 
primjera  geometrije  u umjetnosti,  dizajnu  i arhitekturi. 

U kompjutorskoj  umjetnosti  podjednako  se  lako  i brzo 
obrađuju  (generiraju,  transformiraju)  geometrijske 
artificijelne  kompjutorski  nastale  slike,  kao  i različite 
mimetičke  slike  (fotografije)  unijete  u kompjutor 
skenerom.  Za  kompjutor  su  i geometrijska  i mimetička 
foto  slika  skup  digitalnih  znakova  koji  se  obrađuju. 
Fraktali  su  nepravilni  geometrijski  oblici.  Fraktalna 
geometrija  je  nova  matematička  deskriptivna  dis- 
ciplina koja  se  bavi  opisivanjem  i modeliranjem 
složenih,  dinamičkih  transformacijskih  i nepravilnih 
sistema  i pojava.  Fraktalni  oblici  su  nepravilni  oblici 
koji  nisu  ni  organski  ni  geometrijski  u euklidskom 
smislu  nego  složeni,  fragmentarni,  modularni  i 
granajući.  Fraktalni  oblici  nastaju  kompjutorskim 
vizualizacijama,  animacijom  i video  prezentacijom. 
Umjetnost  fraktala  je  primjena  principa  ffaktalne 
geometrije  na  istraživanje  vizualnog  oblikovanja. 

LITERATURA:  Aup3,  Bannl,  Bens  I , Dab  1 , Dcn20,  Den26,  Den  1 02, 
Etntnl,  Geoml,  Hnl,  JaD,  Ke1e3,  Lawl,  Lipp9,  Lnl,  Mandl, 
Markn  1 , Pac2,  PogS,  Pon3,  Postmodeme  1 , Reichha  1 , Rotz  1 , Šimić2 

Materija.  Materija  i energija  su,  s materijalističkog 
stajališta,  osnovni  oblici  postojanja  svijeta.  U likovnim 
umjetnostima  materijom  se  naziva  materijal  koji  se 
pikturalno,  skulpturalno  ili  grafički  oblikuje.  U 
semiotičkoj  teoriji  umjetnosti  likovni  znak  je  definiran 
kao  odnos  označenog  (pojma)  i označitelja  (likovnog 
materijalnog  nosioca  znaka).  U enformelu  je  postojala 
idealistička  tendencija  da  se  materijal  koji  je  u 
pojavnom  svijetu  dat  kao  uobličena  materija  reducira 
do  amorfne  ili  elementarne  predoblikovne  materije. 
Apstraktnom  ekspresionizmu  i enformelu  svojstven 
je  stav  da  se  redukcijom  ikoničkih  i aluzivnih  znakova 
na  gestualne  prazne  ili  grafičke  znakove  postiže  sama 
materija  slikarstva.  U procesualnoj  umjetnosti  um- 
jetnici nisu  radili  s predmetima  nego  stanjima  materije 
i energije,  odnosno,  s transformacijama  materije  u 
energiju  i energije  u materiju.  Na  primjer,  izgaranjem 
materijala  oslobađa  se  energija,  djelovanjem  svjetla 
na  fotopapir  dolazi  do  preobrazbe  svjetlosne  energije 
u specifično  fotokemijsko  stanje  materije.  U post- 
strukturalizmu  i postmodemističkoj  umjetnosti  iznosi 
se  teza  da  se  materija  uvijek  pojavljuje  uobličena  kao 
znak  i da  se  percepcijom  prima  samo  ono  stoje  efekt 
značenja.  Put  prema  čistoj  materiji  (ili  označitelju)  za 
postmodemističku  umjetnost  nije  u redukciji  likovne 
forme  na  čistu  materijalnost  nego  u masovnoj  pro- 
izvodnji jednakovrijednih  predmeta,  koji  svojom 
količinom,  uniformnošću  i ponavljanjem  ponovljene 
kvalitete  materije  oduzimaju  značenje  svakom 
pojedinačnom  objektu  i time  posredno  ukazuju  na 
samu  materiju  koja  se  krije  u znaku,  tj.  ukazuje  na 
označitelj.  Materijalistička  teorija  slikarstva  (semio- 


logija  slikarstva)  polazi  od  toga  daje  svaki,  pa  i likovni 
znak  definiran  označiteljem,  tj.  prodorom  označitelja 
(materije)  u označeno  (pojam,  predodžbu,  zamisao) 
koje  se  prikazuje  slikom.  Materijalistička  teorija 
slikarstva  pokazuje  kako  se  specifična  likovna  materija 
(boja,  tekstura,  podloga)  preobražava  u značenje  i kako 
značenja  slike  ovise  o uspostavljenom  materijalnom 
poretku.  Materijalistička  semiologija  slikarstva  pro- 
matra sliku  kao  materijalnu  činjenicu  koja  nastaje  iz 
preobrazbe  materije  u formu  i forme  u znak,  a znaka 
u kulturološki  vrijedan  kod  i društvenu  vrijednost. 

LITERATURA:  Den27,  Gattl,  LipplO,  Newl,  Posle  1,  Rotl,  Rot6, 
Rot8 

Mazdaizam.  Mazdaizam  je  stvorio  poljsko-američki 
tipograf  Otoman  Hanish  povezujući  budizam,  rano 
kršćanstvo  i perzijski  zoroastrizam  u novo  mističko 
učenje.  Mazdaizam  se  vezuje  za  mitskog  učitelja 
Zarathustru  (ili  Zoroaster).  Mazdaistički  principi 
pročišćenja  i regeneracije  su  realizirani  kroz  me- 
ditativne vježbe  i asketski  način  života.  Hanishovo 
učenje  je  bilo  karakteristično  za  rano  razdoblje 
Bauhciusa  ( 1 9 19.- 1 92 1 .)  posredovanjem  pedagoškog 
i umjetničkog  rada  Johannesa  Ittena.  Itten  je  u 
mazdaističkom  periodu  nosio  svećeničku  odjeću, 
brijao  glavu  i provodio  stroge  meditativne  vježbe. 
Pedagoški  proces  u vizualnom  oblikovanju  je  pri- 
lagodio mističkom  učenju.  Itten  je  posjetio  maz- 
daistički kongres  u Leipzigu.  Njegov  pokušaj  uvo- 
đenja mazdaističkih  principa  u nastavu  i organizaciju 
Bauhausa  doveo  je  do  krize  koja  se  odrazila  u po- 
djelama i sukobima  među  profesorima  i studentima. 
Oskar  Schlemmer  je  posredovao  između  Ittenovog 
mazdaizma  i Gropiusovog  tehnicizma,  ali  je  Itten 
napustio  Bauhaus  1922. 

LITERATURA:  Bauh  1 5,  Bay  I , Beli8,  Beli9.  Itt  1 , Schlel , Tu3,  Win  I 

Mazohizam.  Mazohizam  je  psihijatrijski  termin  koji 
označuje  devijantne  oblike  postizanja  seksualnog 
zadovoljstva  samo-nanošenjem  bola  ili  uživanjem  u 
bolu  koji  nanosi  druga  osoba.  Srodan  mu  je  termin 
sadomazohizam  koji  označuje  uživanje  u istovre- 
menom doživljaju  bola  i nanošenju  bola  drugoj  osobi. 
Mazohizam  je  jedna  od  karakteristika  ekspresio- 
nističkog body  arta  zasnovanog  na  samopovređivanju 
i samokažnjavanju.  U teoriji  i kritici  body  arta 
mazohističkim  se  nazivaju  autodestruktivne  tjelesne 
radnje  bez  obzira  da  li  im  je  cilj  seksualni  doživljaj, 
rušenje  tabua,  provokacija,  ekshibicionizam  ili  is- 
pitivanje granica  izdržljivosti  vlastitog  tijela.  Ma- 
zohisički  karakter  imaju  hepeninzi  i performansi 
akcionista  Giinthera  Brusa,  Otta  Muhla,  Hermanna 
Nitscha,  kao  i radovi  Marine  Abramović  iz  70-ih 

godina,  Ulaya,  Salomea,  Chrisa  Burdena,  Gine  Pane, 
Bena  d>Armagnaca,  Petra  Štembere,  Jana  Mlčocha. 
Gunther  Brus  i Gina  Pane  rezali  su  se  žiletima,  Marina 
Abramović  je  istraživala  i iskušavala  granice  iz- 
držljivosti  ljudskog  tijela  i granice  bola,  Ulay  je  padao 
na  gomilu  razbijenog  stakla,  a Petr  Štembera  i Jan 
Mlčoch  su  izlaganjem  tijela  bolu  alegorizirali  nemoć 
i užas  istočnoeuropskog  Čovjeka  u epohi  totalitarizma. 

LITERATURA:  Abr4,  Alfi , Bado3,  Casc  1 , Cla5,  Gr425,  Isal , Jon  1 , 
Jon2,  Lippl2,  Murr2,  Phl,  Ph2,  Ph3,  Sa  l,  Srp4,  Veri 

Meandar.  Meandar  je  plošna  ritmična  (zasnovana  na 
ponavljanju,  monotonosti)  forma  koju  je  kao 
karakteristični  slikarski  znak  uspostavio  slikar  Julije 
Knifer.  Knifer  je  tijekom  50-ih  izveo  redukciju 
slikarskog  prizora  na  geometrijsku  kompoziciju  i 
geometrijske  kompozicije  na  pro-kubističku  plošnu 
formu,  a te  forme  na  invarijantni  znak  meandra.  Od 
1959.-1960.  s minimalnim  promjenama  varira  znak 
meandra  tijekom  sljedećih  40  godina.  Knifer  je 
uspostavljanje  meandra  i zasnivanje  slikarske  prakse 
na  tom  znaku  uspostavio  u određenom  trenutku 
europske  i američke  modeme  umjetnosti,  a to  je 
trenutak  uspostavljanja  imanentne  kritike  i dekon- 
stmkcije  estetsko-slikarskog  visokomodemističkog 
formalizma  u umjetnosti  poslije  enformela  (Manzo- 
nijeve  akromije),  novom  realizmu  (Kleinove  plave 
monokromije),  kasnom  apstraktnom  ekspresionizmu 
(Ad  Reinhardt)  i neodadi  (Rauschenbergove  bijele 
slike  i Johnsovc  slike  s brojevima).  Kniferova  namjera 
je  bila  stvaranje  anti-slike,  a u tom  vremenu  je  zamisao 
anti-djela  bila  prisutna  u teatru  (Ionesco,  Beckett), 
filmu  (Godard,  Warhol),  prozi  (francuski  novi  roman, 
Federman).  Zamisli  anti-umjetnosti  su  bile  ijedna  od 
velikih,  premda  tada  marginalnih,  tema  i problema 
hrvatske  umjetnosti  60-ih:  u slikarstvu  (Jevšovar, 
Vaništa,  Kristl,  Gattin,  Feller),  u prozi  i poeziji  (Vlado 
Kristl,  Josip  Sever,  Darko  Kolibaš),  u filmu  (Mihovil 
Pansini,  Tomislav  Gotovac),  u performansu  (Tomislav 
Gotovac).  Usporedba  Kniferovih  slika  i zapisa  po- 
kazuje lucidno  određivanje  statusa  anti-umjetnika  i 
anti-djela,  odnosno,  anti-slike.  U tom  smislu  on  je 
istaknuti  predstavnik  gorgonaškog  duha  i osjećaja  za 
apsurd,  prazninu,  monotonost  u kojem  su  stvarali  i 
Marijan  Jevšovar,  Josip  Vaništa,  Ivan  Kožarić  i Man- 
gelos.  Knifer  je  zamisao  anti-slike  opisao  na  sljedeći 
način:  “Cilj  mi  je  bio  stvoriti  neki  oblik  anti-slike  uz 
minimalna  sredstva,  s krajnjim  kontrastima  da  bih 
dobio  monotoni  ritam  i to  iz  razloga  što  smatram  da 
je  najjednostavniji  i najizražajniji  ritam  upravo  mo- 
notonija.” Proces  njegovog  rada  se  odvijao  bez 
oscilacija,  a evolucija  se  kretala  u smjeru  potpunog 
nestajanja  prikazi vačke  slike  ( imago ) kao  reprezen- 


tacije ili  ekspresije.  Slikanje  je  za  njega  bilo  proces 
indeksiranja  i utvrđivanja  činjenica  djelovanja  i po- 
našanja umjetnika  u odnosu  na  plohu.  U Kniferovim 
radovima  postoje  dva  suprotstavljena  minimuma  i 
maksimuma:  bijelo  i crno.  Njegov  rad  je  vodio 
istraživanju  graničnih  situacija  odnosa  i funkcija  slikar- 
podloga-površina.  Kniferov  rad  se  od  kraja  50-ih  u 
fenomenološkom  smislu  malo  mijenjao,  forma  me- 
andra je  opstojala,  povremeno  je  istupao  iz  uobiča- 
jenog formata  slike  radeći:  ugaonu  sliku  (Meandar  u 
kutu,  1 96 1 .),  veliku  sliku  na  platnu  koja  je  izvođena  u 
kamenolomu  kao  svojevrsna  makroprostorna 
intervencija  (Tiibingen,  1975.),  zatim  zidne  slike  na 
ulici  ili  u arhitektonskim  prostorima  (80-e)  i crteže  s 
nanosima  grafita  (od  60-ih  do  kasnih  90-ih).  Kniferov 
rad  se  interpretativno  povezuje  s različitim  umjet- 
ničkim pojavama  nakon  60-e  godine.  Bio  je  uključen 
u projekte  grupe  Gorgona  sredinom  60-ih.  Takođerje 
povezan  s pokretom  Nove  tendencije  tijekom  60-ih  i 
ranih  70-ih,  premda  nikad  nije  bio  tipični  predstavnik 
neokonstruktivističkog  projekta.  U konceptualnoj 
umjetnosti  i analitičkom  ili  fundamentalnom  slikarstvu 
je  identificiran  kao  preteča  ili,  čak,  pionir-protagonist 
konceptualizacije  slike  i slikarskog  postupka.  U 
postmodemi  nastankom  pattern  slikarstva  njegovi 
radovi  se  tumače  kao  anticipacija  repetitivnosti 
pattema>  a nastankom  neo-geo  slikarstva  Kniferove 
velike  zidne  slike  su  tumačene  kao  primjeri  novog 
obrata  prema  hladnoj  apstrakciji  postmodeme  80-ih  i 
reakciji  na  arhitektonski  prostor. 

LITERATURA:  Denl9,  Dcn20,  Den22,  Den47,  Den55,  Den66, 
Den69,  Den74,  Den  1 02,  Den  105,  Dimn2,  Gatti2,  Kni  1 , Kni2,  Kni3, 
Ko$č8,  Kraul,  Makol,  Mako3,  Mifl,  Piql,  Šuvl03 

Mediala.  Vidi:  Fantastičko  slikarstvo,  Hepening, 
Integralno  slikarstvo,  Neoavangarda,  Otpad,  Post- 
nadrealizam,  Umjetničke  grupe 

Medij.  Medij  je:  ( 1 ) sredina  kroz  koju  se  prenosi  neko 
djelovanje  (zrak  je  medij  kroz  koji  se  prostire  svjetlo), 
tj.  medij  je  materija  koja  ispunjava  prostor,  (2)  medij 
je  tehničko  sredstvo  pomoću  kojeg  se  nešto  ostvaruje, 
prenosi  informacija,  izražava  subjekt,  prikazuje  svijet, 
tj.  medij  je  tehničko  sredstvo  realizacije  umjetničkog 
djela.  Umjetnički  medij  se  može  shvatiti:  (1)  kao 
artikulacija  alata  i materijala,  na  primjer,  slikarstvo 
nije  određeno  specifičnim  uređajem  za  stvaranje 
umjetnosti  nego  upotrebom  različitih  slikarskih  alata 
(kistova,  špahtla,  paleta)  i materijala  (boja,  platno, 
papir),  i (2)  kao  upotreba  određenog  tehničkog  sistema 
(aparata,  stroja),  tako  je  pojam  fotografije  neodvojiv 
od  fotografskog  aparata,  video  umjetnosti  od  video 
tehnike,  kompjutorske  umjetnosti  od  kompjutora. 

Nove  umjetničke  discipline  tipične  za  avangardu, 
neoavangardu  i postavangardu  su:  (1)  višemedijske, 
što  znači  da  ih  određuje  opći  estetički,  ideološki  ili 
konceptualni  model  mišljenja  o umjetnosti  i um- 
jetničkom djelu,  a medijska  realizacija  je  prepuštena 
tehničarima  koji  povezuju  različite  medije  da  bi  se 
ideja  realizirala  na  korektan  način,  (2)  a-medijske,  što 
znači  da  se  medij  shvaća  kao  pomoćno  sredstvo 
realizacije  ideje  umjetničkog  djela,  tj.  umjetničko  djelo 
može  biti  realizirano  različitim  medijima  ili  može  biti 
priopćeno  kao  ideja,  ili  (3)  zasnovane  oko  novih 
medija  i definirane  pojmom  tehničke  prirode  i mo- 
gućnosti upotrijebljenog  medija  (fotografija,  film, 
kompjutorska  umjetnost,  kompjutorske  mreže,  video 
umjetnost,  umjetnost  fotokopija,  holografija).  Kultura 
visokog  modernizma  i postmoderne  naziva  se 
medijska  kultura  ili  kultura  masovnih  medija  budući 
da  se  sistem  prijenosa  informacija  zasniva  na  medijima 
koji  djeluju  na  široku  publiku  (radio,  televizija,  film, 
knjige,  novine,  kompjutorske  mreže). 

Medij  je  osoba  koja  posreduje  u komunikaciji  između 
ljudi  i duhovnih  bića.  Medijem  se  naziva  osoba  koja 
slika  ili  zapisuje  tekst  u transu,  slijedeći  volju  i 
primajući  poruku  druge  osobe  ili  bića. 

LITERATURA:  Bori,  Bri2,  Buma  I,  Collil,  Davi4,  Den37,  Fotol, 
Gibsl, Git I, Glavu  1, Hansi,  Higg l,Lawsl, Lovci, Mano l.Mclul, 
Mclu2,  Mclu3,  Prošl,  Radov5 

Medijska  kultura.  Medijskom  kulturom  se  naziva 
svakodnevna  javna  i privatna  kultura  determinirana 
prikazima,  produktima  i efektima  masovne  komu- 
nikacije omogućene  visoko  razvijenom  komu- 
nikacijskom (mehaničkom,  elektronskom,  kompju- 
torskom) tehnologijom.  Medijska  kultura  se  vezuje 
za  razvoj  kapitalističkog  društva  i njegovih  sredstava 
za  proizvodnju,  razmjenu  i potrošnju  informacija. 
Masovna  medijska  kultura  se  razvija  u epohi  visoke 
modeme  i postmoderne  u kojoj  dolazi  do  konsti- 
tuiranja kulturalne  industrije  i preobrazbe  industrij- 
skog u informacijsko  društvo  tijekom  druge  polovine 
XX.  stoljeća.  Medijska  kultura  kao  masovna  kultura 
naziva  se  i popularnom  kulturom,  industrijom  zabave, 
industrijom  artikulacije  svakodnevnice. 

Medijsku  kulturu  čine  mediji  kao  što  su:  fotografija, 
film,  telefon,  visokonakladni  tisak  (novine,  časopisi, 
plakati,  knjige),  radio,  glazbena  industrija,  televizija, 
živi  medijski  komuniciram  spektakli,  satelitska 
komunikacija,  kompjutorska  multimedija,  interna- 
cionalne kompjutorske  mreže,  VR. 

LITERATURA:  Buma  1 , Burgin4,  Bui^inć,  Hans  I , Hayw  I , Jam  1 0, 
Mano  1 , Mclu  1 , Mclu2,  Mclu3,  Sup  I , Žiž  1 5,  Žiž  1 6,  Žiž28 

Meditacija.  Vidi:  Kontemplacija 


Međusloj.  Međusloj  je  konkretna  materijalna  površina 
koja  se  nalazi  između  dva  sloja  materijala  ili  boje, 
odnosno,  nevidljivi  materijalni  sloj  koji  se  može 
spoznati  konceptualno  i mentalnim  predočivanjem. 
Pojam  i fenomen  međusloja  je  razrađivao  analitički 
slikar  Gergelj  Urkom  u triptisima  iz  1977.  Srednja 
slika  triptiha  prikazuje  rezultat  slikarskog  procesa 
(završenu  sliku),  dok  lijeva  i desna  slika  triptiha 
ukazuju  na  pojedine  faze  (slojeve)  procesa  slikanja. 
Suština  Urkomove  slikarske  operacije  je  ukazivanje 
na  ulogu  središnjeg  međusloja.  On  se  može  vizualno 
percipirati  i mentalno  rekonstruirati  iz  odnosa  slika  u 
triptihu.  Za  Urkoma  međusloj  je  strukturalni  element 
(vizualna  i pikturalna  činjenica)  na  osnovi  kojeg  se 
faze  slikanja  konceptualno  i mentalno  povezuju  u 
cjelovitu  sliku.  Konceptualno  i mentalno  povezivanje 
slojeva  pojedinih  faza  slikanja  u strukturalnu  cjelinu 
omogućuje  refleksiju  o slici  i slikarstvu.  On  svoje  slike 
naziva  refleksivnim  slikama:  “Ja  pokušavam  osmisliti, 
a ne  naslikati  sliku.”  Konceptualna  umjetnica  Maja 
Savić  je  zamisao  međusloja  realizirala  u seriji 
fotografija  Između  (1979.),  koje  su  prikazivale  odnos 
njezinog  lica  i plasta  sijena  koji  se  nalazio  iza  nje  kao 
podloga.  Međusloj  se  u njezinom  radu  javlja  kao 
fizički  prazni  (prozirni)  prostor  između  površine  lica 
i površine  plasta  (ono  između  figure  i podloge)  i kao 
koncept  međuprostora  koji  se  može  konceptualno 
rekonstruirati  i mentalno  predočiti.  Zamisao  međusloja 
je  naglašena  fotografskim  postupkom:  (1)  liceje 
snimano  u krupnom  planu  iz  blizine,  (2)  slika  je 
izoštrena  na  fiktivnu  točku  između  glave  (figure)  i 
plasta  sijena  (podloge),  tako  da  su  i lice  i plast  sijena 
na  slici  zamućeni,  (3)  ono  između  na  što  je  izoštren 
aparat  se  ne  vidi  budući  daje  to  prazan  prostor. 

U kiparskim  i ambijentalnim  radovima  može  se 
pronaći  mnogo  primjera  korištenja  fenomena  me- 
đuprostora. Objekti  koji  stvaraju  optički  efekt  dubine, 
vibracije,  nastanka  obojene  strukture  na  osnovi 
prelamanja  svjetlosti  realizirani  su  dvoslojnim  ili 
troslojnim  prozirnim  površinama.  Granica  slojeva  jc 
mjesto  na  kojem  dolazi  do  prelamanja  svjetlosti  i time 
generiranja  optičkog  virtualnog  efekta.  Takav  rad  je 
Spirala  (1955.)  Jesusa  Raphaela  Sota.  David  Nez  je 
realizirao  dvoslojnu  strukturu  Stakla  i kuglice  ( 1 969.) 
tako  što  je  između  dva  stakla  prosuo  olovne  kuglice 
(sačmu),  čime  je  nastao  materijalni  odnos  stakla,  zraka 
i olovnih  kuglica.  Odnos  materijala  u Nezovom  radu 
doslovan  je  i tautološki,  budući  daje  staklo  dano  kao 
staklo  i potom  dovedeno  u odnos  prema  olovnim 
kuglicama  kao  kuglicama.  Era  Milivojević  je  realizirao 
rad  sa  staklom  i marmeladom,  tako  što  je  marmeladom 
mazao  staklo  i preko  namaza  stavljao  drugo  staklo. 
Ovim  postupkom  izgradio  je  višeslojnu  strukturu 

sendviča  stakla  i marmelade.  Njegov  je  cilj  bio 
stvaranje  ekspresivne  situacije  paradoksalnog  odnosa 
materijala  koji  se  obično  ne  dovode  u međusobnu 
vezu.  Tu  se  očituje  i karakteristični  odnos  tvrdog 
materijala  stakla  i meke,  gotovo  tekuće  razmazive 
materije  (međusloja)  kao  što  je  marmelada.  Miijana 
Đorđević  je  u radu  Prijelaz faze  06.  u 07  28.  04. 1 993. 
Kizi  Radoviću  između  dva  polukružna  komada  stakla 
stavila  bitumensku  foliju.  Konstruirani  (složeni)  objekt 
je  pričvršćen  na  zid,  a grafitnom  olovkom  je  nacrtan 
polukrug  koji  je  objektni  polukrug  dopunio  do  punog 
kruga.  Odnos  stakla  i bitumena  ostvaruje  materijalno- 
optički  efekt  zrcalnog  principa.  Prozirno  staklo  zbog 
bitumenskog  međusloja  postaje  cmo  ogledalo,  a crno 
ogledalo  je  jedan  od  arhetipova,  kao  stoje  to  i cjelina 
zidne  strukture  koja  predstavlja  stanje  mjesečeve 
mijene  na  dan  izlaganja  rada. 

LITERATURA:  Argl3,  Bih6,  Ccla5,  Mussl,  Savi,  Savio  1,  Su$2, 
Šuv58,  Urkl,  Urk2,  Zab4 

Megakultura.  Megakultura  je  složena  dijakronijska 
i sinkronijska  povezanost  društvenih  procesa, 
institucija,  svijeta  umjetnosti,  oblika  ponašanja  i 
političkog  organiziranja,  značenja  i vrijednosti  koje 
određuju  civilizacijsku  epohu.  Megakulturom  se 
nazivaju  formacije  kulture  antike,  srednjeg  vijeka, 
renesanse  i humanizma,  modema  i postmodema. 
Megakultura  nije  homogena  kontekstualna  cjelina,  ona 
ima  odlike  složene  društvene  kompozicije  koju 
određuju:  (1)  oblici  proizvodnje,  (2)  oblici  razmjene 
i potrošnje,  (3)  globalni  projekt  zasnivanja  društva, 
kulture  i umjetnosti,  i (4)  oblici  izražavanja  i pri- 
kazivanja značenja,  vrijednosti  i uvjerenja.  Moder- 
nističku megakulturu  karakterizira  industrijska 
proizvodnja,  direktna  i indirektna  novčana  razmjena 
proizvoda,  projekt  progresivnog  permanentnog  teh- 
ničkog i društvenog  napretka,  odbacivanje  prika- 
zivanja u ime  izražavanja  subjektivnosti  i razvoj 
formalističke  apstrakcije.  Postmodemističku  mega- 
kulturu karakterizira  posttehnološko  informacijsko 
društvo  zasnovano  na  obradi  podataka  i vrijednosti, 
posredna,  na  vrijednosnim  papirima  i informacijama 
zasnovana  razmjena,  svijest  o dovršenosti  povijesti  i 
glorificiranje  sadašnjosti  kao  semantičke  zrcalne 
prisutnosti  prošlosti  i budućnosti,  odnosno  prakti- 
ciranje  simulacionističke  estetike  koja  se  zasniva  na 
prikazivanju,  premještanju  i transformiranju  povijes- 
nih i aktualnih  prikaza,  naracija  i simbola. 

LITERATURA:  Fal,  Hegl,  Hop6,  Or3,  Or6,  Postmol,  Postmo2. 
Postmo3,  Postmol,  Postmo5,  Postmo6,  Postmodemizaml,  Rat4, 
Savić5,  Suvl,  Wcltl 

Meka  skulptura.  Meka  skulptura  je  naziv  za  kiparska 
djela  siromašne  i antiform  umjetnosti  izrađena  od 


tkanina,  papira,  mekih  otpadaka  i plastičnih  materijala. 
Meka  skulptura  pokazuje  svoju  mekoću  i nestabilnost 
vizualnog  Gestalta  čime  se  suprotstavlja  tradicionalnoj 
tvrdoći  kiparskog  materijala  (kamen,  bronca,  čelik)  i 
jasno  određenom  i vidljivom  Gestaltu  primarnih 
geometrijskih  oblika  minimalne  umjetnosti.  Meka 
skulptura  ima  masu,  ali  se  ugiba,  izmiče  dodiru  i remeti 
odnos  prema  obliku.  Ona  se  udaljava  od  tradicionalnih 
vrijednosti  zapadne  skulpture,  bliža  je  ready-madeu  i 
dizajniranim  artefaktima  nego  modeliranim,  klesanim 
ili  odlivenim  djelima.  Zamisli  meke  skulpture  su 
anticipirane  u popartističkim  plastičnim  skulpturama 
Claesa  Oldenburga  izrađenim  od  meke  plastike  Meki 
prekidač  za  svjetlo  ( 1 964.)  i Kada  za  kupanje  ( 1 966.). 
Budući  da  su  skulpture  izrađene  od  meke  plastike, 
naborane  su  i rasplinute.  Njihov  izgled  je  humoma  i 
ironična  interpretacija  pravilnog  oblika  industrijskog 
proizvoda  masovne  potrošnje.  U Oldenburgovim 
skulpturama  preciznost  utilitarnog  industrijskog 
dizajna  postaje  sredstvo  provokacije  i šoka.  Serija 
instalacija  Roberta  Morrisa  Tkanine  (1968.)  koristi 
industrijske  otpatke  filca  koji  se  izlažu  kao  gomila  na 
podu  ili  vise  sa  zida  zauzimajući  položaje  koji  su 
posljedica  djelovanja  sile  teže  i elastičnosti  materijala 
tkanine.  Za  razliku  od  američkih  autora  koji  rade  s 
formalnim  aspektima  materijala  i destrukcijom  čvrstih 
kiparskih  materijala,  stabilnih  Gestalta  i tvrdih  rubova, 
europski  umjetnici  koriste  meke  materijale  kao  povod 
za  izazivanje  simboličkih,  metaforičnih  i fikcionalnih 
senzacija.  Njemački  kipar  Joseph  Beuys  je  od  1965. 
do  1983.  radio  s različitim  mekim  materijalima  (filc, 
med,  maslac  i otpadne  masnoće)  da  bi  prostornom 
instalacijom  izazvao  arhetipski  simbolički  osjećaj 
mekoće,  topline  i truljenja.  Meki  materijal  je  simbol 
međustanja  između  čvrstoće  kristala  i nematerijalnosti 
(fluidnosti,  protoka,  zračenja)  energije.  Medijalna 
situacija  izlaganja  mekih  materijala,  tj.  amorfne 
materije  ili  materije  u primarnom  obliku  ukazuje  na 
Beuysovo  alegorijsko  bavljenje  procesima  trans- 
formacije kozmičke  materije.  Engleski  kipar  Barry 
Flanagan  je  krajem  60-ih  radio  instalacije  od  platna  i 
konopa  formirajući  fantastičke  i humome  prostore. 
Karakterističan  primjer  je  instalacija  napravljena  od 
platnenih  vreća  ispunjenih  pijeskom  i nabacanih  na 
gomilu.  Duguljaste  platnene  vreće  nabacane  jedne 
preko  drugih  su  hrpa,  a nisu  gomila  kako  bi  to  pijesak 
u njima  mogao  biti.  Grupa  OHO  je  tijekom  1969. 
godine  realizirala  seriju  radova  s mekim  materijalima. 
Oni  prethode  proccsualnim  radovima  u prirodi  s 
energijama  (gravitacijom,  vatrom).  Karakteristični 
primjeri  anegdotskih  prostora  s izložbe  Pradjedovi 
su:  (1 ) Milenko  Matanović  je  realizirao  instalaciju  / 5 
rimskih  brežuljaka  od  vune,  alegorizirajući  rimski 

makro  pejzaž,  (2)  David  Ncz  je  pomoću  dugih 
pramenova  metalne  vune  ispunio  prostor  postavljajući 
ih  kao  niti  paučine,  a nastali  ambijent  je  nazvao 
Džungla , (3)  Andraž  Šalamun  je  realizirao  ambijent 
Šuma  modelirajući  sumu  od  mekih  jastuka  najčešće 
falusnih  oblika  nagovješćujući  erotizirani  prostor,  i 
(4)  Tomaž  Šalamun  je  realizirao  instalaciju  Sijeno  cigle 
kukuruzovina  suprotstavljajući  geometričnost  cigle  i 
amorfnost  oblika  gomile  sijena  i kukuruzovine.  Osim 
eksperimenata  s mekim  kiparskim  materijalima,  na 
prijelazu  60-ih  u 70  nastaju  i slike  s platnom  koje  nije 
napeto  na  okvir  nego  visi  na  zidu,  ostvarujući  određenu 
reljeftiost  i izlazeći  iz  pikturalne  plohe  u prostor.  Takve 
slike  su  reakcija  i na  idealne  modernističke  apstraktne 
pikturalne  plohe  i na  minimalistička,  vrlo  predmetna, 
uobličena  platna.  Karakteristični  radovi  su  slike  Bar- 
ryja  Flanagana  August  I (1969.)  i Reinera  Ruthen- 
becka  Mokro  platno  (1973.). 

LITERATURA:  Bcl.  Brej4,  Celal,  Cela2,  Cela9,  Ćela  10,  Com2, 
JohnI,  Ko73,  Morril,  Morri2,  Morri3,  Mom4,  Beu3,  Buc9,  Burg2, 
Denl03,  Mo£2,  Serrl,  Seyl,  Tis2,  Zab4 

Meki  Izraz.  Meki  izraz  je  u likovnim  umjetnostima 
zamisao  analogna  zamislima  mekog  pisma  i meke 
misli  u književnosti,  filozofiji  i teoriji  eklektičnog 
postmodemizma.  Ona  se  zasniva  na:  ( 1 ) poništavanju 
logoccntričnih  odnosa  (umjetničko  djelo  - subjekt, 
svijest  ili  duh),  odnosno,  ako  se  i ukazuje  na  misao/ 
duh  oni  se  tumače  kao  mimezisi  povijesnih  sub- 
jektivnosti , (2)  pluralnoj  koncepciji  hipoteze  subjekta, 
drugim  riječima,  u djelu  ne  postoji  jedan  glas  identiteta 
nego  mnoštvo  nekonzistentnih  različitih  glasova 
trenutne  indeksacije,  (3)  relativi-zacija  spolnog/rodnog 
identiteta  - preuzimanje  mekog  kao  ženskog  in- 
trospektivnog,  erotiziranog  i kao  subjektivnog  izraza 
koji  je  decentriran  u odnosu  na  velike  muške  me- 
tajezike  Zapada,  (4)  nadređenost  narativnog,  fik- 
cionalnog  i simboličkog  formalnom  i strukturalnom 
tekstu,  (5)  eklektično  kretanje  kroz  međusobno  ne- 
konzistentne  stilove,  žanrove,  pojave  i izraze  u po- 
vijesti umjetnosti,  (6)  upotreba  organskih,  mekih, 
neoštrih  i kao  subjektivnih  (ekspresivnih)  formi 
asocijativnog  potencijala,  i (7)  odbijanje  eksplicitnog 
autopoetičkog  stava  u ime  introspektivne  paraauto- 
biografske  naracije  koja  uvijek  ostaje  vanjska  i 
asimetrična  djelu. 

Umjetnost  mekog  izraza  stvarali  su,  između  ostalih, 
Frida  Kahlo,  Francesco  Clemente,  Sandro  Chia,  kao  i 
Andraž  Šalamun,  Nina  Ivančić,  Edita  Schubert. 

LITERATURA:  Ive2,  Den46,  Den50,  Den53,  Den54,  Dcn84,  Dcn95, 
Ko$Č3,  Medvl,  Medv2,  Medv3,  McdvlO,  Medvl3,  OIiv4,  01iv5, 
OIiv6, 01iv7,  Olivl  3,  Pley4,  Postmol,  Postmo2,  Postmo3,  Postmo4, 
PostmoS,  PostmodcrI,Stipl,  Vati,  We)lml 


Melankolija.  Melankolija  je  prema  psihoanalitičkoj 
teoriji:  (1)  u individualnom  smislu  svojstvena 
depresivnom  temperamentu  neurotika  koji  nastaje  iz 
žalosti  za  majčinskim  objektom,  (2)  u kolektivnom 
smislu  je  svojstvena  religijskoj  sumnji  (Julia  Kristeva 
je  zapisala  da  nema  ništa  tužnije  od  mrtvog  Boga), 
njoj  su  sklone  epohe  u kojima  se  odigravao  kolaps 
religijskih  i političkih  ideala  (u  vrijeme  krize  me- 
lankolija rasprostire  svoju  arheologiju,  proizvodi  svoje 
prikaze  i znanje),  i (3)  posebnost  ženske  melankolije 
se  izražava  kao  agresivnost  prema  samoj  sebi  i tu  je 
ključno  pitanje  uvjeta  pod  kojima  je  aktualni  kulturni 
i simbolički  poredak  ženama  prihvatljiv  na  takav  način 
da  one  pristaju  na  njega.  Melankolija  kao  para- 
digmatski model  postmodeme  epohe  je  postpovijesna 
tuga  odsutnog  smisla:  (a)  postmoderno  doba  je 
melankolično  doba  budući  daje  to  vrijeme  ne  samo 
poslije  smrti  Boga  (ničeanski  modernizam)  nego  i 
vrijeme  nakon  sloma  povijesne  i utopijske  nužnosti 
modernističkog  progresa,  (b)  postmoderno  doba 
karakterizira  spoznajni  raspad  individue  na  razlikujući 
biološki  organizam  i simbolički  subjekt,  a simbolički 
subjekt  postaje  legitimni  jezički  i semiotički  reprezent 
hipoteza  o čovjeku,  i (c)  smisao  postmodeme  epohe  i 
njena  beskrajna  tuga  koju  smjenjuju  kratkotrajne  poze 
spektakla  (analogije  radosti)  proizlazi  iz  njene 
institucionalne  jezičke  otuđenosti  koja  gradi  umjetni 
svijet  fantazmatske  i iluzionističke  realnosti  koja  više 
nije  proizvod  čovjeka  (kao  što  je  to  bilo  u modernizmu 
ili  Boga  kao  što  je  bilo  u srednjem  vijeku)  nego 
otuđenog  praznog  označiteljskog  rada  jezika. 

LITERATURA:  Bart20,  Bart22,  Benja4.  Denl6,  Gubel,  Kris9, 
KrislO,  Krisl  1,  Sont3,  Saont4 

Mentalne  konstrukcije.  Mentalne  konstrukcije  su 
umjetnički  radovi  (dijagrami,  serije  fotografija, 
tekstovi)  konceptualne  umjetnosti  koji:  (1)  formalno 
prikazuju  proces  mišljenja  (zamišljanja,  koncipiranja) 
vizualnog  umjetničkog  rada,  i (2)  određuju  mentalne 
predodžbe  i zamisli,  tj.  ukazuju  se  kao  osnova 
oblikovanja  misli.  Mentalne  konstrukcije  se  zasnivaju 
na  stavu  da  je  konceptualna  umjetnost  određena 
idejama  i da  su  one  njezin  predmet.  Unutrašnjim 
(mentalnim)  procesima  potrebni  su  vanjski  kriteriji,  a 
to  su  primame  vizualne  strukture  koje  prikazuju 
stupnjeve  razmišljanja  o vizualnom  obliku,  poretku 
ili  odnosima  prostornih  elemenata.  Zamisao  mentalnih 
konstrukcija  je  koncipirana  uspostavljanjem  odnosa 
vizualne  strukture  i mentalne  predodžbe  (slike) 
posredovanjem  geometrijskih  dijagrama  koji  otkrivaju 
pravila  uspostavljanja  odnosa.  Tipična  mentalna 
konstrukcija  je  struktura  deset  kosih  linija:  / //  ///  //// 
ili  1 11  111  1 1 1 1 ili  1 2 3 4 koja  simulira  mentalni 

proces  brojenja  razlažući  ga  na  niz  uzastopnih 
sekvenci  koje  prikazuju  postupak  zbrajanja.  Mentalne 
konstrukcije  su  osnova  analize  lingvističke  i se- 
miotičke  prirode  umjetnosti  koju  je  provodila  Grupa 
143  od  1975.  do  1980.  godine.  Mentalne  konstmkcije 
ukazuju  na  sintezu  konstruktivnih  metoda  vizualnog 
oblikovanja  svojstvenih  konstruktivizmu  i neokon- 
struktivizmu  s teorijskim  lingvističkim,  semiotiČkim 
i psihološkim  postupcima  interpretacije  mišljenja  o 
vizualnom  u konceptualnoj  umjetnosti. 

LITERATURA:  Šuv2,  Šuv3,  Šuv5,  Šuv6,  Šuv8,  Šuvll,  Šuvl2, 
$uvl3,  Šuvl6,  Šuvl8,  Witt2 

Mentalni  prostor.  Mentalni  prostor  je  zamisao 
umjetničkog  djela  koje  postoji  samo  kao  ideja,  koncept 
ili  mentalna  predodžba  prostora,  odnosno,  teorijskog 
umjetničkog  djela  koje  govori  o hipotetičkim  aps- 
traktnim (matematičkim),  mentalnim  (psihološkim)  i 
spiritualnim  (mističkim)  prostorima.  Zamisao 
mentalnog  prostora  uveli  su  i razradili  1978.-1980. 
konceptualni  umjetnici  Ncnad  Petrović,  Zoran 
Belić  W.  i Miško  Šuvaković,  istražujući  praktične  i 
teorijske  aspekte  transformacije  umjetničkog 
ambijenta.  Nenad  Petrović  je  razvio  teoriju  trans- 
formacije umjetnosti  kao  koncept  preobrazbe 
fenomenologije  ambijenta  (pojavnosti  i izgleda 
ambijenta)  u jezičku  i kontemplativnu  konstrukciju 
hipotetičkog  apstraktnog,  mentalnog  i duhovnog 
prostora.  Neformalna  teorijska  i istraživačka  in- 
stitucija Zajednica  za  istraživanje  prostora  (1982.- 
1987.  Zoran  Belić  W.,  Dubravka  Đurić,  Nenad 
Petrović,  Marko  Pogačnik,  Mirko  Radojičić,  Miško 
Šuvaković)  objavljivala  je  časopis  Mentalni  prostor 
koji  je  proistekao  iz  teorijskih  istraživanja  pojma 
prostora  u umjetnosti,  tj.  analize  i rasprave  teorije 
umjetnosti  i teorije  u umjetnosti. 

LITERATURA:  Beli  I , Beli2,  Beli3,  Beli5.  Beli7,  Beli8,  Belj9,  Beli  1 0, 
Bdil  I,  Beli  12,  Petrol,  Petro2,  Pctro3,  Pctro4,  PetroS,  Petroć,  Petro7. 
Petro8,  Šuv8,  ŠuvlO,  Šuvl  l,$uv21,  Šuv33,  Šuv34,  Šuv75 

Mentalno.  Mentalno  je:  ( I ) skup  bioloških  svojstava, 
sposobnosti  i djelatnosti  predočivanja  specifičan  za 
ljudski  organizam,  (2)  ljudska  urođena  ili  stečena 
sposobnost  pripisivanja  zamisli,  koncepata  i shema 
objektima  i pojavama  vanjskog  svijeta,  i (3)  mentalnim 
se  nazivaju  funkcionalne  (praktične,  smislene  i us- 
mjerene), stečene  ili  urođene  sposobnosti  prikazivanja, 
razumijevanja  i jezičkog  djelovanja.  Mentalnom 
predodžbom  ili  slikom  naziva  se  introspektivnim 
putem  dostupni  doživljaj  vizualnog  karaktera.  U teoriji 
se  mentalna  slika  tumači  kao  oblik  zamišljanja  i 
predočivanja  koji  prethodi  jeziku  ili  je  određena  vrsta 
privatnog  jezika  misli  (jezika  duha)  koji  tek  treba 


prevesti  u govorni,  pisani  ili  umjetnički  (vizualni, 
poetski,  zvučni)  jezik.  Mentalno  u konceptualnoj 
umjetnosti  je  estetički  i teorijski  stav  po  kojem:  (1) 
mentalne  predodžbe  prethode  umjetničkom  djelu  i 
uzrokuju  ga,  (2)  umjetničko  djelo  prikazuje  i ukazuje 
na  mentalne  predodžbe  umjetnika,  i (3)  umjetničko 
djelo  uzrokuje  mentalne  predodžbe  promatrača.  Može 
se  reći  da  svako  umjetničko  djelo  u procesu  recepcije 
postaje  mentalna  predodžba.  Ali  tek  neka  umjetnička 
djela  odnos  vizualnog  prikaza  i mentalne  predodžbe 
postavljaju  za  objekt  istraživanja  i izražavanja. 
Odnosima  vizualnih  prikaza  i mentalnih  predodžbi 
bavili  su  se  postminimalni  i konceptualni  umjetnici 
Mel  Bochner,  Sol  LeWitt,  Joseph  Kosuth,  Robert 
Barry,  Douglas  Huebler,  Grupa  Kod,  Grupa  (3,  Zoran 
Popovi ć,  Gergelj  Urkom,  Grupa  143. 

LITERATURA:  Conl,  Con2,  Con3.  Drctl,  Fodl,  Fod2,  Gibsl, 
Lcggl , Lipp4,  Lippl  90,  Miš7,  MiS8,  Miš9,  Popi,  Potrt6,  Šuv2,  Šuv8, 
Šuvll,Urkl 

Metafora.  Metafora  je  retorička  figura  u kojoj  je  jedan 
predmet  opisan  terminima  drugog.  Metaforaje  jezičko 
izražajno  sredstvo  prenošenja  značenja,  nedoslovne 
ili  neuobičajene  upotrebe  riječi.  Metaforaje  riječ  koja 
zamjenjuje  drugu  riječ  na  osnovi  sličnosti  ili  analogije 
njihovih  značenja.  Metafora  uz  doslovno  značenje 
riječi  uključuje  i dodatni  smisao  ili  višak  značenja. 
Ona  je  značenjski  višak  koji  nadilazi  doslovna  ili 
konvencionalna  značenja.  Sa  stajališta  Searleove 
teorije  govornih  činova  pojam  metafore  se  tiče  odnosa 
doslovnog  značenja  riječi  i rečenica,  s jedne  strane,  i 
govomikovog  ili  iskazanog  značenja,  s druge  strane. 
Značenje  pojedine  riječi  nije  samo  njezino  doslovno, 
uobičajeno  značenje  nego  i značenje  koje  joj  pridaje 
govorni  subjekt  svojim  namjerama  da  nešto  izrazi  ili 
iskaže.  Metafora  kao  sredstvo  prosuđivanja  i ko- 
municiranja misli  (I.  A.  Richards)  osnovna  je  govorna 
figura,  jer  jezik  nikada  nije  doslovni  govor  i jer  između 
jezika  (riječi  i rečenica)  i svijeta  ne  postoje  direktne 
uzročne  i materijalne  veze.  Odnosi  jezika  i svijeta  su 
konvencionalni,  analogni  ili  zasnovani  na  sličnosti. 
Analitički  filozof  Nelson  Goodman  je  pisao  da  je 
metafora  nova  (mlada)  činjenica,  a da  je  činjenica 
ostaijela  metafora,  tj.  metafora  koja  je  kodificirana  i 
prihvaćena  kao  doslovna  činjenica.  Ono  što  razlikuje 
metaforu  od  drugih  retoričkih  figura  i značenjskih 
mehanizama  je  korištenje  već  postojećih  doslovnih 
ili  konvencionalnih  termina  za  stvaranje  novog 
(nedoslovnog)  značenja.  Smisao  i funkcije  metafore 
bitni  su  za  razumijevanje  poezije,  proze,  filozofije  i 
znanosti.  Umjetničke  metafore  nisu  konvencijama 
utvrđene  nego  sadrže  neočekivane,  proizvoljne, 
slučajne  ili  nadahnute  upotrebe  riječi,  zamjene  riječi  i 

pomicanje  njihovih  značenja.  Kada  se  jednom  utvrde, 
definiraju  i interpretiraju,  filozofske  i znanstvene 
metafore  smatraju  se  kodificiranim,  utvrđenim  i 
doslovnim  značenjima.  U tom  smislu  Jacques  Derrida 
dekonstrukciju  tumači  kao  razotkrivanje  metaforičke 
strukture  u metafizičkim  tekstovima  zapadne 
filozofije. 

LITERATURA:  Bad5,  BoŽiČ9,  Eij3,  Lodgl,  Lodg2,  Meti,  Ricol. 
Šuv24 

Metajezik.  Metajezik  je  jezik  čiji  je  sadržaj:  (1) 
pojedinačni  prirodni  jezik,  (2)  artificijelni  jezik 
znanosti  i umjetnosti,  ili  (3)  opći  lingvistički, 
semiotički  i filozofski  pojam  jezika.  Prema  Ludwigu 
Wittgensteinu  svaki  jezik  ima  strukturu  o kojoj  se  tim 
jezikom  ne  može  govoriti,  ali  zato  postoji  drugi  jezik 
koji  se  bavi  strukturom  prvog  jezika,  a sam  ima  neku 
novu  strukturu.  Moguće  je  stvoriti  beskrajnu  hije- 
rarhiju jezika  o jeziku.  Prvostupanjski  jezik  je  jezik 
kojim  se  grupa  praktičara  koristi  u svakodnevnom 
životu  i radu  da  bi  međusobno  komunicirala, 
priopćivala  misli,  izražavala  želje,  uvjerenja  i namjere. 
Drugostupanjskim  jezikom  naziva  se  metajezik  koji 
govori  o prvostupanjskom  jeziku.  N-to  stupanjskim 
jezikom  naziva  se  metajezik  koji  govori  o hijerarhiji 
odnosa  prvostupanjskog  i drugih  metajezika. 
Metajezik  je  operativno  sredstvo  znanosti,  filozofije  i 
teorije  umjetnosti.  Umjetničko  djelo  i oblici  um- 
jetničkog izražavanja  su  prvostupanjski  jezici  (objekt 
proučavanja)  kritike,  teorije,  povijesti  i filozofije 
umjetnosti.  U formalnom  smislu:  (1 ) umjetničko  djelo, 
govor  i ponašanje  umjetnika  su  prvostupanjski  jezik 
umjetnosti,  (2)  jezik  kritike  koji  prati,  opisuje  i 
sudjeluje  u nastajanju  umjetnosti  je  drugostupanjski 
metajezik,  (3)  diskursi  povijesti  umjetnosti,  teorije 
umjetnosti  ili  specifičnih  disciplina  teorije  umjetnosti 
(sociologija  umjetnosti,  psihologija  umjetnosti, 
semiotika  umjetnosti)  su  trećestupanjski  ili  N-to 
stupanjski  mctajezici  budući  da  razmatraju  prvo- 
stupanjske  jezike  umjetnosti,  diskurse  kritike  i teorije 
umjetnosti  i (4)  diskursi  filozofije  i estetike  su  N-to 
stupanjski  metajezici  (metajezici  najvišeg  reda)  budući 
da  razmatraju  opća  pitanja  hijerarhije  jezika  um- 
jetnosti, diskursa  kritike  i teorije  umjetnosti  kao  i opća 
filozofska  pitanja  mišljenja  i pisanja  o umjetnosti.  U 
odnosu  na  svakodnevni  govor  i oblike  ponašanja  u 
društvu  jezici  umjetnosti  su  drugostupanjski,  budući 
da  percepciju,  stvaralačke  mogućnosti,  oblike  pri- 
kazivanja i izražavanja  ne  koriste  u prvostupanjskoj 
životnoj  komunikaciji  nego  kao  oblike  drugostu- 
panjske upotrebe  jezika  izražavanja  i prikazivanja  radi 
postizanja  umjetničkog  i estetskog  značenja  i vri- 
jednosti. Kada  se  promatra  slika  na  kojoj  je  naslikan 


portret  osobe,  ne  percipira  se  samo  osoba  (ne  kaže  se 
“Vidim  osobu  N.N.”)  nego  da  je  portret  umjetnička 
slika  (kaže  se  “Vidim  osobu  N.  N.  na  umjetničkoj 
slici’'). 

U strukturalističkoj  psihoanalitičkoj  teoriji  Jacquesa 
Lacana  zastupa  se  teza  “Nema  metajezika!”  jer  rad 
nesvjesnog  i subjekta  prodire  u svaki  jezik  pa  i u 
metajezik,  narušavajući  objektivnost  i egzaktnost 
znanosti  zasnovanih  na  metajezičkom  poretku. 
Poststrukturalistička  teorija  zasnovana  na  lacanovskoj 
psihoanalizi  u teorijski  govor  psihoanalize,  filozofije 
i teorije  umjetnosti  uvodi  ekonomiju  književnog 
govora  i primjere  iz  umjetnosti,  da  bi  pobudila  sumnju 

0 metajezičkom  poretku.  U teorijski  metajezik  uvode 
se  paradoksi,  nekonzistentnost,  subjektivnost  i 
djelovanje  nesvjesnog.  Lacanova  kritika  želi  pokazati 
da  ni  jedan  jezik  nije  privilegiran  i da  nema  ulogu 
objektivnog  kriterija  i zakona.  Dok  su  postavangarde 
(neodada,  fluksus,  postminimalna  umjetnost,  kon- 
ceptualna umjetnost)  težile  preobrazbi  umjetničke 
prakse  u metajezik  kojim  umjetnik  govori  (prikazuje, 
pokazuje,  teorijski  raspravlja)  o umjetnosti,  svijetu 
umjetnosti  i kulturi,  umjetnost  postmodeme  80-ih  i 
90-ih  ukazuje  na  relativnost  društveno  i kulturološki 
ozakonjenih  metajezika  u umjetnosti  i kulturi.  Želi  se 
pokazati  da  se  aspekti  metajezika  pojavljuju  u 
prvostupanjskoj  praksi,  ali  i da  prvostupanjska  praksa 
prodire  u tipični  N-to  stupanjski  metajezik  teorije 
umjetnosti,  filozofije  umjetnosti  i estetike. 

LITERATURA:  Artlall,  Blacl,  Devitl,  KrauslS,  Lac8,  Lodg2, 
Marti  l,  Mi§4,  Mi$7,  Šuv63,  Todo2,  Todo3,  Žiži 

Metamedij.  Metamediji  ili  postmediji  su,  po  Levu 
Manoviču,  kompjutorska  multimedija  i kompjutorske 
komunikacijske  mreže,  budući  da  nova  kompjutorska 
multimedija  upotrebljava  stare  medije  kao  svoj 
osnovni  materijal. 

U modernizmu,  pronalaskom  novih  mehaničkih  i 
elektronskih  medija  reprodukcije  (od  fotografskog 
svjetlosno-kemijskog  bilježenja  slike  i fonografskog 
bilježenja  zvuka  do  elektromagnetnog  sinkronog 
bilježenja  slike  i zvuka)  dolazi  do  akumuliranja 
medijskih  ili  tehničkih  zapisa  realnosti.  Ključni  interes 
modernizma,  kao  avangarde  starih  medija,  pronalazak 
je  novih  formi,  tj.  pronalaženje  različitih  načina  da  se 
humanizira  i objektivizira  potpuno  strana  slika  svijeta 
koju  pružaju  mehaničke  i elektronske  medijske 
tehnologije.  Avangarda  novih  medija  više  se  ne  bavi 
promatranjem  i prikazivanjem  vanjskog  svijeta  na  novi 
način  nego  je  usmjerena  novim  načinima  pristupanja 

1 korištenja  prethodno  medijski  akumuliranih 
podataka.  Metamedijska  umjetnost  i kultura  zasnivaju 
se  na  digitalnom  kompjutoru  kao  bitnoj  tehnologiji 

za  obradu  informacija  i zastupanje  ili  simulaciju  svih 
drugih  medija. 

Nova  avangarda  90-ih  bavi  se  novim  načinima  pri- 
stupanja i manipuliranja  informacijama.  Njene  tehnike 
su  hipcrmediji,  baze  podataka,  pretraživači,  uspo- 
ređivanja podataka,  obrada  slike,  vizualizacija  i 
simulacija.  Novi  informatički  radnik  ne  pristupa 
materijalnoj  realnosti  direktno  nego  koristi  medijske 
zapise  i zaokupljen  je  prethodno  akumuliranim 
zapisima  i prikazima,  odnosno,  mogućnostima  njihove 
transformacije.  Dolazi  do  potpune  nestabilnosti  i 
transfigurativnosti  u kojoj  se  instrumentarij  društvene 
borbe  provodi  unutar  politike,  znanosti  ili  organizacije 
svakodnevnice  na  način  simuliranog  i dizajniranog 
estetskog  iskustva.  Suvremeno  estetsko  iskustvo  nije 
autonomno  formulirano  kroz  umjetnost  nego  kroz 
javne  i masovne  medije  (kompjutor-nct-kompjutor) 
u kulturalnoj  proizvodnji,  razmjeni  i potrošnji  in- 
formacija. Mediji  i njihovi  efekti  su  otvoreno  kul- 
turalno okruženje  koje  softverskim  manipulacijama 
može  postati  bilo  što:  eko  sistem,  paradigma  znanosti, 
politička  atmosfera,  pornografski  objekt,  posebnost 
umjetnosti,  ali  i tvornica,  tržni  centar  i privatni  prostor 
za  proizvodnju,  razmjenu  i potrošnju  materijalnih 
efekata  simboličkih  (softvereskih)  manipulacija.  Riječ 
je  o potpunoj  neodređenosti  koju  Lev  ManoviČ  opisuje 
kao  stalno  umnožavanje  mogućnosti.  Mogućnost 
kreiranja  stabilnog  novog  jezika  također  je  subver- 
tirana  stalnim  uvođenjem  novih  tehnika.  Tako  novi 
mediji  ne  samo  da  nude  mnogo  više  opcija  nego  stari 
nego  nastavljaju  rasti  i šire  se  u vremenu.  U kulturi 
kojom  vlada  logika  mode,  to  je  zahtjev  za  stalnom 
inovacijom,  umjetnici  su  skloni  bez  prestanka 
prihvaćati  nove  raspoložive  opcije  i odbacivati  one 
koje  su  im  poznate.  Svake  godine,  svakog  mjeseca, 
svakog  dana  predstavljaju  se  novi  efekti  koji  istiskuju 
one  koji  su  ranije  dominirali  i tako  destabiliziraju 
svako  stabilno  očekivanje  koje  su  gledaoci  i potrošači 
mogli  razviti. 

Po  Manoviču  od  Novih  vizija,  Nove  tipografije,  Nove 
arhitekture  20-ih,  došlo  se  do  novih  medija  90-ih;  od 
čovjeka  s filmskom  kamerom  (Vcrtov)  do  korisnika 
opremljenog  pretraživačem,  programom  za  analizu 
slike,  programima  za  vizualizaciju;  od  filma,  teh- 
nologije gledanja,  došlo  se  do  kompjutora,  tehnologije 
memoriranja;  od  začudnosti  do  informatičkog  dizajna. 
Ukratko,  avangarda  postaje  softver.  Ovaj  iskaz  treba 
razumjeti  na  dva  načina.  Na  jednoj  strani,  softver 
kodificira  i naturalizira  oblike  stare  avangarde.  Na 
drugoj  strani,  novi  principi  softverskog  pristupa 
medijima  predstavljaju  novu  avangardu  metame- 
dijskog  društva.  Umjetnost  u epohi  metamedija, 
masovne  multimedijske  kompjutorske  tehnologije 


proizvodnje,  razmjene  i potrošnje,  postaje  vrsta  di- 
zajniranja kao  otganizacije  i kao  produkcije  nove  (arbi- 
trarne i artificijelne)  društvene  realnosti  (varijantnih 
sistema  predočavanja,  prisvajanja  i identifikacija). 
LITERATURA;  Hansi,  Mano  I 

Meta  proza.  Metaproza  je  književno  učeno  i post- 
povijesno  pisanje  koje  iscrpljuje  estetiku  modernizma 
ukrštajući  paradoksalne  obrasce  pisanja  ( ecriture ):  ( 1 ) 
visokomodemistički  autorefleksivni  pogled  na  po- 
stupak pisanja  - priče  Waltera  Abisha  iz  zbirke  99: 
Novo  značenje  formom  ready-madea  (citata  ili  dos- 
lovnog uvođenja  u književno  pismo  neknjiževnog 
pisanja  ili  efekata  pisanja)  i naglašenom  frag- 
mentamošću  ukazuje  se  na  autorefleksivnc  spe- 
cifikacije tragova  pisanja  koji  sebe  razotkrivaju/ 
pokazuju,  (2)  fragmentarno  teoretiziranje  ugrađeno  u 
narativni  tok  - Mario  Vergas  Llosa  prozni  tekst  Stalna 
orgija  razvija  u tri  dijela  (a)  povjerljivi  razgovor  s 
Flaubcrtovom  Emmom  Bovary,  (b)  kritičku  studiju  o 
nastanku  teksta  i (c)  navod  Flaubertovog  romana  dat 
u obliku  pitanja  i odgovora,  (3)  stilsku  i žargonsku 
simulaciju  modela  romana  (remake)  - Edgar  Laurence 
Doctorow  u Ragtimen  historizira  i mitski  kodira  epohu 
raggea , a John  Barth  u romanu  Trgovac  duhanom 
simulira  sočnost  ranog  engleskog  romana,  (4) 
međusobno  isključujuće  pripovjedačke  tokove  - John 
Fowles  u romanu  Žena  francuskog  poručnika  ili  John 
Barth  u noveli  Izgubljen  u kući  smijeha  sinkrono 
ekspliciraju  način  (metodu)  pripovijedanja,  i (5) 
narativni  diskontinuitet  se  razvija  u rasponu  od  prekida 
toka  priče  umetanjem  autorefleksivnih  fragmenata  ili 
dokumentarnog  materijala  do  razbijanja  uobičajenog 
topografskog  rasporeda  teksta  na  stranici  knjige 
(Raymond  Federman  u Dvostruko  ili  ništa).  Meta- 
proza razrađuje  paradokse  prikazivanja  koji  proizlaze 
iz  stava  da  je  povijest  povijest  diskursa.  Autore- 
fleksivni aspekti  sugeriraju  da  realističnost  naracije 
nije  izvedena  iz  realnosti  koju  prikazuje  nego  iz 
konvencija  koje  definiraju  smislenost  naracije  i fan- 
tazma koje  društvo  prihvaća  kao  aktualnu  i povijesnu 
realnost.  John  Barth  u romanima  Pisma  i Studijsko 
putovanje  gradi  polifonijski  tekstu  kojem  glavni  likovi 
i autor  govore  složenim  glasovima  i stilovima  kako  bi 
se  reducirao  autoritet  (centriranost)  pripovjedača. 
Odnos  proznog  teksta  i komentara  (navođenje 
literature,  objašnjenja  imena  i pojmova)  je  tako 
strukturiran  da  razara  kontinuitet  naracije  i naratora. 

LITERATURA:  Fed  l . Geyh  1 , Hutl , Hut2,  Lau  l , Lodg  1,  Mch  l , Wau  1 

Metaspiritualna  umjetnost.  Metaspiritualna  um- 
jetnost je  naziv  za  simbolička,  arhetipska,  narativna  i 
alegorijska  umjetnička  djela  (slike,  performanse. 

ambijente)  postavangarde  i postmodemizma,  koja 
nastaju  citiranjem,  kolažiranjem,  montažom  i 
simulacijom  tekstualnih  i slikovnih  tragova,  poruka, 
zamisli  i učenja  spiritualnih  (ezoteričnih,  mističkih) 
tradicija  Zapada  i Istoka.  Prefiks  meta  ukazuje  da  u 
doba  kasnog  modernizma  i rane  postmodeme  ne 
postoje  direktni  kontakti  s izvornim  duhovnim  uče- 
njima i mističkim  doživljajem  nego  daje  umjetničko 
djelo  jedna  od  drugostupanjskih  (meta)  interpretacija 
spiritualnog.  Umjetničko  djelo  ne  govori  samo  o 
spiritualnom  iskustvu  nego  i o simboličkim  povi- 
jestima tog  iskustva.  Kao  oblik  rada  u konceptualnoj 
umjetnosti  (mistički  i transcendentalni  konceptu- 
alizam),  metaspiritualna  umjetnost  se  bavi  autoref- 
leksivnim  načinima  realiziranja  i interpretiranja 
dematerijalizacije  umjetničkog  objekta.  Predstavnici 
su:  Joseph  Beuy$,  Robert  Barry,  lan  Wilson,  grupa 
OHO,  Grupa  Kod.  Metaspiritualna  umjetnost  kao 
oblik  rada  u land  artu,  horizontalnoj  plastici  i 
performanscu  ukazuje  na  simbolizacije  egzisten- 
cijalnih modela:  staništa,  hramova  i rituala.  Umjet- 
ničko djelo  je  model  ili  simulakrum  povijesnih  i 
civilizacijskih  primjera  likovnog,  arhitektonskog  i 
ritualnog  uobličivanja  duhovnosti  i života.  Pred- 
stavnici su:  Richard  Long,  Hamish  Fulton,  Michael 
Heizer,  Alice  Aycock,  Wolfgang  Laib,  Dani  Karavan, 
kao  i Zoran  Belić  W.,  Marko  Pogačnik.  U postmo- 
demističkom  slikarstvu  (transavangarda,  ncoeks- 
presionizam,  anakronizam)  slikarstvo  se  definira  kao 
vizualni  govor  (retorika,  citat,  kolaž,  montaža,  si- 
mulacija)  o slikarskim  modelima  prikazivanja  i 
izražavanja  simboličkih,  arhetipskih,  narativnih  i 
alegorijskih  tema  mističke  i ezoterijske  tradicije 
(alkemije,  magije,  kontemplativnih  tehnika).  Post- 
modemističko  metaspiritualno  slikarstvo  je  eklektički 
pokušaj  obnove,  ali  i parodiranja  i dekonstrukcije 
tradicije  spiritualnog  slikarstva  Zapada.  Predstavnici 
su:  Francesco  Clemente,  Sandro  Chia,  Enzo  Cucchi, 
Anselm  Kiefer,  Carlo  Maria  Mariani,  kao  i De  Stil 
Marković,  Željko  Kipke. 

LITERATURA:  Den76,  KusplO,  Šuvl  1 , Šuv38,  Šuv46 

Metateatar,  teorijski  teatar  i metaperformans, 
teorijski  performans.  Metateatrom  ili  teorijskim 
teatrom  i metaperformansom  ili  teorijskim  perfor- 
mansom nazivaju  se  izvođački  scenski  i izvanscenski 
umjetnički  događaji  čiji  cilj  nije  postizanje  izražajnog 
ili  reprezentacijskog  umjetničkog  ili  estetskog  efekta 
nego  i autorefleksivna,  pedagoška  ili  teorijska  rasprava 
prirode,  smisla  i koncepta  teatra  i performansa 
umjetničkim  izvođačkim  sredstvima. 

Autorefleksivni  teatarski  ili  performans  rad  pokazuje 
i prikazuje  kako  nastaje,  postoji  i djeluje  situacija, 


događaj  ili  predstava.  Upotrebom  tjelesnih  radnji, 
stvaranjem  bihevioralnih  situacija  i demonstriranjem 
narativnih  postupaka  autorefleksivni  rad  ne  prikazuje, 
ne  izražava  i ne  simbolizira  priču  (mit,  povijest, 
subjektivni  doživljaj)  nego  pokazuje  kako  se  u teatru 
upotrebljavaju  tjelesne  radnje,  omogućavaju  bihe- 
vioralne  situacije  i razvijaju  bihevioralnc  ili  govorne 
narativne  sheme.  Teorijski  karakter  metateatra  i 
metaperformansa  se  zasniva  na  izvođenju  teatarske 
ili  performans  predstave  kao  izvođačkog  mimezisa  i 
simulacije  teorijskih,  kulturalnih  i ideoloških  diskursa. 
Teatarski  ili  performans  rad  ne  zastupa  samo  određene 
teorijske  i ideološke  aspekte  nego  strukturom  oz- 
načavanja pokazuje  kako  događaj,  situacija  ili 
predstava  proizvode  prostor  za  teoriju  i ideologiju. 
Arthur  C.  Danto  je  ukazao  da  je  svako  umjetničko 
djelo  prvenstveno  vlastita  interpretacija,  a da  um- 
jetnička djela  XX.  stoljeća  teže  u što  većoj  mjeri  postati 
u teorijskom  smislu  interpretativna.  Kada  se  kaže  da 
umjetničko  djelo  (kazališna  predstava,  performans) 
postaje  interpretativno,  ukazuje  se  na  moć  izvođačkog 
umjetničkog  djela  (kazališne  predstave,  akcije 
performansa)  da  proizvede  teorijska  ukazivanja, 
značenja,  vrijednosti  i smisao  u onom  smislu  u kojem 
Duchampovi  ready-madei  prestaju  biti  svakodnevnim 
predmetima  i umjetnikovim  činom  (pre-označavanja, 
re-kodiranja,  premještanja  iz  konteksta  u kontekst) 
postaju  umjetničko  djelo,  iako  se  materijalno  nisu 
bitno  promijenili  (preoblikovali). 
Kasnomodemistički  i postmodemi  teatar  i performans 
(Richarda  Schcchnera,  Richarda  Foremana,  Robcrta 
Wilsona,  Johna  Cagea,  Josepha  Beuysa  preko  Jana 
Fabrea  do  Anthonyja  Howella,  Dragana  Živadinova, 
Emila  Hrvatina,  Sergeja  Gorana  Pristaša,  Jeromea 
Bela,  M&rtena  Sp&nberga,  TkH-aj)  postaje  diskurzivni 
stroj  proizvodnje  simultanih,  a različitih  interpre- 
tativnih  nivoa  determinacije  izvođenja:  (1)  situacije 
(naglašeni  prostorni,  ambijentalni  ili  ekološki,  a ne 
akcioni  karakter  scenske  realizacije),  (2)  događaja 
(naglašeni  akcioni  i bihevioralni  karakter  unutar 
kontinuuma  ili  ffagmentiranja  prostora  i vremena),  ili 
(3)  reprezentacije  (ambijentalni  i akcioni  karakter  su 
u funkciji  prikazivanja  i pripovijedanja,  zastupanja, 
stvarnih  ili  fikcionalnih  situacija  i događaja,  odnosno 
njihovih  diskursa).  Priznati  teatarskom  i performans 
umjetničkom  radu  legitimnost  teorijske  interpretacije 
znači  priznati  da  se  u umjetnosti  (teatra  i performansa) 
događaju  isti  procesi  uspostavljanja  produkcije, 
hermeneutičkih  krugova  interpretacije  ili  intertek- 
stualnog  međuodnosa  kao  i u diskursima  filozofije 
(estetike),  teorije  književnosti,  teorije  teatra  i tea- 
trologije ili  psihoanalize.  To  znači  pokazati  da  teorija 
nije  samo  znanje  koje  je  situirano  u verbalnom  govoru 

nego  i znanje  koje  se  situira  i desituira  (premješta, 
otklanja,  pomiče)  u svakoj  umjetničkoj  instituciji,  a 
time  i u samoj  njezinoj  sposobnosti  uspostavljanja  kao 
diskurzivne  prakse.  Ali,  treba  podsjetiti  i na  Lacanovu 
tezu  “Nema  metajezika!”  Ova  teza  je  suštinska  i za 
postavangardni  postmodemistički  teatar  i performans. 
Kada  se  u teorijskoj  psihoanalizi  tvrdi  da  “Nema 
metajezika!”  ne  negira  se  postojanje  primjera,  izraza  i 
uzoraka  metajezika  (produkcije  metajezika),  ali  se 
pokazuje  da  metajezici  nemaju  univerzalnu  zakono- 
mjernu i zakonodavnu  legitimnost  povlaštenog  jezika 

0 jeziku.  U proteorijski  metaizvođački  rad  teatarskog 
diskursa  upisuju  se  pojedinačnosti  (fragmentacije) 
tjelesnosti,  subjektivnosti,  slučaja,  paradoksa  ili 
kodova  teatarske  povijesti  (samobitnosti  teatra  kao 
predstave).  Postoji  kruženje  između  konstruiranja 
metajezika  o teatru  i iskoraka  u pojedinačnost  ne- 
ponovljivog slučaja  egzistencijalnog  izvođenja. 
Zapravo  materijalni  poredak  teatra  i performansa, 
njihova  označitcljska  strukturiranost,  pruža  otpor 
dominaciji  sigurnog  i legitimnog  znanja  kulture, 
zemljopisne  lokacije,  povijesnog  trenutka. 

LITERATURA:  Banc5,  Barbal,  Barba2,  Barba3,  Barba4,  Barba5, 
Biri  l , Biri3,  Caris  1 , Dan3,  Dan4,  Fort2,  Fou20,  Gold2,  Gold4,  Gold5, 
Groti,  Howl,Huxl,  Innl,  Kosi,  Leh2,Macal , Manrl,  Pav3,  Roosel, 
Rostl,  Schel,  Sche2,  Schc3,  Sche4,  ScheS,  Stul 

Metaumjetnost  Metaumjetnost  je  varijantni  širi  naziv 
za  konceptualnu  i analitičku  umjetnost.  Terminom 
metaumjetnost  naglašava  se  da  umjetničko  djelo,  tekst 
umjetnika  ili  umjetnički  čin  pokazuju,  prikazuju  ili 
govore  o prirodi  umjetnosti,  umjetničkom  radu,  svijetu 
umjetnosti  i kulturi.  Smisao  metaumjetnosti  nije 
postizanje  estetskog  ili  umjetničkog  doživljaja  i is- 
kustva nego  razumijevanje  i razjašnjavanje  prirode, 
koncepta  i jezika  umjetnosti.  Umjetničke  i estetske 
vrijednosti  su  u funkciji  spoznajnih  ciljeva  umjetnika 
analitičara.  Metaumjetnost  je  uvođenje  meta- vizualnih 
aspekata  prikazivanja  u slikarstvo  da  bi  se  slikom 
prikazalo  drugo  umjetničko  djelo  ili  način  prikazivanja 

1 izražavanja  u slikarstvu  (Jasper  Johns,  Support- 
Surface,  Tugo  Šušnik).  Francuski  slikari  pripadnici 
grupe  Support-Surface  su  simulirali  slikarsku  kom- 
poziciju, teksturu,  nanos  boje  i gestu  američkog 
apstraktnog  ekspresionizma  (Pollocka,  Nevvmana, 
Rothka).  Louis  Cane  je  pisao  da  u svojem  radu  razvija 
način  nanošenja  boje  koji  podsjeća  na  Pollockov  i 
Rothkov,  iz  čega  se  izvodi  zaključak  da  je  u jednom 
periodu  rada  pikturalno  spoznavao  Pollockov  i 
Rothkov  način  nanošenja  boje,  uspostavljajući 
mimetički  (prikazi  vački)  i metajezički  (interpretativni) 
odnos  između  vlastitog  slikarstva  i slikarstva  ame- 
ričkog ekspresionizma.  Metaumjetndst  je  realizacija 


teorijskih  objekata,  tj.  umjetničkih  djela  čiji  je  smisao 
pokazivanje,  prikazivanje,  problematiziranje  ili 
modeliranje  teorijskih  aspekata  umjetnosti  (rani 
Art&Languaget  Joseph  Kosuth,  Mel  Bochner,  Robert 
Barry,  Lawrcnce  Weincr).  Instalacije  Mela  Bochnera 
Aksiomi  indiferencije  (1971.-1973.)  su  umjetnički 
radovi  koji  pokazuju  teorijsku  tezu  da  su  prostorni 
odnosi  posljedice  logičkih  propozicija,  a ne  vizualne 
fenomenalnosti  (plastičnosti,  pikturalnosti).  Bochner 
je  na  podu  ljepljivom  trakom  markirao  kvadratnu 
konturu.  Na  traci  je  ispisao  jezičku  formulaciju  koja 
određuje  prostome  odnose  novčića  s konturom.  Na 
primjer,  na  jednoj  kvadratnoj  konturi  zapisao  je  svi 
su  izvan,  a na  susjednoj  svi  nisu  izvan.  Suglasno  zapisu 
postavio  je  novčiće  izvan  i unutar  konture.  Metaum- 
jetnost je  transformacija  stvaralačkog,  produktivnog 
ili  proizvodnog  rada  u teorijski  rad  umjetnika  (teoriju 
umjetnika),  tj.  umjetnik  postaje  neka  vrsta  teoretičara 
koji  tekstualnom  analizom  i raspravom  opisuje, 
objašnjava  i interpretira  prirodu  umjetnosti  (Joseph 
Kosuth,  Art&Language,  The  Society  for  Theoretical 
Art  and  Analyses,  kao  i Grupa  Kod , Grupa  ($,  Goran 
Trbuljak,  Braco  Dimitrijević,  Grupa  143,  Zajednica 
za  istraživanje  prostora).  Tekst  članova  grupe 
Art&Language  (Terryja  Atkinsona  i Michaela 
Baldwina)  De  Legibus  Naturae  (1971.)  metajezički 
je  esej  koji  raspravlja  o ontologiji  umjetnosti.  U odnosu 
na  umjetnička  djela  i svijet  umjetnosti  ukazuje  se  kao 
lingvistička  i filozofska  rasprava,  ali  izvedena  s 
pozicija,  uvjerenja  i gledišta  umjetnika. 

LITERATURA:  Albel,  Alil,  Artla9,  Bum2,  Goni,  Con2,  Con3, 
Corr2 , Harr22,  Meyl,  Mor5g6,  Moigl4,  Pipi, Pip2,  Prinzl,  Raml, 
Ram2,  Schlal,  Šuv5,  Šuv6,  Šuv8,  Šuv22,  Šuv27,  Šuv33,  Šuv34, 
Šuv63, Šuv65,  Šuv77 

Metonimija.  Metonimija  nastaje  kada  se  neki  pojam 
(predmet)  izražava  nekim  drugim  pojmom  (pred- 
metom) koji  je  s prethodnim  u prostornoj,  vremenskoj, 
vizualnoj  ili  uzročnoj  vezi.  Pojam  metonimije  je 
retoričko  književni  termin  koji  se  može  primijeniti  na 
raspravu  i analizu  likovnog  umjetničkog  djela  koje 
svoja  značenja  uspostavlja  na  prostornoj,  vremenskoj, 
vizualnoj  ili  uzročnoj  vezi  između  izgleda  djela  i onoga 
Što  pokazuje,  izražava  ili  označuje.  Fotografska, 
filmska  i video  umjetnička  djela  teže  doslovnom 
prikazivanju  snimljenog  objekta  (predmeta,  situacije, 
događaja)  i značenja  uspostavljaju  kao  metonimije, 
budući  da  između  objekta  prikazivanja  i snimke  postoji 
uzročni  lanac  uspostavljanja  i utvrđivanja  slike 
(svjetlosno  kemijski  u fotografiji  i filmu,  svjetlosno 
elektronski  u videu).  Kada  su  u pitanju  prikazivačka 
umjetnička  djela,  situacija  je  znatno  složenija.  Ona  se 
mogu  promatrati  i kao  metonimijska  i kao  metaforična 

Prikazivačka  djela  se  promatraju  kao  mctonimijska 
kada  se  odnos  likovnog  prikaza  i predmeta  koji  on 
prikazuje  prepoznaje  kao  uzročni  odnos,  a kao 
metaforička  kada  se  odnos  likovnog  prikaza  i pri- 
kazanog predmeta  prepoznaje  kao  proizvoljni  ili 
slučajni  odnos.  Realističko  slikarstvo  naglašava 
metonimijske  odnose,  u nadrealizmu  se  potencira 
metaforični  karakter  likovnog  prikaza,  dok  apstraktno 
slikarstvo,  posebno  konkretistička  djela,  odbacuje  i 
metaforu  i metonimiju.  Karakteristično  je  da  se  u 
modernističkom  slikarstvu  teži  redukciji  metaforičkog, 
odnosno  pokazuje  se  daje  svaki  metaforički  poredak 
ili  složeni  efekt  metonimije  ili  stvar  slučajnih  veza 
označivanja.  U postmodemističkom  slikarstvu  teži  se 
stavu  da  je  svaka  mctonimijska  karakterizacija 
likovnog  djela  zapravo  prikrivena  metafora.  Drugim 
riječima,  ne  postoji  doslovni  i uzročni  odnos  slike  i 
svijeta  nego  samo  metaforične  motivirane  ili  ne- 
motivirane, proizvoljne  podudarnosti.  U hipcrrcalis- 
tičkom  slikarstvu  zamisao  doslovnog  ili  metoni- 
mijskog  prikazivanja  ostvarena  je  naglašivanjem 
vizualne  fotografske  sličnosti  i podudarnosti  slike  i 
objekta  prikazivanja.  Hiperrealizam  podražava 
fotografsku  doslovnost  prikazivanja  i tu  se  krije 
paradoks:  ( I ) hiperrealistička  slika  je  metonimijska  u 
odnosu  na  predmet  koji  prikazuje,  a (2)  u odnosu  na 
fotografiju  je  metafora  budući  da  prikazuje  na  način 
na  koji  prikazuje  i fotografija,  tj.  ona  je  kao  fotografija. 
Primjeri  analitičkog  slikarstva  grade  specifična 
metonimijska  značenja  budući  da  analitičke  slike 
pokazuju  strukturu  i logiku  stvaranja  slike.  Između 
naslova  analitičke  slike,  same  slike  i značenja  koje 
stvara  postoji  uzročni  odnos  i međusobna  zamje- 
njivost. Slika  likovnim  sredstvima  govori  o svojem 
nastanku.  Na  primjer:  ( 1 ) slika  Borisa  Demura  Slikano 
desnom  rukom  ili  Slikano  na  ukočenoj  plohi  (1978.) 
je  metonimija  jer  između  načina  slikanja  o kojem 
naslov  govori  i izgleda  površine  slike  postoji  doslovna 
uzročna  veza,  (2)  značenje  Slike  koja  šuti  (1979.) 
Zorana  Belića  W.  je  metonimija  jer  je  određeno 
Činjenicom  da  površina  slike  pri  dodiru  rukom 
proizvodi  zvuk.  U teoriji  se  metonimija  shvaća  kao 
postupak  zamjene,  tj.  riječ  starac  može  se  zamijeniti 
sintagmom  sijeda  glava,  odnosno,  umjesto  slike  broda 
može  se  pokazati  slika  jedra.  Joseph  Kosuth  pokazuje 
da  se  na  značenjskoj  razini  stolac  kao  predmet, 
fotografija  stolca  i iječnička  definicija  pojma  stolac 
mogu  izložiti  kao  tri  oblika  pojavnosti  propozicije 
stolca.  Umjesto  čitanja  definicije  stolca  može  se 
pokazati  na  fotografiju  stolca  ili  predmet,  tj.  umjesto 
na  stolac  kao  predmet  može  se  pokazati  na  fotografiju 
stolca  ili  se  može  pročitati  definicija  pojma  stolca. 
LITERATURA:  Jaki,  Klac2,  Lodg2, Todo2,  Todo3 


Mimezis.  Mimezisom  se  naziva  oponašanje  i ilu- 
zionističko  prikazivanje  predmeta,  situacija,  događaja 
i bića  umjetničkim  djelom.  Pojam  mimezisa  je  u 
modernoj  umjetnosti  od  postimpresionizma  do 
minimalne  umjetnosti  izložen  kritici  i destrukciji, 
odnosno,  u apstraktnoj  konstruktivističkoj,  konkre- 
tističkoj  i formalističkoj  umjetnosti  odbačen  je  kao 
povijesno  prevladan.  U nadrealizmu  i fantastičkom 
slikarstvu  je  princip  mimezisa  primijenjen  kao  poetički 
obrazac,  tj.  nemogući,  fantastični  i izmišljeni  događaji, 
situacije  i bića  prikazani  su  na  način  kako  se  prikazuje 
realni  svijet  u mimetičkoj  umjetnosti.  U hiperrealizmu 
su  oblici  oponašanja  i iluzionističkog  prikazivanja 
usavršeni  i potpomognuti  suvremenim  tehnološkim 
sredstvima.  Rezultat  hipcrrealizma  nije  ostvarivanje 
zamisli  tradicionalnog  mimezisa,  jer  su  hiperrealistička 
slika  i skulptura  odrazi  fotografije  i fotografskog 
prikazivanja.  Hiperrealistička  djela  su,  paradoksalno, 
dvostruki  mimezis:  odrazi  prikazanog  objekta  i odrazi 
tehničkog  medija  kojim  je  objekt  prvostupanjski 
prikazan  i na  osnovi  kojeg  je  izvedeno  hiperrealističko 
djelo. 

LITERATURA:  Đcnja6,  Blini,  Božič7,  Bryl,  Bry3,  Bry4,  Damnja8, 
Grli  1 , Imi  1 , Kudi , Marin5,  Mujt2,  Schi  l , Turv  l 

Mimezis  mimezisa.  Mimezis  mimezisa  je  postmo- 
demistička  koncepcija  umjetnosti  po  kojoj  umjetničko 
djelo  ne  može  prikazivati  samu  realnost,  izvornu 
suštinu  umjetničkog  ili  direktnu  emociju  umjetnika 
nego  samo  oblike  prikazivanja  realnosti,  fantazije  i 
jezičkih  igara  ustanovljene  u svijetu  umjetnosti  i 
kulturi.  Pojavom  postmodemističkog  zanimanja  za 
prikazivanje  tijekom  80-ih  godina  počinje  se  raz- 
matrati zamisao  mimezisa.  Karakteristična  su  dva 
pristupa:  ( 1 ) postmodemistički  pristup  koji  iz  klasične 
teorije  mimezisa  izvodi  zamisao  mimezisa  mimezisa 
i kolažno-montažnog  stvaranja  djela  od  fragmenata  i 
tragova  prikaza  svijeta  umjetnosti  i kulture,  i (2) 
teorijsko  kritički  pristup  koji  raspravlja  o uvjetima  i 
prirodi  prikazivanja  u likovnim  umjetnostima. 
Postmodemo  umjetničko  djelo  odraz  je  i simulacija 
drugih  umjetničkih  djela,  simboličkih  prikaza,  as- 
pekata  svijeta  umjetnosti,  kulture,  društva  i civilizacije. 
Po  postmodemističkoj  teoriji  svako  djelo  iz  povijesti 
umjetnosti  nastalo  je  prikazivanjem  modela  prikazi- 
vanja, ali  tek  umjetnost  i teorija  postmodemizma  to 
načelo  postavlja  za  poetičku  osnovu  stvaranja 
umjetnosti. 

LITERATURA:  Bry  1,  Bry3,  Bry4,  Carrol,  Oliva4,  Oliva5,  Oliva6, 
01iva7,  Oli  va9,  Oliva  1 0,  Olival  1 , Olival  2,  Šuv77,  šuv  1 09 

Minimalističko.  Minimalističkim  se  naziva  u žargonu 
svijeta  internacionalne  umjetnosti  reduktivno 

umjetničko  djelo  ili  dojam  koji  ono  ostavlja.  To  djelo 
jc  reducirano  na  primami  i konzistentni  strukturalni 
odnos  konstitutivnih  elemenata.  Minimalistički  stav, 
izraz  ili  realizacija  pokazuje  i zastupa  potpuno 
određenu  estetiku  doslovnosti  (nefikcionalnosti), 
primamosti  (upotrebe  nedjeljivih  ili  atomskih  ele- 
menata) i očiglednosti  (jednostavne  povezanosti 
perceptivnog  i logičkog  strukturiranja)  poretka 
plošnih,  objektnih  ili  prostornih  elemenata  i aspekata 
djela.  Minimalističkim  se  nazivaju  koncepcije  slike, 
skulpture,  muzike,  dizajna,  arhitekture.  Dok  je  u 
minimalnoj  umjetnosti  koncept  redukcije  ili  koncept 
primamosti  nadređen  ukusu  (prijemčivosti  jedno- 
stavnih oblika),  kod  djela  koja  nastaju  poslije  mi- 
nimalne umjetnosti  (neo  geo,  nova  britanska  skulptura, 
modernizam  poslije  postmodemizma,  dekonstruk- 
tivistička  arhitektura)  ukus  (oslanjanje  na  sud  o 
važnosti  primarnog)  jc  nadređen  konceptu. 
LITERATURA:  Battcl,  Colpl,  Fer7,  FerS,  Fos7,  Fric2,  HarT24, 
Kusp5,  Meycrjl,Strl 

Minimalna  muzika.  Minimalna  muzika  (minimal 
music)  je  postcageovska  i posteksperimentalna 
muzička  praksa  koja  označava  granični  trenutak 
muzičkog  visokog  modernizma  sredine  XX.  stoljeća 
i postmodeme  muzike  kraja  XX.  stoljeća.  Američka 
minimalna  muzika  nastaje  na  (a)  prevladavanju 
eksperimentiranja  zasnovanog  na  slučaju,  karakte- 
rističnom za  otvorene  intermedijske  i multimedijske 
produkcije  Johna  Cagea  kojima  jc  pojam  muzike 
izjednačen  s pojmom  umjetnosti,  a pojam  umjetnosti 
s vizionarskim  življenjem  mistika  i revolucionara,  (b) 
prevladavanju  fluksusovskog  eksperimentalnog  i 
politički  anarhističkog  i konkretno  utopijskog  rada 
između  i preko  umjetničkih  disciplina,  (c)  kritičkom  i 
eksperimentalnom  interesu  za  europsku  muzičku 
tradiciju  od  gregorijanskog  pjevanja  i barokne  muzike 
preko  povijesti  kriza  tonalnosti  (Wagner)  do  sa- 
tieovskog  otkrića  funkcije  repetitivnog  izvođenja 
(kompozicija  Vexations  iz  1893.  u kojoj  se  jedna 
muzička  fraza  ponavlja  840  puta.)  i Webemovog 
punktualizma,  (d)  na  odbacivanju  europskog  avan- 
gardnog serijalizma  i integralnog  serijalizma,  (c) 
postfilozofskom,  muzičko-kulturološkom  interesu  za 
azijske  kulture,  prvenstveno  za  indijsku  muziku,  (0 
utjecajima  free-jazza,  (g)  na  preuzimanju  bitnih 
poetičkih  odrednica  minimalne  umjetnosti  i mini- 
malnog plesa,  što  znači  poklanjanje  pažnje  postfor- 
malističkoj  doslovnosti  pojavljivanja,  postojanja  i 
recepcije  muzičkog  djela,  kao  i teatralizaciji  Čina 
izvođenja  muzičkog  djela  i teatralizaciji  recepcije 
muzičkog  djela. 

Američka  minimalna  muzika  nastaje  sredinom  60-ih 


godina.  Predstavnici  su:  La  Monte  Young  {Octet  for 
Brass , 1957.),Terry  Riley  (/«  C,  1964.),  Philip  Glass 
(Music  in  12  Parts,  1971.-1974.)  i Steve  Reich  ( 4 
organs , 1970.).  Philip  Glass  kao  kompozitor,  Robert 
Wilson  kao  režiser  i Lucinda  Childs  kao  koreo- 
grafkinja su  realizirali  operu  Einstein  na  plaži  (Eimtein 
on  the  Beach , 1975.-1976.),  kojom  je  razriješen 
složeni  zahvat  stvaranja  višemedijskog  i interdis- 
ciplinarnog umjetničkog  djela  u minimalističkom 
konceptu  artificijelne  i arbitrarne  dramaturgije,  tj. 
artikulacije  opernog  događaja  (event).  Nakon  opere 
Einstein  na  plaži  može  se  govoriti  o razdoblju  post- 
minimalizma.  Post-minimalizmom  u muzici  nazivaju 
se  dekonstrukcije  i relativizacije  minimalističkih 
obrazaca  komponiranja  uvođenjem  narativnih, 
tradicionalno  muzičkih,  multikulturanih,  itd.  modela 
prikazivanja  i izražavanja.  Predstavnici  postminimalne 
muzike  su  Michael  Nyman,  Louis  Andriessen,  Arvo 
Part,  John  Adams,  kompozitorica,  pjevačica  i 
perfonnerica  Meredith  Monk.  Postminimalistički 
razvoj  Glassove  i Rcichovc  muzike  vodio  je  kom- 
poniranju  operne  i filmske  muzike,  odnosno, 
postmodemom  eklektičnom  povezivanju  različitih 
žanrova  iz  povijesti  muzike  s minimalističkim 
obrascima.  U srpskoj  muzici  70-ih  godina  minima- 
lističku muziku  su  stvarali  Miša  Savić,  Vladimir  Tošić, 
Lazarov  Miodrag  Pashu,  Milimir  Drašković  (grupa 
Opus  4)  i Miloš  Raičković. 

LITERATURA:  Karo  1 .Laz  I . Laz2 , Masn  1 , Mont2.  Novak9,  Nym  I . 
Savi2,  Schvvarzkrl , Str  1 , Toš  1 

Minimalna  umjetnost.  Minimalna  umjetnost  je 
postslikarski  i postkiparski  pokret  nastao  u SAD 
tijekom  60-ih  godina.  Minimalnom  umjetnošću 
nazivaju  se  umjetnička  djela  zasnovana  na  primamim 
geometrijskim  objektima  (kocka,  paralelopiped, 
kubus)  i strukturalnim  rasporedima  objekata  u prostoru 
(instalacijama).  Termin  minimalna  umjetnost  uveo  je 
analitički  estetičar  Richard  Wollhcim  da  bi  označio 
predmetnu  vizualnu  granicu  redukcije  u slikarstvu  i 
skulpturi.  U povijesnom  smislu  minimalna  umjetnost 
je  nastala  iz  kritike:  (1)  subjektivnog,  spontanog  i 
ekspresivnog  vizualnog  likovnog  izražavanja  u 
apstraktnom  ekspresionizmu  i (2)  zatvorenosti 
modernističkih  autonomnih  medija  (slikarstva, 
skulpture).  Umjetnici  minimalne  umjetnosti  (Donald 
Judd,  Robert  Morris,  Dan  Flavin,  Carl  Andre,  Robert 
Smithson,  Mel  Bochncr,  Sol  LeWitt,  Ronald  Bladen, 
Robert  Grosvenor)  namjerno  se  suzdržavaju  od 
pomisli  da  u njihovim  trodimenzionalnim  radovima 
postoji  spontanost  ili  da  se  u susretu  s njima  može 
doživjeti  nešto  metafizičko.  Njihovi  radovi  su  isto  tako 
izvan  specijaliziranih  kategorija  slikarstva  i skulpture 

u koje  se  visoka  umjetnost  prema  modernističkoj 
teoriji  Clementa  Greenberga  mora  klasificirati.  Ako 
se  minimalna  umjetnost  prihvati  kao  kritika  i pre- 
koračivanje  ograničenja  visokog  modernizma,  tada  se 
ona  definira  kao  praksa  između  visokog  modernizma, 
koji  dovodi  do  radikalnog  kraja  (nultog  stupnja 
redukcionizma),  i nagovještaja  postavangarde  i 
postmodemosti.  Minimalna  umjetnost  i pop  art  nastali 
su  u istom  vremenu,  a prema  Halu  Fosteru,  oba  pokreta 
izražavaju  duh  kasnog  modernizma  u kojem  se 
razaraju  granice  između  visoke  i masovne  kulture.  Pop 
art  to  čini  prikazivanjem  potrošačke  simbolike  i 
integracijom  u masovnu  potrošačku  kulturu,  a mi- 
nimalna umjetnost  prihvaćanjem  industrijske  teh- 
nologije i odnosima  s arhitektonskim  strukturama 
kasnomodemističkih  američkih  gradova.  Jedno  od 
ključnih  pitanja  za  teoriju  i povijest  umjetnosti  je 
pitanje  “Što  je  smisao  minimalne  umjetnosti?” 
Odgovori  su  sljedeći:  (1)  prevladavanje  ograničenja 
visokog  modernizma,  (2)  smisao  se  ostvaruje  po- 
javnošću,  izgledom,  direktnom  i doslovnom  prisut- 
nošću  specifičnog  objekta  i instalacije,  (3)  smisao  se 
ostvaruje  teatralizacijom  percepcije  umjetničkog  djela, 
što  znači  daje  promatrač  prisiljen  aktivno  percipirati 
objekt  ili  instalaciju,  krećući  se  oko  njega  i u njoj,  (4) 
minimalna  umjetnost  je  predteorijska,  predmetna  i 
prostorna  analiza  uvjeta  percepcije  i njezinih  kon- 
ceptualnih i jezičkih  međuovisnosti,  (5)  istraživanje 
vizualnih  i konceptualnih  strukturalnih  odnosa  i 
zakonitosti,  i (6)  istraživanje  razlika  estetskih  i 
spoznajnih  učinaka  koji  nastaju  iz  materijalnih,  pred- 
metnih, dimenzionalnih  (malih  i velikih  dimenzija), 
prostornih  i konceptualno-strukturalnih  uvjeta 
konstruiranja  umjetničkog  djela.  Terminu  minimalne 
umjetnosti  sinkrono  su  u upotrebi  termini  ABC  um- 
jetnost, primame  strukture,  doslovna  umjetnost, 
umjetnost  i sistem,  reduktivna  umjetnost,  serijalna 
umjetnost,  objektna  umjetnost,  postgeometrijska 
umjetnost,  specifični  objekti,  teatralizacija  objekta. 
Termin  primame  strukture  uveden  je  1966.  u povodu 
istoimene  izložbe  u Židovskom  muzeju  u New  Yorku. 
On  označuje:  (1)  rezultat  vizualne  i predmetne 
redukcije,  i (2)  načelo  strukturalnosti.  U slučaju 
minimalne  umjetnosti  pojam  redukcija  ne  označuje 
apstrahiranje  početnog  mimetičkog  motiva  kao  u 
apstrakciji  prve  polovine  XX.  stoljeća  nego  kon- 
struktivni i konceptualni  rad  s apstraktnim  geomet- 
rijskim aspektima  predmeta  i predmetnih  odnosa  u 
prostoru,  odnosno  kretanje  od  optičkog  principa 
strukturiranja  (Gestalta)  prema  konceptualnom  prin- 
cipu formuliranja.  U minimalnoj  umjetnosti  umjetnici 
prisvajaju  geometrijske  strukture  slično  postupcima 
proglašavanja  ready-madea,  čime  sebe  ne  određuju 


kao  stvaraoce  nego  kao  autore.  U tehničkom  smislu 
redukcionistički  stav  se  ostvaruje  radom  s geomet- 
rijskim elementima  (predmeti,  konture  geometrijskih 
oblika),  modulima,  serijalnim  strukturama,  Gestaltima 
i strukturama  rast  era  (mreže).  U konceptualnom  smislu 
redukcija  ukazuje  da  umjetničko  djelo  nije  primamo 
određeno  materijalnim,  prostornim  i vizualnim  as- 
pektima nego  konceptualnim  planom  i strukturalnim 
projektom  koji  se  nameće  predmetu  ili  instalaciji. 
Značajna  odlika  minimalne  umjetnosti  je  i otvorenost 
svakom  materijalu,  što  je  posljedica  stava  da  je 
geometrijska  morfologija  neovisna  od  posebnosti 
materijala.  U sintagmi  primame  strukture  termin 
primamo  označuje  da  se  svaki  složeni  vizualni  sistem 
može  reducirati  do  osnovnih  i početnih  elemenata  od 
kojih  je  izgrađen.  Termin  struktura  označuje  da  se 
primami  elementi  povezuju  u pravilne  i jednostavne 
modularne  cjeline.  Zamisli  primarnih  struktura 
razvijale  su  se  u tri  smjera:  ( 1 ) radikalni  redukcionizam 
vodio  je  napuštanju  produkcije  objekata  u post- 
minimalnoj,  procesualnoj  i konceptualnoj  umjetnosti, 
(2)  istraživanje  fenomenologije  primarnih  struktura, 
topologije  i kristalografije,  i (3)  razrada  pojma  i 
fenomena  Gestalta  i njegove  transformacije  u 
tautološke  serijalne  strukture.  Crne  slike  Franka  Stelle, 
geometrijski  metalni  objekti  Donalda  Judda  ili  ho- 
rizontalne modularne  rasterske  strukture  Carla  Andrea 
dovode  u pitanje  granice  medija  slike  i skulpture. 
Prekoračuju  se  medijske  granice  i ispituju  uvjeti 
percepcije.  Judd  i Stella  su  konstruiranjem  predmetno- 
vizualnog  fenomena  koji  nije  ni-slika-ni-skulptura 
usmjereni  prevladavanju  skulpture  kao  plastičko- 
prostomog  fenomena  ili  slike  kao  plošne  pikturalne 
kompozicije.  Andre,  poput  Bladena  i Grosvenora, 
istražuje  mogućnosti  transformacije  kiparskog, 
arhitektonskog  i pejzažnog  modusa  u konkretne 
mogućnosti  smještaja,  prostiranja,  materijalnosti, 
prostornosti  i prisutnosti.  Prema  Andreu  evolucija 
modernističke  skulpture  vodila  je  od  skulpture  kao 
forme  preko  skulpture  kao  strukture  do  strukture  kao 
mjesta.  Usporedo  s prostornim  i strukturalnim 
istraživanjima,  pojedini  autori  su  razvijali  konccptu- 
alističku  metodologiju.  Grosvenor  je  odbijao  govoriti 
o svojim  instalacijama  postavljenim  između  poda  i 
stropa  kao  o skulpturama  velikih  dimenzija  ukazujući 
da  o njima  treba  misliti  kao  o idejama  koje  djeluju 
između  poda  i stropa.  Rad  Sola  LeWitta  je,  prema 
Lucy  Lippard,  pokazivao  sve  veću  konceptualnost  i 
vizualnu  inerciju,  vodeći  pojmu  konceptualne  um- 
jetnosti. Prijelaz  s Gestalt  struktura  na  tautološke 
strukture  znači  pomak  od  europskog  koncepta 
vizualne  strukture  (fenomenologije  vizualnog)  prema 
analitičkoj  koncepciji  modula.  Ako  se  promatra  bilo 

koja  konstrukti vistička  skulptura  Rodčenka,  braće 
Štenberg,  Gaboa,  Morelleta  ili  Picelja,  zapaža  se  da 
su  one  podređene  zakonima  Gestalta:  (1)  zakonu 
vizualne  cjelovitosti  i (2)  zakonu  dobrih  formi. 
Elementi  su  tako  povezani  da  čine  prostomo-optičku 
strukturu,  tj.  cjelinu  koja  uvjetuje  i omogućuje  per- 
cepciju pojedinih  dijelova.  Elementi  i strukture  su  tako 
izabrani  da  čine  dobru,  što  znači  ekonomičnu 
(estetsku),  pravilnu  (simetričnu)  i jednostavnu  formu. 
U europskom  konstruktivizmu  načela  Gestalta  i 
vizualizacije  su  u funkciji  ostvarivanja  vizualnog 
efekta  (optički  iluzionizam,  neočekivane  i artificijelne 
optičke  senzacije).  Zanimanje  za  Gestalt  u minimalnoj 
umjetnosti  prvenstveno  je  konceptualno,  a ne  fe- 
nomenološko,  što  znači  da  su  američke  umjetnike 
zanimali  principi  i načini  konstituiranja  logike  vi- 
zualne strukture,  a ne  potencijalno  optičko  bogatstvo 
vizualizacija  cfekata  Gestalta.  Tipičan  primjer  pristupa 
transformaciji  Gestalta  je  svođenje  strukture  na  seriju 
(red,  niz)  elemenata.  Serija  je  poredak  uzastopnih 
elemenata  koji  odgovara  brojčanom  nizu  ili  progresiji, 
ali  i lingvističkoj  sintagmi.  Transformacije  Gestalta  u 
seriju  ukazuju  na  transformacije  dvodimenzionalne 
konfiguracije  Gestalta  slike  ili  trodimenzionalne 
konfiguracije  predmeta  u jednodimenzionalni  (linijski) 
poredak  nizanja  elemenata.  U minimalnoj  umjetnosti 
serija  ili  niz  je  koncipirana  kao  jednostavna  serija,  tj. 
poanta  nije  u složenoj  logici  zakona  serije  nego  u 
doslovnosti  i autorefleksivnoj  jednostavnosti  sistema 
slaganja  elemenata.  Postavljanjem  elementa  (objekta) 
u niz  on  stječe  svoju  vrijednost  time  što  je  suprot- 
stavljen elementu  koji  mu  prethodi  ili  ga  slijedi,  ili 
jednom  i drugom  istodobno.  Zamisao  serije  zadržava 
zamisao  cjeline,  ali  ona  je,  za  razliku  od  Gestalta, 
konceptualna  a ne  optička.  Problem  Gestalta  pripada 
fenomenologiji  vizualnog,  a serijalnost  vizualizaciji 
konceptualnih  modela.  Mel  Bochner  je  teorijski 
razradio  zamisao  serije  ukazujući:  (1)  na  činjenicu  da 
su  umjetnički  objekti  neprirodni  i da  je  zato  svaka 
umjetnost  neprirodna,  (2)  na  samu  stvar,  tj.  na 
konkretni  predmet  i konkretni  strukturalni  odnos,  (3) 
na  činjenicu  da  predmet  ne  ukazuje  na  egzistenciju 
drugih  predmeta,  tj.  da  predmet  iskazuje  jedino  svoju 
predmetnost  (tautološka  karakterizacija),  i (4)  na  stav 
da  je  sam  serijalni  poredak  umjetnički  rad,  dok  su 
predmeti  sredstvo  ili  indeksi  ostvarivanja  serijalnosti. 
Donald  Judd  eksplicitno  naglašava  tautološki  karakter 
serije,  ukazujući  da  je  poredak  serije  lokalni  red  ili 
jednostavni  poredak  koji  se  kao  takav  pokazuje. 
Poredak  koji  čini  serija  od  četiri  ili  šest  čeličnih  kutija 
nema  ništa  zajedničko  s univerzalnim  metafizičkim 
poretkom  nego  s direktnom  i doslovnom  percepcijom 
lokalnog  reda  koji  se  ukazuje  pred  promatračem. 


Robert  Morris  je  tijekom  60-ih  godina  razradio  pro- 
blem Gestalta  i njegove  transformacije:  (1)  radovi  s 
potpunim  i pravim  Gestaltima,  (2)  strukturalni  mo- 
dularni radovi  koji  se  mogu  postaviti  kao  jaki  i slabi 
Gestalti,  i (3)  radovi  u kojima  je  Gestalt  destruiran,  na 
primjer,  meke  skulpture  od  filca  ili  procesualne 
realizacije  s vodenom  parom.  Instalacije  i ambijenti  s 
neonskim  cijevima  Dana  Flavina  transformiraju 
Gestalt,  strukturalne  i serijalne  radove  u ambijentalne 
svjetlosne  strukture  ukazujući  na  pomak  od  efekta  koji 
izaziva  svjetleće  tijelo  (tijelo  definiranog  Gestalta)  u 
efekt  koji  ostvaruje  totalitet  svjetlosnog  ambijenta 
(efekt  okružja). 

LITERATURA: : Allo5,  Andr  I , Battc  1 , Boe  1 , Bourd  1 , Colp  1 , Com  1 , 
Dcn6,  Fer7,  FerS,  Fos7,  Frie2,  Glal , Harr24,  Judl , Jud2,  Jud3,  Jud4, 
Jud5,  Jud6,  Kraus3,  Kraus8,  Kusp5,  Leggl,  Lew2,  Lipp5,  Lipp6, 
Lipp7, Lipp9,  Mcyeijl,  Morri2, Monri3, Morri4, Poel, Strl, Šuv8, 
Šuv55 

Minimalni  ples.  Minimalni  ples  ( minimal  dance)  ili 
eksperimentalni  ples  minimalističke  orijentacije  nas- 
tao je  ranih  60-ih  godina  kao  reakcija  na  visokomo- 
demistički  estetski,  simbolički  i besfunkcionalni  ples 
koreografkinje  i plesačice  Marthe  Graham.  Koreografi 
i plesači  minimalnog  plesa  su  proistekli  iz  dva  centra 
novog  plesa:  iz  plesnih  radionica  Ann  Halprin  u San 
Franciscu  i iz  preobrazbe  avangardnog  plesa  Mercea 
Cunninghama  i stvaranja  plesnog  teatra  Judson  Dance 
Theater  (1962.-1964.)  u New  Yorku.  Ann  Halprin  je 
djelovala  u međuprostorima  eksperimentalne 
umjetnosti,  prvenstveno  hepeninga,  revolucioniranja 
plesa  i u traganjima  za  novim  senzibilitetom  i funk- 
cijama umjetnosti  (na  primjer,  gestalt  psihoterapija). 
Mercc  Cunningham  je  izveo  niz  preobrazbi  moder- 
nističkog baleta  u eksperimentalni  ili  avangardni  ples. 
Balet  ( ballet ),  na  način  Marthe  Graham  je  bio 
umjetnost  precizno  determiniranih,  autonomnih  tje- 
lesnih retorika  i mimezisa  tjelesnog  prikazivanja 
vanjskog  ili  unutarnjeg  svijeta  umjetnika,  a ples 
(dance)  je  bio  eksperimentalna  umjetnost  okrenuta 
emancipaciji  tjelesnog  pokreta  i samog  tijela,  kon- 
ceptualiziranju  koreografskih  klišeja  i destrukciji 
modernističkih  vrijednosti  estetskog  efekta  koji 
baletno  djelo  treba  proizvesti.  Predstavnici  mini- 
malnog plesa  su,  između  ostalih,  bili  Ann  Halprin, 
Yvonne  Raincr,  kipar  Robert  Morris,  Deborah  Hay, 
Alex  Hay,  slikar  Robert  Rauschenberg,  Trisha  Brown, 
Laura  Dean,  Lucinda  Childs,  Simone  Forti,  Steve 
Paxton  i David  Gordon.  Karakteristično  je  da  su  pred- 
stavnici minimalnog  plesa  težili  izrazitom  autorskom 
radu,  što  znači  da  su  istovremeno  bili  koreografi, 
izvođači,  scenografi  i teoretičari  plesa.  Za  minimalni 
ples  karakteristična  je  radikalna  redukcija  baleta  na 

ples  i plesa  na  igru:  (1)  kroz  doslovnu  tjelesnu  gestu 
doći  do  suštinske  i primame  tjelesne,  objektne, 
prostome  ili  vremenske  osnove  plesa  kao  umjetnosti 
koja  povijesnom  alijenacijom  proizlazi  iz  baleta,  (2) 
kroz  formalno,  u stanovitom  smislu  sintaktičko, 
premještanje  i smještanje  tijela  u prostom  - tijelo  se 
pokazuje  i ukazuje  kao  element  sintaktičkih  trans- 
formacija i formacija  unutar  mogućih  konteks- 
tualizacija  prostora-vremena-objckta-i-tijela),  (3)  kroz 
reducirani  i izolirani  tautološki  ili  arhetipski  pokret 
tijelom  i pokret  tijela,  tjelesni  izraz  nije  realizacija 
fikcionalnog  narativnog  predloška,  nego  propozicija 
o plesu  kao  umjetnosti),  (4)  kroz  bihevioralne  in- 
tersubjektivne  odnose  tijela  i hipoteza  subjekta,  (5) 
kroz  rad  s trajanjem,  protokom,  sažimanjem  i ras- 
tezanjem fikcionalnog  vremena  pripovijedanja  ili 
specifičnog  fikcionalizirajućeg  vremena  baleta  kao 
umjetnosti,  odnosno,  doslovnog  vremena  plesanja  na 
sceni  ovdje  i sada,  (6)  kroz  promišljanje  baleta  kao 
povijesne  institucije  umjetnosti  iz  konteksta  plesa  i 
igre,  (7)  kroz  obrat  od  baleta  kao  tjelesne  retorike  u 
ples  kao  tjelesnu  ljudsku  igru  (ludizam)  i tjelesne  igre 
u jezičku  igru  (language  game)  u smislu  koji  je  preuzet 
iz  Filozofskih  istraživanja  Ludvviga  Wittgensteina,  (8) 
kroz  emancipaciju  baletnog  tijela-figure  kao  idealnog 
estetskog  objekta  u živo,  konkretno  tijelo,  i (9)  kroz 
uspostavljanje  interkulturalnih  odnosa  između 
identiteta  europske  tradicije  igre  i izvaneuropskih 
ritualnih  i obrednih  tradicija. 

Na  primjer,  Trisha  Brown  opisuje  duhovnu  klimu 
novog  plesa  riječima:  “Nije  bilo  tradicije  na  osnovi 
koje  bismo  znali  što  trebamo  raditi.  Neki  ljudi  u 
Judsonu  potpuno  su  se  prepuštali  i doživljavali  sve 
što  se  događalo.  Nisam  mnogo  žurila.  Počela  sam  s 
običnim  kretanjem  koje  sam  organizirala  kao  igru  ili 
zadatak  i onda  se  vraćala  u svijet  dekorativnih 
pokreta.”  Yvonne  Rainer  je  praktično  i teorijski 
razradila  zamisli  minimalnog  plesa  svodeći  koreo- 
grafiju (strukturu  kretanja  plesača)  i scenografiju 
(ambijentalni  poredak  u kojem  se  odvija  kretanje)  na 
primame  i tautološke  odnose  tijela  u prostoru  i 
vremenu.  Ona  u tekstu  The  Mind  is  a Muscle.  A Quasi 
Survey  of  Some  Minimalist  Tendencies  in  the 
Quantitatively  Minimal  Dance  Activity  Midst  the 
Plethora,  or  an  Analysis  ofTrio  A ( 1 966.)  uspoređuje 
pozicije  kiparskog  i plesnog  minimal izma.  Novi 
minimalni  ples  karakterizira:  (1)  odbacivanje 
modemi-stičke  autonomije  umjetničkih  disciplina, 
ekspresivnosti  i visokog  estetizma,  zato  se  novi  ples 
već  od  sredine  70-ih  godina  naziva  i postmodemi  ples, 
a pojam  postmodema  (Post-Modern  Dance)  znači 
dekonstrukciju  modernizma  u baletu  i plesu,  (2) 
transformacija  teatarskog  svijeta  modernističkog 


baleta  u svijet  umjetničkog  performansa  (ples  na  ulici, 
po  krovovima  zgrada,  u garaži,  galeriji,  muzeju),  i (3) 
istraživanje  prirode,  fenomenologije  i konceptua- 
lizacija  pokreta,  tjelesnosti  i ponašanja,  u rasponu  od 
tautološke  geste  plesača-izvođača  (performera),  do 
magijsko-ritualnog  plesa,  odnosno  od  doslovnog  do 
fikcionalnog  efekta  tjelesnog  pokreta,  situacije  ili 
događaja. 

Minimalnim  i postmodernim  plesom  jedna  je 
institucija,  povijest,  tradicija  i paradigma  dovedena 
do  granica  opstojanja.  Napor  da  se  plesači  i koreografi 
bave  granicama  baleta  i plesa  bila  je  vođena  sličnim 
zahtjevima  koji  su  se  ukazali  u hepeningu,  fluksusu, 
minimalnoj  umjetnosti,  procesualnoj  umjetnosti, 
akcijama  likovnih  umjetnika,  body  artu  i konceptu- 
alnoj umjetnosti.  Drugim  riječima,  balet  i ples  su 
postali  objekt  praktično-teorijskog  istraživanja  um- 
jetnika. Za  pojedine  umjetnike  minimalni  ples  je  bio 
prolazna  avantura  i provjera  vlastitih  istraživanja  u 
matičnim  disciplinama.  Na  primjer,  za  Rauschenbetga 
to  je  bio  izlazak  iz  slikarstva,  a za  Morrisa  proširenje 
fenomenologije  objekta  i skulpture  u direktni  i 
doslovni  tjelesni  rad. 

LITERATURA : Au  1 , Bane  I , Bane2,  Bane3 , Barbar  l , Čarter  1 , Đu  1 , 
Gold4,  Gold5,  Highl,  Hrv3,  Lambl,  Michel,  Michc2,  Novipl, 
Postm  1 , Rain  1 , Rain2,  Rain3,  Sigm  I , Sy  I , Šuv  1 2 1 , Tei  I , Vujano4, 

Mistički  konceptualizam.  Mistički  konceptualizam 
je  naziv  za  postupke  dematerijalizacije  umjetničkog 
objekta  koje  izmiču  osjetilnoj  provjeri.  Pojam  je  uveo 
talijanski  teoretičar  umjetnosti  Renato  Barilli.  On 
polazi  od  izjave  Sola  LcWitta  da  su  konceptualni 
umjetnici  prije  mistici  nego  racionalisti.  U današnje 
vrijeme  mistički  put,  po  Barilliju,  nije  usmjeren  Bogu 
ili  nekom  drugom  transcendentnom  ishodištu  nego 
svijetu,  čime  umjetnik  pribavlja  materijalističku 
ekstazu  i epifaniju.  Konceptualni  umjetnici  smatraju 
uobičajena  estetičko-umj etnička  sredstva  nemoćnim 
za  ostvarivanje  mističkog  iskustva  uranjanja  u svijet. 
Osjetila  modernog  čovjeka  nisu  ograničena  na  pet 
prirodnih.  Može  se  govoriti  o dinamičnom  estetskom 
nivou  koji  se  razvija  napretkom  tehničkih  sredstava. 
Radovi  konceptualnih  umjetnika  Roberta  Barryja  ili 
Lawrcncca  Weinera  s energijom  ili  jezičkim  opisima 
predmeta  odnose  se  na  samo  postojanje  i prikazivanje 
ili  lociranje  postojanja  kao  proširene  estetske  činjenice. 
Za  razliku  od  hepeninga,  performansa  ili  procesualne 
umjetnosti,  konceptualna  umjetnost  odstranjuje 
direktni  tjelesni  čin  ili  upotrebu  predmeta  kao  djela, 
zahtijevajući  od  promatrača  razvijanje  vlastitih 
sposobnosti  subjektivnog  vizualiziranja  i mentalnog 
predoči  vanja. 

LITERATURA:  Bari  I,  Brcj6,  Mcc3 

Mistifikacija.  Vidi:  Demistifikacija 

Mit.  Mit  je  sveta  priča  i kolektivna  predaja  koje 
iskazuje  arhaične  predodžbe  o svijetu  formulirane 
fantastičkim,  metaforičkim,  alegorijskim  i arhetipskim 
narativnim  slikama.  Mit  jc  produkt  kolektivne  arhaične 
fantazije,  ali  njegov  smisao  nije  u izmišljanju,  fantastici 
i nadnaravnosti  nego  u narativnoj  konceptualizaciji 
osjetilnog  iskustva  svijeta,  promišljanja  prirodnih  i 
duhovnih  pojava.  Prema  Lćvi-Straussu  elementi 
mitskog  mišljenja  uvijek  se  nalaze  na  pola  puta  između 
konkretnog  opažanja  svijeta  i pojmovnog  apstraktnog 
mišljenja.  Struktura  stvaranja  mita  može  se  razložiti 
na  dvije  faze:  (1)  prvostupanjsko  stvaranje  znaka 
(priče,  predodžbe,  zamisli)  iz  osnovnog  konkretnog 
iskustva,  na  primjer,  daje  nebo  plavo,  vatra  vrela  ili 
daje  led  leden,  i (2)  drugostupanjska  transformacija 
konkretnog  znaka  s doslovnim  značenjima  u me- 
taforičnu, alegorijsku  i slikovitu  priču  o kozmički 
plavom,  paklenoj  vatri  ili  ledenom  gradu.  Trans- 
formaciji prvostupanjskog  konkretnog  znaka  u 
drugostupanjski  mitski  znak  stoji  na  raspolaganju 
neograničen  broj  mogućnosti  variranja,  kombiniranja 
i razvijanja  priče  koje  su  u funkciji  ustanovljivanja 
mita  kao  univerzalne  priče  o egzistenciji  svijeta. 
Karakteristični  su  sljedeći  odnosi  mita  i likovnih 
umjetnosti:  (1)  umjetnost  je  nastala,  hipotetički 
govoreći,  u antičko  doba  iz  mita,  izdvajanjem  subjekta 
stvaraoca  (autor,  umjetnik)  i upotrebom  mitske  priče 
kao  metafore  o aktualnom  i osobnom  iskustvu,  (2) 
umjetničko  djelo  prikazuje  i prenosi  mitološke 
sadržaje  i poruke  preobražavajući  ih  u stilske  sheme 
izraza  određene  epohe  (razlike  likovnih  shema 
prikazivanja  mita  u renesansnom,  baroknom, 
klasicističkom,  ekspresionističkom  ili  nadrealističkom 
slikarstvu),  (3)  umjetničko  djelo  rekonstruira  ili 
ponovo  stvara  mitske  događaje  (priče)  u hepeningu, 
body  artu  akcijama  i performansima  koristeći  arhaične 
mitove  ili  stvarajući  potpuno  nove  individualne 
mitove,  (4)  umjetničko  djelo  nastaje  suglasno  logici 
stvaranja  mitske  strukture,  tj.  transformacijom 
prvostupanjskih  znakova  u drugostupanjske  mitske 
prikaze  koje  su  subjektivne  ekspresionističke  priče  ili 
eklektični  spojevi  citata  mitoloških  sadržaja  i likovnih 
prikaza  iz  povijesti  umjetnosti  sa  subjektivnim  eks- 
presionističkim izrazima  (traumatskog,  želje,  erotskog 
ili  političkog)  u new  imageu,  transavangardi  i 
neoekspresionizmu,  i (5)  u umjetničkom  djelu  mit  ili 
njegova  značenjska  struktura  postaju  objekt  teorijske 
rasprave  ili  narativnog  stvaranja  mitskih  tekstova 
umjetnika  (postkonceptualna  umjetnost).  Postoji  i 
nedoslovna  upotreba  riječi  mit  u sintagmi  mit  um- 
jetnika ili  mitologizacija  umjetnika.  U kasnoj  modemi 


i postmodcrni  umjetnik  koristi  sredstva  masovne 
kulture  ili  postupke  historiziranja  da  bi  sebe  prikazao 
kao  izuzetnu  figuru  (zvijezdu,  mesiju,  gurua). 

LITERATURA:  Bart5,  Dcrr8,  Dorf2,  Ganrl,  .Juni,  Jun2,  Jun3, 
Lcvis  1 , Levis2,  Lcvis3,  Lcvis4,  Lippl  5,  Mada  1 , Oliv  1 1 , Pip4, I’ip5, 
Tu3 

Mixed  media.  Mixed  media  je  naziv  za  umjetnička 
djela  neodade,  fluksusa,  novog  realizma,  hepeninga  i 
procesualne  umjetnosti,  koja  nastaju  prekoračivanjem 
granica  jednog  medija  i stvaranjem  umjetničkog  djela 
koje  istovremeno  pripada  likovnom  umjetnostima, 
kazalištu,  književnosti  i filmu,  odnosno  novim,  ne- 
uobičajenim oblicima  umjetničkog  izražavanja  i 
ponašanja.  Mixed media  su  radovi  u novom  realizmu, 
neodadi  i fluksusu  nastali  eksperimentiranjem  s 
tehnikama  kolaža,  asamblaža  i ready-madea.  U 
kasnijim  eksperimentima  termin  mixed  media 
označuje  korištenje  više  medija  u prevladavanju 
statusa  umjetničkog  djela  kao  završenog  objekta. 
Mixed  media  se  zasniva  na  mehaničkom  i proiz- 
voljnom povezivanju  kolažnih,  asamblažnih  i ready- 
made  postupaka  u akcijama  umjetnika  (hepening, 
performans)  u kojima  dolazi  do  teatralizacije  ili 
deteatralizacije  ponašanja  umjetnika  i publike.  Djela 
mixed  media  čine  elementi  koji  su  međusobno  tako 
združeni  da  ne  čine  istinski  integriranu  cjelinu. 
Beogradski  književnik  Bora  Ćosić  je  od  1969.  do 
1970.  objavljivao  časopis  Rok  u duhu  mixed  media 
čime  je  časopis  kao  zbirka  tekstova  i informacija 
preobražen  u zbirku  umjetničkih  intermedijskih 
radova  koji  i sam  časopis  koriste  kao  oblik  umjet- 
ničkog izražavanja.  U tom  duhu  Ćosić  je  realizirao 
citatno-kolažno-montažnu  knjigu  tekstualno-vizualnih 
materijala  pod  programskim  nazivom  Mixed  Media. 

LITERATURA:  Ćosl,  Ćos3,  Higgl,  Higg2,  Henrl,  Kosi,  Kos2, 
Kos7,  Kaprl,  Kirl,  Kraus3,  Kult2,  Luc5,  Luc6,  Oliv  1 4,  Sohi 

Mobil.  Vidi:  Kinetička  umjetnost. 

Moda.  Moda  je  psihološko  i socijalno  raspoloženje 
veće  skupine  ljudi  u okviru  kulture  koje  se  motivacijski 
odnosi  na  njihovo  ponašanje,  izražavanje,  ispunja- 
vanje želje,  osjećaj  kolektivne  pripadnosti  suglasno 
načinu  odijevanja,  ponašanja  i interesa  za  određeni 
tip  umjetničkog  izražavanja.  Moda  jc  interakcija 
umjetnosti  i društva  koju  određuju  tehno-sociološki  i 
hedonistički  elementi  koji  prevladavaju  estetsko 
umjetničko.  Razlikuje  se  nekoliko  upotreba  termina: 
(1)  moda  kao  oblik  i način  odijevanja,  (2)  moda  kao 
aktualni  i dominantni  oblik  izražavanja,  zabave  i 
potrošnje  u masovnoj  kulturi,  i (3)  moda  kao  aktualni 
i trenutno  dominantni  umjetnički,  književni,  filozofski 

pokret.  Znakovi  mode  ne  sadrže  neku  unutrašnju 
određenost,  pa  se  mogu  slobodno  smjenjivati,  bez- 
granično permutirati.  Moda  se  u modemom  dobu 
ukazuje  kao  put  ekstatičkog  i eruptivnog  napretka  koji 
se  na  kraju  počinje  ponavljati.  Ovo  vrijedi  za  modu 
odijevanja,  tijela,  predmeta  za  sferu  lakih  znakova.  U 
sferi  teških  znakova  - politike,  morala,  ekonomije, 
znanosti,  kulture  i seksualnosti  nigdje  se  principi 
zamjene,  premještanja  i kombiniranja  ne  primjenjuju 
tako  slobodno  kao  u modi.  I područja  teških  i lakih 
znakova  su  opsjednuta  modom.  Moda  se  može  shvatiti 
kao  najpovršnija  igra  i kao  najdublji  društveni  oblik, 
tj.  kao  prožimanje  različitih  podmčja  kodom  duha 
vremena,  trenda,  aktualnosti  i novine.  Ako  se  ras- 
pravlja o umjetničkoj,  književnoj  ili  filozofskoj  modi 
razlikuju  se  kategorije  pokreta,  stila  i mode.  Pokret  ili 
Škola  je  zajednica  sudionika  i pripadnika  određene 
umjetničke,  književne  ili  filozofske  paradigme.  Pri- 
padnicima pokreta  zajedničke  su  specifične  intuicije, 
stavovi,  znanja,  interese,  polazišta,  metode,  oblici 
izražavanja,  žargon  i vrijednosti.  Pokreti  su  nove 
tendencije,  konceptualna  umjetnost  ili  transavangarda 
u umjetnosti,  metaproza  u književnosti  i struktu- 
ralizam, fenomenologija  ili  analitička  filozofija  u 
filozofiji.  Stil  osigurava  formalne  načine  na  koji  se 
pokret  ili  škola  izražava.  Stil  je  rezultat  specifičnog 
formalnog  izraza  koji  se  ostvaruje  u umjetničkom, 
književnom  ili  filozofskom  djelu  određenog  povijes- 
nog razdoblja.  Moda  je  tipična  tema  koju  omogućuje 
stil.  Ako  se  stil  shvati  kao  jezik  ili  dijalekt  jezika,  tada 
je  moda  vrsta  tipičnog  rasprostranjenog  objekta  o 
kojem  se  u jeziku  govori  ili  koji  se  umjetničkim  djelom 
prikazuje.  Sa  stajališta  semiologije  moda  se,  kao 
aktualno  dominantno  stanje  masovne  kulture,  može 
promatrati  kao  sistem  znakova  (Roland  Barthcs)  ili 
specifičan  oblik  prakse  označavanja  i potrošnje 
(transformacije,  razmjene)  znakova  (odjeće,  zabave, 
umjetnosti,  teorije)  u suvremenoj  kulturi  (Julia  Kri- 
steva).  Moda  je  semiološki  sistem,  jer  se  interakcijom 
umjetnosti  i društva  ostvaruje  značenjski  odnos  koji 
predstavlja  razmjenu  želje,  vrijednosti  i ideala 
aktualnog  trenutka. 

LITERATURA:  Bari  I,  Baud9,  čaČ2,  Kri$2,  Kris4,  Kris5,  Wartl 

Moda  odijevanja.  Moda  odijevanja  ili  način  odije- 
vanja (engl.  fashioti)  je  posebno  područje  dizajna 
(oblikovanja)  proizvodnje  odjeće,  reklame,  medijske 
i revijalne  promocije,  prodaje,  kupovine,  razmjene, 
potrošnje  i životne  svakodnevne  ili  posebne  iden- 
tifikacije u kulturi  i društvu.  Industrija  mode  odijevanja 
je  jedna  od  najmoćnijih  industrijskih  grana  suvremenih 
društava  i funkcionalni  dio  masovne  ili  popularne 
kulture  druge  polovine  XX.  stoljeća.  Moda  odijevanja 


nastaje  u okviru  masovne  proizvodnje  odjeće  (dizajn, 
zanatstvo  i industrija)  za  svakodnevni  javni  i privatni 
život,  ali  dolazi  do  kreiranja  odjeće  s promotivnim  i 
umjetničkim  pretenzijama,  kao  i u funkciji  izvođačkih 
umjetnosti,  kostimografija  za  teatar,  film,  televiziju, 
rock  spektakle  i rock  kulturu,  itd.,  odnosno,  prateće 
m i kro -svjetove  popularne  kulture.  Zato  je  moda 
odijevanja  jedan  od  konstituenata  ideologije  društva, 
odnosno  javnog  mnijenja  mikro  i makro  društvenih 
grupa. 

Moda  je  prema  Gillu  Dorflesu,  najosjetljiviji  poka- 
zatelj ukusa  epohe  koji  uvijek  čini  temelj  svakog 
estetičkog  i kritičkog  vrednovanja  povijesnog  raz- 
doblja. Prema  Rolandu  Barthesu  moda  se  javlja  kao 
sistem  označitelja,  ona  je  klasifikacijska  djelatnost 
semiološkog  (tj.  znakovnog)  karaktera  koja  plete  i 
anticipira  moguća,  potpuno  različita  značenja  i 
zastupanja  u kulturi.  U suvremenim  kulturalnim  stu- 
dijima moda  odijevanja  se  najčešće  promatra  s dva 
stanovišta:  (a)  sa  stanovišta  diskursa  ekonomije  i 
politike  sistema  i institucija  proizvodnje,  razmjene, 
upotrebe  i potrošnje  odjeće,  i (b)  sa  stanovišta  različitih 
oblika  i praksi  upotrebe,  a to  znači  intencionalne  ili 
strukturalne  identifikacije  subjekta  upotrebe  odjeće  u 
klasnom,  rodnom,  etničkom,  rasnom,  profesionalnom 
ili  generacijskom  smislu.  Modni  kreatori  i modeli 
(manekenke,  manekeni)  u kasnom  kapitalizmu,  epohi 
postmodeme,  imaju  status  zvijezda  popularne  kulture. 
LITERATURA:  Bart  1 , Brcw  1 , Bruz  1 , Dorfl , Troj  I 

Modalna  logika.  Vidi:  Art&Language,  Indeks 

Model.  Model  je  zamisao,  shematski  prikaz  i fizička 
struktura  koja  prikazuje  i oponaša,  dakle  simulira, 
prirodni,  društveni,  umjetnički  ili  mentalni  događaj 
ili  pojava.  Model  je  načinjen  da  bi  se  složeni  i 
nedostupni  fenomeni  prikazali  i proučili  u ekspe- 
rimentalnim uvjetima.  Prirodne  i društvene  znanosti 
proučavaju  svoj  objekt  posredovanjem  modela,  tj. 
teorijskih  i eksperimentalnih  konstrukcija  pomoću 
kojih  prikazuju,  simuliraju  i razjašnjavaju  objekt 
proučavanja.  Model  je  sredstvo  pomoću  kojeg  kritika, 
povijest  umjetnosti,  teorija  umjetnosti  i estetika 
proučavaju  umjetnost:  ( 1 ) kada  teorijske  discipline  ne 
govore  o konkretnom  djelu  nego  o tipičnom  um- 
jetničkom djelu,  karakterističnoj  umjetničkoj  situaciji 
ili  mogućem  svijetu  umjetnosti,  one  govore  o mo- 
delima pomoću  kojih  opisuju  i objašnjavaju  um- 
jetničko djelo  i svijet  umjetnosti,  (2)  teorijske  inter- 
pretacije jednog  istog  djela  razlikuju  se  po  tome  što 
različite  teorije  koriste  različite  modele  i postupke 
prikazivanja  svojeg  objekta,  na  primjer,  semiotička 
teorija  umjetničko  djelo  prikazuje  kao  znakovnu 

strukturu,  psihoanaliza  kao  govor  (prikazivanje)  u 
prevlasti  nesvjesnog,  teorije  vizualne  percepcije  kao 
vizualni  optički  fenomen.  Za  konceptualnu  umjetnost 
zamisao  modela  je  bitna  po  tome  što  umjetničko  djelo, 
jezik  umjetnosti,  teorije  umjetnosti,  svijet  umjetnosti 
i kulturu  prikazuje  pomoću  teorijskih  i jezičkih 
modela.  Ona  razvija  drugostupanjski  metajezički 
pristup  zato  što  ne  stvara  umjetničko  djelo  nego 
teorijske  modele  o umjetnosti. 

LITERATURA:  Art)a5,  ArtlalO,  Artlal  I,  Artlal4,  Bois2,  Ec4,  Ec56, 
Kraus9,  KrauslO,  Levisl,  Lot8,  Ram5,  Šav  17 

Moderni  projekt.  Modernim  projektom  se  nazivaju 
planovi,  vizije,  fantazmi,  projekcije,  anticipacije,  nacrti 
ili  planovi  emancipirajuće  preobrazbe  društva  i 
umjetnosti.  Modemi  projekt  je  povezan  sa  zamislima 
društvenog,  tehničkog  i umjetničkog  napretka.  Bitne 
su  zamisli  umjetnika,  kritičara,  teoretičara  i povjes- 
ničara umjetnosti,  kustosa,  filozofa,  umjetnika,  između 
stalih:  Waltera  Gropiusa,  Alffeda  H.  Barra,  elementa 
Greenbeiga,  Giulia  Carla  Argana,  Jiirgena  Habermasa, 
FilibertaMenne,  kao  i Ota  Bihaljija  Merina,  Radosla- 
va  Putara,  Dimitrija  Bašičevića,  Miodraga  Protića. 
Prema  Arganu:  ‘‘Nedovršena  je  umjetnost  u projektu 
ili,  u isto  vrijeme,  projekt  postojanja  prema  jednom 
poretku  koji  nije  poredak  formalne  logike  nego 
unutarnji  poredak  postojanja  kao  takvog,  u svom 
prevođenju;  strukturalni  princip  što  se  ocrtava  i gradi 
u samom  slijedu  događaja  koji  nisu  pasivno  podneseni: 
poput  de  Saussurcove  lingvističke  strukture  koja  nema 
unaprijed  dane  sheme  i modele  nego  oblikuje  potpuno 
novi  sistem  ou  toutsetient.  Kao  što  je  jednom  otkrivala 
u predmetu  nepokretnu  strukturu  predmetnog  svijeta, 
danas  umjetnost  ima  otkrivati  u projektu  pokretnu 
strukturu  postojanja.  Projekt  - kojega  umjetnost  mora 
pružiti  metodološki  model  - predstavlja  napokon 
manevarsku  obranu  društvenog,  povijesnog  života  u 
njegovu  svakidašnjem  sukobu  s eventualnošću  i 
slučajem;  on  je  protiv  smrti  - krajnje  eventualnosti  i 
posljednjeg  slučaja.  U projektiranju  umjetnosti  postoji 
smisao,  interes,  strast  življenja  koju  nalazimo  u 
nepogrešivoj  logici  tehnološkog  projektiranja:  to 
projektiranje  Što  raste  samo  iz  sebe  susljednim 
izvodima  ne  znajući  za  alternativu  smrti  koja  prati 
svaku  moralnu  akciju,  te  je,  dakle,  uvijek  u opasnosti 
da  prekorači,  čak  ne  primjećujući,  granicu  života. 
Doista,  prekoračila  ju  je:  iz  napretka  u napredak 
dospjela  je  da  programira  smrt."  i “Opstanak 
umjetnosti  u sutrašnjem  svijetu,  ma  kakav  bio,  ovisan 
je  samo  o projektu  koji  današnja  umjetnost  čini  za 
umjetnost  sutrašnjice.” 

Prema  Jurgenu  Habermasu:  “Ova  svijest  vremena 
izražava  se  kroz  metafore  avangarde.  Avangarda 


smatra  da  prodire  na  nepoznate  teritorije,  da  se  izlaže 
opasnostima  iznenadnih,  šokantnih  susreta,  i da  osvaja 
jednu  još  uvijek  nezauzetu  budućnost.  Avangarda 
mora  naći  svoj  pravac  u pejzažu  u koji  se  još  nitko 
nije  usudio  zaći.”  I:  “Ali,  ova  kretanja  naprijed,  ovo 
predviđanje  jedne  još  nedefinirane  budućnosti  i kult 
novog,  znače,  u stvari,  egzaltaciju  sadašnjosti.  Svijest 
novog  vremena  koja  ulazi  u filozofiju  u tekstovima 
Bergsona,  čini  nešto  više  od  samog  izražavanja 
mobilnosti  u društvu,  ubrzanja  u povijesti,  diskonti- 
nuiteta  u svakodnevnom  životu.  Nova  vrijednost  koja 
se  poklanja  prolaznom,  aluzivnom  i efemernom,  samo 
veličanje  dinamizma,  otkrivaju  čežnju  za  jednom 
čistom,  neoskvrnjenom  i stabilnom  sadašnjošću.”  I: 
“Impuls  modemosti,  kaže  nam  se  s druge  strane,  je 
iscrpljen;  svako  tko  se  smatra  avangardnim  može  samo 
pročitati  vlastitu  smrtnu  presudu.  Premda  se  smatra 
da  se  avangarda  i dalje  širi,  ona,  po  svemu  sudeći, 
nije  više  kreativna.  Modernizam  je  dominantan 
premda  mrtav.  Za  neokonzcrvativce  tada  se  postavlja 
pitanje:  kako  se  mogu  stvoriti  norme  u društvu  koje 
će  ograničiti  slobodoumlje,  ponovo  uspostaviti  etiku 
discipline  i rada?  Koje  nove  norme  će  zaustaviti  opće 
izjednačavanje  do  kojeg  dovodi  država  društvenog 
blagostanja,  tako  da  vrline  individualne  trke  za 
uspjehom  ponovno  postanu  dominantne?  Daniel  Bell 
kao  jedino  rješenje  vidi  ponovno  oživljavanje  religije. 
Vjera  u Boga  i vjera  u tradiciju  osigurat  će  pojedincima 
jasno  definirani  identitet  i egzistencijalnu  sigurnost  ” 
Prema  Filibertu  Menni:  “Modemi  projekt,  usmjeren 
na  promjenu  postojećih  sistema  i poboljšanje  kvalitete 
individualnog  i kolektivnog  života,  u ovom  se  eseju 
{Moderni  projekt  umjetnosti)  ponovo  predlaže  sa 
stanovišta  umjetnosti,  rasprostranjene  estetske 
dimenzije  i intelektualnog  rada  općenito.”  i “U 
modemom  projektu  umjetnosti  subjekt  i svakodnevni 
život  fundamentalna  su  polazišta.  Na  taj  način  estetski 
prostor  postaje  privilegirano  mjesto  za  kretanje 
individue  prema  punoj  samorealizaciji.  Takav  model 
pruža  umjetnička  aktivnost,  vraćena  sada  kao  postupak 
koji  u sebi  nalazi  motivacije  i svrhovitost  i koji 
preuzima,  upravo  zbog  toga,  značenje  djelovanja  u 
kojem  se  stvaralačke  sposobnosti  subjekta  slobodno  i 
potpuno  razvijaju.  Uz  uvjet,  nužan  premda  ne  i 
automatski  dovoljan,  da  umjetnost  prevlada  odvo- 
jenost završenog  djela  i transformira  se  u raspro- 
stranjenu estetičnost  i,  posredovanjem  ove,  u jednu 
drugačiju  praksu  svakodnevnog  života.”  i “Ponovo 
smo,  tako,  u središtu  pitanja  postavljenog  na  početku 
kroz  dihotomiju  između  modernog  projekta  i post- 
modernog  stanja , ali  s više  raščlanjenom  sviješću  o 
problemima  a,  posebno,  o komplementarnim 
instancama  čiji  su  modema  i postmodema  postali 

nosioci.  Možda  jc  iješcnje  u sljedećem:  pronaći,  u 
konkretnom  djelovanju,  momente  relacije  i zamjene 
između  ova  dva  zahtjeva;  imati  u vidu,  posebno  kada 
je  riječ  o politici  kulture , da  se  međusobno  mehanički 
ne  isključuju,  da  oba  imaju  svoje  pravo;  treba,  naime, 
razmotriti  kako  instancu  projektivnosti,  svojstvenu 
prvom  slučaju,  tako  i instancu  uživalačke  diseminacije, 
svojstvenu  drugom.  Postmodema  kritika  avangardi 
ima,  dakle,  svoje  razloge  kad  misli  na  kraj  racionalnosti 
i pojam  projekta  shvaćenog  ujakom  smislu,  ali  nije  u 
pravu  kada  smatra  da  ta  svijest  o vlastitim  ograni- 
čenjima nije  bila  prisutna  već  u modernoj  kulturi,  a, 
naročito  kada  ne  shvaća  kontinuitet  s avangardama 
na  planu  promjena  i fluidne  valorizacije  subjektivnosti. 
Svima  onima,  koji  kao  da  hoće  zauvijek  napustiti  ideju 
projekta,  treba  odgovoriti  da  je  njihovo  nastojanje 
varljiva  ambicija,  ponajviše  zato  što  će  uvijek  biti 
nekog  drugog  tko  projektira  umjesto  njih;  i daje,  dakle, 
jedini  mogući  put  u građenju,  iz  dana  u dan,  kritičkih 
odgovora  na  složena  pitanja  koja  nam  neprestano 
postavlja  svijet  u kojem  živimo.” 

LITERATURA:  Arg3,  Ai^5,  Aig9,  ArgI  1,  Argl2,  Dcn72,  Den85, 
HabL  Hab5,  Meni,  Men8,  McnlO,  Meni  I,  Ug2 

Modernistička  kritika.  Vidi:  Kritika 

Modernističko  slikarstvo.  Vidi:  Apstraktna  um- 
jetnost, Apstraktni  ekspresionizam.  Geometrijska 
apstrakcija,  Enformel,  Lirska  apstrakcija,  Mono- 
kromno  slikarstvo,  Nova  figuracija,  Postslikarska 
apstrakcija,  Slikarstvo  obojenog  polja,  Tašizam 

Modernizam.  Modernizam  je  makrooblik  ili  me- 
gakultura  organizacije  i razvoja  kulture  i umjetnosti 
od  kraja  XVIII.  stoljeća  do  kraja  60-ih  godina  XX. 
stoljeća.  Modernizam  kao  oblik  organizacije  i razvoja 
kulture  karakteriziraju  sljedeći  aspekti:  (1)  nastaje  i 
razvija  se  kao  kultura  buržoaskog  kapitalističkog  druš- 
tva od  francuske  revolucije  do  hladnog  rata,  tj.  od 
industrijske  revolucije  do  posttehnološke  semiotičke 
organizacije  društva,  (2)  nastaje  u doba  prosvje- 
titeljstva velikom  civilizacijskom  podjelom  jedin- 
stvenog kršćanskog  pogleda  na  svijet  i nastajanjem 
autonomnih  institucionalnih  područja  kulture  (zna- 
nosti, prava  i umjetnosti),  i (3)  određen  je  projektom 
modemosti,  tj.  uspostavlja  se  kao  kultura  zaokupljena 
revolucionarnim  ili  evolucijskim  odvajanjem  od 
tradicije  i progresivnim  razvojem.  Termin  modernizam 
je  prvobitno  nastao  u teologiji  i filozofiji  gdje  označuje 
kritiku  crkvenih  kanona  i moralnih  propisa,  zatim  je 
primijenjen  kao  naziv  za  makrooblik  organizacije  i 
razvoja  kulture  i,  na  kraju,  primijenjen  je  kao  opća 
odrednica  za  umjetničke  pokrete  od  realizma,  na- 


turalizma  i simbolizma,  preko  avangardi  do  neo- 
avangardi  i visokog  modernizma  60-ih  godina.  Priroda 
i povijest  modernizma  nije  jedinstveni  pravocrtni 
evolucijski  slijed  pokreta,  uvjerenja,  vrijednosti,  me- 
toda i oblika  izražavanja  nego  je  kaotični  i protuiječni 
skup  ekscesnihali  i umjerenih  pokreta  i individualnih 
umjetničkih  učinaka.  Sljedeći  pojmovi  ulaze  u iječnik 
modernizma  i bitni  su  za  njegovo  razumijevanje: 
moderno  doba,  modema,  rani  modernizam,  avangarda, 
modernizam,  umjereni  modernizam,  krize  moder- 
nizma, visoki  modernizam  i kasni  modernizam.  Mo- 
derno doba  obuhvaća  period  od  renesanse,  po  nekim 
autorima  od  Kolumbovog  otkrića  Amerike,  do  eks- 
plozije prve  atomske  bombe  u Hirošimi  i Nagasakiju. 
Moderno  doba  je  epoha  relativizacije  i transformiranja 
kršćanskog  feudalnog  sistema  uspostavljanjem 
buržoaskog  društva  i građanske  klase.  Modemom  (Die 
Moderne)  se  naziva  skup  umjetničkih  pojava  krajem 
XIX.  stoljeća  koje  nastaju  kao  reakcija  na  naturalizam 
i realizam  i razvijaju  se  od  simbolizma  do  secesije  i 
impresionizma.  Modernom  se  naziva  i razdoblje 
ustanovljenja  projekta  modemosti  kao  osjećaja  i 
prilagodavanja  duhu  vremena  i aktualnosti.  Rani 
modernizam  je  blizak  pojmu  modeme  i označuje  širi 
skup  različitih  umjetničkih  pojava,  prije  svega  u 
Francuskoj,  koje  karakterizira  zalaganje  za  autonomiju 
umjetnosti  (L ' art pour  l ’art),  od  kasnog  realističkog 
Courbetovog  rada  preko  simbolizma  do  impresio- 
nizma i postimpresionizma.  Ranom  modernizmu 
svojstven  jc  razvoj  modernističke  teorije  slikarstva  u 
Baudelaireovim,  Zolinim,  Mallarmeovim,  Cezanne- 
ovim,  Gauguinovim  i Seuratovim  tekstovima  o sli- 
karstvu. Na  tim  osnovama  u prvim  desetljećima  XX. 
stoljeća  nastaju  modernističke  teorije  Clivea  Bella  i 
Rogera  Fryja  koji  razvijaju  estetiku  i poetiku  direktne, 
autonomne  i ekspresivne  modernističke  umjetnosti. 
Fry  ukazuje  da  novom  indiferentnošću  prema  li- 
kovnom prikazivanju  umjetnici  postaju  manje 
zainteresirani  za  tehničke  probleme  i znanje.  Iden- 
tificiranje modernizma  s postimpresionizmom, 
fovizmom  i ekspresionizmom  zasniva  se  na  sta- 
vovima: (1)  da  su  svi  problemi  prikazivanja  u sli- 
karstvu i skulpturi  razvojem  fotografije  i filma  riješeni, 
(2)  da  umjetnost  svoji  novi  smisao  dobiva  time  što  je 
izraz  subjektivnog,  specifičnog  i posebnog  iskustva 
umjetnika  (na  primjer,  Kandinski  je  pisao  o slikarstvu 
kao  izrazu  unutrašnje  nužnosti),  (3)  razvoj  ekspre- 
sivnog neprikazivačkog  slikarstva  (skulpture,  poezije) 
dovodi  do  gubljenja  prepoznatljivih  kodova  na  kojima 
se  temelji  doživljaj  i razumijevanje  umjetničkog  djela, 
što  za  posljedicu  ima  da  umjetnici  stvaraju  auto- 
poetičke  (poetske,  pedagoške  i teorijske)  rasprave  koje 
nude  novi  značenjski  okvir  njihovom  djelovanju. 

Avangarda  od  početka  XX.  stoljeća  do  sredine  30-ih 
godina,  radikalni  je  i militantni  oblik  modernizma, 
što  znači  da  se  projekt  modemosti  ostvaruje  kroz 
ekscesne,  političke  i intermedijalne  aktivnosti.  Avan- 
garda razara  autonomiju  disciplina  modernističke 
kulture,  pokazujući  da  se  umjetnošću  može  revo- 
lucionarno preobraziti  život,  društvo,  kultura  i um- 
jetnost na  internacionalnoj  (svjetskoj)  sceni  povijesti. 
Umjereni  modernizam  je  naziv  za  različite  nacionalne 
i multinacionalne  oblike  stvaranja  građanske  kulture 
i umjetnosti.  Umjereni  modernizam  nastaje  pred  Prvi 
svjetski  rat,  između  dva  svjetska  rata  i poslije  Drugog 
svjetskog  rata,  preobražavajući  ekscesne  rezultate 
avangardi  i neoavangardi  u umjerenu,  potrošačku  i 
masovnu  kulturu  građanske  klase  i srednjih  društvenih 
slojeva.  Umjereni  modernizam  u zapadnim  društvima 
povezan  je  s dominacijom  tržišta  i masovnih  medija. 
Poslije  Drugog  svjetskog  rata  u SSSR-u,  Istočnoj 
Europi  i na  Balkanu,  u zemljama  realnog  socijalizma, 
sa  slabljenjem  ideologije  socijalističkog  realizma  i 
nastankom  građanskog  srednjeg  sloja  birokratske, 
tehnokratske  i humanističke  inteligencije,  nastaje 
umjereni  modernizam  kao  ideološki  neutralna,  eks- 
presivno-figurativna  i dekorativna  umjetnost.  Krize 
modernizma  bile  su  različite  i karakteriziraju  ih 
ekonomski  (hiperprodukcija,  inflacija),  politički 
(revolucije,  kontrarevolucije,  uspostava  totalitarnih 
društvenih  sistema,  svjetski  ratovi)  i umjetnički  (is- 
crpljivanje avangarde,  prevlast  umjerenog  moder- 
nizma, kulturni  totalitarizam  masovne  kulture)  razlozi. 
Jedna  od  najvećih  kriza  modernizma  datira  iz  30-ih 
godina:  ( 1 ) uspostavom  fašizma  u Italiji  i integracijom 
futurizma  u imperijalnu  fašističku  umjetnost,  (2) 
uspostavom  nacionalsocijalizma  u Njemačkoj  i 
brutalnom  likvidacijom  modernističke  i avangardne 
umjetnosti,  (3)  utvrđivanjem  staljinizma  u SSSR-u  i 
likvidacijom  avangardi  u ime  socijalističkog  realizma, 
i4)  velikim  ekonomskim  krizama  i dominacijom 
umjerenog  modernizma  (povratak  redu)  u zapadnim 
demokratskim  društvima.  Pojava  nadrealizma  i 
njegove  transformacije  dadaističkog  destruktivnog 
aktivizma  u psihoanalitički  individualni  automatizam 
i automatizma  u fantastičku  umjetnost  imaju  odlike 
stvaranja  postmodeme  klime.  U tom  smislu  može  se 
formulirati  teza  da  modernizam  i postmodemizam  nisu 
kulturološke  formacije  koje  čine  pravocrtni  povijesni 
niz  nego  kulturološke  i umjetničke  paradigme  koje  se 
u različitim  razdobljima  umjetnosti  XX.  stoljeća 
međusobno  suprotstavljaju  i prepliću.  Prilog  ovoj  tezi 
>u  analize  povjesničara  umjetnosti  Benjamina 
Buchloha  koji  je  ukazao  na  obrate  od  apstrakcije 
radikalni  modernizam)  u figuraciju  (postmodemizam) 
šod  značajnih  avangardnih  umjetnika  kao  Što  su:  Gino 


Severini,  Carlo  Carrš,  Francis  Picabia,  Kazimir 
Maljevič  ili  Aleksandar  Rodčenko.  Visoki  moder- 
nizam je  epoha  koja  započinje  početkom  Drugog 
svjetskog  rata,  kada  umjetnici  iz  europskih  zemalja 
emigriraju  u Francusku,  Englesku  i SAD  stvarajući 
internacionalni  jezik  modernističke  umjetnosti.  Za- 
misli visokog  modernizma  vezane  su  za  SAD  i New 
York  kao  novi  centar  internacionalne  umjetnosti. 
Prema  povjesničaru  umjetnosti  Charlesu  Harrisonu, 
povijest  modernizma  poslije  Drugog  svjetskog  rata 
određuju  dva  suprotstavljena  koncepta  modemosti: 

( 1 ) grccnbcrgovski  koncept  visokog  modernizma  koji 
ideje  i vrijednosti  autonomije  apstraktnog  umjetničkog 
djela  dovodi  do  vrhunca  i estetičke  dogme  (apstraktni 
ekspresionizam,  postslikarska  apstrakcija),  i (2) 
kritički  koncept  visokog  modernizma  koji  zamisli 
intuicije,  spontanosti,  ekspresije,  estetike  i ideologije 
tumači  kao  oblike  vrijednosne,  značenjske  i političke 
organizacije  kulture  i svijeta  umjetnosti  (neodada, 
fluksus,  djelomično  pop  art,  neokonstruktivizam). 
Greenbergovska  koncepcija  visokog  modernizma 
dominantna  je  od  kasnih  40-ih  do  sredine  60-ih 
godina.  Karakteriziraju  je:  (1)  kreativno  i stvaralačko 
nadilaze  kritičko,  (2)  umjetničkom  praksom  vladaju 
intuicije,  direktni  izrazi  emocija  i direktni  sveobu- 
hvatni doživljaj  umjetničkog  djela,  (3)  umjetničko 
stvaranje  uvijek  prethodi  teoriji,  tj.  teorija  je  tek 
sekundarni  dodatak  organskoj  cjelovitosti  i punoći 
umjetničkog  izraza  (Greenbergje  pisao  daje  umjetnost 
isključivo  stvar  iskustva,  a ne  principa),  (4)  umjetničke 
su  discipline  zatvorene  i autonomne,  (5)  cilj  um- 
jetnikovog  autorefleksivnog  istraživanja  prirode 
umjetnosti  je  traženje  posebnosti  medija  u kojem  radi, 
što  znači  da  slikarstvo  i skulptura  nemaju  zajedničke 
aspekte  nego  trebaju  pronaći  minimalan  broj  aspekata 
(plošnost,  pikturalnost,  apstraktnost,  gestualnost)  koji 
su  specifični  i jedinstveni  za  slikarstvo  i po  kojima  se 
slikarstvo  razlikuje  od  drugih  umjetničkih  disciplina. 
Greenberg  naglašava  da  modernističko  slikarstvo 
(apstraktni  ekspresionizam,  postslikarska  apstrakcija) 
zahtijeva  da  se  literarne  teme  prevedu  u striktno 
optičke,  dvodimenzionalne  oblike  prije  nego  što  se 
uvedu  u pikturalnu  umjetnost.  Modernizam  se  naj- 
češće definira  kao  ahistorijski  ili  antihistoricistički 
budući  da  se  zalaže  za  modemost,  prekid  s tradicijom, 
uvažavanje  aktualnog  trenutka  i permanentnog  uto- 
pijskog progresa.  Greenbergovska  modernistička 
teorija  revidira  ahistorijski  karakter  modernizma 
definirajući  se  kao  historicizam.  Teorija  visokog 
modernizma  je  historicistička  jer  povijest  modeme 
umjetnosti  reintepretira  kao  usmjereni  razvoj  aps- 
traktne umjetnosti  ili  kao  rcdukcionističku  liniju  koja 
se  pravilno  i progresivno  razvija  od  mimetičkog 

slikarstva  do  apstraktne  dvodimenzionalne  pikturalne 
umjetnosti.  Time  se  povijest  modeme  umjetnosti  od 
kraja  XIX.  stoljeća  prikazuje  kao  pravilna  smjena 
stilova  i pokreta  (izama),  koju  karakterizira  sve  veći 
stupanj  reduktivnosti  i apstrakcije.  U Europi  visoki 
modernizam  nema  dominantnu  struju  nego  je  određen 
mrežom  isprepletenih  rivalskih  pokreta  u kojima  se 
suočuju  modernističke  ekspresivne  i egzistencija- 
lističke koncepcije  slikarstva  (od  lirske  apstrakcije  do 
enformela),  neoavangardni  eksperimenti  (fluksus, 
vizualna  poezija,  nove  tendencije  i neokonstruk- 
tivizam)  i razvoj  kritičke,  lijevo  orijentirane  estetike 
(kritička  teorija  frankfurtskog  kruga,  situacionizam) 
koja  u rivalstvu  sa  strukturalizmom  utječe  na  duhovnu 
i umjetničku  klimu  60-ih.  U njemačkoj  povijesti 
umjetnosti  obnove  modernizma  poslije  Drugog 
svjetskog  rata  nazivaju  se  druga  modema.  Hcinrich 
Klotz  primijenio  je  pojam  druga  modema  i na  kritičko 
(nova  apstrakcija  u slikarstvu  i skulpturi,  dekon- 
strukcija  u arhitekturi  i tehnomedijska  umjetnost) 
odbijanje  eklektičkog  i fikcionalnog  postmodemizma 
80-ih.  Kasni  modernizam  obuhvaća  razdoblje  od  kraja 
60-ih  do  kraja  70-ih,  kada  dolazi  do  ustanovljivanja 
prakse  i teorije  postmodemizma  i postmodeme  epohe. 
Kasni  modernizam  određuju  postavangardni  pokreti 
koji  praktično  (pop  art,  minimalna  umjetnost, 
procesualna  umjetnost)  i teorijski  (konceptualna 
umjetnost)  razgrađuju  pojam  modernizma  (u 
anglosaksonskom  kontekstu  kritika  visokog  moder- 
nizma, u Europi  kritika  utopijskih  projekata  avangardi 
i neoavangardi)  i njegovih  institucija.  Kasni  mo- 
dernizam je  paradoksalna  epoha  u kojoj  se  ekonomska 
moć  institucija  kulture  i umjetnosti  utvrđuje  kao  bitna 
snaga  artikulacije  svijeta  umjetnosti,  ali  i epoha  u kojoj 
se  taj  isti  svijet  djelovanjem  umjetnika,  praktičkim  i 
teorijskim  sredstvima  osporava.  Kao  svaku  kasnu 
epohu,  kasni  modernizam  karakterizira  kritika  i 
napuštanje  pojma  umjetnosti  i istovremeno  stvaranje 
remek-djela  modernističke  kulture. 

LITERATURA:  Arg3,  Aig5,  Aig9,  Argl  I,  ArgI2,  Asp  I , Bar  I , Bih  1 , 
Bih2,  BrejS,  Brej  1 4,  Brej  1 5,  Brej  1 6,  Brcj20,  Brette  1 , Chip  1 , Clark6, 
Crow2,  Dcn72,  Dcn85,  Dcn98,  Erj4,  Fram2,  Frank2,  Fric4,  Gal, 
Gaigl,  GreenJ,  Green6,  Grecn7,  GreenlO,  Grccnll,  Greenl2, 

Modernizam  poslije  postmodemizma.  Modernizam 
poslije  postmodemizma  je  naziv  za  tematizacije, 
istraživanja  i rasprave  tradicije  modernizma  u 
slikarstvu  i kiparstvu  krajem  80-ih  i početkom  90-ih. 
Modernizam  poslije  postmodemizma  pripada 
postmodemoj  epohi,  ali  se  radikalnim  formalizmom  i 


zanimanjem  za  vitalne  aspekte  modernističke  esteti- 
ke i kulture  odvaja  od  eklektičkih  i fikcionalnih  post- 
modemističkih  tendencija  (od  postmodemizama  ranih 
80-ih).  Postmodemistički  trendovi  krajem  70-ih  i 
početkom  80-ih  (transavangarda,  loše  slikarstvo, 
neoekspresionizam  i anakronizam)  nastali  su  kao 
kritika  modernističke  estetike  i poetike  odbacivanjem 
redukcionizma,  Čistih  formi,  geometrijskih  kompo- 
zicijskih  rješenja,  impersonalnosti  i egzaktnosti 
izvedbe  djela,  suvremene  tehnologije,  autoreflek- 
sivnog  formalnog  pročišćavanja  jezika  umjetnosti,  itd. 
Kritika  postmodemističke  pseudosubjektivnosti, 
manualnosti  i ekspresivnosti  je  realizirana  u samoj 
postmodemističkoj  umjetnosti  u neokonceptualizmu. 
Neokonceptualistička  (neekspresionizam,  post-pop 
art,  simulacionizam)  umjetnost  je  sintetizirala 
postupke  prožimanja  visoke  i popularne  kulture  pop 
arta  i kritičke  analize  društva  konceptualne  umjetnosti. 
Neokonceptualizam  je  pravi  primjer  postavangarde: 
(1)  nastaje  iz  avangardne  kritičke  rasprave  društva, 
kulture  i umjetnosti,  i (2)  kritika  je  estetike  visokog 
modernizma.  Odbacivanje  postmodemističke  eks- 
presionističke i eklektičke  retorike  slike  i skulpture  je 
naznačeno  u neo  geo  slikarstvu  utemeljenom  kao 
simulacija  geometrijskih  tendencija  u umjetnosti  XX. 
stoljeća  i u medijskim  i dizajnerskim  realizacijama 
urbanih  tehnoformi.  Neo  geo  se  vraća  temeljnim 
problemima  visokog  modernizma  (formalizam, 
geometrija,  ploha,  čista  forma,  objekt,  instalacija)  ali 
ih  tretira  na  način  postmodemizma  kao  fikcionalnu 
temu  ili  motiv  citiranja,  kolažiranja,  montaže  i 
simulacije.  Britanska  nova  skulptura  osamdesetih  i 
njezini  internacionalni  utjecaji  nastaju  u okviru 
problematizacije  visokog  kiparskog  modernizma  Škole 
St.  Martin  i utjecaja  vodećeg  anglo-američkog  kipara 
visokog  modernizma  Anthonyja  Caroa.  Britanska 
nova  skulptura  ostvaruje  jedan  od  velikih  ideala 
modernizma:  bavi  se  autonomnim  medijem  skulpture. 
Ona  autonomiju  skulpture  narušava  elementima 
ambijentalnog  rada,  odnosno,  ambijentalni  rad  vraća 
kiparskom  objektu.  Tijekom  ranih  90-ih  godina  zamisli 
kritike  eklektičnog  postmodemizma  uobličuju  se  u 
anglosaksonskoj  kritici  i teoriji  umjetnosti.  Paul  Wood, 
ne  bez  ironije,  konstatira  da  se  eklektični  postmo- 
demizam  izgleda  dogodio  samo  da  bi  se  ponovo 
otvorila  teška  pitanja  modernizma.  Njujorški  kritičar 
Robert  Morgan  zapaža  daje  postmodemistička  kritika 
i teorija  umjetnosti  izgubila  svoj  objekt,  tj.  umjetnost, 
postavši  teorija  kulture.  Prema  njemu  zadatak  kritike 
i teorije  umjetnosti  je  ponovno  uspostavljanje 
umjetnosti  kao  objekta  analize  i rasprave.  Zamisao 
modernizma  poslije  postmodeme  značajna  je  za  razvoj 
slovenske  i srpske  skulpture  i slikarstva  kraja  80-ih  i 

početka  90-ih  godina.  U sredinama  gdje  visoki 
modernizam  50-ih  i 60-ih  nije  imao  jako  uporište 
(osim  u pojedinim  ekscesnim  djelima  pojedinaca), 
istraživanje  i rasprava  modernizma  kao  tradicije, 
teorije  i poetike  dobiva  središnji  značaj.  Za  Sloveniju 
je  karakterističan  snažan  vitalistički  intelektualni 
pristup  od  Luje  Vodopivca,  Tuga  Šušnika,  Matjaža 
Počivavšeka,  Bojana  Gorenca  i Sergeja  Kapusa  preko 
Rene  Rusjan,  Dušana  Zidara  do  Marjetice  Potrč. 
Skulptura  i slika  se  konstruiraju  kao  organska  cjelina 
čistih  formi  jakog  simboličkog  i sublimirajućeg 
učinka.  Slovenska  skulptura  je  bliska  britanskoj  po 
tome  što  očituje  učinak  postmodemističkog  interesa 
za  značenje,  a različita  je  po  tome  što  su  njezina 
značenja  temeljno  teorijski  zasnovana  u slovenskoj 
lacanovskoj  poststrukturalističkoj  teoriji.  Srpsku 
skulpturu  i slikarstvo  kraja  80-ih  i početka  90-ih 
karakterizira  radikalni  likovni  formalizam  koji  vodi 
istraživanju  čistih,  minimalnih  i strukturalno  primarnih 
formi  kroz  rekonstrukciju  modernističke  pikturalnosti 
i skulpturalnosti.  U okviru  formalističkog  djelovanja 
se  izdvajaju  četiri  tendencije:  (1)  radikalni  likovni 
formalizam  razvija  se  u skulpturi  (Srđan  Apostolović, 
Dušan  Petrović,  Dobrivoje  Kvrgović,  Zdravko 
Joksimović),  (2)  pikturalni  formalizam  koji  sc  vraća 
pitanjima  plohe  i strukturiranja  plohe  (Dragomir 
Ugren,  projekt  posvećen  Mondrianu  slikara  Alek- 
sandra Dimitrijevića,  Zorana  Naskovskog  i Nikole 
Pilipovića,  ali  i interes  Petra  Goljcvića  za  poststmk- 
turalističko  slikarstvo  grupe  Support-Surface ),  (3) 
ambijentalni  formalizam  s tehnospiritualnim 
karakteristikama  (Mitjana  Đorđević,  Ivan  Ilić),  i (4) 
imanentna  kritika  formalizma  kroz  revitalizaciju 
nomadskih  postupaka  siromašne  i antiform  umjetnosti 
(Marija  Vauda,  Nikola  Pilipović). 

LITERATURA:  BrejH,  Brcj9,  Den84,  Den85,  Dcn87,  Den93,  Den95, 

Modularna  struktura.  Modularna  struktura  je 
trodimenzionalna  geometrijska  struktura  konstruirana 
povezivanjem  više  međusobno  identičnih  trodimen- 
zionalnih geometrijskih  elementa  (kocke,  paralelo- 
pipeda,  konture  kocke).  Zamisao  modularne  strukture 
izvedena  je  iz  serije  i rastera.  Serija  je  poredak  istih  ili 
različitih  elemenata  ostvaren  duž  ravne  linije,  najčešće 
s lijeva  na  desno.  Položaj  elementa  u seriji  je  određen 
mjestom  u seriji  (elementom  koji  mu  prethodi  i koji 
slijedi  za  njim).  Raster  je  poredak  istih  ili  različitih 
elemenata  po  površini  slike,  poda,  zida  ili  tla.  Raster 
ima  formu  pravilne  mreže:  pravokutne,  kvadratne  ili 
kružne  strukture,  a čine  ga  linije  ili  površine.  Mo- 
dularna struktura  nastaje  iz  rastera  tako  što  se  po 


strukturi  površine  u dvodimenzionalne  kvadrate  ili 
pravokutnike  postavljaju  geometrijska  tijela  čije  se 
osnovice  poklapaju  s elementima  rastera.  Modularna 
struktura  ukazuje  na  prijelaz  iz  površine  u prostor. 
Ona  može  nastati  kao  trodimenzionalni  model  koji 
nastaje  oko  središnjeg  elementa  u sve  tri  dimenzije. 
Svaka  modularna  struktura  je  nezavršena  jer  se  u svim 
smjerovima  može  dograđivati  dodavanjem  (ponav- 
ljanjem) početnog  elementa.  Sol  LeWitt  je  zamisao 
modularne  strukture  razvio  kao  oblik  transformacije 
skulpture,  serije  i rastera  u prostorni,  potencijalno 
beskonačni  poredak  geometrijskih  elemenata.  On  je 
realizirao  Modularnu  podnu  strukturu  (1966.), 
Dvostruku  modularnu  kocku  (1966.),  Modularnu 
kocku  (1966.),  Strukture  kocke  zasnovane  na  pet 
modula  (1971.-1974).  Karakteristika  ovih  radova  je 
razumijevanje  i razvijanje  konceptualnog  principa 
stvaranja  vizualne  prostorne  strukture.  LeWittovi 
radovi  ne  nastaju  empirijskim  razvojem  plastičkih  i 
prostornih  aspekata  instalacije  nego  iz  konceptualnih 
propozicija  (zamisli  modularne  trodimenzionalne 
strukture).  U tom  smislu  LcWittovi  radovi:  (1)  mogu 
se  zamisliti  i spoznati  na  osnovi  nacrta  i tekstualnog 
opisa  bez  vizualne  percepcije  rada,  ili  (2)  ako  se 
vizualno  percipiraju  na  osnovi  otkrivenog  pravila 
povezivanja  modula,  mogu  se  u mislima  razvijati  i 
transformirati.  Na  osnovi  izloženih  rezultata  LeWitt 
je  izveo  zaključak  da  vizualnu  umjetnost  može  stvarati 
i slijep  čovjek,  odnosno,  daje  zamisao  (ideja,  koncept) 
strukture  umjetničkog  rada  važnija  od  vizualne 
realizacije  djela. 

LITERATU  RA : Battc  I , Legg  I , Lipp7 

Moebiusova  traka.  Moebiusova  traka  je  traka  čiji 
krajevi  nisu  spojeni  tako  da  čine  cilindar  nego  su  u 
prostoru  međusobno  zaokrenuti  za  1 80°  i spojeni.  Ako 
se  prst  povlači  po  jednoj  strani  trake  on  će  u odre- 
đenom trenutku  prijeći  na  drugu  stranu,  a da  nigdje 
nije  prešao  rub.  Na  Mocbiusovoj  traci  postoji  kon- 
tinuirani prijelaz  s unutrašnje  na  vanjsku  površinu  (s 
lica  na  naličje)  i obratno.  Nastala  prostorna  površina 
se  u matematici  opisuje  kao  površina  kojoj  se  ne  može 
odrediti  smjer.  Traku  je  konstruirao  njemački 
matematičar  August  Ferdinand  Moebius  1856. 
Fenomen  prostome  pojavnosti  i odredi vosti  površine 
nazvane  Moebiusova  traka  odigrao  je  značajnu  ulogu 
u nastanku  matematičke  discipline  topologije  koja  se 
bavi  deskripcijom  apstraktnih  matematičkih  prostora 
i objekata.  U umjetnosti  je  do  koncepta  Moebiusove 
trake  došao  Max  Bili  1935.  kada  je  konstruirao 
granitnu  skulpturu  nazvanu  Beskrajna  traka.  Bili  nije 
znao  za  Moebiusov  model,  do  prostornog  rješenja 
uvrnute  trake  došao  je  istražujući  zakrivljene  površine. 

Moebiusova  traka  je  za  njega  plastički  simbol  beskraja. 
Vizualizacijama  Moebiusove  trake  bavio  se  crtač 
Maurits  Cornelius  Hscher  koji  je  realizirao  dva 
drvoreza  Moebiusova  traka  I (1961.)  i Moebiusova 
traka  //( 1963.).  Za  njega  je  Moebiusova  traka  model 
vizualnog  paradoksa.  Zamisao  Moebiusove  trake 
razradio  je  u formi  poetičkog  modela  organizacije 
prostora  i prikazivanja  u stripu  Jean  Giraud-Mocbius. 
Moebius  je  razradio  crtački  model  magičnog  uvrtanja 
figura  oko  vlastite  osi,  što  stvara  iluziju  natprirodnih 
situacija,  a zasniva  se  na  zamisli  Moebiusove  trake. 
Nika  Radić  je  realizirala  moebiusovu  traku  (2000.) 
kao  monumentalnu  instalaciju  koja  se  prostire  kroz 
arhitektonski  ambijent  čime  je  negirala  matematički 
idealni  predmet  pretvorivši  ga  u prostomu  scenu  za 
bihevioralni  perceptivni  performans  gledaoca. 
Jacques  Lacan  je  psihoanalitičke  modele  prikazivanja 
rada  nesvjesnog  topološki  prikazao  dijagramima  kon- 
struiranim po  uzoru  na  Moebiusovu  traku,  boromejski 
čvor  i torus.  Formalni  topološki  matematički  modeli 
su  za  Lacana  put  do  realnosti,  realno  je  misterij 
govornog  tijela,  a to  je  onda  i misterij  nesvjesnog. 
Moebiusova  traka  je  prvi  topološki  objekt  koji  je  Lacan 
primijenio  da  bi  objasnio  zašto  ga  ne  zadovoljava 
misao  da  stvari  uvijek  imaju  lice  i naličje,  tj.  daje 
nesvjesno  na  dnu  dok  je  jezik  na  površini.  Odnos  koji 
ostvaruje  Moebiusova  traka  omogućuje  formalno 
osmišljavanje  kontinuiteta  lica  i naličja,  tj.  između 
nesvjesnog  i jezika.  Opisane  sheme  uvode  zamisao 
Moebiusove  trake  u diskurse  postmodeme  i pokazuju 
da  su  značenja  postmodeme  u klizanju  i izvrtanju  na 
način  na  koji  je  u topološkom  smislu  Moebiusova  traka 
površina  neodredivog  smjera.  S druge  strane,  Lacan 
želi  pokazati  daje  nesvjesno  zasnovano  kao  prostor, 
ali  i kao  jezik,  što  za  posljedicu  ima  zaključak  da  i 
prostor  ima  odlike  jezičkog  poretka.  U postmodemoj 
kulturi,  teoriji  i umjetnosti  postoji  tendencija  da  se 
pokaže  kako  su  fenomeni  prirode  i kulture  strukturirani 
po  uzoru  na  rad  jezika  i da  time  suočuju  umjetnika, 
njegovu  želju  i objekt  želje  koji  se  beskrajno  može 
pomicati.  Moebiusova  traka  za  postmodemu  postaje 
simbol  nesvjesnog,  jezika,  želje  i izgleda  (prika- 
zivanja) svijeta. 

LITERATURA:  Bili  1 . Brechtgl , Emm  1 , Lac8,  Millcrl,  Radić  l,  Smol 

Monokromno  slikarstvo.  Monokromno  slikarstvo  je 
apstraktno  slikarstvo  čija  je  oslikana  površina  rav- 
nomjerno prekrivena  bojom  istog  tona.  Njezina  kom- 
pozicija i struktura  su  reducirane  na  stanje  obojene 
površine.  Monokromno  slikarstvo  reducira  kompo- 
ziciju slike  do  plohe  (podloge,  teksture,  pikturalne 
površine  koja  prekriva  podlogu).  Monokromna  slika 
je  potpuna  i prava  slika  visokog  modernizma  jer 


pokazuje  samo  jednu  bitnu  kvalitetu  slikarstva  koju 
slikarstvo  ne  dijeli  s drugim  umjetnostima:  ravnu 
obojenu  površinu.  Zamisao  monokromnog  slikarstva 
je  nagoviještena  u suprematizmu  (Maljevičeva  slika 
Bijeli  k\fadrat  na  bijeloj  podlozi,  1918.),  konstruk- 
tivizmu (Rodčenkova  slika  Crno  na  crnom,  1918.  ili 
serija  monokromija  Čista  crvena  boja , Čista  žuta  boja 
i Čista  žuta  boja , 1921.)  i upotrebom  čistih  boja  u 
ncoplasticizmu  Pieta  Mondriana  i Thea  van  Does- 
burga.  Monokromno  slikarstvo  je  karakteristično  za 
reduktivne  apstraktne  slikarske  tendencije  u umjetnosti 
poslije  Drugog  svjetskog  rata:  (1)  apstraktni  eks- 
presionizam (Mark  Rothko,  Bamett  Newman,  Ad 
Reinhardt),  (2)  umjetnost  poslije  enformela  (Yves 
Klein,  Picro  Manzoni,  grupa  Zero,  Robcrt  Rauschcn- 
berg,  Vlado  Kristl),  (3)  postslikarsku  apstrakciju 
(Frank  Stella,  Robert  Mangold,  Ellsvvorth  Kelly,  Leon 
Polk  Smith),  (4)  analitičko,  primamo  i fundamentalno 
slikarstvo  (Robcrt  Ryman,  Gergelj  Urkom),  struk- 
turalističke slikarstvo  grupe  Support-Surface  (Mare 
Dcvadc,  Louis  Cane),  itd.  Razlikuju  zamisli  mo- 
nokromne  slike:  (1 ) potpuna  monokromija  je  slika  čija 
je  površina  ravnomjerno  i homogeno  prekrivena 
jednom  bojom  (Kellyjeve  i Mangoldove  monokromije 
iz  60-ih),  (2)  ekspresivna  monokromija  je  slika  čija  je 
površina  neravnomjerno  prekrivena  jednom  bojom, 
na  površini  se  prepoznaju  tragovi  gesta  kistom  ili 
špahtlom  (monokromije  Philipa  Gustona,  Lucia 
Fontane,  Ive  Gattina  ili  Branka  Filipovića-File),  (3) 
strukturalna  monokromija  je  slika  na  kojoj  su  bojom 
istog  tona  naslikani  geometrijski  oblici  i podloga,  tako 
da  se  naslikani  oblici  prepoznaju  na  podlozi  (Rein- 
hardtove  tamno  zelene  i tamno  crvene  slike  s motivom 
križa  iz  sredine  60-ih  godina),  (4)  analitička  mono- 
kromija je  jednobojna  oslikana  površina  s prepoz- 
natljivim potezima  čiji  raspored  ukazuje  na  faze 
postupka  slikanja  (Robert  Ryman,  Gergelj  Urkom, 
Boris  Demur),  (5)  simbolička  monokromija  je  slika 
prekrivena  jednom  bojom,  koja  se  naslovom  ili 
kontekstom  izlaganja  određuje  kao  simbol,  na  primjer, 
Kleinove  monokromne  slike  simbolički  referiraju  koz- 
mičkom plavom  (nebu  i simbolu  neba),  Fontanine 
bijele  slike  postaju  instrument  iščeznuća  materijalnosti 
slike,  a Rothkove  transcendcntne  smeđecrvene 
monokromije  izražavaju  i prizivaju  religioznu  kon- 
templaciju, (6)  akromije  (aehrome)  su  bijele 
monokromije  Piera  Manzonija  slikane  kasnih  50-ih  i 
ranih  60-ih  koje  su  realizirane  kao  slike  (bijele 
monokromne  površine)  ili  kao  objekti  (od  pamuka, 
fiberglasa,  polistirena,  kaolina),  i (7)  kvazi-mono- 
kromije  su  slike  najčešće  realizirane  na  platnu  većih 
dimenzija  tako  da  je  podloga  slike  dominantna  i 
monokromna,  a na  površini  slike  su  različitim  bojama 

naslikane  geometrijske  strukture  ili  gestualni  potezi, 
karakteristične  su  Newmanove  slike  jasnih  i istaknutih 
monokromnih  površina  na  kojima  su  naslikane  dis- 
kretne pruge  ili  slike  Morrisa  Louisa  na  kojima  su  uz 
rubove  monokromno  obojenog  platna  dobivene  linije 
nastale  razlijevanjem  tekuće  boje. 

LITERATURA:  Battc  I , Great l , Harr46,  Klein2,  Kult  l , Luc  1 , Manz  I , 
MiJnl,  Posle  1,  Ryml,  Rym2,  Srl,  Vukol,  Waldl,  Wald2,  Wald3, 
Whil 

Montaža.  Montaža  je  ishodišno  filmski  termin,  koji 
označuje  povezivanje  slika  koje  stvara  dojam 
prostomo-vremenskog  kontinuiteta  ili  diskontinuiteta. 
Montažom  se  fragmenti  filmske  naracije  objedinjuju 
u filmski  kontinuirani  ili  diskontinuirani  narativni  tijek. 
Pojam  montaže  uvodi  se  20-ih  godina  i njegovi  tvorci 
su  američki  režiser  David  Griffith  i ruski  režiseri  Lev 
Kulešov,  Sergej  Ejzcnštcjn  i Dziga  Vertov.  Ejzenštejn 
je  zamisao  montaže  razradio  kao  osnovno  poetičko 
načelo  filmskog  stvaranja  {Montaža  atrakcija,  1 923.). 
On  smatra  da  je  montaža  slobodno  povezivanje 
proizvoljno  izabranih  i samostalnih  efekata  (atrakcija) 
koji  funkcioniraju  i izvan  te  kompozicije  i tijeka  sižea, 
s preciznim  usmjerenjem  prema  postizanju  krajnjeg 
tematskog  efekta.  Zamisao  montaže  je  u razdoblju 
između  dva  rata  u avangardnim  eksperimentima  pri- 
mijenjena u kazalištu  (kazališna  montaža),  književ- 
nosti (književna  montaža)  i fotografiji  (fotomontaža). 
Razvijanje  kolaža  u slikarstvu  i montaže  u filmu, 
fotografiji  i književnosti  tijekom  20-ih  i 30-ih  godina 
mogu  se  smatrati  analognim  pojavama  povezivanja 
raznorodnog  slikovnog  ili  tekstualnog  materijala  u 
novu  umjetničku  cjelinu.  Razlika  između  kolaža 
(fotokolaža)  i montaže  (fotomontaže)  je  u tome  stoje 
kolažiranje  formalni  mehanički  postupak  vizualnog 
ili  likovnog  povezivanja  heterogenog  fragmenti  ranog 
materijala  u novu  strukturu,  a montaža  najčešće 
podrazumijeva  povezivanje  cjelovitih  prikaza  u novu 
cjelinu  i stvaranje  novog  značenja.  U postmodemoj 
teoriji  kolaž  i montaža  se  određuju  kao  semantički 
postupci  preuzimanja  ffagmentamog  književnog,  filo- 
zofskog ili  slikovnog  materijala  dostupnog  u kulturi  i 
umjetnosti  (nivo  kolaža)  i njegovog  ugrađivanja 
(montiranja)  u novu  smislenu  cjelinu  čija  su  značenja 
posljedica  preuzetih  ili  citiranih  diskurzivnih  ili  sli- 
kovnih fragmenata  (nivo  montaže).  Montaža  je 
semiotički  postupak  postizanja  značenja  nove  cjeline 
nastale  povezivanjem  raznorodnih  i fragmentarnih 
značenjskih  produkata  kulture.  Riječ,  rečenica,  dio 
slike  ili  slika  dobiva  smisao  u novom  tekstu  ili  novoj 
slici  time  što  se  odnosi  (suprotstavlja,  usuglašava)  s 
drugim  elementima  unesenim  na  identičan  način. 

LITERATURA : Ade  1 , Ajz  1 . Baq  l , Bri  I , Edw2,  Friz  l , Metz4,  Moh  1 , 
Petrl , Schau  1 . Scho  I , Sit  l , Stojan3,  Turko  1 , Ulm3,  Žiž  1 2 


Mrlja.  Vidi:  Apstraktni  ekspresionizam,  Postslikarska 
apstrakcija.  Slikarstvo  obojenog  polja,  Tašizam 

Multikulturalizam  i postmoderna.  Multikultu- 
ralizmom se  naziva  istovremeno  postojanje  među- 
sobno različitih  i autonomnih  kultura  u jednom  kon- 
tekstu suodnosa  (planeta,  kontinenta,  regije,  države, 
grada).  Multikulturalizmom  u umjetničkoj  produkciji 
naziva  se  predočavanje  i zastupanje  politike  multi- 
kulturalizma umjetničkim  djelom  ili  istovremeno 
postojanje  različitih,  neusporedivih  kulturnih  sistema 
izražavanja  i prikazivanja  u istom  geografskom  i 
povijesnom  prostoru.  Multikulturalizmom  kao  kus- 
toskom  praksom  naziva  se  priređivanje  individualnih 
ili  problemskih  izložbi  koje  tematiziraju  multikul- 
turalne  paradigme  identiteta,  drugog,  etničke  sub- 
jektivnosti, kulturnih  ideologija,  itd. 

Odnos  postmodeme  kao  nekoherentne  i pluralne 
megakulture  i multikulturalizma  kao  identifikacije 
sinkrono  prisutnih  razlika  i višeznačnosti  povijesnih 
i geografskih  kultura  je  paradoksalan.  Drugim  ri- 
ječima, pluralizam  podrazumijeva  prisutnost  i 
postojanje  razlika  (različitih  sistema),  koje  se  pot- 
vrđuju kroz  neškodljive  razlike  (raskol  ili  difference ), 
a to  znači  istovremeno  postojanje  i demokratskog  i 
totalitarnog  društva;  ateizma  i religioznosti;  gra- 
đanskog liberalizma  i etničkog  ili  religioznog  fun- 
damentalizma; seksualnih  sloboda  i moralnih  tabua; 
heteroseksualnosti  i homoseksualnosti  kao  društvenih 
mikroparadigmi;  autokracije  i parlamentarizma; 
tradicije,  modemosti  i postmodeme;  umjetnosti,  rituala 
i obreda;  obreda  i antiumjetnosti;  visoke  umjetnosti  i 
masovne  potrošnje  uživanja  kroz  medije  ili  spektakl; 
kolonijaliziranog  i kolonizatora;  pacijenta  i analitičara; 
arhaičnog  mita  i postatomske  mitomanije;  transfera  i 
kontratransfera,  itd. 

Jean-Fran^ois  Lyotard  je  ukazao  da  velike  priče  više 
nemaju  legitimnost , ali  one  se  pripovijedaju  (žive)  na 
margini,  u fimdamcntalističkim  i totalitarnim  sis- 
temima, u perifernim  kulturama,  u kulturama  koje 
traže  ontološku  potporu  porijeklu  identiteta.  U takvim 
uvjetima  centar  i periferija  se  odražavaju,  kodovi 
aktualnosti  postaju  iskrivljenje  figura,  zamućenost 
likova  i potrošnja  ikonografija.  Na  primjer,  “ratnički 
ethos”  u velikoj  priči  postoji  sinkrono  malim  (ffag- 
mentamim)  pričama  o svakodnevnici,  uživanju, 
melankoliji,  potrošnji.  Velike  i male  priče  se  ogledaju: 
jedne  u drugima,  odrazi  se  pokazuju  u zamućenostima 
i mekim  rubovima,  doslovni  iskazi  se  multipliciraju  u 
metaforama  i alegorijama.  Globalnu  otvorenost 
potvrđuje  lokalna  zatvorenost.  Lokalna  zatvorenost 
sanja  univerzalnu  sveobuhvatnost  i sveprisutnu 
važnost.  Veliki  grad  (Pariz,  London,  New  York, 

Singapur,  Hong  Kong,  Moskva)  je  spoj  etničkih, 
ekonomskih,  seksualnih,  generacijskih  i klasnih 
raslojavanja  i istovremeno  neusporedivih  raskolničkih 
koegzistencija  koje  se  mogu  susresti  u harmoniji 
karnevala  i turističkih  oaza  proizvodnje  i potrošnje 
postmodemog  nomadskog  egzotičnog  uživanja  ili  u 
užasu  međuetničkih  sukoba,  seksualnog  nasilja, 
generacijskih  ili  individualnih  izolacija,  političkog 
terorizma.  Ako  se  s urbanističkog  pozicioniranja  grada 
(megalopolisa)  prijeđe  na  nivo  geografskog  (regio- 
nalnog, kontinentalnog,  planetarnog)  razmatranja, 
ukazuje  se  slični  sistem  paradoksa  (proizvodnje 
paradoksa).  Pokazuju  se  vrlo  različita  društvena 
uređenja  (geopolitički  sistemi).  Sjedinjene  Američke 
Države,  Zapadna  Europa,  države  postsocijalizma 
(Istočna  Europa,  Srednja  Europa,  Balkan,  Kina, 
Vijetnam,  Kuba),  postkolonijalne  kulture  Afrike,  Azije 
i Južne  Amerike)  istovremeno  se  suočavaju  s mul- 
tikulturalizmom, realnošću  etničkog  i nacionalnog 
fundamentalizma  i još  prisutnom  ideologijom  bes- 
klasnog i anacionalnog  društva.  Posebno  post- 
kolonijalne kulture  Trećeg  svijeta  svjedoče  proživ- 
ljavanje  nemoći  i moći  identiteta  u rasponu  od 
postkolonijalnog  koda  (inverzna  slika  zapadno- 
europske postkolonijalne  traume),  postsocijalizma, 
mimezisa  kasnog  kapitalizma,  prvobitne  akumulacije 
kapitala  i povratka  religioznom  fundamentalizmu, 
etničkom  totalitarizmu  i despotskoj  vladavini  porodica 
ili  pojedinaca.  Na  nivou  metaforičnog  govora  može 
se  reći  daje  današnja  megakultura  koja  se  identificira 
kao  kultura  multikulturalizma  zamućena  slika  Ba- 
bilonske kule  (susreta  nespojivih  svjetova,  govora 
neprevodljivih  jezika,  semantika  bez  usporedivih 
referenci  i kriterija  podudarnosti)  ili  iskrivljena  slika 
antičkog  svijeta  kao  svijeta  zrelog  ekstatičkog, 
perverznog  i opscenog  prepoznavanja  ili  nepre- 
poznavanja  bilo  kojeg  identiteta  (gomilanja  označitelja 
koji  mogu  potencijalno  prihvatiti  bilo  koje  značenje, 
smisao  i vrijednost  - promiskuitet  označitelja).  Geo- 
grafija, svakodnevnica  i povijest  multikulturalnog 
planeta  su  određujuće  u tom  smislu  što  pokazuju  kako 
planetarni  indeksi  kulture  čine  pojedinačnim  (ovisnim 
od  lokalnog  konteksta)  svaku  univerzalnu  ideju  i 
egzistenciju.  Da  li  globalna  arbitramost  isključuje 
lokalne  kauzalnosti  ili  je  globalna  arbitramost  privid 
zbrajanja  lokalnih  kauzalnosti?  Diskurs  je  mapiranje 
indeksa  koji  omogućuju  znanje  o trenutnom  i 
prolaznom  identitetu.  Univerzalni  kozmopolitski  jezi- 
ci suvremene  umjetnosti,  umjetnici  s različitih  kon- 
tinenata, regija,  kulturnih  sistema  ili  podsistema, 
sukobljavaju  se  i iznutra  i izvana  s geografskim 
identitetom  i regionalnom  zatvorenošću,  s užasom 
suženog  konteksta.  I to  je  jedna  posljedica  globalnog 


pluralizma:  osjetiti  skučenost  malog,  zbijenog  i za- 
čahurenog  svijeta,  užasa  zatvorenosti  provincije  među 
provincijama.  Kada  više  nema  centra  pojavljuje  se 
užas  lokalnog. 

Kritika  multikulturalizma  se  izriče  s nekoliko  različitih 
pozicija.  Sa  stajališta  neomarksizma  i postmarksiz- 
ma  multikulturalizam  je  prividna  projekcija  bes- 
konfliktnog društva  koja  ne  odgovara  konkretnoj 
konfliktnoj  geopolitičkoj  stvarnosti.  Sa  stajališta 
teorija  visoke  umjetnosti,  umjetnost  multikulturalizma 
se  identificira  kao  nova  vrsta  socijalno  angažirane 
umjetnosti  (društvenog  realizma)  i apologetske 
umjetnosti  prema  novom  svjetskom  poretku  i njegovoj 
liberalističkoj  politici.  Pojedini  estetičari  i teoretičari 
kulture  ukazuju  na  alternative  multikulturalizmu  i 
njegovim  sinkronijskim  zatvorenim  društvenim 
ćelijama.  Na  primjer,  Wolfgang  Welsch  govori  o 
transkulturalnom  ( transculturality ).  Dok  multi- 
kulturalizam označava  istovremenost  kultura  koje 
međusobno  ne  komuniciraju,  transkulturalno  ozna- 
čava prelaženje,  prolaženje,  komunikaciju  i razmjenu 
između  kultura  koje  dozvoljavaju  međusobne  preo- 
brazbe. 

l.ITF.RATURA:  Barba3,  Barba4,  Barki,  Doc7,  Grossl,  Intl,  Jam7, 
Jam  1 0,  Lipp  1 8,  Lyo6,  Lyo  1 4,  Nej  1 , Nels  I , Pae4,  Pav2,  Rat4,  Shoh  1 , 
Stal,  Šuv86,  Tuck2,  Tumcrl,  Wclsch3,  Wclsch6, 

Multimedija,  kompjutorska.  Kompjutorskom  mul- 
timedijom se  naziva  svaki  kompjutorski  elektronski 
sistem  koji  korisniku  omogućava  kontroliranje, 
kombiniranje  i manipuliranje  različitim  vrstama 
medija  kao  što  su  tekst,  zvuk,  video,  kompjutorska 
grafika  ili  animacija.  Interaktivna  multimedija  po- 
vezuje kompjutor,  memorijsko  skladište,  binarne 
(digitalne)  datoteke,  telefon,  televiziju  i druge  in- 
formacijske tehnologije  s operaterom  (umjetnikom, 
interaktivnom  publikom).  U ovom  smislu  umjetnički 
multimedijski  radovi  su  oni  koji  su  nastali,  koji  se 
prezentiraju  i primaju  putem  kompjutora  i veza 
kompjutora  s drugim  informacijskim  medijima. 
LITERATURA:  1 lans  1 , Mano  I , Paulc  1 , Rush  1 

Multimedijalna  umjetnost  Multimedijalnom  um- 
jetnošću nazivaju  se  umjetnički  radovi  u čijoj  je 
realizaciji  upotrijebljeno  više  medija  koji  pripadaju 
različitim  umjetničkim  disciplinama  (likovnim 
umjetnostima,  književnosti,  filmu,  kazalištu,  glazbi). 
Tipični  oblici  multimedijalne  umjetnosti  su  fluksus, 
hepening,  performans  i ambijentalna  umjetnost. 
Multimedijalna  umjetnost  se  naziva  posteageovskom 
umjetnošću  i određuje  se  kao  fluksus  akcija  u kojoj  se 
sintetiziraju  muzički  eksperimenti,  teatralizacije 
ponašanja  umjetnika  i upotrebe  novih  medija  (video, 


386 


film,  laser,  elektronska  muzika).  U multimedijalnoj 
umjetnosti  bi  se  u idealnom  slučaju  poništile  granice 
između  umjetnosti,  tehnologije  i života.  Razlikuju  se 
sljedeći  pristupi:  (1)  jednim  umjetničkim  djelom  se 
djeluje  na  različita  osjetila  promatrača,  (2)  u jednom 
umjetničkom  djelu  se  sintetiziraju  različite  umjetnosti 
u medijskom  i konceptualnom  smislu  (zamisao 
totalnog  umjetničkog  djela,  mixed  media),  (3) 
sintezom  više  medija  stvara  se  nova  umjetnička 
disciplina,  (4)  povezivanjem  više  različitih  medija 
ostvaruje  se  spektakl  u kojem  se  objedinjuju  aspekti 
prostornih  i vremenskih  umjetnosti,  (5)  jedan  de- 
finirani i utvrđeni  medij  razvija  se  i proširuje  uklju- 
čujući aspekte  novih  medijskih  tehnoloških  rješenja 
(prošireni  mediji)  i (6)  uspostavljaju  se  odnosi  dvaju 
ili  više  medija  čime  se  kao  umjetničko  djelo  izlaže 
međusobni  odnos  različitih  medija.  Pojam  intermedija 
uveo  je  fluksus  umjetnik  Dick  Higgins  koji  je 
eksperimentirao  s vizualnom  poezijom  i odnosima 
glazbe  i baleta.  Razvoj  multimedijalnih  eksperimenata 
nije  rezultirao  nastajanjem  nove  sintetičke  umjetnosti 
nego  je  ta  tendencija  ostala  jedan  od  paralelnih  tijekova 
u evolucijama  suvremene  umjetnosti. 

LITERATURA:  Ćosl,  Ćos3,  Higgl,  Higg2,  Henrl,  Kosi,  Kos2, 
Kos7,  Kaprl,  Kirl,  Kraus3,  Kult2,  Luc5,  Luc6, 01ivl4,  Sohi 

Multipl.  Multipl  je  umjetničko  djelo  industrijski 
proizvedeno  u više  istovjetnih  komada.  Svaki  komad 
koji  se  naziva  multipl  istovjetan  je  drugim  primjercima 
iz  serije  ili  naklade.  Zamisao  multipla  podrazumijeva 
odsutnost  originala  i postojanje  većeg  broja  istovjetnih 
primjeraka.  U povijesnom  smislu  prvi  primjeri 
multipla  su  grafike  i odljevi  skulpture.  Međutim,  status 
multipla  kao  specifičnog  serijski  proizvedenog 
umjetničkog  djela  povezuje  se  s duehampovskom 
tradicijom  ready-madea  koja  oduzima  umjetničkom 
djelu  značenje  originalne  rukotvorine  i ukazuje  na 
konceptualne  i konstruktivne  aspekte  objekta.  U 
Bauhausu  se  ideje  multipla  iniciraju  realizacijom 
umjetničkog  djela  kao  serijskog  industrijskog 
proizvoda.  U konstruktivizmu  i neokonstruktivizmu 
postojala  je  tendencija  da  se  umjetničko  djelo  zamisli, 
konstruira  i proizvede  kao  industrijski  predmet,  što 
znači  u većoj  ili  manjoj  seriji.  Industrijski  način 
proizvodnje  omogućuje  proizvodnju  identičnih 
predmeta.  Neokonstruktivist  Victor  Vasarely  je 
praktično  i teorijski  razradio  i propagirao  ideju 
multipla.  Neoavangardni  umjetnik  Daniel  Spoerri  je 
prvi  organizirao  distribuciju  multipla  1958.  godine 
kada  je  osnovao  agenciju  MAT  (Multiplication  d’Art 
Transformable).  Multipl  kao  oblik  distribucije 
umjetničkih  djela  značajan  je  za  novi  realizam, 
vizualnu  poeziju,  neokonstruktivizam,  pop  art,  fluksus 


i minimalnu  umjetnost.  Kao  multipli  se  realiziraju 
slike,  objekti,  grafike,  knjige,  kutije  umjetnika  i kine- 
tičke skulpture. 

LITERATURA:  Dcnl02,Grol 

Muzej.  Muzej  je  državna  ili  privatna  institucija  koja 
skuplja,  čuva,  klasificira  i izlaže  umjetnička  djela. 
Današnji  tip  muzeja  je  nastao  krajem  XVIII.  stoljeća 
u Francuskoj  pod  utjecajem  demokratskih  ideja 
građanske  revolucije  i uspostave  buržoaskog  društva 
i javnog  mnijenja  (publike).  Muzej  je  zamišljen  kao 
institucija  koja  se  bavi  prikupljanjem  predmeta  i 
dokumenata  odabranih  unutar  jednog  područja  znanja 
(prirodoslovni  muzej,  etnografski  muzej,  muzej  zna- 
nosti i tehnike,  muzej  nacionalne  povijesti,  muzej 
suvremene  umjetnosti).  Muzeji  modeme  i suvremene 
umjetnosti  su  institucije  koje  daju  povijesni  pregled 
određene  epohe  (modernizma,  postmodemizma) 
historizirajući  suvremenost  i promovirajući  aktualni 
trenutak  (stvarajući  suvremenost).  Današnje  muzeje 
osim  skupljanja  i izlaganja  umjetničkih  djela 
karakteriziraju  i dva  značajna  područja  suvremene 
masovne  kulture:  obrazovanje  i izdavačka  djelatnost. 
Umjetnost  visokog  modernizma  od  apstraktnog 
ekspresionizma  do  postslikarske  apstrakcije  realizirana 
je  kao  galerijska  i muzejska  umjetnost.  Kao  ambijent 
umjetnosti  visokog  modernizma  muzej  bio  je  potvrda 
njezine  autonomije  u odnosu  na  druge  oblike  društ- 
venog života,  kulture,  proizvodnje,  razmjene  i pot- 
rošnje, odnosno,  bio  je  shvaćen  kao  prostor  estetske, 
specifično  likovne  kontemplacije.  U neoavangardama 
institucija  muzeja  je  ili  odbacivana  kao  represivna 
institucija  neokonstruktivističkim  i novotenden- 
cijaškim  izlaskom  iz  umjetničkog  sistema  u urbani 
prostor,  odnosno,  tretiranjem  umjetnosti  kao  oblika 
ponašanja  i društvenog  života  u neodadi  i fluksusu. 
Kraj  60-ih  godina  s utopijskim  idejama  integracije 
umjetnosti  i života,  umjetnosti  i politike,  umjetnosti  i 
duhovnosti,  označen  je  kao  period  povijesnog 
dovršetka  institucije  muzeja.  Po  Jeanu  Clairu  krajem 
XIX,  stoljeća  nastale  su  anarhističke  antimuzejske 
ideologije  prihvaćene  u avangardi  i neoavangardi,  a 
krajem  XX.  stoljeća  trebalo  bi  doći  do  nestanka  muzeja 
u obliku  u kojem  je  dotad  poznat.  Krajem  60-ih  i ranih 
70-ih  pojavom  konceptualne  umjetnosti  došlo  je  do 
teorijskih  kritika  statusa  i funkcija  muzeja.  Prve  kritike 
muzeja  u konceptualnoj  umjetnosti  proizašle  su  iz 
činjenice  da  je  konceptualna  umjetnost  odbacila 
klasično-prcdmetno  djelo  i svela  svoje  produkte  na 
tekstove,  dijagrame  ili  dokumentaciju.  Govorilo  se  da 
će  instituciju  muzeja  zamijeniti  institucija  arhiva, 
dokumentacijskog  centra  ili  biblioteke.  Teorijske 
kritike  institucije  muzeja  izvršili  su  konceptualni 

umjetnici  Daniel  Buren,  Hans  Haacke,  pripadnici 
grupe  Art&Language  (časopis  The  Fox)  kao  i Braco 
Dimitrijević,  Goran  Trbuljak,  Goran  Đorđević. 
Krugovi  konceptualnih  umjetnika  koji  su  izveli 
politizaciju  i kritiku  institucija  svijeta  umjetnosti 
pokazali  su  da  instrumenti  vrednovanja  (kritika, 
galerije  i muzeji)  nisu  neutralni  činioci  kulture  nego 
oblici  društvene  kontrole,  usmjerivanja,  vrednovanja 
i konstituiranja  umjetničkih,  kulturnih  i ideoloških 
vrijednosti  i značenja.  Po  Burcnu  muzej  je  povlašteno 
mjesto  s trostrukom  ulogom:  (1)  estetskom  - muzej 
je  okvir  i potpora  umjetničkom  djelu  i gledištu  na 
djelo,  (2)  ekonomskom  - muzej  daje  tržišnu  vrijednost 
onome  što  izlaže,  odnosno,  onome  što  jc  stekao  i 
izabrao  iz  ukupne  dostupne  produkcije,  i (3)  mis- 
tičnom - muzej  postavlja  i određuje  kao  umjetnost 
sve  ono  što  izlaže,  unaprijed  otklanjajući  svaki  pokušaj 
postavljanja  pitanja  o osnovama  umjetnosti.  Hans 
Haacke  je  svoj  umjetnički  rad  definirao  kao  detek- 
tivsko  istraživanje  tajnih  financijskih  i institucionalnih 
moći  koje  sudjeluju  u funkcioniranju  muzejskog  i 
sistema  kolekcioniranja.  Art&Language  je  sredinom 
70-ih  provodio  analize  muzeja  kao  institucije  koja 
osigurava  širu  kulturnu  hegemoniju,  na  primjer, 
hegemoniju  američke  modeme  umjetnosti.  Institucija 
muzejaje  izdržala  sve  kritičke  udare  (od  individualnih 
ekscesa,  odbijanja  izlagačkog  rada,  dematerijalizacije 
umjetničkog  objekta  i teorijsko-kritičke  institucionalne 
analize)  da  bi  od  sredine  70-ih  i tijekom  80-ih  godina 
došlo  do  širenja  mreže  muzeja,  nastajanja  novih 
muzeja  i potvrđivanja  ključne  vrijednosne  i povijesne 
funkcije  muzeja  u promoviranju  novih  umjetničkih 
pokreta  postmodemizma.  Postmodemističke  muzeje 
karakteriziraju  aspekti:  ( 1 ) pokušaj  novog  određivanja 
i reinterpretiranja  umjetnosti  XX.  stoljeća,  velike 
retrospektive  koje  je  realizirao  pariški  Beaubourg  ili 
muzejski  postavi  kao  rekonstrukcije  određenih  po- 
vijesnih problema,  na  primjer,  rekonstrukcije  povi- 
jesnih ambijenata  na  izložbi  Haralda  Szeemanna 
Sklonost  totalnom  umjetničkom  djelu  (1983.),  (2) 
izgradnja  novih  muzejskih  prostora  i nastanak  nove 
muzejske  arhitekture  koja  po  sebi  preuzima  status 
umjetničkog  djela,  karakterističan  primer  je  Muzej 
suvremene  umjetnosti  u Los  Angelesu  koji  je  pro- 
jektirao arhitekt  Arata  Isozaki  kao  arhitektonsko- 
kiparsku  građevinu,  (3)  izgradnja  prostorija  muzeja 
prema  zahtjevima  ambijentalnih  umjetničkih  djela  ili 


instalacija,  čime  se  stvara  odgovarajući  prostor  za 
konkretno  prostorno  ili  medijsko  umjetničko  djelo,  i 
(4)  uspostavljanje  total izirajuće  ekonomske  moći  a 
time  i utjecaja  na  stvaranje,  prikazivanje  i odabir 
umjetnosti,  što  je  podržano  izdavačkom  djelatnošću  i 
odgovarajućim  teorijskim,  a ne  samo  kritičko  povi- 
jesnim interpretacijama. 

LITERATURA:  Aal,  BuclO,  Bur,  Bur4,  Carr3,  Clal,  Cla2,  Cri2, 
Cri6,  Dcn32,  Den68,  Faril,  Geldl,  Groy4,  Hegyl,  Hegy2,  Heinl, 
Holmc3,  Kusp4,  Montal,  Plal,  Prezl,  Tu2, 

Muzej  bez  zidova.  Vidi:  Muzej 

Muzička  grafika.  Muzička  grafika  je  crtež  (dijagram) 
čija  je  funkcija  stimuliranje  muzičara  za  stvaranje 
zvuka  koji  je  na  određeni  način  ekvivalentan 
vizualnom  izgledu  ili  poretku  crteža.  Muzičke  grafike 
su  istovremeno:  (1)  autonomni  vizualni  umjetnički 
radovi  za  galerijsko  izlaganje,  i (2)  partiture  za 
izvođenje  muzike.  Muzičke  grafike  se  razlikuju  od 
notnog  pisma  jer  se  nc  zasnivaju  na  jednoznačnom, 
konvencionalno  utvrđenom  znakovnom  pismu  nego 
na  relativno  proizvoljnom  skupu  motiviranih  znakova 
koje  završno  uobličuje  muzičar  na  osnovi  prevođenja, 
prepoznavanja,  razumijevanja  i doživljaja  crteža. 
Muzika  nastala  čitanjem  muzičke  grafike  je  slobodni 
prijevod  vizualnog  u zvučno.  Postupak  prevođenja 
zasniva  se:  (1)  na  prepoznavanju  specifičnog  mu- 
zičkog karaktera  crteža  (znakovi  koji  potječu  iz 
muzičkog  pisma),  (2)  na  učenju  pravila  i prepoz- 
navanju pravilnosti  novog  znakovnog  poretka  koji 
stvara  kompozitor  crtajući  muzičku  grafiku,  (3)  na 
slobodnim  asocijacijama  povezivanja  slike  i zvuka,  i 
(4)  na  slučajnim  muzičkim  reakcijama  na  vizualne 
proizvoljne  znakove.  Muzička  grafika  je  karak- 
teristična za  muzičku  avangardu,  neoavangardu,  kao 
i eksperimente  fluksusa  i vokovizualna  istraživanja. 
Muzičkom  grafikom  bavili  su  se  kompozitori  Earle 
Brown,  John  Cage,  Mauricio  Kagel,  Gyorgy  Ligeti, 
kao  i Dubravko  Detoni,  Vladan  Radovanović,  Srđan 
Hofman,  Vladimir  Tošić.  Jedno  od  značajnih  djela 
muzičke  grafike  je  serija  tekstova  i crteža  Johna  Cagea 
Koncert  za  klavir  i orkestar  (1957.-1958.),  gdje  su 
holografijom  projicirane  63  strane  dijagramskog 
zapisa  Cageove  kompozicije. 

LITERATURA:  Gligo  1 , GIigo4,  Gri  1 , Mus  I , Nym  1 , Radov6,  Sy  1 , 
Tošl,  Vcs2 

Nabii/nabisti/nabizam.  Nabisti  (hebr.  nabi-  prorok) 
je  naziv  za  grupu  pariških  slikara  koja  je  osnovala 
bratstvo  modernističkih  slikara  oko  1 889.  godine. 
Njihovo  slikarstvo  karakterizira  razrađeni  spoj 
postimpresionizma  i simbolizma,  stilizacija  forme, 
redukcija  prostora  i spiritualizacija  prizora.  Grupa 
uspostavlja  spoj  tradicionalizma  i modernizma.  Bliska 
je  Gauguinovoj  grupi  Sintezista  (1889.)  i njihovom 
stiliziranom  simbolizmu.  U grupi  su  surađivali 
Maurice  Denis,  Aristide  Maillol,  Edouard  Vuillard, 
Pierre  Bonnard,  Ker  Xavier  Roussel,  Felix  Vallotton. 
Grupi  su  bili  bliski  simbolist  Odilon  Redon  i post- 
impresionist  Henri  de  Toulouse-Lautrec.  Teoriju 
nabizma  je  razvijao  Maurice  Denis. 

Slika  Mauricea  Denisa  Muze  (1893.)  polazi  od  slike 
Puvisa  de  Chavanncsa  Svete  šume , a izvedena  je 
redukcijom  perspektive  i prikazivanjem  prostora 
nizanjem  planova.  Oblici  su  stilizirani  kao  i linije. 
Denisovo  veliko  programsko  djelo  je  slika  U čast 
Cezannea  (1900.)  koja  parafrazira  sliku  Hcnrija 
Fantin-Latoura  U čast  Delacroixa  ( 1 864.).  Na  slici  je 
prikazana  jedna  Cćzanncova  Mrtva  priroda  oko  koje 
su:  Paul  Sćrusier  koji  sliku  objašnjava,  Paul  Ranson 
koji  je  namjeravo  otvoriti  akademiju  gdje  bi  se 
proučavala  estetika  nabista,  Ker  Xavier  Roussel, 
Bonnard,  Vuillard,  Denis,  gospođa  Denis,  trgovac 
slikama  Ambroise  Vollard,  kritičar  Andrć  Mellerio  i 
Odilon  Redon.  Ova  slika  simbolički  povezuje  i zastupa 
velike  preteče  modernističke  umjetnosti  na  prijelazu 
stoljeća:  Cezannea,  Redona  i Gauguina.  Gauguin  je 
prisutan  na  slici  posredno,  kao  vlasnik  prikazane 
Cezanneove  slike.  Ovu  sliku  nakon  izložbe  Salon  de 
la  Nationale  (1901.)  kupio  je  pisac  Andrć  Gide.  Slike 
Žena  sa  suncobranom  Aristidea  Maillola  (1895.), 
Edouarda  Vuillarda  Vrtovi  Pariza  (1894.)  i Pierrea 
Bonnarda  Penjoar  (oko  1892.)  najavljuju  novi  duh 
modernizma  u slikarstvu  XX.  stoljeća,  a to  su: 
stilizacija,  plošnost,  redukcija,  indirektni  simbolizam, 
osjećaj  za  suvremenost,  subjektivnost,  buržoaski 
estetizirani  intimizam,  prerada  povijesnih  utjecaja  od 
Puvisa  de  Chavannesa  preko  Cćzannea,  Gauguina  i 
Redona  do  japanskih  estampi. 

LITERATURA:  Brette  I , Dori  1 , Harr45,  Woo6 

Nacionalrealizam.  Nacionalrealizmom  se,  metafo- 
rično, nazivaju  umjetničke  produkcije  u postso- 
cijalističkim  društvima  koje  tradicionalnim  likovnim 
sredstvima  izražavanja  i prikazivanja  (figurativno 


štafelajno  slikarstvo,  slikarstvo  prizora,  monumentalna 
skulptura,  arhitektura  nacionalnih  stilova,  tradicijski 
etnički  centrirani  folklorizmi  i različite  naive)  ob- 
navljaju stilove  prošlosti  i aktualiziraju  ih  kao  strategije 
antikomunističke,  antimodemističke  i antizapadne,  u 
smislu  antieuropske  i antiameričke  umjetnosti.  Termin 
nacionalrealizam  izveden  je  iz  termina  socrealizam 
da  bi  se  ukazalo  kako  u postsocijalističkim  društvima 
državne  institucije,  intelektualne  ili  religiozne  elite  ili 
interesne  grupe  upotrebljavaju  umjetnost  za  pri- 
kazivanje i izražavanje  vlastitih  političkih  vrijednosti 
i stavova.  Nacionalrealizam  karakterizira  upotreba 
folklornih,  regionalnih,  etničkih,  religioznih  ili  na- 
cionalnih stilova , kao  i oslanjanje  na  komunikativno 
prikazivanje  utemeljeno  u romantizmu,  klasicizmu  ili 
pop  artu,  reference  prema  imperijalnim  pseudosti- 
lovima  (rimski,  bizantski,  austrougarski)  ili  talijanskoj 
fašističkoj  umjetnosti  i njemačkoj  umjetnosti  na- 
cionalsocijalizma. U nacionalrealizmu  se  projiciraju 
ideje  o nacionalnoj,  religioznoj,  političkoj  i,  rjeđe, 
rasnoj  samobitnosti,  posebnosti,  utemcljenosti  i, 
paradoksalno,  transhistorijskoj  (univerzalističkoj) 
izvornosti.  Postavljaju  se  pitanja  o obnovi  nacionalnog 
i religioznog  bića  unutar  postsocijalističkog  društva 
kao  antikomunističkog  i antikapitalističkog  društva. 
Ovi  oblici  izražavanja  povezani  su,  u političkom 
smislu,  s heterogenim  korpusima  patriotskih  snaga;  s 
proturječnom,  ali  prividno  realnom,  političkom  i 
militariziranom  snagom  unutar  postsocijalizma  u 
Istočnoj  i Jugoistočnoj  Europi.  Ta  militarizirana  snaga 
nastaje  spajanjem  nacionalnih  desničarskih  političkih 
partija  s realsocijalističkim  institucijama  koje  su 
izgubile  svoju  ljevičarsku  (realsocijalističku,  samo- 
upravnu) pokretačku  političku  profiliranost. 
LITERATURA:  Erj19,Šuvl07,  ŠuvllS 

Nacistička  umjetnost.  Nacistička  ili  nacional- 
socijalistička  umjetnost  u Njemačkoj  je  od  1933.  do 
1945.  godine  izvela  specifičan  politički,  kulturalni  ili 
umjetnički  prekid  u razvoju  njemačkog  i europskog 
modernizma.  Nacistička  umjetnost  je  eksplicitno 
pokazna  politička  totalitarna  umjetnost.  Prekid  s 
njemačkim  i europskim  modernizmom  je  bio  usmjeren 
kritici,  osudi,  zabrani  i uništavanju  modernističkih 
umjetničkih  djela  (od  ekspresionizma  i kubizma  preko 
konstruktivizma,  dade  i nadrealizma  do  umjerenih 
modernističkih  praksi)  i institucija  (Bauhaus).  Javno 
spaljivanje  zabranjenih  knjiga  (Remarquea,  Pliviera, 

Bechera,  Ehrenburga,  Marxa,  Thomasa  Manna, 
Hašcka)  organizirano  je  10.  svibnja  1933.  Antimo- 
demistička  izložba  Izopačena  umjetnost  ( Entartete 
Kunst)  održana  je  1937.  godine  u Miinchcnu 
istovremeno  s velikom  izložbom  nacističke  umjetnosti 
Velika  njemačka  izložba  (Grofie  Deutsche  Kunst - 
ausstellung).  To  znači  da  je  modema  umjetnost 
prikazana  kao  umjetnost  koja  ne  prikazuje  i ne  zastupa 
integrativni  i totalizirajući  organski  nacionalni  i rasni 
identitet  njemačkog  društva  nego  se  zasniva  na 
individualnom  transgresivnom  stvaranju  novog, 
drugačijeg,  psihološkog,  perverznog,  otuđenog  ili 
internacionalnog  jezika  umjetničkog  izražavanja. 
Modema  umjetnost  (slikarstvo,  skulptura,  fotografija, 
film,  kazalište,  glazba,  književnost)  interpretirana  je 
kao  izraz  ili  trag  degeneracije- njemačkog  društva,  t.j. 
kao  praksa  izražavanja  devijantne  i transgresivnc 
individualnosti  u odnosu  na  idealni  organsko-cjeloviti, 
kolektivni  horizont  njemačkog  društva  u projektima 
nacionalsocijalističke  partije.  Devijantnim  i trans- 
gresivnim  su  označeni  oblici  umjetničkog  ponašanja 
i stvaranja  koji  se  nisu  uklapali  u formalni  okvirni 
koncept  postromantičarske  umjetnosti  i njenih  razvoja 
prema  nacističkoj  umjetnosti.  Umjerena  buržoaska  i 
folklorna  postromantičarska  umjetnost  jc  kanonski 
podignuta  na  razinu  nacionalsocijalističke  totalitarne 
vizije  umjetnosti  u službi  naroda  koji  obnavlja  i 
realizira  fantazam  o srednjovjekovnom  organskom 
korporativnom  jedinstvu  svih  slojeva  njemačkog 
društva.  Na  primjer,  u slikarstvu  i skulpturi  je  fantazam 
o organskom  korporativnom  jedinstvu  naroda 
prikazan  kroz  obnovu  akademskog  alegorijskog 
herojskog  figurativnog  slikarstva  i skulpture.  Aka- 
demsko označava  kanonsko  postavljanje  realističke, 
klasicističke  i romantičarske  poetike  i tehnike  kao 
temelja  umjetničkog  stvaranja  orijentiranog  na 
nacionalsocijalizam. 

Arhitektura  je  kao  sinteza  slikarstva,  kiparstva  i 
graditeljstva  bila  dominantna  umjetnička  disciplina. 
Adolf  Hitler  je  smatrao  da  se  kroz  arhitekturu  ost- 
varivao gospodarski  identitet  Trećeg  Reicha.  Gos- 
podarski diskurs  umjetnosti  i arhitekture  Trećeg 
Reicha  zasnivao  se  na  likovnom  naturalizmu  ili 
arhitektonskom  neoklasicističkom  akademizmu,  da  bi 
stvorio  alegorijske  prikaze  optimalnog  totalizirajućeg 
društva  koje  kroz  revoluciju,  diktaturu  i militarizam 
jedne  partije  ostvaruje  transhistorijsku  sintezu 
germanske  tradicije  i novog  svjetskog  poretka.  Vodeći 
arhitekt  i ideolog  nacističke  arhitekture  je  bio  Albert 
Speer.  On  je  Hitlerove  političke  ideje  postavio  kao 
osnovu  nacističkog  graditeljstva  u tekstu  Fiihrerova 
izgradnja  (Die  Bauten  des  Fiihrer,  1936).  Prema 
Speeru,  Hitlerova  je  sklonost  građenju  vođena 


pridavanjem  velike  važnosti  izražavanju  volje  na- 
cionalsocijalističkog  pokreta  u kamenu.  Izgradnjom 
monumenata  izražavala  se  politička  volja  i kulturalna 
moć  za  nadolazeće  epohe.  Speer  uspoređuje  spo- 
menike, tvornice,  autoputove,  radničke  domove 
nacionalsocijalizma  sa  srednjovjekovnim  katedralama. 
Takva  arhitektura  i umjetnost  se,  paradoksalno, 
zasnivaju  na  eklektičnim  sublimnim  simbolima, 
obećanju  političkog,  egzistencijalno  zdravog,  na- 
cionalnog i rasnog  prosvjetljenja,  antisemitizmu, 
populističkom  ukusu  i strogoj  partijsko-birokratskoj 
kontroli.  Speer  je  u tom  duhu  projektirao  urbanističke 
planove  Berlina,  kao  i partijski  kongresni  centar  u 
Niimbergu. 

Za  slikarstvo  su  karakteristični  različiti  žanrovi: 
porodični  grupni  portreti  koji  pokazuju  različite 
generacije  u Čvrstom  zajedništvu  ili  figuralne  kom- 
pozicije majke  i djeteta  (Adolf  Wissel,  Kalenbergova 
ratarska  porodica , 1939.  ili  Paul  Matthias,  Fiihrerov 
govor,  1939),  populistički  portreti  u folk  maniri 
(Thomas  Baumgartner,  Portret  Thomasa  Tegemseera 
Webera , 1937.),  alegorijske  figurativne  kompozicije 
aktova  ili  seoske  Venere  (Ivo  Saliger,  Diana  u 
zarobljeništvu , 1939.,  Oskar  Martin,  Seoska  Venera, 
kasne  30-e),  mitološke  kompozicije  koje  prikazuju 
teme  iz  germanske  mitologije  ili  osuvremenjene 
mitološke  teme  (Ivo  Saliger,  Parisov  sud,  1939.), 
portreti  političkih  vođa  (portret  Adolfa  Hitlera  kao 
srednjovjekovnog  viteza  naslikao  je  Hubert  Lanzinger, 
1938.),  scene  iz  nacionalsocijalističke  populističke 
politike  (mitinzi,  sletovi,  marševi,  sportska  tak- 
mičenja), militarističko  i ratno  slikarstvo  (Elk  Eber, 
Takva  je  bila  SA  ili  Willrich  Oberst,  Pilot , 1941.). 
Nacističko  slikarstvo  je  bilo  eksplicitno  propagandno 
populističko  u kojem  se  pseudoromantičarski  folklorni 
izraz  determinirao  kao  sublimni  univerzalni  njemački 
pogled  na  svijet.  Adolf  Wissel  je  težio,  na  primjer, 
demonstriranju  njemačke  stvaralačke  volje  za  životom 
kroz  kompozicije  s porodičnim  temama.  Slikari  su 
težili  stvaranju  posebnog  estetskog  efekta,  pa  je  to 
organsko  narodno  jedinstvo  ostvareno  prizivanjem 
mitološke  cjelovitosti,  korišteni  su  efekti  koji  su  trebali 
stvoriti  utisak  sublimnog,  ali  istovremeno  i privlačnog 
prizora.  Uzvišeno,  strašno,  ali  istodobno  erotično  i 
privlačno,  osnovni  je  način  komponiranja  slike. 
Erotičnost  je  u nacističkom  slikarstvu,  za  razliku  od 
neerotičnosti  sovjetskog  socijalističkog  realizma, 
imala  specifičnu  funkciju  pokretanja  individualnog  i 
kolektivnog  fantazma  o organskoj  povezanosti 
njemačkog  naroda  koja  se  ostvaruje  kroz  simboličku 
erotsku  ženu-majku.  Nacističko  sublimno  i erotično 
slikarstvo  u funkciji  političkog  diktata  nacističke 
partije  imalo  je  vizualna  prividna  iskliznuća  koja  su 

anticipirala  ili  sugerirala  homoerotske  i ne-patri- 
jarhalne  simbolizacije  ili  emocije  (Paul  Matthias,  Leda 
i labud  ili  Mladost).  Artikulacija  i deartikulacija 
alegorizirane  seksualnosti  kroz  slikarstvo  bila  je 
posljedica  namjere  nacističkih  rukovodilaca  i birokrata 
da  utječu  i djeluju  na  sve  pore  svakodnevnog  života  u 
Njemačkoj,  preobražavajući  monogamno  buržoasko 
društvo  u društvo  koje  postaje  transindividualno  kroz 
realizaciju  nadređenog  kolektivnog  identiteta. 

U skulpturi  se  razvijala  monumentalna  skulptura 
predviđena  za  specifične  arhitektonske  realizacije,  na 
primjer,  olimpijski  kompleks  u Berlinu  ili  stadion  u 
Niimbergu.  Izvođena  je  karakteristična  klasicistička 
muška  ili  ženska  herojska,  najčešće  naga  figura  koja 
simbolizira  moć,  zdravlje,  veličinu,  jasnoću  i političku 
nacionalsocijalističku  usmjerenost  građana  Trećeg 
Reicha  uspostavljanju  imperijalne  kulture.  Značajni 
kipari  su  bili:  Josef  Thorak,  Amo  Breker,  Fritz 
Klimsch,  Wemer  Rittch,  Ludwig  Kaspar. 

Slično  tim  zahtjevima  za  imperijalnim  kiparskim 
izrazom  postavljali  su  se  zahtjevi  redateljici  Leni 
Riefenstahl.  Ona,  na  primjer,  dokumentarnim  fil- 
movima Trijumf  volje  (Triumph  des  Willens,  1935.) 
ili  Olimpija  (Olympia,  1938.)  filmskim  sredstvima 
konstruira  identitet  sublimnog,  herojskog,  milita- 
rističkog i zdravog  njemačkog  društva. 

Postojale  su  i drugačije  prakse  u Njemačkoj  od  1933. 
do  1945.  godine,  koje  su  se  odvijale  u privatnim 
prostorima,  zatvorima,  koncentracionim  logorima  ili 
u emigrantskim  krugovima  u Francuskoj  i SAD.  U 
Parizu  je  1938.  godine  održana  izložba  Slobodna 
njemačka  umjetnost  (Freie  deutsche  Kunst).  Pred- 
stavnici antinacističkog  slikarstva  u emigraciji  su: 
Oskar  Kokoschka,  Georg  Grosz,  John  Heartfield,  Max 
Beckmann,  Kathc  Kolhvitz.  U getima  i koncen- 
tracionim logorima  je  nastajala  dramatična  tajna 
crtačka  ekspresivno-dokumentama  umjetnost,  naj- 
češće vezana  za  židovsku  kulturu:  Yitzhok  Brauner, 
Roman  Kramsztyk,  Bruno  Schulz,  Gela  Seksztein, 
Max  van  Dam.  Slikar  židovskog  porijekla  Fclix 
Nussbaum  iz  Osnabrvicka,  koji  je  tijekom  Drugog 
svjetskog  rata  živio  u Brusselu,  naslikao  je  niz 
karakterističnih  slika  koje  prikazuju  građanina 
židovskog  identiteta  u okupiranoj  Europi.  Njegov 
autoportret  sa  žutom  trakom  sa  zvijezdom  i iden- 
tifikacijskom karticom  iz  1943.  u duhu  nove  ob- 
jektivnosti izražava  osjećaje  straha  i drugosti. 
LITERATURA:  Andl,  BarTol,  Barro2,  Batcl,  Hor3,  Kus2,  Micl, 
Schus  1 , Tas  1 , Tay2,  Willet  1 , Willet2 

Nadrealizam,  Nadrealizam  (surrealisme)  je  naziv  za 
umjetničku  kolektivnu  ili  individualnu  praksu  koja 
se  zasniva  na  prikazivanju,  izražavanju,  opisivanju, 


dokumentiranju  ili  indeksiranju  nesvjesnog  (pojav- 
nosti nesvjesnog,  konstmiranja  nesvjesnog,  učinaka 
nesvjesnog)  u smislu  u kojem  je  nesvjesno  određeno 
kao  druga  scena  u psihoanalizi  Sigmunda  Freuda. 
Pojam  nadrealizam  je  uveo  Guillaume  Apollinaire, 
ukazujući  na  ulogu  latentne  magije  i mita  u modemom 
životu.  Nadrealistički  pokret  je  osnovao  francuski 
pjesnik  Andrć  Brcton  u uzburkanoj  umjetničkoj  i 
društvenoj  atmosferi  Pariza  poslije  Prvog  svjetskog 
rata.  Nadrealizam  kao  pokret  je  nastao  iz  neobičnog  i 
ekscentričnog  spoja  tradicije  francuske  erotične 
literature  (markiz  de  Sade),  pjesništva  francuskog 
simbolizma  (Rimbaud,  Lautrćamont,  Mallarme), 
dendizma  kao  načina  urbanog  života,  destruktivnosti 
pariške  dade,  postkubističkih  neoklasicizama,  froj- 
dovske  psihoanalize,  materijalističke  (marksističke, 
boljševičke,  trockističke)  teorije  društva.  Breton  je 
Prvi  manifest  nadrealizma  objavio  1924.  godine  u 
Parizu.  On  je  pojavu  nadrealizma  pripremio  s pjes- 
nicima eksperimentatorima  Phillipeom  Soupaultom, 
Louisom  Aragonom,  Paulom  Eluardom  i Benjaminom 
Pćretom.  U pokretu  su,  osim  spomenutih  pjesnika, 
surađivali  i Jean  Arp,  Yves  Tanguy,  Rene  Crevel, 
Salvador  Dali,  Max  Emst,  Man  Ray,  Andre  Masson, 
Luis  Bunuel,  a pokretu  su  bili  bliski  ili  su  na  pokret 
utjecali  Tristan  Tzara,  Pablo  Picasso,  Marcel  Du- 
ehamp,  Hans  Bellmer,  Alberto  Giacomctti,  Glasilo 
pokreta  je  bio  časopis  La  revolution  surrealiste. 
tijekom  20-ih  i 30-ih  godina  nadrealizam  je  postao 
internacionalna  pojava  s nizom  grupa  ili  individualnih 
autora:  Joan  Miro  je  djelovao  u Španjolskoj  i 
Francuskoj,  Renć  Magritte  u Belgiji,  u Češkoj  je  nastao 
široki  pokret  slikarskog,  književnog  i fotografskog 
nadrealizma  (Karei  Teige,  Toyen,  Jindrich  Štyrsky, 
František  Drtikol,  Jaroslav  Rossler,  Jaromir  Funke, 
František  Vobecky,  Karei  Kašparik,  Vaclav  Zyk- 
mund),  u Beogradu  je  nastala  nadrealistička  grupa  koja 
je  publicirala  almanah  Nemoguće  (1930.)  i časopis 
Nadrealizam  danas  i ovde  (1932.),  u kojoj  su 
surađivali  Marko  Ristić,  Vane  Bor,  Dušan  Matić, 
Đorđe  Jovanović,  Radojica  Živanović  Noe,  Oskar 
Davičo,  Koča  Popović.  Pionirski  nadrealistički 
eksperiment  je  u Hrvatskoj  započeo  arhitekt  Josip 
Seissel,  a tijekom  30-ih  godina  u okviru  nadrealizma 
djelovali  su  Željko  Hegedušić,  Leo  Junek,  Drago 
Ivanišević,  Marijan  Detoni,  Antun  Motika,  Vlado 
Habunek.  Radovan  Ivšić  je  od  početka  40-ih  godina 
razvio  specifičnu  nadrealističku  praksu  koja  je  bila 
čvrsto  povezana  s kasnim  bretonovskim  nadrea- 
lizmom. Niz  žena  je  na  internacionalnoj  umjetničkoj 
sceni  djelovao  kroz  individualne  eksperimente  u re- 
laciji sa  zamislima,  postupcima  i načinima  prikazivanja 
u nadrealizmu:  umjetnica  Meret  Oppenheim,  foto- 

grafkinje  Claude  Cahun,  Dora  Maar  i Lee  Miller,  sli- 
karice Alice  Paalen,  Frida  Kahlo,  Lconora  Carrington, 
kao  i Milena  Pavlović  Barilli. 

Teorija  i praksa  nadrealizma  se  razvijala  iz  frojdovskc 
psihoanalize,  njenom  primjenom  i preobrazbom  u 
poetiku  umjetničkog  stvaranja  kao  istraživanja  nes- 
vjesnog, tajanstvenog,  potisnutog,  cenzuriranog, 
snenog,  maštanog,  neurotičnog,  histcričnog.  Ispitivane 
su  i prikazivane  situacije/stanja  histerije,  neuroze, 
paranoje. 

Jedna  od  karakterističnih  tehnika  nadrealizma  je 
automatizam.  Automatski  crtež  ili  tekst  se  zasniva  na 
svjesno  neusmjerenom  i nekontroliranom  crtanju  ili 
pisanju  koje  se  u neočekivanoj  i asocijativnoj  formi 
traga  identificira  kao  učinak  nesvjesnog.  Automatski 
tekstovi  i crteži  su  paradoksalne  tvorevine  koje  in- 
tcncionalno  nastaju  kao  rezultat  ljudskog  rada  (crtanja, 
pisanja,  slučajnog  izvlačenja  riječi  i slika,  kolažiranja, 
izrade  frotaža),  čiji  izgled  nije  posljedica  svjesne 
namjere  nego  djelovanja  nesvjesnog.  Da  bi,  na  primjer, 
crtež  Andrća  Massona  ili  Maxa  Emsta  bio  identificiran 
kao  učinak  nesvjesnog,  treba  identificirati  nesvjesno, 
a Breton  je  ponudio  kriterije  identifikacije:  (1)  kon- 
tradikcije, (2)  vizualne  ili  verbalne  reprezentacije  u 
kojima  je  jedan  od  elemenata  skriven,  (3)  repre- 
zentacije koje  su  uvedene  na  način  metafore,  ali  čija 
značenja  odstupaju  od  metaforičnih  sugestija,  (4) 
reprezentacije  koje  podsjećaju  na  halucinantna  stanja, 

(5)  reprezentacije  koje  apstraktnim  skrivaju  konkretno, 

(6)  reprezentacije  koje  svojim  izgledom  ili  značenjima 
negiraju  fizičke  zakone  ili  odnose,  i (7)  reprezentacije 
koje  provociraju  smijeh  (ili  sablazan).  Nastalo  djelo 
(priča,  pjesma,  objekt,  slika,  crtež,  fotografija)  se  na 
osnovi  slobodnih  asocijacija  ili  psihoanalitičke  in- 
terpretacije povezuje  s psihičkim  (svjesnim,  pod- 
svjesnim, nesvjesnim,  histeričnim,  neurotičnim). 
Osim  automatskih  djela,  za  nadrealizam  su  karak- 
teristične i fantastičke  slike  (interijeri,  eksterijeri, 
figurativni  prizori,  likovi)  koje  akademskom  tehnikom 
prikazivanja  predočavaju  sadržaje  snova,  halucinacija 
i fantazija.  Salvador  Dali  se  zalagao  za  novu  metodu 
stvaranja  koju  je  nazvao  paranoično-kritička  metoda. 
Prema  Daliju  kritička  paranoja  je  spontana  metoda 
iracionalne  spoznaje  “zasnovane  na  kritičkoj  i 
sistematičnoj  objektivaciji  asocijacija  i delirijskih 
tumačenja”.  Paranoja  se  služi  vanjskim  svijetom  da 
bi  istakla  opsesivnu  ideju,  $ tom  uznemiravajućom 
osebujnošću,  da  se  stvarnost  te  ideje  mora  učiniti 
važećom  za  druge:  “Stvarnost  vanjskog  svijeta  služi 
kao  ilustracija  i dokaz,  ona  je  stavljena  u službu 
stvarnosti  našeg  duha.”  Prema  Brctonu  riječ  je  o 
strastvenom  spekuliranju  s onim  svojstvima  nepre- 
kinutog bivanja  svakog  predmeta  na  kojem  se  obavlja 


paranoična  aktivnost  koja  proističe  iz  opsesivne  ideje. 
To  neprekinuto  bivanje  omogućuje  paranoiku  koji  o 
njemu  svjedoči  da  čak  i prikaze  iz  vanjskog  svijeta 
smatra,  ako  ne  sumnjivim,  a ono  nepostojanim  i 
prolaznim.  On  omogućava  svojim  djelom  drugima  da 
provjere  stvarnost  njegovih  dojmova.  U kontekstu 
paranoičnog  kritičkog  rada  smatralo  se  da  je  slika, 
zapravo,  rukom  izrađena  fotografija  u boji  konkretne 
iracionalnosti,  a skulptura  je  samo  ručno  izvedeni 
odljev  konkretne  iracionalnosti.  Paranoično  kritička 
djela  su  Dalijeve  slike  Le  Jeu  lugubre  (1929.)  ili  Les 
Accommodations  des  desirs  (1929.).  U slikarstvu  su 
fantastičke  prizore  ili  likove,  osim  Dalija,  radili  Max 
Emst,  Andre  Masson,  Yves  Tanguy.  Metafizička  djela 
Giorgia  de  Chirica  se  povezuju  s nadrealizmom.  Rene 
Magritte  je  razvio  specifičnu  vrstu  nadrealističkog 
slikarstva  koja  je  vodila  od  fantastičkog  nadrealizma 
prema  konceptualnom  slikanju  i problematiziranju 
načina  prikazivanja  u složenim  odnosima  ikoničkog 
znaka  i verbalnog  imena  {Les  mots  et  les  Images, 
1929.). 

NadrealistiČki  umjetnici  su  se  koristili  različitim 
medijima  i tehnikama  da  bi  prikazali  ili  provocirali 
nesvjesno.  Fotografijom  su  predočavani  nepoznati, 
tajnoviti  i začudni  prostori.  To  traganje  za  začudnim 
prepoznatljivo  je  i u semantičkoj  atmosferi  koju  stvara 
tekst  Bretonove  pripovijetke  Nadja  (1928.)  i u 
fotografijama  Jacques-Andrea  Boiffarda  {Bulevar 
Magenta,  1928.)  kojima  se  prikazuju  ulice  Pariza.  U 
oba  slučaja  umjetnici  verbalnim  opisom  ili  vizualnim 
prikazivanjem  teže  dočara vanju  atmosfere  začudnosti 
i tajanstvenosti  u gradu,  odnosno  u kretanju  gradom. 
U području  nadrealističke  fotografije  su  djelovali  Man 
Ray,  Raoul  Ubac,  Dora  Maar,  Hans  Bellmer,  Jacques- 
Andrć  Boiffard,  Claude  Cahun,  kao  i Nikola  Vučo, 
Vane  Bor.  Claude  Cahun  je  realizirala  složeni 
fotografski  opus  koji  se  bavi  narcističkim  i lezbijskim 
identitetom.  Man  Ray  je  izveo  neke  tipične  nadrea- 
lističke indeksacije  seksualnih  simbola  u svako- 
dnevnim predmetima,  na  primjer,  fotografije  muškog 
šešira  koji  podsjeća  na  ženski  spolni  organ  {Bez  naziva, 
1933.)  ili  realizacija  šokantnog  djela  Spomenik  za 
markiza  de  Sadea  (1933.),  gdje  je  fotografski 
snimljena  zadnjica  koja  je  uokvirena  obrnutim 
(falusnim)  kri-žem.  U okviru  nadrealističkog  pokreta 
nastale  su  i fotokolažne  tablice  u kojima  su  na 
paraznanstveni  način  tretirani  određeni  problemi 
(ekstaza,  histerija,  društvena  povijest,  ljubav),  primjer 
je  Dalijeva  tablica  Fenomenologija  ekstaze  objavljena 
u časopisu  Minotaure.  S nadrealizmom  se  povezuju  i 
neka  fotografska  djela  umjetničkih  fotografa  us- 
mjerena očuđenju  prikazanog  lika  ili  prizora,  na 
primjer,  Brassaijeva  torza  ili  fotografije  slučajno 

nađenih  predmeta  iz  ranih  30-ih  godina  ili  Atgetovi 
izlozi  prodavaonica  iz  10-ih  godina. 

Nadrealistički  objekti  realizirani  su  različitim  teh- 
nikama: kolaža,  asamblaža,  rcady-madca,  konstruk- 
cije. Oni  se  ukazuju  kao  tragovi  realnog  svijeta,  fetiši 
(erotski  upotrebljavani  objekti)  ili  modeli  fantaz- 
matskog  svijeta  (rekonstrukcije  neutilitamih,  ma- 
gijskih, egzotičnih,  vizualnih  ili  taktilnih  objekta). 
Primjeri  su  Dalijevi  kolaži  s objektima  (Pokušaj 
objekata , 1936.)  ili  crotizirani  taktilni  objekti  Meret 
Oppenheim  (Moja  guvernanta  ili  Objekt:  za  doručak 
iz  1936.).  Duchampova  instalacija  za  izložbu  First 
Papers  of  Surrealism  (New  York,  1942.)  je  primjer 
realizacije  nadrealističkog  ambijenta. 

Andaluzijski  pas  (1928.)  Luisa  Bufiuela  i Salvadora 
Dalija  je  primjer  nadrealističkog  filma  u programskom 
smislu,.  Ovim  filmom  se  demonstriraju  sva  bitna 
načela  nadrealizma  i pokušaja  da  se  pokretnim  slikama 
prikaže  san  i nesvjesno.  Cijeli  filmski  opus  Bunuela 
se  može  smatrati  nadrealističkim,  što  znači  da  je  on 
filmom  želio  prikazati  ili  sugerirati  atmosferu  ču- 
desnog, tajanstvenog,  nadrealnog,  nesvjesnog. 
Nadrealizam  nije  bio  samo  umjetnička  situacija  ili 
praksa  nego  složeni  egzistencijalni,  bihevioralni  ili 
politički  svijet  u kojem  su  se  susretali,  surađivali  i 
sukobljavali  različiti  umjetnici  (pjesnici,  slikari, 
redatelji)  i teoretičari.  Nadrealizam  je  po  svojem 
ustrojstvu  bio  izdanak  građanskog  dendizma  i 
dekadencije,  ali  je  također  bio  orijentiran  revo- 
lucionarnim zamislima  marksizma  od  boljševizma  do 
trockizma.  Boljševistički  i staljinistički  je  bio  ori- 
jentiran Louis  Aragon,  dok  je  Breton  težio  trockizmu. 
Breton  je  u nadrealističkom  pokretu  imao  ulogu  vođe. 
Od  nadrealističkog  Bretonovog  pokreta  su  se  odvajali 
pojedinci  i grupe.  Na  primjer,  jedan  od  najznačajnijih 
sukoba  je  onaj  između  Bretonovog  zastupanja 
nadrealizma  kao  šume  simbola  i nadrealizma 
opskumosti  koji  je  zastupao  pisac  i filozof  Georges 
Bataille.  Sukob  se  zbio  1929.  godine  konfrontacijom 
Bretonovih  dijalektičko-materijalističkih  pozicija 
(Drugi  manifest  nadrealizma)  i Bataillcovih  elemen- 
tamo-materijalističkih  teza  (Le  Jeu  lugubre).  Prema 
Dcnisu  Hollieru  riječ  jc,  zapravo,  o sukobu  između 
Bretonove  pozicije  koja  je  teorijski  težila  poništavanju 
razlike  između  normalnosti  i patologije  i Batailleove 
pozicije  koja  je  govorila  o transgresiji  i neravnoteži 
koji  uvijek  nosi  rizik  mentalne  bolesti.  Drugim  rije- 
čima, Breton  se  u pozitivnom  smislu  zalagao  za 
emancipaciju  i oslobođenje,  dok  je  Bataille  govorio  o 
nužnosti  sudjelovanja  u traumi,  ulasku  u osnovnu 
situaciju  u kojoj  nema  mogućnosti  objektivne  distance. 
Batailleov  elementarni  materijalizam  se  zasnivao  na 
nizu  karakterističnih  pojmova  kao  što  su  arhitektura. 


besformno,  debakl,  itd.,  koje  je  razradio  u Kritičkom 
rječniku  objavljenom  u časopisu  Documents  ( 1 929.). 
Njegov  časopis  Documents  je  bio  suprotstavljen 
nadrealističkim  časopisima  (La  revolution  surrealiste 
i Le  surrealisme  au  Service  de  l a revolution).  U 
časopisu  Documents  su  surađivali  Michel  Leris,  Carl 
Einstein,  Marcel  Griaule,  a ilustracije  su  objavljivali 
Salvador  Dali,  Alberto  Giacometti,  Joan  Mir6, 
Jacques-Andre  Boiffard  i Eli  Lotar.  Bataille  je  postavio 
temeljnu  tezu  da  je  moderna  umjetnost  započela 
Manetovim  slikarstvom,  budući  daje  on  prvi  razorio 
subjekt  slike.  Također,  za  Bataillea  je  prikazivanje 
psihičkog  nereda  bilo  gubitak,  promašaj.  Zato  se,  po 
njemu,  pažnja  usmjerava  na  ono  što  izmiče  klasifi- 
kacijama i visoke  i niske  kulture,  što  sudjeluje  u traumi 
i izaziva  nered,  a ne  u onome  što  imitira  psihički  život 
(paranoju,  ludilo)  da  bi  doseglo  iskupljenje  ili  eman- 
cipaciju. Batailleova  pozicija  je  bila  radikalno  in- 
dividualistička,  kritička  i nihilistička.  On  nije  mar- 
kiza  de  Sadea  postavljao,  kao  nadrealisti,  za  idola  nego 
je  njegove  principe  i klasifikacije  okrutnosti,  erotizma, 
uživanja,  transgresije  i materijalizma  eksplicirao  u 
pisanju. 

O nadrealizmu  se  može  govoriti  kao  o posljednjem 
velikom  pokretu  povijesnih  avangardi  u kojem  je  došlo 
do  paradoksalnog  širenja  avangardističkih  zamisli 
emancipacije  i oslobođenja,  ali  i rekonstrukcije 
tradicionalnih  temelja  umjetnosti  kao  što  su  imitacija, 
mimezis,  fikcija  i naracija  s novim  ciljevima.  Ti  novi 
ciljevi  su  bili  suočavanje  s nesvjesnim  i njegovim 
efektima  na  planu  individualnosti,  kolektiva,  društva, 
politike,  morala  i umjetnosti. 

LITERATURA:  Alex  1 , Barbel . Batal , Bata2,  Bata3,  Bate  I , Bate  1 . 
Breto  I , Breto2,  Brcto3,  Brcto4,  Caerl , Caws  1 . Cha2,  Demo  1 , Fcr5, 
Fotil,  Holli2,  Holli3,  Holli6,  Kraus3,  Kraus8,  Krausl4,  Krausl6, 
KrauslS,  Krausl9,  Krau$20,  Kraus24,  Machl,  Mach2,  Nal,  Prot5, 
Stoe  1 , Tod  1 . Tod3,  Zid  1 

Nagost  Nagost  se  u neoavangardama  i postavangardi 
pojavljuje  na  dva  načina:  (1)  prikazuje  se  nago  tijelo 
u slikarstvu,  fotografiji,  videu  i filmu  (evolucija  zamisli 
akta)  i (2)  direktno  se  pokazuje  nago  tijelo  u hepe- 
ningu,  akcionizmu,  body  artu  i performansu.  Prika- 
zivanje nagog  tijela  ima  funkcije:  (1)  parodiranja 
tradicionalnog  slikarskog  i kiparskog  akta  (pop  art, 
transavangarda,  loše  slikarstvo),  (2)  kolažno  montažno 
prikazivanje  prikazivanja  (mimezis  mimezisa)  nagog 
tijela  u povijesti  umjetnosti  ili  popularnoj  kulturi 
(transavangarda,  neoekspresionizam),  (3)  prikazivanje 
erotskog  koda  visokog  modernizma  (pop  art,  under- 
ground,  hiperrealizam)  i postmodemizma  (neokon- 
ceptualizam,  postfeministička  umjetnost),  (4)  eman- 
cipaciju tijela,  tjelesnosti  i nagosti  u potrošačkom 
društvu  (fluksus,  hepening,  new  age,  alternativni 

terapeutski  pokreti),  (5)  upotrebu  nagog  tijela, 
prikazivanje  spolnih  organa  ili  simbola  spolnosti  kao 
ideoloških  kodova  feminističkih  grupa,  homoseksu- 
alnih grupa,  grupa  mladih,  rock  i punk  kulture 
(feministička  umjetnost,  homoerotična  umjetnost, 
autoerotična  umjetnost,  grafiti)  i (6)  upotreba  nagog 
tijela  kao  simptoma  i oblika  društvene  provokacije, 
šoka  ili  izazivanja  skandala.  Za  feminističku  teoriju 
70-ih  i 80-ih  godina  prikazivanje  nagog  ženskog  tijela 
u slikarstvu,  fotografiji,  filmu  ili  književnosti  imaju 
simbolički  karakter  koji  ukazuje  na  funkcije,  smisao  i 
ulogu  ženskog  tijela  u falokratskom  muškom  po- 
trošačkom svijetu.  U tom  smislu,  na  primjer,  povjes- 
ničarka umjetnosti  Linda  Nochlin  u povijesti  mo- 
dernog doba  od  XVIII.  do  XX.  stoljeća  istražuje 
odnose  prikazivanja  žene,  političkih  i kulturoloških 
mehanizama  moći  u zapadnim  društvima. 

LITERATURA:  Abr4,  Alfi , Bado3,  CIa5,  Ex  I , Feh  1 , Gold2,  Gold5, 
Grž25,  Jon  1 , Jon2,  Jon3,  Kult2,  Lipp  1 4,  Noc  1 , Ph  l , Ph2,  Ph3,  Sau  1 , 
Veri,  Weier2,  Wcltol 

Naracija.  Naracija  je  izlaganje  (prikazivanje,  pri- 
povijedanje) o događaju  u njegovom  prirodnom 
kronološkom  ili  fikcionalno  sažetom  obliku.  Vizualna 
naracija  je  prikazivanje  događaja  u filmskom, 
likovnom  ili  kazališnom  djelu.  Likovna  naracija  je 
prikazivanje  događaja  u likovnom  umjetničkom  djelu 
(slici,  skulpturi,  fotografiji).  Likovnu  naraciju  od- 
ređuje: (1)  sažimanje  tijeka  događaja  u prikaz  jednog 
trenutka  (jedne  sekvence)  događaja  iz  kojeg  se  može 
rekonstruirati  cijela  priča  ili  (2)  simultano  prikazivanje 
više  karakterističnih  trenutaka  (sekvenci)  događaja  u 
okviru  jedne  slike  ili  nizom  slika.  Naraciju  karak- 
terizira: (1)  postojanje  priče  o događajima  s realnim 
ili  izmišljenim  predmetima,  bićima  i situacijama,  (2) 
specifični  vizualno  narativni  karakter  umjetničkog 
djela  iz  čijeg  se  izgleda  (likovne  i značenjske  strukture) 
prikazuje,  iščitava  ili  rekonstruira  priča,  (3)  postojanje 
narativnog  sadržaja,  tj.  umjetničko  djelo  ne  pokazuje 
zbir  predmeta,  bića,  situacija  ili  događaja  nego 
smislenu  i orijentiranu  strukturu  prepoznatljivih  i 
opisu  dostupnih  odnosa  predmeta  i bića  u prostoru  i 
vremenu,  (4)  postojanje  značenjskih  odnosa,  pri  čemu 
se  razlikuju  smisleni  odnosi  u okviru  prikazane  scene 
priče  (logika  priče,  značenja  elemenata  umjetničkog 
djela  koji  podržavaju  naraciju)  i značenje  dijela  kao 
cjeline  koje  se  ne  mora  podudarati  s doslovnim 
značenjima  prikazanog  umjetničkog  djela  (poje- 
dinačna ili  doslovna  značenja  prikazane  priče  su 
osnova  za  izvođenje  simboličkih,  metaforičkih, 
alegorijskih  ili  metajezičkih  značenja).  Ostvarivanje 
narativnog  likovnog  djela  postavlja  tri  zahtjeva  u 
odnosu  na  oblike  prikazivanja:  ( 1 ) upotrebu  vizualnog 


jezika  zasnovanog  na  javnim  ili  prešutnim  pravilima, 
tradicijama  i navikama  tipičnim  za  određenu  kulturu, 
tj.  upotreba  tipičnih  ikoničkih  znakova  i mimetičkih 
obrazaca  prikazivanja  specifičnih  za  europsku 
tradiciju,  (2)  prikazivanje  bića  i predmeta  u prostornim 
odnosima  poznatim  iz  svakodnevnog  iskustva  i 
racionalnog  prosuđivanja,  (3)  prikazivanje  prostora 
kao  realnog  ambijenta  događaja  i (4)  nagovještaj 
vremena  - slika  je  jedna  sekvenca  iz  vremenskog  tijeka 
priče,  na  slici  je  prikazano  više  sekvenci  vremenskog 
događaja,  više  slika  ili  fotografija  prikazuju  niz 
karakterističnih  sekvenci  vremena  događaja.  U 
slikarstvu  narativni  tijek  se  nagovještava  likovnim 
prikazivačkim  indeksima  koji  ukazuju  na  narativno 
poznavanje  književne,  mitske,  povijesne  ili  socijalne 
priče  i na  realno  perceptivno  iskustvo  promatranja 
svijeta,  života  i aktualnih  događaja.  Legitimnost 
naracije  klasičnog  europskog  slikarstva  osigurana  je 
time  što  djela  prikazuju  sekvence  mitskih  priča  koje 
ulaze  u opću  kulturu  (antički  mitovi,  biblijske  pri- 
povijesti, povijesni  događaji).  Interpretativni  problemi 
nastaju  sa  slikama  kod  kojih  se  gubi  poznavanje  priče, 
pa  ona  ostaje  skrivena.  Jedan  od  najpoznatijih  primjera 
je  Giorgioncova  slika  Tempesta  {Oluja,  oko  1505.). 
Analiza  slike  otkriva  elemente  sadržaja  slike,  smislena 
značenja  prostornih  odnosa,  potencijalnu  značenjsku 
(metaforičnu,  alegorijsku)  nadgradnju,  ali  to  nije 
dovoljno  da  bi  se  rekonstruirala  priča  koju  slika 
prikazuje.  Za  razumijevanje  narativne  strukture  slike 
nije  dovoljno  samo  poznavanje  izgleda  slike  i 
prikazane  scene  nego  je  potrebno  poznavati  vanjske 
reference  (predmet,  događaj  ili  književnu  priču)  koja 
daje  smisao  likovnog  narativnog  tijeka. 

Modema  umjetnost  odbacuje  narativno  i narativne 
modele  prikazivanja.  Umjetničko  djelo  se  stvara  kao 
znak,  simbol,  konkretna  ili  formalna  likovna  struktura. 
Govori  se  o značenju  umjetničkog  djela,  a termin 
naracija  gubi  svaki  značaj.  Izuzetak  predstavlja 
nadrealističko  fantastičko  slikarstvo  u kojem  se 
obnavlja  mitska  naracija,  fantastički  sadržaji  i likovno 
iznošenje  snova.  Nadrealistička  naracija  je  pomaknuta 
ili  iščašena  naracija,  što  znači  daje  priča  po  svojem 
narativnom  tijeku,  sadržaju,  značenju  ili  izabranim 
likovnim  znacima  i kompozicijskom  strukturiranju 
neuobičajena,  nelogična,  apsurdna,  humorna, 
paradoksalna  i fragmentarna.  Značenje  nadrealističkog 
umjetničkog  djela  ne  proizlazi  samo  iz  naracije  nego 
i iz  njezine  paradoksalne  strukture,  a to  znači  iz 
necjelovitosti  prikazanog  tijeka  događaja.  U narativnoj 
figuraciji  i pop  artu  gradi  se  modernistička  naracija. 
Karakterističan  paradoks  naracije  predstavlja  hiper- 
realističko  slikarstvo  koje  koristi  sredstva  tipična  za 
mimetičko  narativno  prikazivanje  i po  likovnim  i 

prikazivačkim  karakteristikama  zadovoljava  sve 
kriterije  narativnog  slikarstva.  Hiperrealističko  sli- 
karstvo ne  pripovijeda  priču  ili  je  pripovijeda  da  bi 
pokazalo  kako  se  može  slikarski  prikazati  fotografska 
predstava  situacije  i događaja. 

Postmodema  umjetnost  se  zasniva  na  simulaciji 
naracije.  Simulacija  naracije  ima  četiri  aspekta:  (1) 
neposredno  suprotstavljanje  narativnih  prikazivačkih 
struktura  modernističkom  antinarativnom  konceptu 
umjetnosti,  (2)  strukturalno  izvođenje  značenja  iz 
sadržaja  priče,  a ne  iz  simboličkih,  kao  u apstraktnom 
slikarstvu  ili  metajezičkih  teorijskih  modela  kao  u 
konceptualnoj  umjetnosti,  (3)  upotreba  narativnih 
prikaza  u funkciji  metajezičkih  diskursa,  tj.  primjerom 
(anegdote,  priče)  se  govori  o prirodi  umjetnosti  i 
pokazuje  se  da  subjektivnost  i fragmentamost  prodire 
u metajezičke  modele,  (4)  citatna  i kolažno  montažna 
simulacija  oblika  prikazivanja  naracije  u povijesti 
umjetnosti  i masovnoj  kulturi  kroz  prikazivanje  si- 
mulakrumske,  umjetne  i jezičke  prirode  realnosti 
postmodeme  kulture.  Postmodemu  umjetnost  karak- 
terizira razvijanje  narativnih  oblika  izražavanja,  govori 
se  o narativnom  slikarstvu  ( ne\v  image,  trans- 
avangarda,  neoekspresionizam),  narativnoj  fotografiji, 
narativnoj  skulpturi  (Bili  Woodrow),  narativnom 
performansu  (teatarski  performansi  Marine  Abramović 
i Ulaya  iz  80-ih  godina),  narativnom  filmu  (filmovi 
slikara  Dereka  Jarmana  i Petera  Greenawayja), 
narativnom  videu  (Bili  Viola)  i narativnom  tekstu 
umjetnika  (autobiografski,  metaprozni  tekstovi 
umjetnika  80-ih  godina). 

Svojstva  postmodemističke  naracije  su:  ( 1 ) prikazana 
priča  je  fragmentarna  budući  da  je  prikazana  kao 
nagovještaj  moguće  priče  ili  kao  nemogućnost 
prikazivanja  cjelovite  priče,  (2)  priča  se  zasniva  na 
fragmentima  osobnih  priča  (govor  umjetnika  u prvom 
licu),  citatima  i montaži  književnih,  filmskih  ili 
likovnih  predstava  iz  povijesti  umjetnosti  ili  masovne 
kulture,  pri  čemu  se  slobodno  i proizvoljno  povezuju 
nespojivi  konteksti,  (3)  likovni  i vizualni  aspekti 
realizacije  priče  u slici,  fotografiji,  filmu,  perfor- 
manceu  ili  tekstu  su  retorički  prenaglašeni  i tea- 
tralizirani  tako  da  se  uvijek  zna  daje  prikazana  priča 
prikaz  priče  ili  prikaz  prikazivanja  priče,  a ne  direktna 
i doslovna  priča  o realnim  događajima,  (4)  likovni  i 
vizualni  aspekti  djela  su  tako  birani  i komponirani  da 
najčešće  ukazuju  na  različite  kontekste  pripovijedanja, 
tj.  ne  postoji  jasan  koherentan  glas  ili  stil  prikazivanja 
priče  nego  eklektično  povezivanje  različitih  oblika 
likovnog  pripovijedanja.  Na  primjer,  jedna  priča 
(anegdota)  iz  rock  svijeta  prikazuje  se  renesansnom 
perspektivom  i hinduističkom  ikonografijom. 
Postmodemistička  obnova  naracije  je  lažna  obnova 


budući  da  je  dekonstrukcija  klasičnih  narativnih 
modela.  Pokazuje  se  da  ne  postoji  legitimni  pri- 
povjedač i jedan  pogled  na  svijet  same  priče  nego  se 
priča  otkriva  kao  kaotični  skup  (vizualni  tekstualni 
kolaž)  tragova  subjektivnog  sjećanja  u koji  su 
uključeni  i tragovi  civilizacijskog  sjećanja.  Naracija 
u postmodemi  nije  cilj  umjetničkog  stvaranja,  nego 
je,  u metaforičnom  smislu,  materijal  građenja  um- 
jetničkog djela  i sredstvo  razgrađivanja  logocentrične 
priče  jakog  subjekta  (naratora  zapadne  metafizike, 
klasične  umjetnosti).  Razgrađivanje  logocentričnog 
poretka  priče  slike  znači  da  slika  pokazuje  da  u njoj 
govore  i djeluju  različiti  subjekti  i jezici  slikarstva,  a 
ne  slikar,  društvo  ili  Bog. 

LITERATURA:  Balml,  Balm3,  Biti  I , Biti6,  Biti7,  Fclml,  Johnsl, 
Kord5,  Kordl  I,  Mctz4,  Mulvl.  Pelcl 

Narativna  figuracija.  Narativna  figuracija  iz  sredine 
60-ih  godina  europska  je  varijanta  američkog  pop  arta 
zasnovana  kao  figurativno  slikarstvo  svakodnevnih 
mitologija.  Termin  je  uveo  francuski  kritičar  Gerard 
Gassiot-Talabot.  Narativna  figuracija  pikturalnim, 
ikoničkim  i figurativnim  prikazima  realnosti  mo- 
dernog potrošačkog  društva  pridodaje  komentare 
naglašenog  socijalnog,  književno  narativnog,  etičkog 
i političkog  karaktera.  Slikari  narativne  figuracije 
ikonografske  podatke  pronalaze  u stripovima, 
reklamama  i reprodukcijama  umjetničkih  djela  u koje 
unose  subjektivne  priče  (priče  u slikama),  osobne 
reakcije  i neobavezne  slikarske  komentare.  Njihov  rad 
karakterizira  ironična,  humoma,  groteskna  i brutalna 
vizija  postojećeg  svijeta  koja  se  suprotstavlja  afirmaciji 
suvremene  potrošačke  kulture.  Između  američkogpop 
arta  i europske  narativne  figuracije  postojala  je  kritička 
i polemička  distanca:  (1)  američki  je  pop  ari  težio 
direktnim,  doslovnim,  impersonalnim  i nenarativnim 
prezentacijama  simbola,  predodžbi  i tragova 
potrošačke  kulture,  a europska  narativna  figuracija 
baratala  je  anegdotalnim,  subjektivnim  i ideološkim 
porukama  i (2)  američki  je  pop  art  težio  medijskoj 
inovaciji  i proširenju  medijskih  granica  u slikarstvu, 
skulpturi,  umjetnosti  objekata  i asamblaža,  fotografiji, 
filmu  i ambijentalnoj  umjetnosti,  a europska  je 
narativna  figuracija  slikarska  aktivnost  bez  temeljne 
razrade  i razvoja  slikarske  problematike.  Predstavnici 
narativne  figuracije  su:  Err6,  Herve  Telćmaque, 
Bernard  Ranci Uac,  Jacques  Monory. 

LITERATURA:  Cherl,  Cla5,  DenS,  Den80,  Gassl,  Gass2,  Subol. 

Narativna  fotografija.  Narativna  fotografija  ili 
narativna  umjetnost  je  postkonccptualistička  ten- 
dencija u umjetnosti  70-ih  godina  zasnovana  na 
uvođenju  naracije  (pripovijedanog  toka)  paralelnim 

izlaganjem  vizualne  priče  u fotografiji  i diskurzivne 
(književne)  priče  u tekstu.  Principi  stvaranja  radova 
narativne  fotografije  su:  (1)  usporedno  korištenje 
fotografije  i teksta,  pri  čemu  su  oba  medija  u 
ravnopravnom  odnosu  prikazivanja  priče  (ne  radi  se 

0 diskurzivnom  opisu  fotografije  ili  fotografskoj 
vizualizaciji  teksta),  (2)  fotografska  ikonička  struktura 

1 metaforična  struktura  teksta  imaju  karakter  retoričkog 
naglašavanja  govora  umjetnika  u prvom  licu;  prema 
Douglasu  Davisu  narativnu  umjetnost  (slikarstvo, 
crtež,  fotografiju  i video)  karakterizira  koncentracija 
na  subjekt  u autobiografskom  i narcističkom  smislu  i 
(3)  odnos  teksta  i fotografije  je  alegorijski  što  znači 
da  se  prikazana  priča  (anegdota)  u značenjskom  smislu 
pomiče  prema  općim  i posrednim  značenjima  jezičnih 
koncepata  pripovijedanja  i simbolizacije,  političke 
parodije,  feminističkog  diskursa,  narcizma  ili  de- 
konstrukcije  masovnih  medija. 

Fotografski  i tekstualni  radovi  Johna  Hilliarda  Crna 
dubina,  bijela  ekspanzija,  sivo  širenje  (1975.)  su 
formalne  konceptualne  korespondencije  fotografije  i 
teksta  koje  teže  semantičkom  stvaranju  nove  mentalne 
predodžbe,  na  primjer,  pokraj  svake  od  četiri  sive 
pravokutne  fotografije  nalazi  se  po  jedan  zapis:  širenje 
neba,  širenje  fjorda,  širenje  pijeska  i širenje  jesenje 
magle.  Svaki  od  zapisa  sivoj  fotografiji  daje  značenje 
time  što  ona  za  promatrača  postaje  fotografija  neba, 
vode,  pijeska  ili  magle.  Victor  Burgin  upotrebljava 
fotografiju  i tekst  u obliku  u kojem  se  oni  koriste  u 
reklamama  da  bi  naglasio  narativni,  retorički  i 
ideološki  kod  masovne  kulture.  John  Baldessari  je  u 
radu  Prokleta  alegorija  (1978.)  izložio  seriju  fo- 
tografija koju  čine  različiti  nepovezani  snimci  slika  s 
komercijalnog  televizijskog  programa  (foto  rcady- 
madei)  preko  kojih  su  ispisane  riječi.  Razarajući 
poredak  narativnog  čitanja  televizijskog  programa  i 
pružajući  šifrirani,  promatraču  nepoznati  odnos 
izolirane  slike  i rijeci  na  njoj,  Baldessari  je  rad  postavio 
kao  demonstraciju  alegorijskih  spekulacija.  U ra- 
dovima Nudistička  plaža  ( 1 974.)  ili  Anarhistička  priča 
(1975.)  Peter  Hutchinson  serijom  fotografija  koje 
prikazuju  asocijativne  scene  o kojima  tekst  govori, 
stvara  narativnu  atmosferu  moguće  priče,  njenog 
razumijevanja  i doživljaja.  Laurie  Anderson  je  u seriji 
radova  Objekt,  objektivacija,  objektivizacija  (1973.) 
pripovijedala  feminističke  priče  o odnosu  muškarca 
koji  je  fotografiran  (slučajni  prolaznik)  i žene  koja  je 
fotograf.  Na  primjer,  ispod  fotografije  dječaka  koji 
stoji  ispred  žičane  ograde  nalazi  se  tekst:  “Ovaj  dječak 
je  prelazio  ulicu  Huston  s grupom  prijatelja.  On  je 
prošao  pokraj  mene  i dobacio  Dopadaš  mi  se  mama... 
Kada  sam  ga  zamolila  da  ga  fotografiram  izgledao  je 
zbunjen,  a njegovi  prijatelji  su  vikali  Hej  Carlos f Ti 


se  dopadaš  ovoj  gospođi.  On  je  insistirao  na  pozi  za 
ovu  sliku  i otjerao  je  prijatelje  iz  kadra  snimanja”.  U 
domeni  narativne  fotografije  radili  su,  između  ostalih, 
i David  Askevold,  Roger  Cutforth,  Jochen  Gerz,  Jean 
Le  Gac,  Franco  Vaccari,  William  Wegman,  Hamish 
Fulton,  Radomir  Damnjanović  Damnjan. 

U duhu  narativne  fotografije  su  tijekom  80-ih  i 90-ih 
godina  nastali  brojni  postmodemistički  radovi 
zasnovani  na  fotografijama  koje  prikazuju  režirane 
scene  događaja  autobiografskog  karaktera  ili  su 
simulacije  književnih,  mitskih  ili  filmskih  priča.  U 
ovim  radovima  tekst  je  u funkciji  naslova,  a narativna 
struktura  se  ostvaruje  ikoničko-prikazivačkim  ka- 
rakterom fotografskog  medija.  Karakteristični  primjeri 
su  fotografije  Joel-Petera  Witkina  u kojima  razrađuje 
mitološke  priče  o hermafroditima  s mnoštvom  sim- 
boličkih i metaforičkih  naznaka  koje  sugeriraju  eros  i 
thanatos.  Fotografija  Lisa  Layon  kao  Herkul  (1983.) 
prikazuje  nago  žensko  tijelo  u jednoj  od  karakte- 
rističnih klasicističkih  mitoloških  poza  grčkog  junaka, 
pri  čemu  je  glava  žene  s bradom  i brkovima.  Cindy 
Sherman  u fotografijama  prikazuje  scene  iz  poznatih 
holivudskih  filmova  50-ih  i 60-ih  godina,  suočavajući 
fotografske  izraze  tipične  za  modne  magazine,  filmsku 
fotografiju  holivudskog  glamura  i subjektivni  doživljaj 
umjetnice  kao  objekta  snimanja.  Robert  Mapplethorpe 
je  realizirao  fotografije  koje  su  sekvcncc  glamuroznog 
života  njujorškog  umjetničkog  svijeta.  Andres  Serrano 
realizira  fotografije  velikih  formata  koje  prikazuju 
ljudsko  tijelo:  mrtvo  tijelo,  povrijeđeno  tijelo,  seksu- 
alno tijelo,  željeno  tijelo.  Shirin  Neshat  snima  foto- 
grafije i filmove  koji  prikazuju  potencijalne  priče  o 
viđenju  nc-zapadnog  ili  orijentalnog  tijela  pogledom 
zapadnjaka.  Richard  Billingham  dokumentira  život 
niže  srednje  i radničke  klase  u postmodemoj  Engleskoj 
90-ih  godina.  Zoran  Naskovski  sredstvima  foto- 
grafskog pripovijedanja  ukazuje  na  lokalne  balkanske 
identitete  i njihove  pozicije  u masovnoj  i popularnoj 
kulturi  postsocijalizma.  Tomislav  Gotovac  serijom 
fotografija  Foxy  Mister  2002  prikazuje  kako  on 
(muškarac,  starac)  rekonstruira  scene  s pornografskih 
fotografija  koje  prikazuju  ženske  modele  iz  magazina 
lnside  Foxy  Lady.  Vlasta  Delimar  fotografijom  priča 
o odnosima  žene  i muškarca  u marginalnom  društvu 
(balkansko  društvo,  srednjoeuropsko  društvo,  orijen- 
talno društvo).  Dan  Oki  kroz  fotografiju  predočava 
svakodnevni  život,  služeći  se  filmskim  klišejima 
prikazivanja.  Vasilj  Cagolov  fotografijama  s popratnim 
narativnim  tekstom  prikazuje  nasilje  u ukrajinskom 
post-sovjetskom  društvu.  Ivan  Cjupka  radi  alegorijske 
fotografije  koje  prikazuju  artificijelni  svijet  lutaka  na 
mjestu  očekivanja  postsocijalističkog  nasilja. 
LITERATURA:  Bald2,  Balj  I , Brugl , Denl  7,  Den37,  Dan8,  Fcnzl , 

Goldsl,  Golds3,  Ili2,  Kadi,  Krausl7,  Hensl.  Prisl,  Rorl,  Stip3, 
Šuvl29,TomlO 

Narativna  umjetnost  Narativnom  umjetnošću  se  na- 
ziva umjetnička  praksa  usmjerena  pripovijedanju,  tj. 
pričanju  priče  ili  ukazivanju  na  priču.  Razlikuju  se 
narativne  umjetnosti  zasnovane  na  pričanju  verbalne 
priče  (proza,  poezija,  drama),  vizualne  priče  (slikar- 
stvo, skulptura,  fotografija,  film,  video,  ekranske  um- 
jetnosti), audio  priče  (programska  vokalna,  vokalno- 
instrumentalna  i instrumentalna  muzika,  radiofonija), 
bihevioralne  priče  ili  priče  koje  se  pripovijedaju  tjeles- 
nim kretanjem  (teatar,  ples,  balet,  opera,  film)  i inter- 
mcdijalne  priče  (zvučni  film,  opera,  balet,  teatar,  video, 
televizija,  internet). 

LITERATURA:  Bal,  Balml,  Balm2,  Balm3,  Balm4,  Balm5,  Balm6, 
Bitil,  Biti7,  Cobl,  Felml,  Johnsl,  Kond5,  Kordll,  Krl,  Kraml, 
Mct7,4,  Mulvl,  Pclcl 

Naratologija.  Naratologija  je  teorija  pripovjednih 
tekstova.  Cvetan  Todorov  je  uveo  pojam  znanosti  o 
pripovjednom  tekstu  ( la  science  du  recit)  1969. 
godine,  pozivajući  se  na  formalističku  i struktu- 
ralističku teoriju  književnog  teksta.  U književnosti 
naratologija  skreće  pažnju  s proze  na  mehanizme 
strukturiranja  naracije  (narativa).  Od  80-ih  godina 
naratologija  se  počinje  baviti  teorijom  pripovijedanja 
(, narration ) i medijima  strukturiranja  pripovijedanja. 
Time  se  omogućava  proširenje  interpretativnih  do- 
mena naratologije  s književnosti  na  pripovjedne  oblike 
folklora,  svakodnevnu  komunikaciju  i ne  književne 
tekstove  vizualnih  umjetnosti,  glazbe,  kazališta, 
znanosti,  filozofije.  U vizualnim  umjetnostima,  po 
Miekeu  Balu  i Normanu  Brysonu,  naratologija  je 
usmjerena  na  pitanje:  na  koji  način  slike  uspijevaju 
pričati  priče.  Naratologija  slike  je  usmjerena  pro- 
učavanju uloge  kompozicije  slike  u pričanju  priče,  a 
to  znači  kompozicijskog  statusa  slike  kao  sckvence, 
tj.  isječka,  događaja  ili  slike  kao  stanja  koje  obećava 
ili  najavljuje  potencijalni  pripovjedni  događaj.  Po- 
sebno područje  naratoloških  proučavanja  je  problem 
vizualne  recepcije,  a to  znači  preobrazbe  percepcije  u 
čitanje  slike.  Pri  tome  je  recepcija  slike  događaj  koji 
sudjeluje  u složenosti  prikazanog  isječka  događaja  na 
površini  slike.  Naratologija  slike  (narativna  semiotika) 
ne  bavi  se  samo  identifikacijom  predmeta  unutar  slike 
u njihovim  odnosima  prožimanja  nego  specificira 
vrstu,  mjesto  i efektivnost  slikovnog  prikazivanja  za 
svakog  subjekta.  Time  naratologija  omogućava  čitanje 
događaja,  tj.  pripovijesti  unutar  slike. 

LITERATURA:  Balml,  Ba!m3,  Bitil,  Biti6,  Biti7,  Felml,  Johnsl, 

Kord5, Kordll,  Metz4, Mulvl,  Pelel 

Narcizam.  Narcizam  kao  teorijski  ili  žargonski  pojam 


je  izveden  iz  mita  o Narcisu,  iz  priče  o ljubavi  prema 
vlastitoj  slici.  U psihoanalizi  koncept  narcizma  ukazuje 
na  premještanje  libida  (seksualne  energije,  želje, 
privlačnosti)  s predmeta  na  subjekt  želje.  Narcizam 
se  tumači  kao  jedan  od  tipičnih  oblika  ponašanja  za 
autoerotizam,  homoseksualizam,  transseksualnost.  U 
umjetnosti  narcizam  postaje  bitan  za  umjetnost 
performance  arta,  prvenstveno  za  body  art,  kada 
umjetnik  narcistički  ili  autoerotski  tretira  vlastito  tijelo 
kroz  konkretni  tjelesni  događaj  ili  posredovanje 
tjelesnog  događaja  medijskim  (fotografija,  film,  video) 
slikama.  Narcizam  se  pojavljuje  u body  artu,  video, 
filmskim  i fotografskim  djelima  Vita  Acconcija,  Lynde 
Benglis,  Andyja  Warhola,  Brucea  Naumana,  Roberta 
Morrisa,  Luigija  Ontanija,  Ursa  Luthija,  Rebecce 
Hom,  Ane  Mendiete,  Vasumase  Morimure,  Cindy 
Sherman,  Roberta  Mapplethorpea,  kao  i Vlaste 
Delimar. 

LITERATURA:  Alfi,  Clair5,  Jonl,Jon2,  Kraus2,  Krausl4,  Usci, 
Lippl2,Lippl3,Ph3 

Nasilje  i umjetnost.  Nasilje  kao  izraz  individualnog 
i kolektivnog  ponašanja  je  jedna  od  bitnih  karak- 
teristika kulture  XX.  stoljeća.  Razlikuju  se  dva  oblika 
povezivanja  umjetnosti  i estetskog  s nasiljem:  (1) 
estetizacija  nasilja  i (2)  nasilje  u funkciji  estetskog  i 
umjetničkog. 

Estetizacija  političkog  nasilja  karakteristična  je  za 
prikazivanje  nasilja  u totalitarnim  režimima  (vojne 
parade,  sletovi,  ratna  i ideološka  propaganda).  Cilj 
estetizacije  ideološkog,  klasnog,  nacionalnog  i rasnog 
nasilja  je  prikazivanje  brutalnosti  nasilnog  čina  jednog 
društva  nad  drugim  društvima,  manjinama  ili  po- 
jedincima kao  estetski  i etički  opravdanog,  ritualnog 
i povezanog  s mitskim  simbolima.  Estetizacija 
seksualnog  nasilja  ima  dva  tipična  oblika:  (1) 
estetizacija  seksualnog  nasilja  u patrijarhalnim 
muškim  društvima  s jasnim  mitskim  razlikovanjem 
muškarca  kao  subjekta  i žene  kao  objekta,  i (2)  es- 
tetizacija seksualnog  nasilja  u građanskom  prosvije- 
ćenom ateističkom  društvu,  gdje  se  seksualno  zado- 
voljstvo ukazuje  kao  erotsko  ispunjenje  želje  dvaju 
ili  više  subjekata.  PredmodcrnistiČki  smisao 
umjetničkog  uobličavanja  nasilja  u slikarstvu,  skulp- 
turi, književnosti  ili  kazalištu  ispunjava  sc  katarzom. 
Nasilje  se  tematizira  umjetničkim  djelom  posre- 
dovanjem doslovnog  realističkog,  metaforičnog  i 
alegoričnog  prikazivanja.  Umjetničko  djelo  na  ima- 
ginaran način  obavlja  za  promatrača  nasilan  čin, 
oslobađajući  ga  direktnog  realnog  užasa,  bola,  krivice 
i straha.  Umjetničko  djelo  je  simbolički  posrednik 
između  nasilnih  agresivnih  osobina  ljudskog  karaktera 
i društva:  (1)  umjetnik  kroz  djelo  potiskuje  svoje 

nasilničke  sklonosti,  a (2)  društvo  se  estetskim 
doživljajem,  kroz  nasilje  prikazano  u umjetničkom 
djelu,  na  simbolički  način  oslobađa  agresivnosti. 

U suvremenoj  kulturi  problem  nasilja  u umjetnosti 
pojavljuje  se  u tri  karakteristična  slučaja:  ( 1 ) nasilje  u 
avangardi,  neoavangardi  i postavangardi,  (2)  nasilje  i 
visoki  modernizam,  i (3)  nasilje  i postmodemizam. 
Pojam  nasilja  je  uključen  u avangardne  aktivističke 
pokrete  kao  dio  njihove  strategije  revolucionarnog 
preobražaja  umjetnosti,  pojedinca  i društva  kroz 
umjetnost.  Futuristi  su  slavili  rat  kao  znak  društvenog 
preobražaja  i povezivanja  stroja  i čovjeka  u herojskoj 
borbi  modernog  doba.  Sovjetski  konstrukti  vi  sti  slavili 
su  revoluciju  kao  oblik  prevladavanja  starog  svijeta  i 
stvaranja  iz  krvi,  bola  i rata  novog  čovjeka  i novog 
društva  u kojem  će  umjetnost  i život  postati  cjelina. 
Dadaisti  su  istovremeno  agresivno  prakticirali 
individualnu  destruktivnost  i anarhističko  ponašanje 
u odnosu  na  građanske  političke,  etičke  i estetske 
norme  i pacifistički  negirali  i suprotstavljali  se 
državnom,  građanskom  i totalitarnom  nasilju  i ratu. 
Nadrealisti  su  u duhu  psihoanalize  prikazivali  nasilje 
kao  jednu  od  tabu  tema  građanskog  društva,  pro- 
matrajući ga  kao  spoj  erosa  i thanatosa.  Nadrealističko 
insistiranje  na  prikazivanju  nasilja  povezano  je  s 
psihoanalitičkom  spoznajom  da  se  ono  u tradicio- 
nalnom umjetničkom  djelu  potiskuje  i prikriva.  Oni 
su,  naprotiv,  željeli  razotkriti  i pokazati  njegove  uzroke 
koje  su  vidjeli  u represivnosti  građanskih  moralnih 
normi  i u seksualnim  tabuima.  U nadrealističkom  filmu 
Luisa  Bufiuela  Andaluzijski  pas  (1928.)  agresija  i 
nasilje  su  prikazani  kolažno  montažnim  postupkom 
logičkog  povezivanja  sekvenci,  čime  je  postignuta 
iluzija  sna  i oslobađanja  agresije  kroz  san.  Iz 
nadrealizma  se  tijekom  kasnih  30-ih  godina  i poslije 
Drugog  svjetskog  rata  razvilo  fantastičko  Figurativno 
slikarstvo  koje  u tradicionalnoj  ikoničkoj  maniri 
prikazivanja  i katarze  teži  oslobađanju  potisnutog 
individualnog  i kolektivnog  nasilja  kroz  umjetničko 
djelo.  Ikonografija  i metafizika  nasilja  u fantastičkom 
slikarstvu  može  se  pratiti  od  Emstovih  frotaža  i 
fantastičkih  slika  s kraja  20-ih  godina,  preko  slika 
Salvadora  Dalija  posvećenih  Španjolskom  građan- 
skom ratu  sredinom  30-ih,  do  poslijeratne  figuracije 
Francisa  Bacona,  Emsta  Fuchsa,  Dade  Đurića  i 
Vladimira  Veličkovića.  Pop  art,  neodada  i novi  rea- 
lizam tematiziraju  urbano  otuđeno  nasilje  prikazi- 
vanjem oblika  i modela  prikazivanja  nasilja  u 
masovnoj  i medijskoj  kulturi.  Nasilje  se  pokazuje  kao 
znak  modernog  društva,  prikazuje  se  kako  društvo  vidi 
vlastito  nasilje  koje  ugrađuje  u svoju  sliku  realnosti. 
Karakteristični  popartistički  modeli  prikazivanja 
modernog  nasilja  su  serigrafije  Andyja  Warhola 


Električna  stolica  (1965.)  i Roberta  Rauschenberga 
Prebrza  vožnja  (1966.),  obje  izvedene  na  osnovi 
dokumentarnog  fotografskog  novinskog  materijala. 
Jedna  od  drastičnih  prezentacija  urbanog,  državnog  i 
javnog  nasilja  je  ambijent  Edwarda  Kienholza 
Državna  bolnica  ( 1964.).  Realizirana  je  bolnička  soba 
u kojoj  su  na  željeznim  krevetima  privezane  nage 
figure  od  poliestera  koje  prikazuju  užas  otuđenosti  i 
bespomoćnosti  pacijenata  državnih  bolnica  za 
siromašne.  Bliske  Kienholzovim  neodadaističkim 
radovima  su  hiperrealističke  politički  angažirane 
figurativne  instalacije  Paula  Theka  Smrt  hipika  ( 1 967.) 
s realistički  prikazanim  mrtvim  tijelom  hipika  u 
ritualnom  prostoru  djece  cvijeća  ili  Rasni  neredi 
( 1 969.- 1971.)  Duanea  Hansona  gdje  je  prikazan  rasni 
ulični  sukob,  scena  s bijelim  policajcem  koji  batina 
crnca.  Samouništavajući  strojevi  Jeana  Tinguelyja  su 
primjer  novog  realističkog  pristupa  automatiziranom, 
otuđenom  i besmislenom  nasilju  modernog  doba  u 
kojem  više  nema  mjesta  za  ljudsko  biće.  U hepe- 
ninzima  i performansima  bečkog  akcionizma  nasilje 
je  centralna  tema  ritualnih  događaja.  Razlikuju  se  dva 
pristupa:  ( 1 ) autodestruktivni  sadomazohistički  radovi 
Giinthera  Brusa  i Rudolfa  Schwarzkoglera  zasnovani 
na  samoranjavanju  i (2)  ritualni  orgijastički  perfor- 
mansi Hermanna  Nitscha  u kojima  je  nasilje  oblik 
kolektivnog  ponašanja  aktera,  ali  i simboličko, 
metaforičko  i alegorijsko  prikazivanje  nasilja  kao 
univerzalne  kozmičke  sile.  U ekspresionističkoj  struji 
body  arta  nasilje  je  simptom  tjelesne,  psihičke  i du- 
hovne autodestruktivnosti,  ali  i reduciranje  komplek- 
snih kulturoloških  prikaza  nasilja  na  primame,  di- 
rektne i tautološke  modele  izražavanja  i ispitivanja 
tjelesnog  i duhovnog  praga  bola.  Govorilo  se  da  body 
art  stvara  tjelesnu  gramatiku,  gramatiku  ponašanja  ili 
gramatiku  bola.  Nasilje  usmjereno  na  vlastito  tijelo  je 
fatalističko  i depresivno.  Tomaž  Šalamun  u radu 
Skulptura  11 7°C  ( 1 969.)  je  bosu  nogu  stavljao  u vatru 
i na  snijeg.  Njegov  čin  je  neutralna  tautološka  gesta 
koja  u duhu  Wittgensteinove  analize  bola  i Husser- 
lovog  povratka  samoj  stvari  umjetnika  postavlja  u 
procijep  između  doživljaja  (bola,  toplog,  hladnog)  i 
vizualnog  jezika  koji  govori  o bolu.  Gina  Pane  u radu 
Sentimentalna  akcija  (1971.)  je  oštricom  žileta  za- 
sjekla  vlastiti  dlan  pokazujući  čin  samonanošenja  bola 
kao  izraz  potisnute  ženske  seksualnosti.  Chris  Burden 
je  ranih  70-ih  izveo  performans  tijekom  kojega  je 
pucano  u njega,  a Richard  Kriesche  je  izveo  video 
performans  TV  smrt  1:  video  demonstracija  No.  11 
(1975.)  u kojem  je  pucao  iz  pištolja  u monitor  s 
vlastitom  slikom,  a pogotkom  u monitor  nestaje  slika 
i prekida  se  proces  snimanja  i prijenosa  slike.  Češki 
umjetnici  Petr  Štembera  i Jan  Mlčoch  realizirali  su 

minimalističke  body  art  radove  u kojima  su  sebi 
nanosili  bol.  Njihove  geste  su  izraz  društvene  nemoći 
pojedinca  u realsocijalističkim  društvima.  U Mlčo- 
chovom  performansu  Dvadeset  minuta  (1975.)  nož 
je  vrhom  pritisnut  na  trbuh  umjetnika.  Željeznu  šipku 
koja  je  držala  nož  zagrijavao  je  plamen  svijeće,  od 
kojeg  se  metal  širio  i zarivao  nož  u tijelo.  U Štem- 
berinom  performansu  Skok  (1976.)  umjetnik  vezanih 
očiju  i bosih  nogu  preskače  vatru.  Marina  Abramović 
je  u performansu  Ritam  0 (1975.)  nepomično  sjedila 
na  stolcu  pokraj  kojeg  je  bio  stol  s različitim  pred- 
metima (lanac,  žilet,  pištolj,  metak,  ruža,  itd.)  i popratni 
tekst:  “Uputa:  Na  stolu  se  nalaze  predmeti  koje  možete 
upotrijebiti  na  meni.  Ja  sam  objekt.  Vrijeme  trajanja  6 
sati.  Svu  odgovornost  preuzimam  na  sebe.”  Ona  je 
ovim  radom  izvela  dubinski  psihološki  i moralni 
poremećaj  time  što  je  razorila  tradicionalnu  igru 
umjetnika  i publike  u kojoj  umjetnik  za  publiku 
uobičajenim  načinom  prikazuje  simbolički  i narativni 
čin  nasilja.  Ona  publiku  direktno  suočava  s moguć- 
nošću osobnog  nasilja,  čime  od  publike  stvara 
izvršioce  nasilja.  Drugim  riječima,  ona  građane  koji 
su  na  izložbu  došli  kao  pasivni  potrošači  ili  uživaoci, 
pretvara  u aktivne  sudionike  koji  svoju  potisnutu 
agresivnost  oslobađaju  i čine  ono  što  u dozvoljenim 
okvirima  društvenog  života  ne  bi  smjeli  i mogli  činiti. 
Nasuprot  avangardama,  neoavangardama  i ranim 
postavangardama  nasilje  kao  tema  ili  čin  isključena 
je  iz  visoke  modernističke  apstraktne  umjetnosti,  jer 
se  modernističko  društvo  zasniva  na  društvenoj  podjeli 
rada  u kojoj  se  umjetnici  bave  estetskom  i umjet- 
ničkom produkcijom,  a vojnici,  policajci  i kriminalci 
nasiljem. 

U postmodernizmu  nasilje  je  velika  tema  koju 
karakteriziraju  tri  aspekta:  ( 1 ) prikazivanje  nasilja  kroz 
medije  (film,  fotografija,  video,  slikarstvo),  (2) 
prikazivanje  nasilja  nije  tradicionalni  narativni 
mimezis  nasilja  u svijetu  nego  simulacija  nasilja  kakvo 
se  prikazuje  u umjetnosti,  ideologiji  i masovnim 
medijima  i (3)  nasilje  postmodeme  kulture  je  nasilje 
poslije  Auschwitza,  kao  što  je  pisao  teoretičar 
postmodeme  Lyotard,  što  znači  da  je  to  nasilje  bez 
smisla  i opravdanja,  ogoljeno  individualno  i 
kolektivno  nasilje.  lan  Hamilton  Finlay  realizira 
giljotine  od  kojih  gradi  instalacije.  One  ironično 
govore  o dobu  prosvjetiteljstva  i počecima  građanskog 
društva  u Francuskoj  revoluciji  1789.  Slogani  na 
plakatima  Barbare  Kruger  govore  o posrednom  nasilju 
potrošačkog  društva.  Na  primjer,  u radu  Bez  naziva 
(1988.)  prikazan  je  muškarac  koji  ustima  prinosi 
jabuku,  a na  tekstu  koji  prelazi  preko  fotografije  piše: 
“Brak  ubojice  i samoubojice”.  Ovim  radom  Barbara 
Kruger  kombinira  biblijsku  priču  o Evi,  Adamu,  zmiji 


i jabuci  kao  plodu  stabla  spoznaje  s ekološkim 
stavovima  o jabuci  kao  živom  biću  koje  čovjek  ubija 
uzimajući  je  za  hranu  i o zagađenoj  hrani  koja  ubija 
onoga  tko  jc  koristi.  Robert  Longo  u instalacijama  i 
Cindy  Sherman  u fotografijama  parodijski  i apsurdno 
režiraju  scene  koje  pokazuju  prostore  užasa,  otuđenog 
nasilja,  mitologije  horor  filmova  i besmisao 
postmodemog  simulacijskog  sveta. 

LITERATURA:  Abr4,  Alfi,  Bado3,  Bcrsl.  Cla6.  Crovvthl.  Frasl, 
Ga$s2,  Gubi,  Henr2,  Jon2,  Kult2,  Ph3,  Šuv59,  Veri 

Nazivi  umjetničkih  pokreta.  Nazivi  umjetničkih 
pokreta  su  dati  kao  interpretacije  umjetnosti.  Jedan 
od  prvih  radova  s nazivima  i karaktcrizacijama 
umjetničkih  pokreta  je  knjiga  avangardnih  umjetnika 
El  Lissitzkog  i Hansa  Arpa  Die  Kunstismen  (1925.). 
U knjizi  su  klasificirani  umjetnički  pokreti  koji  su 
djelovali  između  1914.  i 1924.  godine:  konstruk- 
tivizam, verizam,  prooun,  kompresionizam,  neo- 
plasticizam,  purizam,  dada,  simultanizam,  super- 
matizam,  metafisizam,  abstraktivizam,  kubizam, 
futurizam,  ekspresionizam.  Ovim  je  zamisao  pokreta 
(izma)  dovedena  do  zamisli  centralnog  umjetničkog 
problema. 

Zasnivanje  novih  interpretacija  pojma  umjetnosti  u 
neoavangardama  i postavangardama  je  strategija  i 
oblik  umjetničkog  stvaranja  i izražavanja.  Umjetničko 
djelo  neoavangarde  i postavangarde  nije  samo  objekt, 
instalacija  ili  performans  nego  i stvaranje  novih 
pojmova  i koncepata  umjetnosti.  Za  neoavangarde 
stvaranje  novih  naziva  i pojmova  umjetnosti  je  jezičko 
gestualni  Čin  kojim  se  remeti  ustaljeni  poredak  svijeta 
umjetnosti  i podjela  uloga  na  umjetnika,  kritičara  i 
povjesničara  umjetnosti.  Claes  Oldenburg  je  parodijski 
naveo  niz  novih  naziva  umjetnosti  koji  su  izvedeni  iz 
naziva  roba  masovne  potrošnje:  “Ja  sam  za  Cool  Art, 
7Up  art,  Pepsi  art”  (1967.).  Prema  Clementu 
Greenbergu  umjetnost  60-ih  karakterizira  stvaranje 
novih  naziva  (asamblaž,  pop  art,  optička  umjetnost, 
hard  edge,  slikarstvo  obojenog  polja,  shaped  canvas, 
nova  figuracija,  ambijentalna,  minimalna  i kinetička 
umjetnost)  koje  daju  umjetnici  i koje  označavaju 
fetišizaciju  novoga,  na  način  blizak  novinarskom 
otkrivanju  novosti  u društvu  i kulturi.  Za  postavan- 
gardne  pokrete  je  stvaranje  novih  naziva  strategija: 
(1)  širenja  umjetničkog  rada  na  tradicionalno 
izvanumjetnička  područja  (metaumjetnost  i konceptu- 
alna umjetnost,  land  art,  earth  works,  body  art, 
procesualna  umjetnost),  ovi  nazivi  su  opisi  i teo- 
retizacije  konceptualnih  i medijskih  postupaka  i (2) 
borbe  umjetnika  i umjetničkih  grupa  za  novi  um- 
jetnički prostor,  pozicije  u svijetu  umjetnosti  i kultu- 
ri (transavangarda,  neoekspresionizam,  neogeo, 

neekspresionizam,  neokonceptualizam,  simulacio- 
nizam,  anakronizam). 

LITERATURA:  Green5,  Liss I , Szee  I , Walk  I , Walk4 

Ne-cijelo.  Nc-cijelo  ( Pas  Tout,  fr.)  je  ključni  laca- 
novski  koncept  manjka.  U lacanovskoj  teorijskoj 
psihoanalizi  koncept  znaka  je  negativan  jer  ukazuje 
na  važnost  manjka,  tj.  na  određujuću  ulogu  označitelja 
kao  traga  znaka.  Subjekt  se  uvijek  opisuje  kao  trag 
znaka,  što  znači  kao  označitclj,  a ne  kao  izvor  znaka 
što  znači  biće.  Zato  je  svaka  konstitucija  subjekta  ili 
konstitucija  društvene  veze  određena  manjkom,  onim 
što  ispada  iz  poretka  ili  onim  što  nedostaje  poretku. 
Posljedica  takvog  načina  mišljenja  je  metafizički  stav 
da  priroda  i kultura  ne  čine  dvije  kružnice  koje  bi  se 
na  bilo  koji  način  mogle  poklopiti  i pokazati  kao  jedna 
jedna  kružnica.  Uvijek  nastaju  njihovi  presjeci,  nešto 
iz  tog  odnosa  ispada.  Učenje  o ne-cijelom  subvertira 
veliku  antičku  i židovsko-kršćansku  tradiciju  kom- 
plementarnosti. Svakoj  cjelini  se  može  naći  barem 
jedan  element  koji  ne  potpada  pod  zakon  cjeline.  A 
taj  neuklopljeni  i neozakonjeni  element  pokazuje  ono 
bitno,  naime  znanje  o preuzimanju  vlastitog  spola  u 
govoru. 

Lacanova  teza  da  “nema  spolnog  odnosa”  znači  da 
odnos  muškarca  (određenog  falusom)  i žene  (određene 
manjkom,  nemanjem  falusa)  nije  simetričan  i kom- 
plementaran nego  uvijek  ne-cijeli.  Odnos  muškarca  i 
žene  uvijek  stvara  neizvjestan  manjak  i nedostatak. 
Zato  je  svaki  upis  subjekta  u govor  ili  pismo  spolno 
determiniran,  a to  znači  da  je  ne-cijeli.  Ni  jedan 
književni  tekst,  slika  ili  film  nije  cjelovita  repre- 
zentacija ili  izraz  subjekta  nego  otkriće  necjelovitosti 
unutar  njegovog  kulturalnog  ustrojstva. 

LITERATURA:  Bahl,  Dami,  Groszl,  Kord3,  Lac2,  Lac4,  Lac5, 
Lac6,  Miller2,  Potrč3,  Potrć4,  Wrigl 

Neekspresionizam.  Neekspresionizam  je  naziv  za 
umjetnost  80-ih  i 90-ih  godina  koja  ne  prihvaća 
neoekspresionističke  postmodernističke  metode 
povratka  slikarstvu  i skulpturi.  Za  neekspresionizam 
umjetnost  postmodeme  je  rad  s otuđenim  medijima 
prikazivanja  i izražavanja.  Pojam  je  srodan  odred- 
nicama neokonceptualne  umjetnosti  i simulacionizma. 
Pojam  neekspresionizam  (In espress ion ism o ) uveo  je 
talijanski  kritičar  Gcrmano  Celant  1981.  pišući  o radu 
američkih  neokonceptualnih  umjetnika,  a 1988. 
godine  gaje  utemeljio  kao  opći  pojam  za  neslikarske, 
impersonalne  i medijske  radove  postmodernističke 
umjetnosti.  Prema  Celantu  neoekspresionistička 
umjetnost  na  prijelazu  70-ih  u 80-e  godine  temeljena 
na  veličanju  spontanosti,  senzualnosti,  manualnog 
rada  i umjetnika  genija,  ne  uspijeva  shvatiti  bitan 


pojam  postmodemog  umjetničkog  djela  kao  proiz- 
voda. Nasuprot  subjektivističkim  i senzualističkirn 
pretpostavkama  na  koje  se  poziva,  umjetnost  neo- 
ekspresionizma  pokazuje  da  subjektivnost  i izražajnost 
nisu  stvarne  izvorne  vrijednosti  aktualne  umjetnosti, 
nego  simulacije  spontanosti,  senzualnosti,  subjek- 
tivnosti i umjetničkog  genija  u vremenu  fetišizirane  i 
tehnološki  otuđene  suvremenosti.  Prema  Celantu 
sklonost  umjetnosti  negativnom  otišla  je  tako  daleko, 
da  u proces  razgradnje  uključuje  i samu  suvremenost. 
Umjetnost  prolazi  kroz  nju  razlažući  ju,  razotkrivajući 
ju  i poništavajući  njezin  identitet.  Neekspresionizam 
pokazuje  da  ne  postoji  bit  suvre-menosti  nego  samo 
pojavnost  i izgled  prisutnosti.  Neekspresionizam  se 
temelji  na  neautentičnosti,  nedostatku  kreativnosti  i 
poništavanju  primitivizma,  folklora  i regionalizma. 
Neekspresionizam  nije  podanik  suvremenosti,  on  ne 
vjeruje  u ritualna  pojednostavljenja  masovne  kulture 
postmodemizma.  On  je  profan  i skeptičan,  u me- 
todološkom smislu  bavi  se  postupcima  koji  ga  uvode 
u prazno,  otuđeno  i hladno  stanje  aktualnosti.  Krea- 
tivnost ne  shvaća  kao  izuzetno  stvaralaštvo  nadarenih 
pojedinaca,  nego  kao  oblik  javne  promocije,  eks- 
poniranja,  provociranja  i ekshibicionizma.  Neeks- 
presionizam se  ne  bavi  modernističkim  i avangar- 
dističkim  sukobima  znanja  o umjetnosti  i nedokučive 
intuicije  stvaranja,  njega  privlači  površnost  svako- 
dnevnice i vanjski  izgled  dizajna,  spektakla,  propa- 
gande i reklame.  Neekspresionizam  se  ne  temelji  na 
prikazivanju  ili  izražavanju,  nego  na  otkrivanju  i 
razotkrivanju  javnih  društvenih  mehanizama  proiz- 
vodnje i potrošnje  značenja  i vrijednosti  umjetnosti  i 
kulture.  Zato  Celant  neekspresionizam  definira  kao 
simptom,  a to  znači  umjetno  i umjetnički  proizvedeno 
mjesto  na  kojem  se  otkrivaju  traume,  mimikrije  i 
otuđenosti  postmodeme  kulture:  ‘‘Neekspresionizam 
se  kreće  kroz  prazninu  u kojoj  se  utvara  smatra 
realnošću  i u kojoj  sukob  kopije  i originala  nikada  ne 
prestaje.”  U postmodemoj  kulturi  subjekt  iščezava  i 
neekspresionizam  pokazuje  nestanak  subjekta.  Ne- 
stanak subjekta  je  za  neekspresionizam  potvrda 
funkcije  objekta  fotografiranog,  filmski  snimljenog, 
očovječenog,  proizvedenog,  otisnutog,  izgrađenog, 
izloženog  i pokazanog  kao  novi  subjekt.  Predstavnici 
neekspresionizma  su  Lotar  Baumgarten,  Bertrand 
Lavier,  Haim  Steinbach,  Sherrie  Levine,  Jeff  Wall, 
Tony  Cragg,  Gerhard  Merz,  JeffKoons,  Marco  Bag- 
noli,  Matt  Mullican,  Joseph  Kosuth,  Rebecca  Hom, 
Barbara  Kruger,  Robert  Longo,  Cindy  Sherman. 
LITERATURA:  Cda8,  Cclal  I , Celal  2 

Nema  metajezika.  Nema  metajezika  je  formulacija 
Jacqucsa  Lacana  kojom  se  tvrdi  da  ne  postoji  me- 

tajezik,  tj.  legitimni  jezik  općih  zakona  mišljenja, 
djelovanja  i ponašanja.  U svaki  jezik  u upotrebi  prodire 
nesvjesno  koje  kao  označitelj  idealnu  cjelovitost  i 
potencijalnost  metajezika  znakova  pretvara  u ne-cijelo 
označiteljskog  ulančavanja.  Metajezik  je  jedan  mogući 
jezik  među  drugim  jezicima.  Nemogućnost  postojanja 
metajezika  ukazuje  daje  tekst  uvijek  društveni  prostor 
koji  ne  dopušta  govoru  ili  pismu  da  budu  oslobođeni 
djelovanja  materijalne  pojedinačnosti.  Ni  jedan 
subjekt  izjavljivanja  ne  može  biti  u objektivnom, 
neutralnom  položaju  suca,  gospodara,  analitičara, 
ispovjednika  ili  dešifranta.  Ako  nema  legitimnosti 
metajezika,  svaka  je  teorija  dio  označiteljske  prakse, 
t.j.  materijalne  društvene  borbe. 

Lacanovska  pozicija  se  razlikuje  od  tekstualizma  i 
tekstualnog  kontekstualizma  poststrukturalizma  koji, 
najčešće,  istinu  tumači  kao  funkciju  konteksta/teksta. 
Lacanovska  teorija  računa  na  izvantekstualni  događaj 
koji  prekida  i narušava  zastupanje  subjekta  znakom. 
Taj  prekid  vodi  označitelju  ili  determinaciji  mjesta  s 
kojeg  se  govori.  Metajezika  nema  jer  nema  idealnog 
ili  legitimnog  mjesta  s kojeg  se  govori.  Svako  mjesto 
govora  je  determinirano  označitelj skom  praksom,  a 
to  znači  materijalnom  društvenom  borbom. 

LITERATURA:  Copjl,  Groszl,  Lacl,  Lac2,  Lac6,  Miller2,  Potrč3, 
Potrč4,  Šuv94,  Wrigl,  Žiži,  Žiž2,  Žiž3,  Žiž7,  Ži214,  Žiži  5,  Žiži  6, 
Žiži  7,  Žiž30 

Neo.  Neo  označava  novu  verziju,  koncepciju  i fazu 
povijesnog  stila  i umjetničkog  pokreta.  Prefiks  neo 
označava  preispitivanje  i prezentiranje  postojeće 
koncepcije  umjetničkog  rada  u drugom  vremenu 
novim  formulacijama  suglasno  novim  interesima, 
vrijednostima,  ciljevima  i tehnikama.  Prefiks  neo  može 
imati:  (1)  pozitivno  značenje  kada  označava  razvoj  i 
evoluciju  postojeće  tradicije  (stila  ili  pokreta)  i (2) 
negativno  značenje  kada  označava  regresivni  povratak 
završenim  i mrtvim  formama.  Modeli  neo  pokreta  su 
neoavangarda,  neokonstruktivizam,  neodada,  neo- 
ekspresionizam,  neo  neo,  neokonceptualna  umjetnost, 
neogeo,  itd.  Karakterističan  slučaj  upotrebe  je  pojam 
neoavangarde  koji  se  u teoriji  umjetnosti  upotrebljava 
i u pozitivnom  i u negativnom  smislu.  U pozitivnom 
smislu  označava  avangardne  ekscese  50-ih  i 60-ih 
godina  koji  se  kritički  odnose  prema  estetici  visokog 
modernizma  i s njom  su  u sukobu,  a u negativnom 
smislu  označava  obnovu  avangarde  i ponavljanje 
avangardnih  obrazaca  prije  Drugog  svjetskog  rata. 
Karakterističan  primjer  je  i neo  neo  umjetnost  koja 
preuzima  sve  obrasce  negativno  označene  u moder- 
nizmu (citat,  eklekticizam,  klasicizam,  neinventivnost, 
mimetičko  prikazivanje,  narativne  formulacije,  de- 
korativnost,  simulaciju  mrtvih  stilova)  i od  njih  stvara 


novu  umjetničku  praksu  koja  anticipira  epohu  post- 
modeme.  Kasni  modernizam  i postmodema  umjetnost 
koriste  završene  i mrtve  stilove  prethodnih  epoha  i od 
njih  kao  materijala  stvaraju  nove  (neo)  modele  iz- 
ražavanja i prikazivanja.  To  ne  znači  obnovu  i oživ- 
ljavanje povijesnog  stila  nego  njegovo  korištenje  kao 
jezičnog  i slikovnog  materijala  za  stvaranje  i si- 
mulaciju u postmodemoj  umjetnosti. 

LITERATURA:  Baz4,  Bih4,  Brcttcl,  Brudl , Buc8,  Biirgl,  Biiig4, 
Den6l,  Drag2.  Eij22,  Luc5,  Marci,  Mas2,  Moigl2,  Ndl,  Szabl, 
Šuv57,  Šuv  131,  Ward  1 , Woo7 

Neo  neo,  Neo  neo  označava  umjetnička  i arhitektonska 
djela  koja  nastaju  korištenjem  povijesnih  stilskih 
obrazaca,  modela  izražavanja  ili  postojećih  umjet- 
ničkih djela.  Ova  djela  su  citati  ili  kolaži  citata  koji 
izražavaju  i pokazuju  umjetnikov  fikcionalni  odnos  i 
pristup  povijesnim  umjetničkim  i arhitektonskim 
stilovima.  Instalacije  ili  arhitektonska  zdanja  se  grade 
kao  prostomo-materijalne  ikonografske  spekulacije  i 
dijalozi  sa  zapadnom  tradicijom,  od  antike  preko 
renesanse  do  neoklasicizma  i romantizma.  Neo  neo 
umjetnost  nastaje  odbacivanjem  modernističkog 
projekta  napretka  i ukazivanjem  da  za  umjetnost 
zapada  postoje  povijesna  razdoblja  u kojima  naizgled 
nema  budućnosti.  Postoje  samo  teme,  stilovi  i forme 
prošlih  epoha.  Neo  neo  umjetnost  je  umjetnost 
uživanja  u raskoši  završenih  i mrtvih  stilova.  Neo  neo 
umjetnost  je  nastala  sredinom  70-ih  godina  u okviru 
postkonceptualne  umjetnosti  i anticipirala  je  namjere 
i ciljeve  transavangarde  i anakronizma  na  prijelazu 
70-ih  u 80-te.  Karakteristične  instalacije  su:  (1) 
Mimezis  (1975.)  Giulija  Paolinija  koju  čine  dva 
jednaka  gipsana  odljeva  neoklasicističkih  bisti  koje 
jedna  drugu  gledaju,  (2)  neoklasicistička  erotizirana 
instalacija  Lynde  Benglis  Primarna  struktura  (Paulini 
podupirači)  (1975.)  s falusnim  stupovima  i (3) 
instalacija  Luigija  Ontanija  Princ  Medici  ( 1 977.)  koja 
parafrazira  dekadentnu  meku  atmosferu  renesansnih 
vrtova  Medicija.  U arhitekturi  su  parafraze  neokla- 
sicističkih citata  koristili  Aldo  Rossi  i Robcrt  Vcnturi 
da  bi  dekonstruirali  modernističku  arhitekturu  čistih, 
modernih  utilitarnih  formi.  Neo  neo  umjetnost  uvodi 
naraciju,  fikciju  i alegoriju  u instalacije  umjetnika  i u 
arhitekturu. 

LITERATURA : Christov  1 , Imi  1 , Jenc3,  Mas2 

Neoavangarda.  Neoavangarda  je  zajednički  naziv  za 
eksperimentalne,  istraživačke,  ekscesne  i kritičke 
umjetničke  pokrete  i individualne  prakse  umjetnika 
poslije  Drugog  svjetskog  rata.  Neoavangarda  uključuje 
sljedeće  pokrete:  (1 ) neokonstruktivizam  ili  posljednju 
avangardu  (l’ultima  avanguardia):  ambijentalnu 

umjetnost,  vizualna  istraživanja,  kibemetsku  um- 
jetnost, kinetičku  umjetnost,  kompjutersku  umjetnost, 
lasersku  umjetnost,  optičku  umjetnost,  nove  ten- 
dencije, strukturalni  film,  tehnološku  umjetnost,  (2) 
neodadu  i neodadaističko  usmjerenje  pop  arta,  (3) 
fluksus,  (4)  hepening,  (5)  novi  realizam,  (6)  njemačku 
grupu  Zero,  (7)  pokrete  i oblike  vokovizualnih  is- 
traživanja: letrizam,  konkretnu  poeziju,  vizualnu 
poeziju,  pattem  tekst,  itd. 

Pojam  neoavangarda  označava  drugu  avangardu 
razlikujući  sljedeće  interpretacije:  ( 1 ) avangarda  prvih 
desetljeća  XX.  stoljeća  smatra  se  izvornim  pionirskim 
umjetničkim  radom,  a avangarda  poslije  Drugog 
svjetskog  rata  avangardom  iz  druge  ruke  i remakeom 
prve  avangarde,  (2)  avangarda  poslije  Drugog 
svjetskog  rata  smatra  se  realizacijom  i konkretizacijom 
utopija  i projekata  ranih  avangardi  i (3)  neoavangarda 
je  specifičan  i relativno  autonoman  skup  pokreta  i 
individualnih  učinaka  od  1 950.  do  1 968.  koji  visokim 
i kasnim  modernizmom  tvore  kompleksnu  sliku 
estetičkih,  umjetničkih  i ideoloških  oblika,  rješenja, 
zamisli  i projekata  modemosti.  Avangarda  je  pret- 
hodnica modernizma,  a neoavangarda  je  kritička  i 
ekscesna  praksa  u okviru  dominantne  modernističke 
kulture.  Na  nastanak  i razvoj  neoavangarde  jednim 
su  dijelom  utjecali  značajni  avangardni  umjetnici  ili 
njihovi  učenici  koji  su  nastavili  avangardistički  projekt 
prije,  tijekom  i poslije  Drugog  svjetskog  rata: 
konstruktivisti  Laszlo  Moholy-Nagy,  Josef  Albers, 
Max  Bili,  Nicolas  Schoffer  i Victor  Vasarely,  dadaist 
Marcel  Duchamp,  baletan  i dizajner  Xanti  Schawinsky 
i kompozitor  John  Cage.  Za  razvoj  neokonstruk- 
tivizma  značajne  su  obnove  bauhausovske  tradicije 
na  umjetničkim  školama  u SAD  (Novi  Bauhaus  u 
Chicagu  1937.-1938.,  Škola  za  dizajn  u Chicagu 
1939.-1944.,  Institut  za  dizajn  osnovan  1944.)  i u 
Njemačkoj  (Hochschule fiir  Gestaltung  u Ulmu).  Za 
razvoj  neodade,  fluksusa  i hepeninga  značajne  su  škole 
Black  Mountain  College  u Sjevernoj  Karolini,  SAD 
osnovana  1933.  u kojoj  su  predavali  njemački 
umjetnici  Bauhausa  Albers  i Schawinsky,  a surađivali, 
između  ostalih,  John  Cage,  koreograf  Merce 
Cunningham,  arhitekt  i vizionar  Buckminster  Fuller, 
Robert  Rauschenberg  te  New  School  for  Social 
Research  u New  Yorku  gdje  je  John  Cage  od  1 956. 
predavao  grupi  slikara,  pjesnika,  muzičara  i filmskih 
radnika  (Allan  Kaprow,  Jackson  Mac  Low,  George 
Brecht,  A1  Hansen  i Dick  Higgins)  koji  će  krajem  50- 
ih  i tijekom  60-ih  činiti  jezgru  američkog  neoda- 
daizma,  fluksusa  i hepeninga.  Slučaj  Marcela  Du- 
ehampa  indikativan  je  po  tome  što  je  on  svojim  ready- 
madeima  realiziranim  od  1913.  do  1920.  snažno 
utjecao  na  umjetnike  neodade,  fluksusa,  hepeninga  i 


ranog  pop  arta.  S druge  strane,  pod  utjecajem  mlađih 
neoavangardnih  umjetnika  on  je  tijekom  50-ih  i 60- 
ih  suglasno  neoavangardnoj  duhovnoj  klimi  revidirao 
i aktualizirao  svoje  dadaističke  postavke.  Nastanak 
neoavangarde  ne  može  se  objasniti  samo  povijesnim 
revizijama  i obnovom  avangardnih  težnji,  budući  da 
su  duhovne,  materijalne  i teorijske  pretpostavke 
razvoja  neoavangarde  uključivale  i niz  specifičnih  mo- 
menata: ( 1 ) u neokonstruktivizmu  dolazi  do  uvođenja 
tehnologije  koja  je  prije  Drugog  svjetskog  rata  bila 
nezamisliva  (kompjutor,  laser),  (2)  liberalizacija 
građanskog  društva  poslije  Drugog  svjetskog  rata  bila 
je  u znaku  dominacije  potrošačke  i masovne  kulture, 
ali  i alternativnih  i marginalnih  pokreta,  stoje  stvorilo 
prostor  za  oslobađanje  seksualnosti,  tjelesnosti  i raz- 
ličitih oblika  underground  ponašanja  koje  je  visoka 
estetizirana  umjetnost  isključivala  (neodada,  novi 
realizam,  fluksus  i hepening  širili  su  područja  um- 
jetničkih, političkih  i seksualnih  sloboda),  (3)  europska 
neoavangarda  je  jednim  svojim  dijelom  (nove  ten- 
dencije, fluksus)  zasnovana  na  kritici  subjektivizma  i 
egzistencijalne  drame  slikarstva  enformela  i određuje 
se  kao  postenformel  i postegzistencijalistička  um- 
jetnost, (4)  američka  neodada  i hepening  nastali  su  iz 
kritike  estetizma  apstraktnog  ekspresionizma,  iako  su 
od  njega  preuzeli  zamisao  umjetničkog  čina  oslo- 
bođenog proizvodne  funkcije,  usmjeravajući  ga  prema 
akciji  i performansu,  (5)  izvori  neoavangarde  su  i u 
izvanumjetničkim  situacijama;  u kritici  hladnora- 
tovskog  ideološkog  i estetskog  utilitarizma,  u kritici 
socijalističkog  realizma  u Istočnoj  Europi,  u situa- 
cionističkoj  teoriji  spektakla,  u razvoju  kritičke  teorije 
i nove  ljevice,  u kibemetici,  strukturalizmu  i teoriji 
informacija.  Dok  je  umjetnost  visokog  modernizma, 
posebno  američkog  greenbergovskog  modernizma, 
težila  zatvaranju  umjetnosti  u usko  profesionalne  i 
medijske  okvire,  neoavangarda  je  težila  širenju  um- 
jetnosti u egzistencijalna  područja  (urbanizam,  dizajn, 
reklama,  politička  borba,  emancipacija  pojedinca, 
psihoterapija)  i u područja  duhovnih  (veze  s azijskim 
mističkim  i religioznim  učenjima)  i teorijskih  učenja 
(od  marksizma  preko  strukturalizma  do  alternativne 
psihijatrije).  Vrhunac  neoavangardi  ostvaruje  se  ti- 
jekom šezdesetosmaške  studentske  i pobune  mladih. 
Poraz  tih  alternativnih  prevratničkih  kretanja  bio  je  i 
kraj  neoavangarde.  Šezdesetosmaška  alternativna 
kultura  mladih  je  na  paradoksalan  način  suočila 
dovršenje  neoavangarde  (metaforički:  posljednju 
avangardu)  i začetak  postavangarde  (anticipacije 
postmodeme),  tj.  suočila  je  diskurs  prvog  stupnja  i 
umjetnosti  metarefleksije.  Kraj  neoavangarde  se 
očituje  u:  (1)  neostvarivosti  bitnih  revolucionarnih 
promjena  pojedinca  i društva  kroz  umjetnost,  tj.  slom 

utopijskih  modernističkih  projekata  utvrđivanjem 
birokratskih  institucionalnih  modela  društva,  kulture 
i umjetnosti,  (2)  integraciji  eksperimentalnih  i for- 
malnih dostignuća  neoavangardnih  umjetnosti  u 
dominantnu  modernističku  visoku  umjetnost  i (3)  ne- 
mogućnosti da  se  istraživanja  prvog  stupnja  i gestualni 
ekscesi  transformiraju  u metajezičku  raspravu  o prirodi 
umjetnosti  koja  će  analitički,  kritički  i teorijski  dovršiti 
modernističke  paradigme  umjetnosti  i kulture. 

LITERATURA:  Bcnsl , Bens2,  Bens3,  Bentl , Bih3,  Bih4,  Bih6,  Bih7, 
Bih8,  Bih9,  Bih  10,  Biti,  Bloc2,  Boryl,  Buc8,  Bumh6,Cagl,Cag2, 
Cag3,  Cag4,  Cag5,  Cag6,  Cag7,  Cag8,  Campol , Com3,  Ćos  1 , Ćos3, 
Debi,  Den2,  Dcn3,  Den4,  Den20,  Den26,  Den30,  Den34,  Den38, 
Den55,  Den61,  Den69,  Dcn74,  Den89,  Den97,  DenIOl,  Denl02, 
Dcnl04,  Denl05,  Dossl,  Đu5,  Eij22,  Fnmk3,  Henrl,  Hori,  Josi, 
Josi , Kapr  1 , Kir  1 , Komp  I , Kult2,  Soh  1 , Luc4,  Luc5,  Morg4,  Novct  1 , 
Novet2,  Novet3,  Oli v 1 4,  Pclle  1 , Popp2,  RadovS,  Radov  1 2,  Radov  1 3, 
Radov  1 9,  Sharl , Shawl , Solt  l , Sus2,  Sus3,  Sus5,  Sus7,  Sus8,  Szab  1 , 
Šuv57,  Šuv92,  Šuv96,  šuv!25,  Šuvl31,  Tcndl,  Tcnd2,  Vcr2, 
Williaml,  Woo7 

Neoavangarda  hrvatska.  Hrvatska  neoavangarda  ima 
odlike  internacionalne  neoavangarde  koja  je  prešla  put 
od  alternative  visokom  modernizmu  do  institucio- 
nalizirane neoavangarde  kao  dominantne  moder- 
nističke prakse.  Na  primjer,  grupe  Exat  51  i Gorgona 
su  imale  status  alternativnih  pojava  u odnosu  na 
vladajući  socijalistički  realizam  ili  nastajuću  domi- 
nantnu liniju  visokomodemističkog  apstraktnog  sli- 
karstva Ede  Murtića  i Otona  Glihe.  Ali,  djelovanje 
internacionalnog  neoavangardnog  pokreta  Nove 
tendencije  je  nastajalo  u razvijenom  institucionalnom 
okviru  modernističkih  muzejskih  i galerijskih  insti- 
tucija. 

Neoavangarda  se  manifestira  u sljedećim  oblicima: 
(1)  rana  geometrijska  apstrakcija  grupe  Exat  51 
(osnovane  1951.),  (2)  internacionalni  postenformel  i 
neokonstruktivistički  pokret  Nove  tendencije  (1961.- 
1973.)  u kojem  se  razvijaju  geštaltistička,  kinetička, 
optička,  kompjutorska  i vizualna  istraživanja  novog 
plastičkog  jezika,  (3)  grupa  Gorgona  (1961.-1965.) 
koja  je  djelovala  u duhu  postenformela  i (4)  vizualna 
poezija  (Josip  Stošić).  U grupi  Exat  51  djelovali  su 
arhitekti  i slikari  Bemardo  Bcmardi,  Zdravko  Bre- 
govac,  Ivan  Picelj,  Zvonimir  Radić,  Božidar  Rašica, 
Vjenceslav  Richter,  Vlado  Kristl,  Aleksandar  Smec  i 
Vladimir  Zarahović.  Manifest  grupe  Exat  govori  o 
afirmaciji  apstraktne  umjetnosti,  eksperimentalnom 
istraživačkom  radu,  brisanju  granica  između  lijepih  i 
primijenjenih  umjetnosti  i integraciji  umjetnosti  u su- 
vremeni život.  Grupa  Gorgona  je  djelovala  istovre- 
meno s pokretom  Novih  tendencija  kao  duhovna  i 
umjetnička  alternativa  neokonstruktivizmu.  U Gor- 
goni  su  surađivali:  Dimitrije  Bašičević,  Josip  Vaništa, 
Marijan  Jevšovar,  Đuro  Seder,  Julije  Knifer,  Radoslav 


Putar,  Ivan  Kožarić,  Matko  Meštrović  i Miljenko 
Horvat.  Gorgonu  karakterizira  zatvoren,  hermetičan  i 
ezoteričan  rad  koji  se  podjednako  ogleda  u umjet- 
ničkim djelima,  duhovnoj  i životnoj  atmosferi  kojaje 
sastavni  dio  njihove  aktivnosti.  Gorgona  je  težila  duhu 
antiumjetnosti,  apsurda,  ironije  i zenovske  kontem- 
placije. Suradnici  Gorgone  djeluju  u likovnim  me- 
dijima (Knifer  i Vaništa  u slikarstvu,  Kožarić  u 
skulpturi),  strategijama  povezivanja  slike  i riječi 
(Bašičević,  časopis  Gorgona)  ili  u duhovnim  vjež- 
bama (na  primjer,  zapisivanje  misli  za  određene 
mjesece,  slanje  pozivnica  za  priredbe  koje  se  neće 
održati).  Izvan  grupa  je  značajan  rad  vizualnog 
pjesnika  Josipa  Stošića  koji  je  razvio  poetiku  is- 
traživanja vizualno-semantičkih  odnosa  riječi  i teksta 
(od  istraživanja  i eksperimenta  s pjesničkim  tekstom 
preko  tekstualnih  objekata  do  tekstualnih  ambijenata). 
Eksperimentalnom,  vizualnom  i konkretnom,  od- 
nosno, intermedijalnom  poezijom  bavili  su  se: 
Radovan  Ivšić,  Boro  Pavlović,  Dubravko  Detoni, 
Zvonimir  Mrkonjić,  Josip  Sevcr,  Ivan  Rogić  Nehajev, 
Borben  Vladović,  Darko  Kolibaš,  Josip  Stošić,  Lju- 
bomir  Stefanović,  Vlado  Martek.  Eksperimentalnom 
muzikom  su  se  bavili:  Milko  Kelemen,  Dubravko 
Detoni,  grupa  Acezantez.  Izvan  dominantnih  tijekova 
su  i tekstualni  eksperimenti  (1970.-1973.)  filozofa 
Darka  Kolibaša  koji  nastaju  na  osnovi  poststruk- 
turalističkih  istraživanja  jezika  zasnovanih  na  učenju 
Jacquesa  Lacana  i filozofiji  Jacquesa  Derridae. 

LITERATURA:  Bašl,  Bensl,  Bens2,  Bens3,  Den26,  Den38,  Den55, 
Dcn56,  Dcn57,  Dcn58,  Dcn97,  Dcnl02,  Đu5,  Galjl,  Galj2,  Knil, 
Kni2,  Kni3,  Kole3,  Ko&8,  Kraul,  Krpi,  Hori,  Makol,  Novell, 
Novet2,  Novet3,  Reml , Rem2,  Stip2,  Stip5,  Stip8,  Sus2,  Sus3,  Sus5, 
Sus7,  Sus8,  Tend  1 , Tend2 

Neoavangarda  jugoslavenska.  Neoavangarda  u 
Jugoslaviji  datira  od  1950.  do  1973.  godine.  Neo- 
avangarda nastaje  u periodu  nakon  raskida  Socija- 
lističke Jugoslavije  sa  SSSR-om  i uspostavljanjem 
liberalnijih  odnosa  u kulturi  i umjetnosti.  Neoavan- 
garde u Jugoslaviji  karakterizira  kritika  i subverzija 
umjerenomodemističkog  i visokomodemističkog 
bezinteresnog  i autonomnog  umjetničkog  stvaranja, 
tj.  socijalističkog  estetizma.  Karakteristična  su  četiri 
perioda:  (1)  nastavak  predratne  modernističke  i 
avangardističke  prakse  na  marginama  dominantne 
socijalističke  kulture  (Josip  Seissel)  ili  u inozemstvu 
(Vane  Bor,  Radovan  Ivšić),  kao  i rad  književnika 
(Stanislava  Vinavera,  Ljubiše  Jocića,  Oskara  Daviča) 
na  obnovi  modernizma,  (2)  izvorna  neoavangarda  50- 
ih  godina  nastaje  kao  Čin  otpora  socijalističkom 
realizmu  i građanskom  modernizmu,  projektirajući 
mogući  prostor  umjetničkog  eksperimenta  i preko- 
račenja tradicionalnih  medijskih  granica  umjetničkih 

disciplina  (grupa  Exat  51  razvija  geometrijsku 
apstrakciju  i konstruktivističke  utopije,  Vladan 
Radovanović  i Josip  Stošić  anticipiraju  vizualno- 
poetska  istraživanja,  a Radovanović  i Leonid  Šejka  u 
Mediali  usmjeravaju  svoj  rad  prema  gestualno- 
akcionoj  umjetnosti  bliskoj  zamislima  neodade, 
fluksusa  i hepeninga),  (3)  neoavangarda  u 60-im 
godinama  doživljava  vrhunac  i razvija  se  u različitim 
akcionim  i eksperimentalno-istraživačkim  smjerovima 
(pokret  Nove  tendencije,  grupa  Gorgona,  Josip  Stošić, 
Tomislav  Gotovac,  OHO-Katalog,  Biljana  Tomić, 
Vladan  Radovanović,  Vojin  Rešin-Tucić,  Paul  Pignon, 
Bora  Ćosić,  Miroljub  Todorović,),  (4)  na  prijelazu  60- 
ih  u 70-te  godine  neoavangardni  eksperimenti  zamiru 
ili  sc  transformiraju  u novu  umjetničku  praksu 
(vidljivo  na  izložbama  Permanentna  umetnost  / 
Galerija  212,  Beograd,  1968./,  Drangularijum  / 
Galerija  SKC,  Beograd,  1 97 1 ./,  Tendencije  5 /Galerije 
grada  Zagreba,  1 973.).  Neoavangardu  60-ih  godina  u 
Jugoslaviji  čine  tri  modela:  srpska,  hrvatska  i 
slovenska  neoavangarda. 

LITERATURA:  Beo3,  Beo4,  Ćosl,  Ćos3,  Den26,  Den38,  Den47, 
Den57,  Den58,  Den59,  Den69,  Den74,  Den78,  Den89,  Den92, 
Denl02,  Jug2,  Kclc2,  Prot7,  Proti l,  Radovl3,  Radovl4,  Šuv33, 
Šuv34,  Šuv65,  Šuv75,  Šuv92,  Šuvl03,  šuv  1 1 0,  šuv  131,  Toml , Tom6 

Neoavangarda  slovenska.  Grupa  OHO,  pokret  OHO 
i OHO-Katalog  { 1962.-1969.)  čine  jedinstveni  proces 
slovenske  neoavangarde.  Različito  od  srpske  i hrvatske 
neoavangarde  u kojima  postoji  povijesni  diskontinuitet 
između  neoavangarde  i postavangarde  (konceptualne 
umjetnosti,  nove  umjetničke  prakse),  grupa  OHO 
ostvaruje  kontinuitet  između  neoavangarde  i post- 
avangarde. Razlikuju  se  tri  perioda  slovenske  neo- 
avangarde: (1)  reistički  period  nastao  u duhu  feno- 
menološke  filozofije  povezan  s konkretnom  poezijom, 
filmskim  eksperimentima,  radom  na  knjigama 
umjetnika  i popartističkim  artiklima  (Kranj,  1962.- 
1968.),  (2)  strukturalistički  period  ili  kasni  reizam 
vezan  uz  strukturalističku  teoriju  i njenu  integraciju  u 
vizualno-konkretistička  istraživanja  i ludizam  (1968.- 
1970.)  i (3)  postavangardni  period  od  siromašne  i 
procesualne  umjetnosti,  do  land  arta  i konceptualne 
umjetnosti  (1969.-1971.).  Slovensku  neoavangardu 
karakterizira  postojanje  konzistentnog,  sistematičnog 
i viŠemedijskog  eksperimentiranja  jezikom,  percep- 
cijom i socijalnom  alternativom.  U okviru  pokreta 
OHO  nisu  djelovali  samo  umjetnici  nego  i esejisti, 
filozofi,  sociolozi.  OHO  je  imao  ideološku  crtu 
povezanu  s kretanjima  u duhovnoj  sferi  od  filozofije 
Martina  Heideggera  i kritike  humanizma  (odbacivanje 
antropocentričnog  koncepta),  preko  strukturalističkih 
modela  jezičkih  poredaka  do  mističkog  preispitivanja 


nevizualnog  svijeta.  Vodeći  autori  OHO-a  su  Iztok 
Geistcr  Plamen,  Marko  Pogačnik,  Aleš  Kermauner, 
Milenko  Matanović,  Andraž  i Tomaž  Šalamun,  Franci 
Zagoričnik,  Vojin  Kovač-Chubby  i Matjaž  Hanžek. 
Istovremeno  s produkcijom  OHO-a  nastajali  su  knji- 
ževno teorijski  i filozofski  radovi  (Taras  Kermauner, 
Dimitrij  Rupel,  Slavoj  Žižek,  Rastko  Močnik),  nova 
akritička  kritika  (Tomaž  Brejc)  i semiotička 
strukturalistička  teorija  likovnih  umjetnosti  (Braco 
Rotar). 

LITERATURA:  Bcns2,  Brej4,  Brej5,  Ćosl,  Ćos3,  Dolgl.  Ker3, 
Kref7,  Ohol , Oho2,  Oho3,  Oho6,  Oho7,  OholO,  Pon  1 , Pon2,  pon3, 
Pon4,  Šuv33,  Šuv34,  Šuv98,  Šuvl  10,  Šuvl31,Toml,  Tom6,  Zab4, 
Zagl 

Neoavangarda  srpska.  Srpsku  neoavangardu  čine 
beogradska  (likovna,  književna,  muzička  i filmska 
neoavangarda)  i novosadsko-zrenjaninska  neoavan- 
garda orijentirana  književnim  tekstualnim  eksperi- 
mentima koji  se  uključuju  u područje  konkretne  i 
vizualne  poezije.  Beogradska  neoavangarda  je  bliska 
destruktivnom,  ekscesnom,  gestualnom  i jezičko- 
konceptualnom  akcionizmu  neodade,  fluksusa  i 
hepeninga,  a bitne  su  i relacije  s francuskim  filmskim 
novim  valom,  američkom  underground  kulturom  i 
strukturalističkim  književnim  eksperimentima.  Raz- 
ličitim postupcima  zajedničko  je  stvaranje  viŠeme- 
dijskog ili  medijski  neodredivog  djela  koje  povezuje 
vizualne,  diskurzivne,  akustičke  i egzistencijalne 
oblike  umjetničkog  djelovanja.  Vladan  Radovanović 
je  tijekom  60-ih  godina  razvijao  modele  vokovizu- 
alnog  rada,  Čime  je  stvorio  autentični  prostor  viŠe- 
medijskog eksperimenta  koji  se  može  usporediti  s 
istraživanjima  u vizualnoj  i konkretnoj  poeziji, 
eksperimentalnoj  muzici  i fluksusu.  Leonid  Šejka  je 
paradoksalno  suočio  antimodemističke  ideale  inte- 
gralnog fantastičkog  slikarstva,  koje  obnavlja  uzore 
renesansnog  zanata  i duhovne  cjelovitosti  s fragmen- 
tamim,  bihevioralnim  i eksperimentalnim  zamislima 
asamblaža  i hepeninga.  Karakteristično  je  njegovo 
zanimanje  za  skladišta,  otpade  i smetlišta  čime  se 
približio  junk  artu.  Miroljub  Todorović  bavi  se  vi- 
zualnim poetskim  istraživanjima  kroz  rad  signalističke 
grupe  i pokret  u vizualnoj  i konkretnoj  poeziji. 
Romanopisac  Bora  Ćosić  je  krajem  60-ih  pokrenuo 
časopis  Rok  (1969.)  zasnovan  na  zamislima  mixed- 
ntedia,  tj.  časopis  je  ujedno  časopis  o umjetnosti  i 
umjetničko  djelo.  Časopis  Rok  u konceptualnom  i 
teorijskom  smislu  predstavlja  vrhunac  beogradske 
neoavangarde,  objedinjujući  u integralni  prostor 
književne,  esejističke,  pjesničke,  likovne  i muzičke 
eksperimente,  ukazujući  i na  internacionalne  strategije 
neodade  i fluksusa.  U toj  atmosferi  djeluju:  (1)  Kino 

klub  Beograd  s eksperimentalnim  kratkometražnim  i 
dugometražnim  filmom  (Makavejev,  Rakonjac),  ( 2 ) 
BITEF  (Beogradski  internacionalni  teatarski  festival) 
na  kojem  se  prikazuju  ključna  djela  internacionalne 
kazališne  neoavangarđc,  (3)  muzička  neoavangardna 
istraživanja  Vladana  Radovanoviča  i Paula  Pignona, 
(4)  u okviru  rada  Galerije  212,  povezane  s BITEF- 
om,  povjesničarka  umjetnosti  Biljana  Tomić  razvija 
specifičan  oblik  vizualne  poezije  nazvan  typoezija  i 
definira  koncepte  permanentne  i totalne  umjetnosti 
na  međunarodnim  izložbama  ukazujući  na  preobražaj 
neoavangarde  u postavangardu.  U beogradskoj  neo- 
avangardi  neokonstruktivistička  istraživanja  bila  su 
individualna  i povezana  sa  zagrebačkim  pokretom 
Nove  tendencije . Karakteristični  su  luminokinetički 
ambijenti  Kolomana  Novaka,  mehanički  (oscilatomo) 
proizvedeni  geometrijski  crteži  Zorana  Radovića  i 
kompjutorska  grafika  Petra  Milojevića  koji  je  živio  i 
radio  u Kanadi.  Zrenjaninska,  subotička  i novosadska 
neoavangarda  nastajala  je  u okvirima  književnih  tek- 
stualnih eksperimenata,  iz  kojih  se  razvijaju  istraživa- 
nja koja  teže  konkretnoj  i vizualnoj  poeziji  (Vojin  Re- 
šin-Tucić,  Vojislav  Despotov,  Bogdanka  Poznanović, 
grupa  Bosch+Bosch,  Judita  Šalgo,  Zoran  Mirković)  i 
postavangardnoj  parateatarskoj  i tekstualnoj  praksi 
konceptualne  umjetnosti  ( Grupa  Kod  i Grupa  (3). 

LITERATURA:  Ćosl,  Ćos3,  Den57,  Den58,  Dcn78,  Den88,  Den89, 
Dcn  1 0 1 , Maka  1 , Med  1 . Radov  1 , Radov2,  Radov3,  Radov4,  Radov5, 
Radovć,  Radov7,  Radov8,  Radov9,  Radov  10,  Radovi  1,  Radov  12, 
Radov  13,  Radov  14,  Radovi 5,  Radovl6,  Radovl7,  Radovi 8,  vl9, 
Signl,  Sign2,  Sign3,  Subo2,  Sus2,  Šuv33,  šuv34,  Šuv57,  Šuv65, 
Šuv75,  Šuv96,  Šuvl31,  Todorl,  Todor2,  Todor3,  Todor4,  Todor5, 
Tom  1 , To0m2,  Tom3 , Tom5,  Tom6,  Tom8 

Neodada.  Neodada  je  neoavangardni  umjetnički 
pokret  nastao  u SAD  krajem  50-ih  godina.  Za  neodadu 
nije  bitno  stvaranje  umjetnosti  nego  pronalaženje 
umjetnosti  u svijetu.  Neodada  je  nastala:  ( 1 ) obnovom 
i radikalizacijom  duehampovske  dadaističke  tradicije 
kroz  ekscesnost,  prekoračenje  medijskih  i discipli- 
narnih granica,  (2)  prevladavanjem  rješenja  akcionog 
slikarstva,  na  primjer  Jacksona  Pollocka,  odbaciva- 
njem akcije  usmjerene  na  stvaranje  umjetničkog  djela 
i izlaganjem  same  akcije  i čina  kao  događaja,  (3) 
eksperimentalnim  interdisciplinarnim  radom  na  Black 
Mountain  College  u Sjevernoj  Karolini  i djelovanjem 
Johna  Cagea  na  New  School  for  Social  Research  u 
New  Yorku  tijekom  50-ih  godina,  (4)  različitim 
eksperimentima  u muzici,  filmu,  kazalištu  i književ- 
nosti koji  su  relativizirali  granice  medijskog  rada  i (5) 
anarhističkim  pristupom  koji  se  zalaže  za  razaranje 
građanskih  vrijednosti  i institucija  svijeta  umjetnosti, 
odbacivanjem  institucionalnog  rada  ili  zasnivanjem 
alternativnih  institucija  (izlaganje  na  ulici,  u garaži  i 


stanu).  Neodadu  razlikuje  od  dade  drugačija  društvena 
i kulturološka  situacija  umjetničkog  djelovanja.  Dada 
je  nastala  kao  estetska,  etička  i politička  provokacija  i 
destrukcija  tradicionalnih  građanskih  vrijednosti  i time 
je  bila  prethodnica  (avangarda)  modernističke  um- 
jetnosti. Neodada  je  nastala  u doba  dominacije  visoke 
modernističke  estetike  slikarstva  i kiparstva  i pot- 
rošačkog društva:  ( 1 ) zasnovana  je  na  kritičkom  stavu 
prema  greenbergovskim  formalističkim  teorijama 
visokog  modernizma  koje  se  zalažu  za  autonomiju 
umjetničkog  djela  (slikarstva,  kiparstva),  za  razli- 
kovanje visoke  i popularne  umjetnosti  i definiranje 
umjetničkog  djela  isključivo  posredovanjem  njegove 
materijalne  morfologije  i (2)  zasnovana  je  kao  um- 
jetnost potrošačkog  društva,  a to  znači  kao  umjetnost 
koja  radi  s produktima,  značenjima  i vrijednostima 
društvene  potrošnje  visokog  modernizma.  Pristup 
neodade  potrošačkom  društvu  je  kritički  i nihilistički. 
Dok,  na  primjer,  fluksus  kroz  slične  strategije  teži 
utopijskom  duhovnom  i političkom  obratu  meta- 
forizirajući  zenovsko  prosvjetljenje  i individualno 
oslobođenje,  neodada  pokazuje  besmisao,  istrošenost, 
otuđenost,  okrutnost  i realnost  potrošačkog  društva. 
U neodadi  nema  pouke,  humora,  ironije  i parodije 
nego  hladna,  doslovna  i cinična  upotreba  otpadaka, 
tragova  i mehanizama  potrošačkog  društva.  Neodada 
se  razvija  u nekoliko  smjerova:  ( 1 ) kao  hepening  čime 
briše  granicu  između  slikarskog,  kiparskog  i teatarskog 
čina  kroz  ludističke  činove  spajanja  života  i umjetnosti, 
najčešće  mjesto  za  realizaciju  hepeninga  su  simbolička 
mjesta  potrošačkog  društva:  autoput,  otpad,  garaža,  a 
sudionici  su  umjetnici  i publika  (Allan  Kaprow,  Jim 
Dine,  Claes  Oldenburg,  Carolee  Schneemann),  (2)  kao 
ready-made  i asamblaž,  stvarajući  kolažno-asamblažne 
slike  (Robert  Rauschenberg,  Jaspcr  Johns),  trodimen- 
zionalne objekte  i instalacije  koje  imaju  status 
imaginarne  scenografije  (Edward  Kienholz,  Claes 
Oldenburg),  (3)  kao  višemedijska  umjetnost  - 
intermedijalno,  multimedijalno,  mixed  media  (John 
Cage,  Merce  Cunningham,  David  Tudor)  i (4)  kao 
kolaž  koji  se  realizira  slikarskim  postupcima  ili 
kolažno-montažnim  fotopostupcima  serigrafije,  što 
anticipira  kritičku  liniju  pop  arta  (Rauschenberg, 
Jasper  Johns,  Jim  Dine,  Andy  Warhol,  Roy  Lichten- 
stein).  Neodada  i hepening  su  varijante  istog  procesa 
auto-dcstrukcije  visokog  modernizma.  Neodada  i pop 
art  su  srodni  pokreti.  Postoje  konceptualne  podu- 
darnosti između  neodade  i kritičke  linije  pop  arta  koja 
destruira  fetišizirane  predmete  modernističke  kulture. 
Pop  art  i neodada  razlikuju  se  po  tome  što  pop  art 
prikazuje  potrošački  svijet  (slikom,  grafikom,  foto- 
grafijom, skulpturom,  asamblažom,  instalacijom),  a 
neodada  potrošački  svijet  i njegove  produkte  i 

institucije  koristi  kao  doslovni  i pronađeni  materijal 
za  umjetnički  čin. 

LITERATURA:  Bih4,  Bloc2,  Buc8,  Cagel,  Cage2,  Cagc3,  Cage4, 
CageS,  Cage6,  Cagc7,  Dad),  Dossl,  Frank3,  Henl,  Henrl,  Josi, 
Kaprl,  Kat  I,  Kirl,  Kosi,  Kos2,  Kotl,Kraus3,  Kult2,  Luc5,  Luc6, 
Morg4,  Morg7,  Mus  I , Nym  1 , Oliv  1 4,  Ort2,  Roth2,  Shaw  I , Soh  I 

Neodada  hrvatska.  Ncodada  u Hrvatskoj  je  bila 
povezana  s djelovanjem  grupe  Gorgona , indivi- 
dualnim istraživanjima  Mangelosa,  konkretnom  po- 
ezijom Josipa  Stošića  i hepeninzima  Tomislava 
Gotovca.  Hrvatska  neodada  je  nastala  kao  kritička  i 
subverzivna  reakcija  na  umjereni  socijalistički 
estetizam  suvremene  umjetnosti  (Marino  Tartaglia, 
Oton  Gliha),  visoki  modernizam  (na  primjer,  aps- 
traktno ekspresionističko  slikarstvo  Ede  Murtića), 
egzistencijalistički  enformel  (Ordan  Petlevski, 
Ferdinand  Kulmer)  i visokoestetizirani  neokon- 
struktivistički  eksperiment  pripadnika  Novih  ten - 
dencija.  Neodada  u Hrvatskoj  je  specifični  eklektični 
spoj  umjetnosti  poslije  cnformela  blisko  djelovanju 
Manzonija  i grupe  Zero,  američke  neodade  Jaspera 
Johnsa  i fluksusa  Johna  Cagea  s imanentnim  kritikama 
modernizma  u realnom  socijalizmu.  Grupa  Gorgona 
je  djelovala  u smjeru  ezoteričnog  neodadaističkog  i 
fluksusovskog,  odnosno,  proto-konceptualističkog 
istraživanja  egzistencije,  odnosno  skrivenih  i neu- 
tralnih reprezentacija  modernističke  subjektivnosti. 
Mangelos  je  razvio  kompleksnu  praksu  sinteze  i 
analize  vizualnog  i tekstualnog  promišljanja  i pri- 
kazivanja nultog  stupnja  modernističke  kulture.  Josip 
Stošić  je  razvio  intcrtekstualnu  i interslikovnu  pro- 
dukciju suočavanja  poetskog  i vizualnog.  Tomislav 
Gotovac  je  radio  u području  drastičnih  akcija  i he- 
peninga,  istražujući  sebe  kao  simptom  modernog 
svijeta  koji  je  mimezis  ili  brisani  trag  filmske  pro- 
dukcije slika. 

LITERATURA:  Ba$8,  Dcn97,  Denl02,  DenI05,  Dimn2,Gatti2, 1!i2, 
Kni  1 , Kni2,  Mang  1 , Piq  I , Rem  I , Rcm2,  Sti!i2,  Šuv3 1 , Šuv5 1 , Šuv  1 03 

Neoekspresionizam.  Neockspresionizam  je:  (1) 
zajednički  naziv  za  ekspresionističke  figurativne 
slikarske  i kiparske  pokrete  postmodernizma  na 
prijelazu  70-ih  u 80-te  godine:  new  image,  loše 
slikarstvo,  grafiti,  transavangarda,  novi  barok,  novi 
divlji,  njemački  neoekspresionizam  i (2)  u užoj 
upotrebi  pojam  neoekspresionizam  ili  neoromantizam 
označava  ekspresionističke  tendencije  kasnih  70-ih  i 
80-ih  godina  u njemačkoj  umjetnosti. 

Njemačka  neoekspresionistička  umjetnost  na  prijelazu 
70-ih  u 80-te  se  zasniva  na:  (I)  simulaciji  njemačke  i 
sjevernjačke  ekspresionističke  umjetnosti  XX.  sto- 
ljeća, (2)  postmodemističkom  stvaranju  retrogradnog 


i regionalnog  nacionalnog  stila,  (3)  brutalnom, 
nasilničkom  i šokantnom  izražavanju  i prikazivanju 
političkih  i seksualnih  tema,  (4)  eklektičnom  po- 
vezivanju figuralnih  i apstraktnih  kompozicijskih 
rješenja  u umjetničko  djelo  preopterećeno  simbo- 
ličkim značenjima,  naracijom,  fikcionalizacijom  i 
smislom,  odnosno,  apstrakcija  se  koristi  protiv  sebe 
same,  da  bi  proizvela  upečatljive  brutalne  i direktne 
likovne  predodžbe  koje  se  doživljavaju  kao  stvarni 
izljevi  emocija  ljudske  drame,  (5)  eklektičnim  te- 
matizacijama  koje  povezuju  subjektivne  i privatne 
priče  s velikim  političkim,  povijesnim  i mitološkim 
temama,  (6)  slikama  velikog  formata  koje  postavljene 
u izložbenom  prostoru  postaju  imaginarna  sceno- 
grafija i skulpturama  velikih  dimenzija  koje  ulaze  u 
prostor  kao  instalacije  i (7)  naglašavanju  manualnog 
rada  i učinka  u stvaranju  umjetničkog  djela.  Prema 
Donaldu  Kuspitu  neoekspresionizam  je  lažni  eks- 
presionizamjer  stvara  privid  ekspresionizma,  a nastaje 
svjesnim  projektiranjem  brutalne  umjetnosti  koja 
govori  o moći  boje  da  stvori  izopačenu  poeziju  i 
mitologiju.  Radi  se  o sirovoj  boji  slikarstva  i skulpture 
koja  djeluje  svojom  materijalnošću,  oblikujući  me- 
taforičke  erotske  površine.  Neoekspresionizam  po- 
kazuje da  su  erotske  površine  slike  i skulpture  simboli 
suočavanja  smrti  i života  (erosa  i thanatosa),  koji 
istovremeno  ulaze  i u banalnost  i trivijalnost  svako- 
dnevnice. Karakteristična  ironijska  i parodijska  di- 
menzija nastaje  iz  raskoraka  velikih  mitskih,  arhe- 
tipskih  i nacionalnih  tema  i sirovog,  naivnog,  prividno 
lošeg  zanata. 

Njemačko  neoekspresionističko  slikarstvo  nije 
jedinstveni  stilski  model  izražavanja.  Razlikuju  se 
četiri  karakteristične  formulacije  ekspresionističkog 
izraza:  ( 1 ) neoekspresionizam  Josepha  Beuysa  nastaje 
kao  sinteza  neoavangardnog  akcionizma,  postavan- 
gardnog  rada  s konkretnim  realnim  fenomenima 
svijeta  (materijalom,  energijom,  prostorom,  vreme- 
nom, šamanističkim  i političkim  društvenim  snagama 
rituala)  i pseudomitskim  neoromantičnim  prikazi- 
vanjem traumatskih  i duhovnih  borbi  čovjeka  i prirode. 
Beuys  je  u njemačkoj  kulturi  uspostavio  most  između 
moderne  i postmodeme  umjetnosti,  osjećajući  i 
formulirajući  postmodemističko  stapanje  modernog 
i tradicionalnog,  (2)  alegorijski  neoekspresionizam 
konceptualno,  ironijski  i parodijski  simulira  povijest 
ekspresionizma  preispitujući  krizna  mjesta  njemačke 
duhovnosti  i kolektivne  svijesti;  to  su  radovi  umjetnika 
koji  djeluju  od  60-ih  godina  kao  alternativa  neoavan- 
gardi  i kritičkoj  postavangardi  (Georg  Baselitz,  Sigmar 
Polke,  Jorg  Immendorff,  A.  R.  Penck,  Anselm  Kiefer, 
Markus  Liipertz,  kao  i Vlado  Martek,  Živko  I.  Ma- 
rušić),  (3)  sirovi  i brutalni  neoekspresionizam  mladih 

postmodemista  koji  nastaje  kao  simulacija  emocija, 
izraza,  simbola  i fantazija  kroz  introspekciju,  au- 
toerotizaciju  i ironijsko  nepristajanje  na  utopiju, 
kolektivno,  građanske  norme,  moralne  i političke 
ideale.  Drugim  riječima,  novi  divlji  nastali  su  na 
nihilističkom  spoju  rock  i punk  kulture,  savladanih 
izražajnih  tehnika  body  arta,  performansa  i video 
umjetnosti  i manirističkog  prihvaćanja  ekspre- 
sionističkih stilova  iz  umjetnosti  XX.  stoljeća  (Salome, 
Reiner  Fctting,  Jiri  Georg  Dokoupil,  Walter  Dan, 
Elvira  Bach,  kao  i Laszlć  Kerckes)  i (4)  meki,  in- 
telektualni i konceptualni  neoekspresionizam  pik- 
turalnog  znaka  nastaje  u duhu  slikarske  i poetičke 
reinterpretacije  ekspresionizma,  na  primjer,  DerBlaue 
Reitera,  a govori  o eklektičkoj  i fikcionalnoj  du- 
hovnosti kraja  stoljeća  (Jiirgen  Partenheimer,  Michel 
Sauer,  kao  i Andraž  Šalamun,  Željko  Kipke,  Edita 
Schubert,  Nina  Ivančić). 

LITERATURA:  Brej8,  Broj  1 6, Brcj20,  Busi . Bus2, Neubl,  Den50, 
Den53,  Dcn76,  Dcnl07,  Deul,  Doc3,  Eksl,  Expl,  Geml,  Hon3, 
Joa  1 , K)o2,  Kip  1 , Kip3,  Kip9,  Kip  1 3,  Kunst  1 , Kun$t2,  Kusp2,  Kusp3, 
Kusp7,  Kusp8,  Kuspl2,  Medvl,  Mcdv3,  Medv9,  Medvl3,  01iv4, 
OlivS,  01iv6, 01iv7,  Oliv  U , Part  1 . Šuv  1 37,  Talk  1 , Zab9,  Zeitgl , Zw  1 

Neogeo.  Neogeo  ili  nova  geometrija  je  postmo- 
dernistička  geometrijska  umjetnost  (slikarstvo  i 
kiparstvo)  80-ih  godina.  Razlikuju  se  sljedeća  pod- 
ručja neogeo  umjetnosti:  (1)  slikarsko  i kiparsko 
problematizirale  redukcionističkih  istraživanja 
minimalne,  postminimalne  i konceptualne  umjetnosti, 
(2)  kritika  subjektivnih,  ekspresionističkih  i gestualnih 
postmodemističkih  trendova  na  prijelazu  70-ih  u 80- 
te  godine,  tj.  reakcija  na  new  intage,  loše  slikarstvo, 
transavangardu,  neoekspresionizam,  te  je  stoga  neogeo 
i umjetnost  modernizma  poslije  postmodernizma  (3) 
simulacija  i prikazivanje  geometrijskih  oblika  nastalih 
kompjuterskim  simulacijama  i modeliranjem  kakvih 
nema  u prirodi.  Drugim  riječima,  neogeo  apstrakcija 
ne  nastaje  redukcijom  mimetičkog  prikaza  kao  u 
avangardnoj  geometrijskoj  apstrakciji  ili  forma- 
lističkim  geometrijskim  konstruiranjem  kao  u 
ncoavangardi  i minimalnoj  umjetnosti  nego  prikazi- 
vanjem geometrijskih  umjetnih  struktura  elektronskih 
slika  postmodeme  kulture  i (4)  prihvaćanje  geometrije 
kao  jezika  simbola  i prikazivanje  geometrijskih  i 
numeričkih  sistema  iz  ezoterične  tradicije  Zapada  i 
Istoka.  Neogeo  slikari  i kipari  podjednaku  pažnju 
poklanjaju  dekorativnim  aspektima  djela  i njihovim 
značenjskim  funkcijama.  U formalnom  kompozi- 
cijskom  smislu  neogeo  slikarstvo  karakterizira 
postojanje  principa  serijalnosti,  vertikalne  i hori- 
zontalne simetrije,  upotreba  pattcma  (shema  zas- 
novanih na  ponavljanju  jednog  ili  više  elemenata  po 
cijeloj  površini  slike)  i ornamentike.  Zbog  dominacije 


ornamentike  neogeo  slikarstvo  se  naziva  i postmodemi 
ornamentalizam.  Heinrich  Klotz  pišući  o novoj 
apstrakciji  ili  drugoj  modernoj  ukazuje  da  apstrakcija 
poslije  eklektičnog  figurativnog  postmodernizma 
tematizira  fragmente  modernističke  apstrakcije  i 
geometriju  doživljava  kao  fikcionalni  materijal, 
nasuprot  modernističkoj  konkretnosti  i doslovnosti. 
U značenjskom  smislu  geometrijski  oblici,  njihovi 
odnosi  i kompozicijske  strukture  u jednom  dijelu  često 
imaju  više  značenja  i upravo  dvosmislenost  i više- 
značnost  radikalno  odvaja  neogeo  umjetnost  od 
geometrijskih  dogmi  modernističke  umjetnosti  koja 
je  težila  autonomnom,  jednostavnom  i jedinstvenom 
značenju.  Razvoj  neogeo  umjetnosti  ima  ishodišta  u: 
(1)  post-neokonstruktivističkim  istraživanjima 
geometrijskih  struktura  Julija  Knifera  (zanimanje  za 
kontemplativne  karakteristike  meandra  kao  orna- 
menta) i Richarda  Paula  Lohsea  (zanimanje  za  sc- 
rijalnost  kao  osnovu  ornamenta  i pattema),  (2)  post- 
minimalističkim  i postkonceptualističkim  analizama 
geometrijske  strukture  i izvođenju  iz  konceptualnog 
projekta  ambijentalnog  rada;  na  primjer,  zidne 
geometrijske  slike-ambijenti  Mela  Bochnera,  Richarda 
Serre,  Davida  Rabinowitcha  i Sola  LeWitta,  odnosno, 
zidne  ili  trodimenzionalne  instalacije  s prugastim 
pattemom  Danicla  Burena  i (3)  postmonokromnom 
slikarstvu  Gerharda  Richtera,  Gerharda  Merza, 
Oliviera  Mosseta  i Franka  Stclle.  Primjer  simula- 
cijskog  geometrizma  je  rad  Sheme  Levine  koja  kopira 
djela  avangardnih  umjetnika;  na  primjer,  Mondrianove 
slike  ili  Duchampove  ready-made.  Za  nju  je  geometrija 
uzorak  jednakovrijedan  drugim  uzorcima  umjetnosti 
i kulture.  Matt  Mullican  koristi  simbole  masovne 
urbane  kulture  koje  svodi  na  prazan  neupotrebljiv  znak 
ili  parodijski  na  geometrijsku  strukturu  koja  izgledom 
odgovara  metafizičkim  avangardnim  geometrijskim 
slikama  ali  s njima  nema  ništa  zajedničko  ni  u 
likovnom  ni  u metafizičkom  smislu.  John  Nixon  gradi 
znakovno  proizvoljne  kompozicije  od  geometrijskih 
elemenata-znakova  koji  pripadaju  ikonografiji 
avangardnih  geometrijskih  škola  kao  što  su  De  Stijl, 
suprematizam  ili  Bauhaus.  Imi  Knoebcl  i John  M. 
Armleder  realiziraju  prostome  instalacije  koje  su 
izvedene  iz  slikarskog  prostora  plošne  geometrijske 
kompozicije  s prikrivenim  principom  nereda.  U ovim 
instalacijama  ne  postoji  prostorni  diskontinuitet 
između  slike  i skulpture.  Julian  Opie  i Zvi  Goldstein 
realiziraju  geometrijske  slike  i instalacije  koje  su 
mimezis  (prikazi)  industrijskih  proizvoda  bez  od- 
ređenog upotrebnog  smisla  ili  konstrukcije  geome- 
trijskih oblika  veoma  bliske  kompjutorskim  projek- 
cijama geometrijskih  tijela.  Apstraktne  kompozicije 
Seana  Scullyja  su  naslikane  rukom  i određuju  ih 

osobne  odluke,  dok  su  u kompozicijskom  smislu 
prepoznatljive  kao  slike  u slici.  Giinther  Forg  realizira 
monumentalne  slike  zasnovane  na  uvođenju  ekspre- 
sivne gcstualnosti  u minimalne  geometrijske  forme. 
Paradoksalni  spoj  geometrije,  gestualnosti  i monu- 
mentalnosti pikturalni  prostor  slike  određuje  kao 
fikcionalni  nestvarni  prizor.  Hclmut  Federle  radi  s 
fikcionalnim  i perceptivnim  poremećajima  u pri- 
mamim geometrijskim  vježbama.  On  geometrijskoj 
tautologiji  oduzima  doslovnost,  pokazujući  kako  slika 
(painting)  postaje  prikaz  (picture)  i predodžba  (image). 
Željko  Kipke  slika  geometrijske  metafizičke  kom- 
pozicije zasnovane  na  pattemima  koji  imaju  sim- 
boličke, fikcionalne  i narativne  odnose  s magijskim  i 
alkemijskim  geometrijskim  sistemima  zapadne 
tradicije.  Sergej  Kapus,  Bora  Iljovski,  Feđa  Klikovac, 
Verbumprogram  (Ratomir  Kulić,  Vladimir  Mattioni), 
Damir  Sokić,  Goran  Petercol,  Duje  Jurić,  Edita  Schu- 
bert,  Nina  Ivančić,  Dubravka  Rakoci,  Darivoj  Čada  i 
Branko  Lepen  razvijaju  neogeo  slikarstvo  i kiparstvo 
koristeći  geometriju  kao  povod  za  slikarsko  ili  ki- 
parsko problematiziranje  prikazivanja  geometrijskog 
u umjetnosti,  krećući  se  od  dekorativnog  izraza,  preko 
konstruktivnog  i konceptualnog  iješavanja  plohe  ili 
prostornog  tijela,  do  mimetičkog  prikazivanja  geo- 
metrijske umjetnosti  i svijeta  geometrije.  Autorski 
tandem  Verbumprogram  u jugoslavenskoj  umjetnosti 
pionirski  anticipira  neogeo  umjetnost.  Oni  kroz  raster 
sheme  i monokromije  preispituju  optičke,  pikturalne 
i konceptualne  dimenzije  i preobrazbu  modernističke 
apstrakcije.  Njihov  rad  karakterizira  i teorijsko  is- 
traživanje fenomenologije  slike.  Klikovac  precizne 
geometrijske  koncepte  i sheme  realizira  kao  zidne 
skulpture  naglašene  dekorativnosti,  ali  i kao  prazne 
znakove  tvrdih  rubova  koji  asociraju  na  militarističke 
simbole  nacionalsocijalizma.  Drugim  riječima,  on  for- 
malne neogeo  produkte  povezuje  s modelima  izražava- 
nja retroavangarde.  Njegov  postupak  karakterizira  i 
uvođenje  fikcionalnog  prikazivanja  geometrije,  odnos- 
no, geometrija  nije  konkretna  prisutnost  nego  fikcio- 
nalni element  prikazane  priče  o odsutnoj  geometriji. 

LITERATURA:  Brej9,  Brudl,  Den70,  Den76,  Geoml,  Hul,  Luči, 
Postmodemel , Mossl , Kov2 

Neoimpresionizam.  Neoimpresionizam  ili  znanstve- 
ni impresionizam  je  naziv  za  slikarstvo  zasnovano  na 
proznanstvenom  proučavanju  i primjeni  optike  (zakon 
prostiranja  svjetla,  teorija  boje)  i psihologije  vizualnog 
opažanja  na  konstruiranje  slike.  Osnivač  neoim- 
presionizma  je  francuski  slikar  i teoretičar  slikarstva 
Georges  Seurat.  Neoimpresionizam  je  historizirao 
slikar  Paul  Signac  u knjizi  Od  Eugenea  Delacroixa 
do  neoimpresionizma.  Seurat  je  u pismu  Esthetique 


Mauriceu  Beaubourgu,  napisao  da  je  umjetnost 
slikarstva  zasnovana  na  harmoniji  slaganja  kontrasta, 
slaganju  sličnosti  tona,  boje  i linije  pod  utjecajem 
osvjetljenja.  Pointilizmom  se  naziva  postupak  punk- 
tuiranja  boja,  tj.  slaganja  točaka  na  površini  koje 
superponiranjem  u pogledu  čine  specifičnu  repreze- 
ntativnu površinu.  Izražajno  sredstvo  je  optička  mje- 
šavina tonova,  boja,  tj.  svjetla  i efekata  svjetla  (sjena). 
NeoimpresionistiČka  slikarska  kompozicija  je  plošna, 
izrazito  konceptualizirana  i,  zato,  umjetna  i hladna. 
Seurata  je  vodila  zamisao  o harmoniji,  a do  harmonije 
je  dolazio  analizom  i konstruiranjem  kompozicije 
prizora.  Prema  Filibertu  Menni,  Seuratov  postupak 
je  izrazito  analitički  jer  se  zasniva  na  raščlanjivanju 
kroz  tri  stadija:  (1)  izvođenje  motiva  i izrada  skice, 
(2)  razrada  osjetilnih  podataka  na  osnovi  teorije 
slikarstva,  (3)  materijalno  izvođenje,  uvijek  u ateljeu, 
shvaćeno  kao  prenošenje  ideje  na  platno.  U tom 
kontekstu  za  razliku  od  impresionista,  za  Seurata, 
Paula  Signaca  i Camillca  Pissarroa  izvođenje  slike 
postaje  nebitno  u odnosu  na  razrađeni  koncept 
prikazivanja  optičkog  poretka.  Slikarstvo  neo- 
impresionizma se  ne  zasniva  na  prikazivanju  predmeta 
svijeta  nego  na  prikazivanju  vizualnog  viđenja  svijeta. 
Prema  Signacu  “Neoimpresionisti  ne  pripisuju  obliku 
poteza  nikakvu  važnost,  jer  on  njima  ne  služi  kao 
izražajno  sredstvo  oblikovanja,  osjećanja  i repro- 
duciranja  predmeta.  Za  njih  je  predmet  samo  jedan 
od  bezbrojnih  elemenata,  čiji  skup  daje  sliku;  element 
koji  ima  istu  funkciju  kao  i nota  u simfoniji’’  (1 899.). 
Značajna  djela  neoimpresionizma  su  slike  Georgesa 
Seurata  One Baignade  en  Asnieres  (1883.-1 884.),  Un 
Dimanche  d’ete  a Vile  de  la  Grande  Jatte  (1884.- 

1885. ),  Ensemble  (1888.),  Le  Tour  Eijfel  (1889.),  Le 
Cirque  (1890.),  Paula  Signaca  Les  Modistes  (1885.- 

1886. ),  La  Bouee  Rouge,  (1895.),  ili  Camillea 
Pissarroa,  Les  Moissonneuses  (1887.-1889.).  Neo- 
impresionistički  slikari  su,  između  ostalih,  Henri- 
Edmond  Cross,  Giovanni  Segantini,  Angelo  Morbelli, 
Giuseppe  Pellizza  da  Volpedo. 

LITERATURA : Bois3,  Brette  I . Harr3 1 , Harr32,  Hcrl,  Read4,  Russ  I , 
Schap4,  Šuv49,  Wardl,  Woo2, , Woo8 

Neoklasicizam  francuski.  Neoklasicizmom  se 
nazivaju  različite  pojave  u modernističkoj  umjetnosti 
XX.  stoljeća,  koje  se  zasnivaju  na  povratku  klasičnoj 
grčkoj,  rimskoj  ili  francuskoj  tradiciji  ili  sinteze 
aktualnosti  i prošlosti,  odnosno,  upotrebe  i referiranja 
na  povijesne  umjetničke  stilove  ili  individualne  prakse. 
Za  razliku  od  neoklasicizma  XVIII.  stoljeća  koji 
antičku  tradiciju  prihvaća  kao  idealni  racionalni  model 
za  učenje  i razumijevanje  sadašnjosti,  neoklasicizmi 
XX.  stoljeća  tradiciju  i povijest  predočavaju  kao 

otvoreni  i relativno  arbitrarni  arhiv  znanja,  obrazaca, 
klišeja,  tehnika,  tema,  objekata  uživanja  ili  kompo- 
zicijskih  modela  za  preispitivanja  unutar  razvijenog 
modernizma.  Neoklasicizam  XVIII.  stoljeća  nastaje 
u doba  prosvjetiteljstva  i konstituiranja  građanskog 
društva.  Zasniva  se  na  uvjerenjima  da  umjetnost 
počiva  na  tehničkom  umijeću  prikazivanja  izvedenom 
iz  tradicije  renesansnog,  baroknog  i poussinovskog 
klasicističkog  prikazivanja,  ali  i na  pozitivnom 
društvenom  znanju  koje  je  upućeno  racionalnom 
razumijevanju  društva,  kulture,  politike,  religije, 
svakodnevnice  i umjetnosti.  Slikari  neoklasicizma  u 
XVIII.  i ranom  XIX.  stoljeću  su:  Jean-Baptiste 
Greuze,  Jacques-Louis  David,  Antoinc-Jean  Groš, 
Jean-Auguste  Dominique  Ingres. 

Neoklasicizmi  u slikarstvu,  glazbi,  književnosti,  baletu 
i filmu  XX.  stoljeća  nastaju  kao  reakcije  na  zamisli 
permanentnog  napretka  u umjetnosti.  Neoklasicizam 
označava  mnoštvo  pojava  u XX.  stoljeću:  neposredno 
poslije  Prvog  svjetskog  rata  u okviru  Pariške  škole,  u 
razvoju  nadrealističkog  slikarstva  prema  fantastičkom 
slikarstvu  i tijekom  marginalnih  antimodemističkih 
regionalnih  reakcija  na  apstraktno  slikarstvo  i,  po- 
sebno, enformel. 

Anticipacije  neoklasicizma  se  mogu  naći  u metafizičkom 
slikarstvu  Giorgia  de  Chirica  u 1 0-im  godinama,  kao  i 
u povratku  akademskoj  figuraciji  futurista  Gina 
Severinija  ili  Carla  Cania.  Eric  Satie  i Guillaume 
Apollinaire  su  svojim  muzičkim,  književnim  i teatars- 
kim eksperimentima  nagovijestili  pojavu  neoklasicizma. 
Prvi  val  neoklasicizma  nastaje  pred  kraj  Prvog  svjet- 
skog rata  u Francuskoj.  Složeni  proces  previranja  u 
pariškoj  avangardi  vodi  istraživanju  estetskog  naspram 
antiestetskog,  narativnog  naspram  čisto  vizualnog  ili 
čisto  muzičkog,  prekoračivanju  granica  visoke 
umjetnosti.  Inicijatori  tih  kretanja  su  bili  Eric  Satie  i 
Jean  Cocteau.  Vrhunac  pariške  avangarde  1 0-ih  godi- 
na XX.  stoljeća  i istovremeni  početak  neoklasicizma 
označava  višemedijska  predstava  Parada  (6.  lipnja 

1917. ).  Na  Paradi  su  surađivali  umjetnik  Jean  Coc- 
teau, kompozitor  Eric  Satie,  slikar  Pablo  Picasso  i 
koreograf  Leonide  Massine.  Zamisli  neoklasicizma 
kao  koncepta  slobodnog,  egocentričnog,  uživalačkog 
i eklektičnog  modernističkog  stvaranja  između  visoke 
i popularne  kulture  je  teorijski  formulirao  Jean  Cocteau 
(. Pijetao  i harlekin  - Zabilješke  u povodu  muzike, 

1 9 1 8. ).On  je  također  režirao  nekoliko  filmova  koji  su 
paradigmatski  primjeri  kasnog  pariškog  neokla- 
sicizma: Krv  pjesnika  (1930.-1932.),  Ljepotica  i zvi- 
jer (1946.)  i Orfejev  testament  (1959.).  Od  1920. 
djelovala  je  glazbena  neoklasicistička  grupa  Les  Six 
frangais  u kojoj  su  surađivali  Darius  Milhaud,  Francis 
Poulenc,  Gcorges  Auric,  Louis  Durey,  Arthur  Honneg- 


ger  i Gcrmainc  Taillefcrrc.  Od  1920.  do  1929.  u Fran- 
cuskoj je  djelovao  i kompozitor  Igor  Stravinski. 
Pablo  Picasso  je  kasnih  10-ih  godina  napustio  ku- 
bizam,  njegov  neoklasicizam  karakterizira  nomadski 
eklektični  pristup  postupcima  slikanja  i izboru  tema 
za  slike.  Picasso  se  vratio  akademskom  portretu 
(portreti  Ambroisea  Vollarda  iz  1915.,  Guillaumea 
Apollinairca  iz  1916.,  Portret  Olge  u naslonjaču  iz 

1917.,  Igora  Stravinskog  iz  1920.),  razvija  čvrstu  i 
masivnu  postkubističku  figuru  po  uzoru  na  grčku 
arhajsku  skulpturu  ( Velika  kupačica  1921.,  Dvije  žene 
trče  na  plaži,  1922.),  referira  marginalnim  i regio- 
nalnim mediteranskim  slikarskim  manirizmima  (Slikar 
i njegov  model , 1914.,  Skice  za  Paradu , 1917.,  Kupa- 
čice, 1918.),  referira  na  vlastitu  umjetničku  prošlost 
ukazujući  na  plavi  i ružičasti  period  s početka  XX. 
stoljeća  (Čitanje  pisma,  1921.,  Harlekin  koji  sjedi, 

1923.,  Tri  gracije , 1925.),  stvara  deformirane  post- 
kubističke  proto-nadrealističke  figure  (Dvije  kupačice 
iz  1920.  ili  Tri  plesačice  iz  1925.).  Picasso  se  u 
kasnijem  slikarskom  radu  povremeno  vraća  antičkim, 
renesansnim,  baroknim  i klasicističkim  temama  kao 
što  su  Raspeće  (1930.),  Le  sculpteur  et  la  statue, 
(1933.)  Mladi  faun  izvodi  serenadu  mladoj  ženi 
(1938.),  Las  Meninas  poslije  Velrsqueza  (1957.)  i 
Silovanje Sabinjanki  ( 1 962.- 1 963.).  Njegov  neoklasi- 
cizam je  eksplicitno  modernistička  slikarska  inter- 
pretacija povijesnih  tema,  formi,  kompozicija,  a ne 
povratak  tradiciji  ili  otpor  aktualnosti.  Za  njega  je 
zapadna  umjetnička  tradicija  bila  arhiv  velikih  djela 
čijom  je  slikarskom  modernističkom  reinterpretacijom 
demonstrirao  veliko  majstorstvo.  Picassov  neoklasi- 
cizam je  pravi  primjer  eklektičke  situacije  prevlada- 
vanja granica  i kanona  avangardnog  pokreta.  Riječ  je 

0 situaciji  u kojoj  je  sve  dozvoljeno  i sve  moguće  zbog 
uživanja  u slikanju  i mogućnošću  ostvarivanja  sli- 
karskog prikaza  ili  izraza. 

Kubistički  slikari,  na  primjer  Juan  Gris,  su  u kasnom 
kubizmu  težili  strogosti  i čvrstoći  forme  (La  Femnte 
d la  mandoline  /d’apres  Corot/,  1916.).  Ta  težnja  ih 
je  vodila  reinterpretiranju  klasičnih  kompozicijskih 
modela.  Kubistički  slikari  Charles-Edouard  Jeanneret 

1 Amćdće  Ozenfant  su  stvorili  1 920.  godine  koncept  i 
praksu  purizma.  Purizam  je  za  njih  bio  novi  kla- 
sicizam. Andre  Lhote  je  razvio  vrstu  umjerenog, 
stiliziranog  i neoklasičnog  post-poussinovskog  i post- 
cćzanneovskog  kubizma.  Utjecaj  njegove  slikarske 
škole  i koncepta  neoklasicizma  je  bio  znatan  na 
hrvatski  i srpski  kubizam,  najviše  na  djelovanje  Save 
Šumanovića. 

LITERATURA:  Ba§9,  Batcl,  Brenl,  Buci,  Burg4,  Cocl,  Gold2. 
Jafl , Johnso  1 . Kraus8,  Kraus23,  Lh  1 , Male  1 , Perlofn  1 . Prot4,  Prot5, 
Šumi,  Vcsl,  Vcs3 

Neokonceptualna  umjetnost.  Neokonceptualna 
umjetnost  je  zbirni  naziv  za  neekspresionizam, 
simulacionizam  i post-pop  art.  Neokonceptualna 
umjetnost  ukazuje  na  odnos  konceptualne  umjetnosti 
krajem  60-ih  i tijekom  70-ih  godina  s postmoder- 
nizmom  80-ih.  Neokonccptualnu  umjetnost  karak- 
terizira: (1)  razvijanje  neslikarskih  modela  prika- 
zivanja i izražavanja  koji  proizlaze  iz  formalno- 
lingvističkih  i semiotičkih  istraživanja  konceptualne 
umjetnosti  i dominacije  masovnih  medija  u kulturi 
postmodemizma,  (2)  interes  za  socijalne,  političke  i 
tržišne  razine  djelovanja  i funkcioniranja  u umjetnosti 
i kulturi.  Dok  je  konceptualna  umjetnost  tijekom  70- 
ih  bila  ljevičarski  orijentirana,  neokonceptualna 
umjetnost  je  postmarksistička,  što  znači  da  nihilistički 
i parodijski  (s  ironijom  i humorom)  govori  o mate- 
rijalnim mehanizmima  društvene  proizvodnje  i po- 
trošnje, (3)  interes  za  teorijske  poststrukturalističke 
protuiječnosti  postmodeme  kulture  i društva,  od  Derri- 
daine  dekonstrukcije  preko  Lacanove  psihoanalize  do 
Baudrillardove  teorije  simulacije,  simulakruma  i 
hiperrealnosti  i (4)  insistiranje  na  savršenoj  in- 
dustrijskoj i medijskoj  obradi  umjetničkih  radova  koja 
proizlazi  iz  dizajna  visokotiražnih  časopisa,  arhi- 
tektonskog dizajna  unutrašnje  dekoracije  i video 
kulture  (video  spotovi,  televizijske  serije,  postmodemi 
film,  sistem  zvijezda).  Rad  neokonceptualne  um- 
jetnosti realizira  se  kao  višemedijski  rad  (plakati,  in- 
stalacije, knjige  umjetnika,  video)  popraćen  pisanjem 
umjetnika.  Pisanje  ncokonceptualnih  umjetnika  je: 
pisanje  autobiografskih  ili  paraknjiževnih  tekstova, 
statementa  u maniri  izjava  zvijezda  masovne  kulture  i 
teorijskih  poststrukturalističkih  eseja  o umjetnosti, 
kulturi,  politici,  seksualnosti,  potrošačkom  menta- 
litetu, bolesti  (AIDS),  itd.  Vezu  između  neokon- 
ceptualne i konceptualne  umjetnosti  predstavlja  rad 
pionira  konceptualne  umjetnosti:  ( 1 ) Victora  Burgina 
koji  tijekom  70-ih  i 80-ih  godina  semioloŠki  istražuje 
fotografije  i društvene  mehanizme  prikazivanja 
pozivanjem  na  poststrukturalističku  teoriju  Derridae, 
Lacana  i Althusscra,  (2)  Josepha  Kosutha  koji  tijekom 
80-ih  godina  počinje  istraživati  mehanizme  uspos- 
tavljanja, prenošenja  i prevođenja  značenja,  kao  i 
uvjete  pod  kojima  određeno  društvo  značenja  koja 
stvara  prihvaća  kao  svoju  realnost  i (3)  Johna  Bal- 
dessarija  koji  na  ironičan  način  kombinira  konceptu- 
alistički  tekst  i fotografsko  prikazivanje  filmova  i 
televizijskih  emisija  popularne  kulture.  Predstavnici 
neokonceptualne  umjetnosti  su:  Barbara  Kruger,  Šarah 
Charlesworth,  Jenny  Holzer,  Mike  Kelley,  Sherrie 
Levine,  Matt  Mullican,  Stephen  Prina,  Richard  Prin- 
ce,  Cindy  Sherman,  kao  i grupa  EgoEast,  Tomislav 
Gotovac,  Sanja  Iveković,  Mladen  Stilinović,  Vlado 


Martek,  Vlasta  Delimar,  Dalibor  Martinis,  Zlatko 
Kopljar,  Andreja  Kulunčić,  Kristina  Leko,  Ivan  Faktor, 
Dan  Oki,  Renata  Poljak,  Mirjana  Đorđević,  Ivan  Ilić, 
Zoran  Naskovski,  Marija  Vauda  Nikola  Pilipović, 
Zoran  Todorović,  Milica  Tomić,  Neven  Korda,  Tadej 
Pogačar,  Maijetica  Potrč,  grupa  Invin,  Marko  A. 
Kovačič.  Radovi  Barbare  Kruger  i Jenny  Holzer  mogu 
se  smatrati  najreprezentativnijim  primjerima  neo- 
konceptualne umjetnosti,  budući  da  one  koriste  mo- 
dele teksta  koje  ugrađuju  u urbani  ili  galerijski 
ambijent.  Jenny  Holzer  koristi  postfeminističke 
tekstove  koje  kao  plakat  ili  na  elektronskom  displeju 
izlaže  u javnom  prostoru.  Elektronski  displej  na  Times 
Squareu  u New  Yorku  pokazuje  tekst  koji  glasi 
“Spasite  me  od  onoga  što  želim”  (1985.-1986.).  Ova 
dvosmislena  formulacija  ukazuje  i na  želju  potro- 
šačkog subjekta  i na  želju  žene  u erotiziranom  post- 
modernom  društvu.  Barbara  Kruger  realizira  plakate 
kao  kolažne  i montažne  strukture  fotografije  i 
provokativnog  teksta  koji  proizlaze  iz  dizajniranja 
reklama,  ali  i radikalne  modernističke  umjetnosti  (od 
konstruktivizma  do  konceptualne  umjetnosti).  Njezini 
radovi  su,  Što  je  tipično  konceptualistička  strategija, 
pogodni  za  realizaciju  kao  fotografija,  ilustracija  u 
knjizi,  instalacija  u javnom  prostoru  ili  ambijent  u 
galerijskom  prostoru.  Značenja  svojeg  rada  ona 
proteže  kroz  složene  kontekste  pokazujući  kako 
tekstovi  i prateći  fotografski  ikonički  znaci  mijenjaju 
svoja  značenja  činom  čitanja  u funkciji  društvenog, 
ekonomskog  ili  intersubjektivnog  odnosa  i konteksta 
u kojem  se  rad  prezentira. 

LITERATURA:  Albe  1 , Ali  1 , Bald  1 , Bald2,  Brug  I , Burgin2,  Burgin7, 
Burgin  1 1 , Burgin  12,  Ccla8,  Cda  1 1 , Ćela  1 2,  Corr2,  Den  1 7,  Edw3, 
Gaig4,  Gani  1 , Golds  1 , Golds3,  Jac  1 , Kraus  1 7,  Kru  1 , Marco  1 , Mce3, 
Milov  1 , Ncw  1 , Princ  1 , Ror  1 , Taylo  I , Shcr  1 , Shcr2,  Walli$  1 , Wallis2 

Neokonstruktivizam.  Neokonstruktivizam  je  pristup 
umjetnosti  zasnovan  na  konstruktivnim  načelima 
građenja  (konstruiranja)  optičkih,  kinetičkih  i pro- 
gramiranih vizualnih  struktura  (slike,  objekti,  meha- 
nizmi, ambijenti)  nakon  Drugog  svjetskog  rata.  Termin 
neokonstruktivizam  upotrebljava  se  u dva  uobičajena 
značenja:  (1)  kao  zajednički  naziv  za  konstruktivne 
tendencije  neoavangarde  kada  ukazuje  na  kontinuitet 
i razvoj  konstruktivističke  umjetnosti  od  utopijskog 
konstruktivizma  i konkretizma  između  dva  rata  do 
realizacije  ideala  sinteze  znanosti,  tehnike  i umjetnosti 
poslije  Drugog  svjetskog  rata  u razdoblju  visokog 
modernizma  i (2)  kao  negativno  određenje  kojim  se 
ukazuje  da  su  konstruktivistička  istraživanja  poslije 
Drugog  svjetskog  rata  tek  reinterpretacija  predratnog 
konstruktivizma  i konkretizma.  Konstruktivizam  i 
neokonstruktivizam  imaju  zajedničko  opredjeljenje  i 

ideale  egzaktnog,  konstruktivnog,  metodološki  zas- 
novanog i znanstvenim  metodama  podržanog  pro- 
jektiranja i realiziranja  apstraktnog  i konkretnog  um- 
jetničkog djela.  Također,  konstruktivizmu  i ncokons- 
truktivizmu  zajednička  je  ideologija  projekta  mo- 
demosti  kao  ideala  preobrazbe  društva  kroz  umjetnički 
rad  koji  povezuje  znanost,  tehniku,  politiku  i um- 
jetnost. Konstruktivizam  i neokonstruktivizam  razli- 
kuju se  u sljedećem:  (1)  konstruktivizam  je  pionirski 
pokret  kojeg  karakterizira  razvoj  likovne  (slikarske  i 
kiparske)  apstrakcije  od  kubizma,  preko  geometrijske 
apstrakcije  do  konkretizma,  a neokonstruktivizam 
polazi  od  konkretizma  i likovnog  formalizma  raz- 
vijajući konstruktivne  metode  koje  nisu  zasnovane  na 
evoluciji  mimetičke  umjetnosti  nego  na  stvaranju 
formalnih,  programiranih  i kinetičkih  struktura,  (2) 
konstruktivizam  karakteriziraju  geometrijske  strukture 
izvedene  iz  konstruktivnih  shema  i zamisli  arhitekture, 
strojarstva  ili  klasične  euklidovske  geometrije, 
neokonstruktivizam  karakterizira  pojam  strukture 
izveden  iz  strukturalističke  teorije,  kibemetike  i teorije 
informacija,  a primijenjen  je  na  stvaranje  optičkih 
efekata,  privida  kretanja  ili  generiranja  elektronske  i 
kompjutorske  slike,  (3)  konstruktivizmu  je  svojstvena 
utopijska  vizija  o budućoj  sintezi  znanosti,  tehnologije 
i umjetnosti,  tj.  većina  djela  avangardnog  konstruk- 
tivizma tek  su  zanatski  projekti  i vizije  potencijalne 
industrijske  proizvodnje  umjetničkog  djela,  a djela 
neokonstruktivizma  su  konkretni  uzorci  i produkti 
industrijske  visoke  tehnologije  i timskog  rada  um- 
jetnika i tehničara  i (4)  dok  su  za  konstruktivizam 
karakteristični  programski  autopoetički  manifesti  u 
kojima  umjetnici  proklamiraju  i objašnjavaju  svoje 
namjere,  ciljeve  i postupke,  neokonstruktivizmu  su 
svojstvena  vizualna  istraživanja  utemeljena  na 
eksperimentalnim  i teorijskim  analizama  konstruiranja 
vizualnih  umjetničkih  djela  i njihove  percepcije. 
Začetnici  neokonstruktivizma  su  konkretist  Max  Bili, 
profesor  na  Bauhausu  Josef  Albers,  francuski  kinetičar 
Nicolas  Schoffer,  postbauhausovac  i istraživač  op- 
tičkih fenomena  Victor  Vasarcly  i mladi  umjetnici  kao 
što  su  Yaacov  Agam,  Pol  Buiy,  J.  R.  Soto,  Frangois 
Morellet,  zagrebačka  grupa  Exat  51,  grupa  španjolskih 
umjetnika  u Parizu  Equipo  57,  njemačka  grupa  Zero, 
francuska  grupa  GRAV,  talijanske  grupe  T i N,  Ivan 
Picelj,  Vjenceslav  Richter,  Aleksandar  Smec,  Vojin 
Bakić,  Julije  Knifer,  Vlado  Kristl,  Juraj  Dobrović, 
Miroslav  Šutej,  Eugen  Feller,  Vladimir  Bonačić, 
Mladen  Galić,  Ljerka  Šibenik,  Koloman  Novak,  Petar 
Milojević,  Zoran  Radović.  U neokonstruktivizmu  se 
razlikuju  četiri  povezane  tendencije:  (1)  kritička 
ideološka  tendencija  realiziranja  vizije  modernog 
svijeta  i društva,  koja  se  suprotstavlja  umjerenom 


modernizmu  i umjetničkom  tržištu  povezujući  se  s 
idejama  ljevice  (pokret  Nove  tendencije ),  (2)  pro- 
znanstvena  tendencija  usmjerena  sintezi  znanosti, 
tehnologije  i umjetnosti  (vizualna  istraživanja,  ki- 
netička, kompjutorska  i kibernetička  umjetnost, 
kalifomijski  Art  and  Technology  Movement),  (3) 
optička  umjetnost  zasnovana  na  istraživanju  i stvaranju 
optičkih  efekata,  koja  je  fenomenološki  usmjerena, 
estetizirana  i u ideološkom  smislu  neutralna  (optička 
umjetnost)  i (4)  ludistička  umjetnost  usmjerena 
stvaranju  ambijenata  za  spektakl  i pedagoških  prostora 
za  razvoj  kreativnosti  djece  (kasni  rad  grupe  GRAV  i 
Julija  Le  Parca,  Fridhelm  Klein). 

LITERATURA:  Apl,  Bann2,  Bele l , Bensl,  Bens2,  Bens3,  Bentl, 
Bih6,  Bih7,  Bih8.  Bih9,  Bihl  0,  Bit  1 , Bumh6,  Carlsu  1 , Com3,  Deb  1 , 
Den4l,  Dcn55,  Dcn57,  Den58,  Den61,  Denl02,  Denl05,  Elel, 
Hewl,  Holml,  Hori,  Jaf3,  Kclcl,  Kclc2,  Kclc3,  Kompl,  Kompjl, 
Kos  l , Lcg3 1 , Luc4,  Massi  1 , Me§3,  Meš  1 1 , Mole  1 , Novet  I , Novet2, 
Novet3,  Poppl,  Popp2,  Popp3,  Posle  1,  Reichal,  Schrl.SusS,  Sus7, 
Sus8,  Šuv8,  Šuv96,  Tcndl,  Tend2,  Tu2,  Weierl, 

Neokonzervativizam.  Pojam  eklektične  postmodeme 
karakterizira  odsutnost  projekta  modemosti  (progresa, 
revolucije,  novog  svijeta  i novog  čovjeka),  a u po- 
litičkom smislu  prisutnost  obnove  i simulacije  kon- 
zervativnih političkih  ideologija.  Postmodemizmu  nije 
svojstven  sukob  ljevice  (revolucionarnih  utopijskih 
ideja,  društvene  emancipacije  i oslobođenja)  i desnice 
(tehničkog  progresa,  kapitalističkog  ekonomskog  rasta 
proizvodnje  i potrošnje  i razvoja  racionalne  admi- 
nistracije) nego  razlikovanje  konzervativizma  (za- 
mrznutih društvenih  procesa,  odsustvo  projekta, 
pluralističko  priznavanje  sinkronosti  regresivnog  i 
progresivnog,  ccntriranje  nacionalnih,  religioznih  i 
patriotskih  vrijednosti)  i kritičkog  pristupa  (kritike 
totalitarnih  ideologija,  logocentrizma  i potrošačkih 
mehanizama).  Odnos  konzervativnog  i kritičkog  je 
relativan.  Na  primjer,  poststrukturalistička  teorija  u 
Zapadnoj  Europi  ima  odlike  konzervativne  teorije  koja 
se  suprotstavlja  realističkom,  esencijalističkom  i 
projektivnom  u kulturi  i društvu,  zalažući  se  za 
dominaciju  uživanja  i zavođenja  nad  kritikom.  U 
postsocijalističkoj  Istočnoj  Europi  poststruktu- 
ralistička teorija  je  cmancipatorska  teorija  kulturne  i 
umjetničke  tranzicije  od  realsocijalističkih  modernih 
industrijskih  društava  u prokapitalistička  infor- 
macijsko-medijska  društva.  U SAD  poststrukturalizam 
zadobiva  odlike  kritičke  teorije  preobrazbom  etničkih 
kultura  u multikulturnim  posttehnološki  svijet.  Rea- 
listička umjetnost  u anglosaksonskom  svijetu  ima 
kritičku  dimenziju  preispitivanja  i odbacivanja  ideo- 
loške i semantičke  neutralnosti  i autonomije  visokog 
(greenbergovskog)  modernizma,  a u postsocija- 
lističkim  kulturama  znači  nastajanje  nacional-real- 

ističkc  umjetnosti  (parafolklomog  spektakla,  nco- 
kršćanskog  slikarstva,  kvazipovijesnog  romana)  koja 
je  simulakrum  funkcija  socrealizma  u nacionalno- 
mitskoj  euforiji  kraja  komunizma.  Konzervativizam 
postmodeme  ima  sljedeće  karakteristične  smjerove: 
( 1 ) uočavanje  poraza  utopijskih  revolucionarnih  ideo- 
logija i sloma  modernističke  velike  (globalne)  vizije 
permanentnog  ekonomskog  i kulturnog  napretka,  iz 
čega  se  izvodi  zamisao  kritike  logocentričnih  učenja  i 
prihvaćanje  kulturnog  relativizma  kao  osnove  in- 
terpretacije društva,  kulture  i umjetnosti  (poststruktu- 
ralistička  učenja),  (2)  odbacivanje  modernizma  kao 
poraza  humanističkih  ideala  cjelovitog  čovjeka  i 
kritičko  razmatranje  modernističke  diferencijacije 
znanosti,  morala  i umjetnosti  (vraćanje  klasicističkim 
tematizacijama,  romantizmu  i mitsko-arhaičnom 
jedinstvu,  posthajdegerovski  ideali  traženja  ishodišta 
/izvora  Zapada/),  (3)  prihvaćanje  razvoja  modeme 
znanosti  sve  dok  ona  podržava  racionalni  i funk- 
cionalni tehnički  napredak,  kapitalistički  razvoj  i 
racionalnu  administraciju,  određenje  politike  kao 
praktičnog  sredstva  funkcioniranja  društva  i ogra- 
ničenja estetskog  iskustva  na  privatnost  oduzimanjem 
umjetnosti  utopijskog  i političkog  prava  preobrazbe 
svijeta  (konzerviranje  kasnog  visokog  modernizma, 
kasni  kapitalizam),  (4)  ukazivanje  na  aktualnost 
sadašnjeg  trenutka  u kojem  su  kao  značenja  prisutni  i 
povijest  i utopija,  odnosno,  realnost  društva  se  vidi 
bez  iluzija  (amoralno,  erotizirano,  perverzno)  kao 
simulacija  simulacijc  proizvodnje  i potrošnje  značenja 
i vrijednosti  (postbodrijarovska  uvjerenja,  simu- 
lacionizmi),  i (5)  neokonzervativizam  tipičan  za 
postsocijalistička  istočnoeuropska  društva  zasniva  se 
na  idealističkom  fantazmu  predmodernističke  ili 
ranoromantičarske  nacionalne  cjelovitosti  koja  se 
ostvaruje  integracijom  komunističkih  (realsoci- 
jalističkih)  institucija  i folklomo-nacionalističkih 
uvjerenja  (mitova,  predideoloških  diskursa  i fan- 
tazama). 

Primjer  neokonzervativnog  stava  je  Baudrillardovo 
odbacivanje  kritike  (kritičkog  rada,  smisla  kritike). 
Prema  njegovom  mišljenju  svaka  je  kritika,  tj.  svaka 
suprotna  snaga,  samo  pothranjivanje  dominantnog 
(vladajućeg)  sistema:  “Barem  smo  je  mi  tako  doživjeli 
i iskusili  ne  samo  u praksi  nego  i u teoriji.  Za  mene  se 
sada  radi  o prelasku  s perspektive  subjekta  na  per- 
spektivu objekta,  u odnosu  na  kojeg  više  nema  kritike. 
Polje  objekta  je  polje  zavođenja,  sudbine,  fatalnosti, 
odnosno,  polje  jedne  druge  strategije.  Uz  kritiku  se 
stanovište  subjekta  mora  čuvati  sa  svim  njegovim 
strategijama.  A upravo  mi  ove  strategije  izgledaju 
zastaijele  i iscrpljene.  Međutim,  to  je  više  jedan  poziv 
nego  činjenica,  odnosno,  određeno  filozofsko  sta- 


novište. Meni  se  čini  boljim  da  se  prijeđe  preko  polja 
subjekta  i da  se,  ako  je  to  ikako  moguće,  govori  s 
obzirom  na  objekt.  To  je  možda  jedno  nemoguće  sta- 
novište, međutim,  mi  ga  moramo  imati  na  umu  i mo- 
ramo napustiti  stanovište  subjekta.”  Neokonzervativno 
je  značenjska  odrednica  nekih  umjetničkih  praksi  i 
djela  koja  se  odriču  projekta  u ime  arbitramosti  znaka, 
rada  znanja  u ime  rada  želje,  povijesnog  smisla  u 
ime  postpovijesnog  eklekticizma  i nomadizma.  Takva 
djela  su  najčešće  nastajala  u neoekspresionizmima, 
neekspresionizmu  i neokonceptualnoj  umjetnosti  80- 
ih  i 90-ih  godina. 

LITERATURA:  Baud  1 0,  Baud  1 2.  Baud  1 4.  Baud  1 5.  Belid  1 , Dcn73t 
Epsl,  Grossl,  Groyl,  Habl,  Hab3,  Hab4,  Hab5,  Lashl,  01iv9, 
OlivJO,  Wollcn2 

Neomanirizam.  Vidi:  Anakronisti,  Nova  slika, 
Transavangarda 

Neonska  umjetnost.  Neonsku  umjetnost  čine  um- 
jetnička djela  realizirana  električnim  svjetlosnim 
cijevima.  Svjetlo  postaje  materijal  oblikovanja  i 
konstruiranja  prostora.  Na  primjer,  ambijentalno 
svjetlo  ispunjava  prostor  i njime  je  ograničeno,  a 
prostor  je  preoblikovan  njegovom  neuhvatljivošću. 
Stvarni  prostor  se  svjetlom  preoblikuje,  a njegovi 
fizički  dijelovi  mogu  se  potvrđivati,  poništavati, 
ublažavati.  Preteča  neonske  umjetnosti  je  češki 
konstruktivist  Zdcnčk  Pešanek  koji  je  od  1926.  do 
1937.  godine  realizirao  niz  kinetičkih  skulptura  s 
neonskim  cijevima  u galerijskom  i javnom  prostoru. 
Rani  primjer  proto-neonske  umjetnosti  je  i djelo  Lucia 
Fontane  prostorni  crni  ambijent  iz  1947.  godine,  koji 
je  realiziran  u prostoru  obojenom  u cmo  s osvjet- 
ljenjem proizvedenim  Woodovom  lampom.  Od  60-ih 
godina  razlikuju  se  tri  pristupa  u neonskoj  umjetnosti: 
(1 ) upotreba  neonskih  svjetlosnih  cijevi  u minimalnoj 
i postminimalnoj  umjetnosti,  gdje  se  struktura  iz- 
vedena od  neonskih  cijevi  izlaže  kao  specifični  objekt 
(svjetleće  tijelo)  ili  se  neonska  svjetlost  pokazuje  kao 
ambijentalna  svjetlost  koja  ispunjava  prostor  (Dan 
Flavin,  Richard  Serra,  Keith  Sonnier,  Bruce  Nauman, 
James  Turrell,  Douglas  Veler),  (2)  upotreba  neonskih 
cijevi  u obliku  slova  ili  riječi  pomoću  kojih  se  ispisuju 
svjetlosni  tautološki  analitički  tekstovi  konceptualne 
umjetnosti  (Joseph  Kosuth,  Maurizio  Nannuci)  i (3) 
upotreba  neonskih  svjetlosnih  cijevi  kao  kiparskog 
materijala  u instalacijama  siromašne  umjetnosti  Marija 
Merza,  u kojima  se  neonsko  tijelo  suprotstavlja  pri- 
rodnim materijalima,  ili  u britanskoj  novoj  skulpturi 
80-ih  gdje  se  koristi  kao  formalni  ili  znakovni  plastički 
element  skulpture  ili  kiparski  citat  minimalističkih, 
postminimalističkih  i konceptualističkih  radova.  U 

neokonceptualnoj  umjetnosti  90-ih  djela  s umjetnim 
neonskim  svjetlom  su  radili:  Jenny  Holzer,  Barbara 
Kruger,  kao  i Sanja  Iveković,  Anto  Jerković,  Duje 
Jurić,  Damir  Sokić,  Miijana  Vodopija. 

LITERATURA:  Battc  1 , Be  1 , Bih  1 0.  Jac2,  Kosu  1 2,  Kosu  1 3,  Kosu  1 4, 
Kraus6,  Meyetj  1 , Naum  I , Naum2,  Nco  I , Shar  1 . Umje  1 

Neoromantizam.  Vidi:  Neocksprcsionizam,  New 
image,  Transavangarda 

Neue  Slowenische  Kunst.  Neue  Slowenische  Kunst 
ili  NSK  je  pokret  ili  sistem  različitih  grupa  i institucija 
unutar  slovenske  umjetnosti  i kulture  od  ranih  80-ih 
godina  do  početka  XXI.  stoljeća.  Pokret  NSK  se  može 
identificirati  kao  parainstitucionalno  širenje  kon- 
cepata i ideologije  Laibacha  (muzika)  na  različita 
područja  borbe  u kulturi:  likovne  umjetnosti  (/rvvm), 
teatar  ( Gledališče  Sester  Scipion  Našice , Rdeči  Pilot , 
individualne  produkcije  Dragana  Živadinova),  dizajn 
(Novi  kolektivizem ),  video  i TV  (Retrovizija),  teoriju 
(Oddelekza  čisto  in  praktično  fdozofijo pri  NSK),  itd. 
Rad  s mikrodruštvenim  sistemom  ili  modelima 
institucija  je  jedna  od  specifičnih  odlika  slovenske 
umjetnosti  nakon  grupe  OHO  koja  je  težila  OHO- 
Ćovjeku.  To  su  pristupi  koji  se  zasnivaju  na  obratu  od 
stvaranja  umjetničkog  djela  kao  estetskog  fenomena 
(predmet,  situacija,  događaj)  prema  proizvodnji  i 
funkcioniranju  umjetničkog  djela  kao  institucionalnog 
transgresivnog  sistema  i prakse  u kulturi  i društvu. 
Umjetničkim  djelom  ili  sasvim  različitim  oblicima 
organiziranja,  djelovanja  i ponašanja  unutar  svijeta 
umjetnosti  i kulture  se  tematiziraju,  predočavaju  ili 
zastupaju  institucionalne  mogućnosti,  ugovori,  iluzije, 
prevare  ili  istine  mikro-  ili  makro- kulture  (individualne 
egzistencije  i bihevioralnosti  kolektiva,  intersub- 
jektivnih  odnosa,  politike,  etike,  religije,  seksualnosti, 
itd.)  u kasnom  socijalizmu  i tranzicijskom  post- 
socijalizmu.  Umjetničke  produkcije  umjetnika  i grupa 
koje  djeluju  unutar  NSK-a  ne  pokazuju  antiestetički 
stav  nego  da  je  svaki  estetski  poredak,  zapravo, 
politički  element  konstruiranja  realnosti.  Umjetničko 
djelo  NSK-a  je  karakteristični  transgresivni  izvadak 
iz  kulture  ili  umetak  u društvo.  Djelo,  tj.  produkt, 
pripadnika  ili  kolektiva  NSK  nije  samo  određeni 
predmet  (slika,  skulptura),  situacija  (instalacija), 
događaj  (performans,  kazališna  predstava)  ili  stvarna 
ili  fikcionalna  institucija  nego  i sama  praksa  izvođenih 
praksi  unutar  pokreta  i u odnosima  između  pokreta  i 
zadatosti  kasnosocijalističke  i postsocijalističke  kul- 
ture i društva.  Njihovo  djelo  je  uzorak  koji  reprezentira 
ideologiju  i zato  se  pokazuje  kao  strukturacija  fikcije 
koja  zastupa  individualni  i kolektivni  subjekt  prema 
umjetničkoj,  društvenoj  ili  transcendentnoj  istini. 


Prema  Slavoju  Žižeku,  simptom  je  element  koji  izdaje 
zadato,  zapravo  - i to  je  bitno  za  produktivni  okvir 
pokreta  NSK  - simptom  je  točka  na  kojoj  se  in- 
dividualna ili  kolektivna  totalnost  oklizne  (posrne)  i 
pokaže  naličje  svoje  moći.  Interpretacija  simptoma,  u 
psihoanalizi,  ima  zadatak  da  ga  razriješi  tako  da  mu 
dodijeli  smisao,  da  ga  locira  u simboličku  mrežu  i 
time  mu  oduzme  besmisleni  i traumatični  značaj.  Cilj 
produkcije  simptoma  u umjetnosti  NSK-a  je  izazivanje 
konfliktne  situacije  ponude  simptoma  kao  očigledne 
otvorenosti  besmislenog  i traumatičnog  poretka  um- 
jetnosti, kulture  ili  društva  i odgovora  glasa  društva, 
kulture  i umjetnosti  na  nastali  nerazijcšivi  uzorak.  Dok 
je  u avangardama  provokacija  želja  za  otkrićem  novog 
ili  obratom  iz  zatečenog  u novo  idealno  društveno 
stanje,  u djelovanju  pokreta  NSK  je  umjesto  pro- 
vokacije riječ  o konstruiranom  simptomu  koji  ne 
ostvaruje  dijalektički  obrat  nego  pokazuje  konflikt  kao 
ljudsko  stanje  stvari.  NSK  je  prošao  razvoj  od:  (1) 
ekscesne  tamne  ili  traumatične  pojave  unutar  radničke 
klase  i radničkog  urbaniteta  rudarskih  gradova  soci- 
jalističke Slovenije,  preko  (2)  politizirane,  erotizirane 
i nasilne  kasnosocijalističke  alternative  u kretanjima 
okopunka , do  (3)  sofisticirane  visoke  retro-umjetnosti 
koja  arheologizira  totalitarnu  ideologiju  modernih  i 
postmodemih  društava,  i do  (4)  konačnog  obrata  iz 
statusa  umjetnika  postmodeme  u dendije  postsoci- 
jalizma  ili  nastajućeg  građanskog  društva  u kojem 
umjetnik  ima  egzotičnu  ulogu  ciničnog  zabavljača  ili 
inteligentnog  šarmantnog  pokretača  traumatičnog. 
NSK  svojim  dvadesetogodišnjim  djelovanjem  poka- 
zuje da  pojedinačna  djela  po  sebi  nisu  određujuće  bitna 
za  suvremenu  umjetnost,  da  su  ključne  situacije 
stvarnih  i fikcionalnih feedbackova  između  umjetnika - 
simptoma  (NSK  kao  kolektiv  simptoma)  i društva 
prema  usmjeravajućim  strukturiranjima  identiteta. 

LITERATURA:  Amsl,  Ams2,  Bado2,  Čufl,  ČuO,  Ćuf3,  Dcnl07, 
Erj8,  Hrj  13,  ErjtS,  Etjl9,  Erj21,  Erj22,  Gril,  Gri2,  Grž4,  Grž9, 
Grž20,  Grž2l,  Grž22 , Gri3 1,  Invinl,  Krefl , Laibl,  Monrl,  Neul, 
Neu2,  Novi  I , Šuv  1 1 0,  Šuv  1 3 1 , Šuv  1 37 

Nevidljiva  umjetnost  Nevidljiva  umjetnost  je  naziv 
za  idealističku  i duhovnu  strategiju  dematerijalizacije 
umjetničkog  objekta  i kao  takva  odgovara  postupcima 
mističkog  konceptualizma  i postupcima  transcen- 
dentalnog konceptualizma.  Ideal  stvaranja  i življenja 
nevidljive  umjetnosti  jedan  od  ciljeva  djelovanja 
novosadskih  Grupa  Kod,  Grupa  (3  i Grupa  (3-Kod. 
Zamisao  nevidljive  umjetnosti  ostvarena  je  u nekoliko 
različitih  pristupa:  (1)  egzistencijalni  i bihevioralni 
čin  druženja,  hodanja,  odlaska  u šumu,  zajedničkog 
ručka  ili  života  u komuni  smatra  se  nevidljivom 
umjetnošću;  (2)  istraživanje  individualnih  senzibiliteta 

i njihovih  odnosa  (usaglašavanja  senzibiliteta)  do- 
kumentirano je  dijagramskim  strukturama  ili  tekstom; 
(3)  ustanovljenje  konceptualne  tekstualne  prakse  kao 
oblika  produkcije  apstraktnog  teksta  koji  govori  o 
tekstu,  tekstualnosti  Jeziku  ili  mentalnim  procesima, 
na  primjer  tekst:  “KRETANJE  JE  DRUGO  U ISTOM 
- zabilježena  rečenica  je  pretpostavka  koncepta 
sačuvanog  izvan  bilježenja  ideje  koja  se  ne  izlaže  izvan 
sebe  same  i time  jest.  Na  njezinom  postojanju  i 
razvijanju  radi  šestoro  ljudi.”  (1971.). 

Za  razliku  od  američkog  koncepta  dematerijalizacije 
umjetničkog  objekta  kojim  se  naglašava  transformacija 
likovnog  umjetničkog  djela  u tekst,  oblike  ponašanja 
ili  mentalna  stanja,  rad  novosadskih  grupa  izveden  je 
iz  autonomne  tekstualne  prakse  (tekstualnog  istra- 
živanja) i razvija  se  paralelno  kao  formalno  jezičko 
istraživanje  blisko  Wittgensteinovoj  filozofiji  jezika 
(samopromatranje  jezika  jezikom)  i kao  pokušaj 
ezoteričnog  prekoračenja  granice  teksta  mentalnim  i 
duhovnim  (suglasno  hermetičkoj  simboličkoj  tradi- 
ciji). 

LITERATURA:  Mandićl,  Rado2,  Rado4,  Šuv65,  Šuv75 

Nevizualna  apstrakcija.  Nevizualnom  apstrakcijom 
nazivaju  se  apstraktni  i reduktivni  tekstovi  kasne 
konceptualne  umjetnosti.  Pojam  nevizualne  aps- 
trakcije razradio  je  lan  Wilson  krajem  70-ih  i u 80-im 
godinama.  Prema  Wilsonu  razlika  između  tekstova 
nevizualne  apstrakcije  i tekstova  poezije,  proze  i 
filozofije  je  u tome  što  konceptualna  umjetnost  pre- 
uzima principe  vizualne  apstrakcije  utemeljene  u 
vizualnim  umjetnostima  i primjenjuje  ih  u jeziku. 
Wilsonov  postupak  zasniva  se  na  redukciji  reference 
teksta  (fenomena  na  koji  tekst  ukazuje  i o kojem 
govori),  tj.  iz  teksta  se  odstranjuju  izrazi  i pojmovne 
strukture  koje  ukazuju  na  vrijeme  i prostor.  Tekst 
postaje  prisutna  tautoloska  jezička  struktura.  Primjer 
nevizualne  apstrakcije  je:  “Znano  i / neznano  kao  / 
znano  i / neznano  ono  / Stoje  / znano  i / neznano  nije 
/ znano  / i neznano”.  Tekst  je  ostatak  fenomenološke 
redukcije  kompleksnog  na  prikazivanje  usmjerenog 
prirodnog  jezika.  Tekst  izražava  samosvijest  o jeziku 
kao  prirodi  umjetničkog  rada.  Wilsonov  postupak 
srodan  je  zamislima  fenomenološke  redukcije  nje- 
mačkog filozofa  Edmunda  Husserla,  a može  se  shvatiti 
i kao  metafora  budističke  kontemplativne  redukcije 
svijesti  na  ni-predočavanje-ni-nepredočavanje  pro- 
stornih oblika. 

LITERATURA:  Denil,  Mey2.  Šuv2t,  Šuv55,  \Vitsonl,  Wilson2, 
Wilson3 

New  image.  New  image  je:  (1)  zbirni  naziv  za  neo- 
ekspresionističke  figurativne  pokrete  na  prijelazu  70- 


ih  u 80-te  godine  (američko  loše  slikarstvo  i new 
image,  talijanska  transavangarda  i njemački  neoeks- 
presionizam)  i (2)  uže  određenje  slikarskog  neoeks- 
presionističkog  postmodemističkog  pokreta  na  prije- 
lazu 70-ih  u 80-te  godine  u SAD.  Pojam  je  promovirao 
kritičar  Richard  Marshall  u uvodnom  tekstu  izložbe 
New  Image  painting  1979.  Kao  varijante  pojma  new 
image  koriste  se  pojmovi  loše  slikarstvo  (Marcia 
Tucker),  primami  prikazi  (primary  imagery,  po  Marku 
Rosenthalu)  i pučki  prikazi  (vernacular  imagery, 
prema  Janet  Kardon).  Američku  varijantu  new  imagea 
karakterizira:  (1)  reakcija  na  reduktivističku  estetiku 
visokog  modernizma,  minimalne  i postminimalne  um- 
jetnosti zasnovane  na  čistim  geometrijskim  formama, 
(2)  obnova  ekspresionističkog  figurativnog,  fikcio- 
nalnog  i narativnog  poretka  djela  kao  izraza,  direktne 
geste  i traga  umjetnikovog  čina,  (3)  njegovanje 
postupka  lošeg  slikanja  zasnovanog  na  prividno 
sirovoj  i naivnoj  upotrebi  slikarskog  materijala,  što 
proizlazi  iz  aktualizacije  i simulacije  primitivističkih 
tendencija  u umjetnosti  XX.  stoljeća,  dječjeg  crteža, 
grafita,  psihodeličnog  slikarstva,  karikaturalnog  crteža 
undcrground  stripa  i marginalnih,  regionalnih  i 
etničkih  slikarskih  pojava  u SAD  i (4)  zalaganje  za 
individualnost,  subjektivnost,  slučajnost  i prikazivanje 
autobiografskih  elemenata  (od  seksualnih  fantazija  do 
introspektivnih  likovnih  prikaza  psiholoških  trauma). 
Predstavnici  su,  između  ostalih:  Jonathan  Borofsky, 
Sušan  Rothenberg,  Nicolas  Africano,  Jennifer  Bartlett, 
Joe  Zuckcr,  Rafael  Ferar,  Nancy  Graves,  Julian  Schna- 
bel,  Charles  Gerabedian,  Leon  Golub  i Eric  Fischl. 
LITERATURA:  Cri  1 , Foxh  l , Newi  1 , Tuck  l 

Nihilizam.  Nihilizam  je  negacija  ili  doktrina  o negaciji 
individualnog,  društvenog  ili  metafizičkog  smisla 
života,  subjekta,  društva,  kulture  ili  umjetnosti. 
Tradicionalni  nihilizam  Zapada  je  ontološki  usmjeren 
jer  negira  sam  odnos  prozirne  nužnosti  između  svijeta, 
subjekta  i prikazivanja.  U pitanju  su  metafizička 
pitanja  o biću  i nebiću,  dobru  i zlu,  odgovornosti  i 
užitku. 

Modemi  nihilizam  je  autoreferencijalanjer  negira  sam 
odnos  prikaza  i subjekta  u njegovoj  potencijalnoj 
lingvističkoj  moći  napredovanja,  identifikacije  i 
osvajanja  aktualnosti.  Modemi  nihilizam  se  zasniva 
na  revaloriziraju  dosadašnje  vrijednosti.  U radikalnoj 
formi  modemi  se  nihilizam  definira  kao  “rastvaranje 
svega  u puko  Ništa”  (Heidegger).  Modemi  nihilizam 
se  povezuje  s filozofijom  egzistencijalizma  (Hei- 
degger, Camus).  U egzistencijalističkom  smislu 
nihilizam  je  povezan  s apsurdom,  doživljajem  aps- 
urdnosti života  i promišljanjem  odsutnosti  smisla. 
Nihilističku  estetiku  apstraktnog  slikarstva  koncipirao 

je  američki  slikar  Ad  Reinhardt  u tekstu  Art  in  Ari  is 
Art-As-Art,  1 966.,  namjeravajući  dovesti  slikarstvo  do 
njegovog  pojavnog,  teorijskog  i metafizičkog  kraja. 
On  je  slikao  crne  ili  gotovo  cme  monokromne  slike  s 
diskretnim  patternima . Njegove  su  slike  bile  inten- 
cionalno  interpretirane  kao  posljednje  slike  koje  se 
mogu  slikati  u okvirima  zapadnog  slikarstva. 
Postmodemi  nihilizam  je  simulacijski  i transgresivan 
jer  pokazuje  da  jc  svaki  odnos  imaginarnog  i sim- 
boličkog arbitraran,  mnogostruk,  heterogen  i nekon- 
zistentan.  Postmodemi  nihlizam  se  temelji  na  arbit- 
ramosti  elemenata  znaka  (označitelja  i označenog  u 
znaku)  koja  se  medijski  transcendira  (prenosi  i pri- 
mjenjuje) na  odnose  svake  pojedinačne  neodređenosti, 
zamagljenosti,  zakrivljenosti,  pomaknutosti,  razlike, 
razlučivosti  (< differAnce ),  odsutnosti,  tragovitosti,  itd. 
Postmodemi  nihilizam  je  fatalan  (jer  nema  izuzetka), 
opscen  (jer  se  predočava  i multiplicira  kroz  medijske 
slike  popularne  kulture)  i pornografski  (jer  se  tiče 
svakog  pojedinačnog  detalja  i njegovog  ekranskog 
povećanja).  Postmodemi  nihilizam  se  povezuje  s 
filozofijom  cinizma  punka  (Žižek),  estetizacijom 
besmisla  i manjka  u kulturama  postsocijalizma  (Groys, 
Epstein)  i sociologijom  društveno-medijskih  simu- 
lacija  kasnog  kapitalizma  (Baudrillard).  Baudrillard 
precizno  opisuje  atmosferu  postmodemog  nihilizma: 
“Mi  više  nismo  u drami  alijenacije,  mi  smo  u ekstazi 
komunikacije”,  . .ništa  se  nije  dogodilo,  a ipak  smo 
prezasićeni  time”  ili  “U  središtu  svijeta  ne  nalazi  se 
više  želja  subjekta,  nego  sudbina  objekta”. 

LITERATURA:  BaudlO,  Baudl3,  Baudl4,  Baudl5,  CacI,  Dakl, 
Groy  1 , Heid2,  Camusl , Levindl , Šuv70,  Žiž6,  Žiž7 

Niz.  Vidi:  Progresija,  Serijalna  umjetnost 

Noart.  Noart  je  dekonstruktivna  i ikonoboračka  gesta 
kojom  se  slikarstvo  reducira  na  tautološki  zapis  riječi 
noart  ili  slikovno  ispisivanje  znakova  različitih  pisama 
(gotica,  glagoljica,  ćirilica).  Pojam  noart  je  uveo 
Dimitrije  Bašičević  Mangelos  oko  1 979.  godine  da 
bi  označio  slike  koje  se  sastoje  od  riječi  i slova.  Na 
izložbi  Energija  (1979.)  izložio  je  riječ  energija  i 
geometrizirana  slova  napisana  u različitim  pismima. 
Mangelos  je  noart  definirao  sljedećim  riječima: 
“najfilozofskije  i najteoretskije  objašnjenje  noarta  glasi 
noart”.  Time  je  u duhu  antiumjetnosti  zamisao  slike 
tautološki  izjednačio  sa  zamislima  pisma.  Pojam 
noarta  jc  blizak  pojmu  fabula  rasa  i nostories  koje  je 
realizirao  50-ih  godina.  Tabula  rasa  su  slike  na  kartonu 
ili  drvu  koje  prikazuju  neispisane  školske  drvene 
pločice  za  pisanje.  Nostories  su  književne  tvorevine 
ispisivane  rukom  ili  slikane  na  pločama,  platnu  i u 
bilježnicama.  Noart , tabula  rasa  i nostories  su  različite 


strategije  dekonstruiranja  autonomnih  medija  knji- 
ževnosti i slikarstva  zbog  traženja  egzistencijalne  i 
intelektualne  osnove  slikanja  i pripovijedanja  koju 
Mangelos  pronalazi  u elementarnim  označiteljskim  i 
tautološkim  mehanizmima  pisma  koje  postaje  objekt 
njegovog  prikazivanja  (slike  su  mimezis  pisma). 
LITERATURA:  Den97,  Mangl , Stili2,  Stip2.  Stip8,  Šuv3 1 , Šuv5 1 

Nonsite.  Nonsite  (nelokacija)  označava  earth  work 
radove  Roberta  Smithsona  s premještanjem  zemlje, 
minerala  i ruda  iz  njihovog  prirodnog  prostora  u 
artikulirani  izložbeni  prostor  galerije.  Nonsite  su  ra- 
dovi koji  se  zasnivaju  na  dijalektičkom  odnosu  bi- 
narnog para  suprotnosti:  lokacija-nelokacija  (Site- 
Nonsite).  U umjetničkom  radu  Nelokacija  Mono- 
jezera  ( 1 968.)  Smithson  izlaže  kontejner  koji  izgleda 
kao  pravokutni  okvir  u koji  smješta  kamenje  pa  tako 
nastaje  trostruka  dijalektička  igra  lokacije-nelokacije: 
(1)  kamen  je  prenesen  iz  jezera  i time  dislociran,  (2) 
kamenje  smješten  u kvadratni  kontejner  (okvir)  i time 
je  bezobličnosti  prirode  dat  geometrijski  prostor 
(lokacija)  i (3)  kako  je  kontejner  u obliku  okvira, 
njegovo  središte  je  prazno  dok  je  kamenje  poredano 
po  periferiji  čime  se  stvara  novi  model  lokacije  (kamen 
na  periferiji)  i nelokacije  (praznina  u sredini  kon- 
tejnera-okvira).  Kontejnerima  se  stvaraju  materijalni 
i trodimenzionalni  zemljovidi  koji  u rasponu  od 
doslovnog  doživljaja  do  alegorijskih  prikaza  omo- 
gućavaju doživljaj  kozmičkog  prostora  i prirodnih 
snaga  u umjetnosti.  Posebnu  seriju  radova  pod 
nazivom  nonsite  čine  radovi  s ogledalima  iz  1969.  u 
kojima  je  zamisao  izmještanja  i premještanja  ostvario 
upotrebom  ogledala  i njegovog  odraza.  Smithson  se 
služi  tekstom,  zemljovidima  i metaforama  preuzetim 
iz  geologije  da  bi  označio  i alegorizirao  temeljnu 
suprotnost  prirodnog  reda-nereda  i ljudskog  poretka 
uokvirivanja  prirode  (lociranja  prirode).  Da  bi  opisao 
i konceptualizirao  dijalektiku  lokacija-nelokacija 
Smithson  je  ukazao  na  pojmovne  parove  suprotnosti: 
“ 1 . Otvorene  granice  - Zatvorene  granice  2.  Niz  točaka 

- Složeni  materijal  3.  Vanjske  koordinate  - Unutrašnje 
koordinate  4.  Oduzimanje  - Dodavanje  5.  Neodređena 
izvjesnost  - Određena  neizvjesnost  6.  Razastrte 
informacije  - Koncentrirane  informacije  7.  Refleksija 

- Ogledalo  8.  Periferija  - Središte  9.  Mjesto  (fizičko) 

- Ne-mjesto  (apstraktno)  10.  Množina  - Jednina”. 
LITERATURA:  Beardl.HobI,  HoltI,  Smithl 

Nova  britanska  drama.  Nova  britanska  drama  je 
naziv  za  obnovu  šokantnog,  provokativnog,  surovog 
i ciničkog  dramskog  pisanja  za  teatar  i izvođenja 
dramskih  tekstova  u teatru  90-ih  godina  XX.  stoljeća. 
Predstavnici  nove  britanske  drame  su  Philip  Ridley, 

Phyllis  Nagy,  Tracey  Lett,  Harry  Gibson,  Anthony 
Neilson,  Šarah  Kane*  Mark  Ravcnhill,  Boys  Together, 
Nick  Grosso,  Patrick  Marber,  Che  Walker,  Richard 
Zajdlic. 

Nova  britanska  drama  90-ih  pripada  modernističkoj 
tradiciji  britanskog  teatra  gnjeva,  surovosti  i otuđenja 
(John  Osbom,  Edward  Bond).  Nastaje  u epohi  tače- 
rizma  i post-tačerizma*  a to  znači  dominacije  neo- 
liberalnog  kasnog  kapitalističkog  društva,  koji  neki 
autori  nazivaju  društvom  poslije-postmodeme.  To 
društvo,  posebno  u Velikoj  Britaniji,  karakterizira 
ubrzano  klasno  raslojavanje,  skrivanje  svakodnevnih 
političkih  antagonizama,  proklamiranje  kulturalnog 
rada  umjesto  političke  borbe,  posthladnoratovsko 
otuđenje  i gubljenje  velikog  projekta,  sveprisutnost 
droge,  apokaliptički  strah  od  AIDS-a,  istovremeni 
seksualni  promiskuitetni  pluralizam  i histerična  homo- 
fobičnost,  itd.  Blizina  europskih  ratova,  ratovi  na 
teritoriju  nekadašnje  Jugoslavije,  stvaraju  meta-apo- 
kaliptičku  atmosferu  diskursa  nove  britanske  drame. 
Autori  nove  drame  kao  i interpretatori  govore  o novoj 
britanskoj  drami  kao  o teatru  koji  udara  pravo  u lice 
(In-Yer-Face  Theatre).  Zapaža  se  ambicija  prekida  s 
postmodemističkim  idealizmom  i simulacionizmom, 
prelaska  na  razinu  egzistencijalnosti.  Pisci  i redatelji 
nove  britanske  drame  su  nastojali  ukazati  na  egzisten- 
cijalne efekte  realnog  materijalno  determiniranog 
iskustva  koje  prodire  kroz  tekst.  Medijski  jezik  tele- 
vizije i njenog  fundiranja  realnog  se  odslikava,  meta- 
stazira  i razara  u njihovim  tekstovima.  Diskurs  nove 
britanske  drame  90-ih  je  mimezis  medijske  kulture. 
Nova  britanska  drama  je  bila  odgovor  autora  dramskog 
teatra  upućen  autorima-izvođačima  postdramatskog 
(tjelesnog,  ambijentalnog,  neverbalnog)  teatra,  da 
verbalni  književni  diskurs  ima  potencijalnu  otvorenost 
za  nova  preispitivanja  kako  ljudske  egzistencije,  tako 
i društvenih  borbi.  Karakteristični  primjeri  brutalnog 
autodestruktivnog  diskursa  novog  teatra  su  djela  Šarah 
Kane  Blasted  (1995.),  Phaedras  Love  (1996.), 
Cleansed  (1998.),  Crave  (1998.)  ili  4.48  Psychosis 
(2000.),  odnosno,  apokaliptičke  drame  Marka  Ra- 
venhilla  Shopping  and  Fucking  (1997.)  ili  Faust 
( Faust  is  Dead)  (1997.). 

LITERATURA:  Ćirl,  Đorl,  Kanel,  Nova  I,  Nove  I,  Raspri.  Sicrl, 
Šuv  1 22,  Šuvl27,  Vujano5 

Nova  britanska  skulptura.  Nova  britanska  skulptura 
je  naziv  za  djelovanje  kipara  Tonyja  Cragga,  Richarda 
Deacona,  Roberta  Gobera,  Anthonyja  Gormleyja, 
Anisha  Kapoora,  Shirazeh  Houshiary,  Julian  Opic, 
Rachel  Whiteread,  Alison  Wilding  i Billa  Woodrowa 
poslije  1980.  godine. 

Ako  se  postmodemizam  definira  kao  dekonstrukcija 


modernističke  tradicije  karakteristične  za  lokalne, 
regionalne  i nacionalne  kulture,  nova  se  britanska 
skulptura  80-ih  i 90-ih  može  definirati  kao  dekon- 
strukcija britanske  modernističke  skulpture  60-ih  (rad 
britanske  nove  generacije).  Dekonstrukcijom  se  u 
skulpturi  naziva  postupak  plastično-konstruktivne  ras- 
prave, razlaganja  i deformiranja  tradicije,  normativnih 
modela  izražavanja  ili  utvrđenih  pravila  poetike 
kiparskog  rada.  Povijesni  primjeri  kiparskog  izraza 
se  dekonstrukcijom  ne  odbacuju  nego  se  koriste  kao 
znakovi  preispitivanja  i rasprave  povijesnog  i područja 
smisla  skulpture.  Dekonstrukcija  modernističkog  rada 
nove  generacije  izvedena  je:  (1)  transformacijom 
trodimenzionalnog  objekta  u prostomu  instalaciju;  (2) 
odbacivanjem  konstruktivnog  principa  i zasnivanjem 
kolažno-montažnog  postupka;  (3)  uvođenjem  se- 
mantičkih elemenata  u kiparsku  instalaciju,  čime  ona 
dobiva  pripovjedna  ili  anegdotska  značenja;  (4)  uvo- 
đenjem pikturalnih  elemenata  u strukturalne  kiparske 
odnose.  Dekonstruktivne  kiparske  postupke  karakte- 
riziraju eklekticizam  (slobodno  povezivanje  neko- 
herentnih  konteksta  kiparskih  izražavanja,  oblikovanja 
i konstruiranja)  i retorika  (isticanje  elemenata  i 
fragmenata  kao  dekorativnih  i simboličnih  elemenata 
koji  se  izdvajaju  iz  cjeline,  negiraju  je  ili  potvrđuju). 
Skulptura  je  kiparski  mimezis  mimezisa  slikarstva, 
industrijskog  dizajna,  arheoloških  objekata,  kazališne 
scenografije.  Karakteristično  je  da  se  u raznorodnim 
izvorima  pronalaze  i ističu  skulpturalna  svojstva. 
Pothvat  novih  britanskih  kipara  može  se  tumačiti  kao 
revitalizacija  skulpture  i skulpturalnog  u postmodemoj 
epohi.  Dok  je  modernistička  skulptura  težila  negiranju 
skulpturalnog  kao  izdvojenog  autonomnog  svojstva 
(ready-made,  asamblaž,  objekt,  ambijent,  instalacija) 
ili  stvaranju  autonomnog  skulpturalnog  područja 
izražavanja  (od  Rodina  do  Davida  Smitha  i Anthonyja 
Caroa),  nova  britanska  skulptura  izdvaja  svojstvo 
skulpturalnog  iz  različitih  povijesnih  i suvremenih 
oblikovnih  praksi  i retorički  ga  pretjerano  naglašava. 
Tijekom  druge  polovine  80-ih  skulptura  postaje  medij 
koji  određuje  status  i osobitost  različitih  oblika  pos- 
tojanja suvremene  umjetnosti.  Skulptura  se  prepoznaje 
kao:  (1)  tradicionalni  skulptorski  (figurativni)  ili 
kiparski  (modelirani)  predmet;  (2)  modernistički  ili 
postmodemistički  dizajn;  (3)  makroprostomi  projekt; 
(4)  ritualni  predmet;  (5)  instalacija  i ambijent;  (6) 
kolažno-montažni  sklop  predmetnih  fragmenata 
različitih  civilizacija;  (7)  tehnološki  ili  ručno  izrađeni 
predmet;  (8)  scenografija. 

Skulptura  Billa  Woodrowa  Posljednje  voće  {Drvo 
lijenosti)  (1988.)  je  kolažno-montažna  instalacija 
različitih  i plastički  nekonzistentnih  dijelova  (televizor, 
vrata,  apstraktna  konstrukcija).  Naslov  rada  definira 

strukturu  instalacije  kao  narativnu  scenografiju  u kojoj 
se  plastički  elementi  pokazuju  kao  znakovi  vizualnog 
šifriranog  teksta.  Upotrebom  boje  plastičke  kvalitete 
dekonstruirane  su  do  slikovnih  odnosa.  Naglasak  na 
dekonstrukciji  autonomno  kiparskih  aspekata  uvo- 
đenjem elemenata  slikarstva  ili  slikovnog  prikazivanja 
paradigmatski  je  u skulpturi  Richarda  Deacona  Lokot 
(1990.);  autor  je  površinu  skulpture  realizirao  geo- 
metrijskim palternom  u intarziji.  Tony  Cragg  je  zidne 
i podne  strukture  rješavao  kao  grupe  otpadaka, 
plastičnih  predmeta  ili  dječjih  igračaka,  koji  su  se 
svojom  bojom  ili  naknadnim  bojenjem  smještali  iz- 
među slikarstva  i skulpture.  Instalacija  Anisha  Ka- 
poora,  izvedena  na  Bijenalu  u Veneciji  1990.,  para- 
doksalno suočava  postmodemističku  instalaciju  (po- 
suda skrivenog  smisla)  i arhetipsku  budističku  arhi- 
tektoniku.  Jezici  skulpture  Istoka  i Zapada  se  ale- 
gorijski sučeljavaju  u Kapoorovu  radu,  gdje  je  skulp- 
tura uzorak  novog  doživljaja  transcendentnog. 
Generacija  kipara  “nove  britanske  skulpture”  javlja 
se  na  umjetničkoj  sceni  istovremeno  talijanskim 
umjetnicima  transavangarde  i njemačkim  neoeks- 
presionistima,  od  kojih  se  razlikuju  po  nezainte- 
resiranosti za  ekspresionistički  rad  i eklektičkom 
citiranju  povijesti  umjetnosti.  Ukazivanjem  na 
anglosaksonsku  modernističku  tradiciju  skulpture  i 
njezinom  dekonstrukcijom  oni  su  izgradili  prepo- 
znatljiv jezik,  iako  nisu  stvorili  grupu  ili  pokret  u 
strogom  smislu.  Tijekom  druge  polovine  80-ih  njihova 
iješenja  i principi  rada  integriraju  se  u međunarodni 
jezik  postmodemizma.  Sa  zamislima  i rješenjima 
britanskih  umjetnika  identificira  se  nova  španjolska 
skulptura  (Susana  Solano,  Juan  Munoz),  nova 
slovenska  skulptura  (Maijetica  PotrČ,  Dušan  Zidar, 
Rene  Rusjan,  Mirko  Bratuša),  nova  hrvatska  skulptura 
(Branko  Lepen,  Milivoj  Bijelić,  Slavomir  Drinković, 
Goran  Petercol,  Damir  Sokić,  grupa  EgoEast),  nova 
srpska  skulptura  (Srđan  Apostolović,  Dobrivoje  Krgo- 
vić,  Dušan  Petrović,  Dragan  Jelenković,  Zdravko  Jok- 
simović),  nova  češka  skulptura  (Magdalena  Jetclova), 
nova  američka  skulptura  (Kiki  Smith,  Haim  Steinbach, 
Jcff  Koons),  itd..  To  jc  jedan  od  paradoksa  postmoder- 
nizma:  on  započinje  kao  lokalna,  regionalna  ili  nacio- 
nalna dckonstrukcija  dominantnog  modernističkog 
stila,  a ako  se  održi,  postaje  transnacionalni  stil. 

LITERATURA:  Badol,  Bcl,  Brejl,  Caul,  Clarl,  Cragl,  Deal, 
Den83,  Egol , Ego2,  Gorm  1 , Harrl  8,  Kali  1 , Kapol , Košč9,  Kranj  l , 
Mlal , Potrl , Prođi , Šuv75,  Tom  1 5,  Ug2,  Whitcrl , Wi!d  1 , Woodrl 

Nova  britanska  umjetnost  90-ih.  Novom  britanskom 
umjetnošću  90-ih  se  označava  provokativna,  šokantna 
i cinička  umjetnost  s eklektično  predočenim  interna- 
cionalnim oblikovnim  pristupima  i specifično  lokal- 


nim britanskim  kulturalnim  referencama.  Nova  bri- 
tanska umjetnost  90-ih  je  povezana  sa  studentima 
Goldsmiths  Collegea  iz  Londona  i inicijalno  su  ju 
podržavali  trgovci  umjetnošću  Karstcn  Schubert,  Jay 
Joplin  i Saatchi  Gallery.  Umjetnici  nove  britanske 
umjetnosti  su:  Damien  Hirst,  Dinos  i Jake  Chapman, 
Tracey  Emin,  Anya  Gallaccio,  Šarah  Lucas,  Jenny 
Saville,  Mat  Collishaw,  Abigail  Lane. 

Novu  britansku  umjetnost  karakterizira  radikalni  ek- 
lekticizam zasnovan  na  reciklaži  različitih  postupaka 
dade,  neodade,  fluksusa,  pop  arta,  siromašne  um- 
jetnosti, konceptualne  umjetnosti.  Karakteristične 
realizacije  su  sugestivni  ambijenti,  instalacije,  objekti 
i ready-madei.  Pritom,  novi  britanski  umjetnici  bave 
se  drastičnim  temama  i kulturalnim  atmosferama: 
nasilna  smrt,  bolest,  opasnost,  traumatična  seksu- 
alnost, otuđenje,  bolest,  individualna  i kolektivna 
perverzija,  arbitramost,  društveno  i individualno  na- 
silje, totalitarizam,  užasi  svakodnevnice,  potisnuti 
fantazmi,  šok  po  svaku  cijenu,  opsceni  humor.  To  je 
umjetnost  od  koje  se  očekuje  udarac  ravno  u lice  (/«- 
Yer-Face  Ari).  Teme  i atmosfere  nasilja,  bola  ili  šoka 
se  realiziraju  referencama  prema  britanskom  klasnom 
društvu  u epohi  tačerizma  i post-tačerizma.  Prema 
kritičaru  Johnu  Robertsu  umjetnici  nove  britanske 
umjetnosti  referiraju  na  politički  i egzistencijalni 
horizont  lokalne  radničke  klase.  Umjetnici  90-ih 
odbacuju  opskumost  i intelektualizam  kritičkog,  ali 
konformističkog  postmodemizma.  Pokazuju  intelek- 
tualno naličje  građanske  pozitivnosti  i političke  ko- 
rektnosti  neokonceptualne  umjetnosti  i umjetnosti  u 
doba  kulture,  zalažući  se  za  negaciju  privida  društvene 
beskonfliktnosti  i retorički  prenaglašenu  ciničku  ne- 
korektnost. Suvremeni  umjetnici  se  odriču  post- 
modemističkog  krivotvorenog  spajanja  visoke  i po- 
pularne umjetnosti.  S druge  strane,  postoje  reference 
prema  kvazi-viktorijanskim  i kvazi-/m  de  sieele 
opsesivnim  temama  groze  od  smrti,  užasa  ili  mor- 
bidnosti,  i traumatične  potisnute  seksualnosti. 
Damien  Hirst  djelom  Away  frorn  the  Flock  (1994.) 
provocira  prerafaelitsku  tematizaciju  janjeta/ovce  (na 
primjer,  na  slici  Henryja  Holmana  Hunta  TheHireling 
Shepherd , 1 85 1 .),  tako  što  izlaže  mrtvo  tijelo  ovce  u 
staklenoj  posudi  u formaldehidu.  Hirst  istovremeno 
izlaže  djelo  koje  djeluje  na  promatrača  samom  svojom 
materijalnom  ekspresivnošću  (djelovanje  mrtvog 
tijela),  zatim,  provocira  jedan  identifikacijski  kul- 
turalni kod  iz  britanske  umjetnosti  XIX.  stoljeća  koji 
ulazi  u građanski  identitet,  i,  na  kraju,  suočava  nas  s 
nemogućim  poretkom  mrtvog  tijela,  predstavljanja/ 
simbolizacijc  smrti.  Šarah  Lucas  u djelu  Au  Naturel 
(1994.)  koristi  idiome  identifikacije  radničke  klase  iz 
Istočnog  Londona.  Riječ  je  o instalaciji  koju  čine  stan 

prljavi  i oštećeni  jastuk  za  dvoje  s predmetima  koji 
simboliziraju  seksualne  identitete.  Ona  koristi  zazomc 
(abject)  objekte  koji  stvaraju  atmosferu  neugode, 
otuđenosti,  seksualne  frustracije,  prljavštine,  itd.  Mat 
Collishaw  u instalaciji  Black  Nazissus  (1997.) 
rekonstruira  nacistički  mitski  ambijent  s figurom  crnog 
dječaka  s nacističkim  oznakama.  Braća  Dinos  i Jake 
Chapman  realiziraju  djela  od  figuralnih  objekata  preko 
instalacija  do  vidcofilmova  služeći  se  različitim  ko- 
dovima svakodnevnice  koje  prenose  u svijet  um- 
jetnosti da  bi  evocirali  strah,  zbunjenost,  zavodljivost, 
potisnutu  želju,  crotizam  i šok.  Na  primjer,  jedna  od 
njihovih  karakterističnih  realizacija  je  figura  Fuck 
Face  (1994.)  koja  prikazuje  lutku  dječaka  s nosom- 
penisom.  Slične  su  i instalacije  Zero  Principle  ili 
Halluciation  Box  ( 1 986.)  u kojima  se  drvenim  lutkama 
dočarava  nasilje,  incest,  fetišizam.  Ovi  efekti  ne  trebaju 
voditi  katarzi  ili  društvenoj  kritici  ili  emancipaciji  nego 
suočavanju  s neposrednim  i posrednim  iskustvom 
potisnutog,  skrivenog,  zabranjenog  u svakodnevnici 
suvremenog  društva.  Umjetničke  produkcije  braće 
Chapman,  Collishawa,  Šarah  Lucas  ili  Hirsta  nastaju 
kao  kritički  odzivi  i reakcije  na  privid  beskonfliktnosti 
neoliberalnc  Britanije  kasnih  80-ih  i 90-ih  godina.  Ova 
umjetnost  je  neutopijska  i neemancipatorska  politička 
provokacija  svakodnevnice  zapadnih  društava. 

LITERATURA:  Dimitb  1 , Gay  l , Groš  1 , Hop5,  Kent  1 , Giun  1 , Ray  1 , Srp4 

Nova  apstrakcija.  Vidi:  Postslikarska  apstrakcija 

Nova  figuracija.  Nova  figuracija  je  zbirni  naziv  za 
figurativne  slikarske  i kiparske  pokrete  nastale  od  kraja 
50-ih  godina.  Nova  figuracija  zasniva  se  na  kritici 
apstraktne  umjetnosti  (avangarde  između  dva  rata, 
apstraktnog  ekspresionizma  i enformela  40-ih  i 50-ih 
godina)  kao  dovršenog  i istrošenog  koncepta  koji  je 
otuđen  od  ljudskog  svijeta  i prikazivanja  predmeta  i 
čovjeka  u svijetu.  Prikazivanje  čovjeka  i predmeta  u 
slikarstvu  i skulpturi  Nove  figuracije  ne  zasniva  na 
humanističkom  modelu  cjelovitog  prostora  slike  re- 
ference kojih  su  u realnom  svijetu,  nego  na  aps- 
traktnom anegdotalnom  i narativnom  slikarskom 
govoru,  koji  svijet  potrošačkog  društva  i masovne 
kulture  prikazuje  kroz  tipični  prikaz  filma,  fotografije, 
stripa  ili  reprodukcija  iz  povijesti  umjetnosti  na 
humorističan  i brutalan  način.  Nova  figuracija  je 
figurativna  umjetnost  posthumanističke  epohe. 
Marginalni  i provincijalni  figurativni  pokreti  i in- 
dividualni učinci  u Europi  i SAD,  koji  imaju  ishodišta 
u predratnom  nadrealizmu,  figurativnim  ekscesima 
apstraktnog  ekspresionizma  dc  Kooninga,  post- 
enformelu  Dubuffetovog  art  brut  slikarstva,  figu- 
rativnom ekspresionizmu  grupe  COBRA  i indi- 


vidualnom ekspresionizmu  Francisa  Bacona,  nastaju 
krajem  50-ih  kao  kritika  i odbacivanje  modeme  um- 
jetnosti i kulture.  Zalažu  se  za  osobni  izraz,  fantastičke 
prizore,  odustajanje  od  konzistentnog  stila  i za 
povratak  predmodemističkim  slikarskim  idealima.  Za 
američku  scenu  karakteristično  je  oslanjanje  na 
socijalni  realizam  30-ih  i 40-ih  godina,  na  folklorne 
stilove  (indijansko  i meksičko  slikarstvo)  i apstraktni 
ekspresionizam.  Karakterističan  je  slikarski  rad  Philipa 
Gustona  i Larryja  Riversa  i kiparski  rad  Louise  Bour- 
geois.  Europsku  scenu  karakterizira  razvoj  fan- 
tastičkog  postnadrealističkog  slikarstva,  na  primjer, 
djelovanje  Bečke  škole  s Emstom  Fuchsom  i beo- 
gradske grupe  Mediala  koja  se  zalagala  za  metafizičko 
integralno  slikarstvo  po  uzoru  na  renesansnu  um- 
jetnost. Iz  Mediale  se  tijekom  60-ih  godina  razvila 
beogradska  nova  figuracija. 

Američka  i engleska  nova  figuracija  razvijala  se  u tri 
smjera:  (1)  kao  slikarska  figuracija  introspektivnog 
govora  o modemom  građanskom  društvu  s ekspre- 
sivnim karakteristikama  (David  Hockney,  PeterBlake, 
Roland  B.  Kitaj),  (2)  kao  ikonički  pop  art  zasnovan 
na  ikoničkim  znakovima  masovne  i potrošačke 
kulture,  najčešće  realiziran  kao  mimezis  ili  ready-made 
postojećih  vizualnih  prikaza  filma,  fotografije, 
reklama,  stripa  ili  ambalaže  (Robert  Rauschenberg, 
Andy  Warhol,  Roy  Lichtenstein,  Jasper  Johns),  (3) 
kao  neodadistička  struja  pop  arta  koja  se  ostvaruje 
kroz  asamblaže  i ambijente  u koje  su  ugrađeni  kiparski, 
slikarski  ili  fotografski  figurativni  prikazi  (Edward 
Kicnholz,  Robert  Rauschenberg,  Claes  Oldenbutg, 
Robert  Nelson,  George  Segal,  Tom  Wesselmann). 
Američku  novu  figuraciju  karakterizira  medijska 
inovacija  koja  slikarski  i kiparski  rad  transformira  u 
rad  sa  suvremenim  reproduktivnim  medijima  i vodi 
zamislima  i rješenjima  ambijentalne  umjetnosti. 
Europska  nova  figuracija  razvija  se  kao  oblik  po- 
litičkog i angažiranog  govora  o suvremenom  svijetu. 
Karakteriziraju  je  subjektivne  priče  i kritički  politički 
stavovi.  U formalno  likovnom  smislu  ona  se  sup- 
rotstavlja apstraktnoj  umjetnosti  i tendencijama  post- 
enformela  koje  prekoračuju  granice  likovnih  medija. 
Karakteristični  predstavnici  su  francuski  pripadnici 
narativne  figuracije  Telemaque  i Rancillac  te  Valerio 
Adami,  Aldo  Mondino,  Enrico  Baj,  Mimmo  Rotella, 
Michelangelo  Pistoletto,  Gerhard  Richter. 

LITERATURA:  Anđcr2,  Baljl,  Beo3,  Beo4,  Buc7,  Den),  Den5, 
Dep  1 , Gaig4.  Gass  I , Harr33,  Hunt  1 , Lipp  1 , Luc2,  Luc7,  Luc8,  Med  1 , 
Mcdv2,  Mcdv4,  Medv8,  Mcdv  1 3,  Mer4,  Novipr I , Rich2,  Rubinst  I , 
Subo  1 , Subo2,  Šej  1 , Tom  I 

Nova  generacija.  Nova  generacija  je  naziv  za  pojave 
u engleskoj  visokomodemističkoj  skulpturi  početkom 


418 


60-ih  godina.  Neformalna  grupa  kipara  Nova  ge- 
neracija vezuje  se  za  St.  Martins  School  of  Art  u 
Londonu.  Predstavnici  su  Anthony  Caro,  Philip  King, 
VVilliam  Tucker,  David  Anncslcy,  Tim  Scott,  Michael 
Bolus,  Roland  Brener,  Roelof  Louw.  Kiparski  rad  nove 
generacije  ima  tri  ishodišta:  (1)  razvoj  ideje  o 
kubističkoj  skulpturi  kao  otvorenoj  i kolažnoj  ki- 
parskoj formi,  karakterističan  je  interes  za  konstrukcije 
Picassa,  Gonzalesa  i ranog  Giacomettija,  (2)  kritičko 
i autokritičko  preispitivanje  engleske  modernističke 
skulpture  koja  se  razvijala  od  kasnih  30-ih,  tj.  evolucija 
formalnih  kiparskih  inovacija  Henryja  Moorea  od 
plastičke  vitalne  forme  do  prostome  konstrukcije  i (3) 
prihvaćanje  i stvaralačka  primjena  teorije  visokog 
modernizma  Clcmcnta  Greenberga,  odnosno,  interes 
za  kiparske  eksperimente  Davida  Smitha.  Novo/' 
generaciji  svojstveno  je  formalno  estetsko  razumije- 
vanje skulpture  kao  kiparskog  predmeta  različitog  od 
svih  drugih  predmeta  i naglašavanje  važnosti  vizualnih 
karakteristika  recepcije  skulpture  za  doživljaj  i ra- 
zumijevanje djela.  Utjecaj  američke  umjetnosti  vidljiv 
je  u interesu  za  direktni  čin  kipara  u prostoru  koji 
proizlazi  iz  apstraktnog  ekspresionizma  i traženju 
autonomnih  apstraktnih  kiparskih  konstruktivnih 
formi  bliskih  tada  aktualnoj  postslikarskoj  apstrakciji. 
Američki  utjecaj  je  doveo  do  radikalne  modernizacije 
i urbanog  karaktera  kiparskih  radova  nove  generacije. 
S formalnog  stanovišta  skulpturu  nove  generacije  od- 
ređuje: ( 1 ) izlazak  u prostor  i odbacivanje  postamenta, 
čime  skulptura  postaje  prostorna  instalacija,  (2) 
skulptura  je  konstrukcija  geometrijskih  dijelova  koji 
su  napravljeni  kao  industrijski  elementi  (L,  T ili  I 
profili,  cijevi,  metalne  ploče,  dijelovi  od  plastike, 
industrijske  boje  za  metal)  i (3)  kolažna  konstrukcija 
izvodi  se  kao  primarna  aikonička  struktura,  kao  crtež 
u prostoru,  kao  asocijativna  struktura  ili  instalacija. 
Tipični  primjer  skulpture  nove  generacije  je  rad 
Anthonyja  Caroa  Jedno  rano  jutro  iz  1962.  To  je 
kolažna  konstrukcija  izvedena  od  aluminijskih  i 
čeličnih  obojenih  elemenata  raspoređenih  u prostoru. 
Oni  su  međusobno  povezani  tako  da  čine  jedinstveno 
tijelo  skulpture,  iako  izgledaju  kao  nepovezani  pro- 
storni raspored.  Skulptura  Philipa  Kinga  Kan  (1 963.) 
je  asocijativna  postkubistička  apstraktna  konstrukcija 
koja  asocira  na  ratničke  kacige.  U skulpturi  se  sinkrono 
suočava  formalna  konstrukcija  predmeta  i asocijativni 
simbolički  karakter  elemenata.  Louw  je  realizirao 
prostorni  geometrijski  crtež  od  cijevi  za  građevinske 
skele  {Bez  naziva,  1 968.),  a Brener  trodijelnu  skulpturu 
Bez  naziva  (1968.)  od  elastičnih  letvi  koje  u lukove 
zatežu  konopci.  Tuckerov  rad  je  evoluirao  od  geo- 
metrijskih postkubističkih  objekata  {Serija  A no.  J iz 
1 96879.  izveden  presjecima  valjkastih  tijela)  do 


linijskih  prostornih  crteža  izvedenih  od  žice,  cijevi  ili 
profila.  Cijevi  su  savijene  u cik-cak  linije,  u glatke 
krivulje  ili  su  profili  vareni  u konstrukcije.  Za  većinu 
autora  nove  generacije  karakterističan  je  psihološki 
(ekspresivni)  pristup  kiparskom  izrazu  koji  proizlazi 
iz  apstraktnog  ekspresionizma.  Prema  Tuckeru, 
skulptura  je  iskaz  o fizičkom  svijetu  i o konačnom 
(cjelovitom)  poretku,  ona  je  uzrokovana  ljudskim 
postojanjem  u svijetu.  Prema  Scottu  skulptura  je  stanje 
bića,  stanje  osjećanja,  stanje  iskustva,  stanje  fizičke 
svijesti  i opažanja,  stanje  suprotstavljanja  fizičkim 
fenomenima,  drugim  riječima,  koncept  skulpture  se 
identificira  s psihološkim  stanjima.  Rad  kipara  nove 
generacije  je  posredovanjem  predavačkog  djelovanja 
na  školi  St.  Martin  utjecao  na  britansku  skulpturu  70- 
ih  i 80-ih  godina.  Generacija  studenata  koji  su  pohađali 
St.  Martin  krajem  60-ih  (Richard  Long,  Gilbert  & 
George,  Bruce  McLean,  Barry  Flanagan)  kritički  se 
odredila  prema  pojmu  i konceptu  modernističke 
skulpture,  odbacujući  koncepcije  skulpture  nove 
generacije  i prelazeći  u land  art,  performans  i si- 
romašnu umjetnost.  Rad  autora  koji  su  nastupili  80- 
ih  godina  pod  nazivom  britanska  nova  skulptura  i 
čiji  su  vodeći  predstavnici  došli  sa  škole  St.  Martin 
(Richard  Deacon,  Bili  Woodrow)  nastao  je  na  osno- 
vi kiparskog  eksperimenta  nove  generacije  kao 
postmodemistička  dekonstrukcija  i kiparska  reinter- 
pretacija njihovog  rada. 

LITERATURA : Be  1 , Bumh  1 , Cau  1 , Fent  1 , Harr  1 8.  Kraus3  ,Newgl, 
Tucker  l,Tucker2 

Nova  objektivnost.  Novom  objektivnošću  (Neue 
Sachlichkeit)  se  naziva  kritičko  urbano  figurativno 
slikarstvo  u Weimarskoj  republici  tijekom  20-ih 
godina.  Osim  termina  nova  objektivnost  korišteni  su 
termini:  postekspresionizam  ili  magični  realizam 
(Franz  Roh,  1925.)  i novi  naturalizam  (1922.).  Neki 
povjesničari  umjetnosti  govore  o lijevom  verističkom 
i desnom  neoklasicističkom  krilu  slikara  nove  ob- 
jektivnosti. 

U Njemačkoj  umjetnosti  ranih  20-ih  godina  dolazi 
do  preusmjeravanja  od  gestualnog  i apstrahirajuceg 
ekspresionizma  pod  utjecajem  aktivističkog  dadaizma 
i ljevičarskih  zahtjeva  za  realističkom  kritikom  društva 
slikarskim  prikazivanjem.  Proleterski  orijentiranu 
kritiku  weimarskog  urbanog  društva  slikarstvom 
provode  Otto  Dix  Die  Grosstadt  ( 1 9 1 7.)  i Der  Streich- 
holzhandler  I (1920.)  i Georg  Grosz  Republikanski 
automati  (1920.)  ili  Ecce  Homo  (1921.).  To  su  fi- 
gurativne realističke  slike  koje  sadrže  kritičke,  ironične 
ili  cinične  deformacije  detalja  ili  figure  u cjelini.  Slikari 
pažljivo  prikazuju  objekte  i njihove  odnose  s dru- 
štvenim kontekstom  (Rudolf  Schlichtcr,  Dadaistički 

ravni  krov  iz  1920.  ili  Treffen  von  Fetischisten  und 
manischen  Flagellanten  iz  1921.).  Te  deformacije 
imaju  dvostruku  funkciju:  (a)  funkciju  izraza,  tj. 
retorički  pojačane  ekspresije  kao,  na  primjer,  u baroku 
(kritički,  subverzivni  ili  perverzni  detalj  koji  remeti 
kompozicijsku  i značenjsku  cjelinu  djela),  i (b)  funk- 
ciju kritike,  tj.  naglašavanja  negativnog,  humomog, 
ironijskog  ili  ciničkog  reagiranja  na  svakodnevni  život 
u svim  njegovim  međusobno  neusporedivim  seg- 
mentima. Također  se  u slikarstvu  nove  objektivnosti 
otkriva  utjecaj  vizualne  medijske  masovne  kulture, 
prije  svega  dokumentarne  fotografije  (posredovanje 
neposrednog  vizualnog  prizora)  i utjecaj  filma 
(filmskog  kadriranja  i uramljivanja  realnosti). 

U okviru  ili  oko  nove  objektivnosti  su  djelovali  slikari 
Georg  Grosz,  Otto  Dix,  Max  Beckmann,  Carlo  Mense, 
Rudolf  Schlichter,  Georg  Scholz,  Christian  Schad, 
Jeanne  Mammen,  Walter  Schulz-Matan,  Karl  Rossing, 
Anton  Raderscheidt,  Karl  Hubbuch,  Gustav  Wun- 
denvald,  Otto  Nagel,  Conrad  Felixmiiller,  Otto  Grie- 
bel,  Heinrich  Hoerle,  Grethe  Jiirgens,  Carl  Grossberg. 
Na  primjer,  Dixova  slika  Portret  novinarke  Sylvie  von 
Harden  (1926.)  ili  Schlichterov  Portret  Bertolda 
Brechta  (1926.)  ili  Portret  Egona  Envina  Kischa 
ukazuju  na  načine  slikarskog  dokumentiranja  nje- 
mačkog svakodnevnog,  intelektualnog,  umjetničkog 
i političkog  života.  Otto  Dix  slikom  Tri  žene  (1926.) 
prikazuje  scenu  iz  javne  kuće  ili  slikom  Stariji  par 
(1923.)  ukazuje  na  seksualni  odnos  starih  ljudi, 
Christian  Schad  slikom  Dvije  ljubavnice  (1928.) 
prikazuje  scenu  lezbijskog  odnosa  dvije  djevojke,  itd. 
Ove  slike  dekonstmiraju  modalitete  javnog  i privatnog 
svakodnevnog  života,  odnosno,  građanskog  morala 
u urbanom  svijetu  Weimarske  republike.  Urbani 
pejzaži  Rudolfa  Schlichtera,  Wilhelma  Heisa,  Hannsa 
Kralika  i Richarda  Gessnera  su  slike  modernog 
velegrada  i njegove  dinamike,  odnosno  kontrasta 
siromaštva  i bogatstva.  Slike  Conrada  Felixmullera  i 
Otta  Griebela  prikazuju  privatni  i javni  radnički  život. 
Griebelova  slika  Internacionala  (1928.-1930.)  je 
programska  ljevičarska  slika  kojom  se  anticipiraju 
bitne  teme  projektivnosti  socijalističkog  realizma. 
Komentator  nove  objektivnosti,  Franz  Roh  je  oko 
1925.  godine  pisao  o takozvanom  okrutnom  veri- 
stičkom  slikarstvu.  Terminom  veristički  označavao  je 
ljevičarsko  proletersko  slikarstvo  zasnovano  na  gorko 
sarkastičkom,  okrutnom  i iskrivljenom  prikazivanju 
društvene  svakodnevnice  (na  primjer,  Georg  Scholz, 
Industrijski  seljaci , 1920.).  Želio  je  istaknuti  da  su 
prikazani  predmeti  ekspresivni  već  svojom  pojavnošću 
u društvenom  kontekstu  i to  prije  prikazivanja  na  slici. 
Prikazivanje  je  predočavanje  kritičkog  izvatka 
stvarnosti.  Njegova  koncepcija  okrutnog  verističkog 


slikarstva  bila  je  suprotstavljena  prokubističkom  mo- 
dernizmu, ali  i neutralnom  i stiliziranom  građanskom 
realizmu,  tj.  akademizmu.  Na  primjer,  slika  Rudolfa 
Schlichtera  Les  Passants  et  Reichswehr  ( 1 925.- 1 926.) 
gotovo  programski  prikazuje  izvadak  kritički  in- 
terpretirane nekonzistentne,  otuđene  i ekspresivne 
društvene  realnosti  njemačkog  velegrada  20-ih. 
Problem  dokumentiranja  javnog  i privatnog  života  bio 
je  jedna  od  velikih  umjetničkih  tema  Wcimarskc 
republike,  tako  da  tada  nastaju  i fotografska  djela  koja 
u formi  vizualnog  eseja  bilježe  i zastupaju  njemačko 
društvo.  Mogu  se  uočiti  odnosi  fotografskog  pri- 
kazivanja i slikarstva  (na  primjer,  Aenne  Biermann, 
Albert  Renger-Patzsch,  Karl  Blossfeldt)  i utjecaji 
slikarskog  realizma  na  fotografski  projekt  portretiranja 
građana  Njemačke  koji  je  razvijao  August  Sander. 
Uspostavom  nacizma  dolazi  do  krize  avangarde, 
zabrane  i uništavanja  avangardne  umjetnosti  i njenih 
institucija  (zatvaranje  Bauhausa).  Umjetnost  koja  tada 
nastaje  pod  patronatom  nacističke  vlasti  je  vrsta 
nacionalsocijalističkog  realizma  koja  vizualnim 
sredstvima  klasicizma  i romantizma  predočava  ideale 
nacističke  politike  (arijevstvo,  herojstvo,  muževnost, 
ženska  plodnost,  njemačko  selo,  njemačka  porodica, 
njemačka  omladina,  imperijalistički  i ratni  ciljevi). 

LITERATURA:  Barrol,  Barro2,  Bate  l,  Depoi,  Egbl,  EkspI,  Harr45, 
Jenn  1 , Joal , Micl , Prot5,  Willct  l , Willct2 

Nova  slika.  Nova  slika  opći  je  naziv  za  postmo- 
demističko  slikarstvo  na  prijelazu  70-ih  u 80-te  godine: 
pattern  slikarstvo,  loše  slikarstvo,  ne\v  image, 
transavangardu,  neoekspresionizam,  novi  barok, 
anakronizam,  itd.  Pojam  nove  slike  određuje:  povratak 
slikarstvu  i kritiku  modernizma.  Postmodemističkim 
povratkom  slikarstvu  označavaju  se  sljedeći  problemi: 
(1 ) odbacivanje  kasnomodemističkih  i ranih  postavan- 
gardističkih  pristupa  medijskim  i izvanslikarskim 
postupcima  izražavanja,  ponašanja  i istraživanja 
(tekstualni  rad,  fotografija,  film,  video),  (2)  kritika 
pojma  umjetnika  kao  autora,  ukazivanjem  na  značaj 
manualnog  i ekspresivnog  stvaranja  umjetničkog 
djela,  (3)  zalaganje  za  neposredan  slikarski  čin  koji 
se  ostvaruje  kroz  uživanje  (analogija  sa  seksualnim 
uživanjem)  u slikanju  i (4)  uspostavljanje  citatnih, 
simulacijskih  i prikazivačkih  (mimetičkih)  odnosa  s 
djelima  iz  povijesti  slikarstva.  U kontekstu  nove  slike 
su  djelovali,  između  ostalih,  Louis  Cane,  Joyce 
Kozloff,  Robert  Zakanitch,  Robert  Kushner,  Kim 
MacConnel,  Tina  Girouard,  Jonathan  Borofsky,  Sušan 
Rothenberg,  Nicolas  Africano,  JenniferBartlett,  Julian 
Schnabel,  David  Salle,  Georg  Baselitz,  Anselm  Kiefer, 
Mimmo  Paladino,  Francesco  Clcmcntc,  Carlo  Maria 
Mariani,  Joscph  Beuys,  kao  i Nina  Ivančić,  Edita 

Schubert,  Željko  Kipke,  Vlado  Martek,  Andraž  Ša- 
lamun,  Metka  Krašovec,  Jože  Slak. 

LITERATURA:  Neubl,  Den46,  DenS4,  Gcml,  Medvl,  Medv2, 
Medv3, 01iv4, 01iv5, 01iv6, 01iv7,  Schmil,  Šuvl37 

Nova  umjetnička  praksa.  Nova  umjetnička  praksa 
je  pojam  koji  su  koristili  povjesničari  umjetnosti  Ješa 
Denegri,  Marijan  Susovski  i Davor  Matičević,  opi- 
sujući raznorodne  postslikarske  i postobjektne  pojave 
u jugoslavenskoj  umjetnosti  od  1 966.  do  1 978.  godine. 
Sintagma  nova  umjetnička  praksa  ukazuje  na 
promjenu  i uspostavljanje  drugačijeg,  za  tradiciju 
modernizma  atipičnog  oblika  djelovanja,  izražavanja 
i prikazivanja  u svijetu  likovnih  umjetnosti.  To  su 
umjetnički  radovi  koji  se  ne  zasnivaju  na  završenom 
likovnom  djelu  nego  na  ideji  umjetničke  prakse 
(ponašanja,  činjenja,  mentalnog  predočavanja).  No- 
vom umjetničkom  praksom  se  nazivaju  djela  bliska 
neodadi,  fluksusu,  vizualnoj  poeziji  i vokovizualnom 
(Vladan  Radovanović,  Josip  Stošić,  Julije  Knifer, 
grupa  Bosch+Bosch,  rani  OHO),  radovi  procesualne 
umjetnosti  od  siromašne  umjetnosti  do  body  arta  i 
performansa  (grupa  OHO , grupa  A\  Marina  Abra- 
mović,  Era  Milivojević),  urbanih  intervencija  i am- 
bijentalne  umjetnosti  (zagrebački  plastičari),  kon- 
ceptualne umjetnosti  (grupa  OHO,  Gmpa  Kod,  Grupa 
( 3 , Goran  Trbuljak,  Braco  Dimitrijević,  Radomir 
Damnjanović,  Šest  autora  iz  Beograda,  Grupa 
Šestorice  iz  Zagreba,  Grupa  143,  Verbumprogram, 
Goran  Đorđević),  analitičkog  slikarstva  (Gcrgelj 
Urkom,  Radomir  Damnjanović,  Boris  Demur) . 
LITERATURA:  Den3 1 , Den92.  Sus2 

Nove  tendencije.  Nove  tendencije  su  internacionalni 
umjetnički  pokret  poslije  enformela  osnovan  1961. 
godine  u Zagrebu.  Početak  pokreta  podudara  se  s 
krizom  i prevladavanjem  enformela,  što  je  Nove 
tendencije  odredilo  u Širokom  rasponu  različitih 
pokreta  od  kinetičke  umjetnosti  i neokonstruktivizma 
preko  neodade  do  novog  realizma.  Kasnije  se  pokret 
transformirao  u neokonstruktivističku  tendenciju. 
Neokonstruktivistički  karakter  Novih  tendencija  se 
ostvarivao  kroz:  (1)  vizualna  istraživanja  u duhu 
proznanstvenog  istraživačkog  i laboratorijskog  rada, 

(2)  vizualno  oblikovanje  u umjetnosti,  dizajnu  i 
arhitekturi  koje  teži  cjelovitom  umjetničkom  djelu  i 

(3)  razradu  poetičkih  i teorijskih  stavova  koji  Nove 
tendencije  određuju  kao  angažirani,  kritički  i utopijski 
projekt  preoblikovanja  društva  kroz  umjetnost  i 
preoblikovanje  umjetnosti  kroz  ostvarivanje  društ- 
venih funkcija  oblikovanja  životne  sredine.  Nove 
tendencije  su  konkretna  utopija  budući  da  se  zalažu 
za  realizaciju  konstruktivističkog  projekta  u mo- 


demom društvu  60-ih  godina,  koje  ima  sve  tehnološke 
i civilizacijske  potencijale  za  veliku  sintezu  znanosti, 
tehnologije  i umjetnosti.  Nove  tendencije  se  u kritici 
označavaju  i kao  posljednja  avangarda.  Prva  izložba 
Nove  tendencije  1 je  održana  1961.  godine.  Izložba 
prikazuje  europsku  internacionalnu  post-enformel 
scenu  u razdoblju  od  1959.  do  1961.  godine.  Na 
izložbi  su  sudjelovali  Članovi  njemačke  grupe  Zero 
(Heinz  Mack,  Otto  Piene,  Giinther  Ucckcr),  Picro 
Manzoni,  Enrico  Castellani,  Piero  Dorazio,  Almir 
Mavignier,  talijanske  grupe  T i N \ pariška  grupa  Motus 
kasnije  nazvana  GRAV , Ivan  Picelj  i Julije  Knifer. 
Drugu  izložbu  Nove  tendencije  2 održanu  1963.  uz 
veći  broj  sudionika  karakterizira  radikaliziranje 
vizualnih  istraživanja  i ideološkog  definiranja  smisla 
i funkcije  umjetničkog  rada.  Za  Fran<?oisa  Morelleta 
Nove  tendencije  predstavljaju  povjerenje  u napredak, 
demokratizaciju  umjetnosti,  sistemsko  iskustvo  i korak 
prema  znanosti  o umjetnosti.  Manfredo  Massironi 
(grupa  N)  govori  o izložbi  kao  o traženju  zajedničkog 
prostora  razumijevanja,  kako  bi  se  stvorio  veliki  i 
jedinstveni  međunarodni  pokret.  Treća  izlož6a  Nova 
tendencija  3 je  održana  1965.  Sam  naslov  (riječ 
tendencija  u jednini)  govori  o koncentraciji  njezinih 
sudionika  na  jedinstveno  područje  istraživačkog  rada. 
Izložba  dobiva  sve  osobine  neokonstruktivističke 
sinteze  znanosti,  umjetnosti  i tehnologije.  Radove  i 
pristupe  autora  na  izložbi  određuje  svijest  o 
integriranosti  u industrijski  svijet.  To  podrazumijeva 
korištenje  tehnike  i odgovarajućih  ekonomsko- 
društvenih  odnosa.  Osnovna  težnja  izložbe  vidljiva 
je  u stavovima:  “umjesto  vrednovanja  individualnih 
dometa  tražiti  zajedničke  nazivnike  integralnih 
problema  neposredne  plastičke  realnosti;  umjesto 
improvizacija  i nekritičkih  postupaka  sistemska 
koncentrirana  analiza;  umjesto  individualne  produk- 
cije neposredna  konfrontacija  s uvjetima  industrijske 
tehnologije”  (katalog  Nova  tendencija  3,  1 965.,  str. 
9).  Iz  ovih  manifestnih  teza  proizlazi  da  je  rad  um- 
jetnika Novih  tendencija  eksperimentalni  i istraživački 
timski  rad  po  uzoru  na  znanstvene  i inženjerske 
laboratorijske  eksperimente.  U katalogu  treće  izložbe 
objavljen  je  i utjecajan  tekst  Giulija  Carla  Argana 
Umjetnost  kao  istraživanje  koji  je  pružio  estetički  i 
povijesni  okvir  vizualnih  istraživanja,  povezujući  ih 
s velikim  tematizacijama  i idealima  moderne 
umjetnosti.  Među  sudionicima  izložbe  kojom  su 
uvedene  nove  teme  kibemetičke  i kompjutorske 
umjetnosti  bili  su  i članovi  neoavangardne  grupe 
Dviženije  (osnovana  1962.)  iz  SSSR-a  i Anonima 
Group  (1960.)  iz  SAD.  Četvrta  izložba  Tendencije  4 
održana  1967.  ukazuje  na  širenje  pokreta,  njegovo 
umjetničko  i tržišno  prihvaćanje  i unutrašnje  sukobe 

i autokritiku.  Sukob  u okviru  pokreta  odvija  se  oko 
spoznaje  da  pokret  postaje  umjetnički  i tržišno  pri- 
hvaćen, odustajanja  od  radikalnih  kritičkih  i političkih 
ideala  i dominacije  tchnicističkih  formalističkih  ra- 
dova. Na  četvrtoj  izložbi  dominiraju  kompjutorska 
istraživanja.  Peta  izložba  Tendencije  5 održana  1973. 
posljednja  je  izložba  koja  zaključuje  djelovanje  pok- 
reta i pokušaj  je  organizatora  da  povcžu  neoavan- 
gardističke  tendencije  (konstruktivna  vizualna  is- 
traživanja i kompjutorska  vizualna  istraživanja)  s post- 
avangardnom  umjetnošću  (konceptualnom  i antiform 
umjetnošću).  U okviru  pokreta  novih  tendencija  dje- 
lovali su,  između  ostalih,  umjetnici,  arhitekti  i is- 
traživači: Ivan  Picelj,  Julije  Knifer,  Vjenceslav  Richter, 
Vlado  Kristl,  Aleksandar  Smec,  Vojin  Bakić,  Miroslav 
Šutej,  Juraj  Dobrović,  Vladimir  Bonačić,  Koloman 
Novak,  Zoran  Radović,  Edward  Zajec  i Petar  Mi- 
lojcvić.  Organizacijsku,  kritičku  i teorijsku  podršku 
pokretu  pružili  su  teoretičari  umjetnosti  Božo  Beck, 
Matko  Meštrović  i Radoslav  Putar.  Teorijske  rasprave 
Matka  Meštrovića  kompleksne  su  ideološko  estetičke 
rasprave  o smislu  i funkciji  Novih  tendencija  u 
modernoj  kulturi,  s ukazivanjem  na  specifičnosti 
djelovanja  u liberalnom  realsocijalističkom  društvu. 
To  nisu  popratne  kritičke  studije  nego  temeljne 
odrednice  diskurzivnog  i ideološkog  svijeta  novih 
tendencija.  U tekstu  Ideologija  novih  tendencija 
(1963.)  Meštrović  analizira  odnos  umjetnosti,  neo- 
marksizma  i modeme  tehnologije.  Paralelno  dje- 
lovanju izložbe  pokrenut  je  i časopis  Bit  international 
kojim  se  formuliraju  teorijski  i autopoetički  okviri 
pokreta.  Prateći  razvoj  pokreta  Novih  tendencija  kroz 
umjetnička  djela  (1)  inicijalnim  djelima  mogu  se 
smatrati  djela  koja  razvijaju  konceptualne  aspekte  u 
okviru  geometrijskih  i negestualnih  formi  i vizualnih 
struktura  kao  što  su  radovi  Manzonija,  Knifera,  Kristla 
i grupe  Zero , (2)  zrelim  djelima  mogu  se  smatrati 
primjeri  geometrijskih  optičkih  i kinetičkih  kon- 
strukcija grupe  GRAVy  Dobrovića,  Picelja  i Morelleta, 
a (3)  dovršenjem  pokreta  mogu  se  smatrati  forma- 
listička  i tchnicistička  kompjutorska  istraživanja 
Vladimira  Bonačića  i Petra  Milojevića.  Svjetlosne 
programirane  strukture  Vladimira  Bonačića  cjelovita 
su  integracija  formalno-estetskog  vizualnog  efekta, 
tehničkog  istraživačkog  i konstruktorskog  rada,  koji 
dobiva  svoje  mjesto  u javnom  urbanom  prostoru. 
Pokret  Novih  tendencija  karakterizira  racionalizacija 
umjetnosti  znanstvenim  metodama  i estctizacija 
znanosti  umjetničkim  vizualizacijama. 

LITERATURA:  Bensl,  Bens2,  Bentl,  Biti,  Debi,  Den26,  Den55, 
Den57,  Den58,  Denl02,  Denl04,  DenlOS,  Dimni,  Hewl,  Kclcl, 
Kele2,  Kele3,  Kompj  1 , Massi  1 , Mcš3,  Mcš4,  MeS  1 1 , Mole  1 , Novet  1 , 
Novet2,  Novet3,  Popp  1 , Sus5,  Sus7,  Sus8,  Šuv8,  Šuv96,  Tcnd  1 , Tend2 


Novi  barok.  Novi  barok  je  naziv  za  različite  indivi- 
dualne postmodeme  pristupe  obnovi  slikarstva  i 
utemeljenju  neoekspresionizma  na  prijelazu  70-ih  u 
80-tc  godine.  Pojam  novog  baroka  uvela  je  francuska 
teoretičarka  umjetnosti  Catherine  Millet  1981.  u 
povodu  izložbe  Barok  81.  Novi  barok  ukazuje  na:  ( 1 ) 
pristup  postmodemističkim  slikarskim  trendovima 
(loše  slikarstvo,  transavangarda,  njemački  neoeks- 
presionizam)  sa  stanovišta  francuske  kulture  i um- 
jetnosti, a to  znači  s gledišta  visokog  estetizma  i au- 
tonomije slikarstva  kao  umjetnosti  i (2)  prepoznavanje 
novog  stila  poslije  konceptualne  umjetnosti  koji 
karakterizira  dekorativnost,  ekspresivnost,  bogatstvo 
pikturalnih  i značenjskih  vrijednosti  te  brisanje  granica 
između  figurativne  i apstraktne  umjetnosti.  Izložba  je 
zamišljena  kao  most  koji  spaja  kraj  konceptualne 
umjetnosti  (Bernard  Venet)  i slikarskih  eksperimenata 
70-ih  (Burenovo  konceptualno  slikarstvo  i struk- 
turalističko  slikarstvo  grupe  Support-Surface)  s novom 
slobodnom  figuracijom  80-ih.  Nova  figuracija  80-ih 
je  u svojoj  inspiraciji  neovisna  o povijesti  slikarstva, 
odlikuje  se  lakoćom  i spontanošću,  slobodna  u slikanju 
ružnog. 

LITERATURA:  Den50,  Millet5,  Poinsl 

Novi  divlji.  Pojam  Novi  divlji  uveo  je  povjesničar 
umjetnosti  Wolfgang  Bcckcr  1980.  godine  rasprav- 
ljajući o odnosima  između  njemačkog  avangardnog 
ekspresionizma  i francuskog  fovizma,  pitajući  se  da 
li  i u postmodernoj  postoji  isti  odnos  između 
ekstatičkog  angažiranog  njemačkog  ekspresionizma 
i racionalnog  francuskog  fovizma.  Ubrzo  je  termin 
novi  divlji  primijenjen  na  neocksprcsionističke  slikare 
koji  razvijaju  sirovi  i brutalni  ekspresionizam  si- 
mulacije  emocija,  izraza,  simbola  i fantazija  kroz  eks- 
presionistički manirizam  i tematizacije  postmodeme 
masovne  kulture  (punk  moda,  rock  zvijezde,  horor, 
homoseksualizam,  travestija,  autoerotizam,  ekshi- 
bicionizam). U užem  smislu  termin  novi  divlji  ozna- 
čava rad  berlinskih  neoekspresionista  Bemda  Zim- 
mera,  Helmuta  Middendorfa,  Salomea  i Reinera 
Fcttinga. 

LITERATURA:  Busl,Neubl,  Den50,  Doc3,  Hon3,Salot,  Schwel 

Novi  enformel.  Vidi:  Kontrolirana  gesta 

Novi  futurizam.  Novi  futurizam  je  naziv  za  rad  grupe 
talijanskih  umjetnika  Gianantonija  Abatea,  Clare 
Bonfiglio,  Innocentea,  Marca  Lodole,  Luciana  Pal- 
mierija  i Umbcrta  Postala  koji  su  sredinom  80-ih 
godina  radili  na  postmodemističkim  simulacijama 
futurističke  umjetnosti.  Njihov  rad  karakterizira:  (1) 
djelovanje  u međuprostoru  slikarstva,  skulpture  i 

dizajna,  (2)  prenaglašena  dekorativnost  koju  kritičar 
Renato  Barilli  opisuje  kao  umjetnost  softwarca, 
naglašavajući  razliku  između  futurističkih  interesa 
početkom  stoljeća  za  industriju  i strojeve  (hardware), 
novo-futurističkih  postmodernističkih  interesa  za 
dizajn,  spektakl,  dekorativnost  i brzinu  (software)  i 
(3)  suprotstavljanje  neoekspresionizmu,  spiritualnosti 
i historičnosti  transavangarde  i anakronizma  koji 
dominiraju  talijanskom  umjetničkom  scenom  ranih 
80-ih. 

LITERATURA:  BariD.Pribl 

Novi  historicizam.  Novi  historicizam  (New  His - 
toricism ) je  naziv  za  različite  historiografske,  na- 
ratološke  i kulturološke  interese  za  povijest  koji  se 
pojavljuju  kao  reakcija  na  strukturalistički  ahisto- 
ricizam  ili  pojedine  smjerove  poststrukturalističkog 
sinkronijskog  fetišiziranja  teorije.  Novi  historicizam 
x je  tekstualna  praksa  širenja  povijesne  znanosti  u 
područja  suvremenih  teorijskih  interdisciplinarnih 
rasprava. 

Strukturalizam  je  bio  eksplicitno  ahistorijski  pristup 
kulturi,  poput  različitih  lingvističkih,  semiotičkih  i 
semioloških  škola  60-ih  i 70-ih  godina.  Post- 
strukturalizam  je,  kao  otvorena  transgresivna  praksa, 
pokrivao  evolucije  ahistorijskih  učenja,  ali  je  i uvodio 
kao-historijske  naratološki  usmjerene  tematizacije  u 
ahistorijsku  metodologiju  (Lotman,  Foucault)  ili  je 
pružao  otpor  teorijskom  fetišizmu  vraćajući  se  ma- 
terijalu u njegovom  povijesnom  smislu  ili  na  način 
skupljanja  povijesnih  arbitrarnih  tragova  kao  ele- 
menata budućih  ahistorijskih  mapiranja  (Paul 
de  Man).  Na  tragu  Foucaulta  kulturalni  studiji  u 90- 
im  su  izučavali  pojedine  povijesne  formacije  (slojeve, 
presjeke,  segmente,  intervale)  kao  primjere  teorijskog 
lociranja  problema  spola  (feminizam,  studiji  roda)  ili 
ideologije  (politički  studiji)  ili  tijela  (biopolitika, 
filozofija  tijela,  filozofija  percepcije,  paraestetika). 
Neki  francuski  semiolozi  slikarstva  izveli  su  obrat  od 
sinkronijske  semiotike  i semiologije  pikturalnog 
prema  povijesnim  studijima  pikturalnog  i arhi- 
tektonskog prikazivanja  i produkcije  značenja  (Louis 
Marin).  Odnosno,  drugi  su  povijest  kulture  razu- 
mijevali kao  zbirku  relativno  nepovezanih,  melan- 
količnih priča  koje  se  mogu  prepričavati,  modificirati 
ili  ponovo  pripovijedati  kroz  arbitrarne  (nepovijesne) 
intertekstualne  veze  koje  u novu  narativnu  ulančanost 
postavljaju  političke,  umjetničke,  seksualne,  religijske, 
urbanističke  anegdotske  fragmente  (Jcan-Louis 
Schefer).  Na  primjer,  Schefer  je  sebe  kao  teoretičara  i 
povjesničara  kulture  prikazao  kao  pisca  bez  priče,  kao 
nekog  tko  piše  kroniku,  djelić  po  djelić,  vlastite  in- 
telektualne avanture,  koja  je  artikulirana  kroz  skup 


mnogostrukih  objekata.  Cjelokupna  povijest  um- 
jetnosti, arhitekture  i kulture  postaje  poligon  pisanja 
koje  se  odnosi,  kako  na  strategiju  i taktiku  izgradnje 
povijesne  fikcije,  tako  i na  preobrazbu  perceptivnog 
iskustva  promatranja  djela  u narativni  poredak  fik- 
cionalizacije  samog  fenomena.  Događaj  suočavanja  s 
djelom  ne  postoji  izvan  narativnih  slojeva  i tekstualnog 
preplitanja. 

Pojam  novi  historicizam  uveo  je  Stephen  Greenblat 
ranih  80-ih  godina  u proučavanju  renesansne  kulture, 
a ubrzo  je  prihvaćen  i primijenjen  u različitim  pod- 
ručjima kulture:  prvo  u književnosti,  zatim  u kul- 
turološkim studijima,  feminizmu,  studijima  roda, 
filozofiji  slikarstva,  filozofiji  filma,  estetici,  povijesti 
arhitekture,  antropologiji  i etnologiji. 

Novi  historicizam,  u metodološkom  smislu,  zasniva 
se  na:  (1)  tekstualizaciji  sinkronijskih  konteksta, 
povijesnih  reprezentacija  o događajima  i memorijskih 
obrazaca,  (2)  intertekstualnom  povezivanju  tekstova 
različitog  porijekla  unutar  kulture  u novi  heterogeni, 
fikcionalno  heterogeni  i teorijski  interpretativni  tekst 

0 povijesti,  (3)  argumentiranju  daje  svaka  povijesna 
predodžba  fikcionalni  i narativni  poredak  u izgradnji 

1 razgradnji  ponuđenog  smisla,  i (4)  postavljanju 
umjetnosti  (umjetničkog  djela,  biografije  umjetnika, 
povijesnog  svijeta  umjetnosti,  intertekstualnih  odnosa 
umjetnosti  i tekstova  politike,  religije,  običajnosti)  u 
poredak  interpretacija  kulture,  drugim  riječima, 
umjetnost  se  tumači  kao  tekstualizirani  uzorak  kulture. 
Lociraju  se  neizvjesne  interpretativne  i pripovjedne 
regije  ili  zone  koje  se  ukazuju  kao  pokretni  i nestabilni 
prostori  razlika.  Povijest  se  predočava  kao  suptilna 
razmjena  mogućnosti,  suodnosa,  konflikta,  zavođenja, 
akumulacija,  obećanja,  rekonstrukcija  i premještanja 
izabrane  i ponuđene  priče.  Narušava  se  kanonska, 
žanrovska  i žargonska  projekcija  objektivnosti  po- 
vijesti kao  znanosti.  Znanost  se  dovodi  u odnos  s 
pismom  i pisanjem  ( ecriture ) i zatim  se  produktivna 
moć  pisma  konfrontira  s normiranim  horizontima 
akademskog  diskursa  aktualne  povijesne  znanosti. 
Diskurs  se  razvija  kao  retorička  produkcija.  Povijest 
se  kroz  fikcionalizaciju  razrješava  kao  složena 
interpretacija  i pokazuje  se  složenijom  od  povijesti 
kako  je  koncipirana  u modernoj. 

LITERATURA:  Aral,  Bit5,  Bit6,  Bit7,  Cohcnsl,  Marin7,  Marin8, 
Milu  1 . Rot  1 0,  Rot  11 , Schef7,  Sm  1 

Novi  materijali.  Novim  materijalima  se  nazivaju:  (1) 
slikarski,  kiparski  i grafički  materijali  proizvedeni 
novim  industrijskim  postupcima  (akrilik  boje,  fluo- 
rescentne boje,  prokrom,  čelik,  aluminij,  fiberglas, 
polietilen),  (2)  izvanumjetnički  materijali  (drvo, 
željezo,  strugotine,  industrijski  poluproizvodi,  tkanine, 

poljoprivredni  proizvodi)  koje  umjetnici  unose  u 
umjetnost  kao  ready-made  oblikujući  ih  ili  izlažući  u 
prvobitnom  stanju  i (3)  izvanumjetnički  fenomeni 
(jezik,  svijest,  ponašanje,  priroda,  društvene  in- 
stitucije) metaforički  se  nazivaju  umjetničkim  ma- 
terijalom. Novi  materijali  mogu  biti  elementi  po- 
stojećih likovnih  tehnologija,  kada  predstavljaju 
inovacije  i osnovu  za  razvoj  postojećih  medija. 
Uvođenje  akrilnih  boja  ili  air  brush  postupka  ne 
dovodi  do  prekoračenja  granica  slikarstva,  nego  uvodi 
u slikarstvo  nove  kvalitete  površine  slike  koje  se 
uljanom  bojom  nisu  mogle  ostvariti.  U tom  smislu 
teoretičar  umjetnosti  postenformela  Umbro  Apollonio 
konstatira  da  samo  intenzivno  blještavilo  i fluo- 
rescentnost  industrijskih  boja  omogućava  da  se 
njihovim  komplementarnim  odnosima  izazove  dojam 
pokreta,  a da  efekt  odraza  može  uspjeti  samo  ako  se 
koriste  specijalne  metalne  folije.  Akrilna  boja  ne 
mijenja  bitno  slikarski  postupak  rada  kistom  ili 
špahtlom.  Rad  air  brushom  podrazumijeva  novi 
postupak  nanošenja  boje  prskanjem  pod  pritiskom  koji 
se  stvara  u kompresoru  ili  spreju.  Korištenje  aluminija, 
čelika  ili  prokroma  u medijskom  smislu  transformira 
i proširuje  disciplinu  skulpture,  budući  da  se  više  ne 
radi  tradicionalnim  kiparskim  postupcima  mode- 
liranja, lijevanja  ili  klesanja  nego  tehnologijom  varenja 
i strojnog  prešanja.  Rad  s plastičnim  masama  razvija 
nove  vrste  lijevanja,  termičkog  oblikovanja  i obrade 
tvrde  plastike  tokarenjem.  Industrijski  materijali  do- 
vode i do  promjene  statusa  kipara,  on  više  nije 
neposredni  stvaralac  nego  projektant  industrijske 
obrade  materijala.  Na  primjer,  rad  sa  svjetlom  ili 
ljudskim  ponašanjem  kao  materijalom  iz  temelja 
mijenja  status  umjetničkog  djela  jer  dovodi  do 
napuštanja  tradicionalnih  likovnih  postupaka  (sli- 
karstva, skulpture  i grafike),  proširujući  pojam  likov- 
nog na  vizualno  i vizualnog  na  prostorno  umjetničko 
djelo;  odnosno  proširuje  zamisao  prikazivanja  ili  stva- 
ranja predmeta  na  pokazivanje  ponašanja  ili  uvođenje 
umjetničkog  rada  u oblikovanje  životnih  situacija. 

U umjetnosti  poslije  50-te  umjetnički  materijal  je  imao 
različiti  status:  ( 1 ) u enformelu  je  postojala  tendencija 
da  se  slika  i skulptura  transformiraju  u stanje  materije, 
tj.  u materijalni  poredak  koji  prethodi  predmetu  i u 
idealnom  slučaju  ne  pokazuje  predmetno  prostome 
kvalitete,  nego  kvalitete  upotrijebljenog  materijala,  (2) 
u umjetnosti  poslije  enformela,  neokonstruktivizmu  i 
novim  tendencijama  umjetnik  djeluje  kao  istraživač 
materijala  i medija.  Čime  dolazi  do  proznanstvenog 
pristupa  novim  materijalima,  tehnologiji  i medijima 
koji  se  iz  svijeta  znanosti  i industrije  prenose  i 
primjenjuju  u umjetnosti,  odnosno,  za  umjetnost 
postenformela  nikakva  iluzija  nije  dozvoljena  osim 


one  koja  direktno  izbija  iz  samog  materijala  i tehnike, 
(3)  visoki  modernizam  upotrebljava  nove  materijale 
tako  da  se  medij  (skulpture,  slikarstva,  grafike)  usavrši 
i da  se  novim  materijalom  prikažu  njegova  bitna 
svojstva;  u visokom  modernizmu  novi  materijali  ne 
smiju  ugroziti  granice  i medijsku  specifičnost  sli- 
karstva, skulpture  i grafike,  (4)  u minimalnoj  um- 
jetnosti novi  materijali  se  koriste  tako  da  omogućavaju 
neutralan,  impersonalan  i industrijski  način  realizacije 
projekta,  (5)  u procesualnoj  umjetnosti  materijali  se 
koriste  kao  indeksi  pomoću  kojih  se  markira  proces. 
Drugim  riječima,  ne  izlaže  se  oblikovani  materijal 
nego  stanja  materijala.  Na  primjer,  faze  sagorijevanja 
drva  ili  plastične  folije  indiciraju  i pokazuju  proces 
transformacije  materije  u energiju,  (6)  u siromašnoj  i 
antiform  umjetnosti  postojeći  industrijski  ili  prirodni 
materijali  izlažu  se  u doslovnoj  pojavnosti  da  bi  se 
pokazala  njihova  materijalnost  (sijeno  kao  sijeno,  voda 
kao  voda,  konji  kao  konji,  filc  kao  filc),  (7)  u ranoj 
konceptualnoj  umjetnosti  koriste  se  materijali  kao  što 
su  uran  ili  inertni  plinovi  (Robert  Barry)  da  bi  se 
ukazalo  na  fizičke  fenomene  i procese  koji  se  ne  mogu 
percipirati  osjetilima,  (8)  konceptualna  umjetnost  je 
zamisao  ready-madea  razvila  u apstraktnu  strategiju 
upotrebe  pojavnosti  kao  što  su  teorijski  modeli, 
lingvistički  i semiotički  jezici,  mentalne  predodžbe  i 
ideje.  Ona  je  time  u metaforičkom  smislu  teorijski 
model,  jezik  ili  ideja  koji  postaje  materijal  umjetničkog 
rada.  Na  primjer,  Joseph  Beuys  je  u projektima 
socijalne  skulpture  kao  materijal  kiparskog  rada 
koristio  društvene  i političke  institucije  (politička 
partija  ili  politički  govor  kao  kiparsko  djelo),  (9)  u 
body  artu  i performansu  ljudsko  se  tijelo  koristi  kao 
materijal  oblikovanja  (Bruce  Nauman  je  pravio 
grimase  na  licu)  ili  se  oblici  privatnog,  javnog  ili 
ritualnog  ponašanja  metaforički  nazivaju  materijalom 
oblikovanja  ljudskog  ponašanja,  (10)  postmodemoj 
umjetnosti  svojstveno  je  da  su  svi  tradicionalni  i novi 
materijali  umjetniku  jednako  dostupni  i vrijedni.  Pri 
tome  se  i sam  materijal  koristi  kao  znak,  tako  da 
istovremena  upotreba  postupaka  slikanja  uljenom 
bojom  i air  brushom  nije  samo  stvaranje  neočekiva- 
nog pikturalnog  efekta,  nego  su  dijelovi  slike  slikani 
uljenom  bojom  znakovi  koji  prikazuju  tradiciju  za- 
padnog slikarstva,  a oni  slikani  air  brushom  znakovi 
su  industrijske  ere  (za  postmodemu  umjetnost  ma- 
terijal je  znak  kulture  koji  se  citira  i narativni  element 
koji  ima  svoje  mjesto  u likovnoj  priči). 

LITERATURA:  Apl,  Aqj»8,  Battcl,  Celal,  Goldsl,  Lippl,  Lipp5, 
Meyl,  Pellel,  Rcst2 

Novi  realizam.  Novi  realizam  je  pokret  poslije  en- 
formela u Francuskoj  od  1 960.  do  1 963.  godine.  Novi 

realizam  nastaje  kao  kritika  individualizma  i sub- 
jektivnosti lirske  apstrakcije  i enformela  i stoga  je 
postenformcl  pokret  On  nastaje  kao  obnova  avan- 
garde (dade)  i korespondira  strategijama  američke 
ncodade  i pop  arta.  Termin  je  uveo  francuski  teoretičar 
umjetnosti  Pierre  Restany  u manifestu  iz  1 960.  godine. 
Grupu  novih  realista  je  oformio  Restany  u Parizu  u 
listopadu  1960.  U grupi  su  surađivali  Arman,  Jacques 
Dufrene,  Raymond  Hains,  Yves  Klein*  Martial  Raysse, 
Daniel  Spoerri  i JeanTinguely.  S grupom  su  surađivali 
Jacques  de  la  Villegle,  Cesar,  Mimmo  Rotclla,  Niki  de 
Saint-Phalle,  Gerard  Deschamps  i Christo. 

Novi  realisti  su  radili  u različitim  područjima  um- 
jetničkog izraza:  dekolaži,  otisci,  monokromno  sli- 
karstvo, elementi  nove  figuracije,  akcije  umjetnika, 
objekti,  pakiranja,  samouništavajući  strojevi.  Dvije  su 
odlike  novog  realizma:  ( 1 ) postduchampovski  pristup 
objektu  kao  ni-slici-ni-skulpturi*  asamblažu  i ready- 
madeu  (sklopu  različitih  postojećih  predmeta)  i (2) 
termin  realizam  u nazivu  grupe  ukazuje  na  doslovno 
i direktno  korištenje  materijala  i predmeta  iz  urbanog 
modernog  društva,  tj.  novi  realizam  je  realističan  ne 
po  tome  što  prikazuje  svijet  i društvo,  nego  po  tome 
što  koristi  gotove  proizvode  suvremenog  modernog 
društva.  Njihovi  objekti  ukazuju  na  eruptivno  i 
opsesivno  oslobađanje  predmeta,  na  umjetničko 
posvećivanje  predmeta,  predmet  kao  uljez  bez  kojeg 
se  više  ne  može,  predmet  kao  uzrok  poetskog  rea- 
giranja ili  prepreka  (granica)  doživljaja,  predmet  u 
sirovom  stanju  i ready-made.  Novi  realisti  slijede 
dadaističku  pouku  o agresivnom  djelovanju  predmeta 
insistirajući  na  ironiji  i paradoksu,  naglašavajući 
subjektivnost  i iracionalnost,  ali  ukazuju  i na  društvene 
uzroke  i posljedice  umjetničkog  rada.  Novi  realizam 
obnavlja  predmetna  značenja,  ali  ne  po  modelu  nove 
ikonografije  prikazivanja  kao  u pop  artu,  nego  ob- 
novom Duchampovih  i Schwittersovih  eksperimenata 
značenjima  predmeta  i predmetnog  svijeta. 

Vodeći  predstavnik  novog  realizma  je  Yves  Klein  koji 
je  djelovao  nomadski  u različitim  slikarskim  i iz- 
vanslikarskim  projektima.  Njegove  namjere  i ciljevi 
su  metafizički  dosezi  beskonačnosti  i neopipljivog 
(nematerijalnog).  Kleinov  cilj  je  otkrivanje  otisaka 
ljudske  čulnosti  u današnjoj  civilizaciji,  a zatim 
dokumentiranje  tragova  onoga  što  je  ta  civilizacija 
stvorila.  Klein  je  radio:  (1)  ambijente  {Praznina, 
1 958.),  (2)  slikao  je  vatrom,  (3)  nagim  tijelima  modela 
otiskivao  je  boju  po  platnu  stvarajući  dvostruko  djelo 
- performans  otiskivanja  (umjetnički  ritual)  i otisak 
kao  sliku  (trag  boje  na  plamu),  (4)  radio  je  mono- 
kromne  plave  slike  (Kleinova  kozmička  plava),  (5) 
akcije  s vatrom,  zlatom,  vodom  i (6)  fotomontaže. 


Arman  je  sredinom  50-ih  godina  počeo  napuštati 
slikanje  i gomilati  predmete-materijale  stvarajući  jezik 
kvantitete.  Njegovi  predmeti  su  slučajno  skupljeni 
{Kanta  za  smeće  I,  1960.).  Drugi  postupak  koji  je 
razvijao  zasnivao  se  na  omotavanju  jednakih  predmeta 
u poliester  tako  da  omotani  predmeti  dobivaju  lažni 
sjaj  (Nucleide,  1 964.).  Za  Armana  njegov  je  rad  tehnika 
sakupljanja  kojom  dozvoljava  pronađenim  pred- 
metima da  se  sami  usklađuju.  On  naglašava  poetske  i 
metaforičke  potencijale  slučaja  “Slučaj  je  moj  osnovni 
materijal,  moja  bijela  stranica.”  Armanov  portret  Yvesa 
Kleina  sastavljen  je  od  fotografija,  alata  i dijelova 
odjeće  smještenih  u vitrinu.  Estetiku  razaranja  Arman 
demonstrira  u radovima  s muzičkim  instrumentima. 
Violinu,  čelo,  rog  i gitaru  razbija  da  bi  njihove  ostatke 
spajao  u nove  cjeline. 

Daniel  Spoerri  je  započeo  karijeru  kao  plesač.  Njegovo 
područje  rada  je  iznalaženje  novih  oblika  izražavanja. 
Radio  je  s umnožavanjem,  slikama-zamkama  i se- 
lekcijom predmeta  iz  svakodnevnice.  U radu  Slika 
klopka  (1966.)  napravio  je  veći  asamblaž  (109  x 185 
x 30  cm)  u kojem  je  izložio  dio  kreveta,  košulje,  kotač 
bicikla,  kišobran,  pisoar,  ženske  cipele,  sliku,  žensku 
bistu.  Sve  to  stvara,  sjedne  strane  odnos  reda-nereda, 
a s druge  strane  u postnadrcalističkom  duhu  slobodnih 
asocijacija  pokreće  nesvjesno.  On  u neobičnim  od- 
nosima svakodnevnih  predmeta  otkriva  mogućnost 
metafore.  Postupak  se  zasniva  na  slučajnom  otkrivanju 
situacija  reda  i nereda.  Na  primjer,  zatečeni  raspored 
stola,  stolaca  i kutija  u umjetnikovoj  sobi  okreće  u 
odnosu  na  promatrača  tako  da  ono  što  je  vodoravno 
postaje  okomito.  Ostaci  doručka  ostavljeni  na  tanjuru 
na  stolu  fiksirani  su  za  stol  i obješeni  na  zid.  Serija 
radova  nazvana  Opasnosti  množenja  sastoji  se  od 
kutija  koje  sadrže  kosti  štakora  i dječje  cipele. 

Cesar  koristi  dijelove  urbanih  otpadaka.  Od  karoserija 
slupanih  automobila  industrijskom  prešom  stvara 
kompaktne  blokove  i naziva  ih  kontroliranim  kom- 
presijama. Plastike  razaranja  Niki  de  Saint-Phalle 
nastale  su  ispaljivanjem  iz  oružja  u umjetničko  djelo. 
Jeana  Tinguelyja  zanimaju  strojevi.  Različito  od 
neokonstrukti vi stičkih  glorifikacija,  on  stroj  promatra 
s ironijom  i cinizmom.  U Strojnom  hepeningu  (1960.) 
izradio  je  stroj  koji  uništava  samog  sebe,  a u radu 
Spomenik  kamikazi  (1962.-1969.)  stroj  koji  brzo 
propada.  Tinguelyjevo  djelo  ima  elemente  kinetičke 
umjetnosti  (radi  s pokretom),  ali  pokret  nije  stroj no- 
kinetičko-optički  fenomen  nego  značenjska  post- 
duehampovska  igra  s kompleksnim  značenjima  i 
fenomenima  stroja  i civilizacije  strojeva. 

LITERATURA:  Bih5,  Buci 2,  Den5,  Fergl,  Klein  1,  Klein2,  l.uc5, 
Luc8,  Rest2,  Re$t3,  Rubi 

Njemački  ekspresionizam.  Njemački  ekspresionizam 
(njem.  Expresionismus)  je  prvih  desetljeća  XX.  sto- 
ljeća nastao  kao  pokret  u slikarstvu,  skulpturi,  grafici, 
arhitekturi,  književnosti,  kazalištu,  muzici  i filmu.  U 
knjizi  Problem  forme  u gotici  (1912.)  Wilhelm  Wor- 
ringer  je  razvio  model  “sjevernjačke  romantične 
umjetnosti”  kao  “transcendentalnog  gotičkog  izraza 
svijeta”.  Prema  Worringcru  volja  za  uobličavanjem 
je  izraz  čovjekovog  odnosa  prema  svijetu,  a u sje- 
vernim krajevima  taj  je  svijet  svojom  surovošću, 
hladnoćom  i mrakom  navodio  umjetnika  na  osjećaje 
nesigurnosti  i straha.  Razvoju  ekspresionizma  kao 
duhovne  klime  svojstveni  su  mislioci  krize  građanskog 
društva  i modernog  doba  kao  što  su:  Fricdrich 
Nietzsche,  S0ren  Kierkegaard,  Fjodor  Dostojevski, 
ali  i mistički  teozofi  kao  što  su  H.  P.  Blavatsky,  Rudolf 
Steiner,  Annie  Besant  i Charles  Leadbeater.  Eks- 
presionistički čovjek  može  se  usporediti  s Nietz- 
seheovim  dionizijskim,  ekstatičkim  tipom  čovjeka,  tj. 
s Titanom  koji  želi  riješiti  pitanje  vlastitog  odnosa 
prema  Svemiru  (mikro  i makrokozmičkim).  Modele 
avangardnog  ekspresionizma  nude:  (1)  grupa  Die 
Briicke , (1905.-1913.);  (2)  grupa  Der  Blaue  Reiter 
(1913.-1914.);  (3)  socijalni  ekspresionizam  i nova 
objektivnost  20-ih  godina. 

Ekspresionizam  grupe  Die  Briicke  je  sirov  i,  u 
psihološkom  smislu,  direktni  izraz  oslobođene  gestu- 
alnosti.  Oslobođena  gesta  ostvaruje  deformaciju 
mimetičkih  ikoničkih  formi,  koje  postaju  nositelj 
emocionalnog  izraza.  Taj  se  ekspresionizam  temelji 
na  eklektičkom  izboru  tematizacija,  od  autoportreta 
preko  pejzaža  i mrtve  prirode  do  mitskih  scena  i 
halucinogenih  prikaza,  koje  izražavaju  tjeskobna  i 
traumatska  psihološka  stanja  i određen  je  duhovnim 
horizontom  sjevernjačkog  romantizma.  Osnivači 
grupe  su  Emst  Ludwig  Kirchner,  Fritz  Bleyl,  Erich 
Hcckcl  i Karl  Schmidt-Rottluff,  a s njom  su  surađivali 
Emil  Nolde,  Otto  Miiller,  Emst  Barlach. 

Rad  grupe  Der  Blaue  Reiter  vezan  je  za  južnu 
Njemačku  i za  kozmopolitski  Miinchen,  u kojem  se 
spajaju  sjevernjački  njemački  romantizam  i slavenski 
misticizam,  eklekticizam  i apstraktni  formalizam.  Taj 
je  ekspresionizam  sofisticiran,  intelektualan  i pro- 
teorijski,  a prožima  kako  slikarstvo,  tako  i glazbu  i 
književnost.  Spiritualni  ekspresionizam  umjetnika 
grupe  Der  Blaue  Reiter  temelji  se  na  stiliziranim 
formama  koje  mimetički  poredak  preoblikuju  u 


znakovni  simbolički  model  likovnog  zapisa,  u 
apstraktne  forme  u kojima  se  početni  motiv  još  može 
naslutiti  i u čiste  likovne  apstraktne  forme  u kojima 
se  početni  motiv  prikazivanja  ne  može  prepoznati. 
Ekspresionistička  forma  je  za  umjetnike  grupe  Der 
Blaue  Reiter  izraz  unutarnje  nužnosti.  Poetiku  spi- 
ritualnog  ekspresionizma  razradio  je  Vasilij  Kandinski 
u tekstu  O duhovnom  u umjetnosti  (1911.).  U grupi 
Der  Blaue  Reiter  djelovali  su  Vasilij  Kandinski,  Franz 
Mare,  Alexey  von  Jawlensky,  Paul  Klec,  Gabriele 
Miinter,  Alfred  Kubin. 

Politički  i kritički  orijentirani  ekspresionizam  20-ih 
godina  zasniva  se  na  naglašenim  karikiranim  i 
deformiranim  oblicima,  razvijenoj  naraciji  i političkoj 
poruci.  Socijalni  kritički  karakter  ekspresionizma 
naznačen  je  već  u radu  grupe  Die  Briicke , da  bi  poslije 
Prvog  svjetskog  rata,  djelovanjem  Georga  Grosza, 
Maxa  Beckmanna  i Otta  Dixa  evoluirao  u političku 
umjetnost  koja  ekspresionističke  modele  uvodi  u 
kritičko  i,  u dadaističkom  smislu,  destruktivno  ra- 
zaranje građanskih  i totalitarnih  vrijednosti  i ideo- 
loških zamisli. 

Ekspresionistička  linija  body  arta  (Joseph  Beuys, 
Hermann  Nitsch,  Otto  Miihl,  Giinther  Brus)  nastala 
je  početkom  70-ih  godina  unošenjem  ekspresivnih 
(mističnih,  vizionarskih,  traumatskih,  erotskih, 
sadomazohističkih  i orgijastičkih)  gesti  i oblika 
ponašanja  u tjelesne  akcije  i performanse  umjetnika. 
Za  razliku  od  slikarskog,  kiparskog,  književnog, 
kazališnog  i filmskog  ekspresionizma,  body  art 
odbacuje  posrednike  u izražavanju  emocija,  nudeći 
izravni  realni  egzistencijalni  događaj.  Dok  u kazalištu 
glumac  svojim  ponašanjem  prikazuje  emocije  knji- 
ževnih junaka,  u body  artu  umjetnik  radi  s vlastitim 
emocijama  i oblicima  ponašanja. 

Neoekspresionizam  krajem  70-ih  i 80-ih  godina  je 
umjetnost  postmodeme  ere  i nastaje  kao  simulacija 
slikarskih  i književnih  ekspresionizama.  U umjet- 
ničkom djelu  prikazuju  se  različiti  oblici  izražavanja 
tipični  za  ekspresionističke  umjetnosti  XX.  stoljeća. 
Neoekspresionizam  nije  pravi  ekspresionizam  nego 
jezička  i slikarska  igra  ekspresionističkim  modelima 
izražavanja,  pri  čemu  se  oni  od  ekstatičke  umjetnosti 
dekonstruiraju  u umjetnost  kao  stil  ili  modu  pri- 
kazivanja postupaka  izražavanja.  Izdvajaju  se  različite 
neoekspresionističke  slikarske  prakse:  post-nova 
objektivnost  (Jorg  Immendorff),  novi  divlji  (Salome), 

meka  ekspresivnost  (Jiirgen  Partenheimer),  post-grafiti 
(A.  R.  Penck),  novi  brutalizam  (Markus  Liipertz, 
Georg  Baselitz),  neosublimnost  (Anselm  Kiefer). 

LITERATURA:  Bač  I,  Bartol,  Bihl,  Bih2,  Bih3,  Neubl,  Denl,  Eksl, 
Eksp  1 , Exp  1 , Folg  l , Gaig3,  Gem  l , Harr32,  Joa  I . Kan  1 , Kan2,  Kan3, 
Konsl,  Kusp7,  K.uspl2,  Mcn8,  Miči,  Morgal,  Palmi,  Rl,  Szcc2, 
Zcitgl,Zwl 

Njujorška  dada.  Njujorška  dada  (Ne\v  York  Dada) 
je  označena  pojavom  proto-dadaističkog  i dada- 
ističkog  ckscesnog  i eksperimentalnog  umjetničkog 
rada  u njujorškom  umjetničkom  životu  poslije  izložbe 
Armory  Show  održane  1913.  godine.  Na  izložbi 
Armory  Show  Duchamp  je  izložio  sliku  Akt  koji  silazi 
niz  stepenice  ( Nu  descendant  un  escalier,  1912.). 
Nastanak  njujorške  dade  se  vezuje  za  djelovanje 
Marcela  Duchampa  i Francisa  Picabije  u krugu 
kolekcionara  Waltera  i Louise  Arensberg  tijekom 
Prvog  svjetskog  rata.  Picabiaje  dezertirao  iz  Francuske 
vojske  i došao  u egzil  u New  York.  Salon  Arens- 
bergovih  je  bio  ambijent  s djelima  europskog  kubizma 
i proto-dade  (sačuvana  fotografija  iz  1 9 1 9.).  Duchamp 
je  Walteru  Arensbergu  donio  na  poklon  ready-made 
50  cc pariškog  zraka.  Duchamp  i Picabia  su  izlagali, 
također,  u galeriji  291  koju  je  vodio  fotograf  Alfrcd 
Stieglitz.  Duchamp,  Man  Ray  i Katherine  Dreier  su 
osnovali  društvo  Societe  Anonyme  što  je  bio  prvi 
muzej  modeme  umjetnosti  u SAD.  Societe  Anonyme 
organizira  Internacionalnu  izložbu  moderne  umjet- 
nosti u Brook!ynskom  Muzeju.  Duchamp  je  radio  na 
velikim  slikarskim  djelima:  Veliko  staklo  {The  Bride 
Stripped  Bare  by  her  Bechelors,  Even  /The  Large 
Glass/,  1915-1923.),  i Tum  ’(19 18.).  Nakon  završetka 
rada  na  tim  slikama  on  1923.  godine  prekida  um- 
jetničku aktivnost  i posvećuje  se  profesionalnom 
igranju  šaha  i trgovini  modernističkim  slikama. 
Njujorška  dada  je  djelovala  između  1915.  i 1923. 
godine.  U dadaističkim  akcijama  i produkcijama  su 
osim  Duchampa  i Picabije,  surađivali  Man  Ray, 
Else  von  Freytag-Loringhoven,  Mina  Loy,  Arthur 
Cravan,  Alfred  Stieglitz,  Jean  Crotti,  Charles  Demuth, 
Joseph  Stella,  Katherine  Dreier,  Florine  Stettheimcr, 
Beatrice  Wood.  Izlazile  su  dadaističke  publikacije  i 
časopisi:  Duchamp,  Henri-Pierre  Rochć  i Beatrice 
Wood  objavljuju  dva  broja  časopisa  The  Blind  Man  i 
jedan  primjerak  časopisa  Rongwrong  (1917.);  Picabia 
je  objavljivao  časopis  391  (1915  );  Duchamp  i Man 
Ray  su  objavili  publikaciju  New  York  Dada  (1921.); 
Margaret  C.  Anderson  je  objavljivala  časopis  The 
Little  Review  (1920.-1930.),  u kojem  su  objavljivali 
Ezra  Pound,  James  Joyce,  Shenvood  Andersen,  T.  S. 
Eliot,  Emest  Hemingway,  W.  B.  Yeats,  Ben  Hecht, 
William  Carlos  Williams,  Djuna  Barnes,  Brancusi, 


Aldous  Huxley,  Tristan  Tzara,  Emma  Goldman, 
Gertrude  Stein,  Jean  Cocteau,  Wyndham  Lewis, 
Dorothy  Richardson,  Francis  Picabia,  Guillaume 
Apollinaire. 

Njujorška  dada  se  odvijala  u duehampovskoj  maniri, 
t.j.  u nomadskoj,  arbitrarnoj  i antiestetskoj  upotrebi 
izvanumjetničkih  kao  umjetničkih  predmeta  (reađy- 
madei),  kroz  grafički  dizajn,  fotografiju,  poeziju,  i 
buran  privatni  i javni  društveni  život  Morton  Li- 
vingston  Schambeig  i Elsa  von  Freytag-Loringhoven 
su  realizirali  objekte  od  pronađenih  svakodnevnih 
predmeta  (1913.-1920.).  Elsa  von  Freytag-Loring- 
hoven  djelovala  je  kao  slikarski  model,  performans 
umjetnica,  foto  model,  osoba  ekscentričnog  ponašanja 
čiji  se  svakodnevni  život  nije  razlikovao  od  um- 
jetničkog djelovanja.  Katherine  S.  Dreier  je  naslikala 
više  figurativnih  i apstraktnih  portreta  Marcela 
Duchampa  (1918.).  Florine  Stettheimer  je  slikala 
portrete  Marcela  Duchampa  (1923.).  Duchamp  je 
također  inicirao  transvestitske  igre  maskiranja  i 
preoblačenja  u nestabilnoj  igri  rodnih  identiteta. 
Preoblačenjem  ili  prikazivanjem  preoblačenja  u 
odjeću  suprotnog  spola  su  se  osim  Duchampa  bavile 
Georgia  O’Keeffe,  Florine  Stettheimer  i Elsa  von 
Freytag-Loringhoven. 

Dadaističko  ponašanje  i djelovanje  Duchampa,  Pi- 
cabije i Raya  je  emancipiralo  provincijalnu  njujoršku 
umjetničku  scenu  i vodilo  je  uspostavljanju  inter- 
nacionalnog modernističkog  konteksta.  Man  Ray  je 
napustio  New  York  1921.  godine,  tvrdeći  da  Njujorška 
dada  nikada  nije  postojala. 

LITERATURA:  Behl,  Buc3,  Buskl,  Cabl,  Dadl,  Duch2,  Duvl, 
Duv2,  Fori , Gamm  1 , Gav5,  Huels  l , Jon4,  Kuc  1 , Kue2,  Leffi , Lyo  1 3, 
Mou  I , Nauma  1 , Roth2,  Sano  I , Saw  1 , Schvvaral , Seld  1 

Njujorška  konceptualna  umjetnost  Njujorška  kon- 
ceptualna umjetnosti  nastaje  u drugoj  polovini  60-ih 
godina  XX.  stoljeća  kao  kritika  visokog  greenberg- 
ovskog  slikarskog  modernizma,  ali  i kao  autokritika 
minimal  arta  i njegovog  vizualnog  formalizma. 
Preteče  njujorškog  konceptualizma  su  bili  slikar  Ad 
Reinhardt,  kompozitor  John  Cage,  slikari  Jasper  Johns 
i Robert  Rauschenberg,  umjetnik  Andy  Warhol,  land 
art  umjetnik  Robert  Smithson,  kipari  Carl  Andre, 
Donald  Judd  i Robert  Morris,  višemedijski  umjetnik 
Dan  Graham.  Njujoršku  konceptualnu  umjetnost  ka- 
rakterizira razvoj  postduchampovskih  strategija  ready- 
madea,  dematerijalizacije  i defetišizacije  umjetničkog 
objekta,  odnosno,  kritika  tržišnog  sistema  umjetnosti 
i kulturalne  industrije  kasnog  modernizma.  Pred- 
stavnici njujorške  konceptualne  umjetnosti  su  Mel 
Bochner,  Sol  LeWitt,  Robert  Barry,  Lawrence  Weiner, 
Douglas  Huebler,  Joseph  Kosuth,  lan  Wilson,  Adrian 

Piper.  Prvi  organizator  i promotor  konceptualne 
umjetnosti  u Ncw  Yorku  je  bio  galerist  Scth  Siegelaub 
i kritičarka  Lucy  Lippard.  Inicijalne  izložbe  kon- 
ceptualne umjetnosti  su  bile:  Primary  Structures  (The 
Je\vish  Museum,  1966.)*  Non-Anthropomorphic  Ari 
by  Four  Young  Artists:  Joseph  Kosuth,  Chr istine 
Kozlov,  Michael Rinaldi,  Emest Rossi  (Lannis  Gallery, 
1967.),  One  Month  ili  March  1969  (1969.),  Art  in 
Process  (Finch  College  Museum  of  Art,  1970.), 
Information  (MOMA,  1970.),  Software:  Information 
Technologiy  (The  Jewish  Museum,  1970.),  Con - 
ceptual  Art  and  conceptual  Aspects  (New  York 
Cultural  Center,  1970.).  Na  njujorškoj  konceptua- 
lističkoj  umjetničkoj  sceni  povremeno  su  djelovali  i 
Hanne  Darboven,  On  Kawara,  Mel  Ramsdcn,  lan 
Bum,  Hans  Haacke,  kao  i Braco  Dimitrijević,  Zoran 
Popović.  Završetak  njujorške  konceptualne  umjetnosti 
određuju  složeni  politički  i umjetnički  sukobi  između 
postkonceptualističkih  ncomarksističkih  grupa  i 
časopisa  The  Fox,  International-Local,  Red  Herring. 

LITERATURA:  Albc  I , Albe2,  Ali  1 . Buc4,  Con2,  Con3,  Coir2,  Dcni  1 , 
Franzel,  Huel,  Kosul,  Kosu7,  Kosu8,  Kosu  12,  Kosu  13,  Kosu  14, 
Lcgg  1 , Lew2,  Lipp4,  Lipp7,  Lipp  1 0,  Mey  1 , Morg6,  Moig  1 4,  Schla  1 , 
Schwal,  Šuv27,  Wein  1 , Wilson  1 , Wilson2,  Wilson3 

Njujorška  škola.  Njujorška  škola  je  naziv  za  do- 
minantni internacionalni  centar  visokomodemističke 
umjetnosti  koji  je  uspostavljen  tijekom  kasnih  40-ih  i 
ranih  50-ih  godina  XX.  stoljeća.  Njujorška  škola 
nastaje  u doba  kada  se  SAD  uspostavljaju  kao  jedna 
od  vodećih  supersila  u blokovskoj  podjeli  svijeta. 
Pojam  Njujorška  Škola  primamo  označava  osamo- 
staljenje američke  umjetnosti  od  europskog  slikarstva 
i kiparstva,  odnosno,  od  dominantnog  estetsko- 
političkog  utjecaja  Pariške  škole  tijekom  40 — ih  i 50- 
ih  godina  XX.  stoljeća.  U Ne\v  Yorku  su  djelovali 
mnogi  europski  umjetnici  i arhitekti  koji  su  bili  u 
egzilu  tijekom  Drugog  svjetskog  rata:  Piet  Mondrian, 
Femand  Lćger,  Max  Emst,  Andrć  Breton,  Andre 
Masson,  Salvador  Dali,  Yves  Tanguy,  Roberto 
Matta  Echauren,  Laszlo  Moholy-Nagy,  Josef  Albers, 
Lyonel  Feininger,  Walter  Gropius,  Ludwig  Mi- 
es  van  der  Rohe,  Marccl  Breuer,  Geoig  Grosz,  Max 
Beckmann,  John  Heartfield,  Mare  Chagall,  Jacques 
Lipchitz.  Njihovo  djelovanje  u New  Yorku  je  in- 
temacionaliziralo  grad  i otvorilo  američku  umjetničku 
scenu  složenim  direktnim  utjecajima,  recepcijama  i 


reinterpretacijama  europske  modeme  umjetnosti.  Na 
primjer,  kustos  Henry  Geldzahler  je  pisao  da  je 
Njujorška  škola  postala  povijesni  nasljednik  Pariške 
škole  i da  je  postala  dominantan  svjetski  umjetnički 
centar.  Kritičko  i teorijsko  definiranje  Njujorške  škole 
je  dano  u tekstovima  i djelatnosti  kritičara  Clementa 
Greenberga,  Harolda  Rosenberga  i Michaela  Frieda. 
Osamostaljenje  američke  umjetnosti  se  ostvaruje  kroz 
slikarske  i kiparske  umjetničke  pravce  kao  što  su 
apstraktni  ekspresionizam  i akciono  slikarstvo.  Arshile 
Gorky,  Jackson  Pollock,  Franz  Kline,  Bamett  New- 
man,  Mark  Rothko  ili  ClyfFord  Still  se  smatraju  prvim 
velikim  američkim  umjetnicima  i predstavnicima 
Njujorške  Škole.  Neki  povjesničari  modernizma  Nju- 
joršku  školu  identificiraju  s evolucijom  i akade- 
miziranjem  apstraktnog  ekspresionizma  i akcionog 
slikarstva.  S druge  strane,  umjetnički  svijet  New  Yorka 
preuzima  primat  Pariza  u diktiranju  novih  inter- 
nacionalnih umjetničkih  moda.  Dok  su  pariški  novi, 
modni  ili  popularni  pokreti  bili  karakterizirani  kao  izmi 
tijekom  kasnog  XIX.  i prve  polovine  XX.  stoljeća, 
njujorški  pokreti  dobivaju  odrednicu  arta.  Od  kasnih 
50-ih  godina  nastajali  su  pokreti,  tendencije  i pojave 
kao  što  su  neodada,  fluksus,  konceptualna  umjetnost, 
pop  art,  minimal  art,  land  art,  body  art,  mail  art, 
concept  art,  performance  art,  itd.  Odrednica  Njujorška 
škola  se  primjenjuje  i na  pojave  u američkoj  poeziji 
(Frank  O’Hara,  John  A$hbery,  Kenneth  Koch,  Barbara 
Guest)  i glazbi  (John  Cage,  Christian  Wolff,  Earle 
Brown,  Morton  Feldman). 

Njujorškom  školom  se  označava  i složena  mreža 
lokalnih,  nacionalnih  i internacionalnih  kulturalnih 
institucija  (agencija,  trgovačkih  kuća,  galerija,  muzeja, 
javnih  i privatnih  kolekcija,  fondacija,  umjetničkih 
obrazovnih  institucija,  arhiva  i biblioteka)  koja  je  bila 
infrastruktura  razvoja  visokog  i kasnog  modernizma 
u umjetnosti  kasnog  kapitalizma.  Ta  mreža  institucija 
je  dovela  do  temeljne  preobrazbe  buržoaskog  svijeta 
umjetnosti  koji  se  zasnivao  na  privatnoj  inicijativi  ili 
nacionalnim  pedagoškim  ustanovama  u novi  sistem 
umjetnosti  koji  je  funkcionira  kao  sistem  kulturalne 
industrije,  t.j.  masovne  proizvodnje,  promocije,  raz- 
mjene i potrošnje  umjetnosti. 

LITERATURA : Asht  l , Aup4,  Barbe2,  Bois  1 , Cag8,  ClarkS,  Den98, 
Den99,  Frascl,  Gav2,  Greenl,  Green3,  Green4,  Green6,  GreenlO, 
Grccnl  l.Green^.Greenn.Hanrtć,  Harr48,Ohl,Rcinhl,Reinh2, 
Rose3,  Rosenb3,  Rossi,  Rushil,  San  I,  Sandl,  Sawil,  Tul,  Wald3 

Objekt.  Objekt  ili  predmet  (pred-metnuto)  znači 
bačeno  u susret,  tj.  stvar  postaje  objekt  u susretu  sa 
subjektom.  Objekt  kao  umjetničko  djelo  je  stvar  koji 
nije  po  sebi  (po  svojoj  materijalno  prostornoj  pri- 
sutnosti) umjetničko  djelo  nego  po  tome  stoje  artefakt 
koji  suočava  svijet  umjetnika  i svijet  publike  (kulture). 
Objekt  je  umjetničko  djelo  realizirano  kao  trodi- 
menzionalni predmet:  (1)  izveden  iz  tradicije  skulpture 
redukcijom  i odbacivanjem  likovnih  aspekata  skulp- 
ture (dadaistički,  neodadaistički  i fluksus  objekti),  (2) 
preuzet  kao  ready-made  iz  svijeta  običnih  neum- 
jetničkih  objekata  (Marccl  Duchamp),  (3)  realiziran 
kao  kolažno-montažni  trodimenzionalni  objekt  ili 
asamblaž  (futurizam,  kubizam,  dada,  nadrealizam, 
neodada,  fluksus),  (4)  projektiran  kao  prostorna 
trodimenzionalna  konstrukcija  (konstruktivizam, 
ncokonstruktivizam),  (5)  koncipiran  kao  specifičan 
tautološki  objekt,  tj.  ni-kao-slika-ni-kao-skulptura 
(minimalna  umjetnost)  (6)  definiran  kao  umjetničko 
djelo  koje  treba  dematerijalizirati  ili  transformirati  u 
proces,  situaciju,  događaj  ili  tekstualni  rad  (ljudsko 
tijelo  se  koristi  kao  umjetnički  objekt  u body  artu, 
proces  s energijom  ili  radijacijom  poprima  karakter 
hipotetičkog  objekta-događaja  u proccsualnoj  um- 
jetnosti, u galeriji  izloženi  teorijski  tekst  je  teorijski 
objekt  konceptualne  umjetnosti)  i (7)  izveden  kao  sto 
se  proizvode  predmeti  masovne  potrošnje  (pop  art, 
postmodemizmi).  Koncept  objekta  jedna  je  od  suš- 
tinskih ideja  i realizacija  u umjetnosti  avangarde, 
neoavangarde,  postavangarde  i postmodemizma  jer 
omogućava  slobodno  intermedijsko  (izvandiscipli- 
namo  i antikiparsko)  stvaranje  umjetničkog  djela  kao 
proizvoda,  a ne  kao  slike  ili  skulpture.  Avangardna, 
neoavangardna  i postavangardna  djela  su  objekti  i to 
u značenjskom  smislu  nedovršeni  (necjeloviti)  objekti. 
Oni  se  dovršavaju  u procesu  recepcije,  promatračevom 
receptivnom  intervencijom  i reinterpretacijom.  U 
teoriji  visokog  anglosaksonskog  modernizma  (Mi- 
chael  Fried)  predmet  kritike  je  pojam  umjetničkog 
objekta  kao  produkta  koji  se  ne  može  smjestiti  u 
autonomne,  specifične  i pročišćene  discipline  likovnog 
stvaranja  (slikarstva  i skulpture).  U europskom  mo- 
dernizmu koji  preuzima  i estetski  transformira  avan- 
gardističke  eksperimentalne  produkte  objekt  je  pri- 
hvaćen kao  jedan  od  oblika  kiparskog  izražavanja, 
čime  je  proširen  pojam  likovnosti.  Karakterističan 
primjer  takve  strategije  su  Picassovi  objekti  Čaša 
apsinta  ( 1 9 1 4.)  i Glava  bika  ( 1 943.)  koji  ready-made 
i asamblaž  estetiziraju  i transformiraju  pikturalnim, 


plastičkim  i asocijativnim  ostvarenjem  likovne  cje- 
lovitosti i dovoljnosti,  čime  objekt  dobiva  funkciju  i 
smisao  kiparskog  rada.  Za  postavangardnu  i post- 
objektnu  umjetnost  karakteristična  su  četiri  pristupa 
objektu:  (1)  kao  objektu  koji  se  transformira  u pro- 
stomu situaciju  (instalaciju,  ambijent),  (2)  kao  artiklu 
koji  simulira,  prikazuje  i označava  postindustrijsku 
proizvodnju  robe-značenja  i simulacijske  realnosti 
postmodemog  društva,  (3)  kao  ručno  izrađenom 
objektu  koji  ima  aspekte,  učinke  i smisao  tradicionalne 
i modernističke  skulpture,  ali  je  nastao  kao  produkt 
postmodemističkih  simulacija,  kolažno-montažnih 
mimezisa  koncepta  i fenomena  skulpture  i (4)  unošenje 
u kiparska  djela  nekiparskih  aspekata  (ispisivanje 
teksta  na  skulpturi,  ugradnja  fotografije  ili  video- 
monitora  u skulpturu),  odnosno  unošenje  kiparskih 
aspekata  u nekiparska  ostvarenja  (izvođenje  iz  slike 
fizičke  treće  dimenzije,  ambijentalni  postav  slika, 
video  skulpture  i instalacije,  foto  objekti). 

Objekt  u teorijskom  i estetičkom  smislu  je  stvar, 
situacija,  događaj,  fenomen,  fikcija  ili  umjetnički 
proizvod  (od  pojedinačnog  predmeta  preko  instalacije 
do  performansa)  na  koji  teorija  usmjerava  pažnju, 
interes,  analizu  i raspravu.  U tradicionalnim  i mo- 
dernističkim diskursima  objekt  teorije  je  referenca 
teorije,  a to  znači  ono  na  što  se  teorija  odnosi  i o čemu 
govori.  Postoje  i hipotetički  objekti  (teorijske  kon- 
strukcije, književne  fikcije,  likovni  fantastički  prikazi, 
psihološki  fantazmi),  ali  na  njih  teorija  uvijek  ukazuje 
kao  na  jezičku  tvorevinu,  razlikujući  ih  od  realnih 
pojava.  U postmodcrnističkim  teorijama  (od  la- 
canovske  psihoanalize  do  dekonstrukcije)  svaki  objekt 
teorije  shvaća  se  kao  hipotetički  objekt  koji  teorija 
proizvodi  u jeziku  da  bi  posredno  preko  njega  govorila 

0 jeziku,  svijetu,  psihi,  društvu,  kulturi  i umjetnosti. 
Razlikuju  se:  (1)  prema  kritičkom  lingvističkom  i 
semiotičkom  relativizmu  stvari,  situacije  i događaji 
nisu  objekti  jer  nemaju  vrijednost  teorijske  činjenice 
sve  dok  nisu  obuhvaćeni  teorijom  i konstruirani  kao 
objekt  teorije  i (2)  prema  radikalnom  simulacio- 
nističkom  modelu  objekt  društva,  kulture,  umjetnosti 

1 teorije  uvijek  je  hipotetički  simulacijski  produkt 
simboličke  snage  jezika  i dominantnih  medija  koji 
stvaraju  fikcionalni  svijet  postmodeme  kulture. 
Drugim  riječima,  objekti  znanosti,  umjetnosti,  kulture 
i društva  su  imaginarne  fikcije  koje  subjekt  i društvo 
proizvode  kao  svoju  realnost  da  bi  govorili  o sebi  i 
svijetu. 

LITERATURA : Allo4,  Artla  1 2,  Be  l , Bumh6,  Cau  1 , Curtis  1 , Fer8. 

Fcrg  1 , Fin  1 , Fric2,  Fric3,  GoIds2,  Harr  i 9, 1 Iunt7,  Jud  1 , Jud3,  Kapr  l , 
Karsl,  Koz2,  Kraus3,  Lee2,  LipplO.  Luc5,  Man2l,  Mcycl,  Sentl, 
Šuv84,  Tuckcr3,  Wollh  1 , Wolih4 

Objekt  malo  a.  Objekt  malo  a (objet  petit  a)  je  u 
lacanovskoj  teorijskoj  psihoanalizi  ostatak  koji 
utjelovljuje  fundamentalni,  konstitutivni  manjak. 
Iznosi  se  temeljni  Lacanov  stav  da  nema  metajezika, 
a to  znači  daje  svaki  jezik  objektni  jezik,  tj.  da  nema 
jezika  bez  objekta.  Objekt  malo  a kao  izvorno 
izgubljen  ili  nemoguć  objekt  podudara  se  sa  samim 
gubitkom  i utjelovljuje  prazninu.  Jer,  objekt  malo  a je 
objekt  fantazma  koji  izaziva  našu  želju  istodobno 
bivajući  - i to  je  njegov  paradoks  - retroaktivno 
određen  tom  željom.  Ili,  preciznije:  objekt  malo  a je 
čista  praznina  koja  funkcionira  kao  objekt-uzrok  želje. 
LITERATURA:  Lac6,  Žiži 8,  Žiž22,  Žiž30 

Objekt  nos  t (objecthood).  Objektnost  ili  predmetnost 
je  doslovno  svojstvo  umjetničkog  djela  kao  fizičkog 
predmeta.  Objektnost  je  jedno  od  konstitutivnih 
svojstava  skulpture  ali  i svojstvo  slike  po  kojem  ona 
nije  samo  površina  nego  i predmet,  odnosno,  razlikuje 
se  objektnost  slike  kao  djela  (cjeline)  i objektnost  boje 
(paste)  na  njenoj  površini.  Prema  američkom  kritičaru 
Michaelu  Friedu,  pripadniku  formalističke  estetike 
visokog  modernizma,  modernistička  slika  mora  ne- 
girati vlastitu  objektnost  da  bi  se  percipirala,  doživjela 
i razumjela  kao  pikturalna  površina.  Modernistički 
doživljaj  slike  kao  površine  nije  doživljaj  doslovne 
površine  predmeta  nego  pikturalne  površine.  Pik- 
turalnost  čini  površinu  modernističke  slike  izuzetnom 
i umjetničkom.  Prema  Friedu  modernistički  orijen- 
tirani slikar  ne  nastoji  otkriti  opću  suštinu  i prirodu 
slikarstva,  nego  one  konvencije  koje  u određenom 
trenutku  razvoja  povijesti  umjetnosti  omogućuju 
njegovom  djelu  netrivijalan  (izuzetan,  vrijedan) 
identitet.  U tom  smislu  netrivijalni  identitet  imaju  slike 
koje  reduciraju  svoju  objektnost  i ističu  pikturalnost  i 
plošnost.  Kada  se  slika  promatra  kao  objekt,  a tu  Fried 
usmjerava  svoju  kritiku  na  minimalističko  slikarstvo 
(shapedcanvas,  postslikarska  apstrakcija,  hardedge), 
ona  prestaje  biti  umjetnički  entitet  u modernističkom 
smislu.  Fried  kritiku  objektnosti  u slikarstvu  proširuje 
na  kritiku  objekata  minimalne  umjetnosti.  Minimalnu 
umjetnost  naziva  doslovnom  umjetnošću  (literalist 
art),  ukazujući  da  ideja  specifičnog  objekta  Donalda 
Judda  (koji  nije  ni-slika-ni-skulptura)  ili  ideja 
objektnosti  Roberta  Morrisa  narušava  čistoću  i 
autonomiju  modernističkih  medija  slikarstva  i 
skulpture.  Čin  narušavanja  modernističke  autonomije 
umjetničkog  djela  nalazi  u situaciji  koju  naziva 
teatralizacija  objekta.  Prema  formalističkim  mo- 


dernističkim kriterijima,  recepcija  umjetničkog  djela 
zasniva  se  na  objektu  koji  promatrač  vidi  ispred  sebe. 
Objekt,  a ne  promatrač,  mora  biti  u centru  ostvarene 
perceptivne  situacije.  Između  objekta  i promatrača 
postoji  jasna  perceptivna  razlika  i distanca,  dok  se  u 
minimalnoj  ili  doslovnoj  umjetnosti  ostvaruje 
teatarska  situacija  i teatralizacija  objekta.  U pitanju  je 
teatarski  senzibilitet  jer  promatrač  ne  percipira  sam 
objekt  (umjetničko  djelo)  nego  situaciju  između 
objekata,  prostora  i sebe.  On  se  kreće  oko  objekta  ili 
među  objektima  (instalacija)  izvodeći  performans 
percepcije.  Promatrač  promatra  objekt  u situaciji  čiji 
je  sudionik.  Odlike  umjetničkog  djela  se  ne  percipiraju 
unutar  objekta  nego  unutar  nastale  perceptivne 
situacije:  ono  što  se  uzima  u obzir  nije  dio  samog 
objekta,  nego  je  dio  situacije  u kojoj  se  objektnost 
uspostavlja  i od  koje  ta  objektnost  ovisi.  Dokazujući 
svoju  tezu,  Fried  se  poziva  na  umjetnika  Roberta 
Morrisa  koji  tvrdi  da  se  većina  radova  minimalne 
umjetnosti  zasniva  na  odnosima  koji  su  izvan  samog 
rada,  a u funkciji  su  prostora,  svjetlosti  i proma- 
tračevog vizualnog  ili  perceptivnog  polja. 
LITERATURA:  Frie2,  Frie3,  Frie4,  Meyel,  Morri2 

Odluka  kao  umjetnost.  Odluka  kao  umjetnost  je:  ( 1 ) 
jedna  od  postduchampovskih  strategija  razvoja  i 
primjene  zamisli  izvođenja  ready-madea  na  različite 
oblike  ponašanja  i djelovanja  umjetnika  i (2)  post- 
objektna  strategija  dematerijalizacije  umjetničkog 
djela  koja  u središte  rada  stavlja  umjetnika  u psi- 
hološkom, duhovnom,  političkom  i egzistencijalnom 
smislu,  pokazujući  da  umjetnost  ne  čine  umjetnička 
djela  nego  koncepti  umjetnika  (njegove  namjere  i 
odluke).  Postduchampovska  i postobjektna  umjetnost 
nije  umjetnost  umjetničkih  djela,  nego  umjetnika  kao 
objekta  (body  art,  performans)  i umjetnika  kao 
subjekta  (stvaraoca  koncepata,  namjera,  odluka, 
stavova,  govornih  činova).  Umjetnikove  namjere  i 
izvršenje  tih  namjera  kao  umjetnički  rad  određuju 
njegovo  ponašanje,  nastale  socijalne  situacije  i 
upotrijebljene  predmete.  S modelima  odluke  kao 
umjetnosti  radili  su  pripadnici  fluksusa,  umjetnosti 
ponašanja  i konceptualne  umjetnosti.  Model  rada 
označen  terminom  odluka  kao  umjetnost  realizirao  je 
beogradski  konceptualni  umjetnik  Dragoljub  Raša 
Todosijević  tijekom  1972.  i 1973.  u performansima 
Odluka  kao  umjetnost  (Mclville  Collegc  Edinburgh, 
SKC  Beograd).  Razlikuju  se  tri  razine  prezentacije: 
(1)  proglašavanje  neumjetničkog  predmeta  umjet- 
ničkim djelom,  (2)  ponašanje  umjetnika  kojim  on 
iskazuje  svoju  odluku  (namjeru)  i (3)  namjera  i odluka 
kao  konceptualni  umjetnički  objekti. 

LITERATURA:  Ljppl  O.01ivl4,  Sr4,  Tij  I . Todosć,  Todos7,  Todos8,  Wollh  I 

OHO,  grupa.  Grupa  OHO  (1966.-1971.),  pokret 
OHO-Katalog  (1966.-1970.)  i komuna  u Šempasu 
(Družina  v Šempasu , poslije  1971.)  djelovali  su  u 
okvirima  slovenske  nacionalne  kulture,  jugoslavenske 
kulture  i internacionalne  kulture  60-ih  i 70-ih  godina 
XX.  stoljeća.  Grupa  OHO  je  prošla  kroz  više  faza 
umjetničkog  i postumjetničkog  stvaranja,  istraživanja 
i življenja.  Njihov  rad  započinje  sredinom  60-ih 
godina  u presjecima  neodade,  fluksusa,  pop  arta, 
hepeninga  i konkretne  poezije.  Početkom  druge 
polovine  60-ih  godina  uspostavili  su  doktrinu  reizma 
i provodili  su  je  u konkretnoj  (ili  topološkoj)  poeziji, 
hepeningu,  radu  na  objektima  i ambijentima.  U drugoj 
polovini  60-ih  godina  grupa  OHO  prolazi  kroz  niz 
pojava  povezanih  s procesualnom  umjetnošću: 
antiform  art,  arte  povera,  land  art,  intervencije  u 
prirodi,  body  art,  ambijentalna  i performans  umjetnost. 
Kraj  grupe  OHO  je  vezan  za  prijelaz  iz  faze 
umjetničkog  rada  u fazu  života  u komuni  u prirodi. 
Grupu  OHO  su  inicirali  Marko  Pogačnik  i Iztok 
Geister  Plamen  u Kranju,  a u njoj  su  djelovali  Aleš 
Kermauner,  Franci  Zagoričnik,  Milenko  Matanović, 
Andraž  Šalamun,  Tomaž  Šalamun,  David  Nez  i mnogi 
drugi  u Kranju  i Ljubljani.  Pokret  OHO-Katalog  je 
nastao  u Ljubljani  povezivanjem  umjetnika  i pjesnika 
(Iztok  Geister,  Pogačnik,  Matanović,  braća  Šalamun, 
Zagoričnik,  Matjaž  Hanžek,  Naško  Križnar,  Marko 
Švabič,  Vojin  Kovač-Chubby)  s teoretičarima  knji- 
ževnosti (Taras  Kermauner),  teoretičarima  likovnih 
umjetnosti  (Braco  Rotar,  Tomaž  Brejc)  i filozofima  i 
teoretičarima  kulture  (Rastko  Močnik,  Slavoj  Žižek) 
oko  ljubljanskog  časopisa  Problemi.  Pokret  OHO- 
Katalog  je  povezao  različite  autore  s druge  ili  al- 
ternativne umjetničke,  teorijske  i intelektualne  scene 
koji  su  kritički  reagirali  na  tada  dominantni  umjereni 
modernizam  u realsocijalističkim  uvjetima.  Družina 
v Šempasu  je  djelovala  u selu  Šcmpas  u blizini  Nove 
Gorice.  Prvih  je  godina  rada  bila  usmjerena  na  život 
u prirodi,  da  bi  se  tijekom  70-ih  godina  vraćala 
umjetnostima  u rasponu  od  posthipi  umjetnosti  preko 
ambijentalne  i ritualne  umjetnosti  do  horizontalne 
plastike  i skulpture. 

U vrijeme  nastanka  OHO- a,  interpretacije  i rasprave 
djelovanja  grupe,  pokreta  i komune  su  bile  usmjerene 
razumijevanju  novih  umjetničkih,  estetskih,  filozof- 
skih i društvenih  pokreta  (reizam,  strukturalizam, 
poststrukturalizam,  Tel  Quel,  nova  ljevica,  hipi  kultura, 
siromašna  umjetnost,  antiform  umjetnost,  koncep- 
tualna umjetnost,  postobjektna  umjetnost,  ludizam, 
alternativa).  Taras  Kermauner  je  razvio  zamisao  reizma 
koju  je  grupa  OHO  prihvatila.  Prva  historiziranja 
djelovanja  OHO- a (Braco  Rotar,  Tomaž  Brejc,  Biljana 
Tomić,  Ješa  Denegri,  Lucy  R.  Lippard)  bavila  su  se 


ideološkim  formulacijama  u umjetničkom  i društ- 
venom smislu,  odnosno,  pitanjem  identiteta  OHO- a s 
obzirom  na  vladajući  umjereni  modernizam  u real- 
socijalističkom  (ili  samoupravnom)  društvu. 

LITERATURA:  Aubl,  Brejl,  Brej2,  Brej4,  Brcj7,  Brej23,  Denll, 
Den  12,  Den  13,  Sden  15,  Ker3,  Lipp  1 0,  McSh  l , Ncz  1 , Ncz2,  Oho  l . 
Oho2,  Oho3,  Oho4,  Oho5,  Oho6,  Oho7,  Oho8,  Oho9,  OholO,  Pog  1 , 
Pog2,  Pog3,  Pog6,  Sus2,  Šuv9,  Šuv4 1 , Šuv98,  Šuv  1 33,  Tom  1 , Tom2, 
Zab4 

Ontologija  mnogostrukosti.  Ontologija  mnogo- 
strukosti je  osnovni  problem  suvremene  filozofije. 
Prema  Alainu  Badiou  jedina  moguća  ontologija  za 
Jedno/Jednog  je  teologija.  Ako  je  Bog  mrtav  (Frieđrich 
Nictzschc),  središnji  je  problem  današnje  filozofije 
artikulacija  mišljenja  imanentnog  mnogostrukosti. 
Jedino  legitimno  post-teološko  mišljenje  je  mišljenje 
u i o mnogostrukostima.  To  mišljenje  su,  prema  Ba- 
diou, razvijali  Gilles  Deleuze,  Jean-Fran^ois  Lyotard, 
Jacques  Derrida  i Jacques  I^acan. 

LITERATURA:  Bad2,  Hallwl,Proul 

Ontologija  umjetničkog  djela.  Ontologijom  umjet- 
ničkog djela  se  naziva  filozofski  i teorijski  pristup 
tumačenju  postojanja  umjetničkog  djela  ili  filozofski 
i teorijski  pristup  tumačenju  modusa  prisutnosti  i 
pojavnosti  umjetničkog  djela  u svijetu.  Karakteristične 
ontologije  umjetničkog  djela  i umjetnosti  su:  (1) 
fundamentalna  ontologija  je  filozofska  disciplina,  na 
primjer,  Martina  Heideggera,  koja  se  bavi  temeljnim 
ili  ishodišnim  pitanjima  o uvjetima  postojanja  um- 
jetničkog djela  kroz  filozofsku  meditaciju  o suš- 
tinskom pojmu  umjetnosti,  tj.  općem  pojmu  um- 
jetničkog djela  i općem  pojmu  postojanja  umjetnosti, 
odnosno,  bića  umjetnosti;  (2)  ontologija  umjetničkog 
djela  je  filozofska  disciplina,  na  primjer  kod  Romana 
Ingardena,  koja  se  bavi  metafizičkim  pitanjima  o 
uvjetima  i modusima  postojanja  konkretnog  estetskog 
predmeta  i idealnog  predmeta  kao  umjetničkog 
(muzičkog,  slikarskog,  arhitektonskog  i filmskog) 
djela;  (3)  morfologija  ili  teorija  forme  je  teorija 
umjetnosti,  na  primjer  kod  Adolfa  von  Hildebranda 
ili  Paula  Kleea,  koja  opisuje,  objašnjava  i interpretira 
pojedinačni-konkretni  ili  idealni-opći  pojam  i po- 
javnost umjetničke  forme  (materijalnog  oblika)  u 
specifičnim  umjetnostima  ili  specifičnog  umjetničkog 
djela;  (4)  ontologijom  umjetničkog  djela  i umjetnosti 
nazivaju  se  različite  teorijske  konstrukcije,  na  primjer 
Abyja  Warburga,  Ervvina  Panofskog,  Jean-Louisa 
Schefera,  koje  identificiraju,  opisuju,  objašnjavaju  i 
interpretiraju  specifične  primjere  oblikovanja,  izvo- 
đenja ili  proizvodnje  konkretnog  povijesnog  um- 
jetničkog djela,  prije  svega  slike  i skulpture;  (5)  kritika 

ontologije  umjetničkog  djela  je  heterogeno  polje  tu- 
mačenja postojanja  umjetničkog  djela  i umjetnosti 
kontekstualističkim,  funkcionalističkim  i interpre- 
tativnim  koncepcijama,  na  primjer,  konceptualna  ana- 
liza Morrisa  Weitza,  funkcionalnost  jezika  umjetnosti 
Nelsona  Goodmana,  uloga  interpretacije  u postojanju 
umjetničkog  djela  Arthura  Dantoa,  razumijevanje 
umjetničkog  djela  kao  teksta  Rolanda  Barthesa  ili 
shvaćanje  umjetničkog  djela  kao  diskursa  Michela 
Foucaulta. 

LITERATURA:  Bartl  5,  Bartl  6,  Bartl  7,  Bazi , Carrollnl,  CarrolIr>4, 
Cazl,  Colel,  Ćačl,  Damnja7,  Dani,  Dan2.  Dan3,  Dan4,  Dickl, 
Gad2,  Grli  I , Gr!i2.  Grli3,  Gr)i4.  Hari  I , Hcid  1 , Heid4,  Ing2,  Margl , 
Marg2,  Pcm  I , Šuv63,  Weit  I 

Optička  umjetnost  (eng.  Optical  art,  Op  art).  Op- 
tičkom umjetnošću  nazivaju  se  neokonstruktivistička 
umjetnička  djela  koja  vizualnom  strukturom  stvaraju 
psihofiziološki  vizualni  efekt  i reakciju  gledaoca, 
koristeći  optičke  zbunjujuće  crteže,  moire  efekt  (iluzije 
vibracije  kod  valovitih  linija),  efekt  simultanog 
kontrasta,  efekt  optičkog  miješanja  boja,  osvijetljcnost 
površine  i teksture,  iluziju  pokreta  te  paradoksalno 
prikazivanje  prostornih  dimenzija  (dubine,  ispup- 
čenosti)  na  ravnoj  površini  slike  i Gestalt  strukture. 
Paradoksalno  se  suočavaju  doslovnost  i iluzionizam 
u transformaciji  objekta  i prostora.  Termin  optička 
umjetnost  (Optical  Art,  Op  Art)  uveden  je  na  izložbi 
Williama  Seitza  The  Responsive  Eye  (1965.).  Termin 
se  može  primijeniti  na  djela  angloameričkih  autora 
kao  što  su  Richard  Anuszkicwicz,  Bridget  Riley  ili 
Peter  Sedgley  koji  su  istraživali  optičke  fenomene  i 
njihove  efekte  bez  povezivanja  svojeg  rada  s kritičkim 
i ideološkim  zamislima  transformacije  društva  i svijeta 
umjetničkim  djelovanjem.  Optička  umjetnost  u En- 
gleskoj i SAD  je  nastala  istovremeno  s postslikarskom 
apstrakcijom,  pop  artom  i minimalnom  umjetnošću, 
uvodeći  u konstruktivističke  postupke  i naslijeđe 
visokog  modernizma  stav  o neutralnosti  i autonomiji 
vizualnog  (optičkog)  izraza.  Za  nastanak  optičke 
umjetnosti  značajan  je  utjecaj  konstruktivističkog 
umjetnika  Josefa  Albersa  koji  je  ideje  Bauhausa  prenio 
u SAD  i neokonstruktivista  Victora  Vasarelyja.  Eu- 
ropski umjetnici  okupljeni  oko  pokreta  Novih  ten- 
denciji7,  koji  su  u duhu  kritičke  i aktivističke  um- 
jetnosti težili  angažiranom  neokonstruktivizmu, 
pojavu  optičke  umjetnosti  doživjeli  su  kao  komer- 
cijalizaciju  i neutralizaciju  ideoloških  i utopijskih 
vizija. 

LITERATURA:  Barrc  l , Bih6,  Bih  1 0,  Com3,  Dcn  1 02,  Lcgr  1 , Luc4, 
Rosi,  Šuv96,  Turrl,  Walk2 

Optičko.  Optičkim  se  nazivaju  svjetlosni  procesi  i 
događaji  čija  svojstva  ovise  o fizičkim  zakonima 


prostiranja  svjetla,  a ne  o receptivnim  mogućnostima 
subjekta  percepcije. 

LITERATURA:  Bryl,  Bry4,  Fos4,  Gibsl,  Gledl,  Krausl6,  Rosi, 
Šuv72 

Optičko  nesvjesno.  Optičko  nesvjesno  je  prema 
Rosalind  Krauss  naziv  za  sličnost  između  struk- 
turiranja optičkog  ili  vizualnog  i strukturiranja  nes- 
vjesnog. Ona  polazi  od  teza  Jacquesa  Lacana  iz 
teorijske  psihoanalize  i teza  Fredrica  Jamesona  iz 
neomarksističke  teorije  kulture  i društva.  Prema 
Lacanu  nesvjesno  je  strukturirano  kao  jezik  i postoji 
prije  nego  Što  je  subjekt  prešao  njegov  prag.  Prema 
Jamesonu  političko  nesvjesno  je  određeno  dinamikom 
čina  interpretacije  kojim  se  pretpostavlja  da  čitalac, 
slušalac  ili  gledalac  nikada  nema  tekst  neposredno 
pred  sobom  u svoj  njegovoj  svježini,  kao  stvar  po  sebi. 
Naprotiv,  tekstovi  gotovo  uvijek  izlaze  pred  čitaoca, 
gledaoca  ili  slušaoca  kao  nešto  već  pročitano.  Oni  se 
primaju  kroz  nataložene  slojeve  ranijih  interpretacija 
i kroz  nataložene  čitalačke  navike  i kategorije  koje  su 
razvijene  iz  tih  naslijeđenih  interpretativnih  tradicija. 
Rosalind  Krauss  je  provela  kritiku  modernističkog  i 
formalističkog  greenbergovskog  i friedovskog  pri- 
stupa koji  je  u vizualnim  oblicima  otkrivao  univerzalne 
i bezinteresne  estetske  kvalitete.  Modernizam  je 
ideologija,  diskurzivno  polje  čiji  pripadnici  vjeruju 
da  umjetnost  može  stajati  sama  - autonomno,  samo- 
verificirajuće.  To  polje  je  strukturirano  i organizirano 
tako  da  omogućava  istovremeno  i samoidentifikacije 
pripadnika  modernizma  i napade  na  takve  identi- 
fikacije, na  primjer,  konfrontacije  kubista  (modernista) 
i dadaista.  U uobičajenom  smislu  dominantna  mo- 
dernistička vizualnost  ne  želi  ništa  drugo  nego  oči- 
tovati razum,  racionalizaciju,  kodifikaciju,  apstrakt- 
nost,  ozakonjenost.  Nasuprot  tome,  optičko  nesvjesno 
je  dimenzija  neprozirnosti,  ponavljanja  i vremena.  Ono 
će  na  osnovi  jasne  i prozirne  modernističke,  ra- 
cionalistički  orijentirane  logike  postaviti  pitanja  o 
detaljima,  rastaviti  cjelovitost  i homogenost  moder- 
nizma i refigurirati  ga  na  druge  načine.  Rosalind 
Krauss  pokazuje  da  su  modernističke  koncepcije  i 
idealizacije  čisto  optičkog  podložne  djelovanju 
fikcionalizacije  i značenjskog  posredovanja.  Veza 
tjelesnog  i vizualnog  u interpretaciji  otkriva  značenja 
koja  se  mogu  interpretirati  kao  učinci  strukturiranja 
nesvjesnog.  Odnosi  vidljivog  i nevidljivog,  vidljivog 
ali  neviđenog  i nevidljivog  koje  se  oblikuje  u vi- 
zualnom, postavljaju  vidljivo  kao  uzorak  u kojem  se 
može  prepoznati  nesvjesno,  zapravo,  optičko  nes- 
vjesno u djelu  Pieta  Mondriana,  Franka  Stelle,  Maxa 
Emsta,  Marcela  Duchampa,  Alberta  Giacomettija, 
Hansa  Bellmera,  Pabla  Picassa,  Jacksona  Pollocka, 

Cyja  Twomblyja,  Andyja  Warhola,  Roberta  Morrisa, 
Eve  Hessc.  Time  se  ukazuje  na  složenost  nesvjesnog 
kao  interpretacije  koja  se  suprotstavlja  dominantnoj 
ideologiji  modernizma  i kao  interpretacije  koja  je  sa- 
držana u djelima  nekih  ključnih  umjetnika  moder- 
nizma. Drugim  riječima,  cjelina  modernizma  u pov- 
ijesnom i teorijskom  smislu  pokazuje  svoje  neravnine, 
naprsline,  protuiječnosti  i iskliznuća. 

LITERATURA:  Hind  1 , Hind2,  Jam3,  Kraus8,  Kraus 1 6,  Krausl  9 

Optimalna  projekcija.  Optimalna  projekcija  ozna- 
čava bitno  svojstvo  avangardnog  djelovanja  i is- 
traživanja koje  je  usmjereno  preoblikovanju  aktu- 
alnosti i određeno  izborom  budućnosti.  Prema  Alek- 
sandru Flakeru  pojam  optimalna  projekcija  je  nastao 
u diskusijama  čeških  i slovačkih  rusista  na  simpoziju 
u Modroj  kraj  Bratislave  1967.  godine.  Jurij  Lotman 
je  tada  istaknuo  traženje  optimalne  varijante  kao 
načelo  koje  karakterizira  znanost  i umjetnost  u vrijeme 
dominacije  avangarde  20-ih  godina.  Pojam  optimalna 
projekcija  označava  kretanje  kao  biranje  optimalne 
varijante  u prevladavanju  zbilje.  Pojam  optimalna 
projekcija  se,  prema  Flakeru,  potvrđuje  u manifestima 
i realizacijama  avangardnih  pokreta  kao  što  su 
futurizam,  konstruktivizam,  zenitizam  ili  ultraizam, 
ali  i radu  nekih  umjetnika  (Apollinaire,  Krleža,  Zam- 
jatin),  koji  nude  i postavljaju  projekciju  budućnosti. 
Pri  tome  “optimalna  projekcija  ne  označava  idealno 
strukturiranu  budućnost  nego  postupke  i procese 
definiranja  ili  pronalaženja  optimalne  varijante”.  Ona 
je  projekcija  (projekt,  projektiranje  unaprijed,  kon- 
struiranje budućnosti)  i biranje  (izbor  jedne  projekcije 
među  drugim  mogućim  projekcijama).  Za  avangardu 
je  bitan  put  (postupak,  proces,  projektiranje,  istra- 
živanje), a ne  utvrđivanje  rezultata  (ciljna  realizacija, 
postignuće).  Optimalna  projekcija  nije  utopija, 
naglašava  Flaker,  jer  utopija  označava  mjesto  ili  zemlju 
koja  ne  postoji,  a optimalna  projekcija  označava  izbor 
mogućnosti  u vremenu.  Također,  optimalna  projekcija 
nije  naivni  biološki,  politički  ili  društveni  optimizam 
ili  metafizička  nada  nego  rad  na  traganju  za  mo- 
gućnostima budućnosti.  Primjer  optimalne  projekcije 
je  Tatljinov  konstruktivistički  Spomenik  III.  inter - 
nacionali  (1920.)  koji  nikad  nije  ostvaren,  ali  je 
optimalno  projektiran.  Spiralnu  simboličku  formu 
Spomenika  Flaker  tumači  kao  znak  kretanja  prema 
budućnosti,  a činjenicu  daje  Spomenik  realiziran  kao 
model,  a ne  kao  završena  i ostvarena  građevina,  po- 
vezuje sa  zamislima  optimalne  projekcije  (projektirane 
mogućnosti  za  budućnost). 

LITERATURA:  Flak2,  Flak4.  F1ak9.  Flak  1 1 , Flakl  5 

Orfizam.  Orfizam  je  varijanta  kubističkog  slikarstva 


koja  je  bila  usmjerena  apstrakciji  ili  slikarstvu  Čistih 
formi.  Pojam  čista  forma  znači  ne-prikazivačka  forma. 
Orfizam  je  nastao  i razvijao  se  u Parizu  od  191 1.  do 
1914.  godine.  Pjesnik  i teoretičar  avangardne  um- 
jetnosti Guillaume  Apollinaire  je  uveo  termin  u 
povodu  izložbe  Section  d ’Or  ( 1 9 1 2.).  Termin  orfizam 
potiče  od  imena  mitskog  junaka  Orfeja  i treba  označiti 
da  se  u slikarstvu  oblicima  i bojama  komuniciraju 
značenja  i emocije  kao  što  je  to  Orfej  činio  kroz  čiste 
forme  muzike.  Orfizam  ili  orfički  kubizam  se  odnosi 
na  grupu  slikara  koji  su  se  u kubistiČkim  istraživanjima 
odvojili  od  prikazivanja  vizualno  prepoznatljive 
realnosti.  Prema  Apollinaireu  slikari  orfičkog  kubizma 
su  bili:  Robert  Delaunay,  Femand  Leger,  Marcel 
Duchamp,  Francis  Picabia  i František  Kupka.  Termin 
su  prihvatili  Picabia  i Delaunay.  Delaunay  je  zamisao 
orfizma  želio  vezati  za  svoju  slikarsku  praksu.  Sonia 
Delaunay  Terk  je  slikala  u duhu  orfizma  Roberta 
Delaunayja.  Zamisli  orfizma  se  protežu  od  Delau- 
nayjevih  vizualnih  eksperimenata  s formom  i bojom 
(Grad  Pariz  iz  1912.  ili  Sunce,  Mjesec,  simultanosti 
no.  2 iz  1913.)  preko  Picabijinih  formalističkih 
asocijativnih  slika  (Proljetni ples  II  iz  1912.  ili  Udnie. 
Američka  djevojka  /ples/  iz  1913.)  do  Kupkinih 
mističnih  meditativnih  slika  (Newtonovi  krugovi  iz 
1911.-1912.  ili  Vertikalni  planovi  III,  1912.-1913.). 
Utjecaj  orfizma  u SAD  očituje  se  u djelima  slikara 
Stantona  McDonald- Wrighta  i Morgana  Russella. 

LITERATURA:  Bani,  Doril,  Fryel,  Harr32,  Hugl,  Jaf3,  Rcad4, 
Rotzl 

Orgijski  misterij  ski  teatar.  Vidi:  Akcionizam,  Body 
art,  Performans 

Originalnost.  Originalnost  je  konceptualna,  ideo- 
loška, estetička,  teorijska  i praktično  umjetnička 
dogma  modeme  i modernizma  o prvotnosti  i ino- 
vativnoj izuzetnosti  umjetničkog  čina  i djela  koje  iz 
njega  proizlazi.  Originalnost  i njome  pokazana 
autentičnost  modernističkog  umjetnika  bila  je  nužna 
karakteristika  identifikacije  modernog  subjekta, 
odnosno  egzistencijalno  izdvojene  i cjelovite  stva- 
ralačke individue.  Značaj  originalnosti  pojavljuje  se 
u trenutku  kada  se  gubi  transcendentna  veza  umjetnika 
i asimetričnog  Drugog  (na  primjer,  kršćanskog  Boga), 
odnosno  kada  umjetnik  počinje  stvarati  iz  svojih 
izdvojenih  i individualiziranih  subjektiviziranih  ili 
društvenih  intuicija.  U modernističkoj  umjetnosti  XX. 
stoljeća  postojala  su  dva  pristupa  originalnosti:  (a) 
pristup  koji  se  zasnivao  na  identificiranju  i inter- 
pretiranju važnosti  autorstva  i originalnosti,  posebno 
u onim  tendencijama  koje  su  se  oslanjale  na  poetike 
izraza  (ekspresionizam,  fovizam,  nadrealizam,  aps- 

traktni  ekspresionizam,  enformel,  lirska  apstrakcija, 
postslikarska  apstrakcija),  i (b)  pristup  koji  se  zasnivao 
na  pokazivanju  da  je  originalnost  iluzija  i da  uvijek 
postoje  vanjski  uvjeti  koji  određuju  pojavu  određenog 
tipa  rada,  nezavisno  o subjektu  (marksizam  i pojam 
povijesne  nužnosti,  društvenih  uvjeta),  odnosno, 
strategije  koje  su  težile  pokazati  kako  umjetnik  stvara 
impersonalno  djelo  posredovanjem  tehnologije  ili  teh- 
noloških institucija  ili  kako  djelo  stvara  kolektivni 
autor  (konstruktivizam,  neokonstruktivizam,  mini- 
malna umjetnost,  konceptualna  umjetnost,  tehnološka 
umjetnost). 

Međutim,  u drugom  slučaju  pojavljuje  se  suštinski 
modernistički  paradoks:  umjetnik  koji  posredovanjem 
tehnoloških  sredstava  ili  upotrebom  postojećih  pred- 
meta masovne  potrošnje  ili  kolektivnim  radom  stvara 
impersonalno  djelo,  odriče  se  originalnosti  na  nivou 
izvođenja,  dok  na  nivou  koncepta  zadržava  uvjerenja 

0 novom,  neobičnom,  posebnom  ili  izuzetnom  au- 
torstvu. Pojam  autora  odvaja  se  od  pojma  izvođača  ili 
realizatora  djela,  a pojam  originalnosti  se  pridaje 
inovaciji  na  nivou  koncepta,  projekta  ili  ideje. 

U kasnom  modernizmu  nastaju  teorije  papirnatog 
subjekta , hipotetičkog  subjekta  ili  smrti  subjekta 
(Roland  Barthes).  Ove  teorije  ukazuju  da  subjekt 
umjetnika  nije  uzrok  ili  izvor  djela  nego  obratno;  da 
je  djelo  i svijet  u kojem  se  ono  pojavljuje  izvor 
(generator)  hipoteze  subjekta  i njezinih  identifikacija 
s određenom  povijesnom  i geografskom  individuom. 
Barthes  tvrdi  da  djelo  ne  stvara  subjekt  nego  da  djelo 
dovršava  čitalac.  Michcl  Foucault  je  ukazivao  da  je 
pojam  subjekta  i pojam  čovjeka  povijesno  locirana 
pojava  koja  ima  povijesni  razlog  nastanka  (doba 
prosvjetiteljstva  u XVIII.  stoljeću),  razvoja  (modema 

1 modernizam)  i nestanka  (kraj  modeme).  Ovakve  i 
slične  teorijske  hipoteze  bitne  su  za  teorije  postmo- 
deme  i uz  povezivanje  sa  zamislima  arbitramosti  znaka 
postale  su  osnova  postmodeme  teorije  bez  subjekta  i 
bez  originalnosti,  što  je  stvorilo  osnovu  za  poetičke 
pristupe  i teoretizacije  posthistorijske  umjetnosti  i 
eklektičnog  nomadskog  postmodemizma.  Umjetnici 
druge  modeme  ili  modernizma  poslije  postmoder- 
nizma  u 90-im  godinama,  koji  su  kritički  ili  de- 
konstruktivno  reagirali  na  dominantnu  postmoder- 
nističku  ideologiju  smrti  subjekta,  okreću  se  pitanju 
identiteta,  bića,  originalnosti,  razlike  jakog  i slabog 
subjekta.  Neki  kritički  intelektualci  i teoretičari 
umjetnosti  i kulture,  na  primjer  Pcter  Weibel,  ne 
govore  o smrti  subjekta  nego  o kraju  povijesne 
definicije  subjekta.  Ukazuje  se  daje  status  subjekta  i 
originalnosti  fikcionalna  ili  fantazmatska  konstrukcija 
koja  se  mijenja  kroz  povijest,  ali  i po  sinkronijskim 
kulturama.  Originalnost  i autorstvo  nisu  bitna  svojstva 


vrijednosti  djela,  nego  ideološke,  konceptualne  i 
teorijske  konstrukcije  ili  efekti  politike  i interpretacije 
odnosa  djela  i njegovog  autora. 

LITERATURA:  Balm2,  Bartl6,  Bartl7,  Braidl,  Fcrry4,  Fuo5, 
Good9,  Hegl,  Heg2,  Harr41,  Kraus8 

Ornament.  Ornament  je  element  ukrašavanja  u 
likovnim  umjetnostima,  arhitekturi  i umjetničkom 
obrtu.  Ornamentikom  se  naziva  sistem  ornamenata 
koji  su  tipični  za  etničku  zajednicu,  povijesno 
razdoblje  ili  umjetnički  stil.  Karakteristike  ornamenta 
su:  (1)  postojanje  elementarnog  geometrijskog, 
životinjskog,  biljnog  ili  slovnog  uzorka  (motiva),  (2) 
ritmičko  ponavljanje  identičnog  ili  variranog  uzorka 
Čime  se  stvara  serijalni  poredak  ili  poredak  pattema  i 
(3)  stvaranje  magijske,  simboličke  i dekorativne 
funkcije.  U zapadnoj  tradiciji  do  modeme  umjetnosti 
ideja  i realizacija  ornamenta  imale  su  značajnu 
umjetničko-estetsku  ulogu.  Povijesnom  evolucijom 
cjelovitost  ornamenta  zasnovana  na  sintezi  magijskog, 
simboličkog  i dekorativnog  postupno  se  gubila.  Od 
XVTII.  stoljeća  do  art  decoa  ornament  ima  dominantno 
dekorativnu  vizualnu  funkciju.  Ornament  je  bio 
deklarativno  isključen  iz  modeme  umjetnosti  i 
arhitekture  (Bauhaus,  De  Stijl)  kao  tipično  pred- 
modemistički  dekorativan  i besmislen.  Jedan  od 
rijetkih  primjera  razvijanja  omamentalne  strukture  u 
modemom  slikarstvu  je  pristup  Hernija  Matissea 
sintezi  likovnih  i dekorativnih  umjetnosti  gdje  se 
pojavljuje  kao  element,  ali  i kao  pravilo  tješavanja 
pikturalnc  kompozicije. 

Omamentalni  motivi  se  pojavljuju  u nekim  optičkim 
djelima,  ali  ne  s dekorativnim  funkcijama  nego  kao 
istraživanje  optičkog  iluzionističkog  efekta.  Jedan  od 
rijetkih  pristupa  ornamentu  u minimalnoj  i postmi- 
nimalnoj  umjetnosti  je  niz  serijalnih  crteža  Neše 
Paripovića  iz  1971.  i 1972.  godine,  u kojem  je  autor 
arhitektonsku  ornamentiku  transformirao  u modularnu 
seriju  geometrijskih  struktura.  Time  je  pokazao  da  se 
minimalistička  serija  i mođulamost  mogu  ostvariti 
konceptualizacijom  dekorativnih  elemenata.  Povratak 
ornamenta  u umjetnost  i arhitekturu  vezuje  sc  uz  post- 
modemizam  kasnih  70-ih  i 80-ih  godina.  Ornament 
se  pojavljuje  u pattcm  slikarstvu  sredinom  70-ih 
godina  kao  dekorativni  model  rješavanja  površine 
slike.  Omamentalne  strukture  slikane  gestualnim 
potezom  lošeg  slikarstva  ostvarili  su  američki  slikari 
Joyce  Kozloff,  Robert  Zakanitch  i Tina  Girouard.  U 
feminizmu  omamentalni  se  motiv  pojavljuje  kao 
simbol  (Judy  Chicago  realizira  omamentalne  strukture 
koji  simboliziraju  genitalije)  ili  ironijski  znak  ženskog 
ručnog  rada.  U transavangardi,  anakronističkom 
slikarstvu  i neoekspresionizmu  omamentalni  motivi 

su  citati  i slikarske  simulacije  predmodemističkih 
(renesansnih,  baroknih,  klasicističkih)  i ranomoder- 
nističkih  (art  nouveau)  dekorativnih  detalja  i kom- 
pozicijskih  rješenja  slike.  Ornament  ima  funkciju 
citiranog  znaka  koji  ukazuje  na  ishodišni  povijesno- 
stilski  kontekst.  Željko  Kipke  je  u svojem  slikarstvu 
kompozicijsku  shemu  ornamenta  izveo  kao:  ( 1 ) pod- 
logu slike  kojom  se  ostvaruje  dekorativni  učinak,  (2) 
formalno  konstruiranje  prostora  koji  nije  ni  per- 
spektivni renesansni  ni  modernistički  plošni  i (3) 
citirani  fragment  koji  ukazuje  na  magijski  i alkemijski 
smisao  omamentalne  strukture  (omamentalna  struk- 
tura pokazuje  se  kao  magijska  geometrijska  šifra  tajnog 
poretka).  Primjena  omamentalnih  rješenja  je  karak- 
teristična za:  (1 ) formalističko  svođenje  ornamenta  na 
geometrijsku  shemu  u neo  geo  slikarstvu  i skulpturi 
(Julian  Opie,  Damien  Hirst,  Bora  Iljovski,  Zoran  Gre- 
benarović,  Edita  Schubert),  (2)  semantičku  upotrebu 
ornamenta  kao  simboličkog  ili  alegorijskog  traga  u 
novoj  britanskoj  skulpturi  (Richard  Deacon  Brava, 
1990.)  i (3)  obnovu  cjelovitosti  magijske,  simboličke 
i dekorativne  upotrebe  ornamenta,  tj.  ornament  je 
tehnološki  ili  pop  dekorativni  proizvod  u slikarstvu, 
instalacijama  i ambijentima  modernizma  poslije 
postmoderne  kasnih  80-ih  i ranih  90-ih  godina 
(Marjetica  Potrč,  Mirjana  Đorđević,  Ivan  flić,  Petar 
Goljević). 

LITERATURA:  Brodi,  Jabl,  Lool,  Luci  I,  Milesl,  Morgal,  Omi, 
Stein  1 , Šuv5,  Šuv58,  Turr  1 

Ostavljanje  traga.  Ostavljanje  traga  je  postupak, 
proces  ili  oblik  ponašanja  kojim  umjetnik  izražava  i 
materijalno  vrednuje  vlastiti  koncept.  Trag  je  ostatak, 
bilješka,  dokument,  intervencija  ili  otisak  umjet- 
nikovog  fizičkog  i mentalnog  čina.  Zamisao  traga  je 
inicirana  u ekspresionističkom  slikarstvu  time  što 
umjetnik  u slici  ne  prikazuje  svijet  ili  svoje  fantazije 
nego  slika  postaje  mjesto  na  kojem  umjetnik  ostavlja 
gestualne  tragove  unutrašnjih  (psihičkih  i duhovnih) 
doživljaja.  Za  razliku  od  ekspresionizma,  zamisao 
traga  u dadi,  neodadi,  fluksusu,  hepeningu,  pop  artu, 
novom  realizmu,  postenformel  umjetnosti,  proce- 
sualnoj  umjetnosti  i postmodemoj  nema  funkciju 
izraza  (ekspresije).  Ostavljanje  traga  je  čin  koji 
dokumentira  i potvrđuje  postojanje  umjetnika  kao 
živog  bića  i ukazuje  da  su  umjetnik  i njegov  čin  bitna 
odrednica  umjetnosti,  a da  je  umjetničko  djelo  tek 
dokument  njegovog  djelovanja  i konceptualnog 
formuliranja.  Željko  Jerman  je  pisao  da  se  njegov  rad 
oslanja  na  spoznaju  da  postoji  kao  ljudsko  biće  i da  iz 
toga  nastaje  potreba  da  ostavlja  tragove  (otiske). 
Zamisao  traga  je  razrađivana  u različitim  modelima: 
( 1 ) rayogrami  (dadaist  Man  Ray)  i fotogrami  (kon- 


struktivist  Lšszlć  Moholy-Nagy)  su  fotografije  nastale 
bez  fotografskog  aparata,  stavljanjem  osvijetljenog 
predmeta  na  fotopapir,  (2)  Yves  Klein  u perfor- 
mansima  nagim  ženskim  tijelima  nanosi  boju  na 
platno;  tako  nastaju  slike  Antropomorfije  (1960.),  (3) 
Piero  Manzoni  ostavlja  tragove  da  bi  izrazio  ego 
umjetnika  otiskujući  palac  na  površinu  ljuske  jajeta 
(1960.),  potpisujući  nago  žensko  tijelo  u tipičnoj  pozi 
akademskog  akta  ( 1 96 1 .)  ili  konzervirajući  izmet  kao 
trag  ljudskog  postojanja  (1961.),  (4)  izradom  figu- 
rativnih skulptura  uzimanjem  otiska  ljudskog  tijela 
postiže  se  doslovna  realističnost  figuralnog  prikaza 
(od  ranog  popartističkog  eksperimenta  Geoigea  Segala 
do  hiperrealističke  skulpture),  (5)  u body  art  akcijama 
zamisao  traga  najčešće  je  realizirana  ostavljanjem  traga 
na  tijelu  (otisak  zuba  nastao  ugrizom  ruke  Dennisa 
Oppenheima)  ili  ostavljanjem  traga  kretanjem  tijela  u 
prostoru  (Terry  Fox  u performansu  Azbestni  tragovi 
(1970.),  (6)  u primarnom  i analitičkom  slikarstvu 
istraživani  su  različiti  ne-slikarski,  ne-crtački  i ne- 
grafički  postupci  interveniranja  na  površini  papira  i 
platna,  trag  (otisak  tijela,  predmeta,  olovke,  površine) 
ima  karakter  intervencije  kojom  se  označava  površina 
i (7)  u postmodemoj  umjetnosti  različite  se  strategije 
likovnog  i značenjskog  oblikovanja  povezuju  u ne- 
konzistentan  model  stvaranja,  tako  da  se  postupci 
ostavljanja  traga  kombiniraju  s tiskarskim  tehnikama, 
slikarskim  gestama,  foto  postupkom  ili  kolažno- 
montažnim  strukturama  (od  ranih  neodadaističkih 
radova  Roberta  Rauschenberga  preko  transavan- 
gardnih  i neocksprcsionističkih  gesti  do  slika  Željka 
Jermana  slikanih  razvijačem  po  površini  fotopapira). 

LITERATURA:  Božič8,  Den24,  For  l , Grupa  I.Jermt,  Jerm2,  Jeim3, 
Jos  1 , Kiein2,  Mah  1 , Manz  1 , Muss  1 , Neus2,  Neus3,  Novipr  1 , Rich  I 

Otpad.  Otpad  i smetlište  su  mjesta  urbane  kulture  na 
koja  se  odlažu  nepotrebni,  istrošeni  i zastaijeli  pro- 
izvodi modernog  društva.  Otpad  i smetlište  kao 
negativna  mjesta  ili  kao  antiinstitucije  modernističke 
kulture  bili  su  privlačni  za  neodadu,  fluksus,  hepening 
i novi  realizam.  Prostor  i materijali  s otpada  i smetlišta 
korišteni  su  kao  kritički  simboli,  metafore  i alegorije 
kojima  se  kultura  koja  se  zalaže  za  tehnički  progres  i 
visoku  estetiziranu  umjetnost  dovodi  u pitanje.  Ame- 
rički kritičar  Lawrence  Alloway  je  50-ih  godina  uveo 
termine  junk  culture  i junk  art  (kultura  i umjetnost 
otpadaka),  da  bi  opisao  marginalnu  umjetnost  u doba 
visokog  modernizma  koja  se  bavi  ready-madeima, 
otpacima,  smetlištem,  skladištem,  asamblažnim  mo- 
delima ladice,  kutije,  ormara.  Pristup  otpadnom  ma- 
terijalu koji  se  razvijao  u neodadi,  fluksusu  i hepeningu 
proizlazi  iz  postupaka  kolaža,  asamblaža  i ready- 
madea.  S otpadom  su  radili  Robert  Rauschenberg, 

Allan  Kaprovv,  Femandez  Arman,  Daniel  Spoerri, 
Christo,  Lucas  Samaras,  Edward  Kienholz,  Louise 
Nevelson.  Upotreba  otpadnog  materijala  je  svojstvena 
i postavangardnoj  umjetnosti  druge  polovine  60-ih: 
( 1 ) radovi  antiform  umjetnosti  u kojima  se  ekspliciraju 
materijalna  svojstva  neuglednih  otpadaka  (komadi 
filca  Roberta  Morrisa,  masnoće  Richarda  Serre),  (2) 
siromašna  umjetnost  i rad  Josepha  Beuysa  u kojoj  se 
prirodni  materijali  (sijeno,  vuna,  voda)  ili  otpadne 
masnoće  koriste  kao  ishodišni  arhetipski  tragovi 
ljudskog  postojanja  koji  prethode  likovnom  uobličenju 
slike,  skulpture  ili  objekta. 

Beogradski  umjetnik  pripadnik  grupe  Mediala  Leonid 
Šejka  je  početkom  1956.  razvio  metafizičku  kon- 
cepciju smetlišta  kao  konačnog  otpada.  Prema  Šejki 
koristiti  smetlište  kao  umjetničku,  slikarsku  ili  knji- 
ževnu temu  više  nije  rad  sa  smetlištem.  Smetlište  je 
prostor  akcije,  dovršenja  postojanja  predmeta  modeme 
kulture.  Šejkine  slike,  fotografije,  predmeti  i bilješke 
dokumenti  su  njegovog  bavljenja  smetlištem.  Zamisao 
smetlišta  Šejku  približava  neodadi  i hepeningu. 
Šejkina  specifičnost  vidljiva  je  u tome  što  on  smetlište 
suprotstavlja  svojem  slikarskom  radu  traženja  in- 
tegralne slike:  metafizičkom  slikom  u tradiciji  re- 
nesansnog slikarstva.  Kao  što  je  integralna  slika 
metafizički  ideal  europskog  duha,  tako  je  smetlište 
negacija  europske  modeme  kulture.  Tijekom  1969. 
Šejkaje  realizirao  seriju  slika  i asamblaža  pod  nazivom 
Skladišta.  Prema  Šejkiskladište  ili  multiplikacija  je 
mnoštvo  objekata,  struktura,  metoda,  stilova  i in- 
formacija koje  se  umnožavaju  i time  alcgoriziraju 
hiperprodukciju  u potrošačkom  društvu.  Skladište  je, 
piše  Šejka,  dio  smetlišta  najveće  gustoće,  tj.  mnoštvo 
predmeta  i otpadaka,  ali  ne  samo  otpadaka  po 
istrošenosti  upotrebne  funkcije  nego  i potrošcnosti 
značenja.  Slike  i crteži  skladišta  realizirani  su  kao 
klasifikacije  predmeta,  tako  Što  su  na  bijelom  platnu 
crtani  i slikani  predmeti  (ikonički  znakovi  predmeta) 
koji  su  strukturirani  u redove,  kolone,  raster  ili  gomilu. 

LITERATURA:  Allo2,  Ćos  1 , Ćos3.  Henrl , Kaprl , Kir  1 , Koo5,  Kos  I , 
Kult2,  Subo2,  Subo3,  Subo4,  Šcj  1,  Šcj2,  Šej3 

Otvoreni  koncept.  Vidi:  Definicije  umjetnosti 

Otvoreno  djelo.  Otvoreno  djelo  je  umjetničko  djelo 
koje  dovršava  interpretator  izvođenjem  ili  promatrač 
činom  recepcije.  Pojam  otvorenog  djela  definirao  je 
Umberto  Eco  kasnih  50-ih,  iješavajući  problem  statu- 
sa netipičnog  i eksperimentalnog  umjetničkog  djela. 
Eco  je  zamisao  otvorenog  djela  primijenio  na  muzičku 
neoavangardu  (Stockhausena),  djela  enformela, 
estetiku  televizije  i Joyceov  roman  Finneganovo  bdi- 
jenje. Roland  Barthes  je  u tekstu  Smrt  autora  ( 1 968.) 


postavio  koncept  teksta/djela  koji  ne  potječe  od  autora 
nego  teksta/djela  koje  ima  beskrajno  mnogo  realizacija 
kroz  proces  recepcije.  Barthes  je  u eseju  Od  djela  do 
teksta  (1971 .)  postavio  koncept  suštinskog  obrata  od 
produkta  pisanja  koji  vodi  cilju,  tj.  djelu,  prema  samoj 
praksi  pisanja  koja  vodi  tekstu,  a to  znači  društvenom 
prostoru  koji  ne  ostavlja  sigurnim  ni  jedan  jezik, 
izvana,  niti  bilo  koji  subjekt  iskazivanja  na  položaju 
suca,  gospodara,  analitičara,  ispovjednika,  tumača. 
Julia  Kristeva  je  konceptom  intertekstualnosti  prešla 
s pozicije  teksta  kao  zatvorenog  i završenog  poretka 
znakova,  na  tekst  kao  otvorenu  mogućnost  odnosa 
jednog  teksta  ili  djela  i drugih  tekstova  i djela  u kulturi. 
Značenja  određenog  djela  ne  proističu  iz  njega  samog 
nego  iz  njegovog  mapiranja  među  drugim  povijesnim 
i aktualnim  tekstovima  kulture. 

Otvoreno  djelo  pruža  promatraču  i čitaocu  uvjerenje 
da  svijet  u kojem  on  promatra  ili  čita  djelo  nije  nikakav 
stečeni  red  koji  mu  garantira  konačna  tješenja,  nego 
je  to  svijet  u kojem  je  on  odgovoran  sudionik  koji  se 
mora  kretati  naprijed  prema  hipotetičkim  i promjen- 
ljivim iješenjima,  u neprestanoj  negaciji  postojećeg  i 
u davanju  novih  prijedloga.  Otvoreno  djelo  ima  po- 
zitivnu vrijednost  koja  je  izvan  područja  čistog  es- 
tetskog iskustva.  Poetika  otvorenog  djela  teži  una- 
pređivanju interpretatorove  i promatračeve  svijesti  o 
slobodi,  i njezinom  postavljanju  u aktivan  centar  mreže 
neiscrpnih  odnosa.  Djelo  je  otvoreno  i dinamičko, 
budući  da  je  otvoreno  integracijama  i stvaralačkim 
dopunama,  uvodeći  interpretatora  i promatrača  u igru 
organske  vitalnosti  umjetnosti.  Djelo  u pokretu  je 
specifična  varijanta  otvorenog  djela.  Ono  se  zasniva 
na  autorovu  pozivu  promatraču  da  ne  bude  samo 
uživalac  nego  da  zajedno  s njim  sudjeluje  u fizičkom 
uobličenju  djela  ili  transformacijama  materijalnog 
oblika  djela.  Karakterističan  primjer  otvorenog  djela 
je  mobil,  tj.  umjetnički  objekt  čiji  su  fizički  dijelovi 
pokretni.  Elementi  mobila  pokreću  se  motorom  ili 
intervencijom  promatrača  koji  ih  premješta  i pomiče. 

LITERATURA:  Bartl6,  Bartl7,  Cagl,  Cag2,  Cag3,  Cag4,  Cag5, 
Cag6,  Cag7,  Cvel,  Ecl,  Henrl,  Kaprl,  Kirl,  Kosi,  Kult2,  Legr2, 
Wcitl 

Označitelj.  Označitelj  je  konstitutivni  materijalni  dio 
znaka  koji  zastupa  pojam,  odnosno,  značenje  i smisao. 
Prema  Ferdinandu  de  Saussureu  svojstva  označitelja 
su  arbitramost  i diferencijalnost.  Utjecajnu  metafiziku 
označitelja  razvio  je  Jacques  Lacan.  Nesvjesno  je, 
prema  Lacanu,  domena  znakova,  a to  znači  da  je  u 
poretku  označitcljskog  sistema.  Time  što  je  nesvjesno 
interpretirao  kao  označiteljski  sistem:  (a)  oslobodio 
je  nesvjesno  bioloških  značenja,  (b)  oslobodio  je 
nesvjesno  ekspresivnog  i postavio  ga  kao  sistem,  (c) 

približio  je  nesvjesno  i jezik,  (d)  argumentirao  je  da 
se  mehanizmi  nesvjesnog  u nekim  aspektima  po- 
dudaraju s mehanizmima  jezika,  (e)  povezao  je  jezik 
i subjekt,  pokazavši  da  označitelju  uvijek  pripada 
subjekt,  čime  je  svoju  teoriju  subjekta  definirao  kao 
antihumanističku  - u središtu  teorije  nije  subjekt  nego 
označitelj  koji  određuje  subjekt.  Lacan  je  dc  Saus- 
surcovu  formulu  lingvističkog  znaka  određenu  od- 
nosom označenog  (zamisli,  pojma,  predodžbe)  i 
označitelja  (zvuka,  nosioca  znaka,  materije)  izrazio 
matemom:  O/o,  koji  se  čita:  “Označitelj  kroz 
označeno”,  gdje  crta  između  označitelja  i označenog 
ima  karakter  pregrade.  Lacanovsku  dijalektiku  znaka 
karakterizira  dominacija  označitelja  nad  označenim 
(seksualnost  upotrijebljene  metafore  je  očita,  označitelj 
odgovara  idealitetu  falusa,  označeno  je  pasivni,  pro- 
izvedeni element,  možda  i žrtva  označitelja).  Pregrada 
simbolički  prikazuje  opiranje  (otpor)  uspostavljanju 
značenja.  Lacan  je  dao  više,  često  i proturječnih, 
definicija  označitelja  u širokom  rasponu  od  ling- 
vističkog postdesaussureovskog  određenja  preko 
materijalističke  interpretacije  do  metafizike  subjekta: 
(1)  označitelj  je  slušni  materijal  što,  ipak,  ne  znači 
zvuk,  (2)  označitelj  je  znak  koji  ne  upućuje  na  objekt, 
koji  ne  ostvaruje  funkciju  referiranja  (ukazivanja)  na 
ono  izvan  znaka  u svijetu,  (3)  označitelj  treba  shvatiti 
kao  nešto  različito  od  značenja,  razlikuje  ga  to  što  je 
po  sebi  bez  značenja,  (4)  označitelj  ima  vlastite  zakone 
nezavisno  o označenom,  (5)  od  znaka  postaje  oz- 
načitelj, moment  kojem  je  oduzet  smisao,  čista  ma- 
terijalnost,  neutralna  točka  koja  se  otvara  primanju 
različitih  smislova,  (6)  označitelj  je  instrument  kojim 
se  izražava  iščezlo  označeno,  (7)  označitelj  je  im- 
perativ, zapravo,  bez  strukturiranja  označitelja  nikakav 
prijenos  smisla  nije  moguć,  (8)  označitelj  treba  shvatiti 
kao  materijal  jezika,  a jezik  nije  nematerijalan,  (9) 
označitelj  je  znak  koji  upućuje  na  drugi  znak,  koji  je 
kao  takav  strukturiran  da  bi  označio  odsutnost  jednog 
drugog  znaka,  ( 1 0)  označitelj  je  ne-smislen,  on  je  glup, 
zato  što  dobiva  smisao  kao  slova  pisaćeg  stroja,  samo 
kada  prebriše  jedan  drugi  označitelj  zauzevši  njegovo 
mjesto  na  ispisanoj  stranici,  (11)  označitelj  se  odražava 
samo  u premještanju  koje  je  usporedivo  s premješ- 
tanjem u svjetlećim  reklamama  ili  obratnim  memo- 
rijama kompjutera,  (12)  označitelj  je  cjelina  manjka, 
(13)  označitelj  materijalizira  smrt,  ( 1 4)  označitelj  ima 
funkciju  falusa,  dakle  ima  aktivnu  funkciju  u od- 
ređivanju učinaka  u kojima  se  ono  što  je  podatno 
označavanju  pojavljuje  kao  ono  što  podnosi  biljeg 
označitelja,  postavši  preko  te  žudnje  označeno,  (15) 
označitelj  može  djelovati  samo  ako  je  prisutan  u 
subjektu,  odnosno,  označitelj  može  djelovati  samo  ako 
se  smješta  u vlastitoj  tvorevini  - subjekt  je  njegova 


tvorevina,  (16)  funkcija  označitelja  se  određuje  samo 
odnosom  s drugim  označitelj  ima,  ( 1 7)  jedan  označitelj 
zastupa  subjekt  za  neki  drugi  označitelj.  ( 1 8)  za  jedan 
označitelj  svaki  drugi  označitelj  može  zastupati 
subjekt,  (19)  jedan  označitelj  zastupa  subjekt  za  sve 
druge  označitelje,  ili  (20)  označitelj  je  ono  što  zastupa 
subjekt  za  jedan  drugi  označitelj,  a ovaj  označitelj  bit 
će,  dakle,  označitelj  zbog  kojeg  svi  drugi  označitelji 
zastupaju  subjekt;  u nedostatku  tog  označitelja  svi 
ostali  ne  bi  zastupali  ništa. 

Ma  koliko  se  razlikovale,  navedene  definicije  ukazuju 
na  fundamentalne  strukturalističke,  materijalističke  i 
psihoanalitičke  odrednice  označitelja.  Lacanove 
odrednice  su  strukturalističke  zato  što  označitelj 
tumače  tek  u strukturalnom  odnosu  barem  dva 
označitelja.  Definicije  su  materijalističke  zato  što 
materijalnost  označitelja  nadređuju  označenom  i 
značenju,  pa  time  zasnivaju  materijalističku  teoriju 
jezika.  One  su  psihoanalitičke  zato  što  označitelj 
predočavaju  kao  idealitet  aktivnog  činioca  seksu- 
alnosti, tj.  kao  falus  u odnosu  sa  Zakonom.  Bitna 
posljedica  strukturalističke,  materijalističke  i psiho- 
analitičke teorije  označitelja  je  da  struktura  jezika 
uvijek  postoji  prije  nego  što  subjekt  u određenom 
trenutku  mentalnog  razvoja  prijeđe  njegov  prag,  tj. 
jezik  je  strukturiran  u nesvjesnom,  što  znači  da  je 
nesvjesno  dano  kao  označiteljski  poredak  (lanac 
označitelja,  mreža  označitelja). 

Sa  stajališta  teorijske  psihoanalize  umjetnička  djela, 
magijski  predmeti,  religiozni  obredi,  seksualni  ili 
kulinarski  običaji  i svakodnevni  govor  podređeni  su 
označiteljskom  poretku.  Klasična  zapadna  tradicija 
umjetnosti  može  se  metaforično  imenovati  kao  imperij 
simbola,  modernistička  kultura  kao  prostor  prisutnosti 
znakova,  a postmodemo  doba  kao  struktura  ozna- 
čitelja. U tradicionalnoj  umjetnosti  mimezisa  ozna- 
čiteljski poredak  anticipira  značenja  teksta  (reli- 
gioznog, književnog,  likovnog,  kazališnog,  glaz- 
benog) stvarajući  osnovu  za  preobrazbu  samog  znaka 
u fikcionalni  simbol  i strukturalnog  poretka  simbola 
u metaforični  ili  alegorijski  narativni  tekst.  Ozna- 
čiteljski mehanizmi  su  skriveni  u dubinskim  (arheo- 
loškim) slojevima  jezika.  Modernizam,  avangardu  i 
neoavangardu  karakterizira  redukcija  tradicionalnog 
metaforičnog,  alegorijskog  i simboličkog  narativnog 
teksta  u nenarativni  tu-prisutni  znak  (tekst-znak,  sliku- 
znak,  balet-znak,  kazalište-znak,  film-znak).  Kada 
kubofuturistički  pjesnik  Aleksej  Kručonih  piše  pjesmu 
sastavljenu  od  samoglasnika,  teži  bespredmetnoj  i 
besformnoj  pojavnosti  čiste  materijalnosti  jezika 
(označitelju),  ali  njegov  produkt  postaje  znak-pjesma, 
tj.  minimalni  poredak  koji  za  sebe  govori  daje  pjesma 
nastala  iz  pjesme  (znak  za  pjesmu,  za  poeziju).  Slično 

se  događa  u bespredmetnom  suprematističkom 
slikarstvu,  u besformnosti  slikarstva  enformela,  u 
strukturalnom  optičkom  filmu  ili  konkretnoj  ne- 
verbalnoj poeziji  - tekst  postaje  znak  za  posebnost  i 
autonomiju  umjetnosti  (djela,  žanra,  povijesti).  Za 
modernistički  reduktivistički  utopijski  poredak  um- 
jetničkog djela  označitelj  je  ideal  kojem  se  teži,  ali 
koji  se  ne  dostiže  i koji  izmiče  u pojavnostima  djela. 
Teorija  označitclja  je  u francuskoj  kulturi  (europskom 
civilizacijskom  horizontu)  nastala  kao  intelektualna 
kasnomodemistička  teorija  jezika,  semioloških 
sistema  i problematiziranog  autonomnog  subjekta 
društva,  kulture  i umjetnosti.  Razvoj  postmoder- 
nističke  teorije  u SAD  pokazao  je  da  tehnološka  i 
proizvodna  makro-organizacija  društva  u “eruptivnoj 
i nekontroliranoj  proizvodnji  roba,  informacija  i 
potrošnih  vrijednosti”  prelazi  preko  znaka  (ide  iza 
znaka)  dolazeći  do  označitelja  i lančanih  odnosa 
označitelja  koji  u potrošnji  zastupaju  subjekt  i uvijek 
iznova  redefiniraju  njegov  društveni  status.  U ek- 
lektičnoj  postmodemoj  teoriji  umjetnosti  80-ih 
zamisao  označitelja  se  ne  otkriva  u formalnim 
rezultatima  redukcije  strukture  umjetničkog  djela 
nego,  naprotiv,  u obilju  narativnih  diskursa  koji  gube 
realnu  referencu  u svijetu  i time  se  pokazuju  kao 
anticipacije  povezivanja  označitelja  u stvaranju, 
transformaciji,  premještanju  i potrošnji  odloženih  i 
odsutnih  značenja.  Može  se  reći  da  fikcionalnost 
umjetničkog  djela  pokazuje  svoj  materijalni  skelet. 
Ne  može  se  doći  do  samog  označitclja  (besformne, 
prazne  čiste  materije),  jer  kada  se  taj  posljednji 
ređuktivni  oslonac  formulira  kao  umjetničko  djelo, 
uvijek  postaje  znak  i biva  podređen  simboličkom  radu- 
redu.  Označitelj  se  može  nagovijestiti  i naslutiti  u 
efektima  prikazivanja  prikazanog  (mimezisu  mirne - 
zisa)  i u dekonstruktivnoj  arheologiji  prikazivanja 
značenjskih  odnosa  u narativnim  pričama  i pro- 
duktivnosti teksta.  Postmodcma  umjetnost  i teorija 
postmodeme  otkrivaju  označitelja  pokazujući  da  se  u 
strukturi  jezika  (diskursa,  umjetničkog  djela,  oblika 
ponašanja,  mode,  običaja,  kontekstualizacije  vizu- 
alnog predloška)  nalazi  označitelj ski  poredak.  Oz- 
načitelj ski  poredak  nc  donosi  novo  značenje,  ali  po 
svojoj  prirodi  uvijek  anticipira  smisao  razotkrivajući 
donekle  unaprijed  njegove  razmjere.  S druge  strane, 
90-ih  godina  s prevlašću  teorije  kulture  (teorija  roda, 
feminizam,  postkolonijalni  studiji)  nad  teorijom 
umjetnosti  dolazi  do  pomaka  od  interpretacije  oz- 


načitelja prema  interpretaciji  moći  i politike  označenog 
i,  zatim,  strategijama  proizvodnje,  razmjene  i potrošnje 
značenja.  Na  primjer,  prije  svega  se  govorilo  i pisalo 
o diskurzivnim  okružjima  i političkim  efektima 
umjetničkog  djela,  na  primjer,  o robnom  fetišizmu, 
filmičnosti,  seksualnosti  ili  nasilju  u fotografijama 
Cindy  Sherman  ili  Barbare  Kruger.  Njihov  rad  postao 
je  tek  daleka  konceptualno  ili  tekstualno  predočena 
referenca  za  diskurzivne  rasprave  o društvenim  i 
kulturnim  strategijama.  Rosalind  Krauss  je  zapazila 
ovu  karakterističnu  situaciju  i ukazala  na  nezane- 
marivu  ulogu  označitelja  u materijalnom  strukturiranju 
djela:  ‘‘nijedan  od  ovih  kritičara  nije  pretpostavljao 
daje  Cinđy  Sherman  umjetnik  koji  konstruira  ove  slike 
- da  označeno  može  biti  funkcija  toga  kako  ona, 
zapravo,  konstruira  njih.  Označitelj  nije  baš  prazan, 
nije  formalna  operacija;  on  kontrolira  koja  će  vrsta 
značenja  biti  izazvana  u radu.” 

LITERATURA:  Bart7,  Kordl,  Kord3,  Kord4,  Kord9,  Lac2,  Sosl, 
Žiž2,  Žiž3,  Ži?.4,  Žiž8.  Žiž30 

Označiteljska  praksa.  Označitelj  ska  praksa  je  praksa 
preobrazbe  materijalne  strukture  teksta  (produkcije 
značenja,  preobrazbe  značenja).  Prema  Juliji  Kristevoj 
označitelj  skom  praksom  naziva  se  preobrazba  pri- 
rodnih i društvenih  otpora,  ograničenja  i zastoja,  čime 
se  nagovještava  dinamička  materijalna  intervencija 
teksta  u njegovom  tekstualnom  ili  semiotičkom  kon- 
tekstu. Označiteljska  praksa  istovremeno  strukturira  i 
destrukturira  okružje  teksta.  Subjekt  je  označiteljskom 
praksom  stavljen  u proces  (sujet  en  procis),  što  znači 
da  je  svaka  njegova  samoidentifikacija  podvrgnuta 
osporavanju,  krizi  i preobrazbi.  Zamisao  označiteljske 
prakse  uvedena  je  iz  dva  relativno  bliska  teorijska 
konteksta:  (a)  iz  lacanovske  teorijske  psihoanalize  u 
kojoj  se  tim  pojmom  opisuje  dominacija  označitelja 
(materije)  nad  označenim  u funkcijama  znaka,  (b)  iz 
poststrukturalističke  kritike  znaka  kao  statičkog 
poretka,  ukazivanjem  daje  znak,  po  Jacquesu  Derridai, 
tek  jedan  moment  (aspekt  prakse)  u procesu  pre- 
obrazbe značenja.  Odnos  teksta,  konteksta  i subjekta 
nije  statičan  poredak  (struktura)  ili  sistem  (prema 
Tartuskoj  školi)  nego  dinamičan  odnos  gradnje  i 
razgradnje  (prakse)  u materijalnim  (označitelj skim) 
društvenim  okolnostima,  prvenstveno  klasne  borbe. 

LITERATURA:  Cow  l.Ffl,  Ff2,  Gube  1 , Kris  1 , Kris2,  Kris3,  Kris4, 
Kris5,  Rot8,  Šuv89,  Umetnostdl , Vujano2,  Vujano6,  Žiž2,  Žiž30 

Pafama.  Pafama  (njem.  PApier-FArben-MAlerei)  ili 
Arbos  (ARtija-BOja-Slika)  naziv  je  za  apstraktne 
zenitističke  kolaže.  Jo  Klek  je  uveo  pojam  Pafama 
1922.  da  bi  označio  svoje  zenitističke  likovne 
eksperimente.  LjubomirMicićje  šifru  Pafama  preveo 
kao  Arbos  i manifestno  odredio  u tekstu  Nova 
umjetnost  {Zenit  br.  34  i 35,  Beograd,  1924.). 

Micićev  pojam  ARBOS  A je  modernistička  koncepcija 
slike  kao  autonomne  konstruktivne  tvorevine  koja  je 
nastala  u duhovnom  okviru  teorije  slikarstva  De  Stijla, 
Bauhausa  i ruske  konstruktivističke  i suprematističke 
umjetnosti.  Po  Miciću  svaka  slika  je  zasebna  priroda. 
Slika  je  omeđena  svojim  pikturalnim  prostorom  koji 
određuje  njezine  kvalitete.  Slika  je  nemimetička,  što 
znači  da  nije  zasnovana  na  načelima  prikazivanja,  nego 
konstruktivnim  i formalnim  načelima  stvaranja 
pikturalne  plohe.  Micić  aksiomatski  tvrdi  da  su  za  sliku 
važni  osnovni  principi  slikarstva,  što  je  eksplicitni 
avangardistički  modernistički  stav.  Principi  novog 
slikarstva  mogu  se  klasificirati  u tri  kategorije:  (1) 
forma,  (2)  boja  i (3)  prostor.  Novo  slikarstvo  se 
emancipiralo  od  književnosti  i povijesti,  Micićevim 
riječima,  od  fotografičnosti  i amaterskog  kopiranja. 
Zenitističko  slikarstvo  je  arbos-slikarstvo  Joa  Kleka. 
Micić  Mihaila  Petrova  i Joa  Kleka  naziva  jedinim 
zenitističkim  slikarima.  Arbos  slikarstvo  je  zasnovano 
na  ekonomiji  materijala,  rada  i djelovanja.  Konstatacija 
o ekonomskoj  funkciji  i primarnoj  konkretnosti 
slikarskog  materijala  je  srodna  zapažanjima  Thea  van 
Doesburga  o novom  plastičkom  slikarstvu  i Kazimira 
Maljeviča  o ekonomskim  principima  organizacije  slike 
u suprematizmu.  Micić  se  zalaže  za  primarnu  formalnu 
kombinatoriku  materijalnih  sredstava  kao  što  su  papir, 
boja  i slika.  Po  njemu:  “Ni  najednom  planetu  ne  može 
biti  ovako  živih  i ovako  efektnih  boja,  kao  na  našim 
arbos  slikama,  koje  pružaju  najčistije  forme,  kao  da 
su  rezane  u mramoru  ili  staklu.”  Jo  Klek  je  kolaže 
nazvane  Pafame  radio  od  1922.  do  1 924.  godine.  Prvi 
put  ih  je  izložio  na  Prvoj  Zenitovoj  međunarodnoj 
izložbi  nove  umetnosti  u Begradu  1924.,  gdje  je  izložio 
devetnaest  djela  od  kojih  je  većina  izgubljena. 
Sačuvana  je  samo  jedna  Pafama.  To  je  apstraktna 
geometrijska  kolažna  kompozicija  s višebojnom 
strukturom  na  crnoj  podlozi.  Višebojna  struktura  je 
kolažna  kompozicija  geometrijski  izrezanih  komada 
papira  u boji  (crveni  trokut,  plavi  pravokutnik).  Kolaž 
je  po  karakteristikama  kompozicije  blizak  konstruk- 
ti vi  stičkim  iješenjima  E1  Lissitzkog  i suprematistič- 


kim  kompozicijama  Kazimira  Maljeviča.  Analizom 
sačuvane  Pafame  postavljaju  se  tri  karakteristična 
pitanja  avangardnog  i modernističkog  apstraktnog 
slikarstva:  (1)  pitanje  ontološkog  statusa  slike,  (2) 
pitanje  semiotičkog  statusa  slike  i (3)  pitanje  funkcije 
slike  u avangardnoj,  modernističkoj  i marginalnoj 
jugoslavenskoj  kulturi. 

Ontološki  status  Pafame  svodi  se  na  pitanje  definicije 
(slikarskog)  umjetničkog  djela  i na  pitanje  morfologije 
forme  slike.  Kolažna  struktura  Pafame  remeti  uo- 
bičajeni poredak  slike  (pikturalnog  poretka)  svo- 
đenjem slike  na  kolaž-model.  Za  razliku  od  kubistič- 
kog  kolaža,  gdje  je  kolažni  postupak  integriran  u 
pikturalni  poredak  slikarstva,  Klekov&Pafama  je  kolaž 
koji  pikturalne  elemente  (svojstva  površine  prekrivene 
pastelom)  koristi  kao  indekse  koji  podcrtavaju  kolažna 
svojstva  djela  i njegovu  morfološku  provizomost 
(privremenost,  arbitramost).  Uspostavljena  forma 
zahtijeva  uvođenje  definicije  novog  tipa  umjetničkog 
djela,  koje  nije  estetski  proizvod  nego  i primjer  novog 
umjetničkog  stvaralačkog  i konceptualnog  preobli- 
kovanja prirode  slikarstva.  Reći  za  umjetničko  djelo 
da  je  primjer,  znači  da  umjetnik  ne  izražava  nego 
koncipira,  odnosno  modelira  novi  ili  drugačiji  pojam 
slike  (ili  vizualnog  predloška).  Klekov  pojam  Pafama 
i Micićev  pojam  Arbos  nisu  samo  manifestne  geste 
(retoričke  izjave),  nego  zahtjevi  da  se  praktično  i 
teorijski  promijeni  ontologija  (prisustvo,  pojavnost  i 
izgled)  slike  i slikarstva  kao  umjetnosti.  Umjetničko 
djelo  nazvano  Pafama  osigurava  legitimnost  preo- 
brazbe prirode  slikarstva  kao  umjetnosti  modernog 
doba.  Morfologija  kolaža  Pafama  je  specifična  i 
posebna  u odnosu  na  tipičnu  apstraktnu  morfologiju 
u jugoslavenskom  slikarstvu  20-ih  godina.  Tipična 
morfologija  jugoslavenskog  apstraktnog  slikarstva  je 
analogna  asocijativna  forma  čiji  je  izgled  izveden  iz 
figurabilne  forme,  drugim  riječima,  forme  koja  je 
izvedena  pikturalnom  preobrazbom  figure  ili  prizora. 
Pafama  se  generički  ukazuje  kao  apstraktni  formalni 
poredak  koji  nije  izveden  iz  analognih  pretpostavki 
oblikovanja,  nego  iz  formalnih,  uvjetno  rečeno  sin- 
taktičkih pretpostavki  o odnosu  vizualnih  elemenata. 
Vizualni  elementi  koji  konstituiraju  Pafamu  su  pri- 
mame geometrijske  plošne  forme  koje  prethode 
znakovnom  poretku  i zato  pripadaju  redu  efekata 
označitelja.  Ovdje  označiteljski  karakter  geometrijskih 
formi  treba  shvatiti  kao  lišavanje  viška  smisla:  (1) 
viška  smisla  koje  nose  ikoničke  forme,  ali  i (2)  viška 

smisla  koje  nose  simboličke  aikoničke  forme.  Upo- 
trijebljene forme  su  samo  TU  prisustvo  forme  kao 
materijalne  činjenice  u plohi  slikarstva.  Time  se 
potvrđuje  da  Klekove  Pafame  pripadaju  pred- 
semiološkim  djelima  apstraktne  umjetnosti.  Njihovo 
značenje  je  doslovni  opis  prisutnosti  i izgleda  slike,  a 
njihov  smisao  je  odnos  prema  definiciji  slikarstva. 
Smisao  Pafame  ne  proizlazi  iz  izgleda  djela,  nego  iz 
njegovog  odnosa  prema  pojmu  slikarstva.  Zato  je 
Pafama  konstitutivna  interpretacija  slikarstva  kao 
modeme  umjetnosti.  Micićeva  zamisao  ARBOS 
slikarstva  i Klekove  realizacije  kolaža  Pafama  su  jedini 
primjer  radikalnog  apstraktnog,  geometrijskog  i 
plošnog  modernističkog  slikarstva  u jugoslavenskoj 
umjetnosti  između  dva  rata.  U modernističkom  po- 
etičkom smislu  ovo  slikarstvo  karakterizira:  (1)  an- 
timimetizam  - kolaž  nije  nastao  redukcijom  mime- 
tičkog  motiva,  nego  je  konstruiran  iz  prešutnih  pravila 
apstraktne  geometrijske  umjetnosti,  (2)  bespred- 
metnost  - kolaž  nije  iluzionistička  struktura  geo- 
metrijskih formi  koje  izražavaju  čisti  osjećaj  bes- 
predmetnosti,  (3)  plošnost  - kolaž  je  neiluzionistički 
geometrijski  poredak  koji  ističe  plošnu  konfiguraciju 
dvodimenzionalnih  geometrijskih  elemenata,  drugim 
riječima,  postignuto  je  suštinsko  svojstvo  moder- 
nističkog slikarstva  da  slika  pokazuje  svoju  plošnu 
prirodu  upravo  u onom  smislu  koji  naglašava  Clement 
Greenberg:  “pridavanje  značaja  neizbježnoj  ravnini 
ostaje  fundamentalni  element  procesa  pomoću  kojih 
se  pikturalna  umjetnost  kritizira  i definira  prema 
modernizmu.  Samo  je  ravnina  jedinstvena  i svojstvena 
ovoj  umjetnosti”  i “ravnina  i dvodimenzionalnost  su 
bila  jedina  svojstva  koja  slikarstvo  nije  dijelilo  ni  s 
jednom  drugom  umjetnošću.  Tako  se  modernističko 
slikarstvo  prvenstveno  orijentiralo  ravnini”,  (4)  pik- 
turalnost  - kolaž  nije  bilo  kakva  ploha,  nego  ploha 
koja  je  radom  umjetnika  čisto  slikarskim  materijalima 
i efektima  oblikovana  u jedinstveni  poredak,  (5) 
konkretizam  - kolaž  je  konkretna  struktura  jer  pokazuje 
svoju  prostomu  i pikturalnu  materijalnost  kao 
umjetničku  činjenicu,  i (6)  primamost  - kolaž  je 
realiziran  primamim  elementima  (papir  i boja)  koji 
ulaze  i u njegovu  definiciju,  značenje  i naslov). 

LITERATURA:  Bcnsol , Bcnso2,  Bri4,  Bužl , Dcn  102,  Hor2,  Košč4, 
Kreč2,  MarkuS  I , Pass  1 , Prot4,  SuboS,  Subo6,  Sus6,  Šuv89 

Pakiranje.  Pakiranje,  čin  omotavanja,  prekrivanja  i 
skrivanja  objekta  koji  se  izlaže  kao  umjetničko  djelo 
ili  na  kojem  se  intervenira.  Zamisao  pakiranja  raz- 
rađivao je  američki  dadaist  Man  Ray.  On  je  realizirao 
djelo  Zagonetka  Isidorea  Ducassea  (oko  1 920.),  jedan 
misteriozni  neidentificirani  objekt  zapakiran  tkaninom 
i konopom.  Rayov  rad  je  bio  posvećen  misterioznom 


i egzotičnom  Lautrćamontu,  alijas  Isidoreu  Ducasseu, 
kojeg  su  nadrealisti  smatrali  “proto-nadrealističkim 
božanstvom”.  Zamisao  pakiranja  je  do  razrađene  i 
primjenjive  strategije  umjetničkog  izražavanja  i 
interveniranja  razradio  Christo  tijekom  60-ih  godina. 
Njegov  rad  povezuje  se  s novim  realizmom,  nco- 
dadom,  fluksusom  i land  artom.  Iz  čina  pakiranja 
Christo  je  odstranio  mistične,  magijske  i ritualne 
elemente  Man  Rayovih  radova.  Njegov  čin  pakiranja 
je  prazan  i hladan  postupak  koji  ukazuje  da  svaki 
objekt,  od  upotrebnog  predmeta  {U pakirani  časopis 
Life,  1962.),  preko  arhitektonskih  zdanja  ( Upakirana 
fontana  u Spolettu,  1 968.),  do  geografskog  lokaliteta 
(Upakirana  obala,  1970.)  može  biti  upakiran  i 
proglašen  umjetničkim  djelom.  Christo  je  težio 
kompleksnijim  tehnološkim  realizacijama.  Ishodišna 
jednostavnost  postupka  tijekom  70-ih  i 80-ih  trans- 
formirala se  u želju  za  ostvarenjem  pothvata  (gran- 
dioznog čina  savladavanja  prostora).  Osim  pakiranja 
realizirao  je  pregrade  (Željezni  zastor,  1962.  ili  Pre- 
grada doline,  1970.-1972.)  i okvire  (Okruženi  otoci, 
1980.-1983.)  koji  imaju  karakter  ambijentalne  in- 
tervencije u makrogeografskom  prostoru. 

LITERATURA:  Bardl,  Cabl,  Chrl,  Duvl,  Henrl,  Jon4,  Kult2, 
Lippl.I.ucS.Monl 

Par.  U zajedničkom  djelovanju  dvaju  umjetnika,  koji 
čine  par,  umjetnički  rad  je  kolektivno  djelo.  Parovi  u 
postavangardnoj  umjetnosti  su  performans  umjetnici 
Gilbert  & George,  Marina  Abramović  i Ulay,  kon- 
ceptualni umjetnici  Hilla  i Bemd  Becher,  Ratomir 
Kulić  i Vladimir  Mattioni  koji  djeluju  pod  nazivom 
Verbumprogram,  ambijentalni  umjetnici  Helen  Mayer 
Harrison  i Nevvton  Harrison,  Dinos  i Jake  Chapman, 
video  umjetnici  Nuša  i Srečo  Dragan,  predstavnici 
umjetnosti  perestrojke  Komar  i Melamid,  ukrajinski 
postsocijalistički  umjetnici  Arsen  Savadov  i Georgij 
Senčenko,  postmodemi  ambijentalni  umjetnici  Alen 
Ožbolt  i Janez  Jordan  koji  djeluju  pod  nazivom  Veš 
slikar  svoj  dolg , hrvatski  medijski  umjetnici  Željko 
Scrdarević  i Darko  Fritz,  Greiner  i Kropilak. 

LITERATURA:  Bcchl , Bech2,  Den92,  Georl , Kent I , Rossal , Su$I , 
Sus2,  Šuv  1 34,  Todos  I , Ver  I , Zup  l 

Paradigma.  Paradigma,  skup  uvjerenja,  vrijednosti, 
znanja,  značenja,  prešutnih  ili  javnih  pravila,  kon- 
vencija, postupaka,  oblika  izražavanja,  tehničkih, 
stilskih  i ikonografskih  iješenja  zajedničkih  pripad- 
nicima umjetničke,  znanstvene,  teorijske  ili  političke 
zajednice  u određenom  vremenu.  Pojam  paradigme 
uveo  je  početkom  60-ih  godina  filozof  znanosti  Tho- 
mas  Kuhn,  razmatrajući  pojam  znanstvene  paradigme 
i smjene  znanstvenih  paradigmi  u povijesti  znanosti. 

Ideja  paradigme  primijenjena  je  na  umjetnost  u te- 
orijskim raspravama  engleske  grupe  Art&Language. 
Primjena  pojma  paradigma  na  umjetničku  praksu,  po- 
vijest i kritiku  očituje  se  u postavljanju  pitanja  o prirodi 
sinkronije  (sadašnjosti,  aktualnosti)  i dijakronije  (po- 
vijesti, evolucije,  revolucije)  umjetnosti:  da  lije  razvoj 
umjetnosti  najbolje  odrediti  terminima  kontinuiteta 
autonomnih  umjetničkih  vrijednosti  (kao  što  se  to  čini 
u modernističkoj  teoriji  Clementa  Greenberga)  ili 
terminima  katastrofičnih  i revolucionarnih  proboja  i 
ekscesa  koji  mijenjaju  značenja,  pojam  i praksu  same 
umjetnosti  (kao  što  se  to  čini  u avangardama,  neo- 
avangardama,  postavangardi  i postmodemizmu). 
Pripadnici  različitih  paradigmi  su  slični  pripadnicima 
različitih  kultura  i civilizacija.  Paradigma  je  relativno 
zatvorena  zajednica,  s vlastitim  unutrašnjim  razvojem, 
a povijest  umjetnosti  je  više  mreža  nego  povijesni 
pravocrtni  tijek  različitih  paradigmi.  Da  bi  netko 
postao  pripadnik  paradigme,  mora  steći  i prihvatiti 
javna  i prešutna  pravila  paradigme  tijekom  pripreme 
za  članstvo  u zajednici.  Pojam  intuicije  pripadnika 
paradigme  nije  individualni  pojam,  nego  su  intuicije 
provjerena  i zajednička  svojstva  zajednice,  a početnik 
ih  stječe  obrazovanjem  i prihvaća  kao  prešutno  znanje. 
Paradigma  nastaje  kao  kontekst  razvijanja  i uspos- 
tavljanja umjetničkog  rada  kao  stila,  mode,  pokreta 
(avangardni,  neoavangardni  i postavangardni  pokreti) 
ili  makrokulturološke  formacije  (renesansa,  barok, 
romantizam,  modernizam,  postmodernizam).  Za 
umjetnički  pokret  ili  makrokulturološke  formacije 
paradigma  je  opće  umjetničko,  estetsko  i ideološko 
dostignuće  koje  zajednicu  teoretičara  i praktičara  u 
određenom  vremenu  usmjerava  specifičnim  proble- 
mima i rješenjima  (likovnost,  autonomija  umjetnosti, 
intermedijalnost,  dematerijalizacija  umjetničkog  djela, 
obnova  slikarstva).  Razlikuju  se  pojmovi:  (1)  nor- 
malna paradigma  umjetnosti  - ustaljena  i stabilna 
zajednica  praktičara  i teoretičara  zajedničkih  uvjerenja, 
pravila,  znanja,  metoda,  problema  i načina  izražavanja, 
bez  potrebe  individualnog  preispitivanja  osnovnih 
postavki  i konstitucije  paradigme;  (2)  kriza  paradigme 
umjetnosti  - trenutak  u djelovanju  zajednice,  u kojem 
svi  članovi  ne  odgovaraju  na  isti  način  na  neki  pro- 
blem. To  je  trenutak  kada  dolazi  do  preispitivanja  i 
dovođenja  u sumnju  osnovnih  postavki  i intuicija 
paradigme;  (3)  umjetničke  revolucije  ili  nastanak  nove 
paradigme  umjetnosti  - trenutak  napuštanja  određene 
paradigme,  njezinog  odbacivanja  kao  preživljene  i 
zamjenjivanja  novom  paradigmom. 

LITERATURA:  Artlal  I , Harrl2,  Kuhl , Mai?4,  Or6 

Paradoks.  Paradoks:  ( 1 ) oblik  ponašanja,  govor,  tekst 
:li  slika  koji  prikazuje  naizgled  nemoguću  i nev- 


jerojatnu situaciju,  suprotnu  iskustvu  i znanju,  a ipak 
istinitu;  (2)  govor,  tekst  ili  slika  koja  izgleda  istinita, 
sukladna  iskustvu  i znanju,  ali  je  neistinita  i ne  od- 
govara prirodnom  ili  uobičajenom  poretku  stvari. 
Paradoks  je  odlika  originalnog  stvaralačkog  mišljenja 
kojim  umjetnik  prekoračuje  granice  racionalnosti  i 
uobičajene  umjetničke  prakse  i dosiže  umjetničke 
rezultate  koje  racionalnim  putem  ne  bi  dosegnuo 
(romantičarski  koncept  paradoksa).  Vizualni  i likovni 
paradoks  zasniva  se  na  kompoziciji  slike,  skulpture, 
fotografije  ili  filma  kojim  umjetnik  optičkom  iluzijom 
stvara  neočekivani  efekt.  Vizualni  i likovni  paradoks 
ostvaren  optičkom  iluzijom  svojstven  je  optičkoj  um- 
jetnosti kao  iluzija  treće  dimenzije  na  površini  slike 
ili  privid  vibriranja  ili  kretanja  statične  površine  (op- 
tička umjetnost).  Paradigmatski  paradoks  vizualnog  i 
likovnog  djela  zasniva  se  na:  (1)  prikazivanju  od- 
ređenim stilom  prenesenim  u drugi,  na  primjer:  meta- 
fizičko slikarstvo  Giorgia  de  Chirica  je  paradoksalno 
jer  on  u renesansne  motive  i kompozicije  unosi 
slikarski  diletantizam,  ironiju,  apsurd  i primitivizam 
svojstven  antiumjetnosti  XX.  stoljeća;  (2)  povezivanju 
simbola  i predodžbi  jednog  kulturološkog  modela  s 
drugima.  Na  primjer:  postmodemi  slikar  Željko  Kipke 
osnovu  slike  konstruira  kao  dvodimenzionalnu  geo- 
metrijsku strukturu  (pattem)  kojoj  suprotstavlja  mi- 
metički  predstavljen  predmet,  zgradu  ili  zapis  teksta, 
koristeći  se  linearnom  ili  inverznom  perspektivom. 
Pritom  upotrijebljeni  likovni  elementi  imaju  sim- 
bolička značenja  koja  ukazuju  na  povijesne  i 
civilizacijske  stilove  umjetnosti,  svijet  alkemije  i 
magije.  Značenjski  paradoks  vizualnog  i likovnog 
djela,  zasnovan  na  prikazivanju  nemogućih  i fan- 
tastičkih  situacija  realističkim  sredstvima  prikazivanja, 
ostvarenje  u Escherovoj  grafici  Ruke  koje  crtaju  na 
kojoj  se  prikazuju  dvije  ruke  od  kojih  svaka  crta  onu 
drugu.  Cjelokupni  opus  Renea  Magrittea  transformira 
nadrealističku  metodu  slikarskog  prikazivanja,  koja 
treba  isprovocirati  nesvjesno  i omogućiti  neočekivane 
konceptualizacije,  u istraživanje  likovno-značenjskog 
paradoksa.  Magritteove  paradoksalne  slike  dovode  do 
iznenadnog  mentalnog  situiranja  predstavljenog  pred- 
meta, odnosno  teorijskog  problematiziranja  likovnih 
umjetnosti.  Na  primjer,  cipela  s prstima  oživljava 
svijest  o njezinom  materijalu  (koži),  a tekst  “To  nije 
lula”  ispod  naslikane  lule  ističe  razlike  između  prika- 
zanog i stvarnog  u slikarstvu. 

Paradoksalni  odnosi  uspostavljaju  se  i u ready- 
madeima:  ( 1 ) Duchampova  Fontana  ( 1 9 1 7.)  je  pisoar 
izložen  kao  skulptura  i nazvan  fontana  (u  pisoar 
tekućina  ulazi,  a iz  fontane  izlazi);  (2)  Man  Rayov 
ready-made  Poklon  (1921.)  napravljen  je  tako  da  šiljci 
na  plohi  oduzimaju  utilitarni  smisao  glačalu;  (3)  šalica. 

pladanj  i žlica  Meret  Oppenheim  presvučene  su 
krznom;  nije  u pitanju  samo  paradoksalni  kontra- 
diktorni spoj  uobičajenih  predmeta  i neočekivane 
pojavnosti  nego  i nadrealistički  efekt  koji  nastaje 
zamjenom  čulno  neutralnog  porculana  tipičnog  za 
šalicu  erotiziranim  krznom,  čime  nagovještava  dodir 
usnica  i krzna.  Art&Language  tijekom  trideset  godina 
koristi  paradokse  jezika  i koncepte  umjetnosti.  U 
Lecherovom  eksperimentu  (1971.)  paradoksalno  su 
suočene  modernističke  definicije  skulpture  kao  tro- 
dimenzionalnog prostornog  predmeta  srednjih  di- 
menzija s nevidljivim  elektromagnetskim  prostornim 
fenomenom  (stojeći  val)  koji  po  prostornom  i di- 
menzionalnom  karakteru  može  biti  prihvaćen  kao 
skulptura,  a po  vizualnom  ne  može.  Na  prijelazu  iz 
70-ih  u Art&Language  je  realizirao  paradoksal- 

ne slike  koje  otkrivaju  prirodu  ideološkog  determi- 
niranja  umjetničkog  rada,  prikazujući  motive  sov- 
jetskog socrealističkog  slikarstva  (Lenjinovi  portreti) 
oblicima  izražavanja  tipičnim  za  američki  apstraktni 
ekspresionizam  Jacksona  Pollocka. 

Umjetnik  Često  ne  stvara  konceptualni  paradoks 
namjerno  nego  greškom  u mišljenju.  Na  primjer, 
smatrajući  da  stvara  u jednom  stilu,  stvara  u drugom, 
zanemarujući  sve  bitne  odlike  stila  kojim  se  bavi. 
Pojam  teorijskog  paradoksa  je  relativan.  Na  primjer: 

(1)  teoretičari  konceptualne  umjetnosti  pokazuju  da 
je  estetička  teorija  modernizma  (od  Clivea  Bella  i 
Rogera  Fryja  do  Clementa  Greenbciga)  zasnovana  na 
paradoksu  jer  tvrdi  da  umjetnički  čin  prethodi  znanju, 
vrijednostima  i teoriji  umjetnosti,  odnosno  da  je 
autonoman  i nezavisan  o utjecaimja  drugih  disciplina; 

(2)  teoretičari  visokog  modernizma  konceptualnu 
umjetnost  smatraju  paradoksom  i anomalijom  suv- 
remene umjetnosti,  budući  da  se  ona  zasniva  na 
teorijskim  i jezičkim,  a ne  morfološkim  likovnim 
aspektima.  Paradoksalno  ponašanje  umjetnika  (dada, 
nadrealizam,  neodada,  fluksus,  body  art,  performans, 
umjetnost  ponašanja)  je  postupak  kojim  umjetnik  krši 
norme  uobičajenog  ponašanja  u građanskom  društvu 
i uvodi  neočekivane,  egzotične  i provokativne  oblike 
života,  pokazujući  ih  kao  normalne  i uobičajene.  Na 
primjer,  engleski  umjetnici  Gilbert  & George  oblače 
se  i ponašaju  po  standardima  engleske  više  klase  i 
svijeta  biznisa  i upravo  takvim  ponašanjem  pokazuju 
svoje  homoseksualne  sklonosti  i erotske  fantazije. 
Paradoks  se  pojavljuje  s apsurdom,  ironijom,  paro- 
dijom i humorom,  čime  se  retorički  naglašava  vizualni, 
likovni  i značenjski  poremećaj  koji  umjetničko  djelo 
pokazuje.  U postavangardnoj  i postmodemoj  um- 
jetnosti umjetnici  kao  što  su  David  Salle,  Sigmar 
Polke,  Clacs  Oldcnburg,  Timm  Ulrichs,  Francesco 
Clemente,  Barbara  Kruger,  Jeff  Koons,  Cindy  Sher- 


man,  Richard  Prince,  William  Wegman  kao  i Raša 
Todosijević,  Milan  Kune,  prikazuju  vizualne  i likovne 
retoričke  paradokse  kroz  apsurdne,  ironične,  paro- 
dijske  i humome  situacije,  prikaze,  performanse  i 
fotografije,  čime  pokazuju  da  u postmodemoj  kulturi 
ne  postoji  cjelovit,  konzistentan,  prirodan  i konven- 
cionalan model  prikazivanja,  izražavanja,  simbo- 
lizacije,  govora  i ponašanja.  Postmodema  kultura  i 
umjetnost  definirane  su  kao  istodobna  prisutnost 
različitih  paradoksa  koji  ne  mogu  biti  odstranjeni  ili 
riješeni,  tj.  kao  raskol  paradoksa  koji  imaju  puni 
značenjski  i vrijednosni  legitimitet. 

LITERATURA:  Artla5,  Brechtgl . Kunst  1 , Kunst2,  Men4,  Putol , Šuv2 

Paraestetičko.  Paraestetičko  se  odnosi  na  provo- 
ciranje, preispitivanje  i prikazivanje  otvorenih  i 
pomičnih  granica  estetike,  književne  teorije  i prakse 
u polju  poststrukturalističkih  teorija.  Pojam  je  uveo 
američki  teoretičar  književnosti  David  Carroll  uka- 
zujući na  kritički  filozofski  rad  Friedricha  Nietzschea, 
Jacquesa  Derridae,  Jean-Fran9oisa  Lyotarda  i Michcla 
Foucaulta.  Njegova  je  namjera  bila  pokazati  kako  su 
Nietzsche,  Dcrrida,  Lyotard  i Foucault  zasnovali 
teorijske  paraestetičke  strategije,  izbjegavši  uspos- 
tavljanje estetike  kao  sistema  ili  metajezika.  Nietzsche 
pruža  mogućnosti  da  se  umjetnost  upotrijebi  protiv 
filozofije  i religije,  odnosno,  u suvremenom  smislu 
protiv  teorije.  Lyotard  se  ukazuje  kao  autor  koji 
omogućava  istraživanje  drugosti  unutar  interpretacije, 
zasnivanje  kritike  Freuda  posredovanjem  slikara 
Cezannea  ili  marksističkih  teorija  društvene  borbe 
posredovanjem  slikarstva  Jacksona  Pollocka.  Foucault 
omogućava  zasnivanje  autorefleksivne  i kritičke 
teorije  o društvenom  i historijskom  prikazivanju  moći 
i identiteta,  odnosno,  unutrašnjeg  i vanjskog.  Time  se 
zasniva  otvorena  i nomadska,  često  potpuno  eks- 
temalizirana,  strategija  kritike  humanističkog  cen- 
triranja  subjekta  u rascjepu  subjektivnosti  i racional- 
nosti. Derrida  se  ukazuje  kao  pisac  koji  filozofiju 
preuređuje  u odnosu  na  strategije  pisanja  ( ecriture ) i 
pokazuje  da  je  književnost  privilegirani  prolaz  u 
pisanje.  Književnost  je  prolaz  koji  vodi  u znanost, 
filozofiju,  politiku,  psihoanalizu,  itd.,  i osigurava 
kritičku  perspektivu  u odnosu  na  ova  područja.  Para- 
estetika  se  koristi  kao  trenutni  interpretativni  pojam 
ili  strategija  teoretiziranja,  bez  namjere  konstituiranja 
nove  discipline  ili  škole  estetike.  Paraestetikom  se 
označava  postmodemistička  teorija  proistekla  iz 
problematiziranja  estetike,  koja  svijet  kulture  (povijest 
i aktualnost  pisanja)  vidi  kao  sistem  praksi  ozna- 
čavanja, tekstualnih  razmjena  i jezičkih  igara.  Pa- 
raestetika  ne  nudi  objašnjenja,  nego  prikazuje  oblike 
prikazivanja  retoričkih  figura,  smisla,  značenja  i vri- 

jednosti  u estetici,  teoriji  umjetnosti,  teoriji  knji- 
ževnosti, povijesti  umjetnosti,  povijesti  kultura  i 
politici.  Carroll  smatra  da  nije  moguće  odvojiti  pitanja 

0 umjetnosti  i književnosti  od  filozofskih,  povijesnih 

1 političkih  problema  aktualnosti  i povijesti.  Kritičke 
mogućnosti  povijesti  i književnosti,  odnosno  po- 
jedinačni problemi  estetike  bitni  su  za  paraestetičku 
teoriju  koja  se  kreće  između,  kroz  i preko  granica  koje 
odvajaju  i povezuju  ove  discipline.  Stoga  paraestetika 
izgleda  kao  estetika  pokrenuta  na  djelovanje  protiv 
sebe  same,  vlastitih  identiteta,  kompetencija,  statusa  i 
institucija.  Borba  s estetikom  i protiv  estetike  važan 
je  faktor  revitalizacije  teorije  i njezinog  pomicanja 
preko  granica  i uspostavljanja  teorije  kao  kritičke 
aktivnosti.  Ovim  postupcima  ukazuje  se  da  je  suv- 
remena teorija:  ( 1 ) pokretna  i u stalnim  konverzijama, 

(2)  izvan  ili  naspram  dominantne  velike  metateorije,  i 

(3)  povezana  s umjetnošću,  drugim  riječima,  da  nema 
umjetnosti  bez  teorije. 

Pri  tome  nije  u pitanju  likvidiranje  velikih  teorija 
(estetike,  filozofije,  etike,  znanosti),  nego  prepoz- 
navanje i prikazivanje  njihovih  granica  i kretanja  po 
tim  granicama.  Carroll  tvrdi:  ‘‘Zadatak  paraestetičke 
teorije  nije  rješavanje  svih  pitanja  koja  se  tiču  odnosa 
teorije,  umjetnosti  i književnosti,  nego  ponovo  pro- 
mišljanje ovih  odnosa  i kroz  transformaciju  i pre- 
mještanje umjetnosti  i književnosti  te  davanje  novog 
kritičkog  oblika  filozofskim,  povijesnim  i političkim 
poljima  - poljima  s kojima  su  umjetnost  i književnost 
neraskidivo  povezane”. 

LITERATURA:  Brej  1,  Canol,  Carro5,  Derr3,  Derr4,  Foul,  Foul3, 
Fou  1 8,  Lyol , Lyo2.  Lyo3,  Šuv  1 09,  Šuv  1 1 8 

Paraikoničko.  Paraikonički,  vizualni  znaci  koji  na 
osnovi  vizualne  sličnosti  prikazuju  drugo  umjetničko 
djelo,  postupke  prikazivanja  i likovne  efekte.  Para- 
ikoničko umjetničko  djelo  je  postmodemistički  model 
izražavanja  zasnovan  na  prikazivanju  prikazanog 
(mimezis  mimezisa),  izraženog  ili  konstruiranog 
vizualnim  i likovnim  sredstvima.  Paraikonički  znak  i 
znakovna  struktura  imaju  aspekte  vizualnog  meta- 
jezika,  budući  da  vizualnim  i likovnim  sredstvima 
prikazuju  drugo  umjetničko  djelo  i modele  likovnog 
oblikovanja.  Paraikoničko  umjetničko  djelo  nije  u 
pravom  smislu  metajezik  jer  ne  teoretizira  umjetničko, 
vizualno  i likovno.  Ono  nc  pripada  metaumjetnosti 
jer  ne  analizira,  ne  raspravlja  niti  kritički  razmatra 
drugo  umjetničko  djelo  ili  koncept  umjetnosti,  nego 
ga  simulira,  preuzima  njegove  temeljne  odlike  i 
premješta  ih  iz  njihovog  ishodišnog  konteksta  u novi, 
neprirodni  kontekst  postmodemističkog  prikazivanja, 
citiranja,  kolaža  i montaže.  Metaumjetnost  teži  eli- 
minaciji subjektivnosti  i iracionalnosti,  uobličavajući 


umjetnički  rad  kao  kombinaciju  vizualnih,  likovnih  i 
diskurzivnih  oblika  proteorijskog  govora  o umjetnosti. 
Paraikonička  umjetnost  prihvaća  subjektivnost  i 
iracionalnost  prikazanog  djela  ili  koncepta  umjetnosti, 
razvijajući  moguće  putove  stvaranja,  premještanja  i 
prevođenja  vizualnih  i likovnih  kodova  ishodišnog, 
iskrenog  i čistog  stila,  djela  ili  oblika  izražavanja  u 
novi  kontekst,  koji  se  ukazuje  kao  retoričko  pre- 
naglašavale i umnožavanje  aspekata  subjektivnosti, 
iracionalnosti,  fantazija  i koncepata.  Na  slikarskim 
djelima  transa  van  garde  nalaze  se  paraikonički  znakovi 
koji  ukazuju  na  karakteristične  stilske  modele  ba- 
roknog, metafizičkog  ili  ekspresionističkog  slikarstva. 
Anakronistička  djela  su  paraikonička  jer  su  likovni 
mimezis  renesansnog,  baroknog  ili  klasicističkog 
slikarstva.  Paraikonička  organizacija  umjetničkog 
djela  je  subverzivna  ako  ima  parodijske  i ironične 
funkcije  (David  Salle,  Richard  Prince,  Art&Language , 
Raša  Todosijević)  ili  pokazuje  istrošenost,  besmisao  i 
smrt  znaka  u posthistorijskoj  kulturi  (Irwin,  Mladen 
Stilinović,  Vlado  Martek).  Paraikoničke  koncepcije 
mogu  biti  ostvarene  prikazivanjem  vizualnih  znakova 
jednog  medija  drugim.  Na  primjer,  Neša  Paripović 
slika  zidne  ekspresionističke  i fantastičke  slike  velikog 
formata  u svojem  ateljeu,  a publici  ih  predstavlja 
posredno,  fotografijama.  Te  slike  su  fotografski 
paraikonički  znaci  slikarstva.  Peter  Greenaway  u filmu 
Crtačev  ugovor  paraikoničke  modele  slikarstva  (sli- 
karske kompozicije  pejzaža,  pogleda  crtača)  prikazuje 
filmom  (okom  kamere). 

LITERATURA:  Brej  1 , Men  1 , Metri,  Men4,  Šuv74,  Šuv77 

Paraikonografija  erotičnog.  Paraikonografija  ero- 
tičnog je  oznaka  za  apstraktne  aikoničke  objekte, 
konstrukcije  i ambijente  reističke  umjetnosti,  kon- 
kretizma,  ekscentrične  apstrakcije  i siromašne  um- 
jetnosti koji  izgledaju  erotično  i asociraju  na  erotske 
objekte.  Sintagma  paraikonografija  erotičnog  znači: 
asocijativno  i metaforično  prikazivanje  erotičnog.  U 
tom  duhu  su  nastali  objekti  i instalacije  Keitha  Son- 
niera  zasnovani  na  povezivanju  geometrijskih  i or- 
ganskih oblika  u jedinstven  predmet  koji  nc  prikazuje 
seksualni  čin,  ali  asocira  na  njega  i instalacije  Eve 
Hesse  nepravilnih  organsko-crotičnih  oblika  izvedenih 
iz  geometrijske  strukture  i upotrebom  plastičnih 
materijala  erotične  teksture. 

Karakteristični  primjeri  paraikonografije  erotičnog  su 
ambijenti  Šuma  Andraža  Šalamuna  i Embrio  slona 
Albina  Gessnera  Milenka  Matanovića  na  izložbi  grupe 
OHO  Pradjedovi  (1969.).  Šalamunov  ambijent  je 
realiziran  jastucima  od  skaja  koji  su  u obliku  šumske 
flore,  ali  istovremeno  podsjećaju  i na  falusne  oblike. 
LITERATURA:  Brej  I , Brej4,  Lipp3,  Lipp8,  Oho4,  Tom2,  Zab4 

Paralelne  realnosti.  Paralelne  realnosti  je  naziv  za 
model  interpretacije  avangardne,  neoavangardne  i 
postavangardne  umjetnosti  parovima  suprotnosti 
(privatno-javno,  utopijsko-trivijalno,  sakralno-pro- 
fano),  kojima  se  opisuje  slojevita  i protuiječna  realnost 
suvremene  umjetnosti.  Zamisao  paralelne  realnosti  je 
razvila  kritičarka  i povjesničarka  umjetnosti  Biljana 
Tomić.  Njezin  pristup  interpretaciji  zasniva  se  na 
pretpostavkama:  (1)  smisao  interpretacije  povijesnih 
avangardi,  neoavangardi  i posta vangardi  nije  u 
postizanju  novog  znanja,  vrijednosti  i značenja,  nego 
u omogućavanju  kreativne  atmosfere  za  aktualnu 
umjetničku  situaciju;  (2)  definiranje  pojma,  prirode  i 
duhovnosti  umjetnosti  ostvaruje  se  etičkim  i estetičkim 
projektom,  tj.  paralelizmom  konkretnog  života  i ideala 
utopije;  (3)  značajno  utopijsko  umjetničko  djelo 
suvremene  umjetnosti  je  reduktivno  primamo  djelo 
(slika,  instalacija,  performans)  koje  ujedno  pokazuje 
formalni  likovni  poredak  i arhetipska  simbolička 
univerzalna  značenja.  Kritičarski  rad  Biljane  Tomić 
nastao  je  razvojem  akritičke  kritike,  što  znači  da  su 
kritičar  i umjetnik  sustvaratelji  umjetničkog  djela  i 
svijeta  umjetnosti. 

LITERATURA:  Suv75,  Tom  1 1 , Tom  1 2 

Pariška  škola.  Pariška  škola,  naziv  internacionalnog 
centra  modeme  umjetnosti  i modernizma  u periodu 
od  Drugog  carstva  (prijelaz  od  realizma  modemosti  / 
modernite/  sredinom  XIX.  stoljeća)  do  kraja  50-ih 
godina  XX.  stoljeća  (lirska  apstrakcija,  enformel  i novi 
realizam).  Pariška  škola  se  na  prijelazu  iz  XIX.  u XX. 
stoljeće,  zapravo,  do  Prvog  svjetskog  rata,  formira  oko 
postimpresionističkih  modernističkih  inovacijskih 
slikarskih  i kiparskih  praksi:  neoimpresionizma  i 
postimpresionizma,  simbolizma,  art  nouveaua,  na- 
bizma,  fovizma,  umjerenog  slikarskog  modernizma  i 
kubizma.  Djelovali  su  slikari:  Paul  Signac,  Henri- 
Edmond  Cross,  Ćmile  Bernard,  Paul  Sćrusier,  Maurice 
Denis,  Aristide  Maillol,  Šdouard  Vuillard,  Pierre 
Bonnard,  Fćlix  Vallotton,  Šmilie  Charmy,  Suzanne 
Valadon,  Maurice  Utrillo,  Georges  Rouault,  Henri 
Matisse,  Albert  Marquet,  Kees  Van  Dongen,  Raoul 
Dufy,  Maurice  de  Vlaminck,  Andrć  Derain,  Georges 
Braque,  Pablo  Picasso,  Albert  Gleizes,  Juan  Gris, 
Femand  Leger,  Roger  de  la  Fresnay,  Jacques  Villon 
(Gaston  Duchamp),  Robert  i Sonia  Delaunay,  i dr. 
Francis  Picabia  i Marccl  Duchamp  su  počeli  radom  u 
kontekstu  pariške  škole,  ali  su  već  oko  1916.  inicirali 
i sudjelovali  u stvaranju  njujorške  modernističke 
umjetničke  scene.  Neka  slikarska  djela  su  zastupala 
atmosferu  Pariza  kao  umjetničkog  francusko-gra- 
đanskog  i emancipatorsko-intemacionalnog  centra 
visoko-estetizirane  modernističke  i autonomne  um- 


jetnosti: Edouard  Vuillard  Vrtovi  Pariza  (1894.), 
Pierre  Bonnard  Žena  na  postelji  (1899.),  Maurice 
Denis  U čast  Cezannea  ( 1 900.),  Šmilie  Charmy  La 
Loge  (1902.-1903.),  Albert  Marquet  Matisse  slika 
model  u Manguinovom  ateljeu  (1905.),  Georges 
Rouault  Pred  ogledalom  ( 1 906.),  Raoul  Dufy  Plakati 
u Trouvilleu  (1906.),  Suzanne  Valadon  Adam  i Eva 
(1909.),  Maurice  Utrillo  Izgled  Monmartrea , Robert 
Delaunay  Grad  Pariz  (1910.-1912.),  Kees 
van  Dongen,  Autoportret  van  Dongena  kao  Neptuna 
(1922.). 

Pariška  škola  u XX.  stoljeću,  posebno  između  dva 
svjetska  rata,  predstavlja  manje  ili  više  heterogeni  skup 
umjetnika  iz  raznih  zemalja  u potrazi  za  priznanjem  u 
svjetskoj  umjetničkoj  metropoli.  Umjetnici  koji  su 
došli  u Pariz  brojniji  su  od  domaćih  umjetnika. 
Internacionalni  protagonisti  Pariške  škole  u XX. 
stoljeću  poslije  kubizma  su  Španjolci  Pablo  Picasso  i 
Juan  Gris,  Salvador  Dali,  Talijan  Amedeo  Modigliani, 
Rusi  Aleksandar  Arhipenko,  Mare  Chagall,  Chaim 
Soutine,  Vasilij  Kandinski,  Amerikanac  Man  Ray, 
Nizozemac  Piet  Mondrian,  Rumunji  Constantine 
Brancusi  i Tristan  Tzara,  te  Francuzi  Henri  Matisse, 
Georges  Braque,  Robert  Delaunay,  Femand  Leger, 
Jean  Cocteau,  braća  Duchamp.  Pred  Drugi  svjetski 
rat  Pariška  škola  je  primjer  umjetničkog  kozmo- 
politizma i pluralizma  u umjetničkom  i nacionalnom 
smislu.  Jedini  zajednički  ideal  pripadnika  Pariške  škole 
je  ideal  slobode  umjetnosti,  slobode  od  bilo  kojeg 
oblika  pritiska  ili  političkog  usmjeravanja,  od  svakog 
moralističkog  ograničavanja,  programa,  discipline 
grupa,  izama  suvremene  umjetnosti.  Od  početaka  XX. 
stoljeća  Pariz  nije  poprište  avangardističkih  borbi  i 
ekscesa  (izuzetak  je  nadrealistički  pokret  kao  kasni 
avangardistički  izdanak),  nego  središte  visoke  mo- 
dernističke umjetnosti.  Avangardni  ekscesi  su  se 
događali  u totalitarnim,  zatvorenim  i konzervativnim 
sredinama  Rima,  Moskve,  SanktPetersburga,  Berlina, 
Munchena,  Praga.  U Parizu  je  svaki  eksces  shvaćen 
kao  izraz  slobodnog  umjetničkog  duha  i davno 
osvojene  autonomije  umjetnosti.  Ekscesi  umjetnika 
nisu  revolucionarni  prodori  i provokacije,  nego 
društveni  skandali  građanskog  spektakla  i naslućivane 
masovne  kulture.  Potvrda  umjetničkog  identiteta, 
uspjeha  i slave  odigravala  se  upravo  u Parizu.  Bitno 
svojstvo  pariškog  modernizma  30-ih  godina  nije 
stilska  određenost  i povezanost  umjetničkih  aktivnosti, 
nego  autonomija  umjetnosti  i umjetnički  eklekticizam. 
Po  izbijanju  Drugog  svjetskog  rata  veliki  broj  um- 
jetnika pariške  škole  odlazi  u New  York:  Marcel 
Duchamp,  Piet  Mondrian,  Andre  Breton,  Max  Emst, 
Mare  Chagall,  Femand  Leger.  Udarac  pariškom 
umjetničkom  pluralizmu  zadaje  nacistička  vlast  1 942. 

godine  organiziranjem  velike  izložbe  vodećeg  kipara 
nacističke  umjetnosti  Ama  Brekera  u Orangerie. 
Odgovor  stiže  u obliku  izložbe  Dvadeset  pet  slikara 
francuske  tradicije  mladih  francuskih  umjetnika  koji 
su  djelovali  pod  utjecajem  Bonnarda,  Vuillarda  i 
Villona.  Serijom  slika  Taoci,  nastalih  u vrijeme  rata, 
Fautrier  anticipira  enformel  i lirsku  apstrakciju,  a 
filozof  Jean  Paul  Sartre  objavljuje  temeljno  egzisten- 
cijalističke djelo  L ’etre  et  le  neant  (Biće  i ništavih). 
Neposredno  nakon  rata  dolazi  do  obnove  Pariške 
škole:  (1 ) intelektualci  i umjetnici  raspravljaju  o smislu 
političkog  i moralnog  angažmana  u društvu,  ukazujući 
na  odnose  jezika  umjetnosti  i moralnih  i političkih 
zahtjeva;  (2)  egzistencijalizam  i fenomenologija 
postaju  vodeća  filozofska  učenja,  a tijekom  50-ih 
godina  naziru  se  začeci  strukturalističke  teorije  u 
antropologiji,  psihoanalizi  i lingvistici;  (3)  nastaju 
velike  kolektivne  izložbe  (saloni)  koje  okupljaju 
srodne  umjetnike  - apstraktni  umjetnici  se  okupljaju 
na  Salon  des  Realites  Nouvellesy  a figurativni  na  Salon 
des  peintres  temoin  de  leur  temps ; postoje  i krajnje 
otvorene  scene  kao  što  sa  Jesenski,  Oktobarski,  Majski 
salon,  Salon  mlade  skulpture;  (4)  krajem  40-ih  se  oko 
nekih  galerija  okupljaju  kritičari  koji  formiraju 
selekcije  autora  i predlažu  kolektivne  izložbe  (Michel 
Tapić,  Michel  Ragon).  Kasnih  40-ih  nastaje  enformel 
i lirska  apstrakcija.  Novi  umjetnici  dolaze  u Pariz  i 
obnavljaju  njegov  kozmopolitizam:  od  Drugog 
svjetskog  rata  u Francuskoj  i Parizu  rade  njemački 
umjetnici  Wols  i Hans  Hartung  koji  postaju  predvod- 
nici nove  Pariške  škole,  50-ih  se  na  sceni  pojavljuje 
sjevemoeuropska  grupa  COBRA,  Španjolac  Antoni 
Tapies,  a tu  su  i umjetnici  mađarskog  porijekla  Nicolas 
Schoffer  i Victor  Vasarely,  koji  utemeljuju  neokon- 
struktivističku  umjetnost.  Rane  50-tc  godine  obi- 
lježene su  rivalstvom  hladne  (geometrijske)  i tople 
(lirske)  apstrakcije.  Prevlast  enformela,  tašizma,  lirske 
apstrakcije,  apstraktne  figuracije  i apstraktnih  pejzaža 
obilježava  sredinu  50-ih  godina.  Velike  i utjecajne 
autorske  osobnosti  Pariške  škole  su  Fautrier,  Dubuffet 
i Wols.  Razvija  se  pojam  “pariškog  ukusa”  u slikarstvu, 
koji  se  najbolje  uočava  usporedbom  djela  američkog 
apstraktnog  ekspresionizma  i pariške  lirske  apstrakcije. 
Karakteristike  pariškog  ukusa  su  dekorativnost, 
poštovanje  tradicije  štafelajnog  slikarstva,  nemonu- 
mentalnost  i naglašeni  subjektivizam.  Na  primjer, 
mogu  se  usporediti  djela  Matissea  i Pollocka,  Sou- 
lagesa  i Kleina.  Sredinom  50-ih  lijevi  intelektualci 
suočavaju  se  s javnim  razotkrivanjem  staljinističkih 
gulaga  i sovjetskom  intervencijom  u Mađarskoj 
(1956.).  Dovodi  se  u sumnju  angažiranost  inte- 
lektualca. Napuštaju  se  i transccndcntne  osnove 
filozofije  egzistencijalizma,  pojavljuju  se  prve  kritike 


fenomenologije.  Krajem  50-ih  nastupa  vrijeme  poslije 
enformela,  što  znači  da  u teoriji  stupa  na  scenu 
strukturalizam,  a u umjetničkoj  praksi  neoavangarda. 
Francuska  neoavangarda  imala  je  dva  tijeka:  (1) 
neokonstruktivistički  kinetički  tijek  (od  Schofifera  i 
Vasarclyja  do  grupe  GRAV)\  (2)  neodadaistički  tijek 
francuskog  pokreta  novi  realizam,  koji  predvodi 
teoretičar  umjetnosti  Pierre  Restany.  Početak  60-ih 
označava  i početak  dominacije  internacionalnog 
američkog  visokog  modernizma  (New  York  kao  novi 
centar  modernizma).  Smjenu  izama  zamjenjuje  smjena 
artova.  Tijekom  70-ih  i ranih  80-ih  godina  u multi- 
medijalnom centru  i muzeju  novog  doba  kakav  je 
Beauboutg  (Centar  Georges  Pompidou)  priređuju  se 
velike  izložbe  kojima  povjesničari  i teoretičari 
umjetnosti  historiziraju  Parišku  školu  i Pariz  kao 
metropolu  internacionalnog  modernizma. 

LITERATURA:  Arg5,  Arg9,  Barker  l , Barr  1 , Banr2,  Clark  l , Den7 1 , 
Don  l,  Frycl,  Goul,  Guilbl,  Harrl4,  Harr31,  Harr32,  Herl,  Jafl, 
Lćgl,  Lhl,  Johnsol,  Parisl,  Paris2,  Pari$3,  Poslel,  Wardl,  Woo2, 
Woo6,  Woo8 

Parodija.  Parodijom  se  naziva  komično,  podrugljivo 
i ironično  umjetničko  djelo  koje  prikazuje,  imitira  i 
karikira:  ( 1 ) drugo  umjetničko  djelo;  (2)  oblik  i način 
izražavanja  (ikonografiju,  stil,  modu);  (3)  život  i 
ponašanje  umjetnika,  svijeta  umjetnosti,  kulture  i 
društva.  U likovnim  umjetnostima  parodijski  efekti 
postižu  se  značenjskim  sredstvima  (onim  što  se 
narativnim  sadržajem  prikazuje),  ali  i likovnom 
sredstvima  (deformiranjem  i karikiranjem  ozbiljnih 
gesti,  kompozicijskih  i ikonografskih  shema). 
Karakteristične  su  sljedeće  forme  i funkcije  paro- 
dijskog  izražavanja:  ( 1)  u neodadi,  pop  artu  i fluksusu 
parodira  se  ozbiljnost  i pikturalni  purizam  umjetnosti 
visokog  modernizma:  Roy  Lichtenstein  u slikama  na 
isti  način  tretira  i prikazuje  sekvence  stripa,  sva- 
kodnevne predmete  i remekdjela  modernizma  (ženski 
portret  Pabla  Picassa),  a fiuksus  umjetnica  Charlotte 
Moorman  polunaga,  u pozi  kao  da  svira  čelo  prevlači 
gudalom  preko  leđa  umjetnika  Nam  June  Paika, 
parodirajući  ritualnu  ozbiljnost  izvođenja  komorne 
muzike;  (2)  parodiranje  ponašanja  političara,  re- 
ligioznog vođe  ili  Šamana:  Joseph  Beuys  u per- 
formansima  koristi  parodijske  elemente  (Beuys  kao 
bokser,  Beuy$  u kadi,  Beuys  kao  rock  muzičar),  čime 
u utopijsku  ideju  socijalne  skulpture  unosi  magijske 
elemente  smijeha  ili  neočekivane  zenovske  probu- 
đenosti  koja  izaziva  parodijski  obrat  u ozbiljnom 
utopijskom  radu  na  promjeni  svijeta;  (3)  parodiranje 
dominantnih  umjetničkih  modela  izražavanja  i 
njihovih  realpolitičkih  funkcija,  koje  su  prikrivene 
estetskim  i likovnim  vrijednostima  djela:  serija  slika 

grupe  Art&Language,  u kojoj  se  oblicima  izražavanja 
apstraktnog  slikarstva  (dripping  postupak  Jacksona 
Pollocka)  prikazuju  portreti  revolucionara  Vladi- 
mira Iljiča  Lenjina  karakteristični  za  sovjetski  so- 
cijalistički realizam;  (4)  parodiranje  vlastitog  rada 
unošenjem  samoironijskih  i humomih  elemenata. 
Body  art  umjetnik  Urs  Liithi  je  na  početku  karijere 
radio  estetizirane  fotografije  za  koje  je  pozirao  u 
transvestitskim  pozama,  zatim  je  na  toj  osnovi  razvio 
karikaturalni  stil,  parodirajući  svoj  nekadašnji  ho- 
moerotični  estetizam  prikazivanjem  zapuštenog  neo- 
brijanog  muškarca  ili  sredovječnog  ljubavnog  para; 
(5)  u postavangardi  se  parodija,  ironija  i humor  koriste 
kao  sredstva  kojima  se  pokazuje  da  više  nema 
mogućnosti  šokantnog,  razornog  i provokativnog 
umjetničkog  čina:  Jiirgen  Klauke  u performansima 
koristi  za  tradicionalno  građansko  društvo  sablažnjive 
prezentacije  ženskog  tijela  kao  objekta,  muške 
travestije  i manipulacije  simbolima  katoličke  crkve  i 
političke  moći,  pokazujući  da  parodija  u kasnom 
modernizmu  i nastajućem  postmodemizmu  zadobiva 
oblike  ekshibicionizma,  humora  ili  potrošnje  kiča;  (6) 
za  postmodemu  umjetnost  parodija  je  jedna  od  bitnih 
izražajnih  odlika,  koja  se  izvodi  iz  mimetičkih  i 
simulacijskih  modela  prikazivanja  fragmentamosti, 
nepostojanosti  i potrosnosti  zapadne  umjetnosti.  Tri 
najčešće  funkcije  postmodeme  parodije  su:  (a) 
formalna,  koja  ukazuje  da  je  citirano  ili  prikazano 
umjetničko  djelo  likovno  i značenjski  preuzeto  i pre- 
mješteno iz  svog  povijesnog  konteksta,  tj.  parodiranje 
je  indeks  koji  ukazuje  na  neprirodnost  nastale  situacije 
(slike  Davida  Sallea,  fotografije-autoportreti  s 
protezama  Cindy  Sherman);  (b)  značenjska,  koja 
pokazuje  da  je  umjetničko  djelo  oblik  potrošnje 
povijesnih,  produktivnih  i ekonomskih  vrijednosti 
jednakog  karaktera  kao  i potrošnja  kiča  masovne 
kulture  (skulpture  Jeffa  Koonsa);  (c)  subverzivna,  koja 
ukazuje  da  postmodemi  umjetnik  vjeruje  još  samo  u 
subverzivne,  desakralizirajućc  funkcije  ironije,  pa- 
rodije, cmog  humora  i praznog  smijeha  ( grupe  Niče 
Style  i General Idea,  Richard  Prince,  Barbara  Kroger, 
Victor  Burgin,  kao  i Milan  Knižak,  Raša  Todosijević, 
Era  Milivojević,  Tomislav  Gotovac,  Mladen  Sti- 
linović,  Vlado  Martek). 

LITERATURA:  Buc  1 3.  Celal  1 , Ccla  1 2,  Chcrl , Erj  1 9,  Gold2,  Gold5, 
Goldsl,Ili2,  Kunstl,Kunst2,Kuspl5,Kuspl7,Lippl,  Moul,Nikl, 
Stoji,  Todos4,  Todos5,  Veri 

Parola.  Parola,  oblik  verbalnog  izražavanja  kojim  se 
vizualni  umjetnici  obraćaju  drugima.  Parola  može  biti 
izrečena  govorom  umjetnika  u umjetničkoj  akciji 
(performans)  ili  u izvanumjetničkoj  situaciji,  zapisana 
kao  dio  umjetničkog  ili  teorijskog  teksta,  odnosno 


uvedena  u vizualno  umjetničko  djelo  (sliku,  plakat, 
fotografiju,  film).  Upotreba  parole  započinje  u avan- 
gardama (futurizam,  dada,  konstruktivizam),  a djela 
zasnovana  na  paroli  nastaju  i u neodadi,  fluksusu, 
konceptualnoj,  postkonceptualnoj  i neokonceptualnoj 
umjetnosti.  Dadaističkc  parole  su  bile  apsurdne, 
subverzivne  i ludičke.  Dadist  Hugo  Bali  uzviknuo  je 
na  dada  zabavi  (1919.)  “Protiv,  bez,  za  Dadu”.  Parole 
fluksus  umjetnika  često  izgledaju  kao  koani  žena. 
Parole  su  upućene  drogom,  koga  trebaju  prosvijetliti 
i trgnuti  iz  svakodnevne  letaigije.  Parole  konceptualne 
umjetnosti  su  ili  teorijski  statementi  ili  političke  izjave. 
Na  primjer,  parola  grupe  Art&Language  “Ne  Wit- 
tgenstein  ili  Marx,  nego  Wittgenstein  i Marx”  ukazuje 
na  njihov  teorijski  interes  za  analitičku  filozofiju  i 
historijski  materijalizam  (marksizam).  U postkon- 
ceptualnoj umjetnosti  parole  nastaju  kao  izraz  in- 
dividualnih mitologija,  na  primjer,  Željko  Jerman 
ispisuje  na  površini  foto  papira  “Krepaj  fotografijo!”, 
odnosno,  kao  provokacije  u urbanom  prostoru,  na 
primjer,  poziv  pjesnika  Vlade  Marteka  “Čitajte  Ma- 
Ijeviča!”  upućeni  građanima  samoupravnog  soci- 
jalističkog društva.  U neokonceptualizmu  parola  je 
paradoksalni  spoj  političke  izjave,  tržišne  reklame  i 
govora  u prvom  licu  kojim  se  privatnost  iskazuje  na 
javan  način,  na  primjer,  izjava  Jenny  Holzer  “Zaštitite 
me  od  onoga  što  želim!”  ili  Barbare  Kroger  “Nije  nam 
potreban  drogi  heroj”.  U teorijskom  smislu  pojam 
parola  (franc . parole),  prema  de  Saussureu  označava 
konkretni  izraz,  govor  ili  primjenu  sistema  jezika 
(franc.  langue).  Kada  vizualni  umjetnici  koriste  parole, 
oni  žele  napustiti  idealne  i autonomne  jezike  um- 
jetnosti i progovoriti  jezikom  ili  izrazima  sva- 
kodnevnice. Značenja  parole  su  djelomično  sadržana 
u njenoj  poroci,  ali  još  češće  u samom  Činu  izricanja. 
Zato  se  kaže  da  parola  ostvaruje  performativna 
značenja. 

LITERATURA : Ćela  1 1 , Dad  l , Golds  l , Golds3,  Hotz  1 , Ili2,  Jerm2, 
Jerm3,  Kml,  Marti,  Mart2,  Mart3,  Sos  I,  Stani  1,  Stip5,  Šuvl24 

Pastiš.  Pastiš,  imitacija  specifičnog  umjetničkog  djela, 
povijesnog  stila  ili  oblika  izražavanja.  Ima  izgled 
prepoznatljivog  stila  i govori  mrtvim  povijesnim 
jezikom.  Prikazuje  umjetnost  na  neutralan  način,  bez 
satire  i humora.  To  je  mimikrija:  prikrivanje  subjekta 
umjetnika  u prikazivanju  povijesnih  umjetničkih 
stilova.  Svojstven  je  postmodemoj  umjetnosti  80-ih 
godina  (neoekspresionizam,  transavangarda,  retro- 
avangarda,  anakronizam),  budući  da  postmodemi 
umjetnik  ne  stvara  originalno  umjetničko  djelo  nego 
umjetničko  djelo  koje  je  prikaz,  simulacija  ili 
podražavanje  povijesnih  umjetničkih  djela,  stilova  i 
ikonografije.  Neoekspresionizam  je  pastiš  moder- 

nističkog  ekspresionizma  i romantičarske  sjevernjačke 
umjetnosti.  Transavangarda  je  pastiš,  ali  i u smislu 
mješavine,  talijanskih  povijesnih  stilova,  kao  što  su 
manirizam,  romantizam,  futuri zam,  metafizičko  sli- 
karstvo. Retroavangarda  je  pastiš  avangardnih  (kon- 
struktivizam, dada)  i totalitarnih  umjetnosti  (fašistička 
i nacionalsocijalistička  umjetnost,  socrealizam). 
Anakronizam  je  pastiš  i to  doslovna  mimikrija  re- 
nesansnog, baroknog  i manirističkog  slikarstva.  Na 
primjer,  u slikama  Stefana  di  Stasia  se  pikturalno 
povezuju  različiti  oblici  prikazivanja,  sadržaji,  žanrovi 
i teme.  Djela  neokonceptualizma,  nccksprcsionizma 
i simulacionizma  80-ih  i 90-ih  godina  su  pastiš 
reklama,  video  spotova,  filmova  i spektakla  masovne 
kulture,  tj.  oni  prikazuju  umjetnu  medijsku  realnost 
postmodeme. 

LITERATURA:  Derr3,  Jam2,  Kosu  14 

Pattern  slikarstvo.  Pattem  slikarstvo,  dekorativno 
geometrijsko  i znakovno  slikarstvo  nastalo  tijekom 
70-ih  godina.  Karakterizira  ga  ponavljanje  određenog 
geometrijskog  ili  znakovnog  motiva  po  čitavoj  po- 
vršini slike.  Pattem  slikarstvo  je  reakcija  na  minimalnu 
umjetnost  i analitičko  slikarstvo  zasnovano  na  au- 
torefleksivnom,  spoznajnom  i intelektualnom  istra- 
živanju prirode  slikarstva,  definiranjem  slike  kao  jed- 
nostavne dekorativne  strukture  koja  ironično  prikazuje 
tipične  uzorke  industrijskog  tekstila  i geometrijske 
strukture  apstraktnog  i analitičkog  slikarstva.  Postupci 
slikanja  su  sirovi  i grubi.  Budući  da  se  zasniva  na 
ekspresivnom  prikazivanju  geometrijskih  shema 
slobodnom  rukom,  pattem  slikarstvo  nije  geometrijsko 
slikarstvo.  To  je  apstraktna  varijanta  lošeg  slikarstva  i 
new  imagea.  Predstavnici  su:  Alan  Shields,  Joyce 
Kozloff,  Katherine  Porter,  Kim  MacConncl,  Robert 
Kushner,  Miriam  Shapiro,  Tina  Girouard,  Frank  Stella. 
Pattem  slikarstvom  su  se  na  različite  načine  bavili 
Simon  Hantal',  Louis  Cane,  Claude  Viallat,  kao  i grupa 
Verbumprogram,  Edita  Schubert,  Damir  Sokić,  Željko 
Kipke. 

LITERATURA:  Buc8,  Den76,  Francu  1 , Kov2,  Luc  1 1,  Milesl,  Pcrrl , 
Rod  1 , Rod2,  Ten  1 , Verb  1 , Via  1 

Pattern  tekst.  Pattem  tekst,  tekst  čija  vizualna  tipo- 
grafska struktura  riječi,  rečenica  ili  paragrafa  na  po- 
vršini stranice  ima  jednostavni  ili  složeni  geometrijski, 
•konički  ili  omamentalni  oblik.  Razlikuju  se:  (1) 
povijesni  primjeri  tradicionalnog  pattem  teksta  (ma- 
nuskripti), koji  su  nastali  izvan  umjetnosti  u religiji, 
ilkemiji  i magiji  kao  dekoracije  ili  simbolički  modeli 
<oji  trebaju  proizvesti  vizualni  učinak  u kontemplaciji, 
magijskom  djelovanju  ili  skrivenu  vizualno-dis- 
curzivnu  poruku;  (2)  pattem  tekst  letrizma,  vizualne  i 


konkretne  poezije  50-ih  i 60-ih  godina,  nastali 
transformacijom  utilitarne  i standardne  tipografske 
strukture  poetskog  teksta  u vizualnu  strukturu  koja 
rečenice,  riječi,  slova  i znakove  strukturira  u pravilne 
sheme;  (3)  pattem  tekstovi  konceptualne  umjetnosti 
70-ih  i 80-ih  godina  realizirani  kao  zapis  teksta  na 
zidu  galerije  ili  stranici  knjige,  suglasno  geomet- 
rijskom apstraktnom  i semiotičkom  poretku  (Lavvrence 
Weiner,  Robert  Barry),  ili  kao  oblik  strukturiranja 
teksta,  suglasno  obliku  i konturi  prirodnog  fenomena 
(konture  tijeka  riječi,  oblika  mjeseca,  putanje  hoda, 
ritma  hodanja,  ritma  disanja)  u radovima  s putovanja 
Richarda  Longa  i Hamisha  Fultona.  Funkcija  pattem 
teksta  za  letrizam,  konkretnu  i vizualnu  poeziju  je  u: 
(1)  uspostavljanju  odnosa  između  jezičnog  značenja 
i vizualnog  izgleda  teksta;  (2)  poništavanju  ling- 
vističkog značenja  teksta  premještanjem  značenjskih 
odlika  na  vizualni  izgled  teksta;  (3)  uspostavljanju 
odnosa  između  značenja  riječi  i njene  topologije. 
Pattem  tekst  u konceptualnoj  umjetnosti  omogućava 
uspostavljanje,  prikazivanje  i demonstriranje  jezičkih 
značenja  teksta  kao  vizualnih  i prostornih  događaja 
ili  situacija. 

LITERATURA:  Borryl,  Franzel,  Fucl,  Fultl,  Higg3,  Radovi 2, 
Radovi 9,  Rothcnl, Rothcn2,  Šolti,  Weinl,  Williml 

Peinture  - Cahiers  thćoriques  Peinture  - Cahiers 
theoriques  (Slikarstvo  - teorijske  bilježnice)  je  teorijski 
časopis  koji  su  pokrenuli  Mare  Devadc  i Louis  Cane 
nakon  što  su  se  odcijepili  od  grupe  Support-Surface. 
Devade  i Cane  su  teorijsko  djelovanje  u slikarstvu 
razvili  u časopisu  Peinture  - Cahiers  theoriques:  (1) 
u prvoj  fazi  njihova  razmatranja  zasnivala  su  se  na 
revolucionarnoj  promaoističkoj  teoretizaciji  slikarske 
prakse,  odnosno  na  spoznaji  prirode  slikarstva  kao 
revolucionarnog  sredstva  transformacije  moderni- 
stičke kulture  i formalističkim  eksperimentima  u 
obojenom  polju  slike  (rane  70-te  godine),  (2)  u drugoj 
fazi  njihova  razmatranja  su  se  zasnivala  na  inter- 
tekstualnoj  i interslikovnoj  analizi  slikarstva  uka- 
zivanjem na  modele  američkog  apstraktnog  eks- 
presionizma, tradicionalne  kineske  poetike  slikarstva 
i semiološko  čitanje  kompozicijskih  modela  eu- 
ropskog tradicionalnog  (srednjovjekovnog,  rene- 
sansnog) slikarstva  (druga  polovina  70-ih)  i (3)  u trećoj 
fazi  rasprave  su  bile  usmjerene  psihoanalitičkoj  teoriji 
subjekta  slikarstva  (uživanje  u slikanju,  erotske  me- 
taforizacije  obojenog  slikovnog  polja,  drama  slikarske 
geste,  proizvodnja  slikovnog  značenja,  želja),  tj. 
ukazivali  su  na  obrat  od  slikarstva  kao  likovnog  govora 
o slikarstvu  u subjektivni  doživljaj  slikarstva  kao 
slikarevog  osjetilnog,  jezičkog  i erotskog  tijela  (kraj 
70-ih  i 80-e  godine). 

Devade  je  u marksističkoj  fazi  tražio  da  se  slikarstvo 
redefinira  kao  revolucionarna  borba  unutar  klasne 
borbe.  Ta  borba  nije  vezana  samo  za  izmjene  sli- 
karskog jezika  nego  je  usmjerena  na  to  da  se  slikarski 
rad  prenese  iz  područja  manualnog  rada  u područje 
spoznaje:  filozofije,  politike  i teorije. 

S druge  strane,  budući  daje  slikarstvo  nijemo,  mora 
se  uložiti  poseban  napor  da  se  ono  ne  uklopi  u 
nadgradnju  društva  (kulturu)  nego  da  ostane  teorijsko- 
praktični  otpor  građanskoj  kulturi.  Slikarstvo  mora 
ostati  revolucionarna  proizvodnja  u borbi  između 
idealizma  i dijalektičkog  materijalizma.  Zatim,  dolazi 
do  istraživanja  formalnih  poredaka  slikarstva  i sli- 
karskih referenci  prema  značenju,  smislu  i vrijednosti. 
Prema  Devadeu  slikarstvo  je  skup  skretanja,  pomaka 
u odnosu  na  krute  zakone  kojima  je  obilježena  životna 
napetost:  “Slikara  određuje  transgresija  u odnosu  na 
zakone,  heterogena  produkcija  u odnosu  na  homogeni 
zakon”.  Slikarstvo,  zato,  nije  izraz-reporodukcija 
jednog  čvrstog  ja  kao  bitnog  izvora  stvaranja  nego  je 
proces  heterogenog  subjekta,  što  znači  daje  posljedica 
odnosa  subjekta  prema  povijesti  društva  i slikarstva 
kao  društvene  povijesne  prakse.  Također,  Devade  i 
Canc  postavljaju  slikarskim  sredstvima  pitanja  o 
naslikanoj  seksualnosti  kroz  unošenje  razlika  (boja, 
tonova,  toplina,  gesti,  planova)  kroz  proces  slikanja. 
Riječ  je  o logici  ili  ekonomiji  uživanja  u slikanju  i u 
recepciji  slike.  Devadeov  i Cancov  kasni  teorijski  rad 
anticipira  bitne  pretpostavke  postmodemističke  teorije 
i prakse  slikarstva  80-ih  ukazujući  da  je  slikarstvo 
slikarska  interpretativna,  eklektična  i diskurzivno 
orijentirana  praksa  produciranja  materijalnih  značenja. 
Tvrdnja  daje  slikarstvo  interpretativna  i diskurzivno 
orijentirana  praksa  ne  znači  da  oni  racionalizaciju 
slikarstva,  nego  otvaranje  slikarstva  nesvjesnom. 
Nesvjesno  je  za  njih  strukturirano  kao  jezik  i to  jezik 
slikarstva,  koji  se  prelijeva  (kao  što  se  boja  prelijeva) 
kroz  gestu  i nanose  boje  do  tijela  slike. 

LITERATURA:  Ala  I . Devi , Dcv2,  Dcv3,  Dev4,  Dev5,  Dev6,  Dev7, 
Ffl,Ff2,  Pley2,  Sainl,  Šuv26 

Pejzaž.  Pejzažom  se  naziva  slikarski  prikaz  prizora 
iz  prirode.  Pejzažno  slikarstvo  je  slikarski  žanr  čiji  se 
primjeri  mogu  pronaći  u rimskom  antičkom,  u re- 
nesansnom, baroknom,  klasicističkom,  neoklasič- 
nom,  romantičarskom,  impresionističkom,  neoim- 
presionističkom,  fovističkom,  ekspresionističkom, 
kubističkom  nadrealističkom,  hiperrealističkom  sli- 
karstvu, ali  i u izvaneuropskim  kulturama:  kinesko  i 
japansko  pejzažno  slikarstvo. 

U tradicionalnoj  humanističkoj  povijesti  umjetnosti 
pejzažno  slikarstvo  se  promatra  kao  produkt  zapadne 
kulture  i posredovanjem  pejzaža  se  identificira  odnos 


zapadnog  čovjeka  i vanjskog  svijeta  prirode.  Na 
primjer,  pejzaž  po  K.  Clarku  prikazuje  svijet  koji 
okružuje  čovjeka,  koji  nije  čovjek  stvorio  i koji  ima 
strukturu  različitu  od  njegove.  Okružje  je  rekreirano 
u njegovoj  imaginaciji,  da  bi  se  reflektirala  njegova 
raspoloženja,  njegov  odnos  prema  onostranom  ili 
unutrašnjem  duhovnom.  Pejzaži  su  doprinosili  razvoju 
koncepta  koji  je  nazvan  priroda.  Pejzažno  slikarstvo 
označava  stupnjeve  u ljudskoj  konceptualizaciji 
prirode.  Od  srednjeg  vijeka  se  odvija  dugotrajni  proces 
usaglašavanja  s prirodom,  razumijevanja  prirode, 
doživljaja  prirode  i razdvajanja  od  nje. 

Naprotiv,  prema  kulturološki  orijentiranoj  povijesti  i 
teoriji  umjetnosti,  na  primjer  prema  W.  J.  T.  Mitchellu, 
pejzaž  nije  žanr  slikarstva.  Pejzaž  je  medij  razmjene 
između  čovjeka  i prirode,  odnosno,  subjekta  i drugog. 
U tom  smislu,  pejzažje  sličan  novcu,  jer  nema  posebna 
svojstva  nego  izražava  potencijalne  bezgranične 
rezerve  vrijednosti  razmjene  ljudskog  i prirodnog. 
Pejzaž  je  prirodna  scena  ili  prizor  posredovan  spe- 
cifičnim povijesnim  i geografski  razvijanim  sredstvima 
kulture.  Pejzaž  je  istovremeno  prisutni  prostor  i 
prikazani  prostor,  označitelj  i označeno  prikazivanja 
prirode,  odnosno,  okvir  i ono  što  okvir  obuhvaća 
pogledom,  osjećajima  i razumom.  Pejzaž  kao  medij 
posredovanja  može  se  naći  u raznim  geografskim  i 
povijesnim  kulturama,  ali  pejzaž  je  i specifična 
povijesna  formacija  prikazivanja  povezana  s im- 
perijalizmom. Prema  Mitchellu,  dominantni  trenuci 
pejzažne  umjetnosti  u Kini,  Japanu,  Rimu,  Nizo- 
zemskoj i Francuskoj  u XVII.  stoljeću,  odnosno,  u 
Britaniji  u XVIII.  i XIX.  stoljeću  vezani  su  za  njihove 
društvene  i političke  imperijalne  snove  (planove, 
koncepte,  fantazme)  i identifikacije.  U tom  su  smislu 
pejzažno  slikarstvo,  a od  XIX.  stoljeća  i fotografija, 
sredstva  izvođenja  vizualnog  izgleda  prirode  kojim 
se  identificiraju  specifična  društva  u odnosu  na 
okružujuće,  osvajajuće,  otkrivajuće  i posjedujuće 
drugo  (ono  izvan  kulture,  ono  naspram  kulture,  ono 
što  kroz  kulturu  postaje  roba  ili  vrijednost  ili  identitet). 
LITERATURA:  Clark  I , Harr42,  Lanđs  1 , Lh  I , Mitch5,  Say4 

Pejzažna  skulptura.  Vidi:  Ambijentalna  umjetnost. 
Horizontalna  plastika,  Land  art.  Skulptura 

Penzioner  Tihomir  Simčić,  grupa.  Penzioner 
Tthomir  Simčić  je  naziv  konceptualističke  grupe  koju 
su  osnovali  Goran  Trbuljak  i Braco  Dimitrijević  1969. 
u Zagrebu.  Grupa  je  dobila  naziv  po  osobi  koja  je 
slučajno  otvorila  vrata  kućne  veže  jedne  zgrade  u Ilici 
te  utisnula  kvaku  u glinu  koju  je  s druge  strane  držao 
Goran  Trbuljak.  Ta  osoba  je  skulpturu  potpisala  i 
prihvatila  kao  svoje  djelo.  Trbuljak  i Dimitrijević  su 

krajem  60-ih  godina  bili  na  sličnim  pozicijama 
izvođenja  kritike  i subverzije  sistema  umjetnosti,  tj. 
statusa  umjetnika,  statusa  i funkcija  umjetničkog  djela, 
kao  i uloge,  kompetencija  i moći  izložbenih  institucija. 
Bavili  su  se  konceptima  anonimnog  umjetnika, 
slučajnog  aktera  (sudionika,  gledaoca)  i djela  iz- 
vedenog na  osnovi  slučaja.  Prema  Dimitrijeviću  oni 
su  se  bavili  eksperimentiranjem  s umjetničkim 
stvaralaštvom.  Dok  je,  uobičajeno,  slučajni  posjetilac 
galerije  pripremljen  za  susret  s umjetnošću,  u nji- 
hovom eksperimentu  ljudi  za  koje  ne  znaju  da  su  skloni 
umjetnosti  bivaju  slučajno  suočeni  s vlastitim 
sudjelovanjem  u procesu  stvaranja,  razmjene  i 
recepcije  djela.  Time  je  namjerno  uklonjena  granica 
između  onih  koji  su  nosioci  umjetnosti  i onih  koji  to 
nisu.  Time  se  na  postduchampovski  način  proble- 
matizira status  umjetnika  i podvrgava  destrukciji 
modernistička  koncepcija  velikog  umjetnika  koji 
stvara  originalno  i neponovljivo  djelo. 

LITERATURA:  Ba!j2,  Den  1 05,  Dim  1 , Dim2,  Milov  1 , Schlal , Stipć, 
Sus2,  Sus3,  Trbl 

Percepcija  vizualna.  Vizualna  percepcija  je  proces 
opažanja,  razlikovanja  i prepoznavanja  svijeta 
osjetilom  vida.  Percipirati  znači  vidjeti  nešto  negdje 
tamo.  Prema  Emstu  H.  Gombrichu  vizualna  percepcija 
jc  interpretacija  i klasifikacija  višeznačnog  podražaja 
što  stiže  na  mrežnicu  oka.  Perceptivna  interpretacija 
sastoji  se  od  klasifikacije  podražaja  u skladu  sa 
znanjem  (memorijom)  i očekivanjima  (uvjerenjima). 
Zamisao  vizualne  percepcije  likovnog  umjetničkog 
djela  zasniva  se  na  asimetričnoj  sličnosti:  slika  može 
izgledati  kao  svijet,  ali  svijet  nikada  ne  može  izgledati 
kao  slika.  Gombrichova  teorija  vizualne  percepcije  je 
relativistička  jer  uvodi  pojam  perceptivne  arbitramosti 
i utjecaja  uvjerenja  i sjećanja  na  ono  što  se  opaža  (vidi). 
On  u procesu  vizualne  percepcije  razlikuje  Čin  pre- 
poznavanja vanjskih  predmeta  i njihovih  odnosa  u 
prostoru  od  Čina  prizivanja  u sjećanju.  Relativističke 
teorije  percepcije  zasnivaju  se  na  kritici  nevinog  oka 
ili  direktnog  opažanja  koje  ne  ovisi  o prethodnom 
znanju  i stavu  promatrača.  Prema  analitičkom  es- 
tetičaruNelsonu  Goodmanu  bitno  je  da  se  percepcijom 
ne  može  opaziti  nešto  što  je  samo  po  sebi  dano,  nego 
da  je  to  što  se  opaža  uvijek  u određenom  odnosu  s 
našim  znanjem,  normama  i navikama  predočavanja. 
Mi  ne  percipiramo  slike  koje  nalikuju  prirodi  (ili  se 
vizualno  predmetno  podudaraju  s prirodom)  nego 
slike  odgovaraju  (korespondiraju)  prirodi,  budući  da 
je  priroda  onakva  kakvom  jc  mi  vidimo  i doživljavamo 
kao  proizvod  umjetnosti  i jezika  (znanosti,  filozofije, 
mitologije,  svakodnevnog  govora).  Vizualna  je  per- 
cepcija način  prikupljanja  i prepoznavanja  slikovnih 


kodova  i likovnih  postupaka  na  osnovi  kojih  sc  mogu 
iščitavati  simboličke  slikovne  poruke,  značenja  i 
sadržaji.  Nasuprot  rclativističkim  teorijama  percepcije, 
realističke  teorije  percepcije  polaze  od  uvjerenja  da 
ono  što  subjekt  vidi  ne  ovisi  toliko  o njegovim  emo- 
tivnim, spoznajnim,  jezičkim  i perceptivnim  spo- 
sobnostima, koliko  od  vanjske  svjetlosne  informacije 
koja  sudjeluje  u konstituiranju  njegove  svijesti,  znanja 
i mogućnosti  razumijevanja  svijeta.  Prema  Jamesu 
Gibsonu,  predstavniku  ambijentalne  ili  ekološke  te- 
orije direktne  vizualne  percepcije,  vizualna  percepcija 
je:  ( 1)  percepcija  prostornog  svijeta  (svijeta  površina, 
rubova,  oblika,  međuprostora,  boja,  tekstura)  i (2) 
percepcija  predmetnog  svijeta  u kojem  stvari  imaju 
značenje  (svijet  objekata,  mjesta,  ljudi,  signala,  pisanih 
simbola).  Ambijentalni  ili  ekološki  pristup  vizualnoj 
percepciji  zasniva  se  na  trenutnom  okružujućem 
(ambijentalnom)  svjetlosnom  prostoru  koji  promatrač, 
razgledavajući  okolinu,  prima  preko  svjetlosnih  in- 
formacija. Za  Gibsona  čin  percepcije  je  psihosomatski 
čin,  a ne  čin  uma  ili  sintetičkih  operacija  u pro- 
matračevom mozgu.  Percepcija  je  čin  tijela,  živog 
kretanja  i doživljavanja  ambijenta.  Relativističke  i 
realističke  teorije  vizualne  percepcije  ne  odnose  se  na 
iste  razine  percipiranja  vizualnog  svijeta.  Realističke 
teorije  odnose  se  na  niže  stupnjeve  direktnog  is- 
kustvenog odnosa  promatrača  i opažanja  umjetničkog 
djela,  a relativističke  na  više  uvjete  transformacije 
vizualnog  i likovnog  materijala  u značenja  i vrijednosti 
kulture. 

LITERATURA:  Benjal , BožiČ7,  Bry  1 , Bry4,  Carrolln5,  Dretl , Fos4, 
Gibsl,  Gledl,  Hcrbl,  Jay2,  Krauslć,  Mi55,  Miti,  MitchS,  Mox2, 
Prij  1 , Šuv48,  Šuv52,  Taylor  1 , Žiži  8 

Perestrojka.  Umjetnost  perestrojke  (umjetnost  glas- 
nosti), postmodema  umjetnost  (slikarstvo,  skulptura, 
instalacije,  performans)  dekonstrukcije  i parodijske 
simulacije  političkih  ideala,  etike  i estetike  avangardne 
umjetnosti  i socijalističkog  realizma  u Sovjetskom 
Savezu  i Istočnoj  Europi.  Umjetnost  perestrojke 
nastaje  na  prijelazu  realkomunizma  u postkomu- 
nističko  društvo,  a karakterizira  je  emancipatorsko 
proširivanje  umjetničkih  sloboda  i dcmistificiranje 
tabu  tema. 

Sovjetska  umjetnost  je  od  sredine  30-ih  godina  i kraja 
avangardi  bila  pod  dominacijom  državne  i partijske 
umjetnosti  socijalističkog  realizma.  Alternativna 
umjetnost  nastaje  u poststaljinističkom  razdoblju 
krajem  50-ih  godina.  Ključni  problem  sovjetske 
alternativne  umjetnosti  60-ih  i 70-ih  godina  nije  bila 
borba  za  osvajanje  prostora  javne  prezentacije  nego 
borba  za  utemeljenje  novog  i drugačijeg  umjetničkog 
jezika.  Vodeću  tendenciju  ranih  60-ih  predstavlja 

grupa  Dviženije  {Pokret,  1 962.- 1 976.)-  Vodeća  ličnost 
grupe  je  Lev  Nusberg,  a u njoj  su  surađivali  Galina 
Bitt,  Pavel  Burdukov,  Viktor  Stepanov,  Jurij  Lopakov, 
Aleksandar  Grigoijev,  Klaudija  Nedelko.  Dviženije 
se  poziva  na  nasljeđe  avangarde  i povijesnog  kon- 
struktivizma, čime  se  podudara  s tada  aktualnim 
tendencijama  umjetnosti  poslije  enformela  i neokon- 
struktivizma.  Rad  grupe  odvija  se  u području  kinetičke 
umjetnosti  i ludičkog  ponašanja  bliskog  hepeningu  i 
scenografskom  nadrealizmu.  Od  1966.  godine 
Dviženije  se  razvija  u smjeru  umjetnosti  spektakla: 
projektiranje  umjetnog  kinetičkog  bioničkog  am- 
bijenta u duhu  futurologije,  aranžiranje  kinetičkih 
vrtova,  izvođenje  muzičkih  i svjetlosnih  spektakla. 
Njihov  rad  je  zasnovan  na  književno-filozofskom  i 
futurološkom  projektu  nove  umjetnosti  i nove  životne 
sredine.  Prema  Enricu  Crispoltiju,  alternativna  um- 
jetnost u Sovjetskom  Savezu  od  1 958.  do  1 977.  godine 
ima  sedam  usmjerenja:  (1)  ekspresionistička  i lirska 
figuracija  (Oskar  Rabin,  Ernst  Neizvesni,  Alek 
Rapport,  Vasilij  Sitnikov);  (2)  gestualno  slikarstvo  i 
slikarstvo  materije  (Vladmir  Nemuhin,  Lidija  Mas- 
terkova);  (3)  postkonstruktivistička  i organska  aps- 
trakcija (Eduard  Steiberg,  Erik  Bulatov,  Villy  Brui); 
(4)  kinetička  umjetnost  grupe  Dviženije ; (5)  nadrealna 
figuracija  (Ulo  Sooster,  Vladmir  Jankilevski,  Anatolij 
Brusilovski);  (6)  ironija  svakodnevnog  (lija  Kabakov, 
Erik  Bulatov,  Leonid  Sokov,  Ivan  Čujkov);  (7)  kon- 
ceptualna umjetnost,  umjetnost  ponašanja  i kolektivne 
akcije  (Aleksandar  Melamid,  Vitalij  Komar,  Rim- 
mai  Valerij  Gerlovin,  grupa  A.R.G.).  Iz  mnoštva 
pojava  izdvajaju  se  tijekom  70-ih  godina  akcije  i 
ambijentalni  radovi  koji  imaju  karakter  land  arta,  body 
arta  i konceptualne  umjetnosti.  Raspon  radova  je  velik: 
od  mističkih  i simboličkih  akcija  Rimme  i Valerija 
Gerlovina  ( Veliki  medvjed , 1977.)  do  političke  akcije 
Genadija  Donskoja,  Miše  Rošada  i Viktora  Skersisa 
(metaforički  rad  Željezna  zavjesa,  1977.).  Kon- 
ceptualna umjetnost  nastala  je  u okvirima  književnog 
poetskog  i postlikovnog  eksperimenta  (poetski  kon- 
ceptualizam,  knjige  umjetnika  nazvane  samizdati, 
tekstualni  umjetnički  radovi).  Po  konceptualnom 
umjetniku  Dmitriju  Prigovu,  ruski  književni  kon- 
ceptualizam  nastaje  poslije  uspostavljanja  kon- 
ceptualizma  u vizualnim  umjetnostima.  Ruska  kon- 
ceptualna poezija  je  određena  verbalizacijama 
vizualnog  prostora.  Tehnike  konceptualnog  rada  su 
ready-made  postupci  preuzimanja  postojećih  tekstova, 
slika,  stilskih  konstrukcija  i mrtvih  umjetničkih  klišeja. 
U parodiranim  i dekonstruiranim  fragmentima  jezika 
i slika  pronalaze  se  tragovi  političkog  i spiritualnog 
potencijala  jezika  umjetnosti. 

Za  razvoj  umjetnosti  perestrojke  ključnu  ulogu  imaju 


tri  smjera:  (1)  postmodemistički  skepticizam,  kojim 
se  dovode  u sumnju  veliki  ideološki,  etički,  estetski  i 
umjetnički  sistemi,  od  avangarde  i modernizma  do 
socijalističkog  realizma;  (2)  konceptualno  kritičko 
analiziranje  prirode  umjetnosti  kao  izraza  društvenih 
značenja  i vrijednosti;  (3)  parodijske  i simulacijske 
tehnike  preuzimanja  umjetničkih  obrazaca  i njihova 
ideološka  i vrijednosna  dekonstrukcija. 

Osnovne  pretpostavke  umjetnosti  perestrojke  su 
naznačene  u alternativnoj  pojavi  soc  arta . Pojam  su 
prvi  put  početkom  70-ih  upotrijebili  Vitalij  Komar  i 
Aleksandar  Melamid.  Slično  su  radili  Erik  Bulatov  i 
lija  Kabakov,  a kasnije  i Leonid  Sokov  i Aleksandar 
Kosolapov.  Slikari  su  socijalističkom  realizmu  pri- 
stupali višeznačno  parodijski,  kao:  (1)  kiču;  (2) 
sredstvu  birokratske  manipulacije  i državno-ideološke 
propagande  (proizvodnje  svijesti);  (3)  klišeju  i 
stereotipu  sovjetske  svakodnevnice  (sovjetskoj  ma- 
sovnoj kulturi),  ali  i kao  (4)  provokativnom  likovnom 
izrazu  koji  je  zanimljiv  i egzotičan  za  zapadno  tržište 
umjetnosti.  Likovni  kodovi  socijalističkog  realizma 
su  paradoksalno  povezani  s kodovima  likovne  avan- 
gardističke  apstrakcije.  Suočavanje  kodova  so- 
cijalističkog realizma  i avangardi  je  imalo  složenu 
emocionalnu  i konceptualnu  podlogu:  (1 ) avangardna 
umjetnost  je  u SSSR-u  administrativno  likvidirana  i 
zamijenjena  socijalističkim  realizmom,  (2)  ruska  i 
sovjetska  avangardna  umjetnost  je  na  Zapadu  postala 
jedan  od  stupova  modernizma  i modernističke  kulture 
još  30-ih  godina,  (3)  za  sovjetske  umjetnike  80-ih  i 
90-ih  godina  avangarda  i socrealizam  predstavljaju 
traumatske  sadržaje  - Zapad  je  od  Rusa  očekivao 
avangardnu  umjetnost,  a oni  su  se  estetski  i etički  borili 
s nasljeđem  socijalističkog  realizma  i njegovim 
umjerenim  modernističkim  varijantama. 

Pristup  avangardnom  i socrealističkom  nasljeđu 
ostvaren  je  dekonstrukcijom  obje  dogme,  ali  i uka- 
zivanjem na  umjetničko  djelo  kao  na  političko-estetski 
simptom.  Nastala  djela  su  imala  ikonografske  ka- 
rakteristike avangardnog  i socrealističkog  izraza,  ali 
ne  kao  iskrenog  umjetničkog  stava,  nego  kao  prijevare 
i oduzimanja  životne  snage  znakovima  logocentričnog 
(avangardnog)  i totalitarnog  (socijalistički  realizam) 
sistema.  Jedna  od  velikih  parodijskih  slika  je  slika 
Komara  i Melamida  Staljin  s muzama  (1981.-1 982). 
Pscudoklasicističkom  ikonografijom  je  riješen 
paradoksalni  i ideološki  naprsli  prikaz  susreta  Staljina 
(simbol  dijalektičkog  i historijskog  materijalizma)  i 
muza  (simbol  europske  metafizike,  iracionalnosti, 
antimaterijalizma).  Ova  slika  na  narativnoj  razini  unosi 
paradoks.  Erik  Bulatov  radi  hiperrealističke  slike 
bliske  američkom  fotorealizmu,  ali  u njih  unosi  tekst 
apsurdnog  značenja  ili  ambleme  karakteristične  za 

sovjetski  javni  život.  Manifestna  slika  je  djelo 
Perestrojka  (1989.).  Na  hiperrealistički  naslikanoj 
pozadini  (nebo  s oblacima)  parodijski  su  u socrea- 
lističkoj  maniri  naslikane  ruke  sa  srpom  i čekićem. 
Pri  tome  su  srp  i čekić  slova  T i R u riječi  perestrojka. 
Kabakov  radi  slike  i instalacije  u kojima  parodira  teme 
izgradnje  socijalističkog  realizma.  Sokov  u slici 
Sovjetska  Venera  ( 1 988.)  ili  Kosolapov  u slici Maljevič 
Marlboro  (1986.)  suočavaju  ikonološke  elemente 
ruske  i sovjetske  avangarde  s aktualnim  simbolima 
sovjetskog  i zapadnog  svijeta. 

Utjecaji  sovjetske  umjetnosti  perestrojke  osjetili  su 
se  i u drugim  istočnoeuropskim  zemljama  kao  stra- 
tegija parodijskog  dovršavanja  i dekonstrukcije  um- 
jetnosti i kulture  realsocijalističke  epohe.  Parodijsko, 
ironijsko  i dekonstruktivno  dovršavanje  rcalso- 
cijalističke  kulture  ostvaruje  se  u kritičkom  razo- 
bličavanju  traumatskih  simbola  socijalističkog 
realizma,  umjerenog  bezinteresnog  modernizma  koji 
je  od  60-ih  bio  dominantna  kultura  na  Istoku  i 
nemogućnosti  hvatanja  koraka  sa  zapadnom  umjet- 
nošću. Češki  umjetnik  Milan  Knižak  Jedan  od  pionira 
fluksusa  i hepeninga  60-ih  godina,  radi  80-ih  godina 
parodijske  figure  s patuljcima,  likovima  socijalističkih 
rukovodilaca  i nacionalnim  simbolima.  Mladen 
Stilinović  i Vlado  Martek  rade  slike  s mrtvim  znacima 
dovršene  povijesti  kršćanstva,  socijalizma,  mo- 
demosti,  avangardnosti  i drugih  oblika  društvene 
represije.  Stilinović  je  koncipirao  kompleksni  projekt 
Eksploatacija  mrtvih  (1984.),  kojim  ukazuje  na 
ideološke  mehanizme  potrošnje  vrijednosti  socija- 
lističkog (socrealizam)  i kapitalističkog  (apstraktna 
umjetnost,  avangarda)  društva.  Grupa  Invin  zasniva 
svoj  rad  kao  simptom.  Njihove  maniristički  rađene 
slike  suočavaju  ikonografiju  nacionalsocijalističke 
umjetnosti,  socijalističkog  realizma  i avangarde 
(Maljevič).  Ti  paradoksalni  spojevi  pokazuju  se  kao 
slabe  točke  ideologije,  tj.  kao  znakovi  na  kojima  se 
ruši  moć  totalitarnog  simbolizma.  Goran  Đorđević 
nastupa  kao  anonimni  umjetnik  koji  kopira  ikono- 
grafiju perestrojke  da  bi  pokazao  besmisao  moder- 
nističke originalnosti  i ironizirao  samoironiju  istoč- 
noeuropskog umjetnika. 

LITERATURA:  Arosl,  Den28,Dcn30,  Epsl,  Erjl9,  Groyl,  Groy5, 
Lukšl,  Mij4,  Niki,  Rossal,  Soli,  Šuv  124,  Weissl 

Performans  (performance  art).  Performans,  režirani 
ili  nerežirani  događaj  zasnovan  kao  umjetnički  rad 
koji  umjetnik  ili  izvođači  realiziraju  pred  publikom. 
Pojam  performans  ima  dva  značenja:  (1)  uveden  je 
ranih  70-ih  godina  i označava  složene,  unaprijed 
pripremljene  događaje  koje  ostvaruje  postkoncep- 
tualni  umjetnik,  koji  je  ujedno  i autor,  pred  muzej- 


skom, galerijskom  ili  slučajnom  publikom;  (2)  pri- 
mjenjuje se  retrospektivno,  kao  povijesna  oznaka  za 
umjetničke  eksperimente,  s događajima  u rasponu  od 
futurističkih  festivala,  dadaističkog  kabarea,  kon- 
struktivističkih  parakazališnih  eksperimenata  i nad- 
realističkih  seansi  ili  rituala,  preko  hepeninga  neodade 
i fluksusa,  akcija,  body  arta,  događaja,  minimalnog  i 
postmodernog  eksperimentalnog  baleta,  eksperi- 
mentalne i minimalne  muzike,  do  postkonceptualnih 
i postmodemističkih  performansa.  Kriteriji  klasifi- 
ciranja  performansa  su:  (1)  kriterij  mjesta  izvođenja: 
privatni  performans  (bez  publike,  slučajna  publika  ili 
uski  krug  suradnika),  galerijski  i muzejski  performans, 
performans  u prirodi  i urbanom  prostoru;  (2)  kriterij 
autora  izvođača:  autor  performansa  je  i izvođač  per- 
formansa, autor  performansa  nije  izvođač  perfor- 
mansa, a izvođači  mogu  biti  profesionalni  glumci  i 
plesači,  umjetnici  i publika;  (3)  kriterij  događaja: 
performans  je  izveden  kao  stvarni  doslovni  događaj 
(ponašanje  umjetnika,  tjelesne  radnje,  tjelesno- 
prostomo-vremenski  odnosi)  ili  kao  režirani  događaj 
(prikazuje  stvarni  događaj,  stvara  narativnu  situaciju, 
sažima  vrijeme  stvarnog  događaja);  (4)  kriterij  medija: 
performans  je  direktno  izveden  pred  publikom,  bez 
medijskog  posredovanja,  performans  se  izvodi  bez 
publike  a publika  promatra  događaj  direktnim  TV- 
video  prijenosom,  a video  ili  filmski  ekran  s emitiranim 
materijalom  je  dio  performansa  (video  i filmski 
performans);  (5)  kriterij  vrste  aktivnosti:  tjelesni 
performans  zasnovan  na  kretanju  i radu  s ljudskim 
tijelom,  oralni  ili  zvučni  performans  zasnovan  na 
događaju  ostvarenom  glasom  i zvukom,  govorni 
performans  zasnovan  na  govoru  teksta,  igrani  per- 
formans zasnovan  na  elementima  plesa  i baleta. 
Povijest  performansa  je  povijest  preobražaja  um- 
jetničkog predmeta  u događaj  (životnu  situaciju,  realni 
događaj,  pripovjedni  događaj).  Zamisao  događaja  kao 
umjetničkog  rada  je  ostvarena  iz  nekoliko  različitih, 
ali  međusobno  povezanih  smjerova:  ( 1 ) predmet  se 
više  ne  stvara  da  bi  bio  estetski  kontempliran,  nego 
da  bi  ga  umjetnik  upotrebljavao  kao  element  igre;  (2) 
čin  stvaranja  slike  i skulpture  je  postao  važniji  od  čina 
pokazivanja  i kontempliranja  djela,  odnosno  procesu 
stvaranja  se  oduzima  produkt  i sam  događaj  se 
prikazuje  kao  umjetnički  rad;  (3)  ponašanje  umjetnika, 
od  igre  i provokacije  preko  sinteze  umjetnosti  i života 
do  govora  umjetnika  u prvom  licu,  postaje  područje 
legitimnog  umjetničkog  izražavanja,  istraživanja  i 
rada;  (4)  oblici  umjetničkog  ponašanja  povezuju  se  s 
eksperimentima  u kazalištu  (od  Franka  Wedekinda, 
Erica  Satiea  i Raymonda  Roussela  preko  Mercca 
Cunninghama,  Samuela  Becketta  do  The  Living 
Theatera,  Jerzyja  Grotowskog,  Eugenija  Barbe, 

Roberta  Wil$ona  i minimalnog  baleta),  muzici  (John 
Cage,  La  Monte  Young,  Alvin  Lucier,  grupa  Opus  4) 
i književnosti  (govorni  pjesnički  performans  Johna 
Cagea,  Jcromca  Rothenberga,  Davida  Antina,  kon- 
kretistički  zvučni  eksperimenti  Pierra  Gamiera,  Emsta 
Jandla,  Hernija  Chopina,  K.  H.  Lille,  kao  i Katalin 
Ladik,  Vladana  Radovanovića,  Josipa  Stošića). 
Razvoj  avangardnog  performansa  može  se  pratiti  od 
1910.  do  1940.  Oblici  umjetničkog  ponašanja,  tje- 
lesnog i ritualnog  izražavanja  imaju  karakter  proboja 
modernističke  autonomije  umjetnosti  i ostvarivanja 
ludičkih  situacija  (igra,  festivali,  kabare),  provokacije 
i kršenja  normi,  odnosno  sinteze  umjetnosti  i života. 
U tipološkom  smislu  razlikuje  se  šest  modela  ili 
svjetova  performansa:  ( 1 ) futuristički  festivali  i akcije 
su  prva  pionirska  i avangardna  umjetnost  koja  pre- 
koračuje granice  poezije,  slikarstva  i skulpture,  ulazeći 
u područje  filmskog  i parakazališnog  eksperimenta, 
(2)  ruski  performans  se  odvijao  od  kubofuturističkih 
ekscentričnih,  egocentričnih  i ckshibicionističkih 
akcija,  preko  avangardne  opere  Matjušina,  Maljeviča 
i Kručoniha  Pobjeda  nad  suncem  (1913.)  do  kon- 
struktivističkog  i bio-mehaničkog  eksperimenta  s 
kazalištem  Mejcrholda  i javnih  uličnih  parada  i 
svetkovina  socijalističke  ere,  (3)  dada  akcije  su 
inicirane  interdisciplinarnim  i poližanrovskim  lu- 
dičkim  i provokativnim  događajima  umjetnika  u 
rasponu  od  Cabaret  Voltaire  (1916.)  Huga  Balla  i 
Emmy  Hennings  u Ziirichu,  života  kao  umjetnosti 
Kurta  Schwittersa  u Njemačkoj,  preko  postkubističkih 
i dadaističkih  predstava  i filmova  Tristana  Tzare, 
Francisa  Picabije,  Renea  Claira  i Mana  Raya  u Parizu; 
dadaistička  događanja  su  i zenitistička  večernja 
(Ljubomir  Micić,  Branko  Ve  Poljanski,  Jo  Klek)  i 
dadaističke  predstave  Dragana  Aleksića  20-ih  godina 
u Osijeku  i Vinkovcima,  (4)  nadrealističke  seanse  i 
rituali  nastajali  su  tijekom  20-ih  i 30-ih  godina  u 
širokom  rasponu  od  seansi  automatskog  pisanja  i 
crtanja,  preko  hipnotičkih  i narkotičkih  seansi  do 
javnih  nastupa  pred  publikom,  (5)  u njemačkom 
Bauhausu  ( 1 9 1 9.- 1 933.)  nastaje  baletna  radionica  koju 
je  vodio  kipar  i koreograf  Oskar  Schlemmer.  Ra- 
dionica je  radila  predstave  konstruktivističkog,  ma- 
tematičkog i mehaničkog  baleta,  sintetizirajući 
unutrašnju  arhitekturu,  scenografiju,  koreografiju, 
kostimografiju  i mehanički  pokret,  (6)  umjetnička 
škola  Black Mountain  College  u Sjevernoj  Karolini  u 
SAD  od  1933.  postaje  centar  ekeperimentalne  i 
intermedijalne  umjetnosti.  Tu  dolazi  do  susreta 
europskih  avangardnih  umjetnika  (Josef  i Anni  Albers, 
Xanti  Schawinsky)  i američke  modernističke  um- 
jetnosti, stvara  se  duhovna  klima  za  nastanak 
neoavangarde  poslije  Drugog  svjetskog  rata.  Nastaju 


muzički  eksperimenti  Johna  Cagea,  koreografska 
istraživanja  Mercea  Cunninghama,  hepening  Allana 
Kaprowa  i neodadaistički  rad  Roberta  Rauschenberga. 
Razvoj  neoavangardnog  performansa  traje  od  kasnih 
40-ih  godina  do  kasnih  60-ih  godina.  Neoavangardni 
performans  karakterizira  težnja  prevladavanju  mo- 
dernističke autonomije  slikarstva  i skulpture,  kao  i 
istraživanje  intermedijskih  veza  likovnog,  književnog, 
muzičkog  i kazališnog  eksperimenta.  Neoavangardni 
eksperiment  nastaje  sinkrono  u Europi  i SAD.  Naj- 
značajniji predstavnici  američkog  performansa  su  John 
Cage,  Mcrce  Cunningham  i Allan  Kaprovv.  Iz  njihovog 
rada  nastaju  neodada  i fluksus.  Performans  karak- 
terističan za  neodadu  i fluksus  je  hepening.  Hepening 
kao  oblik  spontanog  izražavanja  postaje  kasnih  50-ih 
i ranih  60-ih  internacionalna  umjetnost.  U europskom 
kontekstu  performans  i hepening  eksperimenti  očituju 
se  u eksperimentalnoj  poeziji  (letrizam,  konkretna 
poezija,  zvučna  poezija,  tjelesna  poezija),  fluksusu 
(Joseph  Beuys,  Ben  Vautier,  Wolf  Vostell),  bečkom 
akcionizmu  (Hermann  Nitsch,  Otto  Muhi)  i novom 
realizmu  (Yves  Klein).  U Jugoslaviji  su  rane  per- 
formanse radili  Vladan  Radovanović,  Leonid  Šejka  i 
grupa  OHO . Nasuprot  neodadaističkom  hepeningu, 
krajem  50-ih  nastaju  i tehnološki  spektakli  u okvirima 
kinetičke  umjetnosti  i neokonstruktivizma.  Kinetički 
neokonstruktivistički  eksperimenti  nastaju  kao  do- 
gađaji nove  eksperimentalne  i tehnološke  civilizacije 
u kojima  dolazi  do  kibemetskog  povezivanja  ljudskog 
i strojnog  (tehnološkog)  izraza  u jedinstveni  kon- 
tinuitet kinetičkog,  lumino  i zvučnog  događaja.  U 
području  kinetičkog  spektakla  djelovali  su,  između 
ostalih,  njemačka  grupa  Zero , francuska  grupa  GRAV, 
ruska  grupa  Dviženije,  Yaacov  Agam. 

Postavangardni  performans  započinje  sredinom  60- 
ih  godina  u okvirima  body  arta,  njemačkog  i aus- 
trijskog akcionizma,  procesualne  umjetnosti,  kon- 
ceptualne i postkonceptualne  umjetnosti.  To  je  vrijeme 
kada  se  formulira  i pojam  performans  umjetnosti. 
Treba  razlikovati  sljedeće  oblike  rada:  (1)  stvaranje 
procesa  s materijalima  i energijama  u kojima  je 
umjetnik  akter  događaja  (procesualna  umjetnost, 
siromašna  umjetnost,  antiform  umjetnost),  (2)  or- 
ganizacija akcija  u kojima  je  umjetnik  nosilac  zamisli 
i realizator  radnje  u rasponu  od  spektakla  i hepeninga 
(bečki  akcionizam,  Beuysova  socijalna  skulptura)  do 
mentalnih  i tjelesnih  vježbi  s prostorom  i vremenom, 
te  međuljudskom  komunikacijom  (Franz  Erhard 
Walther,  Klaus  Rinke),  (3)  istraživanjem  tijela  kao 
mjesta,  kiparskog  materijala  i psihobiološkog 
organizma,  u body  artu  nastaju  javni  i privatni 
performansi  (Dennis  Oppenheim,  Vito  Acconci,  Tcrry 
Fox,  Karei  Miler,  Petr  Štembera,  Tomaž  Šalamun, 

Marina  Abramović),  (4)  stvaranje  potpunih  perfor- 
mansa pred  publikom  kao  razvoja  body  arta  ili  novih 
oblika  izražavanja:  ulična  umjetnost  (Trisha  Brown, 
GAAG  IGuerilla  Art  Action  Group!,  Tomislav  Go- 
tovac), umjetnost  ponašanja  (Gilbert  & George,  Niče 
Stvle,  Radomir  Damnjanović),  konceptualni  per- 
formans  zasnovan  na  govornim  činovima  (lan  Wilson, 
Art&Language,  Grupa  Kod),  politički  performansi 
(Joseph  Beuys,  Raša  Todosijević),  feministički 
performans  (Laurie  Anderson,  Adrian  Piper,  Rita 
Myers,  Lynda  Benglis,  Rebecca  Hom,  Gina  Pane), 
v ideo  performans  (Dennis  Oppenheim,  Dan  Graham, 
Ulrike  Rosenbach),  transformer  ili  transvestitski 
performansi  (Annette  Messager,  Urs  Liithi,  Luigi 
Ontani,  Katharina  Sieverding)  i simbolički  ritualni 
performans  (Joseph  Beuys,  Mary  Beth  Edelson, 
Marina  Abramović  i Ulay,  Harrie  dc  Kroon,  Bcn 
d’Armagnac,  Zoran  Belić  W.).  Postmodemistički 
performans  od  ranih  80-ih  godina  karakterizira 
uvođenje  naracije  ili  pripovjednog  teksta  (Jan  Fabre, 
Robert  Wilson),  simulacija  ponašanja  ( General  Idea , 
Marko  Kovačič,  Borghesia ),  povezivanje  performansa 
visoke  umjetnosti  i spektakla  popularne  umjetnosti 
(rock  koncerti-performansi  Laurie  Anderson),  ironijski 
i parodijski  oblici  ponašanja  ( General  Idea,  Mike 
Kelley,  Vlasta  Delimar),  kao  i traganje  za  egzotičnim 
ritualima  (Marina  Abramović,  James  Lee  Byars, 
Wolfgang  Laib,  Dc  Stil  Marković).  Postmodemistički 
performans  je  eklektičan  spoj  različitih  oblika 
izražavanja  i ponašanja.  Karakterizira  ga  montažna 
necjelovita  struktura  zasnovana  na  povezivanju 
realnih,  simboličkih,  narativnih  i parodijskih  aspekata 
događaja  u predstavu.  Dok  su  performansi  avangarde, 
ncoavangarde  i konceptualističkc  postavangarde  težili 
dosizanju  realnosti  prostomo-vremenskog  događaja, 
postmodemi  performans  se  bavi  mimezisom  (pri- 
kazom) prikazivanja  događaja  u slikarstvu,  knji- 
ževnosti, filmu  i performansu.  Suvremeni  tehno- 
performans  ili  performans  u doba  kulture  je  zasnovan 
na  umjetničkom  djelovanju  u medijskoj  masovnoj 
kulturi  u kojoj  ne  postoje  čvrste  granice  između  visoke 
i popularne  umjetnosti,  odnosno,  između  umjetnosti 
i kulture.  Tehnoperformans  je  događaj  koji  umjetnik 
realizira  interakcijom  tijela  i mehaničkog  ili 
elektronskog  stroja,  odnosno,  povezivanjem  ljudskog 
tijela  s interaktivnim  kompjutorskim  mrežama  (Bili 
Viola,  Stelarc,  Orlan).  Performans  u doba  kulture  je 
izvođački  interventni  rad  umjetnika  u društvenom, 
političkom  ili  svakodnevnom  polju  kulture  u rasponu 
od  feminističkog,  gay,  lezbijskog,  rasnog,  etničkog, 
političkog,  do  medicinskog,  medijskog  i pop 
performansa  (Paul  McCarthy,  Hannah  Wilke,  Jiirgen 
Klauke,  Ron  Athcy,  Franko  B.,  Mona  Hatoum,  Ana 


Mendieta,  grupa  Sacred  Naked  Nature  Girls,  Holly 
Hughes,  Lyle  Ashton  Harris,  Adrian  Piper,  Coco 
Fusco,  Hannah  Wilke,  Laurie  Anderson,  Yasumasa 
Morimura,  kao  i Slaven  Tolj  i Zlatko  Kopljar). 

LITERATURA:  Anderson4,  Auslanl,  Banc3,  Battc6,  Biril,  Blaul, 
Campl,  Carls5,  Cve2,  Digl,  Elwl,  Fera2,  Goldl,  Gold2,  Gold4, 
Gold5,  How  1 , Hux  l , Jay5,  Kay  l , Kop2,  Kos  1 , Kun  1 , Kun2,  Lipp  14, 
Mcc3,  Mek  1 , MorglO,  Novip  1 , Olivl  4,  Park  l , Perfl , Perfol , Perfor  l, 
Perlofl,  Phl,  Ph2,  Ph3,  Reinl,  Richl,  Sayl,  Sche2,  Sche4,  Sohi, 
Sr4,  Sti2,  Šuvl09,  Šuvl29,  Šuvl36,  Todos4,  Vujano6,  Vuijano9 

Performing  arts.  Performing  arts  ili  izvođačke 
umjetnosti  su  različite  umjetničke  prakse  zasnovane 
na  procesu  izvođenja:  performance  art,  teatar,  glazba, 
opera,  ples,  balet,  film,  televizija,  internet,  cyber 
umjetnost.  Razlikuju  se  pojmovi  izvođenja  (eng. 
performing)  i izvedbe  (eng.  performance).  Izvedba 
se  odnosi  na  fenomen  izvođenja,  njegov  materijalni 
proizvod  ili  rezultat,  a izvođenje  se  odnosi  na  proces, 
praksu  izvođenja  i ukazuje  na  njegovu  materijalnu 
procesualnost  bez  konačnog  produkta.  Izvedba 
(performans,  izvođenje,  eng  .performing)  i izvođačke 
umjetnosti,  eng.  performing  arts)  - kao  umjetničko- 
teorijske  paradigme  sa  sadašnjim  značenjima  - ulaze 
u širu  upotrebu  50-ih,  a naročito  tijekom  80-ih  i 90-ih 
godina  XX.  stoljeća.  Zasnivaju  se  u američkom 
kulturnom  i akademskom  kontekstu,  a zatim  se 
prenose  u ostale  zapadne  kontekste.  Ove  koncepcije 
se  sistematično  razvijaju  u okviru  akademskog  pod- 
ručja studija  performansa  (performance  studies) 
pokrenutih  70-ih  godina  u američkom  kontekstu 
(Richard  Schechner  i Herbert  Blau),  a kasnije 
potiskuju  ranije  znanstvene  discipline  (teatrologiju, 
muzikologiju). 

Prema  Schechneru,  pojam  performansa  nadilazi 
umjetnost  i odnosi  se  na  različite  izvođačke  prakse  u 
umjetnosti,  kulturi  i društvu.  “Performansi  se  događaju 
na  mnogo  različitih  instanci  i konteksta  i u mnogo 
različitih  oblika.  Performans,  kao  sveobuhvatna 
kategorija,  mora  biti  konstruiran  kao  široki  spektar  ili 
kontinuum  akcija  od  rituala,  igre,  sportova,  popularnih 
zabava,  izvođačkih  umjetnosti  (teatar,  ples,  glazba)  i 
svakodnevnih  performansa,  do  izvođenja  socijalnih, 
profesionalnih,  rodnih,  rasnih  i klasnih  uloga,  liječenja 
(od  šamanizma  do  kirurgije)  i raznih  reprezentacija  i 
konstrukcija  akcija  u medijima  i intemetu”  Taj  pristup 
performansu  determiniran  je  metodološkom  odlukom 
studija  performansa  da  odbiju  pozitivan  pristup 
fenomenu  performansa  i postave  konstruktivistički 
pristup  problemu  performansa  (promatrajući  različite, 
umjetničke  i neumjetničke  prakse  kao  performanse). 
Aktualnu  teoretizaciju  tih  pojmova  razvija  Jon 
McKenzie.  Njegova  teoretizacijaje  i prvi  pokušaj  pro- 
sistemskog  uspostavljanja  opće  teorije  performansa. 

kao  aktualne  onto-historijske  formacije.  Osnovni 
višeslojni  pojam  (naslaga,  stratum)  performansa  se 
razmatra  kroz  tri  paradigmatske  prakse:  institucionalni, 
tehnološki  i kulturalni  performans,  a oni  kroz  kon- 
kretne performans-blokove:  diskurzivni  performativi 
i otjelovljeni  performansi.  Problematika  se  prenosi  i 
na  plan  istraživanja,  kao:  menadžment  performansa, 
tehno-performans  i studije  performansa,  koji  ukazuje 
na  prijelaz  s pojma  discipline  na  pojam  performansa/ 
izvođenja.  McKenziejev  popis  praksi  performansa  je 
post-disciplinaran,  tako  da  kroz  disciplinarne  otpore 
izvodi  kulturni  koncept  koji  je  izazovan  i djelotvoran 
i za  samu  paradigmu  koju  formira  - a to  je  volja-za- 
djelatno  izvođenje. 

Dodatnu  dinamiku  u mrežu  konceptualizacija  unosi 
ekspanzija  primjene  filozofsko-jezičkog  pojma  per- 
formativa  (eng.  perfonnative)  u području  izvođačkih 
umjetnosti.  U toj  primjeni  se  često  neproblemski  polazi 
od  etimoloških  osnova,  ali  i privlačnosti  teoretizacije 
koja  nakon  poststrukturalističke  reinterpretacije  po- 
staje Široka  platforma  za  razmatranje  različitih  društ- 
venih praksi.  Rezultat  toga  je  da  se  performativnim 
često  smatraju  svi  umjetnički  izvođački  činovi.  Neki 
autori  ipak  performativnosti  performansa  prilaze  op- 
reznije i temeljitije,  naročito  Judith  Butler,  Aldo  Miloh- 
nić,  Eve  Kosofsky  Sedgvvick,  Jacques  Derrida. 

Preko  postojećih  razmatranja  ovih  pojmova  u 
suvremenoj  kulturi  se  uspostavlja  problemski  pojam 
izvođačkih  umjetnosti  u središtu  kojeg  je  problematika 
izvođenja.  Tako  se  svaka  umjetnička  praksa  pod 
određenim  (teorijskim)  uvjetima  može  razmatrati  kao 
problem  izvođačkih  umjetnosti,  a nijedna  mu  ne 
pripada.  Problemski  pojam  izvođačkih  umjetnosti  je 
operativni  koncept  koji  se  primjenjuje  na  svaku 
umjetničku  praksu  koja  centrira  problem  izvođenja 
ili  kad  se  izvođenjem  centrira  njena  konceptualizacija. 
To  ne  isključuje  činjenicu  da  su  neke  umjetničke 
prakse  eksplicitnije  koncentrirane  na  izvođenje,  pa  su 
najčešće  prakse  izvođačkih  umjetnosti:  različiti  teatri, 
opera,  balet,  ples,  performance  art,  body  art,  hepening 
i radio-drama.  Ali,  to  mogu  biti  i filmske,  video, 
književne,  glazbene,  slikarske,  kiparske,  internet  i 
multimedijalne  prakse. 

LITERATURA:  Auslanl , Barba  I , Barba2,  Barba3,  Barba4,  Barba5, 
Blaul,  Butl,  Casel,  Jonl,  Macal,  Murr2,  ReinI,  Schcl,  Sche2, 
Schc3,  Schc4,  Schc5,  Stul,  Tumerl,  Vujano6,  Vujano9 

Performativ.  Performativ  su  govorni  činovi  čije  se 
značenje  ostvaruje  njihovim  bihevioralnim  izvršenjem 
(izvođenjem,  izgovaranjem,  ispisivanjem  i čitanjem). 
Uobičajeno  se  u lingvistici  značenje  iskaza  određuje 
na  osnovi  odnosa  (reference)  tog  iskaza  s predmetom 
(referentom)  izvan  njega.  Na  primjer,  iskaz  “Vani  pada 


kiša!”  ili  “Sadašnji  kralj  Francuske  je  ćelav”  ima 
značenje  koje  se  može  utvrditi  verifikacijom  odnosa 
iskaza  i referenta  na  koji  iskaz  ukazuje.  Navedeni 
iskazi  su  istiniti  ako  vani  pada  kiša  u trenutku  kada  to 
kažemo  i ako  se  utvrdi  da  sada  Francuskom  vlada  kralj 
koji  je  ćelav.  Analitički  filozof  John  Langshavv  Austin 
je  uočio  da  se  određeni  iskazi  ne  mogu  semantički 
provjeriti  na  način  verifikacije  istinitosti,  da  njihova 
značenja  ne  ovise  o referiranju  nego  o uvjetu,  funkciji 
i načinu  iskazivanja  u specifičnom  društvenom  kon- 
tekstu. Austin  je  takve  iskaze  nazvao  performativima. 
U vezi  s performativnim  iskazima  se  ne  govori  o 
istinitosti  ili  neistinitosti  iskaza  nego  o uspješnosti  ili 
neuspješnosti  iskaza  i iskazivanja.  Zamisao  perfor- 
mativa  ukazuje  se  na  različitim  primjerima.  Kada 
prolaznik  u hodu  gume  druge  i izgovori  “Oprostite”, 
izvršava  radnju  ispričavanja.  Kada  se  na  vjenčanju 
izgovori  “Da!”  tada  se  obavlja  radnja  uspostavljanja  i 
ozakonjenja  bračne  zajednice,  itd.  Austin  je  zaključio 
da  većina  izjava  ukazuje  na  neku  vrstu  radnje  koja  se 
tom  izjavom  izvršava:  molba,  zapovijed,  tvrdnja, 
dokazivanje,  zaključivanje,  izuzimanje,  ispričavanje, 
vjenčavanje,  klađenje,  itd.  Analizirao  je  situacije 
govornog  čina,  iskazivanja  ili  izricanja,  uvjete  njihove 
uspješnosti  i načine  na  koje  govornik  osigurava 
razumijevanje  svog  iskaza  i namjere.  Od  perfor- 
mativnih  iskaza  se  ne  očekuje  referiranje  i prika- 
zivanje, nego  bihevioralni  učinak:  učinak  u ponašanju 
unutar  konkretne  i normirane  društvene  situacije. 
Performativi  nisu  ni  istiniti  ni  lažni,  ali  da  bi  postigli 
očekivani  učinak  moraju  biti  izrečeni  suglasno 
društvenim  konvencijama  (na  primjer,  izgovaranja  i 
prihvaćanja  isprike)  unutar  nekog  konteksta  i njegovih 
konvencija  o funkcijama  zabrane,  naredbi,  obaveza, 
postupaka  u ponašanju  i izlaganju  (potvrđivanju, 
negiranju,  propitivanju,  itd.). 

Za  teorijsku  psihoanalizu  performativni  učinak 
smješten  je  u polje  Drugog:  (1)  subjekt  se  konstituira 
kao  subjekt  čina  izjavljivanja,  (2)  on  nužno  žrtvuje 
svoju  slobodu  pravilima  svijeta  u kojem  djeluje  i (3) 
performativom  ne  govori  govornik  nego  institucija  čije 
konvencije  govornik  preuzima.  Posebno  sofisticirani 
slučaj  analize  performativa  razvila  je  Shoshana  Felman 
analizirajući  na  primjeru  teksta  Moličrcovog  Don 
Juana  zamisao  performativa  u kontekstu  analitičke 
filozofije  (Austin)  i zamisao  zavođenja  u kontekstu 
teorijske  psihoanalize  (Lacan).  Performativ  je  jezični 
čin  rušenja  reference  (vanjskog  kriterija  istinitosti 
jezika).  Performativ  je  čin  davanja  obećanja  koje  se 
ispunjava  (za  govornika,  Don  Juana)  u trenutku 
izgovaranja.  Za  Drugog  (ženu)  upućeno  obećanje  je 
igra  zavođenja  koja  se  uspostavlja  između  obećanja 
jezika  i tijela.  Shoshana  Felman  naglašava  da  Austin 

poput  Don  Juana  razvija  retoriku  zavođenja,  strategiju 
govornih  činova  nagovora:  poučavanje,  poput  ljubavi, 
postaje  izvođenjem  obećanja,  činom  obavezivanja  koji 
potiče  želju  i uživanje.  Lacan,  poput  Austina  (a  nakon 
Freuda),  ponavlja  Don  Juanov  skandal.  Skandal  na 
koji  ukazuje  Shoshana  Fclman  nije  u odnosu  erotike 
i jezika  nego  u činjenici  daje  erotika  uvijek  lingvis- 
tička. Riječ  skandal  ne  prebiva  toliko  u seksu  koliko 
u jeziku,  s obzirom  da  je  prožeta  činom  neuspjeha 
kojim  tijelo  promašuje  samoga  sebe.  Činjenje  tijela 
se  nikada  ne  uspijeva  iskazati,  dok  se  kazivanje  uvijek 
uspijeva  učiniti.  Ljudski  seksualni  čin  se  uvijek  podu- 
dara s govornim  činom  - činom  tijela  u govoru  koje 
postoji  jedino  govoreći.  Zato  je  jezik  uvijek  vrsta 
opscenosti. 

U kazalištu  i glazbi  svaki  čin  govora  glumca  ili  čin 
izvođenja  instrumentalnog  djela  ne  govori  samo  onim 
što  priopćava,  komunicira  ili  izražava.  Na  primjer, 
značenje  Hamletovog  monologa  u Shakespeareovoj 
drami  nije  određeno  samo  značenjem  njegovih  riječi 
nego  i načinom  iskazivanja  tih  riječi  (govornim  činom) 
na  sceni.  Glumac  svojim  gestama,  mimikom  i ak- 
centiranjem  daje  i dodaje  značenje  dramskom  tekstu. 
Na  primjer,  najava  i iskazivanje  emocija  u glazbi 
kompozitora  Gustava  Mahlcra  nije  uvjetovano  samo 
kompozicijom  nego  i načinom  izvođenja  muzičkog 
djela.  Drugim  riječima,  u izvođačkim  umjetnostima 
(kazalište,  glazba)  značenje  i djelovanje  djela  uv- 
jetovano je  činom  izvođenja  (iskazivanja,  izražavanja, 
pokazivanja)  i kontekstom  ili  atmosferom  u kojoj  se 
čin  izvođenja  odigrava.  Međutim,  tek  neka  glazbena 
i kazališna  djela  problematiziraju  situaciju  i događaj 
izvođenja  (činjenje)  i problem  performativnosti 
postavljaju  u središte  pažnje.  Ta  djela  su  djela  tjelesnog 
teatra  koji  teži  postavkama  perforrnance  arta  (djela 
The  Living  Theater  ili  režije  Grotowskog  ili  Roberta 
\Vilsona).  U glazbenoj  avangardi  poslije  Drugog 
svjetskog  rata  pažnja  se  poklanja  činu  ili  složenom 
događaju  izvođenja  - na  primjer,  problem  otvorenog 
djela  zasnovan  na  odlukama  i činovima  izvođača 
i Stockhausen),  a uloga  čina  izvođenja  u metamu- 
zičkim  djelima  fluksusa  (John  Cage,  George  Brecht) 
postaje  središte  glazbenog  i umjetničkog  problema. 
U likovnim  umjetnostima  značenja  djela  su  se  većinom 
određivala  referencijalnim  kriterijima,  time  da  li  slika 
:li  skulptura  prikazuje  stvarni  ili  fikcionalni  svijet  ili 
izražava  individualne  i kolektivne  emocije.  Nosilac 
značenja  bila  je  vizualna  forma  umjetničkog  djela.  U 
umjetnosti  XX.  stoljeća  se,  u određenom  trenutku, 
poklanjala  pažnja  uvjetima  stvaranja  djela  i značenjima 
djela  koja  proizlaze  iz  specifičnosti  postupka  stvaranja 
li  izvođenja  djela.  Pokazalo  se  da  neka  djela  pokazuju 
ogiku  svojeg  nastanka  ili  izvođenja.  Na  primjer, 


Duchampovo  proglašavanje  reađy-madea  je  perfor- 
mativni  čin,  jer  se  kao  njegova  posljedica  ukazuje 
promjena  institucionalnog  statusa  predmeta  (sušilice 
za  boce,  češlja,  lopate,  pisoara).  Svakodnevni  predmet 
postaje  umjetničko  djelo.  Istina  umjetničkog  djela 
(ready-madea)  nije  u njegovoj  formi,  tragu  izraza  ili 
načinu  prikazivanja  stvarnog  ili  fikcionalnog  svijeta, 
nego  u činu  umjetnika  koji  mijenja  i preimenuje  status 
predmeta  iz  izvanumj etničkog  u umjetnički  i obratno. 
Zatim,  događaji-djela  perforrnance  arta  (akcije 
umjetnika,  hepening,  body  art,  procesualna  umjetnost, 
umjetnost  ponašanja)  su  performativni  jer  se  od  čina 
izgovaranja  ili  neverbalne  tjelesne  geste  umjetnika 
očekuje  egzistencijalni,  bihevioralni,  estetski  ili 
ekspresivni  učinak  na  gledaoca,  tj.  umjetničko 
stvaranje  je  usmjereno  na  elementarni  tjelesni  ili 
složeniji  bihevioralni  čin  u socijalnom  kontekstu. 
Umjetnik  ne  oblikuje  predmet  nego  radi  na  kon- 
vencijama, uvjetima,  okolnostima,  svojstvima  ili 
funkcijama  ljudskog  utilitarnog  ili  neutilitamog 
ponašanja  i djelovanja.  Na  primjer,  Tadeusz  Kantor 
je  izveo  djelo  Panorama  morskog hepeninga  ( 1 967.) 
kao  dekonstrukciju  koncertnog  događaja  premješ- 
tanjem situacije  koncerta  u kontekst  plaže.  Značenje 
umjetničkog  djela  (događaja)  ne  ovisi  o referen- 
cijalnom  značenju,  nego  o okolnostima,  konvenciji  i 
činu  izvođenja  tjelesne  ili  bihevioralne  situacije  i 
događaja.  U neokonceptualnoj  umjetnosti  perfor- 
mativne  namjere  određenih  tekstualnih  umjetničkih 
radova  (parole,  slogani,  upute)  nemaju  za  cilj  realni 
učinak  na  publiku  nego  razobličavanje  i subverziju 
simboličkih  moći  društvenih  konvencija  i navika.  Na 
primjer,  kada  Jenny  Holzer  na  elektronskom  displeju 
postavljenom  na  gradskom  trgu  izlaže  tekst  “Zaštiti 
me  od  onoga  što  ja  želim!”,  ona  ispisuje  performativni 
iskaz  koji  se  izvršava  njezinim  pozivom  u pomoć,  ali 
ona  ne  očekuje  konkretni  odgovor  i pomoć  nego  izlaže 
tipičnu  traumatičnu  situaciju  hiperpotrošačkog  post- 
modemog  društva.  Ona  izlaže  paradoks  performativa. 

LITERATURA:  Aust2,  But  l,  Elwl,  Felm2,  Milol,  MiS£4,  MiŠč6, 
Park  l , šumi  1 , Vujano6,  Vujano9 

Permanentna  instalacija.  Vidi:  Ambijentalna  um- 
jetnost, Instalacija 

Permanentna  umjetnost.  Permanentna  umjetnost  je 
zajednički  naziv  za  umjetničke  akcije  krajem  60-ih 
koje  povezuju  neoavangardističke  vizualne  ekspe- 
rimente i postavangardnu  proccsualnu  i konceptualnu 
umjetnost.  Permanentnim  se  podrazumijeva  proce- 
sualni  karakter  rada  i njegovo  širenje  na  različite 
medijske,  umjetničke  i životne  oblike  izražavanja. 
Prema  Biljani  Tomić,  permanentna  umjetnost  je 

procesualna,  konkretna  i totalna  umjetnost.  Proce- 
sualno  označava  promjene  u oblicima  izražavanja  i 
ostvarivanje  direktnih  akcija  i događaja  u prostoru  i 
vremenu.  Konkretno  označava  direktni  i doslovni  rad 
s materijalnim,  prostornim,  vremenskim  i životnim 
oblicima,  bez  posrednih  simbolizacija  i naracije. 
Totalno  označava  težnju  totalnom  umjetničkom  djelu 
(Gesamtkunstwerk)  u kojem  će  se  suočiti  i objediniti 
različite  umjetnosti,  mediji  i oblici  ponašanja.  Biljana 
Tomić  je  izložbu  Permanentna  umjetnost  priredila  u 
Galeriji  Ateljea  212  u Beogradu  1968.  godine.  Na 
izložbi  su  bila  zastupljena  djela  optičke  umjetnosti, 
minimalne  umjetnosti,  konkretna  i vizualna  poezija, 
eksperimentalni  film,  improvizirani  spektakli  i kon- 
certi kompjutorske  i elektronske  glazbe.  Sudjelovali 
su:  Jiri  Kolar,  Timm  Ulrichs,  Max  Bensc,  Milenko 
Matanović,  Ljerka  Šibenik,  Juraj  Dobrović,  Dušan 
Otašcvić  i Marko  Pogačnik. 

LITERATURA:  Šuv75,  Šuv76,  Tom  I , Tom3 

Perverzija.  Perverzija  (nastranost)  je  odstupanje  od 
normalnoga  tj.  normiranog,  seksualnog  odnosa  u po- 
vijesno i geografski  lociranom  društvu.  U psihoana- 
litičkoj teoriji  se  perverznim  naziva  svaki  seksualni 
čin  ili  ponašanje  koji  odstupa  od  koitusa  s osobom 
suprotnog  spola  i čiji  je  cilj  postizanje  orgazma 
genitalnom  penetracijom,  drugim  riječima,  perver- 
zijom se  naziva:  voajerizam,  autocrotizam,  mas- 
turbacija, homoseksualni  odnosi,  biseksualni  odnosi, 
heteroseksualni  analni  odnosi,  heteroseksualni  odnosi 
bez  genitalne  penetracije,  fetišizam,  sodomija,  sa- 
dizam, sadomazohizam,  itd.  Prema  Laplanchcu  i 
Pontalisu  nastranost  se  identificira  kad  se  orgazam 
postiže  drugačijim  seksualnim  objektima,  tjelesnim 
zonama  ili  vanjskim  stvarnim  ili  fantazmatskim 
objektima.  Prema  Freudu  notmalna  seksualnost  nije 
unaprijed  zadana  ljudskom  prirodom,  ali  pitanje 
perverzije  za  njega  nije  pitanje  društvenog  ugovora 
nego  organizacije  i razvoja  seksualnog  života.  Prema 
Michelu  Foucaultu  perverzija  ili  nenormalnost  je 
organizacija  specifičnog  društvenog  mikro  i makro 
prostora  javne  i privatne  organizacije  proizvodnje, 
uživanja,  moći  i znanja  kroz  medicinski,  pravni, 
svakodnevni,  pa  i umjetnički  diskurs. 

Umjetnost  se  u povijesti  zapadne  civilizacije  ukazuje 
kao  legitimna  institucija,  vrsta  ograničenog  rezervata, 
javne  prezentacije  individualne  ili  mikrosocijalne 
perverzije  u različitim  društvenim  sistemima.  Perver- 
zija kao  uživanje  ili  ponašanje  izvan  ili  preko  normi 
danog  društva  je  (a)  doslovna  ili  alegorijska  tema 
umjetničkog  rada  od  antičkih  vremena  do  građanskog 
društva  (na  primjer,  Pan  i jarac  iz  vile  Papyri  u 
Herkulaneumu),  (b)  područje  katarzičnog  nadilaženja 


društvenih  normi  i ograničenja  u posrednom  uživanju 
u tematizacijama  umjetničkih  djela  od  antičkih  vre- 
mena do  građanskog  društva  (na  primjer,  tematizacije 
perverzije  u grčkim  antičkim  dramama  i komedijama), 

(c)  uzorak  ekskluzivnog  i elitističkog  individualnog  i 
kolektivnog  uživanja  kroz  posredovanje  perverzije 
(teme,  objekta,  reprezentacije,  izraza)  književnim  tek- 
stom, slikom,  glazbom,  plesom,  glumom  od  antičkih 
vremena  do  građanskog  društva  (na  primjer,  romani 
de  Sadea,  Courbetova  slika  L ‘Origine  du  monde , 1 866. 
ili  ples  Nižinskog  L’Apres-midi  d'un  faune , 1912.), 

(d)  posredno,  preneseno  ili  cenzurirano  izvođenje  sim- 
ptoma društvene  seksualnosti  kao  oblika  umjetničkog 
ekskluzivnog  čina,  tj.  otuđenog  zastupnika  u moralno 
normiranom  građanskom  društvu  (na  primjer,  pri- 
kazivanje seksualnosti  u prerafaeliteskom  slikarstvu 
ili  simbolističkoj  poeziji  u XIX.  stoljeću),  (e)  iz- 
vođenje simptoma  društvene  seksualnosti  kroz  in- 
dividualni avangardistički  eksces  čiji  je  cilj  provo- 
kacija građanskih  normi  ili  njihova  destrukcija, 
odnosno,  emancipacija  koja  vodi  slobodnoj  seksu- 
alnosti (performansi  Marcela  Duchampa,  fotografije 
Mana  Raya,  slike  Francisa  Picabije,  Renea  Magrittea 
ili  Balthusa,  skulpture  Hansa  Bellmera,  performansi 
Yayoi  Kusame,  Yoko  Ono  i Carolcc  Schneemann  u 
60-im),  i (f)  izvođenje  simptoma  društvene  seksu- 
alnosti kroz  masovne  medijske  audiovizualne  i ek- 
ranske sisteme  posrednog  uživanja  i potrošnje  in- 
formacijskih stimulusa  (performansi  Orlan,  Ursa 
Liithija,  Rebecce  Hom,  foto-poziranja  Lynde  Benglis, 
Roberta  Mapplethorpea,  Nan  Goldin  ili  Cindy  Sher- 
man,  filmovi  Dereka  Jaimana,  kazališne  predstave 
Jana  Fabrea,  rock  koncerti  Davida  Bowiea,  Laurie 
Andcrson,  Madonne). 

LITERATURA:  Abr4,  Alfi,  Artla26,  Aul,  Bađo3,  Baitl2,  Burgl3, 
ClaS,  DanlO,  Jari,  Jar2,  Jonl,  Jon2,  Lippl2,  Miller4,  Pajl,  Ph3, 
Roscnthal  1 , Schnec  I , šuv  111,  Veri , Žiž33 

Pikturalna  semiotika.  Vidi:  Filozofija  slikarstva, 
Likovna  umjetnost,  Pikturalno,  Semiologija  slikarstva 

Pikturalno.  Pikturalno  (slikovno),  materijalni  i zna- 
kovni poredak  na  podlozi  (papira,  platna,  zida)  koji 
manualno  obrađenu  površinu  određuje  kao  umjetnič- 
ku sliku.  Pikturalno  nastaje  preobrazbom  podloge  u 
površinu  slike,  tj.  u materijalno-vizualni  poredak 
(stanje  stvari  i likovni  efekt).  Slika  se  jednim  pogledom 
obuhvaća  kao  cjelina,  što  znači  da  slika  tvori  Gestalt 
Slika  je  u semiotičkom  smislu  dvostruko  artikulirana: 
među  svojstvima  površine  slike  treba  razlikovati  ona 
koja  imaju  direktno  značenje  (znakovi  pisma,  simboli, 
figure  ili  figuralni  prizori)  i ona  koja  sudjeluju  u 
likovnom  i značenjskom  efektu  slike  ali  po  sebi  nemaju 

direktno  odredivo  značenje  (tekstura,  debljina  nanosa 
boje,  gestuaini  tragovi  kista).  Recepcija  slike  ostvaruje 
se  u dva  vremenska  događaja:  ( 1 ) trenutni  pogled  koji 
obuhvaća  cjelinu  slike  (direktna  vizualna  percepcija) 
i (2)  pogled  koji  traje  u vremenu,  tj.  vrijeme  čitanja 
kojim  se  dešifriraju  prostorni,  vizualni,  likovni  i 
značenjski  aspekti  slike.  Pikturalno  je  vizualni 
fenomen,  ali  i figurativni  tekst  koji  omogućava  sistem 
čitanja.  Čitati  sliku  znači  prijeći  pogledom  površinu 
slike  i pikturalno  je  definirati  kao  specifičan  neverbalni 
tekst  koji  govori  o značenjskoj  organizaciji  prostora 
slike.  Čitanje  slike  je  razumijevanje  pikturalnog  kao 
analogne  informacije  i izdvajanje  pojma  iz  nje. 
Pikturalna  informacija  kao  analogna,  likovni  je  sistem 
određen  unutrašnjim  vezama  koje  dopuštaju  slobodnu 
igru  pogleda.  Zato  se  jednoj  slici  (analogno  po- 
držanom sistemu  informacija)  mogu  pridavati  različite 
pojmovne  konstrukcije,  odnosno,  iz  slike  se  mogu 
izvesti  različiti  pojmovni  modeli  slike  i slikarstva.  Slika 
pikturalnim  predstavlja,  pokazuje  i izražava  pogled 
na  svijet  i na  umjetnost.  Slika  kao  predmet  i tekst 
dovodi  se  u različite  situacije  s izvanslikovnim 
pojavama,  ali  u isto  vrijeme  slika  je  i ograničenje 
beskrajnih  mogućnosti  svijeta  i života  stvaranjem 
likovno  ograničene,  obrađene  i označene  plohe. 
Pikturalno  može  biti  iluzionistički,  znakovni,  pri- 
kazivački  ili  konkretni  materijalni  poredak  plohe.  Ilu- 
zionistički poredak  plohe  (virtualni  objekti,  virtualni 
predmeti,  virtualni  pokreti)  likovnim  elementima 
omogućava  stvaranje  iluzije  ili  predodžbe  o nečemu 
čega  na  slici  nema,  na  primjer:  (1)  kompozicija 
prikazivačkog  (mimetičkog)  slikarstva  zasnovana  na 
perspektivi  stvara  iluziju  dubine  prostora  na  plohi,  ili 
( 2)  struktura  optičkih  slika  je  izvedena  tako  da  valovite 
linije  stvaraju  iluziju  vibriranja-kretanja.  Znakovni 
poredak  plohe  pokazuje  je  kao  ravnu  površinu 
manualnog  zapisivanja  vizualnih  likovnih  znakova. 
Karakteristične  su  slike  Jaspera  Johnsa  na  kojima  su 
naslikani  brojevi  ili  slova  Sivi  brojevi  (1960.). 
Prikazivački  (reprezentativni)  poredak  plohe  tretira 
ie  kao  mjesto  prikazivanja.  Razlikuju  se  dva  pristupa: 

1 1)  ploha  se  tretira  kao  prozorski  otvor  kroz  koji  se 
gleda  u sliku,  tj,  stvara  sc  iluzija  da  se  iza  površine 
slike  nalazi  svijet  i (2)  ploha  se  tretira  kao  ekran 
projekcije,  kao  površina  na  koju  se  projicira  svijet. 
Konkretni  poredak  plohe  određuje  jc  kao  obrađenu 
površinu  predmeta  koja  pokazuje  samo  vlastitu 
materijalnu  strukturu.  U povijesnom  smislu  pojam 
pikturalnog  nije  konzistentan  jer  pikturalno  u 
predmodemističkoj,  modernističkoj  i postmo- 
dernističkoj  umjetnosti  nema  isto  značenje.  U 
nredmodemizmu  pikturalno  je  aspekt  manualnog 
prikazivanja  svijeta  kao  doslovne  pojavnosti  (rea- 


lističko pikturalno),  kao  iluzije  (fantastičko  piktu- 
ralno), kao  osnove  transcendencijc  slike  u duhovno 
ili  vizualizacije  sakralnog  teksta  (alegorijsko  europsko 
slikarstvo  srednjeg  vijeka  i renesanse),  kao  prikazi 
umjetničkih  djela  prošlosti  (klasicizam,  ncokla- 
sicizam).  Radikalnom  modernizmu  svojstveno  je 
konkretističko  shvaćanje  pikturalnog  kao  materijalne 
dvodimenzionalne  površine  koja  prikazuje  i pokazuje 
prirodu  i izgled  svoje  plošnosti  kao  izraza  (ekspre- 
sionizmi) ili  konstrukcije  (konstruktivizmi).  Prema 
Clementu  Grcenbcigu  plošnost  i dvodimcnzionalnost 
su  jedina  svojstva  koja  slikarstvo  ne  dijeli  ni  s jednom 
drugom  umjetnošću  i zato  se  modernističko  slikarstvo 
orijentiralo  na  plošnost.  Prema  Greenbeigu  sliku  treba 
prvo  percipirati  kao  plohu.  Svijest  o plošnosti  slike 
treba  prethoditi  percepciji  onoga  što  ploha  sadrži, 
izražava  ili  prikazuje.  Povjesničar  umjetnosti  Charles 
Harrison  je  u kritici  greenbergovskog  modernizma 
naglasio  da  razumijevanje  Što  slika  jest  ne  treba  biti 
određeno  onim  što  slika  prikazuje,  opisuje  ili  čemu 
nalikuje  nego  uzročnim  uvjetima  njezinog  nastanka. 
Uzročni  uvjeti  nastanka  slike  su  određeni  ideološkim 
okvirom  u kojem  umjetnik  djeluje,  metodama  i 
tehnikama  kojima  se  služi. 

Postmodemizam  pikturalno  definira  kao  slikarski 
mimezis  ili  simulaciju  umjetne  elektronske  slike  (video, 
kompjutor)  ili  filmske  kadrirane  slike  u slikarstvu.  U 
postmodemizmu  pikturalni  poredak  je  izveden  po 
uzoru  na  ekran.  U postmodemizmu  se  pikturalno  tretira 
kao  ishodište  metaforičkog  i alegorijskog  prikazivanja 
oblika  prikazivanja  u umjetnosti  i kulturi.  Pikturalno 
je  u postmodemizmu  aspekt  uspostavljanja  zna- 
čenjskog  poretka,  ali  i mjesto  uživanja  u slikanju. 
Prema  Marcu  Devadeu  slikarstvo  odražava  gestu 
uranjanja  u boju,  ono  je  čisti  užitak  vezan  za  nasladu 
u slikanju.  Slika  ima  karakter  erotskog  tijela. 
Pikturalno  iskustvo  je  specifičan  slučaj  vizualnog 
iskustva,  od  kojeg  se  razlikuje  po  tome  što  vizualno 
iskustvo  obuhvaća  svako  iskustvo  stečeno  osjetilom 
vida  (vizualnu  percepciju  prirodnih  i prostornih 
fenomena,  percepciju  pokreta).  Pikturalno  iskustvo 
nastaje  percepcijom  manualno  napravljene  slike  i 
posredovanjem  slike,  što  znači  da  se  slika  percipira 
kao  predmet  specifičnih  vizualnih  aspekata  u odnosu 
na  druge  predmete  i da  se  iz  slike  prepoznaje  ili  dekodi- 
ra određena  informacija  kao  iz  specifičnog  zapisa. 
Pojam  slike  povezuje  tri  različita  pojma  u engleskom 
jeziku:  (X)picture  je  slika  određenog  formata  i izgleda 
koja  oslikava  i prikazuje  prizor,  strukturu  predmeta, 
situaciju,  događaj,  odnose  tijela,  tj.  određena  je 
korespondiranjem  originala  i slike  {picture  označava 
i fotografiju  i sliku),  (2)  painting  je  slika  naslikana 
bojom  na  podlozi.  Ovim  pojmom  može  se  označiti  i 

prikazivačka  (mimetička)  i neprikazivačka  (aps- 
traktna) slika  i (3)  image  je  prikaz  predmeta,  tijela, 
situacije  ili  događaja  (lik,  figura,  figuralna  kom- 
pozicija) u okviru  jedne  slike  (picture).  odnosno  image 
je  povezanost  vizualnog  prikaza  u okviru  jedne  slike 
i njene  mentalne  slike  (mentalne  predodžbe).  Prema 
Filibertu  Menni  razlika  između  pojmova  picture  i 
painting  nastaje  nakon  1960.  Pojam  picture  ukazuje 
na  mimetičnost  prikazivanja  ili  prezentacije  emocio- 
nalnog izraza,  a pojam  painting  ukazuje  na  sistemsku 
analizu  vlastitih  sastavnih  dijelova,  što  znači  na 
formalnu  strukturalnu  razinu  izgleda  slike. 

LITERATURA:  Boi$2.  Bryl,  Bry4,  Harr38,  Harr44,  Marini,  Marin2. 
Marin3,  Marin4,  Marin5,  Marin6,  Mann7,  Marin8,  Marin9,  Pley5, 
Pley6,  Schefl , Schef2.  Schef3,  Schef4,  Schcf5,  Schef6,  Schef7,  Sm  l , 
Bula  I,  Rotl,  Rot3,  Rot6,  Rot8,  RotlO,  Rotll,  Seji,  Šuvl37 

Plastičan  intervencionisti.  Plastičan  intervencionisti 
je  naziv  za  otvorenu  grupu  umjetnika  ili  umjetničku 
pojavu  koja  je  djelovala  na  prijelazu  60-ih  u 70-e 
godine  u području  postobjektnih  (ludističkih,  am- 
bijentalnih  i procesualnih)  istraživanja  i intervencija 
u urbanom  i prirodnom  prostoru.  Plastičan  (Boris 
Bučan,  Davor  Tomičić,  Žcljka  Ćorak,  Jagoda  Kaloper, 
Sanja  Iveković,  Dean  Jokanović,  Gorki  Žuvela,  Da- 
libor  Martinis)  su  radikalizirali  postavke  Novih 
tendencija  i Hit  parade , tj.  bavili  su  se  preobrazbom 
umjetničkog  stvaranja  kao  proizvodnje  djela  (objekata, 
događaja)  u umjetnički  čin  intervencije  u javnom 
urbanom  ili  prirodnom  prostoru.  Intervencijom  se 
naziva  postduchampovski  zahvat  premještanja, 
imenovanja,  upisivanja  ili  izmještanja  elemenata 
(objekata,  odnosa  objekata)  postojećeg  prostora. 
Plastičan  su  provodili  intervencije  ukazujući  na 
relativnost  odnosa  između  visoke  umjetnosti,  dizajna 
i konkretno-utopijskog  urbanizma  u ime  demo- 
kratizacije umjetnosti.  Bučan  i Tomičić  su  izveli  Akciju 
Total  (1970.)  na  kojoj  su  objavili  Dekret  o demo- 
kratizaciji umjetnosti  s namjerom  da  prekorače 
disciplinarne  granice  (umjetnosti,  dizajna,  primije- 
njenih umjetnosti,  arhitekture,  urbanizma)  i da  iz 
galerijskog  prostora  prijeđu  u javni  prostor.  U tom 
kontekstu  nastala  su  različita  ambijentalna,  otvorena 
i procesualna  djela  zasnovana  na  umjetnikovoj 
intervenciji  i interakciji  s publikom:  Braco  Dimitrijević 
Suma  680  (1969.),  Dalibor  Martinis  Modul  M+Z 
(1970.),  Jagoda  Kaloper  Bezimeni  ambijent  (1970.), 
Željko  Kovačić,  Aleksander  Laslo,  Neven  Mikac  i 
Nikola  Polak  Trijumfalne  kapije  (1970.).  Zatim  je 
slijedilo  nekoliko  makro  projekata  kao  Što  su 
Mogućnosti  za  1971  (Bućan,  Tomičić,  Martinis, 
Iveković,  Žuvela,  Trbuljak,  Kaloper)  s intervencijama 
u urbanim  prostorima  Zagreba  ili  Guliver  u zemlji  Ču- 


desa (Braco  Dimitrijević,  Jagoda  Kaloper,  Sanja 
Iveković,  Ivan  Kožarić,  Dalibor  Martinis,  Petar  Dabac) 
s intervencijama  u prostoru  Koranskog  parka  u Kar- 
lovcu. Praksu  Plastičara  karakterizira  utopijskolu- 
distički  duh  kasnih  Novih  tendencija  i,  s druge  strane, 
usmjerenja  postobjektnim  ili  procesualnim  interven- 
cijama koje  su  srodne  postminimalizmu  kraja  60-ih. 
LITERATURA:  Dent02,  Den!05,  KoSčl,  Sus2,  Sus3 

Plastičko.  Vidi:  Likovna  umjetnost,  Skulpturalno 

Pluralizam.  Pojam  pluralizma  u postmodemoj  kulturi 
i umjetnosti  je  više-značan,  tako  da  se  razlikuju 
sljedeće  naznake:  ( 1 ) pluralna  je  ona  kultura  koja  nema 
specifični  određujući  povijesni  smisao  i zato  eklektički 
omogućava,  povezuje  i prikazuje  različite  identitete, 
pozicije,  gledišta  ili  stajališta  po  povijesnoj  i po 
geografskoj  osi,  (2)  pluralna  je  ona  civilizacija  koja 
nije  zasnovana  na  konzistentnom  konceptu  ili  na 
binarnom  paru  opozicija  (hladnoratovska  podjela 
svijeta)  nego  na  istodobnom  postojanju  međusobno 
nesvodljivih  i neusporedivih  društvenih,  religioznih  i 
kulturnih  sistema,  (3)  pluralna  kultura  je  ona  koja  je 
zasnovana  na  raskolu  ( differend ),  što  znači  na 
nesvodljivim  i neraziješivim  razlikama  i sporovima, 
a (4)  u poetičkom  smislu  pluralizmom  u umjetnosti 
se  nazivaju:  (4a)  postpovijesna  i eklektična  djela  koja 
nastaju  spajanjem  nespojivih  ili  različitih  oblika 
izražavanja  i prikazivanja  (pluralizam  novog  prikaza, 
neoekspresionizma,  transavangarde),  (4b)  sinkrono 
postojanje  različitih  produkcijskih  sistema  u um- 
jetnosti (u  tom  smislu  se  u američkoj  kritici  70-te 
godine  nazivaju  pluralnom  dekadom  jer  je  u njoj 
sinkrono  i ravnopravno  djelovalo  više  različitih  pojava 
u umjetnosti,  od  visokog  modernizma  preko  kon- 
ceptualne umjetnosti  i performansa  do  slikarskih 
dekorativnih,  neoekspresivnih  i eklektičkih  post- 
modemizama  ili  semio  medijskih  praksi  u okviru 
poststrukturalističke  transgresije  znaka,  (4c)  um- 
jetnički nomadizam  (od  kretanja  umjetnika  medu 
različitim  medijima  preko  kretanja  umjetnika  među 
različitim  stilskim  oblicima  izražavanja  ili,  čak, 
ideologijama  do  kretanja  umjetnika  između  različitih 
civilizacijskih  sistema  prikazivanja  i identificiranja 
umjetnosti  i umjetničkog  rada. 

Literartura:  Baudć,  Baud8,  Brej8,  Den53,  Den  1 00,  Eag  1 , Fenrl , Fos  l , 
Foxhl,Ga4,  Hassl,  Jam8,  Lyo6,  Lyol2,  Lyol4 

Poetika.  Poetika  je  teorija  o stvaranju  i postojanju 
umjetničkog  djela.  Poiesis  označava  pojam  stvaranja 
u najširem  smislu.  U antičkoj  estetici  poiesis  je  sve 
ono  što  čini  da  nešto  prijeđe  iz  nebića  u biće,  stoga  je 
i tvorevinama  svih  umjetnosti  (tehne)  osnova  poiesis. 

Tehne  je  posebna  poiesis  koja  svoja  djela  stvara 
imajući  u vidu  razlog  (logos)  onoga  što  stvara.  Tehne 
je  vrsta  znanja  i umijeća  stvaranja,  a poiesis  je  ono  što 
se  danas  naziva  umjetnošću  u najopćenitijem  smislu. 
Poetika  je  teorijska  analiza  i razmatranje  geneze 
umjetničkog  djela,  tj.  postupaka  zamišljanja,  pla- 
niranja i realizacije  umjetničkog  djela.  Poetički  aspekti 
mogu  biti:  (1)  izvan  umjetničkog  djela,  kada  se  po- 
javljuju kao  naknadna  kritička,  teorijska  ili  povijesna 
interpretacija  umjetničkog  djela  i njegovog  nastanka 
i (2)  imanentni  umjetničkom  djelu,  kada  su  integrirani 
u postupke  stvaranja  umjetničkog  djela  i u samo 
umjetničko  djelo,  odnosno,  kada  je  umjetnik  svjestan 
vlastitog  poetičkog  okvira  u kojem  stvara  ili  producira 
umjetnost  i djelom  prikazuje  svoje  poetičke  stavove  i 
poglede.  Prema  Lubomiru  Doleželu  poetika  je  spoz- 
najna djelatnost  koja  skuplja  znanja  o književnosti  (i 
umjetnostima)  i uključuje  ih  u širi  sistem  znanja 
stečenog  u humanističkim  i društvenim  znanostima. 
Za  poetiku  umjetničko  djelo  je  objekt  spoznaje. 
Međutim,  prema  Cvetanu  Todorovu  predmet  poetike 
nije  samo  književno  ili  umjetničko  djelo  nego  se 
poetikom  ispituju  svojstva  specifične  vrste  diskursa 
koju  predstavlja  književni,  odnosno,  umjetnički 
diskurs.  Tada  se  svako  umjetničko  djelo  promatra  kao 
jedna  od  mogućih  manifestacija  pojedine,  mnogo 
općenitije  apstraktne  strukture.  Slijedom  navedenog, 
poetika  kao  znanost  nije  zaokupljena  postojećom 
umjetnošću  nego  mogućom  umjetnošću  ili  onim 
apstraktnim  svojstvom  koje  umjetničku  činjenicu  čini 
specifičnom,  tj.  umjetnošću. 

U modernističkoj  teoriji  postoje  dva  pristupa  po- 
etičkom: (1)  radikalni  (avangardni,  neoavangardni, 
postavangardni)  poetički  pristup  zastupa  tezu  da 
poetički  aspekti,  formulacije  i teoretizacije  uvijek 
prethode  umjetničkom  djelu  kao  samosvijest  um- 
jetnika o sredstvima,  vrijednostima,  uvjerenjima  i 
značenjima  iz  kojih  stvara  svoje  djelo  i (2)  dominantni 
modernistički  pristup,  koji  zastupa  tezu  da  su  poetički 
aspekti,  formulacije  i teoretizacije  posljedica  stvaranja 
umjetničkog  djela  i njegove  umjetničke  i estetske 
kontemplacije,  odnosno,  da  umjetničko  kao  izuzetni 
stvaralački  čin  uvijek  prethodi  poetičkim  formu- 
lacijama. U modernističkom  poimanju  znanosti  o 
umjetnosti  poetika  je  osnova  na  kojoj  se  grade 
znanstveni  opisi,  objašnjenja  i interpretacije.  U 
postmodemističkim  teorijama  se  pojam  poetičkog 
relativizira  jer  se  ukazuje  da  poetički  diskurs  nije 
poseban  umjetnički  govor  ili  pismo  nego  oblik 
mišljenja,  zamišljanja,  prikazivanja  i stvaranja 
značenja  tipičan  za  određenu  kulturu  ili  njezine 
podkulture.  U postmodemizmu  se  pojam  poetičkog 
relativizira  jer  se  narušavaju  granice  između  različitih 


umjetnosti,  ali  i između  visoke  umjetnosti  i popularne 
kulture,  odnosno,  umjetničkog,  teorijskog,  estetskog 
i političkog.  Autopoetika  je  autorefleksivna  analiza  i 
rasprava  koju  umjetnik  razvija  o svojem  stvaralaštvu 
i koja  može  biti  formulirana  kao  privatni  govor  ili 
pismo  (prepiska,  dnevnici,  intervjui),  pedagoške 
rasprave  (podučavanja  koje  umjetnik  razvija  iz  svog 
stvaralaštva),  esej  (književna  spekulativna  razmatranja 
umjetnosti)  ili  teorijski  spis  (metajezičke  analize  i 
rasprave  koncepta,  prirode  i svijeta  umjetnosti). 

LITERATURA : Cullerl,  Dole  t , Flak2,  Grasi  1 , Hut2,  Jak  1 . Marku  l , 
Pasi,  Pir2,  Te$5.  Todo2,  Usp2,  Ves2 

Pogled  (engl.  gaze,  sight).  Pogled  i viđenje  (engl. 
seeing)  kao  tema  u teorijskim,  povijesnim  i filozofskim 
raspravama  ponovno  postaju  središte  interesa  80-ih  i 
ranih  90-ih  godina  s prvim  kritikama  modernističkog 
purizma  i minimalizma,  U minimalnoj  i procesualnoj 
umjetnosti  60-ih  godina,  pogled  je  podređen  tijelu  koje 
izvodi  perceptivni  performans  u djelu  i kroz  djelo 
(ambijent,  instalacija,  hepening,  performans).  U kon- 
ceptualnoj umjetnosti  pogled  i viđenje  su  reducirani, 
odstranjeni  ili  zamijenjeni  konceptualnim  (pojmovno 
predočavanje),  mentalnim  (predočavanje  u umu)  i 
lingvističkim,  semiotičkim  i semiološkim  (predo- 
čavanje jezikom,  predočavanje  u jeziku).  Na  primjer, 
u postmodemoj  pojavom  transavangardnog  i neo- 
ekspresionističkog  slikarstva  pogled  se  vraća  tijelu 
koje  želi,  zamišlja,  slika,  koje  gleda  sliku  i time  kao 
da  ga  slika  gleda.  Pogled  se  rekonstruira  u slikarstvu 
i skulpturi  kao  doslovni  i fikcionalni  aspekt  djela  i 
receptivne  situacije.  Fenomenologija  pogleda  počinje 
dominirati  nad  lingvističkim  i semiološkim  aspektima 
percepcije  tijekom  80-ih  i 90-ih  godina,  nastankom 
nove  medijske  ili  ekranske  umjetnosti.  Suvremene 
teorije  pogleda  i viđenja  su  utemeljene  u post- 
strukturalizmu  i njegovim  raspravama  i dekon- 
strukcijama  logocentrizma  (centriranog  uma),  okulo- 
centrizma  (viđenja  kao  osnovnog  iskustva  i meta- 
foričkih  opisivanja  nevizualnih  doživljaja  i spoznaja) 
i euklidocentrizma  (perspektivnog  koncepta  viđenja). 
Izdvajaju  se  rasprave  Jean-Louisa  Schefera,  Louisa 
Marina,  Jean-Fran^oisa  Lyotarda,  Martina  Jayja,  Hala 
Fostera,  Rosalind  Krauss.  Utjecajne  su  psihoanalitičke 
rasprave  pogleda  i oka  Jacquesa  Lacana.  U teorijskom 
smislu  karakteristični  su  sljedeći  problemi  vezani  uz 
koncept  i fenomen  pogleda  i gledanja:  (1)  povijesne 
analize  prikazivanja  pogleda,  gledanja,  gledanog, 
gledaoca,  vidljivog  i nevidljivog  u zapadnom  mi- 
metičkom  slikarstvu  (od  renesanse  do  sredine  XIX. 
stoljeća),  (2)  analize  odnosa  pogleda  i tijela,  odnosno, 
skopičkog  (vidnog,  koji  se  tiče  osjetila  vida)  i 
haptičkog  (opipnog,  koji  se  tiče  osjetila  dodira)  u 

realnom  životnom  iskustvu,  kao  i u verbalnom  i 
likovnom  prikazivanju,  (3)  analize  odnosa  pogleda  i 
tijela,  odnosno,  vizualne  percepcije  kao  tjelesnog  i 
egzistencijalnog  događaja  (teorije  na  tragu  Mauricea 
Merleau-Pontyja),  (4)  situacionističke  kritike  spek- 
takla, (5)  analize  vizualnih  metafora  kojima  se  u 
govornom  jeziku  opisuju  nevizualne  pojave  (na 
primjer,  opisivanje  muzike  vizualnim  terminima, 
opisivanje  psiholoških  ili  duhovnih  stanja  vizualnim 
terminima),  (6)  analiza  autonomnog  pogleda  ili 
specijalizacije  pogleda  kao  ekskluzivnog  osjeta  u 
modernističkim  teorijama  slikarstva  (na  primjer  u 
tekstovima  Clementa  Greenberga),  (7)  analize  od- 
stranjivanja vizualnog  (vizualne  percepcije)  u 
jezičkom  obratu  strukturalizma,  semiotike,  semio- 
logije,  analitičke  filozofije  i hermeneutike,  (8)  različite 
analize  funkcije  viđenja  i pogleda  u teorijskoj 
psihoanalizi  (shiza  pogleda  i oka,  zamisao  ekrana  kao 
fantazma,  ne-cijelo  pogleda,  višak  pogleda,  pogled  i 
želja,  uživanje  pogleda,  optičko  nesvjesno),  (9) 
feminističke  teorije  pogleda  (pogled  i želja,  pogled 
drugog,  žena  kao  ona  koju  se  gleda,  žena  kao  ona 
koja  gleda),  (10)  interpretacije  pogleda  u teorijama 
kulture  (prikazivanje  i potrošnja  pogleda  u masovnoj 
kulturi,  pogled  u zapadnoj  kulturi,  pogled  u ne- 
zapadnim  kulturama,  pogled  na  zapadne  kulture  iz 
nezapadne  kulture  i obratno,  status  pogleda  u plu- 
ralističkom ili  multikulturalnom  društvu,  pogled  u 
kasnom  kapitalizmu,  pogled  u postsocijalizmu),  (11) 
funkcije  pogleda  u različitim  medijima  (slikarstvo, 
skulptura,  fotografija,  film,  video,  kompjutor)  i (12) 
status  i funkcije  pogleda  u tehnološkom  društvu 
(simulacijski  odnosi  subjekta  i objekta  gledanja,  stroj 
i pogled,  ekranski  prikaz  i ekranska  kultura,  vizualno- 
elektronske  proteze,  elektronska  slika,  audiovizualna 
percepcija,  aestetska  percepcija  i virtualna  realnost). 

LITERATURA:  Ars2,  Blinl , Božič  1 0,  Biy  I , Bry4,  Fos4,  Fos9,  Gibs  I , 
Glcdl,  Groszl,  Hert>],  Hugl,  Jay2,  Jay3,  Kudi,  Lac2,  Lac6,  Upi, 
Mit  1 , M itch5,  Olin  I , Prij  1 , Sr2,  Šuv77,  Taylor  1 , Viz  I , Žiž  1 0,  Žiž  1 8 

Pojam.  Vidi:  Koncept 

Pojava«  Pojam  pojava  se  u diskursima  teorije  i po- 
vijesti umjetnosti  najčešće  identificira  na  dva  različita 
načina:  (a)  pojava  i fenomen  su  sinonimi,  tj.  pojava 
ili  fenomen  je  ono  što  se  pojavljuje  pred  osjetilima/ 
tijelom  i pojmovnost  (predodžbenost)  koja  prati  to 
pojavljivanje,  i (b)  pojavom  se  naziv,  događaj  ili 
situacija  u svijetu  umjetnosti  koja  se  izdvaja  svojom 
specifičnošću  (originalnost,  drugačija  interpretacija, 
inovacija,  itd.)  iz  općeg  ili  dominantnog  miljea,  svijeta 
ili  povijesti  umjetnosti,  ali  još  nije  oformljena  u pokret, 
modu,  tendenciju  ili  stil. 

Literartura:  Damnja2,  Dcnl  5 


Pokret.  Vidi:  Umjetnička  grupa,  Moda,  Stil,  Ten- 
dencija 

Polimedij.  Polimedij  je  umjetničko  djelo  nastalo 
razvijanjem  i stapanjem  pojedinačnih  umjetnosti  i 
njihovih  medija.  Pojam  polimedija  je  uveo  voko- 
vizualni  umjetnik  Vladan  Radovanović  da  bi  opisao 
teorijske  posljedice  svojih  radova  Taktizon-pokret- 
zvuk  ( 1 958.),  Raznobojni  viseći  objekti  promjenljivog 
intenziteta  svjetlosti  i visine  zvuka  (1970.)  i Audio- 
spacial  (1975.).  Pojam  polimedij  je  blizak  pojmovima 
mixedmedia,  intermedijalno  i multimedijalno,  pri 
čemu  ima  odlike  sinestezijske  umjetnosti.  U po- 
limediju  se  različiti  mediji  ne  dovode  na  istu  teh- 
nološku razinu,  nego  su  objedinjeni  u strukturalnu 
cjelinu.  Povezani  mediji  se  prožimaju  i kroz  me- 
đudjelovanje mijenjaju,  ostvarujući  sintezu  ideje, 
medija  i receptivnog  efekta.  Sinteza  se  ostvaruje 
spregom  objekta  i ideje,  formalnih  odnosa  i pre- 
zentativnosti,  upravljanja  i stupnja  osobnih  odluka. 
Sinteza  podrazumijeva  određeni  stupanj  prevodljivosti 
kao  uvjet  vlastitog  ostvarivanja,  što  vodi  stvaranju 
jedinstvene  osnove  za  cjelovit  doživljaj.  Struktura 
postavljena  u jednom  mediju  nije  vremenski  i 
prostorno  podčinjena  strukturi  drugog  medija.  Sve 
strukture  se  grade  i razvijaju  gotovo  istovremeno  kroz 
kontrapunktsko  međudjelovanje. 

LITERATURA:  RadovS,  Radovć,  Radovi  I,  Radovi 3 

Politička  umjetnost  Politička  umjetnost  je  naziv  za 
svaku  umjetničku  djelatnost  koja  je  povezana  sa 
smislom,  funkcijama,  tematizacijom  i institucionalnim 
aspektima  politike  u teorijskom  i praktičnom  smislu. 
Širi  pojam  političke  umjetnosti  označava  veze  politike 
i angažirane  umjetnosti  kasnog  XVIII.  te  XIX.  i XX. 
stoljeća.  Rani  primjeri  političke  umjetnosti  pojavljuju 
se  u francuskom  neoklasicizmu  kasnog  XVIII.  stoljeća 
(Jacques-Louis  David),  romantičarskom  slikarstvu  na 
prijelazu  XVIII.  u XIX.  stoljeće  (Benjamin  West, 
Francisco  Goya,  Theodore  Gericault,  Hippolyte 
Lecomte,  Jean-Louis-Emest  Meissonier)  ili  realizmu 
sredine  XIX.  stoljeća  (Jean-Frangois  Millet,  Gustave 
Courbet,  Edouard  Manet).  Politička  umjetnost  se 
tijekom  XX.  stolješa  pojavljuje  u socijalnom  realizmu, 
socijalističkom  realizmu,  fašističkoj  umjetnosti,  na- 
cionalsocijalističkoj  umjetnosti,  odnosno,  u avan- 
gardnim, neoavangardnim  i postavangardnim  po- 
kretima i grupama  (futurizmu,  dadaizmu,  konstruk- 
tivizmu, nadrealizmu,  fluksusu,  novim  tendencijama, 
situacionizmu,  šezdesetoosmaškim  alternativnim 
pokretima  mladih).  Politička  umjetnost  u užem  smislu 
označava  maoističku  revolucionarnu  teoriju  fran- 
cuskih poststrukturalističkih  teoretičara  i slikara  oku- 

pljcnih  oko  časopisa  Tel  Quel  i Peinture  - Cahiers 
theoriques,  kao  i kritičke  analitičko-marksističke 
teorije  Art&Languagea  i postkonceptualne  umjetnosti. 
Uže  određenje  političke  umjetnosti  označava  stavove 
umjetnika  da  na  osnovi  teorijskih  modela  (struk- 
turalizma, poststrukturalizma,  analitičke  filozofije 
jezika  i marksizma)  izvedu  političku  analizu  jezika 
umjetnosti  (jezika  o umjetnosti,  jezika  kojim  se  služi 
svijet  umjetnosti  i jezika  kojim  se  stvaraju  umjetnička 
djela).  Politička  analiza  i politizacija  jezika  umjetnosti 
nastala  je  na  osnovi  šezdesetoosmaškog  ljevičarskog 
radikalizma,  tj.  na  uvjerenju  da  politizacija  speci- 
jalističkih jezika  kulture  dovodi  do  kritičke  pro- 
blematizacije  i revolucionarnog  preobražaja  moder- 
nističke kulture  i njezinih  idealizacija  autonomije  i 
neutralnosti  umjetnosti.  Cilj  umjetničke  teorijske 
politizacije  je  razotkrivanje  skrivenih  mehanizama 
moći  prividno  autonomne  modernističke  kulture  i 
umjetnosti.  Između  poststrukturalističke  teorije 
slikarstva  i analitičko-marksističke  postkonceptualne 
umjetnosti  postoje  razlike:  (1)  poststrukturalistička 
politizacija  jezika  umjetnosti  je  izvedena  semiološkim 
i dekonstruktivnim  analizama  metafizike  slikarstva 
kroz  uporišta  u Althusserovoj  marksističkoj  teoriji 
društva  i maoističkoj  revolucionarnoj  retorici,  a 
konkretno  je  izvedena  uvođenjem  termina  klasna 
borba  u analize  statusa  umjetničkog  djela  i slikarstva 
u zapadnoj  kulturi  visokog  modernizma,  a (2)  ana- 
litičko-marksistička  postkonccptualna  umjetnost 
Art&Languagea  zasniva  se  na  kritici  ideoloških 
institucionalnih  mehanizama  svijeta  umjetnosti  i 
kulture  (njujorški  Art&Language)  i na  teorijskoj 
analizi  oblika  prikazivanja  u funkciji  političkih 
pretpostavki  i modela  intcrtckstualnim  povezivanjem 
metoda  kritičke  teorije  frankfurtskog  kruga  i logičkih 
analiza  jezika  svijeta  umjetnosti.  Politička  umjetnost 
60-ih  i 70-ih  godina  ostvarila  se  i u individualnim 
opusima:  (1)  Joseph  Beuys  je  povezao  marksističke 
novoljevičarske  strategije  s antropozofskim  eko- 
nomskim učenjima  i alternativnim  projektima  mladih 
u kompleksan  projekt  socijalne  skulpture,  (2)  Victor 
Burgin  je  na  osnovama  poststrukturalističke  semio- 
logije,  lacanovske  psihoanalize  i dekonstrukcije 
razradio  kritiku  modela  prikazivanja  u fotografiji, 
anticipirajući  temeljne  pretpostavke  kritičkog  post- 
modemizma  (neokonceptualizma),  (3)  Hans  Haacke 
svoj  je  rad  zasnovao  kao  praktičnu  strategiju  is- 
traživanja malverzacija  i skrivenih  političkih  me- 
hanizama svijeta  i institucija  kulture  i umjetnosti,  (4) 
beogradski  pokret  Oktobar  75  nastao  je  pod  utjecajem 
njujorškog  Art&Languagea,  pokušavajući  realizirati 
pretpostavke  angažirane  kritičke  umjetnosti  u real- 
socijalističkom  društvu. 


U postmodemoj  umjetnosti  80-ih  i 90-ih  ne  postoji 
doslovna  politička  umjetnost  nego  postpolitička 
umjetnost.  Umjetnici  se  ne  bave  velikim  logo- 
centričnim  projektima  promjene  društva,  kulture  i 
umjetnosti,  nego  političke  (društvene,  ideološke, 
moralne)  aspekte  postmodeme  kulture  koriste  kao 
oblike  prikazivanja  i stvaranja  aktualnosti  koju  društvo 
prihvaća  kao  svoju  realnost.  Postmodema  umjetnost 
simulira  i dekonstruira  političko,  a ne  kritičko,  an- 
gažirano i analitičko  djelovanje.  Slovenski  umjetnički 
pokret  NSK  (Neue  Slowenische  Kunst)  svoje  je 
djelovanje  razvio  kao  pokazni  društveni  simptom, 
koristeći  modele  nacionalsocijalističke  ikonografije 
kao  traumatičnog  oblika  prikazivanja,  koje  real- 
socijalističko  društvo  cenzurira  i pomiče  do  nes- 
vjesnog. Mladen  Stilinović  bavi  se  simbolima 
avangardi,  socijalističkog  realizma  i nacional- 
socijalističke umjetnosti,  pokazujući  da  su  oni  u 
postmodemoj  epohi  prazni  i istrošeni  znakovi.  Raša 
Todosijević  istražuje  traumatične  simbole  postko- 
munizma  i nacionalnih  ideologija  (Bog  voli  Srbe). 
Barbara  Kruger  i Jenny  Holzer  koriste  oblike  pri- 
kazivanja realnosti  u potrošačkom  društvu  kasnog 
kapitalizma,  razotkrivajući  mehanizme  uspostavljanja, 
proizvodnje,  razmjene  i potrošnje  objekta  seksualne  i 
potrošačke  želje.  Umjetnost  sovjetske  perestrojke  80- 
ih  dekonstruira  vlastito  povijesno  naslijeđe  tako  što 
slikarskim  postupcima  američkog  pop  arta  prikazuje 
velike  teme  sovjetske  avangarde,  socijalističkog 
realizma  i svakodnevnice  realsocijalističkog  društva. 
Nakon  pada  berlinskog  zida  kasnih  80-ih  godina  XX. 
stoljeća  dolazi  do  promjene  globalne  politike.  Govori 
se  o epohi  globalizacije,  dominacije  jedne  svjetske 
supersile  ili  epohi  poslije  postmodemih  postpovijesnih 
pluralizama.  Neki  teoretičari  kulture  i društva  uočavaju 
da  nakon  pada  berlinskog  zida,  raspada  SSSR-a,  ratova 
na  području  bivše  Jugoslavije  90-ih,  zaljevskog  rata  i 
okupacije  Iraka  povijest  na  Zapadu  ponovo  ima  ciljni 
razvoj:  uspostavljanje  globalnog  neoliberalnog 
kapitalizma.  Prema  Hardtu  i Negriju  ostvarivanje 
svjetskog  tržišta  označava  prijelaz  unutar  kapita- 
lističkog načina  proizvodnje.  Prostomo-kulturalna 
podjela  uspostavljena  nakon  Prvog  svjetskog  rata  na 
Prvi  (kapitalistički),  Drugi  (realsocijalistički)  i Treći 
(kolonijalni)  svijet  je  narušena,  tako  da  se  Prvi  svijet 
nalazi  u Trećem  i Treći  u Prvom,  a Drugi  svijet  je  go- 
tovo nestao  s geopolitičke  karte.  Uloga  industrijskog 
rada  smanjuje  se  u korist  globalnog  informacijskog 
rada.  Globalna  ekonomija  stvaranja  bogatstva  sve  je 
bliže  biopolitičkoj  proizvodnji,  a to  znači  proizvodnji 
samog  društvenog  života.  Ekonomsko,  političko  i 
kulturalno  se  sve  više  isprepliću  i međusobno  utvrđuju. 
Umjetnost  je  vezana  za  specifične  proizvodnje  kul- 

turalnih  sistema  globaliziranih  i još  neglobaliziranih, 
ali  tranzicijskih  kultura.  Neki  teoretičari  pišu  o 
umjetnosti  u doba  kulture  ili  o umjetnosti  u doba 
masovne  medijske  kulture  kao  praksi  regulacije  i 
dercgulacije  društvene  svakodnevnice.  To  znači  da 
dolazi  do  narušavanja  autonomije  visoke  elitne 
umjetnosti  i traženja  društvenih  i kulturalnih  bio- 
političkih  funkcija  za  umjetničke  prakse  od  kojih  se 
očekuje  da  budu  interventne  u konkretnom  fizičkom 
ili  virtualnom  društvenom  okružju  ( Tim  Rollins  & 
K.O.S.,  Marjetica  Potrč,  grupa  Schie  2.0 , Sanja 
Iveković,  Andrcja  Kulunčić).  S druge  strane,  nastaju 
i kritičke  subverzivne  antiglobalističke  prakse 
umjetnika  (pokret  net-umetnika  Zapatisti , Marko 
Košnik,  Vuk  Ćosić). 

LITERATURA:  Aal , Ag3,  Albe2,  Altl,  Arg9,  Bax2,  Bergl,  Bems2, 
BI0C3,  Buc6,  But3,  Cam>  I . Cow  1 , Crask  I , Dev5,  Doc6,  Doc7,  Dub  l , 
Egb,  Eijl,  Erj4,  E>jl9,  Ffl,  Ff2,  Fon  1 6,  Fos2,  Frasc3,  Gayl,  Grž9, 
Gcržll,  Grž21,  Grž24,  Harr22,  Harr31,  Harr32,  Harr33,  Harr37, 
Harr45,  Holmc3,  Hutl,  Jami,  Jam3,  JamlO,  Johnsol,  Kipi,  Kref3, 
Krcfb,  Krcf7,  MansI,  Petrov2,  Pisl,  Poli  1 , Poli2,  Reađil,  Rot!3, 
Rubini, Salal,Šuv93, Šuvl02, ŠuvI34,  Umctnostd), Willwtl,Ži217 

Poližanrovsko.  Poližanrovskim  se  nazivaju  pojave 
dekonstrukcije,  relativizacije,  kombiniranja  ili  pre- 
koračenja žanrova  u umjetničkim  taktikama  post- 
modemizma.  Žanr  (rod,  vrsta)  označava  pojedine  vrste 
umjetnosti  (slikarstva,  skulpture,  filma,  poezije, 
romana)  s obzirom  na  tematiku:  pejzažno  slikarstvo, 
portretna  skulptura,  kriminalistički  film,  porodični 
roman,  itd.  Poližanrovske  modele  određuje:  (1)  de- 
konstrukcija  žanra  je  odlaganje  žanrovskog  identiteta, 
ali  i relativiziranje  granice  onoga  što  je  u određenom 
žanru  i onoga  što  je  izvan  žanra,  (2)  parodijsko  ili 
apsurdno  oduzimanje  motivacije  žanru  i pomicanje 
žanrovskog  identiteta,  (3)  prenošenje  žanrovskog 
modela  jedne  umjetničke  discipline  u drugu,  (4) 
uvođenje  različitih  žanrovskih  karakteristika  u 
osnovnu  i polaznu  žanrovsku  shemu,  i (5)  sinkrono 
uspostavljanje  odnosa  prema  žanru  kao  prvo- 
stupanjskom  materijalu  (umjetnik  je  u konkretnom 
žanru)  i kao  metagovoru  o žanru  (umjetnik  izlazi  iz 
žanra  i žanr  tretira  kao  jezik  nižeg  reda).  Neki 
postmodemi  teoretičari  bitne  i usmjerujuće  diskurse 
zapadne  kulture  identificiraju  kao  žanr,  tako  da  se  o 
metafizici  govori  kao  o filozofskom  ili,  čak,  knji- 
ževnom žanru.  Na  sličan  se  način  kritički,  povijesni 
ili  bilo  koji  teorijski  diskurs  smatra  konstituiranjem 
žanra  i ogledanjem  različitih  drugih  žanrova. 

LITERATURA:  Avtl,  Canrol,  Fcdl,  Geyhl,  Hutl,  Hut2,  Michl, 
Perlof4,  Princ  I , Wallis2,  Wau  I 

Ponašanje.  Ponašanjem  kao  umjetnošću  ili  umjet- 
nošću ponašanja  nazivaju  se  događaji  i situacije  u 


kojima  umjetnik  ostvaruje  situacije  ponašanja  u sva- 
kodnevnom životu  ili  izuzetnim  životnim  trenucima, 
odnosno,  izražava  svoja  psihička  raspoloženja  i 
društvene  pozicije  tjelesnim  gestama,  oblačenjem, 
mikrosocijalnim  odnosima  i situacijama.  Umjetnost 
ponašanja  razvija  se  u dadi,  nadrealizmu,  hepeningu, 
akcionizmu,  body  artu,  performansu,  video  umjetnosti, 
filmu  i fotografiji  tako  da  umjetnikove  društvene 
norme  i oblici  njegovog  ponašanja  postaju  materijal 
umjetničkog  rada.  Ponašanje  umjetnika  uvijek  je 
ponašanje  drugog  stupnja  (meta-ponašanje)  u odnosu 
na  životno  svakodnevno  ponašanje.  Ideje  umjetnosti 
ponašanja  bliske  su  bihevioralnoj  psihologiji  i nje- 
zinim tezama  daje  spoznaja  psihičkog  života  moguća 
samo  preko  njegovog  ponašanja,  posredna  i vanjska, 
odnosno,  riječima  analitičkog  filozofa  Ludvviga  Wit- 
tgensteina,  unutrašnjim  stanjima  su  potrebni  vanjski 
kriteriji. 

Rani  primjeri  umjetnosti  ponašanja  su  akcije  dadaista 
Arthura  Cravana  i Jacquesa  Vachća:  demonstracija 
sposobnosti  prelaženja  granice  između  zaraćenih 
strana  tijekom  Prvog  svjetskog  rata,  nošenje  polu- 
savezničke,  polu-neprijateljske  uniforme.  Trans- 
vestitske  akcije  Marcela  Duchampa  i Else  von  Freytag- 
Loringhoven  iz  kasnih  10-ih  i ranih  20-ih  godina 
koriste  aspekte  transgresivnog  ponašanja. 

Razlikuje  se  više  zamisli  umjetničkog  rada  ponašanja: 
(1)  ponašanje  umjetnika  zasnovano  na  oblicima 
svakodnevnog  ponašanja  (Andy  Warhol  snimao  je  film 
koji  prikazuje  osobu  koja  spava,  feministička  um- 
jetnica Mierle  Laderman  Ukeles  je  u muzejskim 
prostorima  izvodila  performanse  s aktivnostima 
domaćice,  na  primjer,  prala  je  pod,  a Neša  Paripović 
je  dnevnički  i fotografski  bilježio  podatke  o svojim 
kretanjima  i druženjima  tijekom  dana),  (2)  ponašanje 
umjetnika  zasnovano  na  transgresivnim  oblicima 
ponašanja  od  autoerotizacije  i ekshibicionizma  preko 
travestije  do  šamanističkih  orgijskih  obreda  (Vito 
Acconci  je  masturbirao  na  performansima,  Hermann 
Nitsch  je  realizirao  orgijastičke  rituale  s nagim  su- 
dionicima, strvinama  životinja  i krvlju),  (3)  ponašanje 
umjetnika  zasnovano  na  minimalnim,  jednostavnim 
radnjama  i oblicima  ponašanja  kojima  je  oduzeta 
njihova  socijalna  funkcija  i koji  se  prezentiraju  kao 
autonomne  geste  (Dennis  Oppenheim  je  zarivao  tm 
pod  nokat,  Klaus  Rinke  je  mjerio  prostor  svojim 
tijelom,  Karei  Miler  je  ležao  na  travi)  i (4)  ponašanje 
umjetnika  zasnovano  na  simulaciji  izuzetnih 
društvenih  oblika  ponašanja  političkog  vode,  šamana, 
zvijezde  masovnih  medija  ili  biznismena  (Laurie 
Anderson  koristi  ponašanje  rock  zvijezde,  grupa 
Brucea  McLeana  nazvana  Niče  Style  kao  i Gilbert  & 
George  koriste  ponašanje  engleske  srednje  klase, 

Joseph  Beuys  ponašanje  šamana  i političkog  vođe). 
Karakterističan  rad  zasnovan  na  ponašanju  je  Rad  s 
praćenjem  ( 1 969.)  Vita  Acconcija  koji  se  zasnivao  na 
sljedećem  konceptu:  “Nasumce  biram  osobu  na  ulici, 
na  bilo  kojem  mjestu,  svaki  dan.  Pratim  je  gdje  god 
išla  i koliko  god  dugo  putovala.  (Aktivnost  se  završava 
kada  osoba  uđe  u stan,  kancelariju,  itd.)” 

LITERATURA:  Abr4,  Alfi,  Bado3,  Fergl,  Gold4,  Gold5,  Grž25, 
Jonl,  Jon2,  Ph3,  Veri 

Pop  art.  Pop  art  označava  američku,  a zatim  i 
internacionalnu  umjetnost  početkom  60-ih  godina 
zasnovanu  na  prikazivanju,  izražavanju  i upotrebi 
simbola,  vrijednosti  i značenja  masovnog,  potrošačkog 
i kasno-industrijskog  društva  visokog  modernizma. 
Pojam  je  uveo  kritičar  Lawrence  Alloway  sredinom 
50-ih  godina  kao  oznaku  za  popularnu  umjetnost 
masovne  kulture.  Od  kraja  50-ih  i ranih  60-ih  naziv 
pop  art  odnosi  se  na  visoku  umjetnost  kojoj  je  motiv, 
tema  i sadržaj  potrošačka  popularna  i masovna 
umjetnost  i kultura.  Razlikuju  se  dva  smjera  pop  arta: 
(1)  neodadaistička  i kritička  linija  pop  arta  djeluje  u 
različitim  područjima  izražavanja  od  slikarstva  preko 
ready-madea  i asamblaža  do  ambijenata  i hepeninga; 
za  nju  je  karakteristično  parodijsko  prikazivanje 
vrijednosti  i značenja  masovne  kulture  i (2)  pri- 
kazivački  ili  ikonički  pop  art  neutralno,  doslovno  i 
dokumentarno  prikazuje  simbole,  vrijednosti,  zna- 
čenja i oblike  izražavanja  masovne  kulture.  Pop  art 
ima  ishodišta  u popularnoj  kulturi  50-ih  i 60-ih,  ali  i u 
povijesnim  avangardama:  dadaističkom  povezivanju 
visoke  i popularne  umjetnosti  20-ih,  kao  i u ready- 
made  strategijama  Marcela  Duchampa.  Pop  art  je  uveo 
u visoku  umjetnost  niz  novih  tehnika  od  asamblaža 
industrijskih  i potrošačkih  proizvoda  do  serigrafije. 
Njujorški  pop  art  je  iniciran  neodadaističkim, 
postslikarskim  i slikarskim  eksperimentima  Jaspera 
Johnsa,  Roberta  Rauschenberga,  Jima  Dinea,  Georgea 
Brcchta.  Johnsonovo  i Rauschenbergovo  slikarstvo  i 
asamblaži  nastaju  izvan  dominantnog  tijeka  američkog 
visokog  modernizma  zasnovanom  na  apstraktnom 
ekspresionizmu  i esteskom  formalizmu.  Johns 
eksperimentira  s nečistim  slikama  koje  prikazuju 
slova,  brojeve  i riječi,  koristeći  postduchampovska  i 
\Vittgensteinova  značenja,  primjenjujući  ih  na 
slikarstvo.  Rauschenberg  djeluje  u širokom  rasponu, 
od  asamblaža  i slika-predmeta,  do  hepeninga  i akcija. 
Obojica  iz  umjetnosti  ne  isključuju  aspekte,  odraze, 
tragove  i simbole  suvremene  potrošačke  kulture. 
Njujoršku  scenu  ili  tendenciju  pop  arta  određuje 
djelovanje  Andyja  Warhola,  Roya  Lichtensteina,  Toma 
Wesselmanna,  Jamesa  Rosenquista,  Claesa  Olden- 
burga,  Roberta  Indiane  i Georgea  Segala. 


Rad  Andyja  Warhola  odvijao  se  u nekoliko  faza:  (l) 
Marilyn  Monroe  (ulje  na  platnu,  1962.)  je  serija  od 
25  identičnih  glumičinih  portreta  u rasteru  5x5  - rad 
s ikoničkim  znakom  masovne  kulture  (filmska 
zvijezda),  (2)  Brillo  kutije  (serigrafija  na  drvu,  1 964.) 
je  asamblaž  i pseudo  rcady-made,  napravljene  su 
drvene  kutije  identičnog  oblika  koje  izgledaju  kao 
kartonske  kutije  deterdženta  - rad  koji  koristi  simbole 
potrošačkog  društva  i (3)  Električna  stolica  (serigrafija 
na  platnu,  1965.)  rad  iz  serije  Smrt  i nesreća,  je 
dokumentarna  fotografija  električne  - korištenje 
simbola  američkog  društvenog  sistema  (u  rasponu  od 
mitologije  kriminala  do  brze,  industrijske  smrti). 
Warhol  je  radom  na  filmu,  stvaranjem  mikro  svijeta 
umjetnosti  tvornica  (u  kojima  se  proizvode  njegova 
umjetnička  djela),  javnim  ponašanjem  po  uzoru  na 
filmske  i rock  zvijezde,  pop  art  realizirao  kao 
umjetnost  spektakla  60-ih.  Svoju  urbanu,  proizvodnu 
i medijsku  poetiku  Warhol  izražava  sljedećim  stavom: 
“Razlog  zbog  kojeg  radim  na  taj  način  je  u tome  što 
želim  biti  stroj...”. 

Roy  Lichtenstein  spojio  je  zamisli  ready-madca  i nove 
tehnologije  slikanja  sa  slikarskim  eksperimentom, 
negirajući  formalističku  podjelu  na  figurativno  i 
apstraktno  slikarstvo.  Njegove  slike  su  apstraktne  iako 
prikazuju  ljudsku  figuru  ili  narativne  scene.  Počeo  je 
s doslovnim  kopiranjem  novinskih  fotografija,  ka- 
rikatura i stripa.  Doslovnost  se  ogleda  i u pseudo 
poentilističkoj  tehnici  tretiranja  plohe.  Točkastom 
strukturom  površine  imitira  rasterske  točke  novinske 
fotografije.  Njegov  postupak  je  istovremeno  hladno 
reproduktivan  i parodijski.  Na  primjer.  Veliku  sliku 
(ulje  na  platnu,  1965.)  realizira  karakterističnim 
postupkom  koji  izgleda  kao  imitacija  (prikaz)  novinske 
fotografije,  ali  njome  prikazuje  slobodne  gestualne 
poteze,  čime  parodira  originalnost,  spontanost  i 
gestualnost  apstraktnog  ekspresionizma.  U slikama 
Whaam!  (1963.)  i Kad  sam  otvorio  paljbu  (1964.) 
doslovno  prikazuje  kadrove  iz  stripa,  a u slici  Žena  s 
cvjetnim  šeširom  (1963.)  parodira  Picassov  post- 
kubistički  stil. 

Rad  Claesa  Oldenburga  je  primjer  neodadaističkog 
smjera  u pop  artu.  On  radi  asamblaže,  instalacije  i 
hepeninge  u kojima  humomo  provocira  tipične 
predodžbe,  simbole,  predmete  i proizvode  američke 
potrošačke  kulture.  Slanina,  zelena  salata  i rajčica 
(1963.)  su  od  drva  i vinila  izvedeni  veliki  mekani 
sendviči,  a slično  radi  i s lilihipom,  hamburgerima  i 
kolačima.  Ambijentalni  rad  Spavača  soba  (1963.) 
sastoji  se  od  namještaja  romboidnog  oblika  upotrebne 
veličine.  Krevet  je  presvučen  imitacijom  zebrine  kože, 
posteljina  je  od  sjajnog  vinila,  na  zidu  je  imitacija  slike 
Jacksona  Pollocka,  itd.  Svi  ovi  elementi  prena- 

glašavaju  i karikiraju  estetiku  kiča  potrošačke  kulture 
građanske  klase. 

Kalifomijski  pop  art  nastaje  ranih  60-ih  godina  i 
karakterizira  ga  asamblaž,  konceptualna  i sirova 
ikonografija.  Kalifomijski  pop  art  koristi  ikonografiju 
holivudskog  glamura,  neonske  prostore,  ali  i elemente 
subkulture  (od  erotiziranog  undeigrounda  do  mističkih 
utjecaja  beat  poezije  Sjeverne  Kalifomije).  Vodeći 
predstavnici  su  Billy  A1  Bengston,  Edward  Ruscha, 
Joe  Goode,  Wayne  Thicbaud,  Mel  Ramos,  Jess 
Collins,  te  kao  izuzetna  i izdvojena  figura  nco- 
adaističkog  ambijentalnog  rada,  Edward  Kienholz. 
Slikar  Edward  Ruscha  počeo  je  tematiziranjem 
reklama,  da  bi  došao  do  velikih  slika  i ikona  pop  arta 
s prikazima  praznih  benzinskih  crpki.  Pojava  natpisa 
i tekstova  njegovim  slikama  daje  konceptualnu 
dimenziju,  koja  će  ga  sredinom  60-ih  odvesti  fo- 
tografsko-tckstualnim  radovima.  Edward  Kienholz  na 
izvjestan  je  način  prethodnik  estetike  pop  arta,  koji  je 
ujedno  u kalifomijskom  prostoru  ostvario  i remek  djela 
na  granici  pop  arta  i neodade.  Njegovi  radovi  su 
mistični,  morbidni  i cinični  asamblaži  i ambijenti. 
Karakteristična  je  asamblaž-instalacija  Stražnje 
sjedalo  Dodgea-38  (1964.).  Ovaj  i slični  radovi  od 
sredine  50-ih  problematiziraju  razne  teme  američkog 
urbanog  života.  Dodge-38  parodira  tipičan  ljubavni 
život  mladih  Amerikanaca,  ukazujući  na  automobil 
kao  na  scenu  ljubavne  i erotske  igre. 

Britanski  pop  art  je  nastao  usporedo  američkom  pop 
artu  i širenju  američkog  načina  života  u popularnoj 
kulturi.  Uvjeti  za  nastanak  britanskog  pop  arta  nastaju 
od  1953.  do  1958.  Ta  umjetnost  je  povezana  s 
tehnološkim  temama  i idealima  tehno-umjetnosti. 
Richard  Hamiltonje  1955.  organizirao  izložbu  Man, 
Machine  and  Motion.  Tijekom  60-ih  jak  je  utjecaj 
američkog  pop  arta,  iako  je  za  britanski  pop  art 
karakteristična  ekspresivno-kritička  nota  koja  nije 
postojala  kod  američkih  slikara.  Predstavnici  su, 
između  ostalih,  Richard  Hamilton,  Peter  Blake, 
Roland  B.  Kitaj,  David  Hockney  i Peter  Phillips. 

U Europi:  (1)  pop  art  je  prihvaćen  kao  doslovno 
američki  utjecaj  i težnja  za  stvaranjem  nove  pri- 
kazivačke  umjetnosti  urbanog  i potrošačkog  društva 
visokog  modernizma,  (2)  uspoređivan  je  sa  sličnim 
europskim  pokretima  kao  što  je  francuski  novi 
realizam  i (3)  podvrgnut  je  radikalnoj  kritici,  parodiji 
i dekonstrukciji  u narativnoj  figuraciji,  kapitalističkom 
realizmu  i djelomice  u novoj  figuraciji.  Europski  pop 
artisti  ili  anti-pop-artisti  su  Arman,  Christo,  Oyvind 
Fahlstrom,  Daniel  Spoerri,  Herve  Tćlćmaquc,  Valerio 
Adami,  itd.  U jugoslavenskoj  umjetnosti  60-ih  godina 
pop  art  nije  bio  prihvaćen  kao  dominantan  oblik 
izražavanja.  Kod  niza  autora  utjecaji  pop  arta  su 


povezani  s obnovom  figuracije  i predmetnosti  u 
slikarstvu  (nova  figuracija  i nova  predmetnost  Dušana 
Otaševića,  Leonida  Šcjke,  Bojana  Berna,  Predraga 
Neškovića,  Dragoša  Kalaj  ića,  Metke  Krašovcc,  Zmaga 
Jeraja). 

LITERATURA:  Allo7,  Bco3,  Bih5,  Buc2,  Bucl5,  Calal,  Coml, 
Davi4,  Dcn5,  Fini,  Giđl,  Hamiltonl,  Herml,  Johnl,  Lippl,  Livl, 
Luc7,  Luc8,  Mah  1 , Rob  l , Robc2,  Sup  1 , Walk  1 , Žen  l 

Pornografija.  Pornografija  je  specifični  žanr  pri- 
kazivanja koji  se  zasniva  na  direktnom  i doslovnom 
vizualnom,  verbalnom  ili  audiovizualnom  prika- 
zivanju realiziranog  ili  simuliranog  seksualnog  čina, 
najčešće  prikazivanju  genitalija  u trenutku  seksualne 
radnje.  Pornografija  kao  žanr  prikazivanja  sadrži  i 
podžanrove  kao  što  su:  autoerotska,  heteroseksualna, 
homoseksualna,  lezbijska,  biseksualna,  fetišistička, 
sadomazohistička,  malolj etnička,  itd.  pornografija. 
Funkcija  pornografskog  prikazivanja  je  stvaranje  i 
ponuda  potencijalnog  i predočivog,  ali  uvijek  pos- 
rednog objekta  želje.  S druge  strane,  određeni  prikaz 
(tekst,  slika,  fotografija,  film,  ples)  se  naziva  por- 
nografskim na  osnovi  estetskog  ili  etičkog  kriterija 
klasificiranja  dozvoljenog  ili  nedozvoljenog  referenta 
prikazivanja.  Najčešće  je  riječ  o negativnom  kva- 
lificiranju prikazivanja  direktnog  seksualnog  čina  ili 
erotskog  ponašanja.  Pornografskom  industrijom  se 
naziva  legalna  ili  ilegalna  medijska  industrija  pro- 
izvodnje, distribucije  i recepcije  prikaza  seksualnih 
tijela,  odnosa  i ponašanja.  Povijest  pornografije  je 
duga  i može  se  pratiti  od  antičkih  vremena  (na  primjer, 
freske  iz  Kuće  Fauna  u Pompejima)  kroz  povijest  tajne 
ili  zabranjene,  odnosno,  profane  ili  popularne  um- 
jetnosti. Modemi  umjetnici  su  pokazivali  interes  za 
pornografske  teme.  Na  primjer,  Gustave  Courbet  je 
naslikao  nekoliko  pornografskih  slika  Ženski  torzo , 
kasnije  nazvan  L’Origine  du  monde  (1866.)  ili 
Djevojke  u snu  (1866.).  Ove  slike  su  rađene  po 
narudžbi  i bile  su  zamišljene  kao  pornografske  slike. 
Slika  Ženski  torzo  je  bila  takozvana  unutrašnja  slika, 
tj.  slika  koja  se  nalazila  skrivena  iza  neke  druge  slike 
(pejzaža,  mrtve  prirode,  portreta).  Temama  porno- 
grafskog prikazivanja  autoerotskih,  heteroseksualnih, 
lezbijskih  i homoseksualnih  figuralnih  prizora  su  se 
bavili  mnogi  slikari  i kipari  na  prijelazu  XIX.  u XX.  i 
tijekom  XX.  stoljeća:  Auguste  Rodin,  Henri  de 
Toulouse-Lautrec,  Aubrey  Beardsley,  Gustav  Klimt, 
Egon  Schiele,  Pablo  Picasso,  Jean  Coctcau,  Francis 
Picabia,  Balthus.  Većina  ih  je  pornografska  djela  radila 
kao  paralelnu  realnost  građanskom  društvu  ili  kao  igru 
opscenim,  lascivnim,  neobičnim,  uživalačkim.  Picasso 
je  crtao  egocentrične  pornografske  prizore  s antičkim 
i autobiografskim  referencama.  Jean  Cocteau  je 

bilježio  i prikazivao  homoerotske  seksualne  odnose. 
Francis  Picabia  je  u postdadaističkom  razdoblju  razvio 
specifično  sladunjavo  slikarstvo  sa  sentimentalnim, 
ljubavnim,  erotičnim  i pornografskim  temama,  po- 
igravajući se  različitim  heteroseksualnim  objektima 
želje.  Balthus  je,  naprotiv,  razvijao  praksu  erotskog  i 
pornografskog  slikarstva  kao  dominantnu  praksu 
umjetničkog  rada.  Balthusovo  figurativno  slikarstvo 
se  zasniva  na  konceptu  centriranog  i dominantnog 
muškog  perverznog  pogleda  i njegovih  objekata  želje. 
Nastajale  su  brojne  slike  djevojčica  i djevojaka  u 
erotskim  pozama.  Jedno  od  njegovih  najznačajnijih 
pornografskih  ‘"kao  umjetničkih”  ili  “umjetničkih  kao 
pornografskih”  djela  je  slika  Sat  gitare  ( 1 934.)  na  kojoj 
je  prikazan  lezbijski  odnos  učiteljice  i učenice.  Slika 
sadrži  dva  karakteristična  elementa:  (a)  pornografski 
uživalački:  seksualni  grubi  odnos  dviju  žena  je 
postavljen  kao  objekt  muškog  uživalačkog  pogleda,  i 
(b)  umjetnički  transgresivni:  položaj  djevojčice  u 
seksualnom  odnosu  je  interpretacija  Kristovog  tijela 
na  slici  koja  se  pripisuje  Enguerrandu  Quartonu 
Oplakivanje  Krista  (oko  1450.).  U nadrealizmu  su 
erotika,  pornografija  ili  opscenost  tematiziranc  u 
funkciji  provociranja  i pokretanja  potisnutog 
nesvjesnog  sadržaja  (Salvador  Dali,  Max  Emst,  Hans 
Bellmer,  Rene  Magritte).  Georges  Bataille  je  eks- 
perimentirao s tehnikama  pornografskog  prikazivanja 
u prozi  (. L’Histoire  de  VOeil).  Njegova  filozofija  je 
utemeljena  na  interpretacijama  transgresivne  sek- 
sualnosti. Dok  je  Andre  Breton  negirao  granicu 
između  normalnog  i patološkog,  Batailleova  praksa  i 
filozofija  su  vodile  debalansiranju  normalnog  i 
patološkog,  postavljajući  pitanja  o materijalnom 
uživanju  koje  je  rizik  za  mentalno  zdravlje.  Pod 
Batailleovim  teorijskim  utjecajem  nastaju  brojne  para- 
pomografske  fotografije  Jacques-Andrea  Boiffarda: 
Bouche  (Usta,  1929.),  Le  groš  orteil  ( Veliki  palac, 
1929.).  Ove  fotografije  prikazuju  izdvojeni  detalj 
ljudskog  tijela:  usta  ili  palac.  Usredotočenost  na 
izdvojeni  detalj  se  pokazuje  kao  pornografska 
usredotočenost.  Hans  Bellmer,  njemački  dadaist  i 
nađrealist,  radio  je  30-ih  godina  sa  ženskim  lutkama 
kao  modelima  izražavanja  i konstruiranja  objekta 
muškarčeve  želje.  Idealni  seksualni  objekt  je  bila  Lutka 
( 1 935.)  koja  je  nastajala  spajanjem  dva  trupa  s nogama 
ujedno  četveronogo  i dvogenitalno  tijelo.  Bellmer  je 
razvijao  u slikarstvu  i crtežu  opsesivne  i ponavljane 
prikaze  ženskih  genitalija  sredinom  40-ih  godina.  U 
to  vrijeme  realizira  i seriju  cmo-bijelih  pornografskih 
fotografija  koje  prikazuju  ženske  genitalije  na  biciklu, 
na  pladnju  tijekom  mokrenja  ili  u trenutku  mastur- 
bacije, odnosno,  žensko  tijelo  vezuje  konopima  i 
deformira  ga  do  tijela  lutke  u sadomazohističkoj  igri 


tijekom  kasnih  50-ih.  Kiparica  Louise  Bourgeois  je 
jedna  od  prvih  umjetnica  koja  radi  s objektnim 
prikazivanjem  muških  ( Fillette , 1968.)  i ženskih 
(Femme  Couteau , 1969.)  genitalija.  Njen  rad  je 
uspostavljanje  pozicije  ženskog  pogleda  i gledišta 
konceptualizacije  rodnog  identiteta. 

Koncept  pornografije  kao  usredotočenosti  na  detalj 
je  razradio  Jean  Baudrillard  80-ih  godina  XX.  stoljeća. 
On  smatra  da  usitnjavanje  razbijanjem  tijela  (spola, 
objekta,  želje)  vodi  pornografskom  predočavanju. 
Promatrana  sasvim  izbliza,  sva  tijela,  sva  lica  nalik  su 
jedno  drugom.  Krupni  plan  nekoga  lica  je  podjednako 
opscen  kao  i genitalije  viđene  izbliza.  To  jesu  ge- 
nitalije, kaže  Baudrillard.  Svaka  slika,  svaki  oblik, 
svaki  dio  tijela  viđen  izbliza  jesu  genitalije.  Promis- 
kuitet detalja,  zumiranje,  dobiva  seksualnu  vrijednost 
Privlači  nas  preuveličavanje  svake  pojedinosti,  ili  čak 
razgranavanje,  serijsko  umnožavanje  iste  pojedinosti. 
Na  kraju  suprotnom  od  zavođenja  nalazi  se  krajnji 
promiskuitet  pornografije,  koja  rastavlja  tijela  na 
njihove  najmanje  činioce  i pokreće  njihove  najmanje 
pomake.  Zato,  piše  Baudrillard,  na  tim  slikama  više 
ne  tražimo  oštrinu  niti  bogatstvo  mašte,  tražimo 
vrtoglavost  njihove  površnosti,  vještinu  pojedinosti, 
prisutnost  tehnike.  Naša  istinska  želja  je  želja  za 
tehničkom  vještinom. 

U postmodemoj  umjetnosti  80-ih  i 90-ih  godina  dolazi 
do  kritičkog  narušavanja  stabilne  razlike  između 
visoke  i popularne  umjetnosti  i kulture,  a to  znači 
granice  između  umjetnosti  i pornografije.  Umjetnici 
ispituju  i demonstriraju  taktike  pornografskog  pri- 
kazivanja kao  jezika  popularne  kulture  u visokoj 
kulturi  i umjetnosti.  Lynda  Benglis  je  reklamnim 
plakatom  objavljenim  u časopisu  Artforum  1978. 
godina  izvela  jednu  od  prvih  javnih  masovno  pre- 
zentiranih pornografskih  gesti  u okviru  visoko  eli- 
tističkog umjetničkog  rada.  Objavljena  fotografija  u 
boji  prikazuje  nagu  Lyndu  Benglis  s umjetnim  falusom 
u erekciji.  Jeff  Koons  je  izveo  seriju  slika  i skulptura 
koje  prikazuju  seksualni  čin  između  njega  i modela 
Ciccioline,  pretvarajući  privatni  prizoru  ikonu  javne 
promocije.  Robert  Mapplethorpe  je  fotografijama 
njujorškog  svijeta  umjetnosti  i zabave  dokumentirao 
različite  homoseksualne  prakse  u kasnom  kapitalizmu. 
Andres  Serrano  je  serijom  fotografija  bilježio  opskurne 
heteroseksualne,  homoseksualne,  autoerotske  i 
sodomijske  seksualne  odnose,  težeći  prikazivanju 
atmosfere  opskumosti  i otuđenja.  Cindy  Sherman 
konstrukcijama  s lutkama  stvara  postpomografski 
svijet  objekata  koji  su  samo  mehanički  tragovi 
izgubljene,  nekada  moguće  biološke  seksualnosti. 
Vlasta  Delimar  preuzima  oblike  prikazivanja  iz 
pornografije  i pokazuje  kako  se  stvaraju  svakodnevni 

identiteti  seksualnosti,  rodnih  pozicioniranja  moći, 
strukturiranja  svakodnevnice  u postsocijalizmu. 
Tomislav  Gotovac  koristi  svoje  staračko  tijelo  da  bi 
simulirao  poze  pomo-modela.  Time  prelazi  iz  pozicije 
onoga  koji  gleda  (potrošača  pornografskih  slika)  u 
onoga  tko  biva  gledan  (fikcionalni  objekt  želje),  pri 
čemu  njegova  starost  i ružnoća  na  mjestu  očekivane 
stilizirane  nagosti  žene  provociraju  i razaraju  oče- 
kivanja. Reference  na  pornografsko  prikazivanje 
unutar  masovne  kulture  mogu  se  naći  u performansima 
Carolee  Schneemann,  Yayoi  Kusame,  Vita  Acconcija, 
Jiirgena  Klaukea,  Paula  McCarthcyja,  Hannah  Wilke, 
Mikea  Kelleyja,  Elkc  Krystufek,  Annie  Sprinkle. 
Pornografija  je  za  slikare  i kipare  XIX.  i prve  polovine 
XX.  stoljeća  bila  oblik  privatnog  izražavanja  ili 
prikazivanja  stvarnih  ili  fantazmatskih  objekata  želje 
unutar  građanskog  društva  u kojem  su  postojale  čvrste 
granice  javnog  i privatnog,  erotskog  i pornografskog, 
odnosno,  umjetničkog  i pornografskog.  Naprotiv,  u 
umjetnosti  80-ih  i 90-ih  godina  dolazi  do  relati- 
viziranja odnosa  javnog  i privatnog,  umjetničkog  i 
svakodnevnog,  odnosno,  pornografskog,  erotskog, 
masovno  medijskog,  kulturalnog  i umjetničkog. 
Područje  kulturalnih  javnih,  privatnih,  tajnih,  mas- 
medijskih,  zabavnih  ili  uživalačkih  praksi  postaje  tema 
umjetničkog  istraživanja,  demonstriranja,  dekon- 
struiranja  ili  fetišiziranja. 

LITERATURA:  Ack  1 , Ack3,  Alfi , Bcrk  l , Cla5,  Cla7,  Grž6,  Gi425, 
Gubi,  Ili2,  Jonl,  Jon2,  Mo2,  Sr3,  Suvl 29,  Taylorsl , Wallis2,  Žiži 2 

Poruka«  Vidi:  Teorija  informacija 

Poslije  enformela.  Poslije  enformela,  označava 
europska  umjetnička  previranja  na  prijelazu  50-ih  u 
60-te  godine  (1959.-1963.).  Pojam  je  uveden  na 
Bijenalu  u San  Marinu  (1963.)  pod  nazivom  Oltre 
Vinformale,  koji  su  organizirali  kritičari  Pierre 
Restany,  Umbro  Apollonio,  Vincent  Aguilera  Cemi  i 
Giulio  Carlo  Argan.  Polazeći  od  teze  daje  enformel 
dominantni  i ključni  pokret  u umjetnosti  poslije 
Drugog  svjetskog  rata,  Argan  ukazuje  na  uvjete 
njegova  prevladavanja.  Pravci  istraživanja  poslije 
enformela  nisu  unaprijed  određeni  i uvjetovani, 
odnosno,  nisu  određeni  istom  logikom  razvoja 
apstrakcije  poslije  Drugog  svjetskog  rata  (apstraktni 
ekspresionizam,  akciono  slikarstvo,  lirska  apstrakcija, 
art  brut,  tašizam,  enformel).  U previranjima  poslije 
enformela  izdvajaju  se  dvije  dominantne  orijentacije: 
(1)  neokonstruktivističke  tendencije  (geštaltistička 
umjetnost,  umjetnost  vizualnih  istraživanja,  kinetička 
umjetnost,  umjetnost  pripadnika  novih  tendencija), 
grupa  Zero  i američka  postslikarska  apstrakcija  i (2) 
novi  realizam,  nova  figuracija,  talijanski  i britanski 


pop  art.  Prva  se  oslanja  na  tehnološki  razvoj  i odnose 
umjetnosti  i znanosti,  a druga  na  masovnu  potrošačku 
kulturu  visokog  modernizma  i masovnih  medija. 
Prevladavanje  enformela  označava  pokretanje  mi- 
lanskog časopisa  Azimuth  (1959.)  koji  su  uređivali 
Piero  Manzoni  i Enrico  Castellani,  u kojem  su  su- 
rađivali Lučio  Fontana,  Robert  Rauschenbeig  i Yve$ 
Klein. 

Situaciju  poslije  enformela  karakterizira  društveni  i 
kulturni  prosperitet,  interes  za  tehnologiju,  masovnu 
kulturu,  razvoj  monokromnog  slikarstva,  redukcija  i 
sužavanje  značenjskog  (simboličkog,  narativnog) 
govora  slikarstva  na  primarna,  konkretna,  doslovna  i 
tautološka  značenja,  prevladavanje  medijskih  og- 
raničenja i pojava  prvih  akcija  umjetnika  koje 
povijesno  korespondiraju  američkom  hepeningu. 
Cjelovite  umjetničke  poetike  poslije  enformela 
ostvarili  su  Piero  Manzoni,  Yves  Klein  i njemačka 
grupa  Zero.  Manzonijev  rad  razvijao  se  u nekoliko 
različitih  smjerova:  (1)  monokromne  slike  pod 
nazivom  ahvmije  (aehrome),  potencirane  teksture  i 
jednobojnosti  površine,  (2)  pakiranje  linija,  zraka  i 
izmeta,  (3)  korištenje  postupaka  ostavljanja  traga  koji 
su  povezivali  predmet  i akciju  kroz  gestu  markiranja 
i (4)  akcije  umjetnika  zasnovane  na  individualnoj 
mitologiji  (umjetnik  kao  institucija).  Srodno  Man- 
zoniju,  Yves  Klein  je  prakticirao  različite  strategije 
ponašanja  umjetnika,  u rasponu  od  slikanja  mono- 
kromnih  slika,  preko  rituala  slikanja  nagim  Ženskim 
tijelima  ili  ritualima  razmjene  zlata,  do  akcija  slikanja 
vatrom  ili  fotomontaže  koje  pokazuju  umjetnika  u 
akciji  (skok  kroz  prozor,  meditacija  nad  globusom  koji 
lebdi).  Dok  je  Manzonijev  rad  prvenstveno  meterija- 
listički,  Kleinov  teži  metafizičkoj  nadgradnji  aiko- 
ničkih  vizualnih  struktura  i oblika  ponašanja. 
Njemačka  grupa  Zero  osnovana  je  u Diisseldorfu 
1958.  godine.  U njoj  su  surađivali:  Heinz  Mack,  Otto 
Piene  i Glinther  Uecker.  Objavljivali  su  časopis  Zero 
(tri  broja).  Njihov  rad  je  paradoksalan  i,  premda 
utemeljen  na  kinetičkim  i konkretističkim  istra- 
živanjima monokromije,  multipla,  mobila,  optičkih  i 
svjetlosnih  fenomena,  sadrži  akcionističke  elemente, 
Što  ih  približava  neodadi,  kao  i spiritualne  metafizičke 
postavke  koje  ih  povezuju  s ranom  europskom 
apstrakcijom  i metafizikom  fluksusa. 

LITERATURA:  Allo6,  ArgI,  Arg2.  Crisl,  Debi,  Den4,  Den27, 
Den60,  Dcn  1 02,  Dimn2,  Ec2,  Est  1 , Gatti2,  Klein  1 , Klein2,  Manso  1 , 
Manzl,  SusS,  Sus7,  Sus8,  Sussl,  Vcr2 

Poslije  pokreta.  Poslije  pokreta  je  naziv  za  umjetnost 
70-ih  godina  koja  nastupa  poslije  konceptualne 
umjetnosti,  razvijajući,  problematizirajući  i prev- 
ladavajući konzistentne  stilske  karakteristike  mi- 

nimalne  i konceptualne  umjetnosti.  Termin  je  uveo 
američki  teoretičar  umjetnosti  Allen  Sondheim.  Po 
njemu  umjetnost  poslije  pokreta  karakterizira:  (1) 
izoliranost  i individualnost  umjetnika,  (2)  eklek- 
ticizam, tj.  mnoga  djela  nemaju  preciznu  povijesnu  i 
stilsku  poziciju  nego  se  slobodno  odnose  prema 
oblicima,  izrazima,  značenjima  i vrijednostima 
različitih  povijesnih  pokreta  modernizma,  avangardi, 
neoavangardi  i ranih  postavangardi,  (3)  značenjska 
povezanost  s oblicima  prikazivanja  u fenomenologiji, 
sociologiji,  psihologiji  i strukturalističkoj  teoriji,  (4) 
izražavanje  subjektivnih  narativnih  introspektivnih 
sadržaja,  (5)  povezanost  umjetničkog  rada  i autopo- 
etičkih  analiza,  (6)  interdisciplinarni  pristup  radu  i 
relativno  slobodno  kretanje  različitim  umjetničkim 
područjima  (Sondheim  u analizu  umjetnosti  poslije 
pokreta  uključuje  vizualne  umjetnike,  pisce  i mu- 
zičare) i (7)  otvorenost  umjetničkog  djela,  tj.  djelo  se 
ne  promatra,  ne  čita  ili  ne  doživljava  kao  cjeloviti 
Gestalt,  događaj  ili  priča,  nego  se  kroz  djelo  prolazi, 
što  znači  da  je  djelo  procesualni  rad.  Predstavnici 
umjetnosti  poslije  pokreta  po  Sondheimu  su:  prozni 
pisac  Walter  Abish,  video  i performans  umjetnik  Vito 
Acconci,  performans  umjetnica  Laurie  Anderson, 
narativni  fotograf  David  Askevold,  ambijentalna 
umjetnica  Alice  Aycock,  kiparica  Rosmary  Mayer, 
feministička  umjetnica  Nancy  Wilson  Kitchel,  muzičar 
Alvin  Lucier  i drugi. 

JeŠa  Denegri  je  o umjetnosti  poslije  pokreta  pisao  kao 
o “umjetnosti  bez  presedana”,  ukazujući  da  su 
individualni  radovi  umjetnika  70-ih  godina  ekscen- 
trični iskoraci  iz  svijeta  umjetnosti.  Postupci  bez 
presedana  ne  pripadaju  formiranim  umjetničkim  za- 
mislima i tehnikama,  koriste  rubna  iskustva  umjet- 
nosti, ponašanja,  političkog  ili  semiološkog  rada, 
stvarajući  ekscesne  slučajeve  koji  provociraju  i dovode 
u sumnju  značenja  i vrijednosti  svijeta  umjetnosti. 
Karakteristični  primjeri  umjetnosti  bez  presedana  su 
sociološke  analize  francuske  Groupe  Untel , konceptu- 
alni objekti  od  konkretnih  predmeta  Sandra  Chie  i 
Franccsca  Clementea,  betonske  slike  japanskog  um- 
jetnika Seiichi  Shimizua,  slikane  fotografije  Annettc 
Messager,  otisci  fasada  Dorothee  von  Windheim, 
logičke  i lingvističke  analize  Grupe  143,  analize  jezika 
svakodnevnice  Mladena  Stilinovića  itd. 

Teoretičar  umjetnosti  Henry  M.  Sayre  uveo  je  pojam 
avangarde  poslije  70-e  koji  odgovara  idejama  um- 
jetnosti poslije  pokreta.  Umjetnost postmodernističke 
avangarde  je  pluralistička,  nekonzistentna  i analogna 
konceptu  performansa.  Pri  tome  performans  ne 
podrazumijeva  samo  umjetničke  akcije  i događaje 
nego  i karakter  djela  koje  nastaje  kao  proces  koji  se 
produžava  i razvija  u procesu  recepcije  ili  čitanja. 


Umjetničko  djelo  je  otvoreni  rad  podložan  perma- 
nentnim transformacijama,  kako  djelovanjem  samog 
autora,  tako  i djelovanjem  promatrača  ili  čitaoca.  Svaki 
umjetnički  rad  nalazi  se  u području  odnosa  s drugim 
umjetničkim  radovima  i tekstovima  kulture  čiji  je  on 
produžetak,  novo  čitanje,  nova  interpretacija  i trag 
premještanja  kroz  značenjska  područja  suvremene 
kulture.  Po  Sayreu  karakteristični  modeli  izražavanja 
postmodernističke  avangarde  poslije  70-e  su:  (1) 
narativna  fotografija,  (2)  feministička  umjetnost,  (3) 
težnja  novom  totalnom  umjetničkom  djelu,  (4)  na- 
rativni performans  koji  ima  osobine  spektakla,  (5) 
narativna  govorna  poezija  ili  pjesnički  performance  i 
(6)  otvoreni  ambijentalni  rad  (operi  space). 

LITERATURA:  Den29,  Den84,  Foxhl,  Ga4,  Kraus7,  Mas2,0!iv2, 
Pari3,  Perrl,  Sayl,  Sonl 

Posljednja  avangarda.  Vidi:  Neoavangarda,  Nove 
tendencije 

Posljednje  slike.  Vidi:  Umjetnost  kao  umjetnost 

Post.  Post  je  prefiks  koji  označava  umjetnički  pokret 
koji  slijedi  neposredno  poslije  dominantnog  revo- 
lucionarnog pokreta  i razvija  njegove  modele  izra- 
žavanja, tehnike,  vrijednosti  i značenja.  Dok  prefiks 
neo  označava  obnovu  ili  simulaciju  prošlog  stila  ili 
pokreta,  prefiks  post  označava  njegov  produžetak, 
nastavak  i razvoj.  Na  primjer,  postimpresionizam  ili 
postkonceptualna  umjetnost  su  pojave  koje  razrađuju 
tehničke  i značenjske  osobine  pokreta:  (1)  u postim- 
presionizmu  nastaju  temeljne  razrade  kao  što  su  poen- 
tilizam  Georgesa  Seurata,  protokubizam  Paula  Cezan- 
nca  ili  protoekspresionizam  Vincenta  Van  Gogha  i 
Paula  Gauguina,  a (2)  u postkonceptualnoj  umjetnosti 
70-ih  dolazi  do  razrade  i primjene  teorijske  kon- 
ceptualne umjetnosti  na  istraživanja  slikarstva, 
fotografije,  filma,  videa,  odnosno,  nastaje  semio  um- 
jetnost, narativna  fotografija,  feministička  umjetnost, 
horizontalna  plastika,  analitičko  slikarstvo.  U ter- 
minima postavangarda  i postmodemizam,  prefiks  post 
ne  označava  produžetak  i evoluciju  dominantnog  stila, 
paradigme  umjetnosti  ili  civilizacijske  epohe  nego 
njezino  dovršavanje,  autokritičko  razmatranje,  zao- 
kruživanje i ulazak  u prijelazno  (transhistorijsko) 
razdoblje  između  dovršenog  povijesnog  ciklusa  i 
budućeg  koji  se  još  ne  razaznaje. 

LITERATURA:  Aml,  Bh2,  Broksal,  Caml,  Collil,  Dan  13,  Debi, 
Debi 5,  Den84,  Dim2,  Eagl,  Erjl9,  Fosl.  Gaig4,  Gaol,  Green3, 
Guattl,  Harr24,  Jenc2,  Jenc4,  Karsl 

Post-antiforma.  Post-anti formom  se  nazivaju:  (a) 
pojave  u umjetnosti  čiji  predstavnici  provode  kritiku. 

relativizaciju  i dekonstrukciju  jakih  tvrdih/oštrih  formi 
(Gestalta)  modernizma,  (b)  pojave  koje  ostvaruju 
remake,  simulaciju,  korekciju  ili  retoričku  rekon- 
strukciju pojava  radikalnog  enformela,  procesualnc 
umjetnosti,  hepeninga,  siromašne  umjetnosti  (arte 
povera ),  anti  form  umjetnosti,  earth  \vorks,  (c)  pojave 
koje  nastaju  kao  imanentna  kritika  tvrdih/oštrih  formi 
(Gestalta)  produkcija  modernizma  poslije  postmo - 
dernizma  u 90-im  godinama,  i (d)  pojave  koje  nastaju 
kao  realizacija  metafizike  besformnog  kroz  tema- 
tizacije  horizontalnog  modusa,  impulsa,  upotrebe 
materijala  u pred  ili  post-formnom  stanju,  upotreba 
svjetla  kao  svjetla,  rad  s materijom,  energijom  i 
vremenom.  U okviru  post-an  ti  forma  rade  kipari,  slikari 
i fotografi:  Robert  Morris,  Cindy  Sherman,  Mike 
Kelley,  Paul  McCarthy,  kao  i Ivan  Kožarić,  Goran 
Petercol,  Slaven  Tolj,  Tomo  Savić-Gecan,  Marija 
Vauda  i Nikola  Pilipović. 

Literatura:  Ccla9,  CclalO,  Christovl,  Krausl9,  Krau$20,  Morril, 
Šuv71,  Šuv72,  Suv75,  Šuv96 

Postavangarda.  Postavangarda  je  termin  teorije  i 
povijesti  umjetnosti  kojim  se  označavaju  umjetnički 
pokreti,  grupe  i individualne  analitičke,  kritičke, 
parodijske  i simulacijske  strategije  dovršavanja,  kritike 
i sekundarne  (meta)  upotrebe  modernističke  i avan- 
gardističke  umjetnosti  i kulture.  Različito  od  avangardi 
(idealistička  utopija)  i neoavangardi  (konkretna 
utopija),  postavangarda  je  postpovijesni  kompleks 
pojava  koji  preispituje,  prikazuje,  razara,  dekonstruira 
i time  stvara  arheologiju  modernizma,  avangardi  i 
neoavangardi.  Postavangardne  umjetnosti  pretražuju 
svjetove  umjetnosti,  ali  ne  proizvode  totalizirajući 
smisao  epohe  nego  nihilistički  nastoje  teorijski  ili 
praktično  pokazati  da  je  svaki  epohalni  smisao 
ideologije,  estetike  ili  psihologije  verbalna  fikcija. 
Rana  postavangarda  djelovala  je  krajem  60-ih  i 
tijekom  70-ih,  na  prijelazu  visokog  u kasni  moder- 
nizam, anticipirajući  postmodemu  svijest  i kulturu. 
Zasniva  se  na:  (1)  kritici  modernističkih  dogmi, 
posebno  na  kritici  teorije  modernog  slikarstva  ele- 
menta Greenberga,  (2)  relativizaciji  medijskih  granica 
i disciplina  zasnovanih  najednom  mediju,  na  primjer, 
narušavanje  granica  visoke  i popularne  kulture  u pop 
artu,  minimalna  umjetnost  s razvojem  specifičnih,  ni- 
slikarski-ni-kiparskih  objekata  i instalacija,  (3)  re- 
lativizaciji umjetničkog  djela  (objekta),  njegovim 
svođenjem  na  materijalni  ili  energetski  fenomen  (anti- 
form  umjetnost,  siromašna  umjetnost,  postminimalna 
umjetnost),  oblike  ponašanja  (akcionizmi,  body  art, 
performans,  umjetnost  ponašanja),  tekstualne  i dija- 
gramske  modele  (konceptualna  umjetnost)  i (4) 
formuliranju  intertekstualnih  i teorijskih  modela, 


analiza  i rasprava  u svijetu  i institucijama  umjetnosti, 
čime  dolazi  do  obrata  modernističke  umjetnosti  kao 
svijeta  umjetnosti  bez  teorije  u teoriju  razvijenu  u 
svijetu  umjetnosti  koja  povezuje  umjetničke  s 
diskursima  teorijskih  disciplina  (lingvistike,  semiotike, 
filozofije,  političke  teorije).  Rana  postavangarda 
nastala  je  u duhovnoj  klimi  zapadne  intelektualne  nove 
ljevice  (neomarksizma),  filozofija  jezika  (od  analitičke 
filozofije  do  poststrukturalizma)  i pojedinačnih 
prodora  u ezoterična  učenja  Istoka  i Zapada. 

Srednja  postavangarda  analogna  je  pojmu  eklektičkog 
postmodemizma  ranih  80-ih,  tj.  transavangardi, 
neoekspresionizmu  i retroavangardi.  Zasniva  se  na: 
(1)  tezama  o kraju  povijesti  i epohe,  (2)  idejama  da 
umjetnost  koja  nastaje  krajem  XX.  stoljeća  ima  odlike 
postpovijesnog  stila,  što  znači  da  predstavlja  prijelazni 
(trans)  oblik,  koji  popunjava  prazninu  između  do- 
vršene povijesti  umjetnosti  Zapada  i novog  budućeg 
ciklusa  koji  treba  nastati,  ali  se  još  ne  može  naslutiti  i 
predvidjeti,  (3)  očekivanju  da  umjetnost  aktualnog 
trenutka  bude  istovremeno  okrenuta  preispitivanju  i 
potrošnji  povijesnih  i stilskih  značenja  zapadne 
umjetnosti  (retro-tendencija)  i traženju  mogućih 
alternativa  kulturnoj  dominaciji  (pro-avangardistička 
tendencija),  (4)  eklektičkoj  simulaciji  i dekonstrukciji 
figurativnih  ekspresionističkih  slikarskih  oblika 
izražavanja,  (5)  rekonstrukciji  slikarskog  zanata,  erosa 
slikanja,  uživanja  u boji  i (6)  ekscentričnoj,  egzotičnoj 
i egocentričnoj  ulozi  umjetnika  koji  postaje  umjetnički 
i kulturni  nomad  ili  turist  koji  se  slobodno,  bez  zahtjeva 
za  jezičkom  konzistentnošću  kreće  po  različitim 
kulturama,  mimikrijski  mijenjajući  svoje  oblike  iz- 
ražavanja. Srednja  postavangarda  je  po  ideološkim  i 
duhovnim  karakteristikama  neokonzervativna  um- 
jetnost obnove  građanskih  vrijednosti,  podjela  rada  u 
kulturi  i utvrđivanja  vrijednosnog  sistema  umjetnosti 
od  estetskog  do  tržišnog.  Njezina  estetska,  umjetnička 
i politička  ideologija  zasniva  se  na  obnovi  i simulaciji 
romantičarske  tradicije  (njemački  neoekspresionizam), 
mediteranske  kulture  (transavangarda)  i srednjo- 
europskih i istočnoeuropskih  totalitarnih  diskursa 
(retroavangarda).  Obnova  i simulacija  su  izvedeni 
upotrebom  likovnih  (slikarskih  i kiparskih)  modela 
karakterističnih  za  krize  modernizma  tijekom  XX. 
stoljeća.  Na  primjer,  u slikarstvu  se  krizama  moder- 
nizma mogu  nazvati  obrati  koje  su  neki  avangardni 
umjetnici  u prvoj  polovici  XX.  stoljeća  činili  pov- 
ratkom na  umjereno  figurativno  i subjektivno  sli- 
karstvo: obrati  futurista  (Gino  Severini  i Carlo  Cani) 
figurativnom  metafizičkom  slikarstvu,  dadaista 
Francisa  Picabije  subjektivnoj  autobiografskoj  i erot- 
skoj figuraciji  ili  suprematista  Kazimira  Maljeviča  i 
konstruktivista  Aleksandra  Rodčenka  tradicionalnoj 

europskoj  figuraciji  i primitivističkom  slikarstvu. 
Modeli  obnove  i simulacije  romantičarske  tradicije, 
mediteranske  kulture  i srednjoeuropskih  i istočno- 
europskih totalitarnih  diskursa  (nacizma,  fašizma, 
realsocijalizma)  podržani  su  psihoanalitičkim,  se- 
miološkim  i narativno-poetskim  diskursom  teorije 
umjetnosti  i kritike. 

Kasna  postavangarda  odgovara  simulacionističkim 
tendencijama  80-ih  i 90-ih  godina  (ncokonceptu- 
alizam,  neekspresionizam,  simulacionizam,  moder- 
nizam poslije  postmodemizma),  u kojima  se  pro- 
avangardistička  više-medijalnost  ili  izmiješanost 
medija  (instalacija,  fotografija,  film,  tekst,  slika, 
kompjuter,  video,  industrijski  proizvodi,  ready-made) 
koriste  kao  znakovi  postmodemističke  simulacijske 
kulture  masovnih  elektronskih  medija.  Kasna  post- 
avangarda koristi  sve  strategije  avangardi  i neoavan- 
gardi,  ali  ne  više  kao  eksces,  eksperiment  ili  projekt 
nego  kao  simptom  kojim  se  razotkrivaju  jezički 
elementi,  odnosi  i konstitucije  postmodeme  svijesti. 
Ona  prenosi  i prevodi  poststrukturalističke  teorijske  i 
književne  metode  (lacanovska  psihoanaliza,  derrida- 
ovska  dckonstrukcija,  baudrillardovska  teorija  simu- 
lacija)  u vizualne  modele  i oblike  prikazivanja  pomoću 
kojih  razotkriva  (proteorijski  smjer)  ili  do  apsurda  um- 
nožava i ponavlja  (produktivistički  smjer)  mehanizme 
stvaranja  značenja.  Rad  s mehanizmima  stvaranja 
značenja  u društvu,  kulturi  i umjetnosti  koristi  javne  i 
masovne  predodžbe  (fikcije,  fantazme,  vizije)  koje 
društvo  stvara  i prihvaća  kao  svoju  realnost.  Posebnu 
tendenciju  u kasnoj  postavangardi,  koja  podvrgava 
kritici  postmodemizam  kao  dominantnu  kulturu  i 
revidira  modernističke  skulpture  i umjetnost  pred- 
stavljaju kiparska  istraživanja  (nova  skulptura  80-ih  i 
90-ih). 

LITERATURA:  Buci,  Buc4,Buc5,  Buc6,Erjl9,  Fosl,  Fos2,  Fos3, 
Fos6,  Gaol,  Mano  1,  Mini,  Oliv2,  Oliv4,  OlivS,  01iv6,  Sus2,  Sus3, 
\VoolO 

Postavangarda  u Bosni  i Hercegovini.  Postavan- 
garda u Bosni  i Hercegovini  je  nastala  prijelazom 
konceptualne  na  postmodemu  umjetnost  ranih  80-ih 
godina  XX.  stoljeća,  na  složenoj  intermedijalnoj 
umjetničkoj  sceni  Sarajeva.  U području  postavan- 
sardnih  eksperimenata  i produkcija  djelovali  su  Jusuf 
Hadžifejzović,  Radoslav  Tadić,  Jadran  Adamović, 
Gera  Grozdanić,  grupa  Zvono  (Kemal  Hadžić,  Sead 
Čizmić,  Sadko  Hadžihasanović,  Narcis  Kantradžić, 
Biljana  Gavranović,  Šaša  Bukvić).  U drugoj  polovini 
80-ih  organizirane  su  dvije  velike  izložbe  Dokumenta 
(Sarajevo,  1987.  i 1989.),  na  kojima  je  prikazana 
postmodema  i postavangarda  umjetnost  u Jugoslaviji. 
Tijekom  i nakon  ratova  90-ih  godina  u okvirima 


postavangardnih  neokonceptualističkih  istraživanja 
djelovali  su:  Nebojša  Šerić  Šoba,  Maja  Bajević,  Šejla 
Kamerić,  Alma  Fazlić,  Amra  Kalender,  Izeta  Građević, 
Eldina  Begić,  Ivan  Čivić,  Danica  Dakić. 

LITERATURA:  Blaži,  Bloc3,  Hegyl,  Hcgy2,  Hcgy3,  Jugl,  Jug2, 
Savić5,Šuvl31,Umjl 

Postavangarda  hrvatska.  Hrvatsku  postavangardu 
karakteriziraju  sljedeće  tendencije:  (1)  prijelazno 
razdoblje  od  Novih  tendencija  do  konceptualne 
umjetnosti  određeno  ambijentalnim  istraživanjima  i 
intervencijama  u urbanom  prostoru  (zagrebački  plas- 
tičari  Boris  Bućan,  Davor  Tomičić,  Dalibor  Martinis, 
Jagoda  Kaloper),  (2)  konceptualna  umjetnost  od  1 969. 
do  1980.,  (3)  analitičko  i primamo  slikarstvo  krajem 
70-ih,  (4)  transavangarda  i neoekspresionizam  ranih 
80-ih  (Edita  Schubert,  Breda  Beban,  Milivoj  Bijelić, 
Zvjezdana  Fio,  Nina  IvanČić),  (5)  iz  transavangarde  i 
neockspresionizma  se  izdvajaju  individualno  us- 
mjerenje metafizičkom  integralnom  slikarstvu  Željka 
Kipkea  i narativni  video  Brede  Beban  i Htvoja  Hor- 
vatića,  (6)  simulacijski  model  preispitivanja  političkih 
znakova  kasnog  komunizma  i postkomunizma, 
odnosno  smrt  znaka  (Mladen  Stilinović,  Vlado 
Martek,  Željko  Jerman,  Vlasta  Delimar),  (7)  razvoj 
neo  geo  tendencije  zasnovane  na  postmodemističkoj 
reinterpretaciji  slikarstva  Novih  tendencija  60-ih  i 
analitičkog  slikarstva  70-ih  (Goran  Pctcrcol,  Dubravka 
Rakoci,  Edita  Schubert,  Duje  Jurić,  Branko  Lepen, 
Tomo  Savić-Gecan),  (8)  neokonceptualizam  zasnovan 
na  medijskom  i dekonstruktivnom  korištenju  značenja 
i modela  visoke  i popularne  umjetnosti  (Tomislav  Go- 
tovac, Sanja  Ivcković,  Dalibor  Martinis,  Aleksandar 
Ilić,  Ivana  Keser,  Tomo  Savić-Gecan,  Slaven  Tolj, 
Zlatko  Kopljar,  Neli  Ružić,  Vlado  Zmić,  Vlasta  Žanić, 
Mirjana  Vodopija,  Jasenko  Rasol,  Kristina  Leko, 
Sandro  Đukić,  Željko  Blaće,  Marijan  Crtalić,  Ivan 
Faktor,  Andreja  Kulunčić). 

LITERATURA:  Balj2,  Biarl,  Den76,  Denl02,  Denl05,  Dimi,  Egol, 
Ego2,  Gattil,  Grupal,  Ili2,  Ivckl,  Jerml,  Jcrm2,  Jcrm3,  KoSCl, 
KoščlO,  Kovl,  Kov2,  Kov3,  Kov4,  Kov5,  Kuži,  Luči,  Marcol. 
Mart  1 , Mart2,  Mart3,  Mart4,  Milovl , Nik  1 , Stili  1 , Stili3,  Suli4,  Stip5, 
Stip6,  Sus  l , Sus2,  Su$3,  Su$4,  Šim  1 , Šuv50,  Šuv5 I , Šuv l 03,  Šuvl  24, 
Šuv  1 29,  Tolj  1 , Trb  1 , Trb2,  Trb3,  Trt>4 

Postavangarda  makedonska.  Makedonska  postavan- 
garda je  nastala  kao  projekt  istraživanja  odnosa 
prezentacije  složenih  etničkih  ili  regionalnih  sistema 
simbolizacijeposredovanjemm  suvremenih  umjetnič- 
kih (instalacija,  asamblaž)  i elektronskih  medija  (video, 
kompjuter).  U Makedoniji  su  u području  postavan- 
gardnog  eksperimenta  djelovali,  između  ostalih, 
Gligor  Stefanov,  Jovan  Šumkovski,  Aneta  Svetieva  i 
Petre  Nikoloski,  Slavica  Janešlieva,  Žaneta  Vangeli, 

Robert  Jankuloski,  Oliver  Musovik,  Vesna  Duni- 
magloska,  Antoni  Maznevski. 

LITERATURA:  BIoc3,  Jugl , Jug2,  Manifl , Manif2,  Manif3,  Ume  l , 
Uniji,  Vili  I 

Postavangarda  slovenska.  Slovenska  postavangarda 
počinje  grupom  OHO  u području  procesualne  i 
konceptualne  umjetnosti,  da  bi  završila  1971 . godine 
transformacijom  grupe  u komunu  Družina  v Šempasu. 
Družina  v Šempasu  ima  odlike  specifičnog  postmoder- 
nističkog  rada,  jer  nastaje  iz  ekološke  i duhovne  kritike 
modernog  društva,  ali  i aspekte  avangardi,  budući  da 
radi  na  projektu  novog  doba  i nove  civilizacije.  Tije- 
kom 70-ih  godina  u Sloveniji  se  razvijaju  analitičko  i 
primamo  slikarstvo  u duhu  francuskog  poststruktura- 
lističkog  slikarstva  grupe  Support-Surface  (Tugo 
Šušnik,  Savo  Valentinčič,  Andraž  Šalamun,  Sergej 
Kapus).  Paralelno  formalističkim  istraživanjima  sli- 
karstva u Ljubljani  u drugoj  polovini  70-ih  nastaje 
alternativna  scena  povezana  s punk  kulturom  i alterna- 
tivnim marginalnim  pokretima.  Tijekom  80-ih  godina 
nastaju  sljedeći  trendovi  slovenske  postavanagrade: 

(1)  neoekspresionistički,  koji  teži  duhovnoj  obnovi 
sjevernjačkog  romantizma  (Andraž  Šalamun,  Tugo 
Šušnik,  Lujo  Vodopivec,  Emerik  Bernard),  (2)  retroa- 
vangarda  Neue  Slowenische  Kunst  dominantni  je 
umjetnički  (glazba,  slikarstvo,  kazalište,  video  i dizajn) 
i politički  pokret  slovenske  kulture  80-ih,  (3)  različiti 
individualni  psihoanalitički  i poststrukturalistički 
teorijski,  slikarski  i ambijentalni  eksperimenti  (Sergej 
Kapus,  Bojan  Gorenec,  Ves  slikar  svoj  dolg  (Janez 
Kordan,  Alen  Ožbolt)),  (4)  razvoj  narativne  video 
umjetnosti  (Nuša  i Srečo  Dragan,  Aina  Šmid  i Marina 
Gržinić),  (5)  razvoj  postmodeme  skulpture  od  trans- 
avangardne  pikturalne  skulpture  (Lujo  Vodopivec, 
Duba  Sambolec)  preko  arehetipskih  formi  (Matjaž 
Počivavšek)  do  skulpture  poslije  postmodeme  bliske 
britanskoj  novoj  skulpturi  80-ih  (Marjetica  Potrč,  Rene 
Rusjan,  Mirko  Bratuša,  Dušan  Zidar);  (6)  neokon- 
ceptualne  i medijske  produkcije  (Marko  Peljhan,  Tadej 
Pogačar,  Maijetica  Potrč,  Marko  Košnik,  Vuk  Ćosić, 
Marko  A.  KovaČič,  Damjan  Kracina,  Alenka  Pirman). 
Likovna  teorija  postavangarde  u Sloveniji  razvijala 
se  od  materijalističke  semiotičke  i semiološke  teorije 
prikazivanja  Brace  Rotara,  preko  nove  kritike  i povi- 
jesti umjetnosti  Tomaža  Brejca  i Andreja  Medveda, 
do  teorije  umjetnosti  povezane  s teorijskom  psihoa- 
nalizom i teorijom  postmodeme  (lacanovska  psihoana- 
litička Škola  Sigmunda  Freuda  u Ljubljani,  Slavoj 
Žižek,  Jure  Mikuž,  Marcel  Štefančič  jr.,  Igor  Žagar, 
Alenka  Zupančič,  Marina  Gržinić,  Barbara  Borčič, 

Igor  Zabel,  Andrej  Medved). 

LITERATURA:  Amsl,  Ams2,  Assl,  Badol,  Bado2,  Bado4,  Bado5, 

470 


Bor2,  Brej  1 6.  Brej20,  Den  1 07,  Eij8,  Eij  1 5,  Eij  1 9,  Eij22,  Grž  1 , Grž2, 
Grž3,  Gr Ž4,  Grž9,  Grž21,  Grž22,  Grž24,  Grž  30,  Grž  33,  Irv/inl, 
Ko§nl,  McdvI,  Mcdv3,  Novi  I,  Podl,  Potrl,  Potr2,  Stepi,  Šuv64, 
Šuv90,  Šu  v94,  Šuv  1 04,  Šuv  105,  Šuv  1 06,  šuv  1 1 0,  Šuv  1 1 9,  Šuv  112, 
Šuv  1 3 1 , Šuv  1 39,  Weib2,  Zab3,  Zab8,  Zab9 

Postavangarda  srpska.  Srpska  postavangarda  ima  tri 
faze:  (1)  konceptualnu  umjetnost  od  1970.  do  1980, 

(2)  transavangardu  i neoekspresionizam  ( 1 982.- 1 985.) 
i (3)  kompleksnu  pluralističku  situaciju  na  prijelazu 
80-ih  u 90-e  i tijekom  90-ih  godina.  Srpsku  trans- 
avangardu određuje  rad  slikarske  grupe  Alter  Imago 
(Nada  Alavanja,  Tahir  Lušić,  Vladimir  Nikolić,  Mileta 
Prodanović)  i kiparska  produkcija  Mrđana  Bajića.  U 
međuprostorima  slikarstva  i skulpture  djeluju  Vera 
Stevanović,  Darija  Kačić  i Dragoslav  Kmajski.  Neo- 
ekespresionizam  je  odlika  slikarstva,  instalacija  i 
performansa  Milovana  Markovića  De  Stila,  Vlas- 
timira  Mikića,  Milana  Marinkovića  Cileta,  Tafila 
Musovića  i Laszla  Kerekesa.  Pluralističku  scenu  na 
prijelazu  80-ih  u 90-e  karakteriziraju  četiri  tendencije: 
(1)  dekonstruktivistička  tendencija  nastala  iz  kon- 
ceptualne umjetnosti,  zasnovana  na  preispitivanjima 
i simulacijama  značenjskih  mehanizama  stvaranja 
umjetničkog  djela,  koja  se  može  nazvati  arheologijom 
značenja  (Neša  Paripović,  Era  Milivojević,  Zoran 
Popović,  Zoran  Belić  W.,  Miško  Šuvaković),  (2) 
retroavangardna  tendencija  socio-političkog  smjera 
koja  koristi  kritičke,  parodijske  i političke  simulacije 
postkomunističkih  kodova,  oslanjajući  se  na  post- 
modemističke  reinterpretacije  dadaističkih,  nadrea- 
lističkih,  neodadaističkih  i ranih  konceptualističkih 
aktivističkih  strategija  (Goran  Đorđević,  Drago- 
ljub Raša  Todosijević,  Jovan  Čekić,  Šaša  Marković, 
Nikola  Džafo,  Talent,  Stanislav  Šarp,  Grupa  Škart , 

(3)  tendencija  neogeometrizma  (neo  geo):  Verbum- 
program,  Feđa  Klikovac,  Smilja  Kudić,  Alter  Imago 
(Alavanja,  Lušić)  (4)  tendencija  modernizma  poslije 
postmodemizma  zasnovana  kao  formalističko,  re- 
duktivno  i apstraktno  istraživanje  strukturalnih  i 
semantičkih  aspekata  modernističke  skulpture,  in- 
stalacija i slikarstva  (Srđan  Apostolović,  Dušan 
Pctrović,  Dobrivojfe  Krgović,  Zdravko  Joksimović, 
Aleksandar  Dimitrijević,  Zoran  Naskovski,  Nikola 
Pilipović,  Dragomir  Ugren,  Miijana  Đorđević,  Ivan 
Ilić,  Marija  Vauda).  Teorija  postavangarde  razvijala 
se  u nekoliko  smjerova:  (1)  teorija  suvremene  kritike 
i povijesti  umjetnosti  (Ješa  Denegri,  Biljana  Tomić, 
Irina  Subotić,  Jasna  Tijardović),  (2)  teorija  umjetnika 
u konceptualnoj  umjetnosti  (Mirko  Radojičić, 
Vladimir  Kopicl,  Balint  Szombathy,  Raša  Todosijević, 
Zoran  Popović,  Grupa  143),  (3)  teorija  eklektičnog 
postmodemizma  (Bojana  Pejić,  Lidija  Merenik,  Dejan 
Sretenović)  i (4)  teorija  u umjetnosti  kao  razvoj 

poststrukturalističke  estetike  i filozofije  umjetnosti 
{Zajednica  za  istraživanje  prostora ) i (5)  uspos- 
tavljanje tekstualne  proizvodnje  kao  pisanja  u um- 
jetnosti, drugim  riječima,  spajanje  pisma  o umjetnosti 
i pisma  kulturalnih  studija  (autori  okupljeni  oko 
časopisa  New  Moment:  Jovan  Čekić,  Branka  Arsić, 
Dejan  Sretenović). 

Na  prijelazu  XX.  u XXI.  stoljeće  na  srpskoj  se  sceni 
uspostavlja  višemedijska  praksa  parakulturalnog 
djelovanja,  a to  znači  da  se  stvaraju  umjetnička  djela 
koja  su  mimezisi,  dokumenti  ili  simulakrumi  artefakata 
kulture.  Karakteristične  su  produkcije  Gere  Groz- 
danića,  grupe  Apsolutno,  Zorana  Pantelića,  Marije 
Vaude,  Nikole  Pilipovića,  Zorana  Naskovskog,  Dejana 
Anđelkovića,  Jelice  Radovanović,  Mirjane  Đorđević, 
Uroša  Đurića,  Zsolta  Kovacsa,  Vladimira  Nikolića, 
Vesne  Pavlović,  Zorana  Todorovića,  Siniše  Ilića  i 
Bojana  Đorđeva. 

LITERATURA:  Anđ2,  Cub  1 , Den46,  Den47,  Dcn48,  DenSO,  Den69, 
Dcn70.  Den74,  Dcn77,  Den  84,  Den85,  Dcn87,  Dcn92,  Dcn  93, 
Den94,  Dcn95,  DenlOO,  Dcn  106,  Mer3,  Sr2,  Sr4,  Sr5,  Ugl,  Ug2, 
Ug3,  Šuv69,  Šuv71,  Šuv72,  Suv73,  Šuv75,  Šuv91,  Šuvl3 1 

Postdramski  tea.ar.  Zamisao  postdramskog  teatra  je 
nekoherentan  i višeznačan  umjetnički  pojam.  Odnosi 
se  na  brojne  umjetničke  prakse  nastale  u okviru  teatra 
i eksperimentalnih,  ncoavangardnih  i postmodemih 
izvođačkih  umjetnosti  od  60-ih  godina  XX.  stoljeća. 
Postdramski  teatar  se  odnosi  na  sve  suvremene  iz- 
vođačke prakse  koje  nastaju  u prekoračivanju  kon- 
vencionalnih propozicija  logocentričnog,  mimetičkog 
i narativnog  dramskog  teatra.  Postdramski  teatar  ne 
karakterizira  odbacivanje  dramskog  teksta  nego  od- 
bacivanje kanonskog  centriranja  izvođenja  teatarske 
predstave  oko  dramskog  teksta  kao  potpore  teleološkoj 
scenskoj  semantici.  U postdramski  teatar  se  uključuje 
i dramski  tekst,  ali  je  njegova  uloga  promijenjena  pa 
on  postaje  jedan  od  segmenata  izvedbe.  Istovremeno, 
tako  se  emancipiraju  ostali  izvedbeni  segmenti:  glazba, 
govor,  tijelo,  svjetlo,  kostim,  pokret,  ponašanje  ili 
scenografija,  ranije  shvaćani  u službi  predstavljanja 
dramskog  teksta  na  sceni. 

Iako  se  pojam  postdramskog  teatra  pojavio  nešto  ra- 
nije, pro-sistemski  je  uspostavljen  u studiji  njemačkog 
teoretičara  i estetičara  Hans-Thiesa  Lehman  na  Post- 
dramski teatar  {Postdramatisches  Theater).  Ovom 
studijom  je  područje  postdramskog  teatra  prošireno 
daleko  izvan  modernističke  institucije  teatra,  ali  ostaje 
u širem  okviru  institucije  umjetnosti.  Lehmanna 
implicitno  i fenomenalistički  poistovjećuje  post- 
dramski teatar  s pojmom  suvremenih  izvođačkih 
umjetnosti  (performing  arts),  a eksplicitno  ga 
namjenjuje  na  različite  umjetničke  izvođačke  prakse, 


od  dramskog  teatra,  preko  teatra  pokreta,  teatra  slika  i 
fizičkog  teatra,  do  suvremenog  plesa  i opere,  odnosno 
performansa.  U tom  smislu  treba  shvatiti  Lehmanno- 
vu  postavku:  iako  konceptom  postdramskog  teatra 
(re)definira,  otvara  i prestrukturira  suvremenu  in- 
stituciju teatra,  pojam  se  ne  izvodi  iz  konceptualnih 
propozicija  suvremene  institucije  umjetnosti  (iz  pro- 
mjena u određenju  i primjeni  pojma,  priznavanju 
umjetničkog  statusa  određenim  artefaktima  itd.)  nego 
iz  deskriptivnih  i interpretativnih  povezivanja  i ma- 
piranja  različitih  izvedbenih  pojava  i postupaka  koji 
interveniraju  u sistemima  izvođačkih  praksi,  a čije 
granice  tijekom  posljednjih  desetljeća  postaju  sve 
prohodnije. 

LITERATURA:  Leh2,  Milo2,  Milo3,  Postdl,  Topol,  Vujano6, 
Vujano9 

Postfeminizam.  Postfeminizam  ili  postmodemi 
feminizam  ili  feminizam  u doba  kulturalnih  studija  je 
utemeljen  razvojem  francuske  teorije  poslije 
strukturalizma  (Julia  Kristeva,  Hćlčne  Cixous,  Luče 
Irigaray)  i njenom  recepcijom  kao  poststrukturalizma 
i kulturalnih  studija  u anglosaksonskom  svijetu  (Ju- 
dith  Butler,  Sušan  Stanford  Friedman,  Gaya- 
tri  Chakravorty  Spivak)  i povratkom  u europsku 
kulturu  (Rosi  Braidoti,  Eva  Bahovcc,  Marina  Gržinić, 
Svetlana  Slapšak).  Postfeminizam  pokreće  i raspravlja 
teorijske  probleme  koji  ulaze  u područje  psihoanalize, 
socijalnog  rada,  estetskog,  političkog  i filozofskog 
materijalističkog  promišljanja  statusa  subjekta 
(subjektivnosti,  racionalnosti,  pragmatičnosti)  i 
identiteta  (rodne,  rasne,  etničke,  društvene  i kulturalne 
identifikacije)  žene.  U postfeminizmu  dolazi  do 
grananja  i razvoja  srodnih,  ali  konkurentskih  studija: 
feministički  studiji,  ženski  studiji,  studiji  roda, 
lezbijski  studiji,  queer  studiji.  Feministički  studiji  se 
aktivistički  i teorijski  bave  društvenim  statusom, 
pravima  i fenomenom  žene  u povijesnom  i 
suvremenom  društvu.  Ženski  studiji  se  teorijski  i 
znanstveno  bave  različitim  područjima  egzistencije 
žene  u povijesnim  i suvremenim  društvima  od 
svakodnevnice  preko  politike  i religije  do  kulture  i 
umjetnosti.  Studiji  roda  se  teorijski  bave  općim 
teorijskim,  povijesnim,  umjetničkim,  kulturalnim  i 
društvenim  pitanjem  teorije  rodnih  (gender)  identiteta. 
Lezbijski  studiji  se  bave  lezbijskim  identitetom.  Queer 
studiji  se  bave  različitim  paradigmama  rodnih 
identiteta  (nenormiranim  heteroseksualnim,  gay, 
lezbijskim  i biseksualnim  identitetima). 

Ženska  spolnost  se  promišlja  u terminima  diskursa, 
razlike  i drugosti,  odnosno  sa  stajališta  ženskog  pisma 
(ecriture),  ženskog  prikazivanja  muškog  i ženskog 
tijela,  emocija,  želje,  uživanja,  poslušnosti,  moći, 

represije,  spontanosti,  bolesti  i racionalnosti.  Post- 
feminizam  kao  teorija  kulture  vise  nije  usmjeren 
tumačenju  i proklamiranju  ženskih  prava  nego 
teorijskoj  analizi  i raspravi  složenosti  identifikacija  i 
prikazivanja  rodnih  pozicija  znanja,  moći,  pos- 
jedovanja, potrošnje,  razmjene  u kasnom  kapitalizmu, 
postsocijalizmu  i postkolonijalnim  kulturama.  Kad 
postfeministička  proučavanja  dobivaju  status  studija 
odigrava  se  epistemološki  prijelaz  iz  područja  ženske 
teorije  (znanosti,  filozofije,  teorije  društva,  teorije 
umjetnosti)  u interpretativnu  teoriju  kulture.  Post- 
feministički  studiji  se  uspostavljaju  kao  konstruk- 
tivistička,  antiesencijalistička  i relativistička  teorija 
kulturalnih  identiteta  i kulturalnih  praksi. 

LITERATURA:  Bah  1 , Cix  1 , Cix2,  Cix3,  Cix4,  Cix5,  Cix6,  Coopers  1 , 
Copjl,Copj2,  Felml,  Felm2,  Felm3,  Gallopl,Groszl,  Harl,Har2, 
Howcl,  Jay5,  Kolbl,  KrisS,  Kris7,  Kris8,  Kris9,  KrislO,  Krisl2, 
Krisl4,  Krisl6,  Krisl8,  Kris20,  Ph2,  Polio  1 , Po)lo2,  Spiv2,  Spiv3, 
Stal,Trigl,Trig2,Trig3 

Postfeministička  umjetnost.  Postfeministička 
umjetnost  (film,  književnost,  kazalište,  vizualne 
umjetnosti)  nastala  je  u promijenjenoj  društvenoj  i 
umjetničkoj  klimi:  (1)  za  razliku  od  feminizma  60-ih 
i 70-ih  godina,  napuštaju  se  revolucionarne  Ijevičarske 
ideje  i utopijska  emancipacija;  (2)  provokacija  i eksces 
zamjenjuju  se  dekonstrukcijom  i poližanrovskom 
reinterpretacijom  mehanizama  prikazivanja  spolnosti 
u reklamama,  medijima,  ekonomiji,  umjetnosti. 
Središnji  problem  postfeminističke  umjetnosti  je 
medijsko  prikazivanje,  tj.  razotkrivanje  i demonstracija 
mehanizama  i kanala  stvaranja  fotografskih,  filmskih, 
video  i likovnih  prikaza,  njihove  distribucije,  kontrole 
i selekcije  u uspostavljanju  dominantnih  društvenih 
kriterija  i vrijednosti.  Postfeministička  umjetnost  je 
ideološka,  ali  tek  u otvaranju  druge  scene  za  otkrivanje 
i ekshibicionističko  prikazivanje  ženskog  jastva.  Ana 
Mendieta  je  izvodila  performanse  s preispitivanjem 
etničkog  i ženskog  identiteta  osobe  iz  trećeg  svijeta  u 
prvom  (postkapitalističkom)  svijetu.  Adrian  Piper  je 
provodila  složena  teorijska  i umjetnička  istraživanja 
granica  rasnih  i rodnih  identiteta.  Barbara  Kroger  radi 
fotografije,  plakate  i foto-tekstualne  ambijente  u 
kojima  kolažno-montažnim  scenama  prikazuje  klišeje 
ponašanja  i vrijednosti  muškog  potrošačkog  društva. 
Ona  kritički  pita:  “Koja  vrsta  znaka  ste  Vi?”,  ironično 
montirajući  taj  tekst  preko  fotografije  peciva  (pereca). 
Jcnny  Holzer  radi  elektronske  tekstove  koji  se 
postavljaju  u javnim  prostorima  i koji  na  mjestu 
potrošačkih  slogana  govore  o nemogućnosti  želje 
(miješaju  se  razine  erotskog  i potrošačkog  govora). 
Cindy  Sherman  u fotografijama  sustavno  ispituje  i 
simulira  prikaze  ženske  subjektivnosti  u rasponu  od 
holivudskog  filma  50-ih  do  tradicionalnog  europskog 


renesansnog  portretnog  slikarstva.  Šarah  Charlcsvvorth 
foto  kolažima  suprotstavlja  simulacijske  likove  me- 
dijske produkcije,  feminističko-seksualnu  ikonografiju 
i kodove  rasnog  pitanja.  Vlasta  Delimar  radi  fo- 
tografske instalacije  i performance  naglašene  erotsko- 
ekstatičke  simbolike.  Njeni  postupci  pripadaju 
strateškom  proizvođenju  krivog  čitanja  (unošenje 
smetnje  u erotske  kodove  muškog  pogleda),  jer  u 
erotske  predodžbe  uključuju  kodove  isključene 
muškom  estetikom.  Ona  radi  s izbačenim,  isključenim 
i prešućenim  kodovima  muške  estetizacije  erotike  i 
spolno-političke  moći.  Hannah  Wilke,  na  primjer,  u 
radovima  iz  serije  Intra-Venus  Series  (1993.),  po- 
kazuje razvoj  neizlječive  bolesti  u njenom  organizmu 
kroz  izlaganje  vlastitog  tijela  izloženog  medicinskim 
tretmanima.  Orlan  radi  sa  izvođenjem  institucionalnih 
i tjelesnih  intervencija  u okviru  biomedicinskih 
sistema,  na  primjer,  njeni  performansi  zasnovani  na 
plastičnoj  operaciji  izvedenoj  na  njenom  tijelu 
(Omnipresence,  1993.).  Lyle  Ashton  Harris  i Renće 
Cox  u performansu  Queen,  Alias  & Id:  The  Child 
(1994.)  izvode  događaj  sa  simulacijom  lezbijske 
crnačke  porodice  s djetetom.  Shirin  Neshat  kroz 
fotografiju  i film  prezentira  načine  prikazivanja 
ženskog  subjekta  kroz  paradoksalno  suočavanje 
iranske  i zapadne  kulture.  U području  postfe- 
minističkog  rada  su  i djela  Sherrie  Levine,  Mary  Kelly, 
Krzysztofa  Wodiczka,  Catherine  Opie,  Zoe  Leonard, 
Rachel  Whiteread,  Kiki  Smith,  Helen  Chadwick, 
Marlene  Dumas,  grupe  Guerrila  Girls , Carrie  Mae 
Weems,  Nan  Goldin,  Laurie  Simmons,  Dara  Bim- 
baum,  Laurie  Anderson,  kao  i Sanje  Iveković,  Aine 
Šmid  i Marine  Gržinić. 

LITERATURA:  Abj  I , Ack  1 , Alfi , Anđ3,  Cam  1 , Case  1 , Chal , Cha2, 
Dupl,  Fos6,  Goklsl,  Golds3,  Grosl,  Gnž30,  Grž33,  Holzl,  Isal, 
JonI,  Jon2,  Juri,  Kolbl,  Kraus  17,  Mal!oyl,  Phl,  Ph2,  Ph3,  Polil, 
Polil,  Rain3,  Ric  1 , Rosenthal  1 , Shoh  1 , Ster  1 , Ster2,  Šuv  1 29,  Tuck2, 
Wallisl,  Wallts2 

Postformalistička  umjetnost.  Postformalistička 
umjetnost  je  zajednički  naziv  za  postavangardnu 
umjetnost  na  prijelazu  60-ih  u 70-e  godine.  Forma- 
listička  umjetnost  u estetskom  smislu  polazi  od  stava 
da  je  umjetničko  djelo  isključivo  određeno  mate- 
rijalnim morfološkim  aspektima  slikarstva  (plohe)  ili 
skulpture  (trodimenzionalnog  predmeta)  i da  estetska 
značenja  i vrijednosti  umjetničkog  djela  proizlaze  iz 
njegove  materijalne  morfologije.  Dominantna  for- 
malistička  estetika  60-ih  godina  je  teorija  modernog 
slikarstva  Clementa  Greenberga.  Postformalistička 
umjetnost  kritički  se  određuje  prema  formalističkim 
zamislima  umjetnosti:  (1)  na  praktičnom  planu 
eksperimentirajući  objektima,  instalacijama,  performa- 
nsima,  video  i filmskim  radovima  koji  se  ne  mogu 

svesti  na  jedan  autonoman  i zatvoreni  medij  i njemu 
odgovarajuću  disciplinu,  (2)  na  značenjskom  planu 
pokazujući  da  značenja  i vrijednosti  umjetničkog  djela 
ne  proizlaze  samo  iz  njegove  materijalne  morfološke 
strukture,  nego  i iz  njegovih  kontekstualnih  odnosa 
sa  svijetom  umjetnosti,  kulturom,  stvaralačkom 
snagom  umjetnika  i receptivnom  kulturom  promatrača 
i (3)  na  teorijskom  planu  istražujući  i analizirajući 
prirodu  umjetnosti  kao  otvorenog  koncepta  koji  je  u 
interkontekstualnim  i intertekstualnim  odnosima  s 
ideologijom,  lingvistikom  i filozofijom  jezika, 
odnosno,  teorijska  analiza  pokazuje  da  umjetnost  osim 
estetskih  i umjetničkih  ima  i druga  značenja  i vri- 
jednosti. Djela  minimalne  umjetnosti,  koja  su  naizgled 
bliska  pretpostavkama  formalističke  estetike,  ne 
uklapaju  se  u nju  budući  da  estetsku  kontemplaciju 
svojstvenu  formalističkoj  umjetnosti  zamjenjuju 
pcrceptivnim  performanceom,  odnosno:  (l)  prema 
formalističkoj  teoriji  promatrač  stoji  ispred  umjet- 
ničkog djela  i vizualno  ga  percipira  kao  cjeloviti 
materijalni  izraz  i umjetničku  činjenicu,  a (2)  prema 
postformalističkoj  umjetnosti  djela  minimalne 
umjetnosti  percipiraju  se  tako  da  se  promatrač  kreće 
oko  njih,  uz  njih  i kroz  njih,  izvodeći  perceptivni 
performans  koji  nije  samo  vizualni  nego  i prostorni, 
vremenski  i tjelesni  događaj  kojim  se  dovršava  djelo 
minimalne  umjetnosti.  Djela  antiform  umjetnosti, 
siromašne  umjetnosti,  land  art,  erth  works,  ekološke 
umjetnosti,  body  art,  performansa  i video  umjetnosti 
postformalna  su  umjetnost  zato  što:  (l)  koriste 
različite,  atipične  i multimedijalne  oblike  umjetničkog 
izražavanja  i stvaranja,  (2)  značenja  i vrijednosti 
umjetničkog  djela  ne  proizlaze  samo  iz  pojavnosti  i 
izgleda  konačnog  rezultata  (umjetničkog  djela)  nego 
i iz  procesa  nastajanja  djela,  konteksta  u kojem  se  djelo 
nalazi  i akcije  promatrača  koji  u perceptivnom  i 
značenjskom  smislu  dovršava  djelo  i (3)  postepeno 
se  gubi  pojam  umjetničkog  djela  jer  umjetničko  djelo 
postaje  događaj  ili  rad,  a ono  što  publika  percipira  je 
dokumentacija  o događaju  umjetničkog  čina.  Kon- 
ceptualna umjetnost  je  postformalna  umjetnost  zato 
što:  ( 1 ) provodi  teorijsku  i analitičku  kritiku  estetskog 
formalizma  visokog  modernizma,  (2)  razvija  ling- 
vističku, semiotičku,  semiološku,  filozofsku  i političku 
malizu  produkcije  značenja  u suvremenoj  umjetnosti 
: kulturi.  Joseph  Kosuth  je  antiformalistički  karakter 
teorijske  konceptualne  umjetnosti  formulirao  stavom 
da  nema  novih  formi  nego  samo  novih  značenja  i da 
društvo  stvara  značenja  koja  prihvaća  kao  realnost. 
Zadatak  konceptualne  umjetnosti  nije  istraživanje  for- 
malnih modela  vizualnog  i likovnog  oblikovanja  u 
umjetnosti  nego  istraživanje  i provociranje  društvenih 
mehanizama  stvaranja,  razmjene  i potrošnje  značenja 


koja  određuju  ideološki,  etički,  estetski  i jezički 
horizont  djelovanja  i rada  u kulturi  i umjetnosti. 

LITERATURA:  Bumh2,  Kosul,  Kosu2.  Kosu3,  Kosu4,  Kosul2, 
Kosul3,  Kosul4,  Lipp5,  Lipp9,  LipplO 

Post  geometrijska  apstrakcija.  Postgeometrijska 
apstrakcijaje  zajednički  naziv  za  različite  geometrijske 
reduktivne  tendencije  u američkom  slikarstvu  kasnih 
50-ih  i 60-ih  godina:  (l)  kasno  slikarstvo  Bametta 
Newmana,  Marka  Rothka  i Ada  Reinhardta  koje  se 
zasniva  na  upotrebi  geometrijskih  oblika  (trake,  rasteri, 
kvadrati,  križevi,  pravokutnici),  (2)  postslikarska 
apstrakcija  i slikarstvo  obojenog  polja,  (3)  optička 
umjetnost  kao  slikarstvo  zasnovano  na  optičkim 
iluzijama  i efektima  izvedenim  iz  geometrijskih  oblika, 
(4)  hard  edge,  (5)  shaped  canvas  (Frank  Stella),  (6) 
proto-geometrijska  skulptura  visokog  modernizma 
Alexandera  Caldera,  Davida  Smitha,  Marka  di  Suvera, 
Tonyja  Smitha  i britanskih  kipara  nove  generacije , 

(7)  skulpture,  objekti,  instalacije  i ambijenti  minimalne 
umjetnosti  (primarnih  struktura,  doslovne  umjetnosti), 

(8)  dijagrami,  crteži  i instalacije  postminimalne 
umjetnosti  i (9)  sistemsko  slikarstvo  zasnovano  na 
razvijanju  modulskih  rastera  kojima  se  prekriva  po- 
vršina i strukturira  slikovno  perceptivno  polje  (Robert 
Ryman,  Brice  Marden,  Agnes  Martin).  Postgeo- 
metrijska apstrakcija  razlikuje  se  od  europske  geo- 
metrijske apstrakcije  po  tome  što  u geometrijskim 
oblicima  ne  vidi  osnove  simboličkog  i transcen- 
dentnog  izraza  i mišljenja,  nego  konkretne  oblike, 
predmete  i odnose,  tj.  ne  zalaže  se  za  strukturalne 
odnose  kao  izvore  optičkih  efekata  nego  za  struktu- 
ralne odnose  kao  konceptualni  i logički  poredak 
građenja  vizualnog. 

Postgeometrijskom  umjetnošću  mogu  se  smatrati  i 
direktne  reakcije  na  geometrizam  minimalne  umjet- 
nosti i neokonstruktivizam  u antiform  umjetnosti, 
ekscentričnoj  apstrakciji  i siromašnoj  umjetnosti.  An- 
tiform umjetnost  je  autokritika  minimalne  umjetnosti 
koju  je  izveo  Robert  Morris  napuštajući  korištenje 
pravilnih  geometrijskih  predmeta  i modela  Gestalta, 
u korist  industrijskih  otpadaka  (komadi  filca)  ili 
procesa  transformacije  materije  u energiju  (radovi  s 
vodenom  parom).  Ekscentrična  apstrakcija  Brucea 
Naumana  i Eve  Hesse  polazi  od  geometrijskih  oblika, 
transformirajući  ih  u organske  erotizirane  oblike,  odu- 
zimajući privilegirani  status  geometrijskoj  apstrakciji. 
Talijanska  siromašna  umjetnost  nastala  je  iz  kritike 
estetike  novih  tendencija  i njezinog  geometrijskog 
etičko-estetskog  čistunstva,  industrijskog  perfekcio- 
nizma  i ideala  ostvarivanja  modernog  tehnološkog 
društva. 

LITERATURA:  Allo5,  Allo7,  Battcl,  Boci,  Buc2,  Colpl,  Den22, 

Fer7,  Fer8,  Fos7,  Frie2,  Glal,  Harr24,  Kusp5,  Lewl,  Lew2,  Lipp3, 
Lipp4,  Lipp5,  Lipp9,  LipplO,  Lippl3,  Lippl4,  Meyel,  Naumi, 
Naum2,  Slrl,Šuv8 

Postimpresionizam.  Postimpresionizmom  se  nazivaju 
različite  slikarske  modernistički  orijentirane  pojave 
(simbolizam,  neoimpresionizam,  sintetizam)  poslije 
impresionizma.  Termin  postimpresionizam  je  uveo 
engleski  teoretičar  modeme  umjetnosti  Roger  Fry 
1906.  On  je  organizirao  dvije  postimpresionističke 
izložbe  u Londonu  1910.  i 1912.  godine.  Tim 
terminom  je  označio  i sintetički  povezao  različite 
tendencije  razvoja  modernističke  umjetnosti  i kon- 
ceptualizirao  inicijalni  ekspresivni  koncept  mo- 
dernizma XX.  stoljeća.  Postimpresionistima  jc  nazvao 
slikare  Paula  Gauguina,  Paula  Cezannea,  Vin- 
centa  Van  Gogha,  Gcorgesa  Seurata.  Oni  će  za  mnoge 
povjesničare  umjetnosti,  teoretičare  umjetnosti  i 
kustose  (Julius  Meier-Graefe,  Sheldon  Cheney,  Alfrcd 
Barr,  Clement  Greenberg)  tijekom  XX.  stoljeća  biti 
inicijatori  modernizma.  Modernizam  u slikarstvu  je 
za  Rogera  Fryja  bio  umjetnost  izražajne  vizualnosti 
oslobođene  zahtjeva  za  prikazivanjem  realnog  svijeta 
i predočavanjem  narativnih  sadržaja.  On  je  u tekstu 
Art  and  Life  (1917.)  iznio  jedan  od  temeljnih  postulata 
modernističkog  slikarstva:  “S  novom  indiferentnošću 
prema  prikazivanju,  postali  smo  manje  zainteresirani 
za  sredstva  i nezainteresirani  za  znanje.”  Moder- 
nistička umjetnost  je  bila  okrenuta  izvornom  i di- 
rektnom izražavanju  ljudskog  postojanja,  nasuprot 
učenosti  kao  temelja  svakog  klasicizma  i akademizma. 

LITERATURA:  Brettl,  Fryl,  Frasc2,  Han-12,  Han-31,  Harr32, 
Harr45,  Posle  1 

Postkolonijalni  studiji  i umjetnost  trećeg  svijeta« 
Postkolonijalnim  studijima  se  nazivaju  različiti 
teorijski  i empirijski  orijentirani  studiji  povijesti  i 
kulture  nekadašnjih  koloniziranih  i kolonizirajućih 
društava,  odnosno,  studiji  složenih  kulturalnih  sistema 
identifikacije  i prikazivanja  koloniziranog  i kolo- 
nizirajućeg  kao  povijesnog  i aktualnog  svijeta.  U 
postkolonijalnim  studijima  se  proučavaju  i procesi 
tranzicije  koloniziranih  u postkolonijalna  društva  i 
kulture.  Začetak  postkolonijalnih  studija  se  vezuje  za 
teoretičare  kulture  Frantza  Fanona  i Eđwarda  Saida. 
Saidovo  djelo  Orijentalizam  (1978.)  smatra  se  prvim 
razrađenim  i sistemskim  djelom  postkolonijalnih 
studija.  Danas  sc  postkolonijalni  studiji  razvijaju  kao 
teorije  društvenih,  političkih,  rasnih  i etničkih 
identiteta,  ali  i kao  interdisciplinarni  teorijski  studiji 
različitih  ili  multipliciranih  identiteta  u trećem  svijetu 
i uzorcima  trećeg  svijeta  u kasnom  kapitalizmu  i 
postsocijalizmu.  U postkolonijalne  studije  su  uključeni 
studiji  roda  (Gayatri  Chakravorty  Spivak),  studiji 


medijskog  prikazivanja  (David  Bunn,  Homi  Bhabha), 
studiji  odnosa  visoke  i popularne  kulture  i umjetnosti 
(Okvvui  Emvezor). 

Postmodemizam  trećeg  svijeta  je  rizomatičan  odnos 
sinkronijski  prisutnih  i dijakronijskih  odloženih  mikro- 
i makro-  kultura.  Ne  postoji  jedan  centar  nego  svaka 
slučajna  ili  proizvoljna  točka  geografskih  kultura 
postaje  potencijalni  centar  i po  vremenskim  osima 
povijesti  i po  prostornim  koordinatama  aktualne 
geografske  razlikujuće  prisutnosti.  Nastaju,  razvijaju 
se,  evoluiraju,  mutiraju  ili  metastaziraju  eklektične 
kulture  u kojima  se  povezuju  različiti  sistemi  pri- 
kazivanja etničkog,  rasnog,  religioznog,  političkog, 
rodnog,  generacijskog,  itd.  Uočavaju  se  različite  točke 
promatranja  za  prikazivanje,  a zatim  sc  sve  te  mo- 
gućnosti prikazivanja  usložnjavaju  drugim  tipovima 
razlika:  rasnih,  rodnih,  generacijskih,  klasnih, 
političkih,  religioznih,  tehnoloških.  Pritom  se  kulture 
Trećeg  svijeta  ukazuju  u rasponu  od  užasa  građanskog 
rata  (građanski  ratovi  Afrike,  Azije,  ali  i Balkana  koji 
je  figura  europskog  postsocijalizma,  ali  i figura 
bliskog  Trećeg  svijeta  ili  figura  koja  sliči  figurama 
Trećeg  svijeta),  preko  ekstatičke  postkapitalističke 
proizvodnje  (od  Hongkonga,  Tajvana  i Koreje  do 
Singapura  i južne  Kalifomije),  do  zamrznutog, 
okamenjenog  i historiziranog  identiteta  (Indija  kao 
brisani  trag  arhaičnih  civilizacija,  brisanje  tragova, 
arheologija  brisanja  tragova)  ili  biopolitičkog 
eklekticizma  i pluralizma  (uspjesi  i neuspjesi 
demokratskih  projekata  u Južnoj  Americi).  Umjetnost 
Trećeg  svijeta  je  paradoksalni  zbir  europskog  kao-po- 
sebi-podrazumijevajućeg  hegemonizma  i američke 
intencionalne  (proizvodne)  pragmatičke  hegemonije 
internacionalnog  ili  transnacionalnog  kapitala  s 
etničkim  i etnološkim  nestabilnostima  ili  prena- 
glašenim stabilnostima  izvornog  ili  egzotičnog 
identiteta  pojedinca,  grupe,  kulture  i civilizacije. 
Pojavljuju  se  očigledni  utjecaji  visoke  i masovne 
kulture  Zapada  i neskriveni  izvori  u neumjetničkom 
(ritualu,  obredu,  socijalnoj  revoluciji,  etničkom  iden- 
tificiranju i religioznom  povratku  na  izvor  govora 
proroka,  šamana,  vrača,  poglavice,  patrijarha,  revo- 
lucionarnog vođe).  Estetizam  ili  antiestetizam  visoke 
umjetnosti,  postestetizam  ili  hiperestetizam  masovne 
kulture  i predestetskih,  neumjetničkih  prisutnih  izvora 
stvaraju  heterogenu  situaciju.  Carstvo  znaka  je  i 
carstvo  kiča  i posljednja  mogućnost  sublimnog  kao 
univerzalnog  koje  se  otjelovljuje  u posebnom  (dru- 
gom, neusporedivom). 

Odnos  postmodeme  kao  nekoherentne  i pluralne 
megakulture  i multikulturalizma  kao  identifikacije 
sinkrono  prisutnih  razlika  i višeznačnosti  povijesnih 
i geografskih  kultura  je  složen  i paradoksalan.  Globalni 

pluralizam  potvrđuju  lokalni  totalitarizmi.  Iz  lokal- 
ne zatvorenosti  traga  se  za  univerzalnom  sveobuh- 
vatnošću  i sveprisutnom  suštinom  koja  izvire  iz 
pojedinačnog  i specifičnog  identiteta.  Univerzalizam 
opstoji  kao  ideologija  samo  u okviru  malih,  zatvorenih 
zajednica.  Jedan  bog/božanstvo  se  raspada  (entropija 
rotalizirajuće  moći)  i,  zatim  fikcionalno  (proza,  poe- 
zija, slikarstvo,  ples)  ili  virtualno  (mediji:  film,  tv) 
povezuje  u mnoštvo  figura  zastupanja  svakodnevnice, 
patnje,  uživanja,  potrošnje,  gospodarenja,  služenja, 
zavođenja. 

Status  konceptualne  ili  neokonceptualne  umjetnosti 
postkolonijalnih  kultura  trećeg  svijeta  je  paradoksalan, 
budući  da  ta  umjetnost  funkcionira  u okviru  Zapadne 
umjetnosti  u doba  kulture,  ali  na  način  da  reprezentira 
složene,  višeznačne  i neusporedive  oblike  prikazivanja 
postkolonijalnih  identiteta.  Riječ  je  o hegemoniji 
Zapadnog  neokonceptualizma  i njegovoj  dekon- 
ftrukciji  drugim,  stranim,  egzotičnim  ili  militantnim, 
xinosno,  pasivnim  reprezentacijama  strukturiranja 
vizualnog  zastupanja  postkolonijalnih  (afričkih, 
azijskih,  južnoameričkih)  identiteta.  To  je  umjetnost 
Azije,  Afrike  ili  Južne  Amerike  izvedena  na  način 
aktualnosti  umjetnosti  Zapada.  Ali,  svaka  umjetnost 
\zije,  Afrike  ili  Južne  Amerike  je  umjetnost  tek  kad 
i izvedena  u kontekstu  ili  na  način  umjetnosti  Zapada, 
.'er,  sama  Zapadna  umjetnost  je  stroj  proizvodnje 
Jentitcta  u kulturalnoj  nadgradnji.  Time  je  ta  um- 
etnost  eklektična.  Na  primjer,  Georges  Adćgabo 
rhivira  i aranžira  kulturalne  artefakte  (odjeća,  plakati, 
fotografije,  reklame,  etnografski  predmeti,  turističke 
rrošure)  u fikcionalni  ahistorijski  prostor  odlaganja 
rrepoznatljivog  kulturnog  identiteta,  Ravi  Aganval 
ndeksira  prisutnosti  indijskog  društva,  birajući 
>ekvence  koje  zastupaju  paradokse  svakodnevnice: 
.uočavanje  zapadnog  i istočnog  (na  primjer,  djevojčice 
_ narodnoj  nošnji  u kamionu).  S druge  strane,  Shirin 
\eshat  ukazuje  na  složene  mehanizme  recepcije  i 
-^konstrukcije  iranskog  i islamskog  ženskog  identiteta 
^.oženim  medijskim  sistemima  prikazivanja  zas- 
-ovanim  i realiziranim  u Zapadnoj  visokoj  umjetnosti, 
fotografsko  i filmsko  djelo  Shirin  Ncshat  je  zaista 
upadno-neokonceptualistički  orijentirano,  premda  je 
efekt  rada  sa  sistemima  prikazivanja  ne-zapadnog 
■2  Zapadu  i sistemima  prikazivanja  prodiranja 
-•ersonaliziranog  ne-zapadnog  identiteta  u paradigme 
Zapadnog  medijskog  prikazivanja  drugog,  egzotičnog, 
-astrašujućeg  ili  privlačnog.  Ovo  je  taktika  umjet- 
- čkog  rada  koja  se  očituje  i kod  južnoameričke 
_-njetnice  Ane  Mendietc  (Havana,  New  York,  1 948.- 
^85.).  Nastaje  diskurs  drugog  u okviru  produkcija 
Zapadne  visoke  umjetnosti.  Također,  karakterističan 
r primjer  i djelovanje  afro-američke  umjetnice  Adrian 


Piper  koja  svoj  status  preispituje  u okviru  dominantne 
kulture  SAD,  pokazujući  da  odnos  Prvog  i Trećeg 
svijeta  postoji  i u samom  postkapitalističkom  svijetu. 

LITERATURA:  Bcnjaminl,  Bcnjamin2,  Bhl,  Bh2,  Biti2,  Blockl, 
Chjak  I , Doc7,  Pae4,  Rat4,  Perryl,  Pip2,  Pip7,  Saidl , Said3,  Spiv3, 
Šuv86,  WoolO 

Postkonceptualna  umjetnost.  Termin  postkon- 
ceptualna  umjetnost  označava:  (1)  umjetnost  kasnog 
konceptualizma  70-ih  godina  i (2)  umjetnost  poslije 
konceptualne  umjetnosti,  tj.  postmodemističke  pokrete 
kasnih  70-ih  i ranih  80-ih  godina.  Značajke  kasnog 
konceptualizma  od  sredine  70-ih  godina  su:  (1) 
istraživanje  i analiza  ideologije  i funkcioniranja 
sistema  kulture  i umjetnosti;  razvijaju  ga  predstavnici 
analitičke  linije  konceptualne  umjetnosti  (Joseph 
Kosuth,  Art&Language)  koji  su  od  1973.  do  1978. 
godine  prešli  s lingvističkih  i konceptualnih  analiza 
prirode  umjetnosti  na  antropološku  i kritičku 
marksističku  analizu  društva,  (2)  primjena  teorijske 
konceptualne  umjetnosti,  filozofije  jezika  i semiotikc 
na  istraživanja  medija  (analitičko  slikarstvo,  fotografija 
kao  umjetnost,  video  i film  umjetnika),  (3)  razvoj 
semiotičke  umjetnosti  (semio  art)  kao  teorije  fo- 
tografije, filma,  političkog  diskursa,  seksualnosti  i 
feminizma  (Victor  Burgin,  narativna  fotografija),  (4) 
introspektivni  i autobiografski  radovi  u kojima  um- 
jetnik govori  o sebi  i vlastitom  svijetu,  odnosno,  radi 
na  sebi  (od  individualnih  mitologija  do  autobiograf- 
skog performansa  Laurie  Anderson,  Julije  Heyward  i 
Adrian  Piper)  i (5)  razvoj  ambijentalne  i performans 
umjetnosti  prema  preispitivanju  i modeliranju  ci- 
vilizacijskih simboličkih  sistema  uz  istovremeno 
pisanje  teorijskih  i književnih  tekstova  o transkul- 
turalnim  simboličkim  i semiološkim  oblicima  iz- 
ražavanja (horizontalna  plastika,  performans,  an- 
tropološka umjetnost,  arheološka  umjetnost).  Ranoj 
teorijskoj  i analitičkoj  konceptualnoj  umjetnosti 
svojstveno  je  izgrađivanje  teorijskih  objekata  kao 
formalnih,  apstraktnih  i lingvističkih  modela  analize 
prirode  i koncepta  umjetnosti.  U kasnoj  konceptualnoj 
umjetnosti  nastaje  obrat  od  teorijskih  hipotetičkih 
konstrukcija  (metateorije  umjetnosti),  prema  um- 
jetničkim djelima  koja  preuzimaju  kompleksnu 
višeznačnost  i medijsku  razrađenost.  Kasnu  konceptu- 
alnu umjetnost  karakterizira  odsustvo  jedinstvenog 
stila,  individualizam  i intertekstualno  povezivanje 
najrazličitijih  izvanumjetničkih  fenomena  (kulture, 
politike,  duhovnosti,  narativnog  i teorijskog)  u složene 
modele  prikazivanja.  Kasna  konceptualna  umjetnost 
je  u kritici  druge  polovine  70-ih  godina  označavana 
terminima  umjetnost  poslije  pokreta  i slučajevi  bez 
presedana.  Nastankom  slikarskog  postmodemizama 

krajem  70-ih  i početkom  80-ih  (transavangarda, 
neoekspresionizam,  loše  slikarstvo,  new  image)  termin 
postkonceptualna  umjetnost  primjenjuje  se  na  kritiku, 
dekonstrukciju  i prevladavanje  intelektualnih,  teo- 
rijskih i formalno-estetskih  granica  konceptualne, 
postminimalnc  i minimalne  umjetnosti.  U tom  smislu 
postkonceptualnu  umjetnost  karakterizira:  (1)  pov- 
ratak manualnom  slikarskom  i kiparskom  radu,  (2) 
odbacivanje  čistih  geometrijskih  formi  u ime  naivne, 
karikirane,  organske,  mimetičke,  spontane,  ekspre- 
sivne, fikcionalne,  subjektivne  i erotizirane  gestual- 
nosti,  (3)  upotreba  višeznačnih  paradoksalnih  likov- 
nih, ikonografskih  i značenjskih  modela,  (4)  eklek- 
ticizam, naracija  i simulacija  predmodemističkih  i 
modernističkih  oblika  izražavanja  i prikazivanja 
(Francesco  Clementc,  Anselm  Kiefer). 

LITERATURA:  Battc6,  Bcli4,  Burgin3,  Burginć,  Burgin?,  Dcnl9, 
Den21,  Dcn49,  Dcn92,  Denl05,  Edw3,  Fcrgl,  Foxl,  Fox2,  Fox3, 
Gaig5,  Kusl,  Olivl,  01iv2,  Pari3,  Sonl,  Sti2,  Suši,  Sus2,  Sus3, 
Šuv5,  Šuv6,  Šuv8,  Šuv33,  Šuv34 

Postkritika.  Postkritikom  sc  naziva  teorijski  diskurs 
likovne  kritike  u postmodemoj  epohi:  (1)  koji  više 
nije  zasnovan  na  institucionalnoj  i epistemološkoj 
autonomiji  identifikacije,  selekcije,  deskripcije,  ob- 
jašnjenja i interpretacije  umjetnosti  nego  na  uživanju, 
zavođenju,  opscenom  doživljaju  i opčinjenosti  između 
umjetnika,  umjetnosti,  djela  i kritike  i kritičara,  (2) 
koji  je  zasnovan  na  dekonstrukciji  konzistentnih  i 
velikih  metajezičkih  procedura  kritičke  identifikacije, 
selekcije,  deskripcije,  objašnjenja  i interpretacije. 
Pritom  se  dekonstrukcija  ostvaruje  prodorom  prvo- 
stupanjskog  jezika  ili,  čak,  označitelja  u metajezik 
(kritika  preuzima  jezičke  funkcije  i efekte  prvo- 
stupanjskih  praksi:  govora  umjetnika,  promatrača, 
književnika)  i fragmentiranjem  univerzalne  sistemske 
teorije  (teorije  kao  metajezika  i kao  znanstvenog 
sistema)  na  fragmentarne  teorije  za  jednonamjensku 
ili  višenamjensku  upotrebu,  (3)  koji  je  zasnovan  na 
korektivnom  ili  retorički  pojačavajućem  prikazivanju 
kritike  i povijesnih  diskursa  kritike  posredovanjem 
citatno-kolažnih  i montažnih  tehnika  stvaranja 
eklektičnog  decentriranog  i graničnog  glasa  kritike 
ili  opsesivnim  opredjeljivanjem  za  jedan  oblik  kri- 
tičkog izražavanja  i prikazivanja,  i (4)  poskritika  na 
djelu  označava,  prije  svega,  one  oblike  ponašanja  i 
izražavanja  kojima  kritičar  oponaša  ili  prikazuje 
ponašanje  i izražavanje  subjekata  masovne  kulture 
(histerik-promatrač,  zvijezda  masovnih  medija,  fan- 
fetišist,  karizmatski  politički  lider,  guru,  itd.) 
LITERATURA:  Mer2,  Olivl  0,  Olivl  2,  Oliv  1 3,  Olivl  6,  Ulml 

Postmedia.  Postmedia  je  naziv  za  neokonceptua- 
lističke,  neekspresionističke  i simulacijske  umjetničke 


postupke  i djela  zasnovane  na  upotrebi  tehnologije  i 
medija  postmodemog  društva.  Postmedia  umjetnički 
radovi  razlikuju  se  od  neoavangardističkih  istraživanja 
novih  medija  po  nezainteresiranosti  za  istraživanja 
formalnih  medijskih  aspekata  i po  potrošačkom  ili 
korisničkom  pristupu  mediju.  Neoavangardni  um- 
jetnici medijima  su  pristupali  kao  znanstvenici  i 
inženjeri,  dok  postmodemi  umjetnici  medijima  pri- 
stupaju kao  političari  ili  rock  zvijezde,  preuzimajući 
kroz  medijsku  simulaciju  njihovu  društvenu  moć, 
utjecaj  i popularnost.  Mediji  nisu  za  postmodeme 
umjetnike  zanimljivi  kao  novi  oblici  izražavanja  nego 
kao  tehnički,  kulturološki  i politički  moćni  mediji 
stvaranja,  distribucije  i potrošnje  značenja  i slika  u 
suvremenoj  kulturi. 

LITERATURA:  Biri2,  Bori,  Bruni,  Collil,  Davi4,  Groy4,  Hansi, 
Lawsl,  Manol,  Morg4,  Morsl,  Rushl 

Postminimalna  umjetnost  Postminimalna  umjetnost 
je  naziv  za  umjetnička  zbivanja  u drugoj  polovici  60- 
ih  godina  koja  karakterizira  razvijanje  ideje  minimalne 
umjetnosti  prema  dematerijalizaciji  umjetničkog 
objekta.  Postminimalna  umjetnost  je  zajednički  naziv 
za  ekscentričnu  apstrakciju,  antiform  umjetnost, 
siromašnu  umjetnost,  land  art,  earth  works,  body  art  i 
konceptualnu  umjetnost.  U užem  smislu:  (1)  post- 
minimalna umjetnost  nastaje  kritikom  minimalne 
umjetnosti  i odbacivanjem  njezinih  geometrijsko- 
tehnoloških  rješenja  u ime  slobodne  gestualne  forme 
(ekscentrična  apstrakcija)  i procesualne  organizacije 
umjetničkog  rada  (procesualna  umjetnost,  land  art, 
earth  works,  body  art,  antiform  umjetnost,  siromašna 
umjetnost)  koja  narušava  svaki  likovni  Gestalt  i (2) 
postminimalna  umjetnost  je  evolutivni  stupanj  mi- 
nimalne umjetnosti  koji  vodi  konceptualnoj  umjetnosti 
i zasniva  se  na  redukciji  vizualnih  aspekata  djela  i 
zamjeni  umjetničkog  djela  konceptom,  planom  ili 
projektom  (Sol  LeWitt,  Mel  Bochner,  Lavvrence 
Wciner,  Robert  Barry,  Douglas  Huebler).  Postmini- 
malna umjetnost  napušta  stvaranje  umjetničkih  djela 
kao  predmeta.  Umjetnički  rad  se  realizira  kao:  (1) 
proces  ili  događaj  u prostomo-vremenskom  kontekstu 
(procesualni  rad,  performans),  (2)  instalacija  ili 
ambijent  kojim  se  ostvaruje  perceptivna  i egzisten- 
cijalna situacija  (tekstualni  ambijenti  konceptualne 
umjetnosti)  i (3)  koncept,  nacrt,  plan  ili  projekt  kojim 
se  umjetničko  djelo  zamišlja,  jezički  formulira  i 
tekstualno-dijagramski  prikazuje.  Mel  Bochner  i Sol 
LcWitt  razradili  su  konceptualne  aspekte  postmi- 
nimalne  umjetnosti  i time  inicirali  nastanak  i razvoj 
konceptualne  umjetnosti.  Njihov  rad  nastao  je 
evolucijom  minimalne  umjetnosti,  tj.  transformacijom 
objektnog  (predmetno-prostomog)  karaktera  mini- 

malne  umjetnosti  u sisteme  serija  (Bochner)  i modula 
(LeWitt).  Sistemi  serija  i modula  zasnivaju  se  na 
konceptualno  logičkom  ili  sintaktičkom  povezivanju 
grafičkih  struktura  (kvadrat,  pravokutnik,  krug)  ili 
predmetnih  struktura  (kvadar,  kocka).  Pokazalo  se, 
da  grafička  ili  predmetna  realizacija  umjetničkog  rada 
nije  nužna,  nego  da  je  za  kontemplaciju  i razumije- 
vanje umjetničkog  djela  dovoljan  projekt  rada.  LeWitt 
je  pisao  daje  umjetnički  rad  ideja,  a da  je  materijalna 
realizacija  samo  pomoćno  sredstvo  za  komunikaciju 
ideje:  “Ideje  same  mogu  biti  umjetničko  djelo.  U vezi 
su  s razvojem  koji  može  eventualno  pronaći  neki  oblik. 
Sve  se  ideje  ne  moraju  ostvariti  fizički.”  LeWitt  jc 
radio  s elementarnim  matematičkim,  a Bochner  s 
elementarnim  logičkim  strukturama  i odnosima. 
Prema  kritičarki  Lucy  Lippard  minimalna  umjetnost 
sc  transformirala  naglašavanjem  konceptualnosti, 
vizualnom  inercijom  ostvarenom  serijalnim  ponav- 
ljanjem identičnog  elementa  i cerebralnom  vitalnošću 
(mentalnim  predočavanjem).  Termini  konceptualnost, 
vizualna  inercija  i cerebralna  vitalnost  označavaju 
važnost  shema  i zamisli  koje  prethode  umjetničkom 
radu  i često  ga  čine  suvišnim.  Ekstremni  primjer  je 
djelovanje  Sola  LeWitta  koji  zastupa  tezu  da  i slijep 
čovjek  može  uživati  u njegovoj  umjetnosti.  Evolucija 
minimalne  preko  postminimalne  u konceptualnu 
umjetnost  ostvaruje  se  razvojem  reduktivnih  tehnika 
i njihovih  lingvističkih  i semiotičkih  interpretacija. 
Oslanjanje  na  redukcionizam  i povezivanje  s tra- 
dicijom apstraktne  umjetnosti  postminimalnu  um- 
jetnost čini  jednim  od  stadija  kasnog  modernizma. 

U poststrukturalističkoj  teoriji  autora  okupljenih  oko 
njujorškog  časopisa  October  (Rosalind  Krauss, 
Benjamin  Buchloh)  postminimalna  umjetnost  se 
interpretira  kao  dominantna  struja  konceptualne 
umjetnosti,  uz  naglašavanje  čvrstih  i direktnih  odnosa 
minimalne  i konceptualne  umjetnosti.  Prema  Buch- 
lohu  nastanak  konceptualne  umjetnosti  povezan  je  s 
različitim  odčitavanjima  minimalističke  skulpture  i 
njenih  slikovnih  ekvivalenata  u slikarstvu.  Generacija 
umjetnika  čiji  rad  započinje  oko  1965.  godine  nalazi 
svoja  polazišta  u transformaciji  minimalne  umjetnosti, 
ali  i u odnosu  s pop  artom  i primjenom  Duchampovih 
zamisli  ready-madea.  U ovom  međuprostoru  djelovali 
su  Mel  Bochner,  Sol  LeWitt,  Robert  Morris,  Edward 
Ruscha,  grupa  OHO. 

Nasuprot  stavovima  autora  Octobera,  konceptualni 
umjetnik  Joseph  Kosuth  termin  postminimalna 
umjetnost  interpretira  kao  varijantu  termina  reaktivna 
umjetnost , ukazujući  daje  postminimalna  umjetnost 
sekundarni  razvoj  minimalne  umjetnosti  koji  nije 
određujući  za  teorijsko  analitički  razvoj  konceptualne 
umjetnosti.  Prema  Kosuthu  konceptualna  umjetnost 


nastaje  kritikom  teorije  visokog  grcenbergovskog 
modernizma  i zasniva  se  na  teorijskoj,  analitičkoj  i 
kritičkoj  intertekstualnoj  analizi  prirode  i ideologije 
umjetnosti,  a postminimalna  umjetnost,  premda  lišena 
vizualnog  dijela,  zadržava  modernističku  težnju  za 
autonomnim,  reduktivnim,  tautološkim,  zatvorenim  i 
logičko-geometrijskim  konstrukcijama.  Postmini- 
malna umjetnost  je  akritička  i estetska,  tj.  ne  pre- 
koračuje smislene,  značenjske  i vrijednosne  granice 
modernizma,  premda  ih  medijski  prividno,  izgledom 
djela  prekoračuje.  Prema  Kosuthu  postminimalna 
umjetnost  je  modernistička  umjetnost  koja  koristi  neke 
radikalne  i avangardističke  aspekte  da  bi  postigla  nove 
učinke  estetičnosti  i dekorativnosti. 

Termin  postminimalna  umjetnost  kao  oznaka  za 
umjetnost  kasnog  modernizma  kasnih  70-ih  i 80-ih 
godina  odnosi  sc  na  estetizirane  i dekorativne  am- 
bijente i instalacije  minimalističkih  umjetnika  (Donald 
Judd,  Robert  Morris,  Dan  Flavin)  i konceptualnih 
umjetnika  (Sol  LeWitt,  Mel  Bochner,  Robert  Barry, 
Lawrence  Weiner).  Ti  radovi  nastaju  kao  tekstualni 
ambijenti  (konceptualna  arhitektura)  ili  geometrijski 
prostori.  Realizirani  su  visokom  tehnologijom,  velikih 
su  dimenzija,  zasnivaju  se  na  jasnim  i jednostavnim 
konceptualnim  ijcšenjima  u kojima  vizualna  punoća 
i konceptualna  određenost  imaju  podjednaku  važnost. 
Posebno  ih  određuje  sklonost  remek-djelu,  tj.  pos- 
tizanje cjelovitog  vizualno-estetskog  i konceptualnog 
mentalnog  učinka.  Specifičnu  strategiju  visoko- 
estetizirane  ambijentalne  umjetnosti  ostvario  je  Sol 
LeWitt  zidnim  slikama  nastalim  poslije  1 980.  LeNVitt 
realizira  projekte  zidnih  slika  kojima  ukazuje  na  veliku 
zapadnu  tradiciju  zidnog  slikarstva.  Projekt  realiziraju 
profesionalni  umjetnici  po  preciznom  LeWittovom 
planu.  Tekstualni  ambijenti  Roberta  Barryja  Zidni 
komad  (1984.),  Love  to  (1984.)  ili  Toyou  too  (1985.) 
su  radovi  riječima,  u kojima  riječ  nije  samo  ling- 
vističko-konceptualni  primjer  ili  analitička  propo- 
zicija, što  je  karakteristično  za  konceptualnu  um- 
jetnost, nego  i likovni  prikaz,  tj.  likovni  znak  kojim 
se  ostvaruje  perceptivni,  psihološki  i estetski  doživljaj 
prostora. 

LITERATURA:  Buc4,  Bumh2,  Den22.  Fer7,  Franzel,  Harr24, 
Kosu2.  Kosu3,  KosulO,  Kosull,  Kosul2,  Kosul4,  Lcw2,  Lipp4, 
Lipp5,  Lipp  1 0,  Pin  1 , Schn  1 , Šuv8,  Tom  1 3 

Postminimalno  slikarstvo.  Vidi:  Analitičko  slikar- 
stvo, Postminimalna  umjetnost 

Postmoderna.  Postmodema  je  naziv  za  umjetnost  i 
kulturu  zasnovanu  na  kritici  i prevladavanju  značenja, 
vrijednosti,  smisla  i načina  života  modernog  društva, 
kulture  i umjetnosti.  Postmodema  se  definira:  ( 1 ) kao 

tehnički  termin  označavanja  različitih  tendencija  u 
umjetnosti  i kulturi  XX.  stoljeća  kojima  se  želi 
prevladati  modemu  kulturu  - postmodemo  je  naziv 
odnosa  metafizičkog  slikarstva  u odnosu  na  futuris- 
tičko avangardno  slikarstvo,  povratak  redu  kao  opća 
tendencija  u francuskoj  kulturi  30-ih  godina,  od- 
bacivanje modeme  i avangardne  umjetnosti  u fa- 
šističkoj Italiji,  nacističkoj  Njemačkoj  i rcalsocija- 
lističkom  SSSR-u,  ali  i skup  složenih  teorijskih, 
kulturoloških  i umjetničkih  zbivanja  od  kraja  70-ih 
godina  XX.  stoljeća,  (2)  kao  termin  periodizacije 
megakultura  XX.  stoljeća  - postmodernim  se 
označava  postpovijesni  period  nakon  dovršenja 
modeme  kulture  (po  nekim  autorima  kraj  modeme 
označava  1 945.  godina  i bacanje  prve  atomske  bombe 
na  Hirošimu,  slom  utopijskih  vizija  i pobune  mladih 
1968.  ili  velika  energetska  kriza  ranih  70-ih  godina). 
Postmodemizmom  ili  postmodernističkom  umjet- 
nošću se  naziva  umjetnost  koja  je  nastajala  od  kasnih 
70-ih  godina:  loše  slikarstvo,  new  image,  pattem 
slikarstvo,  transavangarda,  anakronizam,  neoeks- 
presionizam,  novi  divlji,  neokonccptualna  umjetnost, 
neekspresionizam,  simulacionizam,  tehno-umjetnost 
90-ih,  modernizam  poslije  postmodemizma,  itd. 
Termin  postmodema  sve  do  kasnih  70-ih  godina  ima 
različitu  povijest  i upotrebu.  Prvi  put  gaje  upotrijebio 
Rudolf  Pannwitz  u knjizi  Krize  europske  kulture 
(1917.),  govoreći  o postmodemom  dobu  kao  mje- 
šavini različitih  kulturnih  nastojanja.  Postmodemi 
čovjek  treba  prevladati  dekadenciju  i nihilizam 
modernog  doba,  a postmodema  je  uzlet  koji  treba 
nastupiti  nakon  moderne.  Prema  španjolskom 
teoretičaru  književnosti  Fredericu  de  Onizi  postmo- 
dema ne  najavljuje  buduće  vrijeme,  nego  označava 
razdoblje  od  1905.  do  1914.  u španjolskom  i his- 
panoameričkom  pjesništvu.  Ovo  razdoblje  predstavlja 
vrijeme  između  španjolskog  modernizma  (1896.- 
1905.)  i ultramodemizma  (1914.-1932.).  Termin 
postmodema  na  engleskom  govornom  području 
upotrebljava  Amold  Toynbee  u povijesnim  studijama 
da  bi  označio  prijelaz  s nacionalno-državotvomog 
mišljenja  na  globalno  političko  mišljenje  u SAD 
krajem  XIX.  stoljeća.  Određenija  upotreba  termina 
postmodema  pojavljuje  se  u američkoj  književnosti 
krajem  50-ih  godina.  Irving  Howe  i nešto  kasnije  Harry 
Levin  uvode  pojam  postmodema  da  bi  razlikovali 
veliku  modernističku  književnost  Ycatsa,  Eliota, 
Pounda  i Joycea  od  suvremene  književnosti  40-ih  i 
50-ih  godina.  U njihovim  raspravama  termin  post- 
modema, zapravo,  označava  kasni  modernizam.  Leslie 
Fiedler  je  krajem  60-ih označio  zbivanjau  književnosti 
50-ih  i 60-ih  kao  borbu  na  život  i smrt  između  modeme 
i postmoderne  umjetnosti.  Postmodema  u ovom 


kontekstu  označava  eksperimente  esejista,  romano- 
pisaca i pjesnika  koji  napuštaju  autonomiju  i elitizam 
visoke  umjetnosti  modernizma,  krećući  se  između 
eksperimenta  i popularne  naracije  (Sušan  Sontag, 
Boris  Vian,  John  Barth,  Leonard  Cohen).  Kritika 
modernizma  odvija  se  i u okviru  konceptualne  um- 
jetnosti krajem  60-ih  godina.  Anglosaksonska  kon- 
ceptualna umjetnost  grupe  Art&Language  i Josepha 
Kosutha  nastala  je  kritikom  visokog  likovnog  i 
formalističkog  estetizma  Clementa  Greenberga. 
Kosuth  upotrebljava  termin  postmodema  za  koncep- 
tualistički  rad  početkom  70-ih. 

Pojam  postmoderne  kao  oznake  za  novu  povijesnu 
etapu  zapadne  civilizacije  i za  umjetnost  nove 
megakulture  različite  od  megakulture  modernizma 
tijekom  70-ih  godina  utemeljenje  u arhitekturi.  Termin 
se  ustalio  1 975.  godine,  kada  gaje  arhitekt  i teoretičar 
arhitekture  Charles  Jencks  preuzeo  iz  književnosti  i 
primijenio  na  kritiku  modernizma  u arhitekturi. 
Postmodema  arhitektura  počinje  kritikom  funkcio- 
nalnosti, elitizma  i stilske  jednoznačnosti  moder- 
nističke arhitekture  F.  L.  Wrighta,  Gropiusa,  Le 
Corbusiera  i Mies  van  der  Rohea.  Postmodema 
arhitektura  definirana  je  kao jezik  koji  eklektički  koristi 
različite  jezičke  i stilske  kodove,  spajajući  tradicio- 
nalno i moderno,  elitno  i populističko,  internacionalno 
i regionalno,  estetsko  i funkcionalno.  Postmodema 
arhitektura  zasniva  se  na:  (1)  eklektičnom  spoju 
različitih  stilskih,  nacionalnih  i civilizacijskih  ar- 
hitektonskih kodova,  (2)  citiranju,  kolažiranju  i 
montaži  različitih  stilskih  obrazaca  (pravog  kuta, 
ruševine  i ornamenta)  i (3)  estetizaciji,  tj.  estetskom 
uživanju  u arhitektonskom  prostoru  treba  nadvladati 
arhitektonsku  modernističku  funkcionalnost.  Termini 
postmodema  i postmodemizam  počinju  se  upotreb- 
ljavati kao  naznake  megakulture  pojavom  slikarskih 
trendova  transavangarde  i neoekspresionizma  kasnih 
70-ih  i ranih  80-ih.  Postmodema  označava  umjetnost 
i kulturu  poslije  povijesti  modernizma  (postpovijesno 
određenje).  Postpovijesna  epoha  je  doba  kraja  stoljeća 
i modemosti,  uvjetovana  odsustvom  projekta  napretka, 
eklektičnim  citiranjem  povijesti  i relativističkom  ne- 
obaveznošću  nomadskog  ili  izvanstilskog  djelovanja 
i izražavanja  u umjetnosti.  Postmodemizam  ranih  80- 
ih  ipak  poprima  karakteristike  tendencije  i otvorenog 
stila.  Zasniva  se  na:  (1)  povratku  slikarstvu,  (2)  za- 
nimanju za  figuraciju,  (3)  simulaciji  ekspresionističkog 
subjektivnog,  osobnog,  narativnog,  fikcionalnog, 
automatskog  i nesvjesnog  likovnog  govora  i (4)  zah- 
tjevu da  slika  postane  tijelo  slikarevog  i promatračevog 
estetskog  i erotskog  uživanja.  U postmodernističkom 
slikarstvu  sve  postaje  dozvoljeno  i moguće,  a na 
sličnim  osnovama  razvija  se  i skulptura.  Postmo- 

demistička  umjetnost  je  umjetnost  katastrofe  smisla, 
narušavanja  racionalnosti,  povijesnog  determinizma 
i napretka  umjetnosti. 

Postmodemizam  nije  jedinstvena  tendencija  u um- 
jetnosti, nego  mreža  ili  mapa  istovremenih,  među- 
sobno isključujućih  pojava  i individualnih  učinaka. 
Tipološki  se  mogu  izdvojiti  četiri  tipa  umjetnosti 
postmodemizma:  (1)  postpovijesni  postmodemizam 
prijelaza  70-ih  u 80-te  godine  označen  povratkom 
slikarstvu,  ekspresiji  i likovnoj  naraciji  (transavan- 
garda,  neoekspresionizam,  anakronizam),  (2)  post- 
strukturalistički  postmodemizam  medijskog  karaktera 
(fotografija,  film,  grafički  dizajn,  video,  ambijenti), 
nastao  interslikovnim  suočavanjem  pop  arta  i kon- 
ceptualne umjetnosti  (djeluje  tijekom  80-ih  i 90-ih  u 
rasponu  od  neokonceptualizma  i neekspresionizma 
preko  postfeminizma  do  simulacionizma),  (3)  post- 
modema  skulptura  s ishodištima  u britanskoj  novoj 
skulpturi  80-ih  godina,  koja  doživljava  internacionalni 
razvoj  - karakterizira  je  transformacija  modernističke 
autonomije,  nefikcionalnosti  i nenarativnosti  skulptu- 
re u skulpturu-tekst,  tj.  složeni  skulpturalni  spoj 
prostomo-skulpturalnih  aspekata  sa  simboličkim, 
narativnim,  fikcionalnim  i dekorativnim  aspektima 
produciranja  značenja  i smisla  i (4)  modernizam 
poslije  postmodemizma  označava  tendenciju  kasnih 
80-ih  i ranih  90-ih  godina,  koja  predstavlja  kritiku 
narativnosti,  eklektičnosti,  fikcionalnosti  i realtivizma 
postmodemizma  ranih  osamdesetih  godina  povrat- 
kom na  novo  čitanje  modernizma,  ali  iz  vizure  post- 
modemističke  i poststrukturalističke  teorije  (izložbe 
Documenta  9,  1992.  i 45.  venecijanski  bijenale, 
1993.). 

Postmodema  je  u proizvodnom  smislu  postindustri- 
jska,  a u političkom  smislu  postblokovska  (post  hlad- 
noratovska)  era.  Osnovna  karakteristika  je  pluralizam, 
tj.  sinkrono  postojanje  različitih  društvenih,  političkih 
i religioznih  sistema.  Globalni  svjetski  pluralizam  ne 
znači  i nepostojanje  lokalnih  totalitarnih  društava,  koja 
kao  primjeri  potvrđuju  pluralističku  postpovijesnu 
sliku  svijeta.  Slomom  realsocijalizma,  lijevih  partija  i 
orijentacija  budi  se  konzervativizam  (neokon- 
zervativizam,  nacionalizam,  tradicionalizam,  desnica). 
Razlikuju  se  tri  modela  postmodemih  društava  i kul- 
tura: (1)  zapadnoeuropski  postmodemizam  zasnovan 
na  postpovijesnom,  neokonzervativnom  i postindu- 
strijskom  potrošačkom  društvu  koje  proživljava  kraj 
stoljeća  kao  dekadentni,  simbolički,  senzualni,  ero- 
tizirani  i sentimentalni  povratak  regionalnom  i 
tradicionalnom  (mediteranskom,  sjevernjačkom  ili 
srednjoeuropskom  duhu),  vrijednosti  takve  kulture 
izražavaju  transavangarda,  anakronizam  i neoekspre- 
sionizam, (2)  anglosaksonski  postmodemizam  je 


postindustrijski  i ahistorijski  koncept  društva,  to  je 
semiotičko  društvo  masovne  proizvodnje  i potrošnje 
roba  i infomiacija,  tj.  društvo  se  organizira  kao  ma- 
sovni spektakl  (ekstaza  spektakla)  stvaranja  nove 
virtualne  hiperrealnosti  medij  skih-elektronskih  slika, 
a karakterizira  ga  neekspresionizam,  neokonceptua- 
lizam  i simulacionizam,  (3)  postsocijalizam  je  post- 
modemizam realsocijalističkih  društava,  a nastaje  kao 
eklektično  društvo  unutrašnjih  sukoba  institucija 
realsocijalizma  s aktualnim  postmodemističkim  mo- 
delima zapadne  demokracije  i povijesnim  sjećanjima 
na  predkomunističku  (predmodemističku  ili  moder- 
nističku) organizaciju  društva  (od  nacionalne  preko 
feudalne  do  kapitalističke  građanske  organizacije 
društva  do  Prvog  ili  Drugog  svjetskog  rata)  - ka- 
rakteristična umjetnost  je  umjetnost  perestrojke, 
retroavangarda,  ali  i svi  aktualni  pokreti  na  svjetskoj 
sceni. 

Postmodemizam  80-ih  započeo  je  zalaganjem  za 
lokalne,  regionalne  i marginalne  kulture  nasuprot  in- 
ternacionalnom jeziku  umjetnosti  i kulturi  moder- 
nizma. Postmodema  kraja  80-ih  i 90-ih  je  transna- 
cionalna kultura,  nomadska  kultura  postpovijesnog 
slobodnog  kretanja  i prelaženja  iz  civilizacije  u 
civilizaciju.  Karakterizira  je  suočavanje  marginalnih 
i dominantnih  jezika,  ali  i održavanje  raskola  (nema 
pobjednika,  nema  rješenja,  nema  progresa).  Raskol 
je  situacija  bez  razrješenja,  svi  su  jezici  i dominantni 
i marginalni  na  sceni  i u međuodnosu  koji  ne  daje 
prednost  niti  jednom. 

Teorije  postmodeme  su  različite  i međusobno  sup- 
rotstavljene. Razlikuju  se  četiri  tendencije:  ( 1 ) kritičke 
teorije  nastale  iz  strukturalizma,  analitičke  filozofije, 
hermeneutike  i marksizama  tijekom  70-ih  godina 
usmjerene  kritici  visokog  modernizma  i njenih  kul- 
turnih autonomija  i elitizma  (Tel  Quel,  Art&Language, 
Joseph  Kosuth,  Victor  Burgin),  (2)  eklektične  i 
relati vi stičke  teorije  dekadentno  i hedonistički  raz- 
građuju konzistentnost  modernističkih  metoda  i teorija 
pod  geslom  everything  goes  (sve  prolazi),  a kao 
osnovnu  matricu  rasprave  koriste  modele  mekog 
pisma,  umjetničke  višeznačnosti  i fragmentamosti, 
odnosno,  jezičkih  igara  kao  zatvorenih  svjetova 
izražavanja  (kasni  Roland  Barthes,  Ihab  Hassan,  Jean- 
Fran^ois  Lyotard,  Peter  Sloterdijk),  (3)  poststruk- 
turalističke i postkritičke  teorije  u rasponu  od  kasne 
semiologije  Rolanda  Barthesa,  preko  dckonstrukcije 
Jacquesa  Derridae  do  teorije  rizoma  Deleuzea  i 
Guattarija,  kao  i simulacionizma  Jeana  Baudrillarda  i 
(4)  retrogradne  teorije  povratka  na  predmodemizam, 
karakteristične  za  postsocijalistička  društva,  nastaju 
kao  mješavina  populističkih,  boljševičkih,  fašističkih, 
nacionalističkih  i religioznih  učenja  i tradicija  koje 

osporavaju  legitimnost  modernog  i postmodemog 
društva,  kulture  i umjetnosti. 

LITERATURA:  Aml,  Baril2,  Baud.\  Baud6,  Bh2,  Biril,  Brej8, 
Brejl6,  Brej20,  Burgin7,  Dakl,  Den  50,  Den53,  Dcn84,  DenIOO, 
Den  1 07,  Den  1 09,  Đu4,  Eagl , Eps  I , Erj6,  Bij  1 9,  Erj22,  Ferry  1 , Fos  1 , 
Guatt  1 , Hab  1 , Hab2,  Hab5,  Harr39,  Hass  1 , Hass2.  Hut  1 , Hut2.  Ivc2, 
Jam2,  Jam4,  Jam5,  Jam6,  Jam7,  Jam8,  Jam9,  Jcnc4,  Kempc  1 , Klo  1 , 
Kk)2,  Kraml,  Ku$pl6,  Lashl,  Loci,  Lovci,  Lyo6,  Lyol2,  Lyol4, 
Moderl, NicI, 01iv4. OlivS, Oliv6, 06,  OwJ,  Ow2,  Pae3,  Periof4, 
Postmol,  Postmo2,  Postmo3,  Postmo4,  Postmo5.  Postmodcrl, 
Poslmodcmizam  1 , Raspi,  Sillim3,  Siml,  Šuv25,  Šuv62,  Šuv68, 
Šuv76,  Šuv86,  Šuv9 1 , Šuv92,  Šuv  1 09,  Tuck2,  Tajlorv  1 , Tum  1 , Ug2, 
Vcs33,  Wellm  I , Wclsch  1 , Welsch5,  Woo  1 1 

Postmoderna  muzikologija  i muzika.  Postmodcma, 
poststrukturalistička  ili  nova  muzikologija  se  zasniva 
napoststrukturalističkim  teorijama  i njihovoj  primjeni 
na:  (a)  klasičnu  zapadnu  muziku  XVII.,  XVIII.  i XIX. 
stoljeća,  (b)  avangardnu  ili  modemu  muziku  XX. 
stoljeća,  (c)  postmodemu  umjetničku  muziku,  (d) 
odnose  umjetničke  i popularne  muzike  u masovnoj 
kulturi,  i (e)  proučavanje  posebnih  kulturalnih  sistema 
ili  podsistema  muzičkog  stvaranja,  izvođenja  i re- 
cepcije (etnička  muzika,  multikulturalna  muzika, 
muzika  mladih,  muzika  homoseksualnih  identiteta, 
muzika  političkih  grupa).  Predstavnici  postmodemc, 
poststrukturalističke  ili  nove  muzikologije  su:  Sušan 
McClary,  Lawrencc  Kramer,  Rose  Rosen- 
gard  Subotnik,  Richard  Leppert,  Richard  Littlefield, 
Alan  Street,  Adam  Krims.  Muzikološki  diskursi  o 
postmodemoj  muzici  ukazuju  (identificiraju,  spe- 
cificiraju, opisuju,  objašnjavaju,  tumače  i inter- 
pretiraju) na  muziku  (umjetničku  muziku  i muziku 
popularne  masovne  kulture)  koja  nastaje  u određeno 
doba  modeme  kao  reakcija,  kritika,  odbacivanje  ili 
nova  asimetrična  vanjska  kritika  ili  imanentna 
unutrašnja  korekcija  modernog  i modernističkog  u 
muzici.  Postmodcma  muzika  se  definira  kao  mnoštvo 
međusobno  nekonzistentnih  produkcija  (nesvodljivih 
na  zajednički  nazivnik)  pa  se  zato  razlikuju  sljedeći 
modeli : (1)  ezoterična,  eklektična  i postpovijesna 
postmoderna  muzika  (na  primjer,  postmodeme  faze 
Karlheinza  Stockhausena,  Gyorgyja  Ligetija,  Mau- 
ricija  Kagela),  (2)  egzoterična  i eklektična  postmo- 
dema  muzika  (Philip  Glass,  John  Zom,  Lauric  An- 
derson),  i (3)  simulacijska  ili  tehno  postmoderna 
muzika  (Fabio  Ciardi). 

Ezoterična , eklektična  i postpovijesna  postmoderna 
muzika  nastaje  u okviru  širokog  vala  (fronta)  fik- 
cionalizacija  i decentriranja  modernističkih  (avan- 
gardnih) eksperimenata,  ideologija,  projekata  i učinaka 
u muzici,  ali  i u arhitekturi,  slikarstvu,  poeziji, 
kazalištu,  filmu  i teoriji  od  kasnih  60-ih  do  druge 
polovine  80-ih  godina.  Karakterizira  je  odbacivanje 
(kritika,  subverzija,  dekonstrukcija,  korekcija)  zamisli 


projekta  napretka  (povijesne  avangarde),  formalne 
inovacije  (neo-avangarde  poslije  Drugog  svjetskog 
rata)  i doslovnog  esencijalističkog  konstitutivnog 
zvuka  (od  serijalnosti  do  minimalizma  60-ih  godina) 
u ime  fikcionalnog  kao  tekstualno  orijentiranog 
(semiološki  orijentiranog)  zvuka  koji  pokazuje  svoju 
sposobnost  prikazivanja  ili  zastupanja  povijesnih 
stilskih  i žanrovskih  formulacija  muzičkog  izražava- 
nja i prikazivanja  (stil  ili  žanr  postaju  u postmo- 
demističkom  prijestupu  novog  poretka  prikazivanja 
povijesne  muzike  aktualnom  muzikom).  Polazi  se  od 
stava  da  je  muzika  trag  među  tragovima  muzike. 
Kompozitor  ne  komponira  novo  originalno  ili  izvorno 
djelo  (zvuk,  ton,  ritam  ili  melodiju  koju  nitko  do  sada 
nije  čuo)  nego  on  briše  ili  precrtava  povijesne  muzičke 
tragove  i pokazuje  kako  se  trag  traga  notnog,  zvučnog 
(ton,  atonalno,  buka,  šum)  ili  elektronskog  upisa 
prikazuje  u muzici  kao  fenomenu  (muzičkom  djelu), 
instituciji  (simfonijska,  komorna  ili  operna  muzika), 
svijetu  (američka  muzika  kasnog  modernizma,  poljska 
muzika  postmodemizma,  itd.)  ili  povijesti  (klasični 
stil,  romantizam,  modernizam  ili  avangarda,  post- 
modema).  Muzika  u svim  svojim  varijantnostima 
postojanja  (relativizaciji  muzičkih  invarijanti  stila, 
žanra,  tehnike)  kao  umjetnosti  i,  posebno,  društvene 
djelatnosti,  postaje  pokazni  i manipulativni  kod 
postmodemog  prikazivanja,  upotrebe  ili  produkcije. 
Muzičko  djelo  prikazuje  drugu  muziku:  od  citata  preko 
kolaža,  montaže  i simulacije  do  mimezisa  mimezisa 
muzike  kao  umjetnosti,  institucije,  svijeta,  kulture  ili 
povijesti.  Muzičko  djelo  koje  upotrebljava  drugu 
muziku  ili  izvanmuzičke  aspekte  (književnosti,  sva- 
kodnevnice, likovnih  umjetnosti,  filma,  teatra,  politike, 
religije,  etnokultura)  ukazuje  na  dva  generativna 
postupka:  (1)  analogiju  duehampovskom  ready- 
madeu:  jedan  aspekt  (fenomen,  objekt,  fikcija, 
institucija,  biće , odnos  izvan  muzike  ili  umjetnosti) 
preuzima  se  i premješta  u muziku  gdje  se  smješta  i 
verificira  kao  muzički  aspekt  (ovdje  nije  riječ  o 
tematizaciji  izvanmuzičkog  u muzici  nego  o doslov- 
nom premještanju  nekog  izvanmuzičkog  X iz  ne- 
muzičkog  konteksta  u muzički  kontekst,  a time  i o 
statusnoj  i funkcionalnoj  promjeni  koja  rezultira  iz 
tog  premještanja),  i (2)  analogija  wittgensteinovskom 
stavu  (koncepciji  semantike  kasnog  Ludvviga  Wittgen- 
steina)  da  je  značenje  riječi  određeno  njenom  upo- 
trebom u jeziku,  odnosno,  u odnosu  na  muziku  se 
može  reći  daje  značenje  muzičkog  djela,  fragmenta, 
melodije,  ritma  ili  tona  određeno  njegovom  upotrebom 
u odnosu  na  individualnu  praksu  kompozitora  ili 
izvođača,  ili  u odnosu  na  svijet  i povijest  muzike. 
Egzoterična  eklektična  postmoderna  muzika  je 
muzika:  (1)  koja  nastaje  preobrazbom  ezoterične 

moderne  muzike  (muzika  visokog  modernizma  i 
visokog  autonomnog  estetizma,  na  primjer,  Schon- 
berg,  Stravinski,  Stockhausen)  u egzoteričnu  muziku 
potrošačke  i ekstatičke  masovne  kulture  spektakla  ili 
totalizirajućih  medijskih  produkcija  (groteska  i si- 
mulacionizam,  na  primjer,  u pcrformansima  Laurie 
Anderson),  i (2)  koja  nastaje  na  inverznoj  osi  pre- 
obrazbe (upotrebe  u smislu  apstraktnih  analogija 
strategijama  ready-madea)  egzoterične  muzike 
masovne  kulture  spektakla  ili  totalizirajućih  medijskih 
produkcija  u ezoteričnu  (visoku)  muziku  kasnog  doba 
(egzoterični  citati  u postmodemoj  muzici  80-ih  i 90- 
ih  godina:  citati  jazza,  rocka,  djela  programske  i 
primijenjene  muzike  u kompozicijama  Johna  Zorna). 
Egzoterična  eklektična  postmodema  muzika  u oba 
svoja  smjera  produkcije  i povijesnog  kretanja  ukazuje 
na  postupke  intermuzičkog  kao  oblika  prijelaza 
(prolaženja,  premještanja,  preobrazbe)  iz  jednog 
aktualnog  sistema  produkcije,  fenomena,  institucija, 
stilova,  žanrova  ili  povijesti  muzike  kao  umjetnosti  u 
druge.  Ona  je  antiesencijalistička  ne  po  tome  što 
ukazuje  na  nepostojanje  suštinskih  (imanentnih) 
svojstava  određenog  sistema  muzike  u odnosu  na 
druge,  nego  što  ukazuje  pretapanje  jedne  porodice 
sličnosti  (sistem  muzike  kao  sistem  jezičnih  igara)  u 
druge  familije  ili  čak  kulturne  obrasce  (klišeje).  Proces 
gubljenja  ili,  češće,  omekšavanja  morfoloških  (i  time 
ontoloških)  suštinskih  karaktcrizacija  porodice 
sličnosti  čini  da  muzika  pokazuje  svoju  entropijsku 
prirodu:  prirodu  aksiološke  (vrijednosti  u muzici), 
semiološke  (značenja  u muzici  i značenja  muzike)  i 
fenomenološke  (doživljaj,  predočavanje  muzike  u 
svijesti,  djelovanje  emocije)  potrošnje  specifične 
ontologije  (ili  preciznije  morfologije)  povijesne  ili 
aktualne  muzike. 

Simulacijska  ili  tehno  postmodema  muzika  nastaje 
kroz  tri  sistema  muzike  kao  tehnojezičnih  igara 
(napomena:  ovdje  se  pojam  igra  ne  upotrebljava  u 
ludističkom  smislu  nego  u smislu  Wittgensteinovih 
koncepcija  jezičnih  igara  llanguage  gamesf): 

( 1 )  muzika,  analogno  vizualnim  medijima,  postaje 
jedan  od  konstituenata  nove  tehnološke  hiperrealnosti 
kroz  sisteme  elektronskih  komunikacijskih  oblika 
prikazivanja;  može  se  govoriti  o regulaciji  i de- 
regulaciji  kibemetičkih  sistema  kojima  se  stvara  obrat 
od  umjetnosti  prema  kulturi  (od  koda  prema  realnosti), 
drugim  riječima,  umjetnost  (muzika)  više  nije  u 
modernističkom  smislu  autonomna  zatvorena  dis- 
ciplina i institucija  nego  je  oblik  hardverske  i softverske 
realizacije  prikaza  društvene  i kulturne  realnosti 
(prikazi  kolektivnog  fantazma  audiovizualnim  pri- 
kazima na  mjestu  viđenja  i osluškivanja  realnosti  - u 
:ehno-estetičkim  teorijama  se  iskazuje  daje  realnost 


ljudskog  svijeta  mimezis  tehnički  projektirane  me- 
dijske realnosti), 

(2)  usmjeravanje  pažnje,  interesa  i rada  na  tehniku 
(metaforično  ili,  u nekim  slučajevima,  doslovno  na 
hardware  i software)  čini  obrat  od  eklektičnog  se- 
miološkog  posthistoricizma  prema  uživanju  same 
ontologije  medija  muzike  (želja  muzike je  želja  u polju 
tehnike );  prividno  ovakva  muzika  počinje  podsjećati 
na  modernizam  (na  neke  realizacije  Johna  Cagea  ili 
kasnija  djela  Karlheinza  Stockhausena),  ali  se  od  njih 
razlikuje  medijskom  i retoričkom  multipliciranošću 
(tehnomedijskom  i retoričkom  složenošću)  koja  se 
ostvaruje  simulacijskim  tehnikama  kompjutorske 
obrade  digitalne  i analogne  informacije,  i 

(3)  muzika  se  pretvara  u sistem  elektronskih  infor- 
macija koje  se  prenose  interfaceima  između  biološkog 
i elektronskog  sistema,  što  znači  da  pojam  muzike 
više  nije  ontologiziran  autonomijom  i specijalizacijom 
osjeta  sluha  nego  direktnog  nervnog  spoja  s elek- 
tronskim impulsima  što  vodi  anestetskom  (prema 
Wolfgangu  Welschu)  doživljaju  muzike  (elektronskog 
stimulusa). 

LITERATURA:  Bogu  1 , Brctt  1 , Cvc4,  Gri3,  Jones  1 , Kram  1 , Krim  1 , 
Leppl.Locl,  Mcclal,Mccla3,Mccla4,Novak9,  Said2,  Schwarzdl, 
Schwarzd2,  Suboti,  Subot2,  Šuv99,  šuvlOO,  Šuvl02,  Vcs3 

Postmodema  opera.  Opera  kao  umjetnost  ima 
različite  povijesne  likove.  Ona  se  ukazuje  kao 
umjetnost  promjene  prikazivanja  scenskog,  knji- 
ževnog i muzičkog  teksta.  Pri  tome,  opera  kroz 
povijest  mijenja  svoju  pojavnost,  upisujući  se  i brišući 
tragove  prividnih  ili  stvarnih  egzistencija.  Opera  je 
nastala  kao  pokušaj  rekonstrukcije  i obnove  grčke 
tragedije  u doba  kasne  renesanse.  U nju  je  ugrađena 
nada  da  će  zahvatiti  ili  dodirnuti  sublimni  poredak 
izvornog  svijeta  koji  priprema  europski  subjekt.  Ubrzo 
zatim,  opera  je  imala  ulogu  stroja.  Descartesovi 
barokni  principi  racionalne  rekonstitucije  kozmosa 
(prirode)  su  dati  kao  urbanistički,  arhitektonski  i 
mehanički  stroj  scenskog  pokretanja  fantazma. 
Fantazam  je  u isto  vrijeme  zastupljen  strojem  (sama 
institucija  opere),  ali  i efekt  stroja  (operna  predstava  - 
scenski,  glazbeni  i književni  prizor).  Fantazam  se 
odvaja  od  tijela  pjevača  (plesača)  kao  leksija prizora 
koji  pokazuje  svoju  semantiku  (značenja,  smisao) 
pomiješanu  s pojavnošću  (udarima,  zavođenjima, 
uzletima,  padovima,  erotizmom  situacije,  otklonima 
statičnog  i dinamičnog,  smjenama  arije  i recitativa, 
razlikama  u pjevanju  muškarca,  žene  i kastrata,  itd.). 
Opera  ima  odlike  masovne,  popularne  ili  pučke 
umjetnosti.  Od  XVIII.  prema  XIX.  stoljeću  opera 
postaje  institucija  građanskog  društva  (Adomova 
filozofsko  sociološka  koncepcija  građanske  opere). 

Ona  ovisi  o odnosima  klasa  i one  klase  koja  pokazuje 
svoju  moć  (spremnost  da  ostvari  moć)  javnog  uživanja 
u bezinteresnoj  (Kant)  i bezfunkcionalnoj  (Adomo) 
scenskoj  igri  figura-tekstova  glazbe,  književnosti  i 
teatra.  Wagner  je  kroz  operu  pokušao  spasiti  ne  samo 
operu  nego  i zamisao  romantičarske  cjeline  (Gesamt- 
kunstwerk)  u europskoj  kulturi,  a zatim  kroz  zamisao- 
fenomen  cjeline  spasiti  sublimno  (uzvišeno  groze  u 
ljepoti  igre  glasa  i tijela).  Od  kraja  XIX.  stoljeća  i 
tijekom  prve  tri  četvrtine  XX.  stoljeća  opera  doživljava 
(sama  proizvodi)  brojne  vlastite  smrti.  Govori  se  o 
smrti  opere,  a ona  se  igra  upravo  tim  moćima  ili 
nemoćima  predočivanja  vlastite  smrti  u tijelu,  glazbi, 
dramskom  događanju,  glasu  koji  gubi  svoju  logocen- 
tričku  ccntriranost  između  uma  i pisma.  Opera  je  u 
svojoj  povijesti  bila  igračka  paradoksalnih  odnosa 
visoke  i popularne  kulture,  odnosno,  onih  indeksnih 
prikazivanja  uživanja  u scenskom  prizoru  koji  su 
istovremeno  aspekti  visoke  umjetnosti  (elitnog  cs- 
tetizma)  i trivijalnosti-bizamosti  popularne  kulture. 
Operno  uživanje  se  pokazivalo  kao  simulakrum 
besmislenog  pripovijedanja  po  izgubljenom  mitskom 
ili  pučkom  obrascu,  kao  oblik  javne  društvene  igre 
građanske  klase  i njezinih  diskretnih  zamjena  značenja 
u vladanju  vrijednostima,  ali  i kao  vrsta  prikrivenog 
izazivanja  orgazmičkih  snaga  (uživanje:  jouissance ). 
U postmodemi  dolazi  do  obrata  koji  u odnosu  na  operu 
nije  još  jedna  reforma  opere  nego  iskorak  od  pjevnog 
i plesnog  teatra  koji  fantazmatskom  projekcijom 
oponaša  grčku  tragediju  prema  umjetničkom 
performansu  (performance  ari).  To  znači  da  dolazi 
do  promjene  ontologije  opernog  reda  (strukturalnih 
očekivanja).  Tradicionalna  ontologija  opernog  reda 
ukazuje  da  opera  svojim  efektima  skriva  strukturu 
procesa  odnošenja  književnog,  scenskog  i muzičkog 
teksta  u ime  priče  (naracije,  mita)  koju  predočava  oku 
i uhu  primaoca.  Postmodema  opera  nastaje  u trenutku 
kada  teatar,  glazba  i književnost  otkrivaju,  svoj  pro- 
dukcijski skelet  i kada  efekt  opere  više  nije  zanimljiv 
po  tome  što  će  predočiti  još  jednu  priču  sublimnog  ili 
trivijalnog  ili  orgazmičkog  karaktera.  Postmodema 
opera  će  pokazati  kako  se  struktura  produkcije  efekata 
opere  istovremeno  otkriva  gledaocu/slušaocu  i kako 
se  efekti  umnožavaju  do  prerastanja  simboličkog  reda 
(priče  sa  svim  parazitskim  uživanjima)  u imaginarne 
simulacije  fantazma  koji  pokazuje  svoju  logiku  u igri 
zavođenja  realnosti.  Zapravo,  realno  (nemoguće 
realno)  biva  pokazano  simultanim  sredstvima 
popularne  i elitne  umjetnosti.  To  se  vidi  kada  Luciano 
Berio  {Opera),  Gyorgy  Ligeti  (Le  grand  Macabre), 
Robert  WiIson  i Philip  Glass  {Einstein  on  the  Beach ), 
odnosno  John  Adams  (Nixon  in  China)  ili  Michael 
Nyman  {The  Man  Who  Mistook  His  Wife  for  a Hat) 


brisane  tragove  opere  preobražavaju  u scenski  medijski 
spektakl  postmodeme  kulture,  da  bi  u njegovoj 
metastazi  (fragmenata  za  uživanje)  locirali  indekse 
eksperimenta,  intermedijalnosti  i otvorenog  djela. 
Opera  omogućava  da  se  sa  svim  retoričkim  detaljima 
razrade  nekoherentne  muzičke,  teatarske  i književne 
(pripovjedne)  dramaturgije  u odnosu  na  medijska 
umnožavanja  detalja  do  fantazmatskog  ekrana. 
Postmodema  opera  je  ekranska  ne  samo  u tom  smislu 
što  se  zasniva  na  upotrebi  ekrana  (na  primjer,  ekrana 
kao  aktera  u Glassovoj  operi  La  Belle  et  la  Bete,  1 995. 
koja  je  rađena  prema  istoimenom  filmu  Jeana 
Cocteaua)  nego  i po  tome  što  scenu  sa  scenografijom 
tretira  kao  ekran  artificijelnih  i arbitrarnih  slika.  Scena 
kao  funkcija  ekrana  je  zamka.  Govoreći  psiho- 
analitičkim iječnikom,  ova  zamka  nije  ništa  drugo  do 
fantazam  odnosno  okvir  koji  za  svaki  subjekt  uvjetuje 
skupinu  njegovih  reprezentacija.  Lacan  definira 
fantazam  kao  ekran  koji  odvaja  subjekt  od  realnosti, 
odnosno  kao  samu  formu  nesporazuma  s Realnim 
(nemogućim).  U operi  se  uvijek  baratalo  s nespo- 
razumijevanjem,  a postmodema  opera  to  potiče  do 
metafizičke  ili  metafikcionalne  mogućnosti.  Karak- 
teristične su  dvije  tehnike  postmodemog  performansa 
koje  omogućavaju  postavljanje  opere  za  objekt  um- 
jetničkih manipulacija:  (1)  pristup  gdje  se  teatar  i 
njegove  mogućnosti  prikazivanja  i izražavanja 
defikcionaliziraju  do  mape  fragmenata  koji  među- 
sobno nisu  u motiviranom  odnosu  (arbitrarni  su)  - 
time  davanje  iluzionističkog  utiska  daje  događaj  kao 
operni  pomaže  (motivira)  odvajanju  prizora  od 
utilitamosti  priče  i poruke  i njihovom  pokazivanju  u 
svojoj  ekstatičkoj  arbitramosti  - ovaj  mimezis  ar- 
bitramosti  znaka  (u  de  Saussureovom  lingvističkom 
smislu)  jedan  je  od  modusa  opernog  karaktera  unutar 
predstava  Jana  Fabrea  (na  primjer,  Silent  Screams 
Difficult  Dreams ),  (2)  pristup  u kojem  se  spektakl 
masovne  kulture  fikcionalno  (simbolički,  imaginarno) 
pomiče  od  rock  koncerta  prema  opernoj  predstavi  i 
od  operne  predstave  prema  performansu  umjetnika 
(na  primjer,  Lauric  Anderson,  Stories  from  the  Nerve 
Bible). 

U teorijskom  i filozofskom  smislu  postmodema  opera 
je  igra  s prividima  smrti,  reforme  i neočekivanog 
razvoja  opere  kao  intermedijske  umjetnosti  u kojoj  se 
relativiziraju  odnosi  margine  (popularne  umjetnosti 
sadašnjosti)  i centra  (visoke  umjetnosti  prošlosti).  Kao 
što  ne  postoji  jedna  povijesna  opera  kao  uzor  svim 
drugim  operama,  ne  postoji  ni  jedan  pravi  i istiniti 
kraj  ili  smrt  opere:  postoje  različite  fikcije  (istina  ima 
strukturu  fikcije)  o smrti  opere:  Adomo  prepoznaje 
smrtnost , iako  je  naziva  krizom,  u društvenom  razlogu: 
rastakanju  visokog  građanskog  društva  u potrošačkom 

masovnom  društvu  kasnog  kapitalizma.  Drugi,  kao 
scmiolog  Philippe-Joseph  Salazar  i filozof  Mladen 
Dolar,  smrt  opere  na  tragu  Adoma  vide  u nemo- 
gućnosti opere  da  danas  na  transcendentni  način 
zastupa  postojanje  trenutka:  aktualne  odnose  želje  i 
moći,  kao  što  to  čini,  na  primjer,  film. 

Arthur  Danto  se  poziva  na  Hegcla  i kraj  umjetnosti 
vidi  kao  završetak  povijesnog  ciklusa  razvoja 
zapadnog  razumijevanja  i identificiranja  umjetnosti 
kao  funkcije  tehnika  realizacije  mimezisa.  Prema 
Dantovom  razumijevanju  kraja  umjetnosti  ( the  end 
of  art),  smrt  opere  nije  pokazana  u nemogućnosti 
stvaranja  i komuniciranja  opernog  djela  nego  u 
dovršenju  mogućnosti  povijesti  opere  kao  umjetnosti. 
Operna  djela  postoje  i poslije  kraja  opere  (djela 
kompozitora  Amolda  Schonberga,  Albana  Berga, 
Luciana  Beria,  Johna  Cagea,  Philipa  Glassa,  Stcvca 
Reicha,  Johna  Adamsa,  Louisa  Andriessena,  Jasne 
Veličković),  jer  opera  poslije  kraja  opere  pokazuje 
daje  veza  između  opere  kao  umjetnosti  i estetike  kao 
metajezika  umjetnosti  stvar  povijesnog  slučaja,  a ne 
biti  umjetnosti. 

Neki  autori  smrt  ili  kraj  umjetnosti  prepoznaju  u tome 
što  je  identificiraju,  opisuju  i objašnjavaju  kao  za- 
voreni  koncept.  Tada  svaka  izmjena  pravila  igre  u 
okviru  koncepta  opere  dovodi  tradicionalni  koncept 
opere  u pitanje  i dovodi  do  njegovog  sloma.  Naprotiv, 
pozivajući  se  na  Morrisa  Weitza  i njegovu  wittgen- 
steinovsku  zamisao  otvorenog  koncepta  kao  modela 
identificiranja  umjetnosti,  može  se  reći  da  opera  kao 
otvoreni  koncept  preživljava  svaku  promjenu  vlastitih 
složenih  konvencija,  tako  da  se  pod  pojmom  opera 
mogu  povezati  raznorodni  pristupi  idealiteta  grčke 
tragedije,  srednjovjekovnih  misterija,  zapadne  eu- 
ropske opere  od  Monteverdija  do  Wagnera  i različita 
prekoračenja  od  opere  do  muzičkog  teatra  i per- 
* brmance  arta. 

Neki  autori  smatraju  da  kriza,  kraj  i smrt  opere  nastaju 
unutar  zahtjeva  XX.  stoljeća  da  se  svaka  pojedinačna 
umjetnost  dovede  u sumnju,  da  se  praktično  i teorijski 
preispitaju  i tematiziraju  njezine  disciplinarne,  me- 
dijske, konceptualne,  ideološke,  poetičke  i recepti vne 
granice.  Drugim  riječima,  smrt  opere  je  drugo- 
stupanjski efekt  preispitivanja  same  prirode  opere  kao 
umjetnosti  (Giacomo  Puccini,  Schonbcrg,  Berg,  Luigi 
Nono,  Beno)  i opere  kao  kulture  (Cagc,  Glass,  Adams, 
\Vilson,  Meredith  Monk,  Laurie  Anderson,  Tan  Dun 
:.  možda,  Jan  Fabrc).  Tako  smrt  opere  postaje  kod  ili 
?rošiveni  bod  (point  de  capiton)  na  osnovi  kojega  se 
može  čitati  povijest  zapadne  opere  i umjetnosti  iz 
drugih  vizura. 

Cage  operi  (Europeras  1-5)  pristupa  kao  već  mrtvoj 
Mri,  točnije,  dovršenoj  i arhiviranoj  instituciji.  U 


rekreiranju  njezinog  kraja  i njezine  smrtnosti  on 
istovremeno  pokazuje  nemoć  i moć  umjetnika.  Nemoć 
da  suštinski  promijeni  instituciju  i moć  da  više  ne  radi 
na  muzičkoj,  scenskoj  ili  dramskoj  formi  nego  na 
produkcijama  institucije,  funkcijama  i strukturama. 
Cagc  na  tijelu  opere  postavlja  pitanje  o smrti  opere, 
suočivši  pravo  kompozitora  (umjetnika)  i pravo 
filozofa  (teoretičara). 

Nasuprot  Cageu,  Philip  Glass  operom  Einstein  na 
plaži  dolazi  do  nulte  točke  opere  i teatra.  Njegov  mi- 
nimalizam  otkriva  muzički,  dramski  i scenski  skelet 
opere  i teatra:  postaje  prostorna  i vremenska  ar- 
hitektura u Wilsonovom  smislu.  Zatim,  on  izvodi 
neočekivani  postmodemistički  obrat  prema  decen- 
triranoj  obnovi  majstorstva  europske  opere  kroz 
heterogene  tekstove  multikulturalizma  i multime- 
dijalnosti.  Njegov  estetizam  nije  estetičko-kanonski 
kao  u povijesti  europske  opere,  nego  kulturološki  kao 
u posebnim  praksama  umjetnosti  kasnog  kapitalizma 
(postminimalizam  u glazbi,  jezička  poezija  (language 
poetry)  u književnosti,  neekspresionizam  u likovnim 
umjetnostima). 

Ono  što  razdvaja  Cagea  i Glassa  je  Cageov  anarhizam 
koji  ipak  odbacuje  operu  i Glassov  multikulturalizam 
koji  mimezisom  mimezisa  preuzima  fascinacije 
opernim  preoblikovanjima  ljudske  realnosti  (kulture). 
Cage  ostaje  modernist,  on  postmodemim  sredstvima 
modernistički  napada  i odbacuje  operu.  Glass  je 
postmodemist,  on  pokazuje  moć  preživljavanja  opere 
u dramatičnim  i opscenim  medijskim  mutacijama 
funkcija  spektakla  u kasnom  kapitalizmu,  srodno  fi- 
lozofskom dekonstrukcionističkom  zapažanju  Jac- 
quesa  Derridae  da  metafizika  ne  može  biti  izložena 
kritici  nego  samo  može  biti  dekonstruirana.  To  je  ona 
točka  na  kojoj  insistira  rani  Derrida  u trenutku  kon- 
stituiranja dekonstrukcije  velike  zapadne  metafizike: 
“Nemamo  jezika  - nemamo  sintakse  i nemamo 
iječnika  koji  je  stran  ovoj  povijesti;  ne  možemo  izustiti 
nikakav  destruktivni  stav  koji  već  nije  uletio  u oblik, 
u logiku  i implicitne  norme  onoga  što  želimo  osporiti.” 
Ni  opera  ni  metafizika  ne  mogu  biti  subvertirani, 
kritizirani  i iznutra  dekonstruirani,  i opera  i metafizika 
opstaju.  Ali,  i operu  i metafiziku  je  moguće  dekon- 
struirati , a to  znači  pokazati  ne-neutralnu  relativnost 
margine  i centra  opernog  i metafizičkog,  odnosno, 
preispitivati  kriterije  prevrtljivosti  smisla  i besmisla 
kroz  postupke  ili,  tek,  geste  parodijskog,  brikolažnog, 
citatnog,  kolažnog,  montažnog,  funkcionalnog  i uži- 
vateljskog  prikazivanja  same  operne,  odnosno, 
metafizičke  građe  unutar  horizonta  kulture.  Dekon- 
strukcijom  se  pokazuje  moć  opere,  ne  transcendiranja 
vlastite  granice  do  sublimnog  kao  što  je  namjeravao 
Wagner,  nego  pokazivanja  svojeg  označiteljskog  ili 

diskurzivnog  materijalnog  tijela,  zamke,  projekata,  ali 
i naprsline  i granice  unutar  strateških  i taktičkih 
indeksiranja  zapadne  kulture. 

LITERATURA:  Ado  1 2,  Cvc  I , Dolar4,  Jones  1 , Kos6,  Ko$7,  Levin  I , 
Linl,  Novak4,  NovakS,  Novakć,  Novak7,  Poizl,  Rcichl, 
Schwarzkr  1 , Šuv  1 09,  Šuvl23,Zegl 

Postmoderne  teorije  filma,  Postmodeme  teorije  filma 
karakterizira  teorijsko-interpretativni  utjecaj  post- 
struktu-ralističke  teorije:  (1)  razrade  Althusserovog 
strukturalističkog  marksizma  primijenjenog  na  svijet 
filma  i uvjete  proizvodnje  filmskog  značenja  i smisla 
(kao  prikaza  Irepresentationsl , kao  vrijednosti  i 
ideologije),  (2)  psihoanalitičke  analize  filma  sa 
stanovišta  Lacanove  optike,  teorije  označitelja  i analize 
fantazma,  želje,  simboličkog  rada,  (3)  razvoj  fe- 
minističke teorije  filma  kao  teorije  filmskih  repre- 
zentacija (prikazivanja  žene,  prikazivanja  tijela 
muškarca  u pogledu  žene,  prikazivanja  tijela  žene  u 
polju  pogleda  žene,  prikazivanje  nemogućeg  objekta 
želje  Žene,  simbolizacije  spolne  razlike,  kao  i 
ideoloških  okvira  mekog  ženskog  filmskog  pisma), 
(4)  razvoj  teorije  filma  sa  stanovišta  queer  studija, 
drugim  riječima,  sa  stanovišta  prikazivanja,  izra- 
žavanja i konstruiranja  lezbijskog  i gay  identiteta,  (5) 
dekonstruktivističke  teorije  filma  nastale  iz  derridaov- 
skog  interpretativnog  čitanja  filmskog  pisma  ( ecri - 
ture),  razvijene  u smjeru  filma  kao  praga  pisanja 
(paradigmatskog  vizualnog  diskursa)  za  vizualne 
umjetnosti  XX.  stoljeća,  (6)  deleuzeovske  analize 
filma  sa  stanovišta  pogleda  (optike)  Drugog,  (7) 
simulacionističke  baudrillarovske  ili  virilijevske 
teorije  koje  razmatraju  funkcije  filma  (televizije  i 
videa)  u simulaciji  postmodeme  realnosti,  kao  i razvoj 
poetičkih  modela  za  kompjutorsko-filmski  simu- 
lacijski  model  prikazivanja  i pripovijedanja  u filmu,  i 
(8)  teorije  filma  zasnovane  na  primjeni  kulturalnih 
studija  na  razumijevanje  filma  kao  umjetničkog  djela 
i filma  kao  artefakta  kulture. 

Potrebno  je  uočiti  razliku  između  znanosti  o filmu 
(filmologije),  teorije  filma  i studija  filma.  Znanost  o 
filmu  ili  filmologija  je  modernistička  opća  znanost  o 
filmskoj  umjetnosti,  načelno  utemeljena  na  povijesti 
filma,  a podržana  različitim  društvenim  znanostima 
(psihologijom,  sociologijom,  semiologijom  i este- 
tikom filma).  Teorija  filma  je  u užem  smislu  poetika 
filma  kao  autonomne  umjetničke  discipline.  Teorija 
filma  u širem  smislu  je  skup  različitih  teorija 
strukturalizma  i poststrukturalizma,  primijenjenih  na 
interpretacije  filmske  umjetnosti  i njezinih  odnosa  s 
drugim  tekstovima  kulture.  Studiji  filma  se  zasnivaju 
na  primjenama  poststrukturalizma  i,  prije  svega,  kul- 
turalnih studija  na  proučavanje  kulturalnih  deter- 


minacija filma  kao  visoke  i popularne  umjetnosti,  kao 
mikro  i makro  kulture,  kao  modusa  prikazivanja,  kao 
sredstva  ideologije,  kao  aspekta  prikazivanja  i iz- 
vođenja društvenih  identiteta.  Postmodemističke 
teorije  filma  su  zasnovane  na  poststrukturalističkim 
teorijama  filma  i studijima  filma  u postpovijesnim 
kulturama  Zapada  70-ih,  80-ih  i dijelom  90-ih  godina 
XX.  stoljeća. 

Postmodcmističkim  teorijama  filma  nije  cilj  stvaranje 
poetičke  programske  i produktivne  teorije  ili  au- 
tonomne znanosti  o filmu  nego  ugrađivanje  inter- 
pretativnih  diskursa  i njihovih  gledišta  u pismo  o filmu 
ili  u sam  diskurs  filma  koji  film  pretvara  u tekst 
(tekstualnost  filma,  film  je  vizualni  tekst,  tekst  je 
produktivni  okvir  za  stvaranje  i recepciju  filma).  Kasni 
Godardovi,  Fassbinderovi,  De  Palmini,  Wendersovi, 
filmovi  Tarantina,  Greenawayja,  Jarmana  ili  Lyncha, 
ma  koliko  se  razlikovali,  tekstualni  su  filmovi  po  tome 
što  vizualnu  pojavnost  filma  (fenomenologiju  filma 
ustanovljenu  u modernizmu)  transformiraju  u in- 
terpretativnu  produkciju  filmskog  značenja,  značenja 
za  film  ili  značenja  od  filma.  Transformacije  značenja 
se  ostvaruju  relativizacijom  žanra  (stvaranjem  me- 
đužanrovskih  ili  poližanrovskih  filmova),  parodijs- 
kim  citiranjem  ili  decentriranjem  karakterističnih 
modernističkih  kodova,  nekonzistentnom  naracijom, 
sinkronom  simulacijom  glasova  i raskola  avangard- 
nog, underground , europskog  autorskog  ili  domi- 
nantnog holivudskog  filma. 

Jedna  od  značajnih  tema  lacanovske  teorije  filma  je 
analiza  filmova  Alfreda  Hitchcocka  koja  hiteh- 
cockovski  film  interpretira  kroz  strukturalne  vizualno- 
značenjske  anomalije  koje  provociraju  i subvertiraju 
norme  holivudske  modernističke  narativnosti.  Do- 
minantne teme  poststrukturalističke  teorije  filma  su: 

( 1 ) odnos  aparata  i pogleda,  ekrana  i oka,  (2)  vizualno 
zadovoljstvo,  zadovoljstvo  u filmu  i zadovoljstvo  od 
filma,  (3)  necjelovitost  i nekonzistentnost  filmske 
naracije,  (4)  mjesto  interpretativnog  narativnog  ili 
vizualnog  glasa  (glasova)  u filmu,  (5)  prikazivanje 
spolne  razlike-raskola,  seksualnosti  i erotskog  (au- 
toerotski,  heteroseksualni,  homoseksualni  film),  (6) 
feminističke  tematizacije,  (7)  odnos  autora,  žanra 
(poližanrovskog,  međužanrovskog,  granično-žan- 
rovskog)  i gledaoca,  (8)  film  i diskursi  moći  i ideo- 
logije, (9)  funkcije  remakea  (filmsko  pripovijedanje 
već  prikazanog).  Naznačene  teme  se  razrađuju  u 
rasponu  od  njihovih  modernističkih  teorijskih  osnova 
(od  Griffitha  i Ejzenštejna  do  strukturalističke  i 
semiološke  teorije  filma  60-ih)  kroz  paraestetičke, 
dekonstruktivne  i spekulativne  jezičke  igre  koje 
destabiliziraju  pojam  filmskog  medija  i jezika. 
Postmodemistički  film  je  remake,  citat,  mimezis  i 

simulacija  filmova  (ili  diskursa  i koncepata  filma), 
književnog  pisma,  televizijskih  modela  prikazivanja 
ili  likovnog  uobličenja  slike.  Postmodcmistički  film 
je  druga  scena  (scena  nesvjesnog,  rebusa,  labirinta)  u 
odnosu  na  modernistički  kinematografski  i avangardni 
umjetnički  film,  budući  da  prikazuje,  dekonstruira  ili 
beskrupulozno  troši  njihove  filmske,  likovne  i 
narativne  mehanizme  i klišeje  oblikovanja  fantazije  i 
fascinacije  filmom. 

LITERATURA:  Avtl,  Biltl,  Brun3,  Burgin4,  Burginl2,  Chion2, 
Dako  1 , Dele4,  Dele  1 2,  Hayw  1 , Lan  I , Jam  1 0,  Kap  I , Mulh  1 , Miillcrl , 
Mulv  l , Murr  1 , Silv  1 , Sint  1 , Stev  1 , Suvl  09,  Vir5,  Vrd  1 , Witl5,  ŽižlO, 
Žižl4,  Žiži  5,  Žiži  6.  Žiž28 

Postmoderni  ples.  Postmodemi  ples  je  zasnovan  na 
dekonstrukciji  zapadne  metafizike  baleta  i moder- 
nističke autonomije  visokoestetiziranog  i simboličkog 
plesa.  Sintagma  postmodemi  ples  označava:  američki 
eksperimentalni  ples  minimalističke  orijentacije  i 
američki  i europski  fikcionalni  i narativni  ples  u doba 
postmodeme. 

Postmodemi  ili  minimalni  ples  (Yvonne  Rainer, 
Deborah  Hay,  Trisha  Brown,  Laura  Dean,  Lucinda 
Childs,  Simone  Forti,  Steve  Paxton  i David  Gordon) 
karakterizira:  (1)  odbacivanje  modernističke  auto- 
nomije umjetničkih  disciplina,  ekspresivnosti  i 
visokog  estetizma,  zato  se  novi  ples  već  od  sredine 
70-ih  godina  naziva  i postmodemi  ples,  a pojam 
postmodema  (Post-Modern  Dance)  znači  dekon- 
strukciju  modernizma  u baletu  i plesu,  (2)  trans- 
formacija teatarskog  svijeta  modernističkog  baleta  u 
svijet  umjetničkog  performansa  (ples  na  ulici,  po 
krovovima  zgrada,  u garaži,  galeriji,  muzeju),  i (3) 
istraživanje  prirode,  fenomenologije  i konceptua- 
lizacija  pokreta,  tjelesnosti  i ponašanja,  u rasponu  od 
tautološke  geste  plesača-izvođača  (performera),  do 
magijsko-ritualnog  plesa,  odnosno  od  doslovnog  do 
fikcionalnog  efekta  tjelesnog  pokreta,  situacije  ili 
događaja. 

Tijekom  70-ih  i 80-ih  godina  minimalni  ples  (igra, 
performans  i balet)  razvija  se  u složenu  umjetnost 
ekstatičkog  i eklektičnog  postpovijesnog  spektakla. 
Pina  Bausch  transformira  eksperimentalni  neoavan- 
gardni  europski  balet  u postmodemu  umjetnost  koja 
koristi  kodove  zapadne  tradicije  naracije,  simbola, 
ekspresije,  alegorije  i subjektivnosti  tjelesnog  i 
bihevioralnog  pokreta.  Heiner  Muller,  u povodu 
plesnog  teatra  Pine  Bausch  piše:  “Vrijeme  u teatru 
Pine  Bausch  je  vrijeme  bajki.  Povijest  se  javlja  kao 
smetnja,  poput  mušica  ljeti.  Prostoru  prijeti  zaposje- 
danje od  strane  jedne  ili  druge  gramatike,  one  baleta 
ili  one  drame,  ali  ga  okomit  smjer  plesa  čuva  od  obaju 
zaposjedanja.  Ovo  je  područje  Nova  zemlja.  Jedan 


otok,  koji  se  upravo  pomalja,  produkt  jedne  nepoznate 
(zaboravljene  ili  upravo  nadolazeće)  katastrofe:  možda 
se  ona  zbiva  upravo  sada  dok  traje  predstava.  Ovdje 
se  spravlja  nešto  poput  izravnih  veza  sa  životom,  radi 
kojih  je  Brecht  toliko  zavidio  elizabetinskom  teatru. 
Film  odnosno  televizija  nisu  nikakva  konkurencija: 
može  ih  se  upotrijebiti.  Cjelina  je  dječja  igra”  (Krv  je 
u cipeli  ili  Zagonetka  slobode).  Joan  Jonas  ulazi  u 
svijet  performansa  koji  je  rekonstrukcija  individualnog 
i kolektivnog  rituala.  Laura  Dean  proučava  azijske 
koncepcije  i tradicije  plesa  čineći  obrat  od  elemen- 
tarnog minimalističkog  čina  u stiliziranu  gestu  kon- 
templativnog ritualnog  kretanja  tijela  i kretanja  tijelom. 
Formalni  mini-malistički  redukcionizam  tjelesne  geste 
se  na  nultom  stupnju  podudara  s kontemplativnim, 
ritualnim  i stiliziranim  redukcijama  tjelesnog  pokreta 
u ritualu,  transu,  meditaciji.  Kasni  rad  Trishe  Brown 
postaje  rekonstrukcija  baleta  kao  umjetnosti  iz  plesnog 
performansa  kao  antiumjetnosti:  (1)  ona  perfor- 
mansima  s kraja  60-ih  i s početka  70-ih  ( Radovi  s 
akumulacijom  i Rad  na  krovu , 1973.)  transformira 
balet  u ples  i ples  u tjelesno-bihevioralni  događaj  (ples 
kao  tjelesni  čin),  zatim,  (2)  izvodeći  kompleksni  rad 
novog  spektakla  zasnovanog  na  retorici  tijela  u pokretu 
( Opalna  petlja/oblak , 1980.)  ispražnjenim  gestama 
vraća  semantičke,  estetsko-dekorativne  i koreografski 
pune  aspekte. 

U duhu  proživljavanja  novog  rođenja  baleta  kao 
umjetnosti  nastaju  i plesovi  Relativni  mir  Lucinde 
ChMds  (1981.)  i Timpani  Laure  Dean  (1981.). 
Postmoderni  parabalet  (igra  koja  pomoću  plesa 
simulira  balet  kao  povijesni  skup/zbir  scenskih 
kodova)  retorički  je  i eklektički  obrat  prema  fik- 
cionalnom,  prema  naraciji  (pripovijedanju  tijelom)  i 
prema  dekoraciji  (tjelesnom  ornamentikom  gestualnog 
ponavljanja  i variranja  postiže  se  estetski  učinak). 
Retorički  i eklektički  modusi  postmodemog  baleta 
prenaglašavaju  se  do  ekstaze  spektakla,  na  primjer  u 
koreografijama  Molisse  Fenley  ( Hemispheres ),  Jana 
Fabrea  ( pas  Glas  im  Kopf  wird  vom  las:  The  Dance 
Seclions,  1987.),  Williama  Forsythea  (Loss  ofSmall 
Detail,  1991.),  Meg  Stuart  i Garyja  Hilla  (Splayed 
Mind  Out , 1997.),  AnneTerese  De  Keersmaeker 
(Rosas  danst  Rosas  ili  Just  Before).  S druge  strane, 
retorički  i eklektički  modusi  postmodemog  baleta  i 
plesa  postaju  uzori  za  teorijsku  raspravu  umjetnosti, 
odnosno,  postaju  uzorci  kojima  se  teorijska  ili 
filozofska  rasprava  (tijela,  roda,  feminističkog  iden- 
titeta, odnosa  um-tijelo,  prikazivanja)  preobražava  u 
konkretnost  tjelesnog  uzorka  na  sceni  u svijetu,  na 
primjer,  u postavkama  Jill  Sigman  (Fragile,  Shelter 
ili  Ach  Rosalief). 

LITERATURA:  Aul , Bad5,  Banel,  Banc2,  Bane3,  BarberI , Čarteri, 

Cohel,  Drami,  Đul,  Goel,  Gypl,  Highl,  Hrv3,  Lambl,  Michcl, 
Miche2,  Novipl,  Postml,  Rainl,  Rain2,  Rain3,  Sigml,  Šuv109, 
Suvl21,Tcil,  Vujano4 

Postmoderni  teatar.  Postmodemim  teatrom,  post- 
modemističkim  teatrom  ili  postmodemizmom  u teatru 
nazivaju  se  produkcije  dramskog  teksta,  scenskog  ili 
izvansccnskog  događaja  od  sredine  60-ih  godina. 
Razlikuju  se  postmodema  kao  otvoreni  stil  (izam,  art) 
i postmodema  kao  stanje,  uvjet  ili  proces  teatra  u 
odnosu  na  modemi  (modernistički)  teatar.  Ako  sc 
postmoderni  teatar  definira  kao  odrednica  otvorenog 
stila  (postmodernizam  i postmodernizmi),  tada 
rasprava  počinje  krajem  70-ih  ili  početkom  80-ih 
godina:  (a)  eklektičkim  citatno-montažnim  teatarskim 
strukturiranjima  povijesnih  oblika  prikazivanja  u 
teatru,  književnosti  i drugim  umjetnostima,  (b) 
kritikom  modernizma  i modernističke  nefikcionalne 
ili  antifikcionalne  autonomije  teatarskog  djela,  i (c) 
obnovom,  rekonstrukcijom,  parodijom,  potrošnjom  i 
simulacijom  različitih  pred,  anti  ili  para-moder- 
nističkih  teatarskih  tvorevina  (Jan  Fabre,  Wooster 
grupa).  Ako  se  postmoderni  teatar  definira  s obzirom 
na  kritiku  modernizma,  tada  se  evolucija  pojma 
postmodemog  teatra  može  pratiti  od  sredine  60-ih 
godina  kroz  različite  parateatarske  strategije  de- 
konstrukcije  modernističke  autonomije  dramskog 
teatra  (od  Henrika  Ibsena  i Antona  Čehova,  Jea- 
na  Paula  Sartrea,  Alberta  Camusa,  Eugčnea  Ionescoa, 
Samuela  Becketta  ili  Harolda  Pintera)  u rasponu  od 
hepeninga  (Allan  Kaprow,  Jean-Jacques  Lebel,  Milan 
Knižak,  grupa  OHO>  Tomislav  Gotovac,  Leonid 
Šejka),  akcionizma  (bečki  akcionisti),  body  arta  (od 
BmceaNaumana,  Terryja  Foxa  i Dennisa  Oppenheima 
do  Gine  Pane,  Marine  Abramović,  Karela  Milera  ili 
Petra  Štembere)  i performansa  (Johna  Cagea,  Josepha 
Beuysa,  Lauric  Anderson,  Zorana  Belića  W.,  Marine 
Abramović,  Vlaste  Delimar,  Marka  Košnika)  do 
unutar-teatarskih  strategija  preuređivanja  teatarskog 
djela  kao  događaja  i paradigme  (Jerzyja  Grotovvskog, 
Petera  Brooka,  The  Living  Theatera , Roberta  Wilsona, 
Heinera  Miillera,  Wooster  grupe , Tomaža  Pandura, 
Dragana  Živadinova,  Jana  Fabrea,  Emila  Hrvatina). 
Karakteristični  aspekti  postmodemog  teatra  često  su 
neusporedivi.  Može  se  govoriti  o različitim  ili  plu- 
ralnim identitetima  postmodemog  teatra. 

Postmoderni  teatar  nastaje  kritikom,  metaanalizom  (u 
60-im  i ranim  70-im  godinama)  i dekonstrukcijom  (u 
70-im  i 80-im  godinama)  velikog  modernističkog 
teatra  i njegove  teorije.  Riječ  je  o kritici,  metaanalizi  i 
dckonstrukciji  postupaka  i modela  teatarskog 
(dramskog,  scenskog)  izražavanja  i prikazivanja.  One 
su  u teoriji  usmjerene  egzistencijalističkoj,  feno- 


menološkoj,  hermeneutičkoj  i formalističkoj  kritici  i 
teoriji  teatra.  U europskom  kontekstu  u pitanju  su 
kritika,  metaanaliza  i dekonstrukcija  egzistencijalizma, 
fenomenologije,  hermeneutike  i strukturalizma,  a u 
američkom  kontekstu,  prvenstveno,  pragmatizma  i 
nove  kritike.  Dominantna  teorija  teatra  postmodeme 
zasnovana  je  u okvirima  poststrukturalističke  pro- 
duktivne i spekulativne  teorije. 

Uvodi  se  i razrađuje  pojam  intertekstualnosti  kao 
teorijski  i produktivni  model  postmodeme  umjetnosti 
teatra.  Pojam  intertekstualnosti  je  primamo  izveden 
u književnoj  teoriji  i praksi  kasnog  strukturalizma,  da 
bi  ubrzo  bio  primijenjen  u teorijskim  disciplinama 
(filozofija,  teorija  kulture,  teorija  teatra)  i umjetnosti 
(slikarstvu,  filmu,  teatru,  glazbi).  Postmoderni  dramski 
ili  književni  tekst  nema  autonomna  estetska  značenja. 
Subvertiraju  se  značenja  uspostavljena  na  osnovi:  (a) 
vanjske  reference  koja  se  nalazi  u svijetu  i na  koju 
tekst  ukazuje  (koju  tekst  prikazuje),  (b)  unutrašnje 
(psihološke  ili  duhovne),  odnosno,  ekspresivne 
reference  koju  tekst  izražava,  i (c)  unutar  tekstualnih 
(strukturalni,  zatvoreni  koncept  teksta)  odnosa  au- 
tonomnih u odnosu  na  sve  ono  što  je  izvan  teksta  u 
prikazivačkom  ili  ekspresivnom  smislu.  Smisao  i 
značenja  postmodemog  dramskog  teksta  su  određeni 
njegovim  odnosima  s drugim  tekstovima  suvremene 
kulture  i povijesti  književnosti,  umjetnosti,  znanosti, 
filozofije,  religije,  svakodnevnice,  popularne  kulture 
i politike.  Intcrtekstualnost  podrazumijeva  da  su  tekst 
ili  tekstualni  elementi  preuzeti  iz  različitih  tekstova 
preobrazbom  (transformacijom),  premještanjem 
(transfiguracijom)  i smještanjem  u novi  strukturalni 
poredak  (mapiranjem).  Postmoderni  teatarski  tekst 
nema  po  sebi  specifična  i utemeljena  značenja,  on  ih 
zadobiva,  najčešće  performativno,  tek  uspostavljanjem 
odnosa  s drugim  tekstovima  ili  složenijim  tekstualnim 
poredcima  (kontekstima)  teatra,  umjetnosti  i kulture. 
Postmodemistička  teorija  značenja  je  antiesenci- 
jalistička  (negira  postojanje  suštinskih  osnova)  i 
relativistička  (ukazuje  da  su  značenja  funkcije  kon- 
teksta, odnosno,  relativnih  tekstualnih  odnosa  u 
kontekstu  pisanja  i čitanja).  Pojam  intertekstualnosti 
se  u postmodemom  teatru  promatra  trojako:  (1)  kao 
odnos  dvaju  ili  više  dramskih  tekstova,  (2)  kao  odnos 
teatarskih  djela  (scenskih  tekstova),  ili  (3)  kao  odnos 
tekstova  različite  vrste,  na  primjer,  odnos  scenskog 
teksta  i ekranskog  teksta  filma,  odnos  scenskog  teksta 
i književnog  teksta,  odnos  scenskog  teksta  i teksta 
slikarstva,  itd. 

U postmodemom  teatru  bitno  je  razlikovanje  i raz- 
dvajanje dramskog  (lingvističkog)  teksta  i scenskog 
(semioloŠkog)  teksta.  Dramski  tekst  je  pravi  verbalni 
tekst,  što  znači  lingvistički  tekst.  Sintagma  scenski 

tekst  je  metafora  i posredni  model  kojim  se  opisuje 
prostomo-vremenski-bihcvioralni  događaj  ili  situacija. 
Kada  se  prostomo-vremenski-bihevioralni  događaj 
modelira  kao  tekst  (prikazuje  kao  tekst),  ukazuje  se 
da  su  različiti  pojavni  aspekti  teatra  oblici  produkcije 
značenja  i smisla.  Scenografija,  ponašanje  glumca  ili 
tekst  koji  glumac  izgovara  oblici  su  proizvodnje 
značenja  različite  vrste  i funkcije.  Stoga  scenski  tekst 
uvijek  zahtijeva  neki  metajezik  (poetiku)  koji  ob- 
jedinjuje različite  scenske  tekstualne  aspekte  u diskurs 
teatra.  Diskursom  teatra  naziva  se  prijenos  značenja, 
smisla  i vrijednosti  koje  ostvaruje  scenski  događaj. 
Pri  tome  ta  značenja,  smisao  i vrijednosti  sadrže 
metajezičke  kodove  koji  omogućavaju  razumijevanje 
individualnih  poetičkih,  stilskih,  ideoloških  ili  civi- 
lizacijskih značenja. 

Postmodemi  teatar  egzistira  kao  arhiv,  biblioteka  ili 
mnoštvo  različitih  jednakovrijednih  jezičkih  igara. 
Postmodemi  teatar  je  pluralistički  jer:  ( 1 ) istovremeno 
i jednakovrijedno  postoje  različite  paradigme  teatra 
(visoka  i popularna;  nacionalna,  internacionalna  i 
transnacionalna;  suvremena  i povijesna  paradigma), 
drugim  riječima,  sve  je  istovremeno  aktualno  i rctro, 
i (2)  ne  postoje  čvrste  granice  između  umjetničkih 
disciplina,  teatarskih  rodova  i žanrova. 

Ukazuje  se  na  pojmove  razlike  (differance)  i 
razlikovanja  (< differant ) kao  bitne  odrednice  post- 
modeme  kulture  i teatra.  Značenja  određenog  oblika 
ponašanja,  discipline  kulture  i umjetnosti,  odnosno 
teksta  ili  tekstualnih  elemenata  je  određeno  pos- 
tojanjem razlika  i razlikovanja  između  elemenata, 
struktura  ili  označiteljskih  praksi  koje  tekstovi  pro- 
izvode. Pri  tome  karakteristične  postmodeme  razlike 
nisu  podređene  dijalektici  (nisu  ostvarene  prevla- 
davanjem razlika  i nastajanjem  novog  totaliteta)  ili 
velikim  sintezama  razlika  (suprotnosti)  nego  su  to 
nesvodljive  i neraziješive  razlike  ili  raskoli  (differend). 
U postmodemoj  kulturi  se  naglašavaju  i retorički 
prenaglašavaju  rasne,  spolne,  političke,  estetske  i 
etičke  razlike  i rascjepi.  Pokazuje  se  da  nema  cjelovite 
vizije,  koncepcije  ili  sistema  prikazivanja  i izražavanja. 
Teatarsko  djelo  je  fragment  ili  nekonzistentna  zbirka 
grubo  povezanih  fragmenata  koji  pokazuju  svoju 
posebnost,  neuklopljenost  i razliku.  U postmodemom 
teatru  se  u okviru  jednog  djela  radi  s razlikama  i ras- 
kolima njegovih  odrednica  tako  da  nastaje  discipli- 
narno nekoherentno  djelo  koje  istovremeno  pripada 
teatru,  književnosti,  filmu,  likovnim  umjetnostima  i 
muzici.  U postmodemom  teatru  djelo  postavljeno  na 
sceni  pokazuje  svoju  pojavnost  i izgled  scenskog 
događaja,  sintaktičku  i semantičku  (tekstualnu), 
odnosno,  rodovsku  i žanrovsku  nekonzistentnost, 
potencirajući  činjenicu  razlike  i njezine  nesvodljivosti, 


tj.  raskola.  Postmodemo  djelo  je  i mimezis  razlika  i 
raskola,  odnosno,  heterogenosti  i nekonzistentnosti 
povijesnih  izraza  i prikaza. 

U postmodemi  je  izvedena  kritika  pojma  originalnosti 
kao  izvornog  (ishodišnog  ili  polaznog)  impulsa  stva- 
ranja, prikazivanja,  izražavanja,  produkcije  ili  pro- 
izvodnje u modernističkom  teatru.  U modemom  teatru 
originalnost  jc  temeljna  odrednica  stvaranja  novog 
djela  kao  izraza  specifične,  neponovljive  i izuzetne 
individualnosti  (egzistencije)  pisca,  dramaturga,  glu- 
mca, koreografa,  scenografa.  Za  postmodemi  teatar 
ne  postoji  ishodišno  novi  princip  stvaranja  nego  se 
razvijaju  eklektičke  i pluralne  strategije  preobrazbe 
(transformacija)  i premještanja  (transfiguracija) 
suvremenih  ili  povijesnih  tekstova  i modela  teatarskog 
izražavanja  i prikazivanja  u produciranju  značenja, 
smisla  i vrijednosti.  Kritikom  pojma  originalnosti 
uvode  se  historičnost  i eklektičnost  kao  određujući 
principi  prikazivanja  već  prikazanog  (mimezisa  mi- 
mezisa),  prikazivanja  (mimezisa),  izražavanja  (eks- 
presije), produkcije  ili  proizvodnje  teatarskog  djela, 
čime  se  pokazuje  da  teatarsko  djelo  nije  izvorno 
napisano  (izmišljeno,  intuitivno  spoznato,  stvoreno) 
nego  uvijek  nastaje  kao  preobrazba  ili  premještanje 
postojećih  tekstova  umjetnosti  teatra  i kulture. 

Dolazi  do  utvrđivanja  eklektičkog  karaktera  teatarskog 
djela.  Modernističko  teatarsko  djelo  je  autonomno  i 
originalno  strukturirano  (stvoreno  iz  neprozirnosti  in- 
tuicija individue).  Autonomija  (izdvojenost,  zatvo- 
renost) i originalnost  (posebnost,  novina)  ukazuju  da 
modernističko  teatarsko  djelo  negira  povijesne  ko- 
respondencije i odnose  s drugim  teatarskim  djelima. 
Modernističko  teatarsko  djelo  je  neeklektično  (homo- 
geno, centrirano,  samosvojno),  ahistorijsko  (suvre- 
meno) i autonomno  (začahureno,  zatvoreno)  u odnosu 
na  druga  umjetnička  djela  i njihove  efekte.  Postmo- 
demističko  dramsko  djelo  je  eklektično,  odnosno, 
generirano  je  citatnim,  kolažnim  i montažnim  pos- 
tupcima od  sinkronijski  i dijakronijski  različitih  i 
međusobno  nesvodljivih  tekstova  umjetnosti  i kulture. 
Postmodemističko  djelo  je  eklektično  jer  je  naprav- 
ljeno (producirano)  od  tekstova  ili  tekstualnih  frag- 
menata različitog  sinkronijskog  i dijakronijskog 
porijekla  i jer  ih  prikazuje  kao  karakteristične  indekse 
aktualnih  ili  povijesnih  stilova,  oblika  izražavanja  ili 
prikazivanja,  specifičnih  kodiranja  (drugih)  kultura. 
Uvođenje  i razrada  desaussureovskog  pojma  arbit- 
ramosti  (proizvoljnosti)  kao  suštinske  odrednice 
postmodeme  kulture:  od  znaka  do  društvenih  odnosa, 
odnosno,  arbitrarnog  odnosa  označitelja  i označenog 
u znaku  teatra  prepoznaje  se  i interpretira  kao  pravilo 
razumijevanja  odnosa  u kulturi  i umjetnosti  teatra. 
Pokazuje  se  da  smisao,  značenja  i vrijednosti  tea- 

tarskog  djela  nisu  uzročna  ili  prirodna  značenja  nego 
arbitrarne  kulturološke  tvorevine  koje  mogu  biti 
motivirane  ili  nemotivirane.  Zamisao  arbitramosti 
postavlja  se  kao  opća  odrednica  odnosa  u postmo- 
demom  teatru  i kulturi.  Postmodema  kultura  i teatar 
često  se  nazivaju  postsemiotičkom  i postscmiološkom 
kulturom  i umjetnošću,  jer  postmodema  počinje  kri- 
tikom modernističke  fetišizacije  znaka  kao  elemen- 
tarnog (atomskog)  i statičnog  lingvističkog  i se- 
miotičkog  produkta  (izraza,  prikaza,  robe).  Prema 
poststrukturalističkim  teorijama  znak  je  tek  jedan 
trenutak  u procesu  (praksi)  označavanja,  koji  proizvodi 
i fiksira  značenje,  ali  nije  apsolutan,  unaprijed  određeni 
odnos.  U teorijama  postmodeme  pokazuje  se  kako  se 
znak  raspada  (troši,  gubi)  do  označitelja  i označenog. 
Ukazuje  se,  prvenstveno,  na  označiteljske  poretke 
(lance,  mreže)  koji  prethode  značenju,  koji  su  tragovi 
nekadašnjih  značenjskih  izraza  i reprezentacija  ili 
anticipiraju  moguća  značenja  kroz  bezbrojne  ar- 
bitrarne kombinacije.  Teatarski  događaj  nije  konačno 
utvrđeni  redoslijed  znakova  nego  tek  jedan  trenutak 
u procesu  uspostavljanja  i recepcije  znaka,  odnosno, 
teatarski  događaj  je  otvorena  i promjenljiva  struktura 
znakova.  U postmodemi  se  umjesto  dramskog  ili 
teatarskog  događaja  (zatvorenog  znakovnog  modela) 
govori  o performansu  (otvorenoj  preobrazbi  i pre- 
mještanju znakova). 

Građenjem  fikcionalnih  i narativnih  intertekstualnih 
struktura  proizvodi  se  karakteristični  teatarski  tekst 
(tekst  koji  hoda  scenom)  koji  se  ukazuje  kao  fantazam. 
Modernističko  teatarsko  djelo  je  bilo  zasnovano  na 
redukciji  i odbacivanju  narativnog  i fikcionalnog 
poretka.  Postmodemistički  dramski  i scenski  tekst  nije 
jednostavna  obnova  narativnog  strukturiranja  teksta 
nego  postupak  rada  s intertekstualnim  suočavanjem 
različitih  narativnih  modela,  narativnih  fragmenata  ili 
narativnih  principa  uspostavljanja  fikcionalnog  efekta 
u okviru  jednog  teksta.  Naracija  za  postmodemi  teatar 
nije  velika  priča  (mita,  Starog  i Novog  zavjeta,  velikih 
zapadnih  političkih  ili  religioznih  utopija)  nego  mno- 
štvo tragova,  ostataka  i fragmenata  pripovijedanja 
dostupnih  arbitrarnoj  kombinatorici  trenutnog  po- 
vezivanja. Fikcionalnost  teatra  je  u radikalnom 
modernizmu  (avangardi)  reducirana  do  same  i dos- 
lovne egzistencije  izvođača  (performera)  na  sceni  ili 
izvan  nje.  U visokom  modernizmu  fikcionalnost  je 
dovedena  do  znakovne  retorike  stabilnih  i autonomnih 
teatarskih  figura  (Sartreovi  ili  Beckettovi  likovi). 
Visoka  modernistička  fikcionalnost  je  retorika  au- 
tonomnih zatvorenih  znakova.  U postmodemizmu 
fikcionalnost  je  upotrebna  funkcija  teatra,  kao  i bilo 
koji  elementi  ili  aspekti  umjetnosti  teatra  (gluma, 
dramski  tekst,  scenografija). 


U postmodemi  se  definiraju  specifični  postupci  koji 
potvrđuju,  produciraju  i proizvode  arbitramost,  ek- 
lektičnost, nesvodljive  razlike  i poližanrovske  tea- 
tarske realizacije:  ( 1 ) citatnost  je  doslovno  navođenje 
jednog  teksta  u drugom,  na  primjer,  dramskom  ili 
scenskom  tekstu,  (2)  kolažiranje  je  formalno  sin- 
taktičko povezivanje  fragmenata  različitih  tekstova 
(fragmenata-fenomena  različitih  umjetnosti)  u novi 
tekst,  koje  može  nastajati  povezivanjem  imanentno 
teatarskih  aspekata  i povezivanjem  izvanteatarskih  s 
teatarskim  aspektima,  (3)  montaža  je  semantičko 
povezivanje  različitih  fragmenata  (fenomena)  ili 
tekstova  u novi  makro  tekst  ili  makro  scenski  događaj, 
(4)  brikolažiranje  je  spajanje  nespojivih  aspekata 
različitih  tekstova  (različitih  umjetnosti  ili  djelatnosti 
kulture)  u novi  teatarski  scenski  tekst-događaj,  (5) 
fragmentiranje  je  razbijanje  (razlaganje)  konzistentnih 
i homogenih  totalizirajućih  tekstova  ili  teatarskih  djela 
u elementarne  tragove  povijesnih  tekstova  teatra, 
kulture  ili  umjetnosti,  drugim  riječima,  postmodemi 
teatar  pokazuje  da  postoje  samo  fragmentarni 
postpovijesni  aspekti  teatra  kao  umjetnosti,  da  je 
nemoguće  napraviti  konzistentno  i cjelovito  djelo 
postmodeme,  (6)  fraktalizacija  je  razbijanje  kon- 
zistentnih i homogenih  totalizirajućih  tekstova  teatra 
(teatarskog  događaja)  u elementarne  tragove  koji 
odražavaju  ili  prikazuju  svoje  nekadašnje  cjeline,  (7) 
simulacija  je  medijsko  prikazivanje  i proizvođenje 
fikcionalnog  kao  prisutnog  i realnog  teatarskog 
događaja,  (8)  mimezis  mimezisa  je  prikazivanje 
prikazanog  (prikazivanje  povijesnih  umjetničkih  djela, 
povijesnih  uzoraka  teatra,  oblika  prikazivanja  i 
izražavanja  kulture)  kao  fikcije  koja  odražava  fikciju, 
odnosno,  potvrđuje  fikcionalni  karakter  svakog 
ljudskog  čina  u postmodemoj  epohi,  (9)  hiper- 
tekstualna  organizacija  teatarskog  događaja  je 
digitalno  ili  softversko  povezivanje  po  različitim 
nivoima  reprezentacija  tekstova  sinkronije  i dijakronije 
teatra,  odnosno,  metaforično  opisivanje  teatarskog 
događaja  kao  hiperteksta  označava  da  jedan  teatarski 
događaj  istovremeno  karakteriziraju  različita  scenska 
i ekranska  prikazivanja  koja  se  u recepciji  mogu 
povezivati  u neočekivane  semantičke,  vizualne,  pro- 
stome, vremenske  i bihevioralne  odnose,  (10)  de- 
konstrukcija  je  arheologija  znanja  i eksplikacija 
granica  metafizike  pisma,  a dekonstrukcija  teatra  je  i 
praktično  i teorijsko  provociranje  povijesnog  me- 
tafizičkog horizonta  postojanja  teatra  kao  umjetnosti 
(pogleda  na  svijet,  prikaza  svijeta),  (11)  proizvodnja 
simptoma  je  ukazivanje  da  dramski  tekst  ili  teatarski 
događaj  (scenski  tekst)  nije  samo  artefakt  nego  i 
element  koji  pokreće  klizanje  svakog  značenjskog, 
ideološkog,  etičkog  i estetičkog  totaliteta,  i (12)  tea- 

tarska  produkcija  je  arbitrarna  medijska  proizvodnja 
i upotreba  aktualnog  ili  povijesnog  izvantekstualnog 
i tekstualnog  značenja  u konfiguriranju  scenske 
reprezentacije. 

U postmodemi  se  često  tvrdi  da  subjekt  teatarskog 
djela  nije  biološki  i psihološki  subjekt  pisca,  dra- 
maturga, koreografa  ili  glumca  koji  postavlja  djelo  na 
scenu.  Pokazuje  se  da  teatarsko  djelo  nije  direktni  izraz 
ili  odraz  psiholoških,  duhovnih  ili  mentalnih,  odnosno 
egzistencijalnih  stanja  subjekta  nego  da  je  subjekt 
posredovan  različitim  tekstualnim  hipotezama  koje 
tekstom  ili  scenskim  događajem  postaju  znak  za 
subjekt,  odnosno,  prikazuju  ga  kao  čitaoca.  0 post- 
modemom  subjektu  teatarskog  djela  piše  se  kao  o 
lingvističkoj  ili  semiološkoj  hipotezi  proizvedenoj  ili 
produciranoj  u višemedijskom  tekstu  teatra.  Post- 
modemi subjekt  je  subjekt  kojim  se  prikazuje  smrt 
teatarskog,  modernistički  shvaćenog  subjekta,  budući 
da  autor  teatarskog  djela  nije  biološki  subjekt  (on  je 
posrednik),  djelo  nastaje  iz  drugih  djela  umjetnosti  i 
kulture. 

Tradicionalno  teatarsko  djelo  uspostavlja  se  oko 
junaka  dramske  radnje  (naracije).  Modernistička 
teatarska  djela  ukazuju  na  preobrazbe  od  junaka  prema 
samom  liku  (izolirani,  izvan  priče  predočeni  junak), 
figuri  (tijelu  izvođača  koje  posredovanjem  glume  ili 
izvođenja  predočava  tijelo  glumca  kao  nešto  drugo 
od  onoga  što  ono  stvarno  jest)  ili  samom  glumcu/ 
izvođaču  koji  predočava  granice  glume  i izvođenja, 
pokazujući  sebe  upravo  kao  to  što  jest:  reprezenta 
institucije  teatra.  U postmodemom  teatru  može  se 
govoriti  o akteru  ili  o artificijelnom  i arbitrarnom 
nosiocu  ili  izvršiocu  performativnog  čina  ili  o 
motiviranom  nosiocu  (prvp)  koji  određuje  značenja, 
smisao  i funkcije  djela.  Akter  u ovom  smislu  može 
niti  glumac,  plesač,  pjevač,  izvođač,  publika  (na 
primjer,  u hepeningu),  cjelokupni  poredak  događaja 
na  sceni  (na  primjer,  Robert  Wilson  govori  o vlastitom 
teatru  kao  o arhitekturi),  itd. 

Postmodemističko  umjetničko  ili  teatarsko  djelo  nije 
nojedinačni  artefakt  ili  token  nego  mogući  teatarski  i 
imjetnički  svijet.  Postmodemi  umjetnik  ne  stvara 
završeno  i cjelovito  teatarsko  djelo  odredivo  kao 
rroizvod  nego  otvoren,  promjenljiv  i interaktivan 
rrostomi-vremenski-tjelesni  tekst  koji  je  u odnosu  s 
irugim  tekstovima  ili  artefaktima  umjetnosti  i kulture. 
Postmodema  drama,  balet  ili  opera  nisu  samo  drama, 
ralet  ili  opera  kao  pojedinačno  djelo  nego  i projekcija 
stmulacija)  povijesnog  ili  aktualnog  svijeta  drame, 
naleta  ili  opere,  odnosno,  intertekstualnih  odnosa 
svijeta  teatra.  U postmodemom  teatarskom  događaju 
iTcikulirana  je  struktura  teatra  kao  svijeta  umjetnosti. 
<ada  promatramo  jedan  teatarski  događaj  (scenski 


tekst),  ono  što  vidimo  kao  djelo  postmodemog  teatra 
nije  samo  ono  Što  oko  vidi  i uho  čuje  nego  i kom- 
pleksna mreža  sinkronijskih  i dijakronijskih  odnosa 
scenskog  teksta  pred  nama  (pred  tijelom  i za  tijelo)  i 
povijesti  teatra,  aktualnosti  teatra,  književnosti, 
politike,  seksualnosti,  itd. 

Postmodemi  teatar  realizira  moći  smrti  teatra  i rođenja 
teatra  kao  umjetnosti.  U modernoj,  posebno  avan- 
gardnim i neoavangrdnim  teatarskim  tendencijama, 
postojalo  je  uvjerenje  o smrti  estetskog,  smrti  um- 
jetnosti i teatra.  Hepening  se  često  opisivalo  kao 
posljednju  instancu  teatra.  Postojalo  je  uvjerenje  da 
teatar  u modemom  dobu  dolazi  do  svojeg  povijesnog 
i epohalnog  kraja  postajući  sam  život,  novi  direktni 
doživljaj,  psihoterapijska  situacija,  posljednja  instanca 
redukcije  teatarskog  teksta  (figure  na  tijelo)  ili 
preobrazba  umjetničkog  teatarskog  djela  (prvo- 
stupanjske  tvorevine)  u teorijsko  ili  filozofsko  djelo 
(metateatarski  performans).  Postmodemi  teatar  je 
pokazao  da  ne  postoji  konačna  koncepcija  kraja  teatra, 
umjetnosti  ili  estetike,  nego  estetička,  umjetnička  i 
teatarska  produkcija  uspostavljaju  moć:  povijesnog 
dovršenja  umjetnosti  teatra,  odnosno,  iniciranja 
(pokretanja  označiteljskog  lanca)  umjetnosti  i teatra 
kao  novih,  različitih  ili  slučajnih  paradigmi.  Lanac 
proizvodnje,  razmjene  i potrošnje  je  beskrajan. 
Dovršenje,  iniciranje  ili  revizije  estetskih,  umjetničkih 
ili  teatarskih  paradigmi  za  postmodemu  kulturu  nisu 
epohalni  obrati,  kao  u modernoj  kulturi,  nego  trenutne 
strategije  djelovanja,  ponašanja,  interpretiranja  i 
produciranja  u svijetu  umjetnosti  i svijetu  teatra. 

LITERATURA:  Auslanl,  Banc3,  Barba4,  Biril,  Biri2,  B1au2, 
Brechtsl,  Časci,  Čuf3,  Dobi,  Dragi,  Fabl,  Fort3,  Fuchl,  Gold4, 
Gold5,  Hrvl,  Hrv2,  Innl,  Kayl,  Kuni,  Kun2,  Leh2,  Novak  l,  Pav3, 
Pinti,  Postdl,  Postmodcmal,  Postmodemil,  Schcl,  Sche2,  Sche3, 
Schc4,  Šuv78,  Šuv  1 09,  šuv  1 1 0,  Šuv  1 1 7,  Topo  1 , Vujanoć,  Vujano9, 
Wilsonrl,  Wilsotv2 

Postmodernizam.  Postmodemizam  je  naziv  za  um- 
jetnosti koje  su:  (1)  kritika  anomalija  i dogmi  eks- 
tremnih modernističkih  ideologija  i umjetnosti  (mi- 
nimalna umjetnost,  konceptualna  umjetnost,  semio 
umjetnost  poststrukturalizma),  (2)  anakronistički  i 
retrogradni  povratak  na  predmodemističke  ili  ra- 
nomodemističke  stadije  zapadne  umjetnosti  (re- 
nesansno slikarstvo,  barokni  tekst,  romantičarski 
model  umjetnika),  (3)  produkcija  stilova,  pokreta  i 
individualnih  učinaka  umjetnika  kao  postpovijesnih 
modela  premošćivanja  modernizma  i neprozirne 
budućnosti  kraja  epohe-civilizacije  (transavangarda, 
neoromantizam,  neoekspresionizam),  (4)  zasnivanje 
simulacionističkih  estetika  i produkcije  (simula- 
cionizam,  neokonceptualna  umjetnost,  neekspre- 
sionizam,  hipertekstualnost)  kao  umjetnosti  postteh- 

nološkog,  informacijskog  i semiotičkog  društva,  i (5) 
preispitivanje,  provociranje  i korigiranje  modernizma 
iz  asimetrične  točke  gledišta  postmodeme;  moder- 
nizam poslije  post-modernizma. 

LITERATURA:  Brej8,  Brcjl  6,  Brcj20,  Den50,  Den54,  Đu4,  Eagl, 
Gr±l8,  Hutl,  Hut2,  Jam5,  Jam8,  Jam9,  Postmodemizaml,  Sillim3, 
Ug2 

Postnadrealizam.  Postnadrealizam  je  naziv  za 
evoluciju  nadrealističke  umjetnosti  i njezine  utjecaje 
poslije  Drugog  svjetskog  rata.  Mogu  se  izdvojiti 
sljedeće  linije  evolucije  i utjecaja  nadrealizma:  (1) 
djelovanje  nadrealističkih  umjetnika  pripadnika 
nadrealističkog  pokreta  poslije  Drugog  svjetskog  rata, 
(2)  utjecaji  nadrealizma  kao  povijesnog  pokreta  na 
apstraktni  ekspresionizam  i ncoavangardne  trendove 
50-ih  i ranih  60-ih  godina  (neodada,  fluksus,  si- 
tuacionizam,  letrizam,  vizualna  poezija,  hepening),  (3) 
razvoj  fantastičkog  slikarstva  u okvirima  nove  fi- 
guracije, (4)  utjecaji  nadrealizma  na  psihodeličnu 
umjetnost  i underground  kulturu  60-ih  godina  i (5) 
postmodemistička  citatno-parodijska  reinterpretacija 
nadrealizma  kao  dekonstrukcije  modernizma. 

Poslije  Drugog  svjetskog  rata  djelovanje  nadrea- 
lističkih umjetnika  ostvaruje  se  nizom  međunarodnih 
izložbi  (1947.-1959.)  i nadrealističkih  okupljanja 
(Caffe  le  Muset,  1956.;  nadrealistička  večera  u kinu 
Ranelagh,  1964.).  Poslije  rata  Breton  se  okreće 
okultizmu  i misticizmu.  Krajem  pokreta  može  se 
smatrati  1966.,  godina  Bretonove  smrti.  Maurice 
Blanchot  je  opisao  poslijeratni  nadrealizam  riječima 
‘‘Nije  ni  ovdje  ni  tamo:  on  je  svugdje.  On  je  fantom. 
U svojem  obratu,  metamorfozama,  on  postaje  nad- 
realan.” Poslije  Drugog  svjetskog  rata  nadrealistička 
umjetnost  se  širi  i transformira,  a najutjecajniji  primjeri 
vode  magijskom,  erotskom  i parodijskom  preko- 
račenju granica  slike,  skulpture  i poezije.  Bretonova 
skulptura  Veliki  mravojed  (1962.)  asamblaž  je  dva 
komada  drva  koja  je  pronašla  njegova  žena  Elisa.  Rad 
je  pravi  primjer  preobrazbe  ready-madea  (pronađe- 
nog predmeta)  u fantastički  i magijski  predmet.  Kasni 
Duchampovi  asamblaži  su  reinterpretacije  nadrea- 
lizma i njegovih  erotsko-magijskih  provokacija:  (\) 
Molim  dodirni  (1947.)  je  struktura  s dojkom  od 
gumene  pjene  na  crnom  plišu,  (2)  Strelasti  objekt 
(Object-dard)  (1951.)  je  mctalizirani  predmet  nastao 
kao  plastički  otisak  vaginalne  šupljine,  a (3)  £ mojim 
jezikom  u mojem  obrazu  (1959.)  je  autoportret  koji 
prestaje  biti  crtežom  i postaje  reljef-maska  koja  se 
izdiže  i prekriva  obraz  na  crtežu.  Duchampov  položaj 
je  paradoksalan:  on  je  istovremeno  prethodnik  nad- 
realizma i postnadrealist.  On  je  jedan  od  prethodnika 
nadrealizma,  jer  je  direktnim  sudioništvom  utjecao  na 


formuliranje  nadrealističke  poetike.  Poslije  Drugog 
svjetskog  rata  je  reinteipretirao  nadrealističke  modele 
izražavanja.  Instalaciju  Meret  Oppenheim  Kani- 
balistička  gozba  (1959.)  čini  grupa  lutaka  koja 
predstavlja  muškarce  koji  sjede  oko  stola  na  kojem 
leži  žena  s licem  obojenim  zlatnom  bojom  Čije  je  nago 
tijelo  prekriveno  hranom.  Ovim  radom  se  povezuju: 
(1)  nadrealistički  desadovski  (erotsko-kanabalistički, 
sadomazohistički)  porivi  i (2)  vizualno-ambijentalna 
igra  elementima  potrošačke  kulture  (pop  art,  neo- 
dada). Asamblaž  Meret  Oppenheim  Dobar  tek,  Marcel 
(1960.)  jezička  je  igra  opsjednutosti  šahom  Marcela 
Duchampa.  Na  šahovskoj  ploči  je  tanjur  s nožem  i 
vilicom,  između  noža  i vilice  je  mala  erotizirana  ženska 
figura.  Meret  Oppenheim  u potpunosti  anticipira 
neodadaističke  postavke  asamblaža  i mixed  media 
igrajući  se  jezikom,  fetišiziranim  predmetima  i 
erotsko-kanibalističkim  znakovima.  Američki 
umjetnik  Joscph  Comell  na  prijelazu  40-ih  u 50-te 
godine  razvio  je  poetiku  nadrealnog  asamblaža  kao 
cjeloviti  opus.  Njegovi  asamblaži  Ptica  u kutiji 
(1943.),  Plavi  Medici  (1950.)  ili  Bez  naslova  (Juan 
Gris)  (1954.)  istovremeno  su  poetski  objekti  nad- 
realističke tradicije  i anticipacije  mixed  media 
asamblaža  neodade  i fluksusa.  U poetičkom  smislu  to 
su  fetišizacije  predmeta  - njegov  svijet  je  svijet 
magijsko  poetskog  odnosa  predmeta  koji  ispunjavaju 
svijet  potrošačke  kulture.  Erotske  crteže,  slike  i kolaže 
Maxa  Waltcra  Svanbeiga,  Jean-Claudea  Silbermanna, 
Roberta  Matte  Echaurena,  Toyen,  Hansa  Bellmera  i 
Vane  Bora  nastale  od  kasnih  40-ih  do  60-ih  godina 
karakterizira  povezivanje  likovnog  automatizma  s 
fantastičkom  arhetipskom  erotizacijom  apstraktnih  ili 
ikoničkih  formi.  Nadrealistička  poetika  je  utjecala  i 
na  umjetnost  fotomontaže.  Portret  Maxa  Ernsta 
( 1 946.),  Fredericka  Sommera,  portret  Andrća  Bretona 
Bez  naziva  (Breton  kolaž)  (1966.)  Josepha  Comella, 
Kolaž  preko  Afričke  skulpture  ( 1 960.)  Eduarda  Pao- 
lozzija  i Spomenik  modernom  slikaru  (1968.)  Vane 
Bora  primjene  su  kolažno  montažne  tehnike  u fo- 
tografiji zbog  postizanja  nadrealnog,  narativnog  i 
arhetipskog  učinka. 

Nadrealizam  je  imao  i posredni  utjecaj  na  američki 
apstraktni  ekspresionizam  tijekom  40-ih  godina. 
Tijekom  Drugog  svjetskog  rata  u New  Yorku  su 
boravili  Andrć  Breton,  Andrć  Masson  i Max  Emst 
koji  su  utjecali  na  njujoršku  umjetničku  scenu. 
Američkim  umjetnicima  Jacksonu  Pollocku,  Marku 
Rothku,  Robertu  Mothenvellu,  Clyffordu  Stillu, 
Bamettu  Newmanu  i Arshileu  Gorkyju  nadrealizam 
je  pružio:  (1)  formalno  likovna  iješcnja  realizacije 
slobodne  automatske  geste  kojom  umjetnik  djeluje  na 
platnu  prije  slikanja  i komponiranja.  Max  Emst  je  u 

New  Yorku  realizirao  slike  Mladi  čovjek  privučen 
letom  ne-euklidske  letjelice  i Zbunjeni  planet  (1942.) 
koristeći  tehniku  kapanja  boje.  Pollock  će  na  prijelazu 
40-ih  u 50-te  razviti  poetičku  strategiju  slikarstva 
kapanja  (dripping  painting)  kao  tehniku  akcionog 
slikarstva.  Emstova  totemska  figuracija  ukazivala  je 
na  etnološke  i egzotične  modele  izražavanja  mitskog 
i magijskog,  a utjecala  je  na  Pollocka,  Rothka, 
Gottlieba,  Gorkyja.  Na  rani  apstraktni  ekspresionizam 
imale  su  utjecaj  arabeske  i znakovi  Andrea  Massona. 
Massonov  automatizam  je  apstraktnim  ekspresio- 
nistima  ponudio  znakove  koji  su  istovremeno  čisti 
gcstualni  apstraktni  tragovi  (prazni  znakovi),  ar- 
hctipski  simboli  i automatski  izrazi  nesvjesnog. 
Apstraktni  ekspresionizam  je  nadrealističku  auto- 
matsku gestu  izražavanja  i oslobađanja  nesvjesnog 
transformirao  u spontani  gestualni  čin  (akciju,  akciono 
slikarstvo).  Nadrealizam  je  utjecao  na  europsku  lirsku 
apstrakciju.  U slikarstvu  grupe  COBRA  paradoksalno 
se  suočavaju  automatski  crtež,  naivno-ekspresivna  i 
folklorna  figuracija,  crtež  po  uzoru  na  dječji  i aps- 
traktne vitalne  forme.  Španjolska  grupa  Dau  al  set 
(Kocka  sa  sedam)  koja  je  djelovala  između  1948.  i 
1953.  godine  u Barceloni  razvijala  je  enformel 
slikarstvo  pod  utjecajem  nadrealističkog  automatizma. 
Nadrealizam  je  posredno  utjecao  na  neoavangardne 
pokrete  (neodada,  fluksus,  hepening,  situacionizam, 
letrizam,  vizualna  poezija)  tijekom  50-ih  i ranih  60- 
lh  godina.  Neodada,  fluksus  i hepening  prihvaćaju 
nadrealizam  kao  emancipatorsku  tradiciju  avangardi 
koja  je  omogućila:  (1)  slobodno  izražavanje  emocija, 
ekstravagantnog  i provokativnog  ponašanja  koje  je 
cesto  povezano  s egzotičnim  ritualima  i (2)  rad  u 
izvanmedijskom  području  asamblaža,  akcija  ili 
performansa,  kolaža,  reađy-mađea,  itd.  Cageovi  radovi 
zasnovani  na  slučajnosti  ili  rani  Rauschenbergovi 
kolaži  i asamblaži  teže  izražavanju  nesvjesnog.  Što  je 
srodno  nadrealističkom  duhu.  Hepeninzi  Mistički 
ostvaruju  fantaziju  kolektivnog  autodestruktivnog, 
erotiziranog  i emancipatorskog  ponašanja  koje 
nadmašuje  i najslobodnije  nadrealističke  fantazije. 
Njemački  fluksus  umjetnik  Joseph  Beuys  eklektički 
spoja  njemački  ekspresionizam  i avangardni  nad- 
realizam prenoseći  magijske,  mitske,  podsvjesne  i 
irhetipske  sadržaje  u performans  i ritualni  rad  kon- 
kretnim neumjetničkim  materijalima.  Beogradski  neo- 
avangardni  umjetnik  Vladan  Radovanović  je  tijekom 
50-ih  godina  realizirao  radove  (crteže,  tekstove)  u 
kojima  je  želio  registrirati  i dokumentirati  vlastita 
stanja  svijesti,  a posebno  se  koncentrirao  na  stanja 
ama  između  sna  i jave.  Utjecaj  nadrealizma  na  fran- 
:uski  situacionizam  bio  je  teorijski  i politički  usmjeren 
razumijevanje  igre  (ludističkog)  kao  subverzivnog 


revolucionarnog  sredstva  u provociranju  i destrukciji 
vrijednosti  potrošačkog  kapitalističkog  društva.  Za 
letrizam  i vizualnu  poeziju,  nadrealizam  je  prethodnica 
koja  je  ostvarila  poetičku  i praktičnu  osnovu  sinteze 
književnosti  i vizualnih  umjetnosti.  Razvoj  indivi- 
dualnog pristupa  nadrealističkoj  tradiciji  od  konkretne 
i vizualne  poezije  do  konceptualne  umjetnosti  ostvario 
je  belgijski  umjetnik  Marcel  Broodthaers  tijekom  60- 
ih  i 70-ih  godina.  Broodthaersov  rad  je  post-post- 
nadrcalistički  budući  da  svoja  ishodišta  ne  pronalazi 
u izvornom  djelovanju  nadrealističke  Bretonove 
grupe,  nego  u jezičkim  igrama  slikom  i riječima  Renea 
Magrittea.  Magritteovo  slikarstvo  je  blisko  nadrea- 
lističkom interesu  za  vizualni  paradoks,  neusklađenost 
i razliku  vizualnog  i jezičkog  prikaza.  Kombiniranje 
fantas-tičkog  prizora  i jezičkog  paradoksa  ostvareno 
je  u Magritteovim  radovima  Upotreba  riječi 7(1 928.- 
29.),  Riječi  i slike  (1929.),  Ključ  snova  (1930.-1936.) 
ili  Dvije  misterije  (1966.).  Ovi  radovi  su  post- 
nadrealistički  jer  su:  (1)  izvedeni  nadrealističkom 
metodom  prikazivanja  paradoksalnih  situacija,  (2)  ne 
izražavaju  nesvjesno,  nego  (3)  sliku  pokazuju  kao 
specifično  pismo.  Broodthaers  je  primamo  pjesnik  i 
poput  nadrealista  koristi  poetsku  fetišizirajuću  i 
estetsku  snagu  predmeta.  Dovodeći  predmete  u odnos 
s riječima,  stvara  neobične  situacije  naglašavajući 
estetski,  konceptualni  i mentalni  rascjep  riječi  i 
predmeta.  Za  razliku  od  Magrittea,  čiji  je  rad  poznavao 
i kojem  je  posvetio  niz  svojih  djela,  on  radi  izvan 
slikarstva,  konkretnim  predmetima  i smještanjem  riječi 
u predmetni  prostor.  Broodthaers  koristi  i elemente 
fluksusa,  vizualne  poezije  i konceptualne  umjetnosti. 
Smisao  njegovog  čina  jc  stvaranje  paradoksalne 
situacije  smještene  u suštinski  egzistencijalni  rascjep 
predmetnog  svijeta  i svijeta  jezika.  Nepodudarnost  tih 
dvaju  svjetova  stvara  nadrealnu  situaciju  pomaknutosti 
i neuzglobljenosti  ljudske  egzistencije. 

Fantastičko  slikarstvo  je  nastalo  evolucijom  nad- 
realističkog slikarstva  zasnovanog  na  prikazivanju 
snova,  fantazija,  onostranosti.  Fantastičko  slikarstvo 
su  anticipirali  Giorgio  de  Chirico,  Salvador  Dali,  Renć 
Magritte,  Max  Emst,  Yves  Tanguy,  a razvijali  su  ga 
Paul  Delvaux,  Toyen,  Frida  Kahlo,  Leonora  Carring- 
ton,  Leonor  Fini,  Emst  Fuchs,  Dado  Đurić. 
Psihodelično  slikarstvo  i underground  kultura  pre- 
uzimali su  modele  nadrealizma  uvodeći  ih  u po- 
jednostavljeni jezik  masovne  kulture.  Veza  s nad- 
realizmom ostvarena  je  da  bi  se  prikazalo  onostrano 
(izazvano  halucinogenim  drogama).  Međutim,  pos- 
tupak realizacije  djela  je  prije  karakterističan  za 
grafički  dizajn  i tehnike  crtanja-prikazivanja  u stripu 
nego  za  umjetničko  stvaranje.  Upotreba  nadrea- 
lističkih  tema  i oblika  izražavanja  u psihodeličnom 

slikarstvu  i underground  kulturi  jc  posljedica  prih- 
vaćanja i akademizacije  nadrealizma  kao  dominantne 
avangardne  kulture.  Akademizacija  nadrealizma  je 
istovremeno  vodila  i visokoj  umjetnosti  (fantastika 
Pariške  škole)  i popularnoj  masovnoj  kulturi  plakata, 
stripa,  omota  gramofonskih  ploča. 

U postmodemoj  umjetnosti  80-ih  godina  velike  teme 
avangardnog  nadrealizma  od  automatskog  crteža  do 
fantastičkih  prizora  citiraju  se,  kolažiraju  i montiraju 
u nove  prikaze.  Postmodema  umjetnost  ne  pristupa 
nadrealizmu  s poštovanjem  kao  fantastičko  slikarstvo, 
nego  parodijski  i ironično.  Nadrealizam  je  za  post- 
modemu  jedan  od  primjera  akademiziranog  visokog 
modernizma  koji  treba  dekonstruirati  i time  ogoliti 
do  slikarskog  klišeja.  Američki  slikar  David  Salle 
nadrealističke  prizore  dekonstruira  tako  da  ih  kolažno 
montažno  povezuje  s kompozicijama  geometrijske 
apstrakcije,  kopijama  pornografskih  fotografija  ili 
akademskim  pejzažima.  Beogradski  slikar  Raša 
Todosijević  80-ih  godina  koristi  nadrealističke  motive 
da  bi  parodijski  doveo  u sumnju  mitove  beogradske 
kulture  o visokoj  metafizičkoj,  fikcionalnoj  i fan- 
tastičkoj  umjetnosti. 

LITERATURA:  Ade l,  AIexI,  Batcl,  Cabl,  Caerl,  Cawsl,  Cha2, 
Curil,DemoI,Ivšl,Kraus8,  Krausl4,Krausl6,  Krau$19,  Kraus20, 
KuI2,  Luc2,  Lzo  1 3.  Mofl,  Moul,  Rat3,  Rod3,  Rubi,  Sanol,  Sawil, 
Taj  3,  Tash  I , Taylons  1 , Toy  l 

Postobjektna  umjetnost  Postobjektna  umjetnost  je 
naziv  za  umjetničke  radove  konceptualne  umjetnosti 
zasnovane  na  materijalno-energetskim  procesima, 
ponašanju  umjetnika  i strategijama  zamjene  predmeta, 
instalacije,  ambijenta  i akcije  tckstualno-dijagram- 
skom  analizom,  opisom  i dokumentacijom.  Za  post- 
objektnu  umjetnost  karakteristično  je  opredeljenje  za 
izvanumjetnička  ili  prirodna  sredstva  i materijale  čije 
formulacije  ne  vode  izvedbi  dovršenih  objekata  nego 
iniciraju  događaje  i situacije  u kojima  je  vremenski  i 
prostorni  status  umjetničkog  djela  temeljno  trans- 
formiran. Termin  je  uveo  američki  kritičar  Donald 
Karshan.  Termin  postobjektna  umjetnost  je  varijanta 
termina  dematerijalizacija  umjetničkog  objekta  (Lucy 
Lippard)  ili  reaktivna  umjetnost  (Joseph  Kosuth)  i 
obuhvaća  umjetničke  radove  antiform  umjetnosti, 
siromašne  umjetnosti,  procesualne  umjetnosti,  body 
arta,  performansa,  postminimalne  i konceptualne 
umjetnosti. 

LITERATURA:  Den  1 5,  Kare  1 , Lipp  1 0 

Post-postmoderna.  Pojam  post-postmodema  ukazuje 
na  imanentne  (auto)kritike,  subverzije,  dekonstrukcije, 
odbacivanja  i korekcije  eklektičkog  postmodemizma 
zasnovanog  na  manualnoj  produkciji  umjetničkog 


djela  u ime  nove  tehnologije  i tehnoloških  sistema 
(hipertehnologija,  hiperrealnost,  simulacija,  medijska 
kultura,  biopolitika,  cyberestetika).  Pojam  post-post- 
moderna, ne  bez  ironije,  ukazuje  na  medijske  (pri- 
kazi vačke,  produkcijske)  mogućnosti  postmodeme 
kulture  da  samu  sebe  tehnomedijski  multiplicira  i 
retorički  pojačava  do  prikaza  prikaza  ( mimezis  mi - 
mezisa).  Pojave  post-postmoderne  i modernizma 
poslije  postmodemizma  su  sinkrone  reakcije  post- 
modeme kulture  na  postpovijesni  eklekticizam 
postmodeme  umjetnosti  i kulture  na  prijelazu  70-ih  u 
80-te  godine. 

LITERATURA:  Ande!,Gaul,Grt27,  Krol,  Landol,  Mano  l,  Vir4, 
Ulm5 

Post  pop  ari  Post  pop  art  je  postmodemistička  verzija 
pop  arta  bliska  neekspresionizmu,  neokonceptualnoj 
umjetnosti  i simulacionizmu.  Post  pop  art  je  umjetnost 
kasnog  potrošačkog  društva  i masovne  medijske 
kulture.  Pop  art  je  nastao  kao  izraz  potrošačkog 
modernističkog  društva  koji  ukazuje  na  strategije 
mehaničke  reprodukcije  i ready-madea,  upotrebe 
industrijskih  proizvoda  i masovne  potrošnje  kao 
znakova  (ikona)  urbane  kulture  i izražava  zadivljenost 
modemom  kulturom  i njezinim  proizvodima.  Post  pop 
art  nastaje  nihilističkim  ukazivanjem  na  gubljenje 
granica  između  istinitog  i lažnog,  stvarnog  i ima- 
ginarnog, uživanja  i potrošnje,  proizvoda  i njegovog 
znaka,  pozitivnog  i negativnog  značenja.  Umjetničko 
djelo  post  pop  arta  je  model  isprepletenih  simu- 
lakruma,  jezička  igra  iluzija  i fantazama  u stvaranju 
situacije  stvarnije  od  stvarnosti.  Post  pop  art  je  um- 
jetnost koja  koncept  Disneylanda  (prostora  simula- 
cijskc  zabave)  dovodi  do  metafizičke  predodžbe 
aktualne  kulture  80-ih  i 90-ih.  Disneyland  je  pa- 
radigmatski simulakrum  američke  kulture  kroz  koji 
se  suprotstavljaju  odnosi  želje  i ostvarenja  želje 
pojedinca  i mase  u postmodemoj  kulturi.  Umjetnička 
djela  su  nova  vrsta  objekata  koji  djeluju  u svijetu  bez 
originala  i bez  moralnih  granica. 

Individualni  radovi  (1988.)  Allana  McColluma 
jednostavni  su  predmeti  (odljevi)  koji  podsjećaju  na 
industrijske  strojne  elemente  ili  dizajnirane  predmete 
potrošačkog  društva  (mikser,  cjediljka  za  naranče). 
Međutim,  njihova  bit  nije  sadržana  u izgledu  nego  u 
nagovještaju  da  umjetnik  takve  predmete  bez  emocija, 
bez  političkog  i intelektualnog  naboja  proizvodi  u 
beskonačnim  serijama.  Predmetni  fetišizam  indus- 
trijske ere  u postmodemoj  kulturi  McCollum  pokazuje 
kao  apsurdan  i paradoksalan,  ali  prisutan  i totali- 
zirajući.  Umjetnički  rad  pokazuje  moć  simulacije 
serijske  masovne  proizvodnje  i distribucije  istih  ili 
variranih  komada.  Martin  Kippenberger  lako  prelazi 

iz  medija  u medij,  gradeći  paradoksalne  i parodijske 
situacije  od  objekata  s plastičnim  igračkama- voj- 
nicima, preko  kolaža  do  instalacija  u formi  skladišta. 
On  oduzima  značenja  tipičnim  potrošačkim  pred- 
metima masovne  kulture  i prikazuje  ih  u obliku 
otuđenih  i besmislenih  fetiša.  Jeff  Koons  koristi 
modele  potisnute  želje  masovne  kulture,  odnosno 
mehanizme  koncipiranja,  proizvodnje,  prezentacije  i 
potrošnje  kiča  i pornografije.  Koonsove  radove  ka- 
rakterizira ogoljenost  i doslovnost  prikazivanja  me- 
hanizama stvaranja  vizualnog  i značenjskog  učinka 
kiča  i pornografije.  Ogoljenost  i odsutnost  emocije, 
ekspresije  ili  stava  čini  njegov  rad  brutalnom  si- 
mulacijskom  gestom.  Richard  Prince  koristi  slike 
medijske  kulture:  prikaze  žena,  tradicionalnih  ame- 
ričkih mitova  (kauboj,  maeho  muškarci)  ili  humomu 
strukturu  stripa  kojom  rekonstruira  tipične  društvene 
situacije  u građanskoj  porodici.  On  ironijski  prikazuje 
granice  svijesti  postmodeme  kulture,  razrađujući 
suptilne  odnose  i interakcije  dobrog  i lošeg  ukusa, 
visoke  i popularne  kulture,  puritanizma  i erotizacije  u 
postmodemoj  eri.  Michael  Kelley  ostvaruje  instalacije 
apsurdnog  zatvorenog  prostora  potrošnje  proizvoda. 
Njegovi  predmeti  su  post-znakovi  ili  tragovi  znakova 
u stalnom  preobražaju  i rasipanju  robe,  informacije  i 
želje.  Robert  Longo,  Robert  Gober,  Judith  Barry  i 
Pierre  Joseph  rade  skulpture  i instalacije  koje  prikazuju 
scene  i situacije  slične  kadrovima  iz  horor  filmova, 
nagovještavajući  otuđeno,  prazno  i besmisleno  nasilje 
postmodeme  ere,  ali  i nasilje  koje  je  objekt  medijske 
proizvodnje  i masovne  potrošnje  na  nivou  potrošnje 
fantazije  i fikcije. 

LITERATURA:  Cala  1 1 , Golds  1 , Taylo  l 

Postpovijesno.  Postpovijesnom  se  naziva  epoha 
postmodeme,  budući  da  se  ne  zasniva  na  progre- 
sivnom razvoju,  projektu  napretka,  ostvarivanja/ 
otkrivanja  novog  ili  na  povijesnom  kretanju.  Prema 
nekim  autorima,  kraj  povijesti  je  ostvaren  pobjedom 
kasnog  kapitalizma  i njegove  tehnologije,  odnosno, 
liberalne  ahistorijske  ideologije  aktualnosti  (hiper- 
sadasnjosti).  Prema  drugim  autorima  postpovijesno 
doba  je  nastupilo  jer  se  izgubila  povezna  nit  s izvorom 
duha,  kulture  ili  umjetnosti  i time  je  nastupilo  vrijeme 
neutemeljenog  relativizma  i arbitrarnog  pluralizma. 
Prema  trećim  autorima  postpovijesno  doba  umjetnosti 
je  nastupilo  zato  što  umjetnost  više  nema  svoj  po- 
vijesni cilj  koji  je  ostvaren  u kasnom  modernizmu 
dematerijalizacijom  umjetničkog  djela  ili  preobrazbom 
osj etilnog  umjetničkog  (ili  estetskog)  u teorijsko  ili 
filozofsko.  Prema  četvrtim  autorima,  postpovijesno 
doba  je  posljedica  potpune  alijenacije  i arbitramosti 
koja  se  očitovala  isprva  na  pojmu  znaka  (de  Saus- 


sureov  pojam  znaka)  i zatim  u poststrukturalizmu 
(teorija)  i kasnom  kapitalizmu  ili  postsocijalizmu 
(društvo),  postavljena  kao  osnovna  odrednica  svih 
društvenih,  intersubjektivnih,  ekonomskih  i drugih 
odnosa.  Prema  petim  autorima,  postpovijesno  oz- 
načava svijet  (društvo  i njegov  artificijclni  ambijent) 
koji  se  zasniva  na  nereguliranom  zavođenju,  uživanju 
i simulaciji.  Postpovijesno  doba  se  tumači  kao  doba  u 
kojem  je  sve  aktualno  i retro,  odnosno  doba  u kojem 
je  povijest  sinkronijski  dostupna  aktualnosti  i njenom 
eklektičnom  uživanju  u kombiniranju  i rekombiniranju 
tragova  povijesti  (tragova  smještenih  u sinkronijskim 
arhivima/bibliotekama,  muzejima).  Prema  Arthuru 
Dantou  u postpovijesnom  dobu  umjetnost  postoji,  ali 
ona  nema  orijentirani  povijesni  razvoj;  to  je  umjetnost 
tranzicijskog  perioda  između  dvije  ili  više  različitih 
povijesnih  epoha. 

LITERATURA:  Aral,  Biti5,  Carr2,  Cheel.  Dan4,  Dan5,  Dan7, 
Dan  1 2,  Dan  1 3,  Dim2,  Fem  1 , Heg2,  Hcid  1 

Postslikarska  apstrakcija  (postpainterly  abstrac- 
tion).  Postslikarska  apstrakcija  je  krajnji  reduktivni 
stupanj  evolucije  apstraktnog  ekspresionizma  koji  se 
zasniva  na:  (1)  autokritici  romantičnog  i egzisten- 
cijalističkog stava  pionira  apstraktnog  ekspresionizma 
Pollocka,  Nevvmana,  de  Kooninga  i Rothka,  (2) 
redukciji  gestualne  strukture  plohe  slike  na  mono- 
kromnu  površinu  ili  strukturu  s jasnim  razlikovanjem 
podloge  i strukture  koja  može  biti  gestualna  ili 
geometrijska  i (3)  preispitivanju  granica  slikarstva,  tj. 
slike  kao  površine  (slike  kao  slike)  i slike  kao  predmeta 
(slike  objekta). 

Termin  postslikarska  apstrakcija  uveo  je  američki 
kritičar  i teoretičar  umjetnosti  Clement  Greenberg  u 
povodu  istoimene  izložbe  1964.  Termin  postslikarska 
apstrakcija  Greenberg  je  izveo  iz  termina  slikarska 
apstrakcija  (painterly  abstraction)  kojeg  je  koristio 
kao  alternativu  terminu  apstraktni  ekspresionizam. 
Greenberg  se  želio  osloboditi  termina  apstraktni  eks- 
presionizam da  bi  od  egzistencijalnog  pojma  kakav  je 
svaki  termin  koji  nosi  značenja  ekspresivnog  došao 
do  autonomno  slikarskog  pojma,  tj.  pojma  koji  ističe 
specifično  slikarsko  u slikarstvu.  Prema  Greenbergu 
slikarska  apstrakcija  vodi  razumijevanju  suštinske 
prirode  slikarstva  odstranjivanjem  neslikarskih  as- 
pekata  i potenciranjem  plošnog  neprikazivačkog 
karaktera  slike.  Suprotno  slikarskoj  apstrakciji,  post- 
slikarska apstrakcija  teži  preispitivanju  granica 
slikarstva.  Razlikuju  sc'tri  karakteristična  pristupa 
granicama  slikarstva,  odnosno  granicama  slike  u 
njezinom  modernističkom  određenju:  (1)  slika  je 
mjesto  (monokromna  površina)  na  kojem  se  gestualno 
intervenira,  karakteristični  primjeri  su  radovi  s mrljama 

(stain  painting  - slikarstvo  mrlja)  i prostoručno 
slikanim  prugama  Sama  Francisa,  Helen  Franken- 
thaler,  Morrisa  Louisa,  (2)  slika  je  geometrijska 
struktura  oštrih  rubova  (hard  edge)  zasnovana  na 
odnosima  pravilnih  geometrijskih  linija  i kontura;  ona 
je  realizirana  preciznim  industrijskim  postupcima 
bojenja  (Frank  Stella,  Kenneth  Noland,  A1  Held, 
Ellsworth  Kelly,  Larry  Poons)  i (3)  slike  su  shaped 
canvas]er  geometrijskim  oblikom  okvira  remete  ili 
potvrđuju  naslikanu  strukturu  (Frank  Stella,  Kenneth 
Noland,  Robert  Mangold). 

LITERATURA:  Grcen3,  Green4,  Green6,  Green  1 3 , Hclle  I , Hess  l , 
Lipp6,  Lipp9 

Postsocijalizam.  Postsocijalizam  je  postmoderno 
stanje  bivših  realsocijalističkih  društava/država.  Ono 
se  opisuje  kao  tranzitni  (prijelazni)  period  između 
birokratskog  realsocijalističkog  društva  i liberalnog 
tržišnog  kasnog  kapitalizma.  Postsocijalizam  ka- 
rakterizira, prije  svega,  paradoksalni  spoj  različitih 
društvenih  sistema  i oblika  proizvodnje  i potrošnje 
kulture.  To  je  odnos  realnog  društvenog  poretka 
(suočavanje  institucija  rcalsocijalizma  i kasnog  kapi- 
talizma) i fikcionalnog  društvenog  poretka  (suoča- 
vanje oblika  prikazivanja  predmodemih  izvora  nacije 
i društva,  preskočenih/cenzuriranih  faza  modernizma 
u vrijeme  realsocijalizma  i nedostignutih  oblika 
potrošnje  ili  uživanja  kasnog  kapitalizma).  U 
umjetničkom  smislu  postsocijalizam  karakteriziraju 
četiri  globalna  sistema  prikazivanja:  (a)  umjetnost  koja 
je  simptom  realsocijalističkih  ideoloških  moći  (fan- 
tazama), znači  vrsta  subverzivne  produkcije  pogrešnog 
smisla  kao  u niskoj  perestrojka  umjetnosti,  kineskom 
ciničkom  realizmu  ili  slovenskoj  retrogardi,  (b)  pov- 
ratak na  predmodeme  ili  ranomodeme  forme  izra- 
žavanja utvrđene  u realizmu,  romantizmu  i neokla- 
sicizmu,  odnosno,  socijalističkom  realizmu,  fašističkoj 
i nacionalsocijalističkoj  umjetnosti  - ove  pojave  je 
moguće  identificirati  kao  postsocijalistički  nacio- 
nalrcalizam,  (c)  asimetrično  korektivno  preispitivanje 
modernističkih  formacija  koje  su  izostale  ili  su  bile 
tek  površno  naznačene  u nacionalnoj  povijesti 
umjetnosti  tijekom  realsocijalizma  (modernizam 
poslije  postmodemizma),  i (3)  popratne  pojave  na 
transnacionalnoj  sceni,  prije  svega,  tzv.  Prvog  svijeta 
postmodeme  (Zapadna  Europa,  Sjeverna  Amerika, 
pacifički  bazen). 

LITERATURA:  Amsl,  Ams2,  EpsI,  Eijl9,  Groyl,  Grž9,  Hoptl, 
Lukšl,  Rossal,  Šuv85,  Ži?.20,  Žiž29 

Poststrukturalizam.  Poststrukturalizam  je  naziv  za 
više  teorijskih  i filozofskih  pojava,  praksi  i škola 
(semiologija,  teorija  ideologije,  arheologija  znanja, 


diskurzivna  analiza,  dekonstrukcija,  teorijska  psi- 
hoanaliza, teorija  teksta  i intertekstualnosti,  teorija 
označiteljskih  praksi,  teorija  rizoma,  teorija  simulacija) 
nastalih  sredinom  60-ih  godina  kritikom  i evolucijom 
strukturalizma.  Razvoj  poststrukturalzima  karak- 
teriziraju tri  etape:  (1)  francuski  kasni  ili  autokritički 
strukturalizam  autora  okupljenih  oko  časopisa  Tel  Quel 
(1960.-1982.),  časopisa  Critique  i časopisa  Peinture 
- Cahiers  theoriques  (1971.-1982.),  (2)  poststruk- 
turalizam kao  internacionalna  kritička  teorija  um- 
jetnosti i kulture  70-ih  godina,  odnosno,  kao  vodeći 
univerzitetski  diskurs  druge  polovine  70-ih  i 80-ih 
godina  i (3)  poststrukturalizam  kao  internacionalna 
teorija  postmodemizma  od  kraja  70-ih  godina. 
Francuski  poststrukturalizam  nastao  je  u tradiciji 
strukturalističke  teorije  kasnih  50-ih  i ranih  60-ih 
godina.  Vodeći  predstavnici  poststrukturalizma  su  bili 
i autori  strukturalističke  teorije:  Roland  Barthes, 
Jacques  Lacan,  Michel  Foucault,  Jacques  Derrida, 
Julia  Kristeva  i Cvetan  Todorov.  Inicijalna  autokritika 
strukturalizma  započela  je  časopisom  Tel  Quel  koji  je 
osnovao  francuski  pisac  i teoretičar  Philippe  Sollers. 
U okviru  globalnih  strategija  poststrukturalizma  raz- 
vile su  se  specifične  teorijske  pojave  ili  škole:  (1)  Louis 
Althusscr  razvio  je  kritiku  društva  analizom  društvenih 
procesa  kao  oblika  označavanja  i prikazivanja  druš- 
tvenih vrijednosti,  ideologije  i realnosti  u modemom 
društvu,  (2)  Roland  Barthes  je  poslije  razvoja 
proznanstvene  strukturalističke  teorije  književnosti  i 
semiotike  razvijao  semiologiju  (oblici  prakse  oz- 
načavanja u kulturi:  semiologija  mode  i kulinarstva, 
izučavanje  vizualne  retorike  i društvenih  i simboličkih 
odnosa  u neeuropskim  kulturama),  odnosno,  pred  kraj 
života  je  radio  na  parateorijskim  tekstovima  koji  su 
književno-narativna  samoanaliza  subjektivnosti  teo- 
retičara, (3)  Jacques  Derrida  razvio  je  utjecajnu  teoriju 
dekonstrukcije  metafizike,  (4)  Jacques  Lacan  osnovao 
je  školu  teorijske  psihoanalize  koja  se  zasniva  na 
spajanju  ffeudovske  psihoanalize  sa  strukturalističkom 
i poststrukturalističkom  teorijom  značenja,  (5)  Julia 
Kristeva,  Cvetan  Todorov,  Jacqucs  Derrida  i Philippe 
Sollers  razvili  su  teoriju  teksta  i označiteljske  prakse 
kao  oblika  proizvodnje  značenja  koja  je  tijekom  70- 
ih  i 80-ih  postala  utjecajna  i izvan  teorijsko  književnog 
rada  primjenama  na  teoriju  filma,  muzike,  fotografije, 
televizije,  slikarstva,  (6)  Michel  Foucault  razvio  je 
kritiku  represije  racionalnosti  (društvene  discipline) 
u zapadnim  modernim  društvima  poslije  prosvje- 
titeljstva, zatim,  arheologiju  znanja,  diskurzivnu 
analizu,  biopolitiku,  kao  i povijesne  studije  seksu- 
alnosti, (7)  Gilles  Deleuze  i Felix  Guattari  razvili  su 
kritičku  psihoanalitičku  i marksističku  kritiku  gra- 
đanskog društva  (shizofrenija  i kapitalizam),  koja  je 

rezultirala  teorijom  rizoma  i kasnijim  primjenama  na 
teoriju  romana,  filma  i slikarstva,  (8)  Jean  Baudrillard 
je  uspostavio  teoriju  simulacionizma  kao  postkritičku 
teoriju  tehnoloških  i medijskih  društava. 

U opisanoj  atmosferi  nastala  je  i francuska  teorija 
slikarstva  kasnih  60-ih  i ranih  70-ih  godina.  Pred- 
stavnici teorije  slikarstva  su  povjesničar  umjetnosti  i 
pjesnik  Marcelin  Pleynet,  filozof  i semiolog  Jean- 
Louis  Schefer,  slikari  teoretičari  okupljeni  oko  ča- 
sopisa Peinture  - Cahiers  theoriqnes  Mare  Devade  i 
Louis  Cane  te  švicarski  semiolog  umjetnosti  Louis 
Marin.  Poststrukturalističku  teoriju  slikarstva  ka- 
rakterizira: ( 1 ) teza  da  se  slikarstvo  može  proučavati  i 
inetrpretirati  kao  sistem  pikturalne  proizvodnje  zna- 
čenja, odnosno,  stav  daje  slikarstvo  oblik  prikazivanja 
analogan  diskurzivnoj  i tekstualnoj  praksi,  (2)  pre- 
nošenje lingvističkih  i semiotičkih  modela  u područje 
teorijske  rasprave  slikarstva,  tj.  zasnivanje  semioloških 
sistema  slikarstva  (Schefer,  Pleynet  i Marin  razvili  su 
semiologije  slikarstva),  (3)  komparativno  proučavanje 
pikturalnog  prikazivanja  u suvremenoj  umjetnosti  i 
povijesti  umjetnosti.  Mare  Devade  i Louis  Cane  su 
svoj  rad  kao  slikari  i teoretičari  započeli  u grupi 
Support-Surface. 

Poststrukturalizam  je  tijekom  70-ih  godina  zasnovan 
kao  internacionalna  kritička  teorija  umjetnosti  i 
kulture.  Razlikuju  se  dva  relativno  nezavisna  i pa- 
ralelna područja  primjene  i razvoja  poststrukturalizma: 

( 1)  kritička  i poetička  teorija  poststrukturalizma  koja 
sc  razvija  kroz  praksu  i teoriju  umjetnika  (semiotička 
umjetnost,  postfeministička  umjetnost)  i (2)  kritički 
univerzitetski  diskurs  poststrukturalizma  koji  sc 
razvija  u posebnim  disciplinama  teorije  književnosti 
(Jejlska škola  dekonstrukcije),  teorija  filma  (britanska 
filmska  teorija,  časopis  Screen ),  semiologija  slikarstva 
i književnosti  (slovenski  lakanovci,  rad  Brace  Rotara 
u području  semiologije  slikarstva  i Jure  Mikuža  u 
području  psihoanalize  slikarstva),  poststrukturalistička 
povijest  umjetnosti  (autori  oko  časopisa  October , 
posebno  teorijski  rad  Rosalind  Krauss)  itd. 
Semiotička  umjetnost  (semio  art)  nastala  je  pove- 
zivanjem poststrukturalističkih  metoda  (dekon- 
strukcija,  lacanovska  teorijska  psihoanaliza,  Barthe- 
>ova  teorija  fotografije,  vizualne  retorike  i semiologije, 
3lthusserovska  kritika  ideologije  i prikazivanja)  s 
kritikom  modernizma,  pokazivanjem  da  umjetničko 
djelo  nije  zatvoreni  vizualni  model.  Umjetnost  je 
sistem  znakova  ili  tragova  označavanja  koji  smisleno 
postoje  kroz  odnose  s drugim  znakovnim  sistemima 
. drugim  slikama,  poviješću  slikarstva,  masovnim  me- 
dijima, teorijskim  disciplinama,  skrivenim  ili  neskri- 
venim  ideološkim  modelima).  U semiotičkoj  umjet- 
nosti djelo  se  ne  stvara  da  bi  bilo  estetski  kontem- 


plirano  (doživljaj  lijepog,  ekspresivnog,  originalnog), 
nego  da  bi  bilo  simptom  na  kojem  se  otkrivaju  ideo- 
loški, psihološki  i jezički  paradoksi,  problemi,  drame 
i iluzije  kasnog  modernizma.  Semiotička  umjetnost 
dekonstruira  modernistički  subjekt  i subjektivnost  do 
jezičkog  i vizualnog  teksta.  Umjetničko  djelo  je 
teorijski  objekt  na  osnovi  kojeg  umjetnik  istražuje  i 
preispituje  oblike  društvene  represije,  racionalne  i 
iracionalne  modele  koje  društvo  prihvaća  kao  vlastitu 
realnost,  seksualne  i ideološke  tabue.  Vodeći  pred- 
stavnik semiotičke  umjetnosti  je  engleski  umjetnik 
Victor  Burgin  koji  je,  poslije  rada  u konceptualnoj 
umjetnosti  na  prijelazu  60-ih  u 70-te  postao  jedan  od 
vodećih  predstavnika  poststrukturalizma  u anglo- 
saksonskoj umjetnosti.  On  je  poststrukturalističku 
teoriju  primijenio  kao  poetički  model.  Radio  je  s 
fotografskim  i tekstualnim  modelima  kojima  je  si- 
mulirao  i time  prikazivao  mehanizme  proizvodnje 
značenja  u kasnom  modernističkom  društvu.  Njegove 
teme  su:  ideološki  mehanizmi  stvaranja  dojma  apo- 
litičke  egzistencije  u kapitalističkom  društvu,  oblici 
razumijevanja  seksualne  represije  i njihova  povezanost 
s mehanizmima  društvene  moći  i odnos  visoke  um- 
jetnosti i popularnih  medija  (analiza  utjecaja  popularne 
kulture  na  visoku  umjetnost  i transformacija  značenja 
i vrijednosti  visoke  umjetnosti  u popularnoj  kulturi). 
Paralelno  umjetničkom  radu,  Burgin  je  razvio  i 
semiološku  psihoanalitičku  teoriju  fotografije.  Prema 
Burginu  lacanovska  psihoanalitička  teorija  je  postala 
sredstvo  kritike  u razumijevanju  mehanizama  dje- 
lovanja vizualnim  prikazima,  od  klasičnog  slikarstva 
do  reklama.  U feminističkoj  teoriji  i umjetnosti  70-ih 
i 80-ih  godina  došlo  je  do  pomaka  od  revolucionarne 
i provokativne  emancipatorske  prakse  feminizma 
(karakteristične  za  novu  ljevicu  i hipi  pokret)  i teorije 
prema  poststrukturalističkom  razmatranju  ženske 
seksualnosti  i subjektivnosti  kao  specifičnog  oblika 
prikazivanja  subjekta,  subjektivnosti,  odnosa  spolova 
i društvenih  snaga.  Za  razvoj  feminističke  poststruk- 
turalističke  teorije  bitno  je  djelovanje  u području  se- 
miologije Julije  Kristeve,  psihoanalize  Luče  Irigaray, 
Hćlčne  Cixous,  Laure  Mulvey,  Juliet  Mitchell,  Kate 
Linkcr,  Rade  Iveković.  U području  umjetničkog  rada 
poststrukturalističke  zamisli  poprimile  su  poetički 
karakter  u radu  Mary  Kclly,  Jenny  Holzer,  Barbare 
Kruger,  Krzysztofa  Wodiczka,  Šarah  Charlesworth, 
itd. 

Poststrukturalizam  kao  internacionalna  teorija  post- 
modemizma  ima  dvije  faze:  ( 1 ) kritičku  fazu  analize  i 
kritike  modernizma  (tijekom  70-ih  godina),  kada  je 
semiotička  umjetnost  bila  teorijska  i praktična 
priprema  umjetnosti  i kulture  za  postmodemizam  i 
(2)  postkritičku  fazu  zamišljenu  kao  dckonstrukcija 

zapadne  umjetnosti  citatom,  kolažom  i montažom 
(loše  slikarstvo,  new  image,  transavangarda,  neo- 
eksprcsionizam,  anakronizam)  i simulacija  post- 
modemog  tehnološkog  društva  (simulacionizam, 
neokonceptualizam,  post  pop  art,  post  feminizam, 
tehnospiritualno,  neekspresionizam,  super  umjetnost) 
od  kraja  70-ih  do  90-ih.  U postmodernizmu 
poststrukturalizam  postaje  teorija  koja  daje  meto- 
dološke, poetičke,  retoričke,  značenjske  i vrijednosne 
kriterije.  Navedeni  teorijski  aparat  poststrukturalističke 
teorije  je  u funkciji:  (1)  relativiziranja  vrijednosti  i 
značenja  u postmodemoj  kulturi  (sve  je  dostupno  i 
dozvoljeno),  (2)  ukazivanja  da  ne  postoje  cjeloviti 
integrirajući  filozofski,  ideološki  i estetsko-umjetnički 
sistemi,  nego  samo  fragmentarne  prakse  koje  povezuju 
vizualne  i govorne  jezike  u medijskoj  praksi  obli- 
kovanja nove,  artificijelne  realnosti,  (3)  gradnje  nove 
subjektivnosti  koja  nije  solipsistička  (unutar  biološke 
ili  duhovne  jedinke),  nego  unutar  kulture  kao  jedine 
subjektu  dostupne  realnosti  i prirode,  (4)  izjedna- 
čavanja modela  visoke  umjetnosti,  teorije  i masovnog 
medijskog  spektakla,  odnosno,  pokazivanja  da  se  u 
umjetničkom  djelovanju  pojavljuju  elementi  teorij- 
skog govora  i da  se  u teorijskom  govoru  pojavljuje 
djelovanje  želje,  nesvjesnog,  subjektivnosti,  seksu- 
alnosti i fragmentamosti. 

LITERATURA:  Alpha  1 , Alt  1 , Alt2,  Alt3,  Bart  1 , Bart2,  Bart3 , Bart4, 
Bart5,  Bart  1 6,  Bart  17.  Bart  1 8.  Bart  1 9,  Bart20,  Bart22,  Bekl,  Bitil, 
Biti4,  Biti6,  Carrol,  Cowl,  Culler2,  Delel,  Dclc2,  Dele4,  DelcS, 
Dele6,  Dele9,  Dele  10,  Delel  I , Dele  1 2,  Dclc  1 8,  Dcrr l , Derr2 , Derr3, 
Derr4,  DcrrS,  Derrt,  Derr7,  Derr8,  Dcscl,  Ferryl,  Ffl,  Ff2,  Foul, 
Fou2,  Fou4,  Fou5,  Fou7,  Fou8,  Fou9,  Foul  1,  Foul  2,  Fou  1 3,  Fou  1 5, 
Fuo6,  Gool,  Hillisl,  Krisl,  Kris2,  Kris3,  Kri$4,  KrisS,  Kris6,  Kris7, 
Kris8,  Kris9,  KrislO,  Man2,  Marksl,  Mi$2,  Nor2,  Novak9,  Plcy6, 
Postsl.  Siml,  Sollerl,  Soller2,  Soller3,  Soller4,  Šuv88,  Šuv99, 
Tajlorvl , Vujano6,  Žiž3 1 , ŽiŽ34 

Povećavanje.  Povećavanje  (Blow  up)  je  postupak 
povećavanja  dimenzija  izabranog  uzorka  kojim  se 
mijenja  njegov  vizualni  izgled,  prostorni  smještaj, 
perceptivni  doživljaj  i vrijednosno  značenje.  U 
apstraktnom  ekspresionizmu  Jackson  Pollock,  Franz 
Kline  i BamettNewman  radili  su  slike  velikih  formata 
(2  do  5 metara)  koje  prestaju  biti  štafelajne  slike, 
postajući  mjesto  na  kojem  umjetnik  intervenira.  U 
Pollockovom  slučaju  slika  je  rasprostrta  po  podu  i 
predstavlja  mjesto  (teritorij)  po  kojem  se  on  slikajući 
kreće.  U minimalnoj  umjetnosti  Ronald  Bladen 
realizira  veliko  slovo  X od  obojenog  drva  stvarajući 
predmet  koji  ispunjava  arhitektonski  prostor,  a kipar 
Robert  Grosvenor  o svojim  skulpturama  govori  kao  o 
idejama  između  poda  i stropa.  U land  artu  i body  artu 
kasnih  60-ih  godina  Dennis  Oppenheim  realizirao  je 
radove  tako  što  je  otisak  palca  povećavao  kao  prostorni 
crtež  do  makrodimenzija  livade  ili  parkirališta  (Iden- 


titeti rastezanja,  197,5.).  Otisak  palca  je  od  mikro- 
strukture  postao  makro  topološka  struktura  tla.  Ame- 
rički konceptualni  umjetnik  Joseph  Kosuth  je  foto- 
postupkom  povećavao  iječničke  definicije  apstraktnih 
pojmova  ( Naslovljeno  (Umjetnost  kao  ideja  kao  ideja) 
(voda),  1966.)  i izlagao  ih  na  zidu  kao  što  se  izlažu 
slike.  On  je  paradoksalno  izlagao  tekst  na  mjestu  gdje 
se  izlaže  slika  i umjesto  slike  (površine  za  gledanje) 
nudio  je  tekst  za  čitanje.  Hiperrealistički  slikar  Chuck 
Close  slikao  je  portrete  (en  face,  glava  i ramena)  velikih 
dimenzija  (oko  2,5  metra).  Portretne  slike  su  egzaktno 
izvedene  i doslovno  prikazuju  lik  portretirane  osobe, 
naglašavajući  i najmanje  detalje  (pore  kože,  bore, 
dlačice).  Međutim,  likovi  na  portretu  su  mnogostruko 
povećani  (5  do  6 puta)  čime  se:  (1)  narušava  kon- 
zistentnost  doslovnog  prikazivanja  i (2)  oponaša 
mogućnost  fotografskog  postupka  da  se  snimak 
realnog  predmeta  poveća.  Koncept  fotografskog 
povećavanja  kao  kultni  kod  popularne  kulture  i njene 
postmodeme  usredotočenosti  na  fascinaciju  slikom/ 
slikanjem  (fotografijom/fotografiranjem)  je  postavio 
Michelangelo  Antonioni  u filmu  Blow  up  (1966.). 
LITERATURA:  Aup4,  Battc4,  Heissl , JamlO,  Kosu2,  Kosu4,  Lipp9 

Povijest.  Poviješću  se  naziva  ono  što  se  dogodilo  u 
prošlosti,  proučavanje  prošlosti  i predočavanje 
prošlosti  u diskursu.  Pojam  povijesti  se  identificira  s 
postojanjem  pisanih  dokumenata  (pisma)  i zato  se 
govori  o prethistoriji  (prije  pisanih  tragova)  i povijesti. 
Neki  autori  razlikuju  pojam  povijesti  od  pojma 
prošlosti  po  tome  što  povijest  ne  podrazumijeva  samo 
zbir  prošlih  događaja  nego  i njihov  razlog  (smisao), 
ali  i od  tradicije  kao  prenošenja  kulturnih,  umjetničkih, 
nacionalnih  i političkih  vrijednosti  kroz  vrijeme.  Da- 
nas se  u kritičkim,  povijesnim  i teorijskim  tekstovima 
o umjetnosti  i kulturi  ukazuje  na  više  različitih  de- 
finicija povijesti:  (1)  povijest  kao  kronologija  (redo- 
slijed) događaja  bez  predočavanja  mogućih  među- 
odnosa, razloga  i smisla  tih  događaja,  (2)  povijest  kao 
smisleno  pojavljivanje  događaja  u vremenu  i,  u odre- 
đenom smislu,  prostoru  (geo-povijesno),  (3)  povijest 
kao  smisleno  pojavljivanje  i usmjeravanje  događaja 
u više  paralelnih,  međusobno  autonomnih  ili  pove- 
zanih putanja  ili  povijesnih  stabala,  (4)  historicizam 
kao  smislom  naddeterminirano  pojavljivanje  doga- 
đaja, odnosno  koncept  povijesti  iz  čije  se  smislene 
naddeterminacijc  može  verificirati  sadašnjost  i 
anticipirati  budućnost,  (5)  evolucijska  koncepcija 
povijesti  kao  postupnog  napredovanja  (progresa, 
usavršavanja)  identificiranom  ili  neidentificiranom 
cilju,  (6)  regresivna  koncepcija  povijesti  kao  po- 
stupnog nazadovanja  (regresije,  dekadencije),  (7) 
povijest  kao  retrospektivno  traganje  za  izgubljenim 

prvobitnim  porijeklom,  izvorom  ili  vrhuncem  eg- 
zistencije kulture,  (8)  historicizam  kao  projekt 
ispunjenja  jednog  određenog  cilja  (ostvarenje  božjeg 
carstva,  idealne  države,  besklasnog  društva,  apstrakt- 
nog slikarstva,  dematerijalizacije  umjetničkog  djela, 
poistovjećivanja  umjetnosti  i života),  (9)  povijest  kao 
određeni  kulturološki  kompleks  interpretacija  koji  je 
svojstven  zapadnoj  (antičko-judejsko-kršćanskoj) 
civilizaciji,  ali  ne  i drugim  civilizacijama,  kulturama 
ili  zajednicama,  (10)  povijest  kao  nužan,  vanjski  i 
utjecajni  poredak  na  subjekta,  (11)  povijest  kao 
određeni  kulturološki  kompleks  interpretacija  koji  se 
vezuje  za  zapadnu  civilizaciju  i za  koju  se  može 
identificirati  njezin  početak,  tok  i kraj,  (12)  eklektične 
zamisli  postpovijesnog  (“sve  je  retro  i sve  je  aktualno”) 
i tehničke  zamisli  postpovijcsno  (“tehnika  nas  spašava 
od  povijesti*’),  ( 1 3)  eklektična  koncepcija  povijesti  kao 
arhiva,  biblioteke,  muzeja  ili  zbirke  prošlih  teorija, 
ideologija,  običaja,  poetika,  estetika,  umjetničkih  i 
kulturnih  izraza,  predodžbi,  fikcionalizacija,  itd.  koje 
postoje  međusobno  nepovezane  i koje  su  arbitrarno 
dostupne  aktualnim  interpretacijama  citatima,  ko- 
lažiranjima  i montažama,  (14)  označitcljska  koncep- 
cija povijesti  kao  oblika  proizvodnje,  interpretacije 
ili  simulacije  značenja,  smisla  i vrijednosti  prošlog, 
aktualnog  i budućeg  u diskursu,  u medijskim  pri- 
kazima i u bihevioralnim  situacijama,  (15)  katastro- 
fička  koncepcija  povijesti  kao  zbira  nepovezanih 
povijesnih  linija,  stabala,  patterna  ili  događaja  koji 
imaju  svoj  početak,  razvoj  i znanstveni  katastrofički 
kraj  (nestanak,  gubljenje  identiteta,  potrošnju),  (16) 
zamisao  postpovijesti  kao  vremena  poslije  povijesti  u 
kojem  je  moguća  asinkrona  ili  paralelna  egzistencija 
povijesnih  i ahistorijskih  formacija,  (17)  zamisao 
povijesti  kao  modela  ili  simulakruma,  tj,.  uvjerenje 
da  u postmodemoj  kulturi  ne  dolazi  do  epohalnog 
nastanka,  razvoja  ili  kraja  povijesti  ili  sinkronijske 
paradigme  nego  do  prividnog  ili  simulacijskog 
nastanka,  razvoja  ili  kraja,  drugim  riječima,  pokazuje 
se  da  se  u određenim  kulturama  povijest  može  pri- 
kazivati, simulirati  ili  provocirati  tako  da  se  pro- 
duciraju efekti  kraja,  početka  ili  vrhunca  povijesti  za 
lokalne  ili  fragmentarne  situacije  ili  naracije. 

LITERATURA:  Aral , BitiS,  Biy3,  Carr2,  Can4,Chccl,  Claik3, 

Dan7,  Dan  1 2,  Dan  1 3,  Dct  1 , Fem  1 , Fou  1 , Fou4,  Fou7,  Fou8,  Fou  1 3, 
Fou  1 8,  Hauzl , Harr8,  Kelln  1 , Kcin  l , Marg4,  Milu  1 , Mox2,  Nclso  I , 
Pietl,  Robi  1,  Tali,  Writ 

Povijest  umjetnosti.  Povijest  umjetnosti  je,  u dvo- 
strukom smislu,  ono  što  se  dogodilo  u prošloj  um- 
jetnosti i proučavanje  i prikazivanje  prošlosti  um- 
jetnosti. Najopćenitiji  pojam  povijesti  umjetnosti 
obuhvaća  povijesti  posebnih  umjetnosti  (povijest 


slikarstva  i kiparstva,  povijest  arhitekture,  povijest 
glazbe,  povijest  književnosti,  povijest  primijenjenih 
umjetnosti,  povijest  teatra,  povijest  filma,  povijest 
performansa,  povijest  video  umjetnosti,  povijest 
kompjutorske  umjetnosti).  Suvremeni  uobičajeni 
pojam  povijest  umjetnosti  označava  povijest  likovnih 
umjetnosti  i njezinih  teorija  (povijest  umjetničkih 
djela,  povijest  umjetnosti,  filozofija  povijesti  um- 
jetnosti, estetika,  stilistika,  kritika,  teorija  umjetnosti, 
znanost  o umjetnosti,  ikonografija,  semiologija, 
semiologija  slikarstva,  sociologija  umjetnosti,  psi- 
hologija umjetnosti).  Pojam  povijesti  umjetnosti  kao 
znanosti  o umjetnosti  uveo  je  Johann  Joachim 
Winckelmann  u XVIII.  stoljeću.  Pojam  povijesti 
umjetnosti  određuju,  najčešće,  tri  pristupa:  (a)  po- 
vijesni pristup,  što  znači  da  se  umjetničke  činjenice 
identificiraju,  opisuju,  objašnjavaju  i interpretiraju  s 
obzirom  na  povijest  kao  vanjski  fenomen  svijeta,  na 
povijest  kao  društveni  fenomen  ili  u odnosu  na 
povijesni  smisao  u metaforičnom  ili  metafizičkom 
smislu,  (b)  stilski  pristup,  što  znači  da  se  umjetničke 
činjenice  kao  estetske  činjenice  identificiraju,  opisuju, 
objašnjavaju  i interpretiraju  s obzirom  na  konceptu- 
alizirane,  povijesno  identificirane  porodice  sličnih 
umjetničkih  djela  ili  praksi,  i (c)  ahistorijski  pristup, 
što  znači  povijest  umjetnosti  kao  institucija  (kontekst, 
arhiv)  proučavanja  nepovezanih  umjetničkih  činjenica 
bez  nužnog  pozivanja  na  njihov  povijesni  poredak  ili 
smisao. 

U postmodemoj  kulturi  postoji  više  koncepcija  po- 
vijesti umjetnosti  iz  kojih  se  izdvajaju  dva  suprot- 
stavljena pristupa:  (a)  postpovijesni  eklektički  pristup 
po  kojem  je  povijest  umjetnosti  relativni,  otvoreni  i 
arbitrarni  zbir  interpretacija  i autointerpretacija, 
odnosno,  anegdotskih  fragmentarnih  naracija  koje  ne 
poštuju  nužnu  logiku  povijesnog  slijeda  nego 
mogućnosti  kombiniranja  povijesnih  činjenica  ili 
učitavanja  povijesnih  gledišta  u nemotivirane  um- 
jetnosti vanjske  igre  naracije , i (b)  povijesnokritički 
pristup  koji  pokazuje  da  povijest  umjetnosti  i kritika 
moraju  biti  otvorene  raspravi,  da  moraju  imati  prije 
diskurzivan  nego  liturgijski  karakter  i da  moraju  biti 
primjerene  u odnosu  na  vanjski  svijet,  odnosno,  da 
imaju  povijesni  karakter,  a ne  karakter  anegdote 
(neobavezne  naracije)  ili  historicizma  (patterna). 
Karakteristične  teorijske  konstrukcije  prikazivanja 
vremena,  umjetnosti  i povijesti  umjetnosti  su: 

(1)  Dijakronija  je  ono  Što  je  povezano  s vremenom, 
odnosno,  dijakronijskim  se  naziva  ono  što  pripada 
različitim  stadijima  razvoja  određenog  sistema,  prakse, 
pojave,  itd.  Pojmu  dijakronije  je  suprotan  pojam 
sinkronije. 

(2)  Sinkronijom  se  naziva  ono  što  pripada  određenom 

trenutku  određenog  sistema,  prakse,  pojave,  odnosno, 
sinkronijskim  se  naziva  predočavanje  pojava, 
aspekata,  praksi  ili  sistema  iz  različitih  razdoblja  bez 
uzimanja  u obzir  njihove  vremenske  razlike. 

(3)  Dijakronijskim  pristupom  umjetnosti  i povijesti 
umjetnosti  se  označava  predočavanje  umjetnosti  i 
povijesti  kao  pojave  u vremenu  ili  u promjeni,  drugim 
riječima,  kao  povijesne  pojave. 

(4)  Sinkronijskim  pristupom  umjetnosti  i povijesti 
umjetnosti  naziva  se  ono  što  pripada  određenom 
trenutku  nekog  sistema,  prakse,  pojave.  Drugim 
riječima,  sinkronijskim  pristupom  se  različite 
umjetničke  i povijesne  interpretativne  prakse,  bez 
povijesnog  razlikovanja,  predočavaju  kao  usporedni 
sistemi  ili  prakse  mišljenja,  govora  i pisma  o 
umjetnosti  i povijesti  umjetnosti. 

(5)  Poviješću  se,  u generičkom  smislu,  naziva 
“uzastopan  niz  totalnih  stanja  svijeta  i opis  ovog  niza 
(ili  izraza  koji  opisuju  ovaj  niz)”  (G.  H.  von  Wright). 

(6)  Hermeneutikom  se  naziva  odnos  jednog  meta- 
nivoa  (pretežno  sinkronijski  utvrđenog)  s kojeg  se 
reflektira  i sistematizira  određena  koncepcija 
tumačenja  (objašnjenja  i,  možda,  interpretacije)  teksta 
(umjetničkog  djela,  umjetnosti),  pri  čemu  se  subjekt 
tumačenja  približava  tekstu  i uživljava  u njega  i 
njegovu  povijest  (dijakronijsku  protežnost,  pro- 
mjenjivost). 

(7)  “Arheologijom  ljudskog  znanja”,  prema  Michelu 
Foucaultu,  naziva  se  analitička  težnja  rekonstrukcije 
uvjeta  mogućnosti  (ili  spoznajne  pretpostavke) 
ljudskih  predodžbi,  spoznaja,  jezičkih  tvorevina  u 
određenim  povijesnim  razdobljima  bez  uživljavanja 
u njih.  Arheologija  znanja  se  bavi  prikazima  odnosa 
povijesnih  formacija,  kao  i posebnim  pitanjem 
diskontinuiteta  i drugosti  vlastitog  mišljenja  i mišljenja 
drugog.  Arheologija  kao  da  ostaje  izvan  objekta  u 
poretku  interpretativnog,  očiglednog  pripisivanja 
strukture  (modela  predočavanja)  vremenski  obilje- 
ženom predmetu,  stanju  ili  događaju.  Pojam  dis- 
kontinuiteta je  na  određeni  način  paradoksalan:  (a) 
arheologija  nije  teleološka,  nije  usmjerena  svrsi,  pa 
ni  smislu,  drugim  riječima  ona  ne  vodi  smislom 
ispunjenom  kontinuitetu,  ali  (b)  Foucault  arheo- 
logijom, ipak,  zastupa  mišljenje  da  se  svaka  forma 
znanja  može  opisati  kao  preobrazba  prethodne, 
premda  ne  kao  smislom  ispunjena  preobrazba 
pokrenuta  intencionalnim  (namjernim)  projektom. 

(8)  Arheologijom  umjetnosti  naziva  se  analitička 
težnja  rekonstrukcije  (predočavanja)  uvjeta  moguć- 
nosti spoznajnih  pretpostavki  estetskih  i estetičkih 
predodžbi,  spoznaja,  jezičkih  tvorevina  u određenim 
diskontinualnim  povijesnim  razdobljima  bez  her- 
meneutičkog  uživljavanja  (upisivanja  povjesničare- 


vog  kontinualnog  i homogenog  ja)  u njih.  Arheologija 
umjetnosti  predočava  institucionalne  oblike  estetičkih 
diskursa,  što  znači  diskursa  koji  čine  mogućim  po- 
sebno, uvijek  razlikujuće  znanje  o estetici  (osjetilnom, 
recepciji,  poetici,  vrijednostima,  umjetnosti,  kulturi, 
prirodi)  ili  znanje  iz  estetike.  Arheologija  estetike  ne 
pruža  zaštitu  ili  legitimnost  govoru  estetike  nego, 
naprotiv,  razrađuje  mogućnosti,  opsege  i nužnosti 
uspostavljanja  i gubljenja  legitimnosti  povijesti, 
povijesnog  prava  i povijesne  nužnosti. 

(9)  Genealogija  je  metoda  otkrivanja  rodoslovnog 
stabla  pojedinca,  pojma  ili  pojave.  Prema  Michclu 
Foucaultu  cilj  genealogije  je  slobodno  rekonstruiranje 
porijekla  našeg  (subjektovog,  mikro  ili  makro 
društvenog)  sadašnjeg  položaja,  opisa  nastanka  od- 
rednica, prikaza,  izraza,  institucija  i uloga  nepred- 
vidivosti  u procesu  nastajanja.  Tko  opisuje  vrijeme 
oslanjajući  se  na  genealogiju,  taj  ne  pokušava 
razumjeti  prijelaz  iz  jedne  u drugu  formaciju  kao  nešto 
intcncionalno  (namjerno,  smisleno,  zakonito)  nego 
potpuno  indiferentno  opisuje  različite  motivacije  koje 
su  bez  dokučivog  motiva  (no  svakako  s uzrocima) 
jednom  tipu  znanja  ostavljale  veću  šansu  da  preživi 
nego  li  nekom  prethodnom.  Foucaultovo  opredjeljenje 
za  genealogiju  Friedricha  Nietzschea  uzrokuje 
odricanje  od  hipoteza  razumijevanja  i motivacijskih 
izvođenja  simboličkih  poredaka,  a s time  je  dosljedno 
povezana  sumnja  u povijesne  kontinuitete. 

(10)  Genealogija  umjetnosti  rekonstruira  porijeklo 
različitih  umjetničkih,  teorijskih,  estetičkih  i kul- 
turoloških položaja,  objašnjava  nastanak  termina, 
pojmova  (koncepata),  prikaza,  izraza,  institucija  i 
ulogu  nepredvidivosti  u procesu  njihovog  nastajanja 
i transformiranja.  Genealogija  ne  daje  opću  zamisao 
nastanka  nego  se  izgrađuje  kroz  potpuno  različite  i 
neusporedive  procese,  što  znači  da  se  umjetnost  i njena 
povijest  predočavaju  kao  mnoštvo  neusporedivih 
povijesti  pojmova,  postupaka,  uvjerenja,  načina 
predočavanja,  ideologija,  itd. 

(1 1)  Univerzalnim,  svevremenim  ili  općeljudskim  se 
nazivaju  oni  pristupi  identifikacije  vremena  koji 
sinkronijsko  predočavanje  izvanvremenskog  verifi- 
ciraju metafizičkim  stavom  o univerzalnosti,  sve- 
vremenosti  i vječnoljudskosti.  Univerzalni,  svevre- 
meni  i općeljudski  sistemi,  prakse  i pojave  smatraju 
se  u metafizičkom  smislu  izvan  ili  nadvremenskim 
pojavama.  Povijest  (dijakronija)  biva  trenscendirana 
(predočena  nečim  izvan  nje)  kao  sinkronija. 

(12)  O umjetnosti  kao  univerzalnoj,  svevremenoj  ili 
općeljudskoj  praksi  stvaranja  i povijesti  umjetnosti 
kao  znanosti  i teoriji  identificiranja,  opisivanja, 
objašnjavanja  i interpretiranja  se  govori:  (a)  kada  se 
umjetnička  djela  i teorije  povijesti  umjetnosti  tumače 

izvan  konkretne  povijesne  identifikacije  kao  posebne 
tvorevine  univerzalnog,  svevremenog  i općeljudskog, 
prije  svega  europocentričnog,  mišljenja  (duha,  duše, 
znanja,  suštine),  oblikovanja,  izražavanja,  prika- 
zivanja, govora  i pisanja,  ili  (b)  kada  se  objekt  svih 
estetičkih  teorija  (estetsko,  osjetilna  spoznaja,  objekt 
osjetilne  spoznaje,  lijepo,  priroda,  umjetnost,  um- 
jetnička djela  ili  artefakti  kulture)  tumače  i pre- 
dočavaju kao  pojave  ili  tvorevine  univerzalnog, 
svevremenog  i općeljudskog  svojstva,  koje  nisu 
određene  ili  zahvaćene,  barem  u svojoj  suštini, 
povijesnim  promjenama. 

(13)  Udesom  u beskraju  vremena  naziva  se  pojava 
nečega  (trenutak)  u odnosu  na  što  se  vrijeme  kao  takvo 
identificira  i o čemu  se  kao  takvom  pripovijeda.  Udes 
ili  slučaj  je  trenutak  određen  nečim  svojstvenim  u 
odnosu  na  bezobličnost  vremena.  Neodređeno  fizičko 
ili  satno  ili  prirodno  vrijeme  (u  najopćenitijem  smislu 
vrijeme)  postaje  zapaženo  ili  svojstveno  vrijeme  time 
što  se  dogodio  udes  ili  slučaj,  što  znači  vrijeme  koje 
se  identificira  kao  tradicija  (prijenos  vrijednosti  /prvog/ 
udesa  ili  slučaja),  povijest  (vrijeme  trajanja  i odvijanja 
događaja  u nekom  smisleno  predočivom  poretku  ili 
vrijeme  ispunjenosti  identificiranog  ili  prepoznatog 
smisla,  značenja  i vrijednosti). 

(14)  Tradicijom  se  naziva  svaka  predaja  s koljena  na 
koljeno,  odnosno,  usmeno  širenje  priča,  pouka, 
vjerovanja,  običaja,  navika  ili  vrijednosti,  čime  se 
uspostavlja  određeni  fantazmatski,  ideološki,  teorijski 
ili  iskustveni  kontinuitet.  Također,  tradicijom  se  nazi- 
va konzistentni  ili  nekonzistentni  skup  običaja,  stavo- 
va i vjerovanja  koji  povezuju  neku  ljudsku  zajednicu 
s prošlošću.  Pojmom  i terminom  tradicija  se  pre- 
dočavaju različite  povijesne  grupe  koje  imaju  za- 
jedničke običaje,  stavove  i vjerovanja  u odnosu  na 
prošlost.  Govori  se  o civilizacijskim  tradicijama  (eu- 
ropska tradicija,  srednjoeuropska  tradicija,  balkanska 
tradicija,  japanska  tradicija),  nacionalnim  tradicijama 
(njemačka  tradicija,  kineska  tradicija),  državnim 
tradicijama,  tradicijama  posebnih  društvenih  grupa  ili 
porodica,  odnosno,  profesija  ili  umjetničkih  pokreta 
(tradicija  klasicizma,  tradicija  romantizma,  tradicija 
avangarde,  tradicija  ekspresionizma,  tradicija  tonalnc 
ili  atonalne  muzike).  Zamisao  tradicije  određuju:  (a) 
geografsko-povijesni  stvarni  ili  prividni  kontinuitet 
između  uvjerenja,  vrijednosti,  značenja  i praksi,  (b) 
duhovni,  smisleni,  značenjski  i vrijednosni  kontekst 
(okvir),  koji  se  nužno  u određenom  trenutku  više  ne 
mora  poistovjetiti  s geografskim  kontinuitetom.  Na 
primjer,  danas  postoje  filozofi  ili  muzičari  na  Zapadu 
koji  djeluju  u tradiciji  indijske  ili  kineske  filozofije  i 
muzike,  i obratno,  (c)  konvencije  - skup  naslijeđenih 
društvenih,  kulturnih,  umjetničkih  ili  teorijskih  normi 


(pravila,  običaja,  uvjerenja)  koje  su  tijekom  duže 
upotrebe  uspostavile  prepoznatljiva  promjenljiva  ili 
nepromjenljiva  formalna  obilježja,  (d)  tematika  ili, 
šire,  područje  interesa  i bavljenja  - skup  tema  kojima 
se  jedna  kultura  ili  grupa  obraća,  pristupa  i bavi,  na 
primjer,  tradiciji  europske  estetike  je  svojstveno 
bavljenje  osjetilnom  spoznajom,  ukusom  i poetičkim 
aspektima  djela,  (e)  narativna  struktura  koja  nc  nudi 
mogućnosti  objašnjenja  nego  mogućnosti  doslovnog 
ili  nedoslovnog  odnosa  koji  se  može  identificirati  kao 
samorazumljivost”  ili  “prirodna  razumljivost”,  drugim 
riječima,  tradicija  se  ne  prihvaća  posredovanjem 
direktnog  ili  teorijskog  objašnjenja  i razumijevanja 
njezinog  smisla  nego  pristajanjem  i “individualnim 
razvojem”  koji  vodi  njenom  samorazumijevanju 
posredovanejm  narativnog  (pripovjednog)  predočava- 
nja, (f)  pri  tome  samorazumijevanje  nije  prihvaćanje 
bez  individualnog  sudjelovanja  nego,  naprotiv,  zasniva 
se  na  individualnom  sudjelovanju  u postupnoj  pro- 
mjeni konvencija  i time  širenja  ili  sužavanja  konteksta 
tradicije.  U formalnom  smislu  tradicija  sc  može  pri- 
kazati shemom  priče  (narativnog  poretka):  tradicija 
je  poredak  i odnos  čiji  su  činovi  diferencirani  (raz- 
likujući, prepoznatljivi),  relativno  slobodni  (otvoreni 
alternativnom,  i shodno  tome,  neizvjesnom),  svodljivi 
(tradicija  se  uvijek  može  rezimirati)  i rastezljivi  (među 
njih  se  mogu  beskonačno  umetati  novi  elementi  koji 
u potpunosti  ne  mijenjaju  početni  poredak).  Također, 
tradicija  se  može  promatrati  sinkronijski  kao  određeni 
okružujući  (kontekstualizirani)  ambijent  povijesnih 
tragova. 

( 1 5)  Ako  se  datiranje  u povijesti  umjetnosti  promatra 
unutar  tradicije,  tada  se  mora  izvesti  opća  zamisao 
europske  tradicije  u kojoj  se  umjetnost  kao  stvaralačka 
disciplina  realizira  (o  zamislima  europske  tradicije  vidi 
eseje  Thomasa  S.  Eliota  Tradicija  i individualni  talent 
i Jedinstvo  europske  kulture  ili  knjigu  Jana  Patočke, 
Europa  i posteuropsko  doba).  Europska  tradicija 
estetike  sc  predočava  kao  helensko-judejska  in- 
tegrativna kontekstualizacija  mišljenja  o osjetilnosti, 
recepciji,  stvaranju  umjetnosti,  doživljaju  i prosu- 
đivanju (vrednovanju)  umjetnosti,  odnosno  o funk- 
cijama, smislu  i vrijednosti  umjetnosti  ili  indivi- 
dualnog osjetilnog  doživljaja  i iskustva.  Tako  zam- 
išljena tradicija  ima  izvor  (porijeklo)  u antičkom 
grčkom  svijetu  i putove  razvoja  unutar  razvoja  za- 
padne kršćanske  civilizacije. 

(16)  Poviješću  se  u najopćenitijem  smislu  nazivaju 
dva  različita  sistema:  (a)  kronološki  uređeno 
(kontinualno)  vrijeme  odvijanja  (trajanja,  razvijanja, 
opadanja)  niza  događaja  i (b)  znanost  ili  teorija 
predočavanja  vremena  ili  uređenih  prikaza  vremena 
događanja  (povijesnih  prikaza  ili  modela).  Primarna 

definicija  povijesti  ukazuje  na  povijest  kao  na  poredak 
uzastopnih  (kontinualno  povezanih)  događaja  u 
vremenu.  Iskustvena  ili  empirijska  definicija  povijesti 
ukazuje  na  doživljeni  poredak  i kontinuitet  događaja 
u vremenu. 

(17)  Povijest  umjetnosti  kao  poredak  činjenica  u 
vremenu  je  složeni  iskustveno-konceptualni  način 
predočavanja  onoga  što  se  dogodilo  (događaja),  načina 
predočavanja  iskustva  i njegove  empirijske  ili  teorijske 
verifikacije  (potvrde,  provjere).  Povijesna  činjenica 
je  ona  predodžba  povijesnog  događaja  koji  se  odigrao, 
koji  je  predočen  (u  mislima,  govorom,  zapisom)  i na 
neki  način  verificiran  (potvrđen,  provjeren). 

(18)  Činjenica  povijesti  umjetnosti  kao  odnos 
događaja,  predočavanja  i verifikacije  podataka  i 
informacija  o umjetnosti  nije  neutralan  u odnosu  na 
gledište  ili  poziciju  uspostavljanja  tog  odnosa,  što 
znači  da  činjenicu  povijesti  umjetnosti  nadograđuje 
ili  prožima  jedan  fikcionalni  (značenjski,  inter- 
pretativni,  vrijednosni,  ideološki  i pripovjedni)  sloj 
koji  je  čini  posebnom  u odnosu  na  neposredno 
iskustvo  ili  ono  što  se  zaista  dogodilo  u umjetnosti. 
Fikcionalni  sloj  je  pripovjedna  i interpretativna 
nadgradnja  (teorijski  višak)  koja  ima  retoričke,  estetske 
i metatekstualne  uvjete.  Povijesnoumjetnička  činjenica 
nije  nešto  po  sebi  zadano  i prirodno  razumljivo,  nego 
nešto  što  je  stvoreno  u određenim  uvjetima  povijesnog, 
geografskog,  kulturnog  i političkog  identiteta  za  nekog 
od  nekog  drugog.  Drugim  riječima,  ništa  se  ne 
podrazumijeva,  sve  iziskuje  tumačenja. 

(19)  Kronikom  ili  ljetopisom  naziva  se  dokument  ili 
zapis  o povijesti  određene  kulture,  društva,  naroda, 
porodice  ili  geografskog  lokaliteta  pisan  po  datumima 
(danima,  mjesecima  ili  godinama).  Kronikom  se 
naziva  i bilježenje  (dokumentiranje)  svakodnevnih 
događaja  (vijesti  iz  različitih  društvenih  područja)  u 
suvremenim  medijima  (novine,  radio,  televizija, 
kompjutorske  mreže). 

(20)  Pojam  i termin  povijest  se  uobičajeno  upotre- 
bljava: (a)  kao  sinonim  terminu  historija,  ali  i kao  (b) 
ono  različito,  drugim  riječima,  povijest  je  znanost  ili 
način  predočavanja  povijesti,  a historija  je  ono 
suštinsko  i određujuće  zbivanje  u vremenu.  Povi- 
jesnost  je  jedna  od  bitnih  struktura  ljudskog  opstanka; 
esencijalna  karakteristika,  preduvjet  i poprište 
ukupnog  ljudskog  djelovanja  i spoznavanja.  Zato  se 
povijest  može  opisati  i kao  dijakronija  (vrijeme, 
uređeno  vrijeme)  koja  se  dogodila  ili  realizirala  kao 
smisleni  odnos  polazišta  (izvora),  prijenosa  značenja, 
smisla  i vrijednosti,  odnosno,  kontinuiteta  trajanja  koji 
vodi  ispunjenju  cilja  koji  može,  ali  ne  mora  biti  izreciv. 
To  precizno  formulira  Martin  Heidegger  u odnosu  na 
povijesnost  umjetnosti  riječima:  “Izvor  umjetničkog 


djela,  tj.  istodobno  onih  koji  stvaraju,  i onih  koji 
čuvaju,  odnosno  povijesnog  tubitka  nekog  naroda,  je 
umjetnost.  To  je  tako,  jer  je  umjetnost  u svojoj  biti 
izvor  i ništa  drugo:  jedan  izvjestan  način  kako  istina 
biva  bitkujuća,  tj.  povijesna”. 

(21)  Zatim,  povijest  se  predočava  kao  pripovijest 
(naracija)  o dijakroniji  ili,  čak,  o povijestima, 
činjenicama  i događajima  u vremenu,  odnosno,  o 
načinima  predočavanja  dijakronije,  odnosno,  o 
načinima  predočavanja  činjenica  o događajima  u 
vremenu,  o povijesnosti.  Pripovijest  se  zasniva  na 
preobrazbi  vremena  u diskurs,  što  znači  u način 
proizvodnje  značenja  koje  identificiramo  kao  za- 
stupnika ili  čak  samog  referenta  (zastupnika  vremena 
ili  samo  vrijeme).  Priča  se  diskursom  premješta  iz 
fizičkog  vremeno-prostora  komunikacije  u značenjski 
vremeno-prostor  teksta  gdje,  najčešće  neprimjetno, 
organizira  percepciju  događaja.  Tu  povijest  postaje 
fikcionalni  prostor  moći  subjekta  da  pripoviješću 
predoči  vrijeme  ili  događaj  kao  diskurzivnu  tvorevinu 
ili,  u određenim  uvjetima,  diskurzivnu  instituciju 
vremena.  Kada  se  locira  diskurzivna  tvorevina  ili 
institucija  postavljaju  se  pitanja  o uvjetima  pod  kojima 
su  formulirane,  mjestu  formulacije,  gledištu  uspos- 
tavljanja mogućnosti  pripovijedanja,  itd. 

(22)  Metapovijesnom  raspravom,  koja  identificira 
povijest  kao  institucionalno  predočeno  vrijeme  ili 
diskurzivnu  instituciju,  ne  verificira  se  vrijeme  ili 
događaj  pitanjem  “Da  li  se  to  zato  i tako  dogodilo  u 
vremenu?”  nego  pitanjem  “Zašto  je  i kako  je  to  što  se 
dogodilo,  bez  obzira  da  li  pripada  redu  stvarnosti  ili 
fikcionalnosti,  predočeno  kao  povijest  tom  subjektu 
ili  toj  društvenoj  zajednici?”  Metapovijesna  rasprava 
je  u ovom  smislu  kritika,  analiza,  objašnjenje, 
interpretacija  ili  rasprava  povijesnih  institucija  i 
njihovih  diskurzivnih  formacija. 

(23)  Historicizmom  se  naziva  filozofsko,  teorijsko  ili 
znanstveno  predočavanje  vremena  događanja, 
odnosno  povijesti,  uređenim  modelima  {patternima, 
shemama,  zakonima,  trendovima  ili  ciljevima). 
Također,  historicizmom  se  određuje  povijesno  gledište 
da  povijest  ima  cilj,  da  teži  nekom  cilju,  daje  određena 
napretkom  ili  opadanjem,  itd.  U filozofiji  povijesti 
razlikuju  se  tri  pristupa  historicizmu:  (1)  povijesna 
znanost  otkriva  povijesne  zakone,  odnosno  uniformne 
pravilnosti  pod  kojima  se  društvo,  kultura  ili  svijet 
umjetnosti  mijenja  (razvija,  opada,  preobražava),  (2) 
povijesna  znanost  predočava  povijesne  promjene 
modelima  pravilnosti  i kontinuiteta,  pri  tome  razlikuje 
povijest  kao  niz  događaja  koji  se  kontinuirano  ili 
diskontinuirano  smjenjuju  i povijest  kao  prikaz 
kontinuiranog  smjenjivanja  događaja  ili  predočava- 
nja činjenica  o odnosima  događaja,  i (3)  povijesna 

znanost  na  osnovi  razumijevanja  povijesne  zakonitosti 
ili  kontinualnog  i pravilnog  predočavanja  odnosa 
prošlih  događaja  projicira  ili,  čak  predviđa  buduće 
događaje. 

(24)  Kada  je  riječ  o povijesti  estetike,  tada  se  poviješću 
estetike  naziva  filozofska  disciplina,  znanost  ili  teorija 
koja  daje  pregled  činjenica  iz  povijesti,  prije  svega, 
europske  estetike.  Takva  povijest  estetike  osigurava 
legitimni  metapovijesni  diskurs  kontinuitetu  i cje- 
lovitosti europske  estetike  i,  svakako,  kulture.  Po- 
viješću estetike  se  naziva  smisao  koji  povijest  zapadne 
estetike  uspostavlja  u svojem  razvoju  od  antike  do 
njemačke  klasične  estetike  XVIII.  i XIX.  stoljeća  ili 
do  datiranja  kraja  estetike  u djelima  od  Hegelove 
Estetike  do  kasnomodemih  filozofa,  estetičara  i 
teoretičara  umjetnosti  XX.  stoljeća.  Povijesnim 
smislom  estetike  se  naziva  i zamisao  o usmjerenom 
povijesnom  razvoju  filozofskih  učenja  o osjetilnoj 
spoznaji,  recepciji  i poetici  od  antike  do  XVIII. 
stoljeća,  kada  je  Baumgarten  definirao  termin  i pojam 
estetika.  Prema  historicističkom  shvaćanju  estetike, 
povijest  estetike  tumači  se  kao  pravilan  proces 
napredovanja  i razvijanja  estetike,  ali  i napredovanja 
umjetnosti.  Na  primjer,  Hegelov  pojam  umjetnosti  i 
filozofije  umjetnosti  je  historicisiički  jer  razvoj 
umjetnosti  tumači  kao  kretnje  od  osjetilnog  prema 
duhovnom  i time  njenu  povijest  predočava  kao 
kontinualnu  (razvojnu)  povijest  s ciljem.  Neke 
modernističke  estetike,  filozofije  i teorije  umjetnosti 
su  historicističke  zato  što  predočavaju  razvoj 
umjetnosti  i diskursa  koji  ih  prate  ili  konstituiraju  kao 
razvoj  sve  veće  autonomije  umjetnosti  i time 
autonomije  diskursa  o njima.  Na  primjer,  formalistička 
estetika  slikarstva  Clementa  Greenberga  (Moder- 
nističko slikarstvo)  razvoj  zapadnog  slikarstva  tumači 
kao  evoluciju  (napredovanje)  od  mimetičkog  sli- 
karstva (slikarstva  zasnovanog  na  prikazivanju  svijeta) 
prema  apstraktnom  slikarstvu,  tj.  slikarskoj  praksi  koja 
ističe  autonomna  svojstva  koja  slikarstvo  ne  dijeli  s 
drugim  umjetnostima,  a to  je  plošnost. 

Tijekom  80-ih  i 90-ih  godina  došlo  je  do  trans- 
formacije povijesti  umjetnosti  kao  znanosti  o povijesti 
i umjetnosti  u studije  povijesnih  kultura  kao 
diskurzivnih  i ideoloških  sistema.  U tom  procesu 
preobrazbe  povijest  umjetnosti  se  prestaje  baviti 
otkrivanjem,  opisivanjem,  tumačenjem  i veri- 
ficiranjem povijesnih  činjenica  umjetnosti  i počinje 
se  zanimati  za  kulturalne  uvjete  i interpretacije 
ugrađene  u konstruiranje  povijesnih  narativa  i prikaza 
s obzirom  na  teorije  roda,  rase,  klase,  tehnike, 
svakodnevnice,  moći,  uživanja,  itd.  S druge  strane, 
sama  povijest  umjetnosti  kao  društvena  praksa 
tumačenja  povijesti  postaje  predmet  metodoloških  i 


dekonstruktivnih  postupaka  radi  otkrivanja  i tuma- 
čenja načina  i mehanizama  društvene  proizvodnje 
povijesnih  identiteta,  prikaza,  vrijednosti  ili  gledišta. 
Kulturološki  orijentiranu  povijest  umjetnosti  razvi- 
jaju, između  ostalih,  Jean-Louis  Schefer,  Mieke  Bal, 
Keith  Moxey,  Michael  Ann  Holly,  Stephen  Melville, 
Stephen  Bann. 

LITERATURA:  Aral,  Balm4,  BalmS,  Benj5,  Bia2,  Biti5,  Biti6, 
BreJ  15,  Bry3,  Carr2,  Carr4,  Checl,  Clark3,  Dan7,  Dan  12,  Dan  13, 
Detl,  Fcml,  Fuol,  Fuol8,  Gom3,  Hauzl,  Harr8,  Jansl,  Kcllnl, 
Kem  1 , Kn  1 , Maig4,  Milu  1 , Mox2,  Nelso  1 , Pan  1 , Pan2,  Pelc  1 , Pelc2, 
Pelc3,  Pict  1 , Read2,  Read3,  Rieg  1 . Rieg2,  Robi  1 , Tat  1 , W61fl , Wri  1 

Povratak  redu.  Povratak  redu  (ff.  rappel  a 1‘ordre , 
engl.  call  to  order)]e,  u najužem  smislu,  naziv  za  retro 
ili  neoklasične  pojave  i individualne  umjetničke  prakse 
u francuskoj  kulturi  i umjetnosti  neposredno  nakon 
Prvog  svjetskog  rata.  Ukazuje  na  društvenu  situaciju 
pojačanog  francuskog  nacionalizma  i na  tradicionalni 
kultumo-umjetnički  i povijesni  identitet.  Nakon 
kubističke  revolucije  početkom  XX.  stoljeća  dolazi 
do  širenja  kubizma  prema  purizmu  i umjerenom 
kubizmu  lhoteovskog  tipa.  Time  se  u kubistički 
eksperiment  uključuju  neoklasične  koncepcije, 
postupci,  rješavanja  forme  i kompozicije.  Povratak 
tradiciji  dobre  i lijepe  slike  vodi  od  purista  preko 
Lhotea  do  Cćzannea,  kasnog  Renoira,  Poussina  i 
Fouqueta  kao  stabilnih  tradicionalnih  uzora  stvaranja 
slike  (prizor,  figurativna  kompozicija)  i slikarstva. 
Povratak  redu  je  pokušaj  obnove  tradicionalnih 
slikarskih  problema  (tema,  formi,  kompozicijskih 
modela,  kolorita,  racionalizacija  prikazivanja  i 
izražavanja)  preobrazbom  sredstava  modernističkih 
umjetničkih  inovacija  (kubizam,  futurizam,  ekspre- 
sionizam, fovizam,  masovna  kultura).  Zato  je  to  neo 
pojava  a ne  rekonstrukcija  ili  velika  obnova  slikarske 
tradicije.  Jean  Cocteau  (Rappel  a l'ordre,  Le  Coq  et 
VArlequin)  govori  o lijepoj  i autentičnoj  umjetnosti 
(glazbi,  kazalištu,  slikarstvu,  filmu)  i time  se  vraća  na 
pred-avangardne  koncepcije  umjetnosti  za  uživanje  i 
umjetnosti  za  osjete.  Utjecaj  povratka  redu  se  očituje 
i u hrvatskoj,  srpskoj  i slovenskoj  kulturi  20-ih  godina, 
gdje  neoklasičnim  postkubističkim  i postekspre- 
sionističkim  postupkom  stvaraju  Sava  Šumanović, 
Milan  Konjović,  Vilko  Gecan,  Ignjat  Job,  Ivo  Režek, 
Veno  Pilon  i braća  Kralj.  Sava  Šumanović  je  objavio 
programatski  tekst  Zašto  volim  Poussinovo  slikarstvo 
(1924.),  a Antun  Branko  Šimić  objavljuje  tekstove 
Konstruktivno  slikarstvo  (1921.)  i Slikarstvo  i geo- 
metrija ( 1 926.).  A.  B.  Šimić  teorijski  određuje  okvire 
neoklasičnog  konstruktivnog  postkubističkog  sli- 
karstva kao  odbacivanja  modernističkih  zamisli  o 
napretku  i usavršavajućem  razvoju  apstraktnih  formi 
zaokretom  prema  konstantama,  pozitivnim  i kon- 

struktivnim  vrijednostima  tradicije  i tradicionalnog 
prikazivanja.  Autentičan  primjer  povratka  redu  ost- 
vario je  Branko  Vc  Poljanski,  jedan  od  najaktivnijih 
avangardnih  umjetnika  na  jugoslavenskoj  (Ljubljana, 
Zagreb,  Beograd)  sceni  20-ih  godina.  Pokrenuo  je  i 
objavljivao  avangardne  časopise  Svetokret  (1920.)  i 
Dada  Jok  ( 1 92 1 . ),  a surađivao  u časopisima  Zenit  (od 
1921.)  i De  Stijl  (1924.-1925).  AvangardistiČku 
aktivnost  prekida  u Beogradu  17.07.1927.  i odlazi  u 
Pariz  gdje  sc  posvećuje  slikarstvu  i u povodu  izložbe 
u galeriji  Zborovvski  objavljuje  Manifest panrealizma 
(1930.).  Radi  figurativne  fantastičko-erotske  crteže  i 
ilustracije  za  post-zenitističke  knjige  Ljubomira  Mi- 
cića.  Realizira  ekspresivne  i fantastičke  slike  refe- 
rirajući na  Mauricea  Utrilloa,  postkubističkog  Bra- 
quea,  Cocteaua  i Artauda.  Panrealizam  definira  kao 
povratak  slikanju  naspram  suvremenih  moda  i piše 
“Ponovo  će  se  započeti  sa  slikanjem,  sa  obožavanjem 
boje,  koja  će  prodrijeti  u kolorističke  arene  svijeta, 
oduševljenog  spektralnom  groznicom...”.  Slikao  je 
pod  utjecajem  droga  i alkohola,  prepuštao  se  vizijama 
i uživao  u procesu  savladavanja  pikturalne  površine 
slike. 

Povratak  redu  se,  u najširem  smislu,  kao  naziv  pri- 
mjenjuje za  različite  reakcije  na  avangardne  um- 
jetničke eksperimente  u Europi  od  1 9 1 3.- 1 9 1 4.  godine 
do  početka  Drugog  svjetskog  rata.  Benjamin  Buchloh 
te  pojave  naziva  “Šiframa  regresije”  ili  “povratkom 
prikazivanju  u europskom  slikarstvu”.  Zapaža  da  su 
se  mnogi  avangardni  umjetnici  (Picasso,  Derain, 
Carr^  Severini)  našli  u slijepoj  ulici  eksperimenata  i 
radikalizacija  umjetničkog  rada  i da  su  se  suočili  s 
akademizacijama  i okoštavanjima  vlastitih  avan- 
gardnih postupaka.  Njihova  reakcija  na  takvu  situaciju 
je  bila  povratak  tradicionalnim  vrijednostima  visoke 
umjetnosti.  Oni  su  stvarali  mit  novog  klasicizma  da 
bi  prikrili  situaciju  u kojoj  su  sc  našli,  insistirali  su  na 
slikanju  na  stari  način,  upravo  na  onom  načinu  slikanja 
koji  su  desetljeće  ranije  radikalno  napadali  i od- 
bacivali. Time  su,  kaže  Buchloh,  pokazali  nespo- 
sobnost da  se  suoče  s epistemološkim  posljedicama 
vlastitog  rada. 

Povratak  redu  u različitim  kulturama  ima  različite 
karakteristike.  U Italiji  je  neposredno  po  nastanku 
futurizma  Gioigio  de  Chirico  zasnovao  metafizičko 
slikarstvo,  slikarstvo  koje  se  temeljilo  na  povratku 
zanatu,  renesansnoj  tehnici  i klasičnim  temama  (naj- 
češće prazne  gradske  vedute).  Njegovo  slikarstvo  je 
paradoksalno  tradicionalno  po  formi  i sadržaju,  ali  i 
kvazi  ili  para-modemo  jer  ukazuje  i producira  at- 
mosferu otuđenosti,  problematizira  postupke  kopiranja 
(relativni  odnos  originala  i kopije)  i fetišizira  ili 
relativizira  ulogu  slikarskog  zanata.  To  se  posebno 


otkriva  u njegovim  kasnim  djelima,  kada  parodijski 
kopira  svoje  portrete  i slikarstvo  pokazuje  kao  praksu 
pikturalnog  travestiranja.  Pod  utjecajem  de  Chirica 
neki  futuristi  pribjegavaju  neoklasičnim  metafizičkim 
kompozicijama:  Carlo  Carrit  slika  Metafizičku  muzu 
(191 7.),  a Gino  Severini  razvija  složenu  neoklasičnu, 
i zatim  intimističku  praksu  slikanja  figura,  na  primjer, 
Les  deux  Polichinelles  ( 1 922.). 

U Njemačkoj  umjetnosti  ranih  20-ih  godina  dolazi 
do  preobrazbe  ekspresionizma  pod  utjecajem  da- 
daizma  i proleterskih  zahtjeva  za  realističkom  kritikom 
zasnovanom  na  slikarskom  prikazivanju  društvene 
realnosti  Weimarske  republike.  U okviru  ili  oko  nove 
objektivnosti  (Neue  Sachlichkeit)  su  djelovali  slikari 
Georg  Grosz,  Otto  Dix,  Max  Beckmann,  Carlo  Mense, 
Rudolf  Schlichter,  Georg  Scholz,  Karl  Rossing,  Anton 
Raderscheidt,  Karl  Hubbuch. 

U Sovjetskom  Savezu  dolazi  do  kraja  avangarde  pod 
administrativnim  pritiskom  državno-partijske  politike. 
Kubofuturistički,  suprematistički  i konstruktivistički 
projekti  bivaju  potisnuti  a službena  revolucionamo- 
državna  umjetnost  postaje  socijalistički  realizam. 
Prema  nekim  povjesničarima  umjetnosti,  socijalistički 
realizam  je  postao  službena  umjetnost  SSSR-a  u 
trenutku  kada  je  avangarda  administrativno  egzi- 
stencijalno likvidirana  kao  građanski  dekadentna  i 
politički  anarhoidna.  Naprotiv,  prema  Jeanu  Clairu 
avangarda  je  koketirala  sa  socijalističkim  realizmom 
i pripremila  teren  za  njega,  a prema  teoretičaru 
postsocijalizma  Borisu  Groysu  socijalistički  realizam 
je  realizacija  avangardnih  težnji  i totalizirajuća 
posljedica  avangardističkih  programa,  projekata  i 
ambicija.  Na  primjer,  Kazimir  Maljevič  je  u 20-im  i 
30-im  godinama  pokušao  teoriju  neprikazivačkog 
suprematizma  primijeniti  na  klasično  figurativno 
slikarstvo  i rekonstruirati  tradiciju  zapadnog  slikarstva 
od  renesanse  do  kubizma  na  suprematističkim 
formalno-teorijskim  osnovama  ( Autoportret  iz  1923., 
Crvena  konjica  iz  1 928.- 1 932.  ili  Portret  umjetnikove 
supruge  iz  1933.).  Aleksandar  Rodčenko  u kasnim 
20-im  godinama  uglavnom  radi  u području  primije- 
njenih umjetnosti,  da  bi  se  sredinom  30-ih  godina 
vratio  lirskoj  chagallovskoj  figuraciji.  Napušta  ra- 
dikalnu apstrakciju  te  nastaju  djela  u duhu  socija- 
lističkog realizma  ili  umjereno  dekorativnog  mo- 
dernizma. 

U Sjedinjenim  Američkim  Državama  je  politika  New 
Deala  kao  oblik  prevladavanja  velike  ekonomske  krize 
kasnih  20-ih  godina  uspostavila  i zahtjev  za  novom 
umjetnošću  koja  će  prikazivati  i transformirati  u 
estetskom  smislu  životni  prostor  kapitalizma.  Blisko 
ovim  zamislima  su  djelovali  i umjetnici  koji  su  bili 
socijalistički  orijentirani  i zalagali  se  za  novi  neka- 

pitalistički  poredak  SAD.  Naturalistička  ili  realistička 
slikarska  praksa  je  dominirala  u 30-im  godinama. 
Američki  socijalni  realizam  i naturalizam  su  na  for- 
malnom kompozicijskom  planu  pokazivali  utjecaje 
modernih  pravaca  od  fiiturizma  i kubizma  do  kon- 
struktivizma. Drugim  riječima,  u američkoj  kulturi  nije 
došlo  do  obrata  od  avangarde  prema  umjetnosti  pri- 
kazivanja nego  su  nakon  prezentacije  primjera  eu- 
ropske avangarde  u tradiciju  kapitalističkog,  so- 
cijalnog ili  doseljeničkog  realizma  ugrađene  formalne 
inovacije  radikalnog  modernističkog  slikarstva 
(geometrizacija,  redukcija  složenih  prizora  na  jasnu 
strukturu,  upotreba  čistih  boja).  Nastajala  su  vrlo 
različita  djela:  realističke  slike  Jacksona  Pollocka  s 
temama  osvajanja  Divljeg  Zapada,  slike  Marka  Rothka 
sa  stiliziranim  prikazivanjem  scena  iz  gradskog  života, 
veliki  murali  Dicga  Rivere  s temama  industrijskog 
života  rađeni  za  detroitsku  industriju,  stilizirano- 
geometrijski  industrijski  pejzaži  Charlesa  Sheelera  i 
Charlesa  Demutha  itd.  Američki  kapitalistički  realizam 
30-ih  godina  bio  je  rekonstrukcija  realizma  u smislu 
modernog  urbanog  svijeta. 

0 povratku  redu  se  može  govoriti  i u slikarstvu  žena- 
umjetnica  koje  kroz  različite  figurativne  kompozicije 
(realističke,  nadrealističke,  fantastičke)  rekreiraju 
žensku  subjektivnost  i racionalnost,  zapravo,  ženski 
rodni  identitet  u slikarstvu.  Za  razliku  od  avangardnih 
umjetnica  koje  su  se  izražavale  novim  tehnikama  i 
medijima,  prije  svega  fotografijom  ili  asamblažima 
(Hannah  H6ch,  Lee  Miller,  Claude  Cahun,  Risa  von 
Freytag-Loringhoven)  žene  slikarice  su  se  bavile 
problemom  prikazivanja  vlastitog  tijela  ili  tijela 
drugog,  ženskim  izgledom  ili  pogledom  žene.  Tako 
su  nastajali  realistički,  postkubistiČki  ili  fantastički 
prizori  Leonore  Carrington,  Fride  Kahlo,  Dorothee 
Tanning,  Milene  Pavlović-Barilli.  U slikarstvu  Fride 
Kahlo  se  eklektički  povezuju  načini  prikazivanja 
socijalističkog  realizma,  meksičkog  folklornog 
slikarstva,  nadrealizma  i intimnog  ženskog  slikarskog 
govora  u prvom  licu.  Leonora  Carrington  bavi  se 
strogim  akademsko  klasicističkim  prikazivanjem 
interijera  s figurama  radi  dočaravanja  sna  ili  fan- 
tazmatskih  prizora  (erotizma,  autoerotizma,  sodomije). 
Milena  Pavlović-Barilli  je  paralelno  istraživala  mo- 
duse fantastičkog  i neoklasičnog  prikazivanja  ženske 
subjektivnosti  i visoko  stiliziranu  modernističku  prak- 
su modnog  crteža. 

Povratak  redu  je  složeni  proces  koji  se  odvijao  prije  i 
nakon  Prvog  svjetskog  rata.  Kroz  povratak  redu  se 
očituje  kriza  radikalnog  modernizma  i avangardi,  ali  i 
reakcija  dominantne  umjereno  modernističke  kulture 
na  avangardističke  prakse.  Taj  proces  reakcije,  retro 
ili  neo  preusmjeravanja  odnosa  umjetnosti  i progresa 


ili  umjetnosti  i tradicije  nije  bio  jedinstven.  Povratak 
redu  se  odigravao  u poeziji  {Pusta  zemlja  T.  S.  Hliota 
ili  Cantos  Ezre  Pounda),  muzici  (Igor  Stravinski 
Pulcinella,  Prokofjev  Klasična  simfonija,  francuska 
grupa  šestorice),  u filmu  (Jean  Cocteau,  Leni  Riefen- 
stahl,  Sergej  Ejzenštejn),  u teatru  (Bcrtold  Brecht), 
itd.  Povratak  redu  je  u građanskim  društvima  (Fran- 
cuska, Italija,  Njemačka)  10-ih  i 20-ih  godina  imao 
karakter  unutarumjetničkog  preispitivanja  aktualnosti, 
povijesti  i budućnosti  slikarstva.  U totalitarnim  dru- 
štvima (komunistički  SSSR,  fašistička  Italija,  na- 
cistička Njemačka)  imao  je  odlike  obračuna  vladajućih 
režima  s anarhističkim,  dekadentnim  ili  aktivističkim 
avangardama  i zalaganja  za  utilitarnu  prikazivačku 
umjetnost  u službi  vladajuće  partije.  U Sjedinjenim 
Američkim  Državama  povratak  redu  je  bio  imanentan 
razvoju  američkih  realizama  s formalnim  utjecajima 
europskog  modernizma  i na  određeni  način  priprema 
za  veliku  modernističku  revoluciju  u slikarstvu  koja 
se  dogodila  40-ih  godina  nastankom  apstraktnog 
ekspresionizma. 

LITERATURA:  Bate l,  Buci,  Buci 3,  Burg4,  Cherl,  Cla5,  C1a6, 
Dcn45,  Ekspl,  Harr33,  Harr45,  Jcnni,  Meel,  Miči.  Prenl,  Prot4, 
Prot5,Willetl,Willet2 

Pozitivizam.  Pozitivizam  je  filozofska  doktrina  koja 
uvažava  činjenice  i negira  značenje  spekulativnih  i 
metafizičkih  rasprava,  zalažući  se  za  primjenu  metoda 
prirodnih  znanosti  u proučavanju  društva,  kulture  i 
umjetnosti.  Zasnovao  gaje  francuski  filozof  Auguste 
Comtc  zalažući  se  da  filozofija  postane  pozitivna 
znanost  kao  što  su  prirodne  znanosti.  Pozitivizam 
istražuje  zakone  stvarne  koegzistencije,  zakone 
fenomena,  činjenice  i čistu  empiriju.  U drugoj  polovini 
XIX.  stoljeća  pozitivizam  je  dominantna  filozofska 
škola  koja  je  utjecala  na  estetiku  i razvoj  znanosti  o 
umjetnosti.  Prema  Hyppolyteu  Taineu  pozitivistička 
metoda  ispituje  tri  aspekta  stvaralačke  ličnosti:  rasu 
(porijeklo),  sredinu  (društvene  uvjete)  i vrijeme  (tre- 
nutak pojavljivanja  djela).  Njemački  filozof  i pov- 
jesničar kulture  Wilhelm  Dilthcy  uveo  je  pojam  duh 
vremena  koji  upozorava  da  se  u svakoj  povijesnoj 
epohi  sve  manifestacije  društvenog  života  mogu 
razumjeti  iz  njihovih  jedinstvenih  osnova.  Poziti- 
vizmom  u znanosti  o umjetnosti  najčešće  se  naziva 
široko  shvaćeno  uvjerenje  da  se  smisao  umjetničkog 
djela  može  objektivno  utvrditi  poznavanjem  činjenica 
iz  umjetnikovog  života.  Pozitivizam  karakterizira 
biografizam  (iscrpno  proučavanje  biografija  umjet- 
nika), historicizam  (uvjerenje  da  su  umjetnička  djela 
objašnjiva  kao  spomenici  vlastitog  vremena  i moraju 
se  razmatrati  i tumačiti  u okviru  povijesnog  istra- 
živanja o uvjetima  njihovog  nastanka)  i psihologizam 

(uvjerenje  da  je  potrebno  proučavati  psihologiju 
umjetnika  da  bi  se  razumjela  njegova  djela).  Na  ovim 
osnovama  pozitivizam  analizira  umjetničko  djelo,  što 
znači  doslovnu  i činjeničnu  analizu  sadržaja  i forme. 
LITERATURA:  Franke  1 , Kola  1 , Solarl 

Pozitivizam  logički.  Logički  pozitivizam  je  filozofski 
pokret  usmjeren  analizi  i raspravi  teorije  spoznaje, 
logike  i filozofije  jezika  pozivanjem  na  empirijsku  i 
logičku  metodologiju.  Za  logičke  pozitiviste  nova 
spoznaja  moguća  je  jedino  u prirodnim  znanostima,  a 
zadatak  filozofije  je  jezička  i logička  analiza  i kritika 
jezika.  Cilj  logičkog  pozitivizma  je  konstruiranje 
idealnih  jezika.  Idealni  jezik  mora  biti  ( 1 ) cjelovit,  (2) 
formalno  zasnovan  i (3)  tako  konstruiran  da  može 
kritički  rješavati  filozofske  paradokse  i zagonetke. 
Logički  pozitivizam  je  zasnovan  u bečkom  krugu  20- 
ih  i 30-ih  godina  XX.  stoljeća.  Prethodnik  bečkog 
kruga  je  Ludwig  Wittgenstein  (rana  knjiga  Tractatus 
Logico-Philosophicus ),  a predstavnici  su  Moritz 
Schlick,  Rudolph  Camap  i Kurt  Godel.  Filozofiju  lo- 
gičkog pozitivizma  su  razvijali  berlinski  filozof  Hans 
Reichennbach  i britanski  filozofi  Alfred  North  Whi- 
tehead  i Alfred  Gillcs  Ayer.  Logički  pozitivizam  je  imao 
znatnog  utjecaja  na  razvoj  analitičke  filozofije. 
Pozitivističku  misao  kritički  problematiziraju  mark- 
sizam, ruski  formalizam,  psihoanaliza,  fenomenologija 
i egzistencijalizam.  Pozitivizam  je  utjecao  na  ten- 
dencije u umjetnosti  koje  su  težile  sintezi  umjetnosti  i 
znanosti  (konstruktivizam,  neokonstruktivizam). 
Pozitivističkom  umjetnošću  se  kolokvijalno  naziva 
umjetnost  ili  estetički  pristup  koji  teži  primjeni 
znanstvenih  i tehnoloških  metoda.  Logički  pozitivizam 
nije  radikalnim  empirizmom  i logičkim  formalizmom 
stvorio  mogućnost  za  razvoj  estetike.  Međutim, 
postoje  prepoznatljivi  utjecaji  logičkog  pozitivizma 
na  umjetničku  praksu  i teoriju  neoavangarde,  post- 
minimalne  i konceptualne  umjetnosti.  Na  primjer, 
Camapovo  učenje  o značenju  logičke  analize  sintakse 
jezika  utjecalo  je  na  strukturalna  vizualna  istraživanja 
ncokonstruktivista  (Juraj  Dobrović)  i konceptualnih 
umjetnika  (Grupa  143).  Prema  Camapu  analiza  jezika 
moguća  je  samo  kao  analiza  sintakse  jezika,  a to 
preneseno  u teoriju  umjetnosti  znači  da  se  vizualne 
strukture  promatraju  kao  formalni  sintaktički  modeli 
odnosa  linija,  povrifina,  geometrijskih  oblika.  Slijedeći 
Camapa,  može  se  reći  da  su  umjetnici  imali  potpunu 
slobodu  izbora  formalnog  jezika,  pravila  konstrukcije 
vizualnih  struktura  (ili  rečenica)  i pravila  njihovih 
transformacija  iz  strukture  u strukturu  (oblika  u oblik). 
Hans  Reichennbach  je  u matematičkim  analizama  dao 
opise  koji  su  stvorili  osnovu  za  razmišljanja  o prirodi 
konstruktivnog  vizualnog  oblikovanja.  On  je  pokazao 


da  vizualni  oblici  kojima  se  služi  matematika  pred- 
stavljaju oruđa  logičkog  formalnog  mišljenja  i da  se 
na  sličan  način  mogu  primijeniti  i u umjetnosti. 
Konceptualni  umjetnik  Joscph  Kosuth  je  definiciju 
umjetničkog  djela  kao  analitičke  propozicije  izveo  iz 
Ayerovih  logičkih  tekstova. 

LITERATURA : Aye  1 , Bergma  1 , Hfib  1 , Jani  1 , Kola  1 , Wirt3 , Wri  1 

Prag  između  književnosti  i filozofije.  Prag  je  mjesto 
na  kojem  se  književnost  i filozofija  suočavaju,  a to 
mjesto  je  pismo  ( ecriture ),  odnosno,  praksa  pisanja. 
U tekstovima  Jacquesa  Derridae  ne  postoji  znak 
jednakosti  između  književnosti  i filozofije,  pisanja  u 
književnosti  i pisanja  u filozofiji,  ali  postoji  otvoreno 
ili  odloženo  (razlučeno  /differAnce/)  obećanje  prolaza 
ili  praga:  obećanje  o bliskom  (intimnom,  gotovo 
ljubavničkom)  odnosu  književnosti  i filozofije  ili  o 
prijelazu  praga  koji  dijeli  filozofiju  i književnost. 
Prvo:  što  je  filozofija  ako  nije  mišljenje?  Odgovor 
može  biti,  na  primjer:  filozofija  je  pisanje.  Ali,  gdje  je 
izvor  pisanja  i što  pisanje  pokazuje?  Iz  čega  pisanje 
nastaje:  iz  duha,  iz  razuma,  iz  mišljenja,  iz  manualnosti 
pisanja,  iz  samog  pisma?  Kome  ili  čemu  se  pisanje 
pokazuje:  mišljenju,  duhu,  drugom  tekstu,  samom 
pisanju  ili  biti  umjetnosti,  biti  pisanja,  biti  filozofije? 
Heidegger  bi,  možda,  izrekao:  “Mi  se  pitamo  o biti 
umjetnosti?”  Ako  se  napravi  obrat  od  Heideggera 
Derridai,  tada  je  odgovor  otvoreno  i odloženo  pos- 
tavljen kao  bujica  pitanja:  što  je  književnost?  I prije 
svega,  što  je  to  pisati?  Kako  je  moguće  da  činjenica 
pisanja  može  unijeti  nemir  u pitanje  što  jest?  i čak  što 
to  znači?  Reći  ovo  drugim  riječima,  ...  kada  i kako 
jedan  upis  postaje  književnost  i što  se  događa  kad  se 
to  dogodi?  Čemu  i kome  treba  biti  zahvalan?  Što  se 
odigrava  između  filozofije  i književnosti,  znanosti  i 
književnosti,  politike  i književnosti,  teologije  i knji- 
ževnosti, psihoanalize  i književnosti,  slikarstva  i knji- 
ževnosti? Pitanje  je  dvostruko  inspirirano  u subjektu 
željom  koja  sc  odnosila  također  na  određenu  za- 
pitanost:  zašto,  konačno,  upis  subjekta  tako  fascinira, 
preokupira,  vodi?"  Pitanja  ne  samo  da  su  pitanja 
postavljena  o upisu,  ona  su  upis  izveden  na  način  na 
koji  se  ne  može  potpuno  jasno  razdvojiti  upis  (pisanje) 
književnosti  i upis  (mišljenja)  filozofije.  Nije  u pitanju 
dijakronijska  igra  pitanja-odgovora:  što  je  bilo  prvo, 
književnost  ili  filozofija,  ili,  da  li  književnost  postaje 
filozofija  ili  filozofija  pismom  prelazi  prag  književnog 
upisa,  itd.?  U pitanju  je  proizvodnja  upisa  koji  čine 
složenim  razlikovanje  izvora  od  ušća  upisivanja  ili 
ostavljanja  traga  (prakse  pisanja).  To  nije  epohalni 
obrat  filozofije  u pred-filozofsko  ili  post-filozofsko 
pisanje  proze,  poezije  ili  eseja  nego  je  u pitanju 
nestabilnost  upisa  na  pragu  između  filozofije  i knji- 

ževnosti.  Svakodnevnost  pisanja  na  pragu  između 
književnosti  i filozofije  čini  da  se  zastupnički  odnos 
književnost  i filozofije  predočava  kao  privilegiran,  ali 
ne  i konačan.  Za  Dcrridau  je  pitanje  izuzetnosti 
književnosti  tijesno  povezano  s problemom  upisa  u 
općem  smislu,  književnost  je  vrsta  privilegiranog 
praga  (prolaza)  u pisanje  - praga  (prolaza)  koji, 
također,  vodi  u znanost,  filozofiju,  politiku,  psi- 
hoanalizu, pa  i slikarstvo,  fotografiju,  film;  i pribavlja 
kritička  stanovišta  o tim  poljima  djelovanja.  Nelagoda 
koju  Derrida  izražava  u povodu  vlastite  fascinacije 
književnim  upisom  treba  se  suočiti  s teškoćama 
uvođenja  u prikazivanje  ovog  praga  (prolaza),  i, 
mnogo  važnije,  s teškoćama  da  se  takva  fascinacija 
sačuva  od  izjednačavanja  književnosti  s pisanjem. 
Kada  je  pisanje  izjednačeno  s književnošću,  prag 
(prolaz)  pribavljen  književnošću  jedino  se  otvara  sebi: 
tako  da  se  kaže,  prag  (prolaz)  odmah  zatvara  kad  je 
na  pitanje  što  književnost  jest  (i  što  pisanje  jest)  dat 
konačan  odgovor. 

LITERATURA:  Carrol , Carro5,  Derrl,  DerT2,  Dcrr3,  Dcrr4,  Derr8, 
Mani,  Man2,  Man3 

Pragmatizam.  Pragmatizam  je  američka  filozofska 
škola  po  kojoj  je  osnovni  kriterij  istine  i značenja 
praktično  životno  iskustvo.  Za  pragmatičare  istinita 
rečenica  nije  istinita  po  tome  što  odgovara  stvarnosti, 
nego  po  tome  je  li  provjerena  uspješnom  i konkretnom 
akcijom.  Stavovi  određuju  pravila  djelovanja.  Da  bi 
se  uspostavilo  značenje  jedne  misli,  treba  odrediti 
kakvo  ponašanje  ona  uzrokuje.  Da  bi  se  postigla 
jasnoća  misli  o nekom  predmetu,  treba  istražiti  sva 
moguća  praktična  djelovanja  koja  taj  predmet  izaziva. 
Spoznaja  tih  djelovanja  je  razumijevanje  predmeta. 
Pojam  pragmatizma  uveo  je  filozof  Charles  Sanders 
Peirce  krajem  XIX.  stoljeća.  Predstavnici  prag- 
matizma su  William  James  i John  Dewey  na  prijelazu 
XIX.  u XX.  stoljeće.  Peirce  je  bio  sistematičan  filozof 
koji  se  bavio  logikom  i matematikom,  a stvorio  je  i 
modemu  anglosaksonsku  semiotiku.  James  se  bavio 
fragmentamim  studijama,  prvenstveno,  religije,  dok 
je  Dewey  proučavao  etiku,  teoriju  društva  i estetiku. 
John  Dewey  razvio  je  pragmatičnu  estetiku  30-ih 
godina  XX.  stoljeća  (knjiga  Umjetnost  i iskustvo). 
Njegova  estetika  polazi  od  definiranja  pojma  um- 
jetnost. Umjetnost  je  forma,  unutrašnja  uklopljenost 
forme  u sadržaj.  Forma  znači  red,  jedinstvo,  in- 
tegriranost  dijelova  u cjelinu.  Umjetnost  je  smišljeno 
postignuće  jedinstva  za  kojim  svaki  organizam  teži 
zbog  usklađivanja  odnosa  između  sebe  i okoline. 
Interakcija  čovjeka  i njegove  okoline  definira  se  kao 
pragmatični  koncept  iskustva.  Čitav  život  usmjeren 
je  stalnom  osvajanju  formi  koje  proizlaze  iz  uzajamnog 


djelovanja  unutrašnjih  organskih  nagona  i vanjskih 
materijala  i situacija  (biološko  iskustvo).  Biološki  i 
logički  smisao  iskustva  se  poklapaju.  Akcija,  misao, 
razgovor,  čin  i gesta  moraju  biti  jedinstveni  i organski. 
Integracija  iskustva  odvija  se  sređenim  i oiganiziranim 
pokretima.  Zato  je  cjelokupno  iskustvo  ritmično,  jer 
je  ritam  osnovni  odnos  između  živog  bića  i njegove 
okoline.  Princip  prosuđivanja  pragmatičara  je  mak- 
simum jasnoće,  harmonije  i uspjeha.  Dewey  polazi 
od  estetskog  koncepta  i zato  pojam  umjetnosti  definira 
široko:  umjetnošću  se  naziva  sve  što  je  estetsko,  lijepo, 
ispunjeno,  savršeno,  prema  objektivnim  i subjektivnim 
dimenzijama  iskustva.  Umjetnost  je  svaka  tehnika  koja 
može  dovesti  do  konačnog  rezultata.  Uživanje  neke 
datosti  je  estetsko,  a ostvarivanje  njenih  mogućnosti 
je  umjetničko.  Umjetnost  je  iskustvo  u kojem  se  uživa 
zahvaljujući  njegovim  oslobađajućim  svojstvima.  Ona 
oslobađa  čovjeka  podređenosti  predmetima  i pruža 
smisao  iskustva  u kojem  se  uživa  kao  takvom. 
Konačno  uživanje  u iskustvu  zajedničko  je  radniku, 
igraču,  umjetniku. 

Nova  čitanja  pragmatizma  filozofiji  su  ponudili 
američki  filozof  Richard  Rorty,  a estetici  Richard 
Shusterman  tijekom  70-ih  i 80-ih  godina.  Prema 
Rortyju  neopragmatizam  je  tendencija  u američkoj 
filozofiji  bliska  analitičkoj  filozofiji  poslije  Drugog 
svjetskog  rata,  a njezini  vodeći  predstavnici  su 
Willard  Van  Orman  Quine,  Hillary  Putnam  i Donald 
Davidson.  Quine  je  izveo  kritiku  jasnog  razlikovanja 
analitičkih  i sintetičkih  iskaza  (jezika  i činjenica) 
zalažući  se  za  holističku  teoriju  značenja  (značenje  je 
funkcija  konteksta).  Davidson  je  razvio  filozofiju 
jezika  koja  briše  razliku  između  poznavanja  jezika  i 
snalaženja  u svijetu.  Osuvremenio  je  Deweyjcv 
koncept  interakcije  organizma  i svijeta  koji  ga  okružuje 
kao  spoznajne  osnove.  Rorty  revidira  analitičku 
filozofiju  i pragmatizam,  ukazujući  na  veze  s 
europskom  suvremenom  filozofijom  od  Hcidcggerove 
hermeneutike  do  Derridaine  dekonstrukcije.  Shus- 
terman je  reinterpretirao  pragmatističku  estetiku  Johna 
Deweyja:  (1)  dao  je  novo  čitanje  koje  je  modelima 
analitičke  estetike  i postupcima  dekonstrukcije 
Jacquesa  Derridae  osuvremenilo  pitanja  interpretacije 
estetskog  iskustva  kao  kvalitete  onoga  što  se  čini  i što 
je  učinjeno  (estetsko  iskustvo  ovisi  o individualnoj 
praksi  činjenja  i svrhe)  i (2)  primijenio  je  zamisli 
estetike  pragmatizma  i Deweyjevo  široko  određenje 
pojma  umjetnosti  na  analizu  popularne  ili  masovne 
kulture  kasnog  modernizma  i postmoderne.  Sa 
stanovišta  pragmatzima  nema  razlike  između  visoke 
umjetnosti  i masovne  popularne  kulture.  Masovna 
kultura  ima  sve  odlike  direktnog  i praktičnog  ak- 
cionizma  koji  se  opravdava  korisnošću  (zabava, 

ispunjavanje  slobodnog  vremena,  ostvarivanje  želje). 
Uz  osnovne  tendencije,  moguća  je  interpretacija  ame- 
ričke umjetnosti  od  apstraktnog  ekspresionizma  u 
terminima  klasičnog  i novog  pragmatizma.  Umjetnici 
se  ne  pozivaju  eksplicitno  na  filozofiju  pragmatizma, 
ali  činom  i djelom  potvrđuju  njegove  zamisli:  (1)  ši- 
renjem pojma  umjetnosti  na  izvanumjetničke  ak- 
tivnosti, (2)  pomicanjem  pažnje  s izvedbe  predmeta 
na  akciju  stvaranja  djela  ili  akciju  kao  umjetničko  djelo 
i (3)  odstranjivanjem  svih  značenja  djela  osim  onih 
koja  su  vezana  uz  direktno  i praktično  djelovanje  ili 
perceptivni  čin.  Jackson  Pollock  je  štafelajno  slikanje 
u osami  ateljea  zamijenio  performansom  (činjenjem, 
akcijom)  slikanja.  Slika  je  postala  dokument  njegovog 
umjetničkog  i estetskog  doživljaja  čina  slikanja. 
Donald  Judd  proizveo  je  specifične  objekte,  tj.  pred- 
mete koji  nisu  ni-slike-ni-skulpture,  nego  predmeti 
koje  promatrač  direktno  percipira  i doživljava  kao 
predmete.  Koridori  Brucea  Naumana  su  prostori  koji 
omogućavaju  promatraču,  koji  kroz  njih  prolazi, 
koncentraciju  na  vlastiti  doživljaj  i iskustvo  prolaza. 
Land  art  radovi  Roberta  Smithsona  i Michaela  Heizera 
su  prostome  instalacije  makrodimenzija  u kojima 
publika  ne  promatra  i ne  kontemplira  predmete  nego 
u njih  ulazi  i njima  se  kreće.  Analitički  body  art  Den- 
nisa  Oppcnheima,  Brucea  Naumana,  Vita  Acconcija  i 
Terryja  Foxa  je  aktivnost.  Oni  pokazuju  i izlažu  po- 
našanje i vlastito  direktno  iskustvo  Činjenja  i djelo- 
vanja tijela  u prostoru  i vremenu. 

LITERATURA:  Mack  I , Mitch2,  Peir  l , Rort  1 . Rort2.  Shus I , Shus3, 
Shus4 

Praksa.  Praksa  je  stvarna,  neposredna,  fizička  i 
osjetilna  djelatnost  nasuprot  teorijskoj,  misaonoj, 
kontemplativnoj  i spekulativnoj  aktivnosti.  Pojam 
prakse  je  razrađen  u marksističkoj  filozofiji  u kojoj 
označava  cjelokupnost  ljudske  predmetne  djelatnosti 
i čini  osnovu  svakog  odnosa  čovjeka  prema  svijetu. 
Za  marksiste  praksa  nije  suprotnost  teoriji,  nego 
osnova  oživotvorenja  teorije,  ali  i kriterij  njezine 
istinitosti.  Marksistički  pojam  prakse  kao  osviještene 
djelatnosti  kritički  je  pojam  na  osnovi  kojeg  se 
analiziraju  i prikazuju  oblici  društvenih  odnosa 
proizvodnje,  razmjene  i potrošnje  dobara  i njima 
odgovarajući  politički  koncepti.  U materijalistički 
orijentiranom  poststrukturalizmu  uveden  je  pojam 
teorijske  prakse.  Teorijska  praksa  je  filozofska, 
znanstvena  ili  teorijska  materijalna  proizvodnja, 
razmjena  i recepcija  diskursa  kao  zastupanja,  pri- 
kazivanja, komuniciranja,  tumačenja  ili  kritike  unutar 
specifičnih  društvenih,  kulturalnih  ili  umjetničkih 
institucija. 

Umjetnička  praksa  je  povezanost  stvaralačke 


djelatnosti,  svijesti,  teorije,  uvjerenja  i oblika  po- 
našanja u umjetnosti  i kulturi.  Da  bi  neka  djelatnost  u 
umjetnosti  bila  umjetnička  praksa,  mora  imati 
samosvijest  ustanovljenu  autore fleksivnom  analizom 
naravi  djelatnosti,  statusom  subjekta  umjetnosti  i 
njegovim  značenjima,  vrijednostima  i uvjerenjima. 
Pojam  umjetničke  prakse  nastaje  autorefleksijom 
umjetnika  o procesu  stvaranja,  izrade  ili  proizvodnje 
umjetničkog  djela  i ugrađivanjem  spoznaje  o prirodi 
djelatnosti  u značenjske  potencijale  djela.  Umjetnička 
praksa  ne  postavlja  umjetnost  kao  prirodno,  po  sebi 
razumljivo,  politički  i vrijednosno  neutralno  i 
bezinteresno  činjenje  nego  kao  strukturu  značenja, 
vrijednosti,  umjetničkih,  estetskih,  spoznajnih, 
životnih  i političkih  uvjerenja  koja  nastaju,  raz- 
mjenjuju se,  transformiraju  i troše  u konkretnim 
odnosima  svijeta  umjetnosti,  kulture  i društva.  Sa 
stanovišta  teorijske  konceptualne  umjetnosti  može  se 
postaviti  teza  da  umjetnost  ne  nastaje  iz  duboke  i 
iskrene  intuicije,  nego  iz  prakse  umjetnosti  izborom, 
razumijevanjem  i upotrebom  postupaka  izražavanja, 
tehničkih  metoda,  estetskih  vrijednosti,  etičkih  i 
političkih  stavova  i umjetničkih  i izvan-umjetničkih 
značenja. 

LITERATURA:  Aerttl,  Barki,  BrejS,  Corr2,  Cowl,  Den31,  Ffl. 
Ff2,  Grž33,  Habl,  Krisl,  Kris3,  Kris4,  Ram3.  Rich2,  Rodi,  Sillim2, 
Šuv20,  Vujano20,  Žiž2 

Praznina.  Praznina,  prazni  prostor  i ispražnjena  svijest 
su  ideali  redukcije  i dematerijalizacije  umjetničkog 
objekta  u neoavangardama  i postavangardama.  Za- 
misao praznine  ima:  (1 ) negativni  karakter,  kada  um- 
jetnik izlažući  značenjski,  likovno  ili  egzistencijalno 
prazno  djelo  provocira,  kritizira  i dekonstruira  zamisli 
i pojavnosti  modernističke  kulture  koju  karakterizira 
hiperprodukcija  predmeta,  vrijednosti  i značenja,  (2) 
spiritualni  karakter  jer  se,  na  primjer,  redukcija  mi- 
metičkog  umjetničkog  djela  na  apstraktnu  kom- 
poziciju i apstraktne  kompozicije  na  monokromnu 
površinu  manifestira  kao  redukcija  prikazivanja 
pojavnosti  svijeta  na  izražavanje  duha,  odnosno, 
uspostavljaju  se  analogije  između  praznog  umjet- 
ničkog djela  i praznine  svijesti  koja  nastaje  unutraš- 
njom redukcijom  svijesti  u kontemplaciji  i (3)  fe- 
nomenološki  karakter,  po  kojem  se  redukcijom  slo- 
ženih pojava  prirode  i umjetnosti  dolazi  do  osnovnih 
činilaca  (arhetipova,  atomskih  elemenata  jezika, 
primarnih  prostornih,  vizualnih  i likovnih  elemenata) 
koji  čine  osnovu  umjetničkog  djela. 

Yves  Klein  je  realizirao  izložbu  Praznina  (Le  vide , 
1958.)  izlažući  praznu  galeriju.  Njegove  namjere  su 
usmjerene  dosizanju  beskraja  i neopipljivosti,  dakle, 
nematerijalnog.  Klein  je  govorio:  "...  moja  je  bitna 

preokupacija  uvijek  bila  praznina,  a smatram  da  u srži 
praznog,  kao  u srcu  čovjeka  bukti  vječni  plamen.” 
Kleinov  rad  se  istovremeno  suprotstavlja  punoći 
modeme  kulture  i teži  duhovnoj  biti  iza  pojavnosti 
predmeta  u praznini.  Noć  uoči  otvaranja  izložbe  izveo 
je  ritualno  bojenje  galerije  bijelom  bojom.  Bijela  boja 
je  za  Kleina  najviši  stupanj  materijaliziranog  realnog, 
iza  čega  slijedi  bivanje  umjetnika  u irealnom,  plavom, 
odnosno,  praznom  prostoru.  Ritual  bojenja  galerije  u 
bijelo  izveden  je  bez  publike,  sa  sviješću  daje  ritual 
privatni  čin  čiji  se  rezultat  izlaže  javno.  U toku 
otvaranja  izložbe  odvijala  se  ceremonija  po  umjet- 
nikovom  scenariju:  predviđeno  je,  iako  nije  reali- 
zirano, bojenje  u plavo  Obeliska  na  pariškom  trgu 
Concorde,  a ispred  galerije  gdje  se  nalazilo  oko  2000 
posjetilaca  bila  je  postrojena  republikanska  garda  u 
plavim  uniformama.  Prisustvo  garde  trebalo  je  po- 
kazati da  se  u praznoj  galeriji  nalazi  umjetničko  djelo 
iste  vrijednosti  kao  i u Louvreu. 

Nenad  Petrović  i Zoran  Belić  W.  realizirali  su  prazan 
ambijent  ( 1 979.)  tako  što  su  u praznoj  galeriji  otvorili 
sve  prozore  i tankim,  gotovo  nevidljivim  koncem 
spojili  unutrašnji  zid  nasuprot  prozora  kroz  prozor  s 
tlom  ispred  galerije.  Rad  karakteriziraju  dva  aspekta: 

( 1 ) ispražnjena  galerija  kao  čisti  ambijent  (sam  prostor) 
i (2)  odnos  unutrašnjeg  i vanjskog  prostora  ostvaren 
tankom  niti.  Na  osnovi  ovog  djela  Petrović  je  razvio 
fenomenološka  istraživanja  ambijenata  kao  teorijskih- 
objekata.  Po  njemu  se  skulptura  (plastično-prostomo 
djelovanje)  transformira  u objekt  (konstruktivno- 
prostomo  djelovanje),  a objekt  se  transformira  u 
ambijent  (mentalno-spiritualno  djelovanje).  Belić  je 
svoj  rad  zasnovao  na  kontemplativnim  vježbama.  U 
duhu  budističke  meditacije  težio  je  redukciji  svijesti 
na  ni-predočavanje-ni-nepredočavanje  svijeta.  U oba 
slučaja  praznina  je  postala  znak  metafizičkog  apsoluta 
do  kojeg  se  stiže  redukcijom  umjetničkog  djela  do 
praznog  prostora  i od  praznog  prostora  do  same  svi- 
jesti. 

Američki  konceptualni  umjetnik  lan  Wilson  je  na 
prijelazu  70-ih  u 80-te  razvio  koncept  nevizualne 
apstrakcije  zasnovan  na  fenomenološkoj  redukciji 
teksta,  koji  govori  o svijetu  (prostoru  i vremenu)  do 
teksta  koji  je  sam  čisti  besformni  jezik  bez  reference. 
Po  njemu  besformnost  jezika  je  značenjski  prazan 
•ezik  ili  sam  fenomen  jezika:  “Prelazeći  metaforu, 
prelazeći  kritiku,  prelazeći  umjetnost,  prelazeći  prostor 
. vrijeme,  dolazimo  do  besformnih  apstrakcija  jezika. 
Predstavljeno  beskonačno  i besformno  nije  ni  znano 
ni  neznano.  To  je  centar.  To  je  srce  konceptualne 
umjetnosti.” 

LITERATURA:  Belil,  Bcli7,  Bucl2.  Klcinl,  Klein2, Nj l , Petro4, 
-:chl,Suzl,  Wilson2,  Wilson3 


Predideja.  Predideju  su  kao  pojam  upotrijebili 
konceptualni  umjetnici  Gergelj  Urkom  i Zoran 
Popović,  da  bi  označili  ulogu  namjera  i zamisli 
umjetnika  u stvaranju  umjetničkog  djela.  Umjetničko 
djelo  nije  određeno  samo  vizualnom  pojavnošću  i 
izgledom  nego,  prvenstveno,  konceptom  koji  mu 
prethodi  i koji  ga  određuje  u fazama  stvaranja, 
prezentacije  i recepcije.  Urkomovi  radovi  zasnovani 
su  na  upotrebi  fotokopirnog  aparata.  Šest  minuta  rada 
sata  (1971.)  / Strukturalna  shema  dva  lista  čistog 
bijelog  papira  (1972.-1973.)  nisu  umjetnička  djela 
po  likovnim  aspektima  nego  po  namjeri  umjetnika  koji 
rad  stroja  (sata,  fotokopirnog  stroja)  i svojstva  kopije 
koristi  u mentalnoj  vježbi.  Ideja  koja  prethodi  djeluje 
ono  što  određuje  djelo  i što  se  iščitava  iz  djela.  Popović 
ukazuje  da  je  predideja  bitan  aspekt  definiranja 
umjetnosti  i zato  predideju  izdvaja  iz  procesa 
realizacije  i prezentacije  likovnog  djela,  definirajući 
je  kao  umjetničko  djelo.  Prema  Popoviću  suvišno  je 
vjerovati  da  bilo  koji  umjetnički  čin  može  obuhvatiti 
bitne  aspekte  svijeta,  realnost  svijeta  strana  je 
umjetničkom  djelu  i zato  se  umjetnik  usredotočuje  na 
misaone  procese  konceptualizacije  jezika  umjetnosti. 

LITERATURA : Dcn  1 6,  Pop  1 , Šu  v7  5 . Tij  I , U rk  1 

Predmet  Vidi:  Objekt 

Predmetnost  u slikarstvu.  Predmetnost  u slikarstvu 
ili  predmetno  slikarstvo  je  naziv:  ( 1 ) za  prikazivanje  i 
tematizaciju  predmeta  u slici  i (2)  za  prikazivanje  i 
tematizaciju  predmeta  i tijela  u slici,  tj.  upotrebljava 
se  kao  varijanta  pojma  figurativno  slikarstvo.  Govor 

0 novoj  predmetnosti  u slikarstvu  korespondira  s 
pojavama  poslije  enformela,  kao  što  su  novi  realizam, 
američki  pop  art,  nova  figuracija,  narativna  figuracija 

1 kapitalistički  realizam.  Termin  odgovara  pojmu 
Renata  Barillija  Nuova  oggettivita. 

Predmetno  slikarstvo  u modernoj  umjetnosti  označava 
obnovu  metafizike  prikazivanja  u slikarstvu.  Obnova 
prikazivanja  tijekom  60-ih  godina  nema  konzistentan 
i jedinstveni  koncept,  nego  je  paradoksalna  i 
antimodemistička  reakcija  na  apstraktnu  umjetnost, 
ali  i modernističko  doslovno  ili  ironično  razrađivanje 
prikazivanja  sredstvima  novih  medija  i konceptima 
generiranja  umjetne  slike.  Tri  su  modela  predmetnosti 
u slikarstvu:  (1)  slika  koja  prikazuje  predmete  je 
simbolički  poredak  ikoničkih  i aluzivnih  znakova  od 
kojih  se  očekuje  alegorijska  transcendentna  sinteza 
slike  kao  predmeta  i slike  kao  prikaza  predmeta 
(postnadrealistička  europska  fantastika,  Leonid  Šejka 
i Mediala\  (2)  slika  prikazuje  predmete  kao  ikoničke, 
aluzivne  i indeksne  znakove,  nastali  predmetno 
figuralni  prizor  određuje  se  kao  struktura  znakova  koja 

pokazuje  da  su  likovni  znakovi,  a ne  slikovni  odrazi 
predmeta  (Robert  Rauschenberg,  Jasper  Johns,  bijele 
slike  Leonida  Šejke,  Radomir  Damnjanović  Damnjan, 
Radomir  Reljić,  Bojan  Bern)  i (3)  slika  je  doslovni  ili 
ironični  prikaz  predmeta  postignut  suvremenim 
tehnološkim  postupcima  (fotopostupak,  serigrafija, 
air-brush),  čime  se  funkcija  i smisao  slikarstva 
izjednačava  s masovnom  potrošačkom  proizvodnjom 
predmeta,  reklama  i artificijelnih  slika  fotografije, 
filma  i televizije  (Richard  Hamilton,  Valerio  Adami, 
Antonio  Recalcati,  Sergio  Vacchi). 

LITERATURA:  Beo3,  Denl,  Dcn5,  Lippl,  Medi,  Subol,  Subo2, 
Šejl,Šej2,  Šej3 

Prekid  hermeneutičkog  kruga«  Vidi:  Hermeneutika 

Prethistorija«  Prethistorija  je  jedna  od  tematizacija 
svojstvenih  land  artu,  horizontalnoj  plastici,  ekološkoj 
i feminističkoj  umjetnosti.  Američka  teorctičarka 
umjetnosti  Lucy  Lippard  interpretirala  je  formalne  i 
značenjske  odnose  suvremene  ambijentalne  i 
pcrformans  umjetnosti  s prethistorijom.  Nju  je 
prethistoriji  privukla  činjenica  da  umjetnost 
prethistorije  nije  bila  odvojena  od  društvenog 
konteksta  u kojem  je  nastajala  i kojem  je  služila.  Njezin 
pristup  prethistoriji  je  kritički  pristup  odvajanja  od 
aktualne  formalne  i otuđene  umjetnosti  modeme 
kulture.  Land  art  umjetnici  su  realizirali  instalacije 
makro-pejzažnih  dimenzija,  ukazujući  na  geološke 
strukture  i procese  u zemljinoj  kori  prije  nastanka 
biološkog  života  i,  posredno,  na  prethistorijske 
megalitske  građevine.  Land  art  radovi  Roberta 
Smithsona  i Michaela  Heizera  su  istovremeno 
ukazivali  na  geološku  prirodu  tla,  prethistorijske 
građevine  i ostatke  industrijske  potrošačke  kulture 
Zapada.  U horizontalnoj  plastici  dolazi  do  re- 
konstrukcija i simulacija  povijesnih  primjera  vrtnih, 
kiparskih  i arhitektonskih  zdanja.  Interes  za 
prethistorijske  kulture  (neolit)  i njihovu  arhitekturu 
(hramove,  grobnice,  putove)  otkriva  se  kroz  dva 
pristupa:  (1)  doslovno  rekonstruiranje  konkretnih 
prethistorijskih  kultura  (neolitske,  megalitske,  keltske 
građevine)  na  razini  ready-madca,  simulacije  ili 
arheološko-etnološke  rekonstrukcije  i (2)  metaforično 
i alegorijsko  stvaranje  izmišljene  arhitekture  koja 
eklektički  ukazuje  na  različite  etnološke  i arheološke 
kulture.  Robert  Morris  je  konstruirao  kružnu 
građevinu  za  promatranje  sunčevih  solsticija  nazvanu 
Opservatorij  (1970.-1977.).  Alice  Aycock  i Suzannc 
Harris  gradile  su  staništa  zemunice.  Marko  Pogačnik 
je  konstruirao  megalitske  kiparske  instalacije  suglasno 
energetskoj  strukturi  tla.  Dani  Karavan  je  gradio 
piramide,  a Charles  Simonds  je  konstruirao  mikro 


naselja  izmišljenih  indijanskih  naroda.  U ekološkoj 
umjetnosti  zanimanje  za  prethistoriju  je  usmjereno  na 
traženje  direktnih  neotuđenih  odnosa  čovjeka  i 
prirode.  Tri  su  grupe  ekoloških  radova:  ( 1 ) instalacije 
koje  prikazuju  ekološku  ravnotežu  kakva  je  bila  u 
neolitskim  kulturama,  (2)  rekonstrukcija  rituala 
neolitskih  religioznih  obreda  (animizam,  šamanizam) 
i (3)  primjena  ezoteričnih  tehnika  liječenja  zemlje  na 
suvremene  ekološki  ugrožene  prostore.  U femi- 
nističkom performansu  zanimanje  za  prethistorijsku 
umjetnost  povezano  je  s ritualnim  tcmatizacijama 
matrijarhalnc  kulture  i kultovima  plodnosti.  Karak- 
teristični su  video  rituali  s materinstvom  Ulrike 
Rosenbach  i antropološke  rekonstrukcije  primitivnih 
rituala  s vatrom  Mary  Beth  Edelson.  U hepeningu 
Carolee  Schneemann  Oko  tijela  (1963.)  umjetnica  je 
puštala  zmije  da  gmižu  po  njezinom  nagom  tijelu. 
Zmije  su  bile  simbol  vrtloga  vode,  vrtloga  vjetra  i 
kozmičke  energije  maternice  koja  štiti  i održava 
embrio  kao  što  ocean  obuhvaća  zemlju. 

LITERATURA:  Ayc  I , Bcard  1 , Brow  I , Hob  I , Holt  1 , Lands  1 , Lipp  1 5, 
Michl,  Morri3 

Pretjerana  identifikacija  i grupa  Laibach.  Pre- 
tjeranom identifikacijom  u umjetnosti  naziva  se  oblik 
ponašanja  umjetnika  koji  slijedi  žižekovsku  logiku 
“pretjerane  identifikacije  sa  strukturom  moći”  u 
društvu.  Provoditi  pretjeranu  identifikaciju  znači  javno 
inscenirati  fantazmatski  scenarij  koji  se  skriveno  potiče 
i koji  se  gotovo  tajno  implicira  u Državi  i njenim 
institucionalnim  mehanizmima.  Proces  pretjerane 
identifikacije  ‘pretjerano’  izlaže  i ponavlja  tu  skrivenu 
društvenu  strukturu  u području  javnog.  Javno  izvedeni 
čin  pretjerane  identifikacije  je  Čin  prekoračenja 
fundamentalnog  fantazma,  koji  radikalno  ispituje 
najimanentnije  podčinjavanje  strukturi  moći  društva, 
kulture  i umjetnosti. 

Zamisao  pretjerane  idcntifikacijeje,  po  Marini  Gržinić, 
postavljena  u radu  grupe  Laibach  ranih  80-ih  godina 
XX.  stoljeća.  Laibach  se  pojavio  u kontekstu 
slovenskog/ex-jugoslavenskog  punk  pokreta.  Grupa 
je  bila  povezivana  s nacizmom  zbog  specifičnih 
total itamo-politički  dizajniranih  umjetničkih  akcija 
koje  su  izvodili  od  početka  djelovanja.  Frontman 
grupe  je  pjevao  s posjekotinom  na  usnama,  okrvav- 
ljenog lica  i u mussolinijevskoj  pozi  i kostimu. 
Nasuprot  standardnim  muzičkim  izvedbama,  gdje  se 
kaos  pretvara  u novac  a zadovoljstvo  publike  u frazu 
“Doći  ćemo  ponovo”,  rigidnost,  doslovnost  i 
konzistentnost  Laibachovih  performansa  provocirali 
su  standarde  popularne  kulture.  Neizvjesnost  mu- 
zičkog događaja  se  realizirala  uspostavljanjem 
sličnosti  i koincidencija  između  filmskog  materijala, 

arhitekture,  scenografije  i performansa.  Cilj  je  bio 
uništiti  potrošački  koncept  i pojavnost  rock  koncerta. 
Odbacivana  je  svaka  živopisna  karakteristika,  pa  čak 
i stvaranje  uobičajene  atmosfere,  dok  je  na  sceni 
zadržano  samo  ono  što  je  za  Laibach  imalo  me- 
dijatorsku  vrijednost,  a ujedno  je  bilo  povezano  i s 
nestankom  tradicionalnog  muzičkog  izvođača. 
Izvođači  su  bili  u crnom,  dcpcrsonalizirani,  pretvoreni 
u totalitarne  i artificijelne  marionete,  bez  indivi- 
dualnosti ili  psihološke  dubine.  Marina  Gržinić  je 
postavila  tezu  da  se  populizmom  ne  može  zadati 
udarac  populizmu  nego  da  treba  zadati  subverzivni 
udarac  samoj  fantazmatskoj  logici  stvaranja  društvene 
sfere  strukturiranja  populizma.  Pritom  je  važno 
razlikovati:  (1)  autentični  čin  prekoračenja  fimda- 
mentalnog  fantazma  i (2)  neautentičan  čin  preko- 
račenja fundamentalnog  fantazma  koji  uništava 
nevidljive  tragove  praznine.  Toj  praznini  gravitiraju 
sve  pojave  koje  konzervativnoj,  desničarskoj 
populističkoj  ideologiji  dopuštaju  uspostavljanje 
vlastitog  kreda.  Prema  Žižeku,  očita  politička 
posljedica  teze  o autentičnom  činu  je  da  u svakoj 
konkretnoj  konstelaciji  postoji  osjetljivo  čvorište 
uspostavljanja  otpora  koje  se  precizno  može  uočiti, 
odnosno  koje  precizno  pokazuje  gdje  se  subjekt  ili 
društvo  zaista  nalaze. 

LITERATURA:  Amsl , Grž9,  Grž2 1 , Gr>22,  Grž24,  Grž  30,  Gri33, 
Gnž34,  Monrl,Žiž6 

Prijevod.  Proces  prevođenja  je  uspostavljanje 
značenjskog  odnosa  ili  korespondencije  razumijevanja 
između  različitih:  (1)  prirodnih  jezika  (lingvistički 
prijevod)  i (2)  umjetnih  jezika.  Prevođenje  umjetnog 
lezika  može  biti:  uspostavljanje  korespondencije 
između  prirodnog  i simboličkog  jezika  logičke 
matematike  (formalizacija),  prirodnog  govornog 
lezika  i vizualnih  jezika  likovnih  umjetnosti  (riječ  je 
o vizualizaciji  kada  se  prirodni  jezik  izražava  ili 
prikazuje  vizualnim  jezikom,  a o verbalizaciji  ili 
tekstualizaciji  kada  se  vizualni  jezik  prikazuje,  izražava 
:li  opisuje  prirodnim  jezikom).  U konceptualnoj 
umjetnosti  zamisao  prijevoda  uvedena  je  da  bi  se 
uspostavili  odnosi  između  različitih  jezika  (prirodnih, 
irtificijclnih,  vizualnih),  čime  se  pokazuje  da  je  rad  u 
umjetnosti  jezička  praksa,  a umjetničko  djelo  jezička 
tvorevina.  Metaforički,  u konceptualnoj  umjetnosti 
ezici  kulture  i umjetnosti  promatraju  se  kao 
međusobno  odvojene  (masivne)  jedinice  (jezičke  igre, 
pa  čak  i predmeti)  koje  umjetnik  otvara  (oživljava)  za 
razumijevanje. 

Primami  model  rada  s prevođenjem  je  određen  tako 
što  se  tekst  lingvistički  prevodi  na  različite  jezike 
engleski  tekst  na  grčki,  japanski,  francuski),  čime  se* 


ne  mijenja  samo  čitljivost  teksta  nego  se  tekst  ukazuje 
kao  model  sučeljavanja  različitih  kultura,  ukazujući 
na  promjene  smisla.  Svaki  prijevod  stvara  razlike 
između  polaznog  jezika  teksta  (intencija  umjetnika)  i 
gledišta  kulture  na  Čiji  je  jezik  preveden.  Prijevod  se 
shvaća  kao  oblik  reinterpretacije  značenja  i vrijednosti 
polaznog  teksta.  Konceptualni  umjetnik  Lawrence 
Weiner  je  kao  umjetnički  rad  izlagao  rečenicu 
"Prijevod  s jednog  jezika  na  drugi.  " (1969.).  Djelo 
govori  o prevođenju  čime  ostvaruje  metajezičku  razinu 
i demonstrira  upotrebu  koncepta  prevođenja  kao 
postupka  realizacije  umjetničkog  djela.  Likovno 
umjetničko  djelo  kao  rad  prvog  stupnja  prevodi  se  u 
lingvistički  metajezik,  a metajezik  se  zatim  nudi  kao 
djelo  prvog  stupnja.  Neokonceptualni  umjetnik 
Stephen  Prina  izveo  je  rad  O slučaju  recepcije  ( 1 989.). 
Kao  primalac  Weinerovog  rada,  on  provodi  Weinerov 
metajezički  zahtjev  i rečenicu  “Prijevod  s jednog  jezika 
na  drugi.’’  prevodi  na  šezdeset  i jedan  jezik.  Prijevode 
je  realizirao  prevodilački  ured  po  narudžbi  umjetnika. 
Prina  Weinerov  rad  shvaća  kao  tautoloŠki  i postavlja 
pitanje  je  li  tautologija  tautologije  i dalje  tautologija. 
Weinerova  namjera  je  bila  da  iz  normalne  jezičke  i 
lingvističke  prakse  prevođenja  izvede  metajezički  stav 

0 prevođenju,  stvarajući  koncept  (zamisao)  koji 
promatrač-čitalac  može  realizirati  ili  prihvatiti  na  meta- 
nivou  bez  promjene.  Prina  se  javlja  kao  promatrač- 
čitalac  koji  svoje  djelo  izvodi  iz  Weinerovog  koncepta, 
vraćajući  ga  iz  metajezika  u jezičku  praksu  prvog 
stupnja. 

Formalno  prevođenje  prirodnog  govora  (međusobnih 
razgovora  umjetnika  ili  rasprava  na  umjetničkim 
školama)  i tekstova  svijeta  umjetnosti  na  formalne 
logičko-simboličke  jezike  provela  je  grupa  Art&lMn- 
guage.  Formalno  prevođenje  prirodnog  govora  svijeta 
umjetnosti  u formalne  logičko-simboličke  jezike 
pokazuje  tipične  i dominantne  koncepcijske  protu- 
iječnosti,  anomalije  i paradokse  u mišljenju,  raz- 
govorima i pisanju  osoba  iz  svijeta  umjetnosti  i kulture. 
Art&Language  pokazuje  daje  svaki  oblik  izražavanja 

1 prikazivanja  u umjetnosti  postupak  prevođenja 
različitih  ideoloških  pozicija  kulture  i umjetnosti. 
Teoriju  i praksu  prevođenja  razradio  je  Joseph  Kosuth 
tijekom  dvadesetogodišnjeg  bavljenja  jezikom 
umjetnosti.  Prema  kritičaru  Johnu  Welchmami, 
Kosuthovi  radovi  pisani  na  različitim  jezicima 
naglašavaju  koncept  prevođenja  kao  modela  proiz- 
vodnje, transformacije  i potrošnje  značenja  u kulturi  i 
umjetnosti.  U Kosuthovom  radu  bitna  su  tri  modela 
prevođenja:  (1)  wittgensteinovski  analitički  (2) 
antropološko-sociološki  i (3)  dekonstruktivistički. 
Wittgensteinovski  pristup  je  bitan  za  njegovu  ranu 
fazu.  Kosuth  je  pokazao  daje  umjetnički  rad  jezička 

propozicija.  Kako  sc  jezička  propozicija  može  izraziti 
različitim  jezicima,  oblicima  izražavanja  ili  medijima, 
on  je  u radu  Jedan  i tri  stolca  (1965.)  jezičku  pro- 
poziciju “stolac'"  izrazio  na  tri  različita  načina 
ukazivanjem  na  stolac  kao  realni  predmet,  na  fo- 
tografiju koja  je  vizualni  prikaz  stolca  i na  iječničku 
definiciju  pojma  stolac.  Antropološko-sociološka 
metoda  svojstvena  je  sredini  70-ih  godina,  kada  je 
Kosuth  uspostavljao  odnose  prevođenja  između  dva 
konteksta  (kulture  i umjetnosti,  umjetnosti  i politike) 
ili  više  različitih  jezika.  Rad  Tekst/kontekst  (1979.) 
govori  o tekstualnosti  (pripada  teoriji,  konceptualnoj 
umjetnosti),  ali  je  izlagan  u različitim  prostorima 
(galerija,  ulica,  trg,  pokraj  reklamnih  panoa)  na  jeziku 
zemlje  u kojoj  je  realiziran.  Dekonstruktivistički 
pristup  bitan  je  za  kasnu  fazu  tijekom  80-ih  godina  i 
zasniva  se  na  poststrukturalističkom  čitanju  Freudove 
psihoanalize.  Prijevod  je  zasnovan  na  prenošenju 
značenja  iz  jezika  u jezik,  gdje  prenošenje  otkriva 
suštinske  mehanizme  jezičkog  rada,  od  nesvjesnog 
preko  konceptualno-lingvističkog  do  ideološkog. 
Kosuth  govori  o ponovnom  stvaranju  značenja  (re- 
rnaking  meaning)  kao  o kombinaciji  (citatu,  kolažu, 
montaži,  pastišu)  pronađenih  i preuzetih  značenja. 
Radeći  s kulturološkim  mehanizmima  prevođenja, 
Kosuth  se  bavi  značenjima,  pokazujući  kako  kultura 
proizvodi,  prihvaća,  mijenja  i troši  značenja,  odnosno, 
kako  kultura  proizvodi  značenja  koja  zatim  prihvaća 
kao  vlastitu  realnost. 

LITERATURA:  Artla7,  Derr8,  Godard  1,  Goldsl,  Kosu  13,  Kosu  14, 
Lyo6,  Lyol4,Tral,  Wcin2,  Welchm2 

Prikaz.  Prikaz  ( image , representation)  je  smisleni  i 
značenjski  sistem  (poredak,  praksa  uređenja)  ma- 
terijalnih i značenjskih  odnosa  unutar  umjetničkog 
djela  koji  zastupa  nešto  što  je  izvan  djela,  za  nekog. 
Prikaz  je  ono  što  zastupa  nešto  izvan  djela  (stvarni  ili 
fikcionalni  svijet)  umjetničkim  djelom  za  neki  subjekt. 
Na  primjer,  slika  Adolfa  Zieglcra  Gdttin  der  Kunst 
(1938.)  uspostavlja  alegorijski  prikaz  antimoder- 
nističkih  idealnih  tijela  karakterističnih  za  nacističku 
umjetnost.  Slika  Aleksandra  Samohvalova  Poslije 
trčanja  ( 1 934.)  prikazuje  optimalno,  realno  i seksualno 
tijelo  mlade  socijalističke  sportašice  u epohi  sta- 
ljinizma.  Drugim  riječima,  prikaz  je  konstrukcija 
nastala  ljudskim  djelovanjem,  koja  je  u referen- 
cijalnom  odnosu  sa  stvarnim  ili  fikcionalnim  re- 
ferentom. Prikaz  se  definira  kao  mentalna  slika  ili 
predodžba  (unutrašnje  predočavanje  mogućeg  ili 
aktualnog  svijeta),  manualni  prikaz  (prikaz  realiziran 
ručno  u mediju  slikarstva,  skulpture,  grafike),  dis- 
kurzivni ili  verbalni  prikaz  (posredni  prikaz  mogućeg 
ili  aktualnog  svijeta  govorom  ili  pismom,  tj.  lin- 


gvistički prikaz),  semiotički  i semiološki  prikaz 
(posredni  prikaz  mogućeg  ili  aktualnog  svijeta 
znakovima  ili  znakovnim  strukturama  (tekstovima) 
različitog  porijekla:  vizualni,  akustički,  bihcvioralni), 
tehnomedijski  prikaz  (danas  se  najčešće  odnosi  na 
ekranske  /audiovizualne/  prikaze  ili  složene  kiber- 
netičke  sisteme  anestetskog  prikazivanja). 

LITERATURA:  Amh3,  Batsl , Brookdl , Bry2,  Cha2,  Clark2,  Ec7, 
Farw  1 , Fod  1 , Fod2,  Hand2,  Kuhn  1 , Mi§8,  Mitch  I , Mitch3,  Mitch6, 
Pcn  I , Schi  1 , Sq  1 , Wclchm  1 

Prikazivanje.  Prikazivanje  je  značenjski  i tehnički 
medijski  postupak  stvaranja  ili  proizvodnje  umjet- 
ničkog djela  koji  se  odnosi  na  predmet,  biće,  situaciju 
ili  događaj.  U užem  teorijskom  smislu  umjetničko 
djelo  prikazuje  nešto,  ako  je  to  nešto  njegova  referenca 
(ono  na  što  se  djelo  odnosi  izgledom  i značenjima). 
Pojam  prikazivanja  obuhvaća  široki  raspon  medijskih 
i značenjskih  mehanizma,  od  prikazivanja  u govornom 
ili  pisanom  jeziku  (verbalno  prikazivanje)  preko 
likovnog  manualno  realiziranog  prikazivanja,  do 
vizualnog  prikazivanja  fotografskom,  filmskom  ili 
video  tehnikom.  Umjetničko  djelo  koje  prikazuje 
realni  ili  fantastički  predmet,  biće,  situaciju  ili  događaj 
čini  to  pokazivanjem,  opisom  ili  označavanjem.  Prikaz 
nekog  predmeta  u umjetničkom  djelu  je  njegova 
vizualna  analogija  (slika)  ili  vizualno-predmetna 
analogija  (skulptura).  Vizualni  aspekti  predmeta  i 
njegov  prikaz  umjetničkim  djelom  podudaraju  se, 
odnosno,  podudaraju  se  barem  neki  vizualni  aspekti 
prikaza  predmeta  i uobičajene  analogije  prikaza 
predmeta  u kulturi,  znanosti,  umjetnosti,  religiji. 
Umjetničko  djelo  opisuje  predmet  kada  simboličkim 
aspektima  (znakovima)  ne  pokazuje  direktno  izgled 
predmeta,  nego  posredno  iznosi  njegove  osobine.  Na 
primjer,  svako  verbalno  prikazivanje  predmeta  je  opis, 
budući  da  se  iz  jezika  ne  vidi  izgled  predmeta  nego  sc 
jezikom  navode  i objašnjavaju  njegova  svojstva. 
Umjetničko  djelo  označava  tako:  (1)  što  predmet 
imenuje  (kaže  se  da  će  se  neki  predmet  zvati  X),  (2) 
što  imenovani  predmet  identificira  kao  znak  kojim 
predstavlja  predmet  u jeziku  ili  vizualnom  i likovnom 
izražavanju  i (3)  što  sc  znak  predmeta  upotrebljava 
kao  doslovno  pokazivanje  predmeta  (ikonički  ili 
aluzivni  znak),  kao  standardizirana  oznaka  jezika 
izražavanja  (znak  pisma)  i kao  osnova  za  nedoslovno 
metaforičko  i alegorijsko  prikazivanje. 

Krug  je  doslovni  prikaz  kada  pokazuje  i time  referira 
pun  mjesec.  Krug  je  standardizirani  znak  kada  u 
nekom  ideografskom  pismu  označava  (imenuje)  sve 
predmete  oblika  kruga  ili  lopte,  odnosno,  kada  dobije 
neko  specifično  značenje,  na  primjer,  glave  i u svim 
svojim  pojavnostima  se  ukazuje  kao  znak  za  glavu. 

Krug  je  osnova  za  nedoslovno  metaforičko  i ale- 
gorijsko  prikazivanje  kada  označava  univerzalnu 
kozmičku  cikličnost,  boga  sunca,  univerzalni  um, 
cjelovitost  duha  i materije,  itd. 

Zamisao  prikazivanja  zasniva  se  na  četiri  semiotičko- 
medijska  nivoa  određenja  umjetničkog  djela:  ( 1 ) skup 
uvjerenja  i koncepata  kojima  se  formira  značenjski  i 
smisaoni  okvir  umjetničkog  djela  od  kojeg  se  očekuje 
da  nešto  prikazuje  (na  primjer,  teorija  mimczisa  u 
zapadnoj  kulturi),  (2)  skup  tehnika  i medijskih  pos- 
tupaka kojima  se  realizira  umjetničko  djelo  i kojima 
se  postiže  da  umjetničko  djelo  na  doslovni  ili  ne- 
doslovni  način  ukazuje  na  objekt  prikazivanja  (zrcalni 
princip,  otisak,  trag,  vizualna  sličnost,  karakteristični 
indeksni  znakovi,  likovni  iluzionizam,  jezičko- 
semantičko  ukazivanje,  upotreba  formi  izražavanja 
koje  u određenoj  kulturi  služe  prikazivanju),  (3)  izgled 
djela  koji  ukazuje  na  objekt  prikazivanja  vizualnom 
sličnošću  (aluzivno  ili  ikoničko  prikazivanje),  po- 
javnim karakteristikama  (indeksni  karakter  prika- 
zivanja, na  primjer,  vjetrokaz  prikazuje  da  ima  vjetra 
zato  što  se  okreće  djelovanjem  vjetra,  otisak  tijela  u 
pijesku  prikazuje  ljudsku  anatomiju  jer  je  trag  tijela)  i 
na  osnovi  pravila,  navika  ili  dogovora  (simbolički  nivo 
prikazivanja)  i (4)  pripremljenost  i spremnost 
promatrača  umjetničkog  djela  da  djelo  promatra  kao 
prikaz  (engl.  representation),  a ne  kao  magijski 
predmet,  dekoraciju,  apstraktnu  ili  ekspresionističku 
kompoziciju. 

U suvremenoj  estetici  pojam  prikazivanja  razmatra 
se  s više  različitih  stanovišta  (tradicionalne  teorije 
mimezisa,  marksistička  teorija  realizma,  teorije 
formalizma,  strukturalizma  i poststrukturalizma, 
semiotičke  teorije,  semiološke  teorije,  hermcncutička 
teorija  prikazivanja,  perceptivne  teorije  prikazivanja, 
analitička  estetika).  Moguće  je  izdvojiti  dva  osnovna 
i opća  pristupa:  (1)  esencijalističke  ontološke  teorije 
prikazivanja  i (2)  relativističke  teorije  prikazivanja. 
Esencijalistička  ontološka  teorija  prikazivanja  polazi 
od  stava  daje  pojam  slike  izveden  iz  pojma  zrcalne 
slike  i odslika  (njem.  abbild).  Neka  površina  je  slika 
ako  prikazuje  nešto,  ako  se  svojim  izgledom  odnosi 
na  nešto  u svijetu.  Ona  prikazuje  nešto  jer  je  u odnosu 
s objektom  prikazivanja,  a taj  odnos  je  zasnovan  na 
odsliku  (doslovnom  vizualnom  posredovanju  vi- 
đenog). Odslik  se  prepoznaje  kao  slika  zato  što  između 
slike  i predmeta  koji  prikazuje  postoji  vizualna 
sličnost,  a često  i namjera  postizanja  iluzionističke 
vizualne  (u  slikarstvu,  fotografiji,  filmu)  ili  predmetne 
(u  skulpturi)  podudarnosti.  Slika  je  slika  zato  što  u 
sebi  sadrži  (ontološka  dimenzija)  svoj  pralik  (njem. 
urbild)  ili  barem  neka  svojstva  pralika.  Prema 
Hansu  Georgu  Gadameru,  između  slike  i predmeta 


postoji  odnos  supripadnosti,  jer  se  u slici  pojavljuje 
samo  bivstvujuće  predmeta  koji  se  prikazuje.  Prema 
ontološko  esencijalističkim  teorijama  razvoj  slikarstva 
i skulpture  kao  umjetnosti  nastaje  evolucijom  i 
transformacijama  osnovnog  zrcalnog  modela  slike  (od 
odslika  do  umjetničke  slike).  U suvremenoj  estetici 
postoji  više  pokušaja  obrane  i obnove  slikovnog 
mimezisa,  među  kojima  se  izdvaja  rad  Davida 
Blindera.  On  je  primjenom  Gibsonove  teorije  ekološke 
percepcije  pokušao  ponovno  osmisliti  i reaktualizirati 
tradicionalni  pojam  mimezisa.  Po  Blinderu  polazište 
ispravno  shvaćene  mimetičke  koncepcije  prikazivanja 
polazi  je  tvrdnja  o relaciji  sličnosti  izgleda  realističkih 
slika  i izgleda  stvari  koje  one  odslikavaju,  a ne  između 
dvodimenzionalnih  površina  slike  i trodimenzionalne 
realnosti.  Problem  slikovnog  prikazivanja  je  u osnovi 
problem  vizualne  percepcije,  a ne  odnosa  svojstava 
površine  i predmeta.  Za  teoretičara  mimezisa  slika 
realistički  prikazuje  predmet  ili  prizor  ako  je  dovoljno 
nalik  onome  kako  bi  izgledao  promatraču.  Prema 
Blinderu  kriza  modeme  umjetnosti  ili  kriza  prika- 
zivanja nije  određena  karakterističnom  razlikom  plohe 
slike  i trodimenzionalnog  svijeta  koji  se  na  plohi 
prikazuje,  nego  prihvaćanjem  relativističkih  teorija 
percepcije  prema  kojima  je  viđenje  određeno  znanjem 
i jezikom.  Prema  Gibsonovoj  realističkoj  teoriji 
percepcije  viđenje  (engl.  seeing)  je  nezavisno  od 
ljudskog  znanja,  tj.  znanje  ne  prethodi  percepciji  nego 
percepcija  znanju.  Vizualno  značenje  je  otkrio,  a ne 
projektirao  promatrač.  Promatrač  kojeg  okružuje 
njegov  svjetlosni  ambijent  percipira  svjetlosne 
informacije  koje  govore  o izgledu  predmeta  i površina. 
Umjetnik  radi  optičkim  zakonima  prikazivanja  i 
viđenja,  a ne  konkretnim  svojstvima  predmetima. 
Prema  Blinderu  jedinstvenost  slikovnog  prikazivanja 
je  u činjenici  da  optički  raspored  slike  sadrži  dvojnu 
informaciju:  (1)  invarijante  (optičke  konstante)  koje 
specificiraju  osobine  njezine  površine  (slikarsko 
platno  ili  papir,  akril  ili  uljana  boja)  i (2)  invarijante 
koje  specificiraju  osobine  prizora,  koji  je  prikazan 
slikom.  Optička  neprozirnost  slike  čini  mogućim  da 
se  vidi  od  čega  je  slika  izvedena.  Činjenica  da  slika 
može  proizvesti  optički  raspored  sličan  realnom  pri- 
zoru, omogućava  da  se  svijet  pojavi  na  slici. 
Nasuprot  ontološko  esencijalističkim  teorijama,  težište 
relativističkih  teorija  prikazivanja  je  na  interpretaciji 
prikazivanja  kao  konvencionalne  i simboličke  osnove 
prikazivanja.  Polazi  se  od  stava  da  prikazivanje  nije 
zasnovano  na  zrcalnom  principu,  odnosno,  da  vizualne 
sličnosti  slike  i predmeta  prikazivanja  nisu  dovoljne 
da  bi  se  utvrdilo  da  li  slika  nešto  prikazuje.  Sličnost  je 
simetrična  relacija,  a vizualna  sličnost  slike  i predmeta 
koji  ona  prikazuje  je  jednosmjerna.  Slika  može  biti 

slična  predmetu  koji  prikazuje  u nekim  vizualnim 
odnosima  njihovog  izgleda,  ali  trodimenzionalni 
predmet  ne  može  nikada  biti  nalik  dvodimenzionalnoj 
slici.  Kritika  pojma  sličnosti  dovodi  do  prepoznavanja 
strukture  mrlja  boje  na  površini  kao  buketa  cvijeća  ili 
ljudskih  figura  ovisi  o pravilima  simbolizacije  koje 
društvo  prihvaća  kao  vlastite  predodžbe  svijeta.  Prema 
semiolozima  slikarstva  kao  što  su  Umberto  Eco,  Jean- 
Louis  Schefer  ili  Braco  Rotar  ikonički  kod  (karak- 
terističan vizualni  poredak  prikazivanja)  ima  dva 
aspekta:  (1)  ikonički  kod  je  sistem  ikoničkih  znakova 
koji  proizlaze  iz  percepcije  i (2)  ikonički  kod  je  zna- 
kovni poredak  realiziran  na  grafičkim  konvencijama 
koje  pripadaju  retoričkom  poretku.  Schefer  i Rotar  u 
semiologijama  slikarstva  pokazuju  povezanost 
empirijske  razine  vizualnog  i ideološke  naddeter- 
minacije  koja  vizualno  pretvara  u tekst.  Prema  Rotaru 
vizualnost  je  empirijski  vidik  slikarstva  ostvaren 
osjetilnom  artikulacijom.  Međutim,  upravo  na  toj 
empirijskoj  artikulaciji  gradi  se  ideološka  artikulacija 
umjetnosti.  Zato  ikonički  kod,  tj.  znakovni  poredak 
koji  svojom  vizualnom  sličnošću  prikazuje  nešto,  nije 
direktni  izraz  percepcije  nego  spekulativni  vidik 
slikarstva  kao  umjetnosti  i retoričkog  likovnoggovora. 
Teoriju  mimezisa  ne  treba  promatrati  samo  kao  model 
stvaranja  umjetnosti  i percepcije  umjetnosti  i svijeta 
nego  kao  oblik  ideološke  nadgradnje  (determinacije) 
kojom  se  ograničava  i usmjerava  recepcija  (opažaj, 
doživljaj,  čitanje)  i razumijevanje  umjetničkog  djela. 
Analitički  estetičar  Nelson  Goodman  pokazuje  da 
umjetničko  djelo  (slika)  prikazuje  predmet  i da  se 
pikturalna  forma  prikazana  na  slici  prepoznaje  kao 
prikaz  predmeta  na  osnovi  pravila  prikazivanja  i njima 
odgovarajućih  uvjerenja  koja  dijele  slikar  i promatrač 
slike.  Na  pitanje  “zašto  u slici  vidimo  predmet?” 
ontološko  csencijalistički  odgovor  je  “zato  što  slika 
oponaša  predmet.”  Ili  “zato  što  slika  oponaša  naš 
doživljaj  predmeta.”,  a relativistički  odgovor  bi  bio 
“zato  što  slika  pripada  određenoj  vrsti  prikaza  koje 
smo  navikli  čitati  kao  slikovne  prikaze-takvog-i- 
takvog-predmeta.”  Prepoznavanje  predmeta  u slici 
Goodman  ne  tumači  doslovnom  povezanošću  slike  i 
određenog  predmeta  nego  uspostavljanjem  arbitrarnog 
(proizvoljnog)  klasifikacijskog  odnosa.  Prema  Good- 
manu  ne  postoji  nevino  oko  koje  bi  vidjelo  predmet 
kakav  je  po  sebi  nezavisno  o našem  sistemu  kla- 
sificiranja.  Sistem  klasificiranja  i etiketiranja  (ime- 
novanja) kojem  pripada  pikturalni  prikaz  određuje  ono 
što  će  promatrač  vidjeti.  Sličnost  slike  predmetu  nije 
određena  podudaranjem  vizualnih  i predmetnih 
svojstava  nego  sistemom  klasificiranja  i etiketiranja, 
tj.  umjetničkom  praksom.  Zato  je,  prema  Goodmanu: 

( 1 ) svaka  slika  sličnija  svim  drugim  slikama  iz  povijesti 


umjetnosti  nego  predmetu  koji  prikazuje  i (2)  um- 
jetnost ne  imitira  prirodu  jer  je  priroda  (ono  što  se 
doživljava,  vidi,  razumije,  prikazuje  kao  priroda)  pri- 
kaz umjetnosti,  znanosti,  religije  i običaja.  Relati- 
vistički koncept  slike  ustanovljenje  na  konvencijama 
likovnog  prikazivanja  i na  proizvoljnosti  vizualne  per- 
cepcije. Goodman  na  ovim  osnovama  odbacuje  zami- 
sao slike  kao  kopije  realnosti  i iluzije,  zalažući  se  za 
simbolički  značenjski  karakter  prikaza  ili  slike.  Za 
njega  realizam  prikazivanja  ne  počiva  na  količini  in- 
formacija o svijetu  nego  na  jednostavnosti  i dostup- 
nosti koja  ovisi  o naviknutosti  promatrača  na  određene 
oblike  prikazivanja.  Stil  prikazivanja  na  koji  je  pro- 
matrač navikao  smatra  se  realističnijim,  a takve  slike 
sličnije  realnosti:  “Ako  je  prikaz  stvar  izbora,  pravil- 
nost stvar  informacije,  realizam  je  stvar  navike.”  Za 
sliku  se  uvijek  možekazati  da  je  jedan  oblik  konven- 
cionalnog poretka.  Taj  slikovni  poredak  izražava  točku 
gledišta  umjetnika  ili  njegove  kulture.  Korespon- 
dencije slike  i njezine  reference  (predmeta  prikazi- 
vanja) nisu  samo  zrcalni  odraz,  nego  su  posljedica 
javnih  i prešutnih  pravila  simboličkog  uređenja  sli- 
kovne materije.  Radikalizacija  ovakve  pozicije  dovodi 
do  stava  da  umjetničko  djelo  nikada  doslovno  ne  pri- 
kazuje predmet,  biće,  situaciju  ili  događaj,  nego  prika- 
zuje njihovo  doživljavanje,  razumijevanje,  interpre- 
tiranje i vrednovanje  u kulturi  u kojoj  je  djelo  nastalo. 
Ovakav  stav  briše  granicu  između  prikazivačke 
(mimetičke)  i neprikazivačke  (apstraktne  umjetnosti) 
pokazujući  da  je  svako  umjetničko  djelo  prikaz 
gledišta  (načina  viđenja  i prikazivanja)  kulture  u kojoj 
nastaje.  Radikalni  relativizam  uspostavlja  identitet 
između  pikturalnih  i jezičkih  (lingvističkih)  sistema 
označavanja.  U tom  smislu  poststrukturalistički 
interpretatori  slikarstva  i skulpture  o slici  i skulpturi 
govore  kao  o tekstu  i tekstualnoj  proizvodnji  značenja 
vizualnim  jezikom.  Vanda  Božičević  zalaže  se  za  tezu 
da  slika  uspostavlja  svoja  značenja  slično  jeziku,  ali 
pri  tome  zadržava  korisnu  distancu  koja  se  u 
poststrukturalizmu  gubi:  “Poznavanje  slikovnih 
kodova  i likovnih  postupaka,  međutim,  razlikuje  se 
od  jezičkih  kodova,  po  tome  što  se  primamo  sastoji  u 
specifičnoj  vrsti  perceptivnog  znanja,  te  u iskustvu 
samog  slikanja.  Stjecanje  ove  vrste  znanja  nije  manje 
složeno  od  učenja  jezika.  Kao  što  jezik  učimo  slušajući 
govor  i govoreći,  tako  do  poznavanja  slikovnih  kodova 
i slikarskih  postupaka  dolazimo  gledajući  slike  i 
slikajući,  učeći  iz  slika  o načinima  naše  interpretacije 
vidljivog  i načinima  nj e-zinog  iskazivanja,  te  slikajući 
primjenjujući  naučeno.  Budući  da  broj  aktivnih  slikara 
nije  proporcionalan  broju  aktivnih  govornika  nekog 
jezika,  većina  ljudi  vlada  slikovnim  kodovima  samo 
pasivno  i djelomično.” 

Zamisao  prikazivanja  (zapadna  teorija  mimezisa)  kao 
jednog  od  osnovnih  oblika  stvaranja  umjetničkog  djela 
i bitne  odrednice  pojma  slike  bila  je  u umjetnosti  XX. 
stoljeća  podvrgnuta  kritikama  (apstraktna  umjetnost), 
transformacijama  (fantastičko  slikarstvo,  nova  figu- 
racija,) i obnovama  (građanski  realizam,  socijalistički 
realizam,  nacionalsocijalistička  umjetnost,  hiper- 
realizam,  postmodemo  slikarstvo).  Neovisno  o među- 
sobnim razlikama,  sve  ove  pozicije  karakterizira  na- 
puštanje ontološko  esencijalističkog  kriterija  zrcalne 
slike  i razumijevanje  prikazivanja  kao  strategije 
stvaranja  likovnih  umjetničkih  prikaza.  U građanskom 
i socijalističkom  realizmu  dolazi  do  pokušaja  prika- 
zivanja društvene  realnosti  modificiranjem  europske 
tradicije  mimezisa  i njezinih  devetnaest  stoljeća  dugih 
rješenja  u neoklasicizmu,  romantizmu,  akademizmu  i 
realizmu.  Na  primjer,  američki  slikar  Philip  Evergood 
kroz  sinteze  realizma  i ekspresionizma  prikazuje 
klasne  i rasne  sukobe  u američkom  društvu  30-ih 
godina.  Naprotiv,  francuski  slikar  Femand  Leger  u 
svojem  postkubističkom  radu  život  radničke  klase 
visokog  modernizma  prikazuje  kroz  modificirane 
aproksimacije  realizma  kubističkim  načinima  pri- 
kazivanja. Kritika  prikazivanja  u apstraktnoj  umjet- 
nosti (od  pionira  apstrakcije  do  visokog  modernizma) 
zasniva  se  na  namjeri  da  se  slika  ( painting  ili  obojena 
površina,  a ne  picture  ili  prikaz)  ili  skulptura  definira 
kao  autonomna  umjetnička  pojavnost  čija  značenja 
ne  proizlaze  iz  referencijalnog  odnosa  s predmetom 
koji  bi  trebalo  prikazati,  već:  (1)  iz  izražajne  (eks- 
presivne) sposbnosti  umjetnika  da  apstraktnim 
oblikom  izrazi  svoje  emocije,  doživljaje,  intuiciju,  (2) 
iz  unutrašnjeg  formalno-likovnog  poretka  materijalnih 
i prostornih  aspekata  umjetničkog  djela  i (3)  iz 
apstraktnih  simboličkih  struktura  koje  označavaju 
(semantiziraju)  univerzalne  značenjske,  smislene  i 
vrijednosne  sadržaje,  ciljeve  i gledišta  kulture  u kojoj 
djeluje.  U Greenbergovoj  teoriji  slikarstva  pojam  slike 
odvojen  je  od  zamisli  prikazivanja,  da  bi  se  suštinska 
priroda  slikarstva  po  kojoj  se  ono  razlikuje  od  drugih 
umjetnosti  pronašla  u plošnosti  i pikturalnoj  or- 
ganizaciji plohe  koja  potvrđuje  plošnost.  Trans- 
formacija prikazivanja  zasniva  se  na  transformaciji  i 
napuštanju  ontološkog  referencijalnog  koncepta 
prikazivanja.  Fantastičko  slikarstvo  zasniva  se  na 
prikazivanju  nepostojećih  fikcionalnih,  književno 
formuliranih,  vizionarskih  ili  halucinatomih  predmeta, 
bića,  situacija  i događaja.  Fantastičko  slikarstvo 
preuzima  modele  izražavanja  i prikazivanja  karak- 
teristične za  mimetičku  umjetnost  i primjenjuje  ih  kao 
klišej,  šablonu  ili  formalni  okvir  izražavanja  fik- 
cionalnih sadržaja  i tematizacija  koje  se  ne  mogu 
prikazati  jer  nemaju  konkretnu  referencu  u svijetu. 


Za  fantastičko  slikarstvo  kompozicijskc  sheme  pri- 
kazivanja (figuracija,  perspektiva,  predmetnost,  ilu- 
zionizam, sličnost)  samo  su  formalna  sredstva 
postizanja  likovnog  prizora,  a ne  prikazivanja  svijeta. 
U sličnom  smislu  nova  figuracija  koristi  mimetičko 
prikazivanje  kao  strategiju  izražavanja  i komponiranja 
djela,  a ne  kao  model  doslovnog  prikazivanja  svijeta. 
Nova  figuracija  ima  u izvjesnom  smislu  meta-pri- 
kazivački  karakter,  jer  ne  prikazuje  samo  vidljivi  svijet 
nego  i oblike,  obrasce,  zamisli  prikazivanja  iz  povijesti 
umjetnosti  i popularne  kulture.  Obnova  slikarstva 
prikazivanja  karakteristična  je  za  različite  povijesne 
umjetničke  formacije:  socijalistički  realizam,  na- 
cionalsocijalističku  umjetnost  i postmodemu  80-ih 
godina.  Socijalističkom  realizmu  i nacionalso- 
cijalističkoj  umjetnosti  kasnih  20-ih  i 30-ih  godina 
svojstvena  je  upotreba  mimetičkih  modela  prika- 
zivanja utemeljenih  u mimetičkoj  zapadnoj  tradiciji 
(klasicizam,  romantizam,  realizam)  i njihova  primjena 
na  izražavanje  ideoloških  značenja,  sadržaja  i 
vrijednosti  socijalističkog  ili  nacionalsocijalističkog 
društva.  Prikazivački  karakter  slike  ili  skulpture  je 
podvrgnut  kriteriju  direktne  komunikacije  koja  se  treba 
uspostaviti  između  slike,  ideoloških  ideala  i što  većeg 
broja  neprosvijećenih  ili  prosvijećenih  promatrača.  U 
postmodemističkom  slikarstvu  80-ih  godina  obnova 
prikazivanja  nastaje  iz  sljedećih  razloga:  (1)  smatra 
se  daje  s minimalnom  i konceptualnom  umjetnošću 
dovršen  povijesni  ciklus  modernističke  redukcije 
slikarstva  i evolucije  apstraktne  umjetnosti,  (2)  smatra 
se  da  je  svaka  slika  i apstraktna  i prikazivačka, 
analogna  tekstualnom  uspostavljanju  značenja,  a to 
znači  da  su  i apstraktne  i figurativne  slike  apstraktne 
sheme  ili  obrasci,  (3)  smatra  se  da  dovršenjem  povijesti 
modemosti  umjetnik  ne  može  razvijati  nove  stilove 
izražavanja,  nego  da  može  slikarskim  i kiparskim 
sredstvima  reinterpretirati  oblike  prikazivanja  i iz- 
ražavanja iz  povijesti  umjetnosti.  Postmodemističko 
prikazivanje  ne  zasniva  se  na  sličnosti,  vizualnom 
iluzionizmu  i idealima  podudarnosti  nego  na  citatu, 
montaži,  kolažu  i simulaciji.  Postmodemistička  slika 
eklektički  prikazuje  povijesne  načine  prikazivanja  tako 
što  citira  kompozicijske,  ikonografske,  simboličke  i 
značenjske  aspekte  drugih  umjetničkih  djela.  Citirani 
aspekti  se  kolažno-montažno  povezuju  u novu  cjelinu. 
Simulacijsko  prikazivanje  zasniva  se  na  stvaranju 
remakea  ili  djela  koje  treba  izgledati  kao  djelo  nekog 
povijesnog  stila  ili  oblika  izražavanja  iz  popularne 
kulture.  Umjetnik,  na  primjer,  stvara  ekspresionističku 
skulpturu  ili  realističku  sliku  po  svim  pravilima 
odgovarajućeg  stila,  ali  ne  da  bi  izrazio  svoje  emocije 
ili  doslovno  prikazao  neki  predmet,  situaciju  ili 
događaj,  nego  da  bi  doslovno  i parodijski  prikazao 

kako  sc  prikazuje  u povijesnom  stilu.  Smisao  si- 
mulacijskog  prikazivanja  može  biti:  (1)  uživanje  u 
slikanju  koje  proizlazi  iz  dekadentnog  i eklektičnog 
postpovijesnog  bavljenja  umjetnošću  kao  umjetnošću 
(transavangarda,  ncoekspresionizam,  anakronizam), 
(2)  analiza  povijesnih  uvjeta  prikazivanja,  na  primjer, 
pripadnici  grupe  Art&Language  su  tijekom  80-ih 
godina  realizirali  primjere  realističkog  slikarstva  da 
bi  kritiku  modernističke  značenjske  arbitramosti 
(proizvoljnosti)  potkrijepili  slikarstvom  koje  prikazuje 
vlastite  ideološke  i medijske  uzroke,  (3)  parodijsko 
razračunavanje  sa  svakim  sistemom  iskrenog  vje- 
rovanja i povjerenja  u jasan,  konzistentan,  estetski  čist 
i umjetnički  definiran  oblik  izražavanja.  Na  primjer, 
umjetnici  kao  što  su  Sigmar  Polke,  David  Salle,  Rasa 
Todosijević  ili  grupa  Invin  polaze  od  stava  da  su  i 
mimetički  i apstraktni  oblici  izražavanja  ideološke 
forme  koje  društvo  i institucije  svijeta  umjetnosti 
nameću,  te  je  zadatak  umjetnika  iskrivljenim,  retorički 
prenaglašenim  ili  doslovnim  prikazivanjem  postojećih 
i važećih  sistema  prikazivanja  i izražavanja  parodijski 
dovesti  u pitanje  svaku  umjetničku,  estetsku  i ideo- 
lošku dogmu. 

LITERATURA:  Bartl9,  Blinl,  Božićl,  Božičć,  BožiČ7,  BožičlO, 
Bron l,Bryl,  Bry3,  Bry4,  Buc  I , Bula  I , Bula2,  Dav2,  Derr  1 2,  Fos4, 
Fou3,  Frasc3,  Gibs  l , Golds  1 , Good  1 , Good2,  Good4,  Good7,  Gorel , 
Kudi , Kuhn  l , Leppl , Link  I , Link2,  Marin5,  Marin6,  Mi$5,  Mitch5, 
Olk  I , Ow2,  Prij  1 , Rol  1 , Rot3,  Rot5,  Rot6.  Rot7,  Rot8,  Rot9,  Rot  1 0, 
Rotll,  Rotl3,  Schcfl,  Schef2,  ScheO,  Schef4,  Schef5,  Schcf6, 
Schef7,  Schil,  Sml,  Sym2,  Šuv28,  Šuv40,  Šuv46,  Šuv48,  Šuv49, 
Šuv52,  Šuv  1 1 5,  Šuv  1 28,  Taylorl , Wa)lis3 

Primarne  strukture.  Vidi:  Minimalna  umjetnost 

Primarno  slikarstvo.  Vidi:  Analitičko  slikarstvo 

Priroda  umjetnosti.  Priroda  ili  specifičnost  umjet- 
nosti je  bitno  svojstvo  koje  određuje  umjetničko  djelo 
i na  osnovi  kojeg  se  definira  pojam  umjetnosti. 
Razlikuju  se  četiri  definicije  prirode  umjetnosti:  (1) 
prema  tradicionalnoj  definiciji  mimetičke  umjetnosti 
priroda  umjetnosti  određena  je  suštinskom  onto- 
loškom povezanošću  (odnosom,  korespondencijom) 
umjetničkog  djela  i predmeta,  bića  ili  svijeta  koji 
prikazuje,  (2)  prema  modernističkoj  koncepciji  priroda 
umjetnosti  je  specifično  materijalno  i morfološko 
svojstvo  umjetničkog  djela  koje  određuje  predmet, 
događaj  ili  tekst  kao  umjetničko  djelo  i na  osnovi  kojeg 
se  definira  pojam  umjetnosti.  Na  primjer,  visokom 
modernizmu  svojstvena  je  teza  daje  priroda  slikarstva 
određena  plošnošću,  neiluzionizmom  i apstraktnim 
dvodimenzionalnim  oblicima,  (3)  u avangardi, 
neoavangardi  i postavangardi  kritizira  se  i destruira 
cjelovit  i jedinstveni  koncept  prirode  umjetnosti. 


odnosno,  u konceptualnoj  umjetnosti  tvrdi  se  da  je 
priroda  umjetnosti  politička,  konceptualna  i ling- 
vistička, a ne  medijska  ili  morfološka  i (4)  u post- 
modemizmu  je  pojam  prirode  umjetnosti  relativiziran, 
pokazuje  se  da  umjetnost  nije  umijeće,  medijski  rad 
ili  proizvodnja  predmeta,  nego  mnoštvo  različitih 
oblika  simboličkog,  tekstualnog  ili  medijskog  pri- 
kazivanja, stvaranja,  razmjene  i potrošnje  značenja  u 
kulturi,  koji  se  ne  mogu  svesti  na  zajednički  nazivnik. 

U postmodemoj  kulturi  ne  govori  se  o posebnoj  i 
jedinstvenoj  prirodi  umjetnosti,  nego  o modelima 
stvaranja  (simulacije,  prikazivanja)  koji  su  povezani 
s produkcijom  i potrošnjom  značenja  u popularnoj 
kulturi,  masovnim  medijima,  politici,  svakodnevnom 
životu. 

LITERATURA:  Davi , Kosu2,  Kosu  1 4,  Marg  1 , Maig2.  Šuv63,  Weit  l 

Prisutnost.  Prisutnost  je  odlika  umjetničkih  djela 
apstraktnog  ekspresionizma,  postslikarske  apstrakcije, 
minimalne  umjetnosti,  ambijentalne  umjetnosti  i body 
arta  prema  kojoj  umjetničko  djelo  ne  prikazuje  svijet, 
ne  izražava  emocije  i ne  izaziva  likovno  estetske 
aspekte,  nego  potvrđuje  mjesto  i situaciju  vlastitog 
postojanja  u prostoru  i vremenu.  Zamisao  mjesta  kao 
bitne  kvalitete  umjetničkog  djela  anticipirana  je  u ! 
apstraktnom  ekspresionizmu.  Jackson  Pollock  slikao  i 
je  po  platnu  rasprostrtom  po  podu  krećući  se  po  njemu. 
Platno  je  prisutno  mjesto  njegovog  umjetničkog 
bivanja  i trag  njegove  slikarske  akcije.  Bamett 
Newman  je  monokromne  slike  s vertikalnim  trakama 
opisivao  kao  oznake  mjesta.  Monokromna  površina 
slike  je  konkretno  mjesto  koje  umjetničkim  činom 
slikanja  transcendira  u univerzalno  mjesto  bića.  U 
postslikarskoj  apstrakciji  monokromna  površina 
platna  (obojeno  polje)  tretira  se  kao  konkretno 
materijalno  mjesto  ili  podloga  intervencije.  Slika  je 
odnos  podloge  (mjesta)  i prisutnosti  gestualnog  ili 
geometrijskog  znaka  na  podlozi.  U minimalnoj  i 
ambijentalnoj  umjetnosti  zamisao  prisutnosti  se 
radikalizira  do  eksplicitnog  koncepta  prisutnosti 
materije  i predmeta  u prostoru.  Podne  instalacije 
bakrenih  ploča  Carla  Andrea  ili  rani  specifični  objekti 
(čelične  kocke)  Donalda  Judda  ne  pokazuju  ništa 
drugo  osim  prisutnosti  u prostoru,  označavajući 
konkretan  prostor  fizičkim  prisustvom.  U svjetlosnim 
ambijentima  kalifomijskih  umjetnika  Roberta  Invina, 
Jamesa  Turrclla  ili  Marie  Nordman  prostor  je  određen 
prisutnošću  ili  odsutnošću  svjetla.  Opozicija  pri- 
sutnosti i odsutnosti  je  kvaliteta  uobličavanja  prostora. 
Land  art  intervencije  Richarda  Longa,  Waltera 
De  Marie,  Roberta  Smithsona  ili  Michaela  Heizera  u 
divljoj  prirodi  i bespućima  ukazuju  na  prisustvo 
ljudskog  čina  ili  rada  u prirodnom  prostoru.  Od 

akcionizma  preko  body  arta  do  performansa,  prisutnost 
ljudskog  tijela  kao  objekta  i subjekta  predstavlja  bitnu 
odliku  umjetničkog  rada.  Prisutnost  ljudskog  tijela 
ostvaruje  se  na  dvije  razine:  ( 1 ) prisutnost  tijela  kao 
objekta  među  objektima  (Terry  Fox  i Dennis  Op- 
penheim  izlagali  su  vlastito  tijelo  kao  mjesto  in- 
tervencije ili  kao  objekt-znak  kojim  su  markirali 
prostor)  i (2)  prisutnost  tijela  kao  subjekta  koji  djeluje 
i ponaša  se  (Gilbert  & Georgc  su  djelovanjem  i 
ponašanjem  u engleskom  građanskom  društvu 
ukazivali  na  ckscesni  subjekt  društvenih  normi,  na 
ponašanje  prisutno  u društvu). 

LITERATURA:  Battcl,  Brcadl,  Hunti,  Kop2,Turrcl 

Privatni  simbol.  Privatni  simbol  je  znak,  vizualni  izraz 
i oblik  ponašanja  kojim  umjetnik  govori  o svojem 
privatnom  životu  i intimi.  Zamisao  privatnog  simbola 
u modernističkom  slikarstvu  formulirana  je  auto- 
portretima, autoportretima  s modelom  ili  slikama 
atelijera.  U avangardama,  neoavangardama  i post- 
avangardama  uspostavljena  su  tri  modela  privatnog 
simbola:  (1)  izjednačavanjem  života  i umjetnosti 
privatnom  se  simbolu  daje  ista  važnost  kao  i visoko 
estetiziranim  umjetničkim  formama  izražavanja, 
oblikovanja  i prikazivanja  (futurizam,  kubofuturizam, 
Jada,  nadrealizam,  neodada,  fluksus,  komune),  (2) 
razvijanjem  narativne  fotografije,  videa  i performansa 
nastaje  autobiografska  umjetnost  kojom  umjetnik 
modelima  (tekstom,  fotografijom,  filmom,  videom  i 
performansom)  govori  o svojoj  subjektivnosti, 
željama,  traumama,  porodici,  seksualnim  sklonostima, 
sjećanjima,  statusu  žene,  (3)  u postmodemoj,  tijekom 
>0-ih  godina,  razvijeno  je  esejističko  i prozno  in- 
:rospektivno  meko  pismo  kojim  umjetnik  govori  o 
>ebi,  politici  i vlasttom  svijetu,  pokazujući  da  ne 
nostoji  dominantna  kulturološka  metateorija,  stil 
umjetnosti,  ideologija  i etički  sistem,  nego  svijet 
otuđenog  i izoliranog  umjetnika.  Prisutnost  privatnog 
simbola  u narativnoj  fotografiji,  videu  i performansu, 
odnosno,  tekstovima  postmodemih  umjetnika,  ima  tri 
usmjerenja:  (1)  tendencija  da  se  umjetnik  prikaže  kao 
zuzetni  mitski  individuum  (svojstveno  strategijama 
ndividualnih  mitologija  ranih  70-ih:  Joseph  Beuys, 
Vito  Acconci,  Gilbert  & George),  (2)  tendencija  da  se 
:zuzetnost  umjetnika  kao  stvaraoca  ironijski  i pa- 
rodijski  destruira  do  trivijalnosti,  sentimentalnosti  i 
?rivatnosti  svakodnevnog  života  (postmodemi 
?ristupi  80-ih:  Francesco  Clemente,  David  Salle, 
njemački  Novi  divlji,  Jiri  Georg  Dokoupil,  Vlado 
Martek)  i (3)  feministička  tendencija  koja  privatni 
>imbol  unosi  kao  specifični  element  ženske  subjek- 
::vnosti  koji  se  suprotstavlja  objektivnim,  racionalnim 
iogocentričnim  simbolima  zapadne  muške  umjetno- 


sti (Laurie  Anderson,  Mary  Kelly,  Cindy  Sherman, 
Barbara  Kruger,  Jenny  Holzer,  kao  i Sanja  Iveković, 
Vlasta  Delimar). 

LITERATURA:  Abr4,  Alfi,  Doci,  Goldl,  Gold4,  Gold5,  Jon2, 
Lipp  1 2,  Lipp  1 4,  Tuck2,  Veri , VVallis  1 , Wallis2 

Proces.  Proces  je  izmjena  stanja  i položaja  tijela, 
predmeta,  prostornih  mjesta,  oblika  materije  i energije 
koja  se  odvija  u vremenu  i ima  strukturu  događaja. 
Svaki  događaj  u vremenskom  trajanju  ima  početak, 
razvoj  i završetak. 

U ranoj  konceptualnoj  umjetnosti  analiziraju  se 
postupci  i procesi  koji  omogućavaju  dematerijalizaciju 
umjetničkog  objekta.  Robert  Barry  realizirao  je  radove 
pomoću  inertnih  plinova  {Serija  s inertnim  plinovima 
helij,  neon,  argon,  kripton,  ksenon,  1969.).  Određena 
količina  inertnog  plina  pušta  se  u atmosferu  gdje  se 
beskrajno  širi.  Radovi  su  realizirani  na  plaži,  u pustinji 
i na  planinama.  Proces  s plinom  se  odvija,  ali  se  os- 
jetilno  ne  može  registrirati.  Bany  je  radio  s radijacijom 
i vremenom  raspadanja  radioaktivne  materije  od 
nekoliko  sekundi  do  nekoliko  stoljeća.  U kasnijim 
radovima  iz  70-ih  istraživao  je  vrijeme  tako  što  mu  je 
simultano  pristupao  na  različite  načine:  (1)  kao 
gramatičkom  vremenu  riječi  (glagola)  koji  izgovara, 
zapisuje  na  crtežu  ili  projicira  projektorom,  (2)  kao 
realnom  fizičkom  vremenu  (od  vremena  raspadanja 
radioaktivnog  materijala,  preko  vremena  listanja 
knjige  do  trajanja  izgovaranja  riječi)  i (3)  kao 
simboličkom  vremenu  kojim  se  prikazuje  logika 
formalizacije  vremena  (od  rada  s cikličkim  vremenom 
projekcije  dijapozitiva  na  karuselu  na  kojem 
dijapozitivi  kruže,  do  rada  s dubinskim  vremenom 
kada  se  na  zidnim  slikama  ispod  više  slojeva  boje 
nazire  crtež  drveta  koji  simbolički  prikazuje  povijesno 
vrijeme).  Za  razliku  od  Barryja  koji  radi  s nevizualnim 
procesima  i kao  takve  ih  demonstrira,  David  Nez 
(grupa  OHO)  je  radio  s vizualizacijama  nevizualnih 
fizičkih  fenomena:  (1)  u radu  Električna  grijalica 
termometar  (1969.)  vizualizira  toplotni  proces 
pomoću  termometra  koji  posredno  pokazuje  porast 
temperature  i (2)  u radu  Željezna  cijev  - željezna  kosina 
(1969.)  niz  kosinu  od  dva  željezna  profila  pušta 
kotrljati  željeznu  cijev,  posredno  prikazujući  dje- 
lovanje gravitacije.  U dijagramskom  radu  Vremenske 
strukture  ( 1 970.)  Nezje  prikazao  sistem  kretanja  četiri 
kocke  po  strukturi  kvadratnog  rastera,  čime  je  koncept 
kretanja  formalizirao  u sistem  prostornih  kombinacija 
četiri  elementa  i putanja  koje  povezuju  njihove  različite 
položaje  na  rasteru.  Dijagram  je  ostvaren  kao  filmski 
scenarij,  čime  je  napravljen  obrat  od  koncepta  kretanja 
prema  mogućoj  realizaciji  procesa.  Njemački  umjetnik 
Franz  Erhard  Walther  realizirao  je  akcije  i procese  s 

tijelom  u prostoru,  gradeći  prostome  i vremenske 
odnose  kao  homologije  mentalnom  iskustvu  procesa. 
On  je  uspostavio  odnose  između  fizičkog  i mentalnog 
kretanja.  Franz  Erhard  Walther  se  kreće  od  jedne  do 
druge  točke,  mijenjajući  svoje  mjesto  u prostoru,  pri 
čemu  se  mentalno  koncentrira  na  točku  u kojoj  je  prije 
bio,  u kojoj  jest  u trenutku  kretanja  ili  u koju  će  stupiti. 
Njegovi  radovi  imaju  trostruku  prezentaciju:  oni  su 
realni  događaji,  foto-dokumenti  i dijagramske  analize 
prostomo-vremenskih  događaja. 

U analitičkim  istraživanjima  konceptualne  umjetnosti 
(Sol  LeWitt,  Mel  Bochner,  Mirko  Radojičić,  Grupa 
(3,  Grupa  143)  procesi  se  formaliziraju  kao  sintaktičke 
logičke  sheme  konačnog  broja  vizualnih  stanja  pred- 
meta ili  slika  iz  kojih  se  može  konceptualno  re- 
konstruirati proces.  Formalno  prikazivanje  predmetnih 
i vizualnih  procesa  zasniva  se  na  primjeni  pojma 
lingvističke  sintagme:  sintagma  se  uvijek  sastoji  od 
dvije  ili  više  uzastopnih  jedinica,  stavljanjem  u 
sintagmu  jedan  termin  stječe  svoju  vrijednost  time  što 
je  suprotstavljen  onome  što  mu  prethodi  ili  što  slijedi, 
ili  i jednom  i drugom  ujedno.  Formalizacija  procesa 
ostvaruje  se  suglasno  vremenskoj  logici  koja  fizičko  i 
prirodno  vrijeme  prikazuje  kao  pravocrtni  tijek 
izbrojivih  uzastopnih  prilika  (trenutaka,  stanja,  točaka 
u vremenu).  U konceptualnoj  umjetnosti  proces  je: 
(1)  uzastopni  pravocrtni  niz  trenutaka  (stanja)  u 
vremenu  i (2)  opis,  model  i interpretacija  termina  koji 
se  odnose  na  taj  niz.  Prema  ovom  modelu  realizirane 
su  sheme  procesa,  tako  da  se  uzastopni  pravocrtni  niz 
izbrojivih  stanja  gradi  od  točaka,  linija  ili  fotografija. 
Iz  odnosa  uzastopnih  vizualnih  struktura  (točaka,  linija 
ili  fotografija)  rekonstruira  se  realni  ili  zamišljeni 
fizički  i vizualni  proces.  Konceptualne  analize  procesa 
su:  (1)  rekonstrukcije  realnih  fizičkih  procesa  (po- 
jedine faze  događaja  su  fotografirane  ili  dijagramski 
prikazane),  (2)  dijagramski  i tekstualno  su  zamišljeni, 
opisani  i projektirani  mogući  prostorno- vremenski 
događaji  koji  neće  biti  realizirani,  nego  će  ostati  samo 
ideja  procesa  i (3)  konstruirani  su  hipotetički  događaji 
suglasno  vremenskim  modelima  prikazivanja  do- 
gađaja kako  bi  se  pokazalo  da  umjetničko  djelo  kada 
prikazuje  događaj  ne  prikazuje  realni  događaj,  nego 
njegovu  konceptualnu  i teorijsku  zamisao.  Vizualni 
formalni  hipotetički  procesi  koji  prikazuju  logiku 
vremenskog  niza  realiziraju  se  prikazivanjem  potpunih 
događaja  svih  uzastopnih  stanja.  Iz  nekih  karak- 
terističnih stanja  ili  samo  iz  početnog  i krajnjeg  stanja 
rekonstruira  se  struktura  događaja,  čime  se  ostvaruje 
mogućnost  da  promatrač  mentalno  i konceptualno 
projektira  vlastitu  logiku  događaja.  Formalni  struk- 
turalni model  procesa  realizirala  je  Grupa  143  iz- 
vodeći sljedeće  definicije:  (1)  pojam  procesa  je  iz- 


veden iz  pojma  strukture  i pojma  niza  (serije),  (2) 
proces  je  niz  struktura  povezan  formalnim  pravilima, 
(3)  pravila  povezivanja  struktura  u niz  su  pravila 
sintakse  i semantike,  tj.  sintaksa  govori  o prostornom 
uređivanju  niza,  a semantika  o značenjima  niza  koja 
ukazuju  na  vrijeme,  događaj  i proces,  (4)  konstruirani 
niz  struktura  je  diskontinuiran,  što  znači  da  se  između 
dvije  uzastopne  strukture  uvijek  može  umetnuti  (in- 
terpolirati)  struktura  koja  vremenski  povezuje 
prethodnu  i slijedeću.  Za  Grupu  143  proces  je  lin- 
gvistička konstrukcija  koja  upravlja  percepcijom, 
doživljajem  i spoznajom  realnih  događaja. 

LITERATURA:  Bloc2,  Brej3,  Brej4,  Cela2,  Ccla9,  Ćela  10, 
Christovl,  Conl,  Con2,  Con3,  Đorđel,  Đorđe2,  Đorđe3,  Henrl, 
Kaprl,  Karsl,  Kirl,  Kosi,  Kult2,  Lipp4,  Lipp5,  LipplO,  Luc6,  Oho3, 
Oho4,  oho5,  Oho8,  Petro?,  Schmidl , Sohi,  S/ee  l , Šuv6.  Šuv7,  Šuv8, 
Šuv9,  Zab4 

Procesualna  umjetnost  Procesualna  umjetnost  je 
zbirni  naziv  za  neoavangardne  (hepening,  neodada, 
fluksus)  i posta vangardne  (akcionizam,  akcija,  body 
art,  performans,  siromašna  umjetnost,  anti  form 
umjetnost)  pokrete  60-ih  godina.  Procesualna  um- 
jetnost zasnovana  je  na  transformaciji  umjetničkog 
djela  kao  predmeta  (slike,  skulpture,  objekta,  asam- 
blaža,  kolaža)  ili  predmetne  statične  intervencije  u 
prostoru  (instalacije,  ambijenta,  land  arta)  u prostorno 
vremenski  događaj  ili  proces.  Termin  procesualna 
umjetnost  je  varijanta  termina  postminimalna 
umjetnost.  U kritici  i teoriji  umjetnosti  na  prijelazu 
60-ih  u 70-te  godine  postminimalnom  umjetnošću 
nazivaju  se  postupci  dematerijalizacije  umjetničkog 
objekta  ostvareni  uvođenjem  vremenske  komponente 
u prostome,  tjelesne,  materijalne  i energetske  re- 
alizacije. U procesualnoj  umjetnosti  događaji  se  ne 
prikazuju  slikom,  fotografijom  ili  filmom,  nego  se 
ostvaruju  u realnom  vremenu  i prostom.  Dijagram, 
fotografija,  film  ili  tekstualni  opis  su  dokumenti 
umjetničkog  djela  koje  se  dogodilo  u prostom  i 
vremenu.  Razlikuju  se  sljedeći  pristupi  radu  s 
procesima  u umjetnosti:  ( 1 ) procesi  s ljudskim  tijelom 
i ponašanjem  (rituali,  oblici  ponašanja,  činjenje  i 
proizvođenje),  (2)  procesi  s predmetima  i prostornim 
odnosima  predmeta  (premještanje  predmeta  u pro- 
stom, kretanje  i uravnoteženje  predmeta  ili  predmetne 
strukture  u gravitacionom  polju,  na  i u vodi)  i (3) 
procesi  s transformacijom  materije  i energije  (radovi 
s vatrom,  isparavanjem,  kemijskim  procesima,  ra- 
dijacijom). 

LITERATURA:  Bloc2,  Brej3,  Brej4,  Cela2,  Cela9,  CelalO, 
Christovl,  Conl,  Con2,  Con3,  Đorđel,  Đorđe2,  Đorđc3,  Henrl, 
Kaprl,  Karsl , Kirl , Kosi , Kult2,  Lipp4,  Lipp5,  LipplO,  Luc6,  Oho3, 
Oho4,  oho5,  Oho8,  Petro7,  Schmid  1 , Soh  l , Szee  1 , Šuv6,  Šuv7,  Šuv8, 
Šuv9,  Zab4 

Produkcija.  Produkcija  je  proces  projektiranja, 
organizacije  i realizacije  umjetničkog  djela  koji  se 
oslanja  na  društvenu  podjelu  rada  u kulturi  i 
umjetnosti. 

Razlikuju  se:  (1)  stvaranje  - umjetnik  (stvaralac) 
vlastoručno  izrađuje  umjetničko  djelo  preoblikujući 
materijalnu  datost  u originalni  objekt  kojim  izražava 
i prikazuje  svoja  duhovna  stanja,  uvjerenja,  spoznaje 
i doživljaje  božanskog,  prirodnog  i ljudskog  svijeta 
(tradicionalna  mimetička  umjetnost,  ekspresionizam, 
visoki  modernizam),  kojma  je  svojstveno  umjetničko 
djelo  kao  materijalni  trag  umjetnikovog  čina  (um- 
jetnikove  ruke),  (2)  izrada  (making)  - umjetnik  (slikar, 
kipar)  vlastoručno  izrađuje  likovni  predmet  ili  struk- 
turu predmeta,  koristeći  umjetničku  i zanatsku  vještinu 
oblikovanja  vizualne,  materijalne  i prostome  forme 
(konstruktivizam,  konkretizam),  umjetničko  djelo  ne 
pokazuje  nužno  trag  umjetnikove  ruke,  ali  ukazuje  na 
njegovu  vještinu,  koncentraciju,  moć  vizualizacije, 
opredmećenja  i oblikovanja  predmeta  i (3)  produkcija 
- umjetnik  djeluje  u suvremenom  (modemom, 
postmodemom  društvu)  u kojem  postoji  podjela  rada, 
on  je  autor  koji  smišlja  umjetnički  rad,  realizira  njegov 
projekt  u konceptualnim,  duhovnim,  este’tskim, 
ideološkim,  ekonomskim,  tehničkim  i umjetničkim 
aspektima,  ali  realizaciju  prepušta  stručnjacima 
(grafičarima,  fotografima,  video  i filmskim  snima- 
teljima, režiserima,  metalostrugarima,  ljevačima, 
slikarima,  ličiocima). 

LITERATURA:  Artla22,  Bani  7,  Benj3,  Benj4,  Fou5,  Goldsl, 
Kempel,Manol,  Šuv68 

Programirana  umjetnost  Vidi:  Kibemetička  um- 
jetnost, Kompjutorska  umjetnost,  Neokonstrukti- 
vizam,  Nove  tendencije 

Progresija.  Progresija  je  rastući  niz  brojeva  prema 
nekom  matematičkom  pravilu.  U aritmetičkoj  pro- 
gresiji između  dva  uzastopna  člana  niza  postoji  stalna 
razlika,  na  primjer,  1,6, 11, 17,22,27,33 ...,  pri  čemu 
je  razlika  između  dva  uzastopna  člana  broj  5.  U 
geometrijskoj  progresiji  svaki  član,  osim  početnog, 
dobiva  se  iz  prethodnog  množenjem  konstantnim 
brojem,  na  primjer,  1 , 3, 9, 27, 8 1 , 243, ...,  pri  čemu  je 
konstantni  broj  množenja  3.  Fibonaccijeva  progresija 
(Leonardo  Fibonacci,  1180.-1250.)  je,  na  primjer, 
brojčani  niz  2,  3,  5,  8, 13, 21,  34, ...  koji  jc  realiziran 
po  sljedećem  zakonu:  1+1, 1+2,2+3,3+5,5+8,8+13, 
13+21, ...  Zamisao  progresije  kao  i drugih  brojčanih 
nizova  bila  je  karakteristična  za  tradicionalne 
harmonijske  i proporcijske  sisteme  slikarstva, 
skulpture,  arhitekture  i glazbe.  Interes  za  progresiju 
pokazivali  su  i mistički  učenjaci  koji  su  u brojnim 


odnosima  tražili  ključ  za  razrješenje  duhovnih  i 
kozmičkih  tajni. 

Razrađenu  poetiku  slikarstva  zasnovanu  na  progresiji 
ostvario  je  njemački  slikar  Paul  Klee  od  1920.  do 
1 930.  godine,  tijekom  predavačkog  rada  na  Bauhausu. 
On  je  povezao  matematičke  zamisli  progresije  s 
istraživanjima  kompozicijskih  pravila  i zakona  sli- 
karstva. Pokazao  je  da  se  vizualizacijom  progresije 
mogu  opisati  i strukturalno  prikazati  različite  vrste 
fizičkih  kretanja  tijela,  na  primjer,  kretanja  nastala 
organskim  rastom  biljke,  djelovanjem  sile  teže  ili 
apstraktna  kretanja  točaka  i linija  u ravnini.  Posebno 
poglavlje  u njegovim  teorijskim  i pedagoškim  tek- 
stovima predstavljaju  istraživanja  vizualizacije 
spiralne  linije  iz  brojčanog  niza.  Osim  formalnih 
istraživanja,  Klee  je  vizualnim  i brojčanim  članovima 
pripisivao  i metaforička  poetska  značenja  pa  tako  iz 
produljivanja  promjera  proizlazi  živa  spirala,  a 
njegovim  skraćivanjem  likovni  prikaz  umire  jednim 
trzajem  u točki.  Opadajuće  brojčane  nizove  ili  regresije 
nazivao  je  progresijama  pesimista. 

U neokonstruktivizmu  i novim  tendencijama  60-ih, 
zamisli  progresije  primjenjivale  su  se  kao  osnova 
vizualizacije  optičkih  struktura  koje  su  trebale 
pokazati:  (1)  mogućnost  ostvarivanja  serijalnog  po- 
retka koji  transformira  prostorni  Gestalt  u linijski  niz 
i (2)  mogućnost  postizanja  optičkog  iluzionističkog 
efekta  virtualne  vibracije  linija  i površina  na  osnovi 
pravilnog  brojčanog  poretka.  Radove  zasnovane  na 
progresijama  realizirali  su  između  ostalih  Manfredo 
Massironi,  Fran?ois  Morellet,  Ivan  Picelj,  Juraj  Dob- 
rović,  Vjenceslav  Richtcr.  U minimalnoj,  postmi- 
nimalnoj  i konceptualnoj  umjetnosti  60-ih  i 70-ih 
godina  progresija  se  istražuje  kao  koncept.  Za  razliku 
od  Kleea,  progresije  nisu  tretirane  kao  kompozicijskc 
osnove  slike,  a za  razliku  od  neokonstruktivizma,  one 
nisu  osnova  optičkog  efekta  nego  su  logički  i 
matematički  poredak  koji  prethodi  vizualnom  i 
vizualno  određuje  u instancama  nastajanja,  pojav- 
ljivanja i izgleda.  Karakteristična  jc  težnja  prev- 
ladavanja vizualnosti  i prikazivanja  progresije  kao 
modela  na  osnovi  kojeg  umjetnik  misli  i koncipira 
rad.  Progresija  često  postaje  sam  umjetnički  rad. 
Američki  postminimalist  Mel  Bochner  pokazao  je  da 
se  umjetnička  djela  zasnivaju  na  primjeni  dosljedne 
logike,  na  primjer,  na  progresijama,  shemama 
matematičke  logike  i teorije  skupova,  a ne  na 
subjektivnom  i slučajnom  odlučivanju.  Talijanski 
umjetnik,  pripadnik  pokreta  siromašne  umjetnosti. 
Mario  Merz  prostome  je  instalacije  od  različitih 
materijala  (od  sijena  do  neonskih  cijevi)  zasnivao  na 
Fibonaccijevoj  progresiji.  On  je  elemente  instalacije 
dovodio  u međusobne  odnose  suglasno  Fibonaccijevoj 

progresiji.  Beogradski  konceptualni  umjetnik  Paja 
Stanković  (Grupa  143)  je  u radu  Teorija  broja  u 
domenu  vidljivo- čujnih  manifestacija  (1978.)  brojne 
progresije  vizualizirao  odnosima  crno  bijelih  kvadrata 
u formi  sheme  grafičkog  rastera.  Grafičku  shemu  je 
zatim  povezao  s muzičkim  tonovima  i izveo  klavirsku 
kompoziciju  za  četiri  ruke.  Time  je  pokazao  da 
progresija  kao  shema  odnosa  apstraktnih  elemenata 
može  biti  doslovno  realizirana  u različitim  medijima 
i umjetnostima.  S progresijama  su  radili:  Donald  Judd, 
Dan  Flavin,  Carl  Andre,  Sol  LeWitt,  Walter  de  Maria, 
Hanne  Darboven,  kao  i Mirko  Radojičić  ( Grupa  Kod)] 
Vladimir  Kopicl  (Grupa  (3). 

LITERATURA:  Allo5,  Battcl,  Bat:c3,  Boci,  Gcel,  Jac2,  Lawl, 
Leggl,  Uw2,  Lcw3,  LippS,  Lipp6,  Lipp7,  Lipp9,  LipplO,  Meyl, 
Rich2,  Šuv3,  Šuv5,  Šuv6,  Šuv«,  §uv9,  Šuv  1 6,  Šuv65 

Projekt.  Projekt  je  nacrt  i plan  ostvarivanja  zamisli, 
vizije  i političkog,  umjetničkog  ili  tehničkog  cilja.  U 
umjetnosti  modernizma  projektom  se  označava  nacrt 
i plan  postupka  ostvarivanja  preobražaja  društva  i um- 
jetnosti. Projekt  je  povezan  sa  zamislima  društvenog, 
tehničkog  i umjetničkog  napretka.  Prema  Arganu  u 
projektiranju  umjetnosti  postoji  smisao,  interes  i strast 
življenja  koja  se  ne  nalazi  u neutralnoj  i nepogrešivoj 
logici  tehničkog  projektiranja.  Ma  kakav  bio,  opstanak 
umjetnosti  u budućem  svijetu  ovisi  samo  o projektu 
današnje  umjetnosti  za  umjetnost  budućnosti.  Prema 
Filibertu  Mcnni  moderni  umjetnik  radikalno  se 
suprotstavlja  velikoj  klasičnoj  i renesansnoj  tradiciji. 
Istovremeno,  odbijanje  i odbacivanje  povijesti  ne- 
posredno upućuje  na  totalno  umjetničko  angažiranje 
u sadašnjosti,  na  zahtjev  da  se  stvori  apsolutno 
moderan  stil,  jedinstveno  sredstvo  koje  bi  bilo 
sposobno  informirati  modernog  čovjeka  o novoj 
stvarnosti  i omogućiti  mu  njezino  mijenjanje.  Projekt 
je  bitna  odrednica  modernizma  kao  društva  zasno- 
vanog na  stalnom  razvoju.  Avangardistički  projekt 
zasniva  se  na  radikalnom  revolucionarnom  preobra- 
žaju društva,  tehnike  i umjetnosti,  a modernistički 
projekt  na  evolucijskom  postupnom  transformiranju 
cjeline  društva.  Projekt  avangardi  do  Drugog  svjetskog 
rata  ima  odlike  globalne  univerzalne  utopije  i pro- 
jekcije idealnog  društva.  Projekt  neoavangardi  50-ih 
i 60-ih  godina  ima  odlike  konkretne  utopije  tehničke 
realizacije  avangardnih  ideala  (neokonstruktivizam) 
ili  konkretne  utopije  individualnog  ili  mikrosocijalnog 
preobražaja  ljudske  jedinke  (fluksus,  hepening).  U 
postavangardama  (land  art,  body  art,  siromašna, 
procesualna,  postminimalna  i konceptualna  umjetnost) 
projekt  ima  karakter  tehničkog,  medijskog  i kon- 
ceptualnog nacrta  i plana  realizacije  ili  koncipiranja 
umjetničkih  zamisli.  Projektom  se  naziva  umjetnički 


rad  koji  se  može,  ali  ne  mora  realizirati  kao  slika, 
skulptura,  performans,  ambijent,  proces  s materijalima 
i energijama.  Postavangardni  projekt  kao  tekstualno 
dijagramski  nacrt  (koristi  se  i alternativni  termin 
koncept  ili  konceptualni  umjetnički  rad)  ostvaruje 
logičke,  konceptualne,  mentalne  i strukturalne  funkcije 
na  razini  planiranja  i zamišljanja  umjetničkog  djela. 
Umjetničko  djelo  kao  projekt  je  ideja  umjetničkog 
djela  i ideja  umjetnosti. 

Postmodemi  duh  vremena  počinje  se  ostvarivati  u 
postmodemoj  umjetnosti  kasnih  70-ih  i ranih  80-ih 
godina.  Achille  Bonito  Oliva  na  primjer,  u tekstovima 
o transavangardi  ukazuje  kako  je  modernistička 
koncepcija  umjetnosti  kao  projekta  društvenog 
preobražaja  izgubila  svaki  smisao.  Stav  daje  umjetnost 
postmodemc  postpovijesna  označava  društvenu 
situaciju,  kulturu  i umjetnost  u kojoj  nema  razvoja. 
Povijest  epohe  je  dovršena,  kraj  epohe  obilježava 
dekadencija  koja  eklektički  proživljava  i prepričava 
vlastitu  povijest,  odnosno,  nastaje  prijelazni  (trans) 
period  u kojem  nije  moguće  formulirati  projekt  bu- 
dućnosti, nego  samo  jezičku  igru  tragovima  prošlosti. 
Postmodemistička  kritika  projekta,  a time  i moder- 
nizma, zasniva  se  na  odbacivanju  pravocrtnog 
povijesnog  tumačenja  modernizma.  Povijest  umjet- 
nosti XX.  stoljeća  ne  prikazuje  se  više  kao  pravocrtni, 
logični  razvoj  moderne  umjetnosti  (redukcije  i 
apstrakcije).  Ona  ukazuje  na  mnoštvo  umjetnički  i 
estetski  vrijednih,  bočnih  i marginalnih  linija  koje 
modernistička  teorija  napretka  nije  mogla  prihvatiti  i 
interpretirati  u okviru  modernističkog  historicističkog 
projekta.  Nakon  ranih  kritičkih  analiza  i apokaliptičkih 
odbijanja  modernističkog  projekta,  pojavljuje  se  i 
njegova  obrana.  Tako  se  ističe  obrana  projekta 
modemosti  njemačkog  filozofa,  pripadnika  kritičke 
teorije  Jiirgena  Habermasa.  Po  njemu,  projekt  modeme 
je  nedovršen,  a postmodemistička  projekcija  kraja 
povijesti  (postpovijesti,  prijelazne  epohe)  izraz  je 
buđenja  političkog,  etičkog  i umjetničkog  konzer- 
vativizma koji  karakterizira  globalna  društvena  kre- 
tanja u zapadnoj  kulturi  nakon  poraza  novog  sen- 
zibiliteta 1968.  i opće  recesije  70-ih  godina. 

LITERATURA:  Arg3,  Arg6,  Argl  1 , Arg  1 6,  Den72,  Den85,  Den93, 
Habl,  Hab5,  Oliv4,  OlivS,  Ug2 

Propozicija.  Propozicijom  se  naziva  sadržaj  misli, 
informacija  i iskaza  (rečenica,  diskursa,  tekstova, 
slika).  Propozicija  može  biti  izrečena  na  različitim 
jezicima  i prikazana  različitim  medijima.  Propozicija 
“pada  kiša”  može  biti  izrečena  na  hrvatskom  jeziku 
“Pada  kiša”,  engleskom  jeziku  “It’s  raining”,  a može 
biti  prikazana  i na  slici  na  kojoj  su  naslikane  kišne 
kapi.  Immanuel  Kant  je  uveo  razlikovanje  analitičkog 

i sintetičkog  razrađeno  u logičkom  pozitivizmu  i 
analitičkoj  filozofiji.  Propozicija  je  analitička  ako  je 
istinita  na  osnovi  značenja  svojih  termina.  Propozicija 
jc  sintetička  ako  se  njena  istinitost  utvrđuje  iskust- 
venom provjerom. 

LITERATURA:  Ayel,  Duv2.  Kant2,  Kosu2,  Kosu4,  Kosu  1 2.  Kosu  1 3, 
Kosul4,  Šuv63,  Urk  1 , Urk2 

Prostor.  Prostor  je  jedan  od  fizikalnih  pojmova  kojim 
se  opisuje  pojavnost,  izgled  i prisutnost  svijeta.  Tri 
polazne  definicije  prostora  su:  (1)  prostor  je  mjesto 
(gdje  se  nešto  nalazi)  i srcdina-okružje  (ono  u čemu 
se  nešto  nalazi),  tj.  prostor  obuhvaća  i time  smješta 
(pozicionira)  stvari  i bića,  (2)  prostor  nije  sredina  u 
kojoj  se  raspoređuju  stvari,  nego  sredstvo  kojim 
položaj  stvari  postaje  moguć,  tj.  prostor  nije  okružje 
stvari  nego  univerzalna  mogućnost  njihovih  odnosa  i 
(3)  prostor  je  apstraktna,  konceptualna,  logička  i 
matematička  kategorija  kojom  se  opisuje  položaj 
stvari,  odnos  između  stvari  i cjelina  mogućih  odnosa 
stvari,  tj.  u formalnom  smislu  govori  se  o idealnom 
prostoru  nulte  dimenzije  (točke),  jednodimenzio- 
nalnom prostoru  (linije),  dvodimenzionalnom  prostoru 
(ravne  površine),  trodimenzionalnom  prostoru  (fi- 
zičkom prostoru),  četvcrodimenzionalnom  konti- 
nuumu prostora  (trodimenzionalni  prostor  i vrijeme), 
kao  i o n-dimenzionalnim  mogućim  prostorima 
matematike  (topologija).  Trodimenzionalni  prostor  se 
najčešće  smatra  iskustvenim  fizičkim  prostorom  i 
njime  se  opisuje  konkretni  perceptivni  svijet  Osnovni 
parametri  prostora  su  dimenzije  (visina,  dužina,  širina), 
smjerovi  (naprijed-natrag.  lijevo-desno,  gore-dolje)  i 
veličine  (malo-veliko,  blizu-daleko). 

Estetski  prostor  je  prostor  u kojem  je  moguć  estetski 
doživljaj  ili  estetska  kontemplacija  prirodno  lijepog  i 
umjetnički  lijepog.  Prostor  u umjetnosti  (umjetnički 
prostor)  je  fizički  prostor  koji  je  oblikovan,  konstruiran 
ili  određen  radom  umjetnika  i time  definiran  kao 
umjetničko  djelo  (prostor  slike,  prostor  skulpture, 
instalacija,  ambijent,  prostor  performansa).  Vizualni 
prostor  je  svaki  fizički  prostor  percipiran  osjetom  vida. 
Vizualni  prostori  su  prostori  filma,  kazališta  i likovnih 
umjetnosti.  Likovni  prostor  je  prostor  skulpture  i slike, 
instalacije,  ambijenta  i performansa.  Likovnim 
prostorom  dominiraju  pikturalni  i skulpturalni  aspekti 
ravne  površine,  povišine  u prostoru,  stvari,  tijela,  mase, 
volumena  i strukture. 

U umjetnosti  XX.  stoljeća  prostor  je  jedno  od  os- 
novnih područja  rada.  Karakteristični  prostori  likovnih 
i vizualnih  umjetnosti  su:  (1)  prostor  prikazan  u 
umjetničkom  djelu  (virtualni  prostor),  (2)  konkretni 
prostor  samog  umjetničkog  djela  (prostor  površine 
slike,  prostor  koji  slika  prekriva  na  zidu,  prostor  koji 


obuhvaća  prostorna  površina  skulpture,  prostor  u 
kojem  su  postavljeni  dijelovi  skulpture  ili  u kojem  su 
postavljene  skulpture)  i (3)  konkretni  prostor  koji 
sintetizira  i identificira  umjetničko  djelo  (prostor  koji 
prikazuje  i pokazuje)  i konkretni  prostor  koji  zauzima 
i u kojem  se  nalazi,  tj.  uspostavljen  je  identitet  pri- 
kazanog, pokazanog  i konkretnog  prostora  (konkretna 
umjetnička  djela,  instalacije,  ambijenti). 

Ako  se  usporedi  tradicija  europske  umjetnosti  i 
definiranje  prostora  u modernoj  umjetnosti,  može  se 
izvesti  sljedeća  razlika:  (1)  oživljavanje  površine  u 
slikarstvu  proces  je  transformacije  aktualne  površine 
platna  u virtualni  prostor  koji  je  prikaz  i simbolizacija 
umjetničke  vizije  (tradicionalno  shvaćanje)  i (2) 
realizacija  površine  u slikarstvu  proces  je  redukcije  i 
transformacije  virtualnog  prostora  u aktualnost  i 
konkretnost  prisutnog  prostora  platna  (modernističko 
gledište).  Modemu  umjetnost  karakterizira  kretanje 
od  simboličkih  i zamišljenih  virtualnih  prostora  prema 
konkretnim  doživljajnim  prostorima.  Idealan  prostor 
modernističkog  slikarstva  je  pikturalan  ravni  dvo- 
dimenzionalni  prostor  površine  slike.  Idealni  prostori 
modernističke  skulpture  su:  (1)  Čist,  zatvoren  i time 
cjelovit  plastički  volumen,  tj.  cjelovito  tijelo  kod  kojeg 
j e jasna  razlika  između  vidlj  ivog  vanjskog  i nevidlj  ivog 
unutrašnjeg  prostora  (skulptura  do  Rodina),  (2) 
otvorena  prostorna  forma  koja  otvara  volumen  i 
plastičku  površinu  skulpture  pretvara  u prostorno 
otvorenu  površinu  (od  futurizma  i kubizma  do  vi- 
talističke  skulpture  Henryja  Moorea)  i (3)  prostorna 
struktura  koja  je  raspored  elemenata  (geometrijskih  i 
organskih)  u prostoru,  pri  čemu  se  razlikuje  unutrašnji 
strukturalni  raspored  predmeta  (prostor  konstrukcije) 
i vanjski  raspored  (instalacija  u prostoru).  Modemu 
skulpturu  karakterizira  dvostruki  prostorni  odnos,  tj. 
odnos  konkretnih  prostornih  rasporeda  elemenata  u 
skulpturi  (postoje  fizičke  veze  između  elemenata 
skulpture)  i raspored  elemenata  strukture  u širem 
prostoru  (elementi  su  u prostorno- vizualnom  odnosu, 
ali  ne  i u međusobnoj  fizičkoj  vezi).  Engleski  kipar 
Anthony  Caro  izlagao  je  prostor  unutar  skulpture  tako 
što  je,  na  primjer,  u skulpturi  Jednog  ranog  jutra 
(1962.)  fizički  povezao  različite  čelične  i aluminijske 
profile.  Iako  ne  čine  jedinstveno  zatvoreno  tijelo 
definirane  mase  i volumena,  elementi  su  međusobno 
povezani  (dodirom)  u strukturu  (skelet)  i time 
definiraju  unutarskulpturalne  prostome  odnose.  Osam 
čeličnih  kutija  Bez  naziva  (1968.)  američkog  mi- 
nimalista  Donalda  Judda  čine  instalaciju,  budući  da 
je  svaka  kutija  zasebno  tijelo  u prostoru.  Pri  tome  su 
suprotstavljena  dva  prostora:  prostor  kutije  (zatvoreni 
prostor)  i prostor  instalacije  (otvoreni  prostor  pro- 
stornih odnosa  kutija).  Za  instalacije,  ambijente  i 

performanse  bitno  je  da  stjecanje  iskustva  o prostoru 
umjetničkog  djela,  što  znači  da  on  ne  djeluje  pasivno 
na  promatrača  nego  da  se  promatrač  kreće  u njemu, 
proživljava  ga,  razumijeva,  prisvaja  i otkriva  njegova 
unutrašnja  značenja,  Ambijentalni  radovi,  na  primjer, 
koridori  Brucea  Naumana  ili  svjetlosni  ambijenti 
Jamesa  Turrella  ne  pokazuju  ništa  drugo  osim 
mogućnosti  direktnog  i doslovnog  doživljaja  prostora 
(dimenzija,  veličine,  smjerova).  Land  art  realizacije  u 
prirodi  omogućavaju  umjetnicima  rad  makroskopskim 
prostorom  pustinje,  jezera,  rijeke,  planine.  Prostor  land 
arta  je  konkretan  i doslovan  u svojoj  pojavnosti  i iz- 
gledu, a makroskopski  u svojoj  protežnosti  prostomo- 
vremenske  recepcije. 

Postmodema  umjetnost  se  vraća  virtualnim  prosto- 
rima, ali  različito  od  tradicije  likovnih  umjetnosti,  ona 
više  ne  govori  o likovnim  virtualnim  prostorima  nego 
o virtualnim  prostorima  elektronskog  ekrana,  kom- 
pjutorskih simulacija  ili  slikarskog  i kiparskog  pri- 
kazivanja oblika,  shema,  klišeja  i načina  prikazivanja 
prostora  u tradicionalnoj  i modernoj  umjetnosti.  U 
postmodemoj  umjetnosti  prostor  je  simulacijski 
prostor,  a ne  konkretni  aspekt  doživljaja.  Čak  i pro- 
storna pojavnost  pojedinačnog  umjetničkog  djela 
(slike,  skulpture,  instalacije,  ambijenta,  performansa, 
video  projekcije)  ne  tumači  se  kao  prostorni  fenomen 
nego  kao  simbolički  prostorni  prikaz.  Postmodema 
umjetnost  ukazuje  na  preobražaj  prostornog  fenomena 
u simbolički  poredak  i simboličkog  poretka  u ar- 
tificijelni  simulacijski  fenomen  projekcije  simulacijske 
realnosti. 

LITERATURA:  Beli2,  Beli3,  Bdi5,  Beli  1 1,  Brej  1 1 , Brook2,  Burgl3, 
Dcfl , Den8,  Den70,  ĐonJe3,  ĐorđeS,  Fou  1 7,  Gie  I , Gligor2,  Gligor5, 
Grosz,Gržl2,  Keml,  Krausl2,  Meric3,  Pae2,  Petro2,  Petro3,  Pctro4, 
PctroS,  Pctro6,  Pog7,  Rotl3,  Say4,  Stojan3,  Šuvg,  ŠuvIO,  Šuvl  1, 
Šuvl2,  Šuvl  3,  Tral,  Vir4,  Zab3,  Ženi 

Prostorni  dinamizam.  Vidi:  Kinetička  umjetnost 

Prošireni  mediji  (expanded  media).  Prošireni  mediji 
su  oblici  intermedijalnog  rada  umjetnika  zasnovani 
na  proširivanju  i umnožavanju  svojstava  pojedinačnog 
umjetničkog  medija  i njemu  odgovarajuće  discipline. 
Djela  proširenih  medija  karakterizira  postojanje  os- 
novne discipline  koja  se  razvija,  proširuje  i preko- 
račuje, različito  od  multimedijalnog  rada  u kojem 
dolazi  do  sinteze  različitih  ravnopravnih  medija  i 
umjetnosti. 

Od  1972.  do  1978.  održavanje  festival  Proširenih 
medija  u Studentskom  kulturnom  centru  u Beogradu. 
Organizatori  festivala  bili  su  Biljana  Tomić,  Božidar 
Zečević  i Dunja  Blažević.  Festival  je  obuhvaćao 
eksperimente  u likovnim  umjetnostima,  kazalištu, 
glazbi,  filmu,  videu  i fotografiji.  Duhovnu  klimu  nije 


određivao  neoavangardni  duh  tehnološkog  razvoja  i 
eksperimenta  u umjetnosti  nego  teorija  konceptualne 
umjetnosti  i postkonceptualistička  istraživanja  am- 
bijenta, performansa,  videa,  filma,  zvuka,  ponašanja 
umjetnika.  Na  festivalu  su,  između  ostalih,  sudjelovali 
Vladan  Radovanović,  Paul  Pignon,  Dalibor  Martinis, 
Sanja  Ivcković,  Nuša  i Srečo  Dragan,  grupa  šest  autora 
iz  Beograda,  Braco  Dimitrijcvić,  Grupa  šestorice  iz 
Zagreba,  grupa  Bosch+Bosch,  Radomir  Damnja- 
nović  Damnjan,  Grupa  143,  Joseph  Beuys,  Gina  Pane, 
Luigi  Ontani. 

LITERATURA:  Dcn92,  Festivali,  Prošl,  ProS2,  Radovi 3,  Sus2, 
Sus3,Yo! 

Prošiveni  bod  (Point  de  capiton).  Prošiveni  bod  je 
intervencija  novog  označitelja  koji  sam  po  sebi  ne 
donosi  nikakvo  novo  značenje,  ali  koji,  upravo  kao 
takav,  vrši  čudesnu  preobrazbu  cjelokupnog  danog 
značenjskog  polja.  Prošiveni  bod  redefinira  čitljivost 
danog  značenjskog  polja  (književnog  teksta,  slike, 
fotografije,  filmskog  kadra).  Jacques  Lacan  je  uveo 
pojam  prošivenog  boda  u četvrtom  dijelu  seminara  O 
psihozama,  gdje  ga  razrađuje  na  primjeru  prvog  čina 
Racineove  drame  Atalija.  Po  njemu  ta  preobrazba 
značenja  pripada  poretku  označitelja  kao  takvom. 
Nikakva  akumulacija,  nikakvo  slaganje,  nikakva  suma 
značenja  ne  mogu  mu  dati  za  pravo.  Slavoj  Žižek  kao 
primjer  prošivenog  boda  navodi  opis  koji  je  u povodu 
filma  Vampir  izrekao  redatelj  Carl  Theodor  Dreyer: 
“Zamislite  da  sjedimo  u sasvim  običnoj  sobi.  Iznenada 
nam  netko  priopćava  da  se  s druge  strane  vrata  nalazi 
mrtvac.  Soba  u kojoj  sjedimo  iznenada  se  mijenja. 
Sve  u njoj  je  drugačije;  svjetlo  i atmosfera  su  se 
promijenili,  premda  su  zapravo  ostali  isti.  A to  se  zbilo 
zato  što  smo  se  mi  promijenili,  a predmeti  su  onakvi 
kakvim  ih  vidimo.  Taj  učinak  bismo  voljeli  postići  u 
ovom  filmu”. 

LITERATURA:  Kord7,  Kord8,  Lac2,  Šuv94,Šuvl03,  Wrigl,Žiž8. 
Žiž3l 

Protiv  interpretacije.  Protiv  interpretacije  je  jedan 
od  stavova  kritike  i teorije  umjetnosti  iz  60-ih  godina 
po  kojem  je  trebalo  odbaciti,  kritizirati  ili  destmirati 
interpretativnu  ulogu  i moć  kritike,  teorije  i povijesti 
umjetnosti,  kao  i estetike  ili  filozofije  umjetnosti, 
utemeljen  u revolucionarnom  naporu  dostizanja  same 
doslovne  i autentične  prisutnosti  i djelovanja 
umjetničkog  djela  i umjetnosti,  prekoračivanja  praga 
metaforičkog  prikazivanja  umjetnosti  i pokazivanja 
umjetnosti  u realnom  (neposrednom)  izgledu  artefakta, 
značenja,  oblika  života  i društvenosti.  Pojam  je  uvela 
i razrađivala  Sušan  Sontag.  Nasuprot  ovakvim 
stavovima  o doslovnosti,  stajala  su  polazišta  analitičke 

estetike,  hermeneutike  (Paul  Ricoeur),  strukturalizma 
i poststrukturalizma  (Barthes,  Kristeva),  analitičke 
estetike  (Danto),  da  ne  postoji  doslovno  umjetničko 
djelo  nego  je  ono  uvijek  već  postavljeno  kao  inter- 
pretacija i povezano  (intertekstualno)  s drugim  in- 
terpretacijama unutar  kulture. 

U postmodemi  se  pojavljuje  i zamisao  i ideologija 
koja  se  može  označiti  sintagmom  protiv  interpretacije. 
Pritom  ne  postoji  težnja  za  doslovnošću  i nepo- 
srednošću recepcije  umjetničkog  djela  i umjetnosti  kao 
u kasnom  modernizmu  nego  eksplicitan  teorijski  stav 
da  je  svaka  interpretacija  pogrešna  i opterećujuća 
nužnost  koju  treba  dekonstruirati  (razlagati,  omek- 
šavati, odlagati  ili  razlučivati,  uvoditi  u igru/kom- 
binatoriku razlika,  višeznačnosti,  mekih  izraza). 
Drugim  riječima,  priznaje  sc  nužnost  interpretacije 
(metajezičkog  horizonta),  ali  se  ona  shvaća  kao  izraz 
moći,  represije  i dogmatskog  nametanja  moder- 
nističkog reda  ili  racionalnosti.  Metajezičkoj  inter- 
pretaciji (povijesnim  naslagama  interpretativnih 
značenja  na  određenom  djelu)  suprotstavljaju  se 
diskursi  koji  pokazuju  proboj  od  metajezika  prema 
prvostupanjskoj  razini  privatnog,  književnog,  me- 
dijskog, političkog  ili  spolnog  glasa  (pisanja  o um- 
jetnosti). Paradoks  postmodemog  antiteorijskog  stava 
ili  stava  protiv  interpretacije  je  u tome  što  je  on  jedino 
moguć  kao  teorijski  stav  i interpretacija  (pojedinačni 
projekt  za  posebnu  namjenu). 

LITERATURA:  Fcrrl , Hassl , Hass2.  OlivIO,  Oliv  1 6,  Sont2 

Provokacija.  Provokacija  je  umjetnička  gesta,  oblik 
ponašanja  ili  izražavanja  kojim  umjetnik  krši 
uobičajene  i dominantne  društvene,  moralne,  političke 
i estetske  norme.  Umjetničko  djelo  nema  isti  pro- 
vokativni učinak  u različitim  vremenskim  razdobljima 
i različitim  društvima.  Provokativni  učinak  umjet- 
ničkog djela  ovisi  o društvenoj  toleranciji-neto- 
leranciji,  građanskim  slobodama  i političkim  i tržišnim 
mehanizmima  kojima  društvo  prihvaća  ili  ne  prihvaća 
djela  i ponašanje  umjetnika  kao  umjetnost  i društvenu 
vrijednost  Pojam  provokacije  jedan  je  od  bitnih 
pojmova  avangardi,  neoavangardi  i postavangardi  kao 
ekscesnih  i kritičkih  umjetničkih  praksi  modeme  i 
postmodeme  kulture.  Umjetnički  rad  i ponašanje 
umjetnika  može  izazvati  provokaciju  bez  namjere 
umjetnika  da  bude  provokativan.  S druge  strane, 
provokacija  može  biti  svjesni  umjetnički  čin  ako  je 
aspekt  poetike  umjetnika.  Iako  zamisao  provokacije 
nije  bila  u namjerama  impresionista  ili  prvih  ap- 
straktnih slikara  (Kandinskog,  Kupke,  Delaunayja), 
njihova  djela  izazvala  su  skandal  jer  su  kršila  estetske 
norme  i redefinirala  pojam  prikazivanja  (impre- 
sionizam)  i slikarstva  kao  umjetnosti  (apstraktno 


slikarstvo).  Zamisao  provokacije,  šoka,  kritike  i 
destrukcije  umjetničkih,  estetskih  i moralnih  gra- 
đanskih vrijednosti  sadržanaje  i u fovizmu  (sam  naziv 
pokreta;  divlji),  futurizmu  koji  se  zalaže  za  rušenje 
građanskih  institucija  kulture  (muzeja)  i za  rat, 
dadaizmu  koji  odbacuje  i destruira  društvene  vri- 
jednosti zapadnog  građanskog  društva,  kubofuturizmu 
koji  se  zalaže  za  egzistencijalni  i jezički  eksces  i 
revoluciju,  u konstruktivizmu  koji  negira  ekspresiju, 
trag  umjetnikove  ruke  i sam  pojam  umjetnosti  i u 
nadrealizmu  koji  teži  egocentrizmu  umjetnika  koji  se 
prepušta  radu  nesvjesnog  i izražavanju  nesputane 
seksualnosti.  U neoavangardama  zamisao  provokacije 
bitna  je  za  neodadu,  fluksus  i hepening  gdje  dolazi  do 
integracije  umjetnosti  i života,  a time  i do  radikalnih 
umjetničkih,  etičkih  i političkih  ekscesa.  Provokacije 
neodade  i hepeninga  su  destruktivne  i antiutopijske, 
dok  je  za  fluksus  karakteristična  utopijska  vizija 
emancipacije  i preobrazbe  života,  politike,  seksu- 
alnosti i kreativnosti  radikalnom  i emancipirajućom 
umjetnošću. 

Bitna  je  razlika  između  umjetničke  provokacije:  (1)  u 
zapadnim  društvima  provokacija  se  izražava  kršenjem 
autonomije  umjetnosti  (umjetnik  nije  samo  stvaralac 
nego  i političko  i seksualno  biće)  i vrijednosti 
potrošačkog  društva,  odnosno,  provokacija  u zapadnoj 
umjetnosti  imala  je  za  umjetnika  ekonomske,  a vrlo 
rijetko  i političke  posljedice,  (2)  u istočnim  real- 
socijalističkim  društvima  umjetnička  je  provokacija 
uvijek  interpretirana  kao  politički  eksces,  s političkim 
posljedicama  (zabrana  umjetničkog  djela,  rada, 
hapšenje  i isključenje  iz  javnog  društvenog  života). 
U ranim  postavangardama  karakteristična  su  tri  oblika 
provokacije:  (1)  estetsko-umjetnička  provokacija 
tržišta  i umjetničkog  svijeta  dematerijalizacijom 
umjetničkog  objekta  na  prijelazu  60-ih  u 70-te,  (2) 
provokacija  u ekspresionističkom  i feminističkom 
body  artu  i performansu,  kad  se  umjetnici  bave 
oblicima  seksualnog  ponašanja  kao  što  su  sado- 
mazohizam,  autoerotizam,  ekshibicionizam,  homo- 
seksualnost (Valie  Export,  Judy  Chicago,  Marina 
Abramović,  Lynda  Benglis),  i (3)  teorijska  provo- 
kacija konceptualne  umjetnosti  i poststrukturalističke 
francuske  teorije  slikarstva  (Support-Surface)  gdje  jc 
bavljenje  umjetnošću  zamijenjeno  teorijskim 
analitičkim  i političkim  radom  koji  jc  u dominantnoj 
kulturi  identificiran  kao  rad  izvan  umjetnosti. 
Postmodemističke  provokacije  su:  (1)  simulacije 
avangardnih,  neoavangardnih  i postavangardnih 
provokacija  s naglašenim  retoričkim  estetizmom  i 
erotiziranošću  koja  odbacuje  ideale  visokog  moder- 
nizma (erotske  fotografije  Roberta  Mapplethorpea, 
skulpture  simulakrumi  kiča  masovne  kulture  Jcffa 

Koonsa),  (2)  provokacije  u umjetničkom  svijetu,  na 
primjer,  povratak  slikarstvu  u transavangardi  i 
odbacivanje  modernističkog  naslijeđa  početkom  80- 
ih  (3)  povratak  neokonzervativizma  u postmodemoj 
kulturi,  što  vodi  obnovi  cenzure  i cenzorskih  zabrana. 
Paradoksalno,  postmoderni  neokonzervativizam 
obnavlja  tabue,  ekscese  i provokacije,  reinterpre- 
tirajući  (osuđujući)  umjetnička  djela  koja  su  tijekom 
70-ih  i 80-ih  nastajala  kao  normalna  postavangardna 
i postmoderna  umjetnička  praksa  (uskraćivanje 
financijske  pomoći  za  Mapplethorpeovc  izložbe, 
kritika  i osuda  feminističkog  i homoseksualnog  ra- 
dikalizma u umjetnosti,  cenzuriranje  klasičnih  radova 
hepening  umjetnice  Carolee  Schncemann)  i (4) 
retroavangarda  (Slovenija),  neonacistička  um-jetnost 
(Njemačka)  i umjetnost  percstrojke  (SSSR,  Istočna 
Europa)  kao  način  simuliranja  i provociranja  tabu  tema 
totalitarne  politike,  na  primjer,  izlaganje  umjetničkog 
djela  umjetnosti  nacionalsocijalizma  kao  socrea- 
lističkog  djela  (Neue  Slowenische  Kunst). 

LITERATURA:  Abr4,  Alfi,  Bado3.  Baxl,  Ffl,  Ff2,  Harr22,  Hjol, 
Kuspl2,  Jon2,  Veri 

Psihoanaliza.  Psihoanaliza  je  teorija  subjekta  (psi- 
hičkih pojava)  koju  je  utemeljio  Sigmund  Freud 
krajem  XIX.  stoljeća.  Prema  Freudu  psihoanaliza  je 
praktična  medicinska  (terapijska,  liječnička)  djelatnost 
i metapsihologija.  Kao  metapsihologija  psihoanaliza 
ne  razmatra  samo  konkretne  slučajeve  psihičkih  pojava 
nego  i karakteristične  ili  idealizirane  slučajeve  pri- 
kazane ili  izražene  književnim,  likovnim,  kazališnim 
ili  filmskim  umjetničkim  djelom.  U stogodišnjoj 
povijesti  psihoanaliza  je  intertekstualnom  razmjenom 
s umjetnošću  interpretirala  umjetnost  (psihoanalitička 
teorija  umjetnosti)  i postala  poetička  teorija  um- 
jetničkog stvaranja  (nadrealizam,  apstraktni  eks- 
presionizam, akcionizam,  postmoderna  umjetnost). 
Odnos  psihoanalize  i umjetnosti  tijekom  XX.  stoljeća 
očituje  se  kao:  (1)  Freudov  interes  za  umjetnost  i 
utjecaj  Freudove  teorije  i njegovih  neposrednih 
sljedbenika  na  modeme  umjetničke  pokrete,  (2) 
Jungova  teorija  kolektivnog  nesvjesnog  i arhetipa, 
odnosno,  teorija  simboličkih  međusobnih  utjecaja 
zapadne  i istočnih  kultura,  (3)  Frcudomarksizam  kao 
kritičko  i utopijsko  bavljenje  ljudskom  emancipacijom 
i oslobađanjem  (kritička  teorija  frankfurtskog  kruga) 
i (4)  strukturalistički  (Jacques  Lacan)  i poststruk- 
turalistički  (lakanovci,  Julia  Kristcva,  Gilles  Deleuze, 
Felix  Guattari,  Marcelin  Pleynet,  Jean-Louis  Schefer, 
Braco  Rotar,  Slavoj  Žižek)  okvir  analize  umjetničkog 
djela  od  60-ih  do  90-ih  godina. 

Freudova  psihoanaliza.  Freudova  psihoanaliza  je 
ishodišna  psihoanalitička  teorija  referentna  za  sve 


kasnije  teorije  kao  reinterpretacije  i revizije,  na  primjer, 
Lacanov  povratak  Freudu.  Tijekom  posljednjeg 
desetljeća  XIX.  stoljeća  Freud  je  eksperimentirao 
hipnozom  i sugestijom,  izvodeći  metodu:  ( 1 ) obrade 
kojom  pacijent  biva  oslobođen  kočnica  i kritičkog 
stava  prema  analizi  i (2)  interpretacije  podataka 
prikupljenih  tijekom  razgovora.  Iz  ovako  koncipirane 
metode  izvedeno  je  osnovno  pravilo  slobodnih  aso- 
cijacija koje  nalaže  pacijentu  da  govori  sve  što  mu 
padne  na  pamet,  čak  i ako  mu  se  neka  misao  čini 
neugodnom,  besmislenom,  nevažnom  ili  nepo- 
vezanom s predmetom  razgovora.  Slobodne  asoci- 
jacije trebaju  omogućiti  pristup  potisnutim  elementima 
psihičkog  života.  U strogom  smislu  potiskivanje  je 
radnja  kojom  subjekt  nastoji  gurnuti  ili  zadržati  u 
nesvjesnom  predodžbe  (misli,  slike  sjećanja)  povezane 
s nagonom.  U vrlo  širokom  smislu,  asocijacijama  se 
naziva  sva  grada  verbalizirana  tijekom  psihoanalitičke 
seanse.  Freud  je  interpretaciju  tako  dobivenog  ver- 
balnog materijala,  koji  istovremeno  predstavlja 
istraživački  i terapijski  zahvat,  nazvao  psihoanalizom. 
Između  1899.  i 1905.  Freud  objavljuje  temeljna  djela 
Tumačenje  snova,  Psihologija  svakidašnjeg  života. 
Tri  rasprave  o seksualnosti  i Dosjetka  i njezin  odnos 
s nesvjesnim.  Freud  je  psihoanalizu  razradio  kao  opću 
i sveobuhvatnu  znanost  koja  opisuje,  objašnjava  i 
interpretira  cjelokupni  psihički  život.  Njegova  se 
teorija  zasniva  na  dualizmu  seksualnih  nagona 
usmjerenih  održanju  vrste  i individue.  Svjesni  dio 
čovjeka  predstavlja  samo  površinu  psihičkog  us- 
trojstva koje  je  najvećim  dijelom  nesvjesno.  Nagoni  i 
želje  potisnute  u nesvjesno  postaju  vidljive  u omaš- 
kama, snovima  ili  neurotskim  simptomima.  Nagoni 
su  potisnuti  tijekom  razvoja  dječje  seksualnosti  koja 
počinje  neposredno  nakon  rođenja,  a dostiže  vrhunac 
između  treće  i pete  godine,  kada  nastaje  Edipov 
kompleks,  tj.  privrženost  djeteta  roditelju  suprotnog 
spola  i neprijateljstvo  prema  roditelju  istog  spola.  Od 
1905.  do  1920.  psihoanaliza  se  poprima  razmjere 
pokreta,  čiji  su  pripadnici  J.  Brcucr,  Carl  Gustav  Jung, 
Emst  Johns,  Karl  Abraham,  Sandor  Ferenczi,  Alffed 
Adler  i drugi.  U tom  razdoblju  razvija  se  psihologija 
ega.  Jung  i Adler  odvajaju  se  od  Freuda  1911.  godine. 
Adler  razvija  psihologiju  ega,  zanemarujući  pitanja 
nesvjesnog  i seksualnosti.  Jung  razvija  teoriju  ko- 
lektivnog nesvjesnog  i metodu  simboličke  analize 
univerzalnih  znakova  (arhetipova).  Poslije  1920. 
godine  Freud  revidira  svoje  stavove,  razlikujući  na- 
gone života  (seksualnost,  libido:  eros)  i nagone  smrti 
i agresivnosti  (thanatos).  U tom  razdoblju  razvijaju 
se  i klinička  istraživanja  koja  objašnjavaju  psihološke 
mehanizme  represije  i melankolije.  Nova  teorija  psi- 
hičke strukture  subjekta  razlikuje  tri  sistema:  id  (on). 

ego  (ja)  i super-ego  (nad-ja).  Id  je  sjedište  nagona  i 
potisnutih  želja,  ego  u dodiru  s realnošću  kontrolira 
percepciju  i akcije,  a super-ego  nastaje  idealizacijom 
i identifikacijom  s roditeljima,  prvim  objektima  ljubavi 
u edipovskoj  fazi.  U super-egu  nalazi  se  porijeklo 
savjesti,  samopoštovanja  i osjećaja  krivnje.  Djelovanje 
ega  i super-ega  stvara  barijeru  nagonima  i potisnutim 
željama. 

Iako  nije  izgradio  psihoanalitičku  estetiku,  za  Freuda 
je  umjetnost  objekt  analize,  kojoj  je  pristupao  slično 
kao  analizi  govora,  snova  i omaški.  Njegove  analize 
umjetničkih  djela,  umjetnosti  i kulture  su  Sumanutost 
i snovi  u “Grad ivi  ” V.  Jensena,  Jedna  uspomena  iz 
djetinjstva  Leonarda  da  Vincija,  Michelangelov 
Mojsije,  Dostojevski  i ocoubojstvo,  Nelagoda  u 
kulturi,  Motiv  biranja  kovčežića,  Meduzina  glava, 
Totem  i tabu  itd.  Freudov  pristup  umjetnosti,  tj. 
interpretaciji  umjetničkog  djela,  zasniva  se  na:  (1) 
analogijama  između  psihičkih  pojava  i umjetničkog 
djela  i (2)  polazištu  daje  umjetničko  djelo  govor  koji 
se  može  interpretirati,  kao  i bilo  koji  drugi  govor, 
metodom  slobodnih  asocijacija.  Psihoanalitički  pristup 
kulturi  i umjetnosti  očituje  se  u Freudovoj  tvrdnji  da 
je  seksualni  nagon  kod  čovjeka  snažnije  izražen  i 
postojaniji  nego  kod  većine  viših  životinja,  budući  da 
je  u potpunosti  prevladao  periodičnost.  On  kulturnom 
radu  stavlja  na  raspolaganje  izrazito  velike  količine 
energije  i to  zahvaljujući  posebno  izraženoj  spe- 
cifičnosti, sposobnosti  potiskivanja  svojeg  cilja,  a da 
bitno  ne  smanji  intenzitet.  Ova  sposobnost  zam- 
jenjivanja prvobitnog  seksualnog  cilja  nekim  drugim, 
koji  nije  više  seksualni,  naziva  se  sposobnošću 
sublimacije.  Sposobnost  sublimacije  omogućava 
transformaciju  seksualne  energije  u kulturnu  i 
umjetničku  vrijednost.  Estetsko  zadovoljstvo  Freud 
tumači  kao  analogiju  seksualnog  zadovoljstva  (priv- 
lačnost, zavođenje).  Estetsko  zadovoljstvo  omogućava 
gledaocu  uživanje  u vlastitim  fantazmima,  bez 
prigovora  i stida.  Freud  se  u većini  tekstova  o um- 
jetnosti prvenstveno  bavi  psihoanalitičkom  bio- 
grafijom autora  (Leonardo  da  Vinci,  Dostojevski),  a 
tek  sporadično  umjetnošću.  Za  njega  je  umjetničko 
djelo  govor  koji  se  može  koristiti  u psihoanalitičkoj 
analizi.  U analizi  Michelangelove  skulpture  Mojsije 
bavi  se  psihoanalitičkom  interpretacijom  umjetničkog 
izraza  u klasičnom  smislu:  onim  što  je  izraženo 
sadržajem  djela  ili  izražajnošću  same  figure.  Freudovo 
tumačenje  ukazuje  da  bi  lik  Mojsija  trebalo  sagledati 
ne  kao  provalu  gnjeva  nego  kao  susprezanje  bijesa.  U 
toj  skulpturi  Freud  vidi  studiju  o obuzdanom  gnjevu, 
tj.  o samokontroli.  Psihoanalitičke  interpretacije 
umjetnosti  poslije  Freuda  umjetničko  su  djelo  shvaćale 
kao  neutemeljeni  govor  koji,  slično  omaški  ili  snu, 


otkriva  potisnute  nagone  i želje,  tj,  nesvjesno.  Proces 
stvaranja  umjetničkog  djela  stoga  se  tumači  kao  proces 
koji  sažima  i potiskuje  nagone  i želje.  Umjetničko 
djelo  ne  izražava  samo  ono  što  umjetnik  namjerava 
izraziti  ili  prikazati  nego  i ono  što  skriva  sam  od  sebe 
(potisnuto  u nesvjesno,  metaforično  ili  simbolički 
skriveno).  Psihoanalitička  teorija  umjetnosti  prevodi 
formalne  likovne  aspekte  djela  u seksualne  simbole 
ili  simbole  koji  imaju  porijeklo  u seksualnom. 
Direktni  Freudovi  utjecaji  očituju  se  u poetici  nad- 
realizma. Različito  od  psihoanalitičke  teorije  um- 
jetnosti koja  umjetničko  djelo  promatra  kao  govor  koji 
pokazuje  ono  što  njegov  autor  nije  mogao  direktno 
izreći,  nadrealizam  psihoanalizu  uzima  kao  polazište 
mišljenja  o umjetnosti  i kao  skup  uvjerenja,  zamisli  i 
klišeja  interpretacije  i modela  prikazivanja  pomoću 
kojih  se  može  istraživati  umjetnost,  odnosno  stvarati 
umjetničko  djelo.  Nadrealizam  je  ukazao  na  četiri 
modela  primjene  psihoanalize:  ( 1 ) automatska  poezija 
i crtež  zasnovani  na  izgovaranju  riječi  ili  crtanju  bez 
svjesne  kontrole,  nastali  s namjerom  da  nesvjesno 
govori  samo  i da  se  izrazi , (2)  fetišistički  karakter 
postojećih  predmeta  koji  se  koriste  u umjetnosti 
(ready-madei),  očituje  odnos  predmeta  i subjekta 
rascjepom  onoga  što  se  želi  i onoga  tko  želi,  (3)  sam 
život,  odnos  prema  sebi  i vlastitom  umjetničkom 
geniju  tipičan  je  izraz  nadrealističkog  narcizma  koji 
je  prikriven  dendijevskim  ponašanjem,  (4)  umjetničko 
djelo  doslovno  mimetički  prikazuje  san  ili  apsurdnu 
situaciju,  tako  da  se  u njemu  (njegovoj  vizualnoj  priči) 
vidi  učinak  nesvjesnog  analogno  pripovijedanju  sna, 
djelovanju  šale  ili  omaške. 

Lacanov  povratak  Freudu.  Djelovanje  francuskog 
strukturalista  i osnivača  teorijske  psihoanalize  Jac- 
quesa  Lacana,  koji  je  i sam  30-ih  godina  bio  sudionik 
nadrealističkog  pokreta,  od  kasnih  40-ih  do  80-ih 
godina  označava  povratak  Freudu  i psihoanalizi. 
Njegov  pristup  vodio  je  velikoj  eklektičkoj  i baroknoj 
teoriji  deskripcije  i interpretacije  zapadne  civilizacije. 
Lacan  je  1964.  osnovao  Ecole  Freud ienne  de  Pariš 
koju  je  ukinuo  1 980.  godine,  a u ožujku  1981.  osnovao 
je  Ecole  de  la  Cause  freudienne. 

Polazište  Lacanovc  psihoanalize  je  pitanje  kako 
freudovska  terapija,  tj.  primjena  slobodne  asocijacije 
i analitičkog  liječenja  može  utjecati  na  realno  ishodište 
sistema  identifikacije  i predočavanja.  Za  Lacana  ne 
postoji  teorija  nesvjesnog  kao  zasebno  područje 
proučavanja  nego  teorija  analitičke  prakse  koja  otkriva 
strukturu  za  koju  tvrdi  da  je  struktura  nesvjesnog,  a 
psihoanalitičar  je  sastavni  dio  samog  pojma  nes- 
vjesnog. Lacanova  teorija  zasniva  se  na  nekoliko 
strukturalno-lingvističkih  modela  psihoanalitičkih 
pojmova:  (l)  psihoanaliza  tek  pomoću  lingvistike 

može  postati  znanost  pa  se  zato  teorijska  psihoanaliza 
često  služi  matematičkim  formalizacijama  (matemima, 
grafovima  i topološkim  prikazima),  (2)  psihoanaliza 
otkriva  u nesvjesnom  cijelu  strukturu  jezika,  tj. 
nesvjesno  je  strukturirano  kao  jezik,  (3)  analiza  jezika 
zasniva  se  na  znaku  određenom  binarnim  odnosom 
označitelja  i označenog,  tj.  na  dcsaussureovskoj 
semiotici,  (4)  dominantni  element  znaka  je  označitelj, 
a označitelj  je  i čista  matcrijalnost  otvorena  različitim 
značenjima  i ono  što  predstavlja  subjekt  drugog 
označitelja  (ovaj  označitelj  bit  će  označitelj  zbog  kojeg 
svi  ostali  označitelji  predstavljaju  subjekt),  (5) 
razlikuju  se  pojmovi  simboličkog,  imaginarnog  i 
Realnog,  tj.  simboličko  je  djelovanje  i efekt  jezika 
kojim  nastaje  smisao  i značenje,  imaginarno  je 
slikovni  prikaz,  a Realno  je  ono  što  se  ne  može 
simbolizirati  (praznina),  tj.  ono  što  je  različito  od 
svakidašnje  realnosti  koju  vidimo  i koja  je  uvijek  u 
području  simboličkog,  (6)  simptom  je  defekt 
simbolizacije,  tj.  središte  netransparentnosti  i u 
subjektu  neverbaliziranog,  koji  nestaje  kada  se  pretvori 
u riječ  pa  je  stoga  psihoanaliza  terapija  liječenja 
zasnovana  na  simbolizaciji,  (7)  između  onoga  što  se 
kaže  i onoga  što  se  htjelo  reći  uvijek  postoji  raskorak 
pa  psihoanaliza  traži  slabe  točke  tih  razlika,  (8)  kmg 
prirode  i krug  kulture  ne  mogu  se  poistovjetiti,  Što 
znači  da  ne  postoji  cijelo  nego  samo  ne-cijelo  ( Pas - 
Tout ) koje  pokazuje  razliku,  nekomplementamost  i 
nehomolognost  muškog  i ženskog,  (9)  ne  postoji 
metajezik  (legitimni  jezik  općih  zakona  mišljenja, 
djelovanja  i ponašanja),  (10)  prijenos  (transfer)  je 
odnos  između  analitičara  i analiziranog,  a temeljno 
svojstvo  prijenosa  je  pokretanje  realnosti  nesvjesnog 
kod  pacijenta.  Pritom,  protuprijenos  (kontratransfer) 
je  djelovanje  nesvjesnog  kod  pacijenta  na  analitičara. 
Na  osnovi  opisanih  shema  i aksioma  Lacanova  i 
lacanovska  teorijska  psihoanaliza  izgradile  su  modele 
interpretacije  teksta,  simbola,  intersubjektivnih  od- 
nosa, želje,  itd.  Kao  i ostali  produkti  kulture,  umjetnost 
je  za  Lacana  područje  istraživanja  nesvjesnog.  U 
formalnom  smislu  analiza  slike,  skulpture,  fotografije 
ili  filma  vodi  od  simboličkog  i imaginarnog  poretka 
vizualnih  i likovnih  prikaza  pronalaženju  znaka  i 
otkrivanju  označiteljskog  poretka  (Realnog).  Ot- 
kriveni označiteljski  poredak  pokazuje  kako  nastaje 
smisao  svijeta  i omogućava  sažimajuća,  potiskujuća, 
prikrivajuća  simbolička  i imaginarna  značenja. 
Umjetničko  djelo  (gestualni  trag,  likovna  forma, 
simbol,  prikaz)  postaje  mjesto  ili  tijelo  (pomaknuti 
objekt)  fantazmatskog  zadovoljenja  želje.  Ali,  um- 
jetničko djelo  je  i simptom,  mjesto  koje  otkriva  pred- 
igru nesvjesnog  koja  uokviruje,  upravlja  i ograničava 
sve  ono  što  će  biti  izraženo  kao  simboličko  ili  ima- 


ginarno. Ovako  formulirana  teorijska  psihoanaliza 
postala  je  osnova  analize  umjetnosti.  Lacanovsku 
teoriju  prvi  su  primijenili  francuski  teoretičari  um- 
jetnosti Marcelin  Pleynet  i Jean-Louis  Schefer  te 
slikari  Mare  Devade  i Louis  Cane  (poststrukturalizam, 
semiologija  slikarstva).  Tijekom  70-ih  i 80-ih  godina 
metode  lacanovske  analize  razrađivane  su  u teoriji 
fotografije  (Victor  Burgin),  teoriji  filma  (Laura 
Mulvey,  Kate  Linker,  Slavoj  Žižek),  teoriji  i povijesti 
umjetnosti  (Braco  Rotar,  Jure  Mikuž,  Radoman 
Kordić). 

PosTPsmoAN  a liza  Deleuzea  i Gijattarija.  Francuski 
filozof  Gilles  Deleuze  i psihoanalitičar  Fćlix  Guattari 
razvili  su  utjecajnu  post-psihoanalitičku  teoriju. 
Njihova  proučavanja  obuhvaćaju  raspon  od  post- 
marksizma  (kritička  teorija  društva)  i psihoanalitičkih 
modela  prikazivanja  subjektivnih,  mikrosocijalnih  do 
društvenih  odnosa.  Koriste  novi,  metaforički  jezik  koji 
treba  omogućiti  da  se  čuje  glas  Drugoga,  u koji  uvode 
termine  rizom,  Drugi,  kraljevska  i nomadska  znanost, 
stroj.  Kraljevske  znanosti  imaju  linearnu  strukturu  i 
teže  dominaciji  (vladajuće,  univerzalne).  Nomadsku 
znanost  karakterizira  stalno  kretanje,  bez  zaposjedanja 
teritorija  (područja  moći  i vladanja).  Psihoanaliza 
promišlja,  ali  i u praksi  osigurava  (na  primjer,  u krugu 
porodice)  kanal iziranje  želja  cenzurom  i autocen- 
zurom. Umjesto  da  kreativne  potencijale  koriste  za 
oslobađanje  čovjeka,  podsvjesno  i nesvjesno  služe 
reprodukciji  sistema:  shizofrenija  je  samo  krajnost 
kapitalizma.  Oni  utemeljuju  shizoanalizu  koja  počinje 
tamo  gdje  psihoanaliza  zakazuje.  U njihovoj  shi- 
zoanalizi  želja  nije  više  gubitak  ili  otuđenje  nego 
mogućnost  stvaranja,  tj.  ona  djeluje  kao  socijalno 
produktivna  sila.  Važan  termin  u njihovim  teorijama 
je  rizom.  Rizom  je  model  prikazivanja  svijeta  različit 
od  modela  drveta  (povijesnog  drveta,  porodičnog 
stabla,  uzročnog  lanca  događaja).  Rizom  je  klupko, 
prostorna  mreža,  mnoštvo  točaka  u međusobnim 
odnosima.  Model  rizoma  analogan  je  postmodemi  kao 
kulturi  nakon  povijesti.  Nema  više  razvoja,  sve  se 
može  dovesti  u vezu  s bilo  čime.  Kultura  i umjetnost 
postoje  kao  rizom,  tj.  splet  umjetničkih,  estetskih, 
psiholoških,  političkih  i seksualnih  razlika.  Rizom  je 
antigenealogija,  što  metaforično  znači:  zemljopisna 
karta,  dijagram,  labirint,  otvoreni  prostor,  jazbina  s 
glodavcima.  Rizom  isključuje  centralni  organ  i vladu, 
onjeantietatistički  i molekularan.  Njemački  teoretičar 
umjetnosti  Hans-Thies  Lehmann  je  primjenom  teorije 
rizoma  interpretirao  djela  modernih  i postmodemih 
umjetnika:  Paula  Kleea,  neokonstruktivista  Ger- 
harda  von  Graevenitza,  transavangardista  Francesca 
Clementea,  konceptualnog  umjetnika  Daniela  Burena. 
Ove  vrlo  različite  radove  karakterizira  odsustvo  sre- 

dišta,  nepostojanje  hijerarhijske  kompozicijske  struk- 
ture, višeznačnost,  Širenje  u prostoru  i širenje  značenja 
(metafora,  alegorija). 

Psihoanalitička  metoda.  Ako  se  usporedno  ana- 
liziraju psihoanalitičke  teorije,  tada:  (1)  psihoanaliza 
umjetničko  djelo  tumači  kao  izraz  psihičkih  stanja  i 
(2)  likovni,  vizualni  ili  jezički  izrazi  se  smatraju  go- 
vorom. Na  toj  osnovi  moguće  je  izvesti  sistematizaciju 
postupaka  psihoanalitičkih  teorija  umjetnosti. 

Prva  sistematizacija:  ( 1 ) djelo  se  čita  kao  izraz  nagona 
autora  ili  subjekta,  tj.  kao  simptom  koji  treba  prevesti 
iz  vizualnog  u jezičko,  (2)  djelo  se  odčitava  i istražuje 
analizom  sublimacije  (pomicanja  i premještanja  od 
seksualnog  nagona  i želje,  u umjetnički  i kulturološki 
izraz),  tj.  zasniva  se  teorija  ega,  (3)  umjetničko  djelo 
tumači  se  kao  proces  materijaliziranja  fantazije,  tj.  kao 
imaginarno  i simboličko  uobličavanjc  fantazije  u 
jeziku  umjetnosti. 

Druga  sistematizacija:  (1)  likovni  (ili  umjetnički) 
prostor  je  analogija  ili  paralela  nesvjesnom  prostoru, 
(2)  odčitavanjc  umjetničkog  djela  je  izraz  emo- 
cionalnog otuđenja  nastalog  zbog  nedostatka  govora 
Drugog  i (3)  usmjerenost  na  istinu  umjetnosti  i na 
ulogu  koju  prostor  umjetnosti  može  ostvariti  u 
konstituciji  psihoanalize  kao  teorije. 

Psihoanaliza  ukazuje  na  putove  preobražaja  likovne  i 
vizualne  forme  u značenja  koja  otvaraju  scenu  ljudske 
drame  (seksualnosti,  fantazije,  želje,  nedostatka,  ne - 
cijeloga , potiskivanja,  nemoći,  gubitka). 

LITERATURA:  Bal,  Badl,  Campl,  Dol,  Delel,  Dele6,  Dele9, 
DclelO,  Delel 8,  Dolari,  Dolar2,  Do!r3,  Dolar4,  Dolar5,  Dolar6, 
Felml , Felm2,  Felm3,  Flax  1 , Frcn  I , Fren2,  Fren3,  Fren4,  Fullerpl, 
Galloopl,  Gom3,  Handl,  Hand2,  lrig3,  Juni , Jun2,  Jun3,  Jun4,  Jun5, 
Kapi,  KordI,  Kord  2,  Kord  3,  Kord  4,  Kord  6,  Kord  7,  Kord  8, 
Kri$18,  Kris20,  Kris2I,  Lacl,  Lac2,  Lac3,  Lac4,  Lac5,  Lac6,  Lac7, 
Lac8,  Lac9,  LaclO,  Lacll,  Lacl2,  Lacl3,  Lagl,  Laol,  Lapl, 
Martin  I,  Massul,  Melv3,  Probi,  Rado5,  Schwarzdl,  Savić2,  Suzi, 
Šuv94,  Teor  I , Sil  v 1 , Tria  1 , Turic  1 , Wrig  1 , Wrigh  l , Zup  I , Zup2,  Zup3, 
Zup4,  Želji,  Žiži,  Žiž2,  Žiž3,  Žiž4,  Žiž5,  Žiž6,  Žiž7,  Žiž8,  Žiž9, 
ŽižlO,  Žiž  1 1 , Žiži  2,  Žiž  1 3,  Žiži  4,  Žiž  1 5,  Žiži  6,  Žiži  7,  Žiži  8,  Žižl9, 
Žiž20,  Žiž2 1 , Žiž22,  Žiž23,  Žiž24,  Žiž25,  Žiž26,  Žiž27,  Žiž28,  Žiž29, 
Žiž30,  Žiž3 1 , Žiž32,  Žiž33,  Žiž34 

Psihodelična  umjetnost.  Psihodelična  umjetnost 
obuhvaća  slikarstvo,  dizajn  i svjetlosne  ambijente 
kasnih  60-ih  godina.  Psihodelična  umjetnost  kao 
pokret  karakteristična  je  za  alternativnu,  hipi  i rock 
kulturu  Zapadne  obale  Sjedinjenih  država.  Ona 
nastaje:  ( 1 ) prikazivanjem  fantazija  izazvanih  drogom 
(psihodeličkog  iskustva)  i (2)  dizajniranjem  prostora 
(plakati  i njihov  postav  u prostoru,  light  show)  u kojem 
se  odigravaju  psihodelične  seanse.  Od  psihodelične 
umjetnosti  se  očekuje  analogija  psihodeličnom 
iskustvu  i stoga  se  opisuje  kao  uipjetnost  ekstaze,  jakih 
osjetilnih  podražaja  i proširenih  perceptivnih  mo- 


gućnosti. PsihodeliČno  slikarstvo  je  dekorativna 
umjetnost  nastala  upotrebom  omamentalnihpar/er/ni 
načinjenih  od  uzoraka  koji  podsjećaju  na  mandale  ili 
ornamente  istočnjačkih  tkanina.  Apstraktne  organske 
ili  geometrijske  sheme  dekorativno  se  povezuju  s 
figurativnim  prikazima,  crtežima  iz  stripova  ili  s omota 
gramofonskih  ploča.  Koriste  se  jake  umjetne  boje  koje 
trebaju  dočarati  ekstatički  trans  i dovesti  do  retinalnog 
orgazma,  kako  je  pisao  Timothy  Leary.  Predstavnici 
psihodeličnog  slikarstva  su  Isaac  Abrams  i Martin 
Sharp.  Svjetlosnim  efektima  realiziranim  za  rock 
koncerte  i prostore  za  ples  (kaleidoskop  efekt,  laserska 
svjetlost,  rotaciono  svjetlo)  postiže  se  sinestezijski 
doživljaj  koji  treba  odgovarati  “tripu”  (psihodeličnom 
doživljaju). 

LITERATURA:  Gosl,  Psyl,  Rosz2,  Walk3 

Punk  kultura.  Punk  kultura  je  pro-anarhistička 
subkultura  mladih  povezana  sa  punk  rockom  koja  je 
nastajala  od  1 977.  do  1 980.  godine  u Velikoj  Britaniji 
i zapadnim  metropolama  (London,  Los  Angeles, 
Melboume).  Punk  kultura  je  djelomično  bila  reakcija 
pretežno  nezaposlene  radničke  omladine  i omladine 
srednje  klase  kasnih  70-ih  na  hipi  romantizam  i 
utopizam  karakterističan  za  omladinu  srednje  klase 
60-ih.  S druge  strane,  Punk  nastaje  kao  reakcija  na 
radikalni  neoliberalni  tačerizam  u Velikoj  Britaniji, 
kao  i preuzimanje  taktika  negativi  teta  iz  tradicije  dade 
i situacionizma  u odnosu  na  estetiziranu  pop  kulturu 
70-ih.  Punk  stil  je  bio  zasnovan  na  formuli:  do-it - 
yourself.  Zasnivao  se  na  ciničkom  odnosu  prema 
vrijednostima  kasnog  kapitalizma  prizivanjem  eklek- 
tičnog  i vulgarnog  izgleda,  nacističkih  simbola,  mazo- 
hističkih ukrašavanja  tijela,  odbijanja  pro-testantske 
etike  rada,  isticanjem  otuđenja,  automatiziranosti, 
artificijelnosti,  trash  urbanosti,  seksualne  nasilnosti. 
Punk  kultura  je  prijelomni  eksces  između  posljednjih 
utopija  kasnog  modernizma  60-ih  i antiutopizma  kao 
postpovijesnog  postmodemizma  80-ih. 

LITERATURA:  Benn  1 , Brew  l , Garo  1 , Shu  1 , Žiž5 

Punk  rock.  Punk  rock  je  glazbeni  stil/žanr  koji  je 
povezan  s nastankom  i širenjem  punk  kulture  kasnih 
70-ih  godina.  Punk  glazba  j$  bila  brza,  agresivna  i 
glasna,  a u početku  zasnovana  na  dominaciji  živog 
izvođenja.  Cinička  iskrenost  je  bila  osnovna  odrednica 
punk  glazbenog  izraza.  Tekstovi  punk  pjesama  su  bili 
kolažnog  karaktera  i s naglašenim  provokativnim 
političkim,  seksualnim  ili  svakodnevnim  sloganima. 
Predstavnici  punk  rocka  su  grupe  Sex  Pistols , 
Stranglers , Clash , Damnedy  Buzzcocks , New  York 
Dollsy  Talking  Hcads,  Richard  Hell,  itd. 

LITERATURA:  Benn  1 , Btew  1 , Garo l , Shul , Žiž5 

Puls.  Pulsom  Rosalind  Krauss  i Yve-Alain  Bois 
nazivaju  specifičnu  vremensku  komponentu  unutar 
vizualnog  ili  ambijentalnog  umjetničkog  rada.  Dok 
je  iz  visokog  modernizma  vremenska  komponenta 
isključena  kao  pojavnost  različita  od  fenomena 
pikturalnog  ili  skulpturalnog,  odnosno,  kao  svojstvo 
teatralizacije  naspram  modernističke  autokritike  i 
autonomije  izgleda  likovnog  djela,  u rubnim  ili 
radikalnim  primjerima  modernizma  fenomen  vremena 
se  uvodi  u umjetničku  praksu  na  vrlo  različite  načine: 
(a)  vremenska  nepostojanost  nekih  djela  enformela, 
procesualne  umjetnosti,  antiform  i siromašne  um- 
jetnosti, (b)  uvođenje  performativnih  Činova  na 
očekivanom  mjestu  objekta  (artefakta,  zatvorenog  i 
završenog  djela-koje-je-objekt)  od  Duchampovog 
tjelesnog  ponašanja  {Tonsure,  1921.)  preko  Pollocko- 
vog  akcionog  čina  slikanja  {dripping)  do  hepeninga  i 
performansa  60-ih  i 70-ih  godina,  (c)  stvaranje  djela 
koja  se  zasnivaju  na  fenomenima  pokreta,  kretanja, 
pulsa,  udara,  primicanja,  odmicanja,  preobrazbe,  itd. 
(od  Duchampovog  ready-madea  Kotač  bicikla  (1913.) 
preko  Rotoreljefa  (1925.)  i kinetičke  umjetnosti  do 
radova  procesualne  umjetnosti  s energijom),  (d)  rad  s 
diskontinuitetima  perceptivnog  polja  (vidljivo-ne- 
vidljivo,  vizualno-nevideno,  viđeno-nevizualno,  itd.), 
(e)  funkcija  brzine  koja  mijenja  perceptivno  polje  i 
objekt  čvrste  forme  (jasnog  Gestalta)  čini  da  izgleda 
kao  besformni  efekt  materije/energije  u predobli- 
kovnom  stanju,  (0  različite  optičke/vizualne  iluzije 
koje  remete  identitet  objekta,  odnosa  statično-dina- 
mično,  plošno-trodimenzionalno,  (g)  uspostavljanje 
analogija  između  optičkog  pulsa  i seksualnog  pulsa, 
duehampovski  rečeno,  između  opsesivne  pulsacije  i 
kopulatomog  kretanja. 

LITERATURA:  Hindl,  Hind2,  Holli),  Holli2,  Kraus8,  Krausl6, 
Krau$l9,  Kraus20,  Moul,  Stoci 

Purizam.  Purizam  je  nastao  razvojem  kubizma  u 
smjeru  idealizacije  jasnoće,  reda  i egzaktno  izvedenog 
geometrijskog  poretka  kompozicije  slike.  Purizam  je 
nastao  kao  umjetnost  utopijskog  obećanja  indus- 
trijskog klasicizma  i industrijske  estetike.  Slikar 
Amćdće  Ozenfant  i slikar  i arhitekt  Charles-Edou- 
ard  Jeanneret  (Le  Corbusier)  stvorili  su  teoriju  um- 
jetnosti i arhitekture  koja  proističe  iz  kubizma  i 
industrijskog  oblikovanja  novog  vizualnog  poretka. 
Ozenfant  i Jeanneret  su  u knjigama  Apres  le  Cubisme 
( 1 9 1 8.)  i La  Peinture Modeme  ( 1 924.)  razradili  teoriju 


novog  industrijskog  oblikovnog  klasicizma  i funk- 
cionalizma.  Za*  njih  su  novi  produkti  masovne  in- 
dustrijske proizvodnje  ostvarivali  čiste  forme  kao  Što 
su  ih  ostvarivali  grčki  kipovi  kurosa  ili  renesansne 
brončane  skulpture.  Analiza  čistih  klasičnih  oblika 
povijesnih  primjera  antičke  i renesansne  umjetnosti 
pruža  modemom  umjetniku  univerzalne  oblikovne 
principe  prema  kojima  treba  prosuđivati  stvaralačke 
forme.  U tom  smislu  zadatak  modernog  umjetnika  je 
stvoriti  novi  vizualni  svijet,  suglasno  masovnoj 
industrijskoj  proizvodnji.  Te  su  teze  razrađivali  u 
časopisu  L'Espint  nouveau  (1920.-1925.).  U broju 
17  iz  1922.  Jeanneret  i Ozenfant  su  objavili  geo- 
metrijske analize  kompozicije  svojih  slika.  Za  njih  je 
slika  bila  područje  racionalnog  matematičkog  pla- 
stičkog  oblikovanja.  Jeanneret  {Nature  morte  a la  pile 
d'assiettes , 1920.)  i Ozenfant  ( Falcon , guitare,  verre 
et  bouteille  ti  la  table  verte,  1920.)  su  slikali  mrtve 
prirode  jer  su  željeli  na  neutralnoj  tipskoj  temi 
(neutralni  tipski  objekt  slikanja)  pokazati  svoj 
konstruktivni  oblikovni  aparat.  Tragajući  za  univer- 
zalnim suštinskim  svojstvima  vizualnog  oblikovanja, 
razvili  su  specifičnu  vrstu  teorijsko-estetičkog  i 
slikarskog  esencijalizma.  Za  izložbu  dekorativne 
umjetnosti  koja  je  održana  u Parizu  1925.  godine, 
predložili  su  koncept  objedinjavanja  umjetnosti, 
dizajna  i arhitekture  u novu  produktivnu  i proizvodnu 
industrijsku  praksu.  Jcan  Cocteau  je  njihove  teorijske 
i praktične  zamisli  i realizacije  interpretirao  kao 
“povratak  redu”  i tumačio  ih  je  kao  taktike  revo- 
lucionarne i kulturalne  gerile  20-ih.  Slikar  Femand 
Leger  je  razvio  kubističku,  puristički  orijentiranu 
slikarsku  praksu  i teoriju  tijekom  1 0-ih  i 20-ih  godina. 
Zalagao  se  za  urbanu  industrijsku  umjetnost  i njegov 
je  kubizam  bio  slikarstvo  prikazivanja  modernog 
industrijskog  svijeta  novim  geometrijskim  jezikom 
razvijenog  kubizma  {Le  Remorqueury  1918.,  La  Ville , 
1919.  ili  Element  Mecanique,  1924.).  Leger  je  u 
tekstovima  proklamirao  novu  industrijsku  estetiku 
oblikovanja,  popularni  ples  i polikromnu  arhitekturu. 
Slikari  bliski  purističkoj  poetici  su  u pojedinim 
razdobljima  razvoja  kubizma  bili  Robert  Delaunay  s 
prikazima  urbanih  pariških  eksterijera  {L  ‘Žquipe  de 
Cardijf  1912.-1913.),  Juan  Gris  {Violon  et  Verre , 
1918.),  Jean  Metzingcr  {Nature  Morte,  la  Lampe , 

1 9 1 6.),  Albert  Gleizes  {Composilion  avec  Deux  Nus , 
oko  1920.). 

LITERATURA:  Barrl,  Batcl,  Fryel,Gaig4,  Harr32, Harr45,  Legl, 
Stani 

Queer.  Queer  je  pojam  koji  primarno  označava 
neuobičajeno,  nekonvencionalno,  ekscentrično 
ponašanje.  U suvremenoj  teoriji  kulture  i,  posebno, 
roda  (gender)  pojam  queer  zbirno  označava  različite 
neuobičajene  načine  seksualnog  ponašanja  i nekon- 
vencionalizirane  identitete:  muški  homoseksualni 
( gay\  ženski  homoseksualni  (lezbijski),  biseksualni, 
trans-seksualni.  Termin  se,  također,  primjenjuje  i za 
neuobičajene  oblike  heteroseksualnog  ponašanja  koji 
se  ne  uklapaju  u dominantne  kulturalne  modele 
monogamnog  heteroseksualnog  odnosa.  Pritom, 
koncept  queera  sc  ne  definira  ontološki  determi- 
niranim opozicijama:  uobičajeno-neuobičajeno,  prvo- 
drugo,  dominantno-marginalno  ili  heteroseksualno- 
homoseksualno  nego  se  ukazuje  na  pluralnosti, 
prisutnosti  i ravnopravnosti  različitih,  najčešće 
nestabilnih  i relativnih  rodnih  identiteta  i seksualnih 
ponašanja  u povijesnim  i suvremenim  zapadnim 
društvima. 

LITERATURA:  Coopersl,  Fusl,  Jayl 

Queer  teorija  kulture  i umjetnosti.  Queer  teorija  je 
jedna  od  teorijskih  grana  suvremenih  kulturalnih 
studija  (i cultural  studies).  Queer  teorija  se  odnosi  na 
teorijsko  prikazivanje  i interpretiranje  specifičnih 
rodnih  identiteta  kao  otvorenih  i ravnopravnih 
kulturalnih  pojava,  pri  čemu  se  kritički  problematizira 
oštro  i kategorično  ontološko  razlikovanje  binarnih 
suprotnosti  u rodnim  identitetima:  heteroseksualni- 
homoscksualni  ili  gay-lezbijski.  Dok  se  u gay  studijima 
definira  posebnost  muškog,  a u lezbijskim  studijima 
posebnost  ženskog  homoseksualnog  identiteta  u 
individualnom,  kulturalnom  i društvenom  smislu,  u 
queer  studijima  se  proučava  mnogostrukost  i me- 
đusobna uvjetovanost  društvenih  i rodnih  identiteta. 
Na  primjer,  kao  što  se  homoseksualno  promatra  kao 
drugost  heteroseksualnog,  tako  se  i heteroseksualno 
promatra  kao  drugo  u odnosu  na  homoseksualno, 
lezbijsko,  transseksualno  ili  biseksualno.  Osim  toga 
se  u okviru  queer  teorije  različiti  rodni  identiteti 
promatraju  kroz  pitanja  o građanskim  i ustavnim 
pravima. 

Queer  teorija  je  relativistička  i antiesencijalistička 
teorija  pluralnih  identiteta  i njihovih  društvenih, 
kulturalnih  i umjetničkih  izvođenja.  Teorija  je 


relativistička  i antiesencijalistička  budući  da  in- 
terpretira rodne  individualne,  mikrosocijalnc  i 
makrosocijalne  identitete  kao  društvene  konstrukcije. 
Prethodnikom  ili  začetnikom  queer  teorije  i filozofije 
se  smatra  Michel  Foucault,  a značajni  su  utjecaji 
filozofskih  i psihoanalitičkih  tekstova  Jacquesa 
Derridae,  Felixa  Guattarija,  Gillesa  Deleuzea,  Helene 
Cixous.  Predastavnici  queer  teorije  su:  Judith  Butler, 
Diana  Fuss,  Jonathan  D.  Katz,  Whitncy  Daviš,  Leo 
Bersani,  Ulysse  Dutoit. 

Queer  teorija  i povijest  umjetnosti  je  orijentirana  na 
istraživanja  i tumačenja  tragova  ili  upisa,  odnosno, 
identifikacija  pluralnih  rodnih  identiteta  ili  seksualnih 
ponašanja  u povijesti,  prije  svega,  zapadne  umjetnosti 
(književnosti,  slikarstva,  filma,  teatra,  baleta,  opere). 
Prema  Whitney  Daviš  povijest  umjetnosti  se  kao 
znanstvena  i teorijska  disciplina  interpretira  kroz 
modele  kulturalnih  studija.  Time  je  omogućeno  da  se 
teorijska  rasprava  umjetnosti  razvije  od  sporadičnih 
pitanja  o homoseksualnosti  u umjetnosti  unutar  opće 
i hegemone  heteroseksualne  povijesti  umjetnosti  do 
pitanja  gay,  lezbijskih  i queer  identiteta  u stvaranju  i 
recepciji  umjetničkih  djela.  Leo  Bersani  i Ulysse 
Dutoit  su  u knjizi  Caravaggio's  Secrets  tumačili 
probleme  prikazivanja,  sugeriranja  i upisivanja 
odnosno,  iščitavanja  heteroseksualnog,  homo- 
seksualnog, biseksualnog  spolnog  identiteta  unutar 
Caravaggiovog  slikarskog  opusa.  Jonathan  D.  Katz 
je  u polemici  s feminističkom  teoretičarkom  umjetnosti 
Moirom  Roth  izveo  metodologiju  queer  interpretacije 
djelovanja  i ponašanja  umjetnika  Marcela  Duchampa, 
Johna  Cagca,  Mcrcea  Cunninghama,  Jaspera  Johnsa 
i Roberta  Rauschenberga.  On  ne  polazi  od  makro- 
političkog  tumačenja  prema  rodnom  nego  relativnost 
rodnog  identiteta  i specifičnog  seksualnog  ponašanja 
postavlja  kao  uzorak  kroz  koji  promatra  političko, 
društveno,  kulturalno  i umjetničko  u visokom 
modernizmu  hladnoratovske  epohe.  Engleski  vizualni 
umjetnik  (slikar,  redatelj)  Derek  Jarman  je  nizom 
filmova  (War  Requiem>  The  Garden,  Queer  Edward 
//,  Caravaggio,  Wittgenstein)  programski  tretirao 
povijesne  i aktualne  modele  prikazivanja  queer 
ponašanja  i identiteta. 

LITERATURA:  Ars3,  Bcigm  l , Brett  1 . But  1 , But2,  Coopl , Coopcrs  I , 
Dan  1 0,  Ext  1 , Fou4,  Fou7,  Fou8,  Fus  I , Gcorl , Jar  1 , Jar2,  Jay  1 , Jon  1 , 
Jon2,  Uni , Lau I , Oq  1 , Ow5,  Roth2,  Sup  1 , Witt5,  Wittig I 

Radijalno  slikarstvo.  Radijalno  slikarstvo  je 
metaforični  naziv  za  visokomodemističko  slikarstvo 
Ivana  Tabakovića  u drugoj  polovini  50-ih  godina. 
Radijalno  slikarstvo  zasniva  se  na  promatranju  i 
prikazivanju  prirode  i čovjeka  iz  središta  vlastite  osobe 
i svijesti.  To  je  koncepcija  modernističke  umjetnosti 
koja  paradoksalno  i provokativno  suočava  apstraktno, 
fikcionalno  i racionalno  u likovnom  djelu.  Slikarski 
opus  Ivana  Tabakovića  formirao  se  od  1 9 1 4.  do  1 977. 
godine.  Učenik  je  njemačkog  slikara  Hansa  Hof- 
manna,  kasnije  jednog  od  pionira  američkog 
apstraktnog  ekspresionizma.  Tijekom  50-ih  godina 
djelovao  je  u grupi  Šestorica  (Stojan  Aralica,  Nedeljko 
Gvozdenović,  Peđa  Milosavljević,  Ivan  Radović  i 
Milenko  Šerban).  Tabakovićev  se  rad  odvojio  od 
umjereno  modernističke  produkcije  ukazivanjem  na 
slikarstvo  kao  sredstvo  prikazivanja  iskustva 
radijalnosti.  U Galeriji  ULUS-a  u travnju  1955.  izložio 
je  seriju  radova  pod  nazivom  Porijeklo  i oblici 
likovnog  izražavanja  čime  je  likovnu  praksu 
transformirao  iz  intuitivnog  osjetilnog  stvaranja  u 
autorefleksiju  o umjetnosti.  U to  vrijeme  objavljuje  i 
manifest  Mirovanja  nema.  Postavljeni  program 
Tabaković  razrađuje  i rezultat  istraživanja  izlaže  1968. 
na  Venecijanskom  bijenalu.  Projekt  Izvori  likovnog 
istraživanja  i stvaranja  ostvarenje  na  trideset  i osam 
ploča  od  kojih  svaka  ima  tezu  izrečenu  naslovom.  Teze 
su  vizualno  i plastično  obrazložene  pločama  s 
isječcima  iz  časopisa  i slikarevim  intervencijama. 
Tabakovićevo  radijalno  slikarstvo  ne  odbacuje  zamisli 
realizma  i prikazivanja,  ali  ono  redefinira  pojam 
realnosti  suglasno  modernoj  znanosti,  a prikazivanje 
ne  zasniva  na  shematizmu  osjetilnog  opažanja  pojava 
nego  na  upotrebi  apstraktnih,  često  teorijskih  pojmova. 
Umjetnik  je  naglasio  da  su  njegova  nastojanja 
usmjerena  istraživanju  likovnih  prikaza  iz  područja 
znanosti  i filozofije.  Time  je  želio  doći  do  suvremenije 
i univerzalne  koncepcije  likovnosti  kao  sredstva 
spoznaje  i doživljaja  svijeta.  Znanstvenu  spoznaju  je 
konceptualizirao  maštom  i intuicijom  u samosvojnu 
likovnu  cjelinu.  Karakteristični  naslovi  djela  su:  Igra 
gravitacije,  Kristali,  Svjetlo,  Građa  slike,  Konden- 
zacija, Materija  od  zračenja  do  kristalizacije,  Svjetlo 
fotosfera,  kromosfera,  kinetika,  Svemirski  putokaz,  itd. 
Tabaković  je,  prema  JeŠi  Denegriju,  u srpskoj 
poslijeratnoj  umjetnosti  prvi  počeo  uvoditi  medij 
fotografije  u likovno  istraživanje.  Kolaži-intervencije 
pod  nazivom  Skriveni  svjetovi  nastali  su  od  1960.  do 


1965.  Fotografska  ilustracija  iz  časopisa  je  podloga 
na  kojoj  nastaje  crtež.  Od  1964.  do  1977.  radio  je 
kolaže  i fotomontaže  u ciklusu  Život,  misli,  snovi . 
Fotografska  ilustracija  postaje  osnovno  gradivno 
sredstvo.  Tehnika  je  kolaž,  metoda  je  montaža,  a 
princip  rada  je  spajanje  nespojivog. 

LITERATURA:  Den78,  Dcn89,  Mcr4,  Prot6,  Prot7,  Prot  1 1 . Vrani  1 

Radikalna  apstrakcija  u Jugoslaviji.  Radikalna 
apstrakcija  je  u Jugoslaviji  između  dva  svjetska  rata 
nastajala  kao  ekscesni  oblik  izražavanja  i djelovanja 
izvan  dominantnih  tijekova  (izložbi,  kritičkih 
opservacija)  lokalne  (nacionalne)  modernističke 
umjetnosti.  Vizualnim  i pikturalnim  tješenjima,  kao  i 
poetičkim  programskim  pozicijama,  radikalna 
apstrakcija  je  bila  kritički  usmjerena  protiv  tradi- 
cionalne pararomantičarske  i umjerene  modernističke 
apstrakcije.  Karakteristično  je  da  su  primjeri  umjerene 
i radikalne  apstrakcije  nastajali  gotovo  istovremeno, 
tako  da  ne  postoji  povijesna  distanca  između  kubizma, 
postkubizma,  dadaizma,  zenitizma  i konstruktivizma. 
Dok  je  umjerena  apstrakcija  težila  visokim  estetsko- 
umj etničkim  zahtjevima  stilizirane  forme,  radikalna 
apstrakcija  je  u svojem  avangardističkom  zamahu 
težila  interpikturalnom,  intertekstualnom  i inter- 
disciplinarnom prožimanju  visoke  umjetnosti  (in- 
ternacionalni jezik  apstraktne  umjetnosti)  i masovne 
kulture  i modeme  tehnologije  (utjecaji  reklama,  stripa, 
strojne  izrade,  estetike  potrošačkog  i medijskog 
društva). 

Radikalnu  apstrakciju  karakterizira:  (1)  programski 
identitet  između  likovnih  rješenja  i manifesta 
(proteorijskog  teksta),  (2)  jasno  provedeni  stilski 
koncept  u pojedinačnom  djelu,  drugim  riječima, 
radikalnu  apstrakciju  određuje  analitički  pristup  kojim 
se  locira  stilski  model  izražavanja,  a ne  eklektička 
sinteza  kao  u primjerima  umjerene  apstrakcije,  (3) 
zasnivanje  formalnog  oblikovnog  i konstruktivističkog 
postupka  kao  suprotnosti  stvaralačkom  činu,  (4) 
redukcija  iluzionističkih  i plastičkih  elemenata  na 
pikturalnc  dvodimenzionalne  strukturalne  odnose,  (5) 
zalaganje  za  nemimetičnost,  bespredmetnost  i 
konstruktivni  formalni  princip  stvaranja  djela,  (6) 
najčešće  su  realizirani  modeli  umjetničkih  djela,  a ne 
konačna  i izvedena  djela.  Kao  postupci  apstraktnog 
oblikovnog  rada  razrađivali  su  se  kolažno-montažni, 
asamblažni,  konstruktivistički,  tipografski  i fotoke- 
mijski  postupci.  Avangardni  umjetnici  se  nisu 

opredjeljivali  za  jedan  postupak  ili  medij  kao  okvir 
stvaralačke  prakse  (životnog  opredjeljenja)  nego  su 
nomadski  prelazili  iz  jednog  područja  umjetničkog 
izražavanja  u drugo.  Radikalna  apstrakcija  je  nastajala: 
(1 ) evolucijom  umjerene  apstrakcije,  na  primjer,  kolaži 
s tekstom  Ivana  Radovića  iz  1924.,  akvarel  Mihaila 
Petrova  Kompozicija  77  (1924.)  i Kompozicija  I i II 
Avgusta  Čemigoja  iz  1925.,  (2)  avangardističkim 
prekidom  s modernističkim  estetizmom  i stvaranjem 
postekspresionističkih  i postkubističkih  struktura,  na 
primjer,  radovi  Mihaila  Petrova  Ritam  (Zenit,  1 92 1 .), 
Kompozicija  i Začarani  krugovi  (Dada  Tank,  1 922.), 

(3)  razvijanjem  dadaističkih  i konstruktivističkih 
tipografskih  rješenja  u časopisima,  plakatima  i 
knjigama,  rad  Dragana  Aleksića,  Ljubomira  Micića, 
Branka  Ve  Poljanskog,  Joa  Klcka,  Avgusta  Čemigoja, 

(4)  ustanovljenje  zenitističke  konstruktivne  prakse  u 
crtežima  i kolažima  Joa  Kleka,  posebno  treba  naglasiti 
koncept  slikarstva  (PAFAME)  razvijen  od  1922.  do 
1924.,  (5)  nastanak  slovenskog  konstruktivizma  kao 
radikalne  konstruktivističke  slikarske  i kiparske  prakse 
koja  je  nastala  kroz  svjesno  i poetički  određeno 
preispitivanje  internacionalne  apstrakcije  Bauhausa  i 
ruskog  konstruktivizma  (objekt  Kontrareljef  iz  1 924. 
i kolaž  Kompozicija  I,  iz  1 926.  Avgusta  Čemigoja, 
Kompozicija  I,  oko  1926.  Tee  Čemigoj,  Kompozicija 
I iz  1927.  EduardaStepančiča),  i (6)  kolaži,  asamblaži 
i fotogrami  beogradskih  nadrealista,  posebno  se 
izdvajaju  apstraktni  fotogrami  Vanc  Bora  Fotogrami 
br.  1-10  ( 1928.). 

Micićeva  teorija  apstrakcije  je  fragmentarna  i odgovara 
evoluciji  zenitizma  kao  pokreta.  Ona  se  uklapa  u opće 
zenitističke  programske  odrednice  i vizije,  ali  ima  i 
odlike  razrađenog  poetičkog  programa.  Teoriju 
apstraktnog  i novog  slikarstva  Micić  je  razrađivao  u 
tekstovima  Suvremeno  novo  i slućeno  slikarstvo  (Zenit 
br.  10,  1921.),  programskom  tekstu  (Zenit  br.  26-33, 
1924)  i Nova  umjetnost  (Zenit  br.  34  i br.  35, 1924.). 
Časopis  Zenit  br.  17-18  bio  je  posvećen  novoj  ruskoj 
umjetnosti,  s reproduciranim  djelima  Vladimira 
Tatljina,  Kazimira  Maljeviča,  Aleksandra  Rodčenka  i 
E1  Lissitzkog.  Zenit  br.  25  ( 1 924.)  je  bio  katalog  Prve 
Zenitove  međunarodne  izložbe  održane  u Beogradu 
1924.  na  kojoj  su  izlagali  apstraktni  umjetnici  De- 
launay,  Gleizes,  Moholy-Nagy,  Arhipenko,  Kandin- 
ski,  E1  Lissitzky,  Klek,  Petrov,  itd.  U Zenitu  br.  36  i 
37  (1925.)  objavljen  je  prijevod  teksta  Vasilija 
Kandinskog  Apstraktna  umjetnost  koji  je  napisan  za 
Zenit . Teoriju  apstraktne  skulpture  Micić  je  razradio 
u tekstu  Prema  optikoplastici  objavljenom  u mo- 
nografiji A rhipenko  - nova  plastika  ( 1 923.).  Od  optičke 
plastike  Micić  očekuje  da  zaboravi  utjecaje  prirode  i 
mimetički  odnos  prema  njoj.  Nova  optička  plastika 


se  treba  približiti  eri  tehnike  i simultanom  doživljaju: 
“Ne  više  somatologija  žena  i konja  (ko  od  majke 
rođeni!),  nego  formologija  kubičkog prostora.  Ne  više 
metafizika  i apstrakcija, ...  nego  fizika  i realnost  novih 
forma  koje  se  otkrivaju  i koje  nastaju  na  putu  prema 
kolektivnom  stilu.  Na  putu  prema  čistoj  optikoplastici! 
...Ne  više  kopija  prirode  nego  disciplinovana  sinteza 
prirodnih  i vanprirodnih  elemenata.  ...  Ne  više 
preneseni  motiv  nekog  već  postojećeg  predmeta.  ... 
nego  plastika  samog  predmeta  koga  je  apsolutno 
stvorio  i pronašao  umjetnik.  Ne  plastika  viđenog,  nego 
plastika  stvorenog. ...  Nova  plastika  treba  daje  realni 
čin.  ...”  Razvoj  Micićevih  koncepcija  apstraktne 
umjetnosti  kretao  se  od  ekspresionizma  prema 
konstruktivizmu.  Karakterističan  konstruktivistički 
stav  formuliran  je  u kratkom  programskom  tekstu 
(Zenit  br.  26-33)  koji  u cijelosti  glasi:  “Novi  skulptor 
treba  da  kao  umjetnik  stvara  i izdelava  onakva  dela 
koja  će  kao  realnost  poslužiti  ne  samo  kao  dokumenat 
umjetničke  i kulturne  vrijednosti,  nego  i ljudima  koji 
žive  u zajednici  bilo  gradova,  bilo  železnica  ili 
automobila.  Novi  slikar  treba  da  konstruiše  te  zajedno 
sa  inžinjerima,  arhitektama,  skulptorima  i pesnicima 
kao  duhovnim  prednjacima  stvara  u životu  i za  život 
a ne  van  života.”  U tekstu  Nova  umjetnost  izložen  je 
koncept  zenitističkog  apstraktnog  slikarstva  nazvanog 
ARBOS  slikarstvo.  Zenitističke  ideje  su  u slikarstvu 
ostvarili  Mihailo  Petrov  i Jo  Klek.  Petrov  je  označio 
prijelaz  od  ekspresionističkog  i kubističkog  prema 
dadaističkom  i zenitističkom  oblikovanju.  Jo  Klek  je 
nomadski  istraživao  različite  postupke  kolaža  od 
estetike  De  Stijla  i Bauhausa  do  ruskog  kon- 
struktivizma. PAFAMA-ma  je  ostvario  originalni 
zenitistički  konstruktivistički  i konkretistički  projekt. 
Ljubomir  Micić  i Branko  Ve  Poljanski  su  izradili  niz 
tipografskih  iješenja  za  Zenit  i zenitističke  knjige  koja 
se  uklapaju  u dadaističko-konstruktivističke  postupke. 
Jedan  od  primjera  apstraktno-tipografskog  iješenja  je 
reklama  (dizajn  korica)  za  zbirku  pjesama  Poljanskog 
Tumbe  objavljenu  u Zenitu  br.  41  (1926.). 

Poetika  apstraktnog  slikarstva,  skulpture  i arhitekture 
Avgusta  Čemigoja  je  konstruktivistička.  Njegov  je  rad 
evoluirao  od  postkubizma  preko  dadaističko- 
konstruktivističkih  kolaža  do  konstruktivističkih 
modela  (objekata  i arhitektonike).  Svoje  kon- 
struktivističke poetičke  postavke  Čemigoj  je  izložio 
u manifestima  Istok  i zapad  u umjetnosti  (Učiteljski 
list,  1926.),  Što  je  umjetnost  (Mladina,  1926.-1927.), 
Moje  djelovanje  u Julijskoj  krajini  (Naš  glas,  1926.), 
Moj  Pozdrav  (Tank  br.  1 1\2,  1927),  1 1\2  br.  tanka 
(Tank  br.  1 1\2  - 3,  1927.),  Grupa  konstruktivista  iz 
Trsta  (katalog  izložbe,  1927.).  Čemigoj  je  razvio 
konstrukt  i vističku  poetiku  zasnovanu  na  sljedećim 

kriterijima:  (1)  projekt  nove  konstrukti  vi  stičke  um- 
jetnosti koja  je  integrirana  u modernističku  revo- 
lucionarnu preobrazbu  svijeta,  društva  i kulture,  (2) 
apstrakcija  je  aktualna  i autentična  umjetnost  mo- 
dernog doba  i izraz  nutrašnjcg  stanja  umjetnika,  i (3) 
konstrukti vističko  djelo  relativizira  doživljaj  prostora, 
vremena  i svjetlosti.  Apstraktna  umjetnost  za  Avgusta 
Čemigoja  nije  umjetnički  i estetski  cilj  nego  sredstvo 
za  konstruktivističko,  što  20-ih  godina  znači  hi- 
permodemističko  transformiranje  svijeta.  Njegov 
konstruktivizam  je  izrazito  aktivističkog  i avan- 
gardističkog  karaktera. 

Neka  djela  nastala  u krugu  beogradskih  nadrealista 
pripadaju  domeni  evolucije  apstraktne  umjetnosti. 
Asamblaži  (Dušan  Matić,  Aleksandar  Vučo  Urnebesni 
kliker,  1930.),  kolaži  (Marko  Ristić  La  vie  mobile  /- 
XIII,  1926.),  fotogrami  (Vane  Bor),  slike  (Oskar  Da- 
vičo  Slika  1, 1930.),  automatski  radovi  ili  intervencije 
(grupni  rad  Pred  jednim  zidom,  1932.)  su  postaps- 
traktna  djela  koja  nisu  rezultat  težnje  prema  apstrakciji 
nego  primjena  postupaka  apstraktne  umjetnosti  u izra- 
žavanju, prikazivanju  i pokretanju  nesvjesnog.  Za  ra- 
zliku od  zenitista  i dadaista  koji  su  dcstruirali  seman- 
tičke karakteristike  umjetničkog  djela  i konstruktivista 
koji  su  stvarali  novi  plastički  svijet,  nadrealisti  u 
apstraktnim  formama  otkrivaju  nova  ili  skrivena 
značenja  koja  izmiču  racionalnom  i svjesnom. 

LITERATURA:  Beri,  Bri4,  Bužl,  Dcn69,  Denl02,  Hor2,  Ko5č4, 
Kitei,  Male  I,  Prot4,  Prot5,  Pro*6,  Prot7,  SuboS,  Sus6,  Šuv7l,  Šuv89, 
šuvl3l,Zab7,  Zidl 

Radikalni  modernizam.  Radikalnim  modernizmom 
se  naziva  modernistička  umjetnost  koja:  (1)  autore- 
fleksivno,  kritički,  eksperimentalno,  subverzivno  i 
analitički  ukazuje  na  granice  i mogućnosti  prika- 
zivanja, izražavanja  i konstruiranja,  (2)  postavlja 
povijesni  projekt  promjene  umjetnosti,  kulture  i 
društva,  i (3)  ukazuje  da  umjetnost  postoji  kroz 
interakciju  s politikom  ili  egzistencijom.  Radikalna 
umjetnost  se  zasniva  na  stavovima  da  umjetnost  ima 
estetski,  moralni  i politički  prevratnički  potencijal. 
Pojam  radikalnog  modernizma  se  najčešće  identificira 
s pojmom  avangarde,  premda  se  neki  umjetnici  kao 
što  su  Paul  Klee,  Jackson  Pollock,  Bamett  Nevvman, 
Ad  Reinhardt  i Robert  Rayman  mogu  smatrati 
radikalnim  modernistima,  a da  pritom  nisu  u 
povijesnom  smislu  avangardni  ili  neoavangardni 
umjetnici,  budući  da  su  u sistemu  modernih  taktika 
postavljali  pitanja  o umjetnosti  i društvu  kroz  samo 
djelo. 

LITERATURA:  Greenl3,  Guilbl , Harrl2,  Harrl5,  Han31 , Harr32, 
Han-33,  Hair43,  Hanr45,  Woo6,  Woo8.  WoolO 


Radikalno.  Radikalna  umjetnost  je  umjetnost 
avangarde,  neoavangarde  i postavangarde  koja  se 
zalaže  za  izazivanje  ekscesa  u umjetnosti  i kulturi. 
Radikalna  umjetnost  problematizira,  relativizira, 
negira  i odbacuje  estetičke,  umjetničke,  moralne  i 
ideološke  norme  dominantne  kulture.  Radikalna 
umjetnost  je  subverzivna  budući  da  izgledom  djela, 
ponašanjem  umjetnika  i upotrebom  umjetničkog 
jezika  onemogućava  uobičajeno,  normirano  i do- 
minantno vrednovanje  i upotrebu  umjetnosti  u po- 
litičke svrhe  (istočno-europska  realsocijalistička 
društva)  ili  u tržišnoj  ekonomiji  (zapadna  kapitalistička 
društva).  Radikalna  umjetnost  temelji  se  na  stavu  da 
umjetnost  ima  estetski,  moralni  i politički  prevratnički 
potencijal.  Radikalni  karakter  umjetnosti  može  biti: 
(1)  estetsko-poctički,  kada  se  stupanj  odlučnosti, 
dosljednosti  i posebnosti  umjetničkog  djela  otkriva  u 
kršenju  i prekoračenju  dominantnih  umjetničkih 
normi.  Na  primjer,  radikalna  apstrakcija  je  linija 
apstraktne  umjetnosti  koja  prekida  s transformacijama 
mimetičkog  prikazivanja  ili  ekspresionističkim 
aikoničkim  izrazima  unutrašnje  nužnosti,  zalažući  se 
za  neprikazivačko,  pikturalno  i formalno-likovno 
umjetničko  djelo  i (2)  umjetničko-politički,  kada  su 
umjetnički  stav  i akcija  suglasni  političkim  pret- 
postavkama. Radikalna  umjetnost  je  tijekom  XX. 
stoljeća  bila  povezana  s Ijevičarskim  i anarhističkim 
političkim  pokretima.  Avangardna  umjetnost  je 
radikalna  i ekstremna  predvodnica  modernističke 
umjetnosti  i kulture,  koja  prekida  s tradicijom 
ostvarujući  estetske,  političke  i egzistencijalne 
utopijske  dimenzije  i ideale  napretka  u umjetnosti, 
kulturi  i društvu.  Neoavangardna  umjetnost  je  ra- 
dikalna u smislu  realizacije  konkretne  utopije  mo- 
demosti  (neokonstruktivizam)  i kritičkog  subver- 
zivnog problematiziranja  i provociranja  građanskog 
potrošačkog  društva  (neodada,  fluksus,  hepening), 
ostvarivanjem  ideala  jedinstva  umjetnosti  i života. 
Postavangardna  umjetnost  je  radikalna  u smislu 
teorijske  analize  prirode  umjetnosti,  svijeta  umjetnosti 
i ideoloških  mehanizama  kulture  (konceptualna 
umjetnost)  i neprikrivene,  drastične  simulacije 
društvenih  mehanizama  proizvodnje,  razmjene  i 
potrošnje  značenja  u postmodemoj  kulturi  (simu- 
lacionizam). 

LITERATURA : Alfi , Bas  l , Bax  l , Den  1 04,  Đu5,  Egb  l , Fenz  I , Kult  I , 
KuspI2,  Massl,  Radil,  Rogi,  Rosen6,  Šuv7l 

Radovi  na  papiru.  Radovi  na  papiru  su  umjetnička 
djela  izvedena  na  papiru  i od  papira,  koja  istražuju  i 
pokazuju  papir  kao  materijal,  podlogu  ili  koncept. 
Papir  kao  materijal  (podloga)  svojstven  je  umjetnosti 
poslije  enformela,  ncokonstruktivističkim  optičkim 

radovima  i analitičkom  slikarstvu.  Filteri  Francesca 
Lo  Savija  iz  ranih  60-ih  su  primjer  ranih  post- 
enformelovskih  optičkih  eksperimenata  papirom  kao 
materijalom.  Filteri  su  načinjeni  od  bijelih  i narančastih 
listova  papira  raspoređenih  u geometrijske  strukture 
kruga,  kvadrata  i pravokutnika,  složeni  tako  da  u 
jednom  trenutku  izgledaju  prozirni,  a u drugom 
neprozirni.  Član  talijanske  Grupe  N Edoardo  Landi 
je  ranih  60-ih  realizirao  papirnate  radove  Isprepleteni 
kartončići  u kojima  je  ostvarivao  odnose  svjetla  i sjene 
i Paus-papir  u kojima  se  bavio  odnosima  prozirnog  i 
neprozirnog.  Lo  Savijevi  i Landijevi  radovi  malog  su 
formata  i predstavljaju  vježbe  dešifriranja  vlastitog 
vidnog  polja.  Upotrebi  papira  kao  materijala  u 
analitičkom  i primarnom  slikarstvu  svojstveni  su 
manualnost  i tautologija.  Manualnost  podrazumijeva 
ručni  rad  papirom  koji  se  ne  oblikuje  nego  se 
strukturira  u primame  geometrijske  modele,  najčešće 
rastere  ili  modularne  strukture  koje  ističu  bitna 
svojstva  papira  i kartona  (debljinu,  slojevitost,  tek- 
sturu, odnos  crteža  ili  nanosa  boje  na  površini  i zareza 
oštricom,  odstranjivanje  površine)  kao  materijala.  Pod 
tautologijom  podrazumijevaju  se  odnosi  između 
izgleda  djela  i njegovog  naziva,  izgleda  djela  i 
koncepta,  odnosno,  izgleda  djela  i postupka  kojim  je 
djelo  napravljeno.  Značajni  primjeri  slika  na  papiru 
su  analitički  radovi  Roberta  Rymana,  koji  ukazuju  na 
strukture  kasnog  apstraktnog  ekspresionizma  s početka 
60-ih,  zasnovane  na  odnosima  monokromne  plohe, 
uvećanog  potpisa  i datuma  slike,  odnosno,  mono- 
kromne bijele  slike  oblikovane  rasterom  koji  se  sastoji 
od  komada  ručno  izrađenog  papira.  U djelima  od  ručno 
rađenog  papira  slika  je  određena  odnosom  podloge 
kao  prostome  strukture  papira  i tankog  nanosa  boje 
koji  je  slikana  struktura.  Odnos  papira  i boje  u Ry- 
manovim  slikama  pokazuje  kako  oslikana  površina 
predstavlja  privremeno,  ograničeno  područje.  Podloga 
ne  nestaje,  ona  je  konkretni  aspekt  i materijal  djela. 
Istraživanje  papira  i slike  kao  materijalnog  objekta  i 
izvora  osjetilnih  senzacija  razvio  je  Zoran  Belić  W. 
Sliku  koja  šušti  (1978.)  nije  realizirao  slikarskim 
postupcima  (upotrebom  kista  i boje)  nego  je  dva  platna 
postavio  jedno  preko  drugoga,  stvarajući  međuprostor 
u koji  je  umetnuo  tanke  listove  papira.  Dodirivanjem 
vanjske  površine  platna  ostvaruje  se  efekt  iz  naziva 
djela,  tj.  slika  šušti.  Verifikacija  operacije  koju  je 
umjetnik  izveo  ne  postiže  se  samo  vizualnom 
percepcijom  pikturalne  površine  nego  i taktilnim 
činom  čija  je  posljedica  zvučni  fenomen.  Knjiga  crteža 
Spirala  (1977.)  Maje  Savić  povezuje  postupke 
analitičkog  slikarstva  sa  zamislima  konceptualne 
umjetnosti.  Ona  je  na  crtežu  spirale  u ravnini  odredila 
karakteristične  točke  i svaku  točku  prenijela  na 


odgovarajući  paus-papir.  Kada  se  paus-papiri  s 
točkama  postave  jedan  na  drugi  i uvežu  u knjigu, 
nastaje  trodimenzionalna  spirala  koja  se  gubi  u dubini 
knjige.  U ovom  radu  prozirni  papir  koristi  se  kao 
sredstvo  transformiranja  mentalne  dvodimenzionalne 
spirale  u trodimenzionalni  vizualni  efekt.  U ana- 
litičkom slikarstvu  papir  su  koristili  Dorothea  Rock- 
bume,  Richard  Tuttle,  Joel  Fischer,  Luciano  Bartolini, 
Marcello  Camorani,  Giorgio  Griffa,  Gianfranco 
Zappettini,  pripadnici  francuske  grupe  Support - 
Sutface:  Louis  Cane,  Jean-Pierre  Pincemin,  Claude 
Viallat,  kao  i Boris  Demur,  Antun  Maračić,  Goran 
Petercol,  Rade  Kundačina. 

Papir  može  biti:  (1)  podloga  crteža,  (2)  podloga 
grafičkog  otiska  i (3)  podloga  fotokopije.  Papir  kao 
podloga  može  biti  dio  koncepta  umjetničkog  djela 
svojim  materijalnim  osobinama  (sjajni,  mat,  mekan, 
tvrd,  tanak,  debeo),  ali  može  biti  i neutralni  posrednik 
zamisli  ili  koncepta.  Papir  kao  podloga  crteža  je  mjesto 
na  kojem  se  ostavlja  direktni  trag  poteza  koji  je 
određen  dvama  ekstremnim  pristupima:  trag  analogan 
tragu  geste  u slikarstvu  i trag  analogan  zapisu  pisma. 
Naglasak  na  odnosu  crteža  i zapisa  pisma  ukazuje  da 
crtež  predstavlja  direktnu  vezu  s umom  i jezikom. 
Pišući  o crtežu,  Achille  Bonito  Oliva  je  ustvrdio  da 
djelo  nastaje  iz  neposredne  veze  s umom,  koje  nije 
samo  materijalna  izvedba  nego  u sebi  sjedinjuje  proces 
i ideju  koja  djelomično  pripada  izvanumjetničkim 
područjima. 

Posebnu  vrstu  radova  predstavljaju  konceptualni 
crteži,  plakati,  dijagrami  i tekstovi  Sola  LeWitta,  Mela 
Bochnera,  Art&Languagea , Joscpha  Kosutha, 
Lawrencea  Weinera,  Roberta  Banyja,  grupe  OIIO, 
Grupe  Kod,  Grupe  (3,  Grupa  143,  poznati  kao 
papirnati  radovi  konceptualne  umjetnosti.  Papir  kao 
podloga  ukazuje  da  konceptualna  umjetnost  ulazi  u 
principe  pisanja  i tiskanih  medija.  Ovi  radovi  ne  koriste 
papir  kao  materijal  likovnog  i vizualnog  oblikovanja 
i istraživanja  nego  kao  podlogu  koja  ukazuje  da  su 
njihovi  crteži  i tekstovi  analogni  otisnutom  tekstu  u 
časopisima,  knjigama  i katalozima.  Papir  je  siromašan 
neutralni  materijal  kojim  se  sva  pažnja  usredotočuje 
na  koncept  koji  se  tekstom  i crtežom  posreduje,  a ne 
na  materijalne  i vizualne  aspekte  prezentacije  rada. 
Rad  Michaela  Baldvvina  i Tenyja  Atkinsona  Plakat 
(2  sekcije  A i B)  iz  1966.  godine  primjer  je  radikalnog 
pristupa  papiru  kao  objektu  konceptualne  analize  i 
teorijske  rasprave.  Rad  se  sastoji  od  komada  papira  u 
formi  plakata  izloženog  na  zidu  galerije  i objavljenog 
u katalogu,  s otisnutim  tekstom  pitanja  “Da  lije  ovaj 
komad  papira  umjetnički  rad?”  Autori  analizu  izlažu 
i problematiziraju  sljedećim  postupcima:  ( 1)  uočavaju 
N različitih  komada  za  koje  je  utvrđeno  da  imaju  status 

umjetničkog  djela  i ovaj  komad  papira  uspoređuju  s 
njima,  (2)  odbacuju  postduchampovski  stav  “Sve 
komade  ravnog  bijelog  papira  treba  smatrati 
umjetničkim  radovima”,  jer  ih  zanima  specifično 
svojstvo  koje  njihov  komad  papira  razlikuje  od  svih 
ostalih,  (3)  ukazuju  na  namjeru  kao  odrednicu  koja 
papir  određuje  kao  umjetničko  djelo,  s tim  da  ih 
zanima  odnos  intencije  umjetnika  i promatračeve 
intencije  da  ga  prihvati  kao  takvo,  (4)  ukazuju  na 
razliku  stvaranja  predmeta  kao  umjetničkog  djela  i 
predmeta  u umjetničkom  radu  i (5)  postavljaju 
temeljna  pitanja  o prirodi  umjetničkog  rada  “Ako  se 
potvrdi  daje  ovaj  komad  papira  umjetnički  rad,  da  Ii 
se  na  osnovi  toga  može  reći  da  je  umjetnik  nešto 
stvorio?  Odnosno,  da  lije  on  samo  promatrač?  Ako  je 
moguće  potvrditi  daje  komad  papira  umjetničko  djelo, 
da  li  je  umjetnost  nešto  što  umjetnik  daje  ili  pridaje 
papiru  imenujući  ga?...  Ili,  da  Ii  je  umjetnost  već 
prisutna,  a umjetnik  je  samo  otkriva?”  Art&Language 
komad  papira  ne  promatra  samo  kao  vizualni  ili  likovni 
materijal  nego  kao  instituciju  koju  određuje  jezik  i 
mnoštvo  psiholoških,  društvenih  i umjetničkih  as- 
pekata  koji  se  jezikom  izražavaju  i sudjeluju  u 
transformaciji  bilo  kojeg  komada  bijelog  papira  u 
umjetničko  djelo  (instituciju  umjetnosti). 

LITERATURA:  Aba  1 . Argl  3.  Artla  l,  Brej3,  Ce!a5,  Dcn25,  Den39, 
Grup2,  Kus  I , Muss  I , Ryml , Rym2,  Šuv  1 6 

Raskol.  Raskol  (differend)  ')Q,  za  razliku  od  sporenja 
dvije  sukobljene  strane  od  kojih  je  jedna  u pravu, 
rasprava  ili  sukob  između  barem  dvije  strane  koja  se 
ne  bi  mogla  pravedno  razriješiti,  jer  nedostaje  pravilo 
rasuđivanja  primjenjivo  na  obje  argumentacije.  To  što 
je  jedna  aigumcntacija  legitimna,  ne  znači  da  druga 
nije.  Ako  bismo  isto  pravilo  rasuđivanja  primijenili 
na  obje  strane,  da  bismo  njihov  raskol  razriješili  kao 
daje  u pitanju  spor,  jedna  od  njih  (najmanje,  a obje 
ako  nijedna  ne  dopušta  to  pravilo)  pretrpjela  bi 
nepravdu.  Raskol  je  pluralna  situacija  u kojoj  postoji 
više  različitih  načina  govora,  pisanja,  argumentiranja, 
ponašanja  ili  načina  života  koji  se  ne  mogu  svesti  na 
ista  pravila  i kriterije  opredjeljivanja,  izbora,  pro- 
suđivanja, arbitriranja  ili  vrednovanja.  Lyotardova 
zamisao  raskola  se  ukazuje  kao  karakteristična 
identifikacija  postmodemih  okolnosti,  a to  znači 
situacije  u kojoj  postoje  različite  jezičke  igre  koje  se 
igraju  po  pravilima  koja  su  neusporediva  i nesvodljiva 
na  zajednički  nazivnik  ili  interes.  Postmodema  kultura 
je  kultura  raskola  u bihevioralnom  smislu,  smislu 
svakodnevnog  življenja,  politike,  religije,  seksualnih 
opredjeljenja  ili  etičkih  nazora. 

LITERATURA:  Carrol,  Lyo6,  Lyol2,  Lyol4,  Lyol7 


Raster.  Raster  je  mrežna  struktura  linija  koja  prekriva 
površinu  slike  ili  crteža.  Raster  je  strukturalni  princip 
organizacije  površine  slike  kojim  se  površina  prekriva 
pravilnom  strukturom  (mrežom).  Raster  može  biti 
strukturiran  tako  da:  (1)  presjeci  vertikalnih  i 
horizontalnih,  te  linija  pod  kutovima  čine  pravilnu 
strukturu  mreže  kvadratnih  ili  pravokutnih  kontura, 
(2)  presjeci  kružnih  linija  ili  segmenata  kružnice 
crtanih  iz  različitih  centara  čine  strukturu  mreže,  (3) 
obojene  površine  (kvadrati,  pravokutnici)  čine  mrežu 
svojim  graničnim  linijama  i (4)  gusto  i ravnomjerno 
po  nekom  zamišljenom  predlošku  (patternu) 
postavljene  točke  čine  površinu  rastera.  Svojstvo 
rastera  je  pravilno  ponavljanje  osnovnog  uzorka  u 
svim  smjerovima.  Zamisao  mreže  odgovara  kasnom 
modernističkom  shvaćanju  u kojem  je  struktura,  a ne 
kompozicija  osnovni  poredak  slike.  Dok  se  kom- 
pozicija zasniva  na  prostornom  poretku  prikazivanja 
svijeta  ili  apstrahiranju  takvog  poretka,  struktura  mreže 
(raster)  zasniva  se  na  formalnom,  pravilnom,  mo- 
notonom i potencijalno  beskrajnom  prekrivanju  po- 
vršine. Struktura  mreže  je  pronalazak  modernizma 
kojim  se  ističu  artificijelna  i nemimetička  svojstva 
slike.  Zamisao  rastera  inicirana  je  neoplastičkim 
slikama  Pieta  Mondriana  i Thea  van  Doesburga,  a 
razrađena  u postslikarskoj  i postgeometrijskoj  ap- 
strakciji 60-ih  godina.  Raster  je  nagoviješten  u 
monokromnim  slikama  sa  strukturom  križeva  Ada 
Reinhardta,  pojavljuje  se  u djelima  Franka  Stelle, 
Jaspera  Johnsa,  Richarda  Anuszkievvicza.  Razrađenu 
poetiku  slikarstva  rastera  predstavljaju  monotonalne 
monokromne  slike  američke  slikarice  Agnes  Martin, 
prekrivene  mrežama  vertikalnih  i horizontalnih  linija 
različite  gustoće.  U fundamentalnom  i sistemskom 
slikarstvu  raster  je  model  formalnog  organiziranja 
plohe  kojim  se  iz  slike  odstranjuju  ekspresivni  i 
subjektivni  učinci,  a naglašavaju  konceptualni  aspekti 
strukturiranja  plohe.  U postminimalnoj  i koncep- 
tualnoj umjetnosti  zamisao  rastera  poslužila  je  pri- 
kazivanju logičkih  odnosa  u strukturi  (ponavljanje, 
modulamost,  sistemski  karakter  strukturiranja  plohe). 
Američki  konceptualni  umjetnik  Sol  LeWitt  razra- 
đivao je  površinske  rastere  (crteži)  i prostome  rastere 
(modularne  strukture  izvedene  iz  površinskog  rastera 
uvođenjem  treće  dimenzije  i Širenjem  strukture  u sve 
tri  dimenzije).  LeWittovi  crteži  mreža  istražuju:  (I) 
tip  rastera  (linijski,  kvadratni,  kružni),  (2)  proces 
nastajanja  rastera  (crtanje  linija  jednih  preko  drugih, 
ponavljanje  identičnog  uzorka)  i (3)  efekt  recepcije 
površine  rastera  (vizualni  optički  efekt,  odnos  boja, 
konceptualna  logika  strukturiranja  mreže).  U kon- 
ceptualnoj umjetnosti  sheme  rastera  definira  struk- 
turalni prostor  za  crtanje  vizualnog  znaka  ili  procesa. 

Na  modelima  rastera  radili  su  David  Nez,  Mirko 
Radojičić,  Gergelj  Urkom,  Era  Milivojević,  Neša 
Paripović  i članovi  Grupe  143.  Paja  Stanković  je  u 
seriji  crteža  O ravnoteži  (1976.)  definirao  dva  raster 
svijeta:  (1 ) svijet  kvadratne  mreže  i (2)  svijet  polarne 
(kružne)  mreže.  Zatim  je  ispitivao  kako  se  znak 
geometrijski  transformira  premještanjem  iz  kvadratnog 
u kružni  raster  svijet.  U pattem  i neo  geo  slikarstvu 
cilj  uvođenja  rastera  je  postizanje  formalnog  de- 
korativnog učinka  ritmičkog  ponavljanja  uzorka. 
Raster  u umjetnosti  postmodeme  ima  slične  estetske  i 
dekorativne  funkcije  koje  u tradicionalnoj  umjetnosti 
ima  ornament.  Strukturu  rastera  koristili  su  i Joyce 
Kozloff,  Tina  Girouard,  Jcnnifer  Bartlett,  kao  i 
Verbumprogram,  Edita  Schubert. 

LITERATURA:  A1lo5,  Aup3,  BattcI,  Brudl,  Dabl,  Den76,  Friel, 
Gla  1 , Kov2,  Kraus  1 1 , Rosenb  1 , Rym  1 , Rym2,  Vert>  1 

Razlika«  Razlika  je  kao  ontološka  i logička  kategorija 
vezana  za  nesvodljivost  i drugost.  U lingvistici  se 
pojam  razlike  pojavljuje  kod  Ferdinanda  de  Saussurea 
i ukazuje  na  diferencijalna  obilježja.  Na  primjer, 
definicija  sintagme  se  zasniva  na  razlici  i razlikovanju 
dvaju  ili  više  elemenata.  Prema  de  Saussureu  sintagma 
se  uvijek  sastoji  od  dvije  ili  više  uzastopnih  jedinica. 
U sintagmi  termin  stječe  vrijednost  samo  time  što  je 
suprotstavljen  onome  što  prethodi  ili  što  slijedi,  ili  i 
jednom  i drugom  u isti  mah.  U strukturalizmu,  čiji  su 
predstavnici  Claude  Levi-Strauss  i Jacqucs  Lacan, 
lingvistički  koncept  razlike  se  prenosi  na  etnologiju, 
povijest  i psihoanalizu. 

LITERATURA:  Dclc9,  Derr2,  Derr3,  Dctt4,  Mi$3,  Sosl,  Sellel 

Razluka.  Razluka  (differAnce)  je  odgoda,  temporalno 
razlikovanje.  Jacques  Derrida  je  pojmove  razlike,  traga 
i igre  razlika  postavio  kao  određujuće  za  filozofiju 
dckonstrukcije.  Po  njemu  je  potrebno  uvesti  novi 
pojam  pisma.  Novi  pojam  pisma  (ecriture)  se  zasniva 
na  pojmu  razlike  (difference)  koji  on  re-definira  kao 
pojam  razluke  {differAnce).  Glagol  differo  u latinskom 
znači  razlikujem  i odgađam,  tako  da  Derridaina 
tvorevina  differAnce  na  francuskom  znači  ujedno  gestu 
raz-lučivanja,  lučenja,  razlikovanja,  kao  i proces 
temporalnog  razlikovanja,  udaljavanja  u vremenu, 
odgađanja.  Derrida  riječ  differAnce  (razluka)  koristi 
kao  sinonim  za  njemačku  riječ  Aufschub  (odgoda)  i 
povezuje  s freudovskim  pojmovima  kao  što  je 
Nachtraglichkeit  (naknadnost,  tragovi  sjećanja). 
Ovom  igrom  riječi  Derrida  upozorava  na  vezu  razlike, 
odgode  i napisanog  znaka.  Razlika  pripada  napisanom 
znaku  u smislu  u kojem  on  zamjenjuje  predmet,  zato 
što  znak  ukazuje  na  odsutnost,  na  odgodu,  na  drugo. 
Paradoks  razluke  je  u tome  što  znak  nije  ono  što 


ukazuje  na  prisutno  koje  mu  prethodi  nego  znak  time 
što  zastupa  nešto,  to  odgađa  i čini  odsutnim  u pismu. 
Ontološka  konzekvenca  tog  zaključka  je  da  znak  po 
sebi  nema  ništa  što  određuje  njegov  identitet  i njegova 
značenja  su  upravo  (vremenska)  odgoda  onoga  na  što 
ukazuje.  Ako  se  ova  teza  prihvati  tada  bilo  daje  riječ 
o poretku  usmenog  ili  pisanog  govora,  nijedan  element 
ne  može  funkcionirati  kao  znak  a da  ne  upućuje  na 
neki  drugi  element  koji  sam  nije  prisutan.  Zbog  tog 
ulančavanja  svaki  element  - fonem  ili  grafem  - 
izgrađuje  se  polazeći  od  traga  drugih  elemenata  lanca 
ili  sistema  u sebi.  To  ulančavanje,  to  tkivo  je  tekst 
koji  se  proizvodi  samo  u transformaciji  nekog  drugog 
teksta.  Ništa,  ni  u elementima  ni  u sistemu,  nigdje  i 
nikada  nije  naprosto  prisutno  ili  odsutno.  Derrida  tvrdi 
da  su  posvuda  samo  razlike  i tragovi  tragova.  Zato 
prisutnost  nije  ono  što  znak  znači  ili  na  što  znak 
upućuje,  kao  što  se  uobičajeno  vjeruje,  nego  je 
prisutnost  trag  traga,  trag  brisanja  traga.  U tom  smislu, 
na  primjer,  bilo  koja  ekspresionistička  gesta  izvedena 
kistom  na  platnu  (Noldeova  mrlja,  Matisseova  po- 
vršina, Soutineov  nanos  boje  ili  Pollockov  dripping) 
nije  znak  koji  upućuje  na  neko  stanje  svijesti  (duha, 
duše,  emocije)  ili  tijela  (ponašanja,  gestikuliranja, 
izražavanja)  slikara  nego  je  pikturalni  trag  koji  dobiva 
značenje  tek  u odnosu  na  druge  tragove  slikarstva  u 
igri  njihovih  razlika  (razluka:  odgoda).  Pritom,  ono 
na  što  jedna  slika  ukazuje  nije  nešto  što  postoji  kao 
takvo  u svijetu  nego  je  ono  što  se  odgađa  i preoblikuje 
kroz  pismo  slikarstva,  što  je  trag  traga  od  slikarstva. 
LITERATURA:  Dcrr2,  Derr3,  Derr4,  Mi$3 

Razznačenja  teksta,  Razznačenje  teksta  je  postupak 
razgradnje,  dckonstrukcije  i entropije  značenja  lo- 
gocentričnog  i transparentnog  modernističkog  teksta. 
Zamisao  razznačenja  je  postavio  zagrebački  filozof, 
pjesnik,  prevodilac  i teoretičar  poststrukturalizma 
Darko  Kolibaš  na  prijelazu  60-ih  u 70-e  godine  XX. 
stoljeća.  Kolibaš  je  pripadao  krugu  zagrebačkih 
eksperimentalnih  pjesnika  konkretista  i poststruk- 
turalističkih  teoretičara  teksta  (Branko  Bošnjak,  Josip 
Brkić,  Zvonimir  Mrkonjić,  Branko  Vuletić,  Ante 
Armanini)  okupljenih  oko  časopisa  Pitanja.  Kolibaš 
je  bio  prvi  filozof  i teoretičar  koji  je  u hrvatskoj  i 
jugoslavenskoj  kulturi  istraživao  francuski  poststruk- 
turalizam,  tj.  takozvanu  francusku  kasnostruk- 
turalističku  recepciju  njemačke  filozofije.  Njegova 
istraživanja  su  bila  usmjerena,  prije  svega  na  djela 
Martina  Heideggera,  Jacqucsa  Derridae  i Jacquesa 
Lacana.  On  je  u hrvatskom  jeziku  izvodio  nove  riječi 
i kovanice  da  bi  stvorio  novu  filozofsku  i teorijsku 
terminologiju  medijskog  i tekstualnog  doba.  Smatra 
se  daje  on  lacanovsku  teoriju  uveo  u krug  slovenskih 

filozofa  i teoretičara  kulture  koji  će  tijekom  70-ih  go- 
dina formirati  Školu  teorijske  psihoanalize  u Ljubljani. 
Kolibašov  rez  ili  hijat  kroz  transparentnosti  narativnog 
ili  spekulativnog  teksta  je  ostvaren  kroz  tekstološki 
rad,  zapravo,  kroz  prolazak  od  teksta  kao  teksta  preko 
poezije  do  filozofije  i od  filozofije  do  pisma  raskola, 
razlika  i razluka.  Posthermeneutičkim  se  naziva 
intcrprctativni  prijevod  postojećeg  teksta  ili  realizacija 
teksta  koji  je  generiran  da  izgleda  kao  daje  preveden 
(koji  je  izveden  kao  simulaeija  prijevoda)  s jezika  na 
jezik,  sa  žargona  na  žargon  i s idcolekta  na  ideolekt. 
Pritom:  ( 1 ) u okviru  teksta  se  mijenjaju  interpretativne 
točke  gledišta,  a time  i semantičke  ontologije 
konkretne  ili  fiktivne  tekstualne  reference,  (2)  prijevod 
nije  samo  uspostavljanje  kriterija  korespondencije  dva 
jezika  nego  i premještanje  pojmova  (riječi,  konstruk- 
cija, koncepata)  iz  mogućeg  jezika  u mogući  jezik,  i 
(3)  tekst  se  ne  promatra  kao  zrcalna  površina  re- 
produkcije referentnog  značenja  nego  kao  složeni  me- 
hanizam produkcije,  premještanja,  preobrazbe,  po- 
micanja i upotrebe  značenjskih  formacija  u ukazivanju 
na  diskontinuitet  smisla.  Posthermeneutički  postupak 
u materijalnom  tijelu  teksta  gradi  hijate  ili  rezove  ili 
razznačenja,  pa  time  naznačuje  diskontinuitete 
humanistički  utemeljenog  smisla  filozofskog  ili 
književnog  stvaranja.  Kolibašov  tekstualni  rad  se  može 
razumjeti  kao  simptom  (mjesto  ponora,  klizanja) 
velikog  humanističkog  logocentričkog  pisma  (ecri- 
ture)  koji  upravlja  identifikacijom  ljudskog,  mišljenja, 
izražavanja  i prikazivanja.  Pokazuje  se  kako  svaki 
tekstualni  totalitet  gradi  svoje  Ne-Cijelo  (Pas  Tout)  i 
kako  iz  totalizirajućeg  glasa  zapadne  racionalnosti 
nastaje  nešto  neočekivano:  nešto  od  materijalnih 
potencijalnosti  teksta.  Na  primjer,  filozofski  tekst 
“loquere/ut/  /videam/  /te  (u  pohvalu  mass  media )”  se 
zasniva  na  tri  skupa  razlika  koje  se  međusobno  dovode 
do  suočavanja:  razlike  poststrukturalističke  teorije 
teksta,  metafizike  teksta  u heideggerovskom  smislu  i 
potencijalnog  mass  medijskog  produkcionizma.  Kod 
Kolibaša  nema  dijalektike:  jedinstva  međusobno 
razlikujućih  skupova  (nove  cjeline)  nego  se  odigrava 
povećavanje  razlika  do  raskola  u jeziku  i rasipanja 
jezika  (od  topologije  kao  strukture  do  praha  jezika 
kao  anticipacije  tragova  topologije  označiteljskog 
tkanja  teksta).  Slični  filozofski  i teorijski  eksperimenti 
su  realizirani  u zbirci  pjesama  Rez  ( 1 969.)  i tekstovima 
bog  in  človek  v procesu  sveta  (1969.),  eshatološka 
akcija  i pitanja  transliterarnog  govora  (1969.),  hoc 
igitur,  corpus  ( 1 970.),  (identičnost,  struktura,  razlika) 

( 1 970.)  ili  tua  res  agitur  (kraj  filozofije  i zadatak  miš- 
ljenja u psihoanalitičkom  iskustvu  jacquesa  lacana 
(1970.). 

LITERATURA:  Kolibi,  Kolib2,  Kolib3,  Kolib4,  Kolib5,  KoIib6, 


Kolib7,  Kolib8,  Kolib9,  KoliblO,  Kolibi  1,  Kolibl2,  Kolibi 3, 
Kolibi  4,  Rcml,  Rem2,  Šuvl03 

Ready-made.  Ready-made  je  predmet  izvanum- 
jetničkog  porijekla  koji  je,  sa  ili  bez  intervencija, 
preuzet,  označen  i izložen  kao  umjetničko  djelo.  Prve 
ready-made  ostvario  je  francuski  umjetnik  Marcel 
Duchamp  izlaganjem  različitih  predmeta,  kolažima  i 
asamblažima.  Njegovi  karakteristični  ready-madei  su: 
(1)  Kotač  bicikla  (1913.)  - kotač  bicikla  bez  gume 
pričvršćen  nepokretnim  dijelom  za  stolac,  (2)  Držač 
za  sušenje  boca  (1914.)  metalni  držač  za  sušenje  boca 
postavljen  kao  umjetničko  djelo,  (3)  U produžetku 
slomljene  ruke  (1915.)  lopata  za  čišćenje  snijega  na 
kojoj  je  napisan  naslov  rada,  (4)  Fontana  (1917.) 
pisoar  izložen  kao  skulptura  i potpisan  pseudonimom 
R.  Mutt-  Fontana  je  ime  firme  koja  proizvodi  pisoare 
a R.  Mutt  ime  njenog  vlasnika,  (5)  Fresh  Widow 
(1920.)  mali  je  model  prozorskog  okvira,  a umjesto 
stakla  je  razapeta  cma  koža.  U strukturalnom  smislu 
ready-made  karakterizira  preuzimanje  postojećeg 
neumjetničkog,  zanatski  i industrijski  proizvedenog 
predmeta,  njegovo  proglašavanje  umjetničkim  djelom 
i kolažno-asamblažna  intervencija  kojom  se  određuju 
i usmjeravaju  značenja  djela.  Duchamp  je  tek  1961. 
godine  manifestno  definirao  koncept  ready-madea. 
Ishodište  njegove  poetike  je  odbacivanje  estetskih 
kriterija  stvaranja  umjetničkog  djela  (‘‘Ovaj  izbor  je 
zasnovan  na  reakciji  na  vizualne  indiferentnosti  s,  u 
isto  vrijeme,  totalnim  odsustvom  dobrog  ili  lošeg 
ukusa....  U stvari  potpuna  anestezija.”).  Kratkejezičke 
fraze  (naslovi,  imenovanje  predmeta)  usmjeravale  su 
pažnju  promatrača  na  jezički  okvir  pojavnosti, 
razumijevanja  i pristupa  predmetu.  Ready-madei 
poništavaju  unikatni  karakter  umjetničkog  djela, 
pokazujući  da  svaki  predmet  predstavlja  potencijalno 
djelo.  Predlažući  da  se  vrijedno  umjetničko  djelo 
koristi  kao  svakodnevni  upotrebni  predmet,  na  primjer, 
Rembrandtova  slika  kao  daska  za  glačanje,  Duchamp 
je  osmislio  i inverzni  ready-made. 

Duchampova  zamisao  ready-madea  doživjela  je  u 
povijesti  umjetnosti  i estetici  brojne  interpretacije  i 
analize:  (1)  ludističke  interpretacije  polaze  od  stava 
da  je  rcady-made  produkt  umjetničke  igre  karak- 
teristične za  dadaističko  prevladavanje  stvaranja 
umjetničkog  djela,  (2)  fenomenološke  interpretacije 
polaze  od  stava  da  ready-made  pomiče  djelovanje 
umjetnika  s likovnog  oblikovanja  na  sofisticirani  izbor 
i povezivanje  postojećih  predmeta  i materijala,  tj. 
pojam  likovnog  proširuje  se  na  materijale  i predmete 
koji  do  Duchampa  nisu  bili  priznati  kao  umjetničke 
pojave,  (3)  magijske  interpretacije  polaze  od  uvjerenja 
da  Duchamp  napušta  prikazivanje  predmeta  da  bi  u 

samim  predmetima  ponovo  otkrio  njihovu  arhetipsku, 
fetišističku,  magijsku  i ritualnu  funkciju,  (4)  psi- 
hoanaliza, srodno  magijskim  interpretacijama,  u 
neočekivanim  upotrebama  predmeta,  njihovim 
paradoksalnim  preimenovanjima  i neobičnom  po- 
vezivanju u asamblažnu  strukturu  otkriva  magijsku 
moć  predmeta  i djelovanje  nesvjesnog,  (5)  analitička 
estetika  ready-made  tumači  kao  bitnu  promjenu 
definiranja  statusa  umjetničkog  djela,  tj.  pokazuje  da 
umjetničko  djelo  nije  samo  predmet  nego  i inter- 
pretacija koja  mu  se  dodjeljuje,  ali  status  umjetničkog 
djela  je  i institucionalno  okružje  svijeta  umjetnosti,  u 
kojem  se  predmet  prihvaća  ili  ne  prihvaća  kao 
umjetničko  djelo,  (6)  u analitičkoj  estetici  razvija  se  i 
performativna  teorija  ready-madea,  prema  kojoj 
umjetničko  djelo  nije  predmet  koji  je  proglašen 
umjetnošću,  nego  je  sam  čin  proglašavanja  i 
imenovanja  umjetnost  i (7)  semiotičke  i semiološke 
teorije  ready-made  opisuju  kao  znak  ili  znakovni 
model  transformacije  izvanumjetničkog  znaka  u 
umjetnički  znak,  što  znači  da  ispituju  uvjete  pod 
kojima  predmet  dobiva,  gubi  i mijenja  značenja  svojeg 
statusa. 

Zamisao  ready-madea  utjecala  je  na  avangardnu, 
neoavangardnu  i postavangardnu  umjetnost  XX. 
stoljeća.  Tako  je  za  dadu  ready-made  bio  mogućnost 
aktivističke  emancipacije  od  stvaranja  i proizvodnje 
umjetničkih  predmeta.  U nadrealizmu  ready-made  je 
bio  komunikacijski  kanal  prema  magiji  i metaforičko- 
alegorijskom  potencijalu  svakodnevnih  predmeta. 
Nadrealistički  ready-madci,  asamblaži  i predmetna 
poezija  predmeti  su  neobičnog  izgleda,  čija  funkcija 
nadilazi  umjetnička  očekivanja  u stvaranju  magijskog 
efekta,  erotsko-fetišističkog  učinka  i otvaranja  govora 
nesvjesnog.  Ready-madc  ima  slične  učinke  za 
nadrealiste  kao  i omaška,  pripovijedanje  sna  ili 
automatski  crtež.  Za  neoavangardne  pokrete  50-ih  i 
60-ih  kao  što  su  fluksus,  neodada  i hepening,  ready- 
made  postaje  sredstvo  beskrajnog  širenja  područja 
umjetničkog  rada.  Ready-made  je  sredstvo  eman- 
cipacije subjekta  od  umjetnika  do  stvaralačkog  bića, 
ali  i snažno  kritičko  sredstvo  provociranja  i podrivanja 
dominantnih  estetičkih  kriterija  prosuđivanja  modeme 
umjetnosti.  Karakteristično  je  da  su  neodadaisti  i 
fluksus  umjetnici  započeli  svoje  eksperimente  pod 
utjecajem  Duchampovih  ready-madea,  da  bi  i oni  sami 
utjecali  na  njega  da  četrdesetak  godina  poslije  prvih 
ready-madea  definira  poetiku  i rekonstruira  izgubljene 
radove.  Zamisao  ready-madea  koristila  se  i u pro- 
cesualnoj  umjetnosti,  body  artu,  land  artu  i perfor- 
mansu. Različiti  fenomeni  (zračenje  urana,  sago- 
rijevanje drva,  isparavanje  vodene  pare)  uvođeni  su  u 
umjetnost  kao  ready-madei,  odnosno  tlo  zemlje, 


nađeni  predmeti  ili  ljudsko  tijelo  redefinirano  je  i 
imenovano  kao  umjetničko  djelo. 

Veliku  reviziju  i primjenu  ready-made  doživljava  u 
konceptualnoj  umjetnosti.  Član  grupe  Art&Language 
Terry  Atkinson  definirao  je  ulogu  ready-madea  u 
konceptualnoj  umjetnosti:  “Razvoj  nekih  djela  bri- 
tanskih i američkih  umjetnika,  ako  se  prihvate  njihove 
namjere,  ne  znači  prenošenje  funkcije  umjetnika  u 
funkciju  teoretičara  umjetnosti  nego  namjeru 
umjetnika  da  razne  teorijske  konstrukcije  prihvaća  kao 
umjetnička  djela  (...)  Osnova  konceptualne  umjetnosti 
je  da  su  stvaranje  umjetnosti  i određene  teorije  često 
isti  proces.”  Put  od  rcady-madea  kao  predmeta  do 
ready-madea  kao  konceptualne  strategije  vođen  je 
sljedećom  logikom,  na  koju  ukazuju  Atkinson  i 
Baldwin:  (1 ) ako  se  sušilica  za  boce  može  proglasiti  i 
prihvatiti  kao  umjetničko  djelo,  (2)  tada  se  i cijeli 
dućan  u kojem  se  ona  nalazi  može  proglasiti 
umjetničkim  djelom,  (3)  ako  može  dućan,  tada  može 
i grad,  odnosno  cijelo  područje  u kojem  se  on  nalazi. 
Zamisao  ready-madea  shvaćena  je  kao  jezički 
postupak  stvaranja  i promjene  značenja  konkretnih 
predmeta  i hipotetičkih  teorijskih  objekata.  Slijedeći 
apstraktni  koncept  ready-madea  i stav  analitičkog 
filozofa  Ludvviga  Wittgensteina  po  kojem  je  značenje 
jedne  riječi  određeno  njezinom  upotrebom  u jeziku, 
američki  konceptualni  umjetnik  Joseph  Kosuth 
definirao  je  apstraktni  ready-made.  Na  primjer,  kopirao 
je  i uvećavao  iječničke  definicije  apstraktnih  pojmova, 
da  bi  ih  izložio  kao  umjetnički  rad  (koncept).  Temeljna 
posljedica  konccptualistiČke  lingvističke  i semiotičke 
upotrebe  ready-madea  pokazala  je  da  umjetničko  djelo 
nije  određeno  morfološkim  i ontološkim  aspektima 
predmeta  nego:  ( 1 ) konceptom  umjetničkog  djela,  (2) 
idejom  da  jezik  svijeta  umjetnosti  daje  značenja 
predmetima,  a ne  da  ona  proizlaze  iz  njegovog  izgleda 
i (3)  stavom  da  s jezičko-analitičkog  stanovišta  kao 
umjetnička  propozicija  može  biti  upotrijebljeno  bilo 
što  (predmet,  geografski  lokalitet,  živo  biće,  teorijska 
konstrukcija,  politička  dogma,  misao). 

LITERATURA:  Artlall,  Behl,  Buci 4,  Bumhl,  Bumh2,  Bumh5, 
Bumh6,  Buskl,  Cabl,  Ćck5,  Demol,  Duchl,  Duch2,  Duvl,  Duv2, 
Gaig2,  Gav3,  Gav5,  Gligor4,  Jon4,  Kraus5,  Kraus8,  Karu$16, 
Kraus20,  Kosu2,  Kosu8,  Kosu  1 0,  Kosu  1 1 , Kosu  1 2,  Kosu  1 3,  Kosu  1 4, 
Kuci,  Lyo5,  Mofl,  Moul,  Naumal,  Richtcrl,  Roth2,  Sanol, 
Schvvarza  1 , Scld  1 , Šuv24,  Šuv63 

Reaktivna  umjetnost.  Prema  Josephu  Kosuthu 
reaktivna  umjetnost  je  zbirni  naziv  za  procesualnu 
umjetnost,  anti  formnu  umjetnost,  earth  works,  land 
art,  body  art.  Termin  reaktivna  umjetnost  za  Kosutha 
ima  negativni  predznak  i ukazuje  na  umjetničko 
djelovanje  koje  postavlja  pitanje  o postupcima  (kako), 
vjerujući  da  novi  postupci  predstavljaju  put  eman- 

cipacijc.  Međutim,  ona  ne  postavlja  pitanja  smisla, 
značenja  i vrijednosti  umjetničkog  rada,  tj.  ne  pita  se 
čemu  umjetnost  i Što  je  priroda  umjetnosti.  Različiti 
pokreti  nastali  između  minimalne  i konceptualne 
umjetnosti  istovremeno:  ( 1 ) održavaju  avangardističke 
namjere  da  se  pojam  umjetnosti  slobodno  proširuje, 
mijenja  i razvija  i (2)  obnavljaju  tradicionalna 
uvjerenja  o umjetnosti,  vraćajući  se  mitskoj  ulozi 
umjetnika  stvaraoca  i oslanjajući  se  na  rad  mate- 
rijalima, tj.  preobražavajući  izvanumjetničke  ma- 
terijale u umjetničke  te  time  obnavljaju  tradicionalno 
morfološko  (materijalno,  oblikovno)  shvaćanje  umj- 
etnosti. Reaktivna  umjetnost  nije  radikalna  promjena 
koncepta  umjetnosti  nego  proširivanje  koncepta 
umjetnosti  novim  materijalima.  Kosuthova  kritika 
ukazuje  da  konceptualnog  umjetnika  više  ne  zanima 
razvoj  umjetničke  prakse,  njezinih  medija  i materijala, 
nego  teorijsko,  konceptualno  i analitičko  preispitivanje 
prirode,  smisla  i koncepta  umjetnosti. 

LITERATURA:  Ko$u2,  Kosu3,  Ko$u8,  Kosu  12,  Kosu  1 4 

Realizam.  Realizam  je  metafizička  pojmovna  ka- 
tegorija prema  kojoj  svijet  postoji  neovisno  o ljudskom 
duhu,  znanju,  fantaziji,  projektima  i teorijama. 
Razlikuju  se  dva  pojma  realizma:  (1)  teorijski  pojam 
realizma,  po  kojem  filozofska  teorija,  estetika  ili  teorija 
umjetnosti  ne  proizvode  objekt  (stvar  o kojoj  govore) 
nego  govore  o svijetu,  povijesti,  društvu,  kulturi  i 
umjetnosti  kao  pojavama  koje  ne  ovise  o njima  i (2) 
stilski  pojam  realizma,  koji  definira  poetiku  (postupke, 
stavove  i oblike  prikazivanja  svijeta  umjetničkim 
djelom:  građanska  realistička  umjetnost,  francusko 
realističko  slikarstvo  XIX.  stoljeća,  socijalni  kritički 
realizam,  socijalistički  realizam,  kapitalistički 
realizam,  pop  art,  hiperrealizam).  Teorijski  realizam 
objašnjava  svijet  kao  realnu,  konkretnu  i utvrđenu 
činjenicu,  a stilski  realizam  prikazuje  svijet  upravo 
onakvim  kako  on  doslovno  izgleda.  Teorijski  i stilski 
realizam  stvaraju  modele,  sheme  i klišeje  koji  služe 
tumačenju  i prikazivanju  svijeta. 

Modema  umjetnost  i kultura  započinju  realističkim 
teorijama  i stvaranjem  realističkog  stila  u Francuskoj 
u XIX.  stoljeću.  Realizam  od  samih  početaka 
karakteriziraju  sljedeća  svojstva:  (1)  uvjerenje  da 
postoji  svijet  i da  se  on  može  doslovno  i direktno 
prikazati  likovnim  sredstvima,  (2)  doslovno  i direktno 
prikazivanje  svijeta  (predmeta,  ljudi,  događaja) 
ostvaruje  se  razvijanjem  kompozicijskih  sredstava 
kojima  se  postiže  vizualna  sličnost  između  onoga  što 
se  prikazuje  i likovnog  prikaza  (perspektiva,  ikonički 
znakovi,  zrcalni  principi  prikazivanja,  razrada 
figuralnih  shema),  (3)  realističko  umjetničko  djelo  je 
transparentno,  što  znači  da  značenja  ne  nosi  u sebi 


nego  izgledom  ukazuje  na  nešto  u svijetu  i time  dobiva 
značenje,  tj.  pokazuje  i prikazuje  predmete,  ljude  i 
događaje.  Realističko  umjetničko  djelo  povezano  je 
sa  sljedećim  teorijama  društva,  prikazivanja  i 
razumijevanja  svijeta:  (1)  empirijski  i pozitivistički 
stavovi  da  se  svijet  može  likovno  doslovno  i ne- 
posredno prikazati,  tj.  pozitivistički  realizam  koji 
vjeruje  u objektivnost  tehnika  i modela  prikazivanja, 
kao  i njihovu  političku  neutralnost  i autonomiju,  (2) 
kritički  stavovi  po  kojima  likovno  umjetničko  djelo 
prikazuje  društvenu  realnost  i njezinim  doslovnim 
razotkrivanjem  provodi  kritiku  postojećeg  društva  i 
(3)  realizam  u slikarstvu,  skulpturi,  književnosti, 
kazalištu  i filmu  kao  optimalna  projekcija  mogućeg 
društva  i društvenih  odnosa,  odnosno,  realizam  kao 
jedno  od  sredstava  socijalističke  revolucije  i stvaranja 
(projektiranja)  novog  društvenog  poretka  smisla, 
vrijednosti,  načina  života,  poimanja  subjektivnosti. 
Odnos  modernističke  umjetnosti  i realizma  je  u stalnoj 
društvenoj  napetosti  i sukobu.  Prema  Charlesu  Harr- 
isonu  realizam  je  najčešće  povezan  sa  svrhovitim 
prikazivanjem  i doživljavanjem  svijeta,  sa  znanjem  o 
tome  što  je  netko  vidio,  otkrio  i učinio,  s provjerljivim 
rezultatima  kojima  su  usmjereni  viđenje,  otkrivanje  i 
činjenje. 

Realizam  je  značenjski,  sadržajno,  narativno  i smi- 
sleno potpun  i odrediv.  S tako  definiranog  realističkog 
gledišta  kultura  i umjetnost  modernizma  su  indivi- 
dualističke,  solipsističke,  relativističke,  asocijalne  i 
elitističke.  Sa  stanovišta  realizma,  modema  umjetnost 
(ekspresionizmi,  apstraktna  umjetnost)  je  individualno 
i subjektivno  izražavanje  koje  napušta  prikazivanje  i 
idejni  odnos  prema  realnosti.  Suprotno  tome,  s gledišta 
modernizma  etička  i ideološka  obaveza  realizma 
(slikarski  realizmi  od  građanskog  realizma  preko 
Courbctovog  kritičkog  i alegorijskog  realizma  do 
socijalističkog  realizma  i kritičkih  socijalnih  realizama 
sredine  XX.  stoljeća)  svojim  modelima,  shemama  i 
klišejima,  dogmama,  idealima,  ideološkim  zamislima 
i navikama  prikazivanja  i viđenja  maskira  i usmjerava 
viđenje,  doživljaj  i razumijevanje  svijeta.  Prve  kritike 
realizma  nastale  su  već  u francuskom  realizmu  XIX. 
stoljeća.  Courbet  je  u naslovu  svoje  glasovite  slike 
Umjetnikov  atelje  ~ Realna  alegorija  koja  određuje 
sedatn  godina  mojeg  umjetničkog  života  ( 1 854.- 1 855.) 
upotrijebio  sintagmu  realna  alegorija  da  bi  pokazao 
kako  je  realističko  prikazivanje  jedan  od  mogućih 
načina  prikazivanja  (prizora,  kompozicije),  a ne 
doslovno  odražavanje  svijeta.  U modernoj  umjetnosti 
mogu  se  izdvojiti  tri  pristupa  realizmu:  ( 1 ) odbacivanje 
realizma  u ekspresionizmima  i zamjena  modela 
prikazivanja  modelima  izražavanja,  (2)  pomicanje  i 
redefiniranje  pojma  realizma  u apstraktnom  i kon- 

kretističkom  slikarstvu,  odnosno,  francuskom  novom 
realizmu  60-ih,  kada  se  pokazuje  da  likovni  (mi- 
metički)  prikaz  nikada  ne  može  biti  realan,  doslovan  i 
konkretan  nego  da  je  tek  apstraktno  i konkretističko 
djelo  doista  realno,  budući  da  izlaže  konkretne, 
doslovne  i materijalne  aspekte  slikarstva  i skulpture 
(površinu,  teksturu,  materijal,  odnos  likovnih  ele- 
menata, prostor,  konkretni  predmet,  trag  tijela)  i 
otkriva  bitnu  i posebnu  realnost  slikarstva  i skulpture 
i (3)  modernistički  postupci  prikazivanja:  nova 
figuracija,  pop  art,  kapitalistički  realizam,  hiper- 
realizam,  postkonceptualni  realizam,  soc  art.  Nova 
figuracija  vraća  se  prikazivanju  svijeta  (figuri,  prizoru, 
prikazu),  ali  ne  i ideologiji  realizma.  Karakterizira  je 
razvijanje  tehnika  prikazivanja  i kritika  apstrakcije  i 
njene  likovne  autonomije  i odbacivanja  tehnika 
prikazivanja,  što  je  zajedničko  s realizmom,  ali  i 
subjektivnost,  relativizam  i antiiluzionizam,  što  je 
zajedničko  s modernizmom.  Pop  art  je  istovremeno: 
(1)  realistička  umjetnost  koja  prikazujući  glorificira 
potrošačko  kapitalističko  društvo  i potvrđuje  ga  u 
umjetničkom  i estetskom  smislu  i (2)  kritička  um- 
jetnost, posebno  neodadaistički  pristupi,  koja  sub- 
vertira,  parodira  i oduzima  smisao  svijetu  potrošačke 
kulture.  Kapitalistički  realizam  i narativna  figuracija 
predstavljaju  europske  reakcije  na  američki  pop  art  i 
njegovo  usmjerenje  glorificiranju  i potvrđivanju 
kapitalističkog  potrošačkog  društva. 

Hiperrealizam  je  slikarsko  i kiparsko  usmjerenje  koje 
u kasnom  modernizmu  obnavlja  pozitivističko  pov- 
jerenje u mogućnost  likovnog  prikazivanja  osla- 
njanjem na  suvremene  reproduktivne  tehnike  (fo- 
tografija, film,  televizija)  i nove  postupke  slikanja  (air 
brush).  Hiperrealizam  se  naziva  realizmom  zbog  tri 
često  suprotstavljena  razloga:  ( 1 ) jer  novim  oblicima 
reproduciranja  postiže  veliku  sličnost  s objektom 
prikazivanja,  (2)  jer  koristi  fotografiju  kao  realistički 
i dokumentarni  medij  i doslovno  je  kopira  i (3)  jer  je 
optimalna  projekcija  interesa  i vrijednosti  potrošačke 
srednje  klase. 

Postkonceptualistički  realizam  kraja  70-ih  godina 
zasnovan  je  u krugu  autora  koji  su  surađivali  s 
engleskom  grupom  Art&Language.  Karakteristični 
primjeri  su  slike  Terryja  Atkinsona  i grupe  Art&Lan- 
guage (Michael  Baldvvin,  Mel  Ramsden).  Atkinson 
je  realistički  pristup  zasnovao  sredinom  70-ih  godina 
analizirajući  i istražujući  mehanizme  prikazivanja  i 
uspostavljanja  političkog  i povijesnog  značenja  u 
crtežima  i slikama  engleskih  vojnih  slikara  iz  Prvog 
svjetskog  rata.  Kasnije  je  razvio  figurativni  parodijski 
jezik,  kojim  prikazuje  i karikira  karakteristične 
političke  situacije  i vrijednosti  britanskog  društva. 
Njegove  slike  većinom  su  rađene  po  fotografijama, 


ali  bez  ambicije  postizanja  hiperrealističkih  efekata. 
Prate  ih  duži  i komplicirani  naslovi-komentari,  koji 
daju  poantu  slikovnom  prikazu.  Na  primjer,  slika 
Dopisnica  Trockog  iz  raja  Južnoafričkoj  vladi  u 
Pretoriji  1982.  (1976.)  u karikaturalnoj  maniri 
prikazuje  gospodina  u odijelu  s mravojedom  na  uzici. 
Sliku  prati  tekst  koji  satirički  suočava  političke  poglede 
marksizma  i vrijednosti  južnoafričkih  rasističkih  vlasti. 
Grupa  Art&Language  razradila  je  pojam  realizma  u 
teoriji  i slikarstvu.  Oni  su  pristupili  realizmu  da  bi 
kritizirali  modernističke  greenbcrgovske  koncepcije 
autonomije  apstraktne  umjetnosti.  Realizam  su  za- 
snovali kao  teoriju  prikazivanja,  a modele  prikazivanja 
razradili  su  razmatranjem  stilskih,  povijesnih  i 
društvenih  nužnosti  koje  uvjetuju  horizont  prika- 
zivanja i sagledavanja  slike  kao  prikaza.  Art&Lan- 
guage je  povezao  mehanizme  povijesnog  objašnjenja 
iz  historijskog  materijalizma  s uzročnom  teorijom 
značenja  analitičke  filozofije  da  bi  došao  do  poetike 
novog  realističkog  slikarstva.  Po  njima  realizam  nije 
likovna  vizualna  korespondencija  slike  i prikazanog 
objekta  nego  kritika  i analiza  slikarskih  strategija 
prikazivanja  i teorija  (ili  ideologija)  koje  ga  po- 
državaju. Realistički  karakter  slike  određen  je  nje- 
zinom poviješću,  što  znači  uzročnim  karakterom  i 
razlozima  njezinog  nastajanja  u određenom  društvu, 
razdoblju  i konkretnoj  umjetničkoj  situaciji.  Sovjetski 
soc  art  70-ih  i 80-ih  godina  Komara,  Melamida, 
Bulatova  i Kabakova  ironijska  je  dckonstrukcija 
značenja,  vrijednosti  i oblika  prikazivanja  soci- 
jalističkog realizma  kao  dominantne  umjetnosti  i 
kulture  Sovjetskog  Saveza.  Ironični,  paradoksalni, 
apsurdni  i nekonzistentni  socrealistički  prikazi  nove 
sovjetske  umjetnosti  pokušaji  su  prevladavanja  i 
oslobođenja  od  optimalne  projekcije  socijalističkog 
realizma  njezinom  unutrašnjom  slikarskom  i 
značenjskom  dekonstrukcijom. 

Postmodemu  umjetnost  u općem  smislu  karakterizira 
antirealizam  ili  relativizam  koji  je  kulminirao  sta- 
vovima i tumačenjem  simulacionizma  Jeana  Bau- 
drillarda,  prema  kojem  ne  postoji  jedinstvena,  stabilna 
i o medijskim  reprezentacijama  neovisna  realnost. 
Realnost  je  uvijek  prikaz  ili  simbol  koji  stvaraju 
umjetnost,  kultura  i mediji.  S druge  strane,  kritika 
realizma  i odbacivanje  poimanja  realnosti  u post- 
modernističkoj  teoriji  lakanovskog  smjera  nisu 
jednostavni  i jednoznačni.  Lacanova  psihoanalitička 
teorija  razlikuje  dva  pojma  realnosti:  (1)  realnost 
pisana  malim  početnim  slovom  r svakodnevna  je 
realnost,  uvijek  podređena  zakonu  simboličkog  po- 
retka (svijet,  predmeti,  bića,  događaji  i situacije 
analogni  nekom  teorijskom,  ideološkom,  subjektiv- 
nom gledištu  koje  ih  simbolički,  a time  i smisleno 

povezuje  i određuje)  i (2)  Realnost  pisana  velikim 
početnim  slovom  R odnosi  se  na  ono  što  se  ne  može 
simbolizirati,  traumatični  element  koji  je  strano  tijelo 
u mreži  označavanja  i time  stravična  praznina  (ono 
što  se  ne  može  imenovati,  rupa,  izmicanje  sim- 
boličkom redu)  koja  zjapi  usred  simboličkog  i oko 
koje  se  strukturira  simboličko.  Realno  (veliko  R)  je 
rupa  egzistencije,  koja  se  otkriva  tamo  gdje  se 
pojavljuje  simptom  (simptom  pokazuje  da  negdje 
nešto  ne  funkcionira).  Stoga  postmodemizam  i kao 
umjetnost  i kao  teorija  ne  znače  jednostavno  od- 
bacivanje realizma  nego  pokušaj  stvaranja  umjet- 
ničkog i teorijskog  simptoma.  Umjetnički  i teorijski 
simptomi  otkrivaju  da  prirodni,  normalni  i uobičajeni 
stavovi,  kriteriji  realnosti  i istine,  odnosno,  prikazi 
realnosti,  nisu  po  sebi  date  činjenice  nego  produkti 
kulture,  ideologije,  umjetnosti,  seksualne  želje  i 
fantazije  koji  oblikuju  ljudski  svijet.  Pravo  Realno 
(veliko  R)  mjesto  je  užasa  iza  jezika  i medijskih  prikaza 
koje  se  ne  može  dosegnuti,  ali  čiji  se  efekti  proživ- 
ljavaju. 

Tijekom  80-ih  godina  formulirana  je  i tendencija 
realističke  i esencijalističke  estetike  zasnovane  na 
teoriji  informacija  Freda  Dretskea  i ekološkoj  teoriji 
vizualne  percepcije  Jamesa  Gibsona.  Realistička  i 
esencijalistička  estetika  nastaje:  (1)  na  kritici  lin- 
gvističkog, semiotičkog  i institucionalnog  relativizma 
utemeljenog  u analitičkoj  estetici  od  50-ih  do  70-ih 
godina  i (2)  na  kritici  poststrukturalističke  relati- 
vističke  teorije  postmodemizma  i problematiziranja 
pojma  realnosti,  odnosno,  odbacivanja  ontoloških  u 
ime  značenjskih  svojstava  umjetnosti.  Realistička 
estetika  zasniva  se  na  uvjerenju  da  umjetničko  djelo 
ima  neka  bitna  perceptivna  i značenjska  svojstva  koja 
ne  ovise  o promatračevim  uvjerenjima,  teorijama  i 
mašti.  Ona  su  svojstvena  samom  predmetu,  me- 
dijskom prikazu  ili,  najopćenitije  govoreći,  onto- 
loškim, esencijalnim  aspektima  stvaranja,  postojanja, 
funkcioniranja  i percepcije  umjetničkog  djela. 
Realistička  estetika  ukazuje:  ( 1 ) na  značaj  formalnih  i 
tehničkih  postupaka  stvaranja  umjetničkog  djela  za 
razumijevanje  njegovog  smisla,  značenja  i izgleda,  (2) 
na  značaj  izgleda  djela,  njegovih  materijalno-pro- 
stomih  aspekata  za  razumijevanje  smisla  i značenja  i 
(3)  na  značaj  perceptivnih  i mentalnih  sposobnosti 
subjekta  koji  promatra  djelo,  iskušava  ga,  doživljava, 
kontemplira  i razumijeva.  Realistička  estetika  je 
esencijalistička  kada  vjeruje  da  postoje  neka  bitna 
svojstva  koja  određuju  umjetnost  i umjetničko  djelo. 
Realistička  estetika  je  ekstemalistička  kada  govori  da 
su  za  razumijevanje  umjetničkog  djela  suštinski 
aspekti  djela  i njegovog  okružja.  Realistička  estetika 
je  intemalistička  kada  govori  da  su  za  razumijevanje 


umjetničkog  djela  suštinske  mentalne  i perceptivne 
osobine  promatrača.  Realistička  estetika  je  jezičko- 
semiotička  kada  se  zasniva  na  stavovima  da  su  um- 
jetnost i umjetničko  djelo  suštinski  određeni  ljudskim 
sposobnostima  jezičkog  i semiotičkog  rada,  odnosno, 
mogućnostima  uspostavljanja  i recepcije  simboličkog 
poretka  kao  umjetničkog  djela  i umjetnosti.  Realistička 
estetika  je  povijesno-sociološka  kada  tumači  da  su 
suštinski  aspekti  za  razumijevanje  umjetničkog  djela 
i njegove  recepcije  određeni  materijalnim  povijesnim 
uvjetima  društvene,  kulturne  i umjetničke  organizacije 
društva  u kojem  djelo  nastaje  i u kojem  se  prezentira. 

LITERATURA:  Ack2,  Batd,  Battc4,  Blinl,  Bloci,  Bod7,  Bod8, 
Bowl,  Bow4,  Clark2,  Damnja5,  Dicl,  Erj5,  Harr8,  HarrS,  HaiTl2, 
Harrl5,  Harrl7,  Harr22,  Harr27,  Harr28,  Harr29,  Harr3 1 , Han32, 
Hair33,  Harr42,  Harr45,  Kult3,  Lacl,  Meci,  Mei>4,  Miči,  Miku3, 
Miku8,  Miš8,  Potrč4,  Potrč6,  Potrć9,  Prenl,  Richl,  Robi,  Rotll, 
Schap3,  Šuv57,  Šuv63,  Tayl,  Waltol 

Realno,  simboličko,  imaginarno  (RSI).  U tradi- 
cionalnoj terminologiji  simboličko  je  sam  govor  i čine 
ga  jezički  znakovi  koji  proizvode  značenje,  a realni 
su  izvanjezički  predmeti  na  koje  se  govor  odnosi 
(kamen,  stolac,  magarac).  Prema  Lacanu  svakidašnja 
realnost  je  uvijek  nešto  Imaginarno  i povezana  je  s 
predočenim  smislom  i značenjem.  Svakidašnjom 
realnošću  vladaju  skriveni  zakoni  Simboličkog,  zato 
Lacan  razlikuje  svakidašnje  realno  (pisano  malim  r)  i 
Realno  (pisano  velikim  R).  Realno  (velikom  R)  je: 
(1)  ono  što  se  ne  može  simbolizirati,  (2)  traumatični 
element  koji  je  strano  tijelo  u označiteljskoj  mreži,  i 
(3)  stravična  praznina  (bezimeno,  rupa,  izmicanje 
simboličkom  redu)  koja  zjapi  usred  Simboličkog  i oko 
koje  se  strukturira  Simboličko.  Realno  je  rupa 
egzistencije,  koja  se  otkriva  tamo  gdje  se  pojavljuje 
simptom  (simptom  pokazuje  da  negdje  nešto  ne 
funkcionira).  Simboličko  se  naknadno  tka  prekrivajući 
i popunjavajući  rupu  (Realno).  Zato  Realno  sudjeluje 
u stvaranju  smisla  i značenja  sa  Simboličkim  i 
Imaginarnim,  premda  uvijek  ostaje  skriveno.  Sim- 
boličko ukazuje  na  Realno,  pokazujući  da  ga  ispušta 
i ne  iskazuje.  Ishodište  Simboličkog  je  uzrokovano 
gubitkom  objekta  želje.  Simbolički  poredak  djeluje  u 
svakom  trenutku  i na  svim  stupnjevima  čovjekovog 
postojanja.  Čim  simboličko  počne  djelovati,  čovjek 
je  zatvoren  u simboličku  tamnicu  iz  koje  ne  može  izaći: 
naš  svijet  je  svijet  simboličkog  okruženja.  Imaginarno 
je  vrsta  optičke  igre  u koju  se  želja  hvata  (kao  u 
zamku).  Imaginarno  ne  stvara  konkretni  predmet,  nego 
predmet  želje.  Realno,  Simboličko  i Imaginarno  su 
povezani  u boromejski  čvor  koji  gradi  nas.  Ishodišno 
mjesto  u čvoru  pripada  Imaginarnom,  budući  da  se 
ono  narcistički  utemeljuje  u slici  tijela  koje  je  za 
čovjeka  prvo.  Prekidanjem  jednog  od  krugova  (Re- 

alnog  ili  Simboličkog  ili  Imaginarnog,  prekidaju  se  i 
ostali  krugovi. 

Totalitarne  ideologije,  utopijski  projekti  i logocentrični 
metafizički  sistemi  ne  otkrivaju  pravu  prirodu  Re- 
alnog, prekrivajući  i popunjavajući  je  tkanjem  Sim- 
boličkog koja  je  tamnica  istine.  Odsutnost  Realnog  u 
totalitarnim  diskursima  ukazuje  na  prazninu-rupu 
(necjelovitost)  u središtu  svakog  ideološkog  rada. 
Postmodemističke  teorije  i prakse  umjetnosti  polaze 
od  stava  da  je  realno  produkt  Simboličkog  i zato 
proizvode  beskrajne  metaforičke  lavine  narativnih 
tekstova,  pokazujući  da  Simboličko  uvijek  izostavlja 
Realno.  Pripovijedajući  o pripovijedanju  i prika- 
zivanju (o  Simboličkom  i Imaginarnom),  postmodema 
umjetnost  govori  o onom  odsutnom:  rupi,  praznini, 
Realnom. 

LITERATURA:  Lac  1 , Lac2,  Lac4,  Lac5,  Lac6,  Lac8,  Kord  I , Kord3, 
Kord4,  Kord6,  Kord8,  Kord  10,  Zup2, 7.up3,  Žiž2,  Žiž4,  Žiž31 

Recepcija,  Recepcija  je  situacija  i proces  percipiranja, 
Čitanja  i doživljavanja  umjetničkog  djela.  Umjetničko 
djelo  je  izvor  vizualnih  senzacija  i informacija  koje 
promatrač  poput  prijemnika  procesom  recepcije  prima 
i obraduje.  Teoriji  umjetnosti  svojstvena  su  tri  modela 
recepcije  umjetničkog  djela:  (1)  direktna  recepcija 
djela  je  proces  artikulacije  percepcije.  Čitanja  i do- 
življavanja djela,  odnosno,  direktan  odnos  konkretnog 
djela  i promatrača,  (2)  kulturološka  recepcija  je 
povijest  primanja  te  djelovanja  nekog  umjetničkog 
djela,  autora  ili  umjetničke  tendencije  na  gledaoca, 
društvenu  ili  povijesnu  formaciju  publike.  Drugim 
riječima,  promatra  se  povijesni  utjecaj  djela  i modela 
njegovog  primanja  u konkretnim  ili  hipotetičkim 
uvjetima  i (3)  produktivna  recepcija  je  dio  procesa 
ostvarivanja  i dovršavanja  umjetničkog  djela.  Na 
primjer,  u neoavangardnoj  i postavangardnoj  um- 
jetnosti umjetničko  djelo  (novi  roman,  eksperimen- 
talna glazba,  kinetička  umjetnost,  mobili,  hepening, 
konceptualna  umjetnost,  ambijentalna  umjetnost, 
horizontalna  plastika)  dovršava  se  tek  suočavanjem  s 
publikom  koja  je  aktivni  sudionik  realizacije  djela. 
Kada  publika  recepcijom  dovršava  djelo,  ona  ga  i 
ostvaruje.  Na  primjer,  kada  se  promatrač  bavi  mo- 
bi lom,  on  rukom  premješta  dijelove  skulpture  stva- 
rajući novu  strukturu,  kada  percipira  instalacije 
kinetičke  umjetnosti,  ambijente  i instalacije  hori- 
zontalne plastike  ulazi  u prostor  u kojem  se  kreće, 
promatra,  dolazi  u tjelesne,  prostome  i vremenske 
odnose  s djelom  i proživljava  nove,  ekskluzivne 
životne  situacije.  Tekstovi  engleskog  konceptualnog 
umjetnika  Victora  Burgina  iz  ranih  70-ih  opisuju 
situacije  u kojima  se  nalazi  osoba  koja  ih  čita  i čitanjem 
dovršava  rad.  U hepeninzima  publika  postaje  su- 


dionikom u realizaciji  umjetničkog  događaja,  od- 
nosno, recepcija  se  preobražava  u kreativno  djelovanje 
i ponašanje  u režiranim  ili  nerežiranim  životnim 
situacijama. 

Aspekti  recepcije  likovnog  umjetničkog  djela  i radova 
izvedenih  iz  te  tradicije  su  vizualna  percepcija,  čitanje 
i doživljavanje.  Modernistička  teorija  razlikuje  dva 
koncepta  redoslijeda  procesa  recepcije:  (1)  doživljaj 
je  sinkron  činu  vizualne  percepcije,  a čitanje  dolazi 
naknadno  (naknadna  intelektualna  interpretacija)  i (2) 
vizualna  percepcija  stvara  informacijsku  osnovu  na 
kojoj  se  odvija  proces  čitanja,  a iz  razumijevanja  koje 
je  posljedica  čitanja  proizlazi  mogućnost  doživljavanja 
umjetničkog  djela.  Po  prvoj  koncepciji  za  recepciju 
umjetničkog  djela  nije  potrebno  prethodno  znanje  o 
umjetnosti  ili  o konkretnom  kontekstu  umjetničkog 
djela,  dok  je  za  drugu  koncepciju,  da  bi  se  doživjelo, 
nužno  prethodno  razumijevanje  djela,  poznavanje 
njegove  povijesti,  konteksta  i atmosfere  umjetničkog 
svijeta  u kojem  je  nastalo. 

Čitanje  je  proces  lociranja,  razlikovanja  i dešifriranja 
podataka  dobivenih  u procesu  vizualne  percepcije. 
Razlikuju  se  tri  modela  čitanja:  (1)  čitanje  pisma 
prirodnog  jezika,  (2)  čitanje  semiotičkog  znakovnog 
sistema  i (3)  čitanje  nesemiotičkih  sistema  izražavanja 
i prikazivanja  slikarstva,  skulpture  itd.  Pri  čitanju 
zapisa  na  pismu  prirodnog  jezika,  vizualna  percepcija 
je  posrednik  u prikupljanju  kodificiranih,  klasificiranih 
i uređenih  znakova  po  pravilima  gramatike  koju 
prihvaća  veliki  broj  korisnika.  Za  razumijevanje  zna- 
kova pisma  prirodnog  jezika  nije  bitan  likovni  izgled 
slova,  slova  trebaju  biti  što  jednostavnija,  budući  da 
prenose  utvrđene  i prihvaćene  semantičke  vrijednosti. 
Za  čitanje  zapisa  ili  slikovnih  izraza  koji  se  mogu 
nazvati  semiotičkim  znakovnim  modelima  vizualni 
(likovni)  izgled  znaka  bitan  je  koliko  i njegova  ko- 
dificiranost  u nekom  značenjskom  sistemu.  Semi- 
otičkim znakovnim  sistemima  ne  upravlja  gramatika 
nego  skup  otvorenih  pravila  poznatih  određenoj  grupi 
korisnika.  Na  primjer,  suprematistički  križ  Kazimira 
Maljeviča  i ekspresionistički  križ  Emilija  Vedove  ne 
iščitavaju  se  na  isti  način,  budući  da  likovne  karak- 
teristike znaka  ulaze  u njihova  značenja.  Isto  tako 
kukasti  križ  nema  ista  značenja  u staroindijskoj  kulturi 
kao  u nacističkoj  Njemačkoj. 

Za  čitanje  nesemiotičkih  znakovnih  struktura  koje 
mogu  biti  mimetički  prikazi  koji  se  opažaju  kao  prizori 
ili  apstraktne  slobodne  forme  neophodno  je  poz- 
navanje konteksta  i postupaka  umjetnikovog  rada.  Čin 
čitanja  zasniva  se  na  razumijevanju  oblika  i njihovih 
značenjskih  upotreba  i motivacija  za  svaki  pojedinačni 
slučaj  (za  svaku  pojedinačnu  sliku  ili  seriju  slika).  Kod 
mimetičkih  slika  potrebno  je  otkriti  pravila  i navike 

prikazivanja  svijeta  koja  su  svojstvena  određenoj 
civilizaciji,  kulturi  ili  povijesnoj  epohi,  na  osnovi  čega 
se  može  reći  da  li  slika  prikazuje  konkretni  svijet, 
fantazije,  fikcionalne  tvorevine  ili  formalno  konstru- 
irane likovne  situacije.  U slučaju  apstraktnih  slobodnih 
formi  čitanje  se  zasniva:  ( 1 ) na  traganju  za  onim  što 
oblik  svjesno  ili  podsvjesno  znači  umjetniku  ili  (2)  na 
interpretativnom  pripisivanju  značenja  apstraktnim 
oblicima  na  osnovi  slobodnih  asocijacija,  poznavanju 
konteksta  interesa,  života  i djelovanja  umjetnika.  Za 
čitanje  kao  proces  dešifriranja  značenja  bitno  je  da  se 
u slici,  seriji  slika  pojedinog  autora  ili  pokreta  otkriju 
pravilnosti  i njihovi  odnosi  sa  značenjima  i vrijed- 
nostima individualnog  umjetnikovog  svijeta  i šire 
kulture.  U postmodemističkoj  teoriji  čitanje  je  oblik 
produkcije  značenja:  na  osnovi  prepoznatih  i utvrđenih 
karakteristika  djela  razvijaju  se  jezičke  spekulacije 
kojima  se  djelo  reinterpretira  i nudi  publici  kroz  novo 
čitanje.  Mnoga  djela  postmodeme  umjetnosti 
(transavangarde,  neoekspresionizma,  anakronizma) 
likovni  su  izrazi  i prikazi  umjetnikovog  čitanja  i 
doživljavanja  umjetničkih  djela  iz  povijesti  umjetnosti. 
Doživljaj  umjetničkog  djela  objašnjava  se  na  sljedeće 
načine:  (1)  kao  emocionalno  stanje  koje  umjetničko 
djelo  svojim  izgledom  direktno  uzrokuje  kod 
promatrača  i (2)  kao  kompleksno  egzistencijalno  stanje 
nastalo  vizualnom  percepcijom,  čitanjem,  razu- 
mijevanjem i udubljivanjem  (kontemplativnim 
uvidom)  u djelo,  doživljaj  je  posljedica  kako  čina 
percepcije  samog  djela,  tako  i našeg  znanja  o djelu, 
umjetniku,  njegovom  svijetu  umjetnosti  i širim 
kontekstima  na  koje  djelo  ukazuje.  U prvom  slučaju 
govori  se  o doživljaju  nevinog  oka,  a u drugom  o 
doživljaju  sofisticiranog  oka. 

LITERATURA:  Amh2,  Bartlć,  Bartl7,  Bartl9,  Bekl,  Božič6, 
BožiČ7,  BožičlO,  Den63,  Gibsl,  Jausl,  Marin4,  Marin5,  Marin6, 
Merle2,  Milić2,  Priji,  Roci,  Roc2,  Schcf2,  Schef5,  Schef6,  Schil, 
Sr4,  Obi,  V5r5, 

Reciklaža.  Rcciklažom  se  nazivaju  konceptualni  i 
medijski  postupci  u umjetnosti,  kojima  se  potrošeni, 
odbačeni,  poništeni,  neupotrebljivi,  itd.  artefakti, 
prostori,  institucije,  značenja  ili  vrijednosti  kulture 
obnavljaju  i izlažu  u kontekstu  suvremene  umjetnosti. 
Reciklaža  je  taktika  ponašanja  i djelovanja  umjetnika 
kao  kulturnog  radnika  koji  ponovo  obrađuje  artefakte 
kulture.  Umjetnik/umjetnica  proučava  kulturu, 
pretražuje  njene  arhive,  depoe,  otpade  i ukazuje  na 
složene  procese  brisanja  ili  obnove  u mikro-  ili  makro- 
političkim  svjetovima  suvremenog  svijeta.  Reci- 
klažom  kao  umjetničkim  postupkom  su  se  bavili:  u 
odnosu  na  arhitekturu  Gordon  Matta-Clark,  u odnosu 
na  verbalna  značenja  Joseph  Kosuth,  u odnosu  na 


političke  i ideološke  identitete  grupa  Irwin,  u odnosu 

na  muzejske  zbirke  Tadej  Pogačar,  u odnosu  na 

urbanističke  prostore  Marjetica  Potrč,  u odnosu  na 

institucionalne  i javne  prostore  Tomo  Savić-Gecan,  u 

odnosu  na  novinske  vijesti  Ivana  Kcscr. 

LITERATURA:  Crowl , Golds  1 , Kesi . Kosu  1 2,  Kosu  1 3,  Lee2,  Potr2, 
Šuvll2,  Wool 

Redukcija.  Redukcija  je  postupak  transformiranja 
složene  vizualne  strukture  u jednostavnu.  Pojam 
redukcije  u umjetnosti  XX.  stoljeća  ima  više  značenja: 
(1)  reduciranje  ili  apstrahiranje  mimetičkog  slikarst- 
va, (2)  formalistička  redukcija  apstraktnog  slikarstva, 
(3)  redukcionizam  visokog  modernizma  i (4)  dema- 
terijalizacija  umjetničkog  objekta. 

Redukcija  ili  apstrahiranje  je  postupak  transformiranja 
mimetičke  kompozicije  slike  ili  skulpture  u nepri- 
kazivačku  apstraktnu  kompoziciju.  Redukcijom  se 
ostvaruje  prijelaz  od  umjetničkog  djela  kojim  se  nešto 
prikazuje  u umjetničko  djelo  kojim  se  nešto  izražava 
ili  u umjetničko  djelo  koje  se  pokazuje  kao  stanje  stvari 
(materijalna  činjenica,  struktura  ili  konstrukcija).  Na 
primjer,  apstrahiranje  u slikarstvu  počinje  defor- 
macijom mimetičkih  oblika,  zatim  njihovim  apro- 
ksimiranjem  jednostavnim  gestualnim  tragovima  ili 
geometrijskim  figurama,  da  bi  završilo  kompozicijama 
točki,  linija  i površina.  Pri  tome  se  polazni  motiv  u 
procesu  apstrahiranja  može,  ali  i ne  mora  prepoznati. 
Postupak  apstrahiranja  karakterističan  je  za  impre- 
sionizam,  postimpresionizam,  fovizam,  ekspre- 
sionizam, futurizam,  kubofuturizam,  kubizam  i ranu 
apstrakciju. 

Formalistička  redukcija  označava  postupke  svođenja 
složenih  likovnih  apstraktnih  struktura  na  jedno- 
stavnije strukture  znakova,  primame  geometrijske 
slikarske  ili  kiparske  strukture  i monokromne  površine. 
Formalistička  redukcija  svojstvena  je  drugoj  i trećoj 
generaciji  apstraktnih  umjetnika  koji  slikarska  i 
kiparska  istraživanja  počinju  analizom  i istraživanjem 
apstraktne  umjetnosti.  Dok  je  prvoj  generaciji  ap- 
straktnih umjetnika  svojstvena  svijest  o nužnoj 
povezanosti  slike  i vizualnog  motiva  u prirodi  ili  slike 
i unutrašnjih  duhovnih  stanja,  drugoj  generaciji 
svojstveno  je  uvjerenje  da  je  materijalni  poredak 
slikarstva  osnova  na  kojoj  se  može  razvijati  čisti 
pikturalni  ili  strukturalni  rad.  Cilj  formalističke 
redukcije  su  kompozicijski  modeli  umjetničkog  djela, 
čisti  (aikonički)  u estetskom  i osnovni  u pikturalnom 
ili  skulpturalnom  smislu.  Formalističku  redukciju 
geometrijske  umjetnosti  utemeljili  su  Theo  van 
Doesburg  i Max  Bili,  a razradili  su  je  konkretisti  i 
neokonstruktivisti  poslije  Drugog  svjetskog  rata. 
Formalističku  redukciju  ekspresionističkog  slikarstva 

razradili  su  američki  apstraktni  ekspresionisti  koji  su 
složene  gestualne  ekspresionističke  kompozicije 
reducirali  na  odnose  monokromne  površine  i geste 
(traga  gestualnog  poteza),  odnosno,  na  odnose 
monokromne  površine  i jednostavnog  pikturalnog 
znaka  većih  dimenzija  ili  odnose  više  monokromnih, 
prostoručno  slikanih  površina  na  jednom  platnu. 
Slikarstvo  enformela  ili  geometrijsko  strukturalno 
slikarstvo  predratne  avangarde  reducirano  je  u 
umjetnosti  poslije  enformela  (Piero  Manzoni,  Yves 
Klein,  Francesco  Lo  Savio,  grupa  Zero)  na  mono- 
kromne površine  čija  je  jedina  kvaliteta  izgled  površine 
kao  homogeno  obojeno  polje  (obojeno  polje  prema 
svjetlosnom  polju  u kojem  se  djelo  izlaže).  U estetici 
visokog  modernizma  Clementa  Greenberga  zamisao 
redukcionizma  u modernističkom  slikarstvu  razrađena 
je  kao  historicistička,  metafizička  i pragmatička  teorija 
umjetnosti.  Riječ  je  o historicističkoj  teoriji,  budući 
da  se  povijest  moderne  umjetnosti  tumači  kao 
progresivni  razvoj  apstrakcije,  a razvoj  apstrakcije  se 
tumači  kao  autorefleksivno  usavršavanje  postupaka 
dostizanja  prave  prirode  slikarstva  (plošnosti). 
Greenbergova  teorija  je  metafizička,  budući  da  sliku 
tumači  kao  posebnu  materijalnu  površinu  (slikovnu 
površinu)  različitu  od  drugih  fenomena.  Različitost 
slike  i drugih  objekata  je  u njezinoj  plošnosti.  Slika  je 
površina  koja  ističe  slikovne  kvalitete  plohe.  Slika  nije 
racionalni  projekt  nego  direktni  estetski  čin  na  plohi 
koji  potvrđuje  plošnost  slike  i određuje  posebnost 
slikarstva  u odnosu  na  druge  umjetnosti.  To  je 
pragmatična  teorija,  budući  da  opisuje  slikarevo 
ponašanje:  slikar  stvara  intuitivno  direktnim  dje- 
lovanjem, razvijajući  intuiciju  autokritičkom  analizom 
slikarskog  rada.  Autokritička  analiza  pročišćava 
njegov  slikovni  izraz  i stoga  je  redukcionistička. 
Redukcionistička  teorija  visokog  modernizma, 
posebno  postslikarske  apstrakcije,  naziva  se  for- 
malističkom,  budući  da  ne  polazi  od  deformacije 
prirodnog  motiva  nego  od  istraživanja  i prevladavanja 
slikarstva  apstraktnog  ekspresionizma. 
Dematerijalizacija  umjetničkog  objekta  je  oblik 
radikalnog  redukcionizma  kojim  se  dovodi  u pitanje 
daljnji  opstanak  umjetničkog  djela  kao  dovršenog  i 
cjelovitog  objekta.  Dematerijalizacija  je  redukcija 
umjetničkog  objekta:  (1)  na  proces  s materijom  i 
energijom  (proccsualna  umjetnost),  (2)  na  događaj  ili 
bihevioralnu  situaciju  (akcionizam,  hepening,  body 
art,  performans,  ritual,  ponašanje)  i (3)  na  ideju, 
koncept  i jezik  (konceptualna  umjetnost).  Dok  je 
apstrahiranje  kod  pionira  apstrakcije  značilo 
transformaciju  prikazivanja  u izražavanje  u okviru 
plohe  slike,  pri  čemu  bit  slikarstva  i skulpture  nije 
bila  upitna,  dematerijalizacija  označava  prekid  s 


tradicionalnim  morfološkim  pojmom  umjetničkog 
djela  budući  da  umjetničko  djelo  više  ne  postoji  kao 
dovršeni  proizvod. 

LITERATURA:  Battcl,  Brcj3, Colpl,  Den6,  Dcn98,  Fos7,  Greenl. 
Grecn3,  Grcen4,  Green5,  Green6,  Green7,  GrecnlO,  Greenll. 
Green  12,  Green  1 3,  Harr24,  Jud l , Jud5,  Kus l , Kusp5,  Lipp4,  Lipp5, 
Lipp6,  Lipp9,  LipplO,  Morri3 

Redu  n dane  a.  Vidi:  Teorija  informacija 

Referenca.  Referenca,  objekt  (stvar,  biće,  prostor) 
izvan  jezika  na  koji  se  jezik  odnosi.  Objekt  izvan  jezika 
na  koji  se  jezik  odnosi  je  značenje  tog  jezika. 
Referencijalno  značenje  je  jedan  od  mogućih  oblika 
uspostavljanja  značenja  u umjetnosti.  Ono  se 
uspostavlja  stvaranjem  odnosa  (korespondencija) 
između  jezika  ili  umjetničkog  djela  i objekata. 
Referenca  slike  je  prikazani  objekt,  na  primjer,  za 
portret  referenca  je  portretirana  osoba.  Referentni 
odnos  umjetničkog  djela  i objekta  izvan  djela  ostvaruje 
se:  (1)  ostavljanjem  traga,  na  primjer,  frotaž  jedne 
površine  je  slika  te  površine,  a površina  je  referenca 
za  otisak,  (2)  uzimanjem  otisaka  predmeta  ili  ljudskog 
tijela  i izradom  kalupa  pomoću  kojih  se  rade  odljevi 
koji  trebaju  biti  ne  samo  vizualno  slični  nego  i 
predmetno  ili  tjelesno  podudarni  predmetu  ili  biću, 
(3)  iluzionističkim  ikoničkim  i aluzivnim  prika- 
zivanjem, kada  se  želi  postići  vizualna  sličnost  prikaza 
na  slici  i prikazivanog  objekta,  (4)  različitim  po- 
stupcima označavanja  analognim  indirektnom 
(konvencionalnom,  pokaznom,  funkcionalnom) 
označavanju  reference  (objekta  izvan  jezika)  u 
prirodnom  govornom  ili  pisanom  jeziku.  Jedan 
realistički  Courbetov  portret,  Braqueov  kubistički 
portret  ili  hiperrealistički  portret  nastao  po  fotografiji 
imaju  referencu  (referentno  značenje)  budući  da 
ukazuju  na  konkretnu  osobu  izvan  slike,  ma  koliko  se 
likovno  razlikovale:  Courbetova  slika  teži  vizualnoj 
sličnosti  s objektom  prikazivanja,  Braqucova  de- 
formira likovne  prikaze  objekta  i ne  teži  ni  predmetnoj 
niti  vizualnoj  sličnosti,  a hiperrealistički  portret 
vizualnu  sličnost  postiže  analogijom  sa  suvremenim 
tehnološkim  fotografskim  postupcima.  U teoriji 
umjetnosti  govori  se  i o fikcionalnoj  referenci. 
Fikcionalnu  referencu  karakterizira:  ( 1 ) nepostojanje 
realnog  objekta  izvan  umjetničkog  djela,  (2)  pri- 
kazivanje apstraktnog,  fantastičnog  ili  iz  književnosti 
preuzetog  objekta  kao  da  je  realni  postojeći  objekt 
(koriste  se  tehnike  iluzionističkog  prikazivanja). 

LITERATURA:  Blin  I , Božič7,  Clark2,  Cob  l , Fcstini  l , Hau  1 , Johns  1 , 
Metzl,  Metz2,  Mctz3,  Miš7,  Pan2,  Prenl,  Qul,  Rotll 

Refleksivne  slike.  Vidi:  Analitičko  slikarstvo, 
Konceptualno  slikarstvo,  Međusloj 

Regionalizam.  U postmodemoj  kulturi  se  polazi  od 
stava  da  nema  globalnog  pogleda  na  svijet  ili  globalne 
organizacije  društva,  kulture  i umjetnosti  na  pla- 
netarnom, državnom  ili  etničkom  nivou  nego  da 
postoje  fragmentarne  (ne-cijele)  lokacije  kultura  koje 
se  ne  mogu  dovesti  do  konzistentnog  međusobnog 
odnosa  ili  obrata  u novo  jedinstvo  ili  do  univerzalne 
cjeline,  principa,  efekta.  U doba  modeme  se  govorilo 
o cjelovitosti  nacionalnih  ili,  čak,  rasnih  kultura:  o 
francuskoj  umjetnosti,  o francuskom  modernizmu,  o 
njemačkom  romantizmu,  o njemačkoj  umjetnosti,  o 
ruskom  simbolizmu,  itd.  U postmodemi  se  govori  o 
neodređenim  i nejasnim,  često  meteorološkim  ili 
geografskim  regijama:  mediteranska  transavangarda, 
sjevernjački  neoekspresionizam,  srednjoeuropska 
postavangarda,  alpski  izraz  ili  pacifički  postmo- 
demizam.  Kao  što  je  u povijesnom  smislu  za  ek- 
lektičnu  postmodemu  sve  retro  i sve  aktualno,  tako  je 
u geografskom  smislu  sve  regionalno  ili  lokalno  i, 
istovremeno,  univerzalno,  globalno,  planetarno. 
Geografski  kriterij  sinkronijske  regionalnosti  se 
nameće  i postavlja  iznad  modernističkih  (hege- 
lijanskih) kriterija  povijesti  i historicizma. 
Postmodemo  naglašavanje  regionalizma  ukazuje  se 
kao  unutrašnja  dvostruka  negacija  zapadne  hegemo- 
nije: pokazuje  se  da  nema  jedinstvene  kulture/civili- 
zacije i da  poimanje  zapadne  civilizacije  kao  paradig- 
matskog prikaza  svake  civilizacije  nema  opravdanja, 
jer  je  ona  tek  mehanički  zbir  gotovo  neusporedivih 
regija  i zato  što  uz  nju  i s njom  egzistiraju  i druge 
kulture/civilizacije  koje  su  nesvodljive  na  nju. 

LITERATURA:  Bh2,  Erj7,  Eij  1 9.  Fa  1 , Fram  1 , Gau  1 , Ghirl,  Hay  1 , 
Jcnc2,  Jenc3,  Klol,  KIo2,  Oliv4,  Ra(4, 

Reizam.  Reizam  je  estetička  i umjetnička  doktrina  o 
statusu  predmeta  u književnosti  i vizualnim  umjet- 
nostima (konkretna,  topografska,  reistička  i vizualna 
poezija).  Teoriju  i praksu  reizma  uspostavili  su  članovi 
grupe  OHO  od  1966.  do  1969.  godine.  Reizam  je 
nastao  kao  fenomenološka  kritika  humanističkog 
pogleda  na  svijet  (pod  utjecajem  Edmunda  Husserla, 
Martina  Heidcggera,  Jeana  Paula  Sartrea  i ranog 
Ludwiga  Wittgcnsteina),  a dovršen  je  kao  struk- 
turalistička teorija  i praksa  umjetničkog  programiranja. 
Zapadnjačka  humanistička  filozofska  i umjetnička 
tradicija  prakticirala  je  mimetičku  umjetnost  koja  je 
opisivala  i prikazivala  svijet  u kojem  je  postojala  jasna 
razlika  između  subjekta  (bića  koje  govori  ili  slika)  i 
objekta  (stvari  o kojoj  se  govori  i na  koju  se  ukazuje). 
Redukcijom  prikazivačke  umjetnosti  na  sam  predmet 
(pjesma  - predmet,  crtež  - predmet,  knjiga  - predmet) 
umjetničko  djelo  je  postalo  predmet  koji  samo  govori 
i pokazuje  da  je  predmet.  Prema  Iztoku  Geiste- 


ru  Plamenu:  ( 1 ) u europskom  humanizmu  postoji  jasna 
razlika  između  predmeta  (stvari)  i subjekta,  (2)  u zen 
budizmu  i predmeti  imaju  status  subjekta,  tj.  svaka 
stvar  (kamen,  travka)  shvaća  se  i doživljava  kao 
subjekt,  a (3)  u reizmu  sve  se  shvaća  i doživljava  kao 
predmet.  Prema  Tarasu  Kermauneru,  vodećem 
teoretičaru  reizma,  svijet  koji  je  zamijenio  huma- 
nistički i koji  se  naziva  reističkim  bjesomučno  po- 
navlja samo  svoj  jest:  olovka  jest,  guma  za  brisanje 
jest,  most  jest,  riječ  jest,  čovjek  jest.  Sve  jest  jer  je 
međusobno  identično,  zato  što  je  sve  istinito.  Reizam 
provodi  fenomenološku  redukciju  na  prazan  (ispraž- 
njen) bitak,  a prazan  i apstraktni  bitak  je  ništavilo.  U 
manifestu  OHO-a  (1967.),  koji  su  napisali  Iztok 
Geister  Plamen  i Marko  Pogačnik,  značenje  predmeta 
opisuje  se  sljedećim  riječima:  “Predmeti  su  stvarni. 
Stvarnosti  predmeta  približavamo  se  prihvaćajući 
predmet  onakvim  kakav  jest  Ali,  kakav  je  predmet? 
Prvo  što  opažamo  je  da  predmet  šuti.  Ipak  predmet 
ima  što  pružiti.  Riječju  iz  predmeta  možemo  izmamiti 
nečujni  glas.  Jedino  riječ  čuje  taj  glas.  Riječ  registrira 
ili  označava  taj  glas  predmeta.  Govor  iskazuje  taj  glas 
označen  riječju.  Tu  se  susrećemo  s glazbom  koja  je 
sluhom  uhvatljiv  glas  predmeta.”  Marko  Pogačnik  u 
tom  duhu  realizira  Artikle  (1967.).  On  otiskuje 
predmete  za  svakodnevnu  upotrebu,  na  primjer,  boce, 
izlažući  prisustvo  predmeta  bez  drugih  značenja  i 
funkcija.  Iztok  Geister  Plamen  realizira  Zvučnu  knjigu 
(1967.)  čija  je  temeljna  kvaliteta  da  pri  listanju  stvara 
zvuk  (zvuk  predmeta).  Knjiga  pruža  dvije  riječi:  prva 
riječ  je  tišina,  a kada  se  stranica  okrene  i list  zašušti, 
pojavi  se  riječ  buka.  Da  bi  samu  ispražnjenu  prirodu 
predmeta  prikazao  u časopisu,  katalogu  i knjizi, 
Pogačnik  je  konstruirao  reistički  model  tekstualnog 
prikazivanja.  Prema  Pogačniku:  “Tekstovi  su  sas- 
tavljeni od  slova.  Slova  su  od  crta.  Crte  su  ovdje  zato 
da  u obliku  slova  vizualno  signaliziraju  pojedinačne 
zvukove.  Prema  tome,  kada  je  riječ  o tekstovima,  crta 
je  skrivena  iza  zvuka  slova.  Kako  onda  može  crta  (kao 
osnovni  element  stranice  uz  tiskarsku  boju  i papir) 
izaći  na  svjetlo  dana  osim  u obliku  crteža?  U crtežu 
crta  stoji  sama  za  sebe,  ako  je  crtež  na  nivou  svijesti  o 
samom  sebi.  Crtež  od  crta  nužan  je  element  otvorenih 
stranica  novina  ili  časopisa.  Vizualna  poezija,  nazvana 
i topografskom,  razotkrivanje  je  te  diferencirane  (vidno 
zvučne)  uloge  crte.”  Prema  filozofu  Rastku  Močniku 
u reizmu  dolazi  do  destrukcije  znaka.  Tekst  se 
transformira  u odnos  riječi,  riječ  u odnos  slova,  slovo 
u odnos  linija.  Tekst  knjige  se  transformira  u knjigu- 
predmet  i u kutiju  kao  zbirku  predmeta.  Između 
značenja  riječi  i prostornog  (vizualnog,  zvučnog) 
fenomena  postoji  tautološki  odnos:  riječ  doslovno 
ukazuje  na  vizualni  i zvučni  fenomen  i obratno. 

Topografska  poezija,  kako  svoje  vizualne  i konkretne 
pjesme,  stripove,  knjige,  filmove,  predmete  i instalacije 
nazivaju  reisti,  pokušaj  je  radikalne  i revolucionarne 
fenomenološke  redukcije  objekta  književnosti  i 
likovnih  umjetnosti  na  konkretan,  izoliran  i smisleno 
prazan  predmet.  Pojam  topografske  poezije  uveo  je 
vizualni  pjesnik  Franci  Zagoričnik.  U području  to- 
pografske poezije  djelovali  su  mnogi  autori  okupljeni 
u grupama  OHO  i Katalog:  Iztok  Geister  Plamen, 
Marko  Pogačnik,  Franci  Zagoričnik,  Vojin  Kovač- 
Chubby,  Matjaž  Hanžek,  Milenko  Matanović,  Tomaž 
Šalamun,  Aleš  Kermauner,  Naško  Križnar. 

Reizam  se  tijekom  1 968.  i 1 969.  godine  razvijao  u dva 
smjera:  (1)  prema  strukturalnim  programiranim  si- 
stemima i (2)  prema  instalacijama  (prostornim  po- 
stavima i procesima)  srodnim  siromašnoj  umjetnosti. 
Primjeri  strukturalnog  programiranja  su  tekst  Marka 
Pogačnika  Breskev  koji  sadrži  2.741  rečenicu  ili 
Programirana  šuma  (1969.)  u kojoj  je  365  srebrnih 
folija  omotano  oko  stabla.  Vrhunac  strukturalističkog 
rada,  tj.  istraživanja  odnosa  tekstualnih  i vizualnih 
materijala  prema  nekom  programskom  konceptu 
ostvarenje  u projektu  PU(  1969.).  PUjc  meta-rad  jer 
se  bavi  strukturalnim  numeričkim  povezivanjem 
postojećih  topografskih  pjesama,  tekstova  i doku- 
menata u novu  strukturalnu  cjelinu  knjige.  Dva  su 
metodološka  pravca:  (1)  linearni  raspored  elemenata 
analogan  tekstualnoj  logici  i (2)  kombinatorika 
elemenata  koja  onemogućava  jednoznačnu  selekciju 
pojedinih  radova  i ima  vizualno  formalni  karakter. 
Ideje  prostora  naznačene  su  u OHO  manifestu 
razmatranjem  pogleda  i prostora,  odnosno  pitanjem 
odnosa  prostora  i predmeta.  Prostor  se  određuje  kao 
okvir  djelovanja  u rasponu  od  dvodimenzionalnog 
prostora  papira  do  trodimenzionalnog  prostora  pred- 
meta. Predmet  je  autonoman  u odnosu  na  prostor,  kao 
što  je  prostor  autonoman  u odnosu  na  predmet.  Na 
izložbi  Objekti  i predmeti  (1968.)  izlagani  su  artikli 
Marka  Pogačnika  i predmeti  izrezani  iz  iverice  i šper- 
ploče Milenka  Matanovića  i Davida  Neza.  Obojeni 
objekti  izvedeni  od  iverice  i Šperploče  su  agresivni 
komadi  koji  teže  ritmičkom  širenju  u prostor.  Oni  nisu 
asocijativni  nego  tautološki.  Matanovićev  rad  More 
tautološki  je  objekt  koji  između  ritma  rezanog  lesonita 
i talasanja  mora  uspostavlja  artificijelni  znakovni 
referencijalni  odnos.  U hepeningu  Milenka  Mata- 
novića, Davida  Neza  i Drage  Delabemardina  Triglav 
(1968.)  demonstrirana  je  rcističkatautologija.  Planina 
Triglav  dobila  je  ime  po  tome  što  ima  tri  vrha  koja  su 
metaforično  nazvana  tri  glave.  U hepeningu  tri  um- 
jetnika stajala  su  na  ulici  prekrivena  crnim  platnom. 
Iz  platna  su  izvirivale  samo  njihove  glave  na  različitim 
visinama,  čineći  doslovnu  prostomu  strukturu  tri 


glave,  tj.  Triglava.  U seriji  instalacija  realiziranih  na 
izložbi  Pradjedovi  ( 1 969.)  ostvareni  su  kasni  reistički 
ambijenti  bliski  talijanskoj  siromašnoj  umjetnosti.  Te 
radove  karakterizira:  (1)  ready-made  upotreba 
materijala  - Tomaž  Šalamun  je  izložio  plast  sijena  i 
cigle,  (2)  doslovna  tautološka  prezentacija  predmetne 
strukture  jednog  konteksta  u drugom  kontekstu  - 
David  Nez  je  na  podu  galerije  rekonstruirao  krov 
zgrade  s crijepom  i (3)  metaforična  višeznačnost 
prostornog  ambijenta  - šuma  jastuka  od  skaja  Andraža 
Šalamuna  istovremeno  je  model  šume,  skup  erotskih 
falusnih  predmeta  i prostor  mogućeg  hepeninga. 

LITERATURA:  Brej2,  Brcj4,  Brtj5,  Ker  1,  Kcr3,  Ohol , Oho2,  Oho3, 
Oho4,  Oho5,  Oho6,  Oho7,  Šuv98,  Šuvl  10,  Zab4 

Relaciona  estetika.  Relaciona  estetika,  po  Nicolasu 
Bourriaudu,  je  materijalistička  teorija  forme  izvedena 
iz  poststrukturalističkih  althusserovskih  i deleu- 
zeovsko-guattarijevskih  materijalističkih  teorija 
kulture  i društva.  Polazište  njegovog  materijalizma  je 
u slučajnosti  koja  vlada  svijetom,  slučajnosti  bez 
izvora,  bez  prethodno  ustanovljenog  smisla,  dakle,  bez 
uzroka  koji  bi  joj  odredio  cilj.  Relaciona  estetika  je 
interpretacija  otvorenih,  nestabilnih,  promjenjivih  i 
slučajnih  formi  i odnosa  formi  u umjetnosti  90-ih 
godina  XX.  stoljeća.  Formom  se  naziva  koherentno 
jedinstvo,  struktura  (autonomna  tvorevina  sačinjena 
na  osnovi  unutrašnje  međuovisnosti)  koja  pokazuje 
karakteristike  nekog  svijeta:  “umjetničko  djelo  nema 
isključivo  pravo  na  oblik*’,  ono  predstavlja  tek  pod- 
skup u sveukupnosti  postojećih  formi.  Umjetnik 
posredovanjem  estetskih  predmeta  proizvodi,  prije 
svega,  odnose  između  ljudi  i svijeta.  Zato  relaciona 
estetika  postaje  tumačenje  intervencija  koje  utječu  na 
etičko-političku  organizaciju  okruženja,  društva  i 
subjektivnosti.  Riječ  je  o ponovnom  zaposjedanju 
izgubljenog  političkog  prostora,  razbijenog  silovitim 
napadima  integriranog  svjetskog  kapitalizma.  Po 
Bourriaudu  umjetnost  je  pogodno  područje  za  is- 
traživanje društvenih  procesa. 

LITERATURA:  Bourrl 

Relativizam.  Relativizam  je  naziv  za  više  filozofskih 
i teorijskih  pravaca  po  kojima  istinitost  neke  tvrdnje 
ne  ovisi  o odnosu  iskaza  i svijeta  nego:  ( 1 ) o pravilima 
na  kojima  se  zasniva  teorija  kojom  se  nešto  tvrdi 
(nominalizam),  (2)  o načinu  na  koji  se  tvrdnja  koristi 
u jeziku  discipline  u kojoj  se  izriče,  odnosno,  o 
pogodnosti  i konzistentnosti  izricanja  s drugim  tvrd- 
njama teorije,  smislenom  cjelinom  teorije  i životnim 
situacijama  teorijskog  subjekta  (funkcionalizam  ili 
kontekstualni  relativizam),  (3)  o tome  da  li  korisnik 
ima  od  tvrdnji  neku  praktičnu  ili  spoznajnu  korist 

(pragmatizam),  (4)  o stavu  da  istinitost  teorije  ovisi  o 
individualnim  biološkim,  psihološkim  i duhovnim 
svojstvima  čovjeka,  neovisno  o iskustvima  svijeta  koji 
ga  okružuje  (solipsizam),  (5)  o stavu  da  ljudska 
spoznaja  isključivo  ovisi  o jeziku  ili  simboličkom 
izražavanju  (semiotički  i semiološki  sistemi)  i kon- 
tekstu u kojem  subjekt  djeluje  (lingvistički  i semiotički 
relativizam),  (6)  o kritičkom  stavu  da  ne  postoje 
znanstvene,  filozofske  i estetičke  teorije  koje  su  eg- 
zaktni opisi,  prikazi  i interpretacije  svijeta.  Ukazuje 
se  daje  svaka  teorija  formalna  konstrukcija  koja  se 
pripisuje  svijetu,  a ne  konačan  istinit  opis  i objašnjenje 
svijeta  (kritički  relativizam).  Relativist  smatra  da 
doživljaju  i spoznaji  svijeta  uvijek  prethodi  umjetno 
konstruiran  teorijski  model  kojim  subjekt  pristupa 
svijetu  ili  bilo  kojem  drugom  objektu  proučavanja. 
Polazište  relativističke  teorije  umjetnosti  je  pret- 
postavka umjetničkog  djela  kao  sistema  pojavnosti, 
značenja  i vrijednosti  koje  ne  ovise  o prirodnom 
poretku,  spoznaji  i predodžbi  prirode  nego  o unu- 
trašnjim aspektima  svijeta  umjetnosti,  kulture  i 
društva.  Poslije  1950.  godine  karakteristične  su  tri 
relativističke  teorije  umjetnosti:  analitička  estetika, 
strukturalistička  teorija  umjetnosti  i poststruktu- 
ralističke  teorije  postmodeme. 

Analitička  estetika  razvila  je  četiri  karakteristična 
relativistička  modela  analize  statusa  umjetnosti:  (1) 
pojam  otvorenog  koncepta  i jezičke  igre,  tj.  umjetnost 
nije  određena  i definirana  nekim  bitnim  svojstvima 
medija,  materijala,  tehnike  izražavanja  ili  duhovnih 
snaga  nego  zbirom  prešutno  prihvaćenih,  promje- 
nljivih pravila  jezičke  igre  (stvaranja  umjetnosti, 
upotrebe  nekog  X kao  umjetničkog  djela),  (2)  teorija 
svijeta  umjetnosti  Arthura  Dantoa  utvrđuje  da 
umjetničko  djelo  nije  samo  ono  što  se  pojavljuje  pred 
očima  nego  i znanje  o umjetnosti,  smisao  i značenja 
koja  ga  prate  i okružuju,  odnosno,  u kasnijem  radu 
Danto  ističe  da  umjetničko  djelo  određuje  inter- 
pretacija koju  umjetnik  i svijet  umjetnosti  (kritika, 
tržište,  teorija)  ugrađuju  u njega,  (3)  institucionalna 
teorija  Geoigea  Dickieja  uvodi  pojam  kandidata  za 
umjetničko  djelo,  tj.  predmeta  koji  institucije  um- 
jetnosti koje  Čine  aktualni  svijet  umjetnosti  dogovorno 
prihvaćaju  i proglašavaju  (imenuju)  umjetničkim 
djelom  i (4)  teorija  jezika  Nelsona  Goodmana  koja 
prikazivanje  (stvaranje  značenja)  u vizualnim 
umjetnostima  i glazbi  tumači  kao  postupak  uspos- 
tavljanja jezičkih  konvencija  između  simboličke 
slikovne  strukture  slike  i jezika  kojim  se  govori  o 
svijetu  i umjetnosti  (funkcionalistički  relativizam). 
Strukturalistička  teorija  umjetnosti  je  relativistička  jer 
se  zasniva  na:  ( 1 ) desaussureovskoj  teoriji  znaka,  t.j., 
na  stavu  da  značenja  umjetničkog  djela  ne  proizlaze 


iz  prirodne  i nužne  povezanosti  forme  i sadržaja  nego 
su  te  veze  posljedice  formalnih,  arbitrarnih  i semio- 
tičkih  strukturalnih  odnosa  elemenata  umjetničkog 
djela  (označenog  i označitelja)  i (2)  strukturalističke 
teorije  umjetnosti  su  artificijelno  konstruirani  modeli 
koji  se  umjetničkom  djelu  pripisuju  kao  vanjski 
aproksimativni  modeli,  koji  se  nikad  ne  izvode  iz 
njega.  Za  strukturalizam  je  relativističko  stanovište 
pripisivanja  interpretativnog  modela  objektu  analize 
uvjet  objektivnosti  (znanstvene  teorijske  distance  od 
objekta  analize)  i formalne  dosljednosti  interpretacije. 
Poststrukturalizam  ideje  relativizma  definira  kao 
univerzalnu  društvenu  zakonitost.  Pokazuje  se  da  su 
stavovi,  vizualni  prikazi,  jezici  i modeli  izražavanja 
kulturološke  i povijesne  tvorevine  ovisne  o jezičkim  i 
imaginativnim  sposobnostima  prikazivanja  svijeta  i 
kulture  kao  realnosti.  U tom  smislu  konceptualni 
umjetnik  Joseph  Kosuth  piše  daje  zadatak  umjetnika 
razotkrivanje  i prikazivanje  mehanizama  stvaranja 
(jezičkih,  vizualnih)  značenja  koje  društvo  prihvaća 
kao  svoju  realnost.  Ekstremni  primjer  poststruk- 
turalističkog  relativizma  je  Baudrillardova  teorija 
simulacionizma,  prema  kojoj  u suvremenom  svijetu 
postoji  mnoštvo  simulacijskih  prikaza  (medijskih, 
tehničkih  slika  masovne  kulture)  prihvaćenih  kao 
realnost.  Svaki  prikaz  prihvaćen  kao  realnost  je 
simulacija,  tj.  svaki  prikaz  realnosti  je  tek  jedan  od 
mogućih  modela.  Postmodemističke  teorije  simu- 
lacionizma pokazuju  daje  suvremena  kultura  i um- 
jetnost zamisliva  kao  mapa  različitih,  istovremeno 
prisutnih  svjetova  kroz  koje  prolazi  postmodemi  čo- 
vjek (nomad),  odnosno,  za  postmodemog  čovjeka 
postoji  više  paralelnih  realnosti. 

LITERATURA : Bod8,  Bod  1 0,  Bod  1 3,  Bod 1 4,  Bod  1 5,  Dick  I , Dan  1 , 
Eltl,  Goodl,  Good2,  Good4,  Good7,  Šub63 

Remake.  Remake  je  umjetničko  djelo  nastalo  na 
osnovi  postojećeg  umjetničkog  djela,  time  što  se 
realizira  kao:  ( 1 ) nova  verzija  istog  djela  (više  filmskih 
verzija  jednog  romana  ili  više  filmskih  verzija  jednog 
filma),  (2)  citiranjem,  kolažiranjem  i montažom,  tj. 
umetanjem  elemenata  postojećeg  djela  u novo 
umjetničko  djelo  (navođenje  likova  ili  epizoda  jednog 
romana  ili  filma  u novom  romanu  ili  filmu),  (3) 
prikazivanjem  postojećeg  umjetničkog  djela  u novom 
djelu  (prikazivanje  Picassovih  ili  Mondrianovih  slika 
u postmodemističkim  umjetničkim  djelima),  odnosno 
realizacija  novog  umjetničkog  djela  po  ikonografskom 
i kompozicijskom  shematizmu  nekog  postojećeg 
značajnog  djela,  specifične  manire  velikog  umjetnika 
ili  umjetničkog  stila.  Zamisao  remakea  kao  oblika 
formalnog,  semantičkog  ili  žanrovskog  uspostavljanja 
generičkog  odnosa  između  umjetničkih  djela  je 

uspostavljena  u holivudskom  filmu.  Rernake  je  nova 
verzija  ekonomski  uspješnog  ili  kultnog  filma.  U 
francuskom  novom  valu  60-ih  remake  američkog 
holivudskog  akcijskog  filma  postaje  poligon  za 
umjetnički  eksperiment  i dekonstrukciju  metafizike 
akcijskog  filma.  80-ih  godina  zamisao  remakea  postaje 
bitan  element  stvaranja  kulture  postmodeme:  pokazuje 
se  da  moda,  popularna  kultura,  film,  glazba,  slikarstvo, 
kazalište  i književnost  nisu  originalne  tvorevine  nego 
citati  i kolaži-montaže  tragova  prošlih  i postojećih 
oblika  prikazivanja.  Moda  (oblačenje,  dizajn,  filmska, 
kazališna  ili  scenografija  spektakla)  osamdesetih 
postaje  remake  mode  pedesetih  godina  izvedene  u 
retorički  prenaglašenoj  novoj  tehnologiji  visokog  di- 
zajna i elektronske  slike.  Postmodemistički  remake 
karakteriziraju  (1)  eksplicitno  citiranje,  kolažiranje  i 
montaža  elemenata  originala,  (2)  prenaglašavanje 
jakih  ili  slabih  mjesta  polaznog  djela,  (3)  retorički  i 
parodijski  obrati  od  tragičnog  u komično  i obratno, 
(4)  realizacija  remakea  kao  reinterpretacije  izvornog 
umjetničkog  djela,  odnosno,  ugrađivanje  različitih  in- 
terpretativnih  polazišta  u originalni  tekst,  kompoziciju 
ili  strukturu  predloška,  i (5)  postmodemistički  remake 
nije  odavanje  poštovanja  originalu  nego  potrošačka 
(semantičko  aksiološka)  upotreba,  razmjena  i po- 
trošnja umjetničkih  djela. 

LITERATURA:  Buc  l , Celal  1 , Golds  1 . Gii4,  Grž9,  Gr22 1 , Grž22, 
Krausl7,  Kraus24,  Milnel,  Parkil,  Rici,  Sherl,  Sher2,  Sin2,  Sin3 

Retoričke  figure.  Retoričke  figure  su  u vizualnim 
umjetnostima  uvjetan  ili,  češće,  metaforički  naziv  za 
vizualne  kodove  (odnose  elemenata,  tragova,  izraza, 
konstrukcija,  pikturalnih  ili  skulpturalnih  poredaka) 
koji  omogućavaju  uspostavljanje  doslovnog,  meto- 
nimijskog,  metaforičnog,  alegorijskog,  ali  i mcta- 
jezičkog  značenja.  Riječ  retoričko  ukazuje  na  vještinu 
likovnog  ili  vizualnog  govora  (produkcije  značenja 
ili  smisla)  strukturiranjem  unutar  pikturalnog  polja. 
Riječ  figura  se  upotrebljava  dvosmisleno  u skladu  s 
teorijom  retorike/književnosti  kao  prijenosno  značenje 
i u skladu  s teorijom  likovnih  umjetnosti  kao  pikturalni 
ili  skulpturalni  prikaz  tijela.  Riječ  figura  ukazuje  i na 
oblike  prikazivanja,  izražavanja,  konstruiranja  ili 
simulacije  fikcionalnog  prostora  ili  fikcionalnog 
objekta  unutar  slike.  Takav  fikcionalni  prostor  ili 
objekt  zastupa  subjekt  za  druge  figure,  odnosno, 
zastupa  subjekt  ili  njegove  hipoteze  (pikturalne, 
skulpturalne  ili  u fotografiji  vizualne  fotokemijske 
hipoteze)  za  druge  fikcionalne,  virtualne  ili,  čak, 
konkretne  prikaze,  izraze,  konstrukcije  ili  simulacije 
u umjetničkom  djelu.  Zato  se  pikturalna  figura  može 
shvatiti  i kao  razmak  između  nosioca  značenja  (pik- 
turalnog poretka)  i uspostavljenih  značenja.  U struk- 


turalističkim i poststrukturalističkim  čitanjima  slike 
interpretira  se  kao  izgovor , sredstvo  za  posredne  efekte 
(prikaze,  poruke,  indeksacije,  simbolizacije,  alegorije) 
i zato  svaka  slika  ima  položaj  retoričkefigure : zaokreta 
od  pogleda  prema  efektu  jezika.  U susretu  struk- 
turalističke ili  poststrukturalističke  teorije  s umjet- 
ničkim djelom  i njegovom  retorikom  pokazuje  se 
(reflektira)  i retorička  priroda  teorije  o umjetnosti. 

LITERATURA:  Ari2,  BartlO,  Eijl3,  Lyol.  Man2,  Marini,  Marin2, 
Marin3,  Rotl,  Rot6,  Rot8,  Rot9,  Rot  10,  Schcfl , Schef3,  Schcf4,  Šuv72 

Retorika  slike.  Retorika  slike  je  njezina  materijalna 
(označiteljska)  sposobnost  uspostavljanja  značenja  i 
prenošenja  poruke.  Osnovni  pojmovi  kojima  se 
opisuje  uspostavljanje  vizualnog  značenja  i prenošenje 
vizualne  poruke  su  denotacija,  konotacija,  kod, 
označeno  i označitelj.  Denotacija  je  predmet  (ili  bilo 
što  drugo  izvan  jezika)  na  što  se  jezik  odnosi. 
Denotacija  slike  je  predmet  (ili  bilo  što  drugo  izvan 
slike)  na  što  se  slika  odnosi  (ono  što  pokazuje  i 
prikazuje).  Slika  denotira  predmet  vizualnim  iz- 
gledom, tj.  strukturom  ikoničkih  znakova  koji  vi- 
zualnom sličnošću  ukazuju  na  predmet  koji  prikazuju. 
Konotacija  je  izvedeno,  popratno  ili  posredno 
značenje.  Ona  je  skup  asocijacija  potaknutih  jezikom, 
koje  ne  ulaze  u direktno  denotativno  značenje. 
Konotacija  je  svojstvo  koje  jezik  mora  imati  da  bi  nešto 
značio.  Konotativni  sistem  je  sistem  čiji  plan  izraza 
predstavlja  sistem  značenja.  Slika  je  konotativni  sistem 
ako  uspostavlja  značenja  koja  proizlaze  i iz  njezinog 
slikovnog  poretka,  a ne  samo  iz  odnosa  s prikazanim 
predmetima.  Portretna  slika  je  i denotativni  i ko- 
notativni sistem,  budući  da  njezina  značenja  proizlaze 
iz:  (1 ) odnosa  kompozicije  i forme  slike  s licem  osobe 
koja  se  prikazuje  (denotativni  karakter)  i (2)  likovnih 
kvaliteta  i stilskih  iješenja  na  kojima  se  slika  zasniva 
(konotativna  razina).  Apstraktna  slika  je  konotativni 
sistem  jer  njezina  značenja  proizlaze  iz  njenog 
vizualnog  poretka  i izgleda.  Kod  je  skup  lingvističkih 
činjenica  kojima  raspolaže  neki  korisnik  jezika. 
Lingvistički  kod  predstavlja  se  sintaktičkim  poretkom 
(skupom  znakova  i pravila  njihovog  kombiniranja) 
koji  prenosi  značenje.  Sistem  značenja  može  se  nazvati 
kulturom  ili,  preciznije,  ideologijom.  Ideologija  u 
ovom  kontekstu  podrazumijeva  nasljeđe  ili  sistem 
pojmova,  znanja,  iskustava,  vjerovanja  i vrijednosti. 
Vizualni  kod  je  poredak  znakova  i pravila  njihovog 
kombiniranja  kojima  se  prenose  značenja  (fotografije, 
filma,  video  projekcije).  Likovni  kod  je  poredak 
likovnih  znakova  i elemenata,  kao  i pravila  njihovog 
kombiniranja,  kojima  se  prenose  značenja  slike  i 
skulpture.  Označeno  je  ono  što  čovjek  koji  upotreb- 
ljava znak  pod  njim  podrazumijeva.  Označitelj  je 

posrednik  u uspostavljanju  i prenošenju  značenja  i 
stoga  mu  je  potrebna  materija. 

Retoriku  slike  razradio  je  francuski  semiolog  i 
strukturalist  Roland  Barthes.  On  polazi  od  etimologije 
riječi  slika  (image)  koja  znači  da  ona  nešto  odslikava 
ili  imitira.  Zato  semiologu  postavljeno  pitanje:  da  li 
slika  kao  analoški  prikaz  (vizualno  imitira,  odslikava 
i nalikuje)  može  proizvesti  prave  znakovne  sisteme,  a 
ne  samo  nepovezane  skupove  simbola?  Barthes 
precizira:  da  li  je  moguće  zamisliti  analoški  (slikovni), 
a ne  samo  digitalni  (pojmovni,  jezički)  kod?  Daljnju 
analizu  Barthes  temelji  na  raščlanjivanju  značenja 
reklamne  fotografije  talijanske  firme  Panzani:  “Re- 
klama tvrtke  Panzani:  omoti  tjestenine,  jedna  kon- 
zerva, jedan  omot,  rajčice,  luk,  paprike,  gljiva;  sve  to 
proviruje  iz  poluotvorene  mreže,  u žutim  i zelenim 
preljevima  na  crvenoj  podlozi.”  Razlikuju  se  tri  poruke 
fotografije:  (1)  jezička  poruka,  (2)  ikonička  (prika- 
zivačka)  kodirana  poruka  i (3)  ikonička  (prikazivačka) 
nekodirana  poruka.  Jezička  poruka  je  poruka  teksta  s 
imenom  firme  i reklamnom  porukom  “Tijesto  umak 
parmezan  / de  luxe  talijansko”,  koju  Barthes  promatra 
kao  tipični  znak,  tj.  znak  artikuliran  pisanim  lin- 
gvističkim jezikom.  Jezička  poruka  ostvaruje  funkcije 
utvrđivanja  i prijenosa  poruke.  Jezička  poruka  je 
sredstvo  kojim  reklamna  fotografija  i masovna  kultura 
utvrđuju  i usmjeravaju  višeznačna  i potencijalno 
otvorena  vizualna  značenja  fotografske  slike.  Jezik 
omogućava  izbor  pravog  nivoa  opažanja  i razumije- 
vanja. Prijenosna  funkcija  jezičke  poruke  u reklamama 
(kao  i u stripovima)  je  u dopunjavanju  slike  i govora. 
Ako  se  zanemari  tekstualni  zapis  i promatra  samo  slika, 
tada  ona  pruža  nizove  diskontinuiranih  (pojedinačnih) 
znakova.  Označeno  fotografije  upućuje  na  dvije 
vrijednosti  ugode:  svježinu  proizvoda  i domaćinsko 
pripremanje  kojem  su  namijenjeni.  Označitelj  je 
poluotvorena  mreža  iz  koje  proviruju  namirnice. 
Ikonička  kodirana  poruka  utisnuta  je  u ikoničnu 
nekodiranu  poruku.  Doslovna  poruka  je  podloga 
simboličke  poruke.  Doslovna  slika  je  denotativna 
(vide  se  konkretne  namirnice),  a simbolička  poruka 
je  konotativna  (prikazane  konkretne  namirnice  i drugi 
vizualni  aspekti  fotografije  govore  još  nešto:  rek- 
lamiraju). Različito  od  crteža  ili  slike,  fotografija 
ostvaruje  čistu  denotativnu  funkciju,  tj.  iskazuje  se 
kao  poruka  bez  koda.  Crtež  je  uvijek  kodiran,  budući 
da  se  zasniva  na  pravilima  uređivanja  forme.  Ne 
postoji  prirodna  pikturalna  kopija,  a kodovi  crtačkog 
poretka  su  uvijek  povijesno  određeni  i zasnivaju  se 
na  podjeli  na  značajno  i beznačajno  (ono  što  se 
naglašava  i zanemaruje  crtanjem).  Barthes  ističe  daje 
dcnotacija  crteža  manje  čista  od  fotografske,  budući 
da  nema  crteža  bez  stila.  Na  razini  doslovne  poruke 


odnos  označenog  i označitelja  u fotografiji  nije  odnos 
crtačkog  preobražaja  plohe  u formu  nego  odnos  nastao 
mehaničko-optičkim  postupkom  snimanja.  Odsustvo 
koda  (kulturološkog  ili  ideološkog  pravila)  učvršćuje 
mit  o fotografskoj  prirodnosti.  Uloga  fotografa  u 
procesu  snimanja  (kadriranje,  udaljenost,  svjetlo, 
efekti  neoštrosti)  pripada  planu  konotacije  i dodatak 
je  fotografskoj  objektivnosti.  Denotativna  (doslovna 
poruka  prikazivanja)  ima  ulogu  u općoj  strukturi 
ikoničke  poruke.  Denotativna  slika  čini  simboličku 
poruku  prirodnom  i tako  opravdava  nataloženu  zna- 
čenjsku  izvještačenost  reklamne  fotografije. 
Simbolička  poruka  je  ncdoslovna  i konotativna, 
civilizacijski  i kulturološki  kodirana.  Očituju  se 
različita  značenja  (višak  značenja):  (1)  fotografija 
govori  o kupovini  i potrošačkoj  civilizaciji,  (2)  tro- 
bojna (žuto,  zeleno,  crveno)  nijansa  reklame  ukazuje 
na  Italiju  i talijansko  (na  talijansko  kako  ga  vide 
stranci),  (3)  nabacanost  namirnica  ukazuje  na 
kulinarsko  povezivanje  i pripremanje  hrane  i (4) 
fotografija  ukazuje  na  samu  sebe  kao  na  reklamu.  Sve 
navedeno  su  kodovi  kulture.  Barthes  naglašava  da 
jedna  leksija  pokreće  različite  leksike.  Leksijom  naziva 
sliku  (fotografiju),  a leksikom  simbolički  plan  (jezika) 
analogan  jednom  skupu  praksi  i tehnika.  Upravo  je  to 
slučaj  s različitim  čitanjima  reklamne  fotografije:  svaki 
znak  odgovara  jednom  skupu  stavova  (turizmu, 
domaćinstvu,  poznavanju  izraza  masovne  kulture).  U 
čovjeku  postoji  mnogo  leksika,  oni  zajedno  čine 
idiolekt  svakog  pojedinca.  Idiolekt  čine  vidovi  govora 
ili  bilo  kojeg  simboličkog  izražavanja  svojstvenih 
pojedincu,  neovisnih  o utjecaju  društvenih  grupa 
kojima  pripada.  Reklamna  fotografija  je  ispresijecana 
sistemima  smisla,  na  isti  način  kao  Što  se  čovjek 
artikulira  u različitim  jezicima.  Jezik  slike  nije  samo 
skup  odaslanih  riječi  (na  nivou  kombinatora  znakova 
ili  tvorca  poruke)  nego  i cjelina  primljenih  riječi:  u 
jezik  treba  uključiti  i iznenađenja  koja  priređuje 
smisao.  Osim  individualne  razine  leksije  postoji  i opća 
ideološka  razina.  Ideologija  je  za  određeno  društvo  i 
za  određeno  povijesno  doba  jedinstvena,  ma  kakvi 
bili  označitclji  (posrednici)  koje  ona  upotrebljava. 
Općoj  ideologiji  odgovaraju  konotacijski  označitelji 
(posrednici)  koji  se  određuju  prema  odabranoj 
supstanciji  (govoru,  slici,  predmetu,  ponašanju).  Ti 
označitclji  (posrednici)  se  nazivaju  konotatori,  a njihov 
skup  se  naziva  retorika.  Retorika  se  pojavljuje  kao 
označiteljska  (posrednička)  strana  ideologije.  Retorike 
se  razlikuju  po  supstanciji  (govor,  slika,  predmet, 
ponašanje),  ali  ne  nužno  i po  formi.  Sa  stanovišta 
psihoanalize  pretpostavlja  se  da  postoji  retorička  forma 
zajednička  snu,  književnosti  i slici.  Retorika  slike 
(razvrstavanje  njezinih  konotatora  ili  posrednika)  je: 

( 1 ) specifična  u odnosu  na  druge  retorike  u onoj  mjeri 
u kojoj  je  podvrgnuta  fizičkim  zakonima  vida  (koji  se 
razlikuju  od  zakona  zvuka  i sluha),  a (2)  opća  je  u 
onoj  mjeri  u kojoj  su  figure  koje  koristi  uvijek  samo 
formalni  odnosi  elemenata.  Konotatori  (posrednici) 
u cjelokupnoj  slici  grade  diskontinuirana  obilježja.  Sli- 
ka uvijek  ostaje  potencijalno  otvorena  za  nova  čitanja. 
LITERATURA:  Bari7,  Bart8,  Ban  10.  Bartl9,  Ec6 

Retroavangarda.  Retroavangarda  je  postmoder- 
nistički  koncept  zasnovan  u kasnom  socijalizmu, 
simulacije  i eklektičkog  prikazivanja  anakronih  i 
totalitarnih  modela  izražavanja  karakterističnih  za 
antimodemizam  fašističke  i nacionalsocijsocijalističke 
umjetnosti  te  umjetnosti  socijalističkog  realizma. 
Retroavangarda  citira  i ukazuje  na  avangardne  uto- 
pijske ikonografije  i njihovu  etabliranost  i istrošenost 
u modernističkom  društvu.  Temeljni  stav  retroa- 
vangardne  poetike  i ideologije  je  daje  svaka  umjetnost 
podložna  političkoj  manipulaciji  osim  one  koja  govori 
jezikom  te  iste  manipulacije.  Retroavangardna  um- 
jetnost stvara  katarktičke  situacije  prikazivanjem  i 
simulacijom  traumatskih,  cenzuriranih  i zabranjenih 
mjesta  u modernističkoj  kulturi,  odnosno,  u kulturama 
koje  su  potiskivale  vlastite  povijesne  traume:  ( 1 ) bav- 
ljenje nacističkom  kulturom  i umjetnošću  njemačkog 
slikara  Anselma  Kiefera,  (2)  bavljenje  simulacijama 
socijalističkog  realizma  i pop  arta  ruskih  slikara 
Komara  i Melamida,  (3)  korištenje  mrtvih  znakova 
modernog  doba  (Eksploatacija  mrtvih)  Mladena 
Stilinovića  i fetišima  kulture  (etika,  politika,  filozofija, 
seksualnost)  Vlade  Marteka,  (4)  provociranje  estetskih 
i ideoloških  granica  između  nacizma,  realnog  so- 
cijalizma i avangarde  slovenskog  umjetničkog  pokreta 
NSK  (Neue  Slowenische  Kunst)  i (5)  relativiziranje 
identiteta  umjetnika  i originalnosti  umjetničkog  djela 
u projektima  Mladena  Stilinovića  i Gorana  Đordevića 
koji  nastupa  kao  anonimni  umjetnik  ili  pod  pseu- 
donimima Adrijan  Kovač,  Kazimir  Maljevič,  Piet 
Mondrian.  Teoriju  retroavangarde  koncipirali  su  i 
razvijali  Marina  Gržinić,  Petcr  Weibel,  Slavoj  Žižek, 
Aleš  Eijavec,  Alexei  Monroe. 

LITERATURA:  Ams  1 , Ams2,  Bado2.  Čufl , Cuf>,  Čuf3,  Eij8,  Erj  1 9, 
Erj21,  Gržl,  Grž2,  Grž9,  Grž21,  Gri22,  Grž31.  Grž33,  InvinI. 
Krefl,  Monrl.Ncul,  Neu2,  Zab7 

Revolucija.  Revolucija  u umjetnosti  je  (1)  nagli, 
katastrofični  i potpuni  slom  dominantne  umjetničke 
paradigme  i iniciranje  nove  vrste  umjetnosti  (stila, 
pokreta  ili  svijeta  umjetnosti);  (2)  povezivanje  um- 
jetničke prakse  s revolucionarnim  političkim  pok- 
retima i događajima,  pri  čemu  umjetnost  postaje 
sredstvo  političke  borbe;  i (3)  uspostavljanje  paralelnih 


odnosa  između  društvenih  i umjetničkih  prevrata. 
Revolucionarnu  umjetnost  karakteriziraju  kritičke, 
prevratničke  i propagandne  funkcije. 

Revoluciju  u umjetnosti,  tj.  promjenu  dominantne 
paradigme  umjetnosti  i svijeta  umjetnosti  provele  su 
avangarde  i neoavangarde  mijenjajući  jezik,  medije  i 
oblike  izražavanja,  a time  i vrijednosti  i uvjerenja, 
svijeta  umjetnosti  i kulture.  Apstraktna  umjetnost, 
ready-made,  dematerijalizacija  umjetničkog  objekta 
ili  upotreba  teksta  kao  umjetničkog  djela  u okviru 
svijeta  likovnih  umjetnosti  karakteristični  su  izrazi 
umjetničkih  revolucija.  Povijesna  linija  avangardi  i 
neoavangardi  može  se  promatrati  kao  povijest  re- 
volucionarnih ekscesa  koji  su  doveli  u pitanje  do- 
minantne umjetničke  i kulturološke  paradigme  i 
ustanovili  novu  umjetnost.  Fetišizam  novog  i fetišizam 
prevrata  temeljne  su  odrednice  avangardističke  i 
neoavangardističke  poetike. 

Revolucionarna  umjetnost  u političkom  smislu  može 
biti:  (1)  podređena  političkim  revolucionarnim 
zahtjevima;  (2)  spoj  političke  i umjetničke  revolucije; 
(3)  revolucionarna  s aspekta  umjetničke  prakse,  tj.  iz 
umjetnosti  se  izvodi  kritika  društva  kako  bi  se  ostvarili 
politički  ideali.  Podređenost  umjetnosti  političkim 
revolucionarnim  zahtjevima  karakteristična  je  za 
većinu  socijalističkih  revolucija  u Istočnoj  i Srednjoj 
Europi  i na  Balkanu  poslije  Drugog  svjetskog  rata. 
Revolucionarna  umjetnost  u službi  političkih  interesa 
je  umjetnost  socijalističkog  realizma.  Spoj  političke  i 
umjetničke  revolucije,  tj.  istovremene  promjene  jezika 
umjetnosti  i društva  karakterističan  je  za  sovjetsku 
boljševičku  revoluciju  1917.  Spoj  je  nastao  u pred- 
revolucionamom  i revolucionarnom  razdoblju,  a 
narušen  je  u postrevolucionamo  doba  kasnih  20-ih  i 
ranih  30-ih  godina,  kada  dolazi  do  likvidacije 
avangardne  umjetnosti  u Sovjetskom  Savezu.  Suglasje 
pokušaja  političkog  revolucionarnog  prevrata  i um- 
jetničkog revolucioniranja  jezika  umjetnosti  ostvareno 
je  i 1968.  godine,  tijekom  studentskih  i antiratnih 
previranja.  Na  vrhuncu  neoavangardizma  dolazi  do 
pokušaja  realizacije  utopijske  sinteze  umjetnosti  i 
života  kroz  masovni,  spontani  bunt  mladih.  Moguć- 
nost političkog  prevrata  ukazala  se  u radikalnoj 
cstetizaciji  društva  neposrednom  umjetničkom 
akcijom.  U postavangardama  poststrukturalistički 
autori  okupljeni  oko  časopisa  Tel  Quel,  konceptualni 
umjetnici  Art&Languagea , Joseph  Beuys  te  beo- 
gradska neformalna  grupa  Oktobar  75  bavili  su  se 
revolucijom  kao  teorijskim  pojmom  ili  fantazmom 
dovršenog  modernizma. 

LITERATURA:  Ack2,  Bcn  I , Clark2,  Dev5,  Egb  1 , Ff  I . Ff2,  Grca:  I . 
Uan22,  Isal,  KreO,  Kuhl.  Mijl.  Railingl,  Rcinh2,  Tanl,  Telql, 
Tclq2,  Teo  1 , Todo3,  Tro  1 . Van  1 . Willet  1 , Willct2 

Riječ  i slika.  Riječ  i slika  čine  odnos  vizualnog  i 
tekstualnog  koji  karakterizira  ekscese  i evolucije 
modernističkog  i postmodemističkog  slikarstva, 
odnosno,  istraživanja  interslikovnog  i intertekstualnog 
u avangardama,  neoavangardama  i postavangardama. 
Riječ  se  u slici  tretira  na  dva  načina:  sama  riječ  po 
sebi  je  cjelovit  tekst  pa  riječ  ili  grupa  riječi  pred- 
stavljaju fragmentarni  trag  teksta  i jezika.  Odnos  riječi 
i slike  može  biti:  (1)  odnos  slike  i njenog  naslova 
zapisanog  pokraj  nje  na  okviru  ili  kao  sastavni  dio 
pikturalnog  polja,  (2)  zapis  riječi  ili  otisnuta  jedinica 
(riječ,  rečenica  ili  slovo  izrezano  iz  novina  ili  knjige) 
koristi  se  kao  likovni  element  u kolažima,  (3)  znak, 
slovo,  broj,  riječ  ili  tekst  čine  dio  kompozicijske 
strukture  slike,  (4)  kompozicija  slike  je  uređena  kao 
struktura  znakova  i vizualno  podsjeća  na  lineamo- 
matrični  poredak  teksta  (horizontalni  nizovi  riječi  u 
redovima  i vertikalna  struktura  nizanja  redova),  (5) 
odnos  slike  i teksta  čini  značenjski  odnos  podudaranja 
(tautologija  slike  i riječi)  ili  paradoksalnog  nepo- 
dudaranja (protuiječnosti,  ironije),  (6)  slika  (slika, 
crtež,  fotografija)  i tekst  izlažu  se  paralelno,  njihov 
odnos  može  biti  odnos  intertckstualno-slikovne 
razmjene,  tekst  je  autorefleksivna  analiza  slike  ili 
narativni  okvir  razumijevanja  slike,  (7)  slika  je 
izvedena  tako  da  na  monokromnoj  površini  (slike, 
zida)  riječi  čine  prostorni  značenjsko-konceptualni 
smisleni  poredak,  (8)  slika  je  zamijenjena  tekstualnim 
djelom  (nastanak  tekstualne  umjetnosti  kao  oblik 
radikalne  konceptualne  umjetnosti  60-ih  i 70-ih 
godina),  (9)  tekst  i slika  su  medijske  realizacije 
fotomontaže,  filmske  montaže,  kompjutorske  i video 
simulacije  artificijelne  virtualne  slike  zasnovane  na 
analognim  (vizualnim)  i digitalnim  (pojmovno- 
lingvističkim)  prikazima. 

Pojam  modernističke  slike  nastaje  razdvajanjem 
semantičkih  i sintaktičkih  aspekata  (sadržaja  i forme), 
odnosno,  redukcijom  prikazivačke  na  autonomnu 
apstraktnu  sliku.  U trenutku  kada  slika  gubi  potencijal 
i funkcije  vizualnog  prikazivanja  svijeta  i kada  se 
formulira  u terminima  autonomnog  likovnog  ob- 
likovanja, u kubizmu  se  u kompoziciju  slike  kao 
elementi  uključuju  slova,  slogovi,  riječi,  sintagme, 
rečenice  i tekstovi.  Koncept  kolaža  u kubizmu  nastaje 
definiranjem  slike  (površine  slike)  kao  kompozicijske 
strukture  raznorodnih  vizualnih  elemenata:  obojena 
površina,  crtana  površina,  lijepljeni  predmeti,  novinski 
izresci,  slova,  riječi.  Postupak  slikanja  transformira 
se  od  uobičajenog  postupka  nanošenja  boje  na 
površinu  u postupak  montiranja  strukture  površine. 
Značenja  upotrijebljenih  slova,  slogova  ili  riječi  nisu 
bitna,  što  znači  da  upotrijebljeni  jezički  fragmenti 
imaju  pikturalnu,  a ne  značenjsku  funkciju.  Post- 


kubističke  slike  futurista,  dadaista  (Marcela  Duchampa 
i Francisa  Picabije)  ili  ruskih  kubofotunsta  (Kazimir 
Maljevič,  Ljubov  Popova,  Varvara  Stcpanova,  Olga 
Rozanova)  montirani  tekst,  odnosno  nastali  kolaž 
prihvaćaju  kao  likovno-značenjski  sklop.  Upo- 
trijebljene riječi  nisu  samo  u funkciji  likovno- 
kompozicijskih  zah^'eva  oblikovanja  površine  kao  u 
analitičkom  kubizmu  Picassa  i Braquea,  nego:  ( 1 ) u 
futurizmu  riječ  je  simbol  aktualnog  modernog  svijeta, 
(2)  kod  Duchampa  i Picabije  tekst  nosi  šifriranu 
poruku  koja  je  u odnosu  s vizualnim  značenjima  slike 
i naglašava  konceptualni  status  mišljenja  o slici  kao 
značenjski  vrijednom  djelu,  (3)  u kubofuturizmu 
pojava  tekstualnih  fragmenata  i riječi  u slici  je  pokušaj 
transcendiranja  pikturalnog  u tekstualno  i tekstualnog 
u pikturalno  formalnim  suočavanjem  suprotnosti 
(jezika  i ne-jezika)  i otkrivanjem  dvojnosti  forme 
teksta  i forme  slike.  Kubistička  i kubofuturistička 
zamisao  o odnosu  slike  i riječi  ostvarena  je  i u 
slikarstvu  i u književnosti.  Razvoj  slike  odvija  se  od 
prikazivačkog  do  apstraktnog  djela.  Poetski  se  tekst 
razvijao  od  normirane  stihovne  strukture  preko 
otvorenih  modela  slobodnog  stiha  do  vizualne  poezije. 
Vizualna  pjesma  je  poetski  tekst  čija  struktura  (ra- 
spored teksta  na  površini  lista  papira)  poprima  vizualne 
kvalitete  koje  ulaze  u konceptualnu  i pojavnu  pre- 
zentaciju pjesme  i njezinih  značenja.  Za  ova  kretanja 
karakteristični  su  slučajevi  čiju  jc  pripadnost  slikarstvu 
ili  poeziji  teško  odrediti.  Razvoj  odnosa  slike  i teksta 
u futurističkom  slikarstvu  i poeziji  pretežno  je 
intuitivan.  U ruskoj  kubofiiturističkoj  varijanti  spojevi 
slike  i teksta  imaju  ishodište  i u transformacijama 
simbolističke  u formalističku  teoriju  književnosti  i 
vizualnih  umjetnosti. 

Nakon  Prvog  svjetskog  rata  problem  odnosa  slike  i 
teksta  načelno  sc  iješavao  u tri  smjera:  ( 1 ) destrukcija 
semantičkih  potencijala  slike  i teksta  u dadaizmu,  u 
rasponu  od  intelektualne  igre,  preko  provokacije  do 
političkog  rada  (kolaži  i apstraktne  pjesme  Kurta 
Schwittersa,  apstraktne  pjesme  Mihaila  Petrova, 
Dragana  Aleksića),  (2)  u konstruktivizmu  uvođenje 
konstruktivnih  metoda  oblikovanja  modernističkih 
vizualno-tekstualnih  prezentacija  (slika,  film,  fo- 
tografija, reklama,  grafički  dizajn)  (Aleksandar 
Rodčenko,  Laszlo  Moholy-Nagy,  tipografija  Bauhausa 
i grupe  De  Stijl)  i (3)  upotreba  tekstualno-pikturalnih 
modela  u nadrealizmu,  s tendencijom  da  se  nelo- 
gičnom, apsurdnom,  slučajnom  ili  automatski  nas- 
talom  kombinacijom  slike  i teksta  inicira  rad  nes- 
vjesnog, otkriju  potisnute  želje,  razbiju  društvene  i 
moralne  stege  (Andre  Breton,  Max  Ernst,  Yves 
Tanguy,  Man  Ray).  U postnadrealizmu,  belgijski 
umjetnik  Renć  Magritte  od  1929.  do  1966.  koristeći 

razrađeni  model  upotrebe  riječi  i slike,  razvio  je 
specifičnu  vrstu  fantastičkog  slikarstva,  ali  različito 
od  nadrealista,  ne  prikazuje  nesvjesno  (fantazije, 
snove)  nego  istražuje:  (1)  paradoks  i neusklađenost 
analognog  (vizualnog)  i digitalnog  (pojmovnog) 
znanja  u i o slici  i (2)  jezičke  slikovne  igre  u okviru 
likovnih  ikoničkih  (figurativnih,  predmetnih)  prikaza 
i u okviru  uspostavljanja  odnosa  između  slike  i rijeci. 
Prvi  karakterističan  rad  je  serija  crteža  Riječi  i slike 
(1929.)  u kojoj  uspostavlja  konceptualne  odnose 
između  crteža,  riječi  koja  se  odnosi  na  crtež  i 
konceptualnog  stava  o tom  odnosu.  Na  primjer,  pored 
crteža  lista  napisao  je  riječ  le  canon,  a popratni  tekst 
glasi  “Predmet  nije  toliko  u vlasti  svog  imena  da  se 
ne  bi  moglo  pronaći  drugo  ime  koje  bi  mu  bolje 
pristajalo.”  U seriji  slika  Ključ  snova  (1930.-1936.) 
ispod  crteža  figure  ili  predmeta  piše  riječ  koja  se 
ukazuje  kao  njeno  ime,  ali  je  taj  odnos  paradoksalan. 
Na  primjer,  ispod  bokala  piše  riječ  ptica.  Najpoznatije 
djelo  je  serija  slika  i crteža  pod  zajedničkim  nazivom 
Upotreba  riječi  (1928.-1966.).  U prvoj  verziji  je 
brižljivo  nacrtana  lula,  a ispod  je  ujednačenim  kra- 
sopisom  ispisana  napomena  “To  nije  lula.”  U po- 
sljednjoj varijanti  nazvanoj  Dvije  misterije  naslikana 
je  školska  ploča  na  kojoj  je  nacrtana  lula  ispod  koje 
piše  “To  nije  lula.”  a iznad  ploče  lebdi  velika  lula 
identičnog  izgleda  kao  ona  na  ploči.  Ovaj  rad  ima 
nekoliko  razina  poremećaja:  (1)  izaziva  tipičnu 
nadrealističku  zbunjenost,  (2)  stvara  igru  razu- 
mijevanja ikoničkog  znaka,  jer  crtež  lule  zaista  nikada 
nije  lula,  nego  prikaz  lule,  ali  kao  prikaz  na  razini 
znaka  on  je  zastupa  i prikazuje. 

U neoavangardama  poslije  Drugog  svjetskog  rata 
bavljenje  tekstom  i slikom  odvija  se  u dva  smjera:  ( 1 ) 
u smjeru  radikalizacije  destruktivnih  postupaka  i 
širenja  područja  umjetničkog  rada  u kulturi,  što  je 
vodilo  fluksusu,  neodadi,  hepeningu,  letrizmu,  vi- 
zualnoj i konkretnoj  poeziji  i (2)  u smjeru  istraživanja 
konceptualnih  aspekata  teksta  i tekstualne  organizacije 
slike,  što  je  vodilo  složenijim  metodama  proučavanja 
i stvaranja  umjetničkih  radova  koji  se  više  ne  mogu 
jednoznačno  definirati  ni  kao  tekst  ni  kao  slika. 
Karakteristična  su  djela:  kolaži-stripovi  Jessa  (pravim 
imenom  Burgess  Franklin  Collins),  jezičke  igre  Jas- 
pera  Johnsa,  vokovizualne  strategije  Vladana  Ra- 
dovanovića,  tekstualni  eksperimenti  Dicka  Higginsa, 
umjetnost  koncepta  Henryja  Flynta,  tablice  sa  slikama 
Miće  Bašičevića  Mangelosa  i postmagritteovski 
konccptualizam  Marcela  Broodthaersa.  Eksperimente 
u slikarstvu  ostvaruje  Jasper  Johns  u seriji  slika  Sivi 
alfabet  (1956.),  Pogrešan  početak  (1959.),  Pokraj 
mora  (1961.)  i Luda  kuća  (1962.).  Johns  je  među 
prvim  umjetnicima  proučavao  Wittgensteinova 


Filozofska  istraživanja  i Plavu  bilježnicu  što  je 
iskoristio  za  slikarske  ironične  jezičke  igre  kojima  se 
relativizira  status  prikazivanja  i modernističke 
interpretacije  slike  kao  čiste  slikovne  plohe.  Johns  je 
sliku  Sivi  alfabet  komponirao  kao  raster  i u svaki  sektor 
mreže  je  upisao  slovo  abecede.  Paradoksalno,  slovo 
je  objekt  koji  se  prikazuje  i zapis,  tj.  slovo  se  čita  kao 
znak  i gleda  kao  objekt.  U slici-asamblažu  Luda  kuća 
na  površinu  slike  pričvršćeni  su  metla,  ručnik,  okvir  i 
šalica  za  kavu.  Pokraj  svakog  predmeta  je  napisano 
njegov  naziv.  On  je  primijenio  načelo  Wittgensteinove 
filozofije  jezika  po  kojem  se  značenje  riječi  određuje 
njezinom  upotrebom  u jeziku  ili  tako  da  se  pokaže 
predmet  i izgovori  njegovo  ime.  Johnsovu  vezu  s 
Wittgensteinovom  filozofijom  potvrđuju  bilježnice  u 
kojima  je  zapisao  “Uzmi  jedan  objekt  / Učini  nešto  s 
njim  / Učini  još  nešto  s njim”,  ali  i doslovna  primjena 
načela  imenovanja  u slikama. 

U okvirima  navedene  povijesne  linije  upotrebe  teksta 
i tekstualne  organizacije  u konceptualnoj  umjetnosti 
poprimile  su  karakter  prekida  s vizualnošću,  što  je 
rezultiralo  stavovima  da:  ( 1 ) umjetnost  nije  određena 
formom,  nego,  kao  što  je  pisao  Kosuth,  umjetnički 
rad  mijenja  značenja  premda  se  u njegovoj  materijalnoj 
strukturi  ništa  nije  promijenilo  i (2)  umjetničko  djelo 
koje  jc  tekst  ili  je  organizirano  po  načelima  teks- 
tualnosti,  za  vizualne  umjetnike  predstavlja  uvod  u 
teorijsko  istraživanje  umjetnosti.  Konceptualna 
umjetnost  predstavlja  pomak  od  istraživanja  odnosa 
slike  i riječi  prema  tekstualnoj  umjetnosti  {Art&Lan- 
guage,  Victor  Burgin,  John  Stezaker,  Joseph  Kosuth, 
Robert  Barry,  Lawrence  Weiner,  lan  Wilson,  Grupa 
Kod,  Grupa  (3,  Grupa  143).  Primarna  istraživanja 
odnosa  riječi  i slike  koja  prethode  ili  slijede  iz 
tekstualne  umjetnosti  ostvarili  su:  (1)  Robert  Barry 
nakon  tekstualnih  konceptualističkih  radova,  od  80- 
ih  realizira  ambijente  sa  zidnim  slikama  s riječima, 
(2)  Richard  Long  i Hamish  Fulton  na  geografskim 
kartama  i fotografijama  s putovanja  ispisuju  imena 
lokacija  ili  prirodnih  pojava  koje  su  vidjeli  (brdo, 
magla,  zora),  (3)  Mladen  Stilinović,  Vlado  Martek  i 
Dragoljub  Raša  Todosijević  rade  crteže  u kojima  se 
riječ  pojavljuje  u političkom  odnosu  s crtežom, 
razotkrivajući  ideološke  slojeve  upotrebe  riječi  u 
svakodnevnici  socijalističke  kulture,  (4)  njemačka 
umjetnica  Hanne  Darboven  transformira  riječ  u trag 
zapisa  (prazan  znak),  razvijajući  pismo  praznih 
znakova,  (5)  lija  Kabakov  i Dmitrij  Prigov  koriste 
riječi  u crtežima  i slikama  da  bi  pokazali  funkcioniranje 
ideološke  upotrebe  riječi  i slike  (zamjenjivanje 
koncepata,  riječi  i vizualnih  prikaza  u svakodnevnici), 
(6)  John  Baldessari  koristi  odnose  riječi  i fotografije 
da  bi  izrazio  narativni  paradoks  (pripovijedati  priču  i 

lomiti  njezin  značenjskovremenski  tijek)*  (7)  Radomir 
Damnjanović  Damnjan  serijom  fotografija  V čast 
sovjetskoj  avangardi  (1973.)  ispisuje  imena  avan- 
gardnih umjetnika  na  svojem  čelu  i šaci*  ukazujući  na 
subjektivni  odnos  prema  povijesti  avangarde.  Od- 
nosima riječi  i slike  bavili  su  se,  između  ostalih, Tama 
Mouraud,  Maurizio  Nannuci,  Bruce  Nauman,  Edward 
Ruscha,  Vito  Acconci,  Vincenzo  Agnetti,  Andraž 
Šalamun,  Marko  Pogačnik,  Miroslav  Mandić,  Neša 
Paripović,  Era  Milivojević. 

U postmodemoj  umjetnosti  riječi  i slike  koriste  se  u 
širokom  rasponu  od  upotrebe  riječi  i slike  na  način 
reklama  i drugih  oblika  izražavanja  masovne  kulture 
do  postkonceptualističkih  jezičkih  igara  odnosima 
riječi,  predmeta  i značenja  psihoanalize  i politike 
(Mike  Kelley,  Barbara  Kruger,  Jenny  Holzer,  Roni 
Hom,  Thomas  Locher*  Cady  Noland,  Cosima  von 
Bonin,  kao  i Talent,  Ivana  Keser,  Aleksandar  Ilić,  Ivica 
Franić).  Povezanost  riječi  i predmeta  vodi  novom 
fetišizmu  potrošačke  ere*  u kojoj  između  predmeta 
(proizvoda)  i znaka  (riječi)  ne  postoji  razlika  nego 
materijalno-značenjski  identitet  ili  tautologija.  Želja 
se  također  pojavljuje  i zadovoljava  na  posredan  način: 
predmetom  ili  znakom  (zapisom  riječi).  Predmet  i riječ 
su  objekti  koji  se  pojavljuju  na  mjestu  izvora  želje.  S 
druge  strane,  riječ  je  i element  digitalne  ekranske  slike 
koja  je  uzorak  nove  hiperrealnosti  i virtualne 
ambijentalnosti  postmodemog  svijeta. 

LITERATURA:  Amh3,  Boryl.  Božič5,  Božič7,  Brookdl,  Celal  I, 
Con2,  Con3,  Con7. 1 , Deni  l , Free  l , Ga2*  Ga3,  Golds  I , Kris5,  Mitch6, 
Morg3,  Motsl,  Muk  I,  Or4,  08,  Orol,  Šolti*  Stip2,  StipS,  Stip6, 
Stip7,  StipS,  Šuv33,  Šuv34,  Wclchm  l , Wclchm2,  Welchm3 

Ritual.  Ritualom  se  naziva  propisani  oblik  ponašanja 
od  kojeg  se  očekuje  magijski  učinak.  Magijskim  se 
naziva  djelovanje  simbola  (simboličkog  djelovanja, 
ponašanja)  na  fizički  ili  nad-fizički  ili  natprirodni/ 
neprirodni  svijet.  U znanstvenoj  i teorijskoj  literaturi 
često  se  pojmovi  ritual  i obred  koriste  kao  sinonimi. 
Međutim,  očituju  se  i razlike,  kad  se  ritualom  naziva 
ponašanje  od  kojeg  se  očekuje  magijsko  djelovanje,  a 
obredom  propisano  ponašanje  koje  izgleda  kao  da  se 
od  njega  očekuje  magijsko  djelovanje,  ali  se  od  njega 
zapravo  očekuje  običajna  mikro  ili  makro  socijalna 
identifikacija  pripadnika  određene  zajednice. 
Ritualnim  se  nazivaju  oblici  ponašanja  umjetnika 
kojim  se  ukazuje  na  prethistorijske,  etnološke,  etničke 
ili  religiozne  rituale,  odnosno,  oblici  ponašanja  um- 
jetnika kojim  se  ističe  izuzetnost,  učinkovitost  i ko- 
dificiranost  njegovog  ponašanja.  Pararitualnim  se 
nazivaju  različiti  oblici  normiranog  ponašanja  u 
masovnoj  kulturi  kojima  se  uspostavljaju  kolektivna 
ekstatička  stanja  (na  nogometnim  utakmicama,  na  rock 


koncertima,  na  političkim  mitinzima)  ili  kojima  se 
simuliraju  mehanizmi  religioznih/magijskih  rituala  u 
manifestacijama  masovne  kulture  radi  postizanja 
efekata  u masovnoj  kulturi  (masovne  potrošnje, 
uživanja,  političke  indoktrinacije). 

LITERATURA:  Abr4*  Blockl , Bumh4,  Đordcvić  I , Đul , Highl,  Jon2, 
Lipp  1 1 , Lipp  1 2,  Lippl  4,  Lippl  5,  Nit  1 , Pelc2,  Perry  1 , Pres  I , Rushi  1 , 
Sche4,  Schnee  1 , Tumerl , Weib3 

Rizom.  Rizom  je  klupko,  prostorna  mreža,  mnoštvo 
točaka  koje  su  u međusobnim  odnosima.  Rizom  je 
model  prikazivanja  svijeta  različit  od  modela  drveta 
(povijesnog  drveta,  porodičnog  stabla,  uzročnog  lanca 
sukcesivnih  događaja).  Model  rizoma  odgovara  post- 
modemi  kao  kulturi  poslije  povijesti  u kojoj  je  sve 
povijesne  i geografske  točke  moguće  povezati  i arhi- 
virati.  Nema  više  razvoja,  sve  se  može  dovesti  u vezu 
s bilo  čim  drugim.  Kultura  i umjetnost  postoje  kao  ri- 
zom, tj.  splet  umjetničkih,  estetskih,  psiholoških,  poli- 
tičkih i seksualnih  razlika  koje  se  nikada  ne  mogu 
spojiti  u novo  jedinstvo,  ali  koje  se  stalno  i ponovno 
dovode  u složene  međuodnose.  Rizom  je  antigenealo- 
gija,  znači:  geografska  karta,  dijagram,  labirint,  otvore- 
ni prostor,  jazbina  s glodavcima.  Rizom  isključuje  cen- 
tralni organ  i vladu,  on  je  antietatistički  i molekularan. 
Gilles  Deleuze  i Fćlix  Guattari  razvili  su  tijekom  70- 
ih  i 80-ih  godina  20.  stoljeća  utjecajnu  kritičku 
postpsihoanalitičku  teoriju  kapitalističkog  društva. 
Njihova  proučavanja  su  u rasponu  od  ncomarksi-zma 
(kritička  teorija  društva)  do  psihoanalitičkih  pos- 
tlacanovskih  modela  prikazivanja  subjektivnih, 
mikrosocijalnih  i društvenih  odnosa.  Oni  se  služe 
metaforičnim  jezikom  u koji  uvode  termine  rizom, 
Drugi,  kraljevska  i nomadska  znanost,  stroj,  stroj  želje, 
itd.  Novi  jezik  treba  omogućiti  da  se  novim  meta- 
forizacijama  čuje  glas  Drugog.  Kraljevske  znanosti 
imaju  linearnu  strukturu  i teže  postati  dominantne 
(vladajuće,  univerzalne).  Nomadsku  znanost  ka- 
rakterizira stalno  kretanje,  bez  zaposjedanja  teritorija 
(područja  moći  i vladanja).  Kritika  i samokritika, 
zavođenje,  prisvajanje,  napuštanje  i odbacivanje  stalno 
se  smjenjuju.  Deleuze  i Guattari  teorijskim  raspravama 
uspostavljaju  osnove  za  nastanak  postmodeme  teorije 
i,  među  prvima,  u smislu  naznačenog  nomadizma, 
iniciraju  imanentnu  kritiku  postmodemog  relativizma. 
LITERATURA:  Beli  1 0,  Dele  l , Dclc  1 8,  Leh  1 

Rod.  Rodom  se  označavaju  kulturalne  i društvene 
determinacije,  zastupanja,  prikazivanja  i identifikacije 
seksualnog  identiteta.  Spol  (engl.  sex)  je  biološki,  a 
rod  (engl.  gender)  je  društveno  strukturirani  identitet. 
Pritom,  za  Judith  Butler  i spol  je  diskurzivno,  odnosno 
kulturalno  predočen. 

LITERATURA:  But2.  Davisl , Lan  1 

Rodne  teorije/studiji.  Teorijama/studijima  roda 
( gender  theory/studies ) nazivaju  se  teorije  izvođenja 
rodnih  individualnih,  mikrosocijalnih  i makro- 
socijalnih  identiteta  u odnosu  na  seksualnost.  Teorije/ 
studiji  roda  su  proistekli  iz  feminističkih  i ženskih 
studija,  danas  se  smatraju  dijelom  kulturalnih  studija 
usmjerenih  na  pitanja  rodnog  identiteta  (homosek- 
sualnog, hetroscksualnog,  interseksualnog,  bisck- 
sualnog,  transseksualnog).  Teorije/studiji  roda  ukazuju 
na  sinkronijskc  i dijakronijske  uvjete  izvođenja  rodnih 
identiteta  i posebno  se  bave  proučavanjem  rodnih 
ideologija,  a to  znači  konstitucije  prirodnog,  nor- 
malnog, javnog,  dominantnog,  tajnog,  neprirodnog, 
perverznog,  privatnog,  itd. 

U odnosu  na  umjetnost,  teorije  roda  se  bave  pitanjima 
rodnih  identiteta  u svijetu  i povijesti  umjetnosti,  zatim, 
prikazivanjem,  izražavanjem  i konstruiranjem  rodnog 
identiteta  u umjetničkom  djelu,  ali  i ulogom  rodnog 
identiteta  u recepciji  vizualnog  umjetničkog  djela. 
Posebne  teorije  razvijene  iz  rodne  teorije  su  teorije 
pogleda,  teorije  tijela,  semiologija  figure,  itd.  Lucy 
Lippard  je  razrađivala  koncept  ženske  umjetnosti  kao 
posebne  pojave  umjetničkog  rada  (prikazivanja, 
izražavanja,  ponašanja).  Linda  Nochlin  se  bavila 
pitanjem  aksiologije  umjetnosti  s obzirom  da  u 
povijesti  zapadne  umjetnosti  nema  velikih  žena 
umjetnica.  Laura  Mulvey  je  istraživala  zamisao 
vizualnog  uživanja  u filmu  s obzirom  na  kriterije 
rodnih  identiteta.  Kate  Linker  se  bavila  problemom 
prikazivanja  spolnog/rodnog  identiteta  u vizualnim 
umjetnostima.  Judith  Butler  je  razradila  teoriju 
izvođenja  (performativnosti,  performativa)  rodnih/ 
spolnih  identiteta.  Griselda  Pollock  se  bavila  pitanjima 
odnosa  geografskog  i rodnog  identiteta,  odnosno, 
pitanjima  uloge  kanona  u povijesti  umjetnosti.  Victor 
Burgin  je  razrađivao  teoriju  prikazivanja  i teoriju 
pogleda  obzirom  na  rodni  identitet.  Jo  Anna  Isaak  je 
raspravljala  moduse  prikazivanja  rodnog  identiteta  u 
modernizmu,  a posebno  pitanje  prikazivanja  ženskog 
identiteta  u slikarstvu  socijalističkog  realizma 


Aleksandra  Samohvalova  iz  30-ih  godina  XX.  sto- 
ljeća. Donna  Haraway  i Marina  Gržinić  su  proučavale 
prikazivanje  rodnih  identiteta  u medijskim/tehno- 
loškim sistemima  u kasnom  kapitalizmu  i post- 
socijalizmu.  Gavin  Butt  se  bavio  izvođenjem  ho- 
moseksualnog identiteta  u visokoj  modernističkoj 
umjetnosti.  Jonathan  Katz  proučava  politiku  tijela  u 
visokom  modernizmu  u relaciji  s konceptom  queer 
identiteta.  B.  J.  Wray  interpretira  estetiku  i bihe- 
vioralnost  lezbijske  umjetnice. 

LITERATURA:  And3,  Ars3,  Bahl,  Buli,  But2,  But5,  Cixl,  Fusl, 
Kole  I , Lan  1 , Daviš  1 , Meda  l , PctTy2,  Rubin  I , Saw  1 

Rock  glazba  i kultura,  Rock  (rock  ’n  ’rvll)  je  eklektični 
žanr  popularne  glazbe  nastao  uvođenjem  rythm&blues 
i country  glazbe  u popularnu  muziku  50-ih  godina. 
Rock  glazba  i rock  kultura  su  nastale  kao  glazba  i 
kultura  mladih  izvan  dominantnih  žanrova  popularne 
muzike  “za  odrasle”  poslijeratnog  modernizma.  Rock 
glazba  je  bila  alternativna  i subverzivna  praksa 
usmjerena  na  provokaciju,  kritiku,  destrukciju  i de- 
konstrukcije  stabilnih  kulturalnih  i edukativnih 
vrijednosti  popularne  i masovne  kulture  visokog 
modernizma  50-ih  i 60-ih.  Kroz  rock  kulturu  se 
zasnovao  fenomen  kulture  mladih  (adolescentske 
kulture)  sredinom  XX.  stoljeća.  Rock  glazba  i kultura 
su  postale  konstitutivni  dio  masovne  medijske  kulture 
i masovnog  tržišta  od  kraja  60-ih  i tijekom  70-ih 
godina.  Predstavnici  rock  muzike  su  Chuck  Beiry, 
Little  Richard,  Elvis  Presley,  Beatlesi,  Cream , The 
Doors , Led  Zeppelin , The  ffTio,  Frank  Zappa,  Jimi 
Hendrix,  Janis  Joplin,  i drugi.  Termin  Rock  glazbe 
danas  uključuje  i pojave  kao  Što  su  alternativni  rock, 
punk,  novi  val,  tehno  muzika,  itd.  Odnose  rock  glazbe 
i vizualnih  umjetnosti  u doba  konceptualne  i post- 
modeme  umjetnosti  su  realizirali  Yoko  Ono,  David 
Bowic,  Brian  Eno,  Laurie  Anderson,  Madonna,  John 
Zom. 

LITERATURA:  Adol6,  Bennl,  Garol,  Fiskel,  Mukcl,  Schorl, 
Shul,  Shusl 

Sadizam.  Sadizam  je  seksualna  perverzija  u kojoj  je 
zadovoljenje  povezano  s patnjom  ili  ponižavanjem 
druge  osobe.  Prema  psihoanalizi  sadizam  je  jedna  od 
osnovnih  sastavnica  nagonskog  života.  Pravim 
sadizmom  se  naziva  spoj  seksualnosti  i nasilja  nad 
drugom  osobom.  U žargonu  sadizmom  se  naziva 
svako  nasilje  nevezano  s bilo  kakvim  seksualnim 
zadovoljenjem.  Pojam  sadizam  potiče  od  prezimena 
francuskog  pisca  i mislioca  iz  XVIII.  stoljeća  markiza 
Donatiena  Alphonsa  Fran<?oisa  dc  Sadca  poznatog  po 
filozofskim  romanima  Filozofija  u budoaru  (objav- 
ljeno 1795.)  ili  120  dana  Sodome  (prepisano  oko 
1785.,  a u cjelini  objavljeno  1931.-1935.).  Njegovo 
djelo  odlikuje  paradoksalno  suočavanje  erotske 
neobuzdanosti  želje  i sistemskog  klasificiranja 
procedura  tjelesnih  uživanja.  Interes  za  djelo  markiza 
de  Sadea  očituje  se  u nadrealizmu  20-ih  godina  XX. 
stoljeća.  Na  primjer,  u djelima  kao  što  su  blasfemična 
slika  Djevica  tuče  malog  Isusa  ispred  tri  svjedoka: 
Andrea  Bretona,  Faula  Eluarda  i samog  umjetnika 
Maxa  Ernsta  (1928.)  ili  foto-kolaž  Man  Rayov 
Monument  a D.A.F.  de  Sade  (1933.).  Tim  se  djelima 
zamisao  sadističkog  iskazuje  u provokativnom 
kontrastu  prema  kršćanskom  moralu  i religioznim 
kanonskim  znakovima  uzvišenog.  Francuski  teo- 
retičari književnosti  i filozofi  Georges  Bataille,  Pierre 
Klossowski,  Roland  Barthes  i Michel  Foucault 
interpretirali  su  filozofsko-književna  djela  markiza  de 
Sadea.  Philippe  Sollers  je  napisao  manifestni  tekst  u 
slavu  markiza  de  Sadea  Sad,  opet  kojim  je  ukazao  na 
poststrukturalistički  teorijski  iskorak  iz  znanstvene 
spoznaje  u materijalno  pismo  uživanja.  Poststruk- 
turalistički materijalizam  60-ih  godina  je  bio  dvostruko 
motiviran:  razumijevanjem  teksta  i uživanjem  u tekstu, 
a taje  pozicija  neodvojiva  od  desadeovskih  utjecaja. 
U predavanjima  Jacquesa  Lacana  je  ukazano  na 
problematični  i paradoksalni  aspekt  prosvjetiteljstva. 
Ukazano  je  na  necjelovitost  pozitivnog  znanja  kao 
osnove  uređenja  društva  kroz  paralelnu  usporedbu 
markiza  de  Sadea  i Immanuela  Kanta.  Prizivanje  pisma 
markiza  dc  Sadca  vodi  suvremenog  mislioca  pitanjima 
odnosa  pragmatične  racionalnosti  i ekonomije  želje. 
Po  Slavoju  Žižeku,  Lacan  prepoznaje  u de  Sadeu 
Kantovu  istinu.  To  znači  daje  moralni  zakon  opscen 
sve  dok  njegova  forma  funkcionira  kao  motivacijska 
snaga  koja  nas  tjera  da  se  povinujemo  njegovoj 
naredbi.  Drugim  riječima,  moralni  zakon  je  opscen 
sve  dok  se  povinujemo  moralnom  zakonu,  zato  jer  je 
zakon,  a ne  zbog  niza  pozitivnih  razloga. 


Zamisao  sadizma  je  evocirana  u nadrealizmu  kao  tema 
provociranja  društvenih  tabua  (Man  Ray,  Max  Emst, 
Salvador  Dali).  Logika  sadističkog  ponašanja  je 
primjenjivana  u umjetničkim  akcijama  u ekspresivnom 
body  artu  kasnih  60-ih  i ranih  70-ih  godina  XX. 
stoljeća.  Sadističkim  body  art  akcijama  su  označavane 
akcije  usmjerene  nanošenju  bola  jedne  osobe  drugoj, 
na  primjer,  u performansima  austrijskog  umjetnika 
Hermanna  Nitscha  (Oth  Action:  Orgies-Mysteries 
Theatre,  1 984.),  Otta  Miihla  (Materialaktion,  1965.). 

LITERATURA:  Abr4,  Ack3,  Alfi , Bado3,  Bart8,  Batcl , Cacr  I , Cla5, 
Fuc2, 1 Iolli2,  Jon  I , Jon2,  Lac  1 1 , Lipp  1 2,  Lipp  14,  Niti , Sade  I , Sade2, 
Stoci,  Veri,  Žiž26 

Sadomazohizam.  Sadomazohizmom  se  naziva 
simetrični  odnos  između  perverznog  ponašanja, 
uživanja  u nanošenju  i podnošenju  bola,  poniženja. 
Sadomazohizam  označava  i osnovni  par  suprotno^ 
u razvoju  i očitovanjima  nagonskog  života,  po  Freudu: 
“Sadizam  i mazohizam  zauzimaju  među  nastranostima 
poseban  položaj  jer  opreka  aktivnosti  i pasivnosti  koja 
im  leži  u temelju  pripada  općim  karakterima 
seksualnog  života”.  Mehanizam  na  kojem  se  zasniva 
sadomazohizam  je  identifikacija  s drugim,  tj.  s onim 
koji  nanosi  bol  i s onim  koji  podnosi  bol. 
Sadomazohističkim  body  art  akcijama  su  označavane 
akcije  umjetnika  usmjerene  na  nanošenje  bola  samome 
sebi,  na  primjer,  Giinther  Brus  se  rezao  žiletom,  Gina 
Pane  se  izlagala  samonanošenju  bola  rezanjem  ili 
ubodom,  a Marina  Abramović  je  šibala  vlastito  tijelo 
u pararitualnim  performansima,  Bob  Flanagan  je 
izvodio  kastracijski  ritual,  Paul  McCarthy  različite 
transgresivne  samokažnjavajuće  i kastracijske  oblike 
ponašanja,  dok  je  Oleg  Kulik  sadomazohističku 
situaciju  nanošenja/primanja  boli  i poniženja  postavio 
kao  metaforu  političkog  stava  u odnosu  prema 
globalističkoj  politici  SAD  (I  Bite  America  and 
America  Bites  Me,  1997.). 

Sadistički  i sadomazohistički  zahvati  u bođy  artu  su 
uspostavljeni  da  bi  se  traumatične  želje,  osjećaji  ili 
oblici  ponašanja  subjekta  i prisutnog  ili  odsutnog 
drugog  izveli  kao  javni  događaji  kojima  se  nemoguće 
ponašanje  ili  nemoguće  identificiranje  uvodi  u sferu 
javnog  mnijenja.  S druge  strane,  sadistički  i 
sadomazohistički  oblici  ponašanja  su  primijenjeni  kao 
transgresivni  činovi  kojima  se  ljudsko  biće  izlaže 
graničnim  suočavanjima  s bolnim/uživalačkim, 
zabranjenim/dozvoljenim,  javnim/privatnim  oblicima 
ponašanja.  Umjetnost  postaje  vrsta  privilegirane 

terapijske  ili  antiterapijske,  odnosno  ritualne  i anti- 
ritualne  prakse. 

LITERATURA:  Abr2,  Abr4,  Alfi,  Bado3,  Fuc2,  Jonl,  Jon2,  Lapl, 
Lippl 2,  Lippl4,  Murr2,  Ruski,  Sal,  Veri,  Žiž26 

Samizdat  Samizdatima  se  nazivaju  ručno  umno- 
žavane ili  malotiražne  publikacije  (knjige,  časopisi, 
plakati)  koje  su  umjetnici  objavljivali  izvan 
institucionalnog  sistema  u SSSR-u  od  60-ih  do  80-ih 
godina  XX.  stoljeća.  Cilj  je  najčešće  bio:  ( 1 ) izmicanje 
cenzuri  koja  je  postojala  u realnom  socijalizmu  i koja 
se  primjenjivala  na  sva  službeno  objavljena  djela,  (2) 
istraživanje  medija  knjige  i časopisa  kao  alternativnog, 
a to  znači  slobodnog  umjetničkog  prostora  za  stvaranje 
i iskazivanje,  i (3)  pokušaj  uspostavljanja  direktne 
eksperimentalne  komunikacije  kroz  izvaninstitu- 
cionalnu  umjetničku  produkciju.  Kao  samizdati  su  se 
pojavljivali  različiti  tekstovi,  dokumenti  ili  umjetnički 
radovi.  Razlikuju  se  filozofski,  teorijski,  književni, 
umjetnički  ili  privatni  samizdati.  Samizdatima  su  se 
kao  sredstvom  umjetničke,  kulturalne  i političke  borbe 
za  slobodu  stvaranja  i komuniciranja  bavili:  Josif 
Brodski,  Genadij  Ajgi,  Eduard  Limonov,  Andrej 
Sinjavski,  Šaša  Sokolov,  Andrej  Bitov,  Vladimir 
Sorkin,  Viktor  Jerofejev,  Konstantin  Zvczdočatov,  lija 
Kabakov,  Dmitrij  Prigov.  Pojam  samizdata  se  od 
kasnih  70-ih  godina  koristi  i za  samostalna  izdanja 
umjetnika  u državama  realnog  socijalizma.  Vlado 
Martek  je  ručno  izrađivao  malotiražne  knjige  s cr- 
težima, objektima,  tekstovima  i poezijom,  pri  čemu 
je  naziv  samizdat  označavao  njegov  ironični  i kon- 
templativni odnos  prema  sovjetskoj  avangardi,  prob- 
lematičnoj ulozi  avangardnog  umjetnika  prema 
institucijama  realnog/samoupravnog  socijalizma  i 
pitanjima  intimnog  odnosa  umjetnik-knjiga-čitalac. 

LITERATURA:  Bajl,  Epsl,  Groyl,  Lukšl,  Mart2,  Rossal,  Sotl, 
Šuvl24 

Samoupravna  umjetnost  Vidi:  Socijalistički  rea- 
lizam 

Scena.  Scenom  ili  scenskim  se,  u vizualnim  umjet- 
nostima, naziva  prostor  u kojem  je  postavljena  insta- 
lacija ili  ambijentalna  realizacija  umjetničkog  rada 
kojom  se  teatralizira  prostor  (postavlja  ga  kao  retorički 
i fikcionalni  prostor  odsutnog  događaja)  ili  postavlja 
prostor  za  potencijalnu  scenu  perceptivnog  performan- 
sa, tj.  umjetničko  djelo  dovršava  promatrač  koji  prolazi 
kroz  prostor,  doživljava  ga  ili  živi  u njemu.  Konceptom 
scene  bavili  su  se:  Louise  Bourgeois,  Cosima  von  Bo- 
nin,  Antony  Gromley,  Anish  Kapoor,  Bili  Woodrow, 
Tracey  Emin,  kao  i Goran  Petercol,  Siniša  Ilić. 

LITERATURA:  ČubI,  Den81,  DenlOO,  DcnlOI,  Dctt6,  Kolib4, 
Krol,  Sr2,  Šuv33,  Vergl 


Scene  jezika.  Scene  jezika,  metaforične  scene  na 
kojima  se  prikazuju  uloga,  značenje  i smisao  lin- 
gvističkih i semiotičkih  jezika  u likovnim  i vizualnim 
umjetnostima.  Strukturalističkoj  i poststruktura- 
lističkoj  teoriji  svojstvena  je  tendencija  prikazivanja 
svih  kulturnih  fenomena  jezičkim  (lingvističkim  i 
semiotičkim)  modelima.  U metaforičkom  smislu:  (1) 
Sigmund  Freud  otkrio  je  drugu  scenu,  scenu 
nesvjesnog;  (2)  Jacques  Lacan  otvorio  je  scenu  jezika 
nesvjesnom,  hipotezom  daje  nesvjesno  strukturirano 
kao  jezik;  (3)  Jacqucs  Denida  pokazao  je  da  je  jezik 
scena  filozofije,  odnosno  da  je  književnost  prag 
filozofije.  Derridaino  prikazivanje  filozofije  kao  scene 
jezika  ili  scene  pisanja  dekonstruira  dvije  tisuće  godina 
dugu  zapadnu  tradiciju  logoccntrizma.  On  pokazuje 
da  filozofija  nastaje  kao  pisanje  iz  pisanja,  a ne  iz 
transcendentnih  sfera  promišljanja.  U tom  kontekstu 
otvaranja  i otkrivanja  scena  jezika  reći  da  je  jezik  scena 
likovnih  i vizualnih  umjetnosti  znači  pokazati  da  su 
strukturalni  odnosi  u slikarstvu,  skulpturi,  fotografiji, 
filmu,  performansu,  ambijentalnoj  ili  video  umjetnosti 
određeni  kao  jezik,  i da  su  podređeni  zakonima  jezika. 
Riječ  je  o više  transformacija,  od  pojma  jezika  kao 
lingvističkog  govornog  jezika  preko  vizualnih  jezika 
semiotike,  do  općih  načela  strukturiranja  ne-jezičkih 
fenomena  po  jezičkim  pravilima  ili  oblicima  iz- 
ražavanja. Obrat  od  autonomno  likovnog  prema 
likovnom  kao  jezičkom  označava  prekid  logocen- 
tričnih  koncepcija  umjetnosti  ukazivanjem  da  likovna 
djela  ne  nastaju  iz  transcendentnc  sfere  duha  ili 
emocija  stvaraoca  nego  iz  interlikovnih  i inter- 
tckstualnih  odnosa  umjetničkih  djela  i njihovih 
povijesnih  i značenjskih  okvira.  U avangardama, 
neoavangardama  i postavangardama  očituje  se 
tendencija  povezivanja  slike  i riječi  (likovnog  i 
tekstualnog)  u umjetničkom  djelu,  od  kubističkih 
kolaža  (Picasso,  Braque)  do  eseja  konceptualne 
( Art&Language , Victor  Burgin,  Joseph  Kosuth), 
slogana  neokonceptualne  (Barbara  Kruger,  Goran 
Trbuljak,  Mladen  Stilinović,  Vlado  Martek)  ili  elek- 
tronskih tekstova  (Jenny  Holzer)  digitalne  umjetnosti. 
LITERATURA:  Dcrr6,  Lac2,  Stip5,  Šuv33,  Šuv34 

Scenski  dizajn.  Scenskim  dizajnom  se  nazivaju 
različite  tehnike  artikulacije  (projektiranja  i fizičke 
realizacije)  prostora  izvođačkih  umjetnosti:  teatra, 
baleta/plesa,  opere,  performansa,  filma,  sportskih  i 
političkih  spektakla,  spektakla  popularne  kulture. 
Scenski  dizajn  je  nastao  iz  kazališne  arhitekture, 
scenografskog  slikarstva  i brojnih  audiovizualnih 
tehnika  artikulacije  izvođačkog  prostora.  Suvremeni 
scenski  dizajn  može  se  identificirati  kroz  nekoliko 
sistema  gradnje  izvođačkog  prostora:  (1)  audio- 

vizualna  artikulacija  scenskog  ili  izvansccnskog 
interijera  za  izvođenje,  (2)  audiovizualna  artikulacija 
scenskog  ili  izvanscenskog  eksterijera  (otvorena  scena, 
kvart,  grad,  krajolik  ili  sredstva  transporta  /ulica,  put, 
brod,  avion,  raketa/  kao  prostor  izvođenja),  (3) 
audiovizualna  artikulacija  cyber-prostora,  a to  znači 
prostora  koji  je  određen  hardverskim  i softverskim 
povezivanjem  realnog  fizičkog  interijera  ili  eksterijera 
s virtualnim  ekranskim  prostorima  (VR),  i (4) 
multimedijalna  artikulacija  mrežnog  (net)  prostora  u 
digitalnoj  izvođačkoj  umjetnosti.  Scenskim  dizajnom 
se  realiziraju  djela  koja  su:  (a)  dekoracija  za  izvođenje, 
(b)  scena  u funkciji  izvođenja  kao  ambijent  ili  fizičko 
okružje,  (c)  scena  u funkciji  izvođenja  kao  ambijent 
ili  značenjski  kontekst,  (d)  scena  u funkciji  izvođenja 
kao  ambijent  u funkciji  narativa,  (e)  scena  kao  akter 
ili  protagonist  izvođenja. 

LITERATURA:  Carl$  I , Cetvl , Gice  l , Grop3,  Intem  l , Sce  I , Wilsonr2 

Secesija,  Art  Nouveau,  Simbolizam. 

Semantika.  Semantika  je  znanost  o značenju. 
Problemom  značenja  se  bave  filozofija,  kibemetika, 
kognitivna  psihologija,  lingvistika,  retorika,  semiotika. 
semiologija.  Semantika  je  dio  filozofije  ako  se  bavi 
tumačenjem  općeg  pojma  ili  koncepta  značenja  u 
filozofiji,  znanostima,  umjetnosti  ili  svakodnevnici. 
Semantika  je  dio  kibemetike  ako  se  bavi  izvođenjem 
(prikazivanjem,  prevođenjem,  posredovanjem) 
značenja  u strojnim  ili  bio-strojnim  sistemima. 
Semantika  je  dio  kognitivne  psihologije  ako  se  bavi 
odnosima  verbalnog,  vizualnog  ili  nekog  drugog 
značenja  kroz  tumačenje  duhovnih,  misaonih  ili 
mentalnih  mehanizama  (mozak,  neurofiziološki  si- 
stem) stvaranja,  razumijevanja,  izražavanja,  komu- 
niciranja i prevođenja  značenja.  Semantika  je  dio 
lingvistike  ako  se  bavi  verbalnim  značenjima,  tj. 
značenjima  prirodnih  govornih  jezika.  Semantika  je 
dio  retorike  ako  se  bavi  vještinom  verbalnog  is- 
kazivanja lingvističkih  značenja.  Semantika  je  dio 
semiotike  i semiologije  ako  se  bavi  neverbalnim 
značenjima:  bihevioralnim,  vizualnim,  taktilnim, 
akustičkim,  odnosno  onim  oblicima  uspostavljanja, 
razmjene  i recepcije  značenja  koji  nisu  povezani  s 
verbalnim  jezikom. 

LITERATURA:  BcjtI,  Cobl , Morrl.  Pclcl,  Tođo3. Todo4 

Semiologija.  Semiologija  i semiotika  se  u znanstvenoj 
i teorijskoj  literaturi  često  upotrebljavaju  kao  analogni 
termini  i sinonimi.  U novijim  razmatranjima:  (1) 
semiotika  se  definira  kao  formalna  znanost  o znaku  i 
značenju  lingvističkog  i izvanlingvističkog  porijekla; 
(2)  semiologija  se  definira  kao  znanost  koja  proučava 


nastajanje,  prenošenje,  funkcioniranje  i transfor- 
miranje znakova  i značenja  lingvističkog  i izvanling- 
vističkog porijekla  u društvenom  životu  pa  se  se- 
miologija može  definirati  i kao  semiotika  kulture. 
Karakteristične  semiološke  studije  su  Mitologije  ili 
Sistem  mode  Rolanda  Barthesa  o semiotičkim  i 
semiološkim  modelima  običaja,  značenja  i funkcija 
prikazivanja,  ponašanja,  odijevanja,  odnosno  Carstvo 
znakova,  studija  japanskih  društvenih  običaja  ili 
studije  pravoslavnih  ikona  Borisa  Uspenskog  ili 
budističke  likovne  umjetnosti  Vladimira  Toporova, 
odnosno,  teorija  fotografije  Umberta  Eca  i Victora 
Burgina  ili  teorija  filma  Christiana  Metza,  Dušana 
Stojanovića,  Hrvoja  Turkovića. 

Barthesova  semiološka  analiza  mita  se  može 
demonstrirati  na  sljedećem  primjeru.  Na  naslovnoj 
stranici  časopisa  Pariš  Match  (No.  326,  1955.)  je 
fotografija  koja  prikazuje  kako  mladi  crnac  u 
francuskoj  uniformi  pozdravlja  vojničkim  pozdravom, 
očiju  nesumnjivo  uperenih  u neki  nabor  francuske 
trobojne  zastave.  To  je  smisao  slike.  Bez  obzira  da  li 
je  promatrač  ove  slike  naivan  ili  ne,  on  dobro  vidi  što 
mu  ona  govori.  Slika  govori  daje  Francuska  veliko 
Carstvo,  da  svi  njezini  sinovi,  bez  obzira  na  boju  kože, 
vjerno  služe  pod  njenom  zastavom  i da  nema  boljeg 
odgovora  napadačima  kolonijalizma  od  revnosti 
pozdrava  kojim  ovaj  mladi  crnac  služi  svoje  tobožnje 
gospodare.  Ovdje  se  nalazimo,  kaže  Barthes,  pred 
složenim  semiološkim  sistemom.  Tu  je  označitclj  koji 
je  sačinjen  od  složenog  sistema  (crni  vojnik  pozdravlja 
francuskim  vojnim  pozdravom );  tu  je  označeno 
(smjesa  francuskog  i vojničkog  identiteta);  najzad  tu 
je  i pokazna  prisutnost  označenog  kroz  označitelj,  a 
to  znači  složenog  znaka. 

LITERATURA:  BartS,  Bart7,  Benvl,  Benv2,  Bry5,  Cobl,  Cotvl, 
Derrl,  Man2,  Marin5,  Met2l,  Met22,  Metz3,  Natl,  Pavl,  Schcfb. 
Stojan  1 , Stojan2,  Turko2 

Semiologija  slikarstva.  Semiologija  slikarstva  ili 
pikturalna  (slikarska)  semiologija,  znanstvena  je 
metajezička  metoda  opisivanja  i objašnjavanja  slike 
kao  specifičnog  značenjskog  izraza  i slikarstva  kao 
značenjske  paradigme  (sistema,  konteksta,  prakse).  Za 
semiologiju  slikarstva  nije  bitno  pitanje  što  je 
umjetnost  nego  pitanje  što  je  slika,  niti  što  je 
umjetničko  u slikarstvu  nego  što  je  djelo,  tj.  oslikano 
platno  (površina).  Semiologija  slikarstva,  kako  su  je 
razvijali  švicarski  semiolog  Louis  Marin,  francuski 
filozof  Jean-Louis  Schefer,  francuski  povjesničar 
umjetnosti  Marcelin  Pleynet  i slovenski  sociolog 
kulture  Braco  Rotar  krajem  60-ih  i ranih  70-ih  godina, 
predstavlja  sistem  koji  sažimlje  formulacije  i kon- 
ccptualizacije  povijesti  umjetnosti,  ikonoloških  studija 

i znanosti  o likovnim  umjetnostima  lingvističkim, 
semiotičkim,  strukturalističkim  i psihoanalitičkim 
metodama  analize.  Semiologija  slikarstva  treba 
omogućiti  što  iscrpnije  opise  slike  i odnosa  slike  i 
konteksta  kulture.  Po  Marinu,  zadatak  pikturalne 
semiologije  je  opisivanje  slikarskih  značenja  i 
razjašnjavanje  mehanizama  njihove  artikulacije  u 
stvaralačkom  činu,  u procesu  čitanja  i dešifriranja,  tj. 
u činu  estetske  kontemplacije  slike  (po  Poussinu; 
uživanju  oka).  Slikarska  semiologija  ostvaruje 
enigmatsku  operaciju  čitanja  vidljivog  i sagledavanja 
razumljivog,  tj.  razumijevanja  smisla  slikarstva. 

Na  prvo  pitanje  semiologije  slikarstva  “Da  li  je 
slikarstvo  jezik?”  dva  su  odgovora:  ( 1 ) u hipotetičkom 
smislu  slikarstvo  je  jezik,  pri  čemu  se  u njegovoj 
analizi  ne  primjenjuju  lingvističke  sheme  nego 
istraživanje  osobitog  jezičkog  karaktera  i zakonitosti 
slikarstva;  (2)  istražuje  se  mjera  u kojoj  slikarstvo  jest 
ili  nije  jezik,  odnosno,  utvrđivanjem  da  ono  nije  jezik 
i daje  izvan  područja  jezika  pokazuje  se  njegov  odnos 
s lingvističkim  jezicima  i lingvističkim  modelima 
jezika. 

Jedno  rješenje  problema  o jezičkom  karakteru  slike 
zasnovano  je  na  konstataciji  da  slikarstvo  nije  jezik, 
što  znači  da  slikarstvo  ne  funkcionira  kao  usmeni 
govor.  Pojam  govora  preuzet  je  iz  de  Saussureovog 
razlikovanja  jezika  ( langue : apstraktni  skup  pravila) 
i govora  (pamle:  konkretna  primjena  jezika).  Slike 
nisu  govor  nego  diskursi  (tekstualno  uspostavljanje 
značenja  nepovezano  s riječima).  Nenarativnost  ili 
fragmentarna  narativnost,  tj.  činjenica  da  slika  ne 
prikazuje  i ne  izriče  priču  nego  samo  jednu  sekvencu 
pripovjednog  događaja  posljedica  je  biti  ili  prirode 
pikturalnog  sistema.  Slika  nije  organizirana  pričom 
(priča  je  podređena  pikturalnom  poretku),  ali  zato  čini 
kompleksan,  mnogostrani  poredak  preobrazbe 
pikturalnog  u značenje  i značenjskog  i spoznajnog  u 
smisao  pikturalnog  poretka.  Za  sliku-diskurs  slikarstvo 
je  institucija  i time  sistemski  okvir  (okruženje),  ali  i 
povijesno  stablo  razvoja. 

S druge  strane,  u analizi  slikarstva  kao  specifičnog 
jezika  polazi  se  od  teze  daje  slika  sistem  odslikavanja 
jezičkih  sistema.  Sistem  slike  uspostavlja  carstvo 
znaka  (lingvističkog)  i njegovu  redukciju  na  aktivnost 
osjetila  vida.  Schefer  uvodi  važan  semiološki  pojam 
leksije.  Leksija  je  makroskopska  jedinica  čiji  je  cilj 
determiniranje  svih  razina  referiranja  i razumijevanja 
referentnih  odnosa  teksta  ili  slike.  To  je  čin 
razumijevanja  sistema  koji  proizlazi  iz  njegovih 
elemenata,  tj.  komunikacijski  čin  sistema.  Leksija  nudi 
mogućnost  izlaganja  sistema  (strukture)  slike  kao 
procesa  beskrajnog  umnožavanja  (u  više  ogledala) 
sistema  jezika  i njegove  logike,  omogućavajući 


prikazivanje  figure  zatvorene  u jezički  sistem.  Na 
primjer,  kad  Pablo  Picasso  izvodi  remake  velikih 
klasičnih  djela  zapadnog  slikarstva  (Poussinove 
Svetkovine  pana , Vclazquezovog  djela  Lns  Meni  nas, 
Delacroixovih  Alžirki  ili  Manetovog  Doručka  na 
travi),  on  ne  oponaša  vizualnu  sličnost  ili  kompo- 
zicijskc  pravilnosti  uzora  nego  pikturalno-znakovno 
interpretira  komunikacijski  sistem  slike,  tj.  njegovu 
leksiju. 

U metodološkom  smislu,  semiologiju  slikarstva 
karakterizira  usklađivanje  prijenosa  lingvističkih 
metoda  s opisom  slike  i usklađivanje  njezinog  smisla 
s obzirom  na  njezinu  strukturu.  Cilj  semiološke  analize 
je  karakteriziranje  strukture  slike  i imenovanje  njezinih 
strukturalnih  objekata.  Temeljni  problem  semiologije 
slikarstva  je  konstruiranje  pristupa  označavajućim 
cjelinama  slike  kada  ne  postoji  utvrđeni  (kodificirani) 
tehnički  metajezik  slikarstva.  I dok  poezija,  arhi- 
tektura, glazba  ili  ples  imaju  razrađene  i kodificirane 
tehničke  metajezike  (opise,  kanone,  pravila  izra- 
žavanja, sisteme  zapisa),  slikarstvo  ih  nema.  Postoje 
samo  pojedinačne  i individualne  naznake  koje  vrijede 
za  posebne  slučajeve.  Zato  se  pikturalni  objekt  u 
semiologiji  tretira  samo  u okviru  nekog  sistema,  tj. 
samo  kada  se  može  odrediti  pripadnošću  nekom 
problemskom  okviru  u kojem  bi  se  istraživao.  Sc- 
miološka  teorija  proizvodi  sistemski  okvir  slike. 
Semiološkom  analizom  uspostavljaju  se  korelacije 
između  slike  i tekstova  kulture  (retorike,  književnosti, 
politike,  estetike).  Semiologija  slikarstva  definirana 
je  kao  pikturalna  i intertekstualna  deskriptivna 
teorijska  praksa. 

Semiologiju  slikarstva  karakteriziraju  sljedeći 
problemi  svojstveni  nelingvističkim  sistemima:  (1) 
proučavanje  formalnih  struktura  čija  su  različita 
pravila  bila  vezana  uz  perspektivu;  (2)  uočavanje  i 
opisivanje  značenja  prikazanih  predmeta  koja 
proizlaze  iz  perspektivom  određenih  formalnih 
struktura  slike;  (3)  opisivanje  općih  znakovnih 
(semiotičkih)  struktura  slike;  (4)  analiza  značenjskih 
promjena  i razina  likovnog  djela  kao  strukture  koja 
proizvodi  značenje  i smisao.  Slika  se  može  definirati 
kao  tekst.  Predmet  u slici  je  figurativni  tekst  u kojem 
se  vidljivo  i čitljivo  povezuju,  slika  je  figurativni  tekst 
i sistem  čitanja.  Čitati  sliku  znači  prijeći  pogledom 
određenu  grafičku  skupinu  i time  definirati  tekst  Slika 
se  istovremeno  vidi  jednim  pogledom  i čita  kroz  više 
pogleda  (čita  pogledom  koji  više  puta  prelazi  površinu 
slike).  Slika  sadrži  i različite  stupnjeve  sažimanja.  U 
prikazivačkom  slikarstvu  utemeljenom  na  analoškom 
sistemu  koji  dozvoljava  iluzionističku  organizaciju 
pikturalnog  prostora,  stupanj  sažimanja  je  velik. 
Sažimanje  proizlazi  iz  mogućnosti  prikazivanja  i 


555 


sagledavanja,  odnosno  iz  činjenice  da  slikarstvo  ne 
reproducira  realne  predmete  i prostome  odnose  nego 
nastaje  iz  oblika  koji  su  sami  po  sebi  slikarstvo.  Zato 
je  prikazivačka  slika  uvijek  granica  na  kojoj  se  obi- 
lježava pojavljivanje  cpistemiološkog  teksta  (znanja 
o slici  i svijetu,  znanja  o uspostavljanju  kontinuiteta 
između  slike  i svijeta)  u estetskom  prostoru. 

LITERATURA:  Balm  1 , Ba1m2,  Balm3,  Balm4,  BalmS.  Bry  1 , Bry3, 
Bry4,  Bry5,  Bulal , Bula2,  Grž5,  Marini,  Marin2,  Marin3,  Marin4, 
Marin5,  Marin6,  Marin7,  Marin8,  Marin9,  Rod  1 , Rot  I , Rot2,  Rot3, 
Rot4,  Rot5,  Rot6,  Rot7,  Rot8,  Rot9,  Rot  10,  Rot  1 1,  Rot  1 2,  Rot  13, 
Schefl,  Schef2,  Schef3, Schef4,  Schcf5,  Schefć,  Schef7,  Sml 

Semiotička  umjetnost.  Semiotička  ili  semio  um- 
jetnost (semiolic  art,  semio  art),  tokom  70-ih  i 80-ih 
godina  je  određena  iskoracima  iz  konceptualne  analize 
same  umjetnosti  (ili  prirode  umjetničkih  situacija)  u 
konceptualnoj  umjetnosti  prema  analizi  i dekon- 
strukciji  produkcije  značenja  u “aparatusima”  in- 
stitucija suvremene  potrošačke,  medijske  i masovne 
kulture.  Drugim  riječima,  kroz  zamisli  semio-um- 
jetnosti,  izvodi  se  obrat  od  umjetnosti  kao  ideje  kao 
ideje  (art  as  idea  as  idea)  a to  znači  od  konccptua- 
lističke,  elitistički  orijentirane  metaumjetnosti  ili 
analitičke  umjetnosti  prema  umjetnosti  kao  simptomu 
ili  pokazatelju  masovne  kulture.  Victor  Burgin  us- 
postavlja semio-umjetnost  kao  kritičku  praksu  i teoriju 
prikazivanja  fotografijom,  filmom,  političkim  dis- 
kursima,  reklamnim  produkcijama,  kodifikacijama  i 
zastupanjima  seksualnosti  u svakodnevnici,  itd.  Burgin 
razvija  kritičke  poststrukturalistički  orijentirane  po- 
stupke kroz  modele  narativne  fotografije  i inter- 
tekstualnog  odnosa  vizualnih  (fotografskih)  i verbalnih 
(pisanih)  tekstova.  Fotografije  se  izvode  kao  slučajevi 
prikazivanja  i zastupanja  pripovjednih  događaja/ 
situacija  u rekonstruiranju  i dekonstruiranju  društvenih 
javnih  i privatnih  identiteta  (rodnih,  rasnih,  profe- 
sionalnih, geografskih,  urbanih).  Polazeći  od  Fou- 
caultovih  teza  o političkom,  Burgin  je  pokazao  da 
koncept  nove  forme  politizacije  nije  u novom 
političkom  žanru  fotografskog  prikazivanja  nego  u 
neprestanom  premještaju  značenja  svake  slike  od  slike 
na  diskurzivne  formacije  koje  je  presijecaju  i na- 
stavljaju. Drugim  riječima,  ne  postoji  novi  politički 
žanr  fotografije  ili  vizualnog  prikazivanja  nego  je  svaki 
žanr  politički  situiran,  jer,  kako  je  govorio  Foucault, 
jedna  od  dimenzija  slike  je  diskurzivna  praksa  koja  je 
otjelotvorena  u umjetničkim  tehnikama  i njihovim 
efektima  koji  se  ne  izvode  u vakuumu  nego  u dru- 
štveno punom  (diskurzivno  ispunjenom)  prostoru. 
Pritom,  ukazujući  na  višeznačne  i višedjelujuće  efekte 
umjetničkog  djela  kao  semiološkog  simptoma  unutar 
istraživane  kulture,  Burgin  ukazuje:  (1)  na  simptome 
u prostoru  mikropolitike,  a to  znači  - pokazuje  se  kako 


jedna  egzistencijalna  situacija  (perceptivna,  bihe- 
vioralna,  seksualna,  potrošačka,  profesionalna)  djeluje 
politički  u okviru  specifičnog  (izdvojenog,  izoliranog) 
kulturalnog  konteksta  koji  izgleda  relativno  auto- 
noman u odnosu  na  totalizirajuću  makro-politiku,  (2) 
na  simptome  u prostoru  makropolitike,  a to  znači  - 
pokazuje  se  kako  jedna  prividno  autonomna  i neu- 
tralna situacija  (perceptivna,  bihevioralna,  seksualna, 
potrošačka,  profesionalna)  nije  dana  po  sebi  nego  je 
uvijek  proizvedena  u kulturalnom  okruženju  koje  već 
postoji  (u  jeziku,  u instituciji,  u intersubjektivnim 
egzistencijama,  u oblicima  ponašanja,  u svijetu 
okružujućih  slika,  u raspodjelama  moći,  u funkcijama 
dominacije,  pa  i u klasnoj  borbi)  i koje  prethodi  svim 
pojedinačnim  izrazima,  (3)  na  simptome  razlike 
pojavnosti,  funkcija  i izvođenja  individuuma,  subjekta 
i identiteta  u kulturi;  zapravo,  individuum  se  predočava 
kao  biološko-društvena  jedinka,  tj.  cjelina  u eg- 
zistenciji, zatim,  subjekt  se  određuje  kao  skup  tek- 
stualnih hipoteza  kojima  se  individuum  predstavlja 
ili  zastupa  u kulturi,  a identitet  je  odnos  uspostavljanja 
intencionalne,  nesvjesne,  slučajne,  itd.  relacije  između 
individuuma  i subjekta,  i,  pritom,  svaki  individuum 
raspolaže  mogućnostima  različitih  identifikacija  i time 
uspostavljanja  potpuno  različitih  subjekata,  (4)  na 
simptom  specifičnih  identifikacija,  prije  svega, 
identifikacija  seksualnosti  kroz  različite  medijske 
mogućnosti  prikazivanja  tijela,  konstrukcije  tijela  kao 
individuuma  i kao  subjekta  u odnosu  na  različite 
sisteme  prikazivanja  u kulturi  (prikazivanje  u um- 
jetnosti, prikazivanje  u politici,  prikazivanje  u po- 
trošnji, prikazivanje  u svakodnevnici). 

Za  Burgina  je  proces  prikazivanja  složeni  oblik 
proizvodnje  prikaza  kao  materijalne  slike,  zatim  kao 
fantazma  identifikacije  i kao  mogućih  realnosti 
egzistencije.  Ovako  postavljena  shema  ukazuje  da  se 
svaki  prikaz  (slika  slikarstva,  fotografija,  reklamni  ili 
politički  plakat,  ekranska  slika  filma,  videa,  televizije 
ili  kompjutora)  može  izvoditi  u različitim  registrima 
djelovanja:  (a)  umjetnosti  (pitanje  žanra),  (b)  psi- 
hoanalize (pitanje  identifikacije  sa  slikom  ili  slike  sa 
sobom:  tijelom,  individuuom,  subjektom  ili  objektom 
Želje),  i (c)  semiologije,  odnosno,  teorije  prikazivanja 
kao  diskurzivne  analize  mehanizama  uspostavljanja 
ideologije,  a to  znači  konstituiranja  izgleda  funk- 
cionalne privatne  ili  javne  realnosti.  Burgin  je  ovako 
naznačene  teorijske  mogućnosti  realizirao  kroz 
različita  djela.  Ukazivao  je  na  ulogu  slike  i teksta  u 
prikazivanju  privatnog  emotivnog  odnosa  žene  i 
muškarca  izvedenom  iz  statističkog  očekivanja  javnog 
mnijenja,  drugim  riječima,  ukazivao  je  na  način 
političkog  (makro)  izvođenja  individualnog.  Tretirao 
je  fenomen  ureda  kao  javnog  mjesta  u kojem  se 

konstituiraju  privatne/javne  seksualne  fantazije 
polazeći  od  slike  Edwarda  Hoopera  Ured  noću  iz 
1940.  godine.  On  je  problem  moći,  seksualnosti, 
identifikacije  muške  i ženske  uloge  u društvu,  odnosno 
kontrole  javnog  i privatnog,  realizirao  tako  što  je  motiv 
iz  slikarstva  kasnih  30-ih  godina  izveo  kao  medijsku 
(fotografsku  i kolažno-montažnu)  strukturu  prika- 
zivanja fantazma.  A u knjizi  Some  Cities  bavio  se 
prostorom  grada  kao  Činioca  konstrukcije  javnog/ 
privatnog  identiteta,  služeći  se  medijskim  posred- 
nicima filma  (na  primjer,  reference  na  Hitchcocka)  i 
romana  (Pierre  Boileau,  Thomas  Narcejac).  Burgin 
se  u ovoj  knjizi  služi  obećanjima  naracije  (pripo- 
vijedanja) o gradovima,  koristeći  fragmente  vizualnog 
(fotografskog)  i verbalnog  (tekstualnog)  prikaza  koji 
su  istodobno  slike  (tj.  odrazi)  gradova  i konstituenti 
fantazma  o životnim  prostorima. 

LITERATURA:  Albel,  Ali  1,  Burgin  1 . Burgin2,  Burgin3,  Burgin4, 
BurginS,  Burgin6,  Burgin7,  Burgin8,  Burgin9,  Burgin  10,  Burgin  1 1, 
Burgin  1 2,  Burgin  1 3,  New  l 

Semiotika.  Semiotiku  je  definirao  u modemom  smislu 
američki  filozof  pragmatizma  Charles  Sanders  Pcircc. 
U formalističko-strukturalističkoj  tradiciji  definiciju 
semiologije  kao  opće  znanosti  o znakovima  je 
anticipirao  Ferdinand  de  Saussure. 

Formalnim  i strukturalnim  proučavanjem  prirodnih 
lingvističkih  jezika  semiotičari  su  razradili  metode 
primjenjive  i na  druge  prakse  označavanja.  Semiotika 
je  nastala  u okviru  lingvistike  da  bi  područje  pro- 
učavanja proširila  na  značenjske  vrijednosne  sustave 
koji  nisu  ograničeni  samo  na  ono  što  se  u lingvistici 
smatra  logikom  prirodnog  govora,  reguliranog 
normama  utilitarnog  komuniciranja,  tj.  gramatikom. 
Semiotika  i semiologija  omogućile  su  istraživanje 
prakse  (po  francuskim  semiotičarima)  i sistema  (po 
sovjetskim  semiotičarima  Tartuska  škola)  produkcije 
značenja  koji  se  ne  zasnivaju  na  lingvističkim  prin- 
cipima. Stoga  su  semiotika  i semiologija  usmjerene 
sekundarnim  označavajućim  sistemima:  magiji, 
predskazivanju,  poeziji,  religioznim  knjigama,  ri- 
tualima, religiji,  obrednoj  glazbi,  modi  odijevanja  i 
ponašanja,  kulinarskim  i seksualnim  običajima,  glazbi, 
skulpturi,  slikarstvu.  Semiotika  i semiologija  pro- 
učavaju odnose  sekundarnih  sistema  i lingvističkih 
jezičkih  sistema.  Sa  spoznaj no-teorijskog  aspekta 
značajni  su  odnosi  govornog  i pisanog  jezika  kojima 
se  pojmovno  opisuje,  zamišlja  i prikazuje  svijet,  na 
primjer  vizualnih  sistema  i praksi.  Semiotika  i 
semiologija  koriste  deskriptivne  metode  lingvistike, 
formalne  simboličke  logike,  teorije  informacija, 
psihoanalize,  sociologije,  strukturalizma  i filozofije 
jezika.  Dok  semiotika  utvrđuje  formalni  pojam,  oblike 


pojavnosti  i tipologije  znakova  (likovni  znak,  muzički 
znak,  filmski  znak,  tekstualni  znak,  tjelesni  znak, 
bihevioralni  znak)  i njihovih  odnosa  u nekom  sistemu 
(slikarstvu,  glazbi,  poeziji,  modi  ili  religioznim 
obredima),  semiologija  pokazuje  kako  određeno 
društvo  formulira  svoja  značenja,  smisao  i vrijednosti 
kroz  umjetnost,  religiju,  modu.  Na  primjer,  po  Juliji 
Kristevoj,  semiološko  istraživanje  tonova  indijske 
glazbe  ili  tibetansko  slikarstvo  mandale  otkriva 
korelacije  glazbenog  ili  likovnog  sistema  specifičnih 
kultura  i mikrokozmičkih  i makrokozmičkih  pojava. 
Oblik  društvene  organizacije  i njegovo  izražavanje 
znakovima  je  osnova  istraživanja  i razumijevanja 
društvenih  odnosa  baze  i nadgradnje. 

U semiotici  se  izdvajaju  dvije  osnovne  orijentacije: 
(1)  anglosaksonska  semiotika  u tradiciji  Char- 
lesa  Sandersa  Pcircea;  (2)  europska  semiotika  u 
tradiciji  Ferdinanda  de  Saussurea.  Razvojne  grane  su: 
znanost  o znakovima  Charlcsa  Morrisa,  semiotika 
Susanne  Langer  ili  analitička  semiotika  povezana  s 
matematičkom  logikom,  odnosno  češka  semiotika 
Jana  Mukarovskog,  strukturalna  sovjetska  semiotika 
Tartuske  škole  (Jurij  Lotman,  Boris  Uspenski, 
Vladimir  Toporov,  Jurij  Lekomcev),  informacijska 
semiotika  Umberta  Eca,  Abrahama  Molesa  i Maxa 
Bensea,  francuska  strukturalistička  semiotika  i 
semiologija  Julije  Kristevc  i Rolanda  Barthesa  itd. 
Anglosaksonska  semiotika.  Semiotiku  kao  samo- 
stalnu teorijsku  disciplinu  definirao  je  Charles  Sanders 
Peirce.  On  semiotiku  smatra  osnovnom  disciplinom 
proučavanja  svih  ostalih  disciplina:  matematike,  etike, 
metafizike,  kemije,  psihologije,  fonetike,  ekonomije, 
povijesti.  Znak  (reprezentant)  je  za  Peircea  nešto  što 
jest  nekome  nešto  na  neki  način  ili  u nekom  svojstvu. 
Na  primjer,  ako  netko  pokaže  crtež  knjige  ili  izgovori 
riječ  knjiga,  on  u svijesti  gledaoca  ili  slušaoca  stvara 
predodžbu  knjige.  Cjelokupno  ljudsko  iskustvo  or- 
ganizirano je  na  tri  razine,  što  omogućava  povezivanje 
objekta  zastupljenog  znakom  i efekta  (interpretant) 
koji  on  izaziva.  U Širem  smislu,  interpretant  je  značenje 
znaka,  a u užem  smislu  paradigmatski  odnos  dvaju 
znakova.  Prema  Peirceovoj  semiotici  znak  je  znak 
samo  ako  se  može  prevesti  u neki  drugi  znak  u kojem 
je  potpunije  razvijen.  Osim  osnovnih  definicija  znaka 
Peirce  razvija  i klasifikaciju  znakova,  razlikujući:  (1) 
ikonički  znak  koji  uspostavlja  svoja  značenja  na 
osnovi  vizualne  sličnosti  s objektom  označavanja;  (2) 
indeks  koji  uspostavlja  značenje  na  osnovi  uzročne 
veze  s pojavom  koju  prikazuje  (vjetrokaz  ili  živa  u 
termometru  su  indeksni  znaci);  (3)  simbol,  koji 
značenja  uspostavlja  na  osnovi  konvencija,  navika, 
dogovora  ili  običaja. 

Po  Charlesu  Morrisu,  semiotika  je  u dvostrukom 

odnosu  prema  pojmu  znanosti:  ona  je  znanost  i 
instrument  znanosti.  Proces  u kojem  nešto  ima  ulogu 
znaka  naziva  se  scmioza  (semiosis).  Razlikuju  se  četiri 
komponente  znaka:  (1)  nosilac  znaka  (sign  vehicle) 
je  ono  što  služi  kao  znak;  (2)  designatum  je  ono  na 
što  se  znak  odnosi  ili  ono  što  znak  zastupa  u jeziku  ili 
izražavanju;  (3)  djelovanje  na  nekog  interpretatora  po 
kojem  je  nešto  znak,  za  tog  interpretatora  je  interpre- 
tant;  (4)  subjekt  koji  sudjeluje  u operacijama  sa  znako- 
vima (semiozi)  naziva  se  interpretator.  Razlikuju  se 
tri  dimenzije  semiozc:  ( 1 ) sintaktička  dimenzija,  koja 
govori  o formalnim  odnosima  znakova  i znakovnih 
kombinacija;  (2)  semantička  dimenzija,  koja  govori  o 
uspostavljanju  odnosa  znaka  i objekta  koji  označava 
ili  zastupa  u jeziku;  (3)  pragmatična  dimenzija,  koja 
govori  o odnosu  znaka  i njegovog  korisnika. 
Europske  semiotike.  Europska  strukturalistička 
semiotika  i semiologija  temelje  se  na  pojmu 
lingvističkog  znaka  Ferdinanda  de  Saussurca  i teoriji 
značenja  ruskog  formalizma.  Za  razliku  od  Pcirceove 
trodijelnc  i Morrisove  čctverodijelne  strukture  znaka, 
de  Saussureova  je  binama  ili  dualna.  Lingvistički  znak 
čini  odnos  ili  kombinacija  pojma  i akustične  slike.  Po 
de  Saussureu,  znak  (signe)  jc  naziv  cjeline,  a njegovi 
dijelovi  pojam  (concept)  i akustička  slika  (image 
acoustique)  nazivaju  se  označeno  (signifie)  i označitelj 
(signifiant).  Odnos  označenog  i označitelja  je 
proizvoljan.  Proizvoljni  odnos  elemenata  znaka  ne 
znači  da  odnos  označenog  i označitelja  ovisi  o 
slobodnom  izboru  subjekta  koji  govori.  Najednom, 
u lingvističkoj  socijalnoj  grupi  ustanovljenom  znaku, 
subjekt  ne  može  ništa  promijeniti.  Proizvoljnost  znaka 
znači  daje  odnos  označenog  i označitelja  nemotiviran, 
budući  da  ti  elementi  nemaju  nikakve  međusobne 
prirodne  veze  u realnosti. 

Iz  pojma  lingvističkog  znaka  izvodi  se  opći  pojam 
znaka  bilo  kojeg  sekundarnog  značenjskog  sistema 
(slike,  tjelesne  geste,  modnih  znakova  odijevanja, 
kulinarskih  znakova,  religioznih  i magijskih  tekstova 
i formula).  U općem  smislu  znak  čine  označeno 
(signifie)  i označitelj  (signifiant).  Struktura  znaka  je 
dualna  i stoga  odražava  univerzalni  idealistički 
europski  dualizam  duha  i materije,  ženskog  i muškog, 
dobra  i zla.  Po  Barthesu,  označitelj  predstavlja  izraz, 
a označeno  sadržaj.  Označeno  je  mentalna  predodžba, 
pojam  ili  koncept.  Označeno  riječi  vol  ili  crteža  vola 
nije  životinja  nego  njezina  mentalna  predodžba. 
Označitelj  je  posrednik  i stoga  mu  je  neophodan 
materijalni  nosilac.  Značenje  je  proces  povezivanja 
označenog  i označitelja. 

Prema  psihoanalitičaru  Jacquesu  Lacanu,  de  Saus- 
sureova zamisao  lingvističkog  znaka  izražava  se 
formulom  O/o,  koja  se  čita  Označitelj  kroz  označeno. 


gdje  crta  između  označitelja  i označenog  ima  karakter 
pregrade.  Dijalektiku  znaka  karakterizira  dominacija 
označitelja  nad  označenim  (seksualnost  upotrijebljene 
metafore  je  očita:  označitelj  odgovara  idealitetu  falusa, 
označeno  jc  pasivni,  proizvedeni  element,  možda  i 
žrtva  označitelja).  Pregrada  simbolički  prikazuje 
opiranje  (otpor)  uspostavljanju  značenja.  Lacan  je  dao 
više  definicija  označitelja,  od  kojih  se  izdvajaju  dvije: 

(1)  od  znaka  postaje  označitelj,  moment  kojem  je 
oduzet  smisao,  čista  materijalnost,  neutralna  točka  koja 
se  otvara  primanju  različitih  smislova;  (2)  označitelj 
je  ono  što  predstavlja  subjekt  za  jedan  drugi  označitelj, 
a ovaj  označitelj  bit  će,  dakle,  označitelj  zbog  kojeg 
svi  drugi  označitelj  i predstavljaju  subjekt,  što  znači 
da  u nedostatku  tog  označitelja  svi  ostali  ne  bi  imali 
značenje.  Jezik  sa  svojom  strukturom  uvijek  postoji 
prije  nego  što  subjekt  u jednom  trenutku  svojeg  razvoja 
prijeđe  njegov  prag,  tj.  jezik  je  strukturiran  u nesvjes- 
nom, Što  znači  daje  nesvjesno  zadano  kao  označitelj- 
ski  poredak  (lanac  označitelja,  mreža  označitelja). 
Razvoj  strukturalističke  semiotike  vodio  je  kritici 
znaka  i proučavanju  procesa  stvaranja  značenja  (Julia 
Kristeva,  Cvetan  Todorov,  Jacques  Derrida,  Roland 
Barthcs,  Slavoj  Žižek,  Rastko  Močnik).  Izdvajaju  se 
dvije  strategije:  ( 1 ) stvaranje  sekundarnih  značenjskih 
sistema  ili  produkcija  značenja  u tekstualnoj  praksi; 

(2)  preobrazba  označiteljskih  struktura  i anticipiranja 
njihovog  značenja  i smisla.  Prvi  pristup  je  idealistički, 
budući  da  daje  prioritet  značenju  i označenom 
(Barthes),  a drugi  pristup  je  materijalistički  jer 
razmatra  učinak  materijalnog  označitelja  u stvaranju 
značenja  (Kristeva,  lakanovci).  Sljedeći  bitni  pojam 
semiotike  je  pojam  intertekstualnosti.  Na  primjer,  : 
umjetničkim  činom  se  ne  stvara  znak  (umjetničko  j 
djelo-znak)  nego  odnos  umjetničkog  djela  i ostalih  | 
djela  povijesti  umjetnosti  i kulture.  Određeni  element  I 
umjetničkog  djela  ili  umjetničko  djelo  stječe  značenje 
uspostavljanjem  odnosa  s drugim  elementima  ili 
drugim  umjetničkim  djelima.  Uvođenjem  retoričkih 
rasprava  i preispitivanjem  društvenih  izraza  kao 
retoričkih  formi  stvaranja  i komuniciranja  značenja 
razvoj  semiologije,  pa  i semiologije  slikarstva  kao 
teorije  intertekstualnih  odnosa  u umjetnosti  i kulturi 
vodio  je  napuštanju  znanstvenih  formalnih  modela  i 
shema  logike,  lingvistike  i teorije  informacija. 
Semiotika  Umberta  Eca  je  teorija  koja  sintetizira 
anglosaksonsku  semiotiku,  strukturalističku  semiotiku 
desaussureovske  tradicije  i teoriju  informacija.  Na  tim 
osnovama  Eco  razvija  opću  semiotičku  teoriju  ili 
semiotičku  estetiku.  Po  njemu  nema  pravih  znakova 
nego  postoje  funkcije  znaka  koje  se  ostvaruju  u 
međusobnom  odnosu  izraza  i sadržaja.  Tako  shvaćeni 
znakovi  su  privremeni  ili  tehnički  rezultat  pravila  i 

procesa  kodiranja.  Za  Eca  objekt  (referenca)  na  koji 
ukazuje  znak  ne  ulazi  u područje  semiotičkog 
istraživanja  te  je  stoga  značenje  nekog  znaka  kulturna 
jedinica  (predodžba).  Kulturna  jedinica  definirana  je 
mjestom  u sistemu  ostalih  kulturnih  jedinica  koje  su 
suprotstavljene  prvoj  jedinici.  Stoga  se  u Ecovoj 
semiotici  podjednako  vodi  računa  o konotacijama 
znaka,  kontekstu  u kojem  se  znak  pojavljuje  i uvjetima 
izbora  znaka.  Eco  govori  o abdukeiji  kao  zaključivanju 
na  osnovi  pravila  i poznatih  slučajeva.  Abdukcija  je 
oblik  zaključivanja  različit  od  dedukcije  (zaključivanje 
samo  iz  pravila)  i indukcije  (zaključivanje  na  osnovi 
primjera).  Abdukcija  je  posljedica  kreativnih  po- 
tencijala jezika  i ostvaruje  se  analognim  primjerima  i 
pravilima.  Za  Eca  proizvodnja  znakova  određena  je 
trostrukim  procesom:  (1)  procesom  oblikovanja 
kontinuuma  izražavanja  (ili  komunikacijskog  kanala); 
(2)  procesom  uspostavljanja  odnosa  između  komu- 
nikacijskog kanala  i nečega  sto  je  moguće;  (3) 
procesom  spajanja  znakova  i događaja,  stvari  i zbilje. 
Polazeći  od  formalističkih  teorija  Romana  Jakobsona, 
Eco  razlikuje  sljedeće  funkcije  semiotičke  poruke: 
refercncijalnu  (odnosi  se  na  stvari  u svijetu),  emotivnu, 
imperativnu,  faktičku,  metalingvističku  i poetsku. 
Umjesto  poetske,  on  predlaže  estetsku  funkciju,  koja 
se  odnosi  na  neodređene  i refleksivne  poruke.  Po  Ecu, 
specifičnost  estetske  organizacije  umjetničkog  djela 
uzrokuje  modifikaciju  kodova,  čime  nastaje  moguć- 
nost novog  kodiranja.  Samo  jedan  subjekt  (umjetnik) 
koristi  taj  novi  kod,  a razumije  ga  ograničeni  broj 
promatrača,  čitalaca  ili  slušalaca.  Posrijedi  je  nešto 
što  se  naziva  privatni  kod  ili  idiolekt.  Suočen  s takvim 
djelom,  a većina  umjetničkih  djela  moderne  i 
postmodeme  umjetnosti  je  takva,  promatrač,  čitalac 
ili  slušalac  primjećuje  svojevrsni  višak,  kako  u izrazu, 
tako  i u sadržaju.  Primalac  modernog  i postmodemog 
umjetničkog  djela  sam  mora  otkriti  umjetnikove 
individualne  i pojedinačne  kodove,  odnosno  mora 
rekonstruirati  njegov  vlastiti  semiotički  svijet.  Za 
semiotičara  neodređenost  ujedno  znači  kršenje 
kodova.  Sama  po  sebi,  neodređenost  nije  dovoljna  za 
estetski  učinak.  Neodređenost  i višeznačnost  su  uvod 
u estetski  doživljaj.  Kršenje  normi  na  nivou  izraza  i 
sadržaja  prisiljava  promatrača,  čitaoca  ili  slušaoca  da 
razmotri  novi  kod.  Time  slika,  tekst  ili  muzičko  djelo 
postaju  usmjereni  samome  sebi  te  privlače  pažnju 
primaoca  vlastitoj  formi.  S Ecovog  stajališta,  um- 
jetnost nije  stvaralaštvo  i nadahnuće  nego  proizvodnja 
i kombinatorika. 

Semiotička  estetika,  teorija  umjetnosti  i umjet- 
nost. ScmiotiČka  estetika  je  opća  metateorijska 
filozofska  teorija  koja  na  osnovi  modela  semiotike, 
semiologije,  teorije  informacija,  lingvistike,  struk- 


turalizma i filozofije  jezika  proučava  oblike  pro- 
izvodnje, prijenosa,  prijema  i potrošnje  značenja  u 
društvu,  kulturi  i umjetnosti.  Semiotička  estetika  ima 
dva  karakteristična  aspekta:  (1)  zahtjev  za  uspos- 
tavljanjem semiotičke  estetike  kao  metateorijskog 
postupka  znanstveno-filozofske  teorije;  (2)  primjenu 
formalnih  metoda  na  proučavanje  pojedinih  općih 
estetskih  problema  (estetski  znak,  estetska  struktura, 
estetska  vrijednost)  ili  analizu  pojedinih  umjetnosti  i 
umjetničkih  djela.  Po  Janu  Mukafovskom,  estetika  je 
znanost  o estetskoj  funkciji,  njezinim  pojavama  i 
nosiocima.  Estetska  funkcija  znaka  protuteža  je  osta- 
lim funkcijama  (praktične,  teorijske  i simboličke  fun- 
kcije). Za  estetsku  funkciju  nosilac  funkcije  (sam  znak) 
je  vrijednost  po  sebi,  a to  je  vrijednost  načina  obliko- 
vanja nosioca  znaka.  Estetska  vrijednost  određuje  se 
u odnosu  na  estetsku  normu  i izvanestetske  vrijednosti. 
Semiotičke  i semiološke  teorije  su  teorije  pojedinih 
umjetnosti  zasnivane  kao  autonomne  formalne  znans- 
tvene discipline.  Razlikuju  se  semiotika  književnosti 
(semiotika  poezije,  naratologija),  semiotika  i se- 
miologija  likovnih  umjetnosti  (semiologija  slikarstva, 
semiotika  fotografije),  semiotika  kazališta. 

Zamisao  znaka  se  razlikuje  od  slikarstva  (Paul  Klee, 
Vasilij  Kandinski,  Franz  Kline)  preko  kolažno- 
montažnih  djela  avangardi  (Raoul  Hausmann,  Hannah 
Hoch)  do  kasnomodemističkih  istraživanja  u kon- 
ceptualnoj, postkonceptualnoj  i neokonceptualnoj 
umjetnosti  (Victor  Burgin,  Barbara  Kruger).  Se- 
miotička ili  semiološka  umjetnost  nastaje  ranih  70-ih 
godina  kao  konceptualna  i semioumjetnost  (Victor 
Burgin,  Mel  Ramsden  i lan  Bum,  John  Baldessari, 
Grupa  Kod,  francusko  slikarstvo  grupe  Support- 
Surface,  Grupa  143,  Zajednica  za  istraživanje 
prostora).  Karakterizira  je  dvostruki  poetički  stav:  ( 1 ) 
prirodu  umjetnosti  treba  teorijski  objasniti  kontekstom 
umjetnosti  semiotičkim  modelima  i semiološkim 
deskripcijama;  (2)  umjetnička  djela  ne  nastaju  iz 
intuicije,  fantazije  i imaginacije  nego  iz  otkrivanja, 
spoznaje,  kritike,  narušavanja  i ponovnog  stvaranja 
kulturoloških  i umjetničkih  kodova.  Po  Zoranu 
Bcliću  W.,  ambijentalnom  umjetniku  i teoretičaru 
umjetnosti,  u postkonceptualnoj  semiotičkoj  um- 
jetnosti nastaju  kozmološke  vizije  pod  utjecajem  starih 
kozmologija  Istoka  i Zapada,  a s druge  strane, 
kulturološke  i semiološke  analize,  kako  kozmoloŠkih 
paradigmi,  tako  i općih  kulturoloških  uvjeta  i pre- 
duvjeta njihove  geneze.  Semiotička  umjetnost  odvijala 
se  u području  vizualnih,  auditivnih  i verbalnih  po- 
javnih struktura  znakova. 

LITERATURA:  Balm4,  Balm5,  Bek4,  Beli  1 2,  Clarked  1 , Cob  1 . Ec6. 
Kris2,  KrisS,  Kris6,  Loi4,  Lot7,  LotS.  Milij2.  Millet  1 , Mol , Morrl , 
Pet),  Peirl,  Rot7,  Seml,  Semil,  Sos2.  Todo5,  Uspl,  Usp2 

Serijalna  umjetnost.  Serijalna  umjetnost,  realizacije 
u različitim  umjetnostima  (slikarstvo,  fotografija, 
skulptura,  poezija,  muzika),  u kojima  umjetničko  djelo 
nije  jedinstven  i cjelovito  komponirani  objekt,  znak 
ili  zvuk  nego  niz  istih  ili  različitih  elemenata  koji  se 
ponavljaju  u nizu.  Po  Lawrcnceu  Allowayju,  pojam 
serijalno  upotrebljava  se  za  označavanje  unutrašnjih 
dijelova  rada  kada  se  oni  pojavljuju  u neprekidnom 
nizu.  Po  konceptualnom  umjetniku  Melu  Bochneru, 
rad  je  serijalan  ili  sistemski  kada  za  njegovu  recepciju 
nisu  bitni  pojedinačni  dijelovi  nego  postupak  uvođenja 
u koncept  cjeline. 

Serija  je  anticipirana  krajem  XIX.  stoljeća  u serijama 
slika  impresionista  Claudea  Moneta  u kojima  se 
prikazuje  priroda  u različitim  fazama  dnevnog  kretanja 
Sunca,  odnosno  u serijalnim  studijama  pokreta  ljudi  i 
životinja  engleskog  fotografa  Eadwearda  Muybridgea. 
Ideja  serijalne  umjetnosti  pojavljuje  se  kao  prijelomni 
moment  transformacije  modernističke  autonomije 
slikarstva  i skulpture  u postslikarske  i postkiparske 
strategije  minimalne,  postminimalne,  procesualne  i 
konceptualne  umjetnosti. 

Serijalni  rad  karakterizira:  (1)  transformacija  um- 
jetničkog djela  (organske,  formalne  ili  predmetne 
cjeline)  u linijski  poredak;  (2)  pomicanje  pažnje  od 
izgleda  djela  na  njegov  koncept,  budući  da  djelo  ne 
nudi  samo  vizualni  izgled  nego  tim  izgledom  ukazuje 
na  logiku  stvaranja  poretka.  Načela  serijalnosti 
izvedena  su:  ( 1 ) iz  vremenske  logike  koja  izgleda  kao 
pravocrtni  slijed  uzastopnih  stanja;  (2)  iz  zamisli 
lingvističke  sintagme  kao  uzastopnog  poretka  riječi; 
(3)  iz  formalnog  konceptualnog  načela  koje  odbacuje 
Gestalt  (vizualnu  prostomu  višedimenzionalnu  cje- 
linu) u ime  novog  artificijelnog,  tj.  serijalnog  poretka. 
Pojam  serije  odnosi  se  na  dva  ili  više  uzastopnih 
elemenata.  U seriji  jedan  element  (kvadrat,  kocka, 
fluorescentna  cijev,  komad  drva)  stječe  vrijednost 
samo  time  što  je  suprotstavljen  onom  elementu  koji 
mu  prethodi  ili  slijedi,  ili  i jednom  i drugom  isto- 
vremeno. Razlikuju  se  sljedeće  vrste  serija:  (1)  mo- 
notone serije  koje  nastaju  ponavljanjem  identičnih 
elemenata  u nizu  (na  primjer,  Carl  Andre  stvara  linijski 
niz  redanjem  jednakih  cigli  ili  bakrenih  ploča,  Dan 
Flavin  ponavlja  u linijskom  rasporedu  fluorescentne 
cijevi,  a Donald  Judd  stvara  nizove  kocki  i kvadara 
od  pleksiglasa  ili  čelika);  (2)  progresije  koje  nastaju 
vizualizacijom  brojnih  matematičkih  nizova,  tj. 
uspostavljanjem  odnosa  između  broja  u nizu  i 
vizualnog  elementa  (Paul  Klce,  Mel  Bochner,  Sol 
LeWitt,  Hanne  Darboven,  Marko  Pogačnik,  Grupa 
143),  (3)  rasteri  koji  nastaju  crtanjem  ili  slikanjem 
pravilnih  mreža  (Agnes  Martin,  Sol  LeWitt,  kao  i Juraj 
Dobrović,  Ivan  Picclj,  David  Nez,  Neša  Paripović, 


Grupa  143),  a njihove  kompozicije  karakterizira 
preobrazba  linijskog  poretka  serije  u poredak  strukture 
koja  prekriva  površinu;  (4)  moduli  koji  su  geometrijski 
trodimenzionalni  predmeti  međusobno  povezani  u li- 
nijske, površinske  ili  trodimenzionalno-prostome 
strukture  (Sol  LeWitt,  Eva  Hesse,  Robert  Morris,  Ro- 
bert  Smithson);  (5)  procesi  koji  su  prirodni  ili  artifici- 
jelni  događaji  ostvareni  logikom  tijeka  vremena  ( grupa 
OHO,  Robert  Morris).  Serijalnost  je  primijenjena  u 
strukturalnom  filmu  60-ih  i 70-ih  godina,  u kojem 
filmski  niz  uzastopnih  sličica  nije  stvaran  uobičajenim 
snimanjem  događaja  nego  montažom  pojedinih  slika 
ili  snimanjem  pojedinačnih  sličica  kao  pri  fotografi- 
ranju. Tijekom  70-ih  godina  nastaju  i serije  fotografija 
(sekvenci)  koje  su  rekonstrukcije  performansa  i pro- 
cesa, odnosno  konceptualne  ili  narativne  strukture. 

LITERATURA:  Allo4,  Battcl,  Boci,  Boc2,  Judl,  Leggl,  Lipp5, 
Lipp9,  LipplO,  Rich2,  Šuv5 

Shaped  canvas  (uobličeno  platno).  Shaped  canvas 
su  slikarska  platna  koja  nemaju  tradicionalni  oblik 
kvadrata  ili  pravokutnika  nego  su  napeta  na  okvirima 
u obliku  križa,  peterokuta,  elipse,  zvijezde.  Atipične 
oblike  slikarskog  platna  u umjetnosti  XX.  stoljeća 
nagovještavaju  trokutaste  i trapezoidne  slike  Gior- 
gia  de  Chirica,  nenapeta,  po  podu  prostrta  platna 
Jacksona  Pollocka,  uske  vertikalne  slikc-trake  Bametta 
Newmana,  cnformelističke  bezoblične  slike  Ive 
Gattina  ili  ovalne  slike  s rezovima  Lucia  Fontane. 
Zamisao  uobličenog  platna  kao  slike  koja  narušava 
dvodimenzionalnu  pikturalnost  modernističkog 
slikarstva  i postaje  trodimenzionalni  objekt  ili  objektni 
element  instalacije  razrađivao  je  američki  slikar  Frank 
Stella  od  1960.  do  1965.  Stella  je  slikama  Kingsbury 
Run,  Newstead  Abbey  i Šest  milja  do  kraja  iz  1960., 
kao  i postavima  na  samostalnim  izložbama  u Galeriji 
Lco  Castelli  u New  Yorku  1962.  i 1964,  realizirao 
geometrijske  slike  na  uobličenim  platnima.  Oblik 
platna  je  uvjetovan  strukturom  slikanih  traka  po 
površini  slike.  Neke  su  slike  imale  otvor  na  sredini 
koji  je  odgovarao  obliku  slikanih  traka,  a time  i obliku 
platna.  Stella  je  ovim  slikama  suočio  pikturalni 
strukturalni  poredak  naslikanih  pattema  s vanjskim  i 
unutrašnjim  oblikom  platna  kao  trodimenzionalnog 
prostornog  predmeta.  Njegove  slike  direktno  suo- 
čavaju pikturalni  prostor  slikarstva  i konkretni  fizički 
prostor  trodimenzionalnih  predmeta,  anticipirajući 
temeljne  probleme  minimalne  umjetnosti  i specifičnog 
objekta  koji  nije  ni-slika-ni-skulptura.  Stelline  slike 
su  bile  eksces  u američkom  visokom  modernizmu  60- 
ih  (postslikarskoj  apstrakciji)  zasnovanom  na  au- 
tonomiji dvodimenzionalne  ravne  pikturalne  plohe. 
Po  Lavvrenceu  AlIowayju,  shaped  canvas  nadilaze 

objektnost  slikarstva  i nagovještavaju  ambijentalni 
karakter.  Radove  s uobličenim  platnima  su  tijekom 
60-ih  i 70-ih  realizirali  i predstavnici  visokog  mo- 
dernizma kao  što  su  Richard  Smith,  Robcrt  Mangold 
i Kenneth  Noland.  Mangold  je  slikarstvo  uobličenog 
platna  razvijao  više  od  trideset  godina,  ostvarujući 
cjelovitu  poetiku.  Evolucija  povijesnih  primjera  uo- 
bličenog platna  u njegovom  je  radu  vodila  u dva 
smjera:  (1)  postizanju  harmoničnog  konzistentnog 
vizualnog  odnosa  unutrašnje  slikane  strukture  i 
vanjskog  oblika  platna,  što  rezultira  dekorativnim 
djelima  i (2)  postizanju  paradoksalnog  odnosa  vanjske 
i unutrašnje  strukture  platna,  što  rezultira  likovno- 
anegdotskim  i humomim  djelima. 

LITERATURA:  Allo3,  Fric  l , Gla  1 , Hunt6.  Jud2,  Rosenb  I , Stella  I , 
Siella2 

Shizofrenija«  Shizofrenija  (rascjep  duha,  razuma)  je, 
po  psihoanalitičaru  Eugenu  Bleueru,  skupina  psihoza, 
a najčešće  je  karaketriziraju:  nesuvislost  mišljenja, 
djelovanja  i afektivnosti,  ravnodušnost  spram  zbilje, 
povlačenje  u sebe,  autizam,  nesistematična  i manija- 
kalna aktivnost.  Shizofrenija  je  u postmodemoj  termi- 
nologiji, metaforički  naziv  za  fragmentarne,  otuđene, 
zatvorene  i pojedinačne  modele  izražavanja  i prikazi- 
vanja u modernističkoj  i postmodemističkoj  umjetno- 
sti, kulturi  i politici.  Konstatirati  daje  svijet  umjetnosti, 
kultura  ili  politički  model  shizofren,  znači  pokazati 
da  je  zasnovan  na  zatvorenim  jezičkim  igrama  koje 
međusobno  ne  komuniciraju.  Shizofreni  karakter  kul- 
ture određenje  istovremenim  postojanjem  različitih, 
međusobno  neprevodivih  jezika,  slika,  fantazija. 
Shizofreno  kao  metafora  modernističke  kulture 
ukazuje:  (1)  na  modernističko  i avangardističko 
odbacivanje  prikazivanja  svijeta  u umjetničkom  djelu, 
tj.  umjetničko  djelo  gubi  svoju  referencu  (predmet  u 
svijetu  na  koji  se  odnosi)  i postaje  značenjski  ne- 
transparentno  (subjektivno-fragmentamo,  formalno- 
fragmentamo),  (2)  da  smisao  i značenja  umjetničkog 
djela  ne  proizlaze  iz  reference  (prikazivanja  svijeta) 
ili  iz  javnih  pravila  svijeta  umjetnosti  (na  primjer, 
kršćanska  teologija  ili  renesansna  pravila  optike  i 
teorija  perspektive)  nego  iz  unutrašnjih  privatnih 
pravila  ili  naznaka  koje  umjetnik  uspostavlja  da  bi 
izrazio  vlastite  subjektivne  i individualne  fantazije, 
emocionalna  stanja  ili  zamisli  jezika  umjetnosti,  (3) 
da  se  narativna  struktura  umjetničkog  djela  koja 
odgovara  vremenskoj  logici  događanja  i pripo- 
vijedanja, uspostavljena  u europskoj  aristotelovskoj 
tradiciji  mimezisa,  fragmentira,  narušava  i destruira. 
Umjetničko  djelo  više  ne  prikazuje  i ne  pripovijeda 
nego  izražava  (ekspresivna  dimenzija  umjetnosti)  i 
konstruira  (dimenzija  jezičkih  igara)  i (4)  daje  mo- 


dernizam kultura  razvijenog  kapitalizma,  a shizofrenija 
krajnja  granica  kapitalizma,  jer  podsvjesno  i nesvjesno, 
umjesto  da  svojim  kreativnim  potencijalom  oslobađaju 
čovjeka,  služe  održavanju  i reprodukciji  sistema 
(Deleuze  i Guattari). 

Prema  hipotezi  američke  teoretičarke  umjetnosti  post- 
strukturalističkog  smjera  Rosalind  Krauss,  umjetnički 
radovi  geometrijske  apstrakcije,  sistemskog  slikarstva 
i postminimalne  umjetnosti  zasnovani  su  na  rasteru 
(strukturi  mreže  kao  apstraktne  kompozicije)  shizo- 
frene  strukture.  Ove  strukture  su  shizofrcnc  zato  što: 

( 1 ) nemaju  referencu  (bez  tran sparen tnog  su  značenja), 

(2)  gube  središte  (modularno  se  šire  u svim  smjero- 
vima) i (3)  imaju  svoja  unutrašnja  pravila  strukturi- 
ranja koja  nisu  poznata  drugom.  Strukture  rastera  su 
paradoksalne:  značenjski  su  prazne  materijalne  kon- 
strukcije i istovremeno  su  pojedinim  slikarima  (Piet 
Mondrian,  Kazimir  Maljevič,  Ad  Reinhardt,  Agnes 
Martin,  Sol  LeWitt)  izrazi  univerzalnog  poretka 
(vizualnosti,  kozmosa,  svijeta  prirode,  uma).  Rosalind 
Krauss  naglašava  da  shizofrenost  ne  tumači  kao  odliku 
mentalnog  stanja  konkretnog  umjetnika  nego  kao  odli- 
ku kulture  i kulturom  uvjetovanih  oblika  izražavanja. 
Postmodcmistička  definicija  shizofrenog  zasniva  se 
na  stavu  da  realnost  ne  postoji  i daje  realno  simulirani 
medijski  prostor  koji  eklektički  povezuje  međusobno 
nekonzistentne  i protuiječne  fragmente.  Postmodema 
svijest  je  slična  patchworku,  mapi  ili  rizomskom  spletu 
različitih  jezika,  oblika  prikazivanja  i načina  iz- 
ražavanja koji  svijet  prikazuju  kao  mnoštvo  nepo- 
vezanih i začahurenih  jezičkih  igara.  Svaka  jezička 
igra  ima  unutrašnja  pravila  nepoznata  drugim  igra- 
čima. Svijet  je  babilonska  kula  jezika  i vizualnih 
prikaza  koji  se  ne  mogu  razumjeti  na  konzistentan  i 
smislen  način  nego  se  doživljavaju  kao  izrazi  po- 
sebnosti, nedorečenosti,  kaosa,  nerazdvojivosti  ak- 
tualnog i povijesnog,  subjektivnog  i objektivnog, 
racionalnog  i emocionalnog.  Postmodema  kultura  je 
shizofrena  na  način  ekstaze  medija,  tj.  uživanja  u 
imaginarnim  objektima  medijski  stvorenog  kolek- 
tivnog fantazma. 

LITERATURA:  Dele2,  De!e6,  Krausl  1 , Upi , Lyo6 

Signalizam.  Signalizam,  grupa  i pokret  neoavan- 
gardnog  smjera  koji  je  djelovao  u području  scijen- 
tizma,  vizualne,  konkretne  i akcione  poezije  u Beo- 
gradu od  1968.  godine.  Osnivač  pokreta  je  pjesnik 
Miroljub  Todorović.  Objavljena  su  tri  manifesta:  Ma- 
nifest pesničke  nauke  (1968.,},  Manifest  signalizma  - 
Regulae  Poesis  ( 1 969.)  i Signalizam  ( 1 970.).  Od  1 970. 
do  1973.  godine  objavljeno  je  devet  brojeva  časopisa 
Signal. 

LITERATURA:  Sign  1 , Sign2,  Sign3,  Todor2,  Todo3,  Todor4,  Todor5 

Simbol.  Simbol,  znak  ili  struktura  znakova  (teksta, 
slike,  skulpture,  fotografije,  filma,  videa,  tjelesnog 
ponašanja)  koja  prenosi  složena  doslovna  ili 
nedoslovna  značenja.  Razlikuju  se  sljedeća  određenja: 
(1)  u izvornom  smislu,  simbol  je  dokument,  znak 
raspoznavanja  i legitimacija;  (2)  u filozofiji  neo- 
platonizma  dobio  je  značenja  pojavnog  znaka  u kojem 
se  spoznaje  božanska  bit,  tj.  simbol  nije  bilo  koji  znak 
nego  onaj  u kojem  nastaje  metafizičko  spajanje 
vidljivog  i nevidljivog;  (3)  simbol  u mitskom, 
religijskom,  magijskom  i alkemijskom  smislu 
označava  znak  koji  svojom  pojavom  i značenjima  u 
mističnom  smislu  djeluje  na  primaoca;  (4)  u Jungovom 
smislu,  simbol  je  arhetip  kada  označava  univerzalni 
znak  ili  strukturu  znakova  koji  ulaze  u kolektivno 
nesvjesno;  (5)  simbol  je  struktura  vizualnih  znakova 
koja  ostvaruje  metaforički  i alegorijski  učinak;  (6)  po 
drugim  teorijama,  simbol  je  u suprotnosti  s alegorijom 
jer  ima  kompleksno  značenje,  ali  ne  i narativni  sadržaj 
(pripovijedanja),  dok  se  alegorijski  prikaz  zasniva  na 
složenim  narativnim  (pripovjednim)  sadržajima  u koje 
mogu  biti  uključeni  simboli;  (7)  u Peirceovoj  semio- 
tici  uvedeno  je  moderno  značenje  simbola  kao  znaka 
čija  su  značenja  određena  pravilima,  navikama  i 
dogovorima. 

Po  Susanne  Langer  simbol  je  bitna  odrednica  čovjeka. 
Čovjek  nije  “životinja  koja  upotrebljava  znakove” 
nego  “životinja  koja  stvara  simbole”  (animal 
symbolicum).  Stvaranjem  simbola  on  iskazuje  svoju 
moć  spoznavanja  i mijenjanja  realnosti.  Percepcija 
svijeta  nije  kopija  nego  određen  način  viđenja  svijeta. 
Prikaz  (image)  nije  kopija  opažaj  a nego  njegova 
projekcija  u drugu  dimenziju,  u oblik  koji  se  naziva 
slika  (image).  Simboli  nastaju  na  razini  svijesti  na  kojoj 
se  odigrava  predočavanje.  Prikaz  (slika)  ima  svojstva 
simbola,  omogućavajući  nam  da  pamtimo  i razma- 
tramo stvari  i kada  nisu  fizički  prisutne.  Prikazi 
(images)  su  sredstva  apstrahirajućeg  izdvajanja  pojma 
iz  nesređenog  tijeka  svakidašnjih  dojmova.  Simboli 
stvaraju  osnovne  apstraktne  zamisli  i opće  ideje.  Moć 
jezika  nije  samo  u njegovoj  transparentnosti  (spo- 
sobnosti prikazivanja)  nego  i u neograničenim 
mogućnostima  međusobnih  kombinacija  pojedinih 
simbola.  Zamisao  Susanne  Langer  o umjetnosti  kao 
nediskurzivnom  simbolu  osigurava,  s jedne  strane, 
autonomnost  umjetnosti,  a s druge  strane,  njenu 
racionalnost.  Ona  priznaje  umjetnosti  moć  izricanja 
neizrecivog,  ali  tu  sposobnost  ne  smatra  iracionalnom 
jer  neizrecivo  ne  mora  biti  i nespoznatljivo.  Umjetnost 
izražava  neizrecivo  izricanjem.  Cilj  umjetnosti  kao 
nediskurzivnog  simbola  je  prevladavanje  sup- 
rotstavljcnosti  racionalističkog  i iracionalističkog 
stava,  tj.  pomirenje  nepomirljive  sfere  intelekta  i 


intuicije,  razuma  i osjećaja.  Susanne  Langer  to 
ostvaruje  sljedećim  postupkom:  (1)  po  definiciji 
simbol  izražava  pojam  i predodžbu,  tj.  spoznaju 
stvarnosti;  (2)  simboličko  izražavanje  osjećaja 
pretpostavlja  znanje  o osjećajima;  (3)  upravo  je  znanje 
o osjećajima  (posredovanje  osjećaja),  a ne  konkretni 
osjećaj  ono  što  umjetnost  pruža.  Shvaćanje  umjetno- 
sti kao  spoznaje  neophodno  ukazuje  na  razliku 
umjetničke  i znanstvene  spoznaje.  Spoznaja  umjet- 
nosti je  intuitivna  spoznaja  izražena  nediskurzivnim 
simbolom.  Objektom  umjetničke  spoznaje  Susanne 
Langer  prvenstveno  smatra  unutrašnji  čovjekov  svijet 
koji  je  nedostupan  diskurzivnoj  misli  i diskurzivnom 
izražavanju.  Polazištem  teorije  umjetnosti  ona  smatra 
“pojam  osmišljenog  oblika  kao  artikuliranog  izraza 
osjećaja  koji  odražava  riječima  neiskazive  i stoga 
nepoznate  oblike  osjećaja”. 

Po  Nelsonu  Goodmanu  i Catherine  Z.  Elgin,  kon- 
struirati umjetničko  djelo  ili  rad  kao  simbol  znači 
uvesti  ih  u jezički  ili  simbolički  sistem.  Sintaksa 
jezičkog  ili  lingvističkog  sistema  determinira  identitet 
znaka,  a njegova  semantika  utvrđuje  referencu  (ono 
na  što  simbol  ukazuje).  Zadatak  teorije  umjetnosti  je 
izgrađivanje  pojmovnih  i opisnih  mapa  kojima  se 
lociraju  simbolički  sistemi.  Promatrač  umjetničkog 
djela  vidi,  doživljava  i očitava  umjetničko  djelo 
tumačenjem  (dešifriranjem,  objašnjavanjem  i 
interpretiranjem)  simbola.  On  to  čini  jer  između 
označenog  i izgleda  simbola  ne  postoji  motiviranost 
(sličnost,  uzročna  veza).  Umjetnička  djela  ostvaruju 
više  simboličkih  funkcija:  prikazivanje,  opisivanje, 
oprimjerenje,  izražavanje.  Simboličke  funkcije 
zasnovane  su  na  konvencijama,  navikama  i dogo- 
vorima. Po  Goodmanu,  umjetnost  i znanost  ne 
razlikuju  se  po  izražavanju  osjećaja  i činjenica, 
intuicija  i izvedenih  zaključaka,  prosvjetljenju  i 
razumijevanju,  konkretnosti  i apstraktnosti,  ljepoti  i 
istini,  nego  po  svojstvima  simbola  koje  koriste. 
Likovni  simbol  je  znak  ili  struktura  znakova  koji 
prenose  složena  doslovna  ili  nedoslovna  značenja 
posredovanjem  likovnog  umjetničkog  djela  (slike, 
skulpture,  grafike  ili  proširenih  i novih  medija). 
Značenja  likovnog  simbola  određena  su  kon- 
vencijama, dogovorima,  navikama  i tradicijama,  tj. 
vizualni  i likovni  izgled  nosioca  značenja  (slike, 
skulpture)  funkcionalno  je  određen  konvencijama, 
dogovorima,  navikama  i tradicijama  simboličkog 
izražavanja.  Simbolička  značenja  slike  ili  skulpture 
ne  prepoznaju  se  na  osnovi  direktnog  i doslovnog 
sagledavanja  i razumijevanja  značenja  likovnih  oblika, 
nego  na  osnovi  poznavanja  značenjskih  konvencija, 
dogovora,  navika  i tradicije  svijeta  umjetnosti,  kulture 
ili  civilizacije  u kojoj  djelo  nastaje.  Slika  ili  skulptura: 

(1)  mogu  se  shvatiti  kao  kompozicija  simbola  kada 
njihovi  elementi  imaju  karakter  simbola  te  je  stoga 
slika  ili  skulptura  vrsta  likovnog  simboličkog  teksta. 
Na  primjer,  slike  Paula  Kleea  ( Crveni  prsluk,  1938.) 
ili  Hernija  Michauxa  (Slika  kineskim  tušem,  1966.) 
su  strukture  simbola  koje  čine  strukturu  analognu 
tekstu  hijeroglifskog  pisma;  (2)  mogu  se  shvatiti  kao 
simbol  ili  jedinstvena  likovna  forma  kojom  se 
pojedinačni  simboli  integriraju  u jedinstveni  i 
koherentni  simbolički  likovni  prikaz,  izraz  i pojavnost. 
Na  primjer,  slike  apstraktnog  ekspresionista  Franza 
Klinea  (Slika  No.  2,  1954.)  zasnivaju  se  na  jedin- 
stvenom gestualnom  znaku  koji  se  prostire  preko 
platna,  a taj  znak  je  simbol  privatnog  i individualnog 
umjetnikovog  jezika  kojim  on  izražava  vlastita 
unutrašnja  emocionalna  i duhovna  stanja.  Modernoj 
umjetnosti  svojstven  je  stav  da  je  simbol  apstraktni, 
subjektivni,  osobni  i individualni  izraz  emocija, 
značenja,  stavova  i fantazija.  Modemi  simboli  mogu 
biti  i ikonički  znakovi  (likovni  prikazi  predmeta,  bića, 
prostora  i situacija),  kvaziikonički  znakovi  (koji 
ikoničkim  znakovima  prikazuju  fantastične,  fik- 
cionalne  situacije  i događaje)  i apstraktni  znakovi 
(geometrijske  slike,  geste).  Zadatak  teorije  umjetnosti 
je  proučavanje  tih  individualnih  i fragmentarnih 
simboličkih  praksi.  Postmodemoj  umjetnosti  svoj- 
stven je  stav  da  je  simbol  slučajni,  fragmentarni, 
subjektivni  i medijski  mimezis  (prikaz)  simbola 
povijesti  umjetnosti  i aktualnih  kultura.  Postmodemi 
simbol  je  ekran  odražavanja  simboličkih  sistema 
umjetnosti  i kulture  u postpovijesti. 

LITERATURA:  Bcrtl , Bauđ7,  Cas$2,  Chevl,  Ec9, Good5, Good7, 
Jok  1 , Jun  I , Jun2,  Jun3,  Kha  1 , Langer2,  Pae5,  Pclc  1 , Šuv39,  Todo  I , 
Tcxk>3,  Todo4,  Znl 

Simbolizam.  Simbolizam  je  umjetnički  (slikarski, 
pjesnički,  muzički,  dramsko-teatarski)  pravac  nastao 
kao  reakcija  na  realizam  i naturalizam  u Francuskoj 
tijekom  posljednje  četvrtine  XIX.  stoljeća.  Neki  autori 
pišu  o simbolizmu  kao  dekadentnom  i apokaliptič- 
kom  pokretu  kraja  stoljeća  (fin  de  sieele).  Karakterizira 
ga  negiranje  realnosti  racionalnog  i instrumentalnog 
građanskog  društva  u ime  individualizma,  sub- 
jektivnosti, egzotičnosti,  spiritualizma  i konfrontira- 
la fikcionalnog  realnom.  Koncept  i fenomen  mističke, 
erotične,  narkotične  ili  egzotične  fantazije  postaje  bitna 
odrednica  umjetnosti  koja  se  postavlja  naspram 
društvene  realnosti  životne  svakodnevnice.  Sim- 
bolizam je  umjetnost  individualaca  iz  otuđene  više 
srednje  klase,  pa  se  često  zamisao  simbolizma 
povezuje  s konceptima  dekadencije.  Dekadenciju 
karakterizira  napuštanje  utilitarnih  društvenih  normi 
u ime  individualnog  pervertiranog  življenja  i dje- 


lovanja bez  moralne,  etičke,  političke  ili  religijske 
obaveze  i odgovornosti.  Epoha  dekadencije  je  vrijeme 
nakon  smrti  boga/Boga,  tj.  dekadencijom  se  označava 
kraj  jedne  razvojne  povijesne  epohe.  U doba  de- 
kadencije više  nema  ideala  očuvanja  tradicijskih 
vrijednosti  ili  projekata  modernog  napretka.  Sim- 
bolizmu su  u filozofskom  smislu  prethodili  mislioci 
koji  su  težili  iracionalnosti  (Arthur  Schopenhauer)  i 
smrti  Boga  (Friedrich  Nietzsche),  a Helena  Petrovna 
Blavatsky  i Rudolf  Steiner  su  ukazivali  na  sim- 
bolističke  težnje. 

Simbolističku  poeziju  su,  između  ostalih,  pisali 
Charles  Baudelaire,  Stephanc  Mallarmć,  Arthur 
Rimbaud,  William  B.  Yeats,  Valerij  Brjusov, 
Aleksandar  Blok,  Andrej  Beli,  Tin  Ujević.  Dramski 
teatar  u simbolizmu  se  vezuje  za  Mauricea  Mae- 
terlincka,  Augusta  Strindberga,  Henrika  Ibsena, 
Alfreda  Janyja,  Oskara  Wildea.  Muziku  simbolizma 
su  stvarali  Richard  Wagner,  Claudc  Debussy,  Alek- 
sandar Skijabin,  rani  Amold  Schonberg,  Igor  Stra- 
vinski. 

Slikarski  simbolizam  interpretirao  je  francuski  kriti- 
čar Georges-Albert  Aurier  u tekstu  Symbolisme  en 
peinture  (1 89 1 .).  Po  Aurieru,  simbolističko  slikarstvo 
treba  biti  idejno  jer  iznosi  ideju,  simbolično  jer  ideju 
izražava  formama,  sintetičko  jer  interpretira  forme  kao 
simbole  na  općerazumljiv  način,  subjektivno  jer  se 
prikazani  prizori  ne  promatraju  kao  realni  nego  kao 
posredujući  i dekorativno  jer  se  kroz  ‘lijepi  izraz’  na 
način  starih  Egipćana  ili  Grka  povezuje  idejno, 
simboličko,  sintetičko  i subjektivno.  U simbolizmu 
se  paradoksalno  suočavalo  intelektualno  poznavanje 
povijesti  umjetnosti,  religijskih  i ezoteričnih  učenja  s 
anti-intelektualnim,  na  intuiciji  zasnovanim,  direktnim 
spoznajama  i doživljajima  stvarnih  i fikcionalnih 
svjetova.  Anticipacija  simbolizma  se  vezuje  za  rad 
slikara  Oscara  Gustava  Rejlandera,  Gustavea  Moreaua 
i Pierre-Cecilea  Puvisa  de  Chavannesa,  kao  i engleskih 
slikara  i grafičara  vezanih  za  pokret  prerafaelita 
(Dante  Gabriel  Rossetti,  Walter  Crane,  William 
Morris),  odnosno  američkog  slikara  Jamesa  Whistlera. 
Simbolistima  se  nazivaju  neoimpresionisti  Vin- 
cent  Van  Gogh  i Paul  Gauguin,  umjetnici  povezani  s 
Gauguinovim  sintetizmom : Jules  Bastien-Lepage, 
Cuno  Amict,  Roderic  O’Connor,  Jozsef  Rippl-R6nai, 
Paco  Durrio,  Wladyslaw  Slevvinski,  Ćmile  Bernard, 
secesionisti  Alfons  Mucha,  Janos  Vaszary,  Ferdinand 
Khnopff,  Jan  Toorop,  Ferdinand  Hodler,  Aubrcy 
Beardsley,  članovi  grupe  Nabista:  Ćduoard  Vuillard, 
Mauricc  Denis,  Pierre  Bonnard,  preteče  ekspre- 
sionizma James  Ensor  i Edvard  Munch,  pioniri 
apstraktnog  slikarstva  František  Kupka  i Vasilij 
Kandinski,  kao  i slikari  simbolizma  Odilon  Redon, 

Eđward  Coley  Bume-Jones,  Jacek  Malczewski,  kao  i 
Vlaho  Bukovac,  Mirko  RaČki,  Tomislav  Krizman, 
Branko  Frano  Angeli  Radovani,  Ljubo  Babić,  Roman 
Petrović,  Milan  Steincr.  Odi  Ion  Redon  je  jedan  od 
vodećih  slikara  i grafičara  simbolizma.  Slikao  je 
metafizičke  vizije,  snove,  i egzotične  slutnje,  na 
primjer,  slika  Balon-oko  (1882.)  iz  serije  grafika  za 
Edgara  Allana  Poea.  Njegovo  slikarstvo  je  ilustrativno, 
jer  vizualnim  prikazima  sugerira  atmosferu  sna, 
ekstaze,  opijenosti,  onostranosti  i začudnosti.  Slikao 
je  Čudovišta,  ljudske  organe  bez  tijela,  cvijeće  s 
ljudskim  atributima.  Želio  je  logiku  vidljivog  staviti 
u službu  nevidljivog.  Auguste  Rodin  je  bio  kipar 
simbolizma  koji  je  grubim  i prividno  nedovršenim 
formama  želio  sugerirati  osjećaj  i smisao  poljupca, 
ljubavi,  erotizma,  duše,  duha,  itd...  Njegova 
nedovršena  skulptura  Vrata  pakla  ( 1 880.- 1 9 1 7.)  jedno 
je  od  ključnih  djela  simbolizma,  a istovremeno  i 
začetak  modernističke  skulpture. 

LITRERATUTRA:  Brettel,  Deki,  Encl,  Jansl,  Jokl,  Jukićl, 
Krauss3,  Rosenb2,  Tu3 

Simbolul  grupa  (Grupa  Simbol)*  Grupu  i časopis 
Simbolul  osnovali  su  1912.  godine  u Bukureštu  Ion 
Vinea,  Poldi  Chapier,  Jules  Janco,  Marcel  Janco  i 
Tristan  Tzara.  Marcel  Janco  i Tristan  Tzara  su 
sudjelovali  u nastanku  ciriške  a zatim  i pariške  dade. 
Tristanu  Tzari  se  pripisuje  autorstvo  termina  ‘dada’ 
kao  oznake  za  destruktivne,  šokantne  i nihilističke 
književne  i umjetničke  akcije.  Godine  1924.  u 
Bukureštu  su  Marcel  Janco,  Ion  Vinea  i M.  H. 
Maxy  (Max  Herman)  pokrenuli  projekt  Contim- 
poranul  usmjeren  uvođenju  novih  umjetničkih  i 
društvenih  ideja  u rumunjsko  društvo.  Janco  je  ukazao 
na  obrat  od  nihilističkih  ideja  iz  vremena  časopisa 
Simbolaul  i provokativnih  i nihilističkih  ideja  iz  doba 
ciriške  dade  prema  misionarskom  propagiranju  novih 
ideja.  Uključio  se  u uvođenje  prokonstruktivističkih 
dizajnerskih  i arhitektonskih  inovacija  u rumunjsko 
društvo.  U ovim  aktivističkim  projektima  su 
sudjelovali  slikari  Victor  Brauner,  Ilaric  Voronca  i 
Janos  M&ttis-Teutsch,  kipar  Milita  Petrascu  i brojni 
pisci.  Tijekom  20-ih  godina  izlazili  su  časopisi  75HPy 
Integral , Puncty  Unu  i Urrnuz.  Časopis  Unu  se  nakon 
konstruktivističke  faze  postaje  nadrealistički 
orijentiran. 

LITERATURA:  Bćhl,  Bcnsonl,  Benson2,  Fost4 

Simptom.  Simptom  je  označiteljska  tvorevina  koja 
se,  za  razliku  od  fantazma,  može  analizirati.  Simptom 
se  obraća  nekom  neprecrtanom  konzistentnom 
velikom  Drugom  koji  će  mu  retrospektivno  dodijeliti 
određeno  značenje.  Simptom  je,  po  lacanovskoj 


psihoanalizi,  defekt  simbolizacije,  tj.  središte 
neprozirnosti  i neverbaliziranog  u subjektu,  on  nestaje 
kada  se  pretvori  u riječ  pa  je  zato  psihoanaliza  terapija 
liječenja  zasnovana  na  simbol izacij i,  prvenstveno  na 
govoru.  Simptom  je  element  na  kojem  se  pokazuje 
skriveno,  potisnuta  istina  nekog  polja,  totalnosti. 
Simptom  je  točka  na  kojoj  se  totalitet  (cjelina)  nužno 
oklizne.  Simptom  se  interpretacijom  raziješava  tako 
što  mu  se  dodjeljuju  značenja,  tako  što  se  smješta  u 
neku  simboličku  mrežu  i time  mu  se  oduzima  njegov 
besmisleni  i traumatični  sadižaj.  Lacanovska  definicija 
kraja  psihoanalitičkog  procesa  liječenja  je  iden- 
tifikacija sa  simptomom.  Subjekt  se  identificira  s 
mjestom  na  kojem  je  simptom  bio,  drugim  riječima, 
subjekt  prepoznaje  element  koji  mu  daje  postojanost. 
Neka  su  umjetnička  djela  imala  funkciju  simptoma, 
pokazujući  traumatična  mjesta  tradicije,  suvremenosti 
i projekta,  odnosno,  pokazujući  traumatična  mjesta 
seksualnosti,  religijskog  ili  političkog.  Neke  um- 
jetničke produkcije  se  zasnivaju  na  simulaciji  me- 
hanizma simptoma  i time  otkrivaju  potisnutu  istinu 
umjetnosti,  kulture,  društva,  politike,  seksualnosti, 
metafizike.  Takve  umjetničke  produkcije  su  vezane 
za  pojave  dade  i nadrealizma  (Marcel  Duchamp,  Mar 
Ray,  Max  Emst,  Gaude  Cahun)  ili  neokonceptualizma 
(Cindy  Sherman,  Barbara  Kruger),  retroavangarde 
(grupa  Irwin,  Mladen  Stilinović,  Vlado  Martek)  i 
umjetnosti  perestrojke  (Komar  i Melamid,  Kabakov, 
Bulatov),  dakle  za  sve  one  produkcije  koje  se  bave  ' 
intertekstualnim  i interslikovnim  odnosima  umjetnosti 
i društva. 

LITERATURA:  Gri9,  Gr22 1 , Gr230,  Grž33,  Lac2,  Millcrl , Miller2, 
Wrig  1 , ŽižS,  Žiž7,  Žižl6,  Žiž  1 7,  Žiž3 1 

Simulacija.  Simulacija  je  oblik  jezičkog,  semiološkog 
ili  medijskog  (ekranskog,  audiovizualnog,  sine- 
stezijskog  ili  bihevioralnog)  prikazivanja  i proizvodnje 
fikcionalne  situacije  na  mjestu  i u trenutku  očekivanja 
pojavnosti  realne  situacije.  Simulakrum  je  prikaz 
(fikcionalni  objekt,  situacija  ili  događaj)  koji  je 
proizveden  simulacijom.  Pojam  simulacije  i simu- 
lakrumaje  definirao  Jean  Baudrillard.  Simulacionizam 
je  teorijska  i umjetnička  tendencija  postmodeme  80- 
ih  i 90-ih  godina  zasnovana  na  polazištu  da  su  pojam, 
predodžba  i svijest  o realnosti  stvoreni  prikazivanjem 
elektronskim  medijima,  odnosno,  da  predodžba 
prethodi  prikazanom.  Simulacijski  prikazi  (ekransko 
imaginarno)  nemaju  ishodište  u realnom  svijetu  nego 
pojam  svijeta  stvaraju  za  kulturu  i društvo.  Različito 
od  industrijskog  društva,  simulacionizam  ne  ka- 
rakterizira proizvodnja  robe  (objekta)  nego  proiz- 
vodnja informacija.  Simulacijsko  se  društvo  naziva  i 
postsemiotičko  ili  postsemiološko  društvo  koje 

karakterizira  razmjena  jezično  ili  medijski  posre- 
dovanih informacija  i softverski  projiciranih  slika  koje 
čine  gledišta,  stavove,  znanja,  emocije  i kompleksne 
doživljaje  suvremenog  čovjeka.  Simulakrum  i si- 
mulacijska  recepcija  preuzimaju  funkcije  fantazma 
(barijere  čovjeka  i realnosti),  ideologije  (diskurzivne 
realizacije  stavova,  svijeta  i identifikacije  subjekta), 
pa  i same  prirode  (prisutnosti  svijeta  u kojem  se  čovjek 
nalazi). 

LITERATURA:  Baud8,  Baud  1 0,  Baud  1 2,  Baud  1 3,  Baudl  4,  Baud  1 5 

Simulacionizam.  Simulacionizam,  teorijska  i um- 
jetnička tendencija  postmodeme  80-ih  i 90-ih  godina 
zasnovana  na  stavovima  da  su  pojam,  predodžba  i 
svijest  o realnosti  stvoreni  snagom  prikazivanja 
elektronskih  medija.  Simulacijski  prikazi  (ekransko 
imaginarno)  nemaju  ishodište  u realnom  svijetu  nego 
pojam  svijeta  stvaraju  za  kulturu  i društvo.  Epoha 
simulacionizma  je  epoha  postindustrijskog  društva 
zasnovanog  na  dominaciji  elektronske  digitalne 
tehnike,  čijim  se  posredovanjem  stvara  artificijelno 
okruženje  suvremenog  svijeta.  Različito  od  indus- 
trijskog društva,  simulacionizam  je  određen  infor- 
macijama, a ne  proizvodnjom  robe  (predmeta). 
Simulacijsko  društvo  se  naziva  i postsemiotičko 
društvo,  budući  da  ga  karakterizira  razmjena  jezikom 
posredovanih  informacija  i softverski  projektiranih 
slika  koje  Čine  gledišta,  uvjerenja,  znanja,  emocije  i 
kompleksne  doživljaje  postmodernog  čovjeka. 
Spoznaja  svijeta,  kulture  i umjetnosti  više  nije 
reprodukcija,  refleksija  o svijetu,  kulturi  ili  umjetnosti 
nego  model  konstruiran  ni  iz  čega  (ex  nihilo),  koji 
nema  drugog  izvora  osim  vlastitog  operacionog  koda. 
Operacijski  kod  stvaranja  informacija  i artificijelnih 
kompjuterskih  i video  slika  prethodi  realnosti  i stvara 
ju.  U kulturi  simulacionizma  govori  se  o tehno- 
umjetnosti,  tehnospiritualnosti,  tehnomogućnostima 
jezika,  ekranskim  slikama,  digitaliziranoj  erotici, 
ratovima  koji  se  odigravaju  po  televizijskom  scenariju, 
itd. 

Pojam  simulacijc,  simulakruma  i simulacionizma 
reinterpretirao  je  i aktualizirao  francuski  teoretičar 
kulture  Jean  Baudrillard  tijekom  70-ih  i 80-ih  godina. 
Baudrillardova  teorija  društva  je  poststrukturalistička, 
postkritička,  postsituacionistička  i simulacijska. 
Poststrukturalistička  je  jer  nastaje  u tradiciji 
prevladavanja  francuskog  strukturalizma,  što  znači  u 
tradiciji  znanstvenog  objašnjenja  medijskom  pro- 
izvodnjom značenja,  smisla  i vrijednosti.  Ona  je 
postkritička  (i  postmarksistička)  jer  polazi  od  teze  da 
je  kritička  teorija  u suvremenom  svijetu  bez  svrhe  i 
jer  svaka  kritika,  svaka  suprotstavljajuća  snaga  samo 
pothranjuje  i potvrđuje  kritizirani  sistem.  Baud- 


rillardov  cilj  je  ukazivanje  na  prijelaz  s gledišta 
subjekta  na  gledište  objekta,  a to  je  odnos  u kojem 
više  nema  kritike.  Polje  objekta  je  polje  zavođenja, 
sudbine  i fatalnosti.  On  više  ne  može  biti  kritički  pisac 
jer  narušava  autonomiju  subjekta  pisanja.  Njegova 
teorija  se  priljubljuje  uz  vlastiti  objekt  Kad  govori  o 
simulaciji  njegov  je  govor  simulacijski.  Kad  govori  o 
zavođenju  i teorija  je  zavođenje,  a kada  govori  o 
fatalnom  (onome  na  što  nema  utjecaja)  postaje  fatalna. 
On  ne  govori  o činjenicama  nego  o fantazijama, 
fikcijama,  predodžbama  bez  vanjske  reference.  Od 
kritičke  teorije  očekuje  se  teorijski  i praktični  na- 
predak, a Baudrillard  vidi  i opisuje  samo  skok  u fikciju 
ili  predimenzioniranu  banalnost  koju  masovna  kultura 
prikazuje  kao  društvenu  stabilnost.  Baudrillardova 
teorija  je  postsituacionistička  jer  polazi  od  predi- 
menzioniranja  situacionističke  teorije  kasnih  50-ih  i 
60-ih  godina,  razrađujući  njezine  teze  o otuđenosti  i 
modemom  društvu  spektakla.  Iz  kritičkog  neuspjeha 
poništavanja  i onemogućavanja  potrošačkog  društva 
spektakla,  on  izvodi  tezu  o trijumfu  i totalitarizaciji 
društva  spektakla.  U društvu  spektakla  subjekt 
(njegova  svijest,  stavovi,  predodžbe,  želje,  vrijednosti 
i ideologije)  je  objekt  simulacija.  Kao  društveni 
subjekt,  čovjek  je  posljedica  spektakla  i izazova 
potrošnje.  On  polazi  od  teza  da  društvom  upravljaju: 
( 1 ) fantazmatska  logika  koju  opisuje  psihoanaliza,  a 
koja  govori  o identifikaciji  imaginarnog  područja 
transccndencije,  moći  i seksualnosti  i čije  su  područje 
djelovanja  objekti  i okolina;  (2)  diferencijalna 
socijalna  logika  izvedena  iz  antropologije,  koja 
ukazuje  na  proizvodnju  i potrošnju  znakova, 
društvenih  razlika,  statusa  i prestiža.  Baudrillard 
radikalizira  nove  društvene  sile  (nužnosti),  pokazujući 
ih  kao  fatalnu  nadpovijesnu  nužnost.  Po  Đaudrillardu, 
danas  ne  postoje  ni  društvena  scena  ni  zrcalo.  Umjesto 
njih,  postoje  ekran  i mreža  (od  mreže  napajanja 
električnom  energijom  do  kablovske  video  mreže, 
satelitskih  TV  programa,  elektronske  pošte  i 
kompjuterskih  mreža).  On  koristi  metaforičku  razliku 
zrcala  i ekrana:  ( 1 ) zrcalo  kao  prevladani  model  fizički 
odražava  lik  i priprema  ga  za  transcendenciju;  (2) 
ekran  je  nezrcalna  površina  na  kojoj  se  odvijaju 
elektronski  generirane  operacije,  tj.  ekran  je  glatka 
operaciona  površina  posredne  komunikacije.  U 
takvom  svijetu  svaka  osoba  vidi  sebe  za  komandama 
hipotetičkog  stroja,  beskonačno  udaljenog  od 
univerzuma  nastanka  i postojanja.  Apstrakcija  koja 
vlada  svijetom  kao  fatalna  elektronska  sudbina  nije 
više  apstrakcija  mape,  mimezisa,  zrcala  ili  koncepta. 
Ona  je  proizvedena  pomoću  modela,  a modeli  su  bez 
porijekla  i korijena  u stvarnosti.  Današnji  simulatori 
(kompjutori,  elektronske  mreže,  video  i televizija) 

poistovjećuju  realnost  sa  svojim  modelima  i prethode 
joj.  Simulacija  prodire  u sve  pore  društva  i pretvara 
subjekt  u objekt.  Po  Baudrillardu,  rad  nesvjesnog 
može  se  proizvesti  kao  i bilo  koji  simptom  klasične 
medicine.  Cijeli  krug  od  želje,  preko  objekta  želje  do 
ispunjenja  želje  je  simulakrum,  tj.  proizvod  simulacije. 
Ako  se  prikaz  definira  kao  klasična  slika  koja  polazi 
od  referencijalnog  odnosa  slike  i predmeta  ili  svijeta 
koji  prikazuje,  tada  simulacija  polazi  od  negacije  znaka 
ili  slike  kao  prikaza  postojećeg  predmeta  ili  svijeta. 
Baudrillardovim  riječima,  ona  nastaje  iz  ubojstva 
reference.  Znak  je  prazni  ili  ispražnjeni  znak  jezičke 
igre.  Dok  se  u mimetičkoj  umjetnosti  tvrdi  daje  slika 
odraz  prave  realnosti,  za  simulaciju  se  tvrdi  da  nema 
nikakve  veze  s njom,  daje  ona  vlastiti  simulakrum. 
Prikazi  nastali  simulacijama  nisu  ni  istiniti  ni  lažni, 
oni  su  nužni  i sveobuhvatni,  tj.  subjekt  i njegove 
stavove  pretvaraju  u vlastiti  objekt. 

Numerička  obrada  slika  u elektronskim  medijima 
odvaja  sliku  od  zakona  vizualne  percepcije,  pokazujući 
da  slika  nastaje  obradom  numerički  kodiranih  in- 
formacija (formalno  konstruiranih  znakovnih  struk- 
tura). Elektronska  slika  negira  vizualno  iskustvo, 
vizualno  iskustvo  je  tek  posljedica  numeričke  obrade 
informacija.  Iz  jednog  skupa  informacija  prikazanih 
numeričkim  odnosima  može  se  realizirati  beskrajno 
mnogo  različitih  slika  različitim  medijima  (video 
ekran,  grafički  otisak  štampača  ili  plotera,  laserski 
svjetlosno-kemijski  i elektronski  trag).  Tijela,  predjeli 
i vrijeme  nestaju,  kao  što  nestaje  razlika  između 
privatnog  i javnog,  seksualnog  i erotskog.  Čovjek 
simulacijske  epohe  nije  više  sudionik  drame  otuđenja, 
jer  živi  u otuđenom  zanosu  komunikacije.  Njegov 
svijet  je  ekstaza  spektakla  masovne  kulture.  Opscenost 
simulacijske  epohe  proizlazi  iz  toga  što  dimenzija 
komunikacije  i fatalističke  podređenosti  ekstazi 
spektakla  ukidaju  sve  tajne,  prostore,  scene,  iluzije  i 
samu  realnost.  Komunikacija  je:  (1)  usamljenička,  jer 
je  posredna  preko  medija  (komunikacijske  mreže);  što 
znači  biti  u odnosu  sa  svima,  ali  ih  nikada  direktno  ne 
vidjeti;  (2)  ekstatička,  budući  daje  slična  ponašanju 
shizofrenika,  tj.  shizofrenik  je  lišen  svake  scene, 
otvoren  za  sve  usprkos  svojoj  biološkoj  posebnosti  i 
živi  u najvećoj  zbrci,  nezaštićen  i ne  može  odstupiti 
od  fatalne  datosti;  (3)  narcisoidna,  jer  zadovoljstvo 
više  nije  zadovoljstvo  pokazivanja  i samopokazivanja 
nego  zadovoljstvo  strukturalne  zatvorenosti  sebe  kao 
prikaza  (simulacije)  kulture  i svijeta.  Subjekt  koji  je 
postao  objekt  simulacijskog  društva  nije  više  u stanju 
stvoriti  granice  vlastitog  bića,  više  se  ne  može  pri- 
kazivati ili  igrati,  ne  može  sebe  ponuditi  kao  zrcalo  ili 
mjesto  uživanja.  On  je  puki  ekran,  distribucijski 
informacijski  centar  različitih  mreža  utjecaja. 


Epohu  simulacije  Baudrillard  ne  definira  terminom 
postmodema  nego  govori  o radikalnom  i totalnom 
modernizmu.  Kada  koristi  termin  postmodema, 
određuje  ga  kao  stupanj  modemosti.  Civilizacija 
Baudrillardovih  teorija  je  Amerika  (SAD)  koju  tumači 
u transatlantskom  prekidu  sa  starim  svijetom. 
Europljani  su  kultivirali  utopije  (snove  i fantazije),  a 
Amerikanci  su  ih  materijalizirali  i žive  u nužnosti 
njihovog  djelovanja.  Dok  stari  svijet  (Europa)  pred- 
stavlja nerealizirani  modernizam  i prolazi  kroz  krize 
nerealiziranih  i nemogućih  ideala,  utopija,  snova  i 
fantazama,  Ameriku  karakterizira  ostvarena  utopija 
modemosti.  Po  Baudrillardu,  Amerikanci  ne  pate  zbog 
kraja  povijesti  ili  kraja  političkog  nego  zato  što  su 
postali  ahistorijski  dominantni  model  i uzor  orga- 
nizacije društva  prema  kojem  ništa  nije  realno. 

Po  Baudrillardu,  umjetnost  je  identična  svim  drugim 
procesima  društva  i funkcionira  kao:  (1)  model  ili 
simulakrum  koji  sudjeluje  u izgradnji  hiperrealnosti; 

(2)  entropijski  proces  rasipanja  smisla,  značenja, 
vrijednosti  i prikaza  kulture  u općoj  društvenoj 
potrošnji  koja  čini  mogućim  opscenost,  fatalnost  i 
ekstazu.  Suvremena  umjetnost  ne  bavi  se  rušenjem 
iluzija  kao  što  je  to  činila  ranija  modernistička 
umjetnost  nego  vlastitim  prikazivanjem  i beskru- 
puloznim stvaranjem  imaginarnog  svijeta,.  Fatalnost 
(odsutnost  uvjerenja  da  se  nešto  može  učiniti)  i ironija 
u suvremenoj  umjetnosti  prekrivaju  estetsko.  Estetsko 
se  gubi  u simulaciji  želje  i simulakrumu  (fikcionalnom 
objektu  želje). 

Simulacionizam  je  zbirni  naziv  za  umjetničke  pokrete 
80-ih  i 90-ih:  neekspresionizam,  ncokonceptualizam, 
post-pop  art,  super  art,  transnacionalna  umjetnost 
Simulacijsku  umjetnost  karakteriziraju:  ( 1 ) suvremeni 
mediji;  (2)  odsutnost  želje  za  istraživanjem  novog; 

(3)  ahistorijska  prisutnost  svih  mogućih  formi  iz 
povijesti  umjetnosti  otrgnutih  od  svojih  ishodišta;  (4) 
potrošnja  značenja  i prikaza  koje  kultura  stvara  i 
prihvaća  kao  vlastitu  realnost;  (5)  uvođenje  umjetnosti 
u sve  oblike  postojanja  kulture,  od  seksualnosti,  preko 
politike,  do  tržišne  proizvodnje  i potrošnje.  Simu- 
lacijska  umjetnost  je  umjetnost  koja  prikazuje  svijet 
simulacija  i sastoji  se  od  produkata  (simulakruma) 
svijeta  simulacija.  Različito  od  neoavangarde,  u toj 
umjetnosti  tehničko  nije  eksperimentalna  novost  nego 
sredstvo  stvaranja  i potrošnje. 

LITERTURA:  Abj  1 , Ande  l , Cela8,  Ćela  1 1 , Ćela  1 2,  Druck  l , Golds  1 , 
Gržl  1,  Grž27,  Krausl7,  Kraus24,  Krol,  01iv8,  Supl 

Simulakrum.  Simulakrum  je,  paradoksalno  rečeno, 
kopija  bez  originala.  Simulakrum  je  slika  bez  referenta, 
premda  izgleda  kao  da  ima  referenta.  Simulakrumom 
se  naziva  prikaz  (vizualan,  audiovizualan,  audio, 

verbalni,  haptički)  koji  izgleda  kao  da  prikazuje  nešto 
u svijetu  (prirodi  ili  kulturi),  ali,  zapravo,  ne  prikazuje 
ništa.  Simulakrum  se  ne  odnosi  ni  na  što  drugo  nego 
na  samog  sebe.  Rosalind  Krauss  je  fotografske  radove 
neokonceptualne  umjetnice  Cindy  Sherman  iz  ciklusa 
Filmski  kadrovi  ( Untitled  Film  Stills,  1978.-1979.) 
nazvala  simulakrumima.  Te  fotografije  podsjećaju  na 
filmske  kadrove  iz  poznatih  holivudskih  filmova  iz 
50-ih  i 60-ih  godina  XX.  stoljeća,  ali  oni  nc 
korespondiraju  nijednom  određenom  filmskom  kadru 
ili  filmskom  djelu. 

LITERATURA:  BaudR.  Čami l,Kraus  17.  Krau$24 

Sinestezija.  Sinestezija  je  sposobnost  jednog  osjetila 
da  osjeti  podražaj  drugog  osjetila.  Pojam  sinestezije 
ima  dugu  povijest  i izvorno  se  pripisuje  pitagorejcima.^ 
Po  njima,  glazba  sfera  stvara  kozmičko  spajanje,  što 
znači  da  božansku  geometrijsku  harmoniju  čine  svi 
prirodni  mikrokozmički  i makrokozmički  fenomeni. 
Matematičke  vibracije  odražavaju  se  u manife- 
stacijama svjetlosti,  zvuka,  mirisa  i ostalih  osjetilnih 
stimulansa.  Spajanje  ovih  prividno  pojedinačnih 
osjetilnih  stimulusa  stvara  efekte  sinestezije.  Si- 
nestezija usklađuje  svijet  iluzija  sa  svijetom  uni- 
verzalnih vječnih  ideja.  Sinestezija  je  jedna  od  velikih 
fascinacija  okultne  literature  (Athanasius  Kirchcr, 
Comelius  Agrippa,  Francis  Galton).  Sinestezijski 
efekti  često  se  u mimetičkom  slikarstvu  postižu 
vizualnom  metaforom  kada  se  likovnim  sredstvima 
prikazuju  zvuk,  toplota,  hladnoća,  hrapavost  ili  težina. 
Pioniri  apstraktnog  slikarstva  Vasilij  Kandinski, 
František  Kupka  i Robcrt  Delaunay  težili  su  stvaranju 
apstraktnih  slika  koje  svojom  obojenom  kompo- 
zicijom izazivaju  prividni  osjećaj  glazbe  (čuje  se 
muzika  boja).  Kompozitor  Aleksandar  Skrjabin, 
fotograf  Francis  Joscph  Bruguiere,  pioniri  apstraktnog 
futurističkog  filma  Amaldo  Ginna  i Bruno  Corra, 
eksperimentatori  svjetlosnim  fenomenima  Thomas 
Wilfred  i Oskar  Fischinger  i pripadnici  kalifomijskog 
pokreta  muzike  boja  eksperimentirali  su  sinestezijskim 
efektima  povezujući  teozofska  mistička  učenja  s 
psihološkim  perceptivnim  eksperimentima  i suvre- 
menom tehnologijom  (od  mehaničko-svjetlosnih  do 
filmskih  sistema  projekcije).  Njihova  sinestezijska 
umjetnost  zasnivala  se  na  istraživanju  osjetilnih  i 
duhovnih  efekata  pokreta,  metamorfoza  oblika,  boja, 
medija  i osjetilnih  podražaja.  Sinestezijska  istraživanja 
bila  su  uključena  u neoavangardne  eksperimente 
kinetičke  umjetnosti,  neodade  i fluksusa.  Vladan 
Radovanović  definirao  je  koncept  vokovizualnog  kao 
model  sinteze  koji  uključuje  i sinestezijske  efekte. 
Vokovizualno  se  razvilo  iz  sinestezijskih  osobina, 
prevladavanjem  monomedijskih  granica  pojedinih 


vrsta  umjetnosti  i uključivanjem  drugih  medija  u 
monomedijske  umjetnosti.  Konceptualni  umjetnik 
Lawrence  Weiner  izlagao  je  tekstove  koji  trebaju 
izazvati  sinestezijske  efekte.  Na  primjer,  tekstovi 
napisani  verzalom  na  zidovima:  PREKO  RUBA  / 
PREKO  BRDA  / POKRAJ  TOČKE  ili  CRVENO 
UMJESTO  ZELENOG  UMJESTO  PLAVOG.  Na 
mjestima  na  kojima  bi  se  očekivale  slike,  jezičkim 
ukazivanjem  na  vizualni  i prostorni  svijet  izazivaju 
ili  nagovještavaju  sinestezijski  efekt.  Zapisi  su  ne- 
vizualni  tekstovi  čiji  je  efekt  zamišljanje  vizualnog 
stanja,  odnosno,  u idealnom  slučaju  ti  tekstovi  bi 
trebali  imati  učinak  vizualnog  doživljaja.  Upotreba 
govornog  ili  pisanog  jezika  kao  uzroka  sinestezijskog 
efekta:  (1)  određuje  sinesteziju  kao  metaforičnu  za- 
mjenu pojmova  u kojoj  dolazi  do  spajanja  dvaju  ili 
više  osjetilnih  područja  kvalificiranjem  osjeta  jednog 
osjetila  riječima  koje  označavaju  osobine  osjeta  nekog 
drugog  osjetila;  (2)  određuje  sinesteziju  kao  iluzio- 
nistički  slikoviti  opis  vizualnog,  zvučnog,  toplotnog 
ili  taktilnog,  koji  zamjenjuje  direktni  osjctilni  doživljaj 
realnog  fenomena. 

LITERATURA:  Damnja9,  Radovi  3,  Rcgl . Rinl , Tu3 

Sintaksa.  Sintaksa,  grana  lingvistike  i semiotikekoja 
se  bavi  proučavanjem  formalnih  odnosa  u jeziku  i 
semiotičkim  sistemima.  Sintaktičkom  strukturom 
naziva  se  formalni  odnos  više  elemenata  u jeziku  ili 
semiotičkom  sistemu  koji  čine  složenu  cjelinu.  U 
analizi  sintaktičke  strukture  svjesno  se  zanemaruju 
semantičke  i funkcionalne  dimenzije  jezika,  a pažnja 
se  posvećuje  formalnoj,  logičkoj  i gramatičkoj  struk- 
turi jezika.  U tom  kontekstu,  jezik  je  bilo  koji  skup 
stvari  povezanih  pravilima  sintakse:  (1)  pravilima 
formacije,  kojima  se  određuju  dopustive  kombinacije 
elemenata  jezika  (takve  kombinacije  nazivaju  se 
rečenicama);  (2)  pravilima  transformacije,  kojima  se 
određuju  strukture  jezika  (rečenice)  dobivene  iz 
postojećih  struktura  (rečenica).  Postupak  primjene 
sintaktičke  teorije  na  različite  fenomene  izvanjezičkog 
karaktera  ili  empirijske  discipline  naziva  se  sintaktička 
naturalizacija.  Bilo  koji  fenomen  prirode,  kulture  ili 
ljudskog  uma  može  se  sintaktičkom  naturalizacijom 
prikazati  kao  formalna  struktura  određena  pravilima 
formacije  i transformacije.  Opisana  lingvistička  i 
semiotička  osnova  teorije  sintakse  omogućava  njezinu 
primjenu  na  proučavanje  vizualnih  i likovnih  umjet- 
ničkih djela.  Da  bi  se  izvela  sintaktička  naturalizacija 
likovnog  umjetničkog  djela,  ono  se  mora  opisati  kao 
formalna  struktura  elemenata,  a ne  kao  organski 
cjelovito  izveden  fenomen.  Sintaktički  naturalizirano 
umjetničko  djelo  je  konačan  skup  struktura  konačnog 
broja  elemenata  čiji  se  odnosi  mogu  utvrditi  i opisati. 

Na  osnovi  opisa  odnosa  elemenata  moguće  je  utvrditi 
postupak  njihove  transformacije  ili  kombinacije  u 
strukturu  i povezivanje  struktura  u okviru  umjetničkog 
djela.  Tim  postupkom  konstruira  se  primitivna  grama- 
tika umjetnika  koji  je  stvorio  djelo.  Sintaktička  analiza 
umjetničkih  djela  ne  vodi  stvaranju  opće  gramatike 
umjetnosti,  kao  što  su  to  avangardni  i ncoavangardni 
umjetnici  željeli:  ona  vodi  primamim,  otvorenim  i 
nestabilnim  zamislima  i opisima  pojedinačnih, 
konkretno  primjenjivih  sintaktičkih  poredaka. 
Sintaktička  analiza  opisuje  moguće  sintaktičke  odnose 
ili  posebne  slučajeve  koji  ne  dobivaju  konvencionalnu 
općevažeću  stabilnost  za  umjetnika,  grupu  umjetnika 
ili  svijet  umjetnosti.  Sintaktičke  analize  umjetničkih 
djela  imaju  dva  povijesna  razvojna  tijeka:  (1)  analize 
nastale  primjenom  lingvističkih  i semiotičkih  metoda 
u teoriji  umjetnosti  i estetici;  (2)  analize  nastale  iz 
avangardne  i neoavangardnc  teorije  forme. 

Primjena  sintaktičke  analize  očita  je  u analizama 
geometrijskih  likovnih  djela,  u kojima  se  odnosi 
geometrijskih  oblika  prepoznaju  kao  strukturalni 
odnosi  formalnog  sintaktičkog  poretka.  Kada  se  utvitii 
struktura  djela,  mogu  se  otkriti  i pravila  povezivanja 
elemenata  (pravila  formacije)  i pravila  dobivanja 
strukture  iz  strukture  (pravila  transformacije). 
Geometrijska  umjetnička  djela  rijetko  nastaju  kao 
pojedinačni  radovi;  često  su  realizirana  u serijama  iz 
kojih  se  može  rekonstruirati  transformacijska  logika 
razmišljanja  i projektiranja  umjetničkog  djela. 
Karakterističan  primjer  je  Mondrianov  rad  koji  je 
tijekom  trideset  godina  razvijan  na  jedinstvenoj,  ali 
ipak  otvorenoj  gramatici  rastera  i osnovnih  boja.  Za 
svaku  pojedinačnu  Mondrianovu  sliku  moguće  je 
uočiti  pravila  formacije  (pravila  formacije  nisu 
identična  za  sve  slike).  Za  više  njegovih  slika  iz  istog 
razdoblja  ili  iste  serije  moguće  je  uspostaviti  pravila 
transformacije,  odnosno  utvrditi  generičke  odnose 
slika.  Primjena  sintaktičke  analize  na  figurativna 
umjetnička  djela  zahtijeva  određena  objašnjenja:  (1) 
figure  ili  scene  s figurama  treba  aproksimativno 
prikazati  kao  znakove;  (2)  u slici  treba  utvrditi 
sintaktički  poredak  znakova  (rečenice)  i time  otkriti 
pravila  formacije  koja  određuju  kompoziciju  slike. 
Idcntifikacijomje  uspostavljen  opis  formalnih  odnosa 
znakova  u prostoru  slike  i prepoznavanje  likovnog 
prostora  kao  sintaktičke  strukture.  Na  primjer,  tipičan 
opis  slika  Francisa  Bacona  glasi:  (1)  krug  često 
označava  mjesto  na  kojem  se  nalazi  (sjedi,  leži,  naginje 
se)  figura;  (2)  taj  krug  predstavlja  prostor,  on  može 
prelaziti  rubove  slike,  biti  u središtu  triptiha,  itd.;  (3) 
njega  često  zamjenjuje  ili  udvaja  krug  stolca  na  kojem 
sjedi  ili  oval  kreveta  na  kojem  figura  leži;  (4)  iz  njega 
se  izdvajaju  i umnožavaju  koluti  koji  okružuju  neki 


dio  tijela  ili  prsteni  koji  obavijaju  tijelo.  Navedeni  opis 
je  posredni  sintaktički  opis  slike  koja  predstavlja 
formalni  odnos  dva  znakovna  sistema:  figure-znaka 
koju  treba  izdvojiti  iz  prostora  znakovne  prikazivačke 
strukture.  Ova  jednostavna  sintaktička  shema  realizi- 
rana je  u različitim  kombinacijama:  figura  u kocki, 
ispred  zrcala  (udvajanje  figure)  ili  spojena  uz  šipku. 
Sintaktičkom  analizom  treba  pokazati  kako  se  u 
stvarnoj  jezičkoj,  tj.  umjetničkoj  praksi  upotrebljavaju 
sintaktička  sredstva  umjetničke  gramatike,  oblika 
izražavanja,  poetike  ili  prakse  označavanja.  Razlog 
opisanog  sintaktičkog  poretka  Đacon  obrazlaže  namje- 
rom izdvajanja  figure,  kako  bi  otklonio  ilustrativno  i 
narativno  iz  slike  a samu  figuru  prikazao  kao  figuru. 
U avangardističkim  teorijama  forme  (teorija  forme 
Bauhausa,  suprematizma,  De  Stijla)  poslije  Prvog 
svjetskog  rata  očituje  se  kretanje  od  fenomenološkog 
shvaćanja  likovne  forme  prema  formalnoj  ili 
strukturalnoj  teoriji  forme.  Fenomenološka  koncepcija 
likovne  forme  je  holistička:  (1)  likovna  forma  je 
organsko  jedinstvo  (totalitet  pojavnosti)  u čiju  se 
unutrašnju  strukturu  ne  može  ući;  (2)  recepcija  likovne 
forme  je  neposredni  doživljaj  organske  cjeline  djela 
(totaliteta  njegovog  izgleda  i značenja).  Formalna 
analiza  likovne  forme  kao  strukture  izvedena  je:  (1) 
analizom  osnovnih  likovnih  kompozicijskih  odnosa, 
tj.  opisivanjem  i izdvajanjem  strukturalnih  opisa 
odnosa  točke,  linije  i površine  (Vasilij  Kandinski);  (2) 
analizom  likovne  forme  kao  vizualnog  Gestalta  i 
opisivanjem  vizualnog  Gestalta  analogijom  sa 
statičkim  i dinamičkim  sistemima  mehanike  (Paul 
Klee);  (3)  redukcijom  likovne  forme  na  primame 
elemente  koji  se  nazivaju  adicijski  elementi  i pred- 
stavljaju osnovni  karakterizirajući  znak  posebnog  stila 
ili  individualnog  umjetničkog  izraza;  na  primjer, 
srpasta  struktura  je  osnovna  kompozicijska  karak- 
teristika analitičkog  kubizma  (Kazimir  Maljevič). 
Opisani  modeli  nastaju  prevladavanjem  feno- 
menološke  teorije  forme  i traženjem  strukturalnih 
modela  izražavanja,  odnosno  formalnih  sintaktičkih 
odnosa  likovnih  elemenata.  Prvi  primjer  eksplicitno 
sintaktičke  poetike  vizualnih  sistema  vidljiv  je  u 
neokonstruktivzmu,  na  prijelazu  50-ih  u 60-te, 
primjenom  lingvističkih,  semiotičkih  i informacijskih 
modela  na  koncipiranje  vizualnih  struktura  (slika, 
skulptura,  objekata,  kinetičkih  i luminoplastičnih 
djela).  Na  primjer,  strukturalno  slikarstvo  Francisa 
Morelleta  ili  objekti,  slike  i grafike  Juraja  Dobrovića 
konstruirani  su  po  formalnim  sintaktičkim  pravilima. 

U Morelletovom  radu  Tri  dvostruke  mreže  0°  30°  60° 
(1960.-1961.)  na  kvadratnoj  površini  konstruirana  je 
mreža  paralelnih  linija  crtanih  pod  kutom  od  0°,  30°  i 
60°.  Naslov  rada  je  i jezički  formulirano  pravilo 


568 


formacije  ovog  rada,  tj.  naslovom  rada  definira  se 
princip  konstruiranja  formalnog  poretka  elemenata  na 
površini  kvadratnog  formata.  Prostorna  konstrukcija 
( 1 964.)  Juraja  Dobrovića  je  objekt  načinjen  od  drvenih 
letvica  koje  iz  kvadratne  osnove  čine  četiri  spiralne 
strukture  koje  završavaju  kvadratom.  Djelo  je  tako 
izvedeno  da  se  iz  njega  može  rekonstruirati  proces 
rotacije  i smanjenja  veličine  kvadrata,  što  jc  i njegov 
smisao.  Objekt  je  slika  procesa  transformacije  kvadrata 
i pojedinih  stupnjeva  te  transformacije.  Rezultat  ove 
operacije  je  objekt  s optičkim  efektom  iluzije  za- 
mrznutog pokreta.  U konceptualnoj  umjetnosti, 
sintaktičke  analize  umjetnosti  proizlaze  iz  ling- 
vističkih, semiotičkih  i konceptualnih  analiza  prirode 
i jezika  umjetnosti.  Sintaktički  poredak  vizualnog  rada 
nije  u funkciji  oblikovanja  likovne  forme  ili  postizanja 
optičkog  efekta  nego  u naglašavanju  determiniranosti 
vizualne  strukture  jezičkim,  logičkim  i konceptualnim 
pravilima.  Modularni  objekti  i konceptualni  crteži  Sola 
LeWitta  koji  su  eksplicitne  sintaktičke  strukture, 
pokazuju  da  je  vizualna  struktura  produkt  koncepta  i 
ideje,  a ne  vizualnog  empirijskog  istraživanja  optičkih, 
materijalnih  i prostornih  fenomena.  Grupa  143 
sintaktičke  je  modele  lingvistike  primijenila  na 
konstruiranje  dijagramskih  crteža,  a zatim  je  di- 
jagramske  crteže  postavljala  kao  osnovu  sintaktičkog 
preispitivanja  različitih  medija:  teksta,  fotografije, 
filma,  performansa  i govora.  lan  Bum  i Mel  Ramsden 
su  zamisao  sintakse  i gramatike  postavili  kao  teorijski 
model  analize  umjetnosti.  Po  njima,  analiza  jezika 
umjetnosti  ostvaruje  se  razgraničavanjem  materijalne 
podloge  umjetničkog  djela  i njegove  propozicijske 
gramatike.  U prvom  slučaju,  djelo  se  promatra  kao 
materijalni  entitet,  a u drugom  slučaju  istražuje  se 
njegova  apstraktna  struktura  odnosa,  sadržaja, 
svojstava,  namjera  i pravila.  U teorijskoj  kon- 
ceptualnoj umjetnosti  jezik  umjetnosti  se  foimalizira 
i opisuje  sintaktičkim  shemama.  G rupa  A rt&Language 
djelovala  je  kao  zajednica  sugovornika  koji  su  od 
1972.  do  1974.  godine  svoje  rasprave  i analize 
r'ormalizirali  indeksima  i sintaktičko-logičkim 
odnosima  indeksa.  Njihov  cilj  su  bili  konceptualni, 
logički  i sintaktički  modeli  prikazivanja  razgovora  i 
-.eorijske  analize  u svijetu  umjetnosti  i kulturi.  Sin- 
.aktičke  logičke  formalne  sheme,  oslobođene  na- 
rativnih i ideoloških  značenja,  razotkrivale  su 
mgvističke,  logičke  i semiotičke  mehanizme  dijaloga 
diskursa  u mikrosvijetu  umjetnosti. 

_ [TERATURA:  Bumh  1 0,  Cobl , Chom  I , Monrl , Sos  1 , Šuv2,  Šuv3, 
> j\5,  Šuv7,  Todo3,  Todo4 

sintetička  propozicija.  Vidi:  Analitička  propozicija, 
^opozicija 


Sintum.  Sintum  (sintezijska  umjetnost),  skraćenica 
koja  u tekstovima  vokovizualnog  umjetnika  Vladana 
Radovanovića  označava  sintezu  umjetnosti.  Sintum 
ili  sinteza  umjetnosti  ili  sintezijska  umjetnost  nastavlja 
se  na  modemu  tradiciju  povezivanja  i kombiniranja 
različitih  umjetnosti  s početka  XIX.  stoljeća.  Po- 
vezivanje i kombiniranje  umjetnosti  ostvarivalo  se  u 
drami,  operi,  baletu  i novijim  spojevima  medija  kao 
što  su  mixed  media  (spojevi  elemenata  bez  integriranja 
u cjelinu  i bez  jače  kontrole),  multimedij,  intermedij  i 
hepening.  Karakteristika  ovih  neoavangardnih  sinteza 
su  umjetnička  djela  labave  povezanosti  medija  i 
otvorenog  značenja. 

Sintezijska  umjetnost  podrazumijeva:  ( 1 ) sinkronijsko 
(vertikalno)  spajanje  i stapanje  medija  i rodova 
umjetnosti;  (2)  dijakronijsko  (horizontalno)  stapanje 
odlika  raznih  stilova  koje  se  uzajamno  ne  isključuju  u 
integralnu  višemedijsku  umjetnost.  Svaka  medijska 
linija  treba  biti  tako  strukturirana  da  zadrži  relativnu 
samostalnost,  ali  i da  ovisi  o ostalim  linijama. 
Sintezijska  cjelina  medijskih  linija  predstavlja  više  od 
njihovog  jednostavnog  i mehaničkog  zbira.  Ona  se 
može  uključiti  u proširene  medije,  ali  se  ne  svodi  na 
prošireni  medij.  Principi  uspostavljanja  odnosa  me- 
dijskih linija  u okviru  formalnog  i značenjskog  su: 
paralelnost,  suprotnost,  komplementarnost,  protu- 
rječnost. Osim  mogućeg  kolektivnog  ostvarivanja 
sintezijskog  djela,  teži  se  i sintezijskom  stvaranju  iz 
jednog  centra,  iz  jedne  umjetničke  svijesti. 

LITERATURA:  Radov5,  Radov6,  Radovi  I,  Radovl3,  Radovl7, 
Radovi  9,  Ves2 

Siromašna  umjetnost  Siromašna  umjetnost  (tal.  arte 
povera),  po  talijanskom  teoretičaru  umjetnosti  Ger- 
manu Celantu  su  postobjektni,  procesualni,  kon- 
ceptualni i ambijentalni  umjetnički  radovi  s primamim 
materijalima  (organskog,  neorganskog  i industrijskog 
porijekla),  životinjama,  bihevioralnim  situacijama. 
Pojam  siromašna  umjetnost  uveden  je  na  izložbi  u 
Genovi  1967.  Prvi  sudionici  su  bili:  Alighiero  Boetti, 
Luciano  Fabro,  Jannis  Kounellis,  Giulio  Paolini,  Pino 
Pascali  i Emilio  Prini.  Krajem  60-ih  Celant  je  pojam 
siromašne  umjetnosti  proširio  i na  proccsualnu 
umjetnost,  land  art,  antiform  umjetnost  i konceptualnu 
umjetnost  (Richard  Long,  Richard  Serra,  Walter 
de  Maria,  Dennis  Oppenheim,  Jan  Dibbets,  Eva  Hesse, 
Joscph  Beuys). 

Siromašna  umjetnost  nastaje  kao  reakcija  na  vi- 
sokourbanizirane  i tehnološke  radove  novih  tendenci- 
ja i neokonstruktivizma  sredinom  60-ih,  ali  i kao  novi 
zahtjev  prelaženja  granica  umjetničkog  djela  kao 
estetski  dovršenog  predmeta.  Ideja  i koncept  postaju 
osnova  nestabilnog  i otvorenog,  konceptualnog  i 

procesualnog  umjetničkog  rada.  U siromašnoj  um- 
jetnosti nastaju  djela  koja  se  nalaze  u predoblikovnom 
i predikonografskom  stadiju.  Djelo  ne  postoji  kao 
samostalna  likovna  forma  nego  se  izlaže  i pokazuje 
kao  materijalna  činjenica  u trenutku  prostora  i 
vremena,  koja  sadrži  tragove  umjetnikove  duhovne  i 
fizičke  intervencije.  Oduzimanjem  značenjskih  i 
simboličkih  funkcija,  ono  postaje  nefikcionalni, 
direktni  i doslovni  posrednik  između  umjetnika  i 
svijeta.  Djela  siromašne  umjetnosti  su  u formalnom 
smislu  različita:  32  kvadratna  metra  mora  Pina 
Pascalija,  Kounellisovo  izlaganje  živih  konja  u galeriji 
L’Attico,  rad  s Fibonaccijevom  matematičkom 
progresijom  Marija  Mcrza.  Akcije  ovih  umjetnika  su 
intervencije  u materijalnoj  realnosti,  bez  prethodnog 
oblikovnog  i umjetničkog  znanja.  One  su  pojedinačni 
događaji,  bez  povijesti  i projekcije  budućnosti;  svaki 
rad  je  fragment  za  sebe.  Michelangelo  Pistoletto  je 
zapisao  da  je  njegov  rad  zasnovan  na  gesti  koja 
potvrđuje  da  život  donosi  osjećaj  neponovljivosti 
svakog  trenutka.  Celant  je  promjenljive,  otvorene  i 
slučajne  akcije  ovih  umjetnika  prepoznao  kao  oblike 
umjetničkog  nomadizma.  Siromašna  umjetnost  u 
lingvističkoj  i vizualnoj  anarhiji  i stalnoj  promjeni 
ponašanja  pronalazi  najveći  stupanj  slobode  u 
granicama  stvaranja.  Umjetnost  je  poticaj  neprekidnog 
provjeravanja  umjetnikovog  vlastitog  fizičkog  i 
duhovnog  postojanja.  Po  Celantu  umjetnik  je  gerilac 
ili  nomad:  on  nije  netko  tko  se  ponaša  po  unaprijed 
zadanim  i općim  taktikama  i strategijama,  nego  ih  bira 
u trenutku  stvaranja,  sam  i isključivo  za  sebe. 
Anarhistička  logika  evolucije  radova  umjetnika 
siromašne  umjetnosti  vodi  od  umjetničkog  djela 
(predmeta),  preko  intervencije  na  pronađenom  ili 
slučajno  upotrijebljenom  materijalu,  do  umjetničke 
situacije.  Umjetničke  situacije  ili  siromašne  akcije 
vode  širenju  umjetničkog  iskustva  izvan  tehničkih  i 
formalnih  granica  umjetnosti.  Područje  rada  i po- 
našanja umjetnika  postaje  život  u urbanom  i pri- 
rodnom prostoru.  Siromašna  umjetnost  je  umjetnost 
urbanih  umjetnika  koji  izjednačavaju  sirove  prirodne 
materijale,  industrijske  otpatke  i suvremene  tehnološke 
uređaje  i proizvode.  Siromašna  umjetnost  zalaže  se 
za  svjesnu  tautološku  identifikaciju  pojava  real- 
no=realno,  akcija=akcija,  misao=misao,  doga- 
đaj^događaj.  Siromašna  umjetnost  nije  ilustracija  ili 
primjena  teorije  nego  izražavanje  činjenica.  Njezino 
osnovno  obilježje  je  identifikacija  stvari.  Ona  otkriva 
estetsku  tautologiju:  more  je  voda,  soba  je  prostor 
zraka,  pamuk  je  pamuk,  kut  je  mjesto  susreta  dvije 
koordinate,  a život  je  beskraj  akcija.  Gilberto  Zorio 
koristio  je  procese  elektrolize  i isparavanja,  Giuseppe 
Penone  zabijao  željeznu  šipku  u stablo,  a Pistoletto 


se  koristio  klasicističkim  kipom  Venere  za  pridržavanje 
različitih  otpadaka. 

Rad  umjetnika  koji  su  inicirali  siromašnu  umjetnost 
nastavlja  se  tijekom  70-ih  i 80-ih  godina.  Pojavom 
postmodeme  (transavangarda  i neoekspresionizam), 
siromašna  umjetnost  dobiva  novo  značenje  i ak- 
tualnost, slično  djelovanju  Josepha  Beuysa,  koji  je 
postao  spona  između  neoavangardi  i postmodeme. 
Primarnoj  i tautološkoj  upotrebi  materijala  dodaje  se 
mitska  fikcionalna  dimenzija.  Rad  siromašne  um- 
jetnosti tumači  se  kao  mitsko  predsimboličko  i pred- 
civilizacijsko  stanje  materije,  koja  anticipira  smisao  i 
mogućnosti  nove  slike  i njezinog  simboličko-ale- 
gorijskog  govora.  Za  umjetnike  siromašne  umjetnosti 
to  znači  da  se  njihovi  prazni  materijali  pune  mitskom 
sviješću.  Nastaju  monumentalne  mitsko-simboličke 
instalacije:  metalne  zvijezde  Gilberta  Zorioa,  iglui 
Marija  Merza,  Kounellisove  kamene  strukture  i radovi 
vatrom,  Paolinijevi  pseudoklasicistički  postavi. 

LITERATURA:  Brej4,  Celal , Ccla2, 4,  Cela6,  Cela7,  Cela9,  Cdal  0, 
Christov  1 , Den7,  Den  1 0,  Den44,  Jac2,  Lipp  1 0,  Mer  1 , Prod2,  Šuv8, 
Tom2,  Tom4,  Zab4 

Sistem  umjetnosti.  Sistem  umjetnosti  je  mreža  ga- 
lerija, muzeja,  zbirki,  umjetničkih  časopisa,  industrije 
umjetničkih  materijala  i opreme,  ali  i mreža  stavova, 
vrijednosti,  značenja,  postupaka  izražavanja,  modela 
prikazivanja,  oblika  komunikacije,  hijerarhije  moći  i 
utjecaja  i načina  života  svijeta  umjetnosti.  Dok  termini 
paradigma  umjetnosti  i svijet  umjetnosti  označavaju 
egzistencijalne,  konceptualne,  estetske,  umjetničke  i 
ideološke  odnose  u umjetnosti,  termin  sistem  um- 
jetnosti označava  institucionalnu  mrežu  i podjelu  rada 
u umjetnosti.  Svijet  umjetnosti  je  složeni  egzi- 
stencijalni i značenjski  kontekst  umjetničkog  djela, 
paradigma  umjetnosti  označava  stavove  i metode 
zajedničke  grupi  praktičara  u svijetu  umjetnosti,  a 
sistem  umjetnosti  označava  profesionalne  odnose  u 
svijetu  umjetnosti  i odnose  koji  proizlaze  iz  pro- 
fesionalnog institucionalnog  rada.  Pripadnici  svijeta 
umjetnosti  nisu  samo  umjetnici  nego  i kritičari, 
teoretičari  umjetnosti,  povjesničari  umjetnosti,  pro- 
fesori umjetnosti,  galeristi,  kustosi,  kolekcionari, 
financijeri,  mecene,  publika  i pomoćna  radna  snaga. 
Razlikuju  se:  (1)  makrosistem  umjetnosti,  koji  obu- 
hvaća internacionalnu  modernističku  i postmo- 
demističku  umjetnost;  (2)  mikrosistem  umjetnosti,  koji 
se  odnosi  na  nacionalne  umjetnosti  (američka 
umjetnost,  francuska  umjetnost,  hrvatska  umjetnost) 
ili  gradske  umjetničke  scene  (njujorška  umjetnost, 
pariška  umjetnost,  minhenska  umjetnost).  Postoje  i 
podsistemi  umjetnosti,  na  primjer  galerije  i muzeji  koji 
institucionaliziraju  određeni  tip  umjetnosti  ili  određene 

umjetnike,  odnosno  galerije  i muzeji  koji  su  na  in- 
ternacionalnoj, nacionalnoj  ili  gradskoj  sceni  povezani 
umjetničkim  i financijskim  vezama. 

LITERATURA:  Bur2,  Bur4,  Foxl,  Fox2.  Fox3,  Haal,  OlivI,  Ram3, 
Ram4 

Sistemsko  slikarstvo.  Sistemsko  slikarstvo,  po  Law- 
renceu  Allowayju,  američko  neekspresionističko 
slikarstvo  zasnovano  na  primamim  geometrijskim  i 
strukturalnim  odnosima  elemenata  plohe.  Sistemsko 
slikarstvo  je  linija  postslikarske  apstrakcije  60-ih 
godina.  Pod  nazivom  Sistemsko  slikarstvo  Alloway 
je  1 966.  godine  priredio  izložbu  u New  Yorku  na  kojoj 
je  sudjelovalo  28  umjetnika,  između  ostalih  Kenneth 
Noland,  Ellsworth  Kelly,  Larry  Poons,  A1  Held,  Frank 
Stella.  Sistemsko  slikarstvo  je  nastalo  evolucijom, 
autokritikom  i kritikom  kasnog  apstraktnog  eks- 
presionizma i anticipirano  je  kasnim  djelima  Bametta 
Newmana  i Ada  Reinhardta. 

Sistematičnim  ili  sistemskim  naziva  se  postupak 
aranžiranja  ili  povezivanja  prema  nekom  sistemu, 
planu  ili  metodi  organiziranja.  Sistemom  se  označava 
skup  povezanih  elemenata  koji  čine  složenu  smislenu 
i funkcionalnu  cjelinu.  Sistem  je  organizirana  cjelina 
koja  pokazuje  pravilnosti  u likovnoj  ili  konceptualnoj 
organizaciji  kompozicije  slike.  Sistemsko  slikarstvo 
ne  zasniva  se  na  fikcionalnom,  iluzionističkom,  pri- 
krivenom i nevidljivom  poretku  nego  na  poretku  koji 
se  direktno  pokazuje  i demonstrira  umjetničkim 
djelom.  Bitne  odrednice  sistemskog  slikarstva  su:  (1) 
pravilnost;  (2)  koncipiranje  slikovnog  sistema  po 
pravilima  koja  osiguravaju  pravilnost  i ponovljivost 
oblika  (Gestalt,  raster,  sintaksa,  geometrija);  (3) 
realizacija  likovnog  poretka  koji  tematizira  pravilnost, 
ponovljivost,  pravilo,  modulamost  i serijalnost  Raz- 
ličito od  apstraktnog  ekspresionizma,  sistemsko 
slikarstvo  nastaje  na  predviđenim  i formuliranim 
zamislima.  Umjetnik  od  početka  zna  krajnji  ishod 
svojeg  rada,  što  ne  znači  da  slikar  tijekom  slikanja  ne 
radi  empirijske  modifikacije.  Pri  tome  ih  uklapa  u 
polazni  i ciljni  sistemski  okvir.  Praktična  kompo- 
zicijska  iješenja  sistemskog  slikarstva  su:  (1)  geo- 
metrijska kompozicija  plohe  ostvarena  je  ispunja- 
vanjem cijele  površine  slike,  a rubovi  platna  postaju 
karakteristične  linije  koje  utječu  na  kompozicijski 
poredak  (Kenneth  Noland,  Lany  Zox,  Ellsworth  Kelly, 
Jo  Bear,  John  McCracken);  (2)  struktura  rastera,  koja 
transformira  monokromnu  površinu  u modularni 
poredak  beskrajnog  ponavljanja  osnovnog  uzorka,  tj. 
površina  slike  je  podijeljena  prema  strukturi  mreže, 
(Ad  Reinhardt,  Agnes  Martin,  Robert  Ryman,  Brice 
Marden);  (3)  oblikovanje  konture  platna  u geo- 
metrijski oblik,  na  primjer  pentagona  ili  trokuta  (Frank 


Stella,  Robert  Mangold);  (4)  stvaranje  zidnih  struktura 
ponavljanjem  identičnih  ili  međusobno  različitih 
formata  platna,  čime  se  dobiva  reljefna  i slikarska 
instalacija.  Alloway  naglašava  da  sistemsko  slikarstvo 
nije  bezlično  i emocionalno  prazno,  za  njega  je  to 
sistemsko  uobličavanje  vlastitog  izraza  i emocije. 
Alloway  pronalazi  ideju  sistema  i sistemskog  i u pop 
artu  60-ih,  u slikama  Jaspera  Johnsa  koje  prikazuju 
mete,  u Warholovom  ponavljanju  jedne  te  iste  slike  i 
u slikama  Roya  Lichtensteina  pointilistički  struk- 
turirane površine,  nastalim  prema  stripovima.  Ti  pri- 
mjeri izdvajaju  zamisao  sistema  i sistemskog  kao 
epohalni  doseg  i koncept  umjetnosti  kasnog  mo- 
dernizma 60-ih  godina. 

LITERATURA;  Allo3,  Allo4,  Allo5,  Battcl,  Boc2,  Hum5,  Hunt6, 
Sysl 

Situacija.  Situacija,  statični  odnos  (raspored)  objekata 
ili  živih  bića  u prostoru.  Objekt  je  trodimenzionalna 
materijalna  stvar,  situacija  odnos  objekata  u prostoru, 
a događaj  promjena  stanja  (položaja,  izgleda,  kon- 
stitucije, kvalitete)  objekta  u prostoru  i vremenu. 
Situaciju  mogu  ostvariti:  (1)  instalacija  - raspored 
predmeta  (slika,  skulptura,  predmet)  u prostoru  kojim 
se  naglašavaju  i prikazuju  prostorni  odnosi,  ali  se  ne 
određuje  prostorni  totalitet  okružja;  (2)  ambijent  - 
raspored  objekata  u prostoru  koji  artikuliraju  cjelinu 
prostora,  stvarajući  novo  okruženje;  (3)  performans  - 
statični  raspored  ljudi  u prostoru  koji  tijekom  nekog 
vremenskog  intervala  svojim  prisustvom  određuju 
prostor,  tj.  performansom  se  stvara  situacija  u kojoj 
se  umjesto  događaja  (čina,  djelovanja  ili  ponašanja  u 
prostoru  i vremenu)  formiraju  statični  prostorni  odnosi 
ljudskih  tijela  ili  ljudskog  tijela  i predmeta.  Instalacija 
Georgea  Segala  Kinematografski  plakat  (1967.) 
artikulirana  je  kao  prostorna  situacija  pomoću  plakata 
s likom  Marilyn  Monroe  i figure  od  gipsa  ljudskih 
dimenzija  postavljene  kao  da  promatraju  plakat. 
Karakteristične  ambijentalne  situacije  donose 
svjetlosni  statični  ambijenti  JamesaTurrella,  Robcrta 
Invina,  Erica  Orra  i Marie  Nordman  nastali  svjetlos- 
nim uobličenjem  cjeline  prostorije.  Situacije-perfor- 
mansi  nastaju  kada  umjetnik  ispituje  spore  monotone 
radnje,  stanje  mirovanja  ili  demonstrira  sposobnosti 
kontemplativnog  usredotočenja.  Terry  Fox  je  realizirao 
situaciju  Lebdenje  (1970.)  ležeći  šest  sati  na  zemlji  u 
praznoj  prostoriji,  bez  publike,  pokušavajući  se  men- 
talno usredotočiti  na  lebdenje. 

LITERATURA:  Bens5,  Gad3,  Hop4,  Morg3,  Pct^,  Šuv6,  Šuv7, 
Šuv8,  ŠuvlO,  Šuv58 

Situacionistička  internacionala.  Situacionistička 
intemacionala,  internacionalna  europska  grupa  (po- 

kret)  umjetnika  i teoretičara,  osnovana  1957.  godine. 
Na  osnivačkom  kongresu  sudjelovali  su  pripadnici 
LetristiČke  intemacionale.  Internacionalne  unije  pik- 
turalista  Bauhausa,  arhitekt  Guy  Debord,  Cons- 
tant  i Asger  Jom,  pripadnik  grupe  COBRA.  Sjedište 
situacionističkog  pokreta  bilo  je  u Francuskoj,  a 
situacionističke  grupe  djelovale  su  u Švedskoj,  Nje- 
mačkoj i Italiji.  Znatan  je  utjecaj  na  englesku  kulturu 
djelovanjem  povjesničara  umjetnosti  T.  J.  Clarka. 
Između  1958.  i 1969.  godine  objavljeno  je  12  brojeva 
Časopisa  Situacionistička  internacionala.  Aktivnost 
situacionističke  intemacionale  bila  je  teorijska  i pro- 
pagandna, usmjerena  analizama  i raspravama  o 
promjenama  suvremenog  društva,  kulture  i umjetnosti. 
Situacionisti  su  se  bavili  pisanjem  manifesta,  izjava  i 
rezolucija,  držali  predavanja  i imali  utjecaj  na  sve- 
učilište u Strassbourgu,  gdje  su  studenti  pod  njihovim 
utjecajem  1966.  organizirali  pobunu  koja  je  započela 
fizičkim  napadom  na  profesora  kibemetike  Abrahama 
Molesa.  Izbijanje  studentskih  majskih  demonstracija 
1968.  godine  doživjeli  su  kao  ostvarenje  teorija 
spontane  revolucije  te  su  se  uključili  u političku  akciju. 
Temeljne  knjige  situacionista  su  Debordova  knjiga 
Društvo  spektakla  te  Umijeće  življenja  i Revolucija 
svakodnevnog  života  Raoula  Vaneigema.  Situa- 
cionistička internacionala  raspala  se  1972.  godine. 
Situacionisti  su  razvili  otvorenu  promarksističku 
kritičku  analizu  svakodnevnice  potrošačkog  društva. 
Njihov  credo  glasi:  “Hoćemo  da  ideje  postanu  opasne” 
i izražava  ambiciju  strategije  intelektualnog  terorizma. 
Oni  su  odbacili  dijalektiku  kao  metodu  društvene 
analize,  usmjeravajući  se  na  sinkroniju  (sadašnjost, 
vremenski  paralelizam).  Analizirali  su  aktualne  si- 
tuacije društvene  represije  i osporavanja  u različitim 
zemljama  Europe.  Bavili  su  se  psihogeografijom,  tj. 
izučavali  su  svjesno  ili  nesvjesno  organizirane  zakone 
i efekte  geografskog  ambijenta  na  emocije  i ponašanje 
ljudi.  Izbjegavajući  inteipretativne  spekulativne  istine, 
težili  su  otkrivanju  pojedinačnih  i fragmentarnih  istina, 
koje  su  nazivali  anarho-marksističkim  istinama.  Po- 
četne rasprave  usmjerili  su  kritici  povijesne  ljevice 
tvrdnjom  daje  realkomunizam  u Sovjetskom  Savezu 
stvorio  novi  oblik  eksploatacije  koji  su  nazvali  državni 
birokratski  kapitalizam.  Glavna  tema  njihovih  rasprava 
bilo  je  kapitalističko  potrošačko  društvo.  Kritika  je 
usmjerena  razobličavanju  proizvodne  ili  robne  logike 
koja  u modernističkom  kapitalističkom  društvu  spre- 
čava oslobođenje  i emancipaciju  pojedinca:  “Roba  je 
prvi  i posljednji  smisao  suvremenog  društva,  ona  je 
osnova  totalitarne  autoregulacije  kapitalističkog 
društva”.  Zaključuje  se  daje  modemi  čovjek  uronjen 
u privid  vlastitog  života  koji  oblikuje  društveni  spek- 
takl. Privid  spektakla  i potrošnje  izobličuje  svako 


društveno  značenje,  pa  čak  i subverzivne  teorijske  i 
praktične  oblike  protivljenja.  Društvo  spektakla  uni- 
štava mogućnosti  direktne  ljudske  komunikacije,  ono 
destruira  čak  i avangardnu  umjetnost.  Po  situacio- 
nistima,  sve  ono  što  ne  uništava  dominantnu  moć 
potrošačkog  društva  i društva  spektakla  to  društvo 
uništava.  Stoga  oni  djeluju  u području  radikalnih 
teorijskih  rasprava  kojima  pripremaju  teren  za 
masovnu  spontanu  pobunu.  Da  bi  se  napalo  totalitarno 
potrošačko  društvo  spektakla,  ne  treba  ustati  samo 
protiv  njegovih  struktura  i institucija  nego  i protiv 
vrijednosti.  Prije  svega,  treba  izvesti  kritiku  rada. 
Ukidanje  rada,  po  njima  nije  utopija  nego  prvi 
preduvjet  za  prevladavanje  robnog  društva.  Ukidanje 
rada  je  uvjet  prevladavanja  nametnute  podjele  između 
slobodnog  i radnog  vremena.  Da  bi  bilo  slobodno, 
djelovanje  čovjeka  treba  biti  umjetničko,  treba  se 
zasnivati  na  igri.  Umjetnost  i igra  jedino  mogu 
svakodnevnom  životu  vratiti  racionalnost  i konkret- 
nost. Oni  su  bili  obuzeti  namjerom  da  spontanom 
pobunom  masa  preoblikuju  život  ljudi  u umjetnost. 
Bili  su  protiv  toga  da  se  od  života  napravi  umjetnost. 
Idealni  situacionist  bio  je  amater-ekspert  i anti- 
specijalist.  U estetsko-umjetničkom  smislu  zanimali 
su  se  za  dadaizam,  nadrealizam,  letrizam,  književne 
eksperimente,  vizualnu  poeziju,  apstraktnu  umjetnost, 
spajanje  kiča  i visoke  umjetnosti,  film  i strip.  Njihovu 
estetiku  karakterizira  upotreba  različitih  elemenata  na 
predestetskom  nivou  i prevladavanje  običnog  kroz 
nagle  promjene  i obrate  u kojima  se  sintetiziraju  igra 
(ludističko)  i revolt  (spontana  pobuna  i anarhistička 
revolucija).  Situacionističko  djelovanje  u umjetnosti 
određuju  integracije  prošlih  i sadašnjih  estetskih 
produkata  u novi  superiorni  poredak.  U tom  smislu 
ne  postoji  situacionističko  slikarstvo  ili  glazba  nego 
samo  situacionistička  upotreba  tih  umjetnosti  kao 
sredstava.  U eseju  Posredovano  slikarstvo  (1959.) 
slikar  Asger  Jom  je  pisao  daje  posredovanje  (detour- 
nement)  igra  rođena  iz  sposobnosti  oduzimanja 
vrijednosti:  “Samo  osoba  koja  je  sposobna  oduzeti 
vrijednost  u stanju  je  stvoriti  novu  vrijednost...  Mo- 
gućnost oduzimanja  vrijednosti  priprema  investiranje 
novih  vrijednosti  u vlastitu  kulturu.  Za  nas  Europljane 
postoje  samo  dvije  mogućnosti:  da  bude-mo  žrtvovani 
ili  da  žrtvujemo...  Podigao  sam  spomenik  u čast  lošeg 
slikarstva.  Osobno,  ja  više  volim  to  nego  dobro 
slikarstvo...  Tu  je  slikarstvo  žrtvovano”.  Kad  su  1963. 
godine  u Caracasu  revolucionarni  studenti  oteli  slike 
Van  Gogha  i Gauguina,  Debord  je  pisao  da  je  to  bio 
pravi  hommage  koji  odgovara  prirodi  otetih  slika. 
Drugim  riječima,  pravi  način  tretiranja  umjetnosti 
prošlosti  je  njezino  vraćanje  u život,  u kojem  će  se 
obnoviti  njezini  aspekti.  Jedan  od  značajnih  produkata 

situacionizma  je  Debordov  i Jomov  esej-pjesma  Sje- 
ćanja (1958.)  u kojem  razvijaju  letrističke  postupke  i 
u njih  sintetički  uključuju  estetičku  i ideološku  ras- 
pravu. Tim  radom  suočili  su  prvostepenu  likovnu  i 
pjesničku  produkciju  i diskurs  teorije  i ideologije.  Cilj 
njihove  estetike  je  ostvarivanje  direktne  apsolutne 
komunikacije  i pružanje  otpora  sublimaciji  i otuđenju. 
Situacionistička  umjetnost  u službi  je  oslobođenja 
svakodnevnog  života.  Njihova  umjetnost  je  aktivna 
društvena  intervencija  i kritika  koja  mijenja  situaciju 
u kojoj  se  odvija.  Kritička  osoba  je  ona  koja  narušava 
uobičajene  uvjete  recepcije  spektakla  i koja  je  svjesna 
svoje  odvojenosti  od  situacije  spektakla. 

Značaj  situacionizma  očituje  se  u utjecaju  na  spontane 
i masovne  pobune  studenata  krajem  60-ih,  ali  i na 
razvoj  konceptualne  umjetnosti.  Po  Charlesu  Har- 
risonu,  nastanak  konceptualne  umjetnosti  u Europi 
povezan  je  s duhovnom  klimom  1968.  i očituje  se 
kao  kritika  apstraktne  umjetnosti  na  osnovi  marksi- 
stičke kritike  fetišizma  i situacionističke  kritike  spek- 
takla. Utjecaj  situacionizma  bitan  je  za  rad  i pisanje 
francuskog  konceptualnog  umjetnika  Daniela  Burena 
i engleskog  semio  umjetnika  Victora  Burgina.  Situa- 
cionističke teorije,  posebno  kritika  društva  spektakla, 
bitna  je  za  kritički  rad  neokonceptualnih  umjetnika  i 
simulacionističku  teoriju  Jeana  Baudrillarda,  budući 
daje  njihovo  umjetničko  i teorijsko  djelovanje  po- 
vezano s kritikom  postmodemističkog  društva  zas- 
novanog na  histeričnom  medijskom  spektaklu  i ne- 
kontroliranoj proizvodnji  i potrošnji  robe  i informacija 
kao  oblika  realnosti. 

LITERATURA;  Baud4.  Blaž  1 , Burgin  I , Dcb  1 , Est  l , Gint  1 , Mass  I , 
Medi , Mcd2,  Mcd3,  Rasi , Sussl 

Skulptura.  Skulptura,  u užem  smislu,  trodimen- 
zionalni objekt  koji  ima  likovna  svojstva  (likovno 
obrađena  površina,  volumen,  masa,  materija,  stvarni 
i virtualni  prostor).  U širem  smislu,  skulptura  je  objekt, 
skup  objekata,  prostorna  instalacija  objekata  ili  bilo 
koji  fenomen  nastao  evolucijom  ili  revolucijom 
tradicije  i discipline  skulpture,  odnosno  odlukom  um- 
jetnika da  ga  tretira  kao  skulpturu. 

Umjetnost  skulpture  je  diskurs,  a to  znači  povijest, 
sistem  i praksa  umijeća  stvaranja  trodimenzionalnih 
objekata.  Pojam  skulpture  je  povijesno  ograničen  i 
određen,  on  nije  univerzalna  transpovijesna  kategorija. 
Kao  i svaka  konvencijama  i poviješću  određena 
aktivnost,  skulptura  ima  unutrašnju  logiku  i vlastita 
pravila.  Pojam  umjetnosti  skulpture  obuhvaća  više 
različitih  povijesnih  formacija  i skupova  pravila,  tako 
da  postoji  više  pojmova  umjetnosti  skulpture.  Svaki 
umjetnički  trodimenzionalni  objekt  nije  skulptura.  Ako 
nemaju  likovna  skulpturalna  svojstva,  ready-madei, 


asamblaži  i djela  kinetičke  umjetnosti  ne  moraju  se 
definirati  i prihvaćati  kao  skulptura.  Dva  su  pristupa 
definiranju  skulpture:  ( 1 ) ontološka,  morfološka  i teh- 
nomedijska  definicija  skulpture  kao  umjetničkog  i 
estetskog  trodimenzionalnog  objekta  koji  ima  skulptu- 
ralna svojstva;  (2)  rclativistička  i institucionalna  de- 
finicija, koja  skulpturu  određuje  kao  povijesno 
promjenljivi  sistem  (disciplina,  tradicija)  konceptu- 
alnih, ontoloških,  morfoloških  i tehnomedijskih  svoj- 
stava. 

Po  prvom  stajalištu,  da  bi  neki  predmet  bio  skulptura 
mora  biti  trodimenzionalni  statični  objekt,  realiziran 
uobičajenim  kiparskim  tehnikama  (klesanje,  tesanje, 
modeliranje,  lijevanje,  zavarivanje)  kojima  se  ostva- 
ruju skulpturalna  svojstva  (likovno  obrađena  površina, 
volumen,  masa,  materija,  stvarni  i virtualni  prostor). 
Evolucija  skulpture  kao  umjetničke  discipline  u on- 
tološkom smislu  postoji  kada  se  ova  svojstva  razvijaju 
i ističu.  Po  američkom  modernističkom  teoretičaru 
umjetnosti  Michaelu  Friedu,  predmeti  i specifični 
objekti  minimalne  umjetnosti  Donalda  Judda,  Roberta 
Morrisa,  Richarda  Serre)  iznevjeravaju  pojam  skulp- 
ture budući  da  tretiraju  predmet  kao  doslovni  mate- 
rijalni predmet,  a ne  izuzetni  likovni  predmet. 

Po  drugom  stajalištu,  skulptura  je  kao  umjetnička 
disciplina  vrsta  povijesne  institucije  koja  obuhvaća 
različite  vrste  objekata,  od  ritualnih  etnografskih 
predmeta,  preko  arhitektonskih  elemenata  i objekata, 
do  tradicionalnog  mimetičkog  kipa  i modernističkih 
asamblaža,  ready-madea  ili  ljudskog  tijela  body  arta. 
Zamisao  skulpture  je  otvoreni  koncept  kojim  se  obu- 
hvaćaju objektna  i prostorna  umjetnička  djela  nastala 
evolucijom  likovnog  pojma  skulpture  ili  eksperi- 
mentima koji  se  ne  pozivaju  na  ovu  tradiciju,  ali  koriste 
objekte  i prostor.  Karakteristična  su  dva  stava:  ( 1 ) sma- 
tra se  da  ne  postoje  bitna  ontološka,  morfološka  i teh- 
nomedijska  svojstva  skulpture  nego  je  pojam  skulptura 
određen  namjerama  i definicijama  umjetnika  i kritike; 
(2)  smatra  se  da  pojam  skulpturalnih  likovnih  svojstava 
može  obuhvatiti  i nove  materijalne,  tehnomedijske  i 
konceptualne  odrednice  objekta  i prostora. 

Povijest  modeme  i postmodemc  skulpture  višeznačan 
je  i složen  proces  koji  se  odvija  u napetosti,  suprot- 
stavljanju i razvoju  potpuno  različitih  smjerova:  prema 
idealu  skulpture  kao  autonomne  umjetničke  discipline 
i prema  konceptu  skulpture  kao  najšireg  područja 
bavljenja  fenomenima,  značenjima  i vrijednostima 
objekta  i prostora.  Umjetnost  skulpture  ima  prethi- 
storiju, tj.  naknadnim  povijesnim  interpretacijama 
arheološki,  etnološki,  ritualni  i magijski  predmeti 
(totemi,  kipovi  božanstava,  hramovi,  grobovi)  se  pre- 
poznaju, objašnjavaju,  interpretiraju  i imenuju  kao 
kiparska  djela.  Tradicija  europske  mimetičke  skulpture 

je  tradicija  skulpture  od  antike  do  XIX.  stoljeća. 
Modernistička  skulptura  je  autonomna  umjetnička 
disciplina  koja  ima  specifična  i originalna  ontološka  i 
morfološka  svojstva  (likovno  obrađena  površina, 
volumen,  masa,  materija,  stvarni  i virtualni  prostor) 
skulpturalne  forme.  Modernistička  skulptura  razvija 
se  od  kraja  XIX.  stoljeća  i njezini  vodeći  predstavnici 
su  Auguste  Rodin,  Paul  Gauguin,  Edgar  Degas, 
Constantine  Brancusi,  Henri  Matisse,  Pablo  Picasso, 
Jacqucs  Lipchitz,  Julio  Gonzales,  Georges  Vanton- 
gerloo,  Oskar  Schlemmer.  Visoka  modernistička 
skulptura  nastaje  sredinom  30-ih  i njezin  utjecaj  sc 
proteže  do  kraja  60-ih  godina.  Nastaje  sintezom 
avangardnih  eksperimenata  i uobličenjem  nove 
autonomne  skulpturalne  vitalne  i virtualne  forme,  u 
rasponu  od  figuralnog  do  apstraktnog.  Predstavnici 
su:  Jacques  Lipchitz,  kasni  Jean  Arp,  Henry  Moore, 
Barbara  Hepworth,  Alberto  Giacometti  poslije  nad- 
realističke  faze,  David  Hare,  Seymour  Lipton,  Louise 
Bourgeois,  David  Smith,  John  Chamberlain,  Mark 
di  Suvero,  Isamu  Noguchi,  Anthony  Caro,  Philip 
King,  William  Tucker.  Avangardi stičke  i neoavan- 
gardističke  ekscese  prevladavanja,  destrukcije  i trans- 
formacije skulpture  kao  kipa  ili  apstraktne  autonomne 
forme  karakteriziraju  prostome  konstrukcije,  optičke 
strukture,  kinetički  mehanizmi,  ready-madci, 
asamblaži  (Umberto  Boccioni,  Marcel  Duchamp, 
Vladimir  Tatljin,  Aleksandar  Rodčenko,  braća 
Georgij  i Vladimir  Štenberg,  Naum  Gabo,  Antoine 
Pevsner,  Alexander  Calder,  Nicolas  Schoffer,  Victor 
Pasmore,  kao  i Ivan  Kožarić,  Ivan  Picelj,  Vjenceslav 
Richter).  U postavangardi  dolazi  do  konceptualnog 
proširivanja  pojma  skulpture  na  koncept  skulpture, 
kojim  se  označavaju  različiti  fenomeni:  (1)  elektro- 
magnetski prostorni  stojeći  valovi  i zamišljeni  zračni 
stupovi  kao  hipotetički  objekti  rasprave  o statusu 
umjetničkog  (kiparskog)  djela  (Art&Language);  2) 
procesi  isparavanja  vode  (Robert  Morris,  Marko 
Pogačnik);  (3)  upotreba  ljudskog  tijela  kao  elementa 
kiparskog  procesa  (Klaus  Rinke,  Dennis  Oppenheim, 
Terry  Fox,  Gilbert  & Georgc,  Neša  Paripović);  (4) 
fotografije  industrijskih  objekata  (Bemd  i Hilla 
Bccher);  (5)  politički  rad  kao  kiparska  aktivnost 
(socijalna  skulptura  Josepha  Beuysa).  Skulptura  u 
proširenom  polju  po  Rosalind  Krauss,  ili  horizontalna 
plastika  po  Manfredu  Schneckenburgeru,  označava 
skulpturalne  instalacije  monumentalnog,  arhitek- 
tonskog i horizontalnog  prostiranja  u prirodnom  i 
urbanom  prostoru.  Primjeri  su  instalacije  i ambijenti 
minimalne  umjetnosti,  land  arta,  earth  works  i 
horizontalne  plastike  (Donald  Judd,  Robert  Morris, 
Dan  Flavin,  Robert  Smithson,  Walter  de  Maria, 
Michael  Heizer,  Alice  Aycock,  Dani  Karavan,  Marko 


Pogačnik).  Postmodemistička  obnova  tradicije 
skulpture  ujedno  je  i njezina  dekonstrukcija  kao  izraza 
metafizičkog  zapadnjačkog  pogleda  na  svijet  objekata. 
Postmodemu  skulpturu  karakterizira:  (1)  stvaranje 
skulptura  kao  retoričkih  i ekspresivnih  figura  (Georg 
Baselitz,  Sandro  Chia);  (2)  uobličavanje  predmeta, 
kipova  i instalacija,  koje  povjesničar  umjetnosti  Tomaž 
Brejc  opisuje  kao  retoričke  figure  ili  posude  skrivenog 
simbolizma  (Anish  Kapoor,  Alison  Wilding,  kao  i 
Duba  Sambolec,  Maijetica  Potrč,  Milica  Stevanović); 

(3)  konstruiranje  skulptura  kao  prostorno  predmetnih 
skulpturalnih  tekstova  (Richard  Deacon,  Bili  Wood- 
row,  Barry  Flanagan,  kao  i Lujo  Vodopivec,  Mrđan 
Bajić,  Damir  Sokić);  (4)  skulptura  kao  postmo- 
demističko  čitanje  i reinterpretacija  modernističke 
skulpture  (Susana  Solano,  Magdalena  Jetelova,  kao  i 
Rene  Rusjan,  Dušan  Zidar,  Goran  Petercol,  Damir 
Sokić,  Ivan  Kožarić,  Milivoj  Bijelić,  Miijana  Vodo- 
pija, Tomo  Savić-Gecan,  Nika  Radić,  Srđan  Aposto- 
lović,  Dobrivoje  Krgović,  Dušan  Petrović,  Zdravko 
Joksimović). 

Jezik  skulpture  je  metaforički  naziv  za  povezanost 
pravila,  materijala,  oblika  i postupaka  stvaranja  tro- 
dimenzionalnih skulpturalnih  objekata.  Jezik  skulpture 
je  oznaka  za  sintaktičko  (formalna  kombinatorika), 
unutarlikovno  i apstraktno  organiziranje  čvrstih  sta- 
tičnih objekata.  Tradicionalna  skulptura  je  bila  umijeće 
i tehnika  stvaranja  objekata,  a modema  skulptura,  koja 
koncipira  pojam  jezika  skulpture,  je  stručno  umijeće 
i znanje  (poznavanje  povijesti  i teorije)  o skulpturi 
kao  umjetnosti.  Jezik  skulpture  govori  o definiciji  i 
projektu  skulpture  kao  umjetničkog  djela.  Jezik  skulp- 
ture u postmodemi  pokazuje  kako  objekt  eklektički 
prikazuje  objekte,  semantičke,  vizualne  i prostome 
efekte  objekata  iz  povijesti  skulpture  ili  principe 
objektnog  uređenja  svijeta  umjetnosti  i kulture. 

LITERATURA:  Allo4,  Andrl,  Baml,  Đattcl,  Bel,  Bechl,  Bourdl, 
Brejl2,  Browl,  Bumh6,  Caul,  Christovl,  Colpl,  Cookel,  CurtisI, 

Den8,  Den83,  Ferl,  Fric2,  Geil,  Giel,  Gligor2,  Grecn2,  Harrl8, 
Hubt4,  Hunt7,  Judl,  Jud4,  Jud5,  Jud6,  Krausl,  Ko$Č9,  Kranjl, 
Kraus3,  Krau$12,  Kusp9,  Lipp  1 3 , Masi,  Medvl2,  Mer3,  Meyel,  j 
Meyeij  1 , Morri2,  Nov  1 , Novipr  1 , Orol , Pog9,  Pog  1 0,  Prod  1 , Read  l , 
Read2,  Read5,  read6,  Riti,  Rot2,  Schnl,  Scul,  Seul,  Seutl,  Sonfl,  | 
Šuv8,  ŠuvlO,  Tuckcr  1,  Tuckcr2 , Wollh2  jj 

Skulpturalna  metafora.  Po  Donalđu  Kuspitu  skulp- 
turalna  metafora  je  način  značenjskog  određenja 
kiparskog  djela.  Skulptura  nije  objekt  po  sebi  nego 
tijelo  koje  ima  značenja  o tijelu  za  druga  tijela. 
Kuspitovo  čitanje  skulpturalne  metafore  je  psiho- 
analitičko razumijevanje  uobličenja  značenja  u tijelu 
skulpture  i kritika  modernističkih  tumačenja  skulpture 
kao  značenjski  prazne,  autonomne  forme.  Skulptu- 
ralna metafora  određena  je  nestabilnim  i otvorenim 


odnosom  doslovnog  i figurativnog  karaktera  skulpture, 
odnosno  bitnim  (nužnim)  i slučajnim  sličnostima 
skulpture  i tijela.  Općenitije  određenje  skulpturalne 
metafore  zasniva  se  na  tezi  da  svaki  materijal  samim 
svojim  uobličenjem  manifestira  spontani  metaforički 
efekt. 

Suvremena  skulptura  ne  ograničava  se  na  to  da  se 
projicira  u stvarnom  prostoru  nego  teži  zauzimanju 
tog  prostora.  Prostor  zauzet  materijalom,  oblikom  i 
plastičkim  tijelom,  ključna  je  osobina  skulpture,  iz 
koje  proizlaze  njezina  skulpturalna  svojstva.  Kipar- 
skom intervencijom  u prostoru  nastaje  preobrazba 
objektivnog  stvarnog  prostora  u mogući  subjektivni 
metaforički  prostor.  Kipar  izmišlja  dinamične  pro- 
stome maštarije  (fantazije,  simbolizacije,  metafore, 
alegorije),  koje  ne  razaraju  stvarni  prostor  nego  ga 
preoblikuju  u djelo  u kojem  se  taj  prostor  ispituje. 
Skulptura  ostvaruje  preobrazbu  u prikazu  poten- 
cijalnog prostora.  Stvarni  prostor  postaje  onoliko 
sličan  imaginarnom  prostoru,  koliko  imaginarno 
postaje  slično  stvarnom.  Kada  skulptura,  a to  vrijedi  i 
za  apstraktne  skulpture,  ostvaruje  prisustvo  u prostom, 
ona  se  doživljava,  nesvjesno  čita  i tumači  kao  me- 
taforička  simbolizacija  emocionalnih  značenja  i 
doživljaja  tijela.  Skulptura  je  optimalna  metaforička 
projekcija  tjelesne  prisutnosti  u materijalu.  Ona  je  izraz 
latentne  prisutnosti  ljudskog  u manifestno  objektnom 
(neljudskom).  Premještanje  materijala  pri  kiparskom 
postupku  metaforički  nagovještava  unutrašnju  sliku 
tijela.  Skulptura  artikulira  infantilne  iluzije  i predodžbe 
o ljudskom  tijelu  (vlastitom  tijelu,  privilegiranom 
tijelu,  majčinom  tijelu).  Skulptura  kao  tijelo  tijela 
artikulira  bitne  emocionalne  potrebe  i želje.  Nes- 
vjesnim oblikovanjem  tijela  skulpture  materija  postaje 
metaforički  izraz  emocija  te  je  stoga  sredstvo  us- 
postavljanja subjektivnog.  Svaki  kiparski  prostor  je 
nesvjesno  tjelesni  prostor.  Umjetnikovo  tijelo  f tijelo 
skulpture,  a potom  tijelo  skulpture  i tijelo  njezinog 
gledaoca  u metaforičkim  identifikacijama  postaju 
jedno.  Kiparska  metafora  prikazuje  unutrašnje  prikaze 
koji  konstituiraju  subjekt  (jastvo).  U skulpturalnoj 
metafori  materijal  je  spiritualiziran  traganjem  za 
osnovama  nesvjesnog.  Oprostorenje  je  temeljni 
kiparski  postupak:  dobra  skulpturalna  metafora 
istovremeno  izgleda  kao  unutrašnji  i vanjski  objekt, 
nastanjujući  vanjski  i evocirajući  unutrašnji  prostor. 
Tijelo  nije  samo  vidljiva  vanjština.  Kao  što  ljudsko 
tijelo  ima  unutrašnje  organe,  tako  i tijelo  skulpture 
ima  unutrašnji  svijet  Integralno  tijelo  skulpture  čini 
ne  samo  materijalna  površina  skulpture  ili  koža  tijela 
nego  i metaforički  naslućena  unutrašnjost  oblika. 
Joseph  Beuys  koristi  materijal  na  direktno  metaforičan 
način.  Mast,  mekane  tkanine  i transformacija  energije 


u procesu  elektrolize  metafore  su  univerzalnih 
kozmičkih  procesa.  Metaforičkom  primarnom  upo- 
trebom materijala  i energija  Beuys  čini  prepoznatljivim 
svjetsko-povijesni  karakter  pramaterije.  Njegove 
metafore  nisu  narativne  nego  proizlaze  iz  prirode 
kiparskog  materijala,  zato  su  psihološki  efektne  i 
značenjski  pune. 

Claes  Oldenburg  je  mekanim  skulpturama  pokazao 
metaforičko  prostiranje  tjelesnosti  skulpture  (aso- 
cijativne veze  s organskim  i genitalnim)  i njezine 
tjelesno  emocionalne  učinke.  Njegovi  Zračni  pištolji 
iz  ranih  60-ih  godina  seksualne  su  metafore.  Amorfno 
i ekscentrično  obličje  oružja  ima  istovremeno  i falusni 
oblik.  Njegovi  radovi  su  potencijalno  metaforični  u 
više  smjerova.  Kuspit  naglašava  da  su  Zračni  pištolji 
metafore  agresivnog  seksualnog  organa.  Premještanje 
značenja  koje  oblik  skulpture  obećava,  omogućava 
izražavanje  erotske  tenzije.  Pokazuje  se  da  su  ag- 
resivnost i seksualnost  istovremeno  materijalni  i 
emocionalni.  Materijalnost  i emocionalnost  povezuju 
se  u označavajućem  biću  metafore. 

Asamblaži  Lucasa  Samarasa  razotkrivaju  svojstva 
skulpturalne  metafore  koja  Kuspit  naziva  fetišistički 
karakter.  Taj  karakter  skulpturalne  metafore  zasniva 
se  na  prenošenju  značenja  sa  svakodnevnih  predmeta 
na  skulpturalni  predmet  i obratno.  Po  Samarasu, 
metaforička  značenja  su  psiho-kvalitete  i pripadaju 
svim  vidljivim  objektima.  Samarasove  knjige  s čav- 
lima i kutije  s početka  60-ih  imaju  karakter  fetiša, 
budući  da  primarna  značenja  upotrijebljenih  sva- 
kodnevnih predmeta  integriraju  u skulpturu  i skulp- 
turom metaforiziraju  nemogući  erotski  odnos  s maj- 
kom. Skulpturalna  metafora  zasniva  se  na  slobodnim 
asocijacijama  koje  izazivaju  ponovljeni  materijalni 
objekti-odnosi  i na  magiji  imitacije  u kojoj  svaki 
simbolički  poredak  može  biti  iščitan  u odnosu  na 
seksualne  reference. 

Kuspit  je  djelovanje  skulpturalne  metafore  analizirao 
u radovima  Louise  Bourgeois,  Davida  Smitha,  Louise 
Nevelson,  Isamua  Noguchija,  Geoigea  Harmsa,  Eve 
Hesse,  Brucea  Naumana,  Keitha  Sonniera,  Marka 
di  Suvera,  Jocla  Shapiroa,  Roberta  Grahama,  Kena 
Pricea. 

LITERATURA:  Brej  1 2,  Den83,  Gligor2,  Kusp9 

Skulpturalno.  Skulpturalno  je  skup  osobina  koje 
objekt  treba  imati  da  bi  bio  likovno  umjetničko  djelo 
nazvano  skulptura.  Skulpturalno  označava  sljedeće 
osobine  i stanja  objekta:  ( 1 ) likovno  obrađena  (klesana, 
modelirana,  lijevana,  otisnuta,  slikana),  prostorno 
otvorena  ili  zatvorena  površina;  (2)  volumen  skulpture 
je  prostor  koji  njezina  materijalna  površina  obuhvaća 
i nagovješćuje,  a može  biti  otvoren,  zatvoren,  pun  i 

prazan;  (3)  virtualni  volumen  je  ostvarenje  prostora 
oživljenog  imaginativnim  stvaralačkim  činom  kipara; 
(4)  masa  je  količina  materije  (materijala)  koju 
skulptura  kao  predmet  ima  i pokazuje;  ona  se  određuje 
odnosom  volumena  i težine;  (5)  materija  je  vrsta 
supstance  od  koje  je  skulptura  napravljena  (drvo, 
kamen,  glina,  gips,  bronca,  poliester,  čelik,  iverica); 
(6)  prostor  - razlikuju  se  tri  karakteristična  prostora 
skulpture:  unutrašnji,  vanjski  i ambijentalni  prostor. 
Unutrašnji  prostor  je  volumen  koji  materijalna  po- 
vršina skulpture  obuhvaća.  Tradicionalna  skulptura 
zasniva  se  na  zatvorenoj  materijalnoj  površini  koja 
obuhvaća  zatvoreni  i konačni  puni  ili  šuplji  volumen. 
Na  primjer,  puni/teški  prostor  razrađuje  Ivan  Meš- 
trović  u monumentalnim  aktovima  Udovica  (1907.). 
U modernističkoj  skulpturi  otvaranje  površine,  a time 
i volumena,  počelo  je  od  skulpture  Umbcrta  Boc- 
cionija  Razvoj  boce  u prostoru  (1912.)  do  poetike 
šupljine  i otvorene  skulpture  Henryja  Moorea  Košara 
za  ptice  (1939.)  ili  Kaciga  glava  br.  2 (1950.), 
pikturalne  obrade  površina  u djelu  Jeana  Fautricra 
Velika  tragična  glava  (1942.). 

Vanjski  prostor  je:  (1)  prostor  nad  vanjskom 
površinom  objekta;  (2)  strukturalni  i konstruktivni 
prostor  odnosa  elemenata  skulpture;  na  primjer,  kod 
kipa  odnos  ruke  i glave,  odnosno  kod  apstraktnih  i 
konstruktivističkih  skulptura  odnos  elemenata 
skulpture.  U Rodinovoj  skulpturi  Građani  Calaisa 
( 1 886.)  vanjski  prostor  je  međuprostor  figura  i prostor 
odnosa  između  figura.  U većini  radova  Anthonyja 
Caroa,  od  Dvadeset  četiri  sata  ( 1 960.)  do  skulpture 
Daleki  sjever  ( 1 969.- 1 970.),  problematizira  se  vanjski 
prostor  skulpture.  Ona  nije  objekt  ili  odnos  objekata 
nego  struktura  međusobno  povezanih  dijelova  (profila, 
ploča,  Sipki)  koji  se  protežu  horizontalno  u prostoru, 
označavajući  njihova  prostorna  mjesta  i potencijalno- 
ambijentalne  međuodnose.  Ambijentalni  prostor 
skulpture  je  prošireni  vanjski  prostor  u kojem  je 
skulptura  postavljena  i koji  ona  određuje.  Razlikuju 
se:  (1)  neposredni  prostor  skulpture  je  postament  i 
neutralni  galerijski  prostor  u kojem  se  skulptura 
postavlja  na  postament  i izlaže;  (2)  konkretni  prostor 
tla  na  koje  se  skulptura  postavlja  (tlo  parka,  galerijski 
pod  ili  pod  arhitektonskog  zdanja)  i okruženje  u koje 
se  ona  uklapa;  (3)  ambijentalni  prostor,  tj.  skulptura 
koja  je  element  instalacije  i ambijenta  koji  se  ostvaruje 
rasporedom  i postavom  skulptura  u galerijskom, 
prirodnom  ili  javnom  prostoru. 

LITERATURA:  Brejl2,  Bumh6.  Caul,  Cookel,  Curtisl,  Giel, 
Harrl8,  Kraus3,  Kusp9,  Read2,  Read5,  Rcad6,  Riti,  Tucker2 

Slika  promjena.  Slika  promjena,  konceptualni 
dijagram  kojim  je  performans  umjetnik  Slobodan  Era 


Milivojević  označio,  opisao  i demonstrirao  pretpos- 
tavke svojeg  rada  kao  otvorene  i nomadske  aktivnosti 
u stalnoj  preobrazbi  koja  demonstrira  (pokazuje, 
prikazuje)  ponašanje  umjetnika. 

Milivojević  je  počeo  raditi  performanse  1971.  godine. 
Karakteristični  su  radovi  Obljepljivanje  zrcala  (1971 .), 
Mračna  komora  ( 1 972.),  Ž1M  ( 1 972.),  Labuđe  jezero 
(1973.),  Slika  promjena  (1981.),  Art  E.  (Slika 
promjena)  (1989.).  Njegove  performanse  određuje 
strategija  govora  umjetnika  u prvom  licu,  ali  i kon- 
ceptualizacija  ponašanja  koja  rezultira  tekstom,  dija- 
gramom ili  grafičkim  znakom.  Milivojevićeve  per- 
formanse može  se  nazvati  konceptualnim,  budući  da 
su  apstraktni  koncepti  (sheme  apstraktnih  pojmova  i 
subjektivnih  izjava)  osnova  ponašanja  umjetnika. 
Njegovo  ponašanje  istovremeno  je  i čitanje  i realizacija 
(demonstracija)  čitanja.  Radi  s modelom  deformacije: 
( 1 ) polazi  od  reda  (koncepta)  i stvara  kaos  (gestualno 
ponašanje,  pantomimski  pokreti,  karikaturalni  ge- 
govi); (2)  polazi  od  kaosa  (slobodno  i slučajno  nizanje 
pojmova,  geste  svakodnevnog  ponašanja,  gegovi)  i 
stvara  red  (konceptualni  dijagram  promjena  koji 
metajezički  obuhvaća  njegov  život  i višesmjerna 
kretanja  od  reda  prema  kaosu). 

LITERATURA:  Den92,  Milivj,  Read2,  $uv37,  Tijl 

Slikarsko  slikarstvo.  Vidi:  Postslikarska  apstrakcija 

Slikarstvo.  Slikarstvom  se  naziva  složeni  povijesni  i 
aktualni  diskurzivni  i osjetilno-pojavni  sistem  in- 
stitucija i praksi  proizvodnje,  izlaganja,  recepcije, 
potrošnje  i tumačenja  dvodimenzionalnih  površina  u 
funkciji  vizualnog  zastupanja  pojavnog  ili  fikcio- 
nalnog  svijeta.  Slikarstvo  je  u europskoj  tradiciji  do 
20-ih  godina  XX.  stoljeća  tumačeno  kao  sistem  ili 
praksa  manualnog  oblikovanja  površine,  pri  čemu  je 
oblikovanje,  najčešće,  interpretirano  kao  pikturalno 
prikazivanje  stvarnog  ili  fikcionalnog  svijeta.  Evo- 
lucije slikarstva  se  mogu  pratiti  od  slike  kao  vizualnog 
elementa  arhitekture  (rimsko  zidno  slikarstvo,  eu- 
ropsko kršćansko  slikarstvo,  renesansno  slikarstvo) 
do  odvajanja  slike  od  arhitekture  i izvođenja  auto- 
nomne pikturalne  površine  kao  ekrana  prikazivanja  i 
izražavanja  (od  renesanse  do  modernizma  60-ih 
godina). 

Od  20-ih  godina  XX.  stoljeća  slikarstvom  se  nazivaju 
različiti  oblici  umjetničkog  rada  koji  se  pozivaju  na 
tradiciju  slikarstva  ili  polaze  od  tradicije  slikarstva 
prema  istraživanju  drugačijih  koncepta,  fenomena  ili 
paradigmi  slika  (manualno,  strojno  ili  elektronski 
proizvedene  slike).  U XX.  stoljeću  nije  bilo  moguće 
bezuvjetno  prihvaćati  osjeti lno-pojavnc  definicije 
slikarstva  kao  manualno  oblikovanih  površina  koje 

prikazuju  svijet.  Bilo  je  potrebno  govoriti  o kon- 
tekstualnim ili  institucionalnim  teorijama  slikarstva, 
a to  znači  slikarstva  kao  društvene  prakse  proizvodnje, 
razmjene,  recepcije  i tumačenja  pojavnosti,  funkcija, 
koncepata,  značenja  ili  vrijednosti  slika  (vizualnih 
prikaza,  vizualnih  izraza,  vizualnih  konstrukcija) 
različitog  materijalnog  pojavnog  karaktera. 

LITERATURA:  Bax4,  Bois2,  Božič7,  BrejlO,  Bryl,  Bry4,  Bula3, 
Dcjt5,  Dev6,  Green6,  Kusl,  Marin2,  Marin3,  Meni,  Pley3,  PIcy5, 
Pley6,  Rot6,  Rot8,  Schefl , SchcfZ,  Schef3,  Schcf4,  SchcfS,  Schcf6, 
Schi  1 , Šej  1 , Šuv89,  Zab3 

Slikarstvo  geste.  Vidi:  Gesta,  Enformel,  Kontrolirana 
gesta.  Materija 

Slikarstvo  materije.  Vidi:  Enformel,  Materija 

Slikarstvo  memorije.  Vidi:  Anakronisti 

Slikarstvo  mrlja.  Vidi:  Apstraktni  ekspresionizam, 
Enformel,  Slikarstvo  obojenog  polja,  Tašizam 

Slikarstvo  obojenog  polja.  Slikarstvo  obojenog  polja 
naziv  je  za  američko  slikarstvo  40-ih,  50-ih  i 60-ih 
godina  koje  sliku  određuje  kao:  ( 1)  mjesto  ili  polje,  tj. 
slika  se  tretira  kao  cjelovita  površina  intervencije  i 
mjesto  potvrde  egzistencijalnog  čina  ili  traga  um- 
jetnika; (2)  prava  monokromna  površina  ili  kvazi- 
monokromna  površina  je  podloga  za  kromatske, 
gestualne  ili  optičke  varijacije  koje  se  stapaju  ili 
preklapaju  s podlogom;  (3)  doslovno  provedeni 
anti iluzionizam  svođenjem  iluzionističke  ili  znakovne 
kompozicije  na  stanje  plohe  kao  konkretne  površine; 
(4)  odbacivanje  koncepta  forme  (oblika  na  podlozi)  u 
korist  podloge  kao  centralne  teme  slike.  Slikarstvo 
obojenog  polja  inicirano  je  radovima  Jacksona 
Pollocka,  Bametta  Nevvmana  i Marka  Rothka.  Pollock 
tretira  površinu  slike  kao  polje  akcije  (kretanja  i 
intervencije).  Ne  postoji  forma  ili  figura  na  podlozi, 
ne  postoji  odnos  prednjih  i planova  pozadine  nego  se 
podloga  tretira  kao  prvi,  osnovni  i jedini  plan  slike 
koji  se  prostire  po  cijeloj  površini  slike  u svim 
smjerovima.  Newman  i Rothko  reducirali  su  Pol- 
lockova  rješenja  (dripping)  do  monokromne  površine 
u kojoj  se  izdvajaju  geometrijski  oblici  u nijansama 
(trake,  pravokutnici).  Newmanova  obojena  polja 
(plavo,  tamnosmeđe,  tamnocrveno)  zasnovana  su  na 
podjeli  polja  trakama  koje  se  u nijansi  razlikuju  od 
osnovnog  plana  slike.  Rothkove  tamnocrvene  slike 
zasnivaju  se  na  tonalnom  izdvajanju  gestualno 
naslikane  pravokutne  površine  iz  podloge,  gdje 
podloga  postaje  površina.  Thomas  B.  Hess  prepoznao 
jc  obojena  polja  kao  metafizičku  težnju  beskonačnosti, 


budući  da  se  slike  obojenog  polja  ukazuju  kao  uzorci 
beskrajnih  površina  ili  kao  površine  koje  teže  pro- 
širivanju izvan  granica  platna  u svim  smjerovima.  O 
svojem  slikarskom  radu  Newman  je  govorio  kao  o 
sublimnom,  što  znači  uzvišenom  i herojskom  sli- 
karstvu. 

Slikarstvo  obojenog  polja  kao  tendencija  karakte- 
ristično je  za  prijelaz  50-ih  u 60-te  i rad  slikara  Morrisa 
Louisa,  Kennetha  Nolanda,  Juliusa  Olitskog,  Lanyja 
Poonsa,  Leona  Polka  Smitha,  Genta  Davisa  i Ells- 
wortha  Kellyja.  Njihov  rad  je  primjer  visokomoder- 
nističke  umjetnosti  koja  sintetizira  razvoj  američkog 
slikarstva  od  apstraktnog  ekspresionizma.  Njihove 
slike  su  velikih  formata,  naglašene  plošnosti,  zas- 
novane na  pretapanju  podloge  i struktura  koje  izbijaju 
iz  podloge,  prodiru  u podlogu,  optički  lebde  iznad 
podloge  ili  je  prekrivaju.  U konceptualnom  smislu, 
slikarstvo  obojenog  polja  60-ih  razvija  se  u tri  smjera: 
( 1 ) prema  konkrctizaciji  površine  kao  mjesta  likovnog 
doživljaja  (Morris  Louis);  (2)  prema  proširenju 
geometrijske  forme  preko  cijelog  platna,  čime  se 
poništava  razlika  između  podloge  i forme  na  podlozi, 
tj.  usmjerenje  koje  vodi  slikarstvu  oštrih  rubova  (Ken- 
neth  Noland,  Ellsworth  Kelly);  (3)  prema  ponovnom 
uvođenju  iluzionizma  kao  apstraktnog  (Gestalt) 
optičkog  iluzionizma,  tj.  kretanju  prema  op  artu 
Olitskog,  Davisa  i Poonsa. 

LITERATURA:  Colorl,  Den98,  Dcn99,  Green3,  Green4,  Grecn6, 
Huntć,  Sanl 

Slikarstvo  oštrog  ruba.  Vidi:  Hard  edge 

Slikarstvo  znaka.  Vidi:  Kaligrafsko  slikarstvo,  Znak, 
Znakovna  struktura 

Slike  s rezovima.  Slike  s rezovima,  djela  argentinsko- 
talijanskog  umjetnika  Lucia  Fontane.  Između  1950.  i 
sredine  60-ih  godina  Fontana  je  realizirao  mono- 
kromne slike  s ubodima  (tal.  buco)  i rezovima  (tal. 
taglio ).  Njegove  slike  iz  50-ih  pripadaju  problematici 
i poetici  enformela,  a one  iz  60-ih  približavaju  se 
reduktivnoj  estetici  umjetnosti  poslije  enformela  i 
bliske  su  monokromijama  i intervencijama  Picra 
Manzonija  i grupe  Zero.  Fontana  želi  učiniti  pro- 
matrača svjesnim  elementamosti  prostora.  Ubodima 
i rezovima  aktivira  površinu,  pokazujući  je  kao 
materijal  i kao  prostor.  U gestu  uboda  i reza  unesena 
je  koncentracija  i vitalna  energija  koja  prostor 
modificira  i čini  ga  očovječenim  i virtualnim.  Ubodi  i 
rezovi  smatraju  se  znakovima  koji  istovremeno  mogu 
učvrstiti  crtež  jedne  kompozicije  (dvodimenzionalni 
crtež)  i naglasiti  trodimenzionalnu  prostomu  strukturu. 
Dok  jedan  ili  više  uboda  imaju  kvalitetu  znaka 

C Prostorni  koncept,  1 950.),  rezovi  u platno  prekidaju 
dvodimcnzionalnost  površine,  tako  da  izbija  praznina 
koja  je  iza  slike  i koja  se  projicira  u nju  i preko  nje. 
Rezovi  su  ručno  izvedeni,  a mogu  biti  čisti  i oštri 
paralelni  rezovi  ( Prostorni  koncept  Iščekivanje,  1 962.- 
1963.),  ali  i široki,  kaotično  gestualni  i materijalni 
enformel  rezovi -otvori  ( Prostorni  koncept  - nastanak 
boga,  1963.).  Platna  su  različitog  oblika,  a karak- 
teristični primjeri  su  ovalna  platna.  Seriju  prostornih 
slika  nastalu  oko  1960.  umjetnik  je  nazvao  Quanta. 
Naziv  potječe  iz  teorijske  fizike  (kvantna  mehanika)  i 
ukazuje  na  ideju  slučaja.  Slike  su  nepravilnih  oblika 
ili  su  trapezoidne  ploče  sa  slobodno  raspoređenim 
rezovima.  Slike  razbijaju-zarezuju  prostor  i ukazuju 
na  umjetnikovu  potrebu  istraživanja  i izražavanja 
strukturalnog  diskontinuiteta  i neodređenosti.  U 
kasnijim  radovima  tijekom  60-ih  Fontana  je  napravio 
više  djela  sa  strojnim  ubodima  i rezovima  na  metalnim 
i drvenim  površinama.  Time  je  ušao  u područje  esteti- 
ke poslije  enformela,  suočavajući  se  s neokon- 
struktivističkom  poetikom.  Međutim,  Fontanino 
sučeljavanje  s neokonstruktivističkom  poetikom  je 
metafizičko,  što  znači  da  je  usmjereno  traženju 
osnovnog  univerzalnog  znaka  (traga)  ljudskog 
djelovanja. 

LITERATURA:  Den3.  Dcnl02,  DorO,  Foni,  Fon2 

Slobodna  forma.  Slobodna  forma,  likovni  oblik  čiji 
izgled  nije  određen  ni  mimetičkim  pravilima  prika- 
zivanja svijeta  niti  pravilima  geometrijske  konstrukcije 
dvodimenzionalne  figure  u ravnini  ili  trodimen- 
zionalnog objekta  u prostoru.  Ideja  slobodne  forme 
je  modernistička  koncepcija,  budući  da  se  zasniva  na 
stavovima  da  su  likovni  oblici  autonomni  pikturalni 
ili  skulpturalni  produkti  i ukazuje  na  ideale  moder- 
nizma originalnog,  intuitivno  naslućenog  i nepri- 
kazivačkog  (apstraktnog)  stvaranja.  Slobodna  sli- 
karska ili  slobodna  kiparska  forma  nema  kores- 
pondirajući objekt  u prirodi,  pa  čak  ni  u kulturi. 
Tipologija  slobodnih  formi  ukazuje  na:  (1)  slobodne 
forme  nastale  formalnim  likovnim  apstrahiranjem 
mimetičkih  formi  slikarstva  i skulpture  (karakteristična 
je  za  djela  pionira  apstraktnog  slikarstva  i skulpture 
Georgesa  Braquea,  Vasilija  Kandinskog,  Kurta 
SchNvittcrsa,  Constantinea  Brancusija);  (2)  slobodne 
forme  nastale  apstrahiranjem  konkretnih  prirodnih 
oblika  da  bi  izrazile  univerzalne  duhovne,  psihičke  ili 
prirodne  fenomene,  tj.  slobodna  forma  kao  idealni 
univerzalni  organski  ili  vitalni  oblik  koji  anticipira, 
nagovještava  ili  asocijativno  ukazuje  na  doživljaj 
rađanja,  rasta,  umiranja  i življenja  (Jean  Arp,  Henry 
Moore,  Barbara  Hepworth,  Wols  (Alfred  Otto  Wol- 
fgang  Schulze),  Georges  Mathieu,  Jackson  Pollock, 


Dušan  Džamonja);  (3)  slobodne  forme  nastale  de- 
formacijom, modifikacijom  i narušavanjem  pravilnosti 
geometrijskih  formi  (Mark  Rothko,  Pierrc  Soulages, 
Nicolas  de  Stael);  (4)  slobodne  forme  nastale  sli- 
karskim postupkom  kojim  se  ne  slika  nego  piše  ili 
ispisuje  transformacijom  kaligrafskih  formi  u slobodne 
gestualne  tragove  (Franz  Kline,  Hans  Hartung,  Cy 
Twombly);  (5)  slobodne  forme  nastale  slučajnim 
gestualnim  potezima  ili  nekontroliranim  činom 
(Jackson  Pollock,  Antoni  T&pies,  kao  i Ivo  Gattin,  Edo 
Murtić,  Marijan  Jevšovar,  Ferdinand  Kulmer,  Bata 
Mihailović). 

Slobodne  forme  se  u metaforičkom  govoru  teorije 
umjetnosti  40-ih  i 50-ih  godina,  na  primjeru  studijama 
Hcrberta  Reada,  nazivaju  vitalnim  formama.  Pojam 
vitalne  forme  određuje  modernističku  svijest  o tome 
da  djelo  treba  imati  vlastitu  vitalnost  (životnu  energiju, 
snagu,  odnosno  njihov  vizualni,  likovni  ili  skulpturalni 
izraz).  Zamisao  vitalnosti  ne  zasniva  se  na  odrazu 
(prikazu)  života,  pokreta  ili  igre  nego  na  tome  da  djelo 
u sebi  sadrži  energiju,  vlastiti  intenzivni  život,  neo- 
visno o predmetu  koji  prikazuje  ili  emocije  koju  izra- 
žava. Teorija  vitalne  forme  bila  je  posebno  značajna 
za  modernističku  skulpturu.  Vitalna  kiparska  forma 
je  autonomna  skulpturalna  forma  koja  postiže  izra- 
žajne efekte  isključivo  na  osnovi  apstraktnih  (aiko- 
ničkih)  skulpturalnih  kvaliteta.  Te  kvalitete  stvaraju 
virtualni  efekt  površine,  volumena,  mase.  Time  skulp- 
turalna forma  postaje  vitalna:  oživljena  i izražajna  po 
sebi.  Vitalne  forme  su  i figurativne  skulpture  Alberta 
Giacomettija,  enformelističke  slike  i skulpture  Jcana 
Fautriera,  kao  i asocijativne  skulpture  Barbare  Hep- 
worth  i Henryja  Moorea. 

Za  razumijevanje  slobodne  forme  treba  razmotriti  i 
ulogu  slučaja:  (1)  slučajna  gesta,  trag  ili  oblik  nastaje 
zato  što  umjetnik  namjerno  ne  kontrolira  kretanje  svoje 
ruke  ili  tijela;  (2)  slučajni  oblik  nastaje  i stoga  što 
umjetnik  ne  može  kontrolirati  svoju  gestu;  na  primjer, 
japanski  umjetnici,  pripadnici  grupe  Gutai  slikali  su 
tijelom,  stopalima,  razbijajući  boce  s bojom  ili  topom; 
u drugom  primjeru,  Jackson  Pollock  ne  može  potpuno 
kontrolirati  otjecanje  boje  kroz  otvore  na  kanti  dok  se 
kreće  po  platnu;  enformel  umjetnik  koji  radi  lemilom, 
paleći  površinu  slike  ili  topeći  bitumen,  ne  kontrolira 
postupak  u cijelosti,  jer  se  materijal  pod  utjecajem 
topline  deformira  neovisno  od  njega. 

Sa  stajališta  uspostavljanja  značenja,  slobodne  forme 
su  motivirane  i nemotivirane.  Motivirane  slobodne 
forme  ukazuju  na  skrivena  značenja  referencijalnog, 
simboličkog,  metaforičkog  ili  konvencionalnog  tipa. 
Na  primjer,  Pollockove  slike  nastale  postupkom 
prskanja  boje  (dripping painting)  intencionalno  uka- 
zuju na  tragove  klinastog  pisma,  vjetra  ili  indijanskih 

crteža  na  pijesku,  erotične  arhetipske  oblike.  Ne- 
motivirane slobodne  forme  nemaju  drugog  značenja 
osim  slobodne  forme.  One  tautološki  pokazuju  vlastiti 
izgled  i time  iscrpljuju  pitanja  značenja.  Za  njih  se 
kaže  da  su  vitalne  ili  likovno  izražajne  forme.  Na 
primjer,  većina  djela  enformela  nosi  naslov  Bez  naziva, 
čime  se  ukazuje  na  odsutnost  reference  i na  zahtjev 
promatranja  slike  ili  skulpture  kao  konkretnog,  ovdje 
prisutnog  predmeta. 

LITERATURA:  Den78,  Den42,Gutl , Posle) , Read2,  Read4,  ReadS, 
Read6 

Slučaj.  Slučaj  (slučajno,  vjerojatno,  stohastičke 
veličine),  svojstvo  umjetničkih  djela  koja  nastaju  bez 
potpune  ili  djelomične  kontrole  autora,  realizatora  ili 
sudionika  u događaju.  Slučaj  je  namjerni  činilac 
postupka  realizacije  umjetničkog  djela.  Slučajem  se 
ostvaruje  neočekivani  obrat  i prevladavanje  racio- 
nalnih i poetičkih  ograničenja  pri  stvaranju  djela.  U 
kibemetički  sistem  (estetsko-stvaralački  i poetički 
sistem)  slučajem  se  unosi  estetička  mjera  nereda,  čime 
se  konstruktivno  djelo  pretvara  u visoko  poetizirani  i 
estetski  originalni  materijal.  Razlikuje  se  više  primjera 
slučajnih  realizacija  umjetničkog  djela:  ( 1 ) korištenje 
slučaja  kao  fenomena  koji  određuje  djelo  (Jean  Arp 
realizirao  je  umjetničko  djelo  bacanjem  nasumce 
izrezanog  lista  papira);  (2)  umjetnik  realizira  djelo 
brzim  pokretima  ruke,  tijela  ili  tijelom  životinje; 
karakteristične  su  slike  lirske  apstrakcije  (Mathieu, 
Hartung)  i akcionog  slikarstva  (Jackson  Pollock  razvio 
je  tehniku  prskanja  boje  (dripping  painting),  grupa 
Gutai  je  meditacijom  i nekontroliranim  tjelesnim 
kretanjem  pokušavala  postići  čistu  gestu  koja  izražava 
ljudsku  bit);  (3)  umjetnik  koristi  kompjutor  kao 
generator  slučajnih  brojeva  i slučajno  izabranih  i 
lociranih  grafičkih  znakova  (grafike  Lesliea  Mezeia, 
Gerolda  Weissa,  Friedera  Nakea,  kao  i grafike  i 
svijetleći  objekti  Vladimira  Bonačića);  (4)  umjetnik 
koristi  neku  tradicionalnu  vještinu  proricanja  sudbine, 
na  primjer  u fluksusu  je  John  Cage  razradio  poetički 
potencijal  kineske  tehnike  proricanja  sudbine  Ji-Đing; 
na  osnovi  Ji-Đing  bacanja  štapića  Cage  je  komponirao 
glazbu  i radio  muzičke  grafike;  (5)  hepening,  kao 
događaj  s umjetnicima  i publikom,  zasniva  se  na  grubo 
režiranoj  situaciji  u kojoj  se  događaju  slučajni  do- 
gađaji, neočekivani  oblici  ponašanja  i izražavanja,  tj. 
slučaj  je  u hepeningu  posljedica  ludističkog  (razig- 
ranog) događaja  (hepeninzi  AUana  Kaprowa,  Roberta 
Whitmana,  Jima  Dinea,  Claesa  Oldenburga). 
LITERATURA:  Gut  I , Haf  1 , Kcle I , Kir  1 , Kapr  1 , Nym  1 , Savi  I 

Smrt  autora.  Smrt  autora  kao  koncept,  po  Rolandu 
Barthesu,  zasnovan  je  na  zapažanju  da  između  autora 


i njegovog  djela  nema  direktne  veze.  To  znači  da  od- 
nos autora  i teksta  nije  intencionalni  (namjerni,  nam- 
jeravam) put  preobrazbe  autorovih  intencija  u tekst 
nego  je  odnos  teksta  uvijek  i samo  intertekstualni. 
Određeni  tekst  dobiva  značenja  složenim  mnogo- 
strukim odnosima  s drugim  tekstovima  kulture,  stva- 
rajući efekt  ili  iluziju  autora  kao  subjekta  koji  mu 
prethodi.  Posljedica  otklanjanja  autora  je  da  želja  za 
odgonetanjem  teksta  postaje  suvišna.  Jer,  pridodati 
tekstu  autora,  znači  nametnuti  granicu  tekstu.  Čitalac, 
gledalac  ili  slušalac  kao  aktivni  akter  tekstualne 
proizvodnje,  tj.  čitanja,  slušanja  ili  gledanja,  rađaju 
se  uz  cijenu  smrti  autora.  Čitalac,  gledalac  ili  slušalac 
stavlja  tekst  (verbalni,  vizualni,  akustički)  u pokret. 
Čitalac,  gledalac  ili  slušalac  sudjeluju  u igri  među 
tekstovima  koja  vodi  uživanju  (jouissance ).  Zato  je 
tekst  društveni  prostor  u kojem  ni  jedan  jezik  nema 
vlast  nad  drugima,  gdje  jezici  kolaju  u međusobnim 
promiskuitetnim  odnosima. 

LITERATURA:  Ban  16,  Bari  17,  Bart20,  Fuo5 

Smrt  estetskog.  Vidi:  Estetika,  Estetika  šutnje,  Kraj 
umjetnosti.  Umjetnost  poslije  filozofije 

Smrt  subjekta.  Smrt  subjekta  je  postmetafizički 
koncept  identiteta  nastao  u francuskoj  kulturi  u 
kasnom  strukturalizmu  60-ih  godina  20.  stoljeća. 
Subjektom  se  naziva  skup  hipoteza  ili  tekstova  s 
kojima  se  tijelo  ili  diferencirana  socijalna  individua 
identificira  ili  pomoću  kojeg  se  zastupa  u ponašanju, 
govoru,  pismu  ili  umjetničkom  djelu.  Ako  čovjek 
postaje  subjekt  teksta  ili  umjetničkog  djela  tek  pos- 
redstvom određenih  hipoteza  ili  tekstova,  može  biti 
zastupan  ili  prikazan  različitim  hipotezama,  dakle, 
može  ukazivati  na  različite  subjekte.  Sintagmom  smrt 
subjekta  označavaju  se  različite  interpretacije:  ( 1 ) stav 
Michela  Foucaulta  da  je  pojam  čovjek  (čovjek  kao 
subjekt)  recentna  tvorevina  i da,  kao  što  je  u odre- 
đenom povijesnom  trenutku  nastao  (od  renesanse  do 
prosvjetiteljstva),  može  ubrzo  i nestati,  (2)  kritika 
fenomenologije  i egzistencijalizma  40-ih  i 50-ih 
godina  i njihove  fetišizacije  subjekta  (subjektove 
egzistencijalne  drame,  mučnine,  posebnosti  ili 
centriranosti)  i (3)  kritika  statusa  i funkcija  autora  u 
ime  čitaoca,  gledaoca  ili  slušaoca  koji  dovršavaju  djelo 
činom  recepcije  (zamisao  otvorenog  djela  Umberta 
Eca  ili  smrti  autora  Rolanda  Barthesa),  preko  (4) 
uočavanja  da  djela  kasnog  modernizma  i postmoder- 
ne  ne  nose  jedinstveni  identitet  autorstva  nego  kon- 
struiraju višeznačne  i pluralne  hipoteze  različitih 
glasova  (identiteta)  koji  se  pripisuju  djelu,  i (5)  tvrdnja 
daje  želja  subjekta  uvijek  želja  Drugog  i da  tekst  ili 
umjetničko  djelo  prikazuje  kako  Drugi  želi  to  Što 

umjetnik  stvara,  do  (6)  stav  da  subjekt  kao  dife- 
rencirani identitet  ili  biće,  ili,  ono  što  referira  odre- 
đenom izdvojenom  i prepoznatljivom  organizmu  ne 
postoji,  nego  kulturu,  a time  i umjetnost,  čini  beskrajno 
mnogo  različitih  hipoteza  i diskursa  koje  identi- 
ficiramo, prepoznajemo  ili  opisujemo  kao  subjekt  i 
(7)  stav  da  je  subjekt  samo  softverski  prikaz  među 
prikazima  mogućih  programerskih/korisničkih  (pot- 
rošačkih) operacija  u stvaranju  regulacijskog  odnosa 
između  biološkog  organizma  i elektronskog  komu- 
nikacijskog sistema.  Drugim  riječima,  po  poststruk- 
turalističkim  teorijama  subjekt  nije  nešto  što  prethodi 
govoru,  pismu,  tekstu  ili  umjetničkom  djelu  nego  je, 
naprotiv,  subjekt  ono  što  nastaje  iz  odnosa  unutar  djela 
ili  iz  odnosa  različitih  djela,  kao  mogući  prividni 
identitet  ili  prividni  centar  obraćanja. 

LITERATURA:  Bart  1 6,  Bart  1 7,  Bart20,  Cano  1 , Dde  15,  Fuo  1 , Fuo5, 
Fuo6,  Fuo  1 3,  Fuo  1 5,  Fuo  1 8 

Softver,  Softver  je  formalni  jezički  (simbolički)  zapis 
ili  sistem  zapisa  pomoću  kojih  kompjutor  prima, 
obrađuje  i iznosi  odgovarajuće  sadržaje.  Softver  ima 
odlike  lingvističkog,  semiotičkog  i,  u razrađenim 
korisničkim  varijantama,  semiološkog  sistema.  Zato 
je  softver  kvaziontološki  sistem  kao  i bilo  koji  drugi 
jezik.  Softver  nije  određen  aspektima  postojanja  u 
realnom  prostoru  i vremenu  nego  aspektima  prika- 
zivanja (od  Imaginarnog  do  Simboličkog).  Metafo- 
rično govoreći,  softver  je  u filozofskom  smislu:  (1) 
jezik  (filozofija  jezika,  semiotika  teksta  i semiologija 
prikaza),  (2)  predodžba  (filozofija  psihologije,  kog- 
nitivna psihologija),  (3)  duh,  duša  ili  unutrašnja 
nužnost  (metafizika),  (4)  razlika  efekata  jezika  i 
izgleda-pojavnosti  slike,  teksta  ili  zvuka  (fenome- 
nologija audiovizualnih  proizvoda). 

U ontološkom  smislu  softver  je jezik,  ali  kao  djelatnom 
jeziku  njemu  je  potrebno  tijelo,  a tijelo  mu  daje  hardver 
(materijalni  poredak).  Ontologija  kompjutora  je 
interontološka,  što  znači  da  nastaje  suočavanjem 
(interakcijom)  dvije  različite,  nesvodljive  ontologije: 
(a)  ontologije  jezika  (semioze)  i (b)  ontologije  materije 
(morfologije,  hardvera).  Interontološka  dimenzija 
softvera  je  moguća  jer  postoji  i treća  pozicija : in- 
strumentalna pozicija  koja  upravlja  (regulacija,  de- 
regulacija,  povratna  veza)  odnosom  ontologije  jezika 
i ontologije  materije. 

Softver  kao  da  omogućava  da  mi  promičemo  mimo 
biti  tehnike  (Heidegger).  Zato  je  softver  operacio- 
nalizirana  i instrumentalna  vrsta  skrivanja  i otkrivanja 
simboličkog  diskursa  s promicateljskom  biti  tehnike. 
Softver  pretvara  hardver(tijclo  s organima  i inter- 
faceima)  u stroj  koji  želi  (željeti  želju)  i postaje  tijelo 
bez  organa  (virtualno  tijelo  predodžbe  bez  reference 


u ljudskom,  životinjskom  ili  objektnom  tijelu). 
Bespolna  i bestjelesna  opsesivna  erotika  softvera  je 
očigledna:  kao  fikcionalna  predodžba  ljubavi  s 
anđelom  ili  igra  šaha  ili  meditativno  iješavanje  tajne 
svemira. 

Softver  nije  supstancija  nego  instrumentalna  forma. 
Forma  nije  analogija  nego  odnos,  funkcija  i poredak. 
Nadalje,  softver  kao  da  uvijek  govori  različitim  je- 
zicima: jezikom  konstitucije  (proizvodnje)  i jezikom 
upotrebe  ili  prikazivanja  (potrošnje).  Zato  softver 
. izgleda  kao  ono  što  predstavlja  (zastupa,  zamjenjuje), 
a ne  kao  ono  što  jest.  Softver  je  instrumentalni  se- 
miološki  sistem  koji  stvara  privid  ontološkog.  Svijet 
prikaza  koje  proizlaze  iz  složenosti  softvera  zamjenjuje 
naš  realni  svijet,  pokazujući  da  je  svaki  svijet  arhiv 
efekata  diskursa.  Poredak  softvera  izgleda  čas  fan- 
tomski (vanjski  nepoznati  i maskirani  Drugi)  a zatim 
fantazmatski  (unutrašnji  pregrađujući  i prikrivajući 
identitet  između  subjekta  i svijeta).  Softver  omogućava 
poništavanje  ontologije  u njezinom  filozofskom  smis- 
lu - kao  da  više  ne  vrijedi  stav  da  je  bitak  prava  i 
jedina  tema  filozofije,  odnosno  da  je  razlika  prava  i 
jedina  tema  lingvistike.  Filozofija  nije  znanost  o biću 
nego  o bitku,  ona  je  ontologija  (Heidegger).  Softver 
(softverski  efekti)  pokazuje  daje  sve  što  vidimo  kao 
bitak  efekt  razlika  (filozofija  je  privid  lingvistike),  ali 
ni  lingvistika  nije  nešto  što  jest  (bitak)  nego  ona  jest 
ono  što  se  pokazuje  da  nije:  kao  da  simboličko  čini 
mogućim  imago  (sliku)  koja  prikriva  simboličko  po- 
kazujući ga  kao  materijalno,  ali  materijalno  ne  može 
biti  jer  je  instrumentalni  efekt  (samo  funkcija),  itd. 
Iako  se  navedene  tvrdnje  naizgled  ukazuju  kao  pob- 
jeda softvera  nad  filozofijom,  zapravo  su  pobjeda 
filozofije:  preživjela  je  instrumentalnom  upotrebom 
izbrisanih  upisa  o bitku. 

LITERATURA:  Andel,  Arvl,Druckl,Manol 

Sots  art  Sots  art  je  pojava  proto-postmodeme  antiu- 
topijske  i kritičke  umjetnosti  na  moskovskoj  um- 
jetničkoj sceni  ranih  70-ih  godina.  Vitalij  Komar  i 
Aleksandar  Melamid  su  razvili,  paralelno  kon- 
ceptualnoj umjetnosti,  kritičku,  politiziranu  i ciničku 
umjetnost.  Njihovo  djelovanje  se  razvijalo  od  pro- 
vokatora preko  profeta  do  kritičkog  komentatora.  Sots 
art  karakterizira  ironijsko  povezivanje  postupaka  i 
prikaza  socijalističkog  realizma  i pop  arta  u stvaranju 
decentrirane,  groteskne  i ciničke  umjetnosti.  Ova 
umjetnost  problematizira  trijumf  modernizma  kao 
druge  umjetnosti  (umjetnosti  s druge  strane  željezne 
zavjese)  i socijalističkog  realizma  kao  traumatskog 
mjesta  realnog  socijalističkog  identiteta.  Sots  art  nije 
antipolitička  nego  hiperpolitička  umjetnost  Zasniva 
se  na  “ciničkom,  smrtonosnom  i podlom  uživanju” 

figura,  tijela  i znakova  političkih  identiteta,  utopija, 
vizija,  zakona  i moći.  U politički  tempiranim  pri- 
kazima miješaju  se  intencije  groteske,  ironije,  uživanja, 
divljenja,  odvajanja,  mističke  neočekivanosti  i pot- 
rošačke žudnje. 

LITERATURA:  Epsl,Groyl,Groy5,  Lukšl,  Mij4,  Rossal,  Sotl 

Socijalistički  estetizam.  Socijalistički  estetizam  je 
modernistička  reakcija  na  socijalistički  realizam  u 
jugoslavenskoj  umjetnosti  poslije  1950.  godine.  Re- 
akcija na  socijalistički  realizam  kao  programski  i 
dogmatski  model  prikazivanja  i izražavanja  u real- 
socijalizmu  očituje  se  u razvijanju  estetiziranog, 
neprogramskog,  ideološki  neutralnog  i umjetnički 
autonomnog  izražavanja  i prikazivanja.  Socijalistički 
realizam  nastao  je  kao  kritička  i revolucionarna  um- 
jetnost protiv  modernističke  i avangardne  umjetnosti 
između  dva  svjetska  rata.  U revolucionarnom  i post- 
revolucionamom  razdoblju  socijalistički  realizam  u 
Jugoslaviji  bio  je  dio  šireg  istočnoeuropskog  rea- 
lističkog pokreta  kao  optimalne  projekcije  revolu- 
cionarne sadašnjosti  i ostvarivanja  budućeg  idealnog 
komunističkog  društva.  Poslije  1948.  godine,  pre- 
kidom političkih  odnosa  sa  SSSR-om,  socijalistički 
realizam  gubi  svoju  internacionalnu  podršku.  Tijekom 
50-ih  godina  pojavom  postrevolucionamih  birokrat- 
skih i tehnokratskih  slojeva  i liberalizacijom  društva, 
mijenja  se  i odnos  prema  umjetnosti.  Od  nje  se  više 
ne  očekuje  prikazivanje  moguće  i optimalne  stvarnosti 
nego  i ostvarivanje  autonomnih  estetskih  funkcija. 
Kako  je  Jugoslavija  u tom  razdoblju  politički  bila 
između  istočnog  i zapadnog  bloka,  došlo  je  do  otva- 
ranja prema  zapadnoj  umjetnosti,  barem  prema 
njezinim  umjerenim  i estetiziranim  varijantama. 
Socijalistički  estetizam  se  tijekom  50-ih  i 60-ih  godina 
razvio  u umjereni  modernizam  koji  postaje  domi- 
nantna umjetnička  tendencija  u Jugoslaviji.  Ta  um- 
jetnost je  bila  umjetnost  srednjeg  puta  između  aps- 
trakcije i figuracije,  modemosti  i tradicije,  regio- 
nalizma i internacionalizma.  Sjedne  strane,  omogućila 
je  približavanje  dominantnim  tijekovima  internacio- 
nalnog modernizma,  a s druge  strane,  bila  je  izraz 
otpora  radikalnim  varijantama  modernizma  (od 
apstrakcije  do  neoavangardi). 

Pojam  socijalističkog  estetizma  uveo  je  književni 
kritičar  i estetičar  Sveta  Lukić  1963.  godine  da  bi  opisao 
razvoj  umjetnosti  u Jugoslaviji.  Po  Lukiču  socijalistički 
estetizam  je  nastao  poslije  1955.  godine  kao  reakcija 
na  socijalistički  realizam:  “Estetizam  otupljuje  špiceve, 
zaokrugljuje  stvari,  guši  određeniju,  dalju  divergenciju. 
Teorijski  prazan,  u svakom  slučaju  labav,  on  u praksi 
forsira  neutralnija  djela”.  Pozitivna  strana  estetizma  je 
kritika  izvanumjetničkih  kriterija  prosuđivanja. 


Slikar  i povjesničar  umjetnosti  Miodrag  B.  Protić 
socijalistički  je  estetizam  u slikarstvu  ocijenio  kao 
pozitivni  povratak  modernoj  autonomiji  i bitnim  pro- 
blemima slikarstva:  “Kad  je  riječ  o slikarstvu  više  je, 
dakle,  riječ  o povratku  njegovoj  zanemarenoj  onto- 
loškoj, strukturalnoj  i semantičkoj  građi  i realnosti.... 
Takav  estetizam  značio  je  u stvari  aktivizam  (...), 
povećavanje  slobode  i samosvijesti  kao  antropološke 
nužnosti,  često  i novi  nacrt  Čovjekovog  svijeta  koji  je 
ponudilo  jedno  postrevolucionamo  pokoljenje.”  Pre- 
ma povjesničaru  umjetnosti  Lazaru  Trifunoviću, 
socijalistički  estetizam  je  znak  preobrazbe  revolu- 
cionarne u građansku  umjetnost  od  1950.  do  1960. 
Estetizam  usmjeren  zakonima  forme  i pikturalnim 
problemima  slike  bio  je  dovoljno  moderan  da  omogući 
otvaranje  prema  svijetu,  ali  i dovoljno  tradicionalan 
(preoblikovana  estetika  intimizma  četvrtog  desetljeća) 
da  zadovolji  novi  građanski  ukus  izrastao  iz  društ- 
venog konformizma  te  dovoljno  inertan  da  se  uklopi 
u mit  o sretnoj  i jedinstvenoj  zajednici.  Drugim  rije- 
čima, estetizam  je  imao  sve  što  je  potrebno  da  se  stopi 
s projekcijom  djelomično  liberaliziranog  socijalis- 
tičkog društva. 

LITERATURA:  Den78,  Den89,  Dcnl(M.  Proti  1 

Socijalistički  realizam.  Socijalistički  realizam  (soc- 
realizam)  je  normativna  umjetnička  doktrina  i stilska 
formacija  zasnovana  na  prikazivanju  optimalne  pro- 
jekcije (projekta,  vizije,  utopije)  novog  socijalističkog 
društva,  nastala  30-ih  godina  u Sovjetskom  Savezu,  a 
poslije  Drugog  svjetskog  rata  dominantna  umjetnost 
u zemljama  realnog  socijalizma. 

Socijalistički  realizam  odlikuje  se  totalitarnim  reak- 
cijama na  modernizam  (stanoviti  postmodemi  anti- 
modemizam)  budući  da:  ( 1 ) razvija  kritiku  i likvidaciju 
avangardne  i modeme  umjetnosti;  (2)  u formalno 
umjetničkom  smislu  vraća  se  oblicima  prikazivanja 
koji  prethode  modernizmu  ili  pripadaju  ranim  mo- 
dernističkim fazama.  Kao  model  revolucionarne  um- 
jetnosti, socijalistički  realizam  anticipiran  je  u društ- 
veno angažiranoj  umjetnosti  XIX.  stoljeća,  od 
Courbetovog  slikarskog  realizma  i Zolinog  kritičkog 
naturalizma  do  ruske  književne  estetike  u službi 
društva  Ogaijova,  Dobroljubova  i Pisareva.  Iniciran 
je  tekstovima  Karla  Marxa,  Friedricha  Engelsa, 
Vladimira  IljiČa  Lenjina  i LavaTrockog  o književnosti 
i revoluciji,  a kao  državna  umjetnost  potvrđen  je 
govorom  Andreja  Ivanoviča  Ždanova  na  Harkovskoj 
konferenciji  1934.  godine.  Estetiku  socijalističkog 
realizma  razradili  su  Gorgy  Lukacs,  A.  M.  Livšic,  N. 
Rosental  i Todor  Pavlov.  Socijalistički  realizam  je 
rezultat  dugotrajnog  procesa  izbora  umjetničkih  sred- 
stava i tradicija  s obzirom  na  njihovu  primjerenost 

državnim  i političkim  potrebama.  Kao  dominantna 
umjetnost  u državama  realnog  socijalizma,  zasniva 
se  na:  (1)  pseudoklasicističkoj,  romantičarskoj  i aka- 
demskoj figurativnoj  ikonografiji  XIX.  stoljeća,  koja 
se  uobličuje  u tipičnu  ikonografiju  socijalizma;  (2) 
zamislima  realizma  kao  umjetnosti  sinteze  i monu- 
mentalnog (herojskog)  prikazivanja  novog  društva; 
(3)  dijalektičkoj  metodi  istinitog  i povijesno  kon- 
kretnog prikazivanja  realnosti  (teorija  odraza)  u 
njezinom  revolucionarnom  razvoju;  (4)  ostvarivanju 
pedagoške  funkcije  umjetnosti  u društvu,  prikazi- 
vanjem primjerenim  širokim  narodnim  masama.  Po 
Karelu  Teigeu,  teoretičari  socijalističkog  realizma 
definiraju  i postuliraju  realizam  kao  točno  prikazivanje 
i tumačenje  zanimljivih,  prije  svega  socijalno  zna- 
čajnih i tipičnih  realnosti,  kao  davanje  vrijednosti  i 
politički  svrhovitog  sadržaja.  Ti  značajni  sadržaji 
moraju  biti  prezentirani  u općerazumljivom  obliku 
podređenom  sadržaju,  da  bi  publici  prenijeli  misli 
umjetnika  i njegovu  emocionalnu  angažiranost,  teh- 
nikom koja  svjedoči  o umjetnikovoj  vještini.  Rea- 
listička slika  mora  biti  iječita  i vjerna  prirodi  i stvar- 
nosti, kako  svojim  sadržajem  i temom,  tako  i formom. 
Socijalistički  realizam  trebao  je:  (1)  postići  visok 
stupanj  unutrašnjeg  suglasja  između  kritičkog  realizma 
i revolucionarnog  romantizma  (Maksim  Gorki);  (2) 
biti  proleterski  po  sadržaju  i nacionalan  po  formi 
(Staljin);  (3)  ostvariti  subjektivni  odraz  objektivne 
stvarnosti  (Pavlov);  (4)  pretvoriti  umjetnike  u inže- 
njere ljudskih  duša  (Staljin).  Zamisao  umjetnika  kao 
inženjera  ljudskih  duša  uobličena  je  u lijevim 
avangardama.  Tretjakov  je  pisao  da  je  umjetnost 
proces  proizvodnje  i potrošnje  emocionalno  angaži- 
ranih djela,  a umjetnički  stvaralac  mora  postati 
psihoinženjer  i psihokonstruktor.  Umjetnost  nije  samo 
zrcalo  koje  odražava  povijesnu  klasnu  borbu  nego  je 
i oružje  te  borbe. 

Socijalistički  realizam  se  u Sovjetskom  Savezu  raz- 
vijao usporedo  s avangardnom  umjetnošću,  da  bi  je 
30-ih  godina  potisnuo.  Predstavnici  socijalističkog 
realizma  u Sovjetskom  Savezu  su:  u slikarstvu  Alek- 
sandar Mihailovič  Gerasimov,  Izak  Brodski,  Jevgenij 
Kacman,  a u skulpturi  Vera  I.  Muhina.  Velike  slike 
sovjetskog  socijalističkog  realizma  su  apologetska 
djela  Lenjin  drži  pozdravni  govor  Crvenoj  armiji 
prilikom  odlaska  na  poljski  front  5.  maja  1 920.  ( 1 933.) 
Izaka  Brodskog  ili  Staljin  i Vorošilov  šetaju  oko 
Kremlja  ( 1 938.)  Aleksandra  Gerasimova.  U europskim 
zemljama  između  dva  svjetska  rata  za  socijalistički 
realizam  opredjeljivali  su  se  predstavnici  umjetničke 
ljevice.  Louis  Aragon  objavio  je  tekst  Za  socijalistički 
realizam  ( 1 935.),  a vodeći  beogradski  nadrealist  Mar- 
ko Ristić  je  sredinom  30-ih  godina  napustio  nadrea- 


lizam, da  bi  djelovao  s pozicija  socijalističkog  realizma 
u funkciji  socijalističke  revolucije  i partijske  politike. 
Poslije  Drugog  svjetskog  rata  u Jugoslaviji  su  teo- 
retičari socijalističkog  realizma,  između  ostalih,  bili: 
Jovan  Popović,  Radovan  Zogović,  Milovan  Đilas,  Oto 
Bihalji  Merin,  Grga  Gamulin,  Neven  Šegvić,  Boris 
Ziherl.  U vrijeme  dominacije  socijalističkog  realizma 
u skladu  s tom  doktrinom  djelovala  je  većina  slikara  i 
kipara  tadašnje  Jugoslavije. 

Tijekom  50-ih  i 60-ih  godina  u zemljama  realnog 
socijalizma  socijalistički  realizam  ustupa  mjesto 
umjerenom  modernizmu.  Umjereni  modernizam  kao 
autonomna,  estetizirana  i kompromisna  umjetnost 
između  stilizirane  figuracije  i asocijativne  apstrakcije 
je  izraz  estetskih,  umjetničkih  i kulturnih  vrijednosti 
birokratskih  i tehnokratskih  slojeva  Istočne  Europe. 
Kao  tematizacija  djelovanja  kritičke  ljevice,  soci- 
jalistički realizam  prisutan  je  u kasnoj  konceptualnoj 
i postkonceptualnoj  umjetnosti  70-ih  godina  djelo- 
vanjem grupe  Art&Language  i njezinih  sljedbenika. 
Zanimanje  za  socijalistički  realizam  bilo  je  usmjereno 
provokaciji  i subverziji  političke  neutralnosti  visokog 
modernizma  u anglosaksonskom  svijetu  (Art&Lan- 
guage) i bezidejnosti  umjerenog  modernizma  u 
zemljama  realnog  socijalizma  (Komar,  Melamid, 
Bulatov,  Kabakov,  Zoran  Popović).  Postkonceptualni 
pristup  socijalističkom  realizmu  je  na  karakterističan 
način  ostvario  Zoran  Popović.  Poslije  programskog 
teksta  Za  samoupravnu  umjetnost  (1976.)  realizirao 
je  rad  pod  nazivom  Radnik,  tipomašinista  Miodrag 
Popović:  o životu,  o radu,  o slobodnom  vremenu 
(1977.).  Rad  je  realiziran  projekcijom  dijapozitiva  i 
emitiranjem  magnetofonske  trake  na  kojoj  je  snimljen 
razgovor  umjetnika  i radnika.  Tema  rada  je  život  i 
svakodnevnica  radnika  u samoupravnom  socijalizmu. 
Djelo  ima  dva  nivoa:  (1)  doslovni  nivo  snimanja  so- 
cijalne situacije  novim  (proširenim)  medijskim  sred- 
stvima u tradiciji  kritičkog  realizma;  (2)  autokritički 
nivo,  jer  umjetnik  visoke  umjetnosti  postavangarde 
čini  obrat  i obrađuje  traumatične  teme  svakog  soci- 
jalističkog društva,  tj.  vlastiti  odnos  prema  socijalnom 
realizmu  i društvenoj  angažiranosti.  Pojavom  umjet- 
nosti perestrojke  tijekom  80-ih  godina,  socijalistički 
realizam  postaje  mjesto  parodijskog  dekonstruiranja 
i eruptivnog  oslobađanja  od  sedamdesetogodišnje 
političke  traume. 

LITERATURA:  Artla24,  Artla25,  Bate  l,  Bowl,  Bow4,  Den35, 
Depoi,  Dicl,  Egbl,  Elliol,  Erj  1 9,  Grcati,  Giinl,  Harrl2,  Kenel, 
Kcnc  1 , KolaS,  KrcO,  Kref6,  Mee  l , Mic  l , Prcn  l , Prot5,  Prot7,  Taj  1 , 
Taj2,  Tro  1 , Urs  l , Willet  1 , Willct2.  Woo2,  \Voo6 

Socijalni  konstruktivizam.  Socijalni  konstruktivizam 
je  zasnovan  na  teorijskom  gledištu  daje  ljudsko  znanje 
o svijetu  uvjetovano  kontekstom  ili  mogućim  svijetom 


582 


individualnog,  kulturalnog  ili  društvenog  spoznavanja. 
U teorijama  zasnovanim  na  socijalnom  konstrukti- 
vizmu ukazuje  se  na  važnost  analize  društva,  kulture 
i umjetnosti  posredovanjem  kulturalnih  konteksta.  Za 
teoretičare  socijalnog  konstruktivizma  realnost  ne  mo- 
že biti  otkrivena  izvan  ljudskog  konteksta  budući  da 
je  efekt  ili  produkt  društvenih,  kulturalnih  ili  umjetnič- 
kih djelatnosti  (prikazivanja,  tumačenja,  identificira- 
nja). Bilo  koji  društveni  identitet  je  konstrukcija  u 
specifičnim  kontekstualnim  uvjetima  i okolnostima. 
Teorije  umjetnosti  zasnovane  na  socijalnom  konstruk- 
tivizmu, na  primjer,  mimezis  ne  vide  kao  teoriju  odsli- 
kavanja  svijeta  umjetnošću  nego  kao  teoriju  konstruk- 
cije izgleda  svijeta  posredovanjem  umjetnosti  unutar 
kulture. 

LITERATURA:  Barki,  But  I,  But2,  But5,  Kuk)al,Schmid5 

Socijalni  realizam.  Socijalni  realizam  je  angažirana  i 
politička  umjetnost  zasnovana  na  kritičkom  prika- 
zivanju društvene  stvarnosti  i projekciji  budućeg 
socijalističkog  društva.  Koristi  se  kao  sredstvo  an- 
gažiranog, kritičkog  i umjetničkog  prikazivanja 
društvenih  odnosa,  tj.  socijalni  kritički  realizam  kao 
Ijevičarska  umjetnost  u kapitalističkim  zemljama 
kojom  umjetnik  ostvaruje  političku  kritiku  društva  (od 
njemačkog  kritičkog  realizma  Georga  Grosza  i Otta 
Dixa  20-ih  godina,  preko  američkog  socijalnog 
realizma  Reginalda  Marsha,  Jacka  Levinea,  Granta 
Wooda  i Bena  Shahna  30-ih  i 40-ih  godina  do 
meksičkog  kritičko-fantastičkog  realizma  Diega 
Rivere  i Fride  Kahlo,  odnosno  francuskog  modernis- 
tičkog socijalnog  realizma  Femanda  Lćgera,  Pabla 
Picassa,  Andrea  Fougerona,  Borisa  Taslitzkog,  Ge- 
rarda  Singera). 

Kritički  socijalni  realizam  i socijalistički  realizam 
razlikuju  se  po  političkom  odnosu  prema  društvenoj 
stvarnosti.  Kritički  socijalni  realizam  prikazuje  i 
izražava  kritički  odnos  prema  konkretnom  društvu  u 
kojem  nastaje,  prikazujući  njegove  loše  strane,  krize, 
iluzije,  svakodnevnicu,  mehanizme  moći  i vlasti, 
odnosno  razobličava  ideološke  mehanizme  prikazi- 
vanja u slikarstvu,  književnosti  i masovnim  medijima. 
Kritički  socijalni  realizam  je  neakademski,  što  znači 
da  oblike  izražavanja  i prikazivanja  modificira  mo- 
dernističkim rješenjima  zasnovanim  u kasnom 
kubizmu  (Picasso,  Leger),  ekspresionizmu  (američki 
realisti),  fantastici  (Rivera,  Kahlo).  Ideološki  kritički 
socijalni  realizam  nastaje  u zemljama  u kojima  je 
komunistička  partija  u opoziciji  vladajućem  sistemu, 
često  je  blizak  anarhizmu  i trockizmu,  a svojstvene 
su  mu  i individualne  pozicije  koje  određuju  modernog 
angažiranog  ili  političkog  umjetnika. 

LITERATURA:  Artla24,  Artla25.  Bate l,  Bowl,  Bow4,  Den35, 


Depoi,  Dicl,  Egbl,  Elliol,  Eij  1 9,  Greatl,  Gunl,  Harrl2,  Kenel, 
Kene  1 , Kola5,  KreO,  Kref6,  Mee  1 , Mic  1 , Pren  1 , Prot5,  Prot7,  Taj  1 , 
Taj2,  Tro  1 , Ursl , Willct  1 , Willet2,  Woo2,  Woo6 

Socijalna  skulptura.  Socijalna  skulptura  je  utopijski 
projekt  njemačkog  umjetnika  Josepha  Beuysa  kojim 
se  društvo  (društveni  organizam)  određuje  kao 
područje  umjetničkog  čina  i oblikovanja  novog 
civilizacijskog  stupnja.  Joseph  Beuys  je  od  1973. 
godine  održao  više  političkih  i inicijacijskih  pre- 
davanja kojima  je  utemeljio  oblik  rada  s društvenom 
kreativnošću  i evolucijom  društva.  Beuys  je  svoje 
teorijske  pozicije  izložio  u Teoriji  skulpture  i Ener- 
getskom planu  za  zapadnog  čovjeka.  Njegova 
umjetnička  antropologija  zasniva  se  na:  (1)  eman- 
cipatorskom  aktivizmu  fluksusa;  (2)  teorijskoj  analizi 
društva  ustanovljenoj  u europskoj  kritički  orijentiranoj 
konceptualnoj  umjetnosti;  (3)  društvenoj,  ekonomskoj 
i duhovnoj  teoriji  duhovne  evolucije  čovječanstva 
utemeljitelja  antropozofijc  Rudolfa  Steinera;  (4) 
kritičkoj  novoljevičarskoj  praksi  njemačkog  neoanar- 
hizma  60-ih  i 70-ih  godina;  (5)  idejama  alternativnih 
ekoloških  pokreta  zelenih.  Beuysov  cilj  je  bio  stvaranje 
totalnog  umjetničkog  djela  evolucijskom  i revolu- 
cionarnom preobrazbom  materijalističkih  biro- 
kratiziranih društava  zapadnog  privatnog  i istočnog 
državnog  kapitalizma.  Društvena  promjena  ostvaruje 
se  socijalnom  skulpturom,  koja  nastaje  radikalnim 
proširenjem  umjetnosti  u društveni  život.  Izgradnja 
socijalnog  organizma  kao  umjetničkog  djela  ostvaruje 
se  tako  što  umjetnik  budi  i razvija  kreativnost  svake 
društvene  jedinke.  Beuys  se  zalaže  za  evolucijsku  i 
revolucionarnu  preobrazbu  društvene  jedinke  u 
stvaralački  društveni  subjekt.  Po  njegovim  riječima, 
socijalna  skulptura  ili  socijalna  arhitektura  potpuno 
će  se  oformiti  kada  i posljednji  čovjek  koji  živi  na 
Zemlji  postane  umjetnik,  kipar  ili  arhitekt  društvenog 
organizma.  Time  će  se  ostvariti  utopije  akcione  um- 
jetnosti fluksusa  i hepeninga.  Nastat  će  demokratsko 
društvo  zasnovano  na  direktnoj  demokraciji.  Takav 
pojam  revolucionarne  umjetnosti  može  postati 
politički  produktivan  i ostvariti  se  posredovanjem  sva- 
kog čovjeka.  Svaki  čovjek  je  slobodan,  umjetnik  koji 
uči  određivati  nove  stupnjeve  totalnog  umjetničkog 
djela  budućeg  društvenog  poretka. 

Energetski  plan  za  zapadnog  čovjeka  dijagram  je  koji 
je  crtao  tijekom  predavanja  i koji  prikazuje  evoluciju 
ljudske  vrste  i duhovnih  moći  Čovjeka  i čovječanstva. 
Beuys  je  vjerovao  daje  ljudsko  biće  u osnovi  duhovno 
biće  i da  ljudske  vizije  moraju  pokrenuti  nevidljive 
energije  s kojima  je  u modemom  materijalističkom 
svijetu  izgubljen  kontakt:  “Zato  jedino  ljudska  moć 
mišljenja  može  stvoriti  novi  uzrok  u svijetu  i time 

odrediti  budući  tijek  povijesti”.  Svoje  je  zamisli  Beuys 
ostvarivao:  (1)  pedagoškim  radom  na  umjetničkoj 
akademiji  u Diisseldorfu;  (2)  javnim  predavanjima  i 
performansima  ( 1 974.  godine  održao  je  predavanje  i 
u Studentskom  kulturnom  centru  u Beogradu);  (3) 
projektom  Slobodne  međunarodne  visoke  škole  za 
stvaralaštvo  i interdisciplinarna  istraživanja ; (4) 
osnivanjem  alternativne  političke  partije;  (5)  kiparskim 
realizacijama,  instalacijama  i performansima,  gdje 
arhetipskim  materijalima  (med,  mast,  krv)  i trans- 
formacijama energije  (stvaranje  organske  topline, 
elektroliza)  magijski  i simbolički  radio  je  na  društ- 
venom preobražaju  {Fond,  1968.  i Crpka  za  med, 
1974.-1977.). 

LITERATURA:  Beul,  Beu2,  Beu3,  Buc9,  Burg2,  DenI03,  Mof2, 
Talkl,  T is2,  UIm2 

Solipsizam.  Solipsizam  je  filozofski  smjer  koji  se 
naziva  i subjektivni  idealizam.  Po  subjektivnom 
idealizmu  realno  postoji  samo  ja  (lat.  solus+ipse). 
Vanjski  svijet  postoji  jedino  kao  objekt  ili  sadržaj 
svijesti  subjekta,  odnosno  svijet  je  proizvod  subjekta. 
Za  Arthura  Schopcnhauera  cjelokupna  stvarnost  je 
sistem  pojava  koje  opaža  subjekt.  Pojava  je  naša 
svjesna  predodžba.  Stvari  i svijest  su  nerazdvojni 
korelati  koji  postoje  samo  jedni  za  druge.  Stvar  i svijest 
čine  svijet  kao  predodžbu,  što  znači  daje  svijet  moguć 
samo  kao  pojavni  svijet,  a pojava  je  uvijek  neraz- 
dvojivo jedinstvo  subjekta  i objekta.  Ideje  solipsizma 
za  umjetnost  XX.  stoljeća  predstavljaju  bitan  teorijski 
model:  (1)  solipsizam  je  osnova  subjektivnog  i 
iracionalnog  tumačenja  ekspresionizma  kao  umjet- 
nosti nezavisne  o vanjskom  svijetu,  koja  ovisi  o 
unutrašnjoj  nužnosti  individue  (unutrašnjeg  emocio- 
nalnog ili  voljnog  doživljaja);  (2)  u metaforičnom 
smislu,  solipsizam  je  osnova  interpretacije  apstraktne 
umjetnosti  kao  sistema  neovisnog  o prikazivanju 
svijeta,  tj.  umjetničko  djelo  je  zatvorena  cjelina  koja 
je  vlastiti  početak  i kraj;  (3)  solipsizam  je  osnova 
tumačenja  različitih  subjektivnih  tendencija  u um- 
jetnosti koje  govore  samo  o čovjeku  i njegovom 
psihičkom,  egzistencijalnom  i konceptualnom  svijetu 
(apstraktni  ekspresionizam  i cnformel  su  solipsistički 
u duhu  egzistencijalističke  filozofije,  a body  art 
postavlja  tijelo  i psihu  umjetnika  i kao  subjekt  i kao 
objekt  umjetničkog  rada,  odnosno  pokazuje  da  izvan 
umjetnika  i njegovog  ponašanja  nema  umjetnosti);  (4) 
postminimalna  i konceptualna  umjetnost  (transcen- 
dentalni, mistički  i metaspiritualni  konceptualizam) 
kao  objekt  istraživanja  biraju  ideje,  koncepte,  mentalne 
reprezentacije  i jezičke  zamisli  koje  se  pokazuju 
neovisnima  o vizualnom  i materijalnom  svijetu;  u tom 
smislu  se  o konceptualnoj  umjetnosti  govori  kao  o 


umjetnosti  ideja  ili  umjetnosti  dematerijalizacije 
umjetničkog  objekta,  pri  čemu  se  smatra  da  dema- 
terijalizacija  vodi  konceptualnom,  mentalnom  i je- 
zičkom; (5)  u alegorijskom  smislu  postmodema 
umjetnost  je  kulturološki  solipsizam,  budući  da  negira 
postojanje  druge  realnosti  osim  one  koju  je  stvorila 
kultura  svojim  medijskim  i značenjskim  radom, 
prekrivajući  svijet  simulacijskom  hiperrealnošću  slika, 
značenja,  simbola  i fantazama  kulture.  Pri  tome  se 
svijest  pojedinca  postmodeme  kulture  ne  formira 
učenjem  iz  prirode  nego  odražavanjem  i kodiranjem 
slika,  informacija  i značenja  koje  ta  kultura  nudi  kao 
vlastitu  realnost. 

LITERATURA:  Boe  2,  San!  I . Tu  3 

Spacijalizam.  Spacijalizam  je  doktrina  i umjetnički 
pokret  koji  je  osnovao  argcntinsko-talijanski  umjetnik 
Lučio  Fontana  1946.  godine.  Označava  radikalni 
prekid  s posebnim  oblicima  izražavanja  kao  što  su 
slikarstvo  i skulptura  i zalaganje  za  sintezu  fizičkih 
elemenata  (boja,  zvuk,  prostor,  kretanje  i vrijeme)  i 
stvaranje  nove  umjetnosti. 

Fontana  1946.  godine  u Buenos  Airesu  objavljuje 
Bijeli  manifest  ( Manifesto  blanco),  u kojem  ukazuje 
da  nakon  više  tisućljeća  umjetničke  evolucije  nastupa 
trenutak  sinteze.  Potrebno  je  jedinstvo  boje,  elemenata 
prostora,  zvuka,  vremena  i pokreta.  Sinteza  označava 
suštinsko  povezivanje  prostora  i vremena.  Fontanin 
manifest  intuitivno  objedinjuje  vizije  nove  tehnološke 
umjetnosti  i spiritualnog  nadrazumskog  vitalističkog 
oblikovanja.  Njegov  umjetnički  rad  usmjeren  je 
fenomenima  prostora  i prostornoj  ekspresiji.  Pisao  je 
da  nova  umjetnička  ekspresija  može  biti  ostvarena 
samo  novim  sredstvima  i tehnikama.  Prostor  omo- 
gućava integraciju  sredstava  u ambijent  kao  novi 
umjetnički  fenomen.  Godine  1947.  Fontana  u Italiji 
objavljuje  prvi  manifest  spacijalizma,  a 1 95 1 . Tehnički 
manifest  spacijalizma . Po  njemu,  svaka  je  nova 
umjetnička  cjelina  zbir  različitih  fizičkih  elemenata. 
Zalaže  se  za  ostvarivanje  nove  umjetničke  forme  u 
sve  četiri  dimenzije  ljudskog  realnog  egzistencijalnog 
prostora.  Kao  konkretizaciju  ovih  ideja  Fontana  je 
1947.  godine  realizirao  u Milanu  prvi  Spacijalistički 
ambijent.  Prostorni  crni  ambijent  izveden  je  u crno 
obojenoj  prostoriji,  osvijetljenoj  Woodovom  rasvje- 
tom. Ambijent  karakterizira  crna  svjetlost.  Kao  primjer 
integracije  umjetnosti  i arhitekture  izveo  je  1948. 
godine  monumentalni  svijećnjak  od  neonskih  cijevi, 
koji  je  pionirsko  djelo  neonske  umjetnosti.  Bijeli 
ambijent  izveo  je  na  Venecijanskom  bijenalu  1966. 
godine. 

U spacijalističkom  pokretu  su  od  1947.  do  1952. 
godine  djelovali:  Roberto  Gripa,  Emilio  Scanavino, 

Cesare  Peverelli,  Enrico  Donati,  Ettore  Sottsass. 
Tijekom  prve  polovine  50-ih  pripadnici  spacijalizma 
pristupaju  enformelu  i drugim  modernističkim  po- 
kretima. Krajem  50-ih  i ranih  60-ih  Fontanin  utjecaj 
očituje  se  u bijelom  slikarstvu  (akromijama)  Piera 
Manzonija  i Castellanijevim  slikama-objektima. 
Talijanski  teoretičar  umjetnosti  Gillo  Dorfles  povezao 
je  kasni  Fontanin  rad  s eksperimentima  njemačke 
grupe  Zero. 

LITERATURA:  Den3,  Dorfl,  Fon  I , Fon2,  Gain  1 

Specifični  objekt.  Specifični  objekt  je  trodimen- 
zionalni predmet  jednostavnog  geometrijskog  oblika, 
izrađen  ručnom  ili  strojnom  obradom  suvremenih 
materijala  (čelik,  aluminij,  prokrom,  plastika).  To  je 
trodimenzionalni  predmet  koji  pokazuje  daje  predmet, 
da  je  trodimenzionalan,  da  je  materijalan  i da  se 
razlikuje  od  ostalih  predmeta.  Specifični  objekt  izlaže 
se  kao  samostalno  djelo  ili  kao  element  instalacije. 
Pojam  specifičnog  objekta  uveo  je  američki  kipar 
Donald  Judd  da  bi  označio  svoje  radove  koji  ne 
pripadaju  ni  slikarstvu  ni  skulpturi.  Istovremeno,  želio 
je  izbjeći  uobičajene  termine,  kao  što  su  minimalna 
umjetnost  ili  primame  strukture,  koje  smatra  pog- 
rešnom i negativnom  kvalifikacijom  svojeg  rada.  Po 
Juddu,  termini  minimalna  umjetnost  i primame 
strukture  ukazuju  da  su  njegovi  radovi  siromašniji  u 
odnosu  na  djela  iz  povijesti  umjetnosti,  da  su  lišeni 
bitnih  vizualnih,  prostornih  i materijalnih  kvaliteta. 
On  smatra  da  njegovi  objekti  i instalacije  imaju  složenu 
strukturu,  razrađenu  upotrebu  boje  i sofisticirane 
odnose  prema  svjetlosti.  Uvođenjem  pojma  specifični 
objekt  Judd  se  suprotstavio:  (1)  Greenbergovom 
visokom  modernizmu  koji  jasno  razlikuje  i razdvaja 
slikarstvo  i skulpturu;  (2)  Duchampovskoj  tradiciji 
antiumjetnosti  i ready-madea,  koja  se  realizira  u 
neodadi  i fluksusu.  Juddov  rad  je  pragmatičan  i 
internacionalan.  Pragmatičan  je  jer  vjeruje  u ne- 
posredno iskustvo  materijalno-prostomog  obli- 
kovanja, konstruiranja  i percepcije,  a ne  u ideje 
transcendencije  umjetničkog  djela  u simboličko  ili 
duhovno.  Serija  od  četiri  ili  šest  čeličnih  kocki  samo 
je  serija  od  četiri  ili  šest  kocki,  a ne  izraz  univerzalnog 
ili  kozmičkog  reda.  Time  se  suprotstavlja  europskom 
racionalizmu  bitnom  za  geometrijsku  apstrakciju  i teži 
pragmatičnom  direktnom  internacionalnom  jeziku 
umjetnosti.  Pod  internacionalnim  jezikom  Judd 
podrazumijeva  odvajanje  od  europskog  geometrijskog 
racionalizma  i izbjegavanje  američkog  lokalizma. 
Svoje  opredjeljenje  za  geometrijske  objekte  (kocke, 
paralelopipede)  ne  vidi  u njihovoj  simboličkoj  vri- 
jednosti nego  u činjenici  da  je  glavna  odlika  geo- 
metrijskih oblika  to  što  nisu  organski  poput  ostalih 


umjetničkih  oblika:  “Forma  koja  nije  ni  geometrijska 
ni  organska  bila  bi  veliko  otkriće”.  Za  Juddovu  estetiku 
važne  su  dvije  teze:  (1)  umjetnost  je  intencionalna, 
što  znači  daje  kriterij  po  kojem  je  nešto  umjetničko 
djelo  tvrdnja  umjetnika  daje  to  umjetničko  djelo  (“Ako 
to  netko  zove  umjetnošću,  onda  to  stvarno  jest 
umjetnost”);  (2)  značenja  i vrijednosti  umjetničkog 
djela  ne  proizlaze  iz  simboličkog  poretka  u kojem  je 
rad  realiziran  ili  iz  konteksta  kulture  u kojoj  se  djelo 
izlaže,  nego  iz  direktne  pojavnosti  i izgleda  (per- 
cepcije) djela.  Značenja  umjetničkog  djela  su  opisi 
materijalnih  i prostornih  aspekata  koji  ga  čine  i kojima 
ono  djeluje  u prostoru  na  perceptora. 

Judd  je  počeo  kao  slikar  ranih  50-ih  godina  pre- 
vladavajući dogme  apstraktnog  ekspresionizma  i 
visokog  modernizma.  Njegov  razvoj  je  vodio  struk- 
turalnim slikama  i slikama-objektima  koje  izlaze  u 
trodimenzionalni  prostor.  Evolucija  specifičnog  ob- 
jekta odvijala  se:  (1 ) od  radova  sa  slabim  Gestaltima, 
kao  što  je  objekt  Bez  naziva  (1963.)  u obliku  bijelog 
paralelopipeda  na  čijoj  se  gornjoj  strani  nalazi  po- 
luvaljak,  gdje  odnos  valjka  i paralelopipeda  narušava 
očekivani  Gestalt;  (2)  preko  radova  s otvorenom 
strukturom  (oblik  kutije,  odnos  vanjske  i unutrašnje 
konstrukcije)  izlaganih  1968.  godine;  (3)  preko 
serijalnih  instalacija  s čeličnim  ili  drvenim  kockama, 
kutijama  i paralelopipedima  većih  dimenzija;  (4)  do 
obojenih  objekata  ili  objekata  iz  kasnih  70-ih  i 80-ih 
godina,  za  koje  se  koriste  svjetlosna  svojstva  površine 
(refleksija  svjetla,  propuštanje  svjetla)  kao  osnova 
vizualnih  efekata.  Juddovc  instalacije  su  rađene  kao 
povremeni  izložbeni  postavi  ili  permanentne  insta- 
lacije. U kasnijem  radu  on  se  zalaže  za  postavljanje 
permanentnih  instalacija:  “Permanentne  instalacije  i 
njihovo  brižljivo  održavanje  osnova  su  autonomije  i 
integriteta  umjetnosti”.  Permanentna  instalacija  omo- 
gućava umjetniku  da  postavi  rad  na  pravi  način,  u 
skladu  s prostorom,  da  bi  publika  mogla  percipirati 
postav  u dužem  razdoblju,  razvijajući  svoja  percep- 
tivna  iskustva. 

LITERATURA:  Battcl,  Fer8,  Fos7,  Glal,  Harr24,  Meyerjl,  Judl, 
Jud3,  Jud4,  Jud5,  Jud6,  Kosu2,  Meyel , Poel 

Spektakl.  Spektaklom  se  nazivaju  složeni  medijski 
audiovizualni  i bihevioralni  događaji  izvedeni  za 
masovnu  publiku.  U spektaklu  dolazi  do  uspostav- 
ljanja audiovizualne  i bihevioralne  identifikacije 
između  izvođača  i publike  kroz  artikulaciju  fantaz- 
matskog  audio,  vizualnog  i bihevioralnog  kolektivnog 
tijela  ili  kolektivnog  identiteta  ili  kolektivnog  objekta 
uživanja.  Audiovizualni  bihevioralni  događaji  djeluju 
kao  imaginarni  poredci  artikulacije  realnog,  željenog, 
individualnog  ili  kolektivnog.  Spektakli  mogu  biti 

politički  (mitinzi,  parade,  sletovi),  religiozni  (pro- 
cesije, mise),  sportski  (nogometne  utakmice),  muzički 
(rock  koncerti),  filmski  (javne  spektakularne  pre- 
mijere), televizijski  (prijenosi  javnih  događaja  i te- 
levizijske artikulacije  prenesenih  događaja  tijekom 
trajanja  događaja).  Spektakli  su  rezultat  specifične 
društvene  podjele  rada  i regulacije  javnog  i privatnog, 
odnosno,  radnog  i slobodnog  vremena  u konkretnom 
povijesnom  društvu. 

Društvom  spektakla  naziva  se  potrošačko  društvo 
kasnog  kapitalizma  u kojem  dolazi  do  suprotstavljanja 
i prožimanja  životnog  i ne-živog,  tj.  artificijelnog  ali 
oslikovljenog  koje  je  ponuđeno  kao  dopuna  i na- 
dilaženje svakodnevnog  života.  Spektakli  se  isto- 
vremeno prikazuju  kao  samo  društvo,  kao  dio  društva 
i kao  sredstvo  ujedinjenja  društva  i fantazma  o društvu. 
Društvo  koje  počiva  na  modernoj  industriji  nije  tek 
slučajno  spektakularno,  ono  je  u biti  spektaklističko, 
jer  je  njegova  mikro  i makro  društvena  organizacija 
izvedena  na  regulaciji  i deregulaciji  životnog  vremena 
između  proizvodnje  i potrošnje  kroz  sistem  audio- 
vizualnih i bihevioralnih  slika. 

Kritiku  društva  spektakla  razvio  je  teoretičar  situa- 
cionizma  Guy  Debord  kasnih  60-ih  godina  XX. 
stoljeća.  Kritika  društva  spektakla  je  kritika  kasnog 
kapitalizma  u kojem  dolazi  do  temeljnog  otuđenja 
između  proizvođača  i objekta  njegovog  rada.  Zato  je 
spektakl  kapital  u stupnju  akumulacije  u kojem  on 
postaje  slika.  Otuđenje  kasnog  kapitalizma  je  takvo 
da  se  subjekt  ne  nalazi  u odnosu  s objektom  nego  u 
odnosima  sa  slikama  koje  odlažu  njegov  objekt  rada 
ili  uživanja.  Time  spektakl  postaje  konkretna  pro- 
izvodnja otuđenja. 

LITERATURA:  Blau2,  Bucll,  Crarl,  Crar4,  Debi,  Fos2,  Levil, 
Maca  I,  Mcd3,  Sussl 

Spiritualno  u umjetnosti  Vidi:  Apstraktno  slikarstvo, 
Arhetip,  Kozmološki  sistem,  Liječenje  zemlje.  Man- 
dala, Metaspiritualno,  Mistički  konceptualizam,  Mit, 
Telepatija,  Transcendentalni  konceptualizam,  Tehno- 
spiritualno,  Zen 

Status  umjetničkog  djela.  Status  umjetničkog  djela 
je  značenjska  i vrijednosna  odrednica  umjetničkog 
produkta  u svijetu  umjetnosti  i kulturi.  Riječ  je  o tome 
kako  je  umjetničko  djelo  napravljeno,  teorijski  od- 
ređeno, vrednovano  i interpretirano 
U teorijama  modernizma  postoje  dva  polazišta 
definiranja  statusa  umjetničkog  djela:  (1 ) umjetničko 
djelo  kao  proizvod  (artefakt)  prethodi  pojmu  i teoriji 
umjetničkog  djela  i umjetnosti,  što  znači  da  svaka 
interpretacija  likovnih  umjetnosti  dolazi  poslije 
recepcije  postojećeg  umjetničkog  djela  (karakte- 


ristično za  ekspresionizam,  visoki  modernizam);  (2) 
koncept  umjetnosti,  pravila  svijeta  umjetnosti  i po- 
etičke pretpostavke  prethode  nastanku  umjetničkog 
djela  i uvjetuju  njegov  nastanak  (kritička  linija  mo- 
dernizma, avangarda,  neoavangarda,  postavangarda). 
Prvu  koncepciju  je  teorijski  razradio  teoretičar  um- 
jetnosti Clement  Greenberg  od  40-ih  do  ranih  60-ih 
godina,  a drugu  povjesničar  umjetnosti  Charles 
Harrison,  suradnik  grupe  Art&Latiguage. 

U modernizmu  i postmodemizmu  uočava  sa  nekoliko 
karakterističnih  određenja  statusa  umjetničkog  djela: 

(1)  Ontološke  definicije.  Prema  ontološkim  defi- 
nicijama umjetničkog  djela  nešto  je  umjetničko  djelo 
kada  je  ontološki  i morfološki  utemeljeno  kao  ma- 
terijalni predmet  (slika,  skulptura)  ili  kao  fizički 
fenomen  (ambijent,  performans).  Tri  su  ontološka 
modela  umjetničkog  djela:  (1)  da  bi  neki  objekt  bio 
prihvaćen  kao  umjetničko  djelo,  mora  biti  materija- 
liziran (slika,  skulptura),  a njegov  materijalni  poredak 
mora  biti  u odnosu  (korespondenciji)  sa  svijetom  koji 
prikazuje  - pristup  karakterističan  za  mimetičku 
umjetnost;  (2)  da  bi  neki  objekt  bio  prihvaćen  kao 
umjetničko  djelo,  mora  biti  napravljen  kao  oblikovani 
materijalni  objekt  (morfološki  nivo)  i mora  biti  tako 
strukturiran  da  otkriva  emocije,  intuicije,  namjere  i 
fantazije  umjetnika  - pristup  karakterističan  za 
ekspresionističke  definicije  umjetnosti;  (3)  materija- 
listički i konkretistički  pristup,  po  kojem  neki  objekt 
ispunjava  uvjete  da  bude  prihvaćen  kao  umjetničko 
djelo  samo  na  osnovi  materijalnih,  objektnih, 
oblikovnih  i prostornih  kvaliteta,  neovisno  o uvjetima 
recepcije,  stavovima  i vrijednostima  promatrača  i 
interpretatora  - pristup  karakterističan  za  konkretizam, 
neokonstruktivizam  i minimalnu  umjetnost. 

(2)  Kvaziontološka  definicija.  Kvaziontološka  defi- 
nicija umjetničkog  rada  počinje  kritikom  ontoloških 
definicija  umjetnosti,  pokazujući  da  pojam  umjet- 
ničkog djela  nadilazi  ontološke  (materijalne  i mor- 
fološke) odrednice.  Na  primjer,  glazba,  slikarstvo,  per- 
formans i ambijentalna  umjetnost  nemaju  zajedničku 
ontološku  osnovu:  glazbu  karakterizira  zvuk;  sli- 
karstvo odnos  boja  na  plohi;  performans  ponašanje 
umjetnika  u prostomo-vremenskim  situacijama,  a 
ambijentalnu  umjetnost  cjeloviti  trodimenzionalni 
prostor.  Po  kvaziontološkoj  teoriji  umjetnosti,  da  bi 
nešto  bilo  umjetničko  djelo  nije  nužno  daje  ontološki 
i morfološki  određeno  nego  da  je  konceptualno 
definirano  kao  umjetnost  Koncept  umjetnosti  može 
biti  ostvaren  različitim  ontološkim  datostima.  U dadi 
(kolaž,  asamblaž,  ready-made),  neodadi  (kolaž, 
asamblaž,  ready-made,  akcija),  fluksusu  (svaka  životna 
aktivnost),  konceptualnoj  umjetnosti  (teorijski  iskaz 
na  mjestu  vizualnog  djela)  i postmodemizmu  (svaka 

medijska  pojavnost  ili  njihova  kombinacija)  umjetnici 
su  isti  koncept  provodili  u različitim  medijima  i 
materijalima  (tekst,  fotografija,  performans,  film).  Za 
konceptualne  umjetnike  ontološki  status  umjetničkog 
djela  je  bitan  aspekt  njegove  realizacije,  ali  nije 
svojstvo  koje  čini  da  neki  objekt  bude  prihvaćen  kao 
umjetničko  djelo.  Kvaziontološkim  teorijama  svoj- 
stven je  stav  da  se  bit  umjetničkog  djela  očituje  u 
konceptima  umjetnosti,  jeziku  umjetnosti  i semio- 
tičkom  poretku  umjetničkog  djela  kao  značenjskog 
produkta.  Umjetničko  djelo  je  sistem  koji  se  koristi 
različitim  materijalnim  (ontološki  zadanim)  sistemima, 
da  bi  izrazilo  emociju,  prenijelo  poruku,  stvorilo 
značenje  i prikazalo  svijet  ili  fantazije.  U post- 
modemističkoj  teoriji  (od  transavangarde  do  simu- 
lacionizma)  dolazi  do  inverzije,  pa  se  tvrdi  da  ni 
viđenje  svijeta  (prirode,  kulture)  nije  ontološki  od- 
redivo  poretkom  činjenica,  nego  je  simbolički  jezički 
i slikovni  poredak  koji  kultura  stvara  posredovanjem 
znanosti,  umjetnosti,  religije  i ideologije,  pokazujući 
ga  kao  realnost.  Zato  se  pod  pojam  ‘umjetnost’  mogu 
svesti  sasvim  različita  djela  koja  nemaju  osjetilno 
usporediva  svojstva,  na  primjer,  neoklasična  mi- 
metička  slika  Jacques-Louisa  Davida  ( La  Mort  de 
Maraty  1793.),  dadaistički  ready-made  Marcela 
Duchampa  (Apolinere  Enameled , 1916.-1917.), 
dadaistički  kolaž  Francisa  Picabijc  (L  ‘(Eil  Cacodylate , 
1921.)  ili  fluksusovski  ambijent  Bena  Vautiera  ( Le 
Magasin  de  Ben,  1958.-1973.). 

(3)  Formalističke  definicije.  Formalističke  definicije 
umjetničkog  djela  pokazuju  da  postoje  formalni 
aspekti  (npr.  specifična  forma)  koji  određuju  um- 
jetničko djelo.  Specifična  forma  je  osnovni  (idea- 
lizirani) uzorak  koji  određuje  bit  umjetničkog  objekta, 
određena  izuzetnim  estetski  vrijednim  odnosom  (zlatni 
rez,  simetrija,  sklad  elemenata).  Razlikuju  se  dva 
pristupa  formalističkoj  definiciji:  (1)  konkretistički 
pristup,  po  kojem  je  specifična  forma  konkretan, 
direktno  osjetima  dostupan  materijalni  strukturalni 
poredak;  (2)  ekspresionistički  pristup,  po  kojem  je 
specifična  forma  direktni  empirijski  izraz  psihičkih, 
duhovnih  i egzistencijalnih  ljudskih  sposobnosti 
(stanja  uma,  stanja  bića). 

(4)  Intcncionalne  definicije.  Intencionalne  definicije 
umjetničkog  djela  polaze  od  kritike  ontološke  i 
kvaziontološke  teorije.  Ontološki  uvjeti  nisu  dovoljni 
da  bi  neki  objekt  bio  prihvaćen  kao  umjetničko  djelo, 
budući  da  je  umjetničko  djelo  uvijek  nešto  više  od 
doslovnog  i direktnog  postojanja  (prisutnosti)  objekta. 
S druge  strane,  konceptualni  i jezički  aspekti  objaš- 
njavaju samo  dio  uvjeta  potrebnih  da  nešto  bude 
definirano  i prihvaćeno  kao  umjetničko  djelo.  Po 
estetičaru  Richardu  Wollheimu,  svim  umjetničkim 


djelima,  bez  obzira  na  njihovo  materijalno  ustrojstvo 
ili  smisao,  zajednička  je  namjera  (intencija)  umjetnika 
da  stvori  objekt  (sliku,  skulpturu),  izvede  rad  (glazbeno 
djelo,  performans)  ili  upotrijebi  bilo  što  (svakodnevne 
predmete)  kao  umjetničko  djelo  (ready-made). 

(5)  Otvoreno  umjetničko  djelo.  Otvoreno  umjetničko 
djelo  je  proizvod  (slika,  skulptura,  instalacija,  am- 
bijent, tekst)  koji  je  osnova  estetskog  događaja  i 
doživljaja.  Estetski  doživljaj  i umjetničko-estetsko 
dovršenje  umjetničkog  proizvoda  nastaju  interakcijom 
predloška  (otvorenog  djela)  i promatrača  (likovno 
djelo),  čitaoca  (likovno,  književno  djelo)  ili  slušaoca 
(glazba).  U otvorenom  umjetničkom  djelu  nije  riječ  o 
objektu  nego  o situaciji  koja  nastaje  recepcijom 
objekta.  Otvoreno  umjetničko  djelo  zahtijeva  od 
promatrača  da  bude  i sudionik  koji  će  fizički 
intervenirati  na  umjetničkom  djelu  (mobil)  ili  biti 
sudionik  događaja  (hepening). 

(6)  Svijet  umjetnosti.  Pojam  svijeta  umjetnosti  (engl. 
art  \\>orld)  uveo  je  američki  estetičar  Arthur  Danto 
kako  bi  pokazao  da  umjetničko  djelo  nije  samo 
materijalni  predmet  ili  vizualni  fenomen  nego  objekt: 
(1)  koji  ima  mjesto  u povijesti  umjetnosti  (označen  je 
mjestom  u povijesti  umjetnosti);  (2)  koji  pokazuje 
stavove  umjetnika;  (3)  u koji  su  ugrađene  interpretacije 
(umjetnika  kao  prvog  interpretatora,  kritike  i teorije 
umjetnosti).  Po  Dantou,  svijet  umjetnosti  nije  samo 
ono  što  se  pojavljuje  pred  promatračem  nego  i po- 
znavanje povijesti  umjetnosti,  postupaka  umjetničkog 
i estetskog  stvaranja  i vrednovanja.  Danto  je  do  ove 
teorije  došao  na  osnovi  zapažanja  konkretnih  pro- 
mjena u njujorškom  svijetu  umjetnosti  početkom  60- 
ih  godina.  Dok  je  u apstraktnom  ekspresionizmu 
umjetničko  djelo  bilo  samo  slika,  pojavom  pop  arta, 
neodade,  hepeninga  i fluksusa  nastaju  umjetnički 
radovi  koji  su  ready-madei,  situacije  (instalacije, 
ambijenti)  ili  događaji  (hepeninzi,  akcije,  perfor- 
mansi). Na  primjer,  ambalaža  (kutije,  konzerve)  koju 
je  izlagao  Andy  Warhol  nije  imala  umjetnička  značenja 
na  osnovi  pikturalnih  ili  skulpturalnih  aspekata  nego 
na  osnovi  interpretacije  industrijskog  proizvoda  kao 
umjetničkog  djela.  Warholov  čin  izlaganja  industrij- 
skog proizvoda  je  umjetnička  interpretacija  koja 
neumjetničkom  objektu  daje  vrijednosti  i značenja 
umjetničkog  djela  i koja  produkt  masovne  potrošačke 
kulture  značenjski  i vrijednosno,  a ne  materijalno- 
morfološki  transformira  u djelo  visoke  umjetnosti. 
Danto  pokazuje  da  zamisao  interpretacije  koja  jc 
ugrađena  u djelo  ima  različite  oblike:  (1 ) interpretacija 
može  biti  čin  ili  gesta  kojom  se  objekt  iz  jednog 
premješta  u drugi  kontekst;  (2)  interpretacija  može 
biti  način  na  koji  se  nešto  prikazuje;  na  primjer,  način 
prikazivanja  ljudske  figure  u ekspresionizmu  i pop 

aitu  nema  istu  interpretativnu  funkciju,  što  znači  da 
gcstualno  naslikana  ekspresionistička  figura  ili  kao 
strip  naslikana  popartistička  figura  nije  samo  u funkciji 
likovnog  efekta  nego  iznosi  stavove  o čovjeku,  kulturi 
i svijetu;  (3)  interpretacija  može  biti  pisani  tekst 
umjetnika,  kritike  ili  teorije  umjetnosti  izvan  djela, 
koji  čini  njegov  kontekst  (atmosferu)  i time  omo- 
gućava publici  recepciju  djela  posredovanjem  kon- 
tekstualnih aspekata. 

(7)  Institucionalna  teorija  umjetnosti.  Institucionalnu 
teoriju  umjetnosti  uveo  je  Gcorge  Dickie  razrađujući 
Dantov  pojam  svijeta  umjetnosti.  Za  Dickieja  je  pojam 
svijeta  umjetnosti  pragmatični  model,  gdje  je  svijet 
umjetnosti  skup  specijaliziranih  i kompetentnih  in- 
stitucija kulture.  Te  institucije  određuju  što  umjetničko 
djelo  jest,  a što  nije  i što  može  postati  umjetničko  djelo. 
Kada  je  nešto  odabrano  i prihvaćeno  kao  umjetničko 
djelo,  tada  se  imenuje  umjetničkim  djelom.  Čin 
imenovanja  nekog  artefakta  umjetničkim  djelom  je 
čin  analogan  krštenju  djeteta.  Imenovanju  prethodi 
suglasnost  svih  zainteresiranih  pripadnika  institucija 
svijeta  umjetnosti.  Dickiejeva  institucionalna  teorija 
nastala  je  ranih  60-ih,  u trenutku  kada  se  svijet 
umjetnosti  transformirao  iz  pretežno  individualne 
poduzetničke  prakse  i boemskog  svijeta  ukletih 
umjetnika  (ekspresionista)  u industriju  kulture.  Dickie 
filozofskim  terminima  opisuje  promjenu  u odnosu 
svijeta  umjetnosti  (muzeji,  galerije,  umjetnički  Ča- 
sopisi, kolekcionari)  prema  umjetničkom  djelu.  Um- 
jetničko djelo  se  ne  otkriva  i ne  prepoznaje  na  osnovi 
likovnih,  metafizičkih  ili  estetskih  vrijednosti,  nego 
je  ono  što  umjetnici  i institucije  estetskom,  ekonom- 
skom i političkom  suradnjom  odabiru,  prihvaćaju, 
odbacuju  i nude  kao  umjetnost. 

(8)  Konceptualna  umjetnost.  U konceptualnoj 
umjetnosti  krajem  60-ih  i tijekom  70-ih,  kvazion- 
tološke  koncepcije  umjetnosti,  Dantova  zamisao 
svijeta  umjetnosti  i Dickiejeva  institucionalna  teorija 
preoblikuju  se  u poetičke  procedure  stvaranja  um- 
jetnosti. U konceptualnoj  umjetnosti  došlo  je:  (1)  do 
zamjene  umjetničkog  djela  prezentiranjem  mišljenja 
i ponašanja  samog  umjetnika;  (2)  do  dematerijalizacijc 
umjetničkog  objekta  bavljenjem  prirodnim  fenome- 
nima (eneipjama,  procesima),  idejama,  konceptima  i 
dokumentarnim,  a ne  stvaralačkim  postupcima  li- 
kovnog izražavanja;  (3)  do  razvijanja  teorijskog  rada 
umjetnika.  Bilo  je  nužno  ustanoviti  administrativne 
postupke  kojima  se  ove  neobične  i tradicionalno 
izvanumjetničke  aktivnosti  prihvaćaju  i definiraju  kao 
umjetnički  rad.  Konceptualna  umjetnost  je  razvila  tri 
administrativna  modela:  (1)  dokumentarna  metoda 
opisivanja  rada  u umjetnosti;  (2)  teorijska  metoda 
interpretacije  rada  u umjetnosti  s pozicija  umjetničkih 


interesa,  značenja  i vrijednosti;  (3)  indeksna  metoda 
označavanja  i povezivanja  različitih  umjetničkih 
oblika  ponašanja,  aktivnosti,  govora  i pisanja  u mapu 
ili  model  koji  prikazuje  složenu  mrežu  ideja  i jezika 
umjetnika  ili  umjetničke  grupe.  Konceptualna  um- 
jetnost nije  koristila  samo  administrativnu  metodu 
definiranja  neke  zamisli  ili  fenomena  kao  umjetničkog 
djela  nego  je  postupke  administrativnog  definiranja 
statusa  umjetničkog  djela  definirala  kao  umjetničko 
djelo.  Time  je  pokazano  kako  umjetnost  svaki  oblik 
društvene  aktivnosti  preoblikuje  u umjetnost  i au- 
torefleksivno  ga  redefinira. 

(9)  Tekstualna  definicija.  Tekstualna  definicija  um- 
jetničkog djela  svojstvena  je  poststrukturalističkim 
teorijama  umjetnosti  i zasniva  se  na  pretpostavkama 
da:  (1)  svako  umjetničko  djelo  proizvodi  ili  prenosi 
značenja;  (2)  značenja  likovnog  umjetničkog  djela 
analogna  su  jezičkim  značenjima,  budući  da  je 
umjetničko  djelo  struktura  znakova;  (3)  idealni  model 
proizvodnje  i prenošenja  značenja  je  tekst.  Po  Jacqu- 
esu  Derridai  književni  tekst  je  prag  pisma  koji  fil- 
ozofija treba  prijeći  da  bi  došla  do  sebe  kao  oblika 
proizvodnje  značenja,  smisla  i vrijednosti;  (4)  stoga  i 
likovno  umjetničko  djelo  treba  promatrati  kao  spe- 
cifičnu vrstu  teksta  (vizualni,  likovni,  pikturalni, 
skulpturalni,  ambijentalni  ili  bihevioralni  tekst);  (5) 
stoga  umjetnost  treba  opisati  i objasniti  kao  tekstualnu 
praksu.  Tekst  je  oblik  proizvodnje  značenja  i suoča- 
vanja različitih  značenjskih  modela  (intertekstualnost). 
Tekstom  kao  modelom  (sredstvom)  proizvodnje 
značenja  podjednako  se  opisuju  govorni  jezik,  knji- 
ževni tekst,  politički  tekst,  ljudsko  ponašanje,  reklame, 
film,  fotografije  i likovna  djela.  To  je  moguće  jer  se 
umjetničko  djelo  ne  promatra  kao  morfološki  i onto- 
loški zasnovan  unikatni  predmet  (trag  bića,  stvoreno 
djelo,  proizvod  ljudskog  rada)  nego  kao  oblik  spe- 
cifičnog jezičkog  rada  kojim  se  proizvode  (uvode  u 
kulturu  i razmjenjuju)  značenja  drugog  stupnja  u 
odnosu  na  prirodni  govor. 

LITERATURA:  Bartl6,  Benj4,  Cohl,  Cve7,  Dani,  Dan2,  Dan3, 
Dan4,  Davi,  Dickl,  Ecl,  Hiti . Gene2,  Gene3,  Harrl,  Ingl,  Ing2, 
Kenn  1 , Margl , Marg2,  Matg3,  Sus2,  Šuv63,  Tat  1 , Wollh  I , Wollh4, 
Wcitl 

Statement  Statement  (izjava)  je  tekst  kojim  umjetnik 
iznosi  individualni  stav  o umjetničkom  radu,  svijetu 
umjetnosti,  teoriji  umjetnosti,  kulturi,  društvu,  politici, 
seksualnosti.  Statement  se  razlikuje  od  manifesta  po 
tome  što  nije  objava  umjetničkog  ili  političkog  revo- 
lucionarnog programa  i vizije  nego  iskaz  umjet- 
nikovog  osobnog  stava.  Statementom  umjetnik  ne 
najavljuje  promjenu  umjetnosti  i društva  nego  iznosi 
individualno,  kritičko,  autokritičko  i samoodređujuće 

viđenje  vlastite  uloge  u umjetnosti  i društvu.  Zamisao 
statementa  svojstvena  je  umjetnosti  od  apstraktnog 
ekspresionizma  kasnih  40-ih  do  postmodemizama  80- 
ih  i 90-ih  godina. 

Razlikuje  se:  (1)  statement  kao  autopoetički  stav;  (2) 
statement  kao  stav  o politici,  društvu  i kulturi;  (3) 
statement  kao  metajezički  umjetnički  rad;  (4)  statement 
kao  metaforička  izjava  o duhovnom  kontekstu  rada; 
(5)  statement  kao  postmodemistička  izgradnja-raz- 
gradnja  subjektivnosti. 

Autopoetičkim  statementom  umjetnik  iznosi  stvara- 
lačka polazišta,  pretpostavke  i koncepte  postupka  i 
realizacije  rada.  Autopoetički  statement  je  u funkciji 
razumijevanja  postupka  stvaranja  djela  i konteksta 
pojavljivanja  djela.  To  nije  umjetničko  djelo  nego 
metajezik  o umjetnosti.  Karakterističan  primjer 
autopoetičkog  statementa  je  tekst  američkog  kipara 
Carla  Andrea: 

“Tijek  povijesnog  razvoja  / Skulptura  kao  forma  / 
Skulptura  kao  struktura  / Struktura  kao  mjesto. 
Određeno  vrijeme  rezao  sam  u stvarima.  Zatim  sam 
shvatio  daje  ono  što  sam  rezao  bilo  rezanje.  Radije 
nego  da  režem  u materijalu,  ja  upotrebljavam  materijal 
kao  rezanje  prostora.  Moje  djelo  je  ateističko,  ma- 
terijalističko i univerzalno.  Ono  je  bezbožno  zato  što 
je  lišeno  transcendentalne  forme,  spiritualne  ili  in- 
telektualne kvalitete.  Materijalističko  jer  je  sazdano 
od  svojih  vlastitih  materijala,  bez  pretenzija  sličnosti 
drugim  materijalima.  A univerzalno  zato  Stoje  njegova 
forma  podjednako  dostupna  svim  ljudima.  U ovom 
trenutku  moja  idealna  skulptura  je  cesta”  (1966.). 
Kao  etički  i politički  stav  umjetnika  o odnosu  umjet- 
nosti, kulture  i društva,  statement  je  stav  koji  umjetnik 
izvodi  iz  konteksta  umjetnosti,  usmjeravajući  ga  iz- 
vanumjetničkim  društvenim  odnosima.  Politički  i 
etički  stav  mogu  biti  subjektivni  izraz  umjetnikovog 
odnosa  prema  društvu,  ali  i dio  političke  strategije  u 
političkoj  umjetnosti.  Subjektivni  alegorijski  stav 
umjetnika  prema  političkom  je  izjava  slikara  Bametta 
Nevvmana:  “Umjesto  rada  s dijelovima  prostora,  radim 
s čitavim  prostorom.  Prostor  je  pun  značenja,  ali  ona 
trebaju  proizlaziti  iz  pogleda  a ne  iz  riječi.  Osjećam 
ipak  da  je  prostor  upleten  u afirmiranje  slobode;  u 
odbijanje  dogmatskog  principa  i svakog  dogmatskog 
života.  Prošlo  je  skoro  1 5 godina  otkako  me  je  Harold 
Rosenberg  zadirkivao  da  objasnim  što  jedno  od  mojih 
plama  može  značiti  ljudima.  Moj  odgovor  je  bio,  ako 
bi  ga  on  ili  drugi  mogli  pročitati  na  odgovarajući  način, 
to  bi  rezultiralo  krajem  državnog  kapitalizma  i svakog 
totalitarizma.  Ovaj  odgovor  još  uvijek  vrijedi.”  ( 1 962.) 
Kao  izraz  političkog  uvjerenja  i djelovanja  umjetnika, 
>tatement  je  svojstven  kasnoj  konceptualnoj  um- 
jetnosti 70-ih  godina,  u kojoj  je  dobio  oblike  direktnog 


političkog  stava  kojim  se  iz  umjetnosti  prelazi  u svijet 
političke  akcije.  Karakteristični  su  statementi  autora 
okupljenih  oko  njujorškog  časopisa  The  Fox  koji  je 
djelovao  u okviru  kritičke  teorije  grupe  Art&Langu- 
age.  U tom  kontekstu  je  beogradski  konceptualni 
umjetnik  i suradnik  časopisa  The  Fox  Zoran  Popović 
realizirao  svoje  političke  statemente  u mediju  filma, 
izgovarajući  tekst:  “Pritisak  kulturnog  imperijalizma, 
kao  i snažne  suprotnosti  u kontekstu  gdje  živim  čine 
da  moj  rad  bude  eksplicitniji  u društvenom  sadržaju. 
Ne  želim  tupo  reproducirati  estetske  umjetničke 
objekte.  Stoga  predlažem  rad  na  socijalnoj  umjetnosti 
kao  nečemu  što  je  po  definiciji  suprotno  od  umjetnosti 
radi  umjetnosti,  kao  i od  oficijelne  takozvane  anga- 
žirane umjetnosti,  tj.  od  svake  vrste  socrealizma  koji 
je  po  pravilu  nametnut  od  države,  a koji  je  odvratna 
apologetska  umjetnost.  1 . To  znači:  za  principijelnu 
kritiku  neupitnog  formalizma  u umjetnosti,  tj.  umjet- 
nosti radi  umjetnosti,  koja  u posebnim  uvjetima 
prerasta  u policajca  čuvara  kulturnog  konformizma, 
pa  tako  i prevladanih  društvenih  odnosa.  2.  To  znači: 
za  principijelnu  kritiku  društvenih  snaga  koje  otuđeno 
vladaju,  tj.  zloupotrebljavaju  svoje  pozicije  vlasti  tako 
što  administrativni  i dogmatski  propisuju  pravila  kako 
umjetnost  mora  izgledati  i što  je  to  umjetnost”  ( 1 976.). 
Kao  umjetničko  djelo,  statement  je  tipičan  oblik  rada 
u ranoj  konceptualnoj  umjetnosti.  Kao  umjetničko 
djelo,  statement  je  i postupak  tekstualne  umjetnosti 
kojim  se  pisana  izjava  ili  stav  izlažu  ili  objavljuju  kao 
umjetničko  djelo.  Statementi  konceptualnog  umjetnika 
lana  Wilsona  uglavnom  su  jedna  rečenica  ili  dio 
rečenice:  “Oralni  jezik”  ili  “Oralna  umjetnost”,  koji 
su  opis  njegovog  rada  (koristi  govorni  jezik  u svijetu 
umjetnosti),  tema  o kojoj  govori  u radovima  i zapis 
samog  rada.  S druge  strane,  ponašanje  umjetnika  se 
može  tumačiti  kao  iskazivanje  političkog,  etičkog, 
rodnog,  estetskog  ili  antiestetskog  stava.  Na  primjer, 
vizualni  plakat  Roberta  Morrisa  na  kojem  je  prikazan 
u neo-naci  erotičnoj  pozi  (1974.)  govori  o njegovim 
političkim  stavovima. 

Statement  u konceptualnoj  umjetnosti  ukazuje  da  su 
govor  o umjetnosti  i umjetnost  jedno  te  isto,  odnosno 
da  umjetnički  rad  interpretativno  kruži  od  umjetničkog 
djela,  preko  ponašanja  umjetnika,  do  izlaganja 
umjetnikovog  stava,  namjera  i ciljeva  kao  aspekata 
umjetničkog  djela.  Statement  je  oblik  autorefleksivne 
analize  i govori  o umjetnosti  pokazujući  kako  se  govori 
o umjetnosti. 

Za  postavangardne  umjetnike  koji  djeluju  u području 
land  arta,  horizontalne  plastike,  ambijentalne  um- 
jetnosti i performansa,  statement  je  metaforično  sred- 
stvo kojim  opisuju  duhovne,  transcendentne  i arhe- 
tipske  okvire  rada.  Na  primjer,  engleski  umjetnik 

Hamish  Fulton,  koji  putuje  po  egzotičnim  krajevima 
širom  svijeta,  svoj  rad  opisuje  sljedećim  riječima: 
“Forma  moje  umjetnosti  je  kratko  putovanje  - 
izvedeno  šetnjom  u pejzažu.  Vrijeme  u prisutnosti 
prirode.  Utjecaj  i akumulacija.  Tvari  i čestice  snage. 
Svjetlost  dana  i tama  noći.  Krug  i neprepoznatljivi 
oblik”  (1986.). 

Statement  je  i postmodemistički  govor  o,  između 
ostalog,  životu,  osobnim  iskustvima,  seksualnosti, 
ekonomiji,  funkcioniranju  u svijetu  umjetnosti. 
Statementom  se  stvara  jezik  subjektivnosti:  “Ne 
obraćaj  mi  se.  Ne  budi  ljubazan  sa  mnom.  Ne  trudi  se 
oko  toga  da  mi  bude  lijepo.  Ne  opuštaj  se.  Ja  ću  skinuti 
osmijeh  s tvojeg  lica.  Ti  ne  misliš  da  ja  ne  znam  što  se 
događa.  Ti  misliš  da  se  bojim  reagirati...”  (Jenny 
Holzcr,  1979.-1982.).  Postmodemistički  statement 
koristi  različite  oblike  govora:  intervju,  medijsko 
obraćanje,  autobiografsku  priču,  šalu,  scenski  govor. 
Na  primjer,  Richard  Princc  kratke  šale,  viceve  i 
anegdote  koristi  kao  statemente  koji  otkrivaju  dru- 
štvene vrijednosti  i značenja  suvremene  američke 
kulture:  “Otišao  sam  psihijatru.  Rekao  mi  je:  Recite 
mi  sve.  To  sam  učinio  i sada  on  Čini  ono  što  sam  ja 
Činio”. 

LITERATURA:  Albel , Bele  I , Buri , Chip  1 , Franzel , Golds3,  Harr45, 
Itolzl.  Hoptl,  Huci,  Judl,  Kosu  14,  LipplO,  Meyl,  Ficcl,  Picc2, 
Princ  1 , Rain2,  Schwa  1 , Sti  1,  Wallis2,  Wein  I , Witk l 

Stil.  Stil  je  način  pisanja,  ponašanja  i umjetničkog 
izražavanja,  skup  zajedničkih  obilježja  koji  istraživani 
objekt  povezuje  s drugim  srodnim  pojavama  u kulturi 
i umjetnosti.  Stilske  karakteristike  mogu  biti  za- 
jedničke otvorenom  skupu  književnih  ili  filozofskih 
tekstova,  skupu  umjetničkih  djela  ali  i oblicima 
ponašanja  u određenoj  kulturi.  Kada  stil  postane 
masovno  prihvaćen  u kulturi,  on  postaje  moda.  Ako 
se  jedan  stil  prihvati  u umjetnosti  i kulturi,  tada  se 
njime  lako  i neposredno  izražavaju,  prikazuju  i ko- 
municiraju različite  teme.  Stil  omogućava  prika- 
zivanje, komuniciranje  i izražavanje  teških,  neobičnih, 
novih  i neočekivanih  sadržaja  i tema  na  prihvatljiv 
način.  Kada  stil  postaje  skup  pravila,  klišeja  i shema 
na  osnovi  kojih  različiti  subjekti  mogu  izražavati, 
prikazivati  i komunicirati  svoje  zamisli,  vizije,  stavove, 
emocije  i namjere,  pretvara  se  u tradiciju.  Kada  je  riječ 
o stilu  jednog  slikara  ili  kipara,  tada  stil  označava  nešto 
posebno,  izdvojeno,  osobno  i karakteristično  za  tog 
autora. 

U povijesti  umjetnosti  stil  je  termin  kojim  se  označava 
skup  umjetničkih  djela  sa  zajedničkim  ili  bar  srodnim 
obilježjima  (kolorit,  kompozicija,  tema,  žanr  i, 
ponekad,  tehnika)  u određenom  povijesnom  razdoblju. 
Veliki  stil  pripada  povijesnim  epohama  XVIII.  i XIX. 


stoljeća.  U užem  smislu,  stil  je  deskriptivna  oznaka 
likovnih  razlika  i srodnosti  umjetničkih  djela.  Nelson 
Goodman  u semiotičkom  smislu  stil  definira  kao  skup 
svojstava  simboličkog  funkcioniranja  umjetničkog 
rada  koji  karakterizira  jednog  autora,  razdoblje,  mjesto 
ili  školu.  Značenje  umjetničkog  djela  je  ono  što  pro- 
matrač podrazumijeva  promatrajući  sliku  ili  skulpturu 
u okviru  njenog  stila.  U umjetnosti  XX.  stoljeća  stil 
je  oznaka  kojom  se  označavaju  prepoznatljive  odlike 
likovnog,  vizualnog,  bihevioralnog  ili  konceptualnog 
izražavanja,  prikazivanja  i komuniciranja  individu- 
alnog umjetnika  ili  grupe  umjetnika.  Stil  je  površinski 
prepoznatljiv  izraz  (naznaka,  karakteristika,  specifična 
upotreba  boje,  karakteristični  princip  kompozicije, 
tipični  simboli,  na  primjer,  u kasnim  Picassovim 
djelima:  Slikar  i njegov  model,  1963.)  umjetničkih 
ostvarenja  u okviru  pokreta  i paradigme  umjetnosti. 
Svaki  pokret  zasniva  se  na  specifičnom  stilu.  Da  bi 
djelovanje  više  umjetnika  postalo  pokret,  osim  izd- 
vajanja i specificiranja  srodnosti  u koloritu,  kompo- 
ziciji, temi,  žanru  i tehnikama,  potrebna  je  i dimenzija 
duhovnog,  etičkog,  ideološkog,  estetičkog  i konceptu- 
alnog oblikovanja  svijeta  umjetnosti  u kojem  ti 
umjetnici  djeluju. 

LITERATURA:  Altiel , Baud6,  Bax4,  Bry3,Caml,  Carr4,  Carolln2, 
Cheel,  Elsl,  Fcml,  Good3,  Hadjl,  Kaul,  Keml,  Langl,  Mox2, 
Nclsol,  Robi  I , Tiirr  l , Usp  l , Wart  l , WoIfl , Wolf2 

Strip  i umjetnost.  Strip  je  priča  u slikama,  narativno 
vizualna  forma.  Strukturu  stripa  čine:  ( 1 ) nizovi  sličica 
ili  vinjeta  s crtežima  koji  prikazuju  faze  (sckvcncc) 
priče;  (2)  prateći  tekst  komentara  i dijaloga.  Strip  je 
karakterističan  za  masovnu  kulturu  modernog  doba. 
Autor  prvog  stripa  je  Richard  Felton  Outcault,  a 
objavljenje  1895.  godine  u njujorškom  časopisu  The 
World.  Odnos  stripa  i umjetnosti  očituje  tri  tendencije: 

( 1 ) umjetnost  stripa  ili  umjetničko  u stripu  (izražavanje 
autonomnog  umjetničkog  svojstva  stripa)  - pristup 
karakterističan  za  modernistički  strip  50-ih  i 60-ih 
godina;  (2)  stvaranje  umjetničkog  stripa  narušavanjem 
koncepcija  modernističkog  stripa  razbijanjem  na- 
rativne logike  priče  i sekvcnci  stripa  u antistripu  i un- 
derground  stripu  - karakteristično  za  kasni  moderni- 
zam i postmodemu;  (3)  primjena  tehnika  crtanja  stripa 
u slikarstvu,  upotreba  postojećih  stripova  kao  kolažnog 
materijala  u slikarstvu,  grafici,  asamblažima  i kolažima 
i stvaranje  stripa  kao  umjetničkog  djela. 

Marcel  Duchamp  i Man  Ray  su  u časopisu  New  York 
Dada  (1921.)  zastupali  stav  da  treba  koristiti  popularne 
stripove  kao  materijal  umjetničkog  stvaranja.  Prvu 
kolažno-montažnu  upotrebu  stripa  predstavlja  post- 
dadaistički  kolaž  Kurta  Schvvittersa  Za  Kate  (1947.). 
Kalifomijski  umjetnik  Jess  Collins  realizirao  je  seriju 

kolaža  (1953.-1959.)  radeći  novu  montažu  ili  mon- 
tažnu reciklažu  popularnog  stripa  Dick  Tracey. 
Rezultat  njegovih  montaža  su  grupe  vinjeta  nadrealnog 
sadržaja  u kojima  je  istaknut  prikriveni  homoerotizam 
originalnog  stripa.  Neposredni  interes  za  strip  kao  uzor 
i temu  slikarstva  pokazali  su  pripadnici  pop  arta  u 
Sjedinjenim  Američkim  Državama  i narativne  fi- 
guracije u Europi.  Andy  Warhol  koristio  je  scrijalnu 
strukturu  stripa  u serijama  portreta  Marilyn  Monroe  i 
Jacqueline  Kenneđy.  U seriji  serigrafija/te^rza  vožnja 
(1963.)  Robert  Rauschenberg  koristio  je  rezove  i 
neočekivane  montaže,  ukazujući  na  polazišta  u stripu, 
animiranim  i kriminalističkim  filmovima.  Roy  Li- 
chtenstein  slikarski  je  tematizirao  umjetnost  stripa, 
doslovno  prikazujući  scene  (pojedine  sckvence)  iz 
postojećih  stripova,  stvarao  je  nove  situacije  ili 
prikazivao  djela  visoke  umjetnosti  (Picassove  portrete) 
u stilizacijama  stripa.  Lichtenstein  je  iznio  stav  da  ga 
zanima  prikazivanje  one  vrste  antisenzibilnosti  i 
grubog  pojednostavljivanja  koje  prožima  moderno 
potrošačko  društvo.  Doslovno  kopiranje  i uvećavanje 
vinjeta  stripa  do  velikih  galerijskih  formata  stvara 
alegorije  potrošačkog  i površnog  duha.  Karakteristično 
je  da  on  u prenaglašavanju  i doslovnom  povećavanju 
karakteristika  stripa  slikama  prikazuje  i povećane 
točke  tiskarskog  rastera,  čime  jedan  vid  tehničke 
kvalitete  masovne  reprodukcije  pretvara  u estetsko 
(poentilističko)  svojstvo  slikarstva.  U europskoj 
narativnoj  figuraciji  strip  se  ne  koristi  kao  neutralna 
estetska  osnova  tematizacije  slikarstva  nego  kao 
polazište  brutalnog,  ironijskog  i kritičkog  postupka 
razmatranja  suvremene  masovne  kulture.  Umjetnici 
kao  što  su  Oyvind  Fahlstrom,  Errć,  HervćTelemaque, 
Bernard  Rancillac,  Valerio  Adami,  Aldo  Mondino, 
Achille  Perilli  i Pablo  Echauren  koriste  strip  kao 
osnovu  obnove  i razvoja  figurativne  kritičke  naracije 
u slikarstvu.  Na  primjer,  Telemaque  se  odriče  sli- 
karskih kvaliteta  i prilagođava  svoj  stil  stilizacijama 
stripa,  prikazujući  na  jednoj  slici  dvije  do  tri  vinjete. 
Apsurd  prikazanih  scena  Rancillac  naglašava  time  što 
oblake  ( banner,  prostor  za  dijaloški  tekst  u stripu) 
ostavlja  kao  bijeli  prostor  bez  teksta,  odnosno,  prostor 
slike  ostavlja  bijelim,  dok  oblake  ispunjava  figurama. 
Tijekom  ranih  60-ih  američki  slikar  Ad  Reinhardt  za 
umjetničke  časopise  radi  fantastičke  crteže-stripove 
kojima  podvrgava  kritici  svijet  umjetnosti  njujorškog 
visokog  modernizma.  Za  Reinhardta  strip  je  sredstvo 
kritičkog  i satiričkog  prikazivanja  vrijednosti,  pravila, 
ciljeva  i oblika  ponašanja  svijeta  umjetnosti. 

Tijekom  60-ih  i 70-ih  godina  utjecaj  stripa  prepoznaje 
se  u vizualnoj  i konkretnoj  poeziji,  ali  i u kon- 
ceptualnoj i postkonceptualnoj  umjetnosti.  Karak- 
teristične primjere  programiranog  stripa  sredinom  60- 


ih  godina  razvija  član  grupe  OHO  Marko  Pogačnik. 
U kompleksnija  djela  ubraja  se  rad  Strip  dana  ( 1 969.). 
Narativnu  strukturu  stripa  Pogačnik  je  transformirao 
u konkretne  i formalne  elemente  crtačkog  i prostornog 
kombiniranja.  Strip  kao  graničnu  formu  tekstualnih  i 
vizualnih  umjetnosti,  koristili  su  i Vujica  Rcšin  Tucić 
{Struganje  mašte  - vizualni  roman  - esej  - poema, 

1 970.-1982.)  i pripadnici  grupe  Bosch+Bosch  Slavko 
Matković  i Balint  Szombathy.  Američki  konceptualni 
umjetnik  Douglas  Huebler  razvio  je  strategiju  kritičkog 
stripa,  na  primjer,  u knjizi  Krokodilske  suze.  Koristeći 
strip  kao  konceptualni  i tekstualni  model  prikazivanja, 
on  je  u formi  stripa  istražio  karakteristične  ekonomske, 
modne,  mitološke,  političke  i bihevioralne  odnose  u 
suvremenom  društvu.  Njegovi  radovi  su  dokumenti 
karakterističnih  kodova  suvremenog  potrošačkog 
društva.  Kanadski  umjetnici  Carole  Conde  i Karl 
Beveridge,  koji  su  bliski  političkom  aktivizmu  njujorš- 
kog ogranka  konceptualističke  grupe  Art&Language , 
koriste  strip  kao  sredstvo  kritičke,  propagandne  i 
revolucionarne  borbe  u svijetu  umjetnosti  i kulturi. 
Oni  su  koristili  specifičnu  formu  stripa  koja  je  nastala 
zahvaljujući  dizajnu  sovjetskih  socrealističkih  plakata 
i maoističkim  propagandnim  i pedagoškim  publi- 
kacijama. Tijekom  80-ih  ikonografija  stripa  postaje 
karakteristična  za  istočnoeuropske  umjetnike  post- 
socijalističke  ere  koji  stvaraju  paradoksalne  i kari- 
katuralne  spojeve  zapadnog  stripa  i istočnih  pro- 
pagandnih poruka  (Milan  Knižak,  Zoran  Popović, 
Vlado  Martek,  lija  Kabakov)  dekonstruirajući  kas- 
nosocijalistička  i postsocijalistička  protuiječja  ideo- 
loškog i potrošačkog  društva.  Vizualni  i semantički 
potencijal  stripa  koriste  i američki  neokonceptualni 
umjetnici  Cindy  Sherman,  Matt  Mullican,  Richard 
Princc.  Za  njih  je  strip  jedan  od  elemenata  artificijelnc 
simulacijske  hiperrealnosti  koju  razotkrivaju  pro- 
vociranjem potrošačke  želje.  Strip  se  tretira  kao  oblik 
produciranja  stvarnosti  i svijesti  kroz  fragmentarne 
kolažno-montažne  odnose  tragova  slika  i jezika 
masovne  kulture. 

LITERATURA:  Brooks,  Ćos2,  Geno2,  Hue  1 ,Lipp  1 0,  Matk2,  Mun  1 , 
Pogl.Posl,  Štl.Šuvl24,Tirl,Tucl 

Stroga  misao.  Stroga  misao  je,  po  Ješi  Denegriju, 
odlika  umjetnosti  90-ih  godina  koja  predstavlja  otklon 
u odnosu  na  meku  misao  i meki  izraz  eklektičnog 
postmodemizma,  Što  znači  da  cksplicitno  ukazuje  na 
značaj  jakog  i autonomnog  subjekta,  važnost  onto- 
loške konstitucije  djela  (morfologija,  kompozicija, 
struktura),  definirani  stilski  model,  medijska  preciz- 
nost, navođenje  zamisli  projekta  (djelo  kao  izraz 
projekta),  upotreba  oštrih/tvrdih  formi  i postavljanje 
temeljnih  pitanja  identiteta  (umjetnosti,  estetike,  etike 

i politike).  Denegrijevim  riječima:  “Poslije  više  od 
desetljeća  dugog  perioda  u kojem  je  dominiralo  stanje 
duha  zasnovano  na  tipično  postmodemističkoj  mekoj 
misli  ponovno  je,  naime,  u opticaju  neko  sasvim 
drugačije  stanje  duha  u kojem  dolazi  do  izražaja  stroga 
misao  kao  upis  čvrstog  subjekta  u medijima  i 
materijalima  umj em ičkih  formulacija.”  Pojava  stroge 
misli  je  posljedica  promjena  u samom  jeziku 
umjetnosti,  ali  i u dramatičnim  društveno-povijesnim 
okolnostima  postsocijalizma  koje  zahtijevaju  pre- 
ispitivanje statusa  i smisla  subjekta  umjetnosti. 
Zamisao  stroge  misli  pokazuje  da  se  pozicije/stavovi 
u umjetnosti  ne  zauzimaju  jednom  zauvijek  nego  da 
dinamika  povijesti  umjetnosti  uvjetuje  promjene,  reak- 
cije, udare,  protuudare,  smjene,  povratke,  korekcije, 
pre-pletanje,  itd.  u umjetnosti  i teoriji  umjetnosti. 
LITERATURA:  Den93,  Den95,  Ug2 

Struktura.  Struktura  je  skup  međusobno  povezanih 
elemenata  i elemenata  u međusobnom  odnosu,  čija 
su  specifična  i opća  svojstva  određena  zakonom 
(pravilom)  cjeline  ili  zakonom  (pravilom)  unutarnjih 
odnosa  elemenata.  S obzirom  da  je  sastavljen  od 
elemenata  koji  uvjetuju  jedni  druge,  svaki  se  sistem 
razlikuje  od  ostalih  sistema  unutrašnjom  povezanošću 
elemenata,  povezanošću  koja  čini  njihovu  strukturu. 
U upotrebi  su  dvije  definicije  strukture:  ( 1 ) teorijsko- 
strukturalistička  definicija,  koja  pokazuje  da  se  pojam 
strukture  ne  odnosi  na  empirijsku  realnost  nego  na 
modele  koji  su  po  njoj  konstruirani,  koji  je  prikazuju, 
opisuju  ili  interpretiraju  i (2)  kolokvijalno,  tehničko 
određenje  strukture  kao  konkretnog  odnosa  više 
elemenata  koji  čine  cjelinu  ili  sistem.  U najopćenitijem 
smislu,  pojam  strukture  određuju  sljedeća  svojstva: 
(1)  razlikovno  svojstvo  - svaki  element,  time  što  je 
element  strukture,  razlikuje  se  od  drugih  pojedinačnih 
elemenata  ili  elemenata  drugih  struktura;  (2)  svojstvo 
totaliteta  ili  sistema  - pojedinačna  svojstva  elemenata 
strukture  određena  su  njihovim  funkcionalnim 
mjestom  u cjelini,  tj.  prirodom,  zakonom  ili  pravilom 
cjeline  koje  upravlja  odnosima  elemenata;  (3)  svojstvo 
transformacije  - u svakoj  strukturi  razlikuju  se  njezini 
elementi,  transformacije  kojima  se  elementi  uvode  i 
povezuju  u unutrašnje  odnose  strukture  i uspostavljene 
odnose  elemenata  koji  čine  strukturu;  (4)  svojstvo 
autoregulacije  - strukture  su  zatvorene  i uvijek  teže 
održavanju  uspostavljenog  poretka,  što  znači  da 
transformacije  svojstvene  strukturi  ne  vode  izvan 
njezinih  granica  nego  stvaraju  elemente  koji  pripadaju 
strukturi  i održavaju  njezina  svojstva  i odnose,  tj. 
potvrđuju  njezinu  prirodu,  zakon  ili  pravilo  pove- 
zivanja i odnosa;  (5)  uočavanje  pravilnosti  u odnosima 
elemenata  strukture  omogućava  predviđanje  reakcije 


(ponašanja,  primjene)  modela  u slučaju  promjene  ne- 
kog od  njezinih  elemenata;  (6)  strukturalni  model  istra- 
živanja mora  biti  tako  konstruiran,  da  njegovo  funkcio- 
niranje može  objasniti  sve  promatrane  činjenice. 
Struktura  je  u umjetnosti  i kulturi  najčešće  ujedno  i 
poredak  elemenata  kojim  se  uspostavljaju  oblik  i 
zakon  ili  pravilo  poretka.  Struktura  nije  kompozicija 
u književnom  ili  likovnom  smislu.  Likovna  kompo- 
zicija je  konkretni  primjer  estetske  ili  umjetničke 
organiziranosti  djela  kao  složenog  odnosa  likovnih 
elemenata,  a struktura  je  likovni  i konceptualni 
poredak  koji  omogućava  uspostavljanje  kompozicije 
kao  odnosa  elemenata  u okviru  neke  cjeline.  Struk- 
turalni odnos  nije  svojstvo  svake  cjeline  nego  svojstvo 
diskretnih  cjelina  zasnovanih  na  uočljivim  elemen- 
tima, kao  i elementima  koji  se  međusobno  razlikuju  i 
imaju  međusobne  odnose.  Da  bi  neki  skup  elemenata 
bio  sistem:  (1)  njegovi  elementi  moraju  biti  u struk- 
turalnom odnosu  uspostavljanja  i prihvaćanja  zakona 
ili  pravila  cjeline;  (2)  sistem  je  nadređen  strukturalnom 
odnosu,  budući  da  može  povezivati,  artikulirati  i 
upravljati  međusobno  različitim  strukturama.  Sli- 
karstvo kao  disciplina  ima  odlike  sistema,  budući  da 
povezuje  različite  strukturalne  odnose  takvih  struk- 
turalnih podsistema  kao  što  su  slika,  odnos  slike  i 
slikara,  slike  i promatrača,  slike  i slike,  slike  i slikarstva 
i njima  upravlja.  U terminologiji  likovne  kritike  i 
teorije  umjetnosti  pojmovi  sistem  i struktura  često  se 
upotrebljavaju  kao  sinonimi.  Razlikuju  se  pojmovi 
vizualne,  likovne  (pikturalne,  skulpturalne)  i strukture 
označavanja. 

Vizualna  struktura  je  svaki  prirodni  ili  artificijelni 
poredak  elemenata  koji  se  percipiraju  osjetilom  vida. 
Razlikuju  se  sljedeći  pristupi:  (1)  vizualna  struktura 
je  poredak  vizualnog  zadan  kao  konkretno  stanje  stvari 
(objekt,  slika,  skulptura,  ambijent,  performans)  koji 
se  percipira  osjetilom  vida;  (2)  vizualna  struktura  je 
odnos  koji  se  uspostavlja  između  poretka  (objekta, 
slike,  skulpture,  ambijenta,  događaja)  i oka  koje  ga 
percipira;  (3)  vizualna  struktura  je  umjetni  teorijski 
model  kojim  se  opisuju,  simuliraju  i prikazuju  složeni 
prirodni  ili  artificijelni  vizualni  fenomeni.  U 
artificijelnim  vizualnim  strukturama  pojavljuje  se  i 
četvrti  pristup:  vizualna  struktura  je  posebni  zakon, 
pravilo,  koncept,  nacrt,  logika  ili  intuicija  koja  odre- 
đuje način  stvaranja  vizualnog  poretka,  vizualni  izgled 
poretka,  unutrašnje  odnose  elemenata  i vanjske  odnose 
strukture  i oka  koje  percipira  taj  poredak. 

Sljedeća  bitna  svojstva  likovne  strukture  su:  (1) 
likovne  strukture  su  artificijelne  vizualne  strukture; 
(2)  likovne  strukture  su  umjetničke  strukture  i zato  uz 
vizualne  karakteristike  formiraju  i strukturalne  odnose 
značenjskog  i vrijednosnog  karaktera  specifičnog  za 

umjetnička  djela;  (3)  likovne  strukture  nisu  bilo  koje 
vizualne  i umjetničke  strukture  nego  one  utemeljene 
u slikarstvu,  skulpturi  i grafici,  odnosno  u širem  smi- 
slu, onim  disciplinama  ili  praksama  koje  su  nastale 
evolucijom  ili  revolucijom  likovnih  umjetnosti  (ob- 
jekti, asamblaži,  ready-madei,  instalacije,  ambijenti, 
performansi,  tekstovi  umjetnika).  Pikturalna  struktura 
je  plošna  struktura.  Skulpturalna  struktura  je  objektna 
i prostorna  struktura. 

Kao  umjetnička  struktura  likovna  struktura  je  kulturom 
određeni  način  i efekt  uspostavljanja  značenja,  smisla 
i vrijednosti  i zato  se  određuje  kao  produkt  i efekt 
označiteljske  prakse,  tj.  kao  vizualni  i likovni  tekst. 
Na  primjer,  struktura  slike  je  površina  koja  se  vidi 
kao  sistem  unutrašnjih  međusobnih  odnosa  elemenata 
(boja,  mrlja,  linija,  točki)  koji  je  čine.  Ti  likovni 
elementi  nisu  lingvistički  znakovi  ni  vizualni  aspekti 
bez  značenja  nego  elementi,  čije  povezivanje  stvara 
smisao,  značenja  i vrijednosti  slike.  Značenje  ele- 
menata slike  uspostavlja  se  ukazivanjem  na  druge 
elemente  slike,  odnoseći  se  pikturalno  i konceptualno 
prema  kompoziciji  slike.  Odnos  se  realizira  kao 
međusobni  odnos,  uspostavljanje  razlika  i trans- 
formacija u okviru  slike.  Postojanje  strukture  slike  i 
sistema  slikarstva  omogućava  uvođenje  proizvoljnog, 
slučajnog,  nemotiviranog  ili  motiviranog  likovnog, 
pa  čak  i izvanlikovnog  elementa  u sliku,  koji  time 
postaje  ne  samo  perccptivno  značajan  nego  i zna- 
čenjski  određen.  Ono  što  sliku  određuje  i specificira 
kao  strukturalni  vizualni  poredak  jest  preobrazba 
vizualnog  poretka  u značenjski  poredak  smisla  i 
vrijednosti  umjetnosti  i kulture.  Mogućnost  preo- 
brazbe osjetilnog  doživljaja  ili  vizualno  opažajnog 
objekta  kakva  je  slika,  u smisleni  značenjski  i vri- 
jednosni poredak  umjetnosti  je  bitno  svojstvo  ra- 
zumijevanja neke  površine  kao  umjetničkog  djela  i 
njezinog  razlikovanja  od  beskrajnog  broja  opažajnih 
površina  u svijetu. 

U teoriji  umjetnosti  XX.  stoljeća  razlikuju  se  dva 
karakteristična  pristupa  pojmu  strukture:  ( 1 ) teorijski 
semiološki  pristup  (Umberto  Eco,  Jean-Louis  Schefer, 
Marcelin  Plcynet,  Braco  Rotar,  Rosalind  Krauss,  Nor- 
man Bryson),  po  kojem  se  pojam  strukture  kao  teo- 
rijski model  može  i treba  primijeniti  u analizi  svake 
pojedinačne  slike  ili  umjetničkog  djela,  bez  obzira  na 
stil,  pravac  ili  epohu;  (2)  poetički  strukturalni  pristup, 
svojstven  neokonstruktivističkoj  umjetnosti,  konkret- 
noj poeziji,  minimalnoj  umjetnosti,  konceptualnoj 
umjetnosti  i semio  umjetnosti,  koji  ukazuje  na  struktu- 
ru kao  okvir  smisla  i plan  stvaranja  umjetničkih  djela. 

LITERATURA:  Bart 1 5,  Bumh  1 0,  Cullcr  1 , Kolib6,  Lcvis l , Lcvis3, 
Levis4,  Lot  I , Lot5,  Majcrl , Marfcs  1 . Miš2,  Muk2,  Pial , Pir2,  PIey6, 
Prot9,  Šuv7 


Strukturalizam.  Strukturalizam  je  teorijski  inter- 
disciplinarni pokret  u Francuskoj  50-ih  i 60-ih  godina. 
Strukturalizam  se  zasniva  na  formalno-strukturalnom 
tumačenju  kulture  i simbol izacij i prirode.  Po  Rolandu 
Barthesu,  strukturalizam  je  postupak  analiziranja  i 
istraživanja  tvorevina  kulture  izveden  iz  metoda 
suvremene  lingvistike. 

Pojmove  struktura,  strukturalno  i princip  strukture 
uveli  su  lingvisti  30-ih  godina  i predstavljaju  reakciju 
na  isključivo  povijesnu  interpretaciju  jezika. 
Predavanja  iz  lingvistike  Ferdinanda  de  Saussurea  su 
osnova  nastanka  strukturalne  lingvistike  i,  kasnije 
strukturalističke  semiotike,  iako  on  nikada  nije 
upotrijebio  termin  struktura.  Roman  Jakobson  i Jurij 
Tinjanov  u eseju  Problemi  proučavanja  književnosti 
i jezika , dovršavajući  krajem  20-ih  formalističku 
teoriju,  utvrdili  su  metode  književne  strukturalne 
analize.  Pod  utjecajem  Jakobsona,  autori  praškog 
lingvističkog  kruga  koristili  su  i razradili  termin 
struktura  u modemom  strukturalističkom  smislu. 
Danski  lingvist  Louis  Hjelmslcv  strukturalnu  je 
lingvistiku  definirao  kao  skup  istraživanja  zasnovanih 
na  hipotezi  po  kojoj  je  znanstveno  opravdano  opisati 
jezik  kao  autonomni  entitet  unutrašnjih  ovisnosti,  tj. 
kao  strukturu.  Strukturalizam  se  vezuje  i za  Claudea 
Levi-Straussa,  tvorca  strukturalne  antropologije.  On 
je  zamisao  strukture  primijenio  na  istraživanje 
društvenih  odnosa.  Pojam  strukture  ne  odnosi  se  na 
empirijsku  stvarnost  nego  na  modele  koji  su  po  njoj 
konstruirani.  Istraživanje  struktura  ne  čini  posebno 
područje  nego  je  primjenljivo  na  najrazličitije 
društvene,  kulturne  i umjetničke  pojave. 
Strukturalizam  je  relativistička  teorija,  budući  da  ne 
otkriva  kategorije  (smisao)  u svijetu,  nego  ih  stvara  u 
semantičkim  sistemima  i shemama  koje  daje  objektu 
proučavanja.  Strukturalizam  pokazuje  da  se  realno  ne 
može  spoznati,  da  kada  se  govori  o realnom,  govori 
se  o modelima  (sheme,  prikazi)  realnog.  Struk- 
turalizam se  ne  zasniva  na  metodama  odražavanja  ili 
mimezisa,  njega  ne  zanimaju  toliko  relacije  istinitosti 
modela  i reference  (predmet  koji  model  simulira, 
prikazuje,  modelira),  koliko  razlike  između  pojedinih 
modela  u jeziku  teorije.  Strukturalizam  je  bliži 
formalnim  (matematika,  logika,  semiotika,  lingvistika) 
nego  prirodnim  ili  društvenim  znanostima,  kako  po 
svojoj  metodi  modeliranja,  tako  i po  zahtjevima 
metodološke  strogosti.  Metodološka  strogost  i 
formalna  zasnovanost  izražavaju  se  u semiotičkim 
analizama.  Strukturalizam  je  antiesencijalistička 
teorija,  budući  da  pojam  strukture  ne  definira  kao 
univerzalni  oblik  i bit  pojavnosti  oblika  svijeta  nego 
kao  izraz  logike  modeliranja  oblika  i njegovih  prikaza. 
Strukturalizam  suprotstavlja  sinkronijsko  (ahisto- 

rijsko)  dijakronijskom  (historijskom)  tumačenju. 
Vremenski  lanac  (događaji)  zamjenjuje  se  bezvre- 
menim, sinkronim  poretkom.  Najjednostavniji  sin- 
kroni poredak  je  binama  opozicija  (+  muško-žensko, 
označeno-označitelj).  Strukturalizam  je  nastao  od- 
bacivanjem fenomenoloških  kontemplativnih  i spek- 
ulativnih uranjanja  u objekt  izučavanja.  Predmet 
strukturalizma  nisu  toliko  pojave  (pojavljivanje 
objekta),  koliko  odnosi  objekta  i poretka  u kojem  on 
nastaje  i djeluje.  Osnovni  zadatak  strukturalističke 
teorije  nije  otkrivanje  značenja,  izvornog  smisla  ili 
nova  interpretacija  kao  u hermeneutici  i feno- 
menologiji, nego  određivanje,  skiciranje  i modeliranje 
sistema  u kojem  proučavani  objekt  nastaje  i funk- 
cionira. 

Strukturalizam  se  razvijao  kao  strukturalna  lingvisti- 
ka, strukturalna  antropologija,  strukturalistička 
psihoanaliza,  strukturalistička  teorija  književnosti, 
strukturalistička  teorija  ideologije,  strukturalistička 
estetika,  strukturalistička  teorija  vizualnih  umjetnosti. 
Strukturalističku  antropologiju  razvio  je  Claude  Lćvi- 
Strauss.  Zasniva  se  na  proučavanju  mikrosocijalnih  i 
makrosocijalnih  društvenih  struktura  i formalnih 
izraza  njihove  kulture.  Strukturalističku  psihoanalizu 
ili  lacanovsku  školu  teorijske  psihoanalize  osnovao 
je  Jacques  Lacan.  Njegova  teorija  je  strukturalistička, 
budući  da  Freudovu  psihoanalizu  reinterpretira 
metodama  strukturalne  lingvistike.  Strukturalističku 
teoriju  književnosti  razrađivali  su  Roland  Barthes, 
Cvetan  Todorov,  Gćrard  Genette,  Julia  Kristeva, 
Philippe  Sollers.  Strukturalistička  teorija  književnosti 
zasniva  se  na  primjeni  lingvističkih  analiza  na  poredak 
književnog  teksta,  pri  čemu  se  književni  jezik  shvaća 
kao  sekundama  struktura  (struktura  strukture)  unutar 
sistema  prirodnog  pisanog  jezika.  Strukturalističku 
teoriju  ideologije  razvio  je  Louis  Althusser,  povezujući 
marksističku  kritičku  teoriju  sa  strukturalističkim 
prikazivanjem  i modeliranjem  ideoloških  aparata, 
odnosom  i razmjenom  (komunikacije)  u sistemima 
kulture.  Strukturalistička  estetika  je  tehnički  pojam: 
ona  ne  označava  filozofski  pravac  nego  primjenu 
različitih  strukturalnih  modela  (semiotika,  semiologija, 
teorija  informacija)  na  opća  pitanja  tradicionalne 
estetike  i suvremenih  proučavanja  umjetnosti. 
Strukturalističkom  estetikom  bavili  su  se  francuski 
teoretičari  od  Barthesa  do  Foucaulta  i drugi  europski 
semiolozi:  Umberto  Eco,  Abraham  Moles,  Max  Bense 
i pripadnici  sovjetske  semiotike  (Tartuska  škola).  U 
području  semiotike  i semiologije  slikarstva,  struk- 
turalnom analizom  likovnih  umjetnosti  bavili  su  se: 
Jean-Louis  Schefer,  Roland  Barthes,  Louis  Marin, 
Marcelin  Pleynet,  Braco  Rotar,  Jack  Bumham. 
Strukturalnom  umjetnošću  može  se  nazvati  više 


različitih  pokreta  koji  su  se  direktno  pozivali  na 
strukturalističku  teoriju  ili  su  djelovali  u otvorenom 
polju  strukturalističkog  duha  vremena:  ncokonstruk- 
tivizam,  nove  tendencije,  kompjutorska  umjetnost, 
kinetička  umjetnost,  sistemsko  slikarstvo,  postgeo- 
metrijska  apstrakcija,  primame  strukture,  minimalna 
umjetnost  i postminimalna  umjetnost. 

Ovi  pokreti  mogu  se  nazvati  strukturalnim  ili,  čak, 
strukturalističkim  jer:  ( 1 ) umjetničko  djelo  promatraju 
kao  model  elemenata  i njihovih  odnosa,  a ne  kao 
stvaralački  intuitivni  fenomen;  (2)  umjetnost  definiraju 
kao  sistem  odnosa  koji  određuje  i uvjetuje  značenja, 
izgled,  materijalnu  strukturu  djela,  tj.  djelo  je  funkcija 
cjeline  kojoj  pripada,  a to  je  umjetnost;  (3)  umjetnički 
postupak  zasniva  se  na  formalnim  postupcima  stva- 
ranja djela  povezivanjem  elemenata  u poredak  (li- 
kovnih, vizualnih,  prostornih,  prostomo-vremenskih, 
znakovnih)  odnosa,  tj.  postupak  stvaranja  naziva  se 
strukturiranje  djela,  jer  djelo  nije  homogeno  i cjelovito 
nego  struktura  (povezanost)  diskretnih  elemenata  koji 
svoja  pojedinačna  svojstva  podređuju  zakonima  cje- 
line. Strukturalistička  umjetnost  je  postgeometrijska, 
budući  da  se  vizualne  strukture  zasnivaju  na  opće- 
nitijim pravilima  od  pravila  geometrije:  pravilima 
teorije  skupova,  topologije,  logike,  Gestalt  teorije, 
matematičke  teorije  kombinacija,  teorije  vjerojatnosti, 
semiotike  i lingvistike. 

LITERATURA:  Alt  I,  BartS,  Culkr2,  Fuo6,  Lac2,  Lac6,  Levisl, 
Lcvis3,  Levis4,  Majerl,  MarksI,  Milo§2,  Pial,  Pley6,Turko2,Žižl 

Subjekt.  Subjekt  umjetnosti  je  umjetnik,  odnosno 
osoba  koja  stvara,  proizvodi  ili  projektira  umjetničko 
djelo  i svijet  umjetnosti.  Pojam  subjekta  određuje  se 
kao:  (1)  pojam  biološkog  i duhovnog  bića  koje 
uzrokuje  i stvara  djelo  i koje  uvijek  ostaje  izvan  djela 
(postoji  jasna  razlika  između  autorovog  subjekta  i 
objekta  proizvoda);  (2)  društveno,  kulturom  određeno 
i egzistencijalno  biće  koje  uzrokuje  i stvara  djelo  i 
koje  prikazuje  i zastupa  djelo  u komunikaciji  s drugim 
subjektima  društva,  kulture  i svijeta  umjetnosti;  (3) 
jezička  hipoteza  o biološkom  i društvenom  biću  koje 
se  iščitava  iz  djela,  odnosno  djelo  svojim  značenjima, 
smislom  i vrijednostima  uvijek  uobličuje  zamisao 
subjekta  umjetnosti  (slikara,  kipara,  pisca,  režisera), 
pri  čemu  ta  zamisao  ne  mora  odgovarati  realnom 
tvorcu  djela.  Kao  aktualni  svijet  modeme  i postmo- 
deme  kulture,  svijet  umjetnosti  čine  različiti  subjekti 
različitog  interesa  kao  što  su:  subjekt  umjetnosti  ili 
umjetnik,  subjekt  kritike  ili  kritičar,  subjekt  galerijskog 
i muzejskog  rada  ili  kustos,  subjekti  recepcije  ili 
publika.  Svijet  umjetnosti  je  svijet  intersubjektivnih 
odnosa  uspostavljanja  i razmjene  rada,  smisla,  zna- 
čenja i vrijednosti.  U modernoj  i postmodemoj  um- 

jetnosti  izdvaja  se  više  karakterističnih  modela 
subjekta. 

Subjekt  modernog  umjetnika  je  uspostavljen  u 
francuskoj  kulturi  tijekom  XIX.  stoljeća  kao  subjekt 
građanskog  umjetnika,  a to  znači  stvaraoca  auto- 
nomnog  s obzirom  na  svakodnevne  funkcije  pro- 
izvodnje, razmjene  i potrošnje  u kapitalističkom 
društvu.  Modemi  umjetnik  nije  više  samo  zanatlija 
(onaj  koji  radi  umjetnost)  nego  i onaj  koji  stvara  nove 
i progresivne  mogućnosti  života  izvan  utilitarne 
svakodnevnice.  Tako  nastaju  tipovi  angažiranog 
slikara  (Gustave  Courbet),  građanina  (fsdouard  Manet, 
Claude  Monet,  Henri  Matissc),  boema-dendija 
(Auguste  Renoir,  Edgar  Degas),  usamljenika  (Paul 
Cćzanne),  ukletog  boema  (Vincent  van  Gogh),  no- 
mada (Paul  Gauguin),  modernog  majstora  (Pablo 
Picasso,  Henri  Matisse,  Paul  Klee,  Vasilij  Kandinski), 
vođe  avangardističkog  pokreta  (Filippo  Tommaso 
Marinetti,  Karei  Teige,  Ljubomir  Micić,  Andrć  Bre- 
ton),  individualnog  avangardista  (Marcel  Duchamp, 
Francis  Picabia,  Hans  Arp,  Kurt  Schwitters),  um- 
jetnika utopista  (Kazimir  Maljevič,  Vladimir  Tatljin, 
Aleksandar  Rodčenko,  Walter  Gropius),  umjetnika 
znanstvenika  (Georges  Seurat,  Laszlć  Moholy-Nagy) 
ili  kritičkog  intelektualca  (Otto  Dix,  Max  Beckmann, 
Georg  Grosz,  John  Heartfield),  egzotičnog  fantasta 
(SalvadorDali,  Jean  Cocteau,  Max  Emst),  perverznog 
drugog  (Balthus),  umjetnika  u službi  partije  (Boris 
Kustodijev,  Fjodor  Savič  Šurpin,  Adolf  Wissel,  Ivo 
Saliger,  Josef  Thorak),  itd.  U osnovi  paradigme 
modernog  umjetnika  je  lik  građanskog  muškarca/ 
bijelca  koji  traga,  izvodi  ili  provocira  konzistentnosti 
vlastite  osobnosti.  U tom  kontekstu  su  nastale  i 
različite  prakse  izvođenja  složenih,  ali  margi- 
naliziranih identiteta  modeme  umjetnice:  kao  slikarice 
privatnog  građanskog  svijeta  u slikarstvu  impre- 
sionizma  (Berthe  Morisot,  Eva  Gonzalčs,  Mary 
Cassatt),  slikarice  samostalne  žene-boema  (Suzanne 
Valadon),  modernistički  orijentirane  slikarice  ekspe- 
rimcntatoricc  (Ćmilie  Charmy,  Sonia  Delaunay  Terk, 
Georgia  O’Keeffe,  Suzanne  Duchamp),  slikarice 
herojskog  izraza  materinstva  u ekspresionizmu  (Paula 
Modersohn-Becker),  slikarice  kubofuturizma,  su- 
prematizma  i konstmktivizma  kao  ravnopravne  um- 
jetnice (Natalija  Gončarova,  Aleksandra  Ekster,  Olga 
Rozanova,  Ljubov  Popova,  Varvara  Stepanova,  Na- 
dežda  Udaljcova,  Katarzyna  Kobro,  Tea  Čemigoj), 
model  žene  u umjetnosti  kao  fatalne  žene  (Isadora 
Duncan,  Lilja  Brik,  Peggy  Guggenheim,  Beatrice 
Wood),  aktivistički  orijentirane  umjetnice  dadaizma 
(Emmy  Hennings,  Hannah  Hoch,  Elsa  von  Freytag- 
Loringhoven,  Katherine  S.  Dreier,  Florine  Steiner, 
Sophie  Taeuber,  Juliette  Roche,  Lee  Miller),  umjetnice 


industrijske  epohe,  prije  svega  vezane  za  razvoj  dizajna 
u njemačkom  Bauhausu  (Gunta  Stolzl,  Lilly  Reich, 
Anni  Albers,  Otti  Beiger,  Ivana  Tomljenović),  uloga 
žene  kao  drugog  u nadrealizmu  (Meret  Oppenhcim, 
Dora  Maar,  Claude  Cahun,  Alice  Paalen,  Leonora 
Carrington,  Frida  Kahlo),  umjetnički  rad  i izvođenje 
biseksualnog,  homoseksualnog  ili  lezbijskog  identiteta 
(Loie  Fuller,  Gertmde  Stein,  Claude  Cahun,  Marcel 
Duchamp,  Jean  Cocteau,  Hannah  Hoch),  izvođenje 
javnog  ženskog  identiteta  u masovnoj  modernističkoj 
kulturi  20-ih  i 30-ih  godina  (Tamara  dc  Lcmpicka, 
Milena  Pavlović  Barilli,  Sonia  Delaunay),  subjekt 
umjetnice  kao  partijske  propagandistice  (Vera  Muhina, 
Leni  Riefenstahl). 

Egzistencijalistički  subjekt  lirske  apstrakcije,  aps- 
traktnog ekspresionizma  i enformela  je  subjekt  ro- 
mantičnog i ekspresivnog  slikara  i kipara  koji  svoje 
osjećaje  tjeskobe,  usamljenosti,  ljudske  drame  i užasa 
življenja  izražava  apstraktnim  formama  i direktnim 
simboličkim  gestualnim  izrazom.  Egzistencijalistički 
subjekt  posjeduje  arhetipske  intuicije  na  osnovi  kojih 
stvara  arhetipske  univerzalne  simbole  ljudske  drame. 
Egzistencijalistički  subjekt  slikarstva  i skulpture 
govori  o sebi  i prikazuje  sebe  kao  ukletog  umjetnika. 
Karakteristični  oblici  takvog  ponašanja  mogu  se  naći 
u delirijskim  pijanstvima  Wolsa,  narkotičkom  transu 
Georgesa  Mathieua,  pijanstvima  i tragičnoj  smrti 
Jacksona  Pollocka,  depresijama  i samoubojstvu  Marka 
Rothka. 

Jaki  subjekt  visokog  modernizma  (slikarska  aps- 
trakcija kasnog  apstraktnog  ekspresionizma,  postsli- 
karska  apstrakcija,  skulptura  visokog  modernizma) 
očituje  se  u djelovanju  umjetnika  i estetičkoj  teoriji 
Clementa  Greenberga.  Subjekt  visokog  modernizma 
je  jaki  subjekt  jer  stvara  likovno  snažno  i originalno 
djelo.  Subjekt  visokog  modernizma  uspijeva  pre- 
vladati egzistencijalnu  osobnu  dramu  i samokritikom 
vlastitoga  rada  dostići  ideal  čiste  likovne  forme. 
Poetika  jakog  subjekta  visokog  modernizma  zasniva 
se  na  dvije  etape  umjetničkog  čina:  (1)  osobnim 
(neprozirnim)  intuicijama  umjetnik  stvara  novu  čistu 
likovnu  formu  (stvaralačka  dimenzija  - Pollock  je 
govorio  da  stvara  kao  što  priroda  stvara);  (2)  talentom 
i likovnim  iskustvom  umjetnik  tu  formu  kritički  li- 
kovno pročišćava  do  apstraktnog  univerzalnog  oblika. 
Stvaralački  čin  jakog  subjekta  uvijek  prethodi  spoznaji 
i razumijevanju  umjetnosti.  Zamisao  jakog  subjekta 
visokog  modernizma  inicirana  je  radom  Jacksona 
Pollocka,  Bametta  Newmana,  a razvijena  u radu  Ada 
Reinhardta,  Davida  Smitha,  Tonyja  Smitha,  Morrisa 
Louisa,  Anthonyja  Caroa,  Franka  Stelle.  Zamisao 
jakog  subjekta  je  izvedena,  prije  svega,  kao  univer- 
zalizirajući  koncept  umjetnika  kao  muškarca  i bijelca. 

Emancipatorski  subjekt  neodade,  fluksusa,  hepeninga, 
novog  realizma  i umjetnosti  poslije  enformela  otvoreni 
je  subjekt  i intelektualac  koji  umjetnost  ne  doživljava 
kao  vlastitu  prirodu  nego  kao  sredstvo  kojim  mijenja 
sebe  i vlastiti  svijet,  ukazujući  na  utopijske  promjene 
društva  i duhovnosti  kroz  umjetnost.  Takav  subjekt  je 
moderan  jer  nije  određen  specifičnim  medijem  ili  um- 
ijećem nego  se  slobodno  kreće  u suvremenom  svijetu, 
preuzimajući  oblike  izražavanja  hipermodernosti 
(suvremena  tehnologija,  produkti  urbanog  svijeta)  i 
povezujući  ih  s duhovnim  i mističkim  učenjima  žena 
ili  europske  ezoterije  pa  i s političkim  i seksualnim 
oslobađanjem.  Emancipatorski  umjetnik  je  tvorac 
umjetničkog  djela,  ali  i akter  umjetničkih  akcija 
(hepeninzi,  proccsualni  radovi,  kinetičke  situacije). 
Za  takvog  umjetnika  ne  postoji  identifikacija  s 
medijem  stvaranja,  on  slika  i apstraktno  i figurativno, 
koristi  tehnološke  medije  i otpad  modeme  kulture. 
On  djeluje  kao  usamljena  individua  i akter  pokreta, 
kao  prognanik  iz  društva  i zvijezda  spektakla. 
Umjetnici  koji  se  mogu  identificirati  s modelom 
emancipatorskog  subjekta  su  Yves  Klein,  Piero 
Manzoni,  John  Cage,  Nam  June  Paik,  Ann  Halprin, 
Allan  Kaprow,  Claes  Oldenburg,  Carolee  Schne- 
emann,  Yoko  Ono. 

Zamisao  odsutnog  subjekta  (neokonstruktivizam, 
nove  tendencije,  optička  umjetnost,  kompjutorska 
umjetnost,  minimalna  umjetnost)  zasniva  se  na  stavu 
da  umjetničko  djelo  treba  biti  oslobođeno  osobnog, 
subjektivnog  i manualnog  traga  umjetnikove  ruke  i 
egzistencije.  Tragovi  ili  izrazi  subjekta  i subjektivnosti 
reduciraju  se  na  po  sebi  zadanu  materijalnu  i prostomu 
strukturu.  Dva  su  razloga  redukcije  subjekta:  (1 ) stav 
koji  proizlazi  iz  konstruktivizma  i konkretizma,  prema 
kojem  vrijednost  umjetničkog  djela  treba  proizaći  iz 
samog  djela  i njegovih  likovnih  aspekata,  a ne  iz 
atmosfere  i egzistencijalnog  okruženja  djela  (Laszlo 
Moholy-Nagy,  Josef  Albers,  kao  i Ivan  Picelj,  Juraj 
Dobrović);  (2)  proznanstveni  stav,  po  kojem  je  uzor 
subjekta  umjetnosti  subjekt  znanstvenog  istraživačkog 
rada,  odnosno  umjetnik  treba  biti  objektivan,  egzaktan 
i nadosoban,  vođen  univerzalnim  zakonima  fizike 
(optika),  tehničkim  mogućnostima  medija  i pravilima 
strukturiranja  koja  se  zasnivaju  na  matematici  i logici 
(pripadnici  grupe  GRAV,  Vladimir  BonaČić).  Djela 
neokonstruktivističke  orijentacije  ne  ukazuju  na 
subjekt  nego  na  vizualnu  činjeničnost  strukturalnog 
poretka  objekta.  Trag  subjekta  i subjektivnosti 
isključuje  se  iz  djela,  da  bi  ono,  kao  specifični  objekt, 
instalacija  ili  ambijent  postalo  po  sebi  doslovno 
prisutno.  Minimalna  umjetnost  nastala  kritikom 
egzistencijalističkog  subjekta  i jakog  subjekta  visokog 
modernizma. 


Slovenski  reizam  (konkretna  poezija,  ambijentalna 
umjetnost  i knjiga  umjetnika  pripadnika  grupe  OHO) 
razvio  je  teoriju  subjekta  umjetnosti  kao  poseban 
umjetnički  i estetički  problem.  Polazeći  od  feno- 
menološkc  redukcije  razvija  se  stav  daje  svaki  subjekt 
objekt.  Po  Iztoku  Geisteru  Plamenu,  u europskoj 
humanističkoj  tradiciji  postoji  jasno  razlikovanje  i 
binama  suprotnost  subjekta  i objekta.  U zen  budizmu 
svaki  objekt  meditativnim  doživljajem  postao  je  u 
subjekt,  a u reizmu  je  sve,  pa  i biće,  objekt.  Biće  je 
ispražnjeno  do  objektnosti;  stvarni  su  jedino  predmeti 
(objekti),  a umjetnik  im  se  približava  tako  što  ih 
prihvaća  onakvim  kakvi  jesu.  U tom  smislu  nastaju 
objekti  (ready-made  predmeti,  predmeti  koji  su  odljevi 
stvarnih  predmeta  ili  otisci  konkretnih  predmeta),  koji 
ne  pokazuju  ništa  drugo  osim  ispražnjenosti  predmeta 
(predmet  je  doslovno  predmet  bez  ljudskog  upotre- 
bnog smisla). 

Operativni  subjekt  proccsualnc  umjetnosti,  siromašne 
umjetnosti,  antiform  umjetnosti,  land  arta,  body  arta  i 
performansa  aktivni  je  subjekt  koji  djeluje  u kon- 
kretnom svijetu,  s konkretnim  predmetima  i feno- 
menima, dovodeći  sebe  (kao  biološko,  duhovno  i 
društveno  biće)  u odnose  s prirodnim  i urbanim 
svijetom.  Odnos  subjekta  (umjetnika)  i svijeta  u 
europskoj  humanističkoj  predmodemističkoj  tradiciji 
umjetnosti  uvijek  je  posredan;  prikazivanjem  svijeta 
umjetničkim  djelom.  Umjetničko  djelo  uvijek  je 
posrednik  između  umjetnika  i svijeta.  Modernistička 
apstraktna  umjetnost  prekinula  je  referencijalni 
prikazivački  i posredujući  odnos  umjetnika  i svijeta. 
Autori  performansa,  body  arta,  land  arta,  siromašne 
umjetnosti,  anti-form  umjetnosti  i procesualne  um- 
jetnosti idu  i dalje:  unoseći  sebe  u konkretni  svijet, 
koristeći  vlastito  tijelo  ili  složene  egzistencijalne 
odnose  kao  materijal  umjetničkog  djelovanja.  Um- 
jetnost postaje  vrsta  neposredne  i osobne  empirijske 
provjere  percepcije,  mentalnog  predočavanja,  mo- 
gućnosti djelovanja,  djelovanja  prirode  na  organizam. 
Procesualni  umjetnik  (Robcrt  Morris,  Dennis  Op- 
penheim,  David  Nez)  je  operativni  subjekt  jer  ne 
proizvodi  djelo  nego  empirijski  povezuje  predmete, 
prostome  situacije,  energetske  procese,  vremensko 
odvijanje  i njihovo  medijsko  dokumentiranje  u je- 
dinstvenu umjetničku  situaciju  (umjetnost  kao  si- 
tuacija ili  kao  događaj).  Operativni  subjekt  nije  samo 
stvaralac  nego  i organizator,  poslovni  čovjek,  pro- 
jektant, interpretator  i producent  umjetničkog  djela. 
Metasubjekt  jezika  konceptualne  umjetnosti  i semio 
umjetnosti  je  hipotetički  teorijski  subjekt  umjetnosti 
(Joseph  Kosuth).  Umjetnik  se,  da  bi  govorio  o prirodi 
umjetnosti,  izdvaja  iz  aktualne  umjetničke  prakse  i 
eksperimentiranja  u umjetnosti.  Konceptualna  i semio 

umjetnost  polaze  od  teze  daje  svaki  subjekt  umjetnosti 
hipotetička  tvorevina  svijeta  umjetnosti,  a ne  realni 
individuum.  Subjekt  je  određen  kontekstom  u kojem 
djeluje.  Kao  što  subjekt  stvara  značenja  umjetničkog 
djela,  tako  i umjetničko  djelo  oblikuje  smisleni, 
značenjski  i vrijednosni  lik  subjekta.  Postoje  modeli  i 
klišeji  umjetničkog  ponašanja  koje  umjetnici  stječu 
školovanjem  ili  djelovanjem  u konkretnom  svijetu 
umjetnosti.  Na  primjer,  subjekt  apstraktnog  ekspre- 
sionizma i subjekt  realističke  umjetnosti  nisu  prirodni 
subjekti  nastali  po  sebi  na  osnovi  netransparentnih 
intuicija  ili  posebnog  individualnog  talenta  nego  ljudi 
Školovani  i formirani  u specifičnim  umjetničkim 
sredinama.  Specifični  subjekt  realizma  ili  apstraktnog 
ekspresionizma  nastaje  prihvaćanjem  prešutnih 
znanja,  vrijednosti  i pravila  (tj.  intuicije)  kao  po  sebi 
razumljivih  vrijednosti,  metode  i značenja,  pristu- 
pajući svijetu  umjetnosti  ili  umjetničkom  pravcu.  Me- 
đutim, radikalna  kritika  subjekta  umjetnosti  nije  spri- 
ječila stvaranje  modela  konceptualističkog  subjekta 
umjetnosti  u konceptualnoj  umjetnosti.  Takav  subjekt 
je  kritički  intelektualac  koji  teorijski  (jezičke  i političke 
teorije)  analizira  i tumači  prirodu  umjetnosti  i kulture. 
Subjekt  govora  o subjektivnosti  (individualne  mito- 
logije, govor  umjetnika  u prvom  licu,  narativna 
fotografija,  performans,  ponašanje,  privatni  simbol, 
feminizam)  je  umjetnik  kasnog  modernizma  i post- 
avangarde  svjestan  da  je  teorijsko  čistunstvo  kon- 
ceptualne umjetnosti  još  jedna  idealizacija  subjekta 
umjetnosti.  Takav  umjetnik  polazi  od  intelektualnih  i 
teorijskih  pozicija  konceptualne  umjetnosti,  prika- 
zujući kako  subjektivnost  (sjećanja,  emocije,  traume, 
seksualnost,  želja,  paradoksi,  ideologije)  prodire  u 
jezik  umjetnosti.  Umjetnici  žele  prikazati  mehanizme 
ili  bar  trenutke  u kojima  progovara  subjektivnost. 
Takav  rad  nije  zasnovan  na  iskrenoj  subjektivnosti 
(nevini  ili  prirodni  subjekt)  nego  na  svijesti  o odnosu 
društvene  i teorijske  objektivnosti  i osobnog  doživ- 
ljaja, djelovanja  i drame.  Dilema  ovako  određenog 
subjekta  precizno  je  izrečena  u statementu  Mladena 
Stilinovića:  “Pitanje  je  kako  manipulirati  onim  što  te 
manipulira,  tako  očigledno,  tako  drsko,  ali  ja  nisam 
nedužan,  ne  postoji  umjetnost  bez  posljedica’*.  Subjekt 
govori  o subjektivnosti  različitim  jezicima:  mitsko- 
ritualnog  jastva  (Beuys),  sentimentalnih  sjećanja  na 
djetinjstvo  (Boltanski),  erotizacije  ženskog  govora 
(Marina  Abramović,  Laurie  Anderson,  Jenny  Holzer 
kao  i Sanja  Iveković,  Vlasta  Delimar),  parodiranja 
građanskog  morala  (Bruce  McLean,  grupa  Niče  Style, 
Gilbert  & George,  Tom  Gotovac),  parodiranja,  pre- 
mještanje i simuliranje  političkog  i ideološkog  dis- 
kursa  (kasni  Art&Language,  Komar  i Melamid,  Oleg 
Kulik,  kao  i Raša  Todosijević  i grupa  Invin). 


Pluralni  subjekt  postmodemc  je  subjekt  postpovijesne 
kulture  u kojoj  je  povijest  zastupljena  i dostupna 
aktualnoj  i direktnoj  upotrebi.  Pluralni  subjekt  post- 
modeme  govori  višeglasno,  pokazujući  da  je  svaki 
glas  tek  jedna  točka  na  karti  suvremene  postmodeme 
kulture.  Zamisao  pluralnog  subjekta  zasniva  se  na 
sljedećim  pretpostavkama:  (1)  ni  jedan  sistem 
vrijednosti,  značenja  ili  oblika  prikazivanja  nije 
cjelovit  i konzistentan;  (2)  svaki  sistem  pokazuje 
nedostatke,  što  znači  da  (3)  u postmodemoj  kulturi 
postoji  više  jednakovrijednih  gledišta,  od  kojih  ni 
jedno  ne  pretendira  sveobuhvatnosti.  Filozof,  pisac, 
umjetnik  ili  političar  nomadski  prolazi  različitim 
područjima  značenja,  vrijednosti  i prikazivanja, 
pokazujući  kako  se  on  kao  subjekt  kroz  njih  mijenja, 
odnosno,  kako  ih  odražava.  Subjekt  postmodeme  nije 
biološki  subjekt  diferenciranog  bića  nego  jezička  ili 
likovna  hipoteza  subjekta.  Subjekt  je,  zapravo,  slika 
subjekta  i prikaz  subjekta  u povijesti  kultura  i u 
modernoj  kulturi.  Subjekt  je  mimezis  slika  subjekata 
i stoga  je  podložan  promjenama  i premještanju.  U 
poetičkom  smislu  primjeri  pluralnih  subjekata  su 
talijanski  transavangardni  slikar  Francesco  Clemente 
ili  američki  slikar  David  Sallc.  Oni  svoje  slike  stvaraju 
s različitih  poetičkih,  stilskih  i estetskih  polazišta, 
istovremeno  se  pojavljujući  kao  subjekti  apstraktnog 
ekspresionizma,  manirizma,  geometrijske  apstrakcije 
ili  pop  arta.  Pluralni  subjekt  zasniva  se  na  stavu:  ući  u 
jezik  i pustiti  da  te  jezik  oblikuje  i prikazuje.  Subjekt 
njemačkog  neoekspresionizma  80-ih  nije  iskreni 
ekspresionist  koji  se  prepušta  izljevu  vlastitih  emocija 
i unutrašnje  nužnosti  nego  slikar  i kipar  koji  pokazuje 
kako  ga  klišeji,  ikonografija,  oblici  ponašanja  i 
izražavanja  ekspresionizma  uobličuju  u ekspresio- 
nistički subjekt.  On  preuzima  ulogu  ekspresionista, 
pokazujući  kako  ekspresionizam  stvara  subjektivnost 
i slikarski  glas,  koji  se  naziva  subjektom  ekspre- 
sionizma. 

Meki  subjekt  varijanta  je  i posljedica  pluralnog 
subjekta  postmodeme,  on  je  suprotnost  jakom  sub- 
jektu visokog  modernizma,  budući  da  se  ukazuje  kao 
subjekt:  (1)  koji  koristi  vanjske  prozirne  intuicije 
(prikazane  i stvorene  drugim  umjetničkim  djelima); 
(2)  koji  je  nestabilan  i koji  istovremeno  preuzima 
(travestira)  različite  oblike  samoprikazivanja  i negira 
bilo  koji  kriterij  umjetničke  istine.  Meki  subjekt  uzima 
obličja  ženskog  pisma  ili  oblika  prikazivanja  karak- 
terističnog za  feminističku  umjetnost,  pokazujući  da 
je  model  jakog  modernističkog  subjekta  fetišizacija 
umjetnika  muškarca  i prosvjetiteljskog  racionalizma. 
On  se  zasniva  na  prikazivanju  prikazanog,  na 
umnožavanju  gledišta  i na  pokazivanju  da  upo- 
trijebljena gledišta  nisu  prirodna  nego  su  konstrukcije 

ili  odraz  kulture.  To  je  subjekt  prikazivanja  koji 
racionalnim  mehanizmima  potiskivanja  i prikazivanja 
realnosti  ne  skriva  svoju  seksualnost,  želju  i ne- 
stabilnost. Primjeri  mekog  subjekta  su  umjetnici  Victor 
Burgin,  Barbara  Kruger,  Richard  Prince,  kao  i Mrđan 
Bajić,  Sanja  Iveković,  Nina  Ivančić,  Edita  Schubert. 
Simulacijski  subjekt  postmodeme  je  subjekt  medijske 
elektronske  masovne  kulture.  Izgrađen  je  sredstvima 
medijske  masovne  kulture  i ima  izgled  i smisao  lika  s 
ekrana,  a ne  realnog  ljudskog  bića.  Njegova  priroda 
je  priroda  robota  ili  humanoida,  a njegovo  porijeklo 
je  u znanstvenofantastičnoj  literaturi  i likovima  ma- 
sovne kulture,  posebno  rock  zvijezda  i video  spotova. 
Teorijski  je  uobličen  u baudrillardovskoj  teoriji  simu- 
lacionizma.  Simulacijski  subjekt  spolno  je  nedife- 
renciran (vrsta  transvestita),  bez  emocija  i potpuno  u 
figurama  poze.  Promjenljiv  je  na  onaj  način  na  koji 
su  promjenljivi  likovi  video  i kompjuterskih  si- 
mulacija.  Karakteristični  primjeri  su:  (1)  Laurie 
Anderson,  koja  postaje  rock- video  zvijezda,  ob- 
jedinjujući ponašanje  pop  umjetnika  Andyja  Warhola 
i rock  zvijezde  Davida  Bowiea;  (2)  Cindy  Sherman, 
koja  se  travestira  u pozama  za  fotografiranje,  u rasponu 
od  filmskih  zvijezda  50-ih,  preko  trupla,  do  figura 
(ženske  poze)  iz  povijesti  zapadnog  slikarstva. 
Zamisao  subjekta  umjetnosti  kao  zvijezde  masovne 
ili  visoke  kulture  karakteristična  je  za  različite  primjere 
umjetničkog  rada,  od  pop  arta,  preko  fluksusa  do 
postmodeme.  Umjetnik,  kao  zvijezda,  ne  ostvaruje 
modernistički  model  velikog  umjetnika  (Picasso, 
Pollock)  ili  tradicionalni  model  velikog  majstora 
(Leonardo,  Rembrandt,  Rothko,  Newman)  nego 
preuzima  ponašanje  uspješnog  poslovnog  čovjeka, 
političara,  filmske  ili  rock  zvijezde.  Masovni  mediji 
ga  prikazuju  i od  njega  stvaraju  poznatog,  izuzetnog 
pojedinca.  Pri  tome  umjetnik  koristi  masovne  medije 
kao  materijal  i sredstvo  svojeg  rada  i izražavanja.  Prvi 
primjer  takvog  umjetnika  je  pop  umjetnik  Andy 
Warhol,  koji  preuzima  oblike  ponašanja  filmske  i rock 
zvijezde,  stvarajući  od  vlastitog  života  i umjetnosti 
spektakl.  Kao  umjetnik  kasnog  modernizma  i post- 
avangarde,  Warhol  u svojem  radu  zadržava  parodijsku 
i kritičku  dimenziju.  Njemački  fluksus,  perfoimans  i 
konceptualni  umjetnik  Joseph  Beuys  koriste  is- 
tovremeno oblike  ponašanja  šamana,  političkog  vođe 
i klauna,  stvarajući  u javnosti  lik  magijske  figure 
kasnog  modernizma.  Američki  konceptualni  umjetnik 
Joseph  Kosuth  tvrdi  da  preuzima  ulogu  velikog 
umjetnika  (umjetnik  koji  radi  velike  izložbe,  govori 
glasom  moćnih  institucija  umjetnosti)  da  bi  dosegnuo 
političke,  kulturološke  i ekonomske  moći  svijeta  um- 
jetnosti i kulture,  odnosno  da  bi  ih  iznutra  dekon- 
struirao.  Po  Kosuthu,  alternativna  kritika  institucija 


moći  svijeta  umjetnosti  je  osuđena  na  neuspjeh;  tek 
ulaskom  u sistem  moći  moguća  je  konkretna  i efektna 
kritika  i subverzija.  Postmodemi  umjetnici  kao  što  su 
Richard  Prince,  Keith  Haring,  Robert  Mapplethorpe, 
JeffKoons  ili  Laurie  Anderson  ulaze  u sistem  masovne 
kulture  i preuzimaju  ulogu  zvijezde  da  bi  taj  sistem 
doživjeli,  uživali  u njemu  i vlastiti  život  pretvorili  u 
ekstazu  spektakla. 

Tyekom  90-ih  godina  XX.  stoljeća  ukazivanjem  na 
problem  identiteta  i kulturalnih  strategija/taktika 
izvođenja  individualnih,  mikro  i makro-kolcktivnih 
identiteta  u specifičnim  društvenim  kontekstima,  došlo 
je  do  teorijskog  i umjetničkog  obrata  u odnosu  na 
modernističke  koncepcije  subjekta  i postmodemističke 
koncepcije  dekonstrukcije  subjekta.  Subjekt-umjetnik 
ili  subjekt-umjetnica  se  ukazuju  samo  kao  trenuci 
identifikacije  u složenim  društvenim  materijalnim 
praksama.  To  znači  da  se  subjekt  identificira  kroz 
procese  izvođenja  kao  trenutni  društveni  događaj 
identifikacije,  a ne  kao  prezentacija  ili  slika  bića. 
Suvremeni  umjetnik  preuzima  različite  uloge  od  žrtve 
ili  krvnika  preko  aktivista  ili  kulturnog  radnika,  do 
menadžera,  producenta,  dizajnera,  itd.  Te  uloge  su 
uvijek  vanjske  i rezultat  su  čina  izvođenja,  a ne  bitnih 
određujućih  aspekata  osobnosti  umjetnika.  Umjetnici 
preispituju  različite  materijalne  prakse  izvođenja 
rasnih,  etničkih,  generacijskih,  rodnih,  profesionalnih 
ili  klasnih  identiteta.  U tom  području  djeluju  Adrian 
Piper,  Tim  Rollins,  Ron  Athey,  Franko  B.,  Vanessa 
Beecroft,  Angela  Bulloch,  Reineke  Dijkstra,  Tracey 
Emin,  Nan  Goldin,  Sharon  Lockhart,  Šarah  Lucas, 
Nastacha  Merritt,  Orlan,  Renee  Cox,  Lyle  Ash- 
ton  Harris,  Yasumasa  Morimura,  Pierre  Molinier, 
Hannah  Wilke,  Paul  McCarthy. 

LITERATURA:  Artla32,  Alfi,  Bart  1 7,  Bate  I , Baudl  I , Bri3,  Cowl, 
Dele  1 7,  Den93,  Dese  1 , Eij6,  Feny  1 , Ferry  2,  Ff2,  Fou4,  Fou5,  Fou7, 
Fou8,  Fou  1 1 , Fou  1 2,  Fou  1 3,  Fou  1 5,  Fou  1 6,  Fou  1 9,  Fou2 1 , Fou23, 
Frie3,  Grž25,  Harr25,  HaiT32,  Han33,  Howel,  Jay2,  Jon2,  Kop2, 
Kord5,  Kord7,  Kraus8,  Krausl4,  Krausl6,  Krau$17,  Kxaus20, 
Kraus21,  Kraus24,  Kref4,  Lac3,  Lac7,  Lotrl,  Sawl,  Silv3,  Šuv46, 
Vujano3,  Woo6,  Woo8,  Woo  1 0,  Zab2,  Zup2,  Zup4,  Žiž2,  Ži23,  Žiž4, 
Žiž7,  Žiži  5,  Žiži  6,  Žiži  8,  Žiž3 1 , Žiž34 

Sublimno.  Sublimno  (uzvišeno)  je  estetička  kategorija 
koja  ima  dugu  kontroverznu  povijest  od  antike  do 
modeme.  Sublimno  je  u antici  shvaćano  kao  svojstvo 
govora  (retorike)  i odnosilo  se  na  ozbiljnost  i značaj 
(veličinu),  da  bi  kasnije  poprimilo  svojstva  onoga  što 
pobuđuje  divljenje,  uzbuđujućeg,  neograničenog  i 
čudnog.  Pojedini  estetičari  uzvišeno  identificiraju  s 
lijepim  i pokazuju  kao  svojstvo  umjetnosti,  drugi  ga 
suprotstavljaju  lijepom  ili  povezuju  s veličinom 
prirode.  U engleskoj  estetici  18.  stoljeća  uzvišeno  i 
lijepo  postaju  osnove  razumijevanja  umjetnosti. 

Edmund  Burke  u tekstu  Filozofsko  istraživanje  izvora 
naših  ideja  o sublimnom  i lijepom  (1757.)  uzvišeno  i 
lijepo  izvodi  iz  različitih  osnova.  Po  Kantu  uzvišeno 
je  “ono  što  je  naprosto  (apsolutno)  veliko”  i,  “ono 
što,  čak  i samo  time  što  se  može  zamisliti,  pokazuje 
jednu  moć  duše  koja  prevladava  svako  mjerilo  osjeta”. 
U romantičarskom  slikarstvu  (Friedrich,  Runge)  se 
izdvaja  pojam  uzvišenog  koji  će  kasniji  autori  povezati 
s nastankom  ekspresionizma  (na  primjer,  povjesničar 
umjetnosti  Robert  Rosenblum). 

Pojam  uzvišenog  je  odbačen  u modernoj  i avangardnoj 
umjetnosti.  Odbacivanje  uzvišenog  nastaje  uspostav- 
ljanjem ideja  modemosti,  odnosa  visoke  i popularne 
umjetnosti,  itd.  U pokretima  kao  što  su  dada  i kon- 
struktivizam pojam  uzvišenog  se  odbacuje,  izvrgava 
ruglu  ili  identificira  s kičem.  Uzvišeno  reinterpretira 
američki  apstraktni  slikar  Bamett  Newman  krajem  40- 
ih  godina  u kraćem  eseju  Sublimno  sada,  tijekom 
1950.  i 1951.  slika  platna  nazvana  Vir  Heroicus 
Sublimus,  a početkom  60-ih  radi  skulpture  nazvane 
Ovdje  i Sada.  Za  Nevvmana  i generaciju  apstraktnih 
ekspresionista  sublimno  je  kontroverzni  neprikazivi  i 
neprevodivi  cilj  (želja)  herojske  usamljeničke  geste, 
kojim  se  naziva  samo  mjesto  i trenutak  slikarevog  čina 
Postoje  namjera,  želja  i osjećaj  sublimnog,  ali  ne  i 
sublimni  prikaz.  Oni  se  miješaju  kroz  zadovoljstvo, 
bol,  uživanje,  grozu,  predosjećaj  i uznemirenost.  Za 
američke  slikare  bitan  je  i osjećaj  posebnosti  ame- 
ričkog slikarstva  (velika  Amerika ),  ali  i činjenica  da 
monokromna  slika  jest  ovdje  i sada,  da  ona  može  biti 
neposredan  osjećaj  ili  samo  prazno  mjesto.  Pojam 
sublimnog  u postmodemi  reaktualizirao  je  Jean- 
Franpois  Lyotard  u tekstu  Sublimno  i avangarda 
(1984.),  čime  su  otvorene  mogućnosti  interpretacije, 
prvenstveno  slikarskih  djela  koja  kroz  remake  mo- 
dernizma (od  romantizma  Caspara  Davida  Friedricha 
do  američkog  apstraktnog  ekspresionizma)  ili  au- 
tentične korekcije  modernizma  otkrivaju  poetiku, 
konceptualnost,  ideologiju,  forme  ili  efekte  sublimnog 
izraza.  Pojava  sublimnog  slikarstva  u postsocija- 
lističkim  zemljama  ima  karakteristični  odnos  reakcije 
na  bijedu  svakodnevnice , ironijsku  entropiju  svake 
vrijednosti  u umjetnosti  srodne  umjetnosti  perestrojke 
i varijantama  nacionalrealističkih  produkcija. 
LITERATURA:  Canl,  Kanti,  Kant4,  Lyo5,  McdvlO,  Medvl5,Say4, 
Subl,Žiž31 

subREAL.  Grupa  subREAL  osnovana  1990.  godine 
u Bukureštu.  Stalni  članovi  grupe  su  Calin  Dan  i Josif 
Kiraly.  Mediji  izražavanja  grupe  su  fotografija,  video, 
instalacije  i performansi.  Grupa  subREAL  je  nastala 
nakon  sloma  realsocijalističke  vlasti  u prosincu  1989. 
godine.  Grupa  uspostavlja  aktivnost  kao  bilježenje. 


recikliranje  ili  rckombiniranje  arbitrarnih  tragova 
aktualne  umjetnosti  i kulture,  odnosno  svakodnevnice. 
Oni  ne  stvaraju  umjetničko  djelo  ili  svijet  umjetnosti, 
oni  u određenim  uvjetima  upotrebljavaju  potrošene 
tragove  društva,  kulture,  umjetnosti,  odnosno  javnog 
i privatnog  identiteta.  Mučnina  odloženosti,  za- 
gubljenosti,  neprisutnosti,  potrošenosti  i izopćenosti. 
Njihov  rad  je  nastao  kao  reakcija  na  kasni  real- 
socijalistički  egzistencijalni  prostor.  Odnos  prema 
prostoru  je  bio  proces  suočavanja  (gledanja,  selekcije 
i indeksiranja)  same  realnosti.  Oni  su  prikazivali 
prikazano , ono  što  je  preostalo  u društvenoj  entropiji. 
Za  ruske  umjetnike  sots  arta  ili  perestrojke  i za 
slovenske  umjetnike  retroavangarde  glupost  i cinizam 
bili  tema  (glupost  ideologije  i potrošnje)  i postupak 
(cinizam,  groteska),  a za  subREAL  glupost  i cinizam 
su  pragmatična  realnost,  okružujući  svakodnevni,  a 
totalizirajući,  prostor. 

LITERATURA : Erj  1 9,  Manifl . Natu  I . Subr  i , Šuv  1 34 

Subverzivna  umjetnost  Vidi:  Politička  umjetnost, 
Provokacija 

Support-surface.  Support-Surface  je  francuska 
slikarska  grupa  usmjerena  analizi  slikarstva  i pro- 
dukciji primarnih  (fundamentalnih,  elementarnih, 
osnovih)  slikarskih  djela  kao  simptoma  granica 
modernizma  i modernističkog  slikarstva.  Grupa  je  prvi 
put  javno  nastupila  1970.  i djelovala  je  do  1971. 
godine.  U grupi  su  surađivali:  Andre-Pierre  Amal, 
Vincent  Bioulčs,  Pierre  Buraglio,  Louis  Duck,  Mare 
Devade,  Daniel  Dezeuze,  Noel  Dolla,  Toni  Large, 
Christian  Laccard,  Jean-Michel  Meurice,  Bernard 
Pagčs,  Jean-Pierre  Pincemin,  Fran$ois  Rouan,  Patric 
Saytour,  Andrć  Valensi,  Claude  Viallat 
Rad  grupe  odvijao  se  u okviru  formalističkog  i 
strukturalističkog  slikarstva.  Njihova  polazišta  su  u 
formalnoj  analizi  površine,  podloge,  okvira  slike, 
kompozicije,  strukture,  mjesta  slike  u prostoru, 
postupka  slikanja  i funkcije  slikarstva.  Za  njih  je  slika 
jedan  od  indikatora  programa  koji  se  zasniva  na:  (1) 
raspravi  mogućnosti  označavanja  i ekspliciranja 
prirode  slikarstva,  (2)  političkoj  ljevičarskoj  klasnoj 
borbi  prenesenoj  na  slikarstvo,  i (3)  teorijskom  radu 
o slikarstvu  i umjetnosti.  Formalističko  slikarstvo  ne 
uspostavlja  se  kao  originalna  inovativna  praksa,  nego 
kao  analiza  prirode  (fenomena,  procedura,  koncepata) 
slikarstva  samim  materijalnim  slikarskim  sredstvima. 
Pincemin,  na  primjer,  postulira  da  u slikarstvu  ne 
postoje  inovacije  nego  samo  transformacije.  Članovi 
grupe  su  željeli  prekinuti  s avangardističkim  i mo- 
dernističkim stavovima  o stalnom  napretku  i ori- 
ginalnosti u umjetnosti  slikanja.  Njihov  interes  za 

ishodišta  modernističkog  slikarstva  je  reakcija  na 
antislikarske  strategije  konceptualne  umjetnosti. 
Slikarstvo  grupe  Support-Surface  razvija  sc  od 
kompozicijskih  iješenja  francuske  modernističke 
slikarske  tradicije  (Cezanne,  Matisse)  i američkog 
apstraktnog  ekspresionizma  (Pollock,  Rothko, 
Newman  i Mothenvell)  čije  su  radove  istraživali, 
slikarski  simulirali,  citirali  i radikalizirali,  do  formalne 
osnove  pogodne  za  teorijski  i politički  govor  o sli- 
karstvu. U praktičnom  smislu  to  je  značilo  da  se  slika 
raščlanjuje  na  podlogu,  površinu,  okvir,  teksturu, 
nanos  boje,  odnos  slike  kao  površine  i predmeta  s 
ambijentom.  Površinom  slike  kao  prostorom  in- 
terveniranja, slikanja  ili  prekrivanja  radili  su  Duck, 
Dezeuze,  Grand,  Pagčs,  Saytour,  Viallat).  Operacije 
(geste,  činovi,  izvođenja)  bojom  su  istraživali  Amal, 
Bioulčs,  Devade,  Dolla,  Pincemin,  Valensi.  Kasniji 
razvoj  je  članove  grupe  vodio  pattern  slikarstvu. 
Teorija  grupe  Support-Surface  se  kretala  između 
pozivanja  na  lingvistiku,  marksizam  i psihoanalizu. 
Njihovim  radom  je  suočeno  formalno-materijalno 
umijeće,  teorijsko  znanje  i erotsko  uživanje  u sli- 
karskim praksama.  Slikarev  rad  je  postao  trošenje  u 
ffojdovskom  smislu,  viđen  s pozicije  uživanja.  Sli- 
karsko djelo  je,  zato,  putokaz  ili  indeksni  pokazatelj 
proizvodnji  i njenim  procesima  od  konkretne  geste 
preko  ideološkog  zaslona  do  oslobođenja  uživanja. 

LITERATURA:  Abal,  Devi , Dcv2,  Dev3,  Dev4,  Dev5,  Dcv6,  Dev7, 
Francu  l , Pley2,  Sain  I , Šuv26 

Suprematizam.  Suprematizam  je  umjetnički  pokret 
koji  je  osnovao  i razvijao  ruski  slikar  Kazimir  Maljevič 
između  1913.  i 1935.  godine.  Na  problemima  su- 
prematističke  teorije  i prakse  s Maljevičem  su,  između 
ostalih,  surađivali  Mihail  Matjušin,  Ivan  Kljun,  Ksenia 
Boguslavska,  Ivan  Puni,  Nikolaj  Svetin  i E1  Lissitzky, 
te  Maljevičevi  učenici.  U poeziji  značajni  su  radovi 
pjesnika  Alekseja  Kručoniha. 

Suprematizam  se  definira  kao  umjetnički  avangardni 
pokret  radikalne  apstrakcije.  Suprematizam  ima 
nekoliko  specifičnih  vidova:  (1)  slikarski,  (2)  arhi- 
tektonski, (3)  dizajnerski,  (3)  programski,  (4)  teorijski 
i (5)  pedagoški.  Njegova  su  ishodišta  povezana  s 
tipično  avangardističkim  multimedijalnim  radom 
Pobjeda  nad  suncem  koji  su  realizirali  slikar  i muzičar 
Matjušin,  slikar  Maljevič  i pjesnik  Kručonih.  Slikarski 
pokret  suprematizma  je  zasnovan  kao  čista  nepri- 
kazivačka  apstrakcija  s dominantno  plošnim  rje- 
šenjima i rijetkim  naznakama  iluzionizma.  Niz 
suprematističkih  slika  je  zasnovan  i na  načelima  koja 
prethode  konceptu  monokromnog  slikarstva:  Bijelo 
na  bijelom  (1 91 7.)  i Crni  kvadrat  (191 3.).  Maljevičeve 
arhitektonske  zamisli,  označene  terminom  arhi- 


tektonika,  eksperimentalni  su  modeli  zasnovani  na 
prijenosu  plošnih  slikarskih  rješenja  u trodimen- 
zionalne prostome  konstrukcije:  Arhitektonika  alfa 
(1923.),  Crni  križ  (1923.)  i Arhitekton  Gota  (1923.). 
Suprematističke  arhitektonike  su  primami  objektni 
eksperimenti  koji  realiziraju  i verificiraju  ideje 
suprematističkog  oblikovanja,  ali  su  i utopijske  vizije 
suprematističkog  mogućeg  svijeta.  Dizajnerski  eks- 
perimenti s posuđem  i tekstilom  odgovor  su  su- 
'prematizma  na  zahtjeve  utilitarnog  suvremenog 
konstruktivističkog  impulsa.  Diskursi  suprematizma 
mogu  se  promatrati  na  nekoliko  razina.  Programski 
tekstovi  ili  manifesti  relativno  slobodnim,  meta- 
foričnim, poetskim  i performativnim  diskursom 
objavljuju  postojanje,  ciljeve,  vizije  ili  polemičke 
odgovore  na  diskurse  drugog.  Teorijski  tekstovi  su 
drugostupanjske  rasprave  formalnih,  ideoloških, 
programskih,  estetičkih,  funkcionalnih  i duhovnih 
pitanja  i problema  suprematizma.  Teorijski  tekstovi 
se  načelno  mogu  podijeliti  u dvije  grupe:  ( 1 ) teorijski 
tekstovi  formalnog  karaktera,  na  primjer  Uvod  u 
teoriju  aditivnog  elementa  u slikarstvu  i (2)  spe- 
kulativni tekstovi  metafizičkog  karaktera,  na  primjer 
Suprematizam.  Tekstovi  formalnog  karaktera  ana- 
liziraju i objašnjavaju  bitna  pitanja  slikarstva,  a 
spekulativni  metafizički  tekstovi,  poput  tekstova 
Mondriana,  Kandinskog  i Kleea,  definiraju  duhovni 
okvir  i smisao  suprematizma.  Pedagoški  tekstovi, 
uključujući  i Maljevičeve  pedagoške  table,  nastali  su 
u predavačkoj  praksi  s namjerom  da  teoriju  supre- 
matizma razviju  u pedagoški  sistem  promišljanja  i 
produciranja  rada. 

Suprematizam  kao  pokret  ili  učenje  o umjetnosti  nije 
nastao  u kulturološki  praznom  prostoru,  nego  naprotiv, 
u kontekstu  različitih  događaja,  u periodu  djelovanja 
niza  pokreta  među  kojima  su  neki,  na  primjer  ku- 
bofuturizam,  bili  objedinjujući,  dok  su  drugi  bili 
suprotstavljeni,  na  primjer,  suprematizam  i konstruk- 
tivizam. S druge  strane,  sinkrono  umjetničkim  po- 
kretima u ruskoj  kulturi  su  se  uspostavljali  različiti 
filozofski,  ideološki  i teorijski  modeli  koji  su  se 
međusobno  ukrštali,  isključivali,  razilazili,  itd.  Bitno 
je  i suočavanje  autonomnih  kulturoloških  aspekata 
ruske  kulture  s europskim  paradigmama  i njezino 
uključivanje  u internacionalni  jezik. 

Značaj  sovjetske  boljševičke  revolucije  se  odražavao 
u ekspanziji  suprematizma  (kroz  obrazovni  sistem)  i 
u njegovom  konzerviranju  i izoliranju  od  inter- 
nacionalnih pokreta  tijekom  20-ih  godina,  Supre- 
matizmom  determiniraju  ekskluzivne  interne,  ali  i 
realne  socijalne  kontroverze  i paradoksi.  Kontekst 
suprematizma  može  se  promatrati  s tri  karakteristična 
gledišta:  (l)  razmatranjem  Maljevičeve  slikarske 

evolucije,  (2)  promatranjem  odnosa  Maljeviča  i njemu 
srodnih  autora  kroz  interakcije  i transformacije  ideja 
suprcmatizma,  (3)  razmatranjem  istovremenosti 
različitih  teorijskih  konteksta  i suprematizma. 
Maljevičev  razvoj  se,  nakon  akademskog  obrazovanja, 
formalno  odvijao  u nizu  etapa:  (a)  imprcsionizam  na 
početku  stoljeća,  (b)  neoprimitivizam  od  1910.  do 
1912.  godine,  (c)  uspostavljanje  kubofuturističkih 
problema  u realizaciji  vizualnog  prikaza:  narušavanje 
kontinuiteta  i konzistcntnosti  prostora  u slici,  odnosno, 
pokušaj  prikazivanja  kretanja  (nakon  1 9 1 2.),  (d)  razvoj 
suprematizma  nakon  1913.  i (e)  pokušaj  revizije 
figurativnog  slikarstva  na  načelima  suprematizma  od 
kraja  20-ih  godina.  Neoprimitivizam  i kubofuturizam 
odlikuju  se  tretiranjem  plohe  slike  kao  relativno 
nezavisnog  vizualnog  sistema  u odnosu  na  svijet  i 
prikazivanje  svijeta  u slikarstvu.  Neoprimitivizam 
postavlja  odnose  prikaza,  formalne  prostorne 
konfiguracije  i izvjesnosti  anegdotalne  naracije.  Slika 
Kupač  iz  1911.,  na  primjer,  postavlja  problem:  (a) 
forme  i (b)  kolorita,  čime  se  elaboriraju  mogućnosti 
deformacije  figure  u pokretu  na  shematsku  plošnu 
konturu  i funkcije  obojenog  polja  utemeljenog  u 
fovizmu  (na  primjer,  kod  Matissea)  ili  ekspresionizmu 
(Plavi  jahač).  Slika  Krava  i violina  iz  1913.  ka- 
rakterističan je  primjer  slavenskog  eklekticizma,  ali  i 
kritičkog  suočavanja  neoprimitivističkog  iješenja  s 
definiranom  kompozicijom  karakterističnom  za 
analitički  kubizam.  Učinak  ovog  spoja  nije  ni  čisto 
plastički  ni  diskurzivni  nego  je  drugostupanjski.  Slikar 
se  nije  postavio  kao  proizvođač  prikaza  ili  predmeta, 
tj.  kao  sljedbenik  stila  nego  je  zauzeo  poziciju 
drugostupanjskog  diskursa  autora  koji  slikarskim 
sredstvima  raspravlja  o nekoherentnosti  stila.  Na  sličan 
način  i Portret  /.  V.  Kljuna  iz  1913.  iješava  modus 
neoprimitivističke  ikonografije  (pojednostavljeni, 
tipično  ruski  lik  (kosa/frizura))  iluzionističkim 
Ićgerovskim  kubizmom  uz  niz  specifičnih  optičkih 
zamki.  Karakteristična  je  zamka  odnos  Kljunovih 
očiju.  Jedno  oko  je  prikazano  kao  oko  (sa  svim 
prokubističkim  transformacijama),  a na  mjestu  drugog 
oka  prikazana  je  pravokutna  površina  tipična  za 
analitički  kubizam,  što  je  u suprotnosti  s ostatkom 
slike.  U njoj  se  može  prepoznati  fragment  eksterijera, 
dio  brvnare  s prozorom  i okućnicom,  što  navodi  na 
pretpostavku  da  je  na  mjestu  drugog  oka  prikazano 
ono  što  bi  to  oko  moglo  vidjeti.  Nacrti  kostima  i 
scenografije  za  predstavu  Pobjeda  nad  suncem  (1913.) 
smatraju  se  začetkom  suprematizma.  Nacrti,  izuzi- 
majući osnovnu  shemu  scene  s perspektivnim  kva- 
dratnim dijagramom  reducirana  su  kubofuturistička 
rješenja.  Drugim  riječima,  suprematizam  je  izveden 
iz  redukcije  kubofuturizma.  Suprematističko  slikarstvo 


zasniva  se  na  relativno  jednostavnoj  kompozicijskoj 
strukturi:  (a)  monokromna  osnova  i (b)  konstrukcija 
obojenih  geometrijskih  površina  na  monokromnoj 
osnovi,  pri  čemu  je  odnos  podloge  i elemenata  na 
podlozi  jasno  naglašen  kroz:  ( 1 ) konkretni  odnos 
elemenata  na  podlozi:  na  slici  se  uspostavljaju  is- 
ključivo dvodimenzionalni  odnosi  i (2)  iluzionistički 
odnos  elemenata  i podloge:  izgleda  da  elementi  lebde 
iznad  podloge  ili  da  iz  nje  izlaze.  Moguća  je  još  jedna 
distinkcija  elemenata  slike:  (1)  geometrijski  oblici 
(površine)  nude  se  kao  vizualni-apstraktni  fenomeni, 
(2)  konfiguracija  geometrijskih  oblika  inspirirana  je 
pogledom  na  jato  ptica  ili  eskadrilu  aviona  u zraku,  tj. 
shematiziranim  prikazom  tla  viđenog  iz  aviona  i (3) 
geometrijski  oblici  upotrijebljeni  su  kao  simboli  (križ, 
kvadrat,  krug  ili  niz  križeva).  U navedenim  primjerima 
možemo  pratiti  grananja  evolucije  suprematističkog 
slikarstva.  Serija  slika  Crni  kvadrat.  Crni  krug  i Crni 
križ  (1915.1 920.)  suglasno  MaljeviČevoj  knjizi  Supre- 
matizam. 34  crteža  (1920.)  konstituira  aksiomatski 
sistem  čistog  dvodimenzionalnog  razvoja.  Reducirane 
vizualne  pojavnosti  svedene  su  na  vizualne  znakove. 
U tom  smislu  crteži  u spomenutoj  knjizi  čine  specifične 
znakovne  kombinacije  minimizirajuće  ekonomije 
rješavanja  površine.  Konkretnim  rješavanjem  u okviru 
slike  svaki  znakovni  sistem  nudi  optički  efekt. 

U crtežu  Osjećaj  kozmičkog  prostora  iz  1916.  eks- 
plicitno  se  vidi  ambivalentnost  znakovnog  i optičkog. 
U sredini  uokvirenog  pravokutnog  formata  duž  za- 
mišljene linije  paralelne  dijagonali,  približno  po- 
maknutoj na  odnos  zlatnog  reza,  postavljeno  je  šest 
križića.  Simboličku  razinu  određuje  semantika 
lebdećih  križića  i broj  6,  vizualnu  razinu  rada  određuje 
pomaknutost  imaginarne  linije  koju  čine  križići.  U 
monokromnim  bijelim  slikama  Bijeli  kvadrat  na 
bijelom  (1917.1918.)  i Suprematističko  slikarstvo. 
Bijeli  križ  na  bijelom  (poslije  1920.)  znakovno  je 
reducirano  na  vizualno.  Bijeli  kvadrat  na  bijelom  i 
bijeli  križ  na  bijelom  su  indeksi  plastičke  feno- 
menalnosti  slike.  Slike  nastale  tijekom  1915.  i 1916. 
godine  zasnivaju  se  na  struktural-nim  odnosima 
obojenih  površina  (na  primjer,  slika  Dinamički 
suprematizam  (1916.),  a na  slikama  Suprematizam 
(Supremus  no.  56)  i Suprematizam  (Supremus  no.  58 
sa  žutim  i crnim)  apstraktna  topologija  obojenih 
površina  riješena  je  analogno  topologiji  snimka  s 
visine  što  čini  apstraktno  reprezentativni  prostor 
potencijalnog  suprematističkog  svijeta.  U knjizi 
Suprematizam.  34  crteža  Maljevič  od  1 9 1 3.  do  1918. 
autoreflcksivno  razlikuje  tri  razvojne  faze:  “Supre- 
matizam se  dijeli  na  tri  stupnja  suglasno  crnom, 
crvenom  i bijelom  kvadratu:  crni  period,  obojeni 
period  i bijeli  period.  Karakterizira  ih  čisti  dvodimen- 

zionalni  razvoj.  U osnovi  njihove  konstrukcije  je 
fundamentalni  ekonomski  princip:  prikazivanje  sila 
ravnoteže  u jednom  planu  ili  ostatka  vidljive  di- 
namike.” Iz  Maljevičevih  tekstova  može  se  zaključiti 
da  su  za  njega  suprematistička  iješenja  rješenja 
kubističkih  (svođenje  na  jedan  plan)  i futurističkih 
(uravnoteženje  dinamike)  problema.  Kasne  figurativne 
slike  su  i danas  kontroverzne  i paradoksalne.  Slike 
Glava  seljaka  (1928.1932.),  Tri  ženske  figure 
(1928.1932.)  ili  Portret  umjetnikove  žene:  Natalija 
Andrejevna  Maljevič  (1933.),  mogu  se  interpretirati 
na  različite  načine:  (a)  Maljevič  je  nakon  slikarskog 
suprematizma  uobličio  teorijski  suprematizam  iz  kojeg 
je  želio  deducirati  povijest  zapadnog  slikarstva,  (b) 
skromniji  pokušaj  održavanja  slikarske  prakse  nakon 
radikalnog  suprematizma  zasnovan  na  kombinaciji 
predsuprematističke  problematike  (neoprimitivizam) 
s fragmentarnim  suprematističkim  tješenjima  i (c) 
traženje  alternativnih  iješenja  pod  pritiskom  obnove 
figurativnog  izražavanja  u socijalističkom  realizmu. 
Suprematizam  je  nastao  u kompleksnim  umjetničkim, 
intelektualnim  i duhovnim  kretanjima  ruske  avan- 
garde. Diskurzivna  otvorenost,  glavna  odrednica 
krugova  u kojima  se  Maljevič  kretao,  omogućila  je 
razvoj  umjetnosti  kao  praktične  i teorijske  aktivnosti. 
Tri  su  osnovne  linije  diskurzivnih  odnosa  Maljevičevog 
rada  i okvira  kulture  ruske  avangarde:  (1)  razvoj 
slikarstva  i njegove  teorije  prvih  desetljeća  XX.  stoljeća, 
(2)  književni  eksperiment  kubofuturizma  i zaumnog 
pjesništva,  (3)  djelovanje  različitih  teorijskih  škola,  od 
književnog  formalizma,  različitih  psiholoških  teorija 
percepcije  i doživljaja,  do  mističkih  učenja  i boljševičke 
ideologije  povijesnog  materijalizma.  Iz  Maljevičevih 
tekstova  i iz  kontekstualne  geneze  njegovog  diskursa 
može  se  utvrditi  daje  bio  u direktnom  ili  indirektnom 
kontaktu  s bitnim  idejama  epohe.  Maljevičev  je  teorijski 
diskurs,  ali  i okvir  produkcije  slikarstva,  eklektična 
kombinacija  ideologije  avangardističke  slikarske 
nereprezentativnosti  s diskurzivnim  aspektima 
formalističkog  definiranja  umjetničkog  djelovanja, 
perceptivnim  i psihološkim  eksperimentima,  ali  i s 
historicističkim,  ekonomskim  i retoričkim  aspektima 
boljševičke  ideologije,  odnosno  s utopijskim  i mističkim 
konceptima  četvrte  dimenzije  i teozofije. 

Maljevičev  eklekticizam  i eklekticizam  većine  slaven- 
skih umjetnika  različitih  razdoblja,  specifična  je  kultu- 
rološka uvjetovanost  tih  umjetnika.  U sredini  u kojoj 
nemajakih  i dominantnih  teorijskih  diskursa,  oni  pro- 
duciraju specifično  mjesto  i kontekst  Teorija  suprema- 
tizma ima  dva  nivoa  eksplikacije:  ( 1 ) definiranje  priro- 
de, konteksta  i smisla  suprematizma,  i (2)  razvijanje 
formalnih  metoda  analize  koje  vode  spoznaji  načela  i 
modusa  sinkronije  i dijakronije  slikarstva. 


U analizi  Maljevičevog  rada  važni  su  odnosi  s knji- 
ževnim eksperimentom  i produkcijom  kubofuturizma, 
a posebno  sa  zaumnim  i formalnim  eksperimentima 
Hljebnikova  i Kručoniha.  Odnosi  prema  zaumnom 
(transracionalnom)  za  MaljeviČa  su  ključni  u periodu 
prijelaza  iz  kubofuturizma  u suprematizam.  Mnogo- 
brojne Maljevičeve  definicije  suprematizma  zadržale 
su  transracionalnu  dimenziju  usprkos  kasnijem 
formalističkom  pristupu.  Niz  njegovih  slika  Kom- 
pozicija sa  Mona  Lisom  (1914.)  i crteža  Aritmetika 
(1913.)  ili  Bitka  na  bulevaru  (1913.)  nose  karak- 
teristike transracionalnog  iješenja:  kombinirani  su 
pikturalni  i diskurzivni,  alogični  i heterogeni  nivoi 
iješavanja  kompozicije,  kao  i ko^kretizam  upotrebe 
vizualnih  elemenata  i elemenata  pisma.  Ova  iješenja 
su  srodna  Kručonihovom  manifestu  u stihovima  Riječ 
kao  takva  koj i su  ilustrirali  Maljevič  i Olga  Rozanova.  j 
Kručonihov  manifest  opisuje  područje  smisla  rada 
prema  kojem  je  umjetničko  djelo  u referencijalnom 
smislu  slobodna  konstrukcija,  drugim  riječima, 
umjetnički  produkt  nije  moguća  slika  svijeta  nego 
formalna  konstrukcija.  Pri  tome,  mogućnost  pro- 
dukcije formalne  konstrukcije  je  drugostupanjska 
pozicija  umjetnika  koji  ne  izmišlja  samo  oblike  i 
sadržaje  umjetnosti  nego  i samu  umjetnost:  u tom 
smislu  suprematizam  je  rekonstrukcija  slikarstva.  Na 
sličan  način  se  može  reći  da  suprematizam  teži  stva- 
ranju novih  vizualnih  elemenata  slike  a ne  stvaranju 
slike  kao  simboličke  vizualnosti,  tj.  stvaranju  slike  kao 
direktne  artikulacije  stvarnog  značenja  slike  (kon- 
kretna dimenzija)  i slikarstva  (teorijska  osnova). 
Uočljive  su  inverzne  linije  od  vizualnog  (posebno 
tipografskog)  prema  književnojezičkom  eksperimenta 
Književni  eksperiment  je  slikarskom  nudio  logiku  je- 
zičkog  formalizma,  a slikarski  eksperiment  je  knji- 
ževnom nudio  procedure  uspostavljanja  forme  os- 
lobođene semantičkih  aspekata.  Ključno  je  mjesto  za 
odnose  zaumne  književnosti  Kručoniha  i suprematis- 
tičkog  slikarstva  analogija  između  samoglasničke  tek- 
stualne strukture  i suprematističkog  bijelog  na  bijelom. 
Danas  postoji  bogata  literatura  o odnosu  teorije  i 
prakse  suprematizma  i mističkih  učenja.  Treba  poći 
od  nekoliko  bitnih  činjenica:  ( 1 ) Maljevič  se,  za  razliku 
od  Kandinskog  i Mondriana,  u tekstovima  ne  poziva 
na  mističku  literaturu,  ali  je  (2)  teorija  suprematizma, 
posebno  njezin  programski  dio,  složeno  spekulativno 
područje  koje  ima  teozofski  karakter.  Drugim  riječima, 
rasprava  odnosa  Maljevičevih  tekstova  i mističke 
literature  odvija  se  kroz  prepoznavanje  teozofskih 
aspekata  u njegovom  diskursu,  traženju  odnosa  sa 
suvremenim  duhovnim  kretanjima  i specificiranja 
kozmičkih  vizija  i utopija  u dijelu  suprematističke 
produkcije.  Termin  teozofski  aspekti  ne  odnosi  se  di- 

rektno  na  učenja  teozofskog  pokreta  nego  na  kom- 
pleksnu kompilaciju  mističkih  učenja  kršćanstva, 
istočnih  religija,  ruskog  simbolizma,  postsimbolistič- 
kih  čitanja  teozofske  misli  i svakako  na  učenja 
Uspenskog.  Odnos  prema  mističkim  učenjima  može 
se  objasniti  na  dva  načina:  (1)  spekulativni  mistički 
diskursi  su  dobili  funkciju  verifikacije  smisla 
nereprezentativnih  rješenja  slike,  i (2)  spekulativni 
mistički  diskursi  su  ponudili  određene  modele  i sheme 
primjerene  dekonstrukciji  mimetičkogdetermin-izma 
slike.  Maljevičeve  definicije  suprematizma  kao  su- 
premacije čistog  osjećaja  u likovnoj  umjetnosti  ili 
rasprave  apsoluta  i nulte  dimenzije  u manifestu 
Suprematističko  ogledalo  ukazuju  na  rješenje  pitanja 
smisla  umjetničkog  djela  koje  više  ne  prikazuje  svijet 
i više  ne  ostvaruje  dekorativne  funkcije.  Umjetničko 
djelo  za  promatrača  mora  imati  neku  posebnu  i 
specifičnu  funkciju  ta  funkcija  je  supremacija  čistog 
osjećaja  u likovnoj  umjetnosti,  što  odgovara  mistič- 
kom uvidu  i kontemplativnom  udubljivanju.  Na  pri- 
mjer, Charlotte  Douglas  i Linda  Dalrymple  Henderson 
povezuju  Maljevičcva  rješenja  sa  zamislima  četvrte 
dimenzije.  Geoffrey  Broadbent  razmatra  hipotetičke 
odnose  Maljevičevog  Crnog  kvadrata  i teozofskog 
teksta  Claudea  Bragdona  Čovjek  i kvadrat  (1912.), 
ukazujući  na  vizualne  podudarnosti  dijagrama  u 
teozofskom  tekstu  i MaljeviČevih  kvadrata. 

Odnos  Maljevičevog  diskursa  i boljševičke  ideologije 
može  se  analizirati  s obzirom  na  nužnost  opstanka  u 
postrevolucionamom  društvu,  ali  i ulogu  boljševičke 
retorike  koja  je  dominirala  nizom  njegovih  tekstova 
nakon  revolucije.  Boljševička  retorika  je  očita  u 
zahtjevima  za  preobrazbom  svijeta  i čovjeka,  iako  je 
uočljiva  i analogija  s teozofskim  tekstovima  i avan- 
gardističkom  pobunom  utemeljenom  u kubofu- 
turizmu.  U odnosu  na  boljševičku  ideologiju  bitna  su 
tri  aspekta:  ekonomija,  funkcionalizam  i historičnost. 
Pojam  ekonomije  je  izveden  iz  općih  ideoloških  dis- 
kursa i ekonomskog  determinizma  i definiran  kao 
načelo  strukturalnog  uređenja  rada.  Funkcionalizam 
je  u suprotnosti  s Maljevičevim  pojmom  autonomije 
umjetnosti.  Javlja  se  kao  kompromis  sa  zahtjevima 
ideologije,  ali  i kao  odgovor  na  konstruktivizam.  S 
druge  strane,  funkcionalizam  se  u MaljeviČevom  radu 
ukazuje  kao  primamo  utopijski,  a ne  proizvodni 
princip,  dok  se  povijesnost  javlja  na  dva  načina:  (1) 
kao  utopijska  spekulativna  kategorija  projekcije 
mogućeg  suprematističkog  svijeta,  analogno  kršćan- 
skom i komunističkom  idealnom  svijetu,  i (2)  kao 
težnja  da  se  formalna  metodologija  (dodatnog  ele- 
menta) primijeni  na  povijesne  primjere  i rekon- 
strukciju povijesti  slikarstva. 

Kontekstualne  heterogenosti  supremati-stičke  teorije 


pokazuju  daje  problem  formulacije  novog  ili  barem 
drugačijeg  koncepta  slikarstva  zahtijevao  složenu  re- 
konstrukciju i kompilaciju  ne  samo  diskursa  o umjet- 
nosti nego  i diskursa  Maljevičevog  egzistencijalnog  i 
intelektualnog  okruženja.  Rekonstrukcija  i kompilacija 
diskursa  različitog  konteksta  i ishodišta  omogućila  je 
složeni  sistem  suprematističke  umjetnosti. 

Na  temelju  suprematističkog  slikarstva  i teorije 
Maljevič  je  razvio  pedagoški  sistem  zasnovan  na 
formalnim  i spekulativno-metafizičkim  osnovama. 
Paralelno  predavačkom  radu,  naročito  plodnom  u 
Vitebsku  gdje  se  formirala  brojna  suprematistička 
grupa,  Maljevič  je  razvio  i uobličio  teoriju  supre- 
matizma, gdje  je  objavio  većinu  važnijih  tekstova,  a 
tu  je  zasnovana  i suprematistička  pedagogija.  Prema 
nizu  dokumenata  donekle  je  moguće  rekonstruirati 
Maljevičeve  pedagoške  postavke,  metode  i ciljeve. 
Manifesti  UNOVIS-a  koje  su  pisali  Maljevičevi  uče- 
nici srodni  su  avangardističkim  napadima  na  tra- 
dicionalni obrazovni  sistem.  Sličan  programski  diskurs 
ušao  je  i u osnove  Bauhausa,  a djelomično  i De  Stijla, 
ali  se  ovdje  iskazuje  boljševičkom  revolucionarnom 
retorikom. 

LITERATURA:  Anderl,  Bow2,  Bow3,  Bow5,  Bow6,  Compl , Cool , 
Đorđe4,  Elliol,  Epsl,  Flak3,  FlakS,  Flak6,  Flak7,  Flak8,  Flak9, 
FlaklO.  Flakl  2,  Flakl  3,  Flakl4,  Fer2,  Fost4,  Great  I , Groy  1 , Harr32, 
Jani,  Malcvl,  Malev2,  Malev3,  Marki,  Mij2,  Mij6,  Milnl,  Rowl, 
Russi  1 , Solal , Šuv89,  Umal , Weiss  1 , Woo2,  Woo8 

Supermodernizam.  Supcrmodemizam  je  naziv  za 
hladnu,  tehnološku  i ne-ekspresivnu  umjetnost  sredine 
80-tih  godina  koja  se  zasniva  na  zamislima  nomadizma 
ili  transumjetničkog  (transkultumog):  umjetnik  mi- 
jenja i oblike  izražavanja  i semantičko-kulturološke 
okvire  uspostavljanja  značenja  i statusa  umjetničkog 
djela  od  visoke  preko  popularne  do  regionalne  ili,  čak, 
folklorne  umjetnosti  u konkretnom  djelu  ili  u svojoj 
praksi.  Umjetnik  i kritičar  preuzimaju  funkcij e zvijezde 
masovne  kulture  i umjetnost  (umjetničko  djelo,  čin 
ili  egzistenciju)  postavljaju  kao  masovni  spektakl  ili 
višemedijsku  prezentaciju  identiteta,  zamisli,  stava, 
poze  ili  mode.  Pojam  je  uveo  Achille  Bonito  Oliva 
kao  odgovor  na  zamisao  neekspresionizma  Germana 
Celanta  i neposrednu  umjetničku  situaciju  poslije 
transavangarde. 

LITERATURA:  01iv8 

Surf.  Surf  je  skraćenica  ili  indeks  kojim  se  jezički 
označava  površina.  Indeks  surf  izveden  je  iz  engleske 
riječi  površina  (engl.  sutface)  i označava  bitni  aspekt 
modernističke  autokritike  slikarstva,  tj.  svođenje 
slikarstva  na  konkretnu  plohu.  Od  1974.  do  1976. 
grupa  Art&Language  radila  je  serije  plakata  (fo- 
tokopije, sitotisak)  koje  su  činili  radovi  s indeksima  i 

njihovim  tipografskim  prikazima.  Tipografski 
prikazujući  logičke  formule  na  način  tipičan  za 
konstruktivističku  umjetnost,  Art&Langiiage  nastajale 
su  slike  koje  su  istovremeno  i tekstovi.  Tekstualno  i 
grafičko  (tipografsko)  tako  je  povezano,  da  između 
njih  postoji  odnos  uzajamne  interpretacije  značenja. 
Prva  serija  radova  (fotokopija)  pod  naslovom  Dija- 
lektički materijalizam  (1975.)  zasniva  se  na  foto- 
kopijama koje  su  izvedene  iz  iščitavanja  kon- 
struktivističkih  grafika.  Svaki  rad  čine  dva  lista.  Prvi 
list  označen  je  brojčanim  i slovnim  indeksima,  među 
kojima  riječ  surf  označava  dio  površine  konstruk- 
tivističkog  djela  koji  se  znakovno  prenosi  iz  originala 
u rad  Art&Langiiagea.  Drugi  list  daje  propozicije  i 
postulira  značenja  upotrijebljenih  indeksa.  Odnos 
listova  je  odnos  sudionika  u dijalogu,  odnosno 
dijaloškim  suočavanjem  grafičkog  (tipografskog)  i 
tekstualnog  lista  izražava  se  bit  grupe  Art&Language 
kao  dijaloške  zajednice.  Upotreba  konstruktivističkog 
predloška  za  semiotičko-lingvističke  (pikturalno- 
tekstualne)  spekulacije  također  je  indeks  koji  ukazuje 
na  njihov  interes  za  komunističku  tipografiju  sovjetske 
postrevolucioname  umjetnosti.  Rad  ironično  asimilira 
retoričke  i grafičke  karakteristike  propagande  re- 
volucionarne konstruktivističke  umjetnosti  20-ih  i 
uvodi  ih  u diskusije,  paradokse  i zablude  umjetničke 
ljevice  70-ih  godina. 

LITERATURA:  Artla2 1 , Art!a24 

Suvremena  umjetnost  Suvremena  umjetnost  (con- 
temporary  art)  je  naziv  za  aktualnu  umjetnost,  tj. 
umjetnost  koja  se  događa  u trenutku  kada  se  o njoj 


govori  i piše.  Pojam  suvremene  umjetnosti  počeo  se 
krajem  40-ih  primjenjivati  u britanskoj  teoriji  um- 
jetnosti (Herbert  Read  je  objavio  knjigu  Suvremena 
britanska  umjetnost,  1951.),  dizajna  i arhitekture. 
Postoji  i definicija  po  kojoj  je  suvremena  umjetnost 
umjetnost  druge  polovine  XX.  stoljeća.  Time  se 
suvremena  umjetnost  određuje  kao  umjetnički  i 
kulturološki  podsistem  umjetnosti  XX.  stoljeća,  a u 
odnosu  na  modernizam  određuje  se  kao  njegov  završni 
stadij  (visoki  i kasni  modernizam)  i početak  postmo- 
demizma.  Termin  suvremena  umjetnost  ne  ukazuje 
na  bitna  svojstva  umjetničkog  djelovanja  (poetika,  stil, 
pokreti),  kao  što  to  čine  modernizam  ili  postmoder- 
nizam,  nego  na  suglasnost  aktualnosti  i duh  vremena. 
Suvremena  umjetnost  je  relativan  pojam,  budući  da 
se  može  primijeniti  na  modemu  i na  postmodemu 
umjetnost,  kao  i na  njihove  različite  faze.  U nazivu 
mnogih  muzeja  i umjetničkih  institucija  nalazi  se 
termin  suvremena  umjetnost  da  bi  se  izbjeglo 
opredjeljenje  za  ideologiju  ili  strategije  modernizma. 
Terminom  suvremena  umjetnost  ukazuje  se  na  aktualni 
i dokumentarni  pristup  aktualnim  događanjima  u 
svijetu  umjetnosti,  a ne  na  opredjeljenje  za  jednu  od 
mogućih,  pa  i dominantnu,  tendenciju  umjetnosti  i 
kulture.  Termin  treba  shvatiti  kao  operativni  i tehnički, 
koji  muzejskim  institucijama  koje  prate  suvremenu 
umjetnost  (duh  vremena),  promjene  stilova  i pokreta, 
omogućava  otvoren  i promjenljiv  nomadski  pristup 
umjetnosti. 

LITERATURA:  Bam3,  Cclal  t.  Cole  I,  Dan  1 2,  Epsl,  Flaxl,  Fos3. 
Gri33,  lsa],  Kos2,  LippIS,  Manifl,  Manif2,  Manift,  Ndl,  Ronil, 
Stil,  Wallis2,  NVoolO 

Šaman.  Šaman  je  čarobnjak,  vrač,  duhovni  učitelj, 
vrsta  praliječnika  koji  u duhovnoj  ekstazi  ostvaruje 
magijske  i ritualne  zadatke  izlječenja,  borbe  sa  zlim 
duhovima  i prizivanja  dobrih  duhova.  Šaman  se 
razlikuje  od  drugih  ljudi  po  tome  što  on  kao  ljudsko 
biće  uspijeva  komunicirati  s mrtvima,  demonima  i 
duhovima  prirode,  a da  se  pri  tom  ne  pretvori  u njihovo 
oruđe.  Izvorno,  šamanizam  je  srednjoazijski  i sibirski 
magijsko-religiozni  fenomen  koji  označava  tehnike 
ekstaze.  Antropološka  i povijesna  proučavanja  ukazala 
su  na  slične  magijsko-religiozne  fenomene  u Sjevernoj 
Americi,  Indoneziji,  Oceaniji,  na  Balkanu  i drugdje. 
Šaman  se  postaje:  (1)  nasljedno,  prenošenjem 
šamanskog  zvanja,  ili  (2)  urođenim  darom  (zovom  ili 
izborom).  Neovisno  o načinu  izbora,  čovjek  postaje 
šamanom  inicijacijom,  nakon  stjecanja  znanja  eks- 
tatičke  prirode  (snovi,  trans)  i znanja  o tradiciji  (ša- 
manske  tehnike,  imena  i uloge  duhova,  mitologija, 
rodoslovlje  klana,  tajni  jezik).  Prenošenje  tih  znanja  i 
inicijaciju  izvode  duhovi  i stari  učitelji. 

U umjetnosti  XX.  stoljeća,  od  apstraktnog  ekspre- 
sionizma do  performansa,  umjetnik  kasnog  moder- 
nizma preuzima  ulogu  šamana  koji  je  svjestan 
racionalne  i otuđene  modeme  subjektivnosti.  On 
prekoračuje  granice  umjetnosti,  da  bi  se  vratio  pri- 
mamim oblicima  izražavanja,  neposrednog  iskustva, 
oslobađanja  podsvijesti,  odnosno,  poput  empirijskog 
antropologa  istražuje  zaboravljene,  takozvane 
primitivne  i izvaneuropske  civilizacije,  pokušavajući 
proživjeti  njihov  svijet.  Putovanja  u egzotične  krajeve, 
performansi-rituali  ili  ambijentalni  prostori  magijskog 
karaktera  postaju  primjeri  šamanističkog  umjetničkog 
rada.  Jackson  Pollock,  jedan  od  vodećih  slikara 
apstraktnog  ekspresionizma,  od  1937.  do  1947. 
proučava  i primjenjuje  indijansku  umjetnost  i kulturu, 
a posebno  magijske  i ritualne  znakove  šamanističke 
umjetnosti.  Pollockov  pristup  šamanističkim  zna- 
kovima nije  jednostavno  preuzimanje  folklorne 
ikonografije  nego  pokušaj  prckoračivanja  granica 
svjesnog  komponiranja  slike.  Pollock  je  govorio  da 
je  izvor  njegovog  slikarstva  nesvjesno  i da  stvara  kao 
što  stvara  priroda.  Šamanistički  znakovi  transponirani 
su  u slobodne  gestualne  forme,  u čijoj  se  pozadini 
nalaze  i iskustva  nadrealističkog  automatskog  sli- 
karstva i Jungova  teorija  arhetipa.  Njemački  fluksus, 
konceptualni  i performans  umjetnik  Joseph  Beuys 
mitsku  je  dimenziju  šamanizma  ugradio  u svoju 
životnu  priču  i umjetničko  djelovanje.  Kao  njemačkog 
vojnika  njega  je  oborila  sovjetska  artiljerija  iznad 
Krima,  gdje  su  ga  pronašli  i izliječili  Tatari.  Susret  s 


tatarskom  šamanističkom  kulturom  u Beuysovim  se 
radovima  očituje  kao  inicijacijski  element  U ranim 
radovima  iz  kasnih  40-ih  i 50-ih  godina  šamanistički 
motivi  su  teme  skulptura  i crteža  (akvarel  Ušamanovoj 
kući,  1954.).  Beuysov  šamanizam  je  eklektični  spoj 
njemačke  romantičarske  mistike,  azijskog  šamanizma 
i postnacističkog  bolnog  traganja  za  iskupljenjem 
njemačkog  duha.  U kasnijim  radovima  upotreba  meda, 
otpadnih  i mekih  materijala,  odnosno,  njihovo  ob- 
likovanje u teško  prepoznatljive  organske  ili  apstraktne 
konfiguracije,  najavljuje  ritualni  šamanistički  čin 
komunikacije  sa  svijetom.  Šamanistički  radovi  su 
performansi  Kako  objasniti  sliku  mrtvom  zecu  ( 1 965.), 
Euroazija  ( 1 966.),  Ifigenia/Titus  Andronicus  ( 1 969.), 
Izolirana  jedinka  (1971.)  i Kojot  (1974.).  U tim 
radovima  Bcuys  ostvaruje  rituale  u kojima  kao  ša- 
man komunicira  s mrtvom  (zec,  miš)  ili  živom  (konj, 
kojot)  životinjom,  ostvarujući  ekstatičku  situaciju 
sučeljavanja  ljudske  i životinjske  svijesti.  U kasnijem 
radu  predavača  na  diisseldorfskoj  umjetničkoj 
akademiji,  javnim  predavanjima-performansima  i 
političkim  akcijama  ulogu  šamana  proširuje  na 
političkog  vođu,  ekološkog  borca  i duhovnog  um- 
jetničkog učitelja.  Beuysov  šamanizam  sintetizira 
duhovno,  umjetničko  i životno,  pokazujući  sklonost 
totalnom  umjetničkom  djelu.  Šamanistički  elementi 
pojavljuju  se  i u performansima  Carolee  Schneemann 
sa  zmijama  Oko  tijela  ( 1 963.),  orgijastičkim  ritualima 
Hermanna  Nitscha  tijekom  60-ih  i 70-ih  godina,  akciji 
Grahama  Metsona  Ponovo  rođen  (1969.),  u per- 
formansu Charlesa  Simondsa  Pejzaž-Tijelo-Skrivanje 
(1970.),  ritualu  Mary  Beth  Edelson  Vatra  leti  u duboki 
prostor  (1977.),  životnim  magijskim  i ekstatičkim 
ritualima  Antona  Heyboera  i u gotovo  cjelokupnom 
opusu  Marine  Abramović  i Ulaya  tijekom  80-ih 
godina.  Rad  Marine  Abramović  i Ulaya  može  sc 
razumjeti  kao  primjer  postmodemističkog  pristupa 
šamanizmu,  gdje  se  umjetnik  ne  poistovjećuje  u 
potpunosti  s ulogom  šamana,  kao  Beuys.  Umjetnik  je 
istovremeno  i turist  koji  posjećuje  egzotični  svijet  i 
učenik  šamana  i režiser  performansa  ili  video  radova 
u kojima  se  miješaju  fikcija  i realnost,  visoka  umjetnost 
i očekivanja  masovne  kulture.  Fikcija  doslovnog 
citatnog  prikazivanja  ritualnih  obreda  izdvojenih  iz 
vlastitih  povijesnih  i etničkih  okvira  (rituali  Abo- 
ridžina,  Tibetanaca)  suprotstavljena  je  konkretnom 
iskustvu  urbanog  umjetnika  koji  sudjeluje  u obredu  i 
koji  taj  obred  doživljava  kao  inicijaciju,  ekstatički  čin, 
ali  i jezičku  igru  svojih  futurističkih  režija. 
LITERATURA:  Barba3,  Barba4,  Bumh3,  Elij  l , Hali l , Lippl  5 

Taktilnost  Taktilnost  je  svojstvo  likovnog  materijala 
koje  vizualno  pokazuje  da  je  napravljeno  rukama  i 
koje  privlači  promatrača  da  ga  dodirne  i dodirom 
doživi.  Kiparska  djela  Jeana  Arpa,  Constantinea 
Brancusija,  Henryja  Moorea,  kao  i slike  enformela 
imaju  taktilnu  privlačnost,  tj.  izazivaju  promatrača  da 
ih  dodirne.  Taktilnost  likovnih  djela  je  posredna  i 
prepoznaje  se  kao  vizualni  efekt  i želja  koja  je  rezultat 
vizualnog  efekta  teksture  površine  slike  ili  skulpture. 
Glatka,  hrapava  ili  obla  površina,  tanki  ili  gusti  namaz 
boje  stvaraju  različite  vizualno-taktilne  efekte.  Tak- 
tilnost ima  naglašen  erotski  karakter.  Taktilnost  se 
sastoji  od  više  aspekata:  glatkoće,  tvrdoće,  topline, 
vlažnosti  i težine.  Povezivanjem  vizualnog  i taktilnog 
efekta  nastaje  cjelovit  polimedijski  doživljaj.  Od  50- 
ih  godina  nastao  je  niz  različitih  umjetničkih  eks- 
perimenata s taktilnošću:  (1)  beogradski  umjetnik 
Vladan  Radovanović  je  serijom  radova  Pet  taktizona 
1 957.- 1 958.)  eksperimentirao  umjetničkim  radovima 
usmjerenim  različitim  osjetima  (sluh,  vid,  miris, 
dodir),  (2)  američka  umjetnica  Ann  Halprin  je  u duhu 
Gestalt  psihoterapije  Fritza  Perlsa  organizirala  grupne 
hepeninge  s ciljem  oslobađanja  i emancipacije 
pojedinca  u zajednici,  hepening  Mitske  maske  ( 1 967.) 
zasnivao  se  na  taktilnoj  komunikaciji  Jedan  sudionik 
dodirivao  je  rukama  lice  drugoga  koji  je  imao  zat- 
vorene oči  i (3)  u Tate  galeriji  u Londonu  održana  je 
izložba  za  slijepe  na  kojoj  su  izložena  umjetnička  djela 
iz  kolekcije  muzeja  i skulpture  namijenjene  taktilnoj 
percepciji. 

Radovanović  je  uveo  pojam  taktizona  (pipazoni)  kao 
umjetničkog  rada  zasnovanog  na  osjetu  dodira. 
Mogućnost  taktilne  umjetnosti  nije  shvaćena  kao 
pojava  novog  umjetničkog  smjera  nego  kao  nova  vrsta 
izražajnih  sredstava,  koja  će  omogućiti  nove  smjerove. 
Složeni  primjer  taktizona  je  rad  Taktizon  10  (1957.) 
napravljen  od  gipsa,  realiziran  tako  da  perceptor 
dodiruje  različite  površine,  dovodi  svoje  dvije  ruke  u 
prostome  odnose  dodira  i nedodira,  odnosno,  upo- 
trebom krzna  suočavaju  se  istovremeni  odnosi  dodira 
glatke  površine  gipsa  i mekane  erotizirane  površine 
krzna.  Po  Radovanoviću,  da  bi  taktizon  ostvario 
medijsku  samostalnost,  treba  prevladati  vulgarnu 
asocijativnost  i podređenu  ulogu  korektiva  mode- 
liranja. Viši  stupanj  asocijativnosti  ostvarit  će  se 
oslanjanjem  na  iskustvo  i tradiciju  taktilnog  mišljenja, 
a ne  samo  na  neposredno  iskustvo  postojeće  taktilne 
stvarnosti. 

LITERATURA:  Ćos3,  Ćos4,  Kult2,  Radov2,  Radov5,  Radov6,  Scul 


Tank.  Časopis  Tank  (tenk)  je  izdavao  avangardni 
redatelj,  publicist  i aktivist  Ferdinand  (Ferdo)  Delak 
u Ljubljani  1927.  godine.  Objavljena  su  dva  broja 
časopisa,  no.  Wi  i lVi-3.  Podnaslov  časopisa  je  bio 
“revue  intemationale  active”.  U slovenskoj  kulturi  su 
časopisu  Tank  prethodili  pro-avangardistički  časopisi 
Treh  labodih  (1922.),  Rdeči  pilot  (1922.),  Mladina, 
Novi  oder  (1925). 

Slovenskoj  avangardi  jc  bio  posvećen  i temat  Die 
Revolutionierungder  Kunst  in  Slovenien  časopisa  Der 
Sturm(vo\.  19,  no.  10,  Berlin,  1929.).  Temat  je  uredio 
Ferdo  Delak. 

Ferdo  Delak  se  školovao  u Ljubljani,  Beču,  Parizu, 
Berlinu  i Pragu.  Studirao  je  kod  avangardnog  redatelja 
Erwina  Piscatora.  Osim  Tanka  izdavao  je  i reviju  Novi 
Oder.  Objavio  je  više  programskih  tekstova  Što  je 
umjetnost,  Modema  scena  ( 1 926.),  Gledalište  ( 1 921.), 
Novo  slovensko  gledalište  (1929.),  Uvod  u novu 
plesnu  umjetnost  ( 1 93 1 .- 1 932.). 

Časopis  Tank  je  nastao  u konstrukti  vističkom  i prema 
sintezi  orijentiranom  kontekstu  slovenske  avangarde 
pod  utjecajima  Micićevog  Zenita  i ljevičarskih  ekspe- 
rimentalnih internacionalnih  umjetničkih  praksi.  Na 
profil  časopisa  utjecao  je  i tršćanski  konstruktivist  Av- 
gust  Čemigoj  čiji  su  manifesti  Saluto!  i Vhštev.  Tanka 
objavljeni  u prvom  broju  Tanka.  Delak  jc  objavio  pro- 
konstruktivističke  manifeste  mi  i teater  coop.  Mani- 
festom teater  co-op.  su  proklamirane  zamisli  novog 
avangardnog  teatra.  Diskurs  časopisa  Tank  bio  je  ek- 
lektični  spoj  ekspresionističkog,  dadaističkog,  kons- 
truktivističkog  i ljevičarskog  manifestnog  govora.  U 
časopisu  su,  između  ostalih,  objavljivali:  VladmirPre- 
mru,  Ljubomir  Micić,  Bratko  Kreft,  Božo  Popović, 
Mirko  Polić,  Veno  Pilon,  Tristan  Tzara,  Ricardo  Gui- 
raldes,  Dragotin  Fatur,  Branko  Ve  Poljanski,  Henvarth 
Walden,  Fran  Onič,  Ivan  Čargo,  Eduard  Stepančič, 
Pilade  Gardini,  Sofronio  Pocarini,  Willi  Ntimberg, 
Miha  Maleš,  Ivan  Miklavec,  Kurt  Schwitters,  Miha 
Maleš,  Louis  Lozowick. 

LITERATURA:  Beri , Delal,  Kreč  1 , Zab7 

Tartuska  škola.  Tartuska  škola  (ili  MoskovskoTartuska 
škola)  je  postformalistička,  prostrukturalistička  i se- 
miotička  škola  koju  je  osnovao  Jurij  M.  Lotman  u es- 
tonskom gradu  Tartuu  1964.  Škola  je  djelovala  na 
sveučilištu  u Tartuu  i pri  Akademiji  znanosti  u Moskvi, 
a aktivnim  radom  završava  krajem  80-ih  godina. 
Tijekom  60-ih  i 70-ih  godina  Tartuska  škola  imala  je 
utjecaj  na  zapadni  strukturalizam  i poststrukturalizam. 

U Školi  su  surađivali  Vjačeslav  V.  Ivanov,  Vladimir  N. 
Toporov,  Boris  A.  Uspenski,  Mihail  L.  Gasparov, 
Eleazar  V.  Mcletinski,  Aleksandar  Žolkovski,  Jurij 
Ščeglov,  A.  Pjatigorski,  Dmitri  Segal,  Zara-G.  Mine, 
Jurij  I.  Levin,  Boris  M.  Gasparov  i drugi. 

Rad  Škole  zasnovao  se  na  razvoju  teorijskih  rasprava 
književnog  ruskog  formalizma  i Praške  škole  i pri- 
mjenama filoloških  istraživanja  klasičnih  i orijentalnih 
jezika.  Utjecaj  na  rad  Škole  je  imalo  i djelovanje 
materijalistički  orijentiranog  postformalističkog 
teoretičara  književnosti  Mihaila  Bahtina.  Teorija 
Tartuske  škole  je  formirana  u okvirima  teorije  knji- 
ževnosti i filologije,  da  bi  se  zatim  razvila  u opću 
teoriju  umjetnosti  i kulture  zasnovanu  na  struk- 
turalističkim teorijama,  semiotičkim  analizama  i pri- 
mjenama matematike,  logike  i teorije  informacija. 
Osnovna  istraživanja  u teoriji  književnosti  i filologiji 
su  kasnije  primjenjivana  na  muziku,  slikarstvo,  folklor, 
rituale,  obrede,  film,  mitologiju  i religiju.  Jurij  M. 
Lotman  je  izveo  ključne  pretpostavke  za  model 
strukturalističke  analize  umjetnosti  unutar  opće  teorije 
umjetnosti:  “Posljedica  strukturalnog  proučavanja 
književnosti  treba  biti  izrada  točnih  analitičkih  metoda, 
određivanje  funkcionalne  veze  elemenata  teksta  u 
idejno-umjetničkom  jedinstvu  djela,  znanstveno 
postavljanje  pitanja  o umjetničkom  umijeću  i njegovoj 
vezi  s idejnošću”  i “Iz  toga  slijedi  još  jedna  važna 
posljedica:  umjetničko  djelo  je  odraz  stvarnosti,  no 
istodobno  ono  pripada  i materijalnoj  kulturi.  Nasta- 
vivši, ono  već  prestaje  biti  samo  odrazom  i postaje 
fenomen  stvarnosti.  Prešavši  iz  sfere  umjetničke 
zamisli  u područje  materijalnog  otjelotvorenja, 
umjetničko  djelo,  Čuvajući  idealna  svojstva  (ono  je 
odraz  stvarnosti)  postaje  sam  fenomen  stvarnosti.  Kao 
čimbenik  mijenjanja  života,  ono  posjeduje  dvojaku 
aktivnost  - idealnu  i materijalnu”.  Boris  A.  Uspenski 
je  razvio  strukturalno  semiotičke  metode  analize  slike 
i ikone.  Na  primjer,  razradio  je  različite  modele 
koncepta  i fenomena  ‘točke  gledišta’  u kompoziciji 
slike,  s obzirom  na  kompozicijski,  ideološki,  fra- 
zeološki,  prostorno- vremenski  i psihološki  plan. 
Tartuska  škola  je  bila  kritizirana  u Sovjetskom  savezu 
tijekom  60-ih  i 70-ih  godina  zbog  strukturalističkog 
formalizma,  da  bi  bila  revalorizirana  u 80-im  go- 
dinama. 

LITERATURA:  Biti6,  Lot  1 , Lot2,  LoG,  lot4,  Lot5,  Lot6,  Lot7,  Lot8, 
Petl,Škol,Usp),  Usp2 

Tašizam.  Vidi:  Enformel 

Tautologija.  Tautologija  je  logički  stav  koji  je  istinit 
za  sve  istinosne  mogućnosti.  Tautološkim  iskazom 
naziva  se  iskaz  čija  značenja  proizlaze  iz  definicija 


logike,  matematike,  filozofije  ili  nekog  drugog  for- 
malnog sistema,  a ne  iz  iskustva  i odnosa  tog  iskaza  s 
realnošću.  Po  konceptualnom  umjetniku  Josephu 
Kosuthu  umjetnost  je  tautologija,  budući  da  je  for- 
malna posljedica  definicije  pojma  umjetnosti.  Um- 
jetničko djelo  ne  govori  ništa  drugo  nego  da  je  um- 
jetničko djelo  i zato  je  tautologija.  Kosuth  je  svoje 
zamisli  tautologije  ispitao  na  nizu  primjera:  ( 1 ) u radu 
Jedan  i pet  satova  (1965.)  izložio  je  fotografiju  sata, 
sat  kao  predmet  i tri  kopije  iječničkih  definicija  koje 
se  odnose  na  ideju  sata  (definiciju  vremena,  me- 
hanizma i objekta),  (2)  u radu  Čista  kvadratna  stakla 
ulaštena  (1965.)  izložio  je  četiri  kvadratna  stakla,  na 
sredini  svakoga  nalazi  se  po  jedna  riječ:  čisto,  kvadrat, 
staklo,  ulašteno  i (3)  u radu  Jedna  boja,  pet  pridjeva 
(1966.)  izložio  je  pet  puta  ponovljenu  riječ  pridjev 
(na  različitim  jezicima),  ispisanu  crvenim  fluo- 
resentnim  cijevima.  Ti  radovi  su  tautološki.  U prvom 
slučaju  pojam  ili  koncept  sata  demonstrira  se  po- 
kazivanjem samog  sata,  njegove  fotografije  ili  iječ- 
ničkim  definicijama.  Sve  tri  pojavnosti  zamisli  sata 
govore  isto:  “Ovoje  sat!”  te  su  stoga  u tautološkom 
odnosu.  U drugom  slučaju  natpis  na  staklu  govori  o 
jednoj  osobini  stakla,  tj.  postoji  identitet  između 
izgleda  stakla  i navedene  osobine.  U trećem  primjeru 
napisana  riječ,  naslov  rada  i vizualna  prezentacija 
govore  isto,  tj.  imaju  istu  konceptualnu  vrijednost  (isto 
značenje). 

Primjeri  tautološkog  rada  realizirani  su  na  prijelazu 
60-ih  u 70-te  godine  u siromašnoj  umjetnosti  (Mario 
Merz,  grupa  OHO)t  minimalnoj  umjetnosti  (Robert 
Morris,  Donald  Judd),  postminimalnoj  umjetnosti  (Sol 
LeWitt,  Mel  Bochner)  i konceptualnoj  umjetnosti  (rani 
Art&Language , Robert  Barry,  Lawrence  Weiner, 
Grupa  Kod,  Gergelj  Urkom,  Neša  Paripović).  Za 
većinu  spomenutih  umjetnika  tautologija  je  bila  for- 
mula pomoću  koje  se  stvara  analitički  i logički  isprazan 
rad  koji  govori  i pokazuje:  (1)  identitet  vizualnog, 
jezičkog  i mentalnog  predočavanja  i (2)  konceptualnu 
formalnu  strukturu  umjetničkog  rada,  tj.  omogućava 
identitet  (ili  podudarnost)  zamisli  rada,  jezičkog  opisa 
rada  i njegovih  vizualizacija.  Tautološki  radovi  su 
primjene  logičkog  i konceptualnog  mišljenja  na 
odnose  jezika  i vizualnosti. 

LITERATURA:  Battcl,  Kosul,  Kosu2,  Ko$u3,  Kosu4,  Kosul2, 
Kosu  14,  Kusl,  Lcggl,  Lipp6,  Lipp7,  Lipp9,  Mussl,  Ram5,  Šuv5, 
Šuv54,  Šuv55,  Šuv56,  Šuv63,  Šuv65,  Witt3  * 

Teatralizacija  objekta«  Vidi:  Objektnost 

Teatralizaclja  teorije.  Teatralizacijom  teorije  se 
označavaju  tri  najčešće  povezana  aspekta  kasno- 
modemističke  i postmodemističke  upotrebe  i pro- 

dukcije  teorije:  (a)  sam  teorijski  tekst  se  uvodi  u 
retoričku,  metaforičku,  alegorijsku  i simulacijsku  igru 
prikazivanja  teorije  i njenih  mogućnosti  estetizacije 
(uživanje  u tekstu,  ekstaza  teoretiziranja,  uvođenje 
diskursa  teorije  u žargone  diskursa  masovne  kulture), 
(b)  teorija  kao  tekst  se  preobražava  u teoriju  kao  eg- 
zistenciju, teoriju  kao  ponašanje  ili  scensko  (ekranskoj 
izvođenje  (performans)  teorijskog  diskursa,  i,  uže,  (c) 
teorija  biva  performatizirana,  što  znači  da  svoja 
značenja  i smisao  ispunjava,  ne  kroz  poruke  koje  nudi, 
nego  kroz  činove  bihevioralnog  izvođenja.  Pojam 
teatralizacije  teorije  je  anticipiran  u kritici  metafizike, 
načinu  života  i pisanja  Friedricha  Nietzschea,  kao  i 
Georgesa  Bataillea,  a ekspliciran  je  u interpretaciji 
Nietzscheove  teatralizacije  filozofije  u tekstovima 
Petera  Sloterdijka.  Teatralizaciju  teorije  u predavačkim 
performansima  izvodili  su  kompozitor  John  Cage, 
teoretičar  psihoanalize  Jacqucs  Lacan,  umjetnik 
Joseph  Beuys,  teoretičar  kulture  Boris  Groys,  a 
beogradska  grupa  Teorija  koja  Hoda  (TkH)  je  cje- 
lokupnu praksu  javnog  nastupa  zasnovala  na  mo- 
delima teorijskih  performansa.  Teorijski  performans 
je  javni  scenski  ili  izvanscenski  događaj  u kojem  pre- 
davanje teoretičara  postaje  pro,  para  i post  teatarskog 
izvođenja,  odnosno  demonstriranja  verbalno  izložene 
teorije  posredovanjem  verbalnog  ili  tjelesnog  izvo- 
đenja predavača. 

LITERATURA:  Bart3,  BartK  Bart20.  Bata2,  Cagl,  Cag2,  Cag3, 
Cag4,  Cag5,  Cag6,  Cag7,  Fcny2,  Groy2,  LotrI , Slot2,  Novci,  Tis2, 
Ulm4 

Tehnološka  umjetnost.  Tehnološka  umjetnost  je 
zajednički  naziv  za  umjetničke  trendove  (futurizam, 
konstruktivizam,  neokonstruktivizam,  kibemetska 
umjetnost,  kinetička  umjetnost,  kompjutorska  um- 
jetnost, luminoplastika,  optička  umjetnost,  mobili, 
nove  tendencije,  tehnospiritualna  umjetnost,  simula- 
cionizam,  digitalna  umjetnost),  zasnovane  na  upotrebi 
i tematizaciji  tehničkih  medija,  značenja,  vrijednosti  i 
viziji  globalne  tehničke  civilizacije.  U umjetnosti  XX. 
stoljeća  razlikuju  se  karakteristični  pristupi  teh- 
nološkom: ( 1 ) utopijski  projekti  avangardi  (futurizam, 
konstruktivizam)  usmjereni  projektiranju  i proricanju 
novog  modernog  društva,  zasnovanog  na  tehno- 
loškom, znanstvenom  i estetsko-umjetničkom  na- 
pretku, (2)  pokušaj  konkretiziranja  i realizacije 
projekta  avangardi  u neokonstruktivizmu  i novim 
tendencijama  50-ih  i 60-ih  godina  kao  direktne, 
praktične  i umjetničko-znanstvene  ili  umjetničko- 
tehnološke  preobrazbe  stvarnosti  (životne  sredine),  (3) 
kritika  tehnoloških  idealizacija  i realizacija  neoavan- 
gardističkog  projekta  kao  globalnog  modernističkog 
projekta  u neodadi,  fluksusu,  novom  realizmu  i kon- 


ceptualnoj umjetnosti  i (4)  postmodemistička  feti- 
šizacija  tehnološke  informacijske  civilizacije  kao 
totalnog  društva  potrošnje  i spektakla.  Drugim  rije- 
čima, tehnološki  svijet  više  nije  tema  ili  sredstvo 
umjetničkog  istraživanja  i izražavanja  nego  nužno 
potpuno  okružje  postmodemog  čovjeka,  koje  stvara 
njegove  želje,  ekstaze,  zabavu,  duhovnost,  drame, 
paradokse,  smisao,  značenja  i vrijednosti,  odnosno, 
identitete.  U feminističkoj  teoriji  (Donna  Haraway, 
Rosi  Braidoti)  se  ukazuje  na  transfiguraciju  feno- 
menalnosti  rodnog  tijela  kao  post-prirodnog  tijela  ili 
tehnološkog  tijela. 

LITERATURA:  Acst  1 , Ande  l , Bent  l , Braid2,  Bumh6.  Druck  1 . Gau  1 , 
Ciržl  l,  Grž27,  Grž30,  Har2,  Hirsl,  Malloy I . Rau  1 , Tu2,  Tij I 

Tehnoperformans.  Tehnoperformans  je  izvođački 
umjetnički  rad  zasnovan  na  tehničkim  sredstvima 
realizacije  (ekranskog  posredovanja  djela,  ekranskog 
udvajanja  ili  posredovanja  aktera  (tijela,  figure), 
elektronske  komunikacije  unutar  djela,  medijskih  i 
cybcr  preobrazbi  ljudskog  tijela  u stroj  i stroja  u 
regulacijski  bio-tehnički  poredak).  Tehnoperformans 
postmodeme  je  anticipiran  Wilsonovom  simula- 
cionističkom  operom  Građanski  ratovi  i operom 
Akhnaten  Philipa  Glassa,  gdje  su  tehnološko  mo- 
dularna organizacija  prostora  i rad  s artificijelnim 
tijelima  dovedeni  do  realizacije  metafore  virtualnog 
prostora  i virtualnog  događaja.  Artificijelna  tijela 
(daleka  evolucija  marionetskog  teatra)  i metafore 
artificijelnog  tijela  (lutke,  animacije  figura,  androgine 
figure  poze  izvođača)  generiraju  prisutnost  ekstatičkog 
erotičnog  spektakla  (Laurie  Anderson,  Karen  Finley, 
John  Kelly,  Rachcl  Roscnthal,  Ron  Athcy,  Stclarc, 
Orlan).  Postmodemi  tehnoperformans  je  erotičan  jer 
efekte  fenomena  seksualnosti  preobražava  u retoričke 
figure  erotske  reprezentacije  ili  kodove  biopolitike, 
ali  nije  i seksualan.  Postmodemi  tehnoperformans  se 
povezuje  s realizacijama  video  instalacija  (Nam  June 
Paik,  Bruce  Nauman,  Bili  Viola,  Dara  Bimbaum,  Beryl 
Korot)  i video  performansa  (Terry  Fox,  Lynda  Benglis, 
Marina  Abramović),  kao  i s inetraktivnim  procesima, 
događajima  i situacijama  (Stelarc  i njegov  rad  s 
umjetnom-robot  rukom  ili  izrazito  estetizirani,  for- 
malno orijentirani  rad  s interaktivnim  tjelesnim- 
lumino-kinetičkim  plesačkim  prostorima  Marka 
Košnika,  gerilski/teroristički  internet  performans  od 
Zapatista  do  Igora  Štromajera,  Vuka  Ćosića,  Darka 
Fritza  ili  visokoestetiziranog  post-desadeovskog 
digitalnog  teatra  TkH-a). 

Zasebni  smjer  tehnoperformansa  čine  autori  (Stelarc, 
Orlan,  Bruce  Gilchrist,  Ron  Athey)  koji  se  bave 
tamnom  tehnoestetikom,  odnosno  s demonskom 
tehnologijom,  perverznom  seksualnošću,  biopo- 

litikom,  bolešću,  nekontroliranim  nasiljem  (destruk- 
cijom i autodestrukcjom)  i postpovijesnom  tehno- 
loškom, metaforično  govoreći,  cyberkulturom  (cyber- 
culture).  U pitanju  su  autori  koje  svoje  tijelo  in- 
deksiraju  (na  sceni,  ekranu  ili  u mreži)  kao  simptom 
biomedicine,  informacijskog  sažimanja  i virtualnog 
realiziranja,  protetičkog  produžavanja  i proširivanja, 
dcfikcionalizacije  i upotrebe.  Na  primjer,  Tracey  Warr 
u tekstu  Spavač  piše  o riziku  u suvremenom  per- 
formansu: “ Cvber  SM  Stahla  Stenslija  i Kirka 
Wolforda  (1994.)  je  interaktivno  seks  odijelo  koje  je 
priključeno  na  internet.  Stelarc  je  od  obješenog  tijela 
krenuo  prema  tijelu  prikopčanom  na  tehniku.  U 
projektu  PsiNet  (1995.)  Kathleen  Rogers  uspostavlja 
paralelu  između  tehnike  za  emitiranje  programa  i 
psihičkih  transmisija  i recepcija.  James  Turrcll  eks- 
perimentira s moždanim  valovima,  percepcijom  i 
svjetlom.  Entropisti  žele  svoju  svijest  prenijeti  u 
računala.  Stroj  za  samožrtvovanje  (1995.)  Brica 
Hobeina  omogućava  korisnicima  da  se  okupaju  u vatri. 
Orlan  redizajnira  lice  pomoću  kozmetičke  kirurgije, 
čime  ocrtava  doseg  trajnih  tabua  vezanih  za  tijelo. 
Operacija  je  izvedena  pod  lokalnim  anestetikom  te  je 
umjetnica  preko  satelita  razgovarala  s globalnom 
publikom.  U smislu  rizika,  ozvučeno,  uspavano, 
ranjivo  tijelo  britanskog  umjetnika  Brucea  Gilchrista, 
podvrgnuto  blagim  električnim  udarima,  može 
djelovati  alarmantno  - ali  rizik  od  tehnike  je  neznatan. 
Kada  je  neočekivano  zagrmjelo  tijekom  jednog  Gil- 
christovog  performansa  na  otvorenom,  tehničari  su 
prvo  zaštitili  opremu,  a potom  ih  je  publika  upozorila 
na  to  da  i ozvučenom  spavaču  treba  zaštita.  U Gil- 
christovom  radu  rizik  se  odnosi  na  dugoročnije  efekte 
deprivacije  i ometanja  sna,  na  zajednički  san  prema 
tajni  ljudske  svijesti. “ 

Rizik  u egzistencijalnom,  odnosno,  demonsko  u 
metafizičkom  smislu  u tehno-performansu  nastaje  iz 
paradoksalnog  i nekontroliranog  odnosa  biološkog 
organizma  i stroja,  ali  i iz  dramatične  alegorizacije 
odnosa  subjekta  (bio-psihološkog  organizma)  i stroja 
kao  vanjskog  asimetričnog  Drugog.  Stroj  kao  vanjski 
asimetrični  Drugi  u biopsihološkom  organizmu  po- 
prima aspekte  demonskog  bića  koje  nadilazi  našu 
prirodu  i u beskrajnim  transformacijama  i trans- 
figuracijama  pojavnosti  i provociranja  realnog  i fik- 
cionalnog  rizika  sugerira  različite  potisnute  arhetipske 
strahove. 

LITERATURA:  Alfi , Angl , Birl , Bir2,  Digl , Gold2,  Gold5,  Gnž25, 
Grž27,  Grž28,  Grž30,  Grž33,  Jon2,  Tij  l 

Tehnoproza,  Tehnoprozom  se  nazivaju  različiti  inter- 
tekstualni  i simulacijski  postupci  stvaranja  narativnog 
(pripovjednog)  teksta:  (1)  koji  svojom  tekstualnom 


strukturom  (sintaktičkom,  tipografskom)  ukazuju  na 
kompjutorsku  obradu  teksta  i karakteristična  svojstva 
kompjutorske  obrade  teksta,  (2)  koji  je  rezultat  rada  s 
hipertekstom  i njegovim  mogućnostima  istovremenog 
višesmjernog  prelaženja  iz  teksta  u tekst,  kombiniranja 
tekstova  i povezivanja  tekstova  na  različitim  sintak- 
tičkim semantičkim  i tipografskim  razinama,  (3)  koji 
je  napravljen  različitim  oblicima  tekstualne  prezen- 
tacije na  ekranu.  Na  primjer,  elektronski  tekst  na 
ekranu  ili  displayu,  prijenos  teksta  kompjutorskim 
mrežama  s trenutnim  interaktivnim  odzivima  i raz- 
radama različitih  interaktivnih  reakcija  čitalaca  koji 
preko  tastature  mijenjaju,  dovršavaju,  sažimaju  ili 
proširuju  tekst,  i (4)  koji  je  napravljen  kao  klasičan 
pisani  književni  tekst,  ali  tematizira  logiku  pisanja  ili 
izvršenja  softvera,  odnosno,  različite  tehno-teme  od 
znanstvene  fantastike  preko  apokaliptičkog  cyber- 
punka  do  tehnoerotskog  pisma.  Tehnoproza  je  in- 
tertekstualna  jer  nastaje  mehaničkim  i elektronskim 
povezivanjem  različitih  tekstualnih  (narativnih)  frag- 
menata u novu  cjelinu.  Tehnoproza  je  simulacijska 
jer  na  istu  razinu  transformativnosti  i interakcije 
dovodi  tekstualne  i vizualne  materijale  različitog 
porijekla  kompjutorski  ih  obrađujući  i prezentirajući, 
prvenstveno  kao  ekransku  sliku,  a zatim  i kao 
diskurzivni  motiv.  Tehnoproza  je  fraktalnajer  svaka 
tekstualna  jedinica  predstavlja  cjelinu  teksta  u odnosu 
na  druge  tekstove  i odražava  ih  u postupcima  stvaranja 
tekstualnih  lanaca,  mreža,  rizoma.  Tehnoproza  je 
defetišizacija  pisma  kao  produžetka  ruke,  a ruke  kao 
oruđa  mozga,  duše  ili  srca.  Kao  što  pisac-pripovjedač 
tradicionalno  stvara  narativni  tekst,  tako  i narativni 
tekst  svojim  medijskim  mogućnostima  generira 
uobličenja  višeslojne,  heterogene  i fantazmatske 
projekcije  ili  hipoteze  pisca. 

U stilskom  smislu  tehnoprozu  karakterizira  svijest  o 
artificijelnom,  arbitrarnom,  otuđenom  i na  jezičkim 
igrama  zasnovanom  diskursu  (hladnom  glasu  pri- 
povijedanja). Dok  je  postmodemistički  pripovjedni 
glas  osamdesetih  godina  pripadao  mekom  pismu 
decentriranog  hipotetičkog  subjekta  poslije  barthe- 
sovske  smrti  autora,  pripovjedni  glas  tehnoproze  je 
glas  hackera  (opsesivnog  kompjutorskog  igrača), 
subjekta  koji  postaje  objekt  (baudrillardovska  ekstaza 
objekta),  kiborga  (tijela  koje  je  povezano  u bio- 
elektronsku  mrežu  novog  artificijclnog  organizma), 
androgina  (dvospolnog,  bespolnog  ili  sintetiziranog 
bića  neodređenih  seksualnih  osobina),  elektronskog 
ili  ekranskog  voajera  (promatrača  svijeta  preko 
kompjutorskih  mreža  projiciranja  objekta  želje), 
virtualne  sintetizirane  ekranske  figure  koja  lako 
mijenja  ikonološke  oblike,  biološke,  civilizacijske, 
povijesne  i spolne  karakteristike.  U žanrovskom 

smislu  tehnoprozu  karakterizira  apokaliptička  znan- 
stvena fantastika  (cybcrpunk  je  tipičan  primjer 
tehnoproze),  erotska  i pornografska  proza  (tele- 
seksualnost,  strojevi  želje),  post-političko  pismo 
(pismo  koje  govori  o potrošnji  objekata  i informacija 
na  mjestu  ideologije).  Narativna  rješenja  u smislu 
logike  nizanja  događaja  su  mimezis  artificijelnih 
telekomunikacijskih  i mrežnih  sažimanja  vremena  i 
prostora,  tako  da  se  pripovjedni  događaj  ukazuje  kao 
registar  različitih  simultanih  situacija  koje  mogu  re- 
ferirati različitim  povijesnim  ili  prirodnim  vremenima 
i prostorima.  Nije  u pitanju  metaforička  ili  alegorijska 
razrada  alogičkog  vremena  ili  alogičke  prisutnosti 
subjektivnog  unutrašnjeg  vremena  nego  artificijelni 
tehnološki  i medijski  prekid  s prirodnim  tijekom 
događaja  i modusima  prikazivanja  zasnovanim  na 
sintagmatskoj  govornoj  ili  pisanoj  pripovijesti. 
LITERATURA:  Andel,  Buckcyl.Geyhl,Gib$wl,  Laul,Mchl 

Tehnospiritualnost.  Tehnospiritualnost  je  tendencija 
postavangardne  i postmodeme  umjetnosti  koja 
spiritualne,  arhetipske,  simboličke  i kontemplativne 
aspekte  ljudske  duhovnosti  i umjetnosti  istražuje, 
realizira  i simulira  pomoću  suvremenih  medija  i 
materijala  (suvremenom  tehnologijom).  Doživljaj 
duhovnog,  metafizičkog,  onostranog  ili  djelovanja 
arhetipskog  proizlazi  iz  geneze  nove  medijske  re- 
alnosti, strukturalnih  odnosa  materijala,  odnosa 
materijalno-prostomih  struktura  i brojnih  precizno 
realiziranih  odnosa,  suočavanja  prirode  (svijeta  izvan 
čovjeka)  i tehnologije  (ljudskog  svijeta).  Rani  primjeri 
tchnospiritualnog  u umjetnosti  su:  ( 1 ) zen  vrtovi  s TV 
monitorima  Nam  JunePaika(7Yin  1974.)  ili  kipom 
Bude  čija  se  slika  projicira  na  video  monitoru  i idiličnu 
atmosferu  zen  vrtova  parodijski  preobražava  u 
artificijelni  tehnološki  prostor,  koji  bi  poput  zen  koana 
trebao  dovesti  do  prosvjetljenja,  (2)  Beuysove  in- 
stalacije iz  kasnih  60-ih  s opremom  za  elektrolizu 
stvaraju  situaciju  alkemijske  radionice,  preobra- 
žavajući ne  samo  energiju  u materiju  nego  i umjetnost 
u izuzetni  prostor  spiritualnog  rada,  (3)  hodanje  po 
kineskom  zidu  Marine  Abramović  i Ulaya  nije  samo 
egzistencijalni  tjelesni  čin  u izuzetnom  i egzotičnom 
arhetipskom  prostoru  nego  i umjetnički  performance 
realiziran  kao  postmodemistički  medijski  spektakl, 
budući  daje  televizijski  sniman  i kao  satelitski  program 
emitiran  iz  Azije  u Europi,  (4)  egzaktni  industrijski 
proizvedeni  objekti  VValtera  De  Marie  {Križ - Zvijezda, 
1989.  ili  360°  Ji-Đing)  arhetipski  su  simbolički 
predmeti  koji  nisu  samo  simbolički  vizualni  oblici 
nego  je  bitna  i njihova  savršena  izvedba  (preciznost 
mjera,  obrađenost  površina  i rubova)  svakog  po- 
jedinačnog dijela,  (5)  instalacija  Polje  munja  (1977.) 


VValtera  De  Marie  vrhunac  je  razvoja  land  arta  i ranog 
tchnospiritualnog  rada,  kojom  autor  povezuje  trans- 
formacije energije  svijeta  prirode  (prirodni  fenomen 
atmosferskog  pražnjenja)  i svijeta  visoke  tehnologije 
kojom  čovjek  pristupa  prirodi  u tehnološki  poredak, 
(6)  Alice  Aycock  je  u velikoj  instalaciji  Hiljadu  i jedna 
noć  u palači  blaženstva  (1983.)  sintetizirala  svoje 
rekonstrukcije  povijesti  arhitekture  i povijesti  me- 
hanizama stvarajući  ambijentalni  prostor  fantaz- 
matskog  mehanizma  koji  razotkriva  zapadnjačku 
opsesiju  tehničkim  napravama  i analogijama  koz- 
mičkih zakonitosti  i mehaničkih  zakonitosti  strojeva. 
U umjetnosti  kasnih  80-ih  i 90-ih  godina  tehno- 
spiritualni  pristupi  postaju  konceptualni  i medijski 
modus  odnosa  s onostranim,  metafizičkim  i duhovnim 
jer  ( 1 ) u postmodemoj  kulturi  nije  moguć  direktni 
pristup  ni  prirodi  ni  duhovnom,  on  je  uvijek  pos- 
redovan medijskim  tehnološkim  prostorom,  (2)  kao 
tehnološki  proizvod  umjetničko  djelo  je  istovremeno 
posrednik  duhovnom,  ali  i okružje  životnih  jezičkih  i 
umjetničkih  igara.  Materijalni  poredak  ili  medijska 
organizacija  informacija  osnova  stvaranja  meta- 
foričkih,  alegorijskih  i simboličkih  prikaza.  Karak- 
teristične su  realizacije:  ( 1 ) koje  sliku  prikazuju  preko 
ekrana  (mimezis  projicirane  slike),  na  primjer,  foto- 
grafije Laurie  Simmons,  predmeti  i instalacije  s foto- 
grafijama Barbare  Bloom,  fotografije  Cindy  Shcrman 
i (2)  koje  prostor  uređuju  kao  scenski  ambijent 
(naglašeni  scenografski  pristup  prostoru),  na  primjer, 
instalacije  i ambijenti  Haima  Steinbacha,  Anisha 
Kapoora,  Richarda  Deacona,  Susane  Solano,  Roberta 
Longa,  kao  i Milivoja  Bijelića,  Matjctice  Potrč,  Mir- 
jane Đorđević.  Instalacije-scene  su  prostori  u kojima 
nema  događaja,  događaj  (metaforički,  alegorijski  ili 
simbolički)  se  tek  treba  dogoditi.  Odsutnost  događaja 
i njegova  simbolička  najava  ambijentalnom  struk- 
turom izraz  su  ili  prikaz  djelovanja  duhovnog.  U 
digitalnoj  umjetnosti  razvijaju  se  specifične  taktilne, 
audio  i vizualne  funkcije  umjetničkog  djela  koje  se 
povezuju  s efektima  spiritualnog  događaja  i iskustva. 
Digitalni  sistemi  (virtualna  realnost,  cyborg)  omo- 
gućavaju rekonstituiranje  i simulaciju  egzotičnih, 
tradicionalnih  ili  new  age  spiritualnih  događaja. 

LITERATURA:  Ande  I,  Aycl,Coyl,  Hul,  Moltz  l , Kraus  1 7,  Mana  I , 
Šuva58,  Šuva69,  Šuva72,  Šuva75 

Tekst  Tekst  je,  općenito,  svaka  struktura  znakova. 
Razlikuju  se  pojam  govornog,  pisanog,  vizualnog, 
prostornog,  vremenskog,  zvučnog,  bihevioralnog, 
ekranskog,  itd.  teksta.  U strukturalizmu  se  tekstom 
naziva  zatvorena  struktura  znakova.  U poststruk- 
turalizmu  i postmodemizmima  tekstom  se  smatra 
otvorena  struktura  znakova  koja  stječe  svoja  značenja 

trenutnim  odnosom  s drugim  znakovima  ili  tekstovima 
aktualne  ili  povijesne  kulture.  Tekstom  se  naziva  i 
svaki  oblik,  bez  obzira  na  medij,  način  komunikacije, 
proizvodnje,  razmjene  i potrošnje  značenja  (zna- 
Čenjskih  zastupnika).  Bilo  koja  slika  iz  povijesti 
slikarstva  može  se  tumačiti  kao  tekst  ako  se  promatra 
kao  model  izvođenja,  uspostavljanja,  stvaranja,  od- 
nosno, odašiljanja,  ponude,  razmjene  ili  recepcije 
značenja.  Slika  Lovisa  Corintha  Autoportret s čašom 
( 1 907.)  je  tekst  zato  što  ekspresivni  pikturalni  prikaz 
polunagog  muškog  tijela  (tijela  slikara)  nudi  značenja 

0 erotičnom  narcizmu  i privatnosti  slikara.  Ova  slika 
nije  ponuđena  samo  gledanju  nego  i čitanju.  Ali 
postoje  i djela  koja  su  ponuđena  kao  odnos  vizualnog 

1 verbalnog  teksta,  kao  stoje  slika  Alice  Neel  Nacisti 
mrze  Židove  ( 1936.)  ili  je  sama  verbalni  tekst  kao  slika 
Jaspera  Johnsa  False  Start  ( 1 959.). 

LITERATURA:  Bart3,  Bart  1 6,  Cobl , Frank  l , Johan  1 , Kris  1 , Lot5, 
SoIIer2,Todo6,Wahin 

Tekstualna  produkcija.  Tekstualnom  produkcijom  se 
nazivaju:  ( 1 ) različite  pluralne,  arbitrarne  i fikcionalne 
prakse  ili  postupci  proizvodnje,  razmjene  i potrošnje 
značenja  u postmodemoj  kulturi,  ali  i (2)  teorijski 
stavovi  daje  tekst  suštinski  izraz,  prikaz  ili  proizvod 
koji  omogućava  identifikaciju,  opis,  objašnjavanje  i 
interpretaciju  pojave  pluralne  i nekonzistentne 
postmoderne  kulture,  odnosno  da  subjekt  ako  vidi 
(doživljava,  spoznaje,  prikazuje)  svijet,  vidi  ga  preko/ 
posred-stvom  teksta. 

U francuskoj  semiologiji  i teoriji  slikarstva  nakon  60- 
tih  godina  dominirao  je  stav  da  svaka  slika,  prven- 
stveno umjetnička,  korespondira  posredovanjem 
teksta.  To  znači  daje  tradicionalno  zapadno  mimetičko 
slikarstvo  interpretirano  kao  oblik  prikazivanja  koji 
ne  pokazuje  i prikazuje  svijet  direktno  i doslovno  nego 
posredovanjem  teksta  (religioznog  teksta)  koji  posre- 
duje između  pikturalnog  poretka  slike  i poretka  svijeta. 
LITERATURA:  Ffl . Ff2, , Kris  1 , Rod  1 , SoIler2,  Wahlfl 

Tekstualna  umjetnost  Tekstualna  umjetnost  ozna- 
čava umjetnička  djela  izvedena  u obliku  teksta  na 
prirodnom  jeziku.  Djela  tekstualne  umjetnosti 
razlikuju  se  od  eseja,  poezije,  proze  i filozofskih 
rasprava  time  što  nastaju  razvijanjem  problema 
vizualnih  umjetnosti  (slikarstva,  fotografije,  filma, 
skulpture,  ambijentalne  umjetnosti,  performansa)  u 
mediju  teksta,  tj.  u pisanom  (lingvističkom)  jeziku. 
Tekstualna  umjetnost  razvija  se  u konceptualnoj, 
postkonccptualnoj  i neokonceptualnoj  umjetnosti.  U 
postmodemoj  umjetnosti  razvija  se  tekstualna  praksa 
vizualnih  umjetnika  pod  utjecajem  poststruktu- 
ralističke  teorije  teksta. 


Teorija  teksta  razvijala  se  tijekom  60-ih  i 70-ih  godina 
u strukturalističkoj  tradiciji  i u kontekstu  filozofije 
jezika.  Pojam  teksta  izveden  je  iz  teorije  književnosti 
i lingvistike,  da  bi  semiotičkim  istraživanjima  bio 
uopćen  i primijenjen  na  različita  područja  istraživanja: 
film,  slikarstvo,  moda,  seksualnost.  Tekstom  se  u 
najopćenitijem  smislu  naziva  svaki  jezički  izraz 
autorove  misli,  odnosno,  izdvojeno  napisano  djelo. 
U teoriji  informacija  tekst  se  određuje  kao  svako 
pravilima  regulirano  nizanje  i kombiniranje  jedinica 
nekog  znakovnog  sistema  u vremenu  ili  prostoru. 
Definicija  iz  teorije  informacija,  prihvaćena  i u 
semiotičkim  teorijama,  pod  tekstom  podrazumijeva 
bilo  koji  umjetnički  produkt  nastao  povezivanjem  u 
cjelinu  koja  se  može  prepoznati  kao  struktura 
značenjski  vrijednih  elemenata  ili  znakova.  Roland 
Barthes  suprotstavio  je  pojam  teksta  pojmu  umjet- 
ničkog djela.  Po  Barthesu  umjetničko  djelo  je  dovršen 
i cjelovit  rezultat  (produkt)  rada  umjetnika,  a tekst  je 
ono  što  se  pokazuje  procesom  stvaranja  i djelovanja 
u umjetnosti.  Ukazivanjem  na  značaj  procesa  u kojem 
umjetnički  rad  nastaje,  djeluje  i koji  čitalac  ili  gledalac 
prihvaća,  Barthes  suprotstavlja  zamisao  teksta  do- 
vršenom umjetničkom  rezultatu.  Ovako  postavljena 
zamisao  teksta  odgovara  zamislima  dematerijalizacije 
umjetničkog  djela,  otvorenog  umjetničkog  djela  ili 
proccsualnog  umjetničkog  djela. 

Jedna  od  osnovnih  teza  konceptualne  umjetnosti  od 
sredine  60-ih  godina  bila  je  izražavanje  vizualnog 
umjetničkog  djela,  stvaralačkog  postupka  vizualnog 
umjetničkog  djela  ili  zamisli  umjetničkog  djela  u formi 
teksta  (jezičkog  zapisa).  Takav  umjetnički  rad  naziva 
se  koncept  ili  projekt. 

Tekst  je  element  rada  koji  govori  o onome  što  umjetnik 
čini  (razina  koncepta)  i kojim  umjetnik  barata  kao  vi- 
zualnim elementom  u prostornoj  realizaciji  (feno- 
menološka  razina).  Osim  tekstova  koji  se  uklapaju  u 
prostorna  i procesualna  istraživanja,  konceptualni 
umjetnici  stvarali  su  i tekstove  logičke  ili  feno- 
menološke  analize  postupka  nastajanja  i primanja 
teksta.  Joseph  Kosuth,  Victor  Burgin,  Art&Language, 
Grupa  Kod  i Grupa  (3,  istraživali  su  logiku  stvaranja 
teksta  pozivajući  se  na  postupke  filozofije  jezika, 
semiotike  i lingvistike.  Grupa  Art&Language  u više 
je  tekstova  razmatrala  mogućnost  izlaganja  teksta 
(eseja)  u galeriji  kao  vizualno  umjetničko  djelo.  Takav 
tekst  ima  dvostruku  funkciju:  (I ) čita  sc  kao  bilo  koji 
filozofski,  lingvistički  ili  teorijski  esej  i (2)  gleda  se 
kao  likovno  djelo  jerje  izložen  na  način  likovnog  djela. 
Za  konceptualne  umjetnike  vizualni  izgled  eseja  nije 
važan,  bitno  je  daje  čitljiv.  Teorijski  tekstovi  izloženi 
kao  umjetnička  djela  tretiraju  se  na  tri  načina:  ( 1 ) kao 
ready-madei,  tj.  tekst  koji  pripada  izvanumjetničkom 

svijetu  unosi  se  u svijet  umjetnosti  i izlaže  kao  um- 
jetničko djelo,  (2)  kao  subverzije  uobičajenog  načina 
vizualne  percepcije  umjetničkog  djela,  umjesto  da  se 
djelo  vizualno  percipira  i estetski  kontemplira,  ono  se 
mora  čitati  kao  tekst  i (3)  kao  formalno  tehničke 
prezentacije  teksta  kao  dokumenta,  nije  nužno  čitati 
tekst  nego  utvrditi  činjenicu  njegovog  postojanja,  tj. 
razumjeti  da  ukazuje  na  razgovore  i razmišljanja 
umjetnika.  Joseph  Kosuth  je  u više  radova  proble- 
matizirao status  teksta  kao  umjetničkog  djela.  U ranim 
radovima  Jedan  i pet  satova  (1965.)  ili  Naslovljeno 
(Umjetnost  kao  ideja  kao  ideja)  ( 1 967.)  tekst  je  izlagan 
kao  ready-made,  tj.  iječnička  definicija  konkretnog 
ili  apstraktnog  pojma  snimljena  je  i izložena  kao  takva. 
U tekstovima  na  staklu  Čisto , Kvadrat,  Staklo, 
Ulašteno  (1965.)  ili  neonskim  svjetlosnim  zapisima 
Jedan  i osam  - Opis  (1965.)  uspostavljeni  su 
tautološki  odnosi  između  zapisa  teksta  i vizualnog 
izgleda,  vrste  ili  svojstva  upotrijebljenog  predmeta. 
U seriji  tekstualnih  instalacija  Tekst/Kontekst  (\919.) 
izlagao  je  povećane  tekstove  na  reklamnim  pločama 
u urbanom  gradskom  prostoru.  Teorijski  tekst  koji 
apstraktno  govori  o čitanju  teksta  i razumijevanju 
konteksta  smješten  je  uz  reklame,  čime  u artificijelno 
uspostavljenom  kontekstu  u kojem  je  postavljen 
dobiva  nova  konkretna  značenja.  U tekstualnim 
ambijentima  Nula  i ništa  (1985.)  izlagao  je  tapete  s 
tekstovima  iz  Freudovih  djela  koji  prekrivaju  zidove 
prostorija.  Svaki  redak  teksta  je  precrtan,  a tekst  se 
nazire  ispod  crte.  Time  je  uspostavljena  analogija 
između  teksta  i nesvjesnog.  Victor  Burgin  je  krajem 
60-ih  pisao  tekstove  koji  čitaocu  govore  o trenutku 
(vremenu  i prostoru,  mentalnom  stanju,  iskustvu)  koji 
prethode,  podudaraju  se  ili  slijede  trenutku  čitanja. 
Njegovi  tekstovi  su  hipotetičke  konstrukcije  teksta 
koje  čine  paralelni  odnos  između  konkretnog  stanja 
čitaoca  i mentalnih  predodžbi  koje  tekst  predočava. 
Vladimir  Kopicl  (Grupa  (3)  ispitivao  je  tekst 
autorefleksivnom  hermeneutičkom  metodom  doz- 
voljavajući da  tekst  sam  govori  o postupku  stvaranja 
i uspostavljanja.  Tekstualnoj  umjetnosti  postkon- 
ceptualne  umjetnosti  svojstveno  je  ukazivanje  na 
jezičke  formulacije  ideoloških  govora  ( Art&Lan - 
guage,  Joseph  Kosuth,  Hans  Haacke,  kao  i Braco 
Dimitrijević,  Goran  Trbuljak,  Raša  Todosijević, 
Mladen  Stilinović).  Jedan  od  bitnih  postupaka  post- 
konceptualne  umjetnosti  je  istraživanje  ideoloških 
osnova  umjetnosti  i izražavanja  koju  ideološki  uzroci 
govora  i prikazivanja  stvaraju  u umjetnosti.  U tom 
smislenom  okviru  nastala  je  tekstualna  praksa  bliska 
pisanju  parola.  Grupa  Art&Language  je  na  Vene- 
cijanskom bijenalu  1976.  izložila  transparent-parolu: 
Dobro  došli  u Veneciju  / Diktatura  buržoazije  ovje - 


kovječuje  lokalnu  boju  / Ars  Longa,  Vita  brevis  est. 
Dragoljub  Raša  Todosijević  je  napisao  tekst  Tko 
profitira  od  umjetnosti  (1975.),  Zoran  Popović  rea- 
lizirao je  film  Bez  naziva  (1976.)  s kritičko-političkim 
parolama,  a Željko  Jerman  je  u javnom  gradskom 
prostoru  izlagao  provokativnu  parolu  Ovo  nije  moj 
svijet  (1977.). 

S druge  strane,  u postkonceptualnoj  umjetnosti 
vidljiva  je  tendencija  istraživanja  i razvijanja  pret- 
postavki konceptualne  umjetnosti  u različitim  me- 
dijima u kojoj  nastaju  analize  odnosa  teksta  i fo- 
tografije, slike  i teksta,  crteža  i teksta,  zvuka  i teksta. 
Ova  istraživanja  težila  su  suočavanju  različitih 
pojavnosti  umjetničkog  rada  i principa  konstituiranja 
i djelovanja  vizualnog  i verbalnog,  odnosno, 
mogućnosti  fenomenalnih  i simboličkih  svojstava 
vizualnog,  tekstualnog  i zvučnog.  Na  primjer,  Grupa 
143  je  istraživala  odnose  teksta  i serije  fotografija  ili 
teksta  i sintaktičke  linijske  strukture.  Zoran  Belić  W. 
je  analizirao  odnose  teksta  i simboličkih  funkcija  teksta 
kao  teksta  u različitim  civilizacijskim  kontekstima 
(kabali,  budizmu,  taoizmu),  Vladan  Radovanović  je 
u seriji  radova  Medij  ispituje  samog  sebe  (1973.) 
reproducirao  je  tekst  s magnetofonske  vrpce,  koji 
tautološki  govori  i demonstrira  ono  o čemu  govori. 
Za  postmodemu  umjetnost  karakteristična  je,  također, 
tekstualna  praksa:  (l)  upotrebe  riječi  ili  rečenica  u 
vizualnim  radovima  (Barbara  Kruger,  Jenny  Holzer, 
Richard  Prince)  i (2)  pisanje  tekstova  poližanrovskog 
karaktera.  Poližanrovski  tekst  nije  teorijski  tekst  ili 
primjer  teorije  umjetnika  kao  tekst  konceptualnih 
umjetnika  nego  prozni  tekst  autobiografskog  ili 
narativnog  karaktera,  koji  uspostavlja  odnose  s 
jezikom  eseja,  jezikom  poststrukturalističke  teorije, 
žargonima  popularne  kulture  i individualnom 
autopolitičkom  analizom.  Ovakav  tekst  lomi  me- 
tajezički  karakter  teorije,  ali  i dekonstruira  poetske  i 
metafizičke  ideale  modernističkih  tekstova.  Tekstom 
se  uspostavlja  polje  pisanja  koje  otkriva  kako 
subjektivnost  prodire  u metajezik  i kako  metajezik 
pruža  otpor  subjektivnosti.  Teme  postmodemističkih 
tekstova  su:  mediji  masovne  kulture,  fantazije,  snovi, 
traume,  seksualnost,  nemogućnost  komunikacije, 
prikazivanje  i doživljavanje  Drugog.  Karakteristični 
primjeri  postmodemističkog  umjetnikovog  teksta  su 
radovi:  Trinh  T.  Min-ha,  Laurie  Anderson,  Matta 
Mullicana,  Sheme  Levine,  Jenny  Holzer,  Adrian  Piper, 
Kathy  Acker,  Victora  Burgina,  Judith  Barry,  Silvije 
Kolbowski,  kao  i Mi  lete  Prodanovića,  Vlade  Marteka, 
Mladena  Stilinovića,  Žcljka  Kipkea,  Ivana  Faktora, 
Sanje  Iveković,  Ivane  Keser,  Andreje  Kulunčić. 

LITERATURA:  Albe  1,  Ali  I , Aitla  1 , Artla3,  Artla6.  Artla7,  Beli  1 0, 
Cagl,  Cag2,  Cag3,  Cag4,  Cag5,  Cag6,  Cag7,  Cag8,  ConI,  Con2, 

Con3,  Denil,  Đu2,  Franzel,  Freel,  Ga2,  Goldsl,  Kop2,  Kosu  l, 
Kosu2,  Kosu3,  Kosu4,  Kosu5,  Kosu6,  Kosu7,  Kosu8,  Kosu9, 
Kosu  10,  Kosull,  Kosu  12,  Kosu  13,  Kosu  14,  Kosu 1 5,  Kosu 1 6, 
Kosul7,  KosulS,  Mart2,  Mart3,  Mcyl,  Millet2,  Mitch6,  Peiro7, 
Reml,  Rem2,  Roser»5,  Savi),  Schwal,  Sini,  Stani  I,  Stip2,  Stip5, 
Stip6,  Stip8,  Šuv20,  Šuv21,  Šuv27.  Šuv31,  Šuv33,  Šuv34.  §uv65, 
Tij3,  Wallisl,  Wallis2,  Weinl,  Welchml,Wilson2,  Wilson3 

Tekstualni  ambijent.  Vidi:  Konceptualna  umjetnost, 
Tekstualna  umjetnost,  Zidno  slikarstvo 

Tel  Quel.  Tel  Quel)z  časopis  čiji  su  suradnici  počeli  i 
izveli  imanentnu  kritiku  i preobrazbu  novog  romana 
i,  zatim,  strukturalizma.  Časopis  je  pokrenuo  francuski 
romanopisac  Philippe  Sollers  u Parizu  1960.  godine. 
Izlazio  je  do  1983.  godine,  kad  Sollers  pokreće  novi 
časopis  L ’inftni.  Časopis  su  uređivali:  Philippe  Sollers, 
Marcelin  Pleynet,  Denis  Roshe,  Jcan-Louis  Baudry, 
Mare  Devade  i Julia  Kristeva.  Suradnici  su,  između 
ostalih  bili  Roland  Barthes,  Guy  Scarpetta,  Jcan- 
Joseph  Goux,  Pierre  Guyotata,  Maurice  Roche,  Severo 
Sarduy,  Michcl  Foucault,  Jacqucs  Derrida,  Luče 
Irigaray,  Rene  Girard.  Autori  okupljeni  oko  časopisa 
Tel  Quel  istraživali  su  pitanja  znanosti,  književnosti  i 
neverbalnih  umjetnosti.  Djelovanje  časopisa  ka- 
rakteriziraju: (1)  metodološki  aspekt:  kritika  struk- 
turalizma kao  sinkronijske  (ahistorijske  discipline) 
statičnog  shvaćanja  znaka,  tj.  za  poststrukturalizam 
znak  nije  konačni  dovršeni  produkt  (pisanja,  slikanja), 
nego  trenutak  u procesu  transformacije  značenja  u 
društvenim  procesima  (sistemima  i praksama  pro- 
duciranja značenja),  (2)  ideološki  aspekt:  post- 
strukturalisti  su  vlastiti  rad  tumačili  kao  oblik  tero- 
rističkog djelovanja  u kulturi,  Sollers  je  pisao  “Mi 
smo  bili  teoretičari  i teroristi”;  u drugoj  polovici  60- 
ih  godina  poststrukturalistička  ideologija  je  bila 
revolucionarna  marksistička  teorija  koja  se  oslanjala 
na  Althusserovu  školu  kritičke  materijalističke  teorije 
i oko  1968.  godine  na  maoizam,  i (3)  estetski  aspekt: 
poststrukturalisti  su  izveli  kritiku  strukturalizma  kao 
znanstvenog  metajezika  pokazujući  da  ne  postoji 
objektivan  i egzaktan  jezik  nezavisan  o djelovanju 
subjektivnosti  (ideološkog,  seksualnog,  kulturološkog 
upisa  subjekta),  odnosno,  da  se  kritika  znanstvenog 
fetišizma  ostvaruje  prijelazom  praga  književnog 
pisma,  što  znači  metaforičkim,  alegorijskim  i re- 
toričkim diskursima  književne  subjektivnosti.  Ova  tri 
aspekta  mogu  se  nazvati  teorijom  tekstualnog  pisanja 
budući  da  poststrukturalisti  pokazuju  da  pismo  ima 
svoju  posebnu  i suštinsku  povijest  koja  konstituira 
gledišta  i poimanje  realnosti.  Kritika  teksta  kao  oblika 
materijalne  proizvodnje  značenjske  realnosti  zasniva 
se  na  sljedećim  modelima:  (a)  na  povezivanju  kritičkih 
modela  Marxa,  Nietzschea  i Freuda  sa  semiološkom 


teorijom,  (b)  na  primjeni  rezultata  psiholingvističkih 
jezičkih  analiza  Noama  Chomskog  usporedo  se- 
miotičkim  tehnikama  sovjetske  semiotike  (Tartuska 
škola)  i (c)  na  usporednoj  analizi  književnog  i fi- 
lozofskog govora  i pisma.  Ključne  inovacije  suradnika 
Tel  Quela  bile  su  razrade  materijalističke  teorije  teksta 
i pisma,  označiteljske  prakse,  i,  zatim,  teorije 
intertekstualnosti.  Pojam  intertekstualnosti  su  razradili 
Julia  Kristeva,  Roland  Barthes,  Jacques  Derrida. 
Suradnici  časopisa,  oko  1 970.  godine,  dolaze  u kontakt 
s učenjima  Mao  Zcdonga.  Maoističku  fazu  karak- 
terizira razvijanje  materijalističke  kritičke  teorije  koju 
je  u teoriji  i praksi  književnosti  razrađivao  Sollers  a u 
teoriji  slikarstva  Marcelin  Pleynet.  Nakon  1973. 
godine  započinje  preobrazba  teorijskog  rada  prema 
psihoanalizi.  Barthesova  knjiga  Zadovoljstvo  u tekstu 
ukazuje  na  nova  područja  istraživanja:  uživanja,  tijela, 
odnosa  tijela  i teksta,  erotizma.  Politika  i psihoanaliza 
se  razrađuju  kao  mogućnosti  kritičkog  pisanja. 
Provodi  se  revolucionarna  kritika  idealizma  Jacqucsa 
Derridae  i Louisa  Althussera.  Sollers,  Kristeva, 
Pleynet,  Barthes  i Fransois  Wahl  posjećuju  Kinu  i tamo 
se  suočavaju  s kulturnom  revolucijom.  Barthes  i 
Frangois  Wahl  se  po  povratku  u Francusku  izjašnjavaju 
protiv  kulturne  revolucije.  Tijekom  druge  polovine 
70-ih  godina  dolazi  do  kritike  racionalnosti  i temeljnog 
proučavanja  Lacanove  teorijske  psihoanalize.  Sollers 
se  odriče  marksizma  i kulturne  revolucije  1976. 
godine.  Jedan  broj  časopisa  je  posvećen  heterogenoj 
i pluralnoj  kulturi  SAD.  Jača  interes  za  feminizam. 
Krajem  sedamdesetih  dolazi  do  proučavanja  odnosa 
religije,  seksualnosti  i psihoanalize.  Djelovanje  Tel 
Quela  je  obilježilo  epohu  kasnog  kapitalizma  i 
nastajućeg  postmodemizma.  Pojedini  autori  govore 
o posljednjoj  avangardi,  drugi  autori  govore  o 
anticipaciji  postmodeme  umjetnosti  i kulture,  a treći 
autori  tu  prijelaznu  epohu  identificiraju  kao  epohu 
teorije. 

LITERATURA:  Devi,  Dev7,  Ffl,  Ff2.  Krisl,  Kris3,  Kris4,  Kris5, 
Pley  1,  Salgl,  Sollerl,  Sollcr2,  Soller3,  Telq  l , Telq2 

Telepatija.  Telepatija  je  nadosjetilna  komunikacija  dva 
ljudska  bića  ili  ljudskog  bića  s drugim  bićima  (biljke, 
životinje,  anđeli  ili  druga  duhovna  bića).  Osoba  koja 
prima  telepatske  poruke  naziva  se  medij.  U ezoteričnoj 
tradiciji  postoji  zamisao  umjetnika  medija  koji  nije 
originalni  stvaralac  umjetničkog  djela  nego  ga 
ostvaruje  po  diktatu  duhovnih  bića.  Takav  umjetnik 
je  svojevrsni  prevodilac  nadosjetilnih  i nejezičkih 
poruka  u likovni,  muzički  ili  književni  jezik.  U 
modernoj  umjetnosti  djelovanje  umjetnika-medija 
vezuje  se  za  rad  antropozofa  Rudolfa  Stcincra  i 
slikarice  Hilme  AfKlint,  odnosno,  za  umjetnike  i 

autodidakte  koji  su  težili  aktiviranju  ezoterične 
duhovne  tradicije  (nadrealisti  Andrć  Breton  i Paul 
Eluard,  Joseph  Crepin,  Helen  Smith,  Miro  Glavurtić). 
Zamisao  telepatije  spominje  se  u konceptualnoj 
umjetnosti  kao  krajnji  oblik  nematerijalne  (dema- 
terijalizirane)  i nadosjetilnc  komunikacije  umjetničkih 
ideja.  Kritičar  Jack  Bumham  je  pisao  daje  telepatija 
idealni  stupanj  konceptualne  umjetnosti.  Američki 
konceptualni  umjetnik  Robert  Barry  izložio  je  tekst- 
koncept:  “Za  vrijeme  izložbe  pokušat  ću  telepatski 
komunicirati  umjetnički  rad,  čija  je  priroda  serija  misli 
koja  se  ne  može  prikazati  jezikom  ili  slikom”  ( 1 969.). 
Članovi  grupe  OHO  realizirali  su  seriju  radova  pod 
nazivom  Interkontinentalni  grupni  projekt  Amerika  - 
Europa  (1970.)  zasnovanih  na  uspostavljanju 
telepatskih  odnosa  između  umjetnika  koji  su  se  nalazili 
na  različitim  kontinentima.  Konceptualistički  pristup 
telepatiji  je  prvenstveno  bihevioralni.  Konceptualni 
umjetnici  polazili  su  od  teze  Ludwiga  Wittgensteina 
da  su  unutrašnjim  procesima  potrebni  vanjski  kriteriji, 
što  znači  da  su  se  ponašali  kao  da  telepatski  proces 
postoji;  specificirajući  postupke,  efekte  i oblike 
ponašanja  karakteristične  za  telepatsku  situaciju.  Njih 
nije  zanimala  prezentacija  ili  vizualizacija  nad- 
osjetilnih  slika,  poruka,  efekata  ili  fantastičkih 
predodžbi.  U postkonceptualnoj  umjetnosti  primjeri 
individualnih  pristupa  fenomenu  telepatije  su  radovi: 
(1)  Družine  v Šempasu  koja  istraživanja  prirode, 
ambijenta  i ekološkog  poretka  zasniva  na  meditativnoj 
i telepatskoj  komunikaciji  s duhovnim  bićima  prirode 
i viših  duhovnih  svjetova  i (2)  Marine  Abramović  i 
Ulaya  koji  su  izveli  performance  Noćno  prelaženje 
mora  (1981.)  koji  se  zasniva  na  uspostavljanju 
telepatskog  polja  između  umjetnika;  opisujući  rad 
sljedećim  tekstom  ‘Tijekom  16  dana  sjedimo  šuteći 
nepokretni  za  stolom  po  7 sati  dnevno.  Na  stolu  su 
zlatni  bumerang,  21  gram  zlata  u zrnima  i Živi 
dijamantni  piton”. 

LITERATURA:  Abr3,  Abr4,  Brej6,  Fanl,  Brej7,  Caerl,  Franzel, 
Freu2,  Glavu  I , Zab4 

Tendencija.  Tendencijom  se  u modernoj  i post- 
modemoj  umjetnosti  naziva  estetska  i umjetnička 
pojava  zasnovana  na  likovnoj,  jezičkoj,  ideološkoj, 
egzistencijalnoj  i vrijednosnoj  povezanosti  više  autora 
u određenom  povijesnom  trenutku.  Tendencija  se 
razlikuje  od  stila  time  Što  je  nova  pojava  u umjetnosti 
i izražava  otkrivanje  i koncipiranje  polja  umjetničkog 
rada  više  umjetnika,  a ne  primjenu  već  postojećeg  i 
razrađenog  modela  izražavanja  i prikazivanja. 
Tendencija  se  razlikuje  od  pokreta  po  tome  što  se  ne 
zasniva  na  čvrstim  mikrosocijalnim,  egzistencijalnim 
i ideološkim  vezama  koje  pokret  određuju  kao 


stvaralačku  i aktivističku  cjelinu  u svijetu  umjetnosti, 
kulture  i društva.  Pokret  teži  stvaranju  posebne  eg- 
zistencijalno-umjetničke  situacije,  dok  u tendenciji 
postoji  uvažavanje  individualnih  različitosti  i au- 
tonomije individualnog  rada.  Odnos  tendencije, 
pokreta  i stila  je  relativan.  Umjetnička  pojava  se  može 
razvijati  kroz  pokret  koji  se  širi  u tendenciju  i zatim 
postaje  stil,  odnosno,  tendencija  postaje  pokret  i stil 
koncentracijom  na  usko  estetsko,  umjetničko, 
konceptualno  ili  političko  područje  rada. 

Pojava  novih  tendencija  karakterističan  je  primjer:  ( 1 ) 
nove  tendencije  kao  pojave  u umjetnosti  ranih  60-ih 
su  zbir  reduktivnih  višemedijskih  tendencija  um- 
jetnosti poslije  enformela  istovremenih  i povezanih  s 
novim  realizmom,  neo  dadom,  ncokonstruktivizmom 
i kinetičkom  umjetnošću,  (2)  sredinom  60-ih  definira 
se  kao  pokret  politički  i društveno  kritički  orijentiranih 
neokonstruktivističkih  istraživanja  vizualnog  ob- 
likovanja i vizualnih  komunikacija,  promijenivši  naziv 
u nova  tendencija  ili  tendencija  i (3)  u drugoj  polovini 
60-ih  ona  postaje  stil,  što  znači  širi  smisaoni, 
metodološki  i poetički  model  izražavanja,  neovisno  o 
povezanosti  pripadnika  novotendencijaške  poetike  s 
vodećim  protagonistima  tendencije  i pokreta. 

Nastaje  veliki  broj  paralelnih  pojava  i tendencija 
(minimal  art,  eccentric  abstraction,  anti-form,  land  art, 
earth  works,  body  art,  process  art,  concept  art, 
conceptual  art,  mail  art,  performance  art,  semioart, 
video  art)  u 60-im  i 70-im  godinama,  pri  Čemu 
‘tendencija’  nije  način  okupljanja  umjetnika  nego 
koncipiranje  umjetničke  pojave  kao  umjetničkog 
problema  ili,  čak,  djela.  Na  primjer,  konceptualna 
umjetnost  se  može  smatrati  tendencijom  od  1968.  do 
1 975.  budući  da  se  zasniva  na:  ( 1 ) napuštanju  likovnog 
izražavanja,  (2)  upotrebi  racionalnih  jezika  ling- 
vističke, semiotičke  i konceptualne  analize,  (3)  kritici 
visokog  modernizma  i autonomije  umjetnosti,  (4) 
kritičkoj  metajezičkoj  analizi  ideoloških  diskursa 
umjetnosti,  svijeta  umjetnosti  i kulture,  (5)  kriterijima 
vrednovanja  zasnovanim  na  nelikovnim  tekstualnim 
ili  jezičkim  konstrukcijama  i (6)  stvaranju  nove 
prevratničke  situacije  u svijetu  umjetnosti  koja 
redefinira  povijest  modernizma.  Konceptualna  um- 
jetnost od  1968.  do  1 975.  nije  stil  stoga  što  su  sudionici 
tih  događaja,  što  posebno  vrijedi  za  prvu  generaciju 
konceptualnih  umjetnika  (Art&lMnguage,  Sol  LeWitt, 
Joseph  Kosuth,  Lawrence  Weiner,  Robert  Barry, 
Douglas  Hucblcr,  Victor  Burgin,  grupa  OHO,  Joseph 
Beuys,  Grupa  Kod  i Grupa  (3),  inovatori  koji  ne 
polaze  od  postojećeg  definiranog  modela  izražavanja. 
Iako  pojedini  autori  djeluju  sinkrono,  konceptualna 
umjetnost  nema  odlike  pokreta,  jer  oni  ne  nastupaju 
zajedno,  ne  proklamiraju  zajedničke  ciljeve  i postupke 

njihovog  ostvarivanja.  U konceptualnoj  umjetnosti 
napuštanje  likovnog  izražavanja  nema  jedinstvenu 
teorijsku  osnovu:  (1)  Art&Language  stvara  kritičku 
teoriju  u svijetu  umjetnosti  modernizma  gdje  teorije 
nema  i srodno  Josephu  Kosuthu  provodi  kritiku 
visokog  modernizma,  (2)  Victor  Burgin  razvija  analizu 
i teoriju  umjetnosti  (fotografije)  zasnovanu  na 
poststrukturalizmu,  semiotici  i teorijskoj  psihoanalizi, 
a (3)  grupa  OHO  teži  analizi  metafizičkih  dimenzija 
ljudskog  duha  autorefleksivnom  analizom  rada  grupe; 
za  njih  je  dematerijalizacija  umjetničkog  objekta 
ezoterična  strategija. 

Karakteristične  tendencije  u umjetnosti  poslije  1950. 
su:  enformel,  poslije  enformela,  neodada,  nove  ten- 
dencije, minimalna  umjetnost,  procesualna  umjetnost, 
postminimalna  umjetnost,  konceptualna  umjetnost 
Enformel  se  od  poetika  izoliranih  i individualnih 
slikara  pretvara  u tendenciju  koja  određuje  epohu 
modernizma  50-ih  godina.  Umjetnost  poslije  en- 
formela je  skup  više  relativno  različitih  i konkurent- 
skih tendencija  koje  karakterizira  istraživanje  i 
prekoračenje  granica  modernističkog  ekspresivnog  i 
egzistencijalnog  slikarstva.  Neodada  je  tendencija,  a 
fluksus,  s kojim  ima  mnogo  zajedničkih  poetičkih 
stavova  i postupaka,  ima  karakter  grupe  koja  prerasta 
u internacionalni  pokret.  Nove  tendencije  u Europi  i 
minimalna  umjetnost  u SAD  u pravom  su  smislu 
tendencije:  otvoreni  okvir  za  zbir  individualnih 
strategija  inovacijskih  pristupa  umjetničkom  stvaranju. 
Postminimalnu  umjetnost  može  se  shvatiti  kao 
tendenciju  tek  u retrospektivnom  povijesnom 
istraživanju  umjetničkih  individualnih  i grupnih 
aktivnosti  koje  povijesno  povezuju  minimalnu  i 
konceptualnu  umjetnost.  Postmodemizam  80-ih  skup 
je  raznorodnih  tendencija  i pokreta.  Različite  pojave 
neoekspresionizma  i neokonceptualizma  određuju 
umjetnost  80-ih  više  međusobnim  razlikama  i 
fragmentacijom  povijesne  vizije  epohe,  nego 
međusobnom  interakcijom  i sintezom  umjetnosti 
epohe.  Na  primjer,  talijanska  transavangarda  kako  ju 
je  koncipirao  Achille  Bonito  Oliva,  koja  se  odnosi  na 
rad  slikara  Cucchija,  Clementea,  Chie,  De  Marie  i 
Paladina  je  pokret,  koji  karakterizira  individualni 
slikarski  rad  i zajednički  revolucionarni  nastup  kao 
jedinstvene  i cjelovite  pojave  na  umjetničkoj  sceni. 
Internacionalna  transavangarda  je  tendencija,  budući 
da  nastaje  širenjem  i razvijanjem  ideja  pokreta 
talijanske  transavangarde  na  internacionalnoj 
umjetničkoj  sceni.  Ona  stvara  smisleni  okvir  za 
povezivanje  različitih  individualnih,  eklektičkih, 
nacionalnih  ili  regionalnih  i neoekspresionističkih 
pristupa  slikarstvu  postmodemizma.  U drugoj  polovini 
80-ih  transvanagarda  i neoekspresionizam  postaju  stil. 


Nova  britanska  skulptura  nastala  je  kao  tendencija  u 
okviru  britanske  umjetnosti,  budući  da  je  povezuje 
djelovanje  umjetnika  neovisnih  i različitih  poetika,  koji 
su  stvorili  otvorenu  konceptualnu  osnovu  obnove, 
problematizacije  i prevladavanja  modernističke 
skulpture. 

LITERATURA:  Blisl,  Cml,  Cm2.  Debi,  I)cn55,  Kclc2.  Kcml, 
Koše4,  Massil,  Novctl,  Novct2,  Novct3,  Pellel,  Pintol,  Stepa  1, 
Šuv69,  Tcndl , Tend2,  Tunre  I , Weiner  l 

Teorija  informacija.  Teorija  informacija  je  znanost 
koja  se  bavi  procesom  odašiljanja,  prenošenja, 
primanja  i pamćenja  informacija.  Informacija  je 
sadržaj  koji  se  dobiva  iz  vanjskog  svijeta.  U trenutku 
kada  je  primalac  primio  i razumio  poruku  on  je  primio 
informaciju  ili  strukturu  informacija.  Proces  ko- 
munikacije čine  odašiljanje,  prenošenje  i prijem 
informacija. 

Teorija  informacija  je  disciplina  kibemetike  koja  se 
oslanja  na  semiotiku  i teoriju  vjerojatnosti.  Osnivači 
teorije  informacija  su  Norbert  Wiener,  Claude 
Shannon,  Warren  Weaver.  U okviru  teorije  informacija 
i kibemetike  razvila  se  estetička  teorija  čiji  su  vodeći 
predstavnici:  Max  Bense,  Umberto  Eco  i Abraham 
Moles.  U jugoslavenskom  kulturnom  prostoru  zamisli 
teorije  informacija  i kibemetičke  ili  semiotičke  estetike 
razvijali  su  Denis  Poniž,  Novica  Petković  i Branislava 
Milijić.  Od  kraja  50-ih  i tijekom  60-ih  godina  teorija 
informacija  primjenjivala  se  u neokonstruktivizmu,  u 
realizaciji  i interpretaciji  kinetičkih,  kompjuterskih  i 
kibemetičkih  umjetničkih  djela.  Teorija  informacija 
bitna  je  i za  estetiku  konkretne  i vizualne  poezije  jer 
je  omogućila  proširivanje  diskurzivnog  modela 
klasične  poezije  prema  netipičnim  komunikacijskim 
sistemima:  vizualnom,  zvučnom,  gestualnom. 
Informacija  je  mjerilo  mogućnosti  izbora  u selekciji 
poruke.  Ona  predstavlja  slobodu  izbora  koju  subjekt 
ima  u konstruiranju  poruke,  pa  je  treba  smatrati 
statističkim  svojstvom  izvora  poruke.  Kada  subjekt 
zna  koji  će  se  od  dva  ili  tri  moguća  događaja  ostvariti, 
on  tada  ima  informaciju.  Jedinica  količine  informacija 
u binarnoj  abecedi  je  bit  (engl.  binary  digit).  Binama 
abeceda  zasniva  se  na  znakovima  0 (nula),  1 (jedan)  i 
njihovim  kombinacijama.  Da  bi  se  u binarnoj  abecedi 
prikazalo  M informacija  potrebno  je  N bitova.  Odnos 
veličina  M i N zadan  je  matematičkom  formulom 
M=2N.  Informacija  od  jednog  (N=l)  bita  daje  dvije 
informacije  0 i 1 , a količina  informacija  od  dva  (N=2) 
bita  daje  četiri  informacije  00,  01,  10  i 11. 

Da  bi  se  informacija  prenijela,  mora  postojati:  (1) 
pošiljalac,  (2)  posrednik  (medij,  komunikacijski  kanal) 
i (3)  primalac.  Skup  elemenata  koji  se  biraju  za 
komunikaciju  naziva  se  rječnik  komunikacionog 

kanala,  a pravila  izbora  i načina  kombiniranja 
elemenata  gramatika.  Po  Umbertu  Ecu  lingvistički  kod 
je  sintaktički  sistem  (skup  oznaka  i pravila  njihovog 
kombiniranja)  koji  prenosi  sisteme  značenja.  Kod 
pokazuje  koje  su  znakovne  kombinacije  unutar  jednog 
iječnika  dozvoljene.  On  omogućava  lakše  prepo- 
znavanje informacija  iz  određenog  komunikacijskog 
sistema.  Na  osnovi  jednog  koda  može  se  razraditi  više 
različitih  poruka.  Na  primjer,  pisaći  stroj  prema  kodu 
hrvatskog  jezika  može  otipkati  i Zlatarevo  zlato  i 
jelovnik.  Kao  što  je  brojnost  informacija  u sistemu 
mjerilo  organiziranosti  sistema,  tako  je  entropija 
sistema  mjerilo  njegove  dezorganiziranosti.  Redun- 
dancija  je  otpor  entropiji  (neorganiziranosti,  neredu) 
u procesu  komunikacije,  a njezin  uobičajeni  oblik  je 
ponavljanje.  Kada  govornik  misli  da  ga  slušaoci  ne 
razumiju  on  istu  misao  iskazuje  na  dva  načina.  Šum 
je  smetnja  u komunikacijskom  kanalu  između  po- 
šiljaoca i primaoca  poruke. 

Estetska  informacijajc  komunikativni  mehanizam  koji 
još  nije  dovoljno  kodificiran,  budući  daje  informacija 
višeznačna,  promjenljiva,  indirektna  i dvosmislena. 
Za  estetske  informacije  rječnik  komunikacijskog 
kanala  i gramatika  otvoreni  su,  nestabilni  ili  slučajni 
modeli  izabrani  na  osnovi  privatnih  pravila  ili  stvoreni 
transformacijom  javnih  pravila  (stila,  pokreta).  U 
likovnim  umjetnostima  estetska  informacija  ne  prenosi 
samo  poruku  (sadržaj,  vijest,  značenje),  ona  je  i 
vizualno  pokazuje.  Georg  Birkhoffje  1933.  razradio 
matematički  model  estetskog  mjerila:  M=0:C,  gdje 
je  M estetsko  mjerilo,  O stupanj  uređenosti  i C stupanj 
složenosti.  Birkhoffovc  zamisli  su  razrađene  i pod- 
vrgnute kritici  u informacijskoj  estetici.  Razrade  su 
usmjerene  matematičkom  modeliranju  estetičkih 
zamisli  i traženja  oblika  numeričkog  prikazivanja 
estetičke  stvarnosti  koja  se  može  zamisliti  kao  više  ili 
manje  artikulirani  sistem  materijalnih  elemenata. 
Estetički  pojmovi  lijepog,  ružnog,  doživljaja,  ko- 
mičnog i tragičnog  pokazuju  određenu  nepredod- 
ređenost.  Estetičku  nepredodređenost  moguće  je 
opisati  i numerički  izraziti  modelom  entropije,  tj. 
nereda  u sistemu  izražavanja.  Abraham  Moles  na- 
glašava informacijski  karakter  umjetničkog  djela,  jer 
umjetnik  želi  izazvati  odjek  u duhu  i senzibilitetu 
pojedinaca  koji  gledaju,  čitaju  ili  slušaju  njegovo  djelo. 
Moles  razlikuje  neestetsku  (semantičku)  od  estetske 
informacije  po  tome  što  je  estetska  informacija 
poluprojektivna  poruka  koja  više  nagovještava  nego 
što  pokazuje  i govori.  Estetska  informacija  je  čvrsto 
vezana  za  komunikacioni  kanal  (medij).  Umjetničko 
djelo  nije  samo  prijenosnik  poruke  (sadržaja,  se- 
mantičke vrijednosti).  Ono  pokazuje  oblike  i načine 
nastajanja  i uvijek  ostaje  otvoreno  djelovanju  gle- 


daoca, čitaoca  ili  slušaoca.  Eksperimentalna  estetika 
zasnovana  na  teoriji  informacija  nije  dio  umjetnosti 
nego  znanost  o umjetnosti  i estetskim  oblicima  ko- 
munikacije. Njezin  je  cilj  pronalaženje  opće  strukture 
i zakona  osjetilne  spoznaje  umjetničke  emocije  i 
doživljaja.  Njezina  metoda  zasniva  se  na:  (1)  ra- 
zumijevanju umjetničkog  djela  kao  komunikacijskog 
fenomena,  (2)  fenomenološkoj  analizi  pojavnosti  i 
izgleda  primljene  poruke,  (3)  nabrajanju  i opisivanju 
aspekata  umjetničkog  djela,  (4)  sistematičnom  raz- 
likovanju razina  pojavnosti  umjetničkog  djela  u 
rasponu  od  semantičkog  nivoa  prikazivanja  i pri- 
povijedanja do  estetskih  nivoa  recepcije  i doživljaja, 
(5)  uvođenju  semiotičke  analize  znakovnog  poretka 
umjetničkog  djela,  (6)  traženju  raspodjele  učestalosti 
pojavljivanja  znakova  i prostomo-materijalnih  as- 
pekata djela,  (7)  egzaktnoj  procjeni  i mjerenju  slo- 
ženosti informacijske  strukture  i poruke  djela  i (8) 
analizi  složenosti  poruke  i njezinih  odnosa  s različitim 
oblicima  prikazivanja,  tj.  na  traženju  rješenja  i oblika 
stvaranja  koji  se  stvaraocu  nude  u njegovom  krea- 
tivnom radu. 

Vizualna  informacija.  Vizualnom  informacijom  u 
smislu  realističkih  teorija  percepcije  naziva  se  svjet- 
losni signal  koji  nosi  sadržaj  i poruku  o svijetu  koji 
okružuje  promatrača.  Definicija  informacije  glasi: 
signal  r nosi  informaciju  da  sjest  F,  što  znači  da  slika 
portretnog  slikarstva  nosi  informaciju  da  struktura 
linija  i boja  na  njenoj  površini  prikazuje  portretiranu 
osobu.  Realističke  teorije  Freda  Dretskea  i Jamesa 
Gibsona  zasnivaju  se  na  stavu  da  su  stavovi  koje 
čovjek  ima  o svijetu  posljedica  njegovog  perceptivnog 
mjesta  u svijetu  i informacija  koje  prima  iz  svjetlosnog 
okruženja,  a ne  njegove  psihofiziološke  ili  duhovne 
prirode.  Po  Drctskeu  razlika  analogne  i digitalne 
informacije  ilustrira  se  načinom  na  koji  se  slika,  na 
primjer, jabuke  (koja  nosi  informaciju  daje  tojabuka) 
razlikuje  od  jezičke  izjave  da  je  to  jabuka.  Proces 
percepcije  zasniva  sc  na  izdvajanju  jedne  informacije, 
na  primjer,  pojma  jabuke  iz  bogate  analogno  date 
informacijske  matrice  pojavnosti  i izgleda  slike  jabuke. 
Proces  digitalizacije  (ili  konceptualizacije)  je  proces 
oslobađanja  od  suvišnih  informacija  dobivenih  os- 
jetilom vida.  Gibsonov  pojam  informacije  zasniva  se 
na  odnosu  subjekta  (životinje,  ljudskog  bića)  i svjet- 
losnog ambijenta  koji  ga  okružuje.  Po  Gibsonu  subjekt 
do  vizualne  informacije  ne  dolazi  posredovanjem  pre- 
dodžbe koja  se  podudara  s predmetom  opažanja,  niti 
posredovanjem  odraza  vidljivog  svijeta  na  mrežnici 
oka  nego  izdvajanjem  nepromjenljivih  (invarijanti)  iz 
nc-prckidnog  protoka  svjetlosnih  ambijentalnih  infor- 
macija. U vizualnim  teorijama  percepcije  zasnovanim 
na  modelu  informacija  nije  riječ  o komunikacijskom 

odnosu  pošiljaoca  i primaoca  nego  o odnosu  pro- 
matrača i svijeta  koji  ga  okružuje,  što  znači  da  on  ne 
prima  poruku  iz  svjetlosnog  ambijenta  nego  izdvaja 
podatke  iz  tog  svijeta. 

Informacija  u konceptualnoj  umjetnosti.  U koncep- 
tualnoj umjetnosti  umjetničko  djelo  je:  (1)  zamijenjeno 
informacijom  o umjetničkom  djelu;  tekstualna  poruka 
izlaže  se  umjesto  umjetničkog  djela  koje  nije  izvedeno 
nego  samo  planirano  i zamišljeno  ili  je  načinjeno  u 
nedostupnom  prostoru  (land  art)  ili  u kratkom  vremenu 
trajanja  (body  art,  performans)  i (2)  formulirano  kao 
vizualna  ili  jezička  informacija.  Pri  tome  se  različite 
informacije  (znanosti,  politike,  umjetnosti,  privatnog 
života)  i komunikacijski  kanali  (novine,  radio,  te- 
levizija, reklame,  telefon)  upotrebljavaju  kao  sredstvo 
ili  objekt  umjetničkog  rada. 

LITERATURA:  Bensl,  Bens2,  Bens3,  Bens4,  BensS,  Bentl,  Bih7, 
Bumh6,  Denl02,  Ec4,  Ec5.  Ec6,  EcK,  Kele3,  Milij2,  Molel,  Mole3, 
Pet3,  Pet4,  Pet5,  Pct6,  Pon2,  Pon3 

Teorija  ruskog  slikarstva  od  simbolizma  do  sup- 
rematizma.  Teorija  ruskog  slikarstva  od  simbolizma 
do  suprematizma  je  skup  različitih  teorijskih  postupaka 
koji  se  mogu  povezati  zajedničkim  imeniteljem 
formalizma.  Razvoj  teorije  slikarstva,  u čijim  je 
okvirima  i suprematizam,  može  se  pratiti  od  sim- 
bolističkih  diskursa  Rjabušinskog,  Davida  Burljuka, 
Nikolaja  Kulbina,  Vasilija  Kandinskog  i Vladimira 
Markova  na  početku  stoljeća,  preko  teorije  neopri- 
mitivizma,  kubizma  i kubofuturizma  Aleksandra 
Ševčenka,  Natalijc  Gončarove,  Davida  Burljuka, 
Mihaila  Larionova,  Nikolaja  Kulbina,  Nikolaja 
Punina,  eksperimenata  Mihaila  V.  Matjušina,  i drugih, 
do  tekstova  konstruktivista,  a zaključnim  konceptom 
naznačene  linije  može  se  smatrati  tekst  Pavela 
Filonova  Ideologija  analitičke  umjetnosti  iz  1930. 
Simbolistički  tekstovi  i interesi  stvorili  su  osnovu  za 
mistički  nivo  suprematističkog  djela.  Mističkim  se  u 
suprematizmu  podrazumijevaju  mogućnosti  simbo- 
ličkog čitanja  suprematističkih  kompozicija,  moguć- 
nosti supremacije  doživljaja  čiste  bespredmetnosti,  što 
je  vid  kontemplacije  i transcendiranje  slike  diskursom. 
Teorije  neoprimitivizma,  kubizma  i kubofuturizma 
poklapaju  se  s razvojem  Maljevičevog  opusa  i vode 
prema  formuliranju  teorije.  Formulirana  teorija  ne 
podrazumijeva  samo  diskurs  o umjetnosti  nego  i 
diskurs  koji  sebe  utemeljuje  kao  teoriju  umjetnosti. 
Nikolaj  Kulbin  je,  na  primjer,  u ranom  tekstu  Slobodna 
umjetnost  kao  osnova  života:  harmonija  i disonanca 
(0  životu,  smrti,  itd.)  (1908.)  ukazao  na  ishodišta  i 
razloge  za  teoriju  umjetnosti.  Kulbinov  tekst  raz- 
jašnjava odnos  umjetnosti  i teorije,  ukazujući  da  nema 
umjetnosti  bez  teorije,  pri  čemu  su  njegova  rješenja, 


poput  rješenja  Markova  i Kandinskog,  konfliktne 
sheme  opozicija:  razumosjećaj,  znanostumjetnost, 
teorija  u umjetničkom  djelu  koja  je  poezijateorija  koja 
je  racionalizacija,  itd.  U Kulbinovoj  raspravi  linija 
transformacije  se  kreće  od  simboličkog  preko  spe- 
kulativnog do  formalnog.  Ona  je  koncept  od  kojega 
se  očekuje  estetski  učinak.  Kulbinovi  termini  ulaze  u 
osnove  modernističke  retorike:  od  metafizičke  prelazi 
na  estetsku  upotrebu  termina.  Naznačeni  okvir  Kul- 
binovog  razmišljanja  bitan  je  i za  razmatranje  geneze 
Maljevičevih  spekulativnih  postupaka  i za  razmatranje 
geneze  formalizma. 

Burljukova  rasprava  o kubizmu,  koja  ulazi  u osnovu 
kubofuturističke  teorije  i produkcije,  u odnosu  na 
simbolističku  retoriku,  znatno  je  više  formaliziran 
diskurs.  Burljukove  analize  slikarstva  (površine, 
teksture,  itd.)  mogu  se  smatrati  prvim  nastojanjima  u 
ruskoj  kulturi  da  se  slikarstvo  svede  na  egzaktnu 
znanost.  Primami  zadatak  njegove  analize,  a pod 
analizom  se  podrazumijeva  istraživanje  i definiranje 
aspekata  slikarstva,  bio  je  denotiranje  pojma  slike  kao 
formalnog  sistema  i kontckstualiziranje  novog  ku- 
bofuturističkog  slikarstva.  Formalna  definicija  sli- 
karstva polazi  od  specifikacije  konstitutivnih  for- 
malnih elemenata  (boje,  površine,  linije).  Kon- 
tekstualna definicija  slike  i slikarstva  eksplicitno  se 
izvodi  na  drugostupanjskom  nivou.  Može  se  reći  da 
su  do  Burljuka  definicije  slikarstva  prvenstveno  bile 
određene  prirodnim  i po  sebi  razumljivim  prih- 
vaćanjem slike  kao  slike.  Burljuk  uočava  paradoks 
da  slikarstvo  tek  u XX.  stoljeću  postaje  umjetnost,  tj. 
specifična  paradigmatska  djelatnost  ili  klasa  spe- 
cifičnih predmeta.  Razumijevanje  umjetnosti  kao 
povijesne  kategorije,  ali  i kao  po  sebi  nepodrazu- 
mijevajuće  produkcije,  stvara  potencijalno  efikasnu 
osnovu  formalnog  proučavanja  umjetnosti  uopće  ili 
neke  posebne  umjetnosti,  tj.  slikarstva.  U speku- 
lativnim i metafizičkim  naporima  prema  trans- 
cendenciji,  Burljuk  bez  nužne  verifikacije  dolazi  do 
specifikacije  i konceptualizacije  slike.  Njegov  estetički 
kriterij  nije  izvanpikturalni  (metafizički)  nego  for- 
malan (unutarpikturalni).  Sama  analiza  slike  zahtijeva 
formalne  distinkcije,  konceptualizacije  specificiranih 
distinkcija  i primjenu  konceptualnih  shema  (para- 
digmatskog okvira)  na  analizu  različitih  slika  (Manet 
i Cezanne).  Na  sličnoj  metodologiji  zasniva  se  i 
Maljevičeva  teorija  dodatnog  elementa. 

Mihail  Matjušin  je  na  početku  suprematizma  surađivao 
s Maljevičem.  Njegova  su  istraživanja  boje  sinkrona 
Maljevičevim,  a njegova  su  psihološka  istraživanja 
među  najozbiljnijim  zahvatima  u teoriji  umjetnosti 
ruske  avangarde.  Matjušin  je,  kao  i većina  avangardnih 
umjetnika,  prošao  kroz  etapu  kubističkog  formalizma 

da  bi,  baveći  se  teorijom  Pavela  Filonova  i supre- 
matizmom,  došao  do  koncepta  eksperimentalnog 
istraživanja  percepcije  prostora,  boje,  forme  i zvuka. 
Radio  je  u Petrogradu  u studiju  za  prostorni  realizam 
pri  Slobodnoj  državnoj  umjetničkoj  školi , zajedno  s 
Borisom,  Jurijem,  Marijom  i Kscnijom  Ender.  Ma- 
tjušinove  koncepcije  razvijale  su  se  od  teozofskih 
zamisli  prema  znanstvenom  eksperimentu.  Eks- 
perimenti su  se  razvijali  u nekoliko  različitih  smjerova. 
Radio  je  na  proširenju  vidnog  polja,  tj.  na  proširenju 
kuta  percepcije  do  1 80°  i na  ostvarivanju  punog  kruga 
(360°).  Smatra  se  da  su  ove  vježbe  analogne  proširenju 
svijesti  u jogi.  U kasnijem,  proznanstvenom  periodu 
radio  je  s pokretnim  rotirajućim  modelima  jedno- 
stavnih geometrijskih  oblika  i boja,  da  bi  proučio 
ambijentalne  uvjete  percepcije.  Istraživao  je  analogije 
između  boje  i zvuka.  S Enderovima  je  istraživao 
simultane  kontraste  komplementarnih  boja  i defor- 
macije koje  proizvode  transformacije  boja  u statičkim 
formama.  Matjušin  je  1932.  godine  objavio  publi- 
kaciju Prirodni  zakon  promjenljivosti  kombinacija 
boja.  Priručnik  za  boje  koja  se  sastojala  od  Ma- 
tjušinovog  teksta  i paketića  rukom  obojenih  tabli. 
Marija  Ender  je  napisala  uvod  i objašnjenje  uz  table. 
Rad  Matjušina  i njegovih  učenika  značajan  je  jer  je: 
(1)  Maljeviču  sinkroni  primjer  transformacije  um- 
jetničkog rada  u cksperimentalnoteorijski  rad,  koji  je 
drugostupanjski  u odnosu  na  umjetničku  produkciju 
i (2)  specifičan  primjer  umjetnosti  u kojem  teorijska 
rješenja  prethode  umjetničkoj  produkciji.  Matjušin  i 
Enderovi  su  umjetničku  produkciju  zasnivali  na 
rezultatima  eksperimenata  s primamim  bojama  i 
transformacijama  forme. 

LITERATURA:  Anderl , Baht  1 , Bow2,  Bow3,  Bow5,  Bow6,  Compl , 
Cool,  Ejhl,  Fer2,  Flak  1 , F)ak3,  FlakS,  Flak6,  Flak7,  Flak8,  Flak  1 0. 
FlakI2,  Flak  1 3,  Flak  1 4,  Grcati,  Groyl,  Jani,  Loddl,  Malevl, 
Malev3,  Mark  1 , Mij2,  Mij5,  Mij6,  Pet  1 , Rowl , Sola  1 , Šuv89,  Woo2, 

Teorija  umjetnika.  Teoriju  umjetnika  zasniva, 
formulira  i zastupa  umjetnik  izražavajući  vlastiti 
institucionalni  status  i interese  svijeta  umjetnosti. 
Teorija  umjetnika  je  istraživanje,  interpretacija  i 
rasprava  umjetničkih  djela,  stavova  umjetnika, 
konteksta  nastanka,  prikazivanja  i funkcioniranja 
umjetničkog  rada,  povijesnih  i formalnih  uvjeta 
mišljenja  o i u umjetnosti  koje  umjetnik  provodi. 
Teorija  umjetnika  nastaje  kao  nadgradnja  stvaralačkog 
i proizvodnog  procesa  u svijetu  umjetnosti.  Njezina 
polazišta  su  u umjetnikovim  interesima,  vrijednostima, 
značenjima  i ciljevima  i njegovom  razumijevanju 
umjetnosti,  kulture,  društva  i prirode.  Zaokružen  i 
određen  koncept  teorije  umjetnika  javlja  se  u XX. 
stoljeću  u avangardnim,  neoavangardnim  i post- 
avangardnim  pokretima. 


Primjeri  začetka  filozofskog,  teorijskog  i poetičkog 
rada  umjetnika  su:  (1)  Ghibertijevi  Komentari  i 
Albertijeve  Rasprave  o slikarstvu  (XV.  stoljeće),  (2) 
Da  Vincijevc  bilješke,  planovi,  studije  i Traktat  o 
slikarstvu  (XVI.  stoljeće),  (3)  pisma  Rubensa  i 
Poussina,  kao  i traktat  Charlesa  Le  Bruna  o izrazima 
lica  (XVII.  stoljeće),  (4)  Hogarthova  Analiza  ljepote, 
tekstovi  Falkonta  (XVIII.  stoljeće),  (5)  istraživanja 
boje  i simbola  FilippaOtta  Rungea  i Johan- 
na  Wolfganga  von  Goethea  (prijelaz  XVIII.  u XIX. 
stoljeće),  (6)  memoari,  dnevnici,  pisma  impresionista 
i postimpresionista  kao  što  su  Van  Gogh,  Gauguin, 
Cćzanne  i Seurat  (XIX.  stoljeće).  Povijest  pisanja 
umjetnika  ukazuje  na  elemente  autopoetičkog,  po- 
etičkog, pedagoškog,  formalno-tehničkog  i subjek- 
tivnog izjašnjavanja  o vlastitom  umjetničkom  radu  ili 
umjetnosti  uopće.  Ovi  tekstovi  nemaju  status  teo- 
rijskog rada  jer  o sebi  ne  govore  kao  o teoriji  um- 
jetnosti. Da  bi  se  neki  tekst  mogao  smatrati  teorijskim 
mora  biti  koncipiran  kao  teorijski  diskurs  i govoriti  o 
sebi  kao  o teorijskom  diskursu. 

Teorijskom  djelovanju  umjetnika  u XX.  stoljeću  od 
avangardi  preko  neoavangardi  do  postavangardi 
svojstveno  je  paralelno  postojanje  umjetničke  pro- 
dukcije i teorijskog  pisanja  i govorenja  o umjetnosti. 
Teorija  umjetnika  nije  dodatak  umjetnosti  ili  nešto  što 
slijedi  kao  nadgradnja  i interpretacija  postignutih 
umjetničkih  rezultata,  ona  je  paralelna  stvaralačkom 
činu.  Umjetnik  probleme  stvaranja  (oblikovanja, 
izražavanja,  komponiranja,  konstruiranja,  prika- 
zivanja, označavanja)  iješava  praktično  i teorijski. 
Teorija  umjetnika  nastaje:  ( 1 ) kao  aktivnost  samopro- 
matranja  i samorazumijevanja,  kao  autorefleksivna 
analiza  vlastite  stvaralačke  prakse,  ali  i (2)  u sprezi 
(intertekstualnom  odnosu)  s različitim  teorijskim 
školama:  od  duhovnih  znanosti  (teozofija,  antro- 
pozofija)  preko  fenomenologije,  egzistencijalizma, 
hermeneutike,  strukturalizma,  pragmatizma,  pozi- 
tivizma,  psihoanalize  i analitičke  filozofije  do  post- 
strukturalizma  i teorija  postmodeme. 

Temeljno  pitanje  teorije  umjetnika  je  odnos  teorije 
umjetnika  prema  kritici,  teoriji  umjetnosti,  estetici  i 
filozofiji  umjetnosti.  Tri  su  suprotstavljena  odgovora: 

( 1 ) teorija  umjetnika  je  od  drugorazrednog  značenja, 
ona  pruža  povijesti  i teoriji  umjetnosti  određene 
faktografske  podatke  o istraživanjima  i razmišljanjima 
umjetnika,  ali  nije  utemeljeno  i konzistentno  teorijsko 
mišljenje  i pisanje,  (2)  razmatranja  umjetnika  su 
stavovi  o odnosu  umjetnika  prema  umjetnosti,  filo- 
zofiji, religiji,  znanosti,  ideologiji  i životu,  koji  ne 
dostižu  teorijsku  utemeljenost  i konzistentnost,  od- 
nosno, kada  umjetnik  razvije  konzistentna  teorijska 
proučavanja  tada  to  prerasta  u neku  od  teorijskih 

disciplina,  na  primjer,  teoriju  umjetnosti,  povijest 
umjetnosti,  psihologiju  umjetnosti,  semiotiku 
umjetnosti  ili  filozofiju  umjetnosti  i (3)  teorija 
umjetnika  je  samostalno  područje  djelovanja,  s 
vlastitom  poviješću,  postupcima,  područjima  i 
odnosom  prema  stvaralačkoj  i proizvodnoj  praksi 
umjetnosti,  kao  i teoriji  ideja.  U kasnoj  konceptualnoj 
umjetnosti  i poststrukturalistički  usmjerenom  post- 
modemizmu  postavlja  se  zahtjev  konstruiranja  teorije 
diskursa  i fenomenologije  vizualnog  stvaranja.  U 
Art&Languageu  govore  da  praksu,  povijest  i kritiku 
umjetnosti  treba  otvoriti  raspravi  i analizi,  odnosno, 
da  se  mora  ukazati  na  povijesne  uzročne  i produktivne 
karakteristike  povijesti,  kritike  i prakse  umjetnosti. 
Konceptualni  umjetnik  i teoretičar  postmodemizma 
Victor  Burgin  konstatira  daje  teorija  umjetnosti  kao 
specijalizirani  oblik  povijesti  umjetnosti,  estetike  i 
kritike  došla  do  svojeg  kraja  i da  se  on  podudara  s 
nastankom  teorije  prikazivanja:  općim  kritičkim  ra- 
zumijevanjem oblika  i sredstava  simboličke  artiku- 
lacije društvenih  procesa  i procesa  subjekta  u ma- 
sovnoj kulturi,  umjetnosti,  medijima,  ideologiji,  modi 
i svakodnevnici. 

Ako  se  teorijom  umjetnika  označi  aktivnost  istra- 
živanja, interpretacije  i rasprave  umjetničkih  djela, 
stavova  umjetnika,  konteksta  nastanka,  prikazivanja  i 
funkcioniranja  umjetničkog  rada,  povijesnih  i for- 
malnih uvjeta  mišljenja  i pisanja  o i u umjetnosti, 
moguće  je  odrediti  tipologiju  teorijskog  rada  umjetnika 
u XX.  stoljeću:  (1)  manifesti,  programi  i statementi, 
(2)  pedagoška  teorija  i teorija  oblikovanja,  (3)  um- 
jetnost kao  teorija,  (4)  razvoj  interdisciplinarnih 
teorijskih  proučavanja  umjetnika  poslije  modeme. 
Manifestima,  programima  i statementima  nazivaju  se 
tekstovi  umjetnika  koji  iznose  i proglašavaju  stavove, 
odluke,  namjere,  ciljeve  i postupke  ili  ideale  umjetnika, 
grupe  ili  pokreta.  Manifesti,  programi  i statementi 
nalaze  se  na  granici  mesijanskog,  političkog  i knji- 
ževnog teksta,  pri  čemu  ih  odnosi  s praksom  um- 
jetnika, ukazivanje  na  poetiku  ili  stvaralačke  postupke 
otvaraju  i usmjeravaju  teorijskom  radu.  Manifesti, 
programi  i statementi  mogu  se  shvatiti  kao  začeci 
teorijskog  rada.  Zamisao  manifesta  svojstvena  je 
avangardnim  pokretima  na  početku  XX.  stoljeća:  za 
futuriste,  grupu  Der  Blaue  Reiter,  dadaiste,  kon- 
struktiviste,  De  Stijl,  Bauhaus,  nadrealiste.  Program 
je  svojstven  tehnicistički  usmjerenim  istraživanjima 
novih  tendencija  i neokonstruktivizma.  Program 
nastaje  kao  teorijski,  ideološki  i tehnički  plan  dje- 
lovanja tendencije,  pokreta  ili  grupe.  U novim  ten- 
dencijama, posebno  kompjutorskim  i kibemetičkim 
istraživanjima,  program  prerasta  u pozitivnu  znan- 
stvenu studiju  kompjutorskog  matematičkog  i in- 


formacijskog projektiranja  u području  vizualnog 
oblikovanja  (Vladimir  Bonačić,  Petar  Milojević, 
Frieder  Nake).  Statement  je  svojstven  apstraktnom 
ekspresionizmu,  postslikarskoj  apstrakciji,  minimalnoj 
umjetnosti,  postminimalnoj  umjetnosti  i ranim  pri- 
mjerima konceptualne  umjetnosti.  Statement  karakte- 
riziraju formalni,  introspektivni  i osobni  pristupi  um- 
jetničkom radu  i smislenom  okviru  u kojem  nastaje. 
Pedagoška  teorija  i teorija  oblikovanja  razvija  se  u 
avangardnim  pokretima  neposredno  poslije  Prvog 
svjetskog  rata:  De  Stijl  { 19 1 7.- 1 935.),  Bauhaus  (1919.- 
1933.),  Pr\>e  slobodne  umjetničke  radionice  u Mosfan 
(SVOM AS),  Vise  umjetničko  tehničke  radionice 
(VHUTEMAS),  Slobodne  umjetničke  državne 
radionice  (UNO VIS)  u Vitebsku,  Državni  institut  za 
umjetničku  kulturu  (G1NHUK)  u Lenjingradu  tijekom 
20-ih  godina.  Poetičkim,  teorijskim  i pedagoškim 
razmatranjima  avangardnih  umjetnika  poslije  Prvog 
svjetskog  rata  svojstveno  je  kretanje  od  manifesta  i 
poetike  prema  teorijskom  razmatranju  umjetničkog 
djela  i sistema  umjetnosti  u rasponu  od  formalnih 
analiza  do  metafizičkih  spekulacija. 

Protagonisti  De  Stijla,  Piet  Mondrian  i Theo  van 
Doesburg  paralelno  rješavaju  plastičke  slikarske 
probleme  u području  teorijskog  promišljanja  i 
praktičnih  tehničkih  zahvata  u samom  mediju 
slikarstva.  Teorija  De  Stijla  je  utemeljena  u teozofskim 
učenjima  i teoriji  konstruktivizma,  može  se  razumjeti 
kao  modernistička  teorija  apstraktnog  slikarstva, 
skulpture  i arhitekture.  Deduktivna  je  budući  da  se  iz 
općih  zamisli  plastičkog  izraza  izvode  pojedinačni 
primjeri  i slučajevi  apstraktnog  slikarstva,  skulpture  i 
arhitekture.  Osim  tekstova  objavljenih  u časopisu  De 
Stijl  izdvajaju  se  Mondrianova  knjiga  Novi  crtež  i van 
Doesburgova  knjiga  Principi  neo-plastičke  umjetnosti 
objavljene  na  Bauhausu  1925.  Doesburg  je  precizno 
razradio  ideju  teorije  umjetnika  u uvodu  knjige:  “Bilo 
je  nužno  da  umjetnici  postave  svojem  teorijskom 
bavljenju  iste  uvjete  kao  i svojoj  umjetnosti:  cg- 
zaktnost,  time  su  njihova  obrazloženja  dobila  teh- 
ničko-filozofski  karakter.”  i “Otuda  je  nastao  nes- 
porazum da  modemi  umjetnici  previše  teoretiziraju  i 
da  su  njihovi  radovi  nastali  iz  a priori  prihvaćenih 
teorija.  Upravo  je  suprotno:  teorija  nastaje  kao  nužna 
posljedica  kreativne  aktivnosti.  Umjetnici  ne  pišu  o 
umjetnosti,  oni  pišu  iz  umjetnosti.” 

Teorija  umjetnika  Bauhausa  zasniva  se  na  programu 
pripremnog  tečaja  koji  su  osmislili  Johanncs  Ittcn  i 
Walter  Gropius,  a pohađali  su  ga  svi  studenti  Bau- 
hausa, bez  obzira  da  li  su  se  pripremali  za  umjetnike, 
arhitekte  ili  zanatlije.  Iz  pripremnog  tečaja  izvedena 
je  teorija  umjetnika  Bauhausa  usmjerena  proučavanju 
općih  zakona  i pravila  vizualnog  oblikovanja  i 

projektiranja.  U prvom  razdoblju  Bauhausa  teorija 
umjetnika  zasnivala  se  na  ideji  kasnog  ekspresionizma 
i reduktivnog  formalizma  nastalog  u praksi  aps- 
traktnog slikarstva.  Od  druge  polovine  20-ih  godina 
na  teoriju  umjetnika  u Bauhausu  utječu  ideje 
sovjetskog  i nizozemskog  konstruktivizma,  kao  i 
njemačke  fenomenološke  filozofske  tradicije,  psi- 
hologija percepcije  i psihofizičke  studije  boje.  U ediciji 
Bauhausa  koju  su  uređivali  Gropius  i Moholy-Nagy 
objavljene  su  teorijske  knjige  umjetnika  predavača  na 
Bauhausu,  kao  i niza  tada  značajnih  umjetnika  izvan 
Njemačke:  van  Doesburga,  Mondriana,  Maljcviča  i 
drugih.  Paul  Klee  je  u knjizi  Pedagoška  bilježnica  u 
nizu  tekstova  Kredo  stvaraoca.  O modernoj  umjet- 
nosti, Egzaktni  eksperiment  u području  umjetnosti, 
ali  i u mnogobrojnim  dijagramima  i crtežima  za 
predavanja  zasnovao  teoriju  vizualnog  oblikovanja. 
Istraživao  je  zakone  Gestalta  primjenjujući  principe 
mehanike  (statike,  kinematike  i dinamike)  na  teoriju 
oblika  i boje.  Proučavao  je  teoriju  brojnih  odnosa  (pro- 
gresija) i njihove  doslovne  i metaforične  vizualizacije. 
Kao  deveta  u ediciji  Bauhausa  objavljena  je  knjiga 
Vasilija  Kandinskog  Punkt  und  Liniezu  Flache  (Točka 
i linija  na  površini),  koja  je  prilog  analizi  elemenata 
slikarstva.  Namjere  Kandinskog  bile  su  da  analizu 
umjetnosti  razvije  kao  opću  teorijsku  znanost  (čistu 
znanost)  i da  iz  nje  izvede  praktične  postupke,  tj. 
praktičnu  znanost  o slikarstvu.  Laszlć  Moholy-Nagy 
je  u knjizi  Slikarstvo,  fotografija,  film  (1925.)  izložio 
temelje  konstruktivističke  teorije  slikarstva  fotografije, 
filma  i grafičkog  dizajna.  Njegov  postupak  zasniva  se 
na  primjeni  konstruktivističkih  zahtjeva  optičkog 
komponiranja  vizualnih  materijala  i na  upotrebi  su- 
vremenih tehnoloških  medija.  Moholy-Nagy  je  tom 
knjigom  definirao  estetiku  fotografije:  konstruk- 
tivistička  kompozicija,  apstraktna  fotografija  nastala 
sa  ili  bez  fotoaparata,  odnosi  tipografskih  i fotografskih 
elemenata.  Oskar  Schlemmer,  Moholy-Nagy  i Moln&r 
Farkas  su  u knjizi  Bauhaus scena  dali  teorijske  nacrte 
novog  konstruktivističkog  kazališta,  tj.  scene  kao 
mjesta  prožimanja  i sinteze  različitih  umjetnosti:  od 
arhitekture,  skulpture,  slikarstva,  plesa  i glume  do  mo- 
dernih tehnoloških  eksperimenata  s mehaničkim  kre- 
tanjima elemenata  scene  i svjetla. 

Teorija  umjetnika  u radu  ruskih  i sovjetskih  avan- 
gardnih pokreta  najcjelovitije  je  izvedena  u tekstovima 
i pedagogiji  Kazimira  Maljeviča,  a značajne  su 
rezultate  ostvarili  i Mihail  Matjušin,  Vladimir  Tatljin, 
Aleksandar  Rodčenko,  E1  Lissitzky,  itd.  Četiri  po- 
lazišta teorije  ruskih  umjetnika  su:  (I)  reduktivno 
postkubističko  i konstruktivističko  rješavanje  vi- 
zualnih i plastičkih  problema  srodno  traženjima 
futurista,  kubista  i apstraktnih  umjetnika,  (2)  utjecaji 


ruskog  književnog  formalizma,  (3)  mistička  učenja  i 
zamisli  četvrte  dimenzije  P.  D.  Uspenskog  i drugih 
proteozofskih  mislilaca  i (4)  zamisli  revolucionarne  i 
ekonomske  teorije  dijalektičkog  materijalizma.  Za- 
misli ruskih  avangardnih  umjetnika  su  eklektičke  i 
zasnivaju  se  na  povezivanju  različitih,  često  oprečnih 
sadržaja  i ciljeva  u govor  o i u umjetnosti.  Maljevičev 
teorijski  rad  je  teorija  suprematizma;  on  supre- 
matizmom  naziva  supremaciju  čistog  osjećaja  u 
likovnim  umjetnostima.  Suprematizam  je  zasnovan 
kao  teorija  apstraktnog,  reduktivnog,  neverbalnog 
slikarstva.  Na  toj  osnovi  izgradio  je  složenu  teoriju 
slikarskih  odnosa,  ideologije  slikarstva  i supre- 
matističke  vizije.  U teorijskom  smislu  najznačajnija 
Maljevičeva  razmatranja  posvećena  su  dodatnom  (ili 
adicijskom)  elementu.  Prvo  poglavlje  njegove  knjige 
Nepredmetni  svijet  (Bauhaus,  1 927.)  uvod  je  u teoriju 
dodatnog  elementa  u slikarstvu.  Maljevič  je  u 
GINHVK-u  ukazao  daje  zadatak  instituta  znanstveno 
ispitivanje  i formuliranje  različitih  kultura  na  području 
umjetnosti,  odnosno,  znanstveno  istraživanje  utjecaja 
postojećih  kultura  na  čovjeka  i njegovu  ovisnost  i 
ponašanje  s obzirom  na  različite  utjecaje  na  njegovu 
svijest,  organsko-fizički  sistem  i psihu.  S grupom 
učenika  Maljevič  je  realizirao  22  ploče  s dijagramskim 
formalnim  analizama  umjetničkog  djela,  pregledom 
stimulusa  koji  utječu  na  umjetnikov  rad  i osnovnim 
zamislima  pedagoškog  rada  u umjetnosti.  Maljevič 
definira  dodatni  element  na  sljedeći  način:  “Dodatni 
element  je  znak  kulture  koji  u slikarstvu  dolazi  do 
izražaja  karakterističnim  korištenjem  ravne  i za- 
krivljene linije.”  Uspostavljajući  teoriju  dodatnog 
elementa  želio  jeistražiti  ne  samo  primjere  suvremene 
umjetnosti  nego  i doći  do  metode  koja  bi  bila  pri- 
mjerena proučavanju  formalnih  psiholoških  i 
kulturoloških  svojstava  bilo  kojeg  umjetničkog  djela 
iz  povijesti  umjetnosti. 

Britanska  grupa  Art&Language  je  krajem  60-ih 
godina,  slijedeći  zamisli  Marcela  Duchampa  o ready- 
madeu  i teorijske  postavke  britanske  kritičke  analitičke 
filozofije,  pokazala  da  niz  anglosaksonskih  umjetnika 
(Sol  LeWitt,  Joseph  Kosuth,  Lawrence  Weiner, 
Bernard  Venet)  prihvaća  različite  teorijske  kon- 
strukcije kao  umjetnička  djela.  Članovi  Art&Lan - 
guagea  doslovno  su  izlagali  teorijske  modele  lin- 
gvistike, kibemetike,  elektromagnetike  kao  hipotetička 
umjetnička  djela  otvorena  teorijskoj  analizi  i raspravi. 
Joseph  Kosuth  vizualizirao  je  filozofske  analize  i 
zamisli  tautologije  i propozicije  Lud\viga  Wittgen- 
steina.  Bernard  Venet  je  kao  umjetnički  rad  pred- 
stavljao stručna  predavanja  fizičara,  matematičara  i 
antropologa.  Da  bi  dostigli  nevizualna  svojstva 
vizualnih  struktura  Sol  LeWitt,  Mel  Bochner  i Agnes 

Denes  posezali  su  za  matematičkim  i logičkim 
shemama.  Na  osnovi  ovih  primjera  konceptualna 
umjetnost  se  može  razumjeti  kao  umjetnička  disciplina 
zasnovana  na  analizi  i istraživanju  granica  umjetničkog 
rada,  odnosno,  presjeka  konteksta  umjetnosti,  znanosti 
i teorije  ideja.  Charles  Harrison  pisao  je  da  objekt 
umjetnosti  nikada  nije  bio  formalan  i zatvoren  kao 
što  se  to  vjerovalo  u visokom  modernizmu,  a da  je 
zadatak  konceptualne  umjetnosti  otvaranje  umjetnosti 
utjecajima  ideja  i informacija  iz  drugih  disciplina. 
Razvoj  konceptualne  umjetnosti  je  u teorijskom  smislu 
vodio  u tri  smjera:  (1)  redukciji  i zamjeni  vizualnog 
djela  tekstualnim  rješenjima,  (2)  dematerijalizaciji  i 
ostvarivanju  procesa  s tijelom,  prostorom  i energijama 
i (3)  teorijskim  analizama  i istraživanju  prirode 
umjetnosti  ili  paradigme  umjetnosti  metodama 
analitičke  filozofije  i semiotike.  U uvodnom  tekstu 
prvog  broja  časopisa  Art&Language  (1968.)  nalazi 
se  konstatacija  daje  u osnovi  konceptualne  umjetnosti 
stav  da  su  umjetničko  stvaranje  i teorija  umjetnosti 
Često  isti  proces.  Teorija  konceptualne  umjetnosti  nije 
jednostavna  strategija  zamjene  likovnog  tekstualnim 
nego  kritička  analiza  modernizma  i zasnivanja 
teorijskog  rada  u područjima  iz  kojih  modernistički 
stavovi  i doktrine  isključuju  teorijsko  razmatranje.  Rad 
grupe  Art&Language,  Society  for  Theoretical  A rt  and 
Analyses  i Josepha  Kosutha,  a u Jugoslaviji  Davida 
Neza  (grupa  OHO ),  Grupe  Kod , Grupe  (3  i Grupe 
143  vodio  je  određivanju  umjetničkog  djelovanja 
terminima  prakse  drugog  stupnja  (metajezičke  prakse). 
Teorija  umjetnika  postavlja  se  kao  jezik  čiji  je  objekt 
jezik  ili  pojavnost  nekog  pojedinačnog  primjera 
umjetnosti.  Sadržaj  istraživanja  konceptualnih  um- 
jetnika je  umjetnost  u njezinim  lingvističkim,  se- 
miotičkim  i društvenim  granicama.  Sredinom  70-ih 
godina  konceptualni  umjetnici  oko  grupe  Art&Lan- 
guage, a zatim  i jugoslavenski  umjetnici  okupljeni 
oko  neformalne  grupe  Oktobar  75  (Dragoljub  Raša 
Todosijević,  Zoran  Popović,  Goran  Đorđević)  počinju 
istraživanje  političkih  dimenzija  umjetničkog  rada, 
djelujući  u području  kritičke  teorije  dijalektičkog 
materijalizma. 

Tijekom  70-ih  godina  došlo  je  do  specifičnog  razvoja 
teorijskog  rada  umjetnika  u smjeru  istraživanja 
pojedinih  medija  i u smjeru  istraživanja  znakovne  i 
simboličke  strukture  jezika  umjetnosti.  Na  početku 
ovih  istraživanja  nalaze  se  teorijski  modeli  Agnes 
Denes  i Davida  Neza  (grupa  OHO).  Nez  je  1971. 
realizirao  teorijski  projekt  Diplomski  rad  kojim  je 
prikazao  proučavanje  simetričnih  primarnih  brojno 
određenih  vizualnih  sistema  i odnosa  formalnih 
istraživanja  sa  simboličkim  i arhetipskim  zamislima  i 
primjerima  iz  povijesti  civilizacije.  Beogradski  um- 


jetnici Nenad  Petrović  i Zoran  Belić  W.  u drugoj  su 
polovini  70-ih  godina  zasnovali  teorijska  istraživanja 
prostornih  i vremenskih  sistema,  kao  i njihovih  sim- 
boličkih funkcija  u arhaičnim  i suvremenim  kulturama. 
Teorija  semio  umjetnosti  tijekom  70-ih  (Victor  Buigin) 
na  semiotičkim,  lingvističkim,  dijalektičko  povijesnim 
i kulturološkim  teorijskim  osnovama  zasniva  analizu 
umjetnosti,  masovne  kulture  i skrivenih-represivnih 
ideologija  potrošačkog  društva  kasnog  modernizma. 
Djelovanje  francuske  grupe  Support-Surface  i autora 
okupljenih  oko  časopisa  Peinture  - Cahiers  theoriques 
koji  su  uređivali  Mare  Dcvade  i Louis  Cane  usmjeren 
je  strukturalističkoj  i poststrukturalističkoj  analizi 
slikarstva.  Njihova  istraživanja  formuliraju  teorijsku 
i praktičnu  reakciju  francuskih  umjetnika  na  an- 
tislikarske  tendencije  konceptualne  umjetnosti.  Po 
Devadeu  i Caneu  njihov  teorijski  rad  teži  povratku 
povijesti  slikarstva,  koji  je  nezamisliv  bez  povijesne 
analize  zasnovane  na  historijskom  i dijalektičkom 
materijalizmu.  Marksizam  kao  znanost  o klasnoj  borbi 
omogućava  promišljanje  formalnih  promjena  u 
slikarstvu  s obzirom  na  društvene  promjene.  U okviru 
tih  granica  psihoanaliza  i lingvistika  primjenjuju  se  u 
smislu  dijalektičkog  materijalizma.  Stoga  se  slikarstvo 
tumači  kao  društvena  praksa  integrirana  u kapitalistički 
sistem  proizvodnje,  koja  kao  dijalektička  praksa 
proizvodi  povijesno  utemeljene  efekte  racionalne 
spoznaje.  Istovremeno,  slikarstvo  je  i praksa  bio- 
grafskog subjekta  koji  posjeduje  nesvjesno  i instinkte 
koji  se  manifestiraju  u procesu  slikanja,  tj.  slikar  ih 
mora  slijediti  da  bi  izbjegao  infantilizam,  narcizam, 
fetišizam  i represiju.  Njihova  teorija  redefinira  status 
i smisao  slikara  u odnosu  na  nesvjesno,  seksualnost  i 
politiku. 

Postmodemu  ranih  80-ih  godina  (neoekspresionizam, 
transavangarda,  anakronizam)  određuje  antiteorijski 
stav,  povratak  i simulacija  romantičarskih  ideja  i oblika 
djelovanja  u svijetu  umjetnosti.  Jasno  se  razlikuje 
djelovanje  umjetnika  (stvaraoca)  od  teoretičara 
(kritičara,  povjesničara  i teoretičara  umjetnosti).  Osim 
antiteorijske  struje,  koja  od  umjetnika  očekuje  eg- 
zotični i erotični  impuls  nijemog  stvaranja  (vizualno 
uživanje  u slici  i izražavanje  slikom),  tijekom  80-ih 
pod  utjecajem  poststrukturalističke  teorije  Rolanda 
Barthesa,  Jacquesa  Lacana,  Jacquesa  Dcrridae  i Jeana 
Baudrillarda  razvija  se  postmodernistička  teorija 
umjetnika.  U tom  svjetlu  nastaju  esejističko-prozno- 
teorijski  tekstovi  Devadea,  Burgina,  Kathy  Ackcr, 
Barbare  Kruger,  Richarda  Princea,  Josepha  Kosutha, 
kao  i Željka  Kipkea.  Postmodemističko-poststruk- 
turalističkoj  teoriji  umjetnika  svojstvena  je  dekon- 
strukcija  subjekta  umjetnosti,  lingvistički  relativizam, 
istraživanje  narativnih  struktura  vizualnog  i govornog 

u umjetnosti.  Postmodemističkoj  teoriji  umjetnika 
tijekom  80-ih  srodne  su  i rasprave  grupe  Art&Lan- 
giiage  (Michacl  Baldwin,  Mel  Ramsden  i Charles 
Harrison)  i Zajednice  za  istraživanje  prostora  (ZzIP). 
Art&Langnage  tijekom  80-ih  godina  razvija  teoriju 
realističkog  slikarstva  utemeljenu  na  logičkim 
analizama  analitičke  filozofije  i uzročnoj  povijesnoj 
analizi  historijskog  materijalizma.  ZzIP  polazi  od 
spoznajnih  mogućnosti  umjetničkog  rada,  ukazujući 
na  semiotičke  i fenomenološke  presjeke  konteksta 
umjetnosti,  znanosti,  mitologije  i filozofije.  Na- 
vedenim primjerima  svojstvenajc  zamisao  teorijskog 
govora  po  uzoru  na  koncipiranje  složene  mape,  polja 
ili  rizoma.  Mapom,  poljem  i rizomom  u teorijskom  se 
smislu  određuje  shema  interdisciplinarne  i inter- 
tekstualne  rasprave  prirode  umjetnosti,  kulture  i mjesta 
umjetnosti  u povijesti  kultura. 

Teorija  umjetnosti.  Teorija  umjetnosti  je  govor  i 
pismo  čiji  je  objekt  istraživanja,  opisivanja, 
objašnjavanja,  analize  i interpretacije  umjetnost. 
Definicije  teorije  umjetnosti  su:  ( 1 ) teorija  umjetnosti 
je  zbirni  naziv  za  različite  specijalističke  discipline 
razvijene  u autonomnim  društvenim  (ili  huma- 
nističkim) i formalnim  znanostima:  povijest  umjet- 
nosti, kritika,  sociologija  umjetnosti,  semiotika  i 
semiologija  umjetnosti,  psihologija  umjetnosti,  fi- 
lozofija umjetnosti  i estetika,  (2)  teorija  umjetnosti  je 
autonomna  znanstvena  disciplina  (u  smislu  društvenih 
i formalnih,  a ne  prirodnih  znanosti),  koja  razvija 
posebne  metode,  vrijednosti  i ciljeve  istraživanja  i 
rasprave  likovnih  i vizualnih  umjetnosti  i (3)  teorija 
umjetnosti  nije  znanost  nego  skup  metajezičkih  i 
međužanrovskih,  relativno  otvorenih  deskriptivnih, 
eksplanatomih  i interpretativnih  postupaka  koji  se 
razvijaju  od  esejističkog  pisanja  do  filozofske  rasprave. 
Odgovoriti  na  pitanje  “Što  je  umjetnost?”  znači 
odrediti  okvire  (kontekst)  govora  i pisma  (teorije)  u 
kojem  se  izriče  odgovor.  Tvrditi  daje  teorija  umjetnosti 
govor  i pismo  čiji  je  objekt  umjetnost,  znači  odrediti 
teoriju  umjetnosti  kao  jezičku  ili  diskurzivnu  aktivnost. 
Odrediti  teoriju  umjetnosti  kao  jezičku  ili  diskurzivnu 


aktivnost  znači  ukazati  na  bitne  aspekte  jezika  ili 
diskursa  čiji  je  objekt  umjetnost.  Teorija  umjetnosti 
je  komunikacijski  sistem  unutar  svijeta  umjetnosti  i 
između  svijeta  umjetnosti  i drugih  svjetova  kulture  i 
društva.  Odnos  teorije  umjetnosti  i umjetnosti  kon- 
cipiranje kao  odnos  između  produkcije  i potrošačevog 
odaziva  na  tu  produkciju,  odnosno  na  njezine  produkte 
koji  je  determiniraju  kao  značenjsku  praksu.  Teorija 
umjetnosti  je  sistem  metajezika  različitih  stupnjeva 
(od  2 do  N-tog).  Teorija  umjetnosti  je  jezik  ili  diskurs 
čiji  je  objekt  jedan  ili  više  jezika.  Metajezik  koji  se 
naziva  teorijom  umjetnosti  je  jezik  o pojedinačnom 
jeziku  umjetnosti  ili  je  jezik  o jeziku  ili  diskursima 
svijeta  umjetnosti,  institucija  umjetnosti,  umjetničkih 
pokreta,  škola  ili  pojedinaca.  Osim  što  je  ko- 
munikacijski sistem,  teorija  umjetnosti  ima  i druge 
funkcije:  stvara  atmosferu  ili  jezički  okvir  produkcije 
umjetnosti,  tj.  objašnjava  je,  usmjerava  i vrednuje. 
Arthur  Danto  je  pisao:  “Vidjeti  nešto  kao  umjetnost 
zahtijeva  nešto  što  oko  ne  može  otkriti,  atmosferu 
umjetničke  teorije,  znanje  povijesti  umjetnosti:  jedan 
svijet  umjetnosti”.  Osim  posredovanja  informacija  i 
funkcija  objašnjavanja,  teorija  umjetnosti  stvara  i 
prostor  za  puni  zamah  stvaralačkih  mogućnosti  jezika 
umjetnosti.  Teorija  umjetnosti  može  imati  produktivnu 
snagu  kao  i sama  umjetnička  produkcija.  Kao  jezička 
ili  diskurzivna  aktivnost,  teorija  umjetnosti  temelji  sc 
na  prirodnim  jezicima  (hrvatskom,  engleskom, 
francuskom,  ruskom).  U okvirima  prirodnih  jezika 
teorija  umjetnosti  razvija  specifične  dijalekte  ili 
specijalističke  jezike.  Dijalekti  teorije  umjetnosti  često 
se  temelje  na  terminologiji  specifičnih  jezika  (slenga, 
žargona)  svijeta  umjetnosti  ili  drugih  konteksta 
(politike,  masovne  kulture,  religije).  Specijalistički 
jezici  teorije  umjetnosti  nastaju  prenošenjem  ter- 
minologije, koncepata  i referenci  različitih  disciplina 
(logike,  lingvistike,  semiotike,  psihologije,  sociologije, 
filozofije)  u jezike  ili  diskurse  teorije  umjetnosti. 
Prenošenje  terminologije,  koncepata  i referenci  iz 
izvornih  disciplina  u teoriju  umjetnosti  nije  moguće 
bez  postupne  preobrazbe  ne  samo  tih  disciplina  nego 
i samih  termina,  koncepata  i referenci.  Teorija 
umjetnosti  je  medijski  otvorena.  Drugim  riječima, 
može  se  izraziti  govorom,  tekstom,  dijagramima, 
shemama,  filmom,  postavom  izložbe,  odnosno  kom- 
binacijama navedenih  medija.  U specifičnom  slučaju 
teorije  umjetnosti,  odnosno,  teorije  umjetnika,  može 
biti  određena  i stvaranjem  umjetničkih  radova  (teo- 
rijskih objekata)  koji  su  u funkciji  analize  umjetnosti 
ili  nekih  njezinih  svojstava.  Teorija  umjetnosti  ima 
određeni  utjecaj  u konkretnom  društvenom  kontekstu. 
U političkim,  ekonomskim  i obrazovnim  sistemima 
djeluje  kao  mehanizam  transformiranja  materijala  slike 

(umjetničkog  djela)  u značenja  i vrijednosti  kulture  i 
društva. 

Istraživanje  i analiza  teorije  umjetnosti  postavlja 
problem  definicije  teorije  umjetnosti  kao  teorije.  Os- 
novni zadatak  teorije  umjetnosti  je  određivanje  i 
konccptualizacija  vlastitog  statusa  i funkcije  .jer  da  bi 
nešto  bilo  teorija,  mora  razviti  metajezičke  strategije 
kojima  utvrđuje  i potvrđuje  vlastiti  teorijski  status. 
Na  primjer,  estetičar  Joseph  Margolis  konstatira  da 
definicija  umjetnosti  ovisi  o načinu  određivanja 
značenja  estetike,  odnosno,  definicija  umjetnosti  ovisi 

0 značenju,  metodi,  vrijednosti  i ciljevima  teorije 
umjetnosti.  Diskursi  teorije  umjetnosti  prikazuju  kako 
su  nastali,  kako  se  odnose  prema  drugim  teorijama  i 
kako  funkcioniraju  u odnosu  na  umjetničko  djelo  i 
svijet  umjetnosti.  Mehanizam  autorefleksije  i 
utemeljenja  jezika  i diskursa  o umjetnosti  kao  teorije 
umjetnosti  uključuje:  (1)  usmjerenost  teorije  um- 
jetnosti spoznajnom  i konceptualnom  istraživanju  i 
objašnjavanju  umjetnosti  i (2)  usmjerenost  teorije 
umjetnosti  prevođenju,  iščitavanju  i stvaranju 
značenjskog  okvira  umjetničkog  djela  i umjetnosti  kao 
povijesne  ili  paradigmatske  situacije.  Riječ  je  o 
njezinom  produktivnom,  proizvodnom,  stvaralačkom 
ili  simulacijskom  karakteru. 

Teorija  umjetnosti  kao  jezička  ili  diskurzivna  aktivnost 
nastala  je  u određenoj  fazi  razvoja  jezika  ili  diskursa, 
odnosno,  teorije  umjetnosti  imaju  svoju  povijest  koja 
se  može  poklapati  s poviješću  drugih  disciplina 
(filozofije,  psihologije,  sociologije,  lingvistike,  se- 
miotike).  Kao  pojam  teorija  umjetnosti  uobličava  se 
nakon  XVIII.  stoljeća  i prosvjetiteljske  podjele 
jedinstvenog  kršćanskog  pogleda  na  svijet.  Njemački 
filozof  Alexander  Baumgarten  uveo  je  pojam  estetike 

1 koncipirao  zamisao  modeme  estetike  1735.  Jo- 
hann  Joachim  Winckelmann  oko  1764.  formulira 
pojam  povijesti  umjetnosti.  Tada  nastaje  i pojam 
umjetničke  kritike.  Tijekom  XVIII.  i XIX.  stoljeća 
zamisli  teorije  umjetnosti  u najopćenitijem  smislu 
razvijaju  Denis  Diderot,  Joshua  Raynolds,  Gott- 
hold  Ephraim  Lessing,  Johann  Gottfried  von  Herder, 
Friedrich  Schlegel,  Georg  Wilhelm  Friedrich  Hegel, 
Friedrich  Wilhelm  Schelling,  Charles  Baudelaire, 
Činile  Zola,  Stephane  Mallarmć.  Teorija  umjetnosti 
oslanja  se  na  filozofiju  prosvjetiteljstva,  njemačku 
idealističku  filozofiju  i njezinu  estetiku,  duhovnu 
klimu  romantizma  i filozofiju  pozitivizma.  Tijekom 
XX.  stoljeća  teorija  umjetnosti  razvija  se  u više 
smjerova:  ( 1 ) razvoj  teorije  umjetnosti  kao  autonomne, 
humanističke  i znanstvene  discipline  u rasponu  od 
proučavanja  povijesti  umjetnosti,  preko  teorije  stila  i 
simbola  do  primjene  hermeneutičkih  i fenomenoloških 
metoda  (Hans  Tietze,  Alois  Riegl,  Lorenz  Dittmann, 


Heinrich  Wdlfiflin,  Erwin  Panofsky,  Aby  Warburg, 
Emst  H.  Gombrich,  Gottfried  Boehm,  Andras  Renyi), 
(2)  razvoj  teorije  umjetnosti  kao  formalne  semiotičko- 
lingvističkc  discipline  od  ruskog  formalizma,  Emsta 
Cassirera,  američke  semiotičke  estetike  30-ih  i 40-ih 
godina,  preko  strukturalističke  semiotike  i semiologijc 
do  analitičke  estetike  i poststrukturalističkih  teorija 
interpretacije,  (3)  razvoj  teorije  umjetnosti  kao  teorije 
modeme  umjetnosti  i modernizma,  analogno  su- 
vremenoj modernoj  umjetnosti  i kritici  (Clivc  Bell, 
Roger  Fry,  Clement  Greenberg,  Lawrence  Alloway, 
Max  Kozloff,  Giulio  Carlo  Argan,  Filiberto  Menna, 
Lucy  Lippard,  Rosalind  Krauss,  Meyer  Shapiro,  Leo 
Steinberg,  Tomaž  Brejc,  Jcša  Denegri),  (4)  razvoj 
kritičke  teorije  umjetnosti  u duhu  kritike  društva  i 
sociološke  teorije  (Walter  Benjamin,  Amold  Hauser, 
T.  J.  Clark,  John  Berger,  Pierre  Francastel,  Charles 
Harrison,  Michael  Baxandall),  (5)  razvoj  psihološke 
i psihoanalitičke  interpretativne  teorije  likovnih  um- 
jetnosti od  teorije  vizualne  percepcije  Rudolfa 
Amheima  i Emsta  H.  Gombricha  preko  psihoana- 
litičkih teorija  Emsta  H.  Gombricha  do  poststruk- 
turalističkih lacanovskih  teorija  Marcclina  Plcyncta, 
Jean-Louisa  Schefera,  Jeana  Claira,  Brace  Rotara  i 
Jure  Mikuža. 

Postmodemističku  teoriju  umjetnosti  od  70-ih  do  90- 
ih  godina  karakterizira:  (1)  kritika  modernizma  i 
autonomije  umjetnosti,  (2)  antiteorijski  stav,  razvoj 
teorijskih  analiza  umjetnosti  koje  negiraju  mogućnost 
znanstvenog  i sistemskog  promišljanja  prirode 
umjetnosti,  zalažući  se  za  dekonstrukciju  teorijskih 
sistema  (metafizičke  univerzalne  teorije  umjetnosti  i 
kulture)  i razvijanje  fragmentarnih  specijalističkih 
studija  koje  govore  o pojedinačnim  modelima  in- 
terpretacije umjetničkog  djela  i umjetnosti  i (3) 
intertekstualnost,  operativno  kretanje  po  različitim 
teorijskim  sistemima  (fenomenologija,  semiologija, 
kritička  teorija  društva,  psihoanaliza,  filozofija  jezika, 
psihologija  percepcije,  dekonstrukcija,  teorija  si- 
mulacija  i fraktala).  U ovom  području  djelovali  su, 
između  ostalih,  Rosalind  Krauss,  Benjamin  Buchloh, 
Thierry  de  Duve,  Harald  Szeemann,  Arthur  Danto, 
Craig  Owens,  Donald  Kuspit,  Norman  Bryson,  Mieke 
Bal,  Linda  Nochlin,  Victor  Burgin,  Marina  Gržinić  i 
Igor  Zabel. 

Teorije  postmoderne.  Vidi:  Dekonstrukcija,  Kritika, 
Poststrukturalizam,  Psihoanaliza,  Simulacionizam,  Tel 
Quel , Teorijske  pojave  postmodemizma 

Teorijska  konceptualna  umjetnost.  Vidi:  Analitička 
umjetnost,  Konceptualna  umjetnost.  Teorija  umjetnika 

Teorijska  umjetnost.  Vidi:  Konceptualna  umjetnost, 
Teorija  umjetnika 

Teorijske  pojave  postmodemizma.  Teorijske  pojave 
postmodemizma  su  heterogene,  pluralne  i suparničke 
teorijske  tendencije  nastale  primjenom,  dekon- 
strukcijom  i grananjem  strukturalističkih  i poststruk- 
turalističkih  teorija  politike,  kulture,  subjekta,  po- 
vijesti, književnosti,  filma,  slikarstva,  medija,  itd. 
Teorije  postmoderne  su  antiteorijske  jer  proble- 
matiziraju status  (a)  nadređenog  metajezika  kao 
kriterija  dominacije,  istine,  prosuđivanja  i razumije- 
vanja, (b)  legitimne  i objektivne  interpretacije,  (c) 
disciplinarnih  institucionalnih  granica  teorije  i objekta 
teorijskog  prikazivanja.  S druge  strane,  teorije 
postmoderne  su  hiperteorijske  jer  pokazuju  da 
umjetnost  i kultura  nastaju  u teorijskoj  atmosferi 
kulture,  odnosno,  da  je  teorija  jedan  od  načina 
postojanja  postmoderne  kulture.  0 postmodemoj 
umjetnosti  se  govori  kao  o umjetnosti  u doba  teorije: 
Zato  je  u pitanju  paradoks  istovremenog  antiteorijskog 
i hiperteorijskog  identificiranja  statusa,  funkcija  i 
prioriteta  postmoderne  kulture  i umjetnosti. 
Antiteorijski  karakter  postmodemizma  ne  znači  da  se 
u postmodenističkim  formacijama  i taktikama  teorija 
(teorijsko  pisanje  lecritute/)  odbacuje,  nego:  (1)  da  se 
sumnja  u mogućnost  formuliranja  cjelovite  teorije  i 
teorijskog  totalizirajućeg  hijerahijskog  sistema,  poput 
Kantovog,  Hegelovog  ili  Mancovog,  (2)  da  se  pokazuje 
daje  teorijski  tekst  produkt  pisanja  (daje  od  jezika,  da 
je  pismo  lecrituref ),  a ne  od  mišljenja  (racionalnosti, 
transcendencije,  duha),  čime  se  provodi  kritika 
zapadnog  logocentrizma,  (3)  da  se  radi  s prekidima  i 
inverzijama  metajezičke  hijerarhije,  da  se  dekonstruira 
legitimnost  subjekta  metajezika  (pokazuje  se  da  ne 
postoji  metajezik  ili  metatekst  zakon). 

Lacanovska  psihoanaliza  je  tezu  da  nema  metajezika 
uvela  da  bi  pokazala  da  ne  postoji  privilegirani  legitimni 
diskurs  teorije  i ideologije,  odnosno,  da  u svaki  govor  i 
pismo  prodire  rad  nesvjesnog  (njegov  označiteljski 
poredak).  Govoriti  o postmodemističkoj  teoriji  znači 
govoriti  o unutarteorijskom  preispitivanju,  raspravi  i 
dekonstrukciji  sistemskih  osobina  teorijskog  diskursa 
zapadne  metafizike.  Ne  govori  se  o velikim  teorijskim 
sistemima  (filozofijama,  estetikama,  poetikama, 
političkim  ili  društvenim  teorijama)  nego  se  piše  o 


fragmentamim  teorijama  za  specifičnu,  Često  i jed- 
nokratnu upotrebu.  Postmodemistički  teorijski  diskurs 
se  ne  može  svesti  na  jednu  teorijsku  disciplinu,  na  primjer, 
na  filozofiju  ili  teoriju  književnosti.  On  postoji  kroz 
tehničke  (diskurzivne)  intertekstualne  odnose  teorijskih 
i proteorijskih  diskursa  u filmu  (poststrukturalistička 
teorija  filma),  u slikarstvu  (semiologija  slikarstva),  u 
glazbi  (nova  muzikologija),  u kazalištu  (tekstološka 
teorija  teatra  i teorija  spektakla),  itd.  Tri  su  karakteristična 
tipa  postmodemističkih  teorijskih  rasprava:  ( 1 ) kritika  i 
dekonstrukcija  modernizma  i metafizičke  tradicije,  (2) 
zasnivanje  i ekspliciranje  postmodemističke  teorije, 
kulture,  atmosfere  svijeta  umjetnosti  na  kraju  20.  i 
početkom  21 . stoljeća,  i (3)  primjena  postmodemističkih 
shema,  klišeja  i interpretativnih  modela  na  rasprave 
tradicionalnih  pitanja  kulture,  antropologije,  književnosti, 
seksualnosti  i religije  (na  primjer,  žensko  pismo  u 
viktorijanskom  dobu,  strategije  zavođenja  Moliereovog 
Don  Juana  ili  Mozartovog  Don  Giovannija,  normativno 
društveno  nasilje  u Dickensovoj  prozi,  komparativne  stu- 
dije srednjovjekovnog  ili  postmodemog  prikazivanja). 
Tipologije  teorija  postmodemizma  koje  slijede  pru- 
žaju tehničke  (indeksne)  orijentire  za  daljnje  čitanje, 
one  ne  pružaju  globalnu  sistematiku  teorija  post- 
modeme,  jer  takve  sistematike  i nema. 

Prva  tipologija.  Razlikuju  se  teorije  postmo- 
dernizma  koje  su  provele  kritiku  modernizma  i 
postmodemistički  prevrat:  (1)  francuski  i iz  njega 
nastali  internacionalni  poststrukturalizmi,  (2)  sred- 
njoeuropski neoromantizam  i neokonzervativizam 
podržan  rekonstrukcijom  romantičarskih,  ekspre- 
sionističkih i psihoanalitičkih  diskursa,  (3)  raznorodni 
nekonzistentni  narativni,  autobiografski  i kritičko- 
teorijski  tekstovi  umjetnika,  kritičara  i teoretičara  koji 
su  problematizirali  granice  modemosti,  prirodu  jezika 
umjetnosti,  status  subjekta  umjetnosti,  odnosno, 
pitanja  moći  institucija  svijeta  umjetnosti  i kulture 
(konceptualna  umjetnost,  postkonceptualna  umjetnost, 
ncokonceptualna  umjetnost,  semio  umjetnost). 
Poststrukturalizam  se  ukazuje  kao  složena  mreža 
različitih  postmodemističkih  teoretiziranja:  (a)  ima- 
nentna politička,  intertekstualna  i psihoanalitička 
kritika  strukturalizma  čiji  su  autori  okupljeni  oko 
časopisa  Tel  Quel,  (b)  barthesovsko  kvazi-teorijsko 
pismo  koje  oponaša  strategije  uživanja  u pisanju 
ustanovljene  u književnoj  praksi  i suprotstavlja  se 
strukturalističkom  proznanstvemom  formalizmu,  (c) 
derridovska  dekonstrukcija  s mnogobrojnim  ogran- 
cima u SAD;  na  primjer,  predstavnici  Jejlske  škole 
(Paul  de  Man,  Harold  Bloom,  Georg  Hartman, 
John  Hillis  Miller)  su  razvijali  teoriju  književnosti  i 
književne  kritike  kroz  dekonstrukciju  modernističkog 
formalizma  američke  nove  kritike,  (d)  lacanovska 


624 


teorijska  psihoanaliza  i njezina  primjena  u kritici 
totalitarnih  sistema,  liberalizma,  svakodnevnice, 
ideologije,  zatim  u feminizmu,  književnosti,  glazbi, 
kazalištu,  filmu  i likovnim  umjetnostima,  (e)  post- 
kritički  poststrukturalizam  zasnovan  na  psihoana- 
litičkim analizama  i analizama  suvremenog  društva  i 
kulture  od  Jeana  Baudrillarda  i njegovog  simula- 
cionizma  do  teorije  rizoma  Gillesa  Deleuzea  i Felixa 
Guattarija.  Ranoj  teoriji  postmodemizma  svojstveno 
je  nepoštivanje  disciplinarnih  paradigmatskih  granica 
(znanosti,  filozofije  i umjetnosti).  Teorijski  tekst  nije 
efekt  ili  produkt  zatvorenog  odnosa  znakova  nego  je 
tek  jedan  tren  (zapis,  upis,  brisanje)  u transformaciji  i 
premještanju  teksta  iz  jednog  mogućeg  svijeta  u drugi. 
U odnosu  na  kasnomodemističke  teorije  kulture 
postmodemistički  tekst  karakterizira  retoričko  bo- 
gatstvo, estetizacija-teatralizacija  diskursa  i prisutnost 
više  nekonzistentnih  glasova.  Razlike  unutar  ori- 
jentacija mogu  biti  drastične.  Autori  koji  slijede 
barthesovsku  liniju  rekonstruiraju  pismo  eseja  tvoreći 
ga  kao  baroknu  i neoklasicističku  naraciju  ili  govor  u 
prvom  licu,  čiji  je  glavni  junak  sam  jezik  pisma. 
Dekonstruktivisti  rade  na  kritici  filozofskog  i stilskog 
realizma  i esencijalizma,  ukazujući  na  relativnosti  i 
necjelovitosti  paradigmi  zapadne  metafizike.  Dok 
Derridaina  dekonstrukcija  metafizike  ostaje  teorija 
građanskog  liberalno-dcmokratskog  društva,  Deleu- 
zeovi  i Guattarijevi  tekstovi  su  usmjereni  subverziji 
kapitalističkog  jezičkog  i psihološkog  poretka. 
Lakanovci  razvijaju  materijalističku  (označiteljsku) 
metafiziku  nesvjesnog,  želje,  seksualnosti,  jezika  i 
ideologije  koja  suočava  kartezijanski  racionalizam, 
Marxov  materijalizam,  Freudov  znanstveni  pozi- 
tivizam,  Nietzscheovu  krizu  filozofskog  sistema, 
batailleovske  transgresije  i šamanističku,  odnosno 
performativnu  dimenziju  djelujućeg  govora  psihoana- 
litičara. Baudrillard  apokaliptičkom  teorijom  si- 
mulakruma  uništava  sva  uporišta  modernističke 
racionalnosti,  ogoljujući  kostur  kapitalističkog  društva 
i gradeći  mu  veličanstvenu  apologiju.  Nasuprot 
Baudrillardu,  Lyotardov  pionirski  postmodemizam 
integrira  realnost  prevratničkog  jezika  umjetnosti  i 
poststrukturalizam,  ostavljajući  mostove  između 
modernog  i postmodemog. 

Pri  tome  pioniri  postmodemističke  teorije  (Barthes, 
Lacan,  Derrida,  Baudrillard)  ne  govore  o sebi  kao  o 
postmodemistima;  o sebi  kao  postmodernistima 
govore  njihovi  učenici,  sljedbenici,  nastavljači  i 
suputnici.  Status  postmodemista  je  uvijek  paradoks. 
Postmodema  nije  ontološki  zasnovan  pojam  nego 
tehničko  sredstvo  indeksiranja  i uspostavljanja  razlika 
između  teorijskih  diskursa  kraja  stoljeća. 

Druga  tipologija.  Razlikuju  se  teorije  koje  su 


primijenjeni  postmodemizmi:  (1)  teorija  filma,  (2) 
teorija  slikarstva,  (3)  teorija  književnosti  koja  je 
raskrsnica,  prag  i čvorište  svih  ostalih  postmo- 
dernističkih  teorija,  (4)  teorija  kulture  ( cultural 
studies),  (5)  teorija  totalitarnih  sistema  i ideologije, 
(6)  teorija  subjekta  (teorija  kraja  subjekta,  teorija 
kritike  humanizma  zasnovanog  na  centriranom  pojmu 
subjekta),  (7)  teorija  subjektivnosti  (međusobnih 
odnosa  identiteta),  (8)  postmodemistička  filozofija  i 
estetika,  (9)  teorija  tijela,  (10)  teorija  bolesti,  (11) 
teorije  biokulture,  (12)  tehnoteorije.  Primijenjene 
postmodemističke  teorije  u okviru  specifičnih  di- 
jalekata posebnih  disciplina  tvore  obrate  od  mo- 
demosti  prema  mekom  pismu,  pluralizmu  diskursa, 
raspadu  metajezičkih  hijerarhija  i,  iznad  svega,  prema 
tekstualnoj  interpretaciji  i tekstualnoj  simulaciji 
izvantekstualnih  fenomena  kulture.  Filozofija  i estetika 
svojim  su  postmodemističkim  obratom,  paradoksalno, 
i dekonstrukcija  stare  filozofije  i cehovski  pokušaj 
filozofije  da  očuva  vlastitu  meta- legitimnost  (koja  se 
rasipa).  Ne  postoje  postmodemistička  filozofija  ili 
estetika  nego  postoje:  (1)  filozofsko  i estetičko 
bavljenje  postmodemom,  i (2)  postmodemističko 
prekoračenje  filozofskog  i estetičkog  u teorijsko, 
parateorijsko  ili  antiteorijsko.  Postmodema  teorija 
pronalazi,  proizvodi  i nudi  prekid  i rascjep  u tijelu 
jezika  teorije:  ona  jc  i teorija  i slika  teorije  - lice  i 
naličje  teorijskog  pisma. 

Treća  tipologija.  Razlikovanje  postmodemističkih 
reinterpretacija  i reformi  tradicionalnih  filozofskih 
škola:  ( l ) postmodemistička  hermeneutika  se  zasniva 
na  dekonstruktivnom  relativiziranju,  teatralizaciji  i 
estetizaciji  njemačke  filozofije,  koja  njegujući  svijest 
o interpretativnim  dimenzijama  tradicije  tvori  novu 
skeptičku  filozofiju  (Peter  Sloterdijk,  Wolfgang 
Welsch),  (2)postmarksizam  je  pokušaj  reaktualizacije 
kritičkih  socioloških  analiza  društvenih  mehanizama 
stvaranja  vrijednosti  i značenja  (od  Deleuzea, 
Guattarija  i Baudrillarda  do  post-frankfurtovaca,  na 
primjer,  Martina  Jayja),  (3)  postpragmatizam  je 
anticsencijalističko  čitanje  i kritika  pragmatizma, 
pozitivizma  i analitičke  filozofije  jezika  sa  stajališta 
relativističkih,  pragmatičkih  i europskih  spekulativnih 
filozofija  (Richard  Rorty,  Richard  Shusterman),  (4) 
postanalitička  filozofija  ima  dva  suprotstavljena 
suparnička  trenda  (a)  radikalni  (antipostmodemistički) 
filozofski  realizam  i esencijalizam  (Jerry  Fodor)  i (b) 
autokritički  analitički  relativizam  koji  teži  povezivanju 
analitičke  estetike  i poststrukturalističkih  strategija 
(Joseph  Margolis,  Arthur  C.  Danto). 

LITERATURA:  Am  1 , Auslan  1 , Baril2,  Bek  l . Biri  I , Brej 8,  Brej  1 6, 
Brej20,  Bruni,  Burgin7,  Dakl,  Dcn50,  Den53,  Dcn84,  Den94, 
DenlOO,  Đu4,  Eagl,  Epsl,  Erj6.  Erj 1 9,  Fcrrl,  Flaxl.  FosI,  Fos2, 

Fos3, 1 Iab5, 1 Iarr39,  Han-45,  Hass  ] . Hass2,  Hutl,  Hut2,  Jam2,  Jam4, 
jam5,  Jam6,  Jam7,  JamS,  Jam9,  Jenc2,  Kempe  1 , Kram  l , Kro  1 , Lash  I , 
Locl,  Lovel,  Lyo6,  I.yo]2,  Lyo]4,  Moderl.  Nicl,  Oliv4,  Olivll, 
Oliv  1 3,  Olivl6,  Or6>  Ow2,  Pae3,  Perlof4,  Postmol,  Postmo2, 
Po$tmo3,  Postmo4,  Postmo5,  Postmoderl,  Postmodernal , 
Postmodemizam  I , Roth2,  Sim  I , S!ot2,  Slot3,  Slot5,  Šuv25,  Suv62, 
Šuv96,  Šuv76,  Šuv9 1 , Šuv92,  Šuv  1 09,  Tajlorv  I , Tuck2,  Tum  1 , Ug2, 
Ulm4,  Ves3,  Vili  1 , Wellm  I , VVcIsch  I . Welsch2,  Wclsch5,  Woo 1 1 

Teorijski  objekt.  Teorijski  objekti  su  umjetnički 
radovi  konceptualne  umjetnosti  napravljeni  s na- 
mjerom istraživanja  i prikazivanja  teorijskih  aspekata 
prirode  i koncepta  umjetnosti.  Pojam  teorijskog 
objekta  konceptualna  je  umjetnost  preuzela  iz 
filozofije  znanosti,  gdje  označava  hipotetičke 
(pretpostavljene)  objekte  znanstvenog  teorijskog 
istraživanja.  U filozofiji  znanosti  teorijski  objekti  se 
opisuju  kao  modeli  koji  se  konstruiraju  da  bi  se 
teorijski  prikazali  i demonstrirali  prirodni  i kulturo- 
loški fenomeni  koji  se  mogu  direktno  pokazati  i za 
koje  znanstvenici  nisu  sigurni  da  postoje,  tj.  izrazi  su 
znanstvenih  hipoteza,  a ne  direktnih  eksperimentalnih 
provjera.  Karakteristični  teorijski  objekti  su,  na 
primjer,  u fizici  modeli  atoma,  u psihoanalizi  modeli 
nesvjesnog,  u psiholingvistici  modeli  mentalnih 
predodžbi.  Teorijskim  objektima  bave  se  teorijske 
discipline  kao  što  su  teorijska  fizika,  genetika, 
kibemetika,  teorijska  psihoanaliza,  matematika,  logika 
i lingvistika. 

U umjetnosti  teorijski  objekt  najčešće  izgleda  kao 
zamisao,  projekt  ili  nacrt  realizacije  umjetničkog  djela. 
Teorijski  objekt  se  od  umjetničkog  djela  razlikuje  po 
funkciji:  ( 1 ) od  umjetničkog  djela  se  očekuje  estetski 
ili  umjetnički  efekt,  značenje  i vrijednost,  a (2)  od 
teorijskog  objekta  se  očekuje  pokazivanje  i prikaz  kako 
se  u umjetnosti  stvaraju  estetski  i umjetnički  efekti, 
proizvode  značenja  i vrijednosti.  Teorijski  objekt  je 
metajezička  spoznajnoteorijska  tvorevina  koja 
proširuje  znanje  o umjetnosti,  tj.  u značenjskom  smislu 
tvorevina  drugog  stupnja  (interpretativna  konstrukcija) 
u odnosu  na  umjetnička  djela.  Ready-madei  kon- 
ceptualne umjetnosti,  autorefleksivna  umjetnička  djela 
i teorijski  radovi  konceptualnih  umjetnika  imaju  status 
teorijskog  objekta  jer  pokazuju,  prikazuju  ili  govore 
o umjetničkom  djelu,  umjetnosti  i svijetu  umjetnosti. 
Pojam  teorijskog  objekta  kao  umjetničkog  djela  uveo 
je  Teny  Atkinson,  pripadnik  konceptualističke  grupe 
Art&Language,  ukazavši  na  hipotetičke  teorijski 
konstruirane  modele  koji  se  proglašavaju  umjetničkim 
djelom  i teorijski  razmatraju  kao  umjetničko  djelo. 
Teorijski  objekti  Art&Languagea  su  hipoteze  koje 
namjerno  nisu  realizirane  ili  ih  je  fizički  i perceptivno 
nemoguće  ostvariti.  Teorijski  objekti  omogućavaju 
konceptualnim  umjetnicima  prijelaz  iz  stvaralačkog 


umjetničkog  bavljenja  likovnim  i vizualnim  pojav- 
nostima u područje  teorijskog  jezičkog  istraživanja. 
U tekstu  Air  Show,  1967.)  Terry  Atkinson  i Michael 
Baldvvin  konstruiraju  hipotetički  (pretpostavljeni) 
objekt  rasprave.  Pretpostavljeni  objekt  njihove 
rasprave  je  stup  od  zraka  pod  pritiskom,  osnovice 
jedne  kvadratne  milje  i neodređene  visine.  Oni 
analiziraju  uvjete  prihvaćanja  pretpostavljenog 
izvanumjetničkog  makroskopskog  fenomena  (zračnog 
stupa)  umjetničkim  djelom,  tj.  ready-madeom.  Pri 
tome  je  bitno  razumjeti  da  za  njih  umjetničko  djelo 
nije  ni  stvarni  stup  zraka  koji  bi  bilo  moguće  ostvariti 
niti  teorijski  tekst  kojim  se  govori  o stupu  zraka,  nego 
izrečena  pretpostavka  stupa  zraka  u odnosu  na 
pretpostavke  i definicije  umjetničkog  djela.  Drugi 
primjer  je  rad  grupe  Art&Language  Lechemv  eks- 
periment (1969.-1970.)  koji  se  zasniva:  (1)  na 
realizaciji  eksperimenta  iz  elektromagnetike  kojim  se 
stvaraju  stojeći  nevidljivi  elektromagnetski  valovi  i 
(2)  na  teorijskoj  studiji  mogućnosti  definiranja 
stojećeg  vala  kao  umjetničkog  djela  (skulpture).  Sam 
eksperiment  iz  elektromagnetike  kao  postupak 
stvaranja  prostornog  fenomena  nije  umjetničko  djelo 
ni  u smislu  procesualne  umjetnosti  niti  u smislu 
kinetičke  umjetnosti  ili  strategija  ready-madea. 
Eksperiment  je  upotrijebljen  da  bi  se  pokazalo  kako 
je  status  definiranja  nekog  prostomo-materijalnog 
fenomena  umjetničkim  djelom  problematičan  i 
otvoren  kritičkoj  teorijskoj  analizi,  odnosno,  da  pojam 
skulpture  nije  jednoznačno  određen,  kao  što  tvrde 
modernistička  kritika,  teorija  umjetnosti  i estetika. 
Grupa  Art&Language  ovim  radom  analizira  probleme 
koji  nastaju  pri  definiranju  pojma  skulpture.  Oni 
pokazuju  da  su  estetičke  i teorijske  definicije  skulpture 
i umjetničkog  djela  najčešće  paradoksalne,  nekon- 
zistentne  i nedorečene.  Da  bi  demonstrirali  kritiku 
definiranja  umjetničkog  djela  (skulpture),  oni  po- 
stavljaju pitanje  “Da  li  je  prostorni  stojeći  elektro- 
magnetski val  skulptura?”  Pitanje  je  paradoksalno  zato 
što  je  prostorni  stojeći  elektromagnetski  val  materijalni 
fenomen  u prostoru  kao  što  je  to  i svaka  skulptura,  ali 
je  i nevidljiv,  što  je  u suprotnosti  s definicijama 
vizualnog  karaktera  kiparskih  umjetničkih  djela. 

LITERATURA:  Artla2,  ArtlaS,  Artlall,  Artla2l,  Harrl,  Han9, 

I larr2 1 , Harr26,  Šuv63 

Teozofija.  Pojam  teozofija  se  koristi  u dvostrukom 
značenju:  (1)  teozofija  (malo  početno  slovo  ‘t’) 
označava  različita  učenja  i škole  nastale  sintezama 
azijskih  i europskih  mističkih,  hermetičkih  i ezo- 
teričkih  učenja  od  renesanse  do  danas,  na  primjer, 
učenja  mistika  Jakoba  Bohmea  su  nazivana  teozof- 
skim,  i (2)  Teozofija  (veliko  početno  slovo  *T’) 

označava  mističko  učenje  i školu  po  kojoj  je  vrhovni 
cilj  ljudske  evolucije  spajanje  s božanstvom.  Teozofski 
pokret  su  osnovali  Helena  P.  Blavatsky,  Henry  S. 
Olcott  i William  Q.  Judge  u New  Yorku  1 875.  godine. 
Osnovni  tekst  teozofskog  učenja  je  knjiga  H.  R 
Blavatsky  Tajna  doktrina  (The  Secret  Doctrine) 
(1888.).  Sjedište  Teozofskog  društva  bilo  u Londonu 
i Adyaru  u Indiji  sve  do  smrti  H.  P.  Blavatsky.  Učenje 
H.  P.  Blavatsky  je  cklcktični  egzotični  spoj  različitih 
mističkih  učenja  i tehnika  zasnovan  na  ‘diktatu’ 
spiritualnih  učitelja  s kojima  je  stupala  u telepatski 
kontakt  (tzv.  medijski  odnos).  Teozofske  zamisli  su 
bile  bliske  hermetičkim  učenjima  Christiana  Ro- 
senkreuza  koji  je  navodno  živio  u XIV.  ili  XV.  stoljeću. 
Svojim  egzotičnim,  ezoteričnim  i antimaterijalističkim 
zamislima  teozofski  pokret  je  privukao  mnoge 
modernističke  umjetnike.  Slikari  Van  Gogh,  Paul 
Gauguin,  Katherine  Dreier,  Pamela  Colman  Smith, 
Franz  Mare,  Vasilij  Kandinski,  Piet  Mondrian, 
Johannes  Itten,  Paul  Klee,  Kazimir  Maljevič  i Mihail 
Matjušin  su  neposredno  ili  posredno  proučavali 
teozofska  učenja  i primjenjivali  ih  kroz  poetičke 
principe  tumačenja  otkrića  nemimetičke  apstraktne 
slike.  Slike  Pieta  Mondriana  Evolucija  (1911.)  ili 
Vasilija  Kandinskog  Žena  u Moskvi  (1912.)  su 
izvedene  kao  simbolički  prikazi  teozofskog  viđenja  i 
doživljaja  svijeta.  Tekst  Kandinskog  o Duhovnom  u 
umjetnosti  (1912.)  i razrada  teorije  neoplasticizma 
Pieta  Mondriana  iz  1917.  nastali  su  pod  direktnim 
utjecajem  teozofije  i antropozofije.  Finski  povjesničar 
umjetnosti  Sixten  Ringbom  je  izveo  složena  i ak- 
ribijska  istraživanja  odnosa  apstraktne  umjetnosti  i 
teozofije  tijekom  70-ih  i 80-ih  godina  XX.  stoljeća. 

LITERATURA:  Absl,  Beli8,  Beli9,  Friedl,  Kani.  Kan2,  Jaf2, 
MondI,  Mond2,  Regl,  Rin.l,  Rin2,  Rin3,  Rin4,  Tu3 

Težina.  Težina  je  fizičko  svojstvo  predmeta  u gra- 
vitacijskom polju.  Težina  predmeta  otkriva  i prikazuje 
djelovanje  sile  teže.  Razlikuju  se  pristupi  težini:  (1) 
prikazivanje  predmeta  u slici,  likovno  prikazivanje 
predmeta  kao  lakih  i teških,  odnosno,  perceptivno 
razlikovanje  prikaza  lakih  i teških  predmeta,  (2) 
fenomen  težine  u skulpturi  i (3)  rad  s konkretnom 
težinom  predmeta  i silom  težom  u procesualnoj  i 
postobjektnoj  umjetnosti. 

Predmet  prikazan  na  slici  koji  se  doima  lakim  ili  teškim 
je  virtualni  predmet,  jer  je  težina  jedna  od  iluzija 
umjetničke  vizije.  Problem  percepcije  težine  na  slici 
je  kognitivni  problem:  koja  svojstva  snage  percepcije 
i prikazivanja  ima  subjekt  da  bi  se  mrlja,  kontura  ili 
prostorni  prikaz  tijela  doimali  lakim  ili  teškim.  Analiza 
prikazivanja  i percepcije  ima  sljedeći  redoslijed:  (1) 
slika  je  likovni  prikaz  predmeta,  tj.  nekih  vizualnih 


osobina  objekta,  (2)  svojstvo  težine  nije  vizualno 
svojstvo,  pa  se  zato  može  percipirati  samo  posredno, 
preko  vizualnih  svojstava  predmeta  i likovnih  svojstva 
prikaza  predmeta,  (3)  vizualna  (indeksna  ili  ukazujuća) 
svojstva  objekta  koja  govore  o težini  su:  prepo- 
znatljivost konture  ili  mrlje  na  slici  kao  prikaza  nekog 
konkretnog  predmeta  (kao  ikoničkog  znaka  predmeta), 
uočavanje  mjesta  predmeta  na  slici  (lebdi,  pada,  nalazi 
se  na  podlozi,  drži  ga  neka  osoba  u ruci  ili  ga  podiže 
dizalica),  uočavanje  prikazanih  prostornih  dimenzija 
predmeta  (veliki,  srednji,  mali),  uočavanje  da  li  je 
predmet  proziran  ili  ne,  da  li  njegova  boja  podsjeća 
na  boju  lakih  ili  teških  predmeta,  itd.,  (4)  likovna 
svojstva  prikaza  sekundarni  su  aspekti  koji  ukazuju 
da  li  se  predmet  percipira  kao  lak  ili  težak  - svijetli 
predmeti  doimaju  se  lakim,  a tamni  teškim,  nacrtani- 
naslikani  ravnim  linijama  ukazuju  na  čvrsti  ili  tvrdi 
predmet,  a nacrtani-naslikani  vijugavim,  zaobljenim 
i lučnim  linijama  ukazuju  se  kao  meki  predmet,  pri 
čemu  tvrdo  asocira  teško,  a meko  lako,  (5)  proma- 
tračevo znanje  o težinama  konkretnih  predmeta 
omogućava  mu  da  prepoznavanjem  konture  ili  mrlje 
kao  slike  predmeta  kaže  da  lije  prikazani  predmet  lak 
ili  težak.  Paul  Klee  je  sredinom  20-ih  godina  tijekom 
predavačkog  rada  u Bauhausu  zamisli  mehanike 
primijenio  na  razmatranje  teorije  vizualne  forme. 
Njegova  metoda  je  analoška  i metaforička,  pojmove  i 
matematičke  dijagramske  prikaze  sila  (centripetalne, 
centrifugalne,  gravitacione)  koristio  je  da  bi  prikazao 
kako  se  vizualna  i likovna  forma  od  primarnog  stanja 
točke,  linije  i površine  transformira  u prikaz  tro- 
dimenzionalnog tijela. 

U umjetnosti  skulpture  težina  se  pojavljuje  kao 
konkretna  i kao  virtualna  odlika  predmeta.  Svaka 
skulptura  je  predmet  i time  ima  stvarnu  težinu  koju 
pokazuje,  njezina  stvarna  težina  može  se  naslutiti  ili 
čak  izračunati  iz  odnosa  obujma  i upotrijebljenog 
materijala.  Težina  kao  virtualna  odlika  predmeta  treba 
u percepciji  nešto  promijeniti  tako  da  promatrač  ne 
vidi  stvarnu  težinu  nego  skulpturalnu  željenu  ili 
virtualnu  težinu.  Na  primjer,  puna  mramorna  skulptura 
ukazuje  se  u svojoj  stvarnoj  težini,  a šuplja  odlivena 
skulptura  u bronci  prikriva  svoju  stvarnu  težinu  (puna 
težina  bila  bi  mnogo  veća).  Unošenje  i pokazivanje 
šupljine  u skulpturi  izaziva  poremećaj  u percepciji 
težine  skulpture.  Bijele  minimalističke  skulpture 
(paralelopipedi  od  iverice)  Roberta  Morrisa  iz  sredine 
60-ih  godina  idealnom  geometrijskom  strukturom  i 
bjelinom  subvertiraju  mogućnost  raspoznavanja 
težine.  Predmet  se  promatra  kao  idealni  vizualni 
Gestalt  zanemarive  težine.  Morrisove  kocke  od 
ogledala  Bez  naziva  (1965.)  odražavanjem  okoline  u 
potpunosti  dematerijaliziraju  sebe  kao  predmet  i 


627 


vizualno  poništavaju  vlastitu  težinu.  Andy  Warhol  je 
u instalaciji  Oblaci  (1966.)  jastučnice  od  srcbmaste 
folije  napunio  helijem,  tako  da  stvaraju  lebdeću  sliku. 
Takis  u kinetičkim  instalacijama  s magnetskim  poljem 
Magnetska  polja  ( 1 969.)  magnetno  polje  koristi  da  bi 
poništio  djelovanje  gravitacijskog  polja  na  komade 
željeza  koji  lebde  i kreću  se  u smjeru  djelovanja 
magnetskog  polja.  Richard  Serra  je  od  sredine  60-ih 
razvijao  poetiku  težine  u procesualnim  radovima  i 
kiparskim  instalacijama.  Rani  primjer  rada  s težinom 
je  akcija  snimljena  na  film  Hvatanje  olova  rukom 
( 1 968.).  U kadru  se  pojavljuje  otvorena  šaka  okrenuta 
dlanom  prema  promatraču.  Odozgo  pada  komad  olova 
koji  ruka  pokušava  uhvatiti.  Rad  Kuća  od  karata 
(1969.)  instalacija  je  koju  čine  četiri  olovne  ploče  koje 
jedna  drugu  podupiru  tako  da  stoje  vertikalno  i grade 
kocku.  Težina  je  aspekt  koji  utječe  na  postizanje 
ravnoteže  i položaj  ploča.  Pločama  Serra  izlaže  težinu, 
odnosno,  djelovanje  sile  teže.  Ova  zamisao  razrađena 
je  do  monumentalnog  iješenja  u kiparskoj  instalaciji 
Terminal  (1977.).  Četiri  trapezne  čelične  ploče  koje 
se  međusobno  preklapaju  visine  oko  10  metara 
postavljene  su  tako  da  stvaraju  zatvoreni  četverokutni 
prostor.  One  podupiru  jedna  drugu  i nisu  mehanički 
spojene.  Rad  ukazuje  na  situaciju  postizanja  ravnoteže 
težine.  Karakterističan  primjer  rada  s težinom  u 
procesualnoj  umjetnosti  je  akcija  Davida  Neza  (grupa 
OHO)  Željezna  cijev -željezna  kosina  ( 1 969.)  u kojoj 
je  puštao  da  se  teška  željezna  cijev  kotrlja  niz  strminu 
djelovanjem  sile  teže.  Sam  događaj  izlaganja  di- 
namičnog djelovanja  sile  teže  bio  je  umjetnički  do- 
gađaj. 

LITERATURA:  Browl,  Caul,  Gligor2,  GlogorS,  Hobi,  Holtl, 
Hunt4,  Hunt7,  Kle«l , Klee2,  Kraus3,  Merle2,  Morri2,  Serrl , Zab4 

Tijelo.  Tijelo  je:  (1)  opna  (omotač)  koji  odvaja  nešto 
od  okruženja,  (2)  tijelo  je  stvar  koja  ispunjava  neki 
prostor  i razlikuje  se  od  okolnog  ambijenta  po 
zatvorenoj  cjelovitosti,  (3)  tijelo  je  živa  stvar  ili  živi 
predmet  koji  se  može  identificirati  s individuom  ili 
subjektom  kao  njegova  materijalna  prisutnost  ili 
pojavnost,  (4)  tijelo  je  autonomni  biološki  organizam, 
(5)  tijelo  je  vanjska  pojavnost  organizma,  (6)  tijelo  je 
nosilac  ili  izvršilac  radnje  (performativna  dimenzija 
tijela),  (7)  tijelo  je  odnos  diskurzivnog,  vizualnog  i 
haptičkog  pozicioniranja  pojavnosti  ljudskog  or- 
ganizma kao  stvarne  ili  prividne  cjeline,  (8)  tijelo  je 
ono  od  ljudskog  bića  što  se  može  prikazati  na 
fotografiji,  slici  ili  skulpturi. 

U zapadnoj  tradiciji  mimetičkog  prikazivanja  ljudsko 
ili  životinjsko  tijelo  je  prikazivano  u slikarstvu  i 
kiparstvu  poretkom  aluzivnih  ili  ikoničkih  znakova 
koji  Čine  figuru,  a izgled  i pojavnost  figure  u 


pikturalnom  poretku  slike/slikarstva  prikrivaju  svoju 
znakovnu  prirodu  iluzionističkim  naglašavanjem  da 
je  figura  moguća  tek  kao  zrcalno  tijelo.  Na  primjer, 
kasnofeudalno  tijelo  u slikarstvu  Jean-Antoninea 
Watteaua  ( Diana  se  kupa , 1 7 1 5.- 1 7 1 6.)  ili  Fran^oisa 
Bouchera  {Diana  se  kupa , 1742.)  je  predočeno  kao 
alegorijska  figura,  a to  znači  odsutno  ili  odloženo  tijelo 
kroz  vizualne  prikaze.  Naprotiv,  u građanskom  društvu 
postoji  namjera  da  se  tijelo  oprisutni,  da  se  alegorijska 
slika  preobrazi  u zastupanje  stvarnog  tijela.  Prikazano 
tijelo  u slikarstvu  francuskog  neoklasicizma  XVIII. 
stoljeća  bilo  je  idealno  dramatizirano  tijelo  antičke 
skulpture  (slike  Jacques-Louisa  Davida  Horacijeva 
zakletva  /1 784.- 1 785./  ili  Otmica  Sabinjanki /1 799./) 
kojim  je  obećano  ili  stvoreno  novo  tijelo  za  građansko 
društvo.  Na  prijelazu  neoklasicizma  u romantizam 
nastaju  složena  kodiranja  prikazanih  političkih  tijela- 
figura  (Jacques-Louis  David,  Maratova  smrt  /1 793./, 
Antoine-Jean  Groš,  Napoleon  kod  Arcole  /1 796./  ili 
Francisco  Goya,  Porodica  Karla  IV,  /1 800./).  U 
romantizmu  se  razvijaju  specifične  tipologije  dru- 
štvenog tijela:  tijelo  duševnog  bolesnika  (Thćodore 
Gćricault,  Luđak  /1 82 1.-1824./),  tijelo  umjetnika 
(Eugčne  Delacroix,  Frederic  Chopin  /l  838./), 
egzotično  tijelo  (Jean-Auguste  Dominique  Ingres, 
Odaliska  /1 8 14./),  tijelo  fantazma  (John  Fuseli, 
Košmar  / 1785.- 1790./)  ili  kolonijalno,  klasno  i 
mikropolitičko  tijelo  (Ford  Madox  Brown,  Posljednji 
pogled  na  Englesku , 1852.-1855.).  Koncept  an- 
gažiranog ili  svakodnevno-političkog  tijela  se  pojavio 
u realizmu  (Honorć  Daumicr,  Vagon  trećeg  razreda  / 
18627,  Jean-Francois  Millet, Sijač /\%50J ili  Gustave 
Courbet,  TticaČi  kamena  /1 849./).  U impresionizmu 
se  ukazuje  na  mogućnost  prikazivanja  ili  zastupanja 
običnog  i normalnog  javnog  (Auguste  Renoir,  Le 
Moulin  de  la  Galette , 1876.)  ili  privatnog  (Edgar 
Degas,  Kupanje  u lavoru , 1 886.)  tijela  svakodnevnice. 
Impresionistički  slikana  figura  je  uvijek  posredovani 
dojam  realnog  iskustvenog  tijela,  zapravo,  osjetilnog 
događaja  svakodnevnog  građanskog  tijela,  koje  može 
biti  muško  ili  žensko,  odnosno,  koje  može  naslikati 
muškarac  ili  žena.  U tom  smislu  u impresionizmu  se 
događa  ključno  preusmjeravanje  od  ženskog  tijela  koje 
slika  muškarac  (Edouard  Manet,  L 'Olympiay  1863.), 
ženskog  tijela  koje  slika  žena  (Mary  Cassatt,  Lydia  s 
bisernom  ogrlicom  sjedi  u loži , 1 879.),  muškog  tijela 
koje  slika  muškarac  (Edouard  Manet,  Portret  kmila 
Iole,  1 868.)  i muškog  tijela  koje  slika  žena  (Berthe 
Morisot,  Eugčne  Manet  i njegova  kćerka  u Bougivalu , 
1881.).  U pitanju  su  složena  slikarska  izvođenja 
figurativnih  rodnih  identiteta  i upisa  rodnih  identiteta 
u slikano  tijelo.  Gustave  Caillebottc,  je  prema  Tamar 
Garb,  razvio  razrađenu  poetiku  prikazivanja  muškog 

privatnog  i javnog  tijela.  Na  primjer,  može  se  govoriti 

0 prikazivanju  tijela  pri  radu  ( Strugači parketa,  1 875.), 
odmoru  {Muškarac  briše  svoje  noge , 1884.),  zabavi 
{Veslači,  1877.),  svakodnevnici  {Mladić  na  prozoru , 
1875.),  u javnom  prostoru  {Portret  Paula  Hugota , 
1 878.),  homoerotskog  (Gustave  Caillebottc,  Muškarac 
za  vrijeme  kupanja,  1884.)  i heteroseksualnog  tijela 
{Rue  de  Pariš:  Temps  de  pluie , 1 877.). 

U slikarstvu  se  modernističko  slikano  tijelo  apstrahira 
do  znaka:  (a)  prikaz  tijela  je  simbol  kada  umjetničko 
djelo  konvencionalno  svojim  materijalnim  poretkom 
prikazuje,  označava  ili  zastupa  tijelo  (Pablo  Picasso, 
Dvije  nage  žene , 1906.),  (b)  prikaz  tijela  je  indeks 
kada  umjetničko  djelo  ukazuje  na  tijelo  ili  je  trag  tijela 
(Le  Krasner,  Prophecy,  1956.),  i (c)  prikaz  tijela  je 
sam  znak  kada  je  pikturalna  figura  nosilac  znaka 
(označitelj)  koji  pokazuje  da  je  nosilac  znaka  (Jean 
Fautrier,  Glava  taoca  no.  14,  1944.).  U moder- 
nističkom slikarstvu  i skulpturi  se  prelazi  s pozicije 
prikazivanja  tijela  u slici  ili  skulpturi  na  prezentaciju 
pikturalnog  ili  skulpturalnog  tijela  slike  ili  skulpture 
naspram  ljudskog  tijela,  a to  znači  naspram  tijela 
slikara  i tijela  promatrača  (na  primjer,  odnos  tijela 
gledaoca  i slike  Bametta  Nevvmana  Eve,  2002.). 
Također  dolazi  do  razdvajanja  manualnog  prikazivanja 
tijela  u slici  i skulpturi  na  optičko-kemijsko  u 
fotografiji  (August  Sander,  Windower  sa  sinovima, 
oko  1906.-1907.)  i filmu  (David  Cronenberg,  Video- 
drome,  1983.)  ili  izvođenje  samog/živog  tijela  na 
scenu  kao  tijela  u umjetnosti  u performance  artu  (Claes 
Oldenburg,  Snapshots from  the  City,  1 960.).  Moderno 
tijelo  je  hibridno  prisutno  u umjetnostima  XX.  stoljeća 
kao  prikazano  tijelo  (slikano  žensko  glamurozno  tijelo 
u slikama  Tamare  de  Lempicke,  Les  deux  amies, 
1923.)  ili  doslovno  prisutno  živo  tijelo  (performersko 
tijelo  Gine  Pane,  Psyche , 1974.).  U kasnom  moder- 
nizmu, posebno  u akcionizmu  i body  artu,  umjetnik 
više  ne  prikazuje  znak  za  tijelo  nego  pokušava  locirati, 
izraziti  i pokazati  samo  prisutno  tijelo  kao  doslovno 
bihcvioralno  tijelo  ili  kao  fikcionalno  egzistencijalno 
tijelo.  U tom  smislu  se  govori  o ljudskom  tijelu  kao 
subjektu  i objektu  umjetnosti.  U eklektičnom 
neoekspresionističkom  postmodemizmu  tijelo  se 
pojavljuje  kao  fikcionalizirani  prikaz  (figura  kao 
mimezis  mimezisa  prikaza  tijela  u povijesti  umjetnosti 

1 masovnoj  kulturi),  ali  i kao  samo  tijelo  slikara/ 
promatrača  koje  se  gestualno  (slikar)  ili  pogledom 
(promatrač)  investira  u sliku.  Tu  postoji  identitet 
između  uživanja  i želje  slikarstva  (slikanja)  i uživanja 
tijela  Drugog.  U neekspresionizmu  i tehnološkom 
postmodemizmu  tijelo  se  pojavljuje  kao  paradoksalan 
simptom  rascjepa  (razlike)  prikazivanja,  prisutnosti, 
odsutnosti  i postojanja.  Ono  se  tematizira  u nekoliko 


različitih  diskurzivnih  smjerova:  tijelo  i identitet 
(Adrian  Piper,  Urs  Liithi),  tijelo  u feminizmu  (Ulrike 
Rosenbach,  Ana  Mendicta),  filmsko  artificijelno  tijelo 
(David  Cronenberg),  tijelo  i povijest  (Luigi  Ontani), 
tijelo  i tehnologija  (ITeli  Rekula,  Matthew  Bamey), 
tijelo  i bolest  (Hannah  Wilke,  Ron  Athey),  tijelo  i 
biopolitika  (Renće  Cox,  Yasumasa  Morimura),  itd.  U 
postmodemoj  kulturi  tijelo  ima  višeznačnu  deter- 
minaciju fetiša,  robe,  informacije,  prikaza,  objekta, 
subjekta,  simbola  i označitelja,  ali  i pokaznog  uzorka 
pomoću  kojeg  se  otkriva  i pokazuje  moć  namjera  ili 
efekata  društvenih  totaliteta.  Tracey  Warr  i Amelia 
Jones  su  definirale  tipologiju  izvođačkih  tijela  u suv- 
remenoj umjetnosti  ukazavši  na:  (1)  tijelo  umjetnika 
koje  se  prikazuje  u procesu  slikanja  (Marcel  Duchamp, 
Jackson  Pollock,  Georges  Mathieu,  Saburo  Murakami, 
Kazuo  Shiraga,  Yves  Klein,  Claes  Oldenburg,  Jim 
Dine,  Allan  Kaprow,  Carolee  Schneemann,  Ana 
Mendieta,  Andy  Warhol),  (2)  gestualno  tijelo  ili  tijelo 
umjetnika  u izražajnoj  pozi  (Yves  Klein,  Robert 
Morris,  Yoko  Ono,  Joscph  Beuys,  Bruce  Nauman, 
Gilbert  & Geoige,  Yayoi  Kusama,  Giuseppe  Penone, 
Brucc  McLean,  Eleanor  Antin,  Mierle  Lader- 
man  Ukeles,  Oleg  Kulik),  (3)  ritualno  i transgresivno 
tijelo  u ekspresivnim  akcijama  (Hermann  Nitsch,  Otto 
Muhi,  Giinther  Brus,  Wolf  Vostell,  Rudolf  Schwarz- 
kogler,  Amulf  Rainer,  Lucas  Samaras,  Ana  Mendieta, 
Gina  Pane,  Chris  Burden,  Paul  McCarthy,  Mike 
Kelley,  Andrcs  Scrrano,  Bob  Flanagan,  Franko  B, 
Marina  Abramović),  (4)  istraživanje  granica  tijela  ili 
tijelo  kao  granica  (Yayoi  Kusama,  Valie  Export, 
Dennis  Oppenheim,  Vito  Acconci,  Barry  Le  Va, 
William  Wegman,  Klaus  Rinke,  Marina  Abramović, 
Petr  Štembera,  Bili  Viola,  Teresa  Murak),  (5)  iz- 
vođenje identiteta  i uloga  tijela  u izvođenju  identiteta 
(Yayoi  Kusama,  Pierre  Moliner,  Vito  Acconci,  Judy 
Chicago,  Urs  Liithi,  Adrian  Piper,  Jiirgen  Klauke, 
Katharina  Sieverding,  Lynda  Benglis,  Mary  Beth 
Edelson,  Carolee  Schneemann,  Paul  McCarthy,  Ulrike 
Rosenbach,  Hannah  Wilkc,  Robert  Mapplethorpe, 
Cindy  Sherman,  Andy  Warhol,  Yasumasa  Morimura, 
Jcff  Koons,  Shirin  Neshat),  (6)  indeksiranjc  odsutnog 
tijela,  tj.  prezentacija  traga  odlaganja  tijela  (Marcel 
Duchamp,  Piero  Manzoni,  Bruce  Nauman,  Terry  Fox, 
Richard  Long,  Cćsar,  Giuseppe  Penone,  Anthony 
Gormley,  Helen  Chadwick),  i (7)  produžavanje  tijela 
i protetičko  tijelo  (Atsuko  Tanaka,  Charlotte 
Moorman,  Lygia  Clark,  Rebecca  Hom,  Stolare,  Orlan, 
Matthew  Bamey,  Heli  Rekula). 

LITERATURA:  Abr4,  Ack3,  Alfi , Afpl , Angl , Ang2,  Bado3,  Braid3, 
Bnejl3,  Cla5,  Den9l,  Fchl,  Fou4,  Fou7,  Fou8,  Garl,  Gar2,  Gar3, 
Grt25,  Hard2,  Ex  1 , Ine  1 , Jon  1 , Jon2,  Jon3,  Kop2,  Kun  I , Lee  I , Lepp  1 , 
MonH4,  Roscnthal  l , Sie  l , Srp4,  St  l , Šuv84,  Ver  I , Welto  l , Wittig  1 

Tip.  Tip  je  sinopsis,  scenarij,  projekt,  koncept  ili  nacrt 
konkretnog  umjetničkog  djela  koji  sam  po  sebi  nije 
umjetničko  djelo,  ali  se  na  osnovi  njega  doslovnim 
izvođenjem  ostvaruju  pojedinačna  međusobno 
jednakovrijedna  umjetnička  djela.  Karakteristični 
primjeri  tipa  su:  (1)  muzička  kompozicija  koja  u 
notnom  zapisu  sadrži  sve  elemente  umjetničkog  djela, 
ali  se  kao  umjetničko  djelo  ostvaruje  bezbrojnim  i 
različitim  izvođenjima,  notni  zapis  je  tip,  a poje- 
dinačno koncertno  izvođenje  token  i (2)  kazališni 
komad  koji  zapisan  kao  scenarij  ili  tekst  predstavlja 
tip  koji  se  realizira  različitim  predstavama  koje  su 
tokeni  tipa.  Pojam  tipa  kao  modela  izražavanja  i 
koncipiranja  likovnog  umjetničkog  djela  ostvaren  je 
u avangardama,  neoavangardama  i postavangardama. 
Primjeri  tipa  likovnog  umjetničkog  djela  ili  umjet- 
ničkog djela  realiziranog  u širem  smislenom  okviru 
razvoja  likovnih  umjetnosti  u XX.  stoljeću  su:  (1) 
multipli  kao  kiparski,  slikarski  ili  grafički  objekti 
realizirani  u većem  broju  jednakih  primjeraka,  (2) 
instalacije  i ambijenti  umjetnika  koji  prema  osnovnoj 
zamisli  i nacrtu  mogu  biti  realizirani  na  različitim 
mjestima,  različitim  sredstvima  i sudjelovanjem 
različitih  izvođača  i (3)  performansi  umjetnika  koji 
se  prema  početnom  scenariju  ili  sinopsisu  mogu 
ponavljati  u različitim  prilikama.  Zamisao  umjet- 
ničkog djela  kao  tipa  razradio  je  konceptualni  umjetnik 
Sol  LeWitt.  LeWitt  je  realizirao  tipove  ili  koncepte 
zidnih  crteža  koje  su  crtački  ili  slikarski  realizirali 
profesionalni  slikari  ili  publika.  LeWittovo  djelo  je 
uvijek  bilo  tip  ili  koncept,  a konkretna  zidna  slika  je 
tek  jedan  od  mogućih  tokena  čiji  materijalni,  vizualni 
i likovni  aspekti  ovise  i o izvođaču. 

LITERATURA:  Lew2,  Margl , Wollh4 

Tok,  grupa.  Tok  je  naziv  grupe  koja  je  problematizirala 
ekološke  probleme  kroz  intervencije,  akcije  i 
identifikacije  situacija  u urbanim  prostorima.  Grupa 
je  djelovala  u Zagrebu  1972.-1973.  godine.  U grupi 
su  surađivali  Dubravko  Budić,  Vladimir  Gudač,  Davor 
Lončarić,  Ivan  Šimunović,  Gustav  Zachel  i Darko 
Zubčević,  a povremeno  i Vladimir  Petek  i Zdravko 
Mahmed.  Grupa  je  izvodila  akcije  u Grazu,  Beogradu 
i Pazinu.  Zapravo  je  grupa  na  putovanjima  izvodila 
akcije  i organizirala  diskusije.  Za  razliku  od plastičara 
intervencionistci  (Bućan,  Kaloper,  Iveković,  Martinis) 
djelovala  je  kao  koherentna  grupa  i njihov  rad  nije 
bio  usmjeren  estetskoj  ili  konceptualno-umjetničkoj 
intervenciji  nego  političkom  i ironičnom  činu  pro- 
vokacije unutar  ekoloških  problema  urbanog  društva. 
Na  primjer,  izradili  su  razglednicu  koja  je  prikazivala 
ekološki  najugroženiji  dio  grada  i na  njoj  napisali 
“Pozdrav  iz  Zagreba”,  također  su  na  fasadi  robne  kuće 


Na-Ma  otiskivali  tragove  automobilskih  guma.  Uzi- 
mali su  samu  stvarnost  da  bi  je  razobličili  i skrenuli 
pažnju  na  ekološke  probleme,  od  estetskog  preko 
životnog  do  političkog.  Zato  je  njihov  rad  okrenut  od 
umjetnosti  životu  i time  samodefiniran  kao  vrsta 
urbanog  akcionizma.  Vladimir  Gudač  je  nastavio 
istraživanja  vizualne  i mentalne  zagađenosti  (kulturne 
ekologije)  i nakon  prestanka  djelovanja  Grupe  Tok. 
LITERATURA:  Sus2,  Sus3,  Denl02 

Token.  Token  je  umjetničko  djelo  napravljeno  ili 
proizvedeno  kao  konačan,  dovršen  i cjeloviti  predmet. 
Slika  je  token  budući  daje  ručno  izveden,  originalan, 
specifičan  i neponovljiv  objekt.  Zamisao  tokena 
povezana  je  s konceptom,  smislom  i funkcijom  um- 
jetničkog objekta.  Umjetničko  djelo  izvedeno  kao 
pravi  token  je  unikatni,  jedinstveni  predmet,  ne  postoji 
više  istih  ili  jednakovrijednih  objekata.  Umjetničko 
djelo  izvedeno  kao  token  tipa  jedan  je  od  jedna- 
kovrijednih objekata,  tj.  jedan  primjerak  knjige,  jedna 
od  više  fotografija  napravljenih  iz  istog  negativa,  jedna 
iz  serije  grafika  dobivenih  otiskivanjem  istog  klišeja, 
itd.  Tokeni  tipa  predstavljaju  i ostvaruju  tip  (sinopsis, 
scenarij,  projekt,  koncept  ili  nacrt  konkretnog 
umjetničkog  djela)  koji  je  zamišljen  za  realizaciju  u 
više  primjeraka. 

LITERATURA:  Margl , Wollh4 

Toplina.  Vidi:  Vizualizacija 

Topografska  poezija.  Vidi:  Konkretna  poezija, 
Reizam 

Topologija  ekrana.  Vidi:  Filozofija  slike,  Pikturalno 

Topologija  površine.  Vidi:  Filozofija  slike,  Pikturalno 

Totalna  umjetnost.  Vidi:  Permanentna  umjetnost, 
Totalno  umjetničko  djelo 

Totalno  umjetničko  djelo  (Gesamtkunstwerk,  Total 
art  work).  Totalno  ili  cjelovito  umjetničko  djelo 
nastaje  objedinjavanjem  različitih  medijskih, 
disciplinarnih  i konceptualnih  modela  izražavanja, 
stvaranja  i ponašanja  u jedinstveno  umjetničko  djelo. 
Totalno  umjetničko  djelo  nije  jednostavan  mehanički 
zbir  različitih  medija  i zamisli  nego  težnja  sintezi  i 
objedinjavanju  koja  vodi  novoj  umjetnosti.  Pojam 
totalnog  umjetničkog  djela  uveo  je  kompozitor  Ri- 
ehard  Wagner  oko  1 850.  godine,  da  bi  objasnio  viziju 
sjedinjavanja  umjetnosti  u umjetničkom  djelu  bu- 
dućnosti. Zamisao  totalnog  umjetničkog  djela  bila  je 
značajna  i utjecajna  za  različite  multimedijalne, 

interdisciplinarne  i utopijske  projekte  avangardnih, 
neoavangardnih  i postmodemih  umjetnika.  Totalno 
umjetničko  djelo  bilo  je  nagoviješteno  u idejama 
Bauhausa  o arhitektonskoj  građevini  kao  sintezi  svih 
umjetnosti  (Walter  Gropius)  i u sovjetskim  masovnim 
spektaklima  i monumentalnim  projektima  (Vladimir 
Tatljin,  Spomenik  Trećoj  internacionali,  1 920.,  Boris 
Iofan,  proj ekt  Palače  Sovjeta,  1933.,  Boris  Iofan  i Vera 
Muhina  sovjetski  paviljon  za  Parišku  izložbu,  1 937.) 
u postrevolucionarnom  razdoblju,  avangardnim 
težnjama  integraciji  života  i umjetnosti.  Naznake 
totalnog  umjetničkog  djela  nalaze  se  i u avangardnim 
pariškim  performansima  (Satieva  i Picassova  Parada 
/ 1 9 1 7./  ili  Picabijin  Relach  / 1 924./),  u eksperi- 
mentalnim filmskim  projektima  (Sergcj  Ejzcnštejn, 
Krstarica  Potemkin  /l  925./,  Dziga  Vertov,  Čovjek  s 
filmskom  kamerom , 1929.),  ambijentalnim  istra- 
živanjima (Kurt  Schwitters,  Merzbau , 1927.-1930.). 
U poslijeratnoj  umjetnosti  zamisli  cjelovitog  um- 
jetničkog djela  izražene  su  u ambijentalnoj  umjetnosti, 
hepeningu,  multimedijalnoj  umjetnosti,  performansu 
i umjetnosti  spektakla  postmodeme.  Dok  je  za  rane 
avangarde  zamisao  totalnog  umjetničkog  djela 
predstavljala  utopijski  ideal  novog  svijeta  i nove 
umjetnosti,  za  neoavangarde  je  predstavljala  tehnički 
pothvat  prevladavanja  i proširivanja  medijskih  i 
disciplinarnih  granica.  U postmodemoj  umjetnosti 
zamisao  totalnog  umjetničkog  djela  predstavlja  suo- 
čavanje ideala  visoke  umjetnosti  i estetizma  s 
masovnom  medijskom  kulturom  u stvaranju  ekstaze 
spektakla:  spektakla  kao  umjetničkog  djela,  spektakla 
kao  masovne  kulture  zabave  i spektakla  kao  si- 
mulacijskog  svijeta  modernog  društva. 

Zamisao  totalnog  umjetničkog  djela  obnovio  je  po- 
četkom 80-ih  godina  švicarski  povjesničar  umjetnosti 
Harald  Szeemann,  priređujući  izložbu  i knjigu 
Sklonost  cjelovitom  umjetničkom  djelu.  Szeemann  je 
zamisao  totalnog  umjetničkog  djela  ponovno 
aktualizirao  na  vrhuncu  europskog  postmodemizma 
ranih  80-ih  godina,  razvijajući  ideju  umjetničkog  djela 
na  kraju  stoljeća  i sklonosti  eklektičkoj  sintezi  kao 
izrazu  postmodernog  duha.  On  je  ovu  zamisao 
primijenio  na  razvoj  zapadne  umjetnosti  od  početka 
XIX.  stoljeća  do  postmodeme  na  kraju  XX.  stoljeća. 
Karakteristike  totalnog  umjetničkog  djela  su:  (1) 
nastalo  je  u srednjoeuropskom  kulturnom  krugu  i zato 
nosi  sve  odlike  srednjoeuropskog  idealizma  i ek- 
lektičnosti, (2)  nije  realizirano  nego  predstavlja  cilj 
ili  ideal  kojem  se  teži,  drugim  riječima,  u umjetničkim 
djelima  izražava  se  sklonost  cjelovitosti  i (3)  teži 
prevladavanju  granica  između  umjetnosti  kroz 
stvaranje  video-radio-teatarsko-muzičko-likovnih 
djela  i istovremeno  teži  komplementarnim  duhovnim 


sintezama  raznorodnih  religioznih,  etičkih  i političkih 
sistema.  Szeemannov  stav  o totalnom  umjetničkom 
djeluje  postmodemistički  paradoksalan,  on  govori  o 
prevladavanju  modernističke  fragmentamosti  traže- 
njem uzora  ili  fikcije  totalnog  djela,  (ili  totaliteta):  “Da- 
ti cjelinu,  otkriti  veze  s univerzumom  ili  težiti  ostvare- 
nju zaokruženog  univerzuma  je  samo  sklonost,  konfe- 
sija, opsesija,  umjetnički  destilat  i želja  za  izbavlje- 
njem. (...)  Totalno  umjetničko  djelo  ne  postoji.  Kada 
bi  se  želje  iz  snova  i ideje  zamišljenih  odnosa  realizira- 
le, tj.  nametnule  društvu,  iz  toga  bi  proizašla,  kao  što 
se  i dogodilo,  totalitarna  država,  a to  znači  ograničava- 
nje individualnih,  libidinoznih  i duhovnih  impulsa”. 

LITERATURA:  Ćos3,  Flak  1 1 , Flak  1 5.  Groy  I , Henrl , Kos  1 . Szcc2, 
Szee3,  Šuv32,  Šuv87 

Totemski  modus«  Totemski  modus  je  oblik  skulp- 
torske  kompozicije  i tematizacije  zasnovan  na  verti- 
kalnoj figuralnoj  kompoziciji  koja  doslovno,  meta- 
forično ili  formalno  rekonstruira  toteme  i ritualne 
figure  izvaneuropskih  civilizacija.  Totem  je  simbol 
imena  i plemenski  znak  kod  američkih  Indijanaca. 
Totem  je  komponiran  kao  vertikalni  stup  na  kojem  su 
isklesane  ili  postavljene  figure  životinja,  mitskih  bića 
i biljni  ornamenti.  Zamisao  totemske  kiparske 
kompozicije  nagoviještena  je  u ranom  modernizmu  u 
Gauguinovim  skulpturama,  a razvijena  u kubističkoj 
i postkubističkoj  skulpturi  Pabla  Picassa,  Constantinea 
Brancusija,  Jacquesa  Lipchitza,  kao  i u nadrealističkim 
skulpturama  Maxa  Emsta  i Alberta  Giacomettija.  Za 
europsku  umjetnost  do  Drugog  svjetskog  rata  totem 
je  egzotični  motiv  preoblikovan  u modernističku 
figuru  kojom  se  razaraju  mimetičke  odlike  kipa  u ime 
simboličkih  i ritualnih  karakterizacija  likovne  forme. 
U američkoj  skulpturi  kasnih  40-ih  i 50-ih  godina  u 
apstraktnom  ekspresionizmu  razvijala  se  skulptura  u 
čijem  se  formalnom  i tematskom  ishodištu  nalazi 
zamisao  indijanskih  totema.  U pitanju  je  egzotičan  i 
postnadrealistički  interes  sličan  interesu  slikara 
Jacksona  Pollocka  za  indijanske  šare  na  pijesku  i 
motive  na  tkaninama.  Totem  je  prihvaćen  kao 
univerzalni  arhetip  kojim  se  oslobađa  i prikazuje 
podsvjesno.  S totemskim  shemama  kompozicija  radili 
su  David  Smith,  Louise  Nevelson,  David  Hare, 
Seymour  Lipton,  Isamu  Noguchi,  Louise  Bourgeois. 
Totemski  modus  kao  čistu  skulpturalnu  formu  razvio 
je  David  Smith.  Prema  njegovim  bilješkama,  zamisao 
totema  povezana  je  s kontekstom  psihoanalize,  tj. 
čitanjem  Freudove  knjige  Totem  i tabu.  Totem  je  izraz 
složenih  individualnih  i kolektivnih  osjećaja  i želja. 
Zamisao  totema  Smith  je  pročistio  od  arhaičnih  i 
arhetipskih  značenja,  stvarajući  autonomnu  skulptu- 
ralnu formu.  U rasponu  od  skulptura  Agricola  /( 1 95 1 .- 

1952.)  i Tankiotem  I (1952.)  do  Cubi  XIX.  (1964.). 
Smith  je  kiparski  prikaz  totemske  figure  transformirao 
u formalno-apstraktni  model  vertikalne  kiparske 
organizacije.  Njegov  rad  odvijao  se  kroz  unutrašnju 
autokritiku  medija  skulpture  prema  njezinom  pro- 
čišćavanju do  autonomne  i čisto  kiparske  apstraktne 
kompozicije,  od  tematizacije  totema  do  totemskog 
modusa  kao  apstraktnog  kompozicijskog  načela. 
Karakteristične  su  vertikalne  apstraktne  kompozicije 
iz  serije  Cubi.  One  su  vertikalne  konstrukcije  nastale 
povezivanjem  (slaganjem)  kocki  i paralelopipeda  od 
brušenog  Čelika. 

U minimalnoj  umjetnosti,  land  artu  i horizontalnoj 
plastici  60-ih  i 70-ih  godina  provodi  se  kritika  ver- 
tikalnih modusa  komponiranja  skulpture  i ukazuje  se 
na  značenje  horizontalne  kompozicije  (prostiranja  ki- 
parskih elemenata  u polju).  Kritika  totemskog  modusa 
je  ujedno  i kritika  estetike  visokog  modernizma  u 
američkoj  skulpturi.  Preobrazba  vertikalnog  totem- 
skog modusa  u horizontalni  označava  transformaciju 
skulpture  kao  figuralne  umjetnosti  (zasnovane  na 
zamisli  kipa)  u paraarhitektonsku  umjetnost  (zas- 
novanu na  zamisli  građevine,  hrama,  parka). 

LITERATURA:  Hunt4,  Kraus  1 , Kraus3,  Kraus4,  Tucker2,  Schnl 

Tradicija  novog.  Tradicija  novog  je  povijest  avan- 
gardne umjetnosti  ili  radikalnog  modernizma  od  kraja 
XIX.  stoljeća  do  60-ih  godina.  Američki  teoretičar 
umjetnosti  Harold  Rosenberg  uveo  je  termin  tradicija 
novog  da  bi  opisao  uvjete  i način  djelovanja  avangarde 
u modernoj  kulturi.  Avangarda  osvaja  kulturu  da  bi 
ukinula  njezin  smisao  i stvara  antiumjetnost  da  bi 
uspostavila,  usprkos  sebi  samoj,  kanone  druge  um- 
jetnosti. U značenjskoj  i vrijednosnoj  strukturi  avan- 
gardnog mišljenja  i djelovanja  nalazi  se  revolucionarni 
potencijal  negativnog.  Temeljna  osobina  modernizma 
je,  po  Rosenbergu,  zahtjev  novine  umjetničkog  djela. 
Pitanje  novine  koju  ostvaruje  umjetnički  rad  nije 
posljedica  analize  nego  društvene  moći  i obrazovanja. 
Avangardni  slikar  djeluje  u kulturnom  miljeu  potpuno 
indiferentnom  prema  sadržaju  njegovog  rada.  Mo- 
dernistički stilovi  su  sve  više  opći,  kako  koncepcijom 
tako  i načinom  likovnog  djelovanja.  Djela  vitalne 
umjetnosti  u ovom  stoljeću  simboli  su  aktivnosti  duha 
i prekoračuju  manualnu  vještinu  potrebnu  za  njihovo 
stvaranje.  Kao  što  je  slučaj  s Duchampovim  rcady- 
madeima,  djelo  postaje  osnova  duhovne  strukture. 
Moderno  slikarstvo  karakterizira  prekid  odnosa  s 
književnošću  (prikazivanjem,  pripovijedanjem). 
Međutim,  mjesto  književnosti  zauzela  je  retorika 
apstraktnih  pojmova.  Avangardna  slika  stoga  izaziva 
sukob  oka  i svijesti.  Ako  se  retrospektivno  analiziraju 
Rosenbergove  studije,  tradiciju  novog  određuje:  (l) 


zahtjev  novine,  (2)  de-estetizacija  kao  oblik  ne- 
gativnog impulsa  koji  u postojećem  ostvaruje  osnovu 
novog  ili  drugog,  (3)  definiranje  umjetnosti,  tj.  si- 
tuacija u kojoj  umjetničko  djelo  pretvara  promatrača 
u estetičara,  onoga  tko  mora  ponovo  definirati  pojam 
umjetnosti  i (4)  intelektualni  karakter  umjetnosti  koji 
se  ostvaruje  apstraktnom  retorikom  povezivanja 
materijala  i riječi  u slikovnom  polju  (“U  umjetnosti 
ideje  su  materijalizirane  i materijalima  sc  barata  kao 
da  su  značenja.”).  Rosenberg  tradiciju  novog  promatra 
s kritičke  distance  racionalnog,  modernog  i prag- 
matičnog mislioca. 

LITERATURA:  Com4,  Den99,  Grcen$,  Holtzml,  Kali  1 , Newl, 
Rosenl,  Roscn2,  Rosen4,  Seyl 

Trag.  Trag,  odnosno,  biljeg  ili  obilježje  je  ono  što 
ukazuje  na  odsutno  ili  na  ono  Stoje  drugo.  U filozofiji 
pojam  traga  se  suprotstavlja  pojmu  slike,  vestigium 
naspram  imago  u augustinovskoj  tradiciji.  Po  Jacquesu 
Derridai  u pismu  ( ecriture ) nikada  nema  pune  pri- 
sutnosti jer  znak  u pismu  uvijek  već  zamjenjuje 
odlažući  ono  stoje  prisutno  u svijetu.  Trag  je  brisanje 
sebe,  vlastite  prisutnosti,  on  je  konstituiran  prijetnjom 
ili  tjeskobom  zbog  svog  neizbježnog  nestajanja,  zbog 
nestajanja  svojeg  nestajanja.  I zato:  “Ovo  ulančavanje 
čini  da  se  svaki  element ...  ispostavlja  počevši  od  traga 
drugih  elemenata  lanca  ili  sustava  u njemu.  Ovo 
ulančavanje,  ovo  tkivo  je  tekst,  koji  se  proizvodi  samo 
u preobrazbi  drugog  teksta.  Ništa,  ni  u elementima  ni 
u sustavu  nije  jednostavno  nazočno  ili  odsutno.  Svuda 
postoje  samo  tragovi  ili  razlike.  Grawwe(trag)je  dakle 
najopćenitiji  pojam  semiologije  ...”  U Derridainoj 
filozofiji  dckonstrukcije  trag  uvijek  već  prethodi 
prisutnosti.  Zato  je  trag  ono  Što  proizvodi  prisutnost 
u svojem  brisanju  (poništavanju,  odlaganju):  “Pri- 
sutnost nije,  dakle,  ni  izdaleka,  kako  se  vjeruje,  ono 
što  znači  znak,  ono  na  što  upućuje  trag,  prisutnost  je 
nag  traga,  trag  brisanja  traga”.  Ako  se  ove  zamisli 
primjene  na  slikarstvo,  skulpturu,  fotografiju,  film, 
video,  može  se  reći  daje  neki  vizualni  prikaz  ili  slika 
shvaćena  kao  vrsta  pisma.  Slika  nije  zrcalni  odraz 
prisutnog  referenta  i nije  određena  prisutnošću 
referenta  izvan  sebe.  Slika  kao  pismo  upućuje  na  trag 
traga,  trag  brisanja  traga  u slikarstvu,  skulpturi, 
fotografiji,  filmu  ili  videu  koji  se  razumijevaju  kao 
složeni  sistemi  pisanja.  Prisutnost  na  koju  upućuje 
bilo  koja  slika  je  efekt  pisma  kojim  se  trag  traga  ili 
trag  brisanja  traga  pokazuje  kao  način  proizvođenja 
potencijalnosti  ili  privida  prisutnosti. 

Na  primjer,  zamisao  traga  u dekonstrukciji  se  može 
pokazati  na  Nam  JunePaikovom  izvođenju  La  Monte 
Youngove  Kompozicije  U10{  1 962.).  Paik  je  obojenom 
glavom  ostavljao  direktan  trag  na  podlozi  na  način  na 

koji  zen  slikar  Četkom  ostavlja  trag  u procesu  slikanja. 
U ovom  slučaju  umjetničko  djelo  je  bilo  akcija  os- 
tavljanja tjelesnog  traga  na  podlozi.  Sam  trag  (trag 
povlačenja  glave  po  papiru)  je  kao  'ostatak’  bio  ono 
što  odlaže  (differance)  izvršeni  čin  u potencijalne 
arhive  vizualnog  kaligrafskog  ili  slikarskog  pisma. 

LITERATURA:  Bruni.  Brun3,  Cix3,  Dcrrl,  Dcrr2,  Dcrr3,  Dcrr4, 
Derr6. 1)err8,  DcrrlO,  Miš3, Šuvll3, Ulml,  Ulm2,  U)m4 

Transatlantski  dijalog.  Transatlantskim  dijalogom 
nazivaju  se  složeni  umjetnički  i kulturni  odnosi 
razmjene  između  europske  i američke  umjetnosti 
modernizma  od  10-ih  do  kraja  30-ih  godina  i od  50- 
ih  do  početka  80-ih  godina. 

Odlazak  američkih  umjetnika,  književnika  i intelek- 
tualaca u Europu  tijekom  prve  polovine  XX.  stoljeća 
je,  prije  svega,  bio  posljedica  hegemonog  mita  klasične 
talijanske  i modeme  francuske  kulture.  U Europi  su 
boravili  plesačica  i koreografkinja  Isadora  Duncan, 
književnici  Gertrude  Stein,  Ezra  Pound,  Thomas  Stearns 
Eliot,  Francis  Scott  Fitzgerald,  Emest  Hemingway, 
Henry  Miller,  slikar  i fotograf  Man  Ray,  slikar  Lyonel 
Feininger,  i dr.  Francuski  dadaisti  Marcel  Duchamp  i 
Francis  Picabia  su  došli  u New  York  1915.  godine  i 
pokrenuli  modernistička  i avangardistička  događanja 
na  njujorškoj  umjetničkoj  sceni.  20-ih  i 30-ih  godina 
značajan  je  utjecaj  Pabla  Picassa  na  američku  umjet- 
nost. Posebnu  ulogu  u američkoj  recepciji  europske 
modeme  umjetnosti  imao  je  Alfred  H.  Ban*  Jr. 

Val  europskih  umjetnika  je  stigao  u Sjedinjene  Ame- 
ričke Države  početkom  Drugog  svjetskog  rata.  Tada 
u New  York  stižu  modemi  europski  umjetnici  od  post- 
kubista  (Fcmand  Lćger,  Jacques  Lipchitz),  ekspre- 
sionista  i novih  objektivista  (Max  Beckmann,  Georg 
Grosz),  apstraktnih  slikara  i konstruktivista  (Piet 
Mondrian,  Josef  Albers,  Laszlo  Moholy-Nagy)  i da- 
daista  (John  Heartfield,  Kurt  Schwitters)  do  nadrealista 
(Salvador  Dali,  Yves  Tanguy,  Andrć  Masson,  Max 
Emst),  fantastičkih  slikara  (Mare  Chagall)  i mo- 
dernističkih arhitekata  (Walter  Gropius,  Ludwig 
Mies  van  der  Rohe,  Marcel  Brcucr).  Europski  avan- 
gardni i modernistički  umjetnici  su  u velikoj  mjeri 
utjecali  na  uspostavljanje  njujorške  škole  kao  novog 
internacionalnog  umjetničkog  centra. 

Odnos  europske  i američke  umjetnosti  poslije  Drugog 
svjetskog  rata  prikazuje  se  kao  konkurentska  borba 
za  umjetničku  i kulturološku  dominaciju.  Tri  su 
karakteristične  teorijske  razrade  odnosa  europske  i 
američke  umjetnosti:  ( 1 ) engleski  teoretičar  umjetnosti 
i član  grupe  Art&Langucige  Charles  Harrison  razradio 
je  zamisao  transatlantskog  dijaloga  analizirajući 
estetski,  umjetnički  i politički  utjecaj  američkog 
visokog  modernizma  (Greenbergove  modernističke 


teorije,  apstraktnog  ekspresionizma,  postslikarske 
apstrakcije,  minimalne  umjetnosti)  na  englesku  i eu- 
ropsku umjetnost  tijekom  kasnih  50-ih  i 60-ih  godina, 
pokazujući  kako  u vrijeme  hladnog  rata  između 
istočnog  i zapadnog  bloka  nastaje  internacionalna 
modernistička  umjetnost,  (2)  talijanski  kritičar 
Achille  Bonito  Oliva  je  sredinom  70-ih  razradio  kon- 
cept razlika  europske  i američke  umjetnosti  (dvije 
različite  avangarde:  umjetnost  poslije  enformela  i 
poslije  apstraktnog  ekspresionizma,  procesualna 
umjetnost,  siromašna  umjetnost,  minimalna  umjetnost, 
ncokonstruktivizam,  konceptualna  umjetnost,  per- 
formance,  body  art)  ukazujući  na  spekulativnost, 
višeznačnost  i političnost  europske  umjetnosti  sup- 
rotno doslovnosti,  formalizmu,  pragmatičnosti,  re- 
duktivnosti  i tautološkoj  ispraznosti  američke  um- 
jetnosti i (3)  u umjetnosti  europskog  postmodemizma 
80-ih  pojavljuje  se  tendencija  obnove  regionalne  i 
nacionalne  umjetnosti  naspram  internacionalnih  jezika 
umjetnosti  visokog  modernizma,  odnosno,  pokazuje 
se  da  postpovijesni  povratak  figurativnom  i nara- 
tivnom slikarstvu  (transavangarda,  neoekspresio- 
nizam,  novi  barok,  anakronizam,  retroavangarda) 
predstavlja  obnovu,  remake  ili  postmodemistički  mi- 
mezis  mimezisa  europske  umjetničke  tradicije  i kulture 
koja  se  suprotstavlja  dominaciji  američke  ahistorijske 
apstraktne  i reduktivističke  umjetnosti  50-ih  i 60-ih 
godina  (postslikarske  apstrakcije,  minimalne  umjet- 
nosti, postminimalne  umjetnosti). 

LITERATURA:  Barrl,  Barro2,  Guilbl,  Harrl4,  Jon4,  Kantorgl, 
Kuci,  Kuspl2,  Nauma  1,  Nauma2,  Oliv2,  Oliv5,  Savvil 

Transavangarda.  Transavangarda  je  eklektična, 
maniristička,  citatna  i kolažno-montažna  neoekspre- 
sionistička  umjetnost  slikarstva  i skulpture,  nastala  na 
prijelazu  70-ih  u 80-te  godine.  Pojmove  talijanska 
transavangarda  i internacionalna  transavangarda  uveo 
je  talijanski  kritičar  Achille  Bonito  Oliva.  Termin  se 
primjenjuje  na  rad  talijanskih  slikara  Franccsca  Cle- 
mentea,  Mimma  Paladina,  Enza  Cucchija,  Sandra 
Chie,  Nicoloa  de  Marie. 

Transavangarda  nije  autohtoni  pokret  nastao  dje- 
lovanjem umjetnika  koje  su  naknadno  interpretirali 
kritičari,  teoretičari  i povjesničari  umjetnosti.  Trans- 
avangardu  je  zamislio  i teorijski  pripremio  Bonito 
Oliva  da  bi  na  umjetničkoj  sceni  kasnog  reduk- 
tivističkog  modernizma  i teorijskog  intermedijalnog 
postkonceptualizma  izveo  obrat  od  neslikarskih  (post- 
objektnih)  tendencija  prema  eklektično-tradicio- 
nalnom  shvaćanju  slikarstva  kao  umjetnosti  prikazi- 
vanja, citiranja  i uživanja  u slikanju  i gledanju.  Olivin 
stav  prema  umjetnosti  je  katastrofični  stav  da  um- 
jetnost postoji,  razvija  se  i obnavlja  u neočekivanim  i 

katastrofi čnim  obratima  gdje  je  sve  dozvoljeno,  od 
prekidanja  tradicije  preko  parodije  i ironije  do  upo- 
trebe marginalnih  i zaboravljenih  oblika  izražavanja. 
Likovni  i značcnjski  elementi  transavangarde  stoga 
su  inicirani  u smjerovima  koji  su  suprotni,  negirajući 
i dekonstruirajući  u odnosu  na  ideale  i ciljeve  mo- 
dernističke umjetnosti  XX.  stoljeća.  Polazna  premisa 
transavangardne  teorije  zasniva  se  na  stavu  da 
modemost  više  ne  postoji,  daje  sve  aktualno  i retro. 
Modernizam  s koncepcijom  projekta  i ideje  umjetnosti 
kao  progresivne  discipline  ustupa  mjesto  post- 
povijesnom  pogledu  na  umjetnost.  Po  postpovijesnom 
stajalištu  povijest  je  završena  i kraj  XX.  stoljeća  je 
obilježen  retrogradnim  i cklcktičnim  upotrebama 
zapadnog  povijesnog  nasljeđa  kao  teme  i formalno- 
likovnog  materijala  slikarskog  djelovanja.  U slici  su 
istovremeno  prisutne,  u međusobnom  sukobu  i 
suglasju,  različite  ikonografskc  kombinacije,  stilski 
obrasci  i modeli  izražavanja.  Slikarstvo  transavan- 
garde uklanja  reference  (odnose  prema  svijetu) 
ukazujući  se  kao  unutar-umjetnička  i likovna  priča  o 
slikarstvu  kao  umjetnosti  prikazivanja  i izražavanja. 
Transavangarda  je  prijelazna  umjetnost  između 
modernizma  i umjetnosti  budućnosti  koja  tek  treba 
nastupiti,  ali  i nomadska  umjetnost,  jer  se  umjetnik 
arbitrarno,  bez  etičkih  i estetskih  obaveza  kreće  od 
apstrakcije  do  figuracije  ili  istovremeno  djeluje  i u 
apstrakciji  i u figuraciji.  U psihoanalitičkom  smislu, 
transavangarda  je  umjetnost  uživanja  u simboličkom 
tijelu  slikarstva  (u  boji,  formi,  erotskoj  figuri,  samom 
činu  slikanja  i gledanja).  Ona  je  i umjetnost  neo- 
buzdane mašte:  kada  se  umjetnost  transavangarde 
prepusti  slobodnim  igrama  mašte,  javlja  se  ideja  o 
njezinoj  neaktualnosti  i fikcionalnosti,  budući  da  gubi 
kriterije  vanjskih  kulturoloških  i povijesnih  zahtjeva. 
Ona  je  i umjetnost  bez  etičkog  stava  - jezik  svijeta 
transavangarde  nije  ni  moralan  ni  amoralan  nego 
integriran  u trenutnu  odluku,  doživljaj,  želju,  za- 
dovoljstvo, igru  ili  prijevaru.  Talijanska  transavan- 
garda predstavlja  istovremeno  beskrupulozni  mani- 
ristički  citat  cjelokupne  zapadne  tradicije  slikarstva, 
ali  i obnovu  lokalne  talijanske  i mediteranske  tradicije. 
Olivini  tekstovi  i slikarstvo  transavangarde  direktno 
ukazuju  na  talijanski  manirizam  i njegovu  slikarsku 
retoriku.  Slikarska  retorika  manirizma  je  ispričana 
jezikom  ekspresionizama  XX.  stoljeća  pomiješanih 
sa  strategijama  prikazivanja  metafizičkog  slikarstva  i 
kasnog  futurizma.  Maniristički  karakter  transavan- 
garde očituje  se  u upotrebi  mitoloških  tcmatizacija 
mediteranskog  pejzaža,  antičkih  stupova,  mitoloških 
bića  i životinja,  ali  i u naglašenoj  stiliziranoj  de- 
formaciji prikaza  (figure  su  slikane  u različitim  iko- 
nografijama, precizni  akademski  slikarski  zanat  se 


kombinira  s nemarnim  i sirovim  ekspresionističkim 
potezom). 

Elementi  transavangardnog  izražavanja  su  figura, 
drama,  mit,  tragedija  i alegorija.  Figura  je  osnova 
značenja;  koja  je  istovremeno:  (1)  prikaz  mitološkog 
ili  realnog  tijela,  (2)  prikaz  prikaza  tijela  (figure)  u 
povijesti  slikarstva  i (3)  apstraktni  slikarski  znak  ili, 
čak,  mjesto  iskazivanja  erotske  želje  slikara  i slikarstva. 
Drama  je  dvostruko  narativna  odrednica  slike,  tj.  slika 
pripovijeda  dramatičan  i ekspresivno  snažan  događaj 
(svađu  dvojice  slikara,  demonska  bića,  kozmološke 
scene,  erotske  igre)  i slika  izražava  osobnu  dramu  želje 
umjetnika  kao  slikara  i kao  egzistencijalnog  bića.  Kako 
je  transavangarda  postpovijesna  katastrofična  um- 
jetnost, ona  prikazuje  i dramu  kraja  stoljeća,  kraja 
civilizacije  i umjetnosti.  Mit  je  pripovjedni  medite- 
ranski mit  (od  antike  do  manirizma  i avangarde),  ali  i 
obnova  mita  o umjetniku  kao  demiurgu  (stvaraocu, 
polubožanstvu,  erotskom  putenom  tijelu,  lutajućem 
duhu,  nomadu).  Alegorija  je  lingvističko-semiotički 
pomak  od  scene  i prizora  koji  se  prikazuje  do  velike 
priče  o povijesti  koju  slika  nagovještava  i simulira. 
Postmodema  alegorija  je  pomaknuta  alegorija  koja 
ukazuje  na  priču  koja  priča  samu  sebe  i time  nadilazi 
ono  što  oko  vidi.  Ona  je  narcistička  jer  uživa  u 
vlastitom  objektu  koji  je  demonstrativno  prikazan  kao 
alegorija.  Figura,  drama,  mit  i alegorija  su  maske  ili 
lažni  maniristički  i mimikrijski  prikazi  koji  nose 
sadržaj  slike  da  bi  se  označila  kontradikcija,  devijacija 
i gubitak  modernističke  estetičke  i etičke  čistoće  i 
jednoznačnosti.  Figura,  drama,  mit  i alegorija  nalaze 
ostvarenje  u teatru  slikarstva,  u prostoru  kreativnosti 
koja  poznaje  odricanje  od  pravila  jezika  i težinu 
primjene  pravila  jezika  umjetnosti.  U transavangard- 
nim  slikama  manifestira  se  neoromantički  senzibilitet 
koji  prolazi  kroz  povijest  umjetnosti  bez  patetike  i 
obnavlja  (citira,  simulira,  dekonstruira)  njezine 
slikarske  jezike  i fantazije.  Slikarstvo  transavangarde 
ostvaruje  nepatetične  citate  i simulacije  povijesnih 
stilova  površnošću  i neodgovomošću  koje  preuzima 
od  masovne  kulture,  posebno  televizijske  slike. 
Francesco  Clemente  slika  slike  koje  eklektički  po- 
vezuju različite  stilske  i ikonografskc  obrasce  u 
narativne  alegorijske  prizore.  Clemente  koristi  citate 
europske  ikonografije  Dva  slikara  (1980.),  ali  i 
indijskih  minijatura  Pinxit  (1581-1981).  Mimmo 
Paladino  slika  velike  mitske  i alegorijske  prikaze 
zasnovane  na  figurama  androgina  i životinjsko- 
čovjekolikih  mitskih  bića.  Slike  postavlja  kao  po- 
jedinačni objekt,  triptih,  a u izuzetnim  slučajevima 
kao  instalaciju.  Instalacija  slika  Ples!  ples ! (1979.) 
zasnovana  je  na  dionizijskoj  figuri  (čovjek  s glavom 
jarca)  s violinom.  Slikajući  naivno  na  amaterski  način. 

Enzo  Cucchi  oponaša  metafizičko  slikarstvo  Gior- 
gia  de  Chirica  i ruskih  kubofuturista,  a pri  tome  koristi 
velike  mitološko  kozmološke  teme.  Sandro  Chia  u 
slikama  Proljeće  (1981.-1 982.),  Nedovršena  simfonija 
( 1 980.)  ili  Incident  u Caffeu  Tintoretto  (1981.)  koristi 
bogatu  paletu  i raskošne  manirističke  forme  koje 
prožimaju  talijansku  klasičnu  tradiciju,  suprotstav- 
ljajući im  subjektivnu  ekspresionističku  gestu.  Nicolb 
de  Maria  radi  postapstraktne  slike  snažnog  fovističkog 
i ekspresionističkog  kolorita. 

Internacionalna  transavangarda  nastala  je  kao  još  jedna 
neočekivana  subverzija  i obrat  kritičkih  razmatranja 
Bonita  Olive.  Oliva  je  principe  nedosljednosti,  mi- 
mikrije i ideologije  izdajnika  ugradio  i u kritičke  i 
teorijske  studije  o umjetnosti.  Uveo  je  pojam  re- 
gionalnosti  i dekonstruirao  ga  proširujući  pojam 
transavangarde  na  druge  internacionalne  modele 
neoekspresionizma.  U zamisao  transavangarde 
uključio  je  njemačke  ncockspresionističke  slikare 
Anselma  Kiefera,  A.  R.  Pencka,  Jorga  ImmendorfTa, 
predstavnicu  američkog  new  image  slikarstva  Sušan 
Rothenberg  i Juliana  Schnabela,  kao  i predstavnike 
nove  figure  i novog  prizora  Erica  Fischla  i Davida 
Sallea.  U Jugoslaviji  je  transavangarda  nastajala  ranih 
80-ih  kao  dio  internacionalne  matice.  Predstavnici  su: 
Andraž  Šalamun,  Jože  Slak,  Mrđan  Bajić,  grupa 
Alterlmago  (Nada  Alavanja,  Tahir  Lušić,  Vladimir 
Nikolić,  Mileta  Prodanović),  Vlastimir  Mikić,  De  Stil 
Marković,  Zvjezdana  Fio,  Edita  Schubert,  Nina 
Ivančić,  Lćszlć  Kerekes,  itd. 

LITERATURA:  Argll,  Aupl,  Brej  16,  Brej20,  Den44,  Dcn46.  Dcn50, 
Den53,  KošČ3,  LuSl,  Mcdvl,  01iv4,  OlivS,  Oliv6,  Oliv7,  Oliv9, 
Oliv  1 0,  Oliv  1 1 , Olivl  2,  Olivl  3,  Oliv  1 6,  Talk  1 

Transcendentalni  konceptualizam.  Transcendental- 
ni konceptualizam  je  zamisao  konceptualne  umjet- 
nosti zasnovan  istraživanjem  duhovnih  i životnih 
nevizualnih  fenomena  koji  se  manifestiraju  dematerija- 
lizacijom  umjetničkog  djela  i autorefleksivnim 
istraživanjem  ponašanja,  života  i djelovanja  umjetnika. 
Pojam  transcendentalni  konceptualizam  uveo  je 
povjesničar  umjetnosti  Tomaž  Brejc  u povodu  dje- 
lovanja grupe  OHO  u području  konceptualne  um- 
jetnosti od  1970.  do  1971.  godine.  Dominantna 
anglosaksonska  linija  konceptualne  umjetnosti 
zasnovana  je  na  teorijskim,  analitičkim  i lingvističkim 
istraživanjima  prirode  umjetnosti,  svijeta  umjetnosti 
i kulture.  U europskom  konceptualizmu  interes  za 
mističke  teme  pokazali  su  njemački  umjetnik  Joseph 
Beuys,  Češki  body  art  umjetnici  i slovenska  grupa 
OHO . Grupa  OHO  je  do  transcendentalnog  kon- 
ccptualizma  došla  pomicanjem  pažnje  s vizualnih  na 
nevizualne  osjetilne  fenomene  i s nevizualnih  os- 


jetilnih  fenomena  na  egzistencijalne,  psihičke  i 
duhovne  odnose  članova  grupe.  David  Nez  je  pisao 
da  je  funkcija  umjetnika  istraživanje  sredstva 
komunikacije,  njegov  cilj  je  bio  dolazak  do  percepcije 
koja  bi  bila  elementamija  od  vizualne  percepcije. 
Marko  Pogačnik  je  evoluciju  rada  grupe  OHO  opisao 
kao  približavanje  metafizici  motivirano  nastojanjem 
da  se  fond  polazišta  za  stvaranje  koncepata  što  manje 
pronalazi  u fenomenima  prirode,  a što  više  u 
dubinskim  dimenzijama  ljudskog  duha.  OHO  je 
stvaranje  umjetničkog  djela  zamijenio  istraživanjem 
i prikazivanjem  unutrašnjeg  i intersubjektivnog 
odnosa  s fenomenima  prirode  (prostor,  vrijeme, 
energije).  Takvi  su  Pogačnikovi  radovi  Porodica  vode, 
zraka  i vatre  (1969.)  i serija  grupnih  radova  Lokacije 
sadašnjih  OHO  projekata  u odnosu  s povijesnim 
lokacijama  (1970.).  U sljedećoj  fazi  rad  četvorice 
autora  (Marko  Pogačnik,  Milenko  Matanović,  David 
Nez  i Andraž  Šalamun)  prikazan  je  kao  rad  jednog 
transcendentalnog  biča  nazvanog  Čovjek  OHO  čiju 
je  kompleksnu  prirodu  Pogačnik  opisao  sljedećim 
riječima:  “Karakteristika  naše  grupe  je  u tome  što  svaki 
suradnik  izvodi  svoju  ulogu  unutar  ukrštenog  dija- 
pazona od  racionalizma  do  intuicionizma  u horizontal- 
nom smjeru  i od  sistematičnosti  do  senzibilnosti  u 
vertikalnom  smjeru,  a mislim  da  bi  se  te  različite  uloge 
za  svakog  od  suradnika  mogle  čak  i procentualno 
izraziti.”.  Autorefleksivno  istraživanje  odnosa  članova 
grupe  realizirano  je  kroz  radove:  ( 1 ) Interkontinentalni 
grupni  projekt  Amerika- Europa  (1970.)  zasnovan  na 
telepatskim  odnosima  članova  grupe,  (2)  Pogačnikov 
rad  Projekt  OHO  (1970.)  daje  strukturalne  odnose 
članova  grupe  i njihovih  senzibiliteta,  (3)  kompleksni 
meditativni  i višemedijski  rad  na  Aktionsraumul  u 
Miinchenu  (1970.)  i (4)  vježbe  školovanja  grupe  u 
prirodnom  prostoru  koje  nisu  dokumentirane  nego  su 
ostale  ezoterični  eksperimenti.  Posebnu  grupu 
konceptualnih  dijagrama  koji  govore  o duhovnim, 
prirodnim  i shematskim  odnosima  transcendentnog 
karaktera  čine  Pogačnikovi  radovi  Medij alni  sistemi 
( 1 970.)  i Projekt  1,2(1 970.).  Teorijsko  zaokruživanje 
ohoovskog  transcendentalnog  konceptualizma 
predstavlja  Diplomski  rad  (1972.)  Davida  Neza  koji 
je  realizirao  kao  teorijski  tekst  i instalaciju.  U ovom 
radu  Nez  uspostavlja  teorijske  korespondencije  iz- 
među osnovnih  vizualnih  geometrijskih  struktura 
postminimalne  i konceptualne  umjetnosti,  arhetipskih 
centričkih  sistema  (mandala)  iz  povijesti  civilizacija  i 
modela  opisa  stanja  materije  iz  astrofizike. 

LITERATURA:  Brcj4,  Brej6,  Brej7,  Ker3,  Oho8,  Oho9,  Šuv98, 
ŠuvIlO,  Zab4 

Transcendentno  u umjetnosti.  Transcendentno  u 
umjetnosti  je  ono  što  određuje  umjetnost,  a nalazi  se 
izvan  umjetničkog  djela  ili  ljudskog  iskustva 
umjetnosti.  Transcendentnim  se  naziva  ono  stoje  izvan 
(iznad)  iskustva.  Deisti  transcendentnim  nazivaju 
način  na  koji  Bog  egzistira  nezavisno  i izvan  stvorenog 
svijeta.  Transcendentnim  aigumcntom  se  u kantovskoj 
tradiciji  naziva  odgovor  na  pitanje  što  su  značenja 
propozicija  za  koje  znamo  da  su  po  sebi  istinite. 
Tradicionalna  zapadna  umjetnost  se  smatra  trans- 
cendentnom  zato  što  značenja  i smisao  uspostavlja 
na  osnovi  onoga  izvan  djela  (ideja.  Muza,  Bog,  svemir, 
priroda,  svijet,  duh,  emocija,  znanje),  a što  se  djelu 
prinosi  posredovanjem  važećeg  društvenog  meta- 
teksta.  Na  primjer,  po  francuskom  slikaru  i teoretičaru 
slikarstva  Marcu  Devadeu,  europsko  prikazivačko 
(religiozno,  političko,  društveno)  slikarstvo  ne 
prikazuje  direktnim  odslikavanjem  svijeta,  političkih 
događaja  ili  društva  nego  tako  Što  svijetu,  politici  i 
društvu  pristupa  posredovanjem  ukazivanja  na  važeći 
religiozni  ili  politički  metatekst.  Slika  koja  prikazuje 
mladu  ženu  s djetetom  postaje  slika  Bogorodice  tek 
time  što  na  nju  i dijete  ukazuje  posredovanjem  bib- 
lijskog ili  nekog  drugog  teološkog  teksta.  Zapravo, 
metatekst  omogućava  da  se  naslikana  figura  značenjski 
preobrazi  od  pikturalne  figure  koja  prikazuje  ljudsko 
tijelo  u figuru  koja  zastupa  transcendentno.  U moder- 
noj umjetnosti  postoje  tendencije  koje:  (a)  pokazuju 
bit  transcendentnog  ili  samo  transcendentno  bez 
posrednika  u apstraktnoj,  besformnoj  ili  nepredmetnoj 
plohi  slike  (od  unutrašnje  nužnosti  Vaši  lija  Kan- 
dinskog,  supremacije  čistog  osjećaja  Kazimira 
Maljeviča  i prave  prirode  svijeta  Pieta  Mondriana,  do 
sublimne  apstrakcije  geste  Marka  Rothka  i Bametta 
Ncwmana).  (b)  odbacuju  zamisli  transcendentnog  u 
ime  formalnog,  konkretnog,  materijalnog,  primarnog, 
fundamentalnog,  analitičkog  ili  egzistencijalnog  u 
konstruktivizmu  20-ih  godina,  konkretizmu  od 
Thea  van  Docsbutga  do  Maxa  Billa,  u neodadi  Jaspera 
Johnsa,  minimalnoj  umjetnosti,  analitičkoj  konceptu- 
alnoj umjetnosti  i analitičkom  slikarstvu,  ili  (c)  nastoje 
doći  do  neposrednog  bihevioralnog  iskustva  transcen- 
dentnog (akcionizam,  fluksus,  body  art,  neke  tendenci- 
je konceptualne  umjetnosti  nazvane  transcendentalni 
konceptualizam  ili  mistički  konceptualizam). 

U postmodemi  se  zamisao  transcendentnog  pokazuje 
kao  specifični  modus  i strategija  prikazivanja.  Na 
različite  se  načine  pokazuje  kako  se  ono  trans- 
cendentno (vanjsko)  ili  mističko  (unutrašnje)  po- 
javljuje na  površini  slike  ili  ekrana  u artikulaciji 
imaginarnog  i simboličkog  ekrana.  U postmodemi  se 
pokazuje  da  se  dubina  pojavljuje  jedino  na  samoj 
površini,  a da  je  u osnovi  svakog  smisla  igra  i moć 


besmisla.  Drugim  riječima,  u postmođemoj  klimi  od 
transavangarde  do  modernizma  poslije  postmo- 
demizma  transcendentno  se  prikazuje,  označava  ili 
obećava  kao  način  prikazivanja  onog  odsutnog,  ne- 
vidljivog i prividnog.  Na  primjer,  mogu  se  usporediti 
efekti  ‘onostranog’  u Michelangelovom  djelu  Pieta 
Rondanini  (1555.-1564.)  i prikazivanja  istog  motiva 
kao  indeksa  transcendentnog  u baroknoj,  klasi- 
cističkoj, romantičarskoj,  ekspresionističkoj  i post- 
modemoj  umjetnosti;  Marina  Abramović  i Ulay  su 
izveli  model  heteroseksualne  matrijarhalne  pro- 
vokacije smisla  transcedencije  (Anima  Mundi : Pieta , 
1992.),  a Renee  Cox  je  izvela  ciničku  prezentaciju 
queer  estetike  prikazivanja  tjelesnog  odnosa  ka- 
rakterističnog za  Pieti  (Yo  Mama  ’s  Pieta , 1996.). 

LITERATURA:  Abs  I . Artml , Bari  I , Brej6,  Den87,  Gcnc2,  Marini , 
Marin7,  Regl,  Rinl,  Rin2,  Rin3,  Rin4,  Rodi,  Scbef4,  Sogl,  Tu3 

Transfiguracija  umjetnosti.  Transfiguracija  um- 
jetnosti je  postmodemistički  postupak  premještanja  i 
prenošenja  umjetničkog  djela,  ideoloških  simbola, 
mističkih  tekstova,  kompleksnih  kulturoloških 
značenja  i rituala  koji  su  uzorci  i reprezenti  kul- 
turološkog ili  umjetničkog  sistema  iz  izvornog 
konteksta  u druge  kontekste,  čime  se  vizualni  izgled  i 
konceptualna  struktura  osnovnog  uzorka  ne  mijenjaju, 
ali  se  njegova  značenja  i vrijednosti  od  konteksta  do 
konteksta  mijenjaju.  Transfiguracija  umjetnosti  je 
postupak  prevođenja  i proizvodnje  značenja  u 
umjetnosti  i kulturi.  Zamisao  transfiguracije  zasniva 
se  na  činjenici  da  pojedini  objekt,  na  primjer, 
prethistorijske  ili  antičke  kulture,  nema  ista  značenja 
i vrijednosti  za  prethistorijsku  ili  antičku  kulturu 
(ritualni  predmet),  rano  građansko  buržoasko  društvo 
(etnografski  ili  arheološki  predmet)  ili  modernističku 
kulturu  sredine  XX.  stoljeća  (umjetnički  predmet). 
Transfiguracija  umjetničkog  djela  čini  mapu  koja 
prikazuje  putove  premještanja  osnovnog  uzorka  iz 
konteksta  u kontekst,  kao  i odnose  potencijalnih, 
aktualnih  i prošlih  značenja.  Postmodemistička 
umjetnost  pokazuje  da  ne  postoji  izvorni  kontekst 
umjetničkog  djela  i značenja  nego  da  umjetničko  djelo 
nastaje  kao  produkt  interkontekstualne,  interslikovne 
i intertekstualne  razmjene  značenja.  Umjetničko  djelo 
govori  isto  toliko  o svojem  izgledu  kao  i o ukusu, 
vrijednostima,  značenjima,  ideologiji  i interkon- 
tekstualnosti  kulture  ili  svijeta  umjetnosti  u kojoj  je 
nastalo  i u kojoj  se  prikazuje.  Karakteristični  primjer 
transfigurativnog  umjetničkog  djela  je  rad  Mimezis 
(1986.)  Giulija  Paolinija.  Rad  čini  instalacija  dvije 
identične  neoklasicističke  skulpture  (ženski  aktovi) 
postavljene  tako  da  gledaju  jedna  u drugu  kao  likovi 
u ogledalu.  Paolini  je  ostvario  situaciju  mimezisa 

postojećim  umjetničkim  djelima  pokazujući  dos- 
lovnost  značenja  riječi  mimezis  i izbjegavajući 
zamisao  mimezisa  kao  stvaralačkog  principa,  upo- 
trebom postojećih  umjetničkih  djela  koja  premješta 
iz  njihovog  povijesnog  i muzeološkog  konteksta  koji 
pripada  tradiciji  mimezisa.  Joseph  Kosuth  je  tijekom 
80-ih  realizirao  seriju  izložbi  i radova  ukazujući  na 
transfiguracije  umjetničkog  djela:  (1)  u radu  Nula  i 
ništa  (1980).  reproducirao  je  fragmente  Frcudovih 
tekstova  čime  je  teorijsku  psihoanalitičku  tvorevinu 
premjestio  u prostor  umjetnosti,  (2)  na  izložbi  Igra 
neizgovorljivog,  Wittgenstein  i umjetnost  XX.  stoljeća 
(Beč,  Bruxelles,  1989.)  izložio  je  djela  suvremenih 
umjetnika  koji  su  radili  s jezikom  i njihov  rad  je 
povezao  s citatima  Wittgcnsteinovc  filozofije  jezika, 
(3)  na  izložbi  Kolekcija  Brooklvnskog  muzeja:  Igra 
nezamislivog  (1990.)  iz  muzejskog  fundusa  izabrao 
je  umjetnička  djela  od  kojih  je  napravio  postav  koji 
ne  ukazuje  samo  na  povijest  umjetnosti  nego  i na 
povijest  značenja,  vrijednosti  i ukusa  ove  muzejske 
institucije,  (4)  na  izložbi  Parabola  (Ex  Libris,  Kajka) 
u Pragu  1992.  realizirao  je  postav  s citatima  iz 
književnosti  Franza  Kafke.  Zamisao  transfiguracije 
ostvaruje  se  citatom,  kolažom  i montažom,  ready- 
madeom,  made  readyem  i mimezisom  mimezisa.  Od 
Duchampovih  ready-madea  i konceptualističkih 
teorijskih  ready-madea  transfiguracija  se  razlikuje  po 
tome  što  je  kompleksni  model  koji  se  ne  bavi  po- 
jedinačnim predmetima,  značenjima  ili  primjerima 
teorija,  nego  kulturološkim  sistemima  koji  sadrže  i 
prvostupanjske  i metajezičke  aspekte  i značenja. 

LITERATURA:  Imi),  Bcnja6,  Kosu8,  Kosu9,  Kosu  10,  Kosull,  , 
Kosul2,  Kosul3,  Kosul4,  Kosu  1 5,  Kosul6,  Kosul7,  Šuv66, 
Wekhin2 

Transformacija.  Transformacija  je  postupak  pro- 
mjene jednog  vizualnog  oblika  u drugi,  jednog  medija 
u drugi,  jedne  paradigme  ili  svijeta  umjetnosti  u drugu 
paradigmu  ili  svijet  umjetnosti.  Transformacija  nije 
organska  prirodna  ili  biološka  promjena  (preobrazba, 
mutacija)  nego  artificijelna,  formalna,  lingvistička, 
semiotička,  umjetnička  promjena.  Transformaciju 
karakterizira  polazno  stanje,  proces  transformacije  i 
konačno  stanje  (rezultat,  efekt  transformacije). 
Transformacija  umjetnosti  je  promjena  prirode  i smisla 
umjetnosti  u svim  njezinim  aspektima:  ontološkim 
(materijalnim,  morfološkim,  prostornim),  medijskim, 
jezičkim,  stilskim,  konceptualnim  i teorijskim.  Za- 
misao transformacije  umjetnosti  razradili  su  na 
prijelazu  70-ih  u 80-te  godine  suradnici  beogradske 
Zajednice  za  istraživanje  prostora.  Po  njima  modemu 
umjetnost  karakterizira  sposobnost  stvaranja,  iza- 
zivanja ili  provociranja  stalnih  proboja  i promjena 


paradigme  umjetnosti  koja  suštinski  ontološki  mijenja 
prirodu,  pojavnost,  značenja  i vrijednosti  umjetničkog 
rada.  Umjetnost  XX.  stoljeća  karakteriziraju  sljedeće 
transformacije:  (l)  napuštanje  prikazivanja  kao 
osnovne  paradigme  slikarstva  i skulpture  zapadne 
umjetnosti  i nastanak  apstraktne  umjetnosti  (Kan- 
dinski,  Maljevič,  Mondrian),  (2)  postupni  proces 
transformacije  umjetničkog  djela  kao  predmeta  (slike 
i skulpture)  u objekt  - ready-made,  asamblaž,  kon- 
strukcija, instalacija  i ambijent  (izlaganje  otpadaka 
potrošačke  kulture  kao  umjetničkog  djela  u asam- 
blažima  Armana,  izlaganje  prirodnih  topoloških  figura 
i materijala  Roberta  Smithsona  ili  izlaganje  mrtvih 
tijela  Josepha  Beuysa),  i (3)  napuštanje  proizvodnje 
umjetničkih  djela  i zasnivanje  umjetnosti  kao  životne 
aktivnosti  (dada,  neodada,  fluksus,  body  art,  per- 
formans,  komune:  Marccl  Duchamp,  John  Cage, 
Joseph  Beuys,  Marko  PogaČnik),  medijske  prakse 
(multimedijalna  umjetnost,  prošireni  mediji,  mixed 
media:  Nam  June  Paik,  Bili  Viola,  Stelarc)  ili  jezičke 
igre  (fluksus,  konceptualna  umjetnost:  Joseph  Kosuth, 
Art&Language,  Mladen  Stilinović),  (4)  zasnivanje 
teorijskog  rada  u kontekstu  i svijetu  umjetnosti,  nastala 
teorija  je  oblik  istraživanja  prirode  umjetnosti  (teorij- 
ska konceptualna  umjetnost),  prirode  kulture  i civiliza- 
cijskih semioloških  sistema  (postkonceptualna  i post- 
modema  teorija  umjetnosti).  Teorija  umjetnosti  nije 
samo  teorija  o umjetnosti  nego  i teorija  iz  umjetnosti 
budući  da  iz  područja  interesa,  namjera,  vrijednosti  i 
uvjerenja  svijeta  umjetnosti  razmatra  pojave  i para- 
digme izvan  umjetnosti  (znanost,  mitologiju,  religiju, 
filozofiju,  politiku,  društvo,  prirodu,  seksualnost, 
etiku).  Teorija  nastala  u umjetnosti  pokazuje  da 
umjetnost  nikada  nije  bila  samo  vizualna  i likovna 
produkcija  nego  da  svako  umjetničko  djelo  sadrži 
teorijske  interpretativne  pretpostavke  koje  ocrtavaju 
područje  ili  horizont  njegovog  smisla  i značenja. 

LITERATURA:  Beli5,  Đensol,  Bent3.  Cranel,  Morrl,  Pctro5, 
Pctro7,  Rot8,  Šuv3,  Šuv7 

Transgresija.  Transgresija  je  prijestup,  prekoračenje 
zakona  ili  naredbe,  a u geološkom  smislu  prodiranje  i 
širenje  mora  u kopno. 

Transgrcsijom  se,  u fenomenološkom  smislu,  naziva 
prekoračenje  koje  karakterizira  pravu  umjetnost,  što 
znači  prekoračenje  iz  pragmatične  i instrumentalne  u 
onostranu  sferu.  Transgresija  označava  ulazak  u 
kvalitativno  drukčije  stanje  bezpovijesnosti,  bez- 
graničnosti,  odsutnosti,  transcendentnosti,  neis- 
kazivosti,  metafizičnosti,  nedjeljivosti  ili  bezinte- 
resnosti,  jer  je  tek  u takvom  stanju,  među  ljudima 
lišenim  svake  društvene  i životno-pragmatične 
konkretizacije  (Mihail  Bahtin,  Jean  Paul  Sartre), 

moguće  apsolutno  ispravno  razumijevanje  umjetnosti. 
Hcidcggcr  govori  o onom  zaista  pravom  umjetničkom 
djelu,  a drugi  fenomenolozi  o idealnom  predmetu. 

U ffojdovskoj  psihoanalizi  zamisao  transgrcsije  je, 
između  ostalog,  povezana  s potrebom  za  kaznom. 
Nagon  za  kaznom  je  unutrašnji  zahtjev  koji  je  ishodište 
ponašanja  nekih  subjekata  za  koje  je  psihoanalitičko 
ispitivanje  pokazalo  da  traže  bolne  ili  ponižavajuće 
situacije  i u njima  nalaze  zadovoljstvo  (moralni  ma- 
zohizam). Krajnja  zajednička  osobina  takvih  po- 
našanja morala  bi  otkriti  njihovu  vezu  s nagonom 
smrti.  Freud  objašnjava  samokažnjavajuća  ponašanja 
napetošću  između  posebno  zahtjevnog  Nad-ja  i Ja. 

U lacanovskoj  teorijskoj  psihoanalizi  iznosi  se 
kontroverzna  ideja  da  je  jedina  prava  transgresija  sam 
Zakon  koji  se  krši:  “najveća  pustolovina,  jedina  prava 
pustolovina,  pustolovina,  koja  prima  sve  ostale 
(zločinačke)  pustolovine  u malograđansku  opreznost, 
je  pustolovina  civilizacije,  pustolovina  samog  Za- 
kona...’' (Slavoj  Žižek).  Po  Lacanu,  najveća  trans- 
gresija je  najveće  ludilo,  besmislica,  traumatični  čin, 
sam  Zakon:  ludi  Zakon.  Zakon  nije  gola  sila  koja 
donosi  pomirenje  i koja  se  suprotstavlja  transgresijama 
nego  najveću  transgresiju  krije  sam  Zakon. 
Avangardne  transgresije  u umjetnosti  i kulturi  su  otkloni 
(subverzije,  prekoračenja,  prekidi,  iskoraci,  inovacije, 
eksperimenti,  revolucije)  u odnosu  na  dominantne 
hijerarhije  moći  u umjetnosti,  kulturi  i društvu.  U 
avangardnim  umjetnostima  kasnog  XIX.  i ranog  XX. 
stoljeća  avangardne  transgresije  najčešće  su  označavale 
dva  paralelna  procesa:  (1)  kritiku  (subverziju,  prekid) 
dominantne  diskurzivne  institucije  estetičkog  (vri- 
jednosti osjetilnog,  recepcije),  umjetničkog  (stvaranja 
umjetničkog  djela),  egzistencijalnog  (oblika  ponašanja 
i funkcija  umjetnosti  u povijesnom  društvu  i kulturi)  i 
političkog  (modela  realizacije  društvene  ideologije  kao 
strukture  moći),  i (2)  projiciranje  novog  kao  dominantne 
odrednice  aktualnosti  (modemosti)  ili  budućnosti 
(utopija,  optimalna  projekcija).  Avangardni  prijestup 
je,  stoga,  istovremeno  prethodnica  dominantne  mo- 
dernističke kulture  i njezina  imanentna  kritika  i pre- 
vladavanje u ime  novog  (prethodnica)  ili  drugog  (ima- 
nentna kritika,  druga  scena). 

Filozofiju  transgresije  unutar  umjetničkih  avangardi 
uspostavio  je  Georges  Bataille.  Ukazuju  se  dvije 
transgresije  diskursa  razuma.  Prva  transgresija  uvodi 
niže  elemente  (plač,  krik,  tišina,  omaške,  mrlja  tinte). 
Druga  transgresija  ukazuje  na  više  elemente  (provocira 
simbolički  kod  iznutra,  problematizira  garante  i le- 
gitimnost smisla).  Suočavajući  ove  dvije  transgresije 
provocira  se  i problematizira  procijep  (jaz,  hijat, 
distanca,  disonanca)  između  visokog  i niskog:  “Vrlo 
tužna  večer.  Sanjao  sam  zvjezdano  nebo  pod  mojim 


stopalima”  (Bataille).  Jacques  Derrida  sugerira  da 
transgresija  pravila  diskursa  implicira  transgresiju 
općeg  zakona,  dok  Roland  Barthes  ukazuje  da 
transgresija  vrijednosti,  Što  je  deklarirani  princip 
erotizma,  sadrži  dopunu  - možda  čak  i svoju  osnovu  - 
u tehničkoj  transgrcsiji  jezičkih  formi.  Za  Bataillea  je 
transgresija  unutrašnje  iskustvo  u kojem  individua, 
ili,  u slučaju  ritualiziranih  transgresija  kakva  su 
kolektivna  slavlja,  društvo,  prelazi  granice  racio- 
nalnog, svakodnevnog  ponašanja  vođenog  profitom, 
produkcijom  i samo-čuvanjem.  U transgresiji  se 
očituje  moć  zabrane.  Transgresija  koristi  moć  zabrane. 
U ovom  smislu  konstituirana  zamisao  transgresije 
ulazi  u strukturalističku  misao,  preobražavajući  je  u 
ekstatični  i decentrirani  diskurs.  Stoga  je  transgresija 
rječnički  (i  postbatailleovski)  i:  ( 1 ) subverzija,  prekid, 
lom  i revolucija  - doslovnost  subverzije,  prekida,  loma 
i revolucije  u individualnoj  i kolektivnoj  egzistenciji; 
(2)  parodija  transgresije  - po  Marcelinu  Pleynetu  “u 
naše  vrijeme,  nema  više  transgresije,  nema  više 
subverzije,  nema  više  prekida”  samo  “parodija 
transgresije,  parodija  subverzije,  simulakrum,  po- 
navljanje prekida”  (1966.);  (3)  odsutnost  značenja; 
(4)  materija  bez  metafizike  (bas  materialisme);  (5) 
ekstaza  i anarhija;  (6)  intervencija  tijela  u tekstu 
(ecriture  corporelle);  (7)  teorija  potrebe  za  manjkom/ 
gubitkom,  a ne  teorija  gubitka/manjka;  (8)  klizanje 
(glissement,  sliding);  (9)  opasnost  naspram  sublim- 
nog;  (10)  horizontalnost;  (11)  entropija,  (12)  bez- 
izvomost;  (13)  arhitektura  protiv  sebe  same;  (14) 
erotizam,  (15)  opozicija  perverzije  i normalnosti,  ( 1 6) 
funkcije  interpretacije  i slijepe  točke  koju  svaka 
interpretacija  otkriva,  (17)  besformno  (informe, 
formless),  (18)  prolaznost,  (19)  otvoreno  djelo,  (20) 
trauma,  (21)  ulaz  u projekt,  (22)  prekoračenje 
dimenzija  tijela,  (23)  relativna  eliminacija  simbola, 
metafore  i alegorije,  (24)  entropija  smisla. 

Primjeri  transgresivnih  umjetničkih  praksi  se  razlikuju 
od  Duchampove  travestije  preko  Manzonijevog 
konzerviranja  vlastitog  izmeta  ili  samonanošenja  bola 
Gine  Panc  do  provokacije  institucija  kasnog 
socijalizma  (Laibach,  Irwin,  Komar  i Melamid, 
Mladen  Stilinović,  Vlado  Martek,  Vlasta  Delimar). 

LITERATURA:  Abj  I , Batal,  Bata2,  Bata3,  But2,  Fer5,  Fos6,Grž5, 
Hollil.  Holli2,  Holli3,  Hop3,  Pleyl,  Polil,  Poli2,  Rubini,  Stoel, 
Šuv99,  Šuv  1 1 2,  Žiž5,  Žiž20,  Žiž3 1 

Transnacionalna  umjetnost  Transnacionalna  um- 
jetnost je  jedan  od  naziva  za  umjetnost  kasne  post- 
modeme  pluralne  epohe  80-ih  i 90-ih  godina  koju 
karakteriziraju  neusporedive  razlike  i raskoli,  kao  i 
preobrazbe  umjetnosti  u kulturu.  Planetarna  kultura 
se  promatra:  (1)  kao  svijet  multikulturalizma,  isto- 

vremenog  postojanja  usporednih  društvenih  zajednica, 
gradova,  regija,  društava,  kultura  i civilizacija  kon- 
stituiranih na  potpuno  različitim  povijesnim  i geo- 
grafskim osnovama,  i (2)  kao  svijet  nomadskog 
arbitrarnog  egzistencijalnog  i umjetničkog  prolaženja 
kroz  različite  kulture  i civilizacije  po  povijesnim  osima 
i geografskim  mapama  prikazivanja  nestabilnog 
hipotetičkog  identiteta  umjetnika  ili,  općenitije, 
subjekta.  Globalni  pluralizam  dozvoljava  lokalne 
totalitarizme  i fundamentalizme. 

Internacionalna  umjetnost  je  u modernizmu  nastajala 
kao  umjetnost  uspostavljanja  i vladanja  jednog 
dominantnog  i jedinstvenog  jezika  autonomne 
umjetnosti  (jezika  Pariške  škole,  jezika  Njujorške 
škole,  jezika  francuske  kulture,  jezika  američke 
kulture,  jezika  apstraktnog  slikarstva,  jezika  umjerenog 
modernizma,  itd.).  U modernizmu  su  se  pojedini  jezici 
ili  stilski  obrasci  nametali  kao  dominantni  veliki 
mctajczici  modernog  doba,  modernizma  i moder- 
nističke umjetnosti,  tako  da  su  postojali  internacionalni 
kubizam,  internacionalna  dada,  internacionalni 
konstruktivizam,  internacionalni  nadrealizam  ili  in- 
ternacionalni apstraktni  ekspresionizam.  Naprotiv,  u 
postmodemoj  je  uspostavljena  pluralna  kultura  u kojoj 
su  relativizirani  odnosi  moći,  utjecaja  i recepcije 
između  centara  i margina.  Jean-Fran<?ois  Lyotard  je 
govorio  o kraju  legitimnosti  metajezika  kojem  je 
suprotstavio  umjetničke,  kulturne  ili  filozofske  sisteme 
koji  su  zasnovani  na  malim  ili  internim  jezičnim 
igrama.  U istom  vremenu  i prostoru  mogu  postojati 
umjetnici  koji  rade  u etničkim,  povijesnim  i geo- 
grafskim tradicijama,  ali  i u područjima  povijesnog 
modernizma  ili  su  u tokovima  postmodemih  pojava 
koje  nastaju  ili  nestaju.  Umjetnik  nije  samo  autonomni 
tvorac  izuzetnih  objekata  (umjetničkih  djela)  nego  i 
kulturni  radnik  ( cultural  worker\  koji  svojim  djelima 
zastupa  svoju  zatvorenu  kulturu  ili  djelima  predočava 
prelaženje-tragove  vlastitih  nomadskih  putovanja  kroz 
različite  i neusporedive  kulture  i njihove  neočekivane 
spojeve.  Ovakav  status  umjetnika,  umjetničkog  djela 
i umjetnosti  kao  zastupnika  ili  uzorka  kulture  je  moguć 
u postmodemom  informacijskom  društvu  u kojem  su 
potpuno  različite  geografske  kulture  međusobno 
povezane  i suočene  posredovanjem  informacijskih 
televizijskih  i kompjutorskih  mreža.  Planet  je  postao 
složena  komunikacijska  mreža  suočavanja  neuspo- 
redivih svjetova  i egzistencija.  Komunikacija  postaje 
obostrana,  na  primjer,  na  izložbi  Magiciens  de  la  Terre 
(Pariš,  1989.)  suočena  su  djela  zapadnih  umjetnika 
nomada  i umjetnika  iz  lokalnih  izvaneuropskih 
kultura.  Koncept  transnacionalnog  i transkulturalnog 
je  postavljen  kroz  sintetički  i optimistički  odnos 
visokih  umjetničkih  praksi  i autentičnih  geografskih 


produkcija.  Naprotiv,  izložba  Documenta  11  (Kassel, 
2002.)  primjer  je  postkolonijalnog  pristupa  koji  je 
vodio  kritičkom  decentriranju  univerzalnih  pozicija 
zapadnog  univerzalizma  i lokalnih  partikularizama. 
Achille  Bonito  Oliva  je  prešao  s pozicije  medijskog 
nomadizma  60-ih  ili  70-ih  godina  i posthistorijskog 
nomadizma  transavangarde  ranih  80-ih  godina  na 
transkulturalni  nomadizam  u 90-im  godinama.  Pisao 
da  postoje  četiri  strane  svijeta  (Sjever,  Jug,  Istok, 
Zapad),  ali  da  te  točke  nisu  odvojena  mjesta,  ne- 
dodirljive zone,  nego  područja  prijelaza  ( Transiti ) u 
kojima  vladaju  procesi  simultanosti  i neprestanog 
miješanja  ili  suočavanja.  Suvremeni  umjetnik  je,  po 
Olivi,  nomad  koji  radi  izvan  ateljea  u okvirima  javnog 
ili  privatnog  života  kulture  i koji  posredovanjem 
medija  (video,  televizija,  fotografija,  kompjutor,  CD, 
kompjutorske  mreže)  povezuje  i kombinira  tragove 
vlastitog  i stranih  svjetova. 

Njemački  filozofi  estetičar  Wolfgang  Welsch  je  pojmu 
multikulturalizma  kao  pluralnog  svijeta  koji  čine 
ravnopravni,  usporedni  i istovremeni  svjetovi  koji 
međusobno  ne  komuniciraju,  ponudio  zamisao 
transnacionalnog  kao  svijeta  u kojem  postoji  dinamično 
kretanje  (suočavanje,  sukobljavanje,  spajanje,  pro- 
laženje  ili  premještanje)  između  različitih  kultura  i 
njihovih  umjetnosti. 

LITERATURA:  Čufl . Dcn82.  Doc7.  Jam7,  Jam  1 0,  Magic  l , Oliv8, 
Rat  1 , Shohl,  Šuv86,  Welsch3 

Transparentno.  Pojam  transparentno  (prozirno)  u 
teoriji  umjetnosti  ima  sljedeća  značenja:  (1)  trans- 
parentna  podloga  slike  je  podloga  koja  se  na  slici  vidi  i 
prepoznaje  kao  podloga  slike  a ne  kao  pikturalna 
oslikana  površina  koja  nešto  prikazuje  ili  izražava  - u 
primarnom  ili  fundamentalnom  slikarstvu  se  razlika 
podloge  i površine  slike  poništava  i prelazi  se  od 
pikturalnog  determiniranja  površine  na  podlozi  slike 
prema  isticanju  same  podloge  kao  površine  i,  time, 
isticanju  njezinih  materijalnih  svojstava;  (2)  trans- 
parentna  značenja  u lingvističkom  (verbalnom)  jeziku 
su  značenja  zasnovana  na  referenci  i prikazivanju 
referenta  iz  svijeta  u jeziku,  na  primjer,  transparentan 
je  iskaz*  Vani  pada  kiša”  jer  ukazuje  na  stvarni  događaj, 
dok  je  netransparentan  iskaz  koji  kaže  “zmajevi  su  u 
nje-govoj  glavi  bljuvali  vatru  i med”  jer  ne  ukazuje  na 
događaj  u svijetu  nego  na  verbalnu  konstrukciju,  (3) 
transparentna  značenja  slike  su  ona  koja  su  određena 
predmetom,  bićem  ili  situacijom  koju  slika  prikazuje, 
netransparentne  su  u značenjskom  smislu  apstraktne 
slike  koje  značenja  uspostavljaju  na  unutarslikarskim 
odnosima  formi  ili  formalnim  konvencijama  slikarstva, 
(4)  transparentnost  virtualnih  svjetova  je  iluzionistički 
prikaz  kojeg  vizualno  neprozirni  elektronski  ekran 

ostvaruje  predočavajući  kompjutorski  generirani  prostor 
ili  figuru  kao  stvarnu  figuru  ili  prostor. 

LITERATURA:  A56,  Bula3.  Hind I . Hind2,  Pley2,  Stre  l , Šuv72 

Traveller,  grupa.  Grupa  Traveller  je  grupa  zagre- 
bačkih zenitista  osnovana  1922.  godine.  Grupu  je 
osnovao  Josip  Seissel,  koji  se  u zenitističkom  pokretu 
koristio  pseudonimom  Jo  Klck,  u suradnji  s Dragu- 
tinom Heraničem,  Vladom  Pilarom,  Zvonimirom 
Meglerom,  Mihom  Šenom,  Dušanom  Plavšićem, 
Čedomilom  Plavšićem,  Milošem  Somborskim  i 
Višnjom  Kranjčević.  Grupa  je  izvela  kazališnu 
predstavu  16.  prosinca  1922.  godine  u gimnastičkoj 
dvorani  II.  zagrebačke  realne  gimnazije.  Josip  Seissel 
je  kazivao  prolog  o novom  dobu  i čovjeku  po 
tekstovima  Ljubomira  Micića  i Ivana  Golla  (Aeroplan 
bez  motora).  Vlado  Pilar  i Miha  Šen  su  izvodili  uloge 
ljudi-strojeva  po  Seisselovim  nacrtima.  Ta  scena  je 
rađena  prema  Marinettijevom  futurističkom  tekstu  1 
oni  će  doći  (objavljen  u časopisu  Zenit  br.  14, 1922.). 
Druga  scena  je  bio  razgovor  dva  čovjeka  (Dragutin 
Heranić,  Čedomil  Plavšić)  o umjetnosti.  Na  one-step 
muziku  su  plesali  Višnja  Kranjčević  i Dragutin 
Heranić,  a u istom  ritmu  su  se  njihale  i kulise-nebodcri. 
Na  pozornicu  je  doveden  živi  magarac  koji  je  proveden 
kroz  publiku.  Čovjek  s pozornice  je  pitao  odakle  je 
magarac  došao,  a drugi  je  odgovorio  “Iz  publike”. 
Nakon  toga  su  publika-gimnazijalci  napravili  kaos  u 
dvorani.  Ova  predstava  je  bila  prvo  javno  izvođenje 
Marinettijevog  teksta  u Kraljevini  SHS.  Ovo  djelo  je 
odgovaralo  zamislima  futurističkog  teatra  i dada- 
ističkih  izvođenja,  a budući  da  je  bilo  povezano  sa 
zenitizmom  Ljubomira  Micića,  može  se  identificirati 
kao  futurističko-dadaističko-zenitistički  performans. 
Scenografija  je  bila  Seisselova  i zasnivala  se  na 
oprostorenju  zamisli  PAFAMA,  tj.  postavljeni  su 
primami  geometrijski  oblici  u crvenoj,  zelenoj,  plavoj 
i žutoj  boji.  Članovi  grupe  Traveller  su  nakon 
premijere  isključeni  iz  Škole.  Većina  sudionika 
performansa  je  školovanje  završila  u Beogradu.  Nakon 
te  predstave  Seissel  je  nastavio  istraživanja  u području 
konstruktivizma,  a zatim  se  posvetio  višegodišnjem 
radu  u okvirima  nadrealizma. 

LITERATURA:  Bužl,  Don3,  Hor2,  MarkuSS,  Micić2,  Sus6 

Travestija.  Travestija  ili  transformer  umjetnost  je 
smjer  body  arta,  performansa,  fotografije  umjetnika  i 
videa  zasnovan  na  događajima  i scenama  u kojima  se 
umjetnik  ili  umjetnica  preoblače,  šminkaju  i simuliraju 
izgled  i ponašanje  suprotnog  pola.  Anticipaciju  trans- 
vestitskog  rada  predstavlja  rad  Marcela  Duchampa 
Rrose  Selavy  (1921.)  u kojem  je  on  bio  prerušen  u 
ženu  glamuroznog  izgleda,  a sličan  je  i rad  s rep- 


rodukcijom Leonardove  Mona  Liše  na  kojoj  je  docrtao 
brkove.  Duchampov  rad  s travestijom  ima  dva 
ishodišta:  (1)  interes  za  alkemijsko  i magijsko 
prevladavanje  spolne  razlike  (androgin)  i (2)  de- 
kadentnu i šokantnu  igru  relativnošću  spolnosti.  U 
body  artu  i performansu  karakteristični  su:  (1) 
transvestitski  radovi  švicarskog  umjetnika  Ursa 
Liithija  koji  je  pažljivo  biranom  šminkom  i odjećom 
brisao  granice  spolnosti,  (2)  Katharine  Sieverding 
realizirala  je  serije  fotografija  u kojima  se  pojavljuje  s 
partnerom,  iz  fotografije  u fotografiju  su  šminkom 
mijenjane  konture  njihovih  lica,  njegovog  do 
feminizirane  ženstvenosti,  a njezine  do  muškobanjaste 
oštrine,  (3)  Vito  Acconci  realizirao  je  performanse  u 
kojima  se  nag  kretao  među  publikom  skrivajući  svoje 
genitalije  (kastracija,  simulacija  ženske  genitalnosti), 
(4)  Lynda  Bcnglis  pozirala  je  naga  u pozi  pin-up  foto 
modela  s umjetnim  falusom,  suočavajući  erotizaciju 
senzualnog  ženskog  tijela  s agresivnim  simbolima 
muške  seksualnosti,  (5)  narativni  fotograf  Joel-Peter 
Witkin  snimao  je  režirane  scene  s transvestitima 
podražavajući  viktorijansku  fotografiju  s prijelaza 
XIX.  u XX.  stoljeće.  Transvestitski  radovi  70-ih  i 80- 
ih  godina  nastaju  kao  oblik  homoerotične  umjetnosti, 
kao  šokantna  igra  značenjima  i simbolima  pornografije 
i masovne  kulture  potrošačkog  društva  i kao 
postmodemistička  erotizacija  koja  prikazuje  i simulira 
povijesne  oblike  prikazivanja  relativnosti  spolnosti. 

LITERATURA:  Alfi,  But  I,  Coopersl,  Fcrgl,  Jonl,  Jon2,  Juri, 
Krausl7,  Incl,  Phl,  Ph2,  Ph3,  Roth2 

Typoezija.  Typoezija  je  vizualno  poetska  praksa  koja 
stvara  topografske,  tipografske  i likovno-grafičke 
strukture,  gdje  slovo  ili  zadržava  slovno-znakovnu 
funkciju  ili  postaje  vizualni  znak  ili  apstraktna  vizualna 
struktura.  Pojam  typoezija  uvela  je  Biljana  Tomić 
1969.,  da  bi  iz  okvira  letrizma,  vizualne  i konkretne 
poezije  izdvojila  znakovnu  vizualnu  praksu  koja 
ostvaruje  perceptivno  polje  pjesničkog  prizora  i time 
redefinira  tradicionalnu  pjesmu  koja  je  dana  kao 
jezički  zapis  u grafičku  vizualnu  strukturu.  Po  Vladanu 
Radovanoviću  u pjesmama  Biljane  Tomić  slovo  će 
biti  prepoznatljivo  kao  konvencionalni  znak 
premješten  u nekonvencionalni  kontekst  u kojem 
zadobiva  samo  likovnu  vrijednost.  Vizualna  struktura 
je  minimalistička,  budući  da  je  zasnovana  na 
primamim  vizualnim  znacima  i njihovim  odnosima, 
kroz  ukazivanje  na  proces  redukcije  konvencionalnog 
jezičko-znakovnog  zapisa.  Postupak  je  metapoetski, 
budući  da  polazi  od  postojećeg  fonetskog  pisma 
prirodnog  jezika  i koristi  ga  kao  materijal  pjesničkog 
stvaranja. 

LITERATURA:  Radovi 2,  Radovi 3,  Tom5,Tom6,TomS 

Učeno  slikarstvo.  Vidi:  Anakronisti 

Ukrajinska  avangarda.  Ukrajinskom  avangardom  se 
nazivaju  eksperimentalne  umjetničke  pojave  u uk- 
rajinskoj umjetnosti  (slikarstvu,  skulpturi,  tipografiji, 
književnosti,  teatru)  tijekom  prva  dva  desetljeća  XX. 
stoljeća.  Termin  ‘ukrajinska  avangarda'  je  uveo 
francuski  povjesničar  umjetnosti  Andrei  Nakov  u 
povodu  izložbe  Tatlin's  Dream  (London,  1973.). 
Preteče  avangarde  u Ukrajini  su  secesijski  i pos- 
timpresionistički  slikari.  Avangardne  tendencije 
nastaju  iz  protuiječnih  suočavanja  slikarske  religiozne 
tradicije,  folklornog  ili  primitivističkog  slikarstva  i 
internacionalnih  utjecaja,  prije  svega  francuskog 
fovizma  i kubizma,  a zatim  i talijanskog  futurizma  i, 
konačno,  ruskog  kubofuturizma,  suprematizma  i 
konstruktivizma.  U Kijevu  su  povremeno  gostovali 
ili  djelovali  Aleksandar  Arhipenko,  Vasilij  Kandinski, 
Kazimir  Maljevič,  Vladimir  Tatljin.  Karakteristična 
linija  ukrajinskog  slikarstva  je  nastala  pod  utjecajem 
populističkog  monumentalnog  slikara  Mihajla  Bojčula 
a razvijala  se  u Ukrajinskoj  umjetničkoj  akademiji  u 
Kijevu  od  1917.  godine.  Aleksandra  Ekster  je  u 
kijevskom  časopisu  Iskustvo  objavila  prve  tekstove  o 
kubizmu  1912.  Razvila  je  različite  kubofuturističke, 
apstraktne,  suprematističke  i konstruktivističke 
pristupe  slikarstvu.  Uredila  je  antologiju  futurizma 
Hermes  (191 9.).  Marija  Sinjakova  je  slikala  akvarele 
živih  boja  na  način  ukrajinskog  luboka  (folklorna 
gravura),  kao  u budističkim  ikonama  i perzijskim 
minijaturama.  Također  je  značajan  rad  postsim- 
bolističkih  i protokubofuturističkih  umjetnika  i 
teoretičara  braće  Davida  i Vladimira  Burljuka.  Alek- 
sandar Bogomazov  je  prešao  na  kubofutuuristički 
način  rada  1913.  Izradio  je  rukom  teorijsku  knjigu 
Slikarstvo  i elementi  (191 4.).  Kubofuturističke  zamisli 
objavio  je  sljedećim  riječima:  “Kijev  je  u svojim 
plastičkom  bogatstvu  pun  prekrasnog,  raznolikog, 
dubokog  dinamizma.  Tu  se  ulice  upiru  u nebo,  oblaci 
su  napeti,  linije  energične,  one  padaju,  prelamaju  se, 
pjevaju  i plešu.  Vertikale  topola  i brda  razbijaju 
horizontale.  Taj  je  dinamizam  još  više  naglašen 
zajedničkim  temama  života,  razlijeva  se  unaokolo  i 
smiruje  na  tihim  obalama  Dnjepra”  (1918.).  Njegovo 
eksplicitno  programsko  kubo  futurističko  djelo  je  slika 
Parna  lokomotiva  (1915.).  Vasilj  Jermilov  je  djelovao 
u Harkovu.  Razvio  je  konstruktivističku  umjetničku 
(slikarsku,  kiparsku,  dizajnersko  tipografsku)  praksu 
poslije  1919.,  a bio  je  uključen  i u propagandni 


umjetnički  rad.  Anatolj  Galaktionovič  Petricki  je  bio 
kubofuturist,  konstruktivist  i ekspresionist.  Bavio  se 
slikarstvom,  scenografijom  i dizajnom  knjiga.  Bio  je 
u kontaktima  s Bauhausom. 

Tijekom  10-ih  i 20-ih  godina  nastajale  su  brojne 
avangardističke  grupe:  Karika  s Aleksandrom  Ekster 
i Aleksandrom  Bogomazovim  u predrevolucionamom 
periodu  u Kijevu,  Savez  sedmorice  s Vasiljem 
Jermilovim  i Marijom  Sinjakovom  u Harkovu  1918., 
grupa  Flamingo  (1919.),  autori  okupljeni  oko  časopisa 
Mystectvo  ( Umjetnost , 1919.),  grupa  Elektro- 
organizam  iz  1921.,  grupa  Aspanfut  (Asocijacija 
panfuturista)  koja  se  preobrazila  u udruženje  ASKK 
(Asocijacija  radnika  komunističke  kulture)  1924. 
godine,  Nova  generacija  (1927.-1931.)  koju  je 
predvodio  Mihalj  Semenko.  Nastajala  su  brojna 
revolucionarna  udruženja  AHČU (Asocijacija slikara 
crvene  Ukrajine)  koje  je  bilo  orijentirano  štafelajnom 
žanrovskom  i propagandnom  slikarstvu,  društvo 
umjetnika  ARM U (Društvo  revolucionarnih  umjetnika 
Ukrajine)  koje  je  bilo  orijentirano  monumentalnom 
slikarstvu  ili  društvo  OSMU  {Udruženje  suvremenih 
umjetnika  Ukrajine)  koje  je  bilo  orijentirano 
postsezanizmu,  ekspresionizmu  i suprematizmu. 
Avangarda  završava  20-ih  godina  XX.  stoljeća  tijekom 
staljinstičkih  čistki  i utvrđivanja  socijalističkog 
realizma  kao  dominantne  umjetničke  linije  u 
sovjetskom  društvu.  Posljednja  utočišta  avangarde  su 
bili  harkovski  časopis  Nova  generacija  i kijevski 
časopis  Almanah  avangarde  od  1927.  do  1930. 
godine.  U tim  časopisima  su  objavljivani  kasni  tekstovi 
Mihaila  MatjuŠina  i Kazimira  Maljeviča. 

U okviru  ukrajinske  avangarde  su,  između  ostalih, 
djelovali:  Aleksandar  Bogomazov,  David  Burljuk, 
Vladimir  Burljuk,  Vasilij  Dovgošija,  Aleksandra 
Ekster,  Marko  Epstejn,  Boris  Erdman,  Nina  Gen- 
ke  Mellcr,  Aleksandar  Hvostenko-Hvostov,  Ivan 
Ivanov,  Vasilj  Jermilov,  Ivan  Kavaleridze,  Leonid 
Klješčejev,  Vasilij  Komarenko,  Boris  Kosatjev,  Ka- 
zimir Maljevič,  Vadim  Meller,  Solomon  Nikritin, 
Viktor  Paljmov,  Anatolj  Petricki,  Isaak  Rabinovič, 
Kliment  Redjko,  Marija  Sinjakova,  Irina  Ždanko. 
LITERATURA:  Bow6,  Gorb l,  Grcati,  Mudl.Ukrajl 

Ukrajinska  postavangarda.  Ukrajinska  postavan- 
garda  ili  ukrajinska  umjetnost  90-ih  je  naziv  za 
kasnosocijalističke  i postsocijalističke  umjetničke 
prakse  postmedijskog  kritičkog  i subverzivnog  rada 
koje  se  razlikuju  od  alternativnih  pro-konceptua- 

lističkih  eksperimenata  70-ih  i 80-ih  godina.  Ne- 
posredno prije  i nakon  osamostaljenja  Ukrajine  1991. 
djelovale  su  brojne  grupe:  Pariška  komuna , Granice 
kulturne  revolucije  i Institut  za  nestabilne  misli  u 
Kijevu  ili  Grupa  brze  reakcije  u Harkovu  i Novi 
umjetnički  savez  u Odesi.  Međunarodna  fondacija 
MasocK  koju  je  vodio  umjetnik  Igor  Podoljčak  bavila 
se  financiranjem  novih,  eksperimentalnih  i subver- 
zivnih umjetničkih  projekata  koji  su  nastajali  u 
atmosferi  ludog  Zakona . Podoljčak  je  inicirao  i 
usmjeravao  umjetnički  rad  prema  apsurdnom  i 
provokativnom  djelovanju  zasnovanom  na  nadiden- 
tifikaciji  s apsurdnošću  društvenih  zakona.  Držeći  se 
čvrsto  zakona,  prihvaćajući  ga  sa  žarom,  umjetnici  i 
publika  mogu  sudjelovati  u njegovim  zadovoljstvima 
pokazujući  apsurdnost  zakona.  Ovakvim  načinom 
mišljenja  i ponašanja  su  naznačene  mogućnosti 
transgresivnog  umjetničkog  rada  koji  će  umjetnike  i 
publiku  suočiti  s apsurdnostima,  ludilima,  moćima, 
nemoćima  i granicama  totalitarnog  i post-totralitamog 
društva  blisko  ruskom  sots  artu  Komara  i Melamida 
ili  slovenskom  Invinu. 

Djela  ukrajinskih  umjetnika  90-ih  se  zasnivaju  na 
performansu  i izvođenju  medijskih  slika.  Koristcjezik 
zapadnog  neokonceptualizma  (fotografija,  video, 
tekst,  kompjutorski  generirani  prikazi,  instalacija,  per- 
formans)  da  bi  govorili  ili  provocirali  traumatične  tra- 
gove sovjetskog  totalitarizma  u postsocijalističkoj  i 
tranzicijskoj  svakodnevnici  suvremene  Ukrajine.  Ova 
djela  provociraju  teme  kraja  totalitarizma,  besmisla 
postsocij alističke  svakodnevnice,  organiziranog  krimi- 
nala, silovanja,  rodnih  identiteta,  homoseksualizma, 
religiozne  isključivosti,  rekonstrukcije  nacionalnih  i 
drugih  folklornih  mitova,  siromaštva  i formiranja 
društvenog  sloja  beskućnika.  Karakteristična  su  djela 
Ivana  Cjupkc  (Budućnost  je  sada,  1 998.),  Grupe  brze 
reakcije  (video  Žrtva  Bogu  rata , 1 994.),  Sergija  Brat- 
kova  (iz  serije  Priče  za  laku  noć , 1 998.),  Vasilja  Cago- 
lova  (Prisilno  nasilje , 1994.),  lije  Čičkana  (iz  serije 
Uspavana  princeze , 1997.),  lije  Kabakova  (Priča  o 
kulturalno  relociranoj  osobi , 1994.),  Vladimira 
Kožuharija  (Bez  naziva , 1997.),  Gliba  Krtčuka  (Ubiti 
Krišnu , 1 996.),  Olega  Kulika  (Bijeli  čovjek  i crni  pas , 

1 998.),  Borisa  Mihailova  (iz  serije  Beskućnici , 1 998.), 
Arsena  Savadova  i Georgija  Senčenka  (iz  serije  Za 
domovinu , 1996.),  Arsena  Savadova  i Aleksandra 
Harčenka  (iz  serije  Deepinsiders , 1 998.). 

LITERATURA:  Stip7 

Ukus.  Ukus  je  naročita  sposobnost  koja  služi  ras- 
poznavanju lijepog  ili  umjetnički  vrijednog.  Pojam 
ukusa  (taste,  gout,  gusto)  je  estetički,  filozofski  i 
psihološki  razrađen  tijekom  XVIII.  stoljeća.  Engleski 


filozofi  XVIII.  stoljeća  tumačili  su  sposobnost 
intuitivnog  osjećaja  i prepoznavanja  lijepog,  koju  su 
nazivali  osjećajem  za  lijepo  (sense  ofbeaut y).  Smatrali 
su  daje  to  osjetilno  dano  svakom.  Kasnije  je  došlo  do 
kritike  osjeta  i govorilo  se  o sposobnosti  ili  mogućnosti 
prosuđivanja.  David  Hume  je  ukazivao  da  lijepo  nije 
osobina  samih  objekata  nego  da  postoji  samo  u umu 
koji  gleda  predmet.  Odnosno,  lijepo  je  poredak  i 
struktura  dijelova  koji  je  u mogućnosti  našoj  duši 
pružiti  ugodu  i zadovoljstvo.  Edmund  Burke  je 
ukazivao  da  lijepo  nije  tvorevina  razuma  nego  daje 
kvaliteta  tijela  koja  mehanički  djeluje  na  ljudski  um 
posredovanjem  osjetila.  Denis  Diderot  je  ukazivao  da 
ukus  nije  dat  ljudima  u jednakom  stupnju,  zapravo, 
dat  im  je  vrlo  rijetko.  Kant  je  o ukusu  govorio  kao  o 
sposobnosti  spoznavanja  onoga  što  se  svakome  i 
nužno  dopada.  Po  njemu  sud  ukusa  nije  spoznajni 
nego  estetski,  Čime  se  podrazumijeva  sud  čiji 
determinirajući  razlog  ne  može  biti  drugi  do  isključivo 
subjektivni.  S druge  strane,  estetski  doživljaj  i sud  su 
nešto  više  od  jednostavnog  doživljaja  ugode.  Oni 
pretendiraju  na  opće.  To  pretendiranje  je  izuzetno  po 
tome  što  za  njega  nema  dovoljno  osnova,  a ipak  je 
neoborivo.  Estetski,  doživljaj  je,  po  Kantu,  neko- 
ristoljubiv.  On  postoji  bez  obzira  da  li  njegov  objekt 
postoji  realno,  jer  ne  dopada  se  objekt  nego  njegov 
zastupnik.  Estetski  doživljaj  je  bespojmovan  i time  se 
razlikuje  od  spoznajnog,  tiče  se  same  forme  stvari,  a 
dopadanje  se  oslanja  ne  samo  na  ukus  nego  i na 
predodžbu,  odnosno,  vrijednosni  sud.  Dopadanje  je 
dopadanje  cijelog  intelekta.  Najopćenitije  estetsko 
dopadanje  je  dopadanje  za  ono  što  ima  oblik  koji 
odgovara  ljudskom  duhu,  kada  objekt  ima  taj 
odgovarajući  oblik,  on  se  dopada  obavezno,  nužno, 
premda  je  to  samo  subjektivna  nužnost.  I,  nema  općeg 
pravila  prosuđivanja,  svaki  objekt  treba  posebno 
prosuđivati.  Zato  sudovi  o estetskom  dopadanju  mogu 
biti  samo  individualni. 

Clement  Greenberg  je  zamisao  ukusa  postavio  kao 
temeljnu  odrednicu  modernističkog  kritičkog  pro- 
suđivanja umjetničkog  djela.  U eseju  Complaints  of 
an  Art  Critic  ( 1 967.)  postulirao  je  da  su  estetski  sudovi 
dati  i sadržani  u neposrednom  umjetničkom  iskustvu. 
Oni  se  podudaraju  s iskustvom  umjetnosti.  Ne 
pojavljuju  se  kao  odjek  ili  rezultat  razmišljanja.  Oni 
su  nehotični:  “ne  možete  birati  da  li  će  vam  se 
umjetnički  rad  dopasti  ili  ne,  kao  što  ne  možete  birati 
sladak  okus  šećera  ili  kiseli  okus  limuna”.  Kako  su 
estetski  sudovi  neposredni,  intuitivni,  nehotični  i 
nenamjerni,  oni  ne  ostavljaju  prostor  za  svjesno 
primjenjivanje  standarda,  kriterija,  pravila  ili  pouka. 
Oni  su  skriveni  od  diskurzivne  svijesti.  Sigurno  je  da 
kvalitativna  načela  ili  norme  postoje  negdje,  u 

operacijama  koje  su  ispod  praga  svijesti,  inače  bi 
estetski  sudovi  bili  sasvim  subjektivni.  Estetski  sudovi 
nisu  sasvim  subjektivni,  a to  pokazuje  time  što  su 
sudovi  kritičara  u jednoj  epohi  vrlo  slični.  Po  Green- 
bergu,  ako  nema  vrijednosnog  suda  i iskustva  um- 
jetničkog djela,  nema  ni  umjetnosti.  U eseju  Esthetic 
Judgment  iznosi  tezu  da  su  estetski  sudovi  isto- 
vremeno apsolutni  (locirani  na  djelo  bez  usporedbe  s 
drugim  djelima)  i usporedivi  (izvedeni  iz  usporedbe 
različitih  umjetničkih  djela).  U eseju  Can  Taste  be 
Objective?  pokazuje  da  su  estetsko  i umjetničko  jedno, 
odnosno,  da  nema  umjetnosti  bez  ukusa.  Ako  nema 
ukusa  na  kojem  se  umjetničko  djelo  zasniva  i ako  nema 
djelovanja  umjetničkog  djela  koje  se  prosuđuje 
ukusom,  nema  ni  umjetnosti  jer  nema  onog  bitnog 
umjetničkog,  određujućcg  zadovoljstva  koje  djelo 
pruža.  Umjetnost  koja  nije  zasnovana  na  ukusu  više 
nije  umjetnost,  i tada  se  može  govoriti  o nečem  drugom 
a ne  umjetnosti. 

U suvremenim  estetikama  se  izvode  četiri  karak- 
teristična stava:  ( 1 ) da  danas  nema  smisla  govoriti  o 
ukusu  i da  je  zamisao  ukusa  bila  karakteristična  za 
razvoj  modeme  umjetnosti  od  XVIII.  stoljeća  do 
sredine  XX.  stoljeća,  kada  je  postojao  estetički 
identitet  između  umjetničkog  i osjetilno  lijepog  (na 
primjer,  slika  Thomasa  Gainsborougha  Gospodin  i 
gospođa  William  Hallett  - jutarnja  šetnja , 1785.)  ili 
kada  je  u visokom  modernizmu  razrađena  zamisao  i 
pojavnost  autonomne  vizualne  kiparske  ili  slikarske 
forme  (Barbara  Hepworth,  Sama  forma , 1 937.- 1 938.), 
(2)  da  je  pitanje  o ukusu  problem  estetike,  a da  se 
teorija  umjetnosti  bavi  pitanjima  statusa  umjetničkog 
i da  umjetničko  može  biti  izraz  ukusa  (na  primjer, 
Matisseovo  slikarstvo),  destrukcija  očekivanog  ukusa 
(kolaži,  asamblaži,  ready-madci  u dadi  i nadrealizmu) 
ili  anti-ukus  (razvijanje  estetike  ružnog,  besformnog 
ili  transgresivnog  od  dade  do  enformela,  neodade, 
antiform  umjetnosti,  body  arta),  (3)  da  su  određena 
umjetnička  djela  izraz  ukusa  epohe  ili  kulturalnog 
konteksta,  drugim  riječima,  ukus  ne  označava  uni- 
verzalnu estetsku  sposobnost  pojedinca  nego  je 
oblikovan  specifičnim  estetskim  stavom  nastalim  u 
složenim  uvjetima  i okolnostima  određene  epohe  ili 
geografske  kulture,  i (4)  da  su  određena  umjetnička 
djela  instrumenti  namjernog  ili  nenamjernog,  svjesnog 
ili  nesvjesnog,  ali  nužnog  konstruiranja  ukusa  jednog 
povijesnog  razdoblja  ili  geografske  kulture,  odnosno, 
da  je  ukus  kulturalna  ili,  čak,  politička  kategorija 
biopolitičkog  formiranja  pojedinca  u društvu,  a ne 
izraz  društva  ili  pojedinca. 

LITERATURA:  Agi,  Ag2,  CazI,  Colel,  Čačl,  Damnja3,  Dcn90, 
Dorfl,  Foull,  Greenl5,  Grlil,  Grli2,  Grli3,  Grli4,  Hartl,  Heg2, 
Hume  I , Kant  1 , Kani3,  Pem  I 


Ulična  umjetnost.  Ulična  umjetnost  je  zasnovana  na 
umjetničkim  ambijentalnim  intervencijama  i perfor- 
mansima  koji  se  izvode  u urbanim  prostorima,  pri 
čemu  je  konkretni  prostor  i socijalni  život  ulice  (trga, 
tržišnog  i poslovnog  centra  ili  stambenog  bloka) 
sastavni  dio  umjetničkog  rada.  Ulična  umjetnost  je 
karakteristična  za  neoavangardnu  i postavangardnu 
umjetnost. 

Neoavangardna  ulična  umjetnost  zasnovana  je  kao: 

(1)  arhitektonska,  dizajnerska  i ncokonstrukivistička 
intervencija  u urbanom  prostru,  tj.  urbani  prostor  se 
estetizira  i transformira  u novu  tehnološku  i mo- 
dernističku realnost  (svijetleći  programirani  panoi 
Vladimira  Bonačića  s kraja  60-ih  godina)  i (2)  neo- 
dadaistički  i fluksus  hepeninzi  i festivali  kojima  se 
javni  prostor  ulice  pretvara  u ulični  teatar,  festival  ili 
ludistički  prostor  (prostor  igre)  u kojem  se  gubi  razlika 
između  umjetnika,  publike  i slučajnih  prolaznika. 
Neodadaistički  i fluksus  hepeninzi  i festivali  kao 
događaji  u javnim  prostorima  su  razvijani  od  kasnih 
50-ih  i kulminiraju  1968.  godine  kao  oblik  ponašanja 
i djelovanja  kontrakulture  mladih.  U javnim 
prostorima  hepeninge  su  organizirali,  između  ostalih, 
Allan  Kaprow,  Claes  Oldenburg,  Jim  Dine,  Dick 
Higgins,  Ben  Vautier  i Hannah  Weiner. 

U postavangardama  od  kasnog  modernizma  kasnih 
60-ih  do  postmodemizma  80-ih,  ulica  (javni  urbani 
društveni  prostor)  tretiran  je  kao  društveni  tekst  u 
kojem  se  očituju  bihevioralni,  politički,  estetski  i 
umjetnički  aspekti  aktualnog  društvenog  i javnog 
života.  Karakteristična  su  četiri  pristupa:  (1)  ulica  je 
mjesto  političkog  čina  i provokacije  od  šezdeset- 
osmaških  demonstracija  mladih  i antiratnih  kampanja 
do  hipi  rituala  s nagim  tijelima  sudionika,  na  primjer, 
u hepeningu  Yayoi  Kusamc  Nhgi  događaj  (1968.)  ili 
ulični  performansi  Tomislava  Gotovca  iz  70-ih  godina, 

(2)  ulica  je  mjesto  performansa,  pri  čemu  se  urbani 
prostor,  ritam  i običaji  života  uključuju  u umjetnički 
rad,  na  primjer,  američka  balerina  Trisha  Brown  je 
performans  Kmvni  rad  (1973.)  realizirala  na  kro- 
vovima njujorškog  kvarta  Soho,  pretvarajući  kvart  u 
pozomicu-scenografiju  plesnog  događanja,  a beo- 
gradska grupa  A*  ( Ekipa  za  akciju  i anonimnu 
Atrakciju,  1970.-1974.)  izvodila  je  na  ulicama  akcije 
(na  primjer,  oranje  asfalta,  1973.)  koje  su  unosile 
smetnju  u uobičajeni  ritam  gradskog  života,  (3)  ulica 
je  mjesto  umjetničke  intervencije,  tj.  na  ulici  se 
ostvaruje  javno  umjetničko  djelo  (public  ari)  koje 
estetski  mijenja  prostor  realizacije,  preobražavajući 
utilitarni  prostor  ulice  u umjetnički  prostor,  na  primjer, 
slikarstvo  grafita  ili  ulične  instalacije  i ambijenti  kao 
produžetak  land  arta  i horizontalne  plastike  Richarda 
Serre,  Michaela  Heizera,  Isamua  Noguchija,  Roberta 

Invina,  Charlesa  Simondsa  i (4)  ulica  je  mjesto 
uspostavljanja  i komunikacije  značcnjskih,  vrijed- 
nosnih i političkih  poruka,  na  primjer,  Daniel  Buren 
je  slike  s prugama  izlagao  na  neuglednim  mjestima 
gradskih  ulica,  dekonstruirajući  modernističke  vri- 
jednosti doživljaja  i prezentacije  djela.  Braco  Di- 
mitrijević  je  parodijski  radio  s velikim  slikama  slu- 
čajnih prolaznika  koje  su  u urbanim  prostorima 
postavljane  na  način  na  koji  se  postavljaju  slike 
političkih  vođa  u zemljama  realnog  socijalizma,  a 
Barbara  Kruger  i Jenny  Holzer  rade  sa  sistemima 
reklamnih  panoa  i reklamnih  displeja,  unoseći  u urbani 
utilitarni  prostor  kapitalističkog  grada  poruke  fe- 
minističkog sadržaja,  odnosno,  poruke  su  subvcrtirale 
vrijednosti  potrošačkog  društva. 

LITERATURA:  Balj2,  BeardI,  Fyfcl,  Goldsl,  Henrl,  Ili2,  Kaprl, 
KirI , Kult2,  Lippl  1 , Schwl , Sohi 

Umjereni  modernizam.  Umjereni  modernizam  je 
naziv  za  različite  nacionalne  i multinacionalne  oblike 
građanske  kulture  i umjetnosti.  Umjereni  modernizam 
nastaje  tijekom  XX.  stoljeća  preobrazbom  ekscesnih 
i predvodničkih  rezultata  avangardi  i neoavangardi  u 
umjerenu,  potrošačku  i masovnu  kulturu  građanske 
klase  i srednjih  društvenih  slojeva.  Umjereni  mo- 
dernizam je  u zapadnim  društvima  povezan  s 
dominacijom  tržišta  i utjecajem  masovnih  medija. 
Poslije  Drugog  svjetskog  rata  u SSSR-u,  Istočnoj 
Europi  i na  Balkanu,  u zemljama  realnog  socijalizma, 
slabljenjem  ideologije  socijalističkog  realizma  i 
nastankom  građanskog  srednjeg  sloja  birokratske, 
tehnokratske  i humanističke  inteligencije,  umjereni 
modernizam  nastaje  kao  ideološki  neutralna  i 
estetizirana  umjetnost  koja  omogućava  kompromis 
između  ideoloških  zahtjeva  revolucionarne  vlasti  (ili 
ideologije)  i estetskih  interesa  postrevolucionamih 
tehnobirokratskih  slojeva.  Umjereni  modernizam 
ispunjava  zahtjeve  autonomije  umjetnosti,  ali  i potrebu 
vladajućeg  političkog  i partijskog  sistema  da  se 
umjetnost  neutralizira  u estetskom,  umjetničkom, 
kulturnom,  društvenom  i političkom  smislu. 
LITERATURA:  Deti78,  Dcn89,  Prot4,  Prot6,  Prot7,  Proti  l,  Šuv57 

Umjereni  postmodernizam.  Umjerenim  postmo- 
demizmom  naziva  se  umjetnost,  prije  svega  kasno- 
socijalistilčkih  država,  koja  nastaje  evolucijom  i 
modifikacijama  intimizma  između  dva  svjetska  rata, 
socijalističkog  estetizma  i umjerenog  modernizma  u 
postmodemoj  (postsocijalističkoj)  kulturi.  Umjereni 
postmodernizam  u kritici,  teoriji  i umjetničkoj  pro- 
dukciji karakterizira  težnja  uspostavljanju  ravnoteže 
( status  quo)  na  aktualnoj  sceni  podržavanjem  i 
razvijanjem  svih  neproblemskih  oblika  izražavanja. 


posebno  onih  koji  potvrđuju  nacionalni  ili  kulturni 
identitet,  odnosno  naglašavaju  prevlast  estetske 
proizvodnje  naspram  konceptualnog,  teorijskog,  is- 
traživačkog ili  ckscesnog  projekta.  Umjereni  post- 
modemizam  je  eklektični  (spoj  nacionalnog  i inter- 
nacionalnog), dekorativan  (estetsko  kao  konačni  cilj 
umjetničke  produkcije),  narativan  (moć  pikturalnog 
ili  skulpturalnog  pripovijedanja)  i mitski  (sinkrono 
navođenje  univerzalnog  mitskog  i posebnog,  lokalnog 
mitskog).  Karakterizira  ga  preobrazba  ekstatičkog 
postmodernizma  neoekspresionističkih  modusa  u 
sistem  za  formiranje  novog  srednjeg  sloja  prihvatljivih 
vrijednosti.  Također,  karakteriziraju  ga  tipični  zahtjevi 
za  pomirenjem  umjetničkog  eksperimenta  i normalne 
produkcije , odnosno,  zahtjevi  za  objedinjavanjem 
različitih  tendencija/pozicija  u novu,  jedinstvenu 
nacionalnu  umjetnost. 

LITERATURA:  Beo5,  Der>46,  Epsl , Ug2 

Umjetnička  grupa.  Umjetnička  grupa  je  mikro- 
socijalna  ncinstitucionalna  zajednica  čiji  pripadnici 
imaju  i ostvaruju  zajednički  umjetnički  program,  cilj, 
vrijednosti,  način  života,  ideologiju  ili  metodologiju 
rada  u umjetnosti.  To  je  konstitutivna  struktura  svijeta 
umjetnosti  karakteristična  za  avangardu,  neo- 
avangardu  i postavan gardu.  Ona  može  biti:  (1)  za- 
jednica s formalnom  organizacijskom  strukturom,  (2) 
zajednica  s neformalnom  organizacijskom  strukturom, 
(3)  pokret  i (4)  komuna. 

Zajednica  s formalnom  strukturom  ima  naziv,  pro- 
gram, određeno  članstvo  i podijeljene  uloge  u okviru 
grupe,  koja  je  određena  kao  alternativna  institucija 
unutar  svijeta  umjetnosti  i kulture.  Primjeri  su  grupe: 
Exat  51  (1951.,  Zagreb),  Azimut  (1960,  Milano), 
GRA  V (1962.,  Pariz),  Gruppo  N (1964.,  Padova), 
Gruppo  T (Milano,  60-e),  Gorgona  (1959.,  Zagreb), 
BMPT  (1967.,  Pariz),  Art&Language  (1968., 
Banbury,  Coventry),  The  Society  for  Theoretical  Art 
and  Analysesy  (1970.-1971.,  New  York),  Support- 
Surface  ( 1 970.,  Pariz),  General  Ideay  ( 1 970.,  Toronto), 
OHO  (1966.-1971.,  Ljubljana  - Kranj),  /Toć/(1970.- 
1971.,  Novi  Sad),  (3{  1971.,  Novi  Sad),  Bosch+Bosch 
(1969.-1976.,  Subotica),  Grupa  143  (1975.-1980., 
Beograd),  Alter  Imago  (1981.,  Beograd). 

Zajednice  s neformalnom  strukturom  preuzimaju 
funkcije  grupe  ili  pokreta,  pri  čemu  suradnici  grupe 
zadržavaju  svoj  individualni  i autonomni  kontekst 
djelovanja.  Neformalne  grupe  nastaju:  (1)  u ne- 
povoljnim umjetničkim,  kulturnim  i političkim  uv- 
jetima, kada  se  umjetnici  udružuju  da  bi  stvorili 
povoljnu  društvenu  mikrosocijalnu  klimu  za  rad,  a ne 
jedinstven  programski  i metodološki  okvir  rada;  (2) 
na  početku  umjetničke  karijere,  podudamošću  ge- 

neracijskih  i stilskih  aspekata  rada  više  različitih 
autora;  (3)  kada  više  grupa  i pojedinaca  stvaraju  pokret 
koji  ima  konkretne  umjetničke,  teorijske  ili  ideološke 
pretpostavke.  Karakteristične  neformalne  grupe  su: 
konceptualistička  grupa  šest  autora  iz  Beograda 
(1971.-1973.),  konceptualistička  grupa  šestorice  iz 
Zagreba  ( 1 975.-1 98 1 .),  francuski  poststrukturalistički 
slikari  i teoretičari  slikarstva  okupljeni  oko  časopisa 
Peittture  - Cahiers  theoriques,  (1971.),  teorijska 
zajednica  Zajednica  za  istraživanje  prostora  ( 1 982., 
Beograd),  pedagoška  alternativna  zajednica  Tim 
Rollins  & K.O.S.  osnovana  80-ih  u New  Yorku). 
Pokret  je  otvorena,  nestabilna,  brojna  i heterogena 
zajednica  umjetnika,  teoretičara  umjetnosti,  publike  i 
sudionika  okupljenih  oko  neke  opće  ideje  koja  iz- 
ražava duh  vremena,  pomodni  stil  ili  ideološki  stav. 
Situacionistička  internacionala  (1957.)  je  imala  sve 
odlike  međunarodnog  umjetničkog  i političkog 
pokreta.  Pokretom  OHO-Katalog  naziva  se  djelovanje 
grupe  OHO  od  1 967.  do  1 969.,  kada  se  članstvo  grupe 
proširilo  na  cijelu  ljubljansku  alternativnu  scenu  i kada 
su  ideje  hipi  pokreta,  pacifizma  i konkretne  tipograf- 
ske poezije  postale  okosnice  njihova  rada.  Pokret 
Art&Language  ( 1 974.- 1 976.)  nastao  je  povezivanjem 
osnivača  grupe,  koji  su  bili  predavači  na  engleskim 
umjetničkim  školama,  njihovih  učenika  i lijevo 
orijentiranih  pripadnika  njujorške  umjetničke  scene. 
Neae  Slo\venische  Kansl  djelovao  je  tijekom  80-ih 
godina  objedinjujući  različite  grupe  proistekle  iz 
ljubljanske  punk  alternative  i koncepta  retroavangarde. 
Pokret  NSK  čine  muzički  sastav  Laibach , slikarska 
grupa  Irwin,  kazališna  grupa  Sister  Scipion  Našice. 
Komunom  se  naziva  zajednica  čiji  Članovi  nisu 
povezani  samo  umjetničkim,  estetskim  ili  ideološkim 
programom  nego  žive  zajedno  tvoreći  alternativnu 
mikrokulturu  naspram  cjeline  društva.  Primjeri 
umjetničkih  komuna  su:  Družina  v Šempasu  (Šempas, 
1971.),  Gradska  komuna  u Novom  Sadu  (Novi  Sad, 
1973.),  Porodica  bistrih  potoka  (planina  Rudnik, 
1977.). 

Funkcije  i status  grupe  umjetnika  različite  su  u 
avangardi,  neoavangardi  i postavangardi.  Avangardne 
grupe  bile  su  mikrosocijalni  alternativni  prostor  u čijim 
okvirima  su  se  uspostavljali  novi  umjetnički  pro- 
izvodni, vrijednosni  i metodološki  odnosi,  koji  su  se 
zatim  širili  na  svijet  umjetnosti  postajući  dominantna 
norma  umjetnosti  i kulture.  U neoavangardama  grupe 
su  imale  oblik  pokreta  (fluksus,  neodada,  situa- 
cionistička internacionala)  ili  istraživačke  zajednice 
(laboratorij)  nastale  po  uzoru  na  znanstvenu  zajednicu 
(neokonstruktivizam).  U konceptualnoj  umjetnosti 
grupa  nije  bila  samo  alternativni  mikrosocijalni  prostor 
djelovanja  umjetnika  nego  i autorefleksivni  objekt 


istraživanja,  analize  i rasprave.  Zamisao  umjetničke 
zajednice  bila  je  središnja  tema  istraživanja  grupa 
OHOy  Art&Language , Kod , Grupe  J43.  U postmo- 
demizmu  grupa  umjetnika  definirana  je  kao:  (1) 
mimezis,  citat  ili  parodija  organizacije,  djelovanja  i 
smislenog  ispunjenja  avangardnih  i neoavangardnih 
grupa;  (2)  ekipa  umjetnika  i organizatora  koja  je  po 
svojoj  strukturi  bliska  organizaciji  grupa  popularne 
kulture  i show  businessa;  (3)  zajednica  istomišljenika 
u okviru  marginalne  društvene  grupe  (nacionalne  i 
rasne  manjine,  homoseksualci,  feministkinje,  ado- 
lescenti). Postmodeme  grupe  su:  Novi  divlji,  rimski 
Transavangardisti,  Žestoki,  General  Idea , Tim  Rollins 
& K.O.S.,  Weekend  Art. 

LITERATURA:  Aba  l , Allo9,  Artla24,  Artla26,  Balj3,  Bero  1 , Brej4, 
Den30,  Der>48,  Den64,  Grup  I , Grup2,  Gmp3,  Grupa  t , HarT22,  Hun  1 , 
Ili  1 , Konstpl,  Kunstlcrl,  Nusl,  Oho8,  Oho9,  Pley2,  Pohl,  Puta2, 
Rado4,  Šuv65,  Suv  131,  Tuck2,  Rob  l , Stofl , Weib3,  Wie  1 

Umjetnički  nomadizam.  Umjetnički  nomadizam  je 
otvoren  i promjenljiv  oblik  djelovanja  umjetnika. 
Umjetnik  nomad  ne  razvija  dosljedan,  konzistentan  i 
cjelovit  sistem  prikazivanja,  izražavanja,  oblikovanja 
ili  ponašanja  nego  mijenja  oblike  izražavanja, 
prikazivanja  i ponašanja,  pokazujući  umjetničku 
otvorenost  i promjenljivost  kao  bitno  svojstvo  svojeg 
djelovanja.  Razlikuju  se  tri  koncepcije  umjetničkog 
nomadizma:  (1)  umjetnički  nomadizam  siromašne 
umjetnosti,  (2)  umjetnički  nomadizam  transavangarde 
i (3)  umjetnički  nomadizam  simulacijske  postmo- 
demističke  umjetnosti  kasnih  80-ih  i 90-ih. 

Germano  Celant  je  zamisao  umjetničkog  nomadizma 
definirao  krajem  60-ih  godina  opisujući  djelovanje 
pripadnika  pokreta  siromašne  umjetnosti,  land  arta, 
body  arta,  anti-form  umjetnosti  i dematerijalizacije 
umjetničkog  objekta.  Po  Celantu  smisao  rada  u 
umjetnosti  nije  određen  stvaranjem  umjetničkog  djela 
i definiranim  medijem  nego  permanentnim  učenjem  i 
razvijanjem  iskustvenih  i mentalnih  sposobnosti 
umjetnika.  Nomadski  umjetnik  nije  vezan  za  jedan 
medij,  tehniku  i stil  izražavanja,  on  radi  s različitim 
materijalima,  medijima,  umjetničkim  i životnim 
situacijama  stvarajući  od  svojeg  života,  ponašanja  i 
djelovanja  složeno  umjetničko  djelo.  Jednu  zamisao 
umjetnik  nomad  sprovodi  kroz  različite  medije,  oblike 
izražavanja  i ponašanja.  Umjetnik  nomad  teži  prikazati 
i ostvariti  autentičnost  svojeg  postojanja  dezin- 
tegracijom umjetničkog  djela  kao  materijalne  či- 
njenice. Rad  postaje  organizacija  prostorno  vre- 
menskih situacija  u kojima  se  umjetnik  oslobađa 
tragova  i naslaga  iskustava,  budući  da  oslanjanje  na 
potvrđeno,  provjereno  i prihvaćeno  iskustvo  za  um- 
jetnike nomade  predstavlja  nedijalektičko  ponavljanje. 

Ove  situacije  se  nazivaju  siromašne  akcije  (tal.  cizioni 
povere)  i vode  stvaralačkom  nomadizmu.  Celant 
stvaralački  nomadizam  opisuje  kao  traženje  nepo- 
novljivosti  izraza  u stalnom  širenju  iskustva  izvan 
danih  formalnih  i tehničkih  granica  umjetnosti.  No- 
madizam umjetnika  siromašne  umjetnost  kao  što  su 
Mario  Merz,  Jannis  Kounellis,  Michelangelo  Pisto- 
letto,  Pino  Pascali,  Luciano  Fabro,  zasnivao  se  na 
kasnomodemističkoj  lakoći  kretanja  kroz  prirodne  i 
artificijelne  prostore  prcobražavanja  umjetničkih  ideja, 
upotrebom  umjetnih  ili  prirodnih  materijala,  ener- 
getskih preobrazbi,  prostornih  i vremenskih  situacija 
ili  bihevioralnih  odnosa.  Zamisao  nomadizma  ostvario 
je  i Robert  Morris  čija  se  strategija  rada  od  ranih  60- 
ih  zasnivala:  (1)  na  definiranju  zatvorenog  područja 
rada,  na  primjer,  minimalne  umjetnosti,  (2)  na  nje- 
zinom iscrpljivanju  u vremenskom  razdoblju  od  par 
godina  ili  mjeseci  i (3)  na  zasnivanju  radikalno 
drugačije  prakse  (anti-form  umjetnost)  koja  se  odvija 
po  potpuno  drugačijim,  često  i suprotnim,  pretpos- 
tavkama, oblicima  ponašanja,  postupcima  realizacije 
djela  i izboru  materijala. 

Achille  Bonito  Oliva  je  zamisao  umjetničkog  noma- 
dizma razradio  i primijenio  na  postmodemu  umjetnost 
80-ih  godina,  prvenstveno  na  zamisli  transavangarde. 
Umjetnički  nomadizam  transavangarde  (Francesca 
Clementea,  Sandra  Chie,  Nicolča  de  Marie,  Mimma 
Paladina)  ne  zasniva  se  na  promjeni  umjetničkih  ma- 
terijala, medija,  načina  izražavanja  i oblika  ponašanja 
nego  na  stalnim  promjenama  točke  gledišta,  značenja, 
oblika  prikazivanja  i interpretacije  povijesnih  stilskih 
obrazaca  u okviru  pojedine  slike.  Transavangardni 
slikar  djeluje  u okviru  jednog  medija  (slikarstva),  ali 
citatom,  kolažom  i montažom  realizira  likovne  prikaze 
koji  su  nekonzistentni  prikazi  različitih  stilskih  i 
historiziranih  shema  avangardnog,  romantičarskog  i 
baroknog  slikarstva.  Slike  transavangarde  istovremeno 
govore  dramatičnim,  komičnim  i narcističkim  glasom 
slikarstva  (povijesti  umjetnosti).  Transavangardni 
slikar  je  nomad  jer  se  kreće  po  različitim  povijesnim 
svjetovima  i povijestima  umjetničkih  stilova,  naru- 
šavajući granice  prikazivanja  realnosti,  mita,  alegorije 
i subjektivne  erotske  ekstaze.  Ja  transavangardnog 
slikara  i slike  je  uvijek  hipotetičko  mi,  vi  ili  oni  koje 
prelama,  suočava,  paradoksalno  povezuje  i razdvaja 
povijesne,  ikonografske  i etičke  obrasce  prikazivanja 
likovnih  prikaza  iz  povijesti  umjetnosti. 

Zamisao  umjetničkog  nomadizma  je  tijekom  post- 
modeme  80-ih  i 90-ih  primjenjivana  u multime- 
dijalnim tendencijama  kao  što  su  neokonceptualizam, 
neekspresionizam,  super  umjetnost  i simulacionizam. 
Postmodemi  umjetnik  je  nomad:  (1)  zato  što  je 
transnacionalan  (pripada,  živi,  djeluje  u različitim 


društvima  i civilizacijama,  drugim  riječima,  on  je 
umjetnik-turist  koji  živi  u paralelnim  svjetovima),  (2) 
zato  što  se  ne  bavi  jednim  medijem  stvaranja  nego 
projektira  rad  koji  se  realizira  u različitim  medijima 
(instalacije,  ambijenti,  performansi,  slikarstvo,  skulp- 
tura) radom  stručnjaka,  (3)  zato  Što  proizvodi  (ko- 
lažno-montažno,  citatno,  simulacijski)  politički,  etički, 
stilski  i estetski  različita  značenja,  vrijednosti,  vizualne 
prikaze,  tj.  postmodemi  umjetnik  preuzima  različite 
likove  i uloge  iz  povijesti  umjetnosti,  masovne  kulture 
i politike,  on  bez  moralnih  predrasuda  mijenja  svoj 
lik  i oblike  ponašanja.  Američka  umjetnica  Sheme 
Levine  istovremeno  radi  u području  fotografije, 
slikarstva  i ambijentalne  umjetnosti,  pokazujući  da  se 
jedna  ideja  čitanja  i rekodiranja  (interpretacije)  kodova 
masovne  i elitne  kulture  otkriva  u beskrajnoj  raz- 
nolikosti produkata  kulture.  Ideja  simulacionizma  kao 
postupka  stvaranja  nove  artificijelne  realnosti  pod- 
ržava strategije  umjetničkog  nomadizma  time  što 
pokazuje  da  je  svaki  sadržaj,  oblik  izražavanja  ili 
ponašanja  tek  jedna  od  stvaralačkih  mogućnosti,  a ne 
bitna  ontološka  odrednica  umjetnika  i umjetnosti. 
Postmodemi  umjetnik  je  umjetnik  čiju  otvorenu, 
nestabilnu  i promjenljivu  prirodu  određuje  masovna 
medijska  i informacijska  drama  suvremenog  svijeta 
koji  živi  u ekstazi  kolektivnog  spektakla  uživanja  i 
potrošnje.  Zamisao  nomadizma  proširuje  se  do  općeg 
koncepta  prelaska  ekonomskih  (transekonomsko), 
političkih  (transpolitičko),  seksualnih  (transscksualno) 
i kulturnih  (transkultumo)  kodova  i egzistencijalnih 
situacija.  Relativizam  postaje  bitna  odrednica 
tehnomedijske  postmodeme  ere. 

LITERATURA:  Baudl4,  Braidl,  Celal,  2,  Cela4,  Cela6.  Ccla8, 
Ce1a9,  Ćela  10,  Ćela  1 1 , Den44,  Golds  1 , Oli  v2, 01iv4,  Oliv5,  Olk2 

Umjetnički  rad.  Umjetnički  rad  je  objekt,  situacija 
ili  događaj,  tj.  otvorena  situacija,  događaj  ili  tekst  koji 
autor  ne  nudi  kao  završeno  i zatvoreno  djelo  nego 
permanentno  razvija,  transformira  ili  publika  dovršava 
recepcijom.  U anglosaksonskoj  teoriji  umjetnosti  work 
of  art  označava  ono  što  se  u hrvatskom  jeziku  naziva 
umjetničkim  radom  (objekt,  situacija  ili  događaj, 
odnosno,  tekst).  Koristi  se  i termin  djelo  u procesu 
(\vork  in process).  Na  primjer,  umjetničkim  radom  se 
nazivaju  akcije,  performansi  ili  instalacije  dadaističkih, 
neodadaističkih,  fluksus,  procesualnih,  konceptualnih 
ili  neokonceptualnih  umjetnika.  Fluksus  umjetnik 
Gcorge  Maciunas  nije  stvarao  pojedinačna  djela 
tijekom  60-ih  nego  se  bavio  organiziranjem  i iz- 
vođenjem fluksus  akcija,  događaja  i festivala,  ali  je 
njegov  cjelokupni  umjetnički  i aktivistički  opus 
složeni  umjetnički  rad.  Akcija  kipara  Richarda  Serre 
(Hand  Catching  Lead,  1968.)  u kojoj  je  pokušavao 

rukom  uhvatiti  komad  olova  dvostruki  je  umjetnički 
rad:  umjetnički  rad  je  sam  događaj  hvatanja  rukom 
komada  olova  i dokumentarni  film  kojim  je  zabilježen 
taj  događaj. 

LITERATURA:  Cohl,  Dani,  Dan2,  Dan3,  Dan4,  Davi,  Groy3, 
Harrl  1 , Marg3, Oliv  14,  Serrl,  Suv63,  ŠuvlOS,  Wollhl,  Wollh4 

Umjetničko  djelo.  Umjetničko  djelo  je  posebna 
tvorevina  (artefakt)  koju  stvara  umjetnik,  tj.  ono  je 
dovršeni  materijalni  predmet  (slika,  skulptura,  grafika, 
instalacija,  fotografija,  film).  Umjetničko  djelo  je 
zatvorena  i završena  materijalna  i konceptualna  cjelina, 
najčešće  određena  oblikovnim  principom,  a to  znači 
izvedenom  i uspostavljenom  formom.  U anglo- 
saksonskoj teoriji  umjetnosti  i kritici  art  work  oz- 
načava ono  što  se  u hrvatskom  jeziku  naziva 
umjetničkim  djelom. 

LITERATURA:  Cohl,  Dani,  Dan2,  Dan3,  Dan4,  Davi,  Groy3, 
Harrl  1 , Marg3,  Šuv63,  Šuv  1 05,  Wollhl , Wollh4 

Umjetnik.  Umjetnik  je:  (1)  naziv  za  stvaraoca, 
proizvođača  ili  autora  koji  stvara,  proizvodi  ili 
projektira  umjetničko  djelo,  (2)  zbirni  naziv  za  stva- 
raoce, proizvođače  ili  autore  u različitim  umjetničkim 
disciplinama,  tj.  zbirni  naziv  za  slikara,  kipara, 
grafičara,  kompozitora,  pijanista,  pjesnika,  roma- 
nopisca, režisera,  glumca,  fotografa,  (3)  oznaka  za 
avangardne,  neoavangardne  i postavangardne 
stvaraoce,  proizvođače  ili  autore  koji  djeluju  u više 
različitih  disciplina  (mixed  media,  polimedij,  mul- 
timedijalno, intermedijalno)  i čije  se  djelovanje  ne 
može  poistovjetiti  sa  specifičnom  tehnikom  stvaranja 
umjetnosti  kao  izvedenog  objekta  (umjetnik  hepe- 
ninga,  body  art  umjetnik,  performans  umjetnik, 
ambijentalni  umjetnik,  konceptualni  umjetnik)  i (4) 
oznaka  za  postavangardne  i postmodeme  autore,  tj. 
umjetnik  nije  manualni  realizator  umjetničkog  djela 
nego  autor  koncepcije  i projekta,  pri  čemu  djelo 
realiziraju  specijalizirani  majstori  i tehničari 
(konceptualni  umjetnik,  neokonceptualni  umjetnik, 
umjetnik  simulacionizma,  umjetnik  tehnološke 
umjetnosti  ili  tehno  umjetnik). 

Dva  su  pristupa  određivanju  statusa  umjetnika:  (1) 
definiranje  pojma  umjetnik  i (2)  kritika  pojma 
umjetnik. 

Pojam  umjetnika  karakterističan  je  za  umjetnost  XX. 
stoljeća.  Status  subjekta  umjetnosti  ne  može  se  više 
odrediti  na  osnovi  vještine,  tehnike  ili  ograničenog 
područja  bavljenja  (zanata,  medija)  nego  na  osnovi 
koncepta  umjetnosti  i strategija  koje  subjekt  umjetnosti 
koristi  da  bi  producirao  umjetnička  djela  i svijet 
umjetnosti.  Pojam  umjetnik  uključuje  pojam  autora 
(osobe  koja  koncipira  i projektira  umjetnički  rad), 


pojam  producenta  (osobe  koja  ostvaruje  poslovne 
odnose  i organizira  realizaciju  i proizvodnju  umjet- 
ničkog djela),  pojam  intelektualca  (osobe  koja  ne  samo 
stvara  svoj  rad  nego  i promišlja  njegov  duhovni  i 
društveni  smisao)  i pojam  zvijezde  (osobe  koja  se 
pojavljuje  i djeluje  u svijetu  masovne  kulture).  Na 
primjer,  Paul  Cezanne  se  smatra  ocem  modernističke 
umjetnosti  i jer  je  inicirao  novi  način  razumijevanja 
umjetnosti  slikarstva.  Slikari  Marcel  Duchamp, 
Francis  Picabia,  Kurt  Schwitters,  Theo  van  Doesburg 
ili  Hannah  Hoch  sc  nazivaju  umjetnicima  jer  su  u 
određenom  trenutku  svog  rada  napustili  slikarstvo  i 
počeli  raditi  i djelovati  u otvorenom  i promjenljivom 
interdisciplinarnom  polju  višemedijskih  umjetnosti. 
Također,  slikari  koji  su  težili  sintezi  različitih  um- 
jetnosti se  nazivaju  umjetnici:  Vasilij  Kandinski,  Piet 
Mondrian,  Vladimir  Tatljin  ili  Kazimir  Maljevič. 
Odnosno,  oni  protagonisti  koji  djeluju  u postsli- 
karskim  umjetničkim  praksama  poslije  Drugog  svjet- 
skog rata  se  nazivaju  umjetnicima  zato  Što  nemaju 
definirano  medijsko  područje  stvaranja  i djelovanja. 
Ti  umjetnici  polaze  od  koncepta  umjetnosti  i istovre- 
meno pristupaju  različitim  medijskim  praksama.  Takvi 
umjetnici  su:  umjetnici  hepeninga  AUan  Kaprow, 
neodadaistički  umjetnici  John  Cagc,  Jasper  Johns  i 
Robert  Rauschenberg,  fluksus  umjetnici  Henry  Flynt, 
George  Maciunas,  Dick  Higgins,  popartisti  Andy 
Warhol  i Claes  Oldenburg,  konceptualni  i postkon- 
ceptualni  umjetnici  Joseph  Kosuth,  Lavvrence  Weiner, 
Goran  Trbuljak,  Tomislav  Gotovac,  Mladen  Stilinović, 
Vlado  Martck,  Tomo  Savić-Gccan. 

Kritika  pojma  umjetnika  razvija  se  u trenucima 
problematizacije  i dovođenja  u pitanje  umjetničkih 
modela  modernizma,  suvremenosti,  multimedijske  i 
tehnološke  umjetnosti  povratkom  na  tradicionalne 
razlike  slikara,  kipara,  pisca.  Dvije  su  karakteristične 
kritike  statusa  umjetnika:  (1)  kritika  Achillea  Bonita 
Olive  u vrijeme  nastanka  talijanske  transavangarde  i 
(2)  kritika  statusa  umjetnika  grupe  Art&Language. 
Olivinim  konceptom  transavangarde  umjetnik  postaje 
slikar,  što  znači  da  autor  (nosilac  zamisli  stvaranja 
djela)  ponovno  preuzima  funkcije  stvaraoca  (bio- 
loškog i manualnog  izvršioca  ideje).  Činom  izvršenja 
ideje  slikar  realizira  svoju  egzistencijalnu  i erotsku 
želju  za  direktnim  uobličavanjem  pikturalne  materije. 
Olivin  povratak  slikaru  nije  naivno  odbacivanje  kas- 
nomodemističke  i postavangardističke  institucije  um- 
jetnika nego  svjesni  čin  kritike  institucionalne  domi- 
nacije i otuđenosti  umjetnika  u kasnom  modernizmu 
i postavangardi.  Transavangardni  slikar  ne  može  biti 
slikar  koji  nije  bio  umjetnik,  drugim  riječima;  trans- 
avangardni povratak  slikaru  je  dekonstrukcija  um- 
jetnika. Logika  Olivine  kritike  umjetnika  proizlazi  iz 

lacanovske  teorijske  psihoanalize  i stava  o nepos- 
tojanju metajezika,  budući  da  ne  postoji  ni  jedan  jezik 
u koji  ne  prodire  subjektivnost  i želja.  U tom  smislu 
zamisao  umjetnika,  na  primjer,  u konceptualnoj 
umjetnosti,  odgovara  zamisli  metajezika  (metaslikara, 
autora).  Umjetnik  (metasubjekt)  je  idealizirana  teo- 
rijska konstrukcija  koju  Oliva  dekonstruira  pokazujući 
kako  želja  i subjektivnost  prodiru  i u teorijske 
idealizacije.  Tako  prodor  želje  i subjektivnosti  postaje 
očitim,  omogućavajući  praktični  obrat  od  konceptua- 
lističkog  umjetničkog  rada  prema  transavangardnom 
slikarskom  stvaranju. 

Kritika  statusa  umjetnika  grupe  Art&Language 
zasniva  se  na  kritici  modernističkog  umjetnika  kao 
proizvođača  i postavangardnog  umjetnika  kao 
svaštara.  Art&Language  polazi  od  ncomarksističke 
kritike  idealizacija  modernističkog  umjetnika  kao 
iznimnog  pojedinca  koji  ni  iz  čega  (intuitivno)  stvara 
umjetničko  djelo.  Oni  pokazuju  da  modemi  umjetnik 
nije  samo  stvaralac  kakvim  se  opisuje  u modernističkoj 
teoriji,  nego  i proizvođač  determiniran  društveno- 
povijesnim  mehanizmima  proizvodnje,  razmjene  i 
potrošnje.  Kritika  postavangardnog  umjetnika  zasniva 
se  na  uočavanju  da  iz  performansa,  ambijentalne, 
konceptualne  i procesualne  umjetnosti  u drugoj  i trećoj 
generaciji  nastaju  umjetnici  tj.  svaštari  koji  se  bez 
povijesne,  spoznajne  i ideološke  nužnosti  lako  i 
proizvoljno  kreću  kroz  različite  oblike  umjetničkog 
stvaranja.  Art&Language  pokazuje  da  je  pojam 
umjetnika  postao  neobavezni  paravan  bezrazložne 
proizvodnje  umjetničkih  djela,  odstranjivanja  kri- 
tičkog rada  iz  umjetnosti  i utvrđivanja  umjetničkog 
tržišta. 

LITERATURA:  AU08,  Ap  I , Artla22,  Bari  1 7,  Bccker2,  Benj3,  Đraidl . 
Cows  I , Dcv6,  Elw  I , Friel , Fuo5,  Groš  I , Groy2,  Harr5,  Hanr45.  Jon2, 
Kop2,  Kosu6,  Marin8,  Miku3,  Rici,  Soller3,  Stil,  Šuv63,  WaIIis2, 
Wollh2 

Umjetnik  kao  antropolog.  Umjetnik  kao  antropolog 
označava,  po  Josephu  Kosuthu,  postkonceptualnog 
umjetnika  koji  istražuje  svijet  umjetnosti  i kulturu. 
Konceptualni  umjetnik  istražuje  prirodu  umjetnosti, 
jezik  umjetnosti,  konceptualna  i logička  svojstva 
umjetnosti.  Postkonceptualni  umjetnik  je  kritički 
intelektualac  koji  istražuje,  analizira  i raspravlja 
smislene,  vrijednosne  i znaČenjske  karakteristike 
svijeta  i konteksta  umjetnosti  i kulture.  Zadatak 
kritičkog  umjetnika  je  otkrivanje  protuiječja  svijeta 
umjetnosti  i kulture,  odnosno,  oduzimanje  umjetnosti 
i kulturi  mitske  modernističke  neutralnosti  i iluzije 
društveno-političke  autonomnosti.  On  istražuje  kon- 
tekst kulture  u svim  ideološkim  i značenjskim  as- 
pektima. Umjetnik  antropolog  piše  teorijske  tekstove 


i realizira  umjetničke  radove  koji  imaju  karakter 
modela  ili  jezičke  igre.  Modelima  i jezičkim  igrama 
konceptualno  se  prikazuju  odnosi,  situacije  i oblici 
komunikacija  u svijetu  umjetnosti  i kulturi.  Kosuthov 
postupak  obuhvaća  tri  stupnja  rasprave:  ( 1 ) umjetnost 
se  definira  kao  jezički  kontekst,  okvir  ili  okruženje  u 
kojem  umjetnik  i ostali  pripadnici  svijeta  umjetnosti 
djeluju,  (2)  umjetnost  je  kulturološki  (povijesni,  zna- 
čenjski,  vrijednosni,  politički)  kontekst  i (3)  zadatak 
umjetnika  je  istraživanje  konceptualnih,  jezičkih, 
političkih,  egzistencijalnih  i funkcionalnih  odnosa  koji 
se  uspostavljaju  u tom  kontekstu.  Umjetnik  kao 
antropolog  je  proučavatelj  kulture.  Njegov  je  zadatak 
razumijevanje  i objašnjavanje  kulture,  opisivanje  i 
objašnjavanje  njezinih  skrivenih  mehanizama  pro- 
izvodnje značenja,  smisla,  vrijednosti  i ideologije. 
Ovaj  zadatak  nije  jednostavno  izvršiti  jer  je  umjetnik 
u proturječnom  odnosu:  on  istovremeno  pripada  svi- 
jetu umjetnosti  i antropolog  je  koji  ga  proučava. 
Kosuthov  postupak  je  u teorijskom  smislu  metajezički 
i relativistički.  Metajezički  je  stoga  što  izlazi  iz  okvira 
prvostupanjskih  jezika  umjetnosti  i jezika  komu- 
nikacije konkretne  kulture  i zasniva  jezike  inter- 
pretacije kulture.  Umjetnik  kao  antropolog  mora 
stvoriti  umjetni  metajezik  da  bi  objasnio  prvostu- 
panjske  jezike,  oblike  ponašanja  i vrijednosti  svijeta 
umjetnosti.  Njegov  je  postupak  relativistički  jer 
pokazuje  daje:  (1)  povijest  ljudski  proizvod  i time 
dostupnija  od  prirode,  (2)  da  su  povijest,  mitologija  i 
umjetnost  tvorevine  kulture  i (3)  da  je  ideologija 
subjektivna.  Kosuth  je  kritičku  antropološku  teoriju 
umjetnosti  (engl.  antropologized art)  izveo  iz  filozofije 
jezika,  nemarksističkih  kritičkih  teorija  i socijalne 
antropologije.  Na  njegovu  zamisao  antropološke 
umjetnosti  utjecali  su  socijalni  antropolozi  Bob 
Scholte  i Stanley  Diamond  s njujorške  New  School 
for  Social  Research.  Pojam  antropološka  umjetnost 
ne  odnosi  se  na  etnološku  umjetnost  nastalu  u per- 
formansu, land  artu  i horizontalnoj  plastici  u formi 
rekonstrukcije  primitivnih,  izvan  europskih  i egzo- 
tičnih kultura.  Antropološkom  umjetnošću  nazivaju 
se  metajezička  istraživanja  aktualnih  socijalnih 
kulturoloških  odnosa,  situacija  i zajednica  u modernim 
društvima,  odnosno,  bavljenje  socijalnim  statusom 
subjektivnosti  i objektivnosti  modernog  čovjeka. 
LITERATURA:  Kosu5,  Kosu6,  Kosu7,  Kosu8,  Kosu  12,  Kosu  14 

Umjetnost  Umjetnost  je  specifična  društvena  insti- 
tucija i praksa  proizvodnje,  razmjene  i potrošnje 
artefakata  (objekt,  situacija,  događaj,  tekst,  ponašanje) 
koji  nemaju  direktnu  i prvostupanjsku  utilitarnu  funk- 
ciju u društvu.  Indirektna  ili  višestupanjska  funkcija 
umjetničkog  djela  je  određena  na  pet  razina:  ( 1 ) na 

perceptivnoj  razini  - opažanja  artefakta  kao  lijepog, 
estetskog  ili  umjetničkog,  (2)  na  retoričkoj  razini  - 
izvođenja  i označavanja  artefakta  kao  prikaza  (re- 
prezentacije), izraza  (ekspresije),  konstrukcije  (pro- 
izvoda) ili  produkcije  (sistema  odnosa)  unutar  društ- 
venih identiteta,  (3)  na  ekonomskoj  razini  - pos- 
jedovanja artefakta  kao  stvorene,  preoblikovane  ili 
upotrijebljene  društvene  vrijednosti,  (4)  na  kon- 
ceptualnoj razini  - uspostavljanja  pojma  umjetnost  koji 
se  odnosi  na  teorijsko  (estetičko,  poetičko,  umjetničko, 
kulturno)  identificiranje,  objašnjavanje  i interpretiranje 
odnosa  opažanja,  izvođenja  i označavanja  i posje- 
dovanja artefakta  kao  umjetničkog  djela  u okviru  svi- 
jeta umjetnosti,  (5)  na  ideološkoj  razini  - uspos- 
tavljanja društvene  realnosti  koja  se  konstituira  i kroz 
specifične  indirektne  i neutilitame  artefakte  ili  prakse 
koje  se  nazivaju  umjetnošću. 

Današnji  pojam  umjetnosti  ne  može  se  pronaći  u antici 
i srednjem  vijeku.  Tek  se  donekle  može  povezati  s 
pojmovima  grčkog  (tehne)  i latinskog  ( ars ) porijekla, 
koji  su  označavali,  prije  svega,  manualnu  vještinu  ili 
umijeće  izrade  nekog  predmeta,  ali  i umijeće  ruko- 
vođenja vojskom,  oranja  polja,  uvjeravanja  slušaoca. 
Razdvojene  grčke  pojmove  techne  i poesis  tek  kroz 
retrospektivno  povezivanje  možemo  interpretirati  u 
kontekstu  modeme  umjetnosti  kao  pojmove  za  um- 
jetnost. U antičkoj  kulturi  je  utemeljena  podjela  na 
slobodne  umjetnosti  (artes  liberales ) koje  zahtijevaju 
duhovni  napor  i vulgarne  umjetnosti  (ars  vulgaris) 
koje  zahtijevaju  fizički  napor.  Vulgarne  umjetnosti  su 
u srednjem  vijeku  nazivane  mehaničke  umjetnosti,  dok 
su  se  slobodne  umjetnosti  odnosile  na  područje  koje 
se  danas  identificira  kao  područje  znanosti.  Slobodne 
umjetnosti  su  bile:  gramatika,  retorika,  logika,  arit- 
metika, geometrija,  astronomija  i glazba.  Pri  tome  se 
pojam  glazbe  određivao  kao  pojam  znanosti  o 
harmoniji.  U XVI.  stoljeću  se  uspostavlja  pojam  lijepih 
umjetnosti  koji  se  formira  kao  temeljni  pojam 
razumijevanja  umjetnosti  u modemom  smislu  tek  u 
XVIII.  stoljeću.  Lijepe  umjetnosti  se  u početku  odnose 
na  slikarstvo,  kiparstvo  i poeziju;  na  umjetnosti  koje 
se  zasnivaju  na  podražavanju  stvarnosti.  Kasnije  se 
primjenjuju  i na  druge  djelatnosti  kao  što  su  ar- 
hitektura, glazba,  kazalište.  Po  estetičaru  Wladyslawu 
Tatarkievviczu,  pojam  umjetnosti  se  od  V.  stoljeća  stare 
ere  do  XVI.  stoljeća  tretirao  kao  pojam  kojim  se 
opisuje  ljudska  djelatnost  ili  vještina  stvaranja  po 
pravilima.  Ovakvo  shvaćanje  napušta  se  od  1 500.  do 
1750.  godine.  Novi  pojam  umjetnosti  (ffanc.  beaia 
arts)  ukazivao  je  na  ljudsku  djelatnost  ili  vještinu 
stvaranja  lijepog.  Friedrich  Schiller  je  u XVIII.  stoljeću 
definirao  umjetnost  kao  ono  što  samo  sebi  stvara 
zakon.  Novi  ili  modemi  pojam  umjetnosti  se  kon- 


stituira u doba  prosvjetiteljstva  u XVIII.  stoljeću,  kao 
posebna  društvena  institucija  proizvodnje,  razmjene 
i potrošnje  specifičnih,  osjetilno  danih  proizvoda, 
značenja  i vrijednosti  koji  se  identificiraju  s poj- 
movima lijepog  i estetskog  i,  zatim,  u posebnom 
smislu  umjetničkog.  U modemom  pojmu  umjetničkog 
se  objedinjuju  stvaralački  postupci  koji  započinju 
zanatom,  da  bi  se  identificirali  s otvorenim  konceptom 
intelektualnog  (autorskog)  djelovanja  i,  zatim,  u 
postmodemi  doveli  do  zamisli  produkcije  (proizvodne 
organizacije),  razmjene  (masovnog  medijskog  in- 
formacijskog komuniciranja)  i potrošnje  (uživanja) 
proizvoda  kulture. 

Modemi  pojam  umjetnosti  nastaje  uspostavljanjem 
građanskog  društva  u doba  prosvjetiteljstva  u XVIII. 
stoljeću,  kada  dolazi  do  napuštanja  total izirajućeg 
feudalnog  i kršćanskog  pogleda  na  svijet.  U gra- 
đanskom društvu  se  diferenciraju  društveni  poslovi  i 
profesije,  a dolazi  i do  podjele  životnog  vremena  na 
radno  i slobodno,  odnosno,  javno  i privatno.  Dolazi 
do  nove  sistematizacije  autonomne  umjetnosti  na 
posebna  pod-područja  autonomnih  umjetničkih  dis- 
ciplina (slikarstva,  kiparstva,  grafike,  poezije,  proze, 
teatra,  opere,  baleta).  U tim  društvenim  uvjetima  se 
uspostavljaju  zamisli  i pojave  autonomije  umjetnosti 
kao  područja  odvojenog  od  korisnog  rada,  zapravo 
područja  u kojima  se  uspostavlja  stvaralački  rad  koji 
rezultira  estetskim  vrijednostima  osjetilnog  uživanja, 
ali  i etičkom  i duhovnom  podukom  (Houdonov  kip 
Voltairea,  1781.).  Od  XVIII.  stoljeća  umjetnost  se 
doživljava  i tumači  kao  područje  autonomnog 
stvaranja  lijepih  objekata,  a u XIX.  i XX.  stoljeću, 
umjetničkih  objekata  koji  se  smatraju  bezinteresnim, 
autonomnim,  transhistorijskim  i transgeografskim 
izrazima  ljudskih  stvaralačkih  sposobnosti.  Metaforu 
takvog  stvaralačkog  čina  je,  na  primjer,  vizualizirao 
J.-L.  Gerome  u slici  koja  prikazuje  slikara  Pigmaliona 
koji  se  zaljubljuje  u svoju  skulpturu  koja  prikazuje 
Galateu  (1890.).  Umjetnost  je  konstruirana  kao 
autonomni  svijet  ili,  čak  rezervat  slobodnog  stvaranja 
u okvirima  interesnog  građanskog  društva.  Time  je  to 
društvo  stvorilo  za  sebe  povlašteno  područje  slobode, 
univerzalnosti  i prividno  neutilitamog  rada.  Budući 
da  su  zapadna  građanska  društva  tijekom  XVII., 
XVIII.  i XIX.  stoljeća  kolonijalnom  politikom  us- 
postavljala globalnu  političku  i kulturalnu  hegemoniju, 
zamisli  europske  građanske  umjetnosti  nastaju  kao 
ideje  univerzalne  umjetnosti.  Zamisli  umjetnosti  iz 
modernog  doba  su  primijenjene  na  stvaralačke  prakse 
koje  pripadaju  prostoru  religioznog,  magijskog  i 
ritualnog,  arhitektonskog  i urbanističkog,  društvenog, 
kulturnog,  političkog  i svakodnevnog  utilitarnog  stva- 
ranja ili  ponašanja  u izvaneuropskim  kulturama,  ali  i 

kroz  europsku  povijest  na  pred-mođeme  civilizacije  i 
kulture.  S druge  strane,  određena  djela  i prakse 
avangardne  i neoavangardne  umjetnosti  (apstraktna 
umjetnost,  ready-made,  proccsualna  umjetnost,  kon- 
ceptualna umjetnost)  praktično  i teorijski  proble- 
matiziraju uni verzal istički  pojam  modeme  umjetnosti, 
statusa  umjetničkog  djela  i definiranja  umjetnosti  kao 
djela,  paradigme,  svijeta  i povijesti.  Na  primjer, 
neoavangardna  umjetnica  Lygia  Clark  umjesto 
završenog  i cjelovitog  umjetničkog  djela  realizira 
bihevioralni  događaj  (1967.)  po  kojem  umjetnost 
postaje  instrument  društvenog  mikro-aktivizma. 

LITERATURA:  Artla  1 . Bcns3,  Clark  I , Cro  I . Čač  1 , Damnja3,  Dan  1 , 
Dan2,  I>an3, Dan4, Dav I.Dickl. Duv I , Duv2,  Kiti, Good I , Good4, 
Good5,  Good7,  Grli  I . Grli2,  Grli3,  Grli4,  Harrl2,  HaiT31,  Hartl, 
Heg2,  Kraus2 1 , Margl.  Marg2,  Mori,  Pcml,  Shus2,  Šuv63.  Tati, 
Wollh  I , Wol)h2,  WoIlh3,  Wollh4 

Umjetnost  kao  ideja.  Umjetnost  kao  ideja  u fluksusu 
i ranoj  konceptualnoj  umjetnosti  označava  koncepte, 
mentalne  predodžbe,  jezičke  i teorijske  konstrukcije 
koje  se  upotrebljavaju  kao  materijal  umjetničkog  rada. 
Umjetnik  ne  oblikuje  likovni  materijal  nego  izražava 
ideje  ili  ih  upotrebljava  kao  ready-made. 

U fluksusu  rad  s idejom  kao  umjetničkim  materijalom 
određen  je  težnjom  duhovnoj  i egzistencijalnoj 
emancipaciji  umjetnika  ili  sudionika  umjetničkih 
projekata.  Ideja  ima  funkciju  koana  u ženu.  Ne- 
uobičajenom i neočekivanom  govornom  ili  pisanom 
formulacijom  ukazuje  se  na  ideju  pomoću  koje  se  želi 
izvesti  duhovna  ili  egzistencijalna  preobrazba  Čovjeka. 
Takvi  radovi  su  paradoksalni  tekstovi  Jacksona 
Mac  Lo\va  Društveni  projekt:  “Nađite  načina  da 
zaustavite  nezaposlenost  ili  nađite  načina  da  živite  bez 
posla:  realizirajte  svoj  projekt  ma  kakav  bio  vaš  izbor. 

“ ili  Nam  June  Paika  Zen  za  ulicu:  “Odrasli  čovjek  u 
lotos  položaju,  poluzatvorenih  očiju,  smjesti  se  u 
kolica.  Voze  ga  nekim  paradnim  putem.” 

U ranoj  konceptualnoj  umjetnosti  cilj  upotrebe  ideje 
kao  materijala  je  ukazivanje  na:  ( 1 ) zamjenu  vizualnog 
jezičkim  i misaonim  (mentalnim,  konceptualnim,  du- 
hovnim) i (2)  mogućnost  oblikovanja,  konstruiranja, 
prikazivanja  i analiziranja  mišljenja  u i o umjetnosti 
nevizualnim  sredstvima.  U djelu  Tajna  slika  (1967.) 
Mela  Ramsdena  pokraj  cme  monokromne  slike  nalazi 
se  tekst  kojim  se  vizualno  odsustvo  materijala  prikazuje 
kao  ideja  o slikarstvu:  “Sadržaj  ove  slike  je  nevidljiv; 
karakter  i dimenzije  sadržaja  su  ostale  u tajnosti  i 
poznate  su  jedino  umjetniku”.  Robcrt  Barry  izložio  je 
tekst  tipkan  pisaćim  strojem  “nešto  stoje  uobličeno  u 
mojem  umu  i čega  ću  jednom  postati  svjestan”  ( 1 969.). 
Mirko  Radojičić  je  1971.  zapisao  tekst 
“6  Ne;  koncept  kao  umjetnost 
7 - Umjetnost  kao  koncept”,  koji  je  istovremeno  ideja 


o konceptualnoj  umjetnosti  i ideja  kao  umjetničko 
djelo  konceptualne  umjetnosti. 

LITERATURA:  Battc3,  F)y  I , Hen  I , Kosu2,  Kosu4,  Kosu  1 2,  Mey  1 , 
Montl,  Morg4,  Oliv  14,  Šuv65 

Umjetnost  kao  ideja  kao  ideja.  Umjetnost  kao  ideja 
kao  ideja  (art  as  idea  as  idea)  je  oznaka  za  analitičke, 
tautološke  i metajezičke  umjetničke  radove  Josepha 
Kosutha  zasnovane  na  istraživanju  i analizi  ideje 
umjetnosti  i radu  s idejama  umjetnosti.  Zamisao 
umjetnosti  kao  ideje  je  prvostupanjski  pomak  od 
umjetničkog  djela  (predmeta,  objekta)  prema  ideji  kao 
materijalu  umjetničkog  izražavanja,  a zamisao 
umjetnosti  kao  ideje  kao  ideje  je  spoznajna  djelatnost 
drugog  stupnja  s idejama  umjetnosti.  Kosuth  pokazuje 
da  je  zadatak  konceptualnog  umjetnika  istraživanje 
prirode  umjetničkih  ideja,  a ne  samo  bavljenje  njima 
kao  novim  i proširenim,  ali  prvostupanjskim  ma- 
terijalom umjetnosti.  Istraživanje  prirode  ideja  um- 
jetnosti je  teorijski  rad  i na  njemu  se  zasniva  Ko- 
suthova  zamisao  teorijske  konceptualne  umjetnosti. 
Umjetniku  nije  dovoljno  samo  pokazivanje  načina  na 
koji  ideja  postaje  umjetničko  djelo  nego  i opisivanje, 
objašnjavanje  i interpretiranje  spoznajnih,  jeziČkih, 
umjetničkih  i kulturoloških  uvjeta  u kojima  neka  ideja 
postaje  umjetničko  djelo.  Po  Kosuthu  ideja  može 
postati  umjetničko  djelo  zato  što  su  umjetnička  djela 
propozicije,  odnosno  formalne  posljedice  definicija 
umjetnosti.  Propozicija  se  može  izraziti  različitim 
medijima:  vizualnim,  jezičkim,  bihcvioralnim  ili  može 
ostati  u području  misaonog  (konceptualnog  i 
mentalnog).  Kosuth  je  poslije  1967.  realizirao  više 
djela  pod  zajedničkim  naslovom  Naslovljeno  - 
Umjetnost  kao  ideja  kao  ideja.  Riječ  je  o fotografskim 
povećanjima  iječničkih  definicija  apstraktnih  pojmova 
koja  su  izlagana  u formi  negativa  (crna  podloga,  bijela 
slova).  Ove  radove  karakterizira:  (1)  postavljanje 
teksta  na  mjestu  na  kojem  se  izlaže  slika,  (2)  izlaganje 
teksta  sredstvima  izlaganja  slike,  (3)  izlaganje 
definicije  pojma  čiji  je  smisao  objašnjavanje  i stvaranje 
konceptualnog  i mentalnog  prikaza  pojma  i (4) 
ukazivanje  na  metajezičku  hijerarhiju  stvarnog 
(referentnog)  fenomena  koji  se  definira,  njegovog 
pojma  (ideje),  objašnjenja  pojma  (ideje  o ideji)  i 
mentalne  predodžbe  pojma  (mentalne  slike). 

LITERATURA:  Kosu  I,  Kosu2,  Ko$u3,  Kosu4,  Kosu5,  Kosu6, 
Kosu7,  Ko$u8,  Kosu  10,  Kosu  1 1 , Kosu  1 2,  Kosu  1 3,  Kosu  14,  Milletl , 
Šuv65 

Umjetnost  kao  umjetnost.  Umjetnost  kao  umjetnost 
je  tautološka  sintagma  koja  ukazuje  da  je  pojam 
umjetničkog  djela  izveden  iz  definicija  umjetnosti. 
Sintagma  umjetnost  kao  umjetnost  označava  da 

umjetničko  djelo  jedino  pokazuje,  prikazuje  i označava 
daje  umjetničko  djelo. 

Sintagmu  umjetnost  kao  umjetnost  treba  razlikovati 
od  utjecajne  devetnaestosto ljetne  ranomodemističke 
sintagme  umjetnost  radi  umjetnosti  (franc.  iartpour 
l ’art).  Sintagma  umjetnost  radi  umjetnosti  ukazuje  na 
estetsku  posebnost  umjetničkog  djela  u odnosu  na 
društveni,  politički,  religijski  ili  ekonomski  smisao 
modernog  društva,  odnosno,  na  revolucionarni 
modernistički  Čin  oslobađanja  i odvajanja  umjetnosti 
od  njezinih  religioznih  i političkih  funkcija  karak- 
terističnih za  zapadnu  europsku  predmodemističku 
tradiciju.  Zamisao  umjetnosti  radi  umjetnosti  je 
emancipacijski  čin  otkrivanja  estetske  biti  i spe- 
cifičnosti umjetnosti.  Naprotiv,  sintagma  umjetnost 
kao  umjetnost  je  logička  figura  (tautologija)  koja 
ukazuje  na  formalno  izvođenje  pojma  umjetnosti  iz 
pravila  umjetnosti  na  vrhuncu  razvoja  apstraktnog 
slikarstva  i apstraktnog  mišljenja  u i o umjetnosti. 

Ad  Reinhardt  je  u više  tekstova  na  prijelazu  50-ih  u 
60-te  godine  razmatrao  smisao  sintagme  umjetnost 
kao  umjetnost.  Reinhardtov  rad  nastaje  na  rubovima 
apstraktnog  ekspresionizma  njujorške  škole  i europske 
geometrijske  apstrakcije.  Posljednjih  šest  godina 
života  realizirao  je  identične  kvadratne  crne  slike  koje 
je  nazivao  posljednjim  slikama  i bezvremenim  sli- 
kama. Njegove  slike  su  izraz:  (1)  radikalnog  re- 
dukcionizma  koji  želi  dostići  samu  bezobličnu,  iz- 
vanvremensku i prostomu  bit  slikarstva,  (2)  pro- 
učavanja dalekoistočne  i islamske  umjetnosti  kao 
suprotnosti  europskoj  mimetičkoj  i ekspresivnoj 
tradiciji  i (3)  kritike  komercijalnosti  apstraktnog 
ekspresionizma  koji  je  tijekom  kasnih  50-ih  i 60-ih 
postao  dominantna  umjetnost  u SAD.  Po  Reinhardtu 
bit  zapadnog  slikarstva  je  skrivena  mimezisom, 
ekspresijom,  bogatstvom  materijala,  autobografskim 
pričama  o životu  umjetnika.  On  naglašava  daje  svaka 
revolucija  u umjetnosti  obrat  od  umjetnosti  koja  je 
još  i nešto  drugo  u samu  umjetnost,  tj.  u umjetnost 
kao  umjetnost.  Umjetnost  nije  život  i slikarstvo  govori 
jedino  o slikarstvu.  Iz  opisanih  pretpostavki  i pro- 
blematiziranja  vrijednosti  i značenja  umjetnosti 
visokog  modernizma  Reinhardt  je  izveo  zamisao  kraja 
zapadnog  slikarstva.  Njegova  ideja  dovršetka 
zapadnog  slikarstva  određena  je  stavom  “Umjetnost 
u umjetnosti  je  umjetnost.  Kraj  umjetnosti  je  umjetnost 
kao  umjetnost.  Kraj  umjetnosti  nije  kraj.”  Time  je 
ukazao  daje  umjetnost  za  njega  ciklički  proces  koja 
ima  moć  stvaranja  vlastitog  kraja  i početka. 

Joseph  Kosuth  je  iz  Reinhardtovih  statementa  izveo 
zaključak  daje  umjetničko  djelo  tautologija,  budući 
da  ne  pokazuje  ništa  drugo  osim  da  je  umjetničko 
djelo.  Po  Kosuthu  umjetničko  djelo  ne  govori  o svijetu. 


unutrašnjim  doživljajima  ili  mentalnim  stanjima  nego 

0 tome  da  je  izvedeno  iz  definicija  umjetnosti,  od- 
ređeno kao  propozicija  jezika  umjetnosti.  Umjetničko 
djelo  je  formalna  posljedica  definicija  (zamisli) 
umjetnosti,  kao  što  su  matematičke  i logičke  formule 
posljedice  matematičkih  i logičkih  pravila.  Mate- 
matika i logika  pokazuju  jedino  to  da  su  matematika  i 
logika,  kao  što  i umjetnost  jedino  pokazuje  da  je 
umjetnost. 

LITERATURA:  Bari,  Baul,  Boisl,  Corr3,  Farvvl,  Kosu2,  KosuU, 
Rcinh  1 , Rcinh2,  Ro$c3,  Todos5 

Umjetnost  kao  život.  Vidi:  Život  i umjetnost 

Umjetnost  koncepta  (Concept  Art).  Umjetnost 
koncepta  je  aktivnost  u kojoj  se  kao  materijal  koriste 
koncepti  na  sličan  način  kao  što  je,  na  primjer,  zvuk 
materijal  za  glazbu.  Kako  se  koncepti  izražavaju 
jezikom,  umjetnost  koncepta  koristi  jezik  u najširem 
smislu  značenja.  Zamisao  umjetnosti  koncepta  uveo 
je  američki  fluksus  umjetnik  Henry  Flynt  oko  1963. 
godine.  Zamisao  umjetnosti  koncepta  razlikuje  se  od 
pojma  konceptualne  umjetnosti  po  tome  što  je:  ( 1 ) 
umjetnost  koncepta  prvostupanjski  estetsko-um- 
jetnički  pristup  konceptima,  idejama,  jeziku  i teoriji, 
tj.  koncepti,  ideje,  jezičke  konstrukcije  i teorije  uvode 
se  u umjetnost  da  bi  izazvale  umjetničko-estetski, 
intelektualni  ili  duhovni  efekt  i doživljaj,  a (2)  kon- 
ceptualna umjetnost  je  analitička  umjetnost  zasnovana 
na  proteorijskom  i teorijskom,  što  znači  metajezičkom 
istraživanju  umjetničke,  konceptualne,  logičke, 
semiotičke  i lingvističke  prirode  umjetnosti  i kulture. 
Umjetnost  koncepta  pokazuje  sva  bitna  svojstva 
fluksusa:  na  slobodan,  slučajan  i stvaralački  način 
biraju  se  jezički,  matematički  i logički  modeli,  (2)  oni 
se  u duhu  postduchampovskih  ready-madea  pro- 
glašavaju umjetničkim  djelom  i (3)  od  njih  se  očekuje 
estetski  učinak  na  sličan  način  kao  što  se  očekuje  od 
meditacije,  plesanja,  seksualnog  čina,  hepeninga  ili 
intelektualnog  razgovora.  Kao  primjer  umjetnosti 
koncepta  Flynt  navodi  matematičke  teoreme  koje  je 
načinio  iz  estetskog  zadovoljstva.  Za  Flynta  je  fas- 
cinantno ostvarivanje  estetskog  uživanja  u vrlo 
različitim  pojavama  kao  što  su  matematički  teoremi 
ili  glazba. 

LITERATURA:  Flyl,  MontI,01ivl4 

Umjetnost  poslije  filozofije.  Umjetnost  poslije 
filozofije  označava  evoluciju  umjetnosti  od  stvaralačke 

1 produktivne  discipline  u autorefleksivnu  teorijsku 
disciplinu.  Pojam  je  uveo  američki  konceptualni 
umjetnik  Joseph  Kosuth  1969.  godine,  da  bi  opisao 
uvjete  nastanka  konceptualne  umjetnosti.  Po  Kosuthu 

konceptualna  umjetnost  estetiku  čini  suvišnom,  jer  se 
estetika  bavi  općim  pojmom  lijepog.  Pojam  umjetnosti 
se  poslije  realizacija  ready-madca  Marcela  Duchampa 
ne  može  objasniti  i interpretirati  cstetičkim  pojmo- 
vima, vrijednostima  i modelima,  budući  da  je  um- 
jetnost postala  estetski  neutralna  i konceptualno,  a ne 
morfološki  odrediva.  Konceptualna  umjetnost  čini 
suvišnom  filozofiju  umjetnosti,  budući  da  se  teorijski 
pojmovi,  objašnjenja  i interpretacije  umjetnosti  ne 
izvode  iz  filozofske  tradicije  nego  iz  umjetnosti  kao 
posebne  društvene  i teorijske  discipline.  Kosuth  je 
tekstovima  i radovima  (Istraživanja.  1966.-1973.) 
pokazao  da  se  apstraktni  pojmovi  filozofije,  lin- 
gvistike, semiotike,  antropologije  i političke  teorije 
mogu  zasnovati  u kontekstu  umjetnosti  i da  se  smisao 
tih  pojmova  razlikuje  od  njihovih  filozofskih,  lin- 
gvističkih, političkih  i antropoloških  definicija.  U 
epohi  poslije  modeme,  po  Kosuthu,  umjetnost  preu- 
zima funkcije  filozofske  analize  proizvodnje,  razmjene 
i potrošnje  značenja  koje  pojedino  društvo  prihvaća 
kao  svoju  realnost. 

LITERATURA:  Duv2.  Kosul . Kosu2.  Kosu3,  Kosu4.  Kosu5,  Kosu6, 
Ko$u7,  Kosu8,  KosulO,  Kosul  1,  Kosul2,  Kosul3,  Ko$ul4, 
Milletl.Šuv65 

Umjetnost  sistema.  Vidi:  Kibemetička  umjetnost 

Umjetnost  trećeg  svjetla.  Umjetnost  trećeg  svjetla 
metaforični  je  naziv  za  egzistencijalno  metafizičko 
jedinstvo  svijeta  prirode,  čovjekovog  svijeta  i ne- 
vidljivog svijeta  energija  u radu  slovenske  umjetničke 
zajednice  i komune  Družina  v Šempasu.  Skup 
umjetničkih,  ideoloških  i egzistencijalnih  pojava  koje 
u slovenskoj  umjetnosti  60-ih  i 70-ih  godina  određuje 
grupa  OHO  i komuna  Družina  v Šempasu  predstavlja 
složeni  proces  transformacije  umjetnosti  u ezoterijsku, 
ekološku  i životnu  aktivnost.  Grupa  OHOjc  osnovana 
1966.  godine  i djelovala  je  do  1971.  kada  se  osniva 
komuna  u selu  Šempasu.  Grupu  OHO  karakterizira 
proces  dematerijalizacije  umjetničkog  predmeta  na 
prirodni  energetski  proces,  mikrosocijalne  i telepatske 
odnose  članova  grupe.  Prijelaz  grupe  u komunu  oz- 
načio je  prekid  sa  svijetom  umjetnosti  i usmjerenost 
konkretnom  bavljenju  svakodnevnicom  (zemljo- 
radnjom, stočarstvom,  tkanjem,  grupnim  ritualima, 
liječenjem  zemlje,  odgajanjem  djece).  Život  u prirodi, 
kao  i prožimanje  umjetničkog  i životnog,  stvorili  su 
osnovu  za  razvijanje  kompleksnih  ezoteričnih  učenja 
koja  imaju  mitski  i ritualni  karakter.  Umjetnički  pred- 
meti, plesovi  i meditacije  bili  su  osnova  započinjanja 
novog  civilizacijskog  ciklusa  izvan  dominantnih 
umjetničkih  i kulturoloških  procesa.  Ideja  povijesnog 
početka,  ishodišnog  spajanja  i odvajanja  od  prirode 


temeljna  je  za  razumijevanje  djelovanja  Družine  v 
Šempasu.  Svijet  prirode,  čovjekov  svijet  i nevidljivi 
svijet  energija  osnova  su  uspostavljanja  zajednice, 
njezinog  kreativnog  života  i razvoja  nove,  alternativne 
povijesti  Zapada. 

LITERATURA:  Brcj7,  Ker3.  Pog4.  Pog6 

Underground  umjetnost.  Underground  umjetnost  na- 
ziv je  alternativne  i neinstitucionalizirane  umjetničke 
aktivnosti  tijekom  60-ih  godina.  Underground  um- 
jetnost karakterizira  kritički  i subverzivni  stav  o do- 
minantnoj modernističkoj  umjetnosti  i neoavan- 
gardističkim  i postavangardističkim  umjetničkim 
eksperimentima  i istraživanjima.  Underground  um- 
jetnosti svojstveno  je  narušavanje  ekskluzivnosti 
umjetnosti  visokog  modernizma,  spajanje  umjetničkog 
djelovanja  s masovnom  i medijskom  kulturom, 
odnosno,  s neformalnom  zabavom  i ponašanjem 
marginalnih  i alternativnih  grupa  (mladi,  transvestiti, 
homoseksualci,  rockeri,  narkomani).  Underground 
umjetnost  nije  homogeni  pokret  nego  eklektični  skup 
različitih  događanja  u rock  glazbi,  pop  artu,  psi- 
hodeličnom  slikarstvu,  grafičkom  dizajnu,  stripu, 
eksperimentalnom  filmu,  kazalištu,  izvanumjetničkim 
oblicima  ponašanja  i izražavanja  (grafiti,  tetoviranje, 
moda,  ekshibicionizam).  Rock  kultura  je  okosnica  i 
Širi  okvir  koji  omeđuje  boemski  svijet  podzemlja.  U 
estetskom  smislu  underground  umjetnost  je  eklektična, 
dekorativna,  ekshibicionistička  i humomo-parodijska. 
Ona  je  ekshibicionistička  u očajničkom  izražavanju 
marginalaca  i njihovoj  potrazi  za  slavom,  ali  i 
paranoična  u odbacivanju  dominantnog  modernizma 
i profesionalizma.  Njezini  stvaraoci  su  i profesionalni 
umjetnici  i amateri  koje  povezuje  osjećaj  različitosti, 
nepripadanja  matici  društva  i želja  za  provokacijom  i 
kršenjem  seksualnih,  etičkih,  političkih  i estetskih 
tabua.  Underground  stripovi  su  ironični,  karikaturalni, 
erotizirani  i pisani  jezikom  ulice.  Underground  film 
se  zasniva  na  kršenju  normi  holivudskog  filma. 
Underground  umjetnici  su,  između  ostalih,  Michael 
English,  Martin  Sharp,  Mikc  Mclnnerey,  Jack  Smith. 
Američkom  pop  umjetniku  Andyju  Warholu  under- 
ground kultura  je  područje  umjetničkog  prikazivanja 
i izražavanja.  On  je  pokazao  kako  alternativna, 
nihilistička  i marginalna  umjetnost  djelovanjem  ve- 
likog umjetnika  postaje  visoka,  ekskluzivna  i utjecajna 
umjetnost.  Warhol  je  iz  underground  kulture  preuzeo 
oblike  ponašanja  (travestija,  šminka,  humor),  teme 
(većina  njegovih  filmova  govori  o marginalnim 
podzemnim  svjetovima  New  Yorka  i Amerike)  i 
ikonografiju  (dekorativnost,  na  način  stripa  pojed- 
nostavljena forma,  reference  na  rock  kulturu,  infantilni 
i amaterski  pristup  vrhunskoj  profesionalnoj  teh- 

nologiji  filma,  serigrafijc,  slikarstva).  Warholova 
tvornica  tj.  institucija  koju  je  stvorio  za  proizvodnju 
svojih  umjetničkih  djela  predstavlja  otjelovljenje 
fantazija  underground  kulture.  Underground  kultura 
briše  granice  između  umjetnosti  i života,  pretvarajući 
margine  modernih  megalopolisa  u veliku  zabavu. 
Warhol  je  svijet  umjetnosti  pretvorio  u veliku  zabavu, 
a upravo  taj  kvazi  underground  događaj  bila  je 
materijal  njegovih  djela. 

LITERATURA:  Bclsl,  Bucl.Gidl,  Kccnl.  Robc2,  Supl,  Tyl 

Unizam.  Unizam  je  teorijsko-metafizičko  forma- 
listički  koncept  prevladavanja  dualizma  u slikarstvu  i 
umjetnosti  koji  je  uspostavio  poljski  konstruktivist 
Wladyslaw  Strzeminski  između  1923.  i 1927.  godine. 
Wladystaw  Strzeminski  je  mladost  proveo  u Rusiji,  a 
studij  umjetnosti  je  upisao  na  početku  sovjetske 
revolucije  kod  Kazimira  Maljeviča  na  UNOVIS-u  u 
Vitcbsku.  Sa  suprugom  konstruktivističkom  kiparicom 
Katarzynom  Kobro  se  vratio  u Poljsku  1922.  godine. 
Bio  je  jedan  od  osnivača  grupe  i časopisa  Blok  ( 1 924.), 
surađivao  je  s grupama  Praesens  (1926.)  i A.R. 
( 1 929.).  Razvijao  je  praksu  unističkog  i arhitektonskog 
konstruktivističkog  slikarstva. 

Unizam  je  nastao  iz  pokušaja  prevladavanja  me- 
tafizičke ontologije  slikarstva  i svijeta  u suprematizmu 
Kazimira  Maljeviča  i materijalističkih  zamisli  (“ma- 
terijalističke kulture”)  konstruktivizma  Vladimira 
Tatljina.  Strzeminski  je  optuživao  Tatljina  za  fetišizam 
materijala  a Maljeviča  za  “dinamičku  projekciju 
slikarskih  elemenata  u neobjektivni  univerzum”.  On 
je  tragao  za  suštinskim  i elementarnim  principom  koji 
će  biti  rezultat  redukcije  svega  u slikarstvu  što  je  strano 
i suvišno  njegovoj  prirodi.  Insistirao  je  daje  plošnost 
oivičena  okvirom  jedino  što  nije  zajedničko  slikarstvu 
i drugim  umjetnostima.  Težio  je  eliminciji  prostora, 
vremena,  emocije,  naracije  i,  osobito,  iluzionizma  iz 
slike.  Kreativni  proces  unističke  redukcije  je  vodio 
elementarnom  jedinstvu  fizičkih  aspekata  slike:  platna, 
okvira  i pigmenta.  Unistička  slika,  zato,  pokazuje  sebe 
kao  sliku  i kao  objekt,  Čime  dostiže  nulti  stupanj 
umjetnosti.  Unistički  teorijsko-metafizički  koncept 
slikarstva  je  postavljen  kao  radikalni  formalizam  koji 
značenja  slikarstva  dovodi  do  krajnjih  granica.  Um- 
jetničko djelo  izvedeno  na  opisani  načinje  apsolutna 
konstrukcija.  Time  je  Strzeminski  doveo  koncept  za- 
padnog slikarstva  u područje  formalističkog  kons- 
truktivizma kojim  se  izvodi  konstrukcija  svijeta.  Važni 
tekstovi  Strzeminskog  su  Bilješke  o ruskoj  umjetnosti 
( 1 922.),  i Unizam  u slikarshm  ( 1 928.),  te  knjiga  pisana 
s Katarzynom  Kobro,  Kompozicija  prostora : 
proračuni  prostorno-vremenskih  ritmova  (1931.). 
LITERATURA:  Bensol,  Bcnso2.  Bois3,  KonstpI,  Strzl,  Turol 


UNOVIS.  UNOVIS  (Zastupnici  nove  umjetnosti)  je 
naziv  za  grupu,  kolektiv,  školu,  komunu,  organizaciju 
ili  program  avangardnih  i revolucionarnih  umjetnika 
koji  su  utopijski  težili  spajanju  umjetnosti  i života. 
Suprematistički  slikar  i teoretičar  Kazimir  Maljevič 
je  osnovao  UNOVIS  u Vitebsku  1919.  godine. 
Osnivački  dokumenti  su  Maljevičev  pamflet  O novom 
sistemu  u umjetnosti  koji  je  dizajnirao  i objavio  E1 
Lissitzky  i programski  tekst  Statut  A objavljen  15. 
studenog  1919.  Studenti  su  u Vitebsku  organizirali 
MOLPOSNOVIS  (Mladi  sljedbenici  nove  umjetnosti) 
i,  nešto  kasnije,  POSNOVIS  (Sljedbenici  nove  um- 
jetnosti), a korišteni  su  i termini  unovisti , unovistički 
i unovizam.  U Vitebsku  su  u okviru  UNOVIS-a 
djelovali,  između  ostalih,  Kazimir  Maljevič,  Mare 
Chagall,  Vera  Ermolaeva,  Nina  Kogan,  E1  Lissitzky, 
Juri  Pen,  Aleksandar  Rom,  David  Iakerson,  Mihail 
Veksler,  Ivan  Gavris,  Evgenia  Magaril,  Georgij  Nos- 
kov,  Mihail  Noskov,  Nikolaj  Svetin,  Lazar  Kidekel, 
Lev  Tsiperson,  Ivan  Červenko,  Lev  ludin. 

Prvi  broj  časopisa  Unovis  almanah  objavljenje  1920. 
u pet  primjeraka.  U Almanahu  su  proklamirane  zamisli 
kolektivnog  kreativnog  rada.  Maljevič  je  objavio 
programski  tekst  O ja ' i kolektivu  u kojem  promovira 
koncept  komunalnog  u duhu  kasnog  simbolizma  i 
doktrinarnosti  radničke  partije  smatrajući  da 
kolektivizam  vodi  novom  svjetskom  čovjeku.  Ideje 
UNOVIS-a  su  javno  objavljene  na  Prvoj  sveruskoj 
konferenciji  nastavnika  i studenata  umjetnosti  u 
Moskvi  1920.  Maljevič  je  u okviru  UNOVIS-a  raz- 
vijao teoriju  suprematizma  koju  je  usmjerio  filozofiji 
novog  svijeta  i analizu  slikarstva  od  cezannizma  preko 
kubizma  do  suprematizma.  Formulirao  je  teoriju 
‘dodatka’  i ‘dodatnog  elementa’  koju  će  razraditi  1925. 
godine.  E1  Lissitzky  je  postavio  koncept  prouna. 
Termin  je  izveden  iz  sintagme  ‘projekt  UNOVIS-a’ 
ili  ‘projekt  zastupanja  novog’.  Lissitzky  je  zastupao  i 
‘projekt  novih  formi  utilitarnih  struktura’.  U ne- 
objektne  kompozicije  uveo  je  trodimenzionalne 
elemente  i time  počeo  istraživanje  rata  suprotnosti , 
što  je  značilo  konstruktivno  suprotstavljanje  plošnog 
i objektnog.  U to  vrijeme  u Vitebsku  je  djelovao  i 
Mare  Chagall  koji  je  predavao  na  Popularnoj  školi 
umjetnosti  do  srpnja  1920. 

Škola  se  reformira  u Praktični  umjetnički  institut 
Vitebska.  Pod  Maljevičevim  utjecajem  teorijskom, 
pedagoškom  i eksperimentalnom  radu  su  se  usmjerili 
Nina  Kogan,  Lazar  Kidekel,  lija  Čašnik,  Nikolaj 
Svetin,  Lev  ludin  i drugi.  Napravljen  je  i “UNOVIS 
upitnik”  za  testiranje  studentskih  opredjeljenja  za  novu 
umjetnost  i revolucionarnu  borbu.  Maljevič  je  razvijao 
metodu  analize  studentskog  rada  i ličnosti  studenta. 
Studenti  koji  su  diplomirali  dobivali  su  zvanje 

‘umjetnik-konstruktivisf . Djelovanje  UNOVIS-a  ka- 
rakteriziraju stalne  unutrašnje  napetosti  i borbe  između 
suprematističkih  i konstruktivističkih  pozicija.  Malje- 
viča  su  dosljedno  slijedili  na  putu  u suprematizam 
Časnik  i Svetin,  koji  je  izradio  Strukturalni  plan 
vitebskih  državnih  umjetničko-tehničkih  radionica . 
Maljevič  je  planirao  otvaranje  Kreativnog  labo- 
ratorijskog instituta  koji  je  kasnije  realiziran  u 
GINHUK-m  (Državni  institut  umjetničke  kulture)  u 
Lenjingradu  1927.  Održavane  su  i UNO  VIS  večerina 
kojima  se  eksperimentiralo  s glazbom,  teatrom  i 
poezijom.  Umjetnički  rad  UNOVIS-a  je  prezentiran 
na  Prvoj  ruskoj  umjetničkoj  izložbi  u Berlinu  1922. 
Promjenom  službene  politike  prema  avangardnim 
pojavama  u postrevolucionamom  razdoblju  u ljeto 
1922.  prestaju  aktivnosti  u Vitebsku. 

Maljevič  se  preselio  u Petrograd,  a slijedili  su  ga 
njegovi  asistenti  sa  UNOVIS-a  Nikolaj  Svetin,  Vera 
Ermolaeva,  Lazar  Kidekel,  lija  Časnik,  Lev  ludin  i 
Efim  Rojak.  Uskoro  su  im  se  u GINHUK-u  pridružili 
Ana  Leporskaja,  Konstantin  Roždestvenski,  Vladimir 
Sterligov  te  Juri  Vasnecov,  Valentin  Kurdov,  Edvard 
Kriumer,  Pavel  Kondratiev  i Pavel  Batmanov. 
GINHUK  je  bio  organiziran  u četiri  odjela:  odjel  za 
slikarsku  kulturu  koje  je  vodio  Maljevič,  odjel  za 
organsku  kulturu  koje  je  vodio  Mihail  Matjušin  s 
asistentima  Marijom  i Borisom  Ender,  odjel  za 
materijalnu  kulturu  koju  je  vodio  Tatljin  i odjel  za 
opću  ideologiju  koje  je  vodio  Punin.  GINHUK  je  imao 
značajnu  ulogu  na  aktualnoj  umjetničkoj  sceni, 
organizirana  je  izložba  Jedinstvo  novih  trendova  u 
umjetnosti  (1922.),  a Tatljin  je  na  scenu  postavio 
književno  djelo  Velimira  Hljebnjikova  Zangezi 
(1923.).  Maljevičcv  rad  na  GINHUK-u  postajao  je 
sve  više  teorijski  i usmjeren  istraživanju  teorije  do- 
datnog elementa  i formalnih  modela  zastupanja  sli- 
karskih kultura.  Matjušin  je  istraživao  djelovanje  i 
interakciju  boja,  oblika  i zvukova.  Tijekom  1926. 
godine  uslijedile  su  optužbe  GINHUK-a  za  kontra- 
revolucionamo  djelovanje. 

LITERATURA : Andcr  1 . Bow3 , Coo2,  Doug  1 , Great  l , Malev3,  Mij2, 
Shatl,  Šuv5,  Šuv89,  Umal,  Weissl 

Uobličeno  platno.  Vidi:  Shaped  canvas 

Upisivanje.  Upisivanje  je  u filozofsko  semiološkom 
smislu  proces  znakovne  produkcije,  nanošenja  ili 
poništavanja  znakova.  U poststrukturalizmu  upi- 
sivanje je  vanjsko  subjektu,  na  primjer,  po  Lacanu 
označitelj  se  upisuje  u subjekt,  a po  Jeanu  Laplancheu 
i Sergeu  Leclaireu,  označitelj  se  upisuje  na  tijelo.  S 
druge  strane,  za  proces  upisivanja  su  bitna  i područja 
upisanog  i područja  neupisanog.  Zato  se  upisivanje 


definira  kao  igra  tragova  i praznine,  tj.  napisanog  i 
nenapisanog,  odnosno,  naslikanog  i nenaslikanog.  Čin 
upisivanja  se  opisuje  kao  događaj,  a to  znači  kao 
znanje  koje  se  upisuje  u širu  govornu  tvorbu  ili  kao 
osjećaj  koje  se  upisuje  u širu  tvorbu  muzike  ili 
slikarstva  kao  sistema. 

LITERATURA:  Bruni , Brun3,  Derrl,  Derr2,  Derr3,  Dcrr4,  Miš3 

Usuglašavanje  senzibiliteta.  Usuglašavanje  senzi- 
biliteta je  oblik  prikazivanja  umjetničkih,  duhovnih  i 
psiholoških  odnosa  članova  grupa  konceptualne 
umjetnosti.  Pokazuje  se  da  problem  koji  umjetnička 
grupa  istražuje  nisu  umjetnost,  umjetnička  djela, 
mediji  ili  postupci  prikazivanja,  izražavanja  i stvaranja 
nego  intersubjektivni  (mikrosocijalni,  psihološki, 
duhovni,  politički  i obrazovni)  odnosi  članova  grupe 
tijekom  njezinog  djelovanja.  Zamisao  usuglašavanja 
senzibiliteta  ostvaruje  se  na  tri  karakteristična  nivoa: 
( 1 ) istraživanje  duhovnih  odnosa  subjekata  grupe  kao 
oblik  dematerijalizacije  umjetničkog  objekta,  (2)  is- 
traživanje emocionalnih  odnosa  članova  grupe  kao 
strategija  prezentacije  grupnog  osjećaja  (novog 
senzibiliteta)  kao  umjetničkog  djela  i (3)  razvijanje 
proteorijskog  autorefleksivnog  rada. 

U slovenskoj  grupi  0110  su  tijekom  1970.  i 1971. 
godine  njezini  članovi  realizirali  tri  pristupa  usu- 
glašavanju senzibiliteta:  telepatske  radove,  struk- 
turalno simboličku  analizu  senzibiliteta  i duhovno 
školovanje  u ambijentu.  Ovi  postupci  pripadaju 
strategijama  dematerijalizacije  umjetničkog  objekta, 
odnosno,  prekoračivanju  granica  predmeta  ulaženjem 
u suptilne  međuljudske  odnose.  Telepatski  radovi 
realizirani  su  kao  projekti  Interkontinentalni  grupni 
projekt  Amerika- Europa  (1970.):  (1)  dva  su  autora 
bila  u SAD,  a dva  u Sloveniji,  (2)  u isto  vrijeme  bi 
pogledali  u sunce  i ispustili  pribadače  na  papir  s visine 
od  1 0 centimetara,  (3)  položaji  pribadača  su  zabilježeni 
i (4)  potom  su  se  uspoređivali  njihovi  odnosi,  tj.  da  li 
se  položaji  pribadača  podudaraju  ili  ne.  Strukturalno- 
simboličku  analizu  senzibiliteta  i podjelu  uloga  u grupi 
OHO  realizirao  je  Marko  Pogačnik  u radu  Projekt 
0//O(l97O.).  Po  njegovim  riječima:  “Karakteristika 
grupe  OHO  je  što  svaki  član  izvodi  svoju  ulogu  u 
rasponu  od  racionalizma  do  intuicionizma  u ho- 
rizontalnom smjeru  i od  sistematičnosti  do  sen- 
zibilnosti u vertikalnom  smjeru,  a mislim  da  se  te 
različite  uloge  mogu  za  svakog  člana  izraziti  i u 
postocima."  Duhovno  se  školovanje  zasniva  na 
telepatskim  i kontemplativnim  vježbama  koje  su  se 
izvodile  u Beogradu,  Miinchcnu  i dolini  Save  1970.  i 
1 97 1 . U Beogradu  je  realiziran  rad  Fiksiranje  točke  u 
kolektivnoj  memoriji  (1970.)  zasnovan  na  koncen- 
traciji članova  grupe  na  točku  iznad  glave  Meštro- 

vičevog  kipa  Pobjednik  koji  se  nalazi  na  Kale- 
megdanu. 

Istraživanje  konceptualizacije  emocionalno-senzi- 
bilnog  odnosa  članova  grupe  realizirano  je  u radu 
Gfvpe  Kod.  U projektu  Usuglašeni  senzibilitet  ( 1 970.) 
Miroslav  Mandić  i Slobodan  Tišma  crtali  su  geo- 
metrijske dvodimenzionalne  figure  (kvadrat,  krug, 
pravokutnik).  Odgovarajuće  figure  su  zatim  prc- 
klopljene,  a površina  presjeka  TiŠmine  i Mandićeve 
figure  je  označena  kao  površina  usuglašenog  sen- 
zibiliteta. Dijagramski  rad  Mirka  Radojičića  Kvadrat, 
kocka,  hiperkocka  (1971.)  simbolički  je  nacrt  evolucije 
prostora  usuglašavanja  senzibiliteta  članova  grupe.  Po 
Radojičiću  za  Grupu  Kod  najpogodniji  je  način  rada 
bio  djelovanje  u kvadratu  podijeljenom  na  četiri  manja 
kvadrata.  Svaki  član  grupe  je  imao  svoj  kvadrat. 
Zamisao  rada  grupe  kao  realizacije  unutar  kvadratne 
sheme  značilaje  konceptualizaciju  stvaralačkog  čina: 
"...  nas  Četiri  Člana  Koda  odgovarali  smo  kvadratu 
podijeljenom  na  četiri  jednaka  kvadrata;  kvadrat  ima 
četiri  strane  koja  znače  četiri  elementa,  četiri  strane 
svijeta,  četiri  godišnja  doba,  Četiri  psihičke  funkcije. 
Rad  je  nastavljen  pojedinačno,  ali  je  svatko  stajao  u 
potpunosti  iza  rada  svakog  od  nas.”  Grupa  Kod  nije 
istraživala  samo  racionalno-konceptualne  prostore 
usuglašavanja  senzibiliteta  nego  i suptilne  odnose 
svakodnevnog  života,  promišljanja  prirode,  doživljaja 
umjetničkog  djela  ili  odnosa  života  u zajednici. 

U Grupi  143  (1975.-1980.)  provodile  su  se  autore- 
fleksivne  strategije  istraživanja  postupaka  konstru- 
iranja umjetničkog  djela  (crteža,  dijagrama,  teksta, 
serije  fotografija,  filma)  fonnalnim  postupcima  raš- 
članjivanja i prikazivanja  procesa  konceptualne  i 
medijske  realizacije  kolektivnog  umjetničkog  rada. 
Autorefleksivni  materijal  je  bio  osnova  teorijskog 
razgovora  i izvođenja  globalnih  modela  odnosa  u 
umjetničkoj  zajednici,  ali  i osnova  interpretativnih 
modela  individualnog  ili  grupnog  subjekta  činjenja. 
Na  analize  Grupe  143  bitno  je  utjecala  analitička 
teorija  činjenja  G.  H.  von  Wrighta.  Karakterističan  je 
rad  Dominantne  strukture  (1979.)  zasnovan  na  seriji 
geometrijskih  transformacija  koje  se  izvode  tako  da 
svaki  suradnik  izvodi  niz  geometrijskih  struktura  i 
označava  dominantnu  strukturu-znak  koju  slijedeći 
suradnik  preuzima  kao  polazni  uzorak  i transformira 
je  u novi  niz.  Ovim  postupkom  se  iz  serije  trans- 
formacija geometrijskih  struktura  postupno  brisao 
učinak  pojedinačne  subjektivnosti  i izgrađivao  sistem 
nadosobnih,  formalno  sintaktičkih  transformacija  koje 
preuzimaju  funkcije  intuicija,  osobnog  izraza  i sub- 
jektivnog vizualnog  traga. 

LITERATURA:  Brej4,  Ker3,  Mandić l,  Oho8,  Šuvl6,  Šuv65 


Utopija.  Utopija  je  vizija,  projekt  i plan  ostvarivanja 
savršenog  društva  (pozitivna  utopija)  ili  društva 
suprotnog  savršenom  (negativna  utopija).  Riječ  utopija 
je  ime  izmišljenog  otoka  na  kojem  je  po  prozno- 
političkom  spisu  Utopija  (1516.)  engleskog  humanista 
Thomasa  Morca  ustanovljena  idealna  država.  U 
europskoj  misli  od  XVI.  do  prve  polovine  XX.  stoljeća 
utopijski  projekti  su  se  razvijali  u umjetnosti,  religiji, 
politici  i ekonomiji.  Razlikuju  se  tri  utopijska  kon- 
cepta: (1)  zamisao  utopijskog  društva  smješta  se  u 
prošlost  gdje  označava  izgubljeni  idealni  svijet  (ncolit, 
Atlantida,  Helada)  koji  treba  obnoviti  ponovnim  ot- 
krićem jedinstva  prirode  i kulture,  ljudskog  i bo- 
žanskog, (2)  zamisao  budućeg  društva  koje  tek  treba 
ostvariti  materijalnom  evolutivnom  preobrazbom 
proizvodnih  sredstava,  revolucionarnim  prekidom  sa 
starim  svijetom  ili  duhovnom  cvolucijom-revo- 
lucijom,  kroz  spoznaju  unutrašnjih  makro  i mikro 
kozmičkih  procesa  (socijalutopijske  ideje,  marksistički 
ideali  komunističkog  društva,  teozofski  i antropozofski 
ideali  evolucije  ljudskog  duha)  i (3)  zamisao  iz- 
vanvremenskog idealnog  društva  koja  se  realizira  u 
fantastičkoj  prozi,  poeziji,  filmu,  slikarstvu.  Pojedini 
teoretičari  avangarde,  na  primjer  Aleksandar  Flaker, 
umjesto  pojma  utopije  koji  se  koristi  kao  oznaka  za 
mjesto,  koriste  zamisao  optimalne  projekcije  (plana, 
projekta  i vizije).  Zamisao  utopije  jedna  je  od  bitnih 
odrednica  avangardne  umjetnosti  do  Drugog  svjetskog 
rata,  jer  objedinjuje  ambiciju  avangardnih  umjetnika 
koji  djelovanje  određuju  kao  projekt  progresivnog 
umjetničkog,  političkog  i etičkog  razvoja  i preobrazbe 
društva  kroz  medije  i stvaralačke  snage  umjetničkog 
i izvanumjetničkog  djelovanja.  Utopija  je  vizija  ili 
ideal  kada  nagovješćuje  mogući  ciljni  sadržaj  i 
vrijednosti,  ali  ne  daje  konkretne  zamisli  i postupke 
ostvarivanja  cilja.  Utopija  je  projekt  i plan  kada  se 
vizija  formulira  kao  zamisao  koju  treba  konkretno 
ostvariti  u aktualnom  ili  budućem  vremenu.  Utopija 
kao  plan  i projekt  naziva  se  i konkretnom  utopijom 
kada  se  pristupi  njenoj  realizaciji  na  mikro  ili  makro 
društvenom  planu.  U avangardama  do  Drugog 
svjetskog  rata  zamisli  utopije  realizirane  su  na  sva  tri 
nivoa:  ( 1 ) vizija  je  nagovještena  u djelima  i tekstovima 
suprematista,  pripadnika  grupe  Der  Blaue  Reiter,  (2) 
utopijski  plan  i projekt  ostvaren  je  u tekstovima  i 
zamislima  članova  Bauhausa  i grupe  De  Stijl  gdje  su 
nastali  teorijski  programi  nove  umjetnosti  i novog 
doba,  ali  i konkretni  prototipovi  (anticipacije)  nove 
utopijske  modernističke  arhitekture  i umjetnosti  i (3) 
konkretna  utopija  u predratnim  avangardama  može 
se  opisati  kao  sklonost  ostvarenju  političkog,  etičkog 
i mikro  ili  makrodruštvenog  projekta  (na  primjer,  život 
u teozofskoj  i umjetničkoj  komuni  na  planini  Monte 

Veritfc  na  prijelazu  XIX.  u XX.  stoljeće,  udio 
kubofuturista,  suprematista  i konstruktivista  u bolj- 
ševičkoj revoluciji  1917.  i talijanskih  futurista  u 
fašističkoj  revoluciji  u Italiji  ranih  20-ih  godina). 
Talijanski  teoretičar  umjetnosti  Filibcrto  Mcnna  smatra 
da  utopija  nudi  model  cjelovitog  i harmoničnog  stanja, 
perspektivu  savršenog  prostora.  U umjetničkom  radu 
utopija  postaje  sredstvo  koje  pridonosi  raskrinkavanju 
nepravdi  u sadašnjosti  i ukazivanjem  na  njih  postavlja 
osnove  budućeg  društva.  Mennin  koncept  utopije  je 
kritički  koncept:  “...  utopijska  misao  otkriva  svoju 
imanentnu  prirodu,  svoju  zemaljsku  čežnju  za 
pravdom.”  Po  Haraldu  Szeemannu  utopijske  vizije 
umjetnika  su  ideali,  zamisli  i projekti  koji  stvaraju 
atmosferu  njihovih  djela,  tj.  oni  se  izražavaju  kao 
sklonost  idealnom  kozmičkom  društvu.  Utopije  su 
uvijek  pozadinska  uvjerenja,  smisleni  okviri  i ciljevi 
kojima  umjetnik  razvija  svoj  fantazmatski  svijet,  a ne 
izraz  konkretnog  životnog,  religioznog  i političkog 
rada.  Za  Szeemanna  realizacija  umjetničkih  utopija 
vodila  bi  totalitarnim  i represivnim  društvima. 
Umjetnost  poslije  Drugog  svjetskog  rata  od  kasnih 
40-ih  do  kraja  60-ih  godina  može  se  opisati  kao  epoha 
konkretne  utopije  ili  epoha  kraja  utopije.  Stvarajući 
umjetnost  razvijenog  tehnološkog  modernog  društva, 
neokonstruktivističke  neoavangardc  (nove  tendencije, 
kinetička  umjetnost,  kompjuterska  umjetnost,  ki- 
bemetička  umjetnost)  ostvarile  su  vizije  ranih  avan- 
gardi, ali  time  nisu  postigle  da  svijet  bude  bolji.  Ovaj 
rascjep,  koji  su  otkrile  neoavangarde,  pokazao  je  da 
je  svaka  utopijska  misao  ipak,  u Szccmannovom 
smislu,  prije  sklonost  nego  moguća  konkretna 
realizacija.  Dostignuće  utopijskog  znači  i njegov  kraj 
jer  otkriva  nove  paradokse,  nove  oblike  totalitarizma 
i nove  disharmonije.  Ostvareni  utopijski  ideal  nove 
tehnologije  istovremeno  je  značio  bolji  život,  društveni 
standard,  nove  oblike  izražavanja  i komunikacije,  ali 
i nove  oblike  državne  kontrole,  ograničavanje  ljudskih 
sloboda,  nove  forme  eksploatacije  ljudskog  rada  i 
otuđenost  pojedinca  kakvu  svijet  ranije  nije  poznavao. 
Utopijski  elementi  prepoznatljivi  su  i u idejama 
fluksusa  i hepeninga,  iako  je  ovdje  više  riječ  o 
zahtjevima  seksualne,  političke  i duhovne  eman- 
cipacije pojedinca,  nego  o globalnim  projektima 
promjene  društva.  Studentske  pobune  koje  su 
kulminirale  1968.  godine  su  granica  posljednjih 
avangardi  i posljednjih  utopija.  Tada  dolazi  do 
paradoksalnog  suočavanja  utopijskih  ideala  (situa- 
cionista,  nove  ljevice,  novog  doba  (new  age),  hipi 
kulture)  i konkretnih  slomova  civilizacijskih  ideala. 
U umjetnosti  kasnih  60-ih  i ranih  70-ih  godina 
utopijski  idealizam  se  pomiče:  (1)  ili  u fragmentarni 
eksperiment  osnivanja  mikrosocijalnih  zajednica 


(komuna)  kao  alternativu  antiutopijskom  ili  post- 
utopijskom  potrošačkom  društvu  (osnivanje  eko- 
loških, seoskih  komuna  u kojima  su  život  i umjetnost 
povezani  u rituale  svakodnevnice,  na  primjer,  škotska 
komuna  Findhorn  ili  slovenska  komuna  Družina  v 
Šempasu),  (2)  ili  u teorijsku  kritičku  analizu 
ideoloških,  religioznih  i umjetničkih  projekata  kao 
analize  granica  jezika,  smisla,  vrijednosti  i ideala  u 
kasnomodemističkom  društvu  (kasna  konceptualna 
umjetnost  sredine  70-ih,  poststrukturalistička  teorija 
autora  okupljenih  oko  časopisa  Tel  Quel  i Peintum  - 
Cahiers  theoriques).  Posljednji  veliki  umjetnik 
europske  utopije  njemački  je  umjetnik  Joseph  Beuys 
koji  se  od  kasnih  60-ih  do  ranih  80-ih  godina  bavio 
umjetnošću  sinteze  duhovnosti,  politike,  ekonomije  i 
umjetnosti  kao  socijalne  djelatnosti  oblikovanja  života. 
Umjetnost  postmoderne  je  antiutopijska  i post- 
utopijska  umjetnost.  Ona  je  antiutopijska  umjetnost 
jer  ukazuje  na  kraj  zamisli  projekta.  U postpovijesti 
postoji  samo  veliko  sada  u kojem  se  odražavaju 
fantazije,  predodžbe,  značenja,  slike  i ideologije  svih 
povijesnih  epoha.  Tu  nastaju  eklektički  ahistorijski 
spojevi  koji  se  otkrivaju  kao  trenutni,  fragmentarni  i 
crotizirani  izrazi  hipotetičke  subjektivnosti. 

LITERATURA:  Bih2,  Findl,  Flakl,  Flak2,  Flak4,  Flak9,  Friedl, 
Galj2,Gaol,GarTl,Grcatlt  Jam4,  Kante5,  Ker3,  Kola7,  Kunstlcrl, 
Marc2,  MarinIO.  Or7,  Szcc2 

Uzvišena  apstrakcija.  Vidi:  Apstraktni  ekspre- 
sionizam 

Uživanje  kao  princip.  Uživanje  kao  princip  (njem. 
Lastprinzip,  franc.  principe  de  plaisir)  je  jedno  od 
dva  načela  što,  prema  Freudu,  upravljaju  duševnim 
funkcijama.  Sva  psihička  aktivnost  ima  za  cilj 
izbjegavanje  neugode  i pribavljanje  uživanja.  Uživanje 
kao  princip  pripada  ekonomskim  načelima,  jer  se 
zasniva  na  regulaciji  neugode  i uživanja. 

Razlikuju  se:  (1)  osjetilno,  bezinteresno  uživanje  u 
pojavnostima  kulture  ili  prirode,  tj.  kantovski  princip 
estetskog  uživanja,  (2)  uživanje  kao  tjelesna  i 
kontrolirana  ugoda  (plaisir),  (3)  ekstatičko  nekon- 
trolirano uživanje  slično  uživanju  u orgazmu,  u 
perverzijama  ili  pod  utjecajem  droga  (jouissance),  (4) 
po  Barthesu  uživanje  ( jouissance ) se  relativno 
razlikuje  od  zadovoljstva  (plaisir)  u smislu  u kojem 
se  razlikuju  ispisivo  i čitljivo  teksta,  a ispisi  vi  tekstovi 
prekidima  i hijatima  izazivaju  uživanje,  dok  čitljivi 
tekstovi,  povlađujući  čitaočevim  uvjerenjima,  stvaraju 
zadovoljstvo;  (5)  brechtovsko  uspostavljanje  etike  na 
opoziciji  želje  i uživanja,  (6)  po  lacanovskoj  teorijskoj 
psihoanalizi  simptom  nije  samo  šifrirana  poruka  nego 
je  simptom  način  na  koji  subjekt  organizira  vlastito 

uživanje  i zato  se  nije  spreman  odreći  svojeg  simpto- 
ma u psihoanalitičkoj  seansi,  drugim  riječima, 
lacanovska  definicija  kraja  psihoanalitičkog  procesa 
je  identifikacija  sa  simptomom,  odnosno,  analiza 
postiže  svoj  kraj  kada  je  pacijent  u realnom  svojeg 
simptoma  u stanju  prepoznati  jedinu  podršku  svojem 
biću  i,  zato  sc  pristup  znanju  plaća  gubitkom  uživanja 
(jouissance),  i (7)  žižekovska  post-lacanovska  tu- 
mačenja ideologije  su  zasnovana  na  pomaku  od 
uživanja  (jouissance)  psihoanalitičkog  subjekta  na 
uživanje-u-smislu  ideološkog  subjekta,  tj.  subjekta  u 
području  ideologije,  jer  ideologije  nema  bez  sub- 
jektovc  identifikacije  u društvenom  procesu,  a to  znači 
bez  uživanja-u-smislu  ( jouis-sense ). 

LITERATURA:  Bart3,  Bal,  Dor),  Frcnl,  LaclO,  Lacll,  Lapl, 
Wrigl,  Žiž7,  Žiž  10,  Žiž  1 6,  Žiži  8,  Žiž20,  Žiž26,  Žiž3 1 . Žiž33,  Žiž34 

Uživanje  u operi  kao  teorijski  problem  spektakla. 

Uživanje  u operi  je  jedan  mogući  smisao  postojanja 
opere  kao  umjetničkog  djela.  Uživanje  u operi, 
bezgranično  nekontrolirano  uživanje  u operskoj  ariji 
koja  prerasta  u krik,  metafora  je  kojom  se  opisuje 
postmodemo  uživanje.  Opera  obećava,  izaziva  i 
priziva  uživanje  u samom  glasu  koji  pjeva  i u složenom 
audio-vizualnom  scenskom  prizoru  (spektaklu).  Na 
primjer,  u antičkim  ritualima  i srednjovjekovnim 
svjetovnim  i duhovnim  ceremonijama  uživanje  u 
glazbi  ili  vizualnom  kao  scenskom  izvođenju  bilo  je 
tek  sekundarna  funkcija  u odnosu  na  funkcije 
magijskog,  ekstatičkog,  komunikacijskog,  odnosno, 
zastupanja  moći,  vlasti  ili  služenja,  itd.  U operi  sama 
opera  (scenski  događaj,  spektakl)  ili  izvođenje  glazbe 
postaje  objekt  uživanja  koji  nema  druge  posebne 
funkcije.  Razlikuju  se  sljedeća  značenja  pojma 
uživanje:  (1)  Estetsko  zadovoljstvo  u operi  (ili  od 
opere)  je  posebna  vrsta  estetskog  iskustva  koje 
proizlazi  iz  osjetilnog  doživljaja  (vid,  sluh,  tijelo) 
lijepog,  opernog  ili  umjetničkog  iz  izvedenog  djela. 
Estetsko  zadovoljstvo  koje  pruža  ili  nudi  operno  djelo 
razlikuje  se  od  osjetilnog  doživljaja  glazbenog, 
slikarskog  ili  pjesničkog  djela  po  tome  što  nije 
upućeno  jednom  specijaliziranom  osjetu  (sluhu,  vidu) 
nego  osjetilnoj  artikulaciji  tijela  kroz  odnos  sluha  i 
vida  u javnom  spektaklu.  (2)  Po  Freudu  princip 
uživanja  (njem.  Lustprinzip;  ffanc.  principe  de plaisir) 
upravlja  duševnim  funkcioniranjem,  jer  je  cilj  ukupne 
psihičke  aktivnosti  izbjegavanje  neugodnosti  i 
osiguravanje  ugode.  U tom  smislu,  princip  uživanja  u 
opernom  djelu  i operi  kao  svijetu  oko  djela  je  vrsta 
funkcionalnog  ekonomskog  principa  koja  operu 
identificira  kao  izuzetni  sistem  pribavljanja  ugodnosti 
ili  sudjelovanja  u raspodjeli  (društvenoj  razmjeni) 
ugodnosti.  Princip  uživanja  može  se  prevesti  iz 


psihološkog  (individualnog)  u društveno  područje 
uživanja,  što  se  zatim  može  identificirati  kao  klasni 
princip.  Riječ  je  o konstituiranju  građanske  klase  koja 
uspostavlja  kriterije  slobodnog  vremena  i uživanja  u 
izuzetnim  primjercima  za  uživanje  koji  su  određeni 
ravnotežom  vremena  rada  i proizvodnje  društvenih 
vrijednosti  (robe).Theodor  Adorno  ukazuje  na 
društveni  karakter  uživanja  i gubitka  moći  u uživanju, 
invertirajući  psihološke  u društvene  predispozicije  i 
realizirajući  psihološko  iz  društvenog.  On  zaključuje: 
“Opera  je  počivala  na  tako  brojnim  konvencijama  da 
zvuči  prazno  čim  one  slušaocu  nisu  zajamčene 
tradicijom.  Tko  se  već  u svojem  djetinjstvu  nije  naučio 
diviti  operi  i uživati  njezine  čudnovate  pretpostavke, 
prezirat  će  je  kasnije  kao  starmali  barbar . . .”.  (3)  Gruba 
analogija  između  barthesovskog  uživanja  u tekstu  i u 
uživanja  u operi  bi,  analogno  Barthesovim  zamislima, 
glasila:  operna  djela  su  ta  koja  svojim  proturječjima, 
prekidima  i hijatima  (suštinskim  nehomologijama 
glazbe,  scenskog  vizualnog  događanja  i književnog 
podteksta  /libreta/,  odnosno  govora  i pjevanja,  dram- 
skog izvođenja  radnje  na  sceni  i plesa,  fikcionalnog  i 
doslovnog,  narativnog  i nenarativnog,  vidljivog  i 
nevidljivog,  prirodnog  i artificijclnog,  ezoteričnog  i 
egzoteričnog,  itd.)  izazivaju  uživanje  (od  ugode  do 
nesvjestice  od  naslade),  dok  homologije  i uspjele 
sinteze  opernih  interformi  vode  estetskom  zado- 
voljstvu (bezinteresnosti  osjetilnog  doživljaja).  (4)  U 
odnosu  na  umjetnost,  kod  lacanovskog  jouissance, 
riječ  je  o bogatoj  i raskošnoj  metafori  koja  idealiziranu 
aseksualnost  i neerotičnost  estetskog  zadovoljstva 
(Kanta  i kantovaca,  formalističke  modemosti)  vraća 
u područje  imperativa  koji  kao  da  izriče  nad-ja: 
“Uživaj”!  Uživanje  je  ekstatičko,  iako  ekstaza  nije 
samo  stvar  uživanja  nego  suštinske  konstitucije 
subjekta.  U odnosu  na  operu,  uživanje  (jouissance ) 
koje  osigurava  glas  (vokalna  glazba)  je  transgresija  u 
odnosu  na  društvenu  funkciju,  anticipaciju  i oče- 
kivanje. Uživanje  je  jedno  produženo  “JOŠ”  koje  kao 
da  narušava  kroz  operu  granice  erotskog  i božanskog 
(niskog  i uzvišenog).  Seksualnost  i mistika  naspram 
politike  prepliću  se  od  Monteverdija  (opera  Poppea) 
preko  Mozarta  (opera  Don  Giovanni)  do  Albana  Berga 
(opera  Lulu ) ili  Philipa  Glassa  (opera  La  Belle  et  la 
Bete).  (5)  u poststrukturalističkim  i feminističkim 
studijima  glazbe  ukazuje  se  na  stav  daje  zadovoljstvo 
( pleasure ) prije  političko  nego  privatno.  Po  Sušan 
McClary  zadovoljstvo  je  jedan  od  bitnih  mehanizma 
pomoću  kojih  dominantna  i hegemona  kultura  nameće 
svoj  utjecaj  i pokazuje  svoju  moć.  Ako  se  njezina 
razmatranja  primijene  na  operu,  može  sc  reći  da  je 
uživanje  (plaisir,  jouissance)  u operi  politički  de- 
terminirano u odnosu  na  borbu  između  dominantne 

hegemone  i marginalnih  kultura.  Ekonomija  uživanja 
audio-vizualnih  slika  opere  je  ekonomija  raspodjele 
moći  (dominacije)  u povijesnom  i geografskom 
društvu. 

LITERATURA:  Ado  1 2,  Cve  I , Dolar4,  Levin  1 . Lin  I , Novak8,  Poiz  1 . 
ŠuvI09 

Uživanje  u slikanju.  Uživanje  (franc.  plaisir)  u 
slikanju  je  efekt  koji  nastaje  iz  odnosa  slike  i slikara, 
odnosno,  slike  i promatrača.  Upotrebu  pojma  uživanja 
u postmodemističkim  teorijama  teksta  i teorijama 
slikarstva  treba  razlikovati  od  zamisli  estetskog 
bezinteresnog  uživanja  u europskoj  estetičkoj  tradiciji 
poslije  Kanta,  ali  i od  pojma  uživanja  ili  naslade  (franc. 
jouissance)  u lacanovskoj  teorijskoj  psihoanalizi,  gdje 
označava  nasladu  do  padanja  u nesvijest  (analogije 
orgazmičkom  uživanju).  Pojam  uživanja  je  na  novi 
način  postavio  teoretičar  književnosti  Roland  Barthes. 
Njegov  pojam  uživanja  u tekstu  se  zasniva  na  tezama 
da  tekst  dokazuje  piscu  da  ga  želi.  Po  Barthesu 
uživanje  je  izrecivo,  a naslada  nije.  Naslada  je  ne- 
izreciva, bez-glasna,  zabranjena,  ona  se  može  izreći 
samo  između  redova.  Uživanje  u slikanju  je  pristup 
objektu  u koji  se  upisuje  manualno-tjelesno  uživanje 
slikara  dok  slika  i pristup  objektu  iz  kojeg  se  iščitava 
i rekonstruira  uživanje  (naslada)  slikara  tijekom 
tjelesnog,  haptičkog  i vizualnog  suočavanja  sa  slikom. 
Koncept  uživanja  u slikanju  uspostavljen  je  u 
francuskom  poststrukturalističkom  slikarstvu,  a 
razrađivan  u postmodemom  eklektičnom  slikarstvu 
transavangarde  (Francesco  Clementc)  i neoekspre- 
sionizma  (Salome). 

Slikarstvo  francuskih  strukturalističkih  i poststruk- 
turalističkih  slikara  i teoretičara  slikarstva  Marca 
Devadea  i Louisa  Canea  otkriva  u samom  potezu,  gesti 
i tragu  boje  slojevite  tragove  rada  želje  i efekte  uživanja 
u slikanju.  Uživanje  je  igra  između  boli  i naslade.  Slika 
sa  svojom  formalnom  strukturom  postaje  alegorija 
erotskog  tijela  koje  slikarevim  dodirom  postaje  vlažno 
od  boje  (termini  imaju  psihoanalitičku  seksualnu 
konotaciju).  Naslikana  seksualnost  kod  njih  ne  izbija 
na  površinu  slike  kao  književna  pripovjedna, 
Figurativno  oblikovana  tema  slikarstva,  nego  kao 
ekonomija  ili  anti-ekonomija  slikareve  geste,  aku- 
mulacija boje  na,  po  i preko  površine.  Za  njih  sli- 
karstvo nastaje  iz  ekonomije  seksualnosti.  Stvarna 
vrijednost  modernog  slikarstva  događa  se  u rasponu 
od  podloge  koja  postaje  površina  (formalna  razina)  i 
površine  koja  anticipira  alegorijsku  mogućnost  objekta 
samog  uživanja  koje  vodi  uživanju  i,  zatim,  perverznoj 
nasladi.  Mare  Devade  i Louis  Cane  su  pikturalnu 
napetost  između  formalnog  i psihoanalitičkog  preuzeli 


iz  američkog  apstraktnog  ekspresionizma  Pollocka, 
Rothka,  Newmana,  zatim  su  je  primijenili  na  pik- 
turalne  modele  Picassa,  Matissea  i,  svakako,  Cćzan- 
nea.  U takvom  okviru  cjelokupna  povijest  slikarstva 
postaje  prostor  slikarskog  i paralelnog  teorijskog 
raspravljanja  razlika  i identiteta  prikazivanja,  iz- 
ražavanja, komponiranja,  konstruiranja  i gestualnog 
upisivanja.  Devadcovc  i Cancovc  provokacije  slike 
kao  objekta  želje  (pikturalna  anticipacija),  uživanja 
(izvršenje  u pikturalnom  polju  i efekta  pikturalnog)  i 
naslade  (pojačanje  doživljaja  uživanja  efekata  pik- 
turalnog) ukazuju  na  pravi  problem  slikarstva,  a to  je 
otpor  (trenje,  klizanje,  opiranje,  nadraživanje)  koji  se 
uspostavlja  između  slikarstva  kao  tjelesne  akumulacije 
i jezika  kao  odlaganja  tijela. 

LITERATURA:  Brej8,  Brej9,  Brej  1 4,  Brej  1 6.  Den50,  Dcv  I , Dcv2, 
Dev3,  Dev4,  Dev6,  Dev7,  Medvl,  Medv2,  Medvl4, 01iv4,  Oliv5, 
OIiv6, 01iv7,  Oliv9, OlivI  I, Oliv 1 2,  Šuv  1 37 

Uživanje  u tekstu.  Zamisao  uživanja  u tekstu  (franc. 
plaisir  du  texte)  uveo  je  Roland  Barthes  da  bi  ukazao 
na  svijet  jezika  čije  brujanje  on  osluškuje,  podražava 
i prikazuje  kroz  poližanrovska  pisanja  i stvaranja 
tekstualnih  tijela.  Zamisao  zadovoljstva  u tekstu  je 
iskorak  iz  proznanstvene  strukturalističke  semiotičke 
i semiološke  rasprave  prirode  književnog  teksta  i teksta 
kulture  u poststrukturalistički  produktivni  tekst  koji 
daje  pravo  glasa  racionalnosti  i subjektivnoj  erotici 
pisma  ( ecriture ).  Barthes  ukazuje  na  prijelaz  od 
znanstvenog  teksta  kao  estetičkog  teksta  (govora  o 
osjetilnom  doživljaju)  na  estetski  tekst  (govor  tjelesnog 
doživljavanja/uživanja,  zadovoljstva  i naslade/tijela 
tekstom  i teksta  tijelom).  Strukturalistički  tekst  ostavlja 
autora  u povlaštenom  položaju  objektivnog  znan- 
stvenika ili  nadređenog  subjekta  koji  zna  i ima 
metarazinu.  Strukturalistički  autor  je  uvijek  izvan 
teksta.  Naprotiv,  poststrukturalistički  tekst  ukida 
privilegije  objektivnog  razlikovanja  pisca  i čitaoca, 
suočavajući  ih  s radom  želje,  uživanja,  zadovoljstva, 
naslade,  odnosno  subjektivnosti:  “Tekst  koji  pišete 
mora  mi  dokazati  da  me  želi.”  Tekst  ne  objašnjava  i 
ne  interpretira  nego  zavodi.  S druge  strane,  tijelo  se 
produžava  kroz  tekst.  Uživanje,  naslada,  zavođenje  i 
erotizam  pisanja  postavljaju  tekst  kao  privid  (alegoriju) 
tijela  i neograničenih  mogućnosti  poigravanja  s tijelom 
zadovoljstva.  U tom  smislu  Barthes  piše  svoja  kasna 
djela  o japanskoj  kulturi,  o fenomenu  fotografije,  o 
ljubavnom  govoru  kao  tumaranju  ili  o samom  Rolandu 
Barthesu  u nedokučivom  spletu  pisanja,  čitanja, 
imenovanja,  povezivanja  i rasipanja  identiteta. 

LITERATURA:  Alpha  I,  Bart2,  Bart3,  Bart4,  Bart8,  Bartl  1,  Bari  13, 
Bari  14,  Bartl 6,  Bartl 7,  Bart20 

V 


VeŠč\  Časopis  Vešč’  (Objekt),  s podnaslovom 
“internacionalni  pregled  suvremene  umjetnosti”, 
pokrenuli  su  E1  Lissitzky  i lija  Erenburg  u Berlinu 
početkom  1922.  Objavljena  su  dva  broja.  Časopis  je 
okupljao  autore  konstrukti vističkog  usmjerenja  u 
slikarstvu,  kiparstvu,  književnosti,  teatru,  filmu,  glazbi 
i arhitekturi.  Lissitzky  je  oblikovao  časopis  u novom 
konstruktivističkom  duhu  napuštajući  suprematističku 
estetiku  manualnog  rada.  Prema  Lissitzkom  i 
Erenburgu,  cilj  časopisa  je  bio  zalaganje  za  kon- 
strukti vističku  umjetnost  koja  ne  ukrašava  nego 
organizira  život.  Razlika  između  Erenburgovog 
umjerenog  i Lissitzkyjevog  radikalnog  stava  je 
rezultirala  prezentacijom  kompromisne  verzije 
konstruktivizma,  što  znači  do  anticipiranja  zamisli 
‘nove  umjetnosti'  i ‘modernog  izraza’.  U časopisu  su, 
između  ostalih,  surađivali  Vsevold  Mejerhold, 
Aleksandar  Tairov,  Gordon  Craig,  Jules  Romains,  Vla- 
dimir Majakovski,  Boris  Pastemak,  Sergej  Jesenjin, 
Ivan  Goli,  Gino  Severini,  Le  Corbusier,  Ivan  Puni, 
Aleksandar  Rodčenko,  Kazimir  Maljevič  i Vladimir 
Tatljin. 

Lissitzky  je  nakon  dolaska  u Berlin  1921.  počeo 
europsku  turneju,  šireći  zamisli  ruskog  suprematizma 
i sovjetskog  konstruktivizma.  Sudjelovao  je  u 
stvaranju  nove  internacionalne  konstruktivističke 
umjetnosti  kroz  suočavanja  ruskog  ili  sovjetskog 
konstruktivizma  s njemačkim  Bauhausom  i nizo- 
zemskim De  Stijlom.  Kongres  internacionalnih 
progresivnih  umjetnika  održan  je  u Diisseldorfu  od 
29.  do  31.  svibnja  1922.  Kongres  su  organizirali, 
između  ostalih,  Theo  van  Doesburg,  Hans  Richter  i 
E1  Lissitzky,  a brojni  umjetnici  su  potpisali  deklaraciju 
Osnivačka  proklamacija  ujedinjenja  progresivnih 
internacionalnih  umjet n ika. 

LITERATURA:  Bannl,  Bow3,Greatl 

Video  umjetnost.  Video  umjetnošću  se  naziva  umjet- 
nički rad  zasnovan  na  upotrebi  video  i televizijske 
tehnike.  Osnovnu  opremu  video  tehnike  čine 
elektronska  video  kamera,  magnetoskop  i monitor. 
Televizija  je  medijski  sistem  koji  može  biti:  ( 1 ) makro 
ili  masovna  televizija  - službena,  državna,  nacionalna 
i komercijalna  televizija,  (2)  megatelevizija  ili  satelitski 
emitirana  televizija  koja  je  nastala  tehnološkom 
evolucijom  makrotelevizije,  (3)  mezo-televizija  ili 
regionalna  televizija  koja  se  tehnički  realizira  kao 
kablovska  televizija  i (4)  mikrotelevizija  zasnovana 


na  pokretnoj  video  opremi  (galerijske,  muzejske, 
klupske  instalacije  video  tehnike). 

Video  umjetnost  je  nastala  u tri  institucionalna  i 
kontekstualna  okvira:  (1)  eksperimenti  u televizijskim 
institucijama,  (2)  filmski  eksperimenti  i (3)  neoavan- 
gardni  i postavangardni  umjetnički  eksperimenti. 
Anticipiraju  je  60-ih  godina  neodadaistički  i fluksus 
radovi  s televizorima,  televizijom  i videom  Nam  June 
Paika,  Lesa  Levinea  kao  i video  instalacije  body  art 
umjetnika  Brucea  Naumana.  Prve  izložbe  video 
umjetnosti  organizirane  su  tijekom  1 968.  godine.  Prva 
europska  projekcija  video  umjetnosti  održana  je  na 
izložbi  Prospekt  u Kolnu  1969.  Godine  1970. 
njemački  producent  Garry  Schum  otvorio  je  video 
galeriju. 

Za  početno  razdoblje  video  umjetnosti  karakteristična 
su  tri  pristupa:  (1)  upotreba  video  tehnike  za  do- 
kumentiranje procesualnih  umjetničkih  radova,  (2) 
istraživanje  video  tehnologije  i produciranje  video 
djela  koja  teže  postizanju  estetskh  učinaka  elek- 
tronskom slikom  i (3)  primjena  video  tehnike  u 
performansima  gdje  je  video  element  akcije  umjetnika. 
Serije  video  djela  nazvane  Land  art  (1969.)  i 
Identifikacije  ( 1970.),  u produkciji  Garryja  Schuma, 
koje  su  realizirali  Walter  De  Maria,  Richard  Long, 
Michael  Heizer,  Dennis  Oppcnheim,  Robcrt  Smith- 
son,  Joseph  Beuys,  Daniel  Buren  i Ulrich  Riickriem, 
primjeri  su  upotrebe  videa  kao  sredstva  doku- 
mentiranja procesa  rada  i intervencije  u prostoru. 
Eksperimenti  s video  tehnologijom  povezani  su  sa 
strategijama  konceptualne  umjetnosti  (dokumen- 
tiranje) i postkonceptualističkim  tehnološkim,  je- 
zičkim  i semiotičkim  analizama  medija,  a nastavljaju 
se  i na  iskustva  neokonstruktivizma  i tehnološke 
umjetnosti. 

Primjena  video  tehnike  u performansima  inicirana  je: 
( 1 ) da  bi  publika  izvan  prostora  performansa  pratila 
performans  sinkrono  njegovom  odvijanju,  (2)  da  bi 
umjetnik  prikazao  minimalne  pokrete  ili  detalje  akcije 
koje  publika  ne  vidi  iako  direktno  prati  performans  i 
(3)  da  bi  umjetnik  pokazao  i prikazao  svoje  ideološke, 
psihološke  i tjelesne  odnose  prema  video  slici  ili 
tehnici.  Marina  Abramović  je  performans  Ritam  4 
(1974.)  prenosila  preko  galerijskog  video  sistema  jer 
publika  zbog  tehničkih  razloga  nije  mogla  prisus- 
tvovati procesu  rada.  Umjetnica  se  tijekom  perfor- 
mansa približavala  ventilatoru  koji  je  stvarao  jako 
strujanje  zraka  koje  je  ona  pokušavala  udahnuti. 

Dennis  Oppenheim  je  u performansu  iz  1974.  zau- 
stavljao pauka  svojim  dahom.  Cijela  akcija  publici  nc 
bi  bila  vidljiva  da  je  umjetnik  nije  projicirao  na 
monitoru.  Richard  Kricsche  je  pucao  u monitor  dok 
gaje  kamera  snimala  kako  nišani  iz  pištolja,  a rad  je 
završen  pogotkom  i razaranjem  video  monitora  i 
nestankom  slike. 

Tijekom  70-ih  i 80-ih  godina  nastaju  video  radovi 
nazvani  video  skulptura  ili  video  instalacija.  Video 
skulptura  je  objekt  načinjen  od  više  video  monitora 
koji  projiciraju  elektronsku  sliku.  Video  skulptura  se 
zasniva  na  podudarnosti  ili  nepodudarnosti  televizijske 
slike  i strukture  objekta  koju  čine  ili  su  u nju  ugrađeni 
monitori.  Video  skulptura  je  objekt  s ekranima,  što 
znači  da  se  promatrač  suočava  s dva  različita  fe- 
nomena: (1)  s konkretnim  prostornim  objektom  i (2) 
s virtualnim  objektima  koje  prikazuje  ekran.  Video 
instalacija  je  prostorni  odnos  predmeta  i video  sistema 
(kamera,  monitor).  Slično  video  skulpturi,  video  insta- 
lacija je  zasnovana  na  suočavanju  konkretnih  prostor- 
nih i virtualnih  prostomo-vremenskih  odnosa.  Video 
skulpture  i video  instalacije  ostvario  je  Nam  June  Paik. 
Njegov  rad  Video  zastava  (1986.)  je  video  skulptura 
koju  čine  osamdeset  i četiri  monitora  koji  sastavljaju 
sliku  američke  zastave,  a rad  Video  Buda  (1974.)  je 
video  instalacija:  na  stolu  s bijelim  stolnjakom 
postavljen  je  kip  Bude  a nasuprot  njemu  monitor  i 
kamera,  na  monitoru  se  projicira  video  slika  kipa. 
Tijekom  druge  polovine  70-ih  i tijekom  80-ih  godina 
video  umjetnost  se  razvijala  prema  narativnom  i 
simboličkom  (metaspiritualnom)  prezentiranju 
različitih  sadržaja,  u rasponu  od  feminističkih  video 
radova  Ulrike  Rosenbach  i Dare  Birnbaum  do 
postmodemističke  elektronske  slike  kao  odraza  svijeta 
prirode  u radovima  Billa  Viole  ili  svijeta  kulture  u 
radovima  Laurie  Anderson  i grupe  General  Jdea. 
Postmodemistička  video  umjetnost  se  tijekom  80-ih  i 
90-ih  godina  razvijala  u dva  smjera:  ( 1 ) narativni  video 
rad  blizak  televizijskoj  drami  ili  igranom  filmu  i (2) 
tehnoestetski  eksperimenti  s virtualnim  i simulacijskim 
prostorima. 

Počeci  video  umjetnosti  u Jugoslaviji  datiraju  s 
početka  70-ih  godina  i nastaju  u okviru  konceptualne 
umjetnosti  i performansa.  Prvi  video  rad  u Jugoslaviji 
realizirali  su  Nuša  i Srcčo  Dragan  Bijelo  mlijeko 
bijelih  grudi  1969.  godine.  Video  je  korišten  kao 
sredstvo  dokumentiranja  ili  realizacije  konceptualne 
analize  prirode  umjetnosti.  Tijekom  80-ih  nastaju 
narativni,  feministički,  metaspiritualni  i politički 
postmodemistički  video  radovi.  U video  umjetnosti 
su  djelovali  ili  djeluju:  Marina  Abramović,  Braco 
Dimitrijević,  Radomir  Damnjanović  Damnjan, 
Ivan  Ladislav  Galeta,  Marina  Gržinić,  Aina  Šmid, 


Sanja  Iveković,  Dalibor  Martinis,  Ncša  Paripović, 
Čedomir  Vasić,  Mihajlo  Ristić,  Vladan  Radovanović, 
Mladen  Stilinović,  Ilija  Šoškić,  Raša  Todosijević, 
Goran  Trbuljak,  Miha  Vipotnik,  grupa  Borghesia, 
Zemira  Alajbegović,  Neven  Korda,  Marko  A.  FCo- 
vačič,  Marko  Košnik,  Marko  Peljhan,  Ema  Kugler, 
Ivan  Marušić  Klif,  Vlado  Zmić,  Ksenija  Turčić. 

LITERATURA:  Artvl,  Barbari,  Battc5,  Bori,  Bori,  Gr9,  Judsl, 
Krau$2,  Len  I , MiloS  1 , Morg4,  Mors  I , Paik  I , Puri . Ris  I , Sti2,  Sus  I , 
Šuvl  14,  Tim2,  U1m5,  Vidi,  Videodl,  Videod2,  Weibl 

Viđenje.  Viđenje  je  čin  opažanja  okom  kojim  optičko 
postaje  vizualno.  U postmodemim  teorijama  razlikuje 
se  viđenje  i vizualno.  Viđenje  je  ono  što  oko  u danom 
činu  vidi,  tj.  neposredno  vizualno  iskustvo,  a ne  sve 
ono  što  kao  optičko  i potencijalno  vizualno  postoji. 
Viđenje  je  uvijek  socijalizirano  i time  određeno 
ideologijom  i fantazmom,  tj.  ekranom  koji  razdvaja 
ili  povezuje  subjekt  i realnost.  Po  Normanu  Brysonu 
između  subjekta  i svijeta  (realnosti)  nalaze  se  mnogi 
diskursi  koji  konstituiraju  potencijalnu  vizualnost; 
vizualno  se  očituje  kao  kulturna  konstrukcija  ili 
produkcija  određenog  smisla  i,  preciznije,  smislenog 
okvira  (konteksta)  svakog  pojedinačnog  viđenja. 
Martin  Jay  razlikuje  dvadeset  i jedan  verbalni  izraz 
kojim  se  metaforično  opisuje  čin  vizualnog  iskustva. 
Na  primjer,  to  je  pojam  gledati  (engl.  watch,  lat. 
vigilare,  franc.  vciller),  pokazati  (engl.  demonstrate, 
lat.  monstrare),  gledati  u ili  opaziti  (engl.  inspect,  look 
at,  observe,  lat.  specere),  vidjeti  ili  zapaziti  (engl. 
seope,  lat.  scopium),  gledište  (lat.  synopsis),  itd. 

LITERATURA:  Bo2ič7,  Božić  10,  CYar3,  HatT29,  Hugl , Sin2,  Gledl, 
Bryl,  Bry4,  Fos4,  Jay2, Jay3,  Krausl6,  Melv5,  Pollol 

Virtualna  umjetnost.  Virtualnom  umjetnošću  se 
naziva  umjetnost  koja  nastaje  elektronskim  simu- 
lacijama  slike,  zvuka,  mirisa,  dodira.  U postmo- 
demističkim  teorijama  simulacionizma  i tehnoloških 
prikaza,  autori  kao  što  su  Jean  Baudrillard  i Paul  Viri  lio 
pokazuju  daje  svaka  slika  virtualna.  Ekranske  slike 
videa  i kompjutora  stvaraju  sliku  virtualne  realnosti. 
Svaka  slika,  fotografija  ili  filmski  kadar  mogu  biti 
virtualizirani  unošenjem  u kompjutor,  transfor- 
macijom u softverski  zapis  (kompjutorski  jezik)  i 
transformacijama  softverskog  zapisa  koje  se  zatim 
prevode  u sliku,  zvuk  ili  tekst.  Po  Baudrillardu  danas 
ne  postoji  jednoznačan  odgovor  na  pitanje  “Da  li  sam 
ja  ljudsko  biće  ili  stroj?”  Realno  i subjektivno,  čovjek 
je  ljudsko  biće,  a virtualno  i praktično,  on  je  stroj.  To 
stvara  antropološku  neizvjesnost  koja  karakterizira 
dramu  postmodeme  epohe. 

LITERATURA:  And  I,  AugI,  Bauđ3,  Baud8,  Đaudl  1,  Baudl4,  Duf3, 
Far  1 , Grosz2,  Grž  1 1 , Grž  1 6,  Hayles  1 , Heim  I . Holtz  1 , Lovin  1 , Mors  1 , 
Massu2,  Otral,  Strci,  Vir2,  vir3,  Vir4,  Vir5,  Virtual  1 

Virtualna  realnost.  Virtualnom  realnošću  (engl. 
Virtual  reality)  ili  cyberprostorom  (engl.  cyberspace) 
nazivaju  se  različiti  oblici  povezivanja  tehničkih 
sistema  (kompjutora,  televizije,  kiborga  ili  robota)  s 
ljudskim  bićem.  Pojam  cyberspace  uveo  je  pisac 
William  Gibson  1984.  da  bi  opisao  artificijelne 
prostore  kompjutorskih  simulacija.  Elektronski  uređaji 
kao  što  su  video  kamere,  skeneri  i terminali  postaju 
produžeci  ljudskog  tijela,  po  Viriliu  proteze  koje 
čovjeka  transformiraju  u artificijelni  kibernetički 
organizam  (kiborg).  Zamisli  virtualne  realnosti  ili 
cyberprostora  tijekom  80-ih  i 90-ih  postaju  bitne  za 
djelovanje  vizualnih  umjetnika  koji  povezuju 
tehnologiju,  industrijski  dizajn,  masovne  medije  i 
strategije  simulacije  u visokoj  umjetnosti.  Virtualna 
realnost  u postmodemističkom  smislu  nije  efekt 
pojedinačne  površine  (slike,  skulpture,  ekrana)  nego 
globalna,  a to  znači  ambijentalna  simulacija  realnosti. 
Virilio  ukazuje  da  su  globalizacija  i virtualizacija,  tj. 
svijet  kao  artificijelni  elektronski  prikaz,  istovremeni 
procesu  transformacije  ljudskog  svijeta  u virtualni 
tehnološki  svijet.  Novi  tehnološki  svijet  je:  (1)  svijet 
sažimanja  vremena  i prostora  u trenutnu  informaciju 
i (2)  svijet  prekorači vanj a biološke  granice  čovjeka 
njegovim  povezivanjem  s kibemetičkim  sistemom. 
Kompjutorski  ili  video  prostori  Jenny  Holzer,  Dare 
Bimbaum,  Billa  Viole,  Catherine  Ikam,  Jeffreyja 
Shawa,  Michaela  Naimarka,  Dalibora  Martinisa,  Sanje 
Iveković  su  artificijelni  simulacijski  elektronski 
prostori  koji  elektronske  teleinformacije  preobražavaju 
u vizualni  svijet  potencijalne  realnosti.  Alan  Rath 
koristi  model  kiborga  (engl.  cyborg),  tj.  umjetno  tijelo 
(humanoid)  koje  preko  senzora  reagira  na  vizualne  i 
akustičke  promjene  u prostoru  koje  promatrač  izaziva 
krećući  se  pokraj  i oko  rada.  Njegovi  tehno-objekti 
nisu  humanoidi  po  vizualnom  izgledu  (on  ne  radi  s 
vizualnim  prikazima  figure)  nego  po  postignutom 
poretku  senzomih  (u  metaforičkom  smislu  osjetilnih) 
reakcija  stroja-objekta-skulpture. 

LITERATURA:  And  l,  Augl,  Baud3,  Baud8,  Baudl  1,  Baudl4,  Fari. 
Grosz2,  Gržll,  Gržl6,  Grž30,  Hayle$l,  Heiml,  Holtzl,  Lovini, 
Mors  1 , Massu2,  Otra  1 , Paulc  I , Stre  1 , Vir2,  vir3,  Vir4,  Vir5,  Virtual  l 

Virtualno.  Virtualno  je  u likovnim  umjetnostima 
slikovna  ili  skulpturalna  površina  koja  se  promatra 
kao  živi  likovni  prikaz,  izraz  ili  intervencija,  a ne  kao 
doslovna  materijalna  i predmetna  površina.  Učiniti 
površinu  virtualnom  i oživjeti  je  u likovnom  smislu, 
znači  uspostaviti  proces  transformacije  aktualno  i 
konkretno  prostorno  danog  plama  ili  papira  u virtualni 
prostor  koji  je  primarna  iluzija  umjetničke  vizije. 
Primarna  iluzija  prostora  javlja  se  pri  prvom  potezu 
kistom  ili  olovkom  koji  potpuno  usredotočuje  duh  na 


oslikanu  površinu  i neutralizira  materijalne  granice 
viđenja.  Funkciju  stvaranja  primame  iluzije  imaju  i 
linija  i ton  i volumen.  Reći  za  skulpturu  da  ostvaruje 
virtualni  volumen  znači  da  ona  ostvaruje  efekt 
vidljivog  prostora  oživljenog  (vitalnog)  pomoću  neke 
organske  aktivnosti  u svojem  središtu  (Susanne 
Langer).  Svako  pravo  umjetničko  djelo  teži  pojavi 
nečeg  izdvojenog  i različitog  od  okoline.  Najne- 
posredniji  dojam  koji  stvara  je  dojam  različitosti  od 
stvarnosti.  To  je  dojam  iluzije  koja  obavija  predmet, 
čin,  izjavu  ili  tijek  zvukova  koji  čine  djelo.  Najočitije 
virtualne  pojave  u prirodi  su  optički  vidljive,  ali  neo- 
pipljive, na  primjer,  duga  i optičke  iluzije.  Po  Susanne 
Langer  slika  je  čisti  virtualni  predmet.  Njezina  je 
važnost  u činjenici  da  nije  upotrebljiva  u praktične 
svrhe,  odnosno,  smatra  se  cjelovitim  bićem  isključivo 
vizualnih  svojstava  i odnosa.  Vidljivi  karakter  površine 
je  njezina  cjelokupna  suština.  Virtualna  prostorna  slika 
na  umjetničkoj  slici  je  suprotnost  realnoj  prostornoj 
slici  predjela  u prirodi.  Virtualne  slike  su  ukorijenjene 
u vrijednostima  realnog  prostora  slike,  ali  ih  nadilaze. 
Realni,  aktualni  i konkretni  aspekti  slike  se  stva- 
ralačkim radom  umjetnika  i stvaralačkom  recepcijom 
promatrača  preobražavaju  u virtualni  prikaz  predmeta, 
prostora  i pokreta. 

U kritici  minimalne  umjetnosti  modernistički  teo- 
retičar umjetnosti  Michael  Fried  pokazuje  da  su  djela 
minimalne  umjetnosti,  zato  što  nisu  virtualna,  manje 
umjetnička  nego  što  su  doslovna  prisutnost  konkretne 
i aktualne  površine,  predmeta  i prostora.  Moder- 
nističko slikarstvo  od  Hernija  Matissea  preko  Jacksona 
Pollocka  do  Kennetha  Nolanda  teži  izuzetnoj  razlici 
običnog  predmeta  i površine  koja  se  naziva  umjet- 
ničkom slikom. 

LITERATURA:  Boži£2,  Božič3,  Frie2,  Frie3,  Greenl,  Green6, 
Langer  I . Langer2,  Langer3,  Read3,  Rot6,  Sml 

Visoki  modernizam.  Visokim  modernizmom  se 
naziva  elitna  i ezoterična  umjetnička  praksa  zasnovana 
na  vrijednostima  individualnog  stvaranja,  origi- 
nalnosti, autonomije  izražavanja  i visokog  estetizma. 
U likovnim  umjetnostima  pojam  visokog  modernizma 
označava  epohu  koja  započinje  Drugim  svjetskim 
ratom,  kada  umjetnici  iz  Europe  emigriraju  u 
Francusku,  Englesku  i SAD,  stvarajući  internacionalni 
jezik  modernističke  umjetnosti.  Zamisli  visokog 
modernizma  vezane  su  za  SAD  i New  York  kao  novi 
centar  svjetske  umjetnosti.  Po  Charlesu  Harrisonu, 
povijest  modernizma  poslije  Drugog  svjetskog  rata 
određuju  dva  suprotstavljena  koncepta  modemosti: 
(1)  koncept  visokog  modernizma  koji  ideje  i 
vrijednosti  autonomije  apstraktnog  umjetničkog  djela 
dovodi  do  vrhunca  i estetičke  dogme,  i (2)  kritički 

koncept  visokog  modernizma  koji  zamisli  intuicije, 
spontanosti,  ekspresije,  estetike  i ideologije  vidi  kao 
oblike  vrijednosne,  značenjske  i političke  organizacije 
društva,  kulture  i svijeta  umjetnosti,  a ne  kao  po  sebi 
razumljive  odrednice  umjetnosti  (neodada,  fluksus, 
djelomično  pop  art,  neokonstruktivizam).  Greenber- 
govska  koncepcija  visokog  modernizma  kao  estetička 
teorija  slikarstva  dominantna  je  od  kasnih  40-ih  do 
sredine  60-ih  godina.  Danas  se  u teoriji  s njom  najčešće 
identificira  pojam  visokog  modernizma.  Za  Hamsona 
grecnbergovski  visoki  modernizam  (od  apstraktnog 
slikarstva  do  postslikarske  apstrakcije)  je  izraz  hlad- 
noratovske  politike  i koncepta  autonomne  umjetnosti 
kao  kulture  kasnog  kapitalizma  Sjedinjenih  Američkih 
Država. 

LITERATURA:  Fuo6,  Day2,  Burgin2,  Den89,  Den98,  Den99, 
DenlOl,  Denl04,  DenlOS,  Gal,  GreenlO,  Greenll,  Greenl2, 
Greenl3,  Guilbl,  Hanrl2,  Han-14,  Harr33,  Harr43,  01iv2,  Šuv57, 
Ug2,  Woo6 

Višemedijska  umjetnost.  Višemedijskom  umjetnošću 
se  najčešće  naziva  multimedijalna  umjetnost,  ali  prema 
Vladanu  Radovanoviću  višemedijska  nije  prijevod 
termina  multimedij  nego  označava  najšire  shvaćenu 
umjetnost  što  obuhvaća  medije  koji  djeluju  na  različite 
osjete  (vizualni,  zvučni,  taktilni),  medije  s obzirom 
na  vrstu  znakova  (na  primjer,  glazbeni  i govorni  - oba 
su  zvučni,  zapis  i slika  - oba  su  vizualni),  i medije  s 
obzirom  na  registriranje,  skladištenje/obradu,  izlaz 
signala  (magnetna  traka,  film,  video,  holografija, 
digitalni  mediji).  Opseg  zastupljenosti  medija  u 
djelovanju  na  različite  osjete  kreće  se  od  najmanje 
dva  do  svih  koji  postoje.  Osim  najmanjeg  obaveznog 
broja  pokrenutih  medija,  nijedan  drugi  parametar  nije 
strogo  određen.  Otvoreni  su,  dakle,  vrsta  međusobnog 
odnosa  medijskih  sastavnica,  odnosno,  stupanj  njihove 
integriranosti  (one  mogu  biti  samo  vremenski  postav- 
ljene jedna  pored  druge,  mogu  biti  spojene  ili  stop- 
ljene), stupanj  determiniranosti  svake  sastavnice 
(mogu  biti  uređene  na  sve  načine  između  krajnjeg 
determinizma  i indeterminizma),  način  fiksiranja  sas- 
tavnica ovisno  o sudjelovanju  osoba  koje  donose  um- 
jetničke odluke  (mogući  su  svi  načini  organiziranja 
struktura  između  krajnje  neinteraktivnosti  i interak- 
tivnosti). 

Zamisao  višemedijske  umjetnosti  se  može  primijeniti 
na  brojna  eksperimentalna  djela  neodade,  fluksusa, 
procesualne  umjetnosti,  performans  arta,  ambijentalne 
umjetnosti  itd.  u kojima  se  sintetski,  prošireno  ili 
paradoksalno  povezuju  različiti  umjetnički  mediji  ili 
njihovi  efekti.  Umjetnička  djela  izvedena  kao  in- 
stalacije ili  performansi  s različitim  medijskim 
uređajima  ili  sistemima  mogu  se  smatrati  karak- 


terističnim višemedijskim  djelima.  Na  primjer,  djelo 
Nam  June  Paika  Video-Buddha  (1974.)  je  višeme- 
dijsko  djelo  nastalo  izvođenjem  instalacije  kao  odnosa 
skulpture  (Budin  kip)  i video  sistema  kojim  se  snima 
i reproducira  slika  prisutnog  kipa  Bude.  Drugim 
riječima,  efekt  odnosa  skulpturalne  figure  i video  slike 
čini  višemedijski  efekt. 

LITERATURA:  Barbari , Biri2,  Bor) , Ćo$3,  Hausl . Higgl , RadovS, 
Radov'6,  Radov  1 2,  Radov  1 3,  Radov  1 7,  Radov  1 9,  Rush  l 

Vitalno.  Vitalno  je  naziv  za  modernističku  skulpturu 
zasnovanu  na  slobodnoj  formi,  arhetipskim  univer- 
zalnim ikoničkim  ili  aikoničkim  simbolima,  ma- 
gijskom izrazu  umjetnika  i višesmislenosti  (meta- 
foričnosti) značenjskih  efekata  likovne  forme.  Za- 
misao vitalnog  srodna  je  zamisli  ekspresivnog  ili 
izražajnog,  što  znači  da  se  od  umjetničkog  djela,  a 
prije  svega  njegove  forme,  očekuje  učinak  koji  nadilazi 
optički  doživljaj  i omogućava  složenije  psihološke, 
duhovne,  mentalne  i egzistencijalne  doživljaje.  Vitalno 
djelo  zasnovano  je  na  slobodnoj  kiparskoj  formi,  koja 
može  biti  figurativna  ikonička  forma,  deformirana  i 
apstrahirana  figurativna  forma,  kao  i apstraktna 
aikonička  forma.  Slobodna  forma  je  arhetipska  jer 
prikazuje  asocijativne  oblike  prepoznatljive  kao 
univerzalni  oblici  koji  reprezentiraju  organski  rast, 
geološke  procese,  biološka  strukturiranja  ljudske  ili 
životinjske  figure,  prirodne  sile.  Na  primjer,  ljudska 
figura  u skulpturama  Henryja  Moorea  nije  konkretna 
figura  nego  oblik  koji  reprezentira  univerzalni  oblik 
ljudskog  tijela.  VitalistiČko  djelo  je  magijsko  po  tome 
što  kipar  svojim  radom,  gestom  i tragom  oživljava 
mrtvu  materiju  predmeta  tako  da  ona  djeluje  i prenosi 
energiju,  emocije,  značenja  i ideje.  Takvo  djelo  je 
prožeto  misterijem  egzistencije  (postojanja  i 
prisutnosti).  Za  razumijevanje  i interpretiranje  vita- 
lističke  skulpture  bitna  su  filozofska  djela  fenome- 
nologije i egzistencijalizma,  odnosno,  psihoanalitičke 
teorije  arhetipa  Carla  Gustava  Junga,  Vitalistička  djela 
su  višeznačna  budući  da  su  istovremeno  i figurativna 
(ikonička)  i apstraktna  (aikonička),  zato  što  isto- 
vremeno predstavljaju,  izražavaju  i djeluju,  odnosno, 
nalikujući  prirodnom  poretku  materije  i visoko- 
kultiviranom  umjetničkom  radu.  Mogu  se  promatrati 
nevinim  okom  poput  bilo  kojeg  prirodnog  fenomena 
(erozija  zemlje,  plima  i oseka,  sedimentiranje  mi- 
nerala) i učenim  okom,  kao  najsloženija  simbolička 
djela  i tvorevine  kulture. 

Engleski  povjesničar  umjetnosti  Herbert  Read  razradio 
je  pojam  vitalizma  i vitalnog  u skulpturi.  Po  Herbertu 
Readu  modemu  umjetnost  karakteriziraju  dvije  do- 
minantne velike  tendencije  ili  smjera:  konstruktivizam 
(zasnovan  na  ostvarivanju  racionalne  pročišćene 

harmoničnosti)  i vitalizam  (zasnovan  na  slobodnim 
višeznačnim  arhetipskim  formama).  Nakon  nagovje- 
štaja u pionirskim  djelima  Constantinea  Brancusija, 
vitalizam  se  javlja  u skulpturama  Pabla  Picassa 
nastalim  poslije  1930.  godine,  a karakterizira  ga 
prožetost  isključivo  magijskim  elementom:  figurama 
se  nastoji  prikazati  određene  životne  sile  društvenog 
značaja  - duša  (anima)  koju  ljudi  udahnjuju  svim 
predmetima.  Vitalno  je  za  modernog  kipara  ostvari- 
vanje žive  forme,  osjećaja  živosti,  vizualne,  likovne, 
predmetne  i prostome  energije  koja  struji  kroz  sve 
stvari  i koju  umjetnik  mora  prenijeti  u svoja  djela  kako 
bi  ona  uzbudila  druge  ljude.  Po  Readu  vrhunac 
vitalizma  ostvario  je  engleski  modernistički  kipar 
Henry  Moore.  Moore  je  autopoetički  definirao  pojam 
vitalnosti  1934.  godine:  “Vitalnost  i snaga  izraza.  Za 
mene  djelo  prvo  treba  imati  svoju  vlastitu  vitalnost. 
Pri  tome  ne  mislim  na  odraz  vitalnosti  života,  pokret, 
fizičke  akcije,  nemir,  igre  i tako  dalje  nego  na  to  da 
djelo  u sebi  može  sadržavati  nabijenu  energiju,  svoj 
vlastiti  intenzivni  život,  neovisno  o predmetu  koji 
predstavlja.  Ako  djelo  ima  ovu  snažnu  vitalnost  mi  za 
njega  ne  vezujemo  pojam  lijepog.  Ljepota  u kasno- 
grčkom  ili  renesansnom  smislu  nije  cilj  moje  skulp- 
ture. Između  ljepote  izraza  i snage  izraza  postoji  razlika 
u funkciji.  Namjera  prve  je  da  se  dopadne  osjetilima, 
dok  druga  ima  duhovnu  vitalnost  koja  je  za  mene 
uzbudljivija  i prodire  dublje  od  osjeta.  Budući  da  cilj 
djela  nije  reprodukcija  prirodnog  izgteda  stvari,  djelo 
nije  bijeg  od  života  - nego  možda  prodor  u stvarnost 
(...)  izraz  značenja  života,  poticaj  na  veći  napor 
življenja.”  Mooreova  djela  koja  pokazuju  zamisao 
vitalnosti,  odnosno,  izražavaju  životnu  energiju  su 
Kompozicija  (1931.),  Ležeća  figura  (1945.-1946.), 
Unutrašnji  i vanjski  oblici  (1 953.- 1954.),  Glenkilnski 
križ  (1955.-1956.),  Stojeća  figura  (Oštrica  noža) 
(1961.).  Ako  se  zamisao  vitalizma  prihvati  kao 
odrednica  modernističke  skulpture  u razdoblju  između 
kasnih  20-ih  i ranih  60-ih  godina,  karakteristična  su 
djela:  Ležeći  akt  s gitarom  (1928.)  i Figura  (1926.- 
1 930.)  Jacquesa  Lipchitza,  Model  za  spomenik  ( 1 929.) 
Pabla  Picassa,  Probijena  forma  ( 1 93 1 .)  i Jedinstvena 
forma  (spomenik)  (1961.-1962.)  Barbare  Hepworth, 
Ljudska  izraslina  (1933.)  Jeana  Arpa,  Komplemen- 
tarne forme  (1956.)  Olge  Jevrić,  Volviški  kamen 
(1958.)  Moricea  Lipsija,  Mandragora  (1959.)  Sey- 
moura  Liptona,  Torzo  (1956.-1962.)  Alberta  Vianija, 
Lama  (1961.)  Williama  Tumbulla,  Metalna  skulptura 
22  (1962.)  Dušana  Džamonje,  Dvostruka  forma 
(1962.)  Olge  Jančić,  Portret  Bojana  Berna  (1965.) 
Koste  Bogdanovića,  Allein  111  ( 1 97 1 .)  Branka  Ružića. 

LITERATURA:  Ashtl,  Caul,  Curtisl.  Giel.  Grccn2,  Kraus3, 
Langcrl,  Langer3,  Read2,  Read3,  Read5,  Rcad6,  Riti 


Vizualizacija.  Vizualizacija  je  proces  predočivanja  i 
prevođenja  nevizualnih  pojavnosti,  koncepata,  men- 
talnih slika,  jezičkih  formulacija,  logičkih  i mate- 
matičkih shema  i formula  u vizualnu  formu  ili  struk- 
turu. Zamisao  vizualizacije  je  razrađena  u konstruk- 
tivizmu i neokonstruktivizmu  postupcima  prevođenja 
matematičkih  brojčanih  nizova  u vizualne.  Na  primjer, 
brojčani  niz  11111  prevodi  se  u vizualni  niz  kosih 
linija  11(11.  S vizualizacijama  matematičkih  modela 
radili  su,  između  ostalih,  Francois  Morcllct,  Vladimir 
Bonačić,  Juraj  Dobrović  i Ivan  Picelj.  Slovenska  grupa 
OHO  vizualizirala  je  nevizualne  pojavnosti  tempe- 
rature, sile  gravitacije  i vremena  u procesualnoj  i 
konceptualnoj  umjetnosti.  Marko  Pogačnik  je  rea- 
lizirao prostomu  instalaciju  s utezima  koja  je  vi- 
zualizirala djelovanje  sile  teže,  a David  Nez  odnos 
grijalice  i termometra,  ukazujući  na  vizualno  praćenje 
ne  vizualnog  toplinskog  procesa. 

LITERATURA:  Den63,  Hewl,  Oho9,  Novct3 

Vizualna  istraživanja.  Vizualna  istraživanja  su 
interdisciplinarna  proznanstvena  proučavanja  vizualne 
percepcije  i vizualnog  oblikovanja.  Proučavanje 
vizualne  percepcije  utemeljeno  je  u teorijskoj  i 
eksperimentalnoj  psihologiji  u rasponu  od  teorije 
Gestalta  do  kognitivne  psihologije.  Proučavanja 
psihologije  su  opća  razmatranja  vizualne  percepcije  i 
nisu  nužno  povezana  s problemom  vizualne  percepcije 
u umjetnosti.  Vizualna  percepcija  u umjetnosti 
proučava  se  u estetici,  filozofiji  umjetnosti,  psihologiji 
umjetnosti,  teoriji  umjetnosti  i teoriji  umjetnika. 
Vizualnom  percepcijom  naziva  se  prijem  vizualne 
informacije  i njezino  razumijevanje.  Suvremene  teorije 
vizualne  percepcije  definirane  su  slijedećim  načelima: 
( 1 ) vizualna  percepcija  uvjetovana  je  neurofiziološkim 
i mentalnim  aspektima  ljudskog  organizma  (intema- 
lističke  teorije),  (2)  vizualna  percepcija  uvjetovana  je 
vanjskom  prirodom  ambijentalne  svjetlosti  i svjet- 
losnom informacijom  (ekstemalističke  teorije)  i (3) 
vizualna  percepcija  uvjetovana  je  jezičkim  i semio- 
tičkim  sposobnostima  subjekta  percepcije  i njegove 
kulture  (relativističke  lingvističko-semiotičke  teorije). 
Istraživanje  vizualnog  oblikovanja  pripada  poetičkim 
i pedagoškim  teorijama  proučavanja  zakonitosti 
vizualne  percepcije,  vizualnog  prikazivanja  i obli- 
kovanja. Teorije  vizualnog  oblikovanja  ili  teorije  forme 
proučavaju  se  na  umjetničkim,  arhitektonskim  i 
školama  dizajna.  Modemu  teoriju  forme  zasnovali  su 
umjetnici  predavači  na  Bauhausu.  Vizualno  obliko- 
vanje je  artikulacija  pikturalnih  i plastičkih  aspekata 
slike,  skulpture,  grafike,  fotografije,  filma  i tipografije 
kojom  se  ostvaruju  estetske  i značenjske  vrijednosti 
umjetničkog  djela. 

Vizualna  istraživanja  su  skup  teorijskih  pretpostavki, 
koncepata  i metoda  istraživanja,  proučavanja,  opi- 
sivanja, objašnjavanja,  interpretiranja  i konstruiranja 
vizualnih  fenomena  razvijenih  u neokonstruktivizmu 
i konceptualnoj  umjetnosti. 

Za  neokonrstruktivizam,  čiji  je  značajni  predstavnik 
francuska  grupa  GRAVy  vizualna  su  istraživanja 
zasnovana  na  proznanstvcnom,  inženjerskom  i tehno- 
ludističkom  konceptu,  odnosno  istraživanju  prirode 
vizualnih  (svjetlosnih  i optičkih  fenomena)  i primjeni 
dobivenih  rezultata  na  projektiranje  i konstruiranje 
svjetlosnih  i optičkih  umjetničkih  radova  (objekata  i 
ambijenata).  Prema  Manfredu  Massironiju  u kon- 
struktivizmu je  razvijeno  osam  modela  vizualnih 
istraživanja:  (1)  naslijeđe  konkretizma  inicirano  i 
razvijeno  radom  Johannesa  Ittena,  Josefa  Albersa, 
Maxa  Billa,  Alexandera  Caldera,  Friedera  Nakea  i 
Piera  Dorazia,  (2)  razvoj  monokromije  zasnovan  na 
ponavljanju  istovjetnih  elemenata  bez  varijacija  (Yves 
Klein,  Piero  Manzoni,  Enrico  Castellani,  Franccsco 
Lo  Savio),  (3)  strukturalna  djela  neokonstrukti- 
vističkog  karaktera  zasnovana  na  upotrebi  različitih 
materijala  (grupa  Uno , Vjenceslav  Richter),  (4)  sheme 
cikličkog  zasićenja,  modeli  psihologije  percepcije, 
odnosi  lik-podloga,  obrnute  perspektive  (Victor 
Vasarely,  Fran$ois  Morellet,  Bridget  Riley),  (5)  dojam 
pokreta  kao  rezultat  promjene  mjesta  gledanja  ili  upada 
svjetlosti  (Yaacov  Agam,  Jesus  Raphael  Soto),  (6) 
shematizacija  pokreta  u progresivnim  varijacijama 
(Enzo  Mari),  (7)  djela  koja  se  mijenjaju  ovisno  o 
rukovanju  gledaoca  (Bruno  Munari,  Enzo  Mari,  Karl 
Gerstner,  Herman  Richter),  (8)  kinetička  djela  po- 
kretana mehaničkom  sredstvima  (Gerhard  von  Grac- 
venitz,  Julio  Le  Pare).  Smisao  vizualnih  istraživanja 
u neokonstruktivizmu  je  ispunjenje  zahtjeva  eg- 
zaktnog teorijskog  i znanstvenog  istraživanja  za- 
konitosti stvaranja  i recepcije  umjetničkog  djela, 
budući  daje  osnova  svakog  estetskog  doživljaja  djelo, 
tj.  recipročni  odnos  primaoca-oka  i izvora-djela. 

U konceptualnoj  umjetnosti  od  Sola  LeWitta  i Mela 
Bochnera  do  Grupe  143  vizualna  istraživanja  zas- 
novana su  kao  intemalistička  istraživačka  praksa,  što 
znači  kao  interpretacija  i konstruiranje  vizualnih 
struktura  suglasno  s njihovim  mentalnim  zamislima 
ili  jezičkim  shemama. 

LITERATURA:  Arg4,  Bens6,  BentI,  Bih6,  Bih9,  BihIO,  Bumh6, 
Den2,  Kelel,  Kele3,  Kompjl,  Dcnl02,  NovetI,  Novet2,  Novet3, 
Parci,  Sus5,  Sus7,  Sus8 

Vizualna  kultura.  Vizualnom  kulturom  se  naziva 
vizualnim  putem  identificirano  okružje  ljudske 
egzistencije.  U teoriji  umjetnosti  se  razlikuju  tri 
uobičajena  pristupa  vizualnoj  kulturi: 


1 . Vizualna  kultura  je  skup  razvijenih,  vrijednih, 
značajnih  i određujućih  načina  i oblika  vizualnog 
stvaranja,  opažanja  i razumijevanja  vanjskog  ar- 
tificijelnog  svijeta.  Vizualna  kultura  se,  zato,  definira 
kao  obrazovna  i odgojna  djelatnost  njegovanja,  čuva- 
nja i razvijanja  sposobnosti  i moći  ljudskog  osjetilnog, 
a to  u ovom  slučaju  znači  vizualnog  opažanja. 

2.  Vizualna  kultura  je  vizualno  okruženje,  vidljivi 
kontekst  ili  svijet  čovjeka  stvoren  njegovim  indi- 
vidualnim ili  kolektivnim  radom.  Vizualna  kultura  se 
zasniva  na  vizualnim  ili  nevizualnim  ali  na  vizualno 
referentnim:  osjetilnim  pojavama,  značenjima,  vri- 
jednostima, identitetima,  itd.  Pritom,  vizualna  kultura 
je  aktualna  (realna,  sada-prisutna)  i povijesna  (rea- 
lizirana, nekada-prisutna  ali  kroz  tragove  nazna-čena) 
vizualna  pojavnost  ljudskog  društva  i njegovih  pre- 
dodžbenih  modusa.  Primjer  promoviranja  vizualne 
kulture  kao  idealnog  bihevioralnog  prostora  u jednoj 
epohi  su  bile  arhitektonske  i dizajnerske  konstrukcije 
za  velike  svjetske  izložbe.  S druge  strane,  vizualna 
kultura  je  postala  element  masovne,  medijske  i 
popularne  kulture  poslije  60-ih  godina  ulaskom  u sve 
pore  javnog  i privatnog  izgleda  i ponašanja. 

3.  Vizualna  kultura  je  teorijska  disciplina  koja  se  bavi 
analizom  i interpretacijama  strukturiranja,  funkcio- 
niranja i djelovanja  prirodne  i artificijelne  vizualnosti 
u ljudskom  društvu.  Vizualna  kultura  je  teorija  druš- 
tvenih mehanizama  vizualnog  prikazivanja,  izra- 
žavanja, konstruiranja,  ponašanja,  kao  i vizualne 
percepcije  i recepcije. 

4.  Vizualna  kultura  se,  kao  disciplina  antropoloških 
studija  bavi  univerzalnim  problemima  vizualnosti  u 
ljudskom  društvu  ili  ljudskom  rodu. 

5.  Vizualna  kultura  se,  kao  disciplina  kulturalnih 
studija  (cultural studies),  bavi  problemima  vizualnosti 
u konstituiranju  i egzistenciji  specifičnih  povijesnih  i 
geografskih  mikro  i makro  društava.  Vizualna  kultura 
se  bavi  specifičnim  povijesnim  i geografskim  rodnim, 
rasnim,  etničkim,  nacionalnim,  generacijskim, 
profesionalnim  vizualnim  identitetima  u specifičnim 
povijesnim  i geografskim  mikro  i makrodruštvima. 
Vizualna  kultura  se  kao  disciplina  kulturalnih  studija 
bavi  odnosima  individualnog  i kolektivnog  vizualnog 
stvaranja  i recepcije. 

6.  Vizualna  kultura  se  određuje  kao  interdisciplinarno 
teorijsko  proučavanje  koje  povezuje  teoriju  umjetnosti 
(likovnih  umjetnosti,  filma,  fotografije,  videa,  kom- 
pjutorske multimedije,  teatra,  dizajna,  arhitekture)  sa 
specijalističkim  znanostima  koje  proučavaju  vizualne 
pojavnosti:  psihologija  opažanja,  semiologija  vizual- 
nosti, sociologija  kulture,  politologija,  psihoanaliza, 
politička  teorija. 

LITERATURA:  Benjal,  BentI,  Bog  I,  Bog2,  Bog3,  Bry4,  Erjl3, 


664 


Erjl4,  Fo$2,  Fos3,  Fos4,  Herbl,  Melv5,  Mitchl,  Mitch3,  Mitch5, 
Mox2,  Kej  1 , Pollo2,  Taylor  1 

Vizualna  metafora.  Vizualna  metafora  ili  perceptivna 
metafora  je  značenjski  model  uspostavljanja  ne- 
doslovnog  značenja  likovnog,  fotografskog,  video  ili 
filmskog  umjetničkog  djela.  Problem  vizualne  me- 
tafore treba  razložiti  na  analizu  uspostavljanja  zna- 
čenja: ( 1 ) mimetičkih  umjetničkih  djela,  (2)  narativnih 
umjetničkih  djela  realiziranih  po  uzoru  na  mimetička 
djela  ili  nastalih  likovnom  deformacijom  mimetičkih 
obrazaca,  i (3)  apstraktnih  umjetničkih  djela.  Vizualna 
metafora  u mim etičkim  umjetničkim  djelima  nastaje 
uspostavljanjem  doslovnog  referentnog  odnosa  iz- 
među umjetničkog  djela  (slike,  skulpture,  fotografije) 
i objekta  (predmeta,  bića,  situacije  ili  događaja)  koji 
ona  prikazuje.  Sredstva  uspostavljanja  doslovnog 
referentnog  odnosa  su  predmetna  i vizualna  sličnost 
koja  se  ostvaruje  što  vjernijim  iluzionističkim  pri- 
kazivanjem objekta.  Predmetna  sličnost  podrazumi- 
jeva da  su  predmet  koji  se  prikazuje  i njegov  likovni 
prikaz  podudarni,  što  znači  da  su  u svim  detaljima 
slični.  Predmetna  podudarnost  trodimenzionalnog 
predmeta  (ljudske  ili  životinjske  glave,  vaze,  stolca)  i 
njihovog  prikaza  na  slici  nije  moguća  ili  ju  je 
iluzionistički  moguće  tek  nagovijestiti,  budući  da  su 
u pitanju  prostomo-materijalne  razlike  između  trodi- 
menzionalnog predmeta  i prikaza  trodimenzionalnog 
predmeta  u ravnini  slike.  Postojanje  vizualne  sličnosti 
trodimenzionalnog  predmeta  i dvodimenzionalnog 
prikaza  osnova  je  na  kojoj  se  zasnivaju  značenja 
mimetičke  slike.  U interpretacijama  mimetičkog 
slikarstva  prepoznatljiva  je  tendencija  da  vizualna 
sličnost  posluži  kao  osnova  prihvaćanja  metaforičkog 
značenja  slike  kao  doslovnog  značenja.  Umjetnička 
djela  realizirana  po  uzoru  na  mimetička  djela  ili  djela 
nastala  likovnom  deformacijom  mimetičkih  obrazaca 
su  metaforička  djela  budući  da  mimetičke  kompo- 
zicijske  sheme  ili  njihove  likovne  deformacije  služe 
kao  sredstvo  ukazivanja  na  nešto  drugo  od  onoga  što 
slika  pokazuje.  Razlikuju  se  dva  slučaja:  (1)  slika  je 
metafora  egzistencijalne  otuđenosti  i moralne 
izopačenosti  seksualnosti  u puritanskom  građanskom 
društvu  (Otto  Dix,  Stariji  par , 1923.),  (2)  slika  je 
realizirana  po  mimetičkoj  shemi  s ikoničkim  znacima 
i podsjeća  na  bilo  koje  djelo  mimetičke  umjetnosti, 
ali  scena  koju  prikazuje  je  izmišljena,  u slučaju 
nadrealizma  kaže  se  da  je  slika  metafora  sna  jer 
prikazani  pejzaž  (Salvador  Dali:  Postojanost  pam- 
ćenja, 1931.)  nije  prikaz  realnog  pejzaža  nego  je  prikaz 
scene  iz  sna,  i (3)  u slikama  koje  koriste  riječi  i likovne 
prikaze  odnos  riječi  i prikaza  uspostavlja  se  meta- 
forički,  na  primjer  u djelu  Renea  Magrittea  Ključ  snova 


(1936.)  ispod  slike  konja  piše  riječ  vrata  a ispod  slike 
bokala  riječ  ptica,  čime  je  princip  stvaranja  metafore 
karikiran  i pokazan  kao  proizvoljan,  drugim  riječima; 
Magritte  je  tipičnu  metaforičku  kompoziciju  lišio 
uobičajene,  narativne  ili  metafizičke  potpore,  čime  je 
pokazao  skelet  proizvoljnosti  korištenja  metafore. 
Većina  apstraktnih  umjetničkih  djela  značenja  izrečena 
nazivom  djela  uspostavljaju  pojavnošču  i izgledom 
(i SuprematistiČka  kompozicija : cr\>eni  kvadrat,  crni 
kvadrat,  Kompozicija  s linijama  crno  i bijelo  ili  Šest 
horizontalnih  linija ).  Naslov  djela  je  doslovni  opis 
njegovog  izgleda.  Postoje  i apstraktna  djela  čiji  naslov 
uspostavlja  metaforična  značenja  slike:  ( 1 ) serija  slika 
Bametta  Newmana  Postaje  križnog  puta  (1966.) 
temelji  se  na  metaforičkom  odnosu  naslova,  koji  uka- 
zuje na  simbolička  i metafizička  značenja  kršćanstva 
i apstraktnih  slika  (obojene  vertikalne  uže  i šire  trake) 
iz  kojih  se  ta  značenja  ne  mogu  iščitati  doslovno,  nego 
tek  uspostavljanjem  odnosa  naslova  i ekspresivne 
pojavnosti  djela  nastaje  potencijalni  metaforički 
značenjski  sklop,  tj.  naslov  serije  slika  je  metaforička 
interpretacija  apstraktne  slike,  ili  (2)  monokromne  i 
apstraktne  slike  Yvesa  Kleina  koje  u naslovu  ili 
podnaslovu  imaju  pojmove  kozmogonija  ili  kozmičko 
plavo  metaforičke  su,  budući  da  naslov  ukazuje  da 
pokazuju  nešto  drugo  od  onoga  što  se  na  njima  vidi 
(kozmos),  međutim  Klein  ne  stvara  potpuno  pro- 
izvoljnu nego  motiviranu  metaforu,  jer  je  plavo  boja 
neba  (doslovna  razina  i u simboličkim  sistemima  jedna 
od  boja  koja  simbolizira  kozmičko  (konvencionalna 
značenjska  i simbolička  razina). 

LITERATURA:  Božič7,  Božič9.  Brookdl,  CanoIln5,  Haul , Kusp9, 
Šuv26,  Šuv77 

Vizualna  poezija.  Vizualna  poezija  je  oblik  neo- 
avangardnog  umjetničkog  izražavanja  nastao  ranih  60- 
ih  godina  koji  intertekstualno  i interslikovno  povezuje 
književnost  i likovne  umjetnosti.  Pojam  vizualne 
poezije  retrospektivno  se  primjenjivao  i na  eksperi- 
mente od  Mallarmea,  preko  futurista,  kubofuturista, 
dadaista,  konkretista,  zenitista  i nadrealista,  do 
poslijeratne  ncoavangardističke  eksperimentalne 
poezije  (fluksus,  konkretizam,  letrizam,  vokovizuel, 
topografska  poezija,  typoezija,  pattempoezija,  sig- 
nalizam).  U širem  smislu,  vizualna  poezija  je  oblik 
poetskog  izražavanja  koji  rezultira:  (1)  zapisima 
prirodnog  jezika  u kojima  je  vizualni  karakter  teksta 
nadređen  značenjskom,  (2)  vizualnim  znakovnim 
strukturama  analognim  ideografskom  pismu  ili  nekom 
drugom  znakovnom  sistemu  (alkemija,  magija,  ma- 
tematika, logika)  ili  (3)  proizvoljnim,  slučajnim  ili 
prema  individualnim  pravilima  zasnovanim  vizualnim 
strukturama  koje  proizlaze  iz  poetskog  djelovanja  i 

mišljenja,  ili  kontekstualno  i povijesno  pripadaju 
evoluciji  poezije.  U tom  interpretativnom  kontekstu 
vizualnom  poezijom  nazivaju  sc  i povijesni  primjeri 
zapisa  teksta  koji  ističu  svoju  vizualnu  strukturu 
(manuskripti,  patterni)  kakvi  su,  na  primjer,  zapisi 
Simije  s Rodosa  (oko  325.  godine  pr.  n.  e.),  pjesme  u 
obliku  križa  Venancija  Fortunata  (oko  550.  godine), 
Zaharija  Orfelina  (XVIII.  stoljeće).  Pretečama 
vizualne  poezije  u modemom  smislu  se  smatraju 
simbolistički  pjesnik  Stćphane  Mallarmć,  futuristički 
pjesnik  Filippo  Tommaso  Marinetti,  avangardni 
pjesnik,  teoretičar  i aktvist  Guillaume  Apollinaire, 
avangardni  pjesnici  Josep-Maria  Junoy  i Joan  Salvat- 
Papasseit,  dadaisti  Tristan  Tzara  i Kurt  Schwitters, 
kubofuturistički  pjesnik  Aleksej  Kručonih,  kao  i 
avangardni  pjesnik  Srečko  Kosovel,  zenitisti  Ljubomir 
Micić,  Branko  Ve  Poljanski,  Marijan  Mikac. 

U užem  smislu,  pojam  vizualne  poezije  definirali  su 
Eugenio  Miccini,  Michele  Perfetti,  Pienre  Gamier  i 
Luciano  Ori.  Francuski  pjesnik  Pierre  Gamier  je  1963. 
godine  vizualnu  poeziju  odredio  kao  uže  područje 
izražavanja  konkretne  poezije.  Po  njemu,  vizualna 
poezija  je  poetsko  i vizualno  izražavanje  koje  je 
izgubilo  semantičke  funkcije  prirodnog  jezika.  U 
vizualnoj  poeziji  diskurzivni  ili  verbalni  aspekti 
prirodnih  jezika  prisutni  su  minimalno  ili  su  potpuno 
odstranjeni.  Poetska  značenja  vizualne  pjesme  nastaju 
iz  njezinog  vizualnog  poretka,  a ne  iz  odnosa  vi- 
zualnog zapisa  riječi  i njihovih  semantičkih  vri- 
jednosti. Vizualna  poezija  je  oblik  destrukcije  uti- 
litarnog prirodnog  jezika,  budući  da  tipografske  oblike 
tekstualnog  zapisa  destruira  ili  ih  transformira  u 
vizualnu  strukturu  (Gestalt),  ili  u vizualni  tekst  čija 
značenja  proizlaze  iz  odnosa  vizualnih  znakova. 
Autori  i teoretičari  vizualne  poezije  svoje  bavljenje 
aktualnom  kulturom,  masmedijima  i vizualnim  mo- 
delima koji  nadilaze  granice  komunikacije  određene 
nacionalnim  prirodnim  jezicima  tumače  kao  oblik 
socijalizacije,  demokratizacije  i politizacije  umjetnosti 
i kulture.  Vizualna  poezija  povezana  je  s teorijom 
informacija,  semiotikom  i semiologijom,  odnosno  s 
teorijama  koje  opisuju  i objašnjavaju  šire  sisteme 
komunikacije  i izražavanja  od  utilitarnih  sistema 
prirodnih  lingvističkih  jezika.  U Jugoslaviji  su  se 
vizualnom  poezijom  od  kasnih  40-ih  i 70-ih  godina 
bavili:  Radovan  Ivšić,  Mangelos,  Josip  Stošić,  Vla- 
dan  Radovanović,  Franci  ZagoriČnik,  Iztok  Gei- 
ster  Plamen,  grupa  OHO , Balint  Szombathy,  Slavko 
Matković,  Darko  Kolibaš,  Ivan  Slamnig,  Zvonimir 
Mrkonjić,  Borben  Vladović,  Ivan  Rogić  Nehajev, 
Vlado  Martek. 

LITERATURA:  Boh  1 , Bory  1 , Đu5,  Kons6,  Poni , Radovi  3,  Rcml , 
Rem2,  Schmid2,  Stip5.  Stip8,  Todor3,  Tom6,  William) , Zagl 


Vizualne  komunikacije.  Vizualne  komunikacije  su 
oblik  i način  prijenosa  informacija  suvremenim  vi- 
zualnim medijima  (plakat,  ilustrirani  časopis,  strip, 
reklama,  fotografija,  film,  video,  televizija,  telefaks, 
kompjutorska  mreža).  Interes  za  vizualne  komu- 
nikacije pojavljuje  se  sredinom  60-ih  godina  i realizira 
se:  (1)  težnjom  za  uspostavljanjem  odnosa  visoke  i 
popularne  umjetnosti  i kulture  u modernoj  umjetnosti 
(pop  art,  neokonstruktivizam,  grafički  dizajn,  arhi- 
tektura, vizualna  poezija)  i (2)  težnjom  za  objašnja- 
vanjem i interpretiranjem  vizualnog  izražavanja,  pri- 
kazivanja i komuniciranja  modelima  teorije  infor- 
macija (Umberto  Eco,  Abraham  Moles,  Max  Bense, 
Marshall  McLuhan,  Roland  Barthes).  Masovni  mediji 
zasnivaju  se  na  vizualnim  informacijama,  a ukazuju 
se  kao  proširenje  ljudskih  osjeta  i svijesti,  što  utječe 
na  promjenu  percepcije  i doživljaja  svijeta.  Vizualna 
slika  analoškom  strukturom  (podsjećanjem  na  realni 
događaj)  Čini,  na  primjer,  svakog  televizijskog  gle- 
daoca sudionikom,  voajerom  i svjedokom  planetarnih 
događaja.  U modernoj  medijskoj  kulturi  nije  bitna 
samo  informacija  (sadržaj)  nego  i način  njezinog 
prenošenja,  što  znači  neposrednost  i dostupnost. 
Posredovanjem  medijske  komunikacije  svijet  postaje 
manji  i dostupniji.  Televizijom  i satelitskim  prijenosom 
slike  i ono  što  se  moglo  samo  zamišljati  postaje 
trenutno  dostupno,  od  mikro-svijeta  preko  različitih 
planetarnih  kultura  i događaja  do  makro-svijeta 
(kozmosa).  Vizualna  informacija  djeluje  trostruko:  (1) 
kao  slika  ili  prikaz  koja  ima  nekodiranu  poruku 
(njezino  značenje  proizlazi  iz  samog  izgleda),  (2)  kao 
slika  ili  prikaz  koja  ima  kodiranu  ikoničku,  indeksnu 
ili  simboličku  poruku  i (3)  kao  značenjska  jezička 
poruka  (prava  kodirana  poruka).  Zamisao  vizualne 
komunikacije  primjenjuje  sc  u grafičkom  dizajnu  i 
televiziji  kao  utilitarni  model  totalizirajuće  komu- 
nikacije. Vizualna  informacija  treba  biti  sveoubu- 
hvatna  i potpuna.  Naprotiv,  za  vizualnu  poeziju  60-ih 
godina  bitan  je  stav  o redukciji  književnog  i pjesničkog 
teksta  na  vizualnu  informaciju  kao  oblik  destrukcije 
utilitarnog  lingvističkog  jezika.  Vizualna  poezija  u 
vizualnoj  komunikaciji  prepoznaje  novi  oblik  me- 
đuljudskih odnosa  koji  nadilazi  ograničenja  prirodnih 
govornih  jezika. 

U postmodemoj  teoriji  80-ih  i 90-ih  godina  zamisao 
vizualne  komunikacije  tumači  se  kao  model  struk- 
turiranja nove  tehnološke  realnosti.  Jean  Baudrillard 
govori  o simulacijskoj  hipcrrealnosti  koja  nastaje  po- 
vezivanjem čovjeka  s ekranom  i elektronskim  mre- 
žama (kompjutorske  mreže,  telefonske  mreže,  telefaks, 
televizijske  kablovske  i kompjutorske  mreže,  kiber- 
netičke  mreže  regulacije  bioloških,  elektronskih  i 
strojnih  sistema).  Baudrillardov  stav  da  današnjeg 

čovjeka  više  ne  uvjetuje  drama  otuđenja  nego  ekstaza 
komunikacije  postaje  temeljna  teza  postmodeme 
tehnoestetike  i produkcije  tehnološke  umjetnosti.  Paul 
Virilio  smatra  da  novi  komunikacijski  mediji  u pot- 
punosti mijenjaju  mogućnosti  ljudske  percepcije  jer 
sažimaju  prostor  i vrijeme  u jedinicu  vizualne  (te- 
levizijske) komunikacije.  Uključen  u sisteme  pla- 
netarne komunikacije,  današnji  čovjek  postaje  svo- 
jevrsni informacijski  ovisnik  o elektronskoj  mreži  na 
koju  je  priključen,  a elektronska  mreža  funkcionira 
kao  produžetak  njegovog  tijela  (elektronska  proteza). 

LITERATURA:  Baud5.  Baud8,  BaudlO,  Baudl3,  BaudU,  Bensl, 
Bens2,  Bcns3,  Bih7,  Denl02,  Ec4.  Ec5,  Ec8,  Kelel,  Kele3,  Molcl, 
Pet3,  Pon2,  Pon3 

Vizualne  spekulacije.  Vizualne  spekulacije  su  radovi 
konceptualne  umjetnosti  zasnovani  na  varijacijama  i 
kombinacijama  primarnih  vizualnih  znakovnih  struk- 
tura koje  pokazuju  logiku  svojeg  povezivanja.  Kon- 
ceptualni umjetnik  Jovan  Čekić  upotrijebio  je  pojam 
vizualne  spekulacije  da  bi  označio  uvjete  produkcije 
primarnih  vizualnih  i geometrijskih  znakovnih 
struktura.  Pojam  spekulacija  ukazuje  da  se  analizirane 
i producirane  vizualne  strukture  interpretiraju  kao 
artefakti  koji  nastaju  variranjem  i izvođenjem  vizualne 
strukture  iz  vizualne  strukture.  Pri  tome  dijagramska 
konstrukcija  vizualne  strukture  nije  samo  optička 
pojavnost  ili  efekt  nego  metajezički  uzorak  koji 
pokazuje  princip  nastajanja  strukture  i formalna 
sintaktička  pravila  reguliranja  odnosa  vizualnih 
elemenata  strukture. 

U širem  smislu  vizualne  spekulacije  su  jedan  od 
modela  primjene  zamisli  jezičkih  igara  Ludwiga 
Wittgensteina.  Vizualni  znakovi  ili  elementi  povezuju 
se  po  pravilima  zamišljene  jezičke  igre.  Pri  tome  je 
jezička  igra  određena  pravilima  prostornog  rasporeda 
elemenata-znakova  i izvođenja  znakovne  strukture  iz 
početne  znakovne  strukture.  Ovim  tipom  jezičkih  igara 
ili  vizualnih  spekulacija  bavili  su  se  konceptualni 
umjetnici  Sol  LeWitt,  Mel  Bochner,  Hanne  Darboven, 
David  Nez,  Mirko  Radojičić  (Gmpa  Kod),  Goran 
Đordević. 

LITERATURA:  Ček  1 . Cek2,  Ček3,  Ček4,  Đorđe  I , Đorđe2,  Đorđe3 , 
Đorđe4,  Đorđe5,  Grupa2.  Grupa3,  Grupa4,  Rich2,  Šuv3,  Šuv5,  Šuv6, 
Šuv7,Šuv16,  Šuv65 

Vizualni  jezik.  Vizualni  jezik  je  intencionalni,  struk- 
turalni i značenjski  poredak  vizualnog  umjetničkog 
djela  koji  pokazuje,  prikazuje,  označava  i komunicira 
značenja,  artikulira  poruku  i tvori  narativni  sadržaj. 
Umjetničko  djelo  je  intencionalni,  strukturalni  i zna- 
čenjski poredak  kada  je  stvoreno:  ( 1 ) da  bude  sredstvo 
proizvodnje  i posredovanja  značenja,  (2)  kao  zna- 
čenjski odnos  vizualnih,  pikturalnih  i skulpturalnih 


elemenata  koji  čine  vizualnu  pojavnost,  izgled  i 
kompoziciju  umjetničkog  djela  i (3)  da  vizualni 
elementi  i njihovi  strukturalni  odnosi  pokazuju, 
prikazuju  i označavaju  predmet,  individuum,  događaj 
ili  pojavnost  svijeta,  odnosno,  drugo  (književno, 
likovno  ili  glazbeno)  umjetničko  djelo.  Umjetničko 
djelo  prikazuje  objekt  na  osnovi  vizualne  sličnosti  i 
vizualnog  prikaza.  Ljudski  lik  u zrcalu  ili  lik  na 
fotografiji  pokazuju  osobu  koja  se  gleda  ili  fotografira 
na  osnovi  vizualne  sličnosti  i odraza  u ogledalu  ili 
svjetlosnog  traga  na  fotopapiru.  Umjetničko  djelo 
prikazuje  na  osnovi  uspostavljene  podudarnosti 
objekta  prikazivanja  i vizualnog  prikaza.  Vizualnim 
sredstvima  ukazuje  se  da  između  umjetničkog  djela  i 
predmeta,  bića  ili  događaja  postoji  odnos  prikazivanja 
i da  umjetničko  djelo  u pojavnom  i značenjskom 
smislu  zastupa  predmet,  biće  ili  događaj.  Pećinski  crtež 
životinje,  renesansni  mimetički  iluzionistički  portret 
žene  ili  kubistička  geometrijska  mrtva  priroda,  ma 
koliko  se  razlikovale,  prikazuju  životinju,  ženu  ili 
posuđe,  jer  svojom  strukturom  korespondiraju  s 
objektom  izvan  slike.  Slika  ne  prikazuje  na  osnovi 
vizualne  sličnosti,  iako  sličnost  može  biti  element 
prikazivanja,  nego  na  osnovi  ustanovljenog  konven- 
cionalnog referentnog  ili  simboličkog  odnosa.  Um- 
jetničko djelo  označuje  na  osnovi  javnih  pravila  koja 
umjetnik,  svijet  umjetnosti  ili  kultura  utvrđuju  kon- 
senzusom o značenju  vizualnih  elemenata  (boja,  linija, 
kontura,  itd.)  i njihovih  odnosa.  Vizualni  elementi 
slike,  skulpture  ili  fotografije  označavanjem  za- 
dobivaju status  znaka,  a slika  se  kao  struktura  vizualnih 
elemenata  naziva  znakovna  ili  semiotička  struktura. 
Umjetnik  može  stvarati  umjetnička  djela  na  potpuno 
individualnim,  subjektivnim  ili  privatnim  osnovama, 
pri  čemu  će  njegovi  privatni  znakovi  javnom  in- 
terpretacijom kao  umjetničkog  djela  biti  prihvaćeni 
kao  znakovi  kulture.  U suvremenim  teorijama  zna- 
čenja umjetničko  djelo  nije  definirano  samo  pojav- 
nošću  i izgledom.  Da  bi  se  artefakt  prihvatio  kao 
umjetničko  djelo,  neophodna  je  interpretacija  koja  ga 
kao  takvo  definira  i određuje  njegove  semantičke  i 
semiotičke  vrijednosti.  Na  primjer,  dokumentarne 
fotografije  američkih  i sovjetskih  vojnika  u Berlinu 
1945.  vizualnim  jezikom  sugeriraju  njihovu  ulogu  i 
status  vojnika-muškarca.  Vizualni  prikaz  govori  o 
političkoj  koncepciji  liberalnog  Zapada  i patrijar- 
halnog Istoka. 

LITERATURA : Amh3,  Balm4,  Bahn5,  Bry5,  Carrilln5,  Fos4,  Good7, 
Marin4,  MarinS,  Marin6,  Rotl,  Rot6,  Schcfl.  Schef2.  Scvhef3, 
Schef4,  Schef5,  Schef6,  Šuv48,  Welchm3 

Vizualni  metajezik.  Vizualni  metajezik  jc  strukturalni 
i značenjski  poredak  umjetničkog  djela  kojim  se 

pokazuju  i prikazuju  druga  umjetnička  djela,  aspekti 
svijeta  umjetnosti,  stilski  obrasci,  žanrovska  pravila, 
načini  uspostavljanja  značenja  u likovnom  umjet- 
ničkom djelu,  jezičke  igre,  koncepti  i priroda  um- 
jetnosti. Umjetničko  djelo  ili  aspekt  svijeta  umjetnosti 
koji  se  pokazuje  ili  prikazuje  je  prvostupanjsko 
umjetničko  djelo,  a umjetničko  djelo  koje  ga  pokazuje 
i prikazuje  je  umjetničko  djelo  drugog  stupnja  ili 
vizualni  metajezik. 

Primjeri  vizualnog  metajezika  u slikarstvu  su  neo- 
dadaističke  i rane  popartističke  slike  Jaspera  Johnsa 
Zastava  ( 1 954.- 1 955.),  Pokraj  mora  (1961.)  ili  Ludina 
kuća  (1962).  Slika  Zastava  je  meta-primjer  prika- 
zivanja kulturološkog  artefakta  (zastave).  Slika  je 
izvedena  tako  da  pokriva  platno  od  ruba  do  ruba,  te  je 
ujedno  i zastava  i slika  zastave.  Slika  Ludina  kuća  je 
primjer  vizualnog  metajezika  jer  demonstrira  jezičke 
igre  odnosa  slike,  predmeta  i riječi  koncipirane  u 
filozofiji  jezika  Ludwiga  Wittgensteina.  Popartističke 
slike  Roya  Lichtensteina  zasnovane  na  prikazivanju 
kadrova  iz  stripova  ili  na  način  stripa  izvedene 
parafraze  Picassovih  portreta  i Lćgerovih  prizora  su 
vizualni  metajezički  primjeri.  Lichtensteinova  zamisao 
vizualnog  metajezika  je  interslikovna,  što  znači  daje 
zasnovana  na  prenošenju  tematizacija  i ikonografskih 
iješenja  iz  jednog  sistema  prikazivanja  u drugi.  Slikom 
fVhaam!  Lichtenstein  prikazuje  kako  se  sekvencc 
stripa  doslovno  prenose  iz  popularne  kulture  u svijet 
visokog  estetizma  modeme  umjetnosti.  Picassovi 
portreti,  naprotiv,  imaju  kompleksniju  funkciju:  (1) 
kasni  kubistički  portret  je  izveden  na  karikaturalni 
način  stripa  (prijenos  iz  slikarske  visoke  umjetnosti 
modernizma  u popularnu  kulturu  stripa)  i (2)  na  način 
stripa  oblikovana  forma  izvedena  je  kao  slika,  čime  je 
prijenos  iz  jednog  konteksta  u drugi  doveden  do 
apsurda. 

U konceptualnoj  umjetnosti  zamisao  vizualnog 
metajezika  najčešće  se  povezuje  sa  zamislima  lin- 
gvističkog metajezika.  Na  primjer,  u radu  grupe 
Art&Language  Karta  koji  ne  pokazuje  ...  (1967.) 
vizualna  shema  geografske  karte  ne  prikazuje 
sjevemoamerički  kontinent  nego  anomalijski  izgled 
geografske  karte  i odnos  teksta  i karte.  Vizualni 
elementi  podupiru  metajezičke  umjetnikovc  namjere 
prikazivanja  lingvističkog  i vizualnog  na  istoj  razini. 
Slike  Ari&Langnagea  iz  serije  Portret  V.  I.  Lenjina  u 
stilu  Jacksona  Pollocka  ( 1 980.),  Indeks:  atelje  na 
Wesley  Place  3 slikan  ustima  ( 1 982.)  ili  Taoci  ( 1 990.) 
polaze  od  metajezičkog  koncepta  (ideološke  slike, 
realističke  slike  ili  modernističke  slike)  preobra- 
žavajući metajezički  potencijal  u pojedinačni  estetski 
efekt  slike  kao  slike.  Oni  ukazuju  da  slikarstvo  postaje 
sredstvo  prekidanja  metajezičkog  hermeneutičkog 


(interpretativnog)  kruga  teorije  umjetnosti.  Radovi 
Joscpha  KosuthaJčćfo/i  i tri  stolca  ( 1 965.)  ili  Katehezis 
(1981.)  koriste  vizualni  element  (fotografija  stolca  ili 
fotografija  umjetničke  slike)  kao  indeks  kojim  se 
realizira  metajezički  projekt.  Vizualni  znak  (foto- 
grafija) jc  objekt  koji  se  kao  primjer  uvodi  u me- 
tajezičku  analizu  i interpretaciju  prirode  umjetnosti. 
Za  Kosutha  vizualni  metajezik  je  sredstvo  prikazivanja 
općenitijeg  propozicijskog  poretka  umjetnosti.  Radovi 
beogradskog  umjetnika  Neše  Paripovića  poslije  1 973. 
su  primjeri  vizualnih  metajezika.  On  je  fotografijom, 
filmom  i videom  pokazao  i prikazao  tipične  re- 
prezentacije (prikaze)  statusa  umjetnika,  odnosa 
umjetnika  i modela,  funkcije  portreta  i autoportreta, 
postupka  narušavanja  autonomije  slike.  Njegove 
fotografije  Primjeri  analitičke  skulpture  (1978.)  ili 
Grafiti  (1990.)  i filmovi  nisu  dokumenti  body  art 
akcija  ili  performansa  nego  režirane  scene  koje 
vizualnom  pojavnošću  i porukama  govore  o svijetu 
umjetnosti.  Konceptualni  umjetnik  Goran  Trbuljak 
serijom  slika  Bez  naziva  (1974.-1980.,  1974.-1986.) 
stvara  i izlaže  tragove  slike  i prakse  slikarstva  kao 
metajezičke  kodove  prikazivanja  statusa  slike,  bri- 
sanog traga  slike,  decentriranog  vizualnog,  vrijed- 
nosnog i prezentacijskog  karaktera  umjetničke  slike  i 
slikarstva  kao  umjetnosti.  Na  primjer,  slika  koja  je 
slikana  na  staklu  za  okvir,  a ne  na  platnu  ili  slika  slikana 
kapanjem  boje  kroz  rupu  na  poleđini  slike  je  slika 
koja  je  pomaknuta  iz  pojavnog  i vrijednosnog  okvira 
definiranja  i izlaganja  slike  slikarstva  kao  površine 
koja  odslikava  svijet  ili  zastupa  tragove  emocionalnih 
stanja  slikara. 

U postmodemističkom  slikarstvu  80-ih  godina  tran- 
savangardne  i neoekspresionističke  slike  zasnovane 
su  na  eklektičkom  prikazivanju,  citatu,  kolažu  i 
montaži  prikaza,  ikonografije  i žanrovskih  modela 
tradicionalne  europske  i modernističke  umjetnosti. 
Paradoksalno,  one  su  metajezičke  u smislu  u kojem 
Jacques  Lacan  tvrdi  da  nema  metajezika.  Na  primjer, 
slika  Davida  Sallea  Racionalni  cenzor  (1981.) 
strukturirana  je  kao  vizualni  metajezik  jer  istovremeno 
prikazuje  različite  oblike  prikazivanja  u visokoj 
umjetnosti  i popularnoj  kulturi.  Međutim,  ona  nema 
legitimnost  metajezika  jer  efekte  vizualnih  meta- 
jezičkih  prikaza  uvodi  u izrazito  subjektivni  slikarski 
rad.  Pokazuje  se  da  subjektivnost  prodire  u objek- 
tivnost i impersonalnost  metajezika.  Fotografije, 
instalacije  i ambijenti  neokonceptualnih  umjetnika 
Jeffa  Koonsa,  Barbare  Kruger  ili  Cindy  Sherman 
pokazuju  mogućnosti  vizualnog  prikazivanja  vi- 
zualnih znakova  popularne  kulture.  Zamisao  vi- 
zualnog metajezika  koristi  se:  ( 1 ) kao  sredstvo  govora 
o devijacijama  (ukusa,  seksualnosti,  potrošnje) 

masovne  kulture  i (3)  kao  mehanizam  primjeren 
simulaciji  medijskih  mehanizma  proizvodnje  smisla, 
značenja  i vrijednosti  u svijetu  umjetnosti.  Njihovi 
radovi  koriste  aspekte  vizualnog  metajezika  koji  nije 
utemeljen  u umjetnosti  nego  u dizajnu  i menadžmentu. 

LITERATURA:  Artla24,  Artla26.  Brookđl,  Erjl3,  Erjl4,  Ga2, 
Goldsl,  HarTl  1,  Haul,  Lyol,  Marini,  Prinzl,  Stip6,  Sumi,  Suv24, 
Šuv77,  Turre  I 

Vizualno.  Vizualnim  se  nazivaju  optički  događaji  koji 
se  percipiraju  osjetom  vida.  Optički  događaji  su  fizički 
događaji  svjetlosti  u nekom  prostoru  sa  ili  bez 
prisustva  subjekta.  Zato  je  vizualno  optičko  koje  se 
događa  u području  percepcije  subjekta. 

U modernizmu  se  vizualnošću  želi  locirati  optički 
događaj  (pojavnost  slike,  skulpture,  fotografije, 
filmskog  ili  video  ekrana)  kao  zastupnika  razuma, 
racionalizacije,  kodiranja,  apstrahiranja  i potvrde 
društvenog  (ljudskog)  zakona.  Obično  se  ukazuje  na 
tri  paradigmatska  poretka  vizualnog  u modernoj 
kulturi:  (1)  prvi  je  određen  empirijskim  viđenjem 
objekta  ispred  oka,  zapravo,  onim  što  je  okom  viđeno, 
što  znači  da  je  umjetničko  djelo  objekt  koji  je  og- 
raničen konturama  (linijama,  površinama)  i da  se  na 
osnovi  njih  opaža;  (2)  drugi  poredak  čini  da  su 
formalni  uvjeti  stvaranja,  postojanja  i pojavljivanja 
umjetničkog  djela  učinak  mogućnosti  samog  čina  i 
događaja  viđenja,  to  je  razina  na  kojoj  čiste  forme 
djeluju  kao  perceptivni  principi  koordinacije,  cjeline 
ili  strukture;  modernizam  posredovanjem  vlastitih 
formalnih  uvjeta  stvaranja,  postojanja  i pojavljivanja 
umjetničkog  djela  pokušava  upravljati  javnim 
odrednicama  vidljivog  i nevidljivog,  (3)  treći  je 
poredak  figure,  koji  Jcan-Frangois  Lyotard  naziva 
matrica  (matrb t),  a koji  djeluje  preko  ili  izvan  vidljivog 
(izvan  pogleda)  i suprotan  je  diskurzivnom. 
Razdoblje  modernizma  smatra  se  razdobljem  do- 
minantne vizualnosti,  okulocentrizma  ili  hegemonije 
vizualnog  nad  akustičkim,  taktilnim,  verbalnim  ili 
transcendentnim.  Apstraktno,  konstrukti vističko  i 
konkretističko  slikarstvo  i kiparstvo  nastaju  kao 
dominantno  vizualne  i autonomno  vizualne  umjet- 
ničke produkcije.  U tom  smislu,  na  primjer,  u fo- 
tografiji na  Bauhausu  se  razvija  dominacija  vizualnog 
efekta  nad  mimetičkim  ili  izražajnim  efektima. 
Naprotiv,  avangardna  i postmodemistička  vizualnost 
se  ukazuje  kroz  suprotstavljene  i proturječne  pristupe 
kritike,  subverzije,  dekonstrukcije  ili  simboličke 
prerade  vizualnog.  Kritika  vizualnosti  naznačena  je  u 
minimalnoj  umjetnosti,  kada  se  objekti  ili  instalacije 
minimalne  umjetnosti  ne  postavljaju  kao  idealni, 
izolirani  i centrirani  objekti  samog  viđenja  nego  kao 
prostorni  odnosi  u kojima  se  odigrava  tjelesni  čin  ili 


složeno  ponašanje  subjekta.  Subverzija  vizualnosti  je 
anticipirana  u nekim  djelima  Renea  Magrittea,  na 
primjer,  u slici  To  nije  lula,  gdjeje  prikazana  lula  ispod 
koje  je  napisano  To  nije  lula.  Time  je  relativiziran 
odnos  vizualnog  prikaza  i verbalnog  iskaza.  Subverzija 
vizualnosti  je  razrađivana  u minimalnoj  umjetnosti; 
na  primjer,  Sol  LeWitt  je  pisao  da  njegovu  umjetnost 
može  promatrati  i slijepac.  Tako  je  isticao  da  njegovo 
djelo  ne  određuje  vizualna  pojavnost  nego  koncept 
koji  je  nadilazi  i upravlja  njome.  U tom  smislu  nastaju 
potpuno  različita  djela  konceptualne  umjetnosti  koja 
vizualno  zamjenjuju  formalnim  znakovima  mate- 
matike i logike,  odnosno  iskazima  verbalnog  jezika. 
Konceptualni  umjetnik  Lawrence  Weiner  pisao  je 
izjave  koje  su  umjetničko  djelo,  ali  su  i zamjena 
vizualnog  umjetničkog  djela  verbalnim  iskazom.  Na 
primjer,  takvo  djelo  je  verbalni  iskaz:  “mnogi  obojeni 
objekti  smješteni  od  ruba  do  ruba  čine  niz  mnogih 
obojenih  objekata”.  Konceptualna  umjetnost  je 
nastojala  pokazati  da  vizualnošću  upravljaju  pravila 
mentalnog  prikazivanja,  konceptualnog  (ili  pojmov- 
nog zastupanja)  i lingvističkog  komuniciranja.  De- 
konstrukcija  vizualnog  zasniva  se  na  suočavanju 
dominantnih  i marginalnih  vizualnih  modela  (šablona, 
patterna,  modela,  kanona,  kompozicija)  prikazivanja 
i izražavanja  privatnih  i javnih  identiteta  iz  povijesti 
slikarstva,  na  primjer,  u transavangardi  ili  neo- 
ekspresionizmu.  Pokazuje  se  da  granica  koja  razdvaja 
vizualno  i verbalno  nije  fenomenološka  (osjetilna) 
nego  semiotička  (znakovna),  odnosno  tekstualna.  Ova 
teza  postaje  bitna  u tehnokulturi,  gdje  se  pokazuje  da 
jedan  simbolički  sistem  (softverski  zapis  za  kompjutor) 
može  biti  preveden  u efekte  potpuno  različite  prirode 
(vizualne,  akustičke,  taktilne).  Stoga  je  u postmodemoj 
kulturi:  (a)  vizualnost  Čulni  efekt  simboličkog  koje  se 
posredovanjem  ekrana  postavlja  na  mjesto  svijeta  za 
subjekt,  (b)  vizualnost  je  funkcija  tjelesnog,  a time  i 
samog  materijalnog  u onom  smislu  u kojem  se 
nesvjesno  u lacanovskoj  teorijskoj  psihoanalizi  tumači 
kao  nesvjesno  (ono  što  prethodi  identifikaciji 
subjekta),  i (c)  vizualnost  je  prazna  pojavnost  i izgled 
subjekta  koji  postaje  objekt  u prividnom  prostoru 
fikcionalnih  i simulacijskih  projekcija. 

LITERATURA:  Ase  1 , Bart  1 0,  Bari  1 8,  Bart  1 9,  Benja  1 , Bent  l . Blin  1 , 
Božić7,  Božič  1 0,  Brun  l , Bry4,  Bry5,  CarroIlnS,  Dan  1 3,  Emm  l . Fos4, 
Fou3,  Gibsl,  Gledl,  Gom4,  Herbl,  Jay2,  Jay3,  Krausl6,  Kraus20, 
Kudi,  Marin4,  Miti,  Mitch5,  Miš5,  Mox2,  Pollo2,  Priji,  RotlO, 
Suv48,  Šuv52,Taylorl,  Vizi,  Welchm3 

Vježba.  Vježba  je  oblik  rada  u konceptualnoj 
umjetnosti  i postmodemoj  umjetnosti  čiji  je  cilj 
umjetničko,  intelektualno  ili  duhovno  usavršavanje 
umjetnika,  a ne  stvaranje  umjetničkog  djela  (pred- 
meta). Zamisao  vježbe  praktično  je  i teorijski  razradio 

beogradski  umjetnik  Zoran  Bclić  W.  krajem  70-ih  i 
početkom  80-ih  godina.  Za  njega  je  vježba  postupak 
semiološkog,  empirijskog  i kontemplativnog  pre- 
ispitivanja starih  kozmoloških  sistema  Istoka  i Zapada 
(zen  budizam,  taoizam,  kabala).  Scmiološko,  empi- 
rijsko i kontemplativno  preispitivanje  kozmoloških 
vizija  ostvario  je  vizualnim  (slika,  crtež,  fotografija, 
instalacija),  zvučnim  (performansi  i ambijenti)  i 
tekstualnim  (teorijski  tekstovi,  poetski  iskazi)  mo- 
delima koji  su  umjetnost  u onoj  mjeri  u kojoj  se 
umjetnošću  naziva  razvijanje  umijeća  mišljenja  i 
djelovanje  u prirodi  i kulturi. 

LITERATURA:  Beli  I , Bc)i7,  Den48 

VHUTEMAS.  Sve  državne  umjetničke  škole  su 
poslije  revolucije  bile  preimenovane  u SVOMAS 
(Slobodni  državni  umjetnički  studiji).  Moskovski 
SVOMAS  je  preimenovan  u VHUTEMAS  (Više 
ujetničko-tehničke  radionice)  1920.  godine.  VHUTE- 
MAS je  preimenovan  u VHUTEIN  (Viši  umjetničko 
tehnički  institut)  1926.,  a 1930.  preimenovanje  u 
Moskovski  umjetnički  institut.  Orijentacija  novih 
umjetničkih  Škola  je  bila  proavangardna.  Na 
VHUTEMAS-u  su,  između  ostalih,  predavali  Kazimir 
Maljevič,  Vasilij  Kandinski,  Vladimir  Tatljin,  Alek- 
sandar Rodčenko,  Aleksandar  Šcvčcnko,  Ivan  Kljun, 
Nadežda  Udaljcova,  Ana  Golubkina,  Aleksandar 
Drevin,  Petr  Končalovski,  Boris  Korolev,  PavcI 
Kuznjecov,  Aristarh  Lentu  v,  lija  Mašov,  Robert  Falk, 
Vladimir  Baranov-Rossine,  Aleksandar  Vesnin,  Lju- 
bov  Popova,  Aleksandra  Ekster  i Aleksandar  Osmer- 
kin.  Vasilij  Kandinski  jc  osnovao  INHUK  (Institut 
umjetničke  kulture)  u Moskvi  1919.-1920.  Rad 
Inkhuka  i VHUTEMAS  je  bio  povezan  i isprepleten, 
a neki  su  profesori  predavali  na  obje  institucije. 

Cilj  VHUTEMAS-a je  bio  pedagoški  i teorijski  razvoj 
avangardnog  umjetničkog  rada.  VHUTEMAS  je  bio 
podijeljen  na  osam  fakulteta:  arhitekturu,  slikarstvo, 
kiparstvo,  grafiku,  tekstil,  keramiku,  rad  s drvom  i 
rad  s metalom.  Sastavni  dio  nastavnog  programa  su 
umjetnički  eksperiment,  istraživanje  forme,  razvoj 
individualnosti,  subjektivno  izražavanje,  kolektivno 
stvaralaštvo,  uloga  objektivnog  znanja  u umjetničkim 
produkcijama,  iješavanje  odnosa  analize  i sinteze  u 
umjetničkom  radu,  teoretiziranje  suvremene  umjet- 
nosti. Pedagoška  metoda  na  VHUTEMAS-u  se 
zasnivala  na  elementarnoj  podjeli  disciplina.  Osnovni 
tečaj  je  bio  analitičko-formalna  disciplina  usmjerena 
na  pripremu  studenata  za  rad  u arhitekturi,  ncob- 
jektnom  slikarstvu  i produktivističkoj  umjetnosti. 
Osnovni  tečaj  je  zamišljen  kao  univerzalni  temelj 
umjetničkog  obrazovanja.  Nikolaj  Tarbukin  zasnovao 
je  istraživanja  povijesti  umjetnosti  na  analizi  elemenata 


umjetničke  kreacije  (Ka  teoriji  slikarstva , 1916). 
Predavao  je  na  INHUK-u,  a bio  je  utjecajan  i na 
VHUTEMAS-u.  Nikolaj  Punin  jc  razvijao  teoriju 
suvremene  umjetnosti,  da  bi  se  kasnije  preorijentirao 
na  zasnivanje  formalno-analitičke  teorije  umjetnosti. 
Punin  je  razrađivao  pojam  ‘umjetničke  kulture’. 
Kandinski  je  razvijao  teoriju  i praksu  monumentalnog 
slikarstva.  Ljubov  Popova  je  radila  na  uspostavljanju 
i usavršavanju  osnovnog  tečaja.  Rodčenko,  Vesnin  i 
Popova  su  se  zalagali  za  preobrazbu  osnovnog  tečaja 
u fakultet  za  dizajn,  čime  su  uveli  konstruktivističke  i 
produktivističke  zamisli  i metode  u rad  škole. 
Rodčenko  i Tatljin  su  fakultet  za  rad  u metalu  razvili 
u konstruktivističkom  smjeru  sredinom  20-ih.  Krajem 
20-ih  godina  VHUTEMAS  je  postao  inženjerski 
orijentirana  umjetnička  škola. 

LITERATURA:  Adasl,  Bow2,  Bow3,  Flak6,  Grcati 

Vokovizuel.  Vokovizuel,  umjetnički  rad  i praksa  koja 
se  uspostavlja  sintezom  poetskog  i vizualnog.  Djela 
vokovizualne  umjetnosti  su  u formalnom  smislu 
višemedijska,  a u značenjskom  semiotička.  Višcme- 
dijska  su  jer  nastaju  artikulacijom  više  različitih 
medija,  a semiotička  jer  se  značenjski  poredak  koji 
uspostavljaju  zasniva  na  odnosima  znakova. 
Nagovještaji  vokovizualnog  rada  prisutni  su  u 
antičkim  i srednjovjekovnim  rukopisima,  kaligrafiji, 
alkemijskim  i magijskim  tekstovima  i formulama. 
Vokovizuel  nastaje  u kontekstu  konkretne  i vizualne 
poezije,  multimedijalnih  eksperimenata,  koncepata 
neodade  i fluksusa,  tj.  u odnosima  s teorijskim 
analizama  i studijama  konceptualne  umjetnosti. 
Povijest  termina  vokovizuel  datira  od  avangardnih 
eksperimenata  20-ih  godina.  I.  K.  Bonset  (pseudonim 
Thea  van  Docsburga)  i Jean  Arp  ukazali  su  20-ih 
godina  na  trijadu  slovo-zvuk-lik  i riječ-značenje-zvuk. 
Koncept  verbi-voco-visual  upotrijebili  su  pjesnici 
grupe  Noiganclres  (1958.),  teoretičar  komunikacija 
Marshall  McLuhan  (1967.)  i povjesničarka  umjetnosti 
Vera  Horvat  Pintarić  (1969.).  Vladan  Radovanović 
predložio  je  koncept  lik-značenje-zvuk  1973.,  a 
koncept  verbo-voko-vizuel  1978.  Verbo-voko-vizuel 
označava  djela  u kojima  se  sintetično  povezuju  jezički, 
zvučni  i vizualni  elementi.  U verbo-voko-vizualnoj 
umjetnosti  multimedijsko  se  uspostavlja  odnosom 
verbalnog,  vizualnog,  foničnog,  taktilnog,  kinetičkog, 
gestualnog.  Sva  navedena  svojstva  i njihovi  razmještaji 
na  nosiocu  značenja  (stranici,  objektu)  su  sredstva 
umjetničke  konstitucije  djela,  zadržavajući  pri  tome 
specifičnost  prenošenja  značenja,  a međusobni  odnos 
tih  idioma  rezultira  eventualnim  složenim  smislom. 
Termin  vokovizuel  Radovanović  je  u teorijske  ras- 
prave o umjetnosti  uveo  tijekom  70-ih  godina  da  bi 

označio  svoja  istraživanja  u području  umjetnosti  i 
opisao  povijesni  i kontekstualni  okvir  višemedijskog 
rada.  Po  Radovanoviću,  vokovizuel  je  teorijska  in- 
terpretacija djelokruga  poetsko-vizualnog  porijekla 
kao  samostalne,  višemedijske  vrste  umjetnosti  s 
designativnim  (semantičkim)  značenjem.  Rado- 
vanović  se  kritički  određuje  prema  definiciji  umjet- 
ničkih rodova  zasnovanoj  na  monomedijskim  os- 
novama. Vokovizuel  se  formirao  zahvaljujući  si- 
nestezijskim  psihičkim  osobinama,  težnji  prevlada- 
vanju monomedijskih  granica  pojedinih  vrsta  umjet- 
nosti i razvoju  drugih  medija  u monomedijskim 
umjetnostima.  Radovanović  uspostavljanje  vokovi- 
zuela  ne  tumači  kao  sintezu  umjetnosti  nego  kao 
sintezu  medija,  koja  osim  vizualnog,  zvučnog  i 
prostornog  u višemedijske  odnose  uključuje  i taktilno, 
kinestezijsko  i gestualno.  Vokovizuel  nije  odrednica 
umjetničkog  pokreta  ili  stila  nego  višemedijske 
umjetničke  vrste. 

LITERATURA:  Radov5,  Radov6,  Radovl2,  Radovi 3,  Radovi 7, 
Radovi  9,  Ves2 

Vorticizam.  Vorticizam  je  avangardni  umjetnički 
pravac  nastao  u Engleskoj  između  1914.  i 1919. 
godine  povezivanjem  utjecaja  fiiturizma  i sintetičkog 
kubizma.  Osnivač  vorticizma  bio  je  apstraktni  slikar 
Wyndham  Lewis,  a naziv  je  pokretu  dao  američki 
pjesnik  Ezra  Pound  izvodeći  termin  vorticizam  iz  riječi 
vortex  (vrtlog,  vir).  Lewis  je  uređivao  časopis  BLAST 
(1914.-1915.)  dizajniran  avangardnim  tipografskim 
rješenjima,  u duhu  ruske  avangarde,  Bauhausa  i De 
Stijla.  U grupi  su  surađivali  i u BLAST-u  objavljivali 
Wyndham  Lewis,  William  Roberts,  Edward  Wads- 
worth,  Frederick  Etchells.  Lewisove,  Robertsove  i 
Etchellsove  crteže  i slike,  nastale  od  1912.  do  1915. 
karakterizira  težnja  apstrakciji,  vizualni  dinamizam, 
industrijska  estetika.  Roberts  je  pedesetak  godina 
kasnije  naslikao  retrospektivnu  sliku  The  Vorticists  at 
the  Cafe  de  la  Tour  Eiffel:  Spring  1915.  koja  je 
prikazivala  sastanak/zabavu  vorticista. 

LITERATURA:  Brcltel,  Spi,  Stani 

Vrijednost  umjetničkog  djela.  Vrijednost  umjetnič- 
kog djela  ili  umjetnička  vrijednost  se  danas  najčešće 
određuje  sljedećim  modelima  interpretacije:  (1) 
ontološka,  esencijalistička  i metafizička  vrijednost 
umjetničkog  djela  je  vrijednost  koja  proizlazi  \z  suštine 
umjetničkog  djela,  vjeruje  se  da  je  takva  suština  u 
metafizičkom  smislu  postojeća  i prepoznatljiva,  (2) 
ontološka,  esencijalistička  i formalna  vrijednost 
umjetničkog  djela  je  vrijednost  koja  proizlazi  iz 
njegove  materijalne  i pojavne  morfologije  ili  forme, 
(3)  kontekstualna  vrijednost  umjetničkog  djela  je 


vrijednost  kojaje  posljedica  kontekstualnih  zahtjeva, 
uvjeta  i okolnosti  nastanka  i prezentacije  djela,  drugim 
riječima,  vrijednost  umjetničkog  djela  je  funkcija 
konteksta  u kojem  djelo  nastaje,  biva  izlagano  i 
opažano,  (4)  institucionalna  vrijednost  umjetničkog 
djela  je  slučaj  kontekstualne  vrijednosti  i ona  je 
vrijednost  koja  nastaje  na  osnovi  prosuđivanja/ 
vrednovanja  djela  ili  oblika  izražavanja,  prikazivanja 
i produkcije,  ovisno  o interesima,  kriterijima  i moći 
pojedine  institucije  ili  obitelji  institucija  kulture,  pri 
čemu  isto  djelo  danas  nema  istu  vrijednost  u ga- 
lerijskom, muzejskom  ili  sveučilišnom  sistemu  pre- 
zentacije, interpretacije  i razmjene,  (5)  povijesna 
vrijednost  najčešće  označava  vrednovanje  djela  u 
odnosu  na  trenutak  njegovog  povijesnog  pojavljivanja 
i odnos  prema  drugim  povijesnim  formacijama,  na 
primjer,  pionirsko  djelo  pojedinog  pokreta  ili  pravca 
različito  se  procjenjuje  od  kasnijeg  djela,  ali  (6)  pojam 
povijesna  vrijednost  može  značiti  i da  svako  um- 
jetničko djelo  poprima  određenu  vrijednost  kao  po- 
kazatelj (indeks)  određenog  vremena  i stanja  kulture, 
itd. 

Danas  je  brojnost  kriterija  vrijednovanja  velika  i 
nekonzistentna.  Zato  se  može  ukazati  na  dva  osnovna 
koncepta  mišljenja  ili  rada  s vrijednostima:  (a)  kriterij 
koji  se  zasniva  na  stavu  da  postoje  univerzalne, 
konačne,  utvrdive,  stabilne  i važeće  vrijednosti  jednog 
djela  ili  familije  umjetničkih  pojava,  nezavisno  o 
pojedinačnim  kontekstima  ili  historizacijama  u kojima 
se  djelo  ili  familija  pojavljuju  (transpovijesni,  trans- 
kontekstualni  kriteriji),  i (b)  kriterij  koji  se  temelji  na 
stavu  da  nema  univerzalnih,  konačnih,  utvrdivih, 
stabilnih  i važećih  vrijednosti  pojedinog  djela  ili 
familije  pojava  umjetnosti,  nego  se  uvijek  radi  s 
pojedinačnim  vrijednostima  koje  se  mijenjaju  i po 
povijesnoj  osi  i po  sinkronijskim  kontekstualizaci- 
jama. 

Francuski  književnik  i filozof  Georges  Bataille  je 
razradio  transgresivnu  teoriju  kulturalnih  vrijednosti 
razvijajući  modemu  metafiziku  besformnog.  Teo- 
retičari umjetnosti  Rosalind  Krauss  i Yve-Alain  Bois 
su  rekonstruirali  jednu  moguću  povijest  besformne 
modeme  umjetnosti,  ukazujući  na  relativnu  kon- 
ceptualnu, ekonomsko-političku  i teorijsku  granicu 
između  vrijednog  i bezvrijednog.  Na  njegovim  te- 
mama o besformnom  kao  umjetničkom,  pojedini 
teoretičari  umjetnosti  i kritičari  (Carlos  Basualdo, 
Brian  Holmes,  Hal  Foster,  Rosalind  Krauss,  Julia 
Kristeva)  paralelno  ili  naspram  konceptu  vrijednog 
djela  izvode  zamisli  bezvrijednog  ili,  čak,  zazomog 
( abject ) umjetničkog  djela  ili  umjetničkog  čina.  Pri 
tome,  koncept  vrijednosti  se  dekonstruira  i ukazuju 
se  razlike  između  (a)  estetske  vrijednosti  zasnovane 

na  osjetilnom  doživljaju  ili  mjerilu  ukusa,  (b) 
umjetničke  vrijednosti  zasnovane  na  tehničkom 
umijeću  ili,  naprotiv,  na  kontekstualiziranju  umjet- 
ničkog djela  ili  antidjela,  (c)  ekonomske  vrijednosti 
kao  funkcionalnog  ili  instrumentalnog  društvenog 
viška  u proizvodnji,  razmjeni  i potrošnji  kulturalnih 
artefakata,  (d)  psihičke  vrijednosti  postavljene  na 
logici  ekonomije  želje  ili  ekonomije  uživanja,  kao 
nedostajućeg  ili  manjkavog  uporišta  egzistencije,  itd. 
Umjetnici  kao  što  su  Marcel  Duchamp,  Yves  Klein, 
Piero  Manzoni,  Mangelos,  Marcel  Broodthaers,  Ro- 
bert  Mapplethorpe,  Andres  Serrano,  Cindy  Sherman, 
Matthcw  Bamcy,  Boris  Mihailov,  Vladimir  Kožuharij, 
Vlasta  Delimar  ili  Mladen  Stilinović  su  radili  s ‘bez- 
vrijednim’ društvenim  artefaktima  (pisoar,  izmet,  ot- 
paci, mrtva  tijela,  političke  parole,  život  beskućnika) 
koje  su  izlagali  kao  umjetnička  djela  i za  njih  izvodili 
novu  umjetničku  vrijednost.  U tom  smislu  se  zamisao 
vrijednosti  jednog  objekta,  situacije  ili  događaja  identi- 
ficira kao  efekt  izvođenja  vrijednosti  u specifičnom 
društvenom,  kulturalnom  i umjetničkom  kontekstu. 

LITERATURA:  Ado5,  Ado6,  Basl,  Bata3,  Čačl,  Čdcb2,  Dorf4, 
Grlil,Grli2,Grli3,Grli4,  Holmcl,  Hartl,  Hol)i2,  Hor3,  Ingl,  Ing2, 
Kennl,  Kraus20,  Marg2,  Mole2,  Muk2,  Šuv63.  Uz2,  Worthl 

Vrijeme.  Vrijeme  i prostor  su  osnovni  modeli  pomoću 
kojih  fizika  opisuje,  objašnjava  i interpretira  poredak, 
trajanje  i promjene  u prirodi.  U psihološkom  smislu 
vrijeme  je  aspekt  percepcije,  doživljaja  i spoznaje 
prolaznosti,  promjena  i trajanja  prirode  i kulture.  U 
povijesnim  znanostima  vrijeme  je  prirodni  i umjetni 
model  kojim  se  opisuju  i objašnjavaju  trajanje  i mijene 
svijeta,  čovjeka  i društva. 

U umjetnosti  ( 1 ) vrijeme  se  prikazuje  i (2)  vrijeme  se 
direktno  koristi  kao  fenomen. 

Prikazivanje  vremena  u umjetnosti  i mitološkim  reli- 
gioznim sistemima  ostvaruje  se  simbolički  i narativno. 
Simboličko  reprezentiranje  vremena  zasniva  se  na 
vizualnom  ili  diskurzivnom  prikazivanju  promjene  i 
trajanja  znakom  ili  strukturom  znakova.  Znak  ukazuje 
na  vrijeme  kao  fenomen  prirode,  ljudskog  poimanja 
ili  arhetipsko,  božansko  biće.  Simboli  zodiaka,  spiralni 
vizualni  prikazi  zmije  ili  kipovi  grčkog  boga  Kronosa 
(bog  vremena)  arhetipski  su  simboli  vremena. 
Narativni  vizualni  prikazi  vremena  u slikarstvu,  skulp- 
turi i fotografiji  zasnivaju  se  na  prikazivanju  vre- 
menskog trajanja  i strukture  događaja.  Događaj  se 
prikazuje:  ( 1)  mimetički,  (2)  dijagramski  i (3)  serijalno. 
U tradiciji  mimetičke  umjetnosti  događaj  se  prikazuje 
prikazivanjem  trenutka  koji  se  na  osnovi  iskustva, 
znanja  i semantičkih  indikatora  prepoznaje  kao 
trenutak  u trajanju  događaja.  Klasična  skulptura 
bacača  diska  ili  slika  koja  prikazuje  bitku  dvije  vojske 


ukazuju  na  zamrznuti,  izdvojeni  trenutak,  pokret  tijela 
ili  odnos  figura  u prostoru,  semantički  nagovješ- 
tavajući i obećavajući  promjenu  stanja,  položaja  ili 
mjesta.  Dijagramsko  prikazivanje  događaja  i vremena 
na  jednoj  slici  ostvareno  je  istovremenim  prikazi- 
vanjem više  zamrznutih  trenutaka,  pokreta  tijela  ili 
izmijenjenih  odnosa  tijela  u prostoru.  Karakteristične 
su  futurističke  slike  koje  prikazuju  tijelo  i stroj  u 
pokretu  tako  Što  istovremeno  dijagramski  prikazuju 
različite  položaje  tijela  ili  elemenata  stroja.  Serijalno 
prikazivanje  događaja  i vremena  zasnovano  je  na 
koncepciji  aproksimiranja  kontinualnog  vremena 
prirodnog  događaja  konačnim  nizom  uzastopnih  stanja 
na  osnovi  kojih  se  ono  konceptualno  rekonstruira. 
Serijom  više  slika  ili  fotografija,  pri  čemu  svaka 
pojedinačna  slika  ili  fotografija  prikazuje  jedno  stanje 
(zamrznuti  trenutak)  događaja,  prikazuje  se  vremenski 
tijek  i logika  razumijevanja  vremena.  Britanski 
fotograf  Eadvveard  Muybridge  je  u XIX.  stoljeću 
realizirao  prve  serije  fotografija  kojima  je  prikazivao 
kretanje  ljudskog  i životinjskog  tijela. 

U konceptualnoj  umjetnosti  ustanovljena  je  formalna 
analiza  događaja  i procesa.  Za  konceptualnu  umjetnost 
bitno  je:  (1)  istraživanje  vizualnog  prikazivanja 
nevizualnih  fenomena  (grupa  OHO)y  (2)  izlaganje 
vremena  raspadanja  radioaktivnih  materija  u trajanju 
od  nekoliko  stotinki  sekunde  do  nekoliko  stotina 
godina  (Robert  Barry),  (3)  analiza  vremena  u tekstu 
koji  prikazuje  trajanje  bilježenja  ili  čitanja  (Victor 
Burgin,  Hanne  Darboven,  Vladimir  Kopicl,  Vlado 
Martek),  (4)  dokumentiranje  protjecanja  egzisten- 
cijalnog vremena  bilježenjem  datuma  i dana  (On 
Kawara,  Neša  Paripović,  Željko  Jerman),  (5)  istra- 
živanje logike  prikazivanja  i mišljenja  o vremenu 
formalnim,  strukturalnim  i serijalnim  vizualnim 
shemama  (Mel  Bochner,  Grupa  143). 

Neposredni  rad  s vremenom  svojstven  je  glazbi, 
kazalištu,  filmu,  video  umjetnosti,  kinetičkoj  skulpturi, 
procesualnoj  umjetnosti,  hepeningu,  body  artu  i per- 
formansu. Glazba,  kazalište,  film  i video  su  umjetnosti 
Čije  su  prezentacije  vremenski  događaji  pa  sadrže 
nužne  aspekte  bavljenja  fenomenom  vremena.  Glaz- 
beno, kazališno,  filmsko  i video  djelo  u dvostrukom 
je  odnosu  prema  vremenu:  ono  je  prvostupanjski 
vremenski  događaj  promjene  i trajanja  zvučne  i 
vizualne  pojavnosti,  ali  je  istovremeno  i semantičko 
prikazivanje  drugog  stupnja  vremenskog  događaja  o 
kojem  govori.  Trajanje  prezentacije  umjetničkog  djela 
može  se  podudarati  s trajanjem  prikazanog  događaja 
ili  ne.  Glazbenim,  kazališnim,  filmskim  ili  video 
djelom,  čije  izvođenje  ili  projekcija  traje  dva  sata, 
može  se  prikazati  vremenski  interval  koji  traje  par 
sekundi,  jedan  dan  ili  više  stoljeća.  Riječ  je  o sažimanju 

narativnog  vremena.  U kinetičkoj  skulpturi,  proce- 
sualnoj  umjetnosti,  body  artu  i performansu  umjetnik 
se  bavi  neposrednom  pojavnosću  vremena.  Kinetička 
skulptura  je  objekt  koji  pored  prostornih  i predmetnih 
aspekata  uključuje  i aspekt  mehaničkog  kretanja 
(dijela  ili  cjeline),  čime  su  u kiparsko  djelo  uvedeni 
vremenski  aspekti  promjene  stanja  i trajanja  događaja. 
U kinetičkoj  skulpturi  sučeljavaju  se  dva  različita 
vremenska  fenomena:  (1)  strojno  vrijeme  kretanja- 
pomicanja  skulpture  ili  njezinih  dijelova  i (2)  is- 
kustveno ljudsko  vrijeme  recepcije  strojnog  vremena. 
U procesualnoj  umjetnosti  rad  traje  koliko  i realno 
izvođenje  događaja  pred  publikom,  vrijeme  je  fe- 
nomen kojim  se  umjetnik  bavi.  David  Nez  (grupa 


01  IO)  realizirao  je  rad  Željezna  cijev  - željezna  kosina 
( 1 969.)  u kojem  je  željeznu  cijev  u obliku  valjka  puštao 
kotrljati  kosinom  koju  čine  dva  željezna  profila.  Rad 
je  trajao  koliko  i kotrljanje  cijevi,  čime  je  pokazano 
djelovanje  sile  teže  i trajanje  događaja.  U bođy  artu  i 
performansu  realno  vrijeme  tjelesnog  i bihevioralnog 
događaja  je  okvir  i objekt  umjetnikovog  djelovanja. 
Body  artu  su  svojstvene  realizacije  zasnovane  na 
neprirodno  sporim  pokretima  i monotonom  ponav- 
ljanju tjelesne  geste,  čime  se  protjecanje  vremena  i 
trajanje  umjetničkog  rada  postavljaju  u središte 
pozornosti.. 

LITERATUR:  Bih6,  Bih7,  Bih  10,  Christovl,  Delc4,  Detl,  Franzl, 
Franzel,  Keml,  Krisl6,  LipplO,  Prot8,  Radov8,  Wril,  Zab4,  Zepl 


Was  ist  Kunst  Was  ist  Kunst  (njem.  Što  je  um- 
jetnost?) pitanje  je  koje  je  beogradski  konceptualni 
umjetnik  Dragoljub  Raša  Todosijević  upotrijebio  kao 
motiv  političkih,  ekspresivnih  performansa.  Perfor- 
mansi pod  nazivom  Was  ist  Kunst,  realizirani  od  1977. 
do  1980,  alegorijski  i ironično  prikazuju  represivni 
odnos  istražitelja  i osumnjičenog.  U performansima 
sudjeluje  umjetnik  koj  i izvikuje  pitanje  Was  ist  Kunst? 
i sudionica  performansa  kojoj  se  umjetnik  obraća.  Po 
Todosijeviću  način  na  koji  umjetnik  postavlja  pitanje 
o umjetnosti  je  umjetničko  djelo.  Izgovaranje  pitanja 
na  njemačkom  ironično  dotiče  traume  Drugog  svjet- 
skog rata,  temu  nacizma,  političkog  terora  i to- 
talitarizma. Pitanje  Was  ist  Kunst?  od  Todosijevića  su 
preuzeli  i reinterpretirali  pripadnici  slovenske  ret- 
roavangardne  slikarske  grupe  Invin,  1984.  (Dušan 
Mandič,  Miran  Mohar,  Andrej  Savski,  Roman 
Uranjck,  Borut  Vogelnik).  Za  razliku  od  Todosi- 
jevićeve  neoljevičarske,  ironijske  i alegorijske  de- 
konstrukcije  političkih  tabua,  grupa  Invin  je  ciklusom 
slika  pod  nazivom  Was  ist  Kunst  (1986.)  na  način 
ciničkih  postmodemističkih  citata,  kolaža  i montaže 
simulirala  duhovnu,  ideološku  i umjetničku  atmosferu 
totalitarne  umjetnosti. 

LITERATURA:  Ams  I . Ams2,  Eij2 1 , Grž  1 , Ncu  I , Ncu2,  SrS,  Todo$6, 
Todos7,  TodosS 

VVeekend  Art.  Weekend  Art  je  umjetnički  projekt 
kojim  se  problemski  tretira  odnos  slobodnog  i 
poslovnog  vremena  u svijetu  umjetnosti.  Projekt  je 
pokrenuo  Aleksandar  Ilić  u suradnji  s Ivanom  Keser  i 
Tomislavom  Gotovcem,  a zasniva  se  na  sljedećem: 
(a)  umjetnici  tokom  tjedna  rade  za  život,  jer  u 
postsocijalističkom  društvu  ne  žive  od  umjetnosti,  (b) 
za  umjetnički  rad  im  ostaje  samo  vikend,  (c)  vikend 
koriste  za  odlazak  u šetnju  po  Medvenici,  (d)  odlaze 
u planinu,  zabavljaju  se  u šetnji  i,  kako  tvrdi  Alek- 
sandar Ilić,  parafraziraju  riječi  engleskog  umjetnika, 
hodača  i putnika  Hamisha  Fultona  “No  walk,  no 
work  ".  Rad  je  dokumentiran  kolor  fotografijama  koje 
prikazuju  vikendaški  trio  u šetnji  i boravku  u 
neokrnjenoj  prirodi.  Po  svojim  karakteristikama  to  jc 
neokonceptualistički  projekt  kojeg  određuje  umjet- 
nička upotreba  i reprezentacija  privatnosti,  svako- 
dnevnice i ciničkog  tretiranja  stvarnog  radnog  vremena 
umjetnika.  Projekt  ima  niz  pod-tekstualnih  značenja: 
odlazak  u prirodu,  gdje  je  okolina  puna  opasnosti 
(misli  se  na  nesigurnost  balkanskih  ratnih  prostora 


90-ih),  zatim  erotizirani  odnos  mladog  para  sa  sta- 
rim avangardnim  umjetnikom,  odnosno,  igra  s 
potencijalnim  bihcvioralnim  ljubavnim  ili  kao 
filmskim  ljubavnim  trokutom,  uloga  hodanja  u 
stvaranju  umjetnosti  u povijesnoj  konceptualnoj 
umjetnosti. 

LITERATURA:  Berol , Gatti  I , Ili  I . Ili2,  Kesi 

Witkacyjev  sistem.  Witkacy  je  umjetnički  nadimak 
poljskog  slikara,  dramskog  pisca,  romanopisca  i 
filozofa  Stanislawa  Ignacyja  Witkiewicza  koji  je 
tijekom  prvih  desetljeća  XX.  stoljeća  stvorio  složeni 
kritički  i katastrofički  umjetničko  filozofski  sistem. 
Witkiewicz  se  upisao  na  krakovsku  likovnu  akademiju 
1905.  godine.  Tijekom  1907.  i 1908.  upoznaje  se  s 
djelima  francuskog  modernizma  od  Gauguinovog 
slikarstva  do  fovizma  i kubizma.  Slika  čudovišta,  piše 
autobiografski  roman  622  Bungova  pada  ili  Demon- 
ska žena  ( 1 9 1 0.- 1 9 1 1 .).  Tijekom  Prvog  svjetskog  rata 
boravi  u Rusiji  kao  dobrovoljac,  eksperimentira  s 
drogom  i sudjeluje  u sovjetskoj  revoluciji.  Pridružuje 
se  modernističkoj  i postekspresionističkoj  grupi 
formista  (August  Zamoyski,  Konrad  Winkler)  u 
Krakowu  1918.  Piše  drame  {Maciej  Korbo\va  i 
Bellatrih , Nova  homeopatija  zla , 1918.).  Iste  godine 
postavlja  i historiozofski  koncept  koji  izlaže  u tekstu 
Nove  forme  u slikarstvu  i otuda  proistekli  nes- 
porazumi. Piše  brojne  drame  ( Tumor  Mazgomcz  / 
1920./,  Metafizika  dvoglavog  teletu  /l  921./,  Sipa  / 
1 922./,  Luđak  i opatica  /l  923./ ),  kao  i studiju  Uvod 
u teoriju  čiste  forme  u teatru  (1920.).  Prestaje  se 
ozbiljno  baviti  slikarstvom  i počinje  slikati  portrete 
za  novac  1 924.,  a 1 928.  osniva  tvrtku  za  izradu  portreta 
S.  I.  Witkiewicz.  Piše  raspravu  o eksperimentima  s 
drogom  Nikotin,  alkohol,  kokain,  pejotl,  morfij,  eter 
(1930.).  Njegovo  glavno  filozofsko  djelo  Pojmovi  i 
tvrdnje  implicirane  pojmom  Postojanja  je  objavio 
1935.  Pet  dana  nakon  izbijanja  Drugog  svjetskog  rata 
je  počinio  samoubojstvo. 

Witkiewiczeve  umjetničke,  filozofske  i egzistencijalne 
pozicije  su  izrazito  individualističke,  postsimboličke 
i postekspresionističke.  Razvio  je  nekonzistentni, 
paradoksalni  i groteskni  umjetničko  filozofski  sistem 
katastrofizma,  kritički  i subverzivno  usmjeren  na 
problematiziranje  europskog  progresa,  kriza  i iden- 
titeta. U filozofiji  je  odbacivao  pozitivizam,  empirizam 
i fizikalizam  Macha,  Camapa,  Russella  i Whiteheada. 
Bio  je  blizak  Husserlovoj  fenomenologiji  i psiho- 

logizmu  Hansa  Corneliusa.  Njegova  metafizička 
teorija  se  može  imenovati  kao  monadološki  biolo- 
gizam  zasnovan  na  zamisli  da  je  tajna  postojanja 
jedinstvo  u mnoštvu  pri  svakoj  nužnoj  ograničenosti 
svakog  pojedinačnog  postojanja.  Po  njemu  religija, 
filozofija  i umjetnost,  svaka  na  svoj  način,  privremeno 
uklanjaju  osjećaj  usamljenosti  i metafizičke  groze 
postojanja,  zapravo,  ublažavaju  metafizički  nemir. 
Umjetnost  je  u katastrofičkom  svijetu  aktivnost  na 
granici  ludila.  Umjetnik  se  u umjetnosti  poigrava  s 
perverzijom  njenih  formi.  Brojni  Witkiewiczevi 
portreti  i fotografije  ukazuju  na  jedan  granični  proto- 
egzistencijalistički  svijet  mistifikacije  i mitologizacije 
života  i ponašanja  modernog  umjetnika  nomada. 

LITERATURA:  Benso  I , Benso2,  Blaži  1 , Francz  I,  Witl,  Wi2,  Wit3, 
Wit4,  WU5 

VVittgensteinovski  pristupi  umjetnosti«  Wittgen- 
steinovski  pristup  umjetnosti  predstavlja  odnos 
filozofskih  tekstova  Ludwiga  Wittgcnstcina  i rada 
neoavangardnih  i postavangardnih  umjetnika  u 
neodadi,  fluksusu,  pop  artu,  minimalnoj  umjetnosti, 
minimalnoj  muzici  i minimalnom  plesu,  koncep- 
tualnoj umjetnosti,  jezičkoj  poeziji  i teorijama  post- 
modemizama. 

Rano  Wittgensteinovo  djelo  Tractatus  Logico- 
Philosophicus  se  bavi  krajnjim  pitanjima  filozofije 
znanosti,  logike  i matematike.  U stavu  6.42 1 on  iznosi 
stav  da  su  etika  i estetika  jedno,  time  želi  reći  da  se 
etika  i estetika  ne  daju  izreći  i da  time  nisu  predmet 
filozofskog  bavljenja.  Kasni  Wittgenstein  se  u 
filozofskom  radu  nije  zanimao  za  pitanja  umjetnosti; 
u svojim  privatnim  predavanjima  iz  30-ih  godina  usput 
je  dodirnuo  opću  problematiku  estetike.  Zanimao  ga 
je  odnos  filozofije  običnog  jezika  i estetskog  pro- 
suđivanja u situacijama  svakodnevnog  ponašanja.  Na 
praktičnom  planu  Wittgen$tein  je  realizirao  jedno 
arhitektonsko  zdanje,  bečku  kuću  za  svoju  sestru 
Margaret  Stonborough  1927.  godine  i nekoliko 
skulptura  (na  primjer,  Glava  mlade  žene , 1927.). 
Teoretičar  umjetnosti  Jom  K.  Bramann  je  Wittgen- 
steinova  ukazivanja  na  logičke,  konceptualne  i 
lingvističke  paradokse  u Tractatnsu  interpretativno 
povezao  s paradoksima  modernističke  umjetnosti:  kraj 
metafizike,  ubrzanje  iracionalnog,  dezintegracija 
realnog,  nestajanje  subjekta,  odbacivanje  tradicije  i 
demonstriranje  granica  logičkog  prostora.  Ukazao  je 
na  wittgensteinovski  zahvat  kod  Kafke,  Trakla,  Eliota, 
de  Chirica,  Marinettija,  Heyma,  Balle,  Schmidt-Rot- 
luffa,  Hofmannsthala,  Keatona,  Chandlera,  Picassa, 
Yeatsa,  Musila,  Rimbauda,  Brocha,  Chaplina,  Grosza, 
Whitmana,  Manna,  Eschera  i braće  Marx. 
Wittgensteinovi  tekstovi  ( Tractatus  i Filozofska 


istraživanja)  bili  su  osnova  poslijeratnog  razvoja 
teorije  umjetnika.  Postoje  tri  karakteristična  pristupa 
umjetnika  Wittgenstcinovim  filozofskim  tekstovima. 
Prvi  pristup.  Umjetnici  su  u Wittgensteinovim 
tekstovima  pronašli  logičke  i konceptualne  sheme  i 
modele  koji  su  se  mogli  fenomenalizirati  i time  se 
mogla  problematizirati  konvencionalnost  odnosa 
akustičkog  i vizualnog  prema  verbalnom.  John  Cage 
je  komponiranje  muzike,  muzičko  izvođenje,  pisanje 
poetskog  teksta  i teorijsko  pisanje  teksta  postavio  kao 
sistem  jezičkih  igara.  On  je  težio  obratu  različitih  jezika 
u igru  kontrole  i slučaja.  Karakteristični  su  crteži  i 
slike  Jaspera  Johnsa  iz  kasnih  50-ih  godina,  post- 
minimalistički  crteži  i instalacije  Mela  Bochnera, 
tekstualne  i konceptualne  instalacije  Josepha  Kosutha, 
rani  tekstovi,  umjetnički  radovi  i teorijski  objekti 
engleske  konceptualističke  grupe  Art&Language , 
crteži  konceptualnih  umjetnika  pripadnika  novosadske 
Gntpe  Kod  i beogradske  konceptualističke  Grupe  143. 
Koreografkinja  i plesačica  Yvonne  Raincr  jc  rane 
plesove  (sredina  60-ih)  izvodila  kao  antinarativne  i 
anti-intelektualne  jezičke  igre  zasnovane  na  uvođenju 
i izvođenju  pravila  scenskog  kretanja  (ponašanja, 
pokretanja,  smještanja,  odnošenja). 

Drugi  pristup.  Umjetnici  su  u Wittgensteinovim 
tekstovima  otkrili  kritičku  metodu  preispitivanja 
zabluda  i grešaka  filozofije  iz  konteksta  filozofske 
autorefleksijc.  Tu  su  metodu  primijenili  na  umjetnost 
u pokušaju  da  teorijskom  analizom  istraže  i 
problematiziraju  pitanja  prirode  umjetnosti  i kulture. 
Wittgensteinova  filozofija  za  umjetnike  nije  bila  zbirka 
mudrih  izjava  kojima  se  naknadno  objašnjavao  ili 
usmjeravao  smisao  njihovog  rada  nego  uzorna 
filozofska  autorefleksivna  i autokritička  praksa 
usmjerena  na  problematizaciju  kanona,  navika  i 
metajezike  filozofije.  U tom  smislu,  umjetnici  su 
pokušali  stvoriti  tehničke  jezike  umjetnosti  kojima  su 
kanoni,  navike  i metajezici  umjetnosti  problema- 
tiziram iz  konteksta  umjetničkih  interesa  i očekivanja. 
U tom  smjeru  je  djelovala  analitička  linija  koncep- 
tualne umjetnosti,  na  primjer  Joseph  Kosuth,  grupa 
Art&Language,  Society  for  Theoretical  Art  and  Ana- 
lyses,  Grupa  Kod,  Grupa  (3,  Grupa  143,  Goran 
Đorđević,  Boris  Demur,  Marijan  Molnar. 

Treći  pristup.  Umjetnici  i teoretičari  postavangarde 
i postmodemizma  su  od  kraja  70-ih  Wittgensteinovc 
tekstove  tretirali  kao  diskurzivni  prostor  koji  omo- 
gućava razvoj  pisanja  u umjetnosti  i o umjetnosti  u 
obliku  jezičkih  igara.  O umjetnosti  se  govori  kao  o 
međusobnom  odnosu  različitih  jezičkih  (vizualnih, 
diskurzivnih,  zvučnih)  igara  koje  pokazuju  svoju 
fragmentamost  i nepostojanje  jedinstvenog  sistema, 
jedinstvenog  stila  kulture.  Tako  su  pisali  francuski 

teoretičar  postmodemizma  Jean-Franpois  Lyotard, 
jezički  pjesnik  Charles  Bcmstein  i pripadnici  beo- 
gradske teorijske  grupe  Zajednica  za  istraživanje 
prostora.  Pjesnik  Charles  Bemstein  je  ukazao  da  se 
filozofija  i poezija  ne  razlikuju  po  nekim  suštinskim 
svojstvima  nego  po  načinu  izvođenja  u kulturi  i 
društvu.  Joseph  Kosuth  je  tijekom  80-ih  i 90-ih  godina 
organizirao  izložbe  posvećene  Ludwigu  Wittgensteinu 
preobražavajući  muzejski  prostoru  vizualno-prostomi 
tekst  koji  pokazuje  i govori  o relativnom  statusu 
značenja  umjetničkog  djela.  Značenje  umjetničkog 
djela  ne  proizlazi  iz  djela  kao  izvora  smisla  nego  iz 
društvenih  operacija  primijenjenih  na  djelo  i njegove 
kontekstualne  pozicije.  Kosuth  je  sasvim  jasno, 
primjenjujući  wittgensteinovsku  logiku  i poststruk- 

Xerox  umjetnost.  Xerox  umjetnošću  nazivaju  sc 
umjetnički  radovi  proizvedeni  ili  umnoženi  foto- 
kopirnim strojem.  Talijanski  neokonstruktivistički 
umjetnik  i dizajner  Bruno  Munari  uveo  je  1964. 
godine  fotokopirni  stroj  u stvaranje  umjetničkih  djela. 
Zamisao  Xerox  umjetnosti  pripada  strategijama 
dematerijalizacije  umjetničkog  djela,  tj.  tendenciji  da 
se  likovna  umjetnost  proširi  u smjeru  novih  medija, 
neuobičajenih  postupaka  i impersonalnog  rada,  gdje 
umjetnik  stvara  zamisao  (ideju,  koncept,  plan),  a stroj 
realizira  djelo.  Fotokopirni  stroj,  prije  svega,  služi 
umjetnicima  za  umnožavanje  njihovog  rada  (Xerox 
knjige  umjetnika,  plakati).  Američki  galerist  Seth 
Siegelaub  je  tijekom  1968.  i 1969.  objavio  prve 
malotiražnc  Xcrox  knjige  umjetnika.  Složenije  i 
konceptualno  razrađenije  upotrebe  Xeroxa  su  radovi 
konceptualnog  umjetnika  lana  Buma,  kao  i Gorana 
Trbuljaka  i Gergelja  Urkoma.  Bumov  rad  Xemx  knjiga 
(1968.)  je  nastao  tako  stoje  list  čistog  bijelog  papira 
kopiran  na  fotokopirnom  stroju,  a dobivena  kopija  je 
korištena  da  bi  se  napravila  sljedeća  kopija.  Postupak 


turalistička  očekivanja,  pokazao  da  forma  djela  ostaje 
nepromijenjena  dok  se  značenja  mijenjaju  ovisno  o 
funkciji  djela  u specifičnom  kulturalnom  prostoru. 
Teoretičar  kulture  Terry  Eagleton  kao  scenarist  i 
redatelj  Derek  Jarman  realizirali  su  film  Wittgenstein 
(1992.).  Film  je  istodobno  jezička  igra  s Wittgen- 
steinovim  filozofskim  shemama  i biografska  rekon- 
strukcija intelektualnih  krugova  Beča  i Cambridgca. 
Filmom  se  u igru  uvodi  i queer  tematika  i estetika 
biografizacije  karakteristična  za  Jarmanova  filmska 
istraživanja  ( Queer  Edward  II  ili  Caravaggio). 

LITERATURA:  Albe  1 , Ali  1,  Altie I , Beli  1 0,  Bcms I , Bems3,  Beirct  1 , 
Bratn  I , Con  I , Con2,  Con3,  Jani  1 , Kosu2,  Kosu  1 4,  Kosu  1 5,  KuspS, 
Lyo6,  PerlofS,  Szl,  Weitl,  Wijl,  Wittl,  Witt2,  Witt3,  Witt4,  Witt5, 
Šuv5,  Šuvl6,  Šuv63,  Šuv65 


je  ponovljen  sto  puta,  čime  je  dobivena  knjiga  od  sto 
stranica.  Kako  je  svaka  kopija  sadržavala  mrlje  i 
tragove  kopiranja,  broj  pogrešaka  (mrlja)  se  na  svakoj 
sljedećoj  kopiji  povećavao,  stvarajući  vizualne  struk- 
ture. Trbuljak  je  na  nekoliko  mjesta  u gradu  foto- 
grafirao rupe  u asfaltu.  Fotokopije  fotografija  je 
zalijepio  u neposrednoj  blizini  fotografiranih  rupa. 
Ovim  je  radom  iz  travnja  1 970.  izvedena  para-tau- 
tološka  jezička  igra  s konkretnim  urbanim  mjestom  i 
njegovim  višemedijskim  reprezentacijama.  Urkomov 
rad  Šest  minuta  rada  sata  (1971.)  nastao  je  tako  što  je 
umjetnik  fotokopirao  sat  koji  radi  tijekom  šest  minuta 
registrirajući  pomake  kazaljki.  U Bumovom  i Ur- 
komovom  radu  fotokopirni  stroj  nije  korišten  kao 
sredstvo  umnožavanja  postojećeg  djela  nego  kao 
tehnički  reproduktivni  sistem  čije  se  mogućnosti  i 
ograničenja  koriste  za  stvaranje  umjetničkog  rada. 
Tako  napravljen  rad  autorefleksivno  govori  o (1) 
konceptu  autora  i o (2)  tehničkom  postupku  realizacije. 
LITERATURA:  Burni,  Denl8,  Sicgl,  Stip6,  Sus2,Tim2 

Zapatisti,  digitalni.  Digitalni  zapatizam  je  meksički 
politički  i umjetnički  pokret  protiv  državne  diktature 
i globalne  cirkulacije  kapitala  i moći  nastao  1994. 
godine.  To  je  pokret  za  radikalnu  demokraciju 
zasnovan  na  dijaloškom  nasljeđu  Maja  koje  je 
uvedeno  u komunikacijske  kompjutorske  mreže  kao 
virtualna  akcija  za  realni  mir  u realnom  društvu 
Chiapasa.  Digitalni  zapatizam  je  anti-neoliberalni  i 
antiglobalistički  pokret  zasnovan  na  aktivističkom 
provođenju  elektronske  građanske  neposlušnosti  i 
uznemiravanja.  Jedna  od  akcija  elektronske  građanske 
neposlušnosti  je  djelovanje  preko  programa  koji 
zatrpavaju  i time  blokiraju  e-mail  adrese  izabranih 
centara  neoliberalne  moći.  Neprijatelj  digitalnih 
zapatista  je  smješten  na  javnim  komercijalnim 
mrežama  (komercijalni  komunikacijski  sistemi, 
informacijske  mreže,  sistemi  financijskih  podataka, 
sistemi  transporta,  mrežni  internet  serveri).  Taktike 
mrežne  gerile  se  zasnivaju  na  alternativnom 
umrežavanju,  dubinskom  programiranju  (stvaranje 
spidera , boots  i drugih  minornih  mrežnih  agenata), 
stvaranje  ojfshore  domena,  stvaranje  jednostavnih 
access  sistema  za  interkontinentalnu  elektronsku 
komunikaciju  u realnom  vremenu,  kupovina  vlastitih 
satelita,  itd.  Jedan  od  umjetnika  povezanih  sa 
zapatističkim  akcijama  i performansima  je  Guillermo 
G6mez-Pena  koji  je  dizajnirao  teatralizaciju  off  Une 
akcija  zapatista.  Gomez-Pena  istražuje,  provocira, 
simulira  i arhivira  meksičke  identitete  u digitalnim- 
mrežnim  i živim  performansima. 

The  Electronic  Disturbance  Theater,  EDT  (Elektronski 
teatar  uznemiravanja)  je  mala  grupa  cyber  aktivista  i 
umjetnika  (Ricardo  Dominguez,  Carmin  Karasic,  Brett 
Stalbaum,  Stefan  Wray)  angažiranih  na  razvoju  teorije 
i prakse  elektronskog  i civilnog  uznemiravanja  i 
provociranja.  Djeluju  od  1998.  godine.  Do  sada  su 
akcije  EDT-a  bile  usmjerene  protiv  vlada  Meksika  i 
Sjedinjenih  država.  Primjer  takvog  aktivističkog 
djelovanja  je  niz  mrežnih  direktnih  akcija  EDT-a 
uperenih  protiv  vveb  stranica  meksičke  vlade  1998. 
EDT  radi  s povezivanjem  različitih  radikalnih 
političkih,  performerskih  i softverskih  akcija  preko 
sistema  nazvanog  Flood  Net.  Za  Digitalne  zapatiste  i 
suradnike  EDT-a  cyberprostor]e  novi  javni  prostor  u 
kojem  se  vodi  politička  borba  za  socijalne  promjene. 
Oni  razvijaju  takozvani  haktivizam  ( hacktivism ) koji 
se  zasniva  na  povezivanju  političkog  aktivizma  i 
kompjutorskih  napada,  tj.  hakerskih  ilegalnih  ili 


neautoriziranih  provokacija  u kompjutorskom  sistemu 
i mrežama. 

LITERATURA:  Bošl,  Domingl,  Doming2,  Dricsl,  Lanci 

Zastupanje.  Zastupanjem  se  naziva  nestabilni  i 
otvoreni  odnos  razmjene,  premještanja  ili  uvjetovanja 
umjetnosti,  teorije  umjetnosti  i filozofije  u modernoj 
i postmodemoj  kulturi.  Budući  da  postoje  različiti  i 
neusporedivi  odnosi  umjetnosti,  teorije  i filozofije,  po 
Morrisu  Weitzu,  nepotrebno  je  uopćavati  jedan  po- 
sebni odnos  umjetnosti  i filozofije  da  bi  se  objasnili 
neki  drugi  odnosi,  koji  su  različiti  i neusporedivi.  Na 
primjer,  osjetilne  karakterizacije  umjetničkog  djela 
(objekta)  razlikuju  se  od  konceptualnih  određenja 
umjetnosti  kao  društvene  discipline,  odnosno, 
pikturalna  svojstva  slikarstva  se  ne  mogu  prizvati  u 
objašnjavanju  tonalnosti  glazbe,  odnosno,  ne  mogu 
se  sva  umjetnička  djela  objasniti  zamislima  doživljaja 
izražene  emocije  ili  razumijevanja  formalno  izvedene 
kompozicije.  Odnos  umjetnosti,  teorije  umjetnosti  i 
filozofije  je  složeniji  od  uobičajenog  meta-hijerar- 
hijskog  razumijevanja  umjetnosti  kao  objekta  in- 
terpretacije, teorije  umjetnosti  kao  metajezika  o 
umjetnosti,  filozofije  kao  metajezika  o teoriji  um- 
jetnosti i meta-metajezika  o umjetnosti.  Ti  različiti 
odnosi  umjetnosti,  teorije  umjetnosti  i filozofije 
nazivaju  se,  potpuno  neodređeno,  zastupanjem,  a 
postupci  zastupanja  mogu  se,  između  ostalog,  označiti: 
(1)  upotrebom  koncepta,  pojma  ili  imena  umjetnosti 
u filozofiji  ili  značenja  filozofije  u umjetnosti  na  način 
na  koji  je  Wittgcnstcin  određivao  značenje  riječi  u 
jezičnoj  igri,  a Marcel  Duchamp  značenje  izvan- 
umjetničkog  predmeta  kao  umjetničkog  djela  (ready- 
madea),  (2)  ukazivanjem,  analogno  Louisu  Althusseru, 
da  filozofija  nema  vlastiti  predmet  spoznaje  nego  se 
konstituira  kao  subjekt  želje,  kao  područje  borbe, 
dominacije  i intervencije,  a ne  kao  područje  sigurnog 
znanja,  (3)  identificiranjem,  opisivanjem  i objaš- 
njavanjem aktivnosti  umjesto  ukazivanjem  na  onto- 
lošku disciplinarnu  bit  umjetničkog  djela  na  primjer, 
kao  što  to  čini  pjesnik  Charles  Bemstcin  kada  razlikuje 
poeziju  i filozofiju,  ukazujući  da  se  ni  filozofija  ni 
poezija  ne  mogu  definirati  kao  produkti  nego  kao 
procesi  (aktivnost)  filozofirajućeg  ili  poetskog  miš- 
ljenja. (4)  pozivanjem  na  definicije  označitelja 
Jacquesa  Lacana  da  “jedan  označitclj  zastupa  subjekt 
za  neki  drugi  označitelj”  ili  “za  jedan  označitelj  svaki 
drugi  označitelj  može  zastupati  subjekt”  ili  “jedan 

označitelj  zastupa  subjekt  za  sve  druge  označitelje”, 
odnosno  “jedno  umjetničko  djelo  zastupa  subjekt  za 
sva  druga  umjetnička  djela”  ili  “jedno  umjetničko  djelo 
zastupa  subjekt  za  teoriju  umjetnosti”  ili  “jedan 
filozofski  diskurs  zastupa  subjekt  za  sva  umjetnička 
djela  posredovanjem  teorije  umjetnosti”,  ili  (5)  uka- 
zivanjem da  odnos  umjetnosti,  teorije  i filozofije 
nalikuje  situaciji  pravnog  procesa  (suđenja)  u kojem 
zastupnici  govore  u ime  okrivljenog  i žrtve,  ali  i u 
ime  metateksta  koji  zastupa  narod,  vladara,  Boga, 
univerzalnu  pravdu  ili  istinu,  i (6)  umjetnost,  teorija 
umjetnosti  i filozofija  stoga  nisu  u jednostavnom 
odnosu  interpretacije  i iščitavanja  umjetnosti  u teoriji 
i teorije  u filozofiji  nego  su  određene  društvene 
strategije  i taktike  kojima  se  umjetnost  (od  djela  preko 
svijeta  do  povijesti  umjetnosti),  teorija  umjetnosti  (od 
kritike  do  estetike)  i filozofija  (od  mišljenja  do  pisma) 
dovode  u otvorene  i promjenljive  odnose  borbe,  za- 
vođenja, osvajanja,  posjedovanja,  gubljenja  ili 
interpretiranja.  Ti  odnosi  proizvode  značenje,  smisao 
i vrijednost  umjetnosti,  teorije  i filozofije  u danom 
trenutku  i kulturi. 

LITERATURA:  Altl , Alt2,  Alt3,  Bems  1 , Ben«3.  Cab  1 , Gav5,  Lac2, 
Lac6,  Lyol3,  Miš2,  Miš3,  Moul,  Šuv97,  Witt2 

Zatvoreni  koncept.  Zatvoreni  koncept  je  koncept 
formalnih  znanosti  (matematike,  logike,  semiotike, 
kibemetike)  koji  se  zasniva  na  konačnom  broju 
utvrđenih  i nepromjenjivih  pravila.  Svaka  promjena 
pravila  dovodi  do  razaranja  koncepta.  Estetičar  Morris 
Weitz  smatra  da  je  zatvoreni  koncept  suprotnost 
otvorenim  konceptima  koji  karakteriziraju  umjetnost. 
LITERATURA:  Šuv63,  Weitl , Witt3 

Zavođenje.  Zavođenje  (seduetion)  se  izvodi  u 
postmodemoj  teoriji  (Baudrillard)  i preuzima  na 
specifičan  način  kroz  omekšane,  iskošene  i trans- 
gresivne  funkcije  kritike  i subverzije.  Prvo,  uočava  se 
da  su  kritičke  i subverzivne  akcije  u modernoj 
umjetnosti  izazvale  ili  suprotan  efekt,  odnosno  jačanje 
konzervativnih,  tradicionalističkih  i totalitarnih 
tendencija  u kulturi  i društvu,  ili  su  bile  prihvaćene  i 
integrirane  u masovnu  pop  kulturu  umjerenog 
modernizma  i ezoteričnu  estetiziranu  kulturu  visokog 
modernizma.  Drugo,  zavođenje  se  u postlacanovskom 
smislu  vidi  kao  djelovanje,  činjenje  ili  ponašanje  u 
području  želje  drugog,  odnosno,  u području 
nesvjesnog  i području  anticipacija  označitelja.  Time 
čin  umjetničkog,  teorijskog  ili  medijskog  zavođenja 
postaje  izvođenje  {performing ) simptoma  koji 
pokazuje  kako  totalitet  moći,  vladanja,  posjedovanja, 
osvajanja,  metajezika,  zakona,  značenja,  smisla  i 
vrijednosti  biva  doveden  u bezizlazni  položaj  vlastitim 


sredstvima,  a to  su  sredstva  zavođenja  i provociranja 
želje.  Zavođenje  je  performativna  aktivnost,  što  znači 
da  zavođenje  postoji,  ima  značenja  i smisao  samo  kroz 
čin  izvršenja.  Jean  Baudrillard  konstatira:  “Znamo  da 
svaka  kritika,  svaka  suprotna  snaga  samo  pothranjuje 
sistem.  Barem  smo  mi  to  tako  doživjeli  i iskusili  ne 
samo  u praksi  nego  i u teoriji.  Za  mene  se  sada  radi  o 
prelasku  s perspektive  subjekta  na  perspektivu  objekta, 
u odnosu  na  kojeg  više  nema  kritike.  Područje  objekta 
je  područje  zavođenja,  sudbine,  fatalnosti  odnosno 
područje  jedne  druge  strategije.  Uz  kritiku  stanovište 
subjekta  mora  sc  čuvati  na  svim  njegovim  strategijama. 
A upravo  mi  ove  strategije  izgledaju  zastarjele  i 
iscrpljene. . . . Moja  teorija  se  priljubila  uz  svoj  vlastiti 
objekt.  Kada  govorim  o simulaciji,  moj  diskurs  je 
simulatoran,  kada  govorim  o zavođenju,  onda  je  i 
teorija  zavođenje.  Ona  tako  dolazi  bliže  svojem 
objektu.  A kada  govorim  o fatalnim  strategijama,  onda 
je  i teorija  fatalna.  Više  nema  stanovišta  subjekta,  nego 
objekt  i subjekt  sudjeluju  u igri.” 

U postmodemoj  umjetnosti  i teoriji  (transavangarda, 
neekspresionizam,  neokonceptualna  i tehnoumjetnost) 
odnos  prema  kritičkom  nije  jednoznačan.  Drugim 
riječima,  u europskom  eklektičnom  i postpovijesnom 
postmodemizmu  se  kritičko  odbacuje  kao  vid  velikog 
i jakog  metajezika  modeme,  a performativne  strategije 
zavođenja  i uživanja  ukazuju  se  kao  imanentne  duhu 
paradoksalno  novog  i neokonzervativnog  doživljaja 
kraja  XX.  i početka  XXI.  stoljeća.  Naprotiv,  u ame- 
ričkom postmodemizmu  mogu  se  izdvojiti  (1)  lijeva 
opcija  (koja  aparaturu  poststrukturalizma  tumači  kao 
sredstvo  kritičkog  rada,  a zavođenje  samo  kao  taktiku 
kritičkog  djelovanja),  2)  srednja  opcija  (koja  aparaturu 
poststrukturalizma  tumači  kao  okvir  ekstatičkih 
fikcionalizacija  tehnološke  i medijske  kulture  u 
masovnom  komunikacijskom  izvođenju  zavođenja 
slikom  i zvukom),  i (3)  desna  opcija  (koja  aparaturu 
poststrukturalizma  vidi  kao  okvir  transgrcsije 
modernizma  i napuštanje  kritičkih  ciljeva  u ime 
uživanja  u potrošnji  (želja  subjekta  je  želja  drugog,  a 
drugi  je  objekt  masovne  potrošnje  kao  u djelima 
Andyja  Warhola  ili  Jeffa  Koonsa). 

LITERATURA:  Baud5,  Baud6.  Baud9,  BaudlO,  Baud)3,  Baudl4, 
Baudl5.  Felm2 

Zazorno.  Zazomo  (abject)  je  termin  kojim  se  opisuje, 
po  Juliji  Kristevoj,  nešto  odvratno  i odbačeno,  što 
siječe  samu  materiju  i vodi  do  užasavajućeg  kaosa 
koji  je  prije  jezika  i prije  uređenog  kozmosa.  Pojedini 
autori  ga  identificiraju  s besformnim  (Batailleovo 
informe).  Drugi  autori  negiraju  vezu  s besformnim  i 
Batailleovim  strukturalnim  strategijama  materija- 
lističkog čitanja  kulture.  U svakom  simboličkom 

poretku  zazomo  se  naslućuje  kao  nešto  što  izmiče 
simbolizaciji,  što  je  užasno  i prijeteće  za  svaki  sistem 
ili  cjelinu,  kao  i za  pojedinačnu  ljudsku  egzistenciju. 
Ono  je  odvratno,  nepojmljivo,  Stoje  kao  smrt,  granica, 
žena,  ženske  genitalije,  kao  nešto  što  treba  preraditi. 
Zazomo  je  na  jedva  zamisliv  način  i moćno,  i to  u 
onoj  mjeri  u kojoj  je,  na  primjer,  ženska  moć  (ge- 
nitalna, uživalačka,  prokreacijska)  potisnuta  i ot- 
klonjena iz  značenja  ali  ipak  djelujuća  na  njega. 
Zazomo  je  moćno  u onoj  mjeri  u kojoj  ženska  moć 
(uživanja)  stvara  jedan  neprikaziv,  neizraziv  i ne- 
iskaziv  visak  u jeziku  i simboličkom,  u onoj  mjeri  u 
kojoj  stvara  mogućnost  melankolije. 

U težnji  umjetnika  narušavanju  formalne  organske 
cjelovitosti  i konzistentnosti  djela,  odnosno,  u težnji 
besformnom  ( informe ),  neka  djela  pokazuju  manjak 
koji  narušava  identitet  subjekta-umjetnika,  samog 
umjetničkog  djela  i povijesti  umjetnosti.  Ukazuje  se 
na  strah  i užas  od  onoga  što  manjka  djelu,  ali  i onoga 
što  je  skriveno  i nadređeno  djelu  kao  nekakav  ne- 
uhvatljivi višak.  Zamisao  zazomog  je  bliska  pojmu 
označitelja  kao  onoga  što  po  poststrukturalističkom 
transgresizmu  ispada  iz  znaka.  Zamisao  zazomog 
pokazuje  i kako  se  meko  pismo  ili  meki  izraz 
transformiraju  u dramatični  glas  koji  se  ne  može 
iskazati.  U skulpturama,  performansima  i ambijentima 
umjetnika  koji  rade  s antiformnim  ili  postantiformnim 
(Cy  Twombly,  Robert  Morris,  Richard  Serra,  Joseph 
Bcuys,  Mario  Merz,  Lucas  Samaras,  Paul  McCarthy, 
Robert  Mapplethorpe,  Andres  Serrano,  Cindy  Sher- 
man,  John  Miller,  Željko  Jerman,  Vlasta  Delimar, 
Tomislav  Gotovac)  pokazuje  se  efekt  zazomog  za- 
jedno s pokaznim  efektom  označitelja  (otvaranja  same 
materije  bez  forme).  Naslućuje  se  ili  se  nagovještava 
besformno,  čija  se  moć  otkriva  i efekti  doživljavaju 
kroz  tjelesni  akt  recepcije,  ali  se  nikada  doslovno  ne 
vide.  Teoriju  zazomog  i teoriju  označitelja  razvijaju 
kritičari  i teoretičari  umjetnosti  (Rosalind  Krauss,  Hal 
Foster,  Benjamin  Buchloh,  Denis  Hollier,  Yve-Alain 
Bois)  koji  žele  provesti  kritiku  modernističkog  for- 
malističkog  izraza  i rekonstruirati  povijest  moder- 
nizma u odnosu  na  kritičke  i rubne  pristupe  formi  kao 
brisanom  materijalnom  i strukturalnom  tragu  ljudske 
i umjetničke  egzistencije.  To  je  pokušaj  da  se  povijest 
greenbergovskog  modernizma  zamijeni  novim  či- 
tanjem bitnih  karakteristika  modernizma.  Traže  se  one 
karakteristike  modernizma  koje  istupaju  iz  for- 
malističko-reduktivističke  osi  koja  se  proteže  od 
apstraktnog  ekspresionizma  preko  postslikarske 
apstrakcije  do  minimalne  umjetnosti.  Pri  tome  nije 
riječ  o povratku  ekspresionizmu  nego  o upotrebi 
nadrealističkih  batailleovskih  i psihoanalitičkih  (od 
Jacquesa  Lacana,  Julije  Kristove  do  Judith  Butler) 


strukturalnih  modela  interpretacije  materijalnog,  koje 
je  u procjepu  imaginarnog  i simboličkog.  Na  primjer, 
Judith  Butler  teoretizira  heteroseksualnost  kao  stav 
koji  pozicionira  homoseksualnost  u zazomo  da  bi  sebe 
konstituirao.  U tom  smislu  zazomo  se  tumači  kao 
strukturalni  princip  razlikovanja  i identifikacije.  Slijedi 
teza  da  je  grccnbergovski  formalistički  modernizam 
pozicionirao  sve  antiformalističke,  antiformne  i psi- 
hološki intonirane  modernističke  prakse  u zazomo  da 
bi  sebe  uspostavio  kao  veliki  i dominantni,  idealni 
modernizam. 

LITERATURA:  Abj  1 . Bcnja4,  Hop3.  Poli  I . Poli2.  Fos5,  Fos6,  Kris  1 1 . 
Krau$20 

Zemlja.  Vidi:  Earth  works,  Horizontalna  plastika, 
Kozmogram,  Kristalografija,  Land  art,  Liječenje 
zemlje,  Litopunktura 

Zemlja,  grupa.  Grupa  Zemlja  je  ljevičarska  grupa 
slikara  i arhitekata  osnovana  1 928.,  a zabranjena  1 935. 
godine.  Pokretački  grupe  su  slikar  Krsto  Hegedušić  i 
arhitekt  Drago  Ibler.  Utjecaj  weimarske  nove  ob- 
jektivnosti kao  kritičke  i angažirane  slikarske  prakse 
može  se  prepoznati  u djelovanju  grupe  Zemlja  u 
hrvatskoj  umjetnosti  30-ih  godina.  Po  tematici  riječ 
je  o uspostavljanju  kritičkog  socijalnog  i klasnog,  a 
po  načinu  prikazivanja  postekspresionističkog  sli- 
karstva, s karakterističnim  odnosima  prema  naivnom 
(folklornom)  slikarstvu.  Po  manifestu  koji  je  napisao 
Drago  Ibler  1929.  godine,  cilj  grupe  Zemlja  je 
stvaranje  nezavisnog  likovnog  izraza.  Taj  cilj  se  tre- 
bao ostvariti  borbom  protiv  moda  iz  inozemstva,  po- 
dizanjem općeg  likovnog  nivoa  u kulturi  i borbom 
protiv  umjetnosti  po  sebi  i modernističke  dekadencije. 
Slikarstvo  grupe  Zemlja  je  političko  slikarstvo  koje 
izražajnom  figurativnom  formom  naglašava  i retorički 
razrađuje  kritičke  stavove  autora.  Karakteristična  su 
djela  Krste  Hegedušića  ( Justitia , 1936.),  Marijana 
Detonija  (Pijana  kočija,  1935.)  ili  Ivana  Tabakovića 
(Genius,  1929.).  Grupa  Zemlja  je  održala  više  izložbi 
(Zagreb,  1929.,  Pariz  i Zagreb,  1931.).  Na  trećoj 
izložbi  grupe  bila  su  zastupljena  djela  seljaka-slikara, 
nakon  čega  je  Hegedušić  osnovao  Hlebinsku  školu  u 
rujnu  1931. 

LITERATURA:  Depoi , Prot5,  Prot7,  Puta2,  Zeml 

Zen.  Zen  (jap.)  ili  čan  (kin.)  je  budistička  škola 
meditacije  koja  je  prerasla  u budističku  sektu  i šire,  u 
kulturu  japanske  i kineske  umjetnosti.  Budizam  je 
nastao  u Indiji  iz  učenja  Gothame  Budhe  u V.  stoljeću 
prije  n.  e.  Termin  budizam  izveden  je  iz  riječi  buddho, 
koja  na  pali  jeziku  znači  budni.  Iz  Budinog  učenja 
proizašlo  je  više  škola,  čija  je  zajednička  karakteristika 

traženje  puta  oslobađanja  od  patnje.  Izvorno  Budhino 
učenje  slijedi  Thera-vado  budizam  (učenje  starih), 
akozmička  i ateistička  škola  meditativnog  prosvjet- 
Ijenja  i oslobađanja  od  patnje.  U II.  st.  prije  n.  e.  nastala 
je  škola  Maha-yana  (velika  kola,  veliki  put),  koja  je  u 
Indiji,  Tibetu,  Kini  i Japanu  dobivala  različite  oblike, 
spajajući  se  s lokalnim  religioznim  kultovima.  Zen  je 
jedna  od  škola  Maha-yana  budizma.  U Japanu  su 
nastali  rinzai  u XII.  stoljeću  i soto-zen  u XIII.  stoljeću. 
Zen  se  poziva  na  metafizičku  pretpostavku  čiste 
svijesti  (buda  priroda)  kao  općeg  principa  svih  bića. 
Za  rinzai  sva  su  bića  probuđena,  a za  soto-zen 
prosvjetljenje  dolazi  meditacijom.  Soto  insistira 
isključivo  na  zazenu  (meditativnom  usredotočivanju 
pažnje)  kao  jedinom  načinu  postizanja  prosvjetljenja, 
a rinzai  koristi  paradoksalna  i apsurdna  pitanja  i izjave 
nazvane  koan.  U japanskoj  kulturi  zen  je  utjecao  na 
kaligrafiju,  slikarstvo,  poeziju  (haiku),  borilačke 
vještine  (mačevanje,  gađanje  lukom  i strijelom), 
ceremoniju  čaja,  aranžiranje  cvijeća,  uređivanje 
vrtova. 

Budizam  je  na  europsku  modemu  umjetnost  utjecao 
posredno,  preko  japanskih  estampi  i teozofskih 
doktrina  koje  su  prihvatili  pioniri  modernog  slikarstva. 
U Kalifomiji  su  1951.  Gordon  Onslow  Ford,  Wolf- 
gang  Paalen  i Lee  Mullican  osnovali  grupu  Dynaton 
koja  je  slikarsko  djelovanje  zasnovala  na  ženu  Ji- 
Đingu  i tarotu.  Utjecaj  žena  na  zapadnu  umjetnost 
uspostavljenje  krajem  40-ih  i početkom  50-ih,  kada 
je  na  sveučilištu  Columbia  (SAD)  zen  učitelj  D.  T. 
Suzuki  održao  seminar  o ženu.  Suzukijeva  predavanja 
održana  su  na  vrhuncu  egzistencijalističke  filozofije  i 
slikarstva  apstraktnog  ekspresionizma.  Odnos  eg- 
zistencijalizma, žena  i psihoanalize  uspostavljen  je 
traženjem  odgovora  na  pitanja  o smislu  ljudskog 
postojanja.  Odnos  sa  ženom  Franza  Klinca  i Thomasa 
Mertona  otkriva  se  u kaligrafskim  znakovima  koji  su 
trag  gestualnog  čina  na  površini  slike  velikog  formata 
(Kline)  ili  u usredotočenosti  pažnje  na  sam  tijek  zapisa 
(Merton).  Slike  Marka  Tobeyja  i Morrisa  Gravesa 
apstraktnim  formama  simbolički  prikazuju  unutrašnja 
stanja  usredotočene  svijesti.  Ad  Reinhardt  je  u crnim 
monokromnim  slikama  došao  do  ni-predočivanja-ni- 
nepredočivanja  koje  ukazuje  na  brisanje  religioznog 
sadržaja  u zapadnjačkom  smislu  i uspostavljanje 
analogija  između  redukcije  svijesti  u zen  meditaciji  i 
redukcije  vizualnih  pojavnosti  na  površini  slike. 
Suzukijev  tečaj  žena  pohađali  su  kompozitor  John 
Cage  i koreograf  i plesač  baleta  Merce  Cunningham. 
Oni  su  zamisli  žena  integrirali  u svoj  rad  kojim  su 
anticipirali  neodadu  i fluksus.  Japansko  umjetničko 
udruženje  Gutai,  osnovano  1954.  okupilo  je  šesnaest 
mladih  umjetnika  na  čelu  s Jirom  Yoshiharom.  Grupa 


je  djelovala  u okvirima  enformela,  apstraktnog  eks- 
presionizma, neodade  i fluksusa.  Njezino  djelovanje 
ima  aspekte  akcionizma  i usredotočenosti  na  snažne 
tjelesne  geste  koje  su  izvor  obojenog  traga  ili  na  sam 
prostomo-vremenski  događaj.  Grupa  je  povezala 
utjecaje  zapadnih  modernističkih  stilova  s izvornom 
tradicijom  žena  iz  koje  je  izvela  zamisao  akcionizma. 
U SAD  zen  se  tijekom  50-ih  i 60-ih  godina  integrirao 
u beat  poeziju,  eksperimentalni  film,  kazalište,  balet  i 
likovne  umjetnosti.  Za  fluksus  je  zen  poetička  osnova 
razgradnje  cjelovitog  i dovršenog  umjetničkog  djela. 
Fluksus  umjetnici  svjesni  su  poraza  racionalističkih 
umjetničkih  i ideoloških  utopija  avangardi  i zato 
pribjegavaju  neočekivanim,  apsurdnim,  paradok- 
salnim i besmislenim  izjavama,  sličnim  koanu,  od 
kojih  se  očekuje  neočekivani  učinak  preobrazbe 
ljudskog  bića.  Jackson  Mac  Low  je  zapisao  rečenicu 
koja  je  umjetnički  rad:  “Nađite  način  da  zaustavite 
nezaposlenost  ili  nađite  način  da  živite  bez  zaposlenja; 
realizirajte  svoj  projekt  ma  kakav  bio  vaš  izbor  “,  a 
Nam  June  Paik  zapisao  je  ideju:  “Zen  za  ulicu: 
Odrastao  čovjek  u lotos  položaju  poluzatvorenih  očiju 
smješten  je  u kolica.  Voze  ga  glavnom  ulicom.” 
Pripadnici  zagrebačke  neodadaističke  i fluksus  grupe 
Gorgona  su  za  mjesece  u godini  (1963.-1966.) 
zapisivali  misli,  najčešće  citate.  Za  lipanj,  srpanj  i 
kolovoz  (godina  je  nepoznata)  zapisali  su  rečenicu: 
“Budistički  svećenici  žive  samo  ljeti,  okupljaju  se 

zimi  . 

Sredinom  60-ih,  s pokretima  mladih  i hipi  pokretom 
zen  postaje  dio  eklektičke  kulture  globalnog  sela 
kasnog  modernizma,  prožimajući  umjetnost  i život. 
Minimalist  Carl  Andrc  je  realizirao  nekoliko  skulp- 
torskih  geometrijskih  koncentrično-kružnih  instalacija 
u obliku  mandale.  Ambijentalni  umjetnik  Walter 
De  Maria  napravio  je  instalaciju  od  čeličnih  šipki 
postavljenih  u heksagrame  Ji-Đingapod  nazivom  360° 

I Ching(  1981.).  Kalifomijski  umjetnici  James  Whit- 
ney,  Robert  Invin,  James  Turrell  i Eric  Orr  realizirali 
su  svjetlosne  događaje  i ambijente.  Whitney  je  od 
sredine  40-ih  eksperimentirao  apstraktnim  filmovima 
koji  su  težili  nediskurzivnoj  sintezi  filma,  novih 
tehnologija  i mističkih  koncepata.  Invin,  Tuneli  i Orr 
su  se  tijekom  kasnih  60-ih  i 70-ih  bavili  praznim 
prostorom  ispunjenim  samo  svjetlom.  David  Nez 
(grupa  OHO)  izveo  je  seriju  ambijentalnih  radova  sa 
zrcalima  Ispravljeni  pejzaž  (1969.),  ukazujući  na 
zamisli  zen  vrta  kao  prostora  u kojem  se  gubi  razlika 
između  vanjskog  i unutrašnjeg,  odnosno  realnog  i 
zrcalnog  prostora.  Tijekom  1971.  izveo  je  kompleksnu 
teorijsku  analizu  vizualne  strukture  mandale.  Engleski 
umjetnici  Richard  Long  i Mamish  Fulton  održavaju 
osobnu,  neposrednu  vezu  s prirodom  i prirodnim 

ritmovima,  uz  izoštravanje  svijesti  o vremenu  trajanja 
pješačenja  koje  ostavlja  tragove  u obliku  staze  kroz 
nepristupačni  predio  i o vremenu  prikupljanja 
materijala  (kamena,  zemlje,  šiblja).  Ne  koriste  direktno 
simbole  žena  nego  na  zen  ukazuju  stavom  umjetnika 
i njegovim  specifičnim  interesima.  Iz  nagovještaja, 
izjava  ili  statcmcnta  saznaje  se  da  oni,  srodno  ženu, 
žele  u prirodnom  pejzažu  prevladati  granicu  objekta  i 
subjekta.  Fulton  ističe  da  tijekom  hodanja  u divljem 
predjelu  prazni  svoj  um  prepuštajući  se  prirodi,  što  je 
analogno  zen  meditaciji:  “Ako  isprazniš  svoj  um, 
možeš  pustiti  da  u njega  uđe  priroda...”.  Konceptualni 
umjetnik  Mirko  Radojičić  realizirao  je  diptih  Mjesec 
(1983.)  koji  čine  dvije  ploče:  na  prvoj  je  u obliku 
kvadrata  pisaćim  strojem  napisan  tekst  zen  učitelja 
Dogena  o Mjesecu,  a na  drugoj  je  fotografija  noćnog 
hercegovačkog  pejzaža  s punim  Mjesecom.  Rad  su- 
očujc  diskurzivni  i vizualni  prikaz  Mjeseca,  ukazujući 
na  razlike  između  metafizike  žena  i prikazivanja  svijeta 
u zapadnjačkoj  umjetnosti.  Beogradski  ambijentalni 
i performans  umjetnik  Zoran  Belić  W.  je  krajem  70- 
ih  i tijekom  80-ih  sistemski  proučavao  zen  i borilačke 
vještine,  prakticirajući  zen  meditaciju  kao  oblik 
životnog  djelovanja,  kao  aktivnost  koja  prethodi 
realizaciji  crteža  i kao  model  izvođenja  performansa. 
Njegovi  ambijenti  iz  kasnih  80-ih  Vježba:  Budin 
bušido  (1986.)  ili  Ničega  u vrtu  ( 1 989.)  rekonstrukcije 
su  zen  umjetnosti  u duhu  postmodemističkih  citata  i 
simulacija  atmosfere  zen  vrtova.  Talijanski  trans- 
avangardist  Francesco  Clementc  je  tijekom  ranih  80- 
ih  slikao  autoportrete  u duhu  ikonografije  japanskog 
zen  slikarstva  koje  prikazuje  zen-redovnike  s gri- 
masama. Neuobičajena  grimasa  (podsmijeha,  ruganja) 
simbol  je  zenovskog  nadilaženja  patnje  svakodnevnog 
života. 

LITERATURA:  Aup2,  Bani,  Beli8,  Belill,  Beli 1 2,  Fergl,  Fucl, 
Fult  1 , Fu1t2,  Gut  1 , Lon  l , Nj  1 , Sog  I , Suz  1 , Tu3,  Woode  1 

Zenitizam.  Zenitizam  je  međunarodni  umjetnički 
pokret  nastao  u Zagrebu  1921.  godine.  Pjesnik 
Ljubomir  Micić  pokreće  internacionalni  časopis  Zenit, 
manifestno  osnivajući  novi  avangardni  pokret  ze- 
nitizam koji  je  djelovao  šest  godina.  Zenitizam  je 
eklektični,  ekscesni  i eksperimentalni  međunarodni 
avangardni  pokret.  Zenitizam  karakterizira  pokušaj  da 
se  na  rubovima  srednjoeuropskog  i balkanskog  pros- 
tora uspostavi  autentični  umjetnički  pokret.  U časopisu 
Zenit  su  surađivali  brojni  umjetnici,  ali  sam  pokret  i 
časopis  su  bili  djelo  Ljubomira  Micića  i njegove 
supruge  Anuške  (Nine-Naj)  Micić.  Zenit  je  iniciran  u 
ekspresionističkoj  atmosferi  hrvatske  umjetnosti 
neposredno  poslije  Prvog  svjetskog  rata.  Zamisli  eks- 
presionizma, dade,  futurizma,  konstruktivizma  i duha 


apstrakcije  su  prožimale  zenitističko  djelovanje  koje 
se  odvijalo  u složenim  političkim  odnosima  hrvatske 
i srpske  kulture  početkom  20-ih.  U političkom  smislu 
Micić  je  povezivao  nespojivo:  internacionalizam,  anti- 
europejstvo,  panslavizam,  srpski  nacionalizam,  bolj- 
ševizam i trockizam.  U umjetničkom  smislu  on  je  ostao 
umjetnik  nomad  koji  je  sredstvima  europske  avan- 
garde pokušao  konstruirati  ideal  autentičnog  bal- 
kanskog novog  kroz  ideju  barbarogenija.  Njegova 
ideja  barbarogenija  istovremeno  potječe  iz  njemačkog 
ničeanizma  (nad-čovjek),  panslavenskog  traganja  za 
drugim  europskim  identitetom  i balkanskog  poziva 
na  barbarizam. 

Zenitistički  pokret  je  djelovao  u Zagrebu  od  1 92 1 . do 
1923.,  a u Beogradu  od  1924.  do  1 926.  U časopisu  su 
surađivali  zagrebački  avangardisti  Marijan  Mikac, 
Andra  Jutronić,  Jo  Klek,  Vilko  Gecan,  Vinko  Foretić, 
Vjera  Biller,  Dragan  Alcksić,  beogradski  avangardisti 
Mihailo  Petrov,  Boško  Tokin,  Rastko  Petrović  i 
Stanislav  Vinaver.  Na  internacionalnom  i kozmo- 
politskom planu  zenitizam  karakterizira  suradnja  s 
francuskim  pjesnikom  Ivanom  Gollom,  te  s Alek- 
sandrom Arhipenkom,  Robertom  Delaunayjem,  Ujom 
Erenbuigom,  Vasilijem  Kandinskim,  E1  Lissitzkyjem, 
Louisom  Lozowickom,  Theom  van  Doesburgom, 
Hannesom  Meyerom,  Lšszlom  Moholy-Nagyjem,  i 
drugima.  Manifest  zenitizma  su  napisali  Ljubomir 
Micić,  Ivan  Goli  i Boško  Tokin  1921 . godine.  Micić  i 
njegov  brat  Branko  Ve  Poljanski  su  od  1 92 1 . do  1 923. 
stvorili  neformalni  zagrebački  avangardni  krug 
(zagrebačka  avangarda ).  Međutim,  Micić  je  bio  u 
stalnom  sukobu  s oficijelnom  zagrebačkom  kulturom, 
tako  da  je  1923.  napustio  Zagreb  i preselio  se  u 
Beograd.  Beogradska  književna  grupa  Alfa  (Alpha  - 
beogradska  literarna  zajednica),  koja  pripada  gra- 
ničnom području  visoke  modemosti  i avangardnog 
eksperimenta  objavljuje  u Begovićevoj  i Wiesnerovoj 
Kritici.  Broj  11-12  časopisa  Kritika  iz  1921.  godine 
označava  rascjep  između  avangardista  i modernista. 
Alek  Braun,  Miloš  Cmjanski,  Stanislav  Krakov,  Dušan 
Matić,  Rastko  Petrović,  Boško  Tokin  i Stanislav 
Vinaver  u Kritici  objavljuju  proglas  koji  označava 
raskid  sa  zenitizmom,  a to  znači  i s avangardom.  Sukob 
između  avangardista  (zenitistički  pokret)  i modernista 
(neformalna  grupa  Alpha ) se  očituje  u razlikovanju: 

( 1 ) avangardističke  pozicije  zasnovane  na  manifestima 
i težnji  prema  kolektivnom  (nadosobnom)  određenju 
umjetničkog  pokreta,  i (2)  modernističke  pozicije 
zasnovane  na  individualnom,  visokoestetiziranom 
umjetničkom  (poetskom)  izrazu. 

Branko  Vc  Poljanski  i Dragan  Aleksić  su  u Pragu 
priređivali  zenitističke  i dadaističke  manifestacije 
1921.  godine.  Branko  Ve  Poljanski  je  objavljivao 

časopis  posvećen  filmskoj  umjetnosti  Kinofon  u 
Zagrebu  1912.-1922.  Zenitisti  surađuju  s dadaistima 
tijekom  1921.  i 1922.  godine.  Prekid  s dadaistom 
Draganom  Aleksićem  bio  je  1922.  godine  (Časopis 
Zenit  br.  14).  Poljanski  objavljuje  časopis  Dada-Jok 
(Zagreb,  1922.)  kao  anti-dadaističku  gestu.  Posebni 
broj  Zenita  posvećen  je  ruskoj  avangardi.  Urednici 
tog  broja  bili  su  lija  Erenburg  i E1  Lissitzky.  Realizirana 
je  Zenit istička  međunarodna  galerija  nove  umjetnosti 
u Zagrebu.  Izložena  su  djela  Aleksandra  Arhipenka, 
Hcrbcrta  Bchrcns-Hangelera,  Roberta  Delaunayja, 
Vinka  Foretića  Visa,  Hermanna  Freudenaua,  Alberta 
Gleizesa,  Helene  Griinhoff,  Juana  Grisa,  Hansena, 
Ljubov  Erenburg,  E1  Lissitzkog,  Mihaila  Larionova, 
Louisa  Lozowicka,  Laszla  Mcdgyesa,  Laszla  Moholy- 
Nagyja,  Sergea  Charchounea,  Karela  Teigea,  Alber- 
ta Carela  Willinka.  Realizirana  je  predstava  zenitis- 
tičkog  kazališta  (Gombaona  I.  realne  gimnazije  u 
Zagrebu)  16.  prosinca  1922.  Sudjelovali  su  Jo  Klek, 
Dragutin  Heranić,  Vlado  Pilar,  Zvonimir  Megler,  Miha 
Šen,  Dušan  Plavšić,  Čedomil  Plavšić,  Miloš  Som- 
borski  i Višnja  Kranjčević.  Sudionici  ove  predstave 
su  nazivani  mladi  zenitisti  ili  grupa  Traveller.  Na  pro- 
gramu su  bila  djela  Micića,  Poljanskog  i Marinettija. 
LjubomirMicić,  Branko  Ve  Poljanski  i Marijan  Mikac 
tijekom  1923.  godine  priređuju  Zenitistička  večernja 
(Beograd,  Zagreb,  Sisak,  Topusko,  Petrinja).  Zeni- 
tistička večernja  su  zenitističke  višemedijske  prezen- 
tacije: predavanja,  čitanja  poezije,  akcije.  Micić  je 
uredio  knjigu  Arhipenko.  Nova  plastika  (1923.)  s 
predgovorom  naslovljenim  Prema  optikoplastici.  Prva 
Zenitova  međunarodna  izložba  nove  umetnosti  je 
održana  u Muzičkoj  školi  Stanko  vic  u Beogradu  u 
travnju  1924.  Na  izložbi  su  sudjelovali:  Louis 
Lozowick,  Jozef  Peters,  Balsamadžiev,  Bojadžicv, 
Kačulev,  Hansen,  Robert  Delaunay,  Albert  Gleizes, 
Albert  Carel  Willink,  Laszlo  Medgyes,  Laszlć 
Moholy-Nagy,  Herbert  Behrens-Hangcler,  Freudenau, 
Aleksandar  Arhipenko,  Helene  Griinhoff,  Osip  Zad- 
kin,  Vasilij  Kandinski,  El  Lissitzky,  Serge  Charchoune, 
Vjera  Biller,  Vinko  Foretić  Vis,  Vilko  Gecan,  Jo  Klek, 
Mihailo  S.  Petrov,  Vinicio  Paladini,  Enrico  Pram- 
polini.  Časopis  Zenit  je  nakon  prekida  s brojem  24 
(Zagreb,  1923.)  nastavio  izlaziti  u Beogradu.  Broj  25. 
je  bio  posvećen  Prvoj  međunarodnoj  izložbi , a višebroj 
26-33  je  naznačio  ponovno  izlaženje.  Jo  Klek  je 
zasnovao  praksu  apstraktnog  slikarstva.  Njegova  djela 
su  nazivana  Pafame.  Izlagao  je  na  Međunarodnoj 
izložbi  časopisa  Contimporanul  u Bukureštu  i na 
izložbi  grupe  Der  Wurf  u Bielfeldu  1924.  Jo  Klek 
prekida  sa  zenitizmom  1925.  godine  iz  političkih  raz- 
loga. Marinetti  i Poljanski  su  razgovarali  o futurizmu, 
zenitizmu  i fašizmu  u Parizu  28.  listopada  1925. 


godine.  Zenitisti  Poljanski,  Josip  Štolcer  Slavenski  i 
Mirko  Kujačić  protestiraju  na  predavanju  Alfreda 
Kerra  u Parizu. 

Nastup  jugoslavenskih  zenitista  na  Izložbi  revolu- 
cionarne umjetnosti  Zapada  u Moskvi  1926.  Časopis 
Zenit  br.  43  je  zabranjen  zbog  širenja  komunističke 
propagande,  povod  je  tekst  dr.  M.  Rasinova  Zenitizam 
kroz  prizmu  marksizma.  Ljubomir  Micić  napušta 
Beograd  i preko  Rijeke  i Trsta  odlazi  u Pariz.  Ob- 
javljuje romane  na  francuskom  jeziku  od  1928.  do 
1938.  Na  poziv  slovenskog  avangardista  Ferdinanda 
Delaka,  glavnog  urednika  časopisa  Tank , zastupa  Tank 
u Parizu.  U Jugoslaviju  se  vraća  1936.  godine. 

Micić  je  objavio  nekoliko  pjesničkih  i poližanrovskih 
knjiga  Stotinu  vam  bogova  (1922.),  Kola  za  spaša- 
vanje (1922.),  Aeroplan  bez  motora  (1925.),  Anti- 
evropa{  1926.),  Poljanski  je  objavo  77  ubica(  1923.), 
Panika  pod  suncem  (1924.),  Tumbe  (1926.),  Marijan 
Mikac  Efekt  na  defektu  (1923.),  Fenomen  majmun 
(1925.),  Pod  teretom  lengera  (1926.),  a Mid  (nepo- 
znati autor)  Metafiziku  ničega  (1926.). 

LITERATURA:  Bensol,  Bcnso2,  Bri4,  Cinl,  Dcn)02,  Đu5,  Eij22, 
Flak9,  Fo$t4,  Golubo  1 , Golubo2,  Hor2,  Košč4,  MarkuS  1 , Marku$2, 
MarkuS3,  Markuš4,  Markuš5,  MarkuS6,  Markuš7,  Micić],  Micić2, 
Micić3,  Micić4,  Micić5,  Mikac  1,  Mikac2,  Passl,  Poljl,  Polj2,  Polj3, 
Polj4,  Proi4,  Subo5,  Subo6,  Su$6,  Šim2,  Šuv33,  $uv34,  Šuv76, 

Zero,  grupa.  Grupa  Zero  je  osnovana  u Diisseldorfu 
1958.,  a djelovala  je  do  1966.  godine.  U njoj  su 
surađivali  Heinz  Mack,  Otto  Piene  i Giinther  Uecker. 
Objavljivali  su  časopis  Zero  (izašla  su  tri  broja).  Naziv 
grupe  potječe  od  zamisli  nulte  točke  (ishodišta)  i 
pojedini  interpretatori  ga  vezuju  za  sintagmu  koju  je 
uveo  Kazimir  Maljevič  na  izložbi  Posljednja  futu- 
ristička izložba  0.10  1915.  godine.  Njihov  rad  je 
paradoksalan  i heterogen.  Djelovanje  grupe  Zero  se 
zasniva  u kinetičkim  i konkretističkim  istraživanjima 
monokromije,  multipla,  mobila,  optičkih  i svjetlosnih 
fenomena,  a neka  djela  pokazuju  akcionističke  efekte 
što  ih  približava  neodadi,  a spiritualno  orijentirane 
postavke  ih  povezuju  s ranom  europskom  apstrak- 
cijom i metafizikom  fluksusa.  Ta  paradoksalna  di- 
menzija njihovog  pozicioniranja  između  materijalizma 
i spiritualizma  ukazuje  se  i u manifestno  orijentiranoj 
poemi:  “Zero  je  tišina.  Zero  je  početak.  Zero  je 
okrugao.  Zero  se  okreće.  Zero  je  mjesec.  Sunce  je 
Zero.  Zero  je  bijeli.  Pustinja  Zero.  Nebo  iznad  Zeroa. 
Noć  Zero  teče.  Oko  je  Zero.  Pupak.  Usta.  Poljubac. 
(...)  Drveće  u proljeće,  snijeg,  vatra,  voda,  more. 
Crveni,  narančasti,  žuti,  zeleni,  plavi,  indigo,  ljubičasti 
Zero  duga.  4, 3, 2, 1 , Zero.  Zlato  i srebro,  vjetar  i dim, 
putujući  cirkus  Zero.  Zero  je  tišina.  Zero  je  početak. 
Zero  je  okrugao.  Zero  je  Zero.”  Ova  poema  sastavljena 

je  prilikom  izložbe  Mack,  Piene,  Uecker  u Museum 
Haus  Lange  u Krefeldu  1 963.  Tri  umjetnika  su  redom 
sastavljali  po  jednu  frazu  i bilježili  je.  Tako  je  stvoren 
ovaj  verbalni  niz.  Grupa  Zero  je  demonstrirala 
povratak  projektu  u umjetnosti  poslije  cnformela. 
Pritom*  povratak  projektu  nije  bila  instrumentalna 
zamisao*  kao  u neokonstruktivizmu  nego  dramatično 
višeznačna*  paradoksalna  i naglašeno  konceptu- 
alizirajuća.  Drugim  riječima,  članovi  grupe  Zero  su 
radili  u simultanim  registrima  eksperimenta  u 
materijalima,  medijima,  intersubjektivnim  bihevio- 
ralnim  odnosima.  Članovi  grupe  Zero  bili  su  u tijesnim 
vezama  s parom  Castellani-Manzoni  oko  časopisa/ 
galerije  Azimut&Azimuth  u Milanu;  poznavali  su  Lucia 
Fontanu  i Yvesa  Kleina  i te  reference  jasno  upućuju 
na  karakter  njihovog  rada.  Iako  su  od  početka  bili 
uključeni  u izložbe  konkretne  i kinetičke  umjetnosti 
(Konkrete  Kunst  u Ziirichu  i Bewogen  Beweging  u 
Amsterdamu,  obje  1960.),  Zero  se  bitno  razlikuje  od 
ostalih  grupa  u pokretu  Novih  tendencija  po  nag- 
lašenom spiritualnom  i metafizičkom  karakteru  rada. 
Ne  pokazuju  posebnih  sklonosti  prema  socijalnom 
reformizmu,  ali  su  s umjetničke  strane  vjerojatno  u 
ovom  pokretu  najjača  grupa,  sastavljena  od  trojice 
izrazitih  autorskih  osobnosti  kojima  je,  uz  pozivanje 
na  monokromiju  i korištenje  svijetla  i pokreta,  za- 
jednička koncentracija  čistoći,  porijeklom  iz  njemačke 
romantičarske  tradicije.  Sebe  smatraju  novim 
idealistima  (Piene),  kojima  je  strana  svaka  doktri- 
namost,  svaka  pre-koncipirana  obaveza,  bez  obzira 
da  li  jezična  i ideološka  ili  pak  samo  organizacijska  u 
smislu  pridržavanja  dogovora  team  worka , što  je  bio 
slučaj  s pariškim  GRAV- om  i talijanskim  grupama 
Ti  N.  Grupa  Zero  je  simptomatična  pojava,  da  bi 
povezala  neusporedive  anarhične  i disperzivne  geste 
u prepoznatljivu  umjetničku  praksu,  ona  konceptua- 
lizira  djelovanje  kroz  projekt  identificiranja  intencija, 
postupaka  i ciljeva  u polju  obećane  transcenden- 
talnosti.  Pritom,  kod  njih  transcendentno  znači  sve 
ono  što  se  ne  da  osjetilno  registrirati,  ali  što  se  može 
materijalno  (gestualno,  objektno,  izražajno,  bihevio- 
ralno)  indeksirati.  Oni  teže  izvođenju  i konstruiranju 
indeksa  transcendentnog  koji  su  minimalistički  po- 
zicionirani  na  neodređenoj  sugestivnoj  granici  dos- 
lovnog i fikcionalnog. 

LITERATURA;  Allo6,  Dcn  1 02,  DorO,  Posle  I 

Zidna/podna  struktura.  Zidna/podna  struktura  u 
minimalnoj  umjetnosti  geometrijski  objekt  ili  in- 
stalacija koja  zid  ili  pod  na  kojem  je  postavljena  uvodi 
u djelo  kao  integralni  element. 

Carl  Andre  je  radio  s podnim  strukturama  od  bakrenih 
kvadratnih  ploča  kojima  je  bila  prekrivena  horizon- 


talna kvadratna  ili  pravokutna  površina  poda.  Zamisao 
horizontalnih  podnih  instalacija  Andre  je  definirao 
stavom  da  razvoj  modeme  skulpture  vodi  od  skulpture 
kao  forme,  preko  skulpture  kao  strukture,  do  strukture 
kao  mjesta.  U povodu  svojih  podnih  radova  Andre  je 
konstatirao:  “Postoji  čitav  niz  odlika  materijala  koje 
otkrivamo  hodanjem  po  njima”  i “Moja  zamisao  o 
skulpturi  kao  objektu  je  zamisao  o cesti.” 

Sol  LeWitt  je  tijekom  60-ih  realizirao  zidne  i podne 
geometrijske  trodimenzionalne  strukture.  Geometrij- 
ska dvodimenzionalna  struktura  (kvadrat,  kvadratna 
mreža)  nalazi  se  u ravnini  zida  ili  poda,  a iz  nje  sc 
izvode  i izdižu  modularni  elementi  koji  ulaze  u tro- 
dimenzionalni prostor.  Zidna/podna  struktura  po- 
kazuje putove  transformacije  dvodimenzionalnog 
oblika  u trodimenzionalni  predmet  ili  instalaciju 
(LeWitt),  odnosno  realizira  formalni  koncept  ho- 
rizontalnog prostiranja  elemenata  u dvodimenzio- 
nalnom  prostoru  površine  poda  (Andre).  Goran 
Petercol  je  realizirao  zidne  instalacije  koje  su  nastajale 
projekcijom  sjene  predmeta  na  zid  ili  specifičnim 
osvjetljavanjem  zida,  pročelja,  prolaza  (na  primjer, 
radovi  iz  serije  Negativi  iz  90-ih  godina).  Funkcija 
svjetlosnih  struktura  je  dvostruka:  (a)  transformacija 
i prividna  dematerijalizacija  arhitekture  u kojoj  se 
postavlja  djelo,  i (b)  upotreba  svjetla  kao  konstitu- 
tivnog elementa  otvorenih  i nestabilnih  prostornih 
poredaka. 

LITERATURA:  Andr  I , Bourd  1 , Kov5,  Lew2,  Leggl 

Zidno  slikarstvo  u postminimalnoj  i konceptualnoj 
umjetnosti.  Zidno  slikarstvo,  u postminimalnoj  i 
konceptualnoj  umjetnosti  70-ih  i 80-ih  je  oblik 
konceptualne  arhitekture.  To  je  konstitutivni  element 
arhitektonskog  ambijenta  koji  se  transformira  u 
vizualnu  scenu  (Sol  LeWitt,  Julije  Knifer)  ili 
tekstualnim  jezičkim  zapisom  označeni  prostor  scene 
jezika  (Robcrt  Barry,  Lawrence  Weiner,  Joseph 
Kosuth).  Zidno  slikarstvo  u postminimalnoj  i kon- 
ceptualnoj umjetnosti  je:  (1)  obnova  monumentalne  i 
dekorativne  umjetnosti;  (2)  eksperimentiranje  teh- 
nikama zidnog  slikarstva;  (3)  istraživanje  ambijen- 
talnih  sinteza  slikarstva,  konceptualne  umjetnosti  i 
arhitekture. 

LeWittove  zidne  geometrijske  slike  iz  kasnih  60-ih 
zamišljene  su  kao  konceptualni  model  intervencije. 
Po  njegovim  tekstualnim  uputama  publika  je  rea- 
lizirala zidni  crtež  (strukturu  linija),  a poanta  rada  je 
bila  u utvrđivanju  razlike  (dimenzije  greške)  između 
koncepta  i vizualne  realizacije  rada  u kojoj  umjetnik 
nije  imao  udjela.  LeWittovc  slike  iz  80-ih  monu- 
mentalna su  djela  dekorativne  umjetnosti  koja  na 
paradoksalan  način  suočuju  konceptualnu  zamisao 

strukture  slike,  tj.  koncept  vizualno-geometrijskog 
poretka  s dekorativnom  artikulacijom  arhitektonskog 
prostora.  Estetski  i vizualno,  ekspresivne  kvalitete 
LeWittovih  zidnih  slika  proizlaze  iz  njegovog  kon- 
cepta, a ne  iz  njegovog  manualnog  slikarskog  čina, 
budući  da  slike  realiziraju  profesionalni  slikari.  Zidne 
slike  Julija  Knifera  zasnivaju  se  na  stavu  da  se  u 
crtežima  i slikarstvu  utemeljen  oblik  meandra  per- 
ccptivno  proširuje  prezentacijom  meandra  u okvirima 
land  arta  ili  zidne  slike.  Zidna  slika  Roberta  Barryja  s 
riječima  ili  crtežima  drva  koje  simbolizira  povijesno 
stablo  rodoslovlja  ili  uzročnog  lanca  događaja,  zasniva 
se  na  nanošenju  transparentnih  slojeva  boje  jednog 
preko  drugog,  čime  se  metaforički  nagovješćuje 
vremenska  slojevitost  rada.  Lawrencc  Wciner  i Joseph 
Kosuth  se  bave  konceptualnom  arhitekturom,  što  znači 
da  su  zidni  postav  s ispisanim  tekstom  i prostor  zida  s 
tekstom  scenografija  prezentacije  jezičkog  tekstualnog 
događaja  u koji  promatrač  ulazi  i koji  ga  obuhvaća. 
Konceptualna  arhitektura  preobražava  tekstualni  zapis 
na  zidu  u prostomu  demonstraciju  zapisanog,  tako  da 
materijal  umjetničkog  rada  postaje  odnos  značenja 
teksta,  vizualne  pojavnosti  zapisa  i prostora  u kojem 
se  zapisano  pojavljuje  i na  koji  ukazuje.  Kosuthov 
rad  Nula  i ništa  (1987.)  primjer  je  konceptualne 
arhitekture:  ( 1 ) zidovi  izložbenog  prostora  oblijepljeni 
su  tapetama  na  kojima  je  otisnut  povećani  Freudov 
psihoanalitički  tekst  Psihopatologija  svakodnevnog 
života;  (2)  tekst  je  precrtan  tako  što  je  svaki  redak 
prevučen  horizontalnom  linijom;  (3)  linija  otežava 
čitanje  teksta,  ali  ga  ne  onemogućava,  čime  situacija 
čitljivog-nečitljivog  postaje  metafora  rada  nesvjesnog; 

(4)  smještanjem  u arhitektonski  kontekst  rad  postaje 
određen  i zatvoren  arhitektonskom  konfiguracijom, 
ali  i otvoren  u značenjskom  smislu,  čime  se  sup- 
rotstavljaju arhitektonska  zatvorenost  prostora  insta- 
lacije i značenjska  otvorenost  teksta. 

LITERATURA:  Franzel,  Kosul3,  Ko$č8.  Kri3,  Leggl,  Lew2, 
Makol,  Weinl 

Značenje.  Značenje  je  posrednik  između  prisutnog 
nosioca  značenja  i odsutnog  objekta  koji  se  tim 
značenjem  spominje.  Pojam  značenja  određenje:  (1) 
teorijom  istine,  (2)  teorijom  komunikacijske  namjere, 
(3)  uzročnom  teorijom,  (4)  kontekstualnom  teorijom, 

(5)  formalnom  strukturalnom  teorijom. 

Teorije  istine  tumače  značenje  kao  odnos  lingvističkog 
izraza,  semiotičkog  modela  ili  umjetničkog  djela  i 
svijeta  na  koji  se  odnose  i koji  prikazuju.  Za  teorije 
istine  smisao  umjetničkog  djela  ispunjava  se  u pri- 
kazivanju svijeta,  tj.  značenje  mimetičkog  umjetničkog 
djela  je  biće,  predmet,  situacija  ili  događaj  svijeta  na 
koji  se  ono  odnosi.  Značenjske  funkcije  slike  postižu 


se  vizualnom  sličnošću  modela  i njegovog  lika, 
iluzionističkim  prikazivanjem,  upotrebom  zračne  i 
svjetlosne  perspektive,  načelima  zrcalne  slike. 
Teorije  komunikacijske  namjere  objašnjavaju  značenje 
kao  izraz  intencija,  ciljeva  i interesa  govornika,  pisca, 
slikara  ili  kipara.  Teorije  komunikacijske  namjere 
polaze  od  pretpostavke  da  je  funkcija  umjetničkog 
djela  prikazivanje,  priopćivanje  (komuniciranje)  i 
prenošenje  poruka  koje  umjetnik  upućuje  drugima. 
Na  primjer,  poruka  slike  socijalističkog  realizma  koja 
prikazuje  mlade  radnike  kako  kopaju  zemlju  je  da  se 
svi  mladi  trebaju  uključiti  u izgradnju  socijalizma. 
Uzročna  teorija  značenja  pokazuje  da  su  značenja  slike 
ili  skulpture  posljedice  pcrceptivnih  sposobnosti 
slikara,  njegovog  zanatskog  umijeća,  povijesnih  i 
ekonomskih  uvjeta  u kojem  stvara  djelo.  Utjecajnu 
uzročnu  teoriju  značenja  slikarstva  razvili  su  članovi 
grupe  Art&Language  tijekom  80-ih  godina.  Po  njima, 
značenja  slike  nisu  određena  iluzionističkom  vizu- 
alnom podudamošću  prikaza  i predmeta  ili  autobio- 
grafskim i psihološkim  proglasima  i objašnjenjima 
umjetnika  nego  uzročnim  uvjetima  produkcije  slike. 
Izjava  o značenjima  slike  je  izjava  o njezinoj  povijesti, 
postupcima,  kontekstu  i uvjetima  realizacije. 
Kontekstualna  teorija  značenja  polazi  od  stava  da  su 
značenja  likovnog  umjetničkog  djela  konvencionalna 
značenja  slična  značenjima  prirodnog  (povijesnog) 
jezika.  Značenja  su  određena  uvjetima  i kontekstom 
u kojem  umjetničko  djelo  nastaje.  Marcel  Duchamp 
izveo  je  zamisao  ready-madea  iz  stava  da  se  značenja 
upotrebnog  predmeta  (lopate,  pisoara,  sušila  za  boce) 
mijenjaju  premještanjem  iz  konteksta  svakodnevnih 
upotrebnih  predmeta  u kontekst  izuzetnih  predmeta 
umjetnosti  (umjetničkih  djela).  Na  primjer,  lažni  ready- 
made  Fresh  Widow  ( 1 920.)  je  izveden  kao  minijaturni 
prozor  (1,9x53,3x10,2  cm)  od  obojenog  drva  sa 
staklima  koja  su  prekrivena  kvadratnim  komadima 
ulaštene  kože.  Pritom  naslov  djela  Fresh  Widow  u 
prijevodu  glasi  Svježa  udovica,  pri  čemu  Fresh  asocira 
na  French  a Widow  na  Windo\v.  Naziv  Fresh  Wido\v 
je  svojevrsni  rebus  koji  u razrješenju  glasi  francuski 
prozor.  Francuski  prozor  je  tip  prozora  koji  je  izveden 
kao  model.  Ova  paradoksalna  igra  s materijalima, 
modelom  prozora  i asocijativnim  nazivom  djela 
ukazuje  na  Duchampovu  koncepciju  značenja  objekta: 
značenje  objekta  je  određeno  njegovom  upotrebom  i 
imenovanjem  u jeziku.  Srodnom  području  razmiš- 
ljanja pripada  i teza  Ludwiga  Wittgensteina  da 
značenje  riječi  ovisi  o njezinoj  upotrebi  u jeziku,  tj. 
značenje  nekog  predmeta  ovisit  će  o načinu  i kontekstu 
njegove  upotrebe.  Joseph  Kosuth  je  pisao  da  u um- 
jetnosti nema  novih  formi  nego  samo  novih  značenja, 
a zadatak  umjetnika  je  bavljenje  problemom  stvaranja. 

upotrebe,  transformacije,  prevođenja  i poništavanja 
značenja.  U tom  smislu  on  koristi  postojeće  diskurse 
filozofije,  ideologije,  psihoanalize  i teorije  umjetnosti, 
koje  transfigurira  prenoseći  ih  iz  konteksta  u kontekst 
kao  jezički  ready-made.  Po  teorijama  postmodeme, 
značenje  bilo  kojeg  elementa  ovisi  o njegovom 
smještanju  u specifični  kontekst  i odnosu  koji  mu  on 
nameće.  Po  Jacquesu  Derridai,  znak  stječe  značenje 
stupanjem  u odnos  s drugim  znakovima  govora,  teksta 
ili  slike.  Lančano  povezivanje  znakova  slike  i njihov 
mogući  odnos  tvore  značenje  slike.  Značenje  nije 
konstanta  umjetničkog  djela  nego  je  otvoreno  i 
promjenljivo.  Po  postmodemističkoj  teoriji,  značenje 
ne  proizvodi  umjetnik,  nego  mnogi  složeni  značenjski 
odnosi  umjetnika,  umjetničkog  djela  i promatrača- 
čitaoca. 

Dva  su  kriterija  utvrđivanja  značenja  umjetničkog 
djela:  (1)  kriterij  prvog  interpretatora,  tj.  prihvatljivo 
značenje  umjetničkog  djela  je  ono  koje  mu  daje 
umjetnik;  (2)  kriterij  promatrača-čitaoca,  tj.  značenje 
umjetničkog  djela  mijenja  se  od  gledaoca  do  gledaoca 
jer  je  čin  recepcije  umjetničkog  djela  interpretativni 
čin,  čime  svako  umjetničko  djelo  ima  potencijalno 
beskrajno  mnogo  značenja. 

Po  formalnoj  strukturalističkoj  teoriji,  značenje 
umjetničkog  djela  je  posljedica  unutrašnjih  odnosa 
pikturalnih  ili  skulpturalnih  znakovnih  ili  prika- 
zivačkih  elemenata.  Ona  je  holistička  kada  se  tvrdi  da 
cjelina  umjetničkog  djela  nameće  značenja  poje- 
dinačnim elementima  i da  značenje  umjetničkog  djela 
nije  tek  zbir  pojedinačnih  značenja  njegovih  ele- 
menata. Antiholistička  je,  međutim,  kada  tvrdi  da  su 
značenja  elemenata  konstante  koje,  ovisno  o među- 
sobnim kombinacijama,  stvaraju  različita  značenja 
umjetničkog  djela  i značenjske  cjeline. 

LITERATURA:  Ayc2,  Balm4,  Balm5,  Bann4,  Bek3,  Beni,  Blacl, 
Božič7,Cobl,  Dav2,  Devitl,  Ec6,  Eltl,  Festinil,  Fod2,  Gad2,  Kosufi, 
Kris5,  Marti  1 , Metz  I , Metz2,  Mi$7,  Monl , Pan2,  Pele  I , Pon3,  Prot9, 
Qu  I , Todo  I , Todo3>  Todo4,  Tu4 

Znak.  Znak  je  osjetilima  dostupni  element  koji  subjekt 
upućuje  na  nešto.  To  je  osjetilima  dostupni  element 
koji  zastupa,  prikazuje  i označava  biće,  zamisao, 
predmet,  situaciju  ili  događaj,  čime  ih  posredno  uvodi 
u prirodne  (povijesne)  jezike  ili  formalno  znanstvene 
i vizualne  jezike.  Znakovima  prirodnih  jezika  bavi  se 
lingvistika.  Formalnim  znakovima  znanosti  bave  se 
matematika  i logika.  Znakovima  vizualnih,  akustičkih 
ili  bihevioralnih  jezika  bavi  se  semiotička  teorija 
umjetnosti  i estetika. 

Opća  znanost  o znakovima  je  semiotika.  Razlikuju  se 
tri  osnovna  koncepta:  (1)  značenje  i funkcije  znaka 
određeni  su  bićima,  predmetima,  situacijama  ili  do- 


gađajima svijeta  na  koje  znak  ukazuje,  tj.  značenje 
znaka  je  njegova  referenca;  (2)  značenja  i funkcije 
znaka  određena  su  odnosima  elemenata  koji  tvore 
znak,  tj.  znak  je  povezanost  označitelja  (materijalne 
osjetilno  dostupne  pojavnosti  posrednika)  i označenog 
(pojma,  zamisli);  (3)  značenja  i funkcije  znaka  od- 
ređeni su  njegovim  odnosima  s jezikom  ili  sistemom 
označivanja  u kojem  se  upotrebljava,  odnosno  činom 
(praksom)  upotrebe  osjetilno  dostupnog  elementa  kao 
znaka  za  nešto. 

Likovni  znakovi  su  pikturalni  i skulpturalni  znakovi. 
Pikturalni  znakovi  su  osjetilu  vida  dostupni  elementi 
kojima  slika  upućuje  na  nešto,  odnosno  slikarski  znak 
je  osjetilu  vida  dostupan  dvodimenzionalni  (plošni) 
element  koji  zastupa,  prikazuje  ili  označava  biće, 
zamisao,  predmet,  situaciju  ili  događaj  i time  ih  uvodi 
u proces  posredovanja  značenja  slike  i slikarstva. 
Konstitutivni  elementi  slikarskog  znaka  su  točka, 
linija,  površina,  boja,  tekstura.  Skulpturalni  znakovi 
su  osjetilu  vida  dostupni  elementi  kojima  skulptura 
upućuje  na  nešto,  odnosno  skulpturalni  znak  je  osjetilu 
vida  dostupan  trodimenzionalni  prostorni  element  koji 
zastupa,  prikazuje  ili  označava  biće,  zamisao,  predmet, 
situaciju  ili  događaj  i time  ih  uvodi  u proces  pos- 
redovanja značenja  skulpture.  Konstitutivni  elementi 
slikarskog  znaka  su  predmet,  prostome  dimenzije, 
površina  trodimenzionalnog  predmeta,  tekstura  pro- 
stome površine,  masa.  Značenja  i funkcije  likovnih 
znakova  nisu  određeni  samo  slikarskim  i skulptu- 
ralnim  aspektima  pojavnosti  i izgleda  znaka  nego  i 
lingvističkim  i semiotičkim  mehanizmima  uspos- 
tavljanja konvencije  upotrebe,  odnosa  forme  i sadržaja, 
sadržaja  i značenja.  Likovni  znakovi  nisu  prirodni 
znakovi  čije  se  značenje  može  pročitati  i razumjeti 
direktno,  bez  posrednika  i konteksta  pojavnosti  znaka. 
Iako  likovni  znakovi  nisu  normirani  i definirani  pra- 
vopisom i gramatikom  kao  znakovi  prirodnih  jezika, 
oni  svoje  značenje  uspostavljaju:  (I)  pikturalnim  i 
skulpturalnim  izgledom;  (2)  pravilima  upotrebe  ili 
korespondencije  koju  umjetnik  prešutno  ili  javno  us- 
postavlja u svijetu  umjetnosti.  Svako  likovno  umjet- 
ničko djelo  može  se  opisati,  objasniti  ili  interpretirati 
kao  znak  ili  struktura  znakova,  ali  samo  neka  djela 
modernizma  i postmodemizma  realizirana  su  tako  da 
se  pojavljuju  i budu  percipirana  kao  znak.  Znakovno 
prikazivanje  svijeta,  emocija  i zamisli  u osnovi  je 
modernističkog  izražavanja,  od  pionirskih  apstraktnih 
radova  Vasilija  Kandinskog  i Paula  Kleca  do  aps- 
traktnog ekspresionizma.  S konceptualnom  umjet- 
nošću nastaje  tendencija  semiotičke  umjetnosti  koja 
pojavnosti  vizualnih  jezika  modelira,  prikazuje  i inter- 
pretira formalnim,  teorijskim  znakovnim  strukturama. 
U postmodemi  se  zamisao  znaka  i procesa  označivanja 

- u kojima  je  znak  tek  jedan  tren  ili  element  upotrebe, 
transformacije  i potrošnje  značenja  - definira  kao 
okruženje  i element  artificijelnc  prirode  postmodemog 
doba  determiniranog  kulturom. 

LITERATURA.  Balm4,  Balm5,  Bart7,  Bartl8,  Bck3,  Clarkedl, 
Cob  1 , Ec6,  Gligo4,  Golds  1 , Johan  1 , Kod  1 , Kris2,  Kris4,  Kris6,  Lcgr2, 
Loi4,  Milij2,  Morrl,  Muk2,  Pet5,  Pei6,  PcirL  Rot6.  Rot8,  Seml, 
Semit,  Sos2,  Tođo5,  UspI,  Znl,  Žiž2 

Znakovna  struktura.  Znakovna  struktura  je  cjelina 
nastala  povezivanjem  dvaju  ili  više  znakova. 
Simbolička  znakovna  struktura  nastaje  povezivanjem 
znakova  na  osnovi  njihovih  pojedinačnih  značenja, 
čija  je  funkcija  ponuditi  novo  značenje  koje  pojedini 
znakovi  - elementi  ne  sadrže.  Formalna  znakovna 
struktura  nastaje  povezivanjem  znakova  na  osnovi 
njihovih  pojavnih  karakteristika,  bez  obzira  na 
značenja.  U formalnom  pristupu  znak  se  tretira  kao 
prazan  znak,  nosilac  znaka  ili  označitelj.  Znakovne 
strukture  nastaju  formalnim  kombinacijama  znakova 
na  osnovi  slučaja,  konvencija  ili  formalnih  karak- 
teristika nosioca  znaka. 

U geometrijskoj  apstrakciji  likovni,  slikarski  ili 
skulpturalni  znak  tretira  se  kao  značenjski  prazan  znak, 
a pikturalne  ili  skulpturalne  strukture  se  konstruiraju 
kao  formalne  znakovne  strukture.  Konceptualni 
umjetnici  koji  su  svoj  rad  zasnivali  na  pretpostavkama 
lingvističkog  i semiotičkog  formalizma,  težili  su 
objašnjenju  problema  slikarskog  i skulpturalnog 
oblikovanja  u vizualnim  umjetnostima  posredovanjem 
formalnih  odnosa  nosioca  znaka.  U teorijskoj  kon- 
ceptualnoj umjetnosti,  pojam  znakovne  strukture 
preuzet  je  kao  jezička  osnova  definiranja  trans- 
formacija prirode  umjetnosti.  Mcl  Ramsden  i lan  Bum 
su  pisali  da  se  materijalni  aspekti  umjetničkog  djela  u 
konceptualnoj  umjetnosti  ne  mogu  izgubiti  pojed- 
nostavljujućom  dematerijalizacijom  nego  fundamen- 
talnim (teorijskim)  promjenama  u semiotičkoj  i 
konceptualnoj  znak-strukturi  samog  kontinuuma 
umjetnosti. 

LITERATURA:  Ček3,  Đorđcl,  Đorđe2,  Đorđc3,  Đorđe4,  ĐordeS, 
Raml,  Ram2,  Ram5,  Šuv5,  Šuv7,  Šuv22 

Znanost  i umjetnost.  Znanost  za  umjetnost  XX. 
stoljeća  predstavlja:  (1)  model  racionalističkog  miš- 
ljenja koji  treba  destruirati  i izložiti  kritici  (ekspre- 
sionizam, dada,  neodada,  fluksus,  transavangarda, 
neoekspresionizam)  ili  kojemu  treba  pronaći  alter- 
nativu u paraznanstvenim  ili  predznanstvenim  mo- 
delima objašnjenja  svijeta  kao  što  su  alkemija, 
teozofija,  antropozofija,  izvaneuropski  etnološki  i 
antropološki  modeli  (Vasilij  Kandinski,  De  Stijl,  su- 
prematizam,  fluksus,  nadrealizam,  Joseph  Beuys, 
Družina  v Šempasu),  (2)  model  racionalnog  izraža- 


vanja, razumijevanja  i prikazivanja  svijeta  u mo- 
demom društvu  i kulturi  zasnovanoj  na  znanosti  i 
tehnologiji  (postimpresionizam,  konstruktivizam, 
neokonstruktivizam,  postmodemizam)  i (3)  model 
racionalnog  opisivanja,  objašnjavanja  i interpretacije 
prirodnih  i društvenih  pojava  koji  treba  primijeniti  na 
istraživanje,  analizu  i raspravljanje  umjetnosti, 
odnosno  na  zasnivanje  znanosti  o umjetnosti  sintezom 
estetike,  povijesti  umjetnosti,  psihologije  umjetnosti, 
semiotike  umjetnosti,  teorije  forme,  itd.  po  uzoru  na 
znanstvene  modele  prikazivanja,  objašnjavanja  i in- 
terpretacije (teorija  umjetnosti  zasnovana  na  Bau- 
hausu,  ruskoj  avangardi,  neokonstruktivizmu,  ranoj 
konceptualnoj  umjetnosti). 

Model  racionalnog  izražavanja,  razumijevanja  i pri- 
kazivanja svijeta  u modemom  društvu  i kulturi  za- 
snovanoj na  znanosti  (postimpresionizam,  konstruk- 
tivizam, neokonstruktivizam,  postmodemizam)  zna- 
nost tumači  kao  ideal  spoznaje  i preoblikovanja 
prirodnog  i društvenog  svijeta.  Primjena  znanosti  se 
ostvaruje  u dva  područja:  (1)  teorijske  znanosti  kao 
modeli  mišljenja  i prikazivanja  su  konceptualni  uzori 
za  razvijanje  umjetničkih  metoda  konstruiranja  um- 
jetničkog djela  (matematičkim  postupcima  se  kon- 
struira kompozicija  slike  i skulpture,  a na  osnovi  teorije 
boja,  optike  i psihologije  vizualne  percepcije  grade 
se  umjetnička  djela  koja  izazivaju  vizualne  efekte)  i 
(2)  primijenjene  znanosti  kao  modeli  promišljanja, 
prikazivanja  i proizvodnje  predmeta,  aparata,  strojeva 
i umjetnog  okruženja  kulture  koriste  se  kao  sredstva 
realizacije  i medijskog  građenja  umjetničkog  djela, 
ali  i kao  predmeti  nove  umjetne  prirode  koji  se  pri- 
kazuju umjetničkim  djelom  (na  primjer,  trodimen- 
zionalne konstrukcije  ruskog  konstruktivizma  su 
objekti  nastali  postupcima  strojnog  i građevinskog 
projektiranja  zasnovanog  na  geometrijskom  mate- 
matičkom konstruiranju,  ali  i prikazi  tehničkih  ob- 
jekata). Za  pristup  znanosti  od  postimpresionizma 
preko  konstruktivizma  do  neokonstruktivizma  ka- 
rakteristično je  glorificiranje  znanosti  i tehnike  kao 
ideala  modernog  društva.  Umjetnik  postaje  istraživač 
i preuzima  funkcije  znanstvenika  i inženjera,  odnosno, 
u suradnji  sa  znanstvenicima  i inženjerima  teži 
eksperimentalnom  umjetničkom  djelu  koje  nije  samo 
estetski  produkt  nego  i spoznajno  tehnička  inovacija. 
Nasuprot  avangardnom  i neoavangardnom  idea- 
lističkom i optimističkom  pristupu  znanosti  i teh- 
nologiji postmodemi  umjetnici  (simulacionizam) 
znanost  i svijet  tehnike  tumače  kao  nužnost  i totalitet 
postmodemog  društva  koji  gradi  umjetno  okruženje 
(hiperrealnost)  postmodemog  čovjeka,  Postmodemi 
umjetnik  se  bavi  znanstveno-tehničkim  modelima 
(medijima),  ali  pri  tome:  (1)  umjetnik  producira 

umjetničko  djelo,  tj.  organizira  proizvodnju  umjetnič- 
kog djela  u kojoj  surađuje  sa  specijalistima  i izvrši- 
ocima  njegovog  projekta,  (2)  umjetnik  znanosti  i teh- 
nici pristupa  kao  potrošač,  a ne  kao  istraživač,  drugim 
riječima,  sve  je  pronađeno  i istraženo,  a time  i uključe- 
no u procese  društvene  razmjene  i potrošnje  koju  um- 
jetnik koristi  i kojom  prikazuje  svoj  umjetni  simulacij- 
ski  svijet  i (3)  umjetnik  znanosti  ne  pristupa  s odušev- 
ljenjem i idealizacijom  nego  s humorom  i ironijom, 
parodirajući  vlastitu  podređenost,  otuđenost  i uvjeto- 
vanost artificijelnim  svijetom  znanosti  i tehnike. 
Znanost  o umjetnosti  je  u avangardama,  neoavan- 
gardama  i postavangardama  nastajala  primjenom 
modela  racionalnog  opisivanja,  objašnjavanja  i 
interpretacije  prirodnih  i društvenih  pojava.  Znanost 
o umjetnosti  se  razvila  kao  znanost  o književnosti,  o 
likovnim  umjetnostima,  o muzici,  itd.  Prema  znanosti 

0 umjetnosti  moguće  je  odrediti  umjetnost  kao 
znanstveni  racionalni  i određeni  objekt  istraživanja, 
analiziranja,  raspravljanja,  objašnjavanja  i inter- 
pretiranja, odnosno,  da  je  moguće  razviti  formalne 
interpretativne  metode  i postupke  pomoću  kojih  se 
umjetnost  može  istražiti  na  poetičkom  (stvaralačkom 

1 produktivnom),  na  pedagoškom  (obrazovnom)  i na 
receptivnom  (osjetilnom,  uživalačkom  i potrošačkom) 
nivou.  Modernistički  koncept  znanosti  o umjetnosti 
karakteriziraju  teze  da  znanost  o umjetnosti  treba  biti 
autonomna  disciplina  u odnosu  na  kritiku  (koja  prati 
aktualnu  umjetnost),  povijest  umjetnosti  (koja  se  bavi 
povijesnim  formacijama  i tijekovima  umjetnosti), 
specifične  teorije  umjetnosti  kao  što  su  psihologija 
umjetnosti,  sociologija  umjetnosti  ili  semiotika 
umjetnosti  (koje  su  primjene  specifičnih  znanosti  na 
analizu  umjetnosti  i ostvarenje  njihovih  interesa  i 
zahtjeva)  i estetiku  i filozofiju  umjetnosti  (koje  se  bave 
spekulativnim  metateorijskim  raspravama  definicije 
umjetnosti  i njenog  općeg  pojma).  Različito  od 
avangardnih  i neoavangardnih,  radikalno  moder- 
nističkih koncepcija  znanosti  o umjetnosti,  postavan- 
gardne  teorije  (konceptualna  umjetnost,  struk- 
turalističke teorije  slikarstva,  postmodemističke  teorije 
prikazivanja)  ne  stvaraju  autonomnu  znanost  o um- 
jetnosti, ali  teoriju  umjetnosti  razvijaju  u proznan- 
stvenom  smjeru.  Razvoj  u proznanstvenom  smjeru 
označava:  (1)  interes  za  teorijske  humanističke 
znanosti  (filozofiju  jezika,  lingvistiku,  semiotiku, 
semiologiju  i kulturalne  studije,  a ne  prirodne  i 
tehničke  znanosti)  i (2)  primjenu  formalnih  metoda 
prikazivanja,  opisivanja,  objašnjavanja  i interpretacije 
postupaka  građenja,  izgleda,  recepcije  i funkcija 
umjetničkog  djela  u kulturi  i umjetnosti.  Ovakva 
istraživanja  zahtijevaju  racionalnost,  formalnu  dos- 
ljednost i metodološku  razradu  istraživanja  umjetnosti, 


što  je  proznanstveni  zahtjev,  ali  istovremeno  se  kritički 
određuju  prema  idealizaciji  i estetizaciji  znanosti  za 
koje  se  zalažu  avangarda  i neoavangarda.  Na  primjer, 
kritičko  odbacivanje  ideja  o autonomiji  znanosti  o 
umjetnosti  u konceptualnoj  umjetnosti  se  temelji  na 
stavu  da  humanističke  znanosti,  za  razliku  od  prirodnih 
(fizike)  i formalnih  (logike  i matematike),  predstavljaju 
otvorene  koncepte  koji  su  određeni  intertekstualnim 
odnosima  jezika  umjetnosti,  znanstvenih  teorija  i filo- 
zofskih spekulacija  o prirodi  umjetnosti.  Postmoder- 
nističke  teorije  umjetnosti  zasnovane  na  filozofiji  de- 
konstrukcije  pristupaju  znanosti  (modelima,  pojmovi- 
ma, metodama,  produktima,  idealizacijama)  kao  meta- 
fizici zapadne  racionalnosti  koju  treba  kroz  umjetnički 
rad  i diskurs  dekonstruirati  i pokazati  kao  metafizički 
oblik  proizvodnje  značenja  i vrijednosti  za  kulturu. 

LITERATURA:  Adaml,  Andcl,  Ari  1 , Arol,  Artml,  Bcntl,  Bial. 
Bih8,  Bih9,  Braiđ2,  Bumhć,  Dcn  1 02.  Dess  I , Fey  1 , Fey2,  FJak  1 , Fou  1 , 
Geel,  Grol,  Kelel,  Kompjl,  Kris6,  Kuklal,  Lutl,  Me$3,  Me$l2, 
Mole  I,  Novell,  Novet2,  Novet3,  Pia3,  Pon2,  Poppl,  Sus5,  Sus7, 
Sus8,  Todo3,  Todo4,  Žen  l 

Znanje.  Znanje,  provjereno  i potvrđeno  uvjerenje.  U 
epistemološkim  teorijama  razlikuju  se  tri  vrste  znanja: 
(1)  znanje  da  (engl.  knowing  that)  ili  poznavanje 
činjenica;  (2)  znanje  kako  (engl.  kno\ving  how)  ili 
praktično  poznavanje,  umijeće  ili  vještina,  na  primjer 
umijeće  stvaranja  umjetničkog  djela  i (3)  znanje  što 
(engl.  knomng  what)  ili  poznavanje  ljudi,  mjesta, 
pojava  u prirodi,  kulturi,  svijetu  umjetnosti,  sadržaja 
priča,  slika,  filmova. 

U realističkom  smislu,  znanje  je  stav  o vanjskom 
svijetu  stečen  informacijama.  Realističko  znanje  je 
neovisno  o intencijama,  vrijednostima  i uvjerenjima 
svijeta  kojem  umjetnik  ili  promatrač  pripadaju,  ono 
je  posljedica  psihofizioloških  sposobnosti  subjekta  ili 
odlika  vanjskog  svijeta  koji  on  prikazuje  i percipira. 
U relativističkom  smislu,  znanje  je  diskurzivno 
formulirani  stav  u skladu  s jezičkim  sistemom  kojem 
subjekt  pripada. 

Relativističko  znanje  određeno  je  intencijama, 
uvjerenjima,  vrijednostima  i kulturološkim  kontek- 
stom kojem  umjetnik  ili  promatrač  pripadaju.  Na 
primjer,  kada  Francis  Bacon  u skicama  Studije  poslije 
Velazquezovog  portreta  Pape  Inocenta  X.  (1953.) 
prikazuje  i ekspresivno  modificira  Vel&zquezovu  sliku 
Papa  Inocent  X.,  (1650.),  on  referira  na  povijesno 
poznavanje  ( znati  da)  Velazquezovog  slikarstva,  ali  i 
na  iskustveni  osjetilni  spoznajni  doživljaj  njegove 
gestualne  studije  ( znati  kako)  i time  ukazuje  na  odnose 
različitih  dekontekstualiziranih  znanja.  Relativistički 
stav  priznaje  mogućnost  postojanja  različitih  konteksta 
i uvjerenja  o prirodi  umjetnosti.  U postmoderni 
relativistički  kriterij  postaje  dominantan.  Tvrdi  se  da 

postoji  mnoštvo  aktualnih  spoznajnih  sistema  koji  su 
određeni  specifičnim  i različitim  stavovima. 
Empirijsko,  sintetičko  ili  aposteriomo  znanje  je 
empirijski  potvrđeni  stav.  Razlikuju  se  dva  koncepta 
empirijskog  znanja:  (I)  klasični,  po  kojem  je  kriterij 
istinitosti  umjetničkog  djela  i uvjerenja  koje  ono  tvori 
njegova  pikturalna  ili  skulpturalna  podudarnost  s 
bićima,  predmetima,  situacijama  i događajima 
vanjskog  svijeta  koji  prikazuje;  (2)  konstruktivistički 
i konkretistički,  po  kojem  je  kriterij  istinitosti  um- 
jetničkog djela  empirijska  provjera  teorijskih  pret- 
postavki umjetnika  realizacijom  umjetničkog  djela. 
Istinitost  portreta  provjerava  se  uspoređivanjem 
vizualne  sličnosti  modela  i naslikanog  lika.  Istinitost 
apstraktne  slike  provjerava  se  usporedbom  teorijske 
poetičke  pretpostavke  umjetnika,  postupka  realizacije 
umjetničkog  djela  i pojavnosti  samog  djela.  Laszlo 
Moholy-Nagy  je  30-ih  godina  XX.  stoljeća  empirijski 
provjeravao  hipotezu  da  likovna  izražajnost  slike  ne 
ovisi  o direktnom  izražavanju  umjetnika  u materijalu 
nego  o objektivnim  kompozicijskim  odnosima,  tako 
stoje  telefonom  pomoću  kataloga  boja  i milimetarskog 
papira  nadzorniku  u tvornici  za  izradu  reklama  diktirao 
upute  majstorima  kako  se  izvodi  slika. 

Apriorno  ili  analitičko  znanje  je  logički  ili  jezički 
potvrđeni  stav.  Stav  da  je  znanje  o umjetnosti 
analitičko  znači  da  umjetnost,  a time  i umjetničko 
djelo,  nisu  produkti  iskustva  o svijetu  ili  unutrašnjem 
psihičkom  životu  nego  direktne  formalne  posljedice 
definicija  umjetnosti  koje  umjetnik  javno  ili  prešutno 
prihvaća. 

LITERATURA:  Aye  1 , Bam  I , BI in  I , Božič7,  Božić  1 1 , Dret  I , Fou4, 
Fou  1 1 , Fou 1 3,  Gibs  1 , Harrl  3,  Kant2,  Kani3.  Kram  I , Kuh2,  Miller  1 . 
Mi$2.  Mi53,  Mi54,  Miš6,  Miš7,  Mi§8,  Pia3,  Potrč6,  Potrč9,  Potrči  1, 
Qul , Qu2,  Q3,  Šuv63,  Wittl , Witt2,  Witt3,  Witt4 

Zvučna  poezija.  Pojam  zvučna  poezija  obuhvaća 
asemantičku  i semantičku  poeziju  zasnovanu  na 
upotrebi  zvuka  kao  nosioca  poetskog  izraza.  U 
europskim  neoavangardnim  pjesničkim  ekspe- 
rimentima razlikuju  se  tri  tipa  zvučne  poezije:  (1) 
zvučna  poezija  zasnovana  na  konkretističkoj  upotrebi 
fonetskog  materijala  u stvaranju  minimalno  seman- 
tičkih ili  asemantičkih  efekata  ponavljanjem  ili 
razbijanjem  rečenica  na  riječi  i riječi  na  glasove,  (2) 
zvučna  asemantička  poezija  koja  se  strukturom 
približava  zvučnim  vokalnim  eksperimentima,  tj. 
muzičkoj  organizaciji  zvuka,  i (3)  zvučni  eksperimen- 
ti zasnovani  na  verbalno-silabičko-fonemskom 
materijalu  koji  ostvaruju  semantičke  lingvističke  ili 
semiotičke  značenjske  funkcije  izgovorenog  zvuka 
(verbovoko). 

Zvučnu  poeziju  su,  između  ostalih,  pisali:  Pierre 
Gamicr,  Emst  Jandl,  Henri  Chopin,  Fran^ois  Dufrene, 


C.  1 1.  Lille,  Katalin  Ladik,  Vladan  Radovanović,  Josip 
Stošić. 

LITERATURA:  Kos4,  Landl . Morris  I , Radovi  3.  Radovi  4 

Zvučna  skulptura.  Vidi:  Zvučni  rad 

Zvučni  ambijent.  Zvučni  ambijent  je  umjetnički  rad 
koji  se  zasniva  na  ispunjenju  i određenju  prostora 
zvukom.  Pionirski  rad  sa  zvučnim  ambijentom  je 
kompozitno  djelo  La  Monte  Younga  Kuća  snova, 
započeto  sredinom  60-ih  godina.  Riječ  je  o ritualnom 
muzičkom  događaju  dugog  trajanja,  u kojem 
prevladava  elektronski  zvuk  u živo  sviranog  jednog 
tona,  uz  svjetlosne  projekcije,  čiji  je  rezultat  hipnotički, 
bezvremeni  zvučno-svjctlosni  tijek  koji  očituje 
orijentalne  utjecaje.  Marina  Abramović  je  realizirala 
više  zvučnih  ambijenata:  ( 1 ) Ptice  na  dr\>u  (1971.)- 
na  drvu  ispred  zgrade  Studentskog  Kulturnog  Centra 
u Beogradu  instalirani  je  zvučnik  emitirao  cvrkut  ptica; 
(2)  Zvučni  ambijent  - bijelo  (1972.)  - kružni  bijeli 
prostor  ozvučenje  odjekom  zategnute  žice:  (3)  Zvučni 
ambijent  - aerodrom  (1972.)  - u kafiću  Studentskog 
Kulturnog  Centra  emitiran  je  glas  acrodromskog 
spikera.  Ti  ambijenti  su  zvučni  ready-madei  budući 
da  se  zvuk  jednog  prostora  unosi  u drugi  prostor  da  bi 
se  ambijentalno  preoblikovao.  Zvučni  ambijent  Zorana 
Belića  W,  Vježba;  usredotočivanje  45  (1980.-1984.) 
zasnovan  je  na  reproduciranju  zvukova  tantra  rituala 
u zamračenom  prostoru.  Ti  radovi  nisu  samo  prostor 
događanja  ili  zvučne  intervencije  nego  i način 
predočivanja  arhetipskih  i mentalnih  aspekata 
nevizualnog  prostornog  okruženja. 

LITERATURA:  Abrl,  Mišel,  Mont2,  Nyml,Olivl4 

Zvučni  rad.  Zvučni  rad  je  umjetnički  rad  zvukom, 
razvijen  u neodadi,  fluksusu,  proccsualnoj  umjetnosti, 
body  artu,  performansu  i konceptualnoj  umjetnost. 
Pripada  graničnom  i eksperimentalnom  području 
glazbe,  likovnih  umjetnosti,  poezije  i teatra.  Zasniva 
sc  na:  ( 1 ) preuzetom  zvuku  - reađy-made  zvuka  prirode 
ili  urbanog  svijeta;  (2)  glazbenom  zvuku  koji  je 
izdvojen  iz  konteksta  i povijesti  glazbe  i prezentiran 
kao  sam  zvuk;  (3)  glazbenim,  radiofonskim  i elek- 
tronskim eksperimentima;  (4)  realizaciji  muzičkog 
djela  kao  skulpture,  koncepta,  ambijentalnog  rada  ili 
performansa;  (5)  govoru  prirodnog  jezika  i njegovim 
fonetskim  i vokalnim  transformacijama;  (6)  neglaz- 
benom  zvuku,  tj.  Šumu,  brujanju  i buci  preuzetoj  iz 
svijeta  ili  proizvedenoj  u okviru  umjetničkog  rada; 
(7)  glasovnom  i instrumentalnom  zvuku  pri  religioz- 
nim ritualima  i magijskim  obredima. 

Zvukje  materijal  umjetničkog  rada,  što  znači  materijal 
čijim  posredovanjem  umjetnik  priopćuje  zamisli, 

uvjerenja  i emocije,  odnosno  značenjski  reprezent 
konteksta  glazbe  na  koji  se  poziva,  koji  razara  ili  stvara. 
John  Cage  koristio  je  Šumove  i tišinu  da  bi  proširio 
okvire  glazbenog  djelovanja.  Njegov  rad  4*  33"  ( 1 952.) 
obuhvaća  tišinu  u vremenu  određenom  nazivom 
kompozicije,  ali  i Šum  koji  se  istovremeno  javlja  u 
dvorani  u kojoj  se  koncert  očekuje.  Tradicija  kon- 
certnog  rituala  je  značajan  kontekstualni  element  te 
kompozicije,  kao  što  je  i aktualni  šum  koji  proizvodi 
publika  značajni  dio  glazbe.  Rad  Vladana  Radova- 
novića  Glas  iz  zvučnika  (Tape-mediuml ),  (1973.) 
zasniva  se  na  tautološkom  suoči vanju  situacije  u kojoj 
publika  sluša  glas  iz  zvučnika  i činjenice  da  glas  govori 

0 odnosu  čina  izgovaranja  i čina  slušanja,  o situaciji  u 
kojoj  se  nalaze  slušalac  i govomikov  glas. 

Pjesnikinja  Katalin  Ladik  djeluje  u okviru  fonopoezije. 
Fonopoezija  je  konkretna  poeziju  koja  govoru  oduzi- 
ma značenjski  smisao,  usredotočujući  se  na  fonetske 

1 vokalne  aspekte  izgovaranja  glasova  ili  formalno  uo- 
bličenih glasovnih  struktura.  Talijanski  fluksus  umjet- 
nik Giuseppe  Chiari  realizirao  je  hepeninge  u kojima 
je  lomio  klavir.  Stvarajući  destruktivni  zvuk  buke,  des- 
truirao  je  institucionalne  simbole  glazbene  tradicije. 
Kompozitor  Dubravko  Detoni  je  dao  precizni  koncept 
interventnog  zvučnog  rada  Belles  Musiquettes  Vertes 
kojeg  je  izveo  ansambl  Acezantez  na  Muzičkom  bije- 
nalu u Zagrebu  1979.  godine  u parku-šumi  Tuškanac: 
“Zamislio  sam  da  jedno  veliko  zeleno  dclta-slovo  šu- 
me, kao  osnovni  navoj  beskrajno  raširene  spirale,  bude 
ispunjeno  malim,  nevidljivim  skupinama-izvorima 
zvučanja,  što  šalju  svoje  valove  od  jednoga  do  drugog, 
titrajući  se  ukliještaju,  prelijeću  i šire,  da  bi,  prešavši 
u lakom  krugu  čitav  dugi  put,  ponovno  sve  začeli  ispo- 
četka. Duboki  znak  prašumskoga  tam-tama  oglašava 
u pravilnim  otkucajima  idući  polazak  nove  spirale  zvu- 
ka koja,  kružeći  nad  prostorom,  među  drvećem,  oko 
grana,  lebdi  više  kao  svjetlucav  elektronički  dim,  mi- 
risna šumska  aura,  nego  prijeti  kao  naoblačena,  debela 
i masna  plahta  zvukovlja  nad  pohabanim  šeširom 
zelenoga  vjetra.  Nikako  mi  nije  bila  namjera  da 
drukčije,  kričavo  obojim,  otmem  neki  poznat,  običan 
krajolik.  Prepuštam  ga  njemu  samome,  ostavljam 
istim,  tek  ga  diskretno,  jedva  primjetno  tonski  ras- 
vjetljujem u namjeri  da  onu  tajnu  živost,  koju  u pri- 
rodnom samo  poneko  ćuti,  osvijetlim  pod  zvukovnim 
mikroskopom  i tako  ponešto  povećanu  približim  po 
mogućnosti  što  većem  broju  ostalih.”  Terry  Fox  je  u 
performansu  Akcija  za  sobu  u kuli  (1972.)  tijekom 
pet  dana  po  šest  sati  dnevno  izvodio  različite  kombi- 
nacije zvukova  na  tamburi  za  svaki  važni  element  u 
prostoru:  svijeću,  zidove  prostorije,  posudu  s tekući- 
nom. Foxov  rad  je  obnova  praglazbenog  ritualnim 
zvukom  obraćanja  predmetima  i prostoru.  Zoran 


Belić  W.,  Miša  Savić  i Mirko  Dilberović  izveli  su 
performans  Da  (1979.)  kao  dekonstrukciju  arhetip- 
skog  ritualnog  glasovnog  izražavanja  u zen  meditaciji. 
Sjedeći  jedan  nasuprot  drugom  u položaju  koji  čini 
trokut,  tijekom  jednog  sata  izgovarali  su  riječ  "da". 
Jačina  i učestalost  izgovaranja  riječi  nisu  bile  unaprijed 
određene  nego  je  ovisno  o koncentraciji  izvođača  dola- 
zilo do  uzajamnog  usuglašivanja.  Slobodan  Milivoje- 
vić  Era  izveo  je  performans  simulirajući  boksački  meč. 
Protivnik  u boksačkom  meč  ritualu  bio  mu  je  obješeni 
stari  klavir  otkrivenih  žica.  Ncša  Paripović  udarao  je 
u video  radu  Ritam  (1980.)  prstima  po  bijeloj  plohi, 
istovremeno  stvarajući  zvuk  bubnjave  i nanoseći  boju. 
Raša  Todosijević  realizirao  je  instalaciju  Srebrni  i 
zlatni  orgazam  (1980.),  čiji  je  element  reproduciranje 
na  način  ready-madea,  zvukova  orgazma  umjetnika  i 
žene.  Konceptualni  umjetnik  Robert  Barry  izgovarao 
je  riječi  da  bi  ispitao  mehanizme  govora.  U crtežima, 
zidnim  slikama  i tekstualnim  radovima  riječ  je 
prostorni  zapis  koji  se  percipira  trenutno,  dok 
izgovorena  riječ  dobiva  zvučne  aspekte  (od  fonetskih 
do  vokalnih)  i vremensko  trajanje.  Paja  Stanković 
(Grupa  143),  u radu  Teorija  broja  u domeni  vidljivo- 
slušnih  manifestacija  (1978.)  uspostavio  je  formalne 
sintaktičke  odnose  brojčanog  niza,  vizualne  geo- 
metrijske strukture  i zvuka.  Time  je  pokazao  nad- 
ređenost  formalnog  i konceptualnog  u pojavnosti 
vizualne  geometrijske  i zvučne  strukture.  Beogradska 
grupa  muzičara  Opus  4 djelovala  je  u okviru  mi- 
nimalne muzike,  razvijajući  svoj  rad  prema  perfor- 
mansu i konceptualnoj  analizi  prirode  glazbe.  Lazarov 
Miodrag  Pashu  (Opus  4)  realizirao  je  tekstualne 
radove  nazvane  Metamuzika  (1983.)  koji  govore  o 
muzici  koja  se  čita  i koja  se  misli,  trans-formirajući 
bavljenje  glazbom  u bavljenje  idejom  glazbe.  Rad  s 
glazbenim  formama  izražavanja,  na  primjer  rock 
glazbom,  poslužio  je  konceptualističkoj  grupi 
Art&Language  za  parodiranje  teško  čitljivih  političkih 
i lingvističkih  zamisli  posredovanjem  institucija  po- 
pularne kulture.  Slovenski  umjetnički  pokret  NSK 
(Neue  Slowenische  Kunst),  koji  djeluje  u područjima 
glazbe,  kazališta,  slikarstva  i dizajna  iniciran  je  u 
okvirima  punk  glazbe  djelovanjem  grupe  Laibach. 
Performans  umjetnica  Laurie  Anderson  bavila  se 
sredinom  70-ih  godina  autobiografskim  performan- 
sima  u kojima  je  koristila  violinu  kao  vizualni,  teatarski 
i glazbeni  znak.  Tijekom  80-ih  ona  je  integrirala 
performans  u postmodemistički  spektakl  na  granici 
multimedijske  predstave,  rock  koncerta  i performansa 
umjetnika. 

LITERATURA:  Abr I . Cagl , Cag2,  Cag3,  Cag4,  CagS.  Cag6,Cag7, 
GoldI,  GoId2,  Gold5,  Kahl,  Kah2,  Kos4,  Landl,  Mišel,  Mont2, 
Morrisl,  Musi,  Nyml,  01ivl4,  Perlofl 

Žanr.  Žanr  je  grupa  pojava  i predmeta  koji  imaju 
zajedničke  osobine.  Žanrom  se  označavaju  i pojedine 
vrste  slikarstva  i skulpture  (žanr  slikarstvo,  žanr 
skulptura),  odnosno,  fotografije,  filma  i videa,  s 
obzirom  na  tematiku:  žanr  portreta,  pejzažni  žanr, 
povijesni  žanr,  žanr  ateljea  umjetnika,  žanr  svako- 
dnevnice, žanr  skandala,  žanr  prikazivanja  političkih 
događaja.  Žanrovska  konvencija  utvrđuje  prešutni 
ugovor  između  umjetnika  i publike,  kako  bi  publika 
dobila  putokaz  za  razumijevanje  tematskog  i likovnog 
konteksta  umjetničkog  djela.  Žanr  je  značajan  u 
europskom  slikarstvu  od  kasnog  srednjeg  vijeka  do 
XIX.  stoljeća.  Tijekom  razvoja  prerastao  je  od 
prešutnog  dogovora  u ikonografski  sistem  utvrđenih, 
preciziranih  i lako  prepoznatljivih  likovnih  iješenja. 
Modema  umjetnost  odbacuje  zamisao  žanra.  U 
postmodemističkom  slikarstvu  žanr  se  reinterpretira 
dekonstrukcijom  i destabilizacijom  prepoznatljivih, 
konvencionalno  danih  tematskih  okvira.  U trans- 
avangardnom  i neoekspresionističkom  slikarstvu 
nastaju  međužanrovska  djela  u kojima  se  sinkrono 
citiraju,  kolažiraju  i montiraju  aspekti  različitih 
žanrovskih  obrazaca.  Serija  slika  Indeks:  The  Studio 
at  3 Wesley  Place  Painted  by  Mouth  (1982.)  grupe 
Art&Language  primjer  je  analize  destabilizacije  žanra. 
Prve  slike  iz  serije  započete  su  kao  remake  Courbetove 
žanr  slike  Umjetnikov  atelijer  / Realna  alegorija  koja 
određuje  sedam  godina  mojeg  umjetničkog  života 
(1854.-1955.).  Žanr  se  destabilizira  u slikama 
naslikanim  kistom  koji  se  držao  u ustima  i prikazi- 
vanjem atelijera  u mraku.  Destruiranjem  žanrovskog 
određenja  slike  nastala  je  apstraktna  slika,  koju  sa 
žanrom  atelijera  povezuje  jedino  njezin  naslov  i put 
slikarskih  transformacija. 

LITERATURA:  Avtl,  Clarkkl,  Dakol,  Genrl,  Harr29,  HairiO, 
Harr40,  Harr42,  Mitch4,  Mo2,  Perlof4,  Schmid5 

Želja.  Želja  (Wunsch,  Wish ) je  formulirano  htijenje, 
dok  žudnja  (desir)  upućuje  na  pokretanje  želje  ili 
pohotu  za  uživanjem  (Begierde,  Lust).  Freud  povezuje 
pojam  želje  sa  snom.  Subjekt  se  sjeća  iz  sna  na  pobudu 
izazvanu  potrebom:  “Čim  se  ova  potreba  pojavi 
sljedeći  put,  doći  će,  zbog  uspostavljene  veze,  do 
psihičke  pobude  koja  će  ponovo  zaposjesti  sliku 
sjećanja  onog  opažaj  a i ponovo  izazvati  sam  opažaj, 
dakle  ponovo  uspostaviti  situaciju  prvog  zadovoljenja. 
Jedna  pobuda  takve  vrste  je  ono  što  zovemo  željom; 
ponovno  pojavljivanje  opažaja  je  ispunjenje  želje’’ 
(Freud).  Pri  tome,  Freud  ne  poistovjećuje  potrebu  i 


želju.  Potreba  nastala  iz  unutrašnje  napetosti,  postiže 
zadovoljenje  (befriedigung)  pomoću  specifične  akcije 
koja  pribavlja  odgovarajući  objekt.  Želja  je  prožeta 
tragovima  sjećanja  i njeno  ispunjenje  (Erfullung) 
ostvaruje  sc  halucinacijskim  rcproduciranjem  opažaja 
koji  su  postali  znakovi  tog  zadovoljenja. 

Jacques  Lacan  je  u svojem  povratku  Freudu  pojam 
želje  postavio  u središte  pažnje.  Potreba  (besoin)  je 
usmjerena  na  određeni  objekt  i njime  se  zadovoljava. 
Zahtjev  (demande)  se  izriče  i upućuje  drugoj  osobi. 
Izrečeni  zahtjev  je  u obnovi  zahtijevanje  ljubavi.  Želja 
nastaje  između  potrebe  i zahtjeva.  Nesvodljiva  je  na 
potrebu  jer  nije  usmjerena  na  stvarni  nego  na  fantaz- 
matski  objekt. 

Po  Lacanu  se  u odnosu  na  nesvjesno  suprotstavljaju 
dva  polja:  polje  subjekta  i polje  Drugog.  Drugi  je 
mjesto  gdje  se  uspostavlja  lanac  označitelja,  koji 
upravlja  svime  što  se  od  subjekta  može  uprisutniti,  to 
je  polje  tog  živog  bića,  gdje  se  subjekt  ima  pojaviti.  I 
zato  čovjekova  želja  je  želja  Drugog.  Fantazam  se 
pojavljuje  kao  odgovor  na  nepodnošljivu  zagonetku 
želje  Drugog  i time  pruža  koordinate  želje  subjekta. 
Jer,  fantazam  je  “imaginarni  scenarij  koji  predstavlja 
ostvarivanje  želje”.  Zato,  fantazam  navodi  na  krivi 
trag,  u fantazmatskoj  sceni  želja  nije  ispunjena, 
zadovoljena  nego  je  konstituirana.  Želja  strukturirana 
fantazmom  jer  je  odbrana  od  želje  Drugog.  I,  zato, 
želja  je  odbrana  od  uživanja  (jouissance).  Želja  je 
prazna  i ne  sadrži  uživanje,  ona  je  naspram  njega. 

LITERATURA:  Bal,  Dolari,  Dolar4,  Dorl,  Lac3,  Lac7,  Lac9, 
Lac  1 0,  Milleri,  Wrig  1 , Želj  1 , Žiž7,  Žiž9,  Žiž  1 0,  ŽiŽ  1 8,  Žiž26.  Žiž3 1 

Živa  skulptura.  Živa  skulptura  je  naziv  za  umjetničke 
radove  60-ih  koji  prethode  body  artu  i performansu,  a 
zasnivaju  se  na  upotrebi  ljudskog  ili  životinjskog  tijela 
kao  skulpture.  Upotrebom  živog  tijela:  (1)  parodira  se 
kiparsko  umijeće  izrade  predmeta;  (2)  proširuje  se  po- 
jam skulpture,  tako  da  pored  predmeta  uključuje  i biča; 
(3)  umjetnik  postavlja  vlastito  tijelo  kao  objekt  umjetno- 
sti i od  stvaraoca  ili  proizvođača  postaje  režiser  situacije. 
Talijanski  umjetnik  Picro  Manzoni  ranih  je  60-ih 
režirao  scenu  za  fotografiranje  u kojoj  je  stavljao  potpis 
na  tijelo  nage  žene  (Živa  skulptura,  1961 .).  Manzoni 
je  također  realizirao  rad  koji  čini  postolje  s reljefnim 
otiscima  stopala.  Svatko  tko  se  popne  na  postolje  u 
izložbenoj  dvorani  postaje  umjetničko  djelo.  Posjetilac 
izložbe  je  u prilici  da  se  usredotoči  na  fizičke  i men- 
talne rasporede  i organizacije  stvarnog  čovjeka,  onako 
kako  to  čini  pred  umjetničkim  djelom  (objektom). 


Francuski  fluksus  umjetnik  Ben  Vautier  izlagao  je  na 
fluksus  festivalu  održanom  u Londonu  1962.  sebe  u 
izlogu  galerije  petnaest  dana  i noći  kao  živu  skulpturu. 
Brucc  Nauman,  kalifomijski  kipar  i jedan  od  pionira 
body  arta,  realizirao  je  djelo  Portret  umjetnika  kao 
fontane  (1966.),  parodirajući  i transformirajući  Du- 
champovu  zamisao  ready-madea.  Na  fotografiji  koja 
dokumentira  njegovu  akciju  vidi  se  portret  nagog 
umjetnika  podignutih  ruku,  koji  iz  usta  izbacuje  mlaz 
vode.  Tijelo  umjetnika  je:  (1)  rcady-madc  jer  je 
odlukom  umjetnika  imenovano  kao  umjetničko  djelo; 
(2)  u asocijativnom  odnosu  s mnogim  kipovima  na 
fontanama;  (3)  rad  ukazuje  na  Duchampov  pionirski 
ready-made  Fontana  (1917.)  nastao  proglašavanjem 
pisoara  umjetničkim  djelom.  Pripadnik  talijanskog 
pokreta  siromašne  umjetnosti  Jannis  Kounellis  izlagao 
je  živog  papagaja  (1967.)  i žive  konje  (1969.). 
Engleski  performans  umjetnici  Gilbert  & George  su 
od  kasnih  60-ih  strategiju  žive  skulpture  razradili  kao 
stalnu  umjetničku  praksu.  Odjeveni  u uobičajenu 
odjeću  engleskih  činovnika  pripadnika  srednje  klase, 
tijekom  svakodnevnog  kretanja  po  ulicama,  puhovima, 
bankama  ili  galerijama  oni  se  u određenom  trenutku 
ukoče  i u zamrznutom  položaju  ostanu  desetak  minuta, 
ostvarujući  situaciju  tjelesne  skulpture.  Beogradski 
umjetnik  Milovan  Marković  realizirao  je  rad  Spomenik 
umjetnosti  ( 1 98 1 .)  u čast  svjetske  zajednice  umjetnika, 
izloživši  svoje  tijelo  u javnom  prostoru  kao  kip. 

LITERATURA:  Gcorl,  Gold2,  GoldS,  Markol,  Meyl,  Naumi, 
01ivl4,  Szeel,  Veri 

Život  i umjetnost.  Život  i umjetnost,  život  kao 
umjetnost  i umjetnost  kao  život,  izrazi  su  avangardnih 
i neoavangardnih  koncepcija  sinteze  života  i umjet- 
nosti. Sinteza  života  i umjetnosti  temelji  se  na  stavu 
da  se  umjetnost  i život  (ljudska  egzistencija,  kultura, 
ideologija,  moral)  mogu  povezati  u kvalitativno  novu 
cjelinu.  Zamisao  sinteze  života  i umjetnosti  dana  je 
projektom  totalnog  umjetničkog  djela. 

Parola  život  i umjetnost  znači  daje  umjetničko  djelo 
sinteza  različitih  umjetnosti,  a njegov  smisao  promjena 
društvene  zbilje.  Na  Bauhausu  se  govorilo  da  je 
građevina  umjetničko  djelo  koje  sve  umjetnosti 
sintetizira  kako  bi  promijenile  ljudski  život 
Parola  umjetnost  kao  život  kazuje  da  umjetnost  prestaje 
biti  proizvodnja  umjetničkih  djela  i postaje  životna 
aktivnost  promjene  svijeta  (prirode,  društva).  Značajna 
je  zamisao  socijalne  skulpture  njemačkog  fluksus 
umjetnika  Josepha  Beuysa,  koji  je  umjetnošću  i 
umjetničkim  djelovanjem  želio  mijenjati  političke, 
kulturne  i duhovne  okvire  suvremenog  svijeta.  Ame- 
rička koreografkinja  i performerica  Ann  Halprin  je 
razvila  praksu  javnih  performansa  kojima  se  provodi 


psihološka  ili  društvena  terapijska  praksa  preobrazbe 
svakodnevnog  života. 

Parola  život  kao  umjetnost  proizlazi  iz  stava  da  život 
(od  pripremanja  hrane  i seksualnih  običaja  do  or- 
ganizacije društvenih  zajednica,  proizvodnje,  politi- 
ke i ekonomije)  treba  provoditi  po  estetskim  i umjet- 
ničkim načelima.  U tom  okviru,  umjetnost  postaje  sva- 
kodnevni ritual.  Umjetnost  komuna,  od  mističke  zajed- 
nice na  Brdu  istine  (Monte  Veriti)  početkom  stoljeća 
do  komuna  60-ih  i 70-ih  temelji  se  na  ovom  načelu. 

LITERATURA:  Brej4.  Brej7,  Greatl,  Henrl,  Kaprl,  Kirl,  Kult2, 
Proi3,  Szeel,  Szee2,  Szcc3,  Szcc4,  Szee5 

Život  kao  umjetnost.  Vidi:  Život  i umjetnost 

Životinje  i umjetnost.  Životinja  može  biti  objekt, 
subjekt  ili  simbol  u neoavangardnoj  i postavangardnoj 
umjetnosti.  Životinja  je:  (1)  objekt,  kada  umjetnik 
koristi  njezino  tijelo  i ponašanje  kao  sredstvo  izra- 
žavanja; (2)  subjekt,  kada  zajedno  s umjetnikom 
ostvaruje  specifične  egzistencijalne  situacije  dva 
različita  bića  i (3)  simbol,  kada  ukazuje  na  povijesna 
arhetipska  značenja,  a ne  na  sebe  kao  živo  biće. 
Joseph  Beuys  je  tijekom  60-ih  i 70-ih  godina  izvodio 
performanse  sa  životinjama,  u kojima  je  s dva  biološki 
i duhovno  različita  bića  stvarao  i prikazivao  mitski  i 
metafizički  odnos  kulture  i prirode,  svjesnog  i nes- 
vjesnog, racionalnog  i arhaičnog.  U performansu  Kako 
objasniti  sliku  mrtvom  zecu  (1965.)  izvodi  šama- 
nistički  ritual:  njegovo  je  lice  obojeno  zlatnom  bojom 
(koja  je  maska),  sjedi  na  stolcu  i u naručju  drži  mrtvog 
zeca.  Tijekom  rada  on  mrmlja,  govori  i pjevuši,  ob- 
raćajući se  mrtvom  tijelu  životinje  u svojem  naručju. 
Beuys  je  performans  Kojot.  Ja  volim  Ameriku  i 
Amerika  voli  mene  (1974.)  realizirao  kao  uspostav- 
ljanje tjelesnih  i duhovnih  odnosa  između  čovjeka  i 
kojota,  čime  je  artikulirao  arhetipske  energije  koje 
protječu  kroz  povijest  (Amerike).  Jannis  Kounellis  je 
izlagao  živog  papagaja  (1967.),  a 1969.  realizirao  je 
instalaciju  s dvanaest  živih  konja.  Taj  je  rad  izveden  u 
duhu  siromašne  umjetnosti,  budući  da  teži  pretvaranju 
umjetničkog  djela  u životnu  situaciju,  odnosno  um- 
jetnik koristi  prirodne  i organske  materijale,  kao  i živa 
bića,  izlažući  ih  bez  utjecaja  na  njihov  oblik  (materijal) 
ili  ponašanje  (životinje).  Aldo  Mondino  je  izlagao 
uginule  ribe,  Ilija  Šoškić  zmiju  (pitona).  Dennis 
Oppenheim  je  u djelu  Performans  bez  naziva  (1971.) 
koristio  tijelo  mrtvog  psa  postavljeno  na  električne 
organe  - mrtvim  tijelom  je  pritiskivao  tipke  izazivao 
zvuk  organa.  Oppenheimov  rad  istovremeno  provocira 
arhetipske  simbole,  smrt  (zvuk  smrti)  i apsurdni 
otuđeni  pristup  modernog  umjetnika  koji  mrtvu 
životinju  koristi  kao  objekt  djelovanja.  Hans  Haacke 

jc  u ekološkim  radovima  {Inkubator  za  piliće,  1969.) 
životinjama  pristupao  kao  objektu  znanstveno- 
tehnološkog  eksperimenta. 

Postavangardni  umjetnici  70-ih,  80-ih  i 90-ih  godina 
koriste  životinju  kao  objekt  medijskog  (fotografija, 
film,  kompjutor)  prikazivanja.  William  Wegman 
izvodi  video  i foto  radove  u kojima  se  životinja 
parodijski  i humomo  koristi  kao  glumac  u odjeći 
čovjeka  ili  kao  kič  predmet  potrošačkog  društva.  Na 
fotografiji  Držači  za  knjige  (1981.)  prikazano  jc 
nekoliko  knjiga  koje  u vertikalnom  položaju  pridržava 
figurica  - držač  za  knjige  u obliku  mačke  i živi  pas. 
Video  radovi  i instalacije  Billa  Viole  prikazuju 
Životinje  u fragmentamim,  ekspresivnim  i narativnim 
situacijama  koje  izražavaju  osjećaje  zastrašujućeg 
otuđenja  čovjeka  i prirode  (životinja  je  samo  elek- 
tronska slika).  Telepatski  radovi  sa  zmijama  Marine 
Abramović  iz  80-ih  godina  direktno  suočuju  egzotičnu 
životinju  i umjetnicu  u simulakrumu  šamanskog  ritu- 
ala i ekskluzivnom  medijskom  spektaklu.  I životinja  i 
umjetnica  u spektaklu  su  izuzetni  primjerci  svoje  vrste 
koji  ostvaruju  egzotični  i čudesni  događaj  namijenjen 
publici  normalnih  građana  i potrošača  postmodeme 
kulture.  Vlasta  Delimar  u instalaciji  Impresija  tijela 
(1995)  koristi  živog  pijetla  kojeg  kao  živi  simbol  kon- 
frontira para-pomografskoj  fotografiji  svojeg  tijela. 
Ona  koristi  erotsku  simboliku  životinje  u stvaranju 
atmosfere  zastupanja  transgresivne  seksualnosti. 

LITERATURA:  Abr4,  Alfi,  Cela2,  Christovl,  Kriel.  Krie2,  Opi, 
Sayl,$iml,Tis2 

Žižekovska  teorija  kulture  i odnos  spram  umjet- 
nosti.  Žižekovska  materijalistička  teorija  kulture  je 
nastala  preobrazbom  lacanovske  teorijske  psihoana- 
lize u kritičku  teoriju  društva  i kulture.  Razvoj  filozofa 
Slavoja  Žižeka  je  vodio  od  marksizma  i hcideg- 
gerijanstva  preko  psihoanalize  kao  teorije  seksualnosti 
i subjekta  prema  teorijskoj  psihoanalizi  kao  teoriji 
društva  i kulture.  U lacanovskoj  teorijskoj  psihoanalizi 
postoji  teorijsko  obećanje  koje  vodi  od  biologije  kul- 
turi. Lacan  je,  međutim,  uvijek  zadržao  nužnost 
biološke  determinacije,  tj.  doslovno  seksualne  i ma- 
terijalno nesvjesne  nad-determiniranosti  subjekta.  Kod 
Slavoja  Žižeka,  koji  je  rođen,  školovan  i društveno 
formiran  u totalitarnom  ili  kvazi-totalitamom  društvu 
socijalističke  Jugoslavije  postojala  je,  naprotiv,  od 
sasvim  ranih  tekstova  intencija  da  se  locira  značaj 
društvenog  (u  nacizmu,  staljinizmu,  samopravnom 
društvu)  i,  zatim,  kulturološkog  (u  postsocijalizmu  i 
kasnom  kapitalizmu).  Razvoj  logike  Žižekovog  raz- 
mišljanja o kulturi  slijedi  Lacanovu  strukturalističku 
preobrazbu  frojdovske  psihoanalize  i vodi  oslobađanju 
nesvjesnog  od  bioloških  značenja  i približavanju 


nesvjesnog  i jezika.  Na  takvoj  Lacanovoj  osnovi  Žižek 
je  izveo  redefiniranje  kulturalnih  studija  (cultural  stu- 
dics)  i time  ukazao  na:  (a)  lanac  analogija  između  nes- 
vjesnog, (jezika)  i kulture  kao  materijalnih  (uzročnih) 
sistema,  (b)  s jezika  je  prešao  na  označiteljsku  razinu 
i s označiteljske  razine  na  pitanja  objekta,  drugim 
riječima,  (c)  uspostavio  je  kriterije  tumačenja  kulture 
posredovanjem  modela  želje  i uživanja  (jouissance) 
ukazujući  na  funkciju  fantazma,  uloge  ideologije  i 
kritičke  efekte  simptoma  u odnosu  na  subjekta  i u 
odnosu  na  intersubjetivne  konstelacije,  pri  tome,  (d) 
predodžbe  kulture  prestaju  biti  neutralni  beskonfliktni 
tekst  kao  u strukturalizmu  i poststrukturalizmu  pos- 
tajući zbirka  objekata  ili  slučajeva  koji  se  materija- 
listički iščitavaju,  objašnjavaju  i interpretiraju  u kon- 
fliktnim mogućnostima  i nemogućnostima  društvene 
borbe  unutar  aktualnosti  kulture.  Žižekov  pristup  je 
materijalistički  i nije  poststrukturalistički,  jer  on  ne 
tumači  subjekt  kao  efekt  arbitrarnog  ili  pluralnog 
tekstualnog  rada  nego  simbolno  koje  determinira 
subjekt  interpretira  kroz  učinke  vanjske  materijal  nosti 
koja  ga  probija  i time  definira.  Žižek  na  osnovama 
lacanovske  teorijske  psihoanalize  uspostavlja  kritičku 
teoriju  zapadne  kulture  u širokom  rasponu  od 
konstituiranja  modeme  u XVJIJ.  stoljeću  do  aktualnih 
kretanja  poslije  pada  Berlinskog  zida  (tranzicija, 
globalizam,  terorizam,  popularna  masovna  kultura). 

U Žižekovim  teorijskim  raspravama  umjetnost 
(popularna  proza,  repertoami  film,  klasična,  rock  i 
punk  glazba,  opera)  je  pogodan  primjer  za  inter- 
pretaciju kulture.  Slavoj  Žižek  nije  filozof  koji  bi  se 
bavio  estetikom,  filozofijom  ili  teorijom  umjetnosti. 
Rani  Žižek,  iz  druge  polovine  60-ih  bio  je  blizak 
kretanjima  unutar  tekstualnog  eksperimenta  pokreta 
OHO-Katalog  i usmjeren  pitanjima  materijalističkog 
strukturalizma  i intertekstualnosti.  On  nije  bio 
umjetnik  ili  teoretičar  umjetnosti  premda  se  u bavljenju 
teorijom  nije  odricao  neizvjesnih  estetskih  i umjet- 
ničkih (anti-estetskih  i anti-umjetničkih)  postupaka, 
efekata  ili,  tek,  anticipacija  istraživanja  heterogenog 
polja  tekstualnosti  i ideologije. 

Žižek  je  u 70-im  godinama  zasnivao  diskurzivnu 
instituciju  slovenske  lacanovske  teorijske  psihoa- 
nalize. U Sloveniji  je  lacanovska  teorijska  psihoanaliza 
dobila  paradigmatski  karakter  koji  je  odredio 
slovensku  kulturu  u širokom  rasponu  od  filozofije 
preko  teorije  i umjetnosti  do  atmosfere  u kulturi  od 
kasnih  60-ih  sve  do  početka  XXI.  stoljeća.  Lacanovska 
teorijska  psihoanaliza  u Sloveniji  (Rastko  Moćnik, 
Slavoj  Žižek,  Mladen  Dolar,  Matjaž  Potrč,  Rado  Riha, 
Miran  Božovič,  Renata  SalecI,  Alenka  Zupančič)  je 
povijesno  anticipirana  u kasnim  60-im  godinama 
preobrazbom  heideggerovskih  filozofskih  diskursa  u 

poststrukturalističke  materijalističke  diskurse  koji  su 
proveli  kritiku  tada  dominantnog  metafizičkog,  post- 
heideggerovskog  strukturalizma.  U jugoslavenskom 
kontekstu,  lacanovska  teorijska  psihoanaliza  je  nastala 
distanciranjem  od  akademskog  filozofskog  proučava- 
nja Heideggera  u Zagrebu,  Ljubljani  i Beogradu,  zatim 
u nadvladavanju  i zaobilaženju  problematike  prak- 
sisovskc  filozofije  kao  istovremeno  disidentske  i 
integrirajuće  u dominantnu  ideologiju  samoupravnog 
marksizma  kao  marksizma  s ljudskim  likom.  Zato  se 
za  lacanovstvo  u Sloveniji  može  reći  daje  proisteklo 
iz  brisanih  tragova  Heideggera,  jasne  distance  od 
tehnokratskog  metafizčkog  čistunstva  strukturalizma 
i eklektičkog  povezivanja  zamisli  nove  ljevice,  ador- 
novske  kritičke  teorije  i antipsihijatrijc  s materija- 
lističkim post-althusserovskim  i lacanovskim  uče- 
njima. Žižek  je  teorijski  bio  nezainteresiran  za 
umjetnost  kao  umjetnost.  Poklanjao  je  pažnju  prob- 
lemima umjetnosti  kao  kulture,  društva  i ideologije 
(politički  kontekst  proze,  trivijalna  književnost  i film, 
a prije  svega,  Hitchcockovi  filmovi). 

Žižek  je  na  prijelazu  70-ih  u 80-te  godine  anticipirao 
neka  mjesta  koja  su  posredno  omogućila  reformulaciju 
i reinterpretaciju  slovenske  punk  alternative  u retro- 
avantagardu  visoke  umjetnosti.  On  je  omogućio  da 
se  u anarhističkoj  alternativi  (grupa  Laibach  ili  Bor - 
ghesia)  očigledno,  teorijski  zasnovano  i estetizirano 
pojavi  razred  simboličkih  formulacija  razumljivih  na 
Zapadu.  Politička  drugost  je  postala  sistem  prikaziva- 
nja i dominacije  stila  unutar  slovenskih  postmodemih 
strategija  80-ih  i 90-ih.  Po  Žižeku  fantazija  vlada 
realnošću  pa  nikada  ne  možemo  nositi  maske,  a da  to 
ne  platimo  pravom  krvlju  i kožom.  Zato  Žižek  u 
odnosu  na  Laibach  ukazuje  da  Laibach  nastupa  kao 
opscena  subverzija  totalitarnog  rituala,  jer  jasno  i 
očigledno  ukazuje  da  se  ima  posla  sa  subverzijom.  U 
ovom  kontekstu  subverzija  nije  avangardistiČki  ili 
modernistički  zahtjev  za  promjenom  koja  treba  do- 
nijeti po  sebi  razumljivo  pozitivno  novo,  nego  umno- 
ženi, metastazirani  cinizam.  Žižekovo  učenje  ima  u 
jezičkom  izrazu  dijalektički  karakter  (teza+antite- 
za=sintcza),  ali  nije  pozitivna  kritička  teorija  pop- 
ravljanja svijeta  nego  kritička  teorija  koja  u nestabilnoj 
otvorenosti  pokazuje  svoje  prljave  ruke.  Njegova 
lacanovska,  a ne-adomovska,  negativna  dijalektika 
ima  formulu:  totalitarna  teza+kritička  antiteza=ana- 
tomska  označiteljska  sinteza  necijelih  mogućnosti.  To 
znači:  (l)  svaka  teza  na  kojoj  se  gradi  diskurs  teži  da 
bude  zahvat  cjeline  (totaliteta)  u društvenom  smislu 
norme  i u metafizičkom  smislu  istine,  (2)  antiteza  nije 
binama  suprotnost  (inverzija,  ili  jednostavna  negacija) 
teze  nego  njeno  kritičko  (u  smislu  da  nema  metajezika) 
i kritično  (teorija,  govor  i ponašanje  su  simptom) 


autorefleksivno  pokazivanje,  i (3)  sinteza  nije  ciljno 
objedinjavanje  razrješenja  suočavanja  teze  i antiteze 
u novu  cjelinu  (filozofski  Gcsamtkunstvverk)  nego 
anatomski  rad  s kancerogenim  tkivima  diskursa 
modemosti  koja  pokazuju  odumiranja  ili  maligna 
umnožavanja  filozofskog  ili  društvenog  tkiva. 

Tako  postavljena  zamisao  sinteze  je  negativna  ali  on- 
tološka, jer  je  pokazna  kao  primjer  ili  na  primjeru.  U 
Žižekovom  pisanju  i,  pogotovo,  govoru,  postoji  jasna 
teorijska  funkcija  primjera  koji  prodire  (metafora  ozna- 
čitelja)  u prisutnost  filozofskog  diskursa  pokazujući  tak- 
tički raspored  Simbolnog,  Imaginarnog  i Realnog  u kon- 
stituiranju diskursa  unutar  strategija  kulture.  Ovako  pos- 
tavljena Žižekova  filozofija  ima  karakter  lacanovskog 
prodora  u tijelo  klasične  njemačke  filozofije  i njenih 
dijalektičkih  projekata  sa  svim  nužnim  ukazivanjima 
na  ostatke,  ne-cijelo,  fikcionalno,  total izirajuće  itd. 
Kasni,  a možda  i svaki  Žižek  u rctrospckciji,  odriče 
se  izvjesnosti  i izvornosti  istine  unutar  nekakve  suš- 
tinske dubine,  jer  se  u njoj,  zapravo,  nalazi  primor- 
dijalna laž.  Dubina  je  iluzionistički  efekt  taktičkih 
pozicioniranja  efekata  Imaginarnog,  Simboličkog  i 
Realnog  koje  postaje  za  nas  realno  u svakodnevnici 
preživljavanja.  Zato  je  prirodno  stanje  ljudske  životinje 
život  u laži.  Žižek,  kao  i Lacan,  suočava  se  s po- 
kaznošću  laži  koja  izgleda  kao  istina.  Drugim  riječima, 
ne  postoji  vlast  (Herrschaft)  koja  nije  podržana  nekim 
fantazmatskim  uživanjem.  Uživanje  u laži  se  odigrava 
tako  što  laž  omogućava  da  uživalac  bude  uži  van  u 
svojoj  izgubljenosti.  Ovim  se  želi  reći  da  prava  opas- 
nost za  Oca  ili  Gospodara  nije  ona  koja  Istini  Oca/ 
Gospodara  nudi  svoju  drugu  Istinu  (što  je  bila  svakako 
utopija  modernističke  avangarde  /na  primjer;  riječi 
Franza  Marca  daje  glavni  put  čovječanstva  onaj  pri- 
vidno sporedni  put  kojim  on  korača/  nego  je  učinkovita 
opasnost  koja  cinički  oponaša  cinizam  lažne  Istine 
Oca  ili  Gospodara  pokazujući  ih  kao  strukturu  fikcije. 
Istina  tada  ima  strukturu  fikcije).  Struktura  fikcije  se 
kroz  primjere  otkriva  i istovremeno  skriva  unutar  la- 
vine nužnog  blebetanja.  U takvom  kontekstu  razmiš- 
ljanja, umjetnost  je  uzorak  unutar  kulture  i umjetnost 
postaje  opasna  za  društvenu  moć  kada  demaskira  i 
prozre  fikciju  na  kojoj  se  zasniva  društveno  pove- 
zivanje postojeće  strukture  moći.  To  se  odigrava, 
svakako,  u polju  vladajuće  fikcije.  Ali,  kako  legitimnog 
metajezika  nema,  demaskiranje  mora  biti  izvedeno  na 
vlastitoj  maski  retoričke  figure  poze  filozofa. 

Grf.ll,  Grf2 1 , Grf22,  Grž24,  Grž30,  Grž33,  Hallvvl.  Kord2,  Neul, 
Ncu2,  Oho2,  Oho6,  Probi , Salel , Sale2,  Šuv94,  ŠuvI  10,  Wrigl,  Zup2, 
Zup3,  Zup4,  Želji,  Žiži,  Žiž2,  Žiž3,  Žiž4,  Žiž5,  Žiž6,  Žiž7,  Žiž8, 

Lynch,  David  196,212,213,253,484 

Lyotard  44,  45,  65.  74,  184,  185,  221, 270,  289,  290.  321, 

323,  324,  328.  345,  385,  399, 431, 442,  459,  479.  599,  625, 

639,  669,  676 


Ma  (Danas),  časopis  38 

Maar.Dora  176,231,392,595 

MAC  ( Movimento  arte  concreta)  244 

Mac  Low,  Jackson  103,  160,  226,  247,  248, 402,  650,  680 

MacCabc,  Colin  324 

MacConncl,  Kim  420,  447 

Mach,  Emst  674 

Maciunas,  Gcoigc  101,  11 1,  130,  160,  226,  227,  228,  355, 

421,466.  646,  647 

Mack,  Heinz  682 

MacKcnzic,  Warrcn  116 

Madden,  John  2 1 9 

Madcma.  Bruno  99,  1 00 

Madonna  101,206,456,551 


Madox  Brown,  Ford  628 
Mac,  Carric  202 
Macda  246 

Mactcrlinck,  Mauricc  102,  563 

Magali  Desbazeille  & Meg  Stuart/Damaged  GooiLs  314 
Magaril,  Evgcnia  653 
Magazinović,  Maga  102 

Magrittc,  Rcnć  63,  64,  80,  1 97,  235,  3 1 1 , 3 1 5,  39 1 , 392, 

441,456,  465, 491,548,  665,669 

Mahlcr,  Gustav  455 

Mahmcd,  Zdravko  630 

Mašić,  Radomir  352 

Maillol,  Aristide  389. 444 

Maisonncuvc,  Pascal  75 

Maj  75  252 

Majakovski,  Vladimir  102,  336,  659 

Makavcjcv,  DuSan  2 1 1 , 2 1 2,  2 1 3,  2 1 7,  405 

Malczcwski,  Jacck  564 

Malec,  Ivo  99,  100 

Malcš.  Miha  606 

Maletić,  Ana  102 

Malick,  Tcrrencc  219 

Malina,  Juditlt  103 

Maljevič,  Kazimir  33,  35,  59,  60,  94, 95,  102,  1 10,  1 16,  1 19, 
127,  129,  136,  156,  178,  184,  230,  243,  291, 315,  317,  319, 
322,  335,  336,  349,  381,  384, 439, 451,  452. 468,  502,  529, 
539,  547,  548,  561, 568,  595,  600,  601,  602,  603,  617.  618, 
620,  627,  636,  637,  64 1 , 647,  653,  654,  659,  670,  682 
Mallarmć,  Stćphane  1 80, 274,  380,  39 1 , 563,  623, 666 
Mallcry,  Robcrt  305 
Malraux,  Andrć  1 1 3 
Mammcn,  Jcannc  420 
Mandič,  DuSan  674 

Mandić,  Miroslav  241, 265,  309, 313,  332,  550,  655 
Mancssicr,  Alfred  349 

Manet,  Edouard  259,  274,  393. 460,  555,  595,  617, 628 

Mangelos  (Dimitrijc  Bašičević)  56,  57,  243,  246, 247,  252, 

286,  300,  363,  379,  403, 406, 415.  549,  666, 672 

Mango,  Lorenzo  328 

Mangold,  Robcrt  384, 494,  561,  571 

Manguin,  Hcnri  163,  236,  237 

Mann,  Thomas  45,  390, 675 

Manoj  lovio,  Todor  98 

Manovič,  Lev  281,282,368,369 

Manzoni,  Picro  36,  37,  57,  61,  1 18.  120,  227,  246.  247,  354, 

363,  384, 406,  421,  422,  435,  466.  541,  577,  585,  596,  629, 

638,  664,  672,  683,  690 

Mašov,  lija  670 

Mapplcthorpc,  Robcrt  1 74,  233, 242,  267,  396,  397, 456, 
465,  521,522,  598,  629,  672.  679 
Maračić,  Antun  252,  53 1 
Marber,  Patrick  416 

Mare,  Franz  67.  163,  164,  285, 426,  627,  693 

Mareks,  Gerhard  107 

Mareusc,  Herbert  183.323,324,325 

Marden,  Brice  50,238,473,571 

Margolis,  Joseph  46, 47,  623,  625 

Mari,  Enzo  358, 664 

Mariani,  Carlo  Maria  46,  370,  420 

Marin.  Louis  72,  183,  172.  191, 207. 423, 459,  495,  554, 

555,  594 

Marinetti,  FilippoTommaso  56,94,  102,  141,  199,239, 

240,  247,  595,  640,  666,  675,  682 
Marinković,  Milan  Cilc  470 
Mark,  Allcn  305 
Markov,  Vladimir  617 

Marković,  Milovan  Dc  Stil  157,  370,  453,  470,  635,  691 

Marković,  Šaša  470 

Marković,  Mihajlo  47 

Marquct,  Albcrt  163,236,237,444 

Marsh,  Rcginald  583 

Marshall,  Richard  414  , 

^ Martck,  Vlado  83^  94,  133, 243,  247, 250,  252,  272, 278.  j 
300,  305,  309,  313,  357, 403,  406. 410,  421, 443, 4-16.  451,  | 
469,  515,  547,  549,  553,  564,  591,  612,638,  647,  666,  672  i 
Martin,  Agncs  50.  200,  245,  532,  560,  561, 571 
Martin,  Oskar  390 
Martincz,  Rose  338 
Martincz,  Ursula  104 

Martinis,  Dalibor  56,  247,  252, 285, 313, 410, 458, 469, 

520,  630,  660,  661 
Marušić,  Živko  I 406 
Marušić,  Ivan  KJif  233,  660 
Marval,  Jacquclinc  237 
Marx,  braća  675 

Mane,  Karl  40,  115,  185,  191, 206,  207,  220, 238, 345,  358, 

390, 446,581,613,624, 625 

Maska,  časopis  105,  172 

Massinc,  Lćonidc  102,334,409 

Massironi,  Manfredo  421,517,664 

Massoti,  Andrć  45, 67, 80,  86, 151, 258, 349, 391,  392, 428, 

490, 491,633 

Massumi,  Brian  324 

Masterkova,  Lidija  450 

MAT  (MuUiplicution  d'Art  Transfbnnuble)  387 
Matanović,  Milenko  84, 24 1 , 285,  3 1 3,  343,  365, 404, 43 1 , 
443, 456,  543, 635 

Mathicu,  Georges  35, 61,  164,  168, 252,  349,  578,  579,  595, 
629 

Matić,  Dušan  391,530,681 
Matić,  Goranka  233 
Matić,  Slobodanka  210 
Matičević,  Davor  42 1 

Matissc,  Hcnri  163,  174,  236,  237, 334,  336.  346, 434, 444, 
445, 533, 574,  595,  600,  601,  618,  643,  654,  658.  661 
Matjušin,  Mihail  V 102,  1 19,  230,  336, 452,  600,  617, 618, 
620,  627,  641, 654 

Matković,  Slavko  309,  313,  591, 666 

Matoš,  Antun  Gustav  94,95 

Malošić,  Joc  (Joso)  95, 240 

Matta  Eehauren,  Roberto  Scbastian  1 97,  428, 490 

Matla-Clark,  Gordon  540 

Matthias,  Paul  390,  39 1 

Mattioni,  Vladimir  313, 408, 440 

Mattis-Tcutsch,  J&nos  564 

Mattox,  Charles  296 

Mavignier,  Almir  421 

Maxy  (Max,  M H Hcrrnan)  564 

Maycr,  Rosmary  467 

Maznevski,  Antoni  470 

McCarthy,  Paul  1 19, 242, 453, 466, 468,  552,  598,  629, 679 
McClary,  Sušan  172, 480,  657 


McClurc,  Michacl  1 1 1 

McCoIlum,  Allan  360,492 

McCrackcn,  John  571 

McDonald- Wright.  Stanton  433 

MeHale,  John  276 

Mclnnercy,  Mikc  652 

McKcnzic,  Jon  172,338,453,454 

McLaughlin,  John  254 

McLcan,  Brucc  419, 462,  597,  629 

McLcan,  Richard  263 

MeLeod,  Mary  75 

MeLuhan,  Marširali  666, 670 

McShinc,  Kynaston  327 

Mcdclla,  David  296 

Medgycs,  lAszlo  682 

Mediala  197,  210,  255,  404.  418.  436 

Medici,  obitelj  258 

Medović,  Celestin  275 

Medunccki,  Konstantin  Konstantinovič  317 

Medved,  Andrej  470 

Megler,  Zvonimir  640, 682 

Mcicr-Gracfc,  Julius  474 

Mcissonicr,  Jcan-Louis-Emcst  460 

Mcjcrhold,  Vscvold  Emilević  102,  336,  340, 452,  659 

Melamid,  Aleksandar  272, 440, 450,  537,  547, 564, 580, 

582,  597,  638,  642 

Meletinski,  Elcazar  V 607 

Meljnikov,  Konstantin  69 

Mcllcr,  Vadim  641 

Mcllcrio,  Andrć  389 

Mclville,  Stcphcn  501 

Mendclsohn,  Erich  69,  70 

Mcndicta,  Ana  1 1 9, 202,  397, 453. 472, 475,  629 

Mcnna,  Filiberto  48, 49,  139,  326, 327, 328,  330,  379, 408, 

458,518,  623,  656 

Mense,  Cario  420,  502 

Mentalni  pmstoi;  časopis  367 

Mcnzcl.  VValter  109 

Mcrcnik,  Lidija  328, 470 

Mcrlcau-Ponty,  Mauricc  73,  156,  183,  203, 205, 326, 460 

Merrill,  John  O 69 

Mcnrilt,  Natacha  598 

Merton,  Thomas  294,680 

Merz,  Gerhard  400, 407 

Merz  Mario  3 1 1 , 4 1 2, 5 1 7, 570, 607,  646, 679 

Mesarič,  Franc  263 

Mcssager,  Annettc  1 1 9,  24 1 , 453, 467 

Mcssagier,  Jcan  63 

Messerli,  Douglas  104,290 

Mcssiacn,  Olivier  99, 100 

Meštrović,  Ivan  77,  576,  654 

Meštrović,  Matko  246,  327, 358, 403, 422 

Metson,  Graliam  605 

Metz,  Christian  191,  554 

Mctzingcr,  Jean  335, 526 

Mctzncr,  Franz  77 

Mcuricc,  Jcan-Miclrcl  599 

Mcyer,  Adolf  108 

Mcycr,  Uanncs  69, 73,  107,  108,  317, 681 
Mcycr,  Ursula  327 
Mezei,  l-cslic  579 

Mićić,  Zagorka  203 

Miccini,  Hugenio  666 

Michals,  Duanc  344 

Michaux.  Hcnri  151,  168.  294,  349,  563 

Michclangclo  523,  636 

Micić.  Anuška  681 

Micić,  Branko  (Pljanski,  Branko  Vc)  95 
Micić,  Ljubom ir  38,  94,  95,  96.  97,  98,  103,  129,  240,  439, 
452,  502,  529.  595.  606,  640,  666,  681,  682 
Middcndorf,  Hclmut  422 

Mies  van  dcr  Rofie.  Lud\vig  69.  73,  107,  108.  157,  195.428, 
478,  633 

Mihailov,  Boris  642,  672 

Mihailović.  Bata  578 

Mikac,  Marijan  96,  666,  681, 682 

Mikac,  Neven  458 

Mikcs,  Floris  38 

Mikić,  Vlastimir  470,  635 

Miklavcc,  Ivan  606 

Mikuž,  Jure  1 76.  208.  470,  495,  524,  623 
Miler,  Karei  118.  232,  310,  452. 462.  486 
Millwud,  Darius  99,  409 
Milićević,  Košta  275 
Milijić,  Branislava  615 

Milivojević,  Slobodan  Fra  232.  3 1 3,  364,  42 1 . 446.  470, 

533.  550,  576,  633 
Miller,  Hcnry  76. 633 
Millcr,  John  Hillis  624, 679 

Miller.  Lee  60,  76,  175,  200,  231,  235,  344,  392.  503,  595 

Millcr,  Tim  104 

Millcr,  Jacqucs-Alain  259 

Milici,  Catherinc  326,  328, 422 

Millct,  Jcan-Fnancois  274, 460,  628 

Milohnić.  Aldo  454 

Milojević,  Miloje  103 

Milojcvić,  Petar  305, 405,  4 1 1 , 422.  6 1 9 

Milosavljcvić,  Peda  528 

Milovanović,  Mtlan  275 

Min-ha,  Trinh  T 83,612 

Mine,  ZanaG  607 

Minglu,  Gao  324 

Minkoff,  Rob  219 

Minnc,  George  77 

Mirković,  Zoran  405 

Miro,  Joan  80.209,391,393 

Misian,  Viktor  338 

Miss,  Marv  201,268 

Miščević,  Nenad  47,221,222 

Mitchcll,  Julict  495 

Mitchcll.  W J T 448 

Mitrini,  Nora  1 97 

MitriiK)vić,  Dimitrijc  94,  97 

M tuđinski  teatar  104 

Mlakar,  Pia  102 

Mlakar,  Pino  102 

Mlčoch,  Jan  118,232,363,398.399 

Mnouchkinc,  Arianc  104 

Moćnik,  Rastko  324,  404,  431.  542.  558.  692 

Modcrsohn-Bcckcr,  Paula  285.  595 

Modigliani,  Amedeo  444 

Modra  bluza  1 02 


Mocbius,  August  Ferdinand  383 
Mogin,  Ksenija  319 
Mohar,  Miran  674 

Moholy-Nagy.  Laszlo  38,45,60,96.  103,  107,  108,  109, 

1 1 0.  1 75,  2 1 6,  230.  23 1 . 235.  243.  244.  273,  299.  3 1 7,  402, 

428,  435,  529,  548,  595,  596.  620.  633.  681.  682.  688 

Moles,  Abraham  183,  230,  295,  306,  327,  557,  572,  594, 

615,616,666 

Moliere  454.  624 

Molinicr.  Picrrc  197,598,629 

Molnar,  Farkas  38,  1 03,  1 09 

Molnar,  Marijan  238,  252,  675 

Mondino.  Aldo  418.591.691 

Mondrian,  Pict  45,  56,  59.  60,  1 10.  136.  139,  140,  141,  142, 
195.  244,  258,  315,  319.  349.  353,  361,  383.  384.  407. 428. 
432,  444,  532,  544,  547,  561, 568.  600,  602,  619,  620.  627, 
633,  636,  637,  647 

Monet,  Claudc  59,  274,  275,  595,  560 
Monk,  Meredith  100,  101,  104.  373,  483 
Monory,  Jacqucs  395 
Monroc,  Alcxci  547 

Monroc,  Marilyn  1 70,  206,  273,  57 1 , 591 
Monte  Verita  172,  277,  307,  653.  69/ 

Monteverdi,  Claudio  483,  657 
Moorc,  Charles  W 7 1 , 74 

Moorc,  Hcnry  61,  209, 419,  519,  574,  576.  578,  606,  662, 
663 

Moorc.  Mareći  1 76 

Moorman,  Charlottc  101 , 160,  226.  445. 629 
Moravvski,  Stefan  1 83,  357 
Morbclli,  Angelo  408 
Morc.Thomas  655 
Morcau,  Gustave  236,  563 

Morcllct,  Fraix;ois  246,  249,  375,  4 1 1 , 42 1 , 422,  5 1 7,  568, 
663,  664 

Morcni,  Mattia  197 
Moretti,  Luigi  70,  1 99 
Morgan,  Robert  382 

Morimura,  Vasumasa  1 1 9,  397, 453,  598,  629 

Morin.  Fdgar  234 

Morisot,  Berthe  595, 628 

Morley,  Malcolm  263 

Morris.  Charles  183,  222,  230,  557,  558 

Morris,  Robert  55,  58,  1 12.  120,  168,  226,  245,  246.  255, 

267,  277,  321,  327,  365,  373,  375.  376,  397,  427,  430,  433, 

436,  468, 473,  477,  508,  560,  573.  574,  589,  596,  607,  627, 

629,  646,  679 

Morris,  VVilliam  72, 73,  563 

Mortensen,  Riliard  244 

Morton,  Rcc  201,210 

Mosinger,  Franjo  1 76 

Mosc]ucra,  Gerardo  324 

Mossct,  Olivier  50,  1 1 7, 407 

Mothcr\vcll,  Robert  35,  59,  62.  1 16,  121, 294,  490,  600 

Motika,  Antun  391 

Motaš  421 

Mouftc,  Chantal  324 

Mouraud,  Tania  550 

Moxcy,  Kcith  501 

Mozart,  Wolfgang  Amađeus  624, 657 
Mrkonjić,  Zvonimir  403,  533,  666 

Mucha,  Alfons  77,  173,  563 
Muchc,  Gcoig  108 

Muhina,  Vcra  Ignjatjcvna  210,  582,  595, 631 

Muhi,  Otto  34,  35,  155,  217,  255,  308,  362,  426,  452.  552, 

629 

Mukarov$ky,  Jan  1 83,  230.  557,  559 
Mulas,  Ugo  232 

Miillcr,  Hcincr  104,  253, 485, 486 
Miillcr.  Otto  163,426 
Mullican,  Lee  680 

Mullican,  Matt  44,  80,  1 33,  262,  28 1 . 400, 407, 4 1 0,  59 1 , 
612 

Mulvcv,  Laura  324,495,524,551 

Munari,  Bruno  664,  676 

Munch,  Edvard  77,  163,  164.  563 

Munoz,  Juan  417 

Miinter,  Gabriclc  164,260,426 

Murak,  Teresa  629 

Murakami,  Saburo  35.  252, 629 

Mumau,  Fricdrich  Wilhclm  211,215 

Murray,  Timothy  172 

Murtie,  Edo  61, 245,  349, 403.  406.  578 

Musil,  Robert  191,675 

Musović,  Tafil  470 

Musovik,  Oliver  470 

Mussa,  Italo  45 

Mussolini,  Benito  191,198 

MuSič,  Zoran  63 

Muybridgc,  Eadwcard  560, 672 

Muzej  za  umjetničku  kuhani  60 

Muzika,  František  143 

Muzio,  Giovanni  199 

Mycrs,  Rita  453 

Mystectvo  (Umjetnost)  časopis  641 

Nabisti  563 

Nagel,  Otto  420 

Nagy,  Phyllis  4 1 6 

Naimark,  Michacl  661 

Nakc,  Frieder  579,  619, 664 

Nakov,  AiKtrci  64 1 

Namuth,  Hans  36 

Nannuci,  Maurizio  311,412,  550 

Nappi,  Maurccn  306 

Narccjac,  Thornas  557 

Naskovski,  Zoran  383,  396, 4 1 0,  470,  47 1 

Nastić,  Zoran  353 

Natalia  L L 232 

Nauman,  Brucc  84,  1 18,  159,  217,  232,  265,  266,  320,  397, 

412,  424, 473, 486,  506,  520,  550,  575,  608,  629,  659,  691 

Nauman,  Franz  324 

Ncalc,  Steve  218 

Ncdclko,  KJaudija  153,450 

Nccl,  Alicc  210, 267. 61 1 

Negri.  Toni  75,  115,205,324,461 

Negroponte,  Nicholas  281 

Ncilson,  Anthony  1 04, 4 1 6 

Neizvesni.  Hmsl  450 

Nclson,  Robert  4 1 8 

Nemuhin,  Vladmir  450 

Nernur,  Aurelija  114 


Nćrav,  Kalalin  338 
Nervi,  Pier  Luigi  69 
Neshat,  Shirin  396,  472,  475.  629 
NeSković.  Predrag  464 

Neue  SUnvemsche  Ktinst  124.  461.  465.  470.  522.  547.  645. 
689 

Ncususs,  Floris  235 

Ncutra,  Richard  69 

Ncvclson,  Louisc  200, 436.  575, 63 1 

Ne\v  American  Cinema  Gtvup  254 

Ne\v  Le/i  Chtbs  337 

Ne\v  Liji  Re\ie\v  337 

Nov  Moment  471 

Ne\v  Reasoner  33 7 

Nesv  Scltool  jor  Sociol  Reseatzh  103.  116,  226,  254,  402, 
405.  648 

Ne\v  York  Dolls  525 
Nc\vhall,  Beaumont  1 1 6 
Ncwhall,  Nancy  116 

Nc\vman,  Bamett  35,  61, 62,  63,  67,  120,  121,  164,  191, 
371,  384,  385,  428,  473,  490.  493.  496,  514,  530,  560.  571, 
577,  589,  595,  598,  599,  600,  629,  636.  658,  665 
Ncwman,  Michacl  49 

Nez,  David  67,  110,  114,  188,241,285.313,321,352,353. 

364,  366,  431,  515,  533,  543,  560,  596,  621,  628.  635.  663, 

667,  673,  680 

Nezval,  Vi  tesla  v 143 

Niče  Strle  446,  453,  462.  597 

Nicholson,  Ben  244 

Nictzschc,  Fricdrich  66,  156,  163,  191,222,426.431.442, 

498.  563,  608,  625,613 

Nikolić,  Vladimir  250,  313,  470, 471,  635 

Nikoloski,  Petre  469 

Nikritin,  Solomon  641 

Mm/m/  41 

Nitseh,  Hermann  34,  35.  155,  163,  255,  362,  398, 426, 452. 

462,  552,  605,  629 

Nixon,  John  407 

Nizinski,  Vaslav  102,456 

Nochlin,  Linda  55 1 , 623 

Noguehi,  (samu  277,  574,  575, 63 1 , 643 

Noigandres  316 

Noland,  Cady  550 

Noland,  Kcnncth  44,61,  116,254,494,561,571,577,661 

Noldc,  Emil  67,  163,  245, 426,  533 

Nono,  Luigi  99,  100,  160,483 

Nordman,  Mana  42,  120,  343,  514,  571 

Norrington,  Stcphen  2 1 9 

North  \Vhitchcad,  Alfred  504 

Noskov,  Georgij  653 

Noskov,  Mihail  653 

Novak,  Koloman  300,  405,  411. 422 

Nove  tendencije  195,  250,  251,  265.  279.  363,  403,  404, 

405,  406.  41 J,  432,  458,  683 

Novi  divlji  515,  645 

Novi  kolektivizam  413 

Niimberg,  Willi  606 

Nusbcig,  Lev  1 53,  1 54, 450 

Nussbaum,  Fclix  391 

Nyman,  Michacl  100,  101,  160,  373, 482 

Njujorška  škola  639 

Obcrst,  Willrich  390 

Obradović,  Aleksandar  99 

Obrist,  Merman  77 

Obrist,  Hans  Ulrieh  338 

Obrtcl,  Vit  143 

O'Connor,  Rođene  563 

Octoben  časopis  328,  477,  495 

Oddelek  za  čisto  in  praktično  filozofijo  pri  A ;$K  4/3 

Odi n teatar  104.  340 

Ogaijov,  Nikolaj  Plutonovie  581 

O’Hara,  Frank  428 

404, 431,  470, 495,  512,  522,  524.  554,  593,  594,  623 

Rotclla,  Mimmo  131,418, 425 

Roth,  Marian  344,  527 

Rothenberg,  Sušan  350,414,420,635 

Rothenberg,  Jcromc  247, 248,  452 

Rothko,  Mark  61,62,63,67,  120,121,164,191,371,384, 

428,  473, 490,  491, 493,  503,  577,  578.  595,  598,  600,  636, 

658 


835 


Rouan,  Fran^ois  599 

Rouault,  Gcorges  163,164,444 

Rougct,  Gilbcrt  1 64 

Rousscau,  Hctiri  75 

Rousscau.  Jcan  Jacqucs  220 

Rousscau,  Thćodorc  274 

Rousscl,  Kcr  Xavicr  389 

Rousscl,  Raymond  43,  102.451 

Rozanova,  Olga  335,  336,  548.  595,  602 

Rozman,  Vinko  2 1 7 

Rubcns,  PictcrPaul  259,  303,  618 

Rubcnstcin,  Ida  102,  335.  344 

Rubinstcin,  Lcv  309,  3 1 1 

Riickricm,  Ulrich  277,  659 

Rudclt,  Alcar  108 

Ruhbcrg,  Karl  1 52 

Riihm.  Gcrhard  111 

Ružić,  Ncli  469 

Ružić,  Branko  61,663 

Ružička,  Kamilo  335 

Rungc,  Filipp  Otto  38,  599,  618 

Rupcl,  Dimilrij  40*4 

Ruscha,  l-dvvard  232,  310, 464,  477,  550 
Rushton,  David  77,  113 
Rusjan,  Rcnc  383,417,470,574 
Rusollo,  Luigi  100,101,102,239 
Russcll,  Bcrtrand  47,  674 
Russcll,  Morgan  433 
Ruthcnbcck,  Rcincr  366 
Ruttmann,  Waltcr  2 1 6 
Rylc,  Gilbcrt  47 

Ryman,  Robcrt  50. 57,  238,  315,  384, 473,  531,  571 

Saalchi  Galleiv  417 

Sabaticr,  Roland  344 

Sačmi  Naked  Natwv  Girls  104,  344,  453 

Sade,  Donaticn  Alphons  Fran<;ois  dc  1 78,  1 90.  39 1 . 393, 

456,  552 

Sage,  Kay  1 97 

Said,  Edward  74,  172,  324,  359, 474 
Saint-Phallc,  Niki  dc  425 
Saint-Point,  Valentine  dc  102 
Sajko,  Ivana  104 
SakaČ.  Branimir  100 
Salazar,  Philippc-Joscph  483 
Salccl,  Renata  259,  692 
Saliger,  Ivo  390,  595 

Sallc,  David  124,  133,  148.  157,  174,  209,  254,  291, 320. 
420, 442,  443,  446, 492,  514,  515,  597, 635.  668 
Salmon,  Andrć  333 

Salomc  52,  242,  267,  363.  407, 422,  426 
Salvat-Papasscit,  Joan  666 
Salvo  84 

Samaras,  Lucas  84, 232,  436.  575, 629,  679 
Sambolcc.  Duba  470,  574 
Samohvalova.  Aleksandra  5 1 0,  55 1 
Sander,  August  420, 629 
Sankai  Juku  104,  340 
Sarduy,  Severo  613 

Sartrc.  Jcan  Paul  103.  156,  168,  179,  183,  203,  204,  323, 
349,445.  486,488,  542,  637 


Satic,  Eric  99,  100,  101,  102,  103,  128,  160.334,409,451, 
631 

Saucr,  Michcl  407 

Saussurc.  Ferdinand  dc  65.  346.  379,  436,  437,  446,  482, 

493.  533,  555,  557,  558,  593 

Savadov,  Arsen  440.  642 

Savič,  Fjodor  Šurpin  595 

Savić,  Maja  114,230,250.313,364 

Savić,  Miša  101,373,689 

Savić,  Obrad  339 

Savić-Gccan,  Tomo  24 1 , 468.  469,  540,  574,  647 

Savillc,  Jcnny  417 

Savski,  Andrej  674 

Sayrc.  Hcnry  M 94,  328, 467 

Saytour,  Patric  599,  600 

Scanavino,  Emilio  584 

Scarpctta,  Guy  6 1 3 

Sehad,  Christian  60,  235,  420 

SchacfFcr,  Picrrc  99,  100,  316 

Seharoun.  Hans  69 

Schawinsky,  Xanti  45,  103,  116,402,452 
Schcchncr,  Richard  42,43.44,  103,  104,  172,340,341, 
370,  453 

Seheter,  Jcan-Louis  159,  172,  183,  191,  198,  207,  219,  257, 
273,  328,  423,  431, 459,  495,  501,  512,  522,  524,  554,  555, 
593,  594,  623 

Schclling,  Fricdrich  Wilhclm  220, 224,  225,  623 
Seheper,  Hinncrk  108 
Schie  20  462 

Schiclc,  Egon  77,  163,  164,  173.464 
Sehier,  Flint  47 
Sehlegel,  Fricdrich  623 

Sehlemmer,  Oskar  43,  97.  103,  108,  109,  204,  307,  340, 

362,  452,  574,  620 

Schlichtcr,  Rudolf  419,420,  502 

Schlick,  Moritz  504 

Schmidt,  Kurt  109 

Schmidt,  Sicgfricd  309,316,355 

Schmidt-Rotlluff,  Karl  163, 426,  675 

Sehnabel,  Julian  39,  124,  163,  209,  414,  420,  635 

Sehnebel.  Dieter  100 

Sclmcckcnbuigier,  Manfred  267,  328,  574 

Schnccmann,  Carolcc  173, 200,  202,  255,  260, 405, 456, 

466,  508,  522,  596,  605.  629 

Schocnmackcrs,  MHJ  140 

Schoffcr,  Nicolas  43,  296,  299, 402,  41 1, 445,  574 

Seholes,  Robcrt  324 

Seholte,  Bob  648 

Scholz,  Georg  420,  502 

Schonbcrg,  Amold  99,  116,  161,  178,  195,481,483.563 

School  for  Social  Science  337 

School  of  Design  107,402 

Schopcnhaucr,  Arthur  563,  584 

ScIkmt,  Collicr  344 

Schrcycr,  Lothar  109 

Schubcrt,  F.dita  58,  366, 407,  408,  420,  435,  447, 469,  533, 
598,  635 

Schubcrt,  Karsten  4 1 7 
Schulz,  Bruno  391 
Sehulz-Matan,  Waltcr  420 
Sehum,  Garry  659 

$chwarz,  Brinslcy  4 1 

Sch\varzkoglcr,  Rudolf  34,  35,  398, 629 

Schvvcrdtfcgcr.  Kurt  103,299 

Sđnvittcns,  Kurt  42,  64,  80,  95,  128.  129, 425,  452,  548, 

578,  590,  595.  606,  631,  633,  6-47,  666 

Scott,  Ridlcv  34, 2 1 9 

Scott,  Tim  419 

Scratch  Orchestra  160 

Sctven,  časopis  172,  495 

Scruton,  Richard  73 

Scully,  Scan  62,407 

Scarlc,  John  47.247,367 

Section  d'Or  360 

Scder,  Đuro  168,246,403 

$cdglcy,  Pctcr  432 

Scfcrović,  Nada  250 

Sega!,  Dmitri  607 

Scgal,  George  43,  263, 418, 435, 463, 571 
Segantini,  Giovanni  408 
Schgal.Tin  314 
Scifcrt,  Jaroslav  143 

Scisscl,  Josip  (Jo  Klek)  60, 95, 97,  103,  335, 391 , 403, 439, 

440, 452,  439,  529,  640,  681,  682 

Scitz,  William  432 

Scksztcin,  Gela  391 

Sclmanagić,  Sclman  96,  108 

Semenko,  Mihalj  641 

Scmich,  Riisztcm  109 

SemiotexvW,  Časopis  172 

Semper,  Gottfticd  73 

SenČenko,  Georgij  4^40, 642 

Scrdarcvić,  Željko  440 

Scrra,  Richanl  55,  120,  168,  267, 277 , 320.  341, 407, 412, 

436,  569,  573,  628,  643,  646,  679 

Scrrano,  Andres  396, 465, 629, 672. 679 

Scnruricr-Bovy,  Gustave  77 

Serosicr,  Paul  389, 444 

Scuplior,  Michcl  64,  244 

Scurat,  Georges  48,  59, 236, 360, 380, 408, 467, 474,  595, 
618 

Sever,  Brane  3 1 9 
Sever,  Josip  363,403 

Severini,  Gino  136,  199, 239,  381, 409, 468,  502,  659 

Sex  Pistols  525 

Shahn,  Ben  116,583 

Shakespeare,  William  82, 455 

Sliannon,  Claudc  6 1 5 

Shanzhuan,  Wu  123 

Shaoqi,  Liu  298 

Shapiro.  Mcycr  623 

Shapiro,  Miriam  447 

Shapiro,  Jocl  575 

Sharp,  Martin  525,  652 

Sharp,  Willoughby  327 

Shartis,  Paul  214 

Shavv,  Jeffrcy  661 

Sheeler,  Charles  503 

Sherman,  Cindy  34,  39,  81,  1 12,  133,  174,  196,  202,  233. 
261,  262,  263,  360,  396,  397,  399,  400,  410,  438,  442,  446, 
456,  465, 468,  472,  515,  564,  567,  591,  598,  610,  629,  668, 
672,  679 


Sheny,  James  34,  254,  290 

Sliields,  Alan  447 

Shimamoto,  Shozo  252 

Shimizu,  Sciichi  467 

Shiomi,  Micko  228 

Shiraga,  Kazuo  35.  252,  629 

Shirlcy,  John  126 

Shovc,  Gcrald  1 1 7 

Shusterman,  Richard  505,  625 

Siegclaub,  Seth  327, 428,  676 

Sicvcrding,  Katharina  1 19,  232, 453,  629. 640 

Sigman,  Jill  104,485 

Signac,  Paul  408, 444 

Silbcrmann,  Jean-Claudc  490 

Silliman,  Ron  1 50, 254,  290 

Simija  s Rtxlosa  666 

Simmons,  Lauric  262. 472,  610 

Simon,  Andor  38 

Simon,  John  281 

Simon,  Jolan  38 

Sinx>nds,  Charles  58,  268,  508. 605,  644 

Singer,  Gćrard  2 1 0,  583 

Singer,  Michacl  58, 268 

Singier,  Gustave  349 

Sinjakova,  Marija  64 1 

Sinjavski,  Andrej  553 

Sintezisti  389 

Sirani.  Elisabctta  259 

Sbvn  Thtatre  Company  104 

Sironi,  Mario  1 99 

SITE  (Scvlpture  m the  Envimnment ) 71 
Sitnikov,  Vasilij  450 
Sitte,  Čami  lio  73 

Situucionislička  intemacionala  645 
Skersis,  Viktor  450 
Skidmorc,  Louis  69 

Skijabin,  Aleksandar  191, 299,  563,  567 

Skuijcni,  Matija  246 

Slak,  Jože  157,421,635 

Slama,  Bohumil  143 

Slamnig,  Ivan  666 

Slapšak,  Svetlana  47 1 

Slevvinski,  Wladyslaw  563 

Sloterdijk,  Pctcr  1 12,  123,  184, 479, 608,  625 

Smoli  Faces  41 

Smith,  David  61,  62,  63,  159,  209,  268,  346, 416,  419, 473, 

574,  575,  595,  631,632 

Smith,  Harry  299 

Smith,  Helen  614 

Smith,  Jack  652 

Smith,  Kiki  417,472 

Smith,  Ricliard  561 

Smith,  Tony  268,323,473,595 

Smitlison,  Alison  276 

Smithson,  Pctcr  276 

Smitlison,  Robert  39, 42,  58,  67,  155,  158,  170,  217,  232, 

323,  341,  373,  415,  427,  506,  508,  514,  560,  574,  637,  659 

Snovv,  Michacl  217 

Snvdcr, Gary  III 

Sobrino,  Francisco  249 

Socialist  Zionism  337 

Sociele  Anonvme  427 

Societvjor  Theorctical  Art  and Analvses  49,  77.  212,  371, 
621,  675 

Sokić,  Daniir  50,  408,  4 1 3.  4 1 7, 447,  574 

Sokolov,  Šaša  553 

Sokov,  Lconid  450,  45 1 

Sola-Morales.  Ignasi  dc  74 

Solano,  S usana  417,574,610 

Sollcrs,  Philippc  153,  178,  191, 284,  298,  318,  324, 494, 

552,  594,613 

Solomon,  Rcbcca  260 

Somborski,  Miloš  640,  682 

Sommcr,  l;rcdcrick  490 

Sondcrborg,  K R H 168 

Sondhcim,  Allcn  467 

Sonnicr.  Kcith  1 59, 4 1 2, 443,  575 

Sontag,  Sušan  36,  188, 234,  327. 478,  520 

Soostcr,  Ulo  450 

Sordini,  Ettorc  37 

Sorcl,  Gcorgcs  56 

Sorkin,  Vladimir  553 

Sosnovvski,  Zdislaw  332 

Soto,  Jcsus  Raphacl  43,  299,  364,  411, 664 

Sottsass,  Ettorc  585 

Soulagcs.  Picrrc  61, 294,  349, 445,  578 

Soupaultom,  Phillipcom  391 

Soutinc,  Chaim  163,  164,  444,  533 

Spahr,  Juliana  290 

Spanberg,  Marten  104,370 

Spatola,  Adriano  316 

Spccr,  Albcrl  70,390 

Sporo,  Nancy  67,201,210,344 

Spiclbcrg,  Stcvcn  2 1 9 

Spivak,  Gayatri  Chakravorty  324, 471 , 474 

Split  Britches  344 

Spocrri,  Danici  80,  387, 425, 436, 464 

Sprinklc,  Annic  1 04, 466 

Srbljanović,  Biljana  104 

Srctcnović,  Dcjan  470,471 

Smcc,  Aleksandar  43,  195,  300, 403, 41 1 , 422 

St  Dcnis,  Ruth  1 02 

St  John,  Colin  276 

St  Martins  School  oj  Art  382,  4 19 

Stadion,  Pctcr  1 00 

Štaci,  Nicolasdc  349,578 

Stalbaum,  Brctt  677 

Staljin,  Josif  Visarionovič  191,  582 

Stan  fond  Fricdman,  Sušan  47 1 

Stanislavski,  Konstantin  340 

Stankicwicz,  Richand  62 

Stanković,  Paja  250, 313,518,533,  689 

Stazcvvski,  Hcnryk  64 

Stcf&n.  Henrik  109 

Stcfanov,  Gligor  469 

Stefanović,  Ljubomir  403 

Stefanović,  Svetislav  98 

Steiberg,  Eduard  450 

Stein,  Gcrtmdc  76,  200,  290,  333,  344, 427,  595,  633 
Stein,  Jocl  249 
Stein,  Leo  333 

Stcinbach,  Haim  400,417,610 


Steinberg,  Leo  328, 623 

Stcincckc,  Wolfgang  100 

Steiner,  Florinc  595 

Steiner,  Ivo  246 

Steiner,  Mi  lan  163,564 

Steiner,  Rudolf  58,  163,  426,  563,  583,  613 

Stelare  104,  1 15,  1 19,  261, 453,  608,  609,  629,  637 

Stclla,  Frank  33, 44,  57,  62,  61.  124,  331,  350,  351,  374, 

384,  407,  432, 447,  473,  494,  532,  560,  571.  595 

Stclla,  Joseph  427 

Stcnslic,  Stalil  609 

Stepančič,  Eduard  96,  240,  529.  606 

Stepanov,  Viktor  1 53,  450 

Stepanova,  Varvara  60,  200,  202,  235,  317,  335,  336,  548, 
595 

Stcphcn,  Adrian  1 1 7 
Stcphcn,  Thoby  117 
Stcrligov,  Vladimir  654 
Sterling.  Brucc  1 26 
Stem,  Robert  70, 7 1 
Stctthcimcr,  Florinc  267,  427 
Stevanović,  Milica  574 
StovaiK>vić.  Vera  470 
Stezaker,  John  549 
Sticglitz,  Alfrcd  128,427 

Stilinović,  Mladen  44,  94,  133,  155,  162,  184,  217, 233, 
235,  247,  250, 251,  252,  272,  286,  287,  290,  300,  305,  313, 
320,  332, 410,  443, 446,  451, 461,  467, 469,  547,  549,  553, 
564,  597,  612,  637,  638,  647,  660,  672 
Stilinović,  Sven  250, 251,  252,  287,  313 
Slili,  Clyffbrd  62,  164,428,490 
Stipančić.  Branka  252,  326 
Stirling,  James  69, 70, 276 

Stockhauscn,  Karlhcinz  99,  100,  101,  160,  179,228,279, 

436,  455,  480,  481 

Stojanović,  Dušan  554 

Stolzl,  Guntha  595 

Stone,  Oliver  219 

Stošić,  Josip  247,  252,  309,  316,  403, 404, 406, 421, 452, 

666,  688 

Strachcy,  James  1 1 7 
Strachcy,  Lytton  1 1 7 
Strachcy,  Marjoric  1 1 7 
Stranglers  525 

Stravinski,  Igor  99.  100,  178,  336, 409, 481, 503,  563 

Street,  Alan  480 

Strindberg,  August  102,563 

Strzeminski,  Wladyslaw  64,  98,  116,  117,  653 

Stuart,  Meg  104.314,485 

Stupica,  Gabrijcl  2 1 0 

Stunn  109 

Subotić,  Irina  470 

Sudek,  Josef  23 1 

Sumić.  Slaven  125 

Support-Surface  50,  53.  120,  172,  284,  358,  371,  383.  384, 

422,  447,  470,  495,  521,  531.  559,  621,  644 

Susovski,  Marijan  42 1 

Sutlić,  Vanja  203 

Suzuki,  Daisctz  Tcitaro  161,  680 

Svanberg,  Max  Waltcr  490 

Sverak,  Jan  219 

Svctieva,  Ancta  469 
Svctin,  Nikolaj  600,  653,  654 
Sveti  na.  Ivo  104 

SVOM  AS  ( Prve  slobodne  umjetničke  radionice  u Maski) 
60,  136,  619 

Sydncy-Tumcr,  Saxon  1 1 7 
Szalma,  Laszlo  3 1 3 
Szczuka,  Micczysla\v  1 17 

Szccmann,  Harald  277,  326,  328,  338.  339,  388,  623,  631, 
656 

Szombathv,  Balint  24 1 . 306,  3 1 3,  352,  470,  591 , 666 
Szpakovvski,  Waclaw  235 

Šalamun.  Andraž  50.  157,  173,  238,  308,  313,  366,  404, 

407,  421.  431, 443,  470.  543.  550,  635 

Šalamun,  Tomaž  3 1 3,  330.  366,  398, 404,  43 1 . 452,  543 

Šalgo,  Judita  405 

Šarp,  Stanislav  470 

ŠČeglov,  Jurij  607 

Ščcrbakov,  Vjačcslav  1 53 

Šcgvić,  Neven  582 

Šejka,  Leonid  80,  113,  197,227,231.255,278,331.353, 

404,  436,  452,  464,  486.  507,  508 

Šcn,  Miha  640,  682 

Šerban,  Milenko  528 

Šerić,  Ana  233 

Šerić  Šoba,  Nebojša  469 

Ševčenko,  Aleksandar  617,670 

Šibenik,  Ljcrka  43,  265,  41 1, 456 

Šimičić,  Darko  252 

Šimie,  Antun  Branko  95,  335,  501 

Šimunović,  Franc  63 

Šimunović,  Ivan  630 

Škart  470 

Šklovski,  Viktor  Borisovič  229,  336 
Škola  Sigmunda  Freuda  470 
škola  teorijske  psihmnalize  534 
Šmajs,  Istok  245 
Šmid,  Aina  261, 470, 472, 660 
Šostakovič,  Dmitrij  99,  1 00 
Šoškić,  Ilija  660,691 
štefančič,  Mareći  jr  328, 470 

Štembera,  Petr  1 18,  232,  3 1 0, 332,  363,  398,  399, 452, 486, 
629 

Štenberg,  Georgij  3 1 7,  375,  574 

Štenberg,  Vladimir  317,375,574 

Štolccr  Slavenski,  Josip  682 

Štnomajcr,  Igor  1 04,  272,  28 1 , 282,  608 

Štyrsky,  Jindrich  79,  143,  177,231 

Šulentić,  Zlatko  95,  163 

Šumanović,  Sava  60,  335, 409,  501 

Šumič-Riha,  Jclica  65 

Šumkovski,  Jovan  469 

Šušnik,  Tugo  50,  62,  1 57.  238.  37 1 . 383.  470 

Šušteršić,  Marko  246 

Šutcj,  Miroslav  265,  41 1, 422 

Šuvakovie,  Miško  1 1 2,  1 14,  250, 261 , 3 1 3,  367, 470 

Švabič,  Marko  43 1 

Tabaković,  Ivan  235,  244,  528,  679 
Tabard.  Mauricc  1 76,  23 1 


Tadlć,  Radoslav  469 
Tacubcr-Arp,  Sophic  102.139,595 
Tafuri,  Manfrcdo  73 
Taiilcfcrrc,  Gcimainc  100.409 
Tainc,  Hyppolytc  503 
Tairov,  Aleksandar  659 
Takejama,  Minoru  71 
Takis  43,  168 
Tal  Coat.  Picrrc  Jaeob  63 
Talent  233, 470,  550 
Talking  Heads  525 
Tanaka,  Atsuko  164,252,629 
Tanganclli,  Marco  Antonio  46 
Tange,  Kenzo  69 

Tanguv,  Yvcs  197,  209,  391. 392, 428,  491,  548,  633 

Tank,  časopis  682 

Tanning,  Dorothcc  197,503 

Tapić,  Michcl  168,  252,  326,  332,  445 

Tapies,  Antoni  35,  61,  120,  164,  168,  169,  294, 445,  578 

Tarantino.  Qucntin  2 1 1 , 2 1 9, 484 

Tarbukin,  Nikolaj  3 1 7, 670 

Tarkovski,  Andrej  211 

Tartaglia,  Marino  95,  163,335,406 

Tartuska  škola  230, 438,  557,  594,  613 

Taslitzkv,  Boris  210,583 

Tatarkicvvicz,  \VIadyslaw  649 

Tatljin,  Vladimir  95,  97,  59.  60,  69,  243,  299,  316,  335,  343, 
360, 433,  529,  574,  595,  620,  631, 641,  647,  653,  654,  659, 
670 

Taut,  Bruno  69 
Taylor,  Elisabeth  273 
TDR,  časopis  172 
Teatar  Anna  Manm  104 
Teatar  FV  104 

Teatar  Laboratorium  iz  Wmcla\\  a 104,  340 

Teatar  pmletkulta  102 

Teatarski  laboratorij  ličina/  340 

Tcigc,  Karei  98,  128,  129,  143,  176,  177,231,391.582, 

595,  682 

Tel  Quel  172,  179,  284,  298,  324,  333,  358.  431,  461,  479. 
494,  547.  624.  656 

Tćlćmaquc,  Hervć  395, 481 , 464,  591 

Tcltscher,  Georg  109 

33  ABC  umjetnost 

Administrativni  status  umjetničkog  djela 
Vidi:  Status  umjetničkog  djela 
Agonija  modernizma 

34  Aikoničko 
Akcija 
Akcionizam 

35  Akcionizam,  novi  ruski 
Akciono  slikarstvo 

36  Akritička  kritika 
Akromija 

37  Aktivizam  mađarski 

Aktualna  umjetnost  Vidi:  Suvremena 

umjetnost 

Alegorija 

40  Alijenacija 
Alkemija 

41  Alternativna  umjetnost 
Alternativni  rock 
Aluzivni  znak 
Ambalaža  Vidi:  Pakiranje 

42  Ambijentalna  umjetnost 

43  Ambijentalni  teatar 

44  Amblematska  umjetnost 
Amerika 

45  Anakronisti 

46  Analitička  estetika 

47  Analitička  filozofija 
Analitička  propozicija 

48  Analitička  skulptura 

Analitička  linija  moderne  umjetnosti 

49  Analitička  umjetnost 
Analitički  teatar 

50  Analitičko  slikarstvo 

51  Analogija 

52  Analogna  informacija 
Androgin 

Angažirana  umjetnost 

53  Anomalija 
Anonimne  skulpture 
Anonimni  konceptualni  umjetnik 

54  Antičasopis 
Antiesencijalizam 
Antifilm 

55  Antiform  umjetnost 
Antiiluzionizam 

56  Antikatalog 
Antimuzej 

57  Antislika 


Antiunijetnost 
Antropološka  umjetnost 

58  Antropozofija 
Apstraktna  figuracija 

59  Apstraktna  umjetnost 
Apstraktna  umjetnost,  otkriće 

60  Apstraktna  umjetnost,  pojave  između  dva 
rata 

6 1 Apstraktna  umjetnost,  pojave  modernizma 
poslije  Drugog  svjetskog  rata 
Apstraktna  umjetnost,  postmoderna 

62  Apstraktni  ekspresionizam 

63  Apstraktni  impresionisti  Vidi:  Apstraktni 
ekspresionizam 

Apstraktni  pejzaž 
Apsurd 

64  AR  grupa 

65  Arbitrarno 

66  Arheologija  znanja 

67  Arheološka  umjetnost  Vidi:  Antropološka 
umjetnost,  Horizontalna  plastika,  prethistorija 
Arhetip 

Arhi-pismo 

68  Arhitektura 

69  Arhitektura  modernizma 

70  Arhitektura  postmodernizma 

72  Arhitektura,  teorije 

73  Arhitektura  u doba  teorije 

75  Artbrut 
Art  Deco 

76  ArtNouveau 

77  Art&Language 

79  Artefakt 
Artificijelizam 
Artificijelno 

80  Artikl  Vidi:  Reizam,  OHO,  grupa 
Asamblaž 

Asimetrični  drugi 

81  Asocijacija 

82  Asocijativna  apstrakcija  Vidi:  Apstraktni 
figuralisti,  Apstraktni  pejzaž,  Asocijacija, 
Slobodne  forme,  Figuralno 

Aura 

83  Autobiografska  umjetnost 
Autoerotizam 

84  Autohistorizacija 
Autokritika 
Autonomija  umjetnosti 
Autor 

Autorefleksivna  umjetnost 

86  Autorefleksija,  poetička  definicija 

88  Autorefleksija  u konceptualnoj  umjetnosti 

89  Avangarda,  definicija  pojma 

90  Avangarda  i modernizam 

92  Avangarda  i XX  stoljeće 

93  Avangarda  i postmoderna 

94  Avangarda,  jugoslavenska 

98  Avangarda,  povijesna 

99  Avangardna  muzika 

101  Avangardni  teatar 

1 06  Balet,  ples,  igra  i performans 

107  Bauhaus 

109  Bauhaus  i teorija  umjetnika 

110  Bazična  struktura 
Bazični  esej 
Beat  generacija 

111  Bečka  grupa 

112  Besformno 
Biblioteka,  arhiv,  muzej 

113  Biblioterapija 

1 14  Bihevioralna  umjetnost  Vidi:  Performans, 
Ponašanje 

Binarna  struktura 
Biopolitika 

1 1 5 Biotehnologija  i kultura 
Black  Mountain  College 

116  Blok,  grupa,  časopis 

117  Bloomsbury  grupa 
BMPT 

118  Bodyart 

119  Boja 

121  Bolest 

122  Brzina 

123  Cinički  realizam 
Cinizam 

124  Citat 
Cobra 

125  Crveni  peristil 
Cyberprostor 
Cyberpunk 

127  Četiri  elementa 
Čitanje  Vidi:  Recepcija 
Čovjek  OHO 

128  Dada 

129  Datiranje  umjetničkog  djela 

130  Definicije  umjetnosti 

131  Dekolaž 
Dekonstrukcija 

1 32  Dekonstrukcija  i umjetnost 

1 34  Dematerijalizacija  umjetničkog  objekta 


Demistifikacija 

135  Denotacija  Vidi:  Retorika  slike 
Deregulacija 
Desetljeća 

139  Desimbolizacija 
De  Stijl 

141  De  Stijl  i teorija  neoplasticizma 

142  Destrukcija 
Deteritorijalizacija 

143  Devčtsil  grupa 
Dezinformacija 
Digitalna  informacija 

144  Digitalna  umjetnost 
Dijagram 

Dimenzije  umjetničkog  djela 

1 45  Direktna  umjetnost  Vidi:  Akcionizam 
Diskretni  modernizam 

Diskurs 

146  Diskurzivna  analiza 
Diskurzivna  analiza  glazbe 

147  Diskurzivno 

148  Dizajn 

149  Događaj  Vidi:  Akcija,  Fenomenologija 
događaja,  nova  fenomenologija,  Hepening, 
Performans,  Procesualna  umjetnost,  Vrijeme 

Dogma  95 

Dokumentacija 

Doslovno 

1 50  Doživljaj  umjetničkog  djela  Vidi:Reccpcija 
Drama  prevođenja 

Dripping  painting 

151  Droga 
Druga  linija 

152  Druga  moderna 
Druga  scena 
Druga  skulptura 

153  Drugi 

Drugostupanjska  umjetnička  praksa  Vidi: 
Metaumjetnost 

Duchampovska  tradicija  Vidi:  Dada, 
Njujorška  Dada,  Fluksus,  Konceptualna 
umjetnost,  Neodada,  Ready-made 
Duh  vremena 
Dviženije 

155  Earthvvorks 
Eat  works 
EgoEast 

Egzistencijalizam 

156  Eklekticizam 

157  Eklektički  postmodernizam 
Ekološka  umjetnost 

158  Ekotehnika 

159  Ekran 

Ekran  i slikarstvo 

Ekranska  obrada  površine 
Ekscentrična  apstrakcija 

160  Eksperimentalna  muzika 
Eksperimentalna  muzika  i teorija 
kompozitora 

1 6 1 Eksperimentalna  umjetnost 

162  Eksploatacija  mrtvih 
Ekspresionistička  umjetnost 

164  Ekstaza 

166  Ekstenzionalno 
Eksternalizam 
Elektronska  proteza 

167  Elektronska  umjetnost 
Elementarno  slikarstvo  Vidi:  Analitičko 
slikarstvo 

Energija 

168  Enformel 

170  Entropija 
Epistemološki  anarhizam 

171  Epoha  teorije 

1 72  Erotika  i seksualnost 

174  Erotska  fotografija  u avangardama 
177  Esej 

180  Estetička  teorija 
182  Estetički  formalizam 
Estetika 

1 84  Estetika  gustog  postavljanja  slika 
Estetika  kao  teorija 

186  Estetika  kao  znanost 

1 87  Estetika,  primijenjena 

188  Estetika  šutnje 
Estetsko 

189  Etika 

190  Etika  psihoanalize 

1 9 1 Etika  želje  Vidi:  Etika  psihoanalize 
Europa- Amerika  Vidi:  Kritika, 
Transatlantski  dijalog 

Europa  konzervativnog  postmodernizma 

1 92  Europske  velike  međunarodne  izložbe 

194  Exat  51 

195  Ezoterički  i egzoterički  modernizam 

197  Fantastički  realizam  Vidi:  Fantastičko 
slikarstvo.  Figurativna  umjetnost.  Nova 
figuracija,  Postnadrealizam 
Fantastičko  slikarstvo 

Fantazam 

1 98  Fašizam,  fašistička  umjetnost  i arhitektura 

199  Fatalno 

200  Feedback 
Feministička  umjetnost 

20 1 Feministički  performans  kao  teorijski 
problem 

202  Fenomen 

203  Fenomenologija 


205  Fenomenologija  događaja,  nova 
fenomenologija 

206  Fetiš  i fetišizam 

207  Figura 

208  Figurabilno 
Figuralno 

209  Figurativna  umjetnost 

2 1 1 Figurativni  geometrizam  Vidi:  Apstraktni 
figuralizam,  Geometrijska  apstrakcija 
Fikcija 

Film,  institucionalno  prikazivanje 
Film,  prikazivanje 

2 1 2 Film,  prikazivanje  manjka 

213  Film,  semantika  prikazivanja 

214  Film,  vizualno  prikazivanje 

215  Film  umjetnika 

218  Filmski  žanr 

219  Filmsko  pismo 

220  Filter 
Filozofija 

222  Filozofija  jezika 
Filozofija  kao  umjetnost 
Filozofija  poslije  umjetnosti 

223  Filozofija  slike 

224  Filozofija  umjetnosti 

226  Fluksus 

227  Fluksus  i glazba 

228  Forma 

229  Formalistička  kritika  Vidi:  Estetički 
formalizam,  Formalizam,  Kritika 
Formalizam 

230  Fotoambijent 
Fotografija 

23 1 Fotografija  kao  umjetnost 

234  Fotografija,  teorija 

235  Fotogram 
Fotomontaža 

236  Fotoobjekt 

Fotorealizam  Vidi:  Hiperrealizam 
Fovizam 

237  Fragmentarno  i fraktali 
Francuski  novi  val  u filmu 

238  Fundamentalizam 
Fundamentalno  slikarstvo 

239  Futurizam 

241  Galerija  kao  umjetničko  djelo 
Galerija  stanara 
Gay  umjetnost 
242Geografska  karta 
243  Geometrija 
Geometrijska  apstrakcija 

245  Gesta 
Gestalt 

246  GeŠtaltistička  umjetnost  Vidi:  Geometrijska 

apstrakcija,  Gestalt,  Neokonstruktivizam, 
Nove  tendencije,  Optička  umjetnost 

Going-on 

Gorgona 

247  Govor  umjetnika  u prvom  licu 
Govorna  poezija 

248  Govorna  umjetnost 
Grafit 

249  Gram 

GRAV  ( Groupe  de  Recherche  d’Art 
Visuel) 

Gravitacija  Vidi:  Energija,  Težina 
Greenbergovski  formalizam 

250  Grupa  143 

Grupa  šestorice  autora 

252  Gutai  grupa 

253  Hamlet 

254  Hardedge 
Hepening 

255  Hardver 
Hermeneutika 

257  Hermetično  umjetničko  djelo 

258  Hermetizam 

259  Heteroseksualni  identitet  u kulturi  i 
umjetnosti 

260  Heuristika 
Hiatus 

261  Hiperestetsko 

262  Hipermanirizam  Vidi:  Anakronisti 
Hipermodemizam 
Hiperrealizam 

263  Hiperrealnost 
Hipertekst 

264  Historicizam 

265  Hit  parada 

Hladna  apstrakcija  Vidi:  Apstraktna 
umjetnost.  Geometrijska  apstrakcija 
Hodanje  kao  umjetnost 
Holizam 

26 6 Holografija 
Homoerotičnost 

267  Horizontalna  plastika 

268  Horizontalni  modus 
Hrana  Vidi:  Eat  works 
Humor 

270  Ideja  Vidi:  Koncept,  Umjetnost  kao  ideja, 
Umjetnost  kao  ideja  kao  ideja 

Identitet 

Ideologija 

272  Ideologija  izdajnika 

273  Ikona 
Ikonički  znak 

Iluzionizam  Vidi:  Antiiluzionizam, 


Prikazivanje 

Impersonalno  umjetničko  djelo 

274  Impresionizam 

275  Indeks 

276  Independent  Group 

277  Individualne  mitologije 
Information  room 

Inovacija  Vidi:  Avangarda,  Eksperimentalna 
umjetnost.  Istraživanje,  Neoavangarda 

Instalacija 

Institucionalna  teorija  umjetnosti  Vidi: 
Status  umjetničkog  djela 

278  Integralno  slikarstvo 
Intencionalno 
Intenzionalno 

279  Interaktivna  umjetnost 

Interkon tekstualno  Vidi:  Kontekstualno 

Intermedijsko 

Internacionalna  umjetnost 

280  Internalizam 
Internet  umjetnost 

28 1 Internet  teatar  i performance 

282  Interpikturalno 
Interpretacija 

283  Interslikovno 
Intersubjektivnost 

284  Intertekstualno 
Intervencija 

285  Intuicija 

286  Ironija 
Istraživanje 

287  Izložba 
Izložbe  akcije 
Izražavanje 

288  Izvođačke  umjetnosti  vidi:  Performing  arts 

289  Jejlska  škola  (Yale  School) 

Jezička  igra 

290  Jezička  poezija 

Jezička  umjetnost  Vidi:  Jezik,  Konceptualna 
umjetnost,  Neokonceptualna  umjetnost, 
Postkonceptualna  umjetnost, 
Poststrukturalizam,  Riječ  i slika,  Scene 
jezika,  Semiologija  slikarstva,  Tekstualna 
umjetnost.  Teorija  umjetnika.  Umjetnost 
Jezik 

292  Jugoslavenska  umjetnost 

293  Jungovska  estetika  Vidi:  Arhetip, 
Psihoanaliza 

Junk  art  Vidi:  Hepening,  Neodada,  Otpad 

294  Kaligrafsko  slikarstvo 
Kapitalistički  realizam 
Kasni  kapitalizam 

295  Kasni  modernizam 

Kibernetička  umjetnost 

296  Kiborg 

297  Kič 

298  Kineska  kulturna  revolucija 

299  Kinetička  umjetnost 

300  Knjiga  umjetnika 

301  Kod 

Kognitivna  estetika 

302  Kognitivna  estetika  i muzika 

303  Kognitivna  estetika  i slikarstvo 

304  Kolaž 

305  Kolektivna  umjetnost  Vidi:  Umjetnička 
grupa 

Komad  Vidi:  Status  umjetničkog  djela 
Kombinirane  slike  Vidi:  Asamblaž,  Kolaž, 
Neodada 

Kompjutorska  umjetnost 

306  Kompozicija 

307  Komuna 

308  Komunikacija  Vidi:  Teorija  informacija 

Koncept 

Konceptualna  arhitektura 

309  Konceptualna  poezija 
Konceptualna  umjetnost 

314  Konceptualni  ples 

3 1 5 Konceptualno  slikarstvo 
Konkretizam 

316  Konkretna  poezija 
Konotacija  Vidi:  Retorika  slike 
Konstruktivizam 

318  Kontejner 
Kontekst 
Kontemplacija 

319  Kontrolirana  gesta 
Kopija 

320  Koridor 

301  Korigirani  modernizam 
Kozmološki  sistem 
Kraj  teorije  umjetnosti 

322  Kraj  umjetnosti 

323  Kristalografija 
Kritičar  je  umjetnik 
Kritička  teorija 

324  Kritička  teorija  frankfurtskog  kruga 
326  Kritika 

329  Kritika  hegemonije  u kulturi 
Kritika  humanizma 

330  Kritika  kritike 
Kritika  modernizma 

332  Kritika  na  djelu 
Kritika  sistema  umjetnosti 
Kriza  umjetnosti 

333  Krize  modernizma 

Kromatska  apstrakcija  Vidi:  Monokromija, 
Slikarstvo  obojenog  polja 


Kubizam 

335  Kubofuturizam 

336  Kugla-glumište 

337  Kulturalni  radnik 
Kulturalni  studiji 

338  Kustoske  prakse 

Kustoske  prakse  i koncept  balkanske 
umjetnosti  na  početku  XXI  stoljeća 

340  Laboratoriji,  teatarski 

34 1 Laboratorijska  umjetnost  Vidi: 
Eksperimentalna  umjetnost 
Lacanovska  psihoanaliza  Vidi: 
Poststrukturalizam,  Psihoanaliza, 
Strukturalizam,  Moebiusova  traka,  Ne-cijelo, 
Nema  metajezika,  Prošiveni  bod,  Žižekovska 
teorija  kulture  i odnos  prema  umjetnosti 
Land  art 

343  Laserska  umjetnost 
Lebdenje 

344  Let  riza  m 
Lezbijska  umjetnost 

345  Libidinalna  ekonomija 
Liječenje  zemlje 

Likovna  struktura  Vidi:  Kompozicija, 
Likovni  diskurs,  Struktura,  Strukturalizam 
Likovna  umjetnost 

346  Likovni  diskurs 

348  Lingvistički  i semiotički  formalizam 

349  Lirska  apstrakcija 

Logička  implozija  Vidi:  Art&Language, 
Indeks 

Logička  ispraznost 

350  Logocentrizam 
Loše  slikarstvo 

351  Ludizam 

Luminizam  Vidi:  Kinetička  umjetnost, 
Laserska  umjetnost 

352  Made-ready 
Mail  art 
Mandala 

353  Manifest 

355  Manifest  kiborga 

356  Manualni  umjetnički  rad 
Mapa,  mapping 

357  Marginalno 
Marksizam 

359  Masovna  kultura  i visoka  umjetnost 

360  Matematika  i umjetnost 

362  Materija 
Mazdaizam 
Mazohizam 

363  Meandar 
Mediala 

Medij 

364  Medijska  kultura 
Meditacija  Vidi:  Kontemplacija 
Međusloj 

365  Megakultura 
Meka  skulptura 

366  Meki  izraz 
Mentalne  konstrukcije 

367  Mentalni  prostor 
Mentalno 
Metafora 

368  Metajezik 
Metamedij 

369  Metaproza 
Metaspiritualna  umjetnost 

370  Metateatar,  teorijski  teatar  i 
metaperformans,  teorijski  performans 

371  Metaumjetnost 
Metonimija 

372  Mimezis 
Mimezis  mimezisa 
Minimalističko 

373  Minimalna  muzika 
Minimalna  umjetnost 

375  Minimalni  ples 

376  Mistički  konceptualizam 

377  Mistifikacija  Vidi:  Demistifikacija 
Mit 

Mixed  media 

Mobil  Vidi:  Kinetička  umjetnost 

Moda 

378  Moda  odijevanja 

Modalna  logika  Vidi:  Art&Language, 

Indeks 

Model 

379  Moderni  projekt 

380  Modernistička  kritika  Vidi:  Kritika 
Modernističko  slikarstvo  Vidi:  Apstraktna 
umjetnost,  Apstraktni  ekspresionizam, 
Geometrijska  apstrakcija,  Enformel,  Lirska 
apstrakcija,  Monokromno  slikarstvo,  Nova 
figuracija,  Postslikarska  apstrakcija. 
Slikarstvo  obojenog  polja,  Tašizam 
Modernizam 

382  Modernizam  poslije  postmodernizma 

383  Modularna  struktura 
Moebiusova  traka 

384  Monokromno  slikarstvo 

385  Montaža 

Mrlja  Vidi:  Apstraktni  ekspresionizam, 
Postslikarska  apstrakcija.  Slikarstvo 
obojenog  polja,  Tašizam 

Multikulturalizam  i postmoderna 

386  Multimedija,  kompjutorska 
Multimedijalna  umjetnost 


387  Multipl 
Muzej 

388  Muzej  bez  zidova  Vidi:  Muzej 
Muzička  grafika 

389  Nabii/nabisti/nabizam 
Nacionalrealizam 
Nacistička  umjetnost 

391  Nadrealizam 

393  Nagost 

394  Naracija 

395  Narativna  figuracija 
Narativna  fotografija 

397  Narativna  umjetnost 
Naratologija 
Narcizam 

397  Nasilje  i umjetnost 

399  Nazivi  umjetničkih  pokreta 

400  Ne-cijelo 
Neekspresionizam 
Nema  metajezika 

401  Neo 
Neo  neo 
Neoavangarda 

403  Neoavangarda  hrvatska 
Neoavangarda  jugoslavenska 

404  Neoavangarda  slovenska 
Neoavangarda  srpska 

405  Neodada 

406  Neodada  hrvatska 
Neoekspresionizam 

407  Neogeo 

408  Neoimpresionizam 
Neoklasicizam  francuski 

4 1 0 Neokonceptualna  umjetnost 
Neokonstruktivizam 

411  Neokonzervativizam 

4 1 2 Neomanirizam  Vidi : Anakronisti,  Nova 
slika.  Transa  vangarda 

Neonska  umjetnost 

4 1 3 Neo  romantizam  Vidi:  Neoekspresionizam, 
New  image,  Transavangarda 

Neue  Slowenische  Kunst 
Nevidljiva  umjetnost 

4 1 4 Nevizualna  apstrakcija 
New  image 
Nihilizam 

4 1 5 Niz  Vidi:  Progresija,  Serijalna  umjetnost 

Noart 

Nonsite 

Nova  britanska  drama 

4 1 6 Nova  britanska  skulptura 

4 1 7 Nova  britanska  umjetnost  90-ih 

418  Nova  apstrakcija  Vidi:  Postslikarska 
apstrakcija 

Nova  figuracija 
Nova  generacija 

419  Nova  objektivnost 

420  Nova  slika 

42 1 Nova  umjetnička  praksa 
Nove  tendencije 

422  Novi  barok 
Novi  divlji 

Novi  enformel  Vidi:  Kontrolirana  gesta 
Novi  futurizam 

423  Novi  historicizam 
Novi  materijali 

424  Novi  realizam 

426  Njemački  ekspresionizam 

427  Njujorška  dada 

Njujorška  konceptualna  umjetnost 

428  Njujorška  škola 

429  Objekt 

430  Objekt  malo  a 
Objektnost 

Odluka  kao  umjetnost 

431  OHO,  grupa 
Ontologija  mnogostrukosti 
Ontologija  umjetničkog  djela 

432  Optička  umjetnost 
Optičko 

Optičko  nesvjesno 

433  Optimalna  projekcija 
Orfizam 

Orgijski  misterijski  teatar  Vidi: 
Akcionizam,  Body  art,  Performans 
Originalnost 

434  Ornament 

435  Ostavljanje  traga 
Otpad 

436  Otvoreni  koncept  Vidi:  Definicije 
umjetnosti 

Otvoreno  djelo 
Označitelj 

438  Označiteljska  praksa 

439  Pafama 

440  Pakiranje 
Par 

Paradigma 

441  Paradoks 

442  Paraestetičko 

443  Paraikoničko 

Par  a ikonografija  erotičnog 

444  Paralelne  realnosti 
Pariška  škola 

445  Parodija 

446  Parola 


Pastiš 

447  Pattern  slikarstvo 
Pattern  tekst 

Peinture  - Cahiers  theoriques 

448  Pejzaž 

Pejzažna  skulptura  Vidi:  Ambijentalna 
umjetnost,  Horizontalna  plastika,  Land  art. 
Skulptura 

Penzioner  Tihomir  Simčić,  grupa 

449  Percepcija  vizualna 
Perestrojka 

451  Performans 

453  Performing  arts 

454  Performativ 

455  Permanentna  instalacija  Vidi: 
Ambijentalna  umjetnost,  Instalacija 
Permanentna  umjetnost 

456  Perverzija 

Pikturalna  semiotika  Vidi:  Filozofija 
slikarstva,  Likovna  umjetnost,  Pikturalno, 
Semiologija  slikarstva 

Pikturalno 

458  Plastičan  intervencionisti 
Plastičko  Vidi:  Likovna  umjetnost, 
Skulpturalno 

Pluralizam 

Poetika 

459  Pogled 

460  Pojam  Vidi:  Koncept 
Pojava 

Pokret  Vidi:  Umjetnička  grupa,  Moda,  Stil, 
Tendencija 

Polimedij 

Politička  umjetnost 

462  Poližanrovsko 
Ponašanje 

463  Pop  art 

464  Pornografija 

466  Poruka  Vidi:  Teorija  informacija 

Poslije  enformela 
Poslije  pokreta 

467  Posljednja  avangarda  Vidi:  Neoavangarda, 
Nove  tendencije 

Posljednje  slike  Vidi:  Umjetnost  kao 
umjetnost 

Post 

Post-antiforma 

468  Postavangarda 

469  Postavangarda  u Bosni  i Hercegovini 
Postavangarda  hrvatska 
Postavangarda  makedonska 

470  Postavangarda  slovenska 
Postavangarda  srpska 

471  Postdramski  teatar 
Postfeminizam 

472  PostfeministiČka  umjetnost 
Postformalistička  umjetnost 

473  Postgeometrijska  apstrakcija 

474  Postimpresionizam 
Postkolonijalni  studiji  i umjetnost  trećeg 
svijeta 

475  Postkonceptualna  umjetnost 

476  Postkritika 
Postmedia 

Postminimalna  umjetnost 

477  Postminimalno  slikarstvo  Vidi:  Analitičko 
slikarstvo,  Postminimalna  umjetnost 
Postmoderna 

480  Postmoderna  muzikologija  i muzika 

481  Postmoderna  opera 

484  Postmoderne  teorije  filma 

485  Postmoderni  ples 

486  Postmoderni  teatar 

489  Postmodernizam 

490  Postnadrealizam 

492  Postobjektna  umjetnost 
Post-postmoderna 
Post  pop  art 

493  Postpovijesno 
Postsllkarska  apstrakcija 

494  Postsocijalizam 
Poststruktu  ralizam 

496  Povećavanje 
Povijest 

497  Povijest  umjetnosti 
501  Povratak  redu 

503  Pozitivizam 

504  Pozitivizam  logički 

Prag  između  književnosti  i filozofije 

505  Pragmatizam 

506  Praksa 
Praznina 

507  Predideja 
Predmet  Vidi:  Objekt 
Predmetnost  u slikarstvu 

508  Prekid  hermeneutičkog  kruga  Vidi: 
Hermeneutika 

Prethistorija 

Pretjerana  identifikacija  i grupa  Laibach 

509  Prijevod 

510  Prikaz 
Prikazivanje 

5 1 4 Primarne  strukture  Vidi:  Minimalna 
umjetnost 

Primarno  slikarstvo  Vidi:  Analitičko 
slikarstvo 

Priroda  umjetnosti 
Prisutnost 

515  Privatni  simbol 
Proces 


516  Procesualna  umjetnost 

517  Produkcija 
Programirana  umjetnost  Vidi: 
Kibemetička  umjetnost.  Kompjutorska 
umjetnost,  Neokonstruktivizam,  Nove 
tendencije 

Progresija 

518  Projekt 
Propozicija 

519  Prostor 

520  Prostorni  dinamizam  Vidi:  Kinetička 
umjetnost 

Prošireni  mediji 
Prošiveni  bod 
Protiv  interpretacije 

521  Provokacija 

522  Psihoanaliza 

525  Psihodelična  umjetnost 
Punk  kultura 

Punk  rock 

526  Puls 
Purizam 

527  Queer 

Queer  teorija  kulture  i umjetnosti 

528  Radijalno  slikarstvo 
Radikalna  apstrakcija  u Jugoslaviji 

530  Radikalni  modernizam 
Radovi  na  papiru 

532  Raskol 
Raster 

533  Razlika 
Razluka 

RazznaČenja  teksta 

534  Ready-made 

535  Reaktivna  umjetnost 

536  Realizam 

538  Realno,  simboličko,  imaginarno  (RSI) 

539  Recepcija 

540  RecikJaža 
Redukcija 

54 1 Redundanca  Vidi:  Teorija  informacija 

Referenca 

Refleksivne  slike  Vidi:  Analitičko  slikarstvo, 
Konceptualno  slikarstvo,  Međusloj 

542  Regionalizam 
Reizam 

543  Relaciona  estetika 
Relativizam 

544  Remake 

545  Retoričke  figure 
Retorika  slike 

547  Retroavangarda 
Revolucija 

548  Riječ  i slika 

550  Ritual 
Rizom 
Rod 

551  Rodne  teorije/studiji 
Rock  glazba  i kultura 

552  Sadizam 
Sadomazohizam 

553  Samizdat 

Samoupravna  umjetnost  Vidi: 
Socijalistički  realizam 
Scena 

Scene  jezika 
Scenski  dizajn 

554  Secesija  Art  Nouveau,  Simbolizam 
Semantika 

Semiologija 
Semiologija  slikarstva 

556  Semiotička  umjetnost 

557  Semiotika 

560  Serijalna  umjetnost 
Shaped  canvas 
651  Shizofrenija 
Signalizam 

562  Simbol 

563  Simbolizam 

564  Simbolu)  grupa 
Simptom 
Simulacija 

565  Simulacionizam 

566  Simulakrum 

567  Sinestezija 
Sintaksa 

569  Sintetička  propozicija  Vidi:  Analitička 
propozicija.  Propozicija 

Sintum 

Siromašna  umjetnost 

570  Sistem  umjetnosti 

571  Sistemsko  slikarstvo 
Situacija 

Situacionistička  internacionala 

572  Skulptura 

574  Skulpturalna  metafora 

575  Skulpturalno 

576  Slika  promjena 

Slikarsko  slikarstvo  Vidi:  Postslikarska 

apstrakcija 

Slikarstvo 

577  Slikarstvo  geste  Vidi:  Gesta,  Enformel, 
Kontrolirana  gesta.  Materija 
Slikarstvo  materije  Vidi:  Enformel, 
Materija 

Slikarstvo  memorije  Vidi:  Anakronisti 
Slikarstvo  mrlja  Vidi:  Apstraktni 


ekspresionizam,  Enformel,  Slikarstvo 
obojenog  polja,  Tašizam 
Slikarstvo  obojenog  polja 
Slikarstvo  oštrog  ruba  Vidi:  Hard  edge 
Slikarstvo  znaka  Vidi:  Kaligrafsko 
slikarstvo.  Znak,  Znakovna  struktura 
Slike  s rezovima 

578  Slobodna  forma 

579  Slučaj 
Smrt  autora 

Smrt  estetskog  Vidi:  Estetika,  Estetika 
šutnje,  Kraj  umjetnosti,  Umjetnost  poslije 
filozofije 

Smrt  subjekta 

580  Softver 
Sots  art 

5 8 1 Socijalistički  estetizam 
Socijalistički  realizam 

582  Socijalni  konstruktivizam 

583  Socijalni  realizam 
Socijalna  skulptura 

584  Solipsizam 
Spacijalizam 

585  Specifični  objekt 
Spektakl 

586  Spiritualno  u umjetnosti  Vidi:  Apstraktno 
slikarstvo,  Arhetip,  Kozmološki  sistem, 
Liječenje  zemlje,  Mandala,  Metaspiritualno, 
Mistički  konceptualizam,  Mit,  Telepatija, 
Transcendentalni  konceptualizam, 
Tehnospiritualno,  Zen 

Status  umjetničkog  djela 
588  Statement 

590  Stil 

Strip  i umjetnost 

591  Stroga  misao 

592  Struktura 

593  Strukturalizam 

594  Subjekt 

598  Sublimno 

599  subREAL 

Subverzivna  umjetnost  Vidi:  Politička 
umjetnost,  Provokacija 
Support-surface 

600  Suprematizam 

603  Supermodemizam 
Surf 

604  Suvremena  umjetnost 

605  Šaman 

606  Taktilnost 
Tank 

Tartuska  škola 

607  Tašizam  Vidi:  Enformel 

Tautologija 

Teatralizacija  objekta  Vidi:  Objektnost 
Teatralizacija  teorije 

608  Tehnološka  umjetnost 
Tehnoperformans 

609  Tehnoproza 

610  Tehnospiritualnost 
Tekst 

611  Tekstualna  produkcija 
Tekstualna  umjetnost 

6 1 3 Tekstualni  ambijent  Vidi:  Konceptualna 
umjetnost.  Tekstualna  umjetnost,  Zidno 
slikarstvo 

Tel  Quel 
Telepatija 

614  Tendencija 

615  Teorija  informacija 

6 1 7 Teorija  ruskog  slikarstva  od  simbolizma  do 
suprematizma 

618  Teorija  umjetnika 
622  Teorija  umjetnosti 

624  Teorije  postmoderne  Vidi:  Dekonstrukcija, 
Kritika,  Poststrukturalizam,  Psihoanaliza, 
Simulacionizam,  Tel  Quel>  Teorijske  pojave 
postmodemizma 

Teorijska  konceptualna  umjetnost  Vidi: 
Analitička  umjetnost.  Konceptualna 
umjetnost,  Teorija  umjetnika 
Teorijska  umjetnost  Vidi:  Konceptualna 
umjetnost.  Teorija  umjetnika 
Teorijske  pojave  postmodemizma 

626  Teorijski  objekt 
Teozofija 

627  Težina 

628  Tijelo 

630  Tip 

Tok,  grupa 
Token 

Toplina  Vidi:  Vizualizacija 
Topografska  poezija  Vidi:  Konkretna 
poezija,  Reizam 

Topologija  ekrana  Vidi:  Filozofija  slike, 
Pikturalno 

Topologija  površine  Vidi:  Filozofija  slike, 
Pikturalno 

Totalna  umjetnost  Vidi:  Permanentna 
umjetnost,  Totalno  umjetničko  djelo 
Totalno  umjetničko  djelo 

631  Totemski  modus 

632  Tiradicija  novog 
Trag 

633  TVansatlantski  dijalog 
Ttansavangarda 

635  Transcendentalni  konceptualizam 

636  Transcendentno  u umjetnosti 


Transfiguracija  umjetnosti 

637  Transformacija 
Transgresija 

638  Transnacionalna  umjetnost 

639  TTansparentno 

640  Traveller,  grupa 
Travestija 
Typoezija 

64 1 Učeno  slikarstvo  Vidi : Anakronisti 
Ukrajinska  avangarda 
Ukrajinska  postavangarda 

642  Ukus 

643  Ulična  umjetnost 

644  Umjereni  modernizam 
Umjereni  postmodernizam 
Umjetnička  grupa 

645  Umjetnički  nomadizam 

646  Umjetnički  rad 

647  Umjetničko  djelo 
Umjetnik 

648  Umjetnik  kao  antropolog 
Umjetnost 

650  Umjetnost  kao  ideja 
Umjetnost  kao  ideja  kao  ideja 
Umjetnost  kao  umjetnost 

65 1 Umjetnost  kao  život  Vidi:  Život  i umjetnost 
Umjetnost  koncepta  (Concept  Art) 
Umjetnost  poslije  filozofije 

652  Umjetnost  sistema  Vidi:  Kibemetička 
umjetnost 

Umjetnost  trečeg  svjetla 
Underground  umjetnost 

653  Unizam 
UNOVIS 

654  Uobličeno  platno  Vidi:  Shaped  canvas 
Upisivanje 

Usuglašavanje  senzibiliteta 

655  Utopija 

656  Uzvišena  apstrakcija  Vidi:  Apstraktni 
ekspresionizam 

Uživanje  kao  princip 

657  Uživanje  u operi  kao  teorijski  problem 
spektakla 

658  Uživanje  u slikanju 
Uživanje  u tekstu 

659  Vešč’ 

Video  umjetnost 

660  Viđenje 
Virtualna  umjetnost 

661  Virtualna  realnost 
Virtualno 

Visoki  modernizam 

662  Višemedijska  umjetnost 

Vitalno 

663  Vizualizacija 
Vizualna  istraživanja 

664  Vizualna  kultura 

665  Vizualna  metafora 
Vizualna  poezija 

666  Vizualne  komunikacije 

667  Vizualne  spekulacije 
Vizualni  jezik 
Vizualni  metajezik 

669  Vizualno 
Vježba 

670  VHUTEMAS 
Vokovizue) 

671  Vorticlzam 

Vrijednost  umjetničkog  djela 

672  Vrijeme 

674  \VasistKunst 
VVeekend  Art 
Witkacyjev  sistem 

675  Wittgensteinovskl  pristupi  umjetnosti 

676  Xerox  umjetnost 

677  Zapatisti,  digitalni 
Zastupanje 

678  Zatvoreni  koncept 
Zavođenje 


Zazorno 

679  Zemlja  Vidi:  Earth  work$,  Horizontalna 
plastika,  Kozmogram,  Kristalografija,  Land 
art,  Liječenje  zemlje,  Litopunktura 

Zemlja,  grupa 
Zen 

681  Zenitizam 

682  Zero,  grupa 

683  Zidna/podna  struktura 

Zidno  slikarstvo  u postminimalnoj  i 
konceptualnoj  umjetnosti 

684  Značenje 

685  Znak 

686  Znakovna  struktura 
Znanost  i umjetnost 

687  Znanje 

688  Zvučna  poezija 

Zvučna  skulptura  Vidi:  Zvučni  rad 
Zvučni  ambijent 
Zvučni  rad 

690  Žanr 
Želja 

Živa  skulptura 

691  Život  i umjetnost 

Život  kao  umjetnost  Vidi:  Život  i umjetnost 
Životinje  i umjetnost 

692  Žižekovska  teorija  kulture  i odnos  spram 
umjetnosti 


Errata  corrige 

na  str.  100  umjesto  Zilligua  - Zilliga 

na  str.  101  umjesto  Raily  - Riley 

na  str.  104  umjesto  Andreissen  - Andriessen 

na  str.  104  umjesto  Schneckner  - Schechner 

na  str.  335  umjesto  Loth  - Lhote 

na  str.  452  umjesto  K.  H.  Lille  - C.  H.  Lille 

na  str.  58 1 umjesto  N.  Rosental  - M.  Rosenthal 

na  str.  607  umjesto  Mine  - Mine 

na  str.  609  umjesto  Stensli  - Stenslie 

